
PRECUVÂNTARE 


Folosindu-ne chiar de cuvintele Sfântului Chirii al Alexandriei, am fi 
îndreptăţiţi să spunem că Sfântul Apostol Ioan a scris Evanghelia sa "fiindcă 
era de trebuinţă să se măsoare cerul cu palma şi să se îngăduie măsurilor 
omeneşti să cuprindă cele tuturor neajunse şi greu de povestit" (p. 17). 

Intr-adevăr, Persoana Fiului lui Dumnezeu întrupat -centrul credinţei 
creştine şi totodată, fiind Cel prin care "toate... s-au făcut" (Ioan 1, 3), cauza, 
scopul şi dorirea întregii zidiri -a fost şi rămâne "un semn care va stârni 
împotriviri" (Luca 2, 34), aşa cum a proorocit Dreptul Simeon. 

încă din vremea slujirii Sale publice - înfăptuită prin chemarea nestră¬ 
mutată şi stăruitoare: "S-a împlinit vremea şi s-a apropiat împărăţia cerurilor. 
Pocăiţi-vă şi credeţi în Evanghelie" (Marcu 1,15), ca şi prin săvârşirea mulţimii 
de minuni ce vesteau sfârşitul zăcerii firii umane în stricăciunea în care o târâse 
păcatul îndoirii şi neascultării de Creator -, Persoana Domnului Iisus Hristos a 
stârnit anumite întrebări, care vor frământa întotdeauna pe cei neîntorşi la 
Dumnezeul cel viu: Cine este El? Este doar om? Este şi om, şi Dumnezeu? 

Prin cerească purtare de grijă s-a iconomisit ca nedumeririlor şi împotri¬ 
virilor omeneşti iscate de mântuitoarea arătare în lume a Fiului sau Cuvântului 
lui Dumnezeu, Care "S-a făcut trup şi S-a sălăşluit între noi" (Ioan 1,14), să li 
se poată răspunde prin dovedirile din dumnezeiescul text al Sfintelor 
Scripturi. Iar Evanghelia după Sfântul Ioan, aşternută în scris la mult timp 
după pătimirea pe Cruce şi învierea Celui ce "ridică păcatul lumii" (1, 29), 
urmând unei îndelungate contemplări a faptului mântuirii noastre, contem¬ 
plare aflată sub înrâurirea Duhului Sfânt - Cel care "vă va învăţa toate şi vă va 
aduce aminte despre toate cele ce v-am spus Eu" (14, 26) -, aduce acele tre¬ 
buincioase şi definitive străluminări ale tainei întrupării şi a împreună-locuirii 
cu noi a Celei de a doua Persoane a Sfintei Treimi. Dar, trebuie ca de îndată 
să adăugăm că nu oricărui cuget omenesc i se îngăduie să se apropie de 
înţelesurile cele mai presus de fire ale de-Dumnezeu-insuflatelor Scripturi. 
Căci, aşa cum se ştie, nu simpli oameni au fost cei care, pe temelie scriptu- 
rală de nezdruncinat, au precizat învăţătura cea dreaptă despre Persoanele 
Sfintei Treimi, la primele două sinoade ecumenice, ci Sfinţi Părinţi, purtători 
ai Duhului Sfânt. 

De aceea, comoara de învăţătură hristologică, misteriologică, duhovni¬ 
cească, morală şi pastorală din Evanghelia Sfântului Ioan, comoară nevăzută, 
din pricina vălului literei, de ochiul "rău" (Luca 11, 34), adică de mintea ome¬ 
nească necurăţită de patimi, putea fi descoperită doar unui Sfânt Părinte, pre- 

cum Chirii, arhiepiscopul Alexandriei. Ajutat şi de mijloacele, îndelung cer¬ 
cate, oferite de exegeza alexandrină, marele ierarh al Bisericii reuşise să 
scoată la lumină sensul hristologic, prefigurator, chiar al celor cuprinse în cea 
mai puţin mistică parte a Scripturii Vechiului Testament, adică în Lege. Cum 
nu şi-ar fi desfătat el mintea şi inima, aflând în textul celei mai mistice cărţi a 
Scripturii împlinirea, prin nepătrunsa iconomie dumnezeiască, a celor spuse 
vechimii doar "în chipuri şi umbre"? Dar nu putea să primească neistovitul 
apărător al dreptei credinţe, privitoare la dumnezeirea Mântuitorului Iisus 
Hristos, a se împărtăşi singur de nespusa strălucire a Adevărului, din Evan¬ 
ghelia Sfântului Ioan. Căci, având prin această carte inspirată de Duhul Sfânt 
o părtăşie atât de strânsă cu Hristos, deci cu Adevărul, a găsit în ea şi toate 
acele dovediri necesare respingerii unor grave erezii, dar şi a multor 
răstălmăciri, pe care este ispitit să le facă orice vrăjmaş al Adevărului. 

Dar toată bucuria sfântă şi prilejurile sporirii duhovniceşti pe care le are 
de dăruit tâlcuirea Sfântului Chirii al Alexandriei la Evanghelia Sfântului Ioan 
Teologul ne-ar fi rămas străine dacă osârdia, de Dumnezeu binecuvântată, a 
vrednicului de pomenire Părinte profesor Dumitru Stăniloae nu ar fi reuşit să 
dea Bisericii sale această carte cu adevărat nepreţuită. Insă voluminoasa 
lucrare, care vede acum pentru prima oară lumina tiparului în limba română, 
nu este doar o simplă traducere, ci mult mai mult este rodul unei adevărate 
împreună-vorbiri, în duh, a Părintelui Dumitru Stăniloae cu cei doi Sfinţi. 
Cele peste două mii de note, care însoţesc textul biblic şi comentariul Sfân¬ 
tului Chirii, sunt mărturia acestui fapt, constituind ele însele o tâlcuire dog¬ 
matică a marilor taine ale credinţei celei mântuitoare. 

Traducerea minunatei scrieri chiriliene, pe care Părintele Dumitru 
Stăniloae a iubit-o în chip deosebit, reprezintă şi ultima roadă împlinită a 
ostenelilor sale, dând totodată şi măsura acestora. Faptul că acest text este 
publicat acum, la împlinirea a şapte ani de la mutarea sa în împărăţia Celui pe 
Care L-a slujit într-un chip unic în Biserica noastră, este mai mult decât grăitor. 

De aceea, binecuvântând - cu recunoştinţă vie faţă de Dumnezeu pentru tot 
ceea ce a dat Bisericii noastre prin persoana şi opera teologică a Părintelui pro¬ 
fesor Dumitru Stăniloae - publicarea acestei scrieri patristice, rugăm pe Hristos, 
Domnul nostru, să odihnească pururea întru bucuria Sa pe cel care a trudit fără 
răgaz pentru odihna inimilor şi bucuria duhovnicească ale semenilor săi. 

La pomenirea Sf. Ierarh Martir Antim Ivi re anul 

Sfântul Chirii, Patriarh al Alexandriei între 412-444, este unul dintre cei 
mai fecunzi şi mai profunzi învăţători ai Bisericii în secolele în care s-a for¬ 
mulat învăţătura ei fundamentală. El a formulat cu deosebire învăţătura 
Bisericii despre Persoana lui Iisus Hristos ca Fiul lui Dumnezeu, Care Şi-a 
făcut proprie şi firea omenească, rămânând Unul din Treime, dar fâcându-Se 
acelaşi şi unul dintre oameni, introducând astfel pe Dumnezeu între oameni 
şi pe om în Sfânta Treime, pentru ca prin El să se realizeze cea mai deplină 
comuniune între Dumnezeu cel în Treime şi oameni. 

învăţătura aceasta, fidelă în mod deplin Sfintei Evanghelii şi Noului 
Testament, a precizat-o Sfântul Chirii în special în lupta împotriva lui 
Nestorie, începând de la anul 429, când acesta, în calitate de Patriarh al 
Constantinopolului, începuse să răspândească teoria că în Iisus Hristos sunt 
două persoane unite printr-o relaţie, intr-un mod asemănător unirii altor per¬ 
soane umane cu Dumnezeu. 

Sfântul Chirii a prezidat Sinodul al III-lea ecumenic de la Efes, care a con¬ 
damnat această teorie a lui Nestorie. Acolo s-a aprobat şi termenul de Năs¬ 
cătoare de Dumnezeu (Theotokos), pentru Sfânta Fecioară, precizându-se 
prin aceasta că Cel ce s-a născut din ea este Fiul lui Dumnezeu ca om, nu un 
om deosebit de Fiul lui Dumnezeu. Această învăţătură dogmatică fundamen¬ 
tală a Bisericii a expus-o Sfântul Chirii într-o mare bogăţie de opere, dintre 
care unele sunt comentarii la Sfintele Scripturi, iar altele, expuneri directe ale 
învăţăturii dogmatice a Bisericii. "El apare în strălucirea unui mare spirit şi 
caracter, unealta aleasă a Providenţei şi principal luptător al Bisericii împotri¬ 
va ereziei lui Nestorie" (Scheeben, în Kirchenlexikon 3, Freiburg i. Br., 1881, 
p. 1285). 

Una dintre cele mai importante scrieri ale Sfântului Chirii este Comen¬ 
tariu la Evanghelia Sfântului Ioan. Ea pare să fie scrisă înainte de Sinodul al 
III-lea ecumenic, căci, deşi afirma unitatea lui Hristos în cele două firi, nu 
folosea expresiile "unire după ipostas", nici pe cea de "Născătoare de Dum¬ 
nezeu", afirmate la Sinodul de la Efes, în 431. 

Deşi scrierile Sfântului Chirii sunt nu numai dogmatice, ci şi exegetice, 
cele din urmă au un caracter profund dogmatic, iar cele dogmatice sunt înte¬ 
meiate pe bogate texte biblice. 

Un caracter eminamente dogmatic are şi Comentariul la Evanghelia 
Sfântului Ioan. Gândirea dogmatică a Sfântului Chirii din acest comentariu 


ci 

urmăreşte în mod esenţial apărarea Dumnezeirii lui Hristos întrupat ca om, 
împotriva nestorianismului şi a arianismului. 

Dumnezeirea lui Hristos este pusă în relief în mod deosebit prin caracteri¬ 
zarea ei ca viaţă, ca lumină, ca putere prin Sine. Cele create au ceea ce au prin 
primire de la un izvor, care le are prin Sine. El este în acest sens Absolutul, şi 
trebuie să existe astfel de existenţă prin Sine, deci fără început fără sfârşit şi 
nemărginită sau desăvârşită şi de supremă înălţime în ceea ce este. 

Cele create depind în toate de altele şi, în ultimă analiză, de acel izvor 
independent de la care primesc toate prin împărtăşire. Dumnezeirea le are 
toate prin Sine sau prin fire. Dar firea, care are sau este toată prin Sine, tre¬ 
buie să aibă şi bucuria iubirii desăvârşite, care înseamnă o comuniune de 
Persoane unite în grad suprem în unitatea firii. Sfântul Chirii întemeiază ast¬ 
fel, în mod genial, hristologia şi învăţătura despre Sfânta Treime. 

Dumnezeirea ca existenţă absolută este astfel tema fundamentală în 
gândirea Sfântului Chirii în această operă. Ea ar merita să fie expusă şi expli¬ 
cată pe larg într-o scriere aparte, ca dovadă incontestabilă a existenţei lui 
Dumnezeu cel în Treime şi Creator şi Mântuitor al tuturor. 

PREFAŢĂ 


"Domnul va da celor ce binevestesc cuvânt cu putere multă" (Ps. 67,12). 
Foarte bine a făcut Psalmistul spunând aceasta. Dar socotesc că nu tuturor 
se adresează acesta, ci celor luminaţi prin harul de sus. Fiindcă "toată înţelep¬ 
ciunea e de la Domnul", cum s-a scris, "şi toată darea cea bună şi tot darul 
desăvârşit este de sus, coborând de la Părintele luminilor" (Iac. 1,17). Căci 
cuvântul despre Fiinţa mai presus de toate şi despre tainele Ei se arată celor 
mulţi ca un lucru greşit şi vătămător; iar lucru lipsit de primejdie este tăcerea 
despre aceasta. Dar ne scoate pe noi din aceasta, deşi socotim că trebuie să 
o cinstim, Dumnezeu cel ce este peste toate. Căci spune către unul dintre 
Sfinţi: "Vorbeşte, şi nu tăcea" (Fapte 18, 9). Iar acesta era Pavel. Şi nu mai 
puţin o cere aceasta porunca Legii, care înfăţişează cele duhovniceşti într-un 
chip mai îngroşat Căci porunceşte celor chemaţi la sfânta preoţie să comu¬ 
nice ca prin nişte sunete de trâmbiţe poporului cele pe care trebuie să le 
înveţe. De aceea, socotesc că nu este bine să se cugete că Dumnezeu, Care a 
dat legile cele mai bune, a cerut conducătorilor poporului să-şi pună mâna pe 
gură, precum s-a scris, de teama de a atinge şi lucruri mai înalte decât le 
poate cuprinde mintea omenească, sau celor învăţaţi, să se reţină de la 
predarea cuvântului trebuincios spre evlavie şi cunoaşterea lui Dumnezeu, şi 
celor ce sunt chemaţi spre învăţarea celorlalţi, să aleagă tăcerea păgubitoare. 

Dar ne tulbură iarăşi ucenicul lui Hristos, zicând: "Nu vă faceţi mulţi 
învăţători" (Iac. 3, 1). Pe lângă acesta, şi preaînţeleptul Ecclesiast, arătând 
prin ghicitură marea greşeală de a învăţa aceasta, zice: "Cel ce crapă lemne, 
se va primejdui de ele de se toceşte securea. Şi de se va toci ascuţişul ei, tre¬ 
buie îndoită putere" (Eccl. 10, 940). Aseamănă cu securea ascuţimea minţii, 
în stare să străbată la cele mai dinlăuntru, chiar de este împiedicată de 
grosimea şi tăria materiei. Iar lemne numeşte în mod figurat înţelesurile 
Scripturii de Dumnezeu insuflate, care se arată prin cărţile în care sunt 
înfăţişate ca un rai duhovnicesc, şi, pe lângă aceasta, au în ele rodnicia 
Sfântului Duh, Deci cel ce încearcă să descopere lemnele spirituale, adică 
înţelesurile dumnezeieşti şi tainice ale Scripturii de Dumnezeu insuflate, prin 
lucrarea şi cercetarea cea mai amănunţită şi prin ascuţimea minţii, când îi va 
scăpa fierul, adică atunci când mintea nu va fi condusă, prin înţelegerea 
adevărată a celor scrise, la pătrunderea lor dreaptă, părăsind calea dreaptă, 
va fi abătut pe calea altei înţelegeri decât cea cuvenită. Aceasta pătimind-o, va 

învârtoşa propriul suflet, adică inima sa împotriva lui. Şi puterile rele şi opuse 
vor amăgi mintea celor astfel rătăciţi prin argumente înşelătoare şi strâmbe, 
nemaiîngăduindu-i să privească spre frumuseţea adevărului, ci stricând-o în 
mod felurit şi convingând-o să se abată spre înţelesuri absurde. Căci "nimeni 
nu zice anatema lui Esus Hristos" decât în Beelzebut (I Cor. 12, 3). 

Şi să nu-şi închipuie cineva că e înşelătoare şi greşită această numire a 
lor. Căci e un obicei al dumnezeieştii Scripturi, precum am spus înainte, să 
numească lemne înţelesurile din Scripturile de Dumnezeu insuflate. însuşi 
Dumnezeul tuturor spune aceasta prin preaînţeleptul Moise către cei din tim¬ 
pul acela: "Iar de vei şedea împrejurul unei cetăţi mai multe zile bătând-o ca 
9-0 cucereşti, să nu nimiceşti pomii ei, lovindu-i cu securea, ci din pom să 
mănânci, iar pe el să nu-1 tai. Copacul de pe câmp este el oare om ca să se 
ascundă de tine după întăritură? Iar pomul care ştii că nu face rod bun de 
mâncare, pe acela să-l nimiceşti şi să-l tai" (DeuL 20,19-20). E limpede oricui 
că nu ar fi legiuit Dumnezeul tuturor acestea, dacă cele scrise s-ar înţelege 
despre pomii ce cresc din pământ. Dar spun că şi din altă poruncă trebuie 
arătat că a fost departe de grija acestora şi nu i-a fost cuvântul despre ei. Căci 
iată ce porunceşte iarăşi să se facă cu cei cu numele mincinos de zei: 
"Jertfelnicele lor să le năruiţi şi stâlpii lor să-i zdrobiţi şi desişurile lor să le 
tăiaţi" (Deut. 7, 5). Iar lângă jertfelnicul Lui nu îngăduie să se cultive nici un 
pom. Căci porunceşte clar: "Să nu-ţi sădeşti ţie desiş şi nici un copac lângă 
jertfelnicul Domnului Dumnezeului tău" (Deut. 16, 21). Şi dacă trebuie să 
mai adaug ceva la acestea, voi spune după preaînţeleptul Pavel: "Nu de lemne 
îi este grijă lui Dumnezeu" (I Cor. 9,9). Aici grăieşte neîndoielnic despre noi, 
călăuzind prin pilde mai îngroşate spre înţelesurile duhovniceşti. 

Deci să spunem că prin cetăţile nu lipsite de podoabe şi de înţelepciunea 
lumii, alcătuită din multe înţelesuri amăgitoare, înţelege scrierile neevla- 
vioşilor eretici. Şi la ele vine, împresurându-le spre dărâmare, îmbrăcat în 
scutul credinţei şi înarmat cu sabia Duhului, Care este Cuvântul lui Dum¬ 
nezeu, oricine e pătruns de dogmele Bisericii şi rezistă cu toată puterea min¬ 
ciunilor acelora. Şi, cum spune Pavel: "acela surpă tot gândul şi toată truda ce 
se ridică împotriva cunoştinţei lui Dumnezeu şi aduce în robie tot gândul 
spre ascultarea lui Hristos" (II Cor. 10, 5). Când, deci, un ostaş al lui Hristos 
ca acesta, zice Pavel, se va întâlni cu astfel de cetăţi ale celor de alt neam - 
amarele scrieri otrăvitoare -şi va afla în ele pomi, adică cuvinte şi locuri din 
Scriptura de Dumnezeu insuflată sau cuvinte ale Proorocilor strâmbate spre 
scopul lor, şi mărturii ale Noului Testament, să se folosească de ascuţimea 
minţii ca de o secure spre desfiinţarea şi tăierea lor. Căci faptul că e folosit de 
cei ce nu ştiu să folosească drept, nu trebuie să îndemne la lepădarea cuvân¬ 
tului ieşit din gura lui Dumnezeu. Ci, o dată ce este producător de rod, să-ţi 

fie ţie mai degrabă spre ajutor şi hrană. Căci ceea ce se înţelege uneori de 
aceia în mod necuvenit, de-1 întoarcem la înţelesul cel drept al credinţei, nu 
numai că nu vom fi dovediţi ca nişte neputincioşi, ci ne vom întări mai 
degrabă în cuvintele împotriva ereziei. Ba va aduce şi un argument care va 
convinge pe ascultători, că se cuvine ca fapta apărătoare să nu fie folosită spre 
desfiinţarea cuvintelor dumnezeieşti, ci spre desfiinţarea celor nedrept grăite 
de adversari. Căci, oare, "copacul din ţarină este el om, ca să se ascundă de 
tine după întăritură?" (Deut. 20,19). "Şi oare îl vei socoti, zice, ca pe unul din¬ 
tre ereziarhi, gata să folosească la luptă spusa din Sfintele Scripturi, şi nu mai 
degrabă ca pe unul ce-a fost ispitit de nebunia acelora? Deci să nu-1 tai, zice, 
ci să-ţi fie ţie şi spre hrană. Dar pomul pe care-1 ştii neaducător de hrană, să-l 
desfiinţezi şi să-l tai". Iar de nemâncat, pentru cei ce voiesc să înţeleagă drept, 
este rodul scrierilor acelora. Deci securea să pornească iarăşi împotriva lor. 
în aceasta să se arate puterea tăietorilor duhovniceşti; împotriva lor să stră¬ 
lucească puterea bună a securii lor apărătoare. Deşertăciunea şi lipsa de folos 
a flecărelii ereticilor a arătat-o foarte bine şi proorocul Osea, zicând că sunt 
"snop care nu are putere să facă făină; şi, de va face, o vor mânca străinii" (Os. 
8, 7). Fiindcă cei ce se silesc să se înstrăineze de Dumnezeu vor consuma 
deşertăciunea şi neputinţa neştiinţei acelora. 

Deci socotesc că trebuie să ne întoarcem la ceea ce am spus la început 
E foarte grea explicarea tainelor dumnezeieşti. Dar fiindcă ne-am silit, prea 
iubitorule de osteneală frate, din multe motive, să aducem scrierea ca pe un 
rod şi ca pe o jertfă duhovnicească a buzelor, nu mă voi îngreuna să fac aceas¬ 
ta, încrezându-mă în Dumnezeu, Care înţelepţeşte pe orbi şi cere de la noi nu 
cele mai presus de noi, deci primeşte şi cele oferite de cei săraci. Căci celui 
ce voieşte să aducă Domnului un dar spre ardere de tot, cum se spune la 
începutul Leviticului, Dătătorul Legii, după ce îi porunceşte să jertfească un 
bou (Lev. 1, 2-3), ţinând seama şi în aceasta de măsura cinstei date chipului, 
coboară apoi la cei ce nu sunt în stare de aceasta, cerându-le să jertfească o 
oaie. Dar ştiind, neîndoielnic, că poate nici pentru aceasta unii nu au putere, 
din pricina tristei şi nevrutei sărăcii, spune şi aceasta: "Va aduce din turturele 
sau din porumbei darul lui" (Lev. 1,14). Ba cinsteşte şi pe cel ce e mai sărac 
decât aceştia şi vine şi cu cele mai mici: "Căci va ti", zice, "făina darul lui" 
(Lev. 2,1). Socotesc deci că prin aceasta arată că îi este bine primit şi darul 
celui mai din urmă sărac. Prin aceasta Dătătorul Legii ne-a încredinţat că e 
mai bun şi mai mare lucru a rodi fie cât de puţin, decât lipsa oricărei rodiri; 
şi ajută să nu se socotească cineva copleşit de darul altora în aşa fel, ca să 
cugete că nu mai trebuie să cinstească şi el pe Stăpânul tuturor. 

Convins prin toate acestea, înlăturând tăcerea ca refuz al ostenelii 
cugetării mele, socotesc că trebuie să cinstesc pe Stăpânul meu cu cele ce le 
am şi voi aduce ca pe o făină, udată de untdelemn, cuvântul hrănitor şi 
înveselitor pentru cititor. 

Şi vom începe cu Scrierea lui Ioan. începem prin aceasta un lucru mare, 
dar întăriţi prin credinţă. Mărturisim însă neîndoielnic că vom spune şi 
înţelege mai puţin decât trebuie. De aceea, vom cere iertare dreaptă pentru 
aceasta, având ca motiv greutatea scrierii, sau, ceea ce e şi mai adevărat, 
slăbiciunea înţelegerii noastre. 

Iar, întorcând pretutindeni cuvântul spre o tâlcuire mai dogmatică, îl vom 
opune învăţăturilor mincinoase ale celor ce învaţă altfel, neextinzându-i, pe 
cât se poate, lungimea, ci ferindu-1 de cele de prisos, dar silindu-ne să nu-1 
oprim de la ceea ce e de trebuinţă. Iar însemnarea de mai jos a capitolelor va 
arăta cele la care ne-am extins cuvântul. Lor le-am adăugat şi numărul, pen¬ 
tru ca cititorii să afle cu uşurinţă ceea ce caută. 










CARTEA ÎNTÂI 

CAPITOLELE DIN PRIMA CARTE 

1. Unul-Născut este etern şi dinainte 6. Fiul este Viaţa prin fire şi de aceea 

de veci, având ca text spusă: "La început nu e făcut, d e din fiinţa lui Dumnezeu şi 
era Cuvântul'. Tatăl, având ca text spusa: "...ceea ce aa 

2. Fiul, fiind de o fiinţă cu Tatăl, este făcut Intru EI era viaţa". 

In ipostas propriu la fel ca Tatăl, având 7. Fiul este Lumină prin fire şi de 
ca text spusa: "Şi Cuvântul era Ia Dum- aceea nu este făcut, d e din fiinţa lui 
nezeu". Dumnezeu-Tatăl, ca Lumină adevărată 

3. Fiul e Dumnezeu după fiinţă şi în din Lumina adevărată, având ca text spu¬ 
mei un fel nu este fie mai mic, fie ne- sa: "Şi viaţa era lumina oamenilor ", 

asemenea cu Tatăl, având ca text spusa: 8. Numai Fiul lui Dumnezeu este 

"Şi Dumnezeu era Cuvântul Lumina adevărată. Iar creatura nu este 

4. Către cei ce îndrăznesc să spună aşa, fiind făcută părtaşă la Lumină. Are 

că altul este Cuvântul interior şi natural ca text spusa: "Era Lumina adevărată' 1 . 
în Dumnezeu-Tatăl, şi altul Fiul despre 9. Sufletul omului nu există înainte 
Care vorbesc Sfintele Scripturi. Această de trup, nid nu se produce întruparea 
rea învăţătură este a lui Eunomie. Impo- lui din pricina unor păcate mai vechi, 

triva acestora are ca text spusa: "Acesta cum spun unii. Are ca text spusa: '(Era 

oala început Ia Dumnezeii'. lumina cea adevărată, care luminează 

5. Fiul este după fire Creator împre- pe tot omul care vine în lume ,a . 

ună cu Tatăl, ca Cel ce este din fiinţa 10. Numai Fiul este după fire Unul- 
Lui, şi nu e înţeles ca sliţjitor. Are ca text Născut din Tatăl, ca Unul ce este din El 

spusa :" Toate prin El &au tăcut; şi&ră El şi în El. Are ca text spusa: "Pe Dum- 

nimic nu 9-a făcut'. nezeu nimeni nu La văzut vreodată'. 

înţelegerea Sfinţilor Evanghelişti este exactă şi de Dumnezeu învăţată, 
privind din toate părţile ceea ce e de folos ascultătorilor şi făcând aceasta cu 
o puternică străduinţă, ca una ce-şi ia puterea văzătoare din înălţimea unei 
culmi cuprinzătoare. De acolo văd ceea ce e folositor celor ce însetează după 
cuvântul adevărat al sfintelor dogme şi caută, cu bună alegere, înţelesul 
ascuns în dumnezeieştile Scripturi. Căci Duhul nu-1 descoperă pe acesta 
celor ce-1 cercetează din curiozitate şi care se bucură şi se îndulcesc mai mult 
de rătăcirile variate ale gândurilor proprii decât de adevăr. De aceea, nici nu 


1. Preocuparea Sfântului Chirii e să arate că Fiul nu este creatură, ci de o fiinţă cu 
Dumnezeu. îşi îndreaptă scrisul împotriva ereziei ariene care îl declara pe Fiul creatură. 

2. Această afirmaţie era îndreptată împotriva origenismului. t 

Nil? 

intră în sufletul răuvoitor, nici nu lasă mărgăritarele cele cinstite să se 
tăvălească sub picioarele porcilor, ci foarte bucuros vorbeşte înţelegerilor 
simple, ca unora ce au o mişcare mai puţin meşteşugită şi se feresc de specu¬ 
laţiile prisositoare, speculaţii cărora le urmează îndoiala şi căderea de la calea 
dreaptă şi împărătească. "Căci cel ce umblă întru neprihănire umblă cu 
convingere", după cuvântul lui Solomon (Pilde 10, 9). 

Sfinţii Evanghelişti având o exactitate minunată în scrisul lor ("Căci nu 
vorbesc ei, ci Duhul Tatălui vorbeşte în ei", după cuvântul Mântuitorului, Mt. 
10, 20), cel ce priveşte la înţelesurile mai presus de fire şi tinde la ascuţimea 
înţelegerii şi la adaosul neîncetat şi neîntrerupt de gânduri noi ar putea spune 
cu dreptate că scrierea lui Ioan e dincolo de orice minune. Căci Evangheliştii 
se completează unul pe altul în tâlcuirea dogmelor dumnezeieşti şi urmăresc 
unul şi acelaşi scop, pornind din părţi deosebite. Din cuvintele lor rezultă o 
unică ţesătură. Mie mi se pare că se aseamănă cu unii cărora li se porunceşte 
să înainteze spre aceeaşi cetate, fără să meargă pe una şi aceeaşi cale. Ceilalţi 
Evanghelişti pot fi văzuţi vorbind cu multă exactitate despre şirul înaintaşilor 
(genealogia) după trup ai Mântuitorului nostru şi coborând pe rând de la 
Avraam până la Iosif, sau urcând de la Iosif la Avraam. Dar pe fericitul Ioan îl 
vedem nepreocupat mult de acestea, ci folosindu-se de mişcarea fierbinte şi 
înfocată a minţii în voinţa de-a înţelege cele mai presus de mintea omenească 
şi în îndrăzneala de-a explica naşterea negrăită a lui Dumnezeu-Cuvântul. 
Căci ştia că slava Domnului acoperă cuvântul şi mărirea dumnezeiască e mai 
mare decât toată înţelegerea şi grăirea noastră, şi cele proprii firii dum¬ 
nezeieşti sunt greu de exprimat şi foarte anevoios de lămurit. 

Dar fiindcă era de trebuinţă să se măsoare cerul cu palma şi să se 
îngăduie măsurilor omeneşti să cuprindă cele tuturor neajunse şi greu de 
povestit, ca să nu abată pe drumul altor învăţături pe cei mai simpli, ca nici un 
alt glas al sfinţilor, care au fost văzători şi slujitori ai Cuvântului, respingând 
relele învăţături, Ioan se ridică cu pătrundere la ceea ce e mai important din 
dogmele dumnezeieşti, spunând: "La început era Cuvântul şi Cuvântul era la 
Dumnezeu şi Dumnezeu era Cuvântul. Acesta era întru început la 
Dumnezeu' 6 . 


3. E învăţătură principală nu numai pentru că descoperă direct Dumnezeirea lui Hristos, 
ci şi pentru că arată caracterul de comuniune personală a lui Dumnezeu. Căci cuvântul nu 
poate fi decât al persoanei către altă persoană. Sfântul Ioan arată astfel că nu esenţa, sau vreo 
lege e la început, adică la începutul a ceea ce are un început, ci Persoana. Căci Cuvântul 
implică Persoana şi fapta gândită şi liber aleasă a ei. Dumnezeu, fiind personal, a putut aduce 
lumea la existenţă ca ceva nou. Persoana e creatoare în sensul maxim al cuvântului. De aceea, 
creează şi pe oameni ca persoane pentru dialogul iubirii cu El, dar şi într-un anumit grad crea- 

Socotesc de altfel că e de trebuinţă ca cei ce grăiesc prin Sfintele 
Scripturi să folosească mai presus de toate cuvintele care sunt frumoase şi 
bune şi care nu au în ele nimic vătămător. Şi astfel, prin cele înţelese de cei 
mulţi în multe feluri, ei contribuie la aflarea înţelesului unic şi urcă spre 
măsura cea bună a cunoaşterii şi, imitând albina harnică şi înţeleaptă, în¬ 
cheagă mierea cea dulce a Duhului 4 . 

Spun unii dintre cei foarte iubitori de osteneală că, după crucea Mân¬ 
tuitorului nostru şi după suirea Lui la cer, unii păstori mincinoşi şi învăţători 
mincinoşi năpustindu-se asemenea unor fiare sălbatice asupra turmei Mân¬ 
tuitorului au tulburat-o nu puţin, vorbind, precum s-a scris (Ier. 23, 16), din 
inima lor, şi nu din gura Domnului. Mai bine zis, nu numai din inima lor, ci 
din învăţăturile tatălui lor, adică ale diavolului. Căci dacă "nimeni nu poate 
spune anatema lui Iisus", decât în Beelzebut (I Cor. 12, 3), cum nu ni se va 
arăta nouă adevărat cuvântul despre acestea? Care sunt deci învăţăturile pe 
care le-au născocit din capul lor? Ei afirmă cu neştiinţă şi în chip necredincios 
că Unul-Născut al lui Dumnezeu, Lumina eternă, întru Care toţi ne mişcăm 
şi suntem (Fapte 17,28), a fost chemat la existenţă prima dată atunci când s-a 
născut ca om din Sfânta Fecioară. Şi, luând chipul acesta comun pe pământ, 
■'S-a arătat pe pământ, şi cu oamenii a locuit", precum s-a scris (Baruh 3,38). 
Pe cei ce rămân în aceasta şi au îndrăznit să tăgăduiască naşterea negrăită şi 
dinainte de veci a Fiului, cuvântul Proorocului îi ceartă, zicând: "Iar voi, 
apropiaţi-vă aici, fii nelegiuiţi, sămânţă de desfrânaţi şi de curvă. întru ce v-aţi 
desfătat şi asupra cui aţi deschis gura voastră şi la cine aţi scos limba voas¬ 
tră?" (Is. 57, 34). Nu din inimă bună scot adică cele bune, ci scuipă veninul 
şarpelui ucigaş, despre care Psalmistul spune, vorbind către Dumnezeu Cel 
Unul şi peste toate: 'Tu ai zdrobit capul şarpelui" (Ps. 73, 14). 


toare, putând săvârşi în lumea creată de Dumnezeu fapte care structurează forme noi în ea, 
cum nu face natura, care nu poate alege între diferite alternative, deci nu poate aduce ceva 
nou, ci aduce la actualizare în mod silit virtualităţile din ea. Deci Sfântul Ioan a combătut prin 
primele rânduri ale Evangheliei sale nu numai negarea Dumnezeirii lui Hristos, ci orice doc¬ 
trină panteistă, care nu recunoaşte ca existentă decât o esenţă monotonă, inexplicabilă în origi¬ 
nea ei, şi care lipseşte de orice sens existenţa stăpânită de moarte a oamenilor. 

4. Traducerea latină din P.G. afirmă că aici e vorba numai despre cititorii Scripturilor. Ei 
trebuie să aleagă numai cuvintele frumoase şi bune din ele. Dar credem că e vorba întâi de 
autorii inspiraţi ai Scripturilor. Ei trebuie să aleagă aceste cuvinte "frumoase şi bune", dar şi 
bogate în înţelesuri, pe care, înţelegându-le cei mulţi în mod variat, vor pune în lumină toată 
adâncimea bogată a înţelesului lor. 

CAPITOLUL 1 

UNUL-NÂSCUT ESTE ETERN ŞI DINAINTE DE VECI, 

AVÂND CA TEXT SPUSA: 

"La început era Cuvântul" 

Nu mică era tulburarea despre acestea în cei ce au crezut, şi sufletele 
celor mai simpli sufereau ca de o boală de această sminteală. Căci unii cre¬ 
deau de fapt în flecărelile acelora, atraşi, de la dogmele adevărate, la ideea că 
Cuvântul a fost chemat la existenţă numai atunci când S-a făcut om. De aceea, 
cei ce erau mai cu judecată decât cei simpli, adunându-se şi unindu-se, au 
venit la ucenicul Mântuitorului, înţeleg la Ioan, şi i-au descoperit boala care 
cuprinsese pe fraţii lor din flecăreala celor ce învăţau altfel şi l-au rugat să-i 
apere îndată prin lumina Duhului şi să le întindă o mână mântuitoare celor 
săgetaţi şi căzuţi în acele mreje diavoleşti. 

Acesta, suferind pentru cei ce s-au pierdut şi şi-au stricat mintea, 
socoteşte, la fel, că e o nebunie să nu aibă grijă de cei ce-i urmează şi de cei 
viitori şi recurge la scrierea cărţii. Cele ce erau de spus mai omeneşte şi 
despre naşterea după trup şi fire, cu arătarea generaţiilor dinainte, le-a lăsat 
celorlalţi Evanghelişti să le expună mai pe larg, iar el foarte călduros şi 
bărbăteşte se ridică asupra flecărelilor celor ce inventau acelea, zicând: 

"La început era Cuvântul" 

Ce spuneţi de aceasta voi, care ne înfăţişaţi un Fiu nou şi recent, care să 
nu mai fie crezut că este Dumnezeu? Căci 11 nu va fi fie un dumnezeu nou" (Ps. 
80, 8). Dar cum nu va fi nou, dacă s-a născut în timpurile din urmă? Cum nu 
ar fi minţit, zicând către iudei: "Amin zic vouă, înainte de-a fi Avraam, Eu 
sunt" (In 8, 58), când era un fapt vădit şi recunoscut de toţi că Hristos S-a 
născut ca om cu mulţi ani după fericitul Avraam prin Sfânta Fecioară? Cum 
se va mai crede şi se va mai admite ca dreaptă spusa "La început" dacă Unul- 
Născut S-a născut la sfârşitul veacurilor 5 ? Observă şi din cele următoare ce 
nebunie este a lipsi pe Fiul de existenţa eternă şi a cugeta că El Sa născut în 
timpurile din urmă. Ne va fi însă iarăşi o osteneală să explicăm mai subţire 
ceea ce a spus fericitul Evanghelist: "La început era Cuvântul". 


5. Sfântul Chirii arată că Evanghelistul Ioan vrea să completeze Evangheliile lui Matei şi 
Luca, în care s-a înfăţişat naşterea Fiului lui Dumnezeu ca om adevărat din Fecioara, provenită 
din generaţiile omeneşti anterioare. Pentru că, bazaţi pe cele două Evanghelii, unii nu mai 
vedeau pe Hristos decât ca om. 

Nimic nu este mai vechi ca începutul, dacă ne gândim la definiţia 
"începutului". Căci nu va exista niciodată vreun început al începutului 6 , sau 
cugetându-se vreun alt început existent înainte; şi aşa, mai departe se va nega 
existenţa unui început adevărat 7 . Căci altfel, dacă se întâmplă să existe un 
altul mai înainte de începutul adevărat, cuvântul nostru despre început va 
merge la nesfârşit, răsărind mereu altul şi declarând ca al doilea pe cel la care 
s-a oprit căutarea noastră. Deci nu va fi început al începutului pentru cuge¬ 
tarea exactă şi adevărată, ci cuvântul despre el va exprima infinitatea şi 
necuprinderea lui. Deci mersul mereu înapoi neavând sfârşit şi depăşind 
măsura veacurilor, Fiul nefiind născut în timp, Se va afla existând mai de¬ 
grabă etern împreună cu Tatăl, căci "era la început". 

Iar de era la început, spune-mi, ce minte va zbura peste puterea acelui 
era? 8 Când se va opri deci ca într-un sfârşit acel era, o dată ce fuge mereu 
înaintea gândului ce-1 urmăreşte şi mereu înaintea cugetării ce-i urmează 9 ? 
Uimit de aceasta, Proorocul Isaia zice: "Neamul Lui cine-1 va spune? Că s-a 
luat de pe pământ viaţa Lui" (Is. 53,8). Căci cu adevărat ridicată de pe pământ 
este viaţa Unuia-Născutului, adică e mai presus de toată înţelegerea celor ce 
sunt pe pământ şi mai presus de tot cuvântul, fiind de neexplicat Iar dacă 
este peste mintea şi cuvintele (raţiunile) din noi, cum ar fi El creat când 
înţelegerea noastră nu poate circumscrie în timp şi în cuvânt nici cele făcute? 

Alt înţeles al propoziţiei: "La început era Cuvântul" 

început în timp nu se poate cugeta pentru Unul-Născut fiindcă este 
înainte de vreme şi are existenţa dinainte de veci şi, pe lângă acestea, firea 


6. Deci "începutul", înţeles ca început nu al unui lucru singular, ci început general, nu 
poate avea nimic înaintea lui. Cel ce era la acest început general este din eternitate. 

7. Dacă lumea n-are un început, ea e din veci. O lume deosebită de Dumnezeu este numai 
o lume care are pe cineva ca început, care nu are la rândul lui un alt început Dar e absurd a 
cugeta o lume, plină de mărginirile şi imperfecţiunile evidente, care să nu aibă un început 
suprem, care e deci altfel decât ea, şi care nu are o desăvârşire în lipsa Lui de început El fiind 
începutul prin excelenţă. Spunându-se: '7a început era Cuvântul", El este pus în legătură cu 
lumea, care are un început. Lumea nu a apărut independent de El, spunându-se doar că El 
exista atunci când a apărut lumea. Ci El a fost cauza ei necauzată, cum spune Evanghelistul în 
versetul 3. 

8. Ce minte va putea trece dincolo de acel era? Aceasta pentru că nu se va putea trece 
pururi la alt şi alt început parcurgând orice măsură a veacurilor. 

9. Acel era nu-şi are o margine sau un sfârşit în trecut Gândirea care vrea să sară dinco¬ 
lo de el e mereu anticipată de acel era. Sau acel era aleargă mereu înaintea gândirii care vrea 
să ajungă la capătul lui. Acel era are în sine nesfârşirea în timp şi în veacuri. In zadar se sileşte 
gândirea să treacă peste ele pentru a ajunge la capătul acelui era. Acel era fuge mereu înain¬ 
tea gândirii care vrea să-l ajungă. 

i 

dumnezeiască nu atinge sfârşitul (căci va fi pururea la fel, după spusa din 
Psalmi: "Iar Tu Acelaşi eşti şi anii Tăi nu vor lipsi", Ps. 101, 28). De la care 
început în vreme şi mărime măsurată va ieşi Fiul, Care nu suportă să înain¬ 
teze spre sfârşit, ca Cel ce este şi Dumnezeu după fire 10 ? Şi de aceea zice: "Eu 
sunt Viaţa" (In 14, 6). Căci un început prin sine nu s-ar putea cugeta nicio¬ 
dată 11 fără să tindă spre sfârşitul lui 12 . Astfel, întrucât tinde ceva spre sfârşit, 
are început, şi întrucât are un sfârşit, arată în sine un început. Iar începutul 
acestora e început în timp. Şi prin aceasta arătăm câtimea 13 . 

Deci fiindcă Fiul e mai vechi şi decât veacurile înseşi 14 , e liber de cali¬ 
tatea de-a fi fost născut în timp. Era din şi pentru totdeauna, fiind în Tatăl ca 
izvor 15 , după însăşi spusa Lui: "Eu am ieşit şi am venit din Tatăl" (In 16, 28). 
Deci Tatăl fiind înţeles ca izvor 16 , Cuvântul era în El înţelepciune şi Putere şi 
Pecete şi Strălucire şi Chip al Lui. Şi dacă nu era nici un timp când Tatăl era 


10. Ca Cel ce nu înaintează spre un sfârşit, nu este nici dintr-o origine mărginită, fiind El 
însuşi nemărginit. El este născut din Tatăl infinit şi ca atare este şi El infinit în viaţă. Şi dacă 
originea Lui este infinită, şi viaţa Lui este fără început şi fără sfârşit. Dar Tatăl nu este o esenţă 
supusă unei legi, căci în acest caz ar fi lipsit de conştiinţă şi de voinţa de a alege ce voieşte. 
Deci Tatăl e infinit ca Persoană; şi Fiul, la fel. 

11. Nu s-ar putea cugeta ceva care începe prin sine. Orice începe nu începe prin sine; deci 
nu are viaţa în sine. Fiul era la început. Aceasta înseamnă că Cuvântul n-a început vreodată să 
existe, că n-are început. Când spune despre Fiul că era la început, implică în această calitate a 
Lui faptul că El era atunci când a început ceva, adică lumea, să existe. El este înainte de orice 
început. Dar "El era la început" înseamnă şi că în El este începutul lumii care a început să 
existe. Numai Cuvântul, implicând în El voinţa şi gândirea, poate face să înceapă ceva nou cu 
adevărat Altfel, toate sunt numai actualizări printr-o lege a ceea ce e dat virtual într-o esenţă 
generală. De aceea, până la un anumit grad, şi omul prin cuvânt e mereu început a ceva. Iar 
Dumnezeu-Cuvântul e început a toate. De aceea El a făcut lumea, ca s-o înnoiască mereu şi ca 
oamenii să spună şi să facă şi ei mereu ceva. 

12. Ceea ce are un început -şi-l are totdeauna prin altcineva -va avea şi un sfârşit. Căci 
nu are în sine puterea existenţei din veci şi deci până în veci. Ca urmare, Fiul este Viaţa în Sine, 
neavând nici început, nici sfârşit, pentru că nu e din altcineva, deci nu e mărginit. 

13. Ceea ce are un început şi un sfârşit e cuprins de timp şi prin aceasta are o câtime, sau 
e mărginit. 

14. Veacurile reprezintă nu numai toate marile unităţi de timp, ci implică în ele şi o 
legătură cu eternitatea. Căci eternitatea depăşeşte toate unităţile temporale şi străbate prin ele. 

15. E în Tatăl ca în izvorul Său din eternitate, nu ca într-un Tată sau izvor virtual, care va 
deveni cu vremea actual. Şi e în Tatăl ca izvor actual din eternitate. Dumnezeu nu aşteaptă 
naşterea Fiului ca să devină Tată actual. Ar fi, în acest caz, supus unei evoluţii, ca o simplă 
esenţă, n-ar fi Persoană liberă din veci, nici Tatăl, nici Fiul. 

16. Fiul a dat Tatălui caracter de Tată. Altfel, Tatăl ar fi fost indefinit ca Tată. Ar fi fost un 
Dumnezeu indefinit ca Dumnezeu al iubirii. O persoană făcând pe alta fiu, aceea o face pe 
prima tată. Tatăl făcând pe Fiul Cuvânt, Cuvântul face pe Tatăl cuvântător. Relaţia Lor face ca 
însuşirile unei Persoane să corespundă cu însuşirile întregitoare ale celeilalte. 








COMENTARIU LA EVANGHELIA SFÂNTULUI IOAN 


21 


fără Cuvânt şi înţelepciune şi Pecete şi Strălucire, e necesar să mărturisim că 
este etern Fiul, Care este acestea pentru Tatăl cel etern 17 . Căci cum este 
Pecete şi Chip întocmai, dacă nu Se vede format potrivit frumuseţii Aceluia 
al Cărui Chip este? 

Dar nu va fi nedrept nici a înţelege pe Fiul existând în Tatăl ca într-un 
izvor. Căci numai Aceluia din Care este I se cuvine numele de izvor. Iar Fiul 
este în Tatăl şi din Tatăl nu fiind născut în afara Lui, sau în trup, ci existând 
în fiinţa Tatălui şi strălucind din ea, ca strălucirea soarelui din acesta, sau 
asemenea căldurii naturale din focul de a cărui fire ţine. Căci în aceste pilde 
se poate vedea cum una este născută din alta, dar coexistând pururea cu ea 
şi fiind nedespărţită, în aşa fel că fără una nu se poate vedea cealaltă în sine 
şi păstrând raţiunea adevărată a firii aceleia. Căci, cum ar fi soarele fără 
strălucirea lui, sau strălucirea, neexistând soarele a cărui strălucire este? Sau 
cum ar fi foc, dacă ar fi lipsit de căldură, sau de unde ar fi căldura, dacă nu 
din foc, sau altceva care nu e străin de calitatea fiinţială a focului? Deci, pre¬ 
cum în acestea existenţa unora în cele din care sunt nu contrazice coexis¬ 
tenţa ambelor, ci cele născute se arată pururea existând împreună cu cele ce 
le nasc şi moştenitoare ale aceleiaşi firi cu acelea, aşa e şi cu Fiul 18 . De fapt, 
El e înţeles şi declarat în Tatăl şi din Tatăl şi nu ni Se va arăta exterior şi străin 
Tatălui, sau ivindu-Se după El, ca al doilea, ci fiind în El şi coexistând pururea 
cu El şi arătându-Se din El, prin modul negrăit al naşterii dumnezeieşti. 

Că lui Dumnezeu şi Tatăl I se spune de către sfinţi (autorii Scripturii) şi 
început al Fiului, dar numai ca Celui de la Care vine Fiul, auzi de la Psalmist, 
care prevesteşte a doua arătare a Mântuitorului nostru prin Sfântul Duh, 
spunând către Fiul însuşi: "cu Tine este începutul în ziua puterii Tale, în 
strălucirea sânţilor Tăi" (Ps. 109, 3). Căci e zi a puterii Fiului cea în care va 
judeca toată lumea şi va răsplăti fiecăruia după faptele lui. Cu adevărat va veni 
ziua Aceluiaşi Care este în Tatăl şi are în Sine pe Tatăl ca început neînceput 
al fiinţei Sale, numai prin faptul că este din El, căci există din Tatăl 19 . 


17. Nu Fiul singur este înţelepciunea şi Puterea Tatălui, ci împreună cu Tatăl. Dar o 
Persoană singură nu le are pe acestea. 

18. La Dumnezeu este o aşa de mare unire după fire a Fiului născut din Tatăl cu Tatăl, încât Fiul 
rămâne pururea în Tatăl, feră să-Şi piardă nici unul proprietatea Lui: Tatăl, pe cea de Tată, Fiul, pe cea de 
Fiu. Fiul coexistă cu Tatăl, existând totodată în Tatăl, dar neconfundat cu EL 

19. în trei feluri se poate spune despre Tatăl că e "început" al Fiului: prin faptul că Tatăl 
îl naşte fără de început, prin faptul că, fiind în El, Se arată prin El la întrupare, şi prin faptul că 
Se arată prin El la Judecata din urmă. în toate aceste trei feluri se arată că Fiul este din, dar şi 
în Tatăl, dar este deosebit de Tatăl. în nici unul din aceste feluri Tatăl nu e declarat început al 
Fiului, ca existând înainte de Fiul. 

"Intru început era Cuvântul " 

Explicaţia începutului afirmat aici ne duce la multe şi diferite înţelesuri. 
Ea se sileşte să scoată din toate părţile cele ce sunt de folos şi ajută la 
înţelegerea adevărată a dumnezeieştilor dogme şi la simţirea exactităţii 
tainelor lor. "Cercetaţi Sântele Scripturi", zice Mântuitorul, "căci gândiţi 
că în ele aveţi viaţa veşnică, şi ele sunt cele ce mărturisesc despre Mine" (In 
5, 39). Fericitul Evanghelist apare socotind că începutul înseamnă aici pute¬ 
rea asupra tuturor, adică arată pe Tatăl, pentru ca şi firea dumnezeiască să se 
arate mai presus de toate, având sub picioare tot ce e făcut şi stăpânind 
asupra celor chemaţi prin ea la existenţă. Deci, în acest început care este 
peste toţi şi toate era Cuvântul, nu aflându-Se împreună cu toate sub picioa¬ 
rele Lui, ci fiind, în afara tuturor, în El, în mod natural, ca un coetern, având 
firea Celui ce Da născut ca un loc mai vechi decât toate 20 . De aceea, fiind şi 
liber din Tatăl cel liber, va avea împreună cu El puterea, sau calitatea de 
stăpânitor, de început, de căpetenie peste toate. Iar care e deci înţelesul aces¬ 
tei uniri, urmează să vedem. 

Unii, precum am spus în cele de mai sus, afirmă în mod primejdios că 
Fiul lui Dumnezeu a fost chemat la existenţă prima dată atunci când, luând 
trupul din Sfânta Fecioară, S-a făcut om pentru noi. Deci ce ar urma, dacă 
atunci când s-a născut a fost şi creat şi e de aceeaşi fire cu toţi cei ce au face¬ 
rea din cele ce nu sunt, deci şi numele, şi faptul robiei Lui s-ar adeveri ca 
drepte? Căci ce creatură ar refuza fără primejdie robia sub Dumnezeu, Cel ce 
stăpâneşte peste toate? 21 Şi de ce nu se va supune stăpânirii şi domniei 
asupra tuturor, despre care vorbeşte şi Solomon: "Cu dreptate se găteşte 
scaunul stăpânirii" (Pilde 16, 12)? Căci e foarte potrivit dreptăţii lui Dum¬ 
nezeu să stea pe scaunul stăpânirii peste toate, şi care e scaunul despre care 
se vorbeşte aici, auzi spunând pe Dumnezeu printr-unul dintre Sfinţi: "Cerul 


20. Textul românesc al Bibliei are expresia: "La început", nu "întru început". Iar prin 
aceasta, Cuvântul e văzut mai mult în relaţie cu lumea creată. El era la începutul ei, adică 
înainte de ea şi, ca atare, Cel ce face posibil ca ea să înceapă. Dar Sfântul Chirii, luând expre¬ 
sia greacă în sens literal (ev âpxfj), insistă mult asupra faptului că Cuvântul era din veci în 
Tatăl, Care e începutul fără de început al Fiului. Pe Sfântul Chirii îl interesa în primul rând co- 
eternitatea Fiului cu Tatăl. Prin aceasta vede chiar în expresia "întru" începutul coexistenţei 
eterne a Fiului cu Tatăl. Desigur că aceasta înseamnă şi că Cuvântul era când a început lumea, 
deci arăta şi relaţia Lui cu lumea, care are un început, şi anume chiar în El, 

21. Numai Cel fără de început poate avea şi stăpânirea tuturor, sau e scăpat de robie. Căci 
Cel fără de început nu e robul nici unei puteri, ci e Stăpânul tuturor celor al căror început este. 

în greceşte, cuvântul "âpxfi" (arhi) are de aceea şi sensul de stăpânire, de cap, de căpete¬ 
nie, de autoritate. Dacă Iisus Hristos ar fi numai om, El nu ne-ar fi putut face din robi fii liberi 
ai lui Dumnezeu, o dată ce El însuşi ar fi fost prin fire rob, neunit cu Tatăl ca început, ca stăpâ¬ 
nitor al tuturor. 

este Mie tron". Deci pregătit cu dreptate ca scaun lui Dumnezeu este cerul, 
adică duhurile sfinte din ceruri. 

Era de trebuinţă să se mărturisească deci că Fiul, împreună cu alte făpturi, Se 
supune lui Dumnezeu-Tatăl, ca având treapta de slujitor, ca Cel ce S-a pogorît 
sub autoritatea stăpânirii cu alţii, dacă este născut, după aceia, mai târziu. 
Afirmându-se deci de către unii că e unul dintre cei făcuţi în timp, în mod 
necesar fericitul Evanghelist porneşte cu asprime asupra celor ce învaţă ast¬ 
fel şi scoate pe Fiul de sub orice robie şi îl înfăţişează ca pe fiinţa liberă şi 
stăpânitoare a tuturor şi îl afirmă existând în mod firesc în ea, zicând: "La 
început era Cuvântul". Şi uneşte cu termenul "la început" în mod folositor pe 
cel de "era", ca să se înţeleagă nu numai plin de slavă, ci şi înainte de veci. Şi 
astfel a pus termenul "era", ca să înalţe înţelegerea celui ce cugetă la o naş¬ 
tere adâncă, necuprinsă şi negrăită, ce are loc în afara timpului. Căci ter¬ 
menul "era", spus în mod nedefinit, la ce loc ne va opri, o dată ce merge 
pururea înaintea minţii ce-1 urmăreşte? Şi dacă socoteşte cineva că se află 
vreo oprire a lui, îl face pe acesta început a ceea ce e dincolo de orice drum 22 . 

"Era deci Cuvântul la început", adică în începutul cel peste toate, şi 
existând din El în mod natural, şi având o demnitate stăpânitoare. Iar dacă 
acest lucru este adevărat, cum va mai fi creat sau făcut? Unde se spune în 
general că "era", în ce mod se va putea spune că vreodată nu era? Sau cum 
se va spune aceasta împotriva Fiului? 23 

CAPITOLUL 2 

FIUL, FIIND ŞI DE-O-FIINŢÂ CU TATĂL, 

ESTE ÎN IPOSTAS PROPRIU LA FEL CA TATĂL 24 , 

AVÂND CA TEXT SPUSA: 

"Şi Cuvântul era la Dumnezeu " 

Dovedind cu totul învechit şi lipsit de orice adevăr gândul prostesc al 
celor ce cugetă acelea, şi prin spusa: "La început era Cuvântul" închizând 
orice scăpare celor ce spun că Fiul este din nimic, şi desfiinţând prin aceste 
cuvinte dintr-o dată toată vorbirea lor deşartă, trece la o erezie înrudită şi cu 


22. Cuvântul era în Tatăl, dar acest "era", fiind spus în mod indefinit, nu arată vreun 
moment în care a început să fie în Tatăl, ca început al Lui. E în Tatăl dinainte de orice timp. 

23. Când se spune că era la orice început sau în începutul a toate, Care este Tatăl, nu se 
mai poate spune că nu era vreodată. Deci se afirmă existenţa din eternitate a Fiului. 

24. Dacă nu era Fiul din eternitate în ipostas propriu, deci şi Tatăl, nu s-ar putea spune 
despre Fiul ca Fiu, deci presupunând şi un Tată, că era, fără o definire a timpului de când era. 






24 


SFANŢUL CHIRIL AL ALEXANDRIEI 


totul strâmbă. Şi precum un bun şi harnic grădinar ce se bucură de unelte şi 
osteneală, încingându-şi mijlocul şi folosindu-se de uneltele potrivite lucrării 
pământului, depune toată silinţa ca să elibereze grădina de toată urâciunea 
spinilor, neîncetând să-i smulgă unul după altul, curăţind de jur împrejur 
pomul de ceea ce-1 supără, lucrând cu colţii greblei, aşa şi fericitul Ioan, 
purtând în minte cuvântul viu şi lucrător şi foarte tăios al lui Dumnezeu şi 
privind cu o vedere foarte ascuţită şi înţelegătoare vlăstarele amare ale rău¬ 
tăţii ereticilor, se apropie de ele cu iuţeală şi le taie repede din toate părţile, 
aducând cititorilor scrierilor lui păzirea în dreapta credinţă. Căci priveşte 
iarăşi înţelegerea lui ca purtător al Duhului. 

In cele dinainte a învăţat că Cuvântul era întru început, (adică) precum 
am spus mai înainte, în Dumnezeu-Tatăl 25 . Dar fiindcă, având ochiul înţe¬ 
legerii luminat, nu ignoră că se vor ridica unii care din multa neştiinţă vor 
spune că însuşi Tatăl e şi Fiul, şi vor menţine numai cu numele Sfânta Trei¬ 
me, nerecunoscând că este în ipostasuri deosebite, ca Tatăl să fie înţeles ca 
Tată, şi nu ca Fiu, iar Fiul iarăşi să fie în mod propriu Fiu, şi nu Tată, cum o 
arată învăţătura adevărată, a socotit necesar să înarmeze pe cititori împotriva 
acestei erezii care se semăna şi se mişca în acel timp şi care se va şi continua. 
Şi, spre desfiinţarea ei, adaugă îndată după "La început era Cuvântul", "Şi 
Cuvântul era la Dumnezeu". Apoi menţine în mod necesar pe "era", pentru 
naşterea Fiului dinainte de veacuri, dar, spunând că Cuvântul "era la Dum¬ 
nezeu", arată că una este Fiul care subzistă El însuşi ca atare, şi altceva 
Dumnezeu-Tatăl, la Care era Cuvântul 26 . Căci cum ar fi putut fi înţeles ca 
fiind "la Sine" sau "de la Sine" Cel ce ar fi fost unul prin număr? Iar pentru că 
gândirea ereticilor cu privire la acestea se dovedeşte neînţeleaptă, o vom 
lămuri în tâlcuirea celor ce urmează, în care o vom înfăţişa întocmai cum este. 


25. Sfântul Ioan, folosind -în primul capitol al Evangheliei -pentru Hristos ca Dumnezeu 
numele de Cuvântul, a arătat prin aceasta caracterul de Persoană activă al Fiului în dialog cu 
Tatăl, deci cu altă Persoană, şi, prin aceasta, a subliniat faptul că începutul tuturor nu e o 
esenţă, ci o comuniune supremă, gânditoare şi liberă de Persoane. Sfântul Chirii numeşte mai 
des pe acest Cuvânt Fiul etern al Tatălui. Dar prin folosirea termenului "întru început" se 
indică nu atât relaţia Lui cu lumea, cum dă de înţeles traducerea lui în Biblia românească cu 
"La început", ci cu Tatăl. Deşi îl numeşte mai mult Fiul, prin acest nume arată nu mai mult 
relaţia Lui cu Tatăl, cum o implică de altfel şi termenul "Cuvântul" care "era" din eternitate. 

26. Sfântul Chirii continuă să arate că Sfântul Ioan spune că Fiul nu era numai din eter¬ 
nitate ("întru început, sau în Tatăl, era Cuvântul"), ci şi că El este o Persoană deosebită de 
Tatăl, deşi în strânsă unire cu Tatăl. 

Arătând pe Cuvântul că "era la" Dumnezeu, Evanghelistul Ioan arată că nu era singur. 
Căci de Cel ce e singur nu se poate spune că e la cineva, nici că e de la altul. Arătând că 
Cuvântul era "la" Altcineva şi "de la" Altcineva, sau "în" Altcineva, arată că nu era singur. 
Aceasta subliniază că Cuvântul arată o Persoană în dialog cu Alta. 

Dovedire prin argumente şi mărturii din Scriptură 
că Tatăl este în ipostas propriu şi Fiul, la fel; 
şi împreună cu Ei se arată şi Dumnezeirea Sfântului Duh, 
deşi nu se spune nimic despre Acesta în cele de faţă 

Fiul este de-o-fiinţă cu Tatăl, şi Tatăl, cu Fiul. De aceea au o asemănare 
desăvârşită, în aşa fel că Tatăl se vede în Fiul şi Fiul, în Tatăl şi Unul stră¬ 
luceşte în Celălalt, cum spune însuşi Fiul: "Cel ce Mă vede pe Mine vede pe 
Tatăl Meu" şi: "Eu sunt întru Tatăl şi Tatăl întru Mine" (In 14, 9; IO) 27 . Dar, 
deşi Fiul este în Tatăl, are iarăşi în Sine pe Tatăl. Căci El, precum am spus 
înainte, poartă întocmai chipul Celui ce Da născut; dar numaidecât, iarăşi, 
Cel din Care este El zugrăveşte în Sine pe Cel ce Da născut. Dar prin faptul 
că există (ca ipostas) în mod propriu, Fiul nu Se va păgubi şi nici Tatăl nu va 
pierde subzistenţa de Sine. Căci nici marea asemănare nu va pricinui vreo 
confundare a ipostasurilor, încât să se înţeleagă unul ca număr Tatăl, Care a 
născut, şi Fiul, Cel născut din El. în Amândoi se va mărturisi identitatea firii, 
dar fiind proprie Fiecăruia, ca şi Tatăl să se înţeleagă cu adevărat Tată, şi Fiul, 
Fiu. Iar numărându-Se şi mărturisindu-Se împreună Sfântul Duh, Sfânta şi 
închinata Treime va avea plinătatea Ei. 

Alt argument Dacă însuşi Fiul este şi Tată, ce sens are deosebirea 
numelor? Căci dacă n-a născut Unul, de ce se numeşte Tată? Şi cum e Celălalt 
Fiu, dacă nu S-a născut din Tatăl? Această înţelegere a Lor o cer deci în mod 
necesar numirile Lor. Dumnezeieştile Scripturi îl numesc pe Unul Fiu pentru 
că S-a născut, şi acesta este un cuvânt adevărat. Deci El subzistă ca atare. Dar 
şi Tatăl este în mod propriu Tată, dacă Cel născut din El se arată altul faţă de 
El, Care Da născut 28 . 


27. Din Unul străluceşte Celălalt, sau Unul îl face pe Celălalt să strălucească din Sine. 
Chiar între oameni are loc aceasta, mai ales între cei ce se iubesc. Unul nu se poate gândi la 
sine, fără să-l vadă în sine pe celălalt, sau fără să se vadă în el întipărirea celuilalt Nici o per¬ 
soană nu poate fi despărţită total de altele. Nici una nu e întreagă într-o izolare totală. într-un 
fel, una este în alta, totuşi fiecare reflectă altă persoană în modul ei propriu. Aşa şi Tatăl e 
reflectat sau străluceşte în Fiul, în calitatea Lui de Fiu, şi Tatăl reflectă sau face să strălucească 
pe Fiul în Sine, în calitatea Lui de Tată. La Ei, Unul este deplin în Celălalt. Fiecare Persoană e 
unică, dar şi unită cu Celelalte. Şi chiar în această unire se arată unicitatea Fiecăreia. Deci nu 
numai Fiul este întru Tatăl, ci şi Tatăl întru Fiul. Fiul îl arată în Sine pe Tatăl ca Tată, şi Tatăl, 
pe Fiul ca Fiu. Unitatea între persoane nu e o unitate care le uniformizează. Această unire şi 
distincţie între persoane o susţine şi cuvântul uneia faţă de cealaltă, căci prin cuvânt se arată 
persoana în legătură cu alta. De aceea Sfântul Chirii, descriind această legătură între Tatăl şi 
Fiul, subînţelege pe Fiul drept Cuvânt, chiar dacă îi spune mai mult Fiu. Fiind Unul-Născut din 
Tatăl, e Cel mai intim Cuvânt al Tatălui. Prin aceasta Fiul Se arată cel mai desăvârşit unit cu 
Tatăl fără confundare. 

28. în toate aceste argumente, Sfântul Chirii ne arată că dacă Hristos n-ar fi o Persoană 
dumnezeiască, în calitate de Fiu al Tatălui, de o fiinţă cu El, nu ne-ar lipsi numai pe noi de mân- 

Altul. Fericitul Pavel zice despre Fiul în Epistola către Filipeni: "Care în 
chipul lui Dumnezeu fiind, nu răpire a socotit a fi întocmai cu Dumnezeu" 
(Filip. 2, 6). Ce înseamnă că n-a socotit ca o răpire a fi întocmai cu Dum¬ 
nezeu? Oare nu e necesar să spunem că Unul e Cel ce era în chipul lui 
Dumnezeu, şi Altul Cel al cărui chip era? Dar acest lucru e vădit tuturor şi de 
toţi mărturisit. Deci nu sunt unul şi acelaşi Tatăl şi Fiul, ci Fiecare are un 
ipostas propriu şi Se văd Unul în Altul, după identitatea fiinţei, deşi e Unul din 
Altul, adică Fiul din Tatăl. 

Altul. "Eu şi Tatăl una suntem" (In 10,30) a spus Mântuitorul, ca Cel ce Se 
ştia şi pe Sine şi pe Tatăl subzistând (ca ipostasuri) în mod deosebit Iar dacă 
adevărul nu e acesta, de ce, nedând unităţii ceea ce i se cuvine, a spus: "Eu şi 
Tatăl una suntem'? 29 Punând la plural ceea ce spune, e vădit că respinge 
părerea ereticilor. Căci nu se spune cu dreptate suntem despre Unul singur. 

Altul. Despre crearea omului se dă cuvântul lui Dumnezeu: "Să facem pe 
om", care continuă: "după chipul şi asemănarea Noastră" (Fac. 1, 26). Dacă 
Sfânta Treime s-ar reduce, ca să zic aşa, la numărul unu, şi ereticii lipsesc pe 
Tatăl şi pe Fiul de subzistenţa proprie, cine este Cel ce zice către Altul: "Să 
facem pe om după chipul şi asemănarea Noastră 1 ? Dacă ar fi aşa, ar fi trebuit 
să zică, precum zic aceia aiurind: "Să facem pe om după chipul şi asemănarea 
Mea". Dar, nespunând aşa, ci înfăţişând facerea la numărul plural, şi adău¬ 
gând la "să facem", "după chipul Nostru", scriitorul Bibliei arată cu voce 
mare în Sfânta Treime un număr care depăşeşte unitatea. 

Altul. Dacă Fiul este strălucirea Tatălui, ca Lumină din Lumină, cum nu 
e altul decât Tatăl, ca ipostas propriu? Căci Cel ce luminează prin strălucire e 
Altul decât cel din Care are strălucirea şi nu are strălucirea de la Sine însuşi. 


tuirea şi îndumnezeirea adevărată, ci ar presupune şi un Dumnezeu monopersonal, deci lipsit 
de iubire, şi, ca atare, de calitatea de Dumnezeu adevărat Pentru ce ar mai fi creat în acest caz 
Dumnezeu lumea? Lumea ar fi în acest caz sau creată din necesitatea de a Se completa 
Dumnezeu, sau ar fi o emanaţie a Lui. în ambele cazuri s-ar aluneca spre panteism, în care per¬ 
soana nu mai are o reală valoare şi putere. Aici stă marea semnificaţie a luptei Sfinţilor Părinţi 
pentru Dumnezeu cel în Treime. Numai o lume creată din iubire liberă, neapărută din nece¬ 
sitate, e o lume care are un sens pentru persoanele umane pentru care e creată, persoane 
iubite şi deci create pentru unire veşnică cu Dumnezeu. Numai o lume care nu e din eterni¬ 
tate, dar e pentru veşnicie, e o lume care are un sens. Sensul acesta îi vine de la Creator, în 
Care este o Raţiune, un Logos. Şi raţiune sau sens e numai acolo unde persoana are un sens, 
deci o veşnicie. Numai o persoană poate preţui o altă persoană şi numai de la o altă persoană 
simte o persoană că-i vine preţuirea după care însetează. Acest fapt trebuie să dateze din eter¬ 
nitate. în Dumnezeu e o Raţiune, pentru că El este o comuniune iubitoare de Persoane. în 
cauza ultimă a lumii şi a persoanelor umane trebuie să se afle raţiunea sau sensul lor. Acest 
sens suprem vine din comuniunea unor Persoane supreme. 

29. De ce, afirmând unitatea, a mai vorbit de El şi de Tatăl ca deosebiţi? 

Altul. Fiul, arătându-Se pe Sine ca fiind din fiinţa lui Dumnezeu-Tatăl, 
zice iarăşi: "Eu am ieşit şi vin de la Tatăl. Şi iarăşi Mă întorc la Tatăl" (In 16, 
28). Cum deci nu ne va convinge toată raţiunea să înţelegem că e altul, prin 
ipostas şi număr, cel ce a provenit din cineva, decât acela din care a provenit? 
Deci nu e adevărat ceea ce spun potrivnicii. 

Altul. Suntem îndreptăţiţi să credem în Dumnezeu-Tatăl şi în Fiul Unul- 
Născut şi în Sfântul Duh. De aceea şi Mântuitorul însuşi porunceşte uceni¬ 
cilor Săi, zicând: "Mergând, învăţaţi toate neamurile, botezându-i pe ei în 
numele Tatălui şi al Fiului şi al Sfântului Duh" (Mt 28,19). Dacă deosebirea 
numelor nu ne aduce nimic spre înţelegere, iar spunând cineva Tatăl, înţe¬ 
lege pe Fiul, şi, numindu-L pe Fiul, pomeneşte pe Tatăl, de ce nu a poruncit 
ca cei ce cred să fie botezaţi mai degrabă în unitate, decât în Treime? De 
vreme ce numărul firii divine se ridică la trei, e vădit tuturor că Fiecare din¬ 
tre cei număraţi este în ipostasul propriu. Dar fiindcă nu Se disting deloc 
după fire, au la bază o unică Dumnezeire şi Li se cuvine aceeaşi închinare. 

Altul. Din mânia lui Dumnezeu au fost arse cetăţile sodomiţilor, cum zice 
dumnezeiasca Scriptură. Iar explicând cum a venit peste ei mânia dumne¬ 
zeiască şi descriind limpede modul pierzaniei, zice: "A plouat Domnul peste 
Sodoma foc şi pucioasă din cer de la Domnul" (Fac. 19,24), fiindcă şi aceasta 
e o parte a paharului foarte cuvenită celor ce obişnuiesc să păcătuiască. Deci 
care Domn aduce focul şi arde cetăţile Sodomei? E vădit că Tatăl, lucrând 
toate prin Fiul, Care e puterea şi braţul Lui; Acesta e Cel ce e a trimis focul 
peste sodomiţi. Când deci Domnul trimite focul de la Domnul, cum nu e altul, 
subzistând în mod propriu, Tatăl decât Fiul şi, iarăşi, Fiul, decât Tatăl? Căci 
ce se indică prin Unul din Unul? 

Altul. Mişcat de duhul proorocesc şi preştiind prin el cele viitoare, feri¬ 
citul Psalmist a cugetat că neamul omenesc nu se poate mântui altfel decât 
prin arătarea Fiului lui Dumnezeu, Care poate să preschimbe toate uşor în 
ceea ce voieşte. De aceea, se ruga să fie trimis la noi Fiul, ca Cel ce singur 
poate să mântuiască pe oameni, ajunşi sub mâna şi tirania diavolească. De 
aceea a şi spus către Tatăl: 'Trimite lumina Ta şi adevărul Tău" (Ps. 42, 3) 30 . 
Iar care este lumina şi care e adevărul, ascultă pe însuşi Fiul, Care zice: "Eu 
sunt Lumina" şi "Eu sunt Adevărul" (In 8,12; 14, 6). Iar dacă se trimite la noi 


30. Numai o Persoană dumnezeiască poate scăpa pe oameni de sub stăpânirea diavolului, 
susţinătorul puternic al răului. Numai o Persoană atotputernică poate scăpa persoanele ome¬ 
neşti de forţa răului, al cărui ultim rezultat e moartea. Nu o lege, nu o esenţă poate face aceas¬ 
ta. Căci ea se repetă la fel. Dar numai un Dumnezeu Care e Fiu, poate să ne inspire dragostea 
de fii faţă de o altă Persoană supremă şi atotbună, Care e Tatăl. Toţi cei ce negau pe Hristos 
ca Fiu al lui Dumnezeu cădeau în credinţa într-un Dumnezeu monopersonal, Care nu ne poate 
întări cu dragostea Lui faţă de Dumnezeu, venind lângă noi şi făcându-Se ca noi. 

Lumina şi Adevărul Tatălui, adică Fiul, nu e Acesta altul decât Tatăl, ca Cel 
ce subzistă în mod propriu, deşi e una cu El prin identitatea fiinţei? Căci dacă 
nu e aşa, ci, cum socotesc unii, sunt Unul şi Acelaşi Tatăl şi Fiul, de ce nu şi-ar 
fi făcut purtătorul de duh Psalmist altul modul rugăciunii? De ce n-a zis: 
"Vino la noi, lumină şi adevăr"? Dar fiindcă zice: "Trimite la noi", e vădit că 
ştia pe Unul ca trimiţător şi pe Altul ca trimis. Iar modul trimiterii trebuie 
înţeles în chip potrivit cu Dumnezeu. 

Altul. Dumnezeieştile Scripturi spun că prin Fiul s-au făcut toate, cele 
văzute şi cele nevăzute, cele din cer şi cele de pe pământ Şi, crezând astfel, 
am intrat în gândurile drepte şi în dogmele adevăratei credinţe noi, închi¬ 
nătorii adevărului. Deci să cercetăm expresia "prin Fiul" şi să aflăm ce înţeles 
ne aduce ea. Este vădit că ea ne convinge să înţelegem ca pe Altul pe Cel ce 
face şi lucrează şi ca pe Altul pe Cel prin Care lucrează toate. Căci expresia 
"prin Fiul" ne înfăţişează două Persoane. Astfel, să spună în ce mod se afirmă 
că e Unul după număr şi în calitatea Lui când se vorbeşte de facere, iar cuvin¬ 
tele "prin Fiul" nu arată cu adevărat pe un Altul împreună-cugetat şi împreu- 
nă-lucrător? Cei ce cugetă contrariul nu pot să răspundă nicidecum. Deoa¬ 
rece înseşi dumnezeieştile Scripturi vestesc că Tatăl a lucrat toate prin Fiul, 
şi noi socotim că şi Acela a lucrat. Deci, cum nu e necesar să înţelegem pe 
Tatăl ca subzistând ca atare în mod deosebit, iar pe Fiul de asemenea, fără ca 
prin aceasta să se nege că Sfânta Treime se vede în identitatea fiinţei? 


CAPITOLUL 3 

FIUL E DUMNEZEU DUPĂ FIINŢĂ ŞI ÎN NICI UN FEL 
NU ESTE FIE MAI MIC, FIE NEASEMENEA CU TATĂL, 

AVÂND CA TEXT SPUSA: 

"Şi Dumnezeu era Cuvântul" 

N-a ignorat purtătorul de duh că în timpurile din urmă se vor ridica unii 
care vor nega fiinţa Unuia Născutului şi vor ignora pe Stăpânul care i-a 
răscumpărat, socotind că nu este după fire Dumnezeu Cuvântul Cel ce S-a 
născut din Dumnezeu-Tatăl, ci cineva cu nume fals, însuşindu-şi numele de 
Fiu şi de Dumnezeu, dar nefiind aceasta cu adevărat 31 . Ceva asemănător fac 


31. Dacă Hristos nu e Fiul lui Dumnezeu după fire, El nu ne-a putut răscumpăra de sub 
puterea răului şi nu ne-a putut face fii ai lui Dumnezeu-Tatăl, după har. Hristos ar fi fost un min¬ 
cinos dându-se drept Fiul lui Dumnezeu, una în fiinţă cu Tatăl. Apostolii ar fi şi ei nişte minci¬ 
noşi. Dar cum ar fi primit moarte de martiri pentru o minciună? Numai faptul că Fiul lui 
Dumnezeu S-a făcut om asigură valoarea persoanelor umane şi veşnicia lor. Numai viaţa 

şi cei ce îşi însuşesc cu mintea lor necredinţa iudaică a lui Arie 32 , şi pentru 
aceea şi exprimă dintr-o inimă moartă nu cuvântul viu al înţelegerii bine- 
credincioase, ci ceva ce priveşte spre moarte şi aduce moartea 33 . "Săgeată 
care răneşte cu adevărat este limba lor. Viclene sunt cuvintele gurii lor" (Ier. 
9, 8). Deci ca unii care se împotrivesc cuvintelor adevărului, spun către 
Sfântul Evanghelist: "Să fie aşa cum zici: Cuvântul era la Dumnezeu. Căci cre¬ 
dem celor scrise de tine. Să fie şi să existe Tatăl în mod deosebit Şi Fiul, de 
asemenea. Dar cine se cuvine să socotim că este Fiul după fire? Căci a fi la 
Dumnezeu nu arată numaidecât şi fiinţa Lui. Iar deoarece dumnezeieştile 
Scripturi declară pe Dumnezeu Unul, să atribuim această calitate numai 
Tatălui, la Care era Cuvântul". 

Deci ce răspunde şi la aceasta propovăduitorul adevărului? Nu numai că 
Cuvântul "era la Dumnezeu", ci şi că "era Dumnezeu". Pentru ca, prin faptul 
că "era la Dumnezeu", să se vadă că e Altul decât Tatăl şi să se creadă că Fiul 
există într-un ipostas propriu şi de Sine, iar prin faptul că "e Dumnezeu", să 
se înţeleagă că e de o fiinţă cu El şi din El; din fiinţa Lui după fire, fiindcă e şi 
El Dumnezeu şi a provenit din Dumnezeu. Căci e cu neputinţă să fie o unică 
Dumnezeire, mărturisită de toţi, dacă Sfânta Treime nu urcă la identitatea 
firii, arătându-ne astfel raţiunea cea una a Dumnezeirii 34 . 

Deci era şi este ca atare Dumnezeu, nefăcut mai târziu, ci era dintot- 
deauna, căci, din faptul că e Dumnezeu, urmează numaidecât şi că este 


veşnică după viaţa din istorie asigură lumea şi omul de o valoare şi le dă un sens. Aşa se explică 
paradoxul că toate au un sens, dar, în acelaşi timp, nu au sens în ele însele. Au sens numai în 
Dumnezeu. Lumea e măreaţă, dar e în acelaşi timp supusă prin sine deşertăciunii. Numai în 
Dumnezeu e măreaţă şi minunată. Şi ştim că va fi veşnică în Dumnezeu din faptul că Fiul lui 
Dumnezeu S-a făcut om pe veci. 

32. Arie socotea pe Fiul prima creatură. Deci nu-L socotea Dumnezeu, de o fiinţă cu Tatăl, 
în aceasta se întâlnea cu iudeii. Fiul e însă de o fiinţă cu Tatăl, deşi ipostas deosebit de Tatăl. 
Fiinţa lui Dumnezeu, ca şi firea oamenilor, nu există concret (nu subzistă) decât în Persoane, 
nu se mişcă decât în Persoane. Fiinţa se vede în persoanele variate. Comunul fiinţei se prezintă 
în modurile variate ale persoanelor. Nu găseşti comunul fiinţei separat de varietatea lui în per¬ 
soane. Numai gândirea abstractă poate defini acest comun în sine, deosebit de varietatea lui 
în persoane. Fiinţa e ca un fel de mare care există şi se mişcă în valuri, deosebite, dar unite. 
Desigur, e un exemplu foarte depărtat 

33. Dacă în Hristos n-avem pe însuşi Fiul lui Dumnezeu unit cu noi ca Cel ce S-a făcut şi 
om, rămânem în moarte, căci Dumnezeu rămâne separat şi foarte distant de noi. 

34. Cele trei Persoane ale Sfintei Treimi sunt o Dumnezeire de o singură fiinţă. în aceas¬ 
ta stă raţiunea unităţii Ei. Fiinţa cea una e raţiunea cea una a unităţii Dumnezeirii. Poate e o 
legătură între aceasta şi faptul că în Dumnezeu există un unic Cuvânt, sau o unică Raţiune. în 
acest Cuvânt sau în această Raţiune, se întâlnesc Tatăl şi Sfântul Duh, Tatăl născându-L, iar 
Duhul Sfânt, purces din Tatăl, luminând din El. Tatăl cugetă Raţiunea ca pe un chip al Său, şi 
Duhul sau viaţa Lui se odihneşte în acest chip şi-L face deplin luminos Tatălui. 

etern 35 . Căci ceea ce s-a făcut în timp, fiind adus la existenţă din ceea ce nu 
e (din nimic), nu este Dumnezeu prin fire. 

Având deci Cuvântul lui Dumnezeu prin "era" eternitatea, iar prin faptul 
că "era Dumnezeu", deofiinţimea cu Tatăl, cât de mult nu trebuie socotiţi 
vrednici de osândă cei ce socotesc că El este mai mic în vreo privinţă, sau 
neasemenea cu Cel ce Da născut pe El, şi care nu se feresc să-şi însuşească 
o astfel de greşită părere, în aşa fel, că îndrăznesc să spună şi altora acestea, 
"neînţelegând nici cele ce spun, nici cele pentru care dau adeverire" (I Tim. 
1,7). Că prin nimic nu e mai mic decât Tatăl Fiul, Cel cu adevărat din El, vom 
vedea şi din înţelesurile unite cu cele spuse. 

Alt (temei). Dumnezeieştile Scripturi dau Fiului multe şi felurite nume. 
Căci spun că El este înţelepciunea şi Puterea Tatălui, după spusa lui Pavel: 
"Hristos e Puterea şi înţelepciunea lui Dumnezeu" (I Cor. 1,24). S-a mai spus 
că este Lumina şi Adevărul Lui, după cum e cântat de unul dintre Sfinţi în 
Psalm: 'Trimite lumina Ta şi adevărul Tău" (Ps. 42,3). I s-a spus şi Dreptate, 
după spusa: "întru dreptatea Ta îă-mă să vieţuiesc" (Ps. 118, 40). Căci în 
Hristos face vii Tatăl pe cei ce cred în El. A fost numit şi Sfat al Tatălui, după 
spusa: "Cu Sfatul Tău m-ai povăţuit" (Ps. 72,23). Dacă Fiul este toate acestea 
pentru că este din Dumnezeu-Tatăl, să ne spună cei ce laudă rătăcirea lui Arie 
şi sunt plini de nebunia lui, cum este mai mic decât El? înseamnă că, dacă 
este aşa cum zic ei, Tatăl nu este înţelept şi puternic în mod desăvârşit, nu e 
lumina desăvârşită, nu e adevărul desăvârşit, nici drept în mod desăvârşit, 
nici desăvârşit în Fiul, Care e toate acestea pentru Tatăl. Dar a cugeta sau a 
vorbi aşa e o abatere de la dreapta credinţă. Tatăl e desăvârşit pentru că le 


35. Ca să nu lase impresia că Cuvântul, pentru că "era la Dumnezeu", nu era şi Dum¬ 
nezeu, Sfântul Evanghelist declară în mod precis că Cuvântul, deşi e deosebit de Dumnezeu 
"la Care era", e şi El Dumnezeu. O spune aceasta implicit în declaraţia că Cuvântul era la 
începutul, sau întru începutul tuturor, deci înainte de toate care au un început şi, ca atare, este 
Dumnezeu. El afirmă astfel şi Dumnezeirea Cuvântului, şi deosebirea Lui ca Persoană de 
Dumnezeu-Tatăl. Precizând că Cel ce era la Dumnezeu era Dumnezeu, Evanghelistul întă¬ 
reşte prin aceasta faptul că era oricând, căci numai Dumnezeu este etern. Dar şi din "era" 
deduce că e Dumnezeu. Căci dacă numai Dumnezeu este etern, Dumnezeu e totul din eterni¬ 
tate, deci nu e numai o esenţă plină de virtualităţi. El e din eternitate existenţa plenară. Ceea 
ce face după aceea e inferior Lui şi face nu din necesitate, ci din voinţa liberă, nu pentru a 
câştiga El ceva, ci pentru a dărui ceva din plinătatea Lui şi altora. Ceea ce e adus la existenţă 
în timp, e de fapt adus la existenţă din nimic. Căci ceea ce emană din Dumnezeu e într-un mod 
oarecare din eternitate. Dar de aceea creaţia din nimic nu e prin fire Dumnezeu, deşi, în fap¬ 
tul că e creată din nimic, se arată totuşi atotputernicia lui Dumnezeu. în mod paradoxal, e o 
dovadă a atotputerniciei lui Dumnezeu, dar ea e în acelaşi timp din nimic, deci nu e dum¬ 
nezeiască prin fire. Părinţii au putut dezvolta învăţătura despre lumea creată din nimic, în dez¬ 
baterea prin care au apărat Dumnezeirea şi deci eternitatea Cuvântului deosebit de creaturi. 

are pe toate în mod desăvârşit 36 . Deci e desăvârşit şi Fiul, înţelepciunea, 
Puterea, Lumina şi Adevărul, Dreptatea şi Sfatul Tatălui. Iar Cel ce e plinirea 
desăvârşirii în Născătorul Său, cum ar fi conceput ca fiind mai mic? 

Altul. Iar dacă Fiul ar fi mai mic decât Dumnezeu-Tatăl, aducându-I 
închinare noi şi sfinţii îngeri, vom fi descoperiţi ca adorând doi dumnezei; 
dacă nu se va recunoaşte identitatea firii, cel mai nedesăvârşit ar fi la fel cu 
Cel desăvârşit Căci e mare diferenţă între cei ce nu sunt la fel prin raţiunea 
firii, şi aceasta aduce o tăiere, o înstrăinare între ei. Dar credinţa noastră nu 
primeşte un număr de mai mulţi dumnezei, ci Unul fiind Dumnezeu-Tatăl, 
Fiul Se află în unitate cu El şi evident că şi Sfântul Duh. Deci nu se poate 
aduce nici un reproş Fiului. Căci cum va fi mai mic Cel ce este în unitate cu 
Tatăl Cel desăvârşit şi e unit cu El în mod natural în unitatea fiinţei? 37 

Altul. Fiul este plinătatea. "Căci din plinătatea Lui noi toţi am luat" (In 1, 
16). Dar atunci, cum va fi mai mic? Căci e cu neputinţă să fie unitate între cele 
ce sunt contrare. 

Altul. Dacă Fiul e mai mic şi umple toate, unde va mai încăpea ceea ce 
are Tatăl mai mare? Şi se poate spune aceasta şi trupeşte, ca printr-o pildă, 
deşi altfel se înţeleg mărimea şi micimea în cele netrupeşti. 

Altul. Dumnezeu este mai presus de tot numele, iar Fiul este moşteni¬ 
torul Lui. Dar dacă nu este desăvârşit pentru că e mai mic, mărimea nu 
constă în a fi, sau în a fi peste toate. Dar a fi Dumnezeu constă în aceasta. Deci 
a cugeta şi a grăi acestea e absurd. Prin urmare, Fiul este desăvârşit şi 
Dumnezeu, ca Unul ce este peste tot numele. 

Altul. Fericitul Ioan spune despre Fiul: "Nu dă Duhul cu măsură" (In 3, 
34), se înţelege, celor vrednici. Deoarece nu e măsură în Fiul, este nemăsurat 
şi întrece toată câtimea cuprinderii ca Dumnezeu. Deci, cum e mai mic Cel 
nemăsurat? 

Altul. Dacă Fiul este mai mic, iar Tatăl mai mare, e vădit că fiecare 
lucrează în chip diferit şi potrivit măsurilor ce le are în sfinţirea noastră. Şi va 
sfinţi mai mult Tatăl şi mai puţin şi potrivit Lui, Fiul. Deci va fi şi Duhul îndoit, 
mai mic în Fiul şi mai mare în Tatăl. Şi cei ce se sfinţesc desăvârşit de Tatăl, 
nu se sfinţesc desăvârşit prin Fiul. Dar în acestea este o mare absurditate a 
gândurilor. Căci unul este Duhul Sfânt şi una este sfinţirea dăruită prin fire în 


36. Dar şi altfel, dacă n-ai în dialog o persoană egală cu tine, scazi şi tu în toată înţelegerea 
şi puterea ta spirituală. Se afirmă aici condiţionarea desăvârşirii lui Dumnezeu de existenţa Lui 
ca şi comuniune interpersonală. Numai în comuniune cu altă Persoană egală cu Sine are, şi 
Una şi Alta, desăvârşirea. 

37. Dacă Tatăl ca Dumnezeu e desăvârşit, iar Fiul e mai mic decât El, nu poate fi unit în 
mod desăvârşit cu El. Creatura, oricât s-ar înălţa spre unirea cu Dumnezeu prin harul Lui, nu 
va ajunge niciodată la unitatea deplină cu El. Căci nu devine persoană a infinităţii firii Lui. 

mod desăvârşit de Tatăl prin Fiul. Deci nu e mai mic Cel ce are lucrarea cu 
Tatăl cel desăvârşit şi pe Duhul cel bun al firii proprii Celui ce Da născut, pe 
Duhul viu şi ipostaziat, precum îl are şi Tatăl 38 . 

Altul. Dacă Fiul era "în chipul Tatălui şi întocmai cu El", după spusa lui 
Pavel (Filip. 2, 6), cum este mai mic decât Tatăl? Căci, în acest caz, modul 
întrupării şi al smeririi nu cred că ar fi golit pe Fiul de demnitatea ce I se 
cuvine prin fire. E o smerire care va înceta la a doua Lui venire din cer 39 . Dar 
Dam auzit zicând că "va veni întru slava Tatălui Său" (Mc. 8,38). Dar cum va 
veni întru slava Tatălui, Cel ce este mai mic decât El? 

Altul. Dumnezeu-Tatăl spune undeva, printr-unul dintre Prooroci: "Slava 
Mea n-o voi da altuia" (Is. 48, 11). Voi întreba deci pe cei ce necinstesc fără 
evlavie pe Fiul, mai bine-zis şi pe Tatăl prin Fiul ("Căci cel ce nu cinsteşte pe 
Fiul nu-L cinsteşte nici pe Tatăl"; In 5, 23): Oare, dacă, precum socotesc ei, 
Fiul este mai mic decât Tatăl, e de o fiinţă cu El sau nu? De vor spune că e 
de-o-fiinţă, de ce îl socotesc în deşert mai mic? Căci cele ce sunt de aceeaşi 
fiinţă şi fire nu prezintă între ele o treaptă mai mare şi alta mai mică în felul 
lor de-a fi. Deci aceasta trebuie s-o cerceteze. Dar poate nu vor fi de acord cu 
noi nici în aceasta şi nu vor admite că Fiul este de-o-fiinţă cu Tatăl, o dată ce, 
după ei, este mai mic. Dar atunci, va fi cu totul altul şi străin de Tatăl. Şi atunci, 
cum va mai avea slava Lui? Căci, după cum spune fericitul Daniel: "Lui I s-a 
dat cinstea şi împărăţia" (Dan. 7,14). Deci, sau minte Dumnezeu-Tatăl, spu¬ 
nând: "Slava Mea n-o voi da altuia" (Is. 48,11), sau, dacă este adevărat şi a dat 
slava Lui Fiului, Acesta nu e altfel decât El, fiind rodul fiinţei Lui şi Născutul 
Lui adevărat. Iar Cel ce este la fel cu Tatăl după raţiunea fiinţei, cum va fi mai 
mic decât El? 40 


38. Dacă Fiul întrupat ar li mai mic decât Tatăl, n-ar fi Fiu adevărat al Lui, şi lucrarea Lui 
de sfinţire a noastră n-ar fi una cu lucrarea Tatălui, deci nu ne-ar face şi pe noi prin lucrarea Lui 
fii după har ai Tatălui. în acest caz, Tatăl fiind singur Dumnezeu, noi n-am fi îndumnezeiţi prin 
Fiul, ca Fiul prin fire al Tatălui. Iar Duhul ce ni s-ar da prin Hristos ar fi un Duh deosebit prin 
fire şi de Tatăl, şi de Fiul, deci nu ne-ar pune în legătură spirituală nici cu Tatăl, nici cu Fiul. 

39. Dacă Fiul ar fi mai mic decât Tatăl, nu s-ar mai putea vorbi de o smerire a Lui prin 
întrupare. El ar fi prin fire în această treaptă smerită care n-ar înceta o dată cu slăvirea lui 
Hristos la a doua venire. Dacă nu S-ar fi smerit Fiul fâcându-Se om, nici nu ne-ar putea înălţa 
la slava dumnezeiască împreună cu Sine, la a doua Lui venire. Venirea lui Hristos ca om n-ar 
fi fost un eveniment cu urmări mântuitoare şi îndumnezeitoare pentru oameni dacă El n-ar fi 
întocmai ca Tatăl prin firea Lui. 

40. Numai dacă Hristos e Fiul Tatălui de o fiinţă cu El, Tatăl îi va putea da slava şi 
împărăţia Lui. Dar fiindcă Fiul Tatălui S-a făcut şi om, slava şi împărăţia aceasta o va avea şi ca 
om şi deci va face parte de ea şi oamenilor cu care S-a unit prin întrupare pentru veci. Dacă 
Hristos nu e Fiul lui Dumnezeu care S-a făcut şi om ca noi, intrând în comuniune veşnică cu 
noi, nu există pentru noi putinţa de a scăpa de moarte şi de a ne împărtăşi de slava Lui în 
veşnica Lui împărăţie. Dumnezeirea Celui întrupat ca om e singurul eveniment care dă 
această perspectivă şi deci un sens existenţei noastre. 

Alte temeiuri simple şi nelegate între ele 

Dacă Tatăl este Atotţiitorul, iar Fiul este de asemenea Atotţiitor, cum e 
mai mic decât Tatăl? Căci, potrivit unei judecăţi consecvente, cel nedesăvârşit 
nu va urca la măsura Celui desăvârşit Şi dacă Tatăl este Domn, şi Fiul este 
de asemenea Domn, atunci, cum e mai mic decât El? Căci nu va fi desăvârşit 
liber dacă este mai mic în domnie şi nu are în Sine autoritatea deplină 41 . Şi 
dacă Tatăl este desăvârşit Lumină, şi Fiul e de asemenea Lumină, cum va fi 
mai mic ca El? Căci, în acest caz, nu va mai fi desăvârşit lumină, ci va fi 
cuprins în parte de întuneric şi va minţi Evanghelistul, care zice: "întunericul 
nu L-a cuprins pe El" (In 1, 5) 42 . Şi dacă Tatăl e Viaţă, şi Fiul e de asemenea 
Viaţă, cum va fi mai mic ca El? Căci, în acest caz, nu este în mod desăvârşit 
viaţă în noi, chiar dacă locuieşte Hristos în omul dinlăuntru. Dar cei ce au 
crezut sunt în parte morţi dacă Fiul cel venit în ei, fiind mai mic, nu este în 
mod deplin viaţă 43 . Şi deoarece trebuie să alungăm cât mai departe absurdi¬ 
tatea acestora, spunem că Fiul este desăvârşit în Tatăl şi egal cu El datorită 
identităţii fiinţei. 

Altul. Dacă Fiul e mai mic ca Tatăl, şi pentru aceasta nu e de o fiinţă cu 
Acela, El este cu totul străin după fire de Tatăl. Deci nu e Fiu şi nici peste tot 
Dumnezeu. Căci cum s-ar numi Fiu cel ce nu e din Tatăl; sau cum e Dum¬ 
nezeu cel ce nu e din Dumnezeu după fire? Ce spun la aceasta cei ce afirmă 
că cei ce nu primesc credinţa în Fiul, ci îl dispreţuiesc pe Acesta, cred în 
Tatăl? 44 Deoarece credinţa porneşte de la Fiul, pe drept cuvânt rătăcim nere- 


41. Domnia este în primul rând libertatea. Iar în al doilea, autoritate peste alte persoane. 
Cel absolut liber are şi autoritatea peste toate. Libertatea este o însuşire a persoanei. Se cere 
o conştiinjă în exerciţiul libertăţii, care-şi alege nesilit mişcările actelor. O esenţă supusă unor 
legi nu e liberă. Existenţa supremă trebuie să exercite puterea ei în mod liber şi conştient 
Persoanele Sfintei Treimi nu sunt roabele vreunei legi, nici roabe una alteia. 

42. Precum Tatăl se cunoaşte deplin şi cunoaşte toate şi le dă sens tuturor, aşa se 
cunoaşte şi dă sens tuturor şi Fiul. Numai în Dumnezeul personal e sens. Are în Sine sensul 
infinit şi dă sens tuturor. Esenţa impersonală nu e preocupată de sens, nu ştie de el, deci nici 
nu-1 posedă şi nici nu-1 poate da celor ce ies din ea. 

43. în faptul de a ne ajuta să învingem pentru veci moartea, Hristos ne dă viaţa deplină. 
Dar dacă El nu este Viaţa deplină ca Fiul lui Dumnezeu, fiind mai mic decât Tatăl, nu ne va 
putea da nici nouă puterea vieţii deplin scăpate de moarte. Numai în comuniune cu Viaţa 
desăvârşită, sau veşnică prin sine, putem rămâne şi noi în viaţa fără de moarte. Dar viaţa 
deplină e totodată bucurie conştientă de ea. Iar Dumnezeu e Cel ce Se bucură de comuniunea 
personală prin Sine în mod desăvârşit. 

44. De ce mai vorbesc de Dumnezeu-Tatăl cei ce nu cred că Hristos e Fiul lui Dumnezeu 
cel întrupat? Cine nu crede că Dumnezeu are un Fiu nu mai are dreptul să spună că crede în 
Tatăl. Cei ce dispreţuiesc pe Hristos ca Fiu nu mai văd în Dumnezeu un Tată, deci lipsesc pe 
Dumnezeu de viaţa iubitoare, care se prelungeşte şi către noi. 

cunoscând pe Dumnezeul Adevărat. 4413 Dar aceasta este o absurditate. Deci, 
crezând în Fiul, credem şi în Tatăl şi în Sfântul Duh. Deci Fiul nu este străin 
de Tatăl, ca unul ce e mai mic, ci, una cu El, pentru că este din El după fire, 
şi de aceea şi egal cu El şi desăvârşit. 

Altul. Dacă Dumnezeu Cuvântul Cel ce străluceşte din Dumnezeu este 
Fiu cu adevărat, e cu totul necesar să mărturisească şi adversarii că El este 
din fiinţa Tatălui. Căci aceasta înseamnă filiaţia adevărată. 45 Apoi, cum este 
un astfel de Fiu mai mic decât Tatăl dacă e rodul fiinţei, Care nu primeşte de 
nicăieri în sine o micşorare? Căci toate sunt desăvârşite în Dumnezeu. Iar 
dacă nu este din fiinţa Tatălui, nu e nici Fiu, ci e un fel de fiu fals şi cu nume 
mincinos. Dar nici Tatăl însuşi nu s-ar putea numi în acest caz cu dreptate şi 
cu adevărat Tată. Căci, neavând un Fiu prin fire, cum s-ar înţelege ca Tată? 
Aceasta ar fi ceva absurd. Dar Dumnezeu e Tatăl adevărat Aceasta o spun 
toate dumnezeieştile Scripturi. Deci e numaidecât Fiu Cel ce este în mod na¬ 
tural din El. Iar dacă e aceasta, nu e mai mic. Căci ca Fiu este de-o-fiinţă. 

Altul Numele de părinţime nu-1 are Dumnezeu de la noi, ci mai degrabă 
noi suntem văzuţi primindu-1 de la El. Căci e vrednic de crezare cuvântul lui 
Pavel, care zice: "Din Care îşi trage numele orice părinţime în cer şi pe 
pământ" (Efes. 3,15). Deoarece Dumnezeu este mai vechi decât toate, e vădit 
că prin imitare suntem părinţi şi noi, care am fost făcuţi după forma Lui, 
numiţi fiind chipul Lui. 46 Apoi, spune-mi, cum cei ce am fost făcuţi după ase¬ 
mănarea Lui suntem prin fire părinţi ai copiilor proprii, dacă nu e Dumnezeu 
arhetipul după care am fost formaţi? Cum ar cugeta cineva că a ieşit numele 
părinţimii şi la alţii, dacă nu este cu adevărat un Dumnezeu Tată? Căci, dacă 
nu ar fi aşa, firea lucrurilor ar fi cu totul întoarsă, căci am socoti că El se 
numeşte Tată mai degrabă ca Cel ce este El după asemănarea noastră decât 


44b. Iar dacă, necrezând în Fiul, nu credem nici că în Dumnezeu o Persoană este Tată, 
respingem în Dumnezeu iubirea. Dar un Dumnezeu fără iubire nu mai este Dumnezeu 
adevărat 

45. Pe cât de important este să recunoaştem în Dumnezeu un Tată şi un Fiu, ca Persoane 
deosebite, tot pe atât de important e să-I cunoaştem de o fiinţă. Căci nu se poate naşte o per¬ 
soană din alta dacă nu sunt de o fiinţă. Naşterea înseamnă atât unitatea de fiinţă, cât şi deose¬ 
birea ca persoane între cel ce naşte şi cel născut. 

46. Noi avem de la Tatăl calitatea de părinţi, nu Tatăl o are de la noi. Noi avem fecundi¬ 
tatea de la Tatăl, nu Tatăl de la noi. Pentru că nu noi cauzăm existenţa, ci Dumnezeu o creează. 
Nu putem gândi un Dumnezeu încremenit, nefiind roditor în mod conştient, ca Persoană, pre¬ 
cum nu putem gândi o lume încremenită în aceleaşi individuaţiuni şi forme, nici o lume 
fecundă prin ea însăşi în baza unei legi. De unde ar fi unicitatea fiecărei persoane în acest caz? 

noi după asemănarea Lui. 47 Ereticul va fi silit, chiar împotriva voinţei sale, să 
admită aceasta. Dacă e aşa, minte martorul când spune că din El este toată 
părinţimea în cer şi pe pământ. Căci a spune el aceasta este cea mai mare 
absurditate. Deci spune adevărul cel ce a îndrăznit să declare: "De vreme ce 
voi căutaţi dovada ca Hristos grăieşte întru mine..." (II Cor. 13, 3). Din 
Dumnezeu este numele părinţime, şi din El curge la noi. Deci Dumnezeu 
este după fire Tatăl Cuvântului. Căci eu sunt mai mic nu pentru că nu m-am 
născut în mod asemănător, ci pentru cele care sunt în El. Căci, făcuţi spre 
imitare, noi nu avem prin aceasta cele ce provin din El egale deplin în ceea 
ce priveşte raţiunea firii. 48 

Altul Să nu supună deci ereticul adevărul sofismelor, folosind în înţe¬ 
lesuri diferite aceleaşi cuvinte, sau, mărturisind Fiu pe Cuvântul lui Dum¬ 
nezeu, să-i dăruiască o simplă cinstire prin vorbe, afirmând că El nu este din 
fiinţa Tatălui. Dar cum este peste tot Fiu, dacă nu e aşa după fire? Deci, sau 
să-şi scoată masca şi să-L necinstească pe faţă, sau, recunoscându-se deza¬ 
probatori faţă de toată dumnezeiasca Scriptură şi osândiţi de cuvintele sfin¬ 
ţilor, să recunoască adevărul şi să spună că e Fiu şi Dumnezeu şi să nu mai 
cugete că este mai mic decât Cel care L-a născut. Căci cum va fi Cuvântul mai 
mic decât Tatăl, o dată ce este Fiu? De aceea, deşi Se face şi este Fiul şi om, 
ca născut din om, nu e mai mic decât Tatăl prin faptul că este şi om. Căci 
omul nu e, ca om, mai mare sau mai mic decât omul, precum nici îngerul, 
mai mare sau mai mic decât îngerul, ca înger, sau altcineva dintre cele ce 
sunt, faţă de tot ceea ce e de aceeaşi fire şi are raţiunea aceleiaşi fiinţe. Deci, 
dacă este cu adevărat Fiu, e necesar să spunem că este din fiinţa Tatălui, 
având în Sine toate cele proprii aceleia în mod natural. Şi dacă Tatăl e prin fire 
Dumnezeu, e vădit că e Dumnezeu după fire şi Cuvântul născut din El. Deci, 
cum e mai mic Dumnezeu decât Dumnezeu şi decât Cel ce este Acelaşi cu 
Acela prin faptul că este Dumnezeu? 


47. Ar fi rodul unei fantezii. Am cugeta că noţiunea de Dumnezeu este produsul nostru, 
atribuindu-i însuşirile noastre. Ar fi dumnezeu după chipul nostru (Aristofan), şi nu noi, după 
chipul Lui. Dar atunci, cum ne-am mai mântui de moarte şi de toate mizeriile lumii? Ce sens 
ar mai avea existenţa? Numai un Dumnezeu real poate explica totul, poate da un sens tuturor 
şi ne poate mântui de moarte şi de mizeriile lumii. Şi totuşi nu există întâi aceste dorinţe, ca 
să producem din ele ideea de Dumnezeu. Căci de unde ar fi aceste dorinţe, pe care nu le pro¬ 
ducem noi în mod voit? 

48. Firea omenească e şi ea fecundă, sau născătoare, ca şi cea dumnezeiască. Nici una nu 
e încremenită în ea însăşi. Dar firea omenească e deosebită de cea dumnezeiască pentru că e 
creată şi mărginită. Prin faptul că El a creat-o, Dumnezeu i-a dat şi firii omeneşti puterea să 
nască; dar prin faptul că e creată şi nu e prin ea, nu e egală cu El, ci mai mică. Deci tot prin fap¬ 
tul că El a creat-o, a putut da şi Fecioarei puterea să nască pe Fiul ei. Dar, fiind creată, L-a putut 
naşte numai ca om. 


) 

Altul. De unde vă vine îndrăzneala să spuneţi că e mai mic Fiul, sau Cel 
ce este în aceleaşi în care e şi Cel ce Da născut? în ce mod veţi dovedi că e 
mai mic? După timpul în care a venit la existenţă nu socotesc că Dar cugeta 
cineva astfel, chiar dacă ar aiuri la maximum. Căci Fiul este dinainte de 
veacuri şi El este Făcătorul veacurilor şi nu s-ar putea cugeta mărginit de 
timp Cel ce are naşterea mai veche decât tot timpul. Dar nu e nici în câtime 
mai mic decât mărimea Tatălui. Căci firea dumnezeiască se înţelege şi este 
tară mărime, fără câtime şi netrupească. Deci, cum s-ar arăta mai mic în 
aceasta Cel născut? Poate va spune cineva: în slavă, în putere, în înţelepciune. 
Să spună deci cât de mare şi cum este Tatăl în acestea, dacă trebuie să spună 
şi aceasta, ca să se înţeleagă că Fiul e mai mic, ca unul ce ar fi măsurat în 
acestea. Sau, dacă Tatăl este în bunătăţi necuprinse şi nemăsurate, şi acestea 
întrec mult măsura înţelegerii noastre, de unde scot arienii, care toate le 
îndrăznesc, temeiuri pentru a spune că Fiul e mai mic, spre înlăturarea dem¬ 
nităţii ce o are prin fire? Dar nu se poate susţine în Dumnezeu o opoziţie între 
mai mare şi mai mic între Tatăl şi Fiul. Căci dacă nu se poate măsura demni¬ 
tatea Tatălui, cum se va dovedi treapta mai mică a Fiului? 

Altul. Faţă de urâciunea neevlavioşilor eretici, putem spune, afirmând 
adevărul: "Iar duşmanii sunt lipsiţi de minte" (Deut. 32, 31). Căci cum n-ar fi 
plini de toată neştiinţa, "neînţelegând nici cele ce spun, nici cele despre care 
dau adeverire", cum zice Sf. Pavel (I Tim. 1,7)? Iar cauza pentru care soco¬ 
tim că trebuie să-i certăm este aceasta: Dacă spun cu adevărat că Fiul e 
Dumnezeu care S-a născut din Dumnezeu-Tatăl, şi aşa cred, cum e mai mic 
decât Tatăl? Căci din aceasta rezultă o mare absurditate, vrednică de toată 
condamnarea şi pe care, numai auzind-o cineva, o va dezaproba. Căci dacă 
Fiul se dovedeşte fiind Dumnezeu prin fire, dar prin ceva este mai mic, e 
necesar să cugetăm că există ceva mai mare ca Dumnezeu. Deci, dacă firea 
Tatălui nu se cugetă desăvârşită în toate, chiar de e firea lui Dumnezeu, 49 va 
progresa şi El spre o treaptă mai mare, arătându-Se în Fiul, ca în chipul Lui, 
că este şi El de firea celui ce primeşte o treaptă mai mică. 50 Iar aceasta o are 


49. Dacă ereticii menţin calitatea de Dumnezeu pentru Fiul, dar afirmă că e mai mic, ei 
trebuie să admită că există ceva mai mare decât Dumnezeu, sau ceva mai mic şi mai mare în 
Dumnezeu. 

50. Dacă Fiul, fiind de fiinţa Tatălui, e mai mic ca Tatăl, cum zic arienii, sau e ceva în fiinţa 
Tatălui mai mic, sau, după ce Tatăl naşte pe Fiul, urcă la o treaptă mai mare decât Fiul, aceas¬ 
ta înseamnă fie o inegalitate în firea lui Dumnezeu, fie caracterul schimbăcios al ei. Amândouă 
aceste deducţii sunt absurde. în Dumnezeu nu poate fi nimic mai mic şi mai mare, precum nu 
poate fi o schimbare în fiinţa Lui. De fapt arianismul, socotind pe Fiul Tatălui ca primă crea¬ 
tură, cobora pe Dumnezeu în planul lumii în sensul panteismului emanaţionist neoplatonic. 
Toată lupta Părinţilor pentru Dumnezeu ca Treime de Persoane de o fiinţă, necreate, deose¬ 
bite de fiinţa creată a lumii, ca şi pentru Hristos ca Persoană a Treimii, Care a luat în Persoana 
Sa, pe lângă fiinţa dumnezeiască, şi pe cea omenească, a fost o luptă împotriva oricărui fel de 
panteism, care nu găseşte nici un sens în existenţă. 








COMENTARIU LA EVANGHELIA SFANŢULUI IOAN 


37 


în potenţă, chiar dacă nu a arătat-o. Pentru că cele ce sunt capabile de ceva 
vor şi primi cele de care sunt capabile când o va cere timpul să le trăiască. 51 
Dar în acestea se exprimă o mare blasfemie. Căci Tatăl nici nu progresează 
spre un grad mai mare, nici nu primeşte unul mai mic, o dată ce este 
Dumnezeu prin fire. Deci, nici Fiul nu va primi în Sine un grad mai mic, fiind 
şi El Dumnezeu prin fire, ca să nu se cugete la o jignire a Fiinţei celei mai pre¬ 
sus de toate, primindu-se din neînvăţătură născocirea cuvintelor eretice. 

Altul. Dacă, fiind Fiu după fire al lui Dumnezeu-Tatăl, Cuvântul din El 
este mai mic ca El, fie prin raţiunea demnităţii dumnezeieşti, fie pentru că nu 
e întru totul identic după fire cu Tatăl, fie prin vreunul dintre modurile trep¬ 
telor mai mici, caracteristica aceasta nu va fi atât a Lui, cât a fiinţei din care s-a 
crezut că este, dacă peste tot treapta mai mică, sau mai puţin bună ce apare 
în El se iveşte în El din ea, deşi ea nu arată că pătimeşte aceasta, ca una ce e 
creată. Căci tot ce naşte un rod îl naşte asemenea sieşi 52 . Dar, dacă spun că 
firea Tatălui este mai presus de orice pătimire, este vădit că va fi şi în afară de 
această scădere. Iar fiind arhetipul bunătăţilor din noi, nu va naşte pe Fiul ca 
mai mic, ci ca egal şi de-o-fiinţă cu Sine, ca nu cumva Dumnezeu, Care e atât 
de mult mai presus de noi, să fie mai prejos de noi 53 . 

Alt argument, prin reducere la absurd. Arătându-Se pe Sine egal cu 
Dumnezeu-Tatăl, Hristos spune undeva către ucenicii Săi: "Cel ce M-a văzut 
pe Mine a văzut pe Tatăl" (In 14,9). Deci, cum Cel ce este astfel prin fire, pre¬ 
cum afirmă El însuşi adeverind că este aşa, va fi mai mic, cum se spune după 
aiureala unora? Căci dacă, fiind mai mic, arată în El pe Tatăl, fără să intervină 
vreo schimbare, treapta mai mică răsfrângându-se asupra Tatălui, cum Se 
arată El în chipul neprefăcut al Fiului? Dar aceasta este o absurditate. Deci 
nu e mai mic Fiul, în Care se vede chipul desăvârşit al Tatălui. 

Altul. Şi cum va primi Fiul o treaptă mai mică în cele pe care le are Tatăl, 
când spune fără greşeală: 'Toate câte le are Tatăl sunt ale Mele" (In 16, 15), 
şi iarăşi, vorbind către Dumnezeu-Tatăl: 'Toate ale Mele sunt ale Tale şi ale 
Tale, ale Mele" (In 17,10)? Căci dacă, după aiureala unora, Fiul este în mod 
real mai mic, deoarece spune adevărul zicând către Tatăl: "Ale Mele sunt ale 
Tale şi ale Tale, ale Mele", va atribui şi Tatălui treapta Sa mai mică, şi Sieşi 


51. Această concepţie ariană despre un dumnezeu care poate deveni mai mic sau mai 
mare vede pe acest fel de "dumnezeu" ca o esenţă în care există nişte virtualităţi, care se actua¬ 
lizează când vine timpul. Este un panteism emanaţionist, sau evoluţionist. 

52. Acceptând în Fiul o treaptă mai mică, aceasta nu poate să nu-şi aibă originea în fiinţa 
Tatălui. Căci o fiinţă nu poate naşte ceva neegal cu ea. Diminuând pe Fiul, arienii diminuau de 
fapt pe Tatăl, în sens panteist. Făceau din El o esenţă cu imperfecţiuni, aşa cum o vedem în 
lume, socotită ca ultima realitate. 

53. Omul nu naşte un fiu inferior lui. Dacă Dumnezeu ar naşte un Fiu inferior Lui, s-ar 
dovedi inferior nouă, neputând da naştere unui Fiu egal cu Sine, cum o face omul. 

treapta mai mare a Tatălui, înlăturând deosebirea dintre Ei; dacă în fiecare 
apar cele din fiecare şi dacă ceea ce este al Tatălui este şi al Fiului, şi, iarăşi, 
ceea ce apare ca propriu Fiului, aceea este propriu şi Tatălui, nimic nu ne va 
împiedica să spunem şi că Tatăl este mai mic decât Fiul şi că Fiul este mai 
mare ca Tatăl. Dar este tot ce poate fi mai absurd chiar şi a cugeta ceva 
asemănător. Deci este egal, şi nu mai mic, Cel ce are prerogativele fiinţei 
comune cu ale Tatălui. 

Alt argument din aceeaşi spusă. Dacă toate câte le are Tatăl sunt ale 
Fiului, în Tatăl fiind desăvârşirea, desăvârşit va fi şi Fiul, Cel ce are aceleaşi 
însuşiri proprii şi excepţionale ale Tatălui. Deci nu e mai mic, cum afirmă 
blasfemia ereticilor. 

Alt argument prin reducerea la absurd a împletirii unor raţionamente 
contrarii. Să ne spună cei ce varsă flacără nestinsă din capul lor şi resping 
dogmele drepte şi dumnezeieşti şi născocesc rânduri-rânduri de silogisme 
spre rătăcirea şi răsturnarea celor mai simpli, oare e mai bun Tatăl ca Fiul, 
fiind mai mare ca El, dacă Fiul este mai mic, sau nu? Socotesc că vor spune 
că e mai bun (Tatăl). Dar să arate ce are în plus Tatăl prin faptul că spun că 
este mai mare, dacă nu e mai mic. Iar dacă nu are nimic, se înlătură toată 
scăderea atribuită Fiului. Iar dacă e mare deosebirea, Tatăl e mai bun, ca Cel 
ce e mai mare. Dar să ne răspundă de ce şi să ne înveţe, dacă sunt cu adevărat 
înţelepţi, pentru ce, născându-L Tatăl pe Fiul, nu Da născut egal cu Sine, ci 
mai mic? Iar dacă S-ar arăta mai bun, prin faptul că Dar naşte pe Fiul egal cu 
Sine în toate, ce Dar împiedica pe Tatăl să facă aceasta? Căci dacă Dar 
împiedica ceva în mod necesar, vor mărturisi fără să vrea că e ceva mai mare 
ca Tatăl. Iar dacă n-ar fi nimic ce-L împiedică, ci având puterea şi ştiinţa că e 
mai bine să-L nască pe Fiul ca egal, dar voieşte să-L nască mai mic, se va 
vedea apărând în El o pizmă şi o ciudă, nevrând să dea Fiului egalitatea cu El. 
Deci Fiul va fi, cum spun aceia, mai mic, fie dintr-o neputinţă a Tatălui în pri¬ 
vinţa naşterii Lui, fie dintr-o invidie a Tatălui, după cum rezultă din silogismele 
lor. Dar ambele ipoteze sunt absurde. Căci firea dumnezeiască e mai presus 
de orice patimă şi scădere. Deci nu e mai mic Fiul, ca să nu piardă egalitatea 
în nici un mod, nici din neputinţa Tatălui în a-L naşte pe Cel din El egal cu El, 
nici fiindcă ar fi împiedicat de pizmă să voiască ceea ce a mai bun 54 . 


54. Arianismul era plin de contraziceri, întrucât numea pe Hristos Fiul lui Dumnezeu cel 
întrupat, dar socotea pe acest Fiu venit la existenţă mai târziu, întrucât Tatăl, Care Da născut, 
trebuia -după ei -să fie mai vechi. Aceasta înseamnă că nu recunoştea că Cuvântul "era la 
început", deci înainte de tot ce s-a început, deci că El însuşi era fără început Dar cum putea 
Tatăl să nască pe cineva inferior Lui, deci ca pe o creatură, dacă era din fiinţa Lui? Aceasta 
înseamnă a socoti că fiinţa dumnezeiască din Tatăl nu poate să nască ceva asemenea Lui. 

Altul Iisus Mântuitorul spune undeva că El este întru Tatăl şi Tatăl de 
asemenea întru El. Dar este vădit oricui că nu se cuvine a cugeta pe Tatăl 
încăput în Fiul, ca pe un corp în alt corp, sau ca pe un vas în alt vas; sau a-L 
opune în oarecare mod pe Fiul Tatălui. Acesta se arată în Acela, şi Acela, în 
Acesta, ca într-o identitate neschimbată a fiinţei şi într-o unitate şi asemănare 
prin fire. E ca şi când cineva, văzându-şi forma proprie şi în alt chip, ar zice 
către unii, admirându-şi asemănarea dusă la culme a propriei înfăţişări: "Eu 
sunt în această copie, şi copia în mine"; sau, în alt mod, ca şi când, punându-şi 
dulceaţa mierii pe limbă, ar zice despre ea: "Eu sunt în miere, şi mierea în 
mine"; sau, iarăşi, ca şi când căldura provenită natural din foc ar face glasul 
celui ce o simte să spună: "Eu sunt în foc, şi focul în mine" 55 . Căci fiecare din¬ 
tre cele spuse este pentru cugetarea abstractă separabil, dar în fire ele sunt 
unite, şi una se arată din alta într-o mişcare inseparabilă şi nedistanţată, deşi 
una pare să fie despărţită de cea în care este. 

Astfel, se realizează o unitate între4nţelesurile celor cugetate, căci una 
apare în alta, dar amândouă sunt aceeaşi în fiinţă. Deci dacă, prin identitatea 
fiinţei şi prin deplina neprefacere a caracterului propriu, Tatăl este în Fiul, 
cum va încăpea şi se va arăta Cel mai mare în Fiul, Care este, după aceia, mai 
mic? Iar fiindcă Tatăl este întreg în Fiul, Fiul este numaidecât desăvârşit şi 
condiţie a caracterului Tatălui cel mare 56 . 


Deci o supunea unei evoluţii descrescătoare, cum nu e nici o fiinţă omenească; sau vedea pe 
Dumnezeu (Tatăl) gelos pe un Fiu egal cu El, ceea ce înseamnă a-L vedea iarăşi ca pe o exis¬ 
tentă supusă unor neputinţe. Toate acestea arătau contradicţiile ariene ca fiind contradicţii pro¬ 
prii panteismului. Dacă Dumnezeu este Dumnezeul iubirii -şi numai aşa poate fi -7 El trebuie 
să fie aşa din veci. El trebuie să fie din veci Tată şi Fiu. Fiul ţine de Tatăl, cum ţine căldura de 
flacăra focului. O esenţă sau persoană cu imperfecţiuni este de necugetat. Trebuie să aibă dea¬ 
supra ei o alta. 

55. De simţi în tine căldura celui ce te iubeşte, ca a unuia ce îţi este prin aceasta interior, 
eşti îndreptăţit să spui: "Eu sunt în el şi el este în mine". 

56. Părinţii, meditând la modul cum poate fi Tatăl în Fiul şi viceversa, au fost ajutaţi prin 
aceasta să reflecteze asupra tainei existenţei persoanelor umane ce se iubesc una în alta. Eu 
sunt în cel pe care îl iubesc, şi el în mine. In înfăţişarea mea se reflectă chipul lui şi el con¬ 
tribuie la precizarea caracterului sau trăsăturii mele. Suntem unul în altul şi ne definim unul 
pe altul, dar nu ne confundăm. Suntem o unitate, prin unitatea firii, dar şi prin întregirea ce ne-o 
dăruim ca persoane deosebite. însă prin faptul din urmă rămânem şi distincţi în această uni¬ 
tate. Filosofia elină ştia de indivizi separaţi, sau de esenţa comună, dar nu reflectase asupra 
comuniunii care uneşte persoanele fără să le confunde. 


) 

CAPITOLUL 4 

CĂTRE CEI CE ÎNDRĂZNESC SĂ SPUNĂ CĂ 
ALTUL ESTE CUVÂNTUL INTERIOR ŞI NATURAL 
ÎN DUMNEZEU-TATĂL, ŞI ALTUL FIUL DESPRE CARE VORBESC 
SFINTELE SCRIPTURI. ACEASTĂ REA ÎNVĂŢĂTURĂ ESTE A LUI 
EUNOMIE. ÎMPOTRIVA ACESTORA ARE CA TEXT SPUSA: 

"Acesta era la început la Dumnezeu " 

Evanghelistul a făcut în aceste cuvinte un fel de rezumat al celor spuse 
mai înainte. Dar, punând în faţă termenul "Acesta 11 , se arată spunând: "Cel ce 
era la început", adică Cuvântul cel aflat la Tatăl, fiind Dumnezeu din Dum¬ 
nezeu, El, şi nu Altul, este Cel despre care vorbeşte scrierea de faţă. Dar se 
cuvenea iarăşi să adauge, nu în deşert, ci mişcat în mod binecuvântat împotri¬ 
va afirmaţiilor absurde din scrierile lor, fericitul Evanghelist şi aceasta, după 
ce a precizat arătând cum trebuia pe Cuvântul Cel Unul şi singur şi adevărat 
din Dumnezeu şi în Dumnezeu şi existând la Dumnezeu. De aceea adaugă 
repede: "Acesta era la început la Dumnezeu " ca Fiu, adică la Tatăl, în El, ca 
din fiinţa Lui, ca Unul-Născut Spune "Acesta", întrucât nu este altul aşa 57 . 
Deci spune: Socotesc că se cuvine ca, silindu-ne, să adăugăm la cele spuse: 
"Acesta era la început la Dumnezeu ". Călăuzit în mod luminos de Duhul 
dumnezeiesc la cunoştinţa celor viitoare, nu ignoră, cum socotesc şi cum tre¬ 
buie să o spun pentru adevăr, că se vor arăta unii lucrători ai pierzaniei, 
vânători ai diavolului, curse ale morţii, care vor coborî la intrarea iadului pe 
cei ce, din lipsă de învăţătură, se apropie de cei ce urmăresc din inimă cele 
rele. Căci aceştia vor stărui şi se vor încăpăţâna zicând că altul este cuvântul 
interior în Dumnezeu, şi altul, Fiul şi Cuvântul prin Care Dumnezeu lucrează 
toate, care se poate înţelege ca cuvânt al cuvântului, ca chip al chipului şi ca 


57. Prevăzând că unii vor înţelege prin "Cuvântul" ce era la început un cuvânt imperso¬ 
nal, gândit de Tatăl, Sfântul Evanghelist Ioan adaugă: "Acesta era la Dumnezeu", deci ca o 
Persoană deosebită de Dumnezeu-Tatăl, adică e una cu Fiul Lui. Totuşi, Cuvântul acesta ca 
Persoană deosebită de Tatăl era în Tatăl aşa de mult, că se poate spune şi că era în Tatăl. Şi în 
om nu e cuvânt interior, despre ceva sau despre sine, decât în relaţie cu alte persoane, cărora 
le va spune ce gândeşte despre ele şi despre lucruri. Cuvântul interior implică relaţia cu alte 
persoane. Dar la Dumnezeu Persoana a doua e atât de interioară celei dintâi, încât chiar 
Cuvântul interior e totodată Persoana a doua. Dumnezeu-Tatăl, gândindu-Se pe Sine, sau pri¬ 
vind chipul Său, e subiect născător al chipului, dar în aşa fel că şi chipul devine împreună 
subiect al Lui, sau Tatăl naşte ca subiect un Cuvânt, Care este El însuşi subiect. Tatăl nu Se 
gândeşte pe Sine decât ca iubitor al altei Persoane. Şi prin aceasta apare chipul Său totodată 
ca Persoană, pe Care O iubeşte şi care îl iubeşte. Chipul Tatălui e Cuvântul Lui atotcu¬ 
prinzător. Cu El vorbeşte Tatăl ca şi cu o altă Persoană, nu cum vorbeşte omul mai mult ca 
pregătire pentru vorbirea cu altă persoană. 

strălucire a strălucirii. Deci, ca şi când i-aş fi auzit pe aceştia rostindu-şi blas¬ 
femia, explicând cele cuprinse în blasfemia lor, să o prezentăm pe aceasta mai 
dezvelită, pentru asigurarea credinţei celor simpli. Căci cel ce primeşte învă¬ 
ţătura e păzit şi în trecerea peste şarpe, care a uitat de drumul de mijloc. Vom 
expune deci în mod necesar pe aceasta în ceea ce are ea contrar. Apoi se vor 
respinge acelea prin cele pe care Dumnezeu Cel atotmţelept ni le va îngădui. 

Părerea lui Eunomie despre Fiul lui Dumnezeu 

Fiul Unul-Născut al lui Dumnezeu, zice acela, nu este în sens propriu 
Cuvântul Lui, ci cuvântul interior al lui Dumnezeu-Tatăl e cel ce se mişcă în 
El şi este pururea. Iar cel numit Fiul Născut din El, primind cuvântul Lui inte¬ 
rior, cunoaşte toate, învăţându-le; şi se numeşte şi este cuvântul prin ase¬ 
mănarea cu acela 58 . Apoi, spre întărirea blasfemiei şi a ideilor lui strâmbate, 
aduce unele raţionamente, ca, precum s-a scris, să strângă laţul păcatelor lui. 

Deci zice: Dacă Fiul este Cuvântul natural şi interior, care este în Dum¬ 
nezeu-Tatăl, iar El este de o fiinţă cu Cel ce Da născut, ce ne-ar împiedica să 
spunem că şi Tatăl este şi se numeşte Cuvântul, ca Cel de o fiinţă cu 
Cuvântul? 

Şi iarăşi: Dacă Fiul lui Dumnezeu-Tatăl nu este altul, de ce Tatăl se află 
zicând către El:" Fiul Meu eşti Tu. Eu astăzi Te-am născut' (Ps. 2,7)? Căci nu 
tară cuvânt şi-a făcut Tatăl vorbirea către El. Căci tot ce se grăieşte, se 
grăieşte desigur prin cuvânt, nu altfel. Dar însuşi Mântuitorul zice undeva: 
"Ştiu pe Tatăl şi păzesc cuvântul Lui" (In 8, 55). Şi iarăşi: "Cuvântul ce-1 auziţi 
nu este al Meu, ci al Celui ce M-a trimis pe Mine" (In 14, 24). Deci toate câte 
le spune Tatăl către Fiul prin cuvânt, le mărturiseşte şi El şi uneori se spune 
că păzeşte cuvântul Tatălui, alteori se spune iarăşi că nu cuvântul Său, ci al 
Tatălui Său, l-au auzit iudeii. Deci cum nu ar fi, zice Eunomie, neîndoielnic 
altul Fiul decât cuvântul interior, sau decât cel născut prin înţelegere, la care 
participând şi de care umplându-Se cuvântul rostit şi indicator al fiinţei 
Tatălui, sau Fiul, se numeşte şi El cuvânt? 59 


58. Pentru ce numai "Fiul", creat şi întrupat în Hristos, ar avea în El Cuvântul interior, sau 
chipul propriu gândit de Tatăl, ca şi cuprinzător al tuturor gândurilor Lui? Este în aceasta o 
lucrare specială a lui Dumnezeu cu acest aşa-zis Fiu, în baza unui dar pus deosebit în El de 
Dumnezeu? Sau se datoreşte aceasta unui efort deosebit al acestei creaturi? Cum a distins 
Dumnezeu această creatură de toate celelalte? Sau cum s-a distins ea? Sunt lucruri greu de 
înţeles. Acest aşa-zis "Fiu" e ridicat peste toate creaturile; şi totuşi este creatură. E cineva la 
mijloc, între Dumnezeu cel necreat şi creatură? Dar cum poate fi înţeles acest intermediar? 
Oare nu sunt toate creaturile conştiente într-un fel de legătură cu gândirea lui Dumnezeu? 
Oare există ceva la mijloc între panteism şi deosebirea între Dumnezeu cel personal şi creaţie? 

59. Eunomie, după ce a afirmat legătura strânsă între "Fiul" creat şi Cuvântul interior al 
lui Dumnezeu, aici desparte Cuvântul interior, şi de aceea şi pe Fiul, de Cuvântul. Se vede şi 

Rele ca acestea şi-a ţesut sieşi lipsitul de minte. Dar, fără a se ruşina să 
se opună tuturor dumnezeieştilor Scripturi, arată în el însuşi adevărul scris în 
ele: "Când necredinciosul coboară în adâncul relelor, se acoperă de dispreţ 1 
(Pilde 18, 3). Şi s-a coborât foarte mult în adâncul răutăţii potrivnicul lui 
Dumnezeu, din lipsa lui de minte. Căci, refuzând să se îndrepteze prin ade¬ 
văr, se acoperă de putreziciunea gândurilor sale. Iar că Cuvântul lui Dum¬ 
nezeu este prin Sine Fiul Unul-Născut al lui Dumnezeu şi Tatăl, vom 
cunoaşte din cele de mai jos. 

Respingerea părerii greşite a lui Eunomie 

Greu se lasă învăţat ereticul fără de minte. Căci cum ar intra înţelepciu¬ 
nea în sufletul pornit spre rele? Şi cine ar fi mai porniţi spre rele ca aceştia 
care, potrivit celor scrise, îşi întorc auzul de la adevăr şi aleargă cu repeziciu¬ 
ne spre miturile propriilor născociri, ca să nu asculte cum se cuvine pe cei ce 
grăiesc cele din dumnezeiasca Scriptură? Dar "Vai celor ce proorocesc din 
inima lor, şi nu cele ale Domnului " (Ier. 23, 16). Căci cine, grăind cele ale 
Domnului, "spune: anatema fie Iisus!" (I Cor. 12,3)? E ceea ce fac fără ruşine 
cei ce nu iau în serios dogmele dreptei credinţe, ci, precum a zis careva din¬ 
tre Sfinţii prooroci, strâmbă toate cele drepte (Ier. 23, 26-27). Căci spun că 
altul este cuvântul natural şi interior în Dumnezeu-Tatăl, şi altul cel numit Fiu 
şi Cuvânt. Şi aduc ca pretinsă dovadă a părerii, mai bine-zis a necredinţei lor 
neînfrânate, pe însuşi Domnul nostru Iisus Hristos, Care zice în predicile Lui 
către iudei: "fi ştiu pe Tatăl şi păzesc cuvântul Lui " (In 8, 55); ba, pe lângă 
aceasta, şi spusa Tatălui:" înainte de luceafăr Te-am născut pe Tine " (Ps. 109, 
3). Apoi spun, sorbind veninul din tatăl lor: "Dacă cel ce vorbeşte este altul 
decât cel către care vorbeşte Tatăl prin cuvânt, este altul decât El cuvântul 
natural, prin care şi-a făcut vorbirea Tatăl". Şi iarăşi: "Dacă însuşi Fiul afirmă 
că păzeşte cuvântul Tatălui, cum nu va fi altul cel ce păzeşte decât cel păzit?". 

A respinge însă acestea nu e deloc greu. Căci s-a spus: "Da-va Domnul 
celor ce li se binevesteşte cuvânt cu putere multă " (Ps. 67, 12). Iar cei ce 
bolesc de o astfel de neştiinţă trebuie să-şi amintească de cel ce spune:" O, 
voi ce părăsiţi căile drepte spre a umbla în întunericf (Mih. 3, 6). Iar nouă ni 
se cuvine să spunem învăţătorului cel din ceruri:" întoarce ochii mei spre a 
nu vedea deşertăciunea " (Ps. 118, 37). Fiindcă deşertăciune cu adevărat, 
aiureală şi nimic altceva sunt cuvintele goale ale neştiinţei acelora. Căci nu ca 
neavând în sine alt cuvânt al Tatălui, a spus Fiul că păzeşte cuvântul Tatălui. 


aici cum se contrazice. De fapt, nu există o astfel de despărţire. Căci cuvântul interior nu este 
decât baza cuvântului rostit, implicând în el persoana către care va fi rostit. Aceasta la oameni. 
Cu atât mai deplin la Dumnezeu. 

Dar nici n-a afirmat că a venit la noi ca vreun oarecare pedagog, ci ca existând 
singur prin fire în Tatăl, însă având de asemenea în Sine pe Tatăl, nemijlocind 
nici un altul între ei 60 . "Eu, zice, întru Tatăl şi Tatăl întru Mine. Nu e în Mine 
un cuvânt natural al Tatălui, nici un alt cuvânt, ci Tatăl este în Mine" 61 . Deci 
să spună cineva, aşa cum se cuvine, cum trebuie să înţelegem ceea ce a spus 
El către iudei. Pe lângă aceasta, vom spune, adeverind şi noi cele ce se urcă 
la mintea noastră potrivit adevărului, că Mântuitorul, învăţând poporul iudeu 
greu de convins şi atrăgând pe încetul pe ascultătorii ce slujeau Legii, spunea 
de multe ori: "Eu sunt Adevărul" (In 14, 6). Numai că nu zicea: "Lepădaţi 
jugul Legii. Primiţi slujirea în duh, să treacă umbra, să se depărteze chipul, a 
strălucit Adevărul". Dar nu li se părea tuturor că face un lucru drept răs- 
turnând cele ale lui Moise, sau mai degrabă aducând la ceea ce e mai ade¬ 
vărat. De aceea, unii strigau: "Dacă ară Acesta om de la Dumnezeu, n-ar des- 
âinţa sâmbăta" (In 9, 16). Prin aceasta arătau că socoteau un păcat nere- 
cunoaşterea Legii. 

Răspunzând acestor nebunii ale iudeilor, El goleşte cuvintele lor de toată 
podoaba adevărului şi voieşte să-i înveţe în mod acoperit, deci nu pe faţă, că 
n-ar lucra Fiul, Care nu cunoaşte păcatul, ceva ce este contrar lui Dumnezeu- 
Tatăl. Iar fiindcă nu spunea descoperit: "Nu cunosc păcatul", îi înfuria şi mai 
mult, încât căutau să-L omoare. Căci, fierbând de mânie, au sărit zicând: 
"Numai Dumnezeu poate să nu păcătuiască. Iar Tu, fiind om, nu spune cele 
ce se cuvin numai lui Dumnezeu". E ceea ce au făcut şi altădată, zicând că se 
cuvine să-L omoare cu pietre, fiindcă, om fiind, Se face pe Sine Dumnezeu. 
Dar Mântuitorul, ca Unul ce S-a făcut şi om şi S-a supus Legii împreună cu 
cei de sub Lege, şi Care păzeşte cuvântul Tatălui, numai că nu zice: 
"Nicidecum nu voi călca voia Tatălui. Căci păcatul se face când se iese din 
legea dumnezeiască. Iar Eu nu ştiu de păcat, fiind Dumnezeu prin fire. Deci, 
învăţând, nu supăr pe Tatăl. Prin urmare nimeni să nu critice pe Dătătorul 
Legii prin fire şi pe păzitorul Legii pentru asemănarea cu noi". Şi zice că nu 
cunoaşte pe Tatăl simplu ca noi, că numai El este Dumnezeu, ci afirmă că 
înţelege firea Tatălui. Iar deoarece ştie că Cel ce Da născut nu suporta vreo 
schimbare, Se ştie şi pe Sine neschimbat din Tatăl neschimbat. Iar necu- 
noscând schimbarea, cum ar spune că şi păcătuieşte şi nu stă mai degrabă 
neclintit în însuşirile Lui naturale? 


60. Iisus Hristos nu era un Fiu al Tatălui, Care aducea cuvântul de învăţătură al Tatălui 
ca pe ceva străin de El, ca pe un mijlocitor între El şi Tatăl, deşi era şi El un mijlocitor al cuvân¬ 
tului Tatălui şi fiind El însuşi acest Cuvânt ca Persoană dumnezeiască. Eunomie trebuia să 
spună că El, ca Cuvânt ipostatic, este şi Cuvânt al Tatălui, fiind născut din Tatăl. ^ 

61. în Hristos nu e o raţiune a Tatălui, ci El însuşi este raţiunea ipostatică. în El însă, în 
această calitate de Fiu al Tatălui, este şi Tatăl însuşi ca altă Persoană. 







44 


SFANŢUL CHIRIL AL ALEXANDRIEI 


Deci e deşartă pâra iudeilor, care socoteau pe Fiul, cugetând la altceva 
decât la voia Tatălui. De aceea zice că păzeşte cuvântul Lui şi nu ştie prin fire 
de păcat 62 . Căci ştie că Tatăl nu poate pătimi aceasta, şi pe Sine, de-o-fiinţă cu 
El şi că e Fiu adevărat. Iar deoarece, pe lângă aceasta, mai adaugă la opoziţia 
lor şi afirmaţia unită cu ea: "Din pântece mai înainte de luceafăr Te-am 
născut ", să desfăşurăm şi raţionamentul dreptei credinţe faţă de această 
ipoteză. Fiindcă Tatăl spune acestea către Fiul, nu trebuie să socotim că 
există, pe de o parte, un cuvânt natural în Tatăl şi să înţelegem că este altul 
decât Fiul. Ci să ne amintim mai întâi că Proorocul, intenţionând să exprime 
tainele în Duh, îl înfăţişează pe Fiul şi arată cum Acela aude de la Tatăl:" Fiul 
Meu eşti Tu" şi cele ce urmează acestora. Iar prin forma omenească nu ne 
sileşte să înţelegem două cuvinte, ci, văzând în cele obişnuite la noi iconomia 
împlinită prin ele, vom recunoaşte, de vom lucra în chip drept, slăbiciunea 
firii noastre, care n-are nici cuvinte, nici moduri de înţelegere potrivite întoc¬ 
mai tainelor mai presus de noi, sau în stare să tâlcuiască fără greşeală cele 
dumnezeieşti. Dar vom îngădui firii dumnezeieşti să învingă mintea şi vor¬ 
birea din noi, ajutându-ne să înţelegem cele despre acea fire nu aşa cum se 
spune, ci cum i se cuvine ei şi precum voieşte ea. Iar dacă unii dintre ereticii 
lipsiţi de evlavie socotesc că noi nu ne-am folosit în chip drept de astfel de 
cuvinte şi nu îngăduie să ne folosim de forma cuvântului luată din cele 
obişnuite nouă, să ne audă cu dreptate spunându-le: Să se înţeleagă Tatăl şi 
născând ca noi, şi să nu nege pântecele şi durerile naşterii. Aceasta fiindcă 
spune Fiului: "Din pântece Te-am născut! '. Dar vor spune poate că durerea 
adevărată a Tatălui pentru Fiul înseamnă cea din asemănarea cu noi. Deci să 
o înţelegem şi pe aceasta în chip binecredincios, chiar dacă se grăieşte în 
cuvinte omeneşti. Şi s-a dezlegat îndoiala lor urâtă şi lipsită de evlavie. 
Socotim că ar ajunge acestea 63 . 

Dar, deoarece am aflat că obiecţiile strâmbe, născocite de ei, lovesc ca un 
şir de împuşcături în dreptatea dogmelor dreptcredincioase, să le înfăţişăm 
întâi după conţinutul fiecăreia şi apoi să le ridicăm în faţă ceea ce li se opune 
şi să înarmăm împotriva lor mai puternic adevărul pururea biruitor. Vom 


62. A păcătui înseamnă a călca voia lui Dumnezeu, Care prin fire nu vrea decât ceea ce e 
bine sau favorabil existenţei. Fiul nu poate păcătui prin fire, fiind de o fiinţă cu Tatăl. Deci, în 
însăşi afirmaţia lui Hristos că El nu ştie de păcat era implicată afirmaţia că e Fiul Unul-Născut 
al Tatălui, de o fiinţă cu El. 

63. Ereticii arieni vedeau în declaraţia Tatălui : 11 Din pântece mai înainte de luceafăr Te-am 
născut " o confirmare a ideii lor despre o naştere mai tâzie a Fiului. Sfântul Chirii le răspunde: 
Fie că noi nu avem cuvinte potrivite să exprimăm naşterea eternă şi spirituală a Fiului, dar 
folosindu-ne de cele întâmplate cu noi, prin Duhul Sfânt le înţelegem într-un sens superior 
acestora, fie că aici se exprimă preştiinţa Tatălui că va face să se nască Fiul cândva ca om. 

arăta întâi obiecţia, apoi raţionamentele care o combat, făcând ca argumentul 
să fie mai clar, şi, ca zgomotul unui torent de munte, să trezească în cititori 
dorinţa să şi-l însuşească. 

O obiecţie sau opoziţie a ereticilor 

Dacă, zic ei, cuvântul nu este în Dumnezeu-Tatăl, ci fiinţial şi interior 
altul decât Fiul Lui Unul-Născut, Care se numeşte şi El, prin imitarea Aceluia, 
cuvânt, va rezulta ceva absurd şi va fi necesar ca cei ce socotesc că gândesc 
drept, spunând că Cuvântul este de o fiinţă cu Tatăl, şi Tatăl este una cu Fiul, 
să vadă că nu e nici o piedică să fie şi să Se numească şi Tatăl Cuvânt, de 
vreme ce este de-o-fiinţă cu Cuvântul. 

Respingerea obiecţiei 

Nici un motiv nu ne va sili, prea bunilor, să înţelegem şi să numim şi pe 
Tatăl Cuvânt, deşi putem să credem că este de-o-fiinţă cu Cuvântul. Căci cele 
ce sunt de aceeaşi fire nu se prefac numaidecât una în alta, nici nu ajung la o 
amestecare, ca să fie înţelese una din alta, în aşa fel ca cele indicate să ajungă 
din mulţime la unitate, sau, poate, din doime o unitate. Căci faptul că proto- 
părintele Adam a fost de-o-fiinţă cu fiul născut din el, nu-1 va face pe tatăl fiu, 
nici fiul nu va urca la calitatea de tată. Ci, ultimul fiind una cu primul, în uni¬ 
tatea identităţii fiinţiale, va păstra ceea ce e propriu lui şi se va înţelege ca un 
fiu dintr-un tată; iar născătorul se va arăta iarăşi ca tată 64 . Iar de socotiţi că se 
spune un cuvânt înţelept aici, aceasta va sili pe cel de-o-fiinţă să fie cu totul 
una cu cel de-o-fiinţă şi nu va îngădui să se admită nici o deosebire, în aşa fel 


64. Arienii confundau fiinţa cu persoana. Cei de o fiinţă erau socotiţi de ei ca o persoană. 
Părinţii -în necesitatea de a întemeia adevărul unui Dumnezeu în trei Persoane de o singură 
fiinţă -au aprofundat deosebirea dintre persoană şi fiinţă. Persoanele, deşi au comună fiinţa, 
aduc şi ceva ce le este deosebit în fiinţa comună. Fiinţa le leagă, dar nu le confundă. Fiinţa face 
persoanele conştiente să se înţeleagă, dar aceasta înseamnă că sunt şi deosebite. Eu nu pot fi 
decât în legătură cu altul, deci trebuie să existe un altul. în fiinţă e puterea de a se naşte unul 
din altul, fără să se confunde sau să-şi schimbe rolul. în aceasta se arată că fiinţa vie nu e ceva 
static, rigid. Fiinţa nu există concret decât în relaţiile interpersonale, aflate în ea în mod virtu¬ 
al. Dacă e aşa în planul existenţei dependente, aceasta îşi are originea în planul existenţei inde¬ 
pendente, de care depind toate. Fiinţa are în ea virtualitatea îmbogăţirii prin dialogul dintre 
persoane. în viaţa pământească, fiinţa pare a avea faţă de persoane avantajul că durează, pe 
când persoanele pier, murind. Dar durata fiinţei n-ar avea nici un rost dacă persoanele ce ies 
din ea pier pe rând definitiv. Pieirea lor e ceva anormal. De aceea trebuie să existe o Fiinţă 
supremă ale cărei Persoane durează din veci şi până în veci. Aceasta asigură şi existenţa 
veşnică a persoanelor create. Dacă e valoroasă şi durabilă fiinţa, valoarea şi durata aceasta se 
datorează valorii persoanelor. Fiinţa are în ea puterea iubirii de la Dumnezeu. 

ca fiecare să fie în sine ceea ce este 65 . Şi atunci, ce face pe Judecătorul tutu¬ 
ror să nu pedepsească pe tatăl pentru fiu, iar pe fiu, să nu sufere osânda pen¬ 
tru tată? "Sufletul care păcătuieşte, zice, va muri el însuşi, iar ful nu va lua 
păcatul tatălui său " (Iez. 18, 20). Pentru faptul că tatăl este de-o-fiinţă cu fiul, 
sentinţa Dreptului Judecător nu pune pe tatăl în locul fiului, nici pe fiul nu-1 
pune în poziţia tatălui, ci îl ştie pe fiecare în mod deosebit, neschimbând pe 
acesta în acela, nici pe acela în acesta, deşi fiinţa ambilor este una 66 . De 
aceea, e vădit că nici un temei nu va sili pe Dumnezeu-Tatăl să Se schimbe şi 
să fie Cuvântul, pe motiv că este de-o-fiinţă cu Cuvântul. Căci rămâne în Sine, 
adică Tată, iar Cel născut din El se înţelege şi este Cuvântul, adică Fiul, ca să 
nu apară cele dumnezeieşti mai absurde ca cele ce se petrec în noi 67 . 

Altă respingere prin reducerea la absurd 

Ca Cel ce nu are nici o deosebire faţă de Tatăl Său, ci e chipul Lui întru 
totul şi pecetea ipostasului Lui, Fiul zice către ucenicii Săi:" Cel ce Mă vede 
pe Mine vede pe Tatăl" (In 14,9). Dar dacă, fiind aşa, este de-o-fiinţă cu Tatăl, 
iar cele de-o-fiinţă se confundă între ele, nu e nici o piedică să se înţeleagă 
Fiul ca Tată, deoarece este de-o-fiinţă cu Tatăl şi poate să treacă în Acela, nefi- 
ind nimic care să-I împiedice în aceasta, o dată ce pentru această prefacere 
sau mutare se desfiinţează raţiunea deofiinţimii. Deci să se înţeleagă Fiul ca 
Tată şi să se spună, o dată ce este aceasta, către Cel ce este cu adevărat Tatăl: 
"Din pântece înainte de luceafăr Te-am născut" (Ps. 109, 3). Şi astfel, Fiul să 
ia asupra Sa toată grăirea ce se potriveşte Tatălui. Dar, făcându-Se aceasta, 
totul se confundă şi este pururea la fel, adică Sfânta şi cea de-o-fiinţă Treime 
se contrage într-o unitate, dacă modul propriu şi specific al fiecărui ipostas se 
desfiinţează prin raţiunea deofiinţimii şi dacă identitatea firii anulează deose- 


65. Eu sunt în mine însumi, dar sunt prin fiinţă şi în ceilalţi, mai ales când îi iubesc. Sunt 
şi în altul, dar ca în altul. Cu atât mai mult este Tatăl în Sine însuşi, dar şi în Fiul. Şi viceversa. 

66 . Nu judecă Dumnezeu-Tatăl în locul Fiului, nici viceversa, pentru că fiecare foloseşte 
în mod propriu voinţa care aparţine firii comune. De aceea, în capacitatea de a voi se arată uni¬ 
tatea firii, dar în felul cum foloseşte în mod liber această voinţă se arată deosebirea 
Persoanelor. 

67. Cea mai deplină raţiune, sau cel mai satisfăcător sens al existenţei persoanei -forma 
conştientă şi folositoare liberă a voinţei -este să iubească şi să fie iubită. Iar forma cea mai 
curată şi mai adâncă a iubirii este aceea dintre Tată şi Fiu. Fiul şi Tatăl sunt raţiunea de a fi a 
lui Dumnezeu. Pe de altă parte, Fiul e Cuvântul cel mai autentic al unei persoane, dacă ţinem 
seama că persoana este baza cuvintelor, sau Cuvântul ontologic ca izvor în continuă comuni¬ 
care al cuvintelor nesfârşite. însă, dat fiind că cuvântul e al cuiva, persoana ca bază ontologică 
a cuvintelor are o altă persoană care o naşte. La oameni nici o persoană nu e ultimul tată, ulti¬ 
mul izvor al persoanei ca bază ontologică a cuvintelor. Dar în Dumnezeu trebuie să fie un Tată 
ultim al Fiului în calitate de Cuvânt. 

birea Persoanelor. De ce nu va fi deci Tatăl Cuvântul, pentru că e de o fiinţă 
cu Cuvântul, şi nu va rămâne neschimbat ceea ce este, fiind de o fire sau de 
o fiinţă cu Cuvântul Său? Deci s-a arătat deşartă obiecţia lor 68 . 

Altă respingere 

Dacă tot cuvântul e cuvântul cuiva, adică al celui ce-1 face să curgă de pe 
limbă, sau al celui ce îl voieşte din inimă şi îl scoate la arătare, iar Cuvântul ar 
fi Tatăl, fiindcă Tatăl e de o fiinţă cu Cuvântul, şi-ar fi propriul cuvânt, mai bine- 
zis al nimănui, sau nu ar avea nici o existenţă. Căci cum ar exista cuvântul, 
nefiind cineva al cărui cuvânt o să fie? Dar acesta este un lucru absurd. Căci 
nu poate fi firea dumnezeiască şi nemuritoare incapabilă de existenţă (con¬ 
cretă în Persoane, n.n.), nici nu va trece vreodată Tatăl în Cuvântul, chiar dacă 
este de o fiinţă cu Cuvântul, ci rămâne Tată, Căruia Fiul îi este şi Cuvânt 69 . 

Altă respingere 

Dacă se crede că firea dumnezeiască nu este primitoare de nici o schim¬ 
bare şi prefacere în raţiunea ei fiinţială, cum, părăsindu-şi locul ei, Tatăl va 
trece în Cuvântul? Căci, pătimind aceasta, ar fi primitor de schimbare în mod 
necesar. Fiindcă nu va fi Acelaşi dacă nu s-a păstrat în ceea ce era la început 
Dar acest lucru este absurd. Căci e cu totul străin firii dumnezeieşti să se 
preschimbe. Nu va suferi deci Tatăl preschimbarea în Cuvântul, ci e pururea 
Tată, având, ca Dumnezeu, neschimbarea şi neprefacerea 70 . 


68 . Deofiinţimea Tatălui cu Fiul nu confundă Persoanele Lor. Ea arată atât unitatea de 
fiinţă, cât şi deosebirea celor ce sunt de o fiinţă. Dacă Fiul n-ar fi Fiu, n-ar fi de o fiinţă cu Tatăl 
şi n-ar avea cine să fie de o fiinţă cu Tatăl. Unitatea de fiinţă nu desfiinţează trăsăturile distincte 
ale persoanelor. In mod paradoxal, chiar ele ţin unite persoanele, deşi, pe de altă parte, per¬ 
soanele sunt de o fiinţă. Proprietăţile personale nu merg până la desfiinţarea unităţii de fiinţă, 
dar nici deofiinţimea nu merge până la desfiinţarea persoanelor. Proprietăţile personale îşi au 
baza în unitatea de fiinţă, iar aceasta face posibile proprietăţile personale. 

69. Cuvântul este al cuiva. în Dumnezeu, la fel, Cuvântul, deşi e Persoană deosebită, este 
al cuiva. Pe de altă parte, firea dumnezeiască atotputernică nu poate fi incapabilă să existe con¬ 
cret. Şi existenţa concretă este în Persoane. Şi ea, fiind nemuritoare şi iubitoare, aceste 
Persoane trebuie să fie eterne. între ele, una este din alta, ca şi Cuvânt al ei. Tocmai de aceea, 
Persoana, Care e capabilă de a naşte altă Persoană ca şi Cuvânt sau Fiu, nu poate trece în 
aceasta. Ar înceta să existe ca Persoană deplină; ar reveni amândouă la starea de fiinţă. Dar 
starea de fiinţă nu e o stare de existenţă concretă. Se arată în aceasta că şi firea omenească e 
făcută pentru a exista concret în persoane, şi persoana nu poate fi fără cuvântul în care e impli¬ 
cată referirea la o altă persoană spre o tot mai deplină unire cu ea prin libertate şi trebuinţa 
firii, fără să se confunde, ca să nu înceteze iubirea. 

70. Prefacerea Tatălui în Cuvântul nu ar fi numai o schimbare a unei Persoane în alta, ci şi o 
schimbare produsă în firea dumnezeiască. Prin aceasta, Sfântul Chirii arată că ţine de fiinţa dum¬ 
nezeiască însăşi să existe concret în trei Persoane iubitoare. Desigur, nu există întâi fiinţa imper¬ 
sonală şi apoi Persoanele. Ci din eternitate fiinţa există concret în cele trei Persoane iubitoare. 

Alt temei de respingere dedus din acelaşi 

Cuvântul şi Fiul Unul-Născut al lui Dumnezeu, indicându-Se pe Sine că 
S-a arătat ca Dumnezeu adevărat din Dumnezeu adevărat, zice: "Toate câte le 
are Tatăl sunt ale Mele". Prin aceasta S-a indicat ca fiind prin fire moşteni¬ 
torul tuturor însuşirilor ce se află în Tatăl în mod natural şi ca fiind prin fire 
din El, dar că nu va fi Tată niciodată. Căci aceasta este una dintre proprietăţile 
Născătorului. Dar Fiul va rămâne nelipsit de nici una dintre cele ce sunt în 
Tatăl, chiar dacă nu e înţeles ca Tată. Căci are în Sine în mod deplin cele pro¬ 
prii şi supreme ale fiinţei Tatălui. Aplicând aceeaşi raţiune şi Persoanei Tată¬ 
lui, spunem că El are toate cele ale Fiului în mod natural, dar nu poate nicio¬ 
dată să treacă şi la fiime şi la a fi Cuvântul, căci, fiind neschimbat prin fire, 
rămâne ceea ce este, ca, pe lângă faptul că este Dumnezeu, să fie şi Tată, şi, 
fiind neschimbat, să aibă în Sine neschimbat pe Cuvântul ce provine din El, 
adică pe Fiul 71 . 


Alt temei de respingere 

Dătătorul Legii, Dumnezeu, a mustrat pe unii prin Sfinţii Prooroci, zi¬ 
când: " între cel sfânt şi cel spurcat n-au făcut deosebire" (Iez. 22, 26). Căci 
între aceştia e marea deosebire sau opoziţie de moduri (de vieţuire) pentru 
cei ce voiesc să judece drept. Dar dacă se poate confunda în ea însăşi firea 
celor de o fiinţă şi dacă cele ce sunt ipostasuri individuale de acelaşi neam sau 
de aceeaşi specie pot trece în ceea ce voiesc, ce raţiune ar deosebi pe cel 
spurcat de cei sfinţi, dacă nu se vede din nimic deosebirea celui ce există sau 
e cineva în mod distinct şi, pentru identitatea fiinţei, unul se preface în altul? 
Dacă se confundă ale tuturor în toate, nu mai există nici o deosebire, şi 
vânzătorul Iuda va fi ca Petru sau Pavel şi ca cel de o fiinţă cu Petru şi cu Pa- 
vel; şi Petru şi Pavel, iarăşi, vor fi Iuda, ca unii ce sunt de o fiinţă cu el 72 ! Dar 


71. Atât Tatăl, cât şi Fiul sunt, pe de o parte, chiar prin fire Dumnezeu, adică de o fiinţă 
Unul cu Celălalt, şi pe de alta, rămân Persoane diferite. Neschimbarea are bază atât în unitatea 
de fiinţă, cât şi în deosebirea ca Persoane. Prin fire, Unul e Dumnezeu şi Tată, iar Celălalt, 
Dumnezeu şi Fiu. Unitatea de fiinţă între ele se confirmă prin relaţia între ele ca Persoane 
deosebite. Ţine chiar de fiinţa comună ca Unul să fie Tată, iar Celălalt, Fiu. Dumnezeu e prin 
fire iubitor, deci prin fire există concret ca Treime de Persoane, deosebite între ele şi ire¬ 
ductibile una la alta. Unitatea fiinţei nu se opune Treimii de Persoane, nici invers. Dacă n-ar fi 
Dumnezeu trei Persoane, nu ar fi iubire în El. Dar nici dacă cele Trei n-ar fi de o fiinţă. 

72. A afirma că cei de o fiinţă sunt prin aceasta identici ca persoane, este egal cu a socoti 
pe Iuda identic cu Petru şi cu Pavel. Dar Iuda, deşi are aceeaşi fiinţă şi, legată de fiinţă, voinţa 
egală, e diferit de Petru şi de Pavel ca persoană, între altele şi prin faptul că poate folosi voinţa 
firii în mod diferit prin libertatea lui. Confundarea persoanelor pe motiv că au aceeaşi fiinţă 
conduce la anularea valorilor morale şi a unei judecăţi diferite asupra oamenilor. Nu mai are 
nici un preţ faptul că o persoană e bună şi iubitoare, alta, rea şi duşmănoasă. Nu mai au nici 
un sens relaţiile între persoane. 

aceasta e cea mai nebunească cugetare. Căci faptul de-a fi de aceeaşi fiinţă nu 
va desfiinţa deosebirea întreolaltă a celor de acelaşi neam sau specie. Deci 
slăbiciunea noastră nu se va învârtoşa atât de mult împotriva fiinţei dum¬ 
nezeieşti, ca să silească pe Dumnezeu-Tatăl să fie şi să se numească Cu¬ 
vântul, fiindcă este de o fiinţă cu Cuvântul. Căci rămâne pururea Tată, ne¬ 
putând să păgubească în nici un fel deosebirea Lui în această privinţă. Dar 
nici faptul că nu poate să nu aibă nimic propriu din pricina identităţii fiinţei nu 
va face să depăşească prin aceasta cu ceva pe Fiul; ci-L va arăta mai degrabă 
ca Fiu autentic şi având prin fire din El neschimbarea şi neprefacerea Celui 
ce Da născut, fiindcă şi El are fiimea în mod propriu şi unic şi nu Se preface 
în Tatăl, precum nici Tatăl, în Fiul 73 . 

Altă obiecţie sau opoziţie din partea ereticilor 

Nu e drept, zic aceia, să ne certaţi ca pe unii ce nu cugetăm corect 
spunând că e altul Cuvântul, sădit prin fire în Dumnezeu-Tatăl, decât Fiul, 
căci El însuşi spune limpede, cum puteţi auzi în expunerea evanghelică:" Ştiu 
pe Tatăl şi cuvântul Lui îl păzesc " (In 8,55). Dacă, precum a afirmat El însuşi, 
păzeşte cuvântul Tatălui, El va fi în mod necesar Altul decât acela, fiindcă tre¬ 
buie observată deosebirea celui ce păzeşte de ceea ce păzeşte. 

Diferite argumente care arată clar că 
Cuvântul este Fiul lui Dumnezeu-Tatăl 

Dacă nu însuşi Fiul Unul-Născut al lui Dumnezeu-Tatăl este cuvântul 
Lui, ci acesta se află în Dumnezeu ca altul decât Acela, pe care aceia îl 
numesc cuvânt interior, cei ce susţin această părere contrară să ne spună: 
Cuvântul inventat de ei din neştiinţă este ipostaziat (evuTiocxaToc) sau nu? 
De vor zice că subzistă (e ipostas) în existenţa concretă de sine, vor trebui să 
mărturisească numaidecât că sunt doi fii. Iar de vor zice că este neipostaziat, 
nefiind nimeni la mijloc care să separe pe Fiul de Tatăl, cum va fi un al treilea 
din Tatăl, şi nu mai degrabă imediat apropiat ca Fiu de Tatăl? 74 


73. Dar, deşi Tatăl e deosebit ca Persoană de Fiul -prin faptul că Tatăl naşte pe Fiul, iar 
Fiul e născut prin aceasta Fiul nu e socotit de Tatăl de mai puţină valoare. Fără Fiul n-ar fi 
nici Tatăl. Pe lângă faptul că sunt de aceeaşi fiinţă, Persoanele dumnezeieşti se iubesc una pe 
alta tocmai pentru că se deosebesc. Dacă n-ar fi deosebite, nu s-ar iubi. Fiinţa dumnezeiască 
îşi actualizează iubirea ca relaţie între Persoane diferite. Şi între oameni nu numai tatăl este 
important pentru fiu, ci şi fiul pentru tată. 

74. Cei ce deosebeau Cuvântul interior al Tatălui de Fiul Lui sau trebuia să vadă acel 
Cuvânt ca ipostas, şi în acest caz despărţeau pe cel numit de ei Fiu întrupat în Hristos de Tatăl, 
punând între El şi Tatăl un intermediar, sau să-L vadă lipsit de ipostas şi, în acest caz, făceau 
pe aşa-numitul de ei "Fiu" deosebit de Dumnezeu şi mai degrabă o creatură intim unită cu 
Dumnezeu. Ambele soluţii anulau pe Fiul lui Dumnezeu întrupat în Hristos. 

Altul, prin aceleaşi explicări: Adversarii definesc pe cuvântul ca interior 
lui Dumnezeu-Tatăl. Ca urmare, prin părerea lor prostească, Fiul este 
înfăţişat ca voinţa Tatălui. Dar e necesar să arătăm câtă nebunie se află în 
această dogmă a lor. Şi se cuvine să vedem ce trebuie să cugetăm despre 
aceste lucruri. Numele de Tată în raport cu Fiul nu are nimic intermediar, 
impus de vreo necesitate. Căci ce intermediar poate fi între Tatăl şi Fiul, sau, 
iarăşi, între Fiul şi Tatăl? Dar dacă, potrivit ignoranţei lor, voinţa intermedia¬ 
ră separă pe Fiul de Tatăl, ca şi cuvântul interior, pe care aceia îl socotesc 
interpret al ei, Tatăl nu va mai fi înţeles ca tată, dar nici Fiul ca fiu dacă vom 
cugeta în ipostasuri proprii voinţa lui Dumnezeu şi cuvântul care o inter¬ 
pretează. Iar de vom accepta că acestea sunt neipostaziate, atunci Fiul este 
nemijlocit şi imediat în Dumnezeu-Tatăl. Unde va mai avea deci loc cuvântul 
interior, sau ce loc va avea voinţa înţeleasă ca fiind alta decât Fiul? 75 

Altul, prin reducerea la absurd: Credem că Sfânta şi închinata Treime 
este de o fiinţă, chiar dacă nebunia ereticilor nu crede aceasta. Dar socotesc 
că se cuvine să admitem că cele de o fiinţă sunt şi la fel între ele în toate prin 
raţiunea însuşirilor naturale. Dacă deci după nebunia unora există în Dum¬ 
nezeu-Tatăl un cuvânt interior altul decât Fiul, va avea neîndoielnic şi Fiul un 
cuvânt interior în Sine, ca chip al Tatălui şi ca pecete neschimbată a iposta- 
sului Lui, precum s-a scris (Evr. 1, 3). Dar va avea şi Duhul Sfânt, înţeles în 
mod asemănător, un astfel de cuvânt. Ni s-a făcut astfel îndoită Treimea, şi 
firea dumnezeiască ne apare compusă. Dar acest lucru este absurd. Căci în 
fiinţele simple nu este nimic altceva decât ele. Deci nimic nu împiedică Trei¬ 
mea Sfântă şi de o fiiinţă să fie unită intim, nefiind nimic intermediat în Ea 76 . 

Alt temei arătat prin altă tâlcuire*: Dumnezeiasca Scriptură, punând 
înaintea numelor articole, aceasta are o semnificaţie, arătând că numai Acela 
este în sens propriu şi adevărat ceea ce e numit. Când nu e pus înainte arti¬ 
colul, se arată ceva general. (Căci şi cuvântul e pentru o indicare clară). De 


75. Adversarii Dumnezeirii lui Hristos mai vedeau la baza Cuvântului interior al lui 
Dumnezeu şi o voinţă a Lui. în acest caz, aşa-zisul de ei "Fiu" sau se unea cu voinţa Tatălui ca 
şi cu un ipostas deosebit de Tatăl, ba şi cu Cuvântul interior ca ipostas, în care caz trebuia să 
vadă trei ipostasuri în Hristos. "Fiul" din Hristos nu va mai fi în acest caz Fiul Tatălui. Iar dacă 
e unit cu voinţa şi cu Cuvântul lui Dumnezeu, care sunt neipostatice, Fiul va fi El însuşi iden¬ 
tic cu Cuvântul şi deci nemijlocit identic cu Tatăl. 

76. Dacă Tatăl are pentru Sine un cuvânt interior, deosebit de Fiul, El va fi o dublură în 
Sine. Nu va mai fi într-o relaţie nemijlocită cu Fiul. Va fi închis în Sine. Nu va mai fi propriu-zis. 
Tată. Iar Fiul şi Duhul, fiind totuşi de o fiinţă cu Tatăl, vor avea şi ei asemenea Tatălui, un 
cuvânt interior, ceea ce-i va închide şi pe ei în ei înşişi şi va arăta că Tatăl nu e propriu-zis Tată. 

Cuvântul interior în Tatăl implică atât de mult iubirea Lui, că El are caracterul unei a doua 
Persoane, sau caracterul de Fiu. 

* Sf. Chirii se referă la textul grec al Sfintei Scripturi, în care această regulă este valabilă 
(n. red .). 

pildă, mulţi se numesc zei. Dar când se spune articolul: Dumnezeul, e arătat 
Cel ce este cu adevărat şi propriu. Mai simplu spus, nu se pune înainte articolul 
ca să se indice unul dintre cei numiţi astfel după har. Şi iarăşi se spune: oameni 
mulţi. Dar când Mântuitorul îşi spune, cu articol: Fiul Omului, Se indică pe 
Sine ca ales din miliarde. Deci numele având acest rol în dumnezeiasca 
Scriptură, cum se cuvine a înţelege expresia: "La început era Cuvântul *? Dacă 
prin ea e indicat tot cuvântul lui Dumnezeu care exista la început, să ne-o arate, 
şi, în acest caz, noi am fi cei ce aiurim. Dar Evanghelistul, punând înainte arti¬ 
colul, îl arată pe Cuvântul ca fiind Unul şi în mod propriu, declarând: "La 
început era Cuvântul'. Pentru ce se mai luptă ereticul în zadar, introducând pe 
altul, ca să respingă pe Fiul cel Unul al fiinţei Tatălui? Iar cei ce văd această 
absurditate a ereticilor se cuvine să respingă nebunia lor 77 . 

Altul, care arată ca nu după cuvântul lăuntric se formează, cum zic aceia, 
Fiul, ci este chipul Tatălui însuşi 

Dacă, după aceia, Fiul cel Unul-Născut este şi Se numeşte Cuvântul, pen¬ 
tru că, primind pe cuvântul interior al Tatălui, Se formează oarecum potrivit 
lui, de ce nu arată Fiul aceasta, spunând către ucenici: "Eu şi cuvântul Tatălui 
suntem una", sau: "Cel ce Mă vede pe Mine, vede pe cuvântul Tatălui"? Dar 
fiindcă, trecând peste toate, Se aseamănă pe Sine singur cu Tatăl singur, 
nemijlocind nimic asemănarea Lui cu Născătorul, nici Tatăl nu Se aseamănă 
cu nici un altul afară de El, se înţelege cu Fiul 78 

Altă obiecţie din partea ereticilor: îl aflăm, zic, pe Fiul ca fiind altul decât 
cuvântul interior al lui Dumnezeu, nu ţinând seama de ideile noastre, ci de 
explicările dumnezeieştii Scripturi. Căci ce vom zice când auzim pe Fiul 
spunând către Tatăl: " Proslăveşte pe Fiul Tău ", iar pe Tatăl răspunzând şi 
zicând: "L-am proslăvit şi iarăşi îl voi proslăvi " (In 12, 28)? Oare nu vom 
mărturisi că Tatăl răspunde prin cuvânt Fiului? Cum deci nu e altul decât Fiul 
cel prin care îi răspunde Tatăl? 


77. Articolul hotărât pus în greceşte înaintea unui nume (iar în româneşte la sfârşit), arată 
că numai acela este ceea ce e numit Iar un nume dat fără articol arată că sunt mulţi cei care 
sunt indicaţi prin el. Dacă Evanghelistul ar cugeta la multe cuvinte în Dumnezeu şi ar vrea să 
indice pe unul dintre ele, ar spune "întru început era Cuvânt". Dar Cuvântul, articulat cu arti¬ 
colul hotărât arată pe Cuvântul atotcuprinzător al cuvintelor dumnezeieşti, arată Persoana în 
care se cuprind şi după care se creează -ca raţiuni -toate lucrurile şi pe care le spune tuturor 
oamenilor în toate împrejurările. 

78. Cuvântul sau Raţiunea nu este în Tatăl ca un intermediar între Tatăl şi FiuL E impli¬ 
cată aici considerarea ariană a Fiului ca creatură. 

Diferite rezolvări ale acestei probleme 

Mă minunez, mai bine-zis îi compătimesc pe ereticii lipsiţi de evlavie, 
pentru că se referă şi la ei spusa Proorocului: "Nu plângeţi pe cel ce a murit, 
nici nu vă tânguiţi pentru el " (Ier. 22,10). Plângeţi pe cel ce cugetă şi spune 
acestea despre Unul-Născut! Căci ce e mai de osândit decât aceasta, dacă au 
simţit în mod propriu şi cu adevărat că acesta este glasul Tatălui, pe care nu 
l-a auzit numai Mântuitorul, ci şi mulţimea iudeilor dimprejur, mai bine-zis 
ceata sfinţilor ucenici? Fiindcă trebuia ca ei să cugete mai degrabă la măririle 
dumnezeieşti şi să nu încerce să supună legilor noastre cele mai presus de 
noi. Căci glasul trupesc se ciocneşte de auzul trupului, ca şi sunetul buzelor 
ce înaintează în aer, său e produs prin alt instrument. Dar voinţa Tatălui, care 
se mişcă liniştit prin glasuri negrăite în minte, numai Fiul o cunoaşte, 
deoarece există în Tatăl în mod natural ca înţelepciune a Lui. Căci a crede că 
Dumnezeu Se foloseşte de glas ca de o lovitură a aerului e cu totul absurd, 
dacă socotim că trebuie să acordăm firii celei mai presus de toate cele mai pre¬ 
sus de creaţie. De altfel, însuşi Domnul nostru Iisus Hristos n-a spus că aces¬ 
ta este însuşi glasul lui Dumnezeu-Tatăl, dar nici nu Se arată pe Sine ca având 
nevoie de tâlcuirea altuia pentru a putea cunoaşte voinţa Tatălui, care zice: 
"Nu pentru Mine s-a făcut glasul acesta, ci pentru voi" (In 12, 30). Ar fi tre¬ 
buit mai degrabă, o, bunilor, dacă gândiţi corect despre El, să spună: "Aţi 
auzit ca Mine glasul Tatălui". Dar de fapt, întorcând declaraţia spre ceea ce 
arată contrariul, nu Se mărturiseşte pe Sine ca având nevoie de glas, ci afirmă 
că glasul acela a fost mai degrabă pentru ei, deci nu s-a rostit de către Tatăl, 
dar s-a făcut pentru ei. Şi dacă toate le lucrează Tatăl prin El, prin El desigur 
o face şi pe aceasta, mai bine-zis El era glasul, netălmăcindu-Şi voinţa Tatălui, 
căci o cunoştea ca Fiu, ci pentru auzul celor din jur, ca să creadă 79 . 

Altul. Dacă, precum afirmă aceia, Fiul avea nevoie de un cuvânt propriu 
(Tatălui), ca să înveţe de la el voinţa lui Dumnezeu-Tatăl, cum se va înţelege 


79. Glasul sonor, care se auzea de către cei din jurul lui Iisus, nu era al Tatălui despărţit 
de El, căci e absurd să se cugete că însuşi glasul Tatălui lovea aerul. Aceasta ar fi şi arătat pe 
Tatăl despărţit de Fiul. Dar, rostindu-se voia Tatălui prin glasul sonor al Fiului, se auzea atât 
cel al Tatălui, cât şi cel al Fiului, dar fără ca Ei să se confunde ca Persoane. Grăia Iisus, dar 
ceea ce grăia era şi al Său, şi al Tatălui. Iisus trăia în mintea Sa glasul spiritual al Tatălui şi, 
însuşindu-Şi acest glas, şi-l făcea ţi al Lui prin glasul Său sonor. De aceea spune că nu pentru 
El se rostea, ci pentru cei din jur. în grăirea Sa, Iisus nu simţea nici pe Tatăl, nici pe Sine grăind 
în mod despărţit unul de altul, nici confundându-se unul cu altul. Era şi graiul Tatălui, şi al Său. 
Dacă cel ce vede pe Fiul -după afirmaţia Fiului întrupat însuşi -vede pe Tatăl, tot aşa cel ce 
aude pe Fiul întrupat aude pe Tatăl. Conţinutul grăirii e comun, dar cei ce-1 rostesc sunt deose¬ 
biţi ca Persoane. Aceasta o trăieşte până la un grad şi omul. Când vorbeşte fiul, în glasul lui se 
resimte şi grăirea tatălui şi viceversa. Sfântul Chirii e preocupat de explicarea unităţii necon¬ 
fundate a Tatălui şi a Fiului în Treime. Dar s-ar putea ca cuvântul ce se auzea: "L-am proslăvit 
şi-L voi proslăvi " să se refere şi la Hristos ca om. 


â 

Pavel, zicând:" Hristos este Puterea şi înţelepciunea lui Dumnezeu " (I Cor. 1, 
24)? Căci cum este Fiul înţelepciunea Tatălui dacă, având nevoie de înţelep¬ 
ciune, primeşte desăvârşirea de la altul, învăţând ceea ce nu ştie? Sau cum nu 
e necesar să se spună că înţelepciunea nu este desăvârşită în Tatăl? Şi dacă 
Fiul este înţelepciunea Tatălui, cum s-ar înţelege ca alta decât El Voinţa (Ta¬ 
tălui)? Urmează să spunem că Tatăl nu e desăvârşit în înţelepciune. Dar în 
aceasta este multă lipsă de evlavie şi cuvântul e plin de blasfemie. Deci Fiul 
este din Dumnezeu-Tatăl nu participând la învăţătura primită de la altul, ci, 
fiind El însuşi Cuvântul şi înţelepciunea şi Voinţa, " toate le cercetează, şi 
adâncurile lui Dumnezeu", precum s-a scris şi despre Duhul (I Cor. 2, IO) 80 . 

Altul. Dumnezeieştile Scripturi ne prezintă pe Fiul ca fiind chipul şi pe¬ 
cetea întocmai a Tatălui (Evr. 1,3). Şi însuşi Mântuitorul spune undeva: "Cel 
ce Mă vede pe Mine vede pe Tatăl' (In 14, 9). Dar dacă, având astfel asemă¬ 
narea cu Tatăl, nu ştie de la Sine cele din El, ci are nevoie de descoperirile 
altuia pentru a le afla, trebuie să socotim că şi Tatăl este astfel. Dacă are ase¬ 
mănarea cu Fiul, va avea nevoie şi El de cineva care să-i explice cele neclare 
în Cel Născut de El. Astfel ni s-a făcut firea dumnezeiască supusă absur¬ 
dităţilor ce rezultă de aici, dar şi capabilă de neştiinţă. Dar fiindcă o astfel de 
cugetare e lipsită de evlavie, trebuie să cugetăm la cele mai cuvenite. Căci 
aceasta e spre folosul şi interesul nostru 81 . 

Altul Fericitul Pavel spune: "Toate le cercetează Duhul, şi adâncurile lui 
Dumnezeu. Căci care dintre oameni ştie cele ale omului, afară de duhul omu¬ 
lui cel din el? Tot aşa, şi cele ale lui Dumnezeu nimeni nu le cunoaşte, decât 
Duhul lui Dumnezeu cel din El" (I Cor. 2,1042). Dacă deci Sfântul Duh, Care 
toate le vede întocmai, nu este numai al Tatălui, ci şi al Fiului, cum nu va 
cunoaşte El (Fiul) - având în Sine prin fire pe Duhul, Care toate le ştie - cele 
ce sunt în Tatăl? Deci e de prisos a socoti că Fiul află prin altul voia Tatălui şi 


80. Şi la om, în raţionamentul lui se simte referirea la altul, sau influenţa altuia, ca şi 
înţelepciunea şi voinţa aceluia. Astfel, se poate spune că raţiunea mea ; înţelepciunea mea, 
voinţa mea nu e numai a mea, ci şi a altora, deşi nu mă confund cu ei. In Dumnezeu unirea 
între cele trei Persoane treimice e deplină în Raţiunea, înţelepciunea şi Voinţa Lor, dar nu se 
confundă. 

81. Fiul nu poate primi înţelepciunea de la Tatăl fără să o aibă în Sine. Căci în acest caz, 
şi Tatăl, fiind asemenea Lui, ar primi-o de la altul. Tatăl şi Fiul au înţelepciunea în comun şi 
totuşi aceasta nu-I confundă. Fiul are toate de la Tatăl, dar, avându-le din veci de la Tatăl, nu le 
simte ca venindu-I de la cineva străin. Comunul şi neconfundarea, acesta e marele paradox al 
relaţiei persoanelor de o fire între care domneşte iubirea. Treimea e singura care explică şi 
întemeiază taina relaţiilor între persoane. Ereziile, ca toate filosofiile, sau despart, sau con¬ 
fundă persoanele, întemeind în mod fals sau individualismul, sau caracterul de masă al rela¬ 
ţiilor umane, care nu aduc decât tensiuni şi duşmănii, nepreţuind nici valoarea persoanelor, 
nici bucuria comuniunii. 

e deşartă trebuinţa cuvântului ca mijlocitor, potrivit neştiinţei acelora, căci 
toate le ştie Fiul din Sine însuşi 82 . 

Altul prin reducere la absurd. Cei ce micşorează fiinţa Fiului, spunând că El 
nu cunoaşte voinţa Tatălui, ci are nevoie de cuvântul născocit de ei, ca de un 
învăţător, pentru a o afla, cuvânt pe care îl numesc ei şi interior, să ne spună, de 
socotesc că trebuie să-şi confirme opinia lor, dacă cuvântul interior (presupunând 
că el subzistă în sine) este egal cu Fiul sau nu este egal, ci e mai rău sau mai bun? 
Căci dacă îl socotesc mai mic, vor arăta lipsă de evlavie şi faţă de Tatăl. Căci cuvân¬ 
tul interior va fi în El ca ceva mai rău şi altul decât El. Iar de nu-1 vor socoti mai 
rău, vor admite că este în el ceva mai bun decât în Fiul şi vor comite o eroare care 
se va răsfrânge îndoit asupra Tatălui. Căci Tatăl se va arăta născând pe Fiul mai 
rău decât cele în care se află El 82b . Pe lângă aceasta, cuvântul interior va fi mai 
mare decât Tatăl, dacă Tatăl este de o fiinţă cu Fiul, Care, după aceia, este mai mic 
decât cuvântul 83 . Dar cred că adversarii vor trece peste amândouă blasfemiile, 
spunând că cuvântul interior este egal după fiinţă cu Fiul. Aşa s-ar rezolva tema în 
discuţie. Dar cum va învăţa unul pe altul, ca cel ce cunoaşte pe cel ce nu cunoaşte, 
dacă sunt amândoi egali după fire 84 ? Deci slăbită fiind în tot felul raţiunea acelora 
se abate de la linia dreaptă; ei cugetă un intermediar pentru Fiul şi nu cred mai 
degrabă că El este în Dumnezeu-Tatăl, Dumnezeu-Cuvântul Care a fost la început 

Altul. Fericitul Pavel spune că "în Fiul sunt ascunse comorile a toata 
înţelepciunea şi a toata cunoştinţa" (Col. 2, 3). Dar dacă acestea sunt adevă¬ 
rate, cum am socoti că El are nevoie de alt învăţător, sau în cine am căuta 
desăvârşirea cunoştinţei, dacă Cel ce o are pe ea, are înţelepciunea de la altul? 
Cum ar mai fi înţelepciunea Cel ce e înţelepţit? De aceea, nu trebuie să cre¬ 
dem cuvintelor acelora, ci e necesar să luăm aminte la cele ale Duhului, căci 
Fiul, cum zice Pavel, având în Sine comorile înţelepciunii şi ale cunoştinţei, 
nu de la altul are cele prin care este înţelepciunea cunoştinţei, ci, fiind în 
Tatăl, cunoaşte toate cele ale Tatălui, ca înţelepciune a Lui 85 . 


82. Fiind de o fiinţă cu Tatăl, Fiul ştie de la Sine toate, dar în unire cu Tatăl. Nu le ştie sin¬ 
gur, despărţit de Tatăl, dar nici ca unul nedeosebit de Tatăl. 

82b. Zicând arienii că Fiul e mai mic decât Tatăl, aceasta se repercutează şi asupra 
Tatălui. Căci va fi sub El ceva care face să se nască din El ceva mai mic. Persoana care se naşte 
nu poate fi mai mică în fiinţă decât cea din care se naşte. O Persoană dumnezeiască mai mică 
face pe Dumnezeu întreg imperfect 

83. Alte contraziceri ale arienilor: Dacă Cuvântul e mai mare ca Fiul, şi Tatăl va fi mai 
mare ca El. Pe de altă parte, dacă Tatăl este de o fiinţă cu Fiul, va fi mai mic decât cuvântul 
interior din El, care e mai mare decât Fiul. Deci va fi, pe de o parte, mai mare decât Fiul, pe 
de alta, tot aşa de mic ca şi Fiul, şi mai mic decât cuvântul Lui interior. 

84. Nu învaţă cuvântul Tatălui care cunoaşte pe "Fiul" care nu cunoaşte - cum zic arienii -, 
dacă sunt amândoi egali prin fire. Aceasta e soluţia. Altfel, se afirmă tot felul de contraziceri. 

85. Numai dacă Fiul lui Dumnezeu întrupat în Hristos este totodată Cuvântul sau înţelep¬ 
ciunea şi cunoştinţa şi voia lui Dumnezeu, putem beneficia şi noi de această înţelepciune, 
putem cunoaşte adevărata voinţă a lui Dumnezeu, primind de la El şi puterea de-a o împlini. 

CAPITOLUL 5 

FIUL ESTE DUPĂ FIRE CREATOR ÎMPREUNĂ CU TATĂL, 

CA CEL CE ESTE DIN FIINŢA LUI, 

ŞI NU E ÎNŢELES CA SLUJITOR. ARE CA TEXT SPUSA: 

"Toate prin El s-au făcut; şi fără El nimic nu s-a făcut..." 

Răsturnând multele greşeli ale neevlavioşilor eretici şi ţesând învăţătura 
subţire şi exactă despre Unul-Născut, fericitul Evanghelist se îndreaptă spre 
altă cursă a diavolului, dedusă din vechea rătăcire. E o cursă care şi-a întins 
acul amăgirii politeiste, care a rănit pe mulţi şi a lărgit calea spre pierzanie şi 
a deschis lată şi largă poarta morţii, ducând grămadă sufletele oamenilor la 
iad, dând o hrană bogată diavolului şi oferindu-i mâncăruri alese. Căci fiii 
elinilor, alipindu-se de înţelepciunea lumii şi având din belşug duhul acestei 
lumi, au întors spatele frumuseţii adevărului şi s-au apropiat de cei ce umblă 
în ceaţă şi în întuneric şi au căzut în groapa propriei neştiinţe, slujind idolilor 
neînsufleţiţi şi spunând lemnului: "fii eşti dumnezeul meu", şi pietrei: "tu m-ai 
născut pe mine" (Ier. 2, 27). Alţii, iarăşi căzând în greşelile înrudite cu ale 
acelora, dar afirmând o rătăcire mai rafinată, au socotit că trebuie să slujească 
creaţiei în locul Creatorului, şi slava cuvenită firii dumnezeieşti au atribuit-o 
elementelor create de ea. De aceea, Teologul (Evanghelistul Ioan) înfăţişează 
în mod necesar pe Unul-Născut ca Făcător şi Creator prin fire, declarând că 
toate s-au făcut prin El şi fără de El nimic nu a venit la existenţă 86 . O spune 
aceasta ca să oprească întinderea şi durata rătăcirilor acelora şi să arate celor 
neştiutori pe Făcătorul tuturor 87 . Şi chiar prin spusa că creaţia a fost făcută 


86. Politeismul e strâns unit cu socotirea lumii ca ultima şi singura realitate. Căci credinţa 
în mulţi zei e opusă credinţei în Dumnezeul adevărat Căci, fiind mulţi, se mărginesc unul pe 
altul. Dumnezeu, ca infinit nu poate fi decât Unul. Dar fiindcă El trebuie să fie iubitor, în El 
trebuie să fie trei Persoane. Astfel, creştinismul are credinţa în Dumnezeu adevărat, socotin- 
du-L Unul, dar în trei Persoane. Zeii mulţi, mărginiţi, erau socotiţi de aceea ca forţe ale naturii. 
Prin aceasta se vedea în natură o realitate indefinită şi eternă, căci spiritul omenesc nu putea 
să nu atribuie singurei realităţi cunoscute de el, sau lumii, astfel de atribute. Pe de altă parte, 
neputând să nu admită o ultimă raţionalitate a lumii, se atribuia zeilor, ca forţe ale naturii, un 
anumit caracter personal. Dar aceşti "zei" personali, mărginiţi şi opuşi lui Dumnezeu, nu pu¬ 
teau fi decât demonii. De aceea, Părinţii Bisericii numeau religiile politeiste religii ale demo¬ 
nilor. Unii filosofi moderni văd şi în ele ceva "sacru", pentru că identifică sacrul cu ceea ce con¬ 
sideră că este existenţa ultimă şi absolută, cum socotesc lumea şi forţele ei. Sfinţenia adevărată 
nu o poate însă avea decât un Dumnezeu transcendent lumii, cu adevărat infinit şi absolut şi 
curat de imperfecţiunile ei. Numai de la un Dumnezeu adevărat pot primi şi cele din lume o 
sfinţenie. Politeismul, identificând zeii cu forţele naturii, negau caracterul ei creat. Credinţa în 
Dumnezeul adevărat e strâns unită cu credinţa că lumea a creată de El. 

87. Evanghelistul a socotit necesar să arate pe Unul-Născut ca Creator, ca să pună capăt 
erorii că lumea e prin ea însăşi. Oamenii trebuiau să vadă că lumea e creată, ca să nu o con- 

arată şi învaţă limpede că Cel ce a chemat-o la existenţă este altul decât ea şi 
că a adus la existenţă prin facere cele ce sunt din cele ce nu sunt printr-o pu¬ 
tere negrăită 88 . Căci din frumuseţea ei sau a făpturilor ei se poate vedea 
printr-o asemănare Meşterul şi se poate recunoaşte Acela ca adevărat Dum¬ 
nezeu, prin Care toate s-au făcut şi, făcute fiind, se mântuiesc 89 . Socotesc deci 
că Evanghelistul a opus în mod drept cuvântul mincinoaselor idolatrii ale 
elinilor şi din cauza aceasta credem că a fost arătat, prin glasul Sfântului, 
Unul-Născut ca Făcător şi Creator. Iar fiindcă trebuie să cunoaştem şi strâm¬ 
bele teorii ale ereticilor, socotesc că se cuvine ca, privindu-le, să spunem 
puţine lucruri şi despre ele. 

"Toate, zice, prin El s-au făcut; şi fără El nimic nu s-a făcut" 

El atribuie şi această demnitate Fiului. De aceea, după ce a arătat că El 
este de o fiinţă cu Dumnezeu Născătorul şi că toate însuşirile Aceluia se află 
în mod natural şi în Cel Născut, o adaugă şi pe aceasta, ca să se înţeleagă că, 
fiind cu adevărat Dumnezeu din Dumnezeu, nu are, ca noi, această numire 
dobândită şi adăugată numai prin har, după spusa: "Eu am zis: dumnezei 
sunteţi şi toţi Gi ai Celui Prea înalt 1 (Ps. 81, 6). Căci numai dacă toate s-au 
făcut prin El, El este altul decât toate 90 . Căci în "toate" nu e nimic care să nu 
se vadă în toate, precum aflăm şi pe fericitul Pavel înţelegând astfel cuvântul 


sidere ca fiind ultima realitate. Ei trebuie să vadă necesitatea de a fi creată nu pentru Dum¬ 
nezeu, ci pentru ea, ca să vadă că ea nu poate fi, în imperfecţiunile ei încoronate de moarte, 
ultima realitate. Dacă lumea nu ar fi trebuit să fie creată de Dumnezeu, nefiind necesar, atunci 
ea ar fi fost din veci, şi, propriu-zis, Dumnezeu n-ar fi fost cu adevărat Dumnezeu atotputernic. 
Creaţia ei n-ar fi fost propriu-zis creaţie din nimic, în baza atotputerniciei Lui, ci ar fi rezultat 
din El în mod necesar, în sens panteist In acest caz, Dumnezeu n-ar avea propriu-zis nici o pu¬ 
tere asupra lumii. 

88. Chiar în faptul că lumea e creată din nimic se arată atotputernicia lui Dumnezeu. A 
face ceva din nimic e cea mai mare putere. Astfel, lumea are un caracter paradoxal: e nimic 
prin ea însăşi, dar e semnul unei mari şi negrăite puteri a lui Dumnezeu, prin faptul că e făcută 
din nimic. De aceea, privind lumea, ne minunăm când vedem originea ei dumnezeiască, dar 
vedem şi non-sensul şi mizeria ei, dacă o socotim ca ultimă realitate. 

89. Privind minunăţia lumii şi a existenţei ei şi fragilitatea ei, luată în ea însăşi, nu se poate 
să nu înţelegem că ea e opera unui Dumnezeu atotputernic, deosebit de ea. Faptul de a nu 
vedea în ea ultima realitate nici n-o explică, nici nu-i dă un sens, şi aceasta face din ea un argu¬ 
ment pentru existenţa unui Dumnezeu deosebit de ea şi infinit mai presus de ea şi atotputer¬ 
nic, ca şi Creator al ei. O dată ce există lumea, aşa cum este: imperfectă, dar şi minunată, ea 
nu poate fi decât de la un Dumnezeu atotputernic. Şi aceasta ne face să vedem şi faptul că 
numai El o poate mântui de mizeriile ei şi, în ultimă instanţă, de moarte. 

90. Nu numai ca să nu credem lumea ca ultima realitate, adaugă Evanghelistul că "toate 
prin El s-au făcut', ci şi pentru a arăta pe Cuvântul ca fiind deosebit de toate creaturile, ca Fiu 
de o fiinţă cu Tatăl, având toate însuşirile dumnezeieşti ale Tatălui. 







COMENTARIU LA EVANGHELIA SFANŢULUI IOAN 


57 


"toate". Fiindcă într-una dintre Epistole, vorbind despre Mântuitorul nostru, 
după ce a spus că "toate au fost supuse sub picioarele Lui ", adaugă foarte 
drept "Jar supunând toate, n-a lăsat nimic nesupus Lui 11 (Evr. 2, 8). Deoarece 
credem că toate s-au făcut prin Fiul, nu-L vom înţelege ca unul dintre toate, 
ci-L vom socoti că este în afară de toate, deosebindu-Se de firea şi specia celor 
făcute; deci, vom mărturisi că nu e altceva decât Dumnezeu din Dumnezeu 
după fire 91 . Căci ce-ar putea cugeta cineva între Dumnezeu şi creaţie (şi nu 
zic după raţiunea fiinţei, căci e mult ceea ce e la mijloc în această privinţă, ci 
întrucât existenţele s-ar înţelege ca să aibă altă poziţie faţă de El)? Sau ce alt 
loc ar deţine Fiul, aflându-Se deasupra celor făcute prin fire, mai bine-zis El 
însuşi fiind Făcătorul? Căci toate s-au făcut prin El, ca prin Puterea, ca prin 
înţelepciunea lui Dumnezeu-Tatăl, neascunsă în firea Născătorului, precum 
sunt în om înţelepciunea şi puterea lui, ci subzistând în mod deosebit (pro¬ 
priu) şi de Sine, dar provenind totuşi în modul negrăit al naşterii din Tatăl, ca 
să se înţeleagă ca fiind înţelepciunea şi Puterea Tatălui, Fiu cu adevărat al 
Lui 92 . Dar, deşi fericitul Evanghelist spune că toate s-au făcut prin El, spusa 
nu socotesc că aduce nici o vătămare cuvintelor despre El. 

Căci din faptul de-a se spune că prin El s-au făcut cele ce sunt nu va rezul¬ 
ta că Fiul e slujitor sau servitor al unor voi străine, sau că primeşte de la 
altcineva puterea de-a crea, ci mai degrabă că El însuşi, fiind singur tăria lui 
Dumnezeu-Tatăl, face ca Fiu Unul-Născut toate, împreună lucrând şi fiind cu 
El Tatăl şi Sfântul Duh. Căci toate sunt de la Tatăl prin Fiul în Sfântul Duh. Şi 
înţelegem că Tatăl este împreună cu Fiul nu pentru că Acesta n-ar putea să 
facă ceva din cele ce sunt, ci pentru că este întreg în Fiul pentru identitatea 
fiinţei şi pentru extrema şi nemijlocita apropiere de El deoarece Fiul a 
provenit în mod natural din Tatăl 93 . E ca şi cum ar zice cineva că împreună 
cu mirosul ce se răspândeşte din floare şi în lucrarea răspândită din mi- 


91. Dacă toate îi sunt supuse Fiului lui Dumnezeu şi nimic nu-I este nesupus, El este dea¬ 
supra tuturor. Toate îi sunt supuse întru totul, toate avându-L întru totul pe El ca şi Creator, 
toate fiind create de El. Numai El nu depinde de nimic. Deci, numai El este necreat şi Creator, 
ceea ce înseamnă că e Dumnezeu. 

92. înţelepciunea şi Puterea lui Dumnezeu nu e ca o însuşire a Persoanei lui Dumnezeu, 
ţinând de Persoană, deşi provine din Tatăl prin naştere. în om, în înţelepciunea şi puterea lui 
e doar implicată referirea la alte persoane. în Dumnezeu, ea constituie deplina bucurie, fiind 
totodată Persoană. Tatăl îşi trăieşte înţelepciunea ca Persoană deosebită, dar cel mai intim 
unită cu El, cum şi Fiul se trăieşte ca înţelepciune a Tatălui, avându-L în ea pe Tatăl. 

93. Din declaraţiile Sfântului Chirii că Fiul provine din Tatăl "în mod natural, sau prin 
fire", nu trebuie înţeles că Fiul nu provine din Tatăl ca Persoană specifică, sau ca Fiu. Nu firea 
cugetată în sine naşte pe Fiul, căci firea nu există decât în Persoane: în Persoana Tatălui, Care 
naşte din ea pe Fiul, şi în Fiul, Care Se naşte din firea ce există concret ca fire a Tatălui. Firea 
dumnezeiască există concret în trei Persoane şi în relaţiile dintre ele. Fiul Se naşte şi El ca 
Dumnezeu, sau ca purtător al firii dumnezeieşti, dar în calitate de Fiu. 

reasmă este floarea însăşi, deoarece mirosul provine natural din ea. Dar o 
spunem pentru înţelegerea ce rezultă din această pildă. Căci firea cea mai 
presus de toate e mai presus şi de această pildă, primind puţine ajutoare din 
ea în înţelegerea Sa. Căci cum vom înţelege spusa: " Tatăl Meu până acum 
lucrează, şi Eu lucrez" (In 5, 17)? Căci Fiul nu spune că Dumnezeu-Tatăl 
lucrează în mod deosebit şi de Sine cele privitoare la cele ce sunt, nici despre 
Sine nu spune că lucrează fără Tatăl şi în mod oarecare deosebit de fiinţa din 
care este, ca o alta. Fiindcă ar fi doi Creatori, şi nu unul, dacă ar lucra fiecare 
aparte şi despărţit 94 . S-ar putea, în acest caz, ca Tatăl să nu aibă pururea pe 
Fiul în Sine, şi Fiul, la fel, s-ar vedea neavând pururea pe Tatăl în Sine dacă 
s-ar întâmpla ca fiecare să lucreze ceva din cele ce sunt aparte şi în mod sepa¬ 
rat, precum am spus mai înainte. Şi n-ar fi adevărat ceea ce spune Fiul: "Eu 
sunt întru Tatăl şi Tatăl întru Mine" (In 14, 10). Căci nu vedem numai prin 
asemănarea fiinţei pe Fiul ca chip în Tatăl, sau, iarăşi, ca arhetip în Fiul pe 
Tatăl, ci pe Fiul îl vedem strălucind din fiinţa Tatălui în mod născut şi exis¬ 
tând în ea şi din ea, subzistând ca Dumnezeu-Cuvântul în ipostas propriu; iar 
pe Tatăl, iarăşi, în Fiul, ca în Cel născut din El şi de o fiinţă cu El, de o fire 
comună, fiind şi cugetându-Se distinct numai prin ceeea ce este El altfel. Căci 
Tatăl rămâne ceea ce este, chiar dacă există prin fiinţa comună în Fiul, pre¬ 
cum spunem că soarele există în strălucirea lui 95 . Şi iarăşi, Fiul nu se va 


94. Mărturisim un singur Dumnezeu, deci şi un singur Creator pentru că, deşi sunt trei 
Persoane, fiinţa şi lucrarea e una. De câte ori nu se întâmplă şi ca doi sau mai mulţi oameni să 
facă o singură lucrare: ridică un lemn împreună, spre exemplu. Dar ei îşi pot, de cele mai multe 
ori, şi despărţi lucrările. Numai mărginirea în putere îi face uneori să-şi unească lucrările într-una. 
Dumnezeu săvârşeşte totdeauna în mod unit lucrarea Sa nu din mărginire, ci din deplinătatea 
unităţii de fiinţă şi de iubire. Dar Tatăl nu Se confundă cu Fiul şi cu Duhul în lucrarea comună 
ce o săvârşesc. El e Tatăl, Cel din Care porneşte lucrarea, Fiul e Cel prin Care lucrarea se 
împlineşte fără ca Tatăl să fie absent, şi Duhul e Cel în Care se duce la capăt, fără să fie absenţi 
Tatăl şi Fiul din ea. Fiecare simte pe Ceilalţi lucrând în lucrarea Sa. E un mod de-a trăi lucrarea 
unităţii, deci şi persistenţa lor ca Persoane în această unitate. Dar crearea şi susţinerea şi mân¬ 
tuirea în comun a lumii are o semnificaţie şi pentru lume. Tatăl nu lucrează separat o parte a 
lumii, şi Fiul, la fel. Ea se resimte de lucrarea comună a Sfintei Treimi. însă, fiind creată de 
Tatăl prin Fiul în Duhul Sfânt, Tatăl pune pe ea pecetea faptului dea proveni din El prin Fiul 
şi de-a înainta spre unirea cu Dumnezeu, sau spre desăvârşire, prin maxima prezenţă în ea a 
Duhului Sfânt. în mod special, făpturile conştiente primesc putinţa dea se face fii prin har prin 
unirea cu Fiul. în primul rând ele primesc o structură raţională, putând fi cunoscute de 
făpturile conştiente prin raţiune. Căci sunt făcute prin Gândul înţelept care e şi Putere. Chiar 
la om, în cuvânt e gând şi putere, care poate înrâuri chiar fără sunet, prin oarecare telepatie. 
Lumea nu e produsă printr-un impuls necugetat, ci printr-o gândire înţeleaptă, care are în ea o 
putere atât de mare, că poate să o creeze din nimic. 

95. îi cunoaştem pe Tatăl şi pe Fiul nu numai ca fiind de o fiinţă, pe Unul ca arhetip şi pe 
Altul ca şi chip, cum se poate vedea în floare şi în mirosul ei, sau cum e soarele în strălucirea 
lui, ci şi ipostasuri deosebite în fiinţa cea unică, sau ale acestei fiinţe. Dar cine poate înţelege 
taina ipostasurilor deosebite în aceeaşi fiinţă, deosebirea personală trăită în unitatea fiinţei? 

înţelege ca altceva decât ca ceea ce este, chiar dacă există ca Cel de o fiinţă 
(comună) cu Tatăl, fiind strălucirea Lui ca strălucirea ce este în soare. Şi ast¬ 
fel Tatăl, fiind cugetat şi existând cu adevărat ca Tată, iar Fiul iarăşi fiind şi 
cugetându-se ca Fiu, împreună existând şi Sfântul Duh, numărul Sfintei 
Treimi susţine o unică şi aceeaşi Dumnezeire. 

Cum s-ar cugeta că Dumnezeu este Unul dacă fiecare din cele menţio¬ 
nate ar indica o identitate proprie deplină şi s-ar numi în întregime Dum¬ 
nezeu, nefiind Una fiinţa comună şi neavând o relaţie fiinţială? Deci, după 
raţiunea existenţei, să cugetăm pe Tatăl şi pe Fiul şi pe Sfântul Duh ca sub¬ 
zistând în mod deosebit 96 , neamestecându-se ceea ce este fiecare în deose¬ 
birea persoanelor sau a numelor. Dar păstrând în chip special ceea ce e pro¬ 
priu fiecăruia şi spunând fiecăruia ceea ce este şi crezându-L astfel, le refe¬ 
rim în chip natural la o unică Dumnezeire, nesuferind să le înţelegem cu totul 
despărţite pentru faptul că Fiul Se numeşte şi Cuvântul şi înţelepciunea şi 
Strălucirea şi Pecetea şi Puterea Tatălui 97 . Căci e Cuvânt şi înţelepciune fiind¬ 
că e din Minte şi Se află intim în mod nedespărţit în Minte pentru reciproci¬ 
tatea celor indicate. Fiindcă Mintea se vede în Cuvânt şi în înţelepciune, şi 
Cuvântul, invers, în Minte. Şi nimic nu se află între ele sau nu o desparte pe 
una de alta. Iar Putere se numeşte ca existând în mod nedespărţit în Cel ce o 
are prin fire şi neputând în nici un fel să se despartă ca un accident, aceasta 
întâmplându-se numai în cazul coruperii suportului. Dar Pecete este iarăşi ca 
Unul ce coexistă prin fire şi nu se poate despărţi de fiinţa a cărei Pecete este. 

Deci, deoarece fiecare este şi lucrează în fiecare, e vădit că, lucrând 
Tatăl, lucrează şi Fiul la fel, ca Putere naturală şi fiinţială şi ipostatică a Lui; 
iar lucrând Fiul, lucrează şi Tatăl, ca Izvor al Cuvântului creator, Care există 
în mod natural în Cel născut din El, ca şi focul în căldura provenită din el. 
Deci, e vădit că e absurdă defăimarea Unuia-Născutului de către adversari, 


96. Ipostasul e modul existenţei concrete a fiinţei. Fiinţa nu există decât în ipostasuri. Ea 
nu există de sine. E taina cea mai mare: cum aceeaşi fiinţă există concret în ipostasuri diferite. 
Fiinţa e una, şi ipostasurile sau persoanele în care ea există concret sunt diferite. Diferenţa 
ipostasurilor nu desfiinţează unitatea firii. Toate persoanele sunt conştiente de ele, dar fiecare 
e conştientă şi de ceeea ce are ea deosebit în relaţia ei cu celelalte. Fiul e conştient, dar are 
conştiinţa de Fiu, deosebit de Tatăl, dar în relaţie cu Tatăl şi în unire cu El. Dacă n-ar fi uni¬ 
tatea de fiinţă, n-ar fi relaţia lor, în care fiecare ocupă altă poziţie. 

97. Fiul e şi deosebit, dar şi unit cu Tatăl, pentru că este Cuvântul şi înţelepciunea şi 
Puterea Tatălui. Când se spune că "la început era Cuvântul', se spune că era Cuvântul Tatălui, 
iar prin aceasta se înţelege că este şi deosebit, şi unit cu Tatăl. Cuvântul cuiva nu e mai mic ca 
acela şi nici despărţit de el. Dar la Dumnezeu Cuvântul e atât de puternic, că are şi caracter de 
Persoană. Uneori şi omul vede în cuvântul său o putere aproape personală, deosebită de per¬ 
soana sa, dar în acelaşi timp unită cu el. Dumnezeu e prin fire Născător de Cuvânt, trăind cu 
El o comuniune. 

care declară că e Creator din învăţătură, sau, mai bine-zis, că e slujitor pentru 
faptul că fericitul Evanghelist a spus: "Toate prin El s-au făcut, şi fără El nimic 
nu s-a făcut" Nu pot să nu mă uimesc mult de lipsa de evlavie a ereticilor. 
Căci folosesc cele ce li se par că micşorează demnitatea Unuia-Născutului şi 
îl înfăţişează ca mai prejos de Născător, potrivit scopului lor, cu multă sâr- 
guinţă şi le umflă cu otrăvurile aiurelii lor, culese de pretutindeni, iar cele ce 
sunt spuse în chip sănătos şi drept, văzând în Fiul slava Tatălui, le scufundă 
în adâncurile tăcerii, având un singur scop: să calomnieze pe Cel slăvit de 
toată creaţia 98 . Căci, auzind că toate s-au făcut prin El, adaugă cu pasiune 
numele de slugă, voind să vadă pe Fiul, în loc de liber, slugă, şi în loc de Stă¬ 
pân, servitor. Şi, aflând iarăşi că fără El nimic nu s-a făcut, nu urcă la a cugeta 
ceva mare şi vrednic de admiraţie despre El. Dar când Evanghelistul spune 
că fără El nimic nu s-a făcut, arată că nu s-a potrivit lui Dumnezeu-Tatăl să 
creeze altfel decât prin Cel Născut din Sine, Care este înţelepciunea şi 
Puterea Lui. De aceea, Unul-Născut este şi slava lui Dumnezeu-Tatăl 99 . Căci 
Tatăl e slăvit ca Creator, prin Cel prin Care, lucrând toate, a adus cele ce nu 
sunt la existenţă. 

Dar va înţelege cineva bine spusa: "Fără El nimic nu s-a făcut', cugetând 
şi la sine însuşi. Căci spune: "Să facem om după chipul şi asemănarea Noas¬ 
tră" (Fac. 1,26). în aceasta se poate vedea clar că în Fiul nu este nimic umilit, 
ca într-o slugă 100 , după cuvântul lor. Căci nu porunceşte Dumnezeu-Tatăl 
Cuvântului: "Fă pe om", ci Da făcut împreună-lucrător ca pe Unul împreună 
existent cu El după fire şi existând în Sine în mod nedespărţit; şi în temeiul 


98. Dacă Dumnezeu nu e un Tată care are un Fiu, El nu e Persoană, ci o esenţă supusă 
unor legi. I se răpeşte, astfel, toată slava. Fiul, prin iubirea Lui, reprezintă cea mai mare slavă 
a lui Dumnezeu ca Tată. Dar dacă Dumnezeu nu are un Fiu prin Care creează lumea pentru 
a-i arăta şi ei iubirea ce-o are faţă de Tatăl; sau dacă lumea iese fără voie dintr-o esenţă, lumea 
nu poate lăuda pe un Dumnezeu pentru crearea ei din nimic, nici nu-L poate iubi. Sau, dacă 
Dumnezeu face lumea printr-o slugă, care nu e Fiul Lui, lumea n-are motiv să laude pe 
Dumnezeu. Atunci lumea este de o foarte coborâtă calitate, iar Dumnezeu dispreţuieşte să se 
coboare la fapta creării lumii. Creează numai o slugă, pe care o foloseşte ca slugă în crearea 
lumii. Aceasta era o concluzie care deriva din erezia ariană (că Fiul e cea dintâi creatură a lui 
Dumnezeu). 

99. Dacă în Fiul care creează lumea nu e puterea Tatălui, în fapta Lui nu se vede slava 
Tatălui. Din ce am cunoaşte slava lui Dumnezeu, dacă lumea nu s-ar fi creat din Puterea Lui? 
în acest caz, ar fi o despărţire prea mare între Dumnezeu şi lume. 

100. Dacă omul n-ar fi creat de Dumnezeu prin Fiul cel de o fiinţă cu El, n-ar fi chipul 
Fiului Său, n-ar fi după chipul Tatălui, n-ar fi în chipul lui Dumnezeu. Dacă omul ar fi produsul 
lumii, nu s-ar explica setea lui de a se ridica deasupra lumii, dincolo de calitatea de creatură, 
setea de un infinit care nu e propriu lumii, nemulţumirea faţă de ceea ce-i pot da lumea şi 
semenii săi. Această sete a noastră pentru ceea ce-i dincolo de lume, dar neputinţa de-a o 
depăşi prin noi înşine, e o dovadă că suntem creaţi de un Făcător mai presus de lume, că există 
un Dumnezeu mai presus de lume, Care ne-a creat după chipul Lui. 

unui sfat comun cu privire la om 101 , neprecedând pe Fiul în a cugeta ceva, ci 
arătându-Se ca Minte în mod nedespărţit şi netemporal în Cuvântul prezent 
şi existent în Sine. 

Dar să ridicăm explicaţiile vrednice de Dumnezeu şi peste înţelesul unei 
pilde. Vom spune că Tatăl conlucrează cu Fiul, neînţelegându-I în mod des¬ 
părţit ca doi dumnezei, nici că amândoi sunt unul, ca să nu se reducă nici Fiul 
la Tatăl, nici Tatăl, la Fiul, ci, mai degrabă, în modul în care lumina coexistă 
cu strălucirea proprie. Căci cum s-ar socoti că se poate despărţi cel ce naşte 
de cel născut şi provenit în mod neîmpărţit? Ci amândoi sunt una şi aceeaşi 
prin fire şi unul nu este nicidecum fără altul. Dar Dumnezeu este şi mai pre¬ 
sus de aceasta, ca Cel ce este şi mai presus de fiinţă, neavând cu cele făcute 
vreo înrudire desăvârşită, ca să aibă acestea ceva din chipul Sfintei Treimi, 
nedeosebit întru nimic de Ea, aşa cum ne-0 înfăţişează exactitatea dogmelor. 
Iar de socotesc că expresia "prin Care", folosită pentru Fiul, ar coborî fiinţa 
Lui de la egalitatea şi identitatea naturală a ei cu Tatăl, încât El să fie mai 
degrabă slujitor decât Creator, să gândească cei fără de minte şi să răspundă, 
venind între noi, ce va trebui să cugetăm şi despre Tatăl? Cum trebuie să 
înţelegem că este şi El, când se arată primind şi El expresia "prin Care" din 
Sfânta Scriptură? Căci se spune: " Credincios este Dumnezeu prin Care aţi 
fost chemaţi la împărtăşirea de Fiul Său " (I Cor. 1,9); şi: "Pavel, apostol al lui 
Iisus Hristos, prin voia lui Dumnezeu" (Efes. 1, l) 102 . Şi iarăşi Pavel scrie 
către unii:" Aşadar, nu mai eşti rob, ci tiu; iar de eşti tiu, eşti şi moştenitor prin 
Dumnezeu 11 (Gal. 4, 7). Toate acestea se referă la Persoana lui Dumnezeu- 
Tatăl, şi aceasta nu determină pe cineva să vină, dacă nu cugetă la aceleaşi cu 
amintiţii eretici, la nebunia că trebuie unit în mod cuvenit numele şi însuşirea 
de slugă şi cu slava Tatălui, deoarece s-a aplicat şi Lui expresia "prin Care". 
Căci dumnezeiasca Scriptură foloseşte uneori fără discriminare cuvintele, 
Iară să nedreptăţească întru nimic subiectul căruia le aplică, ci, aplicându-le 
în alt sens, acela nu rămâne nelămurit. Dar e de folos să spunem despre aces¬ 
tea că slava Domnului e mai presus de cuvinte. Căci e mică toată tăria cuvin¬ 
telor în exprimarea întocmai a slavei negrăite a lui Dumnezeu. De aceea, nu 


101. Omul este imprimat de relaţia interpersonală a Sfintei Treimi. Persoana umană nu 
poate fi decât în relaţie de eu-tu cu alta şi amândouă sunt întărite în unitatea lor de o a treia, la 
care nu pot să nu gândească. Aceasta arată că omul este opera unui sfat între Tatăl şi Fiul, uniţi 
în mod desăvârşit în Duhul Sfânt. 

102. Celor ce vedeau în expresia "prin Care", folosită pentru Fiul, o inferioritate a Fiului 
faţă de Tatăl, Sfântul Chirii le arată că expresia aceasta este folosită şi pentru Tatăl. Tatăl lu¬ 
crează prin Fiul, dar şi Fiul, prin puterea Tatălui. între Ei este o unitate a reciprocităţii. Dacă 
Fiul ar fi mai mic ca Tatăl şi n-ar lucra şi Tatăl în El, nu ne-ar face fii ai Tatălui. 

trebuie să ne smintim de smerenia cuvintelor, ci trebuie să credem mai 
degrabă că prin firea negrăită se biruieşte tot înţelesul cuvântului şi orice 
ascuţime a minţii. Iar prin aceasta suntem ridicaţi la o nu mai mică evlavie. 


CAPITOLUL 6 

FIUL ESTE VIAŢA PRIN FIRE ŞI DE ACEEA NU E FĂCUT 103 , 

CI E DIN FIINŢA LUI DUMNEZEU-TATĂL, AVÂND CA TEXT SPUSA: 

"...ceea ce s-a făcut. întru El era viaţa" (In 1, 3-4) 

Fericitul Evanghelist continuă să vorbească despre JDumnezeu-Cuvântul. 
Şi socotesc că e de folos să pătrundă în toate câte Ii sunt proprii, ca să 
ruşineze nebuniile lor, şi pe cei ce voiesc să împlinească cele ale dreptei 
credinţe să-i întărească în cele ale Lui, ca să nu mai culeagă din înţelepciunea 
lumească ceea ce-i neadevărat, ci să admire frumuseţea adevărului întru 
dovedirea Duhului. Căci, ceea ce voieşte să ne înveţe prin cele ce ni le spune, 
aceea este cu adevărat El ne-a arătat până aici pe Fiul ca Făcător şi Creator 
prin fire 104 , spunând că prin El s-au făcut toate şi că fără El nimic n-a fost 
chemat la existenţă. Dar, deoarece creaţiei i-a dăruit nu numai să fie chemată 
la existenţă, ci o şi susţine, odată fiind făcută prin El, Se introduce oarecum 
pe Sine în cele ce nu au existenţă eternă prin firea proprie şi Se face lor viaţă, 
ca să rămână făcute şi să se păstreze fiecare în hotarul propriu firii sale. De 
aceea, se vede obligat să spună: "...ceea ce s-a făcut. întru El era viaţă" 105 . Nu 
zice numai: 'Toate prin El toate s-au făcut", ci şi că, dacă s-a făcut ceva prin 
El, "întru El era viaţa", adică Cuvântul Unul-Născut al lui Dumnezeu, Obârşia 


103. A fi făcut înseamnă a fi mai mic decât Făcătorul, deci mărginit Cel nefăcut este 
nemărginit, este Viaţa prin fire, este El însuşi izvorul nemărginit al vieţii. N-are nimic de obiect 
stăpânit şi mărginit de ceva din afară, ci e numai Subiect având puterea nemărginită în Sine. 
Şi trebuie să fie o astfel de existenţă, care explică prin ea totul. Ceea ce e făcut, ceea ce e obiect 
din cele ce se fac n-are viaţa în el. Cel nefăcut există însă prin Sine. Viaţă în Sine n-are decât 
Cel ce nu sfârşeşte niciodată de a fi. Cel ce se sfârşeşte are de la început în viaţa lui ceva ce 
roade viaţa lui. Viaţa în sine, viaţa prin fire, o are numai Cel nemuritor prin Sine. 

104. Dumnezeu nu e Creator în înţelesul că firea li impune să fie Creator, ci pentru că are 
în firea Sa puterea de a fi Creator. Nu primeşte această putere de la cineva mai înalt ca El. El 
are în Sine puterea creării lumii din nimic, ceea ce dă lumii o mare valoare, iar pe El îl arată 
ca având în Sine puterea nemărginită care poate crea din nimic. 

105. în traducere românească, cuvintele: "ceea ce s-a făcuf sunt legate de cuvântul 
următor "întru EF, pe care îl precizează ca Viaţă. Sfântul Chirii leagă aceste cuvinte de cele 
anterioare: "şi fâră de El nimic nu s-a făcuf. Sfântul Chirii reliefează prin aceasta mai direct că 
toate cele făcute au viaţă prin Cuvântul în Care s-au făcut Deci vor avea viaţa în veci, pentru 
că El, în Care ele sunt, durează în veci. 

şi Puterea susţinătoare a tuturor celor văzute şi nevăzute, a celor cereşti şi 
pământeşti şi de sub pământ Căci, fiind El Viaţa cea prin fire, dăruieşte exis¬ 
tenţa şi viaţa şi mişcarea de multe feluri celor ce sunt, nu luând loc prin vreo 
împărţire şi schimbare în fiecare dintre cele despărţite prin fire, ci creaţia 
variindu-se în relaţie cu El prin negrăita înţelepciune şi Putere a Creatoru¬ 
lui 106 . Dar e una Viaţa tuturor care ia loc în fiecare, ca să poată lucra în el şi 
el să se poată împărtăşi de ea. Dar, deoarece cel adus la existenţă din ceea ce 
nu este, e necesar să se şi strice şi de aceea are început, se grăbeşte şi spre 
sfârşit (căci numai firii dumnezeieşti aflate mai presus de toate îi este propriu 
să nu fi avut nici un început şi să fie şi fără sfârşit 10613 ), Creatorul înşală într-un 
oarecare fel slăbiciunea din cele făcute şi le susţine cu meşteşug eternitatea. 
Căci succesiunile celor asemenea, trecute în fiecare, şi trecerile naturale ale 
celor de acelaşi neam şi de acelaşi fel de la unele la altele, continuând puru¬ 
rea pe acelaşi drum, fac creaţia să dureze pururea şi o ţin pururea întemeiată 
în Dumnezeu, Cel ce a făcut-o. Şi aceasta se arătă în faptul că fiecare dintre 
cele existente seamănă în ea însăşi sămânţa după neamul şi după asemă¬ 
narea ei, potrivit hotărârii negrăite a Creatorului 107 . Deci, în toate era Viaţa. 
Aceasta e ceea ce se afirmă 107b . 

Dar, o, bunule (va spune iarăşi cineva către ereticul care se luptă cu 
adevărul), ce vei spune când vei auzi pe purtătorul de Duh (Evanghelist) 
zicând că în toate cele făcute era Viaţa, adică Cuvântul, "Cei ce era întru 
început '? Oare şi acum vei mai îndrăzni să spui că Fiul nu este din fiinţa 
Tatălui, ca să Se înţeleagă că şi El e făcut? Dar cum nu va denunţa cineva 
neştiinţa ta, cu multă dreptate? Căci, dacă Cuvântul era în cele făcute, ca Viaţă 
prin fire, unindu-Se (amestecându-Se) pe Sine prin împărtăşire cu cele ce 
sunt, este altul decât cele în care se crede că este. Iar Cel ce este altul după 
fire decât ceea ce este creaţia, cum nu ar fi Dumnezeu cel mai presus de 


106. Dumnezeu nu Se împarte după creaturile variate, ci este întreg pentru toate, dar 
lucrează în fiecare conform cu ea, susţinând ceea ce-i este propriu ei. Chiar persoana umană e 
întreagă în mişcările ei variate, de care ţine seama în ceea ce are de făcut cu fiecare. 

106b. Cine are viaţa prin sine nu are pe cineva mai înainte şi mai puternic, care să-i fi dat 
începutul existenţei, nici nu se poate epuiza în viaţa ce-o are prin sine. Trebuie să fie cineva 
astfel, ca să nu urcăm fără sfârşit în treptele de la care vine viaţa. 

107. Fiecare individ e supus morţii. Dar fiecare transmite viaţa prin sămânţă altor indivizi 
de acelaşi neam. Moartea nu stăpâneşte cu totul. Mor indivizii, dar nu moare specia. Iar viaţa 
e susţinută în specie de Dumnezeu cel fără de moarte. 

107b. Ereticii, care nu văd în Fiul pe Creatorul dumnezeiesc şi de aceea nici nu cred în 
veşnicia fiecărei creaturi conştiente, se mulţumesc să vadă eternitatea creaturii în prelungirea 
ei ca specie, nu în eternitatea persoanelor. Prin aceasta reduc totul la o lege a naturii. E şi 
susţinerea speciilor o faptă a lui Dumnezeu, dar nu e singura. El ţine în existenţă şi sufletele 
oamenilor după moarte. 

toate? Dar dacă mai stărui în neruşinare şi nu isprăveşti a socoti pe Fiul, Care 
este înţeles ca Viaţă, că este făcut, cum se va înţelege existând în Sine însuşi? 
Căci, pe lângă aceasta, şi El va fi părtaş de Sine ca viaţă, dacă, fiind în cele 
făcute, se va înţelege ca fiind şi El unul dintre ele 108 . Dar va vedea desigur şi 
potrivnicul lui Dumnezeu câtă neştiinţă arată în a cugeta astfel. Deci, dacă 
Cuvântul se dă spre împărtăşire celor făcute, cărora le dă viaţă, nu va fi şi El 
dintre cele ce se împărtăşesc, ci altul decât acelea. Iar de este aşa, nu e făcut, 
ci Viaţa după fire din ele 109 . Aceasta o vom cunoaşte şi din raţionamentele ce 
derivă din cele de mai sus. 

Argumente sau raţionamente 

Dacă Fiul nu e din fiinţa lui Dumnezeu-Tatăl, ci a venit la existenţă, după 
ei, din afară, El este creat şi făcut. Dar cum este dintre cele făcute Cel ce dă 
viaţă tuturor? Şi ce vom mai afla deosebit în firea dumnezeiască? 110 Sau cum 
preaînţeleptul Pavel socoteşte ca ceva vrednic de laudă pentru Cel ce este 
prin fire Dumnezeu, că dă viaţă tuturor? Dacă Fiul, fiind făcut, "face toate vii P' 
(I Tim. 6, 13), creaţia se face vie pe ea însăşi, neavând trebuinţă nicidecum 
spre aceasta de un Dumnezeu care a făcut-o. Deci, nimic nu e mai mult în 
Dumnezeu ca în creaţie. Căci lucrează şi ea nu mai puţin decât poate Dum¬ 
nezeu. Dar aceasta este o idee absurdă. Deci, nu e făcut Fiul lui Dumnezeu, 
ci e mai degrabă Dumnezeu şi, de aceea, şi Viaţă după fire 111 . 

Altul: Psalmistul admiră în mod cu totul cuvenit firea dumnezeiască şi-I 
atribuie demnitatea cea mai înaltă, zicând: "Ia Tine este izvorul vieţii " (Ps. 35, 
9). Dar dacă Tatăl a dat existenţa Fiului nu din fiinţa Lui, iar Acesta face vii 
chiar şi aşa pe cele făcute şi este Viaţa prin fire, ca Cel de viaţă Făcător, pentru 
ce susţine Psalmistul în zadar că numai la Dumnezeu este izvorul vieţii? Căci 


108. E o contrazicere în a socoti pe Fiul pe de o parte unul dintre cele create, şi, pe de 
alta, Viaţa în sine. Dacă e creat, va fi şi El părtaş de altul. Aceasta era contradicţia de care sufe¬ 
reau arienii, socotind pe Fiul prima creatură, deci, pe de o parte, una dintre creaturi, pe de alta, 
prima dintre ele şi ca un fel de viaţă a lor. 

109. Dacă e una dintre creaturi, fie şi prima, Cuvântul nu e Cel din care ele se 
împărtăşesc de viaţă, sau nu e viaţa lor propriu-zisă. 

110. Dacă tuturor celor create le dă viaţa un Fiu al lui Dumnezeu care este El însuşi creat, 
ce mai are Dumnezeu deosebit de creatură? Se înlătură deosebirea dintre creat şi necreat. 
Totul e în fond necreat. Se afirmă un panteism emanaţionist. 

111. Se face o confuzie între creaţie şi Dumnezeu în sens panteist Nu e decât lumea 
aceasta, care are în ea viaţa, o viaţă în care nu durează decât generalul, o viaţă supusă unor legi 
inexplicabile în originea lor. în durata continuă a speciei nu e nici o conştiinţă neîntreruptă a 
vieţii. Nu are nimeni o astfel de conştiinţă a duratei fără sfârşit a vieţii sale. Numai o persoană, 
sau numai persoanele vorbesc. Şi vorbesc pentru că ştiu de trecutul altor persoane şi cugetă 
viitorul lor nesfârşit 

are aceasta şi firea celor create, dacă dă şi ea viaţă, o dată ce Fiul nu este de fire 
dumnezeiasă, după nebunia unora. Dar acesta este un lucru absurd. Deci, 
Viaţă după fire este Fiul ca Dumnezeu din Dumnezeu şi ca Viaţă din Viaţă. 

Altul: Dacă Fiul, fiind Viaţă prin fire, este creat şi făcut ca unul ce nu are 
existenţa din fiinţa lui Dumnezeu-Tatăl, după părerea acelora, va primi exis¬ 
tenţa şi se va numi viaţă şi firea celor făcute. Vor fi toate viaţă în potenţă, chiar 
dacă nu în lucrare actuală. Ceea ce poate fi ceva va şi fi, chiar dacă încă nu s-a 
actualizat, căci are în fire potenţa 112 . Deci, dacă este comun creaturii să fie 
viaţă şi aceasta nu e proprie şi în mod unic a altuia, pentru ce, lăudându-Se pe 
Sine, zice Fiul: "Eu sunt Viaţa" (In 14, 6)? Trebuia mai degrabă să spună: "Eu 
sunt împreună cu voi viaţa". Această declaraţie ar fi fost mai adevărată dacă, 
fiind într-adevăr creat, este şi Viaţă. Dar, deoarece îşi atribuie numai Sieşi fap¬ 
tul de-a fi Viaţă, e vădit că nu Se socoteşte pe Sine între cele create, ci numai 
întrucât e din fiinţa Tatălui îi este propriu în mod natural şi faptul de-a fi Viaţă. 

Altul: Cel ce participă la viaţă nu este el însuşi în mod propriu viaţă, căci 
se arată fiind în sine altul 113 . Dacă deci cele făcute se împărtăşesc de Fiul ca 
Viaţă, El va fi altul decât cele ce se împărtăşesc de El şi care au nevoie de 
viaţă. Deci nu e făcut, nici nu caută să fie făcut viu de altcineva. Deci e 
Dumnezeu ca Cel de viaţă făcător. Iar de este aşa, Se va mărturisi şi ca fiind 
din fiinţa Tatălui, dacă ne închinăm unui unic Dumnezeu, şi nu ne închinăm 
altuia decât Celui ce este de fapt Dumnezeu. 

Altul: Cercetând cu exactitate firea celor ce sunt, vedem pe Dumnezeu şi 
creaţia. Altceva decât acestea nu este. Căci ceea ce e lipsit de a fi Dumnezeu 
prin fire este numaidecât făcut. Şi ceea ce scapă trebuinţei de-a fi fost făcut se 
află numaidecât în lăuntrul hotarelor Dumnezeirii 114 . Dacă suntem deci 
învăţaţi cu acestea, să ne spună cei ce scot pe Fiul din fiinţa lui Dumnezeu- 


112. Dacă creatul poate primi viaţa după fire, o are în potenţă şi înainte de-a fi creat de 
fapt Deci o are şi nimicul. 

113. Părinţii fac deosebire între a avea ceva prin fire şi a avea ceva prin împărtăşire de la 
altul. Oamenii ca creaturi pot avea în ei puteri dumnezeieşti, pot fi îndumnezeiţi, şi prin aceas¬ 
ta sunt în comunicare cu Dumnezeu, dar ei au cele dumnezeieşti primite de la Dumnezeu, nu 
din ei, sau prin ei. Creaturile ce se împărtăşesc de Dumnezeu nu sunt deci nici identice cu 
Dumnezeu, nici separate de El. Dar aceasta înseamnă că creaţia e făcută de Dumnezeu capa¬ 
bilă de-a se împărtăşi de El, de-a se face ca El, dar nu prin ea însăşi. 

114. Are şi Dumnezeirea hotarele ei în faptul de a nu fi creată şi de a nu fi mărginită în 
putere. în afară de Dumnezeu cel necreat şi Creator şi de existenţa creată nu poate exista 
altceva. Nu poate fi ceva atât necreat, cât şi creat. Iar dacă vedem o lume creată, ea nu poate 
fi creată decât de Cel necreat, Care are în aceasta şi puterea de a crea. Căci în faptul de-a nu fi 
creat e o putere nemărginită. Arienii vedeau în Fiul şi o creatură, dar şi ceva deasupra ei, de- 
clarându-1 prima creatură. Era în această părere o ambiguitate. Apoi, altceva este a da viaţa ne¬ 
mărginită sau dumnezeiască prin naştere, cum Tatăl o dă Fiului, şi altceva a o da prin împăr¬ 
tăşire, cum o dă Dumnezeu creaturilor. în aceasta se adaugă la actul creator actul dăruitor. 


) 

Tatăl cum poate să se nască Fiul ca Viaţă, o dată ce aceasta e proprie firii 
dumnezeieşti şi nu o poate concede nimănui? Căci dacă, fiind făcut, poate fi 
şi Viaţă, harul acestei prerogative se va extinde numaidecât la toate cele 
făcute şi vor fi toate viaţă prin fire. Şi atunci, ce nevoie vor mai avea de a se 
împărtăşi de Fiul, sau ce vor mai afla în plus de la El? Căci au şi ele puterea 
de-a fi prin fire viaţă. Dar această presupunere nu e adevărată, căci ele se 
împărtăşesc în mod necesar de Fiul ca Viaţă. Deci numai Unul-Născut este 
prin fire Viaţă şi de aceea nu Se va socoti în rândul celor făcute, ci aceasta îl 
va urca la firea Născătorului, căci şi Tatăl este Viaţă prin fire. 

Altul: Fiul, fiind Viaţa prin fire, e altul decât creaţia după fire şi nu e de o 
fire cu aceasta. Căci, dacă este de o fire şi de o fiinţă cu aceasta, cum nu va fi 
dezminţit, când spune: "Eu sunt pâinea vieţii care s-a pogorât din cer şi dă 
viaţă lumii" (In 6, 35)? Şi dacă nu e aşa, creaţia are de la sine calitatea de-a fi 
viaţă. Iar viaţa nu se împărtăşeşte de viaţă, ca să arate că e viaţă. Iar dacă nu 
este de o fire cu creaţia, nu va putea nici să fi fost făcut, nici să-Şi atragă Sieşi 
binele propriu creaturii. Căci creatura nu este prin fire Viaţă, având mai 
degrabă nevoie de viaţă şi de a se împărtăşi de ea. 

Altul: Dacă Fiul, fiind Viaţa prin fire, este de o fire cu cele făcute, pentru 
că nu este din fiinţa lui Dumnezeu-Tatăl, după cuvântul acelora, pentru ce 
fericitul Psaknist zice că cerurile vor trece şi ca o haină se vor învechi, iar lui 
Dumnezeu îi atribuie nesfârşirea: "Iar Tu acelaşi eşti şi anii Tăi nu se vor 
sfârşi" (Ps. 101, 28)? Căci, sau va trece şi se va sfârşi şi El cu noi, ca Cel de o 
fire cu noi, şi nu se va mai înţelege ca fiind Viaţă, sau unirea noastră după fire 
cu El ne va atrage la capacitatea de-a fi la fel pururea cu El şi la un număr ne¬ 
sfârşit de ani. Dar El va fi acelaşi pururea, iar noi vom trece. Deci, nu e făcut 
ca noi, ci, fiindcă este din Viaţa după fire, va face şi El, ca Viaţă, vii, pe cele ce 
au nevoie de viaţă. 

Altul: Dacă nimic nu se împărtăşeşte de sine, dar creatura se împăr¬ 
tăşeşte de Hristos, nici El nu este creatură, dar nici creatura nu este Viaţa, 
Care este Hristos 115 . 

Altul: Dacă a face viu este altceva şi a fi făcut viu este iarăşi altceva, fiind 
deosebite ca lucrarea şi pasivitatea, iar Hristos face viu, şi creatura e făcută 
vie, Fiul şi creatura nu sunt aceiaşi, pentru că nu sunt aceeaşi nici ceea ce 
lucrează şi ceea ce e lucrat. 


115. A se împărtăşi cineva de ceva, sau de cineva, înseamnă a nu avea în sine tot ce-1 poate 
mulţumi. înseamnă a depinde în fericirea proprie de altceva. în această dorinţă şi nevoie de 
împărtăşire de ceva mai deplin se arată că lumea nu e suprema realitate. Şi trebuie să existe o 
astfel de realitate care n-are nevoie de nimic mai înalt, care are în sine totul. Acela este 
Dumnezeu. Şi Hristos, ca viaţă prin Sine, ca având în Sine viaţa fără lipsuri, cum însuşi Se 
afirmă, e Dumnezeu care Se face împărtăşibil la extrem. 

CAPITOLUL 7 

FIUL ESTE LUMINĂ PRIN FIRE ŞI DE ACEEA NU ESTE FĂCUT, 

CI E DIN FIINŢA LUI DUMNEZEU-TATĂL, CA LUMINĂ ADEVĂRATĂ 
DIN LUMINA ADEVĂRATĂ, AVÂND CA TEXT SPUSA: 

"Şi viaţa era lumina oamenilor" (In 1, 4) 116 

Fericitul Evanghelist arată şi prin acestea pe Fiul fiind Dumnezeu după 
fire şi moştenitor prin fiinţă al bunătăţilor Celui ce Da născut. Căci, arătând 
mai înainte că, fiind Viaţa prin fire, era El însuşi în toate cele făcute prin El, 
susţinându-le şi dându-le viaţă şi dăruindu-le să treacă, printr-o putere ne¬ 
grăită, din cele ce nu sunt la existenţă şi, o dată făcute, păstrându-le, vine la 
altă tâlcuire, gândind să ne călăuzească de pretutindeni aşa cum se cuvine 
spre cuprinderea adevărului. 

Aşadar, Cuvântul era în toate cele făcute ca Viaţă. Iar fiindcă între cele de 
pe pământ, omul este fiinţă cuvântătoare capabilă de minte şi de ştiinţă şi par¬ 
ticipă la înţelepciunea de la Dumnezeu, în mod necesar purtătorul de Duh 
(Evanghelist) ne arată clar pe Cuvântul şi ca pe Cel ce procură înţelepciunea 
din oameni, ca Dumnezeu-Tatăl să se înţeleagă ca fiind prin Fiul totul în toate, 
ca Viaţă în cele ce au nevoie de viaţă, dar şi ca Lumină şi Viaţă în cele ce au 
nevoie de viaţă şi de lumină. De aceea, zice: "Şi viaţa era lumina oamenilor Jl . 
Adică Dumnezeu-Cuvântul, Care pe toate le face vii, sau e Viaţa în toate cele 
ce sunt şi luminează fiinţa raţională, dăruieşte din belşug înţelegere celor 
capabili de înţelegere, ca să se salveze şi să se întărească bine ceea ce s-a 
spus despre creatură: "Ce ai, ce nu ai primit?' (I Cor. 4, 7). Căci nu se îmbo¬ 
găţeşte firea creată şi făcută cu nimic de la sine, ci tot ce ar arăta că are este, 
fără îndoială, de la Dumnezeu, Care dăruieşte şi faptul de a fi, şi cum se 
cuvine să fie fiecare. 

Iar dacă s-a zis "era" despre viaţă, aceasta s-a făcut ca să se arate că 
Cuvântul este existenţa de-a pururi şi să se oprească flecăreala celor fără de 
minte, care ne înfăţişează pe Fiul ca fiind dintre cele ce nu sunt 117 , ceea ce 
înseamnă a lupta cu întreaga Scriptură dumnezeiască. 


116. Până aici Evanghelistul a făcut legătura între Cuvântul şi Viaţa. Viaţa n-o are decât 
Cel conştient şi în comuniune din veci şi până în veci. Dar Cel conştient şi în comuniune este 
şi Lumină. Omul este şi el lumină, pentru că este conştient şi în comuniune cu altul. Prin 
conştiinţă şi comuniune ştie şi de sine, şi de altul. Nu mai vorbim de faptul că ştie şi de lume. 
Iar această ştiinţă este lumina. Dar de toate şi deplin nu ştie decât Dumnezeu. Căci numai El 
Se cunoaşte deplin şi pe Sine, Creatorul tuturor. Deci El este Cuvântul, Viaţa şi Lumina prin 
excelenţă. Numai Viaţa conştientă fără sfârşit are sensul deplin al existenţei. De aceea, cei ce 
cred în Dumnezeu îl simbolizează pe El, dar şi viaţa lor conştientă şi nesfârşită în El, prin 
lumânarea aprinsă. La morţi se aprinde lumina, mărturisindu-se că ei n-au murit cu totul. Ei 
continuă să aibă viaţă, dar numai în Dumnezeu. 

117. Dacă Cuvântul e creatură, e creat din nimic. Dar atunci, cum mai e Viaţă prin Sine? 

Dar după ce am vorbit destul despre eternitatea Fiului, comună cu a 
Tatălui, în cartea de faţă şi în cea numită Tezaurul, socotim că nu trebuie să 
mai vorbim despre ea. Ne vom sili să reţinem pentru înţelegerea noastră mai 
mult ceea ce ne este de folos nouă şi celor ce vor citi acestea mai pe urmă. 
Dumnezeu însuşi deschizându-ne şi uşa, şi gura pentru cuvinte, să spunem, 
faţă de cel ce luptă împotriva lui Dumnezeu când află de la Evanghelist că 
Viaţa este lumina oamenilor, Viaţa fiind Dumnezeu-Cuvântul, Cel pururea 
existent 118 . 

Prin ce raţionamente ne va răspunde, când îi vom spune: Dacă Fiul nu 
este Dumnezeu prin fire şi rod al fiinţei Celui ce Da născut, dacă deci nu ne-a 
luminat Lumina adevărată, ci este şi El din afară (de Dumnezeu), potrivit 
ignoranţei voastre, este de o fire cu cei făcuţi şi nu va scăpa în nici un fel de 
faptul de-a fi creat! Cum deci, o, voi cei plini de toată nebunia, luminează El, 
iar cele de sub El sunt luminate? 119 Sau oare nu e Altul Cel ce luminează şi 
altul cel luminat? 120 Dar acest lucru e vădit şi clar fiecăruia. Căci dacă am 
admite că sunt aceiaşi în ceea ce priveşte calitatea fiinţei şi raţiunea modului 
de existenţă, ce are în plus Cel ce poate să lumineze, şi ce are în minus cel ce 
are nevoie de lumină? Căci va fi în amândoi ceea ce ar trebui să fie în parte 
în fiecare. Şi ar fi lumină cel ce are nevoie de lumină, şi cel ce luminează nu 
s-ar deosebi de cel luminat. Dar acestea arată o mare confuzie între cele 
cugetate. Deci, unde e raţiunea care distinge în mod necesar pe fiecare din¬ 
tre cele numite? Ea îl vede pe cel ce procură de o fiinţă deosebită de a celui 
căruia i se procură. 

Deci nu e de o fire Fiul cu cele făcute, ci e de fiinţa Tatălui, fiind Lumină 
adevărată din Lumina adevărată 121 . 


118. O persoană care nu există pururea n-are nici un sens. O astfel de Persoană Care 
există pururea este Dumnezeu-Cuvântul. Căci dacă Hristos nu e Dumnezeu Cuvântul întrupat, 
El nu are sens şi nu ne poate comunica nici nouă un sens, neputându-ne împărtăşi viaţa 
veşnică. Şi acest sens este lumina. Deci Viaţa veşnică a lui Hristos, dăruită nouă, este Lumina 
prin excelenţă. 

119. Dacă Fiul este creat, cum zic arienii, cum poate lumina creaturile de un rang inferior? 
O creatură n-are în ea toată lumina, sau tot sensul existenţei. Ea nu cunoaşte deplin pe 
Dumnezeu, ci rămâne infinit sub El. Dar, necunoscând pe Dumnezeu, nu cunoaşte esenţialul. 
Iar creaturile cele de sub El ar rămâne în afara comuniunii cu Dumnezeu prin fire şi n-ar avea 
strălucirea luminii din El. A coborî pe Fiul (pe Hristos) înseamnă a coborî pe oameni, a-i con¬ 
damna în veci la o neştiinţă de nebiruit 

120. Dacă Cel ce aduce o lumină nu e altul decât cel luminat, nu se produce nici o 
luminare nouă. Dacă vrem ca Hristos să fi adus o lumină esenţial nouă, trebuie să-L socotim 
ca altul decât creaţia. 

121. Lumina adevărată, Care ştie toate şi explică toate, e Dumnezeu-Tatăl, din Care sunt 
toate, şi Fiul, Care e de fiinţa Tatălui din Care sunt toate, care cuprinde în infinitatea ei toată 
lumina. 

Dar nu e nici o greutate ca, folosind raţionamentele dinainte cu privire la 
faptul că Fiul este Viaţă prin fire, să arătăm şi aici că El este altul decât cele 
în care este şi să lămurim şi conţinutul acestui capitol. Nelăsând altora oste¬ 
neala aceasta, chiar dacă mi s-ar părea că îmi cruţ propria osteneală, voi 
încerca să aplic iarăşi, pe cât voi putea, modul raţionamentelor de mai înainte. 
Căci, precum în acelea Se arată ca fiind Viaţa prin fire, deci Altul decât cele 
în care se arată că era, aşa şi aici, spunându-se că este Lumina oamenilor şi 
fiind aceasta de fapt, se va afla fiind Altul decât cele ce au nevoie de lumină şi 
se împărtăşesc de El. Aceasta o vom cunoaşte mai precis în cele următoare. 

Dovadă prin silogisme că Fiul care luminează 
este Altul decât creaţia luminată 122 

Dacă, după cele spuse, Cuvântul este prezent ca Lumină după fire, prin 
împărtăşire în cele ce sunt, trebuie crezut că e Altul decât cele în care este. 
Iar Cel ce e Altul după fire decât ceea ce este creaţia care participă la El şi e 
luminată de El, cum n-ar fi Dumnezeu cel mai presus de toate? 

Altul: Dacă luptătorul împotriva lui Dumnezeu zice că Fiul e Lumină 
după fire în cele făcute ca făcut, luminând pe cele ce au nevoie de lumină, mai 
întâi El se va înţelege fiind în Sine însuşi lumina, dar, pe lângă aceasta, şi El 
se va împărtăşi de Sine însuşi, dacă, fiind dintre cele făcute, se va înţelege ca 
fiind şi El unul dintre ele. Dar cel cu inima învăţată de înţelepciune (Pilde 16, 
23) vede, precum s-a scris, câtă nebunie este într-o astfel de cugetare. Căci, 
dacă Cuvântul, Care luminează pe cele făcute, este în ele ca unul de Care ele 
se împărtăşesc, nu va fi şi El dintre cele care se împărtăşesc şi sunt luminate, 
ci va fi Altul decât acelea. Iar dacă este aşa, nu este făcut, ci Lumină după fire 
şi Dumnezeu în cele care au nevoie de lumină 123 . 


122. Altfel trăieşte cel ce luminează şi altfel, cel luminat. Cel luminat simte lumina din 
sine venindu-i de la altul. Cel ce luminează trăieşte lumina pornind de la El. Cel ce luminează 
se simte subiect izvorâtor de lumină, pe când cel luminat simte venindu-i lumina de la altul. 
Simte o lumină care-1 copleşeşte, se simte înălţat prin ea. E o experienţă pe care o trăim noi. 
Cel ce luminează nu se simte dependent de altcineva în înţelegerea lui, nu simte lumina ca dar. 
Dar experienţa Luminătorului suprem n-o putem avea, ci numai a unui luminător care el însuşi 
e şi luminat de altul. 

123. Dacă Fiul e prima creatură, cum ziceau arienii, dar totuşi e lumina creaţiei şi viaţa 
ei, atunci pe de o parte creaturile se împărtăşesc de El, pe de alta, El însuşi se împărtăşeşte de 
Sine, fiind şi El creatură. Căci, după arieni, creaturile neputându-se împărtăşi de Dumnezeu 
însuşi, nici El fiind creatură nu se poate împărtăşi de Dumnezeu. Dar a se împărtăşi cineva de 
sine însuşi este o absurditate. Deci, dacă omul aspiră după împărtăşire de lumina nesfârşită, 
nu poate să nu fie ca şi creatură într-o comunicare directă cu Dumnezeu, prin împărtăşirea de 
El. Altfel, şi omul şi lumea sunt condamnaţi să rămână în lumina lor finită, care nu le explică 
sensul. 

Altul: Dacă Fiul nu este din fiinţa lui Dumnezeu-Tatăl, ci Acesta Da adus 
la existenţă din afară de Sine, atunci va fi creat şi făcut. Deci cum va fi între 
cele făcute, luminându-le? Sau ce vom afla superior în firea dumnezeiască? 124 
Sau cum preaînţeleptul Psalmist mai poate spune ca ceva demn de admiraţie 
despre Cel ce este prin fire Dumnezeu, când zice: " întru lumina Ta vom 
vedea lumină " (Ps. 35, 9)? Căci dacă, fiind făcut, Fiul luminează toate, crea¬ 
tura însăşi se luminează pe sine, neavând nicidecum nevoie spre aceasta de 
Dumnezeu care a făcut-o 125 . Deci nimic nu e mai mult în Dumnezeu decât în 
creatură, o dată ce aceasta nu face ceva mai puţin decât poate Dumnezeu. 
Dar această afirmaţie este absurdă. Deci nu e făcut Fiul, ci e mai degrabă 
Dumnezeu şi, de aceea, Lumină prin fire, ca Tatăl. 

Alt argument dedus din aceeaşi premisă: Dacă Fiul, Lumină a lui Dum¬ 
nezeu-Tatăl, după spusa: "întru lumina Ta vom vedea lumină" (Ps. 35, 9), şi: 
"Trimite lumina Ta şi adevărul Tău", este totuşi făcut şi adus la existenţă, 
nimic nu ne va împiedica să numim lumină a lui Dumnezeu-Tatăl toate cele 
făcute, prin asemănare. Căci, dacă firea celor făcute primeşte această calitate, 
ea va fi comună tuturor în potenţă, şi nu proprie unui Fiu unic. Dar acest 
lucru este absurd. Căci numai Fiului I se potriveşte să Se numească şi să fie 
Lumină a lui Dumnezeu-Tatăl. Deci, nu e făcut, ci e Lumină, ca Dumnezeu 
din Dumnezeu, Care luminează prin El pe cele ce au nevoie de lumină. 

Altul: Dacă Fiul, fiind Lumină prin fire, nu este din fiinţa Tatălui, ci a fost 
adus la existenţă din afară, după cuvântul neînvăţat al celor ce luptă împotri¬ 
va lui Dumnezeu, El este de o fire şi frate cu cei făcuţi, ca străin de firea dum¬ 
nezeiască. Dar atunci, cum Se numeşte şi este El Lumină, iar despre Sfântul 
Botezător se spune: "Nu era acela lumina" (In 1, 8)? Căci, în acest caz, ferici¬ 
tul Botezător era lumina în potenţă, şi nu numai el, dacă Fiul, creat fiind, 
putea fi Lumină prin fire. Căci tot ce se află în fire e comun celui ce se iveşte 
ca părtaş al ei, prin legea succesiunii. Dar Ioan nu lumina, însă Fiul lumina, 
ca Cel ce e Altul după fire, şi nu de aceeaşi fire cu cei făcuţi. 

Alt argument dedus din aceeaşi premisă. Dacă Fiul, fiind lumină după 
fire, este creat şi făcut, ca nefiind existent din fiinţa lui Dumnezeu-Tatăl, după 


124. Dacă Hristos e lumina lumii în calitate de Fiu creat al lui Dumnezeu, atunci ce cali¬ 
tate excepţională mai are Dumnezeu ca atare? Dumnezeu nu poate lumina lumea dacă se 
foloseşte de o creatură -de prima creatură -pentru a o lumina. 

125. Lumea are nevoie de un Dumnezeu transcendent ei pentru a se împărtăşi de lumină 
la nesfârşit. Altfel e condamnată să rămână la nesfârşit în lumina ei nedeplină, în lumina care 
nu-i dă sensul existenţei. Dacă însuşi Fiul lui Dumnezeu nu S-ar fi făcut om ca să învingă 
moartea, existenţa oamenilor şi a lumii n-ar avea nici un sens. Dacă El ar fi fost creatură, n-ar 
fi înviat, precum nici o creatură nu învie prin sine. Fără Hristos, ca Fiul lui Dumnezeu cel întru¬ 
pat, deci ca Fiul luminii, lumea ar fi rămas într-un veşnic non-sens, cu atât mai plictisitor cu cât 
durează veşnic. 

bănuiala unora, toată firea celor făcute va primi puterea de a fi şi de a se numi 
lumină. Deci vor fi toate, după raţiunea lor, lumină potenţială 126 . Căci ceea ce 
poate fi ceva prin fire, va fi, desigur, chiar dacă nu s-a ivit încă. Iar dacă a fi 
lumină e comun firii celor create, acest fapt nu e propriu în mod singular 
nimănui. Dar atunci, de ce Se laudă Fiul, zicând: "Eu sunt lumina "? Trebuia 
mai degrabă să zică: "Eu sunt împreună cu voi lumina". Dar, o dată ce Şi-o 
atribuie numai Sieşi ca bun propriu, neluând lângă Sine pe nici un altul, e 
vădit că nu Se uneşte pe Sine cu cei făcuţi, ci, cu firea Tatălui, căreia îi este 
propriu şi să fie Lumină prin fire. 

Altul: Cel ce se împărtăşeşte de lumină nu este în mod propriu Lumină. 
Căci se arată fiind în sine altul 127 . Deci, dacă Fiul e Cel de Care se împăr¬ 
tăşesc cele făcute, ca Lumină, El va fi Altul decât cele care se împărtăşesc de 
El şi care au nevoie de lumină. Deci nu e făcut, nici nu caută să fie luminat de 
altul, ca cele făcute de Dumnezeu. Deci e Dumnezeu şi Cel ce poate să 
lumineze. Iar de este aceasta, se va înţelege ca fiind din fiinţa Tatălui, dacă ne 
închinăm unui singur Dumnezeu şi nu aducem închinare altuia ca Dum¬ 
nezeu, afară de Cel ce este Dumnezeu cu adevărat 128 . 

Altul: Cercetând cu exactitate firea celor ce sunt, vedem pe Dumnezeu şi 
creaţia, şi nimic pe lângă acestea. Căci ceea ce nu este Dumnezeu după fire 
este numaidecât creat. Şi ceea ce e străin de raţiunea de-a fi făcut este 
numaidecât înlăuntrul hotarelor Dumnezeirii. Cunoscând noi foarte bine 
acestea, să ne spună cei ce scot pe Fiul din fiinţa lui Dumnezeu-Tatăl, cum ar 
putea El lumina ca Lumină, aceasta fiind proprie firii dumnezeieşti, dar 
neputând-o da altora? Iar dacă Fiul, fiind creat, poate fi şi lumină, darul aces¬ 
tei prerogative se va extinde la toate cele create, şi toate vor fi lumină după 
fire. Dar atunci, ce nevoie vor mai avea ele de împărtăşirea de Fiul, sau ce vor 


126. O altă concluzie ce rezultă din teoria ariană că Fiul întrupat sau Hristos e prima crea¬ 
tură şi, în această calitate, e lumina lumii: lumina e proprie în potenţă tuturor celor create; dar 
experienţa ne arată că omenirea nu poate ajunge prin ea la o lumina sau la un sens mulţumi¬ 
tor al existenţei. 

127. Dacă Fiul se împărtăşeşte de lumină, înseamnă că primeşte lumina de la altul, deci 
nu o are în sine, sau nu este El însuşi lumina. Cel ce e lumina nu se împărtăşeşte de lumină 
de la altul. Fiul lui Dumnezeu nu primeşte lumina, ci o are în Sine, mai bine-zis este El însuşi 
Lumina. Lumina, ca izvor ultim al ei, trebuie să fie în întregime lumină. Deci, însăşi Persoana 
Lui e Lumină. în general şi persoana omenească e o oarecare lumină, însă ea e făcută astfel de 
Creator. Căci şi persoana umană însăşi, ca subiect, e luminată în sine şi luminează, sau 
răspunde şi întreabă. Persoana e în primul rând lumină pentru sine, cum obiectul nu poate fi. 
Dar persoana umană e lumina mărginită. 

128. Numai lui Dumnezeu, de la Care avem prin împărtăşire toate, îi aducem închinare 
ca Celui ce e totul pentru noi, ca Celui de care depindem în toate. Sfinţilor ne închinăm ca celor 
ce ne ajută prin pilda şi rugăciunea lor să rămânem în comunicare cu Dumnezeu. 

mai afla în plus din aceasta, având şi ele puterea de-a fi lumină, aşa cum este 
Fiul cel din ele? Dar creaţia are nevoie de Cel ce o luminează, neavând lumi¬ 
na de la sine. Deci Fiul este Dumnezeu după fire şi de aceea este Lumină, ca 
Cel ce poate să lumineze pe cele care au nevoie de lumină 129 . 

Altul: Fiul, fiind Lumină prin fire, sau este Altul decât creaţia, evident 
după raţiunea modului de-a fi, sau e de o fire cu creaţia. Dacă e de un neam 
şi de o fiinţă cu ea, e vădit că El a venit în zadar la noi. Atunci, de ce zice: "Eu 
am venit lumină în lume " (In 12, 46), dacă şi creaţia are de la sine puterea de-a 
fi lumină? Iar lumina nu se împărtăşeşte de lumină, dacă se înţelege ca 
lumină. Iar dacă El nu este de o fire cu ea, creaţia are nevoie de lumină, au¬ 
zind: "Căci ce ai, ce n-ai primit?' (I Cor. 4, 7). Deci, în mod necesar Fiul va fi 
străin de facere, atrăgând la Sine binele propriu al firii. Căci creaţia nu este prin 
fire lumină, ci are nevoie mai degrabă de lumină şi se face părtaşă de ea 130 . 

Altul: Dacă nimic nu se împărtăşeşte de sine însuşi, ci creatura se îm¬ 
părtăşeşte de Fiul ca Lumină, El nu este creatură, dar nici creatura nu este 
Lumina, Care este Fiul. 

Altul: Dacă altceva este a lumina, şi altceva a fi luminat, ca lucrare şi pasi¬ 
vitate, şi dacă Fiul luminează, iar creaţia e luminată, nu sunt una şi aceeaşi 
Fiul cu creaţia, fiindcă nici lucrarea nu e aceeaşi cu ceea ce e lucrat 131 . 


129. Numai în Fiul de o fiinţă cu Tatăl cel necreat şi Creator este lumină. Sau numai El 
este împreună cu Tatăl Lumina, sau sensul tuturor. Căci numai în El ajung toate cele 
conştiente la sensul deplin la care aspiră, adică la bucuria nesfârşită şi veşnică. Căci numai 
Fiul, prin Care Tatăl le creează pe toate, cunoaşte sensul sau scopul pentru care le creează, şi 
anume fericirea comuniunii veşnice cu El. Omul, aspirând spre acest sens şi scop pe care nu-1 
poate alia în lume, trăieşte în sine necesitatea existenţei unei astfel de lumini, a unui astfel de 
sens, a unei comuniuni cu Persoana căreia nu-i lipseşte nimic din fericire. Trebuinţa omului 
după un astfel de sens este o dovadă că există o existenţă în care el se află şi la care e chemat 
să ajungă şi el, împreună cu lumea, legată de el. 

130. Binele pe care îl are făptura, bine dăruit ei de Dumnezeu prin creaţie şi pe care şi-l 
atrage şi Fiul întrupându-Se, este trebuinţa ei de Dumnezeu, de lumina Lui, adusă ei de Fiul. 
Fiul lui Dumnezeu ia chiar în Sine firea omenească, cu capacitatea şi trebuinţa ei de-a fi îndum¬ 
nezeită, pentru a ne comunica astfel tuturor celor ce voim lumina şi îndumnezeirea. 

131. A lumina, spune Sfântul Chirii, e acţiune, a fi luminat e pasivitate. Dar ultima nu e cu 
totul pasivitate. Căci e şi efort de-a primi lumina, de-a înţelege sensurile ce i se comunică. Poate 
fi socotită pasivitate mai mult în sensul că lumina se primeşte, nu se dă. Dar e şi în primirea ei 
un efort. Persoana umană trăieşte, în luminarea ei de către Dumnezeu, mai dependentă de El. 
Ea nu e numai obiect în primirea luminii, ci şi subiect Nu e izvor, dar e cel ce bea apă din izvor 
şi se sileşte să bea cât mai multă. Şi are o bucurie în aceasta. Ba e chiar atrasă de lumina ce i se 
arată. Vom vedea, puţin mai încolo, că Sfântul Evanghelist Ioan cere celui ce primeşte lumina 
să o "cuprindă 11 şi osândeşte pe cel ce nu o cuprinde. In a o cuprinde este însă un efort. Dionisie 
Areopagitul declară că treptele îngereşti superioare luminează pe cele inferioare, iar cele de jos 
sunt atrase de lumina celor superioare. Dar în relaţia cu Dumnezeu, chiar atracţia luminii Lui 
şi voinţa de-a o cuprinde făpturile conştiente le au de la Dumnezeu. Nu se poate nega apoi că 
omul se sileşte să se lumineze el pe sine. Dar cu cât e mai înălţat spre Dumnezeu, cu atât îşi dă 
seama mai mult că are chiar această voinţă de-a se lumina şi de-a fi luminat de la Dumnezeu. 

"Şi lumina luminează în întuneric şi întunericul 
nu a cuprins-o pe ea" (In 1, 5) 

în mod necesar, preaînţeleptul Evanghelist, lărgind învăţătura dinainte, 
se grăbeşte să o explice prin cele de faţă. Căci n-a crezut că le ajunge ascul¬ 
tătorilor, spre a putea înţelege fără rătăcire că Dumnezeu-Cuvântul este cu 
adevărat lumina oamenilor, numai spusa: "Şi viaţa era lumina oamenilor M . 
Căci ştia că se vor putea ivi unii care nu vor auzi şi preda cele spuse fără 
greşeală, căutând să-i înveţe şi pe alţii că Cuvântul lui Dumnezeu este Lumină 
cu adevărat, dar nu le-o procură tuturor, ci numai celor ce voiesc lumina 
înţelegerii, încercând pe cel ce e dator să o primească şi e vrednic de un ast¬ 
fel de dar strălucit, ci că vor socoti că firea celorlalte făpturi raţionale adună 
oarecum ca din sămânţa lor puterea de-a înţelege, sau că Dumnezeu-Tatăl îi 
întipăreşte acesteia minte şi înţelegere, întrucât Fiul nu poate face aceasta. 
Ca să se arate deci clar că însuşi Dumnezeu-Cuvântul, Care era în Dum¬ 
nezeu-Tatăl, ca Viaţă şi Lumină, dă unora, iar altora nu, ci, într-un mod ne¬ 
grăit, ca înţelepciune şi înţelegere (numită în cei raţionali lumină), este însuşi 
prezent în toate cele ce sunt, ca să facă pe cele raţionale să se activeze ca 
raţionale în mod raţional, şi pe cele capabile de înţelepciune să ajungă în¬ 
ţelepte, neputând să fie ele altfel vreodată, spune în mod necesar şi că: 
"Lumina luminează în întuneric şi întunericul nu a cuprins-o pe ea". 

Numai că nu strigă către ascultători cu multă tărie: "V-am spus vouă, 
învăţând cu tărie cele adevărate, că Viaţa este lumina oamenilor, nu ca să 
înţeleagă cineva din cuvintele de faţă că cei ce se arată drepţi şi buni dobân¬ 
desc din vieţuirea altuia luminarea de la el ca pe o cunună, ci ca să învăţaţi că, 
precum Cuvântul este în toate cele create Viaţă, făcând vii pe cele capabile de 
viaţă, aşa este şi Lumină în cele capabile de înţelegere, şi înţelepciune, 
arătând ceea ce este." Căci Tatăl este prin Fiul în Duhul totul în toate. 

Iar ''întuneric" numeşte firea generală care are nevoie să fie luminată, 
adică pe cea creată. Căci, deoarece pe El Da numit "Lumina", arătând pe 
cealaltă care e creatură raţională ca având nevoie să se împărtăşească de El, 
deci socotind-o contrară Celui ce înseamnă puterea, nu se abate, după pă¬ 
rerea noastră, de la scopul lui făcând şi aceasta, ci înţelege firea celor făcute 
ca neizvorând nimic din ea, ci primind toată existenţa de la Creatorul, şi de 
aceea aude cu dreptate întrebarea: " Ce ai, ce n-ai primit ?' (I Cor. 4, 7). Şi, 
deoarece pe lângă celelalte, ea are dată de la Dumnezeu şi lumina, o primeşte 
ca una care nu o posedă. Iar neavând lumina de la sine, cum n-ar fi opusă ei? 
Sau cum nu i s-ar spune întuneric ? Deci arată admisibilă, mai bine-zis foarte 
necesară, dovada că creatura este întuneric, iar Cuvântul lui Dumnezeu este 
"Lumina care luminează în întuneric". Căci, dacă firea celor create primeşte 
Cuvântul lui Dumnezeu prin participare, ca Lumină, sau din Lumină, ea este 

întuneric şi primeşte lumina ca întuneric 132 . Deci în ea luminează Fiul, ca lumina 
în întuneric, chiar dacă întunericul nu cunoaşte lumina. Aceasta socotesc că 
înseamnă spusa: 11 întunericul nu a cuprins-o ". Căci Cuvântul lui Dumnezeu 
luminează tuturor celor capabili să primească lumina, sau luminează în general pe 
cele care au o fire capabilă să fie luminată. Dar e ignorat de întuneric. Căci firea 
raţională aflătoare pe pământ, adică omul, s-a închinat odinioară făpturii în locul 
Creatorului: n-a cuprins lumina Căci n-a cunoscut pe Creatorul, Izvorul înţelep¬ 
ciunii, obârşia înţelegerii, rădăcina cuminţeniei 133 . Dar au şi cele făcute lumina din 
iubirea de oameni (a lui Dumnezeu) şi se grăbesc să transmită puterea înţeleptei 
cugetări, concurând cu cei ce vin pe rând la existenţă. Dar e de notat iarăşi, o dată 
cu aceasta, că nici o raţiune nu va înţelege că Fiul este făcut, sau nu va socoti că 
Fiul lui Dumnezeu este creat sau făcut, ci e străin cu totul de cele ale noastre şi e 
deasupra firii creaturilor, fiind cu totul Altceva decât ceea ce sunt acestea şi fiind 
foarte deosebit de ele prin calitatea fiinţei, precum lumina nu este acelaşi lucru cu 
întunericul, ci e chiar opusă şi deosebită şi străină în mod natural şi neasemănată, 
datorită unor mari diferenţe. Dar, după ce ne-am întins destul despre aceasta în 
cele de până acum, vom trece în cele următoare la celelalte. 

"Fost-a om trimis de la Dumnezeu, numele lui era Ioan. 

Acesta a venit spre mărturie, ca să mărturisească 
despre Lumină" (In 1, 6-7) 

Dând înainte multe explicaţii despre Cuvântul lui Dumnezeu, arătându-se 
că e Fiul lui Dumnezeu-Tatăl prin fire, s-a dovedit cu toată exactitatea cre- 


132. Evanghelistul vrea să evite socotinţa unora că o anumită lumină este în însăşi firea 
creată de la Dumnezeu-Tatăl, Care o poate şi activa în ei. Fiul nu le aduce decât o lumină spe¬ 
cială celor pe care îi socoteşte vrednici de ea. Sfântul Chirii socoteşte că Evanghelistul, decla¬ 
rând că Lumina luminează în întuneric, socoteşte că chiar lumina aşa-zis naturală din oameni 
e de la Fiul. Şi El o activează deplin în cei ce vor. Dacă n-ar fi Cuvântul lui Dumnezeu, firea 
creată ar fi prin ea însăşi un întuneric total. Desigur însă că, chiar ca întuneric, cum e prin sine, 
firea însetează de lumină. Dar nu în mod necesar. Ea poate rămâne şi în întunericul ei. Poate 
să nu vrea să cuprindă lumina. Sau chiar pretinsa ei cugetare întunecată se datoreşte tot 
luminii Fiului, cum spune Sfântul Chirii ceva mai departe. Nici un fel de conştiinţă şi de 
înţelegere nu are omul decât de la Fiul. Chiar dacă prin cugetarea lui omul neagă pe Fiul, ea 
e tot din lumina Fiului, pe care însă omul ca întuneric nu o vede. 

133. Toată înţelegerea conştientă este în om de la Dumnezeu-Cuvântul, dar omul o poate 
folosi fără să vadă că ea este de la Dumnezeu-Cuvântul, de la un suprem Izvor personal, ci 
socoteşte că o are de la sine sau de la lume, ca şi existenţa sa. Dar înţelegerea deplin 
conştientă nu poate să nu fie de la Dumnezeu cel personal. Căci dacă toată înţelegerea noas¬ 
tră e animată de relaţia cu altă persoană, sfătuindu-ne cum să ne comportăm faţă de ea, în mod 
desăvârşit ea e animată de gândul la Persoana sau comuniunea personală supremă, învăţându-ne 
şi îndemnându-ne cum să ne comportăm faţă de ea. "Rădăcina cunoştinţei" nu poate fi decât o 
persoană şi "rădăcina întregii cunoştinţe", Persoana dumnezeiască, pentru că are totul în ea. 

dinţa ascultătorilor prin cele spuse. Dar deoarece, după spusa lui Dumnezeu 
prin Moise: "Prin gura a doi şi a trei martori se va întări tot cuvântul 11 (Deut 
19,15), îşi adaugă sieşi cu înţelepciune pe fericitul Botezător, aducându-1 ca 
martor de cea mai mare autoritate pentru cele spuse. Căci n-a socotit că tre¬ 
buie să ceară cititorilor credinţa mai presus de lege numai în scrierea sa 
despre Mântuitorul nostru, ca să creadă numai lui în prezentarea celor mai 
presus de minte şi de cugetarea noastră. De aceea nu mărturiseşte numai 
fericitul Evanghelist că "La început era Cuvântul şi Dumnezeu era Cuvântul 
şi era la început la Dumnezeu" şi că "toate prin El s-au făcut' şi era în cele 
făcute ca Viaţă, şi că Lumina era viaţa oamenilor, ca prin toate acestea să dea 
dovada că Fiul este Dumnezeu prin fire, ci îl arată mărturisind împreună cu 
el şi pe dumnezeiescul Botezător, care strigă: "Gătiţi calea Domnului, drepte 
faceţi cărările Dumnezeului nostru" (Mc. 1, 3). Căci va zice cineva că Dum¬ 
nezeu cel adevărat este Cel în care se află după fire autoritatea domniei, Care 
nu se arată existând propriu şi într-adevăr prin altul. De aceea " Unul ne este 
nouă Dumnezeu-Tatăl şi Unul Domnul Esus Hristos", după cuvântul lui 
Pavel; "căci deşi se numesc mulţi dumnezei după har şi domni în cer şi pe 
pământ, dar Unul este, împreună cu Tatăl, Dumnezeu adevărat, FiuF. Deci e 
foarte vrednică de crezare perechea acestor sfinţi martori şi credinţa da¬ 
torată de noi celor spuse de ei nu poate fi slăbită, căci are şi plinătatea cea din 
Lege, şi e asigurată şi de autoritatea persoanelor. Dacă fericitul Evanghelist 
s-ar mulţumi cu ceea ce spune el şi s-ar lăuda cu cele proprii, ar fi ceva 
împovărător pentru el, şi pentru unii (ar fi) motiv al unei încrederi nedepline; 
sau s-ar auzi cu dreptate: "Tu dai mărturie despre Tine însuţi, mărturia Ta nu 
este adevărată" (In 8,13). De aceea îngăduie celor ce-1 cunoşteau să afle cele 
spuse de el şi trece la cel cu acelaşi nume, şi face aceasta foarte bine, spu¬ 
nând că a fost trimis de Dumnezeu. Căci trebuia să arate pe Sfântul Botezător 
că nu de la sine, nici dintr-o râvnă proprie dă mărturie pentru Mântuitorul 
nostru, ci, ascultând de cele poruncite de sus şi slujind voii dumnezeieşti a 
Tatălui. De aceea zice: "Fost-a om trimis de Dumnezeu, numele lui era Ioan". 

E de observat cât de sigur şi de cuvenit foloseşte fiecare cuvânt şi cât de 
potrivit cu cele pe care vrea să le spună. Căci, vorbind de Dumnezeu-Cu- 
vântul, adaugă totdeauna verbul "era", indicând eternitatea Lui şi faptul de-a 
fi mai vechi decât orice început în timp şi înlăturând socotinţa că ar fi fost 
făcut Căci Cel ce este pururea, cum s-ar cugeta ca fiind făcut? Iar despre 
fericitul Botezător zice în mod potrivit "Fost-a om trimis de Dumnezeu", ca 
despre un om care avea o fire făcută. Dar mie mi se pare că Evanghelistul nu 
spune în acestea simplu că "a fost", ci, adăugând şi cuvântul "om", respinge 
o presupunere nesocotită a unora. 

Căci între mulţi umbla cuvântul că Sfântul Botezător nu era cu adevărat 
om după fire, ci unul dintre Sfinţii îngeri din ceruri, care s-a folosit de trup 
omenesc şi a fost trimis de Dumnezeu spre propovăduire. Şi pentru această 
presupunere se foloseşte ca pretext de către aceştia spusa lui Dumnezeu: 
"Iată, Eu trimit îngerul Meu înaintea feţei Tale, care va găti calea înaintea Ta" 
(Mal. 3,1). Dar greşesc faţă de adevăr cei ce, cugetând aceasta, nu înţeleg că 
îngerul este mai degrabă un nume cu înţeles de slujire decât de fiinţă, pre¬ 
cum şi în cartea fericitului Iov vine înger după înger, vestind multele sufe¬ 
rinţe şi slujind acelor nenorociri de multe feluri (Iov 1,14 ş.u.). Ne spune ceva 
de felul acesta despre Sfinţii îngeri şi preaînţeleptul Pavel, scriind astfel: 
"Oare nu sunt toţi îngerii duhuri slujitoare, trimişi pentru cei ce vor avea să 
moştenească mântuirea ?' (Evr. 1,14). Deci fericitul Botezător Ioan s-a numit 
înger prin glasul Apostolului, nefiind înger după fire, ci fiind trimis spre a 
vesti şi a striga: "Gătiţi calea Domnului". Căci foarte cu folos a afirmat că a 
fost trimis de Dumnezeu ca vestitor, arătând clar că este mărturia Lui. Căci, 
fiind trimis de Dumnezeu să vestească, n-a grăit altceva, în învăţătura ce-o 
dădea, decât ceea ce i s-a încredinţat prin voia Celui ce l-a trimis. Deci, ca 
martor adevărat a fost învăţat de Dumnezeu. Aceasta socotesc că înseamnă 
"trimis de Dumnezeu". Fiindcă şi preaînţeleptul Pavel, spunând că a fost tri¬ 
mis de Dumnezeu prin Iisus Hristos (Gal. 1,12), ne-a asigurat că Dumnezeu 
a voit să ne înveţe înţelesul tainei Lui nu prin altcineva, ci prin descoperirea 
celui trimis. Căci, prin spusa că (Botezătorul) a fost trimis să ne facă desco¬ 
perirea, ne arată că Hristos însuşi face aceasta, unit în mod nedespărţit cu 
Tatăl. Deci, în trimiterea de către Dumnezeu se cuprinde numaidecât învă¬ 
ţarea de către Dumnezeu a celui trimis. Iar că slujitorii adevărului sunt foarte 
departe de minciună, e în afară de orice îndoială. 

"...numele lui era Ioan" 

Trebuia să se cunoască cel trimis. Fiindcă şi înţelesul numelui dădea, 
socotesc, multă vrednicie de crezare cuvântului lui. Iar îngerul care l-a vestit 
a fost Gavriil, care stă înaintea lui Dumnezeu, cum a zis el însuşi (Lc. 1, 19), 
când i-a binevestit lui Zaharia naşterea lui Ioan din Elisabeta. Dar, pe lângă 
cele ce le-a spus, a adăugat şi aceasta: "Ioan va fi numele lui". E vădit deci şi 
recunoscut de toţi că după voia şi porunca lui Dumnezeu a fost numit astfel 
de către înger. Şi cum nu s-ar înţelege mai înalt decât orice laudă şi mai vred¬ 
nic de orice preţuire cel încununat de Dumnezeu cu o astfel de cinste? 134 De 


134. Dumnezeu i-a dat Botezătorului numele de Ioan. Dumnezeu poate inspira şi altor 
părinţi numele ce au să-l dea copiilor. Căci, aşa cum Dumnezeu distinge orice persoană de 
celelalte, printr-un fel de legătură deosebită cu Sine, aşa pune fiecare persoană într-o legătură 
deosebită cu Sine şi prin numele deosebit ce-1 inspiră părinţilor. 

aceea şi pomenirea numelui se face cu folos şi în mod necesar. Şi deoarece 
Evanghelistul a adăugat că a fost trimis de Dumnezeu spre mărturie şi 
Sfântul Botezător, "ca toţi să creadă prin el" (In 1,7), când potrivnicii ni se vor 
opune, zicând: "Pentru ce nu toţi au crezut celui trimis de Dumnezeu? Şi cum 
n-a putut să convingă pe unii cel ce a fost întărit spre aceasta prin hotărâre 
dumnezeiască, vom spune iarăşi: Nu e drept să învinuim pe Ioan pentru 
slăbiciunea lor, ci perversitatea celor ce nu l-au ascultat. Cât priveşte scopul 
propovăduitorului şi modul trimiterii de sus, nu există nimeni care să nu fi 
aflat despre ele, sau care să fi rămas neinformat. Dar fiindcă în cei ce-1 auzeau 
existau păreri deosebite, şi fiecare era stăpân pe voia lui, unii nu au recunos¬ 
cut ceea ce le era de folos, neprimind credinţa. De aceea, acestora trebuie să 
li se spună ceea ce aflăm de la Prooroc: "Cel ce ascultă să asculte, şi cel ce nu 
ascultă să nu asculte " (Iez. 3, 27). 

"Acesta a venit spre mărturie, 
ca să mărturisească despre Lumină” 

Cuvântul "acesta" accentuează virtutea şi importanţa persoanei. Căci cel 
"trimis de Dumnezeu" a uimit, pe drept cuvânt, toată Iudeea prin sfinţenia 
vieţii şi prin înaltele trepte ale nevoinţei şi a fost prevestit prin glasul 
Proorocilor, fiind numit de Isaia 11 Glasul celui ce strigă în pustie " (Is. 40, 3), 
iar de fericitul David: " Făclie gătit-am înaintea Unsului Meu " (Ps. 131, 17). 
"Acesta a venit, zice, spre mărturie, ca să mărturisească despre Lumină". Iar 
aici numeşte "Lumină" pe Dumnezeu-Cuvântul. Iar pe aceasta o arată ca uni¬ 
că şi ca fiind în sens propriu Lumină, căci după ea nimic nu va mai lumina 
prin fire, fiindcă ea are lucrarea ce poate lumina prin sine şi nu are nevoie de 
altă lumină. Deci, Cuvântul lui Dumnezeu este din afara creaţiei şi, ca să zic 
aşa, de altă fire decât aceasta, dacă este Lumina în mod real şi cu adevărat, 
iar creaţia, participantă la lumină 135 . Iar Cel ce nu este din rândul celor crea¬ 
te, şi de aceea este înţeles ca de altă fire, cum nu s-ar afla în hotarele Dum- 
nezeirii şi de firea desăvârşită a Născătorului? 

"Nu era acela Lumina, ci ca să mărturisească despre Lumină” 

Botezătorul, preţuind vieţuirea în pustie mai mult decât petrecerea în 
cetăţi, arătând stăruinţă neobişnuită în nevoinţă şi alegând cea mai înaltă 


135. Nici una dintre creaturi nu este propriu-zis şi prin ea lumină, adică nu are în sine şi 
nu dă altora sensul existenţei, o dată ce toate creaturile sfârşesc în moarte. Numai Cuvântul 
lui Dumnezeu cel nesfârşit în viaţă şi Care a scăpat de moarte firea noastră asumată de El este 
Lumină în Sine şi ne-a comunicat şi nouă prin participare la puterea Lui, sau prin asigurarea 
învierii în unire cu El, Lumina. Ca să fie lumină, trebuia să fie de altă fire decât a creaturilor. 
Nici chiar Ioan Botezătorul, deşi trimis de Dumnezeu, nu era lumină, o dată ce era creatură, 
ci a fost trimis ca să mărturisească despre Lumină. 

dreptate între oameni, fiind pentru aceasta foarte admirat, a fost socotit pen¬ 
tru aceasta de unii că este însuşi Hristos. Astfel, conducătorii instituţiilor 
iudaice, ajungând la această presupunere pentru prisosinţele lui în virtute, 
trimit pe unii la el, poruncindu-le să se intereseze de este el Hristos. Fericitul 
Evanghelist, neignorând aceste presupuneri ale multora despre el, socoteşte 
necesar să afirme că "nu era acela Lumina ", ca să dezrădăcineze această 
rătăcire cu privire la el, dar să întărească totuşi credinţa că a fost trimis de 
Dumnezeu spre mărturie. Căci cum n-ar fi fost socotit superior şi vrednic 
de admirat în tot chipul cel îmbrăcat în atâta virtute şi foarte înalt în drep¬ 
tate, ca unul ce imita pe Hristos însuşi, şi care, pentru frumuseţea excep¬ 
ţională a evlaviei, putea fi socotit el însuşi Lumina? Deci "nu era, zice, 
acela Lumina", dar era trimis spre mărturie despre Lumină. Iar spunând 
"Lumina" în mod articulat, arată clar că ea este una. Şi este aşa cu ade¬ 
vărat. Căci nu vom nega că se poate numi cu dreptate lumină şi fericitul 
Botezător, şi fiecare dintre Sfinţi, o dată ce însuşi Mântuitorul nostru zice 
despre ei: "Voi sunteţi lumina lumii " (Mt. 5, 14). Iar despre Botezătorul s-a 
spus iarăşi: " Gătit-am făclie Unsului Meu " (Ps. 131, 17). Şi iarăşi: "Acela 
era făclia care arde şi luminează. Iar voi aţi voit să vă veseliţi o clipă în 
lumina lui " (In 5, 35). Dar, deşi şi Sfinţii sunt lumină, şi Botezătorul e 
făclie, nu vom ignora că ei o au prin har şi că o au din dar. Căci lumina nu 
e proprie făcliei, nici luminarea nu este în Sfinţi (din ei), ci ei strălucesc şi 
se arată luminaţi prin luminarea Adevărului (în ei) şi sunt luminători în 
lume ca unii ce primesc Cuvântul vieţii 136 . Şi cine e Viaţa, al Cărei cuvânt 
respectându-1, ei se fac lumină, dacă nu însuşi Unul-Născut, Care spune: 
"Eu sunt Viaţa " (In 14, 6)? Deci una este în mod real Lumina cu adevărat. 
Iar prin împărtăşirea de Lumina cea una, tot cel ce se mai zice lumină se 
va înţelege ca atare prin imitarea Aceleia. 


136. Sfinţii sunt făclii capabile să primească lumina, dar nu producători ai luminii din ei 
înşişi. Unul singur este Lumina în Sine şi Lumina ca izvor pentru creaturi: Hristos. Hristos, ca 
Lumină, este totodată Viaţă, Viaţa fără sfârşit Oamenii devin lumină cu adevărat primind viaţa 
fără sfârşit prin înviere. Numai această viaţă dă sens sau lumină existenţei lor. Omul, creat de 
Dumnezeu ca chip al Cuvântului dumnezeiesc, are şi el faţă de făpturile inconştiente avantajul 
că poate primi lumina, sau conştiinţa fericită a vieţii fără sfârşit, de la Hristos cel înviat ca om 
prin puterea dumnezeiască, puterea de a învia pentru viaţa de veci. Omul nu e nemuritor prin 
sine, dar e capabil de nemurire şi aspiră spre ea. De aceea, are şi nădejdea în înviere şi în viaţa 
de veci. Fără această nădejde şi fără împlinirea ei, viaţa trecătoare i-ar fi lipsită de sens şi ar fi 
mai mult un prilej de chin. Omul e creatură supusă morţii, dar e făcut pentru a se împărtăşi de 
viaţa nemuritoare a lui Dumnezeu, căci e făcut pentru unirea cu Dumnezeu. 

CAPITOLUL 8 

NUMAI FIUL LUI DUMNEZEU ESTE LUMINA ADEVĂRATĂ. 

IAR CREATURA NU ESTE AŞA, FIIND FĂCUTĂ PĂRTAŞĂ 
LA LUMINĂ. ARE CA TEXT SPUSA: 

"Era Lumina adevărată " 

Dumnezeiescul Evanghelist recapitulează iarăşi în mod folositor ceea ce 
a spus. Distinge clar Lumina adevărată, adică pe Unul-Născut, de cele care nu 
sunt astfel, adică de cele create. Distinge limpede ceea ce e prin fire, de cele 
după har, pe Cel care Se lasă participat, de cele ce se împărtăşesc de El, pe 
Cel ce Se dăruieşte, de cele cărora Se dăruieşte, ele având nevoie de aceas¬ 
ta. Şi dacă Fiul este Lumina adevărată, nimic în afară de El nu este lumina 
adevărată, nici nu are de la sine puterea de-a fi şi de-a se numi lumină. Dar 
nici cele create nu vor da din firea proprie lumina ca pe un rod al firii lor. Ci, 
precum sunt aduse la existenţă din cele ce nu sunt, aşa, din faptul de a nu fi 
lumină, ele, primind raza Luminii adevărate şi fiind luminate prin împăr¬ 
tăşirea de firea dumnezeiască şi duse la imitarea Aceleia, se vor numi şi vor 
fi şi ele lumină. 

Iar Cuvântul lui Dumnezeu este în mod fiinţial Lumină, nefiind aceasta 
prin împărtăşirea după har, nici având în Sine însuşirea aceasta ca accident, 
sau ca har adăugat, ci ca pe un rod neschimbat al firii neschimbate şi ca pe 
un bun inalterabil, trecând din Tatăl la Moştenitorul fiinţei Lui 137 . Şi astfel, 
creatura nu va avea calitatea de-a fi lumină, ci o primeşte ca una care nu o are, 
ca una care fiind întuneric se luminează, ca pe un har dobândit din iubirea de 
oameni a Celui ce-i dă această demnitate 138 . Aşadar, El e Lumina adevărată, 


137. Lumina nu este în Dumnezeu-Cuvântul ca un accident variabil, cum este la per¬ 
soanele umane, ce pot fi când cunoscătoare, când necunoscătoare, ; putând fi când frig, când 
cald, nici n-o are printr-un har de la o existenţă de o fire superioară. în Fiul ea ţine de fiinţa Lui 
neschimbată, El primind-o odată cu fiinţa de la Tatăl şi fiind în mod neschimbat numai lumină, 
numai cunoştinţă a tuturor. 

138. Creatura are lumina vieţii nemuritoare, sau sensul existenţei, nu din sine, ci de la 
Dumnezeu, Cel ce o are prin fire. Ea primeşte lumina acestui sens, ca una ce prin fire e în 
întunericul lipsei de sens. Dar între caracterul ei de întuneric şi între lumina ce o primeşte nu 
e o contradicţie care face întunericul imposibil de risipit Creatura trăieşte întunericul ei ca pe 
o stare neplăcută, ca o stare care însetează după lumină. Ele se contrazic numai întrucât nu 
pot coexista. Dar într-un fel întunericul creaturii însetează după lumină şi vrea să i se risi¬ 
pească întunericul prin lumină. Nu ţine de firea creaturii lumina, sau sensul vieţii fără sfârşit, 
ci întunericul lipsei de sens. Dar pe de altă parte, ea însetează după lumina care e de la 
Dumnezeu, nu din ea ca creatură, ci din Dumnezeu ca Creatorul ei, Care e altceva decât ea, 
sau opusul ei, dar fără de Care ea nu e fericită, nu se împlineşte. Natura creată a omului e 
făcută pentru supranaturalul necreat. Creatura are, în întunericul ei, o sete după lumină şi o 
capacitate de a o primi. Natura are o necesitate de-a se întregi prin supranatural. Necesitatea 

iar creatura nu este. Existând deci o astfel de deosebire şi un înţeles atât de 
important despărţind pe Fiul lui Dumnezeu de creatură, în ceea ce priveşte 
identitatea firii, cum n-ar aiura foarte mult, mai bine-zis cum n-ar fi ieşiţi din 
mintea cea bună cei ce ar spune că El este făcut şi Dar pune în rând cu cele 
făcute pe Creatorul tuturor, nevăzând, cum socotesc eu, prin ce necredinţă 
îndrăznesc să se primejduiască şi neînţelegând nici ce spun, nici cele pe care 
le afirmă? Căci celor ce obişnuiesc să cerceteze mai exact adevărul celor de 
faţă, nu li se va dovedi prin nimic că Unul-Născut, adică Lumina adevărată, 
este creat sau făcut, sau fiind peste tot de-o fire cu creaţia, ci din toate părţile 
se vede foarte uşor, şi nu mai puţin din argumentul de mai jos, înţelegerea 
adevărată a celor în discuţie. 

Argumente sau silogisme prin care se poate învăţa că 
singur Fiul este Lumina adevărată, iar creaţia nu este, 
pentru că nu este de o fire cu El 

Dacă, fiind strălucirea slavei lui Dumnezeu-Tatăl, Fiul este Lumina ade¬ 
vărată, El nu va fi de o fire cu creaţia, ca să nu se înţeleagă şi firea ca strălu¬ 
cire a lui Dumnezeu-Tatăl, având puterea să fie prin fire ceea ce este Fiul 139 . 

Altul: Dacă toată creaţia poate fi Lumina adevărată, pentru care cauză 
se atribuie aceasta numai Fiului? Căci ar trebui, în baza egalităţii, să se re¬ 
cunoască şi celor făcute că sunt Lumina adevărată. Dar aceasta nu se potri¬ 
veşte nici uneia dintre cele făcute, ci e proprie numai fiinţei Fiului. Deci în 
mod propriu şi adevărat aceasta se va atribui numai Fiului, iar celor făcute, 
nu. Cum deci va fi Fiul de o fire cu creaţia, şi nu mai degrabă cu Cel mai pre¬ 
sus de creaţie, ca fiind împreună cu Tatăl mai presus de ea? 

Altul: Dacă lumina neadevărată nu este identică cu Lumina adevărată, 
căci în fiecare este ceva deosebit, iar Lumina adevărată sau după fire s-a 
numit Fiul, creatura nu va fi Lumina adevărată 140 . Aşadar, nu sunt nici de o 
fire cele astfel deosebite. 


de-a se întregi sau realiza prin Dumnezeu ţine cumva de natură. întunericul uman e contra¬ 
dictoriu în sine: pe de o parte se opune luminii, pe de alta însetează după lumină. Uneori crede 
că are lumina în el însuşi. 

139. E propriu Fiului născut din Tatăl să fie Lumină, sau strălucirea slavei Lui. Firea 
creată, nefiind născută din Tatăl, nu poate fi lumina sau strălucirea slavei Tatălui. Ea, fiind 
creată, nu e fiu cum e Fiul. Şi numai Fiul reflectă strălucirea măririi Tatălui. Tatăl transmite 
Fiului tot ce are, cum nu transmite creaţiei, care nu e din fiinţa Lui. Nu poate avea creatura 
conştiinţa de fiu al Tatălui, deci conştiinţa deplinătăţii Lui nesfârşite. Fiul născut din Tatăl 
veşnic are viaţa veşnică a Tatălui, deci şi lumina Lui, sau sensul existenţei. Creatura nu poate 
avea în sine această viaţă eternă de la sine, deci nici lumina. Ea o poate primi numai de la Fiul 
lui Dumnezeu, Care i-o dă prin umanitatea asumată de El. 

140. într-un fel este lumină şi creatura Dar nu e lumina adevărată, căci nu e lumină prin 
fire, sau prin sine, ci prin împărtăşire de Fiul cel de fiinţă dumnezeiască. Lumină adevărată 

Altul: Dacă nu este numai Unul-Născut Lumina adevărată, ci e propriu şi 
creaturii să fie lumina adevărată, pentru care pricină El " luminează pe tot 
omul care vine în lume"? Căci având aceasta şi firea creată, ar fi de prisos să 
mai fie luminată prin Fiul. Dar numai El luminează, iar noi toţi suntem părtaşi 
la El. Deci nu e identic în calitatea fiinţei Fiul cu creaţia, precum nici cel ce 
se împărtăşeşte cu Cel de care se împărtăşeşte 141 . 

Altul: Dacă nu aparţine după fire numai Fiului să fie Lumina adevărată, ci 
o are aceasta şi creatura, socotesc că în zadar spune Psalmistul către unii: 
"Apropiaţi-vă de El şi vă luminaţi" (Ps. 33, 5). Căci aceea ce e lumină nu ar 
deveni lumină cu adevărat prin împărtăşirea de altcineva, dar nici nu ar 
străluci prin iluminarea ce-i vine de la altul, ci va avea desăvârşirea mai de¬ 
grabă de la firea proprie. Dar vedem că omul are nevoie de lumină, fiind de 
o fire creată. Şi are dreptate Psalmistul când strigă către Cuvântul lui Dum¬ 
nezeu: "Că Tu vei aprinde făclia mea, Doamne, Dumnezeul meu, vei lumina 
întunericul meu" (Ps. 17,31). Deci nu suntem lumina cu adevărat noi înşine, 
ci mai degrabă suntem părtaşi la Cuvântul, Care ne luminează, şi străini prin 
fire de Lumina adevărată, Care este Fiul 142 . 

Altul din aceeaşi (premisă): Dacă mintea omenească s-a numit făclie 143 , 
după spusa din Psalmi: "Că Tu vei lumina făclia mea, Doamne", cum vom fi 
lumină cu adevărat? Căci lumina e adăugată şi dată făcliei. Şi dacă întunericul 
din noi îl luminează numai Unul-Născut cum nu e mai degrabă El cu ade¬ 
vărat lumină, iar noi, întuneric? Iar dacă aceasta este adevărat cum ar fi El de 
o fire cu creaţia, fiind atât de mult mai presus de ea? 


este Cel ce n-o are de la altcineva, ci prin Sine. Pentru că, fiind aşa, ea n-are început, nici nu e 
condiţionată de împărtăşire celui ce-o are de la altul. Fiul este şi prin aceasta lumina nemăr¬ 
ginită şi poate comunica altora la nesfârşit lumina Sa. Şi nu e silit la aceasta de vreo lege, ci o 
face liber, arătându-L ca Persoană. Din El şi din Tatăl Lui vine toată lumina, întrucât orice altce¬ 
va e creaţia Lui. 

141. Creatura poate avea prin participare puteri dumnezeieşti, dar aceasta n-o face iden¬ 
tică cu Creatorul. Deosebirea cea mare este că creatura are cele dumnezeieşti primindu-le de 
la Dumnezeu, pe când Dumnezeu le are prin Sine. Aceasta şi uneşte, dar şi deosebeşte crea¬ 
tura de Dumnezeu Cel necreat şi Creator. Nu există între ele nici o identitate panteistă, nici o 
despărţire totală. Despărţirea aceasta s-a accentuat numai în creştinismul occidental prin 
negarea energiilor necreate, care sunt deosebite de fiinţa lui Dumnezeu, şi prin considerarea 
că graţia dată oamenilor este creată. 

142. E cea mai mare lumină pentru Fiul a se şti Fiu al lui Dumnezeu-Tatăl. El ştie în grad 
desăvârşit prin aceasta că va exista în veci. Căci nu va putea fi Tatăl fără El ca Fiu. Tot ce ştie 
Tatăl despre toate ştie şi El. Şi din El ca Lumină se împărtăşesc toţi oamenii, prin faptul că El 
S-a făcut şi om. 

143. Mintea omenească e făclie primitoare a luminii, e făcută pentru aceasta, nu e lumi¬ 
na prin sine. Căci nu ştie de la sine despre cele ce sunt, ci privindu-le pe ele. Iar prin aceasta 
află şi sensul lor şi al persoanei umane care îl sesizează. Dar nu deplin, ci numai cunoscând şi 
pe Dumnezeu. 

Altul: Dacă e propriu creaţiei să fie lumina adevărată precum este Fiului, 
şi omul va fi lumină adevărată, întrucât e parte a ei. Căror fiinţe spunea atunci, 
prin Sfinţii prooroci, Dumnezeu-Tatăl: "Şi va răsări vouă , care vă temeţi de 
numele Meu , soarele dreptăţii " (Mal. 4, 2)? Căci ce nevoie avea în acest caz 
lumina cea adevărată de soare ca s-o lumineze ? Dar nici Tatăl nu putea fă¬ 
gădui pe Acesta decât celor ce aveau nevoie de lumină. Şi, primindu-L, ne-am 
luminat Deci e Altul decât noi şi decât creaţia, în ceea ce priveşte firea, Unul- 
Născut, Care e Lumina adevărată şi poate lumina pe cele ce au nevoie de 
lumină. 

Altul: Dacă nu numai Fiul este Lumină adevărată, ci o are pe aceasta şi 
creaţia, ea va fi şi în noi. Ce motiv i-a determinat în acest caz pe Sfinţi să strige 
către Dumnezeu:" Trimite lumina Ta şi adevărul Tău" (Ps. 42, 3)? Spune-mi, 
ce folos socoteau că avem repetând adeseori aceste cereri? Şi dacă ştiau că 
omul are trebuinţă de lumină şi are nevoie de un adaos al ei de la altul, cum 
va mai zice careva dintre ei, grăind adevărul, că şi omul însuşi e Lumină? Iar 
dacă omul nu are nevoie de Cuvântul luminător, pentru ce Dar mai chema pe 
Cel ce nu i-ar putea aduce nici un folos? Dar nu se poate spune că mintea 
Sfinţilor s-a abătut de la adevăr, ba şi Dumnezeu-Tatăl însuşi trimite pe Fiul 
celor ce nu au nevoie de El. Deci, Unul-Născut este Altul prin fire decât 
creaţia, ca Cel ce luminează cele ce au nevoie de lumină. 

Altul: Dacă vedem că creaţia are nevoie de lumină, iar pe Unul-Născut că 
o luminează pe ea, înseamnă că creaţia nu se conduce pe ea însăşi spre 
lumină. Deci, ea nu e nici Lumină adevărată, ca Fiul. 

Altul: Dacă lumina prin fire şi adevărată nu se întunecă, iar Unul-Născut 
este Lumina adevărată, şi creatura la fel este Lumina adevărată, pentru ce 
spune Scriptura despre Fiul: " întunericul nu a cuprins-o pe ea ", iar Pavel, 
despre noi: "în care Dumnezeul veacului acestuia a orbit minţile necredin¬ 
cioşilor (II Cor. 4, 4) şi iarăşi Mântuitorul însuşi: "Până ce aveţi lumină , 
umblaţi în lumină , ca să nu vă cuprindă întunericul" (In 12, 35) ? 144 Căci e 
vădit tuturor că, dacă nu s-ar putea să fie unii dintre noi cuprinşi de întuneric, 
n-ar fi spus Mântuitorul ceva de felul acesta. Cum deci sunt aceiaşi după fire 
Unul-Născut şi creaţia, Cel neschimbat, cu cea schimbătoare, nepătimind El 
nimic din cele ce vin peste cea care se întunecă şi care poate să dobândească 


144. Creatura, nefiind prin sine, ea poate fi şi luminată de Creatorul ei, sau Acela îi poate 
arăta sensul existenţei, putând da fiinţelor conştiente viaţa veşnică. Dar ea se poate şi întuneca, 
despărţindu-se de Dumnezeu. 

Creaţia primeşte lumina numai de la Dumnezeu, Care are veşnicia, dând şi fiinţelor crea¬ 
te conştiente veşnicia, sau scăpându-le de moarte. Prin ea însăşi cade în moarte şi deci în lipsa 
de sens. Dar e fâcută pentru a primi lumina sau veşnicia de la Dumnezeu prin Fiul Lui. 

luminarea care i se face proprie ca un adaos parţial, lumina nefiind înră¬ 
dăcinată în ea prin fire? 

Altul: Dacă nu numai Unul-Născut este Lumina adevărată, ci o are pe 
aceasta şi creaţia, ca fiind de o fire cu El, de ce strigăm către Dumnezeu- 
Tatăl: " întru lumina Ta vom vedea lumină 11 (Ps. 35, 9)? Căci dacă suntem 
lumina adevărată, cum vom fi luminaţi prin altul? Iar dacă spunem aceasta ca 
având trebuinţă de lumină din afară, ne arătăm ca nefiind lumină cu adevărat 
Deci, nici nu suntem de o fire cu Cuvântul, Care este aşa de mult mai presus 
de noi prin fire. 

Altul mai explicit Domnul nostru Iisus Hristos se află zicând în Evan¬ 
ghelie: "Aceasta este judecata, că Lumina a venit în lume şi oamenii au iubit 
întunericul. Căci faptele lor erau rele. Fiindcă tot cel ce face cele rele urăşte 
lumina şi nu vine la lumină " (In 3, 19-20) 145 . Dar dacă Unul-Născut este 
Lumina adevărată şi creaţia poate fi de asemenea lumină adevărată, cum vine 
El ca s-o lumineze pe ea, şi ea iubea întunericul? Sau cum vine ea la lumină, 
dacă este lumina adevărată? Căci cele ce aparţin firii unora au firea ca cea în 
care sunt înrădăcinate. Iar cele alese prin voinţă nu au o astfel de stabilitate. 
De pildă, nu dobândeşte omul din voinţă faptul că e cuvântător, căci are 
aceasta prin fire. Dar va avea prin voinţa lui faptul de-a fi rău sau bun; şi, de 
asemenea, din libertate va iubi dreptatea sau contrariul ei. Dacă deci creatu¬ 
ra este prin fire lumină -căci aceasta înseamnă adevărata 146 -, cum nu vine 
la lumină? Sau cum iubeşte întunericul, ca una ce nu are prin fire calitatea de-a 
fi lumină adevărată, ci împlinind mai degrabă pornirea voluntară spre mai 
bine sau spre mai rău? 147 Deci potrivnicii să îndrăznească sau să spună că nu 


145. Aici Mântuitorul identifică întunericul cu răul. Căci răul este tot una cu îngustimea 
nefericită a egoismului, pe când binele este lărgimea iubirii prin care creatura conştientă se 
lărgeşte în cuprinderea tuturor, şi mai ales a lui Dumnezeu, Care le cuprinde şi le iubeşte pe 
toate. Astfel, lumina este una cu iubirea, care e înţelegerea largă şi preţuirea tuturor, şi deci a 
lui Dumnezeu, în Care sunt toate. Şi iubirea tuturor aduce subiectului ei preţuirea tuturor. Şi 
aceasta îl face pe om fericit. 

146. A avea "lumina adevărată" înseamnă a avea Lumina prin fire, zice Sfântul Chirii. Dar 
a avea lumina prin fire înseamnă a nu putea să nu fie luminat şi să nu lumineze, aşa cum a fi 
cuvântător prin fire înseamnă a nu putea fi necuvântător. Dar a nu putea fi luminat şi a nu putea 
să nu lumineze e mai mult decât a nu putea vorbi. înseamnă nu numai a nu sfârşi să lumineze 
cât este pe pământ, cum se întâmplă cu vorbirea, ci a nu sfârşi să fie luminat şi să lumineze - 
deci a fi veşnic -şi a nu fi început să fie luminat -deci a fi lumină din veci. Aceasta e în mod 
deosebit propriu lui Dumnezeu. De când există prin firea Lui şi până va exista, adică din veci 
şi până în veci, va fi Lumină. 

147. Deci, în firea conştientă creată este şi o pornire spre mai bine, şi una spre mai rău, 
dar mai multul bine sau binele deplin nu-1 poate face decât cu puterea lui Dumnezeu Cel prin 
fire atotbun, sau atotluminos, căci dacă lumina înseamnă vederea largă şi preţuirea celorlalţi 
şi a celorlalte, sau neînchiderea în egoism, aceasta o are în mod desăvârşit Dumnezeu, Care 
le vede toate în valoarea lor. 

există în Fiul prin fire prerogativele mai presus de creaţie, ca să se dea mai 
pe faţă şi să fie auziţi de toţi ca fiind cei ce îl defaimă, şi: "Zdrobi-va Domnul 
toate buzele cele viclene, şi limba cea plină de mândrie" (Ps. 11,3); sau, dacă 
mărturisesc limpede că există în El cele bune în mod fiinţial, să nu unească 
cu El într-o unitate după fire creatura, care nu e aşa, precum am dovedit 

Altul: Dacă nu singur Cuvântul lui Dumnezeu este Lumina cea adevă¬ 
rată, ci şi creaţia e ca El, pentru care pricină zice: "Eu sunt Lumina lumii" (In 
8,12)? Sau cum vom răbda să ni se golească firea de cea mai frumoasă pre¬ 
rogativă, dacă avem şi noi puterea să fim lumina adevărată, având-o pe aceas¬ 
ta şi fiinţa creată? Iar dacă Unul-Născut spune cu dreptate: "Eu sunt Lumina 
lumii", e vădit că creatura va fi lumină prin relaţia cu El 148 , şi nu în alt mod. 
Iar dacă e aşa, nu este de o fire cu El. 

Altul: Dacă nu singur Fiul este cu adevărat Lumina, ci aceasta se află şi 
în cele create, ce vom zice când ne scrie preaînţeleptul Petru: 11 Voi sunteţi 
seminţie aleasă, neam sfânt, popor în grija (lui Dumnezeu), ca să vestiţi în 
lume bunătăţile Celui ce v-a chemat din întuneric la minunata Lui lumină" (I 
Pt. 2,9)? Ce este întunericul din noi, sau în ce întuneric am fost, dacă suntem 
şi noi lumină cu adevărat? în ce fel am fost chemaţi la lumină dacă nu eram 
în întuneric? Şi nu minte vestitorul adevărului, care a îndrăznit să spună: "De 
vreme ce căutaţi dovadă că Hristosgrăieşte întru mine" (II Cor. 13, 3). Şi am 
fost chemaţi "la minunata Lui lumină", de la întuneric, şi nu altfel. Iar dacă 
aceasta este adevărat, creatura nu este cu adevărat lumină, ci singur Fiul este 
propriu-zis şi cu adevărat Lumina, iar cele create, prin împărtăşire de El, şi de 
aceea nu sunt de o fire cu El. 

Alte silogisme mai simple, înşirate spre mărturie cititorilor că singur 
Fiul lui Dumnezeu este Lumina adevărată, iar firea celor create 
este luminată din darul Lui, neavând puterea să fie lumină 
în mod fiinţial ca Acela 

Psalmistul zice: "Insemnatu-s-a peste noi lumina feţei Tale, Doamne" (Ps. 
4, 6). Ce este faţa lui Dumnezeu-Tatăl, a cărei lumină s-a însemnat peste noi? 


148. Creatura n-are nimic prin sine, ci toate le are prin relaţie cu Dumnezeu, pe când 
Dumnezeu le are toate prin Sine, nefiind supus nici unei relaţii. A nu fi şi a nu avea ceva decât 
prin relaţie înseamnă o mărginire. Dar a putea fi în relaţie cu Dumnezeu este şi un dar dat 
creaţiei ca însuşire de la Dumnezeu. Aceasta înseamnă că creatura este sau are ceva prin 
împărtăşire de Dumnezeu. Ea e făcută deci pentru Dumnezeu. Ea nu poate fi decât în legătură 
cu El. Trebuie gândită împreună cu Dumnezeu, nu poate exista fără să fie gândită împreună 
cu El. Creatura are existenţa şi însuşirile constitutive ale firii numai prin relaţie cu Dumnezeu, 
numai din voia Lui. Lumina şi toate cele bune creatura le are din relaţia cu Dumnezeu, dar prin 
voia ei. Creatura e numaidecât în relaţie cu Dumnezeu, dar e nevoie şi de libertate în această 
relaţie ca să fie şi să crească în normalitatea şi fericirea ei. 

Fără îndoială, Fiul lui Dumnezeu Unul-Născut, chipul Lui neschimbat De 
aceea a spus: 11 Cel ce Mă vede pe Mine vede pe Tatăl" (In 14, 9). Şi: "s-a 
însemnat peste noi " îl arată de un chip cu El, întipărind prin Duhul Său lumi¬ 
na Sa ca chip dumnezeiesc în cei ce cred în El, ca şi ei să fie dumnezei aseme¬ 
nea Lui şi fii ai lui Dumnezeu 149 . Dar dacă lumina adevărată este proprie şi 
celor creaţi, cum s-a însemnat peste noi? "Căci lumina luminează în întune¬ 
ric", după spusa purtătorului de Duh Evanghelist Iar lumina cum s-ar face 
arătată în lumină? 

Altul: Psalmistul zice: "Lumină a răsărit dreptului" (Ps. 96,12). Dar dacă 
a răsărit celui ce o are şi nu are nevoie de ea, e de prisos (să-i răsară). Iar dacă 
lumina îi răsare celui ce nu o are, Lumină e numai Unul-Născut, iar creaţia e 
participantă şi de aceea e de altă fire. 

Altul: Psalmistul zice: "Căci nu cu sabia lor au moştenit pământul şi nu 
braţul lor i-a izbăvit pe ei, ci dreapta Ta şi braţul Tău şi luminarea feţei Tale" 
(Ps. 43, 4-5). Luminare a lui Dumnezeu-Tatăl numeşte în acestea desco¬ 
perirea Fiului prin Duhul şi călăuzirea tuturor celor ce sunt, singura care a 
izbăvit pe Israel şi l-a scăpat de sub puterea Egiptului 150 . Dacă deci nu numai 
Unul-Născut este lumina adevărată, ci şi în cei creaţi se află aceeaşi înaltă ca¬ 
litate, pentru ce nu s-ar izbăvi prin propria lumină cei despre care e vorba, ci 
se arată întăriţi de un ajutor străin, şi nu de o lumină existentă în mod nece¬ 
sar în ei? Dar e vădit că Unul-Născut a luminat celor ce aveau nevoie de lu¬ 
mină. Deci El şi numai El este Lumina adevărată, iar prin El primeşte creaţia 
harul. Iar de e aşa, cum ar fi ea de o fire cu El? 


149. Fiul e faţa Tatălui. Iar faţa e una cu Cuvântul, sau cu arătarea atotcuprinzătoare a Lui. 
Căci aşa e şi faţa omului. în faţa mea e implicat altul, sau sunt implicaţi alţii. Faţa mea nu e 
numai pentru mine, ci şi pentru altul. în ea e şi lumina din mine, dar şi din altul. Căci în faţă 
se întâlnesc două persoane în interesul şi iubirea lor reciprocă. Prin ea privesc spre altul şi 
sunt văzut de altul. Dar în Dumnezeu faţa sau manifestarea Tatălui e aşa de mult şi a Altuia, că 
ea are caracter de ipostas sau de Persoană deosebită, trăită de Tatăl ca partener de dialog. E 
comunicarea fiinţei unui alt Ipostas. Fiinţa nu e statică în persoane, ci se comunică prin per¬ 
soane. Iar prin persoană fiinţa se comunică alteia ca lumină. Lucrurile nu comunică atâta 
lumină ca persoana. în persoanele umane fiinţa se comunică de la persoană la persoană 
îmbogăţindu-se. Căci fiecare persoană aduce în această comunicare felul ei de legătură cu 
toată creaţia şi cu Dumnezeu. Iar în Dumnezeu fiinţa ce şi-o comunică Persoanele este infinită. 
Tatăl îşi comunică fiinţa ca Tată, Fiul şi-o comunică ca Fiu. Luminându-ne şi pe noi în comu¬ 
nicarea Sa ca Fiu către Tatăl, ne face şi pe noi fii ai Tatălui, recunoscând că de la Tatăl avem 
totul în comunicarea creatoare şi luminătoare prin Fiul. 

150. Fiul, ca arătare a fiinţei Tatălui, descoperindu-L ca Tată, nu e numai luminare a 
înţelesului adevărat al Dumnezeirii, ca iubire între Persoane, ci şi putere. Esenţa supusă 
legilor n-are puterea de-a ne scăpa de sub legile cărora e supusă şi ea. Dar persoana face şi 
ceea ce e bine, dar şi cele rele şi moare în mod fatal. 

Altul: Psalmistul zice: " Fericit este poporul care cunoaşte strigăt de 
bucurie; Doamfie, în lumina feţei Tale vor umbla 11 (Ps. 88, 1546). Pentru ce 
nu vor umbla mai degrabă şi ei în lumina proprie? Spune-mi, pentru ce, pri¬ 
mind luminarea de la altul, dobândesc mântuirea, dacă sunt şi ei în mod real 
lumina cu adevărat, precum este faţa lui Dumnezeu-Tatăl, adică Fiul 151 ? Dar 
socotesc că este vădit fiecăruia că Cuvântul procură firii noastre luminarea, ca 
celei ce are nevoie de ea, iar aceasta, primind ceea ce nu are, se mântuieşte. 
Deci, cum vor putea fi aceiaşi după fiinţă Unul-Născut şi cele făcute prin El? 

Altul: Psalmistul zice:" Răsărit-a în întuneric lumină drepţilor (Ps. 111, 
4). Cum era dreptul în întuneric dacă este şi el lumină? Dar cum este Cu¬ 
vântul lumina cea adevărată, o dată ce şi firea celor create o are pe aceasta, ca 
şi Unul-Născut? Iar dacă se trimite drepţilor lumina, fiindcă nu o au, n-avem 
nevoie spre dovedire de multe cuvinte. Căci însăşi firea lucrurilor va striga că 
nu e acelaşi în fiinţă cu Cel desăvârşit cel ce are vreo trebuinţă de Cel ce 
dăruieşte din prisosinţă celui ce are nevoie. 

Altul: " Luminează-te , luminează-te, Ierusalime. Căci vine lumina ta şi 
slava Domnului peste tine a răsărit 1 (Is. 60, 1). Dacă firea celor create are 
lumina de la sine, şi aceasta nu îi este proprie Celui ce spunem că este Unul- 
Născut, adică Lumina adevărată, cum va avea nevoie Ierusalimul de ceea ce-1 
luminează pe el? Iar deoarece Ierusalimul primeşte să fie luminat prin har, 
singur Fiul care îl luminează este Lumina adevărată şi singur El îi dă ceea ce 
nu are. Iar de este aşa, cum nu va fi Ierusalimul altul prin fire faţă de Acela? 

Altul: 11 Iată, Te-am dat spre legătură neamului Meu, spre lumină po¬ 
poarelor 41 (Is. 42, 6). Dar cum avea trebuinţă de lumină creatura raţională 
aflătoare pe pământ, dacă prin fire este ea însăşi lumina adevărată? Căci 
Dumnezeu-Tatăl îi dă ei pe Fiul Său ca uneia ce nu are lumina 152 . Şi, primin- 


151. în greceşte şi în latineşte există un singur cuvânt pentru "faţă" şi "persoană". Căci 
numai persoana are faţă, fiindcă în ea se descoperă un conţinut spiritual şi un interes conştient 
pentru altă persoană. Prin feţe comunică persoanele. Prin faţă comunică o persoană alteia şi 
curajul, şi tăria, şi bucuria. De aceea, faţa Tatălui, adică Persoana Fiului, ne comunică şi mân¬ 
tuirea. Căci în fond mântuirea constă în scăparea de izolarea egoistă. Mântuirea mea este în 
altul, şi mântuirea veşnică, în Persoana născută din Dumnezeu-Tatăl. 

152. Firea omenească, deşi e raţională, n-are cunoaşterea sensului ei şi al lumii prin ea 
însăşi. De aceea, deşi e raţională, prin ea însăşi rămâne în întuneric. Dar e raţională şi în sen¬ 
sul că însetează după lumina sensului ei. Animalul nu aspiră după sensul existenţei lui. Omul 
aspiră, tocmai pentru că e conştient de viaţa lui, de viaţa veşnică ca sens al existenţei lui. Dar 
aceasta n-o poate avea decât de la Dumnezeu-Cuvântul. Numai în El îşi satisface setea după 
împlinire şi înveşnicire, numai în El spiritul îşi împlineşte creşterea pentru care e făcut, la ne¬ 
sfârşit Prin el este întuneric, dar cu setea şi cu capacitatea de-a spori la nesfârşit în lumina 
dumnezeiască nesfârşită. Prin el însuşi nu cunoaşte sensul său ("Ştiu că nu ştiu nimic"), dar 
prin Dumnezeu sporeşte la infinit în cunoaşterea după care însetează şi de care este capabil. 
Dar poate rămâne şi veşnic în ignoranţă totală, fiind însă chinuit de ea. 

du-L ea pe Acesta, chiar prin aceasta îşi strigă sărăcia firii sale şi înălţimea 
bogată a Cuvântului care o luminează 153 . 

Altul: "Şi acum , casă a lui Iacob, veniţi să umblăm în lumina Domnului" 
(Is. 2, 3). Pentru ce nu merg şi aceştia în lumina proprie, ci Unul-Născut le 
luminează şi le dăruieşte lor binele fiinţei Lui? Dar nu primesc un dar străin 
cei ce se încred în ceea ce au ei. 

Altul: Mântuitorul zice: "Eu sunt Lumina lumii. Cel ce îmi urmează Mie 
nu va umbla în întuneric, ci va avea lumina vieţii" (In 8, 12). Să îndrăznească 
şi creatura să rostească un astfel de cuvânt, dacă este şi ea cu adevărat lu¬ 
mină. Iar de se teme să spună aceasta, va spune adevărul mărturisind Lu¬ 
mina adevărată, adică pe Fiul. 

Altul: Mântuitorul zice: "Până ce aveţi Lumina, credeţi în Lumină, ca să 
vă faceţi fii ai Luminii" (In 12, 36). Dar oare ar pierde lumina cei ce nu cred, 
dacă sunt prin fire lumină, o dată ce fiinţa creată este lumina adevărată? Cum 
s-ar putea întâmpla aceasta vreodată? Căci lipsurile nu se produc în cele ce 
aparţin unora fiinţial, prin negrija lor, ci în cele pe care firea le lucrează prin 
voinţă şi în cele ce obişnuiesc să fie câştigate şi pierdute fără pieirea supor¬ 
tului. De pildă: omul este raţional prin fire, dar făcător de vapoare prin voinţă, 
sau slab în trup prin accident. Deci nu va fi niciodată cu totul neraţional, dar 
experienţa construirii de vapoare o va pierde poate prin negrijă, cum poate 
respinge şi accidentul patimii, silindu-se spre bine prin unele slujiri. Deci 
însuşirile ce aparţin unora în mod fiinţial sunt înrădăcinate în fire. Dacă deci 
firea celor create poate fi lumina cea adevărată, cum vor pierde lumina cei ce 
nu cred, sau cum se vor face fiii luminii cei ce cred? Căci dacă sunt şi ei lumi¬ 
na prin fire, o vor avea prin ei înşişi. Şi care este plata celor ce cred? Căci o 
vor avea mai degrabă prin ei înşişi, chiar dacă nu au primit credinţa. învăţând 
din aceste raţionamente în privinţa adevărului, vom spune că singur Unul- 
Născut este Lumina adevărată, iar creatura are nevoie de lumină 154 şi de 
aceea este de altă fire. 

Altul: "Deci le-a zis lor Iisus: încă puţină vreme Lumina este cu voi. 
Umblaţi cât aveţi Lumina, ca să nu vă apuce întunericul" (In 12,35). Şi în cele 
de faţă vei aplica cu pricepere raţiunea din cele spuse înainte. Căci lumina 
existentă prin fire nu va fi niciodată cuprinsă de întuneric. 


153. însuşi faptul că poate primi pe Cuvântul arată trebuinţa lui după El şi împlinirea pe 
care i-o aduce El. Omul e înzestrat cu setea după unirea cu Dumnezeu şi cu capacitatea de a-L 
primi. E un întuneric dornic de lumină, nu contrar prin fire luminii. 

154. Creatura raţională are nevoie de lumină atât în sensul că nu o are prin sine, cât şi în 
sensul că e însetată de ea. 

Altul: Ioan zice: "Cine zice că este în lumină şi pe fratele său îl urăşte, 
acela este în întuneric până acum " (I In 2, 9) 155 . Deci lumina este în noi prin 
alegere, şi mai mult prin voinţă decât avută prin fiinţă, dacă cel ce urăşte pe 
fratele este în întuneric. Iar Lumină prin fiinţă este Unul-Născut, căci în El 
lumina nu este un rod al alegerii. Deci, nici Cel ce atât de mult e mai presus 
de ei nu e de o fire cu cei creaţi. 

Altul, înrudit cu cel dinainte: "Cel ce iubeşte pe fratele său rămâne în 
lumină" (I In 2, 10). Iubirea aduce celor creaţi cele pe care nu le au, adică 
Lumina 156 . Iar Unul-Născut este Lumina. Deci, e Altul decât cele în care vine 
prin iubire. 


CAPITOLUL 9 

SUFLETUL OMULUI NU EXISTĂ ÎNAINTE DE TRUP, 

NICI NU SE PRODUCE ÎNTRUPAREA LUI DIN PRICINA 
UNOR PĂCATE MAI VECHI, CUM SPUN UNII. 

ARE CA TEXT SPUSA: 

"Era lumina cea adevărată care luminează pe tot omul 
care vine în lume" (In 1, 9) 

Cu dreptate teologul nu socoteşte că trebuie să spună numai că Unul- 
Născut este Lumina adevărată, ci adaugă la cele spuse îndată dovada, decla¬ 
rând cu glas puternic: Spun că e Lumina adevărată "Care luminează pe tot 
omul care vine în lume". Căci ar zice cineva, căruia nu-i place să audă fără a 
iscodi dogmele dumnezeieşti: Nu îngerii luminează mintea oamenilor? 
Spune-mi, prin cine a învăţat Corneliu că trebuie să se boteze ca să fie mân¬ 
tuit de Dumnezeu (Fapte 10, 3)? Iar Manoe, tatăl lui Ghedeon, nu a aflat de 
mai înainte prin glasul unui înger cele ce vor fi (Jiid. 13,3) ? Proorocul Zaharia 
nu ne spune de asemenea în mod clar: "Şi a zis îngerul grăind către mine: Eu 
îţi voi arăta ce sunt acestea" (Zah. 1, 9)? Şi iarăşi, repetând acelaşi cuvânt, nu 
ne-a arătat clar că îngerii îi descopereau în minte cele ascunse? Căci zice: "Şi 
iată îngerul cel ce grăia către mine sta şi alt înger ieşea întru întâmpinarea lui. 
Şi spuse către el, zicând: Aleargă şi grăieşte către tânărul acela, spunând: Plin 


155. Am amintit într-o notă anterioară că lumina este una cu iubirea. Pentru că cel ce 
iubeşte se deschide altora şi nu se închide în sine, nu rămâne închis comunicării altora. 

156. Iubirea te deschide altora, dar îi şi face pe aceia să te iubească, şi prin aceasta să-şi 
comunice conţinutul lor. Prin iubire veri în ei ceea ce nu vezi când îţi lipseşte iubirea Şi ei 
înşişi îţi arată atunci ceea ce nu-ţi arată când nu-i iubeşti. Iubirea e cheia care îţi descuie în sin¬ 
ceritate adâncurile altora, sau inima lor. De aceea, ea te luminează. 

de rod se va locui Ierusalimul de mulţime de oameni şi de vite, care vor â în 
mijlocul lui" (Zah. 2, 7-8). Spune-mi, ce este aceasta? Dar şi preaînţeleptul 
Daniel, căruia i s-au arătat vedenii minunate, nu primeşte tâlcuirea celor 
văzute prin glasul îngerilor? Căci auzi-1 ce zice: "Şi a fost când am văzut eu, 
Daniel, vedenia, şi am cerut să o înţeleg. Şi iată, a stat înaintea mea ca o vede¬ 
nie de bărbat şi am auzit glas de bărbat prin Uval şi a chemat şi a zis: Gavriile, 
tâlcuieşte-i aceluia vedenia" (Dan. 8,1546). 

Deci e cu putinţă şi îngerilor să lumineze; şi nu numai lor, ci şi omului i 
se dăruieşte puterea să lumineze. Şi, de fapt, acel eunuc iubitor de înţelepciu¬ 
ne, neînţelegând proorociile despre Mântuitorul nostru, zice lui Filip: "Mă 
rog ţie, despre cine grăieşte proorocul? Despre sine, sau despre altcineva?" 
(Fapte 8, 31). Şi învăţătorii celor folositoare vieţii nu fac slujirea lor pentru 
altceva, ci numai pentru viaţă. Dar pentru ce stăruim pe lângă ei, când ar fi 
uşor să-i părăsim, dacă nu pentru că aduc spre dovadă ceea ce s-a spus de 
Mântuitorul nostru către Apostoli: "Voi sunteţi lumina lumii" (Mt. 5,14)? 

Deci, de va veni cineva cu astfel de nedumeriri, va auzi de la noi: Noi 
vedem cele ale lumii într-o compoziţie, şi nimic nu e simplu în ea. Deci cel ce 
poate să înţelepţească pe alţii, o dată ce este creat, nu este însăşi înţelepciu¬ 
nea, ci slujitor al înţelepciunii aflate în el. Căci înţeleptul este înţelept prin 
înţelepciune, şi cel ce învaţă pe cei înţelegători nu este prin sine înţelegerea, 
ci slujitor al înţelegerii existente în el 157 . Prin acea înţelegere sunt şi ei 
înţelegători. Şi iarăşi cel ce ştie să lumineze pe alţii nu este el însuşi lumina, 
ci e dăruitor al luminii aflătoare în el, transmiţând-o prin învăţătură şi comu¬ 
nicând altora bunul pe care l-a primit. De aceea s-a spus şi de către Sfinţii 
Apostoli: "în dar aţi luat, în dar să datf" (Mt 10, 8). Căci bunurile care erau în 
ei le erau date, fără îndoială, de Dumnezeu. Şi firea oamenilor nu se bucură, 
în general, de bunurile proprii; dar nici cea a îngerilor. Căci împreună cu 
chemarea la existenţă, fiecare dintre cele existente a primit şi raţiunea modu¬ 
lui de-a fi de la Dumnezeu; şi socotim că nimic din ce se află fiinţial în ele nu 
poate să nu fie darul generozităţii Creatorului şi să nu aibă ca rădăcină harul 
Făcătorului. Deci, dacă cele create se află într-o compoziţie, nu va fi în ele nici 
o lumină în mod propriu şi simplu, sau în mod necompus, ci prin împărtăşire, 


157. Sfântul Chirii arată neputinţa omului de-a avea înţelegerea exclusiv de la sine, într-o 
izolare totală de Cel ce l-a creat. Precum tot ce ştie omul nu poate fi despărţit de ceea ce a 
învăţat şi de la alţii (de la părinţi, în primul rând), aşa nu poate fi despărţit omul de legătura lui 
cu Cuvântul lui Dumnezeu, Care l-a adus pe lume pe om în general şi pe fiecare ins în special. 

Se mai arată în acest pasaj şi motivul pentru care omul nu cunoaşte totul dintr-odată şi 
pentru ce are nevoie de raţiune în cunoaşterea treptată a lumii şi, prin ea, a Creatorului. 
Lumea e compusă, e o mare sinteză; o cunoaştem pe rând, distingând prin raţiune compo¬ 
nentele ei, dar înţelegând prin aceasta treptat şi legăturile dintre ele, sau lumea ca o mare sin¬ 
teză, care nu există prin ea însăşi. 

şi o va purta fiecare pe aceasta împreună cu celelalte care au primit-o de la 
Dumnezeu 158 . 

Lumina adevărată Care luminează este cea care nu e luminată de altul, 
iar aceasta este Unul-Născut, înţeles în fiinţa Lui simplă şi necompusă. Căci 
Dumnezeirea este străină de orice compoziţie. 

Acestea aşa sunt Dar poate adversarul ne va spune iarăşi: Dacă Sfinţii n-au 
fost lumină prin fire, pentru care pricină Mântuitorul nu i-a numit pe ei 
părtaşi de lumină, ci i-a numit lumină? Şi cum va fi creatura de altă fire în 
raport cu El, dacă, precum a fost El numit Lumină, aşa au fost numite şi 
făpturile raţionale? Căci Ucenicii au auzit de la El: "Voi sunteţi lumina lumii" 
(Mt. 5,14). 

Acestuia îi vom răspunde iarăşi: Pentru ce, o, bunule, am fost numiţi de 
dumnezeieştile Scripturi: dumnezei şi fii ai lui Dumnezeu, după spusa: "Eu 
am zis: dumnezei sunteţi şi toţi ăi ai Celui Prea înalt' (Ps. 81, 6)? Oare, 
părăsind existenţa după fire, ne vom urca la fiinţa dumnezeiască şi negrăită 
şi, scoţând pe Cuvântul lui Dumnezeu din fiimea adevărată, în locul Lui ne 
vom face stăpâni şi noi împreună cu Tatăl şi vom face din harul Celui ce ne 
cinsteşte pricină de impietate? Să nu fie! Ci Fiul va rămâne neschimbat în 
bunătăţile în care este, iar noi vom fi ridicaţi la calitatea de fii şi de dumnezei 
după har, neignorând ceea ce suntem. Aşa credem că sunt şi Sfinţii lumină. 

Dar socotesc că trebuie să ne gândim să vedem şi altceva. Cele raţionale 
dintre făpturi, fiind luminate, luminează prin transmiterea vederilor ce se 
revarsă din minte spre o altă înţelegere (spre înţelegerea altora). Şi această 
luminare s-ar putea numi cu dreptate mai degrabă învăţătură decât desco¬ 
perire. Dar Cuvântul lui Dumnezeu "luminează pe tot omul care vine în 
lume" nu prin învăţătură, precum îngerii, sau oamenii, ci mai degrabă ca 
Dumnezeu, Care, sădind în chip creator în fiecare dintre cei chemaţi la exis¬ 
tenţă sămânţa înţelepciunii, sau a cunoaşterii lui Dumnezeu, sau plantându-i 
fiecăruia rădăcina înţelegerii, îl face astfel făptură raţională, arătând-o părtaşă 
la firea Sa dumnezeiască şi făcând să pătrundă în minte, ca nişte suflări lumi¬ 
noase, strălucirea Lui negrăită, în modul şi sensul ştiute numai de El 159 . Dar 


158. în creatura conştientă nu există o lumină atotcuprinzătoare, o dată ce în ea şi în faţa 
ei toate sunt distincte şi ea are menirea să le cunoască pe rând şi să înainteze în cuprinderea 
tuturor numai cu ajutorul Celui ce le are pe toate în unire şi într-o cunoaştere nesfârşită. Nici 
o creatură nu este o lumină întreagă, pentru că se luminează împreună cu altele, şi toate au 
primit lumina în parte de la Dumnezeu prin creaţie şi înaintează spre întregirea ei, adică înain¬ 
tează împreună în comuniunea cu Dumnezeu, Care e lumina întreagă prin Sine. 

159. Pe de o parte, Dumnezeu a sădit în om sămânţa înţelegerii, pe de alta, a sădit-o prin 
actul creaţiei. Deci, pe de o parte ţine de firea omului, dar, întrucât firea aceasta e creată, 
înţelegerea o are omul de la Dumnezeu, prin împărtăşirea de înţelepciunea sau de Cuvântul 
Lui. Omul e deosebit de Dumnezeu, dar nu cu totul tăiat de El. Chiar prin firea lui este deo¬ 
sebit de Dumnezeu, dar se află şi în legătură cu Dumnezeu. Aşa este şi înţelegerea lui. O are 

socotesc că nu trebuie să spunem despre acestea lucruri de prisos. De aceea 
şi protopărintele Adam e văzut nu dobândind ca noi, în timp, calitatea de-a fi 
înţelept, ci îndată, din primul moment al facerii, se arată desăvârşit în înţe¬ 
legere, păstrând în sine netulburată şi curată luminarea dată firii de Dum¬ 
nezeu şi având demnitatea firii nerăpită. 

Deci Fiul luminează în mod creator, ca Cel ce este Lumina adevărată, iar 
creatura e luminată prin participarea la Lumină. De aceea e numită şi se face 
ea lumină, urcând spre cele mai presus de fire prin harul ce o slăveşte şi o 
încununează cu diferite cinstiri 160 , ca fiecare să ajungă în chip binecuvântat 
între cei cinstiţi şi să înalţe rugăciuni de mulţumire cu glas mare: "Bine- 
cuvintează, suflete al meu, pe Domnul şi nu uita toate binefacerile Lui: pe Cel 
ce curăţeşte toate fărădelegile tale, pe Cel ce vindecă toate bolile tale; pe Cel 
ce izbăveşte din stricăciune viaţa ta, pe Cel ce te încununează cu milă şi cu 
îndurări; pe Cel ce umple de bunătăţi dorirea ta" (Ps. 102,2-5). Domnul face 
ca milostiviri mici şi neînsemnate faţă de raţiunea firii create de El să ajungă 
mari şi minunate, arătând prin ele bunătatea Sa. Căci Dumnezeu a binevoit 
ca şi noi să ne împodobim cu îmbelşugare de bunătăţile Lui şi de aceea ne 
numeşte dumnezei şi lumină şi cu numele oricărei alte bunătăţi. 

Apoi, pe lângă aceasta, spune şi că "în lume era" (In 1, 10). Teologul 
adaugă şi aceasta cu folos, dăruindu-ne prin aceasta o explicare de mare tre¬ 
buinţă. Căci, după ce spusese: "Era Lumina cea adevărată Care luminează pe 
tot omul care vine în lume", era de mare folos ascultătorilor să le spună dacă 
Lumina care luminează pe omul ce vine în lume nu e alta decât Lumina cea 
adevărată şi dacă ea se mută în lume din alt loc, producând luminarea tutu¬ 
ror oamenilor. De aceea purtătorul de Duh ne descoperă în mod necesar 
adevărul şi ne explică înţelesul cuvintelor sale, dând îndată după: "în lume 
era", spusa: "Care vine în lume", făcându-ne să înţelegem că ultima expresie se 
referă la om, sau mai bine-zis la firea luminată, ca la una ce e chemată la exis¬ 
tenţă din cele ce nu sunt. Căci pentru cele create e un lucru înţeles faptul de-a 
nu fi undeva, de unde pornesc în vreun fel oarecare spre existenţă şi primesc 
ca un alt loc pe cel al existenţei. Dar mai propriu şi cu totul potrivit firii oame- 


legată de firea lui, dar legată şi de Dumnezeu. E de o fire deosebită de a lui Dumnezeu, dar 
părtaşă la Dumnezeu. Aşa e şi înţelegerea omului. E deosebită de a lui Dumnezeu, dar există 
ca părtaşă la înţelepciunea lui Dumnezeu. Aceasta face ca înţelegerea lui Dumnezeu, de care 
se împărtăşeşte, să ia în om forma proprie. Pe când în Dumnezeu e nemărginită din veci ca şi 
existenţa Lui, în om e mărginită, dar însetată după nemărginire, însă putând căuta nemăr¬ 
ginirea în mod amăgitor în eul propriu şi în cele create. 

160. Deşi are de la Dumnezeu capacitatea înţelegerii -Adam o are din primul moment al 
facerii, n-o câştigă treptat ca cei născuţi din el — totuşi e o deosebire între ea şi harul prin care 
ea se dezvoltă şi care îi aduce încununarea cu o înţelegere care se arată mai clar ca venind de 
la Dumnezeu şi făcându-1 asemenea Lui, sau îndumnezeindu-1 pe om. 

nilor e să fie luminată îndată şi să primească drept împreună-călătoare şi 
împreună-dăruită cu existenţa înţelegerea de la Lumina ce era în lume, adică 
de la Unul-Născut, Care toate le umple cu puterea negrăită a Dumnezeirii şi 
este împreună de faţă cu îngerii în cer şi e împreună cu cei de pe pământ, 
nelăsând gol de Dumnezeirea Lui nici iadul şi, fiind pretutindeni prezent 
tuturor, nu Se desparte de nici una. De aceea, în mod cu totul cuvenit spune 
Psalmistul, minunându-se: "C/n de voi pleca de la Duhul Tău şi unde voi fugi 
de la faţa Ta? De mă voi sui la cer, Tu acolo eşti. De mă voi coborî la iad, de 
faţă eşti. De voi lua aripile mele de dimineaţă şi mă voi aşeza la marginile 
mării, şi acolo mâna Ta mă va călăuzi şi mă va ţine dreapta Ta " (Ps. 138,740). 
Căci mâna dumnezeiască cuprinde tot locul şi toată zidirea, susţinând în exis¬ 
tenţă toate făpturile, ţinând în viaţă pe cele ce au nevoie de viaţă şi semănând 
lumina spirituală celor capabile de înţelegere. Dar nu este în spaţiu, precum 
am spus înainte, nici nu rabdă mişcarea de mutare -căci aceasta este proprie 
corpurilor -, ci, mai degrabă, pe toate le umple ca Dumnezeu. 

Dar la acestea va spune poate cineva: Ce spunem deci, când ne prezintă 
cineva pe Hristos zicând: "Eu am venit lumină în lume" (In 12, 46)? Sau ce 
înseamnă când Psalmistul spune: "Trimite lumina Ta şi adevărul Tău" (Ps. 
42, 3)? Căci iată-L spunând aici că a venit în lume, ca nefiind încă în ea. Iar 
Psalmistul cere pe Cel ce încă nu e prezent, să fie trimis, şi arată modul trimi¬ 
terii în forma Cuvântului. 

Faţă de unele ca acestea, spunem că Teologul, atribuind Unuia-Născutu- 
lui calitatea dumnezeiască, afirmă că El e în lume şi în toate pururea ca Viaţa 
după fire, ca Lumina după fiinţă, umplând creaţia ca Dumnezeu, Care nu e 
circumscris în locuri, nu e măsurabil prin distanţe, nu e supus cantităţii, nu e 
cuprins în general de ceva, nu trebuie să se mute din loc în loc, ci e prezent 
în toate şi nu lipseşte din nimic. Dar a afirmat că a venit în lume, deşi era 
prezent în ea, prin modul întrupării, "Căci s-a arătat pe pământ şi cu oamenii 
a petrecu f" (Baruh 3, 38), se înţelege cu trupul, făcând prin aceasta mai 
arătată şi mai îngroşată prezenţa Lui în lume; şi Cel odinioară cuprins cu 
înţelegerea Se face văzut şi cu ochii trupului. In felul acesta, făcându-Şi pre¬ 
zenţa mai îngroşată, ne-a dăruit cunoaşterea simţită a lui Dumnezeu, făcân- 
du-Se cunoscut prin minuni şi prin lucrarea unor fapte mari 161 . Psalmistul se 


161. Cuvântul lui Dumnezeu era prezent în toate raţiunile făpturilor, care erau chipuri ale 
raţiunilor Lui. El era prezent şi în înţelegerea omenească. Dar, întrupându-Se, Se face prezent 
nu numai înţelegerii noastre, ci şi ochilor noştri trupeşti, prin trupul asumat Căci, dacă în 
trupul nostru sunt prezente raţiunile Lui în care se activează raţiunile sufletului, care sunt tot 
ale lui, cu atât mai vădite sunt prezente raţiunile Lui în trupul asumat de El şi în faptele minu¬ 
nate săvârşite prin acesta. Deci, Cuvântul n-a venit în lume neexistând înainte în ea, ci a venit 
într-o formă mai sesizabilă. Şi-a unit mai strâns într-o Persoană raţiunile dumnezeieşti cu cele 

ruga să fie trimis la noi Cuvântul lui Dumnezeu ca să lumineze lumea nu în 
alt mod, ci în al Său propriu. Dar socotesc că iubitorul de învăţătură trebuie 
să se gândească şi la aceea că mintea e mai cuprinzătoare decât orice cuvânt 
şi mişcarea înţelegerii e mai ascuţită decât a limbii. Deci, prin subţirimea 
minţii şi prin ascuţimea mişcării ei, vedem frumuseţea bogată a firii dum¬ 
nezeieşti. Dar vorbim despre ea mai omeneşte şi în modul nostru, limba ne- 
având posibilitatea de a cuprinde măsura adevărului. De aceea şi Pavel, vis¬ 
tiernicul tainelor Mântuitorului, cerea de la Dumnezeu cuvânt spre deschi¬ 
derea gurii lui (Col. 4, 3). Deci, sărăcia cuvintelor noastre nu va aduce nici o 
păgubire însuşirilor naturale ale Unuia-Născutului. Cele spuse despre El se 
vor înţelege în chipul cuvenit lui Dumnezeu, însă se vor grăi cele de trebuinţă 
într-un mod mai omenesc, folosindu-ne de vorbirea Lui către noi şi de a 
Sfinţilor despre El, după măsura firii noastre. 

Deci, pe cât socotesc, cele spuse spre explicarea celor propuse ajung. 
Dar, deoarece socotesc că pana care slujeşte dogmelor dumnezeieşti trebuie 
să urce trepte mai înalte prin osteneala ei, să dăm iarăşi cuvântul citat şi să 
cercetăm mai exact cum trebuie înţeles, în mod potrivit omului, ceea ce I se 
atribuie Cuvântului, când se spune: "Care vine în lume ". Căci era în ea lumi¬ 
na, precum ne-a mărturisit şi Evanghelistul însuşi, şi nu afirmăm că Lumina 
vine în lume, ci mai degrabă că vine Omul cel luminat. Spun unii, scoţând din 
inima lor, şi nu din gura Domnului, precum s-a scris, că înainte de crearea 
trupurilor au existat sufletele oamenilor în ceruri, petrecând lung timp într-o 
fericire netrupească şi bucurându-se de un bine adevărat. Dar, deoarece le-a 
cuprins săturarea de cele mai bune, aplecându-se spre cele mai rele, au co¬ 
borât la gânduri şi la fapte prosteşti. Supărându-Se pe drept cuvânt, Creatorul 
le trimite în lume şi, însufleţind trupurile din pământ, le-a silit să poarte 
povara lor şi le-a închis ca într-o peşteră în plăcerile nebuneşti, gândind să le 
înveţe din experienţa însăşi cât de amar lucru este a se lăsa dus spre cele rele 
şi a nu se preocupa de bine. Aceştia răpesc, spre dovedirea acestei vrednice 
de râs mitologii, mai întâi acest cuvânt al Evanghelistului: "Era Lumina cea 
adevărată care luminează pe tot omul care vine în lume". Pe lângă acesta, şi 
alte cuvinte din dumnezeiasca Scriptură, ca, de pildă: "Mai înainte de-a fi 
umilit, am greşit 1 (Ps. 118, 67). Astfel zic, neruşinându-se că aiurează: Iată 
cum spune că, înainte de-a fi fost umilit, adică de-a fi fost încorporat sufletul, 


ale sufletului omenesc, şi prin acestea a lucrat mai vădit prin raţiunile trupului. Deci, întrupân- 
du-Se, tot Dumnezeu-Cuvântul lucra în lume şi tot în modul Său, imprimat prin creaţie firii 
omeneşti. Numai că această lucrare era mai puternică, făcea mai vizibilă prezenţa Lui dum¬ 
nezeiască. în Hristos nu era o contradicţie între lucrarea dumnezeiască şi cea omenească, ci 
prima întărea doar pe ultima, creată de prima. Aceasta o spune Sfântul Chirii. 

a greşit, şi de aceea a fost umilit, fiind legat pe dreptate cu moartea şi 
stricăciunea, precum vede şi Pavel trupul, zicând: "Cine mă va izbăvi de 
trupul morţii acesteia ?' (Rom. 7, 24). Dacă sufletul păcătuieşte, zic aceştia, 
înainte de umilire, şi vine în lume, înseamnă că exista mai înainte. Căci cum 
ar păcătui dacă n-ar exista încă? Şi vine în lume mişcându-se din unele locuri. 
Născocind unele ca acestea împotriva dogmelor Bisericii şi îngrămădind 
mituri deşarte la urechile celor mai simpli, cu dreptate vor auzi: "Vai celor ce 
proorocesc din inima lor ... şi nimic din ale Domnului " (Ier. 23, 16). Fiindcă, 
opunând vedenii şi preziceri şi proorocii ale inimii lor cuvintelor Duhului, nu 
simt la câtă nebunie aleargă născocirile lor, zice Psalmistul: "Tu eşti înfri¬ 
coşător şi cine va sta împotriva mâniei Tale ?' (Ps. 75, 7). Iar că este o mare 
nebunie a socoti că sufletul a fost trimis în trupul din pământ din pricina unor 
păcate de mai înainte, vom încerca să dovedim prin argumentele de mai jos, 
pe cât ne este cu putinţă, cunoscând ceea ce s-a scris: "Dă înţeleptului prilej, 
şi va â şi mai înţelept; dă cunoştinţa dreptului, şi va cunoaşte şi mai mult !' 
(Pilde 9, 9). 

Argumente sau explicări din legătura unor raţionamente 
sau din silogisme 

1. Dacă sufletul omului a existat înainte de clădirea trupurilor, şi acesta, 
aplecându-se spre rău, după presupunerile unora, primeşte ca pedeapsă a 
greşelii coborârea în trup, spune-mi, cum zice Evanghelistul că, venind el în 
lume, este luminat? Căci aceasta socotesc că este o cinstire şi un adaos de 
daruri strălucite. Şi e pedepsit cineva când nu e cinstit, şi nu se pedepseşte 
când e făcut părtaş de bunătăţi dumnezeieşti, ci când se întâlneşte cu mânia 
celui ce-1 pedepseşte. Dar întrucât omul nu vine spre acestea, ci, dimpotrivă, 
se luminează, e vădit că cel cinstit împreună cu trupul nu are întruparea ca 
pedeapsă. 

2. Altul: Dacă înainte de trup sufletul era minte, vieţuind curat întru feri¬ 
cire, iar aplecându-se spre rău a căzut şi de aceea a ajuns în trup, cum, venind 
în lume, se luminează? Căci în acest caz ar trebui să se spună că înainte de-a 
veni în lume era gol de lumină. Iar dacă era aşa, cum era minte curată cel ce 
a fost luminat abia când a venit în lume, şi nu înainte de a fi în trup? 

3. Altul: Dacă sufletul omului a existat înainte de trup, şi de aceea era 
minte curată, deci mai plin de dorinţa celor bune, dar prin abaterea spre rău 
e trimis în trupul pământesc, şi, ajuns în el, i se cere să nu voiască să păcă- 
tuiască, cum nu e nedreptăţit fiindcă nu i s-a poruncit să facă aceasta atunci 
când era mai pregătit spre virturte, neîmbrăcat în relele din trup, ci e obligat 
să facă aceasta, în mod mai puţin uşor, când ajunge în ispitele păcatului? Căci 
Dumnezeu nu lasă nefolosit timpul potrivit, dar nici nu nedreptăţeşte Cel ce 

nu nedreptăţeşte prin fire. Deci, ni se cere să nu păcătuim intr-un timp potri¬ 
vit şi cu dreptate, ca unora ce avem numai acest timp al existenţei în care 
venim cu trupul în lume, prin faptul că nu existăm înainte şi nu părăsim acea 
existenţă ca pe un loc oarecare şi nu ne mutăm din el ca dintr-un început pre¬ 
existent 162 . 

4.1-aş întreba pe aceia: Ce raţiune are trimiterea în trup a sufletului care 
a păcătuit înainte de trup, ca să înveţe prin experienţă urâciunea poftelor 
sale? Nu se ruşinează afirmând aceasta? Ar fi trebuit mai degrabă să fie scos 
din nălucirea relelor, şi nu să fie împins în sânul plăcerilor. Acela ar fi fost un 
mod mai potrivit de vindecare decât acesta. Dacă se impune întruparea, care 
aduce o sporire a bolilor prin îndulcirea cu plăcerile trupeşti, nu va lăuda 
cineva pe cel care slăbeşte autoritatea Celui ce nedreptăţeşte pe bolnav prin 
cele la care îl obligă? Iar dacă întruparea ar impune întărirea patimilor, cum 
va putea să ridice prin ea sufletul căzut din adâncul poftelor şi nu va dezvolta 
mai degrabă începutul bolii, când, chiar lipsit de trup, era atras spre păcat? 

5. Altul: Dacă, existând mai înainte, sufletul a păcătuit, şi pentru aceasta 
a fost împletit cu carnea şi cu sângele, socotind aceasta ca mod al pedepsei, 
cum n-ar trebui ca cei ce cred în Hristos şi au obţinut prin aceasta iertarea 
păcatului să iasă îndată din trupuri şi să lepede ceea ce li s-a impus din prici¬ 
na pedepsei? Căci cum mai are sufletul omului iertarea deplină, dacă rămâne 
încă îmbrăcat în modul pedepsei 163 ? Dar vedem că credincioşii rămân atât de 
departe de voinţa de a se elibera de trupuri, că unesc cu mărturisirea în 
Hristos învierea 164 . Nu va fi deci un mod al pedepsei ceea ce e cinstit şi prin 


162. Dumnezeu ne cere numai în timpul cât suntem în trup să nu păcătuim, pentru că 
numai acest timp îl avem la dispoziţie. Dacă am avea şi o existenţă anterioară, numai cu sufle¬ 
tul, de ce ne-ar trimite în trup, ca să ne îndreptăm prin pedeapsă, când e mai greu să realizăm 
această îndreptare prin trup? De altfel îngerii care păcătuiesc, fără să aibă trupuri, nu sunt 
trimişi în trupuri spre pedeapsă. Ei sunt pedepsiţi chiar în starea lor netrupească. Dacă su¬ 
fletele omeneşti ar fi trimise în trupuri ca să fie îndreptate, de ce moartea cu trupul este un 
lucru de spaimă pentru ele, şi nu mai degrabă o bucurie că revin la starea lor firească? Şi de 
ce ar fi peste tot moartea o pedeapsă pentru ele? Ce rost ar avea apoi tot universul, dacă omul 
se formează ca persoană în trup numai pentru pedeapsă? Trebuie ţinut apoi seama că fiecare 
persoană umană este unică, datorită şi faptului că trăieşte într-un anumit moment istoric şi într-o 
anumită regiune şi societate umană. Altfel şi-ar pierde unicitatea şi nici un om n-ar mai şti ce 
este el propriu-zis. Şi numai aşa se completează toate persoanele umane, ca unice, într-un 
întreg îmbogăţit Trupul are un mare rost în definirea unicităţii fiecărei persoane, dar şi în îm¬ 
bogăţirea relaţiei dintre ele. 

163. Susţinătorii acestei teorii a preexistentei sufletului nu vedeau rolul pozitiv al trupu¬ 
lui în dezvoltarea omului. Prin aceasta sau nu-1 vedeau creat de Dumnezeu, sau îl vedeau creat 
de El ca mijloc de pedeapsă a sufletelor pentru păcate. 

164. Creştinii nu doresc eliberarea de trupuri, ci învierea în trupul înveşnicit Aceasta e 
fericirea completă pe care o doresc. Materia nu are o destinaţie negativă, ci una pozitivă. Nu 

mărturisirea credinţei (adică învierea, n. tr.) şi ceea ce se aşteaptă de la Mân¬ 
tuitorul, Care toate le poate cu uşurinţă, adică întoarcerea la viaţă (în trup, n. tr .). 

6. Altul: Dacă, după aceia, sufletul a păcătuit existând mai înainte şi de 
aceea a fost trimis în trup, pentru care pricină Legea pedepseşte păcatele mai 
grele cu moartea, iar celui ce n-a păcătuit i se îngăduie să trăiască? 165 Ar fi 
trebuit ca mai degrabă celor stăpâniţi de relele cele mai urâte să li se îngăduie 
să zăbovească mai mult în trupuri, ca să fie pedepsiţi mai mult, iar cei ce n-au 
săvârşit păcate în trupuri (fiind) să fie eliberaţi de ele, dacă întruparea s-a 
iacut pentru pedepsire. Dar se întâmplă contrariul: ucigaşul e osândit la moarte, 
iar dreptul nu pătimeşte nimic în trup. Deci viaţa în trup nu e un mod de 
pedepsire. 

7. Altul: Dacă sufletele s-au întrupat din pricina unor păcate mai vechi şi 
firea trupului li s-a dat ca un mod de pedepsire, cum ne-a folosit nouă Mân¬ 
tuitorul desfiinţând moartea? Cum nu ne-a arătat mila mai degrabă în moarte, 
care pune capăt pedepsei şi pune sfârşit mâniei împotriva noastră? De aceea 
ar putea spune cineva că se cuvine mai degrabă să mulţumim morţii decât 
Celui ce ne-a impus, dimpotrivă, o pedeapsă veşnică prin învierea din morţi. 
Dar mulţumim pentru scăparea de moarte şi de stricăciune prin Hristos. 
Deci viaţa în trup a sufletului nu e un mod de pedepsire 166 . 

8. Altul, din acelaşi raţionament Dacă sufletele oamenilor s-au împletit 
cu trupurile din pământ ca să-şi primească pedeapsa pentru păcate de mai 


ne gândim numai la uriaşele energii puse în ea în favoarea omului, descoperite de ştiinţa mo¬ 
dernă, dar folosite şi înainte în parte de om (căldura, lumina soarelui, fertilitatea pământului 
etc.), ci şi la faptul că materia este organizată de suflet în trup, şi deci sufletul îşi poate face vizi¬ 
bile prin el înţelesurile, bunătatea, iubirea lui curată. Materia a fost făcută cu această capaci¬ 
tate de-a face vizibile stările şi mişcările spiritului. în ochi se văd înţelesurile şi simţirile spiri¬ 
tuale, în sunetul cuvintelor, la fel. Pe faţa omului se vede ca lumină bunătatea şi curăţia lui. De 
aici, aureola sfinţilor în icoanele ortodoxe. Pe Tabor lumina covârşitoare a bunătăţii lui Hristos 
s-a răspândit peste toată natura materială. Aşa va fi în viaţa viitoare, în împărăţia cerurilor. 

Dar chiar moartea, venită peste trup din pricina păcatului, a căpătat şi un rost de jertfă 
supremă pentru Dumnezeu (când e nevoie) a celor ce cred în El şi, pentru cei iubiţi, a celor 
ce iubesc. îngerul nu-şi poate arăta iubirea printr-un act atât de eroic. în general azi, când 
omenirea s-a înmulţit atât, înfrânarea trupului a devenit un mijloc necesar pentru convieţuirea 
oamenilor. E ceea ce se vedea mai puţin în vremea Părinţilor, când oamenii erau puţini. Azi 
spiritul omenesc se întăreşte în general şi în mod special în iubire mai mult prin înfrânarea 
trupului de la egoism pe plan social şi prin jertfă, şi nu numai prin înfrânarea de la unele 
plăceri individuale. 

165. De ce a scăpat de trup prin moarte cel ce a păcătuit mai greu, dacă trimiterea sufle¬ 
tului în trup se face pentru a suferi în el din pricina păcatului anterior? 

166. în trup e viaţa completă a omului. Dar în trupul care s-ar fi spiritualizat, dacă omul 
n-ar fi căzut în păcat, şi care se poate spiritualiza prin Hristos, ajungând până la învierea şi viaţa 
de veci. Printr-un trup spiritualizat şi înviat, Dumnezeu-Cuvântul îşi face un conţinut spiritua¬ 
lizat din tot universul. 

înainte, spune-mi, ce mulţumire vom aduce lui Dumnezeu, Care ne-a făgăduit 
învierea? Căci lucrul acesta apare ca o înnoire a pedepsei şi o restaurare a 
ceea ce ne supără. Şi dacă oricum prelungirea pedepsei se arată amară, în¬ 
vierea trupurilor este un mare rău, având scopul de a pedepsi sufletele ne¬ 
fericite. Dar învierea adusă de Hristos este o bucurie, fiind un dar care în¬ 
noieşte firea. De aceea, viaţa în trup nu e un mod de pedepsire 167 . 

9. Altul: Cuvântul proorocesc binevestit nouă: "căci vor învia morţii şi se 
vor scula cei din morminte " (Is. 26,19), ne apare ca o mare şi foarte dorită 
sărbătoare. Dar dacă întruparea nefericitelor suflete ar fi fost cu adevărat un 
mod de pedepsire, cum nu ne-ar întrista mai degrabă Proorocul, vestind 
aceasta din partea lui Dumnezeu? Cum ar fi peste tot bună propovăduirea 
care ne vesteşte veşnicia celor ce ne întristează pe noi? Căci dacă ar fi voit să 
veselească pe cei întrupaţi din pricina păcatului, ar fi trebuit mai degrabă să 
spună: "Nu vor învia morţii, ci se va pierde firea trupului". Dar, dimpotrivă, el 
veseleşte spunând că va avea loc învierea trupului după voia lui Dumnezeu. 
Deci, cum ar avea trupul un rol de pedeapsă, după nebunia unora, de vreme 
ce şi noi ne bucurăm de el, dar şi Dumnezeu are bunăvoire de aceasta? 

10. Altul: Dumnezeu, binecuvântând pe fericitul Avraam, i-a făgăduit că 
sămânţa lui va fi ca mulţimea nenumărată a stelelor. Dacă este adevărat cu¬ 
vântul că sufletul e trimis pe pământ şi în trup spre a fi pedepsit, Dumnezeu 
a făgăduit dreptului mai degrabă mulţimea păcătoasă a celor ce s-au abătut 
de la bine şi sunt vrednici de osândă, şi nu o sămânţă părtaşă de binecu¬ 
vântare. Dar Dumnezeu o spune aceasta binecuvântând pe Avraam. Deci, fa¬ 
cerea trupurilor e liberă de orice osândă. 

11. Altul: Neamul israeliţilor s-a extins într-o mulţime mare şi nenu¬ 
mărată. Minunându-se de aceasta, grăitorul de Dumnezeu Moise, împreună 
cu fruntaşii poporului, le doreşte acestora să se înmulţească: "Şi iată, sunteţi 
astăzi o mulţime ca stelele cerului. Domnul Dumnezeul părinţilor voştri să vă 
adauge ca să vă înmiiţi " (Deut. 10, 22). Dar dacă era o pedeapsă pentru su¬ 
fletele oamenilor să fie cu trupurile în lume, trebuia să se întâmple ca sufle¬ 
tele să fie fără trupuri, împlinindu-se un adevăr, deci nu avea rost rugăciunea 
lui Moise. Dar nu este aşa, ci înmulţirea s-a făcut ca o binecuvântare. Aşadar, 
viaţa în trup nu e pentru suflete o pedepsire. 


167. Dacă învierea restaurează şi înnoieşte trupul omului, crearea acestuia ca suflet întru¬ 
pat nu e o pedeapsă pentru păcate anterioare. Că învierea e o restaurare şi înnoire a cea ce e 
propriu omului se arată în bucuria pe care i-o produce nădejdea ei. învierea e o dovadă a valo¬ 
rii date de Dumnezeu trupului. însuşi Fiul lui Dumnezeu se face purtătorul lui pentru vecie. 
El devine prin aceasta un mediu de manifestare al puterilor Dumnezeirii înseşi: întâi în 
Hristos, şi apoi în toţi oamenii alipiţi la El. 

12. Altul: Pe cei care cer rău Dumnezeu nu-i ascultă. Martor nemincinos 
pentru aceasta ne este ucenicul Mântuitorului, care zice: " Cereţi şi nu pri¬ 
miţi, pentru că cereţi rău" (Iac. 4, 3). Dacă deci îmbrăcarea cu trup a sufletu¬ 
lui este o pedeapsă, cum nu va zice cineva cu dreptate că Ana, fiica lui Fanuil, 
a fost departe de adevăr înălţând rugăciunea ei către Dumnezeu şi cerând 
sămânţa bărbatului (I Regi 1, 1048)? Căci cerea căderea unui suflet şi 
coborârea lui în trup! Şi cum i-a dat ei ca fiu pe Sfântul Samuil, dacă trebuia 
să fie numaidecât un suflet care a păcătuit, pentru a se uni cu un trup, spre a 
împlini cererea femeii? Dar l-a dat Dumnezeu, Căruia îi este propriu să dea 
numai cele bune, şi îndată a ascultat-o pe ea, eliberând cererea ei de orice 
defăimare. Deci, nu din păcat este viaţa în trup şi nici nu e un mod de pedep¬ 
sire, cum spun unii 168 . 

13. Altul: Dacă trupul este dat sufletului omului cu rol de pedeapsă, ce 
l-a îndemnat pe Iezechia, regele Ierusalimului, ca, deşi era înţelept şi bun, să 
ceară cu lacrimi amare să fie scăpat de moartea trupului, şi de chinul ei, şi să 
se roage să fie cinstit cu un adaos de ani (TV Regi 20,1 ş.u.), deşi ar fi trebuit 
să nu ceară să fie scăpat de moarte, dacă ar fi adevărat ce s-a spus mai sus, ci 
să socotească o povară împletirea cu trupul şi să mulţumească pentru moarte 
dacă ar fi adevărat ceea ce spun adversarii? Şi cum i-a făgăduit Dumnezeu un 
har, spunându-i: "Iată, adaug la timpul tău cincisprezece ani"? Făgăduinţa ar 
fi fost un adaos de pedeapsă, nu o binefacere, dacă aceia susţin adevărul. Dar 
făgăduinţa a fost un dar de sus, şi adaosul, un har. Deci îmbrăcarea cu trup 
nu e o pedeapsă a sufletelor. 

14. Altul: Dacă trupul s-a dat sufletului omului cu rol de pedeapsă, pen¬ 
tru ce a răsplătit Dumnezeu eunucului care l-a scos pe Ieremia din lac, 
spunând: "Şi voi da sufletul tău ca aflat şi te voi scăpa de haldei" (Ier. 45, 5)? 
Căci trebuia mai degrabă să-l lase să moară, ca să-l cinstească, eliberându-1 
de legătura cu trupul ca de pedeapsă. Şi, spune-mi, pentru ce i-a răsplătit pe 
tinerii din Israel, scăpându-i pe ei din foc şi din neomenia babilonienilor? Şi 
pentru ce l-a scăpat pe înţeleptul Daniel de cruzimea leilor? Făcând acestea, 
face bine, şi de aceea e slăvit Deci, nu e un mod de pedepsire a locui în trup, 
ca să nu fie la Dumnezeu acelaşi lucru cinstirea şi pedepsirea 169 . 

15. Altul: Pavel, învăţându-ne că va fi o cercetare a tuturor celor trăite în 
trup la judecata lui Dumnezeu, zice: " Căci noi toţi trebuie să ne înfăţişăm 


168. Omul format din suflet şi trup poate deveni sfânt în viaţa lui de pe pământ şi numai 
prin efortul lui în trup în vederea sfinţirii poate dobândi veşnica viaţă fericită. 

169. Când scapă Dumnezeu pe unii din anumite primejdii de moarte, îi cinsteşte. Dar 
dacă vieţuirea în trup este o pedeapsă, prelungirea de către El a vieţii acelora în trup este tot 
o pedeapsă. 

înaintea scaunului lui Hristos, ca să ia Secare cele făcute prin trup, Se bine, 
Se rău" (II Cor. 5,10). Dacă numai pentru cele din trup este sau pedepsit, sau 
se învredniceşte de cinste, şi nu se face nici o amintire de păcatele de mai 
înainte, nici nu se va cerceta vina mai veche decât naşterea, cum a fost sufle¬ 
tul mai înainte? Sau cum a fost umilit din pricina păcatului, cum spun unii, 
dacă e numit numai timpul petrecut în trup, pentru că numai cele prin el sunt 
cercetate? 170 

16. Altul: Dacă sufletele^ s-au întrupat din pricina păcatelor mai vechi, 
cum ne scrie Pavel, zicând: "înfăţişaţi trupurile voastre jertfă sfântă, vie, bine- 
plăcută lui Dumnezeu" (Rom. 12,1)? în ce mod va fi bineplăcut cel prin care 
ne-am osândit? Sau ce fel de virtute va primi cel ce ne-a adus pedeapsa şi are 
ca rădăcină păcatul? 171 

17. Altul: înfăţişând moartea întinsă, din pricina păcatului lui Adam, peste 
toată firea omului, Pavel zice: "Dar a împărăţit moartea de la Adam până la 
Moise şi peste cei ce n-au păcătuit, după asemănarea greşeSi lui Adam" 
(Rom. 5,14). Cum zic unii că moartea a împărăţit şi peste cei ce n-au păcătuit, 
dacă trupul muritor ni s-a dat din pricina păcatelor mai vechi? Căci unde sunt 
cei ce n-au păcătuit deloc, dacă întruparea e o pedeapsă, şi venirea în această 
viaţă cu trupul are drept cauză vina dinaintea ei? 172 Afirmaţia oponenţilor 
este deci lipsită de cunoştinţa adevărată. 

18. Altul: Ucenicii I-au pus Mântuitorului odată întrebarea despre un orb 
din naştere, zicând: "învăţătorule, cine a păcătuit acesta sau părinţii lui ca să se 
nască orb?" (In 9,2). Ucenicii presupuneau că orbul suferă aceasta deoarece în 
cuvintele Proorocilor s-a scris despre Dumnezeu că răsplăteşte copiilor pentru 


170. Numai prin trup lucrează omul fie bune, fie rele. Numai prin trup se defineşte el pen¬ 
tru veşnicie. De aceea, numai pentru cele săvârşite în trup e judecat. Omul lucrează prin trup, 
îşi arată simţirile faţă de alţii şi faţă de lucruri, prin ochi, prin care mângâie şi învaţă pe alţii, 
sau îi îndeamnă la rău, prin gură. Prin trup realizăm comuniunea curată, generoasă, sau mur¬ 
dară cu alţii. 

171. Cum ne-am putea jertfi săvârşind cel mai mare act de iubire, de altruism, dacă n-am 
avea trup? Cum am dobândi fără trup virtuţile curăţiei şi ale într-ajutorării, dacă omul nu ar 
suferi prin trup pedeapsa pentru unele păcate? El n-ar avea rostul de a ne face buni, de a 
săvârşi prin el binele. Trupul este făcut să fie adus jertfă bineplăcută lui Dumnezeu. Prin ce se 
poate face omul bineplăcut lui Dumnezeu şi altora, dacă nu prin duhul de jertfe care umple 
trupul lui, prin faţa lui luminată de blândeţe, de bunătate, de smerenie, prin mâna caldă, 
ajutătoare ce-o întinde cuiva? 

172. Moartea a venit din pricina păcatului lui Adam, deci pentru un păcat în trup. Dar, 
după teoria despre preexistenţa sufletului, scăparea de trup prin moarte ar fi semnul unei 
iertări de un păcat anterior venirii omului pe lume. Deci, n-ar fi o pedeapsă pentru un păcat 
săvârşit în lume, sau nici pentru un păcat anterior acesteia. Dacă moartea ar fi un semn al 
scăpării de pedeapsa pentru vreun păcat, ar trebui să fie un motiv de fericire. Moartea, ca cel 
mai mare rău, trebuie considerată, după aceia, un bine. 

păcatele părinţilor. Ce răspunde deci Hristos la acestea? " Amin, zic vouă, nici 
acesta n-a păcătuit, nici părinţii lui, ci ca să se arate faptele lui Dumnezeu în 
ei". Cum deci îi declară pe ei fără de păcat, deşi nu trec fără vină prin viaţă? 
Căci oameni fiind, fără îndoială au avut vina unor păcate. Deci, este evident 
că acest cuvânt se referă la timpul de dinainte de naşterea lor, în care aflân- 
du-se aceştia n-au greşit, ca să fie adevărată spusa lui Hristos 173 . 

19. Altul: Fericitul prooroc Isaia, explicând cauza pentru care s-a făcut 
pământul, zice: "Nu în deşert l-a făcut pe acesta, ci ca să fie locuitV (Is. 45,18). 
Dar pământul trebuie să fie, fără îndoială, locuit, nu umplut de duhuri goale, 
nici de suflete fără trupuri şi dezbrăcate, ci de unele ce se folosesc de trupuri 
potrivite. Era deci voia lui Dumnezeu ca sufletele să cadă în păcat, ca să se 
facă şi firea trupurilor, şi astfel pământul să nu fie făcut în deşert? Dar acest 
gând este absurd. Deci e mai bun celălalt 174 . 

20. Altul: înţelepciunea, care este meştera tuturor, zice undeva despre 
sine în cartea Proverbelor: "Eu eram de care Se bucura", se înţelege Crea¬ 
torul tuturor, şi: "în Secare zi mă veseleam în faţa Lui, în toată vremea, că se 
veselea împlinind lumea şi se veselea în fiii oamenilor (Pilde 8,30-31). Când 
Dumnezeu, împlinind lumea, Se bucură foarte de facerea omului, cum nu va 
fi fără de minte cel ce, presupunând nişte păcate de mai înainte, zice că pen¬ 
tru aceasta a venit sufletul în trup, ca să se pedepsească în modul acesta? Prin 
aceasta n-ar fi Dumnezeu mai degrabă făcător al unei închisori decât al unei 
locuinţe şi nu s-ar fi bucurat neraţional de cei ce suportă pedepsele? Şi cum 
ar mai fi bun, dacă se bucură de astfel de lucruri absurde? Dar este bun, şi, 
de aceea, Făcător al celor bune. Deci viaţa în trup a oamenilor nu e un mod 
de pedepsire. 

21. Altul: Dacă prin împletirea cu trupul, sufletul plăteşte pedepsele pen¬ 
tru păcate mai vechi decât viaţa în lume, şi trupul are un rol de pedeapsă pen¬ 
tru suflet, pentru care pricină potopul a fost adus în lume peste cei necredin¬ 
cioşi, iar Noe, fiind drept, s-a izbăvit şi a avut aceasta ca răsplată de la Dum- 


173. Sf. Chirii e preocupat aici numai de respingerea ideii că oamenii păcătuiesc înainte 
de naşterea lor în această viaţă, nu de respingerea ideii că ei au existat înainte de aceasta. Sau 
poate se gândeşte la existenţa lor înainte de-a se naşte în gândirea lui Dumnezeu. 

174. Dumnezeu a făcut pământul şi universul pentru oameni. Dar aceasta nu înseamnă 
că le-a făcut ca să trimită pe pământul legat cu tot universul sufletele ce-au păcătuit înainte, 
spre a le pedepsi. Aceasta înseamnă a considera dependentă de păcat crearea întregii lumi de 
către Dumnezeu. Sau poate, fiindcă Dumnezeu ţine să creeze universul material, a făcut ca 
omul să păcătuiască, pentru ca, pedepsindu-1 cu îmbrăcarea în trup, să-l trimită pe pământ? 
Deci tot universul ar avea rostul negativ, de a fi un loc de pedeapsă al omului. Dar atunci, cum 
ar fi universul pentru om un prilej de creştere spirituală? Sau viaţa sufletelor fără trupuri e 
făcută pentru a le determina să păcătuiască, iar cea în trupuri, pentru a scăpa de păcate prin 
pedepsirea ce le-o dă trimiţându-le pe pământ? 

nezeu pentru credinţă? Oare nu trebuia mai degrabă ca cei ce au săvârşit din 
necredinţă lucruri de nesuportat să rămână vreme mai îndelungată în lume, 
ca să fie pedepsiţi mai mult, iar cei buni să fie dezlegaţi de lanţurile trupului 
şi să reprimească drept răsplată pentru credinţa în Dumnezeu cununa elibe¬ 
rării de trup? Dar socotesc că Creatorul tuturor, fiind drept, rânduieşte fie¬ 
cărei categorii ceea ce i se cuvine. Iar fiindcă, drept fiind, pedepseşte pe cel 
tară de lege cu moartea trupului şi veseleşte pe cel drept cu viaţa în trup, 
trupurile nu sunt o pedeapsă pentru sufletele oamenilor, ca să nu se arate 
Dumnezeu nedrept pedepsind cu har pe cel necredincios şi cinstind cu 
pedeapsa pe cel drept 175 . 

22. Altul: Dacă sufletul a coborât în trup pentru a suporta pedepsele pen¬ 
tru greşeli de mai înainte, de ce I-a plăcut Mântuitorului să învie pe Lazăr, şi 
pe cel odată eliberat de lanţuri să-l silească să se întoarcă în acestea? Dar a 
făcut aceasta spre a-i folosi, şi Hristos l-a sculat pe cel ce a murit pentru că îl 
preţuia ca prieten. Deci e deşartă teoria adversarilor. 

23. Altul: Dacă, precum spun aceia aiurând, trupul s-a dat sufletului cu rol 
de pedeapsă pentru un păcat mai vechi, născocit de ei, păcatul a pricinuit 
firea trupurilor omeneşti. Dar, iarăşi, prin păcat a intrat moartea lor (Rom. 5, 
12). Deci păcatul se arată înarmându-se împotriva lui însuşi, deci cele de la 
început sunt învinse prin cele de mai târziu şi Satana s-a divizat de aceea în el 
însuşi. "Deci cum va mai sta împărăţia lui?", cum zice Mântuitorul (Lc. 11, 
18). Dar o astfel de cugetare este de necrezut. Deci adevărul se află în con¬ 
trariul acestora 176 . 

24. Altul: Dumnezeu a creat toate întru nestricăciune. "Şi moartea n-a 
facut-o El" (înţ. Sol. 1,13), ci moartea a intrat în lume prin pizma diavolului. 
Dar dacă e adevărat că trupul s-a dat sufletului omului cu rol de pedeapsă, 
pentru care pricină mai învinovăţim pizma diavolului, care aduce sfârşitul 
oamenilor şi desfiinţează trupul care ne chinuieşte? Şi pentru ce aducem 
mulţumiri Mântuitorului, Care ne aduce iarăşi în trup prin înviere? Dar Lui îi 


175. Sfântul Chirii aduce argumente peste argumente împotriva teoriei platonice, con¬ 
form căreia viaţa în trup este o pedeapsă pentru un păcat anterior al sufletului. Este o teorie 
care nu considera lumea văzută ca opera lui Dumnezeu, sau o vedea ca o operă creată spre 
pedepsirea sufletelor ce se plictisesc în vieţuirea lor lângă El. în două feluri se arată, prin 
aceasta, că Dumnezeu nu e bun şi drept în faptul că sufletele se plictisesc vieţuind lângă El şi 
în faptul că El inventează o lume materială spre pedepsirea sufletelor ce se plictisesc lângă El. 
Această lume împlineşte astfel o lucrare de îndreptare a sufletelor, pe care nu o poate împlini 
El. E o concepţie plină de contradicţii şi contrară simţirii şi experienţei comune. 

176. Răul nu poate merge până la capăt. El are nevoie de existenţă ca să se producă. Fără 
ea nu mai este nici el. Ideea e dezvoltată şi de Dionisie Areopagitul. Cu atât mai puţin se poate 
accepta că Dumnezeu a creat o materie ce se descompune prin ea însăşi. Ea se descompune 
numai prin depărtarea de Dumnezeu a spiritului creat care lucrează în ea. 

mulţumim; şi pizma diavolului a întristat firea, pricinuind stricarea trupurilor. 
Deci, trupul nu e un mod de pedepsire, şi nici produsul unui mai vechi păcat 
al nostru. 


"Şi lumea prin El s-a făcut " (In 1,10) 

Evanghelistul arată prin acestea în mod necesar că lumea a fost făcută 
prin Lumina cea adevărată, adică prin Unul-Născut. Deşi la început Da numit 
Cuvântul şi a asigurat că toate s-au făcut prin El şi fără El nimic nu s-a făcut, 
şi prin aceasta Da dovedit pe El Făcător şi Creator, era necesar acum să 
spună acestea iarăşi, ca nu cumva să le rămână putinţă de rătăcire şi pierzanie 
celor obişnuiţi să strâmbe corectitudinea dogmelor dumnezeieşti. Căci, fiind¬ 
că a spus despre Lumină că era în lume, ca nu cumva să atragă ceea ce s-a 
spus spre înţelesuri absurde şi să numere Lumina între părţile lumii (aşa pre¬ 
cum soarele, luna, stelele sunt în lume, dar ca părţi ale lumii, şi precum sunt 
mădularele unui trup unic), în mod folositor şi necesar Evanghelistul arată 
îndată pe Unul-Născut ca Făcător şi Meşter al lumii întregi, şi prin aceasta ne 
confirmă şi ne călăuzeşte iarăşi în înţelegerea nerătăcită şi dreaptă a ade¬ 
vărului. Căci cine ar fi atât de neînvăţat, sau ar avea o minte atât de proastă, 
ca să nu cugete că e altul decât lumea Cel prin Care se spune că s-a făcut ea, 
sau să dea lumii partea ei, dar să despartă prin raţiune pe Creator şi să şi-L 
închipuie ca având o natură dumnezeiască? Căci trebuie ca făptura să fie alta 
prin fire decât Făcătorul, ca să nu pară una şi aceeaşi Cel ce face şi ceea ce e 
făcut Căci dacă s-ar cugeta ca fiind aceeaşi şi n-ar fi nici o deosebire între ele 
în modul existenţei, creatura ar urca la firea Creatorului, iar Creatorul ar co¬ 
borî la firea făpturilor şi n-ar mai avea singur puterea de a o aduce la exis¬ 
tenţă, ci s-ar afla existând aceasta virtual şi în creaturi, dacă nimic nu le des¬ 
parte pe ele de deofiinţimea cu Dumnezeu. Astfel, creaţia însăşi ar fi crea¬ 
toarea ei 177 şi Evanghelistul i-ar atribui Unuia-Născutului o demnitate doar 
verbală spunând că "în lume era şi lumea prin El s-a făcut'. Dar el ştie pe 
Unul care este prin fire Creatorul tuturor. Deci cei ce ştiu să creadă drept nu 
vor înţelege niciodată făptura ca Făcător şi Dumnezeu, ci drept creatură, şi 


177. O lume care s-ar crea pe sine însăşi din nimic, n-ar mai fi nimic înainte de-a se crea, 
deci n-ar mai fi vorba de o faptă de creare, propriu-zis, ci de o emanaţie panteistă. Aceasta ar 
însemna că nu mai există nici un Dumnezeu atotputernic, nici o lume deosebită de El, ci totul 
ar fi supus unor legi, şi existenţa ar rămâne în întregime inexplicabilă. De unde ar fi existenţa 
şi de unde legile care o cârmuiesc? Ar trebui să se renunţe la orice încercare de a explica reali¬ 
tatea. O gândire care neagă pe Dumnezeu nu poate explica nimic. Numai credinţa într-un 
Dumnezeu personal explică într-un anumit grad existenţa şi recunoaşte existenţa libertăţii şi 
a responsabilităţii în viaţa omenească şi deci şi în ultima origine a ei, deci caracterul lor per¬ 
sonal, dat fiind că numai persoanei îi sunt proprii libertatea şi săvârşirea binelui în mod voit. 

făptură se va supune în chip de roabă, cunoscând hotarul firii ei. Şi va îm¬ 
păraţi peste ea Fiul, singur având împreună cu Tatăl puterea de-a chema la 
existenţă cele neexistente şi de-a aduce ceea ce nu exista la existenţă printr-o 
putere negrăită 178 . Dar că Fiul, fiind prin fire Dumnezeu, este fără îndoială 
Altul decât creaţia, am expus îndestulător în "Cuvântul despre Sfânta Trei¬ 
me". De aceea, nu vom mai spune nimic de prisos, ci vom adăuga cu folos că, 
spunând că prin El s-a făcut lumea, ne aduce în minte cugetarea la Tatăl, sau, 
împreună cu El, ne aduce în minte pe Cel din Care este. Căci toate s-au făcut 
de către Tatăl prin Fiul în Duhul Sfânt 

"Şi lumea pe El nu L-a cunoscut" (In 1,10) 

Purtătorul de Duh se grăbeşte iarăşi cu trezvie să pătrundă propoziţiile 
date, minunându-se mult de conţinutul aflat în ele. După ce a numit pe Fiul 
Lumina adevărată, a afirmat că El luminează pe tot omul care vine în lume. 
Pe lângă aceasta, a mai spus şi că "Era în lume şi lumea prin El s-a iacuf". Dar 
ar putea spune îndată careva dintre adversari: Dacă Cuvântul era în lume şi 
dacă luminează inima fiecărui om, spre cunoaşterea lui Dumnezeu şi spre o 
înţelegere potrivită omului, se înţelege, şi dacă era pururea în lume şi El era 
lucrător în ea, cum nu s-a ştiut aceasta vremuri atât de îndelungate? Deci nu 
lumina, ba nici nu exista El peste tot ca Lumină! 

La aceasta Teologul răspunde cu hotărâre, zicând :"Lumea pe El nu L-a 
cunoscut Nu Se ignora, spune, El pe Sine într-atât, încât să nu învinovă- 


178. Adică prin singură chemarea (nesonoră) din partea lui Dumnezeu, prin care cele ce 
nu sunt se fac existente. Chiar în hotărârea Lui cu privire la ele, ca ele să fie, este toată puterea 
care face existente pe cele ce nu sunt. Dar le cheamă pe nume, le cheamă precizând ceea ce 
vor fi prin gândirea Lui. Nu cheamă universul ca pe un bloc uniform, ci în unitatea lui variată. 
Nici speciile de animale şi de plante nu le cheamă ca una, ci în individuaţiunile lor, care sunt 
unite prin fire. în mod special, nu cheamă umanitatea ca pe un întreg indistinct, ci face trupul 
individual al lui Adam, căruia îi suflă un suflet individual. Şi tot individual scoate pe Eva din 
Adam. Unicitatea nu există decât în persoane individuale, unice. Numele propriu dat fiecărei 
persoane arată unicitatea şi veşnicia ei în faţa lui Dumnezeu. Dumnezeu o vrea deosebită şi 
veşnică pe fiecare. Ele sunt făcute pentru a se ajuta, pentru a comunica, nu pentru a folosi uni¬ 
versul ca un lot comun. Fiecare are gura lui, ochii lui, mâinile lui, trupul lui, trebuinţele lui. 
Cum ar mai fi posibilă iubirea, dacă n-ar exista persoane diferite în trupuri diferite, care să-şi 
comunice iubirea şi să se ajute între ele, fără să se confunde? Numele propriu al fiecărei per¬ 
soane arată şi importanţa ei pentru celelalte, neconfundarea ei cu ele şi comuniunea celorlalte 
cu ea. Pe de altă parte, numai un Dumnezeu personal, etern dă valoare eternă fiecărei per¬ 
soane şi faptelor ei în trup în raport cu celelalte persoane la fel de eterne, valoare arătată în 
pomenirea numelui personal ori de câte ori se realizează un act de relaţie a ei cu Dumnezeu. 
Dacă o persoană, la un moment dat, ar înceta cu totul, trecutul ei şi numele ei n-ar mai avea 
nici o importanţă. I se cere lui Dumnezeu să pomenească numele unei persoane în veci, pen¬ 
tru că El e etern şi dă prin aceasta existenţă eternă şi persoanei umane. 

ţească lumea pentru greşeala ei. Căci Fiul luminează, dar creaţia acoperă 
harul. I s-a dăruit puterea să vadă, ca să înţeleagă pe Dumnezeu cel după fire, 
dar şi-a cheltuit nebuneşte ceea ce i s-a dat. Oprind măsura vederii făpturilor, 
a acoperit drumul către ele, a scufundat lumina în nepăsare, a neglijat darul. 
Ca să nu pătimească aceasta, Pavel cere trezvie ucenicului său. Deci răul 
celor luminaţi nu e al luminii. Căci, precum lumina soarelui se dăruieşte 
tuturor, dar orbul n-are nici un folos din ea -însă pentru aceasta nu învi¬ 
novăţim strălucirea soarelui, ci învinovăţim mai degrabă boala văzului (căci 
una luminează, iar cealalată nu primeşte luminarea) -, aşa socotim că trebuie 
să cugetăm şi despre Unul-Născut că este Lumina adevărată, dar zeul lumii 
acesteia, cum zice Pavel, a orbit gândurile celor necredincioşi ca să nu se mai 
prindă în ele luminarea cunoştinţei lui Dumnezeu 179 . Iar rămânerea omului 
în acestea o numim orbire. Totuşi el nu ajunge la golirea totală de lumină 
(căci se păstrează în firea lui înţelegerea dată de Dumnezeu), dar se poate 
întuneca într-o deprindere lipsită de cunoaştere şi se poate obişnui cu aba¬ 
terile spre cele rele şi poate micşora măsura harului. De aceea, preaînţelep- 
tul Psalmist, când ne descrie un astfel de om, pe drept cuvânt cere să fie lumi¬ 
nat, zicând către Dumnezeu:" Descoperă ochii mei şi voi înţelege minunile 
Tale din legea Ta" (Ps. 118, 18). Dumnezeu a dat ca ajutor Legea care re¬ 
aprinde lumina dumnezeiască în noi şi curăţă solzii de pe ochii inimii noastre, 
înlăturând întunericul vechii necunoştinţe aşezat peste ei 180 . în acestea e 
descrisă nemulţumirea şi nesimţirea lumii; e înfăţişată necunoscând pe Crea¬ 
torul ei şi se arată rodul cel bun al iluminării ei, care face să apară în ea 
adevărul spus fiilor lui Israel de glasul proorocesc: "Am pus să facă struguri, 
şi a făcut mărăcini" (Is. 5, 2). Căci cunoaşterea adevărată a Unuia-Născutului 


179. Omul e făcut în legătură cu Dumnezeu, sau să vadă cu mintea pe Dumnezeu. Şi 
numai văzându-L pe El e om întreg, îşi satisface setea de privire largă în infinitul real al lui 
Dumnezeu, Care e comuniune de Persoane iubitoare, primind şi el puterea spre aceasta. Dar 
omul poate să-şi şi îngusteze privirea, sau să caute infinitul în ceea ce nu e de fapt infinit Omul 
e o fiinţă paradoxală: e fiinţă creată, mărginită, dar însetată de comuniunea cu Necreatul, cu 
Nemărginitul. Dar e paradoxal şi prin faptul că se poate înşela cu un fals infinit Omul nu e 
necreat, ca Dumnezeu, şi nu poate fi întreg fără comunicarea cu Dumnezeu. De aceea, omul 
păstrează în setea lui de înţelegere a totului, deci a infinitului, capacitatea de-a reveni la cu¬ 
noaşterea lui Dumnezeu. Dar trebuie văzut lucrul şi invers: Dumnezeu l-a făcut pe om pentru 
El, se înţelege fără să-I fie necesar, l-a făcut om cu înţelegere capabilă să cugete la Dumnezeu, 
sau prin care El să Se facă în oarecare măsură înţeles, cu ochi prin care să privească El, cu glas 
prin care să grăiască El, cu mâini prin care să lucreze El (în Hristos, în sfinţi sau în oameni, în 
oarecare măsură). 

180. Legea are rostul pozitiv de-a pedepsi ieşirile din folosirea normală a puterilor firii şi 
de a readuce pe om la folosirea normală a lor. Căci însăşi reaua folosire a puterilor firii aduce 
o suferinţă. Chiar în ele este o putere care le susţine. 

i 

a fost rodul luminării, ca un fel de strugure ieşit din viţa înţelegerii omeneşti, 
şi nu, dimpotrivă, ca o neînţelepciune ce împinge la rătăcirea politeistă, care 
răsare în noi ca un spin mânând mintea spre moarte prin amăgiri. 

"întru ale Sale a venit şi ai Săi nu L-au primit" (In 1, 11) 

Evanghelistul întăreşte dovada că lumea n-a cunoscut pe Cel ce o 
luminează, adică pe Unul-Născut, şi, din păcatul cel rău al celor din Israel, se 
grăbeşte să arate vinile mari ale neamurilor şi boala neînvăţării şi neascultării 
întipărită în lume. Iar prin aceasta, ajunge la motivul întrupării şi coboară de 
la învăţătura despre Dumnezeu, în mod necesar, la explicarea iconomiei celei 
în trup, pe care a înfăptuit-o Fiul pentru noi. Deci nu e nici o mirare, zice, 
dacă n-a cunoscut lumea pe Unul-Născut înţelegerea omului abătându-se, şi 
neştiind astfel că El S-a făcut spre cinstire, s-a asemănat cu dobitoacele cele 
neînţelegătoare, cum a spus şi dumnezeiescul Psalmist Dar, când poporul 
s-a lepădat de El, a venit în trup spre a Se face înţeles de toţi. Dar ei n-au voit 
să primească pe Cel venit spre mântuirea tuturor, pentru a răsplăti credinţa 
cu împărăţia cerurilor. 

Dar observă cum a dat siguranţă cuvântului despre acestea. Căci, ară¬ 
tând cum lumea n-a cunoscut pe Cel ce o luminează, prin aceasta îi acordă 
oarecum cu dreptate iertare şi face aceasta pricină a harului ce i s-a dat Căci 
spune despre cei din Israel, pe care i-a făcut parte a Lui, că "nu L-au primit '. 
Fiindcă nu era drept să spună că "nu Dau cunoscut", o dată ce Legea era mai 
veche, iar după aceea Proorocii i-au călăuzit spre cunoaşterea adevărului. 
Dar cu dreptate arată bunătate faţă de mărimea păcatului lor, cum o arată şi 
neamurilor. Căci lumea (neamurile) a pierdut calitatea de-a fi aproape de 
Dumnezeu, prin alunecarea spre răutate, şi s-a păgubit de cunoaşterea Celui 
ce o luminează. Iar cei din Israel, îmbogăţindu-se cu cunoştinţa prin Lege şi 
fiind chemaţi la vieţuirea plăcută lui Dumnezeu, au pierdut mai pe urmă cu 
voie bucuria de El şi pe Cel mai înainte cunoscut şi venit în ale Sale nu Dau 
primit ca pe Cuvântul lui Dumnezeu. 

Căci toată lumea este a lui Dumnezeu prin faptul facerii şi aducerii ei la 
existenţă de El şi prin El. Mai mult, lui Israel i s-a promis calitatea de-a se 
chema al Lui şi de-a se bucura din acest motiv de o slavă deosebită prin 
alegerea sfinţilor lui şi pentru că s-a numit începutul şi primul născut al fiilor 
lui Dumnezeu. Căci spune Dumnezeu către Moise: "Israel e fiul întâiul 
născut al Meu". Pe acesta socotindu-1 în mod deosebit al Său, îl numeşte şi 
poporul propriu. Căci zice către Faraon: "Trimite poporul Meu " (leş. 8, 1). 
Prin aceasta arată pe Israel aparţinând în mod deosebit lui Dumnezeu. Şi e 
adevărat cuvântul din cărţile lui Moise care zice: "Când a împărţit Cel Prea- 
înalt neamurile, cum a semănat pe fiii lui Adam, a pus hotarele neamurilor 

după neamul îngerilor lui Dumnezeu. Şi a făcut partea Domnului poporul lui 
Iacov, funia moştenirii lui Israel ' (Deut 32,8-9). Pe el l-a şi cercetat Fiul Său, 
zicând:" N-am fost trimis fără numai la oile cele pierdute ale casei lui Israel " 
(Mt. 15, 24). Dar deoarece Israel nu Da primit, harul a trecut la neamuri şi 
lumea e luminată prin pocăinţă şi credinţă. Astfel, (Israel) necunoscându-Lpe 
El la început, cel adus la lumină se reîntoarce la întunericul din care a fost 
scos. De aceea a zis Mântuitorul: "Spre judecată am venit, ca cei ce nu văd să 
vadă, şi cei ce văd să se facă orbi " (In 9,39). 

"Iar celor ce L-au primit le-a dat putere să se facă fii 
ai lui Dumnezeu, celor ce cred în numele Lui" (In 1, 12) 181 

E o judecată cu adevărat dreaptă şi demnă de Dumnezeu. Primul născut, 
Israel, este aruncat. Căci n-a voit să rămână în familiaritatea lui Dumnezeu, 
nici n-a primit pe Fiul, Care a venit printre ai Săi. A respins pe Dăruitorul 
nobleţei, a refuzat pe Dătătorul harului; dar Dau primit neamurile prin cre¬ 
dinţă. Deci, Israel va avea răsplata nebuniei sale în mod cuvenit Va plânge 
păgubirea de bunătăţi, va culege rodul amar al relei sale voinţe, fiind dezbră¬ 
cat de starea de fiu. Iar neamurile se vor bucura de bunătăţile credinţei, vor 
afla strălucitele cununi ale ascultării şi se vor transplanta în locul aceluia; se 


181. Fiul lui Dumnezeu, făcându-Se om, a dat putere celor ce s-au unit cu El să fie şi ei fii 
ai lui Dumnezeu. Israel a fost pregătit, prin patriarhi, prin Legea lui Moise şi prin Prooroci, să 
primească cel dintâi această calitate, să fie primul născut. Căci cunoştea pe Dumnezeu ca 
Persoană şi deci şi ca Tată iubitor al unui Fiu. Căci o Persoană nu poate fi fără să iubească altă 
Persoană, născută de Ea din veci. Dar neprimind pe Hristos ca Fiul lui Dumnezeu, calitatea de 
fii ai lui Dumnezeu a trecut la aceia dintre neamuri care L-au primit ca atare. Nu poate fi Tată 
decât un Dumnezeu personal. O esenţă n-are conştiinţa de tată pentru emanaţiile din ea. 
Dumnezeu e Tată pentru că e Persoană. Ca atare, are un Fiu din veci. Dar sentimentul de Tată 
îl face să creeze şi alţi fii, nenăscuţi din El, care sunt adoptaţi prin voinţă ( thesei ), şi nu născuţi 
din fiinţa Lui. Aceasta îl face să creeze pe oameni tot ca persoane. Căci numai persoana poate 
fi tată, fie şi prin adopţiune, şi numai alte persoane pot fi fii, fie şi prin adopţiune. Numai un 
Dumnezeu Persoană poate fi astfel un Dumnezeu al iubirii şi poate crea existenţe pe care să 
le iubească ca pe nişte fii, vrând prin aceasta să-i ţină în eternitate. Dumnezeu poate da din pu¬ 
terea Sa nu numai celor născuţi din fiinţa Sa, ci şi celor creaţi. Căci chiar prin această creare 
le dă putere de existenţă. Şi puterea pe care le-o dă poate să-i ridice chiar într-o relaţie filială. 

Numai această concepţie dă un sens existenţei. Dacă lumea e emanată din Dumnezeu, 
înseamnă că Dumnezeu e o esenţă supusă unor legi; pe de altă parte, aceasta ar face ca şi 
esenţa din care sunt toate să fie supusă la tot felul de căderi, dintre care cea mai mare este 
moartea tuturor fiinţelor conştiente emanate din ea şi născute rând pe rând. într-o astfel de 
concepţie, iubirea, care face o persoană să dea o valoare nesfârşită altei persoane, rămâne 
inexplicabilă. Această concepţie ne-ar determina să socotim iubirea o mare amăgire. Numai un 
Dumnezeu personal e un Dumnezeu atotputernic şi numai El poate da şi existenţei create o 
fericire şi o valoare veşnice. El dă şi lumii, care e atât de mică, o valoare nelimitată şi aduce în 
ea o bucurie nesfârşită. 

vor ridica din starea de măslin sălbatic după fire la starea de măslin bun. Şi 
Israel va auzi: "Vai ţie, neam păcătos, popor plin de păcate, sămânţă rea, fii 
nelegiuiţi, aţi părăsit pe Domnul şi aţi mâniat pe Sfântul lui Israel' (Is. 1, 4). 
Dar va zice careva dintre Ucenicii lui Hristos către neamuri: "Iar voi sunteţi 
seminţie aleasă, preoţime împărătească, neam sfânt, popor agonisit de Dum¬ 
nezeu, ca să vestiţi bunătăţile Celui ce v-a chemat pe voi la lumina Lui minu¬ 
nată" (I Pt. 2, 9). Căci primesc puterea de-a fi ridicaţi între fiii lui Dumnezeu 
deoarece au primit prin credinţă pe Fiul. Fiul le dă puterea pe care o are El 
după fire, în mod propriu şi stăpânitor, numai El, chemându-i la comuniune, 
ca un chip al iubirii de oameni existente în El, împlinind aceasta ca pe o faptă 
a iubirii faţă de lume. Căci noi, cei ce purtam chipul cel pământesc, nu pu¬ 
team scăpa altfel de moarte, dacă nu se întipărea în noi frumuseţea chipului 
ceresc prin chemarea la calitatea de fii. 

Căci, facându-ne părtaşi ai Lui prin Duhul, am fost pecetluiţi spre ase¬ 
mănarea cu El, ca arhetip al chipului, după care am şi fost făcuţi, cum zice 
dumnezeiasca Scriptură. Căci numai aşa, redobândind frumuseţea de la 
început a firii şi fiind aduşi la chipul firii dumnezeieşti, vom fi mai buni decât 
relele ce ne-au venit din neascultare 182 . 

Dar, deşi urcaţi prin Hristos la demnitatea cea mai presus de fire, nu vom 
fi întru totul şi noi fii ai lui Dumnezeu ca El, ci asemenea cu El prin imitarea 
harului. Căci El este Fiu adevărat, fiind din Tatăl, iar noi suntem aşezaţi în 
această calitate din iubirea de oameni, luând din puterea harului ceea ce s-a 
spus: "Eu am zis: dumnezei sunteţi şi toţi fii ai Celui Preaînalt' (Ps. 81, 6). 
Căci creatura, făcută şi roabă, e chemată, prin simpla hotărâre şi voinţă a 
Tatălui, la starea mai presus de fire. Dar Fiul şi Dumnezeu şi Domnul nu are 
calitatea de-a fi Dumnezeu din voia lui Dumnezeu-Tatăl, ci are ceea ce îi e 


182. Am căzut în "chipul pământesc" când n-am mai păstrat comuniunea cu Dumnezeu 
cel nemuritor. Atunci ne-am supus şi coruperii, şi morţii. Căci creatura rămasă de sine nu 
poate dura. Dar când în ea se întipăreşte chipul nemuritor al lui Dumnezeu, prin comunicarea 
cu El, e ridicată la asemănarea cu El şi putem dura veşnic prin puterea Lui. Starea aceasta ne-o 
comunică Dumnezeu prin Duhul Lui. Duhul dumnezeiesc poate face incoruptibil, nemuritor 
trupul material, supus prin sine coruperii. Dacă spiritul uman nu există în materia trupului, 
acesta nu poate fi organizat şi nu poate dura şi funcţiona ca mediu al spiritului nici măcar pe 
pământ. E o taină că materia, coruptibilă prin sine, poate deveni trup organizat şi mediu prin 
care iradiază spiritul şi se pot săvârşi prin el fapte gândite şi voite de spirit. Aceasta arată şi 
posibilitatea materiei, devenite prin sufletul omenesc trup, de-a fi mediu prin care se arată şi 
se pot săvârşi faptele dumnezeieşti, ba Se poate arăta chiar Dumnezeu cel întrupat, cum se 
arată persoana omenească prin trup. Aşa poate trăi şi se poate arăta ca fiu al lui Dumnezeu 
omul unit cu Hristos. Dar tot ce se întâmplă cu materia prin spirit (trupul -mediu al vieţii spiri¬ 
tuale) şi fără spirit (coruperea şi moartea) arată pe de altă parte că materia prin ea însăşi nu 
poate deveni mediu spiritual şi nemuritor. 

propriu după fire 183 strălucind din însăşi fiinţa Tatălui. Deci Fiul se vede 
existând şi fiind slăvit ca atare, într-adevăr, şi prin ceea ce era opus nouă. Căci 
raţiunea prin fire este alta decât cea prin voinţă, şi cea prin adevăr e alta decât 
cea prin imitare, noi suntem chemaţi fii ai lui Dumnezeu prin voinţă şi prin 
imitare, în timp ce El este prin fire şi prin adevăr, deci ne opunem Lui chiar 
dacă am câştigat bunătăţile firii Lui prin har 184 . 

"Care nu din sânge, nici din poftă trupească, nici din poftă 
bărbătească, ci de la Dumnezeu s-au născut" (In 1, 13) 

Cei ce prin credinţă au fost chemaţi la starea de fii ai lui Dumnezeu în 
Hristos s-au dezbrăcat de umilinţa propriei lor firi şi, fiind împodobiţi ca într-un 
veşmânt strălucitor de harul Celui ce-i cinsteşte, urcă la demnitatea mai 
presus de fire. Căci nu mai sunt fii ai trupului, ci mai degrabă, născuţi ai lui 
Dumnezeu prin har 185 . Observă cât de bine a precizat aceasta fericitul Evan¬ 
ghelist prin cuvintele lui. Căci, voind să spună că cei ce au crezut s-au născut 
din Dumnezeu, ca nu cumva să socotească cineva că ei sunt cu adevărat prin 
fire din fiinţa lui Dumnezeu-Tatăl şi au o asemănare identică cu Unul-Născut, 
sau, pentru ca nu cumva, înţelegând greşit cuvântul: "din pântece mai înainte 
de luceafăr Te-am născut 41 (Ps. 109, 3), să fie coborât şi Fiul la firea făpturilor, 
spune că ne-am născut din Dumnezeu, adăugând precizarea necesară nouă. 
Căci, numai după ce a spus că li s-a dat lor putere de către Fiul Cel prin fire 
spre a se face fii ai lui Dumnezeu, adaugă în mod neprimejdios: "Din Dum- 


183. Noi devenim fii ai lui Dumnezeu prin voinţa lui Dumnezeu, căreia I ne deschidem 
prin voia noastră. Fiul lui Dumnezeu Unul-Născut are această calitate prin naştere din fiinţa 
Tatălui. Aici se afirmă din nou caracterul de Persoană al Tatălui, şi al nostru. Dar Tatăl nu S-ar 
putea face şi Tatăl nostru dacă n-ar avea un Fiu născut din fiinţa Lui, dacă n-ar avea prin fire 
simţirea şi puterea de-a fi Tată şi dacă Fiul n-ar avea în această calitate a Lui puterea de-a ne 
transmite şi nouă iubirea Sa de Fiu faţă de Tatăl, prin voinţa Lui iubitoare. Iubirea ţine de fiinţa 
dumnezeiască, dar se poate îndrepta şi spre existenţele pe care le creează. 

184. Noi nu suntem prin fire fii ai lui Dumnezeu, cum este El, ci prin har şi imitare. Deci, 
chiar în calitatea noastră de fii suntem altfel decât este Fiul lui Dumnezeu: suntem fii prin 
voinţa lui Dumnezeu şi prin imitare, iar El este prin fire. Pe de o parte, prin cele pe care le are 
Fiul dobândim bunătăţile Lui mai presus de cele ale firii noastre, adică pe ale firii Lui, pe de 
alta, rămânem prin fire opuşi Lui, sau alţii decât El. Cele ale firii Lui le avem prin voinţa lui 
Dumnezeu, nu prin firea noastră, ca El. 

185. Oamenii sunt născuţi prin fire din trupuri animate de sufletul creat. Dar prin 
credinţă se nasc din Dumnezeu, dar nu din fiinţa Lui, ca Fiul Cel Unul-Născut, ci din harul Lui. 
Căci harul îi ridică la o stare unită cu a Fiului născut din fiinţa Tatălui, bucurându-se de bună¬ 
tăţile Lui. Chiar trupul lor devine mediu al trăirii şi comunicării bunătăţilor dumnezeieşti. 
Chiar în trup trăiesc calitatea de fii ai lui Dumnezeu. Trupul material e umplut cu un mare dar. 


) 

nezeu s-au născut", aceasta ca să arate mărimea harului dat lor 186 şi să ridice 
la familiaritate naturală (cu Sine) ceea ce este străin de Dumnezeu-Tatăl şi să 
urce starea lor la nobleţea Domnului, pentru iubirea fierbinte faţă de ei 187 . 

Dar va spune cineva: Ce este în aceasta mai mult? Sau ce au cei ce cred 
în Hristos deosebit de Israel, o dată ce şi despre acesta se spune că s-a născut 
din Dumnezeu, potrivit cu ceea ce s-a zis: "Fii am născut şi am înălţat, iar ei 
m-au nesocotit ?' (Is. 1, 21). Faţă de acestea, socotesc că trebuie spus: întâi, că 
Legea, având umbra bunătăţilor viitoare, nu e însăşi puterea dumnezeiască, 
nici nu s-a dat celor din Israel să o aibă pe aceasta cu adevărat, ci ca tip al 
celor viitoare, înscris în ei. Acestea aveau să se dea numai la vremea "îndrep¬ 
tării", când aveau să se arate, după cum s-a scris, cei ce vor numi în mod mai 
cuvenit şi mai adevărat pe Dumnezeu Tată, prin sălăşluirea în ei a Duhului 
Unuia Născutului. Căci cei dinainte aveau " duhul robiei spre temere, iar 
aceştia duhul înăerii, spre libertate, întru care strigăm: "Awa, Părinte " (Rom. 
8 15) 188 Deci poporul care va urca prin credinţa în Hristos la adopţiunea fi¬ 
lială, era în Lege ca în umbră, precum şi tăierea împrejur în Duh o înţelegem 
prefigurată în cea a acelora în trup. Şi, pe scurt vorbind, toate ale noastre 
erau prefigurate în tipurile acelora. 

Pe lângă cele spuse, mai spunem şi aceea că Israel a fost chemat la 
adopţiunea filială prin mijlocitorul Moise. De aceea s-au şi botezat, cum zice 
Pavel, în nor şi în mare; şi au fost trecuţi de la închinarea la idoli la Legea 
robiei, fiindu-le aceasta slujită în litera poruncii prin îngeri. Dar cei ce au 
urcat prin credinţa în Hristos la adopţiunea filială de către Dumnezeu nu se 
botează în ceva din cele create, ci în însăşi Sfânta Treime, prin mijlocirea 


186. Ca să nu se creadă că şi cei ce cred sunt născuţi din Dumnezeu ca şi Fiul Cel Unul- 
Născut, Evanghelistul precizează că această naştere le-a venit prin Fiul cel întrupat, deci nu 
sunt născuţi, ca şi El, din veci din Tatăl. 

187. Nu direct din Tatăl vine naşterea din Dumnezeu a oamenilor, ci prin Fiul, prin 
iubirea fierbinte a lor faţă de El, deci prin alipirea la El. Se accentuează rolul mijlocitor al Fiului 
în această naştere a oamenilor din Dumnezeu, ca să se arate că ei nu sunt în aceeaşi treaptă 
cu El, deşi se nasc din Tatăl. Numai pentru că se alipesc de Fiul, sunt puşi şi ei în relaţia de fii 
ai Tatălui, împărtăşindu-se de ceea ce are din Tatăl Fiul Unul-Născut, în această calitate. 

188. Aici se explică limpede pentru ce Duhul Sfânt nu purcede şi de la Fiul. El este în Fiul 
Duh de Fiu, deci primit de la Tatăl ca Fiu. Acest Duh de Fiu avându-L Hristos şi ca om, prin 
unitatea Sa de Persoană, îl dă şi tuturor celor ce se unesc cu El, producând şi în ei simţirea de 
fii ai Tatălui. Cei din Vechiul Testament erau cei ce aveau să fie pregătiţi pentru a primi pe 
Hristos ca Fiul Tatălui şi Duhul Lui de Fiu, Duh care avea să-i umple de bucuria iubirii filiale. 
Dar ei aveau încă sentimentul de robi faţă de Tatăl. Iar ei, neprimind pe Hristos, n-au primit 
nici Duhul Fiului, duhul înfierii. Oamenii care cred în Hristos sunt încadraţi în relaţia Fiului 
plin de Duhul de Fiu cu Tatăl. Creaţia, cu voia ei, nu rămâne în afara relaţiei afectuoase dintre 
Persoanele treimice. Numai cei ce nu voiesc rămân în afara acestei relaţii afectuoase, dar nu 
în afara puterii lui Dumnezeu cel în Treime. 

Cuvântului, Care a unit Sieşi cele omeneşti prin trupul asumat, fiind El însuşi 
unit prin fire cu Cel ce La născut, întrucât prin fire e Dumnezeu. Aşa se înalţă 
robul la starea de fiu, prin participare la Fiul adevărat, fiind chemat şi înălţat 
la demnitatea proprie Aceluia prin fire. Pentru aceea ni se spune şi suntem 
născuţi ai lui Dumnezeu, noi, cei ce am primit prin Duhul naşterea din nou 
prin credinţă 189 . 

Dar fiindcă unii îndrăznesc în chip primejdios să mintă şi despre Sfântul 
Duh ca despre Unul-Născut, afirmând că e făcut şi creat, şi să-L scoată cu 
totul din deofiinţimea cu Dumnezeu-Tatăl, să opunem minciunilor lor cuvân¬ 
tul credinţei adevărate, făcându-ne pricini de folos nouă înşine şi cititorilor. 
Dacă Duhul nu este nici Dumnezeu după fire, nici din Dumnezeu şi propriu 
lui Dumnezeu şi de aceea existând fiinţial în El, ci e altceva decât El şi ne¬ 
deosebit de identitatea după fire cu făpturile, cum noi, cei născuţi din El, 
spunem că ne-am născut din Dumnezeu? Căci, sau vom spune că Evanghe¬ 
listul minte, sau, dacă spune adevărul, şi este aşa şi nu altfel, Duhul va fi 
Dumnezeu şi din Dumnezeu după fire, iar noi, învredniciţi să ne împărtăşim 
de El prin credinţa cea în Hristos, ne facem şi noi participanţi (koivcovoi) la 
firea dumnezeiască. Şi aşa ni se spune că ne-am născut din Dumnezeu şi sun¬ 
tem pentru aceasta dumnezei, fiind înălţaţi nu numai prin har la slava cea mai 
presus de noi, ci şi ca cei ce avem pe Dumnezeu locuind şi lucrând în noi, 
după spusa: "Voi locui şi voi umbla în ei 11 (Lev. 26,12) 190 . 


189. Cei din Vechiul Testament au fost adoptaţi într-o umbră a filiaţiei de către Dum¬ 
nezeu, pentru că Fiul lui Dumnezeu nu Se făcuse Frate al nostru prin asumarea firii noastre 
umane, deci nici nu comunica Duhul Său de Fiu, cum o face, după întrupare, celor ce se unesc 
cu El prin credinţa că El este Fiul lui Dumnezeu. Poporul din Legea Veche era şi el într-o 
legătură cu Dumnezeu cel personal, prin credinţa în El, spre deosebire de popoarele păgâne 
sau panteiste, care identificau pe Dumnezeu cu forţele naturii. Dar Dumnezeu nu venise în 
Vechiul Testament la oameni prin Fiul Său, ca să-i facă şi pe ei fii în mod real. Ei percepeau pe 
Dumnezeu ca existenţă personală, deosebită în fiinţă prin faptele mai presus de fire pe care le 
săvârşea în favoarea lor. Prin ele se botezau şi ei în Dumnezeu, sau în puterea Lui. Dar El 
rămânea încă departe şi mai mult un Stăpân, iar ei, mai mult nişte slugi care împlineau porun¬ 
cile Lui. Prin tot ce făcea pentru ei mai presus de fire îi pregătea pentru venirea Lui deplină la 
ei, prin Fiul Său întrupat Căci în credinţa lor în Dumnezeu ca Persoană era implicată credinţa 
că El are o iubire faţă de un Fiu. Prin Fiul sau Cuvântul Lui, ca Cel prin Care s-au creat şi se 
susţin toate, se săvârşeau faptele minunate în Vechiul Testament şi El Se vestea pe Sine prin 
Prooroci că va veni ca om între ei, pentru a-i face fii ai Tatălui. Dar numai după ce El a luat firea 
omenească şi i-a transmis şi acesteia calitatea filială prin Duhul de Fiu ce Se odihnea în El ca 
Dumnezeu, a putut da o naştere nouă, de fii ai Tatălui, şi celor ce s-au unit cu El prin credinţă. 
Nu poate deveni cineva fiu al cuiva fără să se nască din el. Cei ce s-au unit cu Hristos prin 
credinţă se nasc şi ei din nou ca fii ai Tatălui, asemenea Fiului, dar nu venind din nou la exis¬ 
tenţă, ci modificând-o pe cea pe care o au, şi deci nu născându-se din fiinţa Tatălui, ci primind 
pe Duhul Lui, Care le înnoieşte firea, le-o umple de puterile firii dumnezeieşti, prin participare. 

190. Două lucruri subliniem în acest text a) Nu putem avea Duhul de fii ai Tatălui dacă 
nu credem că Hristos cu Care ne unim este Fiul Tatălui şi, ca atare, are Duhul de Fiu în El. b) 

Fiindcă în ce mod ne spun cei stăpâniţi de astfel de neştiinţă că suntem 
temple ale lui Dumnezeu, cum zice Pavel, având pe Duhul locuind în noi, 
dacă Duhul nu e Dumnezeu după fire (Rom. 8,11)? Căci, dacă este creatură 
şi făptură, pentru care pricină ne dărâmă Dumnezeu, ca pe unii ce stricăm 
templul lui Dumnezeu, când întinăm trupul în care locuieşte Duhul, Cel ce 
are tot ce e propriu prin fire lui Dumnezeu-Tatăl, asemenea Celui Unul- 
Născut (I Cor. 3, 17)? Şi cum ar fi adevărat ceea ce spune Mântuitorul: "De 
Mă iubeşte cineva pe Mine, cuvântul Meu va păzi şi Tatăl Meu îl va iubi pe el 
şi vom veni la el şi Ne vom face locaş în ei" (In 14,23) ? 191 De fapt, Duhul este 
Cel ce locuieşte în noi şi prin El credem că avem totodată pe Tatăl şi pe Fiul, 
precum a spus iarăşi şi Ioan Evanghelistul: "în aceasta cunoaştem că ră¬ 
mânem întru El şi El întru noi, că ne-a dat nouă din Duhul Său" (I In 4,13) 192 . 
Şi cum s-ar numi peste tot Duhul al lui Dumnezeu, dacă nu este din El şi în 
El după fire şi de aceea Dumnezeu? Căci dacă, făptură fiind, cum zic aceia, 
este duh al lui Dumnezeu, n-ar fi nici o piedică să se numească şi celelalte 
făpturi duhuri ale lui Dumnezeu. Căci ar fi şi ele aceasta, dacă poate fi duh al 
lui Dumnezeu fiinţa creată. Şi s-ar putea spune multe despre acestea, ca să se 
răstoarne nebuniile ereticilor. Dar o dată ce am vorbit destul despre ele, prin 
Duhul, în cartea Despre Sfânta Treime, vom renunţa să mai spunem multe 
despre ele. 


"Şi Cuvântul trup S-a făcut" (In 1,14) 

S-a intrat acum în învăţătura despre întrupare. Se arată clar că Unul- 
Născut S-a făcut şi a vieţuit ca Fiu al Omului. Căci aceasta o spune, şi altceva 
nimic, zicând că Cuvântul trup Sa făcut. Pentru că prin aceasta a spus, chiar 
dacă mai descoperit, că Cuvântul Sa făcut om. Şi, zicând aşa, nu ne comunică 


Nu numai prin har suntem înălţaţi la slava mai presus de firea creată, ci şi ca cei ce avem pe 
Dumnezeu locuind în noi şi suntem "în comuniune" cu Persoanele Sfintei Treimi, dar nu prin 
naştere din fiinţa Tatălui, ca Fiul Unul-Născut, sau prin purcederea din ea, ca Duhul Sfânt. Ne 
întâlnim mereu cu taina persoanei. Avem pe Fiul lui Dumnezeu, Care, în unitatea Persoanei 
Lui, are şi umanitatea, prin care Se uneşte cu noi. Persoana Fiului nu e în noi numai cu firea 
Lui omenească asumată, ci în întregimea Lui de persoană în Care ceea ce-i omenesc nu e 
despărţit de ceea ce-i dumnezeiesc. 

191. Duhul Sfânt, locuind în cineva, îl face templu al lui Dumnezeu. Dar acela e totodată 
locaş al Tatălui şi al Fiului. Căci Duhul nu e decât în cel unit cu Fiul, peste Care Se odihneşte. 
Cel ce crede în Hristos, că e Fiul lui Dumnezeu şi Tatăl şi are pe Duhul odihnind în El, este 
locaş sau templu al Sfintei Treimi, întipărit de iubirea dintre Persoanele Sfintei Treimi şi, ca 
atare, iubind şi el pe Tatăl cu iubirea Fiului, peste Care se odihneşte iubirea Tatălui, în Per¬ 
soana Sfântului Duh. 

192. Numai Duhul de Fiu al lui Hristos ne dă simţirea că avem pe Hristos ca Fiu în noi. 
Prin Duhul se naşte în noi sensibilitatea pentru prezenţa Fiului Tatălui în noi. 

nimic străin sau neobişnuit, o dată ce dumnezeiasca Scriptură numeşte de 
multe ori pe omul viu, indicând numai trupul lui. Aşa se spune la Proorocul 
Ioil:" Voi turna din Duhul Meu peste tot trupul' (Ioil 3,1). Dar nu socotim că 
Proorocul zice că se va dărui Duhul dumnezeiesc trupului omenesc lipsit de 
suflet şi singur, cel ce ar spune astfel n-ar fi liber de absurditate, ci, prin parte 
exprimând întregul, prin trup numeşte omul. Aşa trebuia, şi nu altfel. Şi pen¬ 
tru care cauză e necesar să spunem aceasta? 

Pentru că omul este o făptură raţională, deci compusă din suflet şi din 
trupul acesta trecător şi pământesc 193 . Dar, deoarece s-a făcut şi s-a adus la 
existenţă de Dumnezeu, neavând din firea sa nestricăciunea şi nepiericiunea 
(căci numai lui Dumnezeu îi aparţin aceastea fiinţial), s-a pecetluit cu duhul 
vieţii, dobândind prin legătura cu Dumnezeu binele cel mai presus de fire. 
Căci zice: "Şi a sudat în faţa lui sudare de viaţă şi s-a făcut omul sudet viu" 
(Fac. 2, 7). Dar, deoarece s-a pedepsit pentru neascultare, auzind cuvintele: 
"Pământ eşti şi în pământ vei merge" (Fac. 3, 19), s-a golit de har; căci s-a 
despărţit de trupul pământesc suflarea vieţii, adică Duhul Celui ce-a zis: "Eu 
sunt Viaţa" (In 14,6); şi omul cade în moarte numai prin trup, sufletul salvân- 
du-se în nemurire, fiindcă numai către trup s-a zis: "Pământ eşti şi în pământ 
vei merge" m . Deci, trebuia ca ceea ce s-a primejduit mai mult în noi să fie şi 
izbăvit mai repede şi, prin unirea din nou cu Viaţa cea după fire, să fie reche¬ 
mat la nestricăciune. Trebuia ca cel ce a pătimit să afle eliberarea de rău 195 . 


193. Trupul nu e trup fără sufletul care-1 organizează şi lucrează prin el. Iar compusul 
suflet-trup este om. Când se spune deci că Cuvântul S-a făcut trup, se înţelege că S-a făcut om. 
Nu Cuvântul a organizat direct materia în trupul omenesc, ci prin sufletul pe care de aseme¬ 
nea l-a asumat a făcut aceasta. Dar la omul obişnuit sufletul şi trupul formează, prin compoziţia 
lor, persoana. în Hristos, prin sufletul care organizează trupul şi lucrează în trup, lucrează 
Persoana Cuvântului. 

194. Sufletul suflat de Dumnezeu în trupul lui Adam nu era un suflet despărţit de relaţia 
cu Dumnezeu, sau de har, sau de Duhul dumnezeiesc. Prin această relaţie dădea şi trupului o 
spiritualitate menită să-l facă nemuritor. Prin păcat sufletul a fost lipsit de har, dar, pentru că n-a 
încetat cu totul o relaţie cu Dumnezeu, sau o sete după El, sufletul nu moare, neavând însă pu¬ 
terea să ţină şi trupul nemuritor. Iar prin restabilirea unirii sufletului cu Duhul Sfânt în Hristos, 
sau prin actualizarea relaţiei cu Dumnezeu în Hristos, sufletul recapătă şi puterea învierii 
trupului. Puterea învierii trupului se dă şi sufletului care nu crede în Hristos, dar e o înviere 
într-o mare sărăcie spirituală, o înviere mai mult spre chin decât spre bucurie, căci în Hristos 
firea omenească a recâştigat îndeobşte eternitatea în întregimea ei. 

195.0 explicare a motivului pentru care se accentuează faptul că Cuvântul S-a făcut trup, 
deşi în trup era implicat şi sufletul. Pentru că în trup, sau în moartea acestuia, a suferit omul 
mai mult de pe urma păcatului. Efectul cel mai vizibil, mai important pe care voia să-l aibă 
Cuvântul prin întrupare, era scăparea trupului de moarte. Prin aceasta se arată valoarea dată 
de Dumnezeu trupului omenesc însuşi. Fiul lui Dumnezeu îşi asumă trupul omenesc, ca să-l 
scape de moarte. 

Trebuia să se înlăture sentinţa: "Pământ eşti şi în pământ vei merge", prin 
unirea negrăită a trupului căzut cu Cuvântul care tuturor le dă viaţă. 

Trebuia ca, devenit trup al Lui, să se împărtăşească de la El de nemurire. 
Căci ar fi un lucru dintre cele mai absurde să se poată pune foc în materie şi 
în însuşirea sensibilă ce-i aparţine după fire, şi să prefacă în el cele ce se fa c 
părtaşe de el, iar pe Cuvântul lui Dumnezeu să nu-L socotim că poate intro¬ 
duce propriul bine, sau viaţa, în trup. Mai ales pentru această pricină 
socotesc că Sfântul Evanghelist, pornind de la partea prin care a pătimit mai 
mult vieţuitorul, a spus că Cuvântul lui Dumnezeu Sa făcut trup, ca să vadă 
cineva deodată atât rana, cât şi leacul, pe cel ce boleşte şi pe doctor, pe cel 
alunecat spre moarte şi pe Cel ce-1 ridică la viaţă, pe cel biruit de stricăciune 
şi pe Cel ce alungă stricăciunea, pe cel stăpânit de moarte şi pe Cel mai tare 
ca moartea, pe cel lipsit de viaţă şi pe Dăruitorul vieţii. 

Şi nu a zis că Cuvântul a venit la trup, ci că Sa făcut trup, ca să nu se 
înţeleagă că a venit ca la Prooroci, sau ca la alţii dintre Sfinţi, prin relaţie 196 , ci 
că El însuşi Sa făcut cu adevărat trup, adică om. Căci aceasta am spus-o până 
acum. De aceea El este şi Dumnezeu după fire în trup şi cu trupul, împropri- 
indu-Şi-1, şi în acelaşi timp fiind înţeles ca altceva decât trupul, fiind închinat 
în trup şi împreună cu trupul, potrivit spusei de la Proorocul Isaia: "Bărbaţi 
înalţi la tine vor trece şi îţi vor fi robi Ţie şi vor urma Ţie legaţi de mâini şi de 
picioare şi se vor închina Ţie şi Ţie se vor ruga, că în Tine este Dumnezeu şi 
nu este Dumnezeu afară de Tine" (Is. 45, 14). Iată că spun că în El este 
Dumnezeu, nedespărţind trupul de Cuvântul. Şi iarăşi au afirmat că nu este 
alt Dumnezeu afară de El, unind cu Cuvântul ceea ce poartă El, ca propriu 
Lui, adică templul luat din Fecioară, căci Hristos este Unul din două 197 . 

196. în relaţie se menţin cele două părţi într-o independenţă, chiar dacă se află într-o 
legătură. în Hristos, trupul nu mai stă despărţit de Dumnezeu-Cuvântul, ci se face "propriu" 
Acestuia, deşi nu e desfiinţat Aici avea afirmată taina persoanei, care trăieşte cu o conştiinţă 
unică toată varietatea de simţiri. Fiul lui Dumnezeu trăieşte simţirile trupului ca fiind ale Sale, 
precum îşi trăieşte şi bunătăţile fiinţei dumnezeieşti. Simţirile sunt influenţate unele de altele 
datorită unităţii persoanei, dar nu sunt anulate. Eu trăiesc înţepătura în picior, care nu e nici 
pur materială, nici nu se poate trăi fără materia piciorului. în fiecare simţire şi organ e întrea¬ 
ga persoană. Leonţiu de Bizanţ va prelua caracterizarea trupului lui Hristos ca "propriu" Cu¬ 
vântului. Precum persoana omului se realizează ca o unitate între materie şi spirit, trăind mate¬ 
ria spiritual, şi spiritul manifestându-1 prin acte sensibile material, sau precum pipăitul trupu¬ 
lui e un act material trăit spiritual, aşa în Persoana cea una a Cuvântului întrupat sunt unite 
toate: Necreatul şi creatul, Nemărginitul şi mărginitul, spiritualul şi materialul. Se trăieşte 
Necreatul în creat, Nemărginitul în mărginit, sau creatul în Necreat, mărginitul în Nemărginit. 
Totul e în Hristos şi toate se dau fiecărei persoane umane în Hristos. Dumnezeu n-a creat 
lumea pentru a rămâne despărţită de El. 

197. "Slava" Dumnezeirii nu se poate exprima şi explica prin nici un alt cuvânt şi nici prin 
nenumărate cuvinte. "Plin de har şi de adevăr" exprimă numai în parte "slava" Lui. Toată 
această slavă se reflectă şi în umanitatea Lui. "Plin" înseamnă că nu mai poate înainta la mai 

"Şi S-a sălăşluit între noi" (In 1, 14) 

Evanghelistul explică în mod folositor spusa şi duce la o înţelegere mai 
clară semnificaţia afirmaţiei. Căci, deoarece a spus că Cuvântul lui Dum¬ 
nezeu S-a făcut trup, ca nu cumva cineva din multa neştiinţă să cugete că El 
a ieşit din firea Sa şi S-a prefăcut în mod real în trup (şi să pătimească ceea 
ce era cu neputinţă, căci Dumnezeirea este departe de orice schimbare şi 
prefacere în altceva, după raţiunea modului de a fi), foarte bine a adăugat 
Teologul îndată: "Şi S-a sălăşluit între noi", ca să înţelegi prin aceasta pe Cel 
ce S-a sălăşluit şi pe aceea în care S-a sălăşluit, ca să nu socoteşti că El S-a 
prefăcut în trup, ci S-a sălăşluit în trup, folosindu-Se, ca de templul propriu, 
de trupul luat din Sfânta Fecioară. "Căci în El locuieşte toată plinătatea dum- 
nezeirii trupeşte ", cum zice Pavel (Col. 2, 9). 

Se afirmă că Cuvântul S-a sălăşluit în mod folositor între noi, descope- 
rindu-ne şi această taină foarte adâncă. Căci toţi eram în Hristos şi omenes¬ 
cul comun redobândeşte viaţa în Persoana Lui. Fiindcă pentru aceasta S-a 
numit şi "Adam cel de pe urmă " (I Cor. 15, 45), deoarece, prin umanitatea 
comună asumată, a îmbogăţit toate cu bucurie şi slavă, aşa precum şi Adam 
cel dintâi, cu stricăciune şi tristeţe. Deci în toţi Sa sălăşluit Cuvântul prin- 
tr-Unul, Unul fiind rânduit Fiul lui Dumnezeu în putere, ca să vină prin Duhul 
Sfinţeniei demnitatea aceasta la toată umanitatea şi aşa să ajungă şi la noi 
printr-Unul dintre noi, ceea ce s-a spus: "Eu am zis: dumnezei sunteţi şi toţi 
ăi ai Celui Preaînalt' (Ps. 81, 6). Deci, în Hristos se eliberează robul, înăl- 
ţându-se la unitatea tainică cu Cel ce poartă chipul robului, iar în noi vine prin 
imitare înrudirea cu Cel Unul, prin înrudirea după trup. Pentru care motiv nu 
Se face unul dintre îngeri, ci Cuvântul însuşi ia sămânţa lui Avraam? 
Deoarece trebuia să Se facă Fiul lui Dumnezeu însuşi întru toate asemenea 
fraţilor, şi de aceea să Se facă om cu adevărat. Oare nu e clar tuturor că Sa 
coborât El însuşi la rob, nepricinuindu-Şi Sieşi pentru aceasta vreo schim¬ 
bare, ci Sa dăruit pe Sine însuşi nouă, ca noi să ne îmbogăţim din sărăcia Lui, 
ridicându-ne prin asemănarea cu El la bunătatea mai presus de toate a Lui, 
arătându-ne dumnezei şi fii ai lui Dumnezeu prin credinţă? De aceea Sa 
sălăşluit între noi Fiul şi Dumnezeu cel după fire. De aceea şi strigăm în 
Duhul: "Am, Părinte ". Iar Cuvântul Se sălăşluieşte într-un templu asumat 


mult har şi adevăr. "Plin 11 este egal cu nemărginit. în Hristos este tot adevărul; nu mai simte 
nevoia să înainteze la mai multă cunoaştere a adevărului, cum se întâmplă cu omul şi îngerul. 
El este prin Sine toată existenţa infinită, reflectată şi în existenţa Sa omenească. Trăind-o pe 
aceasta, trăieşte adevărul peste care nu se mai poate trece. 

pentru noi şi din noi, ca, avându-ne pe toţi în Sine, să împace într-un trup pe 
toţi cu Tatăl, cum zice Pavel (Rom. 8,15) 198 . 

"Şi am văzut slava Lui, slavă ca a Unuia-Născut din Tatăl, 
plin de har şi de adevăr " (In 1, 14) 

Spunând că Cuvântul S-a făcut trup, adică om, şi coborându-L la fră¬ 
ţietatea cu robii şi cu făpturile, el păzeşte totuşi neschimbată demnitatea Lui 
dumnezeiască şi îl arată fiind plin de intimitatea părintească. Căci firea dum¬ 
nezeiască fixată în ea însăşi nu primeşte să pătimească schimbarea în altce¬ 
va, ci rămâne mai degrabă pururea la fel şi stăruie în prerogativele proprii. 
Deci, deşi Evanghelistul spune că Cuvântul S-a făcut trup, afirmă că El n-a 
fost biruit de slăbiciunile trupului, nici n-a căzut din tăria şi slava de la început 
fiindcă a îmbrăcat trupul nostru slab şi lipsit cu totul de slavă 199 . Căci am văzut, 
zice, slava Lui, deosebită de a altora şi pe care trebuie să o recunoască oricine 
Unuia-Născutului din Dumnezeu-Tatăl, fiindcă era plin de har şi de adevăr. 


198. în umanitatea asumată de El, ca Adam cel din urmă, e toată umanitatea, cum a fost 
umanitatea lui Adam cel dintâi, sau e umanitatea înnoită potenţial, a tuturor. Din El ne renaş- 
tem prin Duhul Lui toţi cei ce credem în El, ca fii ai lui Dumnezeu, aşa cum Fiul lui Dumnezeu 
S-a făcut om. S-a făcut frate cu noi în umanitate, ca noi să ne facem fraţi cu El în calitatea de 
Fiu al lui Dumnezeu. Aceasta nu înseamnă că n-a fost unic ca Persoană. Dar e un Unul din 
Care ne naştem spiritual toţi prin faptul că e nu numai un Unul omenesc, ci Unul dumnezeiesc, 
iradiant al Duhului Sfânt. 

199. Precum în persoana umană se unesc într-o unitate de trăire cele contradictorii, care 
nu se anulează, aşa le trăieşte Hristos pe toate ale existenţei în contradicţiile lor, ca Unul, fără 
ca ele să se anuleze, ci rămânând doar într-o anumită influenţare reciprocă. Precum trăiesc eu 
dimensiunile trupului şi pe cele spirituale ale sufletului ca un singur eu, spre exemplu trăiesc 
durerile şi slăbiciunea trupului şi bucuriile spirituale, unele influenţându-le pe celelalte, aşa 
trăieşte Hristos slava dumnezeiască şi slăbiciunile trupului, fără ca acestea să se anuleze una 
pe cealaltă, ci într-un fel resimţindu-se una de alta, pentru că nu trăieşte binele şi răul, sau 
curăţia şi necurăţia, care sunt contradicţii care se anulează. Trăieşte bărbăţia spirituală şi slă¬ 
biciunea, sau durerea trupului, prima influenţând-o, sau biruind-o pe a doua, sau făcând-o su¬ 
portabilă şi arătând chiar în suportarea ei puterea dumnezeiască. Trăieşte foamea, oboseala, 
dar face şi minuni, vindecând şi umblând pe mare, fără ca unele să le anuleze pe celelalte, ci 
făcând din primele prilejuri de arătare a puterilor Sale mai presus de fire. Puterea Lui nu anu¬ 
lează foamea, dar o face suportabilă. Dumnezeirea nu S-a lăsat biruită de slăbiciunea trupului, 
dar nici n-a biruit anulând slăbiciunea trupului, pentru că n-a voit aceasta. Ţî ne într-o frână pu¬ 
terile dumnezeieşti, pentru a nu face de neexperiat în marginile autentic umane pe cele 
omeneşti, ci adunând trăirea lor în cadrul propriu, deci curat, al firii ajunse, în urma păcatului, 
la pătimirile durerii şi multor slăbiciuni şi trebuinţe. A restabilit umanul în autenticitatea lui 
nepăcătoasă, dar nu l-a anulat. Iar în această stare restabilită, el se bucură de puterea dum¬ 
nezeiască lucrătoare în el. Dar şi în modul acesta de suportare curată a slăbiciunilor firii noas¬ 
tre se vede slava Dumnezeirii de către cei ce vor să o vadă. Iar în aceasta se vede şi transfigu¬ 
rarea umanului. 








116 


SFÂNTUL CHIRIL AL ALEXANDRIEI 


Căci, privind cineva la ceata sfinţilor şi măsurând cele săvârşite de fiecare 
în chip minunat, se va minuna, după cuviinţă, şi va fi mişcat de virtuţile pro¬ 
prii fiecăruia şi va spune că sunt plini de slava cea de la Dumnezeu. Dar 
teologii (autorii Noului Testament) şi mucenicii spun că slava şi harul Unuia- 
Născutului nu sunt comparabile cu cele ale tuturor, ci mult mai presus de 
acelea şi înălţate peste ale tuturor prin culmile lor fără asemănare. El nu are 
harul măsurat, ca dat de către altul, ci adevărat şi desăvârşit în Cel desăvârşit, 
adică nu adăugat, nici procurat din afară ca o parte adăugată, ci existând în 
El în mod fiinţial, ca un rod al fiinţei părinteşti la Fiul cel din El 200 . Iar de 
socoteşte cineva că cele spuse trebuie cercetate mai pe larg, să privească el 
însuşi cele săvârşite în chip minunat de fiecare dintre sfinţi şi cele săvârşite 
de Mântuitorul nostru Hristos şi va afla că deosebirea este atât de mare, câtă 
am spus-o în cele dinainte. Dar pe lângă aceasta, şi următoarea: cei dintâi 
sunt ca nişte slujitori credincioşi în jurul casei. Iar El este ca Fiu în casa Lui. 
Şi despre Unul-Născut dumnezeiasca Scriptură zice:" Bine este cuvântat Cel 
ce vine întru numele Domnului " (ML 21, 9). Iar despre sfinţi, Dumnezeu- 
Tatăl zice: "Şi am trimis la voi pe toţi robii Mei, pe prooroci" (Ier. 7, 25). Şi 
aceştia au fost dăruiţi cu puterea de sus. Dar El, ca Domnul puterilor, zice: 
"Iar de nu fac faptele Tatălui Meu, să nu credeţi în Mine. Iar de le fac, chiar 
dacă nu credeţi în Mine, credeţi în faptele Mele" (In 10, 37-38). Deci, dacă 
Unul-Născut este atât de mare în putere, cât este şi Tatăl, şi aceasta se vede 
din înseşi faptele Lui, Se va preamări cu slavă egală, ca Cel ce e şi Lucrătorul 
unor fapte pe măsură. Şi va întrece, după ce a venit în trup, pe cei chemaţi la 
frăţietate, atât cât întrece Dumnezeu după fire pe oameni şi pe cât Se 
deosebeşte Fiul adevărat de fiii făcuţi prin voinţă. 

Iar fiindcă la fericitul Luca s-a scris: "Iisus înainta în înţelepciune şi har' 1 
(Lc. 2, 52), purtătorul de Duh (Ioan), spunând că "e plin de hai Jl , a indicat 
prin aceasta slava Fiului. Dar atunci, unde va înainta plinătatea Lui, sau va 
primi creşteri de dincolo de unde nu mai este nimic? Deci, nu întrucât este 
Cuvântul şi Dumnezeu s-a spus că va înainta, ci că S-a arătat mereu mai minu¬ 
nat şi mai bogat în har prin faptele Lui celor ce le vedeau, înaintând, cum tre¬ 
buie spus mai adevărat în înţelegerea celor ce se minunau de ele, şi de însuşi 
cel desăvârşit ca Dumnezeu, ca şi în har. Le-am spus acestea spre folos, deşi 
ca o digresiune 201 . 


200. Harul şi slava lui Hristos ţin de firea Lui dumnezeiască. El nu le are de la Dumnezeu, 
ca de la Altcineva, ci ca de la Tatăl, din Care trec toate ale Sale la Fiul născut din El. Ca atare, 
harul şi slava nu au în El o măsură, o limită, pentru că nu le trăieşte în dependenţă de un izvor 
străin. El le are într-o plinătate căreia nu-i lipseşte nimic, fiind El însuşi izvorul nesfârşit al lor. 

201. Contrar părerii unor teologi mai recenţi, că Iisus Hristos înainta în înţelepciune şi 
har, ca om, Sfântul Chirii spune aici că "înaintarea" era o revelare tot mai accentuată a puterii 

"Ioan mărturisea despre El şi striga " (In 1,15) 

Preaînţeleptul Evanghelist continuă declaraţiile lui, simţindu-se obligat 
să explice prin ele cele de mai înainte. Căci, fiindcă a zis despre Fiul lui 
Dumnezeu: "Am văzut slava Lui, slavă ca a Unuia-Născuf, ca să nu pară că 
numai el spune aceasta, pluralul "am văzut" nepotrivindu-se unei singure per¬ 
soane, uneşte cu sine un martor cu acelaşi nume, care are aceeaşi dreaptă 
credinţă ca şi el. Mărturisesc, zice, eu (căci am văzut ceea ce am spus), dar 
mărturiseşte la fel şi Botezătorul. E doimea cea mai vrednică de crezare a 
unor purtători de Duh şi perechea de fraţi în adevăr care nu ştiu să mintă. 

Şi observă cât de convingătoare explicaţie ne dă. Căci nu spune numai că 
Ioan mărturiseşte despre El, ci adaugă cu folos şi că a strigat, luând dovada 
cuvântului de la spusa: "Glasul celui ce strigă în pustie" (Mc. 1,3). Şi o spune 
aceasta foarte potrivit. Căci auzea pe unii potrivnici care spuneau: Când a 
mărturisit Botezătorul despre Unul-Născut? Sau cărora a mărturisit acela 
despre acestea? Deci 11 striga", zice, adică nu vorbeşte liniştit şi nu mărturi¬ 
seşte şoptind. îl auzi strigând mai răsunător ca o trâmbiţă. Nu spune că l-a 
auzit singur spunând acestea, căci cuvântul lui e adresat tuturor, vestitorul e 
strălucitor, glasul, impunător, Înainte-Mergătorul este mare, şi nu necunoscut. 

"Acesta era despre Care am spus: 

Cel ce vine după mine a fost înaintea mea, 
pentru că era înainte de mine" (In 1, 15) 202 

După ce a numit pe martorul de aceeaşi credinţă şi de acelaşi nume cu 
sine şi după ce a arătat glasul mare de care s-a folosit pentru slujirea aceleiaşi 
vestiri, adaugă cu folos şi modul mărturiei. Căci în aceasta consta tot ce se 
cerea. Ce vom zice deci că striga acest Ioan despre Unul-Născut?" Cel ce vine 
după mine era înainte de mine". Cuvântul e adânc şi cere multă cercetare, 
înţelesul obişnuit şi care stă la îndemâna celor mulţi este acesta: în ceea ce 
priveşte timpul în care a avut loc naşterea cu trupul, Botezătorul a fost înain¬ 
tea Mântuitorului, căci Emanuel i-a urmat şi S-a arătat după el cu şase luni 
mai târziu, cum istoriseşte fericitul Luca. Aceasta socotesc unii că o spune 
Ioan, ca să se cunoască în felul acesta mărimea vârstei: 11 Cel ce vine după mine 
a fost înaintea mea". Dar cel ce priveşte mai adânc la cuvintele dumnezeieşti 
poate vedea întâi cum cuvântul ne introduce în înţelesuri mai subţiri şi ne duce 


şi a slavei Sale. Căci în curăţia şi bunătatea maximă a firii Sale omeneşti, se arată toată 
înălţimea dumnezeiască, dar în forma umană. Fiindcă aceeaşi Persoană dumnezeiască Se 
arată lucrând şi prin firea Sa omenească. 

202. Traducerea românească este: "fiindcă mai înainte de mine era". El înseamnă întâiul 
pentru mine, sau faţă de mine. Nu era un înger mai vechi ca mine, ci primul dintre toate exis¬ 
tenţele. Deci era Dumnezeu. Aşa interpretează Sfântul Chirii locul, în cele următoare. 

departe de cele cercetate dintr-o astfel de trebuinţă. Căci Sfântul Botezător s-a 
luat ca martor nu ca să arate că Hristos, în privinţa timpului naşterii, e pe de o 
parte ulterior, pe de alta anterior, ci ca unul ce a fost împreună-văzător al slavei 
Lui," slavă ca a Unuia-Născut din Tatăl, plin de har şi de adevăr Jl . 

Deci, ce cuvânt ar putea folosi cineva pentru astfel de înţelesuri care 
depăşesc timpul? Sau cum ne-ar putea explica cineva limpede aceasta folosin- 
du-se de lungimea vremii, adică spunând:" Cel ce vine după mine a fost înain¬ 
tea mea"? Căci recunoaştem, şi e fapt adevărat, că Domnul a venit după 
Botezătorul, ca Cel ce a venit în timp al doilea, după trup. Dar în ce mod este 
înaintea Lui, se înţelege, în timp? Căci ordinea şi succesiunea corespunză¬ 
toare celor spuse înainte ne cheamă spre acest înţeles. Dar socotesc că e clar 
fiecăruia că în cazul de faţă nu se întâmplă aceasta. Căci a veni după cineva 
în timp nu înseamnă a fi anterior. Deci ţine de neştiinţă şi e cu totul nepotri¬ 
vit a socoti că Sfântul Botezător vorbeşte despre timp, când spune: " Cel ce 
vine după mine a fost înaintea mea". Prin urmare, înţelegând aceasta potrivit 
cu scopul arătat de noi mai înainte, credem că s-a spus în felul acesta: Fe¬ 
ricitul Botezător, folosindu-se de schema obişnuită a cuvântului, o raportează 
la înţelesul duhovnicesc al lucrurilor şi, de la chipul celor ce se întâmplă cu 
noi, se ridică la explicarea unor înţelesuri mai subţiri. 

îi place totdeauna să arate că ceea ce este anterior este mai slăvit decât 
cele despre care spune că urmează, dar le aminteşte pe cele de pe urmă 
înaintea celor dintâi. De pildă, meşteşugarul care prelucrează arama, sau zi¬ 
deşte, sau ţese, e prezentat înainte şi e superior celui ce e considerat că ur¬ 
mează, care e învăţăcel şi înaintează spre ştiinţa deplină. Dar când unul ca 
acesta întrece arta celui ce-1 învaţă şi, lăsând-o pe aceasta în urmă, lucrează 
mai bine, în mod natural văd pe cel învins vorbind despre ucenicul care a 
învins: "Cel ce vine după mine a fost înaintea mea". 

Aplicând această schemă a înţelegerii la Mântuitorul nostru Hristos şi la 
Sfântul Botezător, vei înţelege corect cele spuse. Dar priveşte cele ale fiecă¬ 
ruia de la început. Toţi se minunau de Botezătorul care facea mulţi ucenici, 
şi era înconjurat de marea mulţime a celor botezaţi de el. Dar nu se cunoştea 
că Hristos e mai mare, căci nu se ştia că e Dumnezeu adevărat. Şi, deoarece 
Botezătorul era admirat, Hristos apărea ca fiind în urma lui. Căci a venit la 
scurt timp după el Cel care avea o mai mare cinste şi slavă între oameni decât 
el. Deci Cel ce vine după el a fost înaintea lui, arătându-Se mai mare şi mai 
înalt decât Ioan. Căci Acesta, fiind Dumnezeu, S-a descoperit ca atare prin 
faptele Lui. Dar încă neînălţat la măsura umanităţii 203 (ca Ioan, n.n.), se cu- 


203. Hristos nu Se afla mai înainte în umanitate decât Ioan Botezătorul, căci nu-Şi reve¬ 
lase încă măsura cea mai înaltă a umanităţii, făcând aceasta mai târziu decât Ioan. 

noştea că a venit după Ioan. Deci fericitul Botezător a spus prin ghicitură: 
"Cel ce vine după mine a fost înaintea mea ", în loc de: Cel ce se află în urma 
cinstirii mele este mai slăvit şi întrece măsura cuvenită şi proprie mie, în mod 
neasemănat. 

Astfel înţelegând ceea ce s-a spus, îl vom afla pe Ioan martor al slavei 
Unuia-Născutului şi tâlcuitor al unor înţelesuri nefolositoare. Căci a spune că 
Hristos e mai mare ca el, deşi el însuşi are o mare treaptă în sfinţenie, ce 
poate fi altceva decât a mărturisi că slava Lui e cu totul excepţională? Căci, 
spunând: "Cel ce vine după mine a fost înaintea mea ", adaugă în mod nece¬ 
sar: "că era mai înainte de mine" (întâiul faţă de mine). Prin aceasta arată 
slava Lui străveche şi faptul că a fost înaintea tuturor, nu în timp; afirmă că 
exista de sus, ca Dumnezeu după fire. Căci zice: "era înainte de mine ", în loc 
de: era pururea şi pentru totdeauna mai mare şi mai slăvit. Din comparaţia 
cu unul dintre cei creaţi, se deduce declaraţia că e mai presus de toţi. Căci nu 
stă numai în aceasta singură mărimea şi minunăţia prin care întrece slava lui 
Ioan, ci în faptul că îl întrece în toate şi îi întrece pe toţi cei ca el. 

"Şi din plinătatea Lui noi toţi am luat" (In 1,16) 

Evanghelistul dovedeşte prin acestea adevărul mărturiei Botezătorului, 
face limpede dovada depăşirii noastre de către Mântuitorul şi faptul că El 
este în mod fiinţial mai mare decât toată creatura, în slava Lui, despre care 
este mai ales vorba aici, dar şi în lista celorlalte bunătăţi 204 . De fapt, minunat 
şi foarte adevărat mi se pare că zice Botezătorul despre Unul-Născut "că era 
înainte (întâiul) de mine ", adică cu mult mai înalt şi mai mare. Fiindcă noi 
toţi, care suntem aşezaţi în ceata sfinţilor, ne-am îmbogăţit cu bunătatea Lui 
şi firea omului se înfrumuseţează cu prerogativele Lui mai mult decât cu ale 
ei, când se află având ceva vrednic de admiraţie. Căci din plinătatea Fiului, 
ţâşnind ca dintr-un izvor neîncetat, dărnicia harismelor dumnezeieşti vine în 
fiecare suflet, care s-ar arăta vrednic de a le primi. Iar dacă Fiul dăruieşte ca 
din plinătatea firii Lui, şi creatura e dăruită, cum nu s-ar înţelege El ca ne- 
având dărnicia asemenea cu a altora, ci aşa cum se cuvine Celui Unuia- 


204. Dacă Evanghelistul a spus puţin mai înainte că Hristos era, ca Cel născut din Tatăl, 
"plin de har şi de adevăr", aici dă mărturia lui Ioan despre această plinătate, dar şi despre fap¬ 
tul că din această plinătate toţi am primit "har peste har". Iar explicând această plinătate, Evan¬ 
ghelistul o referă în concret la toate bunătăţile. Plinătatea e nemărginirea în toate. în nimic Fiul 
lui Dumnezeu întrupat nu mai are trebuinţa şi putinţa să înainteze. întrece orice margine. 
Numai din această plinătate pot primi şi făpturile la nesfârşit bunătăţile Lui. Şi de fapt trebuie 
să existe undeva această plinătate a tuturor bunătăţilor existente. Şi ea trebuie să fie trăită per¬ 
sonal ca să producă o bucurie adevărată, deci ca să fie plinătate adevărată. Trebuie să se 
bucure cineva de această plinătate. 

Născut din Dumnezeu, având ca un rod al firii proprii prerogativele în toate 
şi ca o depăşire a tuturor demnitatea intimităţii cu Tatăl? Şi socotesc că prea- 
înţeleptul Pavel, vorbind despre toate ale firii, a fost mişcat prin ele spre 
înţelegerea lor adevărată, aşa încât să spună despre creatură: "ce ai ce n-ai 
luat?". Căci, împreună cu existenţa, se dă creaturii de la Dumnezeu şi exis¬ 
tenţa într-un anume fel. Ea nu are de la ea nimic, totul e din generozitatea 
Dăruitorului. Mai e de însemnat că "plin", adică desăvârşit în toate, numeşte 
pe Fiul. Pe Acesta îl arată atât de departe de cele care au nevoie de ceva, încât 
socoteşte că poate dărui tuturor toate, fiind ferit de orice micşorare şi 
păstrând pururea mărimea depăşirii Sale în identitatea Sa 205 . 

"...şi har peste har. Pentru că Legea prin Moise s-a dat, 
iar harul şi adevărul, prin Iisus Hristos (In 1, 16-17) 

După ce a spus că slava Unuia-Născutului s-a arătat mai strălucită decât 
în toţi oamenii şi a declarat că mărimea Lui în sfinţenie este de neasemănat 
cu cea a sfinţilor, porneşte să facă dovada acesteia prin cei ce au urcat spre 
culmea virtuţii. Mântuitorul zice despre Ioan: "Amin, amin zic vouă, nu s-a 
ridicat între cei născuţi din femeie unul mai mare ca Ioan Botezătorul" (ML 
11,11). Dar pe cel atât de mare şi vrednic de râvnit Evanghelistul l-a înfăţişat 
cum singur el zice, strigând şi zicând cu glas mare: "Cel ce vine după mine a 
fost înaintea mea, pentru că era mai înainte de mine". Dar, micşorându-se 
Ioan în slavă şi recunoscând superior lui pe Unul-Născut cum e posibil să fie 
ridicat un altul dintre sfinţi la măsura egală cu Mântuitorul Hristos în temeiul 
măririi ce se contemplă în strălucirea faptelor Lui? Deci sfinţii care au fost în 
timpul vieţuirii lui Ioan, neavând o virtute prisositoare faţă de a lui Ioan, ba 
neînălţându-se nici la măsura proprie aceluia, se arată copleşiţi de Hristos, 
dacă fericitul Botezător, aflându-se la culmea bunătăţilor şi întrecându-i pe 
toţi, nu ia de la altul declaraţia că e mai mic, ci el însuşi a pecetluit faptul aces¬ 
ta, vorbind cu adevărat ca un sfânt. 

Dar, deoarece trebuia ca Emanuel să fie mai bun şi mai mare şi decât 
sfinţii mai vechi, în mod necesar Evanghelistul aminteşte de Moise, întâiul 


205. Observăm în noi şi în toate cele din lume nevoia de-a primi ceva. Dar această nece¬ 
sitate de-a primi nu poate fi fără excepţie. Trebuie să fie o existenţă care dăruieşte, sau care 
numai dăruieşte. Aceea trebuie să fie personală, căci altfel ar fi supusă unei legi, deci n-ar 
putea dărui în mod voluntar. Trebuie să existe un izvor liber, subiectiv, personal, al plinătăţii şi 
dărniciei. Altfel nu s-ar putea explica peste tot existenţa. O existenţă supusă în întregime unor 
legi e o existenţă inferioară. Se pune întrebarea: dar acele legi cine le-a dat? Şi ele ar fi tot infe¬ 
rioare, tot lipsite de măreţia dăruirii libere. Acea existenţă ar fi îngustă, rigidă, dură, monotonă. 
N-ar arăta toate formele de existenţă. 

i 

descoperitor al lui Dumnezeu, către care a zis Dumnezeu: 'Te ştiu pe tine 
mai mult ca pe toţi şi ai aflat har la Mine" (leş. 33,12). Era cunoscut mai mult 
decât toţi de Dumnezeu, şi prin aceasta îl vom cunoaşte şi noi. Căci zice: "De 
va fi prooroc între voi, în vedeniile lui Mă voi face cunoscut şi în somn voi grăi 
lui. Nu aşa am grăit şi cu slujitorul Meu Moise, care în toată casa Mea va fi 
credincios. Gură către gură voi grăi lui şi aievea, şi nu prin ghicituri 11 (Num. 
12, 6-8). întrecând deci şi preaînţeleptul Moise atât de mult pe sfinţii mai 
vechi, îl arată pe Unul-Născut mai mare şi mai vestit în toate: "ca să fie El 
întâiul între toţi ", cum zice Pavel (Col. 1, 18), şi de aceea zice: "Şi har peste 
har. Că Legea prin Moise s-a dat, iar harul şi adevărul au venit prin Iisus 
Hristos" (In 1, 17) 206 . Socotesc că aceasta voieşte să arate fericitul Evan¬ 
ghelist. Marele Botezător a făcut, zice, mărturisirea adevărată despre Unul- 
Născut, vestind limpede: "Cel ce vine după mine a fost înaintea mea, pentru 
că era înainte de mine. Şi din plinătatea Lui noi toţi am luat'. Şi să nu soco¬ 
tească nimeni că Unul-Născut nu e mai presus de Ioan şi de ceilalţi sfinţi care 
au fost în timpul vieţuirii lui, dar e mai mic în slavă decât cei mai vechi, care 
străluceau în sfinţenie în timpurile vieţuirii de la început Căci îl vedea pe El 
întrecând mult măsura lui Moise, deci era mai mare ca aceia în sfinţenie. Căci 
dătătorul Legii a asigurat că Da cunoscut chiar mai mult decât toţi. Ioan deci 
e dovedit prin glasul lui că se află mai prejos de slava Fiului: el vine după 
strălucirea Aceluia şi nu e nici o îndoială cu privire la El, ci îl face pe Ioan să 
accentueze conţinutul adevărului. De unde vom afla însă şi pe Moise, revela¬ 
torul celor sfinte, copleşit de slava lui Hristos? Să cerceteze iubitorul de în¬ 
văţătură harul Evangheliei dat nouă prin Mântuitorul, în locul harului Legii 
celei prin Moise. Căci atunci va vedea cu atât mai mare pe Fiul, cu cât va 
apărea legiuind porunci mai bune de vieţuire şi aducând rânduieli mai înalte 
decât toate cele ale lui Moise. "Căci Legea, zice, prin Moise s-a dat, iar harul 
şi adevărul au venit prin Iisus Hristos". Căci iubitorul de învăţătură şi pri¬ 
etenul lucrurilor celor bune va vedea care e deosebirea între Lege şi harul 
Mântuitorului. 

Noi vom spune puţine din cele multe, socotind că numărul explicaţiilor 
ce se pot da acestora e fără sfârşit, sau foarte mare. Deci Legea a osândit 
lumea (căci "Dumnezeu a închis prin ea toate sub păcat', cum zice Pavel 
(Gal. 3,22), şi ne-a arătat ca fiind vinovaţi de pedepse) şi ne eliberează numai 


206. Adevărul e existenţa întreagă. Dar existenţa întreagă, existenţa desăvârşită, fără lip¬ 
suri şi izvorul existenţei micşorate, care este lumea, este Dumnezeu. Fiul Lui, Care poartă în 
El din veci raţiunile tuturor, a venit, în Hristos, la noi, unind cu Sine şi raţiunile cărora le-a dat 
existenţa creată. Prin aceasta a venit şi toată iubirea, sau tot harul Lui la noi. 

Hristos: Căci n-a venit ca să judece lumea, ci ca să se mântuiască lumea 207 . 
Un har a dat lumii şi Legea, chemând spre cunoaşterea lui Dumnezeu, sco¬ 
ţând pe cei rătăciţi de la slujirea la idoli, şi, pe lângă aceasta, arătând răul şi 
învăţând binele, dar nu în mod desăvârşit, ci pedagogic (prin pedeapsă) şi 
folositor. Dar adevărul şi harul prin Unul-Născut nu introduc binele prin chi¬ 
puri, nici nu arată cele de folos prin umbre, ci prin porunci strălucitoare şi 
atotcurate şi călăuzesc spre cunoştinţa adevărată prin credinţă 208 . Legea a 
dat duhul robiei spre frică, iar Hristos, Duhul înfierii spre libertate 209 . Legea 
aduce tăierea împrejur în trup, care nu e nimic. Căci tăierea împrejur nu este 
nimic, cum scrie Pavel unora. Dar Domnul nostru Iisus Hristos pricinuieşte 
tăierea împrejur în duh şi în inimă prin credinţă. Legea botează prin apă 
simplă pe cei întinaţi. Mântuitorul, cu "Duh Sfânt şi cu foc". Legea introduce 
în cortul vechi, ca şi chip al celor adevărate. Mântuitorul înalţă la cerul însuşi 
şi în cortul mai adevărat, pe care l-a clădit Domnul, nu omul. Şi nu e nici o 
greutate să se adauge şi alte dovezi la cele spuse. Dar trebuie respectată 
măsura. Insă ca un lucru folositor şi necesar, vom adăuga că fericitul Pavel a 
dezlegat în puţine cuvinte întrebarea despre Lege şi despre harul lui Hristos 
zicând: "Dacă slujirii din timpul pedepsei se cuvine o slavă, cu atât mai mult 
prisoseşte în slavă slujirea dreptăţii" (II Cor. 3,9). El numeşte slujirea din tim¬ 
pul pedepsei porunca dată prin Moise. Iar slujirea dreptăţii numeşte harul cel 
de la Hristos, care se dăruieşte spre dobândirea unei mai mari slave, punând 
la proba cea mai bună firea lucrurilor, ca purtătoare de Duh. Deci, deoarece 
Legea care pedepseşte s-a dat prin Moise, iar prin Unul-Născut a venit harul 
care îndreptăţeşte, cum nu va fi în slavă, zice, Cel prin care s-au rânduit cele 


207. Legea ameninţa mereu cu pedeapsa şi arăta neputinţele omeneşti determinate de 
păcat, de care ea nu putea scăpa pe oameni, cerându-le să scape de păcat prin puterile 
omeneşti. Era îngustimea în care închidea Legea pe oameni din pricina păcatului. Ea arăta 
conştiinţei omeneşti necesitatea binelui, dar nu-i dădea şi puterea de a-1 face, sau de a se eli¬ 
bera de răul păcatului. Numai când Fiul lui Dumnezeu Şi-a asumat firea omenească, umplând-o 
de puterea Sa dumnezeiască, a comunicat oamenilor puterea de-a scăpa de păcat. Aducea şi 
Legea un "har", sau o lumină, dar numai pe aceea a cunoaşterii păcatului şi a nemulţumirii de 
el, dar nu şi harul ca putere dumnezeiască, pentru a scăpa de păcat 

208. Legea nu conducea la cunoştinţa directă a lui Dumnezeu, căci El rămânea dincolo 
de Lege şi de cei prin care o transmitea oamenilor. în Hristos, Dumnezeu intră în relaţie 
directă cu noi: "De Mă iubeşte cineva, voi veni la el". Iar prin aceasta ne dă cunoştinţa directă 
a Lui. Dar e totuşi o cunoştinţă care nu se dispensează de credinţă. Căci trebuie să te deschizi 
lui Hristos prin iubire ca să-L cunoşti că e Fiul lui Dumnezeu. Persoana cea bună, cu cât e mai 
bună, nu o cunoşti fără o atitudine spirituală de încredere faţă de ea, cum cunoşti legile 
materiei. 

209. în iubire eşti liber. Iubirea de silă nu e iubire. în Hristos, Fiul lui Dumnezeu făcându-Se 
frate cu noi, ne comunică prin iubire Duhul de fii iubitori ai Tatălui. 

mai bune? 210 Spune deci adevărul în Duh şi Psalmistul, strigând că Domnul 
nostru Iisus Hristos e mai presus de toată mulţimea strălucită a sfinţilor. Căci 
zice: "Cine se va face deopotrivă cu Domnul în nori? Sau cine se va asemăna 
cu Domnul între fiii lui Dumnezeu?" (Ps. 88, 7). Căci norii spirituali, adică 
Sfinţii Prooroci, vor recunoaşte pe Domnul ca biruitor. Şi vor socoti că nu tre¬ 
buie să se întreacă nicidecum cu El în cinste, ca unii ce ar fi de o măsură 
egală cu El, Cel cunoscut de Dumnezeu mai mult decât toţi, adică Moise pri¬ 
mind locul al doilea. Iar fiii lui Dumnezeu în vremea venirii Lui nu se vor 
asemăna întru totul Fiului cel după fire, ci vor recunoaşte măsura lor, Sfântul 
Botezător spunând despre sine în special că a fost aşezat pe urmă. Şi totuşi 
despre el zice Cel ce cunoaşte inimile: "Nu s-a ridicat între cei născuţi din 
femeie vreunul mai mare". Deci are dreptate fericitul Evanghelist, spunând 
că a fost văzută "Slava Lui, ca a Unuia-Născut din Tatăl", adică cea care se 
cuvine Fiului Celui Unuia-Născut din Tatăl, deci nu celor chemaţi la frăţietate 
cu El, dintre care El este "întâiul Născut '. 


CAPITOLUL 10 

NUMAI FIUL ESTE DUPĂ FIRE UNUL-NÂSCUT DIN TATĂL, 

CA UNUL CE ESTE DIN EL ŞI ÎN EL. ARE CA TEXT SPUSA: 

"Pe Dumnezeu nimeni nu L-a văzut vreodată. 

Fiul cel Unul-Născut, Care este în sânul Tatălui, 

Acela L-a făcut cunoscut” (In 1,18) 

Priveşte în acestea iarăşi trezvia purtătorului de Duh. N-a ignorat ce vor 
spune unii explicând cum nu se cuvine cele spuse despre Unul-Născut Ai 
spus, vor zice aceia, că s-a văzut "slava Lui, slavă ca a Unuia-Născut din Tatăl". 
Dar trebuie să ne dai o explicaţie mai subţire a acestora şi să ne spui ceva mai 
demn de Dumnezeu şi mai înalt după ce ne-ai dat dovada din treapta de 
supremă înălţime a lui Moise şi din măsura lui Ioan, că nu se poate vedea alt¬ 
fel slava Lui. Căci Proorocul Isaia spune: "Am văzut pe Domnul Savaot 
şezând pe tron înalt şi ridicat şi casa plină de slava Lui, şi Sera&mii stăteau în 
jurul Lui, flecare cu câte şase aripi, cu două acoperindu-şi faţa, cu două 
acoperindu-şi picioarele şi cu două zburând şi strigând unul către altul şi 
zicând: Sfânt, Sfânt, Sfânt e Domnul Savaot, plin e cerul şi pământul de slava 
Lui" (Is. 6, 1-3). Iar Iezechiel iarăşi ne spune limpede că a văzut Heruvimii 


210. Legea osândea, pentru că făcea pe om conştient de păcatele pe care le săvârşea, dar 
nu-i dădea puterea să le evite. Harul lui Hristos ne îndreptăţeşte pentru că, dându-ne puterea 
iubirii lui Hristos, ne dă puterea să nu mai păcătuim. 

având aşezată peste capetele lor o podoabă în chip de safir, iar pe tron, pe 
Domnul Savaot. Şi spune cuvânt cu cuvânt: "Iată, glas deasupra întăriturii ce 
era peste capul lor, ca o vedere a pietrei de safir, şi peste ea o asemănare de 
tron şi peste asemănarea tronului asemănare ca a unui om de sus. Şi am 
văzut ca o vedere de chihlimbar, ca o vedere a cingătoarei şi a ceea ce e dea¬ 
supra ei şi până jos. Şi am văzut ca o vedere de foc şi flacără împrejurul Lui 
ca o vedere de arc, când e nor în zilele de ploaie, aşa era vederea flăcării de jur- 
împrejur" (Iez. 1,2658). Aceasta e vederea asemănătoare slavei Domnului. 

Deci, fiindcă nu era departe de gândul că unii dintre cei mai neînvăţaţi 
vor face o astfel de afirmaţie, în mod necesar fericitul Evanghelist, tăindu-le 
aceste obiecţii, se grăbeşte să spună: "Pe Dumnezeu nimeni nu Da văzut vre¬ 
odată". Căci însuşi Unul-Născut, fiind Dumnezeu şi în sânul lui Dumnezeu- 
Tatăl, ne-a dat aceasta mărturie, spunând către grăitorul de Dumnezeu, 
Moise, în mod foarte limpede, că: "nimeni nu va vedea faţa Mea şi va trăi" 
(leş. 33, 20) 211 , iar către ucenicii Săi, la timpul cuvenit: "N-a văzut cineva pe 
Tatăl, decât dacă a văzut pe Cel ce este în sânul Tatălui. Numai Acesta a văzut 
pe Tatăl'. Căci numai Fiului Ii este Tatăl văzut prin fire, ca să nu presupună 
cineva că vede şi se vede firea dumnezeiască. Nici unei alteia dintre cele ce 
sunt nu Se face văzut. Dar prin aceasta nu se dezminte nicidecum cuvântul 
Sfinţilor Prooroci, care strigă că au văzut pe Domnul Savaot. Căci nu afirmă 
că au văzut ceea ce este însăşi firea lui Dumnezeu după fiinţă. Dar strigă clar 
şi aceasta: "Aceasta e vederea asemănării slavei Domnului'. Deci, de la 
lucrurile noastre s-a închipuit în mod pilduitor forma slavei dumnezeieşti, 
care a fost mai degrabă o asemănare ce urcă, ca printr-un chip demn de 
Dumnezeu, spre treapta mai presus de minte şi de cuvânt a adevărului celor 
dumnezeieşti. Deci foarte bine preaînţeleptul Evanghelist, spunând: "Şi am 
văzut slava Lui, slavă ca a Unuia-Născut din Tatăl', aduce din înălţimea ei 
dovada despre Cuvântul Care depăşeşte toate. Căci precum din frumuseţea 
făpturilor se contemplă în mod proporţional şi comparativ puterea Crea¬ 
torului, şi cerurile povestesc fără glas slava lui Dumnezeu, iar tăria vesteşte 
facerea mâinilor Lui (Ps. 18, 1), la fel Se va arăta mai mare în slavă şi mai 
strălucitor Unul-Născut, înţelegerea Lui ca Dumnezeu urcând, cât e potrivit 
cu puterea ochiului, iar din cele prin care biruieşte creaţia Se înţelege şi Se 
slăveşte ca fiind mai presus. Acest înţeles 212 , şi nu altul îl dă explicaţia de faţă. 


211. Sfântul Chirii vede în Cel ce grăieşte prin Moise pe Fiul şi Cuvântul lui Dumnezeu. 

212. Precum din bogata, uriaşa şi minunat organizata creaţie se cunoaşte Creatorul ei ca 
fiind cu mult mai presus de ea, aşa din Persoana lui Iisus Hristos se cunoaşte Fiul lui 
Dumnezeu, Care a îmbrăcat trup şi a venit între noi. Ba se poate spune că din Hristos se poate 
cunoaşte şi mai clar că El e Dumnezeu mai presus de creaţie, căci El săvârşeşte lucruri care 
depăşesc cele ce se fac prin legile şi puterile lumii. Admiri pe Dumnezeu care a făcut marea, 
din mărimea şi rostul ei. Dar îl vezi mai direct ca superior ei, din Cel ce umbla cu picioarele 

Dar e de observat iarăşi că numeşte Dumnezeu pe Fiul şi Unul-Născut, şi 
zice că este în sânul Tatălui, ca să arate că este deasupra deofiinţimii cu 
creaţia şi că are o existenţă specială (proprie) din Tatăl şi în Tatăl. Căci dacă 
este cu adevărat Dumnezeu şi Unul-Născut, cum nu va fi altul după fire decât 
aceia care sunt dumnezei şi fii prin voinţa lui Dumnezeu (= Kam Qeaiv 0eoi)? 
Căci se va înţelege că nu este Unul-Născut unul între mulţi fraţi, ci e singurul 
din Tatăl. Iar deoarece, după glasul lui Pavel, fiind şi numindu-se mulţi dum¬ 
nezei în cer şi pe pământ (I Cor. 8, 5), Unul-Născut este Dumnezeu, adică Se 
află în afara celorlalţi şi nu se rânduieşte între dumnezeii după har, ci va fi mai 
degrabă Dumnezeu adevărat. Căci aşa ne spune Pavel în acord cu aceasta: 
"Iar nouă ne este un Dumnezeu Tatăl, din Care sunt toate şi un Domn Iisus 
Hristos, prin Care sunt toate" (I Cor. 8, 6). Căci Unul fiind după fire Dum- 
nezeu-Tatăl, Fiul, Cel ce este din El şi rămâne în El, nu va fi în afară de exis¬ 
tenţa Lui ca Dumnezeu, distingându-Se de ceea ce îi este propriu Celui ce Da 
născut şi fiind înălţat fiinţial la demnitatea egală prin faptul că este Dumnezeu 
după fire 213 . 


pe ea, fără să se scufunde. în ambele cazuri, Dumnezeu nu se cunoaşte aşa cum este în Sine, 
ci numai prin cele create, din lumea aşa cum este, sau străbătând cu lumina şi puterea Lui la 
niveluri tot mai înalte, prin marginile ei transfigurate, arătându-ni-se sau din trupul lui Hristos, 
sau din viaţa Lui apropiată de a noastră, sau din lumina care-L copleşeşte ca pe Tabor, dar nu-L 
face cu totul invizibil. Dar aceasta nu înseamnă că în aceste feluri are loc o înţelegere a lui 
Dumnezeu. Nu se poate despărţi înţelegerea aceasta de trup şi de imaginile lumii şi nici aces¬ 
tea, de o înţelegere spirituală a minţii. în aceasta stă marea taină a unirii spiritului omenesc cu 
trupul, care e o anumită spiritualizare sau transfigurare a materiei, începând de la treptele cele 
mai de jos şi înfăptuindu-se la nesfârşit. 

213. în legătură cu faptul că singur Fiul este născut din fiinţa Tatălui, socotim necesare 
următoarele reflecţii asupra fiinţei dumnezeieşti şi a fiinţei celor create şi asupra relaţiei din¬ 
tre ea şi ipostasuri. Nici fiinţa nu există înaintea ipostasului, nici ipostasul înaintea fiinţei, sau 
fără ea. Aceasta e valabil pentru Sfânta Treime, îngeri, oameni, animale, plante. 

Fiinţa dumnezeiască, după Dionisie Areopagitul, este existenţa care are puterea infinită 
de-a fi (atotputernicia) viaţa, sau bunătatea, sau iubirea dăruitoare nesfârşită, cunoştinţa, sau 
atotştiinţa, care la Dumnezeu e în mod deosebit conştiinţă perfectă de Sine, având în El totul 
sau producând totul potrivit raţiunilor Lui. Ca să fie iubire din veci, trebuie să fie şi ipostasuri. 
Omul are şi el cele trei conţinuturi: putere, bunătate şi cunoştinţă, dar în grad mărginit şi cu 
setea de dezvoltare infinită şi eternă, rămânând prin aceasta totuşi om şi fiecare ipostas având 
nevoie de alte ipostasuri. Omul e făcut deci pentru Dumnezeu, dar rămâne veşnic om. 
Animalul şi planta au puterea de-a exista şi dărnicia, dar le au în mod inconştient Materia anor¬ 
ganică are, după Dionisie Areopagitul, numai existenţa. Dar într-un fel, materia (apa, aerul, 
pământul roditor) are şi ea dărnicia, dar cu totul inconştient, şi de aceea poate numai exista. 
Aceasta, pentru că ea (apa, aerul, pământul care dezvoltă seminţele plantelor hrănitoare) e 
folosită sau asimilată de plante, animale, oameni, suflete îmbrăcate în trupuri. Ipostasurle 
fiecărei fiinţe (oameni, specii de animale, de plante) sunt încadrate în fiinţa lor, dar au nevoie 
şi de apă, aer, pământ, de lumina astrelor, de căldura soarelui, iar animalele, şi de plante, şi 
omul, şi de animale şi plante. Fiinţa tuturor se susţine şi creşte cu ajutorul celorlalte, care 

De aceea zice şi că El este în sânul Tatălui, ca să înţelegi, iarăşi, ce 
înseamnă "în El" şi "din El", după spusa Psalmistului: "Din pântece înainte de 
luceafăr Te-am născut 1 (Ps. 109, 3). "Din pântece" e pus în loc de "din El", 
prin asemănare cu ceea ce se întâmplă la noi. Căci provin din pântece cele ce 
se nasc din oameni. Aşa şi când zice "în sânul", voieşte să spună că Fiul Se 
arată din sânul născător al Tatălui, ca o strălucire potrivită lui Dumnezeu şi 
ca o negrăită înaintare spre ipostasul propriu, dar avându-L totuşi pe Tatăl în 
Sine, întrucât nu prin despărţire sau prin diviziunea cea după trup S-a ivit 
Născutul dumnezeiesc din Tatăl. Şi de fapt Fiul însuşi zice undeva că El este 
în Tatăl, dar, iarăşi, că are în Sine pe Tatăl. Căci ceea ce e propriu fiinţei Ta¬ 
tălui, trecând în mod firesc (natural) în Fiul, arată în El pe Tatăl. Şi Tatăl are 


folosesc fiinţa altora în diferite moduri. Dar nu se prefac unele în altele. în acest sens nu există 
"o devenire întru fiinţă". Fiecare fiinţă sau specie a fost adusă de puterea creatoare printr-un 
act deosebit O anumită devenire întru fiinţă are omul crescând în Dumnezeu, dar rămâne om. 
Dumnezeu îşi arată atotputernicia fiinţei şi în faptul că poate crea din nimic alte fiinţe. De 
aceea poate şi dărui din Sine tuturor. în aceasta se arată şi bunătatea sau bogăţia Lui nesfârşite, 
îngerii au şi ei o legătură cu lumea, cu oamenii, dar ei se dezvoltă în cadrul fiinţei lor variate, 
unii din alţii şi din energiile dumnezeieşti. 

Cele trei Persoane dumnezeieşti n-au nevoie de alte fiinţe, pentru că n-au nevoie de dez¬ 
voltare. Fiinţa dumnezeiască are plinătatea infinită, şi Persoanele ei sunt fericite prin comuni¬ 
carea iubitoare a fiinţei. Faptul că au nevoie unele de altele arată că fiinţele, speciile şi iposta- 
surile lumii sunt mărginite, deci create. Şi dacă Dumnezeu le-a creat, le poate şi susţine. El 
poate dezvolta ipostasurile umane pentru că acestea sunt create de Sfânta Treime ca nişte 
chipuri ale existenţei Ei iubitoare, capabile şi dornice să o înţeleagă şi să crească din puterile 
pe care i le comunică Ea în mod iubitor, dezvoltând iubirea lor. Trebuie să fie undeva o pleni¬ 
tudine din care să crească spiritual ipostasurile îngereşti şi omeneşti, ale unor fiinţe create. 
Omul îşi poate însuşi puteri prin asimilarea trupească din naturile inferioare, dar nu le menţine 
pe acestea ca naturi distincte în ipostasul lui. Fiul lui Dumnezeu îşi asumă în ipostasul Său 
natura umană fără să o asimileze, pentru că El a creat-o capabilă de a fi făcută natură a iposta- 
sului Său. Astfel, natura umană se poate bucura de energiile necreate ale fiinţei dumnezeieşti 
şi poate deveni în Hristos fire a Fiului lui Dumnezeu, dar ea poate să fie înălţată astfel fără să 
fie prefăcută. Omul se bucură de toate cele dumnezeieşti, fără să înceteze de-a fi om. Iar prin 
firea omenească, Fiul lui Dumnezeu îşi asumă toate cele create. 

Dacă n-ar fi create, omul şi lumea n-ar avea nici o perspectivă de-a scăpa de mizeriile exis¬ 
tenţei. "Devenirea întru fiinţă", în cadrul panteist, n-ar aduce o prea mare noutate. Totul s-ar 
dezvolta în cadrul aceloraşi legi. în acest caz, persoana n-ar avea o însemnătate prea mare şi 
deci nici iubirea ei. Căci toate ar rămâne supuse morţii. Numai create, persoanele umane 
scapă în Dumnezeu de moarte şi se ridică cu lumea întreagă la o viaţă superioară mizeriilor 
lumii. Iubirea Persoanelor atotputernice ale Sfintei Treimi dă un sens existenţei lumii şi o per¬ 
spectivă de fericire eternă persoanelor umane. Numai iubirea creatoare a Persoanelor Sfintei 
Treimi face posibilă unirea Lor cu persoanele umane. Căci acestea, deşi sunt de o fiinţă 
deosebită de a lui Dumnezeu, El le poate uni cu Sine prin iubirea care s-a arătat şi în actul 
creaţiei. Fiinţele create nu sunt făcute să rămână cu totul despărţite de fiinţa necreată a lui 
Dumnezeu. Aceasta pentru că fiinţa lui Dumnezeu, purtată de Persoane iubitoare, cea ome¬ 
nească şi îngerească sunt la fel de interesate unele de altele. 

iarăşi în Sine pe Fiul, înrădăcinat în identitatea neschimbată a fiinţei şi ca 
ieşind din El, dar nu prin împărţire sau distanţare spaţială, ci existând în El şi 
împreună existând pururea. Astfel, vom înţelege în mod binecredincios că 
Fiul este în sânul Tatălui, nu cum au înţeles unii care s-au obişnuit să lupte 
împotriva lui Dumnezeu şi a căror osândă este justificată. Căci strâmbă toate 
cele drepte, după cuvântul Proorocului, înşelând auzul celor mai simpli şi 
păcătuind fără grijă faţă de fraţii pentru care a murit Hristos. 

Dar e necesar să spunem ce cugetă, zic şi încearcă să înveţe aceia. 
Spunând Sfântul Evanghelist că Fiul este în sânul lui Dumnezeu-Tatăl, apoi 
fiii Bisericii cugetând drept şi afirmând pentru aceasta că El este din Tatăl şi 
că trebuie salvat în El ceea ce e propriu naşterii, şi luptându-se cum se cuvine 
pentru aceasta, cei îmbătaţi de toată neştiinţa râd şi îndrăznesc să spună: E o 
aiureală ce spuneţi. Căci nu înţelegeţi cum se cuvine cele despre Dumnezeu 
când, pentru că se spune că Fiul este în sânul Tatălui, socotiţi în mod necuge¬ 
tat că El este rodul fiinţei Lui şi al firii necreate. Sau oare n-aţi auzit, spun ei, 
din parabolele evanghelice, că Hristos, când a vorbit despre bogatul nemi¬ 
lostiv şi săracul Lazăr, a spus: "Şi a fost că a murit Lazăr şi a fost dus de îngeri 
în sânul lui Avraam "? Cugetaţi deci, fiindcă Lazăr a fost în sânul lui Avraam, 
că el este din el şi în el prin fire? Sau vă veţi feri să spuneţi aceasta, înţelegând 
drept prin sân iubirea, şi astfel veţi fi de acord cu noi? Deci zicem că Fiul este 
în sânul Tatălui, în loc de "în iubirea Lui", cum El însuşi zice: "Tatăl iubeşte 
pe Fiul' (In 3, 35). 

Dar când prin aceste cuvinte iubitorii de ceartă râd de noi şi se grăbesc 
să ne defaime, răspundem şi noi, opunându-le cuvântul drept al adevărului. 
Sânul înseamnă, pentru voi, iubirea. Aceasta am auzit-o clar de la voi. Aşadar, 
fiindcă "Dumnezeu a iubit lumea" (In 3,16), după cuvântul Mântuitorului, şi 
după Psalmistul: "Domnul iubeşte şi porţile Sionului" (Ps. 86,1), vom spune 
fără primejdie că lumea şi porţile Sionului se află în sânul lui Dumnezeu- 
Tatăl? 214 Iar când zice către grăitorul de Dumnezeu Moise: "Bagă mâna în 
sânul tău" (leş. 4, 6), spune-mi: îi porunceşte să-şi iubească mâna sau mai de¬ 
grabă să o ascundă? Cum nu ne vom umfla de râs auzind aceasta? Mai bine- 
zis, cum nu vom jigni pe Tatăl spunând că toate sunt în sânul Lui şi conside¬ 
rând comun cu celelalte ceea ce are Unul-Născut cu totul excepţional, încât 
să nu mai aibă Fiul nimic deosebit faţă de zidire? Deci, respingând nebuniile 
acelora, vom alege înţelegerea dreaptă a adevărului. Când se spune despre 


214. Sfântul Chirii respinge părerea celor ce făceau pe Fiul egal cu lumea, declarând că 
sânul Lui este iubirea Tatălui, şi lumea este şi ea iubită de Tatăl. El face deosebire între a fi o 
făptură în sânul Tatălui şi a fi iubit de Tatăl. Despre Fiul se spune că e în sânul Tatălui, nu 
numai în sensul că Tatăl îl iubeşte, ci şi pentru că Se naşte din fiinţa Tatălui, cum nu se naşte 
lumea. 

Fiul că e în sânul Tatălui, II vom înţelege pe El din Tatăl şi în Tatăl. Şi, scur¬ 
tând cu exactitate înţelesul afirmaţiei, vom afla că este aşa, şi nu altfel. Căci 
zice: " Unul-Născut, Dumnezeu, Care este în sânul Tatălui, Acela Da făcut 
cunoscut '. Fiindcă, după ce a spus Unul-Născut şi Dumnezeu, adaugă îndată: 
"Cel ce este în sânul Tatălui ", ca să se înţeleagă că Fiul e din El şi în El prin 
fire, spunând, în loc de fiinţă, sân, din pilda văzută în trup 215 . Căci cele văzute 
sunt chipuri ale celor inteligibile (spirituale), şi cele din noi călăuzesc spre 
înţelegerea celor mai presus de noi. Cele trupeşti au adeseori rolul de chip şi 
ne aduc înţelegerea unor cunoştinţe mai subţiri, deşi se înţeleg în vremea 
potrivită lor cum sunt spuse, cum se zice în cazul lui Moise: "Bagă mâna ta în 
sânul tău " 216 . Deci ar fi cu totul nedrept cel ce n-ar vrea să vadă nici un înţeles 
(spiritual) în spusa că Lazăr a fost aşezat în sânul lui Avraam, ci va fi mai 
degrabă de acord cu aceasta văzând în ea înţelesuri mai înalte. Aceasta o 
spune şi dumnezeiasca Scriptură. Căci, zicând: "A murit Lazăr şi viaţa trupu¬ 
lui desfacându-se, a fost dus în sânul lui Avraam ", spune aceasta în loc de: "L-a 
aşezat între fiii lui Avraam". Căci Dumnezeu l-a făcut pe acela tată al multor 
neamuri. Aşa s-a scris despre el: "Te-am făcut pe tine tată al multor neamuri" 
(Fac. 17,4). 

"Şi aceasta este mărturia lui Ioan, când au trimis iudeii din 
Ierusalim preoţi şi leviţi, ca să-l întrebe: "Cine eşti tu?”. Şi el a 
mărturisit şi n-a tăgăduit; şi a mărturisit: ”Nu sunt eu Hristosul" 

(In 1, 19-20) 

Evanghelistul aminteşte cuvintele lui Ioan şi se sileşte să explice mai pe 
larg şi foarte bine cele ce a spus, concentrându-le într-o declaraţie. Căci 
zicând: "Fost-a om trimis de Dumnezeu, numele lui este Ioan. Acesta a venit 
spre mărturie, ca să mărturiseacă despre lumină", adaugă în mod necesar şi 
felul mărturiei lui. Căci, când spune că învăţătorii iudei au trimis la el pe 


215. Nedespărţirea între Persoană şi fiinţă în Dumnezeu (dar şi în om) se arată în faptul 
că nici persoana nu naşte fără fiinţă, nici fiinţa fară persoană. Persoana naşte altă persoană din 
fiinţa sa, dând fiinţa sa şi altei persoane. Totuşi, persoana care naşte se deosebeşte de cea 
născută. Se deosebesc ca persoane, nu în fiinţă. Una dă fiinţă prin naştere, alta o primeşte prin 
naştere. Una e tată, alta, fiu. Toate câte le are Tatăl prin fiinţă, le are şi Fiul, afară de faptul că 
Unul naşte, Altul e născut, Unul îndreaptă iubirea spre Celălalt, iar Celălalt o întoarce spre 
Primul. "Sânul" Tatălui e intimitatea fiinţei Lui. întrucât Fiul nu Se desparte prin fiinţă de Tatăl, 
rămâne în sânul Lui, dar e totuşi deosebit ca persoană de Tatăl, deşi Se află în intimitatea fiinţei 
cu Tatăl. 

216. Cele materiale şi trupeşti au şi un înţeles literal, dar uneori sunt folosite şi pentru a 
se exprima prin ele înţelesuri spirituale. Aceasta arată că este o legătură între ele, că este 
Acelaşi Creator al ambelor planuri. Cele materiale sunt o formă vizibilă a celor spirituale. 

preoţi şi leviţi, poruncindu-le să afle ce zice despre sine, acela a mărturisit 
foarte deschis, părăsind orice teamă, adevărul. Căci a spus: "Nu sunt eu 
HristosuF. Deci nici eu, zice scriitorul cărţii, nu mint zicând despre el: "Nu era 
el Lumina, ci ca să mărturisească despre Lumină ". "Şi l-au întrebat Dar cine 
eşti? Eşti Bie? Zis-a el: Nu sunt Eşti tu Proorocul? Şi a răspuns: Nu" (In 1,21). 

Explicând, spune deci: "A mărturisit Nu sunt eu Hristosul". Prin aceasta 
încearcă să arate cum, sau în ce fel s-a făcut cuvântul mărturiei. Şi mie mi se 
pare că prin acestea vrea să dea pe faţă neştiinţa iudeilor;" Căci zicând că sunt 
înţelepţi, au ajuns nebuni" (Rom. 1, 22). Căci mândrindu-se cu cunoştinţa 
Legii şi răstălmăcind poruncile date prin Moise şi amintind cu exactitate 
cuvintele Sfinţilor Prooroci, pe baza cărora întreabă prosteşte, se dovedesc 
prin aceasta ca fiind foarte neştiutori. Căci grăitorul de Dumnezeu Moise, 
spunând că Domnul Se va arăta în calitate de prooroc, Da vestit de mai 
înainte fiilor lui Israel: "Prooroc din fraţii tăi, ca pe mine, va ridica Domnul 
Dumnezeul tău. Pe El să-L ascultaţi în toate câte vei cere de la Domnul 
Dumnezeul tău în Horeb" (Deut 18, 1546). Iar fericitul Isaia, vorbind de 
Înainte-Mergătorul şi Înainte-Vestitorul, zice că el e "Glasul celui ce strigă în 
pustie: Gătiţi căile Domnului, drepte faceţi cărările LuF (Is. 40,3). Şi al treilea 
după ei, Proorocul Maleahi, zice despre Tezviteanul (iar acesta este Ilie): "Şi 
iată Eu vă trimit vouă pe Ilie Tezviteanul, care va întoarce inima părinţilor 
către ăi şi pe cei neascultători la cuminţenia drepţilor, ca să nu vin şi să bat 
pământuF (3,23-24). Deci, trei fiind cei vestiţi că vor veni: Mesia, Ioan şi Ilie, 
mulţi iudei îi aşteptau să vină. Dar neînţelegându-le, aud cu dreptate: 
"Rătăciţi, necunoscând Scripturile" (Mt 22, 29) 217 . Căci, întrebând pe ferici¬ 
tul Botezător şi aflând că nu el era Hristosul, răspund: "Cine eşti? Eşti Bie?". 
Şi, spunând acela: "Nu sunt', ei, trebuind să se intereseze despre Inainte- 
Mergătorul (căci acesta era el), ca nişte neînvăţaţi se referă la el ca la Hristos, 
arătat prin Lege ca prooroc. Căci iată ce spun cu neştiinţă despre cele vestite 


217. Sfântul Chirii dă cele trei locuri din Vechiul Testament, pe care, ştiindu-le, iudeii 
aşteptau pe Mesia (Deut. 18,15), pe Proorocul Ioan (Is. 40, 3) şi pe Ilie (Mal. 3, 23). Preoţii 
iudeilor, venind la Ioan, întreabă dacă el este unul dintre aceştia. Dar Ioan le răspunde că nu e 
nici Mesia (Hristosul), nici Proorocul, nici Hie, ci e cel despre care spune Isaia că e "glasul 
celui ce strigă în pustie", text la care preoţii iudeilor se pare că nu cugetau^ Ei gândeau că poate 
acesta era "proorocul". Dar Ioan nu se consideră ca atare, din modestie. In identificarea sa cu 
proorocul, de către Isaia, Ioan arată totodată că după el vine îndată Hristos. Şi o şi spune aceas¬ 
ta preoţilor iudei direct Dar ei nu voiau să-l vadă pe Ioan ca atare, deci nu credeau nici că el 
este înaintemergătorul lui Hristos. Ştiinţa lor despre cei trei prevestiţi în Vechiul Testament 
era deci zadarnică. Ilie, de care vorbeşte Maleahi, nu poate fi înţeles ca Ilie reîncarnat în Ioan, 
nici ca o revenire cândva a lui Ilie Tezviteanul, ci ca un Prooroc care va veni poate spre sfârşitul 
lumii cu o putere şi cu un rol asemănător lui Ilie, într-o lume abătută de la Dumnezeu, aseme¬ 
nea poporului Israel din vremea aceluia. 

prin Moise: 11 Eşti tu Proorocul? Şi a răspuns: Nu". Căci nu era el Hristosul, 
precum a afirmat 

"Ce spui tu despre tine însuţi? El a zis: Eu sunt glasul 
celui ce strigă în pustie" (In 1, 22-23) 

îi dovedeşte îndată ca pe unii ce nu ştiu nimic şi împlineşte prin mărturie 
demnă de crezare misiunea încredinţată sau slujirea lui. Vin, zice, nespunând 
nimic altceva decât că Cel aşteptat este la uşă, mai bine-zis că Stăpânul este 
înlăuntrul uşilor. Aţi fost pregătiţi să umblaţi pe calea pe care o porunceşte, 
aţi umblat pe cea a lui Moise, porniţi pe cea a lui Hristos. Pe aceasta v-a vestit-o 
de mai înainte ceata Sfinţilor Prooroci. 

Tradiţia celor spuse despre calea lui Hristos 

Isaia:" Veniţi să ne suim la muntele Domnului şi la casa lui Iacob şi ne va 
vesti nouă calea Lui şi vom umbla pe ea" (2, 3). 

Acelaşi: 11 Va fi acolo cale curată şi cale sfântă se va chema şi nu va fi acolo 
leu, nici nu se va sui acolo vreuna din fiarele rele, iar cei risipiţi vor umbla pe 
ea" (35, 8-9). ^ 

Acelaşi: "început Sionului voi da şi voi chema Ierusalimul pe cale" (41,27). 

Acelaşi: "Şi voi aduce orbii pe calea pe care n-au cunoscut-o. Şi pe cărările 
pe care nu le-au ştiuţii voi face pe ei să umble" (42,16). 

Ieremia: "Staţi pe căi şi întrebaţi de cărările veşnice ale Domnului. Şi veţi 
vedea care este calea cea bună şi veţi umbla pe ea; şi veţi afla sfinţenie 
sufletelor voastre" (6,16). 

Care este deci calea cea bună şi care curăţeşte pe cei ce umblă pe ea? O 
va spune Hristos însuşi: "Eu sunt Calea" (In 14, 6). 

"Şi trimişii erau dintre farisei. Şi l-au întrebat pe el şi au zis lui: Pentru ce 
botezi, dacă nu eşti tu Hristosul, nici Ilie, nici Proorocul?" (In 1,24-25). 

Cei trimişi de iudei (care erau leviţi şi unii din preoţi) au fost dovediţi ca 
întrebând cu neştiinţă. Căci, presupunând că altul este Hristos şi altul, 
Proorocul prevestit prin Lege, au întrebat, după ce Sfântul Botezător a răs¬ 
puns "Nu sunt Hristos": "Eşti tu Proorocul?". Iată că şi mulţimea fariseilor se 
dovedeşte mai mult speculând păreri proprii decât având cunoştinţa 
adevărată a Scripturilor dumnezeieşti. Căci întreabă: "Pentru ce botezi, dacă 
nu eşti nici Hristosul, nici Ilie, nici Proorocul?". Ei se arată iarăşi cugetând 
nebuneşte împotriva Botezătorului. Căci nu voiesc să-l înscrie, cum se cu¬ 
vine, în numărul celor ce aşteptau (pe Hristos), ci, bolind de mândria care-i 
hrănea, socotesc că nu e nimic, deşi e vestit de mai înainte prin glasul 
proorocului. Căci, auzind de la el: "Eu sunt glasul celui ce strigă în pustie: 
îndreptaţi calea Domnului", nu au primit cuvântul şi îl ceartă fără ruşine, 

zicând: Nu e în tine nimic vrednic de crezare şi nici ceva mare sau minunat 
Pentru ce deci botezi? Pentru ce te socoteşti chemat să faci un lucru aşa de 
mare, când de fapt nu eşti nimic? Era un obicei al fariseilor lipsiţi de evlavie 
să dispreţuiască pe cel prezent dar să se facă în acelaşi timp că cinstesc pe 
cel ce va veni, ca pururea să menţină cinstirile practicate la iudei şi să le facă 
mijloace de câştiguri pentru ei, nevrând să vadă nimic însemnat în cele ale 
altora. Aşa L- au omorât şi pe Moştenitorul însuşi, zicând: "Veniţi să-L omo¬ 
ram pe El şi vom avea moştenirea Lui" (Mt 21,38). 

Şi le-a răspuns lor Ioan, zicând: "Eu botez cu apă. Dar în mijlocul vostru este 
Cel pe Care voi nu-L ştiţi. El este Cel ce vine după mine, Care a fost înaintea 
mea, Căruia eu nu sunt vrednic să-I dezleg cureaua încălţămintei" (In 1,26-27). 

Fericitul Botezător rabdă fără răutate dispreţul lor şi expune cum se 
cuvine cele ce-i erau încredinţate spre propovăduirea mântuitoare. îi învaţă, 
contrar voii lor, pe cei trimişi de farisei că Hristos este înlăuntrul porţilor. 
Căci zice: Eu aduc botezul pedagogic, spălând cu apă pe cei întinaţi de păcat 
spre începutul pocăinţei şi învăţându-i să se ridice de la cele mai de jos la cele 
mai desăvârşite 218 . Aceasta va veni să o împlinească în mod real Cel pe Care 
am fost trimis să-L vestesc. "îndreptaţi deci calea Domnului". Iar Dătătorul 
celor mai mari şi atotpreţuite şi Dăruitorul a toată desăvârşirea în cele bune 
Se află în mijlocul vostru, necunoscut încă din pricina îmbrăcămintei trupu¬ 
lui. El mă întrece pe mine, Botezătorul, atât de mult că trebuie să mă 
socotesc pe mine în rol de slujitor faţă de El. Aceasta cred că o arată, zicând: 
"Nu sunt vrednic să-I dezleg cureaua încălţămintei" 219 . E un fapt adevărat 
care conduce la altul: căci cere fariseului arogant să se smerească, dându-se 
pe sine ca pildă de smerenie. 

"Acestea s-au petrecut în Betania, dincolo de Iordan, unde se afla Ioan 
botezând" (In 1, 28). 

A dat şi aceasta ca semn al unui fapt precis şi exact. Căci ne-am obişnuit 
toţi ca, în cele ce ni se întâmplă, să amintim în mod necesar şi de locurile în 
care se întâmplă. 


218. Trăirile în trup nu sunt cu totul lipsite de participarea sufletului, o dată ce aceeaşi 
persoană e subiectul ambelor. Simt, spălându-mă de murdăria trupului, şi o necesitate de-a mă 
curăţi de murdăria sufletească. Astfel, botezul lui Ioan năştea în cei pe care-i boteza simţirea 
unei curăţiri de păcatele care le întinau sufletele, mai ales că el le cerea acelora ca, primind 
botezul lui, să se pocăiască de păcate. Simţeau necesitatea unei curăţiri printr-o putere dum¬ 
nezeiască, spirituală. Aceasta spune Ioan că le va veni prin Hristos. Prin botezul lui se 
pregătesc pentru Botezul lui Hristos, care-i va curăţi prin apa unită cu Duhul dumnezeiesc. 

219. Ioan nu se socoteşte nici măcar vrednic de-a fi sluga lui Hristos, slugă care 
împlineşte cea mai de jos lucrare. De fapt, chiar calitatea de slujitori ai Lui o putem primi 
numai din bunăvoinţa Lui, nu prin vreun merit al nostru. Tot ce pot face, pot prin El, dacă 
însăşi existenţa o am prin El. Totul am prin bunăvoinţa Lui -şi aceasta înseamnă că e Persoană 
conştientă şi liberă. Căci altfel n-ar avea nici o putere. Sau nimeni n-are nici o putere, fiind toate 
supuse unor legi inexplicabile. 









i 


CARTEA A DOUA 

CAPITOLELE CĂRŢII A DOUA: 


1. Nu prin împărtăşire, nici ca 
dobândit este Sfântul Duh în Fiul, d este 
în £1 fiinţial şi prin fire, după spusa: "Şi a 
mărturisit Ioam Am văzut Duhul cobo- 
rându-Se ca un porumbel şi a rămas 
peste EI' (In 1,32). 

2. Fiul nu este între cei făcuţi, d 
este mai presus de toţi, ca Dumnezeu 
din Dumnezeu, după spusa:" Cel ce vine 
de sus este deasupra tuturor 4 ' (In 3,31). 

3. Fiul este Dumnezeu şi din Dum¬ 
nezeu după fire, după spusa: "Cel ce 
primeşte mărturia Lui a pecetluit că este 
Dumnezeu adevărat' (In 3,33). 

4. Nu sunt în Fiul prin partidpare 
cele proprii Tatălui, ci fiinţial şi prin fire, 
după spusa: "Tatăl iubeşte pe Fiul şi 
toate le-a dat in mâna Lui" (In 3,35). 

5. Fiul, ca Cuvânt şi Dumnezeu nu 
Se află între cd ce se închină, ci mai 
degrabă primeşte închinare împreună 


cu Tatăl, după spusa: "Voi vă închinaţi 
căruia nu ştiţi, noi ne închinăm Căruia 
ştim" (In 4,22). 

6. Fiul nu e mai mic decât Tatăl, fie 
după putere, fie după lucrarea în unele, 
d deopotrivă de puternic şi asemenea, 
ca Cel ce este din El după fire, după 
spusa: "Fiul nu poate să facă nimic de la 
Sine, dacă nu vede pe Tatăl făcând; căci 
cele ce face Acela, acestea le face şi Fiul 
întocmai' (In 5,19). 

7. Nid una dintre demnităţile sau 
prerogativele dumnezeieşti nu este în 
Fiul după partidpare, sau dobândit, după 
spusa: "Tătăl nu judecă pe nimeni, d 
toată judecata a dat-o Fiului' (In 5,22). 

8. Fiul, fiind Dumnezeu şi din Dum¬ 
nezeu şi chipul întocmai al Celui ce L-a 
născut, are cinstea şi slava deopotrivă cu 
El, după spusa: "Nu pot să fac de la Mine 
nimic; precum aud, juded' (In 5,30). 


”A doua zi a văzut Ioan pe Iisus 
venind către el” (In 1, 29) 

în foarte scurt Urni) Botezătorul se arată ca prooroc şi totodată ca apos¬ 
tol. Căci pe Cel pe care îl vestise că va veni îl arată prezent. De aceea s-a ridi¬ 
cat peste măsura Proorocilor, cum spune însuşi Mântuitorul, vorbind 
iudeilor:" Ce a ţi ieşit să vedeţi în pustiei Un prooroc? Da, zic vouă, şi mai mult 
decât un prooroc" (Mt 11, 9). Căci aceia au proorocit că Se va arăta cândva 
Hristos. Iar acesta, după ce a strigat că va veni, L-a şi arătat prezent: M Căci a 
doua zi, zice, a văzut pe Iisus venind către el' 220 . 


220. Apostolul se bucură de o cinstire mai mare la Dumnezeu decât Proorocul. Ultimului 
i se comunică de către Dumnezeu că va veni. Primului i Se arată venit, ca să-L arate şi el pe 
Acela. Amândoi mărturisesc venirea lui Dumnezeu în trup: Proorocul crezând ce i se spune, 






COMENTARIU LA EVANGHELIA SFANŢULUI IOAN 


133 


"Şi a zis: Iată Mielul lui Dumnezeu, Cel ce ridică păcatul lumii 11 (In 1,29). 
N-a mai avut timpul potrivit să spună: "Gătiţi", văzând şi având sub ochi pe 
Cel pentru Care se făcuse pregătirea. Realitatea avea nevoie de alte cuvinte. 
Trebuia explicat cine este Cel prezent şi pentru ce s-a făcut pogorârea din cer 
la noi a Celui venit. Deci zice: "Iată Mielul lui Dumnezeu ", pe Care proorocul 
Isaia ni L-a prevestit, zicând: "Ca o oaie spre junghiere a fost adus şi ca un 
miel fără de glas înaintea celui ce-1 tunde pe el" (Is. 53, 7) 221 . Pe Acesta La 
închipuit Legea cea dată odinioară prin Moise. Dar atunci izbăvea parţial, 
neîntinzând mila la toţi, căci era chip şi umbră. Dar acum Mielul adevărat, 
zugrăvit odinioară prin ghicituri, victima nepătată, Se aduce ca o jertfe pentru 
toţi, ca să şteargă păcatul lumii, ca să surpe pe dezorganizatorul lumii întregi, 
murind pentru toţi ca să desfiinţeze moartea, ca să dezlege blestemul nostru, 
ca să înceteze în sfârşit sentinţa: "Pământ eşti şi în pământ vei merge", ca să 
arate pe al doilea Adam, venit nu din pământ, ci din cer 222 , şi să Se facă firii 
omului: început a tot binele 223 , dezlegare a stricăciunii, pricinuitorul vieţii 
veşnice, temelia refacerii după Dumnezeu, începutul dreptei credinţe şi 
dreptăţi, cale spre împărăţia cerurilor. 

Căci a murit ca un miel pentru toţi, redând toată turma de pe pământ lui 
Dumnezeu-Tatăl, Unul pentru toţi, ca pe toţi să-i supună lui Dumnezeu; Unul 
pentru toţi, ca pe toţi să-i câştige, ca în sfârşit toţi să nu mai trăiască lor, ci 
Celui care a murit şi S-a sculat pentru ei. Căci fiindcă eram în multe păcate şi 
pentru aceasta eram supuşi morţii şi stricăciunii, La dat Tatăl pe Fiul preţ de 


Apostolul văzând pe Dumnezeu-Cuvântul, Care a comunicat Proorocului că va veni, că a venit 
de fapt Ioan Botezătorul are fericirea să împlinească amândouă slujirile. El ştia că Hristos va 
veni curând. Şi are fericirea să-L şi vadă, să-i fie şi confirmată vestirea venirii Lui de către El 
prin venire. 

221. Sfântul Ioan Botezătorul dă o caracterizare concentrată a rostului venirii Fiului lui 
Dumnezeu în trup. El a venit pentru a Se aduce jertfă pentru mântuirea noastră. Aceasta e 
calea pe care trebuie să o urmăm şi noi ca să ne mântuim, biruind egoismul, esenţa tuturor 
păcatelor şi duşmăniilor dintre noi. Sfântul Ioan îşi împlineşte prin aceasta şi slujirea de 
Prooroc, şi de Apostol. Spune şi ce va face Hristos pentru noi, aducându-Se jertfă; dar îl şi arată 
pe Cel ce va face aceasta. în textul grec despre Hristos ca Miel nu este "înaintea celui ce-1 
tunde", ci "împotriva celui ce-1 tunde". Prin jertfe, Hristos face un lucru care biruieşte pe cel 
ce-L jertfeşte. Iubirea e mai tare ca toate. Iar pentru a arăta iubirea până la jertfe, Fiul lui 
Dumnezeu Se face om. 

222. Hristos e al doilea Adam, al doilea început al omenirii, dar El nu este făcut din 
pământ, ca ipostas, ci ipostasul dumnezeiesc din cer Se face şi ipostas al firii omeneşti. 

223. Ipostasul dumnezeiesc, fâcându-Se purtătorul firii omeneşti, Se face începutul a tot 
binele în ea şi, prin ea, tuturor celor ce au comună cu El aceeaşi fire. Fiul lui Dumnezeu devine 
ipostasul central şi începător al noii umanităţi, ipostas plin de puterea izvorâtoare a binelui pen¬ 
tru toţi, un ipostas pururea viu, împreună cu toţi oamenii care vin pe lume şi cred în El. 

răscumpărare pentru noi, pe Unul pentru toţi, pentru că toate sunt în El şi El 
e mai bun decât toţi 224 . A murit Unul pentru toţi, ca toţi să vieţuim în El 225 . 
Căci Mielul, înghiţind moartea pentru toţi, a eliminat-o pentru toţi din El, căci 
toţi eram în Hristos, Care a murit din cauza noastră şi Sa sculat pentru 
noi 226 . Căci, fiind desfiinţat păcatul, cum s-ar fi putut să nu fie desfiinţată 
moartea cea din păcat şi pentru păcat 227 ? Fiindcă, dacă moare rădăcina, cum 
mai poate fi scăpată mlădiţa ivită din ea (moartea prin păcat)? Pentru ce 
pricină am mai muri, o dată ce păcatul este desfiinţat? De aceea, sărbătorind, 
zicem la junghierea Mielului lui Dumnezeu: " Unde e, moarte, biruinţa ta? 
Unde e acul tău, iadule?", "Căci toată fărădelegea", cum zice Psalmistul, "va 
închide gura ei" (Ps. 106, 42), nemaiputând acuza pe cei ce au păcătuit din 
slăbiciune. Căci Dumnezeu este Cel ce îndreptăţeşte (Rom. 8, 33)." Hristos 
ne-a răscumpărat de sub blestemul Legii, tăcându-Se pentru noi blestem, ca 
noi să scăpăm de blestemul fărădelegii" (Gal. 3,13). 

"Acesta este despre Care eu am zis: 

"După mine vine un bărbat, Care a fost înainte de mine, 
pentru că înainte de mine era" (In 1, 30) 

Cheamă pe ascultători să-şi amintească cuvintele lui şi lasă lui Hristos 
slava mai mare, nu împlinind vreo faptă a iubirii, ci mai degrabă a adevărului 


224. Putea muri pentru toţi cu efect mântuitor în umanitatea asumată, pentru că în iposta- 
sul lui Dumnezeu avea raţiunile după care au fost create toate şi toţi şi putea de aceea răspân¬ 
di înnoirea lor, prin umanitatea asumată, în toţi, în raţiunile tuturor. Fiind toate unite în iposta- 
sul Lui, care devine şi ipostasul firii Sale omeneşti, El are un efect unificator şi asupra 
chipurilor raţiunilor Lui din noi, producând o atracţie iubitoare între noi. 

225. A murit ca să învingă moartea în firea Sa omenească şi, din ea, să întindă biruinţa 
asupra morţii în toţi cei ce se unesc cu El. 

226. Firea Lui omenească nu a putut ţine moartea, pentru că era a Cuvântului. Dar în 
legătură cu ea este firea tuturor oamenilor. Sau Cel ce o avea ca fiind a Lui avea în El raţiunile 
tuturor oamenilor, ca chipuri ale raţiunilor lor unite în El. Toţi eram deci în El, Care a murit şi 
a învins moartea. Deci a murit şi a înviat pentru toţi şi, virtual, cu toţi. 

227. N-a desfiinţat Fiul lui Dumnezeu moartea din afară cu puterea Lui dumnezeiască, ci 
a desfiinţat-o pentru că a ridicat firea noastră, asumată de El, din păcat şi deci din moartea care 
era consecinţa păcatului. N-a desfiinţat moartea nici juridic, plătind pentru noi, ci prin înălţarea 
spiritual-morală a firii noastre asumate de El, aflată în El ca o nouă începătură a firii noastre, 
în aceasta stă şi răspunsul la întrebarea: Cum, pe de o parte, Se supune morţii, şi, pe de alta, 
o învinge? Şi-a reţinut întâi puterea dumnezeiască, şi apoi a exercitat-o? El voia să ducă firea 
noastră până la culmea iubirii: să primească moartea pentru noi. Aceasta era şi o culme a pu¬ 
terii sufletului Lui. în momentul în care moare, sufletul, unit şi cu voia, cu Dumnezeirea, atinge 
culmea puterii, prin care poate învinge moartea, folosindu-Se mereu de voia şi puterea dum¬ 
nezeiască. Cu moartea primită din iubire, deci cu puterea supremă atinsă de suflet în iubire, 
calcă moartea. A putut primi moartea ca om nu atât prin reţinerea puterii dumnezeieşti, ci prin 
folosirea pozitivă a puterii dumnezeieşti, în creşterea iubirii, sau a nepăcătuirii Sale ca om. 

şi a necesităţii. Căci, chiar fără să vrea, făptura se supune Făcătorului, robul, 
Stăpânului, cel dăruit, Dăruitorului. Iar în ce mod a fost Hristos după Ioan, 
deşi era întâiul, cum singur mărturiseşte, am spus destul în cele dinainte. 

"Şi eu nu-L ştiam; dar ca să se facă arătat lui Israel, 
am venit eu, botezând cu apă" (In 1, 31) 

Cel ce a săltat în pântecele maicii sale, încă pe când Fecioara purta în 
pântece pe Domnul, proorocul dinainte de naştere, ucenicul în embrion, 
spune despre Mântuitorul: "Nu-L ştiam". Şi spune adevărul. Nu minte. Căci 
Dumnezeu le ştie toate din Sine şi fără să fie învăţat, făptura însă, prin 
învăţătură. Dar Duhul, locuind în Sfinţi, împlineşte ceea ce lipseşte în ei şi 
dăruieşte binele Său firii omului, adică să ştie cele viitoare şi cunoştinţa 
tainelor ascunse. Deci, spunând fericitul Botezător că nu-L ştia pe Domnul, 
nu minte nicidecum, arătând ceea ce e propriu omenescului şi măsura cuve¬ 
nită făpturii. Atribuie cunoştinţa tuturor numai lui Dumnezeu, prin Duhul 
Sfânt, Care conduce pe om la lumina cunoaşterii celor ascunse. Şi, în mod 
foarte folositor, spune că nu cunoştea de la sine pe Hristos şi că aceasta i-a 
venit numai pentru ca să-L facă pe El arătat lui Israel. Aceasta, ca să nu pară 
că a pornit prin sine la mărturia aceasta, nici să fie cugetat de vreunii ca slu¬ 
jitor al voilor sale, ci slujitor al iconomiei dumnezeieşti şi al voii de sus, care 
i-a descoperit lui pe Mielul care ridică păcatul lumii. Deci, pentru ca iudeii să 
păşească mai hotărât spre credinţa în Mântuitorul Hristos şi să aibă o 
cunoaştere cât mai clară a Lui spune Ioan că Da cunoscut pe El fără să-L ştie, 
ca să vadă în aceasta revelaţia lui Dumnezeu 228 , şi, cunoscând ei hotărârea 
de sus, să primească cuvântul lui şi, văzând pe cel făcut atât de mult slujitor 
al Lui, să măsoare în mod corespunzător mărimea Stăpânului 229 . Căci, 
spunând că a venit ca să-L facă arătat pe El lui Israel, cum nu indică prin 
aceasta cuvenita slujire a slujitorului? 


228. Ioan recunoaşte că Da cunoscut pe Hristos, dar nu afirmă că Da cunoscut de la sine. 

229. Ioan nu putea şti din proprie experienţă că Cel purtat în pântecele Măriei e Fiul lui 
Dumnezeu. A simţit însă venind din Acela o lumină, sau Duhul cel Sfânt din El, care l-a făcut 
să salte de bucurie. Sunt cunoştinţe care apar în noi în chip tainic, fără nici un efort al nostru 
de a le câştiga. Această cunoaştere de către Ioan a lui Hristos prin lucrarea tainică a Lui asupra 
sa a avut-o şi pentru sine, şi dădea şi iudeilor un temei pentru a admite pe Iisus, născut din 
Fecioara Maria, ca Hristos venit spre mântuirea lumii. Nu S-ar fi cunoscut Hristos, Care venea 
după el, ca Stăpân al lui, dacă ar fi provenit şi El din esenţa panteistă a tuturor. Darurile 
deosebite ale unor oameni arată şi ele că la vârful existenţei este un Dumnezeu personal, 
Stăpânul şi Cunoscătorul tuturor, Care dăruieşte unor oameni, chiar din pântecele mamei lor, 
daruri deosebite. 

CAPITOLUL 1 

NU PRIN ÎMPĂRTĂŞIRE, NICI CA DOBÂNDIT 
ESTE SFÂNTUL DUH ÎN FIUL, 

CI ESTE ÎN EL FIINŢIAL ŞI PRIN FIRE 

"Şi a mărturisit loan: Am văzut Duhul pogorând 
ca un porumbel şi a rămas peste El. Şi eu nu-L cunoşteam pe El, 
dar Cel ce m-a trimis să botez cu apă, Acela mi-a spus: 

Peste Care vei vedea Duhul pogorându-Se şi rămânând peste El, 
Acela este Cel ce botează cu Duh Sfânt" (In 1, 32- 33) 

După ce a spus mai sus că nu L-a cunoscut pe El, explică acum aceasta mai 
exact şi dezvăluie taina dumnezeiască. Şi, arătând pe Dumnezeu-Tatăl, Care a 
descoperit pe Acela (pe Fiul), explică în mod clar care a fost modul descoperirii. 
Foloseşte pentru toate mintea ascultătorilor şi arată taina lui Hristos din cele prin 
care a fost învăţat de Dumnezeu. Prin aceasta respinge prin putere de sus pe cei 
ce se împotrivesc marii hotărâri a Tatălui, luptând în chip primejdios. Aceasta o 
face convingându-i în mod mai presus de fire să se lase de voia lor deşartă şi să 
primească pe Cel ce, din bunăvoinţa Tatălui, a venit la noi spre mântuirea tutu¬ 
ror. Mărturiseşte deci că a văzut şi pe Duhul pogorând peste El din cer în chip 
de porumbel şi că a rămas peste El. Ăpoi, pe lângă aceasta, mai spune şi că a auzit 
el însuşi pe Cel ce l-a trimis pe el să boteze, că Acela este Cel ce botează cu Duh 
Sfânt, peste Care, venind, va rămâne Duhul. Cu totul vrednic de crezare este deci 
martorul, mai presus de fire este semnul, deasupra tuturor este Tatăl ce i-1 arată. 

Acestea aşa sunt Dar va sări poate ereticul dornic să critice şi, râzând 
larg, va grăi: Ce spuneţi iarăşi şi faţă de acestea? Sau ce cuvânt sofisticat veţi 
născoci faţă de ceea ce s-a scris? Şi vor spune: Iată, zice, că Duhul S-a pogorât 
peste Fiul. Iată, se unge de Dumnezeu-Tatăl, adică primeşte ceea ce nu are, 
împreună-mărturisind aceasta Psalmistul, care spune către El:" Pentru aceea 
Te-a uns pe Tine Dumnezeul Tău, cu untdelemnul bucuriei, mai mult decât 
pe cei părtaşi de Tine " (Ps. 44,9). Cum ar fi de o fiinţă cu Tatăl desăvârşit Cel 
ce se unge? De aceea nu e Fiu. 

La aceasta socotesc că trebuie răspuns celor ce răstoarnă dogmele 
respectate de Biserică şi strâmbă dreptatea celor scrise: 'Tireziţi-vă, cei ce 
v-aţi îmbătat de vinul lor" (Toii 1, 5), ca să puteţi, privind frumuseţea străluci¬ 
toare a adevărului, să strigaţi către Fiul, împreună cu noi:" Cu adevărat Fiul 
lui Dumnezeu eşti Tu" (Mt 14, 33) 230 . Căci, dacă voi credeţi că El este 


230. Adevărul nu poate fi decât strălucitor, pentru că el dă sens deplin şi fericit existenţei. 

Adevărul este că Dumnezeu e un Tată care are un Fiu şi-i iubeşte pe oameni aşa de mult, încât 
îl trimite să Se facă frate cu ei, ca sări iubească şi pe ei ca pe nişte fii. în afară de aceasta, toate j 

sunt ţâră sens, sau întuneric. 

Dumnezeu prin fire, cum n-ar fi desăvârşit? Altfel, voi nu credeţi nici în 
Tatăl 231 . Căci de unde ar avea El, cum zice, desăvârşirea? 232 Şi cum nu va fi 
coborât Fiul la nedesăvârşirea voastră, o dată ce se admite că în Fiul fiinţa 
dumnezeiască poate să nu aibă desăvârşirea, după socotinţa voastră lipsită de 
învăţătură şi de cunoştinţă? De aceea nu vom împărţi acea mare şi nemuri¬ 
toare fire în diferite părţi, ca să fie, în aceasta, nedesăvârşită, iar în aceea, 
desăvârşită, o dată ce şi definiţia umanităţii este una în toate şi egală în toate 
ale noastre. Căci un om nu se va cugeta mai mic, întrucât e om, ca altul, dar 
nici mai mare. Şi nu se deosebeşte, socotesc, de înger nici un alt înger în exis¬ 
tenţa lor ca îngeri, adică în identitatea lor, fiind legaţi toţi într-o singură fire. 
Cum deci firea dumnezeiască, cea mai presus decât toate, se va arăta în 
bunătăţile ei mai mică decât cele create şi va suporta pătimirea pe care nu o 
cunoaşte creatura? 233 Cum ar fi peste tot şi simplă, şi necompusă, dacă s-ar 
arăta existând în ea şi desăvârşirea, şi nedesăvârşirea? Căci se va compune 
din amândouă dacă desăvârşirea e la fel cu nedesăvârşirea. Fiindcă, dacă 
sunt la fel şi nu au nimic deosebit în ele, tot ce e desăvârşit va fi, fără deose¬ 
bire, şi nedesăvârşit Şi dacă, iarăşi, e ceva nedesăvârşit aceea va fi şi 
desăvârşit. Şi nimic nu va fi reproşabil în Fiul, chiar dacă în cugetarea noas¬ 
tră II socotim lipsit de desăvârşire. Dar nici Tatăl nu va fi mărturisit superior 
Fiului în desăvârşire. Şi problema este iarăşi rezolvată 234 . Iar dacă sensul 
desăvârşitului e foarte deosebit de sensul nedesăvârşitului, iar fiinţa dum¬ 
nezeiască le are pe amândouă, ea e compusă, şi nu simplă. Dar va zice poate 
cineva că într-un unic subiect se află cele contrare, de feluri deosebite, near- 
monioase, cum sunt în trup culoarea albă şi neagră. Bine spui, amice, căci te 


231. Dacă Hristos nu e Fiul lui Dumnezeu, nu avem nici noi putinţa de-a avea pe 
Dumnezeu ca Tată. Căci nu ar exista peste tot în Dumnezeu un Tată. Şi ce e mai trist şi mai 
fără sens ca aceasta? 

232. Dacă Hristos nu e Fiul lui Dumnezeu, deci dacă n-are pe Dumnezeu caTată, de unde 
ar avea desăvârşirea? Şi cum ne-ar putea da şi nouă desăvârşirea? 

233. Dacă Fiul e de o fiinţă cu Tatăl, nu poate fi mai mic decât El. în acest caz fiinţa dum¬ 
nezeiască ar fi împărţită în grade diferite, deci ar suferi de ceea ce nu suferă firea oamenilor şi 
firea îngerilor, care îi menţine pe toţi în egalitate; ar fi deci într-un dezavantaj faţă de firile create. 

234. Se combate arianismul care socotea pe Fiul mai mic decât Tatăl, folosindu-se şi de 
momentul botezării lui Iisus, când, deşi numit Fiu iubit, totuşi, după ei, primeşte pe Duhul 
Sfânt, ca pe Cel prin Care, după spusa lor, se ungea Hristos. Sfântul Chirii dovedeşte că, dacă 
Hristos e numit Fiu şi deci e de o fiinţă cu Tatăl, nu poate fi mai mic decât Tatăl şi deci 
nedesăvârşit. Fiinţa unitară, deci simplă, a lui Dumnezeu nu poate fi şi desăvârşită, şi nede¬ 
săvârşită. Aceasta nu se întâmplă nici între oameni, care sunt de o fire, nici între îngeri. Şi unii 
şi alţii au egalitatea în firea lor, o egalitate manifestată în forme diferite. Fiul are faţă de Tatăl 
o iubire tot aşa de mare ca şi Tatăl faţă de Fiul. Şi în aceasta se arată desăvârşirea fiinţei dum¬ 
nezeieşti. Dar totuşi cele două iubiri sunt deosebite; şi, într-un fel, fiecare o simte nu numai pe 
a Sa, ci şi pe a Celuilalt. 

pui repede de acord cu cuvintele noastre. Căci dacă firea dumnezeiască este 
una şi nu alta decât ea, spune-mi, cum e primitoare de cele contrare? Cum se 
armonizează cele neasemenea între ele intr-un suport? Căci Tatăl, fiind 
Dumnezeu după fire, şi Fiul este Dumnezeu după fire. Nimic nu-L va deosebi 
de Tatăl în privinţa desăvârşirii, aceasta provenind din fiinţa Lui dumne¬ 
zeiască şi atotdesăvârşită. Oare nu e necesar să fie numaidecât desăvârşit Cel 
ce este din Născătorul desăvârşit, o dată ce este chipul Lui întru totul ase¬ 
mănător şi pecetea ipostasului Lui, precum s-a scris (Col. 1, 15; Evr. 1, 3)? 
Socotesc că oricine va conveni şi va fi de acord cu noi. Sau să spună cel de 
altă părere în ce mod este Fiul chip întocmai al Tatălui, dacă nu are în firea 
Lui desăvârşirea, după proasta cugetare a unora? Iar, deoarece este pecete şi 
chip, este şi El desăvârşit, ca şi Acela al Cărui chip este 235 . 

Dar Ioan, zice, a văzut pe Duhul pogorându-Se din cer peste Fiul. Deci 
Acesta are dobândită sfinţenia. Adică o primeşte pentru că nu o are. Urmează 
deci, în mod clar, că trebuie socotit creatură, cinstită cu puţină superioritate, 
fiind desăvârşit şi sfinţit ca unul aflat în treapta celorlalte (creaturi) şi având 
dăruirea bunătăţilor dobândită de la altul. 

La aceasta răspundem: Dar atunci cum nu va minţi Evanghelistul zicând 
că: "Din plinătatea Lui noi toţi am luat'? Căci cum va fi plin în firea Sa, luând 
El însuşi de la altul 236 ? Sau cum s-ar înţelege că Dumnezeu e Tată, dacă Unul- 
Născut este făptură, şi nu Fiu? 237 Dacă ar fi aşa, însuşi Tatăl ar fi nume min¬ 
cinos, şi Fiul n-ar fi adevărat, având în mod fals această cinstire, şi numirea 
fiind un cuvânt gol. Şi totul ar sfârşi în nimic, nici Tatăl nefiind Tată, nici Fiul 
nefiind după fire ceea ce se spune că este. Dar dacă Dumnezeu este cu 
adevărat Tată, are fără îndoială şi pe Cel al cărui Tată este, adică pe Fiul cel 
din El. Apoi, cum Dumnezeirea cea sfântă şi prin fire ar naşte pe Cel gol de 
sfinţenie şi ar da un rod lipsit de însuşirile proprii Ei? 


235. Tocmai pentru că este chipul exact al Tatălui, Fiul este pe de o parte de o fiinţă cu 
Tatăl şi împreună-desăvârşit cu El, iar, pe de altă parte, altul decât Tatăl. Deosebirea ipostatică 
şi unitatea fiinţei în Tatăl şi Fiul nu se contrazic. Taina deosebirii dintre ipostasuri şi identitatea 
în fire stă, în primul rând, în faptul că în fiecare ipostas firea îşi are modul existenţei concrete, 
căci firea nu există în mod concret în afara ipostasului. în Dumnezeu, deosebirea ipostasurilor 
şi unitatea lor după fire se datoresc faptului că două dintre ele provin în mod deosebit din Altul, 
de aceeaşi fire. La oameni, ipostasurile provin din perechi de aceeaşi fire şi ele înseşi se fac 
surse ale altor ipostasuri. La Dumnezeu, faptul că nu sunt decât două ipostasuri provenind din 
unul, le face distincte între ele şi de cel din care provin. La oameni, provenirea multora din ace¬ 
leaşi sau din multe perechi şi faptul că ele se fac surse ale altora produc deosebiri între toate. 

236. A fi plin înseamnă a nu putea primi ceva de la altul. înseamnă a nu avea nevoie să 
primească ceva de la altul. 

237. Dacă Fiul e făptură, şi Tatăl Lui este făptură, şi nu Dumnezeu. Fără Treime nu e 
Dumnezeu. Un Dumnezeu nefecund şi lipsit de iubirea de Tată şi de Fiu nu e Dumnezeu. 







COMENTARIU LA EVANGHELIA SFÂNTULUI IOAN 


139 


Căci, dacă are sfinţenia dobândită, cum zic aceia aiurind, trebuie să măr¬ 
turisească totodată, chiar dacă nu voiesc, că Fiul n-a fost sfânt pururea, ci S-a 
făcut mai târziu, când a pogorât Duhul peste El. Dar atunci, cum a fost sfânt 
Fiul şi înainte de întrupare? Căci aşa îl mărturiseau serafimii, repetând 
cuvântul: "Sfânf de trei ori. Deci, dacă era sfânt şi înainte de-a se înomeni, 
mai bine-zis fiind aşa pururea cu Tatăl, cum a avut nevoie de cineva Care 
să-L sfinţească, şi aceasta în timpurile de pe urmă, când S-a făcut om? Mă mir 
cum uită ei şi aceasta, deşi sunt tare iubitori de cercetare. Căci nu e necesar 
să se cugete că Fiul a putut cândva să lepede sfinţenia, dacă nu este fiinţială 
în El, ci I-a venit de la altcineva şi Lui, ca şi nouă, şi alteia dintre creaturile 
raţionale? Iar dacă a căzut din sfinţenie, nu va fi neîndoielnic şi sub legăturile 
păcatului şi nu va luneca spre rău, nemaiputând face şi pe alţii să scape de 
răutate? Deci nu vom afla pe Fiul neschimbat, şi va minţi şi Psalmistul, 
strigând în Duh către El: "Iar Tu acelaşi eşti" (Ps. 101,13) 238 . 

Pe lângă cele spuse, trebuie să se mai ia în seamă şi aceasta, care 
cuprinde un înţeles înrudit: cel ce participă e altceva prin fire decât cel la care 
participă. O cere aceasta raţiunea. Căci dacă aceasta nu e adevărat, nu se vor 
deosebi în nici un fel unul de altul, ci vor fi acelaşi fel; sau cel ce participă la 
cineva participă la sine însuşi, ceea ce este cu neputinţă chiar şi numai a 
cugeta. Căci cum s-ar înţelege cineva participând la sine însuşi? 239 Iar dacă 
ele se află într-o alteritate naturală întreolaltă şi raţiunea le distinge în mod 
necesar, să vadă cei ce dau pe Duhul prin participare Celui Unul-Născut la ce 
necredinţă se rostogolesc fără să simtă. Căci, dacă Fiul se împărtăşeşte de 
Duhul, iar Duhul este sfânt prin fire, Fiul nu va fi sfânt prin fire? El S-a arătat 
astfel de abia prin legătura cu Altul, superior Lui, sau modelându-Se prin har 
după cele ce erau la început? Dar să vadă duşmanul lui Dumnezeu la ce mare 
necredinţă coboară învăţăturile adevărate. Mai întâi va avea loc o mare 
schimbare şi prefacere în privinţa Fiului, precum am spus înainte. Căci se va 
schimba, după voi, şi va înainta la ceva mai bun, nu numai întrucât este mai 
mic decât Tatăl, ci şi întrucât se arată ridicându-se la cele mai mari. Aceasta 


238. Fără năzuinţa spre curăţie, spre sfinţenie, viaţa omenească ar fi lipsită de orice 
nobleţe, ar fi o sălbăticie. Dar aceasta înseamnă că trebuie să fie undeva o sfinţenie neclintită, 
de netăgăduit. Iar această sfinţenie trebuie să fie personală. Trebuie să fie o relaţie desăvârşit 
de curată, de delicată, de atentă între Persoane, necâştigată în timp, ci din veci. Căci ce se 
câştigă în timp se poate şi pierde. 

239. Noi înşine ne vedem împărtăşindu-ne de cele pe care nu le avem şi pe toate cele din 
jurul nostru le vedem la fel. Dar aceasta înseamnă că trebuie să fie o existenţă desăvârşită de 
la care toate primesc, în diferite feluri, toate câte le au. Altfel, realitatea ar rămâne inexplica¬ 
bilă. Ar fi o existenţă în cerc închis, mărginită în putere. Trebuie să fie o existenţă Care le are 
pe toate în Sine, prin Sine, de la Sine, Care n-are nevoie de nimic de la altele, dar Care poate 
da tuturor toate, dintr-o dărnicie bine ordonată, folositoare tuturor. 

o spunem învăţând din dumnezeiasca Scriptură. Dumnezeiescul Pavel spune 
undeva despre El: "Aceasta s-o cugete Secare dintre voi, ca şi Hristos Iisus, 
Care, Dumnezeu fiind, nu răpire a socotit a fi întocmai cu Dumnezeu, ci S-a 
micşorat pe Sine, chip de rob luând şi întru asemănare omenească făcându- 
Se şi la înfăţişare aflându-Se ca un om" (Filip. 2, 5-8). Deci, dacă înainte de 
înomenire era în chipul şi egalitatea Tatălui, iar în vremea înomenirii luând 
Duhul din cer s-a sfinţit după aceia s-a arătat mai mare decât Sine şi din 
această cauză întrece acum şi măsura Celui ce Da născut Şi dacă, luând 
Duhul, S-a suit la o mărire mai presus de a Tatălui, Duhul e mai mare şi decât 
Tatăl însuşi, dăruind Fiului o superioritate faţă de Tatăl. Dar cine nu se va 
cutremura numai la auzul acestora? E cumplit chiar numai a auzi aceste 
cuvinte. De fapt, nu există alt mod decât acesta de a respinge vătămările pro¬ 
venite din strâmbăturile lor. De aceea, le spunem iarăşi: Dacă, atunci când 
Sa făcut om, Fiul lui Dumnezeu Sa sfinţit primind Duhul -iar înainte de 
înomenire era în chipul şi egalitatea Tatălui, dar fiind după ei, încă nesfinţit, 
ei îndrăznesc să spună că Dumnezeu-Tatăl nu e sfânt, de vreme ce Cuvântul, 
Cel de un chip şi deopotrivă cu El în toate, nu era sfânt la început, ci a devenit 
aşa de abia în timpurile de pe urmă. Şi iarăşi: Dacă El este cu adevărat 
Cuvântul lui Dumnezeu care primeşte Duhul şi e sfinţit în firea proprie, să ne 
spună potrivnicii dacă El s-a făcut mai mare sau mai mic ca Sine însuşi, sau a 
rămas în identitatea Sa pătimind aceasta. Căci, dacă nu are de la Duhul nimic 
în plus, ci rămâne aşa cum era El, nu te sminti auzind că Duhul a pogorât 
peste El! Iar dacă a fost nedreptăţit primindu-L, şi a ajuns la cele mai mici, ne 
vei înfăţişa pe Cuvântul pătimitor şi vei acuza fiinţa Tatălui, Care mai degrabă 
nedreptăţeşte decât sfinţeşte. Iar dacă Sa arătat mai bun primind pe Duhul, 
dar era în chipul şi în egalitatea Tatălui şi înainte de-a Se îmbunătăţi aseme¬ 
nea nouă, Tatăl nu e urcat la culmea slavei, ci există în El măsuri în care era 
cu El Fiul de un chip şi deopotrivă cu El, dar a ajuns mai mare 240 . 

Este deci potrivit să spunem ereticilor lipsiţi de învăţătură: "Iată popor 
nebun şi fără inimă; au ochi şi nu văd" (Ier. 5, 21). Căci dumnezeul veacului 
acesta a orbit cu adevărat înţelegerea celor necredincioşi (II Cor. 4, 4), ca să 
nu le strălucească din Evanghelie lumina slavei lui Hristos. Dar socotesc că 


240. Toată argumentarea Sfântului Chirii are ca scop dovedirea Dumnezeirii lui Hristos, 
egalitatea Lui cu Tatăl şi cu Duhul Sfânt Duhul nu e mai mare ca Fiul, căci atunci Fiul ar fi 
crescut spiritual după ce S-a făcut om. în acest caz, Fiul ar putea să şi scadă. Duhul nu e nici 
mai mic decât Fiul, căci atunci de ce ar mai fi pogorât peste El? Dar Duhul nu e mai mic nici 
decât Tatăl, căci în acest caz ce i-ar da Tatăl Fiului? în pogorârea Sfântului Duh peste Fiul la 
Botez şi în cuvântul Tatălui: "Acesta este Fiul Meu cel iubit", se arată egalitatea celor trei 
Persoane dumnezeieşti şi se arată în special Dumnezeirea Fiului, căci o astfel de faptă nu s-a 
săvârşit cu nici un om. 

acestora nu trebuie să ne ferim a le spune lucruri şi mai grele. Ei nu ştiu ce 
citesc. Că e adevărat ce citesc e clar, chiar dacă din cele dezvăluite înainte nu 
s-a făcut dovedit deplin. Ceea ce s-a spus se va întări şi prin glasul lui Pavel, 
care zice: "Aceasta să o cugete Secare dintre voi, ca şi Hristos Iisus, Care, în 
chipul lui Dumnezeu fiind, nu răpire a socotit a fi întocmai cu Dumnezeu, ci 
S-a micşorat pe Sine chip de rob luând şi întru asemănare omenească fa- 
cându-Se şi la înfăţişare aflându-Se ca un om" (Filip. 2, 5-8). Iată cât se minu¬ 
nează de Fiul, Care, fiind întocmai cu Dumnezeu-Tatăl şi de un chip cu El, nu 
a răpit această egalitate pentru iubirea faţă de noi, ci S-a pogorât întru smere¬ 
nie, golindu-Se pentru umanitate prin chipul de rob. 

Dar vă întreb pe voi (potrivnicii): Dacă, primind Duhul, S-a sfinţit mai 
mult facându-Se om şi Sa arătat mai mare ca Sine prin sfinţire, la ce smere¬ 
nie II vom vedea coborât pe El? Cum Sa smerit Cel ce a fost înălţat? 241 Unde 
Sa pogorât Cel ce a fost sfinţit? Sau cum n-a urcat mai degrabă şi nu s-a 
înălţat la o stare mai bună? Ce golire aduce umplerea prin Duhul? Şi cum 
s-ar înţelege că Sa înomenit (Sa făcut om) 242 pentru noi, suportând atâtea în 
Sine spre folosul nostru? Cum Sa sărăcit pentru noi Cel ce Sa îmbogăţit pen¬ 
tru noi (II Cor. 8, 9) 243 ? Dar cum a fost bogat şi înainte de venirea la noi Cel 
ce după aceia a primit prin această venire ceea ce nu avea, adică Duhul 
Sfânt? 244 Sau cum nu ne-ar dărui cu dreptate El însuşi cele de care Sa folosit 
pentru noi? 245 "Spăimântatu-s-a", cum s-a scris, "cerul de aceasta, şi s-a cutre¬ 
murat foarte, zice Domnul Căci două rele cu adevărat a făcut poporul celor 
abătuţi de la credinţă", neînţelegând nici cele pe care le spune, nici cele pe 
care le afirmă. Şi nu este nici o greutate în a se primejdui astfel în cele de 
mare trebuinţă. Sau, vărsând din ochi lacrimi amare şi îndreptând spre 
înălţime glas mare, strigă: "Pune, Doamne, strajă gurii mele şi uşă de în- 


241. Acesta este un alt argument că Fiul nu S-a înălţat ca Dumnezeu prin pogorârea 
Sfântului Duh peste El, deci un alt argument că El e Dumnezeu. 

242. Sfântul Chirii foloseşte expresia din Simbol: "exantropinos", "Sa înomenit", care în 
româneşte e tradusă: "Sa făcut om". 

243. Sfântul Chirii nu se mulţumeşte să reproducă ideea Sfântului Apostol Pavel, că Fiul 
lui Dumnezeu Sa sărăcit pentru noi, ca să ne îmbogăţească prin această sărăcire, ci spune că 
El însuşi Sa îmbogăţit sărăcindu-Se pentru noi. Dacă n-ar fi îmbogăţit firea omenească 
asumată de Sine sărăcindu-Se ca Dumnezeu prin această asumare, nu ne-ar fi putut îmbogăţi 
pe noi. Prin aceasta. Sfântul Chirii explică motivul şi efectul pogorârii Duhului Sfânt peste El: 
ca să umple şi firea Lui omenească de Duhul Sfânt 

244. Dacă n-ar fi avut Hristos ca Dumnezeu pe Duhul înainte de întrupare, cum ar fi fost 
bogat înainte de întrupare şi cum Sar fi îmbogăţit ca om prin întrupare? 

245. Fiul lui Dumnezeu, ca om, Sa folosit El însuşi de durerile pe care le-a suferit în firea 
Sa omenească, pentru ca să ne putem folosi şi noi de ele. Ipostasul dumnezeiesc Sa făcut sărac 
ca noi, purtând slăbiciunile firii noastre, dar chiar prin aceasta Sa îmbogăţit ca om pentru noi, 
dând putere firii omeneşti să le poarte. 


) 

grădire împrejurul buzelor mele. Să nu abaţi gura mea spre cuvinte de 
vicleşug u (Ps. 140, 34). Căci sunt cu adevărat cuvinte de vicleşug cele ce se 
nasc de ei spre paguba celor din urmă dintre ascultători. Iar noi, scoţând din 
inima noastră aiureala acelora, umblăm după cuvântul drept al credinţei, 
având în minte ceea ce s-a scris: 11 Surpăm gândurile şi toată truda ce se ridică 
împotriva cunoaşterii lui Dumnezeu şi robim tot gândul spre ascultarea lui 
Hristos" (II Cor. 10, 5). Deci, robind şi noi înţelegerea celor de faţă, să o 
supunem slavei Unuia Născutului, căutând prin toate cu înţelepciune modul 
ascultării Lui, adică modul întrupării: "Căci bogat fiind, S-a făcut sărac pentru 
noi, ca noi să ne îmbogăţim din sărăcia Lui P' (II Cor. 8,9). Primeşte, de voieşti, 
şi din cele de faţă ale noastre dovada, deschizând cu încredere urechea la 
cuvintele următoare. 

Dumnezeiasca Scriptură mărturiseşte că omul a fost făcut după chipul şi 
asemănarea lui Dumnezeu. De fapt, cel ce ne-a scris prima Biblie (iar acesta 
este Moise, cunoscut de Dumnezeu mai mult decât toţi), zicea: "Şi a făcut 
Dumnezeu pe om; după chipul lui Dumnezeu l-a făcut pe el" (Fac. 1, 27). Iar 
când l-a pecetluit prin Duhul ca chip dumnezeiesc, ne-a învăţat iarăşi acelaşi, 
zicând: "Şi a suflat în faţa lui suflare de viaţă " (Fac. 2, 7). Căci deodată a pus 
Duhul viaţa în creatură şi a întipărit în ea trăsăturile Sale în mod dumneze¬ 
iesc. Astfel, marele Meşter, creând fiinţa raţională pe pământ, i-a dat o poruncă 
mântuitoare. Şi era în rai, cum s-a scris, păzind încă ceea ce i s-a dat şi fiind 
distinsă cu chipul Celui ce a facut-o, prin Duhul Sfânt sălăşluit în ea. Dar 
deoarece, abătută prin amăgirile diavolului, a dispreţuit pe Creator şi, călcând 
legea stabilită, a supărat pe Binefăcător, a fost golită de harul dat ei. Cea 
făcută spre viaţă auzind atunci prima dată sentinţa:" Pământ eşti şi în pământ 
vei merge ", s-a alterat şi asemănarea ei cu Dumnezeu prin păcatul ce a pă¬ 
truns-o şi n-au mai fost în om trăsăturile strălucitoare, făcându-se neclare şi 
întunecate din pricina neascultării 246 . Deoarece neamul omenesc s-a întins la 
o mulţime mai mare ca număr, iar păcatul a pus stăpânire pe toţi, pustiind 
sufletul fiecăruia, firea s-a golit de harul de la început şi Duhul S-a depărtat 


246. Omul nu poate avea chipul clar al lui Dumnezeu decât prin Duhul Sfânt Acesta îi dă 
trăsăturile omului adevărat, ţinându-1 în relaţie conştientă cu Dumnezeu, în aspiraţia spre 
bunătatea şi cunoaşterea Lui infinită. Căci Duhul Sfânt dăruieşte starea de clară conştiinţă a 
relaţiei cu Dumnezeu şi deci a sensului existenţei, setea de bunătate atentă şi delicată faţă de 
oameni. Dar Duhul se dă omului pentru că este în el o capacitate de a-L primi şi folosi. Nu se 
dă animalului, care n-are nici un fel de conştiinţă şi de aspiraţie spre cunoaştere şi bunătate. 
De aceea în om chipul se constituie din îmbinarea capacităţii de primire a Duhului şi din harul 
real dat de Duhul. Când omul îl pierde pe ultimul, rămâne în el ceva din setea de cunoaştere 
şi de relaţie cu Absolutul şi cu semenii, dar aceştia pierd pentru el claritatea realităţii lor per¬ 
sonale, şi omul însuşi pune o pecete egoistă şi orgolioasă pe aspiraţia sa de cunoaştere şi pe 
relaţiile cu alţii. Rămâne în el un fel de chip strâmbat. 

de ea cu totul. Ca urmare, fiinţa raţională cade în ultima iraţionalitate, igno¬ 
rând şi pe Creatorul însuşi 247 . 

Dar Creatorul tuturor, răbdând timp îndelungat, Se milostiveşte în sfârşit 
de omenirea coruptă şi, fiind bun, porneşte să unească turma împrăştiată pe 
pământ cu cele de sus, şi, binevoind să o refacă, readuce umanitatea la chipul 
de la început, prin Duhul. Căci nu putea să lumineze altfel în ea trăsăturile 
dumnezeieşti, aşa cum erau la început 

Cum a sădit în noi iarăşi harul de nejefuit sau cum S-a înrădăcinat iarăşi 
în oameni Duhul, în ce mod firea a fost readusă la chipul de la început? 
Aceasta urmează să o spunem în continuare. 

Primul om, fiind pământesc şi din pământ şi având în libertatea sa putinţa 
de alegere între bine şi rău, sau fiind stăpân peste aplecarea în ambele părţi, 
a fost răpit de viclenia amară şi, aplecându-se spre neascultare, a căzut în 
ţărâna maică din care a odrăslit şi, stăpânit de stricăciune şi de moarte, trans¬ 
mite întregului neam păgubirea 248 . Şi, crescând în noi şi înmulţindu-se răul 
şi cugetarea coborând mereu spre o stare mai rea, a împărăţit păcatul şi ast¬ 
fel firea omului s-a arătat golită de Sfântul Duh sălăşluit la început în ea. Căci, 


247. Aceasta e cea mai gravă cădere a omului, căci are cele mai grave urmări. Nemai- 
cunoscând pe Dumnezeu ca existenţă personală, mai precis ca şi comuniune personală supre¬ 
mă, nu mai vede nici valoarea personală a semenilor şi comuniunea respectuoasă şi iubitoare 
cu ei. Unde nu mai sunt persoane, nu mai e nici iubire, nici conştiinţa nemuririi lor. Totul 
devine o alcătuire de obiecte supuse unor legi, pe care omul, cunoscându-le în parte, crede că 
poate dispune de toate cum vrea şi i se pare că are în aceasta tot rostul existenţei. 

Fără Duh, omul e numai animal raţional, adică e şi raţional, dar şi animal, sau animal cu 
o raţionalitate pe care nu o pierde cu totul, dar o strâmbă în iraţionalitate, şi prin aceasta o 
poate folosi spre justificarea duşmăniei, a mândriei egoiste, căzând într-un rău în care ani¬ 
malul, lipsit de raţiune, nu poate cădea. Neştiind de Dumnezeu cel personal şi de oameni ca 
persoane, nu mai ştie nici de sufletul nemuritor. Are numai trecătoare satisfacţii trupeşti, ca 
animalul. Dar când primeşte Duhul Sfânt, omul revine nu numai la o folosire dreaptă a raţiunii, 
sau la o stare de animal raţional, ci, ca om duhovnicesc, o depăşeşte pe aceasta. El se poate 
jertfi din iubire, ceea ce nu pare raţional, dar e de fapt o stare mai presus de raţiune, sau o stare 
de adevărată raţionalitate. Am putea spune că omul, întipărit de puterile dumnezeieşti prin 
Duhul Sfânt, poate fi înţeles în calitatea lui de "chip" al lui Dumnezeu, sau chiar de "icoană" 
vie a Lui, cum i se spune "chipului" în greceşte. La această stare de icoană a ajuns Hristos ca 
om şi, asemeni Lui, Sfinţii. 

248. Crearea omului, căderea umanităţii din relaţia cu Dumnezeu, refacerea omului după 
chipul lui Dumnezeu prin Duhul Sfânt, comunicat în mod de nepierdut firii omeneşti luate de 
Fiul lui Dumnezeu însuşi, reprezintă momentele unei relaţii dramatice între Dumnezeu şi 
oameni, care arată câtă importanţă dă Dumnezeu acestei creaturi care este omul. Dumnezeu 
vrea iubire şi din partea unor existenţe care nu sunt din fiinţa Lui. Dar această iubire nu poate 
avea loc fără o libertate a lor. De aici toată drama ce-a urmat şi în care Dumnezeu nu Se fereşte 
să fie un partener, numai aşa putând înălţa făpturile umane la fericirea proprie Lui. Numai din 
nesocotirea valorii persoanelor şi a relaţiei drepte dintre ele poate proveni răul. Dar tot per¬ 
soanele îl pot şi învinge. în ele e dată putinţa bucuriei. 

precum s-a scris: "Sfântul Duh al înţelepciunii va pleca de la vicleşug, nu va 
locui în trupul supus păcatului" (înţel. Sol. 1, 5). 

Fiindcă deci întâiul Adam nu a păstrat harul dat lui de Dumnezeu, ne-a 
trimis Dumnezeu-Tatăl din cer pe ai doilea Adam. Căci trimite spre asemă¬ 
nare cu noi pe Fiul Său cel neschimbat şi nealterat prin fire şi cu totul neştiu¬ 
tor de păcat 249 ca, precum prin neascultarea celui dintâi am ajuns sub mânia 
dumnezeiască, aşa, prin ascultarea Celui de al doilea, să scăpăm şi de bles¬ 
tem şi să înceteze şi relele. Iar deoarece Cuvântul lui Dumnezeu S-a făcut om, 
El primeşte Duhul de la Tatăl ca unul dintre noi, neprimind ceva special pen¬ 
tru Sine, căci El era Dăruitorul Duhului, ci pentru ca, primindu-L ca om, 
să-L păstreze firii noastre şi să înrădăcineze iarăşi în noi harul pe care l-a 
păstrat Cel ce nu ştia de păcat 250 . 

Pentru această pricină, socotesc, a adăugat cu folos Sfântul Botezător: 
"Am văzut Duhul pogorând din cer şi a rămas peste El" (In 1, 32). Duhul a 
zburat de la noi, pentru păcat, şi Cel ce n-a cunoscut păcatul S-a făcut ca unul 
dintre noi, ca să facă Duhul să rămână în noi, neavând motiv să se depărteze, 
sau să se retragă de la El. Deci primeşte Duhul pe seama noastră şi redă firii 
binele de la început. De aceea zice că Sa şi sărăcit pentru noi. Căci, fiind 
bogat, ca Dumnezeu, şi nelipsit de nici un bine, S-a făcut având nevoie de 
toate bunurile. De aceea s-a şi spus către El (pe seama firii omeneşti) foarte 
bine: "Ce ai, ce n-ai luat^Q. Cor. 4, 7). Deci, precum, fiind Viaţa după fire, a 
murit după trup pentru noi, ca să învingă moartea pentru noi şi să învie cu 
Sine întreaga fire (căci toţi eram în El, întrucât Sa făcut om), aşa primeşte şi 


249. Ca începătură nouă a vieţii omeneşti ne vine un al doilea Adam, Care este totodată 
Fiul lui Dumnezeu şi Care nu poate păcătui. Căci firea omenească nu se mai formează ca un 
ipostas de sine, ci se constituie în ipostasul dumnezeiesc. Şi întrucât Acesta însuşi se face noua 
începătură a neamului omenesc, se poate spune că El este noul ipostas fundamental al tuturor 
oamenilor care se alipesc spiritual de El. Aceasta pentru că în El, ca Cel prin Care Sra creat 
omul şi la început, se afla raţiunea şi puterea creatoare a omului: raţiunile după care s-au creat 
sau au existenţa toţi oamenii. Din El, primind Duhul Lui, ne înnoim toţi cei care ne naştem ca 
succesori ai primului Adam. Ioan Botezătorul şi ucenicii lui, văzând la botezul lui Iisus Duhul 
pogorât peste El în chip de porumbel şi auzind glasul Tatălui din cer, au avut prima dovadă 
comună despre existenţa lui Dumnezeu cel personal, mai precis despre Dumnezeu cel în 
Treime, din Care una dintre Persoane este Hristos. Ei au scăpat astfel de lipsa de sens a exis¬ 
tenţei, căci au aflat în mod sigur şi despre nemurirea lor. 

250. Hristos nu a primit deci Duhul ca Dumnezeu, ci, fiind ipostasul dumnezeiesc al firii 
omeneşti, El însuşi L-a dat firii Sale omeneşti, sau Sieşi ca om, ca aceasta să nu-L mai poată 
pierde, deoarece El, ca ipostas al ei, nu ştia de păcat, nu cunoştea despărţirea Sa de Sine (ca 
Dumnezeu) în calitatea de purtător al firii omeneşti. Ca ipostas al firii noastre, El poate da firii 
noastre, aflate în alte ipostasuri, dar în unire posibilă cu El prin voinţa lor, puterea de-a nu se 
mai despărţi de Dumnezeu, deci nici de Duhul Lui, ele putând mereu reveni în legătură cu El 
prin voinţa lor. 

Duhul pentru noi, ca să sfinţească întreaga fire. Fiindcă n-a venit să Se 
folosească pe Sine, ci ca să Se facă nouă tuturor începătură şi cale şi uşă a 
bunătăţilor cereşti 251 . Căci, dacă nu S-ar fi arătat primind ca om, sau şi 
pătimind ca unul dintre noi, cum ar putea arăta cineva că S-a smerit pe Sine? 
Sau cum s-ar fi păstrat chipul de rob dacă nu s-ar fi scris ceva folositor robu¬ 
lui despre El? Să nu se dispreţuiască deci preaînţeleptul cuvânt al iconomiei 
(întrupării), de care se minunează pe drept cuvânt însuşi dumnezeiescul 
Pavel, strigând: "Ca să se facă cunoscută acum Începătoriiîor, Stăpâniilor în 
cele cereşti, prin Biserică, mult felurita înţelepciune a lui Dumnezeu, după 
sfatul dinainte de veacuri, pe care l-a împlinit Dumnezeu în Hristos Iisus, 
Domnul nostru" (Efes. 3,1041). Căci taina cea mare a înomenirii se arată cu 
înţelepciune adevărată şi demnă de Dumnezeu. Socotesc că aşa trebuie să 
vedem lucrarea Mântuitorului pentru noi, cei ce ne-am hotărât pentru dreap¬ 
ta credinţă şi ne bucurăm de dogmele cele drepte. Căci nu vom coborî şi noi 
la atâta lipsă de raţiune, ca să socotim că Duhul este în Fiul cel după fire ca 
dobândit, şi nu mai degrabă ca aflat în El în mod fiinţial, cum este şi în Tatăl 
însuşi. Pentru că, precum este al Tatălui, aşa este Duhul Sfânt şi al Fiului, aşa 
cum am citit în dumnezeieştile Scripturi. Căci zice: "Venind în Misia, au tre¬ 
cut în Bitinia, şi nu i-a lăsat pe ei DuhuF (Fapte 16, D 252 . 

Iar dacă cineva socoteşte că poate stărui în opoziţie faţă de acestea şi 
afirmă iarăşi că Duhul este în Fiul prin participare şi că atunci a venit în El, 
iar înainte n-a fost, adică atunci când S-a botezat, sau după ce S-a făcut om în 
timp, să vadă iarăşi în ce mari absurdităţi va cădea. întâi zice Mântuitorul că 
nu s-a sculat între cei născuţi din femeie vreunul mai mare ca Ioan Bote¬ 
zătorul. Şi cuvântul e adevărat. Dar să privim pe cel ce a urcat la culmea 


251. Aici, prin fire a Sa numeşte atât firea dumnezeiască, cât şi pe cea omenească. Şi 
afirmă că, întrucât S-a făcut ipostasul dumnezeiesc al firii noastre, ne are pe toţi în Sine în mod 
virtual, putându-ne avea, prin voinţa noastră, în El, şi în mod actual. Deci, este într-un fel iposta¬ 
sul tuturor. De aceea moare din pricina tuturor, dar şi învie pentru toţi, învie virtual pe toţi în 
Sine, având să înviem şi actual la sfârşitul chipului actual al lumii. Chiar şi cei păcătoşi vor 
învia, dintr-un fel de unire a întregii firi omeneşti cu a Lui, dar spre nefericire, întrucât n-au voit 
să se unească cu El în mod personal. învierea întru fericire va fi a celor sfinţiţi de El prin 
Duhul, sau curăţiţi de păcat, căci aceasta va însemna şi bucuria comuniunii cu El. Constată 
mereu taina unirii persoanelor prin fire, dar şi a unei despărţiri, însă nu totale, prin voinţă. 

252. Numai dacă S-a întrupat însuşi Fiul lui Dumnezeu, pogorârea Duhului se comunică 
de El firii Sale omeneşti, şi nu vine ca de la Dumnezeu, ca de la cineva străin de ea. Şi numai 
dacă Duhul e propriu Fiului lui Dumnezeu prin fire, Duhul nu vine asupra firii Lui omeneşti ca 
de la cineva străin, ci de la Fiul lui Dumnezeu însuşi făcut şi om. Numai în acest caz în Hristos 
nu e Duhul ca ceva străin şi putem avea nădejdea să ne mântuim şi noi prin unirea cu El. El ne 
învaţă şi despre smerenie, dar şi despre valoarea omului. Dumnezeu Se smereşte pentru om, 
afirmând totodată valoarea lui. Acestea nu se contrazic. Cu cât ne dăm seama mai mult de valoa¬ 
rea pe care ne-o dă Dumnezeu, cu atât trebuie să ne smerim mai mult, urmând exemplul Lui. 

slavei şi a virtuţii omeneşti cinstind pe Hristos cu o superioritate de necom¬ 
parat Căci zice: "Nu sunt vrednic ca, plecându-mă, să-I dezleg cureaua încăl¬ 
ţămintei 11 (In 1,27). Apoi, cum nu e absurd, ba, mai mult contrar evlaviei, să 
credem că Ioan s-a umplut de Duhul încă în pântecele maicii lui, pentru că 
aşa s-a scris despre el, iar pe Stăpânul şi Domnul lui, mai bine-zis al tuturor, 
să-L socotim că a luat Duhul atunci când S-a botezat deşi Sfântul Gavriil a zis 
către Sfânta Fecioară:" Duhul Sfânt va veni peste tine şi puterea Celui Prea 
înalt te va umbri. Pentru aceea şi Sfântul ce Se va naşte din tine Fiul lui Dum¬ 
nezeu se va chema " (Lc. 1, 35)? Şi iubitorul de învăţătură să vadă iarăşi cât 
înţeles are cuvântul. Despre Ioan zice că "se va umple de Duhul Sfânt 1 (Lc. 
1, 15), căci i s-a dat lui, şi nu era Duhul Sfânt fîinţial în el. Iar despre Mân¬ 
tuitorul nu mai spune că se va umple, ci, cugetând foarte bine," Sfântul ce Se 
va naşte din tine". Nu mai spune "va fi", căci era pururea aceasta prin fire ca 
Dumnezeu. 

Dar, deoarece socotesc că trebuie să tragem folos din toate, după ce am 
dat odată cuvântul Arhanghelului, să dezvăluim şi puţine din înţelesurile lui. 
El zice deci:" Duhul Sfânt va veni peste tine şi puterea Celui Prea înalt te va 
umbri. De aceea şi Sfântul ce Se va naşte din tine Fiul lui Dumnezeu se va 
chema". Să ne spună deci cel ce se opune, din neînvăţătură, dreptelor dogme 
ale Bisericii, oare Fiul nu era şi înainte de-a Se face om Cuvântul lui Dum- 
nezeu-Tatăl, sau avea slava numai în numiri, dar în fapt purta acest nume în 
mod fals şi mincinos? Iar dacă zice că nu era peste tot Fiu, se va nega Tatăl. 
Căci al cui Tată va fi, neexistând un Fiu? Va cugeta, în toate, cele opuse dum¬ 
nezeieştilor Scripturi. Dar dacă mărturiseşte că Fiul este Fiu şi înainte de-a 
Se face om, cum zice Arhanghelul că Cel ce se va naşte din Sfânta Fecioară 
se va chema Fiul lui Dumnezeu, deşi era prin fire aceasta şi mai înainte? 
Precum Fiul, existând din eternitate cu Tatăl, facându-Se începătură a noii 
existenţe omeneşti în timpul întrupării, e afirmat şi ca Fiu al lui Dumnezeu, 
pentru arătarea Lui cu trupul în lume, aşa, având fiinţial în Sine pe Duhul pro¬ 
priu, se zice că-L primeşte ca om, păstrând umanităţii treapta ei cuvenită şi 
însuşindu-Şi împreună cu ea cele cuvenite ei, pentru noi 253 . Căci cum s-ar 
înţelege vreodată peste tot Cuvântul fără Duhul propriu? Căci nu e absurd a 
spune că e despărţit de om duhul care se află în el prin definiţia firii, lăsând 


253. Precum, fiind Fiu din eternitate, Se numeşte Fiu şi după ce-Şi asumă umanitatea, aşa 
şi, însuşindu-Şi cele ale umanităţii, sau fâcându-Se ipostas al ei, se zice că primeşte El însuşi 
Duhul, întrucât acceptă cele ale firii noastre, deci şi primirea de către ea a Duhului Sfânt. 
Trăieşte ca Dumnezeu cele omeneşti, şi prin aceasta trăieşte ca om cele dumnezeieşti. Căci 
ipostasul ambelor firi este Unul şi acelaşi. Se face Dăruitor al celor dumnezeieşti Sieşi ca om, 
pentru ca cele dumnezeieşti să se întindă la toţi fraţii Săi întru umanitate, şi Primitor al celor 
dumnezeieşti El însuşi, în numele aceloraşi fraţi, pătimind împreună cu noi. 

) 

întreagă alcătuirea lui animalică 254 ? Socotesc că aceasta e cu totul evident 
tuturor. Deci în ce mod vom despărţi Duhul de Fiul, Care este unit cu El prin 
fire şi în mod fiinţial şi Care se arată prin El existând în mod evident prin fire, 
încât nu trebuie să se cugete că e fără El datorită identităţii lucrării şi firii 
întru totul neschimbate? Căci, auzi ce zice Mântuitorul către ucenicii Săi: "De 
Mă iubiţi pe Mine, veţi păzi poruncile Mele şi Eu voi ruga pe Tatăl şi alt 
Mângâietor va da vouă, Duhul adevărului, pe Care lumea nu-L poate încape " 
(In 14, 1546). Iată cum numeşte pe Duhul Sfânt în mod clar Duhul ade¬ 
vărului. Iar că El însuşi (Fiul), şi nu altul decât El, este Adevărul, ascultă-L 
iarăşi spunând-o:" Eu sunt Adevărul" (In 14, 6). Deci Fiul fiind şi numindu-Se 
Adevărul prin fire, priveşte câtă unitate are Duhul cu el 255 ! Căci zice ucenicul 
Ioan despre Mântuitorul nostru: "Acesta este Cel care a venit prin apă şi prin 
sânge: Esus Hristos; nu numai prin apă, ci prin apă şi prin sânge; şi Duhul 
este Cel ce mărturiseşte, că Duhul este adevărul' (I In 5, 6) 256 . De aceea 
fericitul Pavel, învăţând aceasta foarte clar, zice: "Iar voi nu sunteţi în trup, ci 
în Duh, dacă Duhul lui Dumnezeu locuieşte în voi. Iar dacă cineva nu are 
Duhul lui Hristos, acela nu este al Lui. Iar dacă este în voi, trupul este mort 
pentru păcat, iar Duhul este viaţă pentru dreptate" (Rom. 8,940). Dă, tu, care 
socoteşti altfel, auz ascuţit celor spuse! După ce a spus că Duhul locuieşte în 
noi, a adăugat îndată: "Iar dacă (Hristos) este în voi". Ne aduce asemănarea 
întocmai a Fiului cu Duhul Său, Care Se revarsă din El după fire. Pentru 
aceasta Se numeşte şi Duh de înfiere şi întru El strigăm: "Awa, Părinte" 


254. Omul, având duh, se înalţă peste viaţa de animal închis în sine şi în satisfacţiile pur 
materiale. A avea duh înseamnă a avea conştiinţa orizontului larg, conştiinţa comuniunii. Dar 
aceasta o întreţine în om Duhul dumnezeiesc. Când ai duh, ai experienţa că nu eşti singur, că 
eşti în comuniune. Când ai spirit, ai o responsabilitate şi, în fine, simţirea că eşti cu cineva, că 
eşti în dialog, şi aceasta te ridică din inconştienţa animalică. 

255. Fiul este revelarea supremei şi totalei existenţe,^ Care e Tatăl, Adevărul. Căci Ade¬ 
vărul este expresia, arătarea realităţii supreme şi ultime ; în Fiul se arată că Dumnezeu este 
Tatăl suprem, sau generozitatea rodniciei desăvârşite. în Fiul se arată că Dumnezeu este 
suprema comuniune a iubirii. Dar acest adevăr e totodată trăit, sau producător de bucurie. De 
aceea în Fiul, în Care se revelează Dumnezeu ca iubire rodnică şi generoasă supremă, nu 
poate să nu se reveleze şi Duhul Sfânt, ca bucurie comună a Tatălui şi a Fiului pentru comu¬ 
niunea şi iubirea dintre Ei. JPe mine duhul meu mă ţine în legătură atentă cu altul, dar este 
totuşi al meu. Duhul Fiului îl ţine pe Fiul în legătură cu Tatăl, dar nu e exclusiv putere a Per¬ 
soanei Lui. în Dumnezeu comuniunea e întipărită mai adânc în fiecare Persoană, ca ideal, 
niciodată atins de noi, al unităţii desăvârşite, dar neconfundate a persoanelor în comuniune. 

256. Dacă însuşi duhul îi dă omului simţirea că nu este singur, cu atât mai mult Duhul 
Sfânt îi dă simţirea că nu e singur, ci este în relaţie cu Dumnezeu-Cuvântul şi cu Tatăl. Prin 
Duhul, omul trăieşte puternic realitatea lui Dumnezeu şi în special a lui Hristos. Nu numai prin 
faptul că a luat trupul (sângele) nostru şi S-a botezat în apă ştim despre El că este Fiul lui 
Dumnezeu venit la noi, ci mai ales prin Duhul, Care ne comunică acest adevăr. Prin Duhul 
trăim pe Hristos ca Adevăr. 

(Rom. 8,15 ) 257 . Şi cum zice fericitul Ioan: "Din aceasta cunoaştem că este în 
noi, că din Duhul Lui ne-a dat nouă" (I In 4,13). 

Socotesc deci că ajung acestea pentru ca fiii Bisericii să poată respinge 
vătămările ereticilor. Iar dacă cineva s-a botezat în beţia nestăpânită a ne- 
ştiinţei şi socoteşte că Fiul a primit Duhul atunci când S-a făcut om, să arate 
că Cuvântul lui Dumnezeu n-a fost sfânt înainte de a Se face om. Dar ne vom 
minuna cu dreptate de Sfântul Evanghelist cum păstrează totdeauna cu multă 
atenţie cele cuvenite ale firii dumnezeieşti. Căci, deoarece a zis înainte de 
acestea că "pe Dumnezeu nimeni nu Da văzut vreodată", dar acum spune că 
fericitul Botezător a văzut Duhul pogorând din cer peste Fiul, adaugă în mod 
necesar că Da văzut, dar în chip de porumbel, nu pe El aşa cum este dezvăluit 
după fire, ci în forma celei mai blânde făpturi, şi prin aceasta salvând intimi¬ 
tatea şi asemănarea fiinţială cu Fiul, Care zice:" învăţaţi de la Mine, că sunt 
blând şi smerit cu inima" (Mt 11, 29). Deci nu va cădea Duhul din starea de 
Dumnezeu după fire. Şi-a păstrat calitatea de-a nu Se fi arătat decât în chipul 
de porumbel, pentru folosul celui ce avea să înveţe. Căci zice fericitul Botezător 
că i-a fost dat lui să vadă pogorârea Duhului, ca semn şi dovadă pentru mărturiile 
despre Mântuitorul nostru. De aceea, zice: "Cel ce m-a trimis pe mine să botez 
cu apă, Acela mi-a spus: Peste Care vei vedea Duhulpogorându-Se şi rămânând 
peste El, Acesta este Cel ce botează cu Duh Sfânt" (In 1, 33) 258 . 

Pentru aceasta socotesc că greşesc ereticii fără de minte care râd de cei 
ce iau aceasta ca semn al adevărului, deşi s-a făcut în chip iconomic, precum 
s-a spus mai înainte, pentru trebuinţa umanităţii. 

"Şi am văzut şi am mărturisit 
că El este Fiul lui Dumnezeu" (In 1, 34) 

E sigur martorul care, ceea ce a văzut în mod real, aceea şi spune. Căci 
nu e în necunoştinţă de ceea ce s-a scris:" Ceea ce au văzut ochii tăi, aceea 
spune" (Pilde 25, 7-8). Am văzut deci, spune, semnul şi am cunoscut ceea mi 
S-a dat să înţeleg. Mărturisesc deci că El este Fiul lui Dumnezeu, Cel ce a fost 
vestit prin Legea lui Moise şi predicat prin glasul Proorocilor. Iar mie mi se 


257. Având Fiul în Sine pe Duhul, ca Fiu, sau trăind în El ca Fiu al Tatălui, trăieşte, şi ca 
om, ca Fiu al Tatălui. Comunicându-ne şi nouă această calitate, trăim şi noi sentimentul de fii 
ai Tatălui şi toată bucuria calităţii de fii ai Tatălui ceresc şi de fraţi ai Fiului Său întrupat 

258. Dumnezeu îl poate face pe om să audă în formă omenească ceea ce vrea El să-i 
spună, şi să vadă în forma în care văd ochii omeneşti voinţa Sa dintr-un anumit moment Ioan 
a fost prooroc când Dumnezeu i-a spus cum va cunoaşte pe Fiul Său întrupat şi a fost apostol 
când a văzut pe Duhul Sfânt pogorât peste Hristos şi a auzit glasul Tatălui cu privire la El. Cum 
putea vorbi omeneşte Fiul lui Dumnezeu întrupat, aşa şi Tatăl Lui a putut "vorbi" sau face pe 
Ioan să-L audă vorbind. Se arată şi în aceasta că omul e după chipul lui Dumnezeu. 

pare iarăşi că fericitul Evanghelist spune cu multă siguranţă: "Acesta este 
Fiul lui Dumnezeu ", adică Unicul şi singurul după fire, moştenitorul însu¬ 
şirilor Celui ce Da născut, după Care suntem formaţi şi noi prin voinţă, prin 
Care suntem chemaţi la demnitatea înfierii după har. Căci, precum din 
Dumnezeu-Tatăl "se numeşte toată părinţimea în cer şi pe pământ' (Efes. 3, 
15), pentru că El este în mod propriu şi întâiul şi cu adevărat Tată, aşa şi toată 
fiimea este din Fiul, pentru că El este în mod propriu şi singurul cu adevărat 
Fiu, nu fals şi cu nume mincinos, ci din fiinţa lui Dumnezeu-Tatăl, nu prin 
rupere, sau curgere, sau diviziune, sau tăiere, căci firea dumnezeiască e cu 
desăvârşire nepătimitoare; ci ca Unul din Unul, pururea coexistând şi fiind 
împreună etern şi interior prin fire Născătorului, fiind în El şi provenind din 
El în mod neîmpărţit şi nedespărţit 259 . Aceasta fiindcă Dumnezeirea nu se 
poate circumscrie nici după trup, nici prin spaţiu, nici de aşa fel ca să par¬ 
curgă distanţe, sau să facă mutări ci, precum provine din foc căldura cea 
aflată în el, părând înţelegerii că se împarte şi fiind altceva decât focul, dar 
fiind din el şi în el după fire şi provenind din el fără să-l micşoreze întru nimic 
prin despărţire, sau prin împărţire şi curgere, căci se păstrează întreagă în 
focul întreg, aşa vom cugeta şi naşterea dumnezeiască, folosind înţelegerea 
cea mai potrivită pentru Dumnezeu. Şi, crezând că Fiul subzistă în mod pro¬ 
priu, nu-L vom vedea pe El exterior Dumnezeirii celei una şi negrăite, nici nu 
vom spune că e de altă fiinţă decât Tatăl. Căci în acest caz n-ar mai fi cugetat 
în chip drept Fiu, ci altceva decât aceasta, şi ne-ar răsări un dumnezeu recent, 
altul decât Cel cu adevărat şi singur existent. Căci ceea ce nu e de o fiinţă cu 
Dumnezeu cel prin fire, cum nu va cădea din calitatea de a fi Dumnezeu 
adevărat? Deci fericitul Botezător, cel cu totul vrednic de crezare, mărturi- 


259. Dacă Dumnezeu n-ar fi Tată şi Fiu, n-ar exista nici în creaturile conştiente părinţi şi 
fii, care nu împart fiinţa între ei, dar unii nasc din fiinţa lor, şi alţii se nasc din ea, înmulţindu-se 
ca persoane, dar rămânând într-o unitate de fiinţă şi în afecţiunea cea mai curată. Din Dum¬ 
nezeu vine puterea creaturilor conştiente de-a nu fi o unitate indistinctă, nici o mulţime de indi- 
viduaţiuni separate. Dumnezeu dă puterea Sa de Tată şi de Fiu fiecărui om, pentru a fi tată, 
adică pentru a naşte fii, care pot fi, la rândul lor, părinţi. Rodnicia fiinţei divine se manifestă prin 
ipostas: Unul naşte şi purcede, Altul e născut, şi Celălalt e purces. Ea stă la baza rodniciei 
omeneşti, în ipostasuri născătoare. Nu se arată în acesta simpla putere a lui Dumnezeu de a 
naşte un Fiu, ci faptul că viaţa deplină nu poate fi decât în comuniunea între persoane. Nu ştim 
ce poate însemna afirmaţia Sfântului Pavel că este o părinţime şi o fiime şi în cer, sau între 
îngeri. Dar din faptul că Dumnezeu-Tatăl e cauză a toată părinţimea, şi Fiul, a toată fiimea, iar 
omul e creat după chipul lui Dumnezeu, rezultă şi faptul că fiecare om e fiu după har al Tatălui 
şi frate după har al Fiului, fapt actualizat deplin şi prin voinţa omului. Oamenii sunt mulţi 
părinţi şi totodată mulţi fii pentru că nici un tată şi nici un fiu nu e nemărginit, ci toţi sunt 
mărginiţi şi au nevoie de a spori comuniunea şi întregirea lor. La oameni fiinţa rămâne una, 
într-un fel, dar se repetă cu fiecare naştere. în Dumnezeu nu se repetă, ci fiinţa se dă întreagă 
Fiului, pentru că este infinită. 

seşte că Acesta este Fiul lui Dunmezeu şi din fiinţa Tatălui. Căci aceasta ne-o 
spune numele de Fiu, şi altceva nimic. 

"A doua zi iarăşi stătea Ioan şi doi dintre ucenicii lui. 

Şi, privind la Iisus, Care trecea pe aproape, a zis: 
lată Mielul lui Dumnezeu!" (In 1, 35-36) 

Fericitul Botezător L-a arătat şi mai înainte pe El ca atare (In 1, 29). Dar, 
repetând acelaşi cuvânt, îl arată pe Iisus ucenicilor săi şi-L numeşte Mielul lui 
Dumnezeu, aducând aminte ascultătorilor de Cel ce grăieşte prin Prooroci: 
"Eu sunt Cel ce şterg fărădelegile tale şi nu Mi le voi aminti " (Is. 45, 25). 
Botezătorul, repetând aceasta cu folos, dă aceeaşi descoperire despre Mân¬ 
tuitorul. Căci e o faptă a virtuţii învăţătoreşti să întipărească în sufletele uceni¬ 
cilor cuvântul încă nepriceput, nepregetând să-l repete cu răbdare spre folosul 
celor pe care îi învaţă. De aceea şi fericitul Pavel zice: "Ca să vă spun aceleaşi 
lucruri, mie nu-mi este spre oboseală, iar vouă vă este spre folos" (Filip. 3,7). 

"Şi l-au auzit pe el cei doi ucenici grăind 
şi au urmat lui Iisus" (In 1, 37) 

Observi rodul odrăslit îndată din aceeaşi învăţătură? 260 Observi cât a 
fost de mare rodul repetării? Să înveţe deci din acestea cel obişnuit cu învă¬ 
ţătura, să se arate mai presus de orice oboseală, iar sieşi să-şi socotească tă¬ 
cerea o pagubă mai mare decât ascultătorilor şi să nu îngroape în lenea nelu¬ 
crătoare, ca în pământ, talantul Stăpânului, ci mai degrabă să încredinţeze 
argintul schimbătorilor. Căci va întoarce Mântuitorul ceea ce e al Său cu 
dobândă şi va înmulţi ca pe o sămânţă cuvântul semănat şi în acestea o prea 
adevărată dovadă a celor spuse. Căci n-a pregetat Botezătorul să arate pe 
Domnul ucenicilor şi să spună şi a doua oară:" Iată Mielul lui Dumnezeu, Cel 
ce ridică păcatul lumii". Se arată folosind aşa de mult pe ucenici, încât i-a con¬ 
vins să-L urmeze şi să treacă la starea de ucenici ai Un. 

"Iar întorcându-Se şi văzându-i pe ei urmându-L, le zice: 

Ce căutaţi?" (In 1, 38) 

S-a întors Domnul cu folos spre cei ce-L urmau ca să cunoască cu lucrul 
spusa Psalmistului:" Am căutat pe Domnul şi a luat aminte la mine " (Ps. 33, 


260. Ioan Botezătorul repetă ucenicilor săi spusa că Hristos ridică păcatele lumii, deci e 
Dumnezeu întrupat, cu intenţia de ari face să urmeze Aceluia, părăsindu-1 pe el. Şi rodul aces¬ 
tei stăruinţe se produce de astă-dată, ucenicii lui pleacă după Iisus. Ioan a venit să pregătească 
lumea pentru primirea lui Iisus, îndeosebi ca să-i pregătească pe unii spre a se face ucenicii 
Lui. Cât se smereşte Ioan în faţa lui Iisus! E şi acesta un semn al convingerii lui despre Dum¬ 
nezeirea lui Iisus. Acceptă ca ucenicii săi să-l părăsească, pentru a merge după Iisus. 

4). Căci, până ce nu căutăm pe Dumnezeu prin virtuţi şi prin credinţă 
dreaptă, ne aflăm intr-un fel oarecare înapoia feţei Lui. Dar după ce, însetând 
de legea dumnezeiască, începem să urmăm calea sfântă şi înaltă, ne va privi, 
spunând ceea ce s-a scris:" întoarceţi-vă la Mine şi Mă voi întoarce la voi, zice 
Domnul Atotţiitorul" (Zah. 1, 3). 

"Ce căutaţi?', zice Domnul către ei. Nu pentru că nu ştia, căci toate le ştia 
ca Dumnezeu, ci le pune întrebarea ca început şi rădăcină a dialogului. 

"Iar ei I-au zis Lui: Rabbi, (ceea ce se tâlcuieşte: 
învăţătorule), unde locuieşti?" 

Cei întrebaţi răspund ca unii care erau bine învăţaţi. Căci îl numesc 
"învăţător", arătând prin aceasta că vor să înveţe de la El. Apoi cer să li se 
spună locuinţa, ca prin ea să arate cum se cuvine ceea ce le era de trebuinţă. 
Căci nu socoteau, cum e drept, că trebuie să vorbească despre trebuinţele lor 
în trecere pe cale. Spusa ne este nouă iarăşi un exemplu folositor: 

Le spune lor: "Veniţi şi vedeţi" (In 1, 39). 

Nu le spune unde e casa, deşi I se ceruse să facă aceasta, ci le porunceşte 
mai bine să meargă îndată la ea. îi învaţă întâi direct că, în căutarea celor 
bune, nu e bună amânarea; orice amânare în cele folositoare e păgubitoare. 
Pe lângă aceasta, mai e de spus şi aceea că celor ce încă nu cunosc casa 
sfântă a Mântuitorului nostru Iisus Hristos, adică Biserica, nu le ajunge pen¬ 
tru mântuire să afle unde este ea, ci trebuie să şi vină la El prin credinţă şi să 
vadă cele ce se săvârşesc în mod tainic în ea. 

"Au venit deci şi au văzut unde locuieşte şi au rămas la El 
în ziua aceea. Era ca la ceasul al zecelea" (In 1, 39) 

Ucenicii şi-au însuşit cu râvnă cunoştinţa tainelor dumnezeieşti. Căci 
socotesc că mintea celor iubitori de învăţătură nu e uşuratică, ci mai degrabă 
foarte iubitoare de osteneală şi mai presus de frica celor ce nu caută cele 
bune, încât în tot timpul vieţii se arată distingându-se prin toată râvna. 
Aceasta socotesc că o arată prin ghicitură cuvântul: "au rămas la El în ziua 
aceea". Iar zicând: "Era ca la ceasul al zecelea ", acomodându-ne raţiunii pro¬ 
prii şi de folos a fiecăruia, mai spunem şi că scriitorul ne-a învăţat iarăşi 
printr-o învăţătură despre Dumnezeu că taina Mântuitorului nostru nu s-a 
făcut cunoscută la începutul veacului prezent, ci în timpul apropiat de sfârşit: 
"Căci în zilele de pe urmă, cum s-a scris, ne-am arătat toţi învăţaţi de 

Dumnezeu " (Ier. 31, 34) 261 . Dar primeşte şi un alt chip al celor spuse despre 
ceasul al zecelea, de când s-au aşezat ucenicii lângă Mântuitorul. Sfântul 
Evanghelist zice despre ei că au sfârşit rămânând la El, ca să înveţe cei ce vor 
intra în casa dumnezeiască şi se vor alipi lui Hristos prin credinţă că vor tre¬ 
bui să rămână lângă El şi să nu voiască să se înstrăineze iarăşi, sau să iasă 
spre păcat, sau să se reîntoarcă la necredinţă 262 . 


"Era Andrei, fratele lui Simon Petru, unul dintre cei doi 
care au auzit de la Ioan şi care au urmat Lui. 

Acesta află întâi pe fratele său, Simon, şi-i spune lui: 

Am aflat pe Mesia, care se tălmăceşte Hristosul. 

Şi l-a adus pe el la Iisus" (In 1, 40-41) 

Cei ce au primit talantul, îndată au pus în lucrare talantul şi l-au adus 
Stăpânului. Căci aşa se arată cu adevărat sufletele care îl află şi îl păzesc, 
neavând nevoie de cuvinte îndelungate ca să-l folosească, nici de mulţi ani 
sau multe luni ca să nască rodul, ci cuprind sfârşitul înţelegerii chiar în 
începutul învăţăturii primite ca ucenici. Căci zice Sfânta Scriptură: "Dă în¬ 
ţeleptului prilej, şi va fi mai înţelept; dă cunoştinţă dreptului, şi va adăuga în 
a primi " (Pilde 9, 9). Deci izbăveşte Andrei pe fratele său. Iar acesta era 
Petru. Am aflat, zice, ca pe "o comoară ascunsă în ţarină, sau ca pe un 


261. "Ceasul al zecelea" era atunci ora patru după-amiaza, ora şase dimineaţa fiind ora 
unu. Deci putea simboliza timpul apropiat de sfârşit, când se socotea că e timpul venirii lui 
Hristos. De fapt, o dată cu Hristos a intrat veşnicia în timp şi s-a arătat perspectiva timpului 
spre veşnicie. înainte, în lumea religiilor păgâne sau panteiste şi a filosofiilor panteiste, timpul 
se socotea fără sfârşit şi neducând persoanele umane în veşnicie, adică neavând un sens. 
Ucenicii lui Ioan, deveniţi ucenici ai lui Hristos, au aflat multe de la Hristos despre El şi despre 
perspectiva veşniciei deschise de El, intrând la El la ora patru după-amiaza. Câte nu le va fi 
spus Hristos chiar în această primă întâlnire! E de remarcat că nu Ioan Botezătorul intră la 
Iisus, sau în intimitate cu El, deşi el pregătise pe ucenici şi în general lumea pentru Hristos. El 
nu era făcut să stea lângă Hristos până la sfârşitul operei Lui, până la moartea şi învierea Lui, 
ca să le propovăduiască în toată lumea ca martor al lor, cu preţul vieţii. A fost şi Ioan un apos¬ 
tol, întrucât Da arătat pe Hristos, dar Da arătat mai mult ca prooroc, care prevedea jertfa Lui 
de Miel care ridica păcatul lumii, dar n-a văzut-o de fapt Era ultimul dintre prooroci şi apostol 
începător, dar nu apostolul deplin. Era cel mai mare dintre cei născuţi din femeie înainte de 
Hristos, dar nu era la înălţimea celui mai mic dintre cei ce au cunoscut ca împlinită opera mân¬ 
tuitoare a lui Hristos. 

262. Intrând spre sfârşitul zilei la Hristos, primii ucenici nu au mai plecat de la El în cursul 
acelei zile, dând pildă tuturor celor ce vor veni la Hristos că nu mai trebuie să se despartă de 
El în viaţa aceasta. O dată ce a auzit cineva atât de multe şi de profunde lucruri de la Hristos 
şi despre El, nu mai poate fi ispitit să-L părăsească, să audă banalităţile fără sens din afara Lui. 

mărgăritar de mare preţ', pe Iisus, cum se spune în parabolele evanghelice 
(Mt. 13, 4445 ş.u.). 

"Iar văzându-l, Iisus a zis: "Tu eşti Simon, fiul lui Iona; 
tu te vei chema Chefa, care se tălmăceşte Petru " (In 1, 42) 

Cel ce vede inima şi rărunchii, îl cunoaşte în chip dumnezeiesc. Vede la 
câtă evlavie va urca ucenicul, ce virtute va dobândi şi la ce desăvârşire va 
ajunge. Căci nimic nu e necunoscut Celui ce ştie toate înainte de facerea lor. 
Prin aceasta face cunoscut celui chemat că, fiind Dumnezeu, are cunoştinţa 
fără să fie învăţat. Căci, neavând nevoie de nici un cuvânt, dar nici căutând să 
afle, spune cine sau de unde vine la El bărbatul, din ce tată s-a născut şi ce 
nume are. Dar nu mai îngăduie să se numească Simon, luându-1 în stăpânire 
ca devenit al Său, şi îi schimbă numele în Petru, căci pe el avea să întemeieze 
Biserica 263 . 


"A doua zi a voit să vină în Galileea. 

Şi află pe Filip şi-i zice Iisus lui: Urmează-Mi. 

Iar Filip era din Betsaida, cetatea lui Andrei şi Petru " (In 1, 44) 

Filip era de aceeaşi simţire cu cei dinainte şi era foarte potrivit să urmeze 
lui Hristos. Deci îl ştia şi pe el că va fi bun. De aceea îi şi spune:" Urmează-Mî', 
rostind cuvântul ca semn al harului dat lui, şi, prin porunca de a-I urma, dând 
mărturie despre vieţuirea cea prea bună a lui. Căci nu l-ar fi ales dacă n-ar fi 
fost bun. 

"Filip află pe Natanael şi-i spune lui: Am aflat pe Iisus, 
fiul lui Iosif din Nazaret, despre Care au scris Moise în Lege 
şi Proorocii" (In 1, 45) 

Ucenicul aduce foarte repede rod, ca să se arate prin aceasta înrudit în 
purtări cu cei dinainte. Căci află pe Natanael, nu ca pe unul pe care îl în¬ 
tâlneşte simplu, din întâmplare, ci căutându-1 cu multă stăruinţă. Căci îl ştia 
foarte iubitor de osteneală şi de cunoştinţă. Apoi îi spune că a aflat pe Hristos 


263. De fapt, n-a întemeiat-o numai pe Petru, ci pe toţi Apostolii. Dar Petru a fost cel din¬ 
tâi dintre Apostoli. Căci Hristos nu-1 întreabă numai pe Petru cine este, ci pe toţi Apostolii: "Dar 
voi cine ziceţi că sunt?" (Mt. 16,15). Biserica Lui se va întemeia pe mărturia tuturor. Hristos 
deci Se adresează, prin Petru, tuturor Apostolilor. Nu pe singură mărturia lui Petru s-a înte¬ 
meiat credinţa în Hristos şi Biserică, ci pe a tuturor Apostolilor. Altfel de ce ar fi adunat Iisus 
în jurul său doisprezece Apostoli? 

cel prevestit de toată dumnezeiasca Scriptură, vorbindu-i nu ca unui neştiu¬ 
tor, ci ca unuia foarte învăţat în vestirile preaînţeleptului Moise şi ale Prooro¬ 
cilor 264 . între iudei stăpânea o bănuială despre Mântuitorul nostru Hristos, 
că va fi din cetatea sau satul Nazaret, deşi dumnezeiasca Scriptură spune în 
privinţa Lui că va fi din Betleem. Căci zice: "Şi tu, pământ al Betleemului, casă 
a lui Efrata, nu eşti foarte mic între miile lui Iuda. Căci din tine va ieşi Cel ce 
va ti povăţuitorîn Israel şi ieşirile Lui de la început, din zilele veacului " (Mih. 
5, 1). Dar a fost crescut în Nazaret, precum a mărturisit şi Evanghelistul 
însuşi, zicând: "Şi a venit în Nazaret' (Lc. 2, 51), unde a fost crescut Dar nu 
era de acolo, ci de unde am spus mai înainte, mai bine-zis, de unde a afirmat 
glasul Proorocului. Urmând deci Filip bănuielii iudeilor, Natanael zice: 

"Din Nazaret poate fi ceva bun?" (In 1, 46) 

Natanael consimte îndată că cel aşteptat să se arate din Nazaret va fi ceva 
mare şi foarte bun. Căci este neîndoielnic vădit că a primit nu numai cu 
credinţă pe Cel aşteptat din Nazaret, ci, culegând cunoştinţa din Lege şi 
Prooroci, şi-a arătat repede cunoştinţa ca unul foarte învăţat 

"Filip i-a zis: Vino şi vezi" (In 1, 46) 

Ajunge, zice, pentru credinţă vederea şi, venind numai să vorbeşti cu El, 
vei mărturisi şi mai repede şi vei spune fără să te îndoieşti că El este cu 
adevărat Cel aşteptat. Dar trebuie ca noi să credem că era un oarecare har 
dumnezeiesc şi negrăit ce însoţea cuvintele Mântuitorului şi cucerea 
sufletele ascultătorilor. Căci s-a scris: 'Toţi se minunau de cuvintele harului 
ce ieşeau din gura Lui" (Lc. 4, 22). Căci, fiind Cuvântul lucrător prin putere, 
era în stare să convingă 265 . 


264. S-a afirmat mereu că Iisus Şi-a ales Apostolii dintre oameni simpli, nu dintre cărtu¬ 
rari şi farisei, învăţaţi în ale Legii. Sfântul Chirii subliniază că aceşti oameni "simpli" erau înzes¬ 
traţi totuşi cu nişte daruri deosebite şi erau mult preocupaţi de cele ce se prevesteau în Lege 
şi în Prooroci despre viitorul Mesia. 

265. Cuvântul rostit de orice om este însoţit şi de o simţire a lui care influenţează pe 
ascultător, sau îl face simţit ca o putere, de care te bucuri sau nu. Căci cuvintele sunt ale per¬ 
soanei simţitoare şi voluntare, nu ale unei raţiuni abstracte. Fără persoană nu e cuvânt în 
cuvintele lui Iisus era o putere mai presus de a oricărui om. Era în ele un har care cucerea pe 
ascultători pentru El. Dar chiar şi lor li se puteau opune cei ce refuzau să creadă că e trimis de 
Dumnezeu şi e chiar Dumnezeu. Filip ştia că Iisus îl va convinge pe Natanael prin cuvintele 
Lui că e Dumnezeu. De aceea i-a spus simplu: "Vino şi vezi". 

"A văzut Iisus pe Natanael venind către El Şi zice despre el: 

Iată, cu adevărat, israelit în care nu este viclenie" (In 1, 47) 

încă nedovedindu-Se prin semne şi minuni, Hristos încearcă să con¬ 
vingă, în alt mod, pe ucenicii Săi şi pe cei ce erau mai înţelegători dintre cei 
ce se apropiau de El, că El este Fiul după fire şi Dumnezeu şi că a venit în 
chip omenesc pentru mântuirea tuturor. Care e deci modul prin care aduce 
la credinţă? Cunoaşterea cuvenită lui Dumnezeu. Căci a şti toate e propriu 
numai lui Dumnezeu. Deci cucereşte pe Natanael nu salutându-1 cu linguşiri, 
pentru a-1 câştiga, ci încredinţându-1, prin cele ce cunoştea cu privire la el, că 
ştie inimile ca Dumnezeu 266 . 

"îi zice Lui Natanael: De unde mă cunoşti?" (In 1, 48) 

Natanael începe să se mire şi e chemat la credinţă sigură. Dar cere să 
afle de unde are cunoştinţa celor privitoare la el. Căci sufletele iubitoare de 
învăţătură şi iubitoare de Dumnezeu sunt foarte dornice de o cunoaştere 
exactă. Şi poate bănuia că cele despre el au fost arătate Domnului de Filip. 

"A răspuns Iisus şi i-a zis lui: înainte de a-ţi grăi Filip, 
te-am văzut şezândsub smochin" (In 1, 48) 

Mântuitorul i-a risipit bănuiala spunându-i că l-a văzut sub smochin, 
înainte de întâlnirea cu Filip şi de convorbirea cu el, deşi nu era de faţă cu 
trupul. Foarte cu folos e numit şi smochinul, şi locul, facându-1 să creadă că 
l-a văzut. Căci, aflând el acestea cu exactitate, s-a făcut gata să-I urmeze. 

"A răspuns Natanael şi i-a zis Lui: Rabbi, Tu eşti Fiul lui 
Dumnezeu, Tu eşti regele lui Israel" (In 1, 49) 

A ştiut că numai Dumnezeu este cunoscătorul inimilor şi nimănui altuia 
nu-i este dat să cunoască mintea omului, aducându-şi aminte, cum se cuve¬ 
nea, de spusa din Psalmi : 11 Cel ce cerci inimile şi rărunchii, Dumnezeule 11 (Ps. 
7, 9). Căci Psalmistul vede aparţinând numai firii dumnezeieşti, ca nimănui 
altuia, această însuşire superioară. Deci, având încă în şoapte fără sunet pre¬ 
supunerea care se naşte în mintea lui, fiindcă a înţeles că Domnul îl privise, 
îndată îl numeşte învăţător şi primeşte cu hotărâre să-I fie ucenic şi-L măr- 


266. înainte de a-i convinge pe oameni despre Dumnezeirea Lui, îi convinge pe cei pe 
care îi va face Apostoli prin cunoştinţa Sa despre cele gândite de ei. Minunile le va face numai 
pentru văzul unor mulţimi mai mari, cărora nu le putea spune în parte gândurile. 

turiseşte ca Fiu al lui Dumnezeu şi rege al lui Israel, Căruia îi aparţin cele 
proprii Dumnezeirii, afirmând cu bună ştiinţă că este în mod neîndoielnic 
Dumnezeu prin fire 267 . 

" Răspuns-a lisus şi i-a spus: Fiindcă (i-am spus 
că te-am văzut sub smochin, crezi? 

Mai mari decât acestea vei vedea " (In 1, 50) 

Vei fi mai tare în credinţă, zice, când vei vedea lucruri mai mari ca aces¬ 
tea. Căci dacă ai crezut într-un semn, cum nu vei fi mai tare prin multe, mai 
însemnate, când se vor arăta mai vrednice de preţuit decât cele de care te-ai 
minunat? 

"Amin, Amin zic vouă, veţi vedea cerni deschis şi pe îngerii 
lui Dumnezeu urcând şi pogorând peste Fiul Omului” (In 1, 51) 

Cuvântul care pecetluieşte credinţa lui Natanael se îndreaptă spre toţi. 
Spunând că se vor vedea îngeri mergând în sus şi în jos peste Fiul Omului, 
adică slujindu-I şi împlinind poruncile Lui, spre mântuirea celor ce vor crede, 
zice că atunci Se va arăta cel mai mult ca fiind Fiul lui Dumnezeu după fire 268 . 
Căci puterile spirituale nu-şi slujesc unele altora, ci lui Dumnezeu. Deci cu¬ 
vântul acesta nu desfiinţează supunerea îngerilor. Căci aceasta nu s-ar numi 
cu drept cuvând slujire^ Dar am auzit de la Sfinţii Evanghelişti că îngerii au 
venit la lisus Hristos şi îi slujeau Lui (Mt. 4,11). 

"Şi în ziua a treia, s-a făcut nuntă în Cana Galileii. 

Şi era şi mama lui lisus acolo. Şi a fost chemat şi lisus 
şi ucenicii Lui la nuntă . Şi, isprăvindu-se vinul, 
zise mama lui lisus către El: Nu au vin. 

Şi-i zise ei lisus... ” (In 2, 1-3) 

In chip folositor vine la începutul semnelor, deşi părea să fie chemat 
întâmplător. Căci, sărbătorindu-se nunta în chip cuviincios, a fost de faţă şi 


267. Având o minte şi o inimă deschise, lui Natanael i-a fost de ajuns să-i spună lisus că l-a 
văzut sub smochin, fără să fi fost lângă el trupeşte, ca să se convingă că El este Hristosul cel 
proorocit, sau Fiul lui Dumnezeu şi împăratul întregii omeniri, văzută ca Israel cel spiritual. 

268. Cel făcut Fiul Omului Se va arăta în mod desăvârşit că e Fiul lui Dumnezeu când se 
vor vedea îngerii din cer umblând în jurul Lui şi slujindu-I, chiar dacă e îmbrăcat în trup ome¬ 
nesc, Se va vedea atunci deplin ca Stăpânul şi centrul mântuitor şi îndumnezeitor al creaţiei 
nevăzute şi văzute, sau ca Dumnezeu. De la începutul propovăduirii Sale, Hristos Se afirmă ca 
Dumnezeu, cu toată smerenia pe care Şi-o însuşeşte, pe de altă parte. Şi de la început cei aleşi 
ca Apostoli au convingerea că e Dumnezeu. 

Mântuitorul. Şi, fiind chemat şi El, soseşte împreună cu ucenicii Săi, nu atât 
ca să Se afle la masă, cât ca să săvârşească minunea, dar şi ca să sfinţească 
începutul naşterii omului, cât ţine de trup. Căci trebuia ca Cel ce reînnoia 
(recapitula în El) firea omului şi o rechema întreagă la o treaptă mai bună, să 
nu le dăruiască binecuvântarea numai celor chemaţi la existenţă, ci să le dea 
de mai înainte harul pregătitor şi celor ce se vor naşte pe urmă, ca să le facă 
sfântă trecerea la existenţă 269 . Şi "a treia zi" (ziua învierii, n. tr.) socoteşte că 
are acest înţeles: S-a spus de către Dumnezeu femeii: " în dureri vei naşte 
prunci " (Fac. 3,16). Cum trebuia să scăpăm noi şi de acest blestem? Sau cum 
să eliberăm altfel nunta de osândă? A cinstit nunta prin prezenţa Sa, Cel ce e 
veselia şi bucuria tuturor, ca să elibereze naşterea de prunci de vechea 
tristeţe." Căci, cum zice Pavel, de e cineva în Hristos, e făptură nouă!', fiindcă: 
"Cele vechi au trecut, iată toate noi s-au făcut!' (II Cor. 5,17) 270 . 

Vine deci împreună cu ucenicii Săi la nuntă. Căci cei iubitori de minuni 
trebuia să fie de faţă împreună cu Făcătorul de minuni, să vadă minunile, ca 
să adune în ei ca pe o hrană a credinţei ceea ce avea să se săvârşească. Iar, 
deoarece n-a mai fost vin pentru nuntaşi, Maica L-a chemat pe Domnul Cel 
bun la obişnuita Lui bunătate, zicând: "Nu au vin". Ştiind că e în puterea Lui 
să facă tot ce ar voi, îl îndeamnă la minune. 

"Ce este Mie şi ţie, femeie? 
încă n-a sosit ceasul Meu " (In 2, 4) 

Foarte bine ne-a dat şi acest cuvânt Mântuitorul. Căci nu trebuia să Se 
grăbească la facerea de minuni, nici să Se arate un făcător de minuni repezit, 
ci să păşească la aceasta numai fiind rugat şi să dăruiască harul mai mult 


269. Expresia greacă (= TtpoeuTpeni^eiv tf)v %âpiv) poate fi tradusă cu: "să le pregătească 
de mai înainte harul" celor ce se vor naşte. Dar expresia: "şi să le facă sfântă trecerea la exis¬ 
tenţă" se poate uni cu prima. Cel ce vine la existenţă nu vine fără voia şi puterea lui Dumnezeu, 
deci vine dintr-un anumit har al Lui. Iisus, venind la nuntă cu scopul sfinţirii ei, arată că El este 
Dumnezeu cel ce dă puterea venirii la existenţă a celor ce se nasc. Dar El voia să arate prin 
aceasta că vrea să-i pregătească după întruparea Sa pe cei ce se nasc şi pentru primirea Lui, 
sau a harului mântuitor propriu-zis. Aceasta justifică şi forma primă a traducerii: pregătirea de 
mai înainte pentru har. Dar prin aceasta Hristos impune şi o responsabilitate părinţilor pentru 
mântuirea celor ce se vor naşte prin unirea lor trupească. Expresia "trecerea la existenţă" a 
celor ce se vor naşte exclude teoria reîncarnărilor. Cei ce trec la existenţă arată că ei nu există 
real înainte, ci au doar o raţiune în Cuvântul lui Dumnezeu, Care e o raţiune unică. 

270. După cădere, durerea femeii pentru naşterea de prunci era mărită şi de conştiinţa 
că naşte spre moarte. După Hristos, durerea e micşorată de conştiinţa că-i naşte spre înviere 
şi veşnica fericire în El. Poate că "în ziua a treia" arată acest al treilea înţeles cu care e legată 
naşterea cea dinainte de cea de după căderea în păcat Dacii plângeau când se năştea un 
prunc. 

unei trebuinţe decât să-l arate privirilor. O faptă aduce mai multă bucurie 
celor ce o doresc, când nu se dăruieşte îndată celor ce o cer, ci susţine ajun¬ 
gerea la o nădejde mai stăruitoare printr-o mică amânare. Pe lângă aceea, 
Hristos arată şi cinstirea vrednică de preţuire datorată celor ce nasc, primind 
să facă ceea ce nu voia din respect faţă de Maica Sa. 

"Spuse Maica Lui slujitorilor: Să faceţi ceea ce vă va porunci. 

Şi erau acolo şase vase de piatră, puse pentru curăţirea iudeilor, 
care luau câte două sau trei vedre" (In 2, 5) 

Având multă dorinţă să se facă minunea, femeia îndeamnă cum se cuvine 
pe Domnul, ca pe un Fiu. Şi începe lucrul pregătind pe slujitorii sărbătorii 
spre slujire pentru facerea celor ce vor fi poruncite 271 . 

"Le zise lor Iisus: Umpleţi vasele cu apă. Şi le-au umplut 
până sus. Şi le zise lor: Scoateţi acum şi aduceţi nunului. 

Şi i-au adus. Şi când nunul a gustat apa care se făcuse vin 
şi nu ştia de unde este, ci numai slujitorii 

care scoseseră apa ştiau, a chemat nunul pe mire şi i-a zis: 

Orice om pune întâi vinul cel hun şi, când se ameţesc, 
pune pe cel slab. Dar tu ai păstrat vinul cel bun 
până acum" (In 2, 7- 10) 

Slujitorii împlinesc porunca, iar apa se preface printr-o putere negrăită în 
vin. Căci ce greutate ar fi aceasta pentru Cel ce toate le poate? Celui ce 
cheamă cele ce nu sunt la existenţă, cum I-ar fi greu să prefacă în ceea ce 
voieşte cele făcute? 272 Şi se miră nunul de fapta aceasta, ca fiind neobişnuită. 
Căci nu puteau fi văzute altfel cele făcute de Hristos. Şi nunul îi reproşează 
mirelui că a dăruit la sfârşitul mesei ceea ce era mai bun. Şi nu fără temei, 
cum mi se pare, ţinând seama de raţiunea obişnuită. 


271. Maica Domnului ştia înainte de toţi ucenicii Lui cine este El şi că deci poate face mi¬ 
nunea prefacerii apei în vin. Ştia şi că El va asculta de rugămintea ei, exprimată indirect, într-un 
mod delicat, prin arătarea trebuinţei de vin pentru ospăţ De aceea cere slujitorilor să facă tot 
ce le va cere El. O face aceasta, deşi El îi spusese: "Ce este Mie şi ţie, femeie?", adică ce ne 
interesează pe noi faptul acesta? Căci nu voia să atragă atenţia în mod teatral asupra faptului 
că El poate face minuni. Niciodată n-a făcut aceasta îşi afirmă, o dată cu puterea, şi smerenia. 

272. A preface lucrurile contrar legilor obişnuite e semnul Celui ce e mai presus de legi. 
E semnul puterii Celui care a făcut lumea din nimic, arătând şi în aceasta că e superior legilor 
ce domnesc în creaţie, legi pe care El le-a dat. A preface lucrurile contrar legilor lor e egal cu 
a le face din nou. 

"Acest început al minunilor l-a făcut Iisus în Cana Galileii 
şi Şi-a arătat slava Sa; şi au crezut în El ucenicii Lui. După aceea 
a coborât în Capernaum El şi mama Sa şi fraţii şi ucenicii Săi. 

Şi acolo n-au rămas decât puţine zile. 

Şi erau aproape Paştile iudeilor 
şi Iisus S-a urcat la Ierusalim” (In 2, 11- 15) 

Multe lucruri preafrumoase a săvârşit deodată prin acest unic şi prim 
semn. Căci s-a sfinţit nunta cinstită şi s-a desfiinţat blestemul femeilor. 
Fiindcă nu vor mai naşte prunci în dureri, şi Hristos a binecuvântat însuşi 
începutul naşterii noastre. Iar slava Mântuitorului nostru a strălucit ca o rază 
a soarelui. Şi ceea ce e mai mare în acestea, e că ucenicii primesc asigurarea 
credinţei din minunarea lor. Deci în acestea constă cuvântul istoriei. Dar 
socotesc că trebuie văzut în cele spuse şi un alt înţeles. Şi să spunem ceea ce 
se arată prin acesta. 

S-a pogorât deci din cer Cuvântul lui Dumnezeu, cum zice El însuşi, ca, 
facându-Şi proprie firea omului, asemenea unui mire, să o convingă să ro¬ 
dească seminţele duhovniceşti ale înţelepciunii. Şi de aceea, cu drept cuvânt 
firea umanităţii se numeşte mireasă, iar Mântuitorul, Mire, dumnezeiasca 
Scriptură înălţând cuvântul de la cele ale noastre la înţelegerea celor mai pre¬ 
sus de noi 273 . Iar nunta se săvârşeşte în a treia zi, adică în ultimele timpuri ale 
veacului acesta. Căci numărul trei ne înfăţişează începutul, mijlocul şi sfâr¬ 
şitul 274 . Astfel se măsoară timpul întreg. Cu aceasta se potriveşte spusa unuia 
dintre Sfinţii Prooroci: "Bate-ne-va şi ne va tămădui după două zile, în ziua a 
treia. Şi ne vom scula şi vom fi vii înaintea Lui şi îl vom cunoaşte. Vom con¬ 
tinua să cunoaştem pe Domnul. îl vom afla pe El ca pe nişte zori" (Osea 6, 
2-3). Căci ne-a bătut pentru neascultarea cea din Adam, zicând:" Pământ eşti 
şi în pământ vei merge". Iar cel bătut prin stricăciune şi moarte iarăşi s-a 
tămăduit în a treia zi, adică nu în primele timpuri şi în cele de mijloc, ci în cele 
din urmă, când, făcându-Se om, a arătat firea sănătoasă, înviind-o în Sine 
însuşi din morţi. De aceea Se numeşte şi pârga celor adormiţi (I Cor. 15,20). 
Deci, spunând ziua a treia, când s-a săvârşit nunta, arată timpul din urmă. 


273. Cuvântul lui Dumnezeu este înţelepciunea dumnezeiască. în El toate stările îndum¬ 
nezeite ale omului sunt ca nişte seminţe, în calitate de raţiuni ale lor. Pe ele le-a semănat 
Ipostasul Cuvântului: întâi în firea omenească asumată de El şi, prin ea, în firea purtată de 
ceilalţi oameni, dacă se lasă convinsă să se unească cu El. 

274. în numărul trei se cuprind trecutul, prezentul şi viitorul, sau toate dimensiunile tim¬ 
pului. Prin numărul trei exprimăm sfârşitul viitor al timpului. Iisus a venit cu ucenicii Săi la 
nuntă în ziua a treia, simbolizând viitoarea comuniune desăvârşită a oamenilor între ei şi a lor 
cu Dumnezeu, care e una cu fericirea lor veşnică, de la sfârşitul timpului. 

Dar arată şi locul. Căci zice că a fost în Cana Galileii. Să observe iarăşi 
iubitorul de învăţătură că ospăţul sărbătorii nu are loc în Ierusalim, ci în afara 
Iudeii, în ţara neamurilor, în 11 Galileea neamurilor 11 , cum zice Proorocul (Is. 8, 
23; Mt 4, 15). Căci e vădit că Sinagoga iudeilor a respins pe Mirele din cer, 
dar Da primit, cu multă iubire, Biserica dintre neamuri. Şi Mântuitorul nu 
vine la nuntă cu grabă. Căci a fost chemat de glasurile multor Sfinţi. Dar co¬ 
mesenii erau lipsiţi de vin. Căci Legea nu le-a făcut nici o pregătire. Scrierea 
lui Moise nu le-a dat putinţa să se bucure desăvârşit. Dar nici măsura con¬ 
ştiinţei înnăscute nu ajungea ca să ne dea putere să ne mântuim. Deci e 
adevărat să se spună şi despre noi: "Nu au vin". Dar Dumnezeul nostru cel 
bogat în daruri n-a trecut cu vederea firea noastră care suferea de lipsa 
bunătăţilor. Ne-a adus vinul mai bun decât cel dintâi. "Căci litera omoară, iar 
duhul face viu" (II Cor. 3, 6). Legea nu avea în ea desăvârşirea în bunătăţi. 
Dar îndrumările dumnezeieşti ale învăţăturii evanghelice aduc cea mai de¬ 
plină binecuvântare. Nunul se miră de vin. Căci socotesc că fiecare dintre cei 
rânduiţi în arhierie şi cărora li s-a încredinţat casa Mântuitorului nostru 
Hristos se miră de cuvântul Lui mai presus de Lege. Şi Hristos porunceşte să 
i se dea lui ca celui dintâi 275 , pentru că, după glasul lui Pavel: "Cuvine-se ca 
plugarul ce se osteneşte să se împărtăşească el mai întâi din roade" (II Tim. 
2, 6). Şi cel ce aude să înţeleagă iarăşi ceea ce spun. 

"Şi a aflat în templu pe cei ce vindeau boi şi oi şi porumbei 
şi pe schimbătorii de bani" (In 2, 14) 

Sunt certaţi iarăşi iudeii care dispreţuiesc legile date lor şi nu trag nici un 
folos din scrierile lui Moise, căutând numai la iubirea de câştig. Căci Legea 
poruncea ca cei ce vor să intre în templul dumnezeiesc să se curăţească în 
diferite feluri. Dar zarafii sau schimbătorii de bani şi alţii de felul acesta, a 
căror grijă erau lăcomia şi câştigul, şi pofta îmbogăţirii (căci tot scopul negus¬ 
torilor stă în aceasta), nu încetau să murdărească sfintele curţi, intrând cu 
picioarele nespălate în ele, îngăduind aceasta înşişi cei ce puteau să o îm¬ 
piedice. Aceasta, ca Dumnezeu să Se arate, spunând adevărul despre ei, când 
zice: "Păstori mulţi au stricat via Mea, au spurcat moştenirea Mea, au făcut 
partea cea dorită a Mea pustie, neumblată, a fost făcută să piară" (Ier. 12,10). 
Căci a fost stricată cu adevărat via Stăpânului, fiind învăţată să nesocotească 


275. Arhiereul sau preotul patronează ca un nun sărbătoarea unirii sufletelor cu Hristos 
şi gustă cel dintâi vinul cuvântului lui Hristos, împărţindu-1 apoi tuturor spre veselia lor. 
Cuvântul obişnuit omenesc, ca o apă, a fost prefăcut de El în vinul înveselitor al cuvântului 
dumnezeiesc. Sau vinul de rând al oamenilor e prefăcut de El, în Sfânta Liturghie, în vinul 
dătător de viaţă nemuritoare al Sângelui Său. 

închinarea lui Dumnezeu şi, prin dorinţa de câştig urât a întâi-stătătorilor, 
fiind dusă la toată neştiinţa. 

"Şi, făcându-Şi un bici de ştreanguri, i-a scos pe toţi afară 
din templu, şi oile, şi boii, şi a vărsat banii zarafilor 
şi le-a răsturnat mesele. 

Şi le-a spus celor ce vindeau porumbei..." (In 2, 15-16) 

Se mânie pe drept cuvânt Mântuitorul pe iudei. Căci nu trebuia să facă 
templul dumnezeiesc casă de negustorie, ci casă de rugăciune. Căci aşa s-a 
scris (ML 21, 13) 276 . Şi nu arată mişcarea în cuvinte simple, ci prin lovituri. 
Şi cu biciul îi alungă din curţile sfinte, aplicându-le cu dreptate acelora o 
pedeapsă potrivită robilor. Căci nu voiau să recunoască pe Fiul care-i elibe¬ 
rează 277 . Priveşte ca într-un chip ceea ce se descrie prin spusa lui Pavel: "De 
strică cineva templul lui Dumnezeu, strica-l-va pe el Dumnezeu " (I Cor. 3,17). 

"Scoateţi acestea de aici. Nu faceţi casa Tatălui Meu 
casă de negustorie" (In 2, 16) 

Porunceşte ca un Stăpân, călăuzeşte spre ceea ce se cuvine ca un învă¬ 
ţător, descoperă greşelile ce aduc pedeapsa, ruşinează pe cel pedepsit pentru 
ele, nelăsându-1 să le sporească. E de observat că numeşte iarăşi în chip sin¬ 
gular pe Dumnezeu Tatăl Său, ca Cel ce e singur prin fire din El şi născut din 
El cu adevărat. Dacă nu este aşa, ci Cuvântul este fiu ca unul dintre noi, adică 
prin alegere şi numai prin voinţa Tatălui, pentru ce motiv îşi răpeşte Sieşi 
ceea ce e comun şi poate fi o laudă a tuturor, zicând: 11 Nu faceţi casa Tatălui 
Meu", şi nu zice mai degrabă: casa Tatălui nostru? 27715 Era mai potrivit să 


276. în Evanghelia Sfântului Matei, fapta aceasta a lui Hristos e prezentată ca săvârşită 
spre sfârşitul activităţii Lui, nu la început Se vede că Evanghelia lui Ioan a trecut peste multe 
dintre faptele Mântuitorului, ca să nu repete conţinutul celorlalte Evanghelii. Ea a prezentat 
mai mult învăţăturile lui Hristos. 

277. Hristos îi arată ca robi, pentru că-i bate. A venit să-i facă fraţi ai lui Dumnezeu pe 
oameni, să nu mai fie robi. Dar n-o putea face aceasta cu cei ce nu răspundeau iubirii Lui cu 
iubirea lor. Nu-i putea elibera pe cei ce nu-L recunoşteau ca Dumnezeu eliberator al oamenilor 
prin întruparea Sa ca om. Hristos, deşi îşi însuşeşte toată smerenia şi blândeţea când e vorba 
de loviturile ce I se dau Lui, foloseşte toată forţa Sa de om când e batjocorit Dumnezeu. Şi omul 
e dator să fie astfel şi să apere cu hotărâre Numele şi slava lui Dumnezeu, chiar dacă e blând 
când e duşmănit el însuşi. Dar nu foloseşte forţa pentru ucidere şi pentru lovitura care să pro¬ 
ducă răni, care să nenorocească pentru toată viaţa. Nu foloseşte, de aceea, forţa lui Dumnezeu, 
Care putea nimici dintr-o dată pe duşmanii lui Dumnezeu. 

277b. Nu-I spune lui Dumnezeu "Tatăl nostru", ci Tatăl Meu. Se înfăţişează cu îndrăz¬ 
neală ca singurul Fiu al lui Dumnezeu. Fie că o afirmă aceasta la începutul activităţii Sale, fie 

spună aceasta dacă Se ştia şi pe Sine unul dintre cei ce nu sunt fii după fire. 
Dar, deoarece Cuvântul nu Se ştie pe Sine între fiii după har, ci fiind din fiinţa 
lui Dumnezeu-Tatăl, Se situează în afara celorlalţi, numind pe Dumnezeu 
Tată propriu. Căci e potrivit celor chemaţi la calitatea de fii şi care au această 
demnitate dobândită, să se roage, zicând: 11 Tatăl nostru, Care eşti în ceruri 11 . 
Dar Unul-Născut, fiind unic şi numai El din Unul, numeşte cu dreptate pe 
Dumnezeu Tată propriu. Iar de trebuie să mai adăugăm ceva la cele de faţă, 
se va potrivi să mai spunem şi acestea, explicând textul şi altfel: "Şi a aflat în 
templu pe cei ce vindeau boi şi oi" şi cele următoare. 

Priveşte iarăşi modul întreg al iconomiei celei pentru noi, ţesut din două 
laturi. Căci Hristos şade şi Se întâlneşte la masă şi cu cananeenii din Galileea 
şi, făcându-Şi comeseni pe cei ce-L chemau pe El, prin aceasta îi cinsteşte 
şi-i foloseşte prin minuni, împlinind ceea ce le lipseşte, spre bucuria lor; şi le 
dăruieşte cu îmbelşugare bunătăţile Sale şi prin aceasta învaţă că va şi primi 
pe locuitorii Galileii, adică neamurile, chemat fiind la ele prin credinţa lor. Şi 
îi va introduce în cămara cerească, adică în Biserica celor întâi născuţi, îi va 
odihni cu sfinţii (căci şedeau cu ei la masă şi Sfinţii ucenici), şi vor participa 
la dumnezeiasca şi duhovniceasca sărbătoare, cum spune şi El însuşi: "că 
mulţi de la răsărituri şi de la apusuri vor veni şi vor şedea la masă cu Avraam, 
cu Isaac şi cu Iacob" (Mt. 8, 11). Şi nu vor fi lipsiţi de nici o bucurie: "Căci 
veselie veşnică va fi peste capul lor" (Is. 51, 11). Dar pe iudeii ce nu cred în 
El îi va scoate din locurile sfinţilor şi-i va alunga din sfintele curţi ale sfinţilor. 
Ba nu-i va primi nici aducând cele de jertfa, ci îi va supune mai degrabă 
pedepsei şi biciului, fiind strânşi în lanţurile păcatelor lor. Căci auzi-L zicând: 
"Scoateţi acestea de aici", ca să înţelegi iarăşi acelea pe care le-a spus odini¬ 
oară prin glasul Proorocului Isaia: "Arderile-de-tot ale berbecilor şi seul 
mieilor şi sângele viţeilor şi al ţapilor nu le voiesc. Nici să veniţi să vă arătaţi 
Mie. Căci cine a cerut acestea din mâinile voastre? Nu veţi mai călca în curtea 
Mea. De veţi aduce Mie faină, tămâie în deşert, urâciune îmi este. Lunile cele 
noi ale voastre şi sâmbetele şi ziua cea mare nu le voi suferi; postul şi nelu- 


în preajma Patimilor, lucrul este la fel de important. Cum ar fi îndrăznit să facă această afir¬ 
maţie, ridicându-Se deasupra tuturor, dacă n-ar fi fost o expresie a adevărului? Sfântul Evan¬ 
ghelist loan ne dă, după o minune a Lui prin care îşi adevereşte Dumnezeirea, o afirmare 
directă a Dumnezeirii Sale. Afirmaţiile despre Dumnezeirea Sa alternează cu dovezile date 
prin fapte minunate. Totul se armonizează într-un întreg în descoperirea lui Hristos ca Dum¬ 
nezeu. Şi aceasta o face neieşind nici o clipă din smerenia Sa. îi mântuieşte şi prin pilda smere¬ 
niei, şi prin asigurarea că El e Fiul lui Dumnezeu, căci fără alipirea smerită la El ca Dumnezeu 
nu se pot mântui. Noi avem motive infinit mai mari să ne smerim, căci păcătuim mereu şi sun¬ 
tem creaturi, pe când El este Dumnezeu şi om fără de păcat. El Se smereşte, făcându-Se om, 
şi Se smereşte ca om, ca să ne înveţe smerenia. Dar tot ca să ne înveţe smerenia, ne spune că 
e Fiul lui Dumnezeu, ca să arate cât S-a smerit facându-Se om atât de smerit 

crarea şi sărbătorile voastre le urăşte sufletul Meu. Făcutu-v-aţi Mie spre 
saţiu, nu voi mai suferi păcatele voastre " (Is. 1,1144). 

"Şi şi-au adus aminte ucenicii Lui că este scris: 

"Râvna casei Tale Mă mistuie. 

Au răspuns deci iudeii şi I-au zis... ” (In 2, 17-18) 

Ucenicii câştigă pe încetul cunoştinţa desăvârşită şi, comparând cele 
scrise cu împlinirile, arată multa sporire în cele bune. 

"Ce semn ne arăţi că faci acestea?" (In 2, 18) 

Se miră mulţimea iudeilor de puterea Lui neobişnuită şi se supără foarte 
cei ce şed în templu, pentru că sunt lipsiţi de câştiguri nenumărate. Şi nu pot 
să-I răspundă că nu face bine poruncind să nu transforme templul dum¬ 
nezeiesc în casă de negustorie. Dar se împotrivesc totuşi plecării negusto¬ 
rilor, declarând că nu trebuie să asculte de El, nici să-L socotească drept Fiul 
lui Dumnezeu pe Cel nemărturisit de nici un semn. 

"Răspuns-a Iisus şi le-a zis: Dărâmaţi templul acesta 
şi în trei zile îl voi ridica. Deci au răspuns iudeii..." (In 2, 19) 

Celor ce cer cu o bună alegere cele bune, Dumnezeu le dăruieşte îndată. 
Dar celor ce vin cu ispite, nu numai că le refuză darul cerut, ci le şi mustră 
viclenia. Astfel, pe fariseii care cer semn, în alte locuri ale Evangheliilor, 
Mântuitorul i-a certat, zicând: "Neam viclean şi curvarcere semn, şi semn nu 
i se va da decât semnul lui Iona proorocul. Căci, precum a fostlona în pânte¬ 
cele chitului trei zile şi trei nopţi, aşa va G şi Fiul Omului în pântecele pămân¬ 
tului trei zile şi trei nopţi " (Mt. 12, 3940). Deci, ceea ce le-a spus acelora, 
aceasta le-o spune acestora puţin schimbat Căci cer ca şi aceia, ispitindu-L. 
Deci nu le-ar fi dat celor ce gândeau aşa nici acest semn dacă nu trebuia să o 
facă pentru mântuirea noastră, a tuturor. Şi e de ştiut că aceia au făcut din 
acest răspuns un motiv de învinuire, spunând lui Ponţiu Pilat în chip minci¬ 
nos ceea ce n-au auzit de la El: "Acesta a spus: "Pot să dărâm templul lui 
Dumnezeu" (Mt 26, 61) 278 . De aceea a zis despre ei Hristos în Psalmi: "S-au 


278. Iisus a proorocit ceea ce vor face iudeii cu trupul Lui. Dar ei îl acuză în faţa lui Pilat, 
în chip mincinos, de declaraţia că va dărâma templul de piatră al lui Dumnezeu. Se cuprindea 
şi în această prezicere o afirmare a Dumnezeirii Sale. Trupul Lui a fost templul Său ca Dum¬ 
nezeu. Părinţii Bisericii au folosit adeseori numele de "templu" pentru trupul lui Hristos. învie¬ 
rea trupului Său, pe care îl dărâmaseră iudeii, este semnul cel mai important pe care promite 
Hristos să-L dea iudeilor care îi cereau un semn al Dumnezeirii Sale. învierea va fi nu numai 

sculat martori nedrepţi şi de cele ce nu ştiam M-au întrebat' (Ps. 34, 10). Şi 
iarăşi: "Sau ridicat împotriva Mea martori nedrepţi şi nedreptatea a minţit 
sieşi " (Ps. 26,18). Şi nu-i îndeamnă pe ei la ucidere, când zice:" Dărâmaţi tem¬ 
plul acesta", ci, fiindcă ştia că vor lucra iară răspundere, mai degrabă dă de 
înţeles ceea ce se va întâmpla în chip lipsit de moralitate. 

"în patruzeci şi şase de ani s-a zidit templul acesta! 

Şi Tu îl vei ridica în trei zile?" (In 2, 20) 

Râd de semn, neînţelegând adâncimea tainei. De aceea, fac din boala 
neştiinţei lor un prilej binevenit de a nu-L asculta, şi din greutatea înţelegerii 
lucrului, un cuvânt deşert, în loc să vadă în el făgăduinţă celor la care ar putea 
ajunge 279 , ca să li se arate adevărat ceea ce s-a scris: "Sa se întunece ochii lor 
ca să nu vadă şi spinarea lor pururea o gârboveşte " (Ps. 68, 27), ca într-un 
anumit fel ea să fie pururea încovoiată şi ei să se îngrijească de lucrurile de 
pe pământ şi să nu primească nici o vedere a dogmelor dreptei credinţe în 
Hristos, neîngăduindu-le Dumnezeu, Cel de oameni iubitor, acestea, ci pe- 
depsindu-i mai degrabă cu o judecată egală pe cei ce săvârşesc păcatele ne¬ 
suferite de El. 

Căci priveşte cât de fără de minte dispreţuiesc şi nesocotesc sufletul lor, 
pentru că Domnul nostru Iisus Hristos II numea pe Dumnezeu Tatăl Său, 
zicând: "Nu faceţi casa Tatălui Meu casă de negustorie ". Iar ei, trebuind să-L 
cugete ca Fiu şi Dumnezeu pe Cel ce S-a născut din Tatăl, cred că El este om 
simplu şi unul dintre noi. De aceea Ii spun şi timpul cheltuit pentru zidirea 
templului, zicând:" în patruzeci şi şase de ani s-a zidit templul acesta! Şi Tu îl 
vei ridica în trei zile?'. Dar, o, voi, îmbătaţi de toată nebunia, cum socotesc că 
ar trebui să li se spună pe drept cuvânt, dacă locuieşte în voi mintea înţeleaptă 
şi credeţi că templul care este la voi este casa lui Dumnezeu, cum n-ar trebui 
să înţelegeţi că este Dumnezeu Cel ce a îndrăznit să spună fără primejdie: 
"Nu faceţi casa Tatălui Meu casă de negustorie"? 280 Apoi, spune-mi, cum I-ar 
trebui timp atât de lung în clădirea unei singure case? Sau cum e atât de slab 
în a face ceva Cel ce numai într-un număr de şapte zile a clădit cu negrăită 


o minune, ci semnul sau sensul cel mai luminos pe care-1 va da Hristos existenţei umanităţii. 
E în această prezicere afirmarea cea mai plină de consecinţe a Dumnezeirii Sale care a îm¬ 
brăcat trupul nostru. Arată în aceasta toată taina iconomiei Sale. Fiul lui Dumnezeu Se va lăsa 
răstignit, sau va primi moartea ce I se va impune, dar o va şi birui pentru întreaga umanitate. 

279. Iudeii fac din făgăduinţa morţii şi învierii Sale, dată lor de Hristos, care le va aduce 
mântuirea, un pretext pentru a râde de El şi a-L acuza. 

280. Intr-adevăr, dacă iudeii ar fi avut minte, ar fi trebuit să-şi dea sema că nu putea un 
om atât de înţelept şi de blând să afirme că Dumnezeu e Tatăl Său, dacă n-ar fi fost real Fiul 
lui Dumnezeu. 

i 

putere acest univers şi singură voinţa Lui are toată puterea? 281 Acestea ar fi 
trebuit să le cugete poporul care se socotea cunoscător al Sfintelor Scripturi. 

"Iar El vorbea despre templul trupului Său. 

Deci, când S-a sculat din morţi, ucenicii Lui 
şi-au adus aminte că a spus aceasta şi au crezut Scripturii 
şi cuvântului pe care îl spusese lisus" (In 2, 21-22) 

E uşor de primit de către cel înţelept cuvântul înţelepciunii, şi cunoştinţa 
învăţăturilor e primită repede de cei înţelegători. Şi precum în ceara moale se 
întipăreşte bine chipul celor voite, aşa se întipăreşte cuvântul dumnezeiesc în 
inimile neînvârtoşate ale oamenilor. De aceea cel rău se numeşte şi învâr¬ 
toşat la inimă. Deci, ucenicii cei buni se înţelepţesc în deprinderi şi pătrund 
cuvintele dumnezeieştii Scripturi, hrănindu-se cu ele spre cea mai exactă 
cunoştinţă a lor, şi vin prin aceasta la cea mai neclintită credinţă. Şi deoarece 
trupul lui Hristos s-a numit şi templu, cum n-ar fi Dumnezeu după fire Cu¬ 
vântul Unul-Născut care locuieşte în el, dacă nu se poate spune că locuieşte 
în el cel ce nu este Dumnezeu? 282 Sau să aibă cineva îndrăzneala să spună: 
trupul căruia dintre sfinţi s-a numit vreodată templu? 283 Dar socotesc că nu 
poate dovedi cineva aceasta. Deci spun ceea ce aflu că e adevărat, cercetând 
exact dumnezeiasca Scriptură, că nici unuia dintre sfinţi nu i se cuvine o ast¬ 
fel de cinste. Astfel, despre fericitul Botezător, deşi s-a ridicat la culmea a 
toată virtutea, neputând ajunge nimeni la o mai mare evlavie, tăindu-i-se 
capul de nebunia lui Irod, nu se spune nimic de felul acesta. Ba Evanghelistul 
a folosit cu bun rost, cum socotesc, cuvinte contrare şi mai crude despre 
rămăşiţele lui, ca să se rezerve numai lui Dumnezeu această demnitate. Căci 


281. Dacă ar fi crezut că e Dumnezeu, nu s-ar fi îndoit că n-are nevoie de timp îndelungat 
pentru a reclădi templul zidit în patruzeci şi şase de ani, o dată ce Dumnezeu a zidit tot uni¬ 
versul în şapte zile. 

282. Dumnezeu, Care locuieşte în trupul pe care şi L-a asumat şi Da format El însuşi, 
desigur că imprimă mişcărilor din trup şi simţirilor lui o sfinţenie. Aşa cum nu se poate cuge¬ 
ta trupul despărţit de suflet, la fel nu se poate cugeta trupul lui Hristos despărţit de ipostasul 
Lui dumnezeiesc. Lucrările din trupul Lui, nedespărţite de cele ale sufletului Lui, sunt nedes¬ 
părţite de lucrările dumnezeieşti ale ipostasului Lui dumnezeiesc, fără ca ele să se desfiinţeze. 
Dumnezeu lucrează prin lucrările tuturor creaturilor Sale, fără să le anuleze. El lucrează în 
mod deosebit de intim prin lucrările sufletului şi trupului Său. El îşi zideşte direct trupul unit 
cu sufletul Său şi El lucrează direct prin ele ca Persoană a lor. 

283. Sfântul Apostol Pavel numeşte trupul oricărui credincios templu al lui Dumnezeu, 
dar numai pentru că este alipit de trupul lui Hristos, având Duhul Lui în trupul său (I Cor. 3, 
16; 6,15,19). Trupului oricărui Sfânt i se neagă în special calitatea de templu al lui Dumnezeu, 
în sensul că nici unul nu şi l-a restabilit după moarte prin înviere. 

se scrie aşa: "Şi trimiţând, se înţelege ucigaşul Irod, i-a tăiat capul lui Ioan în 
închisoare. Şi, venind ucenicii lui, au luat cadavrul lui" (Mt 14,1042). Dacă 
e numit trupul lui Ioan cadavru, al cui templu este? Intr-un alt sens, s-a spus 
şi despre noi că suntem temple, pentru că în noi locuieşte Sfântul Duh. Căci 
suntem ai lui Dumnezeu, şi nu ai noştri. 

Dar va zice cineva: Spune-mi, cum numeşte Hristos cadavru însuşi tru¬ 
pul? Căci zice:" Unde va â stârvul, acolo se vor aduna vulturii 1,1 (Mt 24, 28). 
La aceasta răspundem că nu despre trupul Său a spus acestea Hristos, ci în 
chip de parabolă prezice adunarea sfinţilor la El în acel timp când ni se va 
arăta iarăşi din ceruri, împreună cu Sfinţii îngeri, întru slava Tatălui Său. 
Căci, aşa cum şirurile de păsări carnivore se coboară cu iuţeală peste tru¬ 
purile ce cad, aşa vă veţi aduna şi voi în jurul Meu. Aceasta ne-o dezvăluie şi 
Pavel, zicând: "Căci va trâmbiţa şi va suna şi morţii vor învia nestricăcioşi" (I 
Cor. 15,52), şi, în alt loc: "Şi vom fi răpiţi în nori întru întâmpinarea Domnului 
în văzduh. Şi aşa totdeauna vom ă cu Domnul' (ITes. 4,17). De aceea, ceea 
ce e considerat chip a ceva nu va dăuna puterii adevărului. 

”Şi când era în Ierusalim, la praznicul Paştilor, 
mulţi au crezut în numele Lui văzând minunile 
pe care le făcea " (In 2, 23) 

Hristos nu încetează să izbăvească şi să ajute. Căci pe cei înţelepţi îi 
aduce la Sine prin cuvinte, iar pe alţii, mirându-i cu puterea dumnezeiască, îi 
atrage la credinţă convingându-i, prin cele ce vedeau că săvârşeşte, că este cu 
adevărat Dumnezeu, Făcătorul unor fapte de care se minunau cu dreptate. 

"Iar Iisus însuşi nu se încredea în ei” (In 2, 24) 

Nu este sigură cunoştinţa celor ce au crezut de curând, dar nici mintea 
nu e întărită prin minuni recente. Şi cei ce se bazează pe cuvântul proaspăt al 
învăţăturii, cum ar fi neclintiţi în dreapta credinţă? Deci nu se încrede Hristos 
în cei de curând credincioşi, arătând că lucru mare şi bine întemeiat este 
credinţa sinceră în Dumnezeu şi nu e uşor de câştigat de cei ce voiesc, ci tre¬ 
buie dobândită prin dorinţa de bine cu stăruinţă în timp. Prin acestea cei ce 
vor să devină vistiernicii tainelor Mântuitorului să înveţe să nu-şi facă înainte de 
vreme intrarea înlăuntrul catapetesmelor, nici să îngăduie unor neofiţi botezaţi 
pe nepregătite şi neajunşi la credinţa în Stăpânul tuturor să se apropie de mese¬ 
le dumnezeieşti înainte de vremea stabilită. Ca să se facă şi în aceasta pildă nouă 
şi să înveţe cine se cuvine să fie mai bine introdus în cele tainice, primeşte pe 
cei ce cred, dar încă nu Se arată încrezător în ei, ca să se arate că novicii nu tre¬ 
buie să fie catehizaţi puţin timp. Căci numai aşa se vor întări în credinţă. 








COMENTARIU LA EVANGHELIA SFANŢULUI IO AN 


167 


"Pentru că îi cunoştea pe toţi şi nu avea nevoie 
să-i mărturisească cineva despre om, 
căci El cunoştea ce era în om " (In 2, 24-25) 

Hristos avea, pe lângă altele, şi această însuşire demnă de Dumnezeu, 
care nu există în nici unul dintre cei creaţi 284 . Căci numai Lui, Care e cu 
adevărat Dumnezeu, Ii atribuie Psalmistul această însuşire, zicând: "Cel ce a 
zidit îndeosebi inimile lor, Cel ce cunoaşte toate faptele lor" (Ps. 32,15). Iar 
dacă singur Dumnezeu cunoaşte, şi Hristos cunoaşte, cum n-ar fi Dumnezeu 
după fire cunoscătorul inimilor, Care cunoaşte cele adânci şi ascunse, după 
cum s-a scris: "Cine dintre oameni cunoaşte ale omului, decât duhul omului, 
care este în el?" (I Cor. 2,11)? Iar necunoscând nici unul, singurul Care nu e 
neştiutor este Dumnezeu, fiindcă nu se numără între toţi cei la care se referă 
"nici unul" ca Unul ce e deasupra tuturor şi toate zac sub picioarele Lui 285 . Va 
mărturisi despre aceasta şi Pavel, zicând: "Viu este cuvântul lui Dumnezeu şi 
lucrător şi mai ascuţit decât tot cuţitul cu două tăişuri, şi pătrunde până la 
despărţitura sufletului şi duhului, dintre încheieturi şi măduvă, şi destoinic 
este să judece simţirile şi cugetările inimii. Şi nu este nici o făptură ascunsă 
înaintea Lui, ci toate sunt goale şi descoperite pentru ochii Lui" (Evr. 4, 
1243) 286 . Cel ce a sădit urechea toate le aude şi Cel ce a zidit ochiul toate le 
vede 287 . Astfel e înfăţişat la Iov, zicând: "Cine este cel care ascunde de Mine 


284. Nimeni nu cunoaşte pe om ca Dumnezeu, Care l-a creat Numai El ştie în ce taină e 
înrădăcinat omul şi până unde poate înainta în creşterea lui spirituală. Dar El ştie şi când omul 
e sincer sau nu în cele pe care le spune. Setea de cunoaştere infinită a omului trebuie să aibă 
undeva o împlinire. Omul nu se cunoaşte nici pe sine însuşi deplin, căci temelia şi împlinirea 
lui nesfârşită este în Dumnezeu. Neputinţa omului de a se cunoaşte deplin se arată şi în ne¬ 
putinţa de a cunoaşte pe semenii săi, şi în neputinţa fiecăruia de a se descoperi deplin altuia. 
Numai o persoană conştientă poate avea bucuria de a cunoaşte nemărginit sau de a progresa 
în cunoaştere. Fără conştiinţa care se bucură de cunoaştere, n-ar fi nici o bucurie în existenţă. 

285. Toate sunt mărginite de El ca existenţă, deci El poate cuprinde prin cunoaştere tot 
ce este. Dar El este nemărginit în raport cu mărginirea lor, deci nici prin cunoaştere nu-L pot 
cuprinde în mărginirea lor. 

286. Sfântul Chirii identifică aici Cuvântul cu Fiul lui Dumnezeu, ca Persoană dum¬ 
nezeiască. Peste tot în cuvânt se manifestă persoana cunoscătoare, iar, în cazul omului, şi în 
înaintarea spre tot mai multă cunoaştere. în cuvânt îşi exprimă persoana cunoaşterea. Fiind al 
persoanei, cuvântul e viu şi lucrător asupra persoanei proprii şi a altora. 

Cuvântul lui Dumnezeu, sau al Persoanei Fiului lui Dumnezeu întrupat, pătrunde în cele 
ascunse ale omului şi le înrâureşte în bine, le luminează tot mai mult. în această putere a 
Cuvântului lui Dumnezeu asupra noastră, putere recreatoare şi neîncetat promovatoare şi 
deschizătoare spre tot mai mari adâncimi şi mai largi orizonturi, simţim că El ne-a creat. 

287. Cel ce a creat urechea cu puterea de a auzi aude totul, şi Cel ce a construit ochiul cu 
puterea de a vedea le vede pe toate, şi Cel ce a făcut glasul vorbitor toate le ştie, le spune şi le 
grăieşte în modul cel mai pătrunzător. Dându-ne urechi şi ochi şi gură, ne şi provoacă să vor¬ 
bim, să-I răspundem. Şi prin vorbirea Lui dă conţinut vorbirii noastre. A creat lumea ca un 

sfatul său şi-şi tăinuieşte cuvintele în inimă şi socoteşte să se ascundă de 
Mine?" (Iov 42, 3). Ca să cunoaştem pe Fiul ca fiind Dumnezeu după fire, 
Evanghelistul spune, în mod necesar, că "nu avea nevoie să-I mărturisească 
cineva despre om. Căci El cunoştea ce era în om". 

"Şi era un om dintre farisei, care se numea Nicodim, 
căpetenie a iudeilor. 

Acesta a venit noaptea la Iisus şi I-a zis " (In 3, 1-2) 

Nicodim era dispus să creadă, dar, biruit de o ruşine care nu era bună şi 
căutând la slava omenească, n-are curajul să vorbească pe faţă, ci-şi mişcă 
părerea în amândouă părţile, şchiopătează în hotărâre şi slăbeşte oscilând 
între ele, precum s-a scris. Căci era împins de conştiinţă spre a crede pentru 
mărimea minunilor, dar socotea de nesuportat păgubirea de rolul de căpete¬ 
nie a neamului. Fiindcă era o căpetenie a iudeilor. Socotind că poate să-şi 
salveze şi slava de la aceia, şi să fie şi credincios, vine la Iisus, facându-şi 
întunericul nopţii ajutător gândului îndoit şi venirii ascunse, stăpânit de 
această opinie oscilantă. 

"Rabbi, ştim că de la Dumnezeu ai venit învăţător; 
că nimeni nu poate face aceste minuni, 
pe care Tu le faci, dacă nu e Dumnezeu cu el. 

A răspuns Iisus şi i-a zis...:” (In 3, 2-3) 

In aceste cuvinte socotea că are toată dreapta credinţă şi că-i ajunge spre 
mântuire să se minuneze numai de cele de care se cuvenea să se minuneze. 
Afară de acestea, nu cere nimic altceva. Iar numindu-L pe El învăţător de la 
Dumnezeu şi ajutat în lucrare de El, nu-L ştia ca fiind Dumnezeu după fire, 
nici nu cunoştea raţiunea întrupării, ci vine la El ca la un om simplu şi are 
despre El o părere josnică 288 . 

"Amin, amin zic ţie, de nu se va naşte cineva de sus, 
nu va putea să vadă împărăţia lui Dumnezeu" (In 3, 3) 

Nu în cele ce socoteşti, o, Nicodime, constă credinţa. Nu-ţi ajunge cuvân¬ 
tul despre dreptate, nici nu vei arăta dreapta credinţă prin simple vorbe:" Căci 


uriaş sistem pe care, văzându-1, îl traducem în cuvinte. Ne vorbeşte în conştiinţă şi prin 
Evanghelie ca să auzim. Conţinutul cunoştinţelor din lume şi din Evanghelie e nu numai uriaş 
şi de negrăită profunzime, ci şi veşnic şi utilizabil în convorbirea cu Dumnezeu, prin relaţiile 
noastre cu El, relaţii mereu noi, în forme şi în grade nesfârşite. 

288. Atât ştia Nicodim: că Iisus e trimis de Dumnezeu şi face lucruri minunate. Nu cre¬ 
dea că e Fiul lui Dumnezeu cel întrupat Dar celelalte căpetenii ale iudeilor nu credeau nici că 
e trimis de Dumnezeu. De aceea, temându-se de ei, vine la Iisus noaptea, în secret 

nu tot cel ce-Mi zice: Doamne, Doamne, va intra în împărăţia cerurilor, ci cel 
ce face voia Tatălui Meu cel din ceruri " (ML 7, 21). Iar voia Tatălui este ca 
omul să se facă părtaş al Sfântului Duh, născându-se din nou la o viaţă 
neobişnuită şi nouă şi să fie încă de pe pământ cetăţean al cerului. Iar numind 
naşterea din nou naştere de sus, arată clar că Duhul este din fiinţa Tatălui, 
cum zice şi despre Sine: "Eu sunt de sus" (In 16, 27). Iar preaînţeleptul 
Evanghelist zice despre El: "Cel ce vine de sus este deasupra tuturor*' (In 3, 
31), fapt despre care vom vorbi mai pe larg la timpul potrivit 289 . 

"Nicodim zise către El: Cum poate omul să se nască, 
fiind bătrân? Oare, poate să intre cineva 
în pântecele maicii sale a doua oară şi să se nască?" (In 3, 4) 

Nicodim se dovedeşte prin acestea fiind om trupesc şi, de aceea, nepri¬ 
mind nicidecum cele ale Duhului lui Dumnezeu. Căci socoteşte o nebunie 
această taină atât de înaltă şi de strălucită. Auzind de naşterea duhovnicească 
de sus, îşi închipuie pântecele trupesc revenind la naşterea celor odată 
născuţi; şi vede cele dumnezeieşti săvârşindu-se neurcând peste legea firii 
noastre. Şi, neputând atinge cu cugetarea lui înălţimea învăţăturii (lui Iisus), 
cade şi e purtat în cele de jos. Căci, precum cele făcute din pietre, odată încli¬ 
nate prin lovituri mai puternice, pot fi iarăşi îndreptate, aşa socotesc că şi 
mintea neînvăţată, slăbind în dorinţa de o cunoaştere mai înaltă decât o ajută 
puterile, se reîntoarce la măsurile proprii ei în mod statornic şi dispreţuieşte 
înţelegerea mai bună şi mai înaltă. Aceasta pătimind-o căpetenia iudeilor, nu 
acceptă naşterea duhovnicească 290 . 


289. Iisus, văzând pe Nicodim că nu crede că El este Fiul lui Dumnezeu, îi spune că nu 
va putea crede aceasta de nu se va naşte de sus, din Duhul Sfânt, dându-i să înţeleagă că Duhul 
Sfânt este din fiinţa Tatălui. Căci a fi "de sus" înseamnă a fi mai presus de creaţie, cum zice 
Iisus şi despre Sine. Nicodim, neştiind de un Dumnezeu al iubirii, Care are un Fiu şi un Duh 
prin Care lucrează asupra lumii, nu ştia decât de o naştere din trupul purtător de un suflet 
despărţit de Dumnezeu. El, un om psihic, nu ştia de o lucrare a Duhului în suflet şi în trup, 
deci de putinţa unei renaşteri din puterea Duhului. Duhul, venind în om, îl renaşte în primul 
rând pentru că îl pune în legătură cu un Dumnezeu mai presus de legile repetate şi închise ale 
lumii. însăşi cunoaşterea lui Dumnezeu prin Duhul Sfânt îl ridică pe om din monotonia vieţii 
în lume. Duhul îl face pe om să simtă că nu e închis în el însuşi. Se simte plin de puterile lui 
Dumnezeu, prin care învinge monotonia vieţii trupeşti şi egoiste. Simte iubirea de Dumnezeu 
şi de oameni. Trăieşte în orizontul larg şi în delicateţea iubirii lui Dumnezeu şi a semenilor. 
Trăieşte într-un plan superior şi fericit. 

290. Nicodim nu admitea că Dumnezeu cel mai presus de creaţie poate interveni, dând 
omului prin Duhul Sfânt o naştere spirituală, superioară celei trupeşti. El credea că toate 
rămân închise în legile cărora au fost supuse prin creaţie. Dumnezeu nu mai poate interveni 
în creaţie, ca să o ridice la un plan mai înalt. Deci nega prin aceasta şi putinţa întrupării Fiului 

"lisus a răspuns: De nu se va naşte cineva din apă şi di?i Duh, 
nu va putea să intre în împărăţia lui Dumnezeu " (In 3, 5) 

Neînţelegând Nicodim cum se cuvenea ce vrea să însemne a se naşte 
cineva de sus, lisus îi înfăţişează mai dezvelită cunoştinţa tainei, prin învă¬ 
ţături mai limpezi. Domnul nostru lisus Hristos a numit naştere de sus 
naşterea din nou din Duhul, înfăţişând pe Duhul ca fiind fiinţa cea mai presus 
de toate şi prin El facându-ne părtaşi de firea dumnezeiască, făcând să ro¬ 
dească în noi pe Cel ce provine fiinţial din ea şi, prin El şi în El, reîntipărind 
în noi chipul frumuseţii arhetipice şi refăcându-ne spre înfierea dumne¬ 
zeiască 291 . Astfel, am fost născuţi din nou spre înnoirea vieţii şi recreaţi spre 
înfierea dumnezeiască. Dar Nicodim, neînţelegând aşa naşterea ce va avea 
loc "de sus" şi necugetând-o ca pe una ce va fi din nou, a socotit-o ca fiind cea 
prin trupuri. De aceea, căzând în gândurile care socotesc acea naştere 
imposibilă, s-a dovedit fără minte şi lipsit de învăţătură. Deci Mântuitorul îi 
prezintă ca unei minţi mai slabe, în mod mai sensibil, trecerea la viaţa cea 
nouă şi, înlăturând prin cuvânt acoperământul ce trebuia depărtat, spune în 
chip deschis: "De nu se va naşte cineva din apă şi din Duh, nu va putea sa 
intre în împărăţia lui Dumnezeu ". Căci deoarece omul e compus, fiind com¬ 
binat din două componente, adică din trupul sensibil şi din sufletul înţele¬ 
gător, are nevoie pentru naşterea din nou de o tămăduire îndoită, după com¬ 
ponentele arătate. Prin Duhul se sfinţeşte duhul omului, iar prin apă, sfinţită 
şi ea, trupul 292 . Căci, precum întâlnindu-se cu flăcările focului apa vărsată în 


lui Dumnezeu, sau chiar existenţa unui Fiu al lui Dumnezeu şi a Sfântului Duh ca Persoane 
dumnezeieşti, deosebite de Tatăl, prin Care Dumnezeu poate lucra asupra creaţiei. lisus, 
spunând că trebuie să se nască cineva "de sus", afirma că El şi Duhul Său, dat omului de El, 
nu fac parte din lumea aceasta. Duhul este din fiinţa dumnezeiască, fiindcă este unit cu El, 
Care este de asemenea din fiinţa dumnezeiască a Tatălui. 

291. A fi părtaş de firea dumnezeiască nu înseamnă a avea firea dumnezeiască. Căci a 
avea firea dumnezeiască înseamnă a o avea prin sine, prin naştere sau purcedere din Tatăl. A 
se împărtăşi de ea înseamnă a avea numai puteri din ea. în acest sens "rodeşte" în Duhul, adică 
înseamnă că Duhul produce roadele Lui în om, sau puterile Duhului, unindu-se cu puterile 
omului, le fac pe acestea să rodească nu roade pur create, ci roade care au în ele şi calităţi dum¬ 
nezeieşti. Prin aceasta omul se aseamănă în mod real cu Dumnezeu, aşa cum a fost la început, 
arătând frumuseţea dumnezeiască în sine, sau calitatea de fiu prin har al lui Dumnezeu. El a 
fost făcut astfel într-o asemănare cu Fiul lui Dumnezeu, printr-o unire cu El. Această calitate i-a 
readus*o Fiul, întrupându-Se, prin aceea că a întipărit în primul rând în Sine ca om calitatea de 
Fiu al lui Dumnezeu, ca s-o transmită şi celor ce se unesc prin credinţă cu El. 

292. Nu se poate despărţi omul în suflet şi trup. Plăcerea şi durerea trupului e simţită şi 
de suflet. Curăţenia lui, la fel. Dar şi invers, bucuriile sufletului şi curăţia gândurilor lui sunt 
simţite şi în trup. Dar nici materia în general nu rămâne total despărţită de puterea dum¬ 
nezeiască. Prin apa sfinţită se sfinţeşte omul întreg: suflet şi trup. Duhul Sfânt nu lucrează fără 
mijlocirea unei materii, a unui gest, a unui cuvânt sonor. Şi nu lucrează asupra sufletului fără 
să lucreze şi asupra trupului. E o mare taină legătura între suflet şi trup, între lucrarea dum¬ 
nezeiască şi cele materiale. 

) 

căldare îşi însuşeşte căldura lui, la fel, prin lucrarea Duhului, apa sensibilă se 
preface într-o putere dumnezeiască şi negrăită şi sfinţeşte pe cei care se scu¬ 
fundă în ea. 


"Ceea ce este născut din trup, trup este; 
şi ceea ce este născut din Duh, duh este" (In 3, 6) 

îl convinge prin altă raţiune să urce la o înţelegere mai înaltă, ca, auzind 
de naşterea duhovnicească, să nu cugete cu mintea la cele ale trupurilor. Căci 
precum, zice, în mod necesar cele născute din trupuri sunt trupuri, tot aşa 
sunt duhuri cele născute din Duh. Căci cele a căror raţiune e diferită nu vor 
avea nici acelaşi mod al naşterii. Dar e de ştiut că ceea ce se naşte din Duh 
numim duhul omului 293 , nu pentru că se naşte din Duh după fire (aceasta e 
cu neputinţă), ci în înţelesul prim şi cel mai vechi, pentru că prin El a fost 
chemat la existenţă ceea ce nu era, iar în înţelesul al doilea şi în mod ico- 
nomic, pentru că prin El ne refacem după chipul lui Dumnezeu, întipărindu-ne 
trăsăturile Sale şi dând înţelegerii noastre, ca să zic aşa, calitatea Lui 294 . Aşa 


293. Duhul omului s-ar putea să fie mintea omului ca vârf al sufletului, pătrunsă de pu¬ 
terea Sfântului Duh şi, prin aceasta, devenită o putere ce cunoaşte pe Dumnezeu prin expe¬ 
rienţă şi, deci, şi prin simţire şi iubire. 

294. Sfântul Duh produce înălţarea omului, refăcând în el chipul tot mai deplin al lui 
Hristos. Părinţii deduc din hristologie înduhovnicirea omului. Nu ne naştem din Duhul Sfânt, 
în sensul că ne-am însuşi fiinţa Lui dumnezeiască, cum Se naşte Fiul din Tatăl, ci în înţelesul 
că, după ce-am fost creaţi prin El, cu Duhul Fiului, după întruparea Fiului primim din nou 
Duhul Acestuia, ceea ce ne întipăreşte iarăşi chipul Acestuia de fii ai Tatălui prin har. Câştigăm 
prin aceasta calitatea de fii iubitori ai Tatălui, simţind totodată cu bucurie iubirea Tatălui, şi 
iubirea lui Hristos de Frate al nostru, şi voinţa de a trăi o viaţă dedicată Lor, o viaţă curăţită de 
egoism, de porniri inferioare, de tot ce e lipsit de delicateţe, asemenea lui Hristos. Cine se 
naşte din trup este trup, deci supus corupţiei şi morţii cu trupul. Căci, deşi omul acesta se 
naşte şi din suflet, fără puterea Duhului Sfânt în el, sufletul, cu toate că organizează materia în 
trup, fiind închis în trup, e prea mult copleşit de plăcerile trupeşti şi stăpânit de o "raţiune 11 ce 
le caută numai pe acestea. E un "psihic" ieşit din legătura cu Dumnezeu prin păcatul stră¬ 
moşesc. Acest suflet nu poate opri materia trupului de la corupere şi moarte. Dumnezeu a 
creat şi materia, din care se constituie trupul, şi universul material, din care sufletul orga¬ 
nizează trupul şi în care se vede măreţia lui Dumnezeu. Dar fără Duhul lui Dumnezeu mate¬ 
ria trupului şi a universului nu se poate reţine de la procesele transformărilor, de care sunt 
legate coruperea şi moartea. Cei necredincioşi văd în trup şi în universul material numai un 
proces natural, socotindu-1 existent prin el însuşi. Dumnezeu a făcut materia universului şi 
trupul constituit din ea cu frumuseţea lor vizibilă, în trup văzând armonia spiritului omenesc, 
şi în univers, minunăţia bogată a lucrării lui Dumnezeu. Dar fără Duhul dumnezeiesc în ele, 
trupul şi universul material nu pot scăpa de procesele coruperii, iar omul individual, de 
moarte. Când Duhul necreat Se află însă în sufletul omului, El copleşeşte aceste procese, căci 
copleşeşte plăcerile produse de legătura sufletului numai cu materia. Trupul omului se umple 
de lumina spirituală, care era destinată să copleşească tot universul material, lăsând să se vadă 

socotesc că vei înţelege drept şi spusa lui Pavel către unii:" Copiii mei, pentru 
care sufăr iarăşi durerile naşterii, până ce va lua Hristos chip în voi" (Gal. 4, 
19). Şi iarăşi:" Căci v-am născut în Hristos Iisus prin Evanghelie " (I Cor. 4,15). 

"Nu te mira că ţi-am spus: Trebuie să vă naşteţi de sus. 

Vântul suflă unde voieşte şi sunetul lui îl auzi, 
dar nu ştii de unde vine, nici încotro se duce. 

Astfel este cu oricine e născut din Duhul" (In 3, 7-8) 

Virtutea învăţătorului este să poată călăuzi mintea ascultătorilor în multe 
moduri şi să se folosească de multe exemple şi să aducă multe dovezi pentru 
cuvântul ce pare greu. înfăţişează chipul tainei prin pilde. Deci zice: Vântul 
acesta din lume şi din aer suflă pretutindeni şi, îndreptându-se unde voieşte, 
îşi face cunoscută prezenţa numai prin faptul că bate, fiind ascuns de ochii 
tuturor; şi se face cunoscut trupurilor numai prin unduiri subţiri, a căror 
simţire o produce lucrarea lui naturală. Aşa înţelege, zice, şi naşterea din nou 
din Duhul, călăuzit de pilde mici spre cele mari şi înţelegând, prin folosirea 
raţiunii, ca dintr-un chip cele mai presus de simţiri. 


numai frumuseţea curată şi profunzimea lor în Duhul dumnezeiesc. Odată căzut, omul, năs- 
cându-se dintr-un trup organizat de un suflet lipsit de Duhul dumnezeiesc, se naşte numai ca 
un trup doritor de plăceri materiale. 

Dumnezeu-Cuvântul unit cu Duhul Sfânt a curăţit de plăcerile trupeşti trupul sau uma¬ 
nitatea pe care Şi-a asumat-o din Fecioara curată -în parte creată din nou, ca Adam, în parte 
născută din umanitatea anterioară, deci unită cu ea. El se face ipostasul unui trup născut din 
Duhul, al unei umanităţi înduhovnicite, dar nelipsite de slăbiciunile nepăcătoase de după 
păcat, pe care trebuie să le învingă El însuşi ca om. Dacă la conceperea din Fecioara începe 
să-Şi formeze umanitatea proprie din Duhul Sfânt, pe Care îl avea ca împreună-ipostas din 
Tatăl; la Botezul Său de către Ioan, îşi însuşeşte Duhul Sfânt ca om, pentru a-L comunica celor¬ 
lalţi oameni printr-o nouă naştere. El se botează ca primul nou Adam în numele fraţilor Săi, ca 
apoi să-i boteze, prin Apostoli şi urmaşii lor, şi pe ei, cum spune Sfântul Ioan Botezătorul: "Cel 
ce m-a trimis să botez, Acela mi-a spus: Peste Care vei vedea Duhul pogorând în chip de 
porumb, Acela este Cel ce botează cu Duh Sfânt" (In 1,33). 

Dar cât rămâne omul pe pământ, chiar de se naşte a doua oară din Duh, nu scapă decât 
virtual de moarte. Nemurirea omului cu trupul se va face la învierea de obşte. Chiar Hristos 
rămâne pe pământ muritor cu trupul, pentru a putea muri ca jertfă pentru noi. Dar copleşirea 
virtuală a morţii Lui trupeşti de lumina Duhului a arătat-o anticipat pe Tabor, ca ucenicii să nu 
fie clintiţi din această nădejde nici când îl vor vedea murind pe cruce. De aceea le vorbeşte 
Iisus de răstignirea Lui înainte de Schimbarea la Faţă, ca, văzându-L copleşit de lumină pe 
Tabor, să ştie că moartea cu trupul va fi învinsă. 

Astfel, Duhul este Cel care face trupul viu în mod virtual, pentru a-1 învia actual după 
această viaţă. El este "Domnul de viaţă Făcătorul". Dar pentru deplinul rod al lucrării Duhului 
în noi trebuie să conlucrăm şi noi cu El pe pământ, cum a lucrat şi Hristos ca om. Trebuie să 
ne înduhovnicim viaţa, copleşind tot mai mult atracţia spre plăcerile trupeşti şi umplându-ne 
de lumina curăţiei. Să creştem ca cei născuţi a doua oară din Duhul, după pilda lui Hristos. 

" Răspuns-a Nicodim şi I-a zis: Cum pot să fie acestea? 

Răspuns-a Iisus şi i-a zis ..." (In 3,9-10) 

La nimic nu a folosit marele cuvânt celui ce nu înţelegea nimic. înţeleaptă 
este deci spusa din cartea Proverbelor: "Vorbeşte la urechile celor ce as¬ 
cultă" (Pilde 22, 17). Şi că aceasta este adevărat, a arătat-o Mântuitorul 
facându-Se cunoscut prin toate şi dându-Se pe Sine nouă şi în acest chip. Dar 
învăţătorul este în afară de orice vină când nu poate convinge, dacă el a spus 
cele pe care le-a socotit bune, însă n-a folosit nimic ascultătorilor ce n-au voit 
să înveţe. In plus, şi din aceasta aflăm cât de împietrit se făcuse Israel: 11 Căci 
auzind prin ureche, nu înţeleg" (Rom. 11, 8). 

"Tu eşti învăţătorul lui Israel şi nu cunoşti acestea?" (In 3, 10) 

Printr-unul, Iisus îi mustră pe toţi, care se împodobeau cu numele de 
învăţători şi, îmbrăcaţi cu o învăţătură a Legii goală de înţelegere, aveau 
mintea plină de necunoştinţă şi, putând înţelege, nu numai că ei nu ştiau 
nimic din cele pe care trebuia să le ştie, dar nici nu puteau să înveţe pe alţii. 
Iar dacă aşa era cel ce învăţa, cum puteau fi cei învăţaţi, o dată ce ucenicul nu 
întrece măsura învăţătorului, după cuvântul Mântuitorului: "Nu este ucenic 
deasupra învăţătorului" (Mt 10, 24)? Deoarece erau într-o astfel de lipsă de 
învăţătură, nu va minţi Hristos asemănându-i cu mormintele văruite (Mt 23, 
27). Şi foarte potrivit va zice şi Pavel către căpetenia iudeilor: "Te va bate 
Dumnezeu, perete văruit*' (Fapte 23, 3). 

"Amin, amin zic ţie, că ceea ce ştim grăim, 
şi ceea ce am văzut mărturisim..." (In 3, 11) 

îl află pe om neiubitor de învăţătură şi foarte neştiutor şi neputând fi în 
nici un fel călăuzit spre înţelegerea dogmelor dumnezeieşti din pricina gro¬ 
simii minţii, cu toată marea cheltuială de cuvinte şi de multe pilde. De aceea, 
părăsind, pe drept cuvânt, explicarea amănunţită, îl sfătuieşte să accepte cu 
credinţă simplă ceea ce nu poate înţelege. Deci, mărturiseşte că El ştie lim¬ 
pede ce spune, arătând chiar prin lumina feţei cât de primejdios este să fie 
contrazis. Nu se cuvenea lui Nicodim să uite că afirmase despre Mântuitorul 
nostru Hristos că ştie că a venit ca învăţător de la Dumnezeu. Deci, cum nu 
e foarte primejdios să se împotrivească Celui de la Dumnezeu şi Dumnezeu? 
Căci fapta aceasta e o luptă împotriva lui Dumnezeu. De aici cei ce au puterea 
de-a învăţa trebuie să ştie că, pentru cei ce au început să vină de curând la 
credinţă, e mai bună predarea credinţei în cuvinte simple decât vreun cuvânt 
adânc şi vreo explicare mai pretenţioasă. Pavel a hrănit şi el cu lapte pe unii 

care nu puteau să se împărtăşească de mâncăruri mai tari (I Cor. 3, 2). Iar 
preaînţeleptul Solomon ne spune: "în chip cunoscător vei cunoaşte sufletele 
turmei tale " (Pilde 27, 23), nevrând să dea cuvântul învăţăturii în chip 
amestecat oricui, ci potrivit cu măsurile fiecăruia 295 . 

"... dar mărturia noastră nu o primiţi " (In 3, 11) 

Ca Cel ce are în Sine pe Tatăl şi pe Duhul prin fire, Mântuitorul a extins 
la un număr plural de Persoane mărturia Lui 296 . Aceasta pentru ca, într-un 
mod oarecare, potrivit Legii lui Moise, să se întărească spusa Lui prin gura a 
doi sau trei martori. Prin aceasta arată pe iudei ca nevrând în nici un fel să se 
mântuiască, fiind duşi de porniri neînfrânate şi necugetate spre prăpastia 
adâncă a pierzaniei. Căci, dacă, din pricina marii neştiinţe, nu pot nici înţelege 
ceea ce li se vesteşte, nici nu şi-o însuşesc prin credinţă, ce alt mod al mân¬ 
tuirii li s-ar putea afla? Deci bine şi foarte drept a spus Mântuitorul că 
Ierusalimul e de neiertat, ca unul ce şi-a atras pieirea prin proprie alegere. De 
aceea zice: "Ierusalime, Ierusalime, care omori pe prooroci şi ucizi cu pietre 
pe cei trimişi la tine, de câte ori am voit să adun pe fiii tăi, cum adună pasărea 
puii sub aripi" (Mt. 23, 77) 297 . 

"Dacă v-am spus cele pământeşti şi nu credeţi, 
cum veţi crede de vă voi spune cele cereşti? 

Şi nimeni nu s-a suit în cer, decât Cel ce S-a pogorât din cer, 

Fiul Omului, Care este în cer" (In 3, 13) 

Dacă învăţătura pe măsura oamenilor, care nu întrece înţelegerea lor, 
n-aţi primit-o, dintr-o iraţionalitate nemăsurată, cum v-aş explica cele dum- 


295. Credinţa în cele comunicate o poate comunica mai ales cel ce are experienţa celor 
comunicate. Credinţa în Dumnezeu Cel în Treime n-a putut-o comunica decât Fiul lui 
Dumnezeu cel întrupat, Unul din Treime. El a avut deplina convingere despre Dumnezeu în 
Treime. De la El avem această credinţă toţi câţi o avem. Dar convingerea aceasta din expe¬ 
rienţă, ca prezentă în Hristos, o puteau avea cei ce-şi deschideau mintea şi inima Persoanei 
Lui. Din Persoana Lui iradia această convingere din experienţă, exprimată prin cuvintele Lui, 
unice în profunzime, şi arătată în puterea faptelor Lui minunate. Sfântul Chirii spune şi aceas¬ 
ta în explicaţia ce urmează. 

296. Hristos are pe Tatăl şi pe Duhul ca pe Cei ce sunt una în fire cu El, deci aşa cum nu-I 
avem noi oamenii, care suntem de o fire creată, deosebită de a lui Dumnezeu. De aceea S-a dat 
nu numai ca mărturie despre Sine ca Fiu al lui Dumnezeu, ci vorbeşte la plural de mărturia 
tuturor celor trei Persoane. Simţea şi El şi simţeau şi cei ce-şi deschideau inima Lui că spuse¬ 
le Lui sunt nu numai ale Lui, ci ele sunt întărite şi de Tatăl, şi de Duhul. Dacă şi eu simt, când 
cred, pe Dumnezeu grăind în mine, şi simte aceasta şi cel ce mă ascultă, cum n-ar fi simţit 
aceasta Fiul lui Dumnezeu făcut om şi n-ar fi simţit-o şi cei ce îl ascultau? 

297. Sunt cuvinte prin care Hristos îşi afirmă Dumnezeirea. El a trimis pe Prooroci, a voit mereu 
să mântuiască pe fiii Ierusalimului. Pentru împietrirea inimii El îi va osândi la judecata din urmă. 

nezeieşti? Cei atât de neştiutori în cele ale lor, cum ar fi înţelepţi în cele mai 
presus de ei? Cei neputincioşi în cele mici, cum n-ar fi neputincioşi în cele 
mari? Şi dacă nu credeţi, zice, Mie singur, Care vă vorbesc, ci cereţi mulţi 
martori pentru orice vă spun, pe cine vă voi da ca văzător al celor cereşti? 
Căci "nimeni nu s-a suit în cer, decât Cel ce S-a pogorât din cer, Fiul 
Omului' 1298 . Dumnezeu-Cuvântul, pogorându-Se din cer, zice că Sa pogorât 
Fiul Omului, refuzând să spună că Sa împărţit după întrupare în două Per¬ 
soane şi neîngăduind unora să spună că altul este Fiul, Cel ce a luat templul 
din Fecioară pentru trebuinţa noastră, şi altul Cuvântul, Cel ce a odrăslit din 
Tatăl, cu păstrarea celor proprii fiecăruia după fire. Căci, precum este Cuvânt 
din Dumnezeu, aşa este şi om din femeie. Dar Unul este Hristos din amân¬ 
două, neîmpărţit în fiimea şi în slava demnă de Dumnezeu. Dar cele ce se 
cuvin numai Cuvântului le face proprii templului luat din Fecioară şi îşi 
împropriază cele ce se cuvin numai trupului. De aceea zice că Sa pogorât din 
cer Fiul Omului. Dar Se teme şi Se înspăimântă şi Se nelinişteşte în vremea 
patimii. Căci s-au înfăţişat ca suferite de El patimile cuvenite numai uma¬ 
nităţii 299 . 


"*Şi precum Moise a înălţat şarpele în pustie, 
aşa trebuie să se înalţe Fiul Omului, ca tot cel ce crede în El 
să nu piară, ci să aibă viaţă veşnică" (In 3, 14-15) 

După ce a susţinut destul şi i-a arătat (lui Nicodim) cauza pentru care 
nu-Şi înalţă cuvântul învăţăturii la înălţime nemăsurată şi mai presus de fire, 


298. înainte Sfântul Chirii a afirmat că Hristos dădea şi pe Tatăl, şi pe Duhul ca martori 
ai Dumnezeirii Sale. Sar părea că se contrazice acum, afirmând că numai El poate fi martor al 
Dumnezeirii Sale, căci numai El ştie cele din cer ("Sa suit la cer"), fiindcă numai El Sa 
pogorât din cer, ca martor al acelora. Dar acum nu se neagă că Hristos are şi pe Tatăl, şi pe 
Duhul ca martori ai Dumnezeirii Sale, ci numai că nu e vreun om care să fie martor că El este 
Dumnezeu. Omul nu are această siguranţă de la sine, ci primeşte ultima mărturie de la El. 
Omul poate deci transmite şi altora ceea ce a aflat de la Hristos. 

299. Aici se afirmă taina unităţii celor două firi în unica Persoană a lui Hristos. El este Fiul 
lui Dumnezeu şi, odată pogorât din cer, tot El este şi Fiul Omului. Toate ale omului Şi le face 
proprii Fiul lui Dumnezeu, şi toate ale Sale, ca Fiul lui Dumnezeu, le face proprii Sieşi ca om. 
Pătimeşte Dumnezeu cele omeneşti şi Se umple de slavă dumnezeiască Cel făcut om. Nu firea 
omenească îşi face proprii şi trăieşte cele dumnezeieşti, nici firea dumnezeiască nu-şi face pro¬ 
prii şi nu trăieşte cele omeneşti, ci Persoana cea una le are şi le trăieşte şi pe unele, şi pe altele: 
ca Dumnezeu, pe cele omeneşti, şi ca om, pe cele dumnezeieşti. în aceste precizări Sfântul 
Chirii arată învăţătura Bisericii, pe care o va afirma împotriva lui Nestorie, care vedea două 
persoane deosebite în Hristos, una având cele dumnezeieşti, şi una cele omeneşti. Negrăita şi 
tainica valoare dată de Dumnezeu omului se arată în faptul că Fiul lui Dumnezeu Se face Fiul 
Omului, că Ipostasul dumnezeiesc Se face ipostas al firii omeneşti, umplută de Duhul cel Sfânt 
al Lui, deci curată de orice patimă reproşabilă, chiar de la conceperea din Sfânta Fecioară. 

coboară iarăşi la cele săvârşite prin Moise ca chipuri ale celor de sus, ştiind 
că mai mult prin călăuzirile unor chipuri decât prin precizări duhovniceşti 
poate ajunge omul la cunoştinţa adevărului. El spune prin aceasta că trebuie 
să Se înalţe pe Sine însuşi ca şarpele cel înălţat prin Moise. Prin aceasta arată 
că e necesară cercetarea istoriei, spunând iarăşi către cel ce nu înţelegea 
nimic: "Cercetaţi Scripturile... că ele sunt cele ce mărturisesc despre 
Mine" (In 5, 39) 300 . Astfel şerpii săreau la cei din Iasrel în pustie, iar ei 
cădeau ca spicele şi, arătându-şi marea teamă către cel ce părea să pri¬ 
vească fără grijă la primejdie, strigau cu glasuri înspăimântate şi cereau 
scăpare de sus şi de la Dumnezeu. Iar Acela fiindcă era bun şi milostiv, ca 
Dumnezeu, porunceşte lui Moise să le înalţe un şarpe de aramă. Şi 
porunceşte să vadă în el izbăvirea prin credinţă. Căci leacul celui muşcat 
stătea în privirea la el şi credinţa împreunată cu vederea privitorilor 
aducea izbăvirea de primejdiile cele din urmă. Aceasta e istoria. Dar prin 
ea se înfăţişează ca un chip toată taina întrupării. Căci şarpele înseamnă 
păcatul amar şi de oameni ucigător, care chinuia tot neamul omenesc de 
pe pământ, muşcând în multe moduri sufletul fiecărui om şi vărsându-şi 
în el veninul de multe feluri al răutăţii. Şi nu puteau scăpa altfel de 
păcatul care îi biruia decât prin ajutorul cel din cer. S-a făcut deci Dum- 
nezeu-Cuvântul întru asemănarea trupului păcatului, ca să osândească, 
precum s-a scris, păcatul în trup (Rom. 8, 3) şi să Se arate pricină veşnică 
de mântuire celor ce privesc la El printr-o credinţă tare şi prin pătrun¬ 
derea dogmelor dumnezeieşti. Iar faptul că s-a fixat şarpele pe un stâlp 
înalt (Num. 21, 9) arată pe Hristos ridicat la înălţimea văzută şi cunoscută, 
ca să nu rămână necunoscut nimănui de pe pământ, cum zice şi El însuşi 
(In 12, 32), pentru pătimirea de pe cruce 301 . 


300. Iisus afirmă şi prin aceasta cu hotărâre Dumnezeirea Sa. Scripturile nu sunt decât o 
pregătire a omenirii pentru primirea Lui, ca singurul prin care se poate mântui, ca Adevărul şi 
Lumina tuturor. 

301. Hristos a luat nu trupul nostru păcătos, ci numai un trup asemenea lui, adică trupul 
nostru care purta slăbiciunile ireproşabile ale păcatului, între care şi moartea, ca să le sufere 
ca pe o osândă a păcatului, şi, biruindu-le prin răbdarea lor, să ne dea nouă puterea să învin¬ 
gem păcatul şi urmările lui. De aceea e ridicat ca Cel care a învins în Sine urmările păcatului 
prin cruce, ca, ridicat pe crucea prin care a învins urmările păcatului şi, deci, păcatul însuşi, şi 
crezând în El ca în Cel ce-a învins şi osândit păcatul, să-l învingem şi noi în noi înşine. 

Văzând în şarpele care ne-a făcut să păcătuim păcatul nostru mort, păcatul nu mai are 
putere asupra noastră. Dar trupul lui Hristos e înălţat nu numai ca Cel în care e învins păcatul, 
ci şi ca Cel ridicat prin aceasta întru slavă, ca să fim şi noi în ea, omorând din puterea Lui pă¬ 
catul în noi. Murind cu Hristos păcatului, înviem şi noi la viaţa fără de păcat şi fără de moarte. 

"Căci Dumnezeu aşa a iubit lumea, încât şi pe Fiul Său 
Cel Unul-Născut L-a dat, ca tot cel ce crede în El să nu piară, 
ci să aibă viaţă veşnică" (In 3, 16) 302 

Aici arată pe faţă că este Dumnezeu după fire, dacă e necesar să înţe¬ 
legem că Cel ce s-a născut din Dumnezeu-Tatăl este şi Dumnezeu, neavând 
dobândită această demnitate 303 , ca noi, ci fiind cu adevărat ceea ce se crede 
că este. Deci o spune şi aceasta cu cel mai bun folos, amintind de iubirea faţă 
de noi a lui Dumnezeu-Tatăl, şi folosind în mod înţelept şi potrivit cuvântul 
despre aceasta. Astfel, ruşinează pe Nicodim, care nu credea în aceasta, mai 
bine-zis îl arată ca necrezând. Iar a nu crede îndată, când învaţă Dum¬ 
nezeu 304 , ce este altceva dacă nu a învălui adevărul în păcatul minciunii? Pe 
lângă aceasta, spunând că Se dă pe Sine însuşi pentru viaţa lumii, îndeamnă 
să înţeleagă îndată de ce pedeapsă se fac vinovaţi cei ce nu dau nici un preţ 
unui har atât de minunat. Căci aşa de mult, zice, "a iubit Dumnezeu lumea, 
că şi pe Fiul Său Cel Unul-Născut Da dat". Să vadă iarăşi ereticul care luptă 
împotriva lui Hristos şi să spună: în ce constă mărimea dragostei lui Dum¬ 
nezeu-Tatăl, sau cum ne-am putea altfel minuna de ea după cuviinţă? Va tre¬ 
bui să răspundă, fără îndoială, că mărimea minunată a dragostei Lui se vede 
în aceea că dă pentru noi pe Fiul Său, Care este Unul-Născut. Deci ca să 
rămână şi să se păstreze marea iubire a lui Dumnezeu-Tatăl, trebuie să se 
înţeleagă că El e Fiu, şi nu făptură 305 . Iar Fiu al lui Dumnezeu zic că este Cel 
din fiinţa Tatălui, adică de o fiinţă cu Cel ce Da născut şi Dumnezeu real şi cu 
adevărat Iar dacă, după părerea ta, nu e din fiinţa lui Dumnezeu-Tatăl şi nu 
e Fiu după fire şi Dumnezeu, ne va lipsi şi minunea iubirii Tatălui. Căci, în 
acest caz, a dat o creatură pentru creaturi, şi nu pe Fiul adevărat. 


302. E de remarcat legătura ce o face Hristos între asemănarea Sa cu şarpele, mort păca¬ 
tului, din scrierea lui Moise, şi între afirmarea directă că Dumnezeu L-a dat pe El, Fiul Său, 
morţii din iubire pentru noi. Iubirea stă la baza morţii Lui pentru noi; iubirea Lui şi a Tatălui 
Său. Iisus nu uită să unească totdeauna iubirea Lui mântuitoare pentru noi cu iubirea Tatălui. 
Numai iubirea lui Dumnezeu cel nemuritor poate să ne dăruiască şi nouă nemurirea. 

303. Omul poate deveni dumnezeu prin har, sau prin câştigarea acestei calităţi de la Dum¬ 
nezeu, nefiind Dumnezeu prin fire, cum este Hristos, ca Cel ce e Fiul născut din fiinţa Tatălui. 

304. Nicodim putea să-şi dea seama că Iisus, Care vorbise despre Dumnezeirea Lui, este 
Dumnezeu. Nefăcând-o, merită să fie făcut de ruşine. 

305. Dacă Hristos n-ar fi Fiul Unul-Născut al Tatălui, faptul de a-L da morţii pentru noi nu 
ne-ar arăta cine ştie ce mărime a dragostei lui Dumnezeu pentru noi. Cu cât e mai mare Cel 
ce vine şi Se jertfeşte pentru noi, cu atât e mai mare iubirea Lui şi a Celui ce-L trimite spre 
aceasta pentru noi. Mulţi se întreabă: Cum ar trimite Dumnezeu pe însuşi Fiul Său să Se facă 
om şi să Se jertfească pentru noi? Dar tocmai în aceasta se arată mărimea lui Dumnezeu. Altfel 
n-ar exista un Dumnezeu cu adevărat mare, de supremă înălţime. 

Dar va apărea şi fericitul Pavel, zicând: "Călcând cineva Legea lui Moise, 
va £ ucis Iară milă, pe cuvântul a doi sau trei martori. Dar gândiţi-vă cu cât se 
va învrednici de o pedeapsă mai aspră cel ce va călca în picioare pe Fiul lui 
Dumnezeu" (Evr. 10, 28-29). Căci îl calcă neîndoielnic pe Acesta nesocotin- 
du-L Fiu adevărat, ci împreună-slujitor cu Moise, frate cu cel creat prin faptul 
de-a fi fost creat, chiar dacă prin superioritate în mărire şi bunătate întrece pe 
alţii în slavă 306 . Şi este adevărat cuvântul lui Pavel. Căci va plăti printr-o 
pedeapsă cu mult mai grea cel ce a călcat în picioare pe Fiul, pentru că n-a 
dispreţuit o creatură, nici un împreună-slujitor cu Moise. Deci mare şi mai 
presus de fire este iubirea Tatălui, Care a dat pe Fiul Său propriu pentru viaţa 
lumii. 

"Căci n-a trimis Dumnezeu pe Fiul Său în lume 
ca să judece lumea, 

ci ca să se mântuiască lumea prin El" (In 3,17) 

Numindu-Se pe Sine în mod deschis Fiul lui Dumnezeu, nu voieşte să 
lase cuvântul neîntărit, ci-1 mărturiseşte prin fapte, ca, aducând, ca să zic aşa, 
dovada calităţii Sale, să-i facă mai siguri în credinţă pe ascultători. Căci n-am 
fost, zice, trimis după grăitorul de Dumnezeu, Moise, ca să judec lumea prin 
Lege, nici nu dau porunci spre a face vădit păcatul, nici nu împlinesc o misi¬ 
une de slujitor. Ci vin cu iubirea de oameni proprie Stăpânului, eliberez pe 
rob ca Fiu şi Moştenitor al Tatălui, preschimb în bar Legea care osândeşte, 
dezleg păcatele care strâng ca nişte lanţuri pe oameni; am venit să mântuiesc 
lumea, nu să judec. Căci Moise, ca slujitor, trebuia să slujească Legii care 
judecă, dar Eu, ca Fiu şi Dumnezeu, pot să eliberez lumea de blestemul Legii şi 
să tămăduiesc slăbiciunea prin puterea superioară a iubirii de oameni. Iar dacă 
harul care face drept e mai înalt decât porunca ce osândeşte, cum nu urmează 
că trebuie înţeles ca depăşind măsura proprie slujitorului Cel ce are o putere 
atât de proprie lui Dumnezeu şi dezleagă pe om de legăturile păcatului? Acesta 
socotesc că este unul dintre înţelesurile celor de faţă, şi nu unul născocit 307 . 


306. Dacă cineva dispreţuind Legea lui Moise, deci pe Moise ca şi creatură, era ucis, cu 
cât mai mult nu va fi sortit morţii cel ce dispreţuieşte pe Fiul lui Dumnezeu, Care S-a făcut om 
şi ne-a dat Evanghelia vieţii veşnice? Cine dispreţuieşte iubirea lui Dumnezeu se închide ei şi 
nu va iubi nici pe Dumnezeu. Iar dacă iubirea lui Dumnezeu cel nemuritor ne va ţine veşnic în 
viaţă, lipsa ei este una cu moartea noastră. 

307. Legea arată care este păcatul şi prevede pedeapsa pentru el, ceea ce înseamnă că 
aşteaptă de la om ferirea de păcat Dar omul nu se poate feri, dată fiind slăbiciunea lui. Deci, 
Legea nu scapă de păcat şi nu eliberează conştiinţa de chinul lui. Legea lui Moise e dată de 
Dumnezeu, Care dezaprobă păcatul. într-un fel. Legea aduce ceva mai mult decât concepţiile 
panteiste, care socotesc că tot ce se face de către om se face în baza unei necesităţi naturale 

) 

Al doilea, care are aceleaşi temeiuri şi dă o explicare înrudită celor de 
mai sus, se va putea arăta şi din iubirea adevărată a celor iubitori de cu¬ 
noştinţă. Mântuitorul vedea pe Nicodim fixat în legile mozaice şi stăpânit încă 
de porunca veche şi, ca atare, respingând naşterea din nou prin Duh şi pre¬ 
getând să treacă la vieţuirea nouă şi evanghelică, socotind, cu dreptate, că 
aceasta este mai grea decât cele poruncite înainte. Nefiind neştiutor, ca Dum¬ 
nezeu, Hristos îl eliberează de tulburarea acestei stări şi-i arată că porunca 
prin Moise e mai greu de suportat pentru osânda ce o aduce lumii, iar pe Sine 
Se înfăţişează ca Dăruitorul blândeţii, zicând: "Căci n-a trimis Dumnezeu pe 
Fiul în lume ca să judece lumea, ci ca să se mântuiască lumea prin El l/308 . 

"Cel ce crede în El nu se judecă, iar cel ce nu crede 
a şi fost judecat, pentru că nu a crezut în numele 
Celui Unuia-Născut, Fiul lui Dumnezeu" (In 3, 18) 309 


şi că, deci, nu există o deosebire între bine şi rău, între virtute şi păcat Legea îl făcea deci pe 
om să spere că Dumnezeu va căuta să-l scape de păcat prin puterea Lui. Aceasta s-a petrecut 
când Fiul lui Dumnezeu însuşi, fâcându-Se om, a învins păcatul şi a dat şi fraţilor Săi puterea 
să scape de el. Aceasta n-a făcut-o simplu, prin declararea omului ca fiind drept, fără ca acesta 
să fie făcut aşa, în baza autorităţii Sale de Stăpân şi peste Lege, ci a făcut-o întrucât a dat omu¬ 
lui în mod real puterea Sa, să se înfrâneze tot mai mult de la păcat. Declararea omului ca drept 
este astfel şi o ridicare reală a lui, în Hristos, la starea de drept, de necondamnabil. Primul 
înţeles l-a arătat Sfântul Chirii până aici. Al doilea, în continuare. Amândouă aceste lucruri: 
neaplicarea Legii, care judecă pe om, şi comunicarea puterii de-a se înfrâna în mod real tot mai 
mult de la păcat, nu le-a putut da omului decât Fiul lui Dumnezeu făcut om. Numai El l-a putut 
face pe om fiu al lui Dumnezeu, ca pe Sine, fiu necondamnat şi fiu capabil să iubească pe 
Dumnezeu, din puterea iubirii Tatălui şi a Fiului Său ca om. Dacă Hristos nu e Fiul lui Dum¬ 
nezeu şi de o fiinţă cu El, ci numai un om slujitor, nu ne-ar putea scăpa de păcat 

308. Oare afirmarea că se poate duce o vieţuire evanghelică, mai grea, nu contrazice pe cea 
de mai înainte că, datorită slăbiciunilor firii, nu putea împlini poruncile Legii? De fapt e mai grea 
vieţuirea evanghelică numai pentru cel ce nu cunoaşte pe Hristos ca Dumnezeu, Care dăruieşte 
omului naşterea din Duh şi harul iubirii, sau puterea Sa dumnezeiască prin credinţă. Faptul că 
însuşi Fiul lui Dumnezeu e trimis în lume ca om, arătând iubirea lui Dumnezeu faţă de ea, e o 
dovadă că El n-a venit să facă mai grea ridicarea omului din păcat, ci mai uşoară. Aşa caută să 
scape Hristos pe Nicodim de grija că e greu de împlinit ceea ce cere El. Cu cât vine Dumnezeu 
mai aproape de om, cu atât îl ridică mai sus, dar îi dă şi puterea pentru aceasta. Căci în această 
pogorâre a lui Dumnezeu la om se arată iubirea Lui, care e cea mai mare putere pentru om. 

309. Cel ce crede că însuşi Fiul lui Dumnezeu a fost trimis în lume ca om nu se judecă, 
pentru că el crede în această mare iubire a lui Dumnezeu faţă de oameni. Căci Dumnezeu nu 
vrea să-i judece pe cei ce cred că însuşi Fiul lui Dumnezeu S-a făcut om, ca să-i facă şi pe 
oameni, deveniţi fraţi ai Săi, fii ai lui Dumnezeu, prin har. însă cel ce nu crede că Hristos e Fiul 
lui Dumnezeu s-a şi judecat, pentru că nu crede că Dumnezeu are atâta iubire faţă de oameni, 
încât să trimită la ei pe însuşi Fiul Său, ca să Se facă Frate cu ei, şi pe ei să-i facă fii ai Tatălui, 
prin har. Aceia se condamnă singuri, căci rămân la distanţă de un Dumnezeu pe Care îl 
socotesc că n-are iubire faţă de ei, ci-i judecă cu neîndurare pentru greşelile lor, săvârşite din 
slăbiciune. Aceia nu cred că Dumnezeu are un Fiu Unul-Născut, cu Care din iubire voieşte să-i 
vadă uniţi pe oameni. 

După ce i-a făcut cunoscut prin lucruri că este Fiul lui Dumnezeu-Tatăl 
şi că aduce lumii harul mai preţios decât Legea lui Moise (căci cum n-ar fi 
superioară îndreptarea prin har osândirii prin Lege?), a cugetat, ca Dum¬ 
nezeu, un alt mod prin care să-i aducă peoameni la credinţă, atrăgându-i la 
mântuire pe cei pierduţi, de pretutindeni. îmbie deci pe cel ce crede la bucu¬ 
ria de a nu fi chemat la judecată, iar celui neascultător îi vesteşte pedeapsa, 
arătându-le amândurora una şi aceeaşi cale, chemându-i cu bunătate la cre¬ 
dinţă: pe unii, prin dorirea harului, pe alţii, prin frica de pătimire, arătându-le 
cât de grea şi de mare este vina necredinţei în El, o dată ce este Fiul cel Unul- 
Născut. Căci, cu cât este mai vrednic de crezare Cel dispreţuit, cu atât se va 
osândi mai mult cel ce-L necinsteşte, pentru păcatul său grav. De aceea 
spune că s-a şi osândit cel ce nu crede, întrucât şi-a hotărât el însuşi trebuinţa 
de-a fi pedepsit, pentru că a respins în mod conştient pe Cel ce-i putea dărui 
calitatea de-a nu fi judecat 

"Iar judecata este aceasta, că Lumina a venit în lume, 
şi oamenii au iubit întunericul mai mult decât Lumina" (In 3, 19) 

Nu lasă necercetată vina celor neascultători, ci adaugă pricinile şi arată 
limpede că, după cuvântul din Pilde, 'nu pe nedrept se întind curse celor îna¬ 
ripate" (Pilde 1,17). Căci cei ce aleg să zacă în întuneric, deşi pot fi luminaţi, 
cum nu-şi hotărăsc ei înşişi suferinţele şi nu merg prin proprie pornire spre 
pătimirea celor pe care le puteau ocoli dacă ar fi voit să cerceteze drept 
lucrurile şi ar fi pus cele rele pe al doilea plan faţă de cele bune? 310 Pe lângă 
aceea, arată că voia omului este liberă de necesitatea lanţurilor şi că prin 
înclinările ei se poate mişca în amândouă direcţiile, ca să primească cu drep¬ 
tate lauda pentru cele bune sau pedeapsa pentru cele potrivnice, precum a 
arătat şi în alte locuri zicând: "De veţi voi şi Mă veţi asculta, veţi mânca bună¬ 
tăţile pământului, iar de nu veţi voi şi nu Mă veţi asculta, sabia vă va mânca" 
as. 1, 19-20). 


310. Lumina este socotită de Mântuitorul una cu binele. în bine este un sens al existenţei 
care susţine armonia între toate, aşa cum le-a creat Dumnezeu. Răul aduce dezordinea, 
fiecare vrând să le încalce sau să se despartă de celelalte, afirmându-se numai pe sine. Răul 
este produsul iraţionalităţii, care e una cu nebunia sau nebunătatea. Cea mai mare lumină sau 
bunătate a adus-o în lume Fiul lui Dumnezeu, Care S-a făcut om ca să le dea puterea să fie buni, 
să vadă sensul, bucuria şi armonia existenţei. Cei ce nu văd astfel pe Hristos şi nu-L imită pe 
El în bunătate sunt osândiţi prin propria suferinţă pe care şi-o pricinuiesc ei înşişi prin lipsa de 
comuniune iubitoare cu alţii. Dumnezeu e Lumina prin excelenţă a existenţei. E Lumină mai 
ales pentru că are un Fiu pe Care îl iubeşte. Prin acest Fiu iubitor a creat şi lumea ca deosebită 
de El. împlinirea acestei iubiri s-a arătat în faptul că El S-a făcut om şi S-a jertfit pentru fericirea 
eternă a oamenilor. 

"Că oricine face rele urăşte Lumina şi nu vine la Lumină, 
pentru ca faptele lui să nu se dea pe faţă” (In 3, 20) 

Explică cu folos ceea ce a spus şi respinge şovăiala în săvârşirea celor 
bune, din iubirea faţă de rău, şovăire ce-şi are rădăcina în a nu voi să înveţe 
cele prin care se poate face înţelept şi bun. Căci lucrătorul celor rele ocoleşte 
şi refuză să se mişte în lumina dumnezeiască, şi aceasta, nu ascunzându-se 
din ruşine pentru rău (căci dacă ar avea-o, s-ar mântui), ci plăcându-i să ră¬ 
mână în neştiinţa a ceea ce se cuvine, ca să nu fie certat pentru că păcătuieşte 
şi supus unor mustrări amare ale conştiinţei şi, pentru cunoaşterea binelui, 
să fie supus de Cel ce-1 judecă unei pedepse mai grele dacă nu voieşte să 
împlinească ceea ce-I place lui Dumnezeu 311 . 

"Iar cel ce lucrează adevărul (cel ce iubeşte faptele adevărului 
şi le face) vine la Lumină, ca să se arate faptele lui, 
că în Dumnezeu sunt săvârşite" (In 3, 21) 

Căci acesta nu dispreţuieşte luminarea în Duh, ci e călăuzit cât se poate 
de mult spre putinţa înţelegerii neîncetate, dacă n-a părăsit porunca dum¬ 
nezeiască şi dacă lucrează toate după legea lui Dumnezeu. A nu voi cineva să 
înveţe cele prin care ar putea urca spre ceea ce e mai bun este deci o dovadă 
vădită a pornirii spre rău şi a plăcerii de rău, precum setea de-a se lumina şi 
de a-şi face Legea Lui regulă şi îndreptar pentru vieţuirea plăcută lui Dum¬ 
nezeu e o dovadă a dorinţei de cele bune. Ştiind aceasta, a cântat şi dumne¬ 
zeiescul Psalmist: "Legea Domnului e fără prihană, întoarce sufletele; măr- 


311. Un alt motiv pentru care cel ce face rău fuge de lumină, pe lângă acela că e egoist, 
este că nu vrea să fie dovedit ca rău şi să fie judecat ca atare. De aceea, el ia masca binelui, ba 
chiar fuge de cunoştinţa binelui, ca nu cumva, nefăcându-1, să fie mustrat de conştiinţă, pentru 
că nu-1 face, şi de judecata altora care ştiu că, deşi cunoştea binele, nu l-a făcut Fuge deci chiar 
de cunoştinţa binelui, care este şi ea o cunoştinţă a luminii, pentru că ştie că aceasta îi va aduce 
o mai aspră judecată pentru neîmplinirea binelui cunoscut şi însăşi conştiinţa îl va judeca pen¬ 
tru că nu l-a făcut. în ambele cazuri se arată că binele e legat de conştiinţă şi că omul trebuie 
deci să-şi adoarmă conştiinţa pentru a face răul. Dar şi masca binelui, pe care cel ce săvârşeşte 
răul o pune peste răutatea sa, arată conştiinţa neeliberată cu totul de puterea binelui. Nu vrea 
să se dea pe faţă răutatea lui. îşi dă seama că e răutate. Trebuie să mintă, arătându-se ca bun, 
sau ca făcând binele. De aici, unirea de nedespărţit între rău şi minciună. Răul vrea să apară 
bun pentru conştiinţa care-1 săvârşeşte şi pentru că ştie că va fi osândit pentru el. Prin minciu¬ 
nă caută să scape de osândirea pentru răul făcut şi să-şi atragă lauda pentru binele pe care vrea 
să pară că-1 face. Minciuna e falsificarea realităţii, e un fel de scoatere a oamenilor din realitate. 
Minciuna neagă realitatea şi chiar pe Dumnezeu, temelia ei, dar fără un rezultat definitiv. E o 
luptă între ireal şi real. 

turia Domnului e credincioasă, înţelepţeştepruncii; judecăţile Domnului sunt 
drepte, veselesc inima; porunca Domnului e strălucitoare, luminează ochii" 
(Ps. 18, 8-9 ) 312 . 

"După acestea a venit Iisus cu ucenicii Săi în pământul Iudeii. 

Şi boteza şi Ioan în Enom, aproape de Salim, 
pentru că erau ape multe acolo şi veneau şi se botezau. 

Căci Ioan încă nu era aruncat în închisoare" (In 3, 22-24) 

Luând sfârşit convorbirea cu Nicodim, dumnezeiescul Evanghelist înfă¬ 
ţişează alt moment de mare folos. Căci, călăuzit de Duhul dumnezeiesc în 
această expunere foarte necesară, a ştiut că va fi foarte folositor pentru citi¬ 
tori să cunoască limpede cât de mult întrece botezul lui Iisus pe cel al lui Ioan, 
sau în ce mare măsură e superior aceluia. Fiindcă exista nu o mică teamă 
reală că vor apărea vreodată unii care să spună sau că nu este pentru ei nici 
o deosebire între ele, ci trebuie încununate cu aceeaşi cinstire, sau, lunecând 
şi din aceasta într-o şi mai sălbatică neştiinţă, să coboare botezul lui Hristos 
în locul mai de jos şi să considere superior, în mod neruşinat şi prostesc, pe 
cel prin apă. Căci la ce îndrăzneală nu recurg cei neştiutori, sau de la ce ocară 
nu sunt în stare să se reţină cei ce se răzvrătesc împotriva sfintelor dogme ale 
Bisericii şi strâmbă, după cum s-a scris, toate cele drepte (Mih. 3, 9)? Deci, 
ca să ia orice motivare celor neînfrânaţi la gură, preaînţeleptul Evanghelist ne 
prezintă pe însuşi Sfântul Botezător dând ucenicilor săi desluşirea acestei 
întrebări. Botează deci Hristos prin ucenicii Săi; de asemenea, şi Ioan. Şi nu 
prin mâna altora. Nici nu boteza în aceleaşi izvoare în care Se arăta botezând 
Hristos, ci, precum s-a scris, aproape de Salim, într-unul din izvoarele dim¬ 
prejur. Şi, prin deosebirea izvoarelor de apă (într-un fel), arăta deosebirea 
botezului său indicând ca printr-o ghicitură că botezul lui nu era acelaşi cu 
Botezul de la Hristos. Totuşi era apropiat de acel Botez şi în jurul lui, fiind un 
fel de pregătire şi introducere către acela mai desăvârşit. Deci, precum de¬ 
spre Legea lui Moise se spune că era umbră a bunătăţilor viitoare, şi nu însăşi 
faţa realităţii (căci litera mozaică era un exerciţiu anticipat şi o introducere 


312. Iisus identifică aici binele nu numai cu lumina, întrucât dă un sens şi o armonie exis¬ 
tenţei, ci şi cu adevărul. Răul strâmbă existenţa, o prezintă în chip mincinos, sau ca pe una ce 
nu poate da bucurie. Faptele bune sunt săvârşite în Dumnezeu, din puterea lui Dumnezeu, 
căci nu sunt contrare lui Dumnezeu şi existenţei aşa cum a făcut-o şi cum vrea El să fie. De 
aceea, porunca Domnului luminează realitatea adevărată, şi împlinirea eţ o promovează. Iar 
aceasta aduce bucurie între oameni, pentru că susţine armonia între ei. împlinirea poruncii 
luminează ochii cu sensul adevărat al existenţei. 

anterioară închinării în Duh, care este înaintare spre cunoaşterea lăuntrică, 
spre naşterea adevărului ascuns), aşa să înţelegi şi botezul spre pocăinţă 313 . 

"S-a iscat o neînţelegere între ucenicii lui Ioan şi un iudeu, 
asupra curăţirii" (In 3, 25) 

Neputând iudeii să susţină cu argumente stropirile din Lege şi să apere 
curăţirea prin cenuşa vacii roşii, vin la ucenicii lui Ioan cu o întrebare născo¬ 
cită prin care socoteau să-i încurce, deşi erau ei înşişi uşor de biruit Căci, 
deoarece cei ce petreceau cu fericitul Botezător se arătau mai tari şi mai în¬ 
ţelegători decât fariseii, admirând botezul de la învăţătorul lor şi ridicându-se 
peste curăţirile din Lege, cei capabili doar de dispute şi pregătiţi de orice 
uneltire suportau cu greu aceasta. Şi de aceea, abătându-se de la ceea ce 
cugetau de fapt, lăudau Botezul lui Hristos, nu pentru că socoteau că au drep¬ 
tate, nici ca să verse laude adevărate peste ceea ce susţineau, ci, însufleţiţi 
numai de dorinţa de a-i întrista pe aceia, susţineau ceea ce era contrar părerii 
lor, silindu-se să-i abată de la ceea ce ţineau. Deci, fără să aducă nici o dovadă 
raţională şi neluând dovezi nici din Sfintele Scripturi (căci de unde ar fi avut 
o astfel de înţelegere cei cu totul neştiutori?), susţineau pe Hristos. Aduceau 
spre întărirea cuvintelor lor numai faptul că cei ce vin la Ioan sunt puţini la 
număr, dar la Iisus merg mulţimi. Căci socoteau, în slăbiciunea minţii lor, că 
vor putea învinge pornirea multora de-a se ţine departe, încrezători în stropi¬ 
rile din Lege aflate încă în vigoare. De aceea, arătând mai înalt Botezul dat de 
Hristos celor ce mergeau la El, socoteau că vor scoate de sub mâna lui Ioan 
şi vor întrista real pe cei către care le era cuvântul. Dar prin acestea ei înşişi 
se leapădă şi sunt departe de ucenicii lui Ioan, fiind biruiţi şi mai mult de pe 
urma luptei lor prin cuvinte. Căci încununează, fără să vrea, pe Domnul prin 
laudele lor. 


313. Legea lui Moise întreţinea conştiinţa păcatului, dar nu dădea puterea eliberării de el. 
Prin aceasta, întreţinea aşteptarea unei legături cu Dumnezeu, care va aduce puterea eliberării 
de păcat în mod mai special, botezul lui Ioan întreţinea pocăinţa pentru păcat, dar, neputând 
da eliberarea de el, susţinea aşteptarea Botezului lui Hristos, care va aduce curăţirea de păcat 
prin Duhul Sfânt, sau prin harul ce va veni în om. Acest Botez era aşteptat ca apropiat, deci şi 
Hristos, Care-1 va aduce. De aceea Ioan cerea o pocăinţă neîntârziată şi arăta că botezul lui este 
o pregătire pentru Botezul Celui ce este în apropierea lui şi va boteza prin ucenicii Săi în Duhul 
Sfânt spre iertarea reală a păcatelor. Acela era aşa de aproape, că-L putea arăta cu degetul şi le 
putea spune: După ce vă botezaţi la mine, treceţi la El. "Eu v-am botezat cu apă. El însă vă va 
boteza cu Duh Sfânt" (Mc. 1, 8). 







184 


SFANŢUL CHIRIL AL ALEXANDRIEI 


"Şi au venit la Ioan şi i-au zis: 
învăţătorule, Cel ce era cu tine, dincolo de Iordan, 
şi despre Care tu ai mărturisit, iată, El botează 
şi toţi merg la El" (In 3, 26) 

Ucenicii întristaţi de cuvintele fariseilor şi căutând la realitatea faptei, nu 
puteau să-i dea pe faţă ca mincinoşi, dar se năşteau în ei, cu dreptate, ne¬ 
dumeriri; şi, necunoscând marea autoritate a Mântuitorului nostru, se mirau 
foarte de micimea lui Ioan. Deci, amestecând cuvinte de iubire cu respect şi 
admiraţie, îi cer să le spună pentru ce Acela mărturisit de el se înalţă în atâta 
slavă, îl întrece pe el în har şi atrage la botezul Lui nu o parte din toată 
mulţimea iudeilor, ci pe toţi. Dar i-au pus întrebarea nu fără îndemnul lui 
Dumnezeu. Căci prin ea Botezătorul e îndemnat la o descriere lungă şi exac¬ 
tă a Mântuitorului şi arată cea mai clară deosebire a botezurilor 314 . 

"Şi a răspuns Ioan: Nu poate un om să ia nimic 
dacă nu i s-a dat lui din cer" (In 3, 27) 

Nu este, zice Ioan, în oameni nici un bine care nu este dat de Dumnezeu: 
"Căci ce ai, ce n-ai primit?" (I Cor. 4, 7). Aceasta se cuvine să o audă creatu¬ 
ra. Deci socotesc că trebuie să se mulţumească cu măsurile ce i s-au dat şi să 
se bucure de cinstirile rânduite din cer şi să nu se încumete nicidecum din¬ 
colo de ele; nici să nu necinstească hotărârea de sus cu nemulţumire, 
stăpâniţi de dorinţa neîncetată spre o treaptă mai înaltă, şi să nu lupte cu 
judecăţile Stăpânului, din ruşinea de a părea că a primit mai puţin decât ceea 
ce-i desăvârşit. Dar cele cu care voieşti să cinsteşti mai mult pe Dumnezeu, 
pe acelea să le faci cât mai mult. Să nu se supere deci, zice, ucenicul meu, 
dacă nu mă ridic peste măsura mea, dacă nu ignor pe Cel mai mare decât 
mine şi mă restrâng la slava cuvenită omului 315 . 


314. După Sfântul Chirii, Evanghelistul Ioan prezintă, într-o legătură şi în scopul con¬ 
tinuării dovedirii Dumnezeirii lui Hristos, toate cele spuse despre apropierea dintre Ioan şi 
Hristos, la începutul propovăduirii Acestuia. Fariseii voiau să înstrăineze pe Ioan de Hristos, 
lăudându-L pe Acesta către ucenicii lui Ioan. Dar aceasta însemna iarăşi pentru Ioan o ocazie 
de-a mărturisi Dumnezeirea lui Hristos. Astfel, laudele fariseilor la adresa lui Hristos, spuse 
ucenicilor lui Ioan, au avut şi ele ca rezultat descoperirea de către aceştia a Dumnezeirii Lui. 

315. Sfântul Ioan Botezătorul se socoteşte om. Şi omul nu poate trece peste ceea ce i s-a 
dat de sus, de la Dumnezeu. Dar trebuie să cinstească pe Dumnezeu prin tot ce i-a dat. El e 
numai cel trimis să pregătească drumul spre Hristos, să deschidă oamenilor, şi în primul rând 
celor ce i se fac ucenici, calea spre El. Şi trebuie să fructifice acest dar ce i s-a dat cât mai bine, 
adică să trimită cu cât mai multă râvnă pe oameni spre Hristos. Deci, să se smerească cât mai 
mult în raport cu El. Aceasta e slava cuvenită lui, ca om trimis să gătească drumul spre 
Hristos. 

"Voi înşivă îmi sunteţi martori că am zis: 

Nu sunt eu Hristosul, ci am fost trimis înaintea Lui " (In 3, 28) 

Ioan le aduce aminte ucenicilor săi cuvintele pe care le-au auzit de multe 
ori, mustrându-i cu blândeţe, ca pe unii adormiţi prin uitarea celor folositoare 
şi a învăţăturii celei cuvenite. Şi, în acelaşi timp, îndemnându-i să-şi amin¬ 
tească de dumezeiasca Scriptură, ca pe unii ce au fost hrăniţi de ea, ca pe 
nişte iubitori de învăţătură, le vesteşte cine va fi Hristos şi cine Botezătorul 
înainte-vestitor al Lui. Căci aşa, primind cunoştinţa despre fiecare, nu vor 
avea nici o greutate să-i vadă pe ei în cele cuvenite fiecăruia. Deci nu voi avea, 
zice, nevoie de alţi martori pentru aceasta, având ascultători pe înşişi ucenicii 
mei. Am mărturisit calitatea mea de rob, fiind trimis ca înainte-vestitor: "Nu 
sunt eu Hristosul". Să biruiască, să stăpânească, să strălucească El în mai 
mare slavă, ca Stăpân şi Dumnezeu. 

"Cel ce are mireasă este mire, iar prietenul mirelui, 

care stă şi ascultă pe mire, se bucură cu bucurie de glasul lui. 

Această bucurie a mea s-a împlinit" (In 3, 29) 316 

Cuvântul porneşte iarăşi de la asemănarea cu cele ale noastre, dar con¬ 
duce spre cunoaşterea unor înţelesuri subţiri. Căci cele ce pot fi pipăite cu 
mâna sunt chipuri ale celor spirituale, şi grosimea pildelor trupeşti aduce de 
multe ori dovada cea mai exactă a celor duhovniceşti. 

Hristos este deci Mire şi Căpetenia sărbătorii 317 , iar eu sunt chemător şi 
aducător al miresei, având cea mai mare bucurie şi demnitatea strălucită de 
a fi între prietenii Săi şi de a-I asculta cuvântul. Am deci ceea ce am dorit, şi 
ceea ce năzuiam s-a împlinit 317b . Căci n-am vestit numai că va veni Hristos, ci 


316. E o totală depăşire de sine în a te bucura de bucuria altuia. în ea se arată înălţimea 
smereniei. Fiul lui Dumnezeu S-a făcut mirele umanităţii prin întruparea Sa, adică prin unirea 
deplină cu ea. Când S-a făcut Fiul lui Dumnezeu om, s-a săvârşit nunta Mirelui dumnezeiesc 
cu mireasa omenească. Şi atunci spune Sfântul Ioan că s-a împlinit şi bucuria lui deplină. 
Sfântul Ioan afirmă cu îndrăzneală marea bucurie a Fiului lui Dumnezeu pentru unirea cu 
umanitatea, dar şi marea bucurie a sa de această bucurie a lui Dumnezeu pentru unirea cu 
umanitatea. Aceasta a făcut, desigur, şi o bucurie Fiului lui Dumnezeu. Numai iubirea face 
bucurie. Poate, participând Iisus la nunta din Cana şi prefâcând acolo apa în vin, a voit să arate 
că nunta e simbolul întrupării Lui ca om, a unirii Lui cu umanitatea. 

317. Unirea lui Dumnezeu cu creatura conştientă, prin Persoana lui Dumnezeu-Cuvântul 
făcut om, este esenţa sărbătorii. Unde e Dumnezeu în creatură, e sărbătoare, pentru că aceas¬ 
ta înseamnă lumină şi bucurie, pentru că e păşire în veşnicia fericită, precum unde nu e 
Dumnezeu, e moarte şi întuneric, sau lipsă de sens şi tristeţe. 

317b. Cu cât e mai mare Mirele, cu atât e mai mare bucuria prietenului Lui. Hristos e 
Mirele suprem. Prietenul Lui cel mai apropiat are cea mai mare strălucire şi bucurie. 

Dam şi văzut prezent şi aud în urechi glasul Lui. Iar voi, o, preînţelepţi ucenici, 
privind omenirea, făcută mireasă a lui Hristos, mergând spre El şi urcând 
spre intimitatea duhovnicească cu El prin Sfântul Botez, după ce a fost des¬ 
părţită de El, şi văzând firea ieşită în întâmpinarea Lui, nu vă întristaţi că 
aceasta nu aleargă mai mult la mine, ci cu tot sufletul la Mirele duhovnicesc. 
Căci aşa este drept şi cuviincios. Fiindcă cel ce are mireasă este Mire. Deci 
nu căutaţi la mine cununa Mirelui, căci nu pe mine mă cântă Psalmistul, 
zicând: "Ascultă, Sică, şi vezi şi pleacă urechea ta şi uită poporul tău şi casa 
tatălui tău, că a dorit împăratul frumuseţea ta" (Ps. 44,1243). Şi nici mireasa 
nu caută cămara mea de nuntă, ci zice: "Spune-mi mie, tu cel pe care l-a iubit 
sufletul meu, unde locuieşti, unde păstoreşti la amiază?" (Cânt Cânt. 1, 6), 
căci are pe Mirele cel din cer. Iar eu mă voi bucura, veselindu-mă de cinste 
în calitatea de prieten. Deci, socotind că am tâlcuit înţelesul celor de faţă în¬ 
destulător şi am explicat suficient nunta duhovnicească, socotesc că este 
obositor să mai scriu despre ea. 

"Acela trebuie să crească, iar eu să mă micşorez " (In 3,30) 

Mustră pe ucenici ca pe unii tulburaţi de lucruri mici şi ca pe unii ce nu 
trebuia să sufere de o sminteală înainte de vreme, deoarece nu ştiau exact 
cine şi de unde este Emanuel. Căci nu întrece cinstirea mea numai pentru că 
vor fi admirate mai mult cele privitoare la El, nici pentru că se botează mai 
mulţi la El, ci pentru că va urca la o slavă care se cuvine lui Dumnezeu. 
Fiindcă El trebuie să crească în mărire şi să urce prin adaosuri neîncetate de 
minuni, ca să Se arate lumii mereu mai mare şi mai strălucitor. Iar eu trebuie 
să mă micşorez, rămânând în cele ce sunt văzut că mă aflu şi nedepăşind 
măsura celor date mie, coborând cu atât mai mult, cu cât Acela va creşte 
pururea în slava în care se înalţă şi va fi ridicat 318 . 

Acestea ni le tâlcuieşte fericitul Botezător. Dar cuvântul va înainta cu 
folos prin pilde, înfaţişându-ne şi mai clar înţelesul celor spuse. Pomul sădit 
în pământ are două dimensiuni: deasupra îşi întinde ramurile verzi, împin- 
gându-le de la început mereu spre înălţime. Dacă vede cineva pe altul ca pe 
un pom, şi pe sine se cunoaşte ca pe o plantă vecină, spunând aceasta despre 
sine: "Acela trebuie să crească, iar eu să mă micşorez", nu va socoti că i se 
aduce vreo pagubă aceluia când este gândit ca o plantă vecină, nici vreo 
scurtare a măsurii proprii, ci se afirmă prin aceasta numai o micşorare a chi- 


318. Hristos era văzut de Sfântul Ioan Botezătorul că va creşte la nesfârşit în slava Lui 
văzută de oameni, pentru că Dumnezeirea pe care Şi-o va descoperi e nesfârşită. Iar el, 
rămânând în ceea ce i s-a dat, va apărea tot mai mic faţă de slava tot mai mult revelată a 
Aceluia. 

) 

pului în care, deşi creşte, se arată mereu mai mic. Ca o pildă înrudită, poţi 
înţelege iarăşi şi pe cea dată de cel ce, arătând că soarele e cel mai important 
dintre stele, zice: "Acela trebuie să crească, iar eu să mă micşorez". In timp 
ce prin ceaţa nopţii, în care stăpâneşte întunericul, luceafărul îşi arată stră¬ 
lucirea aurie şi se vede în toată lumina şi pe drept cuvânt este admirat, când 
începe soarele să-şi anunţe tăria şi să se arate într-o lumină moderată, 
luceafărul e copleşit de soarele mai mare şi cedează pe încetul locul priso¬ 
sinţei aceluia. Dar şi Evanghelistul spune, precum se cuvine, cuvântul lui 
Ioan, trăind şi el ceea ce zice acela că a trăit 


CAPITOLUL 2 

FIUL NU ESTE DINTRE CEI FĂCUŢI, CI ESTE MAI PRESUS DE TOŢI, 
CA DUMNEZEU DIN DUMNEZEU, DUPĂ SPUSA: 

"Cel ce vine de sus este deasupra tuturor " (In 3, 31 ) 319 

Nu e nimic mare, nici cu totul minunat, dacă Hristos depăşeşte slava 
umanităţii. Căci nu ajung hotarele slavei Lui numai până la oameni, ci este 
mai presus de toată creaţia. Ca Dumnezeu, El este deasupra tuturor celor 
făcute, nefiind numărat între ele, ci este ridicat peste toate şi stăpâneşte în 
mod propriu lui Dumnezeu peste toate. Şi arată şi cauza, dezaprobând pe cel 
ce se împotriveşte şi aducând la tăcere pe cel ce se opune. "Cel ce vine de 
sus", zice, adică Cel ce odrăsleşte din rădăcina de sus, păstrând nobleţea firii 
părinteşti în mod natural în Sine, va avea în mod recunoscut existenţa mai 
presus de toate 320 . Căci ar fi cu neputinţă să nu se vadă că Fiul e astfel cum 
se înţelege, în ce priveşte demnitatea, Cel ce Da născut pe El. Fiindcă Fiul, 
Care se distinge prin identitatea firii, ca strălucire şi pecete a Tatălui, cum ar 
fi mai mic în slavă decât El? Căci în acest caz, s-ar dezbrăca Tatăl însuşi de 
cinstea Lui de Tată în Fiul şi, socotind pe Fiul mai mic, am jigni pecetea 
Născătorului 321 . 


319. Cel ce vine din suprema înălţime nu are nimic deasupra Lui, adică nici o cauză de 
care depinde. Fiind deasupra tuturor, toate depind de El. In filosofiile panteiste (în toate 
fîlosofiile) şi în religiile necreştine, nu e nimic nesupus legilor, cărora le sunt supuse toate. Nu 
e de fapt nimic deasupra tuturor. De aceea totul este inexplicabil. De unde sunt toate? Dacă 
toate sunt într-o dependenţă, de cine depind în ultimă instanţă? 

320. Fiul, fiind de sus, e deasupra tuturor, nedepinzând de nici o cauză superioară Lui. 
Dar aceasta nu înseamnă că e singur. El este deasupra tuturor, pentru că e una în fiinţă cu 
Tatăl, din Care odrăsleşte ca dintr-o rădăcină, nefiind mai mic ca El. Dumnezeu are în Sine 
totul şi pentru că are în Sine iubirea care dă fericirea. 

321. Dacă am socoti pe Fiul mai mic decât pe Tatăl, deci nefiind şi El necreat, necauzat 
de ceva superior Lui, n-am vedea în Fiul calitatea de Tată a lui Dumnezeu, adică L-am priva de 

Socotesc că acest lucru este evident tuturor. De aceea s-a şi scris ca toţi 
să cinstească pe Fiul precum cinstesc pe Tatăl 322 . Cel ce nu cinsteşte pe Fiul 
nu-L cinsteşte nici pe Tatăl (In 5, 23). Iar Cel ce e împodobit cu cinstiri de 
măsură egală cu ale Tatălui, pentru că este din El după fire, cum nu S-ar 
înţelege ca depăşind fiinţa celor create? Aceasta înseamnă: "Este deasupra 
tuturor". 

Dar simt iarăşi că mintea celor ce luptă împotriva lui Hristos nu se va 
linişti nicidecum, ci, nefiind înfrânaţi la gură, vor ajunge să zică, în concluzie, 
şi aceasta: Când fericitul Botezător spune că Domnul vine de sus, ce raţiune 
ne va sili să presupunem că El vine din fiinţa Tatălui, o dată ce a spus că a 
venit "de sus", şi nu mai degrabă "din ceruri", sau din superioritatea Lui faţă 
de toate, ca prin aceasta să se înţeleagă şi să se spună că e "deasupra tutu¬ 
ror"? Când deci ne atacă cu astfel de raţionamente, să audă iarăşi: Nu vom 
urma unor astfel de raţionamente ale voastre, ci mai degrabă dumnezeieştii 
Scripturi şi celor sfinte scrise în ea. Să cercetăm deci cum definesc ele înţele¬ 
sul cuvântului "de sus". Să audă deci pe unul dintre purtătorii de Duh, zicând: 
'Toată darea cea bună şi tot darul desăvârşit de sus este, pogorându-se de la 
Părintele luminilor" (Iac. 1,17). Iată spunându-se direct că "de sus" înseamnă 
"de la Tatăl". Căci neştiind nimic altceva care să fie deasupra celor create, 
decât firea negrăită a lui Dumnezeu, el spune că I se cuvine să fie "de sus". 
Fiindcă toate celelalte stau sub jugul robiei, singur Dumnezeu e ridicat peste 
starea de-a fi stăpânit, şi împărăteşte. De aceea, El este cu adevărat deasupra 
tuturor. Iar Fiul, fiind Dumnezeu şi din Dumnezeu după fire, nu e în afară de 
această strălucire. Iar dacă socotiţi că "de sus" trebuie înţeles "din cer", să se 
spună cuvântul şi despre orice înger şi despre orice Putere spirituală. Căci 
vin la noi din ceruri şi se suie şi coboară, cum zice, "peste Fiul Omului" (In 
1, 51). Deci, ce-1 mână pe fericitul Botezător să atribuie numai Fiului, în mod 
excepţional, ceea ce este propriu multora, şi să spună numai despre El, ca sin¬ 


ea şi am jigni pe Tatăl, nerecunoscându-I această calitate. Tatăl e mare dacă şi Fiul e tot aşa de 
mare ca şi El, şi nu e mai mic, cum spuneau arienii. Tatăl e mare pentru că a putut naşte altă 
Persoană tot aşa de mare ca şi El. Cele din care nu ies decât lucruri mai mici nu sunt nici ele 
foarte mari. Un om care n-ar putea naşte oameni egali cu el, ar fi mai mic decât s-ar arăta că 
este prin naşterea altor oameni. 

322. Cei ce nu cinstesc pe Fiul nu cinstesc nici pe Tatăl. Acest lucru e tot aşa de adevărat 
ca şi reversul. Căci Tatălui nu-I place să nu fie cinstit Fiul Lui. în acest caz, nici El n-ar fi cinstit. 
Cine nu cinsteşte pe tatăl cuiva nu-1 cinsteşte nici pe acela, şi invers. Personalismul creştin e 
străin de individualism, sau de confundarea persoanelor în masă. Cinstirea fiecărei persoane e 
legată de cinstirea unei alte persoane cu care se află într-o legătură specială. Deci s-ar putea 
spune că cinstirea lui Dumnezeu e legată cu cinstirea tuturor oamenilor, căci El i-a creat pe toţi. 

Cinstirea oamenilor în general, precum şi cinstirea unei persoane umane sunt legate de 
cinstirea Fiului Unul-Născut Sunt grade deosebite în care cinstirea unuia e legată de cinstirea 
altora. 

gurul Care pogoară din cer: "Cel ce vine de sus"? Ar trebui să facă aceasta 
comună şi altora, spunând: "Cei ce vin din cer sunt deasupra tuturor". Dar 
ştie că spusa aceasta trebuie aplicată numai Fiului, ca Celui ce odrăsleşte din 
Rădăcina cea mai de sus. 

Deci "de sus" nu înseamnă "din cer", ci se va înţelege, precum am spus, 
în mod binecredincios şi adevărat. Căci, cum va fi deasupra tuturor, dacă "de 
sus" n-ar însemna "din Tatăl", ci mai degrabă din cer? Dacă ar fi aşa, fiecare 
dintre îngeri ar fi deasupra tuturor şi ar veni de acolo; şi fiecare, scăpând de 
numărarea între celelalte, peste care dintre acestea se va afla? 323 Sau, cum va 
mai rămâne cuvântul "toate" conţinând exact ceea ce voieşte să însemne, o 
dată ce o aşa de mare mulţime de îngeri ar fi în afară (de ele) şi ar desfiinţa 
înţelesul cuvântului "toate"? Căci n-ar mai fi toate, aflându-se în afară, cei ce 
erau în toate 324 . 

Dar venind Cuvântul, Care luminează în mod negrăit din Tatăl 325 , având 
naşterea proprie de sus, şi existând ca dintr-un izvor din fiinţa Tatălui, nu va 
nedreptăţi pe nici una dintre toate, evitând să fie considerat între toate ca o 
parte, ci va fi mai degrabă deasupra tuturor, ca Altul decât ele, prin fire, şi prin 
puterea cuvenită Dumnezeirii, şi prin altele din proprietăţile Celui ce Da născut. 

Dar vor spune poate, zăpăciţi de absurditatea consecinţelor: Dacă "de 
sus" nu e una cu "din ceruri", aceasta ar arăta superioritatea Lui faţă de toate. 
Să cercetăm deci mai exact înţelesul acestei spuse, ca să vedem iarăşi la ce 
rezultat absurd îi duce acest raţionament. Mai întâi este cu totul necugetat şi 
contrar cunoştinţei adevărate a spune că Fiul vine din demnitatea Lui, ple¬ 
când ca dintr-un loc şi, fiind El însuşi unul, porneşte din starea Lui superioară 
spre o existenţă deasupra tuturor 326 . Pe lângă aceasta, şi eu i-aş întreba 


323. A fi Fiul "de sus" înseamnă a fi din Dumnezeu, ca rădăcină mai presus de toate, a fi 
din fiinţa Tatălui. Nu înseamnă a fi numai asemenea îngerilor din cer. Căci cerul este o altă 
ordine creată. Spunându-se despre îngeri că vin din cer, nu se înţelege prin aceasta că vin "de 
sus", de la ceea ce e mai presus de toate, sau de la Dumnezeu, Care nu depinde de nimic, ci 
de Care depind toate. îngerii se numără între creaturi, deci nu sunt mai presus de toate. Dar 
Fiul lui Dumnezeu nu se numără între toate, nu e unul dintre toate, nu trebuie să ne gândim 
şi la altele, gândind la El. El poate exista fără toate, cum nu poate nici una dintre ele. 

324. Dacă fiecare din mulţimea de îngeri ar fi peste "toate", deci în afară de toate cele ce 
sunt sub El, cum ar mai fi El peste toate? Dacă cele stăpânite n-ar mai fi "toate", cum n-ar fi un 
haos, căci ar fi o mare mulţime de existenţe independente? Cum ar fi fiecare dintre ele cauza 
sa proprie, neîncadrată în unitatea supusă unei supreme existenţe conştiente, creatoare şi atot¬ 
puternice? 

325. Cuvântul, Care Se naşte din Tatăl, Se naşte ca o lumină din El, ca Lumina prin exce¬ 
lenţă, căci dacă Dumnezeu n-ar fi un Tată din Care răsare Cuvântul, sau Fiul, n-ar arăta că are 
un sens, că are în El iubirea şi comunicarea din şi pentru iubire. 

326. în afirmarea că Hristos este una cu existenţa din care porneşte şi, desprinzându-Se 
din ea, tinde să câştige o poziţie mai presus de toate, după ce a avut în acea unitate o superio- 

foarte bucuros: Superioritatea Fiului faţă de toate o vom socoti fiinţială şi de 
nerăpit de la El sau dobândită din afară în sensul unui accident? De vom 
spune că are superioritatea dobândită şi trebuie văzută printre demnităţile 
adăugate, va fi nevoie să se mărturisească pe lângă aceasta că Unul-Născut 
putea fi vreodată şi lipsit de slavă, şi, cum spun ei, să fie dezbrăcat de harul 
dobândit şi păgubit de calitatea de-a fi mai presus de toate şi de-a se arăta 
golit de superioritatea pe care în parte i-o admiră, dacă poate pierde acciden¬ 
tul care nu ţine de fiinţa subiectului. Va fi deci prezentă în Fiul o putinţă de 
prefacere şi de schimbare. Şi va fi dezminţit Psalmistul, care-L cântă pe El 
prin cuvinte deşarte: "Cerurile vor pieri, iar Tu vei rămâne şi toate ca o haină 
se vor învechi şi ca pe un veşmânt le vei schimba şi se vor schimba, iar Tu 
Acelaşi eşti şi anii Tăi nu vor înceta" (Ps. 101,27-28). Căci cum va fi Acelaşi, 
odată ce împreună cu noi scade spre cele rele prin schimbări? In zadar Se 
afirmă în acest caz şi El însuşi,, zicând: "Vedeţi, vedeţi că Eu sunt şi nu este 
Dumnezeu afară de Mine" (Is. 45,5). Dar cum nu se vor urca şi la Tatăl însuşi 
pătimirile Celui Născut, dacă este Pecetea şi Chipul întocmai al Lui? Va fi deci 
schimbător şi Dumnezeu-Tatăl şi va avea prin adaos superioritatea faţă de 
toate 327 . Să nu mai vorbesc despre celelalte. Căci Arhetipului îi sunt în mod 
necesar proprii cele ale Chipului. Dar, temându-se de asemenea grave con¬ 
secinţe şi absurdităţi ale gândirii lor, vor spune că nu are superioritatea 
dobândită, ci mai degrabă fiinţială şi cu neputinţă de pierdut Dar atunci, cum 
nu sunteţi, chiar fără voie, de acord cu noi, că Fiul, fiind de o fiinţă cu Dum¬ 
nezeu după fire, este deasupra tuturor şi de aceea vine numai din fiinţa lui 
Dumnezeu-Tatăl? Căci dacă nu e nimic din cele create care să nu fie înlănţuit 
în puterea universului, iar Fiul este mai presus de toate, ca Altul decât toate 
şi ca având superioritatea fiinţială faţă de toate şi nefiind Acelaşi prin fire cu 
toate, cum n-ar fi Dumnezeu adevărat? Căci Cel ce este în mod fiinţial în afară 
de mulţimea făpturilor şi nu face parte dintre cele create, ce ar fi altceva decât 
Dumnezeu? Fiindcă nu vedem nimic intermediar în ceea ce priveşte raţiunea 


ritate faţă de toate, este o concepţie panteistă. Venirea lui Hristos şi arătarea Lui ca Cel mai pre¬ 
sus de toate nu este în această concepţie decât o actuali 2 are a unei superiorităţi virtuale, care 
nu aduce nimic nou existenţei la care vine. Fie că e virtual, fie că e actual deasupra tuturor, de 
fapt e dedesubtul tuturor. în general, panteismul nu aduce nimic nou existenţei, ci orice noutate 
e o amăgire. Toate rămân închise în legile care le stăpânesc. Dacă în panteism universul in¬ 
conştient stăpâneşte fiinţele conştiente, în creştinism universul e pentru relaţiile libere şi iubitoare 
dintre acestea. Nu oamenii sunt pentru univers, ci universul pentru oameni, ca, prin cunoaşterea 
acestuia de către ei, iubirea dintre ei să sporească la nesfârşit şi, prin aceasta, şi cunoaşterea lui 
Dumnezeu şi relaţia lor de iubire cu Dumnezeu. Numai aşa universul are un sens. 

327. Dacă Fiul nu e Fiu adevărat, adică e supus schimbării, trebuie să fie şi Tatăl Lui 
supus schimbării. Deci nu mai este nici Tatăl un Dumnezeu adevărat. Dacă Fiul nu e Fiu ade¬ 
vărat, Dumnezeu nu e Tată. Şi dacă e Fiu adevărat, dar e schimbător, Tatăl nu va fi Dumnezeu, 
cum nu e Dumnezeu nici în cazul în care nu e Tată, căci e lipsit de iubire. 


) 

fiinţei subzistente. Există doar creaţia stăpânită, şi peste ea se înţelege 
Dumnezeu 328 . Deci, dacă Fiul este Dumnezeu după fire şi S-a născut în mod 
negrăit din Dumnezeu-Tatăl, termenul "de sus" indică firea Născătorului şi 
că Unul-Născut este mai presus de toate, ca Unul ce este născut din Ea. 


328. Aici se pune în relief importanţa fiinţei. Sunt în fond două feluri de fiinţe: cea dum¬ 
nezeiască, necreată, Care nu depinde de nimic, şi fiinţele create, dependente de fiinţa dum¬ 
nezeiască şi aflate într-o solidaritate întreolaltă, fiind dependente una de alta. Fiinţa creată de 
cel mai înalt grad este cea omenească Dar ea se află într-o legătură interioară, într-o înrudire 
cu celelalte feluri de fiinţe create. Omul, având o fiinţă compusă din substanţa spirituală şi cea 
materială, are nevoie de toate felurile de substanţe create, fără să treacă în ele. Are nevoie de 
apă, de aer, de plantele ce cresc din pământ Fiinţa dumnezeiască e neschimbată şi n-are ne¬ 
voie de altele pentru că are în ea bunătăţile infinite. Dar, deşi n-are nevoie de ele, Se face de 
folos feluritelor fiinţe create. Dar fiinţele nu există decât în ipostasuri. Poate numai materia 
anorganică nu stă în ipostasuri. Ipostasurile conştiente sunt persoane. Fiinţa omenească se 
poate folosi prin persoane de cea dumnezeiască şi, tot prin persoane, cea dumnezeiască Se 
face de folos celei omeneşti, pe lângă folosul ce i-1 aduce fără voia aceleia. 

O fiinţă intermediară între fiinţa necreată şi fiinţele create nu există. Dar fiinţa omenească 
creată se poate umple tot mai mult de puterile fiinţei necreate, fără să devină prin aceasta şi 
fiinţa creată, necreată. Dar între cele două fiinţe existente, dumnezeiască sau necreată şi cea 
creată, nu poate fi nici o despărţire totală, o dată ce fiinţa creată este adusă la existenţă şi e 
susţinută în existenţă şi promovată prin Cea care a creat-o. Ea îi comunică fiinţei create din ale 
Sale, dar nu pe Sine însuşi. 

S-ar putea aduce aceste două precizări în problema raporturilor între fiinţe: 

a. Felurile fiinţei create fac parte dintr-un tot variat Se pot numi de aceea "toate", având 
nevoie unele de altele şi de fiinţa necreată a lui Dumnezeu, Care nu face parte în mod invo¬ 
luntar din acest tot ci Se află deasupra lui, dar îi este de folos în crearea, în întreţinerea şi în 
creşterea lui, arătându-1 deplin dat de El. 

b. în acest tot omul are o poziţie specială. Având ca parte a fiinţei lui şi spiritul, el se 
foloseşte în mod conştient şi liber de toate celelalte, de care, pe de altă parte, are nevoie. El 
descoperă şi prelucrează conştient şi liber forţele acelora de care are nevoie. Dar ele se pot 
afla şi într-o relaţie liberă şi conştientă cu fiinţa dumnezeiască, nu numai într-una inconştientă 
şi involuntară, ca celelalte. Sau Aceea exercită o atracţie asupra lui, cel puţin în forma aspiraţiei 
spre infinit care-1 face să descopere alte forţe ale lumii şi să le prelucreze şi să le folosească. 
El este un intermediar între Dumnezeu şi lume. Universul există astfel pentru el, nu el, pen¬ 
tru univers. Şi pentru că nu universul însuşi s-a dat spre folosul omului, înseamnă că este 
Cineva conştient şi cu totul superior care i l-a dat dintr-un interes, din iubire faţă de el şi pen¬ 
tru promovarea legăturii între oameni. Dar omul, trebuind să folosească universul pentru 
trupul lui, trebuie să-l şi cunoască. Şi, înaintând în cunoaştere, înaintează şi într-o cunoaştere 
a cauzei superioare a universului şi, prin aceasta, se spiritualizează el însuşi şi transfigurează, 
sau spiritualizează universul, lucru ce se va desăvârşi în viaţa viitoare. Dar însuşi Dumnezeu, 
prin Fiul Său, primind trupul omenesc, acceptând cu voia nevoile materiale ale lui şi transfi¬ 
gurând trupul şi universul până la vederea clară a lui Dumnezeu de către oameni, îi vine omu¬ 
lui, în aceasta, în ajutor. Astfel, creştinismul dă tuturor un sens, cum nu dă nici ştiinţa, luată în 
ea însăşi. 

"Cel ce este de pe pământ este pământesc 
şi de pe pământ grăieşte " (In 3, 31) 

Omul originar din pământ nu poate grăi cu aceeaşi putere de convingere 
ca Dumnezeu Cel ce este peste toate. Căci va grăi ca un om din pământ şi va 
avea numai un rol de sfătuitor, lăsând toate frânele în voinţa de a crede a celor 
pe care îi învaţă. Dar Cel ce vine de sus ca Dumnezeu, folosind cuvântul, prin- 
tr-un har dumnezeiesc şi negrăit îl introduce în urechile celor ce se apropie 
de El. Căci, cu cât este mai înalt, cu atât va lucra mai cu efect Fericitul Bote¬ 
zător spune acestea ucenicilor săi în chip foarte folositor. Şi deoarece îl ve¬ 
deau pe el învins de slava Mântuitorului, din pricina aceasta, minunându-se, 
au venit la el, zicând: "Invăţâtorule, Acela care era cu tine, dincolo de Iordan, 
şi despre Care tu ai dat mărturie, iată, El botează şi toţi vin la El" (In 3, 26). 
De aceea în mod necesar purtătorul de Duh, tăind patima smintelii şi dând 
ucenicilor săi înţelegerea sănătoasă a celor necesare, le explică superioritatea 
Mântuitorului faţă de toţi şi îi învaţă totodată pricina pentru care mergeau toţi 
la El trecând peste botezul numai prin apă şi primind pe cel mai dumnezeiesc 
şi mai desăvârşit, adică prin Duhul Sfânt 

"Cel ce vine din cer este deasupra tuturor" (In 3, 31) 

Aceasta e mărturia, zice, că e foarte mare şi de neasemănat deosebirea 
între cei de pe pământ şi Cuvântul lui Dumnezeu, pogorât de sus şi din cer. 
Ceea ce eu nu sunt în stare să vă confirm şi deoarece cuvântul meu singur nu 
vă ajunge, însuşi Fiul va confirma, mărturisind că cel pământesc se află la o 
distanţă mare de Căpetenia aflată deasupra tuturor. Răspunzând iudeilor 
adversari dreptei credinţe, Mântuitorul a zis: "Voi sunteţi din cele de jos. Eu 
sunt din cele de sus" (In 8, 23). "Jos" spune că este firea celor create, ca una 
ce e supusă şi slujitoare în mod necesar lui Dumnezeu, Care o cheamă la 
existenţă. Iar "sus" zice că este firea dumnezeiască şi negrăită, stăpânitoare, 
ca una ce are sub picioarele ei pe toate cele create, supuse sub jugul ei. Nu 
în zadar fericitul Botezător le-a adăugat pe acestea la cele de mai sus. Căci ca 
să nu fie socotit de ucenicii săi că născoceşte gânduri deşarte şi ca să nu pară 
că din ruşine se declară covârşit de Hristos, şi spune că Acela este mai mare 
şi de sus, iar el este de jos şi de pe pământ, în mod necesar pecetluieşte înţele¬ 
sul celor spuse cu cele pe care le-a spus Mântuitorul şi arată că explicaţia sa 
nu e un pretext deşert, cum puteau socoti aceia, ci dovada adevărului. 

Dar, deoarece în versetul scris se văd şi alte înţelesuri, zice: "Şi 
ceea ce a văzut şi a auzit, aceea mărturiseşte" (In 3, 32) 

Să vorbim deci puţin şi despre aceasta. In fiecare lucru obişnuim să ve¬ 
dem, să prindem ceea ce ni se spune mai ales prin două simţuri principale: 







COMENTARIU LA EVANGHELIA SFÂNTULUI IOAN 


193 


prin văz şi prin auz. Căci, auzind şi privind unele lucruri, noi înşine suntem 
îndemnaţi să vorbim neîndoielnic despre ele. Căutând deci Botezătorul să-i 
convingă pe ucenici să vină la credinţa în Hristos, le spune întocmai ceea ce 
ştie. Dar se foloseşte de cele asemenea nouă pentru ca să înţelegem mai 
potrivit cele dumnezeieşti. Deci zice: "Ceea ce am văzut şi am auzit, aceea 
mărturisesc". 

"Dar mărturia Lui nu o primeşte nimeni " (In 3,32) 

Nu spune acestea fericitul Botezător (anume că Hristos este Dumnezeu 
prin fire şi, venind de sus, este deasupra tuturor) ca unul a cărui mărturie n-o 
primeşte nimeni. Căci mulţi au primit (mărturia) şi au crezut, şi înainte de 
toţi Petru, care a zis: 'Tu eşti Hristos, Fiul lui Dumnezeu Celui viu" (Mt. 16, 
16). Ci vorbeşte ca unul care, cunoscând mai bine ca toţi mărimea Celui ce 
vorbea, numai că nu-şi mişcă capul şi nu-şi loveşte cu dreapta piciorul, 
uimind nebunia celor ce nu-L credeau 329 . 


CAPITOLUL 3 

FIUL ESTE DUMNEZEU ŞI DIN DUMNEZEU DUPĂ FIRE, 

DUPĂ SPUSA: 

"Cel ce a primit mărturia Lui a pecetluit că Dumnezeu 
este adevărat” (In 3, 33) 

Nu s-ar fi putut arăta altfel necredinţa celor ce nu-1 ascultau, dacă nu s-ar 
fi descoperit fapta strălucită a celor ce au crezut. Căci răul se cunoaşte uşor, 
opunându-i-se cele bune, şi cunoştinţa celor bune dă pe faţă cele urâte. Dacă 
deci cineva primeşte cuvintele Celui ce vine de sus, a pecetluit şi a asigurat 
prin înţelegere că firii dumnezeieşti îi este obişnuit şi foarte plăcut să nu 
mintă. Dar din aceasta se face vădit, celor ce văd, contrariul. Căci cel ce res¬ 
pinge credinţa va mărturisi, dimpotrivă, că lui Dumnezeu nu-I este propriu 
adevărul 330 . Dar e de observat iarăşi că cel ce crede scoate pe Dumnezeu din 
deofiinţimea cu creaţia şi, prin cele spuse, îl arată pe Dumnezeu ca fiind 


329. Deşi Botezătorul îi uimise pe cei ce nu credeau, recurgând faţă de necredinţa lor 
chiar la clătinarea capului şi la lovirea piciorului, totuşi ei stăruiau în necredinţă. 

330. Cine minte socoteşte că Dumnezeu însuşi îl îndreptăţeşte la aceasta. Dar un astfel 
de Dumnezeu nu este Dumnezeu adevărat Dumnezeu însă este una cu Adevărul. Tot ce face 
şi spune El este real, deci adevărat. Căci El este Creatorul şi susţinătorul şi promotorul exis¬ 
tenţei celor deosebite de Sine. Cel ce nu crede spusei lui Hristos că e Dumnezeu afirmă impli¬ 
cit că Dumnezeu nu spune adevărul, deci nici nu este una cu Adevărul. Sau îl socoteşte pe 
Hristos ca fiind un Dumnezeu mincinos. 

Dumnezeu după fire. Căci dacă cel ce crede celor grăite de El primeşte 
mărturia pe care El o dă despre Sine însuşi, prin aceasta şi-a confirmat că 
este Dumnezeu adevărat Şi cum n-ar fi cugetat ca Dumnezeu după fire 
Hristos, Cel ce e mărturisit ca adevărat şi prin credinţa în cele spuse de 
curând? Sau, să ne spună iarăşi adversarul: cum se cinsteşte ca adevărată 
firea dumnezeiască, dacă nu s-a primit mărturia Mântuitorului nostru 331 ? 
Căci dacă nu este Dumnezeu după fire, cel ce crede nu-şi va arăta dreapta 
credinţă în firea dumnezeiască, ca adevărată, ci mai degrabă într-una dintre 
creaturi, după ei, cea mai bună 332 . 

Dar, deoarece admiterea declaraţiei că Dumnezeu e adevărat vine din 
credinţa în Hristos, este neîndoielnic vădit că, fiind Dumnezeu, El nu-şi ră¬ 
peşte cinstea de la cei ce îl laudă, purtând în chip mincinos numele de 
Dumnezeu. 

Dar, în mod consecvent, duşmanul adevărului nu va fi de acord cu cuvin¬ 
tele acestea ale noastre, ci va tresări, tăgăduind că Fiul este Dumnezeu după 
fire. Căci va zice iarăşi: Speculezi cu cuvântul şi născoceşti complicate tâlcuri 
strâmbe, refuzând modul simplu şi înţelesul drept Căci Cuvântul lui Dum¬ 
nezeu S-a pogorât din cer, spunând limpede: "Nu vorbesc de la Mine, ci Tatăl 
care M-a trimis, El Mi-a dat poruncă ce să spun şi ce să grăiesc" (In 12, 49); 
şi iarăşi: "Toate cele ce le-am auzit de la Tatăl, le vestesc vouă" (In 15,15). Şi 
însuşi Sfântul Botezător a mărturisit în cele următoare: "Cel pe Care L-a trimis 
Dumnezeu vorbeşte cuvintele lui Dumnezeu" (In 3, 34). De aceea zice de¬ 
spre El: "Cel ce primeşte mărturia Lui a pecetluit că Dumnezeu este ade¬ 
vărat" (In 3, 33). Căci Dumnezeu-Tatăl este adevărat. Deci însuşi Sfântul 
Botezător a mărturisit în cele următoare: "Cel pe Care Da trimis Dumnezeu 
vorbeşte cuvintele lui Dumnezeu" (In 3, 34). Dar tu încerci să întorci spre 
Fiul ceea ce se cuvine Altuia. 

Ce vom spune noi faţă de acestea? Oare Unul-Născut a fost pus între 
Prooroci, împlinind slujirea cuvenită Proorocilor şi nefacând nimic mai mult? 
Cine nu admite fără nici o îndoială că Proorocii ne-au adus cuvintele lui Dum¬ 
nezeu? Apoi, ce ar avea Fiul excepţional dacă împlineşte numai aceasta? Şi 
cum mai este deasupra tuturor dacă e pus între Prooroci şi a fost supus mă- 


331. Cei ce aud mărturia lui Hristos că e Dumnezeu, dar nu cred că El este Dumnezeu, 
îl socotesc pe Dumnezeu că minte. Dar arienii nu mergeau până acolo. Ei admiteau mărturia 
Lui despre Sine ca Dumnezeu, dar o interpretau dându-i alt înţeles. Prin aceasta însă îl făceau 
mincinos. Iar un Hristos Care, pe de o parte, se dă drept Dumnezeu, şi pe de altă parte minte, 
îl face pe Dumnezeu însuşi mincinos. 

332. Cum ar fi cea mai bună creatură aceea care minte dându-se drept Dumnezeu? E în 
aceasta ceva apropiat de ceea ce spune Ernest Renan, care-I atribuie lui Hristos toate calităţile, 
dar nu crede în declaraţiile Lui că e Dumnezeu. 

surii cuvenite slujitorului? Şi de ce se zice în Evanghelii că întrece în slavă pe 
aceia: "Dacă i-a numit dumnezei pe aceia către care a fost cuvântul lui Dum¬ 
nezeu - şi Scriptura nu poate să Se desfiinţată -, despre Cel pe care Tatăl Da 
sfinţit şi Da trimis în lume, voi ziceţi: Tu huleşti, căci am spus: Fiul lui Dum¬ 
nezeu sunt?" (In 10, 35-36)? în acestea Se deosebeşte pe Sine în mod clar de 
ceata Proorocilor şi spune că aceştia au fost numiţi dumnezei pentru că a 
venit către ei cuvântul lui Dumnezeu, dar pe Sine Se declară Fiul lui Dum¬ 
nezeu. Căci Sfinţilor Prooroci li s-a dar un har parţial prin Duhul. Dar în Mân¬ 
tuitorul Hristos a binevoit să locuiască "toată plinătatea Dumnezeirii trupeşte", 
cum zice Pavel (Col. 2, 9). De aceea "din plinătatea Lui noi toţi am luat", cum 
zice Ioan (1,16). 

Deci cum va fi Cel ce dă egal cu cei ce primesc? Sau cum se va pune 
plinătatea Dumnezeirii în treapta celui ce slujeşte? 333 Să vadă deci din aces¬ 
tea la ce hulă îi primejduieşte să ajungă cuvântul lor, şi în ce mod se cuvine 
să înţeleagă cuvântul: "Nu vorbesc de la Mine, ci Tatăl Cel ce M-a trimis, El 
Mi-a poruncit ce să spun şi ce să vorbesc" (In 12, 49) 334 . 

Dar aceasta se va tâlcui mai pe larg la timpul şi locul său. 

Socotesc însă că trebuie să ne ocupăm acum de obiecţiile adversarilor 
împotriva dreptei credinţe şi, faţă de cele ce susţin aceia, să luptăm pentru 
dogmele Bisericii. Deci ei afirmă că Fiul a primit poruncile de la Tatăl şi nu 
a vorbit de la El nimic, ci cele pe care le-a auzit, cum El însuşi zice, acestea 
s-a silit să ni le spună. Admitem ca bună şi aceasta, şi suntem de acord. Căci 
afirmaţia aceasta nu nedreptăţeşte întru nimic pe Fiul în ceea ce este, ci ne 


333. Hristos Se arată şi în aceasta că este Dumnezeu. Căci Dumnezeu numai dă, nu 
primeşte nimic, de nicăieri. Căci nu e nimeni mai presus de El. El e izvorul suprem. El e 
plinătatea căreia nu-i lipseşte nimic. Şi trebuie să fie undeva această plinătate. Dacă toţi şi toate 
ar primi, toate şi toţi ar fi închise în nedeplinătate; nimeni n-ar putea înainta spre o infinitate. 
Nimic n-ar ieşi din nedeplinătatea în care este. Aceasta e marea deosebire între trimiterea lui 
Hristos de către Tatăl şi trimiterea Proorocilor ca slujitori creaţi ai lui Dumnezeu, şi între vor¬ 
birea lor, inspirată de Dumnezeu, despre Stăpânul suprem, şi a Fiului, Care le dăruieşte cele 
comune Lui şi Tatălui, Care vorbeşte despre cele dumnezeieşti ca fiind ale Sale şi ca un Stăpân 
absolut "Ale Tatălui sunt ale Mele, şi ale Mele sunt ale Tatălui". Proorocul nu numeşte ale sale 
cele primite de la Dumnezeu. E Altul Care-1 face să vorbească. Deşi nu se vede în această 
scriere a Sfântului Chirii afirmarea unităţii Persoanei lui Hristos manifestată şi prin firea ome¬ 
nească, afirmare la care a ajuns în polemica purtată cu Nestorie şi care s-a precizat şi mai mult 
la Sinodul IV, de la Calcedon, în toate explicările din lucrare se vede că Hristos e o unică 
Persoană dumnezeiască, venită de sus, din Dumnezeu, Care şi după pogorâre e "deasupra 
tuturor" şi grăieşte, prin cuvinte omeneşti, cele ale Tatălui, adică unirea celor două firi în 
Unicul ipostas al Cuvântului. 

334. Altceva este a fi trimis de Tatăl şi a vorbi cele pe care le vrea Tatăl, decât a fi trimis 
de Dumnezeu Creatorul şi a vorbi cele poruncite de El. A vorbi cele ale Tatălui este una cu a 
vorbi despre ale Sale, însemnând că le are în fiinţa proprie, care e una cu fiinţa Tatălui. Apoi, 
Fiul ştie ce-I place Tatălui. Trăieşte dorinţa de a vorbi împreună cu Tatăl. 

arată mai degrabă cea mai bună împlinire a iconomiei. De aceea, când II aud 
zicând: "Eu şi Tatăl una suntem" (In 10,30) şi: "Cel ce Mă vede pe Mine vede 
pe Tatăl" (In 14, 9), să primească mărturia Lui şi să pecetluiască faptul că 
Dumnezeu-Tatăl este adevărat şi că Fiul grăieşte ceea ce ştie întocmai ca El, 
ca să convingă pe oameni. Astfel, să nu se arate necredincioşi faţă de cuvin¬ 
tele Mântuitorului, Care ne descoperă cele ce sunt de la Tatăl. 

"Căci Cel pe Care L-a trimis Dumnezeu vorbeşte cuvintele 
lui Dumnezeu " (In 3, 34) 

Tatăl ştie că Fiul propriu este după fire la fel (căci aceasta socotesc că în¬ 
seamnă "Una suntem", şi nu altceva), fiind Fiu, şi nu creatură. Iar Fiu numesc 
pe Cel ce este din fiinţa Lui, şi nu doar cinstit cu simplul nume de Fiu. îl ştiu 
că este chipul întocmai a ceea ce îi este propriu Tatălui, încât Fiul e văzut în 
mod desăvârşit în Tatăl, iar Tatăl înfăţişează în El pe Cel ce străluceşte în mod 
negrăit din Sine 335 . Tatăl are în Sine pe Fiul, dar este şi El în Fiul, datorită 
identităţii fiinţei. 

Dacă vei cugeta că acestea sunt eretice, vei scăpa de boala amarnică, şi 
pe noi ne vei elibera de discuţii obositoare. 

Căci "Cel pe care L-a trimis Dumnezeu 
grăieşte cuvintele Lui" (In 3, 34) 

Când se cugetă la înţelesul imediat al cuvintelor, se va spune: Ce este 
minunat în Fiul? Oare nu s-a trimis şi fiecare dintre Prooroci de la Dumnezeu 
şi n-au vestit şi ei cuvintele de la El? De fapt s-a spus şi către grăitorul de 
Dumnezeu Moise: "Şi acum te trimit pe tine în Egipt şi vei spune lui Faraon: 
Acestea zice Domnul" (leş. 8, 1). Iar către preasfântul Ieremia: "Nu zice: eu 
sunt tânăr; căci către toţi la care te voi trimite vei merge şi toate câte ţi le voi 
porunci vei spune" (Ier.l, 7). 

Ce este mai mult în Fiul cel după fire, Care va grăi cuvintele lui 
Dumnezeu deoarece este trimis de El? Se va arăta vouă ca Prooroc, şi nimic 
altceva (precum se pare), în ce priveşte modul slujirii. 


335. Fiul este chipul Persoanei Tatălui, nu al fiinţei dumnezeieşti în general, ci al proprie¬ 
tăţii care îl distinge ca Persoană. Este un chip atât de exact al Tatălui, încât Tatăl Se vede în 
Fiul, şi Fiul în Tatăl. Sunt doi, dar Unul este chipul Celuilalt în aşa fel că nu vedem pe Unul fără 
Celălalt Cu cât semăn mai mult cu tatăl meu, cu atât mai mult sunt văzut în tatăl, şi tatăl în 
mine. Aceasta înseamnă şi o nedespărţire între Tatăl şi Fiul, deşi nu Se confundă Unul cu 
Celălalt 

Dar cuvântul "trimis" îl vei înţelege fie în sensul înomenirii şi venirii în 
această lume cu trupul 336 , fie în sensul mai potrivit Dumnezeirii şi mai vred¬ 
nic de preţuire. Căci n-a ascuns Tatăl în Sine pe Fiul, ci Da făcut să lumineze 
din firea Sa proprie, ca strălucirea din lumină, prin modul negrăit şi de ne¬ 
explicat al naşterii. Aceasta ne-a lămurit-o însuşi Unul-Născut, zicând: "Eu de 
la Tatăl am ieşit şi vin" (In 16, 28). Căci Fiul a ieşit din Tatăl spre o existenţă 
ipostatică proprie, deşi este în El după fire 337 . Şi ceea ce înseamnă în acel 
plan ieşire, aici o arată prin faptul de-a fi fost trimis 338 . Deci, precum zice, 
Cuvântul care Sa arătat şi a strălucit din Tatăl, ca Cel ce este Dumnezeu şi 
din Dumnezeu, Se foloseşte de cuvintele cuvenite lui Dumnezeu. Dar cuvin¬ 
tele cuvenite lui Dumnezeu sunt adevărate şi ferite de orice pată. Deci "Cel 
ce a primit mărturia Mântuitorului a pecetluit faptul că Dumnezeu este 
adevărat" 339 (sau că este Dumnezeu adevărat), fiindcă este în mod real 
Dumnezeu după fire. 

"Căci nu dă Duhul cu măsură" (In 3, 34) 

Ascute acum cât mai mult urechea, ca să te minunezi iarăşi cu noi de 
înţelepciunea trează a Sfinţilor. Căci a spus despre Fiul şi că a fost trimis de 
Dumnezeu ca să grăiască cuvintele Lui. Dar dacă se rămâne la înţelesul ime- 


336. Venirea Fiului în lume cu trupul, pe care Şi l-a făcut propriu, înseamnă o pogorâre a 
Lui: El îşi însuşeşte, ca Persoană, tot ce are omul care face parte din lume. El cinsteşte prin 
aceasta simţirile umane legate de lume, slăbiciunile, durerile, modul de vorbire, de contact cu 
oamenii. E apropiat la maximum de noi. Dar prin aceasta şi purifică, înalţă şi aprofundează 
toate cele ale omului. 

337. A ieşit spre o existenţă personală sau concretă proprie fără să Se despartă de Tatăl 
prin fiinţă. Numai în persoană fiinţa există în mod concret Numai în persoane îşi arată fiinţa 
bogăţia şi varietatea implicate în ea. Fiinţa dumnezeiască nu Şi-ar fi arătat bogăţia şi bucuria 
relaţiilor iubitoare dacă n-ar fi existat concret într-un Tată, Care naşte pe Fiul şi purcede pe 
Duhul Sfânt. Iubirea proprie fiinţei dumnezeieşti nu se arată ca un fapt concret decât prin uni¬ 
tatea ei şi prin deosebirea în Persoane. 

338. Dacă n-ar fi "ieşit" în planul etern ca Persoană din Tatăl, n-ar fi putut fi "trimis" ca 
Persoană deosebită în lumea creată. Dar nici prin această trimitere după fiinţă, Fiul nu iese din 
Tatăl. Precum e unit cu Tatăl după fiinţa dumnezeiască, dar distinct ca Persoană, aşa Se uneşte 
cu noi prin firea omenească asumată, dar rămâne distinct ca Persoană între persoanele umane. 
Numai aşa poate fi iubire: prin unitatea de fiinţă şi deosebirea personală. Pogorârea Fiului ca 
Persoană la starea de Subiect al simţirilor omeneşti dovedeşte şi mai mult că Tatăl nu vrea să-L 
ţină ascuns în Sine. Precum, născându-L acolo, arată iubirea ca realitate în Sine, aşa, trimi- 
ţându-L în lume, arată iubirea Sa faţă de umanitatea creată. 

339. Chiar făcându-Se om, Fiul lui Dumnezeu Se foloseşte tot de cuvintele dumnezeieşti, 
sau de înţelesurile lor, după care au fost create cele din lume. Căci acestea au fost din veci în 
El. Dar Fiul exprimă aceste înţelesuri sau raţiuni prin organe omeneşti, în mod sonor. Dacă 
n-ar fi aceeaşi Persoană dumnezeiască, chiar întrupându-Se, umanitatea n-ar fi ridicată la 
modul dumnezeiesc. 

diat al cuvântului, e văzut în măsura Proorocului, precum am spus adineauri. 
Dar acum II ridică din egalitatea cu ei, dând să se înţeleagă prin acest unic 
semn că e o mare deosebire, mai bine-zis una incomparabilă, între El şi 
aceia 340 . Căci e cu neputinţă, zice, ca cei ce au primit Duhul cu măsură, să-L 
dăruiască şi altuia. Fiindcă n-a fost vreodată un sfânt dăruitor de Duhul Sfânt 
altui sfânt. Ci Fiul îl dăruieşte tuturor ca din plinătatea Lui. Deci nu-L dă cu 
măsură, nici nu are, ca aceia (ca Proorocii), o mică parte a Duhului, şi aceas¬ 
ta prin împărtăşire 341 . Căci, fiindcă S-a arătat şi Dăruitor (al Duhului), e vădit 
că îl are întreg în Sine în mod fiinţial 342 . 

Deci, având o astfel de superioritate faţă de aceia (de Prooroci), nu vor¬ 
beşte ca unul dintre aceia cele de la Dumnezeu, ci grăieşte cuvintele cuveni¬ 
te lui Dumnezeu, ca Cel ce este Dumnezeu din Dumnezeu. 

Şi nu se opune nicidecum celor spuse faptul că unii socotesc că Duhul 
S-a dat unora prin mâinile Apostolilor. Căci credem că aceştia sunt mai de¬ 
grabă invocatorii Duhului, decât dăruitorii Lui. Fiindcă şi fericitului Moise nu 
i s-a poruncit să dea din Duhul existent în el, căci aceasta ţinea numai de pu¬ 
terea lui Dumnezeu, şi El a spus că Moise trebuie să-şi alăture pe cei şapte¬ 
zeci, promiţând că El va lua din Duhul aflat în Moise şi-l va pune în ei (Num. 
11, 17). Căci ştia că numai lui Dumnezeu I se cuvine să săvârşească cele 
demne de Dumnezeu 343 . 


340. Hristos face slujbă de prooroc, comunicând cuvintele dumnezeieşti în formă ome¬ 
nească. Dar chiar în această comunicare arată că El este Fiul lui Dumnezeu, şi nu un slujitor 
al lui Dumnezeu. Căci Cel ce îl trimite e Tatăl Lui, şi nu un Stăpân. Iar aceasta se vede mai pre¬ 
cis în ceea ce se va spune acum, anume că nu dă Duhul cu măsură. 

341. Dă şi episcopul preotului pe Duhul Sfânt, sau, împreună cu alţi episcopi, îl dă unuia 
hirotonit de ei ca episcop, sau preotul, credincioşilor, mereu, prin Sfintele Taine. Dar nu-L dau 
de la ei. Propriu-zis Hristos îl dăruieşte prin ei. Căci numai Hristos îl dăruieşte de la Sine, pen¬ 
tru că numai El îl are de la Sine, deci fără măsură. Fiul Tatălui îl are întreg, în plinătatea Lui, 
de aceea oamenii dau Duhul împărtăşindu-se de El de la Hristos, deci având pe Hristos în ei 
ca suprem Dăruitor. Duhul Sfânt, ca putere de viaţă adevărată, Care ne ridică peste viaţa 
trecătoare, nu poate fi decât de la Dumnezeu. 

342. Fiul, fiind supremul Dăruitor al Duhului, îl are de la Sine. Iar avându-L în Sine, prin 
aceasta îl are întreg, în plinătatea Lui. Căci altfel, ar căuta să întregească Duhul pe Care-L are 
prin primirea de la altul. Episcopii, preoţii, credincioşii caută mereu să obţină mai mult din 
Duhul, neavându-L de la ei, deci neavându-L întreg. Dar mai ales când dau Duhul altora, tre¬ 
buie să-L ceară Tatălui şi prin Hristos. în aceasta se vede că Cel ce îl dă prin ei este Hristos. 

343. Hristos dă Apostolilor din Sine Duhul, prin Care vor ierta păcatele (In 20,22-23). Dar 
Duhul nu Se desparte niciodată de Hristos. Deci, de câte ori Apostolii şi urmaşii lor vor ierta 
păcatele, Hristos va fi, prin Duhul Său, Cel prin Care vor face aceasta: Hristos va lucra în ei prin 
Duhul Său. Hirotonia este acordarea calităţii de a fi persoanele prin care, prin Duhul Sfânt 
chemat de fiecare dată de către ele, Hristos va lucra de fiecare dată. Episcopul, preotul cer 
Duhul pentru a-L da altora. Duhul le dă dorinţa şi puterea de a cere cu efect Duhul pentru alţii. 
Lucrarea lui Hristos prin Duhul Sfânt nu e absentă niciodată în Tainele săvârşite de episcopi şi 
preoţi, cum n-a fost absentă lucrarea lui Dumnezeu nici în instituirea celor şaptezeci prin Moise. 

CAPITOLUL 4 

ÎN FIUL, CELE PROPRII LUI DUMNEZEU ŞI TATĂL 
NU SUNT PRIN PARTICIPARE, CI FIINŢIAL ŞI DUPĂ FIRE 

"Tatăl iubeşte pe Fiul şi toate le-a dat în mâna Lui" (In 3, 35) 

Fiindcă a spus că Fiul, fiind Dumnezeu, nu poate să Se folosească de alte 
cuvinte decât de cele de care s-ar folosi şi Cel ce Da născut, adică de cele 
adevărate (căci zice că "Cel pe care Da trimis Dumnezeu grăieşte cuvintele 
Lui"), explică aceasta şi zice: 'Tatăl iubeşte pe Fiul". Nu vom omite deci să 
îmbrăcăm pe Dumnezeu şi Tatăl într -0 cinste egală cu a Celui născut din El. 
Nu îl vom jigni, încununând cu o slavă cuvenită lui Dumnezeu pe Moşteni¬ 
torul fiinţial al bunătăţilor Tatălui 344 , căci "iubeşte pe Fiul". Se va dezveli în 
faţa noastră slava Lui în Fiul slăvit, căci, în caz contrar, se va acoperi. Şi să nu 
nesocotească cineva că are pe Fiul Său ca moştenitor al unicei şi singurei 
demnităţi cuvenite lui Dumnezeu. "Căci toate le dă în mâna Lui", adică este 
în puterea Fiului 345 tot ce este fiinţial în Tatăl. Căci numeşte "mână" în aces¬ 
tea puterea, aşa cum se zice printr-unul dintre prooroci: "Mâna Mea a întărit 
cerul" (Ps. 32, 6). Se spune aceasta în loc de putere. Dar Fiul are în Sine ceea 
ce e propriu Tatălui nu prin împărtăşire, deşi se spune că Tatăl I-a dat-o (alt¬ 
fel ar avea dumnezeirea câştigată, şi nu prin fire). Tatăl îi dă astfel Fiului toate 
ale Sale, precum şi omul e cugetat că dă pruncului născut din el cele proprii 
umanităţii, sau precum se zice de foc că dă căldurii ce iese din el energia care 
e proprie firii lui. Iar ceea ce se dă nu produce nici o pagubă celor ce dau. 
Căci nu se produce nici o împărţire sau tăiere în cele cugetate ca dând. Dar 
şi ceea ce se arată că primeşte nu se face prin aceasta mai puţin preţuit 346 . 
Căci acestora li se spune numai din cine sunt, şi în cele născute se vede 


344. Nu vom jigni pe Tatăl dându-I aceeaşi cinstire ca Fiului. De această jignire a Tatălui 
se temeau arienii, care ţineau să vadă pe Fiul mai mic decât pe Tatăl. Fiul este aşa de mare, 
încât nu greşim socotindu-L pe Tatăl egal cu El. Nici un tată nu vrea să aibă un fiu mai mic ca 
el. E cea mai mare bucurie a cuiva să aibă un fiu. Şi în înălţimea fiului se vede înălţimea tatălui. 
Un fiu, dacă are defecte, aceste defecte se repercutează asupra tatălui, micşorându-i calitatea 
de tată. 

345. Se poate înţelege prin aceasta că nu numai puterea Fiului se vede în Tatăl, ci şi pu¬ 
terea Tatălui, în Fiul. Căci Tatăl în unire cu Fiul are totul. Sau că puterea Tatălui se arată în 
Fiul, ca în mâna Sa. Numai fiind Treime, Dumnezeu e Dumnezeu cu adevărat. Nu s-ar putea 
vedea puterea reală a unui tată omenesc dacă n-ar avea un fiu. Şi, în general, puterea mea e 
posibilă prin comuniunea mea cu altul. 

346. Rodnicia dumnezeiască se arată în egala importanţă între Cel ce naşte şi Cel Născut. 
Şi aceasta are loc şi în făpturi. Fiul nu e de importanţă mai mică decât tatăl, sau căldura decât 
focul ce-o produce. înmulţirea nu împuţinează valoarea celor ce se ivesc prin ea. Fiinţa nu 
descreşte dacă ipostasurile purtătoare ale ei se înmulţesc. 

însuşirea naturală, care arată ce este prin fiinţă cel ce naşte şi care luminează 
lucrarea cea după fire a izvorului lor 347 . Acestea se dau ca pilde. Dar Dum¬ 
nezeu este mai presus de acestea. De aceea, nu vom acuza pe om pentru 
slăbiciunea cuvântului lui. Căci "slava lui Dumnezeu o ascunde cuvântul", 
precum s-a scris (Pilde 25, 2). Căci, dacă vedem ca prin oglindă şi prin ghici- 
tură şi înţelegem în parte, cum nu ne vom arăta mai slabi prin cuvintele limbii? 
Vei înţelege deci în mod binecredincios cuvântul său în sensul că toate s-au 
dat Fiului de către Tatăl, sau cuvântul se aplică iconomiei întrupării în aşa fel, 
încât să nu se refere la darea şi primirea proprietăţilor firii, ci ca să se arate 
stăpânirea Fiului peste toate cele făcute, ca iarăşi să înţelegi cum se cuvine 
aceasta 348 . 

"Tatăl iubeşte pe Fiul şi toate le-a dat în mâna Lui” 

Să nu îndrăznească, zice, cel necredincios să vadă în El ca om pe Stă¬ 
pânul tuturor, nici să nu cugete că, refuzând să creadă în El ca în Fiul, nu 
nesocoteşte adevărul. Să primească mărturia Lui şi să pecetluiască cu toată 
inima că e Dumnezeu adevărat, ca să nu supere pe Tatăl cel din ceruri, căci 
îl iubeşte pe Fiul Său. Iar dovadă a iubirii faţă de El este că toate le-a dat sub 
stăpânirea Lui 349 . Aceasta a spus-o însuşi Mântuitorul: "Toate Mi s-au dat de 
către Tatăl Meu" (Mt. 11, 27). Şi iarăşi: "Datu-Mi-s-a toată puterea în cerşi pe 
pământ" (Mt. 28,18). Şi nu se cuvine ca Fiul să fie micşorat de tine fiindcă se 
arată că a primit de la Tatăl. De ce? Căci a primit când S-a făcut om, când S-a 
smerit pe Sine pentru noi, când Stăpânul a slujit ca rob, când Fiul cel liber 


347. Tot ce aparţine fiinţei trece de la cel ce naşte la cel născut. Dar fiecare e un suport, 
un ipostas, un mod propriu de existenţă concretă al aceleiaşi fiinţe, deosebindu-se numai prin 
faptul că unul naşte pe cutare, iar altul e născut de cutare, deci printr-o poziţie deosebită în 
relaţia lor. Oamenii se deosebesc şi prin varietatea împrejurărilor în care trăieşte fiecare şi prin 
alte proprietăţi, dată fiind necesitatea deosebirii fiecăruia în mulţimea relaţiilor dintre ei. 

348. Se poate înţelege în două feluri expresia: 'Toate le-a dat Tatăl în mâna Fiului ". Tatăl 
a dat Fiului toate ale fiinţei Sale şi Da pus Stăpân peste toate. 

349. Cine nu crede în Hristos ca în Fiul lui Dumnezeu îl supără pe Tatăl, Care-L iubeşte 
pe Hristos în două feluri: arătând că are un Fiu iubit şi că Da trimis să Se facă om, ca să ia toate 
în stăpânire reală. Căci dacă nu toţi îi vor recunoaşte stăpânirea, ei vor suferi mai mult de pe 
urma acestei nerecunoaşteri, vor fi mai vinovaţi. Dar creaţia trăieşte mai deplin şi mai con¬ 
ştient stăpânirea Lui, prin lumina transfiguratoare pe care El o va aduce în ea. Şi aceasta se va 
impune în mod conştient într-o bună parte din oameni. Arienii credeau că jignesc pe Dum¬ 
nezeu socotind că Hristos este Dumnezeu. Dar Hristos spune cu hotărâre că Dumnezeu îl iu¬ 
beşte pe El ca Tată şi toate le-a dat în mâna Lui. Şi care tată nu se supără mai mult atunci când 
cineva nu iubeşte pe fiul lui, decât atunci când nu-1 iubeşte pe el? Deci, iubind cineva pe fiul, îl 
iubeşte pe tatăl acelui fiu. Cel ce iubeşte ţine mai mult la cel pe care îl iubeşte, decât la sine. 
Acela e mai fericit când se vede iubit în cel iubit de către el, decât aunci când se vede iubit prin 
excluderea celui iubit. 

S-a făcut slugă (Filip. 2, 7). Fiindcă în ce fel S-a smerit altfel pe Sine, sau cum 
se spune că S-a pogorât din egalitatea cu Dumnezeu şi Tatăl? Sau cum nu vezi 
în acestea, pe de o parte, pe Cel ce dă Dumnezeire, pe de alta, pe Cel ce pri¬ 
meşte ca un om şi ca slujitor cele pe care le avea ca Dumnezeu? Nu e o dare 
către Fiul ca cea de început, ca stăpânire peste toate, ci, mai degrabă, e re¬ 
petarea şi întoarcerea după întrupare a stăpânirii de dinainte de trup. Fiindcă 
nu a început să stăpânească peste creaţie când S-a făcut om. Căci la ce smere¬ 
nie va spune cineva că S-a pogorât El, dacă a început să stăpânească atunci 
când S-a făcut om? 350 Sau cum S-a arătat a fi Stăpânul tuturor abia când a 
apărut în chipul robului? Departe de noi aceste gânduri absurde! Ci, deoa¬ 
rece S-a făcut om, începe să stăpânească şi prin aceasta, nelepădând din pri¬ 
cina trupului demnitatea dumnezeiască, ci urcând iarăşi şi cu trupul la ceea 
ce era la început 351 . 

Iar că cele lăudate în Hristos erau o reluare a celor de la început ale Lui 
ne-o arată El însuşi, zicând: "Părinte, slăveşte-Mă cu slava pe care am avut-o 
la Tine înainte de-a 6 lumea" (In 17, 5). Observi că nu cere un început al 
slavei, ci reînnoirea a ceea ce avea la început şi că aceasta o spune ca om? Iar 
că din pricina umanităţii se spune că s-au dat Fiului toate, iubitorul de învă¬ 
ţătură va afla şi va putea înţelege clar de pretutindeni. Dar mai ales va putea 
afla din acea vedenie prea înfricoşată a lui Daniel, în care zice că a văzut pe 
Cel vechi de zile şezând pe un tron şi că erau mii de mii şi zeci de zeci de mii 
de îngeri, dintre care unii slujeau, alţii stăteau împrejur (Dan. 7, 9-10). Iar la 
acestea adaugă: "Şi iată pe norii cerului venea cineva ca Fiul Omului şi a ajuns 
până la Cel vechi de zile şi a fost dus înaintea Lui; şi I s-au dat Lui stăpânirea 
şi cinstea şi împărăţia, şi toate popoarele, seminţiile, limbile îi slujeau Lui" 
(Dan. 7, 13-14). 

Observi cum în acestea ni se descrie întocmai toată taina înomenirii? 
Observi cum se spune că Fiul primeşte de la Tatăl împărăţia? Nu I se dă 
cuvântul simplu ca unui prooroc, ci Se arată ca Fiul Omului: "Căci S-a smerit 
pe Sine", precum s-a scris, "aflându-Se printre noi în chip de om" (Filip. 2, 7), 


350. Fiului nu I s-a dat Stăpânirea când Sa născut, căci a avut-o împreună cu Tatăl din 
veci. Această stăpânire I s-a dat ca o întoarcere la stăpânirea pe care o avea El din veci. Căci 
dacă n-ar fi avut stăpânirea din veci, la ce smerenie Sar fi pogorât? Deci, când Sa întrupat, pe 
de o parte Sa smerit, pe de alta I s-a redat stăpânirea pe care o avea din veci ca Dumnezeu. 
Venind între oameni cu iubire si din iubire, I .s-a redat o stăpânire de sub care oamenii ieşiseră 
prin neascultarea faţă de El, ca Dumnezeu. 

351. Deşi Se smereşte, Fiul recucereşte stăpânirea, nelepădând stăpânirea dum¬ 
nezeiască, dar o recucereşte prin iubirea care se arată în smerenie. Iar în felul acesta e recu¬ 
noscut şi în măreţia dumnezeiască. Cu cât vine mai aproape de sufletul oamenilor prin smere¬ 
nie, cu atât urcă mai mult în slava Lui dumnezeiască, în înţelegerea lor. Deşi e pogorât în trup, 
prin trup se vede tot mai mult slava Lui dumnezeiască. 

ca, ridicat primul în împărăţie dintre noi, să ni Se arate nouă iarăşi ca început 
şi cale a slavei din împărăţie 352 . Şi precum, fiind viaţa prin fire, S-a pogorât 
pentru noi la moartea după trup, ca să ne scoată pe noi din moarte şi din 
stricăciune, unindu-Se într-un fel oarecare cu noi, prin asemănarea cu noi, şi 
facându-ne părtaşi vieţii veşnice, aşa Se face şi de un chip cu noi primind 
multe cinstiri pentru noi, deşi ca Dumnezeu e Dumnezeul slavei, ca să re¬ 
aducă firea omului la cinstea împărătească 353 . Căci El S-a făcut "Cel dintâi în 
toate", cum zice Pavel, şi cale şi poartă şi începătura bunătăţilor umanităţii, 
de la moarte spre viaţă, de la stricăciune la nestricăciune, de la slăbiciune la 
putere, de la robie la înfiere (Rom. 8, 15), de la necinste şi lipsă de slavă, la 
cinste şi slavă împărătească 354 . 

Deci, când Fiul Se arată primind, ca om, ceea ce a avut ca Dumnezeu, să 
nu ne smintim nicidecum, ci să înţelegem mai degrabă modul iconomiei (al 
întrupării şi vieţii de om a Fiului lui Dumnezeu, n. tr.) celei din pricina noas¬ 
tră, şi în favoarea noastră. Căci aşa vom păstra neslăbită şi nepăgubită mintea 
noastră. 


352. Deci nu pentru o satisfacere a onoarei jignite a Tatălui,S-a făcut Fiul Său om, ci ca să 
ridice firea noastră asumată de El şi, prin El, să-i facă pe toţi cei ce însetează după slava dum¬ 
nezeiască împăraţi, împreună cu Sine ca om, peste toate neputinţele aduse de păcat. Aceasta e 
stăpânirea Lui adevărată peste toţi: stăpânirea iubirii, care-i face pe cei înnoiţi cu Fiul care-i 
iubeşte, pe de o parte supuşi, pe de alta egali. Această stăpânire a iubirii peste oameni o avea 
Fiul lui Dumnezeu şi la început. Dar, ieşind ei de sub ea, sunt aduşi iarăşi sub ea prin întru¬ 
pare, ca mod mai eficient al iubirii. 

353. Fiul lui Dumnezeu, Care are viaţa prin fire, adică viaţa ce nu poate fi dusă la coru¬ 
pere şi la moarte, a luat firea noastră, care, neavând viaţa prin fire, a putut fi supusă acestora. 
Unindu-le pe amândouă în Ipostasul Său dumnezeiesc, a învins coruperea şi moartea firii noas¬ 
tre în Sine şi ne-a comunicat această biruinţă şi nouă, prin care a realizat o comunicare de 
Frate. Chiar prin această pogorâre a ridicat firea noastră la viaţa veşnică şi la stăpânirea peste 
slăbiciunile aduse de corupere şi moarte, adică la calitatea de împăraţi peste ele, dar şi peste 
slăbiciunile voinţei în săvârşirea binelui. Tot răul se poate învinge în oameni, ca slăbiciune, 
prin iubirea divină, care, fiind nesfârşită, e şi atotputernică. Dar mărimea iubirii Fiului lui 
Dumnezeu şi puterea ei de-a învinge moartea s-au arătat în răbdarea patimilor morţii. în 
răbdare s-a văzut smerenia. Smerenia Lui nu e frumuseţe liniştită, ci o răbdare încordată şi 
neclintită a durerilor omeneşti prin puterea iubirii. 

354. Sunt bunătăţi ce se potrivesc omului şi dau o bucurie trăită în formă omenească: 
scăparea de moarte, de procesul coruperii treptate, de robia şi slăbiciunea ce i-o produc ele. 
Dar pe acestea nu le poate avea omul decât din puterea dumnezeiască, aşa cum s-a arătat în 
biruirea acestora, în Hristos. Şi Hristos le este oamenilor cale şi poartă spre aceste bunătăţi 
prin răbdarea cu care a suportat toate din iubire pentru noi. Pe această cale trebuie să mergem 
şi noi cu puterea iubirii lui Hristos, care ni se dăruieşte prin harul Lui. Iubirea noastră faţă de 
El şi faţă de semenii noştri trebuie să se manifeste în răbdare, în nădejdea că numai aşa vom 
ajunge la scăparea de moarte, de corupere, la putere spirituală, la cinstea şi slava adevărată, 
ca stăpâni peste toate slăbiciunile amintite. 

"Cel ce crede în Fiul are viaţă veşnică" (In 3, 36) 

Preaînţeleptul Botezător le mărturiseşte celor ce cred, în mod simplu şi 
nedezvoltat, că li se va da cununa vieţii în Hristos, şi scoate din aceasta, ca să 
zic aşa, dovada bunătăţilor ce li se vor da. Căci Unul-Născut este viaţa după 
fire. "Că în El vieţuim şi ne mişcăm şi suntem" (Fapte 17, 28). Şi Se sălăşlu¬ 
ieşte în noi prin credinţă şi locuieşte prin Sfântul Duh. Aceasta o va mărturisi 
Evanghelistul Ioan, zicând în Epistolele sale: "In aceasta cunoaştem că este 
întru noi, că din Duhul Lui ne-a dat nouă" (I In 4,13). Deci, Hristos va face vii 
pe cei ce cred în El, fiind El însuşi viaţa prin fire şi locuind în ei. Iar că Fiul Se 
sălăşluieşte în noi prin credinţă, ne-o va dovedi Pavel, zicând: "Pentru aceas¬ 
ta plec genunchii mei către Tatăl, din Care se numeşte toată părinţimea în cer 
şi pe pământ, ca să vă dea vouă după bogăţia bunătăţii Lui, ca să âţi puternic 
întăriţi, prin Duhul Lui, în omul dinlăuntru, ca Hristos să Se sălăşluiască prin 
credinţă în inimile voastre" (Efes. 3, 14-17). Dacă Viaţa după fire Se sălăşlu¬ 
ieşte în noi prin credinţă, cum nu va fi adevărat ceea ce spune: "Cel ce crede 
în Fiul are viaţă veşnică", adică pe Fiul însuşi, şi nu altă viaţă decât pe El 355 ? 

"Iar cel ce nu ascultă pe Fiul nu va vedea viaţa" (In 3 , 36) 356 

Dar va zice cineva: Botezătorul ne vesteşte o altă slavă şi desfiinţează 
învierea, spunând că cel ce crede va fi făcut viu, iar cel care nu e aşa nu e asi¬ 
gurat că va vedea peste tot viaţa? Căci nu vom învia toţi, cuvântul acesta 
arătând între noi o astfel de deosebire. Dar ce s-ar alege din ceea ce s-a spus 
în mod absolut despre toţi: "Morţii vor învia" (I Cor. 15, 52)? Şi ce l-ar face pe 
Pavel să zică: "Noi toţi trebuie să ne arătăm înaintea scaunului de judecată al 
lui Hristos, ca să ia fiecare cele pe care le-a făcut prin trup, fie bine, fie rău" 
(II Cor. 5, 10)? Socotesc că trebuie să fie lăudat iubitorul de învăţătură, dar 
trebuie să cerceteze exact cele cuprinse în Sfintele Scripturi. Deci ia seama 


355. Viaţa nu vine într-o persoană decât de la altă persoană, deci viaţa veşnică nu vine în 
persoanele omeneşti decât printr-o Persoană dumnezeiască, deci prin Fiul, Care, făcându-Se şi 
om, a intrat în comuniune cu noi. Desigur, persoana e purtătoarea unei fiinţe, deci Persoana 
dumnezeiască a Fiului e purtătoarea fiinţei dumnezeieşti. Precum nu există fiinţă decât în per¬ 
soană, aşa nu este persoană ţâră fiinţă. Dar o fiinţă se comunică altei persoane ca viaţă numai 
prin persoană. Persoana are calitatea specială de-a se trăi ca viaţă şi de-a comunica viaţa altei 
persoane. Persoana lui Hristos, fiind purtătoarea fiinţei veşnice, ne dă viaţa veşnică a acesteia. 
Căci numai prin persoană se activează pornirea către comuniune a fiinţei. 

356. Se afirmă continuu atât dumnezeirea lui Hristos ca Fiu al lui Dumnezeu, cât şi carac¬ 
terul Lui de Persoană. Numai aşa se dă celui ce crede viaţa veşnică. Nu se poate crede decât 
într-o Persoană. Numai persoanei i se face bucurie prin credinţă şi numai o persoană poate fi 
dispusă, prin credinţă, la comuniunea căreia i se arată deschisă. Dar numai de la o persoană 
dumnezeiască se poate aştepta, prin credinţă, comunicarea vieţii veşnice. 

clar la această deosebire. De fapt, despre cel ce crede se spune că va avea 
viaţa veşnică. Dar despre cel ce nu crede, cuvântul afirmă altceva. Căci nu 
spune că nu va avea viaţa veşnică. Fiindcă se va scula şi el prin legea comună 
a învierii. Dar zice că nu va vedea viaţa, adică nu va ajunge nici măcar la ve¬ 
derea vieţii sfinţilor, nu va vedea fericirea lor, va rămâne în negustarea vie¬ 
ţuirii în veselie. Căci aceea este viaţa adevărată. Iar respiraţia în chinuri e mai 
tristă decât orice moarte, ţinând sufletul în trup numai în simţirea relelor 356 * 3 . 
Această deosebire de viaţă o arată şi Pavel. Ascultă ce zice către cei morţi 
păcatului pentru Hristos: "Căci aţi murit, şi viaţa voastră s-a ascuns împreună 
cu Hristos în Dumnezeu. Când Hristos, viaţa voastră, Se va arăta, atunci şi voi 
vă veţi arăta împreună întru slavă" (Col. 3, 3-4). Observi cum numeşte viaţă 
arătarea întru slavă împreună cu Hristos? Dar ce este altceva şi ceea ce cântă 
Psalmistul, zicând: "Cine este omul care voieşte viaţa, iubind să vadă zile 
bune? Opreşte limba ta de la rău" (Ps. 33,12). Oare nu spune că în acestea 
se indică viaţa sfinţilor? Aceasta este vădit tuturor. Căci nu porunceşte unora 
să se reţină de la rele, ca să aibă parte de revenirea la viaţa de acum a trupu¬ 
lui (căci vor învia şi cei ce nu s-au oprit de la rele), ci îndeamnă mai degrabă 
spre acea viaţă 'în care se pot vedea zile bune, o viaţă trăită veşnic în fericire 
şi slavă". 

"...ci mânia lui Dumnezeu va rămâne peste el" (In 3, 36) 

Prin ceea ce adaugă Botezătorul ne arată mai dezgolit înţelesul celor 
spuse în acestea. Cel doritor de cercetare să afle deci iarăşi înţelesul acesto¬ 
ra. "Cel ce nu crede în Fiul lui Dumnezeu (nu ascultă de El) nu va vedea, zice, 


356b. Faţă de unii care vedeau în versetul din fruntea acestui paragraf ideea că nu toţi vor 
învia, Sf. Chirii susţine învăţătura Scripturii că toţi vor învia, dar nu toţi vor avea parte în trupul 
înviat de viaţa adevărată, ci unii vor avea parte de o existenţă în care sufletul va fi ţinut în trup 
numai pentru a simţi mai deplin răul în veci. Această simţire a răului va fi moartea veşnică, 
pentru că ea va fi mai tristă decât orice moarte. Nu ştim dacă lipsa morţii cu trupul va fi şi o 
lipsă a proceselor de corupere a materiei. Poate că acestea vor exista, cu excepţia celor prove¬ 
nite din hrană, dar Dumnezeu va opri totuşi ca ele să meargă până la descompunerea trupului 
în moarte. Poate că învierea lui Hristos se resimte ca putere care a reîntregit pentru veci firea 
umană în deplina ei integritate (suflet şi trup), întrucât puterea ipostasului Său dumnezeiesc, 
devenit ipostas al firii umane, se va resimţi în reîntregirea fiecărui ipostas uman. Dumnezeu 
nu va lăsa să fie desfiinţată în întregimea ei persoana, ca chip al Lui. Fiecare om trebuie să 
rămână o unitate personală, deci o unitate conştientă unică, subiect al celor bune sau al celor 
rele. Moartea veşnică a celor necredincioşi va consta dintr-o trăire tristă a lipsei de comuniune 
cu Hristos cel iubitor, cu semenii lor şi cu îngerii, sau într-o comunicare a necomuniunii cu toţi 
şi mai ales cu demonii, într-o totală singurătate lipsită de iubire. In loc să trăiască materia 
trupului, şi deci a universului, copleşită de spiritul din el, care e umplut de Dumnezeu, o va trăi 
ca pricină de chinuri. 

viaţa, ci mânia lui Dumnezeu rămâne peste el". Dar dacă cel necredincios ar 
fi înţeles ca fiind lipsit de viaţa reală în trup, ar fi trebuit să adauge aceasta 
îndată. Totuşi moartea va rămâne în el. Dar fiindcă o numeşte mânie a lui 
Dumnezeu, e limpede că opune bucuriilor sfinţilor chinurile celor necredin¬ 
cioşi şi că numeşte viaţă, viaţa adevărată cu Hristos în slavă, iar chinurile ve¬ 
nite peste cei necredincioşi, mânie a lui Dumnezeu 357 . Iar pentru faptul că 
chinul s-a numit de multe ori mânie, de către dumnezeieştile Scripturi, voi 
aduce doi martori, pe Pavel şi pe Ioan. Primul a spus către cei întorşi dintre 
neamuri: "Şi eram âi ai mâniei prin fire, ca şi ceilalţi" (Efes. 2, 3). Iar celălalt 
zice către cărturari şi farisei: "Pui de vipere, cine v-a arătat vouă să fugiţi de 
mânia viitoare?" (Lc. 3, 7). 

"Deci când a cunoscut Domnul că fariseii au auzit 
că El face şi botează mai mulţi ucenici decât Ioan 
(deşi Iisus nu boteza El însuşi, ci ucenicii Lui), 
a lăsat Iudeea şi a plecat iarăşi în Galileea" (In 4, 1-3) 

Socotesc că nu e fără de folos a spune de unde ne-a venit acest cuvânt, 
sau de la ce istorisire, pornind după rânduială, prezintă Evanghelistul pe 
Domnul că a cunoscut că fariseii au aflat cele de care e vorba. Căci spunând 
Sfântul Evanghelist: "Când a cunoscut Domnul", în mod clar a dat o impor¬ 
tanţă unei antecedenţe. Căci toate le ştia Domnul de la Sine, fără să vestească 
pe unele decât după ce se săvârşeau, iar pe altele, înainte de împlinirea lor, 
cum a mărturisit proorocul (Dan. 9,24). Dar aşteaptă timpul fiecăruia şi suc¬ 
cesiunea, în loc să-Şi arate mai degrabă preştiinţa. Căci este şi acest fapt vred¬ 
nic de iconomia dumnezeiască. Aşa se întâmplă şi aici. Căci, ivindu-se între 
ucenicii lui Ioan şi iudei întrebarea despre curăţire, s-a făcut multă discuţie 
între cele două părţi. Căci unii, apărând pe învăţătorul lor, susţineau că bo¬ 
tezul prin el e superior stropirilor din Lege şi chipurilor curăţirii date de ele. 
Şi, cum era potrivit, dădeau ca dovadă a acestei afirmaţii faptul că mulţi ve¬ 
neau la el, părăsind bucuros obiceiurile mai vechi şi de mai înainte. Fariseii 
însă, îndreptându-şi cuvântul împotriva adversarilor, cu o putere ce luneca de 
la adevăr ca apa, micşorau rostul botezului acelora şi susţineau, contrar 
părerii lor şi fără voie, că Botezul prin Hristos este mai bun. Şi-şi întăreau 


357. Chinurile celor din iad vor însemna în mod principal lipsa de comuniune a lui Hristos 
cu cei care s-au obişnuit să I se închidă. Dar pentru ca această nerecunoaştere a Lui ca Fiu al 
lui Dumnezeu să nu pricinuiască şi o mânie a lui Dumnezeu, prin mânia Lui s-ar putea înţelege 
tristeţea lui Dumnezeu, care nu poate fi despărţită de o anumită supărare. Dar şi în aceasta se 
arată importanţa acordată de Dumnezeu omului şi deci iubirii lui, sau răspunderii din partea 
omului cu iubire la iubirea Sa. 







206 


SFANŢUL CHIRIL AL ALEXANDRIEI 


spusa folosindu-se ca dovadă de aceleaşi raţionamente şi aduceau împotriva 
celor ce-i învingeau aceleaşi argumente. Căci afirmau că se văd cu mult mai 
mulţi venind la Hristos şi toţi aleargă mai mult la El decât la Ioan. De aceea, 
socotesc că ucenicii lui Ioan, arşi de întristare, au venit la învăţătorul lor, 
zicând: "învăţâtorule, Cel ce era cu tine dincolo de Iordan, despre Care tu ai 
mărturisit, iată botează şi toţi merg la El" (In 3, 26). Ei prezintă părerile afir¬ 
mate de iudei în duh de ceartă, sau argumentele lor doveditoare, ca întrebări. 
Iar din aceasta Evanghelistul zice că Domnul a ştiut că fariseii au cunoscut că 
Iisus face mai mulţi ucenici decât Ioan. De aceea, ferindu-se de pizma lor 
uriaşă şi lăsând primirea pătimirii Sale pentru timpul ei, pleacă din ţara 
iudeilor şi Se duce iarăşi în Galileea. 

"Dar trebuia să treacă prin Samaria. 

Deci a venit la o cetate din Samaria, numită Sihar, 
aproape de locul pe care Iacob 
l-a dat lui Iosif fiul său " (In 4, 4-5) 

O, ce mare pricepere şi precizie! Vine la răspunsul aşteptat al celor 
dorite. Căci ar fi spus cineva îndată, fie vorbind altuia, fie cugetând în sine 
însuşi: Pentru ce Domnul nostru Iisus Hristos n-a luminat pe samarineni la 
timpul potrivit? Căci a venit cândva la El sirofeniciana, cerându-I cu lacrimi 
milă pentru fiica ei necăjită. Şi ce zice către ea cu milostivire? "Nu se cade a 
lua pâinea copiilor şi a o arunca câinilor" (Mt. 15, 26). Căci socotea că nu tre¬ 
buie să dăruiască celor din neamuri harul, rezervat celor din Israel, înainte 
de vreme. E ceea ce a făcut încă şi mai clar, zicând: "N-am fost trimis decât la 
oile pierdute ale casei lui Israel" (Mt 15,24). Deci ar zice cineva: Cum Cel ce 
a fost trimis numai la Israel învaţă neamul samarinenilor, deşi Israel încă nu 
respinsese harul cu desăvârşire? Acestora le dă cu autoritate răspunsul, 
zicând: "Trebuia ca El să treacă prin Samaria". Căci a ales să plece la samari¬ 
neni şi să le predice cuvântul şi să mute binecuvântarea lui Israel la ei nu 
numai după ce Israel l-a refuzat ci trebuia să treacă pe la ei să-i înveţe, 
împlinind un lucru al înţelepciunii. Căci, precum focul nu încetează lucrarea 
lui arzătoare, aşa socotesc că este cu totul cu neputinţă ca înţelepciunea 
tuturor să nu împlinească ceea ce e potrivit înţelepciunii 358 . Şi precum, deşi 


358. înţelepciunea dumnezeiască nu săvârşeşte decât fapte înţelepte. Dar le face cugetân- 
du-le ca bune, nu silită de nişte legi lipsite de conştiinţă. De aceea nu poate fi decât Persoana 
cea care alege să facă cele bune şi cu urmări bune. De aceea ştie dinainte pe cele bune pe care 
le vor face El şi oamenii. Dar ştie dinainte şi pe cele contrare lor, care vor fi făcute de cei ce nu 
vor să se supună voii lui Dumnezeu, ca să deducă binele sau răul lor veşnic din cele bune sau 
din cele rele făcute de ei. 

a spus că nu se cade a lua pâinea copiilor şi a o da câinilor, totuşi a aruncat 
harul femeii ce plângea şi cerea mila prin cuvintele ei, nelăsând să fie hotărât 
de altul timpul dăruirii, ci fiind El însuşi împreună cu Tatăl Cel care îl hotă¬ 
răşte, ca Fiu şi Dumnezeu şi Domn, la fel îi miluieşte şi pe samarineni, desco- 
perindu-le puterea negrăită a stăpânirii Lui dumnezeieşti şi dăruindu-le lumi¬ 
narea întreagă, în trecere pe la ei 359 . De altfel, ar fi fost absurd să fie iubit 
numai Israel, care L-a supărat prin nebuniile lui şi La omorât pe Domnul. Dar 
deoarece încă nu-L prigoneşte deplin, ci cu oarecare măsură, nici Domnul 
nostru Iisus Hristos nu-1 goleşte încă cu totul de har, ci trece cu încetul la alţii 
binecuvântarea Sa. Dar plecarea din ţara iudeilor şi voinţa de-a merge în cea 
a celor de alt neam, pentru neomenia celor ce-L prigoneau, erau o amenin¬ 
ţare, prezentată ca un chip prin firea lucrului, că vor suferi păgubirea întreagă 
de har şi de binele lor, adică de Hristos, şi vor fi trimise la alţii, de nu vor 
reveni din nebunia lor. 

"Şi era acolo fântâna lui Iacob. Deci Iisus, ostenit de călătorie, 
S-a aşezat lângă fântână" (In 4, 6) 

Ieşind din graniţele iudeilor şi ajungând dincolo de ale celor de alt neam, 
Mântuitorul Se opreşte la fântâna lui Iacob, arătându-ne prin chip şi în ghici- 
tură că va scoate propovăduirea evanghelică din Ierusalim şi cuvântul dum¬ 
nezeiesc va pleca la neamuri, dar nu se va părăsi totuşi, o dată cu Israel, şi 
iubirea faţă de părinţii acestuia, ci Hristos va rămâne cu ei, Se va odihni şi Se 
va aşeza în ei ca în sfinţi, păstrându-le neveştejit harul de la început. Se aşază 
în amintirea Sfinţilor, ca şi în aceasta să ni Se arate şi să ni Se facă chip şi 
început şi uşă a cinstirii părinţilor. Se aşază, precum s-a scris, ostenit de 
călătorie, ca şi prin aceasta să mustre pentru necredinţă pe cei ce Lau alun¬ 
gat. Căci, trebuind să-L câştige ca Binefăcător, cu cinstire prin recunoştinţă, 
prin ruşine şi frică, îl supun pe Domnul la sudori şi osteneli ca să se ade¬ 
verească ceea ce ce spune despre ei în cartea Psalmilor: "Şi JVfi-au răsplătit cu 
rele cele bune" (Ps. 37, 20). în acestea se vede îndrăzneala iudeilor. Deci, ce 
vor spune faţă de aceasta vecinii nebuniei lor, arienii, către care s-ar putea 
spune cu şi mai multă dreptate că s-a justificat Sodoma (Mt. 11, 24)? Căci 


359. Că Dumnezeu, ca existenţă personală, poate alege liber actele Sale, o dovedeşte şi 
faptul descris aici. Deşi ar fi vrut să lumineze întâi poporul Israel, când acesta a refuzat 
luminarea Lui, S-a dus să lumineze, prin Fiul Său, pe samarineni. Prin aceasta îşi dovedeşte 
totodată mila şi puterea Lui, care poate alege, când I se cer cu lacrimi, fapte de ajutorare, 
trecând peste o hotărâre luată înainte. Aceasta, pentru că cel ce cere cu lacrimi ajutorul lui 
Dumnezeu e conştient de puterea şi mila Lui, precum cel smerit are conştiinţa puterii Lui mai 
mult decât cel mândru, deci e mai înălţat ca om decât cel ce n-are această conştiinţă, sau e mai 
aproape de Dumnezeu decât cel orb în mândria lui. 

aceia răstignesc pe Hristos după trup, iar aceştia tăgăduiesc firea negrăită a 
Cuvântului. 

Iată, a obosit de călătorie. Cine e Cel ce a pătimit aceasta? Oare veţi afir¬ 
ma prin aceasta pe Domnul puterilor lipsit şi de tăria noastră şi-i veţi atribui 
însuşi Celui Unuia-Născut din Tatăl oboseala de pe urma călătoriei, ca să se 
cugete ca pătimitor Cel ce nu ştie de pătimire? Sau, procedând drept, veţi 
renunţa să cugetaţi astfel şi veţi atribui numai firii trupului neputinţele aces¬ 
tea, mai bine-zis veţi spune că oboseala e proprie mai degrabă umanităţii 
decât Cuvântului privit în Sine? 360 Căci precum având în firea Sa puterea pen¬ 
tru toate, dar fiindcă a ostenit (căci să nu desparţi în doi fii pe Hristos cel 
unul), a luat în Sine pătimirile umanităţii, rămânând totuşi nepătimitor, căci 
S-a făcut om Cel ce nu poate obosi, la fel socotim că cele omeneşti se cuvine 
să le atribuim mai mult omului decât lui Dumnezeu, nelăsându-ne îndată 
furaţi de la ceea ce e potrivit dreptei credinţe, de cuvintele rău înţelese, 
uitând, din neştiinţă, de iconomia întrupării şi depărtându-ne de raţiunea ei, 
ci, urcând cu înţelegerea de la ea, să ne atingem de cele mai presus de noi, 
ieşind din marea noastră neştiinţă 361 . Căci dacă n-ar fi fost născut şi om, şi 
dacă nu S-ar fi făcut în chip de rob, ar fi drept să ne tulburăm când s-ar spune 
despre El ceva potrivit robului, căci s-ar aştepta ca toate să le facă după 
raţiunea cuvenită lui Dumnezeu. Dar dacă am îndrăznit să primim cu cre¬ 
dinţă tare şi neîndoielnică, după spusa lui Ioan, că: "Cuvântul trup S-a făcut', 
când îl vezi vorbind ca trup, primeşte cu siguranţă cuvântul propovăduit ca 
potrivit omului. Căci nu se putea cunoaşte altfel în mod clar că, fiind Dum¬ 
nezeu şi Cuvântul, Sa făcut om, dacă nu s-ar fi scris şi că Cel nepătimitor a 
pătimit ceva şi că Cel înalt 362 a spus ceva umilit. 


360. Arienii, nevăzând în Hristos firea dumnezeiască, atribuiau pătimirile lui Hristos în 
întregime, nu numai firii omeneşti asumate de ipostasul Lui. 

361. Nu se cuvine nici să se atribuie şi dumnezeirii pătimirile în trup, cum făceau arienii 
(coborând dumnezeirea Fiului la calitatea de creatură) şi cum vor face, după ei, monofiziţii, 
nici să se atribuie acestea în mod exclusiv unei umanităţi despărţite de Dumnezeu, cum vor 
face nestorienii. Sf. Chirii atribuie -fără să fi ajuns încă la o terminologie clară, ca la Sinodul 
de la Calcedon -umanităţii pătimirile, dar le vede însuşite de Dumnezeu cel nepătimitor (de 
ipostasul dumnezeiesc al Fiului). El atribuie firii dumnezeieşti, care toate le poate, această 
putinţă de însuşire a celor omeneşti de către Dumnezeu. Cum n-ar putea Cel ce are firea 
dumnezeiască să-Şi asume firea omenească creată de El după asemănare? 

362. Cum am şti că Dumnezeu-Cuvântul S-a făcut om, dacă n-ar fi spus şi cuvinte ome¬ 
neşti, cu grai omenesc? Cum am şti că S-a făcut om dacă Cel nepătimitor nu ar fi pătimit ca un 
om şi dacă Cel înalt n-ar fi grăit în chipul smerit al omului? Deci Subiectul dumnezeiesc Şi-a 
făcut proprii cele omeneşti. El e în toate actele şi simţirile omeneşti. El le săvârşeşte şi le simte 
pe toate aşa cum subiectul omenesc trăieşte şi toate cele ale sufletului, şi toate ale trupului: 
trăieşte şi-l doare şi înţepătura din deget şi e prezent în gândirea cea mai subtilă. Dar, ca 
Subiect dumnezeiesc, e totodată deasupra pătimirii, deasupra slăbiciunilor omeneşti. 

"Şi era ca la al şaselea ceas" (In 4, 6) 

Arată pe Iisus aşezându-Se lângă fântână cu un prilej potrivit. Căci 
soarele trimitea raza din bolta cerului celor de pe pământ şi încălzea trupurile 
cu undele lui nemăsurate, nelăsând pe oameni să înainteze fără pagubă, ci 
îndemnându-i mai degrabă să se odihnească puţin, dând astfel prilej de plă¬ 
cută simţire, fiind timpul potrivit pentru acestea. Dar nu zice că era exact cea¬ 
sul al şaselea, ci "ca la al şaselea", ca să învăţăm şi noi că nu trebuie să fim 
indiferenţi nici în lucrurile cele mai mici, ci să căutăm să cultivăm mai 
degrabă adevărul în toate lucrurile 363 . 

"Atunci a venit o femeie din Samaria să scoată apă. 

Iisus îi spuse ei: Dă-Mi să beau (căci ucenicii Lui plecaseră 
în cetate, ca să cumpere de mâncare). Ii spuse femeia 
samarineancă... " (In 4, 7-8) 

Mântuitorul nu ignoră sosirea femeii. Şi, fiind Dumnezeu adevărat, ştia 
că ea va veni îndată să scoată apă rece din fântână. Iar după ce a venit, i-a făcut 
îndată cererea să-I dea să bea, oferind îndată cuvântul de învăţătură, prin con¬ 
vorbirea începută 364 . Ea, ţinând seamă de legea iudeilor, înţelege că nu tre¬ 
buie omul să se întineze în nici un fel. Căci aceasta afirmă prin necesitatea 
feririi de orice lucru necurat şi, de aici, porunca neamestecării cu cei de alte 
neamuri şi cu cei netăiaţi împrejur. De aceea, iudeii, ca unii ce voiau să facă 
mai mult decât cerea Legea, şi având mai degrabă grijă de unele observări 
deşarte decât de exactitatea celor cerute, nu îndrăzneau să se atingă nici de 
trupul celor de alt neam şi se socoteau căzuţi în toată necurăţia dacă s-ar fi 
văzut întâlnindu-se cu samarinenii. Ei urmăreau până acolo distanţarea de 
aceia, încât nu voiau să guste nici apă, nici mâncarea trecută prin mâna lor. 
Ca să Se arate deci femeii vorbind ca un străin, şi prin aceasta s-o facă să 
cerceteze ceea ce se arăta în El neobişnuit, sau cine e şi de unde, sau în ce 


363. Evanghelistul spune că era "ca" la ceasul al şaselea ("ca" la ora 12 la amiază). El ţine 
să facă şi această precizare, pentru ca să ne înveţe ca în toate lucrurile să exprimăm adevărul, 
fie el cât de puţin important. 

364. Continuând explicaţiile simbolice ale Sfântului Chirii, am putea spune că Iisus arată, 
prin cererea făcută femeii: "Dă-Mi să beau", că Dumnezeu doreşte ca omul să I se deschidă 
prin iubirea lui, ca să-l poată mântui, venind în el. Şi pentru aceasta Dumnezeu Se face om, 
trăind în slăbiciunea omenească asumată de El nevoia de a I se arăta iubire prin fapte de aju¬ 
torare. Apa pe care o cere e viaţa, care îi vine şi Lui ca om din iubirea altei persoane. Pe lângă 
aceasta, oprindu-Se la fântâna lui Iacob şi cerând apă din ea, arată că cere chiar păgânilor să 
cunoască pregătirea făcută de Dumnezeu oamenilor pentru primirea Lui. 

măsură dispreţuieşte moravurile iudeilor, şi astfel cuvântul Lui să meargă 
spre scop, simulează setea, zicând: "Da-Mi să beau". 

Iar ea a zis: 

"Cum Tu, iudeu fiind, ceri să bei de la mine, 
care sunt femeie samarineancă? 

Căci iudeii nu au amestec cu samarinenii” (In 4, 9) 

începutul învăţăturii este cercetarea, şi rădăcina înţelegerii celor necu¬ 
noscute este nedumerirea în privinţa lor. Acest început doreşte Cuvântul să-l 
facă. De aceea, Mântuitorul arată că nu pune nici un preţ pe moravurile 
iudeilor. 

"Dacă ai fi ştiut darul lui Dumnezeu şi Cine este Cel ce-ţi zice: 

Dă-Mi să beau, ai fi cerut tu de la El, 
şi ţi-ar fi dat apă vie " (In 4, 10) 

Necunoscând fiinţa mai presus de lume şi mai presus de ceruri a Unuia- 
Născutului, ba, mai mult, necunoscând pe Cuvântul făcut om, femeia L-a 
numit iudeu. Şi El tace cu folos în privinţa aceasta, tot ca să înfăptuiască dia¬ 
logul cu ea. îi ridică însă gândirea despre El mai sus, văzând că ea nu ştie cine 
i-a cerut să bea, sau cât har au cele dăruite de Dumnezeu, căci, dacă ar fi 
ştiut, nu ar fi suferit să întârzie, în primirea lor, ci Lar fi rugat ea mai înainte 
pe Domnul să i le dea. Prin acestea, El stimulează râvna ei de-a afla mai re¬ 
pede ceva. Dar observăm cum, folosind şi acum cu pricepere şi fără compli¬ 
caţie cuvântul, îi spune că El este Dumnezeu, deşi femeia e zăbavnică în pu¬ 
terea de-a înţelege. Dar, convingând-o să se minuneze de darul lui Dum¬ 
nezeu, Se înfăţişează pe Sine ca Dătătorul lui: "De-ai fi cunoscut clar harul lui 
Dumnezeu, şi Cine este Cel ce-ţi vorbeşte ţie, ai fi cerut tu de la El". Căci cine 
are căderea să dăruiască cele ale lui Dumnezeu? Nu Cel ce este prin fire 
Dumnezeu? 365 

Iar "apă vie" numeşte darul de viaţă făcător al Duhului, singurul prin 
care umanul, deşi asemănător buturugilor din păduri, ca unul ce este uscat şi 
neroditor de virtute, predat relelor uneltiri ale diavolului, revine la frumu¬ 
seţea de la început a firii şi, adăpându-se din harul de viaţă făcător, se 


365. Hristos nu-i spune femeii că este Dumnezeu. O lasă să înţeleagă ea însăşi din cele 
pe care i le spune. Omul trebuie să-şi aducă şi el contribuţia la cunoaşterea lui Dumnezeu. E 
şi în aceasta o stimulare a efortului de cunoaştere şi a libertăţii omului. Dacă nu face acest 
efort, omul nu creşte spiritual, ba chiar poate rămâne orb şi surd în faţa prezenţei lui Dum¬ 
nezeu. Căci Dumnezeu este Duh, şi nu Se impune numai prin dimensiuni fizice. 








COMENTARIU LA EVANGHELIA SFÂNTULUI IOAN 


211 


împodobeşte cu florile variate ale bunătăţilor şi face să crească vlăstarele 
deprinderilor iubitoare de virtute şi se înalţă în ramurile bine hrănite ale 
iubirii de Dumnezeu 366 . Aceasta ne-o spune şi Dumnezeu prin proorocul 
Isaia: "Binecuvânta-Mă-vor animalele câmpului, păsările şi puii păsărilor, că 
le-am dat lor apă în pustie şi râuri în ţinuturi fără apă, ca să adăp neamul Meu, 
poporul Meu ales pe care l-am îngrijit, ca să povestească bunătăţile Mele" (Is. 
43, 20-21). Iar în alt loc, Proorocul spune că şi sufletul dreptului va fi ca un 
pom roditor şi "se va arăta crescând ca iarba în mijlocul apei şi ca o salcie 
lângă apa curgătoare" (Is. 44, 4). Dar pentru cele spuse putem aduce şi alte 
mărturii din dumnezeiasca Scriptură, prin care se poate arăta foarte uşor că 
prin numele apei se exprimă de multe ori Duhul dumnezeiesc. Dar nu e vre¬ 
mea să zăbovim în acestea. Ci ne grăbim să înotăm în alte înţelesuri dum¬ 
nezeieşti ale marelui şi largului ocean. 

"îi zice Lui femeia: Doamne, nu ai nici cu ce să scoţi apă 
şi fântâna este adâncă; de unde ai deci apă vie?" (In 4, 11) 

Femeia nu se gândeşte la nimic din cele ce întrec cele obişnuite şi nu 
prinde deloc înţelesul celor spuse, ci socoteşte că, asemenea unora ce prac¬ 
tică descântecul sau obişnuiesc să facă minuni din amăgirea diavolească, El 
va scoate apa din adâncul fântânii prin El însuşi, fără vreo funie sau altă 
unealtă. Iar apă vie socoteşte pe cea pe care i-o va da, gândindu-se la scopul, 
la rezultatul ei, asemănător cu laptele izvorât de curând din sânul ei. 

"Nu cumva eşti Tu mai mare ca părintele nostru Iacob, 
care ne-a dat fântâna aceasta şi a băut el însuşi din ea 
şi fiii lui şi turmele lui?" (In 4, 12) 

Femeia îşi revine şi vede îndată că n-a vorbit cu evlavie, exprimând 
bănuieli neadevărate despre El. Căci bucurându-se de cuvintele Lui dum- 


366. Aceasta e apa Duhului, pe care ar fi dorit Hristos să I-o ceară femeia samarineancă. 
Spunând că i-ar fi putut da această apă, Se dă de înţeles ca fiind Dumnezeu. Dar apa aceasta 
nu se dă fără dorirea ei de către om, nu i se dă cu sila, fără ca omul să simtă trebuinţa ei, fără 
să nu simtă uscăciunea greu de suportat a setei de o viaţă rodnică în cele bune, care sunt una 
cu virtuţile. Adăpându-se cu apa Duhului, omul se înfrumuseţează, creşte în tăria duhovni¬ 
cească, în roade plăcute şi se înalţă spre Dumnezeu. Numai prin Dumnezeu omul se actuali¬ 
zează în ceea ce poate ajunge el cum un pom se actualizează în ceea ce e chemat să fie prin 
apa cu care se adapă. Omul nu e natura realizată fără Dumnezeu, cum se afirmă în teologia 
catolică, pentru care ceea ce i se dă omului de către Dumnezeu îl ridică în supranatural. 
Natura umană e făcută să crească la nesfârşit, e dinamică, şi de aceea nu se poate opri între 
marginile create, mai ales că creşterea nu e decât în bine, adică în comunicare cu alte per¬ 
soane, şi binele îşi are izvorul în Dumnezeu. 

nezeieşti, nu putea să nu se folosească în cugetarea ei. îşi da deci seama că 
nu putea Cel ce vorbeşte să fie un descântător, ci mai degrabă un prooroc, şi 
dintre cei ce se disting prin sfinţenie, şi de aceea i-a făgăduit să-i dea apa vie, 
deci nu una scoasă ca de obicei, ci având-o din alt izvor, ca pe una superioară 
celei de trebuinţă. De aceea îşi mută îndată cuvântul la un înţeles mai înţelept 
şi-L compară, ca pe un sfânt, cu alt sfânt, zicând: "Nu cumva eşti Tu mai mare 
ca părintele nostru Iacob, care ne-a dat fântâna aceasta?". Cugetă înţelesul 
spusei din faptul că ea nu se mai miră că făgăduieşte apa, neavând funie, ci 
vorbeşte numai de calitatea gustului ei. Samarinenii erau de alt neam, căci 
erau colonişti babiloneni. Dar şi ei îl socoteau pe Iacob părinte al lor în două 
feluri: ca unii ce, locuind o ţară mărginită de ţara iudeilor şi vecină cu ea, îşi 
însuşeau câteva practici din cultul lor şi ţineau să se laude cu părinţii iudeilor; 
pe de altă parte, era de fapt adevărat că cei mai mulţi dintre cei ce locuiau în 
Samaria rămăseseră din rădăcina lui Iacob. Căci Ieroboam, fiul lui Nabat, a 
adunat sub el zece seminţii şi o jumătate din seminţia lui Efraim împotriva 
împărăţiei lui Roboam, fiul lui Solomon, cucerind Samaria şi ridicând case şi 
cetăţi în ea. 

"Şi a răspuns Iisus şi a zis ei: Oricine bea din apa aceasta 
va înseta iarăşi . Dar cel ce va bea din apa 
pe care Eu i-o voi da nu va înseta în veac. 

Căci apa pe care o voi da Eu lui se va face în el izvor 
de apă curgătoare spre viaţa veşnică” (In 4, 13-14) 

Spunând samarineanca: "Nu cumva eşti Tu mai mare ca părintele nostru 
Iacob?" şi prin aceasta punându-I o întrebare mare şi greu de respins, Mân¬ 
tuitorul nu vrea să-i răspundă cu vorbe pompoase că e mai mare, şi de aceea 
nu-i spune clar cine este, ci o îndeamnă să vadă superioritatea Lui din cali¬ 
tatea a ceea ce-i spune. De aceea arată deosebirea incomparabilă a apei spiri¬ 
tuale faţă de cea sensibilă şi pământească 367 , zicând: Oricine bea din apa 
aceasta va înseta iarăşi, dar cel ce se va adăpa din apa Mea nu numai că se va 
arăta mai presus de însetare, ci va avea în sine însuşi izvorul ei care poate susţine 


367. Femeia, întrebându-L pe Iisus dacă nu cumva, făgăduind o apă vie, cum nu dăduse 
Iacob, e mai mare ca acela, Iisus nu-i spune direct şi cu vorbe pompoase cine este, ci o face să 
deducă, aşa cum s-a gândit, din apa superioară pe care El o dă, că e mai mare decât Iacob. A 
da o apă după care cel ce o bea nu mai însetează în veci înseamnă a da prin ea viaţa veşnică, 
netrecătoare. Dar cine poate da această putere, dacă nu Cel ce este izvorul vieţii veşnice, deci 
Dumnezeu? Ce este Iacob, care n-a putut da decât o apă pământească, obişnuită, faţă de El, 
Care poate da apa sau puterea vieţii veşnice? 

în el viaţa veşnică. Deci, cel ce dăruieşte cele mai mari este mai mare decât cel 
ce e mai mic şi cel mai de jos nu va avea aceeaşi slavă ca cel mai de sus 368 . 

Dar trebuie ştiut iarăşi că Mântuitorul numeşte apă în acestea harul 
Sfântului Duh, de care facându-se cineva părtaş, va avea în sine însuşi izvo- 
rând dăruirea învăţăturilor dumnezeieşti, încât nu mai are nevoie de sfatuirile 
şi îndemnurile altora, ci va avea mai degrabă puterea să sfătuiască şi să 
mângâie el pe alţii, care însetează de cuvântul dumnezeiesc şi ceresc, cum au 
făcut sfinţii şi proorocii şi apostolii şi moştenitorii slujirii (liturghiei) acelora, 
despre care s-a scris: "Scoateţi apă cu veselie din izvoarele mântuirii" (Is. 12, 
3)369, j nc g îh ^[ 2 ^ prezentă, trăind încă pe pământ. 

"Zise către El femeia: Dă-mi această apă, 

ca să nu mai însetez, nici să mai vin aici ca să scot” (In 4, 15) 

Ea spune şi gândeşte iarăşi numai cele obişnuite. Deci nu înţelege nimic 
din cele spuse. Socoteşte că dărnicia Mântuitorului va consta numai în scă¬ 
parea de unele mici osteneli şi mărgineşte numai la aceasta neînsetarea de 
harul dumnezeiesc, neprimind cele mai presus de lume nici măcar prin sim¬ 
pla cugetare. 

"îi zice Iisus: Du-te şi cheamă pe bărbatul tău 
şi vino aici" (In 4, 16) 

Era bine şi nu greşit a spune că cugetările femeilor sunt femeieşti şi că 
ele au minte moale, neavând puterea de-a înţelege repede. Iar firea bărbaţilor 
învaţă mai uşor şi e cu mult mai gata să cugete şi mai trează la înţelegere, 
având ei, ca să zic aşa, o minte mai bărbătească. Din această cauză socotesc 
că a poruncit femeii să cheme pe bărbatul ei, vădind, fără să-i spună, că are 


368. Pe de o parte, însuşi Izvorul vieţii celei veşnice vine în cel căruia i se dă aceasta. Căci 
nu se poate despărţi viaţa netrecătoare de Cel netrecător, Care nu poate fi decât Subiectul ei 
personal. Pe de alta, Cel ce dă această viaţă, venind El însuşi în cel căruia i-o dă, este desigur 
nesfârşit mai mare decât ultimul. Viaţa spirituală nu îi vine unei persoane decât din altă per¬ 
soană; prin iubirea ei ea îi dă puterea să existe, bucuria de viaţă. Dar viaţa netrecătoare nu i-o 
poate da persoanei omeneşti decât o Persoană netrecătoare şi covârşitoare prin iubirea ei, prin 
puterea ei netrecătoare de încurajare. 

369. Duhul Sfânt Se face izvor în cei sfinţi nu numai în sensul că pot comunica şi altora 
credinţa lor, ci şi în sensul că ei înşişi simt pe Duhul sporind în ei viaţa duhovnicească, tăria în 
credinţă. Duhul dumnezeiesc nu e despărţit de ei. Subiectul lor dumnezeiesc pătrunde subiec¬ 
tul lor, încât nu le mai pot despărţi, deşi cei ce se roagă Tatălui simt că nu numai din puterea 
lor strigă: "Awa, Părinte". 

inima mai puţin în stare să înveţe şi mai puţin deschisă cuvintelor înţelepciu¬ 
nii, dar stabilind totodată şi o rânduială frumoasă 370 . 

"îi zise femeia: Nu am bărbat. îi zise ei Iisus: 

Bine ai spus: Nu am bărbat. Căci ai avut cinci, 
şi cel pe care îl ai acum nu-ţi este bărbat" (In 4, 17-18) 

In sfârşit, cui nu i-ar fi vădit că Mântuitorul nu ignora că ea trăia cu un 
bărbat contrar Legii şi că face din porunca de a aduce pe bărbat un prilej 
de-a descoperi cele ascunse ale ei? Numai aşa a putut-o folosi, facând-o să se 
minuneze de El ca de Cineva care nu e unul dintre cei ca noi, ci mai presus 
de om, o dată ce cunoaşte în chip minunat cele ale ei. Apoi o primeşte în chip 
folositor pe cea care spune că nu are bărbat, deşi se corupsese cu atâţia 371 . 
Căci nu e unire cea din iubirea de plăcere, ci aceea prin consimţirea potrivit 
Legii, şi căsătoria nevinovată o realizează cei ce se unesc din iubirea curată. 

"li zise Lui femeia: Doamne, văd că Tu eşti prooroc" (In 4, 19) 

In sfârşit, femeia se trezeşte la înţelegere, dar încă nu la cea deplină. Căci 
numeşte încă prooroc pe Stăpânul proorocilor. Dar se arată puţin mai înţe¬ 
legătoare decât înainte, nesupărându-se în nici un fel de mustrări, ci primind 
cu folos cunoaşterea Lui minunată, ieşind astfel din mintea moale, urcând cu 
smerenie la mintea viguroasă şi aţintind ochiul inimii spre neobişnuita înţe¬ 
legere a lucrurilor. In aceasta trebuie să vedem, minunându-ne, blândeţea şi 


370. Dar s-ar putea ca, prin trimiterea femeii, care nu înţelegea singură de ce apă e vorba, 
după bărbatul ei, Hristos să indice şi faptul că un suflet înţelege mai uşor cele dumnezeieşti în 
comuniune cu altul, mai ales cu cel cu care se află în relaţie mai intimă. Dar s-ar putea spune 
în plus şi că Iisus a voit să-i arate, prin cunoaşterea faptului că avea al şaselea bărbat, că El e 
mai presus de oameni. Şi de fapt, arătându-i Hristos că ea adăuga că trăieşte cu al şaselea 
bărbat, femeia s-a convins că El este cel puţin prooroc. 

Pe lângă aceasta, s-ar putea că Iisus a voit să-i arate şi că ea nu poate înţelege sensul înalt 
al celor spuse ei, din pricina vieţii ei prea coborâte la cele trupeşti. El a trimis-o să-şi cheme 
bărbatul şi ca să o facă să comunice unor cercuri mai largi experienţa întâlnirii ei cu Dum¬ 
nezeu, câştigând astfel acest suflet, mai coborât din punct de vedere moral, nu numai la 
credinţa în El, ci şi pentru rolul de misionar. 

Cum arată ceva mai departe, unde Sf. Chirii vede pe samarineancă progresând la mintea 
de mijloc, viguroasă, aici e vorba despre femeie şi despre bărbat în mod simbolic. Unii au minte 
moale, femeiască, chiar bărbaţi fiind, iar alţii, minte puternică, bărbătească, chiar femei fiind. 

371. După Sf. Chirii, Hristos o trimite după bărbat şi pentru că ştie că prin aceasta va da 
prilej femeii să recunoască, desigur cu părere de rău, că nu e căsătorită după Lege cu bărba¬ 
tul cu care trăieşte. 

puterea Mântuitorului nostru, Care ridică minţile neînvăţate cu uşurinţă la o 
deprindere vrednică de admiraţie 372 . 

"Părinţii noştri s-au închinat în muntele acesta, 
şi voi ziceţi că în Ierusalim este locul 
unde trebuie să se aducă închinare” (In 4, 20) 

Socotind că Domnul este cu adevărat prooroc şi iudeu, femeia se laudă 
cu obiceiurile locale şi afirmă că samarinenii au voit să aleagă pe cele mai 
bune decât bănuielile iudeilor. Căci iudeii, alegând concepţii mai îngroşate 
despre firea dumnezeiască şi netrupească, susţineau că numai în Ierusalim 
sau în Sionul vecin trebuie să se aducă închinare lui Dumnezeu Cel peste 
toate, socotind că întreaga fire negrăită şi necuprinsă se odihneşte acolo şi se 
închide în templul făcut de mâini. De aceea, fiind foarte neînţelegători, au fost 
mustraţi pentru aceasta, prin glasul Proorocilor, de Dumnezeu, Care zice: 
"Cerul îmi este Mie scaun şi pământul aşternut picioarelor Mele. Ce casă veţi 
zidi Mie, zice Domnul, sau care e locul odihnei Mele?" (Is. 66,1). Dar samari¬ 
nenii, aflându-se nu departe de neştiinţa iudeilor, socotind că trebuie să se 
roage şi să se închine în muntele numit Garizim, se făceau şi ei de râs. 
Pretextul acestei prostii era că s-a dat binecuvântarea în muntele Garizim, 
precum aflăm scris în Deuteronom. Femeia pune această întrebare Mântui¬ 
torului, ca pe o problemă mare şi greu de înţeles, zicând: "Părinţii noştri s-au 
închinat în muntele acesta", şi cele următoare 373 . 

"Iisus îi zice ei: Crede Mie, femeie, că vine ceasul 
când nu vă veţi închina Tatălui nici în Ierusalim, 
nici în muntele acesta” (In 4, 21) 

Dezaprobă neştiinţa tuturor, spunând că modul de închinare al ambelor 
părţi se va ridica la cel adevărat. Căci nu se va mai căuta, zice, un loc în care 
vor socoti că locuieşte propriu-zis Dumnezeu, ci se vor închina Domnului ca 


372. Iisus a condus treptat mintea samarinencii la înţelegerea Sa şi a celor pe care le 
spune cu putere, dar şi cu blândeţe; nu S-a afirmat nici pe Sine şi nici n-a impus semnificaţia 
apei, pe care o va da, în mod direct şi prin poruncă. Omul e ajutat de Dumnezeu să se ridice 
şi prin efortul său la cunoaşterea Lui; mai mult, printr-o experienţă a bunătăţii lui Dumnezeu 
sau a puterii prezente în bunătatea Lui. 

373. Femeia arată că a început să se ridice atât peste înţelegerea iudeilor, cât şi a con¬ 
cetăţenilor ei în trăirea prezenţei lui Dumnezeu. începe să se îndoiască de ideea că Dumnezeu 
e legat de un loc, de un templu clădit de mână, sau de vreo parte a naturii. începe să înţeleagă 
atotprezenţa firii necuprinse a lui Dumnezeu. Trăia şi în aceasta simţirea dumnezeirii lui 
Hristos, Care nu a rămas numai între iudei, ci a vorbit şi de apa vieţii veşnice, pe care El o 
poate da oricărui dacă o cere. 

Celui ce umple toate şi le poate susţine pe toate, fiecare din locul lui, cum zice 
oarecare dintre Prooroci. Iar ceasul şi timpul acestei schimbări spune că va 
fi venirea Lui cu trupul în lume. Dar observă cum conduce mintea femeii spre 
învăţăturile despre Fiul, folosindu-se de un cuvânt foarte subţire, numind pe 
Dumnezeu Tată. Căci cum s-ar înţelege că e Tată, neexistând un Fiu? 374 


CAPITOLUL 5 

FIUL, CEL CE ESTE CUVÂNTUL ŞI DUMNEZEU, 

NU ESTE DINTRE CEI CE SE ÎNCHINĂ, 

CI MAI DEGRABĂ CEL ÎNCHINAT ÎMPREUNĂ CU DUHUL 

"Voi vă închinaţi căruia nu ştiţi, noi ne închinăm Căruia ştim, 
pentm că mântuirea este din iudei” (In 4, 22) 

Vorbeşte iarăşi ca iudeu şi om, cerând şi în acest mod iconomia lucrului. 
Căci Hristos nu S-a abătut de la ceea ce cerea timpul şi de la ceea ce se cuve¬ 
nea. De aceea cere şi o înţelegere mai mare cu privire la cultul iudeilor. Căci 
samarinenii se închinau lui Dumnezeu dintr-o raţiune simplă şi nestudiată. 
Iar iudeii, ca cei ce au primit după putinţă, prin Lege şi Prooroci, cunoştinţa 
Celui ce este. De aceea spune că samarinenii nu ştiau, iar iudeii ştiau şi deci 
de la ei se va arăta mântuirea, se înţelege a noastră. Căci Hristos este din 
sămânţa lui David după trup, iar David a fost din seminţia lui Iuda. Dar Se 
aşază pe Sine ca om între cei ce se închină, deşi este totodată închinat, îm¬ 
preună cu Dumnezeu şi Tatăl, de noi şi de sfinţii îngeri 375 . Căci, deoarece a 
îmbrăcat chipul slujitorului, îndeplineşte slujirea (liturghia) cuvenită sluji- 


374. Hristos confirmă gândul ce începe să încolţească în mintea femeii, că Dumnezeu nu 
e mărginit într-un loc şi deci I se poate aduce închinare oriunde, deci de fiecare din locul în 
care se află. 

Confirmând aceasta ca fiind sigur, Se arată ca Dumnezeu, Care ştie ce va fi în viitor. Iar 
afirmându-Se ca Dumnezeu în trup şi prevestind închinarea către Dumnezeu în orice loc, arată 
implicit că această închinare în orice loc a început o dată cu întruparea Lui, sau o dată cu 
venirea Lui pe pământ, dată fiind nu numai prevestirea pe care o face El, ci şi faptul că se mişcă 
în diferite locuri de pe pământ. Dar El Se afirmă şi mai precis ca Fiul lui Dumnezeu, o dată ce 
vorbeşte cu respect de Dumnezeu ca Tată. 

375. Hristos este închinat împreună cu Tatăl şi cu Duhul Sfânt ca Dumnezeu, dar Se arată 
pe Sine şi ca om. Voieşte ca oamenii să se închine Tatălui şi Duhului, şi chiar Sieşi, ca, atră- 
gându-ne la această închinare, să cunoaştem pe Dumnezeu cel în Treime. Dar este închinat, 
împreună cu Tatăl şi cu Duhul, nu pentru că voieşte neapărat aceasta, ci pentru că prin fire 
este Dumnezeu. E o mărime pe care nu Şi-a dat-o El, dar de aceea e şi plin de respect faţă de 
această mărime a Sa. 

torului, fără să piardă calitatea de Dumnezeu şi Domn şi de închinat 376 . 
Fiindcă rămâne Acelaşi, deşi S-a făcut om, păstrând în toate raţiunea icono- 
miei cu trupul, şi, chiar de vezi smerenia Lui mare şi mai presus de fire, 
apropie-te de El minunându-te, nu dispreţuindu-L, nu bârfindu-L, ci şi mai 
mult imitându-L 377 . Aşa vrea Pavel să fim văzuţi noi, zicând: "Aceasta să cu¬ 
gete fiecare în voi, ceea ce se cugetă şi în Hristos Iisus, Care, fiind în chipul 
lui Dumnezeu, nu răpire a socotit a fi deopotrivă cu Dumnezeu, ci S-a golit pe 
Sine chip de rob luând, întru asemănare oamenilor facându-Se şi la înfăţişare 
aflându-Se ca un om, S-a smerit pe Sine" (Filip. 2, 5-8). Observi cum ni S-a 
făcut Fiul pildă a smeritei cugetări, aflându-Se deopotrivă cu Tatăl şi în chipul 
Lui, precum s-a scris, dar pogorându-Se pentru noi la ascultarea şi la smere¬ 
nia de bună voie? Cum trebuia trupul să arate chipul ascultării, şi cum ar fi 
fost chip al smereniei, dacă nu prin fapte şi cuvinte coborâte de la demnitatea 
dumnezeiască, şi cu mult mai mici decât cele în care Cuvântul Se afla încă lip¬ 
sit de ele la Tatăl şi neunit cu chipul robului? Căci cum vom spune că S-a 
pogorât El, dacă nu vom admite că a suportat şi ceva străin de mărirea Lui? 
Şi cum S-a făcut întru asemănarea omului, după cuvântul lui Pavel, dacă n-a 
imitat ceea ce se cuvine omului? 378 

Şi închinarea pe care o aducem noi lui Dumnezeu ca datorată e un lucru 
cu totul cuvenit oamenilor. Deci, Se închină ca om, dar e şi închinat pururea 
împreună cu Tatăl, fiindcă este şi va fi Dumnezeu adevărat după fire. 

Insă adversarul nu va admite aceasta, ci ni se va opune, zicând: "Nu te 
tulbura când zicem că Fiul se închină" 379 . Căci nu socotim că El trebuie să Se 


376. Chiar în liturghia propriu-zisă, Hristos e nu numai împărat ("Ca pe împăratul tutu¬ 
ror"), ci şi Arhiereul suprem care aduce Tatălui jertfă în numele nostru. Numai pentru că El 
este Arhiereu, pot fi şi unii dintre oameni arhierei şi preoţi (In 20, 21-23). E Arhiereul între 
arhierei, e Preotul între preoţi. Este Arhiereul în Care e nu numai slujirea exemplară, ci şi pu¬ 
terea cea mai eficientă în obţinerea curăţirii noastre de păcate, sau în ridicarea noastră la 
unirea cu Dumnezeu, prin faptul că e nu numai om, ci şi Dumnezeu. E cu atât mai mult omul 
deplinei slujirii, cu cât e şi Dumnezeu. 

377. Chiar în smerenia Lui este o mărire copleşitoare. Nu e nimic de dispreţuit, ci chiar 
prin ea ne stoarce admiraţia şi vedem o înălţime, o curăţie mai presus de fire, mai presus de 
ceea ce putem ajunge noi ca oameni. 

378. în faptul că S-a făcut ipostas al smeritelor fapte şi mărginiri omeneşti a fost o po¬ 
gorâre reală a ipostasului Cuvântului. în săvârşirea lor Şi-a mărginit El însuşi puterea ne¬ 
sfârşită, a simţit El însuşi oboseala şi foamea. Dar ştia, în acelaşi timp, că le trăieşte pe acestea 
nu silit, ci de bună voie. Şi chiar în aceasta trăia ca depăşindu-le pe acelea şi se vădea că are 
posibilităţi nereduse la acelea. Se simţea neîncetat şi ca Dumnezeu, iar uneori trecea la să¬ 
vârşirea unor fapte mai presus de puterea omenească. Trăia continuu comuniunea cu Tatăl şi 
cu Duhul şi conştiinţa că de puterea Lui atârnă durata lumii şi tot ceea ce se săvârşeşte în ea. 

379. E vorba de arieni, care vorbeau despre o închinare pe care Fiul o aduce lui Dum¬ 
nezeu ca primă creatură, dar nu şi despre o închinare adusă Lui ca Dumnezeu. 


» 

închine Tatălui aşa ca noi, sau poate ca îngerii, ci închinarea Lui este deo¬ 
sebită şi mult mai înaltă decât a noastră. Ce vom zice iarăşi despre acestea? 
Socoteşti, o, omule, să ne înşeli, atribuind Unuia-Născutului robia cea mai 
vrednică de preţuit, şi acoperi demnitatea Lui de slujitor în cuvintele aurite 
ale rătăcirii? încetează să slăveşti prin necinstire pe Fiul, ca să rămâi în cin¬ 
stirea Tatălui: "Căci cel ce nu cinsteşte pe Fiul nici pe Tatăl nu-L cinsteşte", 
precum s-a scris (In 5 23) 380 . Căci, spune-mi, ce va înălţa pe Unul-Născut la 
libertate, atribuindu-I noi o închinare superioară? Fiindcă, dacă Se află între 
cei ce se închină, va fi neîndoielnic rob, chiar dacă e cugetat ca închinător 
excepţional. Dacă este făcut, nu se deosebeşte de creaturi decât numai prin 
superioritate faţă de oameni, ca şi Mihail, sau altă Putere sfântă şi spirituală 
(alt înger, n. tr .). 

Dacă slava Celui ce a făcut toate se vede doar ca a unui fruntaş între cele 
ce se află pe pământ în mod fiinţial, fie prin raţiunea sfinţeniei, fie printr-un 
surplus de slavă, El e pus între cele create prin faptul de-a fi fost creat ca şi 
celelalte. în acest caz, nu se va putea nicidecum ca Cuvântul să nu fie o crea¬ 
tură a Tatălui şi să nu provină ca atare din Tatăl, chiar dacă I se închină în 
mod superior. 

Apoi, cum va fi Fiul creat, sau cum va fi robul Domn, şi Domnul închi¬ 
nător? Căci socotesc că demnitatea de împărat şi de Domn străluceşte în fap¬ 
tul de-a fi închinat; iar calitatea de slujitor şi de rob e definită prin închinare. 
Prin aceasta trebuie să socotim că firea, superioară şi mărturisită deasupra 
tuturor, e a celui nesupus nouă 381 . Deci cuvântul următor, spus prin prea- 
înţeleptul Moise, se adresează oricărei creaţii: "Domnului Dumnezeului tău 
să te închini şi numai Lui să-I slujeşti" (Deut. 6, 13). Astfel, oricine are robia 
prin fire şi se află sub jugul Dumnezeirii, trebuie să se închine şi să se supună 
chipului de slujitor. Şi cel ce spune "Domnul" se defineşte ca rob, iar cel ce 
spune Dumnezeu, ca creatură. Deci robul se cugetă împreună cu Domnul, 
iar cel adus la existenţă prin facere, cu Dumnezeirea nefacută. Iar Fiul, fiind 
etern în Tatăl şi fiind Domn ca Dumnezeu, nu ştiu de unde aş putea arăta că 
rezultă că trebuie să Se închine, cum flecăresc aceia! Nu Se închină Unul- 


380. Ereticii în chestiune atribuiau lui Hristos un chip amăgitor. în fond ei necinsteau pe 
Fiul, sub pretextul că prin aceasta acordă Tatălui o mai mare cinste, întrucât nu egalizau în cin¬ 
stire pe Hristos cu Tatăl. De fapt, prin aceasta nu cinsteau nici pe Tatăl. Căci Tatăl nu mai e 
Tată dacă Fiul e un simplu slujitor. Căci în acest caz, nici Tatăl nu mai este Dumnezeu dacă nu 
e un Dumnezeu al iubirii. Tatăl ţine să fie cinstit Fiul Său la fel, pentru că prin aceasta Se cin¬ 
steşte şi El ca Tată. 

381. Arienii, socotind pe Fiul, deşi superior, numai un slujitor superior al Tatălui, ar tre¬ 
bui să conchidă: cu cât e cineva mai înalt, cu atât e mai bun slujitor; şi nu numai Tatălui, ci în 
general, deci şi nouă. Se aflau într-o contradicţie: socoteau, pe de o parte, că Fiul e creatură, 
pe de alta, că provine din Tatăl. 

Născut Tatălui, zic, nici ca rob, nici ca făptură, ci ca un Fiu Celui ce Da 
născut. închinarea trebuie cuprinsă deci în definiţia fiimii şi vom spune că 
Fiul trebuie numaidecât să Se închine Tatălui ca Cel ce a primit existenţa în 
El, precum şi noi trebuie să ne închinăm, deoarece suntem animale cuvân¬ 
tătoare şi muritoare şi capabile de ştiinţă, capabile de mai mult decât de miş¬ 
cările minţii spre cele din afară şi de impulsurile voirilor. Dar dacă s-a sădit 
Unuia-Născutului trebuinţa de-a Se închina în mod necesar, şi aşa cugetă şi 
zic ei, cum nu vor jigni în mod deschis şi pe Tatăl? Căci e necesar să fie cuge¬ 
tat şi El astfel, o dată ce Fiul este chipul şi pecetea Tatălui, şi toate câte există 
în mod neschimbat în cele asemenea nu sunt întru nimic deosebite. Iar dacă 
ei spun că numai în voinţa Fiului stă închinarea adusă Tatălui, se arată mai 
degrabă născocitori de bănuieli decât cunoscători ai adevărului. Şi ce ar îm¬ 
piedica pe alţii să spună, născocind o evlavie periculoasă, că şi pentru Tatăl 
este voită închinarea Fiului, deci nu se aduce închinare după fire? Dar dacă 
prin aceasta s-ar coborî persoana Tatălui, s-ar coborî şi a Fiului, El trebuind 
să Se închine Tatălui fără voie. Ce spui la aceasta? Scoţi iarăşi la iveală magia 
din ascunzimile sau din adâncurile eline, sau te arăţi afirmând din inimă cele 
ale elamitului Samea, şi nu cuvintele Domnului? Şi nu te ruşinezi să opui 
acestea celor cuvenite şi de nebiruit? Sau oare nu socoteşti că se cuvine ca 
Cel ce este Dumnezeu după fire, ca Dumnezeu Cuvântul născut din El şi ca 
Cel căruia I se închină toată zidirea să fie socotit şi declarat mai degrabă 
închinat decât închinător al Tatălui 382 ? Şi socotesc că nu spunem lucruri con¬ 
trare celor cu adevărat înţelepţi. Căci, cum socoţi că se cuvine să se aducă 
închinare Tatălui de către Cel Născut din El, când această afirmaţie aduce 
atâta vătămare amândurora? Fiindcă, mai întâi, n-ar fi nici egal în demnitate, 
nici chip întocmai al firii Celui ce nu se închină. Căci se închină ca mai mic, 
şi însuşirile Lor după fire nu mai sunt egale în mărime. Dar nu poate fi mai 
mic Dumnezeu sau Domnul, ci (cei Doi) Se deosebesc în definiţia modului în 
care sunt 383 . Apoi, cum S-ar arăta adevărat, spunând: "Cel ce Mă vede pe 
Mine vede pe Tatăl" (In 14, 9)? Dar cum zice El că trebuie să fie cinstit într-o 
nu mai mică măsură decât Tatăl, neavând egalitatea în slavă, datorită calităţii 
de închinător? Pe lângă aceasta, nu Se va arăta Tatăl însuşi lipsit de podoaba 
cuvenită? Căci slava Lui este să fi născut pe Unul, Care este astfel cum este 


382. O altă contradicţie a arianismului: declara că toată creaţia se închină lui Hristos ca 
celei dintâi creaturi, dar şi că El se închină, la rândul lui, Tatălui. Amesteca, în chip panteist, 
după exemplul filosofiei eline, pe Dumnezeu cel necreat cu creatura. Declara că Hristos e 
prima creatură, dar, totodată, şi Fiu născut al lui Dumnezeu. 

383. Tatăl există ca Cel ce naşte, Fiul, ca Cel ce se naşte; Unul, ca Tată, Celălalt, ca Fiu. 
Acesta e modul diferit în care există Fiecare. Dar în fiinţă şi în toate însuşirile, Tatăl şi Fiul nu 
Se deosebesc. 

El însuşi după fire 384 . Din ceea ce se spune contrar rezultă o urâţenie nu 
mică, având străin prin neam şi natură pe Cel ce este din El şi pătimind ceva 
ce nu arată nici chiar firea celor create. Căci prin hotărârea şi voinţa Creato¬ 
rului 385 , nu au vieţuitoarele puterea de a naşte vieţuitoare mai rele decât ele. 
"Căci a scos, zice, pământul iarbă verde... şi tot pomul roditor, purtător de 
sămânţă după neam şi după asemănare" (Fac. 1,12). 

Deci Dumnezeu va fi mai prejos de cele create dacă acelea sunt astfel, iar 
El, nu! Numai Lui însuşi îi lipseşte ceea ce a rânduit ca Cuvânt şi a hotărât 
bine pentru succesiunile creaturilor! Dar cine va răbda să spuneţi că se cade 
Fiului să Se închine propriului Născător? Iar deoarece adăugaţi, la cuvintele 
acestea, că acest lucru nu e contrar voinţei Celui Unuia-Născut şi ridicaţi în 
faţa noastră şi acest motiv nedovedit, care pare să fie luat din cele cuvenite, 
veniţi să-l cercetăm şi pe acesta din Sfintele Scripturi. Căci socotesc că mai 
ales din ea se cuvine să ne silim să luăm dovada celor puse în discuţie. 

Legea poruncea fiecărui iudeu să dea lui Dumnezeu Celui peste toate o 
jumătate de drahmă, nu ca o născocire a preocupării de arginţi, sau de adu¬ 
nare deşartă de bani, ci ca o învăţătură dată prin chipuri clare. întâi, că ni¬ 
meni nu e domn peste capul lui, ci toţi suntem înscrişi în lista robiei prin dato¬ 
ria unor dări. Apoi, ea ne zugrăveşte, ca într-o literă şi ca într-un lucru mai 
îngroşat, roadele date de duhul. Căci zice: "Cinsteşte pe Domnul prin oste¬ 
nelile tale cele drepte şi-I dă Lui pârga din roadele dreptei tale" (Pilde 3, 9). 
E ceea ce s-a potrivit şi învăţăturii evanghelice care a reluat, desăvârşind-o, slu¬ 
jirea cea după Lege. Căci socotim că nu trebuie să slujim Domnului tuturor 
prin daruri din afară, fiind siliţi să ne ridicăm de la drahma materiei coruptibile, 
ci, fiind închinători adevăraţi, să ne închinăm în duh şi adevăr lui Dumnezeu şi 
Tatăl. Acest înţeles trebuie să socotim că era ascuns în litera Legii. 

Deci, aflându-Se Domnul în Ierusalim, cei ce strângeau drahma îi spu¬ 
seră lui Petru: "învăţătorul vostru nu plăteşte drahma?" (Mt. 17, 24). "Dar, 
intrând în casă, Iisus i-a luat-o înainte, zicând: "Regii pământului de la cine iau 
dajdie sau bir? De la fiii lor sau de la străini?". Iar el, zicând: "De la străini", a 
zis Iisus: Aşadar, fiii sunt liberi. Dar ca să nu-i smintim, mergând la mare, 


384. Un Tată care are un Fiu închinător, fără să fie şi El ca Tatăl, nu mai e un Tată 
adevărat şi n-are un Fiu egal cu El, deci e lipsit de calitatea de Tată adevărat. înseamnă că El 
nu poate naşte un Fiu la înălţimea Lui. în aceasta e un panteism degradaţionist. Existenţa 
supremă nu se poate menţine în treapta ei fără lipsuri dacă nu este permanent în această stare. 
Ea decade în mod involuntar, în baza unei legi care o stăpâneşte. Dumnezeu în Treime este şi 
fecund, dar Se şi menţine în desăvârşirea Lui, realizând o adevărată comuniune. Şi, fără o ast¬ 
fel de existenţă, nimic nu poate urca spre desăvârşire. Şi toată existenţa e fără sens. 

385. însuşi faptul că vieţuitoarele din jurul nostru nu nasc vieţuitoare inferioare lor este 
o dovadă a neadevărului panteismului degradaţionist Dumnezeu nu naşte un Fiu degradat şi 
le ţine pe toate la nivelul lor în armonia reciproc întregitoare. 

aruncă undiţa, şi peştele care se va urca întâi, ia-1 şi, deschizând gura lui, vei 
ada un statir. Luându-1 pe acela, dă-1 lor pentru Mine şi pentru tine" (Mt. 17, 
25-27). 

Observi că Fiul nu suporta să fie tributar, nici să rabde o stare cuvenită 
robului, ca unul dintre cei de sub jug? Căci, cunoscând libertatea firii Sale, 
declară că nu datorează nici o faptă de slujitor lui Dumnezeu şi Tatăl 386 . Căci 
"âii sunt liberi' 1387 , zice. Cum deci slujirea de rob nu este împotriva voinţei 
Sale? Iar Cel ce a respins chiar şi numai chipul lucrului, cum ar primi ade¬ 
vărul lui? Sau nu vom socoti închinarea ca ţintă şi ca rod duhovnicesc şi nu 
vom spune că e chip al slujirii? Căci pentru care pricină a legat slujirea de 
închinare, zicând: "Domnului Dumnezeului tău săi te închini şi numai Lui să-I 
slujeşti" (Deut 6, 13). Căci în faptele slujirii închinarea este ca o poartă şi 
cale, având ca început robia faţă de Dumnezeu. De aceea şi Psalmistul zice 
către unii: "Veniţi să ne închinăm şi să cădem înaintea Lui şi să plângem 
înaintea Domnului, Care ne-a făcut pe noi" (Ps. 94,6) 388 Vezi cum căderea în 
faţa lui Dumnezeu urmează închinării şi cum cea din urmă e legată de cea 
dintâi? Şi pot întreba pe cei ce judecă drept calitatea lucrurilor: Ce e mai pro¬ 
priu robiei decât aceasta? Iar dacă, odată lămuriţi, opozanţii stăruie în neruşi¬ 
narea lor nestăvilită şi nu se opresc din aceste gânduri prosteşti, folosindu-se 
de toată Scriptura, să ni-L arate pe Fiul închinându-Se lui Dumnezeu şi Tatăl, 
când era Cuvântul neîmbrăcat în trup, înainte de timpul înomenirii şi de chip¬ 
ul de rob! Căci acum Se închină ca om, fără să se vadă în aceasta ceva de dis¬ 
preţuit, dar atunci, încă nu! Deci nu vor putea arăta aceasta din dumnezeieş- 
tile şi Sfintele Scripturi. Iar, înşirându-ne presupuneri şi gânduri şi argumente 
putrede, cu dreptate vor auzi: "Rătăciţi, necunoscând Scripturile, nici puterea 
lui Dumnezeu 11 (Mt. 22,29) şi nici slava Unuia-Născutului. Proba că Cuvântul 
şi Dumnezeu nu Se închină, dar că, devenit ca noi, a primit să trăiască şi 
aceasta în mod potrivit omului, din pricina iconomiei celei cu trupul, nu o 


386. Iisus vădeşte pe împăratul suprem, care nu impune nici o dajdie Fiului Său, ca celor 
robi. El e liber atât în relaţia cu Tatăl, cât şi cu oamenii. Tot ce face pentru oameni face de bună 
voie, din iubire, aşa precum iubirea îl uneşte şi cu Tatăl. 

387. Hristos, fiind Fiu, nu e în rând cu creaturile, care sunt roabe pentru că sunt depen¬ 
dente, mărginite, aşteptând ajutorul lui Dumnezeu, ca Creator şi Stăpân al lor. Cel Născut nu 
e rob al Celui din Care se naşte, pentru că este egal cu El în fiinţa Sa, deci nu e mai mic în posi¬ 
bilităţile Sale. Fiul lui Dumnezeu e liber cu desăvârşire, căci fiul unui om e liber numai faţă de 
tatăl său. Aceştia din lume au mărginiri şi dependenţe de creatură şi sunt stăpâniţi de legi de 
sub care nu pot ieşi, deşi le pot folosi, printr-o anumită libertate, în moduri variate, ba chiar le 
pot covârşi prin puterea lui Dumnezeu, dar nu prin ei înşişi. 

388. Toată dovedirea aceasta arată că dacă Hristos e Fiul Care se închină Tatălui, îi şi 
slujeşte ca un rob, şi atunci cum mai este Fiu al Lui, şi nu mai degrabă rob? 

vom căuta din altceva, ci o vom cunoaşte din cuvintele Lui. Căci ce spune şi 
către femeia din Samaria? 

"Voi vă închinaţi căruia nu ştiţi, 
iar noi ne închinăm Căruia ştim " 

Oare nu e oricui vădit şi din aceasta că spune acestea folosindu-Se de 
numărul plural şi numărându-Se pe Sine între cei ce se închină din necesitate 
şi robie, ca unul ce a intrat în umanitatea roabă? Căci, te întreb, ce Dar fi 
împiedicat să atragă la singular, la propria Persoană, închinarea, dacă ar fi 
dorit să fie înţeles de noi ca închinător? Trebuia în acest caz mai degrabă să 
spună: "Eu Mă închin Căruia ştiu". De ce n-o spune aceasta ca unul ce, nefi- 
ind în numărul celorlalţi, atrage doar la Sine înţelesul celor spuse? Dar spune 
"noi" în chip drept şi sigur, ca unul ce e pus între robi din pricina umanităţii 
şi e numărat între cei ce se închină, sau între iudei, din pricina ţării? 389 

"Dar vine ceasul, şi acum este, când adevăraţii închinători 
se vor închina Tatălui în duh şi adevăr. 

Căci şi Tatăl îi doreşte astfel pe cei ce se închină Lui. 

Duh este Dumnezeu şi cei ce se închină Lui 
trebuie să I se închine în duh şi adevăr" (In 4, 23-24) 

Arată timpul prezent ca timpul venirii Lui, căci zice despre chipuri că se 
vor preface acum în adevăr, şi umbra Legii, în slujire duhovnicească. Şi spune 
că închinătorul duhovnicesc, adică omul duhovnicesc, va fi călăuzit la vie¬ 
ţuirea bineplăcută Tatălui, prin învăţătura evanghelică, înaintând spre o mai 
mare intimitate cu Dumnezeu. Căci Se prezintă ca Dumnezeu în comparaţie 
cu firea trupului. De aceea, primeşte cu dreptate pe omul duhovnicesc, care 
nu-I aduce închinarea în forma şi chipurile evlaviei iudaice, ci închinarea care 


389. Dacă Hristos ar fi fost "închinător" înainte de întrupare, n-ar fi spus "Noi", ca Unul 
ce devine închinător când Se face om, ca şi ceilalţi oameni. Ar fi arătat cumva că, înainte de-a 
Se face om, era închinător în mod singular. Prin încadrarea Sa ca închinător între oameni sub¬ 
liniază smerenia Sa, sau pogorârea Sa deplină la starea omenească, pe care n-o avea înainte. 
Dar Iisus Se încadrează ca om între acei iudei care menţineau cunoaşterea lui Dumnezeu, ca 
Acela ce va trimite pe Fiul Său ca om, şi-L aşteptau pe El, adică: Maica Domnului, Apostolii, 
care cunoşteau pe Dumnezeu cel adevărat Prin aceasta, ca om, El se face închinător al lui 
Dumnezeu, dar ştia şi că El este Fiul lui Dumnezeu cel întrupat, Cel care nu e închinător, ci 
închinat şi Care va face pe oameni să se închine oriunde Tatălui în Duhul Sfânt şi în Sine, Care 
e Adevărul. Ei se vor închina deci lui Dumnezeu cunoscut în mod cu totul clar ca Treime. 
Aceasta o spune în continuare. 

străluceşte evanghelic din faptele virtuţii, iar prin credinţa dreaptă în dog¬ 
mele dumnezeieşti se împlineşte ca închinare adevărată 390 . 

"Ii zise Lui femeia: Ştim că vine Mesia, zis Hristos. 

Când va veni, Acela ne va vesti nouă toate" (In 4, 25) 

învăţând Hristos că va sosi ceasul şi timpul când adevăraţii închinători 
vor aduce adevărata închinare lui Dumnezeu şi Tatălui - sau, mai bine-zis, că 
e chiar prezent -, femeia se înalţă îndată la gândurile mai presus de cele 
obişnuite despre nădejdea afirmată de iudei. Ea mărturiseşte că ştie despre 
Mesia că va veni la vremea Sa. Dar pentru ce pricini va veni, nu spune precis, 
deoarece, cum se pare, primise zvonurile despre El fără să caute o lămurire 
a lor, ca o femeie iubitoare de plăcere şi de trup. Dar nu ignora cu totul că în 
Israel se va arăta un tâlcuitor al învăţăturilor mai înalte, căci aflase despre 
aceasta în cele scrise despre El. 

"Ii zice Iisus: Eu sunt, Cel ce-ţi grăiesc ţie " (In 4, 26) 

Hristos nu Se descoperă pe Sine sufletelor nepregătite, sau cu totul ne¬ 
ştiutoare, ci Se luminează şi Se arată mai mult acelora care sunt mai dispuşi 
să vrea să înveţe şi care, trăind începutul credinţei prin cuvinte simple, năzu¬ 
iesc spre cunoştinţa celor mai desăvârşite. Aşa ni s-a arătat şi femeia din 
Samaria, care primea cuvintele cu adevărat dumnezeieşti cu o înţelegere mai 
îngroşată decât trebuia, dar nu era lipsită cu totul de voinţa de-a înţelege 
ceva. Mai întâi, cerând Hristos apă, nu-I dă îndată; căci, silită, ca să vorbim 
omeneşte, de obiceiurile locale ale iudeilor, caută motive să nu-L asculte, deşi 
îi cerea Domnului să i le explice. Căci zice: "Cum Tu, iudeu dină, ceri să bei 
de la mine, care sunt femeie samarineancă? 11 . Dar, înaintând cuvântul învă¬ 
ţăturii Lui, ea a mărturisit mai pe urmă că este prooroc, luând mustrarea ca 
leac spre mântuire. Dar I-a pus o altă întrebare, zicând din iubire de învă¬ 
ţătură: "Părinţii noştri se închinau în muntele acesta, şi voi ziceţi că Ieru¬ 
salimul este locul unde trebuie să se aducă închinare ". Şi iarăşi a fost învăţată 


390. A sosit vremea, spune Hristos femeii, când, venind El ca Dumnezeu între oameni, 
începe să ridice pe om la nivelul duhovnicesc, prin puterea Sa şi a Duhului Sfânt. Dumnezeu 
nu vrea o închinare prin formele iudaice legate de un loc, ci o închinare prin faptele bune şi 
prin credinţa cea dreaptă, prin care e cunoscut ca Treime, şi Hristos, ca Fiul lui Dumnezeu cel 
întrupat Prin această declaraţie, Iisus îi dă femeii şi mai mult să înţeleagă că El este Hristos, 
sau Fiul lui Dumnezeu cel întrupat, vestit de Legea lui Moise şi de Prooroci. între această 
vieţuire prin fapte bune şi credinţa adusă de Hristos este o strânsă legătură, căci prin această 
credinţă se arată clar că Dumnezeu este un Dumnezeu al iubirii, Care cere şi de la oameni 
fapte de iubire, şi nu forme care nu schimbă pe om. 

» 

că va veni timpul, mai bine-zis că a şi venit, când adevăraţii închinători, 
părăsind închinarea în munţi, vor aduce lui Dumnezeu-Tatăl slujire med înaltă 
în Duh. Iar declarând că aceasta se cuvine cel mai mult lui Hristos, şi 
observând că cunoştinţa celor mai înalte va fi proprie timpului Aceluia, ea 
zice: "Ştim că vine Mesia, zis Hristos . Când va veni, Acela ne va vesti nouă 
toate". Observă cum femeia a venit în mod cuvenit la credinţă şi, urcând ca 
pe nişte trepte, sare de la întrebări mai mici la o înţelegere mai înaltă. Trebuia 
deci să i se dezvăluie prin cuvinte mai limpezi ceea ce dorea. De aceea îi 
aduce sub vedere bunătăţile la care se spera, zicând: "Eu sunt. Cel ce-ţi 
grăiesc f/e" 391 . Cei ce au în biserici misiune învăţătorească îi ajută pe neofiţi 
să rumege cuvântul catehezei şi, luând ca pildă pe Iisus, îi urcă de la o 
învăţătură mai redusă la cunoştinţa mai desăvârşită a credinţei. Dar cei ce 
atrag pe cel de alt neam şi-l fac prozelit introducându-1 într-un cort mai înalt 
unde îi îngăduie să jertfească Mielul cu mâini încă nespălate, şi încununează 
cu demnitatea preoţiei pe cel încă necatehizat să se pregătească pentru 
multe cuvinte de răspuns în ziua Judecăţii 392 . Dar ajunge chiar şi numai să 
spun aceasta. 


"Şi atunci au venit ucenicii Lui" (In 4, 27) 

Venirea ucenicilor a adus sfârşitul cuvintelor către femeie. Deci tace 
acum Hristos, după ce a insuflat samarinenilor scânteia caldă a credinţei prin 
cele comunicate, ca să se aprindă într-o mare flacără. Aşa să înţelegi ceea ce 
a spus El: "Foc am venit să aprind pe pământ şi cât aş vrea să âe acum 
aprins!" (Lc. 12, 49) 393 . 


391. Hristos duce femeia, treptat, până la momentul în care i Se descoperă ca Dumnezeu. 
Arată cum trebuie să procedeze cei care voiesc să-L facă cunoscut ca atare. Iisus, cu toată 
smerenia, Se declară Fiul lui Dumnezeu cel aşteptat să vină în lume. Nu se putea ca El, Cel 
atât de smerit, să Se declare Hristosul anunţat de Prooroci, dacă nu era de fapt. El uneşte în 
chip desăvârşit smerenia cu afirmarea Sa ca Dumnezeu, Care a venit între oameni ca om, ca 
să-i înveţe smerenia, dar şi ca să le dea putinţa să se mântuiască, cunoscând din declaraţia Lui 
că este Fiul lui Dumnezeu. 

392. Cei ce învaţă în Biserică (episcopii) nu trebuie să se grăbească în învăţătura ce o dau 
celor neînvăţaţi, şi mai ales să nu ridice la treapta preoţească pe cel nedeplin pregătit, îngă- 
duindu-i să jertfească Mielul cu mâini încă nespălate - printr-o vieţuire curată şi printr-o deplină 
cunoaştere a credinţei. Credinţa are în ea focul entuziasmului pentru cele bune şi curate. Şi 
acest foc nu poate veni decât de la Dumnezeu prin Hristos, Fiul Lui, sau din iubirea Lui, care 
L-a făcut să vină ca om între oameni şi să Se jertfească pentru ei. Căci credinţa în Dumnezeu 
este ea însăşi iubire fierbinte pentru Cel ce este izvorul binelui şi Care nu ne cere decât iubirea 
binelui. Şi numai credinţa într-un Dumnezeu personal, mai precis într-un Dumnezeu al iubirii, 
cum numai Dumnezeul treimic poate fi, poate avea în ea această căldură. 

393. Mare putere a dovedit Iisus când a făcut dintr-o femeie stăpânită de plăcerile trupeşti 
o mare misionară. Adeseori, scârba faţă de păcatele săvârşite dă unui om capacitatea să vadă 

"Şi se mirau că vorbea cu o femeie" (In 4, 27) 

Se miră iarăşi ucenicii de blândeţea Mântuitorului şi se uimesc de pur¬ 
tarea Lui smerită. Căci nu respinge convorbirea cu femeia, ca unul dintre cei 
înăspriţi de o evlavie rigidă, ci întinde la toţi iubirea de oameni şi arată prin 
fapta însăşi că, fiind Creatorul unic, nu dăruieşte viaţa prin credinţă numai 
bărbaţilor, ci că atrage şi neamul femeiesc la ea. Cel ce învaţă în biserici să ia 
şi aceasta ca pildă şi să nu se ferească de-a se face de folos şi femeilor. Căci 
nu trebuie să urmeze voilor proprii, ci trebuinţei de-a propovădui. 

"Dar nici unul n-a zis: Ce vorbeşti cu ea, 
sau ce o întrebi?" (In 4, 27) 

Era o datorie a ucenicilor să fie înţelepţi, căci ştiau să dea cinstea cuve¬ 
nită învăţătorului lor, şi să nu pară că coboară, prin întrebări curioase, la 
bănuieli prosteşti pentru că vorbea cu o femeie, ci să-şi închidă mai degrabă 
cu ruşine şi cu frică limba între dinţi şi să-L aştepte pe Domnul să înceapă de 
la Sine să vorbească şi să le descopere de bună voie explicarea. Trebuie să ne 
mirăm deci aici de blândeţea lui Hristos, dar şi de înţelepciunea şi înţelegerea 
ucenicilor şi de cunoaşterea potrivită lor. 

"Deci şi-a lăsat femeia găleata ei şi s-a dus în cetate " (In 4, 28) 

Femeia, care ieri şi alaltăieri fusese soţia mai multor bărbaţi şi care fuse¬ 
se stăpânită de plăceri josnice, se arată mai înaltă şi mai tare decât grijile pen¬ 
tru trup şi biruieşte trebuinţa trupului şi, dispreţuind setea, se întoarce, prin 
credinţă, spre o altă deprindere. îmbrăţişând îndată iubirea, cea mai înaltă 
decât toate virtuţile, şi purtarea de grijă faţă de alţii, care i se înfăţişau ca bine, 
vrând să le vestească şi altora, porneşte repede pe drumul spre cetate. Căci 
şoptea în ea, precum e de crezut, şi şuşotea în mintea ei, în chip nevăzut, 
Mântuitorul, zicând: "în dar aţi luat, în dar să daţi 1 ' (Mt. 10, 8). învăţăm prin 
aceasta să nu imităm pe acea slugă leneşă care a îngropat talantul în pământ, 
ci să ne silim mai degrabă să-l punem în lucrare (Mt. 25, 25 ş.u.). E ceea ce a 


frumuseţea vieţii curate, trezind mai întâi credinţa în Dumnezeu, care îi dă putere. Căci unii 
oameni văd de la o vreme că nu mai găsesc ceva durabil în plăcerile trupeşti, pe care le dă 
lumea văzută. Femeia este, de multe ori, cea care se trezeşte mai uşor la credinţă, căci ea e 
mai influenţată de puterea ce-o vede într-un om puternic în spiritualitate şi ea stăruie mai mult 
în credinţă. Deşi nu au practicat un apostolat în sensul de propovăduire publică, neavând 
condiţie fizică pentru aceasta, femeile au exercitat un mare rol misionar în relaţiile de la om la 
om, şi în primul rând, în relaţiile cu membrii familiei şi cu cei apropiaţi. 

Dar Iisus ştia dinainte pe cine alege pentru misiunea pe care i-a încredinţat-o. Ştia ce posi¬ 
bilităţi sunt în această femeie. 

făcut această femeie preavestită, făcând comun şi altora binele dăruit ei, 
neducând acasă apa pe care o scosese, ca din sânii ei izvorâtori, nici găleata 
umplută din adâncul pământului, ci conţinutul înţelesurilor de care se um¬ 
pluse prin harul dumnezeiesc şi ceresc şi prin învăţătura Mântuitorului. E de 
cunoscut de aici, ca prin chip, că prin cele mici şi trupeşti, pe care le dispre¬ 
ţuim, primim adeseori de la Dumnezeu daruri mai bogate şi mai bune. Căci 
ce este apa cea din pământ, în comparaţie cu înţelegerea ce ne vine de sus? 

"Şi a zis oamenilor: Veniţi şi vedeţi un om care mi-a spus 
toate câte am făcut. Nu cumva este El Hristos?" (In 4, 29) 

O, ce schimbare minunată! O, ce tărie cu adevărat mare şi demnă de 
Dumnezeu! Ce minune negrăită, străvezie! Cea care nu înţelegea la început 
nimic din cele spuse devine un maestru în cuvinte şi introducătoare în taine. 
De aceea, cu dreptate a auzit: "Cheamă pe bărbatul tău şi vino aici". Priveşte 
cu ce meşteşug le-a vorbit samarinenilor. Nu spune îndată că a aflat pe 
Hristos, nici nu-şi începe povestirea cu Iisus. Ci şi-a început-o în chip drept, 
întrecând mult măsura cuvintelor potrivite ei, neaflând nişte ascultători 
necunoscători ai cuvintelor ei 394 . Le uşurează deci de la început primirea 
spuselor ei, începând cu minunea, şi, uimindu-i mai întâi cu ea, le face astfel 
mai netedă calea spre credinţă. "Veniţi şi vedeţi", zice cu înţelepciune, 
aproape strigând cu glas fierbinte. Le va ajunge spre credinţă şi numai vede¬ 
rea, care le va întări credinţa, fiind prezente minuni vrednice de preţuit Căci 
cum n-ar ajunge de la urmă la plinătatea celor pe care le voieşte cel ce vede 
cele ascunse şi primeşte această putere dumnezeiască? 

"Deci au ieşit din cetate şi veneau către El" (In 4, 30) 

Uşurinţa samarinenilor în ascultarea celor spuse lor e o învinovăţire a 
învârtoşării iudeilor şi, prin blândeţea lor, se face vădită neomenia acelora. Iar 
iubitorul de învăţătură să vadă deosebirea deprinderii în amândouă privin¬ 
ţele, ca să se minuneze de Iisus, Care pleacă cu dreptate de la Sinagoga 
iudeilor şi Se dăruieşte pe Sine mai mult celor de alte neamuri. Legea lui 
Moise le-a vestit iudeilor că Hristos va veni şi Se va arăta unora, şi ceata prea 
venerabilă a Proorocilor, care numai că nu L -a arătat prezent la uşă, le-a 


394. N-a început povestirea direct despre Hristos. Trebuia să pregătească pentru aceas¬ 
ta pe ascultători. De aceea şi-a desfăşurat povestirea ca să-i pregătească, după măsura vorbirii 
ei obişnuite. Aceasta, şi pentru că ascultătorii aveau anumite îndoieli în privinţa celor ce li le 
spunea, cunoscându-i moravurile nu prea respectabile. De aceea nu le spune direct că a aflat 
pe Hristos, lăsându-i pe ei să decidă prin vedere dacă este Hristos, ea exprimându-şi doar pre¬ 
supunerea că este Hristos. 

propovăduit zicând: "Iată Dumnezeul nostru, iată Domnul" (Is. 12, 2). Şi 
ultimul dintre toţi, marele Ioan, născut din femeie, La arătat prezent şi îm- 
preună-vieţuitor, zicând: "Iată Mielul lui Dumnezeu, Care ridică păcatul 
lumii" (In 1, 29). Şi însuşi Mântuitorul S-a descoperit pe Sine mai minunat 
decât toţi prin multe fapte, prin putere şi stăpânire demnă de Dumnezeu. 
Pentru ce uneltesc deci aceia faţă de acestea, cu neînfrânare^ planuri ab¬ 
surde? îi pregătesc pe nedrept şi în chip necredincios moartea, îi vorbesc cu 
viclenie, alungă din pământul şi cetatea lor Viaţa, Lumina, mântuirea tuturor, 
calea spre împărăţie, iertarea păcatelor, pe Dăruitorul înfierii 395 . De aceea, 
cu dreptate a zis Mântuitorul: "Ierusalime, Ierusaîime, care omori pe prooroci 
şi ucizi cu pietre pe cei trimişi la tine, de câte ori n-am vrut să adun pe iii tăi 
cum îşi adună pasărea âii ei sub aripile sale, şi tu nu ai voit? Iată, se va lăsa 
casa voastră pustie" (Mt. 23, 37-38). 

Dar samarinenii se arată mai buni decât iudeii cei fără de minte şi biru- 
iesc, prin ascultarea lor, neascultarea acelora. Căci, auzind de-o singură minu¬ 
ne, aleargă în grabă pe drum spre Iisus, fără să fi fost convinşi de glasurile 
Proorocilor, sau de propovăduirea lui Moise, sau de degetul arătător al lui 
Ioan, ci de o singură ştire, şi aceasta, de la o femeie păcătoasă. Deci, pe drept 
cuvânt minunându-ne de primirea făcută de ei Mântuitorului, exclamăm şi 
noi: "Drept eşti, Doamne, şi dreaptă este judecata Ta" (Ps. 118,137). 

"între timp ucenicii îl rugau zicând: 
învăţătorule, mănâncă" (In 4, 31) 

Dumnezeiescul Evanghelist alcătuieşte foarte bine scrierea cărţii sale, 
nelăsând nimic din cele ce vor fi de folos pentru credinţă cititorilor. Ascultă 
deci cum ni-L prezintă pe Iisus, facându-se iarăşi model pentru noi într-o 
împrejurare foarte importantă. Căci socotesc că nimic nu s-a scris degeaba în 
scrierile Sfinţilor, ci chiar şi ceea ce pare cuiva de mică însemnătate nu are 
nimic de dispreţuit. începând deci de la convertirea samarinenilor şi de la 
ceea ce încă nu se aşteptau ei -dar ştia, ca Dumnezeu, că vor veni -, Hristos 
Se arată preocupat de mântuirea tuturor celor chemaţi, dar nu spune nici un 
cuvânt despre hrana trupului Său, deşi era obosit de călătorie, cum s-a scris 
(In 4, 6). Prin aceasta voia iarăşi să folosească pe învăţătorii din biserici şi să-i 
convingă să uite de toată oboseala şi să pună străduinţa pentru cei ce vor să 


395. Toate le-a spus Hristos ca să vadă că El însuşi este acestea. Şi nu poate fi acestea 
decât ca Persoană dumnezeiască. Dacă o persoană omenească nu poate fi pentru altele decât 
în parte viaţă, lumină, scăpare de unele greutăţi, cale spre bucurie, iertare de unele păcate, 
cum nu ar fi acestea Persoana întreagă a Fiului lui Dumnezeu, Care are în Sine toată iubirea 
şi puterea nemărginită? 

i 

se mântuiască mai presus de toată grija faţă de trup. "Căci vai, zice proorocul, 
de cei ce fac lucrul Domnului cu lene" (Ier. 48, IO) 396 . Deci, ca să aflăm din 
acestea pe Domnul, neobişnuit să umble după săturare, prezintă pe ucenici 
rugându-L până la îngenunchere să mănânce, din cele procurate de ei, ceva 
ce Ii este neapărat de trebuinţă. Căci plecaseră în cetate ca să cumpere de ale 
mâncării, pe care, venind, le aduseseră. 

"Iar Iisus le-a zis lor: Eu am de mâncat o mâncare 
pe care voi nu o ştiţi " (In 4, 32) 

Mântuitorul ţese cu subţirime răspunsul din cele prezente. Numai că nu 
spune, în mod umbrit, că, dacă ar şti ei de convertirea apropiată a samarine- 
nilor, s-ar convinge că are ca mâncare mai degrabă pe aceea, decât pe cea 
care hrăneşte trupul. Iar din aceasta se poate afla câtă iubire faţă de oameni 
are firea dumnezeiască. Căci socoteşte alergarea spre mântuire ca pe o mân¬ 
care dulce a celor ce se mântuiesc 397 . 

"Deci au zis ucenicii unul către altul: 

Nu cumva I-a adus cineva de mâncare?" (In 4, 33) 

Neînţelegând ucenicii acest cuvânt întunecos, au cugetat în sinea lor cele 
ce s-au întâmplat adeseori şi au coborât la gândurile obişnuite, bănuind că I s-a 
adus Lui de cineva o mâncare mai de cinste şi mai plăcută ca cea adusă de ei. 

"Le zise lor Iisus: Mâncarea Mea este să fac voia Celui 

ce M-a trimis pe Mine şi să săvârşesc lucrul Lui" (In 4, 34) 

înlăturând tot vălul cuvântului, le-a arătat limpede adevărul şi, ca unora 
ce vor deveni învăţători ai lumii, Se prezintă pe Sine ca model al străduinţei 
neîncetate şi foarte importante de-a învăţa şi de-a se îngriji de ea, socotind ca 


396. Nu prin grija fată de trup ne asigurăm veşnicia fericită, ci prin luminarea sufletului, 
chemat să conducă viaţa omului spre acea veşnicie, prin credinţa în Dumnezeu şi prin comu¬ 
niunea cu El. în ceea ce le spune Domnul ucenicilor este o poruncă pentru toţi urmaşii lor, 
dată prin pilda Lui. Cât de mult iubea Domnul pe oameni, renunţând chiar la mâncare din grija 
de mântuire a oamenilor! Ar trebui să ia aminte la aceasta urmaşii ucenicilor lui Hristos, care, 
uneori, pun grija de avuţie materială mai presus de grija faţă de sufletele păstoriţilor. 

397. Cuvântul de învăţătură şi de îndemn al altuia spre mântuire nu este hrană numai pen¬ 
tru cel ce se mântuieşte, ci chiar şi pentru cel ce dă acest cuvânt Dacă însuşi Fiul lui Dum¬ 
nezeu Se socoteşte hrănit prin învăţătura mântuitoare, pe care o da altora, cu cât mai mult nu 
trebuie omul să socotească hrană contribuţia pe care o are la mântuirea altora, sau mântuirea 
acelora? Sfântul Varsanufie spune că Dumnezeu ne va întreba când ne vom înfăţişa la Judecata 
Lui: Pentru ce vii singur la Mine şi nu aduci şi pe altul? 

secundară grija faţă de trebuinţa trupului. Deci, spunând că mâncarea cea 
mai plăcută Lui este să facă voia Celui ce Da trimis pe El şi să săvârşească 
lucrul Lui, descrie datoria slujirii apostolice. Le arată limpede cum sunt datori 
să stăruiască în această deprindere. Căci, fiind rânduiţi să se ocupe după cuvi¬ 
inţă numai cu grija învăţăturii, trebuie să părăsească plăcerea trupului atât de 
mult, încât nu trebuie să mai slujească nici în cele necesare, netrebuind să le 
satisfacă nici chiar pentru ocolirea morţii 398 . Acestea să fie spuse pentru 
prezent, ca chip şi model al vieţuirii apostolice. 

Iar de trebuie să adăugăm la cele spuse şi ceva mai dogmatic, menţio¬ 
năm că arată şi că a fost trimis de Dumnezeu şi Tatăl fie în modul înomenirii, 
prin care a luminat lumii prin trup cu bunăvoirea şi consimţirea Tatălui, fie ca 
Cuvântul, Care, provenind într-un mod tainic din Mintea care Da născut, îşi 
arată slava dumnezeiască fără să fie trimis ca slujitor al unor voiri străine, ci 
El însuşi fiind şi Cuvântul viu, şi voia cea mai vădită a Tatălui, gata să mântu¬ 
iască pe cei pierduţi 399 . De aceea, spunând că El împlineşte lucrul Celui ce 
Da trimis, Se arată ca desăvârşitor. Căci toate sunt prin Fiul, în Duhul. Şi 
socotesc că este vădit tuturor că Fiul este şi Cuvântul şi Sfatul şi Voinţa şi 
Puterea Tatălui (I Cor. 1,24) 40 °. Şi nu va fi nici o greutate să se adeverească 
aceasta şi din dumnezeiasca Scriptură. Deci, să se vadă Cuvântul afirmat în 
spusa: "La început era Cuvântul şi Cuvântul era la Dumnezeu şi Dumnezeu 
era Cuvântul" Qn 1, 1). Să-L vadă ca Sfat, în spusa Psalmistului către Dum¬ 
nezeu şi Tatăl: "Cu Sfatul Tău M-ai povăţuit" (Ps. 72, 23). Să-L vadă iarăşi ca 
Voinţă, în spusa aceluiaşi: "Doamne , întru Voia Ta dat-ai putere frumuseţii 
mele" (Ps. 29, 7). Căci Voia vie şi enipostaziată a Tatălui, adică Fiul 401 , întă- 


398. Dacă Fiul lui Dumnezeu făcut om pune grija pentru oameni mai presus de toate, 
cum n-ar trebui să facem aceasta noi pentru semenii noştri, ţinând seama de porunca lui 
Dumnezeu, căreia nu-i poate fi supus Cel ce este Dumnezeu însuşi? 

399. în două feluri spune Hristos că e şi El trimis, dar de Tatăl, nu de El, cum suntem trimişi 
noi, care suntem dependenţi în toate, ca creaturi, de Dumnezeu: a) ca Cel făcut om, pentru a lumi¬ 
na lumea prin trup, arătându-Se ca Dumnezeu Mântuitor; b) ca Fiu Născut al Tatălui, Care-L 
descoperă pe Tatăl atât în planul demnezeiesc, cât şi în lumea creată. Dacă n-ar fi născut Fiul din 
Tatăl, n-ar putea să Se arate, fâcându-Se om, întors spre Tatăl cu iubire filială, dându-le şi oame¬ 
nilor această întoarcere spre Tatăl, cu simţire filială. Fiul făcut om vrea să întoarcă toate spre Tatăl, 
prin oameni. Prin El le-a creat Tatăl, prin El vrea să le întoarcă spre Sine. Este de remarcat cum 
Se afirmă Hristos trimis de Tatăl numai pe Sine, sau cum foloseşte totdeauna expresia 'Tatăl 
Meu", arătând deosebirea între Sine şi oameni. Numai când îi învaţă cum să se roage, le cere să 
spună şi ei lui Dumnezeu Tată, dar "Tatăl nostru", nedeosebindu-se unii de alţii. 

400. Iubirea desăvârşită face pe Unul să fie Cuvântul, înţelepciunea, Voinţa şi Puterea 
Celuilalt, fără să înceteze de-a fi doi. Aceasta are loc în mod desăvârşit între Tatăl şi Fiul. Şi, 
întrucât Tatăl este Cel care naşte, şi nu Fiul, despre Fiul se spune că e Cuvântul, înţelepciunea, 
Voinţa şi Puterea Tatălui, şi nu invers. 

401. Expresia "enipostaziată" (enipostaton ), care va fi folosită de Leontie de Bizanţ pen¬ 
tru firea omenească a Fiului, primită în ipostasul Său, o vedem folosită de Sf. Chirii pentru 
voinţa Tatălui personificată ca Fiu. 







230 


SFÂNTUL CHIRIL AL ALEXANDRIEI 


reşte frumuseţea sfinţilor, adică toată buna deprindere a virtuţii. Iar că este şi 
Putere, vei înţelege din spusa: "Porunceşte, Dumnezeule, Puterii Tale, împu¬ 
terniceşte, Dumnezeule, ceea ce ai lucrat pentru noi" (Ps. 67,29). Priveşte în 
acestea Puterea lui Dumnezeu întrupată cu bunăvoirea lui Dumnezeu şi 
Tatăl, adică pe Fiul, ca să întărească trupul pe care ni l-a întocmit nouă 402 . 
Căci dacă nu S-ar fi sălăşluit în noi, firea trupului n-ar fi lepădat de tot slăbiciu¬ 
nea provenită din stricăciune (corupere). Deci Fiul, fiind voinţa cea bună a 
Tatălui 403 , desăvârşeşte lucrarea, dăruind mântuirea celor ce cred în El. 

Dar va zice poate cineva faţă de aceasta: Dacă Fiul este Voinţa Tatălui, ce 
voinţă a Tatălui a fost trimis Fiul să împlinească? Căci ceea ce se împlineşte 
trebuie să fie altceva decât împlinitorul. Ce vom zice faţă de aceasta? Afir¬ 
marea numelor deosebite impune de fapt deosebirea celor indicate, dar în 
Dumnezeu adeseori aceasta nu are loc şi raţiunea firii supreme respinge 
exactitatea în acestea. Căci cele despre acestea nu se spun cum sunt în ade¬ 
văr, ci cum le poate exprima limba şi le poate auzi urechea omenească. 
Fiindcă cel ce vede prin ghicitură, prin ghicitură şi vorbeşte. Căci ce vei face 
când Cel simplu ni se arată nouă în două firi, spunând despre cei din Israel: 
"Şi pe fiii tăi îi duceau prin foc, ceea ce nu le-am poruncit lor şi nu s-a suit la 
inima Mea" (Ier. 19, 5) ? Sau oare nu e necesar ca inima să fie alta decât cel în 
care este? Şi cum se va mai vedea simplu, numai ca Dumnezeu? Deci cele 
despre Dumnezeu se grăiesc omeneşte. Dar se înţeleg aşa cum I se potri¬ 
veşte lui Dumnezeu, şi slăbiciunea limbii noastre nu va nedreptăţi (văzând 
variată) firea cea mai presus de toate 404 . Chiar dacă Fiul vorbeşte despre voia 


402. Prin Puterea Tatălui, sau prin Fiul întrupat, Dumnezeu întăreşte trupul ce şi l-a 
întocmit Sieşi. Căci tot prin Fiul, sau prin Puterea Tatălui, a şi întocmit trupul nostru, în care 
sunt armonizate într-o unitate o mare bogăţie de raţiuni, susţinute vii prin sufletul creat după 
chipul Cuvântului. 

403. Dumnezeu nu e lipsit de voinţă. Căci, în acest caz, n-ar fi o existenţă personală, ci o 
esenţă supusă unor legi. Dar voinţa lui Dumnezeu nu poate fi decât bună. Bunătatea Lui nu e 
deci o lege oarbă, inconştientă şi nedorită. Voinţa şi bunătatea imposibil de nesocotit se con¬ 
ciliază într-un chip tainic, neînţeles, în Dumnezeu. Pentru că e bun din veci, şi numai bun, 
Dumnezeu nu poate fi monopersonal. Bunătatea exclude singularitatea personală. Bunătatea 
e a unei persoane faţă de alta. Şi aceasta îi procură bucuria. 

404. Dumnezeu e o unitate mai presus de orice unitate, şi de aceea, simplă, dar de o sim¬ 
plitate în care se află o bogăţie mai mare decât toată bogăţia lumii. Când ne vorbeşte nouă, 
celor compuşi din suflet şi trup, şi când ne cunoaştem în complexitatea noastră unitară, legată 
de a lumii, nu putem să nu proiectăm asupra Lui, sau să nu folosească El pentru înţelegerea 
noastră, limbajul compus prin care exprimăm noi cunoaşterea noastră, şi, în acelaşi timp, să 
ne facă să ne ridicăm totodată la conştiinţa unităţii Lui. Pentru Dumnezeu, unitatea e actuali¬ 
zată, şi posibilitatea de-a Se arăta mereu în alte şi alte fapte referitoare la bogăţia variată a celor 
create e virtuală. Pentru noi e actualizată, această bogăţie, dar vedem totodată în ea unitatea 
lucrurilor şi a simţirilor şi a înţelesurilor, iar mai presus de ea, unitatea lui Dumnezeu Creato¬ 
rul unic al lor. Căci legăturile variate care le leagă pe toate într-o unitate nedesăvârşită, în care 

Tatălui ca despre ceva deosebit, nu Le vei atribui această deosebire, ci o vei 
atribui iconomic slăbiciunii cuvintelor, care nu pot spune ceva mai înalt, nici 
nu pot să exprime altfel ceea ce se indică. 

Acestea fie spuse spre dovedirea înţelegerii Fiului şi ca Voinţă a Tatălui. 
Iar în spusa de faţă nu e nici un motiv care să ne silească să înţelegem pe Fiul 
ca Voinţă a Tatălui, ci vom admite mai degrabă o voire a Lui bună, deosebită, 
faţă de cei ce pier 405 . 

"Nu ziceţi voi că mai sunt patru luni şi vine secerişul?" (In 4, 35) 

Foloseşte iarăşi ca prilej pentru cuvânt timpul şi realitatea prezente şi dă 
înţelesurilor duhovniceşti o tâlcuire formulată prin simţirea mai îngroşată. 
Căci era încă timp de iarnă şi spicul din sămânţă încă era proaspăt şi tânăr; 
de abia odrăslise din ţarină. Deci se aştepta să treacă timpul de patru luni, ca 
să cadă sub mâna secerătorului. "Nu ziceţi voi, oamenii, că mai sunt patru 
luni şi vine secerişul?". 

"Iată, vă zic vouă: Ridicaţi ochii voştri şi priviţi holdele, 
că sunt albe pentru seceriş" (In 4, 35) 

Adică, ridicând puţin ochiul înţelegerii de la lucrurile de pe pământ, veţi 
vedea sămânţa spirituală că s-a albit şi va veni în arie. Deci cheamă la ea fierul 
secerei. Iar din asemănarea lucrurilor din această viaţă vei vedea cele în¬ 
chipuite de ele. Căci prin sămânţă vei înţelege sămânţa spirituală, şi mulţimea 
de spice duhovniceşti care, cultivate mai înainte prin glasul Proorocilor, se 
vor arăta prin Hristos în viitoarea credinţă. Şi se albeşte sămânţa în cel ajuns 
copt (matur), gata să creadă şi întărit în evlavie. Iar fierul secerătorului este 
cuvântul strălucitor şi atotpreţuit al Apostolilor, care-i seceră pe ascultători 
din slujirea Legii şi-i mută în arie, adică în Biserica lui Dumnezeu, unde, 
apăsaţi şi încercaţi de ostenelile pentru cele bune, se vor arăta faină curată, 
vrednică de Cel ce i-a adunat în magazie 406 . 


componentele se pot schimba, presupun în mod necesar o Unitate supremă desăvârşită, a 
Cărei putere întreţine unitatea nedeplină între toate componentele actualizate în varietatea lor. 

405. Fiul e Voinţa Tatălui, dar în spusa lui Hristos că e trimis ca să facă voia Tatălui se 
arată şi că are o voire deosebită de a Lui, căci făcându-Se om, îşi însuşeşte şi actualizează voia 
Tatălui ca voire proprie. Unitatea de voinţă între Fiul şi Tatăl nu înseamnă că nu actualizează 
Fiecare ca proprie voinţa Lor unică şi comună. Fiul vrea El însuşi ceea ce voieşte Tatăl, 
făcându-Se om şi jertfindu-Se pentru oameni şi arătând Tatălui iubirea Sa şi ca om. Iar Tatăl 
actualizează în mod propriu voinţa cea comună a Sa şi a Fiului, ca oamenii să se mântuiască 
prin Fiul făcut om. 

406. Credinţa în Hristos este rezultatul lucrării comune a multora din cursul istoriei. 
Dumnezeu a lucrat prin generaţii pentru maturizarea gândirii despre Sine ca adevăratul 

"Iar cel ce seceră primeşte plată şi adună rod spre viaţa veşnică, 
ca să se bucure împreună şi cel ce seamănă, 
şi cel ce seceră" (In 4, 36) 

E, zice, timpul cuvântului care cheamă la credinţă şi care arată ajungerea 
la sfârşit a propovăduirii Legii şi a Proorocilor pe seama celor ce ascultă 407 . 
Căci Legea arată mai înainte ca prin umbre, în slujirile în chipuri, pe Cel ce 
va veni, adică pe Hristos. Iar Proorocii de după ea, propovăduind cuvintele 
Duhului, Dau vestit mai înainte într-o mică măsură ca pe Cel ce va fi şi va 
veni. Iar când a intrat înlăuntrul porţilor, cuvântul Apostolilor nu mai prezintă 
pe Cel aşteptat ca pe o nădejde ce se va împlini după un timp îndelungat, ci îl 
va arăta acum ca prezent. Şi cuvântul acesta va secera din slujirea Legii pe cei 
ce slujeau ei şi se aflau alipiţi numai de literă şi-i va muta, ca pe nişte snopi, la 
deprinderea şi vieţuirea evanghelică, adică va tăia pe închinătorul la idoli din 
rătăcirea politeistă şi-l va strămuta la cunoaşterea Celui ce este cu adevărat 
Dumnezeu şi, ca să spun pe scurt, va strămuta pe cei ce cugetă încă la cele 
de pe pământ la viaţa îngerilor prin credinţa în Hristos 408 . Aceasta, zice, o va 
împlini cuvântul secerătorilor. 


Dumnezeu. Au trebuit să lucreze spre aceasta Patriarhii, cei ce au ţinut Legea dată prin Moise, 
Proorocii. Numai aşa a putut apărea şi Hristos şi a putut fi primit prin Fecioara şi prin Apostoli. 
Toate ideile sănătoase în omenire se clarifică prin colaborarea multora în decursul istoriei. Dar 
şi menţinerea şi transmiterea credinţei în decursul istoriei se împlinesc prin generaţiile ce se 
succed. Aceasta arată istoria în ceea ce are bun, sau în ceea ce o face să urce spre Dumnezeu, 
ca o operă unitară, condusă de Dumnezeu. De aceea cel adus la credinţă de cineva, sau cel ce 
îl aduce, trebuie să se gândească cu mulţumire la cei care au lucrat pentru aceasta înainte. E 
ceea ce nu fac sectarii. De ce nu aduc ei la credinţă pe necreştini, ci pe cei ce sunt de mai 
înainte în credinţa Bisericii? De aceea la Judecata din urmă se vor bucura nu numai cei ce au 
putut propovădui o credinţă deplin lămurită în Hristos, ci şi cei ce au pregătit pe unii oameni 
pentru a propovădui această credinţă. Chiar în pogorârea la iad, Hristos a ridicat de acolo pe 
cei ce au pregătit lumea pentru credinţa în El, fâcându-le parte de vederea Sa şi de bucuria de 
a fi în comuniune cu El, împreună cu viitorii sfinţi din creştinism. Aceasta o spune Hristos în 
cuvântul următor. 

407. Expresia "timpul cuvântului care cheamă la credinţă" poate fi înţeleasă şi ca timpul 
cuvântului propovăduit de Hristos şi de Apostoli, dar şi ca timpul Cuvântului apărut ca 
Persoană dumnezeiască întrupată. Căci ele sunt unite. Cuvântul Lui grăit izvorăşte din El ca 
Cuvânt -Persoană. înţelesul din urmă ni-1 arată expresia "când a intrat înlăuntrul porţilor", se 
înţelege ale vieţii omeneşti. Dar Cuvântul, în acest înţeles, se arată ca temeiul sau izvorul 
cuvântului Apostolilor despre El, însă şi ca existenţă personală prezentă în cuvântul grăit de 
Apostoli. 

408. Cei ce cred în Hristos se apropie de viaţa îngerilor pentru că copleşesc prin sufletul 
lor alipirea la plăcerile trupeşti, întrucât au fost întăriţi în simţirea duhovnicească a lui Hristos, 
prin puterea Lui, Care, cu puterea firii Lui dumnezeieşti, a întărit firea Lui omenească în 
simţirea celor spirituale, asemenea îngerilor. 

Dar aceştia nu vor fi lipsiţi de plată. Căci îşi vor culege lor rodul care îi va 
hrăni spre viaţa veşnică. Şi aceştia nu se vor bucura numai în ei înşişi, luând 
numai ei acest rod, ci ca cei ce s-au bucurat împreună cu Proorocii de oste¬ 
nelile acelora şi au secerat sămânţa cultivată mai înainte de aceia, înfăptuind 
o unică sărbătoare, împreună cu ei. Eu socotesc că preaînţeleptul Pavel, care 
a învăţat limpede despre chipurile celor viitoare, a putut spune despre Sfinţii 
părinţi şi prooroci: "Şi toţi aceştia, desăvârşiţi prin credinţă, nu au luat făgă¬ 
duinţa, pentru că Dumnezeu rânduise pentru noi ceva mai bun, ca să nu ia 
fără noi desăvârşirea" (Evr. 11, 39-40). Căci Mântuitorul a socotit că trebuie 
să se bucure secerătorul împreună cu cel ce a semnat 409 . 

"Eu v-am trimis pe voi să seceraţi ceea ce voi n-aţi muncit. 

Alţii au muncit, şi voi aţi intrat în munca lor" (In 4, 38) 

Le descoperă acum toată taina şi, înlăturând vălul ghiciturii de pe 
cuvinte, le face cu totul clar înţelesul celor spuse. Mântuitorul, iubind pe 
Prooroci şi pe Apostoli, nu lipseşte pe Apostoli nici de osteneala Proorocilor, 
dar nici nu le acordă toată lauda cuvenită celor ce se vor mântui prin credinţa 
în El. Unind oarecum lucrările între ele şi amestecând osteneala unora cu cea 
a altora, spune că una va fi iubirea Sa şi faţă de unii, şi faţă de alţii. Afirmă că 
Apostolii au intrat în osteneala Sfinţilor prooroci, neîngăduindu-le să micşo¬ 
reze bunul renume al celor dinainte, ci convingându-i mai degrabă să-i cin¬ 
stească, deoarece le-au premers în osteneală şi în timp. Şi cine nu va fi de 
acord că aceasta este cea mai frumoasă învăţătură şi pentru noi? 410 


409. Cel ce seceră şi treieră grâul adunat îşi adună şi sieşi rod, sau făină pentru hrana sa. 
Căci nu poate să nu se întoarcă şi spre bucuria celui ce a ajutat pe altul să ajungă la credinţă, 
şi prin ea, la viaţa veşnică. Numai egoistul rămâne singur. Cel ce ajută pe altul trăieşte şi 
mulţumirea aceluia faţă de sine. Comuniunea la care l-a ridicat pe altul e trăită în primul rând 
ca deschidere a aceluia prin comuniune faţă de sine. Cum nu s-ar bucura părinţii care au 
semănat credinţa în copii şi au cultivat-o, când îi vor vedea fericiţi pentru ea în viaţa viitoare? 
Şi cum nu s-ar gândi fiii la părinţi cu recunoştinţă pentru credinţa ce au semănat-o în ei, 
pregătindu-i pentru fericirea veşnică? Pe aceasta se bazează şi pomenirea cu recunoştinţă de 
către fii a părinţilor şi a celor ce le-au fost apropiaţi. Mai trebuie spus că cel ce seamănă cu mai 
multă convingere va lua plată şi mulţumire mai mare. "Cel ce seamănă cu zgârcenie, cu 
zgârcenie va şi secera" 01 Cor. 9, 6). 

410. Aici Mântuitorul accentuează în mod deosebit cinstirea care trebuie să o dăm ante¬ 
cesorilor noştri care au contribuit la pregătirea succeselor noastre în întărirea credinţei con¬ 
temporanilor. Astfel repetăm în privinţa aceasta greşeala ce o fac sectele care fură credincioşi 
Bisericii acuzând-o, după ce a susţinut din vremea apostolică credinţa lor, şi divizând unitatea 
ei şi, prin aceasta, însăşi cauza credinţei, în loc să sporească numărul credincioşilor prin 
atragerea popoarelor necreştine la credinţa în Hristos. 

"Şi mulţi samarineni din cetatea aceea au crezut în El, 
pentru cuvântul femeii care a mărturisit: 

Mi-a spus mie toate câte am făcut” (In 4, 39) 

Se osândeşte Israel iarăşi şi prin aceste cuvinte şi, lăudându-se ascultarea 
cu credinţă a samarinenilor, se face vădită neiubirea lui de învăţătură şi învâr- 
toşarea lui. Căci Evanghelistul îi admiră foarte, zicând că "mulţi au crezut în 
Hristos, pentru cuvântul femeii", câtă vreme cei instruiţi prin Lege în cu¬ 
noştinţa despre El n-au primit nici cuvintele lui Moise şi n-au voit să cunoască 
nici din propovăduirile Proorocilor că trebuie să creadă în El. Prin acestea 
pregăteşte, mai bine-zis dovedeşte de mai înainte în chip clar, că Israel va fi 
scos cu dreptate din harul şi nădejdea în Hristos, şi în locul lui va fi introdusă 
mulţimea mai ascultătoare a neamurilor, sau a celor de alt neam. 

"Când, deci, au venit samarinenii la El, 

L-au rugat să rămână la ei. Şi a rămas acolo două zile. 

Şi cu mult mai mulţi au crezut pentru cuvântul Lui" (In 4, 40-41) 

Expune în cuvinte simple ceea ce s-a întâmplat Dar aduce o altă dovadă 
despre trebuinţa de-a lipsi, cu dreptate, de nădejde pe Israel şi de-a muta la 
ea pe cei de alte neamuri. Căci iudeii batjocoresc cu bănuieli amare şi de 
nesuportat pe Iisus, Care face multe feluri de minuni şi străluceşte într-o sla¬ 
vă dumnezeiască, şi sunt prinşi fără ruşine de atâta nebunie, încât caută să-L 
scoată şi să-L alunge şi din cetatea Lui pe Princinuitorul întregii lor fericiri. 
Iar samarinenii, convinşi de cuvintele unei singure femei, socotesc că trebuie 
să p6rnească la drum, ca să ajungă la El. Iar după ce au venit II rugau stă¬ 
ruitor să vină în cetate şi să le dăruiască mai îmbelşugat cuvântul mântuitor. 
Hristos le împlineşte îndată amândouă rugăminţile, ştiind că harul nu le va fi 
neroditor. Şi mulţi au crezut în cuvântul Lui. Să cunoască iarăşi din acestea 
iubitorul de învăţătură şi de evlavie că Hristos Se depărtează de cei ce-L în¬ 
tristează, dar Se sălăşluieşte în cei ce-L bucură prin ascultare şi bună 
credinţă. 

"Iar femeii îi spuneau: Nu credem numai pentru cuvântul tău, 
căci am auzit noi înşine şi ştim că Acesta este cu adevărat 
Hristosul, Mântuitorul lumii” (In 4, 42) 

Credinţa samarinenilor le vine din cele mai mari, şi nu învăţând din cele 
de la altul. Căci se minunează de cele pe care le aud ei înşişi. Ei spun că au 


J 

cunoscut limpede că El este Mântuitorul lumii, fecând din mărturisirea cre¬ 
dinţei un temei al nădejdii în El 411 . 

"Iar după cele două zile, a ieşit de acolo în Galileea. 

Căci însuşi Iisus a mărturisit că un prooroc 
nu e cinstit în ţara lui" (In 4, 43-44) 

A ieşit din Samaria după ce a semănat cuvântul mântuitor şi, ca un 
agricultor, a ascuns sămânţa în cei ce locuiau acolo, nu ca să fie legată prin 
tăcerea celor ce au primit-o, ca una ce se odihneşte şi e îngropată în ei, ci ca 
să odrăslească în sufletele tuturor şi să crească mereu mai mare şi să se arate 
la o putere mai vădită 412 . Dar deoarece Iisus ocoleşte Nazaretul, care se afla 
la mijloc şi în care Cuvântul vestise 413 , ca să nu pară că e din el, şi coboară în 
Galileea, explică în mod necesar ocolirea şi zice că Iisus însuşi a mărturisit că 
un prooroc nu se bucură de cinste în patria lui. Căci înclinăm să socotim ca 
nimic ceea ce ne este obişnuit, chiar dacă e mare şi preţios. Şi o spune aceas¬ 
ta nu pentru că Mântuitorul voia să vâneze cinstirea celor de acolo, ca un om 
iubitor de vreo slavă şi de sărbătorire, ci fiindcă ştia clar că celor ce nu so¬ 
cotesc că se cuvine să cinstească pe învăţător, nu le este plăcut şi nici bine 
primit cuvântul credinţei. Deci cu dreptate îi ocoleşte, nevrând să Se obo- 


411. Ce putere trebuie să fi iradiat din Persoana lui Iisus şi din cuvintele Lui, că le-au 
ajuns două zile de rămânere cu ei, ca să se convingă că El este Mântuitorul lumii, deci 
Dumnezeu însuşi, deşi nu cunoşteau ca iudeii în amănunte proorociile despre venirea Lui! Iar 
Iisus nu S-a ferit să le facă posibilă convingerea că El este Fiul lui Dumnezeu, Mântuitorul 
lumii, cu toată smerenia Lui. Numindu-L "Mântuitorul lumii", samarinenii simţeau în El o pu¬ 
tere mai presus de toată lumea, o putere care îi poate scăpa de rău, nu care poate face rău. 

412. Cuvântul lui Hristos sau despre Hristos, dar şi El însuşi, e Cuvântul mântuitor. Orice 
cuvânt produce o prefacere în om , prin el o altă persoană lucrând asupra altei persoane. în 
cuvânt lucrează puterea unei persoane asupra alteia, mişcând-o în direcţia în care voieşte 
aceea. Dar puterea unei persoane asupra alteia, lucrătoare prin cuvânt, este eficientă numai cu 
învoirea persoanei căreia i se vorbeşte. Şi învoirea aceasta este una cu credinţa ei în persoana 
care vrea să lucreze asupra alteia. Cuvântul nu e primit fără libertatea persoanei care-i vor¬ 
beşte. Dar uşurinţa primirii cuvântului unei persoane şi credinţa în el înseamnă simţirea unei 
puteri deosebite în persoana care-1 rosteşte. Cuvântul e produsul libertăţii unei persoane căreia 
i se adresează. Libertatea şi puterea cuvântului se îmbină în mod tainic, dar se pot şi despărţi. 
Din Hristos ca Persoană dumnezeiască porneşte cuvântul cel mai plin de putere, pentru că El 
însuşi este Cuvântul cel mai puternic, fiind chiar Cuvântul creator şi îndumnezeitor. Dar deşi 
creează fără voia celor pe care îi creează, nu-i înalţă fără voia lor. Din acestea se vede că per¬ 
soana e putere, dar e o putere ce se adresează mai ales alteia. însă e o putere care nu răpeşte 
libertatea persoanei căreia i se adresează. Oamenii exercită o putere reciprocă între ei prin 
credinţă. Credinţa, cuvântul, puterea, libertatea formează un tot. Cuvântul e şi sămânţă. Prin 
el se seamănă credinţa şi binele, dar se poate semăna şi răul. 

413. Poate că e vorba despre Cuvântul lui Dumnezeu Care Se descoperă în El ca om, dar 
şi despre cuvântul auzit de la oameni cu smerenie, ca să crească prin el. 

sească zadarnic şi să dăruiască harul, celor ce-L dispreţuiesc. Căci nu se 
cuvine să-i lase nepedepsiţi pe cei ce se pretau la atâta răutate, arătând prin 
aceasta ca un fapt neîndoielnic că cei ce, cunoscându-L, îl dispreţuiesc vor 
merge la osânda din urmă, ca unii ce au nesocotit un dar atât de minunat 

"Deci, când a venit în Galileea, L-au primit pe El galileenii, 
cei ce văzuseră toate câte le-a făcut El în Ierusalim, la praznic . 

Căci şi ei veniseră la praznic" (In 4, 45) 

Nu-L primesc galileenii pe Iisus fără motiv, ci uimiţi pe drept cuvânt şi ei 
de minunile pe care Dau văzut săvârşindu-le şi cuprinşi de evlavie faţă de El. 
Prin acestea se aflau mai presus în înţelepciune faţă de cunoscătorii Legii. 

"A venit, deci, iarăşi în Cana Galileii, 
unde prefăcuse apa în vin " (In 4, 46) 

Hristos Se opreşte între cei buni şi înţelepţi şi între cei ce se mişcă spre 
simţirea şi cunoaşterea celor de care se bucură şi le dăruieşte din belşug 
bunătăţi mai mari. Vine deci în Cana, unde va săvârşi minuni, gândind că se 
cuvine să folosească pe cei de acolo ca pe o sămânţă semănată mai înainte, 
prin minunile săvârşite înainte, prin conştiinţa despre El ca Cel ce toate le 
poate. 


"Şi era un slujitor împărătesc, al cărui fiu era bolnav 
în Capernaum. Auzind acesta că vine Iisus din Iudeea 
în Galileea, merse la El şi îl rugă să coboare şi să vindece 
pe fiul lui, pentru că era gata să moară " (In 4, 46-47) 

Vine, deci, un slujitor împărătesc ca la Cel ce putea să vindece. Dar încă 
nu-L cunoştea ca pe Cel ce este Dumnezeu prin fire. Şi-L numeşte Domn, dar 
nu-I atribuie demnitatea adevărată a domniei 414 - Altfel, ar fi trebuit să cadă în 
genunchi şi să nu-L roage să pornească spre casa lui, coborând împreună cu 
el ca să vindece copilul, ci să-l scape de boala ce-1 stăpânea, mai degrabă prin 
puterea Lui şi printr-o poruncă dumnezeiască. Căci de ce ar fi trebuit să fie 
lângă cel suferind Cel ce avea puterea să-l izbăvească uşor, din depărtare? Şi 
cum nu se arăta foarte neştiutor socotindu-L mai presus de moarte, dar 
necrezând că e Dumnezeu, Cel plin de puterea demnă de Dumnezeu? 


414. îi spune "Domn", dar nu crede în domnia Lui absolută, peste toate, adică nu-L crede 
Dumnezeu. 

"Ii zise deci Iisus: De nu vedeţi semne şi minuni, 
nu credeţi" (In 4, 48) 

Mintea celor rătăciţi este încă învârtoşată, minunile sunt mai tari pentru 
ea decât cuvântul Celui ce o cheamă. De aceea Mântuitorul a zis că aceştia 
au nevoie mai mult de minuni, spre a putea fi transformaţi uşor în ceea ce le 
e de folos şi a putea cunoaşte pe Cel ce este Dumnezeu prin fire 415 . 

"A zis către El slujitorul împărătesc: 

Doamne, coboară înainte de a muri copilul meu" (In 4, 49) 

E prea mic (sufleteşte) slujitorul împărătesc pentru a înţelege. E oare¬ 
cum prea copil, ca să ceară harul, şi nu simte că pur şi simplu aiurează 416 . 
Dacă ar fi crezut că nu numai fiind de faţă, ci şi lipsind va putea face ceea ce-I 
cere, Dar fi înţeles în toată demnitatea Lui. Dar gândind şi lucrând cu totul 
fără minte, cere lui Dumnezeu puterea specifică Lui, dar nu-L socoteşte Dum¬ 
nezeu, Care toate le împlineşte, ba socoteşte că nu va birui nici moartea, 
odată venită, cerându-I, ca pe cel mai mare lucru, să nu-1 lase pe copil să fie 
luat în stăpânire de moarte. 

"îi zise lui Iisus: Mergi, fiul tău trăieşte" (In 4, 50) 

Trebuie să vină la Hristos cel cu credinţă. Iar Hristos nu Se ţine distant 
de neştiinţa noastră, ci face parte de binefacerile Lui, ca Dumnezeu, şi celui 
ce păcătuieşte. Ceea ce ar fi fost spre lauda omului, dacă ar fi făcut, aceea îl 
învaţă pe omul care n-a făcut, arătându-Se învăţătorul celor mai frumoase 
fapte şi Dăruitorul bunătăţilor cerute. Căci prin spusa: "Mergi", îl îndeamnă 
să creadă, iar prin spusa: "Fiul tău trăieşte", arată împlinirea celor dorite prin- 
tr-o mare şi dumnezeiască putere 417 . 


415. Natanail L-a recunoscut pe Iisus ca Dumnezeu printr-un singur cuvânt Chiar femeia 
samarineancă a fost adusă la credinţă prin cuvinte. Şi samarinenii, la fel. Căci nu erau cu totul 
lipsiţi de cunoaşterea Proorocilor. Dar slujitorul împărătesc, fiind păgân şi necunoscând pe 
Dumnezeu cel personal sau pe Proorocii care prevestiseră pe Mesia, era mai greu să vină la 
credinţa în Fiul lui Dumnezeu făcut om, numai prin cuvântul Acestuia. Trebuia să vadă mi¬ 
nuni. Hristos nu face minuni pentru a uimi pe oameni, ci pentru a-i aduce la credinţa în Sine 
ca Dumnezeu, deşi Se menţine totuşi într-o smerenie pilduitoare. 

416. Cel ce nu crede e încă într-un delir, sau într-o aiureală care se pretinde cunoştinţă. 
Numai cel ce crede într-un Dumnezeu personal, Care are un Fiu din iubire, pe Care din 
aceeaşi iubire îl trimite să mântuiască de nefericire pe cei pe care tot din iubire i-a creat, 
cugetă cu adevărat raţional. 

417. Câtă vreme slujitorul împărătesc stăruia către Iisus să vină mai repede să vindece pe 
copil înainte de-a muri, căci după aceea nu va mai putea fi de nici un ajutor, Iisus îi arată că El 

"Şi a crezut omul în cuvântul pe care i l-a spus Iisus şi a plecat. 

Iar încă pe când cobora el, l-au întâmpinat slujitorii lui 
şi i-au vestit că fiul lui trăieşte " (In 4, 50-51) 

Porunca Mântuitorului e una, dar vindecă două suflete: slujitorului îi 
insuflă credinţa neobişnuită, iar pe tânăr îl scapă de moartea trupească. Care 
dintre ei e făcut sănătos înaintea celuilalt e greu de spus. Socotesc că boala a 
luat sfârşit în amândoi deodată, printr-o împreună-lucrare a poruncilor Mân¬ 
tuitorului nostru 418 . Dar vestesc vindecarea copilului şi slujitorii ce-i vin în 
întâmpinare, arătându-se ca organe ale împlinirii poruncilor dumnezeieşti. Şi 
aceasta, din iconomia clară a lui Hristos, Care întăreşte prin slujitori pe 
stăpânul lor slab în credinţă, arătându-i nădejdea 419 ajunsă la împlinire . 

"Şi i-a întrebat de ceasul în care i-a fost mai bine. 

Şi i-au spus lui că ieri pe la ora şapte (unu după amiază) 
l-au lăsat frigurile. Deci a cunoscut tatăl că a fost la ora aceea 
când i-a spus Iisus: "Fiul tău trăieşte". Şi a crezut el 
şi toată casa lui. Aceasta este a doua minune pe care a facut-o 
Iisus, venind din Iudeea în Galileea" (In 4, 52-54) 

S-a interesat de ora când a început să-i fie bolnavului mai bine, ca să vadă 
dacă ea coincide cu momentul harului pe care l-a simţit După ce află că aşa 
s-a întâmplat, şi nu altfel, se mântuieşte cu toată casa, atribuind Mântuitorului 
Hristos puterea minunii şi aducând pentru aceasta, ca un rod al mulţumirii, 
o credinţă mai sigură. 


poate vindeca pe bolnav şi fără să fie lângă el, şi, prin aceasta, îndeamnă să creadă că El e 
Dumnezeu. Căci pentru Dumnezeu nu există distanţe. El este pretutindeni. Toate le vede, 
toate le poate oriunde. Slujitorul credea într-o putere limitată a lui Iisus, credea că este în El 
vreo energie deosebită, care poate vindeca pe bolnav prin iradiere din apropiere, dar nu cre¬ 
dea că e Dumnezeu, Care prin puterea Lui nemărginită poate vindeca şi de la distanţă şi poate 
învinge chiar moartea. Iisus îi arată slujitorului nu numai că poate vindeca de la distanţă, ci şi 
că cunoaşte de la distanţă. Amândouă le spune slujitorului, zicându-i: "Mergi, ful tău trăieşte". 
Şi, spunându-i-le, îl face şi să creadă, şi-i împlineşte şi cererea de vindecare a fiului. 

418. Chiar în momentul în care îi porunceşte slujitorului să plece spre casă, Iisus vindecă 
pe fiul acestuia de boala trupească, dar vindecă şi pe tatăl lui, nu numai de durerea pentru 
boala fiului, ci şi prin credinţa pe care i-o insuflă. Această poruncă e un act a cărui putere 
atinge două persoane omeneşti strâns unite, dar la distanţă spaţială una de alta. Două porunci 
au lucrat deodată aşa de unit, încât ele sunt numite una. Dar au lucrat împreună şi pentru că 
persoana tatălui era unită ca a fiului prin durerea pentru boala lui. Pe de altă parte, se vede şi 
în aceasta cum Hristos, ca Dumnezeu, biruia distanţele, căci lucra deodată în diferite locuri. 

419. Slujitorii au simţit şi ei îndemnul dumnezeiesc care voia ca tatăl copilului să-şi vadă 
mai repede credinţa confirmată prin împlinirea nădejdilor din ea. Se arată cum leagă puterea 
lui Dumnezeu pe oameni, sau cum întăreşte ea legătura naturală a celor ce o au. 

"După acestea era sărbătoarea iudeilor şi S-a suit Iisus 
la Ierusalim. Iar în Ierusalim era Scăldătoarea Oilor, 
numită evreieşte Vitezda, care avea cinci pridvoare, 
în acelea zăcea o mare mulţime de bolnavi: 
orbi, schilozi, uscaţi, aşteptând mişcarea apei. 

Căci îngerul Domnului se pogora la vreme în scăldătoare 
şi tulbura apa. Şi cel ce intra cel dintâi, după tulburarea apei, 
se făcea sănătos, de orice boală era stăpânit" (In 5, 1-4) 

Nu degeaba fericitul Evanghelist adaugă îndată după cele spuse reîn¬ 
toarcerea de aici la Ierusalim. Ci scopul îi era să arate cât de mult întreceau 
cei de alte neamuri pe iudei în ascultare şi cât de mare era deosebirea dintre 
unii şi alţii în deprinderi şi purtări. Căci aşa se putea afla, şi nu altfel, că printr-o 
hotărâre dreaptă a lui Dumnezeu, Care toate le poate şi nu caută la faţa omu¬ 
lui, a căzut Israel pe drept din nădejde şi a fost ridicată în ea mulţimea nea¬ 
murilor. Şi nu e greu de-a vedea întărite cele spuse privind la opoziţia dintre 
cele întâmplate. Da arătat deci pe El mântuind cetatea samarinenilor printr-un 
singur semn şi, la fel, printr-unul, pe slujitorul împărătesc, şi prin el folosind 
mult şi pe cei din casa aceluia. După ce a mărturisit prin acestea cât de dis¬ 
puşi se arătau cei de alte neamuri spre ascultare, arată pe Făcătorul de minuni 
urcându-Se iarăşi la Ierusalim şi săvârşind acolo un lucru demn de Dum¬ 
nezeu. Căci eliberează în chip minunat pe un paralitic de boala lui foarte ve¬ 
che, ca şi pe fiul slujbaşului împărătesc, bolnav pe moarte. Dar acela a crezut 
cu toată casa şi a mărturisit pe Iisus ca Dumnezeu, pe când iudeii, în loc să se 
minuneze, îl vor omorî curând şi prigonesc cu necredinţă pe Binefăcătorul, ca 
pe un călcător de Lege, hotărându-şi ei înşişi părăsirea pentru faptele lor urâte, 
prin care rămân în urma înţelegerii şi credinţei în Hristos a celor de alte nea¬ 
muri. Aceasta este ceea ce s-a spus despre ei în Psalmi, printr-un cuvânt 
adresat Domnului Iisus: "Că îi vei pune pe ei la spate" (Ps. 20, 9). Căci cei ce 
au fost puşi întâi pentru alegerea părinţilor, vor veni ultimii, şi după chemarea 
neamurilor: "După ce va intra tot numărul păgânilor, se va mântui întregul 
Israel" (Rom. 11, 25-26). Acest scop ni-1 arată ordinea bine întocmită a celor 
scrise. Dar să dăm pe rând o expunere mai exactă a înţelesului versetelor. 

"Era acolo un om, care era bolnav de treizeci şi opt de ani. 
Văzându-l Iisus pe acesta zăcând şi ştiind 
că este aşa de multă vreme..." (In 5, 5-6) 

După ce iudeii au prăznuit sărbătoarea azimelor, în care aveau şi obiceiul 
să junghie mielul, se înţelege în timpul Paştelui, Hristos a plecat din Ieru- 

salim şi a petrecut între samarineni şi între cei de alte neamuri, învăţându-i 
pe aceia, întristat de relele purtări faţă de El ale fariseilor. De abia întors la 
Ierusalim în timpul Sfintei Cincizecimi -căci aceasta era sărbătoarea ur¬ 
mătoare şi apropiată în Ierusalim -, vindecă în apa scăldătoarei pe paralitic, 
care fusese chinuit timp îndelungat de boală (căci era bolnav de treizeci şi opt 
de ani), neajuns încă la numărul desăvârşit al Legii, adică la cel de patru ori 
zece, sau la al patruzecilea 420 . Acesta este cuvântul istoriei. Dar în chipul 
acestui lucru trebuie văzut un înţeles duhovnicesc. Despărţirea lui Iisus, în¬ 
tristat, de Ierusalim, după junghierea mielului, petrecerea între samarineni şi 
galileeni şi predicarea către aceia a cuvântului mântuitor, ce voieşte să în¬ 
semne altceva decât plecarea Lui dintre iudei, după pironirea Lui pe cinstita 
Cruce şi moartea Lui, spre dăruirea Sa celor dintre neamuri, poruncind să se 
spună Ucenicilor după învierea Sa din morţi că se va întâlni cu ei în Galileea? 
Revenirea Lui, la sfârşitul săptămânilor Cincizecimii (după o săptămână, sau 
după patruzeci şi nouă de zile, n.tr.), la Ierusalim arată în chip şi ghicitură 
întoarcerea Mântuitorului la iudei, din iubire de oameni, în timpurile din 
urmă ale veacului de faţă, când noi, cei mântuiţi prin credinţa în El, vom 
prăznui preasfintele sărbători de pe urma patimii Lui mântuitoare 421 . 

Iar vindecarea paraliticului înainte de sfârşitul Legii, prin caracterul de 
chip al faptei, înseamnă că Israel, pornit prosteşte şi cu necredinţă împotriva 
lui Hristos, se va îmbolnăvi şi va paraliza şi va vieţui mulţi ani într-o nelucrare 
chinuitoare, dar nu va ajunge la o pedeapsă deplină, ci se va bucura de atenţia 


420. Acest număr este o înmulţire a celor patru virtuţi cardinale (înţelepciunea, drep¬ 
tatea, bărbăţia şi cumpătarea) cu cele zece porunci. 

421. Legea şi faptele lui Hristos de dinainte de moartea pe Cruce pregăteau prin tipuri 
lucrarea Fiului lui Dumnezeu după înviere. în faptele lui Hristos de dinainte de înviere, se 
întâlnesc încă unele chipuri ale Legii. Ca Cel ce-Şi începea lucrarea mântuitoare, El le ştie ca 
chipuri ale Sale, ca adevăr, cum nu le ştiau evreii, sau ca chipuri care treceau în realitate faptele 
Lui mântuitoare. Plecarea Lui, după Paştile iudeilor, în Samaria şi Galileea este deja o plecare 
a Lui de la iudei, care va fi deplină după Paştele iudaic -care era chipul trecerii iudeilor din 
Egipt spre libertate pământească - o trecere la alte popoare. El este Cel ce le trecea pe acelea, 
dar încă nu deplin, la împărăţia lui Dumnezeu, la împărăţia libertăţii de păcat. Revenirea Lui 
la Cincizecimea iudeilor e o întâlnire în El a chipului cu realitatea venirii, prin El, a Duhului 
Sfânt, Care însă nu va fi dat deplin Ucenicilor şi, prin ei, celor ce vor crede în El decât după 
înviere, dar mai ales când Se va reîntoarce la sfârşitul istoriei, ca să întemeieze "noul Ieru¬ 
salim", plin de lumină. Cât Se află pe pământ, înainte de înviere, Hristos Se află la mijloc între 
Lege şi viaţa în Duhul Lui. E într-o trecere de la una la alta pentru Sine ca om şi pentru cei ce 
credeau atunci în El. După învierea Sa umanitatea Lui e ajunsă la desăvârşire, dar a oamenilor 
care cred sau au crezut în El va ajunge la această desăvârşire la învierea lor. Dar, prin învierea 
lui Hristos, umanitatea e scăpată încă de pe pământ de chipurile Legii. Trecându-se de la 
chipuri la adevărul anunţat de El, se adevereşte în alt sens cuvântul Mântuitorului: "N-am 
venit să stric Legea, ci s-o împlinesc" (Mt 5,14). 

Mântuitorului şi, prin ascultare şi credinţă 422 , va fi vindecat şi el în scăldă- 
toare. Iar că numărul patruzeci este desăvârşit după legea dumnezeiască, nu 
le va fi greu să afle celor ce se ocupă cu dumnezeieştile Scripturi. 

"... îi zise lui Iisus: Voieşti să fii sănătos?" (In 5, 6) 

O dovadă clară a bunătăţii nemăsurate a lui Hristos e că nu aşteaptă 
rugămintea celor în suferinţă, ci, din iubire de oameni, o ia înaintea rugă¬ 
minţii lor. Căci vine, precum vezi, şi-i oferă ajutorul fără a fi rugat Iar între¬ 
barea, de vrea să fie scăpat de boală, nu era a unui neştiutor a ceea ce era 
tuturor vădit, ci a unuia ce voia să trezească în bolnav dorinţa mai caldă de 
însănătoşire, adică să o dorească cu multă tărie. Apoi întrebarea, dacă vrea să 
dobândească ceea ce doreşte, are în ea o oarecare asigurare că poate să ofere 
ceea ce doreşte bolnavul şi că e gata să ofere aceasta, aşteptând de la acela 
doar cererea harului făgăduit 423 . 

"Bolnavul I-a răspuns: Doamne, om nu am ca, 
atunci când se tulbură apa, să mă arunce în scăldătoare. 

Până ce vin eu, coboară altul înaintea mea " (In 5, 7) 

în jurul zilei Sfintei Cincizecimi, îngerii, coborând din cer, tulburau apa, 
făcând un zgomot ca semn al prezenţei lor. Şi apa se sfinţea de sfintele 
duhuri. Şi dacă cineva din mulţimea celor bolnavi ajungea să coboare înain¬ 
tea celorlalţi, se scula eliberat de povara bolii ce-1 chinuia. Căci puterea vin¬ 
decării era măsurată numai pentru cel care o câştiga primul. Dar şi aceasta 
era un semn că folosul Legii, prin îngeri, se extindea numai la unicul neam al 
iudeilor, nevindecând pe vreun altul. Căci poruncile date prin Moise de la 
Dumnezeu se predicau până la Berşabe, fiind comunicate prin îngeri în mun¬ 
tele Sinai, în jurul zilelor stabilite pe urmă ca Sfânta Cincizedme. De aceea şi 
apa scâldătoarei nu se tulbura în alt timp, aceasta indicând coborârea sfinţilor 
îngeri în ea 424 . Deci slăbănogul, neavând un om care să-l arunce în apă, se 


422. Aceasta se va întâmpla nu mult timp înainte de sfârşitul lumii, sau de desăvârşirea 
Legii, prin împlinirea chipurilor ei, sau prin ajungerea deplină la Hristos, Adevărul prevestit de 
chipurile Legii, adică nu cu mult înainte de al patruzecilea an, numărul deplin sau desăvârşit 
al Legii, ca chip al sfârşitului timpului. 

423. O vindecare ce vine dintr-o putere spirituală nu poate avea loc fără o trezire a puterii 
spirituale, sau a credinţei în puterea spirituală care se oferă celui bolnav. 

424. La Cincizecimea mozaică se coborau îngerii ca să vindece un singur bolnav, arătând 
încă o lucrare limitată a lui Dumnezeu faţă de omenire, ca prevestire a venirii Fiului Său pro¬ 
priu pentru mântuirea tuturor celor ce voiesc să-L primească. Lucrarea în oameni o va arăta 
Hristos prin Duhul Sfânt, aflat în El însuşi şi comunicat din El însuşi, la Rusalii. Şi prin vinde¬ 
carea de către El însuşi, sau prin Duhul Sfânt din El, Hristos face trecerea de la lucrarea limi¬ 
tată a lui Dumnezeu prin Lege, la lucrarea Lui directă în toţi oamenii. Apa în care Se va coborî 

plângea nu numai de boala ce-1 stăpânea, ci şi de lipsa celor ce-1 puteau ajuta, 
zicând: "Nu am om care să mă arunce în apă". El aştepta pe Iisus să-i facă 
aceasta şi să-l îndrume 425 . 

"îi zise lui Iisus: Scoală-te, ia-ţi patul tău şi umblă. 

Şi îndată omul s-a făcut sănătos. 

Şi în ziua aceea era sâmbătă" (In 5, 8-9) 

Porunca era potrivită lui Dumnezeu şi era dovada cea mai clară a puterii 
şi a stăpânirii Lui. Căci nu se roagă pentru scăparea celui ce zăcea de boală, 
ca să nu pară vreunora că e şi El unul dintre sfinţii Prooroci, ci porunceşte, în 
chip stăpânitor, ca Domnul Puterilor, să se facă aceasta, spunând bolnavului, 
ce se bucura, să plece acasă şi să-şi ia patul pe umeri, făcându-se celor ce-1 
priveau dovadă a puterii Celui ce l-a vindecat 426 . Iar bolnavul împlineşte în¬ 
dată ceea ce i s-a poruncit şi, prin ascultare şi credinţă, arată realizându-se în 
el harul atât de dorit Iar fiindcă prin cele de mai înainte l-am înfăţişat pe el ca 
chip şi tip al mulţimii iudeilor, ce se vor tămădui în timpurile din urmă, să 
cugetăm iarăşi la acest lucru care se va întâmpla, potrivit înţelesurilor expuse 
înainte. 

Hristos face sănătos pe acest om sâmbăta, şi celui însănătoşit îi porun¬ 
ceşte îndată să desfiinţeze obiceiul din Lege, îndemnându-1 să umble sâmbăta 
şi să facă aceasta purtând povara patului, deşi Dumnezeu porunceşte, clar 
printr-unul dintre Sfinţii prooroci: "Să nu scoateţi poveri din casele voastre în 
ziua sâmbetei" (Ier. 17,21). Dar să nu spună cineva, de este înţelept că omul 
acesta a dispreţuit cu neînfrânare poruncile dumnezeieşti, ci Da arătat ca un 
chip pe Hristos şi pe cei ce, în timpurile din urmă ale veacului, vor fi vinde¬ 
caţi prin ascultare şi credinţă în El. Căci aceasta socotesc că înseamnă sâm- 


acum Duhul Sfânt însuşi va fi de folos tuturor celor ce vor primi prin Sfântul Botez puterea 
mântuitoare nesfârşită a Duhului dumnezeiesc. Dar înainte de instituirea Botezului pentru 
toţi, care s-a făcut după înviere, Iisus vindecă pe unii bolnavi, pe care îi întâlneşte şi care îi cer 
vindecarea, prin cuvântul Său direct 

425. "Doamne, om nu am". Alţi bolnavi aveau vreo rudenie care să-i arunce în apă. El 
n-avea nici o rudenie. în Iisus a venit rudenie fiecărui om, Fratele tuturor, Care poate ajuta pe 
cei ce I-o cer, pe cei care I se roagă cu credinţa că-i poate izbăvi. 

426. Toate le face şi le spune Hristos nu numai cu o putere mai presus de toate, ci şi cu 
un bun rost. Porunceşte bolnavului să-şi ia patul, sâmbăta, pentru a arăta că El e mai presus 
de Lege. Iar Evanghelistul, prin tot ce spune despre Hristos, pune în relief dumnezeirea Lui. 
Hristos comunică, chiar prin porunca Sa, puterea Sa. El nu Se arată dependent de o altă pu¬ 
tere, superioară Lui. Nu vindecă rugându-Se lui Dumnezeu ca Unuia mai presus de El. 
Vindecă într-adevăr chiar prin cuvântul prin care-i spune bolnavului să-şi ia patul, căci prin 
aceasta îi dă putere să o facă. 

băta, care e ultima zi a săptămânii 427 . Pentru cei ce au primit vindecarea prin 
credinţă şi s-au schimbat spre o înnoire a vieţii, nu mai e necesară litera Legii 
Vechi, ci trebuie părăsită slujirea prin ghiciturile umbrelor. De la aceasta 
socotesc că, luând prilej şi fericitul Pavel, scrie celor ce după credinţă se 
întorc iarăşi la Lege: "Dar vă spun vouă că de vă veţi tăia împrejur, Hristos nu 
vă vor fi de folos". Şi iarăşi: "Aţi fost goliţi de Hristos cei ce vă îndreptăţiţi din 
Lege, aţi căzut din har" (Gal. 5,2-4). 

''l-au zis deci iudeii celui vindecat: Este sâmbătă şi nu-ţi este 
îngăduit să ridici patul" (In 5, 10) 

Socotesc că şi pentru noi e un prilej foarte potrivit să spunem faţă de 
acestea: "Iată un popor fără minte şi fără inimă. Ochi au, şi nu văd" (Ier. 5,21). 
Ce poate fi mai prostesc ca aceasta, sau mai lipsit de simţire? Căci, deşi se 
cuvenea să se minuneze, nu văd cu mintea puterea Tămăduitorului. Certân- 
du-1 amarnic şi neştiind decât aceasta, îl încarcă de vină pe cel ce de abia s-a 
ridicat din boala îndelungată, poruncindu-i fără pricepere să zacă mai de¬ 
parte, cerându-i să cinstească sâmbăta chiar şi prin trebuinţa de-a rămâne 
bolnav. 


"Iar el le-a răspuns: Cel ce m-a făcut sănătos, 

Acela mi-a spus: Ia-ţi patul tău şi umblă" (In 5, 11) 

Cuvântul cuprinde în el un înţeles preaînţelept, care respinge totodată 
cugetarea strâmbă a iudeilor. Căci deoarece, declarând că nu e îngăduit să 
plece acasă ducându-şi patul, îl învinuiau cu uşurinţă de călcarea Legii pe cel 
vindecat, în mod necesar el le răspunde acelora, apărându-se, că i-a poruncit 
lui să umble, Acela care s-a arătat şi Dătătorul sănătăţii. Prin aceasta numai 
că nu spune: Cea mai mare autoritate o are în a porunci să fie cinstită sâmbăta 
Cel ce are atâta putere sau har, că m-a scăpat pe mine de boală. Căci, dacă nu 


427. în continuare, Sf. Chirii pare să interpreteze şi altfel porunca dată fostului paralitic 
de a-şi duce patul sâmbăta, contrar Legii ce oprea de la aceasta. Ea îl arată pe Hristos cerând 
mai presus de toate credinţa în El ca Dumnezeu. Sâmbăta pregătea pentru Hristos. Când vine 
El, trebuie să se treacă peste faptele Legii la credinţa în El, arătată cu deosebire în cinstirea 
duminicii, în care El a înviat înainte se cerea odihna de faptele prin care omul se foloseşte de 
lucrurile lumii. Dar o dată ce Dumnezeu a venit la noi în Hristos şi a înviat, ne-a arătat că mai 
înaltă decât odihna de lucrurile lumii este bucuria de învierea lui Hristos, ca nădejde a învierii 
noastre, sau ca pregustare a vieţii noastre fericite cu Hristos după învierea cea de obşte. Atunci 
omul nu va mai fi un slăbănog supus lucrurilor lumii. Va fi mai tare decât ele. Nu-i va mai fi 
mântuirea condiţionată de supunerea privitoare la sâmbătă şi de alte practici poruncite de 
Lege, ci de unirea cu Hristos. 

se poate atribui oricui această faptă, ci numai lucrării şi puterii dumnezeieşti, 
cum ar greşi Cel ce a făcut aceasta? Sau cum n-ar socoti că nu se cuvine 
aceasta lui Dumnezeu, Care ce are putere demnă de Dumnezeu? Un astfel de 
cuvânt are deci în sine un înţeles amar 428 . 

"Deci l-au întrebat pe el: Cine este omul care ţi-a spus ţie: 

la-ţi patul tău şi umblă? Iar cel vindecat nu ştia cine este 429 . 

Căci Iisus Se dăduse la o parte din mulţimea care era în acel loc. 

După aceasta, Iisus l-a aflat pe el în templu" (In 5, 12-14) 

Nesăturată e mintea iudeilor de pofta de-a ucide. Se interesează de Cel 
ce a poruncit voind să-L facă complice cu cel vindecat în chip minunat. Căci 
socoteau ei, cu dreptate, că singur Acela trebuia învinuit pentru călcarea 
sâmbetei, Care a trecut printre laţurile şi cursele lor greu de ocolit şi a ieşit 
din lăuntrul porţilor morţii. Dar fostul bolnav nu-1 poate indica pe Doctorul de 
care se interesează întrucât Hristos S-a ascuns cu bun rost ca să ocolească 
mânia lor fierbinte. Dar nu alege fuga ca unul ce-ar putea să pătimească chiar 
dacă n-ar voi, ci facându-ni-Se şi în aceasta pe Sine însuşi pildă 430 . 

"Şi i-a zis lui: Iată, te-ai făcut sănătos. De acum 

să nu mai păcătuieşti, ca să nu-ţi fie ţie mai rău" (In 5, 14) 

Cu bun rost renunţând la ascunderea de la început Hristos Se arată 
iarăşi, dând fiecăreia dintre acestea timpul potrivit. Căci Cel ce nu putea să 
greşească nu putea face ceea ce nu are în sine raţiunea cuvenită. Deci Şi-a 


428. Fostul bolnav răspunde celor ce, dispreţuind minunea săvârşită de Hristos şi deci 
neadmiţând că El este mai mare decât formele externe ale Legii, îi reproşau nesocotirea unei 
porunci a Legii: Cel ce a săvârşit minunea vindecării mele, pe care nici un om nu o putea 
săvârşi, este mai presus şi de poruncile Legii, prin care nu se vindeca nimeni. 

429. Iudeii, nelăsându-se convinşi de argumentul fostului bolnav că Cel ce l-a făcut sănătos 
e mai tare ca toţi oamenii, deci e Dumnezeu, Care e Domn şi al sâmbetei, mai presus de mila 
faţă de om puneau păzirea formală a Legii. De aceea îi reproşau bolnavului în continuare că a 
primit să se facă sănătos şi să-şi ia patul şi să plece sâmbăta. Dar ţineau să-L facă vinovat mai 
ales pe Cel ce a îndemnat pe bolnav să-şi ia patul, arătându-i că l-a făcut sănătos. De aceea îl 
întrebau pe bolnav: "Cine te-a făcut sănătos?". Voiau să-L afle pe Acela şi să-L dea morţii. 

430. Nu Se ascunde Hristos de cei ce voiau să-L omoare, ca unul ce nu putea să nu moară, 
ci ca unul ce va primi moartea când va voi, deşi putea să nu moară. în aceasta se vede că Se 
ascunde pentru a mai vieţui atât cât socotea de folos pentru a câştiga deplin la credinţa în Sine 
pe Apostoli şi pe toţi cei ce aveau să-L propovăduiască lumii şi să ne dea toată învăţătura nece¬ 
sară. Dar S-a ascuns şi ca să ne arate că S-a făcut cu totul ca noi, adică Şi-a însuşit şi frica noas¬ 
tră de moarte, ca, şi având această frică, totuşi să primească moartea atunci când va trebui, 
pentru ca şi noi, având această frică, să ne obişnuim cu gândul de a primi moartea atunci când 
va trebui. 

făcut motiv al convorbirii cu acela îndemnul folositor de-a nu mai păcătui, ca 
să nu sufere acela de rele mai mari decât cele trecute. Iar prin aceasta îl 
învaţă că Dumnezeu nu îngrămădeşte în amintirea Sa păcatele oamenilor 
numai pentru judecata ce va avea lor în viitor, ci-i biciuieşte în chip felurit încă 
vieţuind în trupuri şi înainte de marea şi tuturor arătata zi a Celui ce îi judecă 
pe toţi. Iar că de multe ori, greşind şi supărând pe Dumnezeu, suntem bătuţi, 
ne va mărturisi preaînţeleptul Pavel, zicând: "De aceea mulţi dintre voi sunt 
neputincioşi şi bolnavi şi mulţi mor. Căci dacă ne-am judeca noi înşine, n-am 
fi judecaţi. Iar fiind judecaţi de Dumnezeu, suntem învăţaţi prin certare, ca să 
nu fim osândiţi împreună cu lumea" (I Cor. 11, 30-32) 431 . 

"Deci a plecat omul şi a vestit iudeilor că Iisus 
este Cel ce l-a făcut sănătos" (In 5, 15) 

Li-L vesteşte iudeilor pe Iisus, nu ca, îndrăznind să-I facă vreun rău, să se 
dovedească necredincios, ci ca, de vor voi şi ei să se vindece, să cunoască pe 
Doctorul vrednic de admiraţie. Observă cum acesta este scopul lui. Căci nu 
vine să anunţe, cum voiau unii dintre cei ce-L învinuiau, că Iisus este Cel ce 
i-a poruncit să umble în ziua sâmbetei, ci că este "Cel ce l-a făcut pe el să¬ 
nătos". Aceasta înseamnă că n-a făcut nimic altceva, decât să arate ceea ce-L 
dovedea ca Doctor. 

"Şi de aceea îl prigoneau iudeii pe Iisus şi căutau să-L omoare, 
pentru că a făcut acestea sâmbăta " (In 5, 16) 

Cuvântul nu descrie simplu în acestea furia nebună a iudeilor. Căci Evan¬ 
ghelistul nu spune numai că iudeii îl prigoneau, ci şi pentru care pricină nu 
se ruşinau de aceasta, zicând: "Pentru că facea acestea sâmbăta". îl pri¬ 
goneau prosteşte şi fără credinţa că a făcut bine sâmbăta, socotind că Legea 
împiedica aceasta, că n-ar îngădui să se mântuiască şi să se ajute cei bolnavi, 
ci că cerea să se renunţe la legea iubirii, la lauda iubirii de fraţi, la harul 
bunătăţii. Deci ar putea cineva să arate în multe feluri că iudeii respingeau 
cele bune, necunoscând scopul Legiuitorului cu privire la sâmbătă, dând cea 
mai deşartă explicare a ei. Căci, cum a spus Hristos însuşi, fiecare, ducând 
boul sau oaia lui, le adapă (Lc. 14, 5), şi omul primeşte tăierea împrejur 
sâmbăta, nu ca să se desfiinţeze Legea lui Moise. Dar ei se înfurie că a fost 


431. E mai bine să fie omul judecat şi certat pe pământ, ca să se îndrepte, decât la jude¬ 
cata din urmă, care îi va aduce celui ce nu s-a îndreptat pedeapsa veşnică. De aceea, să 
mulţumim lui Dumnezeu pentru certările pe care ni le dă câtă vreme suntem în trup, ca să ne 
pregătească pentru neosândire la Judecata din urmă. 

făcut sănătos un om întreg sâmbăta, pentru multa strâmbare a obiceiurilor 
din neştiinţă, neacordându-i omului făcut după chipul dumnezeiesc o întâie¬ 
tate faţă de animalele necuvântătoare, ci socotind că trebuie să se aibă milă 
sâmbăta de bou şi de oaie, ca să fie scăpate de foame şi de sete, fără să fie 
învinovăţiţi, dar să se condamne ca de cele mai mari fărădelegi cei ce s-ar 
arăta miloşi şi buni faţă de aproapele lor sâmbăta. Dar ca să-i vedem iarăşi pe 
ei nu puţin lipsiţi de minte şi obligaţi cu dreptate să audă: "Rătăciţi, necu- 
noscând Scripturile" (Mt 22,29), să arătăm clar şi din Sfintele Scripturi, care 
au zugrăvit şi odinioară, ca în chip, pe Iisus arătându-Se indiferent faţă de 
sâmbătă. Astfel, preaînţeleptul Moise plecând, cum s-a scris, din cele ome¬ 
neşti, la bătrâneţe adâncă, şi mutându-se în sălaşurile de sus, prin judecata şi 
hotărârea Atotţiitorului Dumnezeu, conducerea lui Israel a luat-o Iosua, fiul 
lui Navi (Deut 34, 8-9). Acesta, înconjurând Ierihonul cu mii de bărbaţi înar¬ 
maţi şi voind să cucerească cetatea, a dat leviţilor poruncă să poarte chivotul 
Legii în jurul cetăţii în toate cele şase zile, iar în a şaptea, adică sâmbăta, a 
poruncit mulţimii nenumărate de oşteni să sune din trâmbiţe. Şi astfel, dă- 
râmându-se zidurile, au intrat înlăuntrul cetăţii nimicind-o, nerespectând 
odihna, nepotrivită atunci, a sâmbetei, nici ferindu-se să lupte în chip biruitor, 
din pricina Legii care îi oprea, nici împotrivindu-se lui Iosua, căpeteniei 
ostăşeşti de atunci, ascultând fără cârtire de conducerea lui. Iar acestea sunt 
în chip. Deci deoarece a venit Adevărul, adică Hristos, ca să dărâme şi să dis¬ 
trugă zidul stricăciunii, ridicat de diavol împotriva omului, şi se vede făcând 
aceasta sâmbăta, ca într-o pârgă şi început al lucrării, cu paraliticul, iudeii se 
înfurie din neştiinţă şi osândesc ascultarea părinţilor, neîngăduind firii umane 
să învingă răul pricinuit prin boală, socotind că trebuie să se silească să 
prigonească pe Iisus care face binele sâmbăta 432 . 

"Iar Iisus le-a răspuns lor: Tatăl Meu până acum lucrează, 
şi Eu lucrez " (In 5, 17) 

Hristos spune : "Eu lucrez" (In 5,17), vorbind de sâmbătă. Şi este nece¬ 
sar să se spună "până acum", ca înţelesul gândit să-şi primească cuvântul 
potrivit Lipsiţi fiind iudeii de cunoştinţă şi neştiind cine este Unul-Născut 
după fire şi atribuind numai lui Dumnezeu şi Tatăl cele prescrise de Lege 


432. Iisus arată că nu e oprit a face bine sâmbăta. Prin binele făcut se măreşte caracterul 
de sărbătoare al zilei. Dacă în sărbătoare ne întâlnim mai mult cu Dumnezeu, Făcătorul 
binelui, a lucra din puterea binelui înseamnă a ne adânci în unirea cu El. Odihna poruncită de 
Lege în ziua sâmbetei avea semnificaţia opririi de la rău, de la fapte egoiste. Căci a face bine 
înseamnă a ajuta pe altul. Iisus Hristos, aducându-ne puterea de-a face binele, ne-a eliberat de 
odihna sâmbetei de la cele rele. 

prin Moise şi afirmând că numai de El trebuie să se asculte, Iisus încearcă să-i 
convingă că toate le lucrează împreună cu Tatăl şi că are în Sine firea Celui 
ce L-a născut, deoarece nu este altul decât Acela cât priveşte identitatea 
fiinţei, şi nu gândeşte vreodată altceva decât ceea ce place Celui ce Da 
născut 433 . Iar fiind de aceeaşi fiinţă, aceleaşi le şi cugetă; mai bine-zis, El, 
fiind Sfatul viu şi Puterea Tatălui, lucrează toate în toate împreună cu Tatăl. 
Pentru ca să respingă deci murmurul deşert al iudeilor şi să-i dezaprobe pe 
cei ce II prigoneau pentru ceea ce li se păreau greu de acceptat, adică pentru 
dispreţuirea cinstirii sâmbetei, le spune: 'Tatăl Meu până acum lucrează". 
Prin aceasta vrea să spună: De crezi, omule, că zidirea este cârmuită şi sâm¬ 
băta prin consimţirea şi voinţa lui Dumnezeu, Care pe toate le-a definit şi le-a 
creat cu măiestrie, ca răsărirea soarelui şi ţâşnirea izvoarelor producătoare 
de umezeală şi înălţarea roadelor din pământ, care nu-şi opresc creşterea 
sâmbăta, ca focul care împlineşte ale sale pentru trebuinţele oamenilor, slu- 
jindu-i fără întrerupere, vei mărturisi, fără îndoială, că Tatăl lucrează cele 
cuvenite lui Dumnezeu şi sâmbăta. Pentru ce, deci, învinuieşti, cu neprice¬ 
pere, pe Cel prin Care toate le lucrează? Căci nu lucrează altfel Dumnezeu şi 
Tatăl, ci prin Fiul, ca Putere şi înţelepciune a Lui. De aceea şi zice: "Şi Eu 
lucrez". Dezaprobă, deci, criticile ce susţin pornirea absurdă şi neînfrânată a 
prigonitorilor, arătând că nu se îndreaptă atât spre Sine însuşi, cât spre Tatăl, 
Căruia îi atribuia ca singurului voinţa de a fi cinstite legile, necunoscând pe 
Fiul cel după fire al Lui 434 . De aceea îl şi numeşte pe Dumnezeu Tatăl Său în 


433. Deoarece iudeii îl osândeau, socotind că numai Dumnezeu este mai mare decât 
Legea care porunceşte odihna de sâmbătă, Iisus declară că El nu gândeşte şi nu lucrează decât 
ceea ce gândeşte şi lucrează Dumnezeu însuşi, Care e Tatăl Lui. Se afirmă iarăşi ca Unicul 
Născut din Tatăl şi de o fiinţă cu El. Deci, dacă a vindecat sâmbăta şi a poruncit fostului para¬ 
litic să-şi poarte patul sâmbăta, n-a făcut decât ceea ce a făcut totodată însuşi Dumnezeu ca 
Tată al Lui. Dumnezeu lucrează neîncetat cele bune. Nu Se opreşte niciodată de la aceasta. 
Căci lumea nu poate continua să existe fără puterea lucrătoare a Lui. Procesele din lume şi 
desfăşurările vieţii omeneşti nu se întrerup nici o clipă. Natura şi viaţa omenească nu şi-au dat 
singure legile lor şi nu se mişcă numai prin sine conform lor, ci Dumnezeu, Care a creat 
lumea, le-a dat aceste legi ce se repetă în general şi El ajută să se mişte neîncetat conform lor. 
Deci nici Dumnezeu nu încetează vreodată să le susţină în mişcarea lor. Dacă se spune că 
Dumnezeu Şa odihnit în ziua a şaptea, aceasta înseamnă că a încetat să mai aducă structuri 
noi în lume. în susţinerea, naşterea, creşterea aceloraşi firi şi structuri ale lumii, Dumnezeu- 
Tatăl şi deci şi Fiul Lui lucrează "până atunci", precum afirmă Cel din urmă. 

434. Dacă Dumnezeu-Tatăl e Persoană, El lucrează în comuniune cu Fiul. Căci nici o 
Persoană nu e lipsită de iubire, deci de comuniune în tot ce gândeşte şi face. Iar Tatăl şi Fiul, 
ca Persoane desăvârşite, lucrează într-o comuniune desăvârşită, având în această comuniune 
Fiecare poziţia Lui: Tatăl, Care a născut pe Fiul, le lucrează toate prin Fiul. De aceea au pus 
pecetea comuniunii Lor pe unirea neconfundată a lucrării tuturor. Cei ce nu recunosc că 
Dumnezeu lucrează prin Fiul, deci chiar când face aceasta şi sâmbăta, nu jignesc numai pe 
Hristos, ci şi pe Tatăl însuşi, Care lucrează prin Fiul. Orice necinstire referită la Fiul se 
îndreaptă de fapt şi spre Tatăl. 

chip singular, călăuzind în modul cel mai cuvenit spre învăţătura cea mai 
bună şi mai de cinste. 

"De aceea căutau iudeii şi mai mult să-L omoare, pentru că nu 
numai că nesocotea sâmbăta, ci şi pentru că numea pe Dumnezeu 
Tatăl Său, facându-Se pe Sine Dumnezeu (In 5, 18) 

Mintea iudeilor ajunge până la neomenie. Căci prin cele prin care tre¬ 
buiau să se vindece se îmbolnăvesc şi mai mult, ca să audă cu dreptate: Cum 
ziceţi voi că sunteţi înţelepţi? Căci ei trebuiau să se îmblânzească în judecată, 
mutându-se la evlavie prin cugetarea cuvenită 435 . Dar ei uneltesc uciderea 
Celui ce le-a dovedit prin faptă că n-a greşit nimic împotriva Legii dumne¬ 
zeieşti vindecând un om sâmbăta. Şi împletesc cu mânia, din pricina sâmbe¬ 
tei, păcatul hulei împotriva adevărului 436 , prinzându-se pe ei înşişi în cursă, prin 
păcatele lor, spre mânie de nedesfiinţat Căci se indignau socotind că Iisus să¬ 
vârşeşte o impietate numind pe Dumnezeu Tatăl Său. Fiindcă nu cunoşteau 
pe Dumnezeu Cuvântul făcut om pentru noi, în chip de rob, Viaţa ce ţâşneşte 
din Tatăl, adică pe Unul-Născut, Căruia singur îi este în mod propriu Dum¬ 
nezeu Tată, iar nouă, nu. Căci noi suntem fii prin voinţa Lui. Prin voinţa Lui, 
cu care ne-a cinstit, am urcat la demnitatea mai presus de fire şi am câştigat 
putinţa de-a ne numi dumnezei şi fii, pentru Hristos, Care locuieşte în noi 
prin Sfântul Duh 437 . Privind numai la trup, iar pe Cel ce locuieşte în trup 
necunoscându-L 438 , nu sunt urcaţi, fără să fie scoşi din ei, spre măsura celor 


435. în loc să se vindece de boala lipsei de minte prin care acuzau pe Iisus că 
dispreţuieşte, contrar lui Dumnezeu, sâmbăta, auzindu-L că El nu face decât ceea ce face 
însuşi Dumnezeu, ca Tată al Său, se îmbolnăvesc şi mai mult la minte împotriva lui Hristos 
datorită declaraţiei Lui că este Fiul lui Dumnezeu. O minte sănătoasă nu poate cugeta pe 
Dumnezeu lipsit de o iubire din veci, deci de o iubire faţă de altă Persoană veşnică, cel mai 
deplin unită cu El, de iubirea de Tată faţă de Fiu şi de iubirea de Fiu faţă de Tată, care consti¬ 
tuie cea mai curată şi mai desăvârşită iubire. 

436. Hula împotriva adevărului e hula împotriva faptului că Hristos este Fiul lui 
Dumnezeu, deci Dumnezeu, sau Adevărul însuşi, întrucât în El îşi au cauza toate. 

437. Nu suntem fii prin naştere din Dumnezeu, ci prin locuirea voită în noi a Fiului Său 
Unul-Născut, făcut în acest scop om. S-a unit cu noi după firea omenească, comună cu a noas¬ 
tră, asumată şi ea cu voia de El, unire care nu-L confundă cu noi, căci persoanele ce se unesc 
după fire rămân ca persoane neconfundate. S-a unit cu noi concret prin Duhul Său, Care a tre¬ 
zit şi întărit şi în spiritul nostru voinţa de-a ne uni cu El. 

438. Adversarii lui Hristos nu vedeau decât trupul Lui, nu şi ipostasul Lui dumnezeiesc 
care şi-a făcut propriu trupul omenesc. Aşa cum sufletul nostru, având trupul ca propriu, tot 
ce se trăieşte în trup este al eului unic, aşa şi toate cele trăite de ipostasul divin al trupului 
asumat sunt ale Lui, ca Cel ce Sa făcut ipostas al trupului. Astfel, unindu-Se prin trupul Său, 
sau prin firea Sa omenească, cu noi, Se uneşte cu noi însuşi ipostasul Fiului lui Dumnezeu, dar 
nu ca şi cu trupul Lui, ci cum se unesc persoanele omeneşti între ele, fără să se confunde. 








COMENTARIU LA EVANGHELIA SFÂNTULUI IOAN 


249 


de dincolo de firea omului, prin declaraţia Lui că are pe Dumnezeu ca 
Tatăl 439 . Căci acest înţeles îl afirmă când spune: 'Tatăl Meu". Dar cei ce 
socotesc că Cel căruia Ii este Tată Dumnezeu este egal cu Tatăl după fire, 
sunt singurii care gândesc drept Căci aşa este, şi nu altfel. Dând şi acest 
înţeles cuvântului Său, aceia se indignează şi mai mult strâmbând cuvântul 
drept al adevărului. 


CAPITOLUL 6 

NU E MAI MIC ÎN PUTERE ŞI LUCRARE FIUL DECÂT TATĂL, 

CI DE O TĂRIE EGALĂ CU CEL CE ESTE DIN EL DUPĂ FIRE 

"A răspuns deci Iisus şi le-a zis lor: Amin, amin, zic vouă: 

Nu poate Fiul să facă nimic de la Sine 
de nu vede pe Tatăl făcând; căci cele ce le face Acela, 
acestea le face şi Fiul asemenea" (In 5, 19) 

Ceea ce a spus în cele dinainte, aceea explică iarăşi în alt mod, atrăgând 
din toate părţile pe ascultători la cunoaşterea adevărului. Iar învăţătura, 
neprimită prima dată pentru neputinţa de-a o înţelege, a celor cărora li se 
adresa, o formulează altfel şi o prezintă în mod diferit rămânând la aceleaşi 
înţelesuri. E o faptă a virtuţii proprie învăţătorilor să nu se grăbească şi să nu 
prezinte într-un singur cuvânt izbitor cunoştinţa celor pe care le învaţă, ci să 
o prezinte în mod desfăşurat şi variat prin fraze schimbate, uşurând greu¬ 
tatea aflată în înţelesuri. îmbinând deci omenescul cu ceea ce e potrivit lui 
Dumnezeu şi unindu-le pe amândouă fără grabă într-o expunere de mijloc, 
coborând demnitatea dumnezeiască şi înălţând firea omenească (sau îndum- 
nezeind privirea ei), ce-L arată în acelaşi timp ca Stăpân şi ca aşezat între 
robi 440 , zice: "Nu poate face Fiul de la Sine nimic, de nu va vedea pe Tatăl 
făcând; căci cele ce le face Acela, acestea le face şi Fiul asemene a". în putinţa 
de-a face întocmai cele ale lui Dumnezeu şi Tatăl şi de-a lucra asemenea Celui 
ce Da născut mărturiseşte identitatea Lor de fiinţă. Căci cele ce au între ele 
aceeaşi fire lucrează la fel. Iar cele a căror raţiune a existenţei este deosebită 
nu vor avea nici modul lucrării acelaşi în toate. Aşadar, ca Dumnezeu ade- 


439. Cei ce nu recunosc pe Hristos ca Fiu al lui Dumnezeu nu urcă prin unirea cu El la 
măsura celor de dincolo de firea omenească, la calitatea de fii după har, şi nu trăiesc cu iposta- 
sul lor rămas omenesc cele dumnezeieşti, pe care le trăieşte Hristos. 

440. Textul s-ar putea înţelege în sensul că Unul-Născut coboară ca Dumnezeu în întru¬ 
pare, fâcându-Se rob, dar înalţă firea omenească asumată, încât Acelaşi este şi Stăpân, şi rob, 
sau e la mijloc între aceste două stări. Dar se poate înţelege şi în sensul că cel ce caută să-L 
înţeleagă îl vede ca Dumnezeu supunându-Se, şi ca om înălţându-Se. 

vărat, din Dumnezeu-Tatăl adevărat, zice că poate lucra aceleaşi asemenea 
Aceluia. Dar ca să nu Se arate numai ca egal în putere Tatălui, ci şi în acord 
cu El în toate şi având o singură voinţă în toate, zice că nu poate face de la 
Sine nimic, de nu va vedea pe Tatăl făcând 441 . Spune către cei ce-L prigoneau 
pentru vindecarea acelui om sâmbăta că lucrează aceleaşi: Socotiţi că am dis¬ 
preţuit cinstirea sâmbetei, dar nu aş fi făcut aceasta niciodată dacă nu aş fi 
văzut pe Tatăl făcând la fel. Căci El lucrează şi sâmbăta pentru susţinerea 
lumii, deşi o face prin Mine. Căci îmi e cu neputinţă Mie ca, fiind după fire 
din El, să nu lucrez şi să nu voiesc în toate cele ale Tatălui, neprimind prin 
învăţătura din afară pildă pentru ceea ce fac, sau fiind chemat să voiesc ace¬ 
leaşi cu Tatăl printr-o mişcare a alegerii, ci, prin legile firii necreate, Mă arăt 
de aceeaşi voinţă şi împlinesc aceeaşi faptă cu Tatăl. El Se defineşte deci cel 
mai bine prin neputinţa de a face de la El nimic 442 . Astfel socoteşte că trebuie 
să cugetăm în chip binecredincios, "spre a robi tot gândul în ascultarea lui 
Hristos", precum s-a scris (II Cor. 10, 5). 

Dar cel ce luptă cu adevărul, nelăsându-se convins, îşi va face poate ceea 
ce i s-a spus chiar hrană a relei sale voinţe. El va zice: Dacă Fiul este egal cu 
Tatăl, neacordându-I în mod necesar nici o superioritate, faţă de umilinţa firii 
Sale, ce L-a îndemnat să spună în mod descoperit că nu poate face de la Sine 
nimic, dacă nu vede pe Tatăl făcând? Căci prin aceasta mărturiseşte în mod 
clar că nu poate face de la Sine nimic ca unul ce ştie pe Tatăl ca mai bun şi 
superior 443 . 


441. Că Fiul, deşi e de o fiinţă cu Tatăl, nu e totuşi identic cu Tatăl, se arată în faptul că e 
născut din Tatăl. Nu El naşte pe Tatăl, şi în consecinţă El face ceea ce vede pe Tatăl făcând, nu 
invers: Nu Tatăl face ceea ce vede pe Fiul făcând. 

442. A putea face Fiul ceva de la Sine înseamnă a nu fi de o fiinţă cu Dumnezeu-Tatăl. Iar 
întrucât Tatăl poate face toate cele bune, cele ce nu sunt contrare existenţei, Fiul poate face şi 
El numai acestea, deci nu poate face ceva contrar existenţei, sau răul. Ar însemna că e 
mărginit, că nu poate ieşi din mărginire. 

443. Adversarii vedeau în spusa lui Hristos, că nu poate face nimic dacă nu vede pe Tatăl 
făcând, o contradicţie: pe de o parte nu-I acordă Tatălui o superioritate în fapte, pe de alta, îl 
vede pe Tatăl superior, o dată ce-I este model în făptuire. De fapt, chiar această aparentă con¬ 
tradicţie se reduce la egalitatea de fiinţă, dar la o egalitate în care Tatăl naşte, iar Fiul e născut 
Tatăl este model Fiului, Care este egal cu El, prin faptul că Fiul Se naşte din Tatăl şi Tatăl îl naşte 
pe Fiul, şi nu invers. Naşterea Fiului din Tatăl îl arată pe Fiul egal cu Tatăl, dar totodată pe Tatăl 
II arată model al Fiului. Sf. Chirii răspunde în cele următoare la afirmaţia adversarilor că Fiul nu 
lucrează ceva dacă nu vede pe Tatăl lucrând, deoarece nu ştie şi nu poate să lucreze şi El de la 
Sine aceea, cu argumentul că Fiul nu spune că primeşte puterea să facă şi El, prin vederea a ceea 
ce face Tatăl, ci prin aceasta spune că poate face El însuşi ceea ce vede pe Tatăl făcând. Tatăl îi 
este model de făptuire, nu izvor de putere. Văzul nu dă celui ce priveşte putere, ci pildă. 

Dar Tatăl nu e model Fiului în sensul că Fiul L-ar vedea pe Tatăl lucrând toate câte le va 
face, repetându-le, El ca Fiu. Tatăl nu e văzut vindecând un slăbănog. Tatăl e model Fiului prin 

Tu faci iarăşi speculaţii sofistice cu cuvântul. Ce vom răspunde noi la 
acestea? Luptătorul împotriva lui Hristos se întăreşte iarăşi în blasfemii şi nu 
simte că se îmbată cu neştiinţa. Dar trebuie, o, omule, să cercetăm exact înţe¬ 
lesul celor spuse şi să nu se sară îndată la gândurile ce răsar din lipsa de 
învăţătură. Căci în ce fel de inegalitate cu Tatăl socoteşti că trebuie să vedem 
pe Fiul, prin faptul că a spus că nu poate face de la El nimic dacă nu vede pe 
Tatăl făcând? Oare o spune aceasta ca nefiind egal în putere? Dar şi din înseşi 
cele spuse se poate vedea mai degrabă că Fiul este de aceeaşi putere cu Cel 
ce Da născut, decât că are nevoie de tăria dumnezeiască. Căci nu Se arată 
zicând că Fiul nu poate să facă de la Sine, dacă nu ia putere de la Tatăl (căci 
aceasta ar fi spus-o dacă ar fi fost cu adevărat neputincios), ci spune: "Dacă 
nu vede pe Tatăl făcând". Socotesc că nu va nega nimeni că prin simţul vă¬ 
zului nu ajungem la putere, ci la vederea unor lucrări. Deci, spunând Fiul că 
privind la faptele Celui ce Da născut, face şi El asemenea, nu Se arată lipsit 
de putere, ci, mai degrabă, imitator sau privitor, precum o vom spune mai 
exact în cele următoare. Iar că prin lucrarea întocmai şi întru totul asemă¬ 
nătoare - se înţelege în toate - Se arată ca fiind egal în putere, ne va învăţa 
clar El însuşi în cele următoare, zicând despre Tatăl Său: "Căci cele ce le face 
Acela, acestea le face şi Fiul asemenea". Deci cum este mai mic Cel Căruia îi 
sunt proprii lucrările egale cu ale lui Dumnezeu şi Tatăl? Oare va lucra cele 
ale focului altceva decât focul, în care nu se vede nici o schimbare în lucrare? 
Cum s-ar întâmpla aceasta vreodată? Dar cum va lucra Fiul cele ale Tatălui 
asemenea Lui, dacă este socotit ca nefiind, din cauza aceasta, egal în tărie cu 
El? Acestea fie zise de noi acum, referitor la spusa de faţă. Să vedem însă 
iarăşi, privind şi la alte afirmaţii, dacă firea Fiului primeşte să fie a doua după 
cea a Tatălui. Dar să menţinem în preocupare la fel cuvântul despre putere. 
Să vedem dacă el mărturiseşte pe Fiul ca Dumnezeu din Dumnezeu adevărat 
şi prin fire şi în mod real din fiinţa Tatălui, sau adaugă, abătându-se de la 
dreapta credinţă, că este Dumnezeu, dar e străin de fiinţa Tatălui? 

Dacă aceia zic că El nu este din fiinţa Tatălui, nu va fi nici Dumnezeu 
după fire, nici Dumnezeu adevărat. Căci Cel ce nu e din Dumnezeu după fire 
nu poate fi înţeles nici ca Dumnezeu după fire, nici Fiu, dacă nu S-a născut 
din fiinţa Tatălui. Ei introduc un dumnezeu fals şi recent 444 . Iar dacă, ruşinân- 


fiinţa Lui şi ca Cel din care porneşte lucrarea. Amândoi sunt lucrători în vindecarea slăbănogu¬ 
lui. De aceea Fiul nu învaţă de la Tatăl ca de la cineva străin, cum ziceau arienii, ci Fiul lucrează 
împreună cu Tatăl, chiar dacă lucrează prin trup. Căci în trup lucrează acelaşi ipostas care 
împlineşte aceeaşi lucrare cu Tatăl. 

Sf. Chirii respinge însă în cele următoare afirmaţia adversarilor, că Fiul nu lucrează ceva 
dacă nu vede pe Tatăl lucrând aceea, pentru că n-are puterea de-a le face prin Sine. 

444. Era propriu arienilor să nu socotească pe Fiul născut din Tatăl, adică din fiinţa 
Tatălui. Ci îl socoteau prima creatură. Dar atunci, conchide Sf. Chirii, nu e nici Dumnezeu, nici 
Fiu al Tatălui, deşi arienii menţineau aceste numiri. Dar acest Dumnezeu al arienilor este un 


» 

du-se de absurditatea dogmelor lor nu spun aceasta ci vor să admită că Unul- 
Născut este cu adevărat din Tatăl şi este Dumnezeu după fire şi cu adevărat, 
cum va fi mic decât Tatăl, sau cum va fi neputincios în ceva şi cum această 
afirmaţie nu se va referi şi la Născător? Căci dacă este peste tot slab (fără pu¬ 
tere) Cel ce este prin fire Dumnezeu, ce-L împiedică şi pe Tatăl să pătimească 
aceasta, o dată ce firea dumnezeiască şi negrăită o poate pătimi şi se arată ast¬ 
fel în Fiul, după raţiunea acelora? Deci, Dumnezeirea nu e din pricina aceas¬ 
ta nici nepătimitoare şi nici nu Se află în identitate şi în fericire neschim¬ 
bată 445 . Şi, spune-mi, cine va purta acestea salvându-le? 446 Sau cine, o dată ce 
dumnezeiasca Scriptură spune că Fiul este Domnul puterilor, nu se va arăta 
zăpăcit auzind că El trebuie să primească putere, şi de aceea este ne¬ 
desăvârşit, fiind lipsit de ceea ce nu are decât El, împreună cu Tatăl şi cu 
Sfântul Duh? 

Dar va zice iarăşi adversarul către noi: însă Tatăl e superior Fiului, pen¬ 
tru că Unul este cauza începătoare a faptelor, ca Cel ce are desăvârşirea în 
putere şi în cunoaşterea tuturor. Iar Celălalt, fiindcă este numai văzător, Se 
face imitator al lucrării Tatălui, atrăgând la Sine imitaţia ei ca, prin asemă¬ 
narea faptelor, să devină şi el dumnezeu. Acesta ne învaţă când zice că nu face 
de la Sine nimic de nu va vedea pe Tatăl făcând ceva. Ce spui, îndrăzneţule? 
Fiul atrage la Sine chipurile lucrării Tatălui, ca prin aceasta să se înţeleagă ca 
Dumnezeu? Este Dumnezeu prin învăţătură, şi nu după fire? Precum vin în 
noi ştiinţa şi meşteşugul, aşa vine în El demnitatea (de Dumnezeu)? Şi e mai 
degrabă un meşteşugar învăţat al faptelor dumnezeieşti decât Dumnezeu 


fals dumnezeu şi un dumnezeu care nu e din veci, ci mai recent, cum deduceau ei declarând 
că a fost odată când n-a fost. Ei nu voiau să admită că Cel ce e născut poate fi din veci, de când 
este şi Cel ce L-a născut. Dar prin aceasta introduceau timpul în Dumnezeire. Iar o dum¬ 
nezeire supusă timpului nu mai este dumnezeire. Admiteau doar grade în vechimea timpului, 
nu o eternitate propriu-zisă, care e altceva decât timpul. Până unde s-ar merge cu grade tot mai 
vechi ale timpului? Nu s-ar ajunge niciodată la un început, dincolo de care să fie Cel fără de 
început Se mai poate spune, o dată ce s-a introdus timpul în această "dumnezeire", că Fiul este 
cel mai vechi în timp, că e începutul timpului? Toate aceste absurdităţi sunt proprii oricărui 
panteism. 

445. Dacă Fiul este, după arieni, slab, dar e totuşi Dumnezeu, Dumnezeirea însăşi va fi 
lipsită de o fericire neschimbată -Tatăl nefiind ca acest Fiu. Pe de altă parte, neputând avea 
decât un Fiu slab, va pătimi de neputinţa de-a avea un Fiu egal în putere cu El. Un dumnezeu 
care nu poate naşte un fiu egal cu el însuşi în putere nu este dumnezeu propriu-zis, suferind 
de această neputinţă. Dumnezeu Se arată cu adevărat Dumnezeu în faptul că poate naşte un 
Fiu egal cu Sine. Trecerea Lui de la nemărginire la mărginire, în ceea ce naşte, îl arată virtual 
mărginit în Sine însuşi. Trecerea de la veşnicie la timp în această naştere îl arată temporal în 
Sine însuşi. Dumnezeu poate crea timpul, dar nu e silit să-l creeze, sau să-l nască. Iar fericirea 
adevărată nu e decât în neschimbarea eternă. în ea nu e nici o grijă. 

446. Cum va fi fericit Tatăl având un astfel de Fiu? Sau Fiul, fiind mai mic decât Tatăl? 

adevărat? Deci El însuşi e altul decât meşteşugul din El 44613 , chiar dacă aces¬ 
ta este dumnezeiesc? Dar cum se închină îngerii în cer şi ne închinăm şi noi, 
iară vină, Celui ce e a ieşit din hotarele Dumnezeirii şi poartă slava ei numai 
prin meşteşugul învăţat, când dumnezeiasca Scriptură legiuieşte să nu ne 
închinăm altuia decât Celui ce este cu adevărat Dumnezeu? Căci zice: "Dom¬ 
nului Dumnezeului tău să te închini şi numai Lui să-I slujeşti" (Mt 4, 10; 
DeuL 6, 13). Dar sfânta mulţime a îngerilor nu se abate de la ceea ce se 
cuvine, când se închină Fiului şi îl adoră împreună cu noi, cunoscându-L ca 
fiind Dumnezeu după fire, şi nu prin învăţătură, cum zic aiurind aceia. Şi nu 
simt, cum se cuvine, în câte absurdităţi vor cădea prin aceasta. întâi, Fiul va 
suferi o schimbare şi o prefacere mai mare din faptul că e mai mic. Dar 
Proorocul zice: "Vedeţi, vedeţi că Eu sunt şi nu Mă schimb" (Mal. 3, 6). Se 
minte însă şi împotriva Psalmisului, care zice în Duh către Fiul: "Iar Tu 
acelaşi eşti" (Ps. 101,13). Dar aceia spun că El îl aşteaptă pe Tatăl să lucreze 
în ceva din cele existente, ca pe un povăţuitor şi învingător, ca, văzându-L, să-L 
imite. Insă cum, astfel fiind, nu apare ca urcând de la necunoaşterea unora la 
cunoaşterea lor şi nu se schimbă ceea ce-i mai rău în ceea ce e mai bun, dacă 
socotim că a şti ceva din cele bune e mai bine decât a nu şti? Şi să ne spună 
cei ce prezintă pe Dumnezeu mai degrabă ca învăţător decât ca Tată ce absur¬ 
ditate nu rezultă de aici! Şi cum Fiul, necunoscând lucrările Tatălui, aşteaptă 
să le vadă, deşi nu ştie exact de ele? 447 Dacă deci vor spune că le aştepta pen¬ 
tru că ştia de ele, îl vor arăta pe El făcând ceva cu totul de prisos, iar pe Tatăl, 
săvârşind un lucru în zadar. Unul socoteşte necunoscut un lucru pe care îl 


446b. O anumită ştiinţă, un anumit meşteşug, se alege şi se câştigă prin voinţă, pe când 
fiinţa vine în cineva prin naştere. Ştiinţa nu se alege şi nu se dobândeşte prin naştere, de aceea 
se deosebeşte de la persoană la persoană. Dionisie Areopagitul o numeşte accident Desigur 
şi fiinţa se actualizează altfel de la persoană la persoană, dar forma deosebită nu e aleasă prin 
voinţă şi nu poate schimba fiinţa. Persoana nu se deosebeşte numai prin "accidentele" alese, 
ci chiar prin naştere. Căci se naşte fiecare ca persoană din altă persoană, iar persoana nu e fără 
fiinţă, ci naşte din fiinţa comună, care, determinată altfel în fiecare persoană, pune pecetea ei 
(sau a persoanelor celor doi părinţi) pe fiecare persoană născută. Desigur, la oameni "acci¬ 
dentele" dobândite prin voinţă nu s-ar putea dobândi dacă n-ar exista în fiinţă posibilitatea pen¬ 
tru ele. Totuşi în actualizarea lor alegerea şi voinţa au un rol mare, cum în primirea fiinţei nu 
au. Fiinţa se îmbogăţeşte prin ele. Aceasta arată cât de nedespărţită este persoana de fiinţă, şi 
viceversa. Omul îşi poate chiar îmbogăţi fiinţa prin "accidente", dar mai ales prin puteri dum¬ 
nezeieşti. Aceasta arată cât de mult e făcută firea omenească pentru îmbogăţirea din 
Dumnezeu, într-un mod diferit de la persoană la persoană, adică pentru îndumnezeirea prin 
har, nu prin fiinţă. Dar poate deveni Dumnezeu după fiinţă un asemenea accident? Nici Fiul lui 
Dumnezeu nu se face Dumnezeu cel prin fiinţă prin astfel de accidente. 

447. Ca să poată aştepta să vadă lucrurile Tatălui, Fiul trebuie să ştie de ele dinainte. 

ştie exact, iar Celălalt vrea să înveţe pe Cel ce ştie. Şi căruia nu-i este clar că 
acestea sunt cu totul de râs? 

Dar poate nu vor spune acestea, ci vor trece la contrariul. Vor afirma că 
Fiul aşteaptă pe Tatăl în mod necesar să lucreze, spre a învăţa privindu-L pe 
El. Dar cum le cunoaşte toate înainte de facerea lor? Sau nu spune adevărul 
zicând El însuşi despre Sine: "Dumnezeu de aproape sunt Eu, şi nu Dum¬ 
nezeu de departe, zice Domnul, şi nu se va ascunde ceva de Mine" (Ier. 23, 
23-24)? Cum deci nu e absurd a crede că Duhul cercetează şi ştie adâncurile 
lui Dumnezeu (Rom. 11,33), iar pe Dăruitorul Duhului a-L socoti că e neştiu¬ 
tor al faptelor Tatălui şi ale Duhului Său, fiind mai prejos de Ei în cunoaş¬ 
tere? 448 Oare nu pierde Fiul şi calitatea de-a fi înţelepciune dacă e în general 
neştiutor şi dacă primeşte cunoştinţa prin învăţătură? In acest caz, e mai 
degrabăprimitor de înţelepciune, decât însăşi înţelepciunea prin fire. Căci e 
propriu înţelepciunii să înţelepţească, iar nu să fie înţelepţită, precum e pro¬ 
priu luminii să lumineze, iar nu să fie luminată. După părerea acelora însă, El 
este iarăşi altceva decât înţelepciunea din El; mai întâi nu e simplu, ci com¬ 
pus din două, apoi, pe lângă aceasta, va pierde şi existenţa ca Dumnezeu, 
înţeleg ca Dumnezeu după fire şi fiinţial 449 . Dar firii dumnezeieşti îi este 
străină învăţarea de la cineva şi îndoirea prin compoziţie şi are simplitatea şi 
desăvârşirea ca binele propriu 450 . Şi dacă Fiul nu este Dumnezeu după fire, 
cum lucrează cele vrednice de Dumnezeu şi cum Se face Dumnezeu? Oare 


448. Arienii îl numeau pe Hristos Fiul lui Dumnezeu, dar, socotindu-L creatură, consi¬ 
derau că nu cunoaşte faptele Tatălui decât când I le arată lucrându-le. Sf. Chirii întreabă cum, 
potrivit Scripturii, cunoaşte Duhul adâncurile lui Dumnezeu, iar Fiul, Care are în Sine pe 
Duhul, nu cunoaşte toate ale Tatălui şi ale Duhului fără să aştepte să I le arate Tatăl, ca cine¬ 
va exterior Lui? în unitatea lor de fiinţă, fiecare Persoană are în Sine ceea ce este în celelalte 
şi, deci, le şi cunoaşte. Fiul are în Sine cunoaşterea celor gândite şi săvârşite de Tatăl, dar 
desigur îl trăieşte pe Tatăl ca izvor al lor. Tatăl este izvor al Fiului şi al tuturor celor pe care le 
face Fiul, dar e un izvor în interiorul Fiului. 

449. Fiul lui Dumnezeu, fiind Cuvântul însuşi şi înţelepciunea însăşi, nu e deosebit ca 
Ipostas, sau ca Persoană, de Cuvânt sau de înţelepciune. Omul însuşi, ca persoană, este şi 
cuvânt, şi cugetare ce tinde spre înţelepciune, dar este, ca tot ce este de la Dumnezeu, prin 
voinţa Lui, Care l-a creat Dar Fiul este prin naştere Cuvântul şi înţelepciunea, deci prin Sine, 
fiind din izvorul Cuvântului şi al înţelepciunii. Nu poate fi gândit despărţit de Cuvânt şi de 
înţelepciune şi nici dependent de voia arbitrară a altuia. E prin Sine în întregime înţelepciunea 
şi Cuvântul care revelează pe Tatăl Adevărului, sau Existenţa supremă, sau Cel mai presus de 
toată existenţa creată. Dacă I-ar lipsi lui Dumnezeu această posibilitate de autorevelare, ar fi 
închis în Sine, sau S-ar revela incomplet într-o ordine creată, cu totul deosebită de El, deci ar 
rămâne propriu-zis nerevelat. Iar un Dumnezeu incapabil să Se reveleze El însuşi ar fi un 
Dumnezeu neputincios, sau n-ar fi propriu-zis Dumnezeu. 

450. Dumnezeu e simplu şi desăvârşit Deci şi Fiul lui Dumnezeu, pentru că e desăvârşit, 
e simplu, sau necompus. însăşi existenţa Lui este înţelepciune sau cuvânt şi atotputernicie 
ipostaziată. însăşi existenţa Lui este totul. Şi totul este una cu binele fără lipsuri. 

vor zice că-I ajunge Lui, pentru a avea puterea cuvenită lui Dumnezeu, numai 
să vadă pe Tatăl lucrând, şi, prin simpla privire, dobândeşte putinţa să fie 
Dumnezeu prin fire şi să poată face toate câte le face Cel ce I le arată? Dar 
atunci nu va fi nici o piedică să se arate şi alţi mulţi dumnezei 451 , voind şi 
Tatăl să ni se arate prin calea faptelor Sale. Pe lângă aceasta, superioritatea 
fiinţei Tatălui stă în a învăţa pe alţii ceva în plus? 452 

Dar nu prin învăţătură, cum zic aceia, se arată înălţându-Se (Fiul) la dem¬ 
nitatea dumnezeirii după fire, când zice: "Eu şi Tatăl una suntem" (In 10,30); 
"Cel ce M-a văzut pe Mine, a văzut pe Tatăl" (In 14, 9). Să se vadă deci cât de 
mare e mulţimea hulelor ce rezultă din voinţa lor de-a înţelege astfel pe Fiul 
şi să cugete adevărul despre El, precum s-a scris. Căci este Făcător şi Săvâr- 
şitor de minuni, şi de aceea Fiu, nu din vederea faptelor Tatălui, nici din fap¬ 
tul că II are pe El ca începător în fapte, ci pentru că este ca printr-o lege na¬ 
turală întru totul asemenea cu Cel ce Da născut, deci mai mult decât prin fap¬ 
tul că străluceşte şi Se arată astfel prin asemănarea nemicşorată a faptelor. 

Dar, repetând iarăşi cuvântul şi cercetându-1 mai amănunţit, să vedem 
exact care este înţelesul celor spuse, să-l ascultăm cum se cuvine şi să-l înţe¬ 
legem în mod binecredincios. 

Deci zice: ". Amin, amin zic vouă: Nu poate Fiul 
să facă de la Sine nimic, de nu vede pe Tatăl făcând. 

Căci cele ce le face Acela, acestea le face 
şi Fiul asemenea” (In 5, 19) 

Observă cum şi prin identitatea neschimbată a faptelor Se declară pe 
Sine asemenea în toate cu Tatăl, ca să Se arate prin aceasta şi Moştenitor al 
fiinţei Lui. Căci Mântuitorul zice acestea ca să se înţeleagă în mod necesar şi 
incontestabil că e Dumnezeu după fire, ca Unul ce are lucrarea egală cu a lui 
Dumnezeu şi Tatăl. Deci să nu se smintească nimeni când Se arată spunând, 
din iconomie, că nu poate să facă de la Sine nimic de nu-L vede pe Tatăl Său 
făcând. Deoarece, îmbrăcând chipul robului pentru că S-a unit cu trupul, nu 


451. Dacă ajunge să vadă cineva pe Dumnezeu lucrând, ca să facă şi el ceea ce vede că 
lucrează Dumnezeu şi deci să fie şi el dumnezeu, toţi vor fi dumnezei, făcând ceea ce văd fâ- 
cându-se de către altcineva şi atribuindu-li-se lor toate ca unor dumnezei. Acesta e un poli- 
teism, care vede esenţa lui Dumnezeu în toate creaturile conştiente, şi lucrările Lui în toate 
lucrările lor. 

452. Din această opinie ar rezulta că dumnezeirea stă în cunoştinţă. Cel ce comunică 
ştiinţa Sa altora comunică dumnezeirea Sa. Tatăl ar fi deci Cel de la Care se comunică tuturor, 
prin cunoştinţa comunicată, dumnezeirea. Nu mai e în aceasta o deosebire între Creator şi 
creaturi. Tot aşa, creaturile conştiente sunt din esenţa divină pentru că toate sunt capabile de-a 
primi cunoştinţa din esenţa din care provin. 

Sa folosit în vorbire în mod liber şi cu autoritate de cele potrivite lui Dum¬ 
nezeu, ci mai degrabă de iconomie, de aceea se cuvenea aceasta atât lui Dum¬ 
nezeu, cât şi omului 453 , fiindcă era deodată amândouă. Acest cuvânt este 
adevărat Dar socotesc că trebuie explicat şi în alt fel cuvântul acesta şi să 
pătrundem şi mai ascuţit în exactitatea înţelesului. Căci zice: "Nu poate Fiul 
sa facă de la Sine nimic, de nu-L vede pe Tatăl făcând”. "Nu poate", sau e 
imposibil, e propriu unora, sau se atribuie unora dintre cele create. Dar 
înţelesul acesta nu e numaidecât necesar, nici nu indică totdeauna un semn 
de slăbiciune. Căci de multe ori arată o stabilitate a firilor, sau neclintirea 
fiinţelor şi lucrarea naturală a fiecăreia dintre cele indicate asupra celor din 
sau pentru care sunt şi s-au făcut. Dar să explicăm cuvântul şi prin exemple. 
Când un om zice că nu poate duce un lemn gros şi greu, exprimă slăbiciunea 
sa. Iar când altul zice: Fiind om raţional (cuvântător) prin fire şi născut din 
tată raţional prin fire, nu pot face ceva propriu şi de la mine însumi, dacă nu 
văd că aparţine firii celui ce m-a născut. "Nu pot" arată stabilitatea fiinţei şi 
neschimbarea în altceva decât ceea ce este. Căci zice: Nu pot de la mine 
însumi să nu fiu animal raţional (cuvântător), sporind în prerogativele ce ţin 
de fire. Căci nu văd putându-se întâmpla aceasta în firea tatălui. In acest fel 
vei auzi deci pe Hristos zicând: "Nu poate Fiul să facă de la Sine nimic, de nu 
va vedea pe Tatăl făcând". Deci, nu coborâţi în fapte pe Fiul. Căci, privind 
fiinţa Celui ce Da născut pe El, în cugetările sau în mişcările naturale proprii, 
pe care vede că ea le lucrează, pe acestea le face şi El, şi nu poate face altce¬ 
va nimic, contrar firii, o dată ce este din ea 454 . De pildă, firea Tatălui are 


453. Hristos declară că nu face de la Sine nimic dacă nu-L vede pe Tatăl făcând, şi pentru 
că vrea să arate că S-a făcut om cu adevărat. Deci o spune cu un scop bun (din iconomie). Căci 
cu acest scop bun vorbeşte cu autoritate de Dumnezeu, cât şi cu smerenia omului. în ambele 
calităţi spune: "Nu fac nimic de nu văd pe Tatăl făcând". Pe de o parte exprimă în acest cuvânt 
smerenia omului, pe de alta, puterea de-a face ca Dumnezeu ceea ce face Tatăl însuşi. 

454. "A nu putea" exprimă uneori o slăbiciune, dar alteori, a nu ieşi din firea proprie, deci 
stabilitatea cuiva în firea proprie. Când Fiul lui Dumnezeu afirmă aceasta, spune de făpt că nu 
poate să nu fie în faptele Lui ca Tatăl. Nu poate săvârşi fapte pe care nu le săvârşeşte Tatăl, 
adică fapte nedumnezeieşti, lipsite de bunătatea desăvârşită şi contrare atotputerniciei. într-o 
exprimare aparent paradoxală, Fiul lui Dumnezeu nu poate să nu fie atotputernic, cum este şi 
Tatăl Său. Dumnezeu nu poate să nu-Şi manifeste atotputernicia şi bunătatea desăvârşite chiar 
în alegerea unor fapte smerite, chiar în suportarea cu blândeţe a batjocurilor din partea celor 
necredincioşi. 

Cuvântul de faţă al lui Iisus: "Nu pot face de la Mine nimic, de nu voi vedea pe Tatăl 
făcând", are în mod paradoxal şi înţelesul: "Nu pot face nimic în mod egoist, ci numai în comu¬ 
niune iubitoare cu Tatăl". Dar aceasta e mai degrabă puterea desăvârşită, decât lipsa de pu¬ 
tere. "Nu pot face de la Mine" se poate traduce cu: "Nu vreau să fac de la Mine nimic", şi pot 
să nu vreau aceasta pentru că vreau ceva desăvârşit, fiindcă sunt Dumnezeu atotputernic 
împreună cu Tatăl. 

voinţa de a se milostivi. Văzând Fiul că aceasta aparţine firii, este şi El mi¬ 
lostiv prin fire, ca Cel ce este din Tatăl, neputând fi altfel decât este aceea. 
Căci, precum are fiinţa din Tatăl, aşa are şi bunătăţile fiinţei, şi anume în mod 
simplu, pentru că e şi necompus ca Dumnezeu. De aceea adaugă cu înţelep¬ 
ciune la ceea ce a spus: "Căci cele ce le face Acela, acestea le face şi Fiul 
asemenea". în acestea cuprinde, ca să spunem pe scurt, tot înţelesul expri¬ 
mat prin afirmarea că nu poate face de la Sine nimic, de nu-L vede pe Tatăl 
făcând. De-ţi vei aminti de cauza pentru care Fiul spune acestea, vei cunoaşte 
mai exact înţelesul celor spuse de El. Deci, deoarece S-a milostivit de paralitic 
în ziua sâmbetei, iudeii s-au pornit să-L prigonească. Hristos îi dezaprobă 
arătându-L pe însuşi Dumnezeu şi Tatăl milostivindu-Se sâmbăta. Căci so¬ 
coteşte că nu trebuie să împiedice niciodată cele ce contribuie la mântuirea 
noastră 455 . De aceea a şi spus la început 'Tatăl Meu până acum lucrează, 
(deci) şi Eu lucrez". Iar deoarece ei tăgăduiau acestea pentru marea lor ne¬ 
înţelegere, adaugă: "Nu poate Fiul să facă de la Sine nimic, dacă nu vede pe 
Tatăl Său făcând. Căci cele pe care le face Acela, acestea le face şi Fiul aseme¬ 
nea". Deci, fiindcă Tatăl nu refuză să-Şi arate mila sâmbăta, văzându-L tot¬ 
deauna milostivindu-Se, Mă milostivesc şi Eu, zice, totdeauna, neputând 
schimba în Mine fiinţa Tatălui, nearătându-Mă şi nefiind altfel decât este El 
după fire 456 . Căci lucrează numaidecât cele ale Tatălui, ca Cel ce este din El. 
Iar a spune că Tatăl lucrează mai înainte faptele Sale, e propriu celei din urmă 
neştiinţe. Căci cum le-ar lucra înainte în mod special şi singur, când are ca 
Putere lucrătoare pe Fiul împreună existent din eternitate cu El şi arătător al 
voinţei îndreptate spre ceva şi al mişcării Lui lucrătoare în toate? Şi dacă se 
afirmă din neştiinţă că El aştepta pentru fiecare dintre lucrările Sale lucrarea 
proprie Tatălui, spre a o imita întocmai, să ne arate pe Tatăl lucrând vreodată 
ceva propriu şi în Sine; sau vindecând un paralitic şi El mai înainte, a dat o 
pildă Celui Născut 457 ? 


455. Deoarece iudeii socoteau că Iisus a călcat porunca lui Dumnezeu vindecând pe para¬ 
litic sâmbăta, El arată că n-a făcut decât ceea ce a făcut Dumnezeu însuşi. El ştie aceasta 
despre Tatăl deoarece e Fiul Lui. El a făcut acea vindecare împreună cu Dumnezeu, Care e 
Tatăl Lui. Şi Tatăl Lui, deci şi El, nu face decât fapte care contribuie la mântuirea oamenilor. 

456. Chiar din fapta Sa de milostivire faţă de paralitic în zi de sâmbătă, Iisus scoate pen¬ 
tru iudei o dovadă că este Fiul Tatălui, de o fiinţă cu El. El poate săvârşi orice faptă de 
milostivire sâmbăta, fiind Stăpân şi al sâmbetei, cum face şi este Dumnezeu, ca Tată al Lui. 
Desigur, aceasta nu înseamnă că oricine face o faptă de milostivire sâmbăta este şi Fiul Tatălui. 
Iisus premerge în aceasta tuturor şi Se arată că vede, ca Fiu unic, pe Tatăl lucrând aşa. 

457. Tatăl şi Fiul lucrează împreună, deci deodată, nu cum spuneau arienii că Tatăl 
lucrează înainte de Fiul, ca să-L înveţe pe Acesta cum să lucreze. Tatăl e numai Cel care 
porneşte lucrarea, ca să o realizeze prin Fiul, arătându-se şi în aceasta unitatea Lor după fiinţă. 
Chiar între oameni, nu lucrează unul dacă nu are pe altul în sine ca îndemn. Nu totdeauna 
lucrează fiecare despărţit, al doilea privind la primul ca la cineva total exterior. 

"Căci Tatăl iubeşte pe Fiul" (In 5, 20) 

Hristos mustră pe cei sălbăticiţi în chip neînţelegător de o mânie deşartă, 
fiindcă respingeau fără socoteală credinţa în El, din pricina sâmbetei, adu¬ 
când drept cea mai clară doyadă despre Sine afirmaţia că este iubit de Cel ce 
Danăscut. Căci dacă Tatăl II iubeşte pe Fiul, e vădit că nu-L iubeşte pentru 
că îl întristează, ci mai degrabă pentru că îl bucură prin cele pe care le face 
şi le lucrează. Deci în zadar îl prigonesc pe Cel ce din milă nu refuză să 
lucreze sâmbăta, arătându-L prin aceasta ca împotrivindu-se Tatălui. Căci 
socotesc că ar trebui să urască pe Cel pe Care El îl iubeşte. Dar e vădit că nu 
Dar iubi dacă El ar nesocoti voia Celui ce Da născut şi ar fi obişnuit să facă 
în mod deosebit şi singur ceea ce vrea El să facă. Dar deoarece îl iubeşte cu 
adevărat, e vădit că consimte şi e de acord cu călcarea sâmbetei, şi în aceas¬ 
ta nu e nimic care Dar supăra pe Dumnezeu, Domnul Legii 458 . 

"Şi îi arată Lui toate câte le face" (In 5, 20) 

Adaugă şi acestea la cele dinainte. Şi vom spune iarăşi pentru care cauză. 
Părinţii noştri, biruiţi uneori de iubirea naturală, îi rabdă pe fii şi când aceştia 
îi supără, şi îi iartă şi când îi văd adeseori săvârşind cele contrare voii lor. Căci 
este sădită în ei o puternică alipire de copii, care îi convinge să înlăture faţă 
de ei toată îngustimea sufletească. Dar Dumnezeu şi Tatăl nu iubeşte aşa, 
zice, pe Fiul. Căci nu poate (Fiul) să facă ceva ce nu face şi El (Tatăl). Fiindcă, 
având o unică fiinţă cu El, e chemat, ca să spun aşa, prin aceleaşi legi spre 
aceeaşi voinţă şi putere întru totul la fel, nicidecum deosebită. Deci Fiul nu 
lucrează nimic deosebit de ceea ce place şi convine Tatălui, nici nu se joacă cu 
iubirea Tatălui, arătându-Se uşuratic şi liber în faptele Sale, ci Se face împlini¬ 
tor al tuturor celor al căror Făcător îl vede pe Tatăl şi pe care le cugetă împreu¬ 
nă cu El, ţinut fiind, prin identitatea fiinţei, să nu Se abată nicicând de la ceea 
ce se cuvine lui Dumnezeu 459 . Căci este străin de orice încetare şi schimbare, 
şi rămâne neîntrerupt Acelaşi, cum zice Psalmistul (Ps. 101, 27-28). 


458. E un alt argument prin care Hristos dovedeşte că n-a lucrat împotriva lui Dumnezeu 
trecând peste opreliştea de-a lucra sâmbăta. Prin aceasta nu L-a supărat pe Dumnezeu, căci 
Dumnezeu îl iubeşte chiar dacă a lucrat sâmbăta, împlinind voia Lui prin fapta Sa de miloste¬ 
nie. Prin aceasta Se arată totodată că e Fiul lui Dumnezeu, fiind mai presus de sâmbătă, ca şi 
Tatăl Lui. Dar Tatăl îl iubeşte pe Fiul în primul rând pentru că e Fiu şi pentru că, prin aceas¬ 
ta, nu face decât binele ca şi El. Hristos Se prezintă mereu în mod singular ca Fiu al Tatălui. 
Nu Se încadrează niciodată între alţi fii. Nu spune nici aici: Tatăl iubeşte pe fiii Săi, sau Tatăl 
Mă iubeşte pentru că sunt Unul dintre fiii Săi. 

459. Părinţii pământeşti îşi arată iubirea faţă de fii şi în iertarea acestora pentru unele 
fapte contrare voinţei lor. Iubirea Tatălui faţă de Fiul nu se arată în aceasta, deşi pe oameni El 
îi iartă pentru păcatele lor. Căci Fiul Său nu poate greşi faţă de ceea ce place Tatălui. Căci e 
una cu Tatăl nu într-o fiinţă care poate greşi, ci în cea care nu se poate abate de la bine şi de la 

Dar şi Tatăl arată Fiului cele pe care le face El, nu punându-I-le în faţă 
zugrăvite ca într-un tablou, sau ca cel ce învaţă pe cel neştiutor (căci toate le 
ştie şi Fiul, ca Dumnezeu), ci ca Cel ce Se înfăţişează întreg pe Sine Celui 
născut şi arată Aceluia cele ce îi aparţin prin fire, fiind în Sine însuşi, ca să 
cunoască cum şi cine este Născătorul 460 , din ce este şi se arată Cel născut 
De aceea zice Hristos: "Nimeni nu cunoaşte cine este Fiul, decât numai Tatăl, 
nici pe Tatăl nu-L cunoaşte cineva cine este, decât Fiul", deşi în Amândoi 
cunoştinţa Unuia despre Celălalt nu e prin învăţătură, ci în mod natural. Tot 
de aceea, Dumnezeu şi Tatăl vede în Sine pe Fiul, şi Fiul vede iarăşi în Sine 
pe Tatăl 461 . Pentru aceea zice: "Eu sunt întru Tatăl, şi Tatăl este întru Mine" 
(In 14, 11). în acestea şi a vede,a şi a fi văzut (Unul de Altul) trebuie văzute 
într-un mod potrivit lui Dumnezeu. 

"Şi lucruri mai mari decât acestea va arăta Lui" (In 5, 20) 

In cele de mai sus fericitul Evanghelist a spus că iudeii căutau să-L 
omoare pe Iisus nu numai pentru că desfiinţa sâmbăta, ci şi pentru că numea 
pe Dumnezeu Tatăl Său, facându-Se pe Sine egal cu Dumnezeu. Acuza pen¬ 
tru sâmbătă a respins-o arătând pe Tatăl lucrând sâmbăta şi dezvoltând mult 
cuvântul despre aceasta. Acum vrea să înveţe că este egal cu Tatăl şi după ce 
S-a făcut om pentru noi. Aceasta era ceea ce mai trebuia spus. De aceea zice 
că "îi va arăta Lui lucruri şi mai mari decât acestea, ca voi să vă miraţi" (In 5, 
20). Şi ce voieşte să ne arate prin aceasta? A fost vindecat, zice, slăbănogul, 
după treizeci şi opt de ani de boală. Şi puterea Celui ce l-a vindecat a fost cu 
adevărat minunată şi foarte dumnezeiască tăria Lui. Iar pe Cel ce a făcut o ast¬ 
fel de minune, socotesc că nimeni, cugetând cu înţelepciune, nu Dar învi- 


iubire. Iubirea dintre Ei este etern desăvârşită. Dar aceasta nu se întâmplă prin vreo lege din 
care lipseşte voinţa. însăşi voinţa dumnezeiască, una în Tatăl şi în Fiul şi în Duhul Sfânt, este 
legea firii dumnezeieşti. Binele e voit de Dumnezeu, dar e şi legea existenţei supreme cu care 
este identic. Cu cât s-a ridicat cineva mai mult în trăirea fericită a binelui, cu atât poate cădea 
mai puţin din el. 

460. Tatăl are în Sine atât de mult cele ale Fiului şi se vede atât de mult în Fiul, încât Tatăl 
se cunoaşte chiar din ceea ce are Fiul în Sine. "Cine M-a văzut pe Mine a văzut pe Tatăl" (In 
14,9). Fiul poartă pecetea Tatălui; în El strălucesc însuşirile Tatălui care L-a născut, El se vede 
ca neputând fi fără Tatăl. Tatăl se vede în Fiul şi Fiul în Tatăl, în aşa fel că nu se poate cunoaşte 
unul fără altul. Se reflectă aceasta în oarecare măsură şi între tatăl şi fiul pământesc? Dar la 
oameni această pecete reciprocă se pune şi prin ceea ce învaţă unul de la altul, pe când la 
Dumnezeu, exclusiv prin identitatea fiinţei şi a naşterii Fiului din Tatăl. 

461. Iar aceasta se reflectă în parte şi în relaţia dintre tatăl şi fiul omenesc, sau între cei 
ce convieţuiesc mult unul cu altul şi ţin unul la altul. Nu e om care să se cugete cu totul neunit 
cu şi neîntipărit de altul. Dar aceasta nu-i confundă şi nu le micşorează originalitatea. în aceas¬ 
ta se arată valoarea persoanei, dar şi importanţa comuniunii. 

novăţi pentru că a spus că este Dumnezeu şi, ca Cel ce este Fiul Lui, este în 
toate egal cu Tatăl, Care Da născut Dar deoarece, zice, cugetând foarte rău 
şi neraţional, vă smintiţi din pricina acestui trup muritor, e necesar să vă învăţ 
că nu se vor opri la acestea puterea şi tăria Mea. Căci veţi vedea mai mari 
minuni, chiar dacă nu voiţi, de exemplu: învierea unor morţi. Şi atunci vă veţi 
minuna şi mai mult, văzând aflându-se în Mine tăria şi slava cuvenite lui 
Dumnezeu, pe Care îl acoperiţi acum cu vina hulei şi nu vă ruşinaţi să-L 
prigoniţi numai pentru că spune că e Fiul lui Dumnezeu 462 . Dar am spus 
înainte pe larg cum arată că faptele Fiului sunt ale lui Dumnezeu şi Tatăl. 

"Căci precum Tatăl scoală morţii şi-i face vii, 
aşa şi Fiul face vii pe care voieşte" (In 5, 21) 

Priveşte în acestea iarăşi dovada egalităţii. Căci cum ar fi în ceva mai mic 
Cel ce lucrează în mod egal la învierea morţilor? Sau cum ar fi de altă fire faţă 
de Tatăl şi în afara firii Lui Cel ce străluceşte prin aceleaşi însuşiri? Şi e pro¬ 
priu fiinţei dumnezeieşti să poată face vii, putere care este la fel în Tatăl şi în 
Fiul. Şi nu face Tatăl vii pe unii prin Sine, şi pe alţii Fiul, în mod despărţit 
Căci, având în Sine prin fire pe Tatăl, toate se fac de Tatăl prin Fiul. Dar 
fiindcă Tatăl are puterea de-a face vii în firea proprie, această putere o are şi 
Fiul. Astfel, fiecăruia dintre Ei îi este proprie puterea de-a face pe morţi vii 463 . 


462. Hristos n-a vindecat numai bolnavi din mila pentru ei, ci a şi înviat morţi, din mila 
pentru cei apropiaţi lor. Dar cea mai mare minune pe care o va săvârşi va fi învierea Lui proprie, 
din mila pentru toţi oamenii. Nimic nu face pentru a fi lăudat. Lauda e doar semnul recunoaşterii 
marelui bine ce-1 face. Toate aceste fapte nu le vede făcute întâi de Tatăl, în mod despărţit, ci Tatăl 
lucrează în mod nedespărţit, prin Fiul întrupat Le face Fiul Cel unit cu Tatăl, prin trupul Lui, deci 
le face şi Tatăl împreună cu El. Căci toate cele săvârşite chiar în trup sunt ale aceluiaşi ipostas, 
sau ale aceleiaşi Persoane, unite prin fiinţă cu ipostasul sau cu Persoana Tatălui. 

463. E un lucru minunat al atotputerniciei dumnezeieşti să creeze din nimic. Dar e un 
lucru şi mai minunat a readuce la viaţă exact pe cel ce a fost creat, dar a pierdut viaţa. Aceasta 
arată şi atenţia conştientă şi iubitoare a lui Dumnezeu faţă de cei pe care i-a creat odată. Tatăl, 
chiar fără trup, creează fiinţe în trupuri şi le înviază trupurile. Dar această putere a Lui este şi 
în Fiul Lui, Care îmbracă trup. Dumnezeu Se arată consecvent cu Sine însuşi. Dar pentru că 
nu e stăpânit de o lege, săvârşeşte fapte noi, arătând veşnicia iubirii Lui faţă de persoanele 
omeneşti, odată create. Aceasta o arată mai ales în faptul că însuşi Fiul Lui Se face om şi 
înviază ca atare, ca să-i învieze şi pe cei făcuţi fraţi ai Lui. 

Aceasta arată că Dumnezeu a făcut atât de interesantă fiecare persoană umană, încât 
găseşte o plăcere să o iubească veşnic şi să fie iubit de ea veşnic şi în mod omenesc. Dar a 
făcut pe fiecare persoană atât de interesantă şi pentru celelalte persoane, căci, dacă au trăit 
într-o apropiere sufletească, persoanele ce rămân în viaţă după moartea unora nu pot să nu le 
pomenească pe celelalte, dacă s-ar putea chiar în veci. Dar valoarea veşnică a fiecărei persoane 
umane arată un Creator veşnic şi nesfârşit de bogat spiritual, în Care se pot îmbogăţi veşnic şi 
persoanele umane, fiecare iubind în mod propriu şi putând fi iubite veşnic, precum aspiră. 

CAPITOLUL 7 

NICI UNA DINTRE DEMNITĂŢILE SAU ÎNSUŞIRILE DUMNEZEIEŞTI 
NU ESTE ÎN FIUL PRIN PARTICIPARE 

"Nici nu judecă Dumnezeu pe nimeni, ci toată judecata 
a dat-o Fiului" (In 5, 22) 

Prezintă altă însuşire dumnezeiască şi superioară, convingând prin multe 
cuvinte că este Dumnezeu prin fire şi cu adevărat. Căci cui altcuiva I se 
cuvine să judece lumea, dacă nu Celui ce este Dumnezeu peste toate? De 
aceea şi dumnezeieştile Scripturi îl cheamă la judecată, zicând odată: "Scoală, 
Dumnezeule, şi judecă pământul" (Ps. 81, 8), iar altă dată: "Că Dumnezeu 
este judecătorul, care pe unul îl umileşte, pe altul îl înalţă" (Ps. 74, 7). Şi zice 
că I s-a dat Lui judecata de către Tatăl, nu ca Celui ce este în afara acestei pu¬ 
teri, ci ca Celui ce este om prin iconomie (întrupare), învăţând că e propriu 
firii dumnezeieşti, în chipul cel mai cuvenit, să judece toate, iar înlăuntrul ei 
se află şi El. Căci întrucât este Cuvântul şi Dumnezeu, are de la Sine 
stăpânirea peste toate, dar, întrucât S-a făcut om, către care s-a zis: "Ce ai ce 
n-ai luat?" (I Cor. 4, 7), mărturiseşte în mod cuvenit că a primit (această 
stăpânire) 464 . 

Dar faţă de acestea, va spune cineva dintre adversari: Iată că Fiul spune 
clar că a primit judecata de la Tatăl. O primeşte, deci, ca neavând-o. Cum nu 
va fi, deci, mai mare şi de o fire mai mare Cel ce dă putere, decât cel ce are 
nevoie să primească? Ce vom răspunde la aceasta? Primul nostru cuvânt se 
distinge, precum socotesc, nu fără motiv de celelalte. El introduce înţelesul 
înomenirii petrecute la timpul cuvenit, înţeles potrivit întru totul venirii în 
trup (iconomiei), când S-a făcut rob, când S-a umilit pe Sine, întru asemă- 


464. Hristos Se afirmă a fi singurul Care a primit de la Tatăl puterea de-a judeca. în cali¬ 
tatea de Judecător a lui Dumnezeu se cuprinde, pe de o parte, puterea Lui conştientă de-a dis¬ 
pune de situaţia eternă a tuturor, pe de alta, libertatea celor judecaţi de-a face sau nu voia Lui, 
deci caracterul personal al lui Dumnezeu şi al tuturor celor judecaţi. Şi nu poate dispune în 
mod total de soarta veşnică a tuturor decât Cel ce i-a şi creat. în amândouă este o putere abso¬ 
lută, dar şi o atenţie voită a lui Dumnezeu, Capul lor, faţă de toţi. Nu-i părăseşte pe cei creaţi 
de El şi toate depind de Dumnezeu nu numai pentru că au fost create de El, ci şi pentru că El 
ia seama continuu la ceea ce fac, şi starea lor veşnică depinde de El. Hristos, spunând că 
Dumnezeu-Tatăl I-a dat Lui toată judecata, arată că, pe de o parte, e şi El Dumnezeu, căci n-ar 
putea exercita stăpânirea deplină asupra tuturor dacă I-ar fi dată numai din afară, pe de alta, că 
e şi om, întrucât a primit şi în calitatea de om această putere şi stăpânire absolute. Pe de o 
parte, are în Sine această putere absolută, ca Dumnezeu, pe de alta, Şi-a dat-o Sieşi ca Celui ce 
este şi om. Omul este ridicat în Hristos la suprema cinstire. Dar nu numai Hristos omul judecă 
în El, ci şi oamenii care sunt judecaţi, căci li s-a dat cinstea să fie judecaţi de Unul dintre ei, 
Care înţelege toate ale lor şi trăieşte solidar cu ei. 

narea noastră facându-Se (Filip. 2, 7). Dar, deoarece tu dispreţuieşti cu mân¬ 
drie dogmele mai simple şi voieşti o cercetare mai pretenţioasă, luând în 
seamă întrebările tale, vom spune aceasta: Nu totdeauna şi nu în mod nece¬ 
sar se spune despre cel ce dă ceva că dăruieşte aceea celui ce o primeşte pen¬ 
tru că acela n-o are; şi nici nu e totdeauna cel ce dă mai mare ca cel ce 
primeşte. Căci ce vei face când vei auzi pe Sfântul Psalmist zicând: "Daţi slavă 
lui Dumnezeu" (Ps. 67,35)? Vom socoti pe Dumnezeu având nevoie de slavă, 
sau pe noi, ca mai mari decât Dumnezeu, pe noi, cărora ni se porunceşte să 
acordăm aceasta lui Dumnezeu? Dar nici tu, care nu oboseşti în a bârfi, nu 
îndrăzneşti să spui aceasta. Căci Dumnezeu e plin de slavă chiar când nu o 
primeşte de la noi! Iar când primeşte, ca cinstire, ceea ce are de la Sine, nu 
se socoteşte niciodată mai mic decât cei ce îi aduc slava ca dar. Deci, cel ce 
primeşte nu trebuie văzut ca inferior celui ce dă 465 . De aceea, Tatăl nu e mai 
mare ca Cel Născut din El pentru că îi dă Lui toată judecata. Pe lângă aceas¬ 
ta, trebuie cugetat şi aceea că a judeca şi a face dreptate sunt lucrări dintre 
cele gândite ale fiinţelor, şi nu se confundă cu fiinţa (adică firea sau natura, 
n. red). Căci, făcând dreptate, lucrăm ceva, rămânând ceea ce suntem în fiinţă. 
Iar dacă spunem că a judeca şi a da dreptate sunt acelaşi lucru cu fiinţa, cum 
nu va fi necesar să recunoaştem, fără să vrem, că pot exista peste tot nişte 
existenţe care să judece şi care, încetând să judece, ar sfârşi să mai existe în 
fiinţa lor? Dar a cugeta astfel este un lucru dintre cele mai absurde. Deci a 
judeca este o lucrare, şi nimic altceva. Ce a dat deci Tatăl Fiului? Nici o cali¬ 
tate superioară aparţinând firii, prin faptul că I-a dat toată judecata, ci mai 
degrabă o lucrare faţă de cei judecaţi. Cum va fi deci prin aceasta mai mare, 
sau de o fire mai înaltă? Ce a adăugat ce nu era în Fiul, Care spune: "Toate 
câte le are Tatăl sunt ale Mele" (In 16, 15)? Ascultă deci cum trebuie să 
înţelegem că I-a dat. Precum Dumnezeu şi Tatăl, având puterea de-a crea, 
creează toate prin Fiul ca prin Puterea şi Tăria Sa, tot aşa, având şi puterea 
de-a judeca, va împlini şi lucrarea ei prin Fiul, ca prin Dreapta Sa 466 . E ca şi 


465. E slavă şi slavă. E o slavă, cea pe care o are Dumnezeu în Sine. Aceasta o are în sens 
deplin numai Dumnezeu. Şi e o slavă pe care făpturile conştiente o dau, sau o recunosc lui 
Dumnezeu pentru binefacerile Lui, sau pentru frumuseţea şi slava pe care le-a dat-o El, care 
sunt o altă slavă. Deci nu totdeauna cel ce primeşte o slavă este inferior celui ce i-o dă, sau cel 
ce aduce o slavă este superior celui ce primeşte. 

466. Judecata, fiind o lucrare, şi nu o fiinţă, Fiul spunând că Tatăl I-a dat judecata Lui, nu 
spune că prin aceasta primeşte fiinţa dumnezeiască, deoarece lucrarea aceasta e implicată în 
fiinţa comună pe care Fiul o are cu Tatăl. Această lucrare nu e una cu fiinţa pentru că, în acest 
caz, oricine nu exercită o anumită lucrare nu are fiinţă. Tatăl îi dă Fiului judecata, ca Celui ce, 
primind fiinţa de la El, primeşte şi lucrarea judecăţii. Fiind o lucrare ce fine de fiinţa comună. 
Fiul judecă împreună cu Tatăl, totul pornind din Tatăl şi împlinindu-se prin Fiul. Mai ales în 
Fiul făcut om se vede cum se împlineşte judecata Tatălui. Nu-I vine Fiului, sau lui Hristos, cali¬ 
tatea de Judecător de la Tatăl ca de la cineva din afară, ci ca de la Cel cu Care este unit şi în 

cum s-ar zice despre foc că dă lucrării lui după fire să ardă, având-o pe aceas¬ 
ta drept mijloc al arderii. Explicând astfel în chip binecredincios termenul "a 
dat", ocolim cursa diavolului. Dar dacă stăruie cu neruşinare să ne înveţe, 
afirmând că I s-a adăugat Lui slava de la Tatăl pentru a Se arăta judecător al 
pământului, cum mai poate fi înţeles ca Domn Cel ce va fi încununat în tim¬ 
purile din urmă cu cinstea aceasta? 


CAPITOLUL 8 

FIUL, FIIND DUMNEZEU ŞI DIN DUMNEZEU ŞI CHIPUL EXACT 
AL CELUI CE L-A NĂSCUT, ARE O CINSTE 
ŞI O SLAVĂ EGALE CU ALE LUI 

"Ca toţi să cinstească pe Fiul, cum îl cinstesc pe Tatăl 
Cel ce nu cinsteşte pe Fiul nu cinsteşte nici pe Tatăl, 

Care L-a trimis pe El" (In 5, 23) 

Cauza şi motivul celor înşirate mai înainte este trebuinţa de-a cinsti pe 
Fiul în egalitatea şi asemănarea Lui cu Tatăl. Reluându-le pe scurt şi readu- 
cându-le în amintire după locul în care s-au spus, vei cunoaşte întocmai înţele¬ 
sul expunerii. Deci a spus că Dumnezeu este Tatăl Său, declarându-Se pe 
Sine egal cu Dumnezeu. Apoi, Se arată egal în tărie şi de aceeaşi măiestrie, 
zicând: "Cele ce le face Acela, acestea şi Fiul le face asemenea". Iar că este şi 
Viaţă şi de viaţă Făcător prin fire, ca şi Cel ce Da născut, a lămurit-o adău¬ 
gând: "Căci precum Tatăl scoală morţii şi îi face vii, şi Fiul pe care voieşte îi 
face vii" (In 5, 21). Iar că va fi Judecătorul tuturor, cu bună voirea şi con¬ 
simţirea Tatălui în toate, a arătat-o zicând: "Căci Tatăl nu judecă pe nimeni, ci 
toată judecata a dat-o Fiului" (In 5, 22). 

Care e deci cauza acestora? Sau ce îndeamnă pe Unul-Născut să Se 
folosească de astfel de cuvinte? "Ca toţi să cinstească, zice, pe Fiul, precum 
cinstesc pe Tatăl" (In 5, 23). Căci dacă este toate câte este şi Tatăl, în ce 
priveşte demnitatea dumnezeiască, cum nu s-ar cuveni să fie încununat cu 
cinstiri egale cu ale Aceluia, nelipsindu-I nimic din identitatea fiinţei? 

Dar ce obiectează iarăşi la acestea cei ce strâmbă cele drepte, cum zice 
Proorocul Isaia (mai exact: Miheia 3, 9)? Dacă, zic ei, pentru că spune: "Ca 


judecată, ca în toate. Aceasta e marea cinste de care se bucură omul, că în judecată Fiul ca om 
are pe Tatăl unit cu El. Chiar eu, ca om, nu pot rosti judecăţi asupra altora fără să mă unesc în 
ele cu cei pe care îi iubesc. Mai adăugăm că trebuie să existe o judecată supremă, nemitarnică, 
ce pune toate în lumina adevărului, judecată care nu poate fi decât a unei conştiinţe persoanele 
supreme, care nu e străină nici de cea mai intimă înţelegere a omului. 

toţi să cinstească pe Fiul, precum cinstesc pe Tatăl", socotiţi că trebuie să 
împodobiţi pe Fiul cu cinstiri egale cu ale Tatălui, ignoraţi că sunteţi departe 
de adevăr. Căci termenul "precum" nu arată egalitatea celor între care se 
pune, ci de multe ori arată o asemănare oarecare, cum zice Mântuitorul: "Fiţi 
milostivi, precum Tatăl vostru Cel ceresc milostiv este" (Lc. 6,36). Oare vom 
fi milostivi aşa cum este Tatăl pentru că spune "precum"? Şi iarăşi, zice 
Hristos despre Ucenici către Tatăl Său: "I-ai iubit pe ei, precum M-ai iubit pe 
Mine" (In 17, 23). Dar nu vom socoti că a iubit pe Ucenici aşa cum L-a iubit 
pe Fiul, pentru cuvântul "precum". Pentru ce te întinzi deci la vorbă şi sileşti 
spre blasfemie cuvântul, ca să obligi pe auzitori să cinstească pe Fiul în 
aceeaşi măsură ca pe Cel ce La născut 467 ? 

Ce vom răspunde la aceasta? Luptătorii împotriva lui Dumnezeu latră la 
noi cu cuvinte amare. Dar voi, cei din dreapta credinţă, cum zice Pavel: "Pă - 
ziţi-vă de câini, păziţi-vă de lucrătorii răi, păziţi-vă de tăierea împrejur" (Filip. 
3, 2). Căci noi suntem fiii Adevărului şi copiii Luminii. De aceea slăvim pe 
Unul-Născut, împreună cu Dumnezeu şi Tatăl 468 , nu deosebindu-L în ceva, ci 
pentru egalitatea cinstirii şi a slavei, ca Dumnezeu din Dumnezeu, şi Lumină 
din Lumină şi Viaţă din Viaţă. Şi a trata cu curiozitate nerespectuoasă ceea ce 
trebuie primit cu credinţă dovedeşte de cele mai multe ori o nesiguranţă. Dar 
trebuie cercetat totuşi şi înţelesul termenului "precum", ca să nu-şi închipuie 
lucru mare adversarii lui Dumnezeu 469 . 


467. în cuvintele citate ale Mântuitorului adversarii vedeau în mod greşit o dovadă că, în 
cererea Lui ca oamenii să-L cinstească pe El" precum " îl cinstesc pe Tatăl, nu e vorba despre 
o cinstire egală. Căci în cuvântul din urmă Mântuitorul Se prezintă numai pe Sine, în mod sin¬ 
gular, nu vorbeşte la plural de oameni, ca în cuvintele citate. Căci într-unul zice despre toţi 
oamenii :"Fiţi milostivi precum Tatăl vostru milostiv este". Pe lângă aceea, în acest cuvânt este 
evident că oamenii în general pot fi milostivi ca Tatăl. în al doilea, zice de Tatăl că-i iubeşte pe 
toţi, precum Da iubit pe El. Aici este iar vorba de Sine, ca fiind deosebit de toţi, şi despre 
ceilalţi, ca fiind o mulţime identică. Dumnezeu îi iubeşte pe oameni, care au în ei pe Hristos, 
iubind pe Hristos în ei. Peste tot Hristos se prezintă într-o relaţie unică cu Tatăl, având tot ce 
are Tatăl şi fiind Fiul Lui Unul-Născut, la singular. Oamenii pot cinsti pe Fiul ca pe Tatăl pen¬ 
tru că are, deosebit de ei, tot ce are Tatăl. Hristos nespunând despre ei că sunt ca El, Care sin¬ 
gur are cele ale Tatălui, nu înţelege nici termenul "precum" aplicat lor ca pe cel aplicat Lui. 
Adversarii, neţinând seama de această distincţie, îi acuzau pe dreptcredincioşi că prelungesc 
vorba şi nu rămân simplu la identitatea termenului "precum", oricând îl aud. Mai observăm că 
Hristos nu cerea oamenilor o cinstire egală cu a Tatălui din simplu orgoliu, ci pentru mân¬ 
tuirea care le vine din credinţa că însuşi Fiul lui Dumnezeu S-a făcut om şi a venit pe pământ, 
deci între ei. Altfel, viaţa lor ar fi fără sens, ceea ce nu e posibil. 

468. Adevărul şi Lumina sunt Hristos. Ele nu pot iradia decât din Persoana supremă, din 
Fiul lui Dumnezeu făcut nouă deplin aceesibil prin întruparea ca om. Cei ce cred în El se 
renasc din El şi cresc în veşnicie. Cunoscându-L ca pe Cel din care ne-am născut şi creştem 
spiritual, îl slăvim ca Dumnezeu împreună cu Tatăl. 

469. Pentru că adversarii reproşau credincioşilor că analizează înţelesul cuvintelor, în loc 
să le primească simplu cum sunt (e vorba de "precum"), Sf. Chirii declară că o cercetare a 

Când termenul "precum" se foloseşte pentru cele neasemenea, nu ne 
arată exact identitatea, ci mai degrabă o oarecare asemănare şi un chip, cum 
aţi mărturisit şi voi mai înainte 470 . Dar când se foloseşte pentru cele ce sunt 
între ele întru toate asemenea, el arată egalitatea şi asemănarea în toate, şi 
orice altceva se află între ele are înţeles egal. De pildă: Soarele din cer este 
strălucitor, dar şi argintul din pământ este de asemenea strălucitor. Dar firea 
celor spuse este deosebită. Să-şi închipuie cineva pe vreun bogat spunând 
slugii din casă: Să strălucească argintul, precum soarele. Prin aceasta nu spu¬ 
ne să ridice materia din pământ la strălucirea egală cu soarele, ci la o oare¬ 
care asemănare şi apropiere, chiar dacă se foloseşte pentru aceasta termenul 
"precum". Dar să luăm ca pildă pe Petru şi Ioan, care şi prin raţiunea firii, şi 
prin credinţa în Dumnezeu sunt de o desăvârşită asemănare, şi să se folosească 
pentru ei termenul "precum" şi să se spună: Să fie cinstit de toţi Ioan "precum" 
e cinstit Petru. Oare nu va însemna termenul "precum" că trebuie să dăm 
aceeaşi cinstire amândurora? Socotesc că nu va nega cineva aceasta. Şi va 
vedea că nu e în aceasta nimic care să desfiinţeze comparaţia din afirmaţie. 

Deci, când termenul "precum" se foloseşte pentru Fiul şi Tatăl, pentru 
care pricină vom şovăi să le acordăm Amândurora o cinstire egală? Căci, 
ştiind de mai înainte ca Dumnezeu cele viitoare şi văzând sminteala împo¬ 
trivirii tale din neştiinţă, n-a folosit termenul "precum" gol şi pustiu de aju¬ 
torul ce-1 poate da, ci, întărindu-1 cu precizările cuvenite şi dovedind că este 
şi Dumnezeu după fire. Căci Şi-a făcut pe Dumnezeu Tată, ba a afirmat şi că 
este Dumnezeu Creator şi viu şi cu adevărat şi arătându-Se împodobit 
strălucitor cu însuşirile lui Dumnezeu şi Tatăl 471 . De aceea adaugă la sfârşit 
în mod oportun: "Ca toţi să cinstească pe Fiul precum îl cinstesc pe Tatăl". 


înţelesului lor trebuie făcută, dar acest lucru nu dintr-o curiozitate care nu e credinţă, ci, atunci 
când e necesar, să se respingă înţelegerea lor greşită de către cei necredincioşi. 

470. Există unele asemănări şi între cele care nu sunt întru totul asemenea, ca între 
Dumnezeu şi om. Cele ale omului mai au şi un caracter de chip al celor dumnezeieşti. Omul 
poate fi şi el milostiv ca Dumnezeu, dar ce distanţă între mila lor! 

471. Hristos, deşi Se arată în chipul smereniei noastre, prevestea că nu se va arăta prin 
ea şi după înviere, ca Cel ce e Creatorul lumii, căci nu poate ridica din moarte la viaţă cel ce 
nu a adus toate la viaţă, cel ce nu a adus toate la viaţă prin puterea creatoare. Deci a prevestit, 
sau Sa arătat de mai înainte pentru oameni, care nu-L vedeau ca şi Creator, datorită smereniei 
Sale, deci ca Viaţa şi ca Dătătorul de viaţă al tuturor. A prevestit şi că Se va îmbrăca în 
strălucirea tuturor însuşirilor dumnezeieşti ale Tatălui, deci că, deşi acum nu le arată, le are 
din veci. Mai precis, Hristos Sa arătat şi prin vindecări, şi prin învierile din morţi, şi prin cuvin¬ 
tele Sale de dinainte de învierea Sa ca Dumnezeu, dar confirmarea deplină a dumnezeirii Sale, 
sau a Sa ca Dumnezeu Creator şi de viaţă Dătător în veci, a dat-o prin învierea Sa şi prin slava 
netrecătoare în care Sa arătat după aceea, mai ales prin înălţarea la cer şi prin trimiterea 
Duhului Său de viaţă făcător, oamenilor de pe pământ Căci cât era pe pământ, era de folos 
oamenilor ca El să rămână îmbrăcat în haina smereniei, ca să le arate şi oamenilor că nu pot 
ajunge fără aceasta la viaţa veşnică. 

i 

Deci ce mai văd adversarii opus în aceasta? Ce-i împiedică să-L vadă ridi¬ 
cat la măsura cinstei egale pe Cel ce are în mod fiinţial însuşirile proprii şi 
excepţionale ale Celui ce Da născut? Căci ne descoperim de pe acum cinstind 
însăşi firea lui Dumnezeu şi Tatăl, strălucind clar în Fiul. De aceea zice 
următoarele: "Cel ce nu cinsteşte pe Fiul nu cinsteşte pe Tatăl care L-a tri- 
mis' 472 . Căci crima necinstirii Fiului şi pornirea bârfirii Lui nu se îndreaptă 
spre altcineva decât mai mult şi mai adevărat spre Tatăl însuşi, ca spre Cel ce 
a născut din firea Sa pe Fiul, ca dintr-un izvor 473 , care se vede din toată Sfânta 
Scriptură existând împreună cu El din veci. 

Dar zice adversarul: Să urce la crima necinstirii Fiului, mai bine-zis să 
ajungă la însuşi Dumnezeu şi Tatăl. Căci se va indigna, cu toată dreptatea, 
dar nu ca Cel ce are aceeaşi fire jignită în Fiul. Dar dacă este chipul şi pecetea 
Lui, ca Cel ce are întru totul firea Lui dumnezeiască şi negrăită, Se supără pe 
drept cuvânt şi va socoti urcată la Sine însuşi această purtare nedreaptă. Căci 
ar fi cu adevărat absurd ca cel ce jigneşte pecetea dumnezeiască să nu fie 
pedepsit pentru păcatul împotriva arhetipului. Căci, precum cel ce jigneşte 
tablourile împăraţilor de pe pământ e pedepsit ca şi când ar fi jignit pe stăpâ- 
nitorul însuşi, ceva la fel vom afla venindu-ne şi de la Dumnezeu: "Căci cel ce 
varsă, zice, sângele unui om, sângele lui se va vărsa pentru el; pentru că după 
chipul lui Dumnezeu a făcut pe om" (Fac. 9, 6). Vezi deci, zice, din aceasta 
foarte limpede că, facându-se nedreptate chipului, şi nu numaidecât firii dum¬ 
nezeieşti a Lui, Dumnezeu şi Tatăl socoteşte că trebuie să Se supere. Deci, în 
acest mod trebuie să se înţeleagă şi să se explice ceea ce s-a zis despre 
Hristos: "Cel ce nu cinsteşte pe Fiul nici pe Tatăl nu-L cinsteşte". 

Aşadar, Unul-Născut va fi străin, împreună cu noi, de firea dumne¬ 
zeiască? Dar cum mai este Dumnezeu prin fire dacă este căzut din hotarele 
Dumnezeirii 474 , aflându-Se într-o fire oarecare şi într-o alteritate deosebită de 
cea în care este Tatăl? Dar gândim nedrept, zice acela, dacă reducem la o 


472. Pe de o parte, Tatăl L-a trimis şi-L face pe Fiul să strălucească, strălucind în EL Pe 
de alta, Fiul îl arată strălucind în trupul Său pe Tatăl care L-a trimis. Căci dacă n-ar fi vorbit 
prin cuvinte omeneşti, n-ar fi săvârşit fapte minunate şi n-ar fi înviat ca om, nu Dar fi arătat pe 
Tatăl. De aceea, cel ce nu cinsteşte pe Fiul, nevăzând în El Dumnezeirea, nu-L cinsteşte pe 
Tatăl ca pe Cel ce Da trimis spre mântuirea noastră. 

473. Dacă Tatăl Se arată în Fiul, cel ce nu cinsteşte pe Fiul nu cinsteşte pe Tatăl. Dacă 
Tatăl nu are un Fiu, cum este Hristos, nu îşi atrage nici o laudă. Un dumnezeu fără iubire, un 
dumnezeu care are un fiu, pe care-1 iubeşte în măsuri infinite şi pe care totuşi nu-1 trimite la 
noi să ne mântuiască prin smerenia şi jertfa lui, nu e Dumnezeu adevărat şi nu ne câştigă 
recunoştinţa. 

474. Hotarele Dumnezeirii: eternitatea, atotputernicia şi bunătatea nemărginită. A nu fi în 
ele înseamnă a fi trecător, cu o putere şi bunătate mărginite. Dumnezeirea este atotcuprin¬ 
zătoare, dar n-ar fi aşa dacă ar exista în ea şi neputinţa şi mărginirea. Numai nefiind acestea în 
ea, este atotcuprinzătoare. Ele sunt în afara ei, dar nu o mărginesc. 

raţiune unică structura complexă a Sfintei Treimi. Căci trebuie să-I aducem 
închinare lui Dumnezeu şi Tatăl, dar să acordăm o slavă proprie Fiului şi 
Duhului, ca şi când i-am repartiza în firi diferite care ar acorda fiecăruia ra¬ 
ţiunea modului de-a fi 475 . Dar dumnezeieştile Scripturi ne propovăduiesc un 
Dumnezeu unic, văzând împreună cu Tatăl pe Fiul şi pe Duhul, astfel încât, 
prin identitatea fiinţială şi exactă, Sfânta Treime e adusă la o unică raţiune a 
Dumnezeirii. Deci nu este străin Unul-Născut de firea Celui ce Da născut, dar 
nici nu s-ar înţelege ca fiind Fiu cu adevărat dacă n-ar străluci din firea Celui 
ce Da născut. Căci aceasta, şi nu alta este definiţia şi modul fiimii. Iar dacă 
n-ar fi Fiu, s-ar desfiinţa numaidecât şi calitatea de Tată a lui Dumnezeu. Deci, 
cum ar fi adevărat ceea ce spune Pavel despre El: "Din Care se numeşte toată 
părinţimea în cer şi pe pământ" (Efes. 3,15) 476 ? Căci dacă n-ar fi născut din 
Sine pe Fiul, în mod dumnezeiesc, cum ar trece din El principiul (pârga) 
părinţimii, prin imitare, la cei existenţi în cer şi pe pământ? Dar Dumnezeu 
este Tată cu adevărat. Deci Unul-Născut este Fiu prin fire şi este înlăuntrul 
hotarelor Dumnezeirii. Deci Se naşte Dumnezeu din Dumnezeu, asemeni 
omului din om, şi nu se minte firea cea mai presus de toate a lui Dumnezeu- 
Tatăl, ci naşte rodul cuvenit ei 477 . Dar, deoarece spun cu necredinţă şi fără 
minte că nu e jignită în Fiul firea lui Dumnezeu şi Tatăl nebucurându-se de 
slava cuvenită ei din partea unora, dar declară că se indignează pe drept 
cuvânt pentru că II fac mai degrabă chip necinstit al Tatălui, sunt de întrebat: 
în ce fel voiesc să fie şi să se numească Fiul chip al Tatălui? Şi, odată ajunşi la 
această chestiune, noi vom prezenta mai degrabă decât ei felurimea chipului, 
pe cât putem, şi astfel se va face clar şi foarte conform dreptei judecăţi înţele¬ 
sul celor cercetate. 


475. "Kaxaox^ov-raq ei<; 6ux<popcn><; cp-uasiţ" s-ar putea traduce şi cu: "desfăşurând-o în 
firi deosebite", nu numai cu: "desfăcând-o în firi deosebite". Dar expresia aceasta, care nu pare 
prea potrivită în traducere românească, este completată întrucâtva de Sf. Chirii, precizând că 
această "desfăşurare" constă de fapt în a arăta în fiecare Persoană "un mod deosebit de-a fi" al 
firii. Sf. Chirii nu vrea nici să anuleze diferenţa Persoanelor din Sfânta Treime, nici să le despartă. 

476. Dacă n-ar fi un Tată în Dumnezeu, n-ar avea de unde să fie toată paternitatea în cer 
şi pe pământ. Dacă n-ar fi o naştere spirituală din veci în existenta supremă şi cauză a tuturor, 
n-ar fi nici naşteri pe pământ. în aceasta se manifestă forţa fecundităţii existenţei create, cu 
originea în cea necreată. N-a fost vreodată când n-a fost nimic. Dar din veci n-a fost decât exis¬ 
tenţa atotdesăvârşită. Iar atotdesăvârşirii ei i-a aparţinut şi rodnicia. 

477. Deşi firea dumnezeiască din Tatăl naşte un Fiu, nu se reduce, sau nu se înşală dân- 
du-şi impresia că naşte un rod din ea, dar care de fapt nu e din ea. Aceasta o spune Sf. Chirii 
împotriva arienilor, care socoteau că Tatăl dă numai impresia că naşte un Fiu din firea Sa, căci 
de fapt nu e din ea însăşi, ci e prima creatură. Sau, din existenţă născătoare se preface în exis¬ 
tenţa care, având impresia că naşte, e propriu-zis creată, minţindu-se de fapt prin impresia că 
naşte. E în această teorie ariană o ciudată şi imposibilă prelungire a Dumnezeirii în creatură. 

Deci chipul prim este cel al identităţii după fire, arătat în proprietăţile 
exacte, cum sunt Abel din Adam, sau Isaac din Avraam. Al doilea constă nu¬ 
mai în asemănarea peceţii cu originalul viu şi în întipărirea formei exacte a 
lui, precum tabloul împăratului pe lemn sau şi în alt mod, făcut cu cea mai 
mare artă. Un alt chip e înţeles cel referitor la moravuri şi moduri de purtare, 
la vieţuire şi voinţa îndreptată spre cele bune sau rele, aşa cum se poate 
spune că omul lucrător al binelui seamănă cu Abel, iar cel care nu este aşa, 
cu Cain. Astfel, cel ce se află în bunătăţi sau în rele asemănătoare realizează 
şi îmbracă asemănarea cu unul sau cu altul dintre ei. O altă formă a chipului 
mai este şi asemănarea în demnitate, în cinstire, slavă şi autoritate, ca în cazul 
când cineva moşteneşte stăpânirea cuiva şi face cu putere toate câte se cuvin 
altuia. Un altfel de chip se arată în calitatea vreunui lucru, sau în cantitatea şi 
forma lui conformă sau asemănătoare cu a altuia, ca să spunem pe scurt 

Să ne spună deci cercetătorii exacţi ai chipului dumneziesc: oare nu tre¬ 
buie să se acorde asemănarea fiinţială şi de natură Unuia-Născutului, fiind 
astfel Cuvântul chipul Tatălui, Care provine din Tatăl, salvează în Sine toată 
firea Celui ce Da născut chiar purtând şi întreaga raţiune a umanităţii? 478 

Sau neplăcându-le să fie siliţi să mărturisească pe Fiul cu adevărat Dum¬ 
nezeu din Dumnezeu după fire, se abat din obişnuinţa de-a lupta cu adevărat 
spre al doilea înţeles al chipului, care constă numai în formă şi pecete? Dar 
socotesc că, spunând aceasta, se vor omorî pe ei înşişi 479 . Căci nu va admite 
cineva că S-a făcut Dumnezeu cantitate, sau S-a circumscris într-o formă, sau 
Se măsoară într-o pecete; sau că cele netrupeşti suportă cele ale trupurilor, 
dacă nu aiurează. Iar cât priveşte moravurile şi purtările şi voinţa de-a fi luat 
o formă, nu se ruşinează cei ce îi atribuie Lui şi acest chip? Cum deci se mai 
înţelege ca Dumnezeu după fire Cel ce nu are asemănarea cu El decât numai 
în voinţă, dar în Sine este propriu-zis altul? Căci totuşi vor mărturisi în mod 
sigur că subzistă 480 . Dar atunci, ce este ceva mai mult în El decât creatura? 


478. E vorba de tot conţinutul firii umane. Dumnezeu Cuvântul făcându-Se ipostasul ei, 
păstrează şi firea Sa dumnezeiască şi, prin aceasta, tot ce are Dumnezeu-Tatăl. Firea omenească 
asumată nu slăbeşte întru nimic unirea Fiului lui Dumnezeu cu Tatăl. în toate cele omeneşti, 
activate şi pătimite de bunăvoie de ipostasul dumnezeiesc Care le-a asumat, rămâne Acelaşi, aşa 
cum sufletul omului rămâne suflet în procesele trupului şi în simţirile ce-i vin prin trup. 

479. Nerecunoscând pe Hristos ca Fiul lui Dumnezeu, Care S-a făcut om ca să scape 
umanitatea celor ce cred în El de moartea veşnică, îşi aleg ei înşişi moartea. Mai ales că ei nu 
mai cred prin aceasta nici în Dumnezeu. Căci un Dumnezeu impersonal şi fără iubire nu 
există. 

480. Dacă Fiul ar fi asemenea lui Dumnezeu, sau chipul Lui, numai prin imitarea pur¬ 
tărilor Lui, în fiinţa Lui va fi altul decât Dumnezeu. Căci nu poate exista cineva nesubzistând, 
adică neavând o fiinţă, sau o substanţă. E o altă definiţie a fiinţei. Ea arată pe cineva subzistând 
în mod real. E forma subzistenţei Lui. Dacă Fiul lui Dumnezeu nu subzistă ca fiinţă dum¬ 
nezeiască identică cu a Tatălui, El subzistă ca altă fiinţă. Iar orice altă fiinţă e creată. 

Sau nu credem că şi îngerii pot să facă voia lui Dumnezeu, fiind altceva decât 
Dumnezeu după fire? Dar ce e dacă spusa aceasta e valabilă şi pentru noi? 
Oare Unul-Născut ne cere şi nouă să sărim, în mod necugetat, în cele mai 
presus de fire şi să dorim cele imposibile, când zice: "Fiţi milostivi, precum şi 
Tatăl vostru cel ceresc milostiv este" (Lc. 6,36) ? 481 Fără îndoială, aceasta s-ar 
înţelege în cazul în care s-ar afirma că chipul Tatălui s-ar primi prin identi¬ 
tatea voinţei noastre cu a Lui. Dar şi Pavel s-a făcut imitator al lui Hristos. 
Oare, cum aiurează aceia, a fost chipul lui Hristos numai prin împlinirea voii 
Tatălui? 

Dar se opune, în mod cuvenit, şi acestor idei prosteşti, şi, ca şi când ar 
cugeta ceva mai înalt şi mai bun, va spune aceasta: Unul-Născut este chip al 
lui Dumnezeu şi Tatăl prin identitatea voirilor, prin demnitatea şi slava şi pu¬ 
terea dumnezeiască, prin lucrarea care creează şi face minuni, prin împărăţirea 
şi stăpânirea peste toate, prin faptul că judecă şi este închinat de îngeri şi de 
oameni, într-un cuvânt, de toată zidirea. Prin toate acestea ne arată pe Tatăl, 
nu "din ipostas" (din fiinţă), ci prin faptul că este "pecetea" ipostasului (fiin¬ 
ţei) Lui. 

Deci, precum am spus adineauri, după voi, El nu este după fire nimic din 
cele spuse, ci e în afară de toate; nu e propriu-zis nici Dumnezeu adevărat, nu 
e nici Fiu, nici împărat, nici Domn, nici Creator, nici puternic, nici bun în voiri 
prin fire 482 . Ci e îmbrăcat numai în laudele pure, cuvenite lui Dumnezeu. Şi 
ceea ce în tablourile pictate este aportul culorilor, care numai înfrumuse¬ 
ţează, dar nu aduc nimic real, aceea este şi frumuseţea demnităţilor lui Dum¬ 
nezeu şi Tatăl în Fiul. Fiul se împodobeşte numai cu numirile simple ale lui 


481. A socoti că Fiul este întocmai cu Dumnezeu prin împlinirea voii Lui, şi nu prin fiinţă, 
înseamnă a socoti că Hristos ne-a promis şi nouă că vom fi întocmai cu Dumnezeu, dacă vom 
face voia Lui. Dar altceva este voinţa de-a imita pe Dumnezeu şi altceva este fiinţa celui ce îşi 
pune în lucrare această voinţă. în acestea e o prelungită pledoarie împotriva arienilor, pentru 
faptul că Hristos, ca Dumnezeu-Fiul, nu e Dumnezeu decât pentru că este de o fiinţă cu 
Dumnezeu-Tatăl. Numai deosebirea în fiinţă deosebeşte real creaturile de Dumnezeu cel 
necreat. Arianismul implică o confuzie între Dumnezeu şi creaţie, în sens panteist, care nu 
făcea propriu-zis o deosebire între Dumnezeu şi lume. Un dumnezeu care nu are un fiu este o 
concepţie panteistă, căci nu mai are pe cineva ca născut în mod deosebit faţă de lumea creată. 

482. Arienii spuneau că Fiul nu e nici putere, nici Creator, nici Dumnezeu, nici bun în 
voire după fire, ci toate le are printr-o imitare a lui Dumnezeu. Nu e acestea prin Sine, ci le-a 
primit de la Dumnezeu, nu prin naştere din fiinţa Lui, ci prin dăruire ca de la Cineva deosebit 
prin fire de El. Deci, dacă nu e din firea necreată a lui Dumnezeu, e creatură prin fire. Dar atunci 
nici nu este cu adevărat acestea, ci acestea i se adaugă de la Dumnezeu şi trebuie să rămână 
prin credinţă în legătură cu El ca să poată fi şi El împlinitor al lor. Iar voirea acestora nu o are 
prin fire, ci ajutat de Dumnezeu. Nu e un voitor independent al celor bune, sau nu are puterea 
să le voiască prin Sine singur, ci prin tăria ce i-o dă Dumnezeu. 

Dumnezeu, dar ele se lipesc din exterior ca nişte culori. Firea dumnezeiască 
se proiectează mai degrabă ca o umbră în El şi se arată ca într-un singur chip. 

Dar cum nu vă veţi arăta luptând cu toate Sfintele Scripturi, ca să auziţi 
cu dreptate: "Voi, cei tari în cerbice şi netăiaţi împrejur la inimă şi la urechi, 
pururea vă împotriviţi Duhului Sfânt, voi, ca şi părinţii voştri" (Fapte 7, 51)? 
Căci, când nu-L numesc (Scripturile) pe Fiul Dumnezeu adevărat, sau când îl 
scot pe El în afara fiinţei Celui ce Da născut? Şi cine a îndrăznit să spună că 
nu e nici Creator prin fire, nici împărat, nici Atotţiitor, sau închinat? Căci zice 
dumnezeiescul Psalmist către El: "Scaunul Tău, Dumnezeule, în veacul vea¬ 
cului" (Ps. 44, 8). Iar Toma, cel mai prudent ucenic, îl numeşte deodată şi 
Dumnezeu, şi Domn. Şi prin glasul oricărui Sfânt (autor al Scripturii, n. tr.) e 
numit Atotţiitor şi Creator, ca neavând dobândită această demnitate, cum 
ziceţi voi, ci fiind prin fire ceea ce se spune că este. Şi de aceea este închinat 
de sfinţii îngeri şi de noi, iar dumnezeiasca Scriptură spune că nu trebuie să 
se aducă închinare nimănui altuia decât numai Domnului Dumnezeu 483 . 
Dacă cred deci că demnitatea dumnezeiască este dobândită de El, dar apoi 
socotesc că trebuie să I se închine, să ştie că se închină creaturii în locul 
Creatorului, zugrăvindu-şi lor un dumnezeu recent şi nou, în loc să-L cu¬ 
noască pe Cel cu adevărat prin fire. Iar zicând că Fiul este în afara fiinţei lui 
Dumnezeu şi Tatăl, dar mărturisind că El este Fiu şi Dumnezeu adevărat şi 
împărat şi Domn şi Creator şi că are în Sine fiinţial cele proprii şi supreme 
ale Tatălui, să vadă spre ce sfârşit se primejduiesc să fie duşi de aceste păreri. 
Căci nu se va mai afla nimic vrednic de crezare în firea dumnezeiască, o dată 
ce şi firea celor create poate să fie cu adevărat cum se înţelege aceea 484 . Căci, 


483. Numai lui Dumnezeu prin fire I se cuvine închinare din partea tuturor celor create, 
pentru că singur El este Creatorul tuturor, sau de la El le vin tuturor toate. Primim şi de la alţii 
multe lucruri, dar ei ni le pot da pentru că şi ei le au de la alţii şi, în ultimă instanţă, de la 
Dumnezeu, Care n-are nimic de la altul. Dacă mulţumim şi celor ce ne dau anumite lucruri, 
neavându-le de la ei înşişi, cum nu I-am mulţumi Celui de la Care sunt toate, neavându-le de la 
alţii? în închinare manifestăm recunoştinţa noastră, dar şi cererea noastră pentru alte lucruri 
ce ne sunt de trebuinţă. Numai Persoanele Sfintei Treimi au în firea lor dumnezeiască totul, 
neprimind nimic de la altcineva, deci numai ele pot da altora totul de la ele. în închinarea ce li 
se aduce se manifestă conştiinţa că ele sunt Persoane, sau că firea dumnezeiască se află în 
Persoane. Nu se poate aduce închinare unei esenţe impersonale, supuse unor legi, căci în 
acest caz totul s-ar produce involuntar prin aceste legi. Firea dumnezeiască, stăpână pste toate, 
deci şi peste orice legi, nu poate subzista decât în Persoane conştiente, având implicate în ea 
însăşi Persoanele Sfintei Treimi. Şi trebuie să fie o existenţă (o fiinţă în Persoane), Care este 
Ea însăşi şi are totul de la Sine, căci nu pot fi toate ca cele pe care le cunoaştem din legătura 
naturală cu noi, care au totul de la altele. 

484. Dacă Fiul are toate însuşirile lui Dumnezeu-Tatăl, fără să fie din fiinţa Lui, ci crea¬ 
tură, cum spuneau arienii, atunci firea dumnezeiască nu mai are nimic deosebit faţă de cea 
creată. Dar aceasta e o gândire categoric panteistă. 

după judecata inconsistentă a adversarilor, Unul-Născut, deşi nu e de fire 
dumnezeiască, are cu adevărat în Sine însuşirile supreme ale aceleia. Dar 
cine nu se va cutremura chiar numai auzind această dispreţuire a dogmelor? 
Căci toate se întorc invers, o dată ce firea mai presus de toate e pusă în rând cu 
cele create, iar creaţia se înalţă la măsura mai presus de ea şi nerânduită pen¬ 
tru ea. Deci, ca un înotător ce se afundă în mare, ridicându-ne din absurditatea 
acestor dogme, să ne grăbim spre limanul sigur şi neînvolburat al adevărului 
şi să mărturisim pe Fiul ca chipul lui Dumnezeu şi Tatăl, neformat din unele 
însuşiri trecătoare, nici numai împodobit cu demnităţi dumnezeieşti, ci având 
fiinţial însuşirile Celui ce Da născut şi fiind prin fire exact ceea ce se înţelege şi 
Cel ce Da născut, adică Dumnezeu adevărat din Dumnezeu adevărat, Atot- 
ţiitorul, Creatorul, slăvit, bun, închinat şi tot ce e unit cu cele spuse şi care se 
cuvin lui Dumnezeu. Căci, arătându-L astfel în toate asemenea lui Dumnezeu 
şi Tatăl, vom înfăţişa adevărul cuprins în spusa Lui: "De nu va voi cineva să cin¬ 
stească pe Fiul, nu-L cinsteşte nici pe Tatăl care Da trimis pe El ,485 . 

Despre aceasta ne-a fost cercetarea şi în jurul acestei teme s-a mişcat discuţia. 

"Amin, amin zic vouă: Cel ce aude cuvântul Meu şi crede 
Celui ce M-a trimis, are viaţa veşnică şi la judecată nu va veni, 
ci s-a mutat din moarte la viaţă" (In 5, 24) 

După ce a arătat îndestulător în cele dinainte că nenorociţii de iudei nu 
păcătuiesc numai faţă de Fiul, îndrăznind să critice cele pe care le spune, ci 
păcătuiesc din neştiinţă şi faţă de Tatăl, lipsindu-se de puterea celor spuse, le 
mărgineşte îndrăzneala şi cu frica, şi caută să le câştige ascultarea încercând 
să-i convingă că vor avea o viaţă mai bună prin nădejdea celor viitoare. Şi nu 
şi-a întocmit iară măiestrie cuvântul despre aceasta. Căci, deoarece ştia că 
iudeii bolesc de sminteala faţă de El, le îndreaptă iarăşi credinţa spre Per¬ 
soana lui Dumnezeu şi Tatăl, nu punându-Se pe Sine în afară, ci spre a fi cin¬ 
stit şi El în Tatăl pentru identitatea fiinţei 486 . Iar despre cei ce cred afirmă nu 


485. Numai dacă Hristos e chipul Tatălui în sensul că de aceeaşi fiinţă dumnezeiască, cel 
ce nu-L cinsteşte pe El nu cinsteşte nici pe Tatăl. Căci acela dispreţuieşte însăşi fiinţa lui 
Dumnezeu, proprie şi Tatălui. Dacă nu cinstesc pe fiul unui om, nu-1 cinstesc nici pe tatăl lui. 

486. Iisus întăreşte prin cuvântul Său credinţa în Tatăl, ştiind că cel ce crede în Tatăl crede 
şi în El, ca Fiu al Lui. Credinţa în El, ca trimis în mod deosebit de Tatăl, descoperă pe Dumnezeu 
ca Tată, şi credinţa în Tatăl produce credinţă în El ca Fiu trimis în mod deosebit de Tatăl. 
Afirmând şi importanţa Sa deosebită ca trimis de Dumnezeu, îl descoperă pe Dumnezeu ca Tată. 
Dar tocmai această conştiinţă, că L-a trimis Dumnezeu în mod deosebit, descoperindu-L pe 
Dumnezeu ca Tată, dă un temei credinţei în El ca Fiu. Dumnezeu, Ce Se arată în mod special 
prezent în Hristos, prin conştiinţa Acestuia, îl descoperă pe Acesta ca Fiu. Dar prin aceasta 
Hristos descoperă pe Dumnezeu ca Tată, iar Tatăl îl descoperă pe Hristos ca Fiu. Fiecare se 
cunoaşte prin Celălalt, sau Amândoi sunt cunoscuţi împreună, unul ca Fiu, şi altul ca Tată. 


) 

că vor fi numai părtaşi ai vieţii veşnice, ci că vor scăpa şi de primejdia 
judecăţii, adică vor fi făcuţi drepţi, şi prin aceasta le amestecă nădejdea cu 
frica 487 . Astfel s-a putut face cuvântul mai eficient şi mai uşor de primit de 
către ascultători. 

"Amin, amin zic vouă, că vine ceasul, şi acum este, 
când morţii vor auzi glasul Fiului lui Dumnezeu, 
şi cei ce-l vor auzi vor învia" (In 5, 25 ) 

Spunând că cei ce cred se vor muta din moarte la viaţă, Se prezintă pe 
Sine însuşi ca împlinitorul făgăduinţei şi săvârşitorul ei. El dă de înţeles 
iudeilor că puterea arătată de El în vindecarea slăbănogului a fost cu adevărat 
minunată, dar că Se va arăta făcător al unor fapte şi mai vrednice de preţuit, 
alungând nu numai boala, nici numai slăbiciunile trupurilor omeneşti, pro¬ 
venite din boală, ci desfiinţând şi moartea şi stricăciunea introduse în ele. 
Căci aceasta a spus-o cu puţin mai înainte: "Tatăl iubeşte pe Fiul şi-I arată 
toate câte le face şi-I va arăta Lui şi fapte mai mari decât acestea, ca voi să vă 
minunaţi" (In 5,20). Iar minunarea cea mai mare o va pricinui învierea mor¬ 
ţilor. Deci, declarând clar şi aceasta, i-a făcut pe ascultători să se minuneze nu 
puţin că va învia morţii şi va aduce făptura la judecată, ca, aşteptând să se 
înfăţişeze cândva înaintea Lui şi să dea socoteală de toate, să fie zăbavnici în 
îndrăzneala de a-L prigoni şi să primească mai uşor cuvântul învăţăturii şi al 
descoperirii. In acestea se arată scopul capitolului şi spre aceasta tinde. Dar 
e necesar să lămurim însuşi cuvântul de faţă. 

Ceea ce semnifică, pe cât socotim, această declaraţie este că va veni oda¬ 
tă timpul când morţii vor auzi glasul Celui ce-i va scula. Dar îl cunosc nu mai 
puţin şi acum, fie ca Lazăr, care aude glasul Mântuitorului, fie ca cei ce, 
numindu-se chiar morţi, fiindcă n-au fost încă chemaţi prin credinţă la viaţă 
veşnică, vor urca la ea primind învăţătura Mântuitorului. Şi acest fel de expli¬ 
care are o oarecare probabilitate, dar nu e cu totul exactă. De aceea, cer¬ 
cetând iarăşi conţinutul celor spuse, să pătrundem la înţelesul lor şi mai pro¬ 
priu, descoperind astfel deplin cuprinsul declaraţiei citate 488 . 


487. Hristos, vorbindu-le de judecată, le insuflă frica, dar spunându-le că prin credinţa în 
El vor scăpa de judecata care osândeşte, le insuflă nădejdea. Astfel amestecă una cu alta, 
ajutându-i prin amândouă să vină la credinţă. Prin aceasta Hristos, arătându-Se şi ca Cel ce-i 
poate judeca, dar şi ca Cel ce-i poate scăpa de judecată, prin credinţa lor în El, Se înfăţişează 
ca Stăpân pe viaţa veşnică a oamenilor. Dumnezeu şi Fiul Lui se arată ca Persoane în faptul că 
judecă pe fiecare om pentru tot ce-a făcut în viaţă, reţinând totul în memoria Lor, dar şi dau 
fiecărei persoane umane o importanţă negrăită, nerămânând indiferenţi la ceea ce face ea. 

488. Un prim înţeles al acestei declaraţii a lui Hristos se referă la cei morţi, care, auzind 
glasul Lui, au fost înviaţi de El încă pe pământ, sau care, morţi încă sufleteşte, aud tot aici, sau 
acum, cuvântul Lui, şi astfel vor avea parte de viaţa veşnică. Dar un înţeles mai propriu al aces¬ 
tei declaraţii a lui Hristos se va expune în continuare. 

"Amin, amin zic vouă, că vine ceasul, şi acum este, când morţii vor auzi 
glasul Fiului lui Dumnezeu". E vorba iarăşi de ceasul când cei ce au auzit vor 
fi vii. Prin cuvintele de la început indică timpul învierii, în care învaţă că cei 
ce au adormit vor învia spre a descoperi sensul dat de El vieţii 489 , aflându-1 
prin glasul Celui ce i-a învăţat, precum am spus înainte, Care le dă de aici un 
frâu, convingându-i să vieţuiască bine şi cu bună ştiinţă. Iar prin cuvintele din 
urmă, arată timpul trebuinţei de-a crede în El ca prezent, dar spune şi că 
răsplata ascultării de El va fi viaţa veşnică, în aşa fel că numai că nu le arată: 
Veţi veni toţi la judecată, se înţelege în timpul judecăţii, dar dacă socotiţi lucru 
amar să fiţi pedepsiţi şi greu de suportat pedepsele veşnice ce vă vor veni de 
la Judecătorul supărat, nu lăsaţi să treacă zadarnic timpul ascultării, ci, 
folosindu-1 cât e prezent, siliţi-vă să urcaţi spre viaţa veşnică 490 . 

"Căci precum Tatăl are viaţă în Sine, aşa a dat şi Fiului 
să aibă viaţă în Sine. Şi I-a dat putere să facă judecată, 
pentru că este Fiul Omului" (In 5, 26-27) 

Observă iarăşi şi în aceste cuvinte iconomia, ca să te minunezi de modul 
vorbirii şi să nu cazi, din neştiinţă, în sminteală, aducându-ţi însăşi pierirea ta. 
Căci Unul-Născut, fiind om în ceea ce priveşte firea trupului şi ca Unul dintre 
noi, cât se vede încă pe pământ cu trupul 491 şi explicându-le iudeilor în multe 
feluri cele spre mântuire, îşi atribuie strălucirea a două fapte potrivite lui 
Dumnezeu. Căci a afirmat limpede că va învia morţii şi că va aduce în faţa 
Scaunului Său de judecată pe cei ce vor fi judecaţi 492 . Dar era foarte de în- 


489. în greceşte este apologhia = apărare, care, în Liturghie, se traduce în româneşte cu 
"răspuns bun". Am redat aici traducerea latină: "rationen vitae" = sensul vieţii. Toate trei tra¬ 
ducerile sunt bune, sau se completează. Viaţa de pe pământ e apărată de cel ce a arătat că a 
trăit-o ca un sens, ca o cale ce l-a dus la viaţa veşnică. în acest caz a dat şi un "răspuns bun" la 
judecată, sau a arătat că a trăit-o cu răspundere. Şi numai crezând în Hristos, Cuvântul sau 
Raţiunea supremă a tuturor dă şi vieţii noastre pământeşti un sens, ştiind că ea nu va pieri fără 
urme, ci va avea o urmare în veci. Numai Raţiunea personală supremă dă sens vieţii fiecărei 
persoane. Căci având în El ca Creator raţiunea ei netrecătoare, dă acestei vieţi veşnicia. 

490. Hristos ne-a vorbit despre judecata din urmă pentru a ne insufla o frică de pedeapsa 
veşnică ce ne aşteaptă dacă nu folosim timpul vieţii de acum împlinind voia Lui. Deci s-a folosit 
şi de frica de judecata, anunţată pentru mântuirea noastră. 

491. E om "cât priveşte firea trupului", adică deoarece are trup, sau fire omenească. Şi e 
dintre noi "cât se vede încă pe pământ cu trupul", căci oboseşte ca noi, flămânzeşte ca noi, 
suferă dureri trupeşti ca noi. După înviere va fi altfel de cum suntem noi acum. Dar şi noi vom 
fi după înviere altfel. însă rămâne şi după aceea om, schimbat la faţă, cum vom fi şi noi după 
învierea noastră. 

492. Chiar fiind încă pe pământ ca noi, Hristos poate afirma şi prevedea despre Sine 
lucruri pe care noi nu le putem afirma despre noi şi nu le ştim la noi, ci numai din ceea ce ne-a 
comunicat El. Ştie şi ne asigură că le va împlini El însuşi, că va învia morţii şi că va face jude¬ 
cata tuturor. 

ţeles să le fie grea primirea acestor adevăruri celor ce-L învinuiau şi socoteau 
că e drept să-L prigonească pentru că numea pe Dumnezeu Tatăl Său, fa- 
cându-Se pe Sine egal cu Dumnezeu. Unind deci cu puterea şi strălucirea 
cuvenite lui Dumnezeu cuvântul cuvenit omului, slăbeşte greutatea urii lor, 
spunând cele amintite într-un mod mai acceptabil şi mai supus decât era de 
trebuinţă: "Precum Tatăl are viaţă în Sine însuşi, aşa a dat şi Fiului să aibă 
viaţă în Sine însuşi" 493 . Nu vă miraţi, zice, dacă, fiind acum ca voi şi arătân- 
du-Mă om, promit să înviez morţii şi ameninţ că-i aduc la judecată. Căci Tatăl 
Mi-a dat puterea să-i fac vii şi puterea să-i judec. Iar deoarece prin acestea 
voia să vindece auzul lunecos al iudeilor, Şi-a făcut o grijă şi din a le descrie 
folosul viitor ce urmează. De aceea, explicând cauza pentru care spune că le-a 
primit şi că umanitatea nu are nimic din acestea de la Sine, zice că e "Fiul 
Omului". Iar că Unul-Născut este viaţa de la Sine şi nu e părtaşul vieţii altuia, 
deci că face vii ca şi Tatăl 494 , socotesc că e de prisos să o mai spun acum, 
deoarece nu puţine cuvinte am cheltuit despre aceasta la începutul cărţii, 
explicând spusa: "... ceea ce era făcut în El era viaţă" (In 1, 4). A se vedea în 
cartea I explicarea acestor cuvinte. 

"Nu vă miraţi de aceasta, că vine ceasul în care toţi 
cei din morminte vor auzi glasul Meu; şi vor ieşi 
cei ce au făcut cele bune spre învierea vieţii, 
iar cei ce au făcut cele rele, spre învierea judecăţii" (In 5, 28-29) 

Prin acestea indică timpul învierii tuturor, când, precum ne-a scris dum¬ 
nezeiescul Pavel: "însuşi Domnul, întru poruncă, la glasul arhanghelului şi 
întru trâmbiţa lui Dumnezeu, Se va pogon din cer" (I Tes. 4,16), ca să judece 
lumea întru dreptate şi să dea fiecăruia după faptele lui. Prin repetarea acelo¬ 
raşi călăuzeşte mintea foarte neînvăţată a iudeilor spre putinţa de-a înţelege 
clar că va săvârşi în chip minunat şi alte fapte decât cea a vindecării slă- 


493. Dacă, potrivit versetului anterior, Mântuitorul spusese numai că El va învia morţii, 
acum, pentru a potoli ura iudeilor, care vedeau în aceasta că Se face pe Sine, Care arăta ca un 
om, Dumnezeu, fără să amintească de Dumnezeu însuşi, revine spunând că va da viaţă 
morţilor pentru că Dumnezeu-Tatăl I-a dat puterea să învie morţii şi să judece lumea. 

494. Voind Hristos să spună, spre folosul ascultătorilor, că puterea de-a învia morţii şi de 
a-i judeca nu o poate avea din umanitatea Sa, ci din dumnezeirea ce-o are de la Tatăl, accen¬ 
tuează acest fapt declarând că El este Fiul Omului. Dar puterea de-a învia, deci şi de-a judeca 
nu le are de la Tatăl prin participare, ci prin fiinţă, fiind, pe de altă parte, născut din Tatăl, deşi 
S-a făcut Fiul Omului. De aceea, afirmând că e Fiul Omului, spune totodată că Tatăl I-a dat să 
aibă viaţă în Sine, aşa cum o are şi Tatăl în Sine. Astfel, în aceeaşi declaraţie afirmă că e şi 
Dumnezeu şi Om. Despre nici un alt om nu mai spune că are de la Tatăl viaţa în sine, cum o 
are Tatăl însuşi. 

bănogului şi Se va arăta ca Judecătorul lumii. Căci, comparând în chip folosi¬ 
tor vindecarea unuia dintre bolnavi cu învierea morţilor, arată că e mai mare 
şi mai importantă lucrarea care învinge moartea şi desfiinţează stricăciunea 
tuturor. De aceea, în mod cuvenit şi necesar, spune, referindu-se la fapta mai 
mică: "Nu vă miraţi de aceasta". Nu socotim că prin acestea dispreţuieşte 
strălucirea faptelor Sale, sau că porunceşte ascultătorilor să nu învredni¬ 
cească de mirare cele de care se miră în mod cuvenit, ci voieşte ca cei 
uimiţi de ele să ştie şi să creadă că e puţin lucru să se minuneze de El 
numai pentru acestea. Căci poate scula prin cuvânt şi lucrare dum¬ 
nezeiască nu numai pe cei chinuiţi de boli îndelungate, ci şi pe cei scufun¬ 
daţi în moarte şi pe cei biruiţi de stricăciunea nestăpânită. Şi de aceea 
spune, arătând faptele mai mari pe care le va face: "Că vine ceasul în care 
toţi cei din morminte vor auzi glasul Lui". Căci Cel ce a adus odinioară la 
existenţă cele ce nu erau, cum nu va putea să le convingă să revină în exis¬ 
tenţă pe cele odată făcute? Căci amândouă sunt rezultatul minunat al 
aceleiaşi lucrări şi al aceleiaşi puteri 495 . Dar adaugă, spunând în mod folo¬ 
sitor, că vor ieşi din morminte cei ce au rătăcit în cele rele şi au vieţuit cu 
viclenie, spre a suporta osânda fără sfârşit, iar cei ce s-au înfrumuseţat prin 
virtute, spre a primi ca răsplată a bunătăţii lor viaţa veşnică. Prin aceste 
cuvinte, Se prezintă pe Sine ca Cel ce împarte fiecăruia, şi prin acestea, 
cele cuvenite şi totodată îi îndeamnă ca, din frica de pedepsele grele, să se 
ferească de răutate şi să se întărească în voinţa de-a vieţui mai cuminte, 
sau stimulând în oarecare mod dorinţa după viaţa veşnică, să se silească 
să-şi întărească râvna pentru cele bune 496 . 


495. îi "convinge" pe cei morţi să se întoarcă la existenţă deplină, pentru că nu sunt morţi 
cu totul. Sufletul lor continuă să se afle într-o existenţă slăbită. Şi ei sunt readuşi la existenţa 
deplină şi pentru că Hristos, ca Dumnezeu, dar şi ca om înviat la existenţa deplină, trezeşte în 
ei, prin cuvântul Lui plin de putere, voinţa de-a reveni la existenţa deplină. Sufletele lor vor auzi 
într-un fel cuvântul Lui şi în acesta vor simţi puterea Cuvântului încă înainte de-a se reface, cu 
voia lor, trupurile lor din morminte. Numai un Dumnezeu care a creat pe oameni îi poate şi 
învia, prin faptul că ţine la ei prin voinţa Lui. într-un panteism în care totul e supus unor legi, 
oamenii, ieşiţi dintr-o esenţă fără voinţa ei conştientă, nu se mai pot întoarce la viaţă prin voinţa 
unui Dumnezeu personal aflat mai presus de legi, printr-un Dumnezeu care a creat pe oameni 
ca parteneri de iubire pentru veşnicie. Numai în calitate de fiinţă creată de un Dumnezeu per¬ 
sonal, fiecare persoană se poate bucura de o existenţă veşnică. 

496. Hristos Se prezintă ca Judecător final al tuturor nu numai ca să arate că e Dumnezeu 
adevărat, ci şi ca să îndemne pe oameni să se ferească, prin frica de pedepsele veşnice, de cele 
rele, iar prin dorinţa de fericirea veşnică să-şi sporească râvna pentru cele bune. Se prezintă 
ca Judecătorul final şi cu un scop pedagogic. 

CAPITOLUL 9 

PRIN NIMIC NU ESTE FIUL MAI MIC DECÂT TATĂL, 

CI ESTE DE PUTERE EGALĂ ÎN LUCRAREA ÎN TOATE, 

CA DUMNEZEU DIN DUMNEZEU 

"Nu pot Eu să fac de la Mine nimic. Precum aud, judec, 
şi judecata Mea este dreaptă. Că nu caut voia Mea, 
ci voia Tatălui care M-a trimis" (In 5, 30) 

Ia aminte iarăşi mai exact la cele spuse, şi primeşte în minte înţelesul a 
ceea ce spune. Neştiind iudeii de taina adâncă a iconomiei cu trupul (a 
întrupării), deci necunoscând nici pe Dumnezeu-Cuvântul sălăşluit în tem¬ 
plul luat din Fecioară, dintr-o râvnă de multe ori rătăcită, şi nu dintr-una 
datorată cunoaşterii, cum zice Pavel (Rom. 10, 19), ardeau până la sălbăticie 
în purtări lipsite de blândeţe. Şi astfel căutau până şi să-L ucidă cu pietre, pen¬ 
tru că, fiind om, Se facea - ziceau - pe Sine Dumnezeu şi numea pe Dum¬ 
nezeu Tatăl Său, facându-Se pe Sine deopotrivă cu Dumnezeu. Şi fiindcă se 
lăsau atât de greu învăţaţi şi nu suportau cuvintele dumnezeieşti şi cugetau 
şi grăiau despre El numai lucruri mici, Mântuitorul Se coboară la starea lor 
copilărească, dar Se foloseşte totuşi de o explicare amestecată, nerenunţând 
cu totul nici la cuvintele potrivite lui Dumnezeu, dar nedespărţindu-Se deplin 
nici de vorbele omeneşti. Deci, spunând ceva demn de puterea dumne¬ 
zeiască, îndată pedepseşte mânia nepricepută a ascultătorilor, adăugând ceva 
omenesc; şi iarăşi, spunând ceva omenesc, pentru iconomie, nu lasă să se 
vadă cele privitoare la El numai în cele mici, arătând de multe ori că este 
Dumnezeu prin puterea şi cuvintele mai presus de om 497 . 

O astfel de măiestrie o poţi afla în cele spuse acum. Căci înainte a spus: 
"Precum Tatăl scoală morţii şi-i face vii", acum zice: "că vine ceasul, şi acum 
este, când toţi cei din morminte vor auzi glasul Lui". Şi, pe lângă acestea, zice 


497. Hristos Se pogoară la oameni vorbind de cele omeneşti ale Lui, ca să nu rămână cu 
totul deasupra înţelegerii oamenilor, dar adaugă şi cuvinte prin care exprimă dumnezeirea Lui, 
ca să-i ridice la credinţa în El ca Dumnezeu. El le îmbină pe amândouă, pentru că de fapt este 
amândouă şi coboară la noi prin cele omeneşti, ca să ne urce la Sine ca Dumnezeu. Ba, s-ar 
putea spune că unele se întregesc cu altele în aşa măsură, încât nici cele omeneşti nu mai sunt 
despărţite de cele dumnezeieşti, nici cele dumnezeieşti, de cele omeneşti. în unele se văd cele¬ 
lalte. Hristos nu mai trăieşte şi nu mai e trăit în veci numai ca om, nici numai ca Dumnezeu. 
El e Dumnezeu care trăieşte şi Se arată în cele omeneşti şi omul care nu mai este şi nu se mai 
arată numai ca om, ci are în Sine şi le arată pe cele omeneşti. A ridicat omenescul la calitatea 
de mediu al celor dumnezeieşti şi a coborît Dumnezeirea la arătarea ei în cele omeneşti. Totuşi 
prin cele omeneşti transpar cele dumnezeieşti în forme şi trepte diferite. Dumnezeirea se arată 
şi în smerenia omenească de pe pământ, dar şi în lumina strălucitoare la care e ridicată uma¬ 
nitatea fără să se topească. 

că vor ieşi cei ce vor fi judecaţi şi-şi vor lua plata potrivit cu cele pe care le-au 
lucrat. Şi Cel ce zice că poate face vii pe cei ce voieşte, aşa cum face Tatăl, 
cum nu s-ar înţelege că-Şi atribuie Sieşi puterea cuvenită lui Dumnezeu? Şi 
Cel ce spune limpede că va fi şi Judecătorul tuturor, cum n-ar înfricoşa cu 
dreptate pe oamenii care socotesc că este simplu om? Căci, fiind ei evrei şi 
educaţi în Sfintele Scripturi, nu ignorau cu totul că Judecătorul tuturor va fi 
Dumnezeu, o dată ce se spunea de multe ori la ei în Psalmi: "Scoală, Dum¬ 
nezeule, judecă pământul" (Ps. 81, 8); şi iarăşi: "Dumnezeu este Judecător". 
Fiindcă îi ştia pe iudeii lipsiţi de minte iritaţi din pricina acestora, îi scoate din 
această mânie obişnuită, zicând mai omeneşte: "Nu pot face de la Mine nimic; 
precum aud, judec" 498 . La prima vedere, pare că prin aceste cuvinte aprobă 
neînţelegerea iudeilor. Căci dă cuvântului o formă prin care pare să exprime 
o oarecare slăbiciune, şi nu o putere liberă 499 . Dar nu acesta este adevărul. 
Deoarece Fiul este în toate deopotrivă cu Tatăl, are prin fire aceeaşi lucrare 
şi putere. Dar spunând că nu poate face de la Sine ceva, ci judecă aşa cum 
aude, Se arată pe Sine, în alt mod, iarăşi egal în cunoştinţă şi putere cu 
Dumnezeu şi Tatăl. Căci nici Tatăl nu poate fi înţeles singur şi lucrând ceva 
de la Sine referitor la creaturi (la cele ce sunt) fără Fiul, avându-L pe El ca 
tărie şi putere. De aceea "toate prin El s-au făcut şi fără de El nimic..." (In 1, 
3) 500 . Şi totuşi, nu socotim că Fiul e întărit de Tatăl pentru slăbiciunea Lui, ci 
îi atribuim şi Lui puterea în toate. Căci n-ar mai fi Dumnezeu după fire dacă 
ar avea dobândită frumuseţea Dumnezeirii. Dar nici Tatăl însuşi nu strălu¬ 
ceşte în superiorităţile absolute ale bunătăţilor, raţiunea firii Sale având ne¬ 
voie de puterea şi stăpânirea altuia. Prezenţa celor spuse se va afla în fiecare, 
potrivit cu caracterul lor de chip şi arhetip, şi astfel raţiunea noastră va înainta 
în înţelegere la nesfârşit, şi aşa va ieşi din marea adâncă a blasfemiilor 501 . 


498. în pasajul ce urmează, după afirmarea că Hristos alterna declaraţii potrivite Sieşi ca 
Dumnezeu cu cele potrivite Sieşi ca om, se înfăţişează o astfel de alternare şi motivul pentru 
care, după ce le-a vorbit iudeilor ca Dumnezeu, atribuindu-Şi Sieşi învierea morţilor şi judeca¬ 
ta, Se prezintă ca Cel ce primeşte ca om, de la Tatăl, puterea de-a învia şi judeca. 

499. Prin cuvântul că nu face de la Sine nimic, Hristos pare a râde de mânia iudeilor care-L 
acuzau că Se face pe Sine Dumnezeu. Arată că nu au dreptate să-L acuze de aceasta. 

500. Precum Fiul nu poate exista şi nu poate fi gândit fără Tatăl, nici Tatăl nu poate exista 
şi nu poate fi gândit fără Fiul. Faptul acesta se exprimă prin afirmarea că Fiul este Puterea şi 
înţelepciunea Tatălui. Tatăl are o poziţie de izvor faţă de Fiul. Dar n-ar fi izvor dacă din El n-ar 
izvorî Fiul. Fiul nu poate face nimic dacă nu izvorăşte ca putere din Tatăl. Dar nici Tatăl n-ar fi 
izvorâtor de putere dacă Fiul n-ar fi Puterea Lui. De aceea nici Tatăl, nici Fiul, nu face nimic 
singur, ci Fiecare lucrează împreună cu Celălalt, dar nu din exterior, ci Unul în interiorul Ce¬ 
luilalt. Oare nu se întâmplă aceasta şi cu persoanele umane, într-un anumit grad? Oare, când 
copilul lucrează ceva, nu lucrează şi tatăl cu el, încurajându-1? Sau nu compătimeşte cu el? 

501. Raţiunea noastră va înainta la nesfârşit în cercetarea împreunei-lucrări a Tatălui şi a 
Fiului, scăpând astfel de mulţimea blasfemiilor care rezultă din respingerea acestei împreună- 

Dar deoarece Fiul, fiind din fiinţa Tatălui, primeşte după fire toate cele 
proprii Celui ce Da născut şi Se mişcă fiinţial intr-o unică Dumnezeire cu El 
(căci El este în Tatăl, dar are iarăşi pe Tatăl în Sine), de aceea de multe ori 
atribuie Tatălui în mod corect şi adevărat puterea faptelor Sale, nepunându-Se 
pe Sine în afara puterii, ci referind toate la lucrarea unei unice Dumnezeiri 502 . 
Iar Dumnezeirea cea una este în Tatăl, în Fiul şi în Sfântul Duh. Iar că Fiul nu 
e mai mic decât Tatăl nici în putere, nici în lucrarea referitoare la unele sau 
altele, ci e asemenea în toate şi egal în tărie, am dovedit-o şi prin alte explicări 
ale spusei de faţă: "Nu poate Fiul să facă de la El nimic, dacă nu vede pe Tatăl 
făcând ceva. Căci cele ce le face Acela, acestea şi Fiul le face la fel". 

Dar deoarece socotesc, în mod cuvenit şi drept, că studierea vrednică de 
cea mai mare iubire a dogmelor dumnezeieşti e mai presus de orice oste¬ 
neală, vino, ca, făcând cele asemănătoare corăbierilor, să cercetăm iarăşi, ca 
pe o funie, înţelesul capitolului. Căci aşa se poate vedea că Fiul nu micşorează 
firea Sa spunând că nu poate să facă ceva de la Sine, ci respinge mai degrabă 
prostia iudeilor şi îi arată clar călcând prin aceasta însăşi Legea lui Moise. 
Fiindcă, adăugând îndată după spusa: "Nu pot face de la Mine nimic", "pre¬ 
cum aud, judec", eliberează pe Fiul de orice dispreţuire pentru declaraţia Sa 
că nu poate face nimic din propria putere. Căci Se afirmă în mod clar iubitor 
al Tatălui şi împreună-voitor în toate cu Cel ce Da născut 503 . Căci dacă, din 
pricina slăbiciunii Lui I s-ar dărui puterea de la Tatăl, neavând El însuşi pu¬ 
tere îndestulătoare, cum n-ar fi trebuit să spună mai degrabă: "Nu pot să fac 
de la Mine nimic, ci primesc puterea de la Tatăl"? Dar, nespunând aceasta, ci 
adăugând, la declaraţia că nu poate lucra de la Sine, că judecă aşa cum aude, 
e vădit că nu din slăbiciunea de-a lucra unele sau altele a spus că nu poate, ci 
pentru că nu se întâmplă să calce în vreo privinţă voia Tatălui. Căci înţelegân- 
du-se o unică Dumnezeire în Tatăl şi în Fiul, va fi numaidecât şi o unică voinţă 
şi nu se va înţelege vreodată firea dumnezeiască opunându-se Sieşi nici în 


lucrări. Adevăratul adânc este în unirea Celor doi, în împreună-lucrarea Lor, nu în blasfemiile 
care nu admit aceasta, ci socotesc atât pe Tatăl, cât şi pe Fiul lucrând separat Vom înainta la 
nesfârşit în recunoaşterea atât a lucrării Tatălui, cât şi a lucrării Fiului în această unire a lor, 
ţinând seama mereu că în lucrarea Lor unită Unul este Tatăl, este Arhetip, iar Fiul, Chip. 

502. în textul grec se spune "spre o singură Dumnezeire cu El" (sau "în El"). Principală 
este afirmarea mişcării nesfârşite în fiinţa Dumnezeirii, fiinţa însăşi dând Persoanelor această 
posibilitate de mişcare nesfârşită şi proprie în ea. Dar o Persoană nu se mişcă singură în 
această fire, ci împreună cu alta. De aceea, puterea mişcării le vine amândurora din această 
unică fiinţă. Din acest motiv, Fiul poate spune că puterea mişcării Lui o are de la Tatăl, pentru 
că Tatăl I-o comunică din unica Lor fiinţă. Aceasta nu înseamnă că nu are această putere şi 
Fiul, mişcând-o potrivit Lui ca Fiu. 

503. La motivul că Fiul face numai ceea ce vede pe Tatăl făcând, pentru faptul că primeşte 
fiinţa de la Tatăl, Sf. Chirii adaugă aici şi motivul iubirii faţă de Tatăl. 

Tatăl, nici în Fiul, nici în Sfântul Duh, ci ceea ce-I place Tatălui, aceasta este 
voia întregii Dumnezeiri. Deci în mod necesar Fiul Se prezintă pe Sine îm- 
preună-binevoind şi consimţind cu Tatăl în orice hotărâre I-ar conveni Aces¬ 
tuia, declarând că nu poate face ceva care nu e după voia Tatălui 504 . Aceasta 
înseamnă: "nu pot face de la Mine însumi". E ca şi cum, dacă ar zice că nu 
poate săvârşi păcatul, nimeni, judecând drept, nu Dar acuza de slăbiciune, ci 
ca expunând mai degrabă însuşirea vrednică de preţuire şi demnă de Dum¬ 
nezeu a firii proprii, prin care arată că e neschimbat şi nealterat Astfel, când 
mărturiseşte că nu poate face de la Sine nimic, ne vom uimi mai degrabă, 
văzând în aceasta rodul neschimbat al firii neschimbate, şi nu vom înţelege 
în mod necuvenit declaraţia că "nu poate", ca pe un semn al slăbiciunii. 
Acestea fie spuse iarăşi potrivit cu înţelesul celor dinainte. 

Dar să cerceteze iubitorul de învăţătură cele şi mai bune. Şi nu vom 
obosi să tâlcuim şi altfel spusa de mai sus, supunând puţin cercetării raţiunea 
hotarelor Dumnezeirii şi a înălţimii mai presus de toate a Unuia-Născutului. 
Iar fiindcă Fiul S-a făcut şi om şi a vieţuit ca om, ne vom muta cercetarea şi la 
iconomia cu trupul, arătând înrudirea şi unirea celor următoare cu cele 
expuse înainte. 

Deci a mărturisit clar că şi cei din morminte vor auzi glasul Lui şi vor ieşi 
la judecată. Iar deoarece Cuvântul a sfârşit cu declaraţia că va judeca lumea, 
nu făgăduieşte că va fi Judecătorul drept numai în timpul când va avea loc 
învierea morţilor, ci afirmă că judecă drept şi faptele din viaţa aceasta. Iar ce 
se judecă şi la ce se referă cuvântul, auzi acum. Sa născut pentru noi din 
femeie. Căci, cum zice Pavel: "Nu ia sămânţa îngerilor, ci a lui Avraam. De 
aceea trebuia să Se asemene întru toate cu fraţii Săi" (Evr. 2, 16-17). Iar 
deoarece S-a făcut om, Sa făcut şi în chipul de rob, şi sub Lege Dătătorul 
Legii ca Dumnezeu şi Domn (Filip. 2,7; Gal. 4,4). Deci vorbeşte când ca sub 
Lege, când iarăşi ca mai presus de Lege şi are în amândouă puterea ire¬ 
proşabilă sau fără vreo lipsă 505 . 


504. Neputinţa Fiului de-a nu face ceea ce nu vede pe Tatăl făcând, în care se implică acor¬ 
dul judecăţii Lui cu cea a Tatălui, arată că în aceasta nu e numai o necesitate dorită de 
Amândoi, ca o lege a fiinţei celei una, ci şi un acord voit, din iubire, al Fiului cu Tatăl. Ei nu au 
numai o unitate de fiinţă, ci şi o unitate de voinţă, sau un acord voit Chiar la oameni, copilul 
nu e de acord cu mama numai pentru că e născut de ea, având aceeaşi fire, ci şi pentru că 
voieşte să fie de acord cu ea din iubire. Voinţa nu e făcută de prisos prin unitatea fiinţei. 

505. Vorbeşte şi ca Cel ce este sub Lege, şi ca Cel ce e mai presus de Lege. Dar nu spune 
sau nu face ceva greşit nici ca Cel ce este sub Lege, cum nici nu face ceva contrar ei, ca Cel 
ce e deasupra ei. " Căci n-am venit să stric Legea, ci s-o plinesc" în modul înalt spre care se 
cere. Deci are ca nimeni altul puterea pentru amândouă. E Dumnezeu, dar şi omul deplin al 
aspiraţiei spre desăvârşire. E Dumnezeu cel nesupus nici unei legi, şi omul supus de bună voie 
Legii în mod desăvârşit E Dumnezeu independent de altceva superior, dar şi omul ce Se face 

Iar acum vorbeşte către iudei ca Cel ce păzeşte Legea şi ca om, ca Cel ce 
nu ştie să calce poruncile hotărâte de sus, nici nu suportă să facă ceva din 
voia proprie, care să nu fie de acord cu Legea dumnezeiască. De aceea zice: 
"Nu pot face de la Mine nimic. Precum aud, judec". Mărturisind despre Sine 
că nu poate face ceva de la Sine din ceea ce nu e deplin voit de Lege, şi astfel 
judecă cu dreptate în toate lucrurile precum aude, adică precum porunceşte 
Legea, mustră neascultarea iudeilor şi dă în vileag neînfrânarea purtărilor 
lor 506 . Aceasta o şi dă de înţeles prin declaraţia: "Nu pot face de la Mine", în 
loc de: "Voi, nepăzind şi călcând toate poruncile date vouă, aţi îndrăznit fără 
teamă de pericol să faceţi toate de la voi înşivă şi vă siliţi să nu urmaţi celor 
poruncite de Dumnezeu. Căci daţi ca învăţătură poruncile oamenilor şi defi¬ 
niţi ca Lege voia voastră". Dar care este modul în care a dovedit aceasta şi 
cum Se prezintă pe Sine ca Cel ce judecă în chip drept, iar pe aceia, nicide¬ 
cum, ca atare, se va spune în cele următoare. întrucât a vindecat pe slăbănog 
şi a miluit sâmbăta pe un chinuit ani mulţi de boală, a rostit judecata cea bună 
şi dreaptă în privinţa Lui. Căci trebuia să miluiască şi sâmbăta pe cel ce zăcea 
şi nu trebuia să Se reţină de la milă de teama de-a nu se face de ruşine în pri¬ 
vinţa sâmbetei în faţa celor ce goleau de conţinut evlavia din cursul ei. Deci, 
precum sâmbăta lucrează şi Tatăl pentru creaturi, şi totdeauna prin Fiul, aşa 
face şi Fiul. Căci n-a socotit că trebuie ca sâmbăta să lipsească de milă pe cel 
ce are nevoie de ea, de dragul sâmbetei, o dată ce ştia că Fiul Omului este 
Domn al ei. Căci nu omul s-a făcut pentru sâmbătă, ci sâmbăta, pentru om 507 . 


de bună voie dependent Sieşi ca lui Dumnezeu, forul suprem. Ca om desăvârşit Se supune 
Sieşi şi deci şi Tatălui. Ca Dumnezeu îşi cere Sieşi ca om supunerea faţă de Dumnezeu. E 
Stăpânul suprem, şi robul de bună voie şi desăvârşit Ni Se dă ca pildă de rob desăvârşit al lui 
Dumnezeu, pe Care îl simţim unit cu noi şi, prin aceasta, ca Unul ce ne-a făcut liberi prin 
iubirea prin care Se află unit cu noi. 

506. E un alt înţeles al cuvintelor "Precum aud, judec". O dată făcut om, Hristos Se 
supune Legii, ca voii lui Dumnezeu. Judecă în toate precum aude de la Dumnezeu prin Legea 
dată de El. Prin aceasta mustră pe iudei, care nu lucrau conform înţelesului adevărat al celor 
poruncite de Lege. Iar judecata lui Hristos, conform înţelesului adevărat al Legii, însemna 
totodată a Se vedea pe Sine cum îl prevedea Legea, deci ca Fiul lui Dumnezeu cel întrupat 
însemna a Se pune pe Sine ca om în acord cu Sine ca Dumnezeu. 

507. Hristos a declarat că judecă cum îl aude pe Tatăl, adică cum îl aude vorbind în Lege. 
Prin aceasta îi învinuieşte pe iudei că ei nu judecă cum îl aud pe Dumnezeu vorbind în Lege. 

Chiar făcut Fiu al Omului, sau om, Fiul lui Dumnezeu este Domn al sâmbetei, o dată ce 
sâmbăta s-a făcut pentru om, şi nu omul pentru sâmbătă. Deci cu atât mai mult S-a arătat supus 
ei când a descoperit în Sine valoarea uluitoare a omului prin faptul că însuşi Fiul lui Dumnezeu 
S-a făcut om. Dacă Dumnezeu însuşi S-a făcut om, nu e omul mai presus de tot ce-1 ţine de 
lume? Nu este el la înălţimea lui Dumnezeu faţă de toate? Dar, împlinind voia lui Dumnezeu, 
omul e mai sus ca toate, împlinind cu deosebire porunca iubirii, prin care lucrează asemenea 
lui Dumnezeu, Care niciodată nu Se opreşte din jucrarea iubirii. 

Deci judecata Mântuitorului în acestea este dreaptă şi bună, nu pentru 
că a împiedicat din pricina sâmbetei iubirea de oameni faţă de cel ce zăcea, ci 
pentru că sâmbăta a făcut ceea ce ştia că are de făcut ca Dumnezeu (căci 
legea dumnezeiască este izvorul bunătăţii). Iar judecata celor ce s-au supărat 
pe El din pricina sâmbetei, şi de aceea căutau să omoare pe Cel ce n-a făcut 
nimic nedrept, cum nu va fi foarte contrară legilor dumnezeieşti, căci s-a 
scris: "Nu vei omorî pe cel nevinovat şi drept" (leş. 23, 7), odată ce judecata 
lor provine mai degrabă din cruzime decât din Sfintele Scripturi? Primeşte 
deci pe Iisus, Care zice cu hotărâre despre acestea către cei ce se indignau 
de faptele bune ale Lui şi respingeau judecăţile Lui evlavioase, stăruind 
numai în ale lor şi socotind ca lege ceea ce le plăcea lor, deşi aceasta era con¬ 
trar Legii: "Nu pot să fac de la Mine nimic", în loc de: Toate le fac potrivit 
Legii stabilite prin Moise, nesuferind să fac nimic de la Mine, ci: "precum 
aud, judec". Căci ce voieşte Legea? "Să nu iei seama în judecată la părerea ta, 
că e judecata lui Dumnezeu" (Deut 16,19). De ce vă mâniaţi pe Mine pentru 
că sâmbăta am făcut sănătos un om întreg, o dată ce nu condamnaţi pe 
Moise, care a poruncit să tăiaţi împrejur pruncii şi sâmbăta? "Nu judecaţi 
după faţă, ci judecaţi judecată dreaptă" (Deut 1, 16; In 7, 24). Dacă omul se 
taie împrejur sâmbăta, ca să nu se nesocotească Legea lui Moise, de ce vă 
supăraţi fără minte văzând vindecat sâmbăta un om întreg? Deci, Eu am jude¬ 
cat drept dar voi, nu. Căci toate le faceţi de la voi. "Eu nu pot să fac de la Mine 
nimic; precum aud, judec, şi judecata Mea este dreaptă. Căci nu caut voia 
Mea, ca voi, ci voia Tatălui care M-a trimis" 508 . Iar care e modul trimiterii Lui 
şi motivul pentru care a fost trimis, fiindcă am spus-o pe larg înainte, n-o vom 
mai spune acum. Dar e de folos să observăm că numeşte Lege voia lui 
Dumnezeu şi Tatăl. 

"Dacă mărturisesc Eu despre Mine, judecata Mea 
nu este adevărată. Altul este care mărturiseşte despre Mine 
şi ştiu că adevărată este mărturia 
pe care o mărturiseşte despre Mine” (In 5, 31-32) 

Prea înţeleptul Solomon, culegând cele prin care cineva e vrednic de 
laudă şi arătându-le celor dornici să le înveţe, zice: "E drept cel ce se învi- 

508. Hristos declară că nu poate să nu facă voia Tatălui, pentru că poate judeca mai bine 
care este această voie decât iudeii şi oamenii obişnuiţi, o dată ce a fost trimis de Tatăl în mod 
special, cum n-au fost trimişi ei. El vine chiar de la El, ca Fiul Lui făcut om. El ştie mai bine ca 
ei care este voia Tatălui, căci "aude" pe Tatăl, căci, fiind de o fiinţă cu El, îl aude vorbind în El, 
cum nu-L aud ei. Hristos afirmă aici atât deofiinţimea Sa cu Tatăl, cât şi deosebirea Tatălui ca 
Persoană de El. Dar în faptul că justifică prin aceasta o faptă a Lui prin trup, Se arată şi ca Fiul 
lui Dumnezeu făcut om, trimis şi în această calitate de Tatăl. 

nuieşte pe sine la începutul vorbirii" (Pilde 18, 17); şi iarăşi: "Să te laude 
vecinul, şi nu gura ta; străinul, şi nu buzele tale" (Pilde 27,2). Căci e un lucru 
împovărător şi greu de purtat ascultătorilor să nu voiască vreunul să fie 
lăudat prin glasul altora, ci să-şi atribuie el însuşi, fără ruşine, calităţile bune 
şi excepţionale. Un astfel de cuvânt pe drept nu va fi crezut Căci obişnuim să 
fim traşi ca prin nişte funii naturale şi necesare spre a nu ne atribui nouă 
înşine nimic rău, ci a ne îmbrăca, chiar de nu spunem adevărul, în cele prin 
care arată cineva frumos şi bun. Deci, deoarece Domnul nostru Iisus Hristos 
îşi atribuia judecata dreaptă, spunând pe faţă că nu poate face de la Sine 
nimic, ci îşi face din voia lui Dumnezeu o normă pentru toate cele ce sunt de 
săvârşit -şi, spunând aceasta, S-a făcut pe Sine martor al Său, deci martor 
adevărat, gândindu-Se la vorbăria născocită a fariseilor şi la ceea ce vor spune 
din neştiinţă (căci nu ştiau că este Dumnezeu după fire) le-o ia înainte şi 
zice: Veţi spune, fără îndoială, urmând obiceiul mulţimii şi nepărăsind bă¬ 
nuiala proprie iudeilor: "Tu mărturiseşti despre Tine însuţi; mărturia Ta nu 
este dreaptă". Dar faţă de aceasta, veţi auzi, zice, iarăşi: Suport bârfirea voas¬ 
tră, şi nu Mă supăr nicidecum de vorbele zgomotoase şi de pornirea voastră 
de-a Mă învinui. Admit că aceasta ar putea fi spus cu dreptate de către voi. 
N-aveţi decât să respingeţi cuvintele Mele dacă ar exprima o mărturisire a 
Mea despre Mine. Dar Altul este care mărturiseşte despre Mine 509 . 

Prin aceasta indică pe Dumnezeu şi Tatăl, Care este în cer şi a mărturisit 
în multe feluri că Cel născut din El este cu adevărat de o fiinţă cu El, iar 
mărturia Lui zice că o cunoaşte că este adevărată, arătând că prin aceasta şi 
declaraţia Lui despre Sine e adevărată şi cu totul vrednică de crezare 510 . Căci 


509. Hristos afirmă, pe de o parte, că judecă drept, deci s-ar părea că Se laudă. Dar pe de 
alta, afirmă că judecă drept pentru că face cum aude de la Tatăl, ceea ce arată smerenia Lui, 
dar şi capacitatea de-a auzi pe Tatăl, cum nu-L aud iudeii. Pentru a-Şi confirma atât smerenia, 
cât şi calitatea de Fiu al lui Dumnezeu, chiar în starea întrupată, spune celor ce socoteau că Se 
laudă mărturisind acestea despre El însuşi, despre Sine, că mărturia Lui este dreaptă numai 
pentru că ştie că Altul mărturiseşte despre Sine. Prin aceasta îşi afirmă din nou smerenia şi 
dumnezeirea. Cu cât Se smereşte mai mult, cu atât arată mai mult dumnezeirea Sa, căci e 
Dumnezeu pentru că e Fiul Tatălui. 

510. Hristos întăreşte adevărul celor spuse de El, că face numai cele pe care le aude de 
la Tatăl, dar că numai El le aude, afirmând conştiinţa despre mărturia Tatălui despre Sine, 
odată cu siguranţa că ea, fiind a Tatălui, este adevărată, iar prin aceasta dovedeşte şi că măr¬ 
turia Lui despre Sine ca Fiu al Tatălui e adevărată. Fiul trăieşte în Sine mărturia Tatălui despre 
Sine ca Fiu al Lui, dar prin aceasta El mărturiseşte pe Tatăl ca pe Cel ce spune adevărul, dar 
şi Tatăl, pe Fiul, ca spunând adevărul. în trăirea lui Dumnezeu ca Tată de către Hristos, se 
întâlnesc mărturiile reciproce ale Ambilor despre dumnezeirea Lor. Şi conştiinţa ei e de neclin¬ 
tit, căci în ea este o siguranţă a trăirii de către Cei ce o au ca suprema realitate bipersonală. 

Hristos trăieşte în Sine pe Tatăl ca Cel ce nu depinde de nimeni, ci de El depind toate; şi în 
unire cu Tatăl Se trăieşte şi pe Sine ca Fiul Lui, de o fiinţă cu El, ca Cel care de asemenea nu 
depinde de nimic. Iar cei ce se deschideau Lui prin credinţă trăiau în El şi în Tatăl, văzut prin j 

El, aceeaşi independenţă de toate. 

ca să nu pară că, primind să spună vreo minciună despre Sine, va da celor 
obişnuiţi cu erezia motiv de cugetare duşmănoasă împotriva Lui, dând prilej 
potrivit obişnuinţei lor să nu creadă pe Cel ce-L socotesc că se laudă pe Sine, 
recurge iarăşi, ca Dumnezeu, la demnitatea ce I se cuvine şi spune că cu¬ 
noaşte mărturia Tatălui care este adevărată, învăţând: Mă ştiu pe Mine fiind 
Dumnezeu adevărat, iar pe Tatăl, că nu va spune, răspunzând despre Mine, 
că am ceva prin har. Căci Eu sunt Dumnezeu prin fire, precum şi El, fiind 
Dumnezeu adevărat, M-a confirmat. Deci în aceasta era un pogorământ oare¬ 
care şi o consimţire mai mult ipotetică decât adevărată 511 . Iar prin spusa Lui 
arată că ştie că mărturia Tatălui este vrednică de credinţa cuvenită Tatălui. 
Dar e de notat iarăşi că, după ipostasul propriu, Tatăl este altul decât Fiul, şi 
nu cum a părut unora dintre ereticii lipsiţi de învăţătură că Tatăl şi Fiul sunt 
unul singur 512 . 

"Voi aţi trimis la Io an şi el a mărturisit adevărul” (In 5, 33) 

Precum am afirmat adineauri că e un lucru urât şi lipsit de ultima cuvi¬ 
inţă de a se arăta cineva admirator al calităţilor sale superioare, deşi multa vir¬ 
tute trebuie să-l oprească de la minciună, tot aşa, este o absurditate 
asemănătoare cu aceasta ca un oarecare, nechemat să dea mărturie despre 
ceva, să vină din proprie iniţiativă înaintea judecătorilor sau a celor care 
doresc să cerceteze. Acesta apare, nu fără dreptate, ca unul ce nu se grăbeşte 
să spună adevărul, ci, voind să mărturisească plin de zel nu ceea ce e în reali¬ 
tate, declară mai degrabă ceea ce-i convine lui. 

Deci, Domnul nostru Iisus Hristos folosind, ca Dumnezeu, cu măiestrie 
prilejul oferit de farisei, în mod invers, zice: "Voi aţi trimis la Ioan". Adică, nu de 
la sine a dat Botezătorul declaraţia despre Mine 513 . Nu i se poate obiecta aceas¬ 
ta. Ci a dat o mărturie liberă. Voi aţi trimis la el să-l întrebe, şi el a dat mărturia 
Adevărului. Căci, întrebat de cei care au fost trimişi la el dacă el este Hristosul, 


511. în faptul că dă fariseilor impresia că ceea ce spune despre Sine are nevoie de con¬ 
firmarea unui alt martor, adică a Tatălui, ca şi când mărturia Lui despre Sine n-ar fi suficientă, 
este un pogorământ şi un fel de concesie. 

512. Prin spusa lui Hristos că nu poate face de la Sine nimic, ci, precum aude, judecă, se 
afirmă nu numai unitatea de fiinţă a Lui cu Tatăl, ci şi deosebirea Lui ca ipostas, sau ca 
Persoană, de Tatăl. Chiar dacă Fiul aude pe Tatăl grăind în Sine, îl aude ca pe o altă Persoană. 
Altfel n-ar trebui să spună că "nu poate face de la El nimic", şi "precum aude, judecă". Nu poate 
auzi cineva de la sine, ci de la altul. în aceeaşi fiinţă sunt mai multe persoane, ce-şi vorbesc şi-şi 
comunică unele altora gândurile, iubirea, ajutorul. în fiinţa însăşi e implicat un caracter dialogic, 
interpersonal. 

513. N-a dat din proprie iniţiativă declaraţia clarâ că El este Hristosul, ci a spus de câteva 
ori că după el vine Cel ce e mai mare ca el, Căruia el îi pregăteşte calea. 

a mărturisit şi n-a tăgăduit adevărul: Nu eu sunt Hristosul, ci eu sunt trimis 
înaintea Lui. Deci a dat mărturie Adevărului. Căci Adevărul este Hristos 514 . 

"Dar Eu nu de la om iau mărturia, ci spun acestea 
ca voi să vă mântuiţi " (In 5, 34) 

Nu socoteşte ca nefolositoare mărturia lui Ioan, nici nu declară ca fără 
valoare pe acest martor al Adevărului. Căci, în acest caz, ar apărea lucrând în 
mod absurd împotriva Lui însuşi, cerându-le să creadă fără rost în cel pe care 
l-a trimis la ei ca să strige: "Gătiţi calea Domnului, drepte faceţi cărările 
Dumnezeului nostru" (Mt 3, 3). Dar, luptând cu neascultarea nemăsurată a 
iudeilor, urcă spre cele mai mari şi mai de preţ, declarând că nu primeşte în 
mod necesar mărturia despre Sine de la om, ci mai degrabă de la puterea 
cuvenită Celui ce este Dumnezeu după fire şi-Şi ia o dovadă mai strălucită de 
la semnele dumnezeieşti ale Celui ce depăşeşte toate 515 . Căci glasul omului 
l-ar putea respinge cineva, ca nefiind adevărat în ceea ce spune, chiar dacă cel 
ce o spune aceasta ar fi aşezat în rândul sfinţilor. E ceea ce, neobosind să facă, 
unii au refuzat cuvintele Proorocilor, zicând: "Ne spuneţi altele, prin grăirea 
voastră, ne vestiţi altă rătăcire". Pe lângă acestea, unii au şi plecat din 
Ierusalim, sau din ţara iudeilor, în Egipt (cum au făcut Azaria, fiul lui Hoşaia, 
şi Ioan, fiul lui Carea, şi toţi oamenii mândri, precum s-a scris -Ier. 43, 2), 
neascultând de proorociile lui Ieremia şi zicând: "Minţi, nu te-a trimis pe tine 
Domnul la noi să ne spui: Nu intraţi în Egipt" (ibid.). 

Dar dovedirea prin minciuni, în ce mod ar putea fi respinsă? Iar mărturi¬ 
ile date prin puterile superioare ale lui Dumnezeu şi Tatăl, în ce fel ar mai da 
celor iubitori de învinuire putere de a le refuza? Astfel Nicodim (care era unul 
dintre învăţătorii cu putere de convingere ai lor) a socotit cu neputinţă de 
respins mărturia prin minuni, zicând: "Rabi, ştim că ai venit de la Dumnezeu 
învăţător. Căci nimeni nu poate face semnele acestea pe care le faci Tu dacă 
nu este Dumnezeu cu el" (In 3, 2). Deci, deoarece nici Sfântul Botezător n-a 
învins reaua pornire a iudeilor şi deci n-au crezut nici lui, care a dat mărturie 
despre Sine, Mântuitorul a zis: "A mărturisit adevărul" fericitul Botezător, 
întrebat de voi. Dar deoarece voi nu socotiţi nimic de nerespins şi pentru că, 


514. Pe de o parte Botezătorul a mărturisit adevărul spunând cine este cu adevărat 
Hristosul, pe de alta, La arătat pe Hristos ca Adevărul prin excelenţă. Căci prin Dumnezeu- 
Cuvântul au venit toate la existenţă şi în El sunt raţiunile tuturor. 

515. Repetăm ce am spus la nota 510: Hristos îşi ia mărturia despre Sine ca Fiul lui 
Dumnezeu Cel întrupat nu atât de la un om, care este dependent de toate, sau ar trăi El ca 
Dumnezeu-Cuvântul dependent de mărturia lui, cât de la Tatăl, experiat în El ca Cel ce este 
independent de toate şi le depăşeşte pe toate ca Tatăl, în unire cu Care şi El are experienţa Sa 
ca independent de toate şi ca Cel de Care depind toate şi Care le depăşeşte pe toate. 

şi cu riscul oricărei primejdii, din toate faceţi prilej de bârfeală, aţi respins, 
cum era de aşteptat, şi mărturia lui. Dar fiindcă şi acest lucru vi se pare că e 
drept, vreau să fiu de acord cu voi, neprimind pentru voi nici Eu cuvântul lui 
şi nebizuindu-Mă împreună cu voi pe mărturia lui. Căci am mărturia Tatălui. 
Dar, învăţându-i iarăşi că acest cuvânt are în sine un posibil acord, adaugă: 
"Iar aceasta o spun ca să vă mântuiţi", în loc de: "V-am spus vouă aceste 
cuvinte, ca să înţelegeţi că nu primiţi adevărul de la om, ca o posibilitate ca 
voi să vă mântuiţi în orice mod" 516 . Şi aici se va opri a doua carte a noastră. 


516. Hristos nu ţine numaidecât ca fariseii să creadă în mărturia lui Ioan că El este 
Hristosul. Dar lasă această posibilitate, pentru că nu vrea să-i piardă printr-un aspru dezacord 
cu ei. Ba chiar le spune că nici pentru El mărturia lui Ioan nu e absolut necesară. El are pen¬ 
tru Sine o altă mărturie, nesfârşit mai puternică, pentru că este interioară, o are adică în Sine 
de la Tatăl Său. Chiar dacă nu Dar recunoaşte cineva ca Dumnezeu pe baza altor mărturii. El 
e sigur că e Dumnezeu pe baza mărturiei de la Tatăl, şi această siguranţă iradiază ca o putere 
şi în cei ce îl aud vorbind. Hristos vrea deci ca, şi prin refuzul lor de-a crede în mărturia lui 
Ioan, despre Sine, ei să vadă câtă forţă superioară are siguranţa Lui despre Sine, datorită 
mărturiei Tatălui, experiată de El în interior, şi aşa să le dea o şi mai puternică bază pentru 
credinţa în El, şi aceasta pentru mântuirea lor. în alţi termeni, Hristos le spune: De vreţi să 
credeţi în mărturia lui Ioan despre Mine, e bine, şi prin aceasta vă mântuiţi. Dar şi dacă nu 
credeţi în mărturia lui puteţi să vă mântuiţi şi mai sigur crezând mărturia Mea despre Mine, 
care are în ea o şi mai mare putere de convingere, fiind expresia experienţei Mele interioare 
că sunt Fiul lui Dumnezeu. în oricare din aceste două feluri vă puteţi mântui. Dar desigur e 
preferabil ca omul să se deschidă experienţei Celui din Care iradiază convingerea că este 
Dumnezeu, pe baza experienţei neatârnării Sale de nimic şi a atârnării tuturor de El. E şi azi 
bine să credem celor ce îl mărturisesc pe Hristos ca Dumnezeu, dar e şi mai bine când 
experiem noi înşine, iradiind din cuvintele lui Hristos, convingerea neatârnării Sale de nimic, 
după ce am ajuns la convingerea că trebuie să fie o astfel de existenţă. 







CARTEA A TREIA 

CAPITOLELE ACESTEI CĂRŢI: 



i 


1. Cercetare exactă pentru ce a 
spus Hristos că fericitul Botezător nu e 
numai făclie, ci şi făclie care arde şi 
luminează, zicând: "Acela era făclia care 
arde". 

2. Fiul este chipul lui Dumnezeu şi 
Tatăl. în acest capitol sunt certaţi şi 
iudeii, pentru că nu primesc cele spuse 
în ghicitură prin Moise. Se face aceasta 
pe temeiul spusei: "Nici glasul lui nu l-aţi 
auzit ", şi cele următoare. 

3. Moise a prevestit venirea Mântui¬ 
torului. Din Deuteronom despre Hristos. 

4. Multele mutări ale lui Hristos de 
la Ierusalim indică mutarea viitoare la 


neamuri a harului. în acest capitol se 
vorbeşte şi despre cele cinci pâini de orz 
şi despre cei cinci peşti, pornind de la 
spusa: "Şi după acestea a plecat Bsus 
dincolo de marea Tiberiadei". 

5. Unul-Născut este pecetea iposta¬ 
sului lui Dumnezeu-Tatăl şi nu este sau 
nu se înţelege altul decât El ca pecete. 
Pe temeiul spusei: Te care Fiul Omului 
o va da vouă" şi cele următoare. 

6. Despre mană, că era chipul ve¬ 
nirii lui Hristos şi a darurilor Lui duhov¬ 
niceşti, pornind de la spusa: '! Amin, 
amin zic vouă, nu Moise v-a dat vouă 
pâinea din cer". 


CAPITOLUL 1 

CERCETARE EXACTĂ PENTRU CE A SPUS HRISTOS 
CĂ FERICITUL BOTEZĂTOR ESTE NU NUMAI FĂCLIE, 

CI ŞI FĂCLIE CARE ARDE 

Am oprit condeiul pentru a doua carte, după ce am traversat marea largă 
şi adâncă a înţelesurilor, dar nu socotim că am coborât în port, ajunşi la 
sfârşit, atingând uscatul cu barca, şi iată că vedem începutul altei mări, sau 
drumul spre cele următoare, pe care iarăşi trebuie să-l parcurgem cu toate 
silinţa o dată ce însuşi scopul lucrării noastre ne cheamă la aceasta, şi nu mai 
puţin cuvântul: "Slăvit este cel ce dă bune osteneli" (înţel. 3, 15). Vino, deci, 
să ne urcăm iarăşi în cugetările bunei îndrăzneli, cerând Bunului şi Iubi¬ 
torului de oameni Dumnezeu să ne călăuzească. Şi, desfăşurând ca pe o 
pânză lărgimea înţelegerii şi luând în piept harul Duhului, ca pe un vânt ce 
suflă din proră, să alergăm spre cercetarea adâncă. Căci Hristos este Cel ce 
ne arată drumul pe mare şi ne arată şi cărarea pe ape. Deci s-a sfârşit a doua 
carte a noastră cu cuvântul: "Eu nu primesc mărturia de la oameni, ci le-am 
spus acestea, ca să vă mântuiţi" (In 5, 34). Să o începem deci pe a treia, dând 
pe rând cele următoare spuse de Hristos despre Sfântul Botezător. 

"Acela era făclia care arde şi luminează. Iar voi aţi voit 
să vă veseliţi o clipă în lumina lui" (In 5, 35) 

Compară cu o făclie pe Sfântul Botezător, căruia îi era îngăduit să fie 
aceasta după măsura omului, luminând de mai înainte venirea, dar nefolosin- 
du-se de lumina proprie. Căci nu e în făclie o lumină proprie, ci îi este venită 
şi dobândită din afară. Aşa vei vedea şi în Sfinţi luminarea venită de la Hristos 
în Duh 517 . De aceea, cugetând şi lucrând, mărturisesc foarte recunoscători 
prin glasul lor: "Din plinătatea Lui noi toţi am luat" (In 1, 16). Căci Unul- 
Născut este lumina prin fire, ca Cel ce străluceşte din Lumină, adică din fiinţa 
Tatălui. Iar creatura participă la ea 518 . Şi tot cel ce îşi are dobândită puterea 
de-a raţiona şi cugeta este ca un vas ce se poate umple de lumina dum¬ 
nezeiască, vas foarte bine alcătuit de Dumnezeu, Care toate le face cu 
măiestrie. Deci fericitul Botezător este făclie în sensul redat mai înainte. 

Iar spunând-o aceasta Mântuitorul cu bun folos, îi cheamă pe fariseii fără 
minte să-şi amintească de cuvântul lui Dumnezeu şi Tatăl, Care zice despre 
El: "Am pregătit o făclie Hristosului Meu" (Ps. 131, 17). Deci în mod foarte 
folositor şi necesar Hristos adaugă acestea la cele spuse. Căci, deoarece voia 
să ia iudeilor orice motiv de neascultare şi să-i aducă în orice mod la trebuinţa 
de-a crede în El, a socotit să consimtă cu ei în neprimirea mărturiei despre 
El, zicând: "Eu nu primesc mărturia de la el". Aceasta ca să nu socotească 
aceia că Domnul aşteaptă de la Înainte-Mergătorul o mărturie, prin care S-ar 
arăta El însuşi afirmând aceasta despre Sine, ci Se arată mărturisit de glasul 
Tatălui. Căci socotea că trebuie să dezaprobe mai mult neruşinarea faţă de 


517. Hristos are lumina în Sine de la Sine. Sau este El însuşi lumina. Căci are plinătatea 
infinită şi eternă a vieţii şi a fericirii. Iar dintre oameni, numai cei ce cred în El se împărtăşesc 
de la El de sensul vieţii, sau de veşnicie şi de o înţelegere şi fericire în continuă creştere. Sfinţii 
se împărtăşesc mai mult de lumina lui Hristos, de fericirea comuniunii cu El. Intre aceştia este 
şi Ioan Botezătorul. 

518. Hristos nu câştigă şi nu cere sensul vieţii în dependenţă de altul, cum se întâmplă cu 
omul. Când acesta nu se recunoaşte dependent de o Existenţă personală, Care nu e depen¬ 
denţă de nimic, nu vede nici un sens în viaţa lui. Dar El, deşi străluceşte din Tatăl, străluceşte 
de aceeaşi lumină de care străluceşte şi Tatăl, adică nepotrivită din altă fiinţă. Fiinţa Lor 
comună, care nu e creată, deci nu e de la nimeni, este lumina în sine, care străluceşte în toate 
cele trei ipostasuri. în însăşi comuniunea Lor desăvârşită au toată lumina, au tot sensul vieţii, 
neavând nevoie pentru sensul existenţei Lor de o existenţă superioară. Şi trebuie să fie unde¬ 
va o astfel de existenţă, cu sensul desăvârşirii în Sine. Altfel, toate ar fi relative şi inexplicabile. 
Cu câtă autoritate declară Hristos pe Botezătorul numai făclie, care luminează o clipă, iar pe 
Sine se declară "Lumina lumii"! 

Dumnezeu a celor ce I se opuneau şi luptau cu Dumnezeu atât de deschis, 
încât se împotriveau cu îndrăzneală înseşi cuvintelor lui Dumnezeu şi Tatăl 519 . 

"Era deci acela făclia de care voi v-aţi veselit o clipă în lumina lui". Căci 
trebuia nu numai să-i arate abătuţi cu uşurinţă de la ceea ce se cuvenea, şi 
pentru multa lipsă de evlavie în purtări să-i dovedească pe farisei străini de 
voinţa de-a crede, ci şi să-i condamne ca fiind plini de nesimţire în ale 
credinţei şi neobişnuiţi deloc cu dorinţa celor bune, ci mai degrabă scârbiţi 
de ele şi, ca pe unii ce, lăudând numai prin cuvinte pe cei socotiţi evlavioşi, 
nu se ruşinează să treacă îndată la o pornire contrară. Căci aceasta socotesc 
că înseamnă "să se veselească o clipă în lumina lui" 520 . După ce am expus 
modul obişnuit şi familiar celor mulţi al explicării textului de faţă, vom 
înfăţişa după puterea noastră înţelesul lui. Iar deoarece cuvântul Mântui¬ 
torului se arată ducându-ne la alte sensuri şi ne sileşte să atingem înţelesuri 
mai subţiri, indicând nu numai că Ioan era făclie, ci şi că arde şi luminează, 
socotim că e necesar să ne apropiem cu mai multă subtilitate de conţinutul 
celor spuse, ca să sesizăm frumuseţea adevărului. Dar însăşi spusa aceasta 
ne va duce în miezul lui. "Acela era făclie", zice. I-a ajuns doar aceasta pentru 
a ne arăta minunea Sfântului Botezător, în aşa fel încât să priceapă şi 
ascultătorii sensul proorociei despre el, care spune: "Am pregătit făclie 
Hristosului Meu". Iar fiindcă, după ce spune "făclie", adaugă: "care arde şi 
luminează", e vădit că îndreaptă pe ascultător nu numai spre glasul Prooro¬ 
cului, ci şi spre tipul Legii care, ca o umbră şi ca un chip, reprezenta torţa pe 
care a pregătit-o să meargă înaintea Stăpânului Hristos, mărturisindu-L pe 
El 521 . Şi ei au admirat la început pe Sfântul Botezător ca iubitor de Dum¬ 
nezeu, dar după ce l-au admirat, minunându-se, iarăşi l-au înjurat, nerăbdând 
ca el să spună: "Gătiţi calea Domnului, drepte faceţi cărările Dumnezeului 
nostru" (Is. 40, 3). Căci aceasta se descoperă făcând ei din neascultare. Prin 
aceasta mustră totodată pe păruţii învăţaţi farisei, care se ocupau cu Legea 
mozaică, dar erau lipsiţi de învăţătură şi mai degrabă păreau, decât erau, 
înţelepţi şi învăţaţi în ale Legii. Acesta e tot scopul cuvântului. 


519. Hristos nu voia să dea impresia că sileşte pe Botezătorul, prin puterea ce o arată şi 
de care aflase şi Botezătorul ca să mărturisească dumnezeirea Lui, ci voia să-i facă pe adver¬ 
sari să le fie ruşine să respingă însăşi mărturia Tatălui despre El, de care El îi asigura. 

520. De lumina Botezătorului se veseleau fariseii numai o clipă, apoi îl criticau. N-avea 
puterea să-i scoată pentru totdeauna din falsitatea lor, cum are Hristos puterea să schimbe în 
bine pentru totdeauna pe cei ce cred în El. 

521. Sf. Ioan Botezătorul, ca şi Legea lui Moise şi toţi Proorocii, era şi el o torţă care arăta 
pe Hristos, Care va veni. Dumnezeu S-a folosit şi de istoria anterioară ca de o torţă, sau ca de 
un mediu în care ardea torţa care arăta venirea viitoare a Fiului Său. Dar cărturarii evreilor, 
nefolosindu-se de această torţă pentru a recunoaşte pe Hristos, ca Cel spre Care îi conducea 
ea, torţa le-a devenit motiv de osândire, cum se spune în continuare. 

Dar socotesc neîndoielnic, referindu-mă la acest cuvânt dumnezeiesc, că 
trebuie arătat că fericitul Botezător e nu numai ca o făclie, ci şi ca o făclie ce 
arde şi luminează. Când Dumnezeu a stabilit cele privitoare la sfântul cort, 
după ce-a dat cele zece rânduieli pentru locul din afara catapetesmei, a zis 
către sfântul descoperitor Moise: "Porunceşte Mor lui Israel să aducă la tine 
untdelemn de măsline, curat şi limpede, să ardă spre luminare, ca să ardă 
făclia pururea în cortul mărturiei, în afara catapetesmei, ca testament O vor 
aprinde pe ea Aaron şi M lui de seara până dimineaţa înaintea Domnului, 
lege veşnică în generaţiile voastre, pentru M lui Israel. Şi tu să aduci la tine 
însuţi pe Aaron, fratele tău, din M lui Israel, să-mi preoţească Mie" (Lev. 24, 
2-3, 9). Acesta e cuvântul dumnezeiesc. 

Şi acum să trecem la lămurirea lui. Untdelemnul strecurat şi curat arată 
firea preacurată şi netulburată a Sfântului Duh, Care, pătrunzând în noi ca 
untdelemn, ne hrăneşte în mod neînţeles şi susţine şi face să crească lumi¬ 
narea în suflet, ca într-o candelă ce arde. Aşa credem că hrăneşte şi pe dum¬ 
nezeiescul Botezător, ca pe o lumină a mărturiei despre Mântuitorul, nepri¬ 
mind din altă parte puterea de-a lumina decât din untdelemnul spiritual, care 
poate aprinde şi susţine în noi lumina dumnezeiască 522 . Aceasta o spune şi 
Mântuitorul, zicând ca printr-o ghicitură: "Foc am venit să arunc pe pământ 
şi cât aş vrea să fie acum aprins!" (Lc. 12, 49). 

Deci fericitul Botezător e făclia ce arde şi luminează neîntrerupt, ca un 
chip în cortul mărturiei. Şi arderea ei în cortul mărturiei înseamnă că lumi¬ 
narea lui (a Botezătorului) este primită şi în Biserici şi nu va fi în afara sfintei 
şi dumnezeieştii curţi a Mântuitorului. Iar faptul că făclia se arată în afara 
catapetesmei vădeşte că aduce o luminare mai simplă şi introducătoare. De 
aceea zice: "Pocăiţi-vă, că s-a apropiat împărăţia cerurilor" (ML 3, 2). Dar nu 
arată nimic din cele ascunse înlăuntrul catapetesmei, adică al tainelor Mân¬ 
tuitorului nostru. Căci nu boteza spre împărtăşirea de Sfântul Duh, precum 


522. Duhul Sfânt lucra şi în Vechiul Testament prin slujitorii Legii şi prin Prooroci, dar 
lucra ca Unul care "lumina pe aceia să vestească venirea Fiului lui Dumnezeu în trup". 
Susţinea lumina în ei ca Unul ce iradia din Fiul lui Dumnezeu, încă neîntrupat, dar prevăzând 
viitoarea Lui întrupare. Botezătorul era o candelă în care, turnându-se Duhul Sfânt ca Duh al 
proorociei, lumina calea spre Hristos. Când va veni Fiul lui Dumnezeu în trup, totul se va 
umple de lumina Lui, ca ziua, încât nu va mai fi nevoie de o candelă care prevesteşte lumina 
zilei. Că Fiul lui Dumnezeu avea intenţia de-a veni ca lumină şi ca focul însuşi pe pământ, o 
spune în cuvântul dat în rândurile de mai jos. Remarcăm considerarea untdelemnului ca un 
chip al Duhului Sfânt. Căci untdelemnul înlătură rigiditatea spirituală, egoistă, neînţelegă¬ 
toare, care e un semn al morţii, al lipsei de viaţă iubitoare, al lipsei de căldură. Mai observăm 
că am tradus uneori termenul grec "lihnos" prin făclie, cum e în traducerea românească, alte¬ 
ori prin "candelă", căci numai candela are nevoie de untdelemn. 

nici luminarea de la el nu introducea în cele din lăuntrul catapetesmei 523 . 
Căci era în afara cortului, câtă vreme cortul "mai stătea în picioare", cum zice 
Pavel 524 . Iar deoarece zice că "o vor aprinde pe ea Aaron şi fiii lui şi va arde 
seara şi dimineaţa înaintea Domnului, lege veşnică în generaţiile viitoare", 
socotesc că acest lucru trebuie înţeles astfel: Aaron şi fiii lui indică pe cei ce 
slujesc în biserici în timpul lor, adică pe învăţători şi pe liturghisitorii la sfin¬ 
tele altare. Acestora li se porunceşte să păstreze făclia spirituală, adică pe 
Ioan, într-o luminare neîncetată. Aceasta înseamnă şi: "o vor ţine aprinsă de 
seara până dimineaţa". Căci tot timpul în care a trebuit să lumineze lumina 
făcliei este una cu lungimea nopţii, care înseamnă măsura veacului de faţă. 
Căci prin lumină înţelegem veacul viitor, iar făclia e ţinută aprinsă, ca să fie 
celor ce cred în Hristos o torţă conducătoare spre El 525 . Şi că făclia este 
adevărată, arătând acestea despre Hristos, mărturiseşte corul preoţilor din 
cursul timpului. Iar pentru ca Dumnezeu să te înveţe că prin această lumină 
se preînchipuie Mântuitorul prevestit, îndată adaugă vorbirea despre ale¬ 
gerea preoţilor. Iar de vei înainta în citirea întregului capitol din Levitic, vei 
ajunge, precum socotesc, fără greutate la acest înţeles. Astfel, la sfârşitul 
descrierii cortului, se prezintă porunca despre candelă şi după aceea nu¬ 
mirea şi ungerea preoţilor. Căci la sfârşitul Legii şi al Proorocilor, a luminat 
glasul Înainte-Mergătorului, care striga în pustie, precum s-a scris: "Gătiţi 
calea Domnului, drepte faceţi cărările Dumnezeului nostru", după care s-a 
arătat îndată hirotonia Sfinţilor Apostoli prin Hristos. Căci Domnul a ales pe 
cei doisprezece, pe care i-a numit şi Apostoli 526 . încetând în aceştia vederea 


523. Catapeteasma s-a menţinut şi în biserica creştină ortodoxă, ca semn al tainei 
nedeplin cuprinse a lui Hristos. Dar uşile ei deschizându-se în câteva rânduri, ca să iradieze 
lumina din altar şi ca să se împărtăşească credincioşii cu Hristos, ne arată că Hristos nu ne 
rămâne cu totul neapropiat, ca în Vechiul Testament 

524. Câtă vreme cortul mai rămânea, Fiul lui Dumnezeu nu Se arătase în trup, sau nu 
făcuse legătura deplină între pământ şi cer, cu intrarea Lui prin jertfă şi înviere, ca om şi în 
numele oamenilor, la Tatăl. Dar pentru noi, care încă n-am înviat (cu trupul), Hristos mai rămâne 
întrucâtva şi catapeteasma între noi şi cer, ca semn al nedeplinei uniri a noastre cu Hristos cel 
înviat şi cu Tatăl. Ne vin lumini de la Hristos cel înviat şi de la Tatăl şi ne împărtăşim de Hristos 
cel înviat, dar încă nu înviem şi noi deplin cât suntem pe pământ Menţinerea catapetesmei şi 
continuarea luminării Botezătorului în faţa ei indică deci timpul de faţă, dinainte de învierea de 
obşte, când vom intra deplin în lumina lui Hristos, cum se spune în rândurile următoare. 

525. Veacul acesta este încă o noapte în care lumina nedeplină a făcliei ne conduce spre 
lumina zilei, sau a veacului viitor, care este Hristos. De aceea, cei din naosul bisericii privesc 
spre altarul de dincolo de catapeteasmă, sau de graniţa veacului acesta, ca spre răsăritul de 
unde vine Soarele Hristos. 

526. Există o paralelă între chipurile din Vechiul Testament şi realităţile din Noul Testa¬ 
ment Acolo, după clădirea cortului, s-a poruncit prin Moise aprinderea candelei şi instituirea 
preoţilor care întreţineau lumina ei. 

prin candelă, să auzim iarăşi glasul lui Hristos, Care zice: "Acela era făclia 
care arde şi luminează. Iar voi aţi voit să vă veseliţi o clipă în lumina lui". 
Ceartă iarăşi deprinderea neştiinţei, greu de condus la ascultare, a fariseilor, 
bolnavi de o nepricepere fără asemănare, care nu puteau înţelege nici cele ce 
li se făgăduise să le cunoască şi care se menţineau cu totul în afară de cu¬ 
noaşterea exactă a Legii, ignorând cu desăvârşire ceea ce Dătătorul Legii 
prefigurase în chipuri 527 . Căci, spunând: "Acela era candela care arde şi 
luminează", îi ceartă, precum se cuvine, pe cei ce n-au înţeles încă ceea ce 
s-a arătat odinioară ca o umbră în ghiciturile Legii. Iar spunând: "Voi aţi voit 
să vă veseliţi o clipă în lumina lui", îi prezintă iarăşi opunându-se pururea voii 
Sale arătate în hotărârea de sus şi obişnuiţi să se menţină numai în cele ce 
voiesc ei 528 . Căci Dătătorul Legii a poruncit ca făclia să lumineze şi să ardă 
totdeauna, dar voi n-aţi voit, zice, ca ea să lumineze şi să ardă totdeauna, ci 
numai o clipă, adică pentru foarte puţină vreme. Fiindcă, minunându-vă la 
început, aţi stins pentru voi lumina candelei, respingând în chip neraţional pe 
cel trimis de Dumnezeu şi refuzând nu numai voi înşivă să fiţi botezaţi, ci 
împiedicându-1 să boteze şi pe alţii. Căci aţi trimis la el, întrebând: "Pentru ce 
deci botezi?" (In 1, 25), adică: Pentru ce luminezi spre pocăinţă şi spre 
cunoaşterea lui Hristos? 

Aşadar, Mântuitorul îi învinuieşte de rea purtare şi de fărădelegi pe 
cărturarii şi fariseii fără de minte, certându-i cu cuvintele lui Ioan. Aceasta 
înţelegând-o şi spunând-o limpede şi fericitul Luca, osândeşte necuminţenia 
lor, zicând: "Şi tot poporul auzind (se înţelege cuvintele Mântuitorului), 
slăveau pe Dumnezeu, botezându-se cu botezul lui Ioan. Iar fariseii şi învă¬ 
ţătorii Legii au călcat voia lui Dumnezeu faţă de ei, nelăsându-se botezaţi de 
el" (Lc. 7, 29-30). 


Aici, întemeierea Bisericii, apariţia luminii complete a zilei şi preoţii care atrag atenţia 
spre vederea ei. Chipurile, fiind o pregătire a oamenilor pentru lumina înţelegerii şi pentru 
căldura iubirii în Hristos, arată sensul unitar şi progresiv al istoriei, în care lucrează Duhul 
Fiului lui Dumnezeu, pentru a conduce spre unirea umanităţii cu El. 

527. Nevrând să treacă de la chipuri la realitatea prefigurată de ele, fariseii nu cunoşteau 
un progres al lucrării lui Dumnezeu în istorie, şi, rămânând la chipuri ca la ultima realitate, nu 
văd în ele caracterul de chipuri şi, deci, nici un sens în ele. E ceea ce fac toţi cei ce nu recunosc 
pe Fiul lui Dumnezeu venit în istorie ca să desăvârşească umanitatea prin unirea cu ea. 

528. Declarând că fariseii nu s-au veselit decât o clipă de lumina proiectată de Ioan 
Botezătorul asupra Sa, ca Dumnezeu, Hristos îi arată iarăşi ca nevrând permanent să iasă din 
voia lor şi neadmiţându-L pe El ca Fiul lui Dumnezeu cel prezis de Prooroci. Dar Ioan, deşi era 
o candelă care va fi copleşită de Hristos, ca Lumina lumii, îşi are pe de altă parte în mărtu¬ 
risirea lui Hristos, ca Adevărul suprem, adevărul lui. Neadmiţând decât o clipă ca adevărată 
mărturia lui Ioan despre Hristos ca Adevărul suprem, nu-L admit nici pe Hristos. 

"Iar Eu am mărturie mai mare decât a lui Ioan. 

Căci lucrurile pe care Mi le-a dat Tatăl să le săvârşesc, 
înseşi lucrurile acestea mărturisesc despre Mine 
că Tatăl M-a trimis. Şi Tatăl care M-a trimis 
a mărturisit El însuşi despre Mine" (In 5, 36-37) 

Deşi zic că acela era făclie şi e înfăţişat prin scrierile Legii şi prezis prin 
glasul Sfinţilor prooroci că se va arăta cândva ca lumină de mai înainte a 
Luminii adevărate şi vestindu-vă vouă că i se cuvine să pregătească calea 
Domnului Dumnezeu, dar, fiindcă vouă nu vi se arată vrednic de crezare - 
deşi e atât de mare în virtute - datorită nebuniei neînfrânate şi absurde aflate 
în voi, trec la ceea ce e mai mare, faţă de care, precum e firesc, nu veţi spune 
nimic, fiind copleşiţi împotriva voii voastre de însăşi frumuseţea adevărului. 
Căci nu mai sunt mărturisit de cuvintele şi declaraţiile oamenilor, nici nu voi 
socoti că trebuie să adun mărturiile despre Mine din vorbe simple, ci voi 
încredinţa cele despre Mine unor dovezi cu mult mai vrednice de crezare şi 
mai importante şi voi lăsa să lumineze din însăşi mărimea lucrurilor faptul că 
sunt Dumnezeu după fire şi că M-am arătat din Dumnezeu-Tatăl. Dar nu voi 
face nici o nedreptate cuiva, transformând legile Mele (de atunci) în ceea ce 
voiesc şi ridicând din grosimea literei cele spuse celor vechi, în formă de 
ghicitură, la înţelesul lor duhovnicesc 529 . Şi să înţeleagă iarăşi iubitorul de 
învăţătură că Mântuitorul, spunând că e mărturisit prin fapte că este Dum¬ 
nezeu după fire, învaţă limpede că n-ar putea fi în El întocmai puterea şi 
lucrarea cuvenite lui Dumnezeu dacă n-ar fi El însuşi Dumnezeu după fire 530 . 
Căci socotesc că nu e mărturisit prin fapte în alt mod decât în modul acesta. 


529. Hristos declară că are dovada despre dumnezeirea Sa nu atât din mărturia oame¬ 
nilor, ci din mărturia faptelor Lui minunate, a căror putere o are de la Dumnezeu-Tatăl. însă 
nu dispreţuieşte nici mărturia dată despre El de Legea veche, descoperind din ea sensul spi¬ 
ritual al formelor cultului. Spunând Hristos că faptele pe care le săvârşeşte "I le-a dat Tatăl să 
le săvârşească", nu declară că Tatăl I-a spus din exterior să le facă, ci că are pe Tatăl în Sine, 
săvârşindu-le împreună. în acest sens ele sunt o mărturie a Tatălui că El este Fiul Lui. Hristos 
trăia, în săvârşirea faptelor Sale, pe Tatăl ca săvârşitor al lor. Simţea mai ales caracterul lor, mai 
presus de cel omenesc, care arată că are în Sine pe Dumnezeu-Tatăl împreună-lucrător al lor 
şi că şi El este intim unit cu Tatăl, deci Dumnezeu în săvârşirea lor. Oare nu simţim în noi, în 
unele fapte mai puternice ale noastre, pe altul cum le lucrează împreună cu noi, încurajându-ne, 
ba chiar întărindu-ne interior puterea să le săvârşim? Poate nimeni nu e cu totul singur în 
săvârşirea faptelor lui. 

530. Dumnezeu poate fi şi în om cu împreună-lucrarea Lui, în săvârşirea unor fapte care 
nu sunt cu totul dumnezeieşti. în săvârşirea unor fapte cu totul dumnezeieşti nu poate fi decât 
printr-un Subiect care este şi El Dumnezeu. De exemplu, Hristos putea săvârşi fapta învierii 
Sale, chiar dacă n-ar fi lucrat Dumnezeu Tatăl în El, fiind şi El săvârşitor al învierii, ca 
Dumnezeu. 

Fiindcă, dacă Se vede Săvârşitor al faptelor Celui ce L-a născut şi care se arată 
deplin cuvenite numai Aceluia, aceste fapte le împlineşte şi El din propria pu¬ 
tere. Şi atunci, cum n-ar fi clar oricui că a moştenit aceeaşi fire cu Acela şi 
străluceşte prin aceleaşi însuşiri ca şi Cel ce La născut, ca Unul ce are puterea 
şi lucrarea egale cu Acela? Deci spune că a luat de la Acela faptele fie pentru 
chipul umanităţii, sau pentru chipul de rob, facându-Se mai smerit decât tre¬ 
buia, şi aceasta o spune în mod iconomic (pentru întrupare), sau slăvind, prin 
cuvântul Său, bunăvoirea şi consimţirea Tatălui în toate cele împlinite de El în 
chip minunat 531 . Astfel, afirmă că a fost trimis ca Unul ce S-a golit pe Sine, pre¬ 
cum s-a scris 532 , de demnitatea covârşitoare a lui Dumnezeu (Filip. 2, 7), pen¬ 
tru iubirea faţă de noi. Căci S-a smerit pe Sine, şi micimea smereniei prin care 
Sa umilit nu o vom afla în alte moduri, ci în cele în care vorbeşte uneori ca om. 
Cu aceasta e de acord şi Psalmistul, şi ne spune ca din partea Lui, în mod 
cuvenit omului: "Eu am fost pus împărat de El peste Sion, muntele cel sfânt al 
Lui, vestind porunca Domnului" (Ps. 2, 6). Căci Cel ce împărăteşte pururea 
împreună cu Tatăl, şezând ca Dumnezeu pe acelaşi tron şi scaun cu 
Dumnezeu care La născut, spune că a fost pus împărat şi Domn, declarând că 
a luat ceea ce avea ca Dumnezeu când Sa arătat ca om, care nu are după fire 
faptul de-a împărăţi, ci dobândeşte numele şi calitatea domniei. 

CAPITOLUL 2 

FIUL ESTE CHIPUL LUI DUMNEZEU-TATÂL. 

ÎN ACEST CAPITOL ESTE ŞI O MUSTRARE A IUDEILOR, 

CA UNII CE NU ÎNJELEGEAU CELE SPUSE DE MOISE 
ÎN MOD FIGURAT 

"Nici glasul Lui nu l-aţi auzit, nici faţa Lui n-aţi văzut-o, 
nici cuvântul Lui nu s-a sălăşluit în voi, 
pentru că nu credeţi în Cel pe care L-a trimis Acela" (In 5, 37-38) 

Nu va vedea cineva un sens simplu nici în această spusă, ci bogăţia de 
înţelesuri ascunsă în ea, care scapă celor ce aud fără cercetare conţinutul ei, 


531. Hristos declară că săvârşeşte lucrurile care I s-au dat de Tatăl să le facă, sau puterea 
pentru ele, ca Cel ce Sa făcut om. Căci Se face om cu bunăvoirea şi consimţirea Tatălui, Cel 
ce Lra născut şi cu Care este de o fiinţă. 

532. Golirea de slavă a Fiului lui Dumnezeu prin întrupare arătând faţă de noi o iubire cum 
numai El putea avea, e şi ea o dovadă a unei superiorităţi pe care numai El o putea avea. Pe de altă 
parte, chiar în trimiterea Lui de către Tatăl spre a Se face om se arată şi iubirea Lui, care nu-i putea 
fi proprie decât ca lui Dumnezeu. El Sa golit de o stăpânire care nu era dependentă de nimeni, 
dar chiar în aceasta se arată, pe de altă parte, iubirea Lui mai presus de a tuturor, deci având şi o 
putere nesupusă nimănui, sau mai presus de a tuturor. Căci, cum se spune în contiunare, numai 
El Se putea smeri pe Sine atât de mult, nimeni altul neputându-L smeri şi ţine în smerenie. 

acceptând să fie văzut numai de cei ce-1 cercetează în mod amănunţit. Dar ce 
ne convinge, va spune poate cineva, că Iisus, declarând că a fost mărturisit de 
lucrarea dumnezeiască, e foarte depărtat de realitate, când zice că fariseii nici 
n-au auzit vreodată glasul Tatălui, nici n-au văzut faţa Lui, ba nici nu au cuvân¬ 
tul Lui sălăşluit în ei? Eu gândesc şi socotesc, ca şi oricare altul, că nu e nejus¬ 
tificată îndoiala unora faţă de spusa aceasta. Voi încerca deci, prin lucrarea şi 
harul Duhului, să spun ce înţeles dăm acestei spuse şi ce găsim în ea, 
stăruind în tot felul în adevăr. Este obiceiul lui Hristos, Care îşi îndreaptă de 
multe ori cuvântările folositoare mai ales către fariseii neînţelegători, să 
pătrundă în adâncul inimii lor şi să vadă dumnezeieşte gândurile ce se întorc 
şi se mişcă fără glas în mintea lor şi să răspundă acestora, fără să păstreze tot¬ 
deauna ordinea în cuvintele şi mustrările Sale adresate lor, ci, venind îndată 
în întâmpinarea celor pe care le plănuiesc şi le cugetă în ei înşişi, arată şi prin 
aceasta că e Dumnezeu după fire şi cunoaşte cele ce zac în adâncul lor şi 
scrutează inimile şi rărunchii. Dovada clară despre acestea să o primească, 
cine voieşte, şi de la alţi Evanghelişti, anume de la Luca şi de la cei împreună 
cu el. Căci stă scris în alte Evanghelii că erau adunaţi farisei şi învăţători ai 
Legii din tot ţinutul Iudeii: "Şi iată, zice, nişte bărbaţi aduceau pe pat un om, 
care era slăbănog, şi căutau să-l ducă înlăuntru şi să-l pună înaintea Lui. Şi, 
neaîlând pe unde să-l ducă prin mulţime, ridicându-1 pe acoperiş, l-au pogorât 
pe el şi l-au pus cu patul în mijloc, înaintea lui Bsus. Şi, văzând credinţa lor, 
spuse slăbănogului: Omule, iertate îţi sunt păcatele tale. Şi au început să 
cârtească cărturarii şi fariseii, zicând: Cine este Acesta care huleşte? Cine 
poate să ierte păcatele decât singur Dumnezeu? Iar cunoscând Iisus gân¬ 
durile lor, răspunzând, a zis către ei: Ce cugetaţi în inimile voastre? Ce este 
mai uşor a spune: Iartă-ţi-se ţie păcatele, sau a zice: Scoală-te şi umblă?" (Lc. 
5, 18-23). Observă că nu aşteaptă răspunsul lor prin cuvinte rostite, sau prin 
murmurare, ci răspunde ca Dumnezeu gândurilor din ei. 

Dar vei afla şi o altă pildă de felul acesta la acelaşi. Căci zice fericitul 
Luca: "Şi a fost într-o altă sâmbătă, că a intrat El în Sinagogă şi învăţa. Şi era 
acolo un om şi era mâna lui dreaptă uscată. Iar cărturarii şi fariseii priveau la 
El, de-1 va vindeca, ca să-I găsească vină. însă El ştia gândurile lor. Şi a zis 
omului care avea mâna uscată: Scoală-te şi stai în mijloc. Şi, sculându-se, a 
stat Şi a zis Iisus către ei: Vă întreb pe voi de se cade sâmbăta a face bine, sau 
a face rău?" (Lc. 6, 6-9). Observă iarăşi cum a spus El aceste cuvinte privind 
în inima celor ce căutau să-Lînvinuiască. Din spusa aceasta vedem iarăşi cum 
Mântuitorul a privit în gândurile fariseilor. Observă cum nu-Şi abate cuvân¬ 
tul de la linia dreaptă sau de la ceea ce se cuvenea să spună, neşovăind nicide¬ 
cum să repete cele spuse înainte. Deci, la început le-a spus un cuvânt mai 
lung despre cel vindecat sâmbăta, prin care Hristos a încercat să convingă 

prin diferite raţionamente şi argumente pe cei ce se supăraseră în mod necu¬ 
venit pentru călcarea sâmbetei, că se cade a milui şi a face bine tuturor bol¬ 
navilor sâmbăta. Pe lângă aceasta, Legea a făcut din odihna de sâmbăta o 
umbră a unui lucru mai de preţ. Iar cât priveşte părerea lor că El a înlăturat 
cinstirea sâmbetei şi, prin aceasta, a nesocotit şi Legea, a afirmat cu tărie că 
a fost trimis de Dumnezeu şi Tatăl. Şi, pe lângă aceasta, le-a spus clar că e 
mărturisit de Tatăl şi de bunăvoirea Aceluia în toate câte face. Faţă de aces¬ 
tea, precum se vede, fariseii iarăşi se gândeau în ei înşişi, ca unii ce stăruiau 
în litera Legii, susţineau poruncile date prin Moise şi pretindeau că ştiu care 
e înţelesul lor, cum ar binevoi Dumnezeu şi Tatăl cu El, Care calcă Legea? Şi 
când a dat mărturie sau a făcut o declaraţie pentru El? Căci din scrierile 
mozaice am cunoscut că Dumnnezeu S-a pogorât pe muntele Sinai şi Şi-a 
arătat părinţilor faţa Lui; şi s-a făcut auzit glasul Lui, fiindcă a vorbit întregii 
adunări a poporului (Sinagogii). Şi a poruncit să se păzească ziua sâmbetei, 
spunând clar acestea: "Adu-ţi aminte de ziua sâmbetei. Şase zile să lucrezi şi 
să faci toate lucrurile tale. Iar ziua a şaptea va fi sâmbăta sfântă Domnului 
Dumnezeului tău. Să nu faci în ea nici un lucru" (leş. 20, 8-10). Şi n-am auzit 
pe altul să spună acestea, ci însăşi mulţimea părinţilor a auzit glasul lui 
Dumnezeu şi după ei este în noi cuvântul lui Dumnezeu. Deci cine este 
Acesta? 

Fiindcă îi vedea cugetând iarăşi în ei acestea, îi ceartă aspru, ca pe nişte 
nepricepuţi, zicând: "Nici n-aţi auzit vreodată glasul Lui, nici faţa Lui n-aţi 
văzut-o. Şi nici cuvântul lui Dumnezeu nu-1 aveţi sălăşluit în voi, pentru că nu 
credeţi Celui pe Care Da trimis Acela" (In 5,37-38) 533 . Căci cele ce s-au petre¬ 
cut în acel timp, prin care S-a pogorât Dumnezeu la ei, pe muntele Sinai, erau 
chipuri. Pe lângă aceea, ei n-au priceput din ele nimic, căci nu le primeau ca 
chipuri ale realităţii, ci au crezut că şi firea dumnezeiască poate fi văzută de 
ochii trupului şi se poate folosi de glas trupesc. 

Iar că spusa Mântuitorului despre ei era adevărată şi că ei nici n-au auzit 
vreodată de fapt glasul lui Dumnezeu şi Tatăl, nici n-a văzut cineva faţa Lui, 
cu vederea trupească, adică printr-o raţiune întru totul asemenea celei a Lui, 
socotesc că o dovedesc iarăşi clar cele scrise în Ieşire, dacă sunt înţelese în 


533. Sfântul Chirii explică aceste cuvinte ale lui Hristos ca răspuns la gândurile nerostite 
ale fariseilor, expuse în rândurile anterioare. Ei cugetau că au auzit glasul lui Dumnezeu în 
Sinai şi au văzut fata Lui şi cuvântul Lui se află în ei. Deci Hristos n-are dreptul să pretindă că 
numai pe El îl mărturiseşte Dumnezeu că e Cuvântul Lui. La acestea Hristos le răspunde că 
de fapt n-au auzit glasul lui Dumnezeu ca Tată, n-au văzut faţa Lui, cum L-a auzit şi L-a văzut 
El, iar cuvântul din ei nu este Cuvântul personal, sau Fiul Unul-Născut al Tatălui. E o deose¬ 
bire radicală între ceea ce au auzit şi au văzut ei ca chipuri şi între ceea ce aude şi vede El, pre¬ 
cum şi între cuvântul auzit şi rostit de ei în sinagogile lor şi Cuvântul Născut al Tatălui, venit 
la ei în trup. 

mod spiritual. Iată ce spun ele: "Şi a scos Moise poporul din tabără în întâmpi¬ 
narea lui Dumnezeu şi a stat sub muntele Sinai. Şi muntele Sinai fumega tot, 
pentru că Se pogorâse Dumnezeu pe el în foc. Şi fumul se înălţă ca un fum 
din cuptor. Şi s-a înspăimântat tot poporul foarte. Şi glasul trâmbiţei se întărea 
din ce în ce. Şi Moise grăia, iar Dumnezeu răspundea lui cu glas" (leş. 19,17- 
19). Acesta este cuvântul preaînţeleptului Moise. 

Dar socotesc că acum trebuiau mustraţi iudeii care au lunecat la o astfel 
de părere de râs despre Dumnezeu şi gândeau că au văzut însăşi faţa Lui şi 
au auzit glasul aflat în însăşi firea dumnezeiască. Să subţiem deci grosimea 
literei Legii, ca să vedem înţelesul ei duhovnicesc, curăţind acea grosime cu aju¬ 
torul şi harul Mântuitorului. Căci prin aceasta se va arăta mai adevărat spusa 
Lui către farisei: "Nici glasul Lui nu l-aţi auzit, nici faţa Lui nu aţi văzut-o". 

Scoaterea poporului prin Moise întru întâmpinarea lui Dumnezeu, aşa 
cum s-a scris, e semnul clar al sensului exprimat prin ghicitură, că nu pot veni 
vreunii la Dumnezeu fără să fie învăţaţi şi fără cunoştinţă, ci trebuie să fie 
călăuziţi la cunoaşterea celor ce le caută, prin învăţătură 534 . Căci prin Moise 
trebuie înţeleasă Legea, potrivit cu ceea ce s-a spus: "Au pe Moise şi pe 
prooroci" (Lc. 16, 29). Iar faptul de-a sta sub munte, după ce S-a pogorât 
Dumnezeu în mod real în el, arată hotărârea şi râvna spre slujire a celor 
chemaţi, care nu refuză în vreun fel oarecare să se apropie de cele mai pre¬ 
sus de putere şi mai înalte, aflându-Se lângă ei şi Dumnezeu, Aşa sunt cei ce 
se împărtăşesc de Hristos. De aceea ei năzuiesc şi la o bărbăţie mai presus 
de om şi zic: "Cine ne va despărţi pe noi de iubirea lui Hristos? Necazul, sau 
strâmtorarea, sau prigoana, sau foamea, sau lipsa de îmbrăcăminte, sau vreo 
primejdie, sau sabia?" (Rom. 8,35). Căci toate cele grele le pot răbda cei bine- 
credincioşi, pentru iubirea lui Hristos. Chiar dacă necazul se înalţă ca un 
munte, aceia se ţin viguroşi şi nu-şi despart voia de iubirea lui Dumnezeu 535 . 
Iar spunându-se despre Dumnezeu că S-a pogorât, aceasta nu înseamnă că El 
vine în vreun loc de jos, ci Se arată iarăşi sus în munte 536 , ca să-L înţelegi în 


534. Nimeni nu ajunge la cunoştinţa despre Dumnezeu şi la experierea Lui, dacă nu e 
învăţat sau informat de un alt om. De aceea S-a făcut Fiul lui Dumnezeu om. De aceea sunt 
rânduiţi în orice religie învăţători. De aceea au fost rânduiţi în Biserica creştină preoţi. Chiar 
dacă aceştia pot pune pe cei învăţaţi de ei prin cuvântul lor în relaţie nemijlocită cu Dumnezeu, 
calea spre Dumnezeu pentru un om este un alt om. Iar Calea prin excelenţă este Fiul lui 
Dumnezeu făcut om. 

535. Răbdarea necazurilor îşi ia puterea din iubirea faţă de cei apropiaţi, dar mai ales faţă 
de Dumnezeu. Aceştia, nelăsându-se doborâţi de ele, cresc în putere spirituală, ca într-o 
tinereţe mereu sporită. 

536. Dumnezeu ne vine aproape, dar rămâne totuşi mereu deasupra noastră. Chiar 
sălăşluit în noi, Hristos ne e sursă de putere. El, Cel mai presus de toate, este în acelaşi timp 
mai aproape de noi, prin iubire, decât orice semen al nostru. 

tine astfel că, deşi coboară firea dumnezeiască la înţelegerile noastre, ridicân- 
du-ne la înţelegerea ei, este în acelaşi timp în raţiunile şi înţelesurile cele mai 
presus de noi. înălţimea şi superioritatea dogmelor despre ea sunt indicate 
prin munte, de care spune că e şi acoperit de fum. Căci raţiunile referitoare 
la Dumnezeire, fiind în oarecare măsură întunecate şi nu foarte luminoase 
pentru noi, acoperă ca un fum duhul înţelegerii noastre 537 . De aceea, prea- 
înţeleptul Pavel a mărturisit că noi vedem ca în oglindă şi ghicitură (I Cor. 13, 
12). Iar Psalmistul zice că Dumnezeu a pus întunericul acoperământ al Său 
(Ps. 17, 13), indicând prin întuneric neînţelegerea Lui, care s-ar putea numi 
fumul din jurul focului din munte 538 . Iar în acea vreme, în mod potrivit şi 
necesar firii ei în chipul focului pogora Dumnezeirea 539 . Căci trebuia ca Cel 
ce chema pe Israel la slujire şi înţelegere, prin legea ce avea să se dea în 
viitor, să Se arate ca luminător şi pedepsitor. Şi amândouă acestea se săvâr¬ 
şesc prin foc. Dar şi glasurile trâmbiţei se întăreau din ce în ce, ca înţelesurile 
Legii să li se arate tot mai mult. Căci şi Legea s-a auzit de la Dumnezeu nu 
destul de tare la început, datorită slăbiciunii celor învăţaţi prin ea, ci într-un 
sunet mai slab, ca să zic aşa, şi neavând în ea toată puterea trâmbiţei. De 
aceea şi Moise s-a numit pe sine zăbavnic la limbă. Dar, înaintând timpul şi 
ridicându-i pe cei ce cred în Hristos de la umbra literei la slujirea duhovni¬ 
cească, glasurile trâmbiţei dumnezeieşti au devenit foarte tari, propovăduirea 
mântuitoare şi evanghelică răsunând în oarecare fel în toată lumea. Căci nu 
s-a mai auzit, ca Legea, cu glas subţire şi slab în propovăduire numai în ţara 
iudeilor, deşi se vestea de la Dan până la Berşeba, ci sunetul ei a răsunat, pre¬ 
cum s-a scris, în tot pământul. Dar ce înseamnă cuvântul: "grăieşte Moise, iar 
Dumnezeu îi răspunde lui cu glas"? Numai mintea ascuţită a celor mai 
învăţaţi poate să pătrundă exact în adâncimea cuprinsă în Scripturile dum- 


537. E necesar să îl înţelegem pe Dumnezeu, căci numai prin El înţelegem toate. 
Raţiunile tuturor le avem în El, dar El însuşi e mai presus de toate aceste raţiuni, în care se află 
El. Este raţional, şi infinit supraraţional. în aceste interpretări ale unor fapte şi porunci din 
Legea lui Moise se arată că lumea e creată, pe de o parte, ca mijloc de întreţinere a noastră ca 
fiinţe trupeşti, dar, pe de altă parte, toate ale lumii sunt şi chipuri ale însuşirilor şi puterilor 
dumnezeieşti. Dumnezeu le-a făcut pe toate cu un rost pentru om, dar şi în legătură cu Sine, 
ca să-L cunoaştem şi să urcăm prin ele spre El. Dumnezeu e mai presus de tot ce e mai înalt 
în lumea noastră, reprezentat prin munte. Iar Dumnezeu, coborât la tot ce e mai înalt în lumea 
noastră, acoperă şi această înălţime cu fumul neînţelegerii Lui, dar face să se simtă prezent 
chiar în această neînţelegere a Lui. 

538. întunericul este şi el o formă a neînţelegerii, sau trezeşte în noi dorinţa de-a 
pătrunde dincolo de el. El indică o existenţă de care ştim, dar pe care n-o putem sesiza. 

539. Unde cobora Dumnezeu, se simţea o căldură fierbinte, chiar dacă nu se vedea El 
însuşi ca existenţă spirituală. în mod necesar Dumnezeirea e simţită că înfierbântă ca un foc. 
Faptul acesta e potrivit ei. Ea trezeşte căldura iubirii. Dar focul mai şi luminează pe cei ce fac 
bine şi pedepseşte, arzând, pe cei ce fac rău. Şi acstea le face în gradul suprem Dumnezeu. 


) 

nezeieşti. Moise grăieşte, iar Dumnezeu îi răspunde cu glas, desigur nu cu 
glasul propriu (căci n-o spune aceasta), ci în mod simplu şi nedeterminat, cu 
glasul care se aude omeneşte în chip minunat, prin sunetul cuvintelor. Dar ce 
lucru nu poate face Dumnezeu? Ce nu reuşeşte când vrea, şi încă foarte uşor? 
Deci vorbea Moise şi răspundea Dumnezeu cu glas. Iar în acestea avem chi¬ 
pul 540 . Dar să vedem adevărul. Ai deci pe Domnul vorbind în Sfintele Evan¬ 
ghelii: "Părinte, slăveşte pe Fiul Tău", şi pe Tatăl răspunzând prin glas: "Lram 
slăvit şi iarăşi îl voi slăvi" (In 12, 28). Dar că glasul nu era cu adevărat al lui 
Dumnezeu şi Tatăl, a arătat-o Mântuitorul celor prezenţi atunci: "Nu pentru 
Mine s-a tăcut glasul acesta, ci pentru voi" (In 12, 30). Observă cum zice clar 
că s-a făcut glasul, fiindcă în continuare socoteşte că firea dumnezeiască nu a 
folosit sunete obţinute prin lovituri în materie, deşi se conformează tre¬ 
buinţelor noastre şi vorbeşte din iconomie (pentru mântuirea noastră) ca noi. 
Aceste înţelesuri le-am scos în mod necesar la iveală acum, în cuvântul de 
faţă. Căci am socotit că trebuie să-L arătăm iarăşi pe Iisus declarând adevărul 
când spune către iudei despre Cel ce Da născut: "Nici glasul Lui nu l-aţi auzit, 
nici faţa Lui n-aţi văzut-o. Şi cuvântul Lui nu-1 aveţi sălăşluit în voi, âindcă nu 
credeţi Celui pe Care Da trimis Acela" (In 5, 38). 

Iar că fariseii, umflându-se de o mândrie absurdă, au născocit că cuvân¬ 
tul dumnezeiesc este cu ei şi în ei, şi de aceea se afirmau, prosteşte, ajunşi la 
o înţelepciune uimitoare, o mărturiseşte iarăşi Duhul lui Hristos, zicând către 


540. Dumnezeu poate face ca omul să audă glasul Lui ca fiind format din sunetele prove¬ 
nite din lovituri în materie, pentru ca omul să audă cuvintele pe care le vrea El. Iar raţiunile 
exprimate prin cuvinte au izvorul în El însuşi, din Care sunt toate raţiunile din lume şi din om, 
sau e izvorul relaţiei nesfârşite a omului cu lumea şi cu Dumnezeu. Deci, omul poate auzi pe 
Dumnezeu vorbind cu glas şi prin cuvinte, ca Subiect al lor, căci simte în ele puterea supremă 
şi răspunsul ce se impune în mod absolut. Astfel, Tatăl răspunde cu glas omenesc şi Fiului Său, 
Care, făcându-Se om, vorbeşte ca un om. Totuşi, Sfântul Chirii spune în continuare că glasul 
auzit al lui Dumnezeu nu era cu adevărat glasul obişnuit natural al Tatălui, căci nu provenea 
din firea Lui, cum provine glasul nostru din firea noastră formată din suflet şi trup. Sufletul 
omenesc îşi formează glasul lovind în însăşi materia trupului, sau, prin el, materia lumii. De 
aceea noi şi auzim prin trup glasul altora. Deci, pentru noi Şi-a însuşit un glas şi Dumnezeu. 
Sfântul Chirii interpretează în acest sens cuvântul lui Hristos: "Nu pentru Mine s-a făcut acest 
glas, ci pentru voi". De fapt din acest cuvânt al lui Hristos rezultă mai degrabă că Tatăl a răspuns 
prin acest glas, asigurând că a slăvit şi va slăvi nu atât pe Fiul Său, ci pe oameni, pentru care S-a 
întrupat Dar tocmai din acest scop - al răspunsului Tatălui - indicat de Hristos, rezultă, după 
justa interpretare a Sfântului Chirii, că Tatăl Şi-a însuşit acest glas care nu era firesc şi obişnuit 
firii Lui. Căci pe Hristos II putea asigura că L-a slăvit şi într-un mod^spi ritual. Tatăl Şi-a însuşit 
glasul omenesc ca să-L audă ceilalţi oameni. Faptul că Dumnezeu îşi poate face din sunetele 
materiei, obţinute prin lovire, glas de comunicare al cuvintelor voite, arată că mişcarea creaţiei 
nu e supusă unor legi rigide. Aceasta o arată şi glasul oamenilor, ca şi toate intervenţiile lor libere 
în procesele lumii. Iar faptul că sufletul omenesc poate produce cuvinte prin lovire în organele 
trupului, dar poate produce şi alte mişcări în lume, arată că şi Spiritul divin poate face aceasta. 
Chiar ordinea materială a lumii se arată ca ordine deschisă spiritului şi libertăţii. 

ei, prin proorocul Ieremia: "Cum ziceţi că suntem înţelepţi, şi Cuvântul Dom¬ 
nului este cu noi? Condeiul cărturarilor s-a făcut deşert şi mincinos. S-au făcut 
de ruşine înţelepţii, înspăimântatu-s-au şi au pierit Ce înţelepciune este în ei, o 
dată ce au respins cuvântul Domnului?" (Ier. 8, 8-9). Căci cum nu vor pieri, o 
dată ce au respins Cuvântul viu şi ipostatic al lui Dumnezeu, neprimind credinţa 
în El, ci au necinstit şi pecetea lui Dumnezeu şi Tatăl şi au refuzat să privească 
faţa Lui cea atotadevărată, sau stăpânirea şi puterea Lui dumnezeiască 541 . 
Fiindcă nu se poate înţelege altfel firea dumnezeiască şi negrăită, decât prin cele 
pe care le săvârşeşte şi le lucrează. De aceea Pavel ne porunceşte să ne urcăm 
la contemplarea Făcătorului, în mod proporţional, de la mărimea şi frumuseţea 
creaturilor. Dar şi Mântuitorul ne conduce la înţelegerea Sa prin aceste cuvinte: 
"Dacă nu fac lucrurile Tatălui Meu, nu credeţi în Mine; iar de le fac, chiar dacă 
nu credeţi Mie, credeţi în aceste fapte ale Mele" (In 10, 37-38). De aceea a şi 
mustrat pe ucenicul Său (acesta era Filip), că socotea că poate ajunge şi altfel la 
contemplarea lui Dumnezeu şi Tatăl, deşi se putea vedea prezent în El chipul 
Lui neschimbat, tară altă cercetare, ca Putere stăpânitoare, arătând în mod exact 
pe Tatăl care Da născut 542 . De aceea a şi spus: "De atâta vreme sunt cu voi, şi 
nu M-ai cunoscut, Filipe? Cel ce M-a văzut pe Mine a văzut pe Tatăl" (In 14,9). 

"Cercetaţi Scripturile, căci socotiţi că în ele aveţi viaţa veşnică; 
şi ele sunt cele care mărturisesc despre Mine. Şi nu voiţi 
să veniţi la Mine, ca să aveţi viaţă” (In 5, 39-40) 

înţelesul obişnuit şi apropiat celor mulţi al acestor cuvinte este că prin 
ele Mântuitorul nostru a spus în mod poruncitor fariseilor să cerceteze 


541. Fariseii se lăudau că au în ei în mod statornic cuvântul lui Dumnezeu. Dar nu voiau 
să-L vadă pe acesta ca Cuvânt ipostaziat ( enipostaton ) sau personal, deci nici pe Dumnezeu ca 
Tată al Lui, sau pe Cuvântul ca pecete şi ca faţă personală a Tatălui, ca tăria şi puterea per¬ 
sonală a Lui. Chiar fiul omului obişnuit e un fel de pecete şi faţă a tatălui său şi e născut ca tărie 
şi putere a lui şi face ca tatăl să trăiască în el, ca fiu, mai accentuat tăria şi puterea lui. Orice 
semen al meu sporeşte puterea şi tăria mea, sau o descoperă pe aceasta. Omul nu are nici o 
însuşire despărţită de relaţia, dar mai ales de comuniunea cu altul. Credinţa creştină vede în 
Sfânta Treime izvorul şi modelul desăvârşit al existenţei comunitare a persoanelor omeneşti, 
sau al imposibilităţii existenţei persoanelor în afara comuniunii. Iar cuvântul cu sunet sau fără 
sunet implică comuniunea interpersonală, sau viceversa. Un cuvânt manipulat de individul 
închis total în el însuşi nu există. Cuvântul presupune pe altul legat de mine. 

542. Hristos îi spune lui Filip că nu trebuie să caute să vadă pe Tatăl în afară de El, ca Fiul 
Lui. Nu se poate cunoaşte Tatăl fără Fiul, nici Fiul fără Tatăl. în fiecare e şi celălalt, sau nu e 
nici unul în afara celuilalt Chiar faptele mai presus de cele omeneşti ale lui Hristos impun 
credinţa în El ca Fiul lui Dumnezeu. Aceasta înseamnă; Chiar dacă nu vreţi să credeţi în Mine, 
de veţi recunoaşte faptele Mele ca mai presus de cele omeneşti, veţi fi siliţi să credeţi în Mine, 
şi anume nu ca nedeosebit personal de Tatăl. Căci, fiind Dumnezeu, Eu Mă arăt în trup, dar 
ca atare sunt trimis de altă Persoană dumnezeiască. 

Sfintele Scripturi, ca să adune din ele mărturiile despre El, spre viaţă. Iar prin 
legătura pusă în mijlocul propoziţiei, adică prin conjuncţia "şi", adăugând: 
"Nu voiţi să veniţi la Mine", arată că vrea să mai exprime un înţeles înrudit cu 
cele spuse, dar puţin deosebit. Căci dacă trebuie să înţelegem cele spuse în 
sens poruncitor, cum nu va fi necesar să spunem că totul trebuie înţeles în 
acest sens? Deci propoziţia spune: "Cercetaţi Scripturile, căci în ele socotiţi 
că aveţi viaţa veşnică; şi ele sunt cele care mărturisesc despre Mine". Iar 
după ce le-aţi cercetat, "veniţi la Mine". Dar pe unii care nu au voit să vină, 
deşi au fost călăuziţi spre aceasta prin cercetare, îi învinuieşte, zicând: "Şi nu 
voiţi să veniţi la Mine". Deci, gândind la ceea ce e mai folositor şi urmând 
celor spuse înainte, nu vom citi acestea în sens poruncitor, ci mai degrabă în 
sens de consimţire şi de constatare 543 . Acesta e sensul spusei de faţă. Căci, 
deoarece i-a văzut alergând la scrierile lui Moise şi culegând din ele motivele 
contrazicerilor şi nerâvnind nimic altceva sau neprimind nimic care i-ar duce 
la trebuinţa de-a crede, declară în mod necesar nefolositoare osteneala 
cercetării acestora de către ei şi îi mustră direct ca pe unii ce nu s-au folosit, 
pătrunzând în mod cuvenit, de această faptă care poate aduce un mare folos. 
Căci spuneţi, zice, ce folos aveţi că citiţi dumnezeieştile Scripturi, voi, care 
cugetaţi că prin ele se face urcarea la viaţa veşnică, dacă le socotiţi că 
mărturisesc despre Mine şi că Mă numesc pe Mine viaţa veşnică, dar nu voiţi 
să veniţi la Mine, ca să aveţi de fapt viaţă? Deci, de unde trebuia să vă mân¬ 
tuiţi, vă păgubiţi cel mai mult sufletele voastre, luând din scrierile lui Moise 
numai raţionamentele care contrazic cele prin care aţi putea câştiga viaţa 
veşnică, neprimind-o pe aceasta în mintea voastră. Dar socotesc că e vădit 
tuturor iubitorilor de învăţătură că în Lege şi în Sfinţii prooroci se vorbeşte 
mult despre viaţa cea după fire, adică despre Unul-Născut 544 . 

"Nu primesc slavă de la oameni. Dar v-am cunoscut că nu aveţi 
în voi iubirea de Dumnezeu" (In 5, 41-42) 

Simte iarăşi, mai bine-zis vede în mod demn de Dumnezeu ciurda neas¬ 
cultătoare, neînfrânată şi muşcătoare a fariseilor. îi învinuieşte nu atât că 
cercetează cum nu trebuie dumnezeieştile Scripturi, ci mai degrabă le spune: 


543. Cuvântul Mântuitorului: "Cercetaţi despre Mine..." nu e spus fariseilor ca o poruncă, 
ci ca o constatare: Constat că citiţi Scripturile, căci socotiţi că prin ele dobândiţi viaţa veşnică. 
Dar nu o dobândiţi, pentru că nu o citiţi ca să vă convingeţi că Eu sunt Cel care vă dau viaţa 
veşnică. De aceea, citirea Scripturii nu vă face să veniţi la Mine, ci vă opreşte de la aceasta. 

544. Viaţa veşnică nu poate veni oamenilor ca creaturi decât de la Cel ce are viaţa prin 
Sine, deci fără început şi fără sfârşit, adică de la Dumnezeire. Şi cum această viaţă nu poate fi 
lipsită de iubire şi de conştiinţă, ea nu poate fi decât în Dumnezeu ca Persoană, şi nouă ne vine 
de la Cel ce a venit ca om între noi, unindu-Se cu noi. 

"Nu voiţi să veniţi la Mine". Căci cele de care boleau ei cu uşurinţă, acelea 
cred că le pot descoperi şi la Mântuitorul. Fiindcă, pătimind ei înşişi din 
multa nebunie a dorinţei de cinstire, socoteau că Domnul doreşte şi El să-i 
stăpânească şi vrea să aibă de la toţi multă cinstire, întrucât îi chema să-I fie 
ucenici. Având în minte o astfel de bănuială, nu voiau să cadă din stăpânirea 
ce-o aveau asupra neamului. De aceea erau iritaţi nu puţin, văzând pe 
Mântuitorul care voia să ceară rodul viei. De aceea, stăpâniţi de mânie şi de 
pizmă pentru cele zise, spun cele din parabole: "Veniţi să-L omoram, şi vom 
avea moştenirea Lui" (Mt 21, 38). 

Desfiinţând deci bănuiala semănată în ei din deşertăciune şi dezrădă¬ 
cinând de mai înainte vlăstarele pizmei şi ale răutăţii lor, le spune în mod 
deschis: "Nu primesc slavă de la oameni" 545 . Căci nu voiesc să chem pe 
ascultători la ucenicie, sau să atrag cinstirile din partea voastră, sau a altora 
ca voi; nici nu vreau să câştig aceasta ca răsplată a învăţăturii, o dată ce am 
cea mai deplină slavă de la Mine însumi, şi cea de la voi este inferioară. Dar 
v-am spus mai ales că nu voiesc să veniţi la Mine, pentru că ştiu limpede că 
nu aveţi în voi iubirea lui Dumnezeu. Căci, fiind pustii de iubirea lui Dum¬ 
nezeu, cum v-aţi putea apropia de Mine, Cel ce sunt Dumnezeu Unul-Născut 
din Dumnezeu? 

"Eu am venit în numele Tatălui Meu, şi nu Mă primiţi. 

Dacă va veni însă altul în numele său, 
pe acela îl veţi primi" (In 5, 43) 

Ca fariseii să nu pară că sunt prea mult bârfiţi de Domnul, fiindcă le-a 
spus: "Nu aveţi iubirea lui Dumnezeu în voi", arătând că acest lucru e 


545. Prin aceasta Hristos le spune fariseilor: Nu vă temeţi, nu aştept şi nu primesc slava 
de la oameni. Nu pentru stăpânirea sau slava lumească am venit în lume. Ca Dumnezeu am în 
Mine însumi o slavă nesfârşit superioară acesteia. Prin aceasta Se afirmă iarăşi pe Sine ca 
Dumnezeu. Chiar ţâră să vrea oamenii, Dumnezeu are în Sine slava nesfârşită. Căci datorită 
Lui sunt şi se menţin toate. Şi cei ce nu-L recunosc, mândrindu-se, îşi văd curând neputinţa lor, 
apăsaţi de boli şi ajunşi la moartea de care nu pot scăpa. Dar mai ales Hristos nu vrea să-I 
aducă slavă cei ce nu-L iubesc. Aceasta e o slavă mincinoasă, interesată. Dumnezeu vrea 
iubirea oamenilor pentru că prin aceasta arată că recunosc cu adevărat că toate le au de la El 
şi că El însuşi îi iubeşte. Şi numai prin iubire se poate apropia omul de Dumnezeu, cum numai 
prin ea se poate apropia şi de semenul său, deschizându-se şi el aceluia, şi acela, lui. Dum¬ 
nezeu, care Se apropie de oameni din iubire, făcându-Se om, arată că slava pe care Şi-o câştigă 
prin aceasta nu se opune smereniei. Iubirea, deci şi slava adevărată, se câştigă prin smerenie. 
Intre smerenie şi iubire, deci şi între smerenie şi slavă, nu este o opoziţie, ci una e promovată 
de cealaltă. De aceea declaraţia lui Iisus că nu primeşte slava, ci doreşte iubirea de la oameni, 
poate fi şi o afirmare a smereniei Sale: Nu voiesc slava, nu voiesc să Mă impun vouă, ci voiesc 
iubirea, şi de aceea M-am smerit făcându-Mă om. Smerenia prin care încurajez iubirea îmi 
aduce adevărata slavă pe care o doresc. 

adevărat, adaugă îndată la cele de mai sus şi aceasta. Vă voi dovedi, zice, 
printr-un singur lucru, că nu mint spunând că sunteţi pustii de iubirea lui 
Dumnezeu. "Eu am venit în numele Tatălui Meu ", căci vă îndemn să vă siliţi 
să faceţi toate spre slava lui Dumnezeu şi Tatăl. Voi însă respingeţi, prin neas¬ 
cultarea voastră, pe Cel venit de sus şi pornit de la Dumnezeu. Dar veţi primi 
în mod sigur (căci ca Dumnezeu ştiu cele viitoare) pe cel cu nume fals, care 
nu va acorda slavă lui Dumnezeu şi Tatăl, cerând credinţa voastră, ci şi-o va 
acorda numelui său. Aceasta înţelegând-o şi fericitul Pavel, spune un lucru 
adevărat despre iudei şi despre fiul fărădelegii: "Fiindcă n-au primit iubirea 
Adevărului ca să de mântuiţi, pentru aceea Dumnezeu le va trimite lucrarea 
amăgirii, spre a da crezare minciunii, ca să de judecaţi toţi cei ce n-au dat 
crezare Adevărului, ci le-a plăcut nedreptatea" (II Tes. 2, 10-12). Deci ca o 
dovadă că fariseii n-au fost osândiţi de Mântuitorul nostru prin cuvinte 
deşarte, face declaraţia aceasta ca o proorocie a ceea ce se va întâmpla la vre¬ 
mea sa 546 . 

"Cum puteţi crede, când primiţi slavă unii de la alţii, iar slava de la Unicul 
Dumnezeu n-o căutaţi?" (In 5, 44) 547 . Mustră în mod acoperit pe fariseii la¬ 
comi de stăpânire şi doritori ai cinstirilor de la oameni, că fac un lucru foarte 
rău atribuind fără judecată boala sufletului lor lui Dumnezeu, Care nu ştie de 
nici un fel de boală. Şi spune că cei tare stăpâniţi de iubirea de slavă se 
păgubesc, din pricina ei, de bunătăţile cele mai mari, numind între ele cre¬ 
dinţa în El. Aceasta se arată spunând-o limpede şi Pavel: "Căci dacă aş plăcea 
oamenilor, n-aş d robul lui Hristos" (Gal. 1, IO) 548 . Căci cei ce vânează cin¬ 
stirile de la oameni cad în mod necesar din slava de sus şi de la Unicul Dum¬ 
nezeu, cum zice Mântuitorul. Vorbeşte de Dumnezeu cel Unul, deosebin- 


546. Sfântul Chirii vede aceste cuvinte ale Mântuitorului ca referindu-se la Antihristul din 
vremurile de pe urmă. El, Care era acuzat de farisei că voieşte slava de la oameni, Se prezintă 
ca Cel care nu urmăreşte decât slăvirea Tatălui. Prin aceasta va fi slăvit şi El. Dimpotrivă, cei 
ce nu slăvesc pe Tatăl, nu-L slăvesc nici pe El. Dacă ar căuta slava Sa, n-ar voi slava Tatălui. 
Afirmă şi prin aceasta unitatea de fiinţă cu Tatăl şi afirmă cu adevărat credinţa în Dumnezeu. 
Cine recunoaşte slava Sa nu se arată ca necrezând în Dumnezeu, şi invers. Cel ce nu slăveşte 
pe Dumnezeu caută slava sa. Aceasta o va face cel mai mult Antihrist. Dar venirea şi primirea 
lui o pregătesc, ca slugi ale lui, toţi cei ce nu întăresc în oameni credinţa în Dumnezeu, pentru 
că se afirmă pe ei ca ştiind totul. Sunt toţi "filosofii" necredincioşi şi cei amăgiţi de ei. Smerenia 
lui Iisus ca om e strâns unită cu afirmarea, cu punerea în evidenţă a lui Dumnezeu ca Tatăl 
Său. în general, cel ce vrea să fie mai mult decât toţi se pierde, sărăceşte pentru vecie. 

547. Cine vede fericirea în slava de la oameni, n-o mai aşteaptă, prin credinţă, de la 
Dumnezeu. 

548. Ca să dobândeşti slava de la oameni, trebuie să te osteneşti pentru ceea ce le place 
lor, şi nu pentru ceea ce voieşte Dumnezeu, urmând pildei de viaţă a lui Hristos. 

du-L de zeii neamurilor şi neaşezându-Se pe Sine în afara cinstirii Lui 549 . Căci 
e urcat, precum am spus de multe ori, la firea şi slava cea una a Dumnezeirii, 
la plinătatea Sfintei şi celei de o fiinţă Treimi. 

"Nu socotiţi că Eu vă voi învinui la Tatăl Cel ce vă învinuieşte 
este Moise, în care voi aţi nădăjduit” (In 5, 45) 

După ce a spus că fariseii se silesc să vieţuiască mai mult cu iubire de 
slavă decât în chip dreptcredincios, şi arătând că de aceea înclină spre ne¬ 
credinţă, declară că vor fi învinuiţi de Moise însuşi, cu care le era obiceiul să 
se laude foarte mult. De fapt, atunci când orbul din naştere a zis către ei, 
vorbind despre Hristos: "Oare nu voiţi şi voi să vă faceţi ucenici ai Lui?", 
îndată ei au strigat către el: 'Tu eşti ucenicul Aceluia, iar noi suntem ucenici 
ai lui Moise" (In 9, 28). 

Vă va învinui pe voi deci, zice, însuşi Moise, în care v-aţi pus toată 
nădejdea. El însuşi va osândi la Dumnezeu nebunia voastră, dispreţuindu-vă 
împreună cu alţii. Şi socotim că nu vor rămâne neînvinuiţi nici de Hristos 
pentru faptul că a zis către iudei: "Să nu socotiţi că Eu vă voi învinui la Tatăl". 
Căci ce vom spune când îl auzim pe El zicând: 'Tot cel ce Mă va mărturisi pe 
Mine înaintea oamenilor, îl voi mărturisi şi Eu înaintea Tatălui Meu cel din 
ceruri; iar pe cel ce Mă va tăgădui înaintea oamenilor, îl voi tăgădui şi Eu 
înaintea Tatălui Meu cel din ceruri" (Mt. 10, 32-33)? Deci oare nu vom socoti 
cu dreptate că odată vor fi învinuiţi de Hristos prin tăgăduire la Dumnezeu şi 
Tatăl cei cărora li se va întâmpla aceasta? Aceasta socotesc că e un lucru clar 
oricui. Deci nu vor fi liberi de învinuire iudeii care Dau tăgăduit pe Hristos 
prin îndelungata necredinţă, ci li se va aplica deplin acest cuvânt. Dar deoa¬ 
rece au respins îndemnurile Lui şi au socotit ca nimic învăţătura Lui dum¬ 
nezeiască şi cerească, pe motiv că trebuie să păzească neîntrerupt poruncile 
lui Moise, cum se arată spunând deschis: "Noi ştim că Dumnezeu a vorbit lui 
Moise, dar pe Acesta nu-L ştim de unde este" (In 9, 29), în mod necesar îi 
vădeşte ca pe unii ce au greşit şi faţă de Moise cu care s-au lăudat, şi de aceea 
nu vor avea nevoie de alt învinuitor, ci le va ajunge doar Legea dată prin acela, 


549. Hristos Se vede în acest singur Dumnezeu şi pe Sine, iar fariseii, căutând slava unii 
de la alţii şi refuzând slava ce le putea veni de la El, refuzau slava singurului şi Unicului 
Dumnezeu adevărat, întrucât Se considera pe Sine fiind împreună cu Tatăl un singur sau un 
unic Dumnezeu. Adevăratul monoteism nu e cunoscut decât de creştinism. Căci Dumnezeu 
adevărat nu poate fi decât Dumnezeul iubirii, care lipseşte atât politeismului, cât şi unui aşa- 
zis "dumnezeu" monopersonal, lipsit de iubirea interpersonală. Nici un "dumnezeu" mono- 
personal, nici zeii n-au plinătatea care se arată în iubirea desăvârşită, care arată pe Dumnezeu 
atât Una, cât şi Trei. 

pentru a fi învinuiţi pentru cele în care n-au ascultat de el, chiar dacă glasul 
Judecătorului, adică al lui Hristos, va tăcea 550 . 

"Căci dacă aţi crede în Moise, aţi crede şi în Mine. 

Fiindcă despre Mine a grăit acela" (In 5, 46) 

După ce-a spus că iudeii vor fi învinuiţi de prea înţeleptul Moise şi că vor 
avea de suportat urmările necredinţei în El, Mântuitorul adaugă cu folos şi 
faptul că nu îi mustră degeaba, şi că se reţine de la voinţa de a-i lepăda El 
însuşi. Şi, spunând acest lucru, nu minte. Chiar dacă respingeţi, zice, cuvin¬ 
tele Mele şi nu Mă ascultaţi, vă voi răbda. Primiţi pe Moise al vostru. Daţi-i 
credinţa celui admirat de voi, şi veţi afla toţi că dispreţuiţi pe Cel pe care 
nu-L cunoaşteţi. Părăsiţi chipurile din care se naşte adevărul. Căci Eu sunt 
prezent în umbra cărţilor lui. Deci şi Moise însuşi vă va învinui când vă va 
vedea că n-aţi crezut cărţilor lui 551 . 

Dar trebuie ca noi, după ce-am expus înţelesul din versetele de mai sus, să 
trecem la cele următoare, ajutând pe cei cu adevărat iubitori de învăţătură să 
pătrundă chipurile privitoare la Hristos ce ni s-au dat prin Moise. Căci scrierile 
aceluia sunt pline de cele spuse şi cuvântul despre ele este bogat, foarte greu de în¬ 
ţeles şi plin de semnificaţii subţiri şi ascunse. Dar ca să nu părem că, temându-ne 
de osteneală şi refuzând sudoarea vrednică de laudă, ne ferim de greutatea 
scrierilor mozaice, le vom lua în cercetare, ştiind că s-a scris: "Se va da cuvânt 


550. Cei ce n-au primit pe Hristos au păcătuit chiar faţă de Moise, pe care se lăudau că 
l-au ascultat. Căci Moise le-a vorbit despre Hristos, Care va veni, ca împlinire a chipurilor şi 
umbrelor, a căror respectare le-a cerut-o el. Deci la Judecata din urmă nu va fi necesar ca 
Hristos să-i învinuiască pentru neprimirea Lui. Moise însuşi, pe care s-au lăudat că-1 ascultă 
neprimind pe Hristos, îi va acuza de neprimirea Acestuia. Hristos îi va acuza doar întrucât nu 
va interveni să-i apere de învinuirea ce le-o va aduce Moise pentru neîmplinirea sensului 
adevărat al Legii date prin el. Hristos îl arată pe Moise slujindu-i Lui şi osândindu-i pe ei că nu 
Dau primit pe El, pentru Care i-a pregătit acela. 

In aceasta va consta lepădarea lui Hristos de ei, ca urmare a lepădării lor de El. Nu pot să 
se aştepte să fie recunoscuţi de Cel pe care nu Dau recunoscut şi să fie îmbrăţişaţi de Cel de care 
n-au voit să fie îmbrăţişaţi, sau a Cărui îmbrăţişare au refuzat-o. Iubirea nu se poate face accep¬ 
tată cu sila, sau nu poate face să i se răspundă cu sila. O iubire impusă cuiva cu sila şi smulsă ca 
răspuns asemenea de la cel căruia i se dăruieşte nu e iubire. Iubirea e dialog al libertăţii. O iubire 
în care nu vorbeşte decât unul, nu se realizează ca fericire şi pentru cel ce nu răspunde. 

551. Pe de o parte le anulează scuza că nu cred că El e Fiul lui Dumnezeu pentru că ţin 
cu hotărâre la Moise; pe de alta, le dă o şansă de-a crede în El, ca şi când le-ar spune: Să credeţi 
cu adevărat în Moise, căci, dacă faceţi aşa, veţi crede şi în Mine. Nu trebuie să vă lăsaţi de 
Moise ca să credeţi în Mine. Căci el însuşi v-a vorbit despre Mine. 

Omenirea trebuie să înainteze prin chipuri spre realitatea spirituală. Acesta este rostul 
istoriei. Această înaintare este totodată o înaintare de la viaţa în straturile mai opace spre o 
subţiere a lor, spre transparentizarea, sau spre "schimbarea la faţă" a lor. La sfârşitul istoriei, 
transparenţa sau schimbarea lor va fi deplină. In Legea lui Moise se afla Evanghelia acoperită, 
sau latentă, sau potenţială. 

celor ce binevestesc cu putere" (Ps. 77,11), Insă cuvântul despre acestea fiind, 
precum am spus, bogat, şi prea înţeleptul Moise prezicând prin multe chipuri 
taina lui Hristos, nu vom socoti că trebuie să îngrămădim mulţimea lor ne¬ 
măsurată în faţa cititorilor, ci, alegând unul din toate, ne vom strădui să facem 
clară dovada că era adevărat cuvântul Mântuitorului nostru, pe care l-a spus către 
iudei: "Dacă aţi crede lui Moise, aţi crede în Mine. Căci acela a scris despre Mine". 


CAPITOLUL 3 

MOISE A VESTIT VENIREA MÂNTUITORULUI 
(Din Deuteronom, despre Hristos): 

"Prooroc din fraţii tăi, ca pe mine, va ridica ţie Domnul Dumnezeul tău. 
Să ascultaţi de El. După toate câte ai cerut de la Domnul Dumnezeul tău, în 
Horeb, în ziua adunării, zicând: Nu vom adăuga a mai auzi glasul Domnului 
Dumnezeului nostru şi acest foc mare al Lui nu-1 vom mai vedea, ca să nu 
murim; a zis Domnul către mine: Bine este ceea ce ţi-au spus ei. Prooroc voi 
scula lor dintre fraţii lor, ca pe tine, şi voi da cuvântul Meu în gura Lui, şi va 
grăi lor după cum voi porunci Lui. Şi pe omul care nu va asculta câte va grăi 
Proorocul în numele Meu, Eu Mă voi răzbuna pentru El" (Deut 18, 15-19). 
Deuteronomul este oarecum o repetare şi o recapitulare a cărţilor lui Moise. 
De aceea nu se poate spune că luăm numai din această carte chipul şi forma 
slujirii Legii. Totuşi, deoarece nu obişnuim, în chip înţelept, să înţelegem 
toate referindu-se în mod drept la Hristos, vom arăta cititorilor înţelesul con¬ 
centrat în textul de faţă. Iată deci iarăşi cum ni se grăieşte nouă taina lui 
Hristos, figurat, cu măiestrie, prin asemănarea ei cu înţelesul subtil al lui 
Moise. Căci zice: "Prooroc vă va scula vouă Domnul Dumnezeul nostru din 
fraţii tăi, ca pe mine". Şi, explicând el îndată care este înţelesul Celui vestit 
asemenea lui, ca chip, adaugă cu înţelepciune: "După toate câte le-ai cerut de 
la Domnul Dumnezeul tău în muntele Horeb, în ziua adunării, zicând: Nu 
vom mai adăuga să auzim glasul Domnului Dumnezeului nostru şi nu vom 
mai vedea acest mare foc, ca să nu murim". Căci spune că s-a afirmat el însuşi 
pe sine ca mijlocitorul de atunci, întrucât adunarea iudeilor nu putea încă să 
se apropie de cele mai presus de fire, şi de aceea se ferea cu înţelepciune de 
cele peste puterea ei. Iar aceasta a fost o vedere a lui Dumnezeu, deschisă 
modurilor neprovenite din obişnuinţă şi o auzire a sunetelor mai presus de 
fire şi de nesuportat ale trâmbiţelor. Deci mijlocirea lui Moise se arată 
servind adunării, şi leacurile rânduite de Dumnezeu, slăbiciunii celor de 
atunci. Dar de la acest chip vei trece la adevăr şi prin acesta vei înţelege pe 
Hristos, Mijlocitorul între Dumnezeu şi oameni, Care a adus oamenilor mai 

învăţaţi, prin glasul omenesc, când S-a născut pentru noi din femeie, voinţa 
negrăită a lui Dumnezeu, cunoscută numai Lui, întrucât e înţeles ca Fiul şi 
înţelepciunea din El, Care toate le ştie, deci şi adâncurile lui Dumnezeu 
a Cor. 2, IO) 552 . 

Căci deoarece ochilor omeneşti nu le era cu putinţă să privească în mod 
dezvelit slava dumnezeiască necuprinsă, slava negrăită a Fiinţei care e mai 
presus de toate, "căci nimeni, zice, nu va vedea faţa Mea şi va trăi" (leş. 33, 
20), în mod necesar Cuvântul Unul-Născut al lui Dumnezeu S-a conformat 
slăbiciunii noastre, îmbrăcând, potrivit raţiunii negrăite a iconomiei, acest 
trup omenesc şi Şi-a arătat voia mai presus de noi, adică a lui Dumnezeu şi 
Tatăl 553 , zicând: "Toate câte le-am auzit de la Tatăl, acestea le vestesc vouă" 
(In 15, 15); şi iarăşi: "Eu n-am grăit de la Mine, ci Tatăl care M-a trimis, El 
Mi-a dat poruncă ce să spun şi ce să grăiesc" (In 12, 49) 554 . 

Deci potrivit modului mijlocirii, Moise trebuie înţeles iarăşi ca chip al lui 
Hristos, servind cât mai bine cele stabilite de Dumnezeu pe seama fiilor lui 


552. Moise a fost mijlocitorul dintre Dumnezeu şi oameni într-o vreme când aceştia erau 
mai slabi în înţelegerea celor mai presus de fire, servindu-le leacuri pentru slăbiciunea lor. El 
era prin aceasta chipul adevăratului Mijlocitor, Care avea să vină; sau chipul, care în Hristos e 
depăşit de Adevăr. El nu se mai serveşte de o trâmbiţă neînţeleasă pentru a face să se simtă 
puterea lui Dumnezeu, ci de glasul omenesc, prin care le face cunoscută în mod clar voia lui 
Dumnezeu, pe care El o cunoaşte aflându-se în El însuşi. Pe de altă parte, cuvântul omenesc, 
în care a vorbit cu putere dumnezeiască Dumnezeu însuşi, se va auzi în toată lumea mai mult 
decât orice trâmbiţă. Glasul omenesc este astfel superior oricărui sunet instrumental. Acesta 
este un motiv în plus pentru care Biserica Ortodoxă n-a introdus muzica instrumentală în cult. 
Glasul omenesc e glas care are pe om ca subiect ce se exprimă direct, cu simţirile lui neîncetat 
altele. Pe lângă aceea, exprimă nuanţe inepuizabile, dar totuşi înţelese. Mai ales când acest 
glas este asumat de Dumnezeu-Cuvântul, Care toate le ştie, ca înţelepciunea supremă. 

553. S-a "conformat în mod necesar slăbiciunii noastre, îmbrăcând trupul nostru, potrivit 
raţiunii negrăite a iconomiei", adică nu dintr-o necesitate interioară, ci deoarece, o dată ce-a 
voit să ne mântuiască, trebuia să se conformeze slăbiciunii noastre, ca să poată comunica cu 
noi în mod direct. De aceea a îmbrăcat trupul nostru, ca să poată folosi prin el cuvintele înţe¬ 
lese de noi, deoarece ei nu puteau vedea cu ochii trupeşti slava Lui descoperită. El ne tălmă¬ 
ceşte deci prin cuvintele noastre slava Lui şi ne comunică prin trupul Lui puterea Lui dum¬ 
nezeiască. Prin aceasta a luat un "chip ca al nostru". "Iconomia mântuirii noastre are un temei, 
sau o raţiune negrăită". Altfel n-am şti exact pentru ce S-a hotărât Dumnezeu să ne mântuiască, 
intrând în comuniune cu noi, prin trupul pe care l-a asumat Se spune de obicei că a făcut 
aceasta din iubire. Dar pentru ce S-a hotărât să ne iubească atât de mult încât să Se facă om ca 
noi, din noi şi între noi? Cine poate înţelege aceasta? Sau pentru ce ne acordă atâta valoare, 
sau ne-a făcut în stare de corriuniunea în care S-a hotărât să intre pentru vecie cu noi? Aceasta 
ne-o spune prin cuvânt 

554. Făcându-Se om ca noi ca să ne poată vesti, pe măsura înţelegerii noastre, voia lui 
Dumnezeu, îşi însuşeşte faţă de Tatăl şi purtarea noastră, de om ascultător, pe lângă cea de 
Fiu Unul-Născut al Lui. Aceasta pentru ca să ne înveţe şi pe noi cum trebuie să ne purtăm faţă 
de Tatăl. Dar, fiind şi Dumnezeu, El poate să audă de la Tatăl toate cele pe care voieşte El să 
le împlinească ca om exemplar. 

Israel. Dar mijlocirea lui Moise este slujitoare, pe când a lui Hristos este 
liberă şi mai tainică, realizând în chip natural o întâlnire a celor între care 
mijloceşte şi mişcându-Se spre amândouă părţile, între umanitatea al cărei 
Mijlocitor este şi Tatăl-Dumnezeu 555 . Căci era Dumnezeu prin fire, ca Cel 
Unul-Născut din Dumnezeu, nedespărţit de fiinţa Celui ce Da născut şi 
având-o în Sine, întrucât se şi înţelege din ea. Dar era şi om, întrucât S-a făcut 
trup, asemănându-Se cu noi, ca prin El să se unească cu Dumnezeu ceea ce 
era mult despărţit de El după fire. Când deci zice Moise: "Va ridica Domnul 
vouă un Prooroc, ca pe mine" (Deut. 18,15), să nu înţelegi aceasta altfel decât 
în modul în care am spus adineauri. Fiindcă şi Dumnezeu însuşi a pecetluit 
cuvântul despre aceasta, zicând: "Ia în chip drept toate câte le-au grăit: Le voi 
ridica lor Prooroc, ca pe tine, şi voi pune cuvintele Mele în El şi va grăi lor 
toate câte le voi porunci Lui" (Deut. 18,18). Căci "Fiul poartă toate cu cuvân¬ 
tul puterii Sale", cum zice Pavel (Evr. 1, 3), şi ne vesteşte glasurile Tatălui, ca 
Cel ce a fost pus (hirotonit) Mijlocitor, cum spune Psalmistul, ca din partea 
lui Hristos: "Iar Eu am fost pus de El împărat peste Sion, muntele cel sfânt al 
Lui, ca să vestesc porunca Domnului" (Ps. 2, 6) 556 . Iar dacă i se pare cuiva că 
se poate cunoaşte modul asemănării şi din alte înţelesuri, să vadă pe Dă¬ 
tătorul Legii din cuvintele "ca pe mine" şi să aducă drept dovadă cuvintele: 
" S-a spus celor vechi: Să nu curveşti, iar Eu vă spun vouă: Să nu pofteşti' 657 . 


555. Mijlocirea lui Moise era aceea a unui slujitor, căci era dependent ca creatură de 
Dumnezeu şi nu aducea prin sine creaţia în atingere cu Dumnezeu. Dar Hristos este 
Mijlocitorul liber. S-a hotărât de bună voie să împlinească acest rol. Şi El aduce în Sine şi prin 
Sine în întâlnirea maximă Dumnezeirea cu umanitatea. în Hristos-Omul, oamenii trăiesc toto¬ 
dată pe Dumnezeu. 

556. Pe de o parte e Fiul Unul-Născut, pe de alta, e pus Mijlocitor prin faptul că, fiind Fiul 
lui Dumnezeu, Se face şi om. N-ar fi Mijlocitorul desăvârşit dacă n-ar fi şi Dumnezeu, şi om. 
Căci n-ar putea vesti ca om puterea Lui dumnezeiască. Sfântul Chirii numeşte fapta Tatălui, 
prin care face pe Fiul Mijlocitor, "hirotonie", servindu-se ca de un chip de hirotonia preoţilor 
şi episcopilor. Prin punerea mâinilor pe capul cuiva, i se transmite aceluia puterea dum¬ 
nezeiască de către cel ce pune mâinile asupra lui. Tatăl pune în mod nevăzut "mâinile" Lui 
asupra Fiului când Acesta Se face om, cu bunăvoirea Lui. "Mâinile" nevăzute ale lui 
Dumnezeu, transmiţătoare de putere, se pun şi prin ierarhul care hirotoneşte un preot sau 
prin ierarhii care hirotonesc un episcop. Acesta este unit în preoţie sau în episcopie cu Hristos. 
Dar şi Hristos e activ împreună cu Tatăl în transmiterea puterii Sale de Arhiereu sau de Preot, 
arhiereului sau preotului văzut Căci El a spus către Apostoli, suflând asupra lor: "Luaţi Duh 
Sfânt, cărora veţi ierta păcatele, iertate vor 6" (In 20, 22-23). El le transmite Apostolilor şi 
urmaşilor lor Duhul Sfânt pe Care îl are de la Tatăl, împreună cu Tatăl. Căci zice: "Şi iată Eu 
trimit peste voi făgăduinţa Tatălui Meu... şi vă veţi îmbrăca cu putere de sus" (Lc. 24,49; Fapte 
1,4). E darul Tatălui până la capăt Care dă pe Duhul prin Fiul până la sfârşitul lumii, dar şi în 
veşnicie. 

557. Din aceste cuvinte se vede atât deosebirea între Moise şi Hristos, cât şi asemănarea 
dintre ei. 


» 

Şi va înţelege cuvântul "ca pe mine" indicând un călăuzitor şi în acelaşi timp 
un călăuzit la putinţa de a înţelege cele voite de Tatăl, prin ceea ce deschide 
calea şi conduce spre împărăţia cerurilor, aşa cum s-a arătat fericitul Moise 
celor vechi învăţător prin călăuzirea Legii, adăugând totdeauna cuvintelor 
sale: "ca să trăieşti mulţi ani şi să te ducă pe tine Domnul Dumnezeul tău în 
pământul pe care S-a jurat să-l dea părinţilor tăi" (Deut. 5,16) 558 . Dar fiindcă 
la cele spuse a adăugat: "Şi pe omul care nu va asculta câte va grăi Proorocul 
acela în numele Meu, Mă voi răzbuna pentru El", prin aceasta a prezis că 
iudeii, care vor rămâne lipsiţi de învăţătură şi-şi vor înăspri mintea până la 
ultima neascultare, vor vedea cum îşi pricinuiesc ei înşişi pieirea capetelor. 
Căci vor fi sub mânie, luându-şi ca plată a neprimirii lui Hristos păgubirea 
deplină de bunătăţile Lui. Căci dacă ar fi crezut lui Moise, ar fi crezut în 
Hristos. Fiindcă despre El a scris acela. 

"Iar dacă celor scrise de el nu credeţi, 
cum veţi crede cuvintelor Mele?" (In 5, 47) 

Cuvântul acesta pare, şi nu pe nedrept, să cuprindă multă neclaritate. 
Căci poate conduce spre bănuieli neadevărate, şi anume că scrierile lui Moise 
sunt superioare cuvintelor Mântuitorului. Fiindcă cuvântul are o astfel de 
formă şi, dacă nu se scoate la iveală înţelesul lui exact, oferă scrierilor lui 
Moise un prestigiu mai vrednic de preţuire decât cuvintelor Mântuitorului. 
Căci spunând: "Iar dacă nu credeţi, cum veţi crede cuvintelor Mele?", ar da 
de înţeles că scrierile aceluia se află la trepte mai înalte decât cuvintele Sale. 
Dar însăşi natura lucrului arată acest gând improbabil, plin de ultima ne¬ 
bunie. Căci cum s-ar înţelege scrierile lui Moise superioare cuvintelor Mân¬ 
tuitorului, când acelea au fost chipuri şi umbre, iar ale lui Hristos, adevărul? 
Şi nu se cuvine să cheltuim multe vorbe pentru această temă. Căci socotesc 
că e de prisos să arătăm motivele foarte clare, luate nu din afară, ci din însăşi 
declaraţia de faţă, pentru respingerea acestui gând. Căci pentru ce ar zăbovi 
cineva în aceste mituri subtile, recurgând la o poliloghie inutilă, când lu¬ 
crurile nu prezintă nici o greutate? 

Deci ceea ce spune Mântuitorul are acest înţeles. Dacă, având Legea 
scrisă prin Moise şi, analizând în sus şi în jos scrierile lui, nu daţi nimic pe 
predania din ele, scufundând în uitarea absurdă ceea ce aţi citit de multe ori, 


558. Moise e şi călăuzitor prin Legea dată prin el, dar e şi călăuzit; căci arată spre Hristos, 
Care-1 îndrumă spre pământul făgăduinţei, la care n-a ajuns. Iar iudeii ce au afirmat că rămân 
numai la Legea prin care nu vedeau pe Hristos spre Care îndruma ea, şi-au pricinuit pieirea. 
Deci Moise nu i-a dus la mântuire pe cei ce pretindeau că rămân lângă el şi nu vedeau că el îi 
îndrumă spre Hristos, spre care era îndrumat el însuşi. 

cum aţi preţui cuvintele Mele, sau cum v-aţi arăta mai deschişi şi mai 
ascultători faţă de cele spuse de Mine, de care nu v-aţi apropiat de multe ori, 
nici tot timpul, ci le-aţi auzit în trecere şi le-aţi auzit poate numai o dată cu ure¬ 
chile trupeşti? Căci sau te apropii în acest fel de cele spuse, sau te lupţi în alt 
mod împotriva lor, câtă vreme ele aduc multă învăţătură şi cer multă iscodire. 
Deci scrierile lui Moise aduc o călăuzire pedagogică şi au forma unui chip al 
tainelor lui Hristos, ca nişte elemente ale cunoaşterii Lui, fiind un fel de 
umbre ale celor aflate în El, pe care le-am arătat mai pe larg prin cele expli¬ 
cate înainte. Iar ţinta călăuzirii lor pedagogice este Hristos. Căci s-a scris: 
Hristos este plinirea Legii şi a proorocilor (Rom. 10, 4; Gal. 3, 24) 559 . 


CAPITOLUL 4 

DE MULTE ORI PLECĂRILE LUI HRISTOS DIN IERUSALIM 
ARATĂ MUTĂRILE HARULUI LA NEAMURI. 

ÎN ACEST CAPITOL SE VORBEŞTE ŞI DESPRE CELE CINCI PÂINI 
DE ORZ ŞI CEI DOISPREZECE PEŞTI 

"După acestea a plecat Iisus dincolo de marea Tiber iadei" (In 6, 1) 

întâi socotesc că trebuie spus ascultătorilor că Domnul nu se vede 
mutându-Se din Ierusalim fără vreo trebuinţă. De câte ori face aceasta, o face 
dintr-o anumită iconomie şi în firea acestor fapte prezintă, ca într-un tablou, 
nişte taine. Iar care e scopul strămutărilor şi ce se arată prin ele, vom face 
vădit la timpul său, când vom ajunge la sfârşitul acestor capitole. Căci, 
expunând pe scurt pe fiecare şi explicând ceea ce e de folos în Scripturi şi 
facându-le astfel înţelese cititorilor, vom înfăţişa sensul cuprinzător al tuturor 
celor spuse în fiecare parte, concentrat într-un tot Dar socotim că trebuie să 
spunem ceea ce ni se dă acum de explicat: "După acestea, zice, a plecat Iisus 


559. Hristos este sfârşitul sau ţinta istoriei, a timpului. El dă prin aceasta un sens istoriei 
şi timpului. Dacă timpul ar deveni veşnic, el n-ar avea nici o ţintă, nici un sens. Ar fi "Internei 
retour", cum e afirmat de religiile şi filosofiile panteiste. înseşi proorociile Vechiului Testa¬ 
ment vestesc această mişcare a istoriei spre Hristos. Iar proorocii arată mai clar, mai explicit, 
că istoria are o ţintă, fapt afirmat şi de Lege prin suma de chipuri ale unei desăvârşiri finale, 
ale celor cerute de ea. Iar ţinta desăvârşită a istoriei nu poate fi decât Dumnezeu, venit între 
oameni şi, prin aceasta, în oameni, spre a le fi model imitat în nesfârşitul necunoscut. Cu 
Hristos, această perfecţiune a veşniciei a venit în timp, ca să ducă timpul spre sfârşitul în 
veşnicia netemporală. Dar dacă ţinta desăvârşită a istoriei nu poate fi decât Dumnezeu făcut 
om, tot Dumnezeu trebuie să lucreze în istorie spre atragerea ei spre El. Această lucrare se 
vede începând din Legea veche şi continuând prin Prooroci. Fariseii şi necredincioşii de după 
ei nu mai văd o ţintă a istoriei, deci nici o lucrare a lui Dumnezeu în ea. Numai cei ce cred în 
caracterul profetic al Legii, al lui Moise, văd prin ea pe Hristos. 

dincolo de marea Tiberiadei". Ce sunt "acestea" despre care vorbeşte, vom 
cerceta fără amânare. Hristos S-a arătat deci ca un Doctor minunat în Ierusa¬ 
lim. A vindecat un om bolnav de treizeci şi opt de ani, nefolosind vreun me¬ 
dicament, fără să recurgă la nici un ajutor contra bolilor, ci numai printr-un 
cuvânt, ca Dumnezeu, printr-o putere atotfăcătoare şi printr-o hotărâre dum¬ 
nezeiască. "Sculându-te", zice, "ia-ţi patul tău şi mergi la casa ta". Dar, deoa¬ 
rece era sâmbăta, iudeii ce sufereau de grosimea literei se mânie prosteşte 
fiind înlănţuiţi mai mult decât bolnavul de nebunia ce-i însoţea şi bolnavi de 
lipsa tuturor bunătăţilor, slăbănogiţi cu mintea şi fără puterea vreunei bune 
deprinderi. Pe drept cuvânt s-ar putea spune către ei: "întăriţi-vă, mâini slabe 
şi genunchi slăbănogiţi" (Is. 35,3). Dar, plini de mânie, spunând că trebuie să 
se acorde cinstirea cuvenită sâmbetei şi de către Dătătorul Legii, osândesc 
pe Hristos ca pe unul ce-a călcat-o, nerespectând ceea ce s-a scris: "Necre¬ 
dincios este cel ce spune împăratului: Calci legea" (Iov 34, 18). De aceea au 
fost certaţi aspru de Mântuitorul, arătându-le că Legea a rânduit celor vechi 
odihna de sâmbăta ca un chip şi că Fiul Omului este Domn şi al Sâmbetei 
(Lc. 6, 5). Dar cei ce nu aveau nici o grijă de cele bune, ci erau gata de toate 
răutăţile, se revoltau împotriva Celui ce-i învaţă cele pe care trebuiau să le afle 
şi unelteau împotriva Celui ce voia să-i aducă la înţelepciune, răsplătindu-I, 
precum s-a scris, cu cele rele pentru cele bune (Ps. 37, 20). 

Deci, după ce a făcut şi a spus acestea, Domnul pleacă, ca dintr-o nece¬ 
sitate, din Ierusalim şi, fiindcă erau aproape Paştile iudeilor, cum vom afla 
puţin mai încolo, în cele următoare, a trecut dincolo de marea Tiberiadei, 
depărtându-Se de ţinutul iudeilor. Iar deoarece am spus adineauri că motivul 
care L-a îndemnat şi Da convins să Se strămute şi să plece în alte locuri, atât 
de depărtate de Ierusalim, a fost apropierea Paştilor iudeilor, socotesc că tre¬ 
buie să arătăm pentru ce S-a ferit Iisus să Se afle în acel timp în Ierusalim. 
Căci Legea dată prin Moise poruncea iudeilor din toate timpurile să meargă 
la Ierusalim ca să prăznuiască acolo sărbătoarea fixării corturilor cu caracter 
de chip. Prin aceasta orice om duhovnicesc va înţelege ceata tuturor sfinţilor 
în Hristos, după învierea morţilor, adunându-se din toată lumea în cetatea de 
sus, în Ierusalimul ceresc, unde se serbează fixarea adevărată a corturilor, 
adică a reclădirii durabile a trupurilor, când stricăciunea va dispărea şi 
moartea va cădea 560 . Dar, vorbind de ceea ce se întâmplase în istorie, mul- 


560. Trupul e un cort al sufletului, în care trebuie să se aducă slavă lui Dumnezeu. Trupul lui 
Hristos era închipuit de cortul central al iudeilor în pustie, sau de templul din Ierusalim. Corturile 
şi templul din Vechiul Testament erau supuse coruperii, ca şi chipuri ale trupurilor muritoare după 
păcat Dar în sărbătoarea reclădirii corturilor se exprimă nădejdea reclădirii trupurilor pentru 
veşnicie prin învierea în Hristos. Materia e făcută şi ea pentru a se constitui din ea trupuri pentru 
veşnicie, ca şi atâtea forme în care se vede înţelepciunea şi puterea lui Dumnezeu. Materia e făcută 
pentru a deveni transparentă pentru lumina spiritului uman şi dumnezeiesc. 

ţimea celor ce se urcau în Ierusalim era nenumărată, căci în acel timp fariseii 
se bucurau de mare trecere în popor, prefăcându-se că apără Legea şi 
strigând acestei mari mulţimi împotriva celui ce o calcă, sau a celui ce soco¬ 
teau ei că o calcă. Căci nu era nici o greutate să aţâţe mulţimea nemăsurată a 
turmei, când i se spunea că cineva încearcă să facă ceva supărător sau să 
supere pe cei ce nu pricinuiau nici o supărare. Căci vorba lor se răspândea 
pretutindeni, prin porniri nestăpânite şi nesocotite, ca apa şi ca focul ce înain¬ 
tează spre toate cele în stare să le pătimească. 

Deci Iisus, neignorând acestea, pleacă din Ierusalim împreună cu uce¬ 
nicii Săi şi ajunge dincolo de marea Tiberiadei. Iar că prin aceasta se fereşte 
cu înţelepciune de plănuita Sa omorâre din partea iudeilor, o ştim şi din aces¬ 
tea. Căci spune însuşi fericitul Evanghelist: "Şi după acestea umbla Iisus prin 
Galileea. Căci nu voia să umble prin Iudeea, deoarece iudeii căutau să-L 
omoare" (In 7, 1). Că se fereşte ca să nu sufere o moarte înainte de vreme, 
sunt de acord, va zice poate cineva, dar că fuge şi de sărbătoare, nu înţeleg. 
Deci, cei socotiţi fraţi ai Lui vin la Hristos în Galileea, zicând: "Urcă de aici şi 
mergi în Iudeea, ca să vadă şi ucenicii Tăi semnele pe care le faci" (In 7, 3). 
Iar Domnul zice către ei: "Suiţi-vă voi la praznic; Eu nu Mă sui la praznic, pen¬ 
tru că vremea Mea încă nu s-a împlinit" (In 7, 8). E vădit deci şi clar că 
Mântuitorul a plecat din Ierusalim nu pentru că Şi-a ales de bunăvoie ple¬ 
carea, ci pentru că dezaproba batjocurile celor ce nu ascultau şi pentru că 
ocolea cu prudenţă sălbăticia prigonitorilor şi Se ferea cu înţelepciune de 
săgeţile pizmei. Deşi putea să nu pătimească nimic, chiar de-ar fi fost prezent, 
ni Se dă pe Sine pildă nu a fricii, ci a grijii şi a iubirii faţă de aproapele. Căci 
vom şti, călăuziţi spre cunoştinţa a ceea ce ne este de folos prin pildă, că, 
prigonindu-ne duşmanii, chiar dacă n-am suferi nici o vătămare fiind prezenţi, 
dacă totuşi ne vom da la o parte, prin aceasta vom potoli primele lor impul¬ 
suri, sustrăgându-ne de sub furia lor, vom linişti pornirea mâniei lor împotri¬ 
va noastră şi le vom fi de folos mai mult celor ce nu sunt buni cu noi. Iar prin 
aceasta arătăm clar că nu căutăm ale noastre, ci ale altora. Deci este o faptă 
a iubirii a nu ne opune celor ce ne voiesc răul, nici a ne folosi de puterea noas¬ 
tră de pătimire, ca să ascuţim mânia lor fie şi numai prin prezenţa noastră, 
noi, cei urâţi de ei, 561 arătându-Se inferiori puterii lor. 

"Căci iubirea, cum zice Pavel, nu caută ale sale" (I Cor. 13, 5). E ceea ce 
era vădit în Hristos. 


561. Iisus îşi arată iubirea faţă de duşmanii Săi şi prin faptul că nu vrea să le aţâţe mânia 
demonstrându-le că e superior lor, fie şi numai prin răbdarea Lui. E şi acesta un mod de-a 
potoli mânia acelora: dându-le satisfacţia că îi este frică de ei, fiindcă e mai slab decât ei, că nu 
mai sunt periclitaţi în superioritatea lor. Poate după aceea vor putea fi duşi şi la o treaptă în care 
nu se vor mai lăsa stăpâniţi de ură, dându-şi seama că e o mai mare superioritate în blândeţe. 

Folosind astfel cu ascuţime lucrarea ochiului înţelegerii celor scrise, te 
vei minuna aflând iconomia cea mai bună în plecările Mântuitorului nostru 
din Ierusalim. Căci, depărtându-Se de multe ori de furia iudeilor şi oprindu-Se 
la cei de alte neamuri, Se arată prin aceasta salvându-Se şi bucurându-Se de 
cinstirea cuvenită la ei. Iar prin aceasta dă o preţuire mai înaltă Bisericii celei 
dintre neamuri, ceartă ura de Dumnezeu a celor din Israel prin evlavia altora 
şi vădeşte cruzimea acelora prin blândeţea acestora, ca aceia să apară scoşi 
pe merit şi cu dreptate din făgăduinţa părinţilor. Iar, plecând Domnul din 
Ierusalim, nu Se opreşte într-una dintre cetăţile vecine, sau în satele de la 
graniţă, ci pleacă dincolo de marea Tiberiadei, arătând ameninţător, printr-o 
faptă evidentă, celor ce au ales prigonirea necredincioasă a Lui, că Se va 
depărta atât de mult de ei şi Se va despărţi de întregul neam, încât le va face 
într-un fel oarecare cu neputinţă calea întoarcerii spre El. Căci marea nu 
poate fi călcată de picioarele oamenilor. Aceasta se va afla spunând-o lor şi în 
cele următoare: "Mă veţi căuta, şi nu Mă veţi afla, şi unde merg Eu, voi nu 
puteţi veni" (In 8, 21). Căci calea foarte netedă şi uşor de umblat şi neîn¬ 
grădită de nimic spre El este cea prin credinţă şi prin dreptate; iar calea aspră 
şi grea, mai bine-zis cu totul de neumblat, e a celor ce-L supără pe El, după 
spusa unuia dintre Sfinţii prooroci: "Pentru că drepte sunt căile Domnului şi 
drepţii vor merge pe ele; iar necredincioşii vor slăbi pe ele" (Os. 14, IO) 562 . 
Deci, despărţirea Lui prin mare înseamnă calea greu de străbătut de iudei 
către El, sau mai bine-zis de nestrăbătut, deoarece Dumnezeu spune prin 
Prooroc că întrerupe căile sufletului necredincios spre El, zicând: "Pentru 
aceea voi astupa calea ei printr-o groapă şi cărarea ei n-o va afla" (Os. 2, 8). 
Căci ceea ce erau acolo gropile, aceea este aici marea care desparte pe Cel 
jignit de cei ce au ales fără grijă să-L jignească şi depărtează pe cuvioşi de cei 
necuvioşi. Dar ni se pare că acest chip face să iradieze din el şi altă taină 
ascunsă. Când Israel a fost scos din ţara Egiptului, Faraon l-a urmărit foarte 
înfuriat şi, aţâţat de neaşteptata jignire ce-i venise din partea acestui neam, 
s-a grăbit din pizmă şi supărare să recurgă la legea luptei, socotind că, 
urmărindu-i, îi va putea sili să se întoarcă în robie pe cei ce abia scăpaseră din 
ea. Dar Dumnezeu i-a trecut prin mijlocul mării; iar cel ce-i urmărea cu pu¬ 
tere şi nu suporta să-şi potolească nicidecum mânia, ci lupta nebuneşte 


562. Calea spre Dumnezeu este interioară. Ea e curăţia de păcatele egoismului, e atenţia 
acordată cu dreptate lui Dumnezeu şi oamenilor. Este una cu deschiderea spre Dumnezeu Cel 
bun şi drept şi spre oameni, cale ce se deschide celor curaţi şi drepţi. Cei închişi în egoismul 
susţinut de necredinţă şi de duşmănia faţă de Dumnezeu şi de oameni n-au nici o ieşire din ei; 
sau între ei şi Dumnezeu şi între ei şi semeni se întinde ca o mare, peste care nu se poate trece. 
Dumnezeu nu mai este deloc văzut de astfel de suflete, iar din semeni aceştia nu văd decât 
trupul lor. 

împotriva lui Dumnezeu cu convingere, dintr-o ură nestăpânită, s-a înecat în 
ea cu toată oştirea. Şi astfel Israel s-a izbăvit Dar să-l vedem acum şi pe 
Moise plângând nebunia iudeilor şi spunând revoltat, din cauza necredinţei 
lor în Hristos: "Neam viclean şi curvar, cu acestea răsplătiţi Domnului?" 
(Deut. 32, 5). Pe Cel ce te-a trecut prin mijlocul mării îl arunci dincolo de va¬ 
lurile spumegânde ale mării şi nu te ruşinezi să-L urmăreşti? Tu vei suferi, 
iudeule, şi pe tine te va îneca până la sfârşit marea. Căci moartea e a celor ce 
prigonesc, şi nu a celor prigoniţi. Şi ceea ce se vedea atunci, se vedeau şi 
acum făcând iudeii cu Hristos. Căci ne spune dumnezeiescul David: "Să nu 
mă înece vâltoarea apelor, nici să mă înghită adâncul" (Ps. 68, 18), indicând 
naufragiul cumplit al Sinagogii iudeilor şi ferindu-se de înecarea împreună cu 
ei în adâncul necunoştinţei 563 . Dar primejdia reprezentată atunci de egipteni, 
ori de stăpânitorii lor, era îndreptată împotriva trupului alcătuit din pământ. 
Dar iudeii, pătimind în cele mai de cinste, suferă o pedeapsă mai mare. Căci 
suferă o păgubire a sufletului, atrăgându-şi cele potrivite cu răutăţile lor. 
Faraon, încercând să readucă în robie un popor eliberat, a fost pedepsit cu 
dreptate, dar Israel se pedepseşte cu dreptate dintr-un motiv contrar, căci nu 
vrea să intre în robia Stăpânului a toate, ci ceea ce era Faraon faţă de el, din 
lăcomia puterii, aceea era şi el faţă de Dumnezeu, din multa mândrie 564 . Mai 
notează că numeşte lacul Tiberiadei mare, urmând cuvintelor dumnezeieştii 
Scripturi. Căci Creatorul a numit mări adunările apelor (Fac. 1, 10). Dar de 
multe ori nu face deosebire nici vorbirea celor din afară, care nu evită uneori 
să numească lacul mare. 

"Iar Lui îi urma o mare mulţime, pentru ca vedeau semnele 
ce le făcea cu cei bolnavi. Dar Iisus S-a suit în munte 
şi acolo a şezut cu ucenicii Săi. Şi erau aproape Paştile, 
sărbătoarea iudeilor" (In 6, 2-4) 

Când Hristos a plecat din Ierusalim, după spusa din prooroci: "Pără- 
sit-am casa Mea, lăsat-am moştenirea Mea" (Ier. 12, 7), respingând poporul 


563. Dacă mai înainte Sfântul Chirii a văzut în mare oprirea mişcării sufletului spre 
Dumnezeu, acum vede în mare înecarea Celui ce urmăreşte cu duşmănie pe Hristos în 
întunericul neştiinţei. E o tulburare întreţinută de valurile tuturor ideilor şi simţirilor opuse lui 
Hristos, sub pretextul că, prin aceste idei şi simţiri, rămân în pretinsul şi monotonul adevăr al 
diferitelor filosofii, ce se socotesc întemeiate pe o ştiinţă care crede că poate explica toate fără 
Dumnezeu. E nu numai o urmărire a lui Hristos, ci şi a celor ce trec împreună cu El, neopriţi 
de aceste valuri care întreţin în suflete o tulburare lipsită de sens. 

564. Deşi Faraon urmăreşte pe iudeii cu care era Dumnezeu pentru a-i readuce în robie, 
iar iudeii urmăresc pe Hristos ca să-L aibă cu ei, e totuşi ceva identic în ei: atât Faraon, cât şi 
iudeii voiesc puterea pentru ei, nu voiesc ca oamenii să fie ai lui Hristos, deci ai lui Dumnezeu, 
ci ai lor, care sunt ai stăpânului lumii acesteia. 

neascultător şi neînfrânat al iudeilor, şi S-a dăruit pe Sine celor de alt neam, 
La urmat o mulţime mare. Iar El Se urcă în munte, după cum a spus El 
însuşi: "Iar Eu când Mă voi înălţa de pe pământii voi atrage pe toţi la Mine" 
(In 12, 32). Căci S-a înălţat de pe pământ şi când S-a suit pe cruce. Dar S-a 
înălţat iarăşi, altfel, când S-a urcat la cinstirea şi slava cuvenite lui Dumnezeu. 
Căci nu-L necinstim ca pe un om, asemenea lui Israel, ci I ne închinăm ca lui 
Dumnezeu, ca Mântuitorului şi ca Domnului 565 . Deci la ei El era cineva umilit 
şi era nesocotit cu totul. De fapt nu se temeau să-L numească smarinean (In 8, 
48), ba, necinstindu-L ca pe cineva şi mai umilit, îl numeau fiul teslarului (Mt. 
13, 55). Dar de cei ce cred în El este admirat ca împlinitorul minunilor 566 . Căci 
auzi motivele pentru care îl urmau ei. Ei înţelegeau că trebuie să-I urmeze cu 
căldură pentru că vedeau semnele pe care le facea cu cei bolnavi, fiind conduşi 
de la faptele săvârşite, în mod corespunzător, la cunoaşterea Celui ce le 
săvârşea, şi din puterea demnă de Dumnezeu înţelegând pe Fiul îmbrăcat cu 
ea prin fire 567 . Pe această cale a poruncit Mântuitorul să mergem noi spre 
credinţa în El. "Căci faptele, zice, pe care Eu le fac, ele mărturisesc despre 
Mine" (In 5, 36); şi iarăşi: "De nu fac faptele Tatălui Meu, nu credeţi Mie; dar 
de le fac, chiar de nu credeţi în Mine, credeţi faptelor Mele" (In 10,38) 568 . 


565. Iisus S-a urcat pe cruce nu numai în sens fizic, ci şi în sens spiritual, arătându-ne 
suprema dovadă a iubirii Sale. El primeşte să moară pentru noi pentru ca, primind moartea, 
să o învingă. Ne dă prin aceasta şi o pildă de iubire jertfelnică pentru alţii, dar ne şi scapă de 
moarte. A urcat umanitatea noastră printr-o faptă supremă, faptă la care a contribuit şi prin 
care poate contribui şi după prin efectul ei. Iar ca rezultat al acestei fapte, umanitatea noastră 
a fost înălţată la slava veşnică a transfigurării luminoase, sau a îndumnezeirii, în starea înviată. 
Şi cei dintâi dintre oamenii care au fost şi vor fi şi ei înălţaţi la această stare sunt ucenicii Lui. 
Ii aduceau o singură închinare, ca lui Dumnezeu, chiar aflându-Se în trup, căci închinarea se 
adresează Persoanei dumnezeieşti, şi, prin întrupare, Fiul lui Dumnezeu nu Şi-a adăugat o altă 
persoană (cum zice Nestorie), ci El însuşi le face şi le trăieşte şi pe cele din trup. 

566. Toate minunile le săvârşea Iisus prin trup. Dar ele erau totodată ale Lui, ca Dum¬ 
nezeu. Le săvârşea Persoana Lui dumnezeiască, dar prin trup. Dumnezeu vindecă prin întin¬ 
derea mâinii omeneşti şi prin glasul omenesc. Nu se anula lucrarea omenească prin lucrarea 
dumnezeiască, ci le unea pe amândouă într-o singură faptă. Pătimea cu durere şi efort de 
răbdare omenească, dar nu lipsit de întărirea dumnezeiască. 

567. Fiul lui Dumnezeu săvârşea minunile prin organele trupului omenesc, arătându-Şi 
puterea prin el. Căci era îmbrăcat prin întrupare cu firea noastră, dar menţinea şi puterea 
de-a săvârşi fapte minunate prin trup. Prin firea dumnezeiască avea puterea de-a face minuni, 
iar prin firea omenească, mediul şi prilejul de-a le face. Ne minunăm astfel atât de puterea Lui 
dumnezeiască, cât şi de faptul că o manifestă pe aceasta prin firea omenească. Vedem şi în 
aceasta cu ce mare cinste a învestit Dumnezeu firea omenească, de poate săvârşi prin ea minu¬ 
nile dumnezeieşti. A creat firea omenească ca mediu potrivit pentru minunile dumnezeieşti şi 
ca o colaboratoare cu Dumnezeu în împlinirea lor. Dumnezeu nu e împiedicat de firea ome¬ 
nească în săvârşirea faptelor Lui minunate. 

568. Hristos afirmă unitatea Persoanei Sale, Care, chiar atunci când face fapte prin trupul 
Său, le face ca Persoană dumnezeiască, de o fiinţă cu Tatăl. 

Deci, precum din mărimea frumuseţii făpturilor se contemplă Dum¬ 
nezeu, Făcătorul lor, la fel, din minunile dumnezeieşti, prin aceeaşi înţele¬ 
gere, se vede Desăvârşitorul trupurilor şi se naşte cu dreptate credinţa celor 
ce-L urmează şi îl laudă 569 . Dar eu socotesc că în cele spuse se ascunde un 
înţeles şi mai subţire, şi nu unul simplu. Căci vedem pe Evanghelistul 
spunând că cei ce au urmat lui Hristos nu erau numai iubitori să vadă minu¬ 
nile Lui, ci se şi minunau de ele. Căci adaugă: "...pe cele ce le făcea cu cei bol¬ 
navi", ca să arate prin aceasta că gândirea celor ce-L urmau era contrară celei 
a iudeilor. Căci cei din urmă văd pe slăbănogul bolnav şi se înfurie din 
necredinţă, iar cei dintâi nu numai că îl admiră pentru acestea, când îl văd, ci 
şi urmează, ca lui Dumnezeu, Făcătorului de minuni. Deci, cei ce îl socotim 
pe Hristos Stăpân să fugim de neştiinţa proprie iudeilor şi să ne alipim Lui 
prin răbdarea şi prin nesocotirea greutăţilor, cum au făcut preaînţelepţii 
ucenici. Să nu răbdăm nicidecum să ne despărţim de El, ci să strigăm prin 
înseşi faptele noastre ceea ce a spus cu hotărâre Pavel: "Cine ne va despărţi 
pe noi de iubirea lui Hristos?" (Rom. 8, 35). Să-I urmăm deci Lui şi când este 
prigonit, şi când fuge de uneltirile celor ce luptă împotriva Lui, ca să ne suim 
şi în munte, şi să şedem acolo împreună cu El, adică să ne ridicăm la harul 
prea strălucit şi prea lăudat, pentru a împărăţi împreună cu El, precum a spus 
El însuşi: "Voi care Mi-aţi urmat Mie în încercările Mele, când va şedea Fiul 
Omului pe Scaunul slavei Lui, veţi şedea şi voi pe douăsprezece scaune, 
judecând cele douăsprezece seminţii ale lui Israel" (Lc. 22, 30). Aceste 
înţelesuri sunt indicate prin spusa că ucenicii s-au urcat cu Mântuitorul în 
munte şi au şezut acolo împreună cu El. 

" Ridicându-Şi deci ochii lisus şi văzând că vine mulţime mare 
după El, a zis către Filip: De unde vom cumpăra pâini, 
ca să mănânce aceştia? Iar aceasta a spus-o încercându-l, 
fiindcă ştia ce avea să facă" (In 6, 5-6) 

Hristos a dat iarăşi o învăţătură foarte bună şi foarte potrivită prea 
sfinţilor Săi ucenici, învăţându-i să biruiască, în situaţii mai presus de puterea 
lor, frica de greutăţile ospitalităţii şi să arunce departe de ei şovăiala în 
iubirea de străini şi să se menţină în cele mai calde mişcări ale acestei virtuţi. 


569. Hristos, vindecând trupurile bolnave, arăta că El le-a făcut împreună cu toată creaţia 
şi că El le-a făcut să fie desăvârşite ca trupuri, în împlinirea rostului lor, iar când prin boală cad 
din această putere deplină a lor, le poate readuce la această deplinătate. Iar cei ce se minu¬ 
nează de această lucrare a Lui cred că El e Dumnezeu, Care, precum a creat trupurile, aşa le 
şi poate readuce la deplinătatea lor. Pentru ei, Hristos vindecătorul e totodată Dumnezeu- 
Creatorul. 

Căci ce poate fi mai mare ca aceasta în cei ce se cunosc şi voiesc cele prin 
care se cuvine să se achite de datoria faţă de iubirea ce le este dăruită de 
sus? 570 Deci venind la El nu o mică mulţime, şi curgând în locul unde se afla 
ca o mulţime nenumărată de ape, a poruncit îndată ucenicilor să o hrănească. 
Şi era neîndoielnic că şi cea mai caldă râvnă nu putea, văzând această 
mulţime, să nu se sperie şi să nu se teamă că nu va putea să împlinească 
iubirea de străini faţă de ea. Dar în nimic nu se arată mărimea lui Hristos, 
decât în aceea că, chiar când iubirea noastră de fraţi se îndreaptă spre puţini, 
dar voieşte să facă pentru ei şi cele mai presus de nădejde, nu poate face 
aceasta decât prin încrederea în El, prin care ni se întăreşte curajul spre toate 
cele bune. După cuvântul istoriei, sensul celor spuse nu se abate de la acest 
scop, când, mutându-le iarăşi spre înţelesul duhovnicesc şi înlăturând forma 
îngroşată a chipului, spunem deschis că pe cei ce îl caută pe El, prin râvna 
cea bună şi prin credinţă, Dumnezeu îi priveşte mai înainte, ca dintr-un 
munte, adică din preştiinţa înaltă şi potrivită lui Dumnezeu, după spusa lui 
Pavel: "Pe care mai înainte i-a cunoscut şi mai înainte i-a hotărât să fie aseme¬ 
nea chipului Fiului Său, pe aceştia i-a şi chemat" (Rom. 8, 29). Deci Hristos 
ridică ochii, arătând oarecum că pe cei ce-L iubesc pe El îi face vrednici de 
privirea dumnezeiască 571 . E ceea ce s-a spus către Israel în formă de binecu¬ 
vântare: "Să-Şi ridice Domnul faţa Lui spre tine şi să-ţi dea ţie pace" (Num. 6, 


570. Cele mai multe minuni ale lui Hristos au fost vindecare de boli incurabile. Deci nu 
face acestea cu scopul de-a Se remarca în faţa oamenilor, deşi nici aceasta nu era fără folos 
oamenilor, ajutându-le să vină la credinţa în El şi, prin aceasta, să se mântuiască. Dar în în¬ 
mulţirea pâinilor îşi arată iubirea ospitalieră de oameni, din care oamenii învaţă de asemenea 
ceva. în această iubire şi milă faţă de oamenii aflaţi în dificultăţi se încadrează şi minunea prefa¬ 
cerii apei în vin la nunta de la Cana Galileii. Cu această ocazie, Hristos n-a dat numai o pildă 
de cum trebuie să se comporte şi oamenii faţă de semenii lor care au nevoie de ajutorul lor, ci 
ne arată cum Maica Sa, ca reprezentantă a tuturor celor apropiaţi de El, cere în prealabil aju¬ 
torul Lui pentru cei aflaţi în astfel de dificultăţi. Maica Sa ştia că şi Fiul ei cunoştea dificultatea 
acelor oameni, dar că El aştepta o rugăciune din partea cuiva pentru ei. îndemnul la această 
rugăciune îl dă în mod tainic El însuşi, cum se spune în continuarea textului, pentru că Hristos 
vrea ca un astfel de prilej să fie folosit ca alt mijloc de întărire a iubirii dintre oameni, dar şi a 
credinţei în ajutorul ce-1 dă El însuşi când vede această iubire a unora faţă de alţii. Maica 
Domnului ne este prezentată cu această ocazie ca prima şi cea mai eficace rugătoare pentru 
oameni. Dar e de remarcat că ea nu vrea să silească pe Fiul ei printr-o rugăciune direct expri¬ 
mată, sau să-L pună în situaţia neplăcută de-a refuza eventual această rugăciune. Rugăciunea 
e acoperită cu delicateţe, printr-o simplă informare ce I-o adresează. Maica nu-I porunceşte 
Fiului prin rugăciune, dar Fiul Se bucură s-o vadă milostivindu-se de oameni asemenea Lui. 
Cât de grosolane apar în raport cu înţelegerea acestei iubiri delicate a Maicii Domnului faţă de 
Fiul ei batjocurile aduse Ei de sectele neoprotestante, hrănite de simplistul umanism indivi¬ 
dualist al Occidentului! 

571. Hristos, Fiul lui Dumnezeu, îşi arată preţuirea faţă de oameni nu numai în faptul că 
S-a făcut om, ci şi în valoarea pe care le-o acordă, arătând că-i vede la o înălţime care L-a 
îndemnat să Se facă om ca ei şi, prin aceasta, slujitorul lor. Dar chiar prin aceasta îi face şi pe 

26). Dar nu numai la privire se mărgineşte harul Lui faţă de cei ce-L cinstesc 
pe El, ci fericitul Evanghelist adaugă şi altceva, arătând pe Domnul nu lipsit 
de grija faţă de mulţimi, ci pregătindu-le hrana din belşug, ca să înţelegi şi 
ceea ce se spune în Pilde: "Nu va omorî Domnul cu foame sufletul dreptului" 
(Pilde 10, 3). Căci Se va da pe Sine însuşi ca pâine din cer şi va hrăni sufletele 
celor ce se tem de El. Şi toate cele necesare vieţii le pregăteşte, cum s-a spus 
în Psalmi: "Gătit-ai hrană lor, că aşa e gătirea Ta" (Ps. 64, 10). Şi însuşi 
Hristos zice: "Amin, amin zic vouă: Cel ce vine la Mine nu va flămânzi vreo¬ 
dată" (In 6,35). Căci va da, cum am spus mai înainte, hrana din cer şi va dărui 
cu îmbelşugare harul de multe feluri al Duhului. E gata să dea îndată hrana 
celor ce vin la El, neaşteptând să I se ceară. Căci nu ştim să cerem ce ne tre¬ 
buie, ci El însuşi ne întinde, luând-o înaintea noastră, cele ce ne susţin pen¬ 
tru viaţa veşnică 572 . Deci, zice către Filip: "De unde să cumpărăm pâini?" (In 
6, 5). E necesar să ştim pentru ce a zis către Filip, o dată ce erau de faţă şi 
rămâneau mereu cu El şi ceilalţi ucenici. Filip era un om curios şi iubitor de 
învăţătură, dar nu prea ascuţit în puterea de-a înţelege cu căldură cele dum¬ 
nezeieşti. Aceasta o poţi afla, reflectând la faptul că, după ce-a urmat mult 
timp Mântuitorului şi a cules multe şi diferite învăţături despre dumnezeirea 
Lui şi şi-a format o foarte bogată înţelegere a Lui din fapte şi din cuvinte, ca 
şi când n-ar fi învăţat nimic zice în timpul din urmă al iconomiei (al lucrării 
Fiului lui Dumnezeu în trup) către Iisus: "Doamne, arată-ne nouă pe Tatăl, şi 
ne va ajunge" (In 14,8). Dar, întrucât a spus aceasta fără viclenie, este învăţat 
de Hristos: "Sunt de atâta vreme cu voi, şi nu M-ai cunoscut, Filipe?" (In 14, 
9). îi pune întrebarea ca unuia mai îngroşat la înţelegere şi mai zăbavnic 
decât ar fi trebuit în înaintarea spre înţelegerea celor dumnezeieşti, întărind 
astfel pe ucenic în deprinderea credinţei. In acest sens l-a "încercat", deşi, 
precum afirmă fericitul Evanghelist, ucenicul ştia ce avea să facă 
(Hristos) 573 . Iar cuvântul "De unde să cumpărăm " e adresat nu fără rost celor 


ei să-şi descopere importanţa, dar prin Dumnezeu, şi să mulţumească totodată lui Dumnezeu 
pentru putinţa pe care le-a dat-o de a-şi vedea valoarea lor. Prin aceasta îi determină să vadă 
cât ţine Dumnezeu la iubirea lor, şi ei, câştigând astfel puterea de a-L iubi, să se mântuiască. 
Cea mai mare valoare a omului este de a fi "după chipul" lui Dumnezeu, adică asemenea Fiului 
Unul-Născut al Lui şi, prin aceasta, iubiţi de Dumnezeu, dar şi ca cei a căror iubire o aşteaptă 
Dumnezeu. Deşi Dumnezeu le dă puterea să-L iubească, prin descoperirea valorii ce le-a dat-o 
ca şi chipuri ale Fiului Său, prin iubirea lor faţă de El ei îşi atrag privirea lui Dumnezeu, adică 
o iubire a lui Dumnezeu mai simţită de ei. 

572. Noi cerem de obicei mai mult cele necesare vieţii pământeşti. Dumnezeu ştie însă 
cele ce ne sunt necesare pregătirii pentru viaţa veşnică. De aceea ni le dă mai degrabă pe aces¬ 
tea, chiar dacă nu ştim care sunt acestea, deci nici să le cerem. Vedem mai târziu că cele pe 
care ni le-a dat Dumnezeu ne-au fost de folos pentru viaţa de veci. 

573. Hristos, întrebând pe Filip: "De unde să cumpărăm pâini?", l-a încercat nu ca pe unul 
ce nu ştia că Hristos e în stare să procure în chip minunat cantitatea de pâini necesară 

ce trăiau împreună cu El în neiubirea de bani şi în sărăcia de bună voie pen¬ 
tru Dumnezeu şi care de fapt nu aveau cu ce să cumpere cele necesare 
hranei. Căci întreabă "de unde" nu în zadar, neadresându-Se unora cărora nu 
le-ar da nimic de cugetat, ci ca unora care, fiind foarte obişnuiţi cu neiubirea 
de arginţi, El ştia că exclud cu totul nădejdea în arginţi şi că le poate trezi 
convingerea ca, de vreme ce nu au nimic prin care ar putea să-i hrănească pe 
cei ce vin la El, să-L roage pe Domnul ca, prin puterea Lui negrăită şi dum¬ 
nezeiască, să le procure hrana necesară. Aceasta era tot ce le rămânea: să-L 
roage pe El. Aceasta le era toată nădejdea, după poeţii elini care spun că nece¬ 
sitatea atrage fierul 574 . 

"Şi Filip i-a răspuns: Pâini de două sute de dinari 
nu le vor ajunge, ca să ia fiecare câte puţin " (In 6, 7) 

Fiind slab la înţelegere, Filip nu urca la gândul că Iisus le poate toate cu 
uşurinţă, ci, auzind: "De unde să cumpărăm", e răpit îndată ca un încercat şi 
nu vede decât singura cale, a banilor, neînţelegând că lucrul se va rezolva alt¬ 
fel decât prin legea comună şi obişnuită pentru toţi. Iar aceasta nu era decât 
o cheltuială generoasă. Deci, dată fiind lipsa de bani a ucenicilor şi totala lor 
sărăcie şi neînţelegerea lui Filip, incapabil să vadă în mod deplin puterea 
excepţională a Mântuitorului nostru, iubirea ospitalieră faţă de mulţime se 
vede ajunsă la neputinţa de-a se manifesta. Dar aceasta nu s-a întâmplat, ci 
voinţa Mântuitorului nostru ajunge la împlinire. Ceea ce era cu neputinţă la 
oameni a fost cu neputinţă la Dumnezeu, şi puterea dumnezeiască se arată 
mai presus de rânduiala aşezată în firea lucrurilor. Căci ea poate împlini toate 
în chip minunat, chiar şi pe cele ce sunt mai presus de firea noastră 575 . 


mulţimii, ci ca pe unul căruia voia să-i dea ocazia să se întărească în credinţă, să-şi facă din ea 
o deprindere neîncetată. 

574. Ştiind Hristos că ucenicii nu aveau bani cu care să cumpere pâine pentru atâta 
mulţime şi că ei ştiau că nici El nu are banii necesari, le pune întrebarea: "De unde să 
cumpărăm?", ca să-i ducă la concluzia: "Numai El poate procura pâinile necesare, în mod minu¬ 
nat". Acestei neputinţe de-a procura pâinile necesare, prin cumpărare, îi dă expresie Filip în 
răspunsul lui. 

575. Dumnezeu poate împlini în chip minunat cele ce nu se pot împlini prin legile natu¬ 
rale, sau de către înşine când ne folosim de legile naturale. Dar nu opune ceea ce împlineşte 
El celor împlinite de noi prin legile naturale, sau legilor naturale înseşi. Puterea dumnezeiască 
face ceea ce e de folos omului, dar altfel decât o face această natură. Produce pâinea necesară 
omului, dar altfel decât o produc legile naturale. Căci uneori se iveşte necesitatea de mai multe 
lucruri care ne trebuie şi care sunt făcute de legile naturale. Dar puterea dumnezeiască 
lucrează şi la restabilirea unor stări căzute din normalitatea organizării Ion vindecă bolile sau 
chiar învie morţii. Dumnezeu nu urmăreşte prin minuni desfiiţarea naturii create, ci refacerea 
sau întărirea ei. 

"li zise Lui unul dintre ucenici, Andrei, fratele lui Simon Petm: 

Este aici un băiat care are cinci pâini de orz şi doi peşti . 

Dar ce sunt acestea la atâţia?" (In 6, 8-9) 

Andrei simte şi cugetă aceleaşi ca Filip şi se vădeşte şi el având în sine o 
părere înrudită despre Mântuitorul Hristos. Căci, necunoscând, din marile 
fapte săvârşite mai înainte de El, prin care a fost mult învăţat, puterea lui 
Iisus, nici puterea Lui de a face toate, vorbeşte de cele aflate la băiat, dar se 
arată slab în credinţă. Căci zice: "Ce sunt acestea la atâţia?". Dar nu putem să 
nu spunem, dacă trebuie să ne amintim repede cele săvârşite de El mai 
înainte, în chip minunat, că trebuie cugetat că a fost un lucru minunat - dar 
nicidecum străin Celui ce-a prefăcut firea apei în vin, a vindecat pe slăbănog 
şi a alungat cu un singur cuvânt boala atât de îndelungată - a face mâncare 
din nimic şi a înmulţi dumnezeieşte cele existente. Sau cum n-ar fi lucrătoare 
şi în acestea puterea arătată în acelea? Deci, cum s-ar fi arătat mai slabă decât 
trebuia perechea celor doi Apostoli prin răspunsul ei? Dar trebuie văzut şi 
aceasta: Cele ce par pentru moment nepotrivite la sfinţi, de multe ori nu sunt 
lipsite de un folos, ci au amestecat în ele ceva de folos pentru lucrul în cauză, 
întrucât îşi arată în el, pe drept cuvânt, slăbiciunea proprie. Căci, gândin- 
du-se amintiţii Sfinţi Apostoli şi spunând clar: unul, că pâinile cumpărate cu 
două sute de dinari nu ajung ca să primească fiecare din mulţime decât puţin; 
celălalt, că cele cinci pâini şi doi peşti nu pot ajunge la atâţia, urcă la înălţimea 
minunii şi arată prin cuvintele lor, în toată lumina, tăria Mântuitorului, Care 
va sătura mulţimea şi Care va muta puterea necredinţei în buna mărturie 
despre Hristos 576 . Căci, după ce au mărturisit că nu ajunge numărul banilor 
lor pentru săturarea mulţimilor, chiar prin aceasta se întorc spre recunoaş¬ 
terea puterii negrăite a Celui ce o satură, fără contribuţia a nimic altceva. Căci 
ce putea face pentru atâţia cu cele aflate la băiat, după cuvântul lui Andrei? 
Dar iubirea faţă de mulţimi a depăşit lipsa cu mare îmbelşugare 577 . 


576. Apostolii Filip şi Andrei s-au gândit întâi la greutatea firească de-a hrăni o mulţime 
atât de mare, pentru ca să se vadă apoi cu atât mai mult fapta şi puterea dumnezeiască a lui 
Iisus, arătate în înmulţirea pâinilor. Hristos însuşi îi provoacă întâi să gândească de e posibil să 
răspundă necesităţii de hrănire a mulţimii prin mijloace naturale, ca, văzând ei că nu e nici o 
astfel de posibilitate, să aştepte de la El o faptă mai presus de cea oferită de posibilităţile natu¬ 
rale, sau să recunoască, după ce o realizează Hristos, puterea Lui dumnezeiască. După ce Filip 
a răspuns la întrebarea lui Hristos, de se pot cumpăra pâinile necesare, arătând că n-au banii 
pentru aceasta, a venit şi Andrei, care şi-a arătat înţelegerea faţă de Hristos prin faptul că I s-a 
alăturat cel dintâi, văzând că, în ce priveşte pâinile pe care le au la dispoziţie, nu au o soluţie. 
Prin aceasta se pregăteau să aştepte o faptă minunată din partea lui Hristos. "N-avem nici o 
soluţie naturală. Fă Tu o minune!". 

577. Hristos, ca Fiul lui Dumnezeu, este atotputernic, dar, venit şi ca om aproape de 
oameni, îşi arată, pe lângă atotputernicie, şi o iubire pe care nu o poate arăta nici un om. Căci 

O astfel de puţinătate în credinţă vom afla şi la prea înţeleptul Moise în 
pustie. Căci cei din Israel se plângeau şi erau aţâţaţi de pofta urâtă a meselor 
din Egipt şi cugetau la căldările necurate de carne, de peşti, de legume, de 
pepeni şi de alte lucruri la fel de urâte, atraşi de-o plăcere prostească, şi, dis- 
preţuind bunătăţile dumnezeieşti, cârteau împotriva lui Moise, mijlocitorul şi 
conducătorul lor. Dar nu ignora Dumnezeu cele după care plângea mulţimea 
şi de aceea a făgăduit să le dea carne. Dar, deoarece fagăduiala generoasă se 
facea în pustie, şi pentru mintea omenească apărea greu de împlinit, a venit 
Moise (la Dumnezeu), strigând: "Şase sute de oameni sunt în poporul, întru 
care sunt şi eu, şi Tu zici: Se va da lor came şi vor mânca o luna de zile! Oare 
li se vor junghia lor oi şi boi, ca să le ajungă?". Şi ce răspunde la acestea 
Dumnezeu? "Oare mâna Domnului e scurtă?" (Num. 11, 21-23). Căci ce nu 
poate Dumnezeu? 

Deci cu drept cuvânt va zice cineva şi despre cele spuse de Filip şi de 
Andrei: E scurtă mâna Domnului? De aceea, luând şi noi ca pildă ceea ce au 
spus, vom socoti necredinţa drept ultima boală şi mai mare ca orice rău. Şi 
dacă Dumnezeu lucrează ceva, sau anunţă că va face, să se primească cu 
credinţă neîndoielnică. Iar prin faptul că nu se înţelege cum se vor face cele 
mai presus de noi, să nu se învinovăţească pentru slăbiciunea aceasta 
Dumnezeu. Căci se cuvine celui bun şi înţelept şi celui ce are în sine o 
gândire sănătoasă să primească în minte, cum primeşte şi ochiul trupului, nu 
precum voieşte să vadă, ci aşa cum se petrece ceva şi cum îngăduie măsura 
firii. Dar pe cele ce se oferă vederii la mare înălţime ea nu le poate pricepe, 
chiar folosindu-se de o mare imaginaţie. Dar acelea răpesc totuşi vederea 
spre cea mai subţire înţelegere. Aşa să înţelegi şi mintea omenească. Ea 
ajunge să se întindă spre Cel ce a creat-o, numai până la hotarele ei, chiar 
dacă e cu totul curată. Căci nu va vedea nimic din cele mai presus de ea, dar 
se supune, şi nu prin voinţa proprie, celor mai presus de fire, neputând să le 
cuprindă în nici un fel prin ea. Deci prin credinţă, şi nu prin cercetare se 
primesc cele mai presus de fire. Şi de aceea e lăudat cel ce crede, şi nu 
rămâne neînvinovăţit cel ce cade în cele contrare 578 . Despre aceasta încă va 
mărturisi Mântuitorul, zicând: "Cel ce crede în Fiul nu se judecă; iar cel ce 


omul iubeşte pe semen nu dintr-o voinţă exclusivă, ci întrucâtva şi din sila unităţii în fiinţă pe 
care nu el şi-a dat-o. Dar în aceasta se arată şi o mărginire a lui în toate, inclusiv în iubire. 

578. Prin puterile ei naturale mintea nu poate înţelege cele ce se fac mai presus de fire. 
De aceea, nici nu poate înţelege cum se vor putea împlini. Numai credinţa în Cel ce le-a făcut 
îi dă capacitatea să admită că ele se vor putea împlini, sau că s-au împlinit. Credinţa în putinţa 
de-a se împlini sau în faptul că s-au împlinit aduce o treaptă nouă în înţelegerea omului, mai 
presus de cea a minţii naturale, ţâră să excludă înţelegerea celor ce se realizează în mod na¬ 
tural, prin legile naturii şi prin puterile omului. Căci omul, deşi se foloseşte de o libertate în 

nu crede s-a şi judecat" (In 3, 18). Dar aceasta e o credinţă în putinţa unor 
fapte ce depăşesc natura lumii. 

Căci credinţa omului cu adevărat credincios e cea care îl face să creadă 
că se pot săvârşi în lume şi cu oamenii fapte mai presus de puterile lor natu¬ 
rale. Această credinţă are siguranţa într-un Dumnezeu personal mai presus 
de lume, dar Care a creat lumea şi ţine la ea. în panteismul filosofic şi religios 
nu e posibilă credinţa aceasta. Căci în existenţa acceptată de ele, totul de¬ 
curge în baza legilor ei. 

După ce am arătat că nu trebuie să nu credem în Dumnezeu, să 
prezentăm iarăşi şi să lămurim din Sfintele Scripturi, spre folosul cititorilor, 
pedeapsa pentru necredinţă. Şi iarăşi mă voi referi la Moise, descoperitorul 
celor dumnezeieşti. Dumnezeu i-a poruncit în pustie, când poporul era chi¬ 
nuit de o sete de nesuportat, ca, luând ca însoţitor pe Aaron, să lovească pia¬ 
tra cu toiagul ca să ţâşnească izvoarele de apă. Dar Moise, nefiind foarte con¬ 
vins de cuvintele Celui ce i-a poruncit aceasta şi fiind puţin încrezător, din 
pricina slăbiciunii sale omeneşti, zice: "Ascultaţi-mă, cei neascultători! Oare 
vom scoate vouă apă din această piatră? Şi, ridicând Moise mâna lui, a lovit 
cu toiagul piatra o dată şi de două ori şi a ieşit apă multă. Şi a zis Domnul 
către Moise şi Aaron: "Deoarece n-aţi crezut şi nu Mă sânţiţi înaintea Mor lui 
Israel 579 nu veţi duce voi adunarea aceasta în pământul pe care l-am dat lor" 


aplicarea legilor naturii, nu le depăşeşte pe acelea prin sine însuşi. Numai puterea lui Dum¬ 
nezeu, Care a creat acele legi şi libertatea omului, poate aduce posibilitatea unei lucrări supe¬ 
rioare legilor acelora şi modului lor de folosire de către libertatea omenească. Le depăşeşte, 
dar nu desfiinţează nici natura cosmică, nici libertatea omului, ci le ridică din slăbiciunea şi 
mărginirea lor. Propriu-zis credinţa nu se opune minţii, ci se foloseşte de ea, dar o şi depăşeşte. 
Mă ridic la credinţă prin faptul că nimeni nu poate socoti că lumea aceasta, cu multele ei 
neputinţe, este suprema realitate. Pe de altă parte, complexitatea organizării ei şi mărimea pu¬ 
terilor din ea, cunoscute de mine, o face să vadă un autor al ei, mai presus de ea. Dar amân¬ 
două aceste judecăţi ale minţii ajung la credinţa într-un Autor al lumii, dar nu şi la cuprinderea 
sau la înţelegerea modului bii de a fi. Chiar în raport cu lumea, mintea defineşte exact unele 
aspecte ale ei, dar pe altele le constată ca fiind mai presus de putinţa ei de definire. Deci, con- 
statându-le, trebuie să le şi creadă. Credinţa omului cu adevărat credincios e cea care crede că 
se pot săvârşi în lume şi cu oamenii fapte mai presus de puterile lor naturale. Această credinţă 
are siguranţa într-un Dumnezeu personal, mai presus de lume, Care a creat lumea şi ţine la ea. 
în panteismul filosofic şi religios nu e posibilă credinţa aceasta. Căci în existenţa acceptată de 
ele, totul decurge în baza legilor ei. Numai o Persoană superioară lumii poate răspunde unei 
chemări de-a interveni în procesele lumii şi ale trupului omenesc şi numai o astfel de Persoană 
e mai presus de lume, dar nu e contrară ei, ci are puterea deplină asupra ei, ca Una ce a şi 
creat-o şi Care ţine la ea în aşa măsură, încât vrea să o restaureze, în unele cazuri, atunci când 
se crede că El o poate face. Această credinţă o arată credinciosul creştin în orice situaţie care-1 
face să caute o scăpare din ea prin altă faptă decât prin cele naturale. 

579. îl sfinţim pe Dumnezeu afirmând prin cuvinte ale credinţei noastre în evidenţa dum- 
nezeirii Lui; dar El e sfinţit şi mai mult printr-o faptă minunată, săvârşită prin cel ce crede în 
El, care pune în evidenţă puterea Lui mai presus de lume. 






322 


SFANŢUL CHIR1L AL ALEXANDRIEI 


(Num. 20, 10-12). Deci nu va fi clar din aceasta cât este de gravă răsplata 
necredinţei? Şi dacă Moise, cel atât de mare, a fost pedepsit, pe cine va cruţa 
Dumnezeu, sau cine va scăpa de mânia Celui ce nu caută la faţă (Rom. 2,11) 
pentru necredinţa lui, o dată ce nu S-a îndurat nici de Moise, către care s-a zis: 
'Te ştiu pe tine mai mult decât pe toţi şi ai aflat har la Mine" (leş. 33,17) . 580 

"Şi a zis Iisus: Faceţi pe oameni să şadă. 

Şi era iarbă multă în acel loc. 

Deci au şezut bărbaţii în număr ca la cinci mii" (In 6, 10) 

Mântuitorul Şi-a arătat blândeţea obişnuită şi S-a reţinut de la mustrări 
aspre. Nu ceartă în chip muşcător pe ucenicii atât de adormiţi în încrederea 
în El, prin puţinătatea credinţei, ci mai degrabă îi conduce prin faptele înseşi 
spre înţelegerea celor în care încă nu cred. Căci spusa: "Faceţi pe oameni să 
şadă" nu are un înţeles lipsit de importanţă. îl arată pe Iisus ca spunând ceva 
de felul acesta: O, voi, cei zăbavnici în cunoaşterea puterii Mele şi a înţelege 
cine este Cel ce vă vorbeşte, faceţi să şadă pe oameni ca, din nimicul ce-1 
puteţi face voi, să vă minunaţi văzându-i săturaţi. "Faceţi pe oameni să şadă". 
Atât le-a rămas 581 . Căci nu vor ajunge cei două sute de dinari pentru procu¬ 
rarea celor ce sunt de trebuinţă vieţii mulţimii. Dar ceea ce nu pot face banii 
pentru izbăvirea oamenilor va face puterea Mea, care pe toate le cheamă la 
existenţă şi le creează din cele ce nu sunt. Căci, oare, proorocul Ilie a umplut 
ulciorul cu untdelemn al văduvei, când l-a făcut izvor continuu al lui? Iar Cel 
ce i-a dat aceluia să poată aceasta nu ar fi putut să înmulţească puţinătatea 
untdelemnului şi să-l facă izvor al generozităţii negrăite şi sursă şi rădăcină a 
darului neaşteptat? Nu putem socoti improbabil să le fi gândit Hristos aces¬ 
tea când a spus cuvântul de mai sus. Fericitul Evanghelist mai menţionează 
cu folos şi că era iarbă multă în acel loc, arătând că locul era potrivit pentru 
şederea oamenilor. Mai observă cum era amestecată în jurul Lui mulţimea 


580. Propriu-zis Dumnezeu nu opreşte din mânie pe Moise şi pe Aaron să ajungă cu 
poporul Israel în Canaan, ci pentru a-i face să crească şi mai mult spiritual prin pocăinţă, pen¬ 
tru puţina lor credinţă într-un moment dat. Acesta e motivul pentru care trimite Dumnezeu şi 
altora încercări pentru păcatele lor, chiar după ce s-au lăsat de ele. 

581. Apostolii nu fac nimic pentru a procura mâncare pentru atâţia oameni. Iar oamenii 
fac şi mai puţin. Ei aşteaptă cu răbdare să li se dea mâncare prin fapta minunată a lui Hristos. 
Nu caută să ajungă fiecare mai repede la Hristos, sau la Apostoli, ca să capete porţia lui. Ce 
mulţimi mari urmau lui Hristos! Dacă numai bărbaţi erau cinci mii, femei trebuiau să fie cu 
mult mai multe. Căci de obicei aleargă cu mult mai multe femei să audă cuvântul credinţei. Şi 
cât de puternic trebuie să le fi vorbit Hristos, ca să-L audă atât de mari mulţimi! Căci vorbea 
nu numai unor persoane singulare, sau unor mici grupuri, ci şi mulţimilor, cum aflăm din 
Predica de pe Munte (Mt. 5,1). Dar şi în aceste predici, fiecare propoziţie era de o adâncime 
neatinsă de nici un om. 

celor ce trebuiau hrăniţi, fiind de faţă adică şi femei, împreună cu copii, deşi 
au fost număraţi numai bărbaţii, urmându-se, cum socotesc, obiceiurile 
potrivit Legii. Căci Dumnezeu a poruncit şi descoperitorului de Dumnezeu, 
Moise, zicând: "Luaţi începutul întregii adunări a Mor lui Israel, după nea¬ 
muri, după casele rudeniilor, după numărul numelor lor, după capetele lor; 
tot bărbatul de la douăzeci de ani şi mai sus" (Num. 1, 2-3). Iar Proorocul a 
împlinit porunca şi a alcătuit o mare listă de nume, în care se vede că n-a ţinut 
seama de femei şi de copii, ci e scrisă numai mulţimea celor care au ajuns la 
pubertate. Căci e cinstit şi în cartea (Biblia) lui Dumnezeu tot ce e bărbătesc 
şi tineresc şi nu e copilăresc în cugetarea la cele bune. Deci prin aceasta s-a 
cinstit şi obiceiul Legii şi se indică şi un anumit înţeles duhovnicesc. Căci 
oare nu spunem în mod cuvenit, privind la întregul înţeles al spusei de faţă, 
că Hristos Se depărtează cu dreptate şi părăseşte anturajul batjocoritor şi aro¬ 
gant al iudeilor, dar primeşte cu mare plăcere pe cei ce vin la El şi-i îngraşă 
cu mâncări cereşti, dăruindu-le pâinea spirituală, care întăreşte inima omului 
(Ps. 103,17)? Şi-i hrăneşte nu cu oboseală, ci cu seninătate şi cu veselie şi cu 
multă plăcere, plină de evlavie. Căci aceasta ne-o dă de înţeles aşezarea 
mulţimii pe iarbă, precum poate spune în mod cuvenit fiecare dintre cei ce 
s-au învrednicit de un astfel de har, ceea ce se spune şi în Psalmi: "Domnul 
mă paşte şi nimic nu-mi va lipsi . La loc cu păşune, acolo m-a sălăşluit" (Ps. 22, 
1-2). Căci mintea sfinţilor e hrănită cu multă plăcere şi dulceaţă prin darurile 
Duhului, după spusa din Cântarea cântărilor: "Mâncaţi şi beţi şi vă îmbătaţi, 
cei apropiaţi" (Cânt. 5, l) 582 . Iar cei prezenţi fiind mulţi, precum am spus, şi 
amestecaţi, s-au amintit, din cei aşezaţi, numai bărbaţii, trecându-se sub 
tăcere în mod folositor femeile şi copiii, în înţelesul amintit. Căci aceasta ne 
învaţă, ca printr-o ghicitură, că hrana de la Mântuitorul se va dărui în mod 
mai cuvenit şi mai propriu celor înălţaţi la bărbăţie în cele bune, şi nu celor 
efeminaţi prin deprinderea în cele rele, precum nici celor copii cu mintea, 
care de aceea nu pot înţelege nimic din cele trebuincioase cunoaşterii. 

"A luat deci Iisus pâinile şi, mulţumind, le-a dat ucenicilor; 
iar ucenicii, celor ce şedeau; asemenea şi din peşti, 
cât voiau " (In 6, 11) 

Mulţumeşte, spre pildă nouă şi spre model al evlaviei pe care trebuie să 
o avem în noi. Apoi atribuie, ca om, firii dumnezeieşti puterea minunii. Căci 
îi este propriu acest mod: atât să fie, cum am spus, pilda evlaviei celor cărora 


582. Numai pentru că era Dumnezeu, Hristos a putut şi poate hrăni spiritual mintea omu¬ 
lui, nu cu înţelesurile aflate în lucrurile lumii, ci cu înţelesurile nesfârşite ale dumnezeirii Sale, 
care îndulcesc sufletul. Căci descoperă minţii şi aduc cu ele iubirea nesfârşită a lui Dumnezeu. 

Sa arătat învăţător al celor prea bune, cât şi să ascundă din iconomie (cu 
folos) demnitatea Sa dumnezeiască înainte de-a veni timpul patimii. Căci avea 
şi grijă să Se ascundă de stăpânitorul veacului acesta. De aceea, şi cu alte 
ocazii pronunţă, ca om, cuvinte potrivite oamenilor. Dar vindecă iarăşi mintea 
ascultătorilor, făcând un adaos prea înţelept, ca în propoziţia: "Părinte, îţi 
mulţumesc că M-ai ascultat" (In 11, 41). Vezi cum cuvântul este potrivit omu¬ 
lui, dar poate tulbura înţelegerea celor mai simpli? Căci, când spune aceasta 
ca om, îndată prezintă modul iconomiei (al întrupării) şi scopul pentru care 
voieşte să Se ascundă, din iconomie, şi astfel să înalţe mintea slăbită a 
ascultătorilor: "Căci Eu ştiu, zice, că totdeauna Mă auzi" (In 11, 42) 583 . 
Pentru ce deci spui acestea? Pentru mulţimea ce stă împrejur am spus-o, ca 
să creadă, zice, că Tu M-ai trimis 584 . Deci oare nu se vede clar din acestea că, 
folosindu-ne în multe feluri şi arătând scopul ascuns al iconomiei Lui cu 
trupul (al întrupării), spune uneori lucruri mai smerite decât cele în care Se 
află cu adevărat 585 ? Precum acolo cuvântul: "Mulţumescu-Ţi Ţie" se înţelege 
în chip iconomie (că e Fiul întrupat, n. fcr.), aşa se înţelege şi aici faptul că a 
binecuvântat pâinile. Căci e de menţionat că, în loc de "a mulţumit". Matei a 


583. Hristos Se arată mai mult ca om înainte de patima Sa. Căci, dacă S-ar fi arătat ca 
Dumnezeu, n-ar fi putut fi condamnat la răstignire, sau n-ar fi putut pătimi răstignirea. Dar prin 
ascunderea dumnezeirii Sale era totodată un model de smerenie pentru oameni. Dar Hristos 
a voit să rămână necunoscut şi Stăpânitorului veacului acesta, căci altfel acesta n-ar fi putut 
lucra în sporirea duşmăniei conducătorilor evreilor împotriva Lui. De aceea, Hristos Se adre¬ 
sează Tatălui, înainte de săvârşirea unor minuni, pentru a arăta că le săvârşeşte nu cu puterea 
Sa ca om, ci cu puterea dumnezeiască. Dar în umanitatea cu care îşi acoperea dumnezeirea, 
aceasta se făcea transparentă în marea nobleţe duhovnicească a umanului, cum nu s-a putut 
vedea la nici un om, dar şi prin declaraţiile Sale că este Dumnezeu. Dumnezeirea era acope¬ 
rită nu în sensul că nu îl făcea cunoscut ca Dumnezeu în cuvintele şi faptele Sale, ci în faptul 
că dumnezeirea Lui nu copleşea umanitatea Sa, ca acum, în cer. Cei ce se apropiau de El cu 
sufletul deschis îl cunoşteau că e Dumnezeu chiar înainte de înviere. 

584. Hristos Se roagă Tatălui ca om, dar arată, pe de altă parte, că e din veci Fiul lui 
Dumnezeu, căci ştie că Tatăl îl va asculta, pentru că totdeauna L-a ascultat. Deci din iconomie, 
sau cu voie, pentru mântuirea oamenilor, îşi ascundea dumnezeirea sub umanitate. Şi aceasta 
o spune totuşi pentru ca cei ce vor să afle că El este Fiul lui Dumnezeu Unul-Născut. 

585. Pentru mântuirea noastră S-a arătat în smerenia omenească, ascunzându-Şi Dum¬ 
nezeirea în vorbirea şi în comportarea Sa omenească. Dar tot El descoperă faptul că, din icono- 
mia mântuirii, îşi ascunde dumnezeirea Sa. Vorbeşte despre stările Sale omeneşti, dar vesteşte 
totodată că El este Dumnezeu îmbrăcat în umanitate. Oamenii sunt ajutaţi să vadă că au în El 
pe Dumnezeu, dar pe Dumnezeu venit aproape de ei, comunicând cu ei prin cuvintele şi chiar prin 
slăbiciunile omeneşti, care ne sunt proprii. E acoperit, dar anunţă că e acoperit E Dumnezeu 
ascuns, dar anunţă aceasta şi face pe cei cu sufletul deschis să constate aceasta. Astfel, "foloseşte 
pe oameni în multe feluri", ca om, ca Dumnezeu,arătându-ne înălţimea spre care trebuie să tin¬ 
dem, asigurându-ne de mântuirea şi fericirea noastră veşnică şi de marea valoare ce ne-o acordă 
prin iubirea Lui. Dar ne este de atâta folos, pentru că Acelaşi e şi Dumnezeu şi om, pentru că, în 
înălţimea Lui ca om, Se vede Dumnezeu, şi Dumnezeu a venit aproape de noi ca om. 

spus: "a binecuvântat" (Mt 14, 19). Dar nu e un dezacord 586 . Pavel le arată 
pe amândouă fiind una şi aceeaşi când spune că "toată mâncarea e bună şi 
nimic nu e de lepădat Căci se sânţeşte prin cuvântul lui Dumnezeu şi prin 
rugăciune" (I Tim. 4, 4-5). Fiindcă ceea ce se sfinţeşte prin rugăciunea pe 
care obişnuim să o facem la masă, numaidecât se binecuvântează 587 . 

Dar, deoarece nu se cuvine să fie lăsat nimic necercetat din cele de folos, 
să vorbim puţin şi despre cele cinci pâini care erau la băiat şi despre cei doi, 
peşti. Căci atât chipul, cât şi numărul celor aflate la el au în ele un înţeî.s 
tainic. Pentru că poate va zice careva dintre cei mai iubitori de învăţătură: 
Pentru ce nu s-au aflat mai degrabă patru pâini şi trei peşti? Sau pentru ce nu 
cinci sau patru peşti? De ce era necesar să se spună numărul celor aflate şi 
nu s-a spus mai degrabă, în mod simplu şi general, că a fost săturată mul¬ 
ţimea nenumărată a celor ce-I urmau din cele foarte puţine aflate? Faptul că 
fericitul Evanghelist vorbeşte foarte precis despre acestea dă de înţeles ceva 
care trebuie cercetat. Deci, spune că pâinile erau cinci, şi anume de orz, iar 
peştii, doi, şi cu ele satură Hristos pe cei ce-L iubesc pe El. Eu socotesc - dar 
iubitorul de învăţătură să-şi arate judecata mai bună - că prin cele cinci pâini 
de orz se indică cele cinci cărţi ale Bibliei lui Moise, adică toată Legea 
(Pentateuhul, n. red.) , care oferă hrana mai îngroşată, prin literă şi istorie. 
Aceasta se subînţelege prin pâinile de orz. Iar prin peşti, hrană procurată prin 
pescari, adică scrierile mai plăcute despre învăţăturile Mântuitorului. Şi aces¬ 
tea spune că sunt două, indicând predicarea apostolică şi evanghelică. Iar 
amândouă acestea se află la pescari şi sunt scrieri duhovniceşti. Unind deci 
Mântuitorul cele noi cu cele vechi, hrăneşte prin Lege şi prin învăţăturile 
Noului Testament sufletele celor ce cred în El spre viaţă, se înţelege, veşnică. 
Iar că ucenicii au fost dintre pescari e evident şi clar. Căci, chiar dacă nu erau 
toţi dintre aceştia, dar, deoarece sunt între ei de aceştia, cuvântul nostru 
despre cele spuse nu e străin de adevăr 588 . 


586. La o altă înmulţire a pâinilor, Matei spune şi el că Hristos "a mulţumit". Aceasta 
înseamnă că "a binecuvântat". Aceasta îl arată pe Hristos şi om, şi Dumnezeu, sau Dumnezeu 
făcut om din iconomie, prin întrupare, pentru mântuirea oamenilor. El şi mulţumeşte ca om, 
şi binecuvintează ca Dumnezeu. 

587. Hristos a sfinţit pâinile şi ca Dumnezeu (ca Dumnezeu-Cuvântul), şi ca om, prin 
rugăciune. Hristos Se arată aici a fi amândouă. Dar şi noi, sfinţind la masă mâncarea prin rugă¬ 
ciune, avem prezent pe Hristos, Care o sfinţeşte ca Dumnezeu, binecuvântând-o. Dumnezeu- 
Cuvântul în activitatea Lui e binecuvântător. E numaidecât cuvânt bun. 

588. S-ar mai putea înţelege că Hristos înmulţeşte şi pâinile şi peştii, ca să arate că El e 
Creatorul care la început a creat şi hrana din ierburi, dar şi pe cea din peşti şi animale. 
Totodată arată că nu ridică în timpul vieţii pământeşti pe oameni din aceste feluri de hrană, ci 
le înmulţeşte pe acestea când e nevoie. Căci Dumnezeu poate da şi mai puţină pâine (în timp 

"Iar după ce s-au săturat, zise ucenicilor Săi: 

Adunaţi fărâmiţările ce au rămas, ca să nu se piardă ceva. 

Deci le-au adunat şi au umplut douăsprezece coşuri de farâmituri 
din cele cinci pâini de orz care au rămas de la cei ce au mâncat” 

(In 6, 12-13) 

Va socoti poate cineva că Hristos a poruncit ucenicilor Săi să strângă 
rămăşiţele, dintr-o zgârcenie oarecare. Dar socotesc că oricine cugetă cum se 
cuvine n-ar răbda să se coboare la o astfel de osândire meschină. Şi ce zic 
despre Hristos? Căci ce se putea aştepta să rămână din cinci pâini de orz? Dar 
cuvântul are un înţeles important şi îi minunează pe ascultători. El arată că 
efectul puterii dumnezeieşti a fost aşa de mare în fapta aceasta, că nu numai 
s-a săturat o mare mulţime cu cinci pâini şi doi peşti, ci, pe lângă aceasta, 
s-au şi adunat douăsprezece coşuri de rămăşiţe. Se arată apoi prin aceasta o 
confirmare a minunii, înlăturându-se vreo altă bănuială. Căci prin rămăşiţe se 
confirmă credinţa în bogăţia singură şi adevărată a mâncării produse de 
această faptă, dovedindu-se că n-a fost produsul unei năluciri amăgitoare pen¬ 
tru ochiul celor ce mâncau, cât şi al celor ce-i serveau. Dar un lucru mai mare 
şi mai vrednic de preţuit este că, prin această minune, Hristos ne face mai 
râvnitori în iubirea de oaspeţi, spunând că cel ce îşi împarte ale sale şi arată 
iubire faţă de alţii şi împlineşte ceea ce s-a scris, nu va fi lipsit de darurile de 
la Dumnezeu, potrivit cu ce s-a spus: "Frânge celui ce flămânzeşte pâinea ta" 
(Is. 58, 7) 589 . La început îi vedem pe ucenici stăpâniţi de şovăială în privinţa 


de secetă) şi mai multă, chiar în mod natural, fără să diminueze sau să înmulţească creaţia 
decât în limitele potrivite oamenilor. Pâinile sunt aici cinci, şi peştii, doi, arătându-se poate că 
omul mănâncă uneori şi pâine goală, nu însă şi peşti. De aceea nu se spune nici patru pâini, 
adică de două ori doi (peşti), ci măcar una în plus. Dar, poate ca să se arate că pâinea poate 
constitui şi singură hrana pentru om, la Matei se spune odată că pâinile erau şapte, şi numărul 
peştilor nu e dat Erau şapte pâini, arătându-se poate că creaţia materială e ca o pâine pentru 
om, sau poate că pâinea spirituală se dă spre hrană, după hrănirea cu creaţia materială. S-ar 
putea menţiona că în hrănirea mulţimii cu pâine şi peşte, Hristos Se arată ca Cel ce înmulţeşte 
cele odată create, pe când la nunta de la Cana Galileii Se arată ca Cel ce poate transforma 
formele naturii, când e necesar, dar totuşi nu iese din ele. Acolo nu rămâne un rest de vin după 
nuntă, pentru că vinul îl dă minunea numai pentru bucuria produsă oamenilor de nuntă. In 
amândouă felurile de minuni, Hristos Se arată Stăpânul creaţiei, dar nu ca Cel ce o revizuieşte. 
Creaţia este din nimic, dar prin puterea lui Dumnezeu. Puterea aceasta o susţine neîncetat; ea 
o face să se înmulţească prin seminţe, prin naşteri. Fără puterea lui Dumnezeu, s-ar topi în 
nimic. Deci nu se poate despărţi între creaţie şi puterea lui Dumnezeu. Acest fapt se face mai 
evident în fapta înmulţirii minunate. E necesară puterea lui Dumnezeu şi pentru înmulţire. în 
minunea înmulţirii pâinilor şi peştilor, în mod mai presus de cel obişnuit, se arată clar că 
creaţia nu e prin sine. 

589. Cine dă fără zgârcenie vede nu numai cum se înmulţeşte ceea ce a pornit să dea, ci 
şi cum îi vine după aceea de la Dumnezeu mai mult decât a dat. 

aceasta, dar, deoarece au devenit dispuşi în a da, Mântuitorul le-a dat să se 
bucure de o bogată strângere de rămăşiţe. El ne învaţă prin acestea că, chel¬ 
tuind din ale noastre spre slava lui Dumnezeu, vom primi în schimb un har 
mai bogat, potrivit cu spusa lui Hristos "Tuma-vor în sânul vostru o măsură 
bună, îndesată, revărsată" (Lc. 6, 38). Deci nu trebuie să zăbovim în împăr¬ 
ţirea cea din iubire către fraţi, ci trebuie mai degrabă să păşim cu bună 
îndrăzneală. Să depărtăm şovăiala şi frica ce ne opreşte de la ospitalitate şi, 
întăriţi în nădejdea că Dumnezeu poate înmulţi cele puţine, să deschidem 
inima celor ce au nevoie, după porunca Legii: "Deschizând, zice, să-i deschizi 
inima fratelui tău, care are nevoie de tine" (Deut. 15,8). Căci când te vei arăta 
milostiv rămânând învârtoşat în timpul acestei vieţi? Când vei împlini porun¬ 
ca, lăsând să curgă timpul în care ai fi putut-o împlini lucrând? 590 Adu-ţi 
aminte de Psalmistul care zice: "Că nu este întru moarte cel ce te pomeneşte 
pe Tine. Şi în iad, cine Te va lăuda pe Tine?" (Ps. 6,5). Căci care e rodul celor 
morţi? Sau cum îşi va mai aduce aminte de Dumnezeu, pentru a împlini po¬ 
runca Lui, cineva din cei coborâţi la iad? 591 "Căci l-a închis pe el Dumnezeu", 
după cum s-a scris (Iov 3, 23). De aceea ne-a învăţat şi prea înţeleptul Pavel, 
scriind: "Până avem timp, să facem binele" (Gal. 6, IO) 592 . 

Şi acestea le-am spus cu privire la folosul pe care-1 putem avea din istorie. 
Dar, înţelegând cele spuse mai duhovniceşte - fiindcă trebuia să le înţelegem 
aşa, şi nu altfel -, prin cele cinci pâini de orz am spus că se dă de înţeles 
Cartea lui Moise, iar prin cei doi peşti, înţeleptele scrieri şi propovăduiri ale 
Sfinţilor Apostoli, socotesc iarăşi că trebuie să vedem un înţeles tainic şi 


590. Kirkegaard a spus acest lucru despre clipă (Der Augenblick): nu scăpa clipa în care 
trebuie să faci ceva, căci nu vei mai putea face aceea în viitor; sau: lăsând să treacă această 
clipă, te vei obişnui să laşi să treacă şi altele şi chiar toate, gândind că vei avea încă altele în 
care poţi împlini ceea ce n-ai împlinit. Fiecare clipă a timpului e pentru ceea ce-ţi cere ea, sau 
ceea ce-ţi prezintă ea ca necesar. Odată mort, nu vei mai putea face nimic, ca să-ţi mulţu¬ 
mească cel pentru care ai face ceva. Nu-ţi poţi aduna motive de mulţumire veşnică decât pen¬ 
tru cele pe care le vei face cât trăieşti pe pământ. Aceasta-i valoarea de neînlocuit a timpului 
cât ne e dat pe pământ 

591. în iad ajunge cel ce şi-a învârtoşat definitiv puterile lucrătoare ale sufletului. El nu 
mai poate face acolo nimic pentru îndreptarea lui. Nu mai are pentru ce să poată fi lăudat. 
N-are nici el puterea să sporească comuniunea cu altul şi nu mai are nici semeni care să 
dorească aceasta. Toţi sunt învârtoşaţi în singurătate. 

592. A avea timp este egal cu a avea posibilitatea de a face ceva. Iar a face ceva real 
înseamnă a face binele. Căci prin bine se susţine şi se întăreşte viaţa, pe când prin rău se "des¬ 
face". în iad ne ducem cu viaţa "desfăcută" de timpul când o putem "face", sau întări. Cât sun¬ 
tem pe pământ, putem face binele ("avem timp" pentru el) şi pentru că avem cui îl face, sau 
avem pe cei ce au nevoie de el sau de noi. După moarte, fie că vom avea viaţă -comuniunea 
fericită cu alţii şi cu Dumnezeu -, dacă ne-am pregătit pentru ea, fie că vom ajunge în moarte, 
unde nu vom mai avea puterea spre viaţă din cauza învârtoşării totale. 

duhovnicesc şi în numărul coşurilor de rămăşiţe, corespunzător cu cele 
spuse. Deci, Mântuitorul a poruncit mulţimilor să şadă, iar El, binecuvântând 
pâinile şi peştii, le-a dat lor prin slujirea ucenicilor 593 . Iar după ce s-au 
săturat în chip minunat cei ce au mâncat, porunceşte să se adune rămăşiţele 
şi se umplu douăsprezece coşuri, câte unul pentru fiecare ucenic, aşa cum 
era potrivit 594 . Căci atâţia erau şi ei. Ce altceva vom înţelege prin aceasta 
decât aceea -şi nu în chip mincinos -că Cel ce-i adună într-o sărbătoare pe 
toţi cei ce cred în El şi-i hrăneşte pe cei ce vin la El, cu cele dumnezeieşti şi 
cereşti, adică prin învăţăturile Legii şi ale proorocilor şi prin cele evanghelice 
şi apostolice, este Hristos. Dar nu ni Se arată ca lucrătorul acestora, ci 
ucenicii ne administrează harul de sus. Căci, precum s-a spus: "Nu ei sunt cei 
ce grăiesc, ci Duhul Tatălui e Cel ce grăieşte în ei" (Mt. 10, 20). Dar nu va fi 
nerăsplătită osteneala aceasta a Sfinţilor Apostoli. Căci împărtăşind 
mâncările duhovniceşti şi servind bunătăţile de la Mântuitorul, îşi vor lua cea 
mai bogată răsplată şi vor afla cel mai deplin har al iubirii Lui 595 . Socotesc că 
aceasta se arată şi din faptul că, după ostenelile şi slujirea făcută celor ce s-au 
hrănit, a fost adunat pe seama fiecăruia un coş plin, din porunca lui Hristos. 
Şi e neîndoielnic că după ei va trece aceasta, ca de la un tip, şi la conducătorii 
sfintelor Biserici. 

"Deci oamenii, văzând minunea pe care a facut-o Iisus, ziceau: 

Acesta este cu adevărat Proorocul 
Care va să vină în lume" (In 6, 14) 

Cei ce ştiu să vadă cele vrednice de Dumnezeu se miră de minune şi sunt 
conduşi de o gândire mai înaltă decât cea omenească, în loc să bolească de 
lipsa animalică de înţelepciune, cum erau unii dintre iudeii necredincioşi 
care, în loc să se folosească de lumina celor săvârşite, se păgubesc de puterea 


593. Hrana spirituală, care se înmulţeşte cât trebuie tuturor, vine de la Mântuitorul, dar 
e servită, sau mijlocită, de Apostoli şi de urmaşii lor. Oamenii primesc învăţăturile prin auzul 
trupului. De aceea, trebuie să li se şi comunice prin gurile unor semeni (aflaţi în trup) aleşi de 
Mântuitorul, adică prin Apostoli şi prin cei rânduiţi, tot în mod viabil, de aceştia şi de urmaşii 
lor. Dar, prin gura Apostolilor şi a urmaşilor lor, Hristos vorbeşte prin Duhul Său. Orice preot 
predicator al lui Hristos simte că face aceasta din porunca Lui, cu răspundere faţă de El. Şi în 
aceasta e lucrător Duhul lui Hristos. Preotul nu poate despărţi răspunderea faţă de Hristos de 
Duhul Lui, de simţirea că nu e singur, ci stă sub puterea Duhului lui Hristos. 

594. La Evanghelistul Matei, unde se spune că au fost înmulţite şapte pâini, se spune că 
s-au umplut cu rămăşiţele şapte coşuri (Mt. 15,37), înţelegându-se poate că rămân mereu pen¬ 
tru toţi oamenii ce se vor ivi în lume, ca hrană spirituală oferită după cea materială, creată în 
şase zile. 

595. Nu douăsprezece porţii de mâncare le rămân Apostolilor, ci douăsprezece coşuri 
pline, din care se vor hrăni multă vreme, sau vor putea hrăni şi pe alţii în zilele viitoare. 

dreptei judecăţi. Căci socoteau chiar că trebuie să omoare cu pietre pe Iisus, 
Care Se arăta de multe ori săvârşitor de minuni. Deci sunt cu mult mai buni 
decât aceia şi mai presus de bănuiala lor, ca cei ce se minunează acum şi se 
simt convinşi în chip înţelept de acest unic şi mare semn că Acesta este fără 
îndoială Cel ce a fost mai înainte vestit că va veni în lume ca Prooroc. Dar 
observă câtă deosebire se vede şi din aceasta între neamul lui Israel şi cei ce 
se aflau în afara Iudeii. Căci aceia, deşi au văzut multe şi nu nevrednice de 
admirat, nu sunt numai duri şi inumani, ci şi uneltesc să-L ucidă pe nedrept 
pe Cel ce voieşte cu toată râvna să-i mântuiască şi-L alungă cu bănuieli duş¬ 
mănoase din cetatea şi din ţara lor. Iar cei ce erau străini de Ierusalim, şi de 
aceea erau socotiţi de alt neam, cred într-un unic şi singur semn şi socotesc 
că trebuie să-L primească cu credinţă neîndoielnică şi să asculte cuvintele Lui 
cu toată cuviinţa. Din toate acestea Israel s-a arătat osândindu-se pe sine şi 
vrednic să fie cu dreptate lepădat, iar cei dintre neamuri, vrednici de cruţarea 
de sus şi de împărtăşirea de iubirea lui Hristos. 

Deci Iisus ştiind ca vor să vină şi să-L ia cu sila, 
ca să-L facă împărat, a plecat iarăşi 
El singur în munte" (In 6, 15) 

Poate va socoti cineva cu totul vrednică de laudă şi foarte dreaptă 
părerea celor convinşi cu uşurinţă de marea minune, că lui Hristos I se cu¬ 
vine slava mai presus de a tuturor şi o cinstire culminantă. Căci a voi să-L 
proclame împărat, ce poate însemna altceva decât aceasta? Dar, împreună cu 
alţii, se cuvine să ne minunăm şi de faptul că Hristos, facându-Se pe Sine pildă 
a neiubirii de slavă, fuge şi de cei ce socoteau că se cuvine să fie astfel cinstit 
şi Se fereşte de cea mai înaltă demnitate omenească, adică de cea de împărat, 
fiind pentru El cu totul de nerâvnit, o dată ce împărăţeşte împreună cu Tatăl. 
Totodată El dă să se înţeleagă, celor ce privesc spre nădejdea viitoare, că pen¬ 
tru ei este mic ceea ce e în lume mare şi că cinstirile din viaţa aceasta, sau 
din lume, chiar dacă li se oferă, nu e bine să le primească, pentru a urca la 
cinstirea de la Dumnezeu. Căci, cu adevărat, nu se cuvine ca cei ce se silesc 
spre harul dumnezeiesc şi însetează de slava veşnică să iubească strălucirea 
prin acestea 596 . Trebuie ocolită deci mândria, soră şi vecină a iubirii de slavă 


596. E o contradicţie între iubirea de onoruri lumeşti şi însetarea de slava veşnică. A 
căuta pe prima înseamnă a micşora preţuirea şi căutarea celei de a doua. înseamnă a preţui 
ceea ce-i trecător şi a dori să fii mai presus de ceilalţi. Dar slava cerească e veşnică şi ea e străi¬ 
nă de orice tendinţă de-a se impune altora. Bucuria ei stă în bucuria făcută altora. Ea constă în 
depăşirea totală de sine. E greu să înţelegem aceasta. Dar câteodată simţim cât de înaltă e 
bucuria noastră faţă de bucuriile altora şi cât de diferită de propria bucurie, care uită de ceilalţi. 
Aceasta înseamnă să mă simt în alţii, să-i simt pe alţii ca pe mine însumi. Aceasta înseamnă a 

şi nu mult depărtată de hotarele aceleia 597 . Să fugim de strălucirea cinstirii în 
viaţa aceasta, ca fiind nedrepată, şi să căutăm mai degrabă frumuseţea 
smereniei, făcând loc unii altora, precum ne-a sfătuit şi fericitul Pavel, zicând: 
"Aceasta să o cugete fiecare din voi ca şi Hristos Iisus, Care, fiind în chipul 
lui Dumnezeu, nu răpire a socotit a fi deopotrivă cu Dumnezeu, ci S-a golit pe 
Sine, chip de rob luând şi întru asemănare omenească lacându-Se; şi afiân- 
du-Se la înfăţişare ca un om, S-a smerit pe Sine facându-Se ascultător până la 
moarte, iar moartea, pe cruce. De aceea şi Dumnezeu Da preaînălţat pe El şi 
I-a dăruit Lui nume mai presus de tot numele" (Filip. 2, 5-9). 

Vezi cum smerenia de bună voie are un sfârşit strălucit, şi cugetul mod¬ 
est ne este rădăcina multor bunătăţi? Aflându-Se în chipul lui Dumnezeu şi 
Tatăl, Unul-Născut S-a smerit pe Sine făcându-Se om pentru noi. Dar, deşi 
Sa arătat în viaţa aceasta cu trup, nu a rămas umilit. Căci urcă la vechea dem¬ 
nitate şi la slava demnă de Dumnezeu, chiar dacă Sa făcut om 598 . Acelaşi 
mod trebuie înţeles şi pentru noi. Căci noi, când ne coborâm din înălţimile 
deşarte ale vieţii de aici la cele smerite, primim neîndoielnic slava de sus şi 
urcăm la treapta de dumnezei după har, şi, dobândind asemănarea cu Fiul 
adevărat după fire, suntem numiţi fii ai lui Dumnezeu 599 . Şi ca să spun ceva 
înrudit cu cele afirmate înainte, vom renunţa, de este cazul, şi la însăşi cul- 


trăi deplin unitatea mea de fiinţă cu ceilalţi, aşa cum ne dau pildă Persoanele Sfintei Treimi. în 
slava trăită ca superioritate faţă de alţii se trăieşte în fond tristeţea singurătăţii, nu bucuria 
comuniunii. Când alţii te simt dornic de slavă, te simt lipsit de iubirea reală faţă de ei şi nu te 
mai învăluie nici ei în iubirea lor. 

597. Iubirea de slavă provine din mândrie, sau mândria are ca soră şi vecină iubirea de 
slavă. Dar mândria e una cu închipuirea de-a fi mai mult ca alţii, ceea ce desparte pe cel mân¬ 
dru de ceilalţi. 

598. Deşi Ipostasul dumnezeiesc S-a făcut ipostas al firii omeneşti, totuşi se spune despre 
El că S-a făcut om. Căci firea omenească a dat Ipostasului care a asumat-o caracter de ipostas 
omenesc; mai bine-zis, din moment ce-a început să-şi formeze o fire omenească, Sa făcut şi 
ipostas omenesc, fără să înceteze să fie tot El şi ipostas dumnezeiesc, dat fiind că El a fost Cel 
ce şi-a format firea omenească. Ipostasul dumnezeiesc are în Sine posibilitatea de-a deveni şi 
ipostas al firii omeneşti, sau de-a se face şi ipostas omenesc fără a înceta să fie şi ipostas dum¬ 
nezeiesc. Dar, făcându-Se ipostas al firii omeneşti, însă rămânând totodată ipostas dumneze¬ 
iesc, urcă chiar în calitatea de ipostas omenesc la strălucirea ipostasului dumnezeiesc. Dar 
chiar cu această strălucire dumnezeiască, nu încetează să Se arate şi ca ipostas omenesc. 

599. Aşa cum Fiul lui Dumnezeu S-a pogorât prin smerenie la treapta de ipostas omenesc 
(de Fiu al Omului), dar prin aceasta a ridicat calitatea de ipostas omenesc la strălucirea iposta¬ 
sului dumnezeiesc, sau S-a bucurat ca Fiu al Omului să fie Fiu al lui Dumnezeu, aşa omul, pri¬ 
mind pe Fiul dumnezeiesc făcut om în sine, se coboară la smerenia Lui, care are ca Subiect al 
ei pe Fiul lui Dumnezeu, ca să urce în unire cu Acesta la treapta de fiu al lui Dumnezeu după 
har. Dar dacă rămânem în slava deşartă, egoistă, a lumii, străini de unirea în smerenie cu Fiul 
lui Dumnezeu făcut om, nu putem urca împreună cu El ca om la slava de fii ai lui Dumnezeu 
după har, în unirea cu El ca Fiu prin fire al lui Dumnezeu. 

mea şi maica oricărei cinstiri de pe pământ, de cugetăm la cele cereşti, şi vom 
vieţui mai degrabă în cele de sus decât în cele de pe pământ 

Iar cuvântul nostru nu e lipsit de înţelesuri duhovniceşti. De aceea vom 
spune iarăşi, recapitulând oarecum raţiunea celor întâmplate şi repetând sen¬ 
sul de la început al celor spuse înainte. Aşa ni se va face clar ceea ce trebuie 
spus mai ales în legătură cu ceea ce a adăugat fericitul Evanghelist care a 
socotit necesar să arate că Hristos: "a plecat în munte singur". Deci, ferindu-Se 
de neomenia iudeilor, Hristos a plecat din Ierusalim, fapt spus prin cuvântul: 
"Părăsit-am casa Mea, îasat-am moştenirea Mea" (Ier. 12, 7). Traversând 
marea Tiberiadei şi depărtându-Se foarte mult de duşmănia acelora, S-a urcat 
pe munte împreună cu ucenicii Săi. Despre acestea am spus că arată calea de 
neumblat şi de nestrăbătut a iudeilor spre El şi plecarea lui Hristos de la ei, 
pricinuită de mânia lor pătimaşă, până la timpul cuvenit, şi că Hristos Se va 
face cunoscut împreună cu ucenicii Săi, când va pleca din Iudeea şj va merge 
la neamuri, mutându-Se la acelea. Iar din munte priveşte la cei ce îl urmează 
şi, pe lângă aceasta, le dăruieşte hrana. Iar despre acestea am spus iarăşi că 
au un înţeles de chip, indicând privirea de sus, îndreptată spre sfinţi, după 
spusa: "Ochii Domnului peste cei drepţi" (Ps. 33, 14), şi că Dumnezeu nu e 
fără atenţie la cei ce îl slăvesc pe El. Apoi a hrănit în chip minunat marea 
mulţime prin cele cinci pâini şi cei doi peşti, prin care am spus că trebuie să 
se înţeleagă scrierile sfinţilor vechi şi noi, dăruirea lui Hristos prin Apostoli 
celor ce-L iubesc pe El; pe lângă acestea, şi că ceata ucenicilor primeşte un 
mare rol al slujirii de la Dumnezeu, iar, după ei, întâi-stătătorii sfintelor lui 
Dumnezeu Biserici. Căci la toţi aceştia se referă chipul de la început. Apoi cei 
ce văd se minunează de semn şi voiesc să şi-L facă pe Iisus împărat. Dar El, 
ştiind aceasta, pleacă singur în munte, precum s-a scris. Căci, când Hristos a 
fost admirat de toţi ca Săvârşitor de fapte mari şi ca Dumnezeu, când toţi 
L-au numit împărat şi Domn, El S-a înălţat singur la cer, neurmându-I nici 
unul. Căci, ca începătură a celor morţi (I Cor. 15, 20), S-a urcat singur pe 
muntele cel mai mare şi mai adevărat, după cum s-a spus prin Psalmist "Cine 
se va urca în muntele Domnului, şi cine va sta. în locul cel sfânt al Lui? Cel 
nevinovat cu mâinile şi curat cu inima" (Ps. 23, 34). Căci unul ca acesta va 
urma lui Hristos şi se va urca în muntele spiritual în timpul împărăţiei ce¬ 
rurilor 600 . Dar a plecat în munte, adică S-a urcat la cer, nu încetând să împă- 
răţească peste cei ce au crezut în El, ci amânând timpul împărăţiei mai stră- 


600. Cerul e muntele spiritual cel mai înalt. Deasupra lui nu mai este nimic. în el vor urca, 
atraşi de Hristos ca om, toţi cei ce vor crede în El, spre o viaţă înaltă, încă de pe pământ Nu 
vor mai fi supuşi patimilor josnice. Vor avea deplina libertate spirituală prin iubirea de Dum¬ 
nezeu. Trebuie să fie o astfel de înălţime mai presus de toate, neegală cu altele, o dată ce sufle¬ 
tul omenesc tinde mereu spre altă şi altă înălţime. 

lucitoare până la întoarcerea Lui de sus la noi, când Se va pogorî întru slava 
Tatălui, nemaifiind recunoscut ca înainte, prin semne, că este cu adevărat şi 
după fire Domnul, ci fiind mărturisit neîndoielnic din slava cuvenită lui Dum¬ 
nezeu că este împărat Deci voi spune iarăşi, rezumând în puţine cuvinte, 
mulţimea celor spuse: când a fost crezut şi recunoscut (de neamuri) prin 
semne ca Dumnezeu, după plecarea de la poporul iudeilor, atunci toţi s-au 
grăbit să-L socotească şi împărat. Dar El Se urcă singur la ceruri, amânând 
pentru timpul cuvenit arătarea mai vădită a împărăţiei. 

"Iar când s-a făcut seară, ucenicii Lui au coborât la mare. 

Şi intrând în corabie, mergeau spre Capernaum, 
dincolo de mare" (In 6, 16-17) 

După ce s-a săvâşit în chip minunat primul semn, fuga şi plecarea Lui 
s-a făcut cu un anumit rost dând prilej altuia. Astfel Făcătorul de minuni 
merge, precum s-a scris, din putere în putere (Ps. 83, 8). Căci, deoarece era 
căutat să fie făcut împărat de cei uimiţi de acea mare minune, iar El a fugit de 
cinstirile din lume pentru motivele arătate, trebuia să plece din locurile ace¬ 
lea, mai bine-zis din toată ţara lor. Ca să pară deci că a plecat şi să slăbească 
tăria celor ce-L căutau, porunceşte ucenicilor să plece înainte, dar El rămâne, 
ca să aibă prilej să treacă la semnul următor. Căci era foarte preocupat să 
întărească mintea ucenicilor în credinţa în El, prin orice ocazie şi faptă 601 . 
Căci, deoarece aveau să fie învăţătorii lumii şi să lumineze, după cuvântul lui 
Pavel, ca nişte luminători în lume, a socotit necesară îndrumarea lor în toate 
cele de folos. Şi aceasta a socotit că trebuie să se dăruiască nu numai acelo¬ 
ra, ci şi celor ce vor avea să fie îndrumaţi de ei spre cunoaşterea Lui 
nerătăcită. 

Dar va zice poate cineva, după minunea amintită: Pentru ce prezintă pe 
Iisus îndată şi ca putând merge pe mare? Acela va auzi drept cauză foarte 
probabilă a acestei minuni următoarele: Deoarece, când El a voit să hră¬ 
nească mulţimile, Filip şi Andrei socoteau că El nu poate face aceasta, unul 


601. Aceasta era preocuparea principală a lui Hristos: să întărească credinţa Apostolilor 
aleşi în Dumnezeirea Lui prin orice cuvânt şi prin multe fapte minunate. Căci prin ei avea de 
gând să răspândească credinţa în El în lumea întreagă. Căci Fiul lui Dumnezeu, luând trup 
omenesc ca să înalţe umanitatea, nu lucrează asupra oamenilor decât prin organele trupului 
limitat. Ca să extindă credinţa în El la cei la care n-a putut şi nu va putea ajunge trupeşte, Şi-a 
întărit în mod deosebit un număr de ucenici în credinţa în El ca Dumnezeu întrupat. Aceasta 
trebuie să se facă şi după aceea. Pentru oamenii viitori alţi mărturisitori ai lui Hristos vor tre¬ 
bui pregătiţi în mod special, de către Apostoli şi urmaşii acestora. Trebuie, pentru orice gene¬ 
raţie, învăţători despre Hristos, pregătiţi în toată învăţătura în care Hristos i-a pregătit pe 
Apostoli. 

spunând că numărul foarte mic al arginţilor de abia ajungea spre o foarte 
mică satisfacere pentru ei, iar celălalt spunând că se află la un băiat numai 
cinci pâini şi doi peşti, declarând că nu ajung pentru o atât de mare mulţime, 
din toate cuvintele lor arătându-se că-L socotesc că nu poate ieşi din succe¬ 
siunea obligatorie a lucrurilor, ca să Se arate pe Sine liber de această puţi¬ 
nătate şi pentru a convinge mintea slabă a Apostolilor că poate face în chip 
minunat ceea ce voieşte, neîmpiedicat de succesiunea necesară rezultată din 
firea lucrurilor, în mod necesar a pus apa sub picioarele Lui. Căci toate îi 
erau, ca lui Dumnezeu, cu putinţă. Astfel, zădărnicind voinţa celor ce-L cău¬ 
tau, trimite înainte ceata ucenicilor. Şi ei au plecat îndată... 602 . 

"Şi s-a făcut întuneric şi Iisus încă nu venise la ei. 

Şi suflând vânt mare, marea se ridica " (In 6, 17-18) 

Foloseşte mai multe împrejurări în chip mântuitor şi îi atrage pe ucenici la o 
mai caldă căutare a Mântuitorului. Căci îi tulbură întunericul adânc al nopţii, ce 
străbate prin apele înfuriate ca un fum, înălţându-le cunoştinţa spre ceea ce poate 
să le îndrepteze calea. îi tulbură nu puţin şi furia vântului care suflă în valuri şi 
ridică la o înălţime neobişnuită vârtejul lor. Dar, producându-se acestea, încă nu 
vine la ei Iisus. Şi în aceasta vedeau şi mai mult primejdia, şi fiica le era sporită 
celor din corabie de absenţa lui Hristos. De fapt suntem în mod necesar învifo- 
raţi când nu ne aflăm cu El, despărţiţi oarecum de El şi plecaţi de la El pentru că 
am călcat legile dumnezeieşti şi ne-am depărtat din pricina păcatului de Cel ce ne 
poate izbăvi. Deci, dacă e greu a fi în întunericul spiritual şi de nesuportat prin 
scufundarea în marea sărată a plăcerilor, să primim pe Iisus. Căci aceasta ne 
scapă pe noi şi de primejdii, şi de păcatul spre moarte. Iar chipul celor spuse se 
vede în cele ce s-au întâmplat atunci. Şi atunci va veni fără îndoială la ucenici 603 . 

"După ce au vâslit deci ca la douăzeci şi cinci de stadii, 

II văd pe Iisus umblând pe mare şi apropiindu-Se de corabie. 

Şi au strigat. Iar El le spune: Eu sunt, nu vă temeţi" (In 6, 19) 

Despărţiţi prin mari distanţe de uscat şi suferind de teama că nu vor 
putea fi izbăviţi, având între ei şi uscat marea, li Se arată deodată de trei ori 


602. Iisus, văzând la ucenici o îndoială în puterea Lui de a învinge legile firii, nu S-a 
mulţumit numai cu înmulţirea pâinilor, ci a voit să le arate puterea Sa asupra naturii cosmice 
în general. A venit să le arate că Persoana Lui este mai puternică decât legile firii cosmice. A 
vrut să Se arate prin aceasta şi mai direct ca Creatorul lumii. 

603. Dacă II dorim pe Hristos în necazurile noastre, El va veni. Şi de fapt necazurile ne 
vin pentru a simţi trebuinţa să-L chemăm. Numai dacă socotim că n-avem nevoie de El, nu 
vine să ne întărească în necazuri, să ne scape de ele. Aceasta a voit să ne-o arate Iisus prin 
venirea la ucenici pe mare. Este şi ea o minune cu semnificaţie în toate timpurile. Prin ea 
învinge legile naturii, dar ne şi arată că va veni la noi în cele mai mari greutăţi, ca să ne scape. 

doritul Iisus Hristos. Astfel mântuirea le venea ca un foarte mare dar celor 
aflaţi într-o astfel de primejdie, cărora frica le tăiase orice nădejde de-a mai 
vieţui. Li se arată deci în chip minunat. Acest fapt li se dăruia spre cel mai 
mare folos. Şi sunt speriaţi văzându-L pe Iisus venind spre ei prin mijlocul 
mării, căci li se adaugă la temere minunea. Dar Hristos îi scapă îndată de 
aceste greutăţi, zicând: "Eu sunt, nu vă temeţi". Căci cei cărora le era de faţă 
Hristos trebuiau să scape de toată tulburarea, să se vadă mai presus de orice 
primejdie. Vom şti deci şi prin aceasta că trebuie să avem în ispite o cugetare 
curajoasă şi tinerească, să ne întărim cu o răbdare puternică, ajutaţi de 
nădejdea în Hristos, de nădejdea că vom fi izbăviţi din toate, chiar dacă sun¬ 
tem învăluiţi, prin încercare, de multe temeri. Căci observă că nu îndată după 
ce au plecat, nici la începutul primejdiilor le apare Hristos celor din corabie, 
ci după ce s-au depărtat la multe stadii de uscat. Căci barul Celui ce ne 
izbăveşte nu vine îndată ce începe împrejurarea care ne tulbură, ci, când 
creşte frica, când se arată puternic pericolul şi ne aflăm, ca să spun aşa, în 
mijlocul valurilor necazurilor; atunci apare în mod neaşteptat Hristos şi le 
opreşte transformând cu putere negrăită împrejurările ameninţătoare în 
seninătate. 

"Voiau deci să-L ia pe El în corabie. Şi îndată a ajuns corabia 
la ţărmul la care mergeau" (In 6, 21) 

Domnul nu-i scapă în chip minunat, pe cei din corabie, numai de primej¬ 
dii, prin arătarea Sa, ci îi eliberează şi de osteneală şi sudori, ducând vasul cu 
putere dumnezeiască la ţărmul celălalt. Căci ei se aşteaptau, gemând, se 
poată măcar termina vâslitul, iar El îi scapă şi de aceste multe osteneli în 
foarte scurt timp, arătându-Se făcător al unei minuni spre izbăvirea lor. Deci, 
când ni Se arată şi ne luminează Hristos, dobândim fără osteneală chiar ceea 
ce e mai mult decât am nădăjduit; şi cei ce ne primejduiam neavându-L pe El, 
nu vom mai avea nevoie de nici o osteneală spre a putea dobândi cele de 
folos, o dată ce ni Se va face prezent El. Hristos e deci eliberarea de orice 
primejdie şi împlinirea tuturor rezultatelor mai presus de nădejde a celor ce-L 
primesc pe El 604 . 

Dar după ce am vorbit pe rând despre fiecare dintre cele cuprinse în cele 
spuse, să ne îndreptăm mintea iarăşi spre ele, în succesiunea lor, şi să expu¬ 
nem înţelesul lor duhovnicesc. Aşadar, am spus că Iisus S-a suit ca într-un 


604. Hristos vine la noi în greutăţile noastre şi, dacă îl primim în noi, îl simţim nu numai 
ca pe Cel ce ne scapă de greutăţi, ci ca pe Cel ce dăruieşte mai mult decât simpla scăpare 
nădăjduită. Ne umple de bucuria de a-L avea cu noi, de-a nu fi singuri, dându-ne o putere mai 
mare decât a noastră. Simţi, când nu eşti singur, o mare bucurie, de parcă nu ai mai fi în 
greutăţi. Cu atât mai mare bucurie avem în simţirea lui Hristos-Dumnezeu în noi. 

munte, înălţându-Se la cer, se înţelege după învierea din morţi. Dar când s-a 
petrecut aceasta, ucenicii singuri, fiind chipul învăţătorilor bisericeşti - 
urmaşi ai lor din orice timp -, străbat ca pe o mare vijelia din lumea aceasta, 
trecând prin dese şi mari încercări şi răbdând primejdii grele din partea celor 
ce se opun credinţei şi luptă împotriva scrierilor sau propovăduiţii evanghe¬ 
lice. Dar le şi încetează frica şi toată primejdia şi ajung la sfârşitul a toată oste¬ 
neala când li Se arată iarăşi Hristos cu puterea Lui dumnezeiască, având sub 
picioare lumea întreagă 605 . Căci aceasta socotesc că înseamnă a umbla pe 
mare, dat fiind că în dumnezeiasca Scriptură marea sa înţelege de multe ori 
ca fiind chip al lumii, precum s-a spus şi în Psalmi: "Aceasta e marea cea mare 
şi largă, în ea sunt şerpi fără număr” (Ps. 103, 26). Când deci Hristos intră, 
precum s-a scris, în slava Tatălui Său, atunci vasul Sfinţilor Apostoli, adică 
Biserica, şi cei ce plutesc în ea, adică cei ce prin credinţă şi iubirea de Dum¬ 
nezeu sunt ridicaţi deasupra lucrurilor din lume, ajung fără greutate şi fără 
nici o osteneală în pământul spre care mergeau. Căci scopul lor era să ajungă 
la ţărmul liniştit, adică în împărăţia cerurilor. De acest înţeles al celor spuse 
ne asigură Mântuitorul, Care zice odată către Ucenicii Săi: "Puţin şi nu Mă 
veţi mai vedea" (In 16, 16), iar altădată: "în lume necazuri veţi avea; dar în¬ 
drăzniţi, Eu am biruit lumea" (In 16, 33). 

Căci Domnul în cursul nopţii coboară din munte şi vine la ucenicii Săi 
care veghează. Şi îl văd venind nu fără frică; dar de aceea se înspăimântă, ca 
să ni se arate şi prin acestea ceva necesar să înţelegem. Căci va pogorî din cer 
în cursul nopţii, când lumea doarme în oarecare fel, răsuflând din ea păca¬ 
tul 606 . De aceea şi zice către noi: "Privegheaţi dar, că nu ştiţi ceasul în care 


605. Remarcăm în mod special comparaţia lumii cu marea. Hristos calcă pe ea fără să Se 
scufunde în ispitele ei şi fără să fie învăluit de duşmăniile ei, ba făcându-i şi pe ucenicii Lui din 
orice timp să treacă uşor peste ea, ajungând la ţărmurile fericitei vieţi viitoare. 

606. Coboară noaptea în lume, ca într-o mare, când ea doarme şi răsuflă păcatul. Căci 
păcatul se săvârşeşte într-un fel de stare adormită, stare plăcută şi în acelaşi timp inconştientă. 
In acelaşi timp marea Qumea), deşi adormită, e agitată de păcatele săvârşite într-un mod oare¬ 
cum inconştient. Păcatele trupeşti şi duşmăniile îi unesc pe oameni ca în nişte valuri ce urcă 
mugind şi îi coboară în totala slăbiciune. Dar, coborând în aceasta, lumea întunericului îi tre¬ 
zeşte pe mulţi şi-i înspăimântă, făcându-i conştienţi de întunericul şi pericolul de moarte ce-i 
înconjoară. 

Se afirmă aici faptul că Hristos a adus şi aduce celor ce-L primesc, chiar cât Se afla în 
lume, putinţa unui salt într-o înălţime mai presus de ceea ce pot avea oamenii printr-o devenire 
istorică în cursul generaţiilor ("devenire întru fiinţă", generală, cum spune filosoful român 
Constantin Noica). Iisus a ridicat firea Sa umană, prin asumarea ei în Persoana Lui dum¬ 
nezeiască, într-un munte mai presus de munţii ce se înalţă continuu printr-o evoluţie istorică, 
deşi pe de altă parte ţine această umanitate a Sa şi în legătură (posibilă) cu toată umanitatea. 
Acolo îi înalţă şi pe ucenicii Săi de atunci, şi pe urmaşii lor, şi pe toţi cei din Biserică, dar mai 
accentuat pe sfinţi. Până e în lume, Hristos face pentru oameni unele minuni necesare uşurării 

vine Domnul vostru" (Mc. 13,35). Dar ne învaţă ceea ce s-a spus şi în parabo¬ 
la despre fecioare. Căci zice că cinci sunt cele înţelepte şi cinci, cele nebune. 
"Dar, întârziind mirele, au aţipit şi au adormit toate. însă la mijlocul nopţii 
s-a făcut strigare: Iată Mirele, ieşiţi întru întâmpinarea Lui" (Mi 25, 1 ş.u.). 
Vezi cum ni se vesteşte Mirele la mijlocul nopţii? Iar ce este strigarea şi 
modul întâmpinării, ne va lămuri dumnezeiescul Pavel, spunând odată că 
"însuşi Domnul, întru poruncă, la glasul arhanghelului şi întru trâmbiţa lui 
Dumnezeu, Se va pogorî din cer" (I Tes. 4,16); iar altădată, despre sfinţii ce 
se vor scula: "Şi noi, cei vii, care vom fi rămas, vom fi răpiţi împreună cu ei în 
nori, întru întâmpinarea Domnului în văzduh, şi aşa pururea cu Domnul vom 
fi" (I Tes. 4, 17). Iar faptul că ucenicii sunt loviţi de spaimă, deşi văd venind 
pe Domnul, şi că ei se află în osteneală şi priveghere arată că El va veni ca 
Judecător pentru toţi şi va înspăimânta pe toţi, chiar şi pe cel drept, fiind şi el 
încercat, ca prin foc, deşi vede mai înainte pe Cel ce va veni, şi nu se va obosi 
în ostenelile pentru virtute, ci se va hrăni prin trezvie şi bună priveghere. Şi 
Hristos nu merge în corabie cu ucenicii Săi, ci împinge vasul la uscat Căci El 
nu Se arată conlucrând spre dobândirea virtuţii cu cei ce-L ascultă, ci, ca Cel 
ce le-a dat putere celor ce au dobândit-o 607 . 


vieţii lor din lume, comunică învăţăturile Sale şi îi urcă şi pe ucenicii Săi în muntele în care Se 
află El, pentru ca ei să-L poată face cunoscut lumii ca atare. După înviere, îi trimite pe ucenici 
în marea lumii, iar El Se suie singur în muntele mai presus de lume, dar vine de acolo arătân- 
du-se mai presus de ea prin stăpânirea valurilor mării. Unde este Hristos, chiar şi cât e cu 
trupul în lume, dar şi mai mult după aceea, şi unde îi ridică şi pe cei ce cred în El, omenirea 
nu poate ajunge prin experienţe istorice. Ea poate ajunge la idei despre organizarea elemen¬ 
telor ei şi despre relaţiile sociale din lume, dar nu poate ajunge ea la un ţărm al lumii. Oamenii 
se îneacă în marea lumii, sau mor neajungând cu sufletul în siguranţa fericită a împărăţiei 
cerurilor. înălţimea evanghelică care ni-L arată pe Hristos aflându-Se mai presus de lume, cât 
este încă pe pământ, n-a putut fi atinsă şi nu va putea fi atinsă de "devenirea" fiinţei omeneşti 
prin experienţa ei istorică naturală. Dacă n-ar fi coborât Fiul lui Dumnezeu din cer în firea 
noastră omenească, omenirea n-ar fi putut atinge, prin ea însăşi, muntele evanghelic, nu l-ar 
putea vedea şi n-ar putea urca în oarecare măsură, prin unii dintre membrii ei, să vadă măcar 
acest munte şi, silindu-se, să urce pe el în lumea aceasta. Numai prin coborârea lui Hristos la 
ei, din cer, după înviere, se pot pregăti pentru a ajunge în muntele Lui, după viaţa de pe pă¬ 
mânt. Hristos îi urcă pe Apostoli la înălţimea Sa mai presus de lume prin Duhul Său cel Sfânt, 
iar puterea de urcare pentru toţi oamenii care-L primesc prin participarea la viaţa Lui de după 
înviere, le-o dă prin trimiterea Duhului Său cel Sfânt, ce vine prin trupul Său înviat şi înălţat, la 
Rusalii. Duhul Sfânt al lui Hristos cel înviat, venind de dincolo de lume, îi va ridica pe oameni 
spiritual la o înălţime la care nu-i poate urca nici o "devenire istorică întru fiinţă". Dar îi va ridi¬ 
ca pe aceştia mai presus de fiinţa omenească, cu voia şi participarea lor. 

607. Ostenelile pentru virtuţi nu-1 obosesc pe cel drept, ci-1 mângâie pentru sporirea 
duhovnicească pe care i-o aduc şi pentru binele pe care-1 face. 

"A doua zi mulţimea, ce stătea dincolo de mare, 
a văzut că nu era altă corabie mică acolo decât cea în care 
s-au urcat ucenicii Lui şi că Iisus n-a venit cu ucenicii Lui 
în corabie, ci ucenicii Lui singuri. Şi alte corăbii mici veniseră 
din Tiberiada aproape de locul unde mâncaseră pâinea, 
după ce Domnul mulţumise" (In 6, 22-23) 

Nu rămâne ascunsă mulţimii minunea, înţelege umblarea lui Iisus pe 
mare, deşi se săvârşise noaptea şi în întuneric şi fusese săvârşită prin ico- 
nomie în chip nearătat. Mulţimea celor ce obişnuiau să-I urmeze vede, pre¬ 
cum se pare, ajutată de o adâncă observaţie atentă, că Iisus nici n-a plutit 
împreună cu ucenicii Lui şi nici nu S-a folosit de un alt vas. Nu era acolo decât 
cel al Apostolilor, pe care l-a văzut. Nu-i rămâne deci ascunsă nici una dintre 
binefaceri, deşi se săvârşiseră în chip nearătat. în aceasta vedem adevărul 
spusei: "Căci nu e nimic acoperit care să nu iasă la arătare, nici ascuns care 
să nu se cunoască şi să nu vină la vedere" (Mt. 10, 26). Deci, cel ce voieşte să 
meargă pe urmele lui Hristos şi, după puterea omului, să imite modelul Lui, 
să nu vieţuiască cu iubire de slavă, să nu lucreze virtutea pentru a-şi atrage 
laude, nici să nu aleagă o viaţă admirată ca fiind foarte nevoitoare, şi să nu 
iubească a fi slăvit nici măcar cât de puţin pentru aceasta, ci să voiască să fie 
văzut numai de ochii Dumnezeirii, Care dezvăluie cele ascunse şi face cunos¬ 
cut ceea ce s-a împlinit pe nevăzute 608 . 

"Deci, când a văzut mulţimea că Iisus nu este acolo 
şi nici ucenicii Lui, s-a suit în corăbiile cele mici şi a venit în 
Capernaum, căutându-L pe Iisus" (In 6, 24) 

Fiind poate nişte admiratori ai minunilor Lui, aceştia merg după Iisus nu 
pentru că simţeau trebuinţa să creadă spre folosul lor, ci ca să-I aducă 
Făcătorului de minuni, ca răsplată, lauda lor, socotind că nu este contrară voii 
Lui. Iar aceasta este boala grea a unui suflet care nu e deloc obişnuit să 
voiască a fi călăuzit spre cele de folos. Şi cauza acestei porniri a lor era dorinţa 
de-a se îndulci numai de plăcerile trupului şi de-a tinde numai spre mâncarea 
cea mai bună şi venită la timp, şi nu de a alerga spre bunătăţile duhovniceşti 
şi în căutarea celor ce hrănesc viaţa veşnică. Aceasta o poţi afla în mod exact 
şi din cele ce urmează. 


608. Un alt motiv pentru care Iisus a săvârşit minunea umblării pe mare pe întuneric şi 
nu S-a suit după aceasta în corabie a fost ca mulţimea să vadă că, deşi n-a intrat cu ucenicii în 
corabie la plecarea dincolo de Tiberiada, totuşi soseşte împreună cu ei, adică a venit la ei în 
chip minunat 

aflându-L pe El dincolo de mare, I-au spus: 
învăţătorule, când ai venit aici?” (In 6, 25) 

Cuvântul ia forma simţirii celor ce-L iubesc şi exprimă o dulceaţa, dar se 
vădeşte cu totul neînţelegător şi copilăresc. Căci nu se cuvenea ca, adresân- 
du-se unui învăţător atât de înalt, să spună ceva deşert şi să se grăbească să 
nu înveţe nimic. Fiindcă de ce trebuiau să-L mai întrebe, o dată ce-L vedeau 
sosit? Şi cu ce se puteau folosi, aflând aceasta? De la cei înţelepţi se cer cele 
înţelepte, şi tăcerea înţelegătoare e de preferat cuvintelor nepricepute. Căci 
ucenicul lui Hristos ne porunceşte să fie cuvântul nostru dres cu sare (Col. 
4, 6). Iar altul dintre înţelepţi ne îndeamnă la aceasta, zicând: "Fiule, de ai un 
cuvânt înţelegător, răspunde; iar de nu, pune mâna pe gura ta" (Eccl. 5,14). 
Iar cât de rău este a se face cunoscut printr-o limbă nepricepută, vom cu¬ 
noaşte şi prin altul, care zice: "De socoteşte cineva dintre voi că e cucernic, 
dar nu-şi ţine limba în frâu, ci îşi amăgeşte inima, cucernicia lui este zadar¬ 
nică" (Iac. 1, 26). 

"Le-a răspuns lor Iisus şi a zis: Amin zic vouă: 

Mă căutaţi nu pentru că aţi văzut minunea, 
ci pentm că aţi mâncat din pâini şi v-aţi săturat" (In 6, 26) 

Vom spune ceva comun, prea tocit prin obişnuinţă: minţile serioase ale 
învăţătorilor nu suferă puţin când li se cer lucruri deşarte şi nefolositoare. Şi 
nu vom afla că ei pătimesc aceasta din mândrie, ci mai degrabă întristân- 
du-se de nepriceperea celor ce-i întreabă. Şi socotesc că nu în zadar s-a spus 
aceasta despre noi şi despre cei ca noi. Mântuitorul îi mustră pe cei ce Dau 
întrebat, ca pe unii ce grăiesc fără pricepere şi, fără înţelegere, gândesc nu la 
cele ce se cuvine să le ceară pentru a putea să se facă frumoşi şi buni, ci la 
buna hrană trupească. Şi ce e mai neînsemnat decât hrana de fiecare zi, şi nu 
cea îmbelşugată? Să preţuim deci evlavia şi iubirea în Hristos, nu ca să aflăm 
ceva din cele trupeşti, ci ca să dobândim mântuirea prin El. Şi să nu-I spunem 
cuvinte bune, cum au spus aceia: "învăţătorule", ca mijloc negustoresc, nici 
să folosim vorbăria frumoasă pentru a ne satisface setea nesăturată de bani. 
Căci cel ce se foloseşte de acestea va cunoaşte în chip neplăcut că supără pe 
Hristos, Care-1 va mustra şi va descoperi răutatea ascunsă în el. Dar minu- 
nează-te şi de iconomia aflată în aceasta. Deoarece îi vede pe aceia stăpâniţi 
de boala amintită, Mântuitorul, ca un Doctor priceput şi cunoscător, le-a găsit 
un leac dublu, împletind mustrarea folositoare cu un semn minunat de mare 
preţ. Semnul îl vedem în faptul că cunoaşte cele aflate în ei şi îi mustră cu 
nemulţumirea că nu-L caută pentru credinţă, ca pe Făcătorul de minuni. Deci 
îi foloseşte în chip îndoit. Căci prin cunoaşterea clară a celor voite de ei arată 

că-i cunoaşte exact ca fiind neînţelegători, ca cei ce socotesc că vor scăpa de 
sub ochiul lui Dumnezeu, având ascunsă în inimă răutatea, şi arătând prin 
limbă dulceaţa. Iar aceasta înseamnă a căuta să-i vindece de boală, să se 
oprească de la un nu mic păcat Căci cel ce are această purtare faţă de Dum¬ 
nezeu jigneşte cu adevărat pe Dumnezeu şi e fără de lege. Iar a mustra cu 
folos pe cei ce au păcatul înseamnă a reţine răul de la a merge prea departe. 
Căci se mişcă şi se întinde când nu întâlneşte nici o piedică. Dar, dat pe faţă, 
e ruşinat şi se adună în sine ca o funie. Deci, Domnul ne foloseşte şi când ne 
mustră 609 . Şi cele prin care cineva socoteşte că este bătut, chiar prin ele îl 
vede ca Binefăcător. Din aceasta se poate înţelege că, chiar dacă unii lingu¬ 
şesc sau flatează prin cuvinte frumoase pe conducătorii Bisericilor, dar nu 
umblă drept în ale credinţei, nu trebuie să-i socotească pe aceia câştigaţi prin 
linguşiri, nici nu pot să dobândească prin laude, ca printr-o plată, îndreptarea 
de care au nevoie, sau tăcerea despre cele ce greşesc. Ci trebuie mai degrabă 
mustraţi cu curaj şi convinşi să se întoarcă la bine, iar prin aceasta să fie 
folosiţi şi alţii, după spusa lui Pavel: "Pe cei ce păcătuiesc mustră-i în faţa tutu¬ 
ror, ca să aibă frică şi ceilalţi" (I Tim. 5, 20). Acestea se cuprind în parte în 
cele spuse înainte. Dar, ca urmare, socotesc că e necesar să se adauge la cele 
expuse mai înainte şi acestea. 

In acelea am spus că pogorârea Mântuitorului din munte semnifică a 
doua venire a Mântuitorului din ceruri. Şi am adăugat, ca în rezumat, înţele¬ 
sul că El Se arată ucenicilor ce priveghează şi se află încă în osteneli şi îi 
scăpă de frică. De aceea îndată duce vasul la ţărm. Şi ce se zugrăveşte în aces¬ 
tea ca într-un chip, am lămurit în cele de mai sus. Dar observă acum că, după 
ce S-a pogorât Iisus din munte, unii întârzie să-I urmeze şi pornesc ultimii 
spre El. Şi vin a doua zi. Iar Evanghelistul, observând acest fapt, îl menţio¬ 
nează. Apoi, înconjurându-L, încearcă să-L linguşească cu cuvinte frumoase. 
Hristos însă îi loveşte, adresându-le o mustrare aspră şi fierbinte, ca să ne 
gândim şi noi că, după ce vine Domnul la noi din ceruri, cererea celor plăcute 
oamenilor e zadarnică şi nefolositoare şi nu e timpul potrivit a urma Lui (pen¬ 
tru acestea). Iar dacă se apropie unii, socotind că-L înmoaie cu vorbe dulci, 
nu-L vor întâlni ca judecător bun şi blând, ci ca pe Unul ce mustră şi bate. 


609. Dumnezeu foloseşte şi prin mustrare. Căci şi prin ea atrage de la păcat Şi chiar de 
la păcatul prin gânduri. Iar în aceasta se arată şi minunea cunoaşterii noastre de către El. Dar 
numai simţirea ca mustrare ce vine de la El ne poate dezlipi de alipirea exclusivă şi păcătoasă 
de lume. Căci prin insuficienţele pe care le trăim în lume, suntem dezlipiţi de ea. Căci dacă 
lumea ar fi numai sursă de satisfacţii materiale, am socoti că ea e perfectă, că n-avem nevoie 
să ne ridicăm peste ea. De aceea poate şi în necazurile din lume, care se înmulţesc când sun¬ 
tem prea pretenţioşi, ne ajută Dumnezeu să-L căutăm pe El, nerămânând prea alipiţi la ea. Ne 
dă pâinea prin lume, dar ne dă prin ea şi greutăţile care ne-o arată ca neputându-ne satisface 
deplin şi veşnic. 

Această linguşire a celor mustraţi şi însămi mustrarea le poţi vedea în cuvin¬ 
tele Mântuitorului, când spune: "Mulţi îmi vor zice în ziua aceea", adică a 
Judecăţii, "Doamne, Doamne, nu în numele Tău am scos draci? Dar atunci 
voi mărturisi lor: Amin, zic vouă, niciodată nu v-am cunoscut pe voi" (Mt 7, 
22-23). Căci nu M-aţi căutat pe Mine, zice, în chip curat, dar nici nu M-aţi 
iubit, nici nu v-aţi remarcat în sfinţenie. Căci prin acestea v-aş fi cunoscut. Dar 
pentru că v-aţi arătat evlavia în scop negustoresc şi redusă la aparenţe şi la 
putinţa de-a fi doar presupusă, mărturisesc cu dreptate că nu vă cunosc. Deci, 
ceea ce spunem că înseamnă în propoziţia amintită: "Doamne, Doamne", 
aceea înseamnă şi aici: "învăţătorule" 610 . Deci, pe cât va fi pedeapsa de 
amară, pe atât trebuie să nu cădem în lipsa de bărbăţie, nici în slăbiciunea 
diferitelor păcate, întemeindu-ne pe bunătatea lui Dumnezeu, ci să ne pre¬ 
gătim prin fapte spre ieşirea din viaţa aceasta, lucrând în ţarină până ce sun¬ 
tem în lumea aceasta. Căci Mântuitorul a interpretat lumea ca ţarină 611 . Deci 
trebuie folosită şi ea spre dovedirea sfinţeniei şi a dreptăţii la judecata dum¬ 
nezeiască. Căci nu va vedea cineva pe Judecător iubitor de oameni fără motiv. 
Şi nu va da iertare pentru păcatele pentru care s-a cerut iubirea de oameni a 
lui Dumnezeu, Care mântuieşte, cedând cuvintelor goale care cer mila Celui 
de Care trebuiau să asculte, chemându-L spre mântuire. "Nu lucraţi pentru 
mâncarea care se strică, ci pentru mâncarea ce rămâne pentru viaţa veşnică" 
^ 6, 27) 1612 . 

Lărgind învăţătura spre un înţeles obştesc şi mai general, Pavel ne 
învaţă, zicând: "Cel ce seamănă în trup, din trup va secera stricăciune. Iar cel 
ce seamănă în duh, din duh va secera viaţa veşnică" (Gal. 6, 8). Spune că 
seceră în trup cei ce-şi lasă libere toate frânele prin plăcerile trupului, 
alergând spre tot ce voiesc, nedistingând nicidecum ceea ce le este de folos 


610. De la Hristos nu trebuie să aşteptăm satisfacţii lumeşti: trai bun, onoruri. Nu în sco¬ 
pul acesta trebuie să-L predicăm. Să nu ne facem o profesiune rentabilă din afişarea credinţei 
în El. Acestea ne vor aduce condamnarea la Judecata finală. 

611. Ţarina sau lumea în care trebuie să lucrăm, ca să arătăm aceasta la Judecată ca o 
dovadă a sfinţeniei şi dreptăţii noastre, este formată în mod principal din oameni. Vom avea să 
dovedim sfinţenia şi dreptatea noastră prin faptele de sfinţenie şi de dreptate pe care le-am 
făcut pe seama celorlalţi oameni. Aceasta se va arăta şi în aceea că n-am căutat să adunăm din 
bunurile lumii prea multe pentru noi, ceea ce va îndemna şi pe alţii să facă la fel. Sfinţenia nu 
e o calitate ce se câştigă în izolare, decât doar în sensul de-a renunţa la lupta cu alţii pentru 
bunurile vieţii. Dreptatea e o calitate a insului în măsura în care n-a căutat să pună pe alţii în 
situaţii de inferioritate, ci a luptat cu sine pentru a rămâne în slujirea lor, prin smerenia sa 
dându-le şi altora pildă în această direcţie. 

612. Hristos, după ce a mustrat mulţimea că-L caută pentru a le da în continuare mân¬ 
carea trupească, le cere să nu vină la El pentru această mâncare stricăcioasă, ci pentru cea 
care-i hrăneşte pentru viaţa veşnică, sau pentru creşterea lor spirituală, sau în iubire. Ea îi va 
pregăti pentru viaţa veşnică. 

de ceea ce obişnuieşte să-i păgubească şi să-i facă nedrepţi, neobişnuiţi să afle 
ceea ce convine Dătătorului de lege, ci atraşi fără judecată numai spre ceea 
ce e dulce şi trecător şi necondamnând nimic din cele văzute. Şi afirmă că 
secerăm în duh cele prin care Sfântul Duh voieşte să ne distingem, folosind 
toată râvna înţelegerii noastre în grija încordată pentru cultivarea celor bune, 
în aşa fel că, dacă nu ne-ar sili vreun motiv natural şi de neînvins să dăruim 
trupului mâncare, nu am răbda să ne coborâm niciodată la preocuparea de 
ele 613 . Socotesc deci că se cuvine să nu ne facem nici o grijă din satisfacerea 
poftelor trupului, ci să ne gândim numai la cele foarte necesare şi să ne silim 
spre cele care se referă la viaţa veşnică şi dumnezeiască. Căci a ne minuna de 
cele ce fac plăcere trupului şi a nu socoti de nimic ceea ce e mai înalt decât 
săturarea pântecelui e ceva animalic şi propriu celei mai de jos iraţionalităţi. 
Iar alipirea de cele bune, silinţa de-a se remarca în virtuţi şi a se supune le¬ 
gilor Duhului, de a-şi însuşi cu mare cuviinţă cele despre Dumnezeu, ce ne 
întăresc în mântuire, socotesc că nu trebuie să ignorăm că sunt proprii celui 
ce-şi cunoaşte propria fire şi a făcut pe animalul cuvântător după chipul Celui 
ce l-a creat. De aceea spune şi Mântuitorul însuşi: "Nu vă îngrijiţi spunând: 
Ce vom mânca, sau ce vom bea, sau cu ce ne vom îmbrăca" (Mt. 6, 31), 
socotind că sufletul este mai mare decât mâncarea, şi trupul mai mare decât 
îmbrăcămintea, fiindcă sunt mai cinstite decât cele de care ne îngrijim. Căci, 
atunci când trupul se simte bine şi se îngraşă de mâncăruri ce i se potrivesc, 
acestea nu sunt de nici un folos bietului suflet. Iar sufletului îi răsare mare 
vătămare din cele potrivnice. Căci îl duc spre focul veşnic, deoarece e nece¬ 
sar ca cei ce nu şi-au procurat nici un bine să ajungă la osândă pentru aceas¬ 
ta. Iar cel ce se înfrânează prin cugetarea cuvenită şi se supune legilor 
Duhului se mântuieşte în mod necesar în amândouă (în suflet şi în trup). 
Este deci una dintre cele mai mari nebunii să ne îngrijim de trupul trecător, 
care încă nu s-a stricat, câtă vreme ar trebui să cugetăm că nimic din cele 
iubite de el nu va rămâne şi că trebuie să-l socotim ca trecător. Deci se cuvine 
să ne dăruim cu atât mai mult grijilor pentru suflet, cu cât acesta e mai înalt 
decât trupul. Astfel, dând întâietate celor superioare faţă de cele inferioare şi 
alegând astfel dreapta judecată, vom deveni judecători credincioşi şi înţelepţi, 
şi nu vom dărui altora dreptatea în gândurile bune, ci le vom atribui capetelor 
proprii. Să nu lucrăm deci, cum zice Mântuitorul, pentru mâncarea pieri- 
toare. Căci ajungând în stomac şi însetând pentru foarte scurt timp de o 
plăcere josnică, mintea noastră pleacă spre cele lepădate şi se întoarce iarăşi 
spre stomac. Iar mâncarea duhovnicească, sprijinind inima, conduce pe om 


613. Trupului trebuie să-i dăm numai cele strict necesare. Să nu ne facem o preocupare 
din satisfacerea plăcerilor lui, care nu-i sunt necesare întreţinerii. E un fapt de care nu ţine 
seama teoria "societăţii de consum", afirmată în timpul nostru. 

spre viaţa veşnică, pe care făgăduieşte să ne-o dăruiască Hristos însuşi, 
zicând: "...pe care Fiul Omului o va da vouă", împletind omenescul cu ceea ce 
e dumnezeiesc. Şi, unind întreaga taină a iconomiei cu trupul în lume, se dă 
de înţeles mâncarea tainică şi duhovnicească prin care trăim şi cu trupul, şi 
cu sufletul în El. Dar să-L privim spunând acestea mai dezvelit în cele ce 
urmează. Căci trebuie folosit cuvântul pentru timpul şi locul potrivit 


CAPITOLUL 5 

UNUL-NÂSCUT ESTE PECETEA IPOSTASULUI LUI DUMNEZEU- 
TATÂL ŞI NU ESTE, SAU NU SE CUGETĂ ALTĂ PECETE DECÂT EL 

"Pe care Fiul Omului o va da vouă . Căci pe El L-a pecetluit 
Dumnezeu-Tatăl" (In 6, 27) 

N-a ignorat însă, ca Dumnezeu, păcatele ce vor proveni din neştiinţa 
iudaică şi prin care au coborât de multe ori la sălbăticie. Căci ştia că vor cuge¬ 
ta prin ei înşişi, privind numai la trup şi necunoscând pe Dumnezeu-Cuvântul 
aflător în el. Cine e deci Acesta care Se comunică prin cuvintele Sale demne 
de Dumnezeu? Cine va da oamenilor hrana care conduce spre viaţa veşni¬ 
că? 614 Căci acest lucru este cu totul străin firii omeneşti, fiind propriu numai 
lui Dumnezeu cel peste toate 615 . Deci Mântuitorul anunţă aici vorbirea Sa şi 
pregăteşte prin adaosul potrivit al cuvintelor Sale aşteptata deschidere a 
minţii lor 616 . Căci spune că Fiul Omului le va da lor mâncarea spre viaţa 
veşnică, afirmând îndată că El a fost pecetluit spre aceasta de Tatăl. "A fost 


614. Cei ce cugetă numai la cele trupeşti nu văd că şi în trup este Dumnezeu-Cuvântul. 
Eu despart în mod ireal trupul de Dumnezeu-Cuvântul, sau de Hristos, Care are în Sine şi 
raţiunea trupului şi Care Şi-a putut face trupul omenesc trup al ipostasului Său dumnezeiesc. 
Dar trupul primeşte viaţa de la Dumnezeu-Cuvântul şi deci şi de la Hristos prin sufletul 
raţional şi organizator. De aceea, tot de la Dumnezeu-Cuvântul, neîntrupat şi apoi întrupat, 
sufletul e menţinut activ în raţiunea şi lucrarea organizatoare a trupului. Dar Dumnezeu- 
Cuvântul întrupat sau Hristos, nu numai că menţine sufletul în activitatea lui raţională şi orga¬ 
nizatorică, ci îl şi hrăneşte şi conduce într-o viaţă mereu îmbogăţită, deci veşnică, chiar prin 
cuvintele omeneşti pe care le foloseşte. Prin aceste cuvinte -ca raţiuni mai înalte şi mai vii -Se 
face simţit El însuşi ca Persoană în dialog cu persoana umană care crede în El. 

615. Numai ca Dumnezeu cel mai presus de toate, deci în stare să Se îngrijească de toate, 
ca Creatorul lor, Hristos poate da oamenilor care primesc dialogul cu El prin credinţă, cuvin¬ 
tele vieţii veşnice, ca şi cuvinte pline de puterea Sa. 

616. Prin cuvintele de faţă: "Fiul va da vouă hrana spre viaţa veşnică" se anunţă hrana pe 
care le-o va da oamenilor prin învăţătura, sau prin cuvintele Sale. Dar prin aceasta deschide 
gura oamenilor pentru această hrană. Sfântul Chirii nu spune că va deschide urechile lor, ci 
gura lor, ca să arate că cuvintele Mântuitorului sunt o hrană pe care omul şi-o însuşeşte deplin, 
mâncând-o. 

pecetluit" e pus în loc de "a fost uns". Căci e pecetluit Cel uns, fiindcă El a luat 
prin fire chipul care arată spre Tatăl 617 . Ceea ce a spus aici e asemenea cu a 
zice: Nu îmi va fi cu neputinţă să vă dau vouă mâncarea care rămâne, ca una 
care vă duce spre viaţa şi desfătarea veşnică 618 . Căci, deşi sunt văzut ca unul 
dintre voi, adică om cu trup, am fost uns şi pecetluit de Dumnezeu şi Tatăl 
spre asemănarea întocmai cu El. Căci veţi vedea, zice, în Mine pe Acela, iar 
pe Mine iarăşi în Acela în mod natural (In 14, 10), chiar dacă M-am născut 
om din femeie pentru voi, potrivit raţiunii negrăite a iconomiei (întruparea în 
vederea mântuirii oamenilor). Căci pot să fac toate prin puterea proprie lui 
Dumnezeu şi nu-Mi lipseşte în nici un fel tăria existentă în Cel ce M-a născut. 
Şi dacă Dumnezeu şi Tatăl vă dă hrana duhovnicească spre viaţa veşnică, v-o 
va da şi Fiul venit în trup, o dată ce este chipul întocmai al Lui, înţelegân- 
du-se prin aceasta asemănarea în toate, nu după însuşirile trupului, nici după 
ceva din cele văzute în chipul trupesc, ci în slava dumnezeiască şi în puterea 
egală şi în stăpânirea împărătească. E de observat însă iarăşi că, spunând că 
Fiul Omului va dărui cele cuvenite lui Dumnezeu să le dăruiască şi că El s-a 
pecetluit spre a fi chip al lui Dumnezeu şi Tatăl, nu suportă o împărţire care 
ar despărţi de fiimea adevărată templul luat din Fecioară, ci Se defineşte pe 
Sine şi voieşte să fie înţeles iarăşi ca Unul. Căci Unul este Hristos, Cel venit 
la noi în mod real, Care a îmbrăcat ca pe o porfiră împărătească veşmântul 
Său, adică trupul omenesc, sau templul cel din suflet şi trup, deşi Hristos este 
Unul din amândouă 619 . 


617. Tatăl, punând pecetea Sa pe Fiul, îl arată ca şi chip al Lui. Dar pecetea ce o pune o 
persoană pe alta e fluidă, nu rămâne la suprafaţa celei de a doua, ci o pătrunde în întregime. 
Aceasta o face Tatăl cu Fiul, chiar şi ca Dumnezeu, întrucât îl naşte. De aceea zice Hristos că 
în El se vede Tatăl, şi invers. De aceea, pecetluirea Fiului de către Tatăl o numeşte Sfântul 
Chirii şi ungere. Dar se spune că Fiul este uns de Tatăl mai ales ca om, întărind şi în El, ca om, 
chipul dumnezeiesc al Tatălui. De fapt, despre om se spune că e chipul lui Dumnezeu întrucât 
e chipul chipului Tatălui, adică chipul Fiului. De aceea, se spune despre om că e "după chipul 
lui Dumnezeu", adică, conform Fiului. Fiul lui Dumnezeu face deplin pe om după chipul Său, 
prin asumarea firii umane în ipostasul Său. El este prin aceasta şi "chipul" lui Dumnezeu şi 
"după chipul". Dar, întrucât şi umanitatea e purtată în El de Fiul, sau de chipul, se poate spune 
despre Hristos şi ca om că e chipul lui Dumnezeu. Şi deci şi despre om, unit cu El, se poate 
spune la fel. în Fiul ca chip se arată Tatăl ca model, şi, deci, şi în omul unit cu Hristos. 

618. Iisus, afirmând că dă mâncarea spre viaţa veşnică, sau că Se dă pe Sine ca astfel de 
viaţă, întrucât are în Sine pe Tatăl, Se afirmă iarăşi ca Fiul Unul-Născut al lui Dumnezeu, deşi 
Sa făcut om. Fiul lui Dumnezeu rămâne în om spre viaţa veşnică, nu se epuizează. 

619. Fiul, fiind chipul Tatălui, este aceasta şi în trup. Căci El rămâne Unul şi după întru¬ 
pare. Porfira, în care se îmbrăca împăratul, nu e văzută în mod despărţit de El. El însuşi se 
vede prin ea, se mişcă prin ea. Templul nu e despărţit de Dumnezeu cel din El. în acest caz, 
n-ar mai fi templu. Umanitatea formată din suflet şi trup e templul lui Dumnezeu. Ca atare, e 
plină de lumina lui Dumnezeu şi se resimte de prezenţa lui Dumnezeu în ea. Aşa cum nu se 

Dar, o, bunule, va zice iarăşi duşmanul lui Hristos, acordă adevărului pu¬ 
terea de-a se impune; nu sofistica cuvântul, atrăgându-1 spre ceea ce voieşti 
tu, fără să se cuvină. Iată cum ni se arată şi prin acestea în mod clar că Fiul 
nu este din fiinţa Tatălui, ci mai degrabă este imagine a fiinţei Lui. Ceva de 
felul acesta spunem, zice, şi noi, că este pecetea sau sigiliul imprimat ca în 
ceară sau în alte materii capabile să-l primească. Fiinţa îşi întipăreşte în cel ce 
o primeşte numai asemănarea celui ce o imprimă, fără să se păgubească aces¬ 
ta cu nimic. Astfel Tatăl, imprimându-Se întreg în Fiul şi însemnându-Se în El 
prin asemănarea cea mai exactă, nu are nici o parte a Fiului Lui, ci se înţelege 
având numai o imagine şi asemănare exactă. 

Să vadă iarăşi iubitorul de învăţătură pe potrivnicul, care şi acum îşi 
înalţă ca un şarpe capul plin de otravă. Dar cel ce "zdrobeşte capetele balau¬ 
rului" îl zdrobeşte şi pe acesta şi ne va da puterea să scăpăm de teoriile sucite 
ale lui. Să ne spună deci cel ce ne loveşte acum cu aceste cuvinte mincinoase: 
Pecetea, sau sigiliul format din vreo materie, fie din fier, fie din aur, oare 
imprimă chipul ei în cele în care se întipăreşte ori va fi sau se va cugeta sigi¬ 
liu fără chip? Dar oricine, chiar dintre ei, va mărturisi, şi nu de bună voie, 
atras de ceea ce se cuvine, adevărul, că pecetea se vede în chip. Şi, fără chip, 
după raţiunea cuvenită, pecetea nu se vede nicidecum. Când deci dumne¬ 
zeiasca Scriptură mărturiseşte că Fiul este "chipul ipostasului lui Dumnezeu- 
Tatăl" (Evr. 1, 3), adică este în şi din ipostasul Lui în mod natural, Tatăl în 
cine Se întipăreşte, sau prin cine altul îşi pune chipul propriu ca o pecete? Nu 
va spune cineva că Tatăl nu este într-un mod potrivit lui Dumnezeu ceea ce 
este Fiul, iar Acesta nu este chipul Celui ce Da născut, pe Care, văzându-L 
cineva duhovniceşte, îl vede pe Tatăl însuşi 620 . De aceea şi spune Fiul despre 


poate despărţi eul meu de actele sale, de organele trupeşti prin care lucrează, aşa nu poate fi 
despărţit ipostasul lui Dumnezeu-Cuvântul de umanitatea asumată prin care lucrează. Desigur, 
eul meu se resimte de durerile trupului, căci el e cel care le simte. Aşa şi în Hristos, Fiul lui 
Dumnezeu trăieşte cele omeneşti, deci nu e despărţit de acestea şi nici acestea de El. Desigur, 
umanitatea asumată de Fiul nu e întru totul pasivă, ca o haină cu care se îmbracă împăratul, 
sau ca templul în care este prezent Dumnezeu. Ea are o voinţă a ei. Iar voinţa aceasta activă şi 
pătimitoare este însuşită de ipostasul Cuvântului, dar prin aceasta nu e schimbată în ceea ce-i 
este propriu. Numai păcatul nu se mai află în această voinţă devenită a ipostasului dumneze¬ 
iesc. Dar chiar pătimind şi lucrând cele ale firii omeneşti, ipostasul Cuvântului rămâne 
Cuvântul dumnezeiesc. 

Din înţelegerea umanului ca veşmânt şi templu al lui Dumnezeu trebuie reţinută în so¬ 
cial ideea că umanul e haina cea mai potrivită şi locaşul cel mai propriu al lui Dumnezeu. în 
nimic nu Se poate arăta El atât de propriu ca în umanitate şi prin ea, prin raţiunea, prin cuvin¬ 
tele, prin simţirile ei. 

620. Nu se poate inversa, adică nu se poate spune că şi Tatăl este chipul Fiului, precum 
Fiul, chipul Tatălui. Dar nu se poate despărţi între pecete şi Tatăl, căci se spune că Fiul e 
pecetea ipostasului Tatălui. De aceea e şi chipul Lui. Pecetea nu e alta decât ipostasul. Cei ce 
spuneau că Fiul e chipul Tatălui, dar că nu e din fiinţa Lui, despărţeau între Tatăl şi pecete. 

Sine însuşi că este în Tatăl în mod natural (prin fire), deşi El este din Tatăl în 
ceea ce priveşte existenţa pe care o are. Este în Tatăl, precum şi strălucirea 
este în cel ce emite strălucirea; şi e altceva după raţiunea cuprinsă în cu¬ 
getare şi, iarăşi, nu altceva, ca contemplat împreună cu El, pentru că se spune 
că este din El şi iarăşi este în El 621 . Şi acestea nu trebuie înţelese ca cele ce 
se împart şi se despart în general şi după fiinţă. Căci sunt una după identi¬ 
tatea fiinţei şi se văd prin înţelegere ca cele ce se deosebesc, dar nu se des¬ 
part 622 . Dar nu se pecetluieşte de către Tatăl Cuvântul gol sau fără trup 
(născut) din fiinţa Lui, ci mai degrabă se pecetluiesc prin El cele ce sunt ridi¬ 
cate la asemănarea cu Dumnezeu prin asumare, precum înţelegem ceea ce 
spun unii: "Insemnatu-s-a peste noi lumina feţei Tale, Doamne" (Ps. 4, 6). 
Căci zice că Fiul este faţă a lui Dumnezeu şi Tatăl. Iar aceasta este iarăşi pe¬ 
cete. Iar lumina din Fiul este harul ce trece la creatură prin Duhul, har prin 
care ne remodelăm după Dumnezeu prin credinţă, primind ca printr-un sigi¬ 
liu conformitatea cu Fiul, Care este chipul Tatălui, ca să ne facem după chi¬ 
pul şi asemănarea Creatorului 623 . Iar deoarece Fiul este în mod recunoscut 
faţa lui Dumnezeu şi Tatăl, El este şi pecetea (chipul) în Care se imprimă 
Dumnezeu. 

Da, aşa este, zice potrivnicul. Dar, dat fiind că spunem că Dumnezeu Se 
imprimă în sfinţi prin Duhul, nu se află în Fiul nimic din cele pe care le cauţi 
tu. De aceea, repetând iarăşi, vom zice: Pecetea, cea înţeleasă din fier sau din 
aur, imprimă asemănarea ei materiilor în care se întipăreşte, neomiţând din 
ea nimic, însemnându-se numai ea în cei ce o primesc prin lucrare. Aşa înţe¬ 
legem că s-a pecetluit, de către Tatăl, Fiul, Care nu are deci nimic din fiinţa 


621. Fiul e din Tatăl, strălucind din El, dar e şi în Tatăl, pentru că strălucirea, venind din 
Cel ce străluceşte, este în El. Se întâmplă aceasta şi în relaţiile omeneşti. Copilul este din 
mamă, dar mama îl simte şi în ea. în iubirea dintre mamă şi copil nu se poate spune că, fiind 
copilul din ea, mama nu-1 simte şi în ea. Abia creştinismul, prin învăţătura despre Sfânta 
Treime, a dat un temei tainei relaţiilor dintre persoane. 

622. Vorbeşte în general despre cele de o fiinţă. Cele ce se nasc se deosebesc ca iposta- 
suri de cele din care se nasc, dar nu se despart Aceasta are loc şi la oameni. 

623. Nouă ni se potriveşte mai bine să ni se spună că suntem "după chipul şi după 
asemănarea lui Dumnezeu", decât "chipul şi asemănarea Lui". Fiul este chipul şi asemănarea 
Tatălui, iar noi, "după chipul şi asemănarea" Acestuia, prin unirea noastră cu El. Dacă Fiul 
n-ar fi chipul sau pecetea Tatălui, prin unitatea Lui de fiinţă cu Tatăl, nici noi n-am putea fi după 
chipul şi asemănarea lui Dumnezeu. în limba română termenul chip având sens mai larg, ni 
se poate spune şi nouă că suntem chip al lui Dumnezeu. Dar nu în sensul că purtăm pe Tatăl 
ca pecete în noi, cum îl poartă Fiul. Numai întrucât avem unirea cu Fiul suntem şi noi după 
chipul lui Dumnezeu. Căci şi Fiul este Dumnezeu. Omul e chip al lui Dumnezeu, pe de o parte, 
în sensul că e "după chipul", Care e Fiul, pe de alta, în sensul diferit în care e Fiul. Omului 
spunându-i-se chip, se precizează că e totuşi creatură, deci nu din fiinţa Tatălui, pe când Fiul 
Unul-Născut e chiar prin aceasta chip necreat, de o fiinţă cu Tatăl. 

Tatălui, ci primind numai asemănarea exactă şi fiind altceva decât Tatăl, ca 
chip al arhetipului. O, ce paranoia nemăsurată şi cugetare primejdioasă! Noi 
am spus că Fiul este chipul Tatălui şi că în El s-a pecetluit un altul, şi nu El 
însuşi, ca să nu fie El însuşi pecete a Lui 624 . Tu însă, respingând fără dreptate 
învăţătura despre acestea, nu te ruşinezi să-I recunoşti Cuvântului numai 
asemănarea prin lucrare 625 . Deci, după voi, va fi Fiul Dumnezeu numai prin 
unele trăsături, şi deloc prin fire, fiind numai format şi având numai un chip 
asemenea Născătorului. Sau poate, după voi, nici nu mai există peste tot un 
Născător. Căci prin acestea e necesar să desfiinţaţi şi toată naşterea, chiar 
dacă nu voiţi 626 . Dar despre trebuinţa de-a crede că Fiul S-a născut din Tatăl, 
am vorbit mult, sau se va mai vorbi la timpul său. 

De aceea ne vom opri în mod cuvenit la cele de faţă, punându-le celor ce 
obişnuiesc să-şi deschidă gura fără grijă întrebarea: Oare nu cumva ceea ce 
e dat se poate şi lua, şi ceea ce s-a adăugat nu vor recunoaşte că se poate şi 
pierde? Sau nu se poate şi arunca tot ceea ce se iveşte şi nu e înrădăcinat prin 
fire? Dar e vădit aceasta, chiar dacă nu e de acord vreunul dintre ei. Deci, 
conform acestora, Fiul se va goli, lipsindu-Se câteodată de asemănare. Căci, 
precum ziceţi, numai prin lucrare s-au întipărit în El cele ale Tatălui, neavând 
nimic propriu din prerogativele Tatălui, ci înţelegându-se şi fiind total altul 
decât Cel ce Da născut şi tăiat în întregime de fiinţa Lui 627 . Voi socotiţi că 
vedeţi lucrurile potrivit celor mai înţelepte gânduri, asigurând pe Tatăl, prin 
afirmarea că n-a dat nimic din Sine Fiului, ci Da învrednicit pe Fiul doar de 
asemănare, ca să nu se cugete vreo pătimire în El. Acesta este lucrul prostesc 
ce vi se potriveşte. Căci aţi ignorat că Dumnezeu-Tatăl, făcându-le toate în 


624. Dacă în Fiul nu s-ar imprima Tatăl ca Altul, Fiul n-ar mai fi chip al Altcuiva, prin 
pecetea pusă de Altul asupra Lui. De ce s-ar mai numi atunci chip al Tatălui, purtător al pecetei 
Lui ca ipostas real? 

625. Cei ce nu recunoşteau pe Fiul ca fiind de o fiinţă cu Tatăl recunoşteau numai o 
asemănare cu Acesta, imprimată de o anumită lucrare a Lui. Dar credinţa creştină vede chiar 
în om mai mult decât o simplă asemănare cu Dumnezeu prin lucrare. Căci, dacă Fiul lui 
Dumnezeu Se face şi om, comunicându-ne nouă filiaţia Lui prin unirea cu El, ne face mai 
apropiaţi de Dumnezeu decât puteau admite adversarii deofiinţimii Fiului cu Tatăl. 

626. Dacă nu e o unire după fiinţă între Tatăl şi Fiul, nu mai are loc nici naşterea Lui de 
către Tatăl. Nu mai există deci un Tată şi un Fiu în Dumnezeu. Iar dacă Hristos nu mai este 
Fiu al lui Dumnezeu-Tatăl, nici noi, unindu-ne cu Hristos, nu mai suntem "după chipul" lui 
Dumnezeu. Fără Sfânta Treime nu e cu putinţă ieşirea omului din închisoarea creatului muri¬ 
tor, nu e cu putinţă să fie chip al lui Dumnezeu şi să se îndumnezeiască prin har. Pe cât de 
important este ca Dumnezeu să fie personal, tot pe atât de important este ca să fie o fiinţă 
comună a celor trei Persoane. Fără un Dumnezeu în Treime, toată existenţa e fără sens. 

627. Tot ce nu are cineva prin fire, ci datorită vreunei lucrări din afară, se poate şi pierde. 
Dacă Fiul n-are asemănarea cu Tatăl prin unitatea de fiinţă cu El, ci printr-o acţiune a Tatălui, 
Care e deosebit de El prin fiinţă, poate să se piardă această asemănare. 

chip nepătimitor, va şi naşte nepătimitor şi este mai înalt decât focul 628 . Căci 
suntem siliţi să recurgem şi la acest exemplu îngroşat, ca să înţelegem că 
arderea din Cel ce naşte nu se efectuează prin pătimire şi tăierea cea după 
trup. Să audă deci cei tari numai în presupuneri, care socotesc că nu e o boală 
blasfemia, ci o socotesc mai degrabă o virtute, că, dacă Fiul e văzut împreună 
cu Tatăl numai în unitatea asemănării, nu va fi sigur în nici una dintre 
bunătăţi, ci va fi primejduit şi în faptul de-a fi Dumnezeu prin fire şi, deci, se 
va arăta cu putinţă şi abaterea spre cele rele. în acest caz s-ar fi spus şi către 
El ceea ce s-a spus către acea căpetenie a celor din Tyr, întrebată ce raţiuni 
ne silesc să atribuim ale noastre persoanei diavolului: "Tu ai zis: eu mi-am pus 
mie pecetea asemănării mele" (Iez. 27, 3). Dar cel către care s-a zis acest 
cuvânt se află căzut din asemănare 629 . Observă deci foarte clar din acestea 
că cel ce se află numai în asemănarea cu Dumnezeu nu stă sigur în starea 
neclintită a celor spirituale. Cel pecetluit numai spre asemănarea cu firea 
Făcătorului nu a ajuns la stăruirea necondiţionată în bunătăţile în care se află. 
Căci cade din ele şi se strămută de multe ori, devenind mai slab decât ceea 
ce era la început. Potrivit acestei raţiuni, Fiul urcă la asemănarea cu Tatăl 
numai prin aceeaşi lucrare, nesprijinit pe temelia firii, având siguranţa numai 
în pornirile voilor proprii, deci putând suferi şi o schimbare. Iar dacă suferă 
aceasta, ea este rodul unei alegeri curate, şi nu al unei tării a firii proprii lui 
Dumnezeu. Deci ce ni s-a făcut nouă, o, bunule, nemaifiind El Fiul adevărat 
al lui Dumnezeu? 630 Iar dacă, după voi, este astfel şi se va pierde, pentru ce 


628. Tot ce se primeşte prin lucrare de la altcineva se poate pierde. Dacă Dumnezeu ar 
da fiinţa Sa Fiului, s-ar micşora chiar în fiinţă. De aceea, adversarii au rămas consecvenţi cu ei 
înşişi declarând că Tatăl n-a dat nimic din fiinţă Sa Fiului, dându-i asemănarea printr-o lucrare 
exterioară. Dar ei n-au înţeles că naşterea în Dumnezeu nu implică pătimirea desprinderii a 
ceva din fiinţa Lui. 

629. Dacă Hristos n-ar fi prin fiinţa dumnezeiască Fiul lui Dumnezeu, ci numai prin 
asemănarea dăruită printr-o lucrare, ar putea cădea din ea. In acest caz, s-ar putea socoti că are 
asemănarea prin Sine, deci că este prin Sine ca Dumnezeu, fără să fie de fapt decât creatură. Dar 
atunci n-ar fi deosebit de căpetenia căzută a îngerilor, către al cărei chip, căpetenia celor din Tyr, 
s-au zis cuvintele acelea. Căci "Fiul" acesta n-ar fi mai mare ca acela. Dar ce blasfemie ar săvârşi 
cineva cugetând pe Hristos astfel! Şi cum ar putea fi socotit astfel El, Care Da iubit pe Tatăl infinit 
mai mult decât oricine? De aceea nu vrea să ia locul lui Dumnezeu, sau să se facă independent 
de El, ci îl iubeşte. Dar îl şi preţuieşte cu iubirea şi preţuirea infinite, ca Fiul dumnezeiesc pe 
Tatăl Său dumnezeiesc, şi socoteşte că are de la Tatăl tot ce are El, ca Fiu al Lui, fiind una în fiinţă 
cu Tatăl. Unde ar fi izvorul iubirii în lume dacă nu în Dumnezeu, ca Tată şi Fiu? 

630. Chiar dacă acea creatură, care a primit asemănarea cu El prin lucrarea lui Dum¬ 
nezeu, îşi păstrează această asemănare prin voia ei, cu ce ne-ar folosi nouă dacă nu e Fiul 
adevărat al lui Dumnezeu, adică de o fiinţă cu El? Numai Fiul adevărat al lui Dumnezeu, născut 
din fiinţa Lui şi de o fiinţă cu El, lâcându-Se om, ne uneşte şi pe noi cu Sine ca Dumnezeu şi, 
deci, ne comunică viaţa Sa veşnică. Numai El ne face şi pe noi, uniţi cu El fiind prin har, nu prin 
naştere, ai lui Dumnezeu. Mântuirea noastră ne vine numai din Sfânta Treime. 

ne închinăm Lui? Pentru ce e slăvit împreună cu Dumnezeu şi Tatăl? Pentru 
ce şade deasupra Puterilor celor mai înalte, ca Dumnezeu? Oare, sfinţii Sera¬ 
fimi ignoră, împreună cu noi, că se abat mult de la ceea ce se cuvine slăvin- 
du-L (ca Dumnezeu) pe Cel ce nu este Dumnezeu prin fire? Fiindcă rătăcesc 
numind Domnul Savaot pe Cel cinstit cu cele egale lor. Căci oare nu spunem 
că trebuie văzute şi Puterile cele prea înalte, începătoriile şi Tronurile şi Stă- 
pâniile şi Domniile ca purtătoare ale chipului lui Dumnezeu, pe cât este cu 
putinţă? Fiindcă, dacă fiinţa cea atât de mică din creaţie, înţeleg omul, a fost 
cinstită cu atâta frumuseţe, ce motiv ar exista să nu socotim că cele cu mult 
mai înalte decât noi au fost aşezate cu mult deasupra noastră? Deci, cum îl 
numesc pe Domnul Savaot şi stau împrejurul Lui ca nişte străji, slujind ca 
împăratului tuturor? 631 Şi pentru ce motiv şade de-a dreapta Tatălui robul, cu 
Stăpânul, făptura, cu Creatorul? 632 Sau oare nu se cuvine mai degrabă să se 
laude nepătimirea neclintită prin trezvie, când e văzută în cele create, decât 
în Dumnezeu cel prin fiinţă, Care are neputinţa pătimirii prin fire? 633 Dar 
acest lucru este evident, chiar dacă aceia nu o spun. Cine deci va mai supor¬ 
ta aiurelile acestora, sau cum nu vor auzi pe drept cuvântul: "Vai, celor ce se 
îmbată fără vin" (Is. 19, 8)? 

Dar poate se vor ruşina de atâtea absurdităţi puse în evidenţă de aceste 
raţionamente, şi vor spune că Fiul a fost imprimat de Tatăl cu asemănarea 
cea mai exactă, având o fire neschimbată, chiar dacă nu este din Tatăl. Dar 
spune-mi, cum va purta ca ceea ce e propriu Lui ceea ce nu e din Dumnezeu 
după fire? Şi cum nu se va bucura fiinţial de prerogativele fiinţei dumnezeieşti 
Cel ce provine din Ea prin modul adevărat al naşterii? Căci socotesc că e vădit 
şi sigur oricui că proprietăţile dumnezeirii prin fire sunt cu totul inaccesibile 
firii create, şi cele proprii prin fire Aceleia nu se află în nici o alta dintre exis¬ 
tenţe în mod egal şi identic. De pildă, neschimbabilitatea lui Dumnezeu prin 
fire nu este nicidecum aşa şi în noi, deşi o anumită neclintire ne modelează, 
prin trezvie, după acea neschimbabilitate, neîngăduindu-ne să ne mutăm 


631. Dacă Hristos ar fi numai o făptură ce are o anumită asemănare cu Dumnezeu, cum 
ne-am închina Lui ca lui Dumnezeu? Şi cum I s-ar închina toate Puterile cele mai înalte, care 
sunt şi ele după chipul lui Dumnezeu, numindu-L Domnul Savaot, sau Stăpânul oştirilor, ca pe 
Dumnezeu? 

632. Dacă Hristos ar fi numai creatură, fie ea cea mai înaltă, cum ar şedea creatura de-a 
dreapta Creatorului, robul, de-a dreapta Stăpânului, stăpânind peste toate? In aceasta se vede că 
Hristos nu e numai creatură, ci şi Dumnezeu-Creatorul. Tatăl îl aşază de-a dreapta Sa, arătând 
preţuirea ce o dă firii umane, dar numai pentru că ea este asumată de Fiul Său făcut om. 

633. Un motiv pentru care Dumnezeu Tatăl aşază pe Fiul Său întrupat la dreapta Sa e 
acela că a rămas în trezvia nepăcătuirii chiar cu firea Sa omenească. Tatăl a văzut în Hristos 
firea omenească ridicată la această curăţie deplină, pe care Dumnezeu o are prin fire, şi prin 
contribuţia voii ei. 

uşor spre cele ce nu se cuvin. Iar dacă se întâmplă peste tot, cum spun aceia, 
să existe ceva din proprietăţile dumnezeieşti în fiecare dintre cei ce nu sunt 
din Dumnezeu după fiinţă, ca şi în Acela, spune-mi, ce împiedică să coboare 
toate cele dumnezeieşti şi în cei ce nu sunt dumnezei prin fire? 634 Căci, dacă 
va veni în ei una dintre ele în mod neîmpiedicat, adică neschimbabilitatea, vor 
veni şi celelalte. Şi ce rezultă de aici? Confundarea tuturor. Căci oare, de vor 
coborî jos cele de sus, cele de jos nu se vor urca spre locul de sus? Şi ce 
împiedică pe Dumnezeu cel mai presus de toate să coboare la starea noastră, 
iar pe noi, iarăşi, să fim dumnezei şi aşa ca Tatăl, nemaifiind şi nemaivăzân- 
du-se nici o deosebire, dacă vin şi există şi în noi prin fire prerogativele pro¬ 
prii numai lui Dumnezeu? 635 Iar dacă, precum e drept, Dumnezeu şi Tatăl le 
cuprinde pe toate cele prin care vom fi ca El, noi rămânem oameni, şi îngerii, 
împreună cu noi, rămân ceea ce sunt, neurcând deasupra tuturor 636 . Iar dacă 
s-ar afirma că Dumnezeu, fiind mai presus de orice invidie, adaugă la puterea 
tuturor puterea Sa, ar fi mulţi dumnezei prin fire, putând toţi crea pământul 
şi cerul şi toată cealaltă creaţie. Căci cele ce pot face loc în ele prerogativelor 
Creatorului prin fire, cum n-ar deveni şi ele ca El? Sau ce ar împiedica să 
apară în aceeaşi slavă cel ce străluceşte prin aceleaşi bunătăţi? Dar să vadă 
duşmanul lui Dumnezeu ce mulţime de teorii absurde îngrămădeşte prin 
aceasta, arătând lipsa lui de învăţătură. însă Dumnezeu Se află în fiinţa Sa pro¬ 
prie, iar creatura se împărtăşeşte de El printr-o legătură duhovnicească, dar 
nu urcă nicidecum la demnitatea exactă a Aceluia. Pe temeiul acestor drepte 
judecăţi, vom afla că Fiului îi aparţine în chip fiinţial neschimbabilitatea. 
Deci, El este Dumnezeu după fire şi de aceea în mod necesar din Tatăl 637 , ca 


634. Dacă vreuna din proprietăţile lui Dumnezeu prin fiinţă poate cobori din fiinţa Lui în 
cei ce sunt păcătoşi, de ce nu s-ar putea coborî toate cele ale fiinţei dumnezeieşti în cele ce nu 
sunt dumnezei prin fire? E o concepţie care nu mai face o deosebire categorică între fiinţa 
necreată a lui Dumnezeu şi cele create. E o concepţie panteistă care nu mai vede o deosebire 
între necreat şi creat Totul coboară din necreat la treapta creatului. Dar atunci, cine ne mai 
scapă de mizeriile existenţei create, dacă ea este în fond emanaţie din necreat? 

635. Dacă creatura poate primi însuşiri dumnezeieşti, atunci toţi putem primi aceste însuşiri, 
ba chiar putem fi ca Tatăl, izvor al tuturor. Se şterge orice deosebire între Dumnezeu şi creaturi. 
Totul devine relativ, iar relativul este suprema realitate, cu toate mizeriile lui. Totul devine astfel 
inexplicabil. Căci ultima explicaţie a tuturor nu poate fi dependenţa reciprocă a tuturor. 

636. Numai dacă este un Tatăl ca origine neschimbată a tuturor prin fiinţă, rămân toate 
ceea ce le-a dat El să fie: oamenii, oameni, îngerii, îngeri, neschimbându-se mereu calitatea 
tuturor, ca A în panteism, care nu vede o deosebire de fiinţă între Dumnezeu şi creaturi. 

637. în panteism, toate se schimbă, trecând una în alta. Dar aceasta le lipseşte pe toate de 
sens. Numai un Dumnezeu neschimbat în fiinţă, deosebit de creaturile schimbătoare, repre¬ 
zintă un sens. Dar El are acest sens pentru că în El sunt totodată trei Persoane ce se preţuiesc 
şi se iubesc, trei Persoane neschimbate şi eterne. E o lume de care se folosesc persoanele 
omeneşti. Ele sunt într-un fel aceleaşi, deci de valoare veşnică, dar, în alt fel, schimbătoare, 

să nu apară ceva din cele ce nu sunt din El după fire mutându-se la cinstire 
egală cu El în dumnezeire. Dar, deoarece ne aduc ca argument, socotit de ei 
de nebiruit din partea noastră, faptul că Fiul este altul decât Tatăl, ca chipul 
faţă de arhetip, şi prin această socotesc că îl pot tăia de Cel ce Da născut, se 
vădesc iarăşi căzuţi nu puţin din cugetarea sănătoasă, tinzând prin aceasta la 
afirmarea nimicului, care singur poate corespunde cu ceea ce este în mintea 
lor. Dar pentru ce susţin aceasta în zadar şi pentru ce, din simplul fapt că e 
altul în existenţă, îl despart pe Fiul de Tatăl? Căci faptul de-a exista ca ipostas 
propriu nu-L face pe Fiul străin de fiinţa Celui ce-L naşte. Căci este în mod 
recunoscut din Tatăl, întrucât este din fiinţa Lui 638 . Şi iarăşi este în Tatăl pen¬ 
tru că este în El prin fire. E ceea ce spune El însuşi, zicând odată: "Eu de la 
Tatăl am ieşit şi am venit" (In 8,42), iar altă dată: "Eu sunt întru Tatăl şi Tatăl 
întru Mine" (In 10, 38). El nu pleacă spre o identitate cu totul separată şi 
deplină, deoarece Sfânta Treime se cugetă într-o unică Dumnezeire. Şi fiind 
în Tatăl printr-o raţiune sau relaţie nedistanţată, Fiul va fi înţeles ca o mani¬ 
festare sau o strălucire, în deofiinţime, din El în mod negrăit Căci este 
Lumină din Lumină. Deci, este în Tatăl şi din Tatăl în mod nedistanţat şi deo¬ 
sebit, aflându-Se ca o pecete, sau ca un chip al arhetipului, înţeles într-o exis¬ 
tenţă ipostatică proprie 639 . Dar nu dăm în mod simplu această învăţătură, ci 
o întărim în toate cu pilde luate din Lege, apărând adevărul ei faţă de etero- 
docşi. Astfel, Legea porunceşte celor din Israel să aducă preţ de răscum¬ 
părare, pentru capul fiecăruia, o jumătate de didrahmă. Iar un statir însemna 
o didrahmă (două drahme). în aceasta se afla ca într-o umbră Hristos, care 
Se aduce pe Sine pentru toţi, ca de către toţi, preţ de răscumpărare lui 
Dumnezeu şi Tatăl, aflându-Se cu Tatăl ca într-o didrahmă, dar nu în mod 
despărţit, deoarece într-o monedă (într-un statir) se aflau cele două drahme. 
Aşa trebuie înţeles şi Fiul în raport cu Tatăl, şi Tatăl iarăşi în raport cu Fiul, 
Amândoi într-o fire, distinct fiecare, ca existând în ipostas deosebit, dar nu 
despărţit, nici unul fără altul. Şi, precum erau într-o monedă două drahme, 


pentru că ele cresc din infinitatea lui Dumnezeu şi prin relaţiile dintre ele, sau se sărăcesc 
până la moarte spirituală, când nu mai practică această iubire. Numai pentru că există un 
Dumnezeu al iubirii interpersonale nemărginit, deci neavând spre ce creşte, poate ajuta şi per¬ 
soanele umane, pe de o parte, să rămână identice în importanţa lor, pe de alta, să crească din 
El însuşi. în această creştere ne ajută mai ales Fiul lui Dumnezeu întrupat. Dumnezeu, fiind 
Tată şi Fiu şi Duh Sfânt, e şi neschimbat, şi viu prin iubire, putând crea persoane omeneşti de 
valoare eternă şi în creştere eternă în legătura iubitoare cu El şi între ele. Fără un Dumnezeu 
al iubirii interpersonale, nu s-ar putea crea o lume, din iubire, şi aceasta n-ar putea fi dusă la o 
desăvârşire nesfârşită prin iubire. 

638. Arienii declarau vag că "Fiul" este "din" Tatăl, dar nu recunoşteau că este din fiinţa 
Lui, ci doar din puterea Lui. 

639. Fiul e pecetea Celui ce Se arată în ea ca modelul nedespărţit de Acesta, dar Se vede 
totuşi ca un chip deosebit de model. 

fiecare dintre ele fiind de aceeaşi măsură şi nici una mai mică decât cealaltă, 
aşa să înţelegi nedeosebirea fiinţei Fiului faţă de a lui Dumnezeu-Tatăl, sau, 
iarăşi, a Tatălui faţă de cea a Fiului 640 . Aceasta va arăta tuturor toate cele ce 
se spun despre Fiul, sau învăţătura sănătoasă despre El. 

"Deci au zis Lui: Ce să facem ca să împlinim 
lucrurile lui Dumnezeu?" (In 6, 28) 

întrebarea nu vine dintr-o bună cugetare, dar nici, cum bănuiesc unii, 
dintr-o iubire de învăţătură a acelora. Cuvântul a provenit mai degrabă dintr-o 
mare îngâmfare. Ca şi când n-ar fi cerut să mai afle nimic pe lângă cele ce le 
ştiau, ei zic: Ne ajung cele scrise prin Moise. Ştim, nu mai puţin decât trebuie, 
cele spre care trebuie să tindă cel ce cunoaşte lucrurile dumnezeieşti. Ce vei 
aduce Tu nou la cele poruncite în acel timp? Ce ne vei învăţa deosebit de ceea 
ce ni s-a făcut cunoscut mai înainte prin cuvintele dumnezeieşti? Deci, între¬ 
barea era mai mult din dispreţ decât din voinţa reală de învăţătură. O vezi 
aceasta şi de la fericitul Matei. Căci un tânăr, învăluit în bogăţia bunurilor 
trecătoare, simţea că trebuie să intre şi în slujirea lui Dumnezeu. Deci, 
venind la Iisus, a întrebat cu interes ce trebuie să facă spre a se face şi 
moştenitor al vieţii veşnice. Domnul îi zice: "Cunoşti poruncile: Să nu ucizi, 
să nu desfrânezi, să nu juri strâmb" şi toate cele ce urmează. Iar declarând 
acela că le ştie pe toate şi ceea ce cer ele sunt mai prejos de purtările lui, deşi 
nu cunoştea tot înţelesul lor, spune: 'Toate acestea le-am păzit din tinereţile 
mele. Ce-mi mai trebuieşte?" (Mt 19, 20). 

Ceea ce face acela, unind mândria cu lipsa de învăţătură, prin spusa: 
"Ce-mi mai trebuieşte", fac şi aceştia. De aceea, din multa lor îngâmfare şi 
părută lor înţelepciune, zic: "Ce să facem ca să împlinim lucrul lui Dum¬ 
nezeu?". Deci, bună este cugetarea cumpătată, şi lucrul sufletului nobil este 
a socoti că învăţătorii cunosc mai bine cele de folos şi a primi astfel învă¬ 
ţăturile lor, ca pe ale unora ce sunt într-o cunoştinţă mai bună. Căci, cum vor 
fi primiţi în slujirea de învăţători dacă nu vor fi socotiţi superiori în cunoştinţă 
faţă de mintea celor pe care îi călăuzesc, când de abia pot urca la măsura 


640. Legea veche poruncea să se dea ca preţ de răscumpărare pentru orice om o drahmă, 
dar într-un statir se cuprindeau două drahme. Această drahmă era umbra lui Hristos. El Se află 
într-o fire cu Tatăl, dar e distinct de El întrucât numai El Se aduce Tatălui. Hristos Se aduce 
preţ de răscumpărare "pentru toţi, ca de către toţi". Se identifică oarecum cu fiecare, încât, 
aducându-Se pentru fiecare, face pe acela să simtă că el îl aduce, sau că în Hristos se aduce pe 
sine. Hristos Se simte una cu cel pentru care Se aduce, în aşa fel că acela e cel ce se aduce. 
Toată explicarea cuvintelor lui Hristos despre pecetea Tatălui în El (In 6,27) a fost o pledoarie 
a Sfântului Chirii pentru unitatea de fiinţă a Fiului cu Tatăl. Fără această unitate de fiinţă a 
Fiului întrupat cu Tatăl, n-am fi putut fi mântuiţi prin unirea cu Fiul lui Dumnezeu. 








352 


SFÂNTUL CHIRIL AL ALEXANDRIEI 


acelora în înţelegerea celor pe care le predau, după spusa Mântuitorului: "Nu 
este ucenicul mai presus de învăţător" (Mt. 10, 24) şi: "Ajunge ucenicului să 
fie ca învăţătorul său" (Mt 10, 25)? 

"A răspuns Iisus şi a zis lor: Acesta este lucrul lui Dumnezeu, 
ca să credeţi în Cel pe care L-a trimis Acela" (In 6, 29) 

Domnul loveşte iarăşi cu asprime, deşi acoperit şi umbrit, nebunia celor 
ce întrebau. Şi va vedea cineva aceasta, privind doar la cuvântul simplu că 
Iisus nu le porunceşte lor nimic altceva decât că trebuie să creadă în El. Dar, 
dacă va cugeta mai atent la cuprinsul celor spuse, va vedea că ele se referă şi 
la altceva. Căci, privind foarte bine la acestea, vede că dă răspunsul cuvenit 
nebuniei acelora. Aceia, socotind că împlinesc din belşug lucrul lui Dum¬ 
nezeu păzind cele învăţate prin Lege, dispreţuiau cu necredinţă învăţătura 
Mântuitorului nostru, spunând: "Ce vom face ca să împlinim lucrul Domnu¬ 
lui?" 641 . Deci, trebuia să-i arate pe ei încă foarte depărtaţi de slujirea prea 
iubită a lui Dumnezeu şi ca necunoscând nimic din bunătăţile adevărate, ca 
cei ce, alipiţi de litera Legii, au mintea plină de chipuri şi de forme. De aceea 
El opune rodul credinţei cu multă tărie respectării formei Legii: "Acesta este 
lucrul lui Dumnezeu, ca să credeţi în Cel pe care Da trimis Acela" 642 . Iar 
acesta este, zice, nu ceea ce aţi socotit voi, care priviţi numai la chipuri, ci 
învăţaţi, chiar fără voie, că Dătătorul Legii nu Sa mulţumit niciodată numai 
cu jertfele voastre de boi, nici nu cere Dumnezeu să I se junghie oi. Şi ce preţ 
are tămâia, chiar dacă umple aerul cu fum binemirositor? Sau la ce va folosi 
ţapul, sau aducerile de smirnă greu de procurat? Nu mănâncă Dumnezeu 
carne de tauri, nici nu bea sânge de ţapi. A cunoscut toate păsările cerului şi 
frumuseţea ţarinii (Ps. 49, 12). A urât şi a respins sărbătorile voastre, cum 
zice El însuşi (Is. 1,13-14; Amos 5, 21-22). Dar nici n-a vorbit părinţilor voştri 
despre arderile de tot şi despre jertfe. Deci, nu acestea sunt lucrul lui 
Dumnezeu, ci mai degrabă acela ca să credeţi în Cel pe care El Da trimis. 


641. Cei ce practicau Legea lui Moise vedeau că Hristos afirmă că predă o învăţătură 
superioară celei a lui Moise, că El Se prezintă ca Cel ce le porunceşte să păzească o învăţătură 
prin care împlinesc cu adevărat voinţa lui Dumnezeu. Iar ei, necrezând că Iisus e superior lui 
Moise, întreabă în derâdere: Ce ne mai poţi da Tu în plus faţă de Moise, a cărui Lege o păzim 
pentru a împlini voia Domnului? în continuare, Iisus le spune că de abia prin păzirea învăţăturii 
Lui împlinesc lucrul Domnului, căci El este "trimis" de Dumnezeu, cum nu e Moise, deci El 
nu este numai om, ca Moise. 

642. Cel "trimis" de Dumnezeu este Unul. Aşa Se prezintă Hristos. Şi cea mai deplină 
împlinire a voii lui Dumnezeu este ca ei să creadă în Hristos. Căci, prin aceasta, se crede în El 
ca fiind Dumnezeu adevărat. Căci Dumnezeu cel adevărat e Cel ce are un Fiu şi, prin aceasta, 
este Dumnezeul iubirii. 

Căci cu adevărat este mai bună mântuirea prin credinţă decât păzirea Legii 
prin chipuri, şi harul care îndreptează decât porunca ce osândeşte. Deci, 
credinţa în Hristos este un lucru al sufletului iubitor de Dumnezeu şi e mult 
mai de preţ silinţa de-a se înţelepţi din cuvintele despre El, decât a rămâne în 
umbrele Legii 643 . 

Să te minunezi iarăşi, pe lângă acestea, şi de aceea că Hristos, obişnuind 
să nu răspundă celor ce-L întreabă spre a-L ispiti, răspunde acum din ico- 
nomie. Deşi ştia că nu vor fi folosiţi cu nimic, le spune acum, spre osândă, ca 
şi în alte dăţi: "De n-aş fi venit şi nu le-aş fi vorbit lor, păcat n-ar fi avut Acum 
însă nu au cuvânt de dezvinovăţire pentru păcatul lor" (In 15,22). 

”Deci I-au zis Lui: Dar ce semn faci, ca să vedem şi să credem 
în Tine? Părinţii noştri au mâncat mană în pustie, 
precum s-a scris: Pâine din cer le-a dat lor să mănânce " 

(In 6,30-31) 

Părerea iudeilor se descoperă puţin, deşi e acoperită şi cufundată în gân¬ 
duri ascunse. Căci au spus din duşmănie: "Ce să facem ca să împlinim lucrul 
lui Dumnezeu?", ca unii ce socoteau, precum am spus înainte, că le e sufi¬ 
cientă porunca lui Moise ca să poată ajunge la toată înţelepciunea prin care 
să cunoască ceea ce e bineplăcut lui Dumnezeu. Dar această părere o ţineau 
ascunsă, deşi acesta era gândul lor. însă acum se dezvăluie şi iese treptat la 
vedere. Căci, după cuvântul Mântuitorului, "nu este lucru ascuns care să nu 
se descopere" (Mt 10,26). Deci, spun: "Ce semn (minune) faci?". Se cinsteş¬ 
te, şi foarte cuvenit, fericitul Moise 644 . E socotit ca mijlocitor între Dumnezeu 
şi oameni. Şi de fapt a dat un semn îndestulător. Căci cei ce erau cu el au mân- 


643. Porunca, a cărei păzire depindea numai de omul lipsit de putere, aducea osânda pen¬ 
tru neîmplinirea ei, pe când harul, ca putere a lui Dumnezeu, aduce omului mântuirea, dându-i 
putere să iubească pe Dumnezeu şi să împlinească voia Lui. El aduce cu adevărat îndreptarea 
omului. Căci harul, comunicat de Hristos, dă putere să se creadă în dumnezeirea Lui şi-L face 
pe El însuşi interior omului. Prin această unire cu omul din iubire, Hristos face omului uşoară 
împlinirea voii lui Dumnezeu. Credinţa în Hristos ca Persoană dumnezeiască, venită lângă noi 
din iubire, dă omului şi năzuinţa de a-L cunoaşte tot mai mult din cuvintele Lui, superioare 
tuturor cuvintelor omeneşti. Din cuvintele spuse nouă direct de Fiul lui Dumnezeu făcut om 
primim puterea Lui, cum nu o primind din poruncile Legii, care ne cer să ne silim singuri să 
ne apropiem de El. De la orice persoană care, prin cuvintele ei, intră în relaţie comunicativă 
directă cu noi ne vine o putere. Cu atât mai mult, de la Fiul lui Dumnezeu, Care intră ca om în 
relaţie directă cu noi, prin cuvintele Lui dumnezeieşti, dar în acelaşi timp şi omeneşti. Propriu- 
zis nu în cuvinte e puterea, ci în Subiectul cuvintelor, în ipostas, prin faptul că e o conştiinţă 
netrecătoarej îndreptată spre alte ipostasuri. 

644. Ei II pun pe Hristos în comparaţie cu Moise. Acela ne-a dat mana, a făcut deci o mare 
minune. Dar Tu ce minune faci ca să credem în Tine, Care Te socoteşti superior lui Moise? 








354 


SFÂNTUL CHIRIL AL ALEXANDRIEI 


cat mană în pustie. Dar Tu, Care pretinzi să iei de la noi o cinste mai mare 
decât acela şi nu Te fereşti să ne dai porunci mai mari ca acela, prin ce semne 
ne ceri să credem Ţie, sau ce lucruri de care trebuie să ne minunăm ne arăţi, 
prin care voieşti să Te impui ca Dătător al unor noi învăţături? Prin acestea se 
arată şi cuvântul Mântuitorul nostru ca adevărat. Pentru că au socotit că tre¬ 
buie să întrebe, nu ca să se minuneze de El, pentru cele pe care le-ar fi 
săvârşit în chip dumnezeiesc, ci fiindcă au mâncat din pâine şi s-au săturat 
De aceea, îi cer lui Iisus nu orice fel de semne, ci ceea ce, cum socoteau, a 
făcut Moise, hrănind poporul ieşit din Egipt în pustie, nu într-o singură zi, ci 
în toţi cei patruzeci de ani, prin dăruirea manei. Căci, neînţelegând, precum 
se vede, nimic din tainele dumnezeieştii Scripturi, nu socoteau că trebuie să 
se deschidă puterii dumnezeieşti a Făcătorului, Care lucra minunea prin 
Moise, ci, foarte neînţelegători, încununau capul lui Moise, pentru ea. Deci, 
cer de la Hristos un semn egal cu cel săvârşit prin Moise, nevăzând nici o 
minune în semnul arătat lor cu o zi înainte şi socotind că, dacă ar fi fost poate 
ceva mare în ea, ar fi trebuit să se extindă în timp îndelungat dăruirea hranei. 
Numai aşa i-ar fi putut convinge să consimtă că puterea Mântuitorului este 
vrednică de preţuire şi deci ar fi fost bine primită de ei şi învăţătura Lui. Deci 
e vădit, chiar dacă nu o spun clar, că ei nu socotesc deloc o minune ceea ce a 
săvârşit Hristos, ci mai degrabă admiră aceea doar ca mijloc de satisfacere a 
plăcerii necurate a pântecului. 


CAPITOLUL 6 

DESPRE MANĂ, CĂ ERA CHIP AL PREZENŢEI LUI HRISTOS 
ŞI AL DARURILOR DUHOVNICEŞTI 

"A zis deci Iisus către ei: Amin , amin, zic vouă: 

Nu Moise v-a dat mana din cer" (In 6, 32) 645 

Mântuitorul îi ceartă şi acum pe cei ce nu înţelegeau cele din scrierile lui 
Moise. Căci trebuiau să ştie foarte limpede că Moise era slujitor al lui Dum¬ 
nezeu către popor şi al fiilor lui Israel către Dumnezeu; şi nu era săvârşitorul 


645. E o strânsă legătură între toate versetele Evangheliei Sfântului Ioan. Evreii, alipiţi de 
Moise, după ce le-a dat şi El pâinea de care s-au săturat o singură dată, întreabă pe Iisus: prin 
ce minune depăşeşte pe Moise, care le-a dat mana patruzeci de ani, ca să-L primească pe El ca 
fiind mai presus de Moise? Iisus le răspunde că nu Moise le-a dat mana, cum a făcut El 
înmulţind pâinile, ci prin Moise a lucrat Tatăl Său. îndrăzneala lui Iisus de-a Se prezenta ca 
unicul Fiu al lui Dumnezeu, superior lui Moise, pe care evreii îl socoteau suprema autoritate, 
nu se explică decât din conştiinţa Lui că e Fiul unic al lui Dumnezeu şi Dumnezeu însuşi. 
Spunând că nu Moise le-a dat pâinea din cer, ci Tatăl Său, spune implicit că şi El a dat-o. Căci 

prin sine al nici unei minuni, ci mai degrabă slujitor al celor pe care voia să le 
facă Dăruitorul tuturor bunătăţilor 646 spre folosul celor chemaţi din robie. 
Deci peste ceea ce simţeau aceia în chip necredincios, Hristos trece foarte 
repede. Căci a atribui oamenilor cele cuvenite şi datorate numai firii dum¬ 
nezeieşti, spre cinstirea lor, şi nu mai degrabă aceleia, cum n-ar fi un lucru 
plin de nebunie şi de necredinţă? Despărţind pe sfântul slujitor Moise de mi¬ 
nune şi socotind-o provenind din mâna Sa, Hristos face vădit că îşi atribuie 
slava aceasta mai degrabă Sieşi în unire cu Tatăl, deşi evită să o spună clar 
din pricina lipsei de înţelegere a ascultătorilor 647 . Căci exista temerea, în¬ 
trucât Moise apărea micşorat prin aceste cuvinte, ca ei să se înfurie iarăşi şi 
să se aprindă de o mânie nestăpânită, o dată ce nu voiau să cerceteze nicide¬ 
cum adevărul, nici nu cunoşteau demnitatea Celui ce vorbea, ci voiau să cin¬ 
stească fără să gândească numai pe Moise, desigur nu fără motiv, întrucât 
socoteau că şi slujirea este ceva. Să învăţăm deci să înţelegem printr-o jude¬ 
cată mai dreaptă şi mai raţională evlavia ce o datorăm sfinţilor noştri părinţi, 
după spusa: "Celui cu teama, teamă; celui cu cinstea, cinste" (Rom. 13, 7). 
Căci nu vom face nici o nedreptate atribuind fiecăruia ceea ce i se cuvine, o 
dată ce şi "duhurile proorocilor se supun proorocilor" (I Cor. 14,32). Iar când 
e vorba de vreun cuvânt al Mântuitorului nostru Iisus Hristos, atunci e nece- 


spune altădată că şi El face ceea ce vede pe Tatăl făcând (In 5,19). Nici un om nu face minuni 
prin sine, ci Dumnezeu le face uneori, răspunzând rugăciunii omului. Hristos însă nu S-a rugat 
niciodată Tatălui să facă minuni prin El. Orice minune a făcut-o singur. în calitate de Dum¬ 
nezeu, este El însuşi Făcător de minuni, cum omul nu e şi nici Moise n-a fost Se roagă şi Fiul 
uneori Tatălui, dar în calitate de om, sau în numele nostru, dar nu ca să facă Tatăl minuni prin 
El. în minuni lucrează El însuşi, ca Dumnezeu. Numai Dumnezeu e Stăpânul naturii, deci şi al 
legilor ei. El le-a dat, El le poate depăşi. 

646. Moise nu era săvârşitorul minunilor prin sine, ci slujitorul lor, ele fiind făcute prin el 
de Dumnezeu. E şi slujirea o activitate, dar chiar puterea acestei activităţi slujitoare vine de la 
Dumnezeu. Omul prin care se fac minuni, sau lucrări bune, simte că nu el este ultima sursă 
sau putere producătoare a lor. Nu poate disocia între slujirea lui şi lucrarea săvârşitoare a lui 
Dumnezeu, dar îşi dă seama de amândouă. în minuni, Dumnezeu foloseşte energia necreată, 
superioară lucrărilor create ale naturii şi ale omului. Această energie necreată e superioară, 
dar nu e contrară celei create, ci e în stare să readucă făptura slăbită la starea ei sănătoasă, în 
care a fost creată şi care nu e lipsită de lucrarea necreată a lui Dumnezeu, unită cu cele crea¬ 
te. Omul, prin libertatea lui, poate folosi în diferite feluri forţele naturii, dar nu poate ieşi prin 
puterile create ale firii lui din cadrul acestor forţe create. Numai având unite cu puterile lui 
create energiile necreate ale lui Dumnezeu, poate să iasă din planul lor (care acum e căzut şi 
slăbit). Prin aceste lucrări e activ Dumnezeu, dar, întrucât, în unire cu Dumnezeu prin credinţă 
şi rugăciune, e făcut şi omul subiectul lor, se poate spune că şi omul face minuni prin rugă¬ 
ciune. Dar ultima putere pentru ele este cea a lui Dumnezeu. 

647. Iisus spune clar că mana a dat-o şi El împreună cu Tatăl, pentru că ascultătorii nu 
pricepeau încă taina unirii Lui prin fiinţă cu Tatăl, o dată cu deosebirea de El ca ipostas. Dar, 
spunând că Cel ce dădea mana din cer era Tatăl Lui, spune implicit că şi El o dădea împreună 
cu Tatăl. 

sar ca şi noi să spunem: "cine se va asemăna cu Domnul în nori şi cine va £ 
asemenea Domnului între £ii oamenilor?" (Ps. 88, 7). 

"... ci Tatăl Meu vă dă din cer pâinea cea adevărată. 

Căci pâinea lui Dumnezeu este cea care se pogoară din cer 
şi dă viaţă lumii" (In 6, 32-33) 

Trebuia nu numai să despartă pe Moise de puterea cuvenită numai lui 
Dumnezeu, cum socoteau aceia, şi să-l arate mai degrabă ca slujitor al lucrării 
săvârşitoare de minuni prin el, decât ca săvârşitor al ei, ci şi să micşoreze 
minunea săvârşită prin el şi să o prezinte ca fiind nimic în comparaţie cu cea 
mai mare. Şi vezi pe Hristos spunând aceasta. în cele mici, o, iudei, şi foarte 
umilite vedeţi pe cele mari, şi marea dărnicie a Domnului o îngustaţi în 
măsuri foarte mici. Căci, lipsiţi de învăţătură, nu socotiţi ceva mic mana, ci o 
declaraţi pâine coborâtă din cer, deşi a hrănit numai în pustie şi numai nea¬ 
mul iudeilor, câtă vreme există nenumărate alte neamuri, răspândite în toată 
lumea. Şi aţi voit astfel ca să dovediţi pe Dumnezeu arătându-şi o iubire de 
oameni mărginită, ca una ce dăruieşte hrană unui singur popor 648 . Mâncările 
acelea erau chipuri ale celor mai generale şi o dovadă parţială a dărniciei de 
obşte, o arvună dată celor ce au primit-o mai înainte. Dar când vremea 
adevărului este la uşă, 'Tatăl Meu ne dă pâinea cea din cer", care a fost 
zugrăvită ca prin umbră prin dăruirea către cei vechi a manei. Căci, să nu 
socotească, zice, că aceea este cu adevărat pâinea coborâtă din cer, ci să-i 
acorde mai degrabă calitatea aceasta celei ce are puterea să hrănească toată 
lumea şi să dăruiască întregii creaţii viaţa. Deci ceartă pe iudeul care s-a îm¬ 
pietrit în chipuri şi refuză să caute frumuseţea adevărului. Căci nu aceea era 
mana propriu-zisă, ci însuşi Cuvântul Unul-Născut al lui Dumnezeu, Care 
vine din fiinţa Tatălui, deoarece este Viaţa prin fire, Care dă viaţă tuturor 649 . 


648. Iudeii voiau să-I arate lui Iisus că El e mai mic decât Moise, întrucât a săturat cu 
pâinile înmulţite numai într-o zi o mulţime de câteva mii de oameni, pe când acela a săturat 
patruzeci de ani un popor întreg. Iisus le arată nu numai că acea mană era dată de Tatăl Său, 
deci şi de El, ci şi că ceea ce dădea mana prin Moise e foarte redus faţă de ceea ce dă El, ca 
Pâine adevărată, coborâtă din cer, Care dă viaţa veşnică întregii lumi. Mana lui Moise a fost 
creată, şi materială, şi de folos trupului, deşi s-a creat prin fapta minunată a lui Dumnezeu. 
Pâinea, pe care o dă El, este necreată, este ipostasul Lui dumnezeiesc trimis de Tatăl din cer 
şi face şi trupul luat de El, prin învierea şi înălţarea la cer, deci transfigurat, pâine din cer, care 
e dată în Euharistie. Ea e dată nu numai pentru patruzeci de ani, ci pentru veşnicie. E comu¬ 
niunea personală cu El, ca Dumnezeu, realizată prin trupul Lui. 

649. Fiul lui Dumnezeu, Care vine ca om în lume, este viaţa prin fire, fiind din fiinţa 
Tatălui. Persoanele dumnezeieşti au în fiinţa lor viaţa prin sine, deci veşnică, cum nu o are 
fiinţa creaturilor, care are început, deci e dependentă şi mărginită, putându-se menţine în exis¬ 
tenţă numai în legătură cu Dumnezeu. 

Pentru că a odrăslit din Tatăl cel viu, este şi El Viaţă după fire şi, deoarece 
lucrarea Vieţii după fire este să dea viaţă, Hristos dă viaţă tuturor. Căci ceea 
ce este pentru noi pâinea din pământ, nelăsând firea slabă a trupului să se 
strice, aceea este şi El, făcând viu duhul, prin lucrarea Duhului, şi nu numai 
aceasta, ci ţinând şi trupul nestricat 650 . 

Dar, deoarece cuvântul nostru s-a îndreptat spre înţelesul manei, nu tre¬ 
buie să socotim neplăcut să expunem pe scurt, în parte, toate cele scrise 
despre ea în cărţile lui Moise. Căci prin acestea făcând mai clar cuprinsul 
cuvântului, vom pătrunde toate înţelesurile spirituale ale lui. 

Vom arăta prin toate că mana adevărată este Hristos însuşi, înţeles ca 
dăruindu-Se în chip de mană celor vechi de căte Dumnezeu şi Tatăl. Căci 
Scriptura începe să scrie despre ea astfel: "în ziua a cincisprezecea din luna 
a doua, după ieşirea lor din pământul Egiptului, murmura toată adunarea 
fiilor lui Israel împotriva lui Moise şi Aaron. Şi au zis către ei fiii lui Israel: Mai 
bine muream bătuţi de Domnul în Egipt, când şedeam lângă căldările cu 
carne şi mâneam pâini pe săturate, decât să ne aduceţi în pustia aceasta, ca 
să omorâţi toată adunarea aceasta cu foame" (leş. 16, 1-3). Cele ale istoriei 
sunt foarte clare şi deschise şi n-au nevoie, socotesc, de nici o explicare pen¬ 
tru înţelegerea lor. Vom vorbi numai despre înţelesul lor duhovnicesc. 

Deci, până ce erau încă fiii lui Israel în Egipt, prăznuiau, ca chip, prin 
porunca dumnezeiască, sărbătoarea privitoare la Hristos, mâncând mielul. 
Prin aceasta au scăpat de tirania lui Faraon şi de jugul robiei de nesuportat 
Apoi, trecând în chip minunat Marea Roşie, au ajuns în pustie. Şi, flămânzind 
în ea, doreau să mănânce carne, dar erau atraşi şi la pofta obişnuită a pâinilor. 
De aceea, au cârtit împotriva lui Moise şi au regretat darul primit de la 
Dumnezeu, deşi trebuia să mulţumească pentru acesta. Egiptul este întune¬ 
ricul, trebuind să fie înţeles ca starea veacului acestuia şi ca deprinderile 
lumeşti. Pe acestea socotindu-le ca fiind o ţară, suportam în ea o robie amară, 
nemailucrând nimic pentru Dumnezeu, ci făcând cele atotplăcute diavolului, 
afundaţi ca într-un lut, sau ca într-un noroi rău mirositor, în plăcerile necurate 
ale trupului. Astfel, suportam o prostească osteneală neplătită şi practicam 
plăcerea obositoare, ca să zic aşa. Dar când ne vorbeşte în minte legea lui 
Dumnezeu şi vedem în acestea robia amară, atunci, însetând de plecarea din 
toată răutatea, venim la Hristos ca la începutul şi uşa a toată libertatea 651 . Şi, 


650. Lucrarea Duhului dumnezeiesc va susţine şi trupul nostru necorupt în veci, aşa cum 
sufletul din el îl ţine o vreme viu. 

651. Hristos e începutul şi uşa libertăţii de plăcerile egoiste şi trupeşti ce ne robesc. 
Iubirea Persoanei Lui ne atrage la relaţia cu El, în ea găsind bucuria unei trăiri curate, care ne 
ridică din lutul murdar al plăcerilor pământeşti. în plăcerile trupeşti şi lumeşti nu există 
iubirea superioară a relaţiei spirituale cu persoana, care numai în Hristos ni se descoperă în 

introduşi în siguranţă şi în har prin cinstitul sânge, trecem ca printr-o mare 
furtunoasă şi învăluitoare prin ispitele trupeşti ale acestei vieţi, părăsindu-le 
şi ajungând în afara agitaţiei lumeşti la o deprindere mai nematerială şi mai 
curată, ca într-un loc pustiu. Dar, deoarece nu e lipsit de deprinderea în vir¬ 
tute cel călăuzit prin Lege către ea, când ne aflăm ajunşi în aceasta, căzând în 
ispite care ne încearcă, suntem mişcaţi uneori spre amintirea poftelor tru¬ 
peşti, apoi pofta, atrăgându-ne foarte mult, ne strigăm de multe ori plictiseala, 
deşi Legea dumnezeiască ne-a chemat spre libertate. Şi, flămânzi de plăcerile 
cele vechi şi obişnuite şi slăbiţi de oboselile înfrânării, nu mai vedem ca rea 
robia din lume. Căci voia trupului e în stare să ne atragă mintea spre toată 
descurajarea în cele bune. Dar Domnul a zis către Moise: "Iată, Eu voi ploua 
pâini din cer" (leş. 16,4). Ai aici foarte clar ceea ce s-a spus în Psalmi: "Pâine 
din cer le-a dat lor, pâinea îngerilor a mâncat omul" (Ps. 77, 28-29). Dar este, 
socotesc, vădit tuturor că pâinea şi hrana Puterilor raţionale din ceruri nu 
poate fi înţeleasă ca alta decât Unul-Născut din Dumnezeu-Tatăl. El este deci 
mana adevărată, pâinea din cer, dăruită întregii zidiri (creaţii) raţionale de 
către Dumnezeu-Tatăl. Iar intrând în ordinea celor de faţă, spunem aceasta: 
înţelege că harul dumnezeiesc şi de sus, venind la firea omului îmbolnăvită 
de cele obişnuite, o atrage uneori spre sine şi o mântuieşte în chip variat 
Căci, după ce cugetul trupesc a căzut ca o piatră în minte şi a atras-o cu sila 
spre sine, Hristos ne atrage iarăşi ca un frâu spre bolta celor mai bune şi 
înalţă pe cei credincioşi la deprinderea iubirii de Dumnezeu. Căci se făgă¬ 
duieşte celor lunecaţi în plăcerile trupeşti că li se va dărui ca hrană din cer, 
adică prin mângâierea Duhului, ca mană spirituală. Prin aceasta suntem 
întăriţi spre toată răbdarea şi câştigăm puterea de-a nu cădea din pricina 
slăbiciunii în cele ce nu se cuvin. Ne-a întărit deci şi odinioară mana spiritua¬ 
lă spre binecredincioşie, adică în Hristos 652 . 

Dar, deoarece am ajuns în mod necesar la sfârşitul cuvântului despre 
mană, socotesc că nu trebuie să-l lăsăm necercetat, dat fiind marele folos pe 
care-1 cuprinde. Deci va spune cineva cu dreptate: Pentru ce Dumnezeu, Cel 


toată frumuseţea şi bogăţia ei. în plăceri suntem afundaţi în relaţia fără sens cu obiectele, sau 
între trupuri ca obiecte, care ne dau plăceri simţuale, dar nu ne dau bucuria întăririi vieţii noas¬ 
tre prin puterea ce ne vine de la altă persoană, care ne face să căutăm şi să înţelegem comu¬ 
niunea cu Hristos, Care, fiind Fiul lui Dumnezeu, a întărit spiritualitatea naturii umane asu¬ 
mate, prin care comunică cu noi în mod desăvârşit. Fiul lui Dumnezeu n-a venit la noi ca om 
numai pentru a şti noi teoretic de existenţa lui Dumnezeu în Treime, ci pentru a ne ridica în 
iubirea generoasă, jertfelnică. Spiritualitatea este consecinţa sigură a hristologiei. 

652. Mana văzută din pustie era chipul lui Hristos, Care e mana spirituală. Sau era chipul 
harului ce va iradia cu putere iubitoare din El. Pentru cei ce înţelegeau caracterul profetic al 
manei, ea îi întărea în aşteptarea lui Hristos, Care îi va hrăni în veci cu hrana nemuritoare a 
comuniunii cu Dumnezeu. 

atât de iubitor de oameni şi de virtute, lasă să se aştepte împlinirea cererii, 
întârziind în împlinirea făgăduinţei, şi nu pedepseşte de la început pe cei cu 
mintea sucită, ci îi pedepseşte mai târziu, când, îmbolnăviţi de aceeaşi poftă, 
îşi năluceau belşugul de pâini şi căldările de carne şi se îndulceau cu pofta 
rău-mirositoarelor legume? Căci aflăm în Numerii că au fost pedepsiţi unii 
pentru nemulţumirea faţă de neîmplinirea poftei în locul în care şi-au aşezat 
atunci tabăra: "Căci acolo au îngropat, zice, norodul poftitor" (Num. 11, 34). 
Deci vom spune că trebuia să se aştepte întâi poftele, apoi să Se arate 
Dăruitor la timpul potrivit. Căci darul e cu totul plăcut celor ce-1 doresc, când 
se arată înainte plăcerea pentru el, care produce setea pentru ceea ce e 
dăruit. Dar sufletul omului e lipsit de simţul mulţumirii, când tinde cu păti¬ 
mire spre plăceri şi se osteneşte pentru ele. Dar vei zice poate că n-a existat 
nici o cerere a acelora, ci numai o cârtire şi o părere de rău şi o strigare. 
Acest lucru trebuie spus ca fiind real, adevărat Pe lângă aceasta, mai spunem 
şi că se cuvine celor desăvârşiţi în deprinderea bună să ceară prin rugăciune. 
O dată cu ea se arată şi cârtirea celor mai slabi din cauza nemulţumirii deter¬ 
minate de neîmplinire. Dar nici aceasta nu-L supără pe Mântuitorul tuturor, 
Cel de oameni iubitor. Căci, precum plânsul copiilor e ca o cerere a celor de 
folos şi cheamă pe mamă la cercetarea celor plăcute lor, aşa şi pentru cei ce 
sunt încă copii, şi încă neajunşi la înţelegere, plânsul din nemulţumire, ca să 
spun aşa, are puterea cererii (rugăciunii) către Dumnezeu. De aceea, nu-i 
pedepseşte la început din această cauză, deşi îi vede, ca în timpul de mijloc, 
învinşi de poftele pământeşti 653 . Căci cei ce au plecat de curând din Egipt 


653. Sf. Chirii e foarte înţelegător cu slăbiciunile omeneşti. Chiar dacă omul n-a ajuns încă 
să roage pe Dumnezeu pentru cele necesare, ci cârteşte numai pentru lipsurile de care suferă, 
e ca într-un plâns de copil, şi Dumnezeu are înţelegere faţă de el. Căci omul începe prin aceas¬ 
ta să vadă că nu poate avea prin sine cele ce-i trebuie. Dumnezeu îi dă cele dorite. Dar, dacă 
nu creşte la conştiinţa că ele îi vin de la Dumnezeu şi nu trece la rugăciune, vine pedeapsa. La 
început, Dumnezeu dă cele materiale, ce le lipsesc, celor lipsiţi, dar dacă aceştia nu cresc prin 
ele la cererea celor spirituale, sunt pedepsiţi. De aceea, chiar în dăruirea celor materiale, după 
care plânge omul, e implicată şi pedeapsa viitoare, dacă el se va opri numai la acestea. Căci în 
mâncarea asigurată pentru fiecare zi este dată putinţa ispitei de-a socoti că au în ea totul şi nu 
mai au nevoie să roage pe Dumnezeu şi pentru altă hrană: "Şi a zis Domnul către Moise: Iată, 
Eu voi ploua vouă pâini din cer, să iasă poporul şi să adune cât va ti de ajuns într-o zi, ca să-i 
ispitesc pe ei, iar de vor umbla în legea Mea, au har" (leş. 16,4). De vor socoti că pâinea aceas¬ 
ta materială e viaţa lor, cu viaţa aceasta vor omorî Viaţa, contrar cântării că Cel ce a primit 
moartea a călcat prin ea moartea. De vor mânca însă pâinea materială pentru a crede că, 
păzind Legea, vor avea în El viaţa veşnică, nu vor muri. Astfel Hristos răspunde iudeilor, care 
declarau că Moise lea dat mana ca viaţă, dându-le pâine pentru patruzeci de ani, şi nu pentru 
o singură zi, şi care II întrebau ce minune mai mare decât Moise face El: "Eu vă dau pe Mine 
însumi, Care sunt pâinea spirituală pentru viaţa de veci. Mana dată prin Moise e chipul Meu. 
Eu v-am dat în chip minunat pâinea cea trupească, dar numai pentru o zi, ca să treceţi mai 
repede la Mine ca pâine a vieţii veşnice". 

neprimind încă mana şi neavând nici pâinea din cer, care sprijină inima omu¬ 
lui, cad pe drept cuvânt în pofte trupeşti. Aflaţi în acest timp de mijloc sunt 
iertaţi. Dar cei ce s-au predat cu totul celor materiale, precum s-a scris, uitând 
de Dumnezeu, preferând bunurile trupeşti celor duhovniceşti, au de suportat 
cu dreptate cea mai dreaptă osândă şi adună prin pătimire o amintire neui¬ 
tată a nenorocirii lor. Căci locului pedepsei i se dă numele de "morminte" ale 
poftei. "Apoi va ieşi poporul şi va culege ceea ce ajunge de la o zi la alta" (leş. 
16,4). Deci să socotim mana sensibilă ca şi chip al celei spirituale. Mana spi¬ 
rituală ni-L indică pe Hristos, iar cea sensibilă ne indică învăţătura mai 
îngroşată a Legii. Adunarea ei se facea în fiecare zi şi Dătătorul Legii oprea 
să se păstreze pentru a doua zi, indicând celor vechi, prin ghicitură, că va 
străluci în sfârşit timpul mântuirii, în care Unul-Născut Se va arăta în lume cu 
trupul şi vor înceta chipurile Legii. Şi nu va mai fi necesară culegerea hranei 
(trupeşti), venindu-ne însuşi Adevărul spre hrană şi bucurie: "Şi va â în ziua 
a şasea şi se vor pregăti prin ceea ce vor lua şi va G îndoit ceea ce vor aduna". 
Observă iarăşi, ca să cunoşti, că nu lasă să se culeagă în ziua a şaptea mana 
sensibilă, ci în acea zi să-şi facă hrana din ceea ce s-a procurat şi a fost cules 
înainte. Căci ziua a şaptea înseamnă timpul venirii Mântuitorului nostru, zi în 
care ne vom odihni întru sfinţenie, încetând lucrările păcatului şi primind 
spre hrană siguranţa credinţei şi cunoştinţa începută deja prin Lege, culeasă 
dintr-o necesitate încă în timpul ei, dar devenită o hrană mai strălucitoare şi 
o pâine adevărată din cer la sfârşitul ei. Mana se culege în măsură îndoită 
înainte de sfânta zi a şaptea 654 . Prin aceasta vei înţelege că, închizându-se 
Legea spre sfârşitul timpului şi începând sfânta zi a şaptea, adică venirea lui 
Hristos, se vor afla în măsură îndoită bunătăţile din cer şi harul va fi îndoit, 
aducând, pe lângă cele folositoare din Lege, şi învăţătura evanghelică. 
Aceasta poate fi înţeleasă că învaţă şi Domnul, când zice în chip de parabolă: 
"De aceea orice cărturar cu învăţătură în cele ale împărăţiei cerurilor este 


654. Odihna de lucrările legate de lume din ziua a şaptea imită "odihna" lui Dumnezeu de 
activitatea creatoare a lumii. Dar, întrucât lumea creată a căzut sub păcat, odihna aceasta coin¬ 
cide cu moartea oamenilor care, lipiţi de trup, nu mai pot avea relaţii între ei prin trupuri şi cu 
lumea, în general, în care mereu săvârşeau păcate. Sâmbăta a devenit astfel ziua morţilor, a 
sufletelor rămase fără trupuri. Dar Dumnezeu n-a lăsat definitiv nici pe oameni în această stare 
incompletă şi nici lumea în coruperea şi opacitatea puse de păcat asupra ei, ci, prin Fiul Său, a 
înviat întâi în Sine trupul omenesc asumat de El, ca arvună pentru învierea tuturor oamenilor 
şi a transfigurării luminoase a lumii. Aceasta va fi ca o a doua creaţie, după cea începută în ziua 
întâi. E creaţia din ziua a opta, din Duminica învierii lui Hristos. Iar naşterea aceasta nouă în 
Dumnezeu va dura la nesfârşit. De aceea şi ziua a opta va fi ziua neînserată. Dar odată venit 
Hristos în lume, spre sfârşitul istoriei, chiar în cursul ei are loc o anumită primire a manei spi¬ 
rituale şi o anumită odihnă, primind, pe lângă hrana mai puţin spirituală din Lege, viaţa spiri¬ 
tuală, sau pe Hristos. 

asemenea omului bogat care scoate din vistieria lui noi şi vechi" (Mt 13,52). 
Vechi sunt cele ale Legii, noi, cele prin Hristos. "Şi au zis Moise şi Aaron către 
toată adunarea fiilor lui Israel: Seara veţi cunoaşte că Domnul v-a scos pe voi 
din Egipt, dimineaţa veţi vedea slava Domnului, în aceea că vă dă Domnul 
seara să mâncaţi came, iar dimineaţa, pâini spre săturare" (leş. 16,12). Moise 
le făgăduieşte celor din Israel că seara li se vor da de la Dumnezeu prepeliţe, 
şi afirmă că prin aceasta vor cunoaşte clar că Domnul i-a scos pe ei din Egipt: 
"Dimineaţa veţi vedea limpede slava Domnului, primind pâini spre săturare" 
(leş. 16, 7-8). Deci, vezi în fiecare din cele spuse deosebirea: prepeliţa 
înseamnă Legea. Căci pasărea zboară totdeauna coborând în jurul celor de pe 
pământ. Aşa vei vedea, ca într-un chip, pe cei îndrumaţi prin Lege spre o 
evlavie mai coborâtă, adică prin jertfe, prin stropiri şi prin curăţirile iudaice. 
Căci se ridică puţin de la pământ şi se arată urcând de la el, dar rămân pe el 
şi în jurul lui. Căci nu este în Lege binele desăvârşit şi cu totul înalt pentru 
înţelegere. Şi li se dăruieşte seara. Căci prin seară ni se indică iarăşi întune¬ 
cimea cuvântului din Lege sau starea neluminată a lumii, care nu are încă 
Lumina adevărată, adică pe Hristos, Care, înomenindu-Se, zice: "Eu am venit 
Lumină în lume" (In 12, 46). Vor cunoaşte, zice, fiii lui Israel că Domnul i-a 
scos pe ei din Egipt. Căci numai cunoştinţa prevestită a mântuirii de obşte 
prin Hristos se vede în scrierile lui Moise, neaflându-Se încă prezent prin 
har 655 . Aceasta a indicat-o, adăugând: "Dimineaţa veţi vedea slava, primind 
pâini spre săturare". Căci, risipindu-se ca o noapte ceaţa Legii şi răsărindu-ne 
iarăşi tuturor soarele spiritual, vom vedea slava Domnului cel prezent, pri¬ 
mită din cer spre săturare, adică pe Hristos însuşi. 

"Şi s-a făcut seară şi s-au suit prepeliţe şi au acoperit tabăra. Şi s-a făcut 
dimineaţă după ce a încetat rouă din jurul taberei şi iată pe faţa pustiei ca o 
pulbere albă subţire" (leş. 16, 13-14). Ia seama la înţelesul celor spuse. De¬ 
spre prepeliţe a spus că au acoperit tabăra. Iar despre mană, că a coborât 
dimineaţa, după ce a încetat rouă dimprejurul taberei, pe faţa pustiei. în chi¬ 
pul prepeliţelor vedem călăuzirea prin Lege, cea prin chipuri, care acoperă 
adunarea iudeilor: "Căci până astăzi, zice Pavel, când se citeşte Moise, stă un 
văl pe inima lor şi o anumită învârtoşare" (II Cor. 3, 15). Dar când a venit 
dimineaţa, adică s-a ridicat şi a strălucit peste lume Hristos, când a încetat şi 


655. Numai vieţuind în lume Cuvântul întrupat, s-a arătat sensul omului şi al lumii: că 
omul este chemat la viaţa veşnică în unire cu Hristos, Fiul lui Dumnezeu, şi că lumea are un 
rost numai spre a-1 ajuta pe om să cunoască pe Dumnezeu şi să vadă în ea pe Cuvântul creator, 
sau raţiunile Lui. Acum se ştie ce valoare are omul şi că omul şi lumea sunt opera unui 
Dumnezeu al iubirii, chemate fiind la comuniunea iubitoare cu El prin Fiul Lui. în Lege se pre¬ 
vestea vag mântuirea prin Hristos, dar încă nu se primea harul Lui prin prezenţa Lui ca om 
între oameni. 

rouă, adică şi calea îngroşată şi ceţoasă a poruncilor Legii - căci "Hristos este 
sfârşitul Legii şi al proorocilor" (Rom. 10, 4) atunci ni s-a pogorât din cer 
mana adevărată, adică învăţătura evanghelică, nu peste adunarea celor din 
Israel, ci împrejurul taberei, adică la toate neamurile, şi pe faţa pustiei, adică 
a Bisericii dintre neamuri, despre care s-a zis: "Că mulţi sunt fiii celei pustii, 
mai mulţi decât ai celei ce are bărbat" (Is. 54, l) 656 . Pentru că harul manei 
spirituale se răspândeşte peste toată lumea şi se aseamănă şi cu o rouă 
subţire. Căci e cu adevărat subţire puterea Cuvântului dumnezeiesc care 
răceşte patimile fierbinţi şi potoleşte în noi mişcările trupeşti şi pătrunde în 
adâncul inimii. Ba spun că e şi foarte răcoroasă lucrarea acestei mâncări, la 
fel ca rouă. Văzând-o pe aceasta, fiii lui Israel au zis unul către altul: Ce este 
aceasta? Căci nu ştiau ce este, fiind neobişnuiţi cu această întâmplare minu¬ 
nată, şi, neputând spune din experienţă în mod clar ce este, zic unii către alţii: 
Ce este aceasta? Zicând "Ce este aceasta", îi dau un nume, căci în limba siria- 
că: ce este aceasta se zice mana. Şi vei înţelege de aici că Hristos nu va fi 
cunoscut de iudei. Dar ceea ce ia El ca chip, arată prin ea însăşi adevărul. 

"Şi a zis Moise către ei: Nimeni să nu lase din aceasta până dimineaţa. Şi 
n-au ascultat de Moise, ci au lăsat unii din ea până dimineaţa şi a făcut viermi 
şi s-a împuţit Şi s-a mâhnit Moise" (leş. 16,19-20). Dimineaţa înseamnă iarăşi 
timpul strălucitor şi foarte străveziu al venirii lui Hristos, când, încetând 
umbra Legii şi ceata diavolească din neamuri, ne-a răsărit ca o lumină Unul- 
Născut şi a apărut dimineaţa duhovnicească. Deci porunceşte fericitul Moise 
să nu se lase mana ca chip pentru dimineaţa. Căci, răsărindu-ne timpul 
amintit adineauri, sunt de prisos şi cu totul nefolositoare umbrele Legii din 
cauza adevărului prezent. Strălucind Hristos, dreptatea Legii este un lucru cu 
totul netrebuincios, cum a arătat Pavel, zicând despre El: "Pentru El m-am 
păgubit de toate", adică de laudele din Lege, "şi le privesc drept gunoaie, ca 
să-L dobândesc pe Hristos şi să mă adu în El, neavând dreptatea mea cea din 
Lege, ci pe cea prin credinţa în Esus Hristos" (Filip. 3, 8-9). Observă cum, 
înţelept, s-a poruncit să nu lase din aceea pentru dimineaţă. Iar cei ce au 
păstrat mană pentru dimineaţa sunt chipul mulţimii iudaice, care nu va ascul¬ 
ta de Hristos, ci voieşte cu tărie să păstreze litera legii, care va fi pricină de 
gunoi şi de viermi. Şi ai auzit cum s-a supărat legiuitorul pe ei. 

"Apoi a zis Moise către Aaron: Ia un vas de aur şi pune într-însul o 
măsură plină de mană şi-l pune pe el înaintea lui Dumnezeu, spre păstrare" 
(leş. 16, 33). E potrivit să ne minunăm mult şi de aceasta să şi zicem: "O, 
adâncul bogăţiei şi al ştiinţei lui Dumnezeu!" (Rom. 11, 33). Căci e cu ade¬ 
vărat de necuprins înţelesul ascuns în Scripturile de Dumnezeu insuflate; ca 
"adâncă adâncime". "Cine o va afla pe ea?", precum s-a scris (Eccl. 7,25). Vezi 


656. Neamurile păgâne nu cunoşteau un Dumnezeu personal, ca iudeii. 

că încheie cum trebuie şi ultimul cuvânt despre acestea? De fapt, deoarece a 
venit la noi Hristos, mana adevărată, arătat celor vechi în chip, în cele spuse 
acum vedeţi în mod necesar de câtă virtute şi slavă e plin Cel ce are în Sine 
toată comoara manei spirituale, care introduce în inima noastră cea mai 
dinlăuntru pe Iisus prin credinţa cea dreaptă în El şi prin iubirea Lui desă¬ 
vârşită. Căci auzi cum vasul de aur, umplut de mană, s-a pus prin mâna lui 
Aaron spre păstrare înaintea lui Dumnezeu. Pentru că sufletul cu adevărat 
evlavios şi iubitor de Dumnezeu, care rodeşte în sine cuvântul despre Hristos, 
este un vas preţios ca de aur şi e adus prin Arhiereul tuturor lui Dumnezeu şi 
Tatăl, fiind înălţat spre păstrare în vederea Celui ce toate le susţine şi le mân- 
tuieşte; şi e un vas care nu se strică, întrucât prin firea sa nu se lasă să fie stri¬ 
cat 657 - Deci, cel drept e descris având în sine, ca într-un vas de aur, mana spiri¬ 
tuală, adică pe Hristos, şi urcând spre nestricăciune, ca în vederea lui Dum¬ 
nezeu, şi rămânând spre păstrare, adică spre viaţă îndelungată, adică nepieri¬ 
toare 658 . Deci, Domnul ceartă pe drept cuvânt cu asprime pe iudeii lispiţi de 
minte care, socotind că celor vechi li s-a procurat mana, îşi opreau judecata 
atât de mult, încât nu înţelegeau absolut nimic din cele ce se indicau prin cele 
privitoare la ea. De aceea le spune: 11 'Amin , amin zic vouă: Nu Moise le-a dat 
mana". Căci trebuiau să cugete şi să înţeleagă mai degrabă faptul că Moise a 
avut numai o slujire de mijlocire. Fiindcă darul n-a fost un produs al mâinii 
omeneşti, ci fapta harului de sus, care întipărea în cele îngroşate darul spiri¬ 
tual şi închipuia pâinea cea din cer, care va da viaţă întregii lumi şi nu va hrăni 
printr-o chemare deosebită numai un neam, anume pe cel din Israel. 

"Au zis deci către El: Doamne, dă-ne nouă totdeauna 
această pâine" (In 6, 34) 

Prin acestea se dezvăluie scopul iudeilor, deşi voiesc foarte mult să-l 
ascundă. Dar nu pot numi adevărul (lui Hristos) viu, deşi au fost văzătorii 


657. Dacă mana este chipul lui Hristos, sufletul, ca un vas de aur plin de Hristos, e adus 
tot de Hristos, aflător în el, lui Dumnezeu-Tatăl spre veşnică păstrare. Căci, chiar prin firea lui, 
e de aur şi nepieritor. Dar poate să rămână în veşnicie gol de Hristos şi departe de Dumnezeu, 
întâi Hristos a umplut ca ipostas propria fire omenească asumată şi mai ales sufletul ei, ca apoi 
să reverse viaţa Sa dumnezeiască în tot omul care se alipeşte de El, în primul rând în sufletul 
acestuia. Hristos este astfel şi Cel ce umple sufletul omenesc de Sine, ca de Cel ce îl aduce lui 
Dumnezeu şi Tatăl, dar şi darul adus Tatălui de Arhiereul care-L aduce. Căci El nu umple 
sufletul ca un conţinut pasiv, d ca un Subiect activ, ca un Fiu îndreptat cu iubire spre Tatăl. 

658. Deci sufletul e nestricăcios prin sine, căci e creatură preţioasă a lui Dumnezeu. 
Totuşi e ridicat la vederea lui Dumnezeu, ca cel ce a devenit sufletul Fiului lui Dumnezeu, iubit 
veşnic de Tatăl. El rămâne într-o existenţă într-un fel întunecoasă, nestrălucitoare, moartă prin 
lipsa comunicării cu Dumnezeu şi chiar cu oamenii, deci, într-un fel, într-o viaţă coruptă. 
Simpla privire iubitoare a Tatălui îndreptată spre sufletul plin de Fiul Său, suflet umplut de 
iubirea Fiului faţă de Tatăl, dă sufletului viaţă veşnică. 

semnelor. Voiesc să-L urmeze pentru că s-au săturat mâncând din pâini. De 
aceea, pe drept cuvânt, sunt osândiţi pentru multa lor neştiinţă şi socotesc că 
trebuia să li se spună: "Iată, popor nebun şi fără inimă! Ochi au, şi nu văd, urechi 
au, şi nu aud" (Ier. 5, 21). Căci, precum se poate vedea, Mântuitorul nostru 
Hristos atrăgându-i prin multe cuvinte de la cugetările trupeşti şi înălţându-i, 
prin preaînţeleapta învăţătură, spre înţelegerea duhovnicească, ei nu urcă de 
la cele folositoare trupului, ci, auzind de pâinea care dă viaţă lumii, şi-o în¬ 
chipuie pe cea din pământ, având pântecele ca dumnezeu şi atârnând cu totul 
de cele ale stomacului. De aceea vor auzi pe drept cuvânt: "A căror slavă este 
întru ruşinea lor" (Filip. 3,19). Foarte asemănător cu acest cuvânt îl vei afla 
pe acela spus prin femeia samarineană. Căci Mântuitorul nostru Hristos 
vorbind mult cu ea şi învăţând-o despre apa spirituală şi spunându-i clar: "Tot 
cel ce bea din apa pe care i-o voi da, se va face în el izvor de apă vie care-1 va 
adăpa spre viaţa veşnică", a fost oprită, pentru lipsa ei de învăţătură, să 
înţeleagă cine e izvorul spiritual, neînţelegând nimic despre El şi lunecând 
spre dăruirea apei sensibile. Astfel, zice: "Doamne, dă-mi această apă, ca să 
nu mai însetez, nici să mai vin să scot apă de aici" (In 4, 15). Deci, cuvântul 
iudeilor e înrudit cu al ei. Căci, precum se înmuiase natura aceleia, la fel 
socotesc că şi aceştia nu şi-au păstrat bărbăţia într-o cugetare tinerească, ci 
s-au moleşit în pofte nebărbăteşti şi arată în ei ceea ce s-a scris ca adevărat: 
"Nebunul va vorbi nebuneşte şi inima lui va cugeta cele deşarte" (Is. 32, 6). 

"Şi le-a zis lor Iisus: Eu sunt Pâinea vieţii " (In 6, 35) 

E obiceiul Mântuitorului Hristos, când vorbeşte despre tainele dum¬ 
nezeieşti şi vestite mai înainte, să le expună prin ghicituri, şi nu să le prezinte 
în mod foarte străveziu. Căci nu dăruieşte neacoperit cuvântul atât de sfânt 
celor întinaţi şi lipsiţi de evlavie ca să-l calce fără sfială; dar, ascunzându-1 în 
vălul ghiciturilor, nu-1 face nestrăveziu celor înţelegători. Insă când vede pe 
unii dintre ascultători lipsiţi de învăţătură şi neînţelegând nimic din cele 
grăite, înălbeşte clar ceea ce voieşte să arate şi, înlăturând toată ceaţa din 
cuvânt, înfăţişează goală şi uşor de văzut toată cunoştinţa tainei, facându-le 
nejustificată şi prin aceasta necredinţa. Iar că îi era obişnuit, precum am spus, 
să acopere cuvântul în oarecare umbră şi ascunzime, ne arată El însuşi, 
spunând în cartea Psalmilor: "Deschide-voi în pilde gura Mea" (Ps. 77, 2). 
Dar va întări nu mai puţin această afirmaţie a noastră şi ne va dovedi că nu e 
greşită şi fericitul prooroc Isaia, zicând: "Că iată împărat drept va împărăţi şi 
căpeteniile cu judecată vor stăpâni. Şi va 6 omul ascunzând cuvintele sale" 
(Is. 32, 1). Iar împărat care va împărăţi peste noi spune că este Acela care 
zice: "Eu am fost pus împărat de El peste Sion, muntele cel sfânt al Lui, ca să 
vestesc porunca Domnului" (Ps. 2, 6). Iar cu judecată, adică cu dreptate în 

toate, zice că vor stăpâni căpeteniile sau sfinţii ucenici, care au cerut Mân¬ 
tuitorului Hristos de multe ori să le explice cuvintele Lui ascunse, zicând: 
"Lămureşte-ne pilda" (Mt 13, 36). Iar când L-au întrebat "Pentru ce vorbeşti 
mulţimii în pilde?", arată, spunând clar: "Pentru că văzând, nu văd şi auzind, 
nu aud, nici nu înţeleg" (Lc. 8,10). Căci nu erau vrednici de Dumnezeu, Care 
judecă drept şi Care a hotărât aceasta pentru ei. După ce Mântuitorul S-a 
folosit deci în multe feluri de cuvinte, fiindcă a văzut că ascultătorii nu înţeleg 
nimic, le spune mai dezvăluit, zicând: "Eu sunt Pâinea vieţii". Numai că nu 
spune neînţelegerii lor: "O, voi cei ce întreceţi în neştiinţă pe toţi, în mod 
incomparabil, spunând Dumnezeu că vă va dărui pâinile din cer şi având făgă¬ 
duinţa asigurată în hrana manei, aţi mărginit generozitatea lui Dumnezeu şi 
nu vă ruşinaţi să opriţi numai la ea harul de sus, ignorând că e un lucru mic 
pentru voi şi reducând numai la aceasta dărnicia lui Dumnezeu. Deci, nu 
credeţi că aceea este pâinea cea din cer. Căci Eu sunt Pâinea vieţii, care vi 
s-a făgăduit odinioară şi vi s-a arătat atunci în chip, iar acum e prezentă şi 
împlineşte făgăduinţa făcută vouă. Sunt Pâinea vieţii, nu pâinea trupească, 
care desfiinţează numai pătimirea foamei şi eliberează numai trupul de moar¬ 
tea venită din lipsa ei, ci cea care eliberează întreg omul spre viaţa veşnică şi 
arată mai mare decât moartea pe omul făcut pentru viaţa veşnică". Prin aces¬ 
tea dă de înţeles viaţa şi harul cele din sfântul trup, prin care Unul-Născut Se 
uneşte cu noi, dăruindu-ne ceea ce-I este propriu, adică, viaţa. Căci e de ştiut 
(fiindcă socotesc că trebuie, cu iubire de învăţătură, luat ceea ce e de folos 
din orice) că s-a dăruit celor din Israel de la Dumnezeu ca tip mana pentru 
patruzeci de ani, deci câtă vreme era Moise cu ei. Dar, deoarece el a ajuns la 
sfârşit, căpetenia lor de oaste a fost arătat Iosua. Acesta i-a trecut Iordanul, 
precum s-a scris, tăindu-i împrejur cu cuţite de piatră şi, introducându-i în 
pământul făgăduinţei, a pregătit hrănirea lor cu pâine, oprind preaînţeleptul 
Dumnezeu dăruirea manei. Deci chipul se va muta spre ceva mai adevărat, 
când a sfârşit Moise, adică atunci când au încetat tipurile slujirii prin Lege şi 
S-a arătat nouă Hristos, sau Iisus cel adevărat. "Căci El a mântuit poporul de 
păcatele lor" (Mt. 1, 21). Atunci am trecut Iordanul, atunci am primit tăierea 
împrejur în Duh prin învăţătura celor douăsprezece pietre, adică prin sfinţii 
ucenici, despre care s-a scris în prooroci: "Ca pietre sânte se vor rostogoli pe 
pământ" (Zah. 9, 16). Căci sfintele pietre care au străbătut şi au înconjurat 
toată lumea sunt cei prin care ne-am tăiat împrejur cu tăiere nefăcută de 
mână, adică prin Duhul. Când deci am fost chemaţi în împărăţia cerurilor 
prin Hristos -căci aceasta socotesc că înseamnă! şi nu altceva, intrarea în 
pământul făgăduinţei -, nu mai rămâne pentru noi mana ca chip. Căci nu ne 
mai hrănim cu litera mozaică. Ci Pâinea din cer, adică Hristos, ne hrăneşte pe 

noi spre viaţa prelungită prin dăruirea Sfântului Duh, şi împărtăşirea de 
Dumnezeu desfiinţează moartea din vechiul blestem 659 . 

"Cel ce vine la Mine nu va flămânzi, şi cel ce crede în Mine 
nu va înseta niciodată " (In 6, 35) 

Se ascunde iarăşi în acestea pe Sine, precum e necesar să spunem. Căci 
e obiceiul lui Hristos să nu râvnească laudele sfinţilor, ci, dimpotrivă, să-i 
încununeze pe ei cu sfintele cinstiri. Deoarece unii dintre cei neînvăţaţi, 
necunoscând cât îi depăşeşte El pe ei, îşi aduc slavă mai mare, îi convinge 
foarte folositor despre cele cuvenite, facându-i să cugete cine este Cel Unul- 
Născut şi că Se deosebeşte incomparabil prin superioritatea Lui. Dar nu o 
spune aceasta printr-un cuvânt foarte clar, ci îi ajută oarecum, în mod umbrit 
şi fără nici un fast, să recunoască aceasta din vederea lucrurilor şi din com¬ 
paraţia celor atât de înalte cu cele obişnuite. De pildă, vorbind odată femeii 
din Samaria, i-a făgăduit să-i dea apa vie. Dar femeia, neînţelegând nimic din 
cele spuse, I-a zis: "Nu cumva eşti Tu mai mare ca părintele nostru Iacob, 
care ne-a făcut nouă fântâna?". Insă, deoarece Mântuitorul a voit s-o convingă 
că El este mai mare ca acela şi e mai vrednic de crezare, trece la deosebirea 
celor două ape, zicând: 'Tot cel ce bea din apa aceasta va înseta iarăşi; dar apa 
pe care Eu i-o voi da se va face în el izvor de apă curgătoare spre viaţa 
veşnică" (In 4, 13-14). Şi ce îndeamnă să se înţeleagă prin aceasta, decât că 
Cel ce dăruieşte cele mai bune Se află în mod necesar în trepte mai înalte 
decât cele în care se află cel cu care e comparat? Acest mod de explicare şi 
învăţătură îl foloseşte şi acum 660 . Căci, deoarece iudeii îl dispreţuiau, 
îndrăzneau să se fălească faţă de El, îl preferau pe legiuitorul Moise şi voiau 


659. Revelaţia Vechiului Testament, intrată în componenţa istoriei de atunci, conţine 
chipuri pentru revelaţia în Hristos, componentă a istoriei de acum. Aceasta arată că Dumnezeu 
conduce istoria după un plan progresiv. Acest progres pune o pecete plină de sens asupra isto¬ 
riei, pe care manifestările răului nu o pot desfiinţa. Chiar în evenimentele revelaţiei din Vechiul 
Testament se vede închipuită această trecere de la istoria de atunci, la cea adusă de creştinism. 
Iosua Navi urmează lui Moise, preînchipuind pe Iisus Hristos, Care urmează Legii Vechi. 
Moise nu intră în Canaan, pentru că Legea nu introduce pe oameni în siguranţa învierii şi a 
vieţii veşnice. Moise dă mana, ca hrană a Legii, cât timp poporul evreu e în pustie. Iosua Navi, 
care scoate poporul evreu din această izolare şi-l trece la pâine ca hrană universală, e chip al 
lui Hristos, Pâinea spirituală venită din cer, ca necesitate de împlinire a tuturor oamenilor. Căci 
Dumnezeu extinde grija Sa mântuitoare de la evrei la toate popoarele. Aceasta arată cât de 
nepotrivită este în Biserica Catolică folosirea azimei evreieşti la împărtăşirea cu Hristos. 
Tăierea împrejur în trup va trece prin Hristos la tăierea împrejur în duh, înlăturând nu numai 
păcatele din trup, ci şi pe cele din duh, prin puterea Duhului Sfânt Acesta este Botezul. 
Trecerea istoriei de la Revelaţia din Vechiul Testament la cea în Hristos reprezintă şi o ridicare 
a umanităţii din orizontul materiei în cel spiritual. 

660. Din ceea ce dă cineva, se cunoaşte şi înălţimea lui. Iacob a dat o fântână şi apa pe 
care, bând-o, oamenii însetau din nou. Hristos afirmă despre Sine că va da o apă pe care, de o 

să urmeze mai degrabă celor ale lui decât să afirme cele ale lui Hristos, 
socotind dăruirea manei şi ţâşnirea apei din piatră ca lucruri vrednice de o 
mai mare preţuire decât faptele mai presus de toate ale Mântuitorului nostru 
Hristos 661 , în mod necesar recurge la metoda obişnuită şi nu spune desco¬ 
perit că e mai mare decât Moise, pentru îndrăzneala neînfrânată a ascul¬ 
tătorilor şi pentru ura lor aprinsă, ci va trece la lucrul cel mai minunat şi-i 
mustră, punând în evidenţă ceea ce e mai mic prin comparaţie cu ceea ce este 
mai mare 662 . Deci zice: "Cel ce vine la Mine nu va flămânzi, şi cel ce crede în 
Mine nu va înseta niciodată." Adică sunt de acord cu voi că prin Moise vi s-a 
dat mana, dar cei ce au mâncat-o au flămânzit. Şi mai zic că vi s-a dat din 
piatră apa durerii, dar cei ce au băut din ea au însetat şi au avut din ea o satis¬ 
facţie cu totul trecătoare, spre deosebire de ceea ce li s-a dat prin cele spuse. 
Căci "Cel ce vine la Mine nu va flămânzi, şi cel ce crede în Mine nu va înseta 
niciodată". Ce făgăduieşte deci Hristos? Nimic stricăcios, ci mai degrabă 
binecuvântarea prin împărtăşirea cu sfântul Lui Trup şi Sânge, care înalţă pe 
om deplin la nestricăciune, ca unul ce nu mai are nevoie de nimic din cele ce 
aduc moartea trupului său, adică de mâncare şi băutură. Aici se arată iarăşi 
numind apă sfinţenia prin Duhul, sau însuşi Duhul dumnezeiesc şi Sfânt, 
Care e numit astfel de multe ori în dumnezeieştile Scripturi. Deci, Sfântul 
Trup al lui Hristos face vii sau dă viaţă celor în care vine şi îi susţine spre 
nestricăciune, unindu-Se cu trupurile noastre. Căci trupul nu e al altcuiva, ci 
se înţelege că e al Vieţii înseşi prin fire, având în sine puterea Cuvântului unit 
cu el şi făcut de aceeaşi calitate, mai bine-zis umplut de lucrarea Lui, prin care 


va bea cineva, nu va mai înseta în veci. Căci e apa vie, curgătoare, având în ea izvorul nesfârşit 
din care curge. Mai mult chiar, apa ce-a dat-o Iacob n-a fost din el, ci a fost din creaţia lui 
Dumnezeu, care e mărginită. Apa lui Iisus este din El însuşi, izvorul nesfârşit al vieţii. De fapt 
numai persoana este izvor de apă, sau de viaţă spirituală pentru altul. Dar persoana omenească 
nu poate să dea din ea o viaţă nemărginită, pentru că ea însăşi este mărginită; Hristos însă, 
fiind Dumnezeu, intrat în comuniune cu noi, ne dă o viaţă veşnică, pentru că ea curge din El 
la nesfârşit, pe măsura puterii noastre de-a o bea, de-a o primi. 

661. Nu faptele sau lucrurile în ele însele sunt pentru noi izvor de viaţă, ci Persoana 
Mântuitorului Hristos. Ceea ce nu poate da Moise, ca om mărginit, poate da Hristos, Care e 
izvorul vieţii nesfârşite în El însuşi, ca Persoană dumnezeiască venită ca om în relaţie apropia¬ 
tă şi veşnică cu oamenii. Pe El se cade să-L cinstim neîncetat. Numai aşa arătăm că ne dăm 
seama de viaţa pe care ne-o dă El. 

662. Nu le spune iudeilor, care se lăudau cu mana dată de Moise, că Moise a dat un lucru 
mic faţă de ceea ce dă sau este El însuşi, ci spune numai ceea ce dă sau este El, ca să vadă prin 
comparaţie că El este mai mare decât Moise. Cei ce mâncau mana lui Moise şi beau apa scoasă 
de el din piatră flămânzeau şi însetau iarăşi. Cine stă lângă Iisus şi se deschide Lui prin 
credinţă nu flămânzeşte şi nu însetează spiritual niciodată. El dă o hrană şi o băutură ne¬ 
sfârşite, pentru că este, ca Persoană nesfârşită în comuniune nesfârşită cu altele, un astfel de 
izvor nesfârşit al oamenilor. 

toate se fac vii şi sunt păstrate în existenţă 663 . Dar, deoarece acestea sunt ast¬ 
fel, să se înţeleagă cei botezaţi ca unii ce au gustat harul dumnezeiesc care le 
va fi spre folos dacă nu le e greu să se ostenească în biserici, primind vreme 
îndelungată binecuvântarea lui Hristos. Căci, despărţindu-se timp îndelungat 
de binecuvântarea lui Hristos, arată spre paguba lor o evlavie prefăcută, 
nevrând să se împărtăşească tainic de El. Iar prin aceasta se exclud de la viaţa 
veşnică, ocolind să fie făcuţi vii. în acest caz se fac cursă şi sminteală, deşi 
acestă ocolire pare să fie în ei rod al evlaviei. Căci trebuie mai degrabă să se 
silească să folosească puterea şi râvna lor ca să se arate grăbiţi spre curăţirea de 
păcate şi să încerce să trăiască o viaţă frumoasă şi să alerge astfel cu mare silinţă 
spre împărtăşirea de viaţă. Dar, deoarece Satana este variat în rătăcirile produse, 
nu le îngăduie să cugete cu înţelepciune cele ce se cuvin, ci, împingându-i la rele, 
îi convinge să se teamă de har. Prin aceasta îi cheamă la răutatea plăcerii, la vin 
şi beţie, ca la ceea ce le este de folos să vadă şi să cugete. Deci, rupând lanţul 
aceluia şi scuturând jugul lăcomiei ce ne stăpâneşte, să slujim cu frică Domnului, 
precum s-a scris, şi, arătându-ne prin lucrare mai tari ca plăcerile trupului, să 
venim la harul dumnezeiesc şi ceresc şi să urcăm la sfânta împărtăşire de 
Hristos. Căci astfel vom birui şi amăgirea diavolească, facându-ne părtaşi firii 
dumnezeieşti (II Petru, 1,4). Aşa vom urca la viaţă şi nestricăciune. 

"Dar v-am spus vouă că M-aţi şi văzut 
şi nu credeţi" (In 6, 36) 

Prin multă luptă împotriva lor, şi în tot modul, îi împinge la mântuirea 
prin credinţă. Dar n-a ignorat totuşi, ca Dumnezeu, că ei, ţinând ca la o soră 


663. Prin trupul îndumnezeit al lui Hristos ne vine viaţa dumnezeiască a ipostasului Său 
dumnezeiesc. în Euharistie se foloseşte pâinea ca chip al trupului Său, pentru că El a spus 
despre Sine că e Pâinea ce s-a pogorât din cer, pentru că pâinea, ca hrană universală de toate 
zilele, e cel mai potrivit chip al Lui ca hrană universală a vieţii veşnice a oamenilor. Trupul Lui 
însă e pâinea care nu ne prelungeşte viaţa doar temporar, ci pentru veşnicie, fiind trupul înviat 
şi susţinut în veşnicie de ipostasul dumnezeiesc. în orice trup viu e persoana ca viaţă; în trupul 
lui Hristos e ipostasul dumnezeiesc, e Persoana eternă a Cuvântului. Nu trupul lui Hristos, 
cugetat în sine, ci ipostasul dumnezeiesc al Cuvântului ne susţine viaţa veşnică, prin el. 
Materia devine astfel eternă nu numai prin voia lui Dumnezeu, ci şi prin lucrarea lui Hristos, 
lucrare care o şi îndumnezeieşte. Iar prin ipostas se comunică în lucrări viaţa dumnezeiască 
purtată de El, deci prin ipostasul dumnezeiesc al lui Hristos se comunică, asemenea undelor 
de apă curgătoare, lucrările necreate ale fiiri dumnezeieşti, ale fiinţei care are viaţa prin Sine, 
deci nemărginită şi nesfârşită. Dacă prin persoana omenească se comunică altei persoane 
asemenea unde curgătoare prin iubirea voită, printr-o iubire voită a ipostasului dumnezeiesc 
trebuie să se comunice şi undele nesfârşite din fiinţa Lui nesfârşită, din fiinţa prin Sine, prin 
mijlocirea firii omeneşti asumate de El, deci şi unite cu firea dumnezeiască. Dumnezeu e viaţa 
sau existenţa prin fire şi deci de la El, adică de la Fiul lui Dumnezeu, vine viaţa tuturor. Lui nu-I 
vine de nicăieri. E însăşi Viaţa, sau însăşi existenţa. însăşi firea Lui e viaţă sau existenţă. Nu se 
poate să nu existe o astfel de viaţă sau o existenţă care nu e de la nimeni. 

şi rudenie la necredinţa însoţitoare, privesc ca la nimic la Cel ce îi cheamă la 
viaţă. Ca să ştie deci că Iisus nu ignoră cum sunt, sau, mai bine-zis, ca să ştie 
că se află sub mânia dumnezeiască, adaugă zicând: "Dar v-am spus vouă că 
M-aţi şi văzut şi nu credeţi". V-am cunoscut, zice, şi v-am spus că veţi rămâne 
neîndoielnic închişi cu hotărâre în necredinţa voastră şi, de aceea, părăsiţi în 
nepărtăşia voastră de darurile Mele. Şi când a spus aceasta Hristos? Amin- 
teşte-ţi-L spunând către fericitul prooroc Isaia: "Du-te şi spune poporului 
acestuia: Cu auzul aţi auzit şi n-aţi înţeles şi privind priviţi, dar nu vedeţi. Căci 
s-a îngroşat inima poporului acestuia" (Is. 6, 9-10). Sau oare Cuvântul ade¬ 
vărat nu Se va arăta şi prin lucrurile aflate în mâinile noastre? 664 L-au văzut 
pe Domnul că e Dumnezeu prin fire, când a hrănit mulţimea nenumărată a 
celor ce au venit la El, frângând cinci pâini de orz şi doi peşti. 665 Dar văzân- 
du-L, nu cred din pricina învârtoşării puse pe înţelegerea lor de mânia dum¬ 
nezeiască, asemenea unei ceţe. Şi erau neîndoielnic vrednici de pătimirea 
aceasta, deoarece erau stăpâniţi de păcatele nemăsurate şi strânşi în lanţurile 
de nerupt ale fărădelegilor. Şi de aceea nu Dau primit pe Cel ce putea să-i 
elibereze nici când a venit la ei. 666 Din această cauză "s-a îngroşat inima 
poporului acestuia". Dar că, în ciuda mărimii minciunii, norodul iudeilor a 
văzut că Iisus este Dumnezeu prin fire, vei putea să înţelegi mai ales din 
aceasta. Căci, minunându-se de ceea ce s-a petrecut, cum a spus Evanghe¬ 
listul în cele de mai sus, căutau să-L răpească şi să-L facă împărat. Deci nu 
rămâne nici o scuză pentru nebunia iudeilor. Căci, impresionaţi în modul cel 
mai cuvenit de minunile dumnezeieşti, ar fi trebuit să vadă în mod cores¬ 
punzător din fapte puterea Făcătorului de minuni. Totuşi, se tem de credinţă 
şi rămân străini de purtările cele bune şi se rostogolesc în sânul pierzaniei. 

"Tot ce-Mi dă Tatăl va veni la Mine" (In 6, 37) 

Hristos nu trebuia să spună simplu: "M-aţi văzut pe Mine şi nu credeţi ", 
ci era necesar să adauge la aceasta şi cauza învârtoşării, ca să afle că au căzut 
sub mânia dumnezeiască. Deci, ca un Doctor preaînţelept le arată şi boala lor 


664. în toate lucrurile la îndemâna noastră ni se arată Cuvântul dumnezeiesc prin 
raţiunile lor cu originea în El. Prin toate ne vorbeşte. Prin toate ne cheamă la credinţa în El. 

665. în El sunt raţiunile creatoare ale tuturor, deci şi ale pâinilor înmulţite. în minunea 
aceea, Hristos S-a dovedit ca Dumnezeu Cuvântul creator. El, Care era Creatorul celor cinci 
pâini, Sa arătat în mod direct şi Creatorul pâinilor înmulţite. în ele se puteau vedea mai direct 
raţiunile Lui creatoare. 

666. Este o legătură între deschiderea către Dumnezeu Cuvântul Creator al lumii şi între 
primirea Lui la yenirea în trup. Cine vede că lumea aceasta nu poate fi prin ea, ci că raţiunile 
ei sunt ale Lui, îl primeşte uşor când vine în trup şi face minunile prin care prelungeşte sau 
vindecă făptura. 

şi le descoperă cauza bolii, pentru ca, aflând-o, să nu rămână liniştiţi în ea, ci 
să îmblânzească în tot chipul pe Stăpânul tuturor, supărat pe ei pentru 
binecuvântate pricini. Căci nu pe nedrept S-a supărat. Dar nici Cel ce ştie să 
judece drept nu i-ar fi supus unei astfel de judecăţi dacă n-ar fi fost un motiv 
pentru ca să fie judecaţi. Iar Mântuitorul afirmă că tot ce îi va da Dumnezeu 
şi Tatăl va veni la El, nu pentru că nu poate El însuşi să-i aducă la Sine (căci 
poate şi aceasta foarte uşor, dacă voieşte, putând prin lucrarea Lui să-Şi 
supună toate, după spusa lui Pavel -I Cor. 15,27), ci, deoarece socoteşte că e 
necesar şi foarte cuvenit ca cei despre care s-a spus că sunt neştiutori să fie 
conduşi la lumină prin firea dumnezeiască, prin aceasta atribuind ca om 
Tatălui lucrarea celor dumnezeieşti 667 . Căci e obiceiul Lui să facă aceasta, 
precum am spus-o de multe ori. Dar în mod cuvenit spune că se va aduce Lui 
de către Dumnezeu şi Tatăl tot ce îi dă Lui, dând de înţeles şi mulţimea din¬ 
tre neamuri, care încă nu credea în EL Prin aceasta ameninţă în mod cuvenit 
pe cei ce vor cădea din har (pe iudei) şi declară că vor urca în locul lor toţi 
cei dintre neamuri, aduşi Mântuitorului şi Fiului Făcător de viaţă prin fire, 
prin blândeţea lui Dumnezeu şi Tatăl, ca, părtaşi de binecuvântarea Lui, să se 
facă părtaşi ai firii dumnezeieşti, readuşi astfel la nestricăciune şi viaţă, şi să 
se remodeleze în forma de la început a firii lor. Precum deci aduce cineva pe 
bolnav la medic, ca să-l scape de boala intrată în el, aşa zicem şi că Dumnezeu 
şi Tatăl aduce la Fiul pe cei ce se arată vrednici de mântuirea de la El 668 . Deci 
e rea şi pierzătoare învârtoşarea inimii. De aceea îi ceartă şi cuvântul prooro¬ 
cesc pe iudei, zicând: "Tăiaţi-vă împrejur lui Dumnezeu şi tăiaţi împrejur 
învârtoşarea voastră, bărbaţi iudei şi cei ce locuiţi în Ierusalim" (Ier. 4,4). Dar 
nu acelora, ci mai degrabă nouă ne cere Dumnezeu şi Tatăl să ne tăiem 
împrejur la inimă, căci e vorba de tăierea prin Duhul Sfânt, săvârşită în iudeul 
cel dinlăuntru. Se cuvine deci să ieşim din necredinţă şi să renunţăm la învâr¬ 
toşarea inimii şi să trecem la o înţelegere iubitoare, de voim să scăpăm de 
mânia pierzătoare. 

"Şi pe cel ce vine la Mine nu-l voi scoate afară" (In 6, 37) 

Nu fără folos spune că cei ce vor veni la El vor avea parte de o întoarcere 
prin credinţă. Căci trebuia să arate că aducerea de către Dumnezeu şi Tatăl 
e pricina lucrului celui mai dorit şi a nenumărate bunătăţi. Vor avea deci, zice, 


667. Pentru că Iisus vorbeşte aici ca om, dar conducerea oamenilor la lumină se face prin 
firea dumnezeiască, Hristos afirmă aici că de la Tatăl porneşte mântuirea oamenilor. 

668. Nu numai Fiul întrupat aduce Tatălui ca fii prin har pe oamenii uniţi cu Sine prin 
credinţă, ci şi Tatăl îi predă în grija Fiului pe oameni, căci a voit ca ei să fie şi creaţi prin Fiul 
ca să-Şi extindă iubirea de Tată şi la alţi fii. Iar când ei se înstrăinează de El, vrea să-i readucă 
la starea de fii ai Săi prin Fiul cel Unul-Născut 

cei chemaţi şi veniţi la Mine, cele mai mari bunătăţi prin har, "Căci nu voi 
scoate afară pe cel ce vine la Mine", adică nu-i voi arunca afară ca pe un vas 
nefolositor, precum s-a scris de unul dintre prooroci: "S-a necinstit lehonia, 
ca un vas netrebnic, şi s-a aruncat şi s-a scos în pământul pe care nu-1 ştia. 
Pământiile, pământiile, auzi cuvântul Domnului: Scrie pe bărbatul acesta, om 
izgonit" (Ier. 22, 28-29). Deci nu se va izgoni, zice, dar nici nu se va arunca 
afară ca un necinstit, nici nu va rămâne nepărtaş de dărnicia Mea, ci se va 
aduce înlăuntru şi se va odihni în sălaşurile cereşti şi se va vedea pe sine 
înlăuntru a toată nădejdea celei mai presus de minte. "Căci ochiul n-a văzut 
şi urechea n-a auzit şi la inima omului nu s-au suit cele pe care Dumnezeu le-a 
gătit celor ce-L iubesc pe El" (I Cor. 2, 9). Pe lângă aceea, "Pe cel ce vine la 
Mine nu-1 voi scoate afară" mai înseamnă şi că cel ce crede şi vine la harul 
dumnezeiesc nu va fi predat judecăţii dumnezeieşti. Căci "afară" vei afla că 
înseamnă aceasta, ca în parabola de la fericitul Matei în care se spune: "Ase¬ 
menea este împărăţia cerurilor cu un năvod aruncat în mare şi care adună tot 
felul de peşti. Iar când s-a umplut, trecându-1 pescarii la uscat, au adunat cele 
bune în vas, iar pe cele rele le-au aruncat afară" (Mt 13,47-48). Deci, cei buni 
vor fi adunaţi în curţile dumnezeieşti şi cereşti, fiindcă s-a spus că cele bune 
s-au adunat în vase. Iar prin cele nefolositoare, care au fost aruncate afară, 
vom înţelege pe cel ce e aruncat din toate bunătăţile şi va fi predat judecăţii. 
Deci, când zice Hristos: "Pe cel ce vine la Mine nu-1 voi scoate afară", vom 
înţelege că vorbeşte de poporul care, venind la El, nu va cădea nicidecum sub 
pedeapsă. Dar socotesc că prin aceste cuvinte ameninţă totodată pe cel căzut 
prosteşte în cele rele, ca să se întoarcă repede la binele credinţei. El se va afla 
în afara a tot binele, despărţindu-se nu fără voie de iubirea faţă de El. Căci 
dacă prin acestea făgăduieşte să nu scoată afară pe cel ce vine la El, tot prin 
ele arată că scoate afară pe cel ce nu vine la El 669 . 


669. Cel ce nu vine la Hristos rămâne afară, rămâne în golul vieţii, rămâne în sărăcia, sau 
în moartea spirituală, rămâne în lipsa iubirii faţă de Hristos şi de oameni şi lipsit de iubirea lor. 
Rămâne în pustia singurătăţii. Iar cel ce vine la El e primit în căldura dragostei şi în bogăţia 
cunoştinţei fără sfârşit, rămâne în comuniune cu El şi cu toţi care se află la fel în El. 







CARTEA A PATRA 

CAPITOLELE CĂRŢII A PATRA: 


1. Fiul nu e prin nimic mai mic 
decât Tatăl, deoarece există din El după 
fire, deşi se spune de către unii că I se 
supune, pe baza spusei Lui: "Pentru că 
M-am pogorât din cer nu ca să fac voia 
Mea, d voia Celui ce M-a trimis". Tot în 
aceasta se vorbeşte cu mare folos şi 
despre cinstita cruce a lui Hristos. 

2. Trupul lui Hristos este de viată 
fecător, spunând El: "Eu sunt Pâinea vie¬ 
ţii " şi cele următoare, întrucât vorbeşte 
despre el ca despre pâine. 

3. Fiul nu este părtaş la viata altuia, 
d e Viata după fire, ca Cel ce e născut 
din Viata după fire a lui Dumnezeu- 
Tatăl, precum spune: "Precum M-a trimis 
pe Mine Tatăl cel viu, şi Eu suntviu prin 
Tatăl şi cel ce Mă mănâncă pe Mine, şi 
el va fi viu pentru Mine". 

4. Cortul ce era adus înaintea po¬ 
porului în pustie era chipul antidpat al 


lui Hristos, şi chivotul din el şi sfeşnicul 
şi jertfelnicul, cel pentru tămâie şi pen¬ 
tru roade, semnificau pe Hristos, pe ba¬ 
za spusei: "Unde avem să plecăm? Ti ai 
cuvintele vieţii veşnice". 

5. Despre sărbătoarea fixării cortu¬ 
lui. Ea indică restaurarea nădejdii dato¬ 
rate sfinţilor şi învierea din morţi, pe 
baza spusei: "Şi era aproape sărbătoarea 
iudaică a corturilor 11 . 

6. Cuvânt despre nelucrarea în ziua 
sâmbetei, arătând în multe feluri ce sem¬ 
nificaţie are, pe baza spusei: '(Dacă omul 
primeşte tăierea împrejur sâmbăta, de 
ce vă mâniaţi pe Mine că sâmbăta am 
Jăcut omul întreg sănătos?". 

7. Cuvânt despre tăierea împrejur 
în ziua a opta, pe baza spusei: "Dacă 
omul primeşte tăierea împrejur " şi cele 
apropiate. 


CAPITOLUL 1 

FIUL NU E PRIN NIMIC MAI MIC DECÂT TATĂL, 
DEOARECE EXISTĂ DIN EL DUPĂ FIRE, 

DEŞI SE SPUNE DE CĂTRE UNII CĂ I SE SUPUNE 

"Pentru că M-am pogorât din cer nu ca să fac voia Mea, 
ci voia Celui ce M-a trimis. Iar voia Celui ce M-a trimis 
este aceasta, ca din toţi pe care Mi i-a dat, să nu pierd pe nici unul, 
ci să-i înviez în ziua cea din urmă" (In 6, 38-39) 

Cuvântul pare greu în forma lui imediată şi nu cu totul liber de sminteala 
în credinţă, cum vedem din problemele pe care ni le pun adversarii şi care li 
se par greu de rezolvat. Dar nu este în el nimic greu. Căci toate sunt drepte 
pentru cei ce înţeleg şi află cunoştinţa, sau se silesc să tâlcuiască şi să 


ci 

înţeleagă tainele din dumnezeieştile Scripturi. Căci în aceste cuvinte Hristos 
ne dă o dovadă şi asigurare clară că nu scoate afară pe cel ce vine la El. 
Fiindcă aceasta e cauza, zice, pentru care am coborât din cer, adică M-am 
tăcut om 670 . Că este şi nevrută patima Mântuitorului Hristos pe cruce, dar e 
şi voită pentru noi şi pentru bunăvoirea lui Dumnezeu şi Tatăl, o vei afla din 
aceasta. Căci, urcând pe ea, Se adresa lui Dumnezeu, în forma rugăciunii, 
zicând: "Părinte, de este cu putinţă, să treacă de la Mine acest pahar, dar nu 
precum Eu voiesc, ci precum voieşti Tu" (Mt. 26, 39). Că, întrucât era Dum¬ 
nezeu, Cuvântul era nemuritor şi incoruptibil şi nu ştia să Se teamă de 
moarte, socotesc că e cu totul evident tuturor. Dar, ca Cel ce Şi-a însuşit 
trupul, primeşte să rabde cele proprii trupului şi, aflată la poartă, lasă moar¬ 
tea să-L înspăimânte, ca să Se arate cu adevărat om. De aceea zice: "De e cu 
putinţă, să treacă de la Mine paharul acesta." De se poate, zice, Părinte, să le 
restitui viaţa celor căzuţi în moarte fără să sufăr moartea, de poate muri 
moartea fără să mor Eu, se înţelege cu trupul, să treacă paharul, dar dacă nu 
s-ar putea aceasta altfel, să nu fie cum voiesc Eu, ci precum Tu voieşti. Vezi 
cum firea omului este fără putere chiar aflându-se în Hristos? Dar e adusă, 
prin Cuvântul unit cu ea, la buna îndrăznire dumnezeiască prin bunăvoirea 
lui Dumnezeu şi Tatăl. Şi nici de lucrurile nevrute nu M-am ferit, zice, ca să 
dobândesc, pe seama celor credincioşi, viaţa veşnică şi învierea din morţi, 
desfiinţând stăpânirea morţii. Ce era deci şi nevrut şi voit de Hristos? Ne¬ 
cinstirea din partea iudeilor, calomniile, înjurăturile, minciunile, biciuirile, 
batjocurile şi, pe lângă acestea, intrigăriile şi, cea din urmă dintre toate, moar¬ 
tea cu trupul. Căci toate le-a răbdat Hristos cu voia pentru noi 671 . Dacă s-ar fi 
putut să dobândească ceea ce voia pentru noi fără pătimire, n-ar fi voit să 
pătimească. Dar deoarece iudeii au îndrăznit numaidecât şi necondiţionat 
cele ce s-au petrecut cu El, primeşte să pătimească, deci face voit ceea ce nu 


670. S-a coborât din cer nu intr-un gol, ci la om, şi anume nu numai la iubirea lui, ci la 
starea de om, ca să fie şi El înţeles de oameni, sau să-L simtă ca pe un om dintre ei, deci prin 
El ca om văzându-se şi dumnezeirea Lui. Vorbeşte cu cuvinte omeneşti, trăieşte durerile 
omeneşti, oboseala omului. înţelege astfel pe om în sine însuşi şi comunică cu oamenii în 
modul accesibil lor. O poate face aceasta pentru că El l-a creat pe om, în aşa fel ca să se poată 
face şi El însuşi om, fără să înceteze a fi şi Creatorul lui. Ca om a acceptat şi nevoia de lume, 
deşi e mai mult ca omul, e Stăpânul ei. în această calitate pune şi ca om o pecete pe lume, sau 
îi descoperă sensul, care e să facă tot mai transparent pe Dumnezeu. Hristos arată totodată 
oamenilor relaţiile normale dintre ei, spre care trebuie să tindă, incluzând în El şi legătura nor¬ 
mală a lor cu Dumnezeu şi cu lumea. 

671. Toate erau nedorite şi, în acelaşi timp, acceptate cu voia. Căci putea să nu le accepte. 
Omul obişnuit suportă multe greutăţi şi chiar moartea, fără să vrea. Astfel, chiar dacă suportă 
moartea de bună voie pentru cineva, de murit tot trebuie să moară. Şi nu suferă cele grele 
exclusiv pentru alţii, ca Hristos. 







374 


SFÂNTUL CHIRIL AL ALEXANDRIEI 


voia, pentru folosul ce rezultă din pătimire, binevoind cu El Dumnezeu şi 
Tatăl şi consimţind şi El cu toată râvna la suportarea de către Fiul a tuturor 
celor ce erau necesare pentru mântuirea tuturor 672 . în aceasta vedem nemă¬ 
surata bunătate a firii dumnezeieşti, care nu se fereşte să accepte pentru noi 
şi ceea ce e de respins. Şi e îndrumată spre un cuget viguros ca să nu îngă¬ 
duie voii ei ceea ce-i place, ci să tindă spre scopul dumnezeiesc şi să alerge 
spre ceea ce ne cheamă legea Făcătorului. Că aceste spuse sunt adevărate, 
poţi afla şi din ceea ce se adaugă: "Căci duhul, zice, este osârduitor, dar trupul 
este neputincios" (Mt. 26, 41). Fiindcă Hristos ştia că e departe de demni¬ 
tatea dumnezeiască a se socoti că poate fi învinsă de moarte şi a simţi frica de 
ea, de aceea a adăugat la cele spuse cel mai cald îndemn. Spunând că trupul 
e slab pentru însuşirea proprie firii lui, a adăugat că duhul e râvnitor, neştiind 
să pătimească nimic din cele ce fac nedreptate. Vezi cum pentru Hristos 
moartea era nedorită din pricina trupului şi a lipsei de slavă provenită din 
pătimire, dar totodată era voită, mergând până la dorirea fericirii de dincolo 
de tot ce e în lume, sau a mântuirii şi a vieţii, şi având în aceasta bunăvoirea 
Tatălui? Căci oare nu ni se arată, indicând aceasta ca adevărată, spunând că 
aceasta este voia Tatălui, să nu se piardă nici unul dintre cei aduşi Lui, ci să-i 
învieze în ziua din urmă? Căci, cum am arătat înainte, Dumnezeu şi Tatăl, 
fiind iubitor de oameni, aduce Fiului, ca Cel ce e viaţa şi Mântuitorul, pe cei 
ce au nevoie de viaţă şi de mântuire 673 . 

Dar simt iarăşi că vorbesc contrar duşmanului adevărului. Căci el nu va 
consimţi nicidecum la cele spuse acum de noi. El va striga tare şi va răspunde 
înfierbântat Unde ne duci iarăşi, amăgindu-ne? Născoceşti teorii noi şi adaugi 


672. Era de trebuinţă pătimirea lui Hristos pentru mântuirea oamenilor, căci iudeii nu se 
reţineau de la prigonirea Lui pentru această lucrare a Lui şi pentru că oamenii înşişi, numai 
zguduiţi de suferinţa Lui pentru mântuirea lor, au fost câştigaţi la credinţa în El. Deci acestea 
nu erau voite de Hristos, dar le-a acceptat cu voia, pentru că era necesară această suferinţă 
pentru mântuirea lor. Şi Tatăl Şi-a dat şi El consimţământul la suferinţa Fiului Său Unul-Născut 
pentru mântuirea oamenilor, ca să se facă fii ai Săi cu voia Sa. 

673. înainte de a-i preda Tatălui pe oamenii uniţi cu El ca fii, Hristos îi primeşte de la 
Tatăl, ca fraţi ai Lui, prin faptul că-L trimite să Se întrupeze în om. Hristos afirmă mereu tri¬ 
miterea Lui ca om în lume de către Tatăl pentru a arăta şi prin aceasta dumnezeirea Sa. Mai 
notăm că St Chirii afirmă că Hristos a primit moartea pentru că era necesară din pricina duş¬ 
măniei iudeilor. Dar această cauză a morţii Lui trebuie îmbinată cu aceea că moartea nu putea 
fi învinsă de El deplin, decât primind-o. în aceasta s-a arătat deplin că El a fost mai tare ca 
moartea. Dar în această putere biruitoare asupra morţii e implicată şi puterea de a învinge 
duşmănia oamenilor, primind răutatea lor până la capăt Căci moartea e produsă de ura dintre 
oameni şi împotriva lui Dumnezeu. învierea este şi un rod al supremei bunătăţi divine comu¬ 
nicate de Dumnezeu-Cuvântul şi firii Sale omeneşti, care nu şi-o poate însuşi fără să facă şi ea 
un efort, primind o suferinţă care nu-i este uşoară. Căci bunătatea susţine viaţa, precum supre¬ 
ma bunătate o creează şi o scapă de moarte. 

tot felul de idei, abătând cuvântul de la adevăr. Căci te ruşinezi, zice, să 
mărturiseşti o supunere nedorită a Fiului. Căci oare nu ne este vădit şi prin 
acestea că nu El începe şi conduce iconomia lucrurilor, ci e supus mai de¬ 
grabă voilor Tatălui? Fiindcă se ştie pe Sine atât de prejos în egalitatea cu 
Acela, încât e şi silit în oarecare mod să-şi facă voite cele nedorite şi să facă 
ceea ce nu-i convine Lui, ci mai degrabă Tatălui. Şi nu-mi spune, zice, atră¬ 
gând vorbirea la înomenire, că Se supune ca om. Căci iată, precum vezi, că 
Cuvântul, fiind încă Dumnezeu dezvelit şi neunit cu trupul, S-a coborât din 
cer şi, înainte de-a fi îmbrăcat deplin în chipul de rob, S-a supus Celui superior 
şi stăpânitor, adică Tatălui. 

Călăreşti, o, viteazule, împotriva noastră, pe cuvinte ce se sucesc foarte 
repede şi nu merg pe linie dreaptă, ci se abat de la calea împărătească şi 
umblată, părăsind, cum spune proverbul grec, ca o căruţă drumul de obşte şi 
rostogolindu-se în prăpăstii şi stânci 674 . Căci susţii zadarnic faţă de noi că Fiul 
e supus Tatălui, spunând când una, când alta, cum nu obişnuiesc să cugete 
cei drepţi. Susţinând că trebuie afirmat contrariul a ceea ce se cugetă în ge¬ 
neral, cunoaştem din aceasta că nu trebuie să fim de acord cu voi. Căci nu 
vom cugeta că e sfâşiată în Ea însăşi Treimea Sfântă şi de o fiinţă, nici că se 
rupe, prin opinii diferite, nici că se desparte după plăcerea proprie fie a 
Tatălui, fie a Fiului, fie a Duhului Sfânt, ci Se întâlnesc într-o unică Dum¬ 
nezeire, într-o unică şi aceeaşi voinţă, ce se află în întreaga Sfântă Treime. Să 
nu lungim deci prea mult cuvântul despre acestea şi să se liniştească sfada 
despre cele ce nu sunt necesare. Căci, nesimţind nimeni nici o greutate în 
înţelegerea acestora, e de prisos să le mai argumentăm. Dar, deoarece voi, 
fiind obişnuiţi să cugetaţi în modul cel mai sucit, numiţi consimţirea Fiului cu 
voile Tatălui ca o supunere silită, vă vom spune cele ce se cuvin despre aceas¬ 
ta. Căci dacă s-ar fi spus de către voi acest cuvânt în mod simplu, am fi rămas 
liniştiţi, necercetând conţinutul nepolemic al cuvântului. Dar fiindcă îl vedem 
înfăţişat cu multă rea intenţie, în mod necesar îl vom respinge prin puterea 
Sfântului Duh, neîncrezându-ne în raţiunea proprie nouă. Căci Fiul n-a afir¬ 
mat în mod absolut, în nici o chestiune sau faptă, că nu are voia Sa, ci zice că 
păzeşte pe cea a Tatălui în vreo faptă anumită, precum socotesc, pentru în¬ 
chipuirile tale, cugetând, ca Dumnezeu, la iubirea noastră 675 . Căci rabdă ceea 


674. învăţătura despre unitatea de fiinţă dintre Fiul şi Tatăl, adică despre Sfânta Treime, 
este o învăţătură a dreptei credinţe şi raţiuni. Insuficienţele lumii, din cauza nedeplinei iubiri 
dintre oameni, dar şi setea lor după deplina iubire pe care nu şi-o pot da de la ei, implică o exis¬ 
tenţă perfectă în iubire, deci existenţa unui Tată perfect şi a unui Fiu perfect, dar şi a unui 
Duh, Care să mărească bucuria fiecăruia de celălalt. 

675. Hristos ne spune că împlineşte voia Sa faţă de Dumnezeu, pentru a ni Se da ca exem¬ 
plu, sau pentru a câştiga iubirea noastră faţă de El. Dar, în fond, El nu împlineşte prin aceasta 
o voie deosebită a Tatălui, sau chiar prin aceasta împlineşte şi voia Lui. E voia Tatălui ca Fiul 

ce nu voieşte şi îşi face voită pentru noi, înţeleg patima de pe cruce, cum îi 
place şi Tatălui, precum am spus înainte. Şi dovada despre aceasta se poate 
vedea îndată, arătând clar fapta în care, precum zice El însuşi, renunţă la voile 
Sale, dar împlineşte pe cea a Tatălui: "Căci aceasta este, zice, voia Tatălui, ca 
pe tot cel ce Mi l-a adus să nu-1 pierd de la El, ci să-l înviez în ziua cea din 
urmă". Deci că patima de pe cruce a Unuia Născutului este cu adevărat 
nevrută şi, totodată, voită s-a spus limpede mai înainte. Dar o vom relua iarăşi 
cercetând-o mai precis, explicând cititorilor acest adevăr. 

Deci voi păşi mai întâi la cercetarea supunerii de care vorbiţi voi, pre¬ 
supunând ceea ce mărturisiţi şi voi neîndoielnic: că voinţele Sfintei Treimi 
concurg într-o unică voinţă şi opinie. Să ne spună deci îndrăzneţii sofişti dacă 
de existenţa Fiului ţine ceea ce se numeşte supunerea, şi aceasta face firea 
Lui poate ca a unui om sau a omenirii, sau, existând El mai înainte ca în pro¬ 
pria raţiune, se supune Tatălui, precum ar înţelege cineva pe înger sau altă 
putere raţională. Căci acestea, existând şi subzistând, primesc în oarecare 
mod supunerea. Dar dacă spuneţi că existenţa Fiului constă în a se supune 
Tatălui, va fi mai degrabă supunere, şi nu Fiu. Şi cum n-aţi apărea, vă întreb, 
în acest caz, aiurind cu totul? Căci cum nu s-ar înţelege în acest caz supu¬ 
nerea subzistând prin sine, neexistând într-o oarecare existenţă? Căci de obi¬ 
cei cele ce se adaugă ca accidente presupun în mod necesar existenţa celor 
la care se adaugă şi nu se văd altfel. Se văd mai degrabă în jurul esenţelor, 
sau adăugându-se ca accidente la esenţe, decât existenţe în ele însele. Şi pre¬ 
cum pofta, chemând sau ducând spre ceva, nu există în sine, ci se naşte mai 
degrabă în cel ce o poate primi, la fel supunerea, arătând oarecare pornire a 
voii spre trebuinţa de-a se supune, nu se va înţelege existând în firea proprie, 
ci există ca o pasivitate, sau voire, sau poftă în vreuna din existenţe. Altfel, 
numele şi faptul supunerii nu se poate înţelege spunându-se în mod propriu 
despre nimic, nici în mod neprecizat, dar nici când se precizează ca rea sau 
bună, dacă nu are preexistent ceva a cărui însuşire este supunerea 676 . Căci 
cineva se poate supune lui Dumnezeu, dar şi diavolului. Şi precum numele 
înţelept exprimă mijlocul, căci sunt unii înţelepţi în a face răul, dar înţelepţii 
în facerea binelui moştenesc slava, având înţelepciunea spre cele bune, la fel 
supunerea are înţelesul de mijloc, şi nu de adevăr definit Căci nu precizează 


Său să învie pe oameni, dar ei nu pot fi înviaţi decât prin unirea cu trupul Lui înviat Iar pentru 
aceasta trebuie să moară. E greu să desparţi voile celor ce iubesc. Dar nu se pot nici confun¬ 
da subiectele lor. Sunt doi care voiesc, dar o singură voire, cu atât mai mult în Dumnezeu, în 
Care sunt în mod deplin trei Persoane, dar o singură fiinţă şi, deci, şi o singură voinţă. 

676. Noţiunile: esenţă, ipostas, accident ca moduri ale realităţii, au fost precizate de 
filosofia elenă. Părinţii Bisericii le-au dat noi clarificări în explicarea învăţăturilor despre Sfânta 
Treime şi despre Hristos. 

la ce se supune sau a cui supunere este. Deci şi firea Fiului ne-ar rămâne între 
cele neprecizate dacă s-ar înţelege simplu ca supunere. Căci n-ar putea spune 
cineva cu adevărat a cui supunere este dacă nu s-ar adăuga nimic. Iar că 
supunerea nu este în ea însăşi printr-o raţiune proprie, o vedem confirmată 
de un silogism privitor la ea, dacă privim la raţiunea mai îngroşată şi mai 
vădită a creaturilor. Căci dacă vedem existenţa omului în supunere, socotim 
că neexistenţa lui constă în a nu se supune. Dar atunci, cum se spune de 
Psalmist către cineva că, existând, nu este şi supus: "Supuneţi-vă Domnului 
şi rugaţi-vă Lui" (Ps. 36, 7)? Vezi cum e un lucru prostesc a socoti că 
supunerea există prin ea însăşi? Deci e necesar să mărturisim că Fiul este 
mai întâi în propria fire şi apoi să spunem că Se supune Tatălui. Deci să 
spunem: ce-L sileşte pe Cel ce este din fiinţa Născătorului, pe Cel ce e pe¬ 
cetea necondiţionată a firii Lui, să cadă din egalitatea cu El, din pricina 
ascultării? Noi, cugetând şi vorbind drept, II cunoaştem ca fiind de o fiinţă cu 
Născătorul şi-I atribuim egalitatea în toate şi în nici un mod nu-L socotim mai 
mic în demnitatea dumnezeiască. Tu însă gândeşte în ce mod îl scoţi din 
egalitatea în cinste cu Tatăl, pentru aşa-numita supunere, pe Cel împodobit 
cu aceleaşi bunătăţi pentru identitatea fiinţei. Dar chiar aceasta, zice adver¬ 
sarul, confirmă cuvintele noastre, că Fiul ascultă de Tatăl şi nu se îngrijeşte 
de voirile Sale, ci se conformează mai degrabă celor ale Tatălui, ca ale Celui 
superior şi mai mare. Dar, o, viteazule, ca să mă folosesc de cuvintele tale, 
chiar ceea ce socoteşti că întăreşte părerea ta îţi va arăta că nu dovedeşte 
nimic decât neştiinţa ta. Căci, dacă cineva e mai mare în demnitate şi are mai 
multă slavă, ceea ce afirmaţi voi are oarecare raţiune. Dar dacă se are în 
vedere deofiinţimea, cum nu vă veţi arăta lipsiţi de înţelegere socotind pe 
Dumnezeu şi Tatăl mai mare în ea decât pe Cel născut din El? Căci nu vom 
putea vedea propriu-zis în fiinţa Lor comună pe unul mai mare, sau mai mic, 
sau ceva de felul acesta, ci aşa ceva va fi exterior fiinţei şi în jurul ei. Căci ceea 
ce există şi subzistă mai înainte se va arăta, în comparaţie cu altul, mai mare 
sau mai mic. Dar, neexistând un subiect anterior în cele despre care se spun 
acestea, cum ar fi ele prin ele, chiar dacă se cugetă şi se definesc în planul 
accidentelor? Deci când ni se numesc mai mare şi mai mic, nu vă gândiţi la 
fiinţa Unuia-Născutului, dar nici la a Tatălui, ci numai la superiorităţile sau 
inferiorităţile exterioare, şi nu măriţi pe Tatăl şi micşoraţi pe Fiul, căci auziţi 
pe Fiul spunând: "Cel ce nu cinsteşte pe Fiul, nu cinsteşte nici pe Tatăl" (In 
5, 23); şi că se cuvine ca toţi să cinstească pe Fiul cum îl cinstesc pe Tatăl. 
Fiindcă trebuie îmbrăcate într-o slavă egală cele ce nu se împart în fiinţe 
străine, ci au una şi aceeaşi fiinţă, cum a învăţat foarte bine Hristos, Care n-a 
primit de la oameni mărturie despre Sine, precum a spus El însuşi, ci a venit 
El însuşi ca martorul cel mai demn de preţuire şi de crezut despre Sine decât 

toţi 677 . Căci desigur că spune adevărul Cel ce este prin Sine adevărul, pre¬ 
cum putem şi noi să probăm aceasta din calitatea faptelor. Faptul de-a fi mai 
mare sau mai mic nu se spune referitor la fiinţa vreunora, ci despre cele ce 
sunt în jurul fiinţei. De pildă: Un om nu va fi mai mare sau mai mic ca alt om, 
întrucât se cugetă şi se numeşte om. Căci nici nu e un om, ca om, mai mic ca 
alt om, nici nu e mai mare. Căci raţiunea firii este egală în toţi. Aceeaşi raţiune 
se păstrează şi în îngeri, sau în oricare existenţă făcută şi numărata în crea- 
ţiune. Deci acestea (mai mare, mai mic) nu sunt cuprinse în fiinţe, ci se 
adaugă ca accidente la fiinţe, sau unora din cele ce au fiinţa comună, cum am 
arătat mai sus 678 . Cum va fi Tatăl mai mare ca Fiul, fiind Acesta prin fire 
Dumnezeu, sau din Dumnezeu cel prin fire? Faptul de-a fi Fiul din El ne si¬ 
leşte pe noi să-L considerăm fără voie de o fiinţă cu El. Dat fiind deci, ca un 
fapt neîndoielnic, că Fiul este Dumnezeu după fire, să cercetăm, de doreşti, 
dacă, atribuindu-I cinstire egală cu Cel din care este, nu vom slăvi şi pe Cel 
care Da născut, sau vom face contrariul, batjocorind pe Cel născut cu o cin¬ 
stire şi slavă mai coborâtă şi mai mică, socotind că aceasta este mai adevărat 
Căci e o slavă a Tatălui să nască pe Unul care este după fire cum este şi El 679 . 
Dar se va întâmpla contrariul, de nu va păstra Fiul strălucirea cuvenită Lui, 
dacă ar fi mai mic, fie în slavă, fie în altceva din cele care I se cuvin în mod 
necesar, ca să se arate prin toate că este Dumnezeu desăvârşit şi adevărat Iar 
Fiul având aceeaşi fire, să nu râzi, omule, dacă cinsteşte pe Tatăl; nici nu te 
supune pedepsei dispreţuind în chip prostesc ceea ce nu trebuie. Căci trebuie 
să ne minunăm şi de aceasta, ca de ceea ce I se cuvine, că cinsteşte şi iubeşte 
pe Cel ce Da născut. Căci orice fel de virtute are ca izvor şi rădăcină fiinţa 
supremă, arătându-se întâi în ea bunătăţile, ca să curgă la noi, care suntem 
făcuţi după chipul ei. De aceea şi Dătătorul Legii ne-a poruncit să cinstim pe 


677. Ernest Renan I-a recunoscut lui Hristos toate însuşirile, dar a socotit că S-a amăgit 
pe Sine socotindu-Se Fiul lui Dumnezeu. Dar cum mai poate fi socotit superior cel ce-şi 
închipuie, plin de încredere în sine, că e Dumnezeu, fără să fie? Nu e lipsit de o conştiinţă 
trează şi realistă? Şi atunci, cum poate fi recunoscut plin de calităţi? 

678. Fiecare om e o unitate formată din aceleaşi componente. Aceasta e firea comună a 
tuturor oamenilor, sau definiţia, sau raţiunea ei. Dar fiecare persoană, sau ipostas, ca existenţă 
concretă a firii, se foloseşte de aceleaşi posibilităţi ale ei în mod diferit. Posibilităţile comune 
ale oamenilor sunt maleabile, cuprind în ele şi libertatea. în afară de aceea, fiecare om are 
diferite daruri şi trăieşte în alte împrejurări, fără ca acestea să iasă din unitatea comună a acelo¬ 
raşi componente şi deci să facă pe purtătorii concreţi ai aceleiaşi firi inegali după fire. Toţi 
oamenii folosesc aceleaşi organe pentru vorbire, dar fiecare vorbeşte într-un mod oarecum 
diferit, dar toţi se pot înţelege. Firea rămânând aceeaşi în toate persoanele, ele se pot înţelege, 
ba chiar au nevoie una de alta. 

679. A spune că Fiul pe care îl naşte Tatăl e mai mic după fire ca Tatăl înseamnă a 
micşora chiar slava Tatălui, socotindu-L incapabil să nască pe altul egal cu El. Cel născut este 
egal în fiinţă cu cel ce-1 naşte. Dacă micşorăm pe Fiul, micşorăm şi pe Tatăl. 

tatăl şi pe mama, dar şi făgăduieşte pentru aceasta cele mai frumoase cununi. 
Căci ştia că acesta e lucrul cel mai mare şi mai ferit de orice defăimare şi, de 
aceea, e şi pricinuitor de viaţă îndelungată. Precum deci noi, supunându-ne 
părinţilor şi ascultând de ei, nu ne arătăm alţii după fire decât ei, ci, fiind ceea 
ce sunt şi ei, oameni dintre oameni, şi având şi salvând definiţia desăvârşită a 
umanului, înfăptuim prin ascultare virtutea cea mai strălucită, aşa să cugeţi şi 
despre Tatăl şi Fiul 680 . Căci, fiind Fiul ceea ce este, adică Dumnezeu din 
Dumnezeu, desăvârşit din desăvârşit pecete neschimbată a fiinţei Născă- 


680. Ascultarea de părinţi şi respectul faţă de ei nu e contrar unităţii după fire a fiilor cu 
ei. Ele sunt expresia iubirii faţă de ei. Persoanele Sfintei Treimi ni Se fac în aceasta model al 
relaţiei dintre fii şi părinţi. Aristofan a declarat că omul şi-a imaginat un Dumnezeu după chi¬ 
pul său. De fapt, nu omul a dat lui Dumnezeu în forma desăvârşită virtuţile pe care le are el. 
Căci omul nu le are acestea prin voia lui. Ci le trăieşte ca dăruite lui de o existenţă superioară, 
care le are în mod desăvârşit, ceea ce-1 face pe om să aspire şi el după creşterea lor. Pe 
Dumnezeu nu-L considerăm inferior nouă, ci simţim obligaţia să ne înălţăm spre El. De fapt 
toate virtuţile sau bunătăţile, pe care le avem şi spre a căror creştere ne simţim obligaţi să ne 
înălţăm, nu pot fi de la noi, ci trebuie să-şi aibă izvorul într-o existenţă desăvârşită, cum nu sun¬ 
tem noi. Această desăvârşire echivalează cu unitatea de fiinţă şi deosebirea de Persoane în 
Sfânta Treime, care explică iubirea desăvârşită dintre Ele, care Le menţine într-o unitate 
desăvârşită, fără să Le confunde, ceea ce e un temei şi pentru creşterea în iubire a persoanelor 
umane, neconfundate în unitatea lor de fiinţă. 

Filosoful român Constantin Noica a spus: "devenire întru fiinţă". De fapt, nu orice fiinţă 
sporeşte în cursul istoriei, şi nici ca fiinţă propriu-zisă. Există o fiinţă desăvârşită din veci şi 
numai din ea poate primi şi fiinţa umană creată puterea să sporească în conţinutul ei. Şi fiinţa 
supremă îşi are desăvârşirea din veci în relaţia dintre Persoanele ei. O bogăţie a ei fără iubire, 
deci fără relaţia între Persoane, nu se poate cugeta. Şi ea trebuie să fie din veci. Fiinţa nu există 
concret şi nu poate fi bogată spiritual decât în Persoane. Deci există o fiinţă desăvârşită în 
Persoane, fără o devenire. N-ar putea exista din veci o fiinţă desăvârşită, fără Persoane. N-ar 
putea ajunge printr-o devenire la existenţă în Persoane şi la unitatea deplină, deci la iubirea 
deplină a lor. Ar însemna că la început nu are nici o unitate spirituală şi nici o bogăţie 
adevărată. 

Desăvârşirea şi iubirea din această fiinţă se arată şi în voinţa ei de a crea o fiinţă care să 
aibă în persoane un conţinut spiritual şi deci o bucurie, dacă nu de la început desăvârşirea ei, 
măcar putinţa de creştere în conştiinţa unităţii ei, sporită prin iubire între persoanele ei şi în 
relaţia iubitoare cu Persoanele divine, desăvârşit iubitoare între Ele. 

în această creştere în iubire cu Dumnezeu, izvorul iubirii, şi între ele, persoanele umane 
sunt ajutate de Fiul lui Dumnezeu făcut om, Care a adus iubirea desăvârşită în relaţiile dintre 
oameni. Se poate deci vorbi de o "devenire întru fiinţă" a fiinţei umane, dar în relaţiile dintre 
persoanele ei, în care există concret această fiinţă, şi în legătură cu o Persoană a fiinţei din veci 
desăvârşite într-o comuniune din veci desăvârşită. Se poate vorbi adică de o "devenire întru 
fiinţă" în sensul devenirii în Hristos, Dumnezeu făcut om, prin participarea la desăvârşirea 
Dumnezeirii în Persoanele Sfintei Treimi. E o participare la viaţa dumnezeiască a Sfintei 
Treimi. E o devenire în participarea la dumnezeirea Sfintei Treimi. în sine, fiinţa umană nu 
poate creşte, nu poate depăşi mărginirea ei strict definită. Şi participarea nesfârşită la 
desăvârşirea fiinţei dumnezeieşti, manifestată în relaţiile Persoanelor treimice, e o participare 
sau o devenire a fiinţei umane, arătată în relaţiile persoanelor ei. 

torului, nu se socoteşte nimic altceva decât ceea ce se cugetă că este şi Tatăl, 
fiind Sfatul şi Cuvântul Lui. Va voi deci aceleaşi cu Tatăl, fiind ţinut, ca să zic 
aşa, de aceleaşi legi ale deofiinţimii să voiască împreună cu Tatăl toate cele 
bune 681 . Deci nu te sminti, omule, nicidecum când îl auzi zicând: "M-am 
pogorât din cer nu ca să fac voia Mea, ci voia Celui ce M-a trimis" (In 6, 38). 
Deci, ceea ce am spus de la început, spunem iarăşi. Hristos a spus acest 
cuvânt despre un jucru anumit şi în chip clar. Căci, învăţând că moare pentru 
toţi în mod voit, îşi arată prin această voire firea dumnezeiască, dar pentru 
patimile de pe cruce şi pentru ferirea de moartea trupului, spune că sunt 
nevrute 682 . Dar am lungit destul cuvântul despre faptul că moartea a fost şi 
nevrută pentru Mântuitorul Iisus, întrucât era om, şi putem vedea acest 
lucru din patima de pe cruce. 

Spunem deci că a fost o faptă a nebuniei iudaice că, din putinţa răstignirii 
lui Hristos, au cugetat ca aceasta să se producă prin ei, nedându-şi sema de 
îndrăzneala acestei fapte din ceea ce au făcut cu sfinţii prooroci şi cu sfinţii 
care au fost în acea vreme. Dar deoarece ceea ce a căzut în moarte nu putea 
să se ridice iarăşi la viaţă, dacă nu S-ar fi făcut om Cuvântul Unul-Născut al 
lui Dumnezeu, iar făcându-Se om trebuia numaidecât să pătimească (moar¬ 
tea), făcându-Şi voit ceea ce n-a voit, şi aceasta a facut-o firea dumnezeiască 
pentru iubirea cea pentru noi. Căci înţelepciunea măiastră a tuturor, adică 


Şi persoanele sunt importante nu pentru a se ajunge la o fiinţă desăvârşită în sine, ci la o 
desăvârşire a fiinţei în persoanele ei. Sfânta Treime este nu numai izvorul care ne ajută să 
creştem şi noi în desăvârşire, ci şi ţinta -model a noastră. Trăim toţi bogăţia fiinţei şi tot mai 
marea ei desăvârşire în comuniunea tot mai deplină şi mai iubitoare dintre persoane. Şi, 
întrucât acest progres e nesfârşit, fiind o aspiraţie nesfârşită a umanului, unirea finală şi eternă 
a tuturor persoanelor umane e forma desăvârşirii eterne a fiinţei umane. Numai în comuniu¬ 
nea vie dintre persoane stă bogăţia fiinţei. Fiecare persoană trebuie să aducă ceva al ei în 
această bogăţie şi fericire eternă. Aşa cum Sfânta Treime este eternă, aşa aspiră şi umanitatea 
să fie eternă în toate persoanele ce s-au ivit ca purtătoare ale ei. O fiinţă finală impersonală, 
îmbogăţită în mod desăvârşit, nu va putea exista, cum n-a existat nici la început Fiinţa finală 
umană va exista îmbogăţită la maximum în comuniunea dintre toate persoanele umane câte 
au venit la existenţă şi cu Persoanele divine. Persoanele sunt ipostasurile în care există fiinţa 
sau ipostasurile condiţionează existenţa şi bogăţia fiinţei. 

681. Sunt doi care voiesc, dar voiesc aceleaşi împreună, Tatăl fiind cel dintâi în voirea lor. 
Fiul este egal şi unit cu Tatăl din veci şi până în veci în fiinţă şi în voire, aceasta arătându-se în 
iubire, dar Tatăl având o întâietate în toate, însă nu o întâietate temporală, ci de poziţie. El este 
izvorul Fiului în toate, dar izvorul nu e fără apa ce curge din el. 

682. Prin dumnezeire, Hristos voieşte moartea umanităţii Sale pentru noi, ca s-o învingă; 
prin umanitate se fereşte de ea. Dar prin dumnezeire voieşte moartea cu trupul, deci dă şi 
trupului puterea s-o accepte. Astfel, în trupul însuşi sau în umanitatea Sa e şi ferirea de moarte, 
dar şi acceptarea ei. Iar în această îndoită simţire, în care primeşte şi învinge moartea, se mani¬ 
festă Persoana cea unică a lui Hristos, în Care sunt trăite unitar cele două simţiri şi voiri. 

Fiul, a făcut din unealta diavolului, adică din moartea Sa după trup, cale şi uşă 
spre mântuirea noastră şi a întors speranţa diavolului, care abia văzându-L 
pătimind a cunoscut că e greu să lupte cu Dumnezeu 683 . Dar mi se pare că 
Psalmistul contribuie la explicarea acestora când zice despre Hristos şi dia¬ 
vol: "fn cursa lui îl va umili pe el" (Ps. 9, 30). Căci diavolul a alcătuit lui 
Hristos, drept cursă, moartea. Dar a fost umilit în însăşi cursa lui. Căci s-a 
nimicit moartea în moartea lui Hristos şi s-a desfiinţat tiranul care nu se 
aştepta să cadă. Iar a lungi cuvântul despre acestea nu e greu. Dar vom spune 
iarăşi ceea ce ne e la îndemână. Dacă moartea lui Hristos n-ar fi fost în mod 
propriu şi adevărat o faptă a voii iudeilor şi rodul îndrăznelii lor bolnave, ci, 
cum o socotesc unii, a hotărârii dumnezeieşti 684 , care i-a condus la aceasta, 
cum n-ar trebui să se împlinească dintr-o necesitate ceea ce se arată că a fost 
prin oameni, şi nu altfel? Apoi, spune-mi, cum ar mai pedepsi pe unii cu drep¬ 
tate, o dată ce ar apărea că servesc hotărârilor de neocolit ale lui Dumnezeu? 
Apoi, cum ar mai apărea nefericit şi ar fi fost mai bine să nu se fi născut omul 
acela prin care s-a vândut Hristos (Mt. 26,24) ? Căci dacă s-ar înţelege patima 
ca fiind voită de Hristos, şi nu şi nevrută în nici un fel, ce vină justificată i-ar 


683. Până când Dumnezeu îl rabdă, diavolului i se pare că e uşor să lupte cu El furându-i 
suflete de oameni. Şi pune pe oameni să-L necăjească, mai ales în calitatea de om acceptată de 
El. Dar când Dumnezeu făcut om merge până la primirea morţii din partea diavolului, diavolul 
descoperă că Fiul lui Dumnezeu făcut om îl biruieşte, privându-1 de această supremă unealtă 
a răutăţii lui. Moartea prefăcută de Dumnezeu în jertfă e şi o supremă faptă a iubirii prin care 
câştigă pe oameni. Faptul că Fiul lui Dumnezeu, făcându-Se om, a putut primi şi moartea l-a 
înşelat pe diavolul şi pe aceia dintre oameni care-i slujeau ca să creadă că El nu primeşte 
moartea voind, deci nu e mai tare ca ea. însă nu cu scopul de a înşela pe diavol şi uneltele lui 
Se face Fiul lui Dumnezeu om şi îşi însuşeşte frica de moarte, ca, înşelându-i, să-i îndemne să-L 
omoare. înşelăciunea aceasta şi-o produc ei înşişi, pentru că nu văd dincolo de trupul Lui, 
înfricoşat de moarte, dumnezeirea Lui, care nu se teme de moarte, ci vrea s-o învingă. Dar 
chiar a primi moartea nedorită, cu voia, înseamnă a fi mai tare ca ea. 

684. Dacă răstignirea lui Hristos s-ar fi produs pentru că aşa a hotărât Dumnezeu, ea 
n-ar fi fost efectuată prin oameni, deci ei nici n-ar merita să fie pedepsiţi. Faptul că nu prin nece¬ 
sitatea divină s-a produs răstignirea este o dovadă că Hristos s-a ferit ca om de moarte. El, ca 
Dumnezeu, a acceptat moartea, cu toată ferirea Lui ca om de ea, dar n-a impus-o. în ferirea de 
moarte ca om, şi în acceptarea ei ca Dumnezeu se arată iubirea lui Dumnezeu, atotputernicia 
Lui, ca şi libertatea oamenilor care I-au impus-o, deci vina lor. Căci acceptă moartea ca Dum¬ 
nezeu pentru umanitatea Sa, nu ca pe o descompunere definitivă a umanităţii, ci pentru a 
învinge moartea. Iar lăsând pe oameni să-L omoare ca om, le lasă libertatea. Moartea se arată 
prin aceasta nu atât o fatalitate a naturii, cât un produs al libertăţii umane, sau al omului ca per¬ 
soană, putând merge până la a descompune compusul uman, însă nu până la desfiinţarea lui 
totală şi definitivă. Mai trebuie notat şi faptul că Hristos se fereşte ca om de moarte, dar o 
voieşte ca Dumnezeu, pentru umanitatea Sa, nu arată o contradicţie în El, căci ferirea de moar¬ 
te a umanului nu e contrară voii lui Dumnezeu, o dată ce Dumnezeu a făcut pe om spre a ţine 
la viaţa lui. Dar nici voirea morţii de către Hristos, pentru umanitatea Sa, nu contrazice firii 
acesteia, căci voieşte ca Dumnezeu moartea Sa ca om, pentru a învinge moartea din păcat 

aduce ea celui ce s-a arătat slujitorul voii Stăpânului şi al celor viitoare? Sau 
oare nu e vădit tuturor că cele ce convin firii dumnezeieşti şi negrăite tre¬ 
buiau să se întâmple prin vreunii? Dar şi prin acestea şi prin multe altele se 
poate vedea că, deoarece S-a pogorât Fiul din cer şi a răbdat de bună voie 
moartea pentru toţi, ca pe toţi să-i învie în ziua cea din urmă, a plăcut aceas¬ 
ta şi Tatălui însuşi pentru folosul tuturor. Şi, voind aceasta, Cel născut nu tre¬ 
buie socotit nicidecum de altă fire, sau mai mic 685 . 

Socotesc că adversarii se vor ruşina să se opună celor spuse de noi şi nu 
se vor împotrivi argumentelor noastre despre acestea. Dar celui ce insistă şi 
vrea să se sfădească mai mult cu privire la cele cuvenite, îi voi spune cele 
următoare. Dacă Fiul, pogorându-Se din cer, n-a facut-o împlinind voia Sa, 
precum El însuşi spune, ci pe cea a Tatălui, şi ţie nu ţi se par acceptabile 
motivele arătate de noi, oare nu e necesar să se spună că se împotrivesc voile 
Lor şi voia unuia s-a arătat ca opusă celuilalt? Aceasta e vădit tuturor. Căci, 
dacă nu e nimic care le desparte, trebuie să fie o singură voie în amândoi. Iar 
dacă, fiind alta decât a Tatălui, o înlătură pe a Sa şi împlineşte pe a Tatălui, 
cum nu vom spune în chip neînţelegător că este una, şi nu ca o alta faţă de 
cealaltă? Să vedem deci în ce se arată voirea Tatălui, căci astfel vom cunoaşte 
şi pe cealaltă în ceea ce se vede. Deci voia Tatălui, cum a spus însuşi Mân¬ 
tuitorul, este "ca să nu piardă pe nimeni din ale Lui, ci să-i învieze în ziua cea 
din urmă". Şi nimeni nu va tăgădui că ea este bună şi de oameni iubitoare. 
Deci dacă, schimbând înţelegerea, am spune că voia Fiului este contrară, ea 
n-ar fi nici bună, nici de oameni iubitoare, o dată ce ar cugeta cele contrare 
Tatălui şi n-ar voi nici să ne mântuiască, nici să ne scoată din moarte. Dar 
atunci, cum mai este Păstorul cel bun? Sau cum ne-a declarat, ca semn al 
iubirii Lui faţă de noi, că îşi dă sufletul pentru noi? Căci, dacă S-a pogorât din 
cer ca să împlinească aceasta prin voia Sa, cum nu împlineşte voia Sa ne- 
pierzând ceea ce I s-a dat, ci înviindu-i în ziua cea din urmă? Iar dacă nu e din 
voia Lui, ci slujeşte mai degrabă voii Tatălui, mântuind şi înviind pe cei pier¬ 
duţi, adică stăpâniţi de moarte, cum n-am spune adevărul afirmând că Fiul nu 
e nici bun, nici de oameni iubitor? Să înceteze deci luptătorul împotriva lui 
Hristos să-L dispreţuiască în toate felurile cu hulele lui, şi să nu mai latre la 
noi cu astfel de cuvinte despre acestea. 


685. Faptul că Fiul lui Dumnezeu S-a făcut om şi a răbdat moartea pentru a o învinge spre 
învierea tuturor a plăcut şi Tatălui, deci prin acestea Fiul a împlinit şi voia Lui. Nu înseamnă că 
El e mai mic decât Tatăl, sau că a făcut acestea pentru că trebuia să se supună Tatălui ca fiind 
mai mare decât El. E vorba despre o comuniune de voinţă între Fiul şi Tatăl, nu de o supunere 
a Fiului faţă de Tatăl. 








COMENTARIU LA EVANGHELIA SFÂNTULUI IOAN 


383 


"Căci aceasta este voia Tatălui Care M-a trimis, 
ca tot cel ce vede pe Fiul şi crede în El să aibă viaţă veşnică 
şi Eu îl voi învia pe el în ziua de pe urmă" (In 6, 40) 686 

După ce a definit voia cea bună a Tatălui, o lămureşte iarăşi şi o expune 
mai pe larg ascultătorilor, spre cugetare, prin repetarea ei. Şi explică în mod 
strălucit care este modul aducerii şi ce câştigă unii din faptul de-a fi aduşi de 
Tatăl Fiului, Care poate face vii pe cei ce au trebuinţă de viaţă. Şi dă astfel fie¬ 
căruia, prin cunoştinţă, înţelegerea adevărată a Fiului şi putinţa de-a înţelege 
în chip curat că este Dumnezeu adevărat Cel din Dumnezeu-Tatăl, ca, astfel 
pregătit şi împodobit cu înţelesurile despre El, să fie dus spre cununa cea din 
credinţă, adică spre viaţa fără de moarte şi fericirea veşnică 687 . Deci Tatăl 
aduce Fiului, prin cunoştinţa şi înţelegerea dumnezeiască, pe cei cărora a 
hotărât să le dea harul dumnezeiesc 688 . Iar Fiul, primindu-i, îi face vii şi pune 
binele Său în cei ce prin firea lor se corup şi, făcând să pătrundă în ei ca nişte 
scântei de foc puterea de viaţă făcătoare a Duhului, îi preface întregi spre 
nemurire. Dar, auzind că Tatăl îi aduce, iar Fiul dăruieşte celor ce vin la El 
puterea învierii, să nu ajungi la gândiri absurde socotind că fiecare dintre Ei 
lucrează de sine şi despărţit ceea ce este potrivit firii proprii, ci cugetă cu 
minte că Tatăl este împreună cu Fiul, şi Fiul cu Tatăl şi, ca să zic aşa, mân- 


686. După ce în versetul anterior Iisus a declarat că voia Tatălui este ca El să învie, 
scăpând de pieire pe toţi cei predaţi în grija Sa, acum declară că voia Tatălui este ca tot cel ce 
crede în Fiul să aibă viaţă veşnică. După ce Hristos a spus deci că El împlineşte voia Tatălui 
înviind pe oameni, acum, spunând că voia Tatălui este să fie înviaţi de Fiul toţi cei ce cred în 
El, arată că e Dumnezeu. Dar aceasta înseamnă că se împlineşte şi voia Fiului. Fiul vrea să se 
împlinească voia Tatălui, iar Tatăl vrea să se împlinească voia Fiului. Aceasta înseamnă că voia 
Lor este aceeaşi. Sunt doi voitori, sau două Persoane, şi aceeaşi voinţă. Cine nu crede în Fiul 
nu crede de fapt în Tatăl ca Tată. Nu crede în Sfânta Treime, sau în Dumnezeul iubirii. Hristos 
spune omului: De nu crezi că Eu sunt Fiul lui Dumnezeu, nu crezi că El este Tată, iar Tatăl îi 
spune la fel: De nu crezi că Hristos e Fiul Meu, nu crezi că Eu sunt Tatăl. Aceasta e voia co¬ 
mună a Tatălui şi a Fiului: omul să creadă în fiecare din Ei, că, fiind Unul Tatăl, Celălalt e Fiul. 

687. Tatăl îi prezintă pe oameni Fiului spre mântuire, şi Fiul, Tatălui. Şi în aceasta se arată 
unitatea Lor de voinţă. Tatăl, trimiţând pe Fiul Său să Se facă om, îi predă pe oameni Lui, ca să 
cunoască în El pe Fiul lui Dumnezeu, şi astfel Fiul să-i prezinte Tatălui ca fraţi veşnici ai Săi şi 
ca fii ai Lui după har. Căci în Fiul ei se împărtăşesc de valoarea şi de veşnicia Lui. 

Voia Tatălui e ca oamenii să creadă în Hristos ca Fiul Lui, căci prin aceasta cred în El 
însuşi ca Tată, iar a Fiului este ca oamenii să creadă că Dumnezeu e Tatăl Lui, căci prin aceas¬ 
ta cred în El însuşi. Voia fiecăruia dintre Ei este să îl arate pe celălalt ca Dumnezeu. Dacă 
Dumnezeu n-ar fi Tată şi Fiu, n-ar fi Dumnezeu personal, deci un Dumnezeu iubitor şi liber. în 
acest caz n-ar putea mântui pe oameni de legea generală a morţii. 

688. Trimiţându-le pe Fiul să Se facă om, Tatăl dă ocazia oamenilor să se împărtăşească 
de cunoştinţa dumnezeirii Fiului în forma umană şi să urce astfel în Fiul la cunoaşterea Sa ca 
Tată şi la calitatea de fii prin har. 


) 

tuirea noastră şi întoarcerea de la moarte la viaţă este opera Sfintei Treimi 
întregi: şi Tatăl are în mod îndestulător toată puterea spre tot ce trebuie, la fel 
şi Fiul, şi Sfântul Duh. Deci, prin toată Sfânta Treime vin la noi bunătăţile şi 
Tatăl e totul în toate prin Fiul şi Sfântul Duh. Dar e de observat şi aceea că a 
crede în Fiul e ceva de mare preţ. Căci are drept cunună viaţa 689 . Iar dacă în 
Fiul se cunoaşte Dumnezeu cel după fire, cine ar răbda pe cei ce-L scot pe El 
din fiinţa Tatălui şi au fără uşă gura care-L defaimă pe El în privinţa aceasta? 
Prin faptul că se vesteşte că întoarce la viaţă pe cel căzut în moarte, prin 
aceasta, fără să se interpună nici o schimbare, Unul-Născut urcă la identitatea 
de fire cu Tatăl 690 . Căci a face viu e operă a Vieţii 691 . Şi deoarece Tatăl este 
Viaţa prin fire, numaidecât se va înţelege că e Viaţă şi Cel ce e din El prin fire, 
adică Unul-Născut. 

"Deci iudeii murmurau împotriva Lui că a zis: 

Eu sunt Pâinea care S-a pogorât din cer " (In 6, 41) 692 

Se revoltă iarăşi cei ce nu înţeleg nimic din cele spuse de Hristos. în aces¬ 
tea se vede cel mai mult mintea lor neînvăţată. Căci, neavând ceea ce se poate 
folosi de înţelesurile prin care puteau să se preschimbe în ceva mai bun, 
sfârşesc în socotinţe absurde. Sau nu vom afla la iudei adevărat ceea ce am 
spus? Căci pentru care pricină se indignează? Şi cine i-a provocat la acest 
cuvânt? Şi pentru ce murmură? Căci trebuia mai degrabă să cugete mai atent 
la cele spuse şi să afle prin ele adevărul, şi din faptele Lui minunate să înain¬ 
teze la o cercetare mai serioasă: minte Hristos sau spune adevărul numin- 


689. în fiecare Persoană a Treimii Se află şi celelalte două, lucrând împreună. în Fiul sunt 
pus în legătură de fiu cu Tatăl, şi această simţire o am prin Duhul ce mi Se dă prin Fiul. Dar 
legătura trăită de mine cu Sfânta Treime porneşte de la credinţa mea în Hristos ca Fiul lui 
Dumnezeu. Căci El a venit vizibil aproape de oameni prin faptul că S-a făcut om. Dar prin 
Hristos ne punem în legătură cu Sfânta Treime numai dacă El este Fiul de o fiinţă cu Tatăl. Cei 
ce neagă aceasta rămân despărţiţi de Dumnezeu. E ceea ce se spune în continuare. 

690. Dacă Fiul, Cel de o fire cu noi după umanitate, nu e de o fiinţă cu Tatăl după 
Dumnezeire, nu putem urca la unitatea cu Tatăl prin Fiul cel de o fire cu noi, dar şi cu Tatăl. 
Dacă Fiul e cu totul altfel decât Tatăl, nu urcăm prin El la unirea cu Sfânta Treime. 

691. Numai Dumnezeu e viaţa prin fire. Adică însăşi firea Lui e viaţă. Dumnezeu e viaţă, 
sau existenţă prin fire, pentru că nu e dependent în existenţa Lui de nimic. Există prin Sine, 
deci există din veci şi în veci. Noi, depinzând în existenţa noastră de altele, n-avem existenţa 
prin fire. Şi trebuie să existe Cineva care nu depinde de altele în existenţa Sa. Hristos e izvorul 
vieţii veşnice pentru noi, pentru că e Fiul prin fire al Tatălui, Care e viaţa prin fire. 

692. Hristos Se numeşte pe Sine pâinea vieţii pogorâtă din cer, nu o mană creată pe 
pământ. Este Pâinea care susţine prin excelenţă viaţa nesfârşită. Şi numai dacă e de o fiinţă cu 
Tatăl poate fi această pâine a vieţii veşnice, fiind viaţa prin Sine, ca şi Tatăl Său. Dar viaţa spiri¬ 
tuală nu o poate da unei persoane decât altă persoană, iar în ultimă analiză, Persoana de fiinţă 
dumnezeiască. 








COMENTARIU LA EVANGHELIA SFANŢULUI IOAN 


385 


3 


du-Se pe Sine pâine coborâtă din cer şi descoperindu-Se lor ca fiind aceasta? 
Şi, judecând aşa, puteau fi îndrumaţi spre aflarea a ceea ce le era de folos. 
Dar, necercetând nimic, se revoltă, deşi prin cele petrecute Hristos S-a arătat 
pe Sine pâinea reală şi adevărată a vieţii, opusă manei dăruite părinţilor lor în 
pustie ca chip şi umbră: "Căci cel ce vine la Mine, zice, nu va flămânzi nici¬ 
odată" (In 6, 35). Cei ce au mâncat acea mană au avut o foarte scurtă şi 
trecătoare plăcere a trupului, dar cei ce vin la El prin credinţă nu vor ajunge 
la un folos asemănător cu al acelora de atunci, ci vor avea harul ca binecu¬ 
vântare continuă. Deci greşeşte mintea iudeilor, văzând numai cele de pe 
pământ Aceasta a fost ceea ce s-a spus despre ei: "Să se întunece ochii lor, ca 
să nu vadă, şi spinarea lor pururea o gârboveşte" (Ps. 68, 27), ca, neridicân- 
du-se în nici un fel spre cunoştinţa dumnezeieştilor taine, să se piardă ca răi 
în chip rău prin lipsa lor de judecată şi pentru neascultarea lor nestăpânită 693 . 
Intorcându-ne cu mintea la cele din scrierile mozaice, vom afla murmurul 
iudeilor referindu-se la mari bunătăţi. Dar, privindu-le ajunse la sfârşitul lor 
amar, experienţa ne arată că şi atunci nu le-au fost de nici un folos. Căci au 
murmurat aceia în pustie şi şi-au arătat nemulţumirea împotriva lui Dum¬ 
nezeu. De aceea au fost pierduţi prin şerpi (Num. 21, 5-6), cum a mărturisit 
şi înţeleptul Pavel (I Cor. 10, 9). Şi murmurau acestea împotriva lui Hristos. 
Şi necinstesc pe Dătătorul Legii şi pe Mântuitorul, prin necredinţă. "Dar va 
porunci balaurului şi-i va muşca pe ei", după cum s-a scris (Amos 9,3). Şi vor 
fi spre ospăţ fiarei care devorează toate. Căci neascultarea sfârşeşte totdeau¬ 
na în mod trist 

"Şi ziceau: Nu este acesta Iisus, fiul lui Iosif şi nu-i ştim noi 
pe tatăl şi pe mama Sa? Cum spune deci că: 

M-am pogorât din cer?" (In 6, 42) 

O, mare neştiinţă, minte întunecată de o beţie nestăpânită! "Ingroşatu-s-a, 
după cum s-a scris, inima poporului acestuia!" (Is. 6,10; Mt 13,15). Căci nu 
vedea nimic din cele pe care trebuia să le înţeleagă clar; şi le socoteşte şi le 
declară vrednice de râs. Fiindcă trebuia mai degrabă ca, studiind scrierile lui 
Moise şi hrănindu-se cu propovăduirile Sfinţilor prooroci, să înţeleagă că 


693. Cei ce cunosc pe Dumnezeu, venit în relaţie intimă cu noi în Hristos, şi nu au prin 
El asigurarea învierii, cei ce sunt gârboviţi numai spre cele de jos, sau materiale, inferioare lor, 
nu cunosc nici un sens al existenţei, ci trăiesc în întuneric şi în absurditatea de neînvins a 
morţii, gustând scurte plăceri trecătoare. Ei nu se ridică prin credinţă la relaţia cu Dumnezeu, 
Care, pe de o parte, cuprinde în Sine mari taine, iar pe de alta, comunică adevărata cunoştinţă, 
spre deosebire de aşa-zisa "ştiinţă" precisă a celor materiale, care e o închidere în întunericul 
lipsei de sens. 

Hristos nu era aşteptat să vină la noi fără trup şi fără învelişurile corpului, ci 
era prevestit că Se va arăta în chip omenesc şi Se va afla în forma de obşte a 
tuturor. De aceea cuvântul proorocesc ne spune că Sfânta Fecioară va avea în 
pântece şi va naşte Fiu (Is. 7, 14). Şi Domnul se cunoaşte jurând fericitului 
David adevărul, pe care făgăduieşte să nu-1 lase nearătat 694 : "Căci va aşeza pe 
Cel din rodul pântecelui lui pe tronul Său", precum s-a scris (Ps. 131,11). Şi 
a făgăduit de mai înainte că va ieşi toiag din rădăcina lui lesei (Is. 11,1). 

Dar cei ce s-au abătut la atâta nebunie nu simt că, dacă cunosc pe Maica 
după trup a Celui prevestit că va veni în trup, nu trebuie să asculte prin aceas¬ 
ta de cei ce nu cred că Sa pogorât din ceruri? Dar aceasta s-a făcut după trup, 
căci Cuvântul dumnezeiesc a fost ca în templul Său în trupul din Fecioară, 
pentru ca a venit la noi de sus, din Tatăl, şi pentru mântuirea tuturor a luat 
sămânţa lui Avraam 695 , ca "întru toate să Se facă asemenea fraţilor Săi" (Evr. 
2, 16-17) şi să cheme firea omului spre înfierea de către Dumnezeu, arătân- 
du-Se deodată Dumnezeu şi om 696 . Dar iudeii, neînţelegând iconomia cea cu 
trupul a Mântuitorului nostru, din faptul că ştiau pe Maica Lui şi pe tatăl - 
deşi nu era tată -, nu se ruşinau să se irite auzind pe Iisus zicând că Sa 
pogorât din cer. în aceasta ni se dă iarăşi un exemplu de mare folos. Căci prin 
acestea suntem învăţaţi în cele ale noastre că multă pagubă ne aduce faptul 
de-a nu privi cu ochii înţelegători ai inimii mai mult la virtutea aflată în sfinţi 
şi de-a nu ne referi la slava ascunsă în ei, şi, în ciuda micii importanţe a trupu¬ 
lui, de a nu da nici un preţ măreţiei şi demnităţii lui Dumnezeu. Aşa zice 
Dumnezeu despre sfinţi în Prooroci, vorbind despre unul ca despre toţi: 
"Binecuvântat este omul care s-a încrezut în Domnul; şi va â Domnul nă¬ 
dejdea lui; şi va 6 ca pomul cel sădit lângă ape şi se va adânci în umezeală 
rădăcina lui. în anul fără ploaie nu se va teme şi nu va â lipsit de rod. Mai 
adâncă este inima decât toate. Şi de este om, cine-1 va cunoaşte? Eu sunt 
Domnul, Cel ce cercetez inimile şi ispitesc rărunchii" (Ier. 17, 7-10). Când 


694. Adevărul este Fiul lui Dumnezeu cel întrupat Dumnezeu Se jură lui David că Se va 
arăta astfel ca adevărul. Dacă nu cunoaştem pe Fiul lui Dumnezeu, nu cunoaştem pe 
Dumnezeu ca Adevărul, pe Dumnezeu ca iubitor şi, deci, ca sens al existenţei. Şi pe Fiul lui 
Dumnezeu, sau pe Dumnezeu ca Dumnezeu al iubirii, îl cunoaştem în Hristos. 

695. Fiul lui Dumnezeu Se încadrează ca om în istorie, rămânând însă şi Dumnezeu. Dar 
pregăteşte istoria, pentru ca să fie în stare să-L primească. Istoria nu e despărţită de 
Dumnezeu, deşi nu toate cele ce se întâmplă în ea se conformează voii Lui. Dar în general 
toată istoria e condusă prin pregătire pentru primirea Fiului Său şi, prin legătura strânsă în 
care rămâne cu ea, e condusă ca întreg spre unirea umanităţii cu El. 

696. Fiul lui Dumnezeu S-a făcut Fiul Omului, ca El să Se facă fratele lor şi să facă pe 
oameni fiii lui Dumnezeu. De aceea, făcându-Se om, a rămas şi Dumnezeu, mai precis Fiul lui 
Dumnezeu. Căci numai dacă e şi Dumnezeu şi om, putem deveni şi noi fii ai lui Dumnezeu 
după har. Iudeii, ştiind că Iisus are o Maică pământească, îl socoteau numai om. 

deci dispreţuim prin mândrie pe cel cunoscut de Dumnezeu şi vrednic de 
admirat pentru virtuţile lui descrise adineauri, privind numai la trupul lui din 
afară şi trecător, şi facem din lipsa de slavă a trupului motiv pentru a afirma 
micimea sufletului lui, cum nu ne arătăm cugetând cele contrare împăratului 
tuturor şi nu vom fi supuşi unei nu mici osânde, declarând pe cel înalt umilit 
şi acoperind lumina cu întunericul şi definind dulcele ca amar? Deci să dăm 
sfinţilor cinstirile cuvenite şi să-i vedem mai degrabă în strălucirea lăuntrică 
şi ascunsă, decât în ceea ce sunt pentru trup 697 . Dar cei mai mulţi dintre noi 
nu preţuiesc pe cel umilit în lume şi nu-i recunosc vreo slavă, chiar dacă se 
remarcă prin virtuţi, ci slăvesc pe cel ce umblă după cinstire şi după vreo 
slavă oarecare. Privind cu ochi nedrepţi numai spre lăcomia bogăţiei şi so¬ 
cotind slava stricăcioasă ca pe una ce nu va pieri, aceştia nu dau nici un preţ 
dreptei judecăţi. Pe unii ca aceştia ucenicul îi mustră în mod cuvenit, zicând: 
"Făţarnicilor, de va intra în adunarea voastră un om cu inele de aur în degete 
şi îmbrăcat în haină strălucitoare şi va intra şi un om sărac în haină murdară, 
iar voi ziceţi celui bogat să şadă de-a dreapta, iar celui sărac: stai acolo, în 
picioare, sau şezi jos, la picioarele mele, n-aţi făcut deosebire între unul şi 
altul?" (Iac. 2, 2-4). De aici se vede de câtă mustrare îndreptăţită se fac vred¬ 
nici cei ce preţuiesc pe om din împrejurările din afară, şi nu din bunătăţile 
lăuntrice. Căci bogăţia şi strălucirea provenită din ea aduc cinstire celor ce au 
o slavă străină şi falsă. Iar strălucirea din inimă şi lumina din fapte e o bogăţie 
adevărată şi pătrunsă în firea celor ce o au, neînsoţind trupul şi neputrezin- 
du-se împreună cu el, ci locuind împreună cu sufletul cât timp este în viaţa 
aceasta şi plecând cu el când va binevoi Stăpânul tuturor. "Căci multe sunt 
locaşurile la Tatăl", precum am auzit (In 14,2). Deci nu trebuie cinstit în mod 
necesar cel strălucitor în bogăţie şi în falsele slave pământeşti, ca într-un 
tablou colorat, ci mai degrabă aceia care dobândesc prin strălucirea faptelor 
lor slava neveştejită la Dumnezeu şi a căror frumuseţe iradiază prin toată 
înfăţişarea virtuţilor, umplându-i de lumină. 


697. Nu se dispreţuieşte, în aceste rânduri, trupul în smerenia lui. Căci Dumnezeu-Cu- 
vântul i-a dat o mare cinste îmbrăcându-1. Dar se osândeşte cel ce socoteşte că în trup stă toată 
mărirea lui şi cel ce preţuieşte pe cineva pentru o astfel de slavă pe care şi-o caută în trup. 
Trupul trebuie să rămână un mediu străveziu al înălţimii spiritului, al curăţiei, al atenţiei lui 
faţă de oameni, al smereniei. Numai într-un trup smerit, nepretenţios, se vede smerenia sufle¬ 
tului, care este adevărata înălţime a lui. De aceea, cei ce dispreţuiesc smerenia în trup a cuiva 
dispreţuiesc spiritul lui, sau nu dau importanţă decât trupului. Dar aceasta este o falsă impor¬ 
tanţă dată cuiva. Căci, reducând pe om la trup, şi cinstindu-1 numai pentru el, de fapt îl reduc 
la ceva cu totul trecător. Cel smerit în cele ale trupului e de fapt un om tare cu duhul, căci se 
dovedeşte putând ţine în frâu pornirile trupeşti şi egoismul dornic de a se impune altora. Iisus 
ne-a arătat, în smerenia Lui trupească, tăria excepţională a Sa ca Dumnezeu. 

"Răspuns-a Iisus şi a zis lor: Nu murmuraţi între voi. 

Nimeni nu poate veni la Mine de nu-l va trage Tatăl,Care M-a 
trimis, şi Eu îl voi învia în ziua cea din urmă" (In 6, 43-44) 

Iudeii îl micşorează pe Iisus, necunoscând pe Tatăl Lui Cel din ceruri şi 
neştiind în nici un fel că El este Fiul prin fire al Celui ce stăpâneşte peste 
toate 698 . Ei priveau numai la Maica Lui de pe pământ şi la Iosif. De aceea le 
răspunde cu multă căldură şi îndată Se înalţă iarăşi în chip folositor la dem¬ 
nitatea Lui dumnezeiască, pornind de la cele pe care le ştia ca Dumnezeu că 
se şopteau în ascuns; şi, pătrunzând la mintea lor, îi îndeamnă prin acestea să-şi 
dea seama că au căzut din adevăr şi că şi-au făcut despre El o idee foarte 
greşită. Căci pe Cel ce cunoaşte deplin inima şi cercetează mişcările minţii şi 
nu ignoră nici una din voile sufletelor, cum n-ar fi trebuit mai degrabă să-L 
încununeze cu slava demnă de Dumnezeu şi să-L ridice aşa de mult peste 
micimea oamenilor, cât e Dumnezeu mai presus de cele de pe pământ? 
Descoperind deci gândul lor scufundat în mişcări iară sunet şi făcând arătat 
murmurul şoptit de ei pe ascuns, pentru cauza amintită, le zice: "Nu mur¬ 
muraţi între voi". Apoi, arătând că taina despre El e un bine comunicat oame¬ 
nilor de Dumnezeu, şi cunoştinţa despre El este un rod al harului de sus, 
spune că nimeni nu poate veni la El de nu va fi atras de lucrarea luminătoare 
a Tatălui 699 . Iar prin aceasta îi îndeamnă să vadă că trebuie să plângă şi să se 
îndurereze că au întârziat să ceară să se elibereze şi să se roage să fie atraşi 
la mântuire prin credinţa în El, prin voia Tatălui şi prin ajutorul de sus, care 
le uşurează lor calea în acestea şi le-o face netedă, după ce au înăsprit-o fără 
cruţare prin cele ce au păcătuit. Iar pe cel ce crede l-a asigurat că-1 va învia şi, 


698. "Fiul prin fire", adică nu prin adopţiune, sau printr-un act de voinţă, ci născut în baza 
faptului că Tatăl are chiar în firea Lui dumnezeiască capacitatea de a naşte pe Fiul. Nu naşte 
firea prin Sine, ci întrucât este purtată de Persoana Tatălui. Firea umană nu naşte un om prin 
sine, ci întrucât e într-o persoană. Sau persoana naşte altă persoană întrucât e purtătoarea unei 
firi înzestrate cu capacitatea de a naşte. 

Iudeii, ştiind pe Iisus născut ca om din Maica Lui, socoteau că nu e decât atât Nu cre¬ 
deau că El are şi un Tată în ceruri. De aceea murmurau: Cum zice că S-a pogorât din cer? Iisus 
le răspunde că nu are numai o Maică pe pământ, ci şi un Tată în ceruri, ca nimeni altul. 

699. Hristos le spune iudeilor, care-L socoteau numai om născut din femeie, că nu numai 
că e trimis din cer, de la Tatăl, să Se facă om, ci şi că Tatăl e şi Cel ce dă oamenilor prin El 
cunoştinţa despre Sine ca Dumnezeu. Şi în aceasta se arată că Tatăl îi aduce pe oameni Fiului 
făcut om, pentru ca apoi Fiul să-i aducă împreună cu Sine, ca fii după har, Tatălui, o dată făcuţi 
fraţi ai Săi. Hristos nu poate trăi ca Fiu al Tatălui dacă în El nu se simte, într-un fel, prezenţa 
Tatălui. Tatăl îl arată pe Hristos, prin conştiinţa Lui, ca Fiu, şi Fiul vorbeşte despre TatăL In 
iubirea desăvârşită dintre Tatăl şi Fiul nu se poate despărţi între Ei. De altfel, faptul acesta e 
văzut şi la oameni. Cel ce iubeşte pe altul îl arată în conştiinţa sa pe cel iubit sau pe cel iubit 
vorbind în el, cum şi el vorbeşte despre acela. Tatăl îl măreşte pe Fiul, arătându-L ca Fiu al 
Său, şi Fiul vorbeşte despre Tatăl, mărindu-L pe El. 

prin aceasta, S-a înfăţişat celor neînţelegători iarăşi ca fiind Dumnezeu după 
fire şi adevărat Căci puterea de-a face vii şi de-a readuce la viaţă pe cel ţinut 
cu sila de moarte e proprie pe drept cuvânt numai firii dumnezeieşti şi nu 
poate fi atribuită nici uneia din cele create. Căci e propriu Celui viu să facă vii, 
şi nu cuiva care are harul de la altul 700 . 

"Scris este în prooroci: 

"Şi vor fi toţi învăţaţi de Dumnezeu" (In 6, 45) 

Cunoscând ca Dumnezeu necuminţenia ascultătorilor, nu lasă nedovedit 
cuvântul despre aceasta. Ci arată că El a fost propovăduit şi spus de mai 
înainte, de sus, prin Sfinţii prooroci. Prin aceasta respinge anticipat motivele 
de opoziţie faţă de El, pe care le vor gândi, şi dezgoleşte lipsa lor de învă¬ 
ţătură, fiindcă se vădea că nu văd nici aceasta, deşi erau călăuziţi prin Lege 
spre înţelegerea celor viitoare 701 . îi îndeamnă deci să fie de acord cu El şi de 
bună voie. Căci nu se cuvenea să se opună cuvintelor Sfinţilor prooroci, pen¬ 
tru că Dumnezeu-Tatăl va face să răsune prin ei, în cei vrednici, taina despre 
El şi va descoperi pe Fiul Său, comunicând fiecăruia în mod negrăit şi dum¬ 
nezeiesc înţelegerea despre acestea. Iar, spunând mai sus: "Nimeni nu poate 
veni îa Mine de nu-1 va trage pe El Tatăl, Care M-a trimis", arată că vorbirea 
aceasta nu sileşte pe nimeni, adăugând: 

"Deci oricine a auzit şi a învăţat de la Tatăl 
vine la Mine" (In 6, 45) 

Căci unde este auzire, e şi învăţare, şi binele din îndrumare se înţelege 
prin ascultare şi credinţă, care nu e silită. Fiindcă înţelegerea cu privire la 
Hristos se dăruieşte de Tatăl celor vrednici mai degrabă ca putere de per- 


700. Hristos arată iudeilor că e Fiul lui Dumnezeu prin fire, nu numai prin faptul că Tatăl 
însuşi II atrage la El, ci şi prin faptul că El poate învia pe cei morţi. Căci numai Dumnezeu a 
creat fiinţe vii şi numai El le poate învia, odată moarte. Una dintre puterile lui Dumnezeu este 
de-a crea existenţe vii şi de-a le readuce la viaţă, odată moarte. Numai Dumnezeu, Care e viaţă 
în Sine, poate da viaţă şi o poate reda celor ce o pierd. Dacă omul naşte alt om viu, n-o face din 
puterea voită a lui. El poate construi lucruri moarte din alte lucruri moarte. Chiar dacă omul 
primeşte harul de la Dumnezeu, tot nu poate crea fiinţe vii şi nu le poate reda viaţa, o dată ce 
au murit. 

701. Hristos arată iudeilor că n-au scuză pentru neprimirea Sa în afirmarea că ascultă pe 
Dumnezeu din Vechiul Testament. Tatăl a vorbit atunci despre Fiul Său. Căci, aşa cum vor¬ 
beşte după întrupare din conştiinţa că prin El vorbeşte Tatăl, -şi aceasta se poate simţi de 
ascultători -7 aşa în Vechiul Testament a vorbit Tatăl însuşi prin Cuvântul. Dar Tatăl a vorbit şi 
vorbeşte despre Fiul Său, arătându-L unit cu Sine în fiinţă, aşa cum Fiul vorbeşte din unirea cu 
Tatăl şi deci despre Tatăl. E taina uniunii nedespărţite a persoanelor neconfundate, care se 
arată şi în vorbirea persoanelor omeneşti ce se iubesc. 






390 


SFANŢUL CHIRIL AL ALEXANDRIEI 


cepere din iubire, decât ca forţă silnică 702 . Căci raţiunea dogmei (trad. latină: 
dogma adevărului) dă alegerii sufletului omenesc libertate în voinţă şi do¬ 
rinţa să ceară plată dreaptă pentru virtuţi, iar, abătându-se această libertate, 
din nepăsare, de la ceea ce se cuvine şi de la ceea ce place Legiuitorului, îşi 
atrage pe drept cuvânt osânda pedepsirii. Dar trebuie ştiut că, deşi se spune 
că Tatăl îi învaţă pe unii taina referitoare la Hristos, totuşi nu face aceasta sin¬ 
gur, ci o împlineşte mai degrabă prin Fiul ca prin înţelepciunea Lui. Căci, din 
ceea ce se spune despre Tatăl urmează că descoperirea care naşte în unii 
înţelegerea nu se face de către Tatăl fără înţelepciune. Iar înţelepciunea Ta¬ 
tălui este Fiul. Deci Tatăl produce în cei vrednici descoperirea Celui născut 
din El, ca prin înţelepciunea Sa 703 . Şi, simplu vorbind, e neîndoielnic adevă¬ 
rat că nu greşeşte cineva spunând că toate lucrările Tatălui asupra unora, sau 
voirile Lui, sunt ale Sfintei Treimi, la fel şi ale Fiului, şi ale Sfântului Duh. Din 
această cauză, spunându-se că Dumnezeu şi Tatăl descoperă pe Fiul şi chea¬ 
mă la El pe cei gata să creadă, se arată că aceasta face şi Fiul şi nu mai puţin 
Duhul Sfânt 704 . Căci Mântuitorul spune fericitului Petru, care a mărturisit cu 
foarte mare curaj credinţa în El: "Fericit eşti, Simone, fiul lui lona, că nu trup 
şi sânge ţi-a descoperit ţie, ci Tatăl Meu cel din ceruri" (Mt 16, 17). Dar în 
alte locuri se arată că aceasta o face şi El însuşi. Şi o spune aceasta Pavel, 
care, lăudându-se în chip cuvenit, declară despre taina lui Hristos: "Pentru că 


702. Credinţa nu e impusă cu sila, sau nu se naşte în om ca o necesitate, ci e un dar al vor¬ 
birii Tatălui în Fiul Său, sau despre El înainte de întrupare, şi după întruparea Lui. Dar e un 
dar ce se adresează, prin vorbirea Tatălui, libertăţii sufletului. Ca atare, credinţa e puterea de 
percepere a înţelegerii Fiului dăruită de Tatăl. Cine vrea primeşte această înţelegere ca pe o 
adevărată raţiune a învăţăturii dogmatice despre Sfânta Treime şi despre Fiul Tatălui cel întru¬ 
pat ca om, în Hristos. Dar această raţiune e de aşa fel, încât nu sileşte libertatea omului să o 
primească. Unii pot socoti ca reale numai legile ştiinţifice constatate ale ordinii materiale şi pot 
refuza trebuinţa acceptării setei profunde a sufletului după existenţa supremă şi a relaţiilor 
complexe ale persoanelor între ele. Aceştia^ refuză credinţa ca mijloc de sesizare a acestor 
forme superioare, spirituale, ale existenţei. în aceste rânduri avem o interesantă explicare a 
credinţei de către Sf. Chirii. 

703. Se poate traduce şi aşa: "Deci Tatăl produce descoperirea în cei vrednici prin înţelep¬ 
ciunea Fiului Celui Născut". în ambele traduceri Fiul este, pe de o parte, Persoana deosebită 
de Tatăl, pe de alta, este înţelepciunea Tatălui. Prin Persoana Fiului ca înţelepciune descoperă 
pe Fiul Său, sau Se descoperă pe Sine ca Tată al Fiului. De fapt, chiar între oameni, când unul 
îl descoperă pe altul, acela mă ajută să-l descopăr, sau îl descopăr ca pe unul de a cărui expe¬ 
rienţă mă folosesc. Sf. Chirii stăruie în alte şi alte precizări ale relaţiilor complexe şi tainice din¬ 
tre persoanele de o fiinţă şi reciproc iubitoare. 

704. Dacă Fiul, lucrând în unii oameni, o face cu conştiinţa că face aceasta pentru că Tatăl 
o doreşte, deci nu fără lucrarea Tatălui, se poate spune că lucrarea Lui este şi lucrarea Tatălui, 
iar lucrarea Tatălui este şi lucrarea Fiului. Ei sunt uniţi în lucrare, fără să Se confunde ca 
Persoane. în aceasta se arată desăvârşita Lor iubire, care se reflectă într-un fel şi în relaţia per¬ 
soanelor umane ce se iubesc. 

nici eu n-am primit sau n-am învăţat aceasta de la om, ci prin descoperirea lui 
Iisus Hristos" (Gal. 1,12). Dar poţi vedea că şi Duhul Sfânt ne descoperă nu 
mai puţin pe Hristos. Căci scrie preaînţeleptul Ioan: "Şi ungerea pe care aţi 
primit-o de la El rămâne întru voi şi nu aveţi trebuinţă să vă înveţe cineva, ci 
ungerea Lui să vă înveţe despre toate" (I In 2, 27). Şi însuşi Mântuitorul 
spune despre Mângâietorul, adică despre Duhul: "încă multe am avă spune, 
dar nu le puteţi purta acum. Dar când va veni Acela, Duhul adevărului, vă va 
conduce pe voi întru tot adevărul. Căci nu de la Sine va grăi, ci câte va auzi va 
grăi şi cele viitoare vă va vesti vouă" (In 16, 12-13). Căci, fiind Duhul ade¬ 
vărului, va conduce la lumină pe cei în care vine şi îi va călăuzi la înţelegerea 
adevărului. Şi spunem acestea nu rupând întregul, spre înstrăinare şi în chip 
despărţitor, pe Tatăl de Fiul, sau pe Fiul de Tatăl, nici pe Duhul Sfânt de Tatăl 
şi de Fiul, ci pentru că Una este Dumnezeirea şi aşa se vede în Sfânta şi cea 
de o fiinţă Treime. Astfel voirile şi lucrarea, ce se arată proprii şi se atribuie 
fiecăruia, le socotim aparţinând întregii Dumnezeiri. Căci firea dumnezeiască 
şi nedespărţită nu lucrează în mod divizat, în ceea ce priveşte raţiunea cea 
una a Dumnezeirii, ci fiecare din cele cugetate subzistă în ipostas propriu. 
Căci ceea ce este Tatăl este şi Fiul şi Sfântul Duh asemenea. 

Pe lângă cele spuse, mai trebuie avut în vedere şi aceasta. In cele expri¬ 
mate prin Sine, arătându-se ca referinţă, se cunosc amândouă, şi ceea ce se 
arată în Unul se vede şi în Celălalt 705 . Deci, Fiul Se descoperă prin Tatăl, iar, 
prin Fiul, iarăşi, Tatăl. Prin Unul Se afirmă şi Celălalt şi dacă cineva vede în 
Dumnezeu prin fire pe Tatăl, va cugeta şi pe Fiul cel născut din El, şi invers. 
Căci cel ce mărturiseşte pe Fiul nu va ignora pe Cel ce Da născut Deci, 
întrucât este Dumnezeu-Tată şi Se cugetă şi Se propovăduieşte astfel, im¬ 
pune ascultătorilor cunoştinţa despre Cel născut din El. Iar, întrucât Cel din 
El după fire este cu adevărat Fiu, vesteşte prin Sine pe Tatăl. De aceea spune 
Fiul către El: "Am arătat numele Tău oamenilor" (In 17,6). Căci, întrucât Fiul 
a fost cunoscut de către cei credincioşi, zice că s-a arătat prin El numele Celui 
ce Da născut 706 . Iar Dumnezeu şi Tatăl ne impune cunoştinţa Celui Născut 
din El nu printr-un glas ce izbucneşte de sus şi printr-un strigăt ce izbeşte 
lumea, ci printr-o călăuzire luminoasă ce luminează în noi spre înţelegerea de 


705. Numele de Tată exprimă o referinţă a Lui la Tatăl, astfel că prin acest nume aflăm şi 
despre Tatăl, şi despre Fiul. Astfel, cele trei ipostasuri ale Sfintei Treimi nu sfâşie fiinţa cea una şi 
nici lucrările lor, dar nici nu le confundă. Nu poţi gândi şi exprima pe Tatăl, fără să gândeşti la Fiul 
şi să-L exprimi implicit pe Fiul, şi nici invers. Nu există Unul fără Celălalt şi despărţit de Acela. 

706. Chiar în cazul oamenilor, nu numai că nu se poate explica cineva pe sine fără tatăl 
său, dar nici nu poate fi cunoscut fără a se cunoaşte că el are un tată de aceeaşi fire cu el. In 
orice fiu se vede tatăl şi în orice tată, fiul. 

Dumnezeu insuflatei Scripturi. Dar vei afla iarăşi şi pe Fiul lucrând în sensul 
acesta. Căci s-a scris despre Sfinţii ucenici că atunci le-a deschis ochii lor spre 
a înţelege dumnezeieştile Scripturi (Lc. 24,45) 707 . 

"Nu doar pentru că L-a văzut cineva pe Tatăl 
Căci numai Cel ce este de la Dumnezeu, 

Acela L-a văzut pe Tatăl " (In 6, 46) 708 

Văzând iarăşi de mai înainte, ca Dumnezeu, că nu vor primi nicidecum 
descoperirea prin Duhul, nici înţelegerea de sus prin călăuzirea luminată, ci 
vor cere, datorită relei lor voinţe, să vadă pe Tatăl, şi, ca să spun aşa, să fie 
îndrumaţi prin vedere personală, cum socoteau că s-a făcut cu părinţii lor 
odinioară când s-a coborât pe muntele Sinai slava lui Dumnezeu, îi strânge 
iarăşi şi îi duce ca printr-un frâu la trebuinţa de a nu-şi face despre Dumnezeu 
o părere îngroşată, nici a crede că firea nevăzută va fi vreodată văzută. "Căci 
nimeni n-a văzut vreodată pe Tatăl" (In 1,18). Dar se cuvine să-l facă înţeles 
iarăşi şi pe Moise. Căci iudeii cugetau prosteşte că, prin faptul că Moise s-a 
apropiat de rug, el a văzut însăşi firea negrăită a lui Dumnezeu şi a privit cu 
ochii trupului frumuseţea nestricăcioasă după fire. Dar ca să nu zică ceva 
prea descoperit despre prea înţeleptul Moise, ca să pară că vrea să le aţâţe 
patima obişnuită, zice în mod nedefinit despre toţi, deci şi despre acela: "Nu 
pentru că a văzut cineva pe Tatăl". Deci nu cereţi, zice, cele mai presus de 
fire, nici nu vă lăsaţi purtaţi prin porniri nebuneşti spre ceea ce rămâne de 
neapropiat tuturor făpturilor. Căci firea dumnezeiască şi neînţeleasă scapă nu 


707. Nu se poate despărţi luminarea interioară de cuvântul care se foloseşte. Dar acestea 
două nici nu se pot confunda. De aceea, Fiul lui Dumnezeu Cel întrupat Se descoperă uceni¬ 
cilor prin cuvinte, dar nu toţi se deschid înţelegerii Lui. La fel ne vorbeşte Dumnezeu-Tatăl 
prin cuvintele Proorocilor, sau ale Fiului Său cel întrupat, dar nu toţi se luminează prin ele. 
Deosebirea dintre cuvânt şi luminarea directă, operată de Dumnezeu în minte, se arată şi în 
faptul că Dumnezeu luminează pe Prooroci fără să le vorbească. Deosebirea aceasta se arată 
şi în faptul că, atunci când vorbeşte cineva altora despre Dumnezeu (în primul rând Apostolii), 
lucrează şi Hristos sau Sfânta Treime întreagă în mintea ascultătorilor. Aceştia trăiesc de fapt 
o lucrare a lui Dumnezeu. 

708. Aici Hristos face iarăşi o deosebire radicală între Sine şi oameni. Nimeni nu L-a văzut 
direct pe Tatăl, deşi toţi sunt învăţaţi de El. Numai El, ca Fiul Lui, Da văzut Aici afirmă iarăşi 
dumnezeirea Sa. Afirmă şi o vedere a Tatălui de către oameni, dar numai prin El, de către cei 
ce cred în El. "Cel ce M-a văzut pe Mine (adică M-a văzut ca Fiul lui Dumnezeu) a văzut pe 
Tatăl" (In 14, 9). Numai prin Fiul, sau prin credinţa că Hristos e Fiul lui Dumnezeu, văd oa¬ 
menii pe Tatăl. Cine crede că Hristos e Fiul Tatălui vede în El pe Tatăl. în conştiinţa puternică 
de Fiu al Tatălui se câştigă siguranţa despre Tatăl Lui, despre faptul că este un Tată dumne¬ 
zeiesc al acestui Fiu. Conştiinţa sigură a lui Hristos, că e Fiu, e o transparenţă a Tatălui. Tatăl 
S-a făcut văzut prin Fiul, Care a luat trup. 

numai ochilor noştri, ci şi celor ai întregii creaţii. Căci prin cuvântul "nimeni" 
le depărtează pe toate, iar precizând că El singur este din Dumnezeu şi a 
văzut pe Tatăl, Se aşază în mod negrăit (apofatic) în afara tuturor, întrucât a 
folosit cuvântul "nimeni". 

Iar deoarece este în afara tuturor şi nimeni nu vede pe Dumnezeu, ci sin¬ 
gur El nu e lipsit de vedere, cum s-ar înţelege ca fiind între toate, ca unul din¬ 
tre ele, şi nu în afară de toate, ca fiind mai presus de toate? Şi, spunându-se 
că toate sunt de la Dumnezeu -''căci toate sunt de la Dumnezeu", după spusa 
lui Pavel (I Cor. 11,12) -, dar nici una nu vede pe Tatăl, ci numai El îl vede, 
expresia "de la Dumnezeu" o vom înţelege corect aplicată numai Lui, ca: "din 
fiinţa Tatălui". Căci dacă nu are acest înţeles, precum am spus înainte, cum, 
spunându-se că toate sunt de la Dumnezeu, numai El urcă la vederea Tatălui, 
pentru faptul că este "de la Dumnezeu"? Deci, despre făpturi se spune în alt 
sens că sunt de la Dumnezeu. Ele toate sunt de la Dumnezeu prin creaţie, 
pentru că au fost aduse prin El la existenţă. Dar despre Fiul s-a spus în alt 
mod, mai adevărat, că este de la Dumnezeu, ca despre Cel ce este de la Tatăl 
după (prin) fire. De aceea, nu Se numără împreună cu toate, ci, fiind în afara 
tuturor împreună cu Tatăl, nu va fi slab împreună cu toate, ci ieşit din identi¬ 
tatea de fire cu acelea şi ridicat la firea Născătorului. Ca atare, va vedea pe 
Cel din Care este. Dar cum, sau în ce mod vede El pe Tatăl, sau e văzut de 
Tatăl, nu putem spune noi. Dar e de socotit că într-un mod dumnezeiesc. 

"Amin, amin zic vouă: 

Cel ce crede în Mine are viaţă veşnică" (In 6, 47) 709 

Iar credinţa (în El) este uşa şi calea spre viaţă şi spre ridicarea din strică¬ 
ciune la nestricăciune Ga incoruptibilitate). Ascultătorilor li se dă iarăşi motiv 
să se minuneze de iconomia afirmată în aceste cuvinte. Căci, fiindcă îi arată 
pe aceştia neînţelegând nimic, ba îi vede neascultând nici cuvintele prooro¬ 
cilor, le taie slăbiciunea în credinţă, provenită din gândurile omeneşti, che- 
mându-i la Adevărul care este El. Făgăduind celor ce cred cununile cele mai 
vrednice de râvnit şi atrăgând poftirile lor spre ele, numai că nu-i sileşte 
aproape fără să vrea şi-i îndeamnă să se mişte spre ceea ce li se propovă- 
duieşte. Căci, ce le poate fi mai de dorit decât viaţa veşnică, celor supuşi 
morţii amare şi pătimirilor provenite din stricăciune? 710 Se cuvine deci 


709. Hristos afirmă că numai cel ce crede în El are viaţa veşnică. Prin aceasta afirmă 
iarăşi dumnezeirea Lui. El este viaţa prin fire. Cine crede în El se pune în comunicare cu El şi 
primeşte viaţa Lui fără de sfârşit 

710. Stricăciunea sau coruperea întreţine bolile şi durerile lor, dar şi patimile, pe care 
omul trebuie să lupte să le micşoreze. 

înţeleptului învăţător să strămute, prin toată calea ce duce spre viaţă, la ceea 
ce e mai bun pe cei ce au ales să cugete cu neînţelepciune. Şi, fiind El viaţa 
veşnică, făgăduieşte că Se va da pe Sine celor ce cred, ceea ce înseamnă "să 
săîăşluiască Hristos în inimile voastre prin credinţă" (Efes. 3,17 ) 711 . 


CAPITOLUL 2 

TRUPUL LUI HRISTOS ESTE DE VIAŢĂ FĂCĂTOR, 
ÎNTRUCÂT VORBEŞTE DESPRE EL CA DESPRE PÂINE 

"Eu sunt pâinea vieţii. Părinţii voştri au mâncat mană 
în pustie şi au murit. Aceasta este pâinea care se coboară din cer, 
ca cel ce mănâncă din ea să nu moară" (In 6, 48-50) 

Se prezintă clar în acestea ca având să fie văzut ca ceea ce s-a vestit mai 
înainte prin Proorocul Isaia: "Arătatu-M-am celor ce nu Mă căutau, aăatu-M-am 
de cei ce nu întrebau de Mine. Zis-am: Iată sunt în neamul celor ce nu 
chemau numele Meu. întins-am mâinile Mele toată ziua către poporul care 
nu Mă asculta şi grăia împotriva Mea" (Is. 65, 1-2). Căci, desprinzând toată 
pielea cuvântului şi, ca să zic aşa, depărtând tot învelişul, Se arată pe Sine în 
mod descoperit celor din Israel, zicând "Eu sunt pâinea vieţii'^ 12 , ca să afle 


711. Hristos ne va da viaţa veşnică, pentru că este El însuşi această viaţă prin fire, ca Cel 
născut din Tatăl, ca Cel de o fiinţă cu Tatăl, izvorul vieţii. Şi ne comunică această viaţă ca 
Persoană iubitoare. Nu există viaţă veşnică decât în comuniunea iubitoare cu Persoana 
veşnică. Credinţa este relaţia cea mai comunicantă între persoane. Nu se crede în obiecte, ci 
în persoană. Prin ea nu se exprimă numai ceva ce se vede în mod definit, ca în obiecte, ci şi 
ceea ce poate ea să dea prin voinţă şi prin iubire. Persoana nu poate fi închisă în margini defini- 
bile. Iar Persoana divină este în mod propriu nemărginită în ceea ce poate da. 

712. Hristos Se afirmă iarăşi cu mare îndrăzneală ca izvorul vieţii nemuritoare, deci ca 
Dumnezeu, Care S-a pogorât din cer, adică S-a făcut om, nu ca să stea între oameni, ci ca să-i 
hrănească pe oameni spre nemurire. Arată deosebirea radicală dintre mana dată prin Moise şi 
El ca pâine a vieţii veşnice. 

Fiul lui Dumnezeu S-a pogorât din cer, adică S-a făcut trup, ca să umple de dumnezeire 
trupul Său, deci nu mai moare; hrană pe care, primind-o omul, nu moare nici el. Trupul lui 
Hristos nu moare pentru că are în el pe Dumnezeu, Care e viaţa prin fire şi această viaţă se 
comunică celui ce-1 mănâncă: "De nu veţi mânca trupul Fiului Omului, nu veţi avea viaţă întru 
voi" (In 6, 54). Numai hrănindu-ne, prin trupul lui Hristos, cu viaţa Lui nemuritoare, a Lui ca 
Dumnezeu, nu vom muri nici noi. Având viaţă prin fire, sau prin Sine, Dumnezeu este veşnic, 
sau nemuritor. In viaţa Lui este infinit Neavând-o de la altcineva, nu are un început şi un 
sfârşit Nu depinde în viaţa Lui de nimeni. Deci are viaţă nemărginită. Trăieşte infinitatea 
aceasta în toate modurile. O trăieşte în cunoaştere, căci o viaţă care nu ştie de sine nu e viaţă 
deplină. O trăieşte prin bucurie, căci o viaţă în nedeplină bucurie arată că nu are în ea deplină* 
tatea infinită. Dar nu poate fi bucurie fără iubire. Şi iubirea implică comuniunea cu altul. 
Dumnezeu trăieşte infinitatea în iubirea interpersonală fără lipsuri. Omul arată că nu are viaţa 

că, dacă voiesc să fie mai presus de stricăciune şi să se dezbrace de însăşi 
moartea care a intrat în ei prin neascultare 713 , vor trebui să vină la împăr¬ 
tăşirea de Cel ce-i poate face vii şi poate să desfiinţeze stricăciunea şi să înlă¬ 
ture moartea. Căci aceasta este o faptă reală şi proprie Vieţii după fire. Iar 
fiindcă, afirmând că în pustie s-a dat părinţilor lor mana, nu primeau pâinea 
coborâtă cu adevărat din cer, în mod necesar face o comparaţie între chip şi 
adevăr, ca să ştie astfel că nu mana este pâinea coborâtă din cer, ci aceea pe 
care experienţa reală o arată ca fiind aceasta după fire. Căci părinţii şi stră¬ 


in sine, sau în firea sa, în faptul că depinde de alte persoane şi de lucrurile lumii în viaţă, în 
bucurie, în mulţumirea sa. Dar nici acestea nu-i dau deplina viaţă sau bucurie. Aspiră totuşi 
spre o infinitate şi simte că pe ea n-o poate avea decât în legătură cu o existenţă mai presus de 
lume, de care se simte dependent Aspiraţia spre infinitate, neputinţa de a o găsi în lume arată 
că e făcut de o existenţă infinită şi cu tendinţa spre o relaţie cu ea. Unii se amăgesc cu o părută 
trăire a infinităţii în trăiri de-o clipă şi unilaterale ale ei, care le aduc îndată dezamăgiri, sau, 
chiar în clipele trăirii ei, îşi dau seama că nu e o infinitate adevărată: plăceri sexuale, bogăţii 
materiale, laude ale oamenilor. Ele arată că omul e făcut pentru infinitate, dar infinitatea ade¬ 
vărată nu o poate găsi în lumea sa mărginită. Firile spirituale (omul, îngerul) sunt făcute să 
gândească şi să aspire la nesfârşit în cunoaşterea infinităţii Lui şi să se facă medii voite ale 
manifestării puterii Lui. 

Cunoaşterea de Sine a lui Dumnezeu este infinită, ca şi viaţa Lui. El trebuie să-Şi cuprindă 
prin cunoaştere infinitatea. în cunoaşterea aceasta de Sine îşi cunoaşte şi capacitatea de-a 
gândi o bogăţie armonioasă de firi, capabile să se facă medii ale Lui şi să înainteze în cunoaş¬ 
terea Lui, spre cunoaşterea de Sine a Lui neputându-se ajunge vreodată. 

Fiind creaţi, omul şi îngerul sunt mărginiţi, dar, fiind creaţi de Dumnezeu, sunt creaţi cu 
aspiraţia spre infinitatea Lui şi cu capacitatea de a o trăi într-un anumit fel, dar nu o pot cu¬ 
prinde niciodată în întregime, ci ea rămâne pentru ei o taină veşnică şi un izvor de viaţă veş¬ 
nică, infinită. Omul nu are viaţa prin sine, ci, ca şi creatură, e dependent de o existenţă, în mod 
total de o existenţă supremă. Neavând viaţa prin fire, însăşi firea omului, sau existenţa lui, nu 
există prin sine, ci datorită existenţei prin Sine, sau infinite a lui Dumnezeu. Căpătând de la El 
existenţa, îşi primeşte şi firea, sau viceversa. 

Numai în Dumnezeu creatura are puterea de a fi. Când spunem că nu există prin ea, 
spunem implicit că este prin El, dar fără să fie din fiinţa Lui, de o fire cu El. E prin puterea Lui 
şi totuşi deosebită de El. E prin voia Lui, nu prin firea Lui. Dar creatura, având nu numai exis¬ 
tenţă, ci şi o fire a ei, firea aceasta e şi ea prin voia şi puterea lui Dumnezeu, adică prin gândi¬ 
rea Lui. Dumnezeu poate gândi firile pe care le voieşte. 

713. Unde nu e lucrarea lui Dumnezeu intră moartea. Şi lucrarea lui Dumnezeu nu mai 
e prezentă acolo unde nu mai e credinţa în El. Dacă numai prin credinţă are loc comunicarea 
între persoane, cu atât mai mult numai prin credinţa în Dumnezeu se comunică şi viaţa Lui. 
Mana, fiind o mâncare ca obiect material, nu putea da decât o prelungire a vieţii trupeşti. 
Hristos, ca Persoană dumnezeiască, poate da ca hrană viaţa veşnică. Aşa răspundea evreilor, 
care socoteau pe Moise superior pentru că le-a dat mana patruzeci de ani, iar El le-a dat numai 
o singură dată pâinea înmulţită pentru cele câteva mii de oameni prezenţi. Nu pentru o mică 
prelungire a vieţii pământeşti cu hrana trupească a venit El, ci pentru a li Se da ca pâine a vieţii 
veşnice. Cei ce au mâncat mana lui Moise au murit Cei ce-L mănâncă pe El nu vor muri în 
veci. Nu obiectele materiale, cunoscute prin "ştiinţă" de oameni, dau viaţa veşnică, ci comuni¬ 
carea cu Persoana dumnezeiască a Fiului, Care aduce în Sine comuniunea iubitoare cu Tatăl 
şi cu Duhul Sfânt 

moşii voştri, zice, mâncând pâinea, au plătit datoria cea prin fire a trupului, 
adică au dobândit prin aceea o viaţă trecătoare, primind hrana trupului de 
fiecare zi, pământească, prin ea putând să nu moară îndată. E o dovadă cu 
totul clară, zice, că n-a fost o pâine coborâtă cu adevărat din cer aceea care 
le-a fost de folos celor ce s-au împărtăşit de ea spre stricăciune. Dar e un 
semn sigur că Fiul este în mod propriu şi adevărat Pâinea vieţii: faptul care i-a 
arătat mai tari ca legăturile morţii pe cei ce se împărtăşesc şi se unesc într-un 
anumit mod cu El, prin comuniunea cu El 714 . Iar că mana e înţeleasă ca chip 
şi umbră a lui Hristos şi că ea a preînchipuit Pâinea vieţii, dar ea însăşi nu a 
fost pâinea vieţii, s-a spus în multe feluri. O spune şi Psalmistul, care declară 
în Duh: "Pâine din cer le-a dat lor, pâinea îngerilor a mâncat omul" (Ps. 77, 
28-29). S-ar părea că aceste cuvinte ale purtătorului de Duh s-au spus despre 
Israel. Dar nu acesta este adevărul, ci scopul celor spuse se referă mai de¬ 
grabă la noi. Căci este un lucru prostesc a se socoti că sfinţii îngeri, care se 
află în ceruri şi au o fire netrupească, se împărtăşesc de o hrană îngroşată şi 
au nevoie spre a fi ţinuţi în viaţă de ajutoarele de care are nevoie trupul aces¬ 
ta din pământ. Dar socotesc că nu e greu de înţeles că, deoarece sunt duhuri, 
au nevoie de o hrană duhovnicească şi inteligibilă. Deci, cum se spune că s-a 
dăruit strămoşilor iudeilor pâinea îngerilor, dacă Proorocul spune adevărul 
declarând acestea? Este vădit că, deoarece mana era un chip al lui Hristos, 
care susţine şi întăreşte toate în existenţă şi hrăneşte pe îngeri, dând viaţă şi 
celor de pe pământ, Proorocul a numit ceea ce se arată ca umbră cu numele 
adevărului. Căci sfinţii îngeri neputând să se împărtăşească de o hrană pă¬ 
mântească, a atras nu fără voie pe ascultători de la înţelesul îngroşat al manei, 
ridicându-i la sensul duhovnicesc, adică la Hristos însuşi, Care este Pâine şi 
sfinţilor îngeri. 

Dar cei ce au mâncat, zice, mana, au murit, ca unii ce n-au pirmit nici o 
viaţă de la ea. Căci ea nu era cu adevărat de viaţă făcătoare, ci mai degrabă o 
satisfacere a foamei trupeşti şi era primită ca un chip al hranei adevărate. Iar 
cei ce primesc în ei Pâinea vieţii vor avea nemurirea drept cunună. Căci, 
nesocotind cu totul stricăciunea şi relele din ea, vor urca la lungimea veşnică 
şi nesfârşită a vieţii în Hristos 715 . Faptul că cei ce s-au împărtăşit de Hristos 


714. Iisus n-a promis numai că El va fi pâinea vieţii nemuritoare pentru cei ce cred în El 
şi că aceştia, ca urmare a acestei credinţe, se vor împărtăşi de El, ci a şi dovedit aceasta prin 
învierea Lui. Cum a putut învia trupul Său, aşa va putea învia şi pe cei ce se vor împărtăşi de 
trupul Lui şi, prin el, de El însuşi ca Persoană, în dumnezeiasca Euharistie. Pogorându-Se din 
cer, S-a făcut prin trupul asumat izvor al vieţii veşnice pentru cei ce cred că El este Dumnezeu. 
Şi vor avea temei al credinţei faptul învierii Lui. 

715. îngerii nu mănâncă pâine materială. Psalmistul, numind hrana îngerilor "pâine din 
cer", numeşte pe Hristos. Prin aceasta se arată caracterul spiritual al lui Hristos ca pâine. El 
susţine nu viaţa trupească, ci viaţa spirituală veşnică. Propriu-zis, viaţa e altceva decât existenţa 

gustă şi moartea care e proprie firii 716 , nu contravine acestor cuvinte ale 
noastre, pentru că, deşi omenescul cade în acest sfârşit, cum zice Pavel, ei 
vor vieţui lui Dumnezeu (Rom. 6,10). 

"Eu sunt pâinea cea vie 717 care s-a pogorât din cer 
De va mânca cineva din pâinea aceasta, 
viu va fi în veac" (In 6, 51) 

"Ca să vă spun aceleaşi lucruri, mie nu-mi este anevoios, iar vouă vă este 
de folos ", scrie dumnezeiescul Pavel (Filip. 3,1). Socotesc că şi aceasta el a 
învăţat-o din înseşi cuvintele Mântuitorului. Căci, precum rănile grele nu au 
nevoie numai de un leac, ci de o vindecare de multe feluri, care ajută în con¬ 
tinuare la potolirea pătimirii, aşa socotesc că şi sufletul neîmblânzit şi cuge¬ 
tarea înăsprită au nevoie de dese îndemnuri şi de ajutoarele succesive al 
învăţătorilor. Căci nu se înmuiau printr-o singură şi primă învăţătură, ci prin 
repetarea de mai multe ori a ei, dată prin aceleaşi cuvinte. Deci Mântuitorul, 
repetând iudeilor de multe ori aceeaşi învăţătură, le-o arăta când în chip de 
ghicitură îmbrăcată în multă ceaţă, când liberă de orice duplicitate, dezgolită 


materială. Ea e existenţa spirituală a persoanelor. De aceea, ele sunt chemate la veşnicie, câtă 
vreme existenţele materiale se strică. Numai trupul omenesc poate fi ţinut prin spiritul ome¬ 
nesc întărit de Hristos într-o viaţă veşnică a învierii. De altfel, trupul nu e numai readus la viaţa 
veşnică şi copleşit spiritual de spirit, ci e şi organizat prin el. Este una din marile taine chiar 
faptul că materia neorganică e transformată prin spiritul omului în trup viu, trup de carne, prin 
care se manifestă gândirea şi simţirea spirituală. Aceasta nu o face spiritul omenesc fără pu¬ 
terea lui Dumnezeu-Cuvântul. Dar aceasta ne deschide şi o anumită înţelegere a faptului că 
Dumnezeu-Cuvântul îşi organizează prin spiritul omenesc un trup propriu şi poate da viaţă 
veşnică trupului spiritualizat la maximum, dar rămas organ al gândirii şi simţirii veşnice a spi¬ 
ritului uman. Dar aceasta ne dă putinţa să înţelegem şi o anumită lucrare a îngerilor în trupul 
omenesc şi în cele materiale. Formele spirituale şi materiale ale existenţei nu stau complet 
despărţite, ci cele spirituale pot oganiza pe cele materiale, le pot da viaţă; şi cele materiale pot 
fi medii de manifestare a gândirii şi simţirii formelor spirituale. Căci toate stau în legătură cu 
Dumnezeu-Cuvântul, izvorul vieţii. Tot Dumnezeu-Cuvântul, ca izvor al vieţii, e Cel care face 
spiritul uman să prefacă materia hranei materiale în trupul viu de carne, ca într-un fel de inter¬ 
mediar între spirit şi materie. Deci El dă şi hranei materiale capacitatea de-a fi transformată în 
carnea vie. Dar în aceasta lucrează ca printr-o umbră, sau ca printr-un chip al Său, care se dă 
direct celor ce cred în El. Viaţa dată prin hrana materială e temporală, supusă morţii; cea dată 
de El chiar prin trupul Său e nemuritoare. 

716. Coruperea materiei, inclusiv a trupului, sau trecerea ei dintr-o compoziţie în alta, 
ţine de firea ei. Materia trupului o fereşte de corupere numai Dumnezeu-Cuvântul, ca Spirit 
suprem, prin întruparea Sa. 

717. Pâinea vie = Pâinea care trăieşte. Expresia arată caracterul personal al acestei pâini. 
Se spune că "trăieşte" despre cel ce e conştient de viaţa Lui. Fiul lui Dumnezeu trăieşte ca 
Persoană conştientă din veci şi până în veci. Iar cel ce mănâncă trupul Lui va "trăi" şi el în mod 
conştient în veci. Nu se spune despre plantă că trăieşte, ba nici măcar despre animal. 

şi deschisă, ca, rămânând neascultători, să nu mai aibă nici o scuză pentru 
neînţelegere şi să se piardă ca răi în chip rău, înfigându-şi ei înşişi suliţa 
pierzaniei. Deci nemaiascunzând nimic, Hristos zice: "Eu sunt pâinea cea vie 
care s-a pogorât din cer. De va mânca cineva din ea, viu va 6 în veac". Aceea 
(mana), zice, era chip şi umbră. Dar voi auziţi direct şi neacoperit "Eu sunt 
pâinea cea vie. De va mânca cineva din pâinea aceasta, viu va fi în veac". Cei 
care au mâncat din aceea (din mană) au murit. Căci nu era făcătoare de viaţă. 
Dar cel ce mănâncă pâinea aceasta, adică pe Mine, sau trupul Meu, va trăi în 
veac. Să ne păzim deci de cuvinte contrare evlaviei, pe motiv că Hristos ne 
îndeamnă nu o dată, ci de multe ori la ascultare. Căci e neîndoielnic că vor fi 
vinovaţi de cele mai grele păcate toţi cei ce se abat spre ultima nebunie şi nu 
se feresc să rămână în neascultarea fără măsură faţă de Dătătorul celor mai 
bune învăţături. De aceea, zice despre iudei: "Dacă n-aş fi venit şi nu le-aş fi 
vorbit lor, păcat n-ar avea. Dar acum n-au cuvânt de dezvinovăţire pentru 
păcatul lor" (In 15,22). Căci cei ce n-au primit în inimă cuvântul auzit al mân¬ 
tuirii vor avea poate parte de un Judecător mai blând, nerefuzând să nu as¬ 
culte deloc, deşi vor da socoteală de faptul că nu s-au silit să înveţe. Dar cei 
ce, fiind îndrumaţi de multe ori prin îndemnuri şi învăţături spre folosul lor, 
au socotit să se lipsească în mod încăpăţânat de cele bune, vor plăti printr-o 
pedeapsă foarte amară şi se vor afla în faţa unui Judecător supărat, neavând 
scuză care să-L îmblânzească. 


"Iar pâinea pe care Eu o voi da pentru viaţa lumii 
este trupul Meu" (In 6, 51) 718 

Voi muri, zice, pentru toţi, ca pe toţi să-i fac vii prin Mine; şi am făcut 
trupul Meu preţ de răscumpărare pentru trupul tuturor. Căci în moartea Mea 
va muri moartea şi va învia cu Mine firea căzută a oamenilor 719 . Căci de 


718. După ce Hristos a spus că El este pâinea vie, acum spune că această pâine este trupul 
Lui. Se identifică pe Sine ca Persoană cu trupul Său. Pentru că, făcându-Se om, viaţa Lui ca om 
e una cu viaţa în trupul Său. Dând trupul Său, Se dă pe Sine ca om. Dar ca ipostas dumneze¬ 
iesc îl ţine viu şi îşi învie trupul Său, sau viaţa Sa de om, ca să ne învie şi pe noi, înviind trupul 
nostru. 

719. S-ar putea pune întrebarea; De ce n-a învins Hristos moartea în trupul Său, făcându-1 
în stare să nu moară? Dar El a voit să meargă cu iubirea Lui faţă de noi, cei făcuţi fraţii Săi, 
până la a da tot ce socoteşte omul că are mai de preţ în starea lui de după păcat; viaţa pămân¬ 
tească, sau viaţa trupului său actual. A făcut aceasta, ca să-i înveţe şi pe ei şă meargă în iubirea 
faţă de Dumnezeu şi de semenii lor până la a-şi da viaţa de aici pentru ei. în această predare a 
vieţii pământeşti a trupului Său, Hristos a avut chiar ca om cea mai înaltă putere. El nu voia ca 
om moartea Sa, dar I-o voia Dumnezeu. întărit pe de altă parte, de voia Lui ca Dumnezeu să 
primească moartea, a mers până la puterea omenească cea mai înaltă, unindu-Şi voia Sa ca om 

aceea M-am făcut, zice, ca voi, adică om din sămânţa lui Avraam, ca să Mă 
asemăn în toate cu fraţii Mei (Evr. 2, 16-17). Şi ceea ce ne-a spus Hristos să 
înţelegi că ne-a spus şi fericitul Pavel: "Deci, de vreme ce pruncii s-au făcut 
părtaşi sângelui şi trupului, în acelaşi fel şi El S-a împărtăşit de acestea, ca să 
surpe prin moartea Sa pe cel ce are stăpânirea morţii, adică pe diavolul" (Evr. 
2,14). Căci nu era cu putinţă să fie surpat cel ce are stăpânirea morţii şi însăşi 
moartea de nu Se dădea pe Sine pentru noi Hristos, Unul pentru toţi, ca 
răscumpărare. Căci era mai presus de toţi. De aceea şi în Psalmi se spune că 
Se va da ca jertfă neprihănită pentru noi lui Dumnezeu şi Tatăl: "Jertfa şi 
aducere (prinos) n-ai voit, dar trup Mi-ai întocmit Arderi de tot pentru păcat 
n-ai binevoit Atunci am zis: Iată vin! în capul cărţii s-a scris despre Mine. Ca 
să fac voia Ta, Dumnezeul Meu, am voit" (Ps. 39, 9-11; Evr. 10, 5-7) 720 . Căci 
deoarece sângele taurilor şi al ţapilor şi cenuşa viţeilor nu ajungea spre 
curăţirea păcatului şi junghierea animalelor necuvântătoare nu a surpat 


cu voia Sa ca Dumnezeu. Trebuia să ajungă la această putere supremă a primirii morţii şi ca 
om, pentru ca să o poată învinge din voia lui Dumnezeu prin voia şi puterea Sa ca om. Aceasta 
o spune prin cuvintele: 'Treacă de la Mine acest pahar, dar să nu fie voia Mea, ci voia Ta". De 
aceea învinge moartea trupului Său din mormânt prin sufletul Său din iad, unde dă viaţă proto- 
părinţilor noştri, întărind şi sufletul lor despărţit de trup, acolo. "în mormânt cu trupul, în iad 
cu sufletul, pe scaun ai fost cu Tatăl, ca Dumnezeu". Aşa şi la învierea de obşte dă sufletelor 
celor ce au crezut în El puterea să-şi învie trupurile. Puterea aceasta începe să o dea de aici 
celor ce cred şi se eliberează de păcatul despărţirii de Dumnezeu. In suflet este potenţa 
formării, deci şi a învierii trupului propriu. Această putere o dă Domnul Hristos de aici sufle¬ 
tului ce se uneşte cu El în Sfânta Euharistie. Dar la învierea cu trupul întru fericire nu poate 
ajunge omul dacă nu-şi însuşeşte puterea acceptării morţii cu trupul muritor de aici. Hristos a 
arătat această putere, primind de bună voie moartea de care ar fi putut scăpa. Această putere 
a Lui o primim şi noi de la El, arătându-ne în stare să murim spiritual poftelor egoiste, înviind 
pentru Dumnezeu. în sensul acesta Şi-a dat viaţa de aici a trupului ca preţ de răscumpărare 
pentru viaţa noastră înnoită. 

720. Hristos, fiind om, îi reprezintă pe oameni prin jertfa Sa adusă Tatălui. Dar, fiind şi 
Dumnezeu, jertfa Lui e de un preţ, de o valoare mai mare ca a tuturor, e preţuită cât a tuturor 
şi mai mult decât a tuturor. Prin jertfe îşi dăruieşte total Tatălui viaţa Sa de om pe pământ, ca 
preţ pentru viaţa tuturor, pentru ca şi ei să poată merge în direcţia aceasta prin puterea primi¬ 
tă de la El. Hristos Se uneşte şi ca om desăvârşit cu Tatăl şi, prin unirea celor ce cred în El cu 
El, le dă şi lor puterea să se unească cu Tatăl. în jertfe lui Hristos toţi cei ce vor sunt recapitu¬ 
laţi prin iubirea Lui şi, prin El, prin iubirea Tatălui. Din iubirea Tatălui prin Fiul au fost făcute 
toate. Prin jertfa din iubire a Fiului făcut om sunt readunate (recapitulate) iarăşi toate în Tatăl. 
Toţi cei ce vor să se readune în Tatăl trebuie să moară, prin Hristos, Tatălui. Dacă păcatul e 
despărţire egoistă a oamenilor de Dumnezeu, Creatorul şi Dătătorul vieţii lor, şi are ca urmare 
moartea, jertfa, ca reunire a lor cu El din puterea iubirii Fiului Lui făcut om şi jertfit pentru ei, 
înlătură această despărţire, deci păcatul şi moartea. Cine iubeşte mai mult decât Fiul pe Tatăl? 
Cine putea arăta mai multă iubire faţă de Tatăl, şi ca om, decât Fiul Lui făcut om? Hristos ridică 
pe oameni în relaţia iubitoare dintre Sine, ca Fiul Născut, şi Tatăl. 

stăpânirea morţii, intervine Hristos suportând vina tuturor 721 . "Căci prin 
rana Lui ne-am vindecat", cum zice Proorocul (îs. 53, 5); "şi păcatele noastre 
le-a purtat în trupul Său, pe lemn" (I Petru 2, 24). S-a răstignit pentru toţi şi 
din pricina tuturor, ca, murind Unul pentru toţi, toţi să fim vii în El 722 . Căci nu 
era cu putinţă ca El să fie ţinut de moarte, şi nici stricăciunea să stăpânească 
viaţa prin fire. Iar că Hristos a adus trupul Său pentru viaţa lumii, vom cunoaşte 
şi prin cuvintele Lui. Căci zice: ".Părinte Sânte, păzeşte-i pe ei" (In 17, 11). Şi 
iarăşi: "Eu Mă sânţesc pentru ei" (In 17,19) 723 . Iar în acestea zice că Se sfinţeşte 
pe Sine nu folosindu-Se spre sfinţire de curăţirea sufletului, sau a duhului, cum 
se înţelege cu noi, nici de împărtăşirea Sfântului Duh. Căci Duhul Sfânt era şi 
este şi va fi în El pururea prin fire, în mod neîncetat Ci "Mă sânţesc"zice aici în 
loc de: Mă dau şi Mă aduc ca o jertfa neprihănită spre miros de bună mireasmă. 
Căci după Lege se sfinţea, sau se numea sfânt ceea ce se aducea la jertfelnic. 
Deci Hristos a dat trupul Său pentru toţi, iar prin El face să se sălăşluiască în noi 
viaţa. Şi cum s-a făcut aceasta, voi spune după putere. 

Deoarece Cuvântul de viaţă făcător al lui Dumnezeu S-a sălăşluit în trup, 
l-a prefăcut pe acesta în binele propriu, adică în viaţă, şi l-a arătat, prin unirea 
negrăită, devenit prin adaos de viaţă făcător, precum este El însuşi prin fire. 
De aceea trupul lui Hristos face vii pe cei ce se împărtăşesc de El 724 . Căci, 


721. Fiul lui Dumnezeu Se face om ca să sufere moartea, ca despărţire prin păcat a oame¬ 
nilor de Dumnezeu. A luat blestemul nostru (Gal. 3,13), sau moartea, care arată despărţirea 
noastră de Dumnezeu, ca să Se arate biruitor al ei, prin acceptarea ei prin jertfa din iubire. 

722. Hristos învingând moartea prin moartea Lui în trupul Său şi înviind în trupul Său 
pentru vecie, toţi cei ce ne unim cu El prin credinţă vom primi puterea învierii Lui. 

723. Hristos Se sfinţeşte ca om pentru oameni, dăruindu-Se în mod desăvârşit Tatălui ca 
jertfă. Şi aceasta o face pentru ca în El toţi să se dăruiască Tatălui, scăpând de păcat şi de 
despărţirea de El. Dacă în Vechiul Testament se sfinţeau jertfele puse pe jertfelnic, acum se 
sfinţeşte omul jertfit în Hristos. Iar prin aceasta omul intră în comunicare deplină cu Viaţa fără 
de sfârşit, învingând moartea. Unde sunt valorile acestea în filosofiile panteiste, în care toate 
se petrec conform unor legi fatale, inexplicabile în originea lor? 

724. Fiul lui Dumnezeu a extins în trupul Său, prin prelungire, puterea de viaţă făcătoare 
pe care o are El prin fire. Aceasta a fost o prefacere a trupului în mijloc de manifestare a pute¬ 
rilor dumnezeieşti de viaţă făcătoare, dar nu o prefacere prin fire, ci prin adaosul de putere ce 
i s-a dat. De aceea, trupul Lui face vii pe cei ce se împărtăşesc de El, căci se împărtăşesc de 
puterea dumnezeiască a Fiului lui Dumnezeu, extinsă în trupul Lui. Căci însuşi El, Care e 
purtătorul Vieţii dumnezeieşti, sau al Vieţii prin Sine, este în trupul de care ne împărtăşim. 

Astfel Sf. Chirii face o legătură între mortea lui Hristos pe cruce, prin care a învins moar¬ 
tea în trupul Său, şi împărtăşirea noastră în Euharistie de trupul Său în care a învins moartea 
prin înviere, comunicându-ne şi nouă viaţa prin împărtăşirea de trupul Său care a învins 
moartea prin moartea Sa. Pâinea care S-a pogorât din cer, sau El însuşi Care a luat trup, ni se 
dă astfel prin trupul Său în care a învins moartea prin moarte. Chipul văzut al ei este pâinea 
noastră cea de toate zilele. 

când vine în cei muritori, alungă moartea şi scoate stricăciunea, având în Sine 
puterea care desfiinţează stricăciunea în mod desăvârşit 

Dar va spune poate cineva, îndreptându-şi ochiul înţelegerii spre învierea 
celor adormiţi: Cei ce n-au primit credinţa în Hristos şi nu s-au făcut părtaşi 
ai Lui nu vor învia în vremea învierii? Dar aceasta ce înseamnă? Nu va reveni 
la viaţă toată creaţia căzută în moarte? Vom răspunde la aceasta: Va reveni la 
viaţă tot trupul. Căci cuvântul proorocesc prevesteşte că toţi morţii se vor 
scula. Fiindcă socotim că taina învierii lui Hristos se va extinde la toată uma¬ 
nitatea şi credem că în El, ca în Cel dintâi, s-a eliberat de stricăciune toată 
firea noastră. Şi toţi vor învia, după asemănarea Celui sculat pentru noi şi 
Care îi are în Sine pe toţi întrucât este om. Şi precum în primul om zidit s-au 
închis toate în moarte, aşa în Cel dintâi zidit iarăşi pentru noi, vor reveni toate 
la viaţă. Dar, precum s-a scris, "cei ce-au făcut cele bune, spre învierea vieţii, 
iar cei ce au lucrat cele rele, spre învierea judecăţii" (In 5,29; Mt 25, 46) 725 . 
Dar eu socotesc că învierea spre pedeapsă şi numai spre chinuri e cu mult 
mai amară decât moartea. Deci, în mod propriu viaţa în chip real trebuie 
înţeleasă ca fiind cea în Hristos, cea întru sfinţenie şi fericire şi bucurie ne¬ 
scăzută 726 . Că aceasta este cu adevărat viaţa a ştiut şi înţeleptul Ioan, zicând: 
"Cel ce crede în Fiul are viaţa veşnică, iar cel ce nu ascultă de Fiul nu va 
vedea viaţa, ci mânia lui Dumnezeu va rămâne peste el" (In 3. 36). Deci iată 
cum spune că cel stăpânit de neascultare nu va vedea viaţa, deşi toată făptura 
se va reîntoarce la viaţă şi aşteaptă să învie. E vădit deci că Mântuitorul a 
numit în mod cuvenit viaţă pe cea pregătită sfinţilor, adică pe cea întru slavă 
şi sfinţenie. Şi pentru cei ce cugetă sănătos nu e nici o îndoială că vor trebui 
să o urmărească prin împărtăşirea de trupul de viaţă făcător. 

Dar deoarece, prin multe din cele spuse, Mântuitorul Sa numit pe Sine 
Pâine, să vedem iarăşi dacă nu cumva unele dintre cele mai înainte vestite nu 
voiesc să ne deschidă mintea asupra lor. Să ne amintim astfel de cele scrise 
în Sfintele Scripturi, în care s-a vorbit de ele în chipul pâinii. Astfel, s-a scris 
în Numeri: "Şi a grăit Domnul către Moise, zicând: Vorbeşte Mor lui Israel şi 
le spune: După ce veţi intra în pământul în care eu vă voi duce pe voi, când 
veţi mânca din pâinile pământului, veţi aduce o parte dar Domnului, pârgă 
din rodul fainii voastre . Şi din pâine veţi aduce o parte ca dar, pârgă din arie. 


725. O dată ce materia a redobândit, pornind de la trupul lui Hristos, nestricăciunea în 
universalitatea ei, toţi vor învia. Dar cei ce au făcut cele rele vor învia spre chinuri fără sfârşit, 
suferite într-un trup incoruptibil. Vor "arde", dar nu se vor consuma. 

726. Viaţa adevărată este cea a comuniunii iubitoare cu Hristos, cea întru sfinţenie, care 
n-are în ea egoism, duşmănie, necomunicare neiubitoare. Viaţa reală e cea în comuniunea 
iubitoare în Hristos cu toţi. Singurătatea celui incapabil de iubire şi neiubit e mai degrabă 
moarte. Ar fi de preferat moartea totală, acestei existenţe veşnic chinuite. 

Aşa veţi aduce o parte din ea, ca pârgă din făina voastră, şi veţi da Domnului 
o parte ca dar întru neamurile voastre 11 (Num. 15,18-21). Legea a dat aceste 
chipuri ca pe o ghicitură şi ca un văl îngroşat prin literă. Ea prevestea prin 
acestea Pâinea adevărată care se va pogorî din cer, adică pe Hristos, Care va 
da viaţă lumii. Căci observă cum, făcându-Se om pentru asemănarea cu noi, 
S-a făcut pârgă a făinii noastre şi, cum s-a scris, S-a dăruit ca parte din ea lui 
Dumnezeu şi Tatăl, arătându-Se întâiul Născut din morţi (Col. 1, 18) şi 
urcând ca pârgă a învierii (I Cor. 15, 20) în cerul însuşi 727 . Căci s-a luat din 
noi, prin sămânţa lui Avraam, precum zice Pavel (Evr. 2, 16), S-a dăruit ca 
Unul dintre toţi şi pentru toţi, ca pe toţi să-i facă vii, şi ca un snop din arie Se 
aduce primul lui Dumnezeu şi Tatăl. Iar, fiind cu adevărat lumină, dăruieşte 
ucenicilor Săi harul din izvorul adevărat Căci zice: "Voi sunteţi lumina lumii" 
(Mt. 5, 14). Astfel, fiind El pâinea vie şi care dă viaţă tuturor şi îi susţine în 
existenţă, a închipuit iarăşi, prin asemănare şi umbră, prin cele douăsprezece 
pâini din Lege, sfinţita ceată a Apostolilor. Căci zice în Levitic: "Şi a grăit 
Domnul către Moise, zicând: Porunceşte Mor lui Israel din cele două¬ 
sprezece triburi să aducă la tine untdelemn de măsline curat şi limpede, pen¬ 
tru lumină, ca să ardă neîncetat intr-un sfeşnic în afara catapetesmei, în cor¬ 
tul mărturiei" (Lev. 24,1-2). Apoi adaugă la acestea: "Şi veţi lua făină curată şi 
veţi face din ea douăsprezece pâini, din două zecimi să fie o pâine. Şi le veţi 
aşeza pe ele pe două rânduri, câte şase pâini pe un rând; pe masă, înaintea 
Domnului. Şi veţi pune pe fiecare rând tămâie curată şi sare. Şi vor fi pâinile 
puse spre pomenire înaintea Domnului" (Lev. 24, 5-7). Sfeşnicul din Sfântul 
Cort, care lumina în afara catapetesmei, am socotit în cele dinainte că este 
fericitul Ioan, care e alimentat cu untdelemnul cel mai curat, adică cu lu¬ 
minarea prin Duhul. El este în afara catapetesmei, fiindcă răspândeşte cuvân¬ 
tul catehetic. Căci zice: "Gătiţi calea Domnului, drepte faceţi cărările Lui" 
(Mt. 3, 3; Is. 40, 3). Căci nu arată deplin cele dinlăuntrul catapetesmei, adică 
taina ascunsă a lui Hristos 728 . "Căci eu, zice, vă botez cu apă spre pocăinţă. 


727. Hristos e noua pârgă (începătură) a umanităţii, care e fiinţa noastră comună. El e 
dăruit lui Dumnezeu şi Tatăl pentru noi toţi, ca jertfă ce se sfinţeşte ca om pentru noi toţi, ca, 
unindu-Se cu noi în Sfânta împărtăşanie, să ne împărtăşim şi noi de sfinţenia Lui, scăpând de 
păcat şi de moarte, care ne ţineau despărţiţi de Dumnezeu. Fiind primul înviat dintre morţi ca 
om, urcă la cer ca om, după ce S-a pogorât din cer ca Dumnezeu. Dar urcă la cer ca pârgă a 
noastră,^ având şi noi să-I urmăm prin viaţa de jertfă, contrară egoismului, şi prin învingerea 
morţii. învierea fiecăruia dintre noi e deodată cu a tuturor, pentru că spiritual coincide cu 
începutul comuniunii tuturor în Hristos. 

728. Sfeşnicul din faţa catapetesmei din Vechiul Testament preînchipuia pe Sfântul Ioan 
Botezătorul care a pregătit pe oameni pentru venirea lui Hristos, fără să le înfăţişeze însăşi 
taina Lui. Numai Apostolii au putut vorbi despre această taină. Şi ei erau reprezentaţi prin 
pâinile puse pe altar. De aceea preoţii ies din altar, ca urmaşi ai lor, la învăţarea poporului, după 
ce au experiat, prin Sfânta liturghie, faptele mântuitoare ale lui Hristos. 

Iar Cel ce vine după mine este mai tare ca mine, Căruia nu sunt vrednic sări 
dezleg cureaua încălţămintelor. El vă va boteza cu Duh Sfânt şi cu foc" (Mt 
3, Îl) 729 . Observi deci cum luminează el, chemând prin cuvânt mai simplu la 
pocăinţă, iar cele dinlăuntrul catapetesmei îngăduie să fie dezvăluite de Cel 
ce botează prin foc şi Duh? 

Dar despre acestea am vorbit mai pe larg la începutul cărţii, explicând 
cuvântul: "Acela era sfeşnicul care arde şi luminează" (In 5, 35). Ne-am oprit 
aici la ele în treacăt fiindcă era necesar ca, după trecerea lui Ioan, să arătăm 
predicarea Apostolilor, vecină cu a aceluia şi urmând îndată după ea. Căci 
socotesc că pentru această cauză a vorbit înainte de cele douăsprezece pâini, 
care închipuie pe Apostoli. Căci zice: "Faceţi douăsprezece pâini. Fiecare pâi¬ 
ne va ă din două zecimi." E obiceiul dumnezeieştii Scripturi să socotească şi 
să vadă numărul zece desăvârşit şi atotdeplin, fiindcă şirul şi ordinea celor¬ 
lalte numere e ca o reluare şi înmulţire a aceluia în tinderea lui spre ceea ce 
voieşte să înainteze. Deci porunceşte ca fiecare să fie din două zecimi, ca să 
vezi că desăvârşirea în ucenici constă dintr-o pereche egală de virtuţi, adică 
din cea făptuitoare şi din cea cunoscătoare. Şi porunceşte să se aşeze în două 
rânduri, arătând şi prin această aşezare obiceiul de-a se prezenta în mod 
cuvenit, văzând pe Domnul pururea la mijloc, şi de a-L înconjura ca pe un 
învăţător. Iar ca să aflăm că, precum zice Pavel, s-au făcut bună mireasmă a 
lui Hristos lui Dumnezeu şi Tatăl (II Cor. 2, 15) 730 , porunceşte să se pună 
lângă pâini tămâia, dar să aibă lângă ele şi sare. Căci s-a zis către ei: "Voi 
sunteţi sarea pământului" (Mt. 5, 13). Şi porunceşte în chip folositor să se 
aducă în ziua sâmbetei. Căci sâmbăta e ziua cea din urmă a săptămânii. Şi nu 
numai pentru aceasta, ci deoarece în vremea venirii Mântuitorului nostru ne-am 
odihnit duhovniceşte, sau ne-am oprit din păcate 731 . Atunci a avut loc şi ară¬ 
tarea către noi a Sfinţilor Apostoli care, hrănindu-ne şi prin dumnezeieştile 
lor scrieri, ne înalţă spre viaţa cea întru sfinţenie. De aceea porunceşte să se 
aducă pâinile mai ales sâmbăta, pe sfânta masă, adică în biserică. Căci ade¬ 
seori prin parte se indică totul. Pentru că ce poate fi mai sfânt decât sfânta 
masă a lui Hristos? Deci Hristos a fost preînchipuit în Lege ca pâine. Dar şi 


729. Duhul Sfânt e foc ce arde păcatele prin fierbinţeala iubirii de Dumnezeu. încălzeşte, 
pentru că e Persoană iubitoare în legătură cu Fiul, ca altă Persoană. Numai o persoană te 
încălzeşte spiritual prin iubirea ei. 

730. Apostolii şi toţi creştinii, însuşindu-şi virtuţile umanităţii lui Hristos, sau duhul de 
jertfă al Lui faţă de Tatăl, sunt o bună mireasmă a lui Hristos, îndreptată spre Tatăl. Tatăl vede 
în toţi prezenţa Fiului Său jertfit 

731. Pe lângă aceasta, Apostolii, şi în general creştinii, s-au adus Tatălui de Hristos, 
împreună cu Sine, sau în Sine, în timpurile de pe urmă ale istoriei, sau în timpurile înălţate prin 
Fiul lui Dumnezeu cel întrupat la o unire cu veşnicia, sau cel mai aproape de Dumnezeu. 

ucenicii Lui, după asemănarea cu El. Căci toate erau cu adevărat în Hristos 
prin asemănarea cu El. Şi sunt şi în noi prin harul Lui 732 . 

"Deci iudeii se sfădeau între ei, zicând: Cum poate Acesta 
să ne dea trupul Lui să-l mâncăm?" (In 6, 52) 

"Toate sunt netede celor ce înţeleg şi drepte celor ce află cunoştinţa", 
precum s-a scris (Pilde 8,9). Dar e întunecat, chiar ceea ce e uşor de cunos¬ 
cut, celor lipsiţi de înţelegere. Căci ascultătorul cu adevărat înţelegător al 
învăţăturilor închide ceea ce e uşor de cuprins în ele în vistieria minţii, fără 
nici o întârziere. Iar pe cele al căror înţeles pare greu le supune cercetărilor 
şi nu încetează să întrebe despre ele. Şi mie mi se pare că aceasta ne în¬ 
deamnă să facem cu folos cei ce spun să deprindem ca pe nişte câini alergă¬ 
tori şi vânători, ce au de la fire o simţire ascuţită a nărilor, puterile noastre ce 
se scufundă mereu în cele cercetate. Sau, oare, nu spre o astfel de deprindere 
cheamă cuvântul înţelept şi proorocesc: "Căutând, caută şi locuieşte în 
Mine"? Adică, cel ce caută trebuie să caute, şi cel ce aduce spre aceasta o 
râvnă puternică să nu se depărteze spre gânduri uşoare. Ci, cu cât sporeşte 
în greutatea înţelegerii ceea ce caută, cu atât trebuie să aducă o minte mai 
ascuţită şi să pătrundă ceea ce e ascuns, cu atacuri mai hotărâte ale cugetării. 
Dar mintea îndărătnică şi încăpăţânată dispreţuieşte prin neascultare ceea ce 
i se comunică şi respinge ceea ce e mai presus de ea cu o îndrăzneală ne¬ 
reţinută, urcând la cea mai din urmă îngâmfare. Căci cum n-ar fi ceea ce am 
spus acum a nu voi cineva să primească nimic şi a socoti că nimic nu este mai 
mare decât el? în aceasta îi aflăm căzuţi şi pe iudei, privind la ceea ce s-a 
întâmplat. Căci, trebuind să primească fără zăbavă cuvintele Mântuitorului, 
după ce s-au minunat înainte mult de puterea Lui şi de stăpânirea Lui de 
nebiruit, dispreţuind să întrebe despre cele ce păreau greu de înţeles şi să 
ceară să fie învăţaţi şi mai mult, adresează în mod necugetat lui Dumnezeu 
întrebarea "cum" (e cu putinţă), ca unii ce nu ştiu că acest cuvânt e plin de 
toată defăimarea. Căci e propriu lui Dumnezeu să poată înfăptui toate fără 
oboseală. Dar, fiind ei neduhovniceşti, "nu primeau cele ale Duhului", cum 
zice fericitul Pavel. Căci pentru ei era nebunie ceea ce e taina care se arată 
greu de înţeles (I Cor. 2,14) 733 Deci de aici urmează că trebuie să ne folosim 


732. Prin împărtăşirea de Hristos, şi Apostolii, dar şi cei ce se unesc cu Hristos în 
vieţuirea lor, se fac pâini ce hrănesc spiritual pe alţii. Toţi ne hrănim spiritual unii pe alţii în 
Hristos, actualizându-ne ca persoane ce ne întărim unii pe alţii spre viaţa veşnică. 

733. Sf. Pavel numeşte în locul indicat pe acei oameni "psihici", adică reduşi la sufletul lip¬ 
sit de prezenţa Duhului. Pentru ei cele mai presus de fire sunt de neînţeles, pentru că nu admit 
că peste legile lumii acesteia mai există o altă existenţă, cea a lui Dumnezeu. Dar de fapt, toate 

şi de greşelile altora, îndreptând viaţa noastră prin admiterea că tainele dum¬ 
nezeieşti cer o credinţă nesupusă curiozităţii şi să nu întâmpinăm nici una 
dintre ele cu întrebarea: cum. Căci cuvântul este iudaic şi, de aceea, pricină 
a toată pedeapsa. De aceea şi Nicodim, căpetenia unei Sinagogi a iudeilor, 
întrebând: "Cum pot să fie acestea?", fiindcă respingea cuvintele dumne¬ 
zeieşti, a fost luat pe drept cuvânt în râs, auzind: "Ti u eşti învăţătorul lui Israel 
şi nu cunoşti Legea?" (In 3, 9-10). Deci, silindu-ne să fim mai înţelepţi în 
căutarea a ceea ce ne este de folos chiar şi din prostia altora, să renunţăm să 
punem întrebarea cum referitor la cele pe care le face Dumnezeu 734 , folosin- 
du-ne mai degrabă de ea pentru a medita la faptele noastre. Căci, precum 
nimeni nu va şti ce este Dumnezeu după fire, dar e îndreptăţit să creadă că 
este şi răsplăteşte celor ce-L caută, aşa va ignora modul celor săvârşite de El, 
lăsând primirea lor pe seama credinţei şi recunoscând că Dumnezeu, Cel mai 
presus de toţi, poate toate, primind pentru o astfel de bună judecată o răsplată 
de nedispreţuit Voind Stăpânul tuturor să ne purtăm astfel, zice prin prooro¬ 
cul Isaia: "Nu sunt sfaturile Mele ca sfaturile vostre, nici căile Mele ca ale 
voastre, zice Domnul, ci pe cât de departe e cerul de pământ, pe atât sunt de 
departe căile Mele de căile voastre şi cugetările Mele de cugetarea voastră" 


ale lumii sunt de neînţeles fără un Creator al lor şi fără aspiraţia oamenilor spre desăvârşirea 
în El. Cele mai presus de fire sunt însă înţelese de omul care îşi dă seama că fără Dumnezeu 
toate sunt neînţelese. 

734. Nu e o contrazicere între afirmarea de mai înainte, că tainele dumnezeieşti trebuie 
cercetate cu atenţie, şi afirmarea de aici, că trebuie primite fără întrebarea curioasă exprimată 
prin cum. întrebarea îndoielnică implicând în ea un refuz arogant e dezaprobată, dar nu efor¬ 
tul de înţelegere a tainelor credinţei. Taina existenţei lui Dumnezeu se impune, dar se cere 
crezută. Pe de o parte e neînţeleasă, dar pe de alta, atinge într-un fel sufletul nostru. Pe de o 
parte e necuprinsă de minte şi, deci, obiect de credinţă, pe de alta, putem spune tot mai multe 
despre Dumnezeu, mai ales în ceea ce-L deosebeşte de lumea noastră şi de noi înşine. O unire 
exemplară între cunoaştere şi taină avem în dogmele creştine. Fiecare dogmă e o definire pre¬ 
cisă referitoare la Dumnezeu, dar tocmai această definire asigură taina Lui. Dacă nu spunem 
că Dumnezeu e Creatorul necreat, deosebit prin fiinţă de lumea creată, amestecăm fragilul cu 
statornicia, confundăm totul în mod haotic, pierdem nădejdea mântuirii persoanei umane, deci 
a valorii ei. Fără definirea lui Dumnezeu ca o fiinţă în trei Persoane, nu mai cunoaştem taina 
valorii eterne a persoanelor şi importanţa iubirii lor. Fără definirea lui Hristos ca Persoană în 
două firi, nu mai avem siguranţa mântuirii omului, perspectiva veşniciei lui. Numai dogmele 
asigură marile valori şi sensuri, sau infinitatea lor. Fără ele, totul devine o băltoacă fără rost. 
Dogmele unesc sensurile definite cu infinitatea lor nelimitată şi tainică. Dogma uneşte cunoaş¬ 
terea precisă cu credinţa, cum le uneşte şi în existenţa persoanei. Pretenţia că totul e cunos¬ 
cut sau cognoscibil e o iluzie. Cum în înţeles îndoielnic, cu scop de respingere a ceea ce nu se 
poate spune, e un cum superficial. El e contrar lui cum în scop de cunoaştere mai aprofundată 
a ceea ce nu se poate spune. Primul cum ne opreşte de la cercetarea mai serioasă, al doilea e 
un îndemn la ea. Primul cum, cu pretenţia că nu există decât ceea ce poate fi cunoscut, e sem¬ 
nul superficialităţii, al doilea, al gândirii serioase. Primul cum neagă superficial dogmele şi 
sensurile infinite. 

(Is. 55, 8-9). Iar Cel ce e atât de mult mai presus de noi, cum nu va şi lucra în 
chip minunat şi nu va întrece înţelegerea noastră? 

Dar aş voi să exprim şi un gând mai uşor de înţeles, precum socotesc, 
despre acestea. Cei preocupaţi în viaţa aceasta de ştiinţa numită mecanică 
declară de multe ori că izbândesc lucruri mari, dar metoda actelor lor scapă 
minţii ascultătorilor înainte de-a le vedea. Dar, gândind la meşteşugul lor, le 
admit prin credinţă înainte de-a le experia, evitând să-i contrazică. Cum, deci, 
va zice cineva, n-ar fi împovăraţi de vini grele cei ce îndrăznesc să necin¬ 
stească prin necredinţă pe Dumnezeu, cel mai bun Meşter în toate, nere- 
ţinându-se să întrebe cum, referitor la cele pe care le face, măcar că îl cunosc 
pe El ca Dătătorul a toată cunoştinţa şi ştiu că toate le poate, învăţaţi fiind prin 
toată dumnezeiasca Scriptură? Iar de stărui, iudeule, întrebând cum, îţi voi 
spune şi eu, imitând lipsa ta de cunoaştere: Cum ai ieşit din Egipt? Spune-mi, 
cum s-a prefăcut în şarpe toiagul lui Moise? Cum s-a umplut de lepră şi s-a 
curăţit iarăşi? Cum s-a prefăcut firea apei în sânge (leş. 4, 3-9)? Cum ai trecut 
prin mijlocul mării ca pe uscat? Cum s-a prefăcut, prin lemn, apa amară a 
Merei în apă dulce (leş. 15,25)? Cum ţi s-a dat ţie apă din piatră? Cum ţi s-a 
dat ţie mana? Cum s-a oprit iarăşi Iordanul? Sau cum s-a dărâmat numai prin 
strigare zidul de netrecut al Ierihonului? Şi nu vei înceta să întrebi despre 
acestea cum. Dar după ce ai cunoscut multe fapte mari, minunându-te de ele, 
dacă le vei întâmpina cu întrebarea cum, să nu te arăţi necredincios întregii 
Scripturi dumnezeieşti, respingând toate cuvintele Sfinţilor prooroci şi, înain¬ 
te de ele, sfintele scrieri ale lui Moise. Deci trebuia ca, crezând lui Hristos şi 
consimţind fără şovăială celor spuse de El, să se grăbească mai degrabă să 
afle modul binecuvântării, decât să îndrăznească să zică în chip necugetat 
"Cum poate Acesta să ne dea trupul Lui să-I mâncăm?". Aşa, spun cu dispreţ 
şi cuvântul "Acesta". Căci acest cuvânt indică în mod tăcut îngâmfarea lor. 

"Zis-a lor Iisus: Amin, amin zic vouă, de nu veţi mânca 
trupul Fiului Omului şi nu veţi bea sângele Lui, 
nu veţi avea viaţă în voi" (In 6, 53) 

Cu adevărat îndelung-răbdător şi mult-milostiv este Hristos, precum se 
poate vedea şi din cele de faţă. Căci, nesfădindu-se deloc cu îngustimea de 
suflet a celor ce nu-L credeau, le dăruieşte iarăşi cunoştinţa de viaţă făcătoare 
a tainei 735 . Astfel, biruieşte ca Dumnezeu mândria celor ce-L supărau, ară- 


735. "Cunoştinţa de viaţă făcătoare a tainei". în această expresie se afirmă caracterul intr-un 
anumit fel cognoscibil al tainei şi viaţa dăruită de ea. Pe de o parte taina rămâne nedeplin 
înţeleasă, pe de alta, e cunoscută. Iar cunoştinţa tainei nu e numai teoretică, ci pricinuitoare de 
viaţă, pentru că e o cunoştinţă care face taina trăită, ca realitate dumnezeiască. Când o per- 

tându-le cele prin care vor urca la viaţa veşnică 736 . Dar nu le spune încă în ce 
mod le va da trupul Său să-l mănânce. Căci îi ştia aflându-se în întuneric şi 
neputând în nici un fel să înţeleagă taina. Dar le arată în chip folositor ce bine 
le va veni lor din a-1 mânca, pentru ca, convingându-i de bucuria voinţei de-a 
vieţui la nesfârşit, să-i înveţe să creadă. Căci credinţei îi urmează, în mod 
cuvenit, şi putinţa de-a înţelege. Aceasta o spune şi proorocul Isaia: "De nu 
veţi crede, nici nu veţi înţelege" (Is. 7, 9) 737 . Deci trebuia să fie înrădăcinată 
întâi în ei credinţa, ca să introducă apoi în ei înţelegerea celor pe care nu le 
cunosc, şi să nu se caute mai întâi cercetarea 738 . Din această cauză socotesc 
că Domnul, evitând în mod cuvenit să spună modul în care le va da să mă¬ 
nânce trupul Lui, îi cheamă la trebuinţa de-a crede înainte de cercetare. Căci, 
frângându-le celor ce au crezut până atunci pâinea, le-a dat-o, zicând: "Luaţi, 
mâncaţi. Acesta este trupul Meu" (Mt 26,26). De asemenea, trecându-le po¬ 
tirul tuturor, zice: "Luaţi, beţi din el toţi. Acesta este sângele Meu, care pen¬ 
tru voi se varsă spre iertarea păcatelor" (Mt 26, 27-28). 

Observă deci cum nu le explică modul tainei, celor ce încă nu înţeleg şi 
nu voiesc să creadă fără cercetare, dar celor ce au crezut deja, li Se arată spu- 
nându-li-1 clar. Deci, să audă cei ce n-au primit încă, din neînţelegere, credinţa 
în Hristos: "De nu veţi mânca trupul Fiului Omului şi nu veţi bea sângele Lui, 
nu veţi avea viaţă întru voi". Căci cei ce n-au primit pe Fiul prin binecuvântare 
tainică rămân nepărtaşi de viaţa întru sfinţenie şi fericire 739 . Căci El e viaţa 


soană îţi vorbeşte, o cunoşti, dar o cunoşti experiind în acelaşi timp misterul ei, care îţi comu¬ 
nică viaţa. Cu atât mai mult e cunoscut ca mister Fiul lui Dumnezeu făcut om, un mister 
dătător de viaţă. 

736. Biruieşte mândria celor ce-L dispreţuiau nu numai certându-i pentru aceasta, ci şi 
arătându-le că nu prin ei vor avea viaţa veşnică, ci prin unirea cu El, ca pâine care-i hrăneşte 
spiritual. 

737. Ca învăţător prea înţelept, Iisus Se foloseşte de voinţa firească a omului de-a trăi la 
nesfârşit. Arătându-le că prin mâncarea trupului Său le împlineşte această dorinţă, caută să le 
uşureze credinţa. Căci ştie că, dacă vor crede, vor înţelege mai uşor cea ce le spune despre 
puterea de-a le da această veşnicie prin trupul Său. Credinţa omului e necesară mai ales pen¬ 
tru a admite că va trăi în veci. Ea e tot atât de necesară şi pentru a admite existenţa lui Dum¬ 
nezeu. Şi amândouă acestea stau în legătură. Numai crezând în existenţa lui Dumnezeu, pu¬ 
tem crede şi în viaţa veşnică pe care ne-o poate da numai El. Dar aceste credinţe au şi o bază 
raţională. Fără Dumnezeu şi fără viaţa veşnică a persoanei umane, totul ar fi fără sens, lipsit de 
logică. Totul ar fi într-un întuneric în care nu s-ar vedea nimic. Fără credinţa în Dumnezeu şi 
în veşnicia omului totul ar fi neînţeles, cum zice proorocul Isaia. 

738. De fapt, credinţa are un temei în firea omului care însetează după veşnicie. în acest 
sens, credinţa e anterioară cercetării. Dar chiar în această credinţă e şi o logică. De abia pe 
urmă vine întemeierea raţională mai explicită a credinţei. 

739. Viaţa adevărată şi fără sfârşit e plină de sfinţenia neegoistă şi de fericirea comuniunii. 
Căci e primită prin părtăşia de Fiul, Care ne-a arătat cât de desăvârşit ne iubeşte prin jertfa Sa 
pentru noi. Dacă o anumită sfinţenie şi fericire ne dă şi comuniunea cu o persoană umană care 

după fire, întrucât S-a născut din Tatăl cel viu. Dar nu mai puţin de viaţă făcă¬ 
tor e şi Duhul Lui cel Sfânt, venit în mod negrăit de sus, fiind unit cu Cuvântul 
Celui ce face toate vii 740 . Căci prin El s-a cugetat 741 şi se înţelege ca Una cu 
El 742 . Este neîmpărţit după înomenire, deşi ştim că Cuvântul venit din Dum- 
nezeu-Tatăl şi templul Lui din Fecioara nu sunt una prin fire, deoarece trupul 
nu e de o fiinţă cu Cuvântul din Dumnezeu. Dar, fiind una prin întâlnire şi 
îmbinare negrăită şi deoarece trupul Mântuitorului s-a făcut de viaţă făcător, 
ca cel ce s-a unit cu Viaţa după fire, adică cu Cuvântul din Dumnezeu 743 , când 
îl mâncăm, avem viaţă în noi, fiind uniţi şi noi cu Cuvântul, precum este el 
unit cu Cuvântul sălăşluit în el. Pentru aceasta şi în faptul învierii morţilor, 
Mântuitorul nu Se află lucrător numai prin cuvânt, nici numai prin porunci 
dumnezeieşti, ci Şi-a luat împreună-lucrător în aceasta sfântul Lui trup, ca să 
arate că poate face vii şi pe oameni, aflându-Se unit cu el. Căci este trupul cu 
adevărat propriu al Lui, şi nu altul. De fapt, când a înviat pe copila sutaşului, 
zicând: "Copilă, scoală-te!", a prins-o de mână, precum s-a scris (Mc. 5,35-41; 
Lc. 8,49-56). Căci era, ca Dumnezeu, de viaţă făcător, facându-le pe toate prin 
porunca Sa, dar şi prin atingerea de sfântul Său trup, arătându-Şi o unică şi 
înrudită lucrare prin amândouă 744 . Căci, şi când a intrat în cetatea numită 


ne iubeşte, cum nu ne-ar da sfinţenie şi fericire nesfârşită Fiul lui Dumnezeu, Care este viaţa 
fără de sfârşit şi Care ne-a arătat cât ne iubeşte fâcându-Se om, deci venind în maximă intimi¬ 
tate cu noi, şi jertfindu-Se pentru noi, arătându-Se curat de orice egoism, deci cu totul Sfânt? 

740. Nu ne împărtăşim de trupul lui Hristos fără să ne împărtăşim de Dumnezeu- 
Cuvântul însuşi, Care S-a făcut Subiectul trupului Său. Dar Acesta ni Se face accesibil şi chiar 
împărtăşibil prin trupul Său, întrucât prin trup primim în noi toate cele spirituale. Persoana Lui 
dumnezeiască este vie prin fire, adică fără început şi fără sfârşit. Şi vom fi şi noi în stare să 
înviem în trupul nostru, pentru că devenim vii în sufletul nostru prin comunicarea între 
Persoana Lui şi a noastră. Iar vii înseamnă trăitori în mod conştient 

741. Cuvântul lui Dumnezeu, ca izvor al raţiunilor tuturor celor create, este şi izvorul 
raţiunii trupului Său. El a adus raţiunea trupului Său la existenţă, ca trup al Lui creat în mod 
propriu, ca nici un altul. 

742. Dumnezeu-Cuvântul se înţelege după întrupare ca o unică Persoană cu trupul Său. 

743. Dacă trupul meu se face într-un grad şi într-un mod mai redus viu şi de viaţă dăruitor 
prin sufletul meu, ca trup personal al meu, cum nu s-ar face trup viu şi de viaţă veşnică făcător 
trupul Cuvântului lui Dumnezeu, Care e viaţa nemărginită şi nesfârşită prin Sine? Trupul lui 
Hristos nu este o existenţă deosebită, ci face parte din existenţa Lui personală, aşa cum trupul 
meu face parte din existenţa mea personală. 

744. Lucrarea dumnezeiască a lui Hristos se uneşte cu cea a trupului într-una singură, 
fără să se confunde între ele. Căci mişcarea firii Lui dumnezeieşti pătrunde mişcarea mâinii 
Lui omeneşti, făcând-o mediu al ei. încât cele două lucrări sunt şi una, şi două înrudite. Căci 
Cel ce Se folosea de amândouă lucrările şi Cel ce le unea într-una, fără să le confunde, era 
ipostasul cel unul al ambelor firi. Era Dumnezeu-Cuvântul, în Care există potenţial din eterni¬ 
tate raţiunile celor create, cu mişcările lor, adică raţiunea sau structura unitară a omului, cu 
mişcările convergente ale componentelor ei, prin care sufletul uman organizează trupul Lui în 
mod unitar, într-o dependenţă de lucrarea lui Dumnezeu-Cuvântul. Când Dumnezeu-Cuvântul 

Nain şi era dus din ea mort fiul unul-născut al maicii lui, S-a atins iarăşi de 
trupul mort, zicând: 'Tinere , îţi zic ţie: Scoală-te!" (Lc. 7,14). Deci nu dădea 
numai cuvântului să lucreze învierea morţilor, ci, ca să arate de viaţă făcător 
şi trupul Său, precum am spus mai înainte, Se atinge de morţi prin el, şi prin 
el comunică viaţă celor ce au murit Şi dacă prin simpla atingere a trupului 
Său face viu pe cel mort cum nu dobândim o mai bogată binecuvântare de 
viaţă făcătoare, când îl şi mâncăm? Căci va preface în mod sigur în binele pro¬ 
priu, adică în nemurire, pe cei ce se vor împărtăşi de el 745 . Şi să nu te minu¬ 
nezi de aceasta, nici să nu întrebi în tine în mod iudaic: cum. Cugetă mai bine 
că apa este rece pentru suflet dar când, turnată în căldare, se întâlneşte cu 
focul, uită de firea ei şi trece la lucrarea focului care a biruit-o. în acelaşi mod 
şi noi, deşi suntem stricăcioşi prin firea trupului, părăsind prin amestec (cu 
Viaţa adevărată) slăbiciunea proprie, ne prefacem în ceea ce e propriu 
aceleia, adică în viaţă. Căci trebuia ca nu numai sufletul să se rezidească prin 
Sfântul Duh în înnoirea vieţii, ci şi trupul acesta gros şi pământesc să se 
sfinţească printr-o împărtăşire mai îngroşată şi înrudită şi să fie chemat la 
nestricăciune. Să nu socotească nicidecum iudeul greoi la înţelegere că ni 
s-au născocit nişte taine noi. Ci să vadă în scrierile vechi, adică în cele ale lui 
Moise, mai înainte descrisă taina aceasta (a lui Hristos), având în ea potenţa 
adevărului de când se săvârşea în simple chipuri. Căci spune-mi, ce a supărat 
pe distrugătorul? Ce-a făcut şi pe strămoşii acelora să nu fie pierduţi cu egip¬ 
tenii când a-toate-Biruitorul a dezarmat moartea cea potrivnică întâilor năs¬ 
cuţi? Oare, nu e tuturor vădit că, deoarece au ascultat de legea dumnezeiască 
şi au jertfit mielul şi, mâncând carnea lui, au uns cu sângele lui stâlpii şi pra¬ 
gurile caselor, moartea a fost silită să ocolească pe cei sfinţiţi? Căci distrugă¬ 
torul, adică moartea trupului, a dezorganizat toată firea omenească, pentru 
neascultarea primului om creat Pentru că atunci am auzit prima dată: "Pă¬ 
mânt eşti şi în pământ vei merge" (Fac. 3,19). Dar deoarece Hristos avea să 
surpe pe acest tiran atât de cumplit, prin sfântul Său trup, facându-Se în noi 


îşi organizează şi îşi susţine un trup propriu, cu mişcarea convergentă a mădularelor lui poate 
comunica lucrarea Sa dumnezeiască trupurilor altora, dată fiind unitatea lor de fiinţă. Prin 
aceasta readuce la funcţia normală sau sănătoasă mişcările altor trupuri. Iar prin trupul Său 
înviat Hristos pregăteşte trupurile omeneşti pentru înviere prin sufletele lor, ca la învierea de 
obşte să facă actuală această putere pe care le-a dat-o printr-o intervenţie mai directă a mişcă¬ 
rilor trupului Său înviat, operată de dumnezeirea Sa. Căci trupul înviat e trupul în care s-a 
înfăptuit la maximum lucrarea divină, care a făcut trupul omenesc mediu al lucrării Sale dum¬ 
nezeieşti. 

745. Nemurirea dumnezeiască, întipărită de Persoana dumnezeiască a lui Hristos trupu¬ 
lui Său, se comunică şi persoanelor omeneşti credincioase. Ceea ce este al Persoanei dum¬ 
nezeieşti se face propriu trupului Său, şi ceea ce se primeşte de către persoanele umane, prin 
trupul lor, devine propriu acestora. Prin trupul propriu persoana se comunică altei persoane. 

viaţă, această taină a fost preînchipuită celor de odinioară, care, sfinţindu-se 
prin sânge, au fost izbăviţi de moartea rânduită să-i distrugă, aceasta ocolind, 
potrivit voii lui Dumnezeu, pe cei ce s-au făcut părtaşi mielului. De ce te 
mânii, deci, iudeule, când eşti chemat la adevărul cel arătat în chipuri, de 
Hristos, Care-ţi spune: "De nu veţi mânca trupul Fiului Omului şi nu veţi bea 
sângele Lui, nu veţi avea viaţa întru voi"? Căci trebuia mai degrabă să înain¬ 
tezi spre înţelegerea tainei, fiind învăţat de mai înainte prin cărţile lui Moise 
şi călăuzit neîndoielnic prin chipurile vechi la trebuinţa de-a crede 746 . 

"Cel ce mănâncă trupul Meu şi bea sângele Meu 
are viaţă veşnică şi Eu îl voi învia pe El 
în ziua cea de apoi" (In 6, 54) 

Se cuvine să-l admirăm şi acum pe sfântul Evanghelist, care a declarat 
"Şi Cuvântul trup S-a făcut". Căci nu a spus că a venit în trup, ci că S-a făcut 
trup, ca să arate unirea. Dar nici nu spune că Cuvântul cel din Dumnezeu a 
prefăcut firea trupului, sau că trupul s-a transformat în Cuvântul. Căci Hristos 
rămâne amândouă cele ce sunt prin fire, dar Unul din amândouă, Cuvântul 
unindu-Se în mod negrăit şi mai presus de mintea omenească cu trupul Său 
şi mutându-1 întreg în Sine după lucrare, ca prin ea să poată face vii cele ce au 
nevoie de viaţă. Aşa a alungat din firea noastră stricăciunea, dar a scos şi 
moartea care a câştigat odinioară putere împotriva ei prin păcat 747 . Deci, cel 
ce mănâncă sfântul trup al lui Hristos "are viaţa veşnică", deoarece trupul are 
în el pe Cuvântul, Care e Viaţa după fire. De aceea, zice: "Eu îl voi învia pe el 


746. Cele dăruite în Vechiul Testament, prin rânduiala lui Dumnezeu, nu puteau arăta pe 
Dumnezeu voind să dea numai ceea ce a dat prin ele. Dumnezeu nu poate izbăvi de moarte 
numai în mod trecător, nici nu poate fi socotit că săvârşeşte minunile trecerii poporului Israel 
prin Marea Roşie şi hrănirea lui în pustie numai pentru prelungirea acestei vieţi şi pentru un 
singur popor. El poate da mult mai mult, ca Dumnezeu. Poate scăpa de moarte şi poate hrăni 
cu o hrană potrivită pentru vecie pe toţi oamenii care cred. Cele dăruite în Vechiul Testament 
nu pot fi decât chipuri care pregăteau pe oameni pentru daruri cu mult mai mari: pentru elibe¬ 
rarea adevărată de moarte, pentru dăruirea vieţii veşnice ca viaţă adevărată. 

747. Se respinge nestorianismul, care spunea că firea omenească a rămas într-o persoană 
a ei, cât şi monofizitismul, care susţinea prefacerea firii omeneşti în fire dumnezeiască. Fiul lui 
Dumnezeu S-a făcut El însuşi om, făcându-Şi proprie firea omeenască fără să o prefacă, ci fo¬ 
losind lucrarea omenească pentru a comunica, prin ea, oamenilor muritori, care aveau nevoie 
de viaţa netrecătoare, viaţa nemuritoare. în sensul acesta Şi-a făcut lucrarea firii omeneşti pro¬ 
prie, adică S-a folosit prin ea de puterea Lui dumnezeiască. Dar aceasta înseamnă că Şi-a făcut 
proprie însăşi firea noastră, prin care să pună în lucrare puterea dumnezeiască. Dar întâi Dum- 
nezeu-Cuvântul a făcut nemuritoare firea pe care o asumase, folosindu-Se şi de însăşi lucrarea 
firii noastre asumate de El. Căci şi prin lucrarea acesteia S-a aflat fără de păcat, şi, prin aceas¬ 
ta, a scăpat-o de stricăciune şi de moarte. 

în ziua cea de apoi". în loc de a spune că trupul îl va învia pe acela, adică pe 
cel ce mănâncă trupul Meu, a spus: "Eu", ca nefiind altcineva decât trupul 
Său, desigur nu prin fire. Căci nu suporta să fie tăiat într-o doime de firi după 
unire 748 . Deci Eu, zice, Cel ce am venit în acela, se înţelege prin trupul Meu, 
"îl voi învia în ziua cea de apoi". Căci era cu neputinţă ca Cel ce era Viaţa prin 
fire să nu biruiască stricăciunea şi moartea. Deoarece vine în noi prin trupul 
Său, şi învinge moartea, care a apărut în trupul omenesc prin păcat, spre tre¬ 
buinţa de-a se corupe, în mod sigur vom învia. Căci e improbabil, mai bine- 
zis cu neputinţă, ca Viaţa să nu facă vii pe cei în care vine. Fiindcă, precum 
dacă cineva ia o scânteie, trebuie să o învelească în multe paie ca să salveze 
sămânţa focului, la fel Domnul nostru Iisus Hristos ascunde în noi viaţa, prin 
trupul Său, şi o pune ca pe o sămânţă a nemuririi, făcând să dispară din noi 
stricăciunea. 

"Căci trupul Meu este adevărata mâncare şi sângele Meu, 
adevărata băutură " (In 6, 55) 

Opune iarăşi darului manei binecuvântarea tainică, şi undelor din crăpă¬ 
turile pietrelor, cunoştinţa potirului. Şi spune iarăşi aici ceea ce a spus prin 
multe altele, desfăşurând în multe feluri aceeaşi învăţătură. Pentru că nu le 
îngăduie să admire prea mult mana, ci le cere să-L primească pe El ca pâine 
din cer şi ca Dăruitor al vieţii veşnice. "Căci părinţii voştri, zice, au mâncat 
mana în pustie şi au murit, dar aceasta este Pâinea care s-a pogorât din cer, 
ca cel ce mănâncă din ea să nu moară" (In 6,49-50). Fiindcă mâncarea manei 
satisface pentru puţin timp trebuinţa trupului şi, înlăturând slăbiciunea lui 
produsă de lipsa ei, îl lasă iarăşi să slăbească, neprocurând celor ce o mă¬ 
nâncă viaţa veşnică. Deci nu era hrana adevărată, cum este pâinea cea din 
cer. Iar sfântul trup al lui Hristos, hrănind spre nemurire şi viaţă veşnică, este 
hrana adevărată. Dar aceia au băut şi apă din piatră. Şi ce a urmat, zice, din 
aceasta, sau ce folos au avut cei căzuţi? Căci au murit Deci nici aceea nu era 
băutura adevărată, ci băutura adevărată este cinstitul sânge al lui Hristos 749 , 


748. Se accentuează unitatea Persoanei lui Hristos. Nu suferă firea omenească a lui 
Hristos, ci ipostasul cel unul. Nu trupul Lui cel înviat va învia pe cei ce se împărtăşesc de El, 
ci Persoana cea una, Care şi-a făcut propriu trupul nostru. De aceea, nici nu ne împărtăşim de 
trupul Lui separat de Persoana lui Hristos. în comunicarea persoanei către altă persoană stă 
viafa celei din urmă. De aceea nu sunt doi fii în Hristos, după unirea celor două firi în Persoana 
Lui dumnezeiască, unul dumnezeiesc şi altul omenesc, cum spunea Nestorie, ci Unul, Care e 
şi Dumnezeu, şi om. 

749. Adică e sângele Purtătorului personal al vieţii prin fire, sau al Vieţii nemuritoare. El 
este în sângele Său cu viaţa Lui nemuritoare, cu Viaţa prin Sine. 

care dezrădăcinează din temelii toată stricăciunea şi desfiinţează moartea 
sălăşluită în trupul omenesc. Căci nu e sângele unui om oarecare, ci al înseşi 
Vieţii după fire. De aceea suntem şi trup şi mădulare ale lui Hristos, ca unii 
ce am primit în noi, prin binecuvântare, pe Fiul însuşi 750 . 

"Cel ce mănâncă trupul Meu şi bea sângele Meu 
rămâne întru Mine şi Eu întru el” (In 6, 56) 

Prin acestea ne introduce în taină în multe feluri. Căci, deoarece învă¬ 
ţătura e greu accesibilă celor neînvăţaţi, cerând mai degrabă înţelegerea din 
credinţa în El, decât întoarcerea în sus şi în jos a cercetării proprii, uşurează 
şi luminează în chip variat şi din toate părţile cunoaşterea folositoare, fixând 
ca o temelie şi bază a credinţei cea mai bună dorire a Lui: "Cel ce mănâncă 
trupul Meu, zice, şi bea sângele Meu rămâne întru Mine şi Eu întru el". Căci 
precum, dacă cineva uneşte o ceară cu altă ceară, va vedea desigur pe una 
în alta, la fel, socotesc, şi cel ce primeşte trupul Mântuitorului nostru 
Hristos şi bea cinstitul Lui sânge, cum zice El însuşi, se face una cu El, 
amestecându-se şi unindu-se cu El prin împărtăşire, întrucât el se află în 
Hristos şi Hristos, în el 751 . Aşa ne-a învăţat Hristos şi în Evanghelia după 


750. Prin sângele Lui, am primit însăşi Persoana Fiului. în toate ale unei persoane e per¬ 
soana însăşi, care le organizează şi le armonizează în întregul persoanei. Prin binecuvântarea 
preotului, în care e lucrătoare binecuvântarea lui Hristos, vinul se preface în sângele Lui. 
Primind deci în noi sângele lui Hristos, al trupului Său, devenim şi noi toţi trupul Lui prin care 
circulă sângele Lui. Totuşi, nu ne desfiinţăm ca persoane. Fiul lui Dumnezeu îşi pune pe noi, 
prin sângele omenesc asumat de El, pecetea calităţii Sale de Fiu al Tatălui, Fiu al lui Dum¬ 
nezeu, făcându-ne şi pe noi fii, dar nu prin naştere din Tatăl, ci prin împărtăşire. Trăind în Sân¬ 
gele Lui, pătruns în al nostru, ne face să trăim şi noi, dacă nu în toată actualitatea, cel puţin vir¬ 
tual şi în treptată actualizare, curăţia Sa transmisă nouă, duhul Său de jertfă, duhul de iubire 
faţă de Tatăl şi faţă de oameni şi mişcarea spre înviere. Ne transmite aceste simţiri şi puteri cu 
atât mai mult cu cât nu numai sângele Lui devine şi al nostru, ci şi al nostru devine al Lui prin 
aceasta. E o cumuniune între Persoana Lui şi a mea nu numai prin cuvinte, ci şi prin sângele 
şi trupul Lui devenite ale mele, aşa cum şi sângele şi trupul meu devin ale Lui, o dată ce El 
este în noi, şi noi în El. E deplina comuniune între Persoana Lui şi a mea, fără să ne contopim 
ca persoane. Dar această comuniune se înfăptuieşte nu numai între Hristos şi mine, ci şi între 
toţi cei ce primim acelaşi Sânge şi Trup al lui Hristos; acelaşi Hristos e în toţi şi toţi suntem în 
acelaşi Hristos, fără să ne contopim ca persoane. în sensul acesta suntem un trup al lui 
Hristos, sau Biserica, Hristos e în toţi, şi toţi, în Hristos, toţi suntem membrii Bisericii sau 
mădulare ale lui Hristos. 

751. Numai întrucât Hristos e o Persoană, şi cel ce se împărtăşeşte, altă persoană, ei se 
pot uni în firea comună pe care o au fără să se confunde. Persoanele îşi păstrează în cea mai 
intimă legătură dintre ele conştiinţa proprie. Căci are loc o unire prin fire şi iubire. Cu cât e 
mai mare iubirea dintre două persoane, cu atât e mai puternică, pe de o parte, unirea dintre 
ele, pe de alta, conştiinţa fiecăreia de cealaltă. 

Matei, zicând: "Asemenea este împărăţia cerurilor cu un aluat, pe care, 
luându-1 o femeie, l-a ascuns în trei măsuri de făină, până ce s-a dospit 
toată" (Mt. 13, 33). Cine e deci femeia şi care este înţelesul măsurilor 
numite, sau ce este în general măsura se va spune la locul potrivit Acum 
vom spune numai ce este aluatul. Precum zice Pavel, că "puţin aluat 
dospeşte toată făina" (I Cor. 5, 6), aşa cea mai mică binecuvântare ames¬ 
tecă tot trupul nostru cu ea şi îl umple de lucrarea ei şi aşa Se face prezent 
în noi Hristos, şi noi în El. Şi va avea dreptate să spună cineva că aluatul 
este în toată făina, şi făina se face prezentă în tot aluatul 752 . Ai în acestea 
puţine înţelesul celor spuse. 

Dar dacă suntem iubitori ai vieţii veşnice, dacă dorim să avem pe Dă- 
ruitorul nemuririi în noi înşine, să nu renunţăm, asemenea unora dintre 
cei nepăsători, să fim binecuvântaţi 753 , nici să nu lăsăm să ne prefacă 
diavolul evlavia în viclenie, şi în cursă, şi în laţ păgubitor. Căci s-a scris: 
"Cel ce mănâncă din pâine şi bea din potir cu nevrednicie, judecată sieşi 
mănâncă şi bea" (I Cor. 11, 29). Când mă cercetez pe mine însumi, văd 
că nu sunt vrednic. Când deci vei socoti că eşti vrednic spunând aceasta, 
vei auzi de la noi: Când vei socoti că eşti vrednic să te prezinţi lui Hristos? 
Căci, chiar de te vei îndurera pururea de lunecare, nu vei înceta nici¬ 
odată să luneci. "Căci cine va pricepe greşalele?", după Sfântul psalmist 
(Ps. 18, 13). Astfel să te socoteşti cu desăvârşire lipsit în veci de sfinţenia 
care mântuieşte 754 . Deci, gândeşte-te să duci o viaţă binecredincioasă şi, 
aşa crezând, te vei împărtăşi de binecuvântarea care alungă nu numai 
moartea, ci şi bolile din noi. Căci, venind Hristos în noi, slăbeşte legea 
care stăpâneşte sălbatic în mădularele trupului nostru, înviorează evlavia 
faţă de Dumnezeu şi omoară patimile, neţinând seama de păcatele în care 
ne aflăm, ci vindecându-ne mai degrabă ca pe nişte bolnavi. Căci întăreş¬ 
te pe cel zdrobit, ridică pe cel căzut, ca un Păstor bun, Care îşi pune sufle¬ 
tul pentru oile Sale. 


752. Hristos e aluatul, şi noi, făina; şi nu invers. El are puterea să ne facă asemenea Lui 
pe toţi, făcându-Se prezent în toţi şi făcându-ne pe noi toţi prezenţi în El. Căci dumnezeirea Lui 
are puterea de a ne cuprinde pe toţi şi de a fi în toţi, dar are în ea şi tot ce e propriu trupului, 
cu duhul Lui de jertfă şi cu starea învierii Lui. 

753. Binecuvântarea prin care se preface pâinea în Trupul Domnului se extinde şi asupra 
celor care se împărtăşesc de Trupul Lui. în Trupul Domnului e binecuvântarea Lui. 

754. Se recomandă o smerenie continuă. Niciodată să nu ne socotim vrednici. Şi când ne 
socotim nevrednici, atunci ne putem împărtăşi; chiar dacă ne socotim vrednici, nu suntem 
vrednici. 

CAPITOLUL 3 

FIUL NU ESTE PĂRTAŞ LA VIAŢA ALTUIA, CI E VIAŢA DUPĂ FIRE, 
CĂCI E NĂSCUT DIN VIAŢA DUPĂ FIRE 
A LUI DUMNEZEU-TATÂL 

"Precum M-a trimis pe Mine Tatăl cel viu şi Eu viez pentru Tatăl , 
şi cel ce Mă mănâncă pe Mine va trăi pentru Mine" (In 6, 57) 

înţelesul acestor cuvinte este mai obscur şi învăluit intr-o greutate ne¬ 
obişnuită. Dar nu rămâne cu totul greu de aflat. Căci cei ce voiesc să cugete 
drept îl pot cuprinde şi nu le rămâne cu totul neînţeles. Deci zice Fiul că, atunci 
când a fost trimis, S-a întrupat, şi altceva nimic. Iar când zice că S-a întrupat, 
spune că S-a făcut om în întregime. Deci Tatăl M-a făcut, zice, om. Dar, deoa¬ 
rece M-am născut din Viaţa după fire, sunt viu, fiind Dumnezeu-Cuvântul; şi, 
fiindcă M-am făcut om, am umplut templul firii Mele, adică trupul. De aceea, 
şi "cel ce mănâncă trupul Meu va fi viu". Căci am luat trupul muritor, dar, 
fiindcă M-am sălăşluit în el, fiind Viaţă după fire, pentru faptul că sunt din 
Tatăl cel viu, am umplut de viaţa Mea tot trupul asumat De aceea, n-am fost 
biruit de stricăciune, ci mai degrabă am biruit-o ca Dumnezeu. Deci, voi 
spune iarăşi, fără greutate, în mod folositor, că aşa cum, deşi M-am făcut trup 
-căci aceasta înseamnă că am fost trimis -, vieţuiesc totuşi pentru Tatăl cel 
viu, adică păstrând în Mine firea Celui ce M-a născut aşa şi cel ce Mă 
primeşte în sine prin împărtăşirea de trupul Meu va fi viu întreg, conformân- 
du-se Mie, Care-1 pot face viu, pentru faptul că sunt din rădăcina de viaţă 
făcătoare, adică din Dumnezeu şi Tatăl 75 ^. Dar spune că a fost întrupat (tri¬ 
mis) de către Tatăl, deşi Solomon zice: "înţelepciunea (deci Fiul, n. fcr.) Şi-a 
clădit Sieşi casă" (Pilde 9, 1), iar fericitul Gavriil a atribuit facerea trupului 
lucrării Duhului, când a grăit Sfintei Fecioare. Căci zice: "Duhul Sfânt Se va 
pogon peste tine şi puterea Celui Prea înalt te va umbri" (Le. 1,35). Aceasta 
ca să înţelegi iarăşi că Dumnezeirea este una după fire, înţeleasă în Tatăl şi 


755. Fiul lui Dumnezeu, având Viaţa prin fire, ca Cel născut din Tatăl şi de o fiinţă cu El, 
umplând de această viaţă şi trupul Său, o comunică şi oamenilor ce se deschid Lui prin 
credinţă, prin împărtăşirea de trupul Său. Căci cel ce primeşte Trupul Lui, îl primeşte pe El 
însuşi şi El însuşi dă viaţa Sa prin trupul Său. Trupul asumat e atât de total al Lui, încât este al 
Persoanei Sale, şi cel ce primeşte Trupul Lui îl primeşte în sine pe El însuşi ca Persoană, căci 
zice: "Cel ce Mă mănâncă pe Mine". în general, relaţia mea prin trup cu Trupul lui Hristos este 
relaţia mea ca persoană cu El ca Persoană, adică cu Dumnezeu-Cuvântul, aşa cum relaţia mea 
cu trupul unei persoane umane este relaţia mea ca persoană cu aceea ca persoană. Dar nu se 
poate spune că relaţia cuiva cu mine, care m-am împărtăşit de Hristos, e relaţia directă cu 
Hristos ca Persoană în mod exclusiv, chiar dacă prin mine intră într-o anumită relaţie şi cu 
Hristos. Căci eu am pe Hristos prin împărtăşire, fiindcă umanitatea lui Hristos este plină de 
Persoana exclusivă a lui Dumnezeu-Cuvântul, sau este exclusiv a Lui, nu a altei persoane. 

în Fiul şi în Sfântul Duh, deci că nu lucrează fiecare în mod împărţit în ceva 
din cele ce sunt (cele create), ci orice s-ar spune că se face prin Unul este 
numaidecât operă a întregii firi dumnezeieşti. Căci Sfânta Treime fiind Una 
prin deofiinţime, Una este numaidecât şi puterea Ei în toate. Căci toate sunt 
din Tatăl prin Fiul în Duhul. Astfel, ceea ce am spus de multe ori, aceea o 
spunem iarăşi. Căci, deşi e obositor a repeta aceleaşi, ele cuprind adevărul. 
Dar e obiceiul Mântuitorului Hristos să atribuie lucrării Tatălui toate câte 
întrec puterea omului. Căci S-a smerit pe Sine facându-Se om 756 . Şi, deoarece 
a primit chipul robului, nu nesocoteşte măsura robului (Filip. 2, 7-8). Totuşi, 
nu Se pune în afara facerii tuturor împreună cu Tatăl, ci Cel ce Da născut pe 
El lucrează toate prin El, după spusa Mântuitorului însuşi. Căci zice: 'Tatăl, 
Care rămâne în Mine, El face lucrurile" (In 14, IO) 757 . Punând deci pe seama 
iconomiei celei în trup ceea ce se cuvine ei, atribuie lui Dumnezeu şi Tatăl 
cele mai presus de puterea omului. Astfel, zidirea templului în Fecioară 
întrece puterea omului. 

Dar va obiecta la acestea iarăşi potrivnicul: Şi cum a arătat Fiul în Sine 
ceva altfel decât natura? Sau cum nu a arătat clar că e mai mare Tatăl, 
spunând: 'Trăiesc pentru Tatăl"? Căci, dacă Tatăl procură Fiului Viaţa, cine 
va îndrăzni să nu cugete că a se împărtăşi de viaţă nu e acelaşi lucru cu a fi 
Viaţa după fire, sau a putea să facă vii? 

Dar, opunând acestora cuvântul adevărului, vom spune în mod cuvenit 
"Nebunul va grăi cele nebune şi inima lui va cugeta cele deşarte, ca să 
săvârşească cele fără de lege şi să grăiască împotriva Domnului rătăcire" (Is. 
32, 6). Căci, ce poate fi mai contrar Legii ca această cugetare a ereticilor? 
Cum nu spun ei ultima răutate împotriva lui Hristos, Care toate le face vii, 
când nu se ruşinează, nebunii, să spună că El trăieşte participând la viaţa altuia, 
ca şi cele făcute de El? 758 în acest caz, Hristos ar fi un vieţuitor (trad. latină: 
animal, părtaş de viaţă), dar n-ar fi Viaţa după fire. Căci un vieţuitor trebuie 
să fie altceva decât viaţa aflătoare în el. Iar dacă socotesc că pot fi acelaşi lu- 


756. Toate faptele mai presus de puterea omului sunt ale tuturor celor Trei Persoane 
dumnezeieşti. Dar, întrucât Dumnezeu-Cuvântul Sa făcut şi om, atribuie acele fapte de cele 
mai multe ori nu Sieşi, ci lui Dumnezeu-Tatăl, ca să Se pună pe Sine în relief ca om. 

757. Tatăl face lucrările aflându-Se în Fiul, Care nu e pasiv, ci e şi El lucrător, deci le face 
împreună cu Fiul. Sau: Tatăl lucrează toate prin lucrarea Fiului. E cea mai deplină unitate între 
Persoanele Care totuşi nu se contopesc. Intr-un anumit grad, aceasta se întâmplă şi între 
oameni. Când copilul face ceva încurajat de mama, trăieşte în lucrarea sa şi lucrarea mamei. 

758. Hristos nu Se arată dependent în existenţa Lui de altcineva. Căci spune în multe 
feluri: "Eu sunt Adevărul şi Viaţa" şi : "Cine Mă mănâncă pe Mine va trăi în veci". Cine 
primeşte viaţa prin participare de la altul nu poate da viaţa veşnică. Vedem cum nu ne-o poate 
da nici un om. Dacă Hristos n-ar fi Dumnezeu însuşi, întrupat ca om, am rămâne supuşi morţii 
şi toate ar fi fără sens. 

cru, să spună că orice vieţuitor e viaţă. Dar consider că nu va face cineva 
aceasta, dacă are minte. Deci, Unul-Născut nu este pentru noi un vieţuitor, ci 
se va înţelege că e Viaţa după fire. Căci, în acest caz, cum ar spune adevărul 
zicând: "Eu sunt învierea şi viaţa" (In 11, 25)? Căci este Viaţă Cel ce face vii, 
nu cineva care are nevoie de viaţă, precum şi înţelepciunea este aceea care 
poate înţelepţi, nu cel care e înţelepţit 759 . 

Deci, după voi, Adevărul va minţi şi Hristos nu spune adevărul, zicând: 
"Eu sunt viaţa" (In 14, 6). Născoceşte minciuni şi strălucita ceata a Sfinţilor, 
repetând cuvintele Duhului şi numind pe Unul-Născut Viaţă. Astfel, dum¬ 
nezeiescul Psalmist zice către Tatăl: "Că Tu eşti izvorul vieţii" (Ps. 35,90). Iar 
minunatul Evanghelist Ioan zice în Epistolele sale: "Ceea ce era la început, 
ceea ce am auzit, ceea ce am văzut cu ochii noştri, ceea ce am privit şi mâinile 
noastre au pipăit despre Cuvântul vieţii aceea vă vestim; şi Viaţa s-a arătat şi 
am văzut-o şi mărturisim şi vă vestim vouă Viaţa cea veşnică. Care era la Tatăl 
şi S-a arătat nouă" (I In 1,1-2). Vezi pe Psalmist adeverit şi prin spusa lui Ioan, 
când zice către Dumnezeu şi Tatăl tuturor: "Că Tu eşti izvorul vieţii '? Căci la 
El era şi este Fiul ca un izvor al vieţii. Că despre Fiul spune acestea purtătorul 
de Duh Ioan, ne va arăta iarăşi prin cuvintele lui. Căci scrie în Epistolă iarăşi: 
"Şi ştim că Fiul lui Dumnezeu a venit şi ne-a dat nouă pricepere, ca să 
cunoaştem pe Dumnezeul cel adevărat Şi suntem în Dumnezeu cel 
adevărat, adică întru Fiul Său Iisus Hristos . Acesta este adevăratul 
Dumnezeu şi viaţa veşnică" (I In 5, 20) 760 . 

Deci spune-mi, cine va suporta speculaţiile mincinoase ale celor ce 
cugetă altfel? Sau cine nu va respinge cu dreptate părerea greşită a acelora, 
care îndrăznesc să declare pe Fiul participant la viaţa de la altul, o dată ce de 
Dumnezeu insuflata Scriptură nu spune nimic de felul acesta despre El, ci 
declară limpede că e Dumnezeu după fire şi adevărat, şi izvor al vieţii, şi Viaţă 
veşnică? Căci, cum s-ar înţelege că cel ce are nevoie de viaţa de la altul e 
Dumnezeu adevărat, şi nu mai degrabă că El însuşi e Viaţa după fire? Sau 
cum I s-ar spune şi izvor al vieţii, dacă ar fi ajutat prin dăruirile de la altul în 


759. Viaţa prin fire e cea care dă viaţă, nu cea care a primit sau primeşte viaţa. La fel, 
înţelepciunea e cea care dă înţelepciune, nu cea care o are de la altcineva. Viaţa, înţelepciunea 
prin fire sunt pur active, neavând nimic dependent, pasiv în ele. Omul îşi dă seama că nu are 
viaţa prin sine, nici înţelepciunea. Hristos nu e ca noi. El este Viaţa şi înţelepciunea prin Sine, 
fiind izvor exclusiv al lor. Nu pot fi toate dependente, primitoare ale vieţii şi înţelepciunii. Nu 
pot fi toate într-o dependenţă reciprocă, într-o relaţie nevrută. Toate ar fi în acest caz mărgi¬ 
nite. Dar marginea tuturor presupune un Nemărginit, deosebit de ele. 

760. Dacă n-ar fi venit Hristos, ca să ne arate că El este Fiul lui Dumnezeu, n-am cunoaşte 
pe Dumnezeu Cel adevărat, Care nu poate fi decât un Dumnezeu al iubirii, adică un Tată Care 
are un Fiu de o fiinţă cu El, născut din veci. Deci, prin Fiul am cunoscut pe Dumnezeul cel 
adevărat ca Tată, dar şi pe Fiul Lui, Care este şi El Dumnezeu adevărat 

puterea de-a vieţui? 761 Dar va zice adversarul: Da, admitem despre Fiul că e 
viaţă, întrucât poate şi El da viaţă, deoarece are în El pe Tatăl cel viu. Dar nu 
vă ajunge aceasta spre a vă apăra de calomnia voastră împotriva Unuia-Năs- 
cutului. Cuvântul vostru se demască şi în aceasta ca fiind lipsit de învăţătură 


761. Ideea centrală a Sf. Chirii este aceea că Dumnezeu adevărat este Viaţa după (prin) 
fire. Ca atare, este viaţa fără început şi fără sfârşit, nemărginită, ca una ce nu depinde de nimic 
altceva. Dumnezeu e ca atare Viaţa desăvârşită, neavând nevoie de nimic; e plenitudinea vieţii, 
având înălţimea ei supremă în Sine, cu toate formele posibile de viaţă, ceea ce înseamnă că le 
şi trăieşte pe cele mai înalte: conştiinţa personală integrală, bucuria şi fericirea iubirii inter- 
personale fără lipsuri. Ca atare El are în Sine posibilitatea de a realiza şi alte moduri de viaţă. 
Deci, nu existenţa unui alt Dumnezeu infinit, căci aceasta L-ar mărgini, nici forme tot mai puţin 
depline, emanate din Sine, căci aceasta L-ar arăta trebuind să coboare în trepte imperfecte de 
existenţă. Dumnezeu nici nu ar putea înmulţi fiii născuţi din Sine, căci în acest caz n-ar mai fi 
iubirea infinită îndreptată în mod absolut spre un Fiu de valoare absolută. în general, în 
această eventualitate, Dumnezeu n-ar mai fi izvorul suprem de iubire. El realizează alte forme 
de existenţă, cu scopul de-a fi iubite, numai prin creaţia lor după chipul Fiului, pentru a le iubi 
ca pe Fiul şi pentru ca ele să-L mărească ca pe un Tată şi un Frate. Iar aceasta îl arată şi liber, 
şi atotputernic. Dar aceste forme create trebuie să reflecte armonia între ele în baza originii 
lor unitare, deci să formeze o singură lume ale cărei forme nu se luptă între ele. Cele mai înalte 
forme de existenţă trebuie să fie unele spirituale, care n-au nevoie de materie, şi acestea sunt 
îngerii, legaţi şi ei într-un fel de lumea întreagă, dar şi oamenii, care au nevoie de formele vii, 
dar nespirituale (animale, plante), prin care îşi hrănesc trupul, şi de formele materiale neor- 
ganice, care servesc şi ele trupului omenesc. Acestea toate se împărtăşesc de puterea, sau de 
viaţa lui Dumnezeu în diferite grade, dar nu sunt din fiinţa Lui. Prin formele spirituale create, 
ce au cunoaştere şi libertate, ca să fie cele mai înalte forme create, lumea întreagă poate fi dusă 
spre a se umple tot mai mult de puterea dumnezeiască. Astfel, lumea creată nu e un alt Dum¬ 
nezeu, dar e făcută pentru a se îndumnezei, în special prin oameni, care sunt legaţi şi de Dum¬ 
nezeu, prin cunoaştere şi libertate, dar şi de ordinea materială, prin trup. însă, având libertate, 
formele spirituale ale creaţiei se pot şi opune lui Dumnezeu, fără ca Dumnezeu să le anuleze 
prin aceasta existenţa. Formele pur spirituale ale existenţei, sau îngerii, pot cădea din legătura 
iubitoare cu Dumnezeu prin iluzia că au în ele înseşi putinţa unei creşteri infinite prin cunoaş¬ 
tere, dată fiind puterea deosebită a lor, şi putinţa cunoaşterii şi influenţării altor spirite înge¬ 
reşti şi omeneşti inferioare. Iar persoanele umane pot cădea în iluzia că pot creşte la infinit prin 
ele, având spre cunoaştere şi folosinţă lumea materială extinsă în aşa măsură, încât poate da 
impresia că este infinită. 

Dar, căzând din legătura credincioasă şi iubitoare cu Dumnezeu, spiritul omenesc nu mai 
are puterea să-şi ţină trupul necorupt şi lumea în deplină unitate cu el. Aceasta îi aduce omului 
moartea trupească, ceea ce face lumea materială cu totul lijasită de îndumnezeirea ei prin oameni. 

Acest fapt dă lui Dumnezeu motivul să trimită pe însuşi Fiul Său, prin Care a creat şi 
susţine lumea conformă cu raţiunile ei din El, să Se facă om, rămânând şi Dumnezeu. Prin 
aceasta poate aduna iarăşi lumea în Sine şi o poate îndumnezei, dând putinţa şi oamenilor să 
conlucreze cu El în aceasta, prin credinţă şi iubire. Făcându-Se om, dar rămânând şi Dum¬ 
nezeu, face pe oameni şi lumea să se împărtăşească iarăşi de El, Viaţa nesfârşită după fire. 

Ideea Sf. Chirii despre Dumnezeu ca Viaţă după fire, sau desăvârşită şi infinită, ţine sea¬ 
ma şi de faptul că, altfel, nu s-ar putea explica existenţa în general. Lumea noastră şi oamenii 
înşişi nu pot fi viaţa prin fire, date fiind imperfecţiunile lor şi mai ales moartea, care stăpâneşte 
peste toate. 

şi căzut din adevăr. Căci cum nu se arată lipsită de toată învăţătura numirea 
Fiului Viaţă, o dată ce poate face vii pe cele ce primesc viaţa fiindcă are în Sine 
pe Tatăl? Căci nu ştiţi cum se cuvine ce este ceea ce e după fire şi ceea ce este 
din cel după fire, ca adaos prin voire 762 . De pildă, focul e fierbinte prin fire, 
dar sunt fierbinţi şi altele participând la lucrarea din foc, ca fierul, sau lemnul. 
Dar pentru că s-au înfierbântat, nu se numesc şi ele foc. Căci au în ele această 
lucrare ca străină, nu ca naturală. înţelesul acestor pilde ni se poate aplica şi 
nouă. Gramatica sau geometria sunt socotite ştiinţe care se folosesc de ra¬ 
ţiune. Dar, când cineva se face savant în gramatică sau în altă ştiinţă, nu se va 
înţelege el însuşi ca fiind gramatică sau geometrie, ci se numeşte gramati- 
cian, din gramatica ce s-a făcut cunoscută în el; şi la fel, altul. Aşa şi Viaţa cea 
după fire este altceva decât cele în care vine, modelând potrivit Sieşi ceea ce 
nu este aceasta prin fire. Deci, se spune că Tatăl este în Fiul, poate ca într-o 
materie, ca, deoarece Tatăl este Viaţa după fire, să poată da viaţă şi Fiul. Veţi 
greşi dacă veţi conchide în chip necugetat că este şi Fiul Viaţă, şi nu mai 
degrabă participant la viaţa de la altul, adică mai degrabă prin relaţie, şi nu 
chemat în mod fiinţial la demnitatea Celui ce I-o dă 763 . Căci, precum cineva 
n-ar putea numi cu dreptate fierul încălzit foc, chiar dacă are în sine lucrarea 
focului, prin faptul că e încălzit de foc, sau nu ar putea numi cineva, având 
minte, pe gramatician gramatică, pentru că poate călăuzi pe cineva în această 
ştiinţă, la fel socotesc că nu poate numi cineva, cugetând cum se cuvine, pe 
Fiul Viaţă pentru că poate face vii pe alţii, neavând, după ei, viaţă după fire, ci 
având în Sine sămânţa lucrării Tatălui, sau pe Tatăl sălăşluit în Sine. Căci, 
spune-mi, ce-ar împiedica pe cineva în acest caz să cugete pe Fiul ca pe unul 
dintre noi, adică de fire stricăcioasă, dacă vieţuieşte pentru Tatăl, adică e 
dăruit cu viaţa Tatălui, în sensul gândit de ei? Căci, dacă nu are pe Tatăl cel 
viu în Sine 764 , se corupe asemenea celor cugetaţi la fel. Dar, dacă admitem că 


762. Fiul are viaţa infinită, sau prin fire, pentru că e născut din fiinţa Tatălui. Cele create 
primesc viaţa limitată, conform poziţiei pe care le-o dă Dumnezeu prin voinţă, adăugându-le 
Sieşi ca deosebite de El, deci neprovenind din fiinţa Lui. 

763. Se precizează că Fiul lui Dumnezeu cel întrupat, adică Hristos, nu e îndumnezeit 
numai prin lucrarea ce aparţine unei fiinţe străine de El, ci e Dumnezeu prin fiinţa Sa, deci are 
lucrările dumnezeieşti şi puterile lor. Cunoştinţa, iubirea, puterea dumnezeiască nu le-a primit 
ca de la o fire străină, ci le are în firea Sa. în sensul acesta, nu se poate vorbi de relaţii între 
cele trei Persoane ale Sfintei Treimi (chiar dacă am folosit şi noi în "Note" uneori acest ter¬ 
men), ci se poate vorbi doar în sensul că Tatăl implică în Sine o legătură cu Fiul. Dar aceasta 
este în cadrul unităţii de fiinţă. Aceste precizări le face Sf. Chirii împotriva arienilor, care 
socoteau că Fiul are numai o lucrare a Tatălui în Sine, deci nu e una în fiinţă cu El. 

764. Fiul, sau Hristos, Sar corupe şi ar muri şi El definitiv dacă nu are în Sine decât 
lucrarea Tatălui, şi nu pe Tatăl însuşi cu fiinţa Lui, adică dacă nu e una cu Tatăl în fiinţă. Căci 
a avea pe Tatăl deplin în Sine e una cu a fi una în fiinţă cu El. în fiinţa proprie, Fiul are şi pe 
Tatăl ca împreună purtător al ei. Vorbind depre Tatăl ca fiind deosebit de Fiul, dar fiind în Fiul 
ca viaţa prin fire, Sf. Chirii afirmă atât unitatea de fiinţă, cât şi deosebirea Lor ca Persoane. 

spune adevărul când zice: "Eu sunt întru Tatăl şi Tatăl este întru Mine", El 
are în Sine pe Tatăl, Care este Viaţa după fire. Dar cum este El în Tatăl, dacă 
nu e Viaţă după fire? Nu mai spun ce blasfemie este în aceasta, deşi ar trebui 
să vorbesc spre a arăta blasfemia celor ce luptă împotriva lui Dumnezeu. Căci 
Tatăl S-ar arăta având în Sine pe cel lipsit de viaţă, adică având stricăciunea, 
sau firea ce se strică 765 . Că însăşi firea lucrurilor sileşte să cugetăm aşa 
despre Fiul, vom cerceta iarăşi prin alte înţelegeri, deoarece scopul nostru 
este să lămurim tema de cercetat prin toate precizările cuvenite. 

Spui că Dumnezeu şi Tatăl este Viaţa după fire. Şi bine zici. Căci este aşa. 
Dar aşa e şi Fiul. Aceasta urmează şi din cuvântul vostru. Dar aş spune cum 
se cuvine, dorind să învăţ: ce lucrează cu privire la Fiul, fiind în El? Oare dă 
din Viaţa Sa Celui Născut din El, ca unuia ce are nevoie de ea şi nu are viaţa 
din El însuşi? 766 Cum n-ar rezulta din aceasta cu toată necesitatea să înţele¬ 
gem pe Fiul ca fiind gol de viaţă? Iar gol de viaţă ce ar fi altceva, dacă nu 
stricăcios? 767 Deci nu dă (Tatăl) din viaţa Sa Celui Născut din El, în acest 
sens. Căci cum ar fi Viaţă, chiar dacă ar primi-o de la Tatăl? Cum mai bârfesc 
deci unii cu gura fără pază şi spun că Fiul are viaţă pentru faptul că are în Sine 
pe Tatăl, Care e Viaţa după fire? Căci dacă are viaţă şi fără Tatăl, ca fiind şi El 
viaţa în mod fiinţial, nu mai e viu (nu mai vieţuieşte) pentru Tatăl, adică pen¬ 
tru împărtăşirea din Tatăl. Iar dacă are pe Tatăl ca Dăruitor al vieţii Sale, El 
se va dovedi neavând viaţa Sa. Căci I se dăruieşte de la altul, şi, precum am 
spus de la început, este mai degrabă vieţuitor decât Viaţă, şi de o fire strică- 
cioasă. Dar atunci, cum S-a numit pe Sine Viaţă? Sau oare ne este îngăduit şi 
nouă să spunem fără primejdie: "eu sunt viaţa", fără să greşim? Dar nu este 
îngăduit făpturilor să se ridice la demnităţile dumnezeieşti. Deci ştie Fiul că 
este Viaţă după fire. Căci altfel, cum ar fi pecetea ipostasului Celui ce Da 
născut pe El? Cum ar fi chipul şi asemănarea exactă a Aceluia? Sau cum n-a 
făcut un lucru drept Filip, zicând: "Arată-ne nouă pe Tatăl şi ne ajunge nouă" 
(In 14, 8)? De fapt se cuvine să se înţeleagă că cineva, văzând pe Fiul, încă n-a 
văzut pe Tatăl, dacă Tatăl este Viaţă după fire, iar Fiul este numai participant la 


765. Hristos spunând că este întru Tatăl, dacă n-ar fi Viaţa prin fire, Tatăl ar fi şi El supus 
stricăciunii. Cum ar mai fi în acest caz Tată al Lui? Sau cum ar mai fi El Fiul Tatălui? De ce 
s-ar mai folosi numirile de Tată şi de Fiu pentru Dumnezeu? în Dumnezeu n-ar mai fi iubirea 
din veci, nici rodnicia capabilă să nască un Fiu şi puterea să creeze o lume alcătuită din per¬ 
soane după chipul Fiului, spre a le iubi ca pe Fiul, în Fiul, şi ca şi ele să-L iubească, ca pe Tatăl, 
cu Fiul şi în Fiul, iar pe Fiul, ca pe un Frate, Care le înalţă mai presus de puterea lor creată. 

766.0 definiţie precisă a lipsei de viaţă prin fire, a unei firi care nu are prin ea însăşi viaţa: 
coruptibilitatea sau înaintarea în stricăciune. Aşa nu poate fi decât creatura, care n-are viaţa 
prin sine, sau prin fire. 

767. Nu se poate spune despre Fiul că primeşte viaţa de la Tatăl, ca şi când înainte ar fi 
fost lipsit de ea. Căci nu e nici o clipă fără viaţa prin fire. 

viaţa Tatălui. Căci nu va vedea cineva vreodată pe Cel de viaţă făcător în cel 
făcut viu, pe Cel ce nu are nevoie (de viaţă) în cel care are nevoie. Deci va minţi 
şi în alt mod, zicând: "Cel ce Mă vede pe Mine vede pe Tatăl" (In 14,9) 768 . 

Dar iubitorul dogmelor binecredincioase ale Bisericii vede iarăşi absur¬ 
ditatea ce urmează din flecărelile acelora. Să se abată deci de la ele şi să se 
schimbe, precum s-a scris, să facă întoarceri drepte, să-şi îndrepte căile şi să 
vadă frumuseţea simplă a adevărului, crezând că Dumnezeu şi Tatăl este 
Viaţa după fire, şi iarăşi Viaţă, Fiul cel Născut din El. Căci, precum se spune 
că e Lumină din Lumină, aşa e şi Viaţă din Viaţă. Şi precum Dumnezeu şi 
Tatăl le luminează pe cele ce au nevoie prin lumina Lui, înţelepţeşte pe cele 
primitoare de înţelepciune prin înţelepciunea Lui, şi împuterniceşte pe cele 
ce au nevoie de putere prin puterea Sa, aşa face vii pe cele ce au nevoie de 
viaţă de la El prin Viaţa Sa ce iese de la El, adică prin Fiul 769 . Când deci zice: 

1 Trăiesc pentru Tatăl", să nu socoteşti că nu Se mărturiseşte pe Sine că e viu 
pentru că primeşte viaţa de la Tatăl, ci pentru că S-a născut din Tatăl cel viu, 
de aceea Se afirmă şi pe Sine că e viu. Căci nu se poate să nu fie viu Cel ce 
este din Tatăl cel viu. Şi, precum dacă cineva dintre noi ar zice: Sunt om 
raţional pentru tata, căci sunt fiul unui om raţional, aşa să cugeţi şi despre 
Unul-Născut, când zice: "Sunt viu pentru Tatăl". Căci, deoarece Tatăl, Care 
M-a născut, este Viaţa după fire, şi Eu sunt Născutul de aceeaşi fire şi 
adevărat al Lui, port ceea ce e propriu Lui după fire, adică faptul de-a fi Viaţă. 
Căci aceasta este şi Tatăl. Iar deoarece Se înţelege şi este Unul din Unul - 
căci Fiul este din Tatăl (deşi era împreună cu El din eternitate) -, în mod 
cuvenit Se caracterizează prin demnităţile naturale ale Celui ce Da născut, ca 
printr-ale Sale 770 . 


768. Cel ce nu e viaţa prin fire sau prin sine, ci numai participant la viaţa altuia, se 
cunoaşte ca atare prin faptul că are nevoie de altul ca să aibă viaţă. Este într-o dependenţă de 
acela. Fiul nu este participant, ci e Viaţa prin Sine, deci o are împreună cu Tatăl. 

769. Fiul este şi El viaţă, putere, înţelepciune prin fire, în unire cu Tatăl, şi nu participant 
la ele, acestea nevenindu-I de la cineva deosebit de El. Este atât de unit în acestea cu Tatăl, 
încât Tatăl le comunică numai prin El celor ce nu le au prin ei înşişi, ci au nevoie de ele şi par¬ 
ticipă la ele ca venindu-le de la altul, anume de la Dumnezeu. Tatăl nu dă ale Sale decât prin 
Fiul. Nu iubeşte pe altele decât pentru că are un Fiu pe Care îl iubeşte. Nu le dă viaţa decât în 
unire iubitoare cu Fiul. în gândirea creştină, unitatea supremă -care trebuie să fie izvorul 
tuturor -nu e o unitate lipsită de bucuria comuniunii iubitoare, sau impersonală, ci e unitatea 
interpersonală a desăvârşitenubiri. Şi numai acesta poate fi adevărul. Şi numai aceasta cores¬ 
punde bogăţiei ei nesfârşite. în această supremă unitate în care o Persoană e Tată, alta. Fiu, nu 
se poate spune că Fiul e dependent de Tatăl. Şi deci nu se poate spune că Tatăl nu e în Fiul, 
precum e Fiul în Tatăl. 

770. Fiul are ca şi Tatăl viaţa prin fire. Căci a primit-o odată cu firea de la Tatăl, nu ca de 
la cineva străin. Sunt doi, dar Fiul e născut din Tatăl, deci are ale Tatălui ca fiind ale Sale. Tot 
paragraful este o explicare adâncă şi autentică a unităţii de fiinţă şi a deosebirii personale între 
Tatăl şi Fiul. 

"Aceasta este pâinea care s-a pogorât din cer Nu precum 
au mâncat părinţii voştri mană şi au murit. 

Cel ce mănâncă pâinea aceasta va trăi în veac " (In 6, 58) 

Mari, zice, trebuie să fie rezultatele celor mari. Cele dăruite prin harul de 
sus se cuvine să fie dumnezeieşti şi vrednice de marea dărnicie a lui Dum¬ 
nezeu. Dacă ai făcut să se admită cu credinţă faptul că pâinea se pogoară din 
cer, ea se va da celor ce doresc viaţa neîncetată, care va avea în ei lucrarea 
nesfârşită a nemuririi. Şi aceasta va fi o dovadă clară că pâinea este din cer, 
adică de la Dumnezeu. Fiindcă spunem că se cuvine Celui veşnic să dăruias¬ 
că cele veşnice, şi nu o satisfacere printr-o hrană temporală a unei trebuinţe 
de foarte scurt timp, durând ea însăşi foarte puţin 771 . De aceea, nu cugetă 
cineva înţelept socotind că este pâine din cer şi de sus aceea pe care, mân- 
când-o strămoşii, au fost învinşi de moarte şi n-au scăpat de vătămarea 
stricăciunii. Şi nu e de mirare. Căci aceea nu era o pâine care dă nemurirea. 
Deci, nici n-ar fi drept ca cineva să o înţeleagă şi să o declare pâine din cer 772 . 
Căci e faptă cuvenită Celui pogorât de acolo să facă mai presus de moarte şi 
pe cei ce se împărtăşesc de El. Deci, se va asigura printr-o dovadă în afară de 
orice îndoială că această pâine pogorâtă din cer, se înţelege prin Hristos, e 
trupul Lui 773 . Căci El face să trăiască în veac pe cel ce îl mănâncă. Marea 
demnitate a firii dumnezeieşti, ce se impune crezării, se arată şi în aceea că 
nu dăruieşte nimic mărunt, ci toate cele dăruite de ea sunt mai presus de fire 
şi întrec înţelegerea noastră, în aşa fel că, din pricina mărimii harului, pot să 
şi fie necrezute de cei mai simpli. Căci cum n-ar fi propriu mâinii celei atât de 
bogate să voiască a dărui cele bogate? De aceea şi Pavel se minunează de ele, 


771. Cel ce mănâncă hrana materială flămânzeşte după scurt timp, căci ea însăşi nu 
durează decât puţin. El flămânzeşte din nou foarte curând. Pâinea care s-a pogorât de la 
Dumnezeu e Persoana lui Dumnezeu-Cuvântul, Care este în trupul asumat de El şi dat în 
Euharistie. Fiind nemuritor şi comunicând nemurirea celui ce-L primeşte, îl va hrăni în veci pe 
acesta. Chiar o persoană umană mă hrăneşte prin amintirea manifestărilor ei de iubire în mod 
netrecător. Cu atât mai mult ne hrăneşte spre veşnicie Fiul lui Dumnezeu, Care nu moare 
niciodată nici în trupul Său pe care ni-1 dă în Euharistie. 

772. Mana nu era din cer. Căci nimic material nu e din cer. Şi dovadă că nu era o materie 
care venea din cer e că se strica. Din cer, sau de la Dumnezeu, a venit numai Persoana lui 
Dumnezeu-Cuvântul. In general, numai persoana conştientă e destinată veşniciei. Dar aceasta 
pentru că e în relaţie cu Dumnezeu-Cuvântul cel personal, Care e prin Sine nemuritor, ca izvor 
al tuturor valorilor spirituale. Numai fiind prezenţi în trupul Lui, cu care ne hrăneşte, devenim 
şi noi nemuritori. 

773. Propriu-zis Dumnezeu-Cuvântul nu-Şi aduce din cer trupul format, ci numai trupul 
înviat întrucât prin înviere l-a suit la cer, adică l-a umplut deplin de nemurirea Sa. Prin acest 
trup, copleşit de spiritualitatea dumnezeiască, ni Se dă El însuşi ca Cel nemuritor. Propriu-zis 
Hristos ca Persoană, în acelaşi timp Dumnezeu şi om, e Cel ce Se pogoară din cer în 
Euharistie. 

zicând: "Ochiul nu le-a văzut şi urechea nu le-a auzit şi la inima omului nu 
s-au suit cele ce le-a gătit Dumnezeu celor ce-L iubesc pe El" (I Cor. 2,9). Dar 
Legea a închipuit pe cele mari în cele mici, având umbra celor viitoare, şi nu 
însăşi esenţa lucrurilor, precum s-a scris (Evr. 10, 1). Aşa se vede binecu¬ 
vântarea lui Hristos în hrana numită mană. Căci acelea se înfăţişau celor 
vechi ca umbră a celor viitoare. 

"Acestea le-a spus pe când învăţa 
în sinagoga din Capernaum ,, (In 6, 59) 

Prea înţeleptul Evanghelist, dându-ne o expunere a minunatelor taine, 
prezintă, precum se cuvine, începutul făcut de Mântuitorul Hristos învăţăturii 
despre ele, umilind pe cel potrivnic prin autoritatea Persoanei Lui şi respin¬ 
gând cu anticipare pe cei ce aveau să I se opună. Căci strălucirea învăţăturilor 
face uneori mai dispus spre credinţă pe ascultător şi cere o consimţire mai 
grabnică de la cei pe care îi învaţă. De aceea adaugă foarte bine "în sina¬ 
gogă". Cuvântul numai că nu spune: Nu unul sau doi au ascultat pe Hristos 
spunând acestea. Ci Se arată direct, învăţându-i pe toţi în sinagogă, precum 
El însuşi spune şi prin proorocul Isaia: "N-am grăit în ascuns, nici într-un loc 
întunecos al pământului" (Is. 45, 19). Căci a rostit cu curaj cuvintele despre 
acestea, făcându-i fără apărare pe iudei la Judecata ce li se va face şi arătând 
mai greu de scuzat vina necredinţei în El 774 . Fiindcă, dacă n-ar fi fost învăţaţi 
despre taina cea atât de mare, ar fi fost socotită îndreptăţită nepedepsirea lor, 
şi, arătând că nu au cunoscut-o, ar aştepta o judecare mai puţin aspră. Dar, 
cunoscând şi fiind învăţaţi de multe ori despre taină, dar apoi batjocorind-o 
prin necredinţă, cum nu s-ar pedepsi cu dreptate fără nici o milă şi n-ar plăti 
cu cea mai amară pedeapsă Celui necinstit de ei? Aceasta a spus-o şi Mân¬ 
tuitorul însuşi despre ei. Căci zice: "De n-aş fi venit, păcat nu ar avea . Dar 
acum n-au cuvânt de dezvinovăţire pentru păcatul lor" (In 15, 22). Deci, tre¬ 
buie să ne păzim, mai bine-zis să ne ferim de neascultare, ca de cea care 
aduce moartea, şi să primim cu credinţă aducătoare de viaţă cele ce ne învaţă 
Hristos. Căci astfel, vom scăpa de pedepsirea împreună cu aceia. Dar mai 
adaugă şi că acestea le-a grăit Hristos în Capernaum, ca să arate că şi-a amin¬ 
tit exact de ele. Căci cel ce ştie şi locul şi satul, cum ar greşi în expunerea 
celor învăţate? 


774. Hristos Şi-a mărturisit fără echivoc şi fără teamă dumnezeirea, şi nu în particular, 
unuia sau altuia, ci necontenit în faţa mulţimilor şi a conducătorilor iudeilor, ca ei să nu aibă 
la Judecată vreo scuză pentru necredinţa lor în dumnezeirea Lui, în faptul că nu le-ar fi 
descoperit aceasta El însuşi în mod clar şi public. în afară de aceasta, cu toată smerenia pe care 
Şi-a însuşit-o şi a manifestat-o, a afirmat neîncetat dumnezeirea Sa din grija pentru mântuirea 
oamenilor. Căci mântuirea lor depinde de credinţa în Sfânta Treime, sau în Dumnezeul iubirii. 

"Deci mulţi dintre ucenicii Săi , auzind, au zis: 

Greu este cuvântul acesta, cine poate să-l asculte?" (In 6, 60) 

Acesta e obiceiul celor fără minte. Pururea osândesc subţirimea învă¬ 
ţăturilor şi bârfesc cu nepricepere cele mai înalte decât înţelegerea lor, 
fiindcă nu le înţeleg, deşi ar trebui mai degrabă să se grăbească să înţeleagă 
şi să se subţieze împreună cu ele, nu să se opună ca nişte potrivnici unor 
cuvinte aşa de înţelepte şi să numească grele pe acelea de care trebuie să se 
minuneze. Ei suferă ceva asemănător cu ceea ce suferă cei fără dinţi. Atin- 
gându-se de mâncăruri mai plăcute, aceştia critică adeseori bunătatea lor şi 
batjocoresc dulceaţa lor, nerecunoscând boala care-i sileşte să se reţină de la 
ele. Iar cei însoţiţi de lipsa de învăţătură şi de dreapta judecată se tem de cu¬ 
noştinţa pe care ar trebui să o câştige prin multe osteneli şi să o sporească 
printr-o continuă străduinţă. Dar bărbatul duhovnicesc se va îndulci de cuvin¬ 
tele Mântuitorului nostru şi va declara cu dreptate: "Cât sunt de dulci gâtle¬ 
jului meu cuvintele Tale, mai mult decât mierea în gura mea!" (Ps. 118,103). 
Iar iudeul neduhovnicesc socotind cu neînţelegere şi nebunie taina duhov¬ 
nicească, chemat fiind prin cuvintele Mântuitorului să urce la înţelegerea 
cuvenită omului, cade pururea la nebunia ce-1 însoţeşte, numind răul bine, iar 
binele rău, după spusa Proorocului (Is. 5, 20). Căci se va alipi de părinţi şi se 
va dovedi imitând şi în acestea neştiinţa strămoşilor. Fiindcă aceia, primind 
mana de la Dumnezeu, au coborât binecuvântarea de sus la obişnuita lor 
neînţelegere urâtă şi cereau căldările rău mirositoare din Egipt, dorind să 
vadă oalele cu carne. Iar aceştia, chemaţi şi învăţaţi să primească harul de- 
viaţă-dătător şi pâinea cea adevărată, venită de la Dumnezeu-Tatăl să-i 
hrănească, rămân la rătăcirea lor, fiind mai degrabă iubitori de plăceri, decât 
iubitori de Dumnezeu. Şi, precum strămoşii acestora criticau şi hrana manei, 
cutezând să spună: "Sufletul nostru s-a uscat de mana aceasta " (Num. 11, 6), 
aşa şi aceştia resping pâinea cea adevărată, neruşinându-se să spună: "Greu 
este cuvântul acesta ,f775 . Trebuie deci ca cei ce aud despre tainele dum- 


775. Aceşti "mulţi dintre ucenicii Săi" nu sunt cei doisprezece (In 6, 67) Apostoli, ci alţi 
mulţi dintre iudei care îl ascultau adeseori pe Hristos, dar, fiind încă foarte alipiţi de Legea 
mozaică, se îndoiau de multe din învăţăturile lui Hristos. Fiind încă mai mult "sufleteşti" decât 
duhovniceşti, nu înţelegeau învăţăturile "subţiri", sau realităţile duhovniceşti de care le vorbea 
Mântuitorul. Vorbindu-le despre mâncarea trupului Său, ei nu înţelegeau că le vorbeşte despre 
trupul Său care va învia şi va fi copleşit de spiritualitatea dumnezeirii Sale, sau de Duhul Sfânt. 
Ei înţelegeau lucrurile trupeşte şi se sminteau când le vorbea Hristos de mâncarea trupului 
Său. Nu înţelegeau că e vorba de o comunicare copleşitoare a Persoanei Sale prin trupul Său 
spiritualizat Aceasta însemna că nu credeau cu adevărat în dumnezeirea Lui. Le era poate cu 
atât mai greu să creadă în această copleşire a trupului Sa prin dumnezeire, cu cât Hristos încă 
nu le vorbise de învierea Sa, deci de starea înviată, puternic spiritualizată a trupului Său. 
Coborârea din cer a trupului înviat în Euharistie, după înălţare, are ca temei coborârea Lui la 

nezeieşti să fie înţelepţi, trebuie să fie schimbători încercaţi, ca să cunoască 
banul adevărat de cel fals, şi să nu lege o cercetare netrebuincioasă de cele 
ce sunt de primit prin credinţă, nici o credinţă uşuratică, de cele ce au nevoie 
de cercetare, ci să acorde fiecăreia dintre cele grăite ceea ce i se cuvine şi să 
meargă pe cărarea dreaptă, refuzând să se abată într-o parte sau în alta. Căci 
cel ce tinde spre credinţa dreaptă în Hristos trebuie să înainteze pe calea 
împărătească. 

"Iar Iisus, cunoscând în Sine că ucenicii murmurau 
despre aceasta, le-a zis lor: Vă sminteşte aceasta? 

Dar dacă veţi vedea pe Fiul Omului suindu-Se acolo 
unde era mai înainte?" (In 6, 61-62) 

Dintr-o foarte mare lipsă de înţelegere, unii dintre cei ce erau învă¬ 
ţaţi de Mântuitorul Hristos s-au smintit de cuvintele Lui. Căci, deoarece 
îl auzeau zicând: "Amin, amin zic vouă, de nu veţi mânca trupul Fiului 
Omului şi nu veţi bea sângele Lui, nu veţi avea viaţă întru voi", se soco¬ 
teau chemaţi la o cruzime animalică, ca să-I mănânce trupul în chip ne¬ 
omenesc, şi că li se porunceşte să-I bea sângele, fiind îndemnaţi să facă 
nişte lucruri care înfricoşează chiar numai auzindu-le. Căci nu cunoşteau 
frumuseţea tainei şi prea frumoasa iconomie urmărită prin ea. O cugetau 
şi pe aceea, şi pe aceasta în felul lor. Şi se întrebau: Cum va sădi trupul 
omenesc în noi viaţa veşnică? Sau cum ne-ar folosi spre nemurire ceea ce 
e de o fire cu noi? 

înţelegând deci Mântuitorul gândurile lor, "căci toate erau goale şi des¬ 
coperite pentru ochii Lui" (Evr. 4, 13), îi ajută iarăşi spre înţelegerea celor 
neînţelese, călăuzindu-i în multe feluri. Vă smintiţi, zice, în chip foarte neîn¬ 
ţelegător de cuvintele Mele. Căci, dacă n-aţi cunoscut prin credinţă, măcar că 
vi s-a făcut de multe ori cunoscută taina, că trupul Meu vă va sădi viaţa, cum 
veţi crede când îl veţi vedea ridicându-Se şi la cer? Dar nu vă făgăduiesc că 
Mă voi sui şi la cer, ca să nu întrebaţi iarăşi: cum? Ochii voştri vor vedea, 
aceasta aducând la tăcere pe oricine o neagă. Deci, de veţi vedea pe Fiul 
Omului suindu-Se la cer, ce veţi spune iarăşi? Veţi fi descoperiţi şi nu puţin 
lipsiţi de minte. Căci, dacă socotiţi că trupul Meu nu vă poate sădi viaţa, cum 
se va înălţa el ca o pasăre la cer? Fiindcă, dacă nu poate face (pe alţii) vii, pen- 


formarea trupului din Fecioară. Atunci a coborât pentru a-Şi asuma un trup propriu; după înăl¬ 
ţare coboară pentru a Se uni, prin trupul Său înviat şi înălţat, cu toţi oamenii care I se deschid 
prin credinţă, după ce i-a pregătit pentru aceasta după prima coborâre. 

tru că n-ar fi prin fire făcător de viaţă, cum va umbla prin aer şi cum se va sui 
la cer? Căci şi aceasta este cu neputinţă trupului. Iar dacă se înalţă altfel decât 
prin fire, ce-1 împiedică şi să dea viaţă, chiar dacă n-are proprie prin fire puterea 
de viaţă făcătoare? Căci dacă se înalţă la cer e dovadă că trupul din pământ va 
putea să dea şi viaţă, chiar dacă prin el însuşi (prin raţiunea lui) se corupe 776 . 

Dar e de observat iarăşi că nu suportă să fie împărţit în doi Hristoşi, după 
lipsa de judecată a unora. Căci Se menţine pe Sine neîmpărţit, după înome- 
nire. Căci spune că Fiul Omului Se înalţă unde era înainte de aceasta, deşi, 
înainte de-a veni în trup, era numai Cuvântul în Sine. Bine a spus deci Pavel 
în Epistolele sale: "Unul Domn Iisus Hristos" (I Cor. 8, 6). Căci este un sin¬ 
gur Fiu şi înainte, şi după întrupare şi nu socotim străin de Cuvântul trupul 
Său 777 . De aceea numeşte pe Cuvântul venit din cer şi Fiu al Omului 778 . Căci 
S-a făcut trup, după fericitul Evanghelist (In 1,14), şi nu s-a prefăcut în trup 
prin schimbare, deoarece, ca Dumnezeu, este imutabil şi neschimbabil după 
fire. Ci S-a sălăşluit în templul propriu 779 , înţeleg în cel luat din Fecioara, şi 
Sa făcut om, după învăţătura adevărată 780 . Iar, spunând că Se va urca unde 
era şi înainte, dă ascultătorilor să înţeleagă că Sa pogorât din cer. Căci se 


776. Sf. Chirii pare să vadă în spusa Mântuitorului: "Dacă veţi vedea pe Fiul Omului suin - 
du-Se acolo unde era înainte" asigurarea că le va da prin aceasta o dovadă că poate da şi viaţă 
oamenilor, prin împărtăşirea de trupul Lui. De fapt, el ne dă să înţelegem că Hristos nu vrea 
numai să-i asigure pe oameni, printr-o minune ce li se va arăta în chip văzut la înălţare, de o 
minune ce se va produce cu ei în Sfânta împărtăşanie, în chip nevăzut ci şi să le explice fap¬ 
tul că prin Sfânta împărtăşanie le va da în chip nevăzut viaţa veşnică, prin faptul că trupul Său, 
înălţându-se la cer, nu mai este un trup asemenea trupului pământesc al nostru, ci e copleşit 
de spiritualitate, transfigurat în chip minunat cum s-a arătat câteva momente pe muntele 
Taborului. 

777. Tocmai faptul că Hristos este Unul ca Persoană face posibil ca, prin trupul Său, El să 
comunice viaţa, aşa cum persoana umană, pe măsură ce e mai înduhovnicită, comunică per¬ 
soanei iubite -prin ochi, prin cuvinte, prin mâna care mângâie -viaţa spirituală. în toate cele 
ale trupului e lucrătoare persoana cu starea ei mai mult sau mai puţin spiritualizată. Viaţa spiri¬ 
tuală durabilă se comunică de la persoană la persoană chiar prin trupurile lor. Numai senzaţiile 
pur trupeşti -lipsite de cugetare -şi trecătoare le trăieşte cineva prin trupul său, când acestea 
vin de la alt trup, sau de la lucruri. Prezenţa persoanei în toate ale trupului se exprimă şi prin 
cuvinte, ca: "Mă doare piciorul", adică durerea piciorului e durerea trăită de mine ca persoană. 
Sau: "Mă spăl pe mâini", adică o faptă a mea ca persoană îndreptată spre mine ca persoană, 
chiar dacă e efectuată prin organe ale trupului. 

778. Hristos Se numeşte pe Sine atât Fiu al Tatălui, cât şi Fiu al Omului, căci este aceeaşi 
unică Persoană, atât înainte, cât şi după întrupare. 

779. Fiecare om este templu al lui Dumnezeu, prin credinţă, dar templu propriu este 
numai trupul pe care Şi l-a făcut trup al Persoanei Sale, aşa cum trupul nostru personal ne este 
trup propriu. 

780. Aşa cum omul se numeşte om, sau trup, pentru că are trup propriu, aşa se spune şi 
de Dumnezeu-Cuvântul că Sa făcut trup, sau om, sau Fiul Omului, pentru că Şi-a făcut un trup 
propriu, ca mijloc de manifestare directă a Persoanei Sale. 

cuvenea ca ei să înveţe să nu-L socotească numai om, ci să-L ştie şi ca pe 
Cuvântul în trup şi să creadă deci şi că trupul Lui este de viaţă făcător 781 . 

"Duhul este care dă viaţă; 
trupul nu foloseşte la nimic" (In 6, 63) 

N-aţi arătat, zice, foarte multă neînţelegere tăgăduind trupului puterea 
de-a da viaţă. Căci, când se înţelege firea trupului în sine, nu va fi de viaţă 
făcătoare. Căci el nu face nicidecum viu ceva din cele ce sunt (din creaturi), 
ci are nevoie mai degrabă el de cineva care poate da viaţă. Dar când se 
cercetează taina întrupării şi aflaţi cine a sălăşluit în acest trup, veţi simţi că 
trebuie să atribuiţi Duhului dumnezeiesc puterea de-a face viu, o dată ce 
trupul nu poate fi de nici un folos prin el însuşi. Căci, deoarece s-a unit cu 
Cuvântul de viaţă făcător, s-a făcut întreg de viaţă făcător, ridicându-se la pu¬ 
terea Celui mai înalt, netrăgând cu sila la firea proprie pe Cuvântul, Care nu 
poate fi învins în nici un fel 782 . Deci, firea trupului însăşi e lipsită în sine de 
puterea de-a da viaţă, dar o va face aceasta având în el pe Cuvântul de-viaţă- 
facător, făcând să se arate prin sine toată lucrarea Lui. Căci e trupul Vieţii 
după fire, şi nu al cuiva dintre cei de pe pământ, despre care se poate spune 
cu dreptate: 'Trupul nu e de nici un folos". Căci nu va face aceasta nici trupul 
lui Pavel sau al lui Petru sau al altuia, ci numai al Mântuitorului nostru 
Hristos în mod excepţional 783 , "întru Care s-a sălăşluit trupeşte toată plină¬ 
tatea Dumnezeirii" (Col. 2, 9). De fapt ar fi un lucru dintre cele mai absurde 
ca mierea să-şi infuzeze calitatea ei celor ce nu au prin fire dulceaţă şi să pre- 


781. Trupul lui Hristos este de-viaţă-făcător pentru că e trupul personal, sau propriu, al 
lui Dumnezeu-Cuvântul. Trupul lui Hristos, primit în Sfânta împărtăşanie, nu se poate despărţi 
în nici un fel de Dumnezeu-Cuvântul, ca Persoană a lui. Unde este ceva al persoanei, este şi 
persoana însăşi. Ea lucrează în tot ce este al ei. 

782. Trupul nu trage Cuvântul la puterea redusă a firii, ci el e ridicat la puterea Cuvân¬ 
tului, Care i S-a făcut ipostas. Puterea dumnezeiască a Cuvântului se poate manifesta prin trup, 
fără să-l desfiinţeze, căci Dumnezeu-Cuvântul l-a făcut Deci, El l-a putut face ca mediu al pu¬ 
terii Sale dumnezeieşti. Trupul este mediu al spiritului omenesc, iar prin aceasta, e mediu şi 
al ipostasului dumnezeiesc. Spiritul omenesc îşi organizează trupul conform trebuinţelor sale 
de manifestare, şi prin spiritul omenesc şi Cuvântul Şi-a organizat trupul Său, de vreme ce, de 
fapt orice trup îşi are ultima origine într-o raţiune a lui care se află în Dumnezeu-Cuvântul. De 
altfel, chiar în organizarea trupului prin spiritul omenesc, iar în ultimă analiză prin Dumnezeu- 
Cuvântul, se arată cum trupul e organizat ca mediu al lui Dumnezeu-Cuvântul. 

783. Prin trupul lui Hristos se pot manifesta puterile mai presus de fire ale lui Dumnezeu 
în mod excepţional, pentru că e trupul ipostasului dumnezeiesc al Cuvântului, sau prin el se 
manifestă lucrarea dumnezeiască a ipostasului dumnezeiesc, fără să anuleze lucrarea firii ome¬ 
neşti a trupului. Trupul lui Hristos îşi face mişcarea omenească, luând El tina de pe pământ şi 
lipind-o pe ochii orbului. Dar această mişcare se face prin aceeaşi Persoană care comunică 
lucrarea dumnezeiască şi care vindecă pe orb printr-o putere mai presus de legile firii create. 

facă în ea pe cel cu care se amestecă, iar firea de viaţă făcătoare a lui Dum- 
nezeu-Cuvântul să fie socotită că nu aduce la bunătatea ei trupul în care s-a 
sălăşluit 

Deci, despre toţi ceilalţi este adevărat cuvântul că trupul nu e de nici un 
folos, dar nu e valabil despre Hristos, pentru că în trupul Lui locuieşte Viaţa, 
adică Unul-Născut 784 . Iar Hristos îşi zice Sieşi Duh. Căci "Duh este Dum¬ 
nezeu" (In 4, 24). Iar fericitul Pavel zice: "Căci Domnul este Duh" (II Cor. 3, 
17). Şi acestea anunţă numai subzistenţa de Sine a Duhului Sfânt Dar, pre¬ 
cum Fiul Se numeşte pe Sine Fiu al Omului, deoarece S-a făcut om, aşa Se 
numeşte pe Sine Duh, din pricina Duhului propriu. Căci Duhul Lui nu este 
străin de El. 


"Cuvintele pe care Eu vi le-am grăit 
sunt duh şi viaţă" (In 6, 63) 

Tot trupul Său l-a umplut de lucrarea de-viaţă-făcătoare a Duhului. Ca 
urmare, îl şi numeşte Duh, fără să nege existenţa Lui ca trup 785 . Deoarece 
trupul s-a unit la culme cu El şi s-a îmbrăcat în toată puterea Lui de-viaţă- 
făcătoare, trebuie să se numească de aici înainte Duh 786 . Şi nu e nici o mirare 


784. Trupul nu e de nici un folos când e vorba să dea viaţa veşnică. Căci, cum ar da viaţa 
veşnică, o dată ce el se corupe? Duhul însă nu se corupe. Chiar duhul omului, deşi creat, nu 
se corupe, sau nu piere în veci. Dar poate cădea într-o viaţă redusă, strâmbată. însă Duhul 
dumnezeiesc rămâne în veci în plinătatea vieţii. Pe lângă aceasta, trupul în sine, ca materie, e 
rigid şi nu se uneşte cu altul deplin şi pentru totdeauna, dar spiritul, şi cu atât mai mult cel 
dumnezeiesc, se poate uni tot mai mult şi în mod definitiv cu spiritul altuia. Duhul este de 
aceea totdeauna duhul comuniunii. Duhul este cel prin care o persoană se comunică alteia, sau 
se uneşte cu aceea, fără ca persoanele ce se unesc prin duh să se contopească, deci nici omul 
cu Dumnezeu. Căci duhul se comunică de la persoană la persoană prin iubire şi, de aceea, 
fiecare vrea ca cealaltă să persiste în veci. în sine, materia, şi deci şi trupul, e rigidă, înţepeni¬ 
tă, sclerotică. De aceea, ucenicii despre care se vorbeşte în acest verset socoteau că Hristos, 
vorbindu-le de mâncarea trupului Său, le spune un cuvânt care se referă la trupul înţepenit, 
deci s-ar referi la scleroză. Dumnezeu, ca Duh, e viaţa plenară, cu tot ce are mai contrar înţe¬ 
penelii, învârtoşării, sărăciei îngroşate. E viaţă adevărată, conştiinţă plenară, simţire fericită, 
comuniune în bucurie, trăire de bogăţie infinită şi de nuanţe nesfârşite. în Hristos ea subţiază 
trupul la maximum, îl face penetrant luminii, mediu copleşit de spiritualitate pozitivă, putând 
pătrunde şi în cei ce se împărtăşesc de el. 

785. în general, în cuvintele omului se manifestă duhul şi viaţa lui. Persoana e viaţă pen¬ 
tru altă persoană şi ca atare se comunică prin cuvinte, dar numai dacă are în el Duhul dum¬ 
nezeiesc, prin Care depăşeşte egoismul său. Cuvintele lui Hristos sunt viaţă în mod excep¬ 
ţional, pentru că are pe Duhul Sfânt 

786. Şi-a umplut trupul de lucrarea de viaţă făcătoare a Duhului înseamnă că prin trup 
lucrează Persoana lui Dumnezeu-Cuvântul, sau ea săvârşeşte lucrarea Duhului Său prin trup. 
Astfel, prin trup se lucrează şi se arată atât de mult cele ale Duhului, încât Hristos îl poate numi 
Duh, dar fără să înceteze a fi şi trup, prin firea lui. 

dacă te sminteşti de aceasta. Căci, dacă cel ce se lipeşte de Domnul este un 
duh cu El, cum nu va fi şi trupul Său un Duh cu El? 787 Deci aceasta se arată 
prin cele de faţă. Simt, din gândurile ce vă unesc, zice, că voi cugetaţi cu 
neînţelegere că din cuvântul Meu către voi ar rezulta că trupul cel din pământ 
este de-viaţă-facător prin fire. Dar nu acesta a fost scopul cuvintelor Mele. 
Căci toată expunerea Mea către voi se referă la Duhul dumnezeiesc şi la viaţa 
veşnică. Şi nu firea trupului face pe Duhul de-viaţă-facător, ci puterea Duhului 
face ca trupul să fie de viaţă făcător. Deci cuvintele pe cere vi le spun sunt 
"Duh", adică duhovniceşti, şi prin Duhul "sunt viaţă", adică de-viaţă-făcă- 
toare, căci Duhul este Viaţa cea după fire. Şi nu zice acestea desfiinţând 
trupul Său, ci învăţându-ne ceea ce este adevărat. Şi ceea ce am spus adineauri 
vom spune iarăşi, repetându-le pentru folosul pe care-1 aduc. Firea trupului, 
prin sine, nu poate naşte viaţă. Căci, în acest caz, ce ar avea Dumnezeu mai 
mult după fire? Dar firea trupului nu se va înţelege în Dumnezeu ca fiind sin¬ 
gură şi de sine. Căci are unit cu ea pe Cuvântul, Care este Viaţa după fire. 
Deci, când Hristos numeşte trupul Său viaţă, nu mărturiseşte că puterea de-a 
da viaţă este a trupului, ci a Lui, sau a Duhului Său. Căci pentru El este de- 
viaţă-facător şi trupul Său, deoarece l-a ridicat pe acesta la puterea Sa 788 . Iar 
acest fapt nu e nici cuprins de minte, nici exprimabil prin grai, ci e respectat 
prin tăcerea şi credinţa mai presus de minte. Iar că adeseori I se dă şi Fiului 
numele de Duh în dumnezeieştile Scripturi, vom afla prin cele următoare. 
Astfel scrie fericitul Ioan despre El: "Acesta este Cel care a venit prin apă şi 
prin sânge, Esus Hristos; nu numai prin apă, ci prin apă şi prin sânge. Şi 
Duhul este Cel care mărturiseşte, că Duhul este adevărul" (I In 5, 6). Iată că 
numeşte pe Duhul adevărul, deşi Hristos declară categoric: "Eu sunt Ade- 


787. Unitatea în Duh a unuia cu altul nu confundă pe cei doi. Aceasta e caracteristica 
unităţii realizate prin Duhul. Căci, în Duh, fiecare preţuieşte pe celălalt şi-l socoteşte necesar 
pentru el. Iar, întrucât Duhul, în care se unesc două persoane, nu e identic nici cu una, nici cu 
alta, pentru că în acest caz s-ar contopi în unitate, El este între cele două, sau este al Celui ce-1 
dă şi devine şi al celui ce-1 primeşte, dar nu se confundă cu ele şi nu le confundă pe ele. 

788. Nu trupul face viu, ci Cuvântul dumnezeiesc, sau Duhul Lui, aflător în trup, dă viaţa 
prin trup. Trupul este instrumentul prin care lucrează Hristos şi T)uhul Lui cel Sfânt Dar 
trupul nu este nici el pasiv. Prin mişcările lui se efectuează lucrarea Cuvântului, sau a Duhului. 
E mişcată şi mâna trupului, se rosteşte şi cuvântul prin trup, în mod corespunzător şi slujitor 
celor lucrate de Dumnezeu-Cuvântul prin ele. Dar în puterea ce se manifestă prin organele 
trupului Lui aceeaşi Persoană se umple de puterea lucrării Lui dumnezeieşti. De aceea şi 
trupul lui Hristos se poate numi de-viaţă-făcător. Căci nu se desparte Persoana lui Hristos de 
lucrarea trupului Său. De aceea, chiar cuvintele lui Hristos, rostite prin trup, sunt Duh şi viaţă. 
Adeseori, altă persoană omenească prin curajul şi prin aprobarea ce mi-o dă sporeşte puterea 
lucrării mele. Chiar în lucrările persoanelor umane nu e o despărţire netă. Cu atât mai mult 
între lucrarea firilor aceleiaşi Persoane a Cuvântului întrupat, sau între lucrarea lui Dumnezeu 
şi a omului, când acesta se roagă lui Dumnezeu să-l ajute. 

vărul" (In 14, 6). Iar Pavel scrie şi el: "Cei ce sunt în trup nu pot plăcea lui 
Dumnezeu, dar voi nu sunteţi în trup, ci în Duhul lui Dumnezeu, dacă Duhul 
lui Dumnezeu locuieşte în voi . Iar dacă cineva nu are Duhul lui Hristos, acela 
nu este al Lui . Iar dacă Hristos este în voi, trupul este mort pentru păcat, iar 
Duhul, viaţa pentru îndreptare" (Rom. 8, 8-10) 789 . Dar afirmând în acestea că 
Duhul lui Dumnezeu locuieşte în noi, a spus că în noi este Hristos. Căci 
Duhul Lui nu e despărţit de Hristos, datorită identităţii firii, deşi se înţelege 
ca subzistând în mod propriu. De aceea de multe ori vorbeşte fără deosebire, 
indicând prin acelaşi nume fie pe Duhul, fie pe ipostasul Său. 

"Dar sunt între voi unii care nu cred. Căci Iisus 
ştia de la început care sunt cei ce nu cred 
şi cine este cel care îl va vinde. De aceea zicea: 

Pentru aceasta v-am spus vouă că nimeni nu poate veni la Mine, 
de nu-i este dat lui de la Tatăl Meu" (In 6, 64-65) 

In aceasta se poate iarăşi clar vedea împlinit ceea ce s-a vestit mai înainte 
de unul dintre Prooroci: "Cu auzul veţi auzi şi nu veţi înţelege şi, privind, veţi 
vedea şi nu veţi lua seama. Căci s-a îngroşat inima poporului acestuia şi ure¬ 
chile lui s-au îngreunat şi ochii lui s-au închis, ca să nu vadă cu ochii lor şi să 
înţeleagă cu inima şi să se întoarcă şi să-i vindec pe ei" (Is. 6, 9-10). Căci 
auzind ei înşişi învăţăturile Mântuitorului şi neaflându-le de la vreun altul din¬ 
tre sfinţi, ci fiind introduşi în taina lor mai degrabă prin glasul Stăpânului 
tuturor, dar văzându-L pe El şi cu ochii trupeşti, s-au îngroşat prin necumin- 
ţenia lor şi, închizând ochiul înţelegerii, s-au întors de la Soarele dreptăţii, 
neprimind luminarea învăţăturii evanghelice 790 . Fiindcă erau vicleni şi vino- 


789. Cei ce trăiesc pentru Hristos sunt atât de copleşiţi de Duhul Lui, încât nici nu mai 
simt că trăiesc în trup. Căci a trăi în trup înseamnă a trăi în mod egoist pentru plăcerile lui. 
Trupul acelora, fiind mort pentru plăcerile păcatului, e ca şi mort Acela trăieşte în mod 
copleşitor în Duhul, iar aceasta se vede în faptul că trăieşte pentru dreptate, adică pentru toate 
virtuţile contrare egoismului nedrept pentru virtuţile prin care omul împlineşte ceea ce ţine 
seama de dreapta importanţă a lui Dumnezeu şi a tuturor. Căci a trăi în Duh înseamnă a trăi 
în comuniune cu Dumnezeu şi cu semenii. Dar Hristos, fiind unit cu Duhul în trupul Lui, 
Acesta este în gradul suprem şi Duhul Lui, în aşa fel încât trupul Lui, mai ales după înviere, e 
ca şi când n-ar mai fi, fiind copleşit desăvârşit de Duhul. Ca urmare, cei ce se împărtăşesc de 
trupul lui Hristos se împărtăşesc propriu-zis în mod maxim de Duhul lui Hristos. 

790. Iudeii contemporani cu Hristos au avut, pe de o parte, un avantaj faţă de părinţii lor, 
căci L-au auzit pe Dumnezeu însuşi, nu pe vreun prooroc sau altul, dar, pe de alta, aceasta li s-a 
făcut spre dezavantaj, căci, văzând pe Dumnezeu în trup, s-au smintit, îndoindu-se că Dum¬ 
nezeu poate să Se arate în trup. Deci, tocmai văzându-L, nu Dau văzut. Le trebuia pentru a-L 
vedea şi deschiderea cu voia spre Duhul dumnezeiesc. Trebuia să vadă Duhul Care face trans¬ 
parentă şi simţită dumnezeirea Lui. Dar arătarea lui Dumnezeu în trup nu li s-a făcut necunos¬ 
cută numai iudeilor contemporani ai vieţii pământeşti a lui Hristos, ci şi multora dintre 

vaţi de multe păcate trecute. De aceea a mărturisit şi înţeleptul Pavel că lui 
Israel i-a pricinuit aceasta o mare învârtoşare (Rom. 11, 25). Deoarece nu 
este propriu oricărei cugetări să cunoască pe Dumnezeu în chipul omenesc, 
spune, şi cu mare dreptate, că nu se poate apropia de El cel ce n-a primit 
înţelegerea de la Dumnezeu şi Tatăl. Căci dacă "toată darea cea bună şi tot 
darul desăvârşit de sus este, pogorând de la Părintele luminilor" (Iac. 1,17), 
cum n-ar fi şi cunoaşterea lui Hristos un dar de la dreapta Tatălui 791 ? Şi cum 
nu s-ar socoti dincolo de orice har cuprinderea adevărului? Căci, cu cât se 
arată mai mult ca pricină a celor mai multe bunătăţi, cu atât harul depinde 
mai mult de dărnicia dumnezeiască. Şi nu dă Tatăl celor necuraţi să cunoască 
pe Hristos, nici nu comunică harul celor ce cugetă să se abată spre neas¬ 
cultări absurde. Căci nu trebuie să se verse cinstitul mir în mocirlă. De fapt 
fericitul prooroc Isaia porunceşte ca cei ce voiesc să se apropie de Hristos 
prin credinţă să se cureţe mai înainte prin dorirea a tot lucrul bun. "Căutaţi 
pe Domnul şi, dacă îl veţi afla, să-L chemaţi când Se va apropia de voi. Şi să 
părăsească cel necredincios calea sa, şi bărbatul cel fără de lege sfatul său şi 
să se întoarcă spre Domnul şi-l va milui, că mult va ierta păcatele voastre" (Is. 
55, 6-7). 

Vezi cum zice că trebuie să părăsim toţi întâi calea cea veche şi să ne 
despărţim de gândurile nelegiuite, ca să primim iertarea de păcate prin 
credinţa în Hristos? 

Căci n-am fost făcuţi drepţi prin faptele noastre, ci prin harul Lui (Gal. 2, 
16) şi prin iertarea dăruită nouă de sus. Dar va spune poate cineva: Dar atunci, 
ce-L împiedică pe El să ierte şi pe iudei şi să dăruiască şi lui Israel uitarea 
păcatelor? Fiindcă s-ar fi cuvenit şi aceasta Celui desăvârşit bun. Căci cum se 
adevereşte altfel ceea ce zice către noi: "N-am venit să chem pe cei drepţi, ci 
pe cei păcătoşi la pocăinţă" (Mt 9,13)? Ce vom zice despre aceasta? 

Celor din Israel, şi numai lor, s-a cugetat mai dintâi să li se dea harul. 
Căci a fost trimis, cum a afirmat El însuşi, numai la oile pierdute ale casei lui 


pretinşii învăţaţi de după aceea, până azi, care nu văd în viaţa în trup a lui Hristos puterea 
prezentă a Duhului. Prezenţa Duhului aduce în cineva şi comunică şi altora un alt plan de viaţă, 
sau Viaţa adevărată, superioară celei naturale, sesizată prin "ştiinţa" şi "filosofia" care vor să 
reducă totul la planul natural. Dar trebuie să existe, peste planul vieţii naturale, pline de insu¬ 
ficienţe, de mizerii, de moarte, şi un alt plan: planul vieţii spirituale, lipsite de toate aceste mi¬ 
zerii. E planul vieţii dumnezeieşti, care se arată oamenilor care voiesc, sau forma de viaţă 
duhovnicească. 

791. Toate darurile vin de la Tatăl prin Fiul în Duhul Sfânt Deci şi cunoaşterea Fiului ne 
vine de la Tatăl. Tatăl este originea a toate: nu numai a Fiului şi a Duhului Sfânt, prin naştere 
şi purcedere, ci şi a creaturilor. Deci şi cunoaşterea lui Hristos ca Dumnezeu vine oamenilor 
tot de la Tatăl. Cu atât mai mult cu cât, iubind El pe Fiul, Se bucură când toate făpturile îl 
cunosc ca Fiu al Lui şi Se bucură de El, cum Se bucură Tatăl însuşi. 









COMENTARIU LA EVANGHELIA SFANŢULUI IOAN 


431 


i 


Israel (Mt. 15, 24). Şi, de fapt, celor ce credeau dintre ei le era cu putinţă să 
ajungă la viaţa veşnică. Căci cei ce au vieţuit cu curăţie şi au căutat adevărul, 
primind harul lui Dumnezeu şi Tatăl, au fost aduşi la mântuire prin credinţă. 
Dar fariseul îngâmfat şi, împreună cu el, arhiereii şi preoţii poporului, învâr¬ 
toşaţi la inimă, n-au voit să creadă, deşi au fost învăţaţi mai înainte prin Moise 
şi Prooroci. Iar deoarece pentru reaua lor pornire s-au arătat nevrednici de 
viaţa veşnică, n-au primit luminarea de la Dumnezeu şi Tatăl. Şi ai chipul 
acestui fapt în Scripturile vechi. Căci, precum celor ce n-au crezut în pustie, 
adică n-au crezut în Dumnezeu, nu li s-a dat să intre în pământul făgăduinţei 
(Num. 14,28-30), aşa şi celor ce prin necredinţa lor n-au cinstit pe Hristos nu 
li s-a dat să intre în împărăţia cerurilor, al cărei chip era pământul făgăduinţei: 
"Şi nu este nedrept Dumnezeu , Care aduce mânia" (Rom. 3, 5) 792 . Căci, fiind 
Dumnezeu drept prin fire, hotărăşte cele drepte şi dă judecata Sa potrivit cu 
firea Sa, chiar dacă noi nu înţelegem calea mai presus de noi a iconomiei 
Sale. Şi în chip folositor fericitul Evanghelist zice că toate le ştie Iisus şi nu 
ignoră cine sunt cei ce nu vor crede şi cine va fi slujitorul necredinţei în El, 
ca să Se înţeleagă iarăşi ca Dumnezeu, Care ştie toate înainte de facerea lor. 

"De atunci mulţi dintre ucenicii Săi au plecat înapoi 
şi nu mai umblau cu El" (In 6, 66) 

învăţăturile înţelepte par neplăcute celor neînţelegători şi ceea ce 
socoteşte cineva că le este de nu puţin folos, e văzut de ei adeseori ca vătă¬ 
mător. Precum celor suferinzi de ochii trupeşti le este dureroasă lumina 
soarelui, şi plăcut a şedea în locuri neluminate, la fel celor bolnavi la minte le 
sunt aspre învăţăturile mai acoperite, şi cele umbrite de înţelesuri, greu de 
pătruns, neplăcute, chiar de au în ele mult folos, fiindu-le plăcute şi dulci mai 
degrabă cele mici, chiar dacă nu aduc nici un folos. Oare nu adevărul acesta 
e în spusa de faţă? Hristos, înfăţişând dumnezeiasca şi marea taină, deschide 
înţelegerea ei prin diferite explicări, ridicând catapeteasma templului şi des- 


792. Dumnezeu Se foloseşte de istorie pentru a pregăti şi realiza în ea venirea Fiuliu Său, 
pentru a le deschide oamenilor, la sfârşitul ei, fericirea veşnică intr-o desăvârşire dobândită 
prin unirea cea mai deplină cu Dumnezeu. Dar pentru această fericire veşnică în iubire trebuie 
să se facă şi oamenii capabili, răspunzând iubirii lui Dumnezeu în Hristos. Mânia lui Dum¬ 
nezeu faţă de cei ce nu se fac capabili de ea este mai degrabă o supărare sau o tristeţe a Lui 
pentru faptul că, neprimind iubirea Lui, ei se pierd, contrar voii Lui; că nu-i mai are în dialogul 
iubirii, ca fiind morţi pentru aceasta, deci şi pentru El şi pentru toţi semenii lor; că nu mai sunt 
în stare să aibă drept conţinut al dialogului bogăţia operei lui Dumnezeu şi infinit mai bogata 
existenţă a lui Dumnezeu, dar şi a semenilor lor. Nu mai sunt deci capabili de comuniune. Şi 
persoana este vie numai în exercitarea capacităţii ei de comuniune mereu nouă cu Dumnezeu 
şi cu alte persoane umane. Pentru comunicarea între două Persoane divine e necesară a treia, 
Care în Dumnezeu este Duhul Sfânt, venit în parte şi între oameni prin Fiul. 

coperind încăperea cea mai dinlăuntru. Dar ei resping cuvântul atât de 
înţelept şi cuvântul ceresc şi se întorc iarăşi la lipsa de învăţătură proprie ani¬ 
malelor şi pleacă înapoi, cum spune Evanghelistul, renunţând să mai umble 
împreună cu EL Iar aceasta înseamnă a cădea înapoi. De aceea se spune şi 
prin proorocul Ieremia către Ierusalimul nerecunoscător şi certăreţ, care 
hrănea pe cei necredincioşi: 'Tu te-ai întors de la Mine, zice Domnul, şi umbli 
înapoi" (Ier. 15, 6). De fapt, spunând adevărul, respingerii celor bune îi ur¬ 
mează căderea înapoi. Iar Dumnezeu este tot binele. Deci, fricoşii au plecat 
la cele dindărăt şi au căzut înapoi, nemaiumblând cu Mântuitorul, ci întor- 
cându-se spre alte cărări şi lăsându-se atraşi spre patimile obişnuite. 

Dar să vedem iarăşi dacă nu aflăm şi chipul acestui fapt în cuvintele lui 
Moise. După ce, parcurgând drumuri lungi şi străbătând pustia sălbatică, au 
ajuns lângă pământul făgăduinţei, au fost trimişi, potrivit poruncii lui Dum¬ 
nezeu, ca să-l iscodească pe acesta Iosua al lui Navi şi alţii împreună cu el. 
După ce l-au iscodit în întregime, s-au întors iarăşi la Moise şi unii au spus 
adunării şi lucruri neplăcute: "Pământul pe care l-am iscodit, au spus, are 
locuitori sălbatici şi am văzut acolo di ai uriaşilor", adăugând alte multe câte 
puteau înspăimânta pe ascultători (Num. 13, 32-33). însă după aceea Iosua 
încerca să împodobească pământul cu multe laude şi-i mângâia, zicând: 
"Pământul, pe care l-am iscodit, e foarte bun. Domnul ne va milui, Dumnezeu 
ne va duce în el" (Num. 14, 7-8). 

Dar iudeii voiau să-l ucidă cu pietre. însă Dumnezeu, Care toate le poate, 
arătându-le că nu pot face nimic şezând, ei cârteau, precum s-a scris. Şi Dau 
mâniat cu drept cuvânt pe Stăpânul tuturor pentru acestea. Şi fiindcă erau 
neascultători şi hulitori, au pierdut făgăduinţă. "Că M-am jurat, zice, întru 
mânia Mea: Nu vor intra întru odihna Mea" (Ps. 94,12) 793 . Apoi ce urmează 
acestora? Dumnezeu le porunceşte să se întoarcă şi să plece înapoi. Căci zice 
către Moise: "Mâine vă întoarceţi şi porniţi spre pustie, pe calea spre Marea 
Roşie" (Num. 14,25). Căci deoarece n-au voit să intre în pământul în care au 
fost chemaţi, li se porunceşte să se întoarcă şi sunt siliţi să facă din nou 
acelaşi drum. Căci n-au voit să urmeze cuvintelor lui Iosua, nici, auzind că 
pământul e bun, n-au cinstit sfatul prin consimţire. Deci, ceea ce au pătimit 
aceia pătimesc şi aceştia acum. Căci, arătându-li-se calea spre viaţa veşnică şi 
fiind chemaţi să intre în împărăţia cerurilor, îl hulesc pe Iisus prin neas¬ 
cultare. De aceea cu dreptate au plecat spre cele dinapoi, păgubindu-se, prin 
reaua lor pornire, de înaintarea împreună cu conducătorul lor spre mântuire. 


793. N-au intrat în iubirea lui Dumnezeu care odihneşte, pentru că n-au voit, speriindu-se 
de oboselile prin care pot ajunge la ea. Iubirea nu se impune cu sila. Iar nemanifestarea iubirii 
Lui către ei e simţită ca o mânie a Lui. 

"Deci a zis Iisus celor doisprezece: 

Nu cumva voiţi şi voi să plecaţi?" (In 6, 67) 

Domnul nostru Iisus Hristos nu îndeamnă pe cei doisprezece Sfinţi 
Apostoli să se despartă de El, dar nici nu le arată acest lucru ca pe o alegere 
liberă şi nesupusă osândei, şi nici nu le recomandă să se desprindă de El Iară 
grijă, ca şi când aceasta nu le-ar aduce nici o pagubă 794 . Ci îi ameninţă mai 
degrabă că, de nu se vor arăta superiori nepriceperii iudeilor, vor fi trimişi şi 
ei înapoi şi nu vor mai umbla cu El, ci se vor întoarce spre pieire. Căci nu 
închinătorul care face parte dintre cei mulţi la număr e preţuit la Dumnezeu, 
ci cel care se distinge prin dreaptă credinţă, chiar dacă e dintre cei puţini. De 
aceea zice dumnezeiasca Scriptură că sunt mulţi cei chemaţi, dar sunt primiţi 
numai cei aleşi şi cei probaţi, care sunt foarte puţini. Aceasta ne-a mărturi¬ 
sit-o însuşi cuvântul dumnezeiesc. Căci e asemenea cu cel pe care li*l spune 
Mântuitorul ucenicilor Săi: Dacă voi credeţi fără şovăială cuvintelor Mele, 
dacă, părăsind îndoiala, primiţi cu credinţă taina, fără să-i găsiţi vreo scădere, 
cu o credinţă neiscoditoare, chiar de vă pare aspră şi plină de tot ce e neplăcut 
în cuvintele Mele despre ea, dacă renunţaţi să spuneţi în mod iudaic: "Cum 
ne poate da Acesta trupul să-l mâncăm?", vă voi privi cu dulceaţă, văzându-vă 
înţelegători, şi Mă voi bucura de aceeaşi simţire cu voi şi vă voi iubi ca pe 
nişte prieteni adevăraţi. Dar, de veţi cugeta aceleaşi ca cei ce cad înapoi, vă 
voi lăsa să plecaţi cu ei şi vă voi alunga în mod cuvenit Căci nu vor lipsi alţi 
închinători şi vor fi grăite propovăduirile evanghelice nu numai în Iudeea, ci 
vor circula în toată lumea şi vor aduna într-o comunitate pe toţi cei chemaţi 
de pretutindeni, ridicându-i uşor la cunoştinţa adevărului: "Vezi deci bună¬ 
tatea şi asprimea lui Dumnezeu", cum zice Pavel (Rom. 11, 22). Asprimea, 
pentru cei ce n-au crezut iar bunătatea, pentru cei ce-L vor cunoaşte "de vor 
stărui în bunătate", precum a afirmat iarăşi Pavel: "Căci altfel şi ei vorâ tăiaţi" 
(Rom. 11,22). Căci cel ce nu cruţă ramurile după fire, nu va cruţa nici pe cele 
altoite (Rom. 11,24). Să ştie deci şi să înveţe prin acestea cel ce şchioapătă în 
credinţă din necuminţenie, că, dacă nu vrea să scape de această boală, va 
merge spre cele dinapoi, şi cel ce nu rămâne lângă călăuzitorul spre viaţa 
veşnică va coborî spre iadul înspăimântător, pe măsura relei sale voinţe. "Căci 
acolo , zice, va fi plânsul şi scrâşnirea dinţilor" (Mt. 8, 12). 

Dar se cuvine să vedem şi alt înţeles folositor în spusa lui Iisus către 
ucenicii Săi: "Nu cumva voiţi şi voi să plecaţi?" Ca să nu fie socotiţi şi ei că 
sunt stăpâniţi de lipsa, de nepriceperea iudeilor şi cad împreună cu cei 


794. Prin întrebare, Domnul Hristos arată că nu le tăgăduieşte libertatea, dar nici nu vrea 
ca ea să fie folosită în mod indiferent Le dă de înţeles Apostolilor că e bine să-şi folosească 
libertatea spre ceea ce le e de folos cu adevărat. 

necredincioşi, sau că se declară cu aceia împotriva Lui, ca împotriva Celui ce 
dă învăţături aspre, încercând să le facă cunoscute taine imposibile, i-a între¬ 
bat cu folos de nu voiesc şi ei să plece cu aceia, ca, prin aceasta, să-i cheme 
spre mărturisirea adevăratei credinţe, ceea ce s-a şi întâmplat 


CAPITOLUL 4 

CORTUL CE ERA ADUS ÎNAINTEA POPORULUI ÎN PUSTIE 

ERA CHIPUL LUI HRISTOS, ŞI CHIVOTUL DIN EL ŞI SFEŞNICUL 
ŞI JERTFELNICUL, CEL PENTRU TĂMÂIE ŞI PENTRU ROADE, 
SEMNIFICAU PE HRISTOS ÎNSUŞI 

"Simon Petru I-a răspuns Lui: Doamne, la cine ne vom duce? 

Tu ai cuvintele vieţii veşnice " (In 6, 68) 795 

Prin unul care e întâiul grăiesc toţi, păstrând sfânta şi atotcuvenita rân- 
duială, ca să fie şi în aceasta, celor de după d, pildă a gândirii cuminţi şi cuvi¬ 
incioase. Căci nu trebuiau să grăiască spre învăţătorul toţi, în mod amestecat 
sărind fiecare în mod repezit înaintea celorlalţi, furând acelora putinţa de-a 
vorbi, cum nu se cuvenea, ci au lăsat această putinţă celor ce sunt aşezaţi cu 
înţelepciune cei dintâi prin sfat şi rânduială 796 . De aceea şi Pavel zice: "Iar 
proorocii să vorbească doi sau trei, dar câte unul" (I Cor. 14, 29). Căci, deoa¬ 
rece au fost cinstiţi cu harul proorociei, li s-a poruncit să le grăiască ascul¬ 
tătorilor cu mai multă ştiinţă. Deci, fiindcă era o datorie a cunoştinţei sfinte 
să răspundă pentru toţi, s-a lăsat să vorbească cel ce era mai mare în ordine: 
"La cine ne vom duce?", zice Petru, în loc de: Cine ne va învăţa pe noi cele 
proprii tainelor? Sau: De cine, apropiindu-ne, vom afla ceea ce e mai bun? "Ai 


795. Cu puţin înainte, Hristos a spus: "Cuvintele Mele sunt duh şi viaţă" (In 6, 63). Acum 
declară şi Petru, în numele celor doisprezece Apostoli, că simte aceasta. în cuvintele oricărei 
persoane se comunică viaţa ei, dar o viaţă trecătoare. în cuvintele Persoanei dumnezeieşti a lui 
Hristos, chiar dacă se spun piin trupul Lui, se comunică viaţa veşnică, pentru că El însuşi e 
veşnic. Cine le primeşte pe ele îl primeşte pe El însuşi. Persoana se comunică alteia, fără să se 
confunde cu aceea. Se comunică şi prin puteri şi fapte, dar puterile şi faptele fără cuvinte nu 
comnică o viaţă deplin cunoscută, cum este viaţa omului. 

796. Hristos nu întreabă numai pe Petru dacă voieşte să plece şi el, ci pe toţi Apostolii. 
Deci şi Petru răspunde în numele tuturor. El vorbeşte în acord cu toţi, spune ceea ce voiesc să 
spună toţi. El nu le impune opinia aceasta, ci ştia că toţi gândesc aşa. Numai pentru buna rân¬ 
duială nu vorbesc toţi deodată sau pe rând. Petru reprezintă adunarea, sau soborul Apostolilor. 
E o rânduială pe care a păstrat-o Biserica Ortodoxă. El este întâiul în sfătuire şi ordine, deci 
într-o legătură organică cu ceilalţi, nu tăiat de ei. Vorbeşte pentru toţi, auzind ce gândesc toţi 
şi ar putea spune fiecare. E întâiul în şirul celorlalţi, nu singur, vorbind de la sine, ceilalţi tre¬ 
buind să-şi însuşească ce spune el. 

cuvintele vieţii veşnice"; nu cuvinte grele, cum zic aceia, ci referitoare la ceea 
ce e mai presus de toate, adică la viaţa necuprinsă şi nesfârşită şi liberă de 
toată stricăciunea. Ne este clar şi prin aceste cuvinte că trebuie să şedem 
numai lângă Hristos, unicul şi singurul învăţător, şi să rămânem în mod 
neîncetat şi nedespărţit lângă El şi să ni-L facem călăuzitor, Care ştie să ne 
conducă bine spre viaţa netrecătoare 797 . Căci numai aşa vom urca în loca¬ 
şurile cereşti şi dumnezeieşti şi vom intra în Biserica celor întâi născuţi şi ne 
vom îndulci de bunătăţile mai presus de mintea omenească. Iar că este un 
lucru bun şi mântuitor a voi să urmăm numai lui Hristos şi a fi totdeauna 
împreună cu El, ne-o spune în mod neîndoielnic însăşi firea acestui lucru 798 . 
O ştim aceasta nu mai puţin şi din vechile Scripturi. Căci, când ieşiseră de 
sub tirania egiptenilor cei din Israel şi se grăbeau spre pământul făgăduinţei, 
Dumnezeu nu i-a lăsat să-şi facă drumul fără rânduială şi Dătătorul Legii nu 
le-a îngăduit să meargă pe unde voiau. Căci fără îndoială ar fi rătăcit dacă 
n-ar fi avut conducătorul adevărat De aceea s-a scris spre învăţarea noastră 
în cartea numită Numeri: "Şi în ziua în care s-a întins cortul, nor a acoperit 
cortul, casa mărturiei, iar seara era peste cort ca un chip de foc, până dimi¬ 
neaţa. Aşa era totdeauna. Norul îl acoperea ziua, iar chipul de foc, noaptea. Şi, 
când se ridica norul de pe cort, plecau fiii lui Israel. Şi în locul unde se oprea 
norul, acolo îşi făceau tabăra fiii lui Israel. Şi păzeau fiii lui Israel porunca lui 
Dumnezeu. Din porunca Domnului tăbărau şi din porunca Lui plecau" (Num. 
9, 15-20). Vezi cum li se porunceşte să urmeze norul şi să se ridice când se 
ridica el şi să se oprească iarăşi împreună cu el şi să se odihnească? A fi 
împreună cu Cel ce îi călăuzea era un lucru mântuitor şi atunci celor din 
Israel, ca şi nouă acum, a nu ne despărţi de Hristos. Căci El Se arăta celor 
vechi în chipul cortului şi al norului şi al focului. Dar Se va strămuta, pe cât 
ne este cu putinţă, Cuvântul din istorie într-o prezenţă mai duhovnicească 799 . 


797. Chiar cuvintele Tale -spune Petru -7 care par unora grele, dovedesc că ele se referă 
la ceea ce e mai presus de cele ale vieţii pământeşti şi că numai Tu eşti în stare să ni le spui, 
ca Cel ce cunoşti viaţa netrecătoare şi ne poţi călăuzi spre ea. 

798. Trebuinţa de a urma lui Hristos şi a fi pururea cu El ne-o spune însuşi faptul că în El 
este izvorul vieţii veşnice şi El ne comunică şi nouă această viaţă, dacă stăruim lângă El, adică 
în deschiderea faţă de El. Orice persoană se comunică într-un fel pe ea însăşi în primul rând 
prin cuvinte. Persoana umană îmi comunică viaţa ei limitată, sau poate moartea ei, dacă ea e 
moartă, sau necomunicativă spiritual prin egoismul ei. Hristos ne comunică viaţa nesfârşită pe 
care o are ca Dumnezeu, Care ne-a arătat, fâcându-Se om, iubirea Lui de oameni. Dacă cuvin¬ 
tele oricărui om ne comunică oarecum viaţa lui limitată, întărind-o pe a noastră, cuvintele lui 
Hristos ne comunică viaţa Lui netrecătoare. In cuvintele Lui este Cuvântul lui Dumnezeu, 
după cum în cuvintele unui om, spuse altui om, este el însuşi. 

799. Atunci Dumnezeu-Cuvântul luase chip de cort, de nor, de foc. Dar prin întrupare, 
Dumnezeu-Cuvântul S-a arătat ca o prezenţă mai duhovnicească, putându-ne vorbi, cum nu vor¬ 
bea în calitate de cort, de nor, de foc, dar se vedea că are o mişcare mai presus de legile natu¬ 
rii. Se vedea în arătarea în chipul cortului că Dumnezeu nu putea rămâne numai la această 

Căci atunci când, după cum s-a scris, "înţelepciunea Şi-a zidit Sieşi casă" 
(Pilde 9,1), Dumnezeu-Cuvântul Şi-a alcătuit cortul mai adevărat, adică tem¬ 
plul din Fecioara, şi S-a pogorât în el, în mod neînţeles şi demn de Dumnezeu, 
Cel ce este în sânul lui Dumnezeu şi Tatăl, şi S-a făcut om, ca să li se facă nor 
celor deja luminaţi şi care umblă ca în timpul zilei, după spusa lui Pavel (Rom. 
13,13), care-i umbreşte şi care potoleşte dogoarea patimilor din slăbiciune, iar 
celor ce sunt încă în neştiinţă şi rătăcesc şi petrec în noapte şi întuneric le este 
foc luminător şi le dăruieşte căldura Duhului 800 . Căci credem că cei ce sunt 
buni sunt şi fierbinţi prin Duhul 801 . Şi socotesc că nu pentru altceva s-a arătat 
norul ziua peste cort, iar focul noaptea, decât pentru ceea ce am spus mai sus. 

Iar cele ce urmează celor spuse înainte nu s-au poruncit pentru simpla 
călătorie, căci s-a poruncit să se meargă împreună cu cortul şi cu norul cel de 
deasupra lui, iarăşi ca chip, ca să înţelegi ceea ce s-a spus de către Hristos: 
"Cel ce-Mi slujeşte să-Mi urmeze Mie, şi unde sunt Eu, acolo va fi şi slujitorul 
Meu" (In 12, 26). Stăruirea în urmarea Lui înseamnă stăruirea în apropierea 
de El prin umblarea nedespărţită împreună cu El. Iar umblarea împreună cu 
Hristos şi urmarea Lui nu se înţeleg după trup, ci se împlinesc mai degrabă 
prin virtutea în fapte. In aceasta întărindu-şi mintea prea înţelepţii ucenici şi 
refuzând să plece înapoi împreună cu cei ce nu credeau în El, considerând un 


relaţie nedeplin clară cu oamenii şi ineficientă pentru mântuirea lor. Se vedea că ea era numai 
naturii. Se vedea în arătarea în chipul cortului că Dumnezeu nu putea rămâne numai la această 
o pregătire a lor pentru primirea Lui ca prezenţă clară şi eficientă pentru mântuire, sau ca asi¬ 
gurarea vieţii lor veşnice. Hristos a venit ca prezenţă nu numai spirituală în sens omenesc, ci 
şi ca o prezenţă spirituală plină de Duhul Sfânt, care ridică spiritul omenesc la unirea maximă 
cu Duhul dumnezeiesc. Textul grec despre cuvântul istoriei poate fi înţeles fie ca Cuvântul lui 
Dumnezeu care a lucrat în istorie, pregătindu-Şi venirea ca om, fie ca "raţiunea istoriei" care 
înaintează spre arătarea în ea a Fiului lui Dumnezeu; sau poate în amândouă sensurile. 

800. Firea omenească este cortul cel mai potrivit şi mai demn de Dumnezeu. Căci este 
un cort vorbitor şi activ în mod liber, prin care poate lucra şi vorbi Dumnezeu, şi cu mult mai 
clar şi mai eficient Dumnezeu-Cuvântul. Şi acest cort poate contribui în măsură mai mare la 
răspândirea lucrării lui Dumnezeu în lume. Iar Cuvântul lui Dumnezeu a venit în acest cort ca 
să înalţe mai mult pe oameni spre Dumnezeu, slăbind, prin puterea curăţiei umanităţii Sale, 
patimile din oamenii ce se unesc cu El, sau umplându-i de lumina şi căldura cunoştinţei şi iu¬ 
birii lui Dumnezeu, ca să lumineze şi să lucreze şi ei în slujba lui Dumnezeu. Căci Fiul lui 
Dumnezeu Sa întrupat nu numai ca să satisfacă onoarea lui Dumnezeu jignită de păcatul ome¬ 
nesc, ci şi ca să Se unească cu ei şi să le transmită puterea Lui curăţitoare şi luminătoare. în 
cortul sau templul gânditor liber şi activ, care este el însuşi, omul aduce lui Dumnezeu, lăudân- 
du-L, toate lucrurile curăţite ale lumii prin gândurile sale, şi multe din ele, şi ca jertfă prin 
renunţarea la ele, sau dăruite lui Dumnezeu prin alţii. 

801. Bunătatea e căldură, răutatea este răceală, o dată ce chiar indiferenţa unui om faţă 
de altul este răceală. Bunătatea e mişcare de ajutorare, de mângâiere, de milă, de iubire a cuiva 
faţă de altcineva. Iar aceasta înseamnă căldură în cel ce simte această pornire, dar transmite 
căldura şi celui spre care se îndreaptă. Şi numai Duhul dumnezeiesc, Duh al comuniunii, 
întăreşte pornirea spre comuniunea şi deci căldura dintre persoane. 


) 

lucru pierzător, răspund cum se cuvine: "La cine ne vom duce?", în loc de: 
Totdeauna vom fi cu Tine şi vom împlini poruncile Tale şi vom primi cuvin¬ 
tele Tale, necriticându-le în vreo privinţă şi socotind greu ceea ce ne înveţi, ci 
spunând mai degrabă: "Cât de dulci sunt gâtlejului meu cuvintele Tale, mai 
mult decât mierea în gura mea!" (Ps. 118, 103). Acesta e înţelesul celor de 
faţă. Iar că de fapt cortul celor vechi era chip al lui Hristos, vom cunoaşte 
iarăşi descoperind înţelesul subţire al celor spuse despre el către Sfântul 
Moise. Căci, deşi cuvântul despre acestea poate părea unora abătându-se de 
la conţinut, el este de un nu mic folos. Deci socotesc că trebuie să vorbim 
despre ele în mod mai desluşit, respingând flecăreala celor ce le critică. 

Deci, cuvântul dumnezeiesc este astfel. Şi vom explica pe rând umbra 
literei, subţiind-o pe cât se poate: "Şi a grăit, zice, Domnul către Moise, zi¬ 
când: în ziua cea dintâi a primei luni, fiind lună nouă, vei întinde cortul" (leş. 
40, 1-2). Ce L-a făcut pe Domnul tuturor, va întreba cu drept cuvânt cineva 
dintre cei iubitori de învăţătură, să poruncească să întindă cortul în ziua din¬ 
tâi a primei luni, şi nu în a doua sau a treia, şi la luna nouă, şi nu, simplu, la 
orice fază a lunii? Acestea ne cer cu adevărat şi în mod cuvenit multă cerce¬ 
tare, deoarece nimic din cele spuse în Scripturi nu e zadarnic. Deci (conti¬ 
nuând cuvintele noastre despre acestea), cortul ridicat înseamnă sfântul trup 
al lui Hristos şi, ca să spunem aşa, alcătuirea cinstitului cort al Lui, "în care a 
binevoit să locuiască trupeşte toată plinătatea dumnezeirii Lui" (Col. 2, 9). Şi 
porunceşte cu înţelepciune şi cu iconomie să se ridice cortul în ziua cea din¬ 
tâi a primei luni, ca prin ziua întâi să înţelegi veacul de faţă, singurul în care 
S-a făcut om. Iar prin luna nouă nu urmează să se înţeleagă nimic altceva 
decât venirea Mântuitorului, Care ne-a înnoit, înnoire prin care "cele vechi au 
trecut şi toate s-au tăcut noi" (II Cor. 5,17 ) 802 . Căci ni s-a arătat un timp mare 


802. Numai Dumnezeu făcut om înnoieşte lumea. Altfel, ea rămâne închisă în repetiţia 
legilor ei materiale şi în mărginirea puterilor omeneşti create. Prin Hristos lumea e deschisă 
vieţii dumnezeieşti nemărginite, în puterea ei de-a se face prin oameni mai bună. Prin Hristos 
se înnoiesc astfel toate cele vechi. Venirea aceasta a lui Dumnezeu în trup e prima zi a noii 
epoci, cu adevărat nouă în istoria omenirii. Iar o lume care rămâne aceeaşi în insuficienţele ei 
nu poate fi cea mai înaltă existenţă. Cei ce cred într-o înnoire prin ştiinţă se lasă de fapt şi mai 
închişi în lume, căci ştiinţa nu cunoaşte decât legile materiei, care nu se schimbă prin ele. 
S-ar putea ca ei să cunoască propriu-zis mai bine închisoarea în care suntem ţinuţi. Dar, de 
fapt, dată fiind libertatea omului, el se poate folosi într-un fel mai bun sau mai rău de legi. Mai 
bine nu se poate folosi de ele decât cu ajutorul puterii existenţei supreme, bune prin excelenţă. 
Cei ce se încred numai în legile materiei aflate de ştinţă cad mai degrabă în relaţii duşmă¬ 
noase. Ştiinţa, oricât ar fi de înaintată, nu ajută prin ea însăşi la nici un progres moral real, ci, 
fără ajutorul existenţei divine, îl coboară pe om şi mai mult, fâcându-1 să se încreadă exclusiv 
în sine. Libertatea omului arată că el nu e făcut numai pentru monotonia legilor materiale. Prin 
ea poate cădea tot mai jos, dar se poate şi înălţa la o relaţie tot mai binfăcătoare cu puterea 
bună a lui Dumnezeu. Aceasta arată că omul e creat de fapt pentru acea relaţie, ca să se actua¬ 
lizeze toate posibilităţile şi aspiraţiile lui umane. 


) 

în Hristos, Care a înlăturat vechimea slujirii prin Lege, preschimbând-o într-o 
viaţă înnoită şi pururea nouă prin învăţăturile evanghelice, dar şi pe cei 
învechiţi prin păcat şi ajunşi aproape de pieire înnoindu-i spre un început în 
dreptate 803 , desfiinţând vechimea stricăciunii ce s-a introdus în ei şi umplând 
de strălucire prin înnoirea întru nestricăciune pe cei ce s-au ridicat prin 
credinţă la viaţa veşnică 804 . "Căci de este cineva în Hristos, e zidire nouă", 
după cum s-a scris (II Cor. 5, 17). Şi porunceşte să se ridice cortul în prima 
lună (martie), când luminează frumuseţea schimbării timpului spre vară, 
care îl spală de tristeţea iernii, şi pământul se încălzeşte cu blândeţe de stră¬ 
lucitoarele şi curatele raze ale soarelui, şi viile înfloresc, plugarul se delec¬ 
tează de frumuseţea florilor, câmpiile se îmbracă în ierburi şi toate holdele se 
leagănă prin vârfurile spicelor, cum spun unii dintre poeţii elinilor. "Când a 
trecut iama, vijelia s-a dus cu ea, vremea cântării a sosit" (Cânt cânt 2, 11- 
12) 8 °5. Toate acestea să le înţelegi duhovniceşte. Iarna s-a dus şi vijelia a tre¬ 
cut pentru cei ce au scăpat de tirania spiritelor diavoleşti şi de domnia lor 
devenită în toate neputincioasă. Căci s-a surpat puterea demonilor în zilele lui 
Hristos. Iar Soarele strălucitor ne-a răsărit, cum însuşi Dumnezeu şi Tatăl 
zice: "Şi va răsări vouă Soarele dreptăţii" (Mal. 3,20) 806 încălzind prin căldura 
Duhului pe cei îngheţaţi în păcat 807 . Iar prin vii şi prin flori spirituale şi 
duhovniceşti şi prin spice să înţelegi pe Sfinţi, care se disting în multe chipuri 
prin evlavia faţă de Dumnezeu şi rodesc fructul de multe feluri al virtuţii. E 


803. Viaţa nouă nu poate fi decât din Dumnezeu, Cel atotcurat şi atotbun. Păcatul ca 
despărţire de Dumnezeu şi trăire în îngustimea egoistă şi trupească, ruptă de noutatea con¬ 
tinuă a vieţii în Dumnezeu, este o învechire care e unită cu coruperea şi duce la moarte, ca 
ultima sărăcie şi învârtoşare. Dreptatea sau viaţa generoasă în virtuţi contrare păcatului şi în 
comunicare cu bogăţia lui Dumnezeu este una cu viaţa mereu nouă. 

804. Nestricăciunea şi nemurirea sunt o veşnică neîmbătrânire şi tinereţe. Şi tinereţea 
iradiază strălucire. Ea vine făpturii de la (Dumnezeu) Hristos cel înviat, Care a a dat firii Sale 
omeneşti pârga nemuririi şi a strălucirii. E una dintre semnificaţiile luminii în care S-a arătat 
Hristos ca om pe Tabor. 

805. Natura fizică e legată de om, sau omul se resimte prin trupul lui de fenomenele ei. 
în bucuriile şi tristeţile lui spirituale au un rol şi fenomenele ei sau se reflectă şi acestea. De 
aceea şi Dumnezeu, Care a creat această legătură între om şi natură, Şi-a săvârşit faptele mân¬ 
tuitoare într-o legătură cu ea. Şi anume, nu numai cele pregătitoare ale mântuirii din Vechiul 
Testament, ci şi faptele propriu-zis mântuitoare ale lui Hristos. Se naşte la începutul creşterii 
zilei, învie la începutul primăverii. 

806. Hristos e Soarele dreptăţii pentru că aduce în oameni puterea care le ajută să împli¬ 
nească toate virtuţile care îi fac drepţi în faţa lui Dumnezeu, să împlinească numai ceea ce e 
bun. Căci El este izvorul bunătăţii, la care a ridicat în primul rând firea omenească al cărei 
ipostas dumnezeiesc S-a făcut 

807. Păcatul îngheaţă pe om şi relaţiile lui cu ceilalţi, pentru că în el se manifestă egois¬ 
mul. Hristos aduce în oameni căldura iubirii de Dumnezeu şi întreolaltă, căldura comuniunii 
prin Duhul comuniunii. De aceea Hristos, din Care ne vine Duhul, e Soare, sau izvorul căldurii 
iubitoare. Soarele încălzitor nu poate fi decât Soare al dreptăţii, sau al generozităţii virtuţilor. 

i 

necesar în sfârşit să se spună pe scurt că primăvara aduce flori şi pregăteşte 
spre înverzire tot pământul şi împodobeşte cu vlăstare noi livezile şi în¬ 
deamnă să se ardă vechile uscături, ca dovezi ale sfidării iernii de nesuportat, 
scoate la arătare cele bune şi împodobeşte pomii cu frunzele obişnuite şi se 
pregăteşte cinstirea plugarului stăruitor prin roadele naturii. 

Ceva asemănător vom afla întâmplându-se şi cu noi. Căci, cei ce eram 
odinioară uscaţi, pentru păcatul ce ne stăpânea, şi eram lipsiţi de roade ale 
mântuirii, înverzim în dreptate prin Hristos şi aducem Agricultorului duhu¬ 
rilor rodul proaspăt şi nou prin credinţă 808 . Aşa înţelegem cum se cuvine 
ceea ce s-a spus printr-unul dintre Prooroci, ca din partea lui Hristos: "Că Eu 
însumi cel ce grăiesc sunt de faţă, ca vara în munţi" (Is. 52, 6) 809 . Iar ce este 
vara în munţi, adică vremea verii lucrătoare din ei, am spus mai înainte. 

Dar cu folos porunceşte şi să se aşeze cortul ca chip al lui Hristos în ziua 
întâi, ca să înţelegi că El a murit o singură dată în timpul de faţă. Căci nu se 
va naşte nicidecum iarăşi, dar nici nu va muri, fiind născut o singură dată, şi 
murind, şi înviind din morţi o singură dată. Căci e necesar ca morţii să-i 
urmeze învierea, care este ca un fel de implantare a cortului. Şi s-a făcut 
aceasta la luna nouă, căci ne-a venit un nou veac în Hristos. Fiindcă cele din 
El sunt făptură nouă. Şi se socoteşte ca primul, arătând înnoirea firii omeneşti 
din moarte şi stricăciune spre viaţă şi nestricăciune, mutarea ei de la nerod- 
nicie la buna rodnicie şi ieşirea de sub tirania diavolului, aceasta încetând şi 
fiind înlăturată ca o iarnă. 

Apoi, ne arată pe Emanuel iarăşi în alt chip şi formă, zicând: "Şi vei pune 
chivotul[ (sicriul) Legii şi vei acoperi chivotul cu catapeteasma" (leş. 26, 
34) 810 In cele dinainte ni s-a prezentat Cuvântul prin cortul întreg. Căci 
aceasta era casa lui Dumnezeu care locuia în ea, adică sfântul trup al lui 
Hristos 811 . Dar El este închipuit nu mai puţin şi de chivotul Legii, în parte. 


808. Precum pământul aduce plugarului roadele sale pentru osteneala lui, aşa marelui 
Agricultor al sufletelor acestea îi aduc roadele virtuţilor lor, pentru puterea rodniciei pe care 
le-a dat-o. 

809. Dumnezeu-Cuvântul întrupat grăieşte El însuşi oamenilor. Fiind de faţă, nu mai 
grăieşte prin prooroci. Dar pe El, deşi e de faţă, îl simţim ca fiind şi deasupra noastră, fiind şi 
Dumnezeu. E deasupra noastră ca vara ce-a adus căldura, înverzirea firii omeneşti uscate şi 
îngheţate de iarna păcatului, îmbătrânită şi supusă descompunerii şi ameninţată de moarte. 
Ne încălzeşte şi ne luminează de deasupra noastră ca Soarele dreptăţii, dându-ne puterea rod¬ 
niciei generoase spre bucuria Lui şi a semenilor noştri. 

810. Numai în Hristos, ca Dumnezeu care nu se corupe, creaţia iese din monotonia şi din 
coruperea ei. Întrupându-Se ca om, El nu aduce la existenţă o altă creaţie, ci o înnoieşte pe cea 
creată înainte. Punându-se în comunicare intimă cu El, ca Viaţa fără sfârşit, creatura rămâne 
mereu în afara coruperii şi morţii, rămâne mereu neîmbătrânită sau nouă, mai ales că înain¬ 
tează mereu în această viaţă nouă. 

811. Cortul era chipul trupului lui Hristos. 

Căci era alcătuit din lemne ce nu putrezesc, ca să înţelegi nestricăciunea Lui. 
"Şi era poleit, precum s-a scris, cu aur curat, înlăuntru şi în afară" (leş. 25,24). 
Căci toate cele din El sunt cinstite şi împărăteşti, şi omenescul şi dumneze¬ 
iescul, şi în toate "este întâiul", cum zice Pavel (Col. 1,18). Fiindcă aurul se 
înţelege ca chip al cinstirii celei mai înalte şi al depăşirii tuturor. Deci chivo¬ 
tul era pregătit din lemne ce nu putrezesc şi era poleit cu aur şi avea aşezată 
în el Legea dumnezeiască, ca chip al lui Dumnezeu-Cuvântul sălăşluit şi unit 
cu Sfântul Său trup. Căci era şi Legea cuvânt al lui Dumnezeu, dar nu Cu¬ 
vântul ipostatic, precum este Fiul. Şi era acoperit cu catapeteasma. Căci 
Dumnezeu-Cuvântul întrupat nu era arătat celor mulţi, având trupul Său ca 
îmbrăcăminte şi fiind acoperit ca de o catapeteasmă de sfântul trup, încât din 
pricina aceasta, deşi arăta ca un om, unii nu cunoşteau mărirea Lui, încer¬ 
când să-L omoare cu pietre, facându-I o vină din faptul că Se declara pe Sine 
Dumnezeu 812 , ba, nu se ruşinau nici să spună: "Oare nu este Acesta Sul lui 
Iosif, pe al Cărui tată şi a Cărui mamă îi cunoaştem? Cum zice deci: "M-am 
pogorât din cer?" (In 6,42) 813 . Deci catapeteasma care acoperea sicriul Legii 
îl indică pe Iisus, Care nu va fi cunoscut de mulţi. Dar chivotul era chipul Lui. 
De aceea şi mergea în pustie înaintea celor din Israel, împlinind atunci lu¬ 
crarea lui Dumnezeu. Căci El era Cel ce conducea poporul. Şi martor e Psal- 
mistul, care zice: "Dumnezeule, când mergeai Tu înaintea poporului Tău, 
când treceai Tu prin pustie, pământul s-a cutremurat şi cerurile s-au topit" 
(Ps. 67, 8-9). Căci, mergând pururea înainte chivotul (sicriul) Legii, se spune 
limpede că mergea înainte Dumnezeu. Şi ai despre aceasta o dovadă şi mai 
clară, dacă te vei gândi la ceea ce urmează. 

Dumnezeu a poruncit atunci prin Moise celor din Israel să urce pe mun¬ 
tele Sinai, ca să bată pe amorei. Dar după ce li s-a poruncit aceasta, căzând 
într-o frică nebărbătească, fiindcă se încredeau în ei, socotind că izbânda le va 
veni din puterile lor şi neîncrezându-se mai degrabă în ajutorul de sus, 


812. în loc să vadă în faptul că Dumnezeu S-a îmbrăcat în trup omenesc o dovadă a unei 
iubiri a lui Dumnezeu faţă de oameni, care merge până la capăt, mulţi socoteau şi socotesc în 
toate timpurile că ar fi o înjosire necuvenită pentru Dumnezeu să Se îmbrace în trup omenesc. 
Fiul lui Dumnezeu S-a îmbrăcat însă în trup omenesc nu numai ca să arate iubirea Lui extremă 
faţă de oameni, ci şi ca să Se facă accesibil lor, sau cunoscut cu adevărat de ei. Căci dacă ar fi 
rămas în pura Lui spiritualitate, n-ar fi putut fi cunoscut niciodată în mod sigur de către oa¬ 
meni. Dar la ce înălţime arată Dumnezeu că a creat pe om, făcându-1 în stare să fie organ al 
manifestării Lui, ca simţirea omului să devină simţire a Lui, ca cuvântul lui rostit prin limbă 
omenească să devină cuvânt al Lui! Dumnezeu intră prin aceasta în cea mai deplină intimitate 
cu oamenii. 

813. Neputând crede că Dumnezeu însuşi Şi-a luat trup omenesc, căpeteniile iudaice nu 
puteau crede nici în naşterea Lui minunată din Fecioară. E ceea ce au reluat sectele neo- 
protestante. 

şezând lângă munte plângeau, precum s-a scris (Num. 14, 1 ş.u.). Dătătorul 
Legii, supărându-Se pe drept cuvânt pentru aceasta, i-a ameninţat că nu-i va 
duce în pământul făgăduinţei. Auzind aceste ameninţări şi trecând la pocăinţa 
cuvenită, au încercat, printr-o a doua neascultare, să urce, răpind în acest 
scop armele trebuincioase împotriva amoreilor. Dar Dumnezeu le-a prezis: 
"Nu vă suiţi, căci veţi cădea înaintea vrăjmaşilor voştri, pentru că nu sunt cu 
voi" (Num. 14, 42). Dar, fiind bolnavi mereu de neascultare şi siliţi de ea, 
s-au suit, precum s-a scris, în munte. Dar chivotul lui Dumnezeu nu s-a suit 
cu ei, ci a rămas în tabără. Observă că, zicând Dumnezeu: "Nu sunt cu voi", 
nu urca şi chivotul împreună cu cei neascultători. Observi cum aceasta arată 
limpede celor înţelegători că chivotul avea în el pe Dumnezeu drept con¬ 
ducător? 

Dar el a fost purtat de preoţi şi împrejurul Ierihonului şi a surpat zidul lui 
înalt, nefolosindu-se unelte de dărâmare şi berbeci, ci mai mult trâmbiţe şi 
glasuri, ceea ce vom afla iarăşi şi în Hristos. Căci El este Cel ce e purtat de 
sfinţii bărbaţi şi surpă toată puterea diavolului, nu cu arme, ci cu strigare şi 
trâmbiţă, adică prin propovăduirile apostolice şi evanghelice şi prin con¬ 
simţirea întregului popor, care mărturiseşte, prin dreapta credinţă, pe Stăpâ¬ 
nul său. Aceasta o vedem împlinindu-se şi prin doxologiile tainice ce răsună 
înaintea poporului ca ’o trâmbiţă preoţească, prin care se înţelege glasul 
liturghisitorului care face să cadă şi să se surpe puterea vrăjmaşilor. Căci, 
după Pavel, "armele noastre nu sunt trupeşti, ci puternice înaintea lui Dumnezeu" 
(II Cor. 10, 4) 814 . Iar că a "încălecat" pe sfinţi, şi pe ei îi conduce într-un mod 
oarecare Hristos, o arată şi proorocul Avacum, care zice: "Că încaleci pe caii 
Tăi şi încălecarea Ta este mântuire" (Avac. 3, 8). Aceasta o învaţă şi Mântui¬ 
torul însuşi, zicând către Anania despre Pavel "Mergi, fiindcă acesta este vas 
ales, ca să poarte numele Meu înaintea tuturor neamurilor" (Fapte 9,15). 

"Dar vei adăuga la acestea, zice, masa, şi vei pune masa punerii înainte şi 
vei aduce candelabrul şi vei pune candelele în el" (Num. 4,7; 8,3). Să înţelegi 
prin amândouă iarăşi pe Hristos. Căci este închipuit ca masă având pe ea 
pâinile aduse, deoarece în El toţi sunt hrăniţi spre viaţă, împărtăşindu-se 
adică de sfântul Lui trup, după spusa Lui: "Eu sunt Pâinea cea vie care S-a 
pogorât din cer şi a dat viaţă lumii. De va mânca cineva din pâinea aceasta, va 
trăi în veac. Iar pâinea pe care Eu o voi da este trupul Meu, pe care îl voi da 


814. Cuvântul de propovăduire al lui Hristos, mai ales de către preoţii trimişi de El, are în 
el forţa să dărâme puterea satanică în cei ce-1 ascultă. Nu e expresia simplă a unei idei. în 
cuvântul despre Hristos este într-un fel Hristos însuşi, când e rostit cu credinţa în El. Această 
putere o are cuvântul preotului mai ales în cursul Liturghiei, fiind totodată şi cuvânt de 
rugăciune. 

pentru viaţa lumii" (In 6, 51) 815 . Deci masa punerii înainte, adică pâinile, indi¬ 
cau sfântul trup al lui Hristos, care hrăneşte pe toţi spre viaţă veşnică. Iar 
deoarece fericitul David şi cei împreună cu el, flămânzind, precum s-a scris, 
au mâncat pâinile punerii înainte (I Regi 21,4-6), să vedem dacă nu cumva s-a 
preînchipuit şi prin aceasta ceva tainic. Căci nu era îngăduit preoţilor să 
mănânce din pâinile puse înainte, după porunca Legii. Dar David şi cei îm¬ 
preună cu el s-au atins de hrana preasfinţită, fără să fie din seminţia preo¬ 
ţească, pentru ca prin aceasta să se indice iarăşi credinţa neamurilor şi aceea 
din partea celor din Israel. Căci Hristos era îndatorat celor din Israel, ca fiind 
mai sfinţiţi, pentru părinţii lor şi pentru Lege, dar, intrând la El în oarecare 
mod şi mulţimea celor de alte neamuri, deşi era nesfinţită din pricina rătăcirii, 
a mâncat pâinea vieţii, aflându-se împreună cu ea David, care împlineşte rolul 
de chip al celor ce se mântuiesc din Israel, pe care fericitul Isaia îi numeşte 
"rămăşiţa" (Is. 10,22; Rom. 9,27). Căci au crezut în Hristos şi mulţi din Israel. 
Iar Hristos era preînchipuit şi prin candelabru. Căci El luminează toată casa, 
adică lumea. Fiindcă zice: "Eu sunt Lumina lumii" (In 8, 12). Iar candelele 
sunt şapte, şi nu una. Căci luminează în multe feluri şi umplu de strălucirea 
unor daruri variate sufletele celor ce cred. Şi candelabrul e făcut şi el din aur 
curat, pentru mărirea Lui mai presus de toate. Dar are şi fusul solid, căci aşa 
s-a scris (Num. 8,4). Fiindcă Hristos nu are nici un gol înlăuntru şi nu e uşor. 
Şi va avea bătuţi în el crini, indicând buna mireasmă în sfinţenie, după cum 
s-a scris: "Eu sunt floarea câmpului, crinul văilor" (Cânt. cânt. 2, l) 816 . Şi 
acestea indică iarăşi dărnicia ramificată a darurilor dumnezeieşti. Căci proo¬ 
rocul Zaharia a spus că se vedeau două ramuri de măslin în jurul cande- 
labrului (Zah. 4, 11), ca să înţelegi că sunt două popoare miluite, pe care i-a 
numit şi "fiii ungerii" (unşi) şi despre care a spus că "stau înaintea Domnului 
a tot pământul" (Zah. 4,14). De fapt, vorbind despre cele două ramuri ce se 
vedeau, a dat prin aceasta cea mai clară dovadă că acest candelabru este 
Hristos, Care a pus înaintea Sa, prin ascultare şi credinţă, poporul neamuri¬ 
lor şi poporul iudeilor. Apoi adaugă la acestea, ca să ne indice iarăşi în multe 


815. Trupul lui Hristos, care se coboară din cer în Euharistie, este trupul pe care l-a suit 
la cer după înviere, pentru că are ca ipostas al lui pe Dumnezeu-Cuvântul. Şi el va da viaţa 
veşnică celor ce-1 mănâncă având credinţă în Hristos, pentru că are în Sine pe Dumnezeu- 
Cuvântul ca ipostas al Lui. 

816. Hristos e nu numai lumina care luminează toată lumea, arătând că Dumnezeu, Care 
a creat-o, e un Dumnezeu al iubirii, sau un Tată care are un Fiu, voind să unească şi făpturile 
conştiente cu Fiul Său, ci este şi Cel ce are în Sine armonia şi buna mireasmă a florii celei mai 
frumoase, având în Sine în armonie raţiunile tuturor şi voind să le împărtăşească tuturor fru¬ 
museţea şi armonia şi buna mireasmă a curăţiei Lui. Această bună mireasmă a curăţiei este 
egală cu sfinţenia. De aceea Sfinţii sunt oameni de cea mai înaltă frumuseţe spirituală. 

feluri pe Hristos însuşi: "Şi vei pune altarul cel de aur spre tămâiere înaintea 
sicriului Legii şi vei pune acoperământul catapetesmei peste uşa cortului 
mărturiei şi vei înconjura cortul şi vei sfinţi toate dimprejurul lui" (Num. 4, 
11). E de observat că Hristos se închipuia prin amândouă altarele. Căci după 
ce s-a poruncit să se aşeze altarul de aur, din care se înălţa tămâia înaintea 
sicriului Legii şi se spune că era acoperit, având împrejur uşile cortului ca să 
nu se vadă cele dinlăuntru, porunceşte să se aşeze la uşile cortului mărturiei 
şi altarul roadelor, care nu era nevăzut sau ascuns. Căci era în afara cata¬ 
petesmei. Observă-L deci pe El suindu-Se de pe altarul tămâierii, ca miros de 
bună mireasmă, la Dumnezeu şi Tatăl (căci aceasta o arată tămâia), iar prin 
altarul roadelor, aducându-Se ca jertfa junghiată pentru noi. Iar altarul de aur 
era ascuns prin catapeteasmă. Căci slava lui Hristos era ascunsă. Dar cel al 
roadelor era arătat. Căci în el se vedeau junghierile. Pentru că moartea lui 
Hristos a fost arătată şi cunoscută tuturor. Deci erau deosebite: unul era 
înaintea chivotului Legii, iar celălalt, la uşile cortului. Şi aşezarea altarului de 
aur înaintea chivotului, ca în văzul lui Dumnezeu-Tatăl, arăta prin ghicitură 
minunata slavă a Fiului, după spusa: "Nimeni nu cunoaşte pe Fiul, decât nu¬ 
mai Tatăl" (Mt. 11, 27) 817 . Iar aflarea altarului roadelor lângă uşile cortului, 
ca chip al morţii lui Hristos şi al junghierii Lui pentru toţi, înseamnă iarăşi că 
noi nu ne putem apropia altfel de Dumnezeu-Tatăl decât prin jertfa lui 
Hristos, chiar după spusa Lui: "Eu sunt uşa şi nimeni nu vine la Tatăl, decât 
prin Mine" (In 10,9) 818 . Şi porunceşte să se întindă cortul în cerc, cuprinzând 
toate cele din el, ca să se vadă ca unul, şi nu ca multe. Căci Unul este în noi 
Hristos. Şi se înţelege aceasta în multe feluri: e cort pentru catapeteasma 
trupului, e chivot, ca având în Sine Legea dumnezeiască, în calitatea Lui de 
Cuvânt al lui Dumnezeu-Tatăl, e masă, ca viaţă şi mâncare, e candelabru, 
ca lumină înţelegătoare şi duhovnicească, e altar al tămâierii, ca miros de 


817. Toată slava Fiului, infinita Lui strălucire şi bogăţie, n-o cunoaşte nici o făptură cum 
o cunoaşte Tatăl. Deci nici toată mărimea iubirii Fiului faţă de Tatăl şi faţă de oameni. Dar nici 
pe Tatăl nu-L cunoaşte în toată adâncimea Lui infinită decât Fiul. Făpturile se deosebesc de 
Persoanele Sfintei Treimi nu numai prin fiinţă, ci şi prin cunoaştere. Şi bucuria cuiva stă nu 
numai în a se cunoaşte pe sine, ci şi în a fi cunoscut de altul. Această bucurie trebuie să o aibă 
în mod suprem şi Dumnezeu. Deci Dumnezeu nu poate fi o singură Persoană. N-ar avea în 
acest caz fericirea deplină. Astfel, nici slăvirea Tatălui de către Fiul în numele oamenilor prin 
jertfă n-o poate cunoaşte deplin şi nu Se poate bucura de ea decât Tatăl. 

818. Hristos ne este singura uşă spre Tatăl nu numai întrucât e Fiul Tatălui, ci şi pentru 
că S-a făcut om şi S-a jerfit pentru noi. Căci prin jertfe a intrat ca om la Tatăl, arătând iubirea 
Lui ca om pentru Tatăl până la moarte. Dar a putut face aceasta întrucât este şi Fiul lui 
Dumnezeu. El a intrat prin jertfa Sa şi ca Fiul Omului la Tatăl, făcându-ne şi nouă, în unire cu 
El, posibilă intrarea la Tatăl ca fii. întruparea şi jertfa ca om a Fiului lui Dumnezeu către Tatăl 
a înlăturat separaţia dintre oameni şi Dumnezeu. 

bună mireasmă al sfinţeniei, e altar al roadelor, ca junghiat pentru viaţa lumii. 
Şi se sfinţesc toate cele din cort Căci Hristos se înţelege întreg ca sfânt. Şi 
mergând înainte sfântul cort, se poruncea să pornească şi să se oprească o dată 
cu el cei din Israel. Prin aceasta Dumnezeu prevestea, învăţându-ne în mod 
folositor, că ne va face Conducător şi învăţător în calea spre mântuire pe 
Dumnezeu-Cuvântul care S-a întrupat pentru noi şi că, consimţind la poruncile 
Lui fără şovăială, vom urca spre viaţa veşnică. Dar cei ce, introduşi în taina Lui 
prin multe cuvinte, nu vor voi aceasta, pleacă la cele dinapoi şi nu mai umblă 
cu El. Deci prea înţelept spune fericitul Petru către Mântuitorul: "Unde ne vom 
duce?" (In 6,68). Căci a nu se despărţi în nici un fel de Dumnezeu, ci a se grăbi 
să fie duhovniceşte împreună cu El, este tot ce e mai propriu Sfinţilor. 

"Şi noi am crezut şi am cunoscut că Tu eşti Hristosul, 

Fiul lui Dumnezeu" (In 6, 69) 819 

E minunată credinţa sfinţilor Apostoli, fierbinte modul mărturisirii, vred¬ 
nică de cea mai mare preţuire şi excepţională consimţirea lor (cu Hristos). 
Căci n-au plecat şi n-au mers înapoi, ca unii mai lipsiţi de înţelegere, sau ca 
cei ce au numit greu cuvântul Mântuitorului, nici n-au fost răpiţi la credinţă 
din uşurătate, ci, după o cunoaştere şi informare adevărate. învăţătorul tai¬ 
nelor era izvorul cuvintelor de viaţă făcătoare şi descoperitorul învăţăturilor 
cereşti. Iar o astfel de credinţă este foarte sigură. Căci cea care nu e aşa e 
respinsă cu drept cuvânt cu uşurinţă, fiindcă, neavând ca rădăcină cercetarea, 
e respinsă fără greutate de mintea omenească 820 . De fapt, însuşi Mântuitorul 
zice în parabole, când vorbeşte despre semănătorul: "Iar una a căzut pe 
piatră, zice, şi, neavând rădăcină, s-a uscat" (Lc. 8, 6), numind piatră în chip 
metaforic mintea învârtoşată care nu primeşte nicidecum cuvântul ce i se 


819. E o declaraţie ca aceea pe care a mai făcut-o Petru, în numele tuturor, şi cu altă 
ocazie (Mt. 16,16). Se poate ca asemenea declaraţii să fi fost făcute de mai multe ori. 

820. Apostolii n-au fost nici lipsiţi de înţelegere, nici uşuratici în cugetare, primind credinţa 
în Hristos ca Dumnezeu. De fapt, credinţa fermă se întemeiază şi pe o informare temeinică, şi 
pe o înţelegere serioasă. Ea e nu numai credinţă, ci şi cunoaştere adevărată. Prin cunoaştere 
serioasă se ajunge la necesitatea credinţei. Prin credinţă temeinică se experiază ceea ce 
depăşeşte cunoaşterea. Apostolii au cunoscut că Hristos poate face lucruri mai mari decât cele 
omeneşti şi au crezut că nu e numai om, ci şi Dumnezeu. Pe lângă aceasta, au cunoscut dintr-o 
informare sigură că El nu s-a născut din Iosif şi Maria ca orice om, deci n-a fost adus la exis¬ 
tenţă ca om fără voia Lui, printr-o lege a naturii, ci "S-a făcut om" El însuşi, prin voia şi puterea 
Lui, deşi folosindu-Se de sângele unei Fecioare. Au cunoscut că El "era" când S-a făcut om, deci 
era Dumnezeu, împlinind El însuşi actul întrupării Sale, nefiind dependent nici ca om de altă 
putere decât de a Sa, deci era Dumnezeu, mai precis Fiul lui Dumnezeu, aşa cum declara El 
însuşi. Sectele neoprotestante, nerecunoscând naşterea Lui mai presus de legile firii, îl fac 
dependent de acestea, stăpânit de acestea, ca orice om, deci nu îl recunosc ca Dumnezeu. 


J 

spune. Aceasta au pătimit din foarte multă neînţelegere şi nenorociţii de 
iudei, care erau îndemnaţi prin glasul Proorocului: ".Rupeţi inimile voastre, şi 
nu hainele voastre" (Ioil 2, 13). Căci, precum înainte de sădirea seminţei, 
legea agriculturii sfătuieşte să se brăzdeze pământul cu plugul, aşa socotesc 
şi că cei ce vor să primească cuvintele dumnezeieşti trebuie mai înainte să-şi 
deschidă inima într-un fel oarecare, prin dorirea lor. Căci numai primindu-le 
astfel, fac să zămislească roadele lor. Deci, prin cunoaşterea ce i-a dus la 
credinţă au prea înţelepţii ucenici îndrăzneala să spună că El este Hristos, 
Fiul lui Dumnezeu. Iar acest cuvânt îl vei afla ţesut cu mare înţelepciune. Căci 
zic că cunosc şi cred, adunându-le pe amândouă într-o unitate. Căci trebuiau 
să şi creadă, şi să şi înţeleagă. Fiindcă nu trebuie să se înlăture cu totul cerce¬ 
tarea celor dumnezeieşti, deoarece ele trebuie să fie primite prin credinţă. Ci 
trebuie să se experieze şi să se ajungă mai întâi la o cunoştinţă măsurată a lor, 
ca într-o oglindă şi ghicitură, precum spune Pavel (I Cor. 13, 12) 821 . Dar 
foarte bine zic iarăşi că n-au cunoscut înainte şi apoi au crezut, ci, punând 
înainte credinţa, adaugă ca a doua cunoştinţă, precum s-a scris: "De nu veţi 
crede, nici nu veţi înţelege" (Is. 7,9) 822 . Căci, fiind aşezată mai înainte în noi, 
ca o temelie, credinţa lipsită de curiozitate, se clădeşte pe ea apoi cunoştinţa 
care ne duce treptat la măsura vârstei lui Hristos şi la bărbatul deplin şi 
duhovnicesc. Pentru aceasta aşa zice Dumnezeu: "Iată, Eu voi pune în temeli¬ 
ile Sionului o piatră aleasă, în capul unghiului, de mare preţ" (Is. 28,16). Căci 
Hristos ne este început şi temelie întru sfinţenie şi dreptate, se înţelege prin 
credinţă, şi nu altfel. Căci aşa Se sălăşluieşte în noi 823 . Dar observă cum tot- 


821. Cele dumnezeieşti nu pot fi primite fără credinţă. Dar aceasta nu face de prisos cer¬ 
cetarea lor sau informarea despre ele. Sunt necesare amândouă, mai precis e necesară întâi o 
anumită cunoaştere a celor ce sunt primite apoi prin credinţă. Primesc prin credinţă taina 
unicităţii persoanei semenului meu, pe baza unei experienţe îmbinate cu credinţa, după ce am 
cunoscut întrucâtva şi am exprimat unicitatea ei prin câteva trăsături generale. Cu atât mai 
mult sunt necesare amândouă în primirea Dumnezeirii lui Hristos. Opoziţia dintre cunoaş¬ 
terea prin credinţa şi neadmiterea tainei pot fi obiectul simplei "ştiinţe". 

822. Pe de altă parte, întâietatea cunoaşterii faţă de credinţă e relativă. Căci ceea ce 
îndeamnă la cercetarea a ceea ce trebuie crezut e o anumită iradiere tainică a conţinutului 
învăţăturii, care e sesizat mai mult prin credinţă. Hristos Se impunea ca Cineva care nu era om 
de rând, deci Se impunea ca Cineva care trebuie crezut Aceasta i-a îndemnat pe Apostoli să 
cerceteze dacă într-adevăr El este Cel care trebuie primit prin credinţă ca Dumnezeu. Sf. Chirii 
afirmă chiar că cel credincios creşte continuu prin cunoaştere până la bărbatul desăvârşit în 
Hristos. E o înaintare prin cunoaştere în taină, care nu exclude experienţa ei mai presus de 
înţelegere, deci prin credinţă. 

823. Iarăşi Hristos nu ne este arătat ca Acela care satisface onoarea jignită a Tatălui prin 
păcatul omenesc, cum susţine Anselm de Canterbury, ci ca Acela care ne este, prin unirea cu 
noi prin credinţă, putere de a ne face asemenea Lui întru sfinţenie şi dreptate, deci început şi 
temelie lăuntrică în creşterea noastră în acestea. Fiul lui Dumnezeu, făcându-Se om, nu îm¬ 
plineşte o funcţie de reprezentare juridică a noastră în faţa lui Dumnezeu, ci e o rădăcină a 
înnoirii spirituale a umanităţii. Puterea bunătăţii lui Dumnezeu se face putere a bunătăţii noas¬ 
tre prin firea omenească asumată, făcând posibilă unirea noastră cu El. 

deauna spun aceasta la singular şi punând articolul hotărât: 'Tu eşti 
Hristosul, Fiul lui Dumnezeu Celui viu". Şi, uniţi cu Cel cu adevărat Fiu, ca Unul 
şi excepţional, noi, cei chemaţi la înfiere prin har, suntem şi noi fii după 
asemănarea Lui 824 . Ei cunosc pe Hristosul însuşi ca fiind Unul. Dar, pe de altă 
parte, nu se numeşte Hristos pentru Sine, sau ca fiind aceasta în mod fiinţial, 
cum este Fiu, ci ca Unul în mod excepţional faţă de altul. Căci nimeni nu este 
între hristoşi ca El. Totuşi, El se numeşte Hristos prin asemănarea cu noi. Căci 
numele Lui propriu şi excepţional şi care constituie realitatea specială este acela 
de Fiu, iar cel de Hristos îl are comun cu noi. Căci este Hristos fiindcă a fost uns, 
întrucât S-a tăcut om 825 . Deci, dacă faptul că a fost uns îl vom vedea răspunzând 
trebuinţei omeneşti, numele Hristos se înţelege prin asemănare cu noi, însă nu 
cum se înţelege numele de Fiu. Căci ca Fiu este Unul şi singur prin fire şi în mod 
excepţional şi înainte de trup şi cu trupul, şi nu sunt doi, cum socotesc unii 
neînţelegând cum se cuvine adâncimea tainei 826 . Căci nu S-a pogorât la om 
Cuvântul cel din Dumnezeu-Tatăl ca harul prin Duhul la unul dintre sfinţii 
prooroci, ci El însuşi S-a făcut şi cu adevărat trup, adică om, precum s-a scris (In 
1,14). Deci e de neîmpărţit după unire, şi nu se rupe în două Persoane, chiar 
dacă înţelegem ca altceva pe Cuvântul lui Dumnezeu, şi ca altceva trupul în care 
S-a sălăşluit. Toată ceata Sfinţilor Apostoli ne întăreşte credinţa în acestea, 
spunând că au cunoscut că El este în mod unic Fiul lui Dumnezeu, neprimind, 
dacă înţelegem bine, pe cei ce nu se fereau de inovaţii în acestea. 

"Le-a răspuns lor Iisus: Oare nu v-am ales Eu pe voi, 
cei doisprezece? Şi unul dintre voi este diavol. 

Iar El vorbea de luda al lui Simon Isc ario teanul. 

Căci acesta, fiind unul dintre cei doisprezece, 
avea să-L vândă" (In 6, 70-71) 

Continuă să atragă luarea-aminte a ucenicilor şi îi strânge cu cuvinte mai 
aspre, ferindu-i de şovăială şi de închinarea spre nepăsare, voind ca ei să se 


824. Hristos singur este Fiul adevărat De aceea se numeşte El Fiul şi Hristosul la singu¬ 
lar şi în mod articulat Noi suntem fii, dar prin har, prin unirea cu El, nu prin noi înşine. 

825. Numele de Hristos îl are Fiul lui Dumnezeu comun cu noi, pentru că înseamnă uns. 
Şi a fost uns pentru că S-a făcut ca om, plăcut lui Dumnezeu. Dar şi oamenii pot primi această 
ungere, deci se pot numi "hristoşi", dacă se unesc cu El. Dar numai El este Hristosul prim, 
deci în mod articulat. Căci numai pentru că în El a fost uns primul om, pot fi unşi şi alţii. Dar 
Fiul în sens propriu, ca Cel Născut din Tatăl, este numai El. Noi putem să fim fii numai prin 
har, sau prin unirea cu El. El este Hristosul prin excelenţă ca om, pentru că este şi Dumnezeu. 
Primind ungerea sau numele de Hristos, S-a făcut asemenea nouă; dar ca Fiu ne-a făcut El 
asemenea Lui, însă nu prin naştere, ci prin har. 

826. Nestorienii vedeau în Hristos două persoane, căci ei nu primeau taina întrupării ca 
om a Fiului lui Dumnezeu. 

înţelepţească şi mai mult Căci aceasta se arată făcând-o spunând: Vegheaţi, 
o, ucenicii Mei, e timpul de-a vă stăpâni gândurile şi de-a înţelege cu tărie că 
trebuie să vreţi să vă mântuiţi. Căci calea spre pierzanie e foarte lunecoasă, 
atrăgând nu numai mintea slabă, ci şi pe cea care socoteşte că stă în sigu¬ 
ranţă. Căci păcatul e lucru primejdios şi de multe feluri, vrăjind mintea ome¬ 
nească cu multe feluri de plăceri şi cu pofte foarte dulci, atrăgând-o spre cele 
ce nu se cuvin. Pilda acestui fapt sunteţi, zice, voi înşivă. Căci pe nimeni din¬ 
tre cei ce "au plecat înapoi" nu i-am ales ca buni, cum v-am ales pe voi. Fiindcă 
ştiam, ca Dumnezeu, cele dinlăuntrul vostru. Dar pe unul dintre voi l-a răpit 
pentru uşurătatea inimii Satana şi spusa Mea nu va fi dezminţită. Căci ţine de 
libertatea şi de alegerea omului să se aplece în amândouă părţile, fie spre 
dreapta, fie spre stânga, adică spre virtute sau spre răutate. 

Prin acestea îi îndeamnă totodată spre bine şi-i cheamă la o trezvie 
cuvenită şi îl face pe fiecare să se păzească mai mult. Dar încă nu spune 
limpede cine îl va vinde. Ci, punând această povară a necredinţei în mod sim¬ 
plu şi neprecis pe seama unuia, cheamă pe toţi la luptă şi la o veghere mai 
atentă, făcând pe fiecare să se teamă de păgubirea sufletului său. Iar o dată 
cu aceasta a făcut şi alt lucru folositor credinţei lor. Căci, arătând celor ce au 
mărturisit constant şi credeau că El este Fiul lui Dumnezeu, că ştie de mai 
înainte cele viitoare, le întăreşte şi prin aceasta mărturisirea în El 827 . Căci îşi 
dau seama că nici una dintre făpturi nu cunoaşte cele viitoare, ci nunai Unul 
şi singur Dumnezeu prin fire, despre Care s-a scris: "Cel ce ştie toate înainte 
de facerea lor" (Dan. 13, 42). Iar diavol a numit, nu în chip mincinos, pe slu¬ 
jitorul voilor diavoleşti. Căci, precum cel ce se lipeşte de Domnul este un duh 
cu El, aşa şi contrariul. 


CAPITOLUL 5 

DESPRE SĂRBĂTOAREA CORTURILOR. 

EA INDICĂ RESTAURAREA NĂDEJDII, DATORATĂ SFINŢILOR, 

ŞI ÎNVIEREA DIN MORŢI, PE BAZA SPUSEI: M ŞI ERA APROAPE 
SĂRBĂTOAREA IUDAICĂ A CORTURILOR” (In 7, 2) 

"Şi după acestea umbla lisus prin Galileea. Căci nu voia să umble 
prin Iudeea, deoarece iudeii căutau să-L omoare” (In 7, 1) 

După acestea, adică după cele spuse şi făcute, Hristos îşi împlinea iarăşi 
mai bucuros cele ale Sale prin Galileea. Căci aceasta socotesc că se spune 


827. Hristos spune ucenicilor cu mult înainte că unul dintre ei îl va vinde, dar nu-i dă 
numele, pe de o parte ca, văzând ei că ştie viitorul, să le întărească credinţa în dumnezeirea 
Lui, pe de alta, ca fiecare să se teamă ca nu cumva să fie ispitit să facă aceasta, deci să lupte cu 
o asemenea ispită. 

prin "umbla". Dar nu făcea aceasta de bună voie, ci se spune că aceasta o 
făcea din necesitate, adăugându-se cauza. Pentru că iudeii, zice, voiau să-L 
omoare. De aceea Se dăruia pe Sine timp îndelungat celor de alt neam, 
ferindu-Se să umble prin Iudeea. Dar socotesc din nou că prin acestea osân¬ 
deşte nu puţin marea răutate a lui Israel, pentru care voia să Se afle mai mult 
între neamuri decât cu cei din Israel. Aceasta s-a spus prin proorocul Ieremia: 
"Am părăsit casa Mea, am lăsat moştenire a Mea, am dat suăetul Meu în 
mâinile duşmanilor Mei" (Ier. 12, 7). Căci, fiind scos Hristos din casă pentru 
lipsa de credinţă a prigonitorilor Săi şi putându-se duce în Galileea, cum nu e 
aceasta una cu a preda sufletul Său în mâinile duşmanilor Lui? Căci nea¬ 
murile erau duşmane lui Hristos, o dată ce slujeau altuia şi se închinau 
creaţiei în locul Creatorului, fiindcă n-au primit credinţa în El. Şi aceasta o 
învaţă El însuşi, spunând: "Cel ce nu este cu Mine, este împotriva Mea" (Lc. 
11, 23) 828 . Şi socoteşte că oricine va spune că, înainte de cunoaşterea lui 
Dumnezeu şi de credinţă, neamurile nu erau cu Hristos. Deci erau împotriva 
Lui şi de aceea se aflau în poziţia de duşmani ai Lui. Fiind aceasta aşa şi 
cunoscându-se clar, trebuie să fi fost atâta ură împotriva Lui la cei din Israel, 
încât să I se pară un lucru mai bun să meargă la neamuri, şi să-I fie mai plăcut 
să se afle printre ei, în loc, precum se cuvenea şi era firesc, să rămână între 
cei înrudiţi după trup, care de aceea erau şi datori să-L iubească. Deci cu 
foarte multă dreptate Hristos S-a mutat la neamuri, spunând prin aceasta în 
oarecare mod că, deoarece iudeii nu se reţin de la prigonire şi de la neas¬ 
cultarea Binefăcătorului prin nebuniile lor, Se dăruieşte în întregime celor 
din afară şi Se strămută la neamuri. Şi spuneam că prin acest act (plecarea) 
voia să arate aceasta; îl vom afla din nou ameninţând prin tipuri mai vechi că 
va pleca din Ierusalim. 

Când s-au dat legile despre jertfe, cum s-a scris în cartea Leviticul, S-a 
prefigurat ca printr-un chip Hristos. Se aducea un viţel ca dar şi ardere de tot 
Domnului. Şi iarăşi îl închipuie pe El, zicând: "Iar de va fi din oi darul Dom¬ 
nului spre ardere de tot şi din miei şi din iezi, îl va aduce parte bărbătească 
curată şi va pune mâna pe capul lui şi-l va junghia în partea de miazănoapte a 
jertfelnicului, înaintea Domnului" (Lev. 1,10-11). Trebuie să cercetăm cum se 
închipuie şi prin aceasta taina lui Hristos. întâi socotesc că trebuie să arătăm 


828. A nu fi cu Fiul lui Dumnezeu înseamnă a nu-L recunoaşte ca Dumnezeu. Dar aceas¬ 
ta e una cu a fi împotriva Lui şi, deci, împotriva lui Dumnezeu. Căci un Dumnezeu fără un Fiu 
veşnic este lipsit de iubire. Şi un Dumnezeu fără iubire nu e Dumnezeu adevărat, un Dum¬ 
nezeu personal. E o esenţă din care ies toate, şi bune şi rele, adică e esenţa lumii. De aceea, 
Fiul lui Dumnezeu nu Se simţea între neamuri ca în casa Lui. Numai între iudei Se simţea, în 
vremea proorocilor, în casa Lui. Desigur, Dumnezeu este ca Susţinător în toată creaţia, dar nu 
toţi îl simt pe Dumnezeu-Cuvântul apropiat şi lucrător în raţiunile lor, şi, ca atare, nici El nu 
lucrează deplin eficient în cei ce nu I se deschid. 

poziţia templului din Ierusalim şi a jertfelnicului, ca să înţelegem ce înseam¬ 
nă că nu se aduceau cele jertfite din faţa jertfelnicului, ci se întorceau spre 
miazănoapte. Regiunea iudeilor se afla îndreptată spre părţile de miazănoapte 
ale ţării, iar templul priveşte spre răsărit şi-şi deschide uşile primelor raze ale 
soarelui. Dar şi dumnezeiescul jertfelnic se afla în faţa Sfintelor, ca în văzul 
lui Dumnezeu, înfaţişându-şi fruntea primelor raze ce veneau de la răsărit. Iar 
din cele două laturi, una privea spre miazăzi, iar alta, spre miazănoapte. Iar că 
acestea erau aşa precum am spus, le vei afla întărite de ceea ce se spune la 
proorocul Iezechiel. Căci, vorbind despre moartea luiTamuz, celor din Israel 
le dă acest înţeles duhovnicesc: "Şi am văzut, şi iată ca la douăzeci şi cinci de 
bărbaţi, cu spatele către templul Domnului şi cu feţele lor înainte. Şi se în¬ 
chinau spre răsărit soarelui" (Iez. 8,16). Iar dacă, închinându-se cineva spre 
soare, pune templul la spatele trupului său, cum nu se va înţelege că şi-a 
întors faţa spre răsărit? Poziţia templului şi dumnezeiescul jertfelnic erau aşa 
cum am spus. Deci fruntea templului şi a dumnezeiescului jertfelnic erau 
îndreptate spre răsărit. Iar din cele două laturi, una era spre miazăzi, cealaltă, 
spre miazănoapte. O alta lipsea, prin ea înţelegându-se cea care se afla la 
spate şi privea spre părţile de la apus. Aşa fiind cele spuse, regiunea iudeilor 
o vom afla îndreptată spre Galileea vecină, ca spre miazănoapte, adică spre 
ţara neamurilor, sau, cum s-a scris, spre Galileea neamurilor (Is. 8, 23). Tot 
aşa, deoarece Domnul nostru Iisus Hristos după patima mântuitoare avea să 
părăsească ţinutul iudeilor ca să plece în Galileea, adică spre Biserica dintre 
neamuri, mielul luat spre jertfa se junghia dintr-o latură, ca să privească spre 
miazănoapte, după cum s-a spus de către Psalmist despre Hristos: "Ochii Lui 
privesc spre neamuri" (Ps. 65, 6). Iar deoarece fericitul Evanghelist spune că 
El S-a ferit să fie împreună cu iudeii, fiindcă voiau să-L omoare, vom adăuga 
la cele spuse şi aceea că nu vom vedea în depărtarea lui Hristos vina fricii, dar 
nici nu o vom socoti ca pe o slăbiciune a Celui ce toate le poate, ci o vom 
vedea ca pe un mod al iconomiei. Căci nu trebuia să rabde crucea cea pentru 
noi înainte de vreme, ci la vremea potrivită 829 . 


829. Nu din frică Se ferea în acel timp Hristos de moarte, căci aceasta ar fi însemnat că 
însuşi ipostasul dumnezeiesc, Care trăia cele omeneşti şi Care toate le poate, avea în Sine o 
slăbiciune. Ci Se ferea să-Şi înceteze lucrarea printre oameni, înainte de a-i convinge deplin pe 
unii dintre ei (pe Apostoli, în primul rând) despre Dumnezeirea Lui, pentru ca ei să poată 
propovădui aceasta cu deplină convingere şi să poată spune cât mai multe învăţături şi fapte 
ale Lui, care-L dovedeau ca Dumnezeu. Aceasta o cerea iconomia mântuirii. Pe Apostolii Săi şi 
i-a ales din Galileea neamurilor, sau dintre oameni care nu erau prea străini de neamuri şi prea 
dispreţuitori ai lor. Aceasta se spune şi prin afirmaţia că S-a răstignit cu faţa către Galileea nea¬ 
murilor, de la miazănoapte. Căci pe ei vedea că-i poate convinge să înţeleagă jertfa Lui ca fapta 
iubirii lui Dumnezeu faţă de oameni, care merge până la moartea pentru ei. 

"Deci au zis către El fraţii Lui: Treci de aici şi du-Te în Iudeea, 
ca să vadă şi ucenicii Tăi lucrurile pe care le faci . 

Căci nimeni nu lucrează în ascuns, când caută să se facă cunoscut. 

De le faci acestea, arată-Te pe Tine lumii . 

Căci nici ficaţii Lui nu credeau în El" (In 7, 3-5) 

Cei socotiţi fraţi ai Mântuitorului nu cunoşteau încă pe Dumnezeu- 
Cuvântul sălăşluit în Sfântul Lui trup 830 . Nici nu ştiau, în acel timp când 
spuneau acestea, că S-a făcut om. De aceea au încă păreri josnice despre El 
şi-şi închipuie lucruri mai modeste decât ale harului şi ale înălţimii mai pre¬ 
sus de toate, ce-I erau proprii, nevăzând în El nimic mai mult ca la alţii. Şi, 
amăgiţi de părerile de obşte cu privire la El, socoteau că El s-a născut cu ade¬ 
vărat şi din Iosif ca tată, nevăzând taina ascunsă a naşterii Lui 831 . Săvârşindu-se 
însă de către Hristos în Galileea, în mod ascuns, multe fapte minunate, ei îl 
îndeamnă să dorească slava deşartă şi-L sfătuiesc să dorească admiraţia de la 
cei care le văd, ca pe un lucru mare, ca şi când El însuşi ar dori să-Şi pună în 
lucrare puterile în orice faptă numai pentru ca să apară ca vrednic de această 
admiraţie în faţa celor ce le văd şi ca să Se acopere de laudele de la oameni, 
asemenea unora dintre cei obişnuiţi să caute slava deşartă. Căci priveşte cum 
îl sfătuiesc să se suie în Iudeea şi să săvârşească minuni mai ales în ea, nu ca 
ucenicii Lui să creadă în El, ci ca să vadă faptele pe care le face. în loc să Te 
faci cunoscut (pentru că aceasta înseamnă a te arăta), să nu lucrezi fapte mari 
în ascuns, de vreme ce poţi face aceasta, o dată ce eşti în stare să le faci pe 
toate, Tu fugi de îndrăzneală. Dar numai aşa Te vei face cunoscut lumii şi mai 


830. Aceştia nu puteau fi fraţi de sânge ai lui Hristos. Căci erau prea necunoscători ai 
tainei Lui. De aceea, nu pot să se socotească nici ei înşişi fraţi ai Lui. Ci erau socotiţi fraţi ai Lui 
de cei ce nu ştiau sau nu credeau că Hristos S-a născut din Fecioară şi că ea n-a avut alţi fii cu 
Iosif. Erau rudenii ale Lui. De aceea se spune în continuare că nu ştiau că El e Dumnezeu care 
S-a făcut om. Maica lui Iisus nu avea faţă de ei atâta apropiere ca să le spună taina aceasta. Ea 
îi lăsase şi pe alţi oameni în necunoştinţa acestei taine, până ce Hristos va dovedi prin faptele 
Lui minunate Dumnezeirea Sa. Nu risca nici ea, nici Iosif, să-i smintească vorbindu-le despre 
această taină, până când nu aveau temeiuri puternice să o creadă. 

831. Cei socotiţi fraţi ai lui Hristos se dovedeau ca nefiind cu adevărat fraţi ai Lui, nici 
măcar în sensul că ar fi fost fii ai lui Iosif. Din cuvintele de mai jos s-ar părea să rezulte că Sf. 
Chirii înclină să creadă că ei erau fii ai lui Iosif, dar nu ai Fecioarei, deci fii ai lui dintr-o 
căsătorie anterioară. Dar Sf. Chirii nu spune aceasta ca pe o părere a lui, ci o dă ca pe o inter¬ 
pretare posibilă a expresiei proorocului Ieremia "casa tatălui Tău". Şi Proorocii se exprimă 
uneori vag. Dacă ar fi fost fii ai lui Iosif, cum s-ar fi dus Iosif numai cu Pruncul nou-născut şi 
cu Maica Lui în Egipt pentru un timp mai îndelungat, sau cum ar rezulta că s-a dus numai cu 
El şi cu Maica Lui în Ierusalim, la vârsta de doisprezece ani? Dacă ar fi totuşi adevărată părerea 
că "fraţii" lui Iisus nu au fost fiii lui Iosif, necredinţa lor în Iisus s-ar explica prin faptul că Iosif 
n-a îndrăznit să le vorbească de taina naşterii Lui, înainte ca ei să vadă faptele Lui minunate, ca 
să nu se smintească. 

vestit celor ce Te vor vedea 832 . Acesta era cuvântul acelora despre acestea. 
Dar preaînţeleptul Evanghelist mai adaugă şi că fraţii Lui încă nu crezuseră 
în El. De fapt ar fi fost un lucru dintre cele mai absurde să se coboare la 
cuvinte aşa de reci, dacă ar fi dobândit prin credinţă cunoştinţa despre Dum¬ 
nezeirea Lui. Dar după ce vor crede în marea Lui taină, înţelegând-o 833 , se 
vor înălţa la atâta binecredincioşie şi virtute, încât se vor face şi Apostoli şi 
vor dobândi o evlavie deosebită 834 . Ai şi aceasta prevestită prin glasul Proo¬ 
rocului. Astfel, fericitul Ieremia zice către Domnul nostru Iisus Hristos: "Şi 
fraţii Tăi, în casa tatălui Tău, s-au lepădat de Tine . Şi aceştia au strigat şi s-au 
adunat împotriva Ta. Să nu teîncrezi în ei, când vor grăi către Tine bune" (Ier. 
12, 6). Căci fraţii care, înainte de a crede, s-au lepădat şi, prin cele spuse de 
noi adineauri, au încercat să strige împotriva Lui, s-au adunat prin credinţă şi 
au grăit bune despre El, folosind altora şi luptând prin cuvintele despre 
credinţă. Cu multă prudenţă Proorocul, numind pe fraţi, adaugă în chip folo¬ 
sitor "casa tatălui Tău", ca nu cumva să se înţeleagă că sunt şi ei din fericita 
Fecioară, ci numai din tatăl Iosif. 

"Le zice lor Iisus: Vremea Mea încă n-a sosit. 

Dar vremea voastră este totdeauna gata" (In 7, 6) 

Cuvântul lui Hristos este totdeauna umbrit. Căci aşa s-a scris despre El: 
"Şi va â omul care ascunde cuvintele Sale" (Is. 31,2). Iar că şi aceasta o facea 
cu folos, cine din cei ce cugetă drept n-o va recunoaşte? Deci zice că nu era 
vremea îndrăznelii nestăpânite, dar nici a arătării Sale către toţi în mod nea¬ 
coperit, cugetarea iudeilor nefiind încă coaptă spre înţelegere, ca să poată 
primi fără mânie şi furie cuvintele Sale. Dar timpul nu îngăduie, zice Iisus, 
nici să Mă fac cunoscut lumii în întregime, iudeii nefiind căzuţi cu totul din 


832. Cei socotiţi fraţi ai Domnului puneau accentul pe vederea faptelor Lui de către 
oameni. Să le vadă, ca să Te laude, ca să Te faci vestit Nu înţelegeau că scopul lui Hristos nu 
era să Se facă vestit, ci să mântuiască pe oameni, să se convingă aceştia că El este Dumnezeu 
venit în trup, pentru ca să-i facă să creadă în Dumnezeu, Cel ce din iubire de oameni S-a făcut 
om, ca să le câştige credinţa şi iubirea. Şi puterea Lui dumnezeiască nu se cunoştea nutnai prin 
vederea faptelor Lui minunate, ci şi prin auzirea directă sau prin alţii a cuvintelor Lui şi a 
faptelor Lui. Căci şi convingerea celor ce le-au auzit şi văzut şi care le spun cu credinţă altora 
era o dovadă a Dumnezeirii Lui. 

833. A crede în cele tainice înseamnă a le înţelege, şi viceversa. Credinţa nu e contrară 
înţelegerii şi nici înţelegerea nu se dispensează de credinţă. înţeleg viaţa spirituală a semenu¬ 
lui crezând în taina lui şi cred în taina lui când o înţeleg. Cu atât mai mult e valabil aceasta 
despre Dumnezeu, suprema existenţă personală sau interpersonală. 

834. Cei socotiţi fraţi ai lui Hristos, adică rudeniile Lui, au ajuns după o vreme Apostoli ai 
Lui, ca "lacob, tratele Domnului" (Gal. 1,19), care a fost episcop al Ierusalimului. 

har. Dar nici nu s-au pornit încă atât de nebuneşte împotriva Mea, ca să tre¬ 
buiască să Mă strămut la alţii 835 . Deci spune că din pricina acestora încă n-a 
sosit vremea Lui, dar este prezent şi gata totdeauna pentru aceia. Căci spune 
că celor din lume le este îngăduit să facă tot ce socotesc, neîmpiedicându-i 
nici o lege, căci iconomia momentului îi cheamă şi îi sfătuieşte spre 
împlinirea a ceea ce le este de folos în acel moment, sau spre neîmplinirea a 
ceea ce nu le este de folos 836 . Altfel spus, celor ce au ales viaţa în lume le este 
lăsată o vieţuire eliberată de oboseala vreunor griji, ca să le îngăduie conti¬ 
nuu un timp spre cele mai dulci plăceri, către care doresc să se îndrepte cei 
ce voiesc 837 . Dar lucrurile, fiind supuse în mod necesar rosturilor lor, timpul 
nu poate fi folosit întreg spre a se face cele ce se cuvin, ci numai ceea ce se 
potriveşte fiecărei fapte din cele săvârşite, precum cere firea lucrului. însă 
Cel ce Şi-a ales să vieţuiască în mod absolut nu are nimic de felul acesta 838 . 
Dar oamenilor, trecerea spre cele prin care vor să se îndrepte le lasă totul la 
dispoziţie 839 . 


835. Nu sosise vremea ca unii dintre iudei să-L primească cu deplină înţelegere spre a-L 
mărturisi altor neamuri, nici ca alţii să meargă cu furia lor împotriva Lui aşa de departe, încât 
să trebuiască să meargă la neamuri, care îl vor primi mai uşor, impresionaţi de faptele Sale. 

836. Omul de rând poate face în orice moment ceea ce se cere pentru a creşte spiritual 
în Hristos. Dar Hristos, având să împlinească faptele mântuitoare unice pentru toţi, în ordinea 
în care le era de folos, nu putea să nu ţină seama de această ordine. El trebuia să-i înveţe întâi 
pe oameni despre Dumnezeirea Sa, despre faptul venirii Sale ca om în lume, şi apoi să Se lase 
răstignit, pentru a pecetlui cu cea mai mare faptă de iubire opera Sa mântuitoare, faptă urmată 
de biruirea morţii prin înviere, ca dar suprem pe care îl dă lumii prin întruparea Sa. Deci nu 
dispreţuind pe oamenii de rând spune Hristos că timpul Lui încă n-a sosit, dar al lor este 
pururea de faţă, ci arătând din nou că El este, prin faptele şi învăţătura Lui, izvorul mântuirii 
lor, iar lor le este dat tot timpul binevenit spre mântuirea lor. 

837. Dar timpul e totdeauna disponibil nu numai pentru cei ce voiesc să se folosească de 
el pentru a creşte în Hristos, ci şi pentru cei ce voiesc să se folosească de el spre plăceri. 
Timpul e adaptat libertăţii omului. Acesta îl poate folosi în moduri felurite şi contrare. Având 
libertatea să se folosească de timp în moduri felurite şi contrare, omul e şi o fiinţă responsabilă. 

838. Dar nici oamenii de rând nu se pot folosi deodată de toate lucrurile, o dată ce fiecare 
lucru îşi are rostul lui. Aceasta îl sileşte pe om să aleagă să se ocupe de un lucru sau de altul, 
de o dorinţă sau de alta. Deci nici timpul nu poate fi folosit în întregime pentru toate, ci trebuie 
ales un moment pentru un lucru, altul pentru alt lucru. Iar alegerea fiecărui moment pentru 
fiecare lucru rămâne la latitudinea omului. Pentru Hristos însă, Care Şi-a ales o vieţuire cu un 
rost absolut, aceasta nu e valabilă. Pe de o parte, El Şi-a ales liber timpul şi folosirea lui. Pe de 
alta, El nu alege să facă aceasta acum. Pe de o parte S-a supus timpului, pe de alta Şi l-a dat şi 
îl foloseşte ca pe un întreg. 

839. Oamenii nu pot împlini fapte de o valoare absolută în fiecare clipă, ca Hristos. Dar ei 
au libertatea să treacă de la o faptă la alta, pe când Hristos nu poate face aceasta. Nu trece la 
moarte înainte de vreme. 

i 

"Pe voi lumea nu vă poate urî, dar pe Mine Mă urăşte, 
pentru că Eu mărturisesc despre ea, 
că faptele ei sunt rele" (In 7, 7) 

Mântuitorul îi dezvăluie cu multă delicateţe pe fraţi că cugetă încă 
lumeşte şi le dă oarecum un al doilea răspuns, unit cu meşteşug cu primul, 
prin care îi arată nu ca necunoscând cine este El după fire, ci ca atât de lipsiţi 
de iubirea faţă de El, încât aleg să trăiască o viaţă plăcută celor din lume, cum 
nu se cuvine, şi nu o viaţă în virtute. Căci ar fi fost cu adevărat un lucru din¬ 
tre cele mai absurde să grăiască cele ce conveneau tuturor celorlalţi, ne- 
arătând nici o şovăială în privinţa aceasta. De aceea, celor ce socotesc că sunt 
fraţi li se dăruiesc într-o măsură mai mare, ca să se folosească de cele pe care 
ar trebui să le înveţe de la Dăruitorul înţelepciunii. Acesta este un obicei al 
lui Hristos. Căci, numai folosindu-Se de prilejuri oportune, le ţese ascultă¬ 
torilor bogate învăţături. Astfel, cel înrudit, zice, e plăcut pururea oricui, şi 
identitatea modului de vieţuire îi uneşte în chip minunat în aceeaşi dispoziţie. 
"Lumea pe voi nu vă urăşte", căci cugetaţi cele ale ei. "Dar pe Mine Mă urăş¬ 
te", nesuportând cu plăcere să fie învinuită de Mine pentru relele ei 840 . Deci 
voi veţi merge fără pericol la această sărbătoare, pe când Eu, nu 841 . Căci voi 
grăi deschis şi, fiind de faţă, voi spune cele de folos şi învinuirea va fi aspră şi 
cumplită pentru cei iubitori de plăcerile lumeşti, aprinzând mânia celor ce nu 
primesc cuvântul care i-ar putea înţelepţi. 

Domnul ne aduce folos şi prin aceste cuvinte. Şi, de fapt, nu e de folos 
mustrarea fără o dreaptă judecată, nici să se osândească toţi cu asprime, ci să 
se ţină seama de ceea ce s-a scris: "Nu învinui pe cei răi, ca să nu te urască" 
(Pilde 9, 8). Căci ura e păgubitoare. De aceea trebuie să vorbim, după cum s-a 
scris, mai degrabă la urechile celor ce ascultă (Pilde 9, 9). Căci lumea este 
iubitoare de păcate, iar Domnul e îndreptător al celor ce nu se cade să fie 
săvârşite. Iar îndreptarea se cuvine să fie făcută de multe ori prin certare. 
Căci păcatului i se pune capăt prin certarea celor care-L iubesc şi mustrarea 
răutăţii înseamnă lovirea celor ce o practică. Când, deci, necesitatea cheamă 
pe învăţător şi modul vindecării porunceşte să se recurgă la mustrări, cel 
îndrumat fără voie prin ele se supără. Şi atunci odrăslesc relele, desigur 


840. De câte ori nu laudă şi astăzi reprezentanţii de frunte ai lui Hristos pe cei ce fac cele 
rele, în loc să-i mustre pentru ele, chiar dacă susţin necredinţa şi promovează răul (scriitori 
atei, oameni cu mare putere în cele lumeşti)? Aceasta, din frica de a-şi pierde avantajele, sau 
din dorinţa de-a fi şi ei lăudaţi de aceia, de-a nu fi urâţi de ei. 

841. E vorba de Sărbătoarea Corturilor, la care "fraţii" lui Iisus îl îndeamnă să meargă. 
Iisus le spune că ei pot merge fără pericol acolo, pentru că vor lăuda pe conducătorii iudeilor, 
pe când El ar risca să fie ucis înainte de vreme opunându-le acelora adevărul, adică criticând 
pe faţă necredinţa lor. 

relele din ură. De aceea zice Mântuitorul că este urât El de lume, care nu 
poate primi îndemnul împreunat cu mustrarea, când se cuvine să se facă 
aceasta spre folosul ei. Căci mintea stăpânită de plăcerile rele se supără de 
cuvintele care îndeamnă în vederea cuminţirii. Acestea le spune Mântuitorul 
Iară să nege cu totul o călătorie viitoare la Ierusalim, nici să renunţe la mus¬ 
trările ce vor fi folositoare celor ce păcătuiesc, ci cugetând să facă la timpul 
cuvenit şi acestea împreună cu altele. Şi e de notat că spune şi ucenicilor Săi 
să facă aceasta^ Căci îi mângâie şi-i învaţă să nu se revolte de cele ce li se vor 
întâmpla când îl vor propovădui pe El lumii şi vor avea de suferit zeci de mii 
de încercări: "Căci dacă aţi fi, zice, din lume, lumea ar iubi ceea ce este al ei. 
Dar pentru că nu sunteţi din lume, lumea vă urăşte" (In 15, 19). Iar lume 
numeşte în acestea nu zidirea văzută, ci mai degrabă pe cei ce cugetă cele din 
lume 842 , pe cei care nu iubesc pe cei asemenea, socotind-o loc aspru de cioc¬ 
niri între oameni şi mediu al duşmăniei, iar lumea le este înrudită celor ce 
sunt uniţi cu urâţenia moravurilor şi au purtări rele, şi ei o preţuiesc. 

"Voi suiţi-vă la praznic. Eu nu Mă sui la praznic, 
pentm că timpul Meu încă nu s-a împlinit" (In 7, 8) 843 

Domnul arată limpede că nu voieşte să ţină sărbătorile iudeilor (împreu¬ 
nă cu iudeii), sau să meargă împreună cu ei, ca să participe împreună la bucuria 
de umbre. Căci ceea ce spune către puţini, socotiţi ca fraţi, se întinde virtual 
la tot neamul lui Israel. Fiindcă nu va spune cineva că Iisus n-a voit să fie cu 
fraţii Săi din pricina lor, o dată ce Se arată fiind cu ei în Galileea. Şi e de pre¬ 
supus că nici pentru că era bănuit de mulţi din acelaşi neam şi din aceeaşi 
casă după trup 844 . Deci e vădit că, deoarece prin fraţi se indică tot neamul 
iudeilor, Hristos ocoleşte să ţină praznicul împreună cu ei, după cum s-a spus 
printr-unul dintre Sfinţii prooroci: "Urât-am, lepădat-am praznicele voastre şi 


842. Lumea, în sens rău, cum e văzută aici, nu e creaţia ca operă a lui Dumnezeu, ci 
lumea văzută şi considerată ca singura realitate. Deci e lumea care nu e văzută ca mediu trans¬ 
parent al prezenţei lui Dumnezeu, făcută ca prin ea să vedem şi să înaintăm spre Dumnezeu. 
E lumea de care ne alipim în exclusivitate, lumea care nu e folosită cu mulţumire către 
Dumnezeu şi ca mijloc de-a ne ajuta unii pe alţii şi de-a spori în cunoaşterea lui Dumnezeu, ca 
Făcător minunat al ei, în scopul creşterii noastre în iubirea faţă de El şi de semenii noştri. Dacă 
nu o vedem ca mijloc de-a spori în unitatea în Dumnezeu, ne devine loc şi pricină de luptă, în 
care fiecare doreşte să aibă din ea mai mult ca alţii. 

843. Mântuitorul declară aici că încă nu s-a împlinit tot timpul pe care şi l-a dat pentru 
învăţarea lumii că El este Fiul lui Dumnezeu venit în ea pentru mântuirea ei. 

844. Iudeii de la Ierusalim, voind să-L vadă pe Iisus ca om de rând, ar fi putut scoate un 
argument pentru aceasta din faptul de a-L vedea împreună cu cei socotiţi fraţi ai Lui. Poate de 
aceea El rânduieşte ca ei să se facă Apostoli ai Lui numai după ce, prin învierea Sa, se putea 
dovedi că El este Dumnezeu, deci S-a putut naşte din Fecioară, nefiind ei fraţi ai Săi după trup. 

nu simt nici o plăcere pentru adunările sărbătorilor voastre, pentru că, de veţi 
aduce arderile de tot şi jertfele voastre, nu le voi primi şi la prinosurile voas¬ 
tre spre mântuire nu voi privi. Strămută de la Mine ecoul cântărilor tale, căci 
uneltele cântărilor tale nu le voi auzi" (Amos 5, 21-23). "Căci Duh este Dum¬ 
nezeu şi cei ce se închină Lui se cade să se închine în Duh şi adevăr", după 
cuvântul Mântuitorului (In 4, 24). Iar fiind Duh, cu dreptate are plăcere de 
cinstiri şi daruri duhovniceşti, al căror chip erau jertfele de boi şi de viţei şi 
aducerile de tămâie, de faină, de vin şi untdelemn, poruncite de Lege, care 
vestesc prin forme văzute multele feluri de virtuţi ale închinătorilor în Duh. 
Voi deci, zice, care iubiţi încă umbra şi cugetaţi în chip mai îngroşat şi iudaic 
despre acestea, suiţi-vă la sărbătoarea în umbre şi în chipuri. Dar Mie nu-Mi 
este plăcut să prăznuiesc astfel. Nu Mă sui la acest praznic care e în chipuri 
şi forme. Pentru că nu văd nimic plăcut în el, ci aştept timpul sărbătorii ade¬ 
vărate, timp care încă nu s-a împlinit. Şi atunci voi fi cu cei ce-Mi urmează, 
bucurându-Mă în lumina Sfinţilor şi strălucind la culme din Mine slava 
Tatălui 845 . Iar timpul îl numeşte al Său 846 . Şi a Lui era sărbătoarea şi El este 
Căpetenia prăznuirii. Căci Lui I-o atribuia şi fericitul Osea, zicând celor ce dis- 
preţuiau evlavia faţă de Dumnezeu şi nu puneau nici un preţ pe voinţa de-a se 
remarca în cele bune: "Ce veţi face în ziua prăznuirii şi în ziua sărbătorii 
Domnului?" (Osea 9, 5). Căci cei care aţi refuzat să vă întemeiaţi pe virtute şi 
nu aveţi haina luminoasă a iubirii faţă de Dumnezeu, ce veţi face în ziua 
sărbătorii, cum veţi intra la praznicul dumnezeiesc şi ceresc, sau cum nu vă 
va scoate cu dreptate Stăpânul Cinei din ceata strălucitoare a celor aleşi, 


845. Sărbătoarea e lumină spirituală. Dar izvorul acestei lumini e Dumnezeu-Tatăl, lumi¬ 
nă comunicată şi Fiului prin naştere, şi Duhului prin purcedere. Lumina desăvârşită e proprie 
Sfintei Treimi, fiind în acelaşi timp iubirea desăvârşită. Fiul va umple după înviere şi firea Sa 
umană de această lumină. Deci, după înviere, ea va străluci şi din El ca om, împărtăşindu-se 
de ea şi Sfinţii prin unirea cu El, care culminează în iubire. Va fi o singură lumină şi o negrăită 
sărbătoare, care va iradia din Fiul făcut om şi înviat şi totodată din Sfinţii uniţi cu El. Acestă 
sărbătoare va copleşi atât de mult timpul, că acesta nu se va mai simţi ca atare. Bucuria iubirii 
va face să nu se mai aştepte cu nerăbdare viitorul, deci nu se va mai simţi nerăbdarea şi ne- 
împlinirea, proprii timpului. Timpul va fi împlinit prin şi în veşnicie. Sărbătorile creştine au o 
transparenţă pentru sărbătoarea veşnică din cer, repartizându-se pe zile, sub timp, acea veş¬ 
nică sărbătoare în care sunt retrăite în lumină şi în mod concentrat toate cele realizate de 
Hristos, şi, în El, şi de Sfinţi în viaţa pământească. Transparenţa se datorează faptului că Dum- 
nezeu-Cuvântul, făcându-Se om, a venit şi a rămas şi după înviere într-un anumit fel în lume, 
împreună cu Sfinţii Săi, aşa cum a arătat pe Tabor. 

846. Timpul lui Hristos, sau timpul asumat de Eţ împreună cu firea Sa omenească, se 
împlineşte în veşnicie. Sau numai El îşi împlineşte, sau îşi duce timpul Său în veşnicie. Numai 
unindu-ne cu El, Omul trecut în veşnicie, trecem şi noi în veşnicie. Fără El, trecem în îngus¬ 
timea şi uscăciunea morţii spirituale. Aceasta fiind o nesfârşire a nemulţumirii, e o altfel de 
veşnicie, o veşnicie înrudită cu timpul chinuitor, fără de sfârşit, trecutul fiind trăit cu nesfârşit 
regret, şi viitorul, cu teamă continuă. 

zicând: "Prietene, cum ai intrat aici, neavând haină denunţă?" (Mt 22, 12)? 
înrudit cu acestea, având acelaşi înţeles, este şi ceea ce se spune la Proorocul 
Zaharia: "Şi va S că toţi câţi vor rămâne din toate neamurile care au venit spre 
Ierusalim, se vor sui în Secare an să se închine împăratului, Domnului Atot- 
ţiitorul şi să prăznuiască sărbătoarea corturilor" (Zah. 14, 16). Zice că se vor 
sui cei ce au rămas la închinarea marelui împărat şi spre împlinirea sărbătorii 
corturilor. Căci, deşi au fost mulţi chemaţi prin har, cei ce se vor sui la cetatea 
de sus nu vor fi mulţi. "Căci puţini sunt cei aleşi", după cuvântul Mântuito¬ 
rului (Mt. 20, 16), se înţelege cei primiţi din orice neam. Iar spunând că se 
vor sui să se închine, nu vorbeşte de slujirea cea după Lege, ci de cei ce aduc 
închinarea în duh, sau de cei ce prăznuiesc sărbătoarea cea adevărată a cor¬ 
turilor, cântând cu dulceaţă ceea ce se spune în Psalmi: "Binecuvântat este 
Domnul, că a auzit glasul rugăciunii mele. în El a nădăjduit inima mea şi am 
fost ajutat şi a înflorit trupul meu" (Ps. 27, 8-10) 847 . Iar trupul înfloreşte şi 
revine din nou la viaţă prin Hristos. Căci El ni s-a făcut începutul învierii şi uşa 
fixării cortului 848 . Aceasta e ceea ce s-a spus printr-unul dintre Sfinţii prooroci: 
"Voi ridica cortul lui David cel căzut" (Amos 9,11). Căci trupul lui Hristos din 
sămânţa lui David e primul cort căzut care a fost ridicat la nestricăciune prin 
puterea lui Dumnezeu şi Tatăl 849 . Aceasta s-a spus către iudei despre El 
printr-unul dintre Apostoli: "Pe Acesta, Sind dat, după sfatul cel rânduit şi 
după preştiinţa lui Dumnezeu, Îuându-L voi şi pironindu-L prin mâna celor 
fără de lege, Daţi omorât Pe Acesta Dumnezeu Da înviat, dezlegând durerile 
morţii, întrucât nu era cu putinţă ca El să Se ţinut de ea" (Fapte 2, 23-24). Şi 
iarăşi: "Dumnezeu Da înviat pe Acest Iisus, ai Cărui martori suntem noi" 
(Fapte 2, 32). Dar nu e nici o greutate să cunoaştem că e obiceiul Sfintei 
Scripturi să numească David chiar pe Hristos cel din David după trup 850 . 


847. Corturile adevărate sunt trupurile oamenilor, devenite temple ale lui Dumnezeu. Iar 
cortul cel dintâi şi pilduitor este trupul Domnului. Trupul omului înfloreşte când, devenind 
templu al lui Hristos, se umple de strălucire spirituală. Dar mai ales înfloreşte când, unit cu 
Hristos, învie, umplându-se de lumină. La iudei se prăznuia ca chip al întrupării Domnului 
sărbătoarea "fixării sau alcătuirii cortului". 

848. Hristos ni S-a făcut uşa cortului restabilit, înţelegând aici prin cort, sau templu, tota¬ 
litatea trupurilor înviate. Prin Hristos cel înviat vom intra toţi la înviere. 

849. Se spune că a fost ridicat la înviere, deci şi la nestricăciune, de Dumnezeu şi Tatăl, 
pentru a se arăta că nu prin puterea umanităţii Sale a înviat Hristos, ci prin puterea Dum- 
nezeirii Sale, care e una cu a Tatălui, sau o are Fiul ca putere prin naşterea din Tatăl. 

850. Şi Hristos însuşi ca om, sau după trup, este cort al Său, ca Dumnezeu, cum este şi 
David cort al lui Dumnezeu, dar nu al său, căci el nu e totodată Dumnezeu, ca Hristos. Fiul lui 
Dumnezeu lucrează prin firea umană ca prin firea Sa proprie, pe când în David lucrează îm¬ 
preună cu David, cum lucrează în orice om. în orice om în care e prezent Hristos, lucrează doi. 
în Hristos lucrează unul. Deşi în El voia omenească e deosebită de cea dumnezeiască, e tot a 
Fiului lui Dumnezeu, deci nu I se poate opune, deşi Fiul lui Dumnezeu ţine seama de ea şi Se 
bucură de acordul ei. 

"Acestea spunându-le, a rămas în Galileea. 

Dar după ce fraţii Săi s-au suit la praznic, S-a suit şi El, 
dar nu pe faţă, ci pe ascuns " (In 7, 9-10) 

Prigonit în ţinutul iudeilor, Hristos zăboveşte în Galileea, umblând cu 
plăcere şi cu multă siguranţă prin ea, fiind mai plăcut celor ce-L socoteau 
Dătător de lege, deşi mulţimea neamurilor de acolo era foarte lipsită de 
învăţătură, pentru rătăcirea care o stăpânea încă. In aceasta se arată atât 
iubirea dreaptă a Lui faţă de neamuri, cât şi depărtarea justificată a Lui de cei 
din Israel. Căci cum nu era să aibă această simţire Cel ce cunoaşte toate 
înainte de facerea lor, încât să învrednicească de iubirea dumnezeiască Bise¬ 
rica dintre neamuri, chemată astfel îndată la credinţa în El, iar cetatea Ieru¬ 
salimului să o respingă şi să o lepede cu dreptate El, despre Care se spune 
înainte de timpul venirii Sale că poftea frumuseţea ei, după cuvântul Psal- 
mistului (Ps. 44, 13), iar, pe de altă, parte numea încăpăţânată cetatea Ieru¬ 
salimului, desfrânată şi adulteră şi altele de felul acesta? Căci spune foarte 
clar prin Proorocul Iezechiel către ea: "Pentru aceea, desfrânato, auzi cuvân¬ 
tul Domnului" (Iez. 16, 35). Iar prin Ieremia o ceartă ca pe o desfrânată, zi¬ 
când: "Precum nu este credincioasă femeia soţului ei, aşa nu M-a băgat pe 
Mine în seamă casa lui Israel, zice Domnul" (Ier. 3, 20). Deci, precum prin 
preştiinţa făgăduinţei Sale dumnezeieşti, a văzut frumuseţea Bisericii dintre 
neamuri, dar şi urâţenia din răutate a Sinagogii iudaice, tot aşa pe cea dintâi 
o iubeşte cu anticipare şi o introduce în casa Sa, ca pe o Mireasă în cămara 
de nuntă, iar pe cealaltă o respinge, având să dea fiecăreia ceea ce i se cuve¬ 
nea în mod demn la timpul potrivit. Căci nu le dă nici celor din Israel deplin 
pedeapsa înainte de vreme, nici nu Se dăruieşte pe Sine în întregime Galileii 
înainte de crucea mântuitoare. Numai atunci va avea să facă aceasta cu drep¬ 
tate din pricini binecuvântate, despărţindu-Se de iubirea faţă de iudei. Spu¬ 
nând deci că nu Se va sui la această sărbătoare, dar îngăduind fraţilor Săi să 
facă aceasta dacă voiesc (prin aceasta confirmând că timpul Său încă n-a 
sosit), El suindu-Se după ei, nu Se arată spunând unele şi făcând cele con¬ 
trare celor spuse. Aceasta ar fi însemnat să mintă, deşi s-a spus că nu s-a aflat 
nicidecum vicleşug, adică minciună în gura Lui (Is. 53, 9). Deci a voit să facă 
ceea ce a promis înainte 851 . Căci nu Se suie pentru a prăznui împreună, ci mai 


851. Se arată concret că faptele lui Iisus erau legate prin voia Lui de momente mai înainte 
hotărâte ale timpului, sau de împrejurări care le puteau face cât mai folositoare. El hotărâse de 
mai înainte când va săvârşi anumite fapte ale Sale, pentru că ştia de mai înainte împrejurările 
în care va fi folositor să le facă. Prin aceasta nu Se arată lipsit de libertate, ci îşi arată preştiinţa 
Sa, hotărând în mod liber faptele Sale în funcţie de preştiinţa Sa şi de istoria care este 
prevăzută ca un întreg şi folosită ca atare de preştiinţa Sa. Omul de rând nu preştie împre¬ 
jurările viitoare şi deci trebuie să hotărască fapta sa în funcţie de fiecare clipă, nu în funcţie de 

degrabă ca să sfătuiască şi să îndemne 852 . Şi, deoarece sosise spre a mântui, 
îi va învăţa lucrurile care îi vor urca la viaţa veşnică 853 . Că acesta era scopul 
Lui se arată clar prin faptul că nu voieşte să meargă împreună cu cei ce se 
suie, dar totuşi Se suie în mod ascuns, neparticipând pe faţă la veselia celor 
ce mergeau la prăznuire. Căci, la sfârşit, când S-a suit la patima mântuitoare, 
nu S-a suit în mod ascuns, ci călare pe asin, ca chip al noului popor, iar 
mulţimea de copii, mergând înainte fără număr, împlinea chipul poporului ce 
se va naşte, despre care s-a scris: "Poporul ce se zideşte va lăuda pe Domnul" 
(Ps. 101,19) 854 . Iar copiii ce mergeau înainte strigau: "Binecuvântat este Cel 
ce vine în numele Domnului. Osana întru cei de sus!" (Mt. 21, 9). Deci, prin 
faptul că Se suie pe ascuns, Hristos arată că n-a venit la Ierusalim nicidecum 
pentru o împreună prăznuire cu ei, ci mai degrabă ca să le vorbească. Căci 
precum am apucat să vă spun mai înainte, Hristos încă nu Se desparte cu 
totul de Israel, înainte de-a fi fost predat morţii. Şi se arată făcând aceasta în 
mod cuvenit. Iar spusa că nu se va sui, dar după aceea nerenunţarea la a se 
sui, le vei afla ca lucrul împlinit al unui chip redat în cartea numită Ieşire. Căci 
prea dumnezeiescul şi prea sfinţitul Moise a petrecut în munte cu Domnul 
Dumnezeu, aşteptând Legea ce i se va da de El. Iar Israel, dispreţuind slujirea 
lui Dumnezeu, şi-a făcut în pustie un viţel. Dar Dătătorul Legii S-a mâniat cu 
dreptate pentru aceasta, mustrând uşurătatea celor ce s-au abătut atât de 


întreaga istorie, pe care n-o cunoaşte, ci după judecata pe care i se pare că i-o recomandă clipa 
prezentă ca fiind mai dreaptă, sau stăpânit de un impuls mai puternic în acea clipă. De aceea, 
de faptele lui nu depinde putinţa de mântuire a tuturor. Deci omul poate să-şi schimbe 
hotărârea pe care a anunţat-o, sau poate să şi mintă, promiţând una, dar făcând alta. Prin aceas¬ 
ta nu periclitează mântuirea tuturor. Dumnezeu nu poate minţi. Dar aceasta nu înseamnă 
îngustarea libertăţii Sale, căci El a hotărât faptele Sale liber, în funcţie de preştiinţa Sa şi de 
folosul maxim al faptelor hotărâte de mai înainte şi săvârşite conform acestei hotărâri. 

852. Iisus e mai presus de sărbătorile Legii, care sunt lipsite de transparenţa lui Dum¬ 
nezeu prin ele. El este, ca Dumnezeu prezent în trup, cea mai deplină sărbătoare. De aceea 
merge la Ierusalim, oarecum după ce merg iudeii la sărbătoarea lor, arătând că sărbătorile lor 
sunt numai nişte chipuri anticipate ale prezenţei Lui ca suprema sărbătoare, deci ca să-i cheme 
pe iudei la Sine. 

853. Sărbătoarea, ca prezenţă a lui Dumnezeu cel prezent în oameni, e totodată viaţa fără 
lipsuri, fără tristeţea produsă de aceste lipsuri şi de perspectiva morţii care o aşteaptă. 
Sărbătoarea creştină, ca prezenţă a lui Dumnezeu venit în ea ca Hristos cel înviat, e trăirea 
veşniciei pe pământ, în mod anticipat, şi în viaţa viitoare, în mod real. 

854. La intrarea în Ierusalim începe sărbătoarea în jurul lui Dumnezeu cel întrupat, sau 
ea e într-un fel chipul sărbătorilor creştine. Iisus este purtat ca un Stăpân al păcii de asinul ce 
reprezenta poporul ce I se supune, şi înaintea Lui merge mulţimea celor născuţi, ca prunci 
spirituali, la viaţa nouă. Dar în mod descoperit merge nu numai spre Ierusalim, ci şi spre 
crucea de pe Golgota, şi chiar pe cruce stă descoperit. Intrarea descoperită în Ierusalim e 
numai începutul suirii descoperite la crucea de pe Golgota. Prin intrarea în Ierusalim arată 
totodată la ce sfârşit va duce crucea Sa. în cruce e începutul sărbătorii, adică în jertfa Sa pen¬ 
tru oameni. Prin ea învinge moartea, sau trece la înviere, ca la adevărata sărbătoare. 

repede spre cele ce nu se cuveneau. Şi, ameninţându-i că-i va pierde, a zis la 
sfârşit către sfântul Moise: "Mergi de aici tu şi poporul tău, pe care bai scos 
din Egipt, şi suie în pământul pe care M-am jurat să-l dau luiAvraam, lui Isaac 
şi lui Iacob, zicând: Seminţiei voastre îl voi da pe el. Şi voi trimite înaintea feţei 
tale pe îngerul Meu" (leş. 33,1-2). Apoi Moise zice către El: "De nu vei merge 
Tu însuţi împreună cu mine, să nu mă scoţi pe mine de aici. Şi cum se va şti 
adevărul, că am aflat har înaintea Ta, eu şi poporul Tău, de nu vei merge 
împreună cu noi? Şi a zis Domnul către Moise: îţi voi împlini şi acest cuvânt, 
pe care l-ai spus. Căci ai aflat har la Mine" (leş. 33,15-17). 

Vezi cum, supărându-Se pe apostazia lui Israel, afirmă că nu Se va sui cu 
ei în pământul făgăduinţei, dar spune că va trimite împreună cu ei un înger? 
Dar, din grijă faţă de Moise şi pentru amintirea părinţilor, iertându-i, le făgă¬ 
duieşte iarăşi că va merge împreună cu ei. Refuzând deci să prăznuiască 
împreună cu iudeii, pentru că erau mândri, dispreţuitori, respingând cinstirea 
lui Dumnezeu, ca aceia prin facerea viţelului, nu stăruie în pedepsirea celor ce 
Dau supărat ci, împlinind mai degrabă făgăduinţă făcută sfinţilor lor părinţi, 
Se suie ca să-i înveţe şi să le predea învăţăturile trbuincioase mântuirii, ne- 
lăsând unui înger această slujire, aşa cum n-a făcut nici atunci, ci facându-Se 
mai degrabă El însuşi lucrător spre mântuirea celor nemulţumitori 855 . 

"Deci iudeii îl căutau la praznic şi ziceau: 

Unde este Acela?" (In 7, 11) 

Iudeii îl căutau pe Iisus nu pentru ca, aflându-L, să creadă. Căci, pre¬ 
venind căutarea lor, li S-a arătat El însuşi pe Sine, după spusa Lui: "M-am 
făcut aflat celor ce nu Mă căutau şi M-am arătat celor ce nu întreabă de Mine" 
(Is. 65,1). Dar din multa lor fărădelege, rostogolindu-se în deşarta căutare a 
elinilor, râvneau mai mult cele obişnuite acelora decât cele prin care se cuve¬ 
nea să strălucească datorită harului de sus 856 . Căci acei dintre elini ce 


855. Hristos spune la început că nu Se va duce la sărbătoarea corturilor, totuşi Se duce la 
ea şi apare chiar "la mijlocul praznicului", învăţându-i despre adevărata sărbătoare la care îi vor 
trece sărbătorile Legii, de vor urma învăţăturii Sale. El nu-i părăseşte de tot până ce nu-L vor 
duce la cruce, având încă putinţa să-I urmeze învăţătura, sau să creadă în Dumnezeirea Lui. în 
afară de aceea, deşi după cruce părăseşte mulţimea lor, nu-i părăseşte pe toţi şi pentru tot¬ 
deauna. Căci, propriu-zis, cei ce Dau primit dintre ei îl vor propovădui neamurilor, şi mulţimea 
lor îl va primi la sfârşitul istoriei, cum spune Sfântul Apostol Pavel (Rom. 11,2-15). Aşa trebuie 
înţeles faptul că Hristos S-a dus în ascuns la Sărbătoarea corturilor şi totuşi S-a arătat chiar "în 
mijlocul ei". 

856. îl căutau şi iudeii prin speculaţii filosofice, ca filosofii greci, în loc să se folosească de 
darul dat lor prin prevestirile revelate ale Proorocilor. Erau speculaţii care puneau preţ mai 
mult pe îndoieli despre caracterul personal al lui Dumnezeu şi despre putinţa Lui de-a Se face 
om prin iubirea faţă de oameni. 

socoteau că sunt înţelepţi, fiind plini de înţelepciunea lumească şi demonică, 
se pierdeau în lungi şi plictisitoare speculaţii şi, învârtindu-se în cercuri de 
teorii deşarte şi ţesând adevărul, sau ceea ce e bun şi drept prin fire, ca o 
pânză de păianjen, precum s-a scris (Is. 59,5), se prefăceau a căuta ce este El 
după fire, şi-L închipuiau numai ca pe o umbră a adevăratei cunoştinţe. Ră¬ 
mânând astfel cu totul străini de gustarea virtuţii prin fapte şi goi de înţelep¬ 
ciunea de sus şi reală, se limitează la exerciţiile ce nu-i duc la nimic folositor, 
reduse fiind la simple cuvinte. Iar iudeii, la fel, fraţi şi vecini ai neştiinţei acelo¬ 
ra, căutau pe Iisus nu ca, aflându-L, să creadă în El, cum La arătat firea 
lucrurilor, ci ca, refuzându-L prin multe defăimări, să aducă o flacără nestinsă 
asupra capetelor lor. Dar socotim că şi în alt mod îşi făceau cu totul deşartă 
căutarea lor. Ei se prefăceau numai că-L caută, socotind de fapt că nu este 857 . 
Fiindcă trebuia, ziceau, ca Făcătorul de minuni să fie prezent acelora ce 
prăznuiau, mai degrabă prin plăcerea ce le-o procura vederea Lui, decât prin 
folosul ce-1 puteau avea din minunarea cu privire la El (ca Dumnezeu) 858 , 
îmbrăcaţi în slava cunoştinţei Legii şi socotindu-se nu puţin învăţaţi în 
Sfintele Scripturi, au uitat de cuvântul proorocesc, care sună aşa: "Căutaţi pe 
Dumnezeu şi, dacă îl aflaţi, chemaţi-L Iar când Se apropie de voi, să lase cel 
necredincios calea sa şi bărbatul cel fără de lege, sfaturile sale şi să se în¬ 
toarcă la Domnul şi va G miluit" (Is. 55, 6-7). Vezi că nu ajunge omului spre 
mântuire numai căutarea, ci trebuie ca, aflându-L pe Dumnezeu, să se în¬ 
toarcă prin ascultare şi credinţă? 859 Aşa se putea mântui poporul neînvăţat şi 
greu de condus al iudeilor. Dar, deoarece rămâneau şi în această privinţă 
foarte neînţelegători, vor auzi pe drept cuvânt: "Cum veţi spune voi: Suntem 
înţelepţi şi Legea lui Dumnezeu este cu noi? în deşert s-a făcut condeiul min¬ 
cinos al cărturarilor . Ruşinatu-s-au înţelepţii, spăimântaţi, pierdutu-s-au. Ce 
înţelepciune este în ei? Pentru că au lepădat cuvântul Domnului" (Ier. 8,8-9). 
Căci cum nu Lau lepădat, neprimindu-L? Şi cum nu-L vor necinsti, neferindu- 
se să întrebe în chip neînţelegător despre El: "Unde este Acela?" 860 . Căci este 


857. Deoarece Iisus S-a arătat de fapt la sărbătoare în mod public, Sf. Chirii înţelege prin 
căutarea Lui de către iudei căutarea a ceea ce este El de fapt. Şi ei nu-L găseau drept ceea ce 
este de fapt, sau ca Dumnezeu întrupat, pentru că, în loc să se deschidă simplu realităţii Lui 
concrete, arătată în fapte minunate şi în puterea ce se răspândea din El celor lipsiţi de vicle¬ 
şugurile unor speculaţii, se închideau realităţii, se închideau în aceste speculaţii, construind 
despre El teorii care se reduceau la vorbe neîntemeiate pe realitate. 

858. Iudeii voiau să-L vadă mai curând ca pe unul ce se bucura de sărbătoare împreună 
cu ei, decât ca pe unul ce îi chema la credinţa în El şi la o viaţă duhovnicească serioasă, rezul¬ 
tată din credinţa în El. 

859. Nu ajunge să ne convingem despre existenţa lui Dumnezeu prin argumente logice, ci 
trebuie să intrăm în comuniune cu El prin credinţă şi prin împlinirea în viaţă a poruncilor Lui. 

860. Dispreţuind cuvântul Domnului, îl dispreţuiesc pe Domnul însuşi, Care este Cuvân¬ 
tul ca Persoană, sau izvorul cuvintelor adevărate. Cuvintele cărturarilor, care nu sunt de acord 
cu cuvintele Domnului, sunt cuvinte mincinoase. 

propriu celor ce dispreţuiesc şi celor ce nu voiesc să-L cinstească cuvântul 
"Acela", deşi trebuia să se bucure la ei de o deosebită preţuire prin marile Lui 
fapte 861 . 

"Şi era multă sfadă despre El în mulţime. Unii ziceau că e bun, 
iar alţii ziceau: Nu, ci amăgeşte mulţimea" (In 7, 12) 

Totdeauna e greu de cunoscut şi anevoie de aflat binele. Şi e greu de 
dobândit de cei mulţi puterea de-a merge pe urmele frumuseţii lui. Dar mai 
ales e greu pentru cei neînvăţaţi şi neobişnuiţi cu oboseala înţelegerii şi pen¬ 
tru cei atraşi cu uşurinţă prin pornirile mai neraţionale ale gândurilor ne- 
înţelepte spre ceea ce li se pare lor mai plăcut. Căci nu caută să încerce ceea 
ce le este potrivit firii şi de aceea nu ajung niciodată la adevărata cunoaştere 
a realităţii, deşi Pavel ne îndeamnă ca pe schimbătorii de bani, să cercăm 
toate (I Tes. 5, 21), ca, prin cercetarea lor atentă, să ajungem la dobândirea a 
ceea ce ne este de folos. Să audă deci cei ce din multă necuminţenie nu se 
minunează de Iisus, ci socotesc că se cuvine să-L defaime fără grijă: "Gustaţi 
şi vedeţi că este bun Domnul" (Ps. 33, 8). Căci, precum cei ce prin gustare 
cunosc calitatea excepţională a mierii, şi primesc dintr-o foarte mică gustare 
simţirea a ceea ce caută, la fel, mergând spre cercarea scurtă a cuvintelor 
Mântuitorului, vor cunoaşte că e bun şi, aflând aceasta, se vor minuna de 
El 862 . Astfel, cei mai înţelegători dintre iudei îl apără şi rostesc judecata cea 
dreaptă despre El, prin consimţirea cu binele, recunoscând, cum se cuvine, 
că n-ar putea împlini cele al căror lucrător este numai Dumnezeu, dacă n-ar 
fi Dumnezeu prin fire, sau părtaş al lui Dumnezeu, şi de aceea bun. De aceea 
I se cuvine aprobarea în toate şi e recunoscut că e întărit prin harul de sus, 
chiar dacă n-ar fi însuşi Hristos. Căci Dumnezeu este Domnul puterilor. Dar 
cei ce nu ostenesc să-L numească amăgitor pe Cel ce îndrumă pe cărarea 
nerătăcitoare a dreptăţii înoată în păreri foarte neraţionale şi sunt departe de 
adevăr. Să audă deci iudeul lipsit de minte: "Vai celor ce zic răului bine şi 


861. Neindicându-L pe Iisus pe nume, ci spunându-I "Acela", îşi arată un fel de indife¬ 
renţă, sau de lipsă de respect faţă de El. Evitând să-L numească Iisus şi Hristos, arătau că nu 
voiau să creadă că El e Mântuitorul şi Unsul lui Dumnezeu, venit de la Dumnezeu, deci Fiul 
lui Dumnezeu cel întrupat 

862. Hristos nu se putea şi nu se poate cunoaşte ca Dumnezeu prin speculaţii teoretice, 
ci prin experierea puterii cuvintelor. Căci în ele este El însuşi. Se cunoaşte că e bun, sau izvorul 
binelui, prin bunătatea ce se simte în cuvintele Lui. Toate ne îndeamnă la bunătate şi ne dau 
putere de-a ne face buni în faptele noastre. în istorie n-au fost cuvinte ale cuiva care să 
îndemne şi să dea atâta putere spre bunătate precum cuvintele lui Hristos. Iar această bunătate 
a cuvintelor lui Hristos şi deci bunătatea Lui n-au cunoscut-o decât cei ce le-au experiat aplicân- 
du-le în viaţa lor. 

binelui rău şi socotesc întunericul lumină şi lumina întuneric" (îs. 5, 20) 863 . 
Căci dispreţuirea binelui e acelaşi lucru cu primirea răului, şi respingerea 
îndreptăţită a celor rele e una cu refuzul de-a critica cele aflate în rândul celor 
bune, critică ce nu li se cuvine nicidecum. Căci s-a prezis şi vina pentru aces¬ 
te defăimări ale celor bune. Căci s-a zis: "Vai lor! Că s-au abătut de la Mine. 
Sunt ticăloşi, că au ales necredinţa în Mine. Eu i-am răscumpărat pe ei, iar ei 
au grăit împotriva Mea minciuni" (Osea 7,13) 864 . 

"Totuşi, de frica iudeilor, 
nimeni nu vorbea de El pe faţă " (In 7, 13) 

Se murmura între iudei, dar, tot de frica iudeilor, se zice că nimeni nu 
putea vorbi de El pe faţă. Deci numeşte iudei mai ales pe căpeteniile iudeilor, 
dumnezeiescul Evanghelist neînvrednicindu-i, după cât mi se pare, de o indi¬ 
care specială pe preoţi, sau pe alţii dintre aceştia, fiind stimulat de râvna pen¬ 
tru dreapta credinţă la supărarea faţă de aceştia, pe care, cu dreptate, Dum¬ 
nezeu îi învinuieşte ca pe cei ce strică via spirituală. Căci zice prin Prooroci: 
"Păstori mulţi au stricat via Mea, spurcat-au partea Mea, făcut-au partea Mea 
cea dorită pustie, neumblată, dispărut-a întru pierzanie " (Ier. 12,10-11). Căci 
cum nu vom socoti că a fost stricată cu adevărat via Stăpânului prin răutatea 
lor, o dată ce susţineau că consimţirea cu binele şi minunarea de ceea ce e cu 
adevărat minunat e un lucru greşit? Iar că aceasta pricinuieşte împreună cu 
altele o pedeapsă mai grea căpeteniilor iudaice, cine s-ar îndoi dintre cei ce 
cugetă sănătos? Căci iată, poporului îi este frică şi tremură de frica lor, fiindcă 
nu e îndrumat potrivit Legii, nici nu e învăţat să vieţuiască potrivit raţiunii 
cuvenite, deşi se supune cu multă râvnă celor ce li se poruncesc. Ca dovadă 
a acestei supuneri este frica lui. Deci era silit sau să se abată de la Lege, sau 
să ţină cu respect la cele ce erau socotite voite de Dătătorul legii. Astfel, nu 
îndrăznea nici măcar să laude binele, iar să-l voiască, nicidecum. Ba era silit 
să şi aprobe răul, potrivit voii acelora, şi să condamne ca fiind rău ceea ce e 
vrednic de laudă şi de admiraţie. Deci, precum un om care ştie să navigheze 


863. Aceasta e minciună. Cei ce fac aşa nu văd pe Hristos ca bun, ci ca amăgitor spre rău. 
Şi negarea Lui o socotesc ca pe un bine. Această înlocuire a binelui prin rău este minciuna fun¬ 
damentală: alegerea celor trecătoare în locul lui Dumnezeu Cuvântul întrupat e posibilă prin 
faptul că, pe lângă Dumnezeu, există şi creaţia, şi mulţi socotesc creaţia, care are şi ea bogăţia 
ei, ca suprema realitate. 

864. Minciuna cea mai mare şi mai primejdioasă este desconsiderarea lui Hristos, singu¬ 
rul care mântuieşte pe oameni, socotindu-L că nu poate face aceasta. Prin aceasta, omul îşi 
alege chinul morţii veşnice. Dispreţuirea lui Hristos este totuna cu refuzul vieţii veşnice. El ne 
aduce binele suprem, tot binele. Fiul lui Dumnezeu făcut om ne face şi pe noi fii iubiţi după 
har ai Tatălui ceresc ca izvor al vieţii nemărginite şi nesfârşite, Care e binele prin excelenţă. 

foarte bine şi şade la cârma corăbiei şi o are pe aceasta supusă, dacă o loveşte 
de stânci, se face vinovat de greşeală, sau precum cel ce e obişnuit să călă¬ 
rească şi călăreşte pe cai ascultători, putând să conducă mersul lor spre ţinta 
voită, prin mişcarea trupului duce roţile într-o piatră, nu va putea pune pe 
seama cailor pricina acestui fapt, ci mai degrabă pe seama sa, la fel, socotesc, 
învăţătorii iudeilor, având poporul nu numai ca pe cel care-i cinsteşte, ci şi ca 
pe cel călăuzit de ei prin frică, în mod greşit, în poruncile dumnezeieşti, vor 
plăti ei înşişi pentru pierderea tuturor. Că ei înşişi s-au făcut pricină a pieirii 
poporului, mărturiseşte proorocul Ieremia, zicând: "Pentru că păstorii şi-au 
ieşit din minte şi pe Domnul nu Dau căutat, de aceea n-au înţeles şi toată 
turma s-a risipit" fler. 10, 21) 865 . 

"Iar la jumătatea praznicului, 

Iisus S-a suit în templu şi învăţa" (In 7, 14) 

învăţătura Mântuitorului este sfântă. Căci unde în altă parte trebuia să I 
se audă glasul dumnezeiesc, dacă nu în locurile în care se credea că locuieşte 
Dumnezeu? Dumnezeu le cuprinde pe toate şi nu se poate cugeta circum¬ 
scris de vreun loc, căci în firea Lui este cu desăvârşire neîncăput de cele crea¬ 
te 866 . Vom socoti mai cuvenit ca El să sălăşluiască în Sfinţi şi vom cugeta că 
e mai plăcut firii dumnezeieşti să ni se facă auzită mai ales în locuri sfinţite. 
Iar ceea ce se înfăţişa celor vechi în chip şi umbră, Hristos strămută în ade¬ 
văr. Căci zice Dumnezeu către sfântul grăitor Moise: "Şi vei pune acoperă¬ 
mântul împăcării deasupra, peste chivot şi vei pune în chivot mărturiile pe 
care ţi le voi da ţie. Şi Mă voi face cunoscut ţie de acolo şi voi grăi ţie de dea¬ 
supra acoperământului împăcării, din mijlocul celor doi Heruvimi aflaţi peste 
chivotul mărturiei toate câte voi porunci ţie pentru fiii lui Israel" (leş. 25, 21- 
22). Iar Domnul nostru Iisus Hristos apare la mijlocul praznicului, precum s-a 
scris (In 7,14), venind ca Dumnezeu în locurile sfinţite şi închinate lui Dum¬ 
nezeu, şi vorbeşte acolo poporului, deşi S-a suit pe ascuns, precum şi de pe 
acoperământul împăcării din cort se făcea pogorârea lui Dumnezeu pe as- 


865. Nu toţi au timpul necesar şi capacitatea de-a se ocupa cu gândirea la Dumnezeu şi 
cu propovăduirea Lui. De aceea, toate religiile au păstorii, sau îndrumătorii lor. însă aceştia au 
şi o mare răspundere pentru învăţarea poporului în cele privitoare la Dumnezeu. în credinţa 
creştină, care face dependentă viaţa veşnică a oamenilor de împlinirea voii lui Dumnezeu pe 
pământ, păstorii vor da răspuns la Judecata din urmă pentru pierderea fericirii veşnice de unii 
dintre cei pe care i-au păstorit, dacă aceasta li se va întâmpla pentru că n-au fost învăţaţi în ale 
credinţei în Hristos. De pierderea acelora se va resimţi şi soarta lor veşnică. Vor plăti pentru 
pierderea comunităţii spirituale, pentru risipirea ei, de care ar fi trebuit să aibă grijă. 

866. Dumnezeu e mai presus de existenţă. Cele ce sunt, sunt în atârnare de El. De aceea 
pot să fie. Dar El nu depinde de altceva El este prin El însuşi. E altfel de cum trăim noi existenţa. 

cuns, numai când venea timpul de-a vorbi. Dar precum atunci Dumnezeu vor¬ 
bea numai lui Moise singur, aşa şi Hristos acum învăţa numai unicul neam al 
iudeilor şi vorbea numai unui popor, încă nefacând harul comun tuturor nea¬ 
murilor 867 . Şi foarte drept fericitul Evanghelist nu spune simplu că Hristos a 
venit, ci "S-a suit în templu". Căci este un lucru înalt şi superior ultimei răutăţi 
intrarea în şcoala dumnezeiască şi petrecerea în locurile sfinte. Iar chipul de 
acolo a trecut la noi în adevăr. Căci Hristos era Cel ce a sfinţit tremplul 868 . Şi 
chip al acestui fapt a fost iarăşi Moise, care a uns cortul cu untdelemn sfinţit, 
precum s-a scris (leş. 40, 9), deşi trebuia mai bine să se sfinţească omul prin 
locurile sfinte, decât să le sfinţească el 869 . Căci nu se vede încă raţiunea ade¬ 
vărului în cele săvârşite ca şi chipuri, în care adevărul e arătat în umbre 870 , 
precum se poate vedea şi la Sfinţii prooroci. Căci unuia i s-a poruncit să se 
unească fără voie cu femeia desfrânată (Osea 1,2), altuia să umble gol (Is. 20, 
2), dar şi să doarmă pe coasta stângă nu numai un mic număr de zile (Iez. 4, 
4). Dar s-au săvârşit acestea pentru cele din ele, nu pentru ele înseşi 871 . Astfel 
deci fericitului Moise i s-a poruncit să sfinţească cortul, deşi trebuia să fie mai 
degrabă sfinţit el de către cort, ca să se înţeleagă iarăşi Hristos ca Cel ce 


867. Moise era chipul lui Hristos. Lui îi spunea Dumnezeu cele pe care avea să le spună 
poporului Israel de pe acoperământul împăcării, aşezat deasupra chivotului Legii, care se 
cerea respectată şi se afla în chivot Dar Hristos nu e numai Cel prin care vorbeşte Dumnezeu, 
ci e Dumnezeu însuşi coborât să vorbească poporului. Şi Hristos nu promite numai împăcarea 
viitoare, ci aduce împăcarea chiar prin coborârea Sa, ridicând în mod real nu numai poporul 
Israel, ci toate popoarele deasupra Legii, la comuniunea cu El. Iisus Hristos vine deci în tem¬ 
plu ca să arate această trecere de la Moise la Sine. 

868. însăşi prezenţa lui Hristos a sfinţit templul, nemailăsându-1 să fie numai chip al 
locaşului lui Dumnezeu. Aceasta pentru cei ce credeau că Hristos e Dumnezeu. 

869. Nu Moise are puterea să sfinţească cortul ca loc sfânt al lui Dumnezeu, ci locul sfânt, 
plin de Dumnezeu, poate sfinţi pe om întrucât prin el lucrează Dumnezeu. Nefiind Dumnezeu 
în cortul Legii, nu se putea sfinţi prin el omul, şi deci nici Moise. Dar Hristos a sfinţit cortul 
prin prezenţa Sa ca Dumnezeu făcut om. De aceea şi oamenii în care vine Hristos prin hiro¬ 
tonie, sau episcopii şi preoţii, sfinţesc bisericile, căci e sfinţit "cortul" lor. în sensul acesta 
Moise era un chip al slujitorilor lui Hristos şi chiar al lui Hristos. 

870. Nu e adevărul, sau realitatea, în chipuri. Ele sunt numai o umbră a adevărului sau a 
realităţii. De aceea, cortul, ca chip al templului plin de Dumnezeu, nu putea sfinţi pe Moise sau 
pe om. Şi de aceea s-a recurs la sfinţirea lui prin Moise, ca chip sau ca om care aşteaptă pe 
Dumnezeu ca Om, Care încă nu a venit. 

871. Toate aceste exemple arată că în faptele omului luat în sine nu era Dumnezeu care 
sfinţeşte pe om. Dar autorii acestor fapte au rămas totuşi Prooroci, căci darul lui Dumnezeu e 
mai presus de firea lor. I s-a poruncit unui Prooroc să umble gol, ca să se arate că omul faţă de 
Dumnezeu este gol. S-au săvârşit aceste fapte pentru semnificaţia lor, nu pentru ele înseşi. Se 
arată că omul nu poate sfinţi prin el însuşi nimic, deci nici locul în care, prin sfinţire, este 
Dumnezeu. Numai Dumnezeu îl sfinţeşte pe om, întâi prin Hristos, apoi prin cei în care este 
Hristos. 

sfinţeşte în Sine propriul templu, deşi Se afla împreună cu iudeii în trup şi, în trup 
fiind, vorbea mulţimii, ca odinioară Dumnezeu din acoperământul împăcării 872 . 

"Deci se mirau iudeii, zicând: Cum ştie Acesta carte, 
fără să fi învăţat?" (In 7, 15) 

Nu se mirau iudeii fără motiv. Dar cuvântul lor despre aceasta este spus 
cu meşteşug şi totuşi pornit dintr-o rea intenţie. Căci se cuvenea ca, privindu-L, 
să fie uimiţi de Cel ce Se deosebea prin cuvânt şi prin cunoştinţă ca îmbo¬ 
găţind urechea nu din învăţătura dobândită. Mintea omenească este capabilă 
de înţelepciune şi, chiar dacă nu se vede încă cineva înţelept, firea omenească 
este aptă să primească înţelegerea şi ştiinţa despre anumite lucruri. Şi chiar 
în cei ce nu s-au obişnuit să exprime prin cuvinte cele voite este amestecat şi 
prezent într-un fel oarecare ceea ce e trebuincios firii. Iar în cei ce sunt obiş¬ 
nuiţi să delecteze prin aceste osteneli şi prin deprindere în cuvinte se află o 
strălucire, o atenţie şi o bună capacitate de folosire a cuvintelor înţelepte. 
Deci iudeii sunt uimiţi -deşi nu sunt încă deschişi Mântuitorului ca Dum¬ 
nezeu prin fire, ci încă numai ca unui simplu om - de îmbogăţirea ce o aducea 
şi se mirau de înţelepciunea Lui pe care o pricinuia, ştiindu-L lipsit de deprin¬ 
dere dobândită prin citiri şi învăţătură de carte. Dar şi în acestea se vedea, 
împreună cu altele, o dovadă a lipsei de minte a iudeilor. Căci nu vedeau ni¬ 
mic minunat în faptul că înţelepciunea, Care toate le-a întocmit cu meşteşug, 
adică Cuvântul Unul-Născut al lui Dumnezeu 873 , n-are nevoie de carte. Dar 


872. Atât Moise, cât şi acoperământul împăcării erau chipuri ale lui Hristos. Moise, 
sfinţind oarecum cortul prin sine, căci era în legătură cu Hristos prin aşteptare, închipuie pe 
Hristos care sfinţeşte de fapt propriul Său cort prin Sine. Moise sfinţeşte cortul ca unul din 
popor şi având cortul ca chip al trupului său, aşa cum cei din Israel aveau corturile ca chipuri 
ale trupurilor lor. Dar dacă cortul lui Moise şi corturile celor din popor erau numai chipuri ale 
trupurilor lor, Hristos are de fapt drept cort trupul Său, asemeni trupurilor oamenilor între 
care Se afla. Hristos, sfinţind trupul Său, extinde sfinţirea reală la trupurile celor ce stau în 
jurul Lui. Iar Hristos e închipuit şi prin acoperământul împăcării, pus deasupra chivotului 
Legii, ce reprezenta Cuvântul dumnezeiesc. Căci trupul Său este acoperământul intim al Său 
ca şi Cuvânt ipostatic al lui Dumnezeu. Trupul Său e acoperământul împăcării reale a lui 
Dumnezeu cu oamenii, prin aducerea lui ca jertfă. Prin trupul Său se aud în mod real cuvin¬ 
tele Cuvântului. 

873. Cărturarii iudei, ştiind că omul are o înţelepciune prin puterile sale naturale, dar 
n-are şi o destoinicie în cuvintele care o exprimă fără o deprindere care-i vine mai ales din lec¬ 
turi, socoteau pe de o parte că Iisus are înţelepciunea în calitate de om, dar pe de alta se mirau 
că are o destoinicie în cuvinte, care nu poate veni decât din lecturi. Se mirau că Iisus o are pe 
aceasta fără să fi învăţat carte, dar se lăsau, pe de altă parte, amăgiţi de ideea că înţelepciunea 
Lui îi este proprie Lui ca om. Ei nu vedeau că atât înţelepciunea, cât şi destoinicia lui Iisus în 
cuvinte nu pot fi explicate fără dumnezeirea Lui, deşi ştiau şi că nu avea destoinicia în cuvinte 
din învăţătura din cărţi. Nerecunoaşterea acesteia îi făcea şi mai vinovaţi. Căci nu recunoşteau 

este de obsevat eu folos şi aceasta: întrebând ei de Iisus prin cele de mai 
înainte, spun: "Unde este Acela?", ca unii ce-L cunosc numai din minuni, dar 
nu ştiu clar şi exact cine este Autorul, sau ale cui sunt ele, sau de unde este 
El 874 . Iar acestea nu le spun ca şi cum n-ar şti ceva despre El, ci ca ştiind toate 
în mod clar, deci şi că n-a învăţat carte. Deci şi acea întrebare, neimportantă 
atât pentru galileeni, cât şi pentru cei ce nu-L cunoşteau: "Unde este Acela?", 
era pentru ei dispreţuitoare. Dar pentru cei ce îl cunosc este altfel. Deci unii, 
pentru că nu ştiu, nu vor plăti printr-o pedeapsă mai aspră neştiinţa lor. Căci 
unora neştiinţa le este scuză, iar altora cunoştinţa le este spre osândă 875 . 

De aceea se spune că e mai bine pentru unii că nu cunosc calea 
adevărului (II Pt. 2, 21). Căci în cunoştinţă e mai mare pedeapsa, deoarece 
oamenii iubesc mai mult plăcerile, decât pe Dumnezeu 876 . Astfel, Iisus, po¬ 
trivit nedumeririi iudeilor, ştia fără să fi învăţat carte, pe când Moise "a fost 
învăţat, precum s-a scris, în toată înţelepciunea egiptenilor" (Fapte 7,22), dar 
era ca unul care nu ştia nimic, deşi era foarte înţelept între ei, fiind ridicat la 
o cunoştinţă mai înaltă prin cuvintele de la Dumnezeu. Astfel s-a dovedit ca 
slabă înţelepciunea lumii prin cea mai dumnezeiască şi mai bună, prin care 
suntem introduşi în cunoaşterea tainică despre Hristos, primind înţelegerea 
cea cu adevărat de sus şi de la Dumnezeu. Căci Hristos este binele desăvârşit 
în toate, unul al tuturor, şi înţelepciunea, şi înţelegerea, în care claritatea nu 
e câştigată prin învăţătură, ci se înţelege ca înnăscută 877 . Şi de fapt proorocul 
Isaia zice despre El: "înainte de-a cunoaşte copilul binele sau răul, lepăda-va 


că înţelepciunea şi destoinicia Lui în cuvinte, neînvăţată din cărţi, arătau pe Dumnezeu-Cu- 
vântul, izvorul înţelepciunii şi al cuvintelor. Iudeii, punând întrebarea cum ştie Acesta carte 
fără să fi învăţat, arătau că nu voiau să explice acest fapt prin Dumnezeirea Lui. De aceea îl 
numesc iarăşi Acela, adică un oarecare. 

874. Cărturarii iudeilor erau şi mai vinovaţi că nu ştiau, sau nu voiau să ştie că Iisus este 
Dumnezeu, că nu voiau să-L recunoască în această calitate, nu numai din cuvintele Lui, pe care 
recunoşteau că nu le-a învăţat din cărţi, ci şi din faptele Lui minunate. întrebând: "Unde este 
Acela?", arătau că nu ştiu că Iisus nu e un om oarecare, ci Iisus Hristos, sau Dumnezeu cel 
întrupat 

875. Iudeii, care îl cunoşteau pe Hristos, dar spuneau că e numai om, vor fi mai con¬ 
damnaţi. Iar cei ce nu-L cunoşteau astfel vor fi mai puţin pedepsiţi. 

876. E mai bine să nu cunoască cineva pe Hristos, cum erau galileenii, decât să pretindă 
că îl cunosc, şi pe baza acestei pretinse cunoştinţe să-L nege, cum făceau iudeii. 

877. Hristos, Dumnezeu-Cuvântul, e binele, înţelepciunea şi înţelegerea în toţi, sau 
supremul izvor şi subiect al acestora în toţi, fără să Se confunde cu subiectele create ale lor. 
Ele au bunătatea, înţelepciunea, înţelegerea de la El, pe când El nu le are de la nimeni. El este 
în această calitate Unul în toţi, fără să anuleze mulţimea variată a lor. Creaturile nu pot exista 
fără fundament dumnezeiesc. Iar acesta este personal şi este în mod mai intim fundament pentru per¬ 
soane, prin Persoana Cuvântului. Cei ce beau apa din acelaşi izvor nu încetează de-a fi mulţi şi variaţi. Căci 
apa e dobândită altfel în fiecare, pe când în izvor apa e prin el însuşi. Prin aceasta se răspunde celor ce se 
mirau că Iisus poate învăţa pe alţii, iară să fi învăţat El însuşi carte. 








COMENTARIU LA EVANGHELIA SFANŢULUI IOAN 


467 


răul ca să aleagă binele" (Is. 7,15). Să nu socotim prosteşte că Fiul lui Dum¬ 
nezeu refuză răul prin distincţia gândirii, sau prin alegerea binelui îşi însu¬ 
şeşte rodul dumnezeiesc şi ceresc 878 . Dar precum dacă ar zice cineva despre 
foc că, alungând răceala şi neprimind răceala, nu indică în el o alegere între 
voiri, ci mai degrabă cea mai fermă statornicie în ceea ce-i este propriu, aşa 
trebuie spus şi despre Hristos. Căci în Dumnezeu toate cele bune sunt fireşti 
şi nu se adaugă din afară. Aşa era în El şi înţelepciunea, mai bine-zis El este 
izvorul principal şi propriu al înţelepciunii prin care creaturile cereşti şi cele 
raţionale de pe pământ sunt înţelepte prin împărtăşire în parte 879 . 

"Ci le-a răspuns Iisus şi a zis: învăţătura Mea nu este a Mea, 
ci a Celui Care M-a trimis" (In 7, 16) 

Vom afla că e adevărat ceea ce s-a spus către înţelepţi că "Duhul Dom¬ 
nului a umplut lumea şi urechea Lui a auzit toate" (înţ. Sol. 1, 7). Iar dum¬ 
nezeiescul Psalmist zice către cei ce socotesc, fără de minte, ba chiar cu ne¬ 
credinţă, că ceea ce grăiesc rămâne ascuns minţii dumnezeieşti: "înţelegeţi, 
cei fără de minte din popor, şi cei nebuni, înţelepţiţi-vă! Cel ce a sădit urechea, 
oare nu aude?" (Ps. 93, 8-9). Cum s-ar putea să nu audă toate Cel ce a sădit 
celor făcute de El simţul auzului? 880 Deci vezi şi în aceasta pe Domnul ca 
fiind Dumnezeu după fire, căci nu ignoră ceea ce se şoptea de iudei pe ascuns 
în mulţime. El primeşte în mod dumnezeiesc în urechi ceea ce spun ei, chiar 
dacă ei nu spun nimic pe faţă despre El de frica căpeteniilor. Iar deoarece 
s-au mirat unii dintre cei ce s-au adunat în jurul Lui în templu şi cugetau în 
ei, sau îşi spuneau unii altora pe şoptite: "Cum ştie acesta carte fără să fi 
învăţat?", în mod trebuincios se arată pe Sine egal cu Dumnezeu şi Tatăl, 
Care n-a învăţat nimic, dar are prin fire şi fără să fi învăţat are cunoştinţa 
despre toate, prin faptul că e mai presus de orice minte şi întrece toată înţe¬ 
legerea celor create 881 . Dar acest fapt îl putea arăta El şi din alte lucruri şi 


878. Binele ca rod dumnezeiesc nu e ceva impersonal, ci e însuşi Fiul lui Dumnezeu. Căci 
Binele în deplinătatea Lui e rodul personal al lui Dumnezeu, e Fiul şi Cuvântul Lui. 

879. Creaturile pot fi bune şi înţelepte prin împărtăşire şi în parte. Căci creatura este în 
mod total dependentă de Creator. Deci creaturile sunt ceea ce sunt, exclusiv prin împărtăşire 
de El. Şi numai aşa pot fi existenţele care nu sunt de fiinţă dumnezeiască. 

880. Dacă Dumnezeu a sădit celor raţionale făcute de El şi simţul auzului, cum n-ar putea 
să audă şi El, de la Care le vine acelora acest simţ? Iar din faptul că Hristos aude întrebarea 
exprimată de unii dintre iudei pe ascuns: "Cum poate învăţa Acesta, chiar fără să fi învăţat 
carte?", rezultă că El este Dumnezeu. Chiar dacă oamenii aud prin urechea materială, acest 
simţ îşi are temeiul în auzul spiritual care i s-a infuzat prin creaţie spiritului uman, lucru care 
se vede şi în faptul că ceea ce e auzit e unit cu un înţeles în spiritul uman. Iar înţelesurile se 
comunică între oameni şi prin nişte iradieri între spiritele lor. 

881. Dacă Dumnezeu Creatorul a dat existenţă tuturor minţilor create, El cunoaşte prin 
Sine toate cele la a căror cunoştinţă ajung ele. Căci toate le-a creat El. învăţătura în care înain¬ 
tează ele e o înaintare în ceea ce este prin Dumnezeu, deci şi în Dumnezeu. Iar Hristos Se dă 

asigura pe ascultători că toate câte sunt proprii Tatălui sunt şi ale Lui pentru 
identitatea firii. Aceasta a făcut-o de fapt şi prin alte cuvinte, trecând de la pu¬ 
terea de-a săvârşi aceleaşi fapte şi de la arătarea aceleiaşi lucrări în toate la 
afirmarea aceleaşi demnităţi, zicând: "Căci cele pe care le face Tatăl, le face 
şi Fiul asemenea" (In 5,19). Şi iarăşi: "Precum Tatăl scoală morţii şi-i face vii, 
aşa şi Fiul pe care voieşte îi face vii" (In 5, 21) 882 . Iar în acestea se afirmă în 
modul cel mai oportun şi mai potrivit cele ce trebuiau dovedite. Căci în ele se 
vorbea despre înţelegerea şi despre învăţătura fără carte a Cuvântului, celor 
ce se întrebau despre acestea. Fiindcă trebuia să arate că acestea se află în 
El, ca şi în Tatăl. Deci care este modul dovedirii? O dovedeşte din faptul că 
are aceeaşi înţelepciune cu Acela, deşi, dacă cugetăm drept, El însuşi este 
înţelepciunea; dar e din Dumnezeu şi Tatăl 883 . Prin aceasta învaţă că îi sunt 
proprii cele ale Aceluia, nefiind în nici un fel deosebite. Căci spune că şi învă¬ 
ţătura Lui este aceeaşi cu învăţătura Tatălui, pentru că se aseamănă la culme 
în toate cu învăţătura Aceluia; sau pentru că El este înţelepciunea Tatălui (I 
Cor. 1, 24), prin Care grăieşte şi legiuieşte toate, spune că este şi învăţătura 
Lui, deşi o întrebuinţează pe aceasta şi pentru altceva, folosind-o nu puţin 
spre mântuirea celor pe care îi învaţă. Căci deoarece văzându-L om, pentru 
trupul din pământ, nu Dau primit ca pe Cuvântul de la Dumnezeu, şi de aceea 
se arătau bolind de neascultare, atribuie lui Dumnezeu şi Tatăl învăţătura Sa, 
spunând prin aceasta totodată un lucru adevărat. Iar prin aceasta îi convinge 
pe cei ce se arătau contrari lui Dumnezeu şi se opuneau hotărârilor de sus, 
să primească cele spuse 884 . Dar e de ştiut că, spunând şi că a fost trimis, nu 


pe Sine având cunoştinţa pe care o are şi Tatăl, deci ştiind toate de la El, fără să înainteze în 
cunoştinţa lor prin învăţătură, ci avându-le prin naştere din Tatăl, sau prin fiinţa ce-o are de la 
El, una cu fiinţa Lui. Cei ce se iubesc se întrec în a voi fiecare ceea ce voieşte celălalt. 

882. Deşi Fiul are aceeaşi lucrare cu Tatăl, lucrarea Lui nu se îndeplineşte fără voia Sa. 
Tatăl şi Fiul au aceeaşi lucrare şi aceeaşi voinţă, şi totuşi sunt doi lucrători şi doi voitori. 
Aceasta arată iubirea desăvârşită dintre Ei. Unde nu e deosebire între voinţe şi lucrători, nu 
există persoane deosebite. Dar dacă persoanele nu voiesc şi nu lucrează în unitate, nu este 
iubire între ele. Iubirea cere persoane sau subiecte deosebite cu aceeaşi voinţă şi cu aceeaşi 
lucrare. Vreau ce vrea celălalt, dar nu de silă, ci din iubire. Şi deci lucrez şi eu ce lucrează el. 

883. Fiul este El însuşi înţelepciunea, dar, fiindcă este din Dumnezeu-Tatăl, El nu e deosebit 
în înţelepciune de Dumnezeu-Tatăl. E aceeaşi înţelepciune în Amândoi, dar aceasta nu-I confundă 
Pentru că, deşi Fiul are aceeaşi înţelepciune cu Tatăl, dar întrucât este aceasta pentru naşterea din 
Tatăl, El este deosebit de Tatăl din Care se naşte. El născându-se, iar Tatăl născându-L, aceasta îi 
şi deosebeşte ca subiecte ale înţelepciunii, dar şi arată identitatea Lor. Fiul se numeşte în mod spe¬ 
cial înţelepciune, pentru că în faptul existenţei Lui ca Fiu se arată înţelepciunea lui Dumnezeu. în 
El se arată înţelepciunea Tatălui ca Persoană deosebită. Şi numai aşa e cu adevărat deplină înţelep¬ 
ciunea Tatălui. Avem aici marea taină a deosebirii între Persoane de fiinţă identică Toate filosofiile 
în general n-au reţinut decât unitatea fiinţei fundamentale, neglijând realitatea Persoanelor. 

884. Deşi este înţelepciunea Tatălui, având şi înţelepciunea, şi învăţătura identice cu ale 
Lui, Hristos accentuează faptul că are învăţătura de la Tatăl, pentru ca să-i convingă pe cei ce-L 
primeau pe El, dar păstrau încă credinţa într-un Dumnezeu unic, să-L creadă ca fiind din fiinţa 
lui Dumnezeu-Tatăl. 

Se arată pe Sine fiind în demnitate al doilea după Tatăl. Căci trimiterea nu tre¬ 
buie înţeleasă ca robie. Căci, deşi s-a îmbrăcat în chip de rob (Filip. 2, 7), 
aceasta nu spune că s-a schimbat din El ceva. Fiindcă S-a trimis ca Raţiunea 
(Cuvântul) din Minte, ca strălucirea soarelui din soare. Iar acestea sunt mani¬ 
festări ale celor în care sunt, pentru că se arată în afară, dar existând prin fire, 
şi nedespărţit în cel din care sunt. Căci, deoarece Cuvântul s-a ivit din Minte 
şi strălucirea, din soare, cele ce nasc nu trebuie socotite că sunt golite de cele 
ce ies din ele, ci vom vedea şi pe acelea existând în acestea şi pe acestea în 
acelea. Căci mintea nu este niciodată lipsită de cuvânt (de raţiune), dar nici 
cuvântul (raţiunea) neavând în sine mintea care îi dă formă. Şi pe una o vom 
înţelege asemenea celeilalte 885 . 

"De vrea cineva să facă voia Lui, va cunoaşte 
despre învăţătura aceasta dacă este de la Dumnezeu 

sau Eu vorbesc de la Mine însumi " (In 7, 17) 

Trebuia să se primească fără iscodire şi fără nici o îndoială cuvintele 
adevărului şi că ceea ce s-a spus odată nu se poate crede că e altfel decât pre¬ 
cum s-a arătat de El. Dar n-a lăsat nedovedit, pentru cei neascultători, ceea ce 
a spus, ci a adăugat cea mai clară şi mai convingătoare întemeiere, unind 
cuvintele cu multă măiestrie. Şi vom spune care e măiestria şi care e folosul 
ei. Aceia căutau să-L omoare pe El din cauza slăbănogului, adică din cauza 
vindecării lui în ziua sâmbetei. Iar El, liniştit îi condamnă pe cei ce cugetau la 
această faptă cumplită împotriva Ini şi-i descoperă limpede uneltind uciderea 
Lui, ca pe unii ce aleg mai curând să împlinească voia lor decât ceea ce 
voieşte Dătătorul Legii. Căci mai ales atunci veţi cunoaşte, zice, că învăţătura 
Mea este a lui Dumnezeu şi Tatăl, când veţi voi să urmaţi mai mult voii Lui 
decât voilor voastre. Iar voia Dătătorului Legii şi Dumnezeu este părăsirea cu 
desăvârşire a voinţei de ucidere. Astfel veţi cunoaşte, zice, limpede că cei ce 
nu sunt stăpâniţi de ură nedreaptă nu sunt nici răpiţi în mod sălbatic spre 


885. Persoana Fiului este numită Raţiunea sau Cuvântul, iar Tatăl, Mintea din Care se 
arată Raţiunea, fără să se despartă de Minte. Dar Amândouă sunt Persoane în Dumnezeu. De 
altfel, o persoană care gândeşte sau vorbeşte nu poate fi cugetată astfel fără să fie altă persoană 
la care gândeşte sau căreia îi vorbeşte. Raţiunea sau Cuvântul implică o Persoană, la Care 
prima Persoană gândeşte, sau Căreia îi vorbeşte. La ce să gândesc dacă nu la o persoană cel 
puţin de valoarea şi de adâncimea mea? Şi cui să vorbesc dacă nu unei persoane care îmi dă 
bucurie ascultându-mă? Dacă altă persoană cel puţin egală îmi este necesară ca să gândesc şi 
ca să vorbesc, cum n-ar fi cu atât mai mult necesară o altă Persoană gândirii şi vorbirii desă¬ 
vârşite a Persoanei Tatălui? Şi anume o Persoană de gradul suprem ca şi Tatăl însuşi? Cuvântul 
desăvârşit comunicant al Tatălui se cere ascultat de o Persoană capabilă de comuniunea 
desăvârşită cu El. Iar gândirea desăvârşită a Tatălui cere altă Persoană desăvârşită spre care 
să se comunice şi care să o înţeleagă. 

mânii necuvenite 886 . Şi tot din aceasta veţi cunoaşte şi dacă cuvântul învă¬ 
ţăturii Mele este de la Dumnezeu, sau vorbesc de la Mine însumi 887 . Deci, 
completând învinuirea lor cu ceea ce e de folos, îi osândeşte cu dreptate, ca 
pe unii ce resping în mod necuvenit cele pe care le spune învăţând, având pe 
Dumnezeu-Tatăl binevoind şi voind împreună cu Sine, sau împreună cu Sine 
învăţând şi descoperind ceea ce este adevărat. Şi foloseşte termenul "de la 
Mine însumi" în loc de deosebit şi despărţit cu totul de împreuna şi identica 
voire a Tatălui. Şi nu va socoti cineva, judecând cum se cuvine, că El îşi 
învinuieşte cuvintele Sale, ci le prezintă ca pe unele ce nu vor fi niciodată alt¬ 
fel, ci le va spune după voia lui Dumnezeu şi Tatăl. Căci Acesta însuşi grăieşte 
prin El ca prin Cuvântul şi înţelepciunea născută din El. Tatăl nu grăieşte con¬ 
trar Sieşi, căci cum s-ar putea aceasta? 888 

"Cel ce grăieşte de la sine îşi caută slava sa " (In 7, 18) 

Dă ca semn clar că nu-Şi caută slava din lucrarea învăţătorească, nefo¬ 
losind cuvinte străine şi deosebite de cele ale Legii, ceea ce ar fi însemnat că 
vorbeşte de la Sine, ci se arată convins mai degrabă de cele mai înainte sta¬ 
bilite, părăsind numai umbra nefolositoare şi groasă a literei şi strămutând la 
înţelegerea duhovnicească cele ascunse încă în chipuri. E ceea ce spune şi în 
Evanghelia după Matei: "N-am venit să stric Legea , ci s-o împlinesc" (Mt. 5, 
17). Şi acesta o arată aici în mod indirect, spunând că vieţuirea evanghelică 
nu e decât o strămutare a Legii la adevăr şi că, prefăcând chipul în ceea ce se 
cuvine, are simţirea închinării în Duh. Deci Hristos grăieşte, şi nu de la Sine, 
nespunând nimic străin de cele vestite mai înainte. Căci nu dă la o parte pe 
Moise, nici nu învaţă să se înlăture învăţătura din Lege, ci numai să se şteargă 
ca o culoare mai vizibilă umbra chipurilor de pe adevăr. Vrând să capteze cu 
măiestrie bunăvoinţa iudeilor, dă în acelaşi timp cinstea şi slava lui Dum¬ 
nezeu şi Tatăl. Dar deoarece, necunoscând pe Cuvântul odrăslit din Dum¬ 
nezeu-Tatăl, aceştia socoteau că Legea s-a dat numai de Tatăl, afirmau ca ur¬ 
mare că Tatăl trebuie slăvit salvându-se Legea. Căci ar fi avut de suferit ceea 
ce le este potrivnic dacă nu păzesc Legea 889 . Dar fiindcă Fiul are slava Tatălui 


886. Cei ce voiesc să ucidă e sigur că nu fac voia lui Dumnezeu, ci voia lor. 

887. Dacă vă îndemn să nu ucideţi, deci să faceţi voia lui Dumnezeu, veţi cunoaşte că nu 
vorbesc de la Mine, ci cuvântul lui Dumnezeu. Deci Eu sunt una cu Dumnezeu în vorbirea Mea. 

888. Tatăl însuşi vorbeşte prin Fiul. Deci Fiul însuşi nu vorbeşte decât cuvintele Tatălui. 
Dar, vorbind Tatăl prin Fiul cuvintele Sale, nu spune cuvinte contrare Lui. Deci nici Fiul nu 
spune prin ele ceva contrar Tatălui. 

889. Hristos, declarând că n-a venit să strice Legea, ci s-o împlinească, dădea, pe de o 
parte, satisfacţie iudeilor, pe de alta arăta că cinsteşte pe Dumnezeu, Care a dat Legea. Dar, 
afirmându-Se ca Fiul lui Dumnezeu şi Tatăl, Hristos cerea şi credinţa în El. Iudeii însă, ne- 

în comuniune cu El, şi Dumnezeu şi Tatăl a vorbit către Moise prin Sine, con¬ 
simte în chip iconomic pentru folosul lor prin părerile lor. 

Căci în faptul de-a nu grăi nimic de la Sine, care nu convine Legii, măr¬ 
turiseşte că nu caută să-şi zidească slava Sa, ci pe cea datorată Dătătorului 
Legii 890 . 

Dar pe lângă aceasta mai trebuie observat şi că El mustră încă în mod 
indirect şi umbrit pe iudei, care au căzut în acelea pe care le condamnau cu 
nepricepere, ca unii ce s-au obişnuit să răpească mai mult pe seama lor slava, 
decât să o dea Stăpânului a toate. Şi voi spune cum: abătându-se de la învă¬ 
ţăturile Legii, toţi erau purtaţi spre ceea ce le plăcea lor, învăţând, precum s-a 
scris, "porunci ale oamenilor" (Is. 29,13; Mt. 15, 9). Pentru aceasta Hristos îi 
ceartă iarăşi cu dreptate, ca pe cei ce calcă Legea şi păcătuiesc împotriva Lui, 
Dătătorul Legii, îndemnând prin acestea pe ascultători să nu vieţuiască po¬ 
trivit poruncilor Lui, ci să se conformeze mai degrabă învăţătorilor lor 891 . 
Deci, chiar dacă Hristos spune încă în mod indefinit şi general: "Cel ce gră¬ 
ieşte de la sine, caută slava sa", prin aceasta indică boala nebuniei fariseilor, ca 
a unora ce furau slava Dătătorului Legii, întrucât voiau să grăiască mai 
degrabă cele ale lor şi să înţeleagă în mod rătăcit cele cu care erau datori lui 
Dumnezeu şi de aceea să voiască să-L şi omoare pe El 892 . De aceea îi dă pe 


vrând să creadă că Hristos e Fiul lui Dumnezeu, căci afirmau că Legea s-a dat de un Dum¬ 
nezeu lipsit de un Fiu, nu cunoşteau pe Dumnezeu cel adevărat şi în acelaşi timp nu admiteau 
că Legea şi-a descoperit prin Hristos înţelesul ei duhovnicesc, ci rămâneau la Legea ca chip şi 
umbră, considerând că are în ea ultimul înţeles. Numai în Hristos se descoperă atât Dum¬ 
nezeul iubirii, cât şi faptul că Legea dată prin Moise e numai un chip şi o umbră a înţelesului 
ei duhovnicesc, care se trăieşte din puterea Fiului lui Dumnezeu făcut om. Hristos ne arată 
atât pe Dumnezeul adevărat, cât şi pe Omul împlinit Şi prin aceasta ne arată Legea însăşi ca 
fiind numai o treaptă pregătitoare a omului adevărat, având acoperit în sine sensul ei duhov¬ 
nicesc, descoperit teoretic şi practic în Hristos. 

890. Hristos, prezentându-Se ca Cel ce împlineşte Legea, vrea să câştige pe iudei pentru 
Sine. Dar prin aceasta afirmă totodată că nu caută slava Sa, ci slava Tatălui. Prin aceasta iarăşi 
caută să-i câştige pe iudei pentru Sine. însă în această afirmare nu se prezintă ca nefiind 
Dumnezeu, ci ca fiind deplin unit cu Tatăl, deci împlinind mai mult ca oricine ceea ce place şi 
Tatălui. El spune că împlinind Legea dă slava cuvenită lui Dumnezeu, Dătătorul ei. Dar El fiind 
una cu Acela, slava Aceluia e şi a Sa. 

891. Hristos arată căpeteniilor iudeilor că nu El Se abate de la Legea dată prin Moise şi 
descoperită de El în înţelesul ei duhovnicesc, acoperit de umbra literei, ci ei, prin rămânerea 
lor la chipurile exterioare, la ceea ce e conform vieţii trupeşti a omului, deci contrară lui 
Dumnezeu, Care are un Fiu care a venit ca om ca să ne arate cum trebuie înţeleasă şi împli¬ 
nită Legea. 

892. Adaptând conţinutul Legii la înţelegerea lor rătăcită şi nevăzând că ea a fost dată de 
Dumnezeu prin Fiul Său, Care a şi venit ca să arate adevăratul ei înţeles, îşi manifestau revolta 
faţă de Fiul lui Dumnezeu cel întrupat. Care le descoperea acest înţeles al Legii, şi voiau să-L 
ucidă, nedându-şi seama că, tocmai prin această faptă, cad de la credinţa în Dumnezeul iubirii. 

faţă ca pe călcătorii Legii, dând ca temei al mustrării Sale faptul că ţinea cu bun 
rost să păzească Legea şi de aceea să cinstească pe Dumnezeu şi Tatăl 893 . 

"Iar cel ce caută, zice, slava celui ce l-a trimis pe el, 
acela este adevărat şi nedreptate nu este în el” (In 7, 18) 

Cel ce nu caută ceea ce este al lui Dumnezeu, ci mai degrabă ceea ce este 
al său, nu este adevărat, ci foarte nedrept. 'Nu este adevărat, ca unul ce 
defăimează Legea Lui şi pune în ea voia sa, şi e foarte nedrept, ca unul ce 
respinge dreapta judecată a Dătătorului Legii, socotind mai bune ale sale, 
decât cele ale Stăpânului. Deci Hristos este drept şia devărat necăzând în nici 
una dintre învinuirile aduse 894 . 


893. Hristos îi ceartă pe iudei nu pentru că păzeau Legea, ci tocmai pentru că nu o 
păzeau. îi ceartă în acelaşi timp întrucât El este Cel ce păzeşte Legea împlinind-o şi cinsteşte 
pe Dumnezeu. Căci, acoperit, sub litera Legii se află voinţa lui Dumnezeu ca oamenii să se 
iubească, aşa cum El, Care a dat-o, este Dumnezeul iubirii. Tatăl, prin Fiul Său care a venit în 
lume ca om, le-a arătat sensul deplin şi originea Legii în Dumnezeul iubirii. în acest sens, se 
poate spune că Dumnezeu este un Dumnezeu care conduce în istorie pe oameni tot mai 
aproape de Sine ca Treime, iar în cuvintele: "Cel ce grăieşte de la sine, îşi caută slava sa", 
Hristos Se referă la căpeteniile iudeilor care, interpretând Legea după cum voiau ei, nu 
urmăreau să slăvească pe Dumnezeu în Treime, ci pe ei înşişi, pentru că Dumnezeul cugetat 
de ei ca Dătător al Legii nu era Dumnezeu cel adevărat, sau Dumnezeul iubirii, Căruia nu-I 
place omul egoist şi iubitor al slavei proprii. Hristos, deşi e Dumnezeu, nu-Şi caută slava Lui, 
ci slava Tatălui. El nu caută o slavă a Sa în mod egoist, ci slava Tatălui prin iubirea Lui. El are 
slava supremă, pentru că nu o socoteşte a Lui, ci a Tatălui. Iar Tatăl, la fel, are slava supremă, 
pentru că nu o socoteşte a Lui în mod egoist, ci şi a Fiului. Cu cât e mai înaltă slava, cu atât e 
mai unită cu smerenia, din iubirea care socoteşte slava proprie ca slavă a altuia. Şi cu cât caută 
cineva mai mult slava proprie, cu atât ea e mai mică, fiind unită cu egoismul antipatizat de alţii, 
deci mai lipsită de smerenie. Fiecare Persoană dumnezeiască socoteşte slava Sa ca fiind a 
celorlalte Persoane, deci străină de orice egoism. "Nu caut slava Mea", zice Hristos, "ci slava 
Tatălui Meu". Apoi, slava Fiecăruia este cu atât mai mare, cu cât nu luptă pentru a o câştiga, 
ci o are prin însăşi existenţa Sa ca unită prin fiinţă cu a Altuia. De aceea nu Se mândreşte cu 
ea. Şi aşa este slava Persoanelor dumnezeieşti. Ele nu Se mândresc cu slava Lor, ca oamenii 
când nu ţin seama că au slava lor de la Dumnezeu, prin darul primit de la El. De aceea spune 
Hristos că El caută slava care este a lui Dumnezeu. Aşa face şi omul care se uneşte cu Hristos. 
Silindu-se în faptele sale de bunătate, pune în evidenţă chiar pentru sine ceea ce are de la 
Dumnezeu, deci slava cuvenită lui Dumnezeu. Cel ce nu face aceasta face un lucru nedrept şi 
afirmă un neadevăr, căci nu arată că totul îi vine de la Dumnezeu. 

894. Hristos este Cel mai adevărat şi mai drept în faptele Sale, pentru că e Cel care caută 
cel mai deplin slava Tatălui, sau a lui Dumnezeu, şi nu slava Sa. O face aceasta ca om, punând în 
evidenţă prin faptele Sale că prin firea Sa omenească lucrează ipostasul dumnezeiesc, sau Fiul 
Tatălui, de la Care are prin naştere toate ale Tatălui. El ne ridică şi pe noi, când ne unim cu El, 
la adevărul şi dreptatea recunoaşterii lui Dumnezeu ca Cel căruia I se cuvine slava pentru tot 
ceea ce facem bun. Toţi trebuie să arătăm prin noi slava lui Dumnezeu ; Dar întrucât Dumnezeu 
îşi arată slava Lui prin noi, ne face şi nouă parte de slava Lui, cum îi face în primul rând lui 
Hristos ca om. Persoana fiecăruia îşi are şi ea rolul ei în activarea darurilor lui Dumnezeu. 

"Oare nu Moise v-a dat vouă Legea? Şi nimeni dintre voi 

nu împlineşte Legea. De ce căutaţi să Mă ucideţi?" (In 7, 19) 

Cuvântul Mântuitorului tinde prin multe explicări spre un unic scop. 
Căci în cele dinainte a vădit pe farisei, precum se cuvenea, că socotesc că nu 
trebuie să asculte de cele poruncite de Dumnezeu, ci să-şi expună părerile lor 
şi să caute să vâneze de la ascultători mai degrabă cinstirea lor, neatribuind-o 
Stăpânului tuturor, ci atrăgând-o spre persoanele proprii, mergând în aceasta 
până la îndrăzneala călcării cu uşurinţă a Legii. Datorită acestui fapt, Mân¬ 
tuitorul recurge la un mod mai aspru de certare, dându-i pe faţă într-un mod 
neacoperit. Căci, fiind osândit pentru călcarea sâmbetei şi auzind acuza 
despre cea mai grea nelegiuire, nu arată păcătuind pe unul sau pe altul îm¬ 
potriva Legii, ci dă pe faţă tot neamul iudeilor, care nu dădea nici un preţ pe 
cele rânduite de Moise. Căci spuneţi-Mi, zice, cei ce judecaţi pe cel ce alege 
să facă milă sâmbăta, cei ce supuneţi la cele mai grele osânde pe cei ce fac 
bine şi condamnaţi fără ruşine pe cei milostivi, oare nu prin Moise, pe care-1 
admiraţi, s-a dat porunca cu privire la ucidere? Nu l-aţi auzit pe el zicând: "Pe 
cel nevinovat şi drept să nu-1 ucizi"? (leş. 23,7). Deci, pentru ce supăraţi şi pe 
Moise al vostru, călcând cu îndrăzneală legea stabilită prin el? Şi o dovadă 
clară a acestui fapt este că mă prigoniţi pe Mine, Care n-am săvârşit nici un 
păcat, şi tindeţi să Mă ucideţi în chip nedrept pe Mine, Care nu pot fi învinuit 
cu nimic ca să pătimesc prin spusa lui. Deci cu mult temei cuvântul Mân¬ 
tuitorului condamnă prin aceasta nebunia iudeilor, care lunecă neînfrânaţi în 
osândirea Lui pentru călcarea sâmbetei, şi-i arată pe ei călcători de Lege, 
uneltind să-l ucidă prin acest unic fapt, căzând în păcatul cel mai greu dintre 
toate 895 . Numai că nu strigă: "Am vindecat în ziua sâmbetei pe slăbănogul 
căzut într-o boală amară şi de nevindecat şi chinuit de un chin de nesuportat. 
Iar după ce am făcut aceasta, sunt osândit ca un vinovat de toate relele cele 
mai urâte şi aţi hotărât pentru aceasta uciderea Mea. Ce mod se va găsi în 
stare să pedepsească îndrăznelile voastre? Căci, iată, şi voi călcaţi Legea. Dar 
motivul călcării voastre e departe de învinuirile aduse Mie. Căci nu împlinind 
un bine, ca Mine, vă hotărâţi să faceţi aceasta, ci plănuind o ucidere, care e 


895. A ucide omul nevinovat e un păcat mai greu decât toate. El este tot ce e mai contrar 
lui Dumnezeu, Care a dat omului viaţă pentru a ajunge, prin silinţa de-a face binele, la fericirea 
veşnică a unirii cu Sine. Dumnezeu n-a putut îngădui aceasta prin Legea Lui. Cine face aceas¬ 
ta calcă toată Legea, care nu poate fi decât un mijloc de creştere a omului spre viaţa veşnică 
prin unirea cu Dumnezeu. Dar şi mai greu păcat este uciderea Celui ce nu învaţă şi nu face 
decât binele, ajutând şi pe alţii în creşterea spre fericirea veşnică. Căpeteniile iudeilor, 
plănuind uciderea lui Hristos, Care nu făcea şi nu învăţa decât binele, împlinind toată Legea în 
esenţa ei, se dovedeau contrari Legii şi lui Dumnezeu. 

mai rea decât orice păcat 896 . Unde este deci în aceste fapte ale voastre Moise, 
din cauza cărui Eu, deşi mântuind, sunt judecat? Nu v-a stabilit el Legea pen¬ 
tru aceasta? Şi deci nu o nesocotiţi călcând cuvântul Meu, ucigând în chip 
nedrept? Astfel de lucruri le spune deci, pe drept cuvânt, Hristos către necre¬ 
dincioşii farisei. Deci ei despart Legea de Persoana Sa şi o atribuie numai 
Tatălui. Iar El dezaprobă pe iudeii ce nu se ruşinau, socotindu-L pe Tatăl mai 
mare decât pe El. Căci de fapt, precum am spus de multe ori, încă nu-L cu¬ 
noşteau pe Cuvântul ca fiind Dumnezeu după fire şi nici nu cunoşteau taina 
adâncă a iconomiei cu trupul, ci admirau mai mult slava lui Moise 897 . 

"A răspuns mulţimea şi a zis: Ai demon. 

Cine caută să Te ucidă?” (In 7, 20) 

Simţind învinuirile şi fiind loviţi de cuvintele amare, trec la negare, netă- 
găduind propriu-zis planul uciderii, ci respingând numai părerea că ei calcă 
Legea cu intenţie. Căci lauda fariseilor consta în buna părere despre ei. De 
aceea Hristos i-a şi numit pe ei şi morminte văruite (Mt. 23, 27), pe dinafară 
învăluite în frumuseţea născocirilor artistice, iar înlăuntru pline de putrezi¬ 
ciunea cadavrelor. Dar socotesc că ei spun acestea şi ca să depărteze de El 
frica de-a pătimi moartea, neintenţionând cu adevărat să-L convingă că nu i-o 
vor produce, ci ca să-L atragă la o cutezanţă periculoasă, vrând să-L îndemne 
să nu caute să se ascundă de ei. Căci le era greu să pocită să nu uneltească 
nimic împotriva Lui, dată fiind pornirea lor bănuitoare faţă de El. Fiindcă 
socoteau din nepricepere, necunoscând pe Cel prigonit, că va cădea pradă 
faptelor lor duşmănoase, chiar dacă n-ar voi să pătimească şi Se va pierde ca 
unul dintre cei ce nu cunosc gândul ascuns în cugetările lor. Deci tăgăduirea 
planului lor era un alt mod al perversităţii şi necredinţei lor în Hristos. Căci, 


896. Hristos le arată căpeteniilor iudeilor că sunt mult mai vinovaţi decât El pentru 
călcarea Legii. Ei voiau să săvârşească păcatul cel mai grav, plănuind să-L ucidă pentru un 
mare bine făcut, pentru care nici Legea lui Moise nu-L condamnă. El a călcat porunca nelu¬ 
crării sâmbăta pentru o faptă care covârşeşte greşeala de-a fi făcut-o sâmbăta. Căci e mai mare 
fapta ajutorării unui om nenorocit, decât greşeala împlinirii ei sâmbăta. Hristos nu omoară un 
om sâmbăta, ci-1 scapă de boala care-1 ţine ca într-un fel de moarte. A omorî e păcatul cel mai 
mare. A scăpa pe cineva de moarte e deci fapta cea mai bună, cea mai contrară păcatului. 

897. Deocamdată Hristos nu spune că Legea provine de la El, ci îl dă pe Moise ca autorul 
ei, pentru ca să ruşineze pe iudeii care, pe de o parte respectau atât de mult pe Moise, dar pe 
de alta, nu ţineau seama de Legea lui. întrucât nu cunoşteau pe Dumnezeu-Cuvântul şi taina 
întrupării Lui, iudeii vedeau Legea venind prin Moise numai de la Tatăl, un Dumnezeu fără un 
Fiu. De aceea Hristos arată marea greşeală pe care o fac nerespectând Legea, deşi vine, după 
părerea lor, de la Dumnezeu-Tatăl, dar pe Care nu îl recunoşteau ca Tată al Lui. 

prin cele ce le încearcă în felul acesta, resping iarăşi ca neadevărate cele 
spuse de El, sau ca minciuni, adăugând, precum s-a spus, nelegiuire la ne¬ 
legiuire (Is. 30, l) 898 . 

"Răspuns-a Iisus şi le-a zis lor: 

Un lucru am făcut şi toţi vă miraţi" (In 7, 21) 

Vom citi această spusă ca pe o întrebare, în întregime şi în părţile ei. Şi 
nu vom ignora măiestria cuvântului, care are în sine cea mai înţeleaptă ico- 
nomie. Căci observă cum, descoperindu-le iudeilor iubirea Sa de oameni, 
arătată slăbănogului, le spune nu fără îngrijorare: "Am vindecat un om sâm¬ 
băta şi pentru aceasta vă miraţi? Şi spune cu modestie şi cu multă reţinere: 
"Un lucru am făcut", ca să domolească mânia mulţimii. Căci nu era exclus ca, 
înţepaţi de călcarea sâmbetei, să încerce să-L omoare pe Iisus cu pietre. 
Fiindcă, după poeţii elini, mulţimea este fără judecată şi pornită spre mânie şi 
se pune uşor de acord în ceea ce voieşte, lunecând mai repede decât trebuie 
în îndrăzneala spre fapte vehemente. Ferindu-Se deci cu folos de orice laudă 
pentru fapta săvârşită şi întrebuinţând cuvintele cele mai blânde, zice cu 
multă modestie: "Am făcut un singur lucru şi toţi vă miraţi". Pentru acest 
unic lucru, zice, deşi l-am făcut pentru izbăvirea şi viaţa celui ce zăcea parali¬ 
zat, osândiţi pe Cel ce l-a săvârşit în chip minunat, prin nişte îndrăzneli 
absurde, şi gândindu-vă numai la cinstirea sâmbetei, nu dăruiţi minunii mi¬ 
rarea. Dar aceasta se cuvenea să o faceţi cel mai mult Insă, călcându-se o 
poruncă a Legii, nu pentru nişte lucruri mici sau fără nici un preţ, ci pentru 
mântuirea şi viaţa unui om, după judecata voastră nepricepută v-aţi mirat în 
chip neraţional, când trebuia să-i acordaţi laude Aceluia care este îmbrăcat cu 
o atât de mare şi dumnezeiască putere. Poporul neînvăţat al iudeilor e mus¬ 
trat deci şi pentru că nu şi-a arătat uimirea privind la vindecarea slăbănogu¬ 
lui, şi că, gândind la cele ce nu se cuveneau, nu şi-a îndreptat-o spre Hristos 
care l-a vindecat în chip minunat 899 . Deci e de ştiut că, grăind celor din Israel 


898. în negarea planului de a-L ucide, căpeteniile iudeilor arată iarăşi că nu cred în 
Dumnezeirea Lui, socotind că El nu cunoaşte ca Dumnezeu gândurile lor ascunse. Totodată 
prin aceasta socotesc că-L pot face să nu Se ferească de realizarea planului lor de a-L ucide, 
arătând şi în aceasta necredinţa în Dumnezeirea Lui. Ei declară că, numai minţind ca unul ce 
e stăpânit de demon şi arătându-şi ura faţă de ei, Hristos a socotit în mod greşit că vor să-L 
ucidă şi a putut să-i acuze ca având acest plan. Dar demonul nu poate da cunoştinţa adevărului. 
Deci nu numai că negau prin aceasta Dumnezeirea Lui, ci-L şi socoteau stăpânit de demoni. 

899. Hristos observă că iudeii s-au mirat de minunea vindecării slăbănogului de către El, 
dar nu s-au oprit la această mirare, care ar fi dovedit că ei recunosc în ea puterea Lui mai pre¬ 
sus de cea omenească, ci la călcarea sâmbetei prin ea. Adică nu Dau văzut ca Dumnezeu, ci 
ca om. Ei nu se mirau, cum se spune în continuare, că Hristos a făcut o minune ca Dumnezeu, 
ci se sminteau pentru că a îndrăznit să calce sâmbăta. 

şi spunând: "Un lucru am făcut şi toţi v-aţi mirat", îi mustră indirect şi pentru 
motivul acesta. Le spune: Această unică faptă a Mea, socotită de voi păcat, vă 
face să vă miraţi de Mine, că îndrăznesc să Mă împotrivesc Dătătorului Legii. 
Dar cum socotiţi vă va judeca Dumnezeu pe voi, cei care nu Daţi supărat 
călcând Legea, dar care, socotind că n-aţi săvârşit nici o neascultare, judecaţi 
pentru aceasta pe alţii? 900 

"De aceea Moise v-a dat vouă tăierea împrejur - nu că este 
de la Moise, ci de la părinţi - şi sâmbăta 
tăiaţi împrejur pe om " (In 7, 22) 

Adânc este cuvântul şi greu de pătruns, înţelesul acestei spuse. Dar se va 
face arătat prin harul Celui ce luminează. Luminând prin multe cuvinte lipsa 
de înţelegere a iudeilor, îi învaţă în multe feluri că nu trebuie să lunece în 
mânii nepotrivite şi necuvenite datorită dezlegării sâmbetei, deoarece Fiul 
Omului este Domn al sâmbetei (Mt. 12, 8). Dar, nefolosind aceasta la nimic 
din cauza relei voinţe a ascultătorilor, trece la un alt mod al iconomiei, încer¬ 
când să arate clar că, chiar descoperitorul celor sfinte, Moise, slujitorul Legii, 
a dezlegat sâmbăta pentru tăierea împrejur, care a străbătut de la un obicei al 
părinţilor până la timpurile lui, ca apoi să se arate şi el păstrând cu temei acest 
obicei al părinţilor. Dar, deoarece Dumnezeu lucrează sâmbăta, Hristos S-a 
arătat şi pe Sine lucrând, nedând însemnătate călcării sâmbetei, o dată ce o 
face prin consimţirea cu Tatăl. De aceea a şi spus: 'Tatăl Meu până acum lu¬ 
crează, şi Eu lucrez" (In 5,17). De aceea zice: Deci ca nu cumva, văzându-Mă 
lucrând ceva sâmbăta, să vă miraţi ca de un lucru străin şi necuvenit, Moise 
v-a dat tăierea împrejur în ziua sâmbetei şi el a călcat cel dintâi legea cu 
privire la ea. Şi pentru care pricină? Nu a socotit că e un lucru drept să se 
cugete necinstirea Legii date părinţilor prin obiceiul acelora privind călcarea 
sâmbetei. De aceea se taie omul împrejur sâmbăta 901 . Iar dacă Moise a so¬ 
cotit că se cuvine să se cinstească astfel obiceiul părinţilor şi a considerat 
acest obicei mai important decât cinstirea sâmbetei, pentru ce vă supăraţi 
zadarnic pe Mine, şi vă miraţi ca de unul care calcă sâmbătă din dispreţ faţă 
de Dătătorul Legii? Căci fac aceleaşi ca Tatăl şi consimt să şi cuget pururea 
tot ce-I place Lui; şi, fiindcă lucrează sâmbăta, refuz să nu lucrez binele şi Eu 


900. Căpeteniile iudeilor, călcând Legea prin voinţa de-a omori pe Hristos cel nevinovat 
şi judecându-L pentru neascultare, când de fapt ei nu-L ascultau, socoteau în mod fals că 
Dumnezeu le este favorabil lor. 

901. Nepăzirea odihnei de sâmbăta nu era una cu nerespectarea Legii. Nu ţinea de 
respectul Legii nelucrarea în ziua sâmbetei. Aceasta a arătat-o Moise dispunând tăierea împre¬ 
jur în ziua sâmbetei. 

în cursul ei 902 . Afirmă că tăierea împrejur a dat-o Moise, deşi nu e de la el, 
după cum s-a spus adineauri, ci e de la părinţi, pentru că lor s-a dat porunca 
tăierii împrejur, stabilindu-se prin Moise doar mai amănunţit şi mai precis 
cele cu privire la ea. Căci s-a tăiat împrejur protopărintele Avraam, dar nu în 
ziua a opta, nici nu s-a adus pentru el o pereche de turturele sau de porum¬ 
bei ca jertfă, potrivit poruncii lui Moise. 


CAPITOLUL 6 

CUVÂNT DESPRE NELUCRAREA ÎN ZIUA SÂMBETEI, 
ARÂTÂND ÎN MULTE FELURI CE SEMNIFICAŢIE ARE 

"Dacă omul primeşte tăierea împrejur sâmbăta, 
ca să nu strice legea lui Moise, vă mâniaţi pe Mine 
că am făcut sâmbăta un om întreg sănătos?" (In 7, 23) 

Mulţi citesc această spusă în mod general şi nu o înţeleg cu toată clari¬ 
tatea. De aceea, vom vorbi întâi despre aceasta. Vom repeta-o deci pe scurt 
arătând componentele versetului. Şi astfel vei înţelege exact ceea ce se spu¬ 
ne. Dacă deci omul primeşte, zice, tăierea împrejur sâmbăta de ce vă mâniaţi 
pe Mine, socotind că am călcat Legea lui Moise pentru că am făcut un om 
întreg sănătos sâmbăta? Căci nu primeşte omul tăierea împrejur sâmbăta, ca 
să nu se strice Legea lui Moise. Pentru că se strică sâmbăta prin tăierea îm¬ 
prejur 903 . Iar precum am apucat să spunem şi mai vârtos, aşa a spus Mân¬ 
tuitorul însuşi, tăierea împrejur nu e de la Moise, ci de la părinţi. Deci Legea 


902. Contrar afirmaţiei căpeteniilor iudaice că nu trebuie să se lucreze sâmbăta pentru că 
şi Dumnezeu S-a odihnit de crearea lumii, sâmbăta, Hristos afirma că El a lucrat vindecând pe 
slăbănog sâmbăta pentru că şi Tatăl continuă să lucreze. De fapt, în ziua a şasea Dumnezeu a 
terminat crearea structurilor lumii, deci S-a oprit din această lucrare în lume, dar continuă să 
susţină procesele prin care plantele, animalele, oamenii se înmulţesc şi cresc, iar oamenii 
exercită o lucrare de cunoaştere şi de folosire a lumii şi de creştere spirituală în legătură cu 
Dumnezeu. Iar Dumnezeu însuşi, deşi nu mai împlineşte lucrarea de îndumnezeire a lumii, 
cum ar fi făcut dacă ea n-ar fi căzut în păcat, e activ prin energiile Sale necreate în ajutorarea 
omului în înaintarea spre El. S-ar putea spune că aceasta din urmă e reprezentată prin tăierea 
împrejur în ziua sâmbetei, ca oprire a pasiunilor trupeşti. Dar toată slăvirea pe care omul o 
aduce lui Dumnezeu se săvârşeşte în ziua a opta, ca prezenţă a veşniciei în viaţa pământească 
a oamenilor. Această prezenţă a devenit şi mai clară în viaţa oamenilor prin învierea lui Hristos, 
Care a înălţat lumea actuală, supusă morţii, după ziua sâmbetei, sau Duminica, ziua Domnului. 

903. Tocmai prin oprirea de la lucru în ziua sâmbetei, care vine de la Lege, sau prin 
netăierea împrejur, căci tăierea vine de la părinţi, s-ar călca Legea lui Moise. Deci trebuie să 
se lucreze sâmbăta săvârşindu-se tăierea împrejur cerută de părinţi, căci astfel se păzeşte 
Legea lui Moise. Aceasta, ca să nu vedem o contradicţie între ceea ce cer părinţii şi ceea ce 
cere Legea lui Moise. 

lui Moise privitoare la sâmbătă nu se strică prin tăierea împrejur ce vine de 
la părinţi. De aceea, ca să nu se strice legea lui Moise, se adaugă: Ca să nu se 
strice legea lui Moise, vă mâniaţi pe Mine că am făcut un om întreg sâm¬ 
băta? 904 Prin acestea se definesc cele ce trebuie distinse în verset Trebuie 
ştiute şi acestea, pe lângă explicarea celor arătate, deşi e foarte grea înţele¬ 
gerea lor. Tăierea împrejur este o modalitate a grijii faţă de om, iar aceasta e 
mai importantă ca porunca privitoare la sâmbătă. Căci era nevoie să fie vin¬ 
decat cel ce pătimea. Deci, ce opreşte sau ce împiedică, din Legea privitoare 
la sâmbătă, să fie făcut sănătos trupul întreg, o dată ce vindecarea lui parţială 
se socoteşte nevinovată de călcarea ei? Căci se taie cineva împrejur şi se vin¬ 
decă de patimi, sâmbăta, fără să fie vinovat pentru aceasta 905 . Deci zadarnic, 
zice, vă străduiţi să acuzaţi de călcarea Legii pe Lucrătorul unor fapte mai 
bune, o dată ce nu se calcă Legea, care se nesocoteşte de Moise prin îngă- 
duirea tăierii împrejur care nu aduce atâta bine. In acestea e împletit argu¬ 
mentul care îndeamnă la consimţire, că nu se cuvine să se mânie ei degeaba, 
dacă chipul acestui fapt s-a făcut Moise, pe care ei îl susţin fără judecată, dar 
îl nesocotesc când spun că, după el, trebuie să se ucidă, nepunând nici un 
preţ pe Legea dată prin el. 

"Nu judecaţi după înfăţişare, 
ci judecaţi judecată dreaptă" (In 7, 24) 

Legea, zice, cu care vă grăbiţi să fiţi de acord, şi pentru care v-aţi aprins 
de o mânie sălbatică, strigă limpede: "Nu luaţi seama în judecată la faţă, căci 
judecata este a lui Dumnezeu" (Deut 1, 17). Deci, cei ce Mă osândiţi pe 
Mine, ca pe Cel ce am călcat legea privitoare la sâmbătă, şi pentru aceasta aţi 
socotit că trebuie să vă mâniaţi, cugetaţi la cinstirea Legii, respectând porun¬ 
ca: Nu judecaţi după înfăţişare, ci judecaţi judecată dreaptă. Dacă aţi socotit 
pe Moise străin de călcarea Legii şi îl consideraţi nepărtaş la dispreţuirea ei, 
deşi nu ţine seama de porunca ei referitoare la sâmbătă în privinţa tăierii 
împrejur, venită de la părinţi, eliberaţi de vină şi pe Fiul, Care se conformează 
pururea părerii Tatălui şi consimte cu voia Lui, şi cele pe care le face Tatăl 
obişnuieşte să le facă şi El asemenea. Iar, dacă, osândind numai pe Fiul, pe 
Moise nu-1 judecaţi, deşi e vinovat de acelaşi lucru de care Mă socotiţi vino- 


904. Căpeteniile iudeilor nu se puteau supăra pentru că se săvârşeşte sâmbăta tăierea 
împrejur, căci aceasta era cerută de părinţi. Dar se mâniau pe Hristos pentru că sâmbăta a 
făcut sănătos în întregime un om. 

905. Tăierea împrejur este socotită şi ea ca un fel de vindecare spirituală de patima 
exagerată a plăcerii trupeşti. Dacă ea se poate săvârşi sâmbăta, nefiind socotită o călcare a 
Legii, de ce nu s-ar putea săvârşi şi actul vindecării omului întreg? Nu omul e pentru Lege, ci 
Legea pentru om. Acesta a fost mesajul lui Hristos. 

vat şi pe Mine în privinţa sâmbetei, cum nu vă veţi dovedi călcând Legea lui 
Dumnezeu şi nu veţi fi văzuţi dispreţuind poruncile de sus? Căci, neţinând 
seama, din ruşinea faţă de unii, de raţiunea care judecă drept, nu împliniţi cele 
mai bune dintre poruncile dumnezeieşti, căci uitaţi că, din ruşinea căutării la 
faţă, călcaţi de asemenea Legea. Deci să observe iarăşi ascultătorul înţele¬ 
gător măiestria vrednică de admirat a Mântuitorului nostru Hristos. Căci, 
fiind acuzat de călcarea unei singure legi, dă pe faţă pe cei ce calcă foarte 
multe, grăind cuvântul evanghelic: "De ce vezi paiul din ochiul fratelui tău, iar 
bârna din ochiul tău nu o vezi?" (Lc. 6, 41). Şi e un rău să judeci pe alţii: "Căci 
în ceea ce judeci pe altul, pe tine însuţi de judeci", după cum s-a scris (Rom. 
2,1). De aceea s-a spus şi de către Mântuitorul însuşi: "Nu judecaţi, ca să nu 
fiţi judecaţi" (Lc. 6, 37). Şi acestea le spunem în privinţa noastră. Dar nu va 
călca nicidecum legile Sale Hristos, prin schimbarea lor conform voii Sale şi 
descoperind culoarea luminoasă a adevărului de sub umbrele Legii, ca să 
strămute la o înţelegere duhovnicească cele rânduite pentru cei vechi într-o 
formă mai îngroşată. Dar, deoarece cuvântul despre sâmbătă şi despre tăie¬ 
rea împrejur 906 a venit în amintirea noastră, socotesc că nu va fi de mai puţin 
folos iubitorului de învăţătură să ştie exact ce înseamnă odihna din ziua a 
şaptea şi indicaţia despre tăierea împrejur în ziua a opta. Iar pe lângă aceea, 
să vedem pentru care pricină tăierea împrejur se primeşte şi în ziua sâmbetei, 
neţinându-se seama de nelucrarea în ea poruncită de Lege 907 . 

Dar întâi ni se impune cuvântul despre ziua a şaptea, sau despre sâm¬ 
bătă, şi despre nelucrarea din cursul ei. Şi aşa se va arăta foarte potrivită şi 
cercetarea celor ce urmează. Deci vom cerceta prima lege stabilită cu privire 
la ea: cum şi în ce mod a apărut. 


906. Iudeii călcau legea respectării sâmbetei, practicând tăierea împrejur, de ruşine. Dar 
acum, trecând peste această ruşine, judecau pe Hristos pentru vindecarea slăbănogului, 
călcând iarăşi Legea, care cere să nu fie osândit cel nevinovat, care, vindecând în întregime un 
om bolnav, a făcut un bine şi mai mare decât cel al tăierii împrejur şi s-a arătat deci nevinovat. 
Prin aceasta se făceau ei înşişi din nou vinovaţi de nesocotirea Legii. Dar prin cuvântul "Nu 
judecaţi, ca să nu fiţi judecaţi", le arată celor ce-L osândeau şi altă vină. 

907. Iisus spune evreilor: "Sâmbăta tăiaţi împrejur pe om" (In 7, 23), iar în Evanghelia 
după Luca se spune că s-a tăiat împrejur în ziua a opta (Lc. 2, 21). De fapt şi sâmbăta poate fi 
numită ziua a opta, dacă se numără de la sâmbăta anterioară, dar mai ales prin faptul că, fiind 
terminată cu o zi înainte crearea lumii, urma să se realizeze în ea îndumnezeirea lumii, sau 
unirea ei cu Dumnezeu în veşnicie. Dar intervenind păcatul, a venit în ea o slăbire a unirii cu 
Dumnezeu şi, deci, moartea. De aceea Fiul lui Dumnezeu S-a făcut om, ca să învingă moartea. 
Astfel, Hristos a ridicat ca ziua a opta duminica. Şi, de fapt, duminicii i se potriveşte mai mult 
numele acesta, pentru că ea vine ca o înnoire, ca perioada de îndumnezeire reală a lumii după 
ce a căzut în păcat şi în moarte. De aceea, sâmbăta a devenit mai mult oria morţilor, a nădejdii 
că şi ei vor învia şi a scoaterii de către Hristos din iad a sufletelor celor ce au păcătuit 

După ce a scos Dumnezeu pe Israel din robia din Egipt, l-a chemat la li¬ 
bertatea de sus şi de la început prin preaînţeleptul Moise şi, trecându-1 prin 
mare în chip minunat cu picioarele neumezite, ca printr-un loc uscat, i-a po¬ 
runcit să se grăbească spre pământul făgăduinţei. Apoi, obişnuindu-i într-un 
fel oarecare să se pocăiască şi să se curăţească, i-a chemat în Biserică în 
muntele Sinai. Şi, coborând asupra lui în chip de foc, le-a dat Legea spre mân¬ 
tuire, zicând: "Eu sunt Domnul Dumnezeul tău, Care te-a scos pe tine din 
Egipt, din casa robiei. Să nu ai alţi dumnezei afară de Mine! Să nu-ţi faci chip 
cioplit şi nici un fel de asemănare a nici unui lucru din câte sunt în cer, sus, 
şi pe pământ, jos, şi în apele de dedesubtul pământului. Să nu te închini lor, 
nici să le slujeşti lor, că Eu sunt Domnul Dumnezeul tău, Dumnezeul zelos" 
(leş. 20, 2-5). Trebuia să se înceapă promulgarea Legii purtărilor folositoare, 
şi cei ce s-au înfăţişat pe ei spre slujirea şi ascultarea lui Dumnezeu să se 
introducă tainic în învăţăturile cunoaşterii lui Dumnezeu. Căci rădăcina a 
toată virtutea este cunoaşterea lui Dumnezeu, şi temelia evlaviei este cre¬ 
dinţa. De aceea s-a arătat pe Sine şi S-a făcut oarecum arătat, spunând: "Eu 
sunt Domnul Dumnezeul tău", şi, lucrând înainte în ei credinţa prin cu¬ 
noştinţă, opreşte cu desăvârşire alcătuirea idolilor şi închinarea la zeii cu nu¬ 
me mincinos 908 , convingându-ne că aplecarea spre ei e păgubitoare şi punân- 
du-ne în vedere neputinţa scăpării de pedeapsa pe care ne-o aduce slujirea 
lor. De aceea spune: "Să nu iei numele Domnului Dumnezeului tău în deşert" 
(leş. 20, 7), adică să nu dai idolului deşert numele dumnezeiesc şi atotinfri- 
coşător. "Căci nu va ierta Domnul pe cel ce ia numele Lui în deşert" (leş. 20, 
7) 909 Deci, după ce a spus că nu va fi vinovat de o greşeală mică cel căruia-i 


908. Nu există credinţă fără o anumită cunoştinţă anterioară a lui Dumnezeu printr-un fel 
de experiere, sau simţire a Lui. Trebuie să simţi duhovniceşte declaraţia lui Dumnezeu că El 
este adevăratul Dumnezeu, de Care depind toate, deci şi tu însuţi. El ne face să simţim prin 
această experiere a Lui deşertăciunea zeilor produşi de fantezia noastră prin absolutizarea 
unor forţe ale naturii, făcându-ne să ne dăm seama de dependenţa lor faţă de suprema şi de 
nimic atârnătoarea putere a lui Dumnezeu. 

909. O dată ce ai cunoscut pe Dumnezeu, ajungând la credinţa în El, îţi dai seama că 
însuşi Numele Lui este înfricoşător, şi nu poţi să-l foloseşti cu neseriozitate, atribuindu-1 unor 
falşi dumnezei, unor dumnezei construiţi de fantezia proprie, sau unor forţe ale naturii, depen¬ 
dente şi supuse unor legi, care le arată inferioritatea şi lipsa puterii absolute. Rostind Numele 
Dumnezeului adevărat, simţi însăşi puterea Lui care te stăpâneşte în mod total. Rostind 
Numele Lui, simţi că ai intrat în relaţie cu El însuşi, relaţie care te înfricoşează, dar şi dă un 
sens vieţii tale şi vieţii tuturor. Dumnezeu e oriunde. Cu atât mai mult, Numele Lui rostit de 
cineva te bucură atunci când acela îl vesteşte cu credinţă şi căldură. Iar rostirea lui în batjocură 
nu are iertare; se pedepseşte rostirea lui în bătaie de joc sau cu indiferenţă. Şi puterea 
prezenţei lui Dumnezeu o simţi în Numele Lui, când îl auri spiritual rostit de El însuşi în tine, 
spunând: "Eu sunt Dumnezeul tău". Pe de altă parte, faptul că acest nume, formulat de către 
om şi înţeles în oarecare fel de către om, poate fi atribuit lui Dumnezeu, arată disponibilitatea 
omului pentru relaţia cu Dumnezeul absolut 

place să se închine la altceva şi care dă numele mincinos de dumnezeu 
aceluia şi a ameninţat în mod cuvenit pe cei veniţi de curând la credinţă că au 
cugetarea plăpândă, le dă şi le defineşte o a doua lege, zicând: "Adu-ţi aminte 
de ziua sâmbetei, ca s-o sânţeşti pe ea. Şase zile să lucrezi şi să faci toate 
lucrurile, iar ziua a şaptea este sâmbăta Domnului Dumnezeului tău. Să nu 
faci în ea nici un lucru" (leş. 20, 8-10). Apoi le arată şi pe Cine imită cu folos, 
făcând aceasta: "Căci în şase zile a făcut Domnul cerul şi pământul şi marea 
şi toate cele din ele şi S-a odihnit în ziua a şaptea. De aceea a binecuvântat 
Domnul ziua a şaptea şi a sfinţit-o pe ea" (leş. 20, 11; Fac. 2, 2-3). Deci ce 
înţeles s-a indicat, va întreba cineva, prin legea privitoare la sâmbătă? Pentru 
ce motiv s-a dat îndată a doua lege, înrudită prin ameninţarea pentru neas¬ 
cultare? La aceasta răspundem că nu trebuia să supună pe cei neascultători 
numai ameninţării cu urmările cumplite, nici să aducă pe Israel la evlavie 
numai prin pedeapsă. Căci închinarea adusă lui Dumnezeu numai din frică 
este una proprie mai mult robilor. Trebuia să le arate şi căror bunătăţi vor fi 
părtaşi, sau la ce sfârşit fericit vor ajunge cei ce îşi vor însuşi cu tărie iubirea 
faţă de El. Deci le precizează şi le dă prin chip făgăduinţă bunătăţilor viitoare: 
"Căci Legea are umbra bunătăţilor viitoare", precum s-a scris (Evr. 10, l) 910 . 
Şi chipul arătat în ea este ca un fel de deprindere anticipată cu adevărul 911 . 
De aceea porunceşte să nu se lucreze în ziua din urmă a săptămânii 912 , adică 
sâmbăta, ci să se reţină omul de la orice lucru, prin eliberarea de el şi să se 
odihnească în ea, arătând prin această odihnă bucuria de care vor avea parte 
Sfinţii la sfârşitul veacurilor, când, după ce şi-au încheiat viaţa din lume şi 


910. După ce Dumnezeu le prezice oamenilor moartea şi alte greutăţi pentru neas¬ 
cultarea de la început, nu-i lasă rupţi cu totul de El, ci le dă şi un mijloc prin care, continuând 
să I se închine, vor avea parte de unele bunătăţi, precizate prin Legea lui Moise, dar încă tot 
numai chipuri ale bunătăţilor viitoare de după învingerea morţii prin Hristos şi mai ales din 
viaţa viitoare. Aşa cum Legea lui Hristos împlineşte cele date în chip prin Legea mozaică, aşa 
se vor da în adevăr, după învierea Lui, cele date în chip prin păzirea sâmbetei. Odihna tru¬ 
pească a sâmbetei se va împlini în odihna de patimi şi de frica de moarte, adusă nouă de 
Hristos şi trăită plenar în viaţa viitoare. 

911. Adică este un alt sens al adevărului. Starea fericită pe care o vom trăi în unire cu 
Dumnezeu e starea adevărată pentru care suntem creaţi. Viaţa de aici, mai ales cea despărţită 
de Dumnezeu ca urmare a păcatului, este numai o umbră a vieţii depline, adevărate, care nu 
poate fi trăită decât prin participare la viaţa desăvârşită a lui Dumnezeu. Dar ea poate fi şi o 
deprindere anticipată în capacitatea de a trăi viaţa adevărată şi deplină în Dumnezeu. 

912. Săptămâna reprezintă timpul. Sâmbăta, ca ziua din urmă a săptămânii, reprezintă tre¬ 
cerea din timp în veşnicie. Dumnezeu, creând lumea, a creat timpul, lucrând El însuşi şi ţinând 
seama de timp. în ziua a şaptea revine în veşnicie, dar voieşte să atragă şi lumea în ea, prin 
îndumnezeirea ei. Dar lumea, refuzând prin păcat această atragere a ei în eternitate, însuşi 
Fiul lui Dumnezeu Se face om în lume şi învinge moartea, dându-ne şi nouă putere să ne 
ridicăm în veşnicie, începând din ziua învierii Lui. în cursul vieţii pământeşti pregustăm veşni¬ 
cia prezentă în timp, iar în veşnicie, ne vom afla mai presus de timp, în viaţa viitoare. 


) 

s-au spălat de sudorile pentru faptele bune, cei în Hristos vor trăi viaţa cea lip¬ 
sită de dureri şi oboseală, precum s-a spus despre ei prin glasul Proorocului: 
"Căci vor uita necazurile lor cele dintâi şi nu se vor mai sui la inima lor" (îs. 
65,17). "Şi veselie veşnică va fi peste capul lor. Căci peste capul lor va fi lauda, 
şi veselia îi va cuprinde pe ei. Au fugit de la ei durerea şi mustrarea şi suspinul" 
(Is. 35,10). Căci vor imita şi ei pe Făcătorul, Care S-a odihnit de ostenelile pen¬ 
tru făpturi şi le-a pus capăt, odihnindu-se şi ei de ostenelile din această viaţă şi 
suindu-se spre veselia ce li se va da la sfârşitul veacurilor de către Hristos 913 . 
Şi socotesc că acesta e scopul spre care s-a rânduit odihna de sâmbăta. 

Dar observă cum cere şi prin negare împlinirea Legii: "Să nu te închini 
altor dumnezei" (leş. 20, 3). iar porunca privitoare la sâmbătă o arată înru¬ 
dită, spunând: "Adu-ţi aminte". Căci pentru ce spune aceasta? Pentru că era 
prezent timpul în care nu mai trebuia să se aducă închinare altor zei. De 
aceea ne-a şi poruncit să nu fim lucrători în privinţa aceasta. Iar, cerându-ne 
să ne aducem aminte de sâmbătă, ne porunceşte să ne gândim îndată la cele 
viitoare şi, în cele înfăţişate în chipuri, să vedem, prin gândire, cu anticipare, 
cele adevărate 914 . 

Pe lângă aceasta, mai trebuie gândit şi la lucrul următor. După ce a rân¬ 
duit foarte bine pătimirile suportate pentru credinţă şi a cerut îndată după 
aceea să ne amintim de făgăduinţa bunătăţilor de la sfârşitul veacurilor, rân¬ 
duieşte şi celelalte legi, ca: "Cinsteşte pe tatăl tău şi pe mama ta", apoi: "Să nu 
ucizi" şi celelalte. Iar ca să nu socotim că ne îndreptăţim din fapte, nici că 
marea şi îmbelşugata dărnicie a lui Dumnezeu e rodul ostenelilor noastre, ci 
să aşteptăm acestea mai degrabă din credinţă, a pus înainte de vieţuirea 
evlavioasă, ca vecin credinţei, harul bunătăţilor nădăjduite. 

Deci nelucrarea în ziua sâmbetei înseamnă viaţa Sfinţilor întru odihnă şi 
sfinţenie, când, dezbrăcându-se de tot ce-i întristează şi isprăvind orice oste¬ 
neală, se veselesc de bunătăţile de la Dumnezeu. De fapt, fericitul Pavel, când 
ne-a vorbit despre acestea şi a voit să înveţe poporul să cunoască modul odih- 


913. Dacă pe pământ cei ce cred în Hristos imită pe Fiul lui Dumnezeu în ostenelile pe 
care le-a luat pentru noi, făcându-Se om, şi duhul Lui de jertfă, în viaţa viitoare, vor dobândi ca 
şi El odihna de aceste osteneli. El ne este calea şi ţinta realizării noastre ca oameni adevăraţi. 
Hristos ne este cale nu în mod teoretic, ci practic. Străbaterea căii împreună cu Hristos cere 
şi din partea noastră un efort. Pe de o parte, El Se află în odihna de la sfârşitul căii, dar, pe de 
altă parte, rămâne şi cu noi pe cale, adică este Cel ce urcă cu noi această cale. în efortul nos¬ 
tru de a o străbate îl simţim pe El ducându-ne de mână. 

914. Amintindu-ne de porunca de a nu lucra sâmbăta, ne gândim că nelucrarea aceasta e 
o anticipare a odihnei viitoare. Nu poţi gândi la chipul timpului de faţă sau la trecut, ca chip, 
fără să te gândeşti totodată la adevărul viitor spre care înaintăm prin aceste chipuri. Timpul 
care trece este anticiparea timpului spre care înaintăm şi a veşniciei. Dar prin aceasta ni se 
cere să nu rămânem alipiţi la cele din timp şi deci din trecut, să nu rămânem alipiţi nici de zeii 
mincinoşi ai trecutului. Aceasta este semnificaţia poruncilor negative ale Legii. 

nei de sâmbătă, a spus: "Şi cărora s-a jurat că nu vor intra întru odihna Sa 
decât numai celor ce au fost neascultători? Şi vedem că n-au putut intra din 
pricina necredinţei" (Evr. 3,18-19). Căci, deoarece unii socoteau că pământul 
Îngăduinţei era acela spre care mergeau după ce-au ieşit din Egipt, deşi acela 
trebuia înţeles ca chip al celui ce se va da Sfinţilor de către Hristos, pe care 
David l-a numit şi "pământul celor vii" (Ps. 26, 19), prin înţeleptul Pavel în¬ 
cearcă să arate că acela era chip al celui aşteptat, fiind dat atunci spre 
moştenire fiilor lui Israel, conduşi prin poruncile lui Iosua (Navi) 915 . Că ace¬ 
lea trebuie privite ca chip al adevărului, o arată Pavel, adăugând la cele spuse 
dovada trebuincioasă, zicând: "Deci de vreme ce rămâne ca unii să intre în 
odihnă, iar aceia cărora li s-a binevestit mai înainte, pentru necredinţa lor, 
n-au intrat (iudeii, n. tr.), Dumnezeu le hotărăşte iarăşi o zi, şi anume astăzi, 
spunând prin David, după atâta vreme, precum s-a zis mai înainte: "De veţi 
auzi astăzi glasul Lui, să nu învârtoşaţi inimile voastre, supărându-L. Căci 
dacă Iosua (Navi) i-arfi odihnit pe ei, n-ară vorbit, după acestea, despre o altă 
zi" (Evr. 4, 7-8) 916 . Vezi cum a dezlegat repede ceea ce pare să se opună aces¬ 
tei deosebiri? Deci cine ar fi putut să răspundă îndată acelora, respingând 
cuvintele iudeilor, spunând: Deci ce socoteşti? Nu a introdus Iosua (Navi) 
poporul în pământul făgăduinţei? Nu l-a odihnit şi nu a păzit sâmbăta în el? 
Da, răspunde, dar în chipul şi imitarea celor adevărate. Căci, dacă numai în 
acestea ar consta harul lui Dumnezeu şi măsura făgăduinţei Lui s-ar mărgini 
la ele şi dacă nădejdile date lui Israel s-ar fi împlinit prin ele şi litera Legii nu 
arată pe lângă acestea nimic altceva, pentru ce, dacă Iosua (Navi) nu i-a odih¬ 
nit, se hotărăşte prin fericitul David alt timp al odihnei, chiar dacă a venit atât 


915. Nelucrarea în ziua sâmbetei nu e deci oprirea de la faptele bune, ci ea înseamnă viaţa 
ce se reţine de la faptele străine de credinţă. în faptele bune, făcute cu ajutorul lui Dumnezeu, 
e veselia odihnei de păcat, a trăirii în Dumnezeu. în Vechiul Testament, oprirea de la lucrare 
în ziua sâmbetei era numai un chip al opririi de la faptele rele şi al săvârşirii faptelor bune. 
Pământul făgăduinţei era acolo numai un chip al vieţii în Dumnezeu, şi Iosua Navi, care-i 
călăuzea spre acela, un chip al lui Iisus Hristos, Care ne conduce la viaţa în Dumnezeu, ca 
adevărata şi deplina odihnă de stăpânirea agitată a patimilor. Astfel, toată viaţa pământească a 
celor ce cred în Dumnezeu venit ca om între oameni este o sâmbătă a înaintării în Dumnezeu 
Cel ce Se odihneşte de crearea lumii şi a trecut la îndumnezeirea ei, lucrare oprită prin păcatul 
strămoşesc, dar reluată prin Hristos. Această viaţă îndumnezeită o vom primi deplin după 
moarte şi înviere, fâcându-ne cu adevărat şi desăvârşit vii. De aceea ea va fi "pământul celor vii". 

916. Prin Iosua Navi, iudeii au fost conduşi într-un pământ al făgăduinţei în lumea aceas¬ 
ta, chip al ţării cereşti, şi de împlinirea acestei promisiuni era condiţionată odihna de sâmbăta, 
ca chip pământesc al odihnei cereşti. Prin aceasta Dumnezeu le promite că la odihna reală vor 
fi duşi în viitor, şi împlinirea acestei făgăduinţe o leagă de o altă zi, care este un astăzi perma¬ 
nent, un astăzi fără sfârşit, un fel de trăire încă pe pământ a învierii ca pârgă a veşniciei. Acest 
azi veşnic e duminica, sau ziua a opta, în care trăim anticipat ziua neînserată a vieţii viitoare, 
viaţa veşnic umplută de lumina trupului înviat al lui Hristos. 

de târziu după aceea? Deci în chip înţelept şi cu foarte dreaptă judecată, după 
ce a arătat ca chip şi figură cele din istorie, luminează cuvântul încă ascuns şi 
acoperit cu privire la sâmbătă, adăugând: "Drept aceea s-a lăsat o altă zi de 
odihnă poporului lui Dumnezeu. Pentru că cel ce a intrat în odihna Lui, s-a 
odihnit şi el de lucrurile lui, precum Dumnezeu de ale Sale" (Evr. 4, 9-10). 
Apoi, cum n-ar mărturisi cineva prin aceasta în chip clar că mintea Sfinţilor 
cunoaşte odihna de osteneala pentru lucruri, când strălucita lor ceată se va 
veseli de isprăvile înfăptuite în viaţa acesta, după asemănarea cu Făcătorul, 
Care S-a odihnit şi S-a veselit în ziua a şaptea, cum zice înţelepciunea în pro¬ 
verbe: "Eu eram cea de care se bucură. în fiecare zi mă veseleam în faţa Lui 
în toată vremea, când Se veselea după ce a zidit lumea şi Se veselea întru fiii 
oamenilor" (Pilde 8, 30-31 ) !917 . 

Deci (căci mă întorc iarăşi la început şi reiau tema întregului cuvânt) 
nelucrarea în ziua sâmbetei arată viaţa lipsită de osteneală a Sfinţilor. Căci 
toate bunătăţile se vor dărui Sfinţilor în acea vreme de către Dumnezeu, fără 
osteneală, şi nu vom lucra atunci nici păcatul începător a tot răul, pentru că a 
fost smuls din noi din rădăcină, împreună cu cel ce obişnuieşte să-l semene 
în noi, după cuvântul: "Nu va fi acolo leu şi nici una dintre fiarele cele cum¬ 
plite nu se va sui acolo, ci va fi acolo cale curată şi se va chema cale sfântă" 
(Is. 35, 9). Şi mintea Sfinţilor se va bucura fără oboseală de toate bunătăţile. 
De aceea şi cel ce adună sâmbăta lemne sfârşeşte omorât cu pietre (Num. 15, 
35), ca unul ce a dispreţuit adevărul din chip. Căci, părăsind şi nesocotind 
odihna în chip, nu vom scoate la iveală niciodată adevărul străveziu şi minu¬ 
nat, prezent în virtuţi, ca acela al cortului propriu, şi nu vom aduna nici pă- 


917. Sâmbăta lui Dumnezeu este odihna în care a reintrat Dumnezeu după crearea lumii. 
Dar ea este nu numai o odihnă veşnică, ci şi o veselie pentru lumea pe care a creat-o, şi o 
lucrare de îndumnezeire sau de atragere a ei într-o tot mai mare unire cu El. Deci sâmbetei 
nu-i corespunde numai o zi în viaţa lumii, ci tot timpul în care se înalţă şi ea spre Dumnezeu, 
timp urmat de viaţa sau odihna ei veşnică în Dumnezeu. Insă, intervenind păcatul făpturilor 
omeneşti, veselia lui Dumnezeu pentru lumea şi lucrarea Lui îndumnezeitoare n-au mai găsit 
în lume o deschidere corespunzătoare. De aceea a venit Fiul lui Dumnezeu şi a reluat lucrarea 
de îndumnezeire. Dar, trebuind acum să învingă moartea prin înviere, lumea poartă în ea 
potenţa învierii, şi învierea reală la care va ajunge e o treaptă nouă faţă de cea în care ar fi avut 
să Se odihnească după creaţie, reprezentată prin sâmbătă. Această treaptă nouă este reprezen¬ 
tată prin duminică, "ziua învierii", ziua a opta. E de remarcat că revine la veselia pentru crearea 
lumii, pe care Tatăl o are împreună cu Dumnezeu-Cuvântul, sau înţelepciunea prin Care a 
creat-o, după întruparea lui Hristos, împreună cu Hristos, Care e Fiul Lui şi ca Dumnezeu, şi 
ca om. Dumnezeu arată valoarea dată lumii şi prin faptul că Se veseleşte de crearea ei. Iar 
veselia nu e a unei Persoane în izolare, ci e trăită în comuniune. Această veselie a odihnei în 
Dumnezeu arată că odihna nu e lipsă totală de mişcare, ci e înaintare veşnică în Dumnezeu, 
Cel ce-Şi deschide veşnic nemărginirea Lui. Privirea spre altul, bucuria de el este esenţa 
mişcării, dar şi a odihnei. Iar această odihnă a veseliei în comuniune fără sfârşit îşi are origi¬ 
nea în însuşi Dumnezeul Treimic. 








COMENTARIU LA EVANGHELIA SFANŢULUI IOAN 


485 


căţele 918 , ca hrănitoare şi născătoare ale focului, precum a adunat acela lem¬ 
nele, din pricina marii lui nesimţiţi, căci nu a înţeles chipurile ca fiind spre 
adevăr. De aceea s-a şi aruncat în el, cel cuprins de multă nesimţire, de către 
cei ce-1 pedepseau, cu pietre nesimţitoare, pedeapsa fiind corespunzătoare cu 
purtarea sa. Că nu vom săvârşi atunci păcatul urât, dar nici nu vom dobândi 
prin lacrimi ceea ce ne este de folos, vedem iarăşi ca într-o ghicitură în cărţile 
mozaice. Căci Dumnezeu le-a procurat fiilor lui Israel în pustie mana ca o 
rouă şi le-a dat pâinea îngerilor, apoi le-a stabilit şi legea privitoare la ea prin 
proorocul Moise. Căci le-a grăit astfel: "Mâncaţi astăzi. Căci este sâmbăta (în 
cinstea) Domnului. Nu o veţi afla în câmp. Şase zile veţi aduna. Iar ziua a şap¬ 
tea este sâmbăta; nu veţi afla mană în ea" (leş. 16, 25-26). Prin aceasta arată 
că înainte de sfârşitul veacurilor trebuie să adunăm prin osteneală ceea ce ne 
este de folos şi ne hrăneşte spre viaţa veşnică, precum aceia, străbătând larga 
pustie, adunau pretutindeni mana spre hrană, dar în ziua a şaptea, adică spre 
sfârşit, timpul adunării celor de folos se va termina şi ne vom bucura, după 
spusa Psalmistului, de cele procurate mai înainte: "Rodul ostenelilor tale vei 
mânca" (Ps. 127, 2). Deci Dătătorul Legii şi Dumnezeu nu se îndulceşte de 
umbre, ci, privind de mai înainte la însăşi înfăţişarea realităţii, a poruncit să 
nu se lucreze sâmbăta. Insă unii, dispreţuind Legea dată lor cu privire la 
aceasta şi refuzând în chip primejdios să se închine Stăpânului a toate şi 
nerecunoscând că nu trebuie să meargă să adune mana şi sâmbăta, şi-au 
arătat îndrăzneala nu numai în gânduri, ci şi în lucrare. De aceea, Dătătorul 
Legii ceartă iarăşi pentru aceasta şi zice: "Până când nu vreţi să ascultaţi 
poruncile Mele şi Legea Mea? Vedeţi, Domnul v-a dat vouă această zi a sâm¬ 
betei. De aceea v-a dat în ziua a şasea pâini pentru două zile. Şedeţi fiecare în 
casele voastre, nimeni să nu iasă din locul lui în ziua a şaptea" (leş. 16,28-29). 
Vezi cum, prefigurând viaţa noastră liberă de toată sudoarea şi osteneala in 
timpul nelucrării, nu ne lasă să lucrăm sâmbăta nimic? Căci nu o adunăm, ba, 
mai porunceşte pe lângă aceasta şi să nu părăsim casa şi să nu mergem unde¬ 
va, să nu ieşim din locurile noastre. Şi ce vrea să învăţăm prin aceasta, vom 
arăta folosind iarăşi o spusă înrudită cu aceasta. Deci a grăit iudeilor fericitul 
prooroc Ieremia: "Acestea zice Domnul: Păziţi sufletele voastre şi nu ridicaţi 
poveri în ziua sâmbetei şi nu ieşiţi din porţile Ierusalimului. Nu scoateţi po¬ 
veri din casele voastre în ziua sâmbetei. Să nu ieşiţi nici unul din locul vostru 
şi să nu faceţi nici un lucru şi sfinţiţi ziua sâmbetei, precum am poruncit 
părinţilor voştri" (Ier. 17,21-22). Şi ce urmează de aici? Trezindu-ne la deprin- 


918. Adevărul din chipurile Legii este Hristos. Numai în El ne odihnim de fapt de agitaţia 
patimilor care ne stăpânesc. Dar în Hristos ca Adevăr creştem şi noi spre ceea ce vom fi ca 
oameni adevăraţi. Acest chip adevărat al nostru, având în el pe Hristos, se realizează prin 
virtuţi şi se face străveziu prin ele, este cortul, sau trupul nostru în care S-a sălăşluit Hristos. 

derea vegherii, ne porunceşte să ne păzim sufletul propriu. Căci astfel vom 
putea intra uşor la odihna nădăjduită. Iar câte bunătăţi se vor arăta celor ce 
vor împlini porunca, a lămurit clar prin cele adăugate. întâi, nu lasă pe unii să 
fie apăsaţi de greutate, întrucât nu au purtat în timp povara greu de suportat 
a păcatului. Căci e timpul sfinţirii, care desfiinţează cu totul vechiul păcat, şi 
sufletul fiecăruia se înnoieşte prin deprinderea neclintită spre virtute 919 . Dar 
nu-i lasă nici să iasă în afara porţilor Ierusalimului. De fapt, potrivit înţelesu¬ 
lui adevărat şi drept, ceata strălucitoare a Sfinţilor va locui statornic în Ieru¬ 
salimul ceresc şi nu va ieşi din sfânta cetate, ci va fi mai degrabă pururea în 
ea spre a putea să nu mai iasă nicidecum din bunătăţile odată primite, ţinuţi 
fiind de puterea dumnezeiască. "Căci darurile şi chemarea lui Dumnezeu nu 
se iau înapoi", după Sfântul Apostol Pavel (Rom. 11,29). Iar spunând: "Să nu 
ieşiţi nici unul din locul vostru", arată, precum e vădit, că multe sunt cu 
adevărat locaşurile lui Dumnezeu şi Tatăl, după cuvântul Mântuitorului (In 
14,2) 920 . Şi chipul acestui fapt îl arată iarăşi în mod strălucit sfântul cort, care 
avea zece curţi. Şi fiecăruia se va da locaşul potrivit, corespunzător vredniciei 
şi faptelor lui. Iar cei ce vor ajunge în posesia locaşurilor de acolo şi vor vieţui 
pururea în ele nu vor cădea nicidecum din darurile dumnezeieşti împărţite 
lor. Şi avem un martor adevărat al acestui fapt. Căci spune Proorocul Isaia, 
vorbind despre acestea: "Ochii tăi vor vedea Ierusalimul, cetatea cea bogată, 
corturile care nu se vor clătina, nici nu se vor mişca stâlpii cortului însuşi în 
timpul veşnic" (Is. 33,20) 921 . Spunând de corturile din cetatea cea bogată că 
nu se vor clătina, arată stăruirea nestrămutată. La acestea mai adaugă: "Să nu 
faceţi nici un lucru în ea şi să sfinţiţi ziua sâmbetei". Precum am spus de 
multe ori, acesta e timpul nelucrării, al odihnei, fiind întreg închinat ca 


919. Veşnicia noastră viitoare nu va fi o desfiinţare a celor trăite în timp, deci a timpului, 
ci o contragere a lor, fapt trăit în oarecare fel de noi şi în cursul vieţii actuale, când trăim tre¬ 
cutul ca pe o unitate concentrată în rezultatul spiritual lăsat de el în noi. 

920. Cetatea Ierusalimului de sus este una, dar locaşurile sunt multe. Căci persoanele nu 
se confundă într-o masă informă. Fiecare persoană este unică şi e îmbrăcată în unicitatea ei. 
Cu cât sunt mai înaintate în spiritualitate, sau în Dumnezeu, cu atât sunt mai transparente şi 
mai accentuate în unicitatea lor şi mai comunicative, dar fiecare îşi comunică modul unic reali¬ 
zat al iubirii şi preţuirii faţă de celelalte. în Dumnezeu fiecare îşi vede şi-şi arată mai aprofun¬ 
dată taina unicităţii sale, dar îşi trăieşte mai puternic şi iubirea faţă de alţii, şi dorinţa de a-i 
cunoaşte şi de a cunoaşte taina celorlalţi, taină care îmbogăţeşte spiritualitatea sa unică. 

921. Ierusalimul se poate înţelege ca Biserica sau comunitatea de sus, plină de Dum¬ 
nezeu. Corturile sunt persoanele care o constituie, fără să se confunde. Ele nu vor ieşi din 
comuniunea în care se află. Stâlpii cortului, sau Sfinţii cei mari ai Bisericii, cu atât mai mult nu 
se vor clătina. Nu se vor clătina "în timpul veşnic". Veşnicia nu desfiinţează timpul pe care l-a 
trăit fiecare persoană, ci îl menţine şi-l valorifică. Fiecare înaintează spiritual aşa cum s-a for¬ 
mat spiritual în cursul vieţii temporale de pe pământ 

sărbătoare lui Hristos 922 . Iar că sâmbătă nu trebuie să lucrăm nimic, ci tre¬ 
buie să ne odihnim şi să părăsim tot ce ne cheamă la sudoare şi osteneală, 
vom cunoaşte şi din alte cuvinte. Astfel, în Ieşire, Dumnezeu spune: "Şase ani 
să semeni pământul tău şi să aduni roadele lui. Iar în al şaptelea îi vei da odih¬ 
na şi îl vei lăsa nelucrat" (leş. 23,1011). Iar în Levitic se spune: "După ce veţi 
intra în pământul pe care îl dau vouă, se va odihni pământul pe care Eu îl dau 
vouă, în cinstea Domnului. Şase ani vei semăna ţarina ta şi şase ani vei tăia 
via ta şi vei aduna roadele lor. Iar în anul al şaptelea se va da odihnă pămân¬ 
tului, odihna Domnului" (Lev. 25, 2-4). Nu vrea să se odihnească pământul, 
care nu simte osteneala, nici nu-i dăruieşte propriu-zis lui legea aceasta, ci ea 
s-a poruncit celor ce-1 au, ca să nu se ostenească, ci să-l lase nelucrat. Căci în 
multe feluri ni s-a indicat prin acestea sărbătoarea în Hristos, în Care cei ce 
au trăit în frica de Dumnezeu vor ajunge la desăvârşita şi întreaga libertate, cea 
întru sfinţenie şi în cel mai bogat har al Duhului 923 . Iar aceasta o vom şti iarăşi 
prin înseşi poruncile mozaice. Căci zice aşa: "Iar de ţi se va vinde fratele tău, 
sau sora ta, evreu sau evreică, şase ani îţi va £ rob ţie, iar în anul al şaptelea îl 
vei lăsa liber" (Deut 15,12). Căci cei ce am fost robi odinioară păcatului şi ne-am 
vândut, din plăcerea pentru rău, pe noi înşine diavolului în oarecare fel, fiind 
îndreptaţi în Hristos prin credinţă, vom urca la adevărata şi sfânta odihnă, 
îmbrăcaţi în libertatea cea prin har şi luminaţi de bunătăţile de la Dumnezeu. 

CAPITOLUL 7 

CUVÂNT DESPRE TĂIEREA ÎMPREJUR ÎN ZIUA A OPTA. 

SE ARATĂ ÎN MULTE FELURI CE SEMNIFICAŢIE ARE ACEASTA 

După ce am desfăşurat, precum socotesc şi după puterea înţelegerii 
noastre, cuvântul despre sâmbătă, ne vom muta osteneala la cercetarea ve- 


922. Sărbătoarea este timpul în care, pe de o parte, nu se lucrează, pe de alta, e dăruit lui 
Dumnezeu, sau e plin de Dumnezeu. O sărbătoare care constă numai din nelucrare nu e 
sărbătoare adevărată. Ea e un timp ce plictiseşte, sau e cheltuit în plăceri trupeşti, timp gol, 
timp pierdut în zadar, sau timp în care lunecăm spre cele de jos. Numai timpul plin, ca sărbă¬ 
toare, de Dumnezeu (de Hristos) ne înalţă, ne ridică la trepte mai înalte. 

923. Nu pământul avea nevoie, atunci când erau oameni puţini şi pământ mult, de odihnă, 
ci oamenii. Căci e vorba de o odihnă spirituală de patimi, de care numai oamenii se pot bucura. 
Prin ea se preînchipuia viitoarea odihnă în Hristos a celor ce vor crede în El. Căci numai El a 
realizat ca om odihna desăvârşită de patimi. Şi numai din El pot primi oamenii puterea acestei 
odihne. Ea este totodată libertate şi sfinţenie. Libertate este acolo unde omul nu mai e stăpânit 
de patimi. Dar tot cel liber de patimi este totodată înălţat în sfinţenie, adică în curăţie morală, 
care e totodată viaţa în unire cu Hristos, izvorul sfinţeniei sau al curăţiei. Dumnezeu cere 
oamenilor să sfinţească nu numai ziua a şaptea, sau anul al şaptelea. Sfinţind timpul, ne sfinţim 
pe noi, purtăm cu noi amintirea unor fapte bune, curate, care au pus pe noi treptat o pecete de 
sfinţenie. Această stare de sfinţenie se reflectă apoi şi asupra mediului înconjurător şi a pămân¬ 
tului. "Omul sfinţeşte locul", nu invers. 

cinei ei, tăierea împrejur, încercând să scoatem în toate felurile folosul cuve¬ 
nit Căci ar fi un lucru dintre cele mai absurde şi nu lipsit de ridicolul cel mai 
de pe urmă să nu strămuţi cu plăcere toată osteneala la cunoaşterea celor 
legate de aceasta. Privind duhovniceşte, vom înfăţişă iarăşi ceea ce se arată 
prin ea, în chip, celor vechi, pe măsura ajutorului de la Dumnezeu, Care 
descoperă toate cele întunecate şi ne deschide comorile ascunse şi nevăzute. 
Căci cei care au ajuns la o deprindere fără scăderi şi au o înţelegere supe¬ 
rioară vor putea înţelege şi grăi lucruri mai înalte decât cele exprimate prin 
chipuri. Iar noi vom comunica ascultătorilor cele ce au venit la mintea noas¬ 
tră, chiar dacă sunt mai prejos de înţelegerea cuvenită, nepăcătuind împotri¬ 
va iubirii fraţilor prin teama de a ne simţi inferiori, ci cunoscând mai degrabă 
ceea ce s-a scris: "Dă înţeleptului prilej şi va fi mai înţelept Dă cunoştinţă 
dreptului şi va adăuga să primească" (Pilde 9, 9). 

Aşadar, prima lege despre tăierea împrejur s-a dat lui Avraam, spunând 
Dumnezeu: "Tu şi sămânţa ta după tine întru neamurile lor vei păzi legămân¬ 
tul Meu. Şi acesta este legământul pe care îl voi pune între voi şi între Mine 
şi între sămânţa ta după tine şi neamurile lor: Se va tăia împrejur toată partea 
bărbătească şi veţi tăia împrejur marginea trupului vostru şi va fi semn de 
legământ între Mine şi voi. Şi pruncul de opt zile se va tăia împrejur toată 
partea bărbătească" (Fac. 17, 9-12). Stabilind legea despre aceasta şi porun¬ 
cind să se taie marginea trupului împrejur, hotărăşte că nu e fără pagubă 
călcarea acestei legi, arătând că fapta aceasta este chipul celei mai necesare 
taine. Căci adaugă, spunând după acestea: "Şi va fi legământul Meu în trupul 
vostru spre legământ veşnic. Şi părţii bărbăteşti netăiate împrejur, care nu-şi 
va tăia împrejur marginea trupului său în ziua a opta, i se va pierde sufletul 
din neamul lui, pentru că a stricat legământul Meu" (Fac. 17, 13-14). Dum¬ 
nezeiescul Pavel a afirmat că tăierea împrejur s-a dat patriarhului ca semn şi 
pecete a credinţei arătate în tăierea părţii din afară a trupului. Precum se 
vede, se urmărea ca scop să se arate că chemarea şi dreptatea prin credinţă 
sunt mai înainte decât orice poruncă a Legii 924 . îi cheamă astfel pe cei din 
Israel şi îi îndeamnă să nu cugete că dreptatea prin credinţă este o călcare a 
Legii, ci mai degrabă e o revenire la ceea ce a fost la început şi înainte de 
toată Legea 925 . Căci, străbătând prin timp la ceea ce era înainte folositor şi la 


924. înţelesul acestor cuvinte este poate şi acela că nu din trup vin credinţa şi mântuirea 
sau dreptatea omului, ci printr-o lucrare din afara trupului, eliminându-se marginea care rotun¬ 
jeşte trupul în el însuşi. Prin tăierea împrejur s-a arătat acest fapt printr-un chip vizibil. De fapt, 
încă prin porunca dată lui Avraam s-a arătat că nu prin legea înfrânărilor ca chip -şi deci a 
tăierii împrejur -vine credinţa, ci ea se dă de dincolo de trup, de către Dumnezeu, duhului 
omului. Omul e făcut să se deschidă credinţei aduse de Dumnezeu ca chipului Său. 

925. Dacă credinţa nu e din viaţa trupului, ci de dincolo de trup, răspunzând unei nece¬ 
sităţi a duhului şi actualizându-se prin Dumnezeu, credinţa întărită prin Hristos este în parte o 

ceea ce e de trebuinţă acum, se află înţelesul real al cuvântului şi se arată 
cunoscându-se iarăşi sensul adevărat al tăierii împrejur. Fiindcă, sfătuind pe 
iudei să se dezveţe a se lăuda pentru cele din trup, le scrie iarăşi: "Pentru că 
nu cel ce se arată pe din afară este iudeu, nici cea arătată pe din afară, în trup, 
este tăiere împrejur; ci este iudeu cel întru ascuns, iar tăiere împrejur este 
cea a inimii în duh, nu în literă, a cărui laudă nu este de la oameni, ci de la 
Dumnezeu" (Rom. 2,28-29). Oare prin acestea nu ne îndeamnă să ne mutăm 
la alte înţelesuri ale tăierii împrejur, şi nu numai la înţelegerea ei ca pecete a 
credinţei ce s-a dat protopărintelui ca chip, prin tăierea împrejur a marginii 
trupului, ci să o înţelegem în sens mai înalt şi duhovnicesc? Să cercetăm deci 
şi să înţelegem mai precis ce este tăierea împrejur în duh şi ce simbolizează 
tăierea împrejur săvârşită în trup şi pentru care pricină nu este indiferent în 
ce zi are loc, ci omul trebuie să se taie împrejur în ziua a opta. 

Aşadar, nu trebuie să se îndoiască nimeni că, deoarece scopul nostru 
este să tindem spre voinţa de-a ne uni cu Dumnezeu prin Mijlocitorul 
Hristos, pentru aceasta se cuvine să se şi curăţească şi să se sfinţească mai 
înainte prin toate purtările cei ce urcă spre unirea apropiată prin credinţă cu 
Preasfântul Stăpân 926 . Deci să privim ca cel mai bun chip al acestui lucru 
ceea ce s-a spus de către Dumnezeu către sfântul Moise: "Coborând, dă măr¬ 
turie poporului şi sfinţeşte-i pe ei astăzi şi mâine şi să-şi spele hainele lor şi să 
fie gata în ziua a treia. Căci în ziua a treia Se va pogorî Domnul pe muntele 
Sinai" (leş. 19,10-11). Arătându-le trebuinţa de-a se sfinţi. Dumnezeu voieşte 
ca ei să dobândească bunătatea în toate purtările. Iar arătându-le trebuinţa de 
a-şi spăla hainele, cere curăţirea trupului. Căci trupul este ca o haină şi 
îmbrăcăminte sufletului. 

Deci deoarece (căci ne vom întoarce la întâiul şi prea necesarul început 
al cuvântului) cei ce tind spre unirea cu Dumnezeu cel Sfânt trebuie să se 
sfinţească mai întâi, după spusa Lui: "Fiţi sânţi, precum Eu sunt Sfânt" (Lev. 
19,2), a stabilit celor mai vechi, ca simbol al sfinţirii, tăierea împrejur în trup. 
Şi cum, vom spune. Cercetând firea faptelor noastre, vom afla că tot păcatul 
este anticipat de plăcere. O poftă fierbinte ne atrage totdeauna spre păcat 
Căci ea anticipează făptuirea lui, răpindu-ne înţelegerea minţii şi îndemnân- 
du-ne astfel spre alegerea faptelor care sunt calea cea mai uşoară spre 


revenire la ceea ce avea omul prin legătura firii lui cu Dumnezeu, înainte de Lege. E un 
răspuns dat iudeilor care credeau că dreptatea din Lege e superioară dreptăţii din credinţă. 

926. Sfinţirea este una cu curăţirea morală de faptele şi gândurile rele. Dar întrucât aceas¬ 
ta înseamnă părăsirea egoismului şi nu se poate realiza decât din puterea lui Dumnezeu cel 
Atotbun şi deci Preasfânt, sfinţirea înseamnă şi o prezenţă a lui Dumnezeu în om, sau a omu¬ 
lui în Dumnezeu. Ea implică şi credinţa în Dumnezeu, ca izvor al curăţiei, bunătăţii şi sfin¬ 
ţeniei. Şi aceasta cere şi un efort al nostru de a gândi şi săvârşi numai cele bune şi deci curate. 

săvârşirea lui. Adevărul acestui cuvânt al nostru ni-1 arată ucenicul lui 
Hristos, zicând: "Nimeni, fiind ispitit, să nu spună că este ispitit de Dum¬ 
nezeu. Căci Dumnezeu nu poate să fie ispitit de rele, deci nu poate ispiti pe 
nimeni 927 . Ci fiecare se ispiteşte de pofta sa, fiind atras şi momit de pofta sa. 
Apoi pofta, zămislind, naşte păcatul. Iar păcatul, odată săvârşit, aduce moar¬ 
tea" (Iac. 1, 13-15). Deci observi cum, din poftele spre unele, se iveşte rău¬ 
tatea, şi în plăcerile neraţionale se naşte sămânţa păcatului? Deci Dătătorul 
Legii şi Dumnezeu porunceşte să se aplice fierul tăierii împrejur mai ales 
acelei părticele a trupului în care şi prin care are loc naşterea plăcerilor, ca să 
înveţi, ca printr-o ghicitură, că e cu neputinţă să ne arătăm curaţi dacă nu 
primim în inima noastră lucrarea foarte tăioasă a cuvântului dumnezeiesc şi 
nu luăm aminte la cuţitul Duhului 928 , n-am fost scăpaţi de toate poftele urâte 
numai nesăvârşind cele ale poftelor noastre, chiar dacă par să ne dea cea mai 
dulce plăcere, ci ne lăsăm convinşi să iubim şi să lucrăm numai ceea ce place 
lui Dumnezeu. 

Arătându-ni-se nouă acest înţeles mai adevărat al tăierii împrejur, cu 
dreptate se cuvine să se spună celor ce s-au obişnuit să se laude numai cu 
tăierea împrejur în trup: ’Tăiaţi-vă împrejur Dumnezeului vostru şi tăiaţi 
împrejur învârtoşarea inimilor voastre, bărbaţi iudei şi cei ce locuiţi în Ieru¬ 
salim" (Ier. 4,4). Căci cel ce îşi taie trupul împrejur se taie împrejur numai în 
trup. Dar cel ce primeşte tăierea împrejur în Duh, prin credinţa în Hristos, se 
taie împrejur cu adevărat, şi numai lui Dumnezeu. 

Să primim tăierea împrejur în Duh, care ne înalţă la unirea intimă cu 
Dumnezeu în ziua a opta, adică în ziua învierii Mântuitorului. Aceasta ne este 
semn că tăierea împrejur în Duh este dăruitoarea Vieţii. Prin ea ştim într-un 
fel oarecare din realitatea însăşi că vom vieţui împreună cu Hristos, după 


927. Ca să poată ispiti pe alţii trebuie să fie el însuşi ispitit Adică trebuie să fie slab el 
însuşi, ca să poată slăbi pe alţii. Făptura, fiind mărginită, dar fiind făcută cu aspiraţia spre 
creştere, doreşte prin firea ei să sporească. Şi, înşelându-se, în loc să caute a spori prin Dum¬ 
nezeu cel nemărginit, crede că poate spori prin ea însăşi sau prin ceva creat 

Dumnezeu nu depinde de nimeni, având nemărginirea. Deci nu poate fi ispitit şi nici aju¬ 
tat în bine de alţii. De aceea şi sfinţenia lui Dumnezeu îşi are ultima sursă în El însuşi, fiindcă 
este Sfânt prin El însuşi. Bunătatea, sfinţenia ţin de existenţa lui Dumnezeu ca existenţă 
supremă, nemărginită şi infinită. 

928. în cuvântul dumnezeiesc şi în duhul presupunem şi lucrarea lui Dumnezeu-Cuvântul 
şi a Duhului Sfânt, dar şi pe Cuvântul şi Duhul Sfânt însuşi, întrucât sunt subiectele lucrărilor 
Lor. Dacă nu simţim în cuvântul lui Hristos pe Hristos însuşi, şi în lucrarea de înduhovnicire 
a noastră pe Duhul Sfânt însuşi, nu simţim nici puterea acelor lucrări. în trăirea lucrărilor dum¬ 
nezeieşti trăiesc relaţia personală între mine şi Hristos şi Duhul Sfânt Ceea ce mă însufleţeşte 
cu adevărat este o altă persoană, dar mai ales Persoanele Sfintei Treimi. Şi Duhul Sfânt ca 
Persoană dumnezeiască a comuniunii şi iubirii, e Cel care face şi sufletul nostru duh şi îndu- 
hovniceşte toată viaţa noastră. 

spusa lui Pavel: "Căci aţi murit şi viaţa voastră s-a ascuns împreună cu Hristos 
în Dumnezeu. Iar când Hristos, Care este Viaţa voastră, Se va arăta, atunci vă 
veţi arăta şi voi întru slavă" (Col. 3, 3-4) 929 . Căci oare nu va grăi cineva ade¬ 
vărul, zicând că cel ce renunţă la plăcerile lumii pentru Dumnezeu moare 
lumii? Aceasta ni se arată spunând-o şi dumnezeiescul Pavel, zicând: "Iar mie 
să nu-mi ăe a mă lăuda decât numai în crucea lui Hristos, prin care lumea s-a 
răstignit mie, şi eu lumii" (Gal. 6,14). Căci deveniţi, prin Duhul, părtaşi al Lui, 
Care a tăiat nevăzut împrejur toată necurăţia din noi, am murit lumii, dar 
trăim lui Dumnezeu viaţa cea mai plină de bunătate 930 . Iar tăierea împrejur 
are loc în ziua a opta datorită învierii lui Hristos, şi nu înainte de a opta. Căci 
nu se dă Duhul înainte de înviere, ci după aceea sau în însăşi vremea învierii, 
când a suflat asupra ucenicilor Săi, zicând: "Luaţi Duh Sfânt" (In 20, 22). Iar 
iudeilor le este foarte potrivită tăierea împrejur prin fier. Căci sunt încă robi 
şi stau sub legea pedepsitoare. Iar fierul e semnul pedepsei. Iar nouă, celor 
liberi şi duhovniceşti, ne este potrivită curăţirea prin Duh, care scoate din 
sufletele noastre toată întinăciunea şi aduce în ele desăvârşirea prin străluci¬ 
toarea unire cu Dumnezeu prin credinţă. 

Că slava noastră se umple de desăvârşirea legăturii cu Dumnezeu (a 
evlaviei) prin tăierea împrejur mai adevărată şi duhovnicească, vom cunoaşte 
privind iarăşi la cele scrise despre patriarh. Deci s-a scris despre protopărin- 
tele Avraam că era de nouăzeci şi nouă de ani când i-a poruncit Dumnezeu să 
se taie cu folos împrejur (Fac. 17, 1), stabilind şi aceasta ca semn clar că 
tăierea împrejur este ca o intrare şi ca o introducere în virtutea desăvârşirii, 
mai bine-zis arătând limpede că nu va ajunge cineva la aceasta dacă nu va 
avea prin tăierea împrejur curăţia arătată ca umbră. Căci numărul o sută este 


929. Tăierea împrejur în duh e tăierea de la sufletul nostru a păcatului, a oricărei plăceri 
egoiste. Această tăiere împrejur ne introduce în Duhul Sfânt, sau îl introduce pe Duhul Sfânt 
în sufletul nostru, făcându-1 pe el şi toată persoana noastră duh. Aceasta înseamnă a deveni 
uniţi intim cu Dumnezeu, a intra în viaţa de comuniune cu El. Dar în aceasta ne-a anticipat 
Hristos ca om. Şi mai înseamnă ridicarea noastră la putinţa învierii împreună cu Hristos cel 
înviat De aceea, tăierea noastră împrejur se face în ziua a opta, car înseamnă trecerea de la 
odihna de lucrările îndreptate spre lumea aceasta, la viaţa nouă în Dumnezeu. Sâmbăta sau 
ziua a şaptea înseamnă de aceea moartea cu Hristos pentru viaţa îndreptată spre lumea aceas¬ 
ta, iar duminica, sau ziua a opta, este lumea de după învierea lui Hristos, înnoită prin înviere, 
care e viaţa în Duhul Sfânt Arătarea lui Hristos cel înviat după sfârşitul lumii acesteia va fi o 
arătare a Lui întru slavă în transparenţa luminii spirituale. Dar o dată cu El ne vom arăta şi noi, 
cei ce ne-am ascuns cu smerenie în El, pentru lumea aceasta, întru lumina spirituală şi ne¬ 
trecătoare a Lui. Lumina sau slava Lui vor fi şi lumina şi slava noastră, sau viceversa El se va 
arăta în noi şi noi, în El. Lumea aceasta imperfectă trebuie să ajungă la perfecţiune în 
Dumnezeu, spre Care tinde. 

930. Am murit lumii prin tăierea împrejur de la fiinţa noastră a tot ce ne unea în chip necu¬ 
rat şi egoist cu lumea aceasta, mai precis cu ceea ce ne putea îndemna prin ea la plăcerile egoiste. 

simbolul desăvârşirii. Deci tăierea împrejur este înainte de desăvârşire. Pre¬ 
mergând, ea ne duce spre aceasta. Dar nu numai la acestea se reduc foloasele 
tăierii împrejur (înţeleg tăierea împrejur în Duh), care vom afla că se dă¬ 
ruieşte numai celor liberi în Hristos. Iar liber în Hristos este omul care s-a 
scuturat de robia diavolului şi de jugul păcatului şi a rupt lanţurile acelora, 
precum s-a scris (Ps. 106, 14), şi s-a îmbrăcat în slava dreptăţii strălucitoare 
şi nesupuse tiraniei, înţeleg a dreptăţii aflate în credinţa în Hristos 931 . 

Iar de faptul că tăierea împrejur săvârşită în ziua a opta 932 se potriveşte 
celor liberi, dar nu şi celor încă robi, nu ne vom îndoi în nici un fel par¬ 
curgând Sfânta şi dumnezeiasca Scriptură. Astfel Ismail, fiul născut patriar¬ 
hului de slujnica Agar, a fost tăiat împrejur, dar nu în a opta zi, ci în anul al 
treisprezecelea. Căci s-a scris că "a tăiat împrejur Avraam pe Ismail, fiul său, 
care era de treisprezece ani" (Fac. 17,25). Cuvântul dumnezeiesc ne arată pe 
fiul roabei cetăţii Ierusalim, adică pe Ismail, căzut şi din ziua a opta, şi din 
anul al doisprezecelea. Căci cade din ziua a opta, ca nevrând să primească 
propovăduirea învierii Mântuitorului săvârşită în ziua a opta, sau Evanghelia 
lui Hristos, prin care putea dobândi neîndoielnic credinţa şi putea fi tăiat îm¬ 
prejur în duh. Şi care a căzut şi din anul al doisprezecelea, alungat, ca prin 
ghicitură, prin necredinţa sa, ceata sfântă a Apostolilor, preferând să vie¬ 
ţuiască lipsit de gustarea şi trăirea învăţăturii acelora. Sluga rămâne în aces¬ 
tea. Iar Isaac cel liber, născut din cea liberă, se taie împrejur în ziua a opta. 
Căci fiii liberi ai celei libere, adică ai cetăţii Ierusalimului de sus, după ce au 
primit ziua a opta, adică credinţa în învierea lui Hristos, s-au îmbogăţit şi cu 
tăierea împrejur în duh, care i-a eliberat de tot păcatul şi i-a izbăvit de moarte, 


931. Tăierea împrejur a marginii trupului care măreşte plăcerea acestuia e chipul tăierii 
din marginea sufletului a legăturii egoiste cu lumea, aţâţată în om de diavol. Deci această 
tăiere împrejur spirituală, sau în duh, e o eliberare a omului de păcat şi de diavol. Dar această 
eliberare de păcatele legăturii pătimaşe cu lumea nu ne poate veni decât din puterea dăruită 
de Hristos umanităţii Sale şi, prin comuniunea cu ea, şi nouă. Păcatul şi diavolul ne robesc, 
deşi ne dau iluzia că, satisfăcând egoismul nostru, ne eliberează. Dar numai bunătatea nein¬ 
teresată faţă de alţii ne eliberează, ne bucură şi ne umple de putere, căci aduce în noi ca 
mulţumire puterile celor cărora le arătăm iubirea, şi, în grad maxim, puterea lui Dumnezeu 
prin Hristos făcut om în comuniune cu noi. Astfel, tăierea împrejur este eliminarea egoismu¬ 
lui şi deschiderea noastră puterilor bunătăţii dumnezeieşti. 

932. Ziua a opta e tot timpul de după învierea lui Hristos. Având putinţa de a ne împărtăşi 
de învierea lui Hristos, ne aflăm în ziua a opta, în timpul ce se poate deschide vieţii veşnice a 
învierii. Viaţa viitoare va fi un fel de copleşire a timpului în noi şi în toată creaţia de lumina 
netrecătoare a veşniciei; va fi ziua a opta, ca zi cu adevărat nevânată de somn, de nemulţumire 
şi de moarte. Va fi ziua vieţii fără lipsuri, fără mărginire în bucuria de viaţă şi de bunătatea lui 
Dumnezeu. 

de vreme ce i-a izbăvit de păcat, din care venea moartea, şi-i strămută la viaţa 
în Hristos 933 . 

La cele spuse mai adăugăm că, despre faptul că desfiinţarea morţii şi 
înlăturarea stricăciunii se cuprind în tăierea împrejur, mai putem afla şi din 
cartea bogată numită Ieşirea a fericitului Moise. Acesta a fost trimis prin 
porunca lui Dumnezeu la Faraon, tiranul egiptenilor, să-i spună că trebuie să 
elibereze pe Israel din îndelungata robie. Şi a plecat ca să-i vestească cele pe 
care le-am spus: "Dar a fost, când a poposit pe cale, că l-a întâmpinat pe el un 
înger care căuta să-l omoare. Dar Sefora, luând o pietricică, a tăiat împrejur 
marginea trupului fiului ei şi a zis: "Stătut-a sângele tăierii împrejur a prun¬ 
cului meu". Şi a plecat de la el, pentru că a zis: Stătut-a sângele tăierii împre¬ 
jur a pruncului meu" (leş. 4,24-25). Deschide urechea cu atenţie. Aşa-numi- 
tul înger caută să ucidă pe Moise şi pleacă şi se depărtează supărat de la el 
abia după tăierea împrejur a pruncului, pe care a săvârşit-o Sefora printr-o 
pietricică, îndeplinind ceea ce trebuia. Căci strigă: Stătut-a sângele tăierii îm¬ 
prejur a pruncului meu, alungând pe nimicitorul lui Moise. Iar dacă nu s-ar fi 
ascuns în acestea un înţeles tainic, spune-mi ce sens ar avea faptul că prin 
tăierea împrejur a pruncului, Moise, grăitorul sfânt, s-a izbăvit, şi prin ară¬ 
tarea sângelui a călcat pe nimicitorul ca pe o fiară şi La silit să dea înapoi? 
Deci (căci voi reveni mai întâi la aceasta), nu i-a fost de ajuns fericitului Moise 
spre mântuire binele sau slava rezultată din propria tăiere împrejur (căci 
socotesc că trebuie spus mai ales acest lucru). Pentru că puterea tăierii îm¬ 
prejur a Legii nu va birui moartea, care vine fără alegere peste fiecare, fie rău, 
fie bun. Dar o alungă fără voia ei şi scapă de puterea ei pe poporul cel nou, 
adică pe cei ce cred în Hristos, tăierea împrejur în Duh, săvârşită foarte bine 
prin Sefora, adică prin Biserică 934 . 

Cum, deci, ar putea zice cineva foarte potrivit, prin tăierea împrejur în 
duh a poporului cel nou se mântuieşte şi Israel, care nu are experienţa aces- 


933. E o libertate care se manifestă de la început în toate actele prin care creşte cineva în 
viaţa în Hristos. E o libertate de robia ştiinţei, care împiedică pe cineva să admită învierea lui 
Hristos, înviere care e consecinţa Dumnezeirii Lui. Cel ce prin credinţă admite învierea 
primeşte prin Duhul Sfânt tăierea împrejur a obişnuinţelor cu păcatul, a plăcerilor păcătoase, 
care l-ar închide în el însuşi, nelăsându-1 să se deschidă lui Dumnezeu prin Duhul Lui. Primind 
pe Duhul prin această tăiere împrejur în Hristos, a intrat în puterea spiritului care, unit cu 
Duhul Sfânt, învinge moartea, sau procesele care îi duc trupul la o moarte definitivă. Căci 
moartea e urmarea păcatului, ca închidere în procesele materiale ale trupului, contrar faptului 
că aceste procese depind, fie şi într-un grad mai redus, de spiritul omului. Toată această 
creştere şi întărire spirituală a omului este şi o creştere în libertate şi în Hristos, ca Dumnezeu, 
izvorul libertăţii. 

934. Pe Moise, sau pe Israel, trăitor sub Legea veche, tăierea împrejur în trup nu l-a scăpat 
de moarte. Dar l-a scăpat pregătirea prin tăierea sa împrejur în ziua a opta, sau după învierea 
lui Hristos, tăiere împrejur în Duh a poporului cel nou, sau a urmaşilor spirituali ai Lui. 

teia? La aceasta răspundem ca, întrucât Israel n-a voit să primească învierea 
Mântuitorului nostru Iisus Hristos, moartea ar fi împărăţit în veci. Dar, 
deoarece cei ce au crezut au primit-o, pentru ei harul învierii a trecut la toată 
firea, oferindu-se în oarecare mod tuturor, prin tăierea împrejur în Duh, deşi 
se observă o mare deosebire între învierea din aceştia şi aceia. Căci cei ce 
resping credinţa în Hristos şi ocărăsc prin necredinţă pe Dătătorul vieţii, 
încât primesc puterea învierii numai spre a continua să trăiască, vor trăi spre 
osândă, neiubind pe Hristos, Cel ce îndreptează. Dar cei ce văd minunea în¬ 
vierii Mântuitorului şi păzesc sincer poruncile Lui vor ieşi, precum s-a scris, 
din pământul în care sunt, la învierea vieţii (In 5, 29). Deci poporul tăiat 
împrejur în duh transmite şi celor necredincioşi binele propriu 935 . Căci harul 
învierii, care i se cuvine în mod propriu acestuia, îl transmite şi celorlalţi, sfa¬ 
tul lui Dumnezeu voind să mântuiască în mod cuvenit toată firea. Fiindcă, aşa 
cum zice Pavel (Rom. 11, 30-31), precum noi n-am crezut odinioară milei 
arătate lui Israel, ca prin ascultarea Lui să câştigăm harul lui Hristos, aşa nici 
ei n-au crezut acum milei arătate nouă, dar Mântuitorul nostru Hristos le 
transmite şi lor prin credinţa noastră binele învierii. Căci cele datorate celor 
ce cred se dăruiesc în modul cel mai cuvenit întregii firi 936 . De aceea şi dum¬ 
nezeiescul Apostol Pavel, descoperind taina învierii viitoare, zice că Hristos e 
pârga acelei învieri (I Cor. 15, 20). Căci El Sa sculat întâiul dintre morţi, iar 


935. Moise, sau Israel, nu se mântuieşte prin tăierea lui împrejur. Dar poporul cel nou, 
pregătit prin Lege şi prin Prooroci, primeşte pe Hristos, Care a înviat. Tăierea lui împrejur prin 
credinţă face posibilă intrarea în legătură cu Hristos a toată firea omenească, deci şi a evreilor 
posesori ai aceleiaşi firi omeneşti. 

O dată ce învierea a intrat prin Persoana lui Hristos în firea umană, ea devine posibilă 
oricărei persoane umane, dar depinde de voia fiecăruia ca această înviere să fie spre fericirea 
comuniunii veşnice cu toţi, sau să-l menţină, prin voia lui, în chinul izolării veşnice. Este impli¬ 
cată în această afirmaţie o întreagă concepţie despre raportul dintre unitatea fiinţei şi deose¬ 
birea persoanelor. Hristos, prin puterea spiritului Său, întărit de ipostasul Lui divin, poate pro¬ 
duce învierea trupului Său, şi, prin el, a tuturor trupurilor virtuale trecute la starea actualizată, 
dar numai decizia personală a fiecăruia poate face ca această înviere să fie fericită, prin 
credinţa personală în Dumnezeirea lui Hristos şi prin iubirea faţă de oameni. 

936. Harul le vine celor ce cred ca o datorie. Dar aceasta nu înseamnă că Dumnezeu e 
dator să-i dea omului harul. Căci credinţa omului, faţă de care Dumnezeu se simte îndatorat, 
este ea însăşi datorată în parte lui Dumnezeu, deşi are şi omul un rol, prin voinţa lui, în pro¬ 
ducerea ei. In toate cele bune e o conlucrare între om şi Dumnezeu. Numai cele rele sunt 
exclusiv ale omului. Dar credinţa omului e activă nu numai în relaţie cu Dumnezeu, ci ea îşi 
arată lucrarea şi faţă de cei ce nu cred. Şi prin aceasta se manifestă în mod pozitiv legătura din¬ 
tre oamenii de aceeaşi fire. Aceasta se arată în faptul că cel ce crede se simte mai legat cu 
ceilalţi şi, când credinţa le devine comună, ei se simt mai uniţi, pe când cei ce nu cred se închid 
în mod accentuat în izolarea lor egoistă. Astfel, prin credinţa care se comunică de la cei ce o 
au la cei ce nu o au, se comunică şi harul lui Dumnezeu celor din urmă, prin unitatea regăsită 
a firii omeneşti. 





COMENTARIU LA EVANGHELIA SFÂNTULUI IOAN 


495 


după aceea, şi cei ai lui Hristos, la venirea Lui (I Cor. 15, 23) 937 . Dar, înainte 
de toţi ceilalţi, zice că vor învia cei deveniţi familiari Lui, arătând că învierea va 
fi înainte de toate a lor, deşi va trece la toată firea, se înţelege din bunătatea şi 
iubirea de oameni a Celui ce voieşte să desfiinţeze cu desăvârşire moartea 938 . 

Dar observă că nu prin fier taie Sefora pruncul împrejur, căci fierul e 
pedepsitor şi are rost numai sub Legea pedepsitoare, ci prin pietricică, înţe- 
legându-se aceasta, precum s-a scris, ca chip al lui Hristos. Prin aceasta se 
semnifică nesfarâmarea şi tăria în toate a firii lui Hristos 939 . De aceea, Dum¬ 
nezeu şi Tatăl L-a numit pe Hristos, prin Sfinţii prooroci, şi diamant, zicând: 
"Iată Eu pun un diamantin mijlocul poporului Meu Israel" (Amos 7, 8). Căci 
caracterul de piatră înseamnă puterea firii dumnezeieşti şi negrăite a Cu¬ 
vântului de a nu ceda în nici un fel celor ce I se împotrivesc. De aceea şi dum¬ 
nezeiescul Iosua, chemat după sfârşitul lui Moise la conducere, i-a curăţit pe 
fiii lui Israel prin pietricica dumnezeiască şi, deoarece trebuia să lupte cu 
vrăjmaşii, a poruncit să fie înarmaţi în oarecare fel mai înainte cât mai bine 
prin tăierea împrejur, ştiind că fără ea nu vor fi feriţi de cădere şi nu vor fi mai 
tari ca moartea cei ce încă nu luptaseră înainte. Căci s-a scris despre el astfel: 
"Şi a zis Domnul către Iosua (Navi): Fă-ţi ţie cuţite de piatră din pietre ascu¬ 
ţite şi, şezând, taie împrejur pe fiii lui Israel. Şi a tăcut Iosua cuţite de piatră 
şi a tăiat împrejur pe fiii lui Israel" (Iosua 5, 2-3). Numele de piatră ascuţită 
înseamnă în acestea neclintirea şi nesfărâmarea Cuvântului lui Dumnezeu. 
Iar numele de "piatră ascuţită" indică puterea Lui de-a pătrunde cu subţirime 
în toate şi lucrarea cu totul ascuţită a Lui, cum numeşte şi Pavel, cel hrănit de 
Sfintele şi dumnezeieştile Scripturi, pe Cuvântul dumnezeiesc "viu şi lucrător 
şi mai ascuţit decât orice sabie cu două tăişuri, pătrunzând până la des¬ 
părţirea sufletului şi duhului" (Evr. 4, 12). Iar Cuvântul atât de subţire şi de 


937. Toţi vor învia "la venirea" lui Hristos cel înviat înseamnă că vor învia în prezenţa Lui. 
Dar aceasta înseamnă nu numai o prezenţă exterioară a lui Hristos, ci o prezenţă devenită inte¬ 
rioară la maximum în ei. Iar aceasta înseamnă iarăşi o activare la maximum a unităţii firii Lui 
umane înviate cu firea tuturor oamenilor. Dar depinde de fiecare, personal, să-i fie învierea 
spre fericire sau spre chin veşnic. 

938. Toţi vor învia din iubirea de oameni a lui Hristos. De aceea S-a făcut El om şi a înviat, 
ca să fie desfiinţată moartea pentru toţi oamenii. Chiar cei ce nu vor crede vor învia, chiar ei 
nu vor mai muri în veci. Se arată şi în aceasta iubirea de oameni a lui Hristos. Fiecărei feţe 
umane i-a dat Dumnezeu o valoare unică şi eternă. De aceea nu vrea să moară definitiv nici 
unul. Şi de aceea a înviat Hristos ca om, ca să transmită tuturor oamenilor eliberarea de moarte. 
Dar depinde de voinţa fiecăruia ca să primească sau nu comuniunea cu El, făcută posibilă prin 
întruparea Lui ca om, şi, prin aceasta, să aibă o viaţă veşnică fericită sau nefericită. Fiul lui 
Dumnezeu Şi-a arătat clar iubirea de oameni sau voinţa de a fi în comuniune veşnică cu toţi. De 
aceea S-a făcut om şi a înviat. Dar depinde şi de ei ca această comuniune să se realizeze. 

939. Firea dumnezeiască, şi datorită ei şi cea omenească a lui Hristos, e de nesfărâmat şi 
are tărie desăvârşită. De aceea n-a putut fi descompusă de moarte. 

i 

ascuţit, pătruns în inimile noastre prin Duhul Lui, ne curăţeşte de toată ne- 
curăţia. Şi, tăind împrejur, cum nu se poate spune, cele ale ultimei murdării 
de care suntem plini, ne face neprihăniţi şi sfinţi 940 . Observă deci în acestea 
cea mai străvezie icoană a adevărului. Căci cel ce taie împrejur este Iosua, iar 
cei ce o suportă pe aceasta de la el, sunt, - precum s-a scris, toţi nou-născuţii, 
care nu cunoşteau binele sau răul (Deut. 1, 39). Fiindcă cei ce au ieşit din 
Egipt au avut ca plată a necredinţei mânia dumnezeiască şi au trebuit să 
suporte în pustie multe feluri de pedepse, Dumnezeu cel atotsfânt a socotit în 
mod cuvenit să nu-i aducă pe ei în pământul pe care îl făgăduise părinţilor lor. 
Dar cei de după aceea, liberi de vinile necredinţei, au reprezentat chipul 
poporului nou, primind tăierea împrejur în duh prin Hristos, pe când vechiul 
şi întâiul popor, adică Israelul, a căzut, precum am spus adineauri, în pieire. 
Dar se taie împrejur poporul cel nou şi nobil, după ce Iosua (Navi) l-a condus, 
precum s-a scris, dincolo de Iordan. Şi iată înţelesul adevărat al celor spuse: 
Nu primim nicidecum tăierea împrejur în inimă prin Duh înainte de-a trece 
Iordanul cel tainic, ci după ce am ajuns dincolo de sfintele ape. Iar după ce e 
tăiat împrejur tot poporul prin porunca lui Iosua (Navi), Dătătorul Legii 
îndată descoperă folosul acestui lucru şi zice către Iosua: "In ziua de azi am 
depărtat osânda Egiptului de la voi" (Iosua 5, 9). In ce vom socoti că a fost 
folosit Israelul, sau din ce osândă a fost scos? A fost trecut din robie şi din 
slăbiciune, de la munca la lut şi la cărămizi, la libertate şi putere. Observă din 
câte rele îl scapă puterea tăierii împrejur în duh. Adică scoate sufletul omului 
din mâna diavolului, îl eliberează de păcatul din el şi-l arată mai presus de 
toată puterea ce vine de la demonii cei răi. Ba îl eliberează şi de lut şi de 
cărămizi. Adică nu-1 mai lasă să se murdărească de plăcerile trupului, sau să 
se prăfuiască de muncile legate de pământ, şi-l scapă şi de moarte, şi de coru¬ 
pere. Dar nu constau nici numai în acestea cele ce le vin din tăierea împrejur, 


940. Se foloseşte şi pentru Persoana dumnezeiască şi pentru vorbele rostite de Ea acelaşi 
termen: Cuvântul (cuvântul). Căci în vorbe e persoana, sau, în persoană, vorbele ei. Prin exce¬ 
lenţă, acest lucru e valabil pentru Dumnezeu-Cuvântul. Prin cuvântul persoanei ne vine viaţa 
ei, puterea ei, dragostea ei. Cuvântul lui Dumnezeu, ca vorbă, exprimă toate nuanţele simţirii 
Lui. Prin vorbele persoanei pătrunde ea însăşi adânc în inima celui către care vorbeşte şi care 
le primeşte, punând în valoare şi simţirile nuanţate ale acesteia. Cuvântul dumnezeiesc fiind 
curat şi vorbele Lui fiind curate, şi cei în care pătrund devin curaţi, tăind împrejur răul de la 
aceştia. Şi aceasta o vedem împlinindu-se şi între persoanele umane. Dar între acestea se poate 
întâmpla şi contrariul. Sentimentele de aroganţă, de mândrie pe care le comunică o persoană 
alteia se nasc şi în aceasta din urmă, dar printr-o ripostă la cele ce i se spun. Cine cere, cu pu¬ 
tere dominatoare, să fie lăudat, trezeşte scârba şi dispreţul în cei siliţi să-l laude, chiar dacă 
aceştia par să-i aprobe dorinţa de-a fi lăudat între cei lipsiţi de iubire, cuvintele devin minci¬ 
noase. Dar şi în minciuni li se face străvezie simţirea reală. Nici cuvintele mincinoase nu pot 
acoperi realitatea adevărată a celor ce le folosesc. 

ci îi face şi părtaşi firii dumnezeieşti (II Pt. 1, 4), prin împărtăşirea de 
Mântuitorul nostru Hristos. 

Căci autorul Sfintei Scripturi adaugă la cele spuse că fiii lui Israel au 
prăznuit şi Paştele în ziua a patrusprezecea a lunii şi au mâncat din grâul 
pământului azimile noi. Dar nu se pot împărtăşi altfel de Mielul adevărat. 
Care ridică păcatul lumii, nici de hrana nedospită şi nouă a învăţăturilor evan¬ 
ghelice, fără să fi trecut mai înainte Iordanul cel tainic şi să fi primit tăierea 
împrejur de la Cuvântul Viu 941 şi fără să fi şters înainte, în oarecare mod, ca 
pe o pată sufletească, osânda Egiptului, în modul explicat de noi adineauri. 

Iar că Dumnezeu respinge ca fiind încă netăiat împrejur pe cel plin de 
toată osânda şi necurăţia, nescârbindu-Se de trup, pe care nu a dispreţuit să-l 
creeze 942 , dar nu ţine despărţit de cel ce nu s-a îmbolnăvit de plăcerile rele, 
nelepădând de la Sine nimic, o vom cunoaşte aflându-L spunând către Sfântul 
Moise şi Aaron: "Aceasta e legea despre Paşte. Tot cel de alt neam nu va 
mânca din el; şi vei tăia împrejur toată sluga cuiva sau pe tot cel cumpărat cu 
argint, şi atunci va mânca din Paşte" (leş. 12,4344). Prin aceasta arată că ţine 
cu totul despărţit pe cel de alt neam, care încă nu s-a făcut slujitor lui Hristos 
prin credinţă. Dar pe cel ce slujeşte păcatului şi e vândut în oarecare fel 
diavolului, îl lasă să se atingă de cărnurile sfinte după ce a fost tăiat împrejur 
şi a fost curăţit 943 . Căci cei curaţi ne împărtăşim în chip curat de Hristos, pre- 


941. Cuvântul viu e acela în care e prezent Cuvântul personal, în care se comunică 
simţirea Lui. în general, nu există cuvânt rostit de cineva către altcineva în care să nu se simtă 
palpitând voinţa, simţirea, gândirea celui ce-1 rosteşte. Cu atât mai mult se simte în Cuvântul 
personal dumnezeiesc voinţa şi simţirea Lui de a-1 atrage la o viaţă curată pe cel căruia i Se 
adresează, putere cu atât mai mare, cu cât chiar în cuvântul Lui se simte curăţia Persoanei Lui. 
Cuvintele fiecărei persoane poartă în ele ca o pecete starea morală a celui ce le rosteşte. 
Cuvintele mincinoase ale cuiva lac simţită în ele viclenia mincinoasă a aceluia. Cuvintele nu 
sunt numai ale unui subiect, ci poartă în ele încărcătura stării interioare a subiectului lor. De 
aceea, cuvintele lui Hristos taie împrejur din cel care le primeşte cu inima deschisă orice 
pornire spre păcat, prin faptul că aduc cu ele în acela curăţia cuceritoare a Lui. Tăierea împre¬ 
jur în trup a evreilor după trecerea Iordanului, la porunca lui Iosua (Navi), era un chip al tăierii 
împrejur a acelora care nu numai că se botează din porunca lui lisus Hristos, ci îl primesc pe 
El însuşi în Botez. Persoana Cuvântului dumnezeiesc creator pune pecetea sfinţeniei Sale şi pe 
mediul nostru cosmic, aşa cum şi Persoana înviată a Cuvântului întrupat pune în mod tainic 
pecetea stării Sale interioare pe mediul în care trăieşte. Hristos sfinţeşte astfel prin Duhul Său 
apa Botezului imprimându-Se cu curăţia Lui în cei ce se botează. 

942. Dumnezeu nu dispreţuieşte trupul pe care l-a creat E o minune că prin trupul for¬ 
mat din materie se pot exprima şi realiza toate gândurile şi simţirile spirituale, care au un efect 
asupra întregii lumi. Aceasta înseamnă că şi materia e făcută ca să devină organ al spiritului, 
însuşi Fiul lui Dumnezeu S-a făcut Subiect al trupului, exprimându-Se şi lucrând prin el şi 
transfigurându-1. 

943. Despre mulţi păcătoşi se spune în Evanghelii că au fost primiţi de Hristos după ce 
s-au pocăit Dar cărturarii, care trupeşte nu păcătuiau, rămâneau despărţiţi de Hristos. Aceasta 

cum se spune în mod potrivit în biserici: "Sfintele, sfinţilor". Şi, de fapt, dacă 
drept şi cuvenit a murit Mântuitorul nostru Hristos pentru noi, curăţindu-ne 
nu prin stropirile din Lege, ci prin sângele Său (Rom. 5,9), să-I dăruim şi noi 
viaţa noastră curată şi, printr-o dreaptă datorie, să ne hotărâm să nu mai 
vieţuim nouă înşine, ci să-I dăruim sufletele noastre în întregime spre sfin¬ 
ţire 944 . Iar că pe noi ne-a mântuit cinstitul sânge şi moartea lui Hristos, Care 
a murit pentru noi toţi şi ne-a mântuit de tot răul şi S-a făcut pricină a tăierii 
împrejur în duh 945 , prin care dobândim puterea de-a ne uni cu Dumnezeu cel 
peste toate, vom vedea iarăşi şi în aceasta. Căci s-a scris ceva de felul acesta 
despre conducătorul de după Moise, adică despre Iosua Navi: "Şi a fost după 
acelea, şi a murit Iosua, âul lui Navi, robul lui Dumnezeu, de o sută zece ani. 
Şi l-au îngropat pe el la hotarele moştenirii lui. Acolo au pus împreună cu el 
în mormântul în care l-au îngropat cuţitele de piatră cu care a tăiat împrejur 
pe fiii lui Israel" (Iosua 24, 29 ş.u.). După ce a murit, a fost îngropat fericitul 
Iosua. ŞI au fost împlântate cu folos în mormânt cuţitele, slujind ca chip al 
tăierii împrejur, ca prin acestea să înţelegem iarăşi că morţii Mântuitorului îi 
urmează harul tăierii împrejur în duh, arvuna tuturor bunătăţilor noastre 
cereşti. 


se întâmplă în toată istoria până azi. Rămân mulţi străini de Hristos din mândrie, afirmând că 
n-au nevoie de El, în vreme ce mulţi păcătoşi, conştienţi de neputinţa de a fi buni cu adevărat 
prin ei înşişi, se alipesc de Hristos. 

944. Hristos a murit pentru noi din iubire. Dacă vrem să răspundem iubirii Lui, se cuvine 
să murim şi noi pentru El, adică să nu mai trăim nouă, ci să ne dăm viaţa Lui. Prin moartea Lui 
pentru noi din iubire, El nu mai trăieşte Sieşi, ci nouă. Aşa se cade să facem şi noi, trăind pen¬ 
tru El, putând face aceasta din puterea iubirii ce ne-a dat-o. Tocmai pentru că a murit pentru 
noi din iubire, şi nu dintr-o neputinţă, neavând să plătească o datorie proprie, a înviat pentru 
noi. Deci, în această calitate II primim în noi, căci e Cel ce a murit pentru noi şi într-un fel în 
noi, şi a înviat pentru noi şi într-un fel în noi. Iar voinţa ne-o arătăm murind şi noi pentru El şi 
în El şi înviind pentru El şi în El. "Deci ne-am îngropat cu Hristos Iisus în moarte, prin Botez, 
pentru ca, precum Hristos a înviat din morţi, prin slava Tatălui, aşa să umblăm şi noi (cei morţi 
în El) întru înnoirea vieţii. Căci dacă am odrăslit împreună cu El prin asemănarea morţii Lui, 
vom H părtaşi şi ai învierii Lui" (Rom. 6, 4-5). Murind pentru noi din iubire, Se uneşte cu noi 
în aşa fel, încât trăim şi noi din puterea morţii Lui. Dar ca să trăim din puterea morţii Lui, tre¬ 
buie să murim Lui. E o comunicare de la Hristos la fiecare dintre noi şi de la noi la Hristos. 
Direcţia iubirii, a jertfei, a voinţei de unire nu e numai de la El spre noi, ci şi de la noi spre El. 
Hristos ne dă şi nouă această iubire, ca Cel ce moare şi înviază, ca să ne sfinţească, arătân- 
du-Şi sfinţenia şi, în aceasta, generozitatea Lui. De aceea ne sfinţeşte şi pe noi, şi noi ne arătăm 
sfinţiţi murind Lui şi înviind cu El. Numai în unirea noastră cu Hristos şi în Hristos, în unirea 
dintre noi e mântuirea noastră. Nu în izolarea egoistă sunt mântuirea şi fericirea veşnică. 

945. Dacă n-ar fi murit pentru noi şi nu ne-ar fi dat sângele Lui, El fiind purtător al 
Duhului de iubire până la jertfă, nu ar fi tăiat împrejur de la noi egoismul păcatului, nu ne-ar fi 
dat şi nouă puterea acestei curăţii a jertfelniciei şi, prin aceasta, puterea de a ne uni cu El şi 
între noi prin iubirea noastră cu Dumnezeu cel iubitor. 

Vom înţelege deci că tăierea împrejur în ziua a opta, necugetând nimic 
iudaic, este curăţirea în Duh, în credinţa şi învierea lui Hristos, ca ştergere a 
toată moartea şi stricăciunea, pricinuitoare a sfinţeniei şi a unirii noastre cu 
Hristos, ca chip al libertăţii, ca uşă şi cale spre unirea intimă cu Dum¬ 
nezeu 946 . Dar sunt destule înţelesurile duhovniceşti ale tăierii împrejur cule¬ 
se până aici de pretutindeni, pe care le-am împărţit cum se cuvenea în două 
capitole, cu desfăşurarea în fiecare a conţinutului propriu. Rămâne să mai 
spunem pentru care pricină taina tăierii împrejur întrece şi cinstirea sâm¬ 
betei. Căci tăierea împrejur se poate primi şi sâmbăta, neferindu-se de legea 
nelucrării în ea. 

Odihna zilei a şaptea înseamnă părăsirea şi nelucrarea a tot răul şi 
reţinerea de la tot păcatul, dar tăierea împrejur în duh nu înseamnă nici ea 
nimic altceva decât acestea, (căci cred că izbăvirea de poftele de prisos, de 
plăcerile nemăsurate conduce clar la eliberarea de păcat). Deci vom afla că 
tăierea împrejur nu nesocoteşte în nici un fel legea privitoare la sâmbătă, ci o 
susţine şi concurge la păzirea uneia şi aceleiaşi cerinţe a ei, spunând deschis 
că se cuvine să nu lucrăm şi să părăsim răutatea. Deci amândouă, tăierea 
împrejur şi nelucrarea în ziua sâmbetei, cer unul şi acelaşi lucru, şi de aceea 
ar face bine cel ce le-ar vedea pe amândouă urmărind unul şi acelaşi scop. 
Căci nu vom rămâne lipiţi de chipul îngroşat al istoriei, ci vom pătrunde 
duhovniceşte la înţelesurile Duhului. Deci rezultă un folos şi din tăierea 
împrejur în ziua sâmbetei, de vreme ce, după cuvântul Mântuitorului, preoţii, 
slujind în templu sâmbăta, nu cinstesc sâmbăta, neîncetând de la cele obiş¬ 
nuite lor, dar rămân fără vină, cum însuşi Judecătorul le-a mărturisit foarte 
bine şi cu totul potrivit (Mt. 12, 5). Căci ce timp este cel în care trebuie să ne 
oprim de la faptele sfinţite şi care veselesc pe Dumnezeu? Iar oprirea de la 
străduinţă în cele ale evlaviei, în ce timp nu e păgubitoare? Deci e foarte vred¬ 
nică de laudă odihna de sâmbăta, care ne reţine de la răutate şi de la păcatul 
urât dar nu ne împiedică nicidecum de la îndulcirea cu faptele sfinte, pe care 
le socoteşte cineva că vor fi de folos sufletului propriu şi spre a căror îm¬ 
plinire se grăbeşte să treacă în chip drept şi fără vină. Aceasta se poate vedea 
şi din folosul adus de tăierea împrejur. Căci în tăierea plăcerilor pentru cele 
rele se află naşterea opririi de la păcat şi începutul prea sfânt al slujirii şi 
vieţuirii în Duh. Dar, deşi e mică deosebirea între acestea, e necesar totuşi să 


946. Tăierea împrejur a tot ce e pornire spre rău în noi, prin pătrunderea în noi a lui 
Hristos cel atotcurat, atoţjertfelnic şi iubitor, la Botez, prin apa sfinţită şi plină de El, fâcân- 
du-se în ziua a opta fără sfârşit, sau în ambianţa anticipată a veşniciei, e curăţire prin Duhul lui 
Hristos de tot păcatul despărţirii de Hristos, deci e putere de continuă sfinţire în Dumnezeu, e 
puterea învierii imprimată în noi, e chipul libertăţii noastre viitoare depline faţă de rău, de 
stricăciune, de moarte, e cale şi uşă spre desăvârşita unire cu Hristos şi între noi. 

o vedem. Căci a poruncit să nu se facă amândouă în ziua a şaptea, nici în ziua 
a opta, deşi se dă de înţeles că nu e aceeaşi raţiunea fiecăreia. Fiindcă nici 
acest fapt nu are un înţeles simplu, precum socotesc. Căci a nu lucra răul încă 
nu este o lepădare a păcatului. Pentru că de multe ori patimile stau liniştite în 
noi, fără să fie cu totul alungate în afara minţii noastre, deşi printr-un gând 
prudent, dar şi prin osteneli ascetice, sunt ţinute cu sila ca printr-un frâu în 
linişte şi nu li se cedează de bunăvoie 947 . Dar a curăţi din sine patima, pe cât 
îi este posibil omului, este desigur altceva şi cu mult mai mare lucru decât 
nelucrarea patimii (sau odihna de ea). Lămuririle fiind acestea, se cuvine să 
înţelegem că nu vom ajunge la lepădarea patimilor, sau a păcatelor din plă¬ 
cere, fapt semnificat prin tăierea împrejur, înainte de-a opri răutatea lucră¬ 
toare, sau mişcările minţii, care tinde spre păcătuire, prin odihna de ele (prin 
nelucrarea lor). Folosindu-ne de aceasta ca de o treaptă, vom urca cu uşu¬ 
rinţă, ca la o stare mai înaltă şi superioară, la deplina tăiere a patimilor. Dar 
nelucrarea patimii este din cele care par că sunt în puterea noastră (căci ne 
oprim de la rău, ajutând înclinarea voii noastre să se mişte spre cele mai 
bune), dar a ne izbăvi de patimi nu atârnă de noi, ci e o faptă proprie cu ade¬ 
vărat lui Hristos, Care a pătimit pentru noi ca să întărească toate spre înnoi¬ 
rea vieţii 948 . De aceea, tăierea împrejur s-a mutat în mod cuvenit în a opta zi, 
aducând, ca să zic aşa, timpul învierii. Dar vecină cu el, aflându-se puţin în 
urmă, era odihna sâmbetei. Căci nelucrarea lor vremelnică şi prin voinţă e 
lăsată şi se află puţin în urmă de tăierea desăvârşită a patimilor. 


947. Odihna de sâmbăta reprezintă înfrânarea de la rele, iar tăiarea împrejur din ziua a 
opta, de duminica, trăirea în starea înnoită sau înviată a binelui. Şi fiind atât de apropiate, între 
ele este o înrudire. Dar nici odihna de cele rele, reprezentată de sâmbăta, nu e o odihnă totală 
de cele rele. Căci patimile, chiar de nu mai sunt activate de noi, tot se mai mişcă în noi, oprin- 
du-le cu mare efort activitatea. Deci odihna de rele, reprezentată de sâmbăta, nu este completă. 

948. Hristos, prin pătimirea durerilor, a dat firii omeneşti o putere cu totul opusă patimi¬ 
lor. Unindu-Se cu noi, ne dă şi nouă această putere. Patima durerii din iubirea de oameni 
anulează patima plăcerii egoiste. 









CARTEA A CINCEA 

CAPITOLELE CUPRINSE ÎN PARTEA A CINCEA; 


1. Faptele omeneşti nu depind, con¬ 
form părerilor nepricepute ale elinilor, de 
ceasurile care se desfăşoară printr-o nece¬ 
sitate, ci săvârşim binele sau răul prin 
alegerea noastră şi suntem guvernaţi prin 
aprobarea şi voia lui Dumnezeu 949 . 

2. După crucea Mântuitorului şi 
după învierea Sa din morţi S-a sălăşluit 
în noi statornic Sfântul Duh. 

3. Nu tăriei iudeilor s-a datorat 
pătimirea pe cruce a lui Hristos, nici n-a 


murit El din puterea unor oameni, ci El 
însuşi a pătimit aceasta de bunăvoie pen¬ 
tru noi, ca să ne mântuiască pe toţi. 

4. Fiul este după fire situat cu desă¬ 
vârşire deasupra asemănării cu creatura. 

5. Fiul nu este mai mic în putere şi 
înţelepciune decât Dumnezeu-Tatăl, ci 
mai degrabă este înţelepciunea de Sine 
şi Puterea Lui. 


"Deci ziceau unii dintre ierusalimiteni: Nu este, oare, 

Acesta pe care-L căutau să-L omoare?” (In 7, 25) 

Fiind Sărbătoarea, numită după Lege, a corturilor şi adunându-se iudeii, 
cum se spune, în Ierusalim din toată împrejurimea (căci aşa a hotărât Dătă¬ 
torul Legii), Hristos îi învaţă pe toţi. Căci nu vorbea numai celor din cetate. 
Deci e necesar ca cel iubitor de cele bune şi de auzire să întrebe: ce l-a îndem¬ 
nat pe dumnezeiescul Evanghelist să prezinte toată cealaltă mulţime a iudei¬ 
lor ca tăcând, şi numai pe ierusalimiteni spunând aceste cuvinte? Şi ce cuge¬ 
tau şi reflectau în ei, spunând acestea? Căci cuvintele erau o expresie a acelo¬ 
ra. Vom da acestei întrebări un răspuns mai adânc. 

Hristos, Mântuitorul tuturor, făcuse în cetate semne uşor de numărat, de 
vreme ce petrecuse în Ierusalim mai des. Prin aceasta convinsese pe unii din 
cetate care se apropiau fără ură de El, să creadă în El, fără să îndăznească să-L 
iubească în mod deschis şi liber, speriaţi de ura căpeteniilor şi de teama 
pedepsei. Aceasta a arătat-o clar în cele spuse fericitul Evanghelist, care a 
spus înainte că "nimeni nu îndrăznea să grăiască pe faţă despre Ei de frica 


949. Dumnezeu aprobă ceea ce facem în mod liber, dar le încadrează în cârmuirea Sa, sub 
care stă întreaga istorie, folosindu-Se chiar de cele rele în conducerea istoriei spre ţinta mân¬ 
tuirii tuturor celor ce voiesc. E reală atât libertatea făpturilor conştiente, cât şi lucrarea lui 
Dumnezeu care ajută, pe cei ce voiesc, să facă binele şi conduce toată istoria spre ţinta fericirii 
veşnice a celor ce tind spre ea. Dacă totul ar fi supus în mod fatal unor legi, cum s-ar explica 
răul ce se face de către oameni? 


ci 

iudeilor" (In 7,13). Aici numeşte iudei pe conducători, evitând, precum soco¬ 
tesc, să dăruiască numele de conducători unor oameni atât de duşmănoşi şi 
de condamnabili. Vorbindu-le deci Mântuitorul nostru Iisus Hristos pe faţă şi 
certând cu tărie şi foarte clar nebunia conducătorilor, care nu aveau nici un 
respect pentru Dătătorul Legii, ci urmau numai poftei lor şi cugetau fără 
judecată să-L omoare, ca şi când n-ar fi în aceasta nici un rău, iar El răbdând 
cumplitele ameninţări fără să caute să le ocolească, ierusalimitenii socotesc 
aceasta ca o dovadă şi asigurare a puterii dumnezeieşti aflate în El şi o 
primesc ca un adaos la celelalte fapte de care s-au minunat înainte şi ca un 
motiv de sporire a mişcării dinainte în favoarea credinţei în El. De aceea 
spun, exprimând cum se cuvine cunoştinţa din gândurile lor: "Nu este Acesta 
Cel pe care căutau să-L ucidă?". înţelege că, întinzând mânia în sus, o 
îndreaptă într-o parte şi în alta şi arată pe Cel ce-i ceartă pe aceia şi râd de 
prostia împotrivirii lor, vazând-o biruită nu de vreo cugetare înţeleaptă, ci mai 
degrabă de puterea şi stăpânirea dumnezeiască. Dar e de notat că dintre 
toate celelalte mulţimi ale iudeilor, singuri ierusalimitenii spun cele contrare 
acelora. Şi cum, voi spune: Dând Mântuitorul nostru Hristos învăţăturile cele 
mai bune, fariseii scrâşneau din dinţi, fiind stârniţi de o ură nestăpânită şi se 
gândeau la uciderea Lui. Faţă de aceasta, El le-a grăit dovedindu-i călcători ai 
Legii căci socotesc că pot să-L ucidă: "Oare nu Moise v-a dat vouă Legea? Şi 
nimeni dintre voi nu împlineşte Legea. De ce căutaţi să Mă ucideţi?" (In 7, 
19). Tot scopul cuvântului este ca o săgeată îndreptată spre inimile con¬ 
ducătorilor. Dar e atinsă toată mulţimea care, simţind gravitatea cuvintelor, 
răspunde indignată, zicând: "Ai demon. Cine caută să Te ucidă?" (In 7, 20). 
Dar socotesc că e vădit oricui că Hristos a spus acele cuvinte pentru că vedea 
pe farisei plănuind să-L ucidă. Dar acum, negând aceasta unii şi întrebând: 
"Cine caută să Te ucidă?", ierusalimitenii singuri, contrazicând pe toţi ceilalţi, 
zic: "Nu este Acesta Cel pe Care-L căutau să-L ucidă?". Bine întreabă ei aceas¬ 
ta, ca să atribuie îndrăzneala aceasta numai căpeteniilor. Deci o raţiune pro¬ 
babilă ne îndeamnă să cugetăm că mulţimea cealaltă a iudeilor nu cunoştea 
scopul căpeteniilor, dar ierusalimitenii, aflându-se de cele mai multe ori cu 
acelea, locuind împreună cu ele în aceeaşi cetate şi întâlnindu-se mereu cu 
ele, cunoşteau scopul duşmănos săpat în inima lor împotriva Mântuitorului 
Hristos. Şi ceata cea rea a căpeteniilor iudeilor nu era acuzată numai de 
cuvântul Mântuitorului, ci şi de turma pe care ei o conduceau, care, datorită 
nebuniei lor, mergea spre pieire şi se arunca în prăpastie. Căci se poate vedea 
din cele spuse înainte că era însetată şi ardea de dorinţa credinţei în Hristos 
şi avea nevoie de puţină călăuzire, pe care, dacă ar fi primit-o, Dar fi primit cu 
uşurinţă pe Cel venit la noi din cer. Deci vinovaţi sunt păstorii pentru pier- 

derea oilor 950 . Despre aceasta va mărturisi iarăşi proorocul Ieremia, zicând: 
"Pentru că păstorii şi-au ieşit din minte şi pe Domnul nu Dau căutat De aceea 
n-au folosit toată păşunea şi s-au risipit" (Ier. 10, 21). 

"Iată că vorbeşte pe faţă şi ei nu-1 zic nimic " (In 7, 26) 

îşi sporesc în ei motivele întăririi în credinţă şi ajung la o dovadă mai 
limpede văzând îndrăzneala neclintită a lui Hristos. Şi sunt umiliţi pe drept 
cuvânt văzând pe căpetenii aduse la o neaşteptată şi neobişnuită răbdare şi la 
o blândeţe străină de ele, cele ce erau înainte cu totul lipsite de evlavie faţă 
de El. Acestea îi duc la bănuieli îndreptăţite, mirându-se de cei ce uită de 
duşmănie. Şi sunt îndemnaţi, de cele ce nu trebuiau să-i supere nicidecum, 
să învinuiască, după ce au văzut ivindu-se între ei învăţători ai celor bune, 
pornirea fierbinte împotriva a tot ceea ce li se spunea conform cu Legea dum¬ 
nezeiască. Căci e cumplită îngâmfarea fariseilor şi îndrăzneala nebuniei lor 
nu are măsură. Cine e deci, zic, Cel ce îi domină pe aceia în prezent? Şi cine, 
Cel ce pune frâu mâniei lor nereţinute înainte de cugetarea cuminte? Cine, 
Cel ce i-a fermecat astfel şi-i potoleşte pe cei repeziţi 951 ? "Iată vorbeşte pe faţă 
şi nu-I spun nimic". Nu spun simplu că vorbeşte, ci că vorbeşte pe faţă. Căci 
socotesc că nu ar fi văzut cineva mânia lor liniştindu-se dacă Cel spre Care se 
îndrepta ea ar fi vorbit pe ascuns. Fiindcă, dacă ar fi fost cu totul neştiutori, 
nu li s-ar fi mişcat mânia. Dar ea s-a mişcat când cuvântul s-a spus pe faţă, 
venind prin certări grele 952 . Cuvântul "pe faţă" arată astfel nu numai că i-a 
făcut să vorbească cu mânie, deşi boleau foarte tare de aceasta, ci şi că nu se 
mulţumesc numai să vorbească. De aceea "nu Ii spun nimic" 953 . 

"Nu cumva cunosc cu adevărat căpeteniile 
că Acesta este Hristos?" (In 7, 26) 

Vezi cum, prin argumente binecuvântate şi prin cugetări cuvenite, ajun¬ 
gând la trebuinţa de-a crede, se indignează de faptul că văd cum căpeteniile, 
nerecunoscându-L pe El, dar evitând să lupte deschis împotriva Dumnezeirii 


950. Dacă locuitorii Ierusalimului ar fi primit cât de putină călăuzire adevărată de la con¬ 
ducătorii lor, către ideea că Hristos Cel prezis de Prooroci ca Dumnezeu a venit ca om, ar fi 
primit uşor credinţa în El. Din aceasta rezultă că păstorii sufleteşti au mare vinovăţie pentru 
pierderea oilor ce le sunt date în grijă. 

951. Chiar în faptul că Hristos, când începe să vorbească, potoleşte furia fariseilor şi-i face 
să-L asculte în linişte, Sfântul Evanghelist Ioan şi Sfântul Chirii văd un semn al Dumnezeirii Lui. 

952. Vorbindu-le Iisus potolit, le-a stârnit fariseilor mânia. Dar când îi ceartă, le-o poto¬ 
leşte, trezindu-le frica. Dar această potolire e numai de suprafaţă şi pentru un timp. 

953. Mânia cuiva e chiar mai mare când nu se arată în cuvinte, ci mocneşte neexprimată 
şi plănuieşte fapte de răzbunare împotriva celui ce spune lucruri neplăcute. 

Lui şi nesuportând ruşinea să respingă pe Cel socotit ca venit de sus, îşi aco¬ 
peră gândul printr-o tăcere duşmănoasă? Căci, dacă ar fi cunoscut cu ade¬ 
vărat că El este Hristosul, ce i-ar fi făcut să-L rabde certându-i pe faţă, dând 
înţeles nou şi poruncitor celor vechi, arătându-Se vindecând şi sâmbăta şi 
supărându-i nu puţin prin cele pe care li le spunea în mod dezvelit 954 ? Căci 
spune: "Oare nu v-a dat vouă Legea Moise şi nimeni dintre voi nu o îm¬ 
plineşte?" (In 7,19). Dar răbdau această mustrare, deşi le era foarte greu de 
suportat, ei fiind obişnuiţi să altereze în chip nevolnic acele porunci şi să nu 
admită că fac ceva nedrept. Deci, înaintând prin orice gând, respingeau cre¬ 
dinţa în Hristos şi atribuiau căpeteniilor cunoştinţa adevărată, ca unora ce au 
fost hrăniţi înainte de ei în dumnezeieştile Scripturi şi pot să înţeleagă mai 
mult decât ei tainele cuprinse în ele. 

Observă însă din acestea că poporul iudaic era obişnuit să urmeze fără 
şovăială căpeteniilor, voind să fie ţinuţi pe calea cea dreaptă şi educaţi de ace¬ 
lea. De aceea, căpeteniile suportă cu greu judecata pe care o rosteşte asupra 
lor Mântuitorul, când îi învinuieşte, zicând: "Vai vouă, învăţătorilor de Lege! 
Că aţi luat cheia cunoştinţei, dar voi înşivă n-aţi intrat, iar pe cei ce voiau să 
intre i-aţi împiedicat" (Lc. 11, 52). 

Căci cuvântul celor ce învaţă cele drepte este ca o uşă şi ca o poartă spre 
cunoştinţa de Dumnezeu şi cale ce duce spre toată virtutea; şi talentul celui 
ce păstoreşte ştie să mântuiască turma oilor cuvântătoare, precum le şi 
pierde uşor, ducându-le în prăpastie. 

"Dar pe Acesta îl ştim de unde este " (In 7, 27) 

Mintea ierusalimitenilor n-a venit la credinţă numai prin temeiuri exte¬ 
rioare, nici fiindcă osteneala căpeteniilor s-a dovedit zadarnică prin certarea 
lor. Ci a ajuns în mod folositor la gândurile cuvenite despre Hristos şi a fost 
dusă la cugetările adevărate despre El prin puterea dumnezeiască aflată în El, 
care o călăuzea în mod mai presus de fire spre înţelegerea dreptei credinţe, 
nesimţindu-se rostogolită iarăşi spre greşeala comună a iudeilor. Căci cei ce 
cugetau bine acestea voiau să afle din toate adevărul. Şi nu păşesc spre tre¬ 
buinţa credinţei numai din tăcerea căpeteniilor şi din blândeţea lor neobiş¬ 
nuită, ci cercetând şi Sfânta Scriptură. Căci, chemaţi fiind la aceasta de o 
gândire dreaptă, cercetează taina fără călăuzire (din partea căpeteniilor) şi 


954. Dar nu numai faptul că-i certa pe faţă îi făcea pe farisei să tacă în mânia lor sporită, 
ci şi o anumită simţire că El este cu adevărat Dumnezeu, ceea ce-i ruşina să-L nege deschis. 
Simţeau în cuvintele de certare ale lui Hristos nu numai o putere mai presus de cea ome¬ 
nească, ci şi un adevăr incontestabil. Simţeau că are dreptate mustrându-i că nu ţin cu adevărat 
Legea lui Moise, pe care pretindeau că o apără. în omul rău şi mincinos se ciocnesc în mod 
contradictoriu pretenţia că are dreptate şi sentimentul că ceva nu e drept în ce face el. 

fără învăţătură. Şi fiindcă cunosc de unde este Cel ce vorbeşte pe faţă, adică 
din ce localitate porneşte şi din ce părinţi s-a ivit spun că El nu este Cel vestit 
mai înainte prin Lege. De aceea adaugă la acestea: "Iar Hristosul când va 
veni, nimeni nu va cunoaşte de unde este" (In 7,27). Şi e vădit fiecăruia că în 
acestea li s-a întâmplat să greşească din lipsa de învăţătură. De aceea 
socotesc că trebuie să se cerceteze de unde le-au venit lor aceste gânduri. Ce 
i-a îndemnat deci pe aceştia, care judecau bine despre El, să cugete că El nu 
este Hristos pentru această cauză, adică deoarece nu ignorau de unde este 
Hristos? 955 Pentru aceasta se păgubesc în cunoaşterea adevărului. Dar un 
cuvânt de la Isaia spune despre Hristos: "Neamul Lui cine-1 va spune? Că se 
ridică de pe pământ viaţa Lui" (Is. 53, 8). Fericitul Prooroc, folosind termenul 
neam pentru Cuvântul lui Dumnezeu, zice neam în loc de existenţă iposta- 
tică. Căci cine va putea exprima modul existenţei (ipostatice) Unuia-Născu- 
tului? Ce limbă va putea explica naşterea negrăită a Fiului din Tatăl? Sau ce 
minte nu va obosi în aceasta? Că s-a născut din Dumnezeu şi Tatăl, ştim şi 
credem. Dar modul acestui fapt este neînţeles de nici o minte, şi orice cer¬ 
cetare este periculoasă, sau supusă greşelii. De aceea, nu trebuie cercetate 
lucrurile mai adânci, nici explicate lucrurile mai grele, ci trebuie primite mai 
degrabă cele în care ni s-a poruncit să le credem în mod neclintit despre 
Dumnezeu, că este cu adevărat şi Se face Dătător de răsplată celor ce-L caută 
pururea. Dar să nu cercetăm, potrivit celor scrise, cele mai presus de minte 
şi de înţelegere, aflătoare nu numai în noi, ci şi în toată zidirea, sau şi în toată 
făptură raţională. Deci cine va explica neamul (naşterea) Unuia-Născutului? 
"Căci se ridică de pe pământ viaţa Lui", adică raţiunea existenţei Lui, care e 
mai înaltă decât toate cele ce sunt pe pământ 956 . Iar viaţă numeşte iarăşi exis- 


955. Ierusalimitenii cugetau pe de o parte că Cel ce le vorbea astfel este Hristosul, cum 
simţeau şi căpeteniile, dar pe de altă parte, ştiind de unde este şi din ce familie, -despre 
Hristos au spus Proorocii că nu se va şti de unde este -, se îndoiau de Dumnezeirea Lui, având 
în aceasta ceva comun cu căpeteniile lor, care îi negau cu furie Dumnezeirea. Ierusalimitenii 
nu-şi dădeau seama că, în calitate de om, Hristos este dintr-o localitate şi dintr-o familie, iar ca 
Dumnezeu nu se ştie de o astfel de origine, fiind din firea necunoscută a lui Dumnezeu. 

956. Chiar prin credinţă ne mulţumim să ştim despre Dumnezeu numai că este şi că 
răsplăteşte pe cei ce caută să-L cunoască mai mult ca izvor şi susţinător al binelui. Chiar fap¬ 
tul că Dumnezeu există îl afirmăm prin credinţă. Dar această credinţă are şi un caracter de 
cunoaştere. Dacă cugetăm drept, ne dăm seama că lumea aceasta nu există, nu poate exista 
fără un Dumnezeu desăvârşit, atotînţelept şi atotputernic. Dar întrucât cunoaşterea existenţei 
Lui nu este prin experienţă, ca existenţa lucrurilor, această existenţă o admitem şi prin 
credinţă. Totuşi, în credinţa aceasta este şi un fel de experienţă, dacă nu a lui Dumnezeu, ca 
existenţă de o fiinţă diferită, măcar ca existenţă care stă la baza existenţei lumii şi a tot ce este 
de valoare pozitivă în ea: ordinea înţeleaptă, bunătatea şi iubirea de care se bucură şi după care 
aspiră oamenii, puterea de-a exista ete. 

Dacă numai atâta ştim şi credem despre Dumnezeu, că este, întrucât este Ceva sau 
Cineva mai presus de lume, ca o cauză supremă a lumii şi a tot ce e pozitiv în lume, nu putem 

tenţa ipostatică 957 . Acest fapt a făcut mintea înţelegătoare a iudeilor să rătă¬ 
cească şi a împiedicat-o în adevărata cunoaştere a lui Hristos. Căci n-au 
înţeles, cum se cuvenea, că la Sfinţii prooroci raţiunea despre El are două 
înţelesuri. Căci, când spun că va fi cu trupul prezent în viaţa aceasta, fac 
vădită naşterea după trup din Fecioară: "Iată, Fecioara va lua în pântece şi va 
naşte Fiu" (Is. 7,14; Mt. 1, 25). Dar ei vestesc clar şi unde se va naşte: "Şi tu, 
Betîeeme Efrata, deşi eşti mic între miile lui Iuda, din tine va ieşi" (Mih. 5,1; 
Mt. 2, 6). Iar, descoperind naşterea negrăită din Tatăl şi Dumnezeu, zic ceea 
ce am spus mai înainte: "Neamul Lui cine-1 va spune? Că se ridică de pe 
pământ viaţa Lui" (Is. 53, 8). E o spusă unită cu cea amintită: "Şi obârşia Lui 
este dintru început, din zilele veacului" (Miheia 5,1). Prin obârşie indică aici 
ieşirea la existenţă (ipostatică) proprie Unuia-Născutului din fiinţa Născă¬ 
torului ca o strălucire din lumină, înainte de tot veacul şi ziua şi clipa. Deci 
Sfânta Scriptură şi Sfintele texte, înfaţişându-ne ambele (naşteri) şi spunând 
de unde va fi Hristos după trup cinstesc cu tăcerea existenţa ipostatică de 
neiscodit din Tatăl. Cum n-ar afla cineva pe evrei cu dreptate nu puţin lipsiţi 
de învăţătură şi n-ar râde mult de ei, spunând: Nu numai din faptul că nu se 
cunoaşte neamul lui Hristos trebuie cercetate cele privitoare la El, ci şi din 
faptul că se cunoaşte Cine este şi de unde va porni după trup 958 ? 

"Iisus a strigat, învăţând în templu şi zicând: 

Şi pe Mine Mă ştiţi şi ştiţi de unde sunt" (In 7, 28) 959 

Ierusalimitenii, şoptind acelea între ei (căci nu îndrăzneau să vorbească 
pe faţă de frica iudeilor, precum s-a scris -In 7,13), Hristos are iarăşi în chip 


pretinde să ştim cum e Dumnezeu în El însuşi, nici cum e Fiul din Tatăl, nici cum sunt Tatăl 
şi Fiul şi Duhul Sfânt Dar peste credinţa îmbinată cu ştiinţa lui Dumnezeu Creatorul e cre¬ 
dinţa îmbinată cu experienţa iubirii şi puterii dumnezeieşti în Hristos. 

957. Viaţa mea este a altuia, şi a altuia este viaţa mea. Dar viaţa pentru noi e mai ales 
Persoana Fiului lui Dumnezeu făcut om. "Eu sunt viata lumii", a spus El însuşi. Persoana e 
viaţa nu numai pentru sine, ci şi pentru altul. 

958. Hristos are două origini: ca Fiul lui Dumnezeu este din Tatăl din veci, iar ca om, din 
Fecioara Maria. Dacă n-ar fi şi din Fecioara Maria şi născut în Betleem, nu L-am cunoaşte în 
tot ce a însemnat şi înseamnă pentru noi: în iubirea reală a Lui ca Dumnezeu faţă de oameni. 
Numai din faptul că S-a născut din Fecioara ca om, în Betleem, îl cunoaştem pe Fiul lui 
Dumnezeu. Sf. Chirii respinge aici spusa ierusalimitenilor că Hristos va fi Acela despre Care 
nu va şti nimeni "de unde este" 0n 7, 27). Căci El Se va face om, dar nu va fi numai om, cum 
îl socoteau căpeteniile iudeilor. Din calitatea de om născut din Fecioară se va cunoaşte şi cali¬ 
tatea Lui de Dumnezeu. 

959. Aici Hristos corectează părerea ierusalimitenilor că atunci când va veni El, nu va şti 
nimeni cine şi de unde este. Aceasta ar fi însemnat că Fiul lui Dumnezeu nu trebuia să Se facă 
şi om. Dar El, întrupându-Se, oamenii vor şti cine şi de unde este în calitate de om, fără ca 
această calitate să exprime tot ce este El. 

dumnezeiesc cunoştinţa celor spuse. Şi deoarece gândea să ajute pe oameni, 
îndată le arată lucrarea dumnezeiască din El şi le descoperă clar că are cu¬ 
noştinţa tuturor. îşi ridică de aceea la înălţime strigarea, ceea ce nu obişnuia 
să facă mai înainte, şi-i mustră iarăşi ca pe unii ce n-au înţelegerea sigură a 
Scripturii de Dumnezeu insuflate. Şi-Şi face rădăcină a cuvintelor Sale ceea ce 
este în ascuns şi foarte puţin arătat; apoi îi îndeamnă, pe lângă acestea, să nu 
creadă cele ce nu trebuie crezute despre El, în mod nebunesc 960 . înţelesul 
celor spuse e foarte subţire şi adânc. Vă minunaţi, zice, şi cu multă dreptate, 
că este în Mine o putere cu adevărat dumnezeiască, ce opreşte mintea iu¬ 
deilor (fariseilor) să vorbească, deşi grăieşte în sine 961 . Căci caută, zice, să 
Mă ucidă, potrivit cuvântului vostru nemincinos şi rostit cu exactitate. Şi au 
multă stăruinţă în aceasta. Dar Eu, zice, trebuind să Mă feresc şi să Mă duc 
departe de cei ce voiesc să Mă ucidă, totuşi, neţinând seama de nebunia lor, 
le vorbesc, dimpotrivă, pe faţă şi îi cert pentru că nesocotesc Legea deoarece 
nu voiesc să judece drept. Şi totuşi nu pătimesc de la ei nimic. Căci cei atât 
de furioşi înainte suportă acum mustrarea Mea. Şi acest lucru nu e rodul 
voinţei lor, ci e din puterea Mea. Căci nu le îngădui, deşi sunt furioşi şi sunt 
stăpâniţi de o mânie neomenească, să îndrăznească să treacă la uciderea 
Mea, pe care o prevăd. Acestea vă uimesc, zice, cu drept cuvânt, şi de aceea 
spuneţi despre căpetenii cu adevărat că nu ştiu că Eu sunt Hristosul. Dar în 
loc ca, urmând acestei judecăţi cuvenite, înălţându-vă prin cuvintele dum¬ 
nezeieştii Scripturi, să vă folosiţi mai mult asigurându-vă de cunoaşterea 
Mea, v-aţi smintit, pătimind contrariul. Căci, din faptul că ştiţi numai de unde 
sunt şi prin cine M-am născut, aţi socotit că nu Eu sunt Hristosul. Ştiţi deci că 
Mă cunoaşteţi pe Mine şi ştiţi de unde sunt. Dar, din faptul că ştiţi că sunt 
nazarinean, sau din Betleem, şi că M-am născut din femeie, nu trebuie să 
primiţi numaidecât şi boala necredinţei. Ci, din cele spuse despre Mine şi din 
pricina naşterii Mele după trup trebuie să şi înaintaţi la primirea tainelor pri¬ 
vitoare la Mine, dar să nu vă înclinaţi numai spre o afirmaţie a Proorocului, 
care vesteşte naşterea Mea negrăită din Tatăl 962 . 


960. Arătându-le că nu trebuie să creadă că El nu poate fi cunoscut total din cele ome¬ 
neşti, îi duce la adevărata credinţă în El, ca Dumnezeu făcut om. Cuvintele Lui au rădăcina în 
ceea ce este ascuns în El, sau dumnezeiesc. 

961. Puterea simţită de căpeteniile iudaice în cuvintele Mântuitorului îi face să nu-şi 
afirme pe faţă planurile de ucidere a Lui, dar ei continuă să le menţină în cugetul lor. Aceasta 
o spune Iisus despre acele căpetenii către ierusalimitenii din popor, confirmându-le faptul aflat 
şi exprimat de ei: că acele căpetenii căutau să-L omoare. 

962. Cunoscându-Se Iisus ca născut din femeie în Betleem, să nu se deducă din aceasta că 
El nu este şi Cel născut în mod negrăit din Tatăl, socotindu-se cu neputinţă referirea ambelor 
la acelaşi ipostas. Taina neînţeleasă a lui Hristos din Tatăl să nu se socotească incompatibilă cu 
naşterea Lui după trup din Fecioara, prin faptul că naşterea din Tatăl e mai presus de orice 
înţelegere. Dimpotrivă, tocmai naşterea din Fecioară e o dovadă şi a naşterii Lui din Dumnezeu. 

"Şi Eu nu de la Mine am venit, 
dar adevărat este Cel ce M-a trimis pe Mine" (In 7, 28) 

îi ceartă iarăşi, prin apărarea Sa, pe iudeii care Dau defăimat printr-o 
mare necredinţă. Ţesându-Şi cuvântul cu o mare măiestrie, Se păzeşte însă în 
tot felul să nu pară că aţâţă cu bun temei pe ascultători la porniri stăpânite de 
ură. Umbrind ceea ce spune printr-o imprecizie, răpeşte mâniei puterea şi 
mărgineşte asprimea mişcării ei. Pentru ce, zice, după ce a descoperit de 
multe ori şi a declarat deschis că a fost trimis de Dumnezeu şi Tatăl, mai 
rămân necredincioşi şi, deoarece cunosc neamul Lui după trup, spun că El 
nu este Cel mai înainte vestit prin Lege şi I se opun, zicând: "Născoceşti un 
basm mincinos Tu, Care, venit la noi din voia proprie, nu te ruşinezi să inven¬ 
tezi numele Tatălui"? Respingând deci şi această bârfeală a lor, amestecă 
cearta cu apărarea şi spune în chip foarte potrivit: "'N-am venit de la Mine, ci 
Cel ce M-a trimis este adevărat Este un obicei al vostru, care îndrăzniţi toate 
şi recurgeţi fără judecată la tot ce e rău, să proorociţi uneori în chip mincinos 
şi să afirmaţi că sunteţi trimişi de Dumnezeu 963 , fără ca Dumnezeu să vă fi 
trimis. Eu însă nu sunt dintre cei ca voi, şi nici nu imit îndrăznelile voastre 
obişnuite. N-am venit de la Mine, nici nu Mă vestesc Eu însumi pe Mine 964 , 
ca voi, ci am venit din cer. Cel ce M-a trimis pe Mine este adevărat, nu ca 
iubitorul de minciună, adică diavolul, al cărui duh l-aţi luat, îndrăznind să 
proorociţi minciuni. Deci Cel ce M-a trimis pe Mine este adevărat, iar cel ce 
vă atrage pe voi la falsificarea cuvintelor de la Dumnezeu nu este adevărat 
Căci este mincinos şi tatăl celor ce mint 965 . Iar că iudeilor le este obişnuit să 
proorocească cele mincinoase vom afla fără greutate privind cuvintele Proo- 


963. Pretinzând că explică în mod autentic pe Prooroci, căpeteniile mozaice se socoteau 
şi ei inspiraţi în aceasta de Dumnezeu, deci egali cu Proorocii şi trimişi de Dumnezeu. Iar pe 
Hristos, Care explica şi El Legea, dar în mod deosebit faţă de ei, nu-L socoteau trimis de 
Dumnezeu. 

964. Căpeteniile iudeilor se vesteau pe ei înşişi, punând pe seama lui Dumnezeu părerile 
lor. Se socoteau pe ei prooroci trimişi de Dumnezeu, nu pe Hristos. Iisus afirmă de aceea faţă 
de ei unitatea Sa supremă cu Tatăl şi deci adevărata Lui trimitere de la Tatăl Cel adevărat 

965. Cel ce L-a trimis pe Iisus este adevărat şi de aceea şi Hristos, ca trimis, spune 
adevărul. Spune adevărul când zice că Cel ce L-a trimis este Dumnezeu-Tatăl, iar El este Fiul 
Lui. Dimpotrivă, cel pe care îl slujesc căpeteniile iudeilor e mincinos şi de aceea mint când 
neagă pe Hristos ca Fiul Tatălui şi pe Dumnezeu însuşi ca Tatăl. Dumnezeu nu poate să nu fie 
Tată. N-ar fi un Dumnezeu iubitor. Cel trimis de El nu poate să nu fie Fiul acestui Dumnezeu 
iubitor. N-ar arăta atâta smerenie şi iubire capabilă să meargă până la jertfă şi la nimicirea 
morţii prin înviere. Dumnezeu-Tatăl e adevărul şi pentru că e izvorul existenţei tuturor; pen¬ 
tru că El poate da viaţa şi o poate restabili. Diavolul nu poate fi decât mincinos şi tatăl minciu¬ 
nii, pentru că acoperă dorinţa lui de a nimici existenţa prin masca binelui. Iisus a venit să 
mărturisească adevărul, adică să refacă şi să întărească viaţa, fiind Fiul Adevărului, sau stră¬ 
lucirea Vieţii. Toţi cei ce fac rău, dar mint că fac bine, sunt fiii marelui mincinos, ai diavolului. 

rocilor. Căci cu totul clar zice despre ei Stăpânul tuturor: "N-am trimis prooroci, 
şi ei alergau . N-am grăit către ei, şi ei prooroceau" (Ier. 23, 21). Şi iarăşi, la 
Ieremia: "Proorocii proorocesc minuni în numele Meu. Nu i-am trimis pe ei 
şi n-am grăit către ei şi nu le-am poruncit lor, căci vedenii mincinoase şi vrăji 
şi descântaturi şi proorociile inimilor lor proorocesc ei vouă" (Ier. 14,15). 

E certat deci pentru aceasta iudeul îngâmfat, care atribuie şi lui Hristos 
ceea ce-i este propriu, îndrăzneala împotriva lui Dumnezeu, adică proorocia 
mincinoasă. Iar a nu crede în Cel ce declară că a fost trimis de Tatăl, ce este 
altceva decât a striga deschis că "prooroceşti în chip mincinos ale noastre, 
imitându-ne pe noi" 966 ? 

"Pe Care voi nu-L ştiţi, iar Eu îl ştiu pe El, 
căci de la El sunt şi El M-a trimis pe Mine" (In 7, 28-29) 

Aţi spus, zice, adineauri: "Hristosul, când va veni, nimeni nu va şti de 
unde este". Iar deoarece această părere a voastră este dreaptă şi o susţineţi 
ca adevărată, consimt cu cuvintele voastre despre aceasta. Căci este adevărat 
Tatăl din Care sunt, dar vouă nu vă este cunoscut Deci când, în mod ne¬ 
înţeles, dar corespunzător inimii voastre, veţi admite taina despre Mine, apoi, 
cunoscând cine şi de unde sunt după trup, socotiţi că nu trebuie să credeţi, 
primiţi credinţa numai când aflaţi că nu înţelegeţi de unde sunt Dar sunt din 
Tatăl, pe Care voi nu-L ştiţi, neştiind pe Cel din El 967 Singurul în Care se 
poate vedea Tatăl. Căci cel ce a văzut pe Fiul nu ignoră pe Cel ce Da născut 
(In 14, 9) 968 . Deci, înlăturată fiind toată vorbăria lor născocită, li se va da pe 
faţă reaua lor cugetare, ca nemaiavând nici un motiv al necredinţei, ci ară- 
tându-se cum au respins cunoştinţa prin strâmbătatea gândirii lor, întărind 


966 v Obişnuiţi să se socotească pe ei înşişi prooroci trimişi de Dumnezeu, căpeteniile 
iudeilor îl socoteau şi pe Iisus ca pe unul dintre ei. Dar ei, socotindu-se că proorocesc 
adevărul, pe Iisus, Care proorocea altceva decât ei, îl socoteau prooroc mincinos. Puneau min¬ 
ciuna lor în locul adevărului propovăduit de Hristos. 

967. Neştiind pe Iisus ca fiind Fiul lui Dumnezeu, nu-L ştiu nici pe Dumnezeu ca Tată. 
Cine nu vede pe Hristos ca Fiul lui Dumnezeu nu cunoaşte pe Dumnezeu ca Tată, deci nu 
cunoaşte Sfânta Treime. 

968. Cel ce vede pe Hristos ca Fiu şi-I intuieşte spiritual această calitate intuieşte în unire 
cu El pe Tatăl. Căci cel ce intuieşte pe Hristos ca Dumnezeu nu-L intuieşte numai ca Dum¬ 
nezeu în general, ci ca Fiu al lui Dumnezeu. Căci îl vede pe Hristos manifestându-Se ca Fiul 
Tatălui. îl vede îndreptat cu iubirea Lui filială spre altcineva decât spre Sine. Hristos nu cere 
iubirea către El ca ultima Persoană, ci cere iubirea către Tatăl Lui. Cere tuturor să iubească 
împreună cu El pe Tatăl Lui. Ne întăreşte iubirea de fii ai lui Dumnezeu prin iubirea Lui de 
Fiu, de Fiu suprem, de Fiu originar, de Fiu căruia nu-I vine simţirea filială de la altcineva. Luăm 
puterea de la Hristos nu numai ca să ne închinăm lui Dumnezeu, ci şi ca să iubim pe 
Dumnezeu împreună cu El ca fii. 

SFÂNTUL CHIRIL AL ALEXANDRIEI 


adevărul a ceea ce s-a scris: "Aţi văzut de multe ori, şi nu v-aţi păzit; aţi avut 
urechile deschise, şi n-aţi auzit" (Is. 42,20). Iar deoarece şi-a însuşit cuvintele 
iudeilor, că nimeni nu va cunoaşte de unde este Hristosul, când va veni, în 
mod necesar, arătându-Se ca Dumnezeu din afara mulţimii celor născuţi (a 
oamenilor) şi a tuturor celorlalte, întrucât nimeni nu vine în lume ca El, Se 
arată ca fiind altul prin fire şi prin urmare nu ignoră împreună cu aceia pe 
Tatăl, ci Se afirmă ştiindu-Se cu toată exactitatea pe Sine şi pe Acela 969 . Căci 
este Dumnezeu din Dumnezeu-Tatăl, având despre acestea o cunoştinţă mi¬ 
nunată, străină (de a noastră), cuvenită numai Lui. Căci socotesc că Fiul cu¬ 
noaşte pe Tatăl în modul în care îl ştie El. Căci firea celor născuţi (a oame¬ 
nilor) ajunge la contemplarea lui Dumnezeu numai cât i se permite şi nu 
trece peste hotarele cuvenite ei, câtă vreme firea dumnezeiască se ascunde 
în raţiuni negrăite, şi firea noastră nu se deschide prin voia ei firii dumne¬ 
zeieşti. Dar Unul-Născut din Tatăl vede întreg în Sine pe Tatăl şi, având înti¬ 
părită în Sine fiinţa Celui ce Da născut, îl cunoaşte pe El cum nu se poate 
spune. Căci cele privitoare la Dumnezeu sunt de negrăit 970 . 


969. Nimeni nu cunoaşte deplin pe Hristos, cum Se cunoaşte El pe Sine, căci nu e numai 
om. De aceea îi aprobă pe ierusalimiteni când spun că pe Hristos nu-L va cunoaşte nimeni 
când va veni. Dar nu-i aprobă când, cunoscând pe Iisus născut ca om, cred că datorită acestui 
fapt nu e şi Dumnezeu, deci nu e Hristosul. Ca Fiul lui Dumnezeu numai El ştie de unde vine, 
sau ştie că este Hristos. Dar le-o spune şi oamenilor. Şi într-un fel le-o dovedeşte. însă au 
nevoie şi de credinţă pentru a primi ceea ce nu ştiu prin ei înşişi. Au destule dovezi că Cel ce 
le vorbeşte atât de deosebit de oameni şi face fapte atât de minunate este El însuşi Dumnezeu, 
sau este Hristosul. Dar întrucât nu ştiu prin ei înşişi acest fapt, căci numai Hristos e de la 
Dumnezeu şi face aceste fapte minunate şi le spune numai ceea ce El poate spune, au nevoie 
şi de credinţă ca să-L primească. Hristos depăşeşte experienţa noastră posibilă, naturală. De 
aceea avem nevoie şi de credinţă ca să-L admitem. Nu suntem lipsiţi în credinţa noastră de 
experienţa privitoare la El. Dar aceasta este un alt fel de experienţă decât cea pe care o facem 
despre noi şi despre semenii noştri. Ştiindu-Se ca singurul Născut din Tatăl, numai El 
cunoaşte pe Tatăl în mod direct. Noi ştim pe Tatăl tot numai prin El, deci tot prin credinţă. 

970. Nimeni dintre creaturi nu cunoaşte pe Tatăl aşa cum îl cunoaşte Fiul Lui. Infinit mai 
deosebită este cunoaşterea lui Dumnezeu-Tatăl de către noi, decât de către Fiul Lui Unul- 
Născut. Noi putem ajunge la un fel de intuiţie a Tatălui prin înţelegerea noastră, rămasă în 
afară de o experienţă directă, şi anume printr-o înţelegere mărginită. Nu putem trece cu 
înţelegerea noastră peste hotarele ei. Cu atât mai puţin nu putem experia pe Tatăl Fiului Său 
unic, când nici pe un tată pământesc nu-1 experiem cum îl experiază fiul lui. Fiinţa lui 
Dumnezeu este ascunsă în raţiunile ei negrăite, neînţelese de noi, deasupra experienţei noas¬ 
tre. Ştim că este, prin dreapta judecată, dar nu cum este. Raţiunile ei sunt necreate, indepen¬ 
dente, nemărginite în toate valorile ei. Ne sunt ascunse. Nu putem să pătrundem la ea, sau să 
o facem să pătrundă la înţelegerea noastră numai prin voia noastră, ci prin puterea ei, care ne 
ajută pe noi să i ne deschidem într-un anumit mod şi grad. Dar Fiul are pe Tatăl întreg în Sine. 
Fiinţa Lor este una. El trăieşte pe Tatăl cu o iubire filială nemărginită şi trăieşte iubirea paternă 
nemărginită a Tatălui. Nici iubirea aceasta, proprie în alt fel fiecăruia, nu se poate experia şi 
exprima de către noi, care nu putem cunoaşte fiinţa Lor dumnezeiască. 

CAPITOLUL 1 

FAPTELE OMENEŞTI NU DEPIND, CONFORM PĂRERILOR 
NEPRICEPUTE ALE ELINILOR, DE CEASURILE 
CARE SE DESFĂŞOARĂ PRINTR-0 NECESITATE, 

CI SĂVÂRŞIM BINELE SAU RÂUL PRIN ALEGEREA NOASTRĂ 
ŞI SUNTEM GUVERNAŢI PRIN APROBAREA ŞI VOIA LUI DUMNEZEU 

"Deci căutau iudeii să-L prindă. Dar nimeni n-a pus mâna pe El, 
căci încă nu venise ceasul Lui" (In 7, 30) 

Fariseii, mişcaţi de certări şi simţind că tăcerea lor faţă de acestea nu e 
nepăgubitoare duşmăniei lor, dar e folositoare mulţimii (căci aceasta 
deducea că trebuie mărturisit că El este Hristos), sunt atraşi spre îndrăzneala 
lor obişnuită şi însetează iarăşi după sângele Lui. Părăsind ruşinea faţă de 
Lege, ca total nefolositoare şi nemaidând nici un preţ Scripturilor şi nemai- 
ţinând seama de porunca ei: "Pe cel nevinovat şi drept să nu-1 ucizi", bolesc 
de cea mai nedreaptă ură împotriva lui Hristos. Dar din puterea dumnezeias¬ 
că ţinta lor se întoarce iarăşi spre contrariu: "Căci nu va dobândi vicleanul 
vânatul", după cum s-a scris (Pilde 12, 27). Caută să-L ucidă pe El, precum 
zice Evanghelistul, dar îşi însuşesc tăcerea de bună voie şi autoporuncită faţă 
de certări şi resping prin mâniile de după aceea gândul că sunt împiedicaţi de 
El. Căci aceasta o socoteau unii dintre ierusalimiteni ca dovadă că admiteau 
că Iisus este Dumnezeu după fire, zicând: "Iată că vorbeşte pe faţă , şi nu zic 
nimic . Oare nu cumva au cunoscut căpeteniile că El este cu adevărat 
Hristos?" (In 7,26). Dar Cel ce surprinde pe înţelepţi în viclenia lor descoperă 
îndrăzneala atotnetrebnică a celor ce cugetă acestea şi asigură mulţimea 
despre ceea ce păstrau căpeteniile tăcut în gândirea şi în planurile lor. Căci 
sunt opriţi printr-o lucrare dumnezeiască, pusă ca un frâu gândurilor lor 
neruşinate, deşi nu le sunt lăsate gândurile să se întindă către fapte. Iar prici¬ 
na pentru care nu vor putea duce scopul propus la capăt a adăugat-o prea- 
înţeleptul Evanghelist, zicând: "Căci nu venise ceasul Lui", ceas numind în 
acestea în mod făţiş timpul, se înţelege cel al patimii şi al cinstitei cruci. Apoi, 
cum nu i-ar fi vădit, şi prin aceasta, că nu ar fi pătimit Hristos, dacă ar fi 
refuzat să pătimească? 971 Căci nu din puterea mai marilor iudeilor, ci de bună 
voie S-a suit Hristos pe cruce pentru noi (Is. 53, 8). De aceea şi zice, respin- 


971. Pe de o parte, Hristos va pătimi când va fi timpul potrivit pentru aceasta, adică după 
ce va pregăti pe Apostoli să creadă că e Dumnezeu cel întrupat, ca să primească învierea Lui 
ca o reală victorie asupra morţii. Pe de altă parte, patima nu I-a venit nici atunci ca un sfârşit 
spre care s-au dezvoltat lucrurile prin ele. Căci El putea să nu primească această pătimire şi 
moarte. Aceasta acccentuează din nou libertatea lui Hristos faţă de vreo rânduială ce se 
desfăşura spre capătul ei în mod necesar. 







gând bârfirea despre o părută Dumnezeire a Sa: "Nimeni nu va lua sufletul 
Meu de la Mine. Eu îl pun pe el de la Mine însumi. Căci putere am să-l pun 
şi iarăşi putere am să-l iau pe el" (In 10,18). Fiindcă, precum am spus înainte, 
nu fără voie a răbdat crucea pentru noi. El însuşi S-a adus pe Sine ca o jertfa 
sfântă lui Dumnezeu şi Tatăl, răscumpărând cu sângele Său mântuirea tutu¬ 
ror (Evr. 9,14 ) 972 . De aceea a şi spus în propovăduirea evanghelică: "Eu Mă 
sfinţesc pe Mine însumi pentru ei" (In 17,19). Spune "Mă sflnţesc" în loc de 
"Mă aduc" şi "Mă predau". Căci sfânt este ceea ce se aduce lui Dumnezeu ca 
jertfa. Iar că Hristos a primit junghierea liberă de orice putere a vreunora 
asupra Lui, o cunoaştem iarăşi când auzim în Psalmi pe Cel ce zice către 
Dumnezeu şi Tatăl: "Jertfă şi prinos n-ai voit, dar trup mi-ai întocmit Arderi 
de tot şi jertfă pentru păcat n-ai cerut Atunci am spus: "Iată vin! în capul cărţii 
s-a scris despre mine, ca să fac voia Ta, Dumnezeule" (Ps. 39,9-10; Evr. 10, 5- 
7). Vezi cum urcă prin voia proprie la patima pentru toţi? Căci iată, vin, zice, 
n-am fost prins şi adus dintr-o necesitate de altcineva 973 . 


972. Dacă ar fi murit din necesitate pentru păcatul Său, ar fi murit pentru El, nu pentru 
noi. Dar murind pentru noi, a murit de bunăvoie, din iubire. Ceea ce este din iubire nu este 
din necesitate. Iubirea e mai tare ca Legea. De aceea a şi biruit Hristos moartea, venită din 
necesitate. 

973. Hristos declară că Se "sfinţeşte" El însuşi pentru oameni. Iar Sf. Chirii spune că Se 
sfinţeşte El însuşi întrucât Se aduce jertfă lui Dumnezeu El însuşi. Cine se jertfeşte se 
sfinţeşte, pentru că renunţă la orice egoism, dăruindu-se lui Dumnezeu, izvorul bunătăţii, al 
supremei sfinţenii. Acestei iubiri El îi răspunde cu iubirea Lui. în Vechiul Testament animalul 
era sfinţit fără voia lui, de către om, fiind mai mult un chip al jertfei omului. Omul imprima în 
animal voinţa lui de jertfire către Dumnezeu, voinţa depăşirii egoismului său, sau afirma voinţa 
de a se preda lui Dumnezeu. Omul care se jertfeşte nu o face din puterea sa, ci din puterea lui 
Hristos. Singur Hristos Se jertfeşte ca om exclusiv din proprie pornire. Singur El Se sfinţeşte 
ca om exclusiv prin Sine, pentru că Se jertfeşte prin Sine. Lui Dumnezeu nu-I aduceau bucurie 
deplină jertfele de animale, sau cele spirituale nedepline ale oamenilor. Deplin Da mulţumit 
numai jertfa cu totul benevolă a Fiului Său ca om, pentru că în ea se arată că omul a depăşit 
cu totul egoismul. De aceea se dobândeşte fericirea deplină în iubire. Dar pentru aceasta tre¬ 
buia să Se facă om. Şi deşi trupul I l-a alcătuit Tatăl, totuşi Fiul Lui declară că Tatăl făcea aceas¬ 
ta ca voia Sa. "Iată vin": jertfa Lui este desăvârşită, pentru că nu o aduce pentru Sine, ci pen¬ 
tru alţii, arătând şi în aceasta totala Sa dăruire, o dată ce nu era silit să Se jertfească pentru El. 
Pe de o parte, îşi arată iubirea deplină pentru Dumnezeu, căci Se aduce Lui din exclusiva Sa 
iniţiativă. Pe de alta, o aduce din iubirea deplină pentru oameni. Nu o aduce pentru vreun 
păcat al Său, pentru a depăşi egoismul propriu, ci exclusiv pentru alţii, pentru a le asigura şi 
lor puterea Sa de jertfire, pentru ca, din puterea Sa, să-şi depăşească şi ei prin jertfa lor egois¬ 
mul. Astfel, Se sfinţeşte pe Sine pentru ca să-i sfinţească şi pe ei. Hristos a putut aduce jertfa 
iubirii desăvârşite ca Dumnezeu pentru oameni, pentru că Subiectul care dădea firii această 
iubire era însuşi Fiul lui Dumnezeu. Şi nu S-a născut ca om dintr-un act de plăcere trupească. 
Puterea unirii Sale totale cu Dumnezeu s-a manifestat şi în învierea Sa ca om. El nu poate 
rămâne în moarte, ci primeşte din Dumnezeu viaţa nouă. Cine îl afirmă total pe altul este afir¬ 
mat şi el total de altul, chiar între oameni. Cu atât mai mult, cine afirmă total pe Dumnezeu 
este afirmat de Dumnezeu. 

Deci scapă acum de îndrăzneala căpeteniilor, rezervându-Şi pătimirea 
pentru timpul cuvenit şi folosindu-Se de vorbirea pe faţă în modul cel mai 
potrivit lui Dumnezeu, aşa cum o cereau toate. Socotesc că ajung acestea 
spre lămurirea celor spuse. Dar s-ar putea ca unii dintre cei introduşi în 
tainele credinţei, auzind şi cuvântul: "încă n-a venit ceasul Meu" (In 7, 6), să 
fie duşi spre gânduri elineşti şi nebuneşti, încât să cugete în mod neraţional 
că lucrurile omeneşti sunt supuse ceasurilor, zilelor şi timpurilor. De aceea 
socotesc că e necesar iarăşi să spunem puţin şi despre aceasta, dacă scopul 
nostru este să comunicăm prin toată cugetarea ceea ce e de folos cititorilor. 
Fiilor Bisericii, care s-au hrănit cu Sfintele Scripturi, socotesc că le ajunge, 
spre ocolirea rătăcirii elinilor şi spre putinţa de-a se despovăra de aiureala 
provenită din ea, ceea ce spune în chip de acuzare şi de înţeleaptă respingere 
Pavel, către unii dintre cei ce gândeau astfel: "Ţineţi zile şi luni şi timpuri şi 
ani? Mă tem să nu mă 6 ostenit la voi în zadar" (Gal. 4,10-11). De fapt, ca să 
lăsăm orice vorbărie deşartă, cel stăpânit de o astfel de nebunie şi-a stricat 
sufletul său şi se va pierde, necinstind pe Făcătorul tuturor, Căruia singur I 
se poate atribui raţiunea noastră înţeleaptă şi bine îndrumată. Iar cei ce nu 
ştiu să respecte în chip drept această cârmă, înlătură raţiunea Providenţei şi 
nu mai cred că Stăpânul tuturor este Vistierul şi îndrumătorul celor omeneşti 
şi atribuie timpurilor şi ceasurilor stăpânirea peste toate, punând creaţia dea¬ 
supra Făcătorului şi supune lipsei de mai bună cinstire pe Cel căruia I se 
cuvine toată cinstea, slava şi închinarea, dăruind creaţiei cele mai presus de 
creaţie şi atribuind făpturilor cele prin care se cuvine să fie încununat Crea¬ 
torul 974 . Şi nu se vor opri aici greşalele lor, ci vor înainta şi la una mai gravă. 


974. A socoti că ceasul, sau ziua, sau anul, sau în general timpul impune ceea ce se face 
de către oameni înseamnă a supune pe oamnei unei legi a evoluţiei faptelor lor, sau a nega 
libertatea spirituală a omului. Ba mai mult decât aceasta, înseamnă că nu este o existenţă spiri¬ 
tuală mai presus de aceste legi fatale şi inconştiente ale lumii, sau că această lume cu legile ei 
este dumnezeu. Acesta este un panteism care neagă că la originea tuturor este o Conştiinţă 
atotputernică, Ce a creat şi conduce toate, şi consideră că lumea aceasta cu legile ei in¬ 
conştiente, fatale şi nelibere, cu mizeriile şi cu moartea care stăpâneşte viaţa oamenilor este 
suprema realitate. E o concepţie care nu ţine seama că lumea aceasta, socotită ca ultima reali¬ 
tate, nu explică nimic. Nu explică cum de există şi cu ce scop există. Nu dă nici un sens vieţii 
omeneşti, care însetează după un sens şi pe care nu-1 are dacă oamenii apar şi dispar pe rând 
definitiv, nesatisfăcând nici una dintre aspiraţiile lor spre veşnicie şi spre creştere spirituală 
fără sfârşit Faţă de sistemele filosofice eline, care nu cunoşteau decât substanţa generală şi 
legile ei, creştinul e cel dintâi care pune în evidenţă valoarea persoanei şi libertatea ei, arătând 
pe însuşi Fiul lui Dumnezeu, Persoana dumnezeiască, devenit om şi Persoană a firii omeneşti 
şi rămânând om pentru veci, ca să ne asigure tuturor valoarea eternă şi unică, în dependenţă 
de libertatea noastră, sau de unirea liberă, sau de despărţirea liberă de Dumnezeu. Din păcate, 
filosofiile de la Renaştere încoace s-au întors la filosofiile impersonaliste ale elinilor. Când 
Hristos spune: "timpul Meu n-a sosit", nu înseamnă că aşteaptă un timp de care El depinde, ci 
un timp care depinde de El. El a ales timpul, care va fi cel al jertfei Lui. 








514 


SFANŢUL CHIRIL AL ALEXANDRIEI 


Se va calomnia pe faţă iubitorul de bine Dumnezeu, şi pe lucrătorul celor rele 
îl vor declara duşmanul a tot păcatul 975 . Căci dacă timpul, ceasul, ziua şi anul 
sunt făcute de El, iar acestea duc pe oameni cu necesitate şi cu o putere supe¬ 
rioară la un rău nedorit şi, de aici, la căderea în nişte nenorociri, cum va fi 
adevărat cuvântul nostru despre aceasta? Şi ce se va mai alege din spusa 
preaînţeleptului Moise: "Şi a văzut Dumnezeu toate câte a făcut şi iată toate 
erau bune foarte" (Fac. 1, 31)? Iar una dintre ele este şi timpul. Iar în timp, şi 
ceasul şi ziua şi anul. Dar dacă vom spune că ceea ce a văzut ochiul firii dum¬ 
nezeieşti ca bun, e aducător de rele, cum nu vom mărturisi pe Făcătorul 
tuturor căzut în cele rele? 

Socotesc deci că trebuie să se ruşineze cei căzuţi în greşelile amintite de 
noi adineauri. Iar deoarece se întâmplă că unii nu numai că rabdă aiurerile 
eline, ci le şi susţin, vino să cercetezi şi altfel absurditatea cuprinsă în această 
dogmă şi să aduni ajutoarele cele de folos din gândirea asupra ei. Să opunem 
deci acestor blasfemii, adevărul. Dacă, după voi, suntem atraşi spre un bine 
sau spre cele contrare, pentru că ne atrage puterea superioară a timpului, sau 
ne sileşte ceasul, la ce mai e de trebuinţă cugetarea, care ne îndrumă spre 
toate cele ce trebuie făcute şi ne sfătuieşte să ne despărţim de cele rele, 
poruncindu-ne să ne silim spre cele de laudă? Căci, spune-mi, la ce mai folo¬ 
seşte aceasta? Ce folos bun mai avem din cugetare şi din ideile ei, dacă sunt 
împins şi merg fără voie spre ceea ce mă cheamă ceasul şi mă sileşte timpul? 
Ni s-ar întâmpla ceea ce se întâmplă cârmaciului unei nave, care, pierzând 
orice nădejde de a salva nava, când se întâmplă să fie ameninţaţi de furtună, 
lasă orice funie şi părăseşte şi cârma însăşi, nemaifolosindu-se de nici un 
meşteşug, ci îngăduind pornirii valurilor să se arunce din mare asupra 
corăbiei. 976 . Din cele spuse înainte nu mai rezultă nici un folos pentru cei ce 
voiesc virtutea, nici pentru lucrătorii răului, vreo pagubă, dacă nu primim 
pentru toate cele săvârşite de la Dumnezeu şi nu luăm răsplata de la El după 
calitatea lor 977 . Spune-mi, oare, în acest caz nu va hotărî ceasul cele bune şi 
nu va aduce anotimpul în mod indistinct ceea ce e de folos, chiar dacă sunt 


975. Dacă toate, bune şi rele, sunt impuse de o lege fatală, ceea ce e rău nu mai e rău, 
deci şi autorul răului e socotit ca autorul binelui. Aceasta e concluzia panteismului. 

976. Dacă timpul, cu necesităţile aduse de fiecare oră sau zi, impune orice faptă ome¬ 
nească, la ce mai este de trebuinţă cugetarea omului care caută să afle ce e de folos să facă şi 
ce nu-i este de folos? Toată cugetarea ar fi în acest caz zadarnică, sau ar fi produsul unei 
amăgiri. Omul ar fi în acest caz ca o corabie care e purtată de valurile mării, cârma ei mânuită 
de om nefiind decât o părere. 

977. Dacă omul nu mai alege în mod liber cele bune sau cele rele, nu mai poate fi nici o 
răsplată veşnică pentru cei ce fac cele bune şi o pedeapsă pentru cei ce fee cele rele, ceea ce 
înseamnă că ei nici nu mai există în veci. Totul devine fără rost. Dacă binele n-are nici o va¬ 
loare, nici omul nu are vreo valoare. Totul decurge într-un mod fatal şi orb. 


J 

stăpânit de pornirile cele mai urâte? Dar, pe de altă parte, anotimpul nu va 
aduce unora nimic din cele bune, ci va aduce mai degrabă ceea ce-i mai chi¬ 
nuitor decât toate celor ce au avut ca scop lucrarea celor bune. 

Dar nimic nu va fi din acestea, va zice poate cineva, ci ceasul şi timpul va 
da fiecăruia ceea ce i se cuvine. Deci împărăţeşte timpul, şi cinstea Provi¬ 
denţei o vom atribui ceasurilor nemaigândind la Dumnezeu, căci nu vom 
cere nimic de la El, ci de la ceas sau de la timp. Dar ce rezultă de aici? 978 Că 
ne închinăm creaţiei în locul Creatorului şi slava Făcătorului o atribuim în 
chip necredincios celor făcute de El. Dar răul acestor gânduri şi mărimea 
necredinţei din ele nu ne cer multă osteneală ca să le vedem, iar însoţirea lor 
se arată ca o urâciune vădită. Dar vom spune ceea ce ne vine iarăşi în minte 
pentru folosul ce-1 aduce. Legile dumnezeieşti şi omeneşti hotărăsc, precum 
se ştie, pentru iubitorii de rău, pedepsele ce li se cuvin, iar celor ce voiesc şi 
se silesc să vieţuiască virtuos le adaugă cinste. Dar dacă nimic nu depinde de 
voia noastră, ci totul stă sub domnia orelor, care duc în mod de neocolit şi 
necondiţionat spre amândouă (bine şi rău), cum mai este drept să mărturi¬ 
sim că celor buni li se cuvine să fie lăudaţi, iar celor ce nu sunt astfel vom 
socoti că li se cuvine contrariul? Şi, spune-mi, pentru ce ne cer legile să 
părăsim cele rele şi să ne silim să împlinim cele bune, o dată ce altele sunt 
puterile ce cârmuiesc voile din noi şi ne duc cu uşurinţă spre ceea ce voiesc 
ele? Căci ei spun că cele omeneşti trebuie să se supună stăpânirii orelor, 
necugetând nicidecum la absurditatea ce rezultă de aici. Sau oare nu vor 
spune prin aceasta, fără să vrea, că omul care a primit conducerea tuturor 
celor ce sunt pe pământ este în acest caz şi cel mai nenorocit animal dintre 
cele necuvântătoare şi că vieţuieşte în chip chinuit, şi, trebuind să fie primul 
după fire, e pus între cei de al doilea, mai bine-zis chiar între cei din urmă? 979 
Căci dacă fiarele tind spre cele plăcute, prin instinctele ce se mişcă de sine, 
neîmpiedicându-se de nimic, ajung la ceea ce le este de folos, şi se feresc de 
cele ce obişnuiesc să nu folosească, dar noi slujim timpului stăpânitor, ca unui 
tiran de neocolit ce apasă asupra noastră ca un toiag, cum nu sunt cele ce ne 


978. Celor ce declară că toate depind de timp, le răspundem că totuşi vedem un rezultat 
bun din cele bune făcute sub forţa timpului şi un rezultat rău al celor rele. Dar atunci, aceste 
roade nu mai trebuie aşteptate de la Dumnezeu. Insă în acest răspuns ar fi ceva neraţional. 
Dacă timpul te sileşte la rău, de ce ţi-ar răsplăti el răul făcut silit? 

979. Omul, făcut prin conştiinţa şi raţiunea lui să fie conducătorul tuturor celor de pe 
pământ, e coborât de cei ce-1 socotesc unealta neliberă a unor legi ale evoluţiei la o stare mai 
nenorocită decât a animalelor inconştiente, pentru că trăieşte în mod conştient şi cu o aparenţă 
de libertate starea lui de unealtă a binelui sau a răului, primind, fără să fie el însuşi autorul 
acestora, roada unuia sau altuia. E o fiinţă nenorocită pentru că are sentimentul că e vinovat 
pentru relele pe care nu le face în mod liber, sau află că binele pe care îl face nu-1 face în mod 
liber. Omul e fiinţa supusă celor mai contrare consecinţe. 

privesc pe noi într-o măsură cu mult mai mare fără rost decât cele în care 
vieţuiesc acelea (animalele necuvântătoare)? Dar se va ruşina cum se cuvine 
cel ce voieşte să urmeze orelor, timpurilor, care n-au fost făcute spre nimic de 
genul acesta, nici să fie simţite ca atare. Dar neprimind urâciunea acestor 
dogme 980 , va zice cineva: Nici ora, nici timpul şi nici vremea nu spunem că 
stăpânesc cele omeneşti, dar spunem că sunt ceasuri rele şi timpuri pe 
măsura lor, care se năpustesc uneori ca nişte suflări violente peste bieţii de 
noi. Acestora noi le răspundem: O, voi cei ieşiţi din minţi şi îmbătaţi de ne¬ 
bunia neroditoare, cum v-au înşelat ca să vă înarmaţi mintea iarăşi împotriva 
a înseşi Fiinţei celei mai înalte? Căci oare nu ar fi (Dumnezeu) lucrător al celor 
rele, dacă e rău ceva din cele făcute de El? 981 Dar dacă, precum am spus 
înainte, o faptă o ocolim, iar pe alta ne silim să o facem, cum va putea ceasul 
sau timpul să ne rănească, sau dimpotrivă să ne bucure, şi nu ne îndrumă mai 
degrabă Dumnezeu, aşa precum voieşte? El voieşte să ne întristăm sau să ne 
bucurăm, după cum se cuvine fiecăruia, de pe urma faptelor sale 982 . V-am 
auzit spunând adineauri că nu e nimic din cele ale noastre sub puterea orelor, 
dar sunt totuşi unele porniri rele prin fire şi ni se impun în mod vehement ca 
o suflare. Dar socotesc că nu e nici o greutate să se arate că şi această ideee 
este plină de cea mai de pe urmă lipsă de dreaptă cugetare. Căci cum nu este 
vădit că una dintre distanţele de douăsprezece ore corespunde zilei, alta, 
nopţii? Iar ziua nu este pentru unii, iar noaptea, pentru alţii, ci ambele străbat 
toate. La fel, răul prin fire, care deci nu e făcut de cineva 983 , nu e unuia rău, 
iar altuia nu, nici unuia mai mult decât altuia, ci va aduce mai degrabă tutu¬ 
ror vătămarea în aceeaşi măsură, aşa cum e pentru toţi aceeaşi distanţă a 
nopţii şi a zilei. Cum deci în aceeaşi zi sau oră unul poate fi văzut veselin- 
du-se şi bucurându-se de multe din cele ce pot bucura, mişcându-se în cele 
luminoase, iar alţii se află în cele contrare, ba câte unul chiar murind în chip 
jalnic? Spune-mi, care e raţiunea, sau cum se întâmplă că unul şi acelaşi fiind 


980. Dogme numeau Părinţii nu numai învăţăturile Bisericii, ci şi învăţăturile eretice sau 
teoriile lipsite de sens ale filosofiilor panteiste elineşti. 

981. Dacă unele ceasuri ne duc ca nişte duhuri sau suflări violente în mod necesar la rău, 
oare nu e însuşi Creatorul autor al acestor impulsuri ale răului prin acele duhuri? Dar nimic 
nu e rău în creaţia făcută de Dumnezeu. Deci nimic nu ne duce în mod necesar la rău. Toate 
faptele noastre depind de libertatea noastră. 

982. Dacă faptele noastre depind de libertatea noastră, e firesc să primim plata bună sau 
rea pentru ele, după calitatea lor, din libertatea noastră decurgând şi răspunderea noastră. Nu 
ne-a lăsat Dumnezeu în chip nedrept pe unii sub fatalitatea răului, şi pe alţii sub a binelui. 
N-ar fi în aceasta nici o dreptate. 

983. Rele prin fire sunt stricăciunea, boala, moartea. Dar nu sunt prin fire, ca unele ce-şi 
au existenţa prin sine, ci au devenit astfel tot prin libertatea rău folosită a oamenilor de la 
început 

ceasul sau timpul, unul e văzut în cele dintâi, altul în cele din urmă? Cum vei 
numi acea zi rea sau dimpotrivă? Eu nu pot să spun aşa, văzând deodată pe 
unul veselindu-se, iar pe altul văzându-1 mort şi fără răsuflare, sau foarte 
necăjit Oare nu vom numi un mit nepriceput şi născocirea unei manii diavo¬ 
leşti această dogmă despre ceasuri? Socotesc că toţi vor consimţi fără şovă¬ 
ială că aşa este şi vor contrazice pe cei ce cugetă acestea. 

Socotesc că ajung cele spuse despre acestea. Dar ca să nu las loc altor 
probabilităţi şi altor opinii, sau să dau unora prilej de vorbărie, voi trece la 
explicarea lucrurilor, voi recurge la istorie şi voi confirma din fapte tot ce am 
afirmat de mai înainte. 

Când asirienii, împresurând sfânta cetate a Ierusalimului, voiau să o 
asedieze, conducătorul oastei lor Rabzache a încercat mai întâi să înconvoaie 
mintea celor ce luptau în ea prin cuvinte amăgitoare, sau se gândea să facă 
aceasta prin ameninţări. Dar fericitul Ezechia, care avea atunci cinstea re¬ 
gească, nu se încrede în faptele ostăşeşti, ci aşteaptă de la Dumnezeul tutu¬ 
ror câştigarea victoriei şi cere ajutorul numai de la El, prin rugăciunea cea 
mai stăruitoare. Şi Dumnezeu îşi apleacă îndată urechea spre acest drept şi 
harul urmează rugăciunilor lui. "Căci a ieşit îngerul Domnului, după cum s-a 
scris, şi a ucis din tabăra celor de alt neam o sută optzeci şi cinci de mii" (IV 
Regi 19,35). Ce vei spune, o, bunule, faţă de acestea? Intr-o singură noapte şi 
în aceeaşi oră şi vreme, asirianul a căzut, nimicit de mâna îngerului, şi s-a 
izbăvit mulţimea ierusalimitenilor, şi unii au ajuns la sfârşitul lor, iar ceilalţi, 
la veselie şi bucurie. Unde este puterea orei? Cum s-au împărţit cele două 
feluri de oameni şi unora li s-a dat să se bucure, iar celorlalţi să moară în chip 
rău? Căci nu vei îndrăzni să o socoteşti de două firi, sau de multe feluri, dacă 
nu aiurezi cu totul. 

Acelaşi lucru e valabil pentru Datan şi Aviron. Aceia, răsculându-se odi¬ 
nioară împotriva conducerii lui Moise, şi fiind nechemaţi, nu s-au temut să se 
repeadă la slujba dumnezeieştii preoţii. De aceea au căzut cu toată casa în 
fundul pământului şi aşa au ajuns în iad. Iar adunarea poporului s-a izbăvit 
(Num. 16, 1-32). Ar fi trebuit, fără îndoială, dacă pedeapsa n-ar fi venit din 
mânia dumnezeiască, ci de la oră, să nu vină pedeapsa numai asupra unei 
părţi a adunării, ci să se întindă deopotrivă peste toată. Deci nu vom socoti 
nici ziua, nici vremea ca pricină a întristării unora şi a veseliei altora. Şi cum 
n-ar greşi cineva socotindu-le astfel? Dar vom socoti folosul şi vătămarea 
venind din oră sau din vreme, când, utilizându-le cu pricepere, sau cu nepri¬ 
cepere, vom afla rezultate fie plăcute, fie neplăcute. In acest înţeles fiecare 
lucru îşi are, cum s-a scris (Eccl. 3, 1), timpul său, şi a cunoaşte acest timp 
este cel mai mare folos, iar a nu-1 cunoaşte este o mare pagubă. Astfel, nu tre¬ 
buie să se umble cu corabia iarna, dar nu e lucru neînţelept a face aceasta 

vara. Cunoscând aceasta, vom atribui cârma tuturor celor ale noastre lui 
Dumnezeu, Care toate le cârmuieşte 984 . Căci dacă, după cuvântul neminci- 
nos al Mântuitorului, mica şi neînsemnata pasăre nu ar cădea vreodată în 
cursă fără voia lui Dumnezeu şi Tatăl, cum omul cel atât de cinstit, care a luat 
putere să dispună de toate, ar pătimi ceva fără voia sa, sau cu voia sa, fără ca 
Providenţa să aducă ceva din cele spuse, potrivit cu vieţuirea fiecăruia? 

Voi mai adăuga la acestea şi altceva, care stă puţin mai departe de aceste 
amintiri, deşi e foarte înrudit cu cele de mai înainte, mai bine-zis cere aceeaşi 
cercetare şi are o dezlegare uşoară, fiind uşor de înţeles celui înţelept, care 
are înţelegerea deprinsă cu deosebirea dintre bine şi rău. Ce este aceea 
despre care spunem acestea? Cananeenii, ce locuiau odinioară în ţara vecină 
cu cea a iudeilor, sau în Galileea, au avut o dată o nuntă. Cu acest prilej au 
invitat la ospăţ pe Domnul, împreună cu Maica Lui şi cu Sfinţii ucenici, fo¬ 
losind ca prilej sărbătoarea căsătoriei. Aflându-Se împreună şezător la masă 
cu ceilalţi invitaţi Domnul, Care avea să binecuvinteze nunta pe care El a 
legiuit-o, comesenii s-au văzut deodată fără vin. Având încă autoritate asupra 
Fiului pentru marea supunere a Mântuitorului nostru, dar cunoscând toto¬ 
dată puterea Lui dumnezeiască, Maica îi zice: "Vm nu mai au" (In 2, 3). Căci 
îl ştia că va face foarte uşor ceea ce cerea firea lucrurilor. Iar Domnul zice 
către ea: "Ce este Mie şi ţie, femeie? Ceasul Meu încă n-a sosit" (In 2, 4). 
Mintea de Dumnezeu iubitoare, eliberată de dogmele aiurite şi foarte depăr¬ 
tată de superstiţii, va înţelege în chip binecredincios spusa aceasta. N-a venit, 
zice, timpul arătării Mele, adică al minunilor. Căci, fiind Dumnezeu după fire, 
n-a ignorat timpul potrivit fiecărei fapte. Dar cel ce din foarte multa neîn¬ 
ţelegere se întoarce de la una la alta (căci călăreşte prin multe răul) spune, ca 
unul ce aiurează, că şi Hristos însuşi e supus lucrării orelor. După noi se 
dovedeşte lipsit de minte, şi prin cele ce speră să-şi susţină opiniile face cu¬ 
noscută absurditatea dogmelor lui. Căci dacă vom admite că firea lucrurilor 


984. Nu ora în general ne cârmuieşte cu necesitate faptele. Pe de altă parte, recunoaştem 
că unele fapte ale noastre sunt şi trebuie să ţină seama şi de timp, dat fiind că natura îşi are o 
desfăşurare în timp. Deci, potrivind unele fapte ale noastre timpului, ţinem seama de natura 
de care e legată viaţa noastră trupească. Sunt anumite timpuri în care trebuie să arăm, să 
semănăm, să secerăm. Dar această desfăşurare a naturii e rânduită de Dumnezeu. Deci, 
ţinând seama de ea, ne conformăm voii lui Dumnezeu. Dar această luare în considerare a 
ordinii naturii nu se face fără voia noastră. Astfel are loc o întâlnire între voia lui Dumnezeu, 
ordinea naturii şi libertatea noastră. Numai dacă la baza ordinii naturii stă o libertate supremă, 
ea poate da şi omului posibilitatea să se manifeste liber în raport cu această ordine. Dacă n-ar 
exista decât o natură cu legile ei, ca ultimă realitate, de unde şi-ar avea existenţa libertatea 
umană şi putinţa de-a se manifesta faţă de legile naturii? Legile naturii sunt de aşa fel, că per¬ 
mit libertăţii omului manifestarea faţă de ele. Deci dincolo de ele există un Creator liber, 
deosebit de ele. Natura cu legile ei nu e unica realitate. 

este supusă puterii orelor, şi de aceea Hristos a spus către Maica Sa: "Ceasul 
Meu încă n-a sosit", spune-mi cum, după opinia voastră strâmbată şi prea- 
neînţeleaptă, Hristos, neavând încă din oră lucrarea susţinătoare a voii Lui, se 
face cauzator al celor cerute? Căci Se arată prefacând toată apa în vin 985 . 
Dacă ştia că lucrurile vor trebui să se supună puterii orelor, cum nu trebuia 
Domnul să caute să facă de la început ceea e Ii va fi prilejuit de concursul tim¬ 
pului? Dar nu se vede întru nimic îngrijindu-Se de aceasta, ci dă harul acelo¬ 
ra înainte de acele ore. Deci puterea orelor nu Ii era piedică. Ci, nefiind încă 
timpul în care-Şi va arăta puterea în minuni, face una dintre ele. Deci ne-am 
izbăvit de opinia aceasta, înţelegând prin ora menţionată timpul potrivit 
fiecărui lucru. Iar că şi noi suntem liberi de necesitatea produsă de ore, nu 
socotesc că e nevoie de mai multe cuvinte. Am spus destul despre aceasta. 
Dar ne vom sili să arătăm în cuvântul de faţă şi că în dumnezeieştile Scripturi 
vom afla ora socotită ca timpul cuvenit fiecărui lucru. De fapt minunatul Pavel 
arată astfel înţelesul a ceea ce se numeşte oră: "Şi aceasta fiindcă ştiţi timpul 
în care ne găsim, că este ceasul în care trebuie să vă treziţi din somn. 
...Noaptea e pe sfârşite, ziua s-a apropiat" (Rom. 13, 11-12). Observi că, 
pomenind înainte timpul, adaugă după aceea ora? Vorbeşte de aceasta prin 
acela, nesocotindu-1 pe acela altceva. Vorbeşte de timpul în care cei adormiţi 
în păcate trebuie să se deştepte spre folosul lor şi să se trezească spre ve¬ 
gherea de Dumnezeu iubitoare 986 . 

"Deci mulţi din mulţime credeau în El şi ziceau: 

Hristosul, când va veni, oare va face semne mai multe 
decât a făcut Acesta?” (In 7, 31) 

Se cuvine să vedem câtă iconomie cuprinde cuvântul acesta şi cât de 
mult este în acord cu cele de mai înainte. Căci, după ce a spus că iudeii căutau 
să-L prindă şi să-L închidă în lanţurile crudei lor nebunii, aducând asupra Lui 


985. Dacă din oră vine puterea, cum Hristos, Care spune că "ora Lui n-a sosit", are totuşi 
puterea să săvârşească imediat fapta minunată a prefacerii apei în vin? Nu din ore îi vine lui 
Hristos puterea faptelor Sale, ci El stabileşte ora în care voieşte să facă o faptă sau alta. Nu El 
depinde de timp, ci timpul depinde de El. El stabileşte ce va face în fiecare oră viitoare. 
Proorocia Lui este o proorocie care anunţă în acelaşi timp că va face ceea ce prevesteşte, nu 
că ia la cunoştinţă ceea ce ştie că se va produce fără voia Lui, printr-o putere aflată în timpul 
viitor. Aceasta deosebeşte proorocia Lui de a oamenilor care prevestesc ceea ce află că va 
săvârşi Dumnezeu în timpurile viitoare. 

986. Aceasta arată iarăşi că prin oră se înţelege momentul în care omul depune un efort 
de trezire în legătura cât mai intensă cu Dumnezeu. Deci ora nu înseamnă o forţă care privează 
pe om de libertate, ci, dimpotrivă, momentul unui suprem efort al omului de recâştigare a 
libertăţii sale. 

primejdia uciderii înainte de vreme, arată mulţimea celor ce credeau, ca să se 
facă vădite planurile urâte ale căpeteniilor. Căci mulţimile erau atât de de¬ 
parte de voinţa duşmănoasă faţă de El, încât adunau dovezi şi din minunile 
Lui şi cugetau că se cuvine să-şi însuşească învăţăturile Lui şi să le măr¬ 
turisească pe faţă. Căci era un cuvânt răspândit în tot neamul iudeilor şi lăţit 
în toată ţara lor, că prezenţa lui Hristos va fi unită cu faptele Lui mari, având 
să facă minuni mai presus de fire, şi învăţătura Lui va fi cu mult mai preţioasă 
şi mai presus de învăţătura din Lege. Astfel, femeia samarineancă, atunci 
când a venit la fântâna lui Iacob să scoată apă, şi a intrat în vorbă cu Mân¬ 
tuitorul, I-a spus: "Ştim că va veni Mesia, Care se numeşte Hristos. Când va 
veni, Acela ne va vesti nouă toate" (In 4,25). Şi cuvântul "ştim" nu-1 vom atri¬ 
bui numai acelei femei, ci îl vom socoti ca un cuvânt crezut de întregul neam 
al samarinenilor şi iudeilor. Toţi ştim că faptele ne vor da o siguranţă că Cel 
la care le vom vedea va fi de fapt El. Iar cei ce-L vedeau, cunoscând cele pre¬ 
vestite despre El prin nădejdi luminoase, nu-L socoteau drept Hristos decât 
atunci când^ îl vedeau manifestându-Se în acele fapte minunate. Deci unii, 
văzându-le, îl credeau ca atare. Şi vorbeau între ei. Prin ce fapte ni se va arăta 
Legea vestindu-L pe Hristos? Pe cine Da arătat cuvântul Sfinţilor prooroci ca 
fiind Hristos? Pe Cel ce va săvârşi minuni şi va descoperi cele mai mari 
bunătăţi. Dar îl vedem pe Cel ce a venit că se distinge în mod culminant în 
amândouă. Ce minuni luminează mai covârşitor ca ale Lui pe cei ce înţeleg 
ceea ce e mai mare decât toate? In ce S-a arătat slab faţă de cele grele? Ce n-a 
săvârşit mai presus de raţiune şi în mod minunat? în cine vom căuta ceva mai 
mult ca în El? Să vedem dacă nu cumva toate faptele Lui nu ajung în hotarul 
minunilor. Ce se aştepta de la Hristos şi nu a apărut în Acesta? 987 Renunţarea 
la credinţa în El e neruşinată, nepăsarea e lipsită de recunoştinţă şi zăbava în 
primirea celor bune ale Lui e cu totul de neînţeles, o dată ce trebuie preţuite 
cele bune. Să fie mărturisit deci ca Dumnezeu. Căci aceasta o cere însăşi 
firea lucrurilor (vieţii Lui reale) şi nu ne-o cere ca ceva ce depinde de voia 
noastră 988 . Nu li se impune iudeilor acest cuvânt în mod silit, dar nici ca ceva 


987. în Hristos sunt supremele culmi ale învăţăturii şi ale faptelor. Totul e minunat în El. 
Chiar smerenia Lui depăşeşte posibilitatea umanului. Toate depăşesc umanul, deşi sunt comu¬ 
nicabile oamenilor: sunt dumnezeieşti în forma umană, accesibile omului. Nu a mai existat om 
ca El, dar El a fost om în comunicare cu noi, ca să ne cheme şi pe noi tot mai presus de ceea 
ce se află în cadrul simplu uman. 

988. Hristos nu ni Se impune ca Dumnezeu când vrem noi să-L recunoaştem ca atare. 
Totuşi putem refuza chiar ceea ce ni se impune ca fiind mai presus de noi. O minune e ceva 
mai presus de noi. Totuşi putem închide ochii spirituali, ca să nu o vedem, ca să o negăm ca 
minune. Ne cere să-L recunoaştem nu în baza unei voinţe întemeiate pe argumentele noastre, 
ci prin manifestări care ni se impun ca dumnezeieşti, fără ca noi să vrem. Dar le putem refuza 
chiar şi în această calitate a lor. 

contrar faţă de ceea ce se cuvine 989 . E de observat că necuminţenia căpeteni¬ 
ilor iudaice îi făcuse să piardă ascultarea pe care s-ar fi cuvenit să o aibă. Cei 
din mulţime, cugetând cum se cuvine, s-au lăsat conduşi spre trebuinţa de-a 
crede prin lumina celor săvârşite de Hristos, câtă vreme căpeteniile rămâ¬ 
neau singure în părerea lor despre Hristos. Ei erau atât de întăriţi în cruzi¬ 
mea lor, încât căutau să facă tot răul Celui prevestit ca împlinitorul marilor 
nădejdi şi confirmat prin cele pe care le săvârşea. 

"Au auzit fariseii mulţimea murmurând acestea 
despre El" (In 7, 32) 

Se supără mulţimea, pe drept cuvânt, împotriva căpeteniilor. Ea vorbea 
mult despre Mântuitorul nostru Hristos, nu numai pentru că era altfel decât 
oamenii obişnuiţi şi făcător de minuni mai presus de nădejde, ci şi pentru că 
nu evita să spună despre chipurile Legii lucruri mai înalte - şi de aceea spusa 
Lui nu era primită de arhierei şi farisei ca având aceeaşi valoare - şi nu era 
întru nimic mai prejos faţă de cele pe care ei le spuneau după Lege despre 
Hristos şi pe care le prevestiseră şi cuvintele Proorocilor. Mulţimea îi acuza 
pe drept cuvânt că erau stăpâniţi mai mult de pizmă, în loc să aibă grijă de 
mântuirea poporului. Neuitând că învăţătorii lor au multe motive pentru 
purtarea lor, mulţimea îi respingea, pe drept cuvânt, fiind cucerită de Domnul 
şi însetând mult după credinţa în El şi nemairăbdând jugul stăpânirii con¬ 
ducătorilor, ci cugetând să facă ceea ce se spune în Psalmi: "Să rupem legă¬ 
turile lor şi să lepădăm jugul lor" (Ps. 2,3). Căci, spunând mulţimii nu porun¬ 
cile Legii, ci născocirile lor şi învăţând-o porunci ale oamenilor (ML 15, 9; 
Mc. 7, 7), au părăsit calea dreaptă şi îi conduceau spre prăpăstii şi gropi pe 
cei pe care ar fi trebuit să-i conducă spre mântuire şi să-i îndrume spre 
cugetarea cea dreaptă. 

"Şi au trimis arhiereii şi fariseii slujitorii 
ca să-L prindă pe El" (In 7, 32) 

Legea porunceşte: "Pe cel nevinovat şi drept nu-1 vei ucide" (leş. 23, 7). 
Şi ea mai poruncea clar: "Nu vei fi cu cei mulţi în răutate 11 (Ps. 36, 1). Dar 


989. Hristos se impune să fie mărturisit ca Dumnezeu nu în mod forţat, artificial, dar nici 
prin fire, ci printr-o putere mai presus de fire. Cu toate acestea, această forţă mai presus de fire 
din El îl impune ca Dumnezeu în mod cuvenit Lui. Hristos nu Se impune ca Dumnezeu prin 
însuşirile proprii omului natural, ci prin nişte puteri mai presus de fire. Totuşi Se impune ca 
atare într-un mod care îl arată că I se cuvine să fie recunoscut ca atare. Dumnezeu însuşi, 
neîntrupat, Se impune în mod cuvenit, ca fiind mai presus de forţele naturii. Natura însăşi 
n-ar fi ceea ce este dacă n-ar fi un Dumnezeu care să o menţină în legile cuvenite ei. 

păzitorii Legii erau însetaţi de sânge, cu multă ură obişnuind să pedepsească 
pe toţi cei ce nu păzeau poruncile lui Moise, respectate de ei. De aceea, 
neavând nici o grijă faţă de Lege, sfâşie cele cinstite de ei, silindu-se să prindă 
în lanţuri pe Cel ce n-a săvârşit nici un păcat, mai ales când acesta este 
Hristos, adeverit prin înseşi faptele Sale. Ar fi trebuit, dimpotrivă, va zice cine¬ 
va cu drept cuvânt, ca învăţători ai iudeilor, tâlcuitori ai dumnezeieştilor 
Scripturi şi cunoscători ai dumnezeieştilor legi, mai degrabă să vorbească 
mulţimii ca să-i întoarcă pe membrii ei prin cugetările trebuincioase spre 
recunoaşterea a ceea ce se cuvenea, să părăsească bănuielile pizmei lor, să-i 
strămute la ceea ce se cuvenea să cugete, dacă socoteau că greşesc, aducân- 
du-i la gânduri bune despre Hristos. Trebuia să-i informeze din mărturia 
Proorocilor şi, străbătând prin toată dumnezeiasca Scriptură, să cureţe mul¬ 
ţimea de greşelile văzute şi să o înveţe despre Hristos ceea ce-i adevărat, ei 
cunoscându-L mai mult Dar, neaflând în Scriptură nici o apărare pentru ne¬ 
credinţa lor, închizând ochii faţă de dumnezeiasca Scriptură şi de aceea 
folosind-o ca pe una care-i acuză împreună cu mulţimea, au căzut într-o 
îndrăzneală neruşinată, solindu-se să scoată pe Hristos din ea, negăsind în ea 
ceva care să-L arate ca adevărat. Iar ceea ce-i şi mai vrednic de osândă e că 
acestea nu erau gândurile unor oameni de rând, ci îndrăznelile arhiereilor, 
având consimţirea fariseilor, deşi ei trebuiau să conducă, fiind superiori prin 
calitatea preoţiei şi putând porunci prin aceasta. Ca atare, trebuiau să fie 
recunoscuţi ca învăţători şi în cugetările despre bine, dând sfaturi care nu 
îndepărtează de la Dumnezeu. Dar, deoarece au ieşit din cugetarea cea bună 
şi au aruncat Legea dumnezeiască în urma cugetărilor proprii, erau purtaţi 
prin pornirile lor numai spre ceea ce le plăcea lor. "Şi capul s-a făcut astfel 
coadă", precum s-a scris (Deut. 28,44)"°. Deci căpeteniile au rămas la urmă 
şi cugetau împreună cu fariseii lipsiţi de credinţă, pornindu-se în mod neînfrâ¬ 
nat împotriva lui Hristos. De fapt, cei răi duc totdeauna împotriva celor iubi¬ 
tori de dreptate un război nemotivat, dar modul luptei lor şchioapătă, nefiind 
ajutat de cauze binecuvântate, ci luptând numai prin vorbărie nesocotită şi 
fiind mereu împiedicaţi de bolile pizmei 991 . Căci nu se pot lua la întrecere cu 


990. Conducătorii evreilor sunt prezentaţi ca fiind străini de înţelegerea adevărată a Legii 
şi a Proorocilor, care prevesteau prin chipuri şi cuvinte pe Hristos. De aceea n-au primit pe 
Hristos, pentru că nu voiau ca Dumnezeu să fie aproape şi El să-i lipsească de împlinirea poftei 
lor de domnie supremă şi deci de împlinire a ceea ce le plăcea lor. 

Nemaifiind adevăraţi învăţători ai poporului, conducătorii iudeilor au devenit din cap, 
coadă, pentru că mulţi din popor au cunoscut în Hristos adevărul, pe când conducătorii lor nu 
L-au cunoscut. 

991. Pizma, pe de o parte, susţine războiul celor răi împotriva celor buni, pe de alta, îl 
slăbeşte, pentru că pizma nu poate să nu se dea mereu pe faţă, arătând slăbiciunea celui stă¬ 
pânit de ea. De aceea, războiul lor se susţine mai mult prin vorbărie mincinoasă. 

faptele mari ale celor împotriva cărora luptă nici nu pot să dobândească o 
slavă egală cu aceia prin aceleaşi izbânzi, sau să arate că se află în aceleaşi 
bunătăţi prin aceleaşi fapte bune. De aceea, cad într-o gândire sălbatică şi se 
înarmează nebuneşte împotriva bunului renume al celor biruitori, silindu-se 
să acopere ceea ce îi coboară în mod necesar la urâţenie. Căci, în comparaţie 
cu binele, răul e vrednic de dispreţ. Deci aceia ar fi trebuit mai degrabă să 
dorească să se facă deopotrivă prin cele asemenea şi să se silească să lucreze 
şi să cugete aceleaşi ca cei lăudaţi. Dar le era greu fariseilor să înţeleagă 
aceasta. Astfel, deoarece aflau că mulţimile murmurau şi-şi şopteau unii altora: 
"Nu este Acesta cel pe Care-L căutau să-L ucidă? Iată că vorbeşte pe faţă şi 
nu-I spun nimic. Nu cumva au cunoscut căpeteniile că este Hristos?" (In 7,25- 
26), respingând iarăşi prin răutatea ce le era proprie această presupunere, 
poruncesc să-L prindă, trimiţând pe slujitori să facă aceasta. 

"Deci le-a zis lor Iisus: "încă puţin timp mai sunt cu voi 
şi Mă duc la Cel care M-a trimis" (In 7, 33) 

Domnul, fiind Dumnezeu prin fire, iarăşi n-a ignorat planurile fariseilor 
de a-L ucide şi gândul necredincios al arhiereilor împotriva Lui. Şi vede, cu 
ochii Dumnezeirii, deja prezenţi şi amestecaţi în mulţime pe cei ce erau aleşi 
de aceia ca slujitori spre a-L prinde. De aceea cuvântul se adresează în¬ 
deobşte către toată mulţimea aflată împrejur, dar ca un răspuns special către 
aceia, dând şi prin aceasta multe învăţături de folos. Căci, ameninţând pe 
duşmani de rea intenţie, întăreşte pe cei lipsiţi de curaj, arătându-le cele de 
care vor putea să se bucure. Le arată celor dintâi că fapta lor va fi fără rezul¬ 
tat, chiar de se va săvârşi. Şi cum va fi aceasta, o vom spune privind la fiecare 
parte a cuvântului în mod distinct. Căci, zicând: "Puţin timp mai sunt cu voi", 
Se arată învăţând următoarele: Spuneţi-mi, pentru care pricină, întârziind 
încă Eu în lume, vă supăraţi? Că sunt celor ca voi o povară şi celor ce nu iu¬ 
besc virtutea, neplăcut, certând pe cel neiubitor de Dumnezeu şi demascând 
pe cel necredincios, recunosc. Şi nu ignor că prin aceasta cultiv ura împotri¬ 
va Mea. Dar nu-Mi întindeţi pentru aceasta înainte de vreme laţul morţii. Căci 
puţin timp voi mai fi cu voi. Şi Mă voi scula iarăşi, bucurându-Mă. Căci, când 
va veni timpul cuvenit pătimirii, nu voi mai răbda să fiu împreună cu cei răi, 
nici nu-Mi va mai fi plăcută convieţuirea cu ucigaşii. Voi pleca de la necre¬ 
dincioşi, ca Dumnezeu, dar voi fi cu ai Mei în toate zilele veacului, chiar dacă 
voi fi socotit că sunt absent cu trupul 992 . Iar spunând: "Mă duc la Cel ce M-a 


992. Mântuitorul, adresându-Se celor ce vor să-L ucidă, vrea să-i depărteze de gândurile 
uciderii şi să-i apropie de Sine în trei feluri: Mai aveţi puţină răbdare, căci nu vă voi mai necăji 
mult cu prezenţa Mea văzută care vă supără; pe de altă parte, Eu nu pier definitiv prin uciderea 
voastră, deci nu veţi realiza voia voastră de a Mă nimici, căci voi învia; în al treilea rând, voi nu 

trimis pe Mine", arată din nou ce înseamnă aceasta. In zadar, zice, ascuţiţi 
sabia necredinţei voastre împotriva Mea. Pentru ce vă frământaţi cu planurile 
voastre fără rost? Opriţi săgeata pizmei, căci nu ajută la nimic. Nu se va 
supune morţii Viaţa, nici nu va învinge stricăciunea Nestricăciunea. Nu voi fi 
închis de porţile iadului, nici nu voi rămâne mort împreună cu voi în mor¬ 
minte, ci Mă voi înălţa la Cel de la Care sunt, Mă voi sui iarăşi la ceruri, ară¬ 
tând în Mine, îngerilor şi oamenilor, crima necredinţei voastre 993 . Căci unii, 
cunoscându-Mă reîntors, se vor minuna, iar alţii, întâlnindu-Mă (îngerii), vor 
întreba: Ce sunt aceste răni în mâinile Tale? Şi voi spune către ei: "Rănile aces¬ 
tea sunt cele cu care am fost rănit în casa celui iubit al Meu" (Ier. 11,15) " 4 . 

Deci cuvântul e plin iarăşi de multă sfatuire morală şi de o deosebită 
blândeţe, ca să ne fie şi nouă pildă. De aceea, şi Pavel zice că "slujitorul lui 
Dumnezeu nu trebuie să se certe, ci să fie blând cu toţi, învăţând cu blândeţe 


veţi avea parte de fericirea de-a fi cu Mine în veci. Cuvântul acesta e adresat şi celor ce cred 
în El, arătându-le că, odată înviat, va fi cu ei chiar în zilele vieţii lor pământeşti, deşi va fi absent 
cu trupul, câtă vreme cei ce vor să-L ucidă nu vor avea parte de această fericire. 

993. In această a doua parte a propoziţiei, Domnul Hristos explică din care cauză nu va 
muri definitiv, ci va învia. El este Viaţa prin Sine şi ca atare nu e supus morţii. E izvorul neîn¬ 
cetat al Vieţii. Nu poate ajunge la moarte, nu ajunge la sfârşit; ca izvor neîncetat de viaţă e ne¬ 
mărginit Viaţa creată e din voia lui Dumnezeu mărginită şi, când se pune în dezacord cu voia 
lui Dumnezeu, se mărgineşte tot mai mult prin moartea trupului. Trupul va urca la slava 
cerească atunci când va fi înviat Prin aceasta va fi o dovadă veşnică a crimei celor ce l-au ucis. 
Trupul nu va fi descompus, căci are ca Subiect sau ca ipostas pe Fiul lui Dumnezeu. Ca atare, 
nu va învia numai ca să revină la cei ce cred în El, ci şi ca să urce la cer chiar ca om. 

994. îngerii, văzând rănile din mâinile Celui înviat, se vor mira de ele. Prin ele se arată 
veşnicia trupului înviat al lui Hristos, dar şi păstrarea în veci de către El a amintirii jertfei Lui 
pentru noi. Trupul Lui înviat va fi copleşit de lumină sau pătruns de spirtualitate, dar, în acelaşi 
timp, în această spiritualitate a trupului Său se vor vedea în mâini urmele cuielor. La fel, 
trupurile noastre înviate vor fi pătrunse de lumina spiritualităţii, dar se vor vedea în această 
lumină spirituală, care va iradia din ele, toate urmele eforturilor spirituale prin care am învins 
noi, pe pământ, pornirile egoiste. Materia trupului rămâne în veci, reflectând lumina vieţii 
noastre spirituale. Materia trupului nu va dispărea cu totul nici în trupul înviat al lui Hristos, 
nici în trupurile noastre, purtătoare ale spiritualităţii Lui. Dar se produce o mare apropiere 
între spirit şi trupul format din materie. Omul întreg e format pentru vecie din spirit şi materie. 
Dar viaţa ne e tot mai mult transfigurată de spirit, încât din materia spiritualizată iradiază lumi¬ 
na care e totodată spirituală. Trupul lui Hristos iradiază spiritual şi material pretutindeni. 
Avem exemplul soarelui, care e într-un loc, dar, prin iradiere, e pretutindeni. Apoi, cum s-ar 
arăta blândeţea omului faţă de om, fără trup? Dar cea mai mare iubire o arată Hristos prin 
primirea cuielor dureroase şi mortale în trup, El nefiind silit să moară din cauza vreunei legi 
a necesităţii. Şi cum nu ne-ar arăta durata veşnică a iubirii Sale, prin semnele cuielor, nepă- 
rerea Lui de rău pentru purtarea crucii pentru noi? Sectele refuză cinstirea crucii lui Hristos, 
socotind că El a regretat că a mers cu iubirea Lui până la cruce. Dar Hristos a fost rănit 'Jîn 
casa iubitului Său", adică în trupul asumat, ca o casă iubită de către ipostasul Cuvântului. El îşi 
arată iubirea faţă de oameni prin primirea rănilor în trupul Său. Rănile din trupul propriu, 
suferite pentru alţii, arată iubirea Lui pentru aceia. 

pe cei ce-i stau împotrivă" (II Tim. 2, 24-25). Căci socotesc că trebuie ca 
mintea de Dumnezeu iubitoare să se afle în afară de orice agitaţie şi de 
mişcările mâniei şi să renunţe la undele unor preocupări înguste ce provin 
din lipsa de curaj, şi să se îndulcească cu gândurile liniştite şi senine ce se 
ivesc din blândeţe, să iubească să vieţuiască cât mai mult cu îndelungă- 
răbdare, să se arate iertător faţă de toţi, plin de gânduri bune şi nefolosind 
nici un cuvânt urât faţă de duşmani. 

"Mă veţi căuta şi nu Mă veţi găsi" (In 7, 34) 

O spune şi aceasta cu delicateţe şi cu multă blândeţe. Prin aceasta arată 
că ceea ce se înţelege îndată nu e greu de cuprins, deşi ascunde în sine o 
taină amară. Căci, deoarece zice că Se va înălţa la Cel ce L-a trimis, adică la 
Dumnezeu şi Tatăl, chiar de vor căuta încă să uneltească împotriva Lui, chiar 
de nu vor înceta să-L prigonească, nu va prins, zice, în nici un fel, de ei, înăl- 
ţându-Se la cerurile înseşi 995 . Iar ceea ce este şi mai adevărat şi mai ascuns 
în taină este aceasta: Eu, zice, am fost trimis ca Cel ce voi dărui viaţa; şi am 
venit ca să eliberez firea omenească de moartea care a pătruns în ea prin 
neascultare şi să readuc la Dumnezeu, prin iertare, pe cei căzuţi prin păcat. 
Am venit să aduc lumina dumnezeiască şi cerească celor din întuneric, să 
binevestesc săracilor, să dau orbilor vederea, să vestesc celor robiţi elibera¬ 
rea, să vestesc anul milostivirii Domnului (Is. 61, 1-2; Lc. 4, 18-19). Dar, 
deoarece nepriceperii voastre i s-a părut că trebuie să respingă pe Cel ce a 
adus bucuria atât de bogată a bunătăţilor cereşti, după scurtă vreme Mă voi 
întoarce la Cel din Care sunt, iar voi veţi cunoaşte că aţi greşit şi, chinuiţi de 
mustrările ulterioare, fără rost, veţi plânge amar în voi înşivă. Şi chiar dacă 
veţi voi să aflaţi atunci pe Dătătorul vieţii, nu veţi putea să vă bucuraţi de Cel 
dorit. Căci, o dată ce aţi rămas departe de Mine şi aţi refuzat iubirea Mea faţă 
de voi, voi fi despărţit de voi şi nu veţi avea folos din căutarea Mea. Acestea 
le vom afla despre El şi în propovăduirea Proorocilor despre El. Căci zice prin 
ei despre cei din Ierusalim: "Cu oile şi cu viţeii vor merge să caute pe Dom¬ 
nul, şi nu-L vor afla, că s-au abătut de la El" (Osea 5, 6). Căci cei ce n-au voit 
să primească viaţa de la El când era prezent şi au refuzat binele din mâinile 
Lui prin gânduri neînţelegătoare, cum ar mai fi în stare să-L primească ? 996 Şi 


995. Căpeteniilor iudaice care socotesc că înţeleg uşor pe Hristos, văzându-L ca simplu 
om, le rămâne ascunsă taina Lui, ceea ce le va fi lor spre chin amar. Taina aceasta amară pen¬ 
tru ei se va arăta în înălţarea Lui la cer. 

996. Fiul lui Dumnezeu dăruia celor între care umbla binele prin mâini omeneşti, în 
forma cea mai convingătoare şi mai apropiată. Căci cum îţi poate dărui cineva binele mai 
convingător decât prin mâinile lui? Şi deşi El dăruia ca semenul cel mai apropiat, totuşi binele 
de la El se simţea că nu e numai omenesc, ci de proporţii dumnezeieşti. Se simţeau în mâinile 
Lui puterea şi iubirea dumnezeieşti. 

cei ce nu pun nici un preţ pe timp, cum vor primi, cum vor putea să aibă 
bunătăţile din timp? Deci, până ce există şi e prezent în timp, trebuie căutate 
cele aflate în El şi din El. Dar, odată trecut, căutarea celor de folos în El e de 
prisos şi zadarnică 997 . Căci spune fericitul Pavel: "Iată acum este vremea 
potrivită, iată acum e ziua mântuirii" 998 . Dar şi: "Până avem vreme, să lucrăm 
binele pentru toţi" (Gal. 6, 10). Căci e de trebuinţă celor ce au deprinderea 
binelui să nu lase să îmbătrânească timpul pentru a căuta bunătăţile Lui, ci 
mai degrabă să le caute când e la început şi-şi arată prezenţa înfloritoare 999 . 

Dar sunt încă multe de spus despre timp referitor la acestea, pe temeiul 
dumnezeieştii Scripturi. Lăsând însă cercetarea acestora pe seama iubitorilor 
de osteneală, voi spune ceva scurt, potrivit şi spre trebuinţa tuturor, dar nu 
de un mai mic folos. Se spune despre cei ce pictează tablouri, când reprezintă 
trupul omenesc, că forma cealaltă a trupului o desenează cum le convine lor, 
dar capul trebuie să-l prezinte exact Partea dinapoi o arată cu părul neted, 
vopsită în culori lucitoare. De la mijlocul craniului, prezintă prelungindu-se 
părul până la frunte revărsat şi curgând înainte, arătând prin această formă a 
lui un anumit timp care merge înainte, şi altul care a trecut şi poate fi într-un 
fel socotit. Desimea lui uşor de prins arată timpul prezent, nu-1 arată pe cel 
trecut Pe acesta îl arată albeaţa şi moliciunea simţită de mâna care-1 prinde. 

Aşadar, deoarece nu câştigăm cele ale timpului după trecerea timpului, 
să nu aţipim faţă de cele bune prezente, ci să veghem, ca să nu căutăm când 


997. Dacă nu s-a pus nici un preţ pe binele ce s-a putut avea de la Hristos în timpul cât era 
pe pământ, cum ne poate fi de folos timpul în dobândirea bunătăţilor în relaţia de credinţă cu 
Hristos şi de iubire cu semenii? Putinţa de-a creşte în bunătate prin timp se explică prin faptul 
că omul e mărginit spiritual, dar are capacitatea şi aspiraţia de-a creşte. Aceasta dă importanţă 
trupului. Cât suntem în trup, putem creşte în el pentru că suntem cu alţii şi cu Hristos şi pen¬ 
tru că timpul înseamnă şi pentru noi mişcare în creştere sau descreştere. Când nu mai sunt în 
timp, sau când timpul nu mai e în mine ca mişcare a mea, nu mai pot căuta ceea ce mă ajută 
să cresc. Timpul trăit ca mişcare prezentă în mine, sau a mea, e căutare a ceea ce mă face să 
cresc, e mişcare spre actualizarea posibilităţilor mele prin relaţie cu cei ce sunt şi cu cele ce 
sunt cu mine, dar şi prin tot mai sporita cunoaştere a lui Dumnezeu şi apropiere de El. 

998. Dar dacă timpul ne e dat spre creştere, sau ne ţine în mişcare, cu scopul creşterii, şi 
în relaţie cu alţii, fiecare moment, ceas sau zi a timpului ne dă prilejul unor alte şi alte fapte 
potrivite acestei credinţe. într-o clipă am lângă mine un sărac pe care pot şi trebuie să-l ajut, în 
altă clipă am un om căruia trebuie să-i spun cuvinte încurajatoare. Fiecare clipă a timpului îmi 
face vădită o altă formă folositoare de împlinire a răspunderii. 

999. Kirkergaard a spus: "împlineşte imediat ceea ce-ţi cere clipa (Der Augenblick). Dacă 
amâni împlinirea a ceea ce-ţi cere clipa, te obişnuieşti să tot amâni. Nici o clipă nu-ţi este dată 
în zadar. îmbătrânirea timpului este îmbătrânirea ta. Eşti mereu tânăr când eşti mereu activ în 
săvârşirea binelui cerut de fiecare clipă". Lenea e egală cu bătrâneţea, ea îţi sporeşte neputinţa 
de a mai împlini ceea ce-ţi cere fiecare clipă. Timpul trece gol, neîmplinit de faptele răspun¬ 
derii tale, fără să creşti spiritual. 

nu trebuie pe cele fără folos, socotind neînţelepţeşte că le câştigăm pe cele de 
folos 1000 . 


"Şi unde sunt Eu, voi nu puteţi veni " (In 7, 34) 

Cu foarte mare delicateţe scoate iarăşi neamul iudeilor din împărăţia 
cerurilor, adăugând cele ce urmează la cele spuse înainte, dar mergând mai 
adânc în taina acelora. Şi spunem aceasta apropiindu-ne în mod simplu de 
cuvânt şi aflând fără multă cercetare înţelesul lui. Fiindcă îl arată pe El ca 
necuprins de ei în nici un fel şi întorcându-Se la Tatăl, nereţinut de lanţurile 
lor. Căci ei nu pot intra în cer, iar Cel ce este în cer împreună cu Dumnezeu 
şi Tatăl, cum ar putea fi atins de cei ce-L caută? Deci cuvântul acesta nu este 
adânc, ci potrivit mai degrabă cu nestatornicia iudeilor şi cu înţelegerea lor 
referitoare la cele înalte (fiindcă ei sunt aflaţi pururea cugetând în chip jos¬ 
nic) . Dar înţelesul exact şi ascuns al celor spuse este de felul următor: Eu, 
zice, scăpând de cursa necredinţei voastre, Mă voi întoarce la Dumnezeu şi 
Tatăl. Dar voi pleca înainte de închinătorii Mei, ca să le arăt că e cu putinţă să 
meargă pe calea ce duce spre cele de sus, ca să-i am pe toţi cu Mine însumi. 
Dar voi nu puteţi să veniţi unde sunt Eu, adică veţi fi excluşi de la bunătăţile 
dumnezeieşti. Veţi fi nepărtaşi de slava Mea şi nu veţi împărăţi împreună cu 
Sfinţii, nu veţi gusta darurile nădăjduite; nefiind participanţi la nunta dum¬ 
nezeiască, nu veţi vedea sărbătoarea Mea, nu veţi urca la locaşurile de sus, 
nu veţi privi nici frumuseţea celor întâi-născuţi ai Bisericii; nu veţi vedea 
Cetatea de sus, nu veţi vedea Ierusalimul cel bogat. Căci acolo Mă va prea¬ 
mări numai turma Mea. Iar voi nu veţi putea veni. Căci nu va primi cerul pe 
ucigaşii Domnului, nici nu vor deschide heruvimii porţile raiului ca să intre 
în el poporul care a luptat împotriva lui Dumnezeu, nici nu va putea privi băr¬ 
batul, care a fost stăpânit de necredinţa în Dumnezeu, la sabia de foc. Numai 
pe cel binecredincios îl cunosc (heruvimii), numai pe iubitorul de Dumnezeu 
şi pe cel ce-şi face din credinţă un temei al virtuţii îl cinstesc. 

O astfel de vedere a celor spuse se va dărui cu adevărat numai înţelegerii 
celor ce au păşit pe calea cuvenită. Vom mai adăuga la acestea încă puţin, ară¬ 
tând că toţi cei ce au urcat la deprinderea de Dumnezeu iubitoare vor fi îm¬ 
preună cu Hristos şi vor sărbători împreună cu El. Iar cei ce au trăit în neîn¬ 
ţelegerea iudaică nu vor fi niciodată în acestea, plătind cu o pedeapsă amară 


1000. Toate acestea explică cuvântul Mântuitorului: "Mă veţi căuta şi nu Mă veţi afla." Nu 
Mă veţi afla pentru că Mă veţi căuta prea târziu, când timpul în care aveaţi puterea să Mă aflaţi 
a trecut. V-aţi uscat în putinţa voastră de înţelegere şi de iubire. Nu fiecare clipă are în sine 
ceea ce numai ea îmi poate da, ci eu m-am dezvoltat în aşa fel, încât în fiecare clipă am alte 
relaţii şi ajung la altă înţelegere. 

necredinţa lor. Deci să vină dumnezeiescul Pavel, să spună celor morţi păca¬ 
tului: "Căci aţi murit şi viaţa voastră s-a ascuns cu Hristos în Dumnezeu. Când 
se va arăta Hristos, Viaţa voastră, atunci şi voi vă veţi arăta împreună cu El 
întru slavă" (Col. 3, 3-4) 1001 . Şi iarăşi zice, rostind cuvintele despre înviere: 
"Şi noi, cei vii, care vom fi rămas, vom fi răpiţi împreună cu ei în nori, ca să 
întâmpinăm pe Domnul în văzduh şi aşa toţi vom fi cu Domnul"( I Tes. 4,17). 
Dar şi Domnul însuşi se arată spunând unele înrudite cu acestea către 
ucenicii Săi. Căci, stând la masă cu ei, zice: "Vă spun vouă că nu voi mai bea 
de acum din acest rod al viţei până în ziua aceea când îl voi bea cu voi, nou, 
în împărăţia cerurilor" (Mt 26, 29). Dar şi tâlharului răstignit împreună cu 
El, care răpeşte chiar la porţile morţii, prin credinţa în El, harul Sfinţilor, îi 
spune: "Amin, amin, zic ţie, astăzi vei fi cu Mine în rai" (Lc. 23, 43). Deci, cei 
ce Dau cinstit pe El prin buna ascultare vor fi împreună cu El, neîmpiedicaţi 
de nimic, şi se vor bucura de bunătăţile mai presus de minte; iar cei ce n-au 
renunţat să-L batjocorească prin necredinţa lor, nefiind fii ai Mirelui, vor 
merge trişti în iad, suportând pedepsele amare, "Căci vor fi aruncaţi în întu¬ 
nericul cel mai dinafară" (Mt. 25, 30). Deci Domnul spune adevărul în ghici- 
tură când zice către iudei: "Unde merg Eu, voi nu puteţi veni". 

"Deci ziceau iudeii între ei: Unde are să Se ducă Acesta, 
ca noi să nu-L găsim? Nu cumva Se va duce 
la cei împrăştiaţi printre elini, ca să înveţe pe elini?" (In 7, 35) 

Observă în acestea iarăşi prostia gândirii iudaice. Observă mizeria cu¬ 
getării lor josnice. Căci nu înţeleg că Se va sui la cer, deşi II aud spunând 
limpede: "încă puţin sunt cu voi şi Mă duc la Cel ce M-a trimis". Ei îşi în¬ 
chipuie că e vorba de ţara elinilor (păgânilor), ca şi când la ei ar fi fost trimis 
de către Cel ce Da trimis şi a fost vestit că se va reîntoarce El. Dar, precum 
se vede, prin acestea mulţimea iudeilor prooroceşte viitorul, deşi nu ştie ce 


1001. Toate bunătăţile descrise vin din comuniunea cu Hristos. Dacă iubirea unei per¬ 
soane ne dă o fericire mai mare decât ne pot da toate bogăţiile materiale de pe pământ, cu cât 
mai mare fericire nu ne poate da Persoana dumnezeiască a Fiului lui Dumnezeu, venit între 
noi ca om? Numai în El vedem toate luminile, toate sensurile, numai în El ne putem simţi uniţi 
cu toţi. Căci El ne dă putere să iubim pe toţi şi le dă tuturor puterea să ne iubească. Uniţi cu 
El şi, deci, şi cu noi, când ne deschidem Lui, îngerii ne arată şi ei iubirea lor. Această iubire şi 
bucurie a tuturor faţă de toţi şi între toţi e raiul, e cetatea universală umplută de iubirea şi lumi¬ 
na lui Dumnezeu. Dacă numai în iubire persoana altuia este până la un punct viaţa mea, numai 
în iubirea Persoanei lui Hristos, Care are viaţa nemărginită prin Sine, este viaţa mea veşnică şi 
plină de bucuria nemărginită; numai de la Hristos îmi vine scăparea de sărăcia extremă a 
egoismului, a izolării egale cu moartea. Dacă omul nu are viaţa nesfârşită prin sine, Hristos are 
viaţa nesfârşită şi nemărginită din Sine. Căci este de-o-fiinţă cu Tatăl, Care e Tatăl prin exce¬ 
lenţă a tot ceea ce este, şi în primul rând al Fiului Său egal cu El, prin excelenţă. 

zice. Căci, mişcaţi printr-o lucrare dumnezeiască, II dăruiesc pe Hristos nea¬ 
murilor, spunând în forma unei presupuneri ceea ce se va adeveri puţin mai 
târziu. Căci avea să meargă cu adevărat la păgâni şi să-i înveţe pe ei, părăsind 
Ieruslimul, maica nerecunoscătoare a iudeilor. 

Dar observă că nu spun simplu cuvântul despre aceasta. Căci nu spun 
numai că va pleca la diaspora păgânilor, ci adaugă cu răutate şi că are să-i 
înveţe pe păgâni, ca iarăşi să aibă un pretext de acuzare şi de duşmănie faţă 
de El. Căci amestecarea Lui cu diaspora păgânilor, prin umblarea prin cetăţile 
şi ţările lor, nu era socotită de iudei un lucru neînsemnat şi de neosândit Ci 
faptul de a le explica celor de alte neamuri Legea şi de-a le descoperi celor 
neiniţiaţi tainele dumnezeieşti îl socoteau un lucru vinovat şi vrednic de osân¬ 
dă 1002 . Declarau că şi Dumnezeu a învinovăţit pe cei care erau nepăsători în 
această privinţă, spunând prin Proorocul Ieremia: "Şi au citit Legea afară" 
(Ier. 6,19). Deci cu supărare spun că va învăţa pe păgâni, defaimându-L pen¬ 
tru că e hotărât să calce Legea şi deducând, de la cele săvârşite înainte în ziua 
sâmbetei, că e gata să facă, fără grijă, toate cele contrare legilor dum¬ 
nezeieşti, socotind că aceasta este ceva obişnuit Lui şi fără nici un preţ 

"Iar în ziua cea din urmă - ziua cea mare a sărbătorii - 
Iisus a stat între ei şi a strigat, zicând: 

De însetează cineva, să vină la Mine şi să bea" (In 7, 37) 

Trebuie iarăşi cercetat ce voieşte preaînţeleptul Evanghelist să ne spună 
cu mare subtilitate, numind mare ultima zi a sărbătorii şi ce Da îndemnat pe 
Domnul nostru Iisus Hristos să spună ca un cuvânt necesar iudeilor la timpul 
potrivit "De însetează cineva, să vină la Mine şi să bea". Căci se putea folosi 
şi de alte cuvinte, ca: "Eu sunt lumina" (In 8,12), "Eu sunt adevărul" (In 14, 
6). Dar, voind să folosească cuvântul pentru explicarea credinţei, a ales 
expresia "să bea" ca potrivită celor ce se aflau în sărbătoare. Voi încerca de 
aceea să explic pe scurt scopul urmărit prin ea. Când Dumnezeu a descris 
către Moise cele proprii Sărbătorii Corturilor, a zis: "în a cincisprezecea zi a 
lunii a şaptea este Sărbătoarea Corturilor. Şi veţi aduce Domnului arderi de 
tot şi jertfe şapte zile. Şi ziua numită a opta va £ sfântă pentru voi". Şi po¬ 
runcind felurile jertfelor, adaugă: "Şi în ziua a cincisprezecea a lunii acesteia 


1002. Conducătorii iudei, cugetând că Hristos va pleca la păgâni, deduceau şi din aceas¬ 
ta că e simplu om care vrea să scape de duşmănia lor şi de moartea ce I-o pregăteau. Deci 
socoteau aceasta ca pe un lucru omenesc obişnuit care, ca atare, nu merita să fie osândit. Dar, 
adăugând că Se duce la aceia ca să-i înveţe legea dumnezeiască, îi găseau în aceasta iarăşi o 
vină, pentru că voia să extindă şi la alte popoare un privilegiu acordat de Dumnezeu exclusiv 
poporului iudaic. 

a şaptea, veţi aduce arderi de tot Domnului şapte zile. Şi ziua întâi va â de 
odihnă şi ziua a opta, iarăşi de odihnă. Şi în ziua întâi veţi lua un buchet de 
inie şi stâlpări de lemn stufos şi rod de lemn frumos şi sălcii şi ramuri de sal¬ 
cie de la râu ca să vă veseliţi" (Lev. 23, 34-36, 40). 

După ce în cartea a doua am explicat toate părţile acestei afirmaţii, le 
vom explica iarăşi pe scurt. Spuneam că Sărbătoarea Corturilor înseamnă 
timpul mult dorit de noi al învierii. Iar a lua buchetul şi rodul lemnului fru¬ 
mos, ca şi celelalte, arată o oarecare recâştigare a raiului, care ni se va dărui 
prin Hristos. Iar deoarece toate se recâştigă, precum s-a zis în mod repetat, 
prin râu Se arată însuşi Domnul Iisus Hristos, Care este asemenea lui, căci 
în Hristos vom afla toată dulceaţa şi bucuria nădăjduită, în El ne vom veseli 
în chip dumnezeiesc şi duhovnicesc. Căci El este şi Se numeşte în chip du¬ 
hovnicesc râu, ne mărturiseşte şi preaînţeleptul Psalmist, zicând către Dum¬ 
nezeu şi Tatăl despre noi: "Fiii oamenilor vor nădăjdui în acoperământul aripi¬ 
lor Tale. Sătura-se-vor din grăsimea casei Tale şi-i vei adăpa pe ei din râul 
desfătării Tale" (Ps. 35, 7-8). Şi însuşi Domnul zice prin Prooroci: "Iată, Eu 
voi abate spre ei ca un râu al păcii şi ca un torent ce se revarsă" (Is. 66, 
12) 1003 . Deoarece deci a numit ziua întâi zi sfântă şi, la fel, ziua a şaptea a 
sărbătorii şi dumnezeiescul Evanghelist a numit-o pe ea "mare". Prin aceasta 
nu dispreţuieşte obiceiul exterior al iudeilor. Dar, unind cu cele poruncite 
despre sărbătoare amintirea torentului, Mântuitorul Se arată pe Sine însuşi 
ca fiind acel torent, prevestit în cuvântul din Lege, zicând: "De însetează cine¬ 
va, să vină la Mine şi să bea". Deci priveşte cum scoate cugetarea iudeilor din 
chipurile literei şi descoperă în chip minunat cele înfăţişate în forme, sau 
arată adevărul din ele. Căci Eu sunt, zice, torentul cel prevestit prin Dătătorul 
Legii în cuvintele despre sărbătoare. Şi în Lege se mai spune că e necesar să 
se ia din torent stâlparea de salcie şi de finic şi ramuri stufoase din lemnul fru¬ 
mos. Dar torentul nu e Hristos în sensul propriu, precum nici tipurile săr¬ 
bătorii, ci ele sunt mai degrabă simbolurile bunătăţilor spirituale ce se vor da 
prin Hristos. Iar fiindcă am vorbit despre acestea mai pe larg în cartea a doua, 
precum am spus înainte, nu vom repeta cele spuse, ci vom trece la cele 
următoare. 


1003. Dumnezeu e torentul -izvor nesfârşit al Vieţii, al apei care susţine viaţa. Dumnezeu 
este apa în înţeles spiritual. Dar e torentul nesfârşit al Vieţii. Din El ne adăpăm toţi în veci, tot 
mai mult, dar nu suntem de o fiinţă cu El. E o Viaţă care susţine viaţa noastră. Vine în viaţa 
noastră ca o viaţă susţinătoare a vieţii noastre, dar nu e una cu ea. Numind Psalmistul pe 
Dumnezeu "râul păcii", nu-I neagă prin aceasta puterea de-viaţă-dătătoare. E mai multă putere 
în a rămâne în pace şi a întinde pacea în alţii, decât în impulsurile nerăbdătoare. In pace e 
adevărata viaţă. 

"Cel ce crede în Mine, precum a spus Scriptura, 
râuri de apă vie vor curge din pântecele Lui" (In 7, 38) 

Arată cum răsplata credinţei se prelungeşte neîmbătrânită şi că cel ce nu 
refuză credinţa se va bucura de darurile cele mai bogate de la Dumnezeu. 
Căci va fi atât de plin de darurile venite prin Duhul, încât se va îmbogăţi de 
ele nu numai mintea lui, ci ele se vor revărsa şi în inimile altora, ca undele 
unui râu, binele dăruit lui de Dumnezeu trecând şi la aproapele lui. Aceasta 
le-a dat-o chiar ca o poruncă Sfinţilor Apostoli, zicând: "în dar aţi luat, în dar 
să daţi" (Mt. 10, 8) 1004 . Iar înţeleptul şi Sfântul Pavel, dorind să fie şi el 
lucrător în aceasta, scrie: "Căci doresc să vă văd, ca să vă împărtăşesc vreun 
dar duhovnicesc" (Rom. 1, 11). Şi poţi vedea aceasta foarte bine şi la Sfinţii 
Evanghelişti, dar şi la învăţătorii evanghelici ai Bisericii, care, venind la 
Hristos prin credinţă, revarsă cu cea mai mare îmbelşugare cuvântul învă¬ 
ţăturii dumnezeieşti, bucurându-i pe alţii duhovniceşte, căci nu-i mai lasă să 
înseteze după adevărata cunoştinţă, ci o toarnă ca prin nişte unelte şi gâtle¬ 
juri în inimile celor pe care îi învaţă. De aceea, bucurându-se Psalmistul pen¬ 
tru ei în duh, a zis: "Ridicat-au râurile, Doamne, ridicat-au râurile glasurile 
lor" (Ps. 92, 5). Şi cuvântul Sfinţilor a grăit puternic şi excepţional. "Şi în tot 
pământul a ieşit vestirea lor şi la marginile lumii cuvintelor lor" (Ps. 18, 4). 
Asemenea râuri a vestit Dumnezeu, Stăpânul tuturor, prin proorocul Isaia, că 
va arăta: "Binecuvânta-Mă-vor fiarele câmpului, târâtoarele şi puii struţilor, că 
am dat apă în pustie şi râuri în ţinuturi uscate, ca să adăp neamul Meu cel 
ales, poporul Meu, pe care l-am ales ca să vestească virtuţile Mele" (Is. 43,20- 
21). Este evident că Mântuitorul numeşte râuri ce au să curgă din pântecele 
credinciosului harul plin de înţelepciune dat şi învăţat prin Duhul, de care 
aminteşte şi Pavel: "Unuia i se dă prin Duhul cuvânt de înţelepciune" (I Cor. 
12, 8). Este bine să se mai ştie pe lângă acestea că Mântuitorul nu a aplicat 
cuvintele Sale la această spusă aşa cum a fost înfăţişată de dumnezeiasca 
Scriptură, ci mai degrabă tâlcuind-o potrivit înţelegerii ascultătorilor 1005 . Căci 


1004. Darurile dumnezeieşti nu ne vin toate şi tuturor direct de la Hristos, cum afirmă 
protestanţii şi grupările neoprotestante (sectele), care neagă preoţia. Ci harurile ne vin prin 
preoţi, iar unele daruri, şi prin semenii noştri. Căci Hristos vrea să se unească şi prin aceasta 
în El. Dar Hristos nu e despărţit în aceste daruri ale bunătăţilor Sale, de noi. Ci e activ şi El 
însuşi prezent direct în noi prin alţii, sau în comunicarea acestor daruri, prin alţii, fără să-i facă 
unelte pur pasive pe cei prin care ni Se comunică, ci dându-le şi acestora puterea să fie activi, 
cum spune Sf. Apostol Pavel în continuare. Dacă Hristos e torentul -izvor nesfârşit al darurilor, 
preoţii şi credincioşii, care comunică altora darurile primite, sunt râuri sau pâraie prin care ni 
se comunică apa Vieţii din torentul-izvor care este Hristos. 

1005. Această tâlcuire, venită la Apostoli tot de la Mântuitorul, este Sfânta Tradiţie, care 
are deci aceeaşi importanţă ca şi cuvintele Scripturii, amândouă venind tot de la El. 

pe tot cel ce cinsteşte şi iubeşte pe Dumnezeu îl aflăm că este ca o grădină 
adăpată şi ca un izvor, niciodată lipsită de apă (Is. 58, 1011). Ceea ce spune 
acum în mod clar e ceea ce a spus şi către femeia din Samaria. Căci atunci a 
spus: 'Tot cel ce bea din apa aceasta va înseta iarăşi. Dar cel ce va bea din apa 
pe care Eu i-o voi da nu va înseta în veac. Ci apa pe care Eu i-o voi da i se va 
face izvor de apă care-1 va adăpa spre viaţa veşnică" (In 4,13-14). Aici dă iarăşi 
cuvântului acelaşi înţeles şi scop, zicând: "Râuri de apă vie vor curge din pân¬ 
tecele lui". 


CAPITOLUL 2 

DUPĂ CRUCEA MÂNTUITORULUI ŞI DUPĂ ÎNVIEREA SA 
DIN MORŢI S-A SĂLĂŞLUIT ÎN NOI STATORNIC SFÂNTUL DUH 

"Iar aceasta o spunea despre Duhul, pe Care 
aveau să-L primească cei ce vor crede în El Căci încă nu era 
dat Duhul, pentru că Iisus încă nu era preaslăvit" (In 7, 39) 

însuşi Domnul nostru Iisus Hristos mărturiseşte că fericitul David a 
primit cunoştinţa tainelor în Duh (Mc. 12, 36). Şi ar putea adăuga cineva cu 
uşurinţă multe texte asemănătoare, la cele spuse, prin care ar putea vedea că 
Sfinţii (scriitorii Scripturii) sunt purtători de Duh. Dar e de prisos sau chiar 
obositor să stăruim în înşirarea unor cuvinte atât de evidente. însă trebuie 
cugetat serios cum în acelaşi timp nu era trimis Duhul. Căci socotesc că tre¬ 
buie considerat că e adevărată afirmaţia fericitului Evanghelist Fiindcă ade¬ 
vărul deplin îl ştie numai Dumnezeu, Cel a toate ştiutor. Deci nu trebuie să 
îndrăznim a pătrunde prea curios în cele mai presus de noi. Iar, precum se 
poate cunoaşte prin cugetarea binecredincioasă, există ceva de felul acesta şi 
în jurul nostru. Căci de la început a fost făcut această fiinţă raţională pe 
pământ adică omul, întru nestricăciune. Iar cauzatorul nestricăciunii lui şi a 
arătării celuia în toată virtutea s-a arătat a fi Duhul sălăşluit de Dumnezeu în 
om. "Căci a sudat, precum s-a scris, în faţa lui suflare de viaţă" (Fac. 2, 7) 1006 . 
Dar prin amăgirea aceea veche, abătându-se la păcat apoi în scurt timp luând 


1006. Nestricăciunea sau necoruperea omului înzestrat cu trup material nu putea avea 
drept cauză decât Duhul dumnezeiesc. Dar această necorupere era condiţionată şi de vie¬ 
ţuirea fără de păcat, sau virtuoasă a omului, care şi ea înseamnă o prezenţă activă a Duhului 
dumnezeiesc în om. Deci omul întreg, sau omul cu adevărat viu, spiritual şi cu trupul, este 
omul care are în sine pe Dumnezeu, fapt care depinde şi de voia lui. Acesta este sensul 
"Duhului", sau al "suflării de viaţă" prin care Dumnezeu a dat deplinătatea omului creat. Dum¬ 
nezeu a şi creat pe om ca suflet şi trup din nimic, dar i-a dat şi pe Duhul Său, ca să fie om viu, 
fără de păcat şi nemuritor în legătură cu El. 

prin cele următoare un mare adaos la acesta, o dată cu pierderea altor bunuri 
suferă şi păgubirea de Duhul şi, astfel, a ajuns nu numai la stricăciune, ci 
foarte uşor şi la moarte. Dar, deoarece Făcătorul tuturor a voit să recapi¬ 
tuleze toate în bună rânduială în Hristos (Efes. 1,10) şi să readucă la starea 
de la început firea omului, îi făgăduieşte împreună cu altele să-i dăruiască 
iarăşi acesteia pe Duhul Sfânt Căci nu era cu putinţă ca ea să revină altfel la 
stabilitatea neclintită în cele bune. De aceea hotărăşte ca timp al pogorârii 
Duhului la noi timpul venirii la noi a lui Hristos şi de aceea făgăduieşte, 
zicând: "în zilele acelea, adică în cele ale Mântuitorului nostru, voi vărsa din 
Duhul Meu peste tot trupul" (Ioil 3, IO) 1007 . Căci, de vreme ce la timpul ge¬ 
nerozităţii (dumnezeieşti) a trimis pe Unul-Născut ca Mijlocitor pe pământ cu 
trupul, adică om, născut după Sfânta Scriptură, din femeie, Dumnezeu şi 
Tatăl a dat iarăşi Duhul, iar Hristos Da primit pe Duhul ca pârgă a firii în¬ 
noite 1008 . De aceea Ioan a mărturisit zicând: "Am văzut Duhul pogorându-Se 
din cer şi a rămas peste El" (Mt. 3,16). 


1007. Duhul Sfânt e Cel ce susţine binele, sau comuniunea cu Dumnezeu şi cu celelalte 
persoane omeneşti şi stabilitatea în ea. Căci nu poate fi cineva bun în izolare, nici nu poate avea 
bucurie în această izolare. Iar stăruinţa în bine înseamnă permanenta experiere a bucuriei pe 
care o dă altuia şi o are de la altul. în aceasta constă şi tăria spirituală, şi stabilitatea în comu¬ 
niune sau în viaţa deplină. Numai bucuria comună deplină dă stabilitatea în bine. Persoana 
umană are aspiraţia de a tinde spre o comuniune cu altă persoană. Dar nu poate face aceasta 
deplin prin sine însuşi, ci numai prin Duhul dumnezeiesc, Care e Viaţa şi comuniunea prin 
Sine. De aceea se poate spune despre unele persoane din Vechiul Testament că au Duhul, dar, 
pe de altă parte, că ele proorocesc venirea Duhului la toţi, când însuşi Fiul lui Dumnezeu Se 
va face om. Căci în Dumnezeu însuşi dăruirea unei Persoane spre Alta (a Tatălui şi a Fiului, în 
mod reciproc) e o realitate continuă. De aceea o Persoană e prezentă în Fiecare din celelalte 
două, ca o dinamică reciprocă între Ele. Duhul este prezent astfel şi în Fiul. Fiul, făcându-Se 
om, va avea ca atare şi pe Duhul Sfânt, ca Persoană ce reprezintă dinamica îndreptării Lui 
către oamenii cu care Sa făcut de o fiinţă ca om. 

1008. Sfântul Chirii mai adaugă o explicaţie la cea dată de noi în nota anterioară, pentru 
aducerea Duhului Sfânt la oameni prin Hristos: El, fiind primul om refăcut în starea de la 
început a avut în Sine Duhul pe Care L-a primit omul la crearea sa. Aceste două explicaţii se 
completează. Dacă Hristos, Omul refăcut, n-ar fi fost şi Dumnezeu, sau ipostasul dumnezeiesc 
al firii omeneşti, Duhul Sfânt ar fi putut să nu rămână în El, aşa cum s-a întâmplat cu Adam. în 
HristosrOmul, Duhul nu se mai pierde, pentru că El este şi Dumnezeu. Ipostasul firii omeneşti 
este în Hristos ipostasul dumnezeiesc. Şi deoarece în El Duhul Sfânt ca Persoană reprezen¬ 
tând relaţia Lui cu Tatăl şi deci în general cu orice altă persoană cu care intră în relaţie, nu se 
poate pierde, nu se va pierde nici ca dinamică a comuniunii Lui ca om cu ceilalţi oameni. 
Depinde de aceştia să se deschidă relaţiei voite de Hristos cu ei. în alipirea la Hristos, oamenii 
realizează în modul suprem cele două mari aspiraţii ale lor, unite între ele: comuniunea şi 
creşterea. Cresc până la Dumnezeu, adică se pun în relaţie cu ceea ce e dincolo de lumea noas¬ 
tră relativă, şi realizează cea mai deplină comuniune cu însuşi Absolutul divin, dar şi cu 
semenii umpluţi de absolut. 

Şi La primit, cum? Căci spusa aceasta se cere în mod necesar explicată. 
O spunea aceasta, oare, pentru că nu-L avea El însuşi? Să nu fie! Căci Duhul 
este al Fiului şi nu e din afara Lui, cum Se uneşte cu noi dăruindu-ni-Se de la 
Dumnezeu, ci există în El prin fire, ca şi în Tatăl şi prin El vine în Sfinţi, 
împărţit de la Tatăl. Se spune că La primit întrucât S-a făcut om şi era potri¬ 
vit omului să-L primească. Dar, existând ca Fiu al lui Dumnezeu şi Tatăl, 
născut din fiinţa Lui înainte de întrupare, mai bine-zis înainte de toţi vecii, nu 
se supără deloc când, facându-Se om, îi spune Dumnezeu şi Tatăl: "Fiul Meu 
eşti tu, Eu astăzi Te-am născut" (Ps. 2,7; Evr. 1,5). Căci zice că pe Cel ce este 
Dumnezeu dinainte de veci, născut din El, La născut azi ca să ne primească 
pe noi în El spre înfiere (Efes. 1,5), fiindcă toată firea noastră a luat existenţa 
înnoită prin El, întrucât a fost om. Aşa având şi pe Duhul Său, se spune iarăşi 
că La dat Fiului ca să dobândim şi noi în El pe Duhul. Deci din această cauză 
a primit, precum s-a scris, şi sămânţa lui Avram (Evr. 2, 16), şi S-a făcut în 
toate asemenea fraţilor Săi. Astfel, nu primeşte Duhul Sfânt pentru Sine, căci 
Duhul este al Lui şi în El şi prin El, precum am spus înainte. Dar, deoarece, 
facându-Se om, a avut în El firea întreagă, ca s-o îndrepteze întreagă întor- 
când-o la starea de la început, se zice că a primit ca om şi pe Duhul. 

Deci, pe lângă cele spuse, mai trebuie gândit şi la aceea: Urmând cuge¬ 
tării înţelepte şi întăriţi de cuvintele dumnezeieştii Scripturi, vom vedea că 
Hristos nu a primit pe Duhul pentru Sine, ci mai degrabă La primit în Sine 
pentru noi. Căci toate bunătăţile vin şi la noi prin El (Rom. 8, 3). Fiindcă 
deoarece protopărintele Adam n-a păstrat harul Duhului, abătându-se, din 
amăgire, spre neascultare şi păcat, şi astfel întreaga fire s-a păgubit în el de 
binele dăruit de Dumnezeu, în mod necesar Dumnezeu-Cuvântul, Care nu 
cunoaşte schimbare, S-a făcut om ca, primind ca om binele, să-l păstreze pe 
seama firii Sale în mod neschimbat 1009 . Tâlcuitor al acestor taine ni se face 
nouă şi dumnezeiescul Psalmist Căci zice către Fiul: "Iubit-ai dreptatea şi 
urât-ai nedreptatea. Pentru aceea Te-a uns pe Tine, Dumnezeul Tău, cu unt¬ 
delemnul bucuriei mai mult decât pe părtaşii Tăi" (Ps. 44,9). Deoarece, zice, 
ai iubit pururea dreptatea, căci eşti Dumnezeul cel drept, neputându-Te abate 
de la aceasta, şi ai urât nedreptatea, căci pururea îţi este prin fire urât răul, ca 
Dumnezeu iubitor de dreptate, pentru aceasta Te-a uns pe Tine Dumnezeu 
şi Tatăl. Căci Tu, Cel ce ai ca o prerogativă a firii proprii dreptatea neschim- 


1009. Fiul lui Dumnezeu S-a făcut om nu pentru că era silit de o lege interioară şi nici de 
puterea firii omeneşti, ci pentru că, voind să redea firii omeneşti binele de la început pentru 
veci, nu putea face aceasta fără să Se facă El însuşi om. Numai adus şi susţinut în firea noas¬ 
tră binele de Subiectul dumnezeiesc însuşi, Duhul Sfânt rămâne în veci în firea asumată de El 
şi o poate comunica în veci şi altor purtători ai firii omeneşti. Tot ce are Dumnezeu, şi ne dă şi 
nouă, trebuie numit şi este bine. Şi binele e prin sine dat de o Persoană altora. 

bată, nu Te poţi strămuta niciodată spre păcatul pe care nu l-ai cunoscut 1010 . 
Iar având-o astfel, întrucât Te-ai făcut om, ai păstrat neîndoielnic în Tine 
însuţi, pe seama umanităţii, ungerea sfântă de la Dumnezeu şi Tatăl, adică pe 
Duhul. S-a făcut deci Unul-Născut om ca noi, ca întru El, ca în primul, să 
avem întoarse bunătăţile şi harul Duhului să se păstreze ferm înrădăcinat pe 
seama întregii firi; Unul-Născut, dăruindu-ne stabilitatea firii Lui, adică a 
Celui ce era Cuvântul din Dumnezeu-Tatăl, deoarece firea omului fusese con¬ 
damnată în Adam, ca instabilă şi căzută în tot felul de abateri. Precum deci 
din schimbarea primului om trecuse la toată firea păgubirea de cele bune, la 
fel, în Cel ce n-a cunoscut schimbarea stăruirii în darurile dumnezeieşti se 
află redobândirea lor în tot neamul omenesc. Iar dacă nu părem cuiva că cu¬ 
getăm şi spunem cele cuvenite, să ne înveţe acela cauza pentru care Mân¬ 
tuitorul S-a numit în dumnezeieştile Scripturi al doilea Adam. Căci în primul, 
neamul omenesc vine la existenţă din nimic, dar după ce a provenit s-a 
corupt, pentru că a călcat legea dumnezeiască. Iar în al doilea, adică în 
Hristos, revine la al doilea început, refăcând (neamul omenesc) prin înnoirea 
vieţii şi întorcându-1 la nestricăciune. "Căci în Hristos este făptura nouă", cum 
zice Pavel (II Cor. 5, 17). Deci ni s-a dat nouă Duhul înnoitor, adică cel Sfânt, 
cauzatorul vieţii veşnice, după ce S-a preaslăvit Hristos, adică după învierea 
Lui, când, rupând legăturile morţii şi arătându-Se mai presus de toată 
stricăciunea, a revenit iarăşi ca om la viaţă, având în Sine întreaga noastră 
fire, întrucât era şi Unul dintre noi 1011 . Cercetând şi mai mult cauza pentru 
care nu înainte de înviere, ci după ea, s-a produs revărsarea Duhului, vei auzi 


1010. "Nedreptatea" este identificată aici cu păcatul, cu orice fel de păcat, care e totodată 
o nedreptate. Strâmbi prin păcat firea proprie şi cauţi să o strâmbi şi pe a altuia. Strâmbi relaţia 
normală cu Dumnezeu şi cu semenii tăi. Toată realitatea, pe care o poate atinge păcatul tău, e 
strâmbată. Cine strâmbă firea sa prin păcat, o face mai slabă, tot mai slabă. Dar Dumnezeu 
nu-Şi poate face firea atotputernică slabă. Deci n-a cunoscut niciodată păcatul. 

1011. Fiind Om, dar şi Dumnezeu, sau fiind ipostasul dumnezeiesc al firii omeneşti, a 
rupt legăturile sau lanţurile morţii, care nu lăsau firea omenească să treacă dincolo de câteva 
zeci de ani. Având ca Dumnezeu viaţa fără sfârşit, a comunicat-o şi firii omeneşti, care, ruptă 
de Dumnezeu, s-a închis în lanţurile mărginirii. Dând firii omeneşti asumate viaţa Sa fără 
sfârşit, a scăpat-o şi de procesul coruperii care o ducea spre sfârşit, sau spre moarte. In Hristos 
am primit şi noi germenele vieţii fără sfârşit al învierii spre viaţa veşnică. Dar aceasta o face 
Hristos în noi comunicându-ne Duhul Care înnoieşte făptura, sau o readuce la starea de la 
început, întrucât o aduce la curăţia vieţii în Dumnezeu, sau la sfinţenie, adică la comuniunea 
cu Hristos şi cu semenii, scăpând-o de egoismul întunecat, golit de bine. Căci în Duhul lui 
Dumnezeu se arată în mod deplin calitatea lui Dumnezeu ca Persoană ce trece prin iubire 
desăvârşită spre altă Persoană. Duhul este Persoana în Care fiecare dintre celelalte două 
Persoane Se depăşeşte pe Sine, trece de la Sine la Alta. Duhul Sfânt a trecut deplin din Hristos, 
ca Dumnezeu, în El ca om şi, prin aceasta, s-a realizat în El şi ca om depăşirea totală spre Tatăl 
şi viaţa veşnică a învierii, ca viaţă a comuniunii cu Tatăl. 

iarăşi aceasta: Hristos S-a făcut pârgă a firii înnoite (I Cor. 15, 20), atunci 
când, nemaifiind împiedicat de lanţurile morţii, a venit iarăşi la viaţă, precum 
am spus adineauri. Cum deci ar putea fi readuşi la viaţă înainte de începutul 
ei, cei de după acest început 1012 ? 

Căci, precum nu va odrăsli din pământ o plantă înainte de-a se forma 
rădăcina ei, fiindcă începutul plantei este din rădăcină, aşa este cu neputinţă 
ca noi să avem pe Domnul nostru Iisus Hristos ca rădăcină a nestricăciunii 
noastre înainte de-a se vedea El formându-Se ca rădăcină. Deci arătând venit 
timpul pogorârii Duhului la noi după învierea Lui din morţi, a suflat asupra 
Ucenicilor, zicând: "Luaţi Duh Sfânt" (In 20,22). Căci atunci era cu adevărat 
la uşi, mai bine-zis înlăuntrul uşilor, timpul înnoirii 1013 . Şi să vadă iarăşi 
iubitorul de învăţătură dacă nu este adevărat şi cuvântul despre acestea. Căci 
la început, cum ne-a spus purtătorul de Dumnezeu Moise, luând Creatorul 
tuturor ţărână din pământ şi alcătuind pe om, a suflat în faţa lui suflare de 
viaţă. Şi ce este altceva suflarea de viaţă decât Duhul lui Hristos, Care zice: 
"Eu sunt viaţa şi învierea" (In 11,25)? Iar deoarece Sa despărţit de umanitate 
Duhul cel Sfânt, Care ne poate menţine şi modela potrivit caracterului dum¬ 
nezeiesc, Mântuitorul ni-L dăruieşte iarăşi pe Acesta, ridicându-ne spre dem¬ 
nitatea de la început şi remodelându-ne după chipul Său. De aceea şi Pavel 
zice către unii: "Copiii mei, pentru care sufăr iarăşi durerile naşterii până ce 
Hristos va lua chip în voi" (Gal. 4,19). 

Dar, dacă este aşa, cum era în prooroci 1014 ? Să judecăm, deci. Vom în¬ 
ţelege semnificaţia cuvântului astfel: In Sfinţii prooroci Duhul era cu un fel de 
luminare bogată şi ca un sfeşnic care putea călăuzi spre cunoaşterea celor 
viitoare şi spre pătrunderea celor ascunse; iar în cei ce cred în Hristos nu e 
un simplu sfeşnic ţinut de Duhul, ci îndrăznim să spunem că e însuşi Duhul, 
Care ia loc şi Se sălăşluieşte în ei. De aceea ne numim şi temple ale lui 
Dumnezeu (I Cor. 3,16; II Cor. 6,16), pe când nici unul dintre Sfinţii prooroci 
nu s-a numit templu dumnezeiesc. Căci cum am înţelege aceasta? 1015 


1012. Viaţa cea nouă a început în Hristos ca om prin învierea Lui. Ea nu le putea veni 
oamenilor înainte de învierea, sau de revenirea Lui la viaţă. 

1013. Duhul înnoitor al firii noastre asumate de Fiul lui Dumnezeu, sau Duhul eliberator 
de moarte, S-a arătat prezent în Hristos ca om după înviere. Deci acum îl arată ucenicilor ca 
fiind şi la uşa lor. Dar în ziua de Rusalii li-L comunică deplin sau face să fie activ în ei, adică le 
dă puterea propovăduirii şi, prin aceasta, puterea de a-L comunica şi ei altora. Duhul coboară 
acum peste Apostoli într-un mod convingător ca peste cei care trebuiau să propovăduiască, 
prin puterea Lui, pe Hristos. 

1014. Dacă Duhul ne vine din Hristos, ca viaţă şi chip al Lui, cum se spune că El era şi în 
Prooroci? 

1015. în timpul Proorocilor, firea omenească nu devenise încă templu al Fiului lui 
Dumnezeu. Limba omenească a Proorocului nu era limba Fiului lui Dumnezeu, cum era limba 

Dar ce vom zice şi când vom auzi pe Mântuitorul nostru Hristos zicând: 
"Amin, amin, zic vouă, nu s-a ridicat dintre cei născuţi din femeie cineva mai 
mare ca Ioan Botezătorul Dar cel mai mic în împărăţia cerurilor este mai 
mare ca el" (Mt 11, 11). Şi ce este împărăţia cerurilor? Este dăruirea 
Sfântului Duh, după spusa: "împărăţia cerurilor este înlăuntrul vostru" (Lc. 
17,21). "Iar Duhul Se sălăşluieşte în voi prin credinţă" (Rom. 8,10) ; Observi 
cum pune înaintea tuturor celor născuţi din femeie pe cel născut în împărăţia 
cerurilor, chiar dacă acesta e mai mic, şi aceia, desăvârşiţi? Dar să nu soco¬ 
tească cineva că noi micşorăm slava Sfinţilor sau virtuţile lor, ca să-i dis¬ 
preţuim socotindu-i mai mari chiar pe cei mai mici. Nu spunem aceasta. Căci 
frumuseţea vieţuirii lor este fără asemănare. Dar ca să înţelegem lucrul clar, 
să explicăm pe scurt ceea ce s-a spus de Mântuitorul nostru. Mare a fost cu 
adevărat fericitul Botezător şi cel mai strălucitor în toată virtutea, înălţând 
hotarele dreptăţii aflate în noi în aşa fel că nu poate fi vreuna mai presus de 
el 1016 . Dar cel ce se află astfel avea nevoie de Hristos, zicând: "Eu am tre¬ 
buinţă să ău botezat de Tine, şi Tu vii la mine?" (Mt 3, 14). Observi cum, 
fiind desăvârşit, cât e cu putinţă oamenilor şi între cei născuţi din femeie, are 
nevoie să fie recreat şi renăscut în oarecare fel prin Sfântul Duh? Observi 
cum recunoaşte că cei născuţi din nou sunt mai mari, când spune că are 
nevoie de Hristos? Căci dacă ar fi ajuns mai mare botezându-se, pentru ce 
Dar fi rugat pe Hristos să se boteze de la El? Iar dacă ştia că va fi între cei mai 
buni când îi va veni botezul, cum n-ar recunoaşte ca mai mari pe cei botezaţi? 
Deci Hristos zice că e mai mare ca Ioan cel mai mic în împărăţia cerurilor, 
deci şi cel botezat de curând şi încă neajuns la o înălţime deosebită prin fapte, 
şi anume numai prin faptul că fericitul Botezător este născut din femeie, iar 
acela s-a născut, după cum s-a scris, din Dumnezeu. Căci prin aceasta s-a 
făcut părtaş al firii dumnezeieşti, având în sine pe Duhul Sfânt şi numindu-se 
prin aceasta templu al lui Dumnezeu. 

Dar să mă întorc iarăşi la spusa amintită. Deci Duhul era în Prooroci pen¬ 
tru trebuinţa de-a prooroci. Căci era în ei ca Dumnezeu. Dar acum locuieşte 
prin Hristos în cei ce cred, fiindcă a început să fie în om prima dată când El 
S-a făcut om. De fapt (Hristos) are în Sine ca Dumnezeu în mod nedespărţit 
pe Duhul ca fiind al Lui şi aflat în El în mod fiinţial. Dar Se unge pentru noi 


omenească a lui Hristos, însuşi Fiul lui Dumnezeu vorbind direct cu noi prin limbă ome¬ 
nească. Simţirea lui Hristos cel înviat nu era numai simţire omenească, ci era în acelaşi timp 
simţire a Fiului lui Dumnezeu comunicată nouă. 

1016. Botezătorul s-a ridicat la cele mai înalte hotare ale virtuţii, care stau în posibilitatea 
omului. Dar cei aflaţi în Hristos se ridică nu prin puterea lor, ci prin a lui Hristos, mai presus 
de înălţimea supremă la care poate ajunge vreun om prin puterea lui. Astfel, cel aflat în Hristos 
poate fi şi se poate simţi cu mult mai mic decât Botezătorul, prin sine, dar prin Hristos este 
înălţat dincolo de acela. 

şi se spune că primeşte Duhul, ca om, nu procurându-Şi Sieşi împărtăşirea de 
bunurile dumnezeieşti, ci firii omeneşti 1017 , precum am arătat înainte. Când 
deci dumnezeiescul Evanghelist spune: "încă nu era Duhul, pentru că Iisus 
încă nu fusese preaslăvit", vom socoti că el indică sălăşluirea deplină şi în¬ 
treagă a Sfântului Duh în oameni. 

"Auzind unii din mulţime acest cuvânt, ziceau: 

Acesta este cu adevărat Proorocul. 

Alţii ziceau: Acesta este cu adevărat Hristosul" (In 7, 40-41) 

Sunt uimiţi de îndrăzneala Lui, care e proprie lui Dumnezeu 1018 . Şi 
văzând că cuvintele acestea depăşesc măsurile cuvenite oamenilor, îşi aduc 
aminte de Lege, care a prevestit pe Hristos şi a spus că se va scula un Prooroc 
asemenea preaînţeleptului Moise, care va aduce lui Israel cuvintele de la 
Dumnezeu. Căci zice Dumnezeu despre Acela către sfântul Moise: "Prooroc 
le voi ridica lor din taţii lor, ca pe tine, şi voi pune cuvintele Mele în gura Lui; 
şi va grăi lor toate câte voi porunci Lui" (Deut. 18, 18). Deci din calitatea 
cuvintelor şi din măreţia spuselor Lui deduceau că S-a arătat ca Cel prevestit 
prin Lege. Căci cine are dreptul să spună: "De însetează cineva, să vină la 
Mine şi să bea", şi: "Cel ce crede în Mine, râuri de apă vie vor curge, cum a 
zis Scriptura, din pântecele lui", decât numai Cel ce este Dumnezeu după 
fire? Iar Acesta este Hristosul. Dar dacă iudeii (căpeteniile lor) gândeau lu¬ 
cruri mici despre El şi-L numeau simplu Prooroc, neştiind că Emanuel în¬ 
trece toate, şi îl socoteau ca pe unul dintre alţii, privind cu mare neînţelegere 
spusele Legii, cădeau şi prin aceasta în altă greşeală. Căci socoteau că Hristos 
e altul decât Proorocul din Lege. Şi nu e nici o mirare dacă poporul nu avea 
cunoştinţa exactă a acestor lucruri, o dată ce şi ceata contrară lui Dumnezeu, 
a fariseilor îngâmfaţi, se arată bolnavă de aceeaşi neştiinţă ca mulţimea. De 
aceea, certându-1 mai înainte pe fericitul Botezător, îi zic: "Pentru ce botezi, 
dacă nu eşti Hristosul, nici Eie, nici Proorocul?" (In 1,25). Căci, fiind aşteptaţi 
să vină doi: Hristos şi Ilie, întrebau, bănuind cu dreptate că altul este 
Proorocul decât Iisus, dar socotindu-i apropiaţi. De aceea, e potrivit să se 


1017. Ca ipostas dumnezeiesc al firii Sale omeneşti, deci devenit şi om, se spune despre 
Hristos că primeşte Duhul. Având ca ipostas al firii Sale omeneşti toate bunătăţile dum¬ 
nezeieşti, nu le primeşte pentru Sine, ci pentru oameni. Dacă n-ar fi fost oameni cărora să le 
comunice Duhul, Fiul lui Dumnezeu n-ar fi avut pentru ce să-Şi însuşească firea umană, căreia 
să-i comunice Duhul pe care-L avea ca Dumnezeu. în faptul de a comunica Duhul Său firii Sale 
dumnezeieşti e implicată voinţa Sa de a-L comunica oamenilor. 

1018. Unii din mulţime vedeau că El Se afirmă ca Dumnezeu prin cuvântul că cel ce crede 
în El va primi în el pe Duhul, ca râuri de apă ce dau viaţă. Hristos Se prezenta ca izvorul Vieţii. 
Numai fiind Dumnezeu putea avea îndrăzneala să Se prezinte astfel. 

spună despre ei ceea ce s-a spus prin Proorocul Iezechiel: "Cum este mama, 
aşa este şi fiica. Fiica mamei tale eşti tu" (Iez. 16, 44-45). Poporul boleşte de 
cele asemănătoare conducătorilor. Dar ar fi fost mai bine ca aceştia să fie de 
acord cu cei conduşi de ei, care erau dispuşi să creadă, lăsându-se îndemnaţi 
şi îndreptăţiţi de cuvintele Mântuitorului şi minunându-se de ele, nemaipri- 
mind toţi învăţătura căpeteniilor, care îi îndruma pe calea unor cugetări ce se 
contraziceau, ceea ce-i făcea pe unii să-L numească şi să-L creadă Hristosul, 
pe alţii, Proorocul. 

"Iar alţii ziceau: Oare vine Hristosul din Galileea? 

Oare n-a spus Scriptura că din seminţia lui David şi din Betleem, 
cetatea lui David, vine Hristosul?" (In 7, 41-42) 

Iudeii supun unei cercetări stăruitoare pe Hristos. Caută să-L cunoască 
prin multă cugetare şi să-L înţeleagă prin diferite raţionamente. După ce s-au 
minunat de El pentru cuvintele Lui şi I-au admirat îndrăzneala mai presus de 
fire în afirmaţiile Sale, văzând în aceasta mărirea Lui, cercetează însăşi dum¬ 
nezeiasca Scriptură, socotind că vor afla în ea cea mai adevărată cunoştinţă 
despre El. Şi lucrurile aflate în ea sunt prin fire astfel: Că El este din sămânţa 
preafericitului David şi că Se va arăta în Betleemul Iudeii au crezut, fiind con¬ 
vinşi de proorociile despre El. Căci zice înţeleptul Psalmist "Jurat-a Domnul 
lui David adevărul şi nu-1 va nesocoti: "Din rodul pântecelui tău voi pune pe 
tronul tău" (Ps. 131,11). Iar proorocul Miheia zice: "Şi tu, Betleeme, casa lui 
Efrata, eşti cel mai mic între miile lui Iuda. Dar din tine va ieşi Cel care va fi 
căpetenia lui Israel, iar obârşia Lui este dintru început, din zilele veşniciei" 
(Mih. 5,1). Deci se înşela părerea necălăuzită a iudeilor şi greşea în privinţa 
lui Hristos numai pentru faptul că s-a vorbit mult de Nazaretul din Galileea 
neamurilor, unde a crescut Căci aşa spune unul dintre Sfinţii Evanghelişti: 
"Şi a venit în Nazaret, unde creştea" (Lc. 2,39-40). Dar, neştiind că S-a născut 
în Betleemul Iudeii din Sfânta Fecioară, din sămânţa lui David - care era din 
neamul lui Iuda -, cad din adevăr şi greşesc faţă de cunoştinţa mântuitoare, 
pentru simplul fapt că Domnul a crescut în Nazaret 

"Deci s-a făcut dezbinare în mulţime pentru El" (In 7, 43) 

Se ceartă în zadar şi se dezbină datorită părerilor deosebite, unii sus¬ 
ţinând că este Proorocul, alţii, Hristosul. Şi pricina acestei dihonii între ei era 
faptul că nu cunoşteau pe Hristos, nici nu aveau cunoştinţa adevărată a Sfintei 
Scripturi. Căci, dacă ar fi crezut că Iisus nu este altul decât Proorocul din 
Lege, ar fi scăpat de această dihonie. 

"Iar unii dintre ei voiau să-L prindă. 

Dar nimeni nu şi-a pus mâinile pe El" (In 7, 44) 

Cei trimişi de arhierei şi farisei să prindă pe Domnul au folosit ca prilej opor¬ 
tun al îndrăznelii lor această ceartă a mulţimii. Căci socoteau că va fi mai puţină 
împotrivire la prinderea Lui, ei necertându-se pentru faptul că va avea de 
pătimit ci aceasta dându-le prilejul de-a nu se mai dezbina şi război, ci de a-L 
defăima împreună. Dar nimeni nu şi-a pus mâinile, nu din respect faţă de El, nici 
pentru că ar fi pus din evlavie un frâu mâniei lor, ci numai pentru că erau opriţi 
de puterea ce se răspândea din El. Căci îşi alesese timpul propriu de-a pătimi 
pentru noi. Uneltirea iudeilor este oprită numai prin piedicile puse ei de sus. 
Căci nu trebuia să se producă înainte de vreme planul uciderii, ci să aştepte, cu 
toată neevlavia pe care o arătau, vremea propice pentru a se înfăptui 1019 . 

"Deci au venit slujitorii la arhierei şi farisei şi au zis aceia: 
Pentru ce nu L-aţi adus?" (In 7, 45) 

Cei trimişi să prindă pe Domnul, nereuşind să împlinească cele porun¬ 
cite, s-au întors la căpetenii. Aceştia se supără foarte de sosirea slujitorilor, 
văzându-i că nu aduceau pe Cel căutat Bănuind că aceia au fost făcuţi să 
creadă, sunt cuprinşi nu puţin de supărare. Căci, deoarece Hristos era admi¬ 
rat pentru semnele mai presus de fire şi pentru cuvintele Lui, care le de¬ 
păşeau pe toate, se supărau pentru cei apropiaţi de ei. Căci se şi temeau mult 
ca nu cumva poporul iudaic, cunoscându-Lmai mult, El să le scape din mâini. 
Socotind că se va întâmpla aceasta (căci bănuielile sunt uşor de crezut), în¬ 
treabă cu stăruinţă: "Pentru ce nu L-aţi adus?". Ce v-a împiedicat să nu duceţi 
la capăt ceea ce vă stătea în putere? Suntem gata să aflăm toate, uneori fără 
să discernem ceea ce este spre supărare şi, din pofta grăbită, voim să cu¬ 
noaştem şi cele nedorite. 


"Au răspuns slujitorii: 

Niciodată n-a vorbit aşa un om " (In 7, 46) 

E cu adevărat potrivit să se spună despre Mântuitorul nostru Hristos: 
"Cel ce prinde pe înţelepţi în vicleşugul lor" (I Cor. 3, 19). Căci iată că răs¬ 
toarnă sfatul celor vicleni, precum s-a scris (Iov 5, 13), şi arată cele plănuite 
schimbându-se în opusul lor, dând pe faţă din toate părţile murdăria căpeteni- 


1019. Când voia, lăsa slăbiciunea firii Sale omeneşti să suporte toate ale ei. Când nu voia, 
răspândea prin umanitatea Sa o putere mai presus de ea. N-au putut pune mâna pe Hristos ca 
să-L prindă, până ce n-a voit El să Se lase prins. Dar şi în non-voinţă faţă de trăirea slăbiciunii 
Sale era activă voinţa Sa. Şi în a nu voi să fie prins se manifesta şi voia Lui omenească. 

ilor şi lipsa de cuviinţă a purtărilor lor, care nu se feresc să lupte împotriva lui 
Dumnezeu din pricina slăbiciunii lor primejduite. Căci, temându-se arhiereii 
şi fariseii ca nu cumva mulţimile iudaice să fie mişcate de cuvintele Mân¬ 
tuitorului, trimit pe slujitori ca să-L prindă -, luându-le grija cu privire la El. 
Dar au pătimit bănuiala care-i neliniştea, trimişii lor întorcându-se. Şi află 
aceasta fără să vrea, auzind de la cei ce le spun crezând că aceasta ceea ce era 
contrar părerii lor: "Niciodată n-a grăit astfel un om". 

Iar deoarece o spun aceasta spre a se apăra că nu Dau adus pe Domnul, 
să dezvoltăm iarăşi în mai multe cuvinte spusa lor, ca unii ce totdeauna ne 
îngrijim să lămurim cele spuse de ei. Ei spun, prin aceasta: Dacă ne bucurăm 
de cunoaşterea Sfintelor Scripturi, dacă ne lăudăm că am învăţat legile dum¬ 
nezeieşti, dacă ne minunăm de înţelepciune ca de un bun din cele mai presus 
de lume, pentru ce să prigonim cu necredinţă pe Cel atât de înţelept, pentru 
ce să nedreptăţim pe Cel pe Care am fi datori să-L iubim în mod deosebit? Pe 
lângă aceea, pentru ce să ne expunem capetele pedepselor Legii, dorind ne¬ 
buneşte să-L ucidem pe Cel nevinovat şi drept (leş. 23,7) 1020 ? Acesta e înţele¬ 
sul care socotim că se cuprinde în cuvintele spuse de slujitori. Dar eu soco¬ 
tesc că cuvintele: "Niciodată n-a grăit aşa un om" cuprind un înţeles şi mai 
adânc. Ele numai că nu spun: Nu e drept să ne cereţi să vă aducem noi, cei 
ce nu putem, ca şi voi, pe Cel pe Care-1 voiţi. Căci cum am putea supune forţei 
pe Cel ce arată în cuvinte firea dumnezeiască? Fiindcă nu grăieşte ca un om, 
nici nu sunt cuvintele grăite de El pe măsura omului, ci se potrivesc mai 
degrabă, în chip netăgăduit, Celui ce este Dumnezeu după fire. Căci să spună 
cineva, de-şi aminteşte, care dintre Sfinţii prooroci se declară pe sine torent 
ce adapă, sau cine a îndrăznit să spună: "De însetează cineva, să vină la Mine 
şi să bea" 1021 ? Când ne-a spus însuşi marele Moise: "Cel ce crede în Mine, 
chiar de va muri, va fi viu. Căci râuri de apă vie vor curge din pântecele lui"? 
Acestea Dam auzit pe El grăindu-le. Este fără îndoială Dumnezeu prin fire o 
dată ce Se arată pe Sine fără teamă prin cuvintele mai presus de om 1022 . Cum 


1020. Puterea ce se răspândea din Iisus, oprind pe slujitorii arhiereilor să pună mâna pe El, 
nu era atât o putere care-i înfricoşa, ci una care-i făcea să se minuneze, căci era puterea covârşitoare 
a înţelepciunii cuvintelor Lui. De aceea slugile au spus arhiereilor, întorcându-se fără Iisus: 
"Niciodată n-a vorbit aşa un om". în adâncimea cuvintelor Lui au simţit ceva ce întrecea cuvintele 
oricărui om. De fapt, aşa trăim cuvintele lui Iisus din Evanghelie până azi şi le vor trăi aşa toţi cei 
ce nu vor fi surzi sufleteşte, în toate timpurile. Prin slăbiciunea sunetului limbii omeneşti, Hristos 
răspândea pentru vecie o înţelepciune mai presus de tot ce poate afla omul prin sine. 

1021. Cu toată smerenia care-L făcea apropiat celor mai smeriţi dintre oameni (bolnavi, 
păcătoşi, dispreţuiţi). Se declară şi Dumnezeu mai presus de toţi oamenii. Cum ar fi putut cine¬ 
va atât de smerit să Se arate pe Sine Dumnezeu mai presus de toate, dacă n-ar fi fost 
Dumnezeu adevărat? 

1022. Nu numai smerenia Dar fi împiedicat pe Iisus să Se prezinte pe Sine ca Dumnezeu, 
ci şi teama de pedeapsă din partea lui Dumnezeu, dacă n-ar fi fost de fapt Dumnezeu. Ar tre- 

n-ar socoti cineva supus celui mai mare păcat şi împăcându-se cu cea mai 
mare primejdie pe cel ce ar căuta să-şi aroge ca proprie şi cu sila calitatea 
Celui mai presus de creaţie? Sau cum s-ar fi lăsat amăgit de către noi fără voie 
Cel ce este atât de mult mai presus de noi, pe cât este Dumnezeu mai presus 
de oameni? 1023 Deci slujitorii prezintă ca dovadă clară că Domnul este Dum¬ 
nezeu după fire, spusa: "Niciodată n-a grăit aşa un om". Cel ce luptă împotri¬ 
va lui Dumnezeu e lovit din toate părţile. Şi chiar prin cele pe care le soco¬ 
teşte că a reuşit în ceea ce doreşte e biruit fără să vrea. 

" Le-au răspuns lor fariseii: 

Nu cumva aţi fost şi voi amăgiţi?" (In 7, 47) 

Era de aşteptat să se iudaizeze mult şi slujitorii, aflându-se mereu lângă 
farisei şi făcându-şi comună judecata cu a lor. Căci, aflându-se pururea cu ei 
şi sorbind cuvintele conducătorilor, au ajuns să cugete potrivit cu ele. De 
aceea, venind fără să aducă pe Domnul, ei nemulţumesc pe aceia, contrar 
nădejdii. Căci îi vedem pe cei ce trebuiau să-L urască, admirându-L şi soco¬ 
tind că pot atrage pe toţi la părerea lor. De aceea, cu multă nemulţumire, li se 
zice: "Nu cumva şi voi aţi fost amăgiţi?". Poţi înţelege câtă disperare cu privire 
la popor se cuprinde în spusa aceasta. Se gândeau că, mulţimea fiind deja 
amăgită, mulţi din ea vor deveni şi mai nesiguri văzând frica slujitorilor. 
Cealaltă mulţime, nehrănită de Sfintele Scripturi, şi nici întărită de şederea 
lângă noi, va ceda fără să se opună acestei porniri şi I se va alipi, atrasă cu 
uşurinţă de cele pe care le-a spus şi le-a făcut El. Dar voi, cum aţi fost atraşi 
de lângă noi? în ce chip aţi fost înşelaţi şi voi? Ce v-a scos din iubirea faţă de 
noi, pe voi, care aţi trăit aceeaşi necredinţă ca noi? Socotesc că acestea le 
arătau cuvintele fariseilor. 

"Oare, a crezut în El careva dintre căpetenii sau dintre farisei? 

Dar mulţimea aceasta, care nu cunoaşte Legea, 
este blestemată" (In 7, 48-49) 1024 

Cad iarăşi în îngâmfare, aruncând acoperământul neştiinţei asupra celor 
ce se minunau de Iisus, făcătorul de minuni şi descoperitorul celor dum¬ 
nezeieşti. Şi, încununându-şi numai capetele lor cu cunoaşterea Legii şi cu 


bui să-L socotim nu numai lipsit de aceste două însuşiri, ci şi cu totul fără respect, dacă S-ar fi 
declarat pe Sine Dumnezeu, amăgindu-Se, fără să fie, cum spunea Ernest Renan, fapt cu 
adevărat contrar întregii purtări a lui Iisus Hristos. 

1023. Cum S-ar lăsa amăgit de laudele noastre, încât să Se arate drept Dumnezeu, Cel ce 
este atât de mult deasupra oamenilor? 

1024. Sfântul Evanghelist şi Sfântul Chirii afirmă că cei ce se pretindeau cunoscători ai 
Legii se bazau, în nerecunoaşterea lui Hristos, pe faptul că nimeni din cunoscătorii Legii nu 

ştiinţa Sfintelor Scripturi, prin faptul că nu consimt cu cei ce se minunează cu 
dreptate de Acela, ei cred că îşi arată toată virtutea. Dacă Legea porunceşte 
să se admire cele drepte şi să se dea judecata contrară pentru cele ce nu sunt 
aşa, aceştia se dovedesc tociţi la înţelegere, ca unii care sunt străini de orice 
cunoştinţă, dintr-o foarte mare uşurătate. Chiar din cele prin care ar trebui să 
cunoască pe Iisus prezent cad într-o judecată nedreaptă şi "îşi îngreunează 
laţul lor", precum s-a scris (Avac. 2, 6). "Zicând că sunt înţelepţi, au ajuns ne¬ 
buni" (Rom. 1, 22). Era cu mult mai bine să mărturisească necunoaşterea 
Legii, decât, socotind şi zicând că o cunosc bine, apoi necinstindu-L pe Cel 
vestit de ea, să fie supuşi unei osânde mai aspre şi să cadă în rele de neoco¬ 
lit "Căci cel ce a cunoscut, zice, voia stăpânului său şi nu a tăcut-o, se va bate 
mult Iar cel ce nu a cunoscut-o şi nu a făcut-o, se va bate puţin" (Lc. 12, 47- 
48). Deci, mărturisind ei că au cunoscut Legea, arată că trebuie să fie pedep¬ 
siţi pentru necredinţa lor. Dar ei osândesc mulţimea pentru că a fost uimită 
de minunile Mântuitorului nostru. Şi, nevrând să se lase convinşi de spusele 
Legii, o condamnă cu îngâmfare, socotind neînvăţaţi pe cei ce s-au dovedit în 
stare să o înţeleagă. Acesta este totdeauna obiceiul celor nepricepuţi dintre 
învăţători, care, neputând spune nimic despre cele căutate, resping cu mânie ce¬ 
rerea celor ce doresc o cunoaştere exactă şi supun blestemului pe cei ce cred, 
care pot spune mai drept cele de care au motiv să fie convinşi. Dar e mai cuvenit 
să fie blestemat cel necredincios, spunând-o aceasta chiar Legea, despre 
Prooroc, Mântuitorul nostru Hristos: "Şi sufletul celui ce nu va asculta câte va 
grăi proorocul acela în numele Meu, se va nimici din poporul său" (Deut 18,19). 

"A zis către ei Nicodim, care venise mai înainte noaptea la El, 
fiind unul dintre ei: Oare judecă Legea noastră pe om, 
dacă nu-l ascultă mai întâi 
şi nu cunoaşte ce face?" (In 1, 50-51) 1025 

Nicodim era unul dintre căpetenii şi se număra între cei ce aveau o po¬ 
ziţie de conducător, dar nu era în întregime necredincios, nici unit cu aceia în 
duşmănia lor, ci se simţea trezit la pocăinţă. Şi, deşi nu avea toată iubirea faţă 
de Hristos, auzea în sine îndemnul conştiinţei. Pocăinţa îl făcuse să vină 


credea în Hristos. De aceea, osândeau mulţimea care îl cunoştea pe Hristos şi care se minuna 
cu sinceritate de minunile şi cuvintele Lui supraomeneşti. Dar, prin versetul următor, Evan¬ 
ghelistul arată că totuşi exista şi un învăţat al Legii care înclina să-L recunoască pe Hristos. 
Acesta era Nicodim. 

1025. Cărturarii şi fariseii despărţeau Legea de realitatea trăită. Ei deduceau din inter¬ 
pretările arbitrare ale Legii, fără să ţină seama de tot ce făcea Hristos, că El nu poate să fie de 
fapt Hristos. Nicodim cerea să se ia aminte întâi la tot ce face Hristos şi pe baza faptelor să se 
interpreteze spusele Legii. Poporul, care făcea aceasta, era mai cuminte decât ei. Interpretarea 

noaptea la El şi să mărturisească limpede că recunoaşte că El a venit ca 
învăţător de la Dumnezeu şi că nimeni nu ar putea face asemenea semne 
dacă n-ar avea pe Dumnezeu în Sine. Acestea socotesc că le cunosc toţi, căci 
le-a spus clar fericitul Evanghelist la început. Minunându-se deci de Iisus 
împreună cu mulţimea, Nicodim se vede socotit blestemat împreună cu 
aceea, căci e greu să-şi convingă conştiinţa să se liniştească prin cele contrare 
convingerii. Deci, supărat de acest cuvânt, le opune aceeaşi osândă, dar încă 
nu pe faţă, ci prin cuvintele din Lege, care clatină încrederea acelora, fără ca 
să-şi expună dezvăluit împotrivirea sa. Legea cere, zice, ca cei judecaţi pentru 
orice lucru să fie cercetaţi cu atenţie şi în mod deschis dacă au făcut un lucru, 
iar voi osândiţi în grabă pe cei ce n-au fost chemaţi încă la judecată şi înainte 
de-a asculta vreunul dintre cuvintele acelora. Voi deci, zice, sunteţi mai cu 
dreptate vrednici de blestem, ca cei ce dispreţuiţi Legea. Căci s-a scris: "Bles¬ 
temat este tot cel ce nu rămâne în cele scrise în cartea Legii acesteia, ca să le 
facă pe ele" (Deut 27,26). Iar din revolta sa împotriva fariseilor, care osândeau 
poporul numai pentru că se minuna de Iisus, e vădit că era de acord cu cei ce 
credeau. Dar, bolind încă de ruşinea păgubitoare şi de aceea neunind curajul 
cu râvna, nu lasă să se vadă credinţa lui lăuntrică, ci, îmbrăcându-se în aceea ca 
într-o haină, nu se arată încă mărturisind pe Hristos. Deci suferă încă de o boală 
grea. Căci trebuie să credem fără şovăială, ba chiar să ne lăudăm mai degrabă 
cu aceasta, în loc să ne ruşinăm, şi să arătăm un curaj vădit ca să renunţăm la 
prefăcătoria proprie robilor. De aceea şi înţeleptul Pavel a declarat "Cel ce 
învaţă drept cuvântul adevărului trebuie să nu se ruşineze să fie lucrător" (IITim. 
2,15). Şi, arătând el însuşi în sine virtutea strălucitoare, zice: "Nu mă ruşinez 
de Evanghelie, căci este putere a lui Dumnezeu spre mântuirea a tot celui ce 
crede" (Rom. 1,16). în orice caz, o repet iarăşi, cuvântul lui Nicodim a fost greu 
pentru farisei. Căci el singur s-a arătat împotrivindu-se glasurilor acelora, care 
aveau şi pe alţii mulţi consimţind cu planul lor ucigător. Căci este vădit oricui 
că, deoarece se număra între cei ce se minunau de Hristos, îi socotea, dim¬ 
potrivă, blestemaţi pe cei ce declarau în mod necuvenit pe alţii blestemaţi. 

"Au răspuns şi au zis lui: 

Nu cumva eşti şi tu clin Galileea? Cercetează şi vezi 
că din Galileea nu s-a ridicat prooroc” (In 7, 52) 

Fiind iudeu şi născut aici, pentru ce ai îmbrăcat nepriceperea galileenilor 
şi susţii prosteşte pe cei ce nu cunosc deloc ale noastre? Cunoscând cât se 


poate uşor greşi, neluând seama la un cuvânt din textele Legii şi ale Proorocilor, pe baza unei 
concepţii formulate arbitrar, deci pe baza unei prejudecăţi. în Lege şi în Prooroci se grăia 
despre Mesia Care va veni şi că, deşi e împărat, totuşi va veni în smerenie. 







COMENTARIU LA EVANGHELIA SFÂNTULUI IOAN 


545 


poate de bine preasfintele Scripturi şi familiarizat cu poruncile Legii, cum de 
n-ai cunoscut, zic aceia, că nu se poate aştepta prooroc dintre galileeni? 
Acesta era scopul cuvântului fariseilor. Dar e de remarcat şi aceasta: Cei ce 
socoteau mulţimea ca neştiind nimic din cele ce trebuiau cunoscute şi o dis- 
preţuiau pentru multa ei lipsă de învăţătură, batjocorind-o şi numind-o, cu 
mândrie, neînvăţată, se dovedesc bolind de rele şi mai mari şi nefiind cu 
nimic mai pricepuţi ca aceia. Căci aceia, recunoscând minunile lui Hristos şi 
primind o anumită credinţă în El, zic pe de o parte: "Hristos, când va veni, 
oare va face mai multe semne decât a făcut Acesta?" (In 7, 31); pe de altă 
parte, sunt atraşi de la această dreaptă judecată, greşind din pricina Naza- 
retului, aflat în Galileea, în care Sfânta Scriptură spune că a crescut Domnul. 
De aceea spuneau: Oare vine Hristos din Galileea? N-a spus Scriptura că 
Hristos vine din sămânţa lui David şi din cetatea Betleem, unde era David? 
(In 7, 52). Dar cei ce râdeau de lipsa de învăţătură a poporului, declarându-1 
pentru aceasta blestemat, nu erau mai presus de cunoştinţa acestuia. Căci 
iată că îi spun şi ei Oui Nicodim): "Cercetează şi vezi că din Galileea nu s-a 
sculat prooroc” 1026 . Acestora le-ar putea spune cineva cu dreptate: "O, voi, cei 
atât de duri şi de aspri, care nu lăsaţi pe nimeni să vă învingă pentru neştiinţă, 
ce a rămas din înţelepciunea voastră cu care vă mândriţi? Unde este înţe¬ 
legerea cuvenită celor învăţaţi în ale Legii? Căci nu trebuia să vă îndoiţi de 
Mântuitorul Hristos, ci mai degrabă să vă arătaţi ascultători de Dumnezeu şi 
Tatăl, Care spune despre El către Sfântul Moise: "Prooroc voi scula lor din 
fraţii lor, ca pe tine" (Deut. 18,15). Iar "din fraţii lor", cum n-ar trebui să arate 
că este dintre iudei şi din Ierusalim? Astfel nu veţi avea nevoie să fiţi acuzaţi 
de cei străini, căci vă veţi dovedi prin voi înşivă lipsiţi de înţelepciune. 

Căci, chiar învăţând Mântuitorul nostru Hristos şi spunând limpede: 
"M-am pogorât din cer, nu ca să fac voia Mea, ci voia Celui ce M-a trimis pe 
Mine" (In 6,38), uneltiţi planuri crude, însoţite de o mare furie, spunând: "Nu 
este Aceşta Fiul lui Iosif, al Cărui tată şi mamă îi cunoaştem? Deci cum zice 
că "M-am pogorât din cer"? (In 6,42). O dată ce măturisiţi că cunoaşteţi sigur 
şi clar pe tatăl şi pe mama, ar trebui să ştiţi că El are rădăcina în Israel. Cum 
deci spuneţi că cel ce este dintre iudei este galileean? Cum e din alt neam Cel 
ce este din Israel? Faptul că a crescut în Galileea şi a vieţuit acolo câţiva ani 
nu-L scoate din neamul Său, sau din Israel, deoarece nu-L împiedică nimic să 
fie iudeu după neam pe Cel ce a pornit din Galileea şi a ajuns în ţara iudeilor. 
Deci în zadar au afirmat fariseii despre Mântuitorul nostru că nu s-a sculat 


1026. Sfântul Evanghelist vede o îndoială în credinţa poporului din faptul că ei, neştiind 
bine Scriptura, socoteau că Hristos nu poate fi de origine din Galileea, cum era Cel ce făcea 
atâtea minuni. Dar nu-i vede mai buni cunoscători ai Scripturii nici pe cărturarii care, pentru 
acelaşi motiv, nu credeau deloc că Cel ce atrăgea poporul este Hristos. 

prooroc din Galileea. Trebuiau să cerceteze mai degrabă cum este galileean 
Cel dintre iudei şi astfel să înţeleagă pornirea Lui din Nazaret şi să nu refuze 
pentru acest motiv credinţa în EL Dar mai e de observat iarăşi că, neprivind 
nicidecum la minunile Lui, ci însufleţiţi numai de duşmănie, I se opun numai 
din pricina ţinutului, fiindcă era din Galileea, după bănuiala lor. Dacă ar fi fost 
înţelepţi, puteau scăpa de această bănuială, şi puteau să ajungă la credinţa 
neîndoielnică. 


"Iarăşi le-a vorbit lor Iisus, zicând: 

Eu sunt Lumina lumii" (In 8, 12) 1027 

Precum am arătat mai sus că Iisus a spus cuvintele potrivite cu cele 
scrise despre sărbătoare, când în ultima zi a ei a stat şi a zis: "De însetează 
cineva, să vină la Mine şi să bea", deoarece a amintit de spusa lui Moise 
despre torent, aşa şi acum arătăm că spune un cuvânt potrivit timpului şi 
datorat celor ce se cuveneau acum. Căci, deoarece vedea pe cărturari uniţi în 
nepricepere cu mulţimea, şi pe cei ce râdeau, bolind cele înrudite cu cei de 
care râdeau, scufundaţi ca într-o noapte în aceeaşi lipsă de învăţătură şi cău¬ 
tând să cunoască taina Lui, dar neaflând nimic, explică pricina neînţelegerii 
aflate în ei, zicând: "Eu sunt Lumina lumii" (In 8, 12). Prin aceasta vrea să 
spună: Umblând prin toată Scriptura şi socotind că pătrundeţi cele spuse prin 
Prooroci despre Mine, vă abateţi mult de la calea vieţii. Şi nu e de mirare. 
Căci nu este în voi Cel ce descoperă tainele şi luminează toată lumea aseme¬ 
nea soarelui, luminând în inimile celor ce-L caută. Căci cel ce nu are în sine 
lumina dumnezeiască şi spirituală umblă în mod necesar în întuneric şi de 
aceea cade în multe nebunii. 

Iar că Lumina prin fire este Unul-Născut, ca Cel ce a strălucit din Dum¬ 
nezeu şi Tatăl ca din Lumina cea după fire, am arătat-o prin multe cuvinte în 
cartea întâi, explicând spusa: "Era Lumina cea adevărată" (In 1,9) 1028 . Şi e de 
observat că El nu Se numeşte pe Sine lumină, în mod special şi separat, a 


1027. Comentariul Sfântului Chirii sare peste episodul din Evanghelia Sfântul Ioan refe¬ 
ritor la femeia păcătoasă (In 8,1-11). 

1028. în In 1, 9, Sfântul Evanghelist Ioan spune că Hristos este Lumina cea adevărată. 
Acum o spune însuşi Hristos despre Sine. Deci Sfântul Ioan s-a întemeiat în introducerea 
Evangheliei sale pe cuvântul lui Iisus însuşi despre Sine. Mântuitorul nu spune despre Sine că 
e "lumină", ci în mod articulat, şi anume, Lumina lumii întregi. De aceea a putut spune şi 
Sfântul Ioan că "era Lumina cea adevărată". E Lumina care luminează totul. E izvorul luminilor 
parţiale. Fiecare om reprezintă o oarecare lumină în lume, sau sesizează anumite sensuri din 
ea şi anumite sensuri ale existenţei. Dar Hristos e Lumina care luminează, sau sensul întreg 
al lumii, cu toate sensurile parţiale ce intră în componenţa sensului ei total. 

De aceea, El este "Cuvântul" prin excelenţă. Cuvântul care cuprinde toate sensurile lumii 
şi, în acelaşi timp, e Cuvântul creator al tuturor. Căci numai Cel ce creează toate are în Sine de 

celor din Israel, ci a lumii întregi, şi prin aceasta spune lucrul cel mai ade¬ 
vărat. Căci spunem că El este Cel ce răspândeşte în toată firea lumina spiri¬ 
tuală şi că seamănă înţelegerea cuvenită în fiecare om chemat la existenţă, ca 
pe o sămânţă pusă în om, după cum s-a spus despre El: "Era Lumina ade¬ 
vărată, care luminează pe tot omul care vine în lume" (In 1,9). Dar socotesc 
că în spusa aceasta se află şi un înţeles ascuns. Căci dacă spusa n-ar avea în 
sine un astfel de înţeles, ar fi trebuit să spună numai: "Eu sunt Lumina". Dar, 


fapt sensurile tuturor. Cine primeşte aceste sensuri încorporate, ca existente fără puterea lui, 
nu le poate înţelege deplin. Acela are cuvinte multe şi nedepline despre cele ce sunt, dar nu le 
poate nici crea, nici cuprinde pe toate. 

Iar Cel ce e stăpân în mod absolut peste toate şi le exprimă pe toate ca fiind Cuvântul 
tuturor trebuie să aibă şi o libertate faţă de ele. El nu Se află în faţa lor ca în faţa unei realităţi 
care-L depăşeşte, care nu depinde de El. Şi dacă e liber şi stăpân în mod absolut faţă de ele, 
este Creatorul care stabileşte, adică alege în mod conştient, ceea ce creează, deci este un 
Creator personal. Ca să fie Creator şi total Stăpân al tuturor celor dependente din lume, tre¬ 
buie să fie de altă fiinţă decât ele. Deci pe de o parte, trebuie să aibă caracter personal, pe de 
alta, să fie o fiinţă existentă prin Sine însăşi. 

Dacă n-ar fi deci Unul-Născut sau o unică Lumină prin fire, strălucind din Unica Lumină 
prin fire, ci toate ar fi la fel, n-ar exista decât lumea cu imperfecţiunile ei, toate ar fi nu create, 
ci emanate şi, în acest caz, nu s-ar putea explica existenţa lor. Şi toate componentele acestei 
lumi, care apar şi dispar prin fragilitatea lor, ar face însăşi lumea ca întreg inexplicabilă şi fără 
sens. Şi cum de există ceva netrecător şi puternic, când toate cele provenite din ea sunt slabe 
şi pieritoare? Şi pentru ce există toate individuaţiunile ei trecătoare? Ce sens mai are existenţa 
persoanelor umane? 

Numai un Unul-Născut, sau numai un singur Necreat din Cel Singur Necreat poate da o 
existenţă veşnică şi persoanelor umane create după chipul Lui. 

Dacă trebuie să existe cineva care le înţelege pe toate în mod deplin şi deci le-a şi creat 
şi le poate da unora o existenţă eternă, plină de sens, fiindcă le-a creat după chipul Său, Acela 
trebuie să fie Unul-Născut, luminând din izvorul suprem al Luminii necreate. Mai precis, Acela 
trebuie să fie un Creator necreat, un Creator personal. Şi fiind creaţi de El după chipul Lui, 
putem înţelege şi noi tot mai mult toate cele făcute de El cu un sens, deci le putem exprima prin 
cuvinte, cu putere de la El, Care, ca şi Creator al tuturor, le-a dat un sens. Existenţa unui astfel 
de Creator necreat al tuturor Care a şi dat un sens tuturor şi le poate înţelege desăvârşit, se arată 
şi în faptul că oamenii, făcuţi după chipul Lui, au aspiraţia de-a înţelege toate tot mai mult şi pen¬ 
tru aceasta trebuie să depăşească pentru înţelegerea lor oprirea la ele, tinzând spre Cel ce le 
explică şi le înţelege prin creaţie pe toate. Omul nu se poate opri, în aspiraţia lui spre înţelegerea 
deplină a tuturor, la ele. Vede că, oprindu-se la ele, nu le poate înţelege deplin. Trebuie să urce 
pentru înţelegerea lor la Creatorul deplin înţelegător al tuturor, ca la "Lumina lumii". 

Mai trebuie remarcat că Hristos este Lumina lumii întrucât este Cuvântul. Lumina şi 
Cuvântul sunt o unică realitate. Cel ce luminează toate le dă sens tuturor, şi sensul lor este 
exprimat prin gând şi cuvânt Cel ce cunoaşte conştient ceva exprimă ceea ce cunoaşte prin 
cuvânt. Cele cunoscute sunt cuvinte pasive. Cel ce cunoaşte e cuvânt activ, sau redă în cuvânt 
ceea ce cunoaşte. Fiul lui Dumnezeu e Cuvântul prin excelenţă, pentru că e Cel prin Care sunt 
create toate, deci Cel care le cunoaşte în chip desăvârşit pentru că a pus în ele sensuri ca 
pecete a Lui. 

deoarece a adăugat "a lumii", socotesc că El vrea să dea acum de înţeles ceva 
deosebit Căci dacă Dumnezeu ar fi fost cunoscut numai în Iudeea şi numele 
Lui ar fi fost mare numai în Israel, tot pământul celălalt ar fi fost umplut de un 
întuneric adânc şi nimeni din cei din lume n-ar fi avut lumina dumnezeiască 
şi cerească, ci numai Israel. 

Dar, precum în acel timp toate neamurile din această lume se aflau în 
afara cunoştinţei de Dumnezeu şi, într-o stare proprie, Israel (Ps. 104,10-11) 
s-a născut ca popor al Domnului, ca funie care duce neamurile spre El. Dar 
Soarele spiritual mutându-se la toată lumea, şi lumina despărţindu-se de cei 
din Israel şi ducându-se la neamuri, Israel a ajuns afară de toate 1029 . Lumina 
aşteptată de ei li s-a făcut lor, după cum s-a scris, întuneric, căci, părăsind 
lumina, au umblat în întuneric (Is. 59, 9). Nu în zadar zice deci Mântuitorul 
fariseilor, grăindu-le: "Eu sunt Lumina lumii". Ameninţa în chip delicat că se 
va despărţi de Israel şi va strămuta harul la lumea întreagă şi va întinde în 
sfârşit raza cunoştinţei de Dumnezeu la ceilalţi. 

Mai e de observat că, deşi era văzut de cei ce-L ascultau şi ca om în 
trup, nu zice "Lumina e în Mine", ci "Eu sunt Lumina", ca nu cumva aceştia 
să-L taie într-o doime de fii după iconomia întrupării, căci "este un singur 
Domn, Iisus Hristos", cum zice Pavel, şi înainte de trup şi cu trupul, şi este 
un unic şi singur Fiu, Cuvântul cel din Dumnezeu-Tatăl, şi, când S-a făcut 
om, nu S-a alcătuit ca o parte templul luat din femeie 1030 . Căci trupul este 
al Lui şi a-L împărţi pe Fiul după întrupare (după raţiunea filiaţiei) e o blas¬ 
femie. Dar e de ştiut că, deşi spunem că S-a întrupat, nu zicem că S-a 
îmbrăcat numai în trup Cuvântul lui Dumnezeu, ci prin numele de trup e 
arătat omul întreg 1031 . 


1029. Sfântul Chirii vede în cuvântul lui Hristos: "Eu sunt Lumina lumii" intenţia de-a 
arăta că acum nu mai luminează numai pe Israel, cum o făcea ca Logos neîntrupat prin Lege 
şi Prooroci, ci întreaga lume. Acum Se face cunoscut tuturor neamurilor. Expresia are un sens 
universal. 

1030. Se vede că, atunci când a alcătuit Sfântul Chirii această scriere, începuse să se 
afirme erezia nestoriană despre două persoane în Hristos. Hristos este o singură Persoană. E 
ipostasul Fiului, Care e lumina tuturor, întrucât le-a creat pe toate, şi Care îşi exprimă 
atotştiinţa prin graiul Său omenesc. 

1031. Fiul lui Dumnezeu n-a luat numai trupul ca pe o haină exterioară, ci S-a făcut om 
întreg, rămânând Dumnezeu întreg. Dumnezeu însuşi Şi-a însuşit modul de gândire, de sim¬ 
ţire, de exprimare omenesc. S-a înomenit în întregime, fără să înceteze să fie şi Dumnezeu. 
Dar nu un Dumnezeu despărţit de umanitate. Nici Dumnezeirea, nici umanitatea nu erau 
trăite de El separat Trăia şi trăieşte în veci omeneşte cele dumnezeieşti şi dumnezeieşte, cele 
omeneşti. Umanitatea a fost făcută de Dumnezeu însuşi capabilă să fie trăită de Persoana Lui 
dumnezeiască şi să simtă acest lucru în umanitatea ei, sau în mod omenesc. 

"Cel ce-Mi urmează Mie nu va umbla în întuneric, 
ci va avea lumina vieţii" (In 8, 12) 1032 

Ii îndeamnă iarăşi în tot felul să caute ceea ce le este de folos şi să voiască 
să fie îndrumaţi prin poruncile Lui, în loc să urmeze nepriceperii lor şi să se 
lipsească de însăşi viaţa veşnică. Le arată că cei ce devin mai ascultători faţă 
de El îşi însuşesc mai mult folos, fiindcă El este bun şi voieşte ca toţi oamenii 
să se mântuiască şi să vină la cunoştinţa adevărului (I Tim. 2, 4) 1033 . Dar, 
deoarece ca Dumnezeu ştia că I se vor împotrivi, face ca Raţiunea Sa (Cuvân¬ 
tul Său) să lucreze de la început potrivit chipului lucrării oamenilor ca, 
atunci când vor veni asupra lor cele ale strămoşilor, să se facă spre mult folos 
pentru ei, dacă vor voi şi ei să urmeze Lui. Aceasta o şi spune Dumnezeu în 
mod clar. Căci s-a scris despre cei din Israel că i-a călăuzit pe ei ziua prin nor 
şi noaptea întreagă prin lumina focului. Căci, când străbăteau pustia largă, 
înaintând spre pământul făgăduinţei, norul le potolea ziua flacăra soarelui, se 
înţelege după voia lui Dumnezeu, slujindu-le ca un acoperământ, iar stâlpul 
de foc îi călăuzea noaptea şi, astfel, luptându-se cu întunericul şi urmând focu¬ 
lui, scăpau de rătăcire, fiind conduşi pe calea dreaptă, nesuferind nimic din 
pricina nopţii sau a focului 1034 . Astfel a putut zice: Cel ce urmează Mie, adică 
cel ce păşeşte pe urmele învăţăturilor Mele, nu va fi niciodată în întuneric, ci 
va spori în lumina vieţii, sau descoperirea tainelor cu privire la Mine îl va con¬ 
duce la viaţa veşnică. Domnul, fiind foarte iscusit în cuvinte, nu irită şi mai 
mult furia duşmanilor Lui, spunându-le direct că vor rămâne în întuneric şi 
vor muri prin neascultarea lor, ci le spune aceasta în alt mod, făcând înţelesul 
cuvântului mai blând. Prin cele ce făgăduieşte aici, că cel ce se hotărăşte să-I 


1032. înaintarea în cunoaşterea lui Dumnezeu cel infinit este înaintarea în lumină. Infi¬ 
nitul dumnezeiesc, infinitul existenţei este lumină, nu abis întunecat. Sau Dumnezeu, necunos¬ 
cut de noi în infinitatea Lui niciodată deplin, este^ taină luminoasă, e lumină, nu întuneric, cum 
se cugetă despre Walhala în folclorul german. întunericul e una cu neştiinţa, cu o cumplită 
sărăcie în cunoaştere, sau o aparenţă mincinoasă a cunoaşterii. Să se vadă aceasta şi în filosofi- 
ile atee: o cumplită necunoaştere, mascată de pretenţia cunoaşterii. Cum ar putea înmulţi 
cunoaşterea o realitate redusă la materie, sau la lumea aceasta monotonă în legile ei, care nu 
ne scot din mizeria lumii? De aceea, bogăţia luminii, corespunzând bogăţiei realităţii, este şi o 
bogăţie a vieţii. 

1033. Taina lui Dumnezeu este lumină şi viaţă, pe care omul aspiră să şi le însuşească tot 
mai mult, fiind şi bunătate. Fiindcă e bun, voieşte să ne dea viaţa veşnică, vrea să experiem 
bunătatea Lui în veci. De aceea înaintăm spre El nu numai prin cunoaştere, ci şi prin expe- 
rierea bunătăţii Lui. Şi, cu cât devenim mai buni, cu atât arătăm că ne-am apropiat mai mult de 
El, că avem tot mai mult din puterea Lui, din lumina Lui, din viaţa Lui în noi. Dumnezeu este 
adevărul pentru că are în Sine existenţa şi, în toate sensurile, lumina, bunătatea, bucuria. 

1034. Raţiunea divină, care conducea poporul evreu în Vechiul Testament, era însuşi Cu¬ 
vântul dumnezeiesc neîntrupat. Care îşi pregătea prin acel popor venirea Lui în trup. 

urmeze Lui va avea lumina vieţii, tot prin ele arată în mod concentrat că cei 
ce refuză să-I urmeze vor fi lipsiţi de lumina care poate să-i ducă la viaţă. Căci, 
oare, nu e tuturor vădit şi vrednic de aprobat că cei ce fug de bunătatea inimii 
au parte de ceea ce este contrar? Deci cuvântul Mântuitorului nostru era 
adevărat şi ceea ce a spus cu delicateţe era neîndoielnic. 

"Au zis fariseii: Tu mărturiseşti despre Tine însuţi, 
mărturia Ta nu este adevărată" (In 8,13) 

Fariseul e greoi şi încet la minte şi foarte anevoie de adus la putinţa de-a 
vedea Dumnezeirea Domnului. Căci rătăceşte iarăşi din pricina trupului şi 
nu-şi poate închipui nimic afară de cele văzute 1035 . Fiindcă, văzându-L că Se 
foloseşte mult de vorbe mai presus de om şi auzind cuvinte foarte potrivite 
lui Dumnezeu, II înţelege totuşi ca om de rând, nevăzând mărirea dum¬ 
nezeiască şi nedeschizându-şi ochii minţii spre a vedea pe Emanuel. Dar cui 
s-ar cuveni să spună: "Eu sunt Lumina lumii", dacă nu Unuia şi singurului 
Dumnezeu după fire? Care dintre Sfinţii prooroci a îndrăznit să spună un ast¬ 
fel de cuvânt? Să ni se arate care dintre îngeri ne-a spus un astfel de cuvânt 
nouă, care am străbătut Scriptura de Dumnezeu insuflată şi am cercetat sfin¬ 
tele ei cuvinte. Nedându-ne nici un cuvânt mântuitor, cei ce socotesc că tre¬ 
buie să ni se împotrivească susţin fierbinte singurul lucru pe care îl ştiu 
exact crima calomniei. Căci îl bârfesc ca nefiind Lumina lumii, condamnând 
spusa Lui şi afirmând că mărturia Lui nu este adevărată. Fiindcă sunt înţe¬ 
lepţi în a face răul, dar nu ştiu să facă binele. Nu ştiu decât să respingă şi să 
considere falsă mărturia Lui pe temeiul obişnuinţei omeneşti unice şi simple, 
fără să încerce să o dezmintă prin poruncile Legii. 

Căci, să ne arate, unde spune Legea că nu e sigură mărturia cuiva despre 
sine? Dar este greu de suportat şi nu uşor de admis de către unii ca cineva să 
mărturisească lucruri excepţionale despre sine. Desigur, preaînţeleptul autor 
al Proverbelor zice: "Să te laude aproapele, şi nu gura ta; altul, şi nu buzele 
tale" (Pilde 27, 2). Totuşi, nu se descoperă numaidecât ca minciună ceea ce 
spune cineva despre sine. Astfel, să vină careva dintre farisei şi să ne spună 
ce vom face fericitului Samuel, pentru că mărturiseşte despre sine cele mai 
frumoase lucruri. Căci se află răspunzând odată celor din Israel şi zicând: 
"Martor este Domnul întru voi şi martor Unsul (Hiistos) Lui astăzi, în ziua 
aceasta, că n-aţi aflat în mâinile mele nimic" (I Regi 12, 5). Dacă Legea 
opreşte pe cineva să dea mărturie despre sine, spune-mi de ce n-a ţinut sea- 


1035. Sfântul Chirii afirmă că fariseii nu-şi puteau închipui Dumnezeirea nevăzută a lui 
Hristos unită cu umanitatea văzută. Nu-şi puteau închipui că în Iisus exista altceva decât uma¬ 
nitatea pe care o vedeau. 









COMENTARIU LA EVANGHELIA SFÂNTULUI IOAN 


551 


ma de ea Samuel, deşi dumnezeiasca Scriptură zice despre el: "Sfânt era 
Moise şi Aaron între preoţii Lui şi Samuel între cei ce-L chemau pe El. 
Chemau pe Domnul şi El îi auzea pe ei. în stâlp de nor grăia către ei. Păzeau 
mărturiile Lui şi poruncile Lui" (Ps. 98, 6-8)? Vezi că a fost unit cu fericitul 
Moise, având o virtute asemănătoare cu a aceluia şi ca unul ce e mărturisit 
păzitor desăvârşit al Legii? Spune-mi, cum a călcat deci Legea, dând mărturie 
despre sine însuşi? Deci n-a călcat-o. Căci e mărturisit ca păzind-o şi totuşi 
s-a dat mărturie despre sine însuşi. Deci Legea nu opreşte pe nimeni dintre 
cei ce există să dea mărturie despre sine însuşi. Şi ce vom spune, pe lângă 
acestea, când vedem pe fericitul David zicând: "Doamne, Dumnezeul Meu, 
de am făcut aceasta, de am răsplătit cu rele celor ce mi-au făcut mie rele..." 
(Ps. 7, 34)? Dar şi fericitul Ieremia spune: "Doamne Atotţiitorule, n-am şezut 
în adunarea celor batjocoritori, ci m-am temut de către faţa mâniei Tale" (Ier. 
15, 17). Iar preaînţeleptul Pavel, deşi crescut în Legea părintească, precum a 
mărturisit el însuşi, declară deschis: "Nu mă ştiu vinovat cu nimic" (I Cor. 4,4). 

Deci să spună fariseul despre fiecare dintre aceştia: 'Tu mărturiseşti 
despre tine însuţi, mărturia ta nu este adevărată", chiar despre cei ce nu vor 
să critice pe Domnul tuturor, demonstrând un comportamentul bolnav, de¬ 
sigur. Dar spunem, repetând, că împotrivirea fariseilor faţă de mărturia lui 
Hristos nu provenea din poruncile Legii, ci numai din obişnuinţa ce-i stăpâ¬ 
nea şi din socotinţa că nimeni nu trebuie să se abată de la ceea ce le plăcea, 
împotrivirea lor întemeiată, chipurile, pe Lege este mai degrabă o defăimare, 
spre a înşela re cei ce se minunau de El şi erau convinşi că se cuvine să 
creadă. Căci îl bârfeau că nu spune adevărul şi, înlăturând temeiul credinţei 
în cele spuse mai înainte de El, vorbeau în chip mincinos, răspândind, ca nişte 
oameni cu mintea netrebnică, nu lumină, ci stricăciune din bârfirea lor 1036 . 


1036. Sfântul Chirii vede refuzul fariseilor, de-a primi afirmaţia lui Iisus că El este Lumina 
lumii, întemeiat pe pretinsa poruncă a Legii de-a nu admite ceea ce mărturisea cineva despre 
sine, dacă nu se întărea prin mărturia altora El arată că aşa ceva nu cere Legea, mai ales când 
cineva îşi întemeiază o mărturie despre sine pe o puternică legătură cu Dumnezeu. Dar din 
text ar apărea că fariseii respingeau afirmaţia lui Iisus că El este Lumina lumii şi prin consi¬ 
derarea acestei afirmaţii ca o laudă de Sine. Ei uneau propriu-zis respingerea unei afirmaţii a 
cuiva despre sine, neîntărită de mărturia altuia, cu ideea că ea este o laudă de sine. Făcând 
aceasta, ei nu sesizau superioritatea spirituală şi morală excepţională a lui Iisus, în care se 
putea intui deplina sinceritate în tot ceea ce spunea despre Sine. Pe lângă aceasta, nu intuiau 
comuniunea deosebită a lui Iisus cu Tatăl, Care putea împlini pentru ei cerinţa ca mărturia lui 
Iisus să fie confirmată de un altul. De aceea, în continuare, Iisus le atrage atenţia fariseilor la 
această întărire a mărturiei Lui despre Sine prin mărturia Tatălui, punând prin aceasta din nou 
în relief unitatea Sa de fiinţă cu Tatăl. Hristos arată prin aceasta totodată că El este Lumina 
lumii, pentru că provine ca Unul-Născut din Izvorul suprem al luminii, dar şi că lumina sau 
sensul suprem al existenţei nu se poate afla decât într-o comuniune supremă de conştiinţe 
superioare. Căci o conştiinţă total cunoscătoare a sensului existenţei trebuie să aibă şi expe¬ 
rienţa unei alte conştiinţe supreme despre sensul existenţei. 

" Răspuns-a Iisus şi a zis lor: 

Dacă Eu mărturisesc despre Mine, mărturia Mea este adevărată, 
pentru că ştiu de unde vin şi unde merg" (In 8, 14) 

Spunând Hristos deschis ceea ce este El prin fire şi cu adevărat prin 
cuvântul: "Eu sunt Lumina lumii", ceata periculoasă a fariseilor a socotit, 
iarăşi, că El minte. Căci, lipsiţi fiind de înţelegere, erau lipsiţi în chip prostesc 
şi de cunoştinţa că, atunci când îşi declară unii firea lor şi îşi înfăţişează cele 
pe care le au în mod fiinţial, nu trebuie să bănuim că ei fac aceasta în mod 
teatral, ci spun cele cuvenite. Nici nu trebuie să spunem că aceia voiesc să 
cucerească o slavă deşartă, ci exprimă mai degrabă ceea ce sunt cu adevărat 
Dăm iarăşi pildă despre aceasta: Când un înger spune, descoperind firea pro¬ 
prie: sunt înger, sau când un om arată ceea ce este şi zice: sunt om, sau când 
cineva, atribuind soarelui glas, l-ar presupune pe acela spunând ceea ce e pro¬ 
priu firii lui: eu, străbătând cercul ceresc, trimit lumina celor de pe pământ, 
nu-şi va mărturisi acela ca fiind ale sale cele care nu-i sunt proprii, ci spune 
în mod real ceea ce este după fire. La fel socotesc că e şi cu Mântuitorul nos¬ 
tru Iisus Hristos. Dacă spune că El este Lumina, spune adevărul şi nu poate 
fi bănuit că-Şi atribuie ceva străin lui Dumnezeu. Mulţimea fariseilor, neîn- 
ţelegând aceasta din pricina lipsei de învăţătură, socoteau pe Emanuel iubitor 
de slavă deşartă, facându-L asemenea unora dintre noi, şi nu se temeau să 
spună Celui ce nu ştie să mintă 1037 : "Mărturia Ta nu este adevărată". "Căci 
nu s-a aflat vicleşug în gura Lui", precum s-a scris (Is. 53, 9). Dar se potrivea 
celor ce erau foarte departe de adevăr şi străini de cugetarea cuvenită să 
atribuie în mod neruşinat Celui ce este de sus şi născut din Dumnezeu-Tatăl, 


în afară de aceasta, mai este de remarcat că Hristos avea destui oameni care, trăind cu 
sinceritate comuniunea cu El, puteau da mărturie despre El că e Hristosul, Fiul lui Dumnezeu. 
Dar pe aceştia fariseii îi dispreţuiau. însă, precum vedem din cuvintele următoare ale lui Iisus, 
El nu Se afirmă ca "Lumina lumii", deci ca Dumnezeu, prin mărturia altor oameni, ci printr-o 
mărturie a Tatălui, trăită de El, dar simţită în trăirea Lui şi de cei ce se aflau în comuniune sin¬ 
ceră cu El. Iisus avea în mărturia directă a Tatălui despre Dumnezeirea Lui şi ceea ce 
pretindeau fariseii că e mărturia cerută de Lege, dar şi pe cea a oamenilor sinceri, în care 
Legea prevedea că se va concretiza mărturia Tatălui. Fariseii aveau pentru declaraţia lui Iisus 
dovada că e bună prin amândouă felurile de mărturii (a Tatălui şi a oamenilor), deci, într-un 
fel, tot ce cerea Legea. Dar nu o primeau pe nici una, rămânând la litera goală a Legii care ca 
atare nu poate fi realizată în nici un fel. 

1037. Fariseii nu trăiau o comuniune reală cu Hristos când bănuiau că El poate spune din 
dorinţa de slavă deşartă o minciună, declarând că e "Lumina lumii". Căci, dacă ar fi trăit o ast¬ 
fel de comuniune cu El, şi-ar fi dat seama că El nu poate nici minţi, nici căuta slava deşartă. 
Cum putea căuta slava deşartă Cel atât de smerit, sau cum putea minţi Cel ce nu Sa ferit de 
moarte, persistând în afirmarea adevărului că e Dumnezeu, când vedea că aceasta îl va duce 
la moarte? 

voinţa de-a minţi. De aceea Iisus le răspunde: "Mărturia Mea este adevărată, 
chiar dacă mărturisesc despre Mine însumi". Căci e propriu oamenilor să 
mărturisească, despre ei uneori din iubirea de ei înşişi, lucrurile cele mai 
bune, chiar dacă nu se întâmplă să le aibă. Pentru că firea lor alunecă uşor 
spre rău. Dar nu e propriu Mie, zice, să am putinţa de-a boli, asemeni celor 
de pe pământ Căci ştiu de unde sunt Adică sunt Lumină din Lumină şi Dum¬ 
nezeu adevărat din Dumnezeu-Tatăl adevărat slăbiciunea neputându-se 
apropia de firea Mea. Căci, deşi M-am făcut, zice, şi om, pentru iubirea de 
oameni, nu voi fi cunoscut ca având această slăbiciune din pricina că M-am 
golit de demnitatea dumnezeiască. Căci rămân ceea ce sunt după fire, adică 
Dumnezeu. Iar dovada sigură a acestui fapt este că ştiu unde Mă duc 1038 . 
Căci Mă voi sui la ceruri spre Tatăl de la Care sunt ceea ce socotesc că nu 
poate spune un om dintre cei ca voi, ci numai Dumnezeu cel după fire, chiar 
dacă S-a făcut om. Deci: "Ştiu de unde sunt" arată că Fiul este după fire din 
Tatăl, iar: "unde merg", e dovada puterii dumnezeieşti. Căci Se înalţă ca Dum¬ 
nezeu mai presus de ceruri 1039 , cum zice Pavel (Efes. 4,10). In aceasta este o 
ameninţare la adresa necredinţei iudeilor, deşi nu foarte clară 1040 . Căci vor- 
bindu-le, încă nu Se arată despărţit de tot neamul lor, dar, lăsându-i lipsiţi de 
lumina dumnezeiască, îi pregăteşte să ajungă în întunericul adânc al ne- 
ştiinţei, ceea ce arată spunându-le mai limpede în alte locuri: "Până ce aveţi 
lumină, umblaţi în lumină, ca să nu vă cuprindă întunericul" (In 12, 35). 

"Voi judecaţi după trup; Eu nu judec pe nimeni" (In 8, 15) 

îl aflăm iarăşi pe Domnul tuturor folosindu-Se de cea mai delicată blân¬ 
deţe. Căci nu răsplăteşte cu mânie egală pe cei ce-L defaimă, deşi îi ştia vred¬ 
nici să se împărtăşească de pedepse amare. Ci ne minunăm cu dreptate de El 


1038. Dacă Fiul lui Dumnezeu, fâcându-Se om, S-ar fi golit de Dumnezeire, n-ar şti de 
unde a venit şi nici unde merge. N-ar şti că a venit de la Dumnezeu-Tatăl şi merge iarăşi la El. 
Mai ales în siguranţa că merge spre Dumnezeu-Tatăl vede şi că a venit de la Dumnezeu, şi con¬ 
tinuă să fie Dumnezeu. 

1039. Dacă Hristos n-ar fi Dumnezeu prin fire, nu S-ar putea înălţa, ba n-ar putea fi nici 
înălţat de Tatăl până la Sine, de unde a venit. Dacă n-ar fi de-o-fiinţă cu Tatăl prin origine, n-ar 
putea fi înălţat la deofiinţimea cu Tatăl la sfârşitul vieţii pământeşti. Căci nu se poate ajunge la 
deofiinţimea cu Tatăl dacă nu e din eternitate de-o-fiinţă cu Tatăl. Aceasta ar fi un panteism 
care nu cunoaşte decât o singură natură a tuturor. Cerurile sunt şi ele create, ca lume a înge¬ 
rilor. Dumnezeu-Tatăl şi Fiul Unul-Născut din El sunt de-o-fiinţă mai presus de a celor create, 
deci chiar de ceruri. 

1040. Spunând că Se va duce iarăşi la Tatăl, Iisus le arată conducătorilor iudei că va avea 
putere să-i judece şi să-i pedepsească pentru necredinţa lor, după viaţa pământească. Precum 
El va fi veşnic ca om, aşa vor fi şi ei veşnici ca oameni. Dar El va fi veşnic şi ca Dumnezeu 
atotstăpânitor, pe când ei vor fi supuşi pedepsei veşnice. 








554 


SFANŢUL CHIRIL AL ALEXANDRIEI 


şi aici ca de Cel ce imită pe cei mai blânzi dintre medici. Căci aceştia, ne¬ 
ţinând seama de neîncrederea celor bolnavi şi suportându-le-o cu multă răb¬ 
dare, îşi aplică meşteşugul folositor, ascunzând ceea ce îi întristează şi, chiar 
bârfiţi, când li se cere, ajută la însănătoşirea lor şi se grăbesc să facă cele de 
folos, după ce caută să descopere cauza bolii. Iar Domnul nostru Iisus 
Hristos îi rabdă şi când îl defăimează şi, bârfit, li Se face de folos, legând ră¬ 
nile celor ce-L batjocoresc. Dar le face clare şi vinile pentru care li s-a întâm¬ 
plat să se îmbolnăvească de necredinţă. Căci le zice: "Iar voi judecaţi după 
trup", adică rătăciţi, pe drept cuvânt, deoarece priviţi numai spre acest trup, 
deşi ar trebui să luaţi aminte cu mult mai mult la măreţia faptelor Mele. Credeţi 
că sunt unul dintre voi, pentru că M-am îmbrăcat în trupul vostru. Rătăciţi grav 
şi nu vedeţi taina adâncă a iconomiei cu trupul şi de aceea rostiţi o judecată 
neînţeleaptă cu privire la Mine, spunând că Adevărul însuşi minte 1041 . Dar Eu 
voi amâna timpul când vă voi judeca. "Căci n-a trimis Dumnezeu pe Fiul Său în 
lume ca să judece lumea, ci ca lumea să se mântuiască" (In 3,17). 

Socotesc că n-am dezlegat tema sensului spusei într-un mod greşit Dar 
cred că se poate ajunge şi prin alte raţiuni mai subtile la înţelesul ei. "Voi jude¬ 
caţi, zice, după trup; Eu nu judec pe nimeni". Neavând, zice, să-Mi reproşaţi 
nimic, dar neputând nici să înţelegeţi cum se cuvine faptele Mele minunate, 
Mă micşoraţi numai din pricina trupului. Şi deoarece sunt văzut după voi, 
numai ca om, Mă socotiţi, în chip necredincios, ca nimic. Dar Eu, zice, nu vă 
judec pentru această pricină. Căci nu vă socotesc ca nimic pentru că sunteţi 
oameni prin fire, nici nu veţi fi osândiţi pentru aceasta de Judecător. Nu vă 
pedepsesc pentru firea voastră, nu osândesc nici una dintre făpturile Mele, 
pentru că nici un păcat nu este în om pentru că este om. Dar voi socotiţi că 
Eu nu sunt nimic din pricina trupului şi de aceea Mă osândiţi. Eu însă nu 
judec aşa despre voi, ci socotesc că omul este un lucru mare şi de preţ. Căci 
deşi ştiu că a fost făcut din pământ, Eu fiind Dumnezeu adevărat şi în chipul 
Tatălui care M-a născut, M-am smerit pe Mine, luând chip de rob, şi M-am 
făcut om. Şi sunt osândit acum ca atare de voi, deşi Eu nu judec pentru aceas¬ 
ta pe nimeni 1042 . 


1041. N-au simţit din măreţia faptelor şi cuvintelor Lui că e însuşi Adevărul, adică Cel din Care 
provin toate şi deci că nu poate să nu le cunoască pe toate şi să nu Se considere izvorul tuturor. 
Judecau numai după trup. Nu vedeau că trupul Lui e numai o îmbrăcăminte a Lui ca Dumnezeu. 

1042. Hristos le reproşează fariseilor că-L osândesc ca om, dar El nu-i judecă pentru cali¬ 
tatea lor de oameni. Căci El arată cât preţ dă omului prin faptul că S-a făcut om El însuşi, Fiul 
lui Dumnezeu. Dacă ar vedea în Omul Iisus întrupat pe Dumnezeu, n-ar mai dispreţui nici pe 
om şi, prin aceasta, s-ar preţui pe ei înşişi ca oameni. Cea mai înaltă valoare a omului a arătat-o 
Hristos prin faptul că, fiind Dumnezeu, S-a facut om. Dispreţuind pe Hristos pentru că îl 
vedeau numai ca om, fariseii dispreţuiau pe omul însuşi. Hristos, ştiind că El, deşi e om, este 
totodată şi Dumnezeu, nu putea dispreţui pe om. în Hristos omul a primit dimensiuni eterne 
şi infinite. Şi a arătat că a fost făcut de Dumnezeu capabil pentru aceste dimensiuni. 

Şi dacă judec Eu, judecata Mea este dreaptă, pentru că nu sunt singur, ci 
Eu şi Tatăl, Care M-a trimis 1043 . Deci va zice cineva din cei ce cugetă contrar 
dogmelor Bisericii: Numai pentru aceasta ştie Fiul să judece drept, deoarece, 
voind să judece, este cu El Tatăl? Dacă acesta este adevărul, ce ne împiedică 
să spunem că Fiul este călăuzit într-un fel oarecare prin sfatul Tatălui spre 
judecata dreaptă, neavând aceasta de la Sine în mod desăvârşit, sau neputând 
să o împlinească de la Sine fără greşeală? Ce vom răspunde noi acestor cu¬ 
vinte ale lor? Această cugetare a voastră este necredincioasă şi e deplin 
potrivită numai nebuniei iudeilor. Căci nu spune Fiul acestea, ca neavând pu¬ 
terea să judece drept de la Sine însuşi. Ii va da Lui mărturie despre aceasta şi 
Psalmistul, zicând în Duh: "Dumnezeu este Judecător drept" (Ps. 7, 11). Că 
nu este nici un alt Judecător afară de El, ni se dă El însuşi martor în Evan¬ 
ghelii, zicând: "Tatăl nu judecă pe nimeni, ci toată judecata a dat-o Fiului" (In 
5,22). Dar, oare, pentru că nu ştie să judece drept, I-a dat Dumnezeu şi Tatăl 
judecata Lui? Socotesc că e cea mai mare nebunie a cugeta cineva astfel 
despre dreptatea Tatălui, sau a Fiului 1044 . Căci Tatăl cunoaşte pe Cel născut 
din El şi I-a dat Lui judecata sau puterea să judece drept şi mărturiseşte 
limpede că I-a dat Lui aceasta. Deci e foarte vădit că nu din slăbiciune zice că 
judecă drept, pentru că Tatăl judecă împreună cu El, ci această spusă dă o 
explicare înrudită cu cele de mai sus şi solidară cu ele. Iar ce voieşte să arate 
aceasta vom spune direct. El zice: Voi, căpeteniile şi învăţătorii iudeilor, vă 
formaţi o judecată vicleană şi foarte nedreaptă despre Mine. Căci, văzându- 
Mă numai ca trup, Mă socotiţi ca nimic, deşi sunt Dumnezeu după fire. Dar 
Eu, începând să judec despre voi, nu-Mi fac despre voi numai o astfel de 
părere. Căci, prin faptul că sunteţi oameni prin fire, nu socotesc că trebuie să 
fiţi pedepsiţi pentru aceasta. Dar având, privitor la toate ale voastre, consim¬ 
ţirea Tatălui, pe drept cuvânt vă condamn. Şi pentru care pricină? Pentru că 
n-aţi primit pe Cel ce a venit din cer şi pentru că n-aţi renunţat să defăimaţi 
pe Cel trimis de Tatăl, ci M-aţi socotit mic pe Mine, Cel venit spre mântuirea 
tuturor, numai din pricina trupului, nesocotind Legea, pururea preţuită de 
voi 1045 . Căci, spuneţi-Mi, unde porunceşte Moise că trebuie condamnat cine- 


1043. Judecata lui Hristos era dreaptă, pentru că nu era a Lui singur, ci a Lui şi a Tatălui. 
Cine e singur în judecata lui, poate să nu fie obiectiv, pentru că poate să-şi urmărească un 
interes individual. Dar când mai are pe un altul ca împreună-judecător, e înfrânat de la acest 
interes individualist. Dar Hristos nu putea avea acest interes, nu numai pentru că era 
Dumnezeu, ci şi pentru că era unit la maximum cu Altul, şi anume cu Tatăl. 

1044. Aceasta înseamnă a admite o mare deosebire între Tatăl şi Fiul. înseamnă a nu mai 
socoti pe Fiul de-o-fiinţă cu Tatăl. Şi cum ar putea Fiul primi puterea de Judecător drept dacă n-ar 
avea aceasta şi prin Sine? Nu poate deveni cineva ca Dumnezeu dacă nu e prin Sine Dumnezeu. 

1045. Hristos ca Dumnezeu nu-i judecă pe oameni pentru firea lor. Căci El i-a creat ca 
atare. Dar îi judecă pentru că, fiind trimis de Tatăl ca om spre a-i mântui, ei dispreţuiesc 
această voinţă a Tatălui. Iisus Se arată deci mai cu grijă de-a nu fi dispreţuit Tatăl Său. 

va pentru că este om prin fire? Deci voi judecaţi şi cugetaţi nedrept Fiindcă 
nu aveţi în acestea împreună-voitoare cu voi Legea. Deci îndrăzniţi un lucru 
grav, neavând consimţirea voii dumnezeieşti 1046 . Eu însă, având în Mine pe 
Tatăl împreună-voitor, judec cu totul drept, predând toată ţara voastră pustirii 
şi scufundând-o în nenorocirile războiului, dar aruncând şi din împărăţia 
cerurilor pe cei ce M-au supărat pe Mine, pe care vreau să-i mântuiesc. Căci 
din această cauză am venit în chip omenesc 1047 . 

"'Şi în Legea voastră s-a scris că mărturia a doi oameni 
este adevărată. Eu sunt Cel ce dau mărturie 
despre Mine însumi, dar despre Mine dă mărturie şi Tatăl, 

Care M-a trimis " (In 8, 17-18) 

Spunând că împreună cu El judecă şi osândeşte Dumnezeu şi Tatăl pe cei 
ce nu cred în El, arată că doimea Persoanelor e folositoare şi spre alt lucru. 
Căci Eu, zice, nu renunţ să şi spun ceea ce sunt după fire. Fiindcă sunt 
Lumina lumii şi nu pot fi socotit ca iubitor de laude. Căci nu-Mi plac preroga¬ 
tivele străine, ci cele ce-Mi aparţin în mod fiinţial. Dar spunând acestea, nu 
socotesc că Mi se cuvine mai puţin să primesc de la voi înţelegerea adevărată. 
Fiindcă nu sunt singur, ci îmi dau mărturie Mie însumi ca Cel ce primesc pe 
Dumnezeu şi Tatăl împreună-lucrător şi garant al prerogativelor Mele. Căci 
săvârşeşte minunile şi lucrează, precum vedeţi, împreună cu Mine. Căci, 
după firea omenească, nu aş face nimic (pentru ea şi prin ea), dacă n-aş fi 
Dumnezeu după fire. Iar cât priveşte existenţa Mea din Tatăl, mărturisesc că 
am în Mine pe Tatăl şi am mărturia Tatălui că toate le pot prin firea Celui ce 
M-a născut Căci pot săvârşi toate în chip neîmpiedicat, pentru că îl am pe El 
în Mine prin identitatea firii. Domnul nostru Iisus Hristos are ca Dumnezeu 
de la firea dumnezeiască puterea să facă toate, chiar dacă Sa arătat ca om. 


1046. Condamnând pe Iisus numai pentru faptul că avea trup, căpeteniile iudaice 
săvârşeau un act grav, pentru că nu ţineau seama de Lege, şi deci de Dumnezeu, Autorul ei, 
Care nu condamna pe cineva prin simplul fapt că e om. Chiar dacă nu credeau că Hristos e 
Dumnezeu, ei n-aveau dreptul să-L condamne la moarte, căci nu săvârşea nici un rău con¬ 
damnat de Lege. 

1047. Mântuirea oamenilor s-a realizat de Fiul lui Dumnezeu, Care S-a făcut om, înălţând 
astfel în Sine pe om la nivelul dumnezeiesc, ridicând la comuniunea cu Sine pe toţi cei ce au 
firea umană comună cu El, dar se şi deschid, prin voinţă, comuniunii posibile cu El. Dar pen¬ 
tru că S-a făcut om ca să mântuiască pe oameni, care se deschid Lui fiind şi Dumnezeu, Hristos 
îi şi condamnă la veşnica despărţire de El pe cei ce nu-L recunosc ca Dumnezeu venit în trup, 
adică pe cei ce nu I se deschid ca lui Dumnezeu. în această condamnare sau judecare a aces¬ 
tora are împreună-Judecător pe Tatăl, căci El L-a trimis pe Fiul Său ca om spre mântuirea lor, 
deci îi lasă despărţiţi şi de Sine, ca Cel unit cu Fiul pe Care Da trimis ca om să-i mântuiască. 

Dar e mărturisit şi de Tatăl, avându-L pe El ca împreună-lucrător în toate, po¬ 
trivit spusei Sale: "De la Mine nu fac nimic, ci Tatăl, Care rămâne întru Mine, 
El face lucrurile" (In 14,10). Dar socotim că Tatăl conlucrează cu Fiul nu ca 
Unul ce poate să-Şi aducă vreo putere specială spre împlinirea celor pe care 
le face Fiul. Căci, dacă gândim aşa, vom admite numaidecât că nici puterea 
Tatălui nu e desăvârşită, nici a Fiului, dacă vreuna dintre minuni se săvâr¬ 
şeşte prin amândouă, ca şi cum nu ar ajunge una din ele pentru aceasta 1048 . 
Cugetând şi înţelegând cele spuse în chip mai binecredincios, vom spune că, 
deoarece în Tatăl este o singură Dumnezeire şi stăpânire şi puterea neschim¬ 
bată a aceleiaşi firi, cu siguranţă faptele Fiului sunt fapte ale lui Dumnezeu 
Tatăl, şi faptele lui Dumnezeu-Tatăl sunt, iarăşi, fapte ale Fiului 1049 - 

Dar El spune: "nu fac de la Mine nimic", nu ca o slugă, sau vreun ucenic 
şi aşteptând să I se poruncească de către Tatăl, sau ca cel învăţat spre îm¬ 
plinirea minunilor, ci arată mai degrabă în modul cel mai exact că, provenind 
din fiinţa lui Dumnezeu şi Tatăl şi răsărind ca o Lumină din sânul nepătruns 
al Tatălui în mod negrăit şi fără început şi subzistând etern împreună cu El, 
şi fiind şi cugetându-Se că e chipul şi pecetea ipostasului Lui, are aceeaşi 
cugetare, ca să spun aşa, şi aceeaşi lucrare cu El în toate. Şi, ca să ne înveţe 
clar că este în toate împreună-voitor cu Cel ce Da născut, zice: "Nu fac de la 
Mine nimic". E asemenea cu a zice: Nu Mă despart printr-o voinţă specială 
de cea care se află în Dumnezeu -Tatăl. Toate câte le voieşte şi le hotărăşte 
Tatăl prin firea Lui, acelea sunt şi în Mine, deoarece am strălucit din sânul Lui 
şi sunt rodul adevărat al fiinţei Lui. Sunt greu de explicat acestea şi nu e uşor 
de a exprima prin grai cele ce nu sunt accesibile înţelegerii. Totuşi, aducân- 
du-le pe cât se poate pe acestea la o oarecare înţelegere, vom câştiga o răs¬ 
plată cerească şi ne vom păstra mintea nerănită şi neclătinată prin abaterile 
spre altceva. Mai e de însemnat că, adăugând şi zicând Mântuitorul către 
iudei: "Şi în Legea voastră s-a scris", îi îndeamnă pe farisei să primească din 
necesitate doimea Persoanelor. Căci zice: Eu mărturisesc despre Mine 
însumi, dar la aceasta Mi se adaugă şi Tatăl. Deci va trebui să primiţi doimea 
martorilor, care e întărită în Duh de litera Legii, căci dacă vă porniţi cu mânie 
împotriva Mea, nu păziţi nici Legea admirată de voi. 


1048. Dacă Fiul întrupat are nevoie de conlucrarea Tatălui pentru a săvârşi o faptă minu¬ 
nată, nici puterea Lui ca om nu e desăvârşită, nici a Tatălui, deoarece şi Tatăl are nevoie de 
umanitatea Fiului pentru a săvârşi acea lucrare minunată. 

1049. Aceleaşi fapte sunt săvârşite atât de Tatăl ca Subiect, cât şi de Fiul ca Subiect. 
Faptul că sunt săvârşite de Tatăl ca Subiect, nu le face săvârşite mai puţin de Fiul ca Subiect, 
şi viceversa. Ei săvârşesc toate împreună într-o strânsă comuniune ca Subiecte, Tatăl ca Tată, 
şi Fiul ca Fiu. Tocmai pentru că îi place Tatălui să le săvârşească, îi place şi Fiului; şi Tatăl vrea 
ca faptele Lui să le săvârşească şi Fiul. 

"Deci I-au zis Lui: Unde este Tatăl Tău?" (In 8, 19) 

Şi în aceasta socotesc că orice om cu minte înţeleaptă va vedea prostia 
iudeilor, exprimând-o foarte potrivit prin repetarea cuvântului proorocesc: 
"Iată popor nebun şi fără inimă" (Ier. 5,21). Căci, spunându-li-se pe larg şi de 
multe ori de către Mântuitorul nostru Iisus Hristos cuvântul prin care vorbea 
în toate felurile despre Dumnezeu-Tatăl din ceruri, netrebnicii alunecă la 
atâta nebunie, că îndrăznesc să întrebe: "Unde este Tatăl Tău?" Căci nu se 
gândesc la Cel ce este Dumnezeu şi Tatăl Lui din ceruri, ci mai degrabă pri¬ 
vesc împrejur şi caută spre Iosif, crezând că el este tatăl lui Hristos, şi nu 
altul. Vezi deci cum a fost numit cu dreptate popor cu adevărat nebun şi fără 
inimă? Căci, neputându-şi ridica ochiul minţii de la cele pământeşti, arată că 
e adevărat ceea ce s-a scris despre ei: "întunece-se ochii lor ca să nu vadă şi 
spinarea lor pururea o gârboveşte" (Ps. 68, 27). Căci spinarea animalelor 
necuvântătoare, având forma aceasta de la fire, prin aceasta privirea lor nu 
caută în sus. Dar şi mintea iudeilor s-a îndobitocit în oarecare mod şi, căutând 
pururea spre cele de jos, nu vede nimic din cele cereşti. Deci oare nu cu¬ 
getăm şi nu exprimăm cele adevărate despre ei, cunoscând ceea ce le este 
propriu din realitatea însăşi? Căci dacă ar cunoaşte pe Dumnezeu şi Tatăl cel 
din ceruri, cum ar căuta pe Cel netrupesc în spaţiu? Spune-mi, cum, între¬ 
bând în chip neînţelept despre Dumnezeu, Care umple toate, "Unde este?", 
nu se opun dumnezeieştii Scripturi, o dată ce dumnezeiescul Psalmist, expu¬ 
nând pe cât se poate învăţătura despre Dumnezeu şi înţelegându-L ca pe Cel 
ce poate umple toate, zice: "Unde mă voi duce de la Duhul Tău şi de la faţa 
Ta unde voi fugi? De mă voi sui la cer, Tu acolo eşti, şi de mă voi cobori la 
iad, de faţă eşti. De voi lua aripile mele de dimineaţă şi voi pleca la marginile 
mării, şi acolo mâna Ta mă va povăţui şi mă va ţine dreapta Ta" (Ps. 138, 7- 
10)? Dar şi Dumnezeu însuşi, Cel peste toate, arătându-ne clar că nu are o fire 
circumscrisă de spaţiu, zice către iudeii necredincioşi: "Oare nu umplu cerul 
şi pământul? zice Domnul Ce casă îmi veţi zidi Mie? Sau care este locul odih¬ 
nei Mele? Cerul este Mie scaun şi pământul, reazem picioarelor Mele" (Is. 
66, 1-2). Deci prin toate se poate vedea că iudeii sunt lipsiţi de minte când 
spun Mântuitorului Hristos: "Unde este Tatăl Tău?". Ei nu pot spune aceasta 
decât despre un tată după trup, aiurind şi în privinţa aceasta 1050 . 


1050. Întrebându-L pe Iisus: "Unde este Tatăl Tău?", căpeteniile iudaice arată iarăşi că nu-L 
cred pe Iisus ca Fiul lui Dumnezeu. Căci Dumnezeu nu e limitat în vreun spaţiu oarecare. Pe 
de altă parte, îl batjocoresc pe Iisus şi ca om, căci se îndoiesc de Iosif că e tatăl Lui, socotindu-1 
simplu om şi întrebând unde este Tatăl Lui. Acesta era răspunsul lor la afirmaţia lui Iisus că 
despre El dă mărturie şi Tatăl Lui, "Care L-a trimis", deci Tatăl, Care nu e pe pământ, ci în cer, 

"Răspuns-a lisus: Nici pe Mine nu Mă ştiţi, nici pe Tatăl Meu. 

Dacă M-aţi şti pe Mine, L-aţi şti şi pe Tatăl Meu" (In 8, 19) 1051 

Este adevărat cuvântul şi nu poate fi uşor coborât la calitatea de minciu¬ 
nă, căci cei ce socoteau că lisus este din Iosif, adică din relaţie trupească, 
dacă Lar fi cunoscut pe Cuvântul ca provenit din Dumnezeu-Tatăl şi pentru 
noi venit în trup, potrivit Scripturii dumnezeieşti, Lar fi cunoscut şi pe Tatăl, 
Care La născut pe El. Fiindcă cea mai sigură cunoştinţă a Tatălui vine în 
minţile celor iubitori de învăţătură prin Fiul, precum a afirmat şi El însuşi, 
zicând către Dumnezeu şi Tatăl: "Arătat-am numele Tău înaintea oamenilor" 
(In 17, 6) 1052 . Şi iarăşi: "Minunată s-a făcut cunoştinţa Ta din Mine" (Ps. 138, 
6) 1053 . Căci, deoarece am cunoscut pe Fiul, am cunoscut din El pe Cel ce La 
născut. Fiindcă Unul se face cunoscut prin Altul, precum şi la oameni aceste 
nume se completează unul pe altul. Căci, prin menţionarea Tatălui, e adus în 
amintire Fiul, şi înţelesul Fiului se completează cu numele Celui ce La 
născut Pentru aceasta Fiul e ca un fel de uşă şi cale ce duce la cunoaşterea 
Tatălui. De fapt aşa şi spune: "Nimeni nu vine la Tatăl, decât prin Mine" (In 
14,6) 1054 . Căci noi trebuie să aflăm, pe cât ne este cu putinţă, întâi ce este Fiul 


deci e Dumnezeu. lisus Se declară mărturisit ca Fiu de Tatăl Său ceresc, ca să-i facă pe iudei 
să-L admită ca Fiul lui Dumnezeu, o dată ce afirmă că trebuie să creadă în autoritatea lui 
Dumnezeu cel din cer. 

1051. lisus conchide pe drept cuvânt "Dacă M-aţi şti pe Mine că sunt Fiul lui Dumnezeu, L- 
aţi şti şi pe Tatăl Meu ca Dumnezeu. Dar pentru că nu Mă ştiţi pe Mine ca Dumnezeu, nu ştiţi nici 
pe Tatăl Meu ca Dumnezeu". în înţeles şi mai larg: Nu se poate cunoaşte Dumnezeu ca Tată, dacă 
nu se cunoaşte lisus Hristos ca Fiu dumnezeiesc al Lui, sau dacă nu se crede în El ca Dumnezeu. 

1052. Chiar prezenţa şi lucrarea lui lisus ca Fiul lui Dumnezeu erau, pentru cei ce-şi 
deschideau înţelegerea faţă de El, o arătare a Tatălui. Dar şi prin numeroasele Lui măturisiri 
că e Fiul Tatălui arată că e Tată şi Fiu (şi Duh Sfânt), sau o comuniune iubitoare de Persoane, 
lisus îşi arată mereu dragostea de Fiu faţă de Tatăl, declarând mereu că e trimis de Tatăl. Prin 
toate arată că în Dumnezeu este o Persoană care are calitatea sau numele de Tată. 

1053. E minunat să aflăm că în Dumnezeu o Persoană e Tată iubitor. Şi această cunoştinţă 
minunată am primit-o prin Fiul. Dar chiar felul cum ni S-a făcut cunoscut Dumnezeu ca Tată, 
prin Fiul Lui cel întrupat, este minunat întruparea Fiului şi cunoaşterea în Hristos a Fiului lui 
Dumnezeu şi, prin El, a Tatălui sunt şi ele lucruri minunate. Am cunoscut pe Tatăl prin iubirea 
de nedefinit a lui Hristos, ca Fiu al Tatălui, iubire care s-a făcut cunoscută nouă în forma ome¬ 
nească, dar în adâncimi şi calităţi nemărginite. în toată manifestarea lui Hristos se simţea 
iubirea Lui de Fiu Unul-Născut al lui Dumnezeu. 

1054. în mod deosebit are loc această iubire între Fiul şi Tatăl dumnezeiesc. Căci Tatăl 
dumnezeiesc nu are decât un Fiu, şi Fiul Tatălui nu e decât Fiu. Deci Tatăl şi Fiul au un sens 
unic şi absolut. Fiul creat nu e unicul fiu al unui tată, şi el este nu numai fiu, ci poate fi şi tată. 
Nu se cunoaşte deci vreun om ca tată numai dintr-un singur fiu şi în calitate de tată exclusiv. 
La Dumnezeu, Fiul este atât de exclusiv şi de adânc marcat ca unic Fiu şi numai Fiu al unui 
singur Tată, că nu se poate să nu se simtă, în unire cu Fiul, pecetea Tatălui în El. 

după fire 1055 , apoi, ca dintr-un chip şi pecete exactă, să înţelegem bine arhe¬ 
tipul. Tatăl Se vede în Fiul şi Se arată ca într-o oglindă în firea Celui născut 
din El 1056 . Iar dacă acest lucru este adevărat, să se ruşineze arianul ce luptă 
împotriva lui Dumnezeu 1057 . Căci este necesar ca, după toată raţiunea şi mo¬ 
dul, fiinţa Fiului să fie asemenea, ca să nu se înţeleagă că e altceva decât ceea 
ce este Tatăl, ca luminând neschimbat în Fiul. Şi dacă (Tatăl) iubeşte să Se 
cunoască în Fiul şi să Se arate în El, îl ştie fără îndoială şi ca fiind de o fiinţă 
şi ca nefiind întru nimic mai prejos de slava ce-I este proprie. Căci nu ar putea 
voi să se creadă că Fiul Se află în cele mai mici decât ceea ce este El după fire. 
Dacă deci iubeşte şi voieşte aceasta, cum nu e necesar să se mărturisească 
despre Fiul că este în tot felul asemenea cu Tatăl, ca să cunoască cineva prin 
El şi pe Cel ce Da născut, precum am spus şi mai înainte, urcând de la chip 
la arhetip, şi să poată avea o cunoştinţă dreaptă despre Sfânta Treime 1058 ? 
Deci astfel, Cel ce cunoaşte pe Fiul ştie pe Tatăl. Dar observă cum Domnul 
uneşte împreună această spusă adevărată către iudei cu o precizare preţioa¬ 
să, spunând clar: "Nici pe Mine nu Mă ştiţi, nici pe Tatăl Meu". Prin aceasta 
îndeamnă mintea iudeilor să nu cugete cu privire la El numai cele omeneşti, 
nici să nu-L socotească cu adevărat Fiul lui Iosif, fiind numit astfel în înţeles 
iconomic 1059 , ci să caute mai degrabă să cunoască pe Cuvântul venit în trup 
şi pe Tatăl Lui după fire. 


1055. Hristos e Fiul după fire al Tatălui ceresc, şi nu prin har sau adopţiune, ca noi. 

1056. în om caracterul de fiu al Tatălui ceresc nu se vede în firea lui. Omul nu provine 
prin fire din firea Tatălui ceresc. în Fiul dumnezeiesc însă nu se poate despărţi filiaţia de firea 
Lui, nici părinţimea de firea Tatălui, deşi filiaţia şi părinţimea nu sunt una cu fiinţa Lor comună. 

1057. A nu cunoaşte pe Dumnezeu ca Tată şi Fiu înseamnă a nu-I cunoaşte ca Persoane 
iubitoare, deci ca Persoane în general. Şi un Dumnezeu impersonal nu e Dumnezeu, căci e lip¬ 
sit de conştiinţă şi de libertate, e supus unor legi. Arienii, necunoscând că Dumnezeu are un 
Fiu de-o-fiinţă cu Tatăl, nu cunoşteau pe Hristos ca Fiu al Tatălui. 

1058. Tatăl nu voieşte să aibă un Fiu mai prejos de El. Căci El însuşi S-ar coborî în acest 
caz. Şi cum n-ar iubi Tatăl pe un Fiu născut din El, de-o-fiinţă cu El, infinit mai mult decât pe 
cineva mai prejos de El? Şi numai aflându-Se într-un Fiu al Lui, Care Se întrupează, poate fi 
cunoscut şi El mai corespunzător decât din cineva mai prejos decât El. Un Dumnezeu al iubirii 
e potrivit să aibă un Fiu. Şi numai fiind uniţi cu acest Fiu adevărat al Său, pot şi oamenii să fie 
iubiţi de Tatăl. 

1059. Iosif e primit ca tată de Hristos, în înţeles "iconomic", nefiind tată cu adevărat, ci 
ocrotitorul pruncului Iisus până la revelarea Lui către oameni. 

CAPITOLUL 3 

NU TĂRIEI IUDEILOR I S-A DATORAT PATIMA PE CRUCE 
A LUI HRISTOS, NICI N-A MURIT EL DIN PUTEREA UNOR OAMENI, 
CI EL ÎNSUŞI A PĂTIMIT ACEASTA DE BUNĂVOIE PENTRU NOI, 

CA SĂ NE MÂNTUIASCĂ PE TOŢI 

"Aceste cuvinte le-a grăit Iisus în vistierie, 
pe când învăţa în templu; şi nimeni nu L-a prins, 
că încă nu venise ceasul Lui" (In 8, 20) 

Preaînţeleptul Evanghelist explică în mod folositor că patima mântui¬ 
toare şi moartea suferită pe cruce nu au fost din necesitate trupească, adică 
nu arată pe Iisus pătimind moartea fără voie din pricina unei puteri mai mari, 
ci că S-a adus pe Sine, printr-o lucrare sfântă, jertfe neprihănită pentru noi lui 
Dumnezeu-Tatăl, din iubirea Lui faţă de noi 1060 . Căci, deoarece trebuia să 
pătimească (având să fie astfel învinse stricăciunea ce s-a introdus şi păcatul 
şi moartea), S-a dat pe Sine preţ de răscumpărare pentru viaţa tuturor. Deci 
ascultă iarăşi ce sens dă prin spusa de faţă patimii mântuitoare şi ce scop 
folositor se cuprinde în această învăţătură. 

Aceste cuvinte nu le-a spus Hristos în afara Ierusalimului, nici în vreo 
cetate dimprejur, nici în vreo altă cetate sau vreun sat mai neînsemnat din 
Iudeea. Ci stătea în vistierie şi deci spunea cuvintele despre acestea în partea 
cea mai din mijloc a templului. Dar, deşi fariseii scrâşneau din dinţi şi erau 
peste măsură de supăraţi de cele spuse, nu Dau prins, cu toate că le-ar fi fost 
foarte uşor să facă aceasta, căci se afla, cum am spus, ca într-un laţ al lor. Ce 
era deci ce-i făcea să stea, chiar fără voie, liniştiţi pe cei ce I se opuneau înfu¬ 
riaţi ca nişte fiare? Ce reţinea mânia lor? Sau ce potolea inima pornită spre 
ucidere a fariseilor? încă nu sosise, zice, ceasul Lui, adică încă nu era prezent 
timpul morţii Lui, care totuşi nu e hotărât pentru Mântuitorul Hristos de 
altcineva, nici amânat, potrivit mitului mincinos despre fatalitate al elinilor; 
deci nu e vorba de un ceas în sensul raţiunii fanteziste a acelora. Ci e vorba 
de un timp hotărât de El, cu consimţirea lui Dumnezeu-Tatăl 1061 . Căci, fiind 


1060. Jertfa lui Hristos sfinţeşte desăvârşit firea omenească pe care Şi-a asumat-o, aşa cum 
jertfa adusă lui Dumnezeu sfinţeşte pe oricine o aduce. De aceea, împărtăşindu-ne de trupul Lui, 
ne sfinţim şi noi, nu numai pentru că e trupul ipostasului dumnezeiesc, ci şi pentru că s-a sfinţit 
desăvârşit prin aducerea lui ca jertfe, desigur şi cu voia firii omeneşti lucrătoare în el. 

1061. Chiar ceasul faptelor omului înzestrat cu judecată şi cu libertate nu e adus de o 
desfăşurare fatală a legilor naturii, ci de această judecată şi libertate a lui. Dacă toate s-ar 
desfăşura după o legitate fatală (a naturii), pentru ce ar mai exista conştiinţa? Numai ca să 
luăm cunoştinţă de această desfăşurare fatală? Conştiinţa există pentru a putea interveni în 
legi cu anumite adaptări. Totuşi, moartea e adusă în mai mare măsură de aceste legi, deci nu 
depinde numai de libertatea omului, ci şi de voia lui Dumnezeu. Ceasul morţii lui Hristos însă 

Dumnezeu adevărat prin fire şi neignorând ceea ce se cuvine să se săvâr¬ 
şească, ştia foarte bine cât timp trebuie să convieţuiască cu trupul cu cei de 
pe pământ şi când trebuie să Se înalţe iarăşi la cer, desfiinţând moartea, prin 
moartea trupului Său. Că nu superioritatea puterii vreunora a adus moartea 
Vieţii celei după fire, socotesc că este un lucru vădit tuturor celor înţelepţi. 
Căci cum ar fi mai tari decât Viaţa prin fire legăturile morţii 1062 , când însuşi 
Domnul declară, zicând: "Nimeni nu ia sufletul Meu de la Mine, ci Eu îl pun 
de la Mine însumi. Putere am să-l pun şi putere am să-l iau" (In 10, 18) 1063 ? 

Căci dacă s-ar fi hotărât de către altcineva din necesitate, timpul în care 
trebuia El să suporte, cum vom afla că stă în puterea Lui să-Şi dea sufletul 
(să-Şi dea viaţa)? Fiindcă ar fi fost prins, şi nu de bunăvoie, dacă n-ar fi stat 
pătimirea în voinţa Lui. Iar dacă îşi pune sufletul de la Sine, vom înţelege păti¬ 
mirea stând nu în puterea altcuiva, ci aflându-se numai în voinţa Lui. Căci El 
a îngăduit iudeilor să-şi aducă la împlinire nebunia lor atunci când a socotit 
că sosise timpul pentru moartea Lui. 

Să nu cugete deci fariseul îngâmfat că e lucru mare îndrăzneala lui, nici 
să nu spună, umflându-se de marea lui neînţelepciune: Dacă Hristos era 
Dumnezeu după fire, cum n-a ieşit din mreaja mea? Cum n-a scăpat din mâi¬ 
nile mele? Dar va auzi de la cei ce-L iubesc pe El (pe Hristos): nu a reuşit laţul 
tău! Căci nu era nici o greutate pentru Dumnezeu, Care stăpâneşte toate, să 
zdrobească cursa ta şi să scape de mreaja necredinţei tale. Dar pătimirea Lui 
avea să fie spre mântuirea lumii, patima Lui avea să fie spre eliberarea de 
moarte, marea Cruce avea să fie spre distrugerea păcatului şi a stricăciunii. 


a fost hotărât numai de voia Lui şi a Tatălui. El ştia când va avea să moară. Nu un timp stăpânit 
de legi e realitatea cea mai înaltă, ci voia lui Dumnezeu. Nu timpul e deasupra lui Dumnezeu, 
ci Dumnezeu, deasupra timpului. 

Dar deşi Hristos însuşi a ales să moară şi ştia când va muri, El n-a suferit mai puţin dure¬ 
rea ei. De aceea I-a fost şi frică de ea, chiar înainte de a o suferi cu voia Lui. Şi-a ales cu voia 
durerea omenească deplină. Ba Şi-a ales şi moartea cea mai dureroasă. Căci sunt şi morţi 
uşoare. Şi-a ales moartea cea mai dureroasă pentru a plăti deplin pentru păcatul omenesc. 
Pentru a dovedi cât de mult vrea să depăşească păcatul oamenilor, Dumnezeu Şi-a dat putere 
Sieşi ca om nu ca să învingă moartea fără să o sufere, ci ca să poată suferi moartea cea mai 
dureroasă cu răbdare, şi aşa să o învingă. în puterea de răbdare a celei mai dureroase morţi 
se arată cea mai mare iubire a Sa, şi ca om, dar şi ca Dumnezeu. Arată cea mai mare iubire, 
pentru că Cel ce putea să o facă uşoară primeşte de bună voie cea mai dureroasă moarte. 

1062. Cum ar birui Viaţa prin fire moartea, care pune capăt vieţii? Ar însemna că se poate 
opri viaţa chiar prin fire. Ar fi în aceasta o contradicţie. Cum ar mai fi Viaţă prin fire cea care 
poartă în ea necesitatea încetării existenţei? Contradicţia aceasta imposibilă o afirmă panteis¬ 
mul, care nu cunoaşte decât o lume în care individuaţiunile se nasc şi pier, ca din încetarea 
existenţei să se nască altele. 

1063. Nu fără voia Lui se ia sufletul de la El, adică moare, ci cu voia Lui. 

Acestea cunoscându-le ca Dumnezeu, S-a supus El însuşi îndrăznelilor necre¬ 
dincioase. Căci, spune-mi, ce te-a împiedicat să-L învălui atunci când, învă¬ 
ţând în vistierie, tu scrâşneai din dinţi? Şi dacă stătea în puterea ta să prinzi 
pe Hristos, de ce nu Dai legat atunci? Dar stăteai cu pornirea nestăpânită 
spre ucidere, neîndrăznind să faci în mod deschis cele ce voiai. Căci încă nu 
era voia să pătimească Celui ce S-a supus nebuniilor tale ca unor lanţuri de 
nerupt. Acestea opunându-le cineva pretenţiilor iudaice, îi va ruşina împotri¬ 
va voii lor, ca să nu se mai mândrească. Oricine se va minuna în mod cuvenit 
de Sfântul Evanghelist, care arată potrivit adevărului şi spune în mod clar că 
Mântuitorul învăţa acestea în vistieria templului şi nimeni nu Da prins. întă¬ 
reşte astfel cuvintele Lui, spuse către iudei, când au venit să-L prindă: "Ca la 
un tâlhar aţi venit să Mă prindeţi, cu săbii şi toiege . în fiecare zi şedeam în 
templu şi învăţam, şi nu M-aţi prins" (Mt 26, 55). Şi n-ar spune şi cugeta cele 
cuvenite, dacă va zice că i-a învinuit pe iudei fiindcă nu I-au pricinuit patima 
mai devreme, dar nici că, nesocotind timpul cuvenit, au venit cu întârziere 
pentru a-L ucide. Ci îi ceartă mai degrabă ca pe unii ce au socotit în chip ne¬ 
înţelegător că-L vor putea prinde fără voia Lui şi-L vor putea răpi cu sila pe Cel 
ce nu poate să pătimească dacă nu voieşte 1064 . Căci şedeam, zice, învăţând în 
templu, şi nu M-aţi prins. Pentru că nu voiam atunci. Dar nici în prezent n-aţi 
fi putut face aceasta, dacă nu M-aş fi dat cu voia în mâinile voastre. Deci prin 
toate se poate vedea că n-a fost operă a tăriei iudeilor predarea Domnului, 
morţii, deşi pornirea de-a face aceasta trebuie atribuită îndrăznelii necredin¬ 
cioase a lor. Ci a fost voia Mântuitorului Hristos să pătimească, pentru ca pe 
toţi să-i scape de moarte şi, răscumpărându-i cu sângele Său, să-i înfăţişeze 
lui Dumnezeu-Tatăl. Căci, după spusa lui Pavel, era Dumnezeu Cel ce a îm¬ 
păcat lumea cu Sine şi pe cei ce au căzut din iubirea Lui i-a ridicat din nou la 
ceea ce erau la început, uitându-le greşeala. 


1064. Fiul lui Dumnezeu nu putea să pătimească în firea omenească dacă nu voia şi ca 
Dumnezeu. Aceasta nu înseamnă că nu a pătimit şi cu voia omenească. Dar voia omenească 
se punea de acord totdeauna cu cea dumnezeiască. Şi pătimirea cu acordul voii dumnezeieşti, 
şi deci şi al celei omeneşti, nu a însemnat că n-a trăit cu firea omenească frica de pătimire. A 
trăit cu toată intensitatea omenească teama de pătimire şi durerea ei. Dar a suportat această 
pătimire cu voia Sa omenească, urmând voii dumnezeieşti, şi nu fără de voie. Durerea morţii 
celei mai grele şi suportarea ei cu voia, sau răbdând până la capăt, mergeau împreună. El voia 
să trăiască ca om toată dureroasa consecinţă a păcatului, pentru ca să plătească deplin 
urmările păcatului. Aşa a reîntărit firea omenească şi a repus-o în acord cu Dumnezeu, de Care 
se despărţise prin păcat Fiul lui Dumnezeu, Care a luat firea noastră, n-a folosit puterea Lui 
pentru a scăpa cu uşurinţă de gravitatea urmărilor păcatului. Cum ar fi reîntărit-o astfel cu aju¬ 
torul puterii dumnezeieşti, dar fără efortul maxim al voii ei? 

"Deci iarăşi le-a zis: Eu Mă duc şi Mă veţi căuta 
şi veţi muri în păcatul vostru” (In 8, 21) 

Prin acestea Hristos învaţă că trebuie să valorificăm timpul prezent în 
care ne putem folosi pe noi înşine 1065 . Căci zăbovirea în săvârşirea celor bune 
şi întârzierea în gândirea la ceea ce e de folos se arată ca neavând în sine 
nimic folositor, ci pricinuind mai degrabă părerea de rău de pe urma lenei şi 
a nepăsării. Deci Domnul nostru fiind, după cum s-a scris, bun şi îndurat (Ioil 
2, 13) rabdă şi pe cei ce-L necinstesc şi Se face folositor şi celor ce-L batjo¬ 
coresc, dar ameninţă, în acelaşi timp cu folos, şi cu despărţirea de ei. Căci 
zice limpede: "Mă duc", ca să le sădească mai repede cuminţenia şi să-i facă 
să cugete că nu trebuie să lase nelucrător în ei pe Mântuitorul Care e prezent, 
ci să-i mişte spre credinţă şi să-i facă dispuşi spre ascultare. Căci, spunându-le: 
"Mă duc" şi ameninţând cu plecarea de la tot poporul, a unit cu iconomie şi 
paguba ce o vor avea ei din aceasta. Căci veţi muri, zice, în păcatele voas¬ 
tre 1066 . Adevărul acestui fapt îl vedem în însăşi firea celor întâmplate. Căci cei 
ce n-au primit pe Cel venit la noi din ceruri, ca să ne îndreptăţească pe toţi 
prin credinţă (Gal. 2, 16), cum nu vor muri neîndoielnic în păcatele lor? Şi, 
neprimind pe Cel ce a venit ca să-i curăţească, cum nu vor rămâne în răutatea 
veşnică a necredinţei lor? Căci dacă moare nemântuit, ci aflat încă sub povara 
păcatului, cine se va îndoi de locul unde va fi trimis sufletul lui? Căci socotesc 
că pe unul ca acesta îl va primi iadul adânc şi va vieţui în întunericul nesfârşit, 
ba va locui şi în flăcări, fiind numărat între aceia despre care s-a spus prin 
cuvântul Proorocului: "Viermele lor nu va muri şi focul lor nu se va stinge şi 
vor fi în văzul a tot trupul" (Is. 66,24). Ca să nu aibă parte de acestea, Hristos 
i-a chemat în multe feluri la o grabnică părăsire a necredinţei obişnuite, nu 
numai spunându-le că va pleca şi-i va părăsi pur şi simplu, ci adăugând şi ce 
necaz vor avea de suportat în mod obligatoriu din această cauză: "Veţi muri, 
zice, în păcatele voastre". Dar fiindcă a spus şi: "Mă veţi căuta", dar pe iudei 
nu-i aflăm căutându-L atunci, să cercetăm şi înţelesul acestui cuvânt Căci tre- 


1065. Kirkegaard a spus, în scrierea sa Der Augenblick, că omul nu trebuie să lase să 
treacă momentul în care trebuie sau poate face un lucru bun, gândindu-se că îl va putea face 
şi în vreun moment viitor. Aceasta îl obişnuieşte pe om cu o continuă amânare şi deci cu o 
moleşeală a caracterului. 

1066. între păcat şi moarte este o legătură strânsă şi necesară. Căci păcatul este 
despărţirea de Dumnezeul iubirii şi al bunătăţii, este închiderea în îngustimea egoismului. Şi 
dacă viaţa mea constituie iubirea altei persoane faţă de mine, viaţa mea eternă plină de bucurie 
este iubirea lui Hristos ca Persoană dumnezeiască, venită aproape de mine ca om. De aceea, 
"plecarea" lui Hristos de la cineva, adică de la cel ce nu vrea să I se deschidă, este una cu 
moartea aceluia, lăsându-1 gol de căldura iubirii, cu o existenţă uscată, chinuită, lipsită de 
bucurie, o existenţă moartă. 

buia să spună şi în privinţa aceasta adevărul. Dacă, fiind acum în trupuri şi 
bucurându-se de plăcerile trupului pentru multa lor nesimţire, nu caută pe 
Mântuitorul, căzând nenorociţii în iad şi vieţuind în locurile supuse chinu¬ 
rilor, când vor fi în acele rele, atunci îl vor căuta fără de voie. "Căci acolo, zice, 
este plânsul şi scrâşnirea dinţilor" (Mt 8, 12). Şi fiecare dintre cei ajunşi 
acolo, plângându-şi cum se cuvine nepăsarea pentru cele bune, spune ceea 
ce aflăm în cartea Proverbelor: "N-am auzit glasul Celui ce mă certa şi al 
Celui ce mă învăţa" (Pilde 5,13). Aşadar, cum zice Pavel: "Să ne temem, deci, 
ca nu cumva, câtă vreme ni se lasă făgăduinţa să intrăm în odihna Lui, să pară 
că cineva dintre voi a întârziat (să o primească)" (Evr. 4, 1). Căci trebuie să 
alergăm, ca să luăm şi să nu batjocorim prin necredinţă pe Cel ce ne-a scos 
din robie, ci să ne apropiem mai degrabă de El şi să răpim ca prin nişte mâini 
întinse harul Lui. 

"Şi unde Mă duc Eu, voi nu puteţi veni " (In 8, 21) 

Vesteşte limpede că nu vor muri numai în păcatele lor, ci vor şi rămâne 
în afara împărăţiei bunătăţilor 1067 , neurcând la locaşurile de sus. Căci cei ce 
n-au primit pe Cel ce a venit de sus, cum ar putea să-I urmeze Lui, Care se 
duce la cele de sus? Deci, pedeapsa celor necredincioşi este îndoită şi înţele¬ 
sul ei nu constă în nişte simple păgubiri. Căci, precum cei ce cad într-o boală 
trupească trebuie să primească şi să rabde durerile pătimirii şi, pe lângă 
aceasta, să se lipsească de bunătăţile sănătăţii, la fel, socotesc că şi cei ce au 
ajuns în iad vor suporta acolo o pedeapsă egală cu păcatele şi vor avea de 
îndurat greutatea osândei şi se vor păgubi de bucuria nădăjduită a Sfinţilor. 
Deci foarte bine zice Domnul nostru Iisus Hristos că nu vor muri numai în 
păcatele lor, ci şi că nu vor urca la locaşurile de sus. Căci, după ce a legat pe 
oameni cu o funie îndoită, se grăbeşte să-i şi elibereze din îndoita lor neîn- 
ţelepciune, mântuind în tot felul pe cel pierdut şi vindecând pe cel bolnav şi 
legând pe cel zdrobit (Iez. 34, 4), căci aceasta se cade să facă bunul Păstor şi 
Cel ce Şi-a dat viaţa Sa pentru mântuirea oilor (In 10, 15). De aceea, făgă¬ 
duieşte ucenicilor Săi, zicând: "Mă voi duce şi vă voi pregăti vouă loc şi iarăşi 
voi veni şi vă voi lua cu Mine" (In 14, 3), arătând că cerul însuşi le este 
pregătit Sfinţilor şi învăţând că li s-au gătit locaşurile de sus celor ce-L iubesc 
pe El. Dar celor ce s-au hotărât pentru necredinţa în El, le spune cu dreptate 
şi în chip necesar: "Unde Mă duc Eu, voi nu puteţi veni" (In 8, 21). Căci cine 
va putea să urmeze lui Hristos, dacă n-a iubit curăţia prin credinţa în El (I 


1067. împărăţia cerurilor este împărăţia bunătăţii. Căci împăratul ei este împăratul dă- 
ruitor al tuturor bunătăţilor. Şi pe Fiul Său, fâcându-L om, Lra făcut Mijlocitorul tuturor bună¬ 
tăţilor dumnezeieşti către oameni, în modul în care se pot bucura ei de ele. 

Cor. 2, 9) 1068 ? Sau în ce mod, cel care e încă întinat şi n-a şters murdăria 
provenită din patimile sale, va convieţui cu Stăpânul de oameni iubitor? "Căci 
ce însoţire are lumina cu întunericul?", după spusa lui Pavel (D Cor. 6, 14). 
Fiindcă socotesc că Sfinţi pot să fie cei ce vor să spună Preasfântului Dum¬ 
nezeu: "Upitu-s-a sufletul meu de Tine" (Ps. 62, 8). 

Socotesc că acest înţeles trebuie dat în chip potrivit acestei spuse. Iar de 
trebuie să o înţelegem şi în alte feluri şi că spune şi altceva prin acestea, nu 
vom zăbovi să explicăm. Deci să repetăm: "Unde Mă duc Eu, voi nu puteţi 
veni". Fiind Dumnezeu adevărat, nu Mă pot depărta de nimeni, ci, umplând 
toate şi fiind cu toţi, locuiesc totuşi mai ales în cer, convieţuind cu deosebită 
plăcere cu sfintele duhuri. Dar, deoarece sunt şi iubitorul de oameni Făcător 
al tuturor, nu socotesc suportabilă păgubirea făpturilor de Mine, privind pe 
om înaintând spre nimicirea totală. Dam văzut pe om căzând în moarte prin 
păcat. Dar trebuia să-i întind ca urmare mâna ajutătoare. Deci trebuia să-l 
apăr pe om, chiar fiind căzut în tot modul. Şi fiindcă urma să fie mântuit cel 
pierdut, trebuia ca Doctorul să fie împreună cu cei primejduiţi, trebuia să fie 
prezentă Viaţa în cei morţi, trebuia să fie Lumină în întuneric. Dar nu era cu 
putinţă ca, fiind voi oameni, să zburaţi la cer şi să convieţuiţi cu Mântuitorul. 
Deci am venit Eu la voi, auzind pe Sfinţi strigând adeseori: "Pleacă cerurile şi 
pogoară" (Ps. 143, 5). Deci M-am pogorât, zice, plecând cerurile. Căci nu se 
putea aştepta să urcaţi voi acolo 1069 . Dar în timp ce rabd să fiu şi să convie¬ 
ţuiesc cu voi, prindeţi-vă mai repede de viaţă, curăţiţi-vă prin credinţă, până 
când este prezent Cel ce ştie şi poate să miluiască. Căci voi pleca şi Mă voi 
sui iarăşi acolo unde voi nu puteţi să veniţi. Căci, chiar de veţi căuta pe Dă- 
ruitorul mântuirii, nu-L veţi afla, o dată ce aţi lăsat să treacă timpul potrivit, 
prin întârzierea voinţei. Şi e de văzut ce urmează din aceasta. Veţi muri din 


1068. Tot ce este păcătos sau egoist este murdar, căci este inevitabil unit cu ura, cu dis¬ 
preţul altuia, cu plăceri trupeşti inferioare, deci cu patimi. Credinţa în Hristos, ca deschidere 
faţă de El, aduce curăţia sau iubirea faţă de oameni din puterea şi pilda Lui. Iar împărăţia lui 
Dumnezeu, ca împărăţie a iubirii şi a comuniunii, nu este decât iubirea celor curăţiţi prin 
credinţa în El. Cel egoist nu poate convieţui în mod real cu altul şi cu atât mai puţin cu Hristos 
cel iubitor. 

1069. Hristos se numeşte ca Dumnezeu "Iubitorul de oameni, Făcător al tuturor", ceea 
ce înseamnă că toate le-a făcut pentru oameni, spre folosul lor. De aceea n-a voit să suporte pe 
omul căzut total şi definitiv în moarte. într-un fel îl ţine în existenţă şi încearcă un mod extrem 
de a-1 ridica chiar din această existenţă "moartă". îl ţine în existenţă prin El, ca Viaţă, şi rămâne 
în întunericul lui, ca Lumină. Am putea spune că omul e despărţit moral, sau prin voia lui, de 
Dumnezeu, dar rămâne ontologic legat de Dumnezeu. Căci omul, continuând într-un fel să 
existe, chiar mort spiritual, nu poate să nu aibă la baza lui puterea lui Dumnezeu. Dar vine El 
însuşi la om, ca să-l ridice din această existenţă moartă, făcându-Se om şi ridicând în Sine pe 
om la Dumnezeu, ca să-i ridice pe toţi cei ce se unesc cu El. Căci nu se puteau urca ei înşişi la 
cer, sau la viaţa deplină din Dumnezeu. 

pricina păcatelor, împovăraţi de învinuiri şi veţi pogorî trişti în închisoarea 
morţii 1070 suferind pedepse pentru o atât de îndelungată necredinţă. Deci, 
fiind Mântuitorul bun şi foarte iubitor de oameni, îi atrage pe iudei spre mân¬ 
tuire, prin frica de relele viitoare, chiar fără ca ei să vrea. 

"Şi le zicea lor: Voi sunteţi din cele de jos; 

Eu sunt din cele de sus" (In 8, 23) 

Va zice iarăşi cineva din cei ce au o minte mai iubitoare de cunoaştere şi 
sunt dornici să cunoască înţelesurile dumnezeieşti mai subţiri: ce-L face pe 
Domnul, Care le-a spus adineauri iudeilor "Eu Mă duc şi Mă veţi căuta.", să 
adauge ca ceva necesar: "Voi sunteţi din cele de jos, iar Eu sunt din cele de 
sus"? Căci acestea nu par să urmeze celor dinainte, ci descoperă o oarecare 
iconomie ascunsă. Ea poate fi aceasta: Ca Dumnezeu, El n-are nevoie, cum 
zice însuşi Evanghelistul Ioan, să dea cineva mărturie despre om, fiindcă a 
cunoscut El însuşi ce este în om, căci "pătrunde până la despărţirea sufletu¬ 
lui şi duhului, dintre încheieturi şi mădulare, şi este în stare să judece sim¬ 
ţirile şi cugetările inimii" (Evr. 4, 12). Ca atare, n-a ignorat gândurile nebu¬ 
neşti ale iudeilor, care, cu mintea lor îngroşată şi slabă, auzind cuvântul 
Mântuitorului "Mă duc", socoteau prosteşte fie că va pleca undeva, părăsind 
Iudeea, fie că spune ceva de felul acesta: deoarece stau în preajmă şi sunt încă 
viu, gândiţi-vă, nu cumva voi muri? Fiindcă "Mă duc" în înţelesul de obşte 
înseamnă şi aceasta. Şi nu e de mirare că iudeii au căzut, prin neînţelepciunea 
lor, şi la o astfel de cugetare despre Hristos, dat fiind că nu-L cunoşteau ca 
fiind Dumnezeu după fire, ci, văzându-L numai ca trup din pământ, II soco¬ 
teau ca pe unul dintre oamenii ca noi. De aceea Domnul, certându-i, le-a zis: 
"Voi judecaţi după trup" (In 8, 15). Atrăgându-i deci de la astfel de gânduri 
copilăreşti şi coborâte, îi învaţă să nu cugete despre El ca despre cineva din¬ 
tre cei creaţi şi supuşi coruperii, ci ca despre Cel născut cu adevărat de sus 
şi din Dumnezeu-Tatăl. Deci nu Mi se potriveşte Mie să mor şi să plec în sen¬ 
sul acesta. Căci sunt de sus, adică Dumnezeu din Dumnezeu. Fiindcă 
Dumnezeu este deasupra tuturor. Iar vouă vă este cu totul potrivit aceasta (să 
muriţi). Căci sunteţi de jos, adică de o fire supusă morţii, căzută în stricăciune 
şi supusă fricii. Deci despre Mine, zice, nu cugetaţi nimic de felul acesta, 
uitaţi slăbiciunea voastră. Căci nu e robul cel de jos şi din pământ, egal Stă¬ 
pânului, Celui de sus şi născut din Dumnezeu-Tatăl. 


1070. Se afirmă iarăşi că moartea nu e încetare totală a existenţei, ci o închisoare întu¬ 
necată, o strâmtorare, o lipsă de comuniune şi de vedere a sensurilor existenţei. La moartea 
aceasta ajung cei ce nu vor să meargă împreună cu Hristos acolo unde Se duce El, adică la cer. 

Iar că "de sus" înseamnă naşterea Fiului din Dumnezeu-Tatăl, ne va 
convinge şi un alt gând înţelept Căci în înţeles spaţial, cuvântul "de sus" 
indică ceea ce e din cer. Dar nimic nu arată superioritatea Fiului faţă de crea¬ 
tura supusă lui Dumnezeu, doar fiindcă vine numai din cer, dat fiind că şi 
mulţi îngeri trimişi spre slujire vin jos ca să cârmuiască unele de pe pământ, 
coborând de sus, din cer. Şi martor ne este Mântuitorul, Care zice: "Amin, 
amin zic vouă, de acum veţi vedea cerul deschizându-se şi îngerii lui Dum¬ 
nezeu suindu-se şi coborându-se peste Fiul Omului" (In 1, 51) 1071 . Deci, o 
dată ce şi îngerii coboară de sus, din cer, pentru ce e slăvit în deşert Hristos, 
ca şi când ar fi mai presus de creaţie pentru că vine de sus? Dar nu e greu de 
văzut Cine este după fire Unul-Născut şi ce sunt îngerii creaţi de El. Deci nu 
e necesar ca coborârea Lui din cer să însemne coborârea de sus, ci Fiul a 
strălucit din firea care e mai presus de toate. Aşadar, "de sus" se referă numai 
la Unul-Născut din Dumnezeu după fire şi la nimeni altul Deci, dintre toate 
cele ce se spun că sunt şi există de la Tatăl, numai Fiului Ii aparţine superio¬ 
ritatea faţă de toate, întrucât este prin naştere din fiinţa Tatălui, şi nu prin 
creaţie, ca făpturile. 


CAPITOLUL 4 

FIUL ESTE DUPĂ FIRE CU DESĂVÂRŞIRE SITUAT DEASUPRA 
ASEMĂNĂRII CU CREAŢIA 

"Voi sunteţi din lumea aceasta; 

Eu nu sunt din lumea aceasta" (In 8, 23) 

Prin acestea a arătat foarte limpede ce se înţelege prin sus şi jos 1072 . 
Deoarece vedea că fariseii înţelegeau trupeşte cele spuse şi cugetau cuvin¬ 
tele sus şi jos spaţial, şi de aceea stăruiau în multe idei rătăcite, Domnul nos- 


1071. Cerul e locaşul spiritual al îngerilor, deci face parte din creaţie. Când Hristos spune 
că e "de sus", arată că e din înălţimea absolută, deci din Tatăl, Care e mai presus şi de "cer", 
îngerii vin din "cer", sau din locul lor, nu numai coborându-se peste Hristos, ca om, ci şi suin¬ 
du-se peste El, Care e om, dar totodată Dumnezeu. Căci chiar ca om e nu numai sub ei, ci şi 
deasupra lor, fiind şi Dumnezeu. 

1072. Aici Hristos spune şi mai clar că nu face parte din creaţie. Numai ca Dumnezeu este 
mai presus de toată creaţia, fiind necreat şi Creator. Creatura are o poziţie coborâtă, căci a 
apărut printr-un Creator. Dumnezeu Creatorul o pune şi o ţine într-o stare de extremă depen¬ 
denţă. Creatura a venit la existenţă şi nu rămâne în existenţă prin sine. Prin sine n-ar fi nimic. 
Toată puterea o are de la Dumnezeu. Aceasta o face infinit inferioară în existenţă faţă de 
Dumnezeu. Existenţa prin sine este o altfel de existenţă, diferită de cea care e prin altul. Şi 
lumea arată, în insuficienţele ei, că nu e prin ea însăşi. Şi trebuie să fie o Existenţă prin Sine, o 
Existenţă Care nu e prin altul. Căci până unde ar merge în acest caz în sus şirul de existenţe? 
Existenţa prin sine nu e numai un grad mai înalt de existenţă decât celelalte, ci e o existenţă 
cu totul altfel. 






I 

tru Iisus Hristos înlătură vălul aparent şi eliberează cuvântul de orice necla¬ 
ritate, prezentând iarăşi mai luminat ceea ce spusese în ghicitură. De aceea, 
ace: "Voi sunteţi din lumea aceasta", adică de jos. "Eu însă nu sunt din lumea 
aceasta". Aceasta înseamnă de sus. Dumnezeu e mai presus de tot ce este 
creat, depăşind toate înălţimile spaţiale, căci este fără sens şi o prostie să se 
cugete netrupescul în spaţiu. Dar, depăşind cele create prin negrăita superio¬ 
ritate a firii Sale, Cuvântul Se prezintă pe Sine nu ca operă a acestei Fiinţe, ci 
ca rod născut al ei. Căci, observă că nu spune: Eu am fost făcut de sus, ci 
sunt, ca să arate şi de unde este, şi că există din veci cu Cel ce Da născut. Căci 
există ca şi Tatăl. Iar Cel ce este şi există din veci cu Cel ce există din veci, să 
ne spună nebunia eterodocşilor în ce mod nu era? 1073 

Dar poate duşmanul adevărului ni se va împotrivi, zicând: N-a spus 
Hristos în mod general "Nu sunt din lume", ci a adăugat "aceasta", precizând 
astfel că există şi altă lume, spirituală, din care poate fi El. Deci cuvântul tău 
vede pe Fiul între făpturi. Creatorul a fost pus între cei ce au firea creată. 
Atribuindu-I o demnitate îngerească şi de rob, socoteşti că scapi puţin de vina 
defăimării Lui. Dar oare nu ştii că chiar de-I atribui cea mai înaltă stare şi 
treaptă, care s-ar cugeta proprie Sfinţilor îngeri, chiar de mărturiseşti că este 
mai presus de toată începătoria şi Stăpânia şi Scaunele, dar îl crezi creat, îl 
defăimezi nu mai puţin? 

Căci prin nici o raţiune nu va fi înălţată demnitatea Unuia-Născut ca să 
depăşească pe a tuturor celorlalte, dacă e cugetat întreg creat. Căci nu are 
slava pentru că se află înaintea altora, ci pentru că nu este creat, pentru că 
este Dumnezeu din Dumnezeu după fire. Tu însă iarăşi îl numeri prin aceas¬ 
ta între creaturi pe Cel ce ni S-a arătat Dumnezeu din Dumnezeu şi socoteşti 
că este o parte a lumii, dacă nu a acesteia, poate a alteia (nici imaginând 
deosebire a lumilor nu le vei distinge în raţiunea de a fi create). Apoi, nu te 
ruşinezi încadrând pe Cuvântul, Care şade împreună cu Născătorul Lui, între 
purtătorii de lănci şi între stătătorii împrejur (între îngeri)? Oare nu auzi pe 
Gavriil, zicând către Zaharia: "Eu sunt Gavriil, care stau înaintea lui Dum¬ 
nezeu, şi am fost trimis să grăiesc către tine" (Lc. 1,19)? Şi pe Isaia, care zice 
iarăşi: "Am văzut pe Domnul Savaot şezând pe tron înalt şi ridicat, şi Seraămii 
stăteau împrejurul Lui" (Is. 6,1-2)? Şi, ceea ce e minunat, Proorocul vedea pe 
Fiul şi-L numea pe El Domnul Savaot şi-L prezenta înconjurat de Puterile cele 
mai înalte, purtătoare de lance, şi cinstit ca un împărat. Iar că privea singur 
slava Unuia-Născutului, o va mărturisi înţeleptul Ioan, zicând: "Acestea le-a 
spus Isaia când a văzut slava Lui şi a vorbit despre El" (In 12, 41). De aceea 
şi dumnezeiescul Pavel, întemeiat pe împreuna Lui şedere cu Dumnezeu- 


1073. îi vizează pe arieni, care susţineau că: "era cândva când Fiul nu era". 

Tatăl şi pe numirea Lui de Fiu după fire, aflând în mod precis taina Lui şi 
însuşindu-şi şi ridicându-se la cunoaşterea descoperirii Lui, zice: "Căruia din¬ 
tre îngeri i-a zis: Fiul Meu eşti Tu (se înţelege Dumnezeu-Tatăl), Eu astăzi Te-am 
născut" (Evr. 1,5; Ps. 2,7)? Prin cuvântul "Te-am născut" se arată că Fiul este 
Dumnezeu din Dumnezeu. Şi iarăşi: "Căruia dintre îngeri i-a spus vreodată: 
Şezi de-a dreapta Mea" (Evr. 1, 13; Ps. 109, 1)? Şi, spunând acestea, nu 
învinuieşte pe Dumnezeu-Tatăl ca făcând ceva nedrept, sau nepreţuind firea 
îngerilor, o dată ce a voit să o pună pe al doilea plan faţă de Fiul 1074 . Căci ce 
Lar împiedica, ar spune poate cineva, dacă e Dumnezeu drept şi bun, să facă 
să şadă împreună cu El şi firea îngerilor, dacă Fiul este între cei creaţi şi de 
un neam cu ei prin raţiune de-a fi fost făcut, chiar dacă întrece prin unele pre¬ 
rogative măsura condiţiei lor, precum şi ei, pe a noastră? Dar nu este nedrept 
Dumnezeu şi Tatăl, Care porunceşte îngerilor să stea de faţă şi dă această 
cinste firii lor, având pe Fiul Său propriu şezând împreună cu El, deoarece îl 
ştie fiind Dumnezeu după fire şi Născutul Său, şi nu străin de fiinţa Lui. Cum 
deci nu este născut şi cum e din lumea făcută şi nu e mai presus de toate, 
adică de cele din toată lumea, cugetate şi mărturisite ca având un început? 

Iar deoarece continuaţi să susţineţi ca ceva mare şi de neînvins că 
Hristos a spus în mod deosebit: "Eu nu sunt din lumea aceasta", şi prin cuvân¬ 
tul aceasta indică o altă lume, afirmând că El este din cealaltă, să vedem deci 
de nu cumva vă sprijiniţi pe idei mincinoase, afirmând acestea, şi le cugetaţi 
întemeiaţi numai pe uşurătatea voastră. Căci cuvântul aceasta, sau din aceas¬ 
ta (în greceşte "acesta", căci lumea e la masculin) e folosit ca pronume 
demonstrativ, şi nu indică nicidecum o altă lume. Fericitul Baruh, înfăţişând 
pe Unul şi singurul Dumnezeu, zice: "Acesta este Dumnezeul nostru şi nu se 
va adăuga altul la El" (3, 36). Dar dacă "acesta" ar indica pe altul, cum nu s-ar 
adăuga altul la El? Şi dreptul Simeon, proorocind taina lui Hristos, zice: "Iată, 
Acesta este pus spre căderea şi învierea multora în Israel, ca un semn care va 
stârni împotriviri" (Lc. 2,34). Şi cui nu-i este vădit că dreptul nu spune Acesta 
ca să ne indice alte persoane, ci pe cel pus în mod singular spre aceasta? 

Deci când zice Hristos: "Eu nu sunt din lumea aceasta", nu zice astfel ca 
fiind din altă lume, ci afirmând în termeni clari două planuri, pe cel al lumii 
iacute şi pe cel negrăit şi mai presus de toată fiinţa omenească. Iudeilor, rămaşi 
în spaţiul celor făcute, le spune: "Voi sunteţi din lumea aceasta", iar pe Sine Se 
arată cu desăvârşire deosebit de cele create şi aparţinând celuilalt plan, al dum- 
nezeirii, zicând: "Nu sunt din lumea aceasta Deci, opunând lumii Dumnezei- 


1074. Dacă Hristos ar fi unul dintre îngeri, pe care Tatăl îl ridică la o slavă mai presus de 
a lor, Tatăl ar face o nedreptate celorlalţi îngeri. 

rea, în ceea ce priveşte cunoaşterea, o leagă pe aceasta de Aceea, iar pe Sine, de 
Dumnezeu-Născătorul şi arată că fiinţa Lui e mai presus de toate. 

Dar nu va face, zice acela, Dumnezeu-Tatăl nici o nedreptate îngerilor, de 
nu le va acorda şi lor aceeaşi cinste ca şi Fiului? Căci nu-L arată nicidecum pe 
Dumnezeu nedrept faptul că nu acordă creaţiei, în varietatea ei, sau fiecărei 
părţi a ei aceeaşi slavă, o dată ce, într-un anumit fel, şi noi recunoaştem că 
îngerii se bucură de o cinste superioară, cum şi ei recunosc că Fiul se bucură 
de o cinste mai mare decât cea de care se bucură ei. 

Dar vom răspunde, ruşinând pe acest eretic nepriceput, spunându-i: 
"Deşi ne deosebim de departe de slava îngerilor, deoarece suntem mai pre¬ 
jos şi de evlavia lor, şi e multă varietate şi deosebire în creaţie, şi deşi unele 
dintre ele sunt mai înalte în cinstiri, iar altele, mai mici, potrivit voii Făcătoru¬ 
lui tuturor, este comun faptul de-a fi fost toate create şi nici una dintre ele nu 
întrece sau nu e mai prejos în această privinţă 1075 . Şi nu e de mirare că 
îngerul întrece pe om în cinste şi slavă, sau arhanghelul, pe înger. Dar nu 
vom afla aparţinând nici uneia dintre făpturi puterea de-a urca la slava Celui 
ce a făcut toate. Căci Dumnezeu nu e prin fire ceva din cele făcute, nici nu 
este robul împreună-şezător cu Stăpânul şi împreună-împărăţind cu El. Deci 
ce măsură deosebită ar mai avea cinstea Fiului, Care ar fi făcut ca noi şi ar 
avea demnitatea dumnezeiască din lumea inteligibilă? 1076 Şi cum ar mai 
putea urca la aceeaşi slavă cu Dumnezeu după fire Cel de un neam cu crea¬ 
turile, o dată ce Dumnezeu spune: "Slava Mea nu o voi da altuia" (Ps. 42, 8)? 
Spune-mi, ce l-a mai alungat în acest caz pe diavol din curţile cereşti? 1077 
Oare, însetarea după o slavă potrivită firii făcute, dar mai înaltă şi mai bună 
decât a măsurilor lui? în aceasta a constat pricina greşelilor lui? 1078 Oare nu 
pentru că a îndrăznit să spună: "Voi fi asemenea cu Cel Preaînalt" (Is. 14,41)? 


1075. Faptul că toate sunt create le face pe toate să nu aibă prin ele nimic. Deci toate sunt 
nimic faţă de Dumnezeu, oricât de deosebită ar fi treapta pe care le-a dat-o Creatorul în exis¬ 
tenţă. Toate sunt conştiente de dependenţa lor totală faţă de Creatorul. Ba s-ar putea spune că 
îngerii, ca creaturi mai înalte, sunt mai conştienţi de dependenţa lor de Dumnezeu şi, de aceea, 
şi mai adânci în evlavia lor. Pe lângă aceea, slava lor mai înaltă fiind primită de la Dumnezeu, 
le dă motiv să fie nu numai conştienţi de înălţimea lui Dumnezeu, dar şi mai recunoscători pen¬ 
tru treapta mai înaltă care li s-a dat. 

1076. Dacă Fiul ar fi socotit, pe de o parte, născut ca noi, iar pe de alta, având calitatea 
unor îngeri, cum S-ar mai deosebi esenţial în slava Lui de cea a făpturilor? 

1077. Dacă Hristos e de o fiinţă cu îngerii, cine mai urcă pe îngeri mai presus de starea 
lor creată şi cum poate fi aruncat mai jos îngerul căzut, sau diavolul? Fără existenţa Fiului lui 
Dumnezeu, Care urcă prin apropierea Sa creaturile spre Dumnezeu, toate acestea rămân în 
mod egal unde sunt Singur Hristos e calea şi uşa spre Dumnezeu, fiind El însuşi Dumnezeu, 
dar ca om, apropiat de noi. 

1078. Dacă Hristos ar fi fost înger, dar ar fi fost potrivit setei Lui după slava dumnezeiască 
să I se dea această slavă, de ce ar mai fi fost condamnat Satana, îngerul cel mai înalt, care a 

Căci şi-a închipuit că făptura poate urca la firea Făcătorului şi că poate şedea 
împreună pe tron cu Dumnezeu, Care are stăpânirea tuturor 1079 . De aceea a 
căzut ca un fulger, precum s-a scris (Lc. 10,18). Tu însă, căzând fără grijă în 
astfel de greşeli, nu dai nici un preţ Fiului, socotindu-L ca fiind dintr-o lume 
oarecare ca noi şi, de aceea, părticică a creaţiei, şi chemat de Dumnezeu- 
Tatăl la cinstea de-a şedea împreună cu El, fără să fie de o fiinţă cu El, ba şi 
nedându-I-se de aceea în mod obligatoriu o mărire cuvenită Lui. Căci pri¬ 
meşte, precum spuneţi aiurind, ca un fel de har cele mai presus de creaţie. 
Fugi, omule, de o astfel de blasfemie! Nu învăţăm aşa, ferească Dumnezeu! 
Căci credem că îngerii şi arhanghelii şi cei încă şi mai înalţi ca aceştia au fost 
cinstiţi în mod diferit de către stăpânirea şi voia Preaînţeleptului Dumnezeu, 
Care a dat o hotărâre dreaptă pentru fiecare dintre cele create. Iar pe Fiul 
după fire nu-L socotim că este între aceştia. Căci nu are slava adăugată ca un 
har, ci, deoarece este din fiinţa lui Dumnezeu-Tatăl, ca Dumnezeu adevărat 
din Dumnezeu Cel după fire şi adevărat, este împreună-şezător pe acelaşi 
tron cu El, avându-le toate sub picioare ca Dumnezeu şi fiind şi înălţat peste 
toată creaţia împreună cu Tatăl 1080 . De aceea şi auzim cu dreptate: "Toate 
sunt roabe ale Tale" (Ps. 118, 91). Deoarece din toate părţile Se vădeşte că e 
Dumnezeu, e clar în mod neîndoielnic că nu este din lumea aceasta, adică 
făcut 1081 . Prin lume indică aici firea întreagă a celor făcute. De aceea, refe- 
rindu-se la o parte a ei ca la un întreg care, şi în comparaţie cu El, este cuge¬ 
tat ca făcut, Se prezintă pe Sine ca deosebit de toată fiinţa creaţiei, când zice 
prin Proorocul: "Fiindcă sunt Dumnezeu, şi nu om" (Os. 11, 9) 1082 . Dar, 
zicând că nu este om ca noi, prin aceasta nu-L vom pune în rând cu îngerii 
sau cu altele dintre cele create, ci, ridicându-ne de la parte la întreg, vom 
mărturisi că, în calitate de Dumnezeu, este Altul după fire decât toate cele 


căutat să aibă slava dumnezeiască asemenea lui Hristos? în teoria că e potrivit unui înger să 
fie ridicat la slava dumnezeiască e o notă de panteism, de afirmare a identităţii în potenţă a 
îngerului cu Dumnezeu. 

1079. Satana a căzut nu pentru că a însetat de slava dumnezeiască, rămânând făptură, ci pen¬ 
tru că a voit să fie ca Dumnezeu după fire. Dar Hristos n-a fost înălţat la calitatea de Dumnezeu 
după fire, căci n-a însetat după ea, ci El avea această calitate prin naşterea reală din Tatăl. 

1080. Creaţia, dacă n-ar sta sub picioarele lui Dumnezeu, n-ar putea exista, căci n-ar putea 
sta într-un gol absolut Picioarele lui Dumnezeu o susţin în existenţă. Din picioarele Lui îi vine 
o putere şi un rost şi arată slava superioară a lui Dumnezeu. 

1081. Dumnezeu este existenţa plenară, fără lipsuri, prin Sine. Este existenţa prin exce¬ 
lenţă. Nu-I lipseşte nimic din a fi existenţă în toate privinţele, mai precis, puterea de-a da fiinţă 
existenţei de toate felurile. Dumnezeu este una cu existenţa fără nici o lipsă, neavând nevoie 
de nimic pentru completarea existenţei. 

1082. Zicând Dumnezeu: "Sunt Dumnezeu, şi nu om", zice de fapt: nu sunt parte a lumii, 
reprezentând pe om ca parte a lumii, sau ca lumea întreagă. De fapt, lumea n-ar avea rost să 
existe dacă n-ar fi omul. Şi nici omul n-ar putea exista fără lumea obiectelor. 

create. Aşa socotesc că trebuie să înţeleagă cei binecredincioşi cele ce se 
înfăţişează ca fiind greu de înţeles 1083 . Căci vedem prin ghicitură, ca în oglin¬ 
dă, cum zice Pavel (I Cor. 13,12). 

"Deci v-am spus vouă că veţi muri 
în păcatele voastre" (In 8, 24) 

Respingând prin puţine cuvinte socotinţa cu totul nepricepută a iudeilor, 
care cugetau acelea, şi dovedindu-le iarăşi aiurelile cu privire la El, revine 
oarecum la scopul ce Şi l-a propus de la început şi arată, printr-o nouă repe¬ 
tare, în câte rele vor cădea refuzând nebuneşte credinţa în El. Căci este foarte 
potrivit învăţătorului înţelept şi blând - şi acest lucru este propriu oricărui 
învăţător adevărat - să nu se întristeze pentru nepriceperile ascultătorilor, 
nici să-şi împuţineze grija faţă de ei, chiar dacă nu sunt prea dispuşi să pri¬ 
mească cunoştinţa învăţăturilor, ci să le grăiască mai degrabă aceleaşi lu¬ 
cruri, reluându-le de mai multe ori şi folosindu-se de aceleaşi cuvinte. El e 
asemenea unui plugar care, cu toată suferinţa ostenelii, nu încetează de-a 
brăzda pământul cât trebuie, prin noi reveniri, şi, văzând sămânţa sădită în el 
stricată, revine cu plugul şi nu şovăie să înlocuiască cu altele seminţele stri¬ 
cate. Căci, nereuşind în împlinirea scopului său la început, nu-i este greu să 
facă aceleaşi a doua oară. Nevoindu-se în această obişnuinţă, dumnezeiescul 
Pavel zice: "Ca să vă scriu aceleaşi lucruri , mie nu-mi este obositor, iar vouă 
vă este spre întărire" (Filip. 3,1). Observi cum cel ce învaţă e mai presus de 
oboseală şi de aceea continuă adeseori să întărească pe ascultători în cele tre¬ 
buincioase. De aceea, Domnul nostru Iisus Hristos, voind să precizeze înţele¬ 
sul cuvântului către iudei, declară că nu vor suferi vreo pagubă întâmplătoare 
din necredinţa lor în El, ci vor muri sigur în păcatele lor cei ce nu cred. Iar că 
moartea celor împovăraţi de păcate va preda sufletul omului în focul a toate 
arzător e un fapt neîndoielnic 1084 . 


1083. Cele ce nu pot fi înţelese ca părţi ale lumii, deci depăşind în general înţelegerea 
noastră, dar constatându-le totuşi ca existând, nu pot fi socotite decât ca nefăcând parte din 
lumea creată, deci înfăţişând pe Dumnezeu. 

1084. Hristos afirmă fără şovăială că cei ce nu cred că El nu este din lumea aceasta creată, 
deci că e Dumnezeu, şi că nu intră în comuniune cu Viaţa prin Sine, vor muri în păcatul 
despărţirii de El. Iar moartea provenită din această cauză, ca lipsă de comuniune cu Persoana 
vieţii infinite, fiind una cu chinul ce provine din lipsa iubirii faţă de Dumnezeu, ca izvor al 
iubirii, e ca un foc ce arde dureros conştiinţa omului şi pune sub semnul îndoielii tot ce există. 
Această conştiinţă nesigură faţă de mâine nu lasă omului din existenţă decât putinţa de-a se 
îndoi de toate, de-a nu fi sigur de nimic, de-a fi ca o umbră, de-a nu simţi ca realitate şi ca sens 
al existenţei iubirea nimănui. Că moartea vine din necredinţa în El ca Dumnezeu, Cel mai 
sigur fundament al realităţii, o spune Iisus în cuvântul următor. Necredinţa în El ca Dumnezeu 

"Căci de nu veţi crede că Eu sunt, 
veţi muri în păcatele voastre" (In 8, 24) 

Expune în modul cel mai exact cele de folos. Şi, înfăţişând cât se poate 
de clar modul mântuirii, arată pe ce cale vor urca spre viaţa sfinţilor şi vor 
ajunge în cetatea de sus, în noul Ierusalim. Şi nu le spune numai că se cuvine 
a crede, ci afirmă că vor trebui să creadă în El. Căci ne îndreptăm crezând în 
El, ca în Dumnezeu din Dumnezeu, ca în Mântuitorul şi Răscumpărătorul şi 
împăratul tuturor şi Domnul adevărat Deci vă veţi pierde, zice, necrezând că 
Eu sunt 1085 . Iar Eu (spune El) este Cel despre Care s-a scris în Proororci: 
"Luminează-te, luminează-te, Ierusalime. Căci vine lumina ta şi slava Dom¬ 
nului peste tine a răsărit" (Is. 60,1). Căci Eu sunt zice, Cel ce v-am poruncit 
odinioară să vă despărţiţi de bolile din suflet şi v-am făgăduit tămăduirea prin 
iubire 1086 , întrucât v-am spus: "întoarceţi-vă, fiilor, întorcându-vă, şi voi tămă¬ 
dui zdrobirile voastre" (Os. 14, 3) 1087 . Iar Eu sunt Cel ce v-am vorbit odini¬ 
oară despre bunătatea dumnezeiască şi v-am făgăduit dăruirea iertării nease¬ 
mănate. Pentru aceea am spus: "Eu sunt" 1088 . Eu sunt Cel ce şterg păcatele 
tale şi nu le voi aminti. Eu sunt Cel ce zice şi prin Proorocul Isaia: "Spălaţi-vă 
şi faceţi-vă curaţi, ştergeţi răutăţile din inimile voastre înaintea ochilor Mei, 
încetaţi cu vicleniile voastre şi veniţi să vorbim, zice Domnul. Şi de vor i 
păcatele voastre întinăciune mare, ca zăpada se vor albi, iar de vor â ca 
roşeala, ca lâna le voi albi" (Is. 1,15-18). Eu, zice, sunt Cel despre care iarăşi 
zice Proorocul Isaia: "Suie-te pe munte înalt, cel ce binevesteşti Sionului, 
înalţă întru tărie glasul tău, cel ce binevesteşti Ierusalimului... înălţaţi-vă, nu 
vă temeţi. Iată Dumnezeul vostru, iată Domnul vine cu putere. Şi braţul Lui, 


este păcatul cel mai mare şi izvorul tuturor păcatelor. Căci a nu crede în Hristos ca Dumnezeu 
înseamnă a nu crede în Dumnezeu. Fiindcă Dumnezeu nu poate fi decât o existenţă iubitoare 
din veci, deci un Tată şi un Fiu. Şi cine nu crede în Dumnezeu, ci numai în lumea aceasta, îşi 
permite orice. 

1085. Spunând Iisus: "Eu sunt", repetă ceea ce a spus către Moise: "Eu sunt Cel ce sunt" 
(leş. 3,14). Dumnezeu este una cu Cel ce este prin Sine. Creatura nu este prin sine, nu este 
una cu existenţa. Nu are existenţa prin sine. Iar existenţa deplină nu poate fi decât personală, 
adică liberă, conştientă şi iubitoare. Existenţa desăvârşită nu poate să nu aibă conştiinţa de 
Sine, de "Eu-ul" propriu. în acest caz, neştiind de sine, ar fi în întuneric total. Şi o existenţă fără 
conştiinţa de sine e o existenţă care nu poate fi în nici un caz prin Sine. 

1086. Iubirea e leacul pentru toate bolile sufleteşti, care sunt păcatele. Iar iubirea are un 
Subiect suprem, un Izvor personal, Care este Dumnezeu, Cel care nu suferă de nici o lipsă în 
existenţă, sau de nici o boală. 

1087. Numai revenirea la comuniunea cu Dumnezeu cel iubitor vindecă bolile singură¬ 
tăţii produse de egoism. 

1088. Dumnezeu e bun şi iartă neîncetat, pentru că "este" în mod desăvârşit, penrtru că 
nu Se simte periclitat sau micşorat în existenţa Lui de cei ce-L contestă. îi iartă şi-i umple de 
bunătăţi dacă vor să se deschidă Lui. 

cu stăpânire. Iată răsplata Lui cu El şi lucrarea Lui, înaintea Lui. Ca un Păstor 
va paşte turma Lui şi cu braţul Domnului va aduna mieii. Şi va mângâia pe 
cele ce au în pântece" Qs. 40, 9-11). Şi iarăşi: "Atunci se vor deschide ochii 
orbilor şi urechile surzilor vor auzi. Atunci va sări şchiopul ca cerbul şi limba 
gângavilor va fi limpede" (Is. 35, 6). Eu sunt, zice, despre Care s-a scris: 
"îndată va veni în templul Său Domnul pe care îl veţi căuta. Şi îngerul legă¬ 
mântului, pe care îl voiţi, iată vine, zice Domnul Atotţiitorul. Şi cine va răbda 
ziua intrării Lui? Sau cine va putea sta întru vederea Lui? Căci El va intra ca 
un foc topitor şi ca apa înălbitorilor" (Mal. 3, 1-2). Eu, zice, sunt Cel ce făgă¬ 
duiesc că Mă aduc jertfe lui Dumnezeu-Tatăl pentru mântuirea tuturor prin 
glasul Psalmistului, declarând: "Jertfa şi aducere n-ai voit, dar trup Mi-ai 
alcătuit Arderi de tot şi despre păcat n-ai cerut Atunci am zis: "Iată, vin! în 
capul cărţii s-a scris despre Mine, că fac voia Ta, Dumnezeule" (Ps. 39,10-11; 
Evr. 10,5-7). 

Eu, zice, sunt însuşi Cel pe care Legea Ea vestit, zicând prin Moise: 
"Prooroc din fraţii tăi ca pe Mine va scula ţie Domnul Dumnezeul tău. Ascul- 
taţi-L pe El în toate câte voi cere de la Domnul Dumnezeul tău în muntele 
Horeb în ziua adunării" (Deut. 18, 18-19) 1089 . 

Deci pe drept cuvânt veţi pieri, zice, şi cu dreptate veţi plăti Celui ce vă 
va judeca pentru cele ce vi s-au propovăduit şi mărturisit înainte prin mulţi 
Sfinţi prin care am lucrat, dar nu le-aţi primit din pricina multelor feluri ale 
necredinţei voastre. Căci nu vor scăpa de pedeapsă în nici un fel cei ce nu au 
crezut în El, de Dumnezeu insuflata Scriptură fiind plină de mărturii şi cu¬ 
vinte despre El şi despre strălucirea faptelor Lui, conforme proorociilor de 
odinioară. 


"îi ziceau deci Lui: Tu cine eşti?" (In 8, 25) 1090 

Iese iarăşi din îngâmfarea lor un cuvânt încărcat de o mânie sălbatică. Se 
arată dornici să se informeze, dar nu ca să creadă în ceea ce vor afla, ci, din 
multa răutate, să se repeadă iarăşi asupra lui Hristos. Căci El spusese simplu: 


1089. Hristos afirmă că în toate locurile din Vechiul Testament, în care S-a prezentat pe 
Sine ca "Eu", a vorbit despre El ca Fiul lui Dumnezeu, Care va veni să mântuiască lumea. 
Cuvântul lui Dumnezeu, prin Care toate s-au făcut şi prin Care toate se readuc la Tatăl, le 
vorbeşte celor ce vor ca "Eu" în toată istoria, începând de la actul creaţiei. Oamenii sunt dotaţi 
şi ei cu cuvânt, pentru că sunt chemaţi să răspundă Cuvântului. Au fost creaţi ca persoane 
cuvântătoare de Persoana Cuvântătoare creatoare, pentru a-I răspunde Lui, şi aşa să pri¬ 
mească legătura mântuitoare cu El. 

1090. Iisus spusese simplu: "Eu sunt", arătând prin aceasta că El este în sens plenar, deci 
Dumnezeu, şi că cei ce nu cred că El este Dumnezeu vor muri în păcatele lor. Acum ei, uitând 
că aşa Se numise Dumnezeu către Moise, întreabă: "Cine eşti?". 

"Eu sunt", neadăugând că e Dumnezeu din Dumnezeu, nici altceva din câte 
arată slava proprie Lui. Spusese simplu, fără nici o mândrie: "Eu sunt", lăsând 
celor cunoscători să adauge tot ce se cuprinde în aceste cuvinte. Dar cei ce 
înaintează în mânia absurdă şi neînfrânată dintr-un dispreţ nemăsurat între¬ 
rup cuvântul Mântuitorului, încă nedus la sfârşit, şi intervin cu multă asprime 
şi nebunie, după atâta vreme de semne şi învăţături, întrebând: 'Tu cine 
eşti?". Prin aceasta spuneau limpede: Nu cumva îndrăzneşti să cugeţi că eşti 
mai mare decât ştim noi despre Tine? Căci Te ştim fiul tâmplarului, al unui 
om modest şi foarte sărac, neînsemnat pentru noi şi cu totul de nimic. îl 
socotesc aşadar pe Domnul ca nefiind nimic, văzându-L numai în neamul Lui 
după trup şi neacceptând nicidecum, în marea lor nebunie, naşterea Lui de 
sus şi din Dumnezeu, deci ca Dumnezeu după fire. Dar pentru cei ce Dar fi 
recunoscut, cine altul ar fi putut lucra ca El cele potrivite numai lui Dum¬ 
nezeu? Nu era deci El Dumnezeu după fire? Acestea le lucra Hristos. Era deci 
şi este Dumnezeu venit în trup pentru mântuirea şi viaţa tuturor. Dar cei ce 
se încredeau numai în lipsa lor de înţelepciune, iar cuvântul dumnezeieştii şi 
de Dumnezeu insuflatei Scripturi nu-1 luau în seamă, nemulţumindu-se cu 
cele ce trebuiau, îl dispreţuiesc, nepricepând nici cele pe care le spunea, nici 
cele pe care le afirma. 

Noi să punem însă accentul apăsat pe cuvântul Tu şi, ridicându-ne la 
înălţimea cuprinsă în el, să privim acest cuvânt minunându-ne. Căci, spunân- 
du-i Tu, întrebau de fapt Tu, Care nu eşti cunoscut de noi, Care eşti smerit 
şi dintre cei smeriţi, ce ai să ne spui atât de strălucitor despre Tine şi ce e 
vrednic de preţuire dintre cele ale Tale? Căci nici o negare nu era străină 
îndrăznelilor iudaice. 


"Le-a zis lor Iisus: 

Ceea ce v-am spus de la început" (In 8, 25) 

Nu Mă cinstiţi, zice, deşi vă vorbesc despre viaţa veşnică, despre iertarea 
păcatelor, despre înlăturarea morţii şi a stricăciunii, despre sfinţenie, despre 
dreptate, despre slavă, despre slava înfierii de către Dumnezeu (Efes. 1, 5- 
6) 1091 . Dar, deşi voiesc să vă încoronez cu toate acestea, am fost declarat ca 
nimic şi socotit de voi cu totul neînsemnat. încă şi pătimesc cu dreptate pen¬ 
tru că am început cuvântul la voi, pentru că v-am vorbit despre cele ce vă 
puteau fi de folos şi am voit să izbăvesc pe cei ce aveau să coboare la atâta 


1091. Întrebându-L iudeii pe Iisus cine este, le spune că este Cel ce de la început le 
făgăduieşte viaţa veşnică şi desfiinţarea morţii, iar Acesta nu poate fi decât Fiul lui Dumnezeu 
întrupat ca om. Dar răspunsul Lui poate fi înţeles şi în sensul: Sunt Cel ce vă promit un nou 
început al vieţii, sau Cel ce am vorbit tuturor oamenilor de la început şi le voi vorbi şi acum. 






COMENTARIU LA EVANGHELIA SFANŢULUI IOAN 


577 


i 


răutate, încât să vrea să răsplătească prin porniri duşmănoase Celui ce voia 
să-i izbăvească. 

Hristos arată că voieşte să ne spună şi altceva prin acestea. Căci nu tre¬ 
buia, zice, să vă grăiesc la început vouă, ci să dăruiesc aceasta mai degrabă 
acelora care s-ar fi bucurat în mod cuviincios de cuvintele Mele şi ar fi fost 
gata să-şi supună grumazul poruncilor evanghelice. Şi prin aceasta indică 
mulţimea neamurilor. Iar când îl cugetăm spunând acestea, păzim cuvântul 
Lui de cele ale adversarilor. Dar va spune poate cineva din cei ce obişnuiesc 
să se opună lui Hristos: Dacă n-ar fi vorbit iudeilor la început, ci mai degrabă 
neamurilor, Fiul s-ar fi abătut de la ceea ce se cuvine, nefâcând aceasta, ci 
aceea. Insă vom răspunde la aceasta iarăşi: Nu spune acestea regretând 
împlinirea voilor Sale sau ale Tatălui, nici nu S-a abătut iconomia lucrării de 
la ceea ce se cuvenea. Căci nu S-a hotărât Dumnezeu la ceva ce nu trebuia şi 
nu se cuvenea să se facă. Fiindcă, zicând: nu trebuia să vă vorbesc la început 
vouă, nu spune: nu trebuia să pun la voi ca temelie adevărată şi de oameni 
iubitoare a învăţăturii mântuitoare pe Cel ce este Tatăl şi pe Mine însumi. 
Deci iată că, deşi nu erau vrednici iudeii necredincioşi, le-a dăruit lor cuvân¬ 
tul mântuitor, punând pe al doilea loc mulţimea neamurilor, deşi aceasta avea 
să creadă în El şi să-L asculte cu mai multă bunăvoinţă. Deci ce Lra îndemnat 
pe El să vină la poporul cu grumaz învârtoşat al iudeilor (leş. 32, 9) mai 
înainte de venirea la celelalte? A împlinit făgăduinţă venirii mai înainte la ei, 
vestită prin Sfinţii prooroci, şi fiindcă li se datora lor harul, pentru părinţi. De 
aceea a şi spus: "N-am fost trimis decât la oile pierdute ale casei lui IsraeF 
(Mt. 15,24). Şi către femeia siro-feniciană: "Nu este bine să se ia pâinea copi¬ 
ilor şi să se arunce câinilor" (Mt 15, 26). Deci Israel a fost cinstit şi pus din 
această pricină înaintea neamurilor, deşi avea o dispoziţie distorsionată. Iar 
deoarece a ignorat pe Stăpânul tuturor, a făcut ca împlinitorul făgăduinţelor 
să-Şi strămute harul învăţăturii la neamuri, care aveau nevoie de El de la 
început, de când le grăise Domnul. Şi aceasta s-a făcut nu în baza unei 
făgăduinţe făcute părinţilor, ci fiindcă aveau în ei dispoziţia ascultării 1092 . 

"Multe am de spus despre voi şi de judecat" (In 8, 26) 

Iudeii osândindu-L pe El cu îndrăzneală, dar neavând cu ce să-L învi- 
nuiască, ci dispreţuindu-L numai pentru neînsemnătatea neamului Său după 
trup şi de aceea declarând că nu e nimic, El i-a umilit cu blândeţe, spunând 


1092. Cu cuvântul lui Dumnezeu a vorbit oamenilor de la începutul facerii lor şi de aceea 
ei au păstrat o anumită trebuinţă ca Dumnezeu să le vorbească din nou, fiind întrupat ca om. 
De aceea au păstrat din acest început o oarecare capacitate de-a crede şi de-a reveni din nou 
în unire cu Dumnezeu-Cuvântul la începutul vieţii lor. 

mai dezvăluit cele mai de sus: "Voi judecaţi după trup; Eu nu judec pe ni¬ 
meni" (In 8,15). Iar a judeca după trup are acest înţeles: Cei ce admiră numai 
cele pământeşti nu văd nici una dintre bunătăţile cereşti. Privind numai la 
strălucirea din această viaţă, admiră pe cel bogat, sau pe cel lăudat cu alte 
slăviri deşarte. Dar cei ce deosebesc firile lucrurilor după legea lui Dum¬ 
nezeu, spun că acela dintre oameni e vrednic de iubit şi vrednic de imitat care 
are în sine voinţa de-a vieţui după voia lui Dumnezeu Făcătorul. Şi micimea 
trupului nu va umili sufletul omenesc obişnuit să facă binele, ci-i va fi de folos 
şi, dimpotrivă, la nimic nu le va folosi celor ce refuză să vieţuiască potrivit 
Legii strălucirea vieţii acesteia şi cinstea ce le vine din bogăţie. Deci judecă 
după trup, precum am spus adineauri, cei ce nu privesc la sfinţenie, cei ce nu 
obişnuiesc să se nevoiască în bună vieţuire, în purtări, ci îşi îndreaptă mintea 
proprie numai spre cele trupeşti şi socotesc vrednică de toată admiraţia pe 
cel ce se hrăneşte din bogăţie şi dezmierdări. Deci voi, nepricepuţi învăţători 
ai iudeilor, deşi sunteţi îndrumaţi de Legea lui Moise să judecaţi drept, jude¬ 
caţi numai după smerenia trupului pe Dumnezeu, Care S-a făcut văzut vouă 
prin multe minuni. Dar Eu nu voi imita nepriceperea voastră, nici nu voi rosti 
o astfel de sentinţă despre voi. Căci firea omului nu e nimic. Fiindcă ce este 
acest trup trecător şi din pământ? Putreziciune şi vierme; şi altceva nimic. 
Dar nu vă judec pe voi din această pricină. Nici nu hotărăsc că sunteţi vred¬ 
nici de scuipat "Am multe de spus despre voi şi de judecat", adică e bogat 
cuvântul care vă poate certa. Nu am numai un cuvânt de învinuire, ci multe, 
şi în nici unul nu voi minţi, ca voi. Pot să vă judec ca necredincioşi, ca îngâm¬ 
faţi, ca nemulţumitori, ca vicleni, ca iubitori mai mult de plăceri decât de 
Dumnezeu, ca primind slava unii de la alţii, iar slava cea de la Unicul Dum¬ 
nezeu necăutând-o, ca arzând via spirituală, ca pe cei ce nu paşteţi potrivit 
raţiunii turma încredinţată vouă de Dumnezeu, ca neconducând-o spre Cel 
propovăduit prin Lege şi Prooroci, adică spre Mine. Acestea le-a spus Mân¬ 
tuitorul iudeilor. Iar adăugând: "Multe am de spus despre voi şi de judecat", 
îi ameninţă că Cel care nu era pentru ei nimic, din pricina trupului, Se va 
arăta odată Judecător 1093 . 


1093. Hristos Se arată pe Sine ca adevăratul şi unicul Judecător, ca Judecătorul care va 
descoperi toate ale omului, Care nu va cunoaşte numai cele văzute ale trupului, ci toate 
adâncimile complexe ale omului. Trebuie să aibă loc odată darea pe faţă a tuturor minciunilor 
pe care le folosesc mai ales unii dintre oameni ca să-şi creeze măriri şi puteri lumeşti, înşelând 
pe alţii. Trebuie să fie arătaţi odată aceia aşa cum sunt de fapt, să fie umiliţi. Iar cei care au 
acceptat situaţii smerite în lume, trebuie să fie arătaţi în strălucirea lor. Nici minciuna, nici 
modestia nu pot rămâne fără urmări. N-ar mai avea nici o valoare conştiinţa sensibilă a unora 
şi grosolănia barbară a altora. Trebuie să strălucească odată adevărul descoperit. El nu poate 
rămâne acoperit în veci. Nu poate fi minciuna mai tare ca adevărul. Această descoperire a 
adevărului o va împlini Hristos datorită faptului că o va face în numele Tatălui, din Care este 

"Dar Cel ce M-a trimis pe Mine adevărat este, 
şi cele ce-am auzit de la El, 

Eu acestea le şi grăiesc în lume " (In 8, 26) 

Vorbind astfel, a biruit nepriceperea iudeilor şi pe cei ce îndrăzneau să-L 
defăimeze cu neruşinare. Dar după ce-i reduce astfel la nimic, revine oare¬ 
cum la început şi săvârşeşte judecata asupra lor şi descoperirea Sa, prin 
această faptă, nu în timpul de faţă, ci o anunţă pentru timpul cuvenit, unită cu 
venirea Sa în acest scop. Căci n-a venit (acum) ca să judece lumea, ci ca să 
mântuiască lumea, cum spune undeva (In 12, 47) 1094 . Pentru aceasta, îm¬ 
plinind ferm cele ce I se cuveneau şi repetând cuvântul chemării la mântuire, 
prelungeşte îndemnul către ea. In aceasta se vede măsura vrednică de admi¬ 
rat a iertării şi covârşitoarea Lui iubire de oameni. De aceea şi Petru scrie 
despre El: "Care, ocărât fiind, nu răspundea cu ocară, pătimind, nu ameninţa, 
ci Se preda Celui ce judecă în chip drept" (I Pt 2, 23). Deci nu voi cheltui, 
zice, cuvântul către voi, cum e obiceiul vostru, spre defăimare şi spre flecăreli 
nefolositoare, ci, amânând judecata voastră pentru timpul cuvenit, stărui 
acum în cele ce vă sunt de folos, neîncetând să am grijă de voi, chiar dacă voi 
Mă ocărâţi cu neînţelegere şi nebuneşte. Căci v-am spus adineauri: "Eu sunt 
Lumina lumii . Cel ce-Mi urmează Mie nu va umbla în întuneric, ci va avea 
lumina vieţii" (In 8, 12) 1095 . La aceasta voi aţi sărit cu asprime, mâniindu-vă 
nebuneşte şi strigând: "Tu mărturiseşti despre Tine însuţi. Mărturia Ta nu 
este adevărată" (In 8, 13). La acestea Eu iarăşi am răspuns: "Chiar dacă Eu 
mărturisesc despre Mine, mărturia Mea este adevărată, fiindcă ştiu de unde 
vin şi unde Mă duc" (In 8, 14) 1096 . Dar dacă vă par că sunt greu de crezut 


tot adevărul, cum spune în cuvântul următor. Dar Cel ce va face această judecată trebuie să 
aibă şi o cunoştinţă atotcuprinzătoare, dar şi o putere care să pună pe toţi, pentru vecie, în 
situaţiile corespunzătoare celor pe care le-au gândit şi săvârşit în viaţa lor. De ce şi de unde ar 
mai stărui altfel în conştiinţa omului ideea şi setea de dreptate? 

1094. Prima venire a lui Hristos n-a avut ca scop judecarea lumii, ci mântuirea ei, 
învăţând-o prin cuvinte şi prin cruce cum să conlucreze şi ea pentru mântuire. Pentru judecată 
va veni a doua oară, la sfârşitul timpului. Timpul a fost dat oamenilor ce vor fi aduşi pe lume 
spre a lucra în el pentru a-şi însuşi mântuirea în Hristos. 

1095. Hristos Se numeşte " Lumina, lumii" şi declară că cel ce-I urmează va avea "lumina 
vieţii". Numai o persoană este lumină, pentru că înţelege obiectele şi persoanele şi ajută şi pe 
altul să le înţeleagă, luminându-1. Dar lumina înseamnă şi viaţă. Căci dacă nu eşti conştient că 
trăieşti şi nu eşti conştient de cele din jurul tău, e ca şi cum n-ai trăi. însă Cuvântul lui Dum¬ 
nezeu cel întrupat nu e o lumină mărginită şi numai o aspiraţie spre mai multă lumină, ci toată 
lumina tuturor şi, deci, şi viaţa nemărginită. Persoana altuia mă bucură pentru că înţelege şi 
mă înţelege. Cu atât mai mult mă bucură Cuvântul întrupat al lui Dumnezeu. 

1096. Mărturia lui Hristos era adevărată. Pentru că, chiar dacă în mod vizibil, prin trup, 
părea, pentru cei ce nu vedeau taina Lui, singur, El trăia puternic unirea cu Tatăl, de la Care a 

spunându-vă acestea, dacă nu sunt primit ca martor al măririlor fiinţiale ce-Mi 
aparţin, aflaţi că "Cel ce M-a trimis pe Mine este adevărat, şi cele ce le-am 
auzit de la El, Eu acestea le vorbesc în lume". Vorbesc aceleaşi, zice, cu Tatăl 
care M-a trimis, vorbesc în armonie cu cuvintele Lui, fiindcă am spus că sunt 
Lumina prin fire 1097 . Deci cele pe care le-am auzit vorbindu-le despre Mine 
Dumnezeu şi Tatăl, acelea le vorbesc în lume 1098 . Iar dacă mint Eu, după voi, 
şi mărturia Mea nu este adevărată, e necesar să spuneţi că vă minte pe voi 
mai înainte Tatăl 1099 . Dar El este adevărat Deci El nu minte. Şi dacă nu 
credeţi cuvintelor Mele, respectaţi cuvintele Celui ce M-a trimis. Şi ce a spus 
El despre Mine? "Iată bărbat, Răsăritul este numele Lui" (Zah. 6,12). Şi iarăşi 
zice către cei ce se închină Lui: "Şi va răsări vouă, celor ce vă temeţi de 
numele Meu, Soarele dreptăţii şi vindecare în aripile Lui" (Mal. 3, 20). Şi 
către Mine, pe Care, necunoscându-L, II ocărâţi zice: "Iată, Te-am dat pe Tine 
spre Testament (Legământ) poporului 1100 , spre lumină neamurilor" (îs. 49, 
6). Căci zice: "Luminează-te, luminează-te, Ierusalime. Căci îţi vine ţie lumi¬ 
na, şi slava Domnului peste tine a răsărit" (Îs. 60,1) 1101 . 

Acestea le-am auzit spunându-le despre Mine Tatăl, Care M-a trimis, şi 
de aceea Eu spun despre Mine că sunt Lumina lumii. Dar voi, micşorân- 
du-Mă din cauza trupului, nu judecaţi drept şi de aceea îndrăzniţi să spuneţi 


venit în trup şi spre Care mergea cu trupul. Cine are cunoştinţa lui Dumnezeu puternică nu e 
singur. Mărturia lui e întărită de Dumnezeu. Cu atât mai mult Hristos ştia că mărturia despre 
Sine este întărită de Tatăl Său Cel de o fiinţă cu El. 

1097. Dacă omul care trăieşte conştient legătura cu Dumnezeu nu poate să nu aibă drep¬ 
tate în ceea ce spune, cu atât mai mult nu poate să nu fie adevărat ceea ce spune despre Sine 
Fiul lui Dumnezeu, Care-Laude pe Dumnezeu ca Tată al Lui în modul cel mai clar, într-un mod 
care nu-L lasă să Se simtă singur. El aude pe Tatăl atât de puternic, încât aproape că trăieşte 
pe Tatăl spunând cuvântul rostit de El prin grai omenesc. Hristos simte în toate cele spuse şi 
făcute de El pe Tatăl ca Cel ce-L trimite necontenit. 

1098. Cele pe care le aude în Sinea Sa că le spune Tatăl despre Sine, acelea le spune 
Hristos despre Sine în lume, adică în auzul lumii, cu voce omenească auzită de lume. Cuvântul 
lui Hristos despre Sine se hrăneşte din cuvântul Tatălui. Nu este numai El care vorbeşte 
despre Sine, ci şi Tatăl. Aceasta o poate simţi şi cel ce vede convingerea cu care vorbeşte Fiul 
despre Sine, că e Fiul Tatălui. Dacă în cuvântul nostru se simte Dumnezeu, cu atât mai mult 
în cuvântul lui Hristos. 

1099. Atât de mult, zice, este Cuvântul Tatălui, sau puterea Lui în cuvântul Meu, că dacă 
le spuneţi lor că mint Eu, trebuie să spuneţi că vă minte Tatăl Meu însuşi, sau El Mă face să 
mint. Dar atunci, unde mai este adevărul? 

1100. Hristos e dat de Tatăl ca Testament neamului omenesc. E dat ca Testament sau ca 
dar neamului omenesc, sau ca Legământ, ca legătură între Dumnezeu şi oameni sau ca 
obligaţie a lui Dumnezeu către oameni. 

1101. Cuvântul lui Dumnezeu făcut om vine ca Lumina lumii. Arată că Dumnezeu are un 
Fiu şi pe acest Fiu îl face om pentru veci, ca, uniţi cu El, să se facă şi oamenii fii iubiţi şi iubitori 
ai Tatălui. Aceasta dă un sens vieţii lor. Ei nu sunt produsul unei naturi inconştiente, ca să 
apară şi să dispară rânduri-rânduri fără nici un sens. 

adeseori: 'Tu mărturiseşti despre Tine şi mărturia Ta nu este adevărată". 
Deci, rezumând tot înţelesul şi tema acestei spuse, îi arată pe iudei împo- 
trivindu-se lui Dumnezeu şi respingând nu numai cuvintele Lui, ci şi cuvin¬ 
tele Tatălui. Căci Tatăl II cunoaşte pe Fiul Său fiind Lumina după fire şi de 
aceea îl numeşte Răsărit şi Soare al dreptăţii. Dar ei, din necredinţă, îşi fac 
adevărul, prin neprimirea Lui, pierzanie a capetelor lor, numind binele rău. 
Din aceasta va rezulta pentru ei nenorocirea cuvântului "Vai". 

"Şi ei n-au înţeles că le vorbea despre Tatăl " (In 8, 27) 

Purtătorul de Duh Evanghelist se miră iarăşi de nesimţirea iudeilor. Şi 
pe drept cuvânt. Căci ce poate fi mai lipsit de minte decât faptul că, vorbin- 
du-li-se mult şi des cuvântul despre Dumnezeu-Tatăl, nu înţeleg nimic despre 
El, când aud pe Mântuitorul zicând despre El: "Dar Cel ce M-a trimis pe Mine 
adevărat este" (In 8,26). Dar e de trebuinţă să spunem care e motivul şi pen¬ 
tru care pricină fericitul Evanghelist zice că iudeii n-au cunoscut că Hristos 
le-a vorbit prin acestea despre Dumnezeu-Tatăl. Deoarece Mântuitorul a zis 
către ei: "De M-aţi cunoaşte pe Mine, aţi cunoaşte şi pe Tatăl Meu" (In 8,19), 
prin aceasta se arată spunând şi acum adevărul, că pe cei ce nu-L cunosc pe 
Fiul îi prezintă necunoscând nici pe Tatăl 1102 . Căci Fiul este ca o uşă şi poartă 
a cunoaşterii Tatălui 1103 . De aceea şi spunea: "Nimeni nu vine la Tatăl decât 
prin Mine" (In 14, 6) 1104 . Prin această imagine se arată urcarea la Arhetip 
printr-un mijlocitor. Era necesar să arate pe iudei neştiind nimic despre Tatăl, 
deoarece nu voiau să fie conduşi pe măsura lor de la cunoştinţa Fiului spre 


1102. Cine nu recunoaşte pe Fiul nu cunoaşte un Dumnezeu Care are un Fiu, deci nu-L 
recunoaşte ca Tată. De aceea, evreii evită să ia în serios jocurile din Vechiul Testament în care 
Dumnezeu Se declară Născător din veci al Fiului, sau îl declară pe Acesta egal în putere cu 
Sine: "Domnul a zis către Mine: Fiul Meu eşti Tu; Eu astăzi Te-am născut" (Ps. 2,7); sau: "Zis-a 
Domnul Domnului meu: Şezi de-a dreapta Mea până ce voi pune pe vrăjmaşii Tăi aşternut 
picioarelor Tale" (Ps. 109,1). Iar un Dumnezeu, Care nu e un Dumnezeu al supremei iubiri de 
Tată, nu e un Dumnezeu personal şi nu putem aştepta nici noi de la El o iubire şi o voinţă de-a 
ne iubi unii pe alţii. 

1103. In conştiinţa puternică a lui Hristos că e Fiul Tatălui, că are pe Tatăl în Sine, 
conştiinţă verificată de oameni şi în cuvintele şi minunile Sale, El ni Se face străveziu ca Fiu al 
Tatălui. în iubirea Lui nemăsurată de Fiu faţă de Dumnezeu se străvede existenţa lui Dum¬ 
nezeu ca Tată. 

1104. Calitatea de uşă străvezie a Fiului spre Tatăl este permanent activă. Dar ea cere şi 
o lucrare a omului. Nu ştim de Tatăl în mod teoretic, nici ocolind pe Hristos. Prin umanitatea 
asumată ni se face simţit ipostasul Fiului lui Dumnezeu cu iubirea Lui filială faţă de Tatăl. în 
Occident, prin teoria lui Anselm de Canterbury, că Hristos, satisfăcând onoarea Tatălui pe 
cruce, a obţinut iertarea păcatelor prin care Dam jignit şi acum nu mai are nici un rol, lăsând 
un locţiitor (pe papa), care ne împarte meritele jertfei lui Hristos ca iertare dintr-un tezaur al 
graţiei create, nu se mai cunoaşte o lucrare permanentă a Luminii Lui în noi, ca uşă spre Tatăl. 
Aceasta a dus la o secularizare a lumii şi a gândirii. 

înţelegerea Tatălui. De aceea Evanghelistul arată îndată că, spunând Hristos: 
"Cel ce M-a trimis pe Mine adevărat este", "ei n-au cunoscut că le vorbea lor 
despre Tatăl" (In 8, 27). 

"Când veţi înălţa pe Fiul Omului, 
atunci veţi cunoaşte că Eu sunt" (In 8, 28) 

Imitând pe cei mai buni dintre medici, dezvăluie motivul bolii sufleteşti 
aflate în ei şi descoperă ceea ce-i împiedică să ajungă repede la înţelegerea şi 
credinţa în El. Căci deoarece, privind la trup şi la neamul Lui, se simţeau 
îndemnaţi să cugete lucruri mici despre El, şi, având acest acoperământ 
ochilor înţelegerii, nu-L cunoşteau ca fiind Dumnezeu, în mod necesar le-a 
grăit: "Când veţi înălţa pe Fiul Omului, atunci veţi cunoaşte că Eu sunt"; 
adică, atunci când veţi înceta să Mă cunoaşteţi ca pe cineva mic şi josnic, 
când Mă veţi cugeta înalt şi mai presus de pământ şi Mă veţi crede Dum¬ 
nezeu născut din Dumnezeu, chiar dacă M-am făcut pentru voi om ca voi, 
atunci veţi cunoaşte clar că Eu sunt "Lumina lumii", aşa cum v-am spus 
adineauri. De fapt, ce piedică ar mai fi ca Cel ce este Dumnezeu adevărat să 
fie şi Lumină a lumii? Căci nu se va mai prăbuşi cineva în atâta nebunie şi 
cutezanţă, încât să îndrăznească să spună şi atunci: "Mărturia Ta nu este 
adevărată". Nu poate minţi Cel ce este Dumnezeu prin fire şi adevărat 

Deci rezultă cât se poate de evident şi din cuvintele Mântuitorului că, 
socotindu-L ceva mic şi cugetându-L simplu om şi golit de Dumnezeirea după 
fire, nu vom crede în El cum se cuvine şi nu-L vom primi ca Mântuitor şi 
Răscumpărător. Şi ce rezultă din aceasta? Că am căzut din nădejde. Căci dacă 
mântuirea este din credinţă, iar credinţa e slabă, ce ne mai mântuieşte? Dar, 
crezând şi ridicând la înălţimea cuvenită lui Dumnezeu pe Unul-Născut făcut 
om, vom ieşi ca dintr-un vârtej şi, străbătând marea furtunoasă a vieţii, vom 
ajunge la cetatea de sus, primind acolo cinstirile din credinţă 1105 . 

Aceleaşi, în alt înţeles 

"Când veţi înălţa pe Fiul Omului, atunci veţi cunoaşte că Eu sunt" 

încercând să micşoreze prin multe şi bune cuvinte mânia iudeilor, o vede 
iarăşi nu mai puţin umflată. Căci nu încetează de a-L huli fără grijă, şi-I fac 


1105. Hristos le spune căpeteniilor iudeilor: Când nu veţi mai rămâne numai la trupul 
Meu, socotind că este imposibil ca Dumnezeu să Se arate în trup, veţi cunoaşte că Eu sunt, 
adică: "Sunt Cel ce este cu adevărat". Cel ce reprezintă existenţa prin Sine, existenţa nemăr¬ 
ginită. Şi această existenţă nu poate să nu fie conştientă, deci poate spune Eu, sau Eul de Care 
depind toate, Care nu-Şi simte Eul limitat, Care simte că Eul Său e totul, e nemărginit, în El, 
Care nu depinde în existenţa Sa de nimic, ci toate depind de El. 

cuvântul fără efect şi-L declară când, cu necredinţă, mincinos (fiindcă, spu¬ 
nând: "Mărturia Ta nu este adevărată", ce este altceva decât aceasta?), când, 
expunându-le El din iubire cele spre mântuirea lor, şi de aceea, zicând: "De 
nu veţi crede că Eu sunt, veţi muri în păcatele voastre", I se împotrivesc fier¬ 
binte şi opun cuvintelor Lui din iubire, cuvintele lor duşmănoase, întrebând: 
'Tu cine eşti?". Deci le trebuia celor înfăşuraţi într-o atât de nestăpânită şi 
neraţională cutezanţă un cuvânt de cuminţire; trebuia să-i îndemne la o cuge¬ 
tare mai moderată, trebuia să pună un frâu limbii lor nestăpânite. Din această 
cauză îi ameninţă, spunând că nu vor scăpa de pedeapsă pentru lipsa lor de 
evlavie, ci, chiar dacă se arată acum iertându-i, dacă vor merge până la cel 
mai cumplit capăt al duşmăniei lor faţă de El, adică până la moarte, vor avea 
de suferit cea mai grea osândă şi vor primi o nenorocire de nesuportat, cea 
din războiul lor cu romanii, care le va veni, după crucea Mântuitorului, de 
sus, de la Dumnezeu, supărat pe ei. Că vor avea să suporte aceste supreme 
greutăţi, le-a arătat-o Mântuitorul zicând odată către femeile ce plângeau: 
"Fiice ale Ierusalimului, nu plângeţi pentru Mine, căci veţi plânge pentru voi 
şi pentru copiii voştri" (Lc. 23, 28); iar altădată: "Când veţi vedea Ierusalimul 
împresurat de tabără, atunci veţi zice munţilor: "Plecaţi-vă peste noi", şi 
dealurilor: "Cădeţipeste noi" (Lc. 21,20). Aceste pătimiri ale iudeilor din pri¬ 
cina războiului, le vor fi ca o moarte mai dulce şi mai de dorit Dar alungarea 
lor din ţară, ducerea în robie a locuitorilor ei, uciderea lor crudă, foametea 
din fiecare cetate, mâncarea propriilor copii din ele le istoriseşte şi Iosif 
(Flarviu, n.n .) în scrierile lui. 

Deci când, predând pe Fiul Omului crucii, suferiţi răsplata pedepsei şi 
primiţi osânda egală pentru îndrăzneala faţă de Mine, atunci, privind, veţi 
cunoaşte că Eu sunt Cel ce toate le poate, adică Dumnezeu. Căci dacă o sin¬ 
gură pasăre nu poate cădea în cursa vânătorului fără voia lui Dumnezeu, cum 
va ajunge toată ţara şi tot poporul la pieirea desăvârşită, fără să consimtă la 
aceasta Dumnezeu Atotstăpânitorul? Deci e un rău foarte mare dispreţuirea 
lui Dumnezeu. Căci duce până la capătul celor nedorite. De aceea şi Pavel îi 
ceartă pe unii, zicând: "Sau dispreţuieşti tu bogăţia bunătăţii şi a răbdării şi a 
îndelungii Lui răbdări, neştiind că bunătatea lui Dumnezeu îndeamnă la 
pocăinţă? Dar prin învârtoşarea ta şi prin inima ta nepocăită îţi aduni mânie 
pentru ziua mâniei" (Rom. 2, 4-5). 

Alt înţeles al aceloraşi 

Hristos a vieţuit timp îndelungat cu iudeii, grăindu-le, ca să zic aşa, în 
toată adunarea sinagogii şi vorbind cu ei în fiecare sâmbătă. Şi dându-le de 
multe ori învăţătura folositoare din belşug, îi chema adeseori spre luminare 
prin Duhul. Şi, ca Cel ce era Dumnezeu prin fire şi adevărat, le spunea: "Eu 

sunt Lumina lumii" (In 8, 12; 9, 5) 1106 . Dar ei se opuneau spusei acesteia în 
chip nebunesc, zicând: 'Tu mărturiseşti despre Tine însuţi. Mărturia Ta nu 
este adevărată". Iar îndrăzneala iudeilor nu a mers numai până la împotri¬ 
virea în cuvinte, şi cutezanţa opoziţiei lor nu s-a oprit la defăimarea Lui. Ci au 
înaintat în toată cruzimea până la capăt, predându-L crucii şi morţii. Dar 
deoarece El era Viaţa prin fire 1107 , rupând lanţurile morţii, a plecat, precum 
se cuvenea, de la urâta răutate a iudeilor. Şi, părăsind cu dreptate pe Israel şi 
mutându-Se la neamuri, a chemat pe toţi oamenii la lumină şi, orbi fiind, le-a 
dăruit vederea. Deci, după moartea pe cruce a Mântuitorului noastru 
Hristos, minţile iudeilor s-au întunecat, plecând de la ei Lumina, iar inimile 
neamurilor s-au luminat, luminându-le Lumina adevărată. De aceea zice: 
"Când deci veţi înălţa pe Fiul Omului, atunci veţi cunoaşte că Eu sunt". 

Adică, voi aştepta capătul necredinţei voastre. Nu voi aduce asupra voas¬ 
tră mânia mai înainte, ci voi primi să pătimesc şi voi răbda, pe lângă altele, şi 
moartea. Deci când veţi preda pe Fiul Omului morţii, socotindu-L simplu om, 
atunci veţi cunoaşte, şi nu de bunăvoie, că n-am minţit zicând că: "Eu sunt 
Lumina lumii". Căci atunci când vă veţi vedea pe voi întunecaţi, iar mulţimea 
nenumărată a neamurilor luminată fiindcă M-am dus la ei, cum nu veţi con¬ 
simţi că sunt cu adevărat Lumina lumii? 1108 

Că Mântuitorul avea să părăsească adunarea (Sinagoga) iudeilor după 
învierea din morţi, nu este o îndoială pentru nimeni. Căci s-a întâmplat aceas¬ 
ta şi s-a săvârşit deplin. Dar acest fapt se poate vedea clar şi din cuvintele Lui, 
următoare: "Până aveţi lumină, umblaţi în lumină, ca să nu vă cuprindă întu¬ 
nericul" (In 12, 35). Căci retragerea şi plecarea luminii face să apară iarăşi 
întunericul şi, iarăşi, prezenţa luminii aduce dispariţia întunericului. Deci 
Hristos Se dovedeşte fiind cu adevărat Lumina, întunecând pe iudei prin 


1106. Sfântul Chirii declară că Iisus Hristos, ca "Lumina lumii", "luminează prin Duhul". 
Desigur, cei ce-L vedeau pe El ca Fiu al lui Dumnezeu erau iluminaţi prin Duhul, căci numai 
aşa îl simţeau cum trăieşte legătura cu Tatăl ca Fiu. Dar odată simţind aceasta, înţelegeau cum 
El le luminează originea lumii, sensul ei, care altfel n-ar avea nici un rost în mizeriile ei, sau 
nici o explicaţie a existenţei ei. 

1107. Viaţa prin fire e una cu viaţa prin Sine. însăşi firea lui Dumnezeu este viaţă. Nimic 
din lume nu are viaţa prin fire. Nici lumea însăşi. Firea Lui este izvorul vieţii. Noi nu putem 
defini de aceea felul cum îşi trăieşte El viaţa. în orice caz, nu poate să fie oprit în existenţă. 

1108. "Când veţi determina, spune Hristos, pe Fiul Omului să Se înalţe, prin înviere şi 
înălţare la cer, veţi cunoaşte în mod negativ că El "este", pentru că Mă voi duce ca lumină la 
neamuri, iar voi veţi rămâne în întuneric. înainte eraţi voi într-o superioritate spirituală, atunci 
vor ajunge neamurile. înainte de-a ajunge ura voastră la culmea ei, răstignindu-Mă, nu voi 
duce la capăt pedeapsa Mea, de-a vă părăsi. Aceasta o voi face numai după aceea". Rămânerea 
lor fără Hristos s-a datorat necredinţei lor duse până la capăt, întărindu-şi prin omorârea Lui 
convingerea că e numai om. Dar ea s-a datorat şi pedepsei lui Hristos, Care nu le-a mai arătat 
iudeilor puterea Sa ca înviat 

despărţirea de ei şi luminând neamurile prin venirea la ele. Astfel, credinţa 
neamurilor li s-a făcut iudeilor o amară învăţătură 1109 . 

Alt înţeles al aceloraşi spuse 

Deoarece, privind, zice, numai la trup, credeţi că sunt simplu om şi soco¬ 
tiţi că sunt unul ca voi, iar demnitatea Dumnezeirii şi slava rezultată de aici 
nu o luaţi în seamă, vă va fi un semn cu totul clar că sunt cu adevărat Dum¬ 
nezeu din Dumnezeu şi Lumină din Lumină îndrăzneala voastră extremă şi 
cu totul nelegiuită, adică crucea şi moartea trupului pe cruce 1110 . Căci, când 
veţi vedea rezultatul, nedorit de voi, al necredinţei voastre şi laţul morţii zdro¬ 
bit, o dată ce voi învia din morţi, veţi fi în mod necesar de acord, fără să vreţi, 
cu cuvintele Mele spuse vouă şi veţi mărturisi că sunt Dumnezeu prin fire. 
Căci voi fi mai tare ca moartea şi stricăciunea, deoarece, fiind Viaţa prin fire, 
voi învia templul Meu (In 2,19). Dar dacă este propriu lui Dumnezeu cel prin 
fire să stăpânească moartea şi să sfarme lanţurile corupţiei, şi nu alteia din¬ 
tre existenţe, cum nu Mă voi dovedi nesupus nici unei împotriviri şi îndoieli, 
putând să biruiesc toate, de necontestat? Aşadar, Mântuitorul a spus că cru¬ 
cea Lui va fi un semn pentru^ iudei şi o dovadă cu totul vădită că El este 
Dumnezeu după fire. Aceasta îl poţi vedea spunând-o clar şi în alt loc. Căci, 
arătându-se multe şi nenumărate fapte minunate prin El, s-au apropiat odată 
de El, ispitindu-L şi zicând: "învăţătorule, voim să vedem un semn de îa Tine" 
(Mt. 12, 38). Iar cunoscând Fiul gândurile despre El ale celor veniţi la El şi 
ştiindu-i că cugetă cu duşmănie despre Sine, le-a zis: "Neam viclean şi des¬ 
frânat cere semn, dar alt semn nu i se va da, decât semnul lui Iona Proorocul 
Căci, precum a fost Iona în pântecele chitului trei zile şi trei nopţi, aşa va fi şi 
Fiul Omului în inima pământului trei zile şi trei nopţi" (ML 12, 39-40). Auzi 
cum, cerând iudeii un semn ca dovadă că este Dumnezeu cu adevărat deşi 
vorbeau ispitindu-L, le-a spus că nu le va da alt semn decât semnul lui Iona 
Proorocul, adică moartea de trei zile şi învierea din morţi. Căci ce semn mai 
mare şi mai vestit ar arăta puterea Lui dumnezeiască decât desfiinţarea 


1109. De fapt neamurile păgâne au intrat într-o viaţă luminată şi superioară din punct de 
vedere moral, prin primirea creştinismului. Au devenit conştiente de o anumită unitate a lor 
intr-un singur Dumnezeu al iubirii, mai presus de forţele naturii. Chiar neamurile cele mai 
mici au ajuns la o conştiinţă a identităţii şi valorii lor în Dumnezeu, la o conştiinţă a valorii 
fiecărei persoane, la o realizare culminantă a lor prin sfinţenie; şi, în general, la o civilizaţie şi 
cultură superioare. Aceasta a creat cultura europeană, care s-a extins cu vremea şi în America 
şi se extinde acum şi în Africa. 

1110. Cel mai vădit semn al Dumnezeirii lui Hristos se va da iudeilor prin cea mai 
extremă faptă a necredinţei lor, sau a socotinţei lor că El e numai trup. Căci răstignirea Lui pe 
cruce de către ei va fi prilej să vadă, în învierea prilejuită de cruce, că nu e simplu om, ci 
Dumnezeu. 

morţii şi biruirea corupţiei, deşi, prin hotărârea dumnezeiască, ele stăpâneau 
firea omenească? 1111 Fiindcă aceasta a auzit-o Adam: "Pământ eşti şi în pă¬ 
mânt vei merge" (Fac. 3,19). Dar era în puterea Mântuitorului Hristos şi să 
pună capăt mâniei Sale, şi să înlăture prin binecuvântare moartea ce-şi avea 
puterea din blestemul Lui. Iar că iudeii se temeau foarte de semnul învierii, 
care-i va convinge că Hristos este Dumnezeu cu adevărat, ne va arăta ultima 
lor faptă de spaimă. Căci, când au aflat despre învierea lui Hristos şi că nu Se 
află în mormânt, tulburaţi şi înspăimântaţi foarte din pricina aceasta, au 
plănuit să se folosească de minciuna ostaşilor, cu sume mari de bani: "Căci 
le-au dat lor argint ca să spună că, venind ucenicii, L-au furat pe El când 
dormeam noi" (Mt. 28,12-13) 1112 . Mare a fost deci semnul învierii, care era 
o atât de neîndoielnică dovadă că Fiul este Dumnezeu, încât a tulburat şi 
inima învârtoşată şi neîncovoiată a iudeilor. 


CAPITOLUL 5 

FIUL NU ESTE MAI MIC ÎN PUTERE ŞI ÎNŢELEPCIUNE 
DECÂT DUMNEZEU-TATÂL, 

CI MAI DEGRABĂ ESTE ÎNŢELEPCIUNEA DE SINE ŞI PUTEREA LUI 

"Şi de la Mine însumi nu fac nimic, ci precum M-a învăţat 
pe Mine Tatăl, acestea le vorbesc" (In 8, 28) 

Le vorbeşte mai omeneşte, iudeii neputând înţelege altfel, nici răbdând 
să Se prezinte ca având în Sine cele cuvenite lui Dumnezeu. Căci din cauza 
aceasta îl resping, socotindu-Lcă huleşte, pentru că, om fiind, Se face pe Sine 
Dumnezeu. De aceea, micşorând o mare parte din mărimea demnităţii dum¬ 
nezeieşti şi dezbrăcând mult din strălucirea cuvântului privitor la aceasta, Se 
acomodează mult slăbiciunii omeneşti şi deoarece, cercetând înţelegerea 
proprie lor, îi află necunoscând pe Dumnezeu, îşi face cuvântul potrivit omu¬ 
lui, ca să nu aprindă iarăşi de mânie cugetarea lor şi s-o facă să se depărteze 
nebuneşte de rămânerea lângă El, măcar în parte. Veţi cunoaşte, zice, când 
veţi înălţa pe Fiul Omului, că Eu sunt. Veţi cunoaşte iarăşi, de asemenea, că 
Eu nu fac de la Mine nimic, ci, precum M-a învăţat pe Mine Tatăl, aşa vorbesc. 


1111. Dumnezeu a îngăduit ca firea omenească să fie luată în stăpânire de corupţie şi 
moarte şi tot El le-a înlăturat pe acestea. Dacă ele ar fi luat în stăpânire firea omenească fără 
voia lui Dumnezeu, ele n-ar fi putut fi înlăturate de El. Ele ar fi fost o lege a naturii, mai tare ca 
Dumnezeu, sau, propriu-zis, n-ar fi existat un Dumnezeu, ci totul ar fi fost supus legii naşterii 
şi morţii într-o succesiune fără sens. 

1112. De unde ştiau ostaşii că L-au furat pe Hristos din mormânt, dacă dormeau? Se vede 
din aceasta cât i-a zăpăcit pe conducătorii iudeilor teama de Hristos cel înviat. 

Dar spune-mi, va zice poate cineva: Şi ce trebuinţă era de aceste cuvinte? 
Ce ne învaţă Hristos pe noi iarăşi în acestea? Vom răspunde pe scurt, expli¬ 
când în chip evlavios fiecare cuvânt din cele spuse: N-aţi încetat, zice, să 
socotiţi cuvintele Mele ca spuse în chip absurd şi neevlavios şi M-aţi judecat 
de multe ori ca neferindu-Mă de călcarea Legii, dorind să lucrez contrar 
Dătătorului Legii. Am vindecat pe slăbănog de o boală atât de îndelungată, 
miluind pe om sâmbăta. Dar văzându-vă, zice, iubitori să Mă învinuiţi pentru 
aceasta, când trebuia mai degrabă să vă minunaţi, şi depărtaţi mult de a 
înţelege cele ce Mi se cuveneau, v-am explicat cele ce vă pot conduce spre 
mântuire, îndemnându-vă să începeţi a voi să vă împărtăşiţi de lumină. Apoi 
v-am arătat vouă Lumina adevărată. Căci, descoprindu-Mi firea Mea, am zis: 
"Eu sunt Lumina lumii". Dar voi, iarăşi lucrând şi cugetând fără înţelepciune, 
v-aţi revoltat împotriva cuvintelor Mele şi aţi cutezat să spuneţi fără ruşine: 
"Mărturia Ta nu este adevărată". De aceea vă spun: "Când veţi înălţa pe Fiul 
Omului", adică atunci când îl veţi preda morţii şi-L veţi vedea mai tare decât 
lanţurile morţii -căci voi învia din morţi, deoarece sunt Dumnezeu după fire 
-, veţi cunoaşte că nu fac de la Mine însumi nimic, ci, precum M-a învăţat pe 
Mine Tatăl, aşa vorbesc. Veţi afla, când veţi vedea că sunt Dumnezeu şi Fiu 
după fire, că nu sunt nicidecum voitor prin Mine, ci împreună-voitor cu Dum- 
nezeu-Tatăl şi ceea ce face El, acelea nu şovăi să le fac şi Eu, şi de asemenea 
vorbesc cele ce îl ştiu şi pe El spunând. Căci sunt de aceeaşi fiinţă cu Cel ce 
M-a născut 1113 . Am vindecat sâmbăta pe slăbănog, iar voi aţi privit aceasta cu 
mânie, dar Eu v-am arătat lucrând şi pe Tatăl sâmbăta. De aceea am spus: 
'Tatăl Meu până acum lucrează, şi Eu lucrez" (In 5, 17). Deci nu fac de la 
Mine însumi nimic. Dar iarăşi am spus: "Eu sunt Lumina lumii". Iar fiindcă 
aţi socotit că şi prin aceasta spun ceva contrar Lui, v-am ruşinat iarăşi, şi în 
privinţa aceasta, arătându-L zicând despre Mine: "Iată, Te-am pus pe Tine 
spre testament (spre legământ) poporului, spre lumina neamurilor" (îs. 49, 
6). în zadar deci, zice, învinuiţi pe Cel ce pururea e împreună-voitor cu Tatăl, 
pe Cel ce nu face nimic contrar Lui, nici nu suportă să vorbească ceva ce nu 
este de la El. 


1113. Fiul e de-o-fiinţă cu Tatăl, dar e Persoană deosebită. Deci lucrează şi spune ceea ce 
lucrează şi spune Tatăl, dar ca un alt lucrător şi voitor, adică sunt doi împreună-lucrători şi 
voitori. Fiinţa comună se manifestă într-o desăvârşită împreună-lucrare şi voire a Ambilor, care 
arată şi o iubire desăvârşită. Fiinţa comună nu anulează deosebirea Persoanelor. Persoanele 
deosebite nu împart fiinţa, voinţa, lucrarea. Fiul poate spune: Trăiesc în lucrarea şi vorbirea 
Mea lucrarea şi voirea Tatălui, sau în voirea şi lucrarea Tatălui, voirea şi lucrarea Mea. Dar 
deosebirea personală nu indică numai o doime de Persoane neidentice, ci şi o deosebire de 
poziţie în voirea şi lucrarea comune. Dar nu Tatăl face şi voieşte ceea ce vede pe Fiul făcând 
şi voind, ci invers. Fiul face şi vorbeşte tot ce vede pe Tatăl făcând şi vorbind, dar voind şi 
făcând aceleaşi cu o totală bucurie, ca şi când le-ar face şi vorbi dintr-o pornire proprie. 

Aceasta socotesc că este înţelesul celor spuse. Dar poate va sări asupra 
noastră fiara furioasă, adică arianul luptător împotriva lui Hristos. Şi va striga 
şi va spune împotriva noastră acest cuvânt: De ce te sileşti iarăşi să ne atragi 
la ceea ce-ţi place ţie şi nu te ruşinezi să furi pentru tine adevărul? Iată, Fiul 
afirmă că nimic nu face de la Sine, ci ceea ce află de la Dumnezeu-Tatăl. Şi 
aceasta şi vorbeşte. Astfel ştie că Tatăl Său este mai mare decât El. Dar ce va 
auzi, o, bunule, acela la acestea? I se dăruieşte deci putere şi înţelegere de la 
Tatăl, ca să poată face ceva şi să grăiască în chip negrăit Cum deci va mai fi 
Dumnezeu după fire Cel care are ca dar de la altul puterea şi cugetarea, pre¬ 
cum are şi firea creaturilor? Căci cele ce au primit facerea din nimic au tot ce 
le aparţine ca dar de la Dumnezeu. 

Dar nu aşa este în Fiul. Căci dumnezeiasca Scriptură îl ştie şi îl vesteşte 
ca Dumnezeu adevărat. Şi socotesc că Celui ce este Dumnezeu prin fire, 
toate bunătăţile îi aparţin în mod desăvârşit 1114 . Căci, precum trebuie să-I 
aparţină Lui numaidecât nestricăciunea şi nemurirea prin fire, şi nu din afară 
şi ca un adaos, aşa are şi în toate bunătăţile desăvârşirea şi nu are în ele nici 
o lipsă 1115 . Dar dacă, după cugetul tău neevlavios şi neînvăţat, Fiul este ne¬ 
desăvârşit şi în puterea de a face cele cuvenite lui Dumnezeu şi de a vorbi 
cum se cuvine, dar, pe de altă parte, este Puterea şi înţelepciunea Tatălui, 
cum spune dumnezeiasca Scriptură, această nedeplinătate în ele trebuie atri¬ 
buită mai degrabă Tatălui 1116 . Iar, gândind acestea astfel, nu vei mai putea 
spune că Dumnezeu-Tatăl este desăvârşit în putere, şi nici desăvârşit înţelept. 
Deci observă unde te rostogoleşte iarăşi îndrăzneala nepriceperii tale. Dar 
mă mir cum scapă aceasta înţelegerii tale. Spune-mi, în ce mod va mai procu¬ 
ra Dumnezeu iarăşi puterea Puterii Sale, sau cum va mai face înţelepciunea 


1114. Iisus vrea să potolească mânia căpeteniilor iudaice că a lucrat sâmbăta, pentru că 
prin aceasta ar fi lucrat împotriva voii lui Dumnezeu, afirmând că, în El, a lucrat la vindecarea 
slăbănogului Tatăl însuşi, deşi nu într-un mod care L-ar fi anulat pe Fiul ca Persoană deosebită 
şi împreună-lucrătoare cu Tatăl. 

1115. Dumnezeu nu e o existenţă cu totul de neînţeles. Căci are aceleaşi însuşiri bune ale 
omului, dar într-un grad desăvârşit. E şi El bun, dar de o bunătate desăvârşită, are şi El putere, 
dar o putere nemărginită. Are şi El cunoştinţă, dar o cunoştinţă nemărginită, căci El însuşi este 
nemărginit. Toate acestea le are de aceea de la Sine, nevenindu-I din afară. 

1116. Dacă Fiul e nedesăvârşit în putere şi înţelepciune, dar pe de altă parte este Puterea 
şi înţelepciunea Tatălui, sau le are exact cum le are Tatăl, atunci Tatăl însuşi le are pe acestea 
nedesăvârşit. Arienii se aflau într-o contradicţie socotind, pe de o parte, pe Hristos Fiu al 
Tatălui, dar, pe de alta, afirmând că El este mai mic decât Tatăl, căci prin aceasta făceau şi pe 
Tatăl nedesăvârşit. Nu se poate opri cineva la mijloc, recunoscând că Tatăl are un Fiu, dar afir¬ 
mând că acest Fiu e mai mic decât Tatăl după fire. Sau Dumnezeu are un Fiu egal cu El, sau 
nu are nici un Fiu. Pretinsa logică a arienilor, că Fiul ca Fiu trebuia să nu fie de când e Tatăl, 
se dovedeşte de fapt o lipsă de logică atunci când cele ce se observă la oameni se aplică lui 
Dumnezeu. 

Sa mai înţeleaptă? 1117 Sau e necesar să se spună că urcă pururea spre o 
treaptă mai înaltă şi înaintează încet-încet spre o putere mai mare a tăriei 
ce-I aparţine? Aceasta este absurd şi cu totul cu neputinţă. Sau să cugetăm, 
ca nişte necredincioşi, că El se întăreşte mai mult de către altul? 1118 Dar atunci, 
cum S-ar mai numi Fiul Domnul Puterilor, sau cum S-ar mai înţelege ca 
înţelepciunea şi Puterea, o dată ce poate, ca noi, să fie înţelepţit de către altul? 
Să ne ferim de o astfel de blasfemie şi nebunie. Sau admiteţi clar că Fiul este 
făptură, ca să aveţi de Dumnezeu insuflata Scriptură grăind împotriva voas¬ 
tră, sau, dacă voi credeţi că e Dumnezeu după fire, admiteţi că are în chip 
desăvârşit cele proprii Dumnezeirii 1119 . Iar firii dumnezeieşti îi este propriu 
să nu fie slabă în nimic, nici să nu-i lipsească ceva din înţelepciunea supremă, 
ci mai degrabă să fie însăşi înţelepciunea şi Puterea prin fire 1120 . Iar ca 
înţelepciunea (supremă), nu e învăţată de nimic 1121 . Dar nici în Puterea 
cugetată ca cea dintâi şi adevărată nu putem gândi ceva adăugat 

Dar ca să pătrundem în însăşi firea lucrurilor, trebuie să cercetăm mai 
amănunţit cele spuse şi să mai adăugăm şi acestea la explicaţiile dinainte. Ce 
lucrare atât de mare a săvârşit facându-Se om Unul-Născut, lucrare care a 
întrecut puterea aflată în El? Vor zice unii că e potrivit să se spună că a fost 
dăruit de Dumnezeu-Tatăl cu puterea, potrivit spusei: "De la Mine însumi nu 
fac nimic" (In 8, 28), atunci când a alungat demonii, a vindecat pe slăbănog 
de boală, a eliberat pe lepros de pătimirea lui, a dat orbilor vederea, când a 
săturat o mulţime numeroasă cu cinci pâini, când a potolit marea furioasă cu 
cuvântul, când l-a sculat pe Lazăr din morţi. Deci vom spune că s-a arătat în 
acestea o putere mai mare ca cea proprie Lui? Dar atunci, spune-mi, cum a 
întins cerul atât de mare şi-l întinde ca pe un cort pentru locuit, cum a înte¬ 
meiat pământul, şi cum a fost Făcătorul soarelui, al lunii şi al stelelor de pe 
cer? 1122 Cum a creat pe îngeri, pe Arhangheli, Tronurile, Domniile şi 


1117. Dacă Tatăl ca înţelepciune Se face mai mic dăruindu-Se Fiului, cum Se restabileşte 
din micimea la care coboară? 

1118. Dacă s-ar socoti că Hristos este un Fiu care primeşte o putere mai mică de la Tatăl, 
s-ar putea conchide că puterea mărginită pe care o primeşte poate să sporească tot mai mult 

1119. Arienii nu-L admiteau pe Hristos nici ca om simplu, nici ca Dumnezeu, ci ca pe o 
existenţă intermediară. 

1120. înţelepciunea nu poate fi o calitate impersonală, de-sine-stătătoare, ci ea e totdeau¬ 
na a persoanei. înţelepciunea nu poate fi trăită decât de persoană, nu poate avea decât forma 
persoanei. înţelepciunea supremă există în forma Persoanei supreme. 

1121. A învăţa ceva înseamnă a învăţa de la altul. înţelepciunea supremă, ca Persoană 
supremă, nu poate învăţa nimic de la altul. Fiul, ca înţelepciunea personală supremă, nu poate 
învăţa nimic de la altcineva. Fiind înţelepciunea Tatălui, aceasta nu înseamnă că Fiul învaţă 
ceva de la Tatăl, ca de la cineva străin şi mai înţelept ca El. 

1122. Dacă diferite minuni din timpul cât a fost pe pământ nu le-a săvârşit Hristos cu pute¬ 
rea proprie Lui, atunci cum ar fi făcut cerul şi pământul şi pe îngeri? 

Serafimii? Iar Cel ce, în aşa de mari şi mai presus de fire fapte, n-a avut nevoie 
nici de putere, nici de înţelepciunea de la altul, cum ar fi fost lipsit de putere 
în cele atât de mici, sau cum ar fi avut nevoie de cineva care să-L înveţe cele 
ce trebuia să le grăiască iudeilor Cel ce e slăvit ca înţelepciune de Sfinţii 
Prooroci? Căci auzi pe careva dintre ei zicând: "Domnul care a făcut pământul 
cu tăria Lui, Care a îndreptat lumea cu înţelepciunea Lui şi cu priceperea Lui 
a întins cerul". Acestea le spune dumnezeiescul Ieremia (51, 15). Iar dacă, 
după cuvântul Proorocului, a Lui este şi tăria şi înţelepciunea, cine va mai 
răbda flecăreala eterodocşilor care spun că Fiului I s-a dat de către altul şi pute¬ 
rea şi înţelepciunea, după ce spun că înţelepciunea şi Puterea este a Tatălui? 

Dar dacă aţi spune că altul, lipsit de putere, I-o dă Fiului, sau îl învaţă pe 
El, pe drept cuvânt aţi contrazice cuvintele noastre, cunoscându-1 pe acela 
demn de ocară, ca şi pe El. Dar, deoarece spunem că Dumnezeu-Tatăl le-a dat 
acestea, ce motiv de supărare mai aveţi din pricina aceasta 1123 ? Deci dacă nu 
voieşti să nedreptăţeşti nicidecum pe Fiul, socotindu-L neasemenea cu Năs¬ 
cătorul, chiar dacă se spune că I s-a dat ceva de către Acela, acceptă aceste 
cuvinte şi convinge-te că nu trebuie să te sminteşti din pricina lor. Admite că 
Fiul este egal în toate cu Născătorul Lui şi că nu e în nici un mod şi sens mai 
prejos de El. Iar dacă aceasta te scoate din dreapta cugetare şi te convinge să 
cugeţi cele necuvenite despre El, pentru ce încerci în zadar să ne amăgeşti şi 
pe noi cu astfel de cuvinte greşite? Căci nu se va deosebi prin aceasta întru 
nimic Dumnezeu-Tatăl, chiar dacă se spune că e Altul decât Cel ce dă acestea 
Fiului. Dar, o dată ce Fiul se caracterizează prin a primi, ce folos va avea, chiar 
dacă este extraordinară Persoana Celui ce a dat? Căci, spune-mi, ce diferenţă 
va avea, pentru cel ce nu voieşte să fie lovit, dacă este lovit cu un toiag de lemn 
sau de aur? Căci nu a pătimi aşa sau altfel e un bine, ci a nu pătimi deloc. 

Fiind prezentat deci Fiul ca lipsit de putere şi înţelepciune, când e arătat 
ca primindu-le de la Tatăl, cum nu sunt nebuneşte înşelaţi ascultătorii şi nu 
se amăgesc cu astfel de născociri spunându-se că nu trebuie să accepte pe 
nici un altul ca Dăruitor, ci numai pe Tatăl? 1124 Dar mă întreb cum, deşi 


1123. Arienii îşi apărau poziţia, că Fiul primeşte puterea şi înţelepciunea de la Tatăl, fiind 
mai mic decât El, pentru că altfel ar fi putut să se contrazică, socotind pe Tatăl tot aşa de mic 
ca şi pe Fiul. Arienii ţineau numaidecât să socotească numai pe Fiul mai mic decât Tatăl. 

1124. De fapt e o înşelare a oamenilor să li se spună că Fiul, deşi e mai mic decât Tatăl, nu 
primeşte decât de la El puterea şi înţelepciunea. în general arianismul era o formă a gnosticis¬ 
mului panteist sau a panteismului emanaţionist plin de contraziceri, ca şi panteismul evoluţio¬ 
nist (hegelian, teosofic, antroposofic), care, pe de o parte, socoteşte cele ce derivă din esenţa 
fundamentală mai mici ca aceea, pe de alta, egale cu aceea. Iar de unde poate veni inferioritatea 
formelor emanate, sau apărute ulterior? Şi cum, având o anumită egalitate cu acelea, sunt silite 
să se întoarcă în ea? Numai existenţa eternă a fiinţei supreme în Persoane variate (Sfânta 
Treime) explică valoarea egală şi eternă a Persoanelor, în afară de care nu există fiinţa cea una. 

păreţi să fiţi înţelepţi şi nu puţin exercitaţi prin raţionamentele din afară 
(eline) în capacitatea de-a cugeta cele rele, socotind că micşorând pecetea lui 
Dumnezeu-Tatăl, adică pe Fiul, nu cunoaşteţi că-L micşoraţi atât pe Acesta, 
cât şi pe Acela, a Cărui pecete este, Care trebuie să aibă în mod necesar cele 
ce apar în Fiul? Dar forţaţi şi cuvântul Fiului, socotindu-L că spune ceea ce n-a 
voit. Căci El a mărturisit că nu face nimic de la Sine, ci cele ce aude de la 
Dumnezeu-Tatăl, acelea le grăieşte. Dar tu, o, viteazule, şi cele spuse le înţe¬ 
legi în mod greşit, fiindcă refuzi lumina adevărului. Dar noi iarăşi vom înainta 
pe calea noastră şi vom cugeta cele obişnuite şi ne vom explica cele spuse de 
Unul-Născut cu evlavia cuvenită. 

Căci dacă Unul-Născut a zis: "Nimic nu fac de la Mine însumi", ci am pu¬ 
terea de la Dumnezeu-Tatăl, şi fac minuni şi sunt văzut ca minunat, există o 
raţiune pentru care nu Se arată vrednic să I se reproşeze ceva, ci ni Se arată 
lucrând impunător, contrar părerii oponenţilor. Fiindcă, zicând simplu şi 
absolut, fără să adauge altceva: "Nimic nu fac de la Mine", nu vom spune că 
îşi declară firea slabă în vreo privinţă, ci indică pe Altul adevărat şi irepro¬ 
şabil. Dar să aplicăm, prin strămutare, înţelesul cuvântului la om, ca să ve¬ 
dem exact ce spune: Să cugetăm doi oameni având aceeaşi fire, egali între ei 
şi în putere şi cu aceeaşi gândire, apoi unul dintre ei să spună: Nu fac nimic 
de la mine. Oare o spune aceasta fiind slab, sau pentru că nu poate face de la 
sine nimic, sau ca având în toate pe celălalt împreună-voitor şi gândind ace¬ 
leaşi şi fiind unit cu el? înţelege aceasta şi despre Fiul, mai bine-zis gândeşte-L 
mult mai presus. Căci, deoarece, săvârşind minuni necuprinse cu mintea, îl 
atacau iudeii fără judecată, învinuindu-L în tot felul pentru călcarea sâmbetei 
şi acuzându-L de nesocotirea Legii, arată pe Dumnezeu-Tatăl consimţind cu 
El în toate şi fiind împreună-voitor cu El, umilind cu măiestrie mânia neînfrâ¬ 
nată a celor necredincioşi. Căci era potrivit să-i înspăimânte pe unii care voiau 
să-L învinuiască, spunându-le că toate le face după voia Tatălui şi arătându-le 
că voia Sa se cuprinde în voia Aceluia. Iar faptul de-a lucra Fiul toate după 
voia Tatălui nu-L va arăta mai mic şi slujitor, ci fiind din Acela şi în El şi de o 
fiinţă cu El. Căci, deoarece El însuşi este înţelepciunea Tatălui şi Sfatul Lui 
viu, mărturiseşte că nu face altceva decât ceea ce voieşte Tatăl, a Cărui înţe¬ 
lepciune şi Sfat este, o dată ce şi înţelegerea din noi nu face ceva de la ea, ci 
împlineşte tot ce ceea ce ni se pare nouă bun 1125 . Rida e mică faţă de adevăr, 


1125. Nu există o înţelepciune impersonală, ci a persoanei, sau personală. Sau persoana 
însăşi este înţelepciune ipostaziată. Nu există persoană fără cugetare, nici cugetare fără per¬ 
soană. Iar Dumnezeu este suprema înţelepciune personalizată. Dar înţelepciunea nu e uniper¬ 
sonală. înţelepciunea este cea prin care se armonizează relaţia dintre două sau mai multe 
Persoane. Tatăl îşi arată înţelepciunea în armonia Lui cu Fiul. Sau în Fiul se arată înţelepciu¬ 
nea Tatălui. Deci şi Sfatul dumnezeiesc se realizează prin unitatea de gândirea dintre Tatăl şi 
Fiul. O persoană nu poate face abstracţie în gândirea ei de alta, nici chiar în Dumnezeu. 

dar nu este o imagine întunecată a lui. La fel şi înţelepciunea lui Dumnezeu- 
Tatăl, adică Fiul, nu e altceva decât ceea ce este El, se înţelege prin identi¬ 
tatea fiinţei şi prin asemănarea identică a firii. Căci Tatăl este Tată şi Fiul Fiu, 
ca ipostas propriu. 

Iar dacă, pe lângă aceasta, zice: "Precum M- a învăţat pe Mine, acestea le 
grăiesc", să nu socotească nimeni că aceasta îl arată pe Fiul având nevoie de 
vreo oarecare învăţătură. Căci ar fi o mare absurditate. Dar sensul cuvântu¬ 
lui indică şi ceva de felul acesta. Căci iudeii, care nu puteau înţelege ceva din 
aceste bunătăţi, nu numai că se sminteau prosteşte de cele pe care le lucra, 
ci, şi când rostea vreun cuvânt potrivit lui Dumnezeu, pătimeau în acelaşi fel. 
De fapt, când El spunea adevărul: "Eu sunt Lumina lumii", scrâşneau din 
dinţi şi gândeau că trebuie să îndrăznească cele mai urâte intenţii împotriva 
Lui. Iar Domnul nostru Iisus Hristos, ca să-i arate mâniaţi în zadar, spune 
despre cuvintele Sale că sunt ale lui Dumnezeu-Tatăl, zicând în mod mai 
omenesc: "M-a învăţat". Dar nu vom afla conţinutul cuvântului lipsit de un 
înţeles mai subtil. Totuşi, dacă duşmanul adevărului nu va admite cele ome¬ 
neşti, nu va respecta, raţiunea iconomiei (a întrupării), căci "S-a smerit pe 
Sine Unul-Născut, făcându-Se om" (Filip. 2, 7) şi de aceea a vorbit de multe 
ori ca om. Totuşi să ştie că întru nimic nu va nedreptăţi demnitatea Sa dum¬ 
nezeiască de Fiu, spunând: "precum M-a învăţat pe Mine Tatăl, aşa grăiesc". 
Căci vom arăta că şi acest cuvânt e sănătos şi bun în tot felul. Cel ce dis¬ 
preţuieşte dogmele dreptei credinţe să răspundă întrebării noastre: Spune-mi, 
cine învaţă pe primul născut de curând să se folosească de glas omenesc? 
Pentru ce nu răcneşte ca leul, sau nu imită altul dintre animalele necuvân¬ 
tătoare? Se aplică şi lui ceea ce e comun şi obişnuit tuturor. Firea învăţătoare 
dă forma celui ce seamănă aceluia ce e semănat de el. Deci se poate învăţa 
de la fire, fără o lucrare învăţătorească, întreaga identitate a celui ce seamănă, 
sădindu-se în cel ce se naşte. Deci astfel, şi Unul-Născut însuşi a afirmat prin 
acestea că a învăţat de la Tatăl 1126 . Căci ceea ce este pentru noi firea, aceas- 


1126. Firea se transmite prin naştere. Dar se transmite de la persoană la persoană, 
existând în persoană şi având în existenţa ei în persoană capacitatea de-a veni la existenţă în 
altă persoană. Aceasta are loc în Dumnezeu. Tot aceasta are loc şi în animale şi plante, deşi 
formele în care firea acestora există nu se numesc persoane, ci un fel de ipostasuri sau exis¬ 
tenţe individuale. Firea nu există decât în persoane, sau în ipostasuri, şi numai prin ele şi în 
forma lor îşi continuă existenţa. Nu se poate despărţi în concret între fire, sau fiinţă, şi per¬ 
soane, sau ipostasuri. Persoanele şi naşterea unora prin altele ţin de fiinţă, iar de persoane ţine 
fiinţa. Fiinţa nu e mai veche ca persoanele, nici persoanele mai vechi ca fiinţa. Nu se confirmă 
de realitate afirmaţia lui Paul Sartre, că persoanele dau existenţă, prin trăirea lor, fiinţei, nici 
panteismul de orice fel care vede existând înainte de persoane fiinţa, teorie care este oarecum 
prezentă şi la unii scriitori creştini din Occident (Tertulian, Augustin), care au influenţat în 
oarecare grad gândirea europeană occidentală. Fiinţa ce există din veci nu poate fi decât în 
Persoane, dar nu în multe, ci în număr strict necesar pentru manifestarea iubirii desăvârşite, 








COMENTARIU LA EVANGHELIA SFANŢULUI IOAN 


593 


ta trebuie înţeles că este pentru El Dumnezeu-Tatăl 1127 . Şi, precum noi, 
fiindcă suntem oameni din oameni, învăţam, fără să fim învăţaţi, de la fire şi 
vorbim în mod omenesc, aşa şi El, deoarece e Dumnezeu după fire, a învăţat 
ca de la propria fire să vorbească precum Dumnezeu şi să spună cele potri¬ 
vite lui Dumnezeu, de pildă: "Eu sunt Lumina lumii" 1128 . Căci ceea ce se ştie 
că este prin Sine însuşi, pentru că este din Tatăl, adică Lumină din Lumină, 
acesta a spus că a învăţat de la Tatăl, având o învăţătură neînvăţată a faptelor 
şi cuvintelor Sale dumnezeieşti din identitatea firii cu Cel ce L-a născut 1129 , 
precum prin unitatea necesară urcă la identitatea de gândire şi de vorbire în 
toate cu Dumnezeu-Tatăl. Căci, cum n-ar trebui ca Cel ce e identic în voinţă 
să fie egal şi asemenea, în mod neîndoielnic, şi în cuvinte cu Cel ce are 
aceeaşi fire? Iar în Dumnezeu este numaidecât şi neîncetat aceeaşi raţiune, 
cum nu e în noi. Căci pe noi ne scot din hotarele a ceea ce se cuvine abateri 
morale, deosebiri de voiri şi tirania patimilor. Dar firea dumnezeiască şi mai 
presus de înţelegere, care e pururea la fel şi fundamentată neclintit în ace¬ 
leaşi bunătăţi proprii, ce abateri ar suferi spre altceva? Sau cum nu s-ar mişca 
numaidecât în mod drept spre acelaşi scop şi n-ar grăi şi lucra cele potrivite 
ei? Deci Unul-Născut, fiind de aceeaşi fire cu Cel ce L-a născut şi distingân- 
du-Se prin aceleaşi puteri ale Dumnezeirii celei una, va şi lucra în mod nece¬ 
sar cele pe care le lucrează şi Tatăl însuşi. Aceasta înseamnă a nu face de la 


în număr de Trei. Iar neschimbarea acestei fiinţe, existente real în Persoane, din Care una se 
naşte, iar alta purcede, face ca puterea creatoare care ţine de perfecţiunea ei să nu creeze 
decât o fiinţă la fel de neschimbată, dar mărginită ca existenţă în persoane multe (persoanele 
umane de aceeaşi fiinţă), care se pot înălţa prin participări diferite la nemărginirea divină, dar 
nu se schimbă în fiinţă. Contrară acestei viziuni creştine este teoria care vede o unică fiinţă, 
realizându-se prin emanaţie sau prin evoluţii în individuaţiuni de tot felul de grade apărând 
altora, sau reapărând în aproximativ alte forme (teoria reîncarnărilor), în care persoanele nu 
au o valoare eternă 

1127. în Tatăl ceresc e firea dumnezeiască născătoare, deci ca Persoană originară, nu ca 
fire impersonală. Prin persoana care naşte, i se dă persoanei născute aceeaşi fire cu însuşirile 
într-un fel identice, nemicşorate. Teoria încarnărilor nu cunoaşte aşadar existenţa din veci a 
unui Dumnezeu în Trei Persoane egale, deci nici valoarea unică a Celor două Persoane Care 
se ivesc din prima. Eternă, pentru această teorie, nu e decât o unică esenţă, persoanele fiind 
lipsite astfel de un sens real. 

1128. "Lumea" în româneşte provine de la cuvântul latin "lumen" care înseamnă lumină. 
Dar e lumină inconştientă şi neliberă. Ca atare, provine de la o lumină liberă şi conştientă, 
Care ştie de ea şi din care se explică. Dumnezeu-Cuvântul, Cel prin Care Tatăl a creat lumea, 
e lumină conştientă, sau Persoana conştientă de sensul lumii, care, fără El şi fără oamenii 
conştienţi şi ei de ea, n-ar avea sens. 

1129. Precum copilul învaţă să vorbească din firea pe care o are de la Tatăl, fără ca aceas¬ 
ta să-i vină exclusiv din învăţătura ce i-o dă tatăl, aşa are şi Fiul dumnezeiesc înţelepciunea şi 
Puterea dumnezeiască din firea Sa primită de la Tatăl, căci firea ce-o primeşte nu-I vine de la 
o fire ce preexistă în mod impersonal, ci de la firea existentă în Persoana Tatălui. 

Sine nimic 1130 . Va grăi numaidecât cele ale Celui ce Lra născut, nu ca slujitor, 
sau ca Cel căruia I se porunceşte, sau ca ucenic, ci ca având în Sine ca rod al 
firii Sale şi faptul de-a Se folosi de cuvintele lui Dumnezeu-Tatăl. în aceasta se 
arată clar şi în afară de orice defăimare faptul de-a nu grăi ceva de la Sine. 

"Şi Cel ce M-a trimis este cu Mine 
şi nu M-a lăsat singur " (In 8, 29) 

In aceasta arată clar că urmează sfatul lui Dumnezeu-Tatăl, neavând în 
sine altă voinţă decât cea din Acela. Căci El însuşi este sfatul şi voinţa vie şi 
ipostaziată a Celui ce Da născut, după spusa unuia dintre sfinţii din cartea 
Psalmilor: "Cu sfatul Tău M-ai povăţuit"; şi iarăşi: "Doamne, cu voia Ta dă pu¬ 
tere bunătăţii Mele" (Ps. 72, 23). Şi toate bunătăţile se dau în Hristos celor 
ce-L iubesc pe El, dar ca în Cel ce aduce la cunoştinţa noastră cele aflate în 
Dumnezeu-Tatăl 1131 . Căci precum cuvântul nostru rostit de limbă lămureşte 
cele aflate în adâncul minţii noastre, preluând voinţa din minte, adică cea spre 
anumite lucrări, ca pe o învăţătură, şi din ea porneşte spre a vorbi într-un anu¬ 
mit mod, la fel să cugetăm cu evlavie că Fiul (depăşind puterea acestei pilde 
deoarece este El însuşi şi Cuvântul şi înţelepciunea Aceluia) exprimă cele ale 
Sale. Şi fiindcă sălăşluieşte ipostatic în omenitatea Sa (lipsită de ipostas), 
fiind de o fiinţă şi viu şi având existenţa în Tatăl şi cu Tatăl, nu este singur, ci, 
precum zice aici, este cu El şi Cel ce Da trimis pe El 1132 . Deci, când zice: "cu 
Mine", indică ceva dumnezeiesc şi tainic. Căci nu socotim că El spune că, 
precum este Dumnezeu cu Proorocul, susţinându-1 cu puterea Lui, sau, prin 


1130. în Persoanele dumnezeieşti, în Care se află fiinţa nemărginită în existenţă, deci şi 
tot ceea ce promovează existenţa, adică tot binele şi numai binele, nu pot fi abateri de la gândi¬ 
rea comună în crearea şi susţinerea aceluiaşi bine în lumea pe care vrea să o aducă la exis¬ 
tenţă. Deci Fiul nu poate gândi şi lucra şi spune ceva deosebit de acest bine pe care-1 gândeşte 
şi voieşte împreună cu Tatăl. în persoanele umane pot apărea diferenţe sub influenţa unor 
plăceri egoiste, posibile din cauza mărginirii lor. între Persoanele dumnezeieşti nu pot exista 
decât deosebiri datorate faptului că Una naşte, Alta Se naşte şi Alta purcede. Iar aceste relaţii 
Le unesc şi mai mult 

1131. în Hristos ni se dau toate bunătăţile lui Dumnezeu-Tatăl. Căci, fiind Fiul lui Dum¬ 
nezeu, S-a făcut şi om în comunicare cu noi. Ca atare, pe acestea ni le face accesibile cu¬ 
noaşterii, dar şi trăirii noastre, adică unei cunoaşteri prin experierea lor de către noi. Deci şi 
pentru această mijlocire continuă în forma omenească a experienţei şi cunoaşterii lui Dum¬ 
nezeu, S-a făcut Fiul lui Dumnezeu om, nu numai pentru a aduce o dată jertfe Tatălui pentru 
a satisface onoarea Lui jignită prin păcatele noastre, ca să termine rostul întrupării Sale şi să 
lase pe pământ un locţiitor care să împartă, din tezaurul meritelor prisositoare câştigate de El 
pe cruce, iertarea oamenilor printr-o graţie creată. Hristos e mereu Cale, Uşă şi Mijlocitor 
activ al nostru spre Tatăl, în mod special prin Sfintele Taine. 

1132. Tatăl nu a fost în Fiul numai cât a fost neîntrupat, ci şi după aceea Chiar în cuvin¬ 
tele Lui omeneşti vorbeşte şi Tatăl. 

bunăvoirea şi prin iluminările Duhului, suscitându-1 spre proorocie, aşa este 
Născătorul cu EL Ci aici foloseşte expresia "cu Mine" în alt mod. Fiindcă Cel 
ce M-a trimis, adică Dumnezeu-Tatăl, este cu Mine, având aceeaşi fire cu Mine. 

Dar să auzim şi spusa Proorocului Isaia despre Hristos: "Cu noi este 
Dumnezeu, înţelegeţi neamuri". Pe acest cuvânt se întemeiază nădejdea 
celor ce se vor mântui. Dar şi aceştia spun "cu noi este Dumnezeu ", nu în 
înţelesul că Dumnezeu ne este împreună-lucrător şi ajutător, ci în înţelesul că 
este al nostru. Căci Cuvântul lui Dumnezeu S-a făcut om şi prin aceasta toţi 
am fost mântuiţi şi am rupt lanţurile morţii şi ne-am dezbrăcat de stricăciunea 
păcatului, deoarece Dumnezeu-Cuvântul, Cel ce este în chipul Tatălui, S-a 
pogorât la noi şi S-a făcut ca noi. Precum deci înţelegem aici "cu noi este 
Dumnezeu", căci Cuvântul din Dumnezeu-Tatăl S-a făcut de aceeaşi fire cu 
noi, aşa vom înţelege, respectând măsurile, şi ceea ce spune Hristos: "Cel ce 
M-a trimis este cu Mine şi nu M-a lăsat singur". Vom cugeta această spusă, 
indicând în chip tainic, precum am spus înainte, că "Dumnezeu-Tatăl este în 
aceeaşi fire cu Mine şi nu M-a lăsat singur. Căci ar fi fost cu neputinţă să nu 
am numaidecât cu Mine însumi pe Dumnezeu-Tatăl din care M-am născut". 

Dar poate va zice cineva din iubire de învăţătură şi va întreba: Pentru 
care cauză zice Mântuitorul acestea, sau ce Da îndemnat să facă această pre¬ 
cizare? La acestea vom răspunde şi vom arăta că El a adăugat cu folos şi în 
chip necesar la cele spuse înainte şi aceasta. Deoarece spusese: "Precum 
M-a învăţat pe Mine Tatăl, acestea le vorbesc", în mod necesar arată pe Tatăl 
existând împreună cu El şi de-o-fiinţă cu El, ca să fie crezut ca vorbind ale 
Aceluia, ca Dumnezeu, ale lui Dumnezeu, fiind mişcat de identitatea după 
fire cu Cel ce Da născut să grăiască cele dumnezeieşti. O pildă avem în fap¬ 
tul că fiii oamenilor, având o anumită învăţătură de la părinţi, fără să înveţe, 
precum am spus mai sus, cunosc cu adevărat cele proprii umanităţii. Deci să 
nu se smintească cineva când zice Fiul că a învăţat de la Tatăl. Căci nu va fi 
din această cauză mai mic ca Tatăl, dar nici nu va fi de un neam străin, cum 
afirmă aceia. Dar să explicăm acest lucru. De fapt, nu în a şti ceva sau în a 
nu şti se probează raţiunea fiinţei, ci în ceea ce este fiecare după fire. De 
pildă, să ne gândim la Pavel şi Silvan. Pavel ştie şi e introdus în mod deplin în 
taina lui Hristos. Iar Silvan ştie mai puţin decât Pavel. Dar oare nu sunt amân¬ 
doi asemenea după fire, sau Pavel întrece în raţiunea fiinţei pe Silvan, fiindcă 
a cunoscut mai mult decât Silvan adâncul tainei? Socotesc că nu va aiura cine¬ 
va aşa de mult ca să creadă că ei se deosebesc în fire, pentru că unul e mai 
mare în cunoştinţă, şi altul mai mic. Deoarece deci cele ale firii nu se arată, 
precum am spus, în a învăţa ceva pe altul, sau în a fi învăţat, nu va nedreptăţi 
cineva pe Fiul negând că e Dumnezeu după fire când zice că învaţă ceva de 
la Tatăl Său. Căci nu va fi scos pentru aceasta din deofiinţimea cu El, ci ră- 

mâne ceea ce este, adică Dumnezeu din Dumnezeu, Lumină din Lumină. Dar 
poate va zice: Cum nu e Tatăl mai mare în cunoştinţă? Căci prin aceasta înva¬ 
ţă pe Fiul. Vom spune iarăşi ceea ce am arătat prin multe cuvinte, că înţelep¬ 
ciunea Tatălui nu are nevoie de învăţătură, şi am dat multe raţiuni pentru 
aceasta şi am respins nemăsurata lor blasfemie. 

In afară de aceasta, e necesar să mai spunem că Fiul Se străduieşte mult 
să-Şi micşoreze pururea demnitatea Lui şi să nu vorbească în mod foarte 
dumnezeiesc, din pricina chipului de rob şi pentru smerenia ce Şi-a însuşit-o 
pentru noi. Căci unde S-a pogorât şi de la ce trepte la ce trepte S-a strămutat, 
dacă nu vorbeşte şi într-un mod coborât şi nu foarte potrivit cu slava Sa dum¬ 
nezeiască? De aceea de multe ori, în cele ce le ştia ca Dumnezeu, arăta că nu 
le ştia ca om. Observă acest lucru clar în istoria cu privire la Lazăr, cel din 
Betania, pe care cu o putere minunată şi cu un glas potrivit Dumnezeirii, 
aflându-se în a patra zi de la înmormântare şi în început de putreziciune (In 
11, 39), l-a făcut să revină la viaţă. Dar ia seama în aceasta şi la iconomia 
infinită. Căci, ştiind că Lazăr a murit şi spunând aceasta mai înainte ucenicilor 
Săi ca Dumnezeu, a întrebat în chip omenesc, zicând: "Unde l-aţi pus?" (In 11, 
34). Ce lucru minunat! Cel ce Se afla departe de Betania şi nu ignora, ca 
Dumnezeu, că Lazăr a murit, cum cerea să afle mormântul? Vei spune, cuge¬ 
tând foarte bine, că Se prefăcea că întreabă dintr-o iconomie folositoare. 
Primeşte deci şi în acest caz că, tot în chip iconomie, cele pe care le ştia ca 
Dumnezeu, acestea zice că le învăţa de la Tatăl. Nevrând să înfurie şi mai tare 
nebunia iudeilor şi să pedepsească mânia lor, nu le adresează un cuvânt nea¬ 
coperit, deşi I se potrivea să grăiască mai mult aşa 1133 . 

Deoarece îl socoteau că e om simplu, amestecând cu cuvintele potrivite 
omului măreţia (cerească) dumnezeiască, le vorbea în chip iconomie mai 
modest de cum era: "Fiindcă Eu fac pururea cele plăcute Lui". Primeşte şi 
această dezlegare a ceea ce pare a fi dificil şi priveşte explicarea clară şi 
dreaptă a spusei: "De la Mine nu fac nimic". De aceea, zice, am declarat că 
nu fac nimic de la Mine, deoarece îmi este obiceiul să nu lucrez nimic con¬ 
trar lui Dumnezeu-Tatăl, nici să ştiu să fac ceva care nu place Celui ce Mi-a 
dat fiinţa. E vădit că şi în aceasta se înţelege că nimic nu face de la Sine Fiul, 
prin faptul că face totdeauna cele plăcute lui Dumnezeu-Tatăl. Căci, dacă n-ar 


1133. Când îi vede pe iudei înfuriindu-se prea tare de afirmaţia Sa că e Dumnezeu, sau 
când Se manifesta ca atare, îi mai potolea vorbind ca un om. De fapt era amândouă, şi aceasta 
o arată alternând manifestări smerite de om, cu fapte şi afirmaţii dumnezeieşti. Nu-i lăsa să 
cadă nici în cugetarea că e numai om, dar nu voia nici să-i înfurie prea mult, manifestându-Se 
ca Dumnezeu. Dar când săvârşea şi vorbea de la nivelul omenesc, Cel ce făcea aceasta era tot 
ipostasul dumnezeiesc. El Şi-a putut însuşi aceste lucrări pentru că El a fost Creatorul şi 
susţinătorul lor. Şi dacă este El aceasta, este şi Tatăl Lui. 

face acestea, ar face ceva de la Sine, adică contrar voii Celui ce L-a născut 
Deci nu puţină este iubirea puterii părinteşti. Şi pentru că nu poate împlini 
ceva din propria tărie, afirmă în acestea că nu face de la Sine nimic, deoarece 
este pururea împreună-cugetător şi împreună-voitor cu Cel ce Da născut, în 
orice, şi nimic nu gândeşte singur şi nu împlineşte în chip despărţit. Şi nu 
voim să ne rostogolim în gânduri absurde, cugetând că Fiul manifestă vreo 
virtute arbitrară şi profită de Tatăl în acestea, ci mai degrabă ca fiind un rod 
al firii neschimbate, nevrând să facă voia Sa pe măsura Dumnezeirii 1134 . Căci 
în cele create, care pot să se şi abată spre cele rele şi să se supună unor pre¬ 
faceri de la cele mai bune la cele mai rele, binele este rodul binecredincioşiei 
şi al iubirii de virtute. Dar în fiinţa dumnezeiască şi mai presus de toate nu e 
aşa. Căci, fiind liberă de orice schimbare şi prefacere şi acestea neavând nici 
un loc în ea, binele este rodul inevitabil al fiinţei, precum ţine şi căldura de 
foc şi răceala de zăpadă. Căci focul nu se arată avându-şi lucrarea lui în voinţă, 
ci aceasta e mai degrabă naturală şi fiinţială, neputând fi altfel, dacă nu e silit 
de voia celui ce-1 face. Dar nu ca noi, deci nici silit de o voie deosebită zice 
Fiul că e mânat să facă ceea ce-I place lui Dumnezeu-Tatăl, ci urmând legilor 
proprii ale firii şi neştiind să cugete şi să facă altceva decât cele ce sunt în voia 
Celui ce Da născut. Căci cum ar putea Dumnezeirea cea una şi de o fiinţă să 
cugete împotriva ei? Sau cum ar lucra ceea ce nu-i place şi cine ar putea să o 
abată pe ea spre altceva? Căci dacă Dumnezeu-Tatăl subzistă în ipostas pro¬ 
priu şi de Sine şi la fel Fiul şi Duhul, Sfânta şi cea de-o-fiinţă Treime nu Se 
desparte într-o împărţire deplină, ci se arată mai degrabă într-o unică fire a 
Dumnezeirii întreaga Ei plenitudine. Pe lângă acestea, mai trebuie cugetat şi 
la aceea că nici o raţiune nu scoate pe Fiul din identitatea de natură cu Tatăl. 
Ci, deoarece a afirmat că face totdeauna cele plăcute Lui, din aceasta se 
cunoaşte că este şi Dumnezeu din Dumnezeu prin fire şi adevărat Căci 
spune-mi, cum va cugeta cele ale lui Dumnezeu în chip dumnezeiesc şi ne¬ 
schimbat dacă nu este şi El Dumnezeu după fire? Sau cum va împlini tot¬ 
deauna cele ce-I plac Lui, dacă nu are fire nedeschisă celor rele şi nu posedă 
demnitatea excepţională a firii dumnezeieşti, înţeleg pe aceea de-a nu şti de 
păcat? 1135 Căci despre creaturi s-a zis: "Cine se va lăuda că are inima curată, 
sau cine va îndrăzni să spună că este curat de păcate?" (Pilde 20, 9). Dum- 


1134. Nici când face ceva omenesc Fiul nu acţionează contrar voinţei Tatălui. E tot un rod 
al firii dumnezeieşti, reprezentată în Persoana Sa unită cu a Tatălui, faptul de a voi ceva mai 
mic decât cele dumnezeieşti. Căci de la Dumnezeu sunt şi puterile pentru fapte, şi cuvintele 
omeneşti. Cele mici, sau omeneşti, arată chiar prin aceasta că sunt tot din puterea lui Dum¬ 
nezeu. Smerenia e şi o putere de la Dumnezeu. 

1135. Faţă de cine ar păcătui Dumnezeu, când El este izvorul existenţei, dacă din El nu 
se poate răspândi decât binele? 

nezeiasca Scriptură extinzând această spusă, zice: "Stelele nu sunt curate 
înaintea Lui" (Iov 29, 5). Căci îngerii, deşi sunt mult mai presus de noi şi au 
o statornicie mai întărită în virtute, n-au păstrat toţi starea lor de la început. 
Căci, deoarece au fost unii desprinşi din ea, toată firea creaturilor raţionale 
e socotită capabilă de păcat şi neputând să nu se împărtăşească de pacăt. 
Astfel şi fiinţa cuvântătoare de pe pământ şi asemănătoare lui Dumnezeu 
n-a rămas timp îndelungat ca la început, ci a căzut în primul Adam. Deci 
creatura nu a fost cu desăvârşire neschimbată şi de neprefacut şi înzes¬ 
trată cu puterea de-a rămâne la fel prin fire. Aceasta I se potriveşte numai 
Celui ce este cu adevărat Dumnezeu 1136 . Aceasta se arată bine şi în Fiul. 
Căci n-a săvârşit păcat, cum spune şi Petru, nici nu s-a aflat viclenie în gura 
Lui. Deci Fiul este Dumnezeu şi din Dumnezeu cel după fire, Care nu ştie 
să păcătuiască şi să Se schimbe şi nu iese din ceea ce se cuvine firii Lui. 
Deci, când mărturiseşte că face totdeauna cele plăcute Tatălui, să nu se 
smintească nimeni, nici să cugete că Cel ce este din Tatăl poate fi în unele 
mai mic decât cele în care este Tatăl, ci să cugete cu evlavie că, în calitate 
de Dumnezeu din Dumnezeu după fire, lucrează identic şi gândeşte identic 
(ca să spun aşa). 

"Acestea spunându-le, mulţi au crezut în El" (In 8, 30) 

Folosindu-Se Hristos de multe ori de smerenie în vorbirea Lui, pentru 
slăbiciunea ascultătorilor, înţeleptul Evanghelist îl admiră iarăşi deoarece 
câştigă şi prin aceasta un rezultat important Căci, putând spune toate ca 
Dumnezeu şi având puterea liberă să împărăţească şi să vorbească despre 
toate, dar potrivindu-Şi cuvântul în chip iconomic pentru cei ce se apropiau 
de El, cucereşte pe mulţi la ascultare şi convinge prin aceasta pe mulţi să se 
alipească de El. Deci nu e zadarnică învăţătura Mântuitorului, adică vorbirea 
adresată mulţimilor în chip mai omenesc. Căci cădeau în nu puţină îndrăz¬ 
neală şi-L părăseau cu uşurinţă unii dintre cei mai nepricepuţi, când, văzân- 
du-L om, auzeau de la El vorbe potrivite lui Dumnezeu. Dar deoarece Acelaşi 
era şi Dumnezeu, şi om, având în amândouă calităţile puterea să grăiască fără 
reproş şi necondamnabil în orice mod ar fi voit, Se acomoda foarte bine şi cu 
uşurinţă ascultătorilor, descoperind adeseori în Sine în chip variat cele pro¬ 
prii omului, ca de pildă prin spusa: "De la Mine nu fac nimic", şi cele înrudite 
cu aceasta. Căci, neînţelegând aceia nimic, ci primind cele spuse fără apro- 


1136. Cel nemărginit nu Se poate schimba. Spre ce S-ar mişca, schimbându-Se? Dar e 
nemărginit nu atât spaţial, cât în plinătatea existenţei. Şi aceasta este una cu binele care nu se 
poate micşora, care nu poate lucra spre mărginirea binelui Său. 

fundare, se apropie prin aceasta de înţelesul comun şi imediat De aceea îl 
credeau şi când zicea: Primesc de la Dumnezeu puterea să fac minuni şi El 
este cu Mine, pentru că fac totdeauna ceea ce-I place Lui. 

Prin aceasta însă duşmanii blestemaţi ai Adevărului consimt cu iudeii 
necredincioşi, opunându-se dogmelor dreptei credinţe, şi arată că voiesc să 
cugete lucruri mici despre Domnul, iar cele spuse din iconomie (cu folos 
mântuitor) le strâmbă spre anularea slavei şi puterii Lui, nevăzând frumu¬ 
seţea adevărului. Nu-şi amintesc cum se cuvine de Pavel, care spune că tre¬ 
buie "surpate gândurile şi toată trufia care se ridică împotriva cunoaşterii lui 
Dumnezeu şi tot gândul trebuie robit lui Hristos şi ascultării de El" (II Cor. 
10,5). Au ignorat şi spusa unuia dintre Prooroci: "Cine este înţeleptul care va 
înţelege acestea şi înţelegătorul care va cunoaşte acestea?" (Os. 14,10). Căci 
dacă nu i-ar stăpâni multa nepricepere şi nu i-ar acoperi un întuneric adânc, 
cu trebuinţă ar fi să se caute vreun înţelept şi înţelegător care să poată afla 
cunoaşterea acestora? Dar acestea ajung pentru prezent. 

Vom mai grăi însă despre spusa din fruntea acestui paragraf, alegând 
ceva mai de folos. Au crezut lui Hristos care spunea acestea, cum spune 
Evanghelistul, nu toţi, ci mulţi. Dar fiindcă era Dumnezeu adevărat şi nu avea 
nimic în faţa ochilor, care să nu-I fie cu totul dezvăluit, şi ştiind foarte exact 
că nu pe toţi îi va câştiga spre credinţă, a stăruit în folosirea multor cuvinte 
spre câştigarea celor ce se'apropiau de El, dându-ne şi prin aceasta o pildă şi 
iacându-Se pe Sine model învăţătorilor Bisericii. Căci deşi nu toţi se folosesc, 
poate din pricina leneviei lor, dar, deoarece este de crezut că vor să câştige 
pe unii prin stăruinţa lor, nu pregetă în a explica cele ce le pot fi altora de 
folos. Altfel, îngropând ca într-o tăcere neroditoare talantul dăruit nouă, adică 
harul ce ne vine prin Duhul, vom fi asemenea acelui slujitor viclean care a 
spus cu neruşinare stăpânului său: "Ştiam că eşti om aspru, care seceră de 
unde n-a semănat şi adună de unde n-a risipit şi, temându-mă, am îngropat 
talantul meu . Iată, ai ce este al tău" (Mt. 25,24-25). Dar la ce sfârşit nimicitor 
a ajuns un astfel de netrebnic şi cu ce pedeapsă a plătit, cunoaşte nu o dată 
cel ce iubeşte să studieze scrierile evanghelice. Deci să ne gândim şi să avem 
în vedere în chip drept că cel chemat (hirotonit) spre aceasta trebuie să 
biruie orice oboseală în datoria de a învăţa şi să nu se descurajeze niciodată, 
deşi nu toţi se vor convinge de cuvintele lui, ci să se bucure mai vârtos de 
ostenelile prin care câştigă pe unii, înţelegând şi urmând cu înţelepciune 
spusa Mântuitorului nostru: "Nu este ucenicul mai mare ca învăţătorul, nici 
sluga mai mare ca stăpânul Ajunge ucenicului să fie ca învăţătorul lui şi 
slugii, ca stăpânul lui" (Mt. 10, 24-25). Căci dacă Domnul nu convinge pe toţi 

din cauza lenii şi învârtoşării inimii ascultătorilor, cine va învinovăţi cuvântul 
nostru, care cere o înţelegere voită, şi nu una silită? 1137 

"Zicea deci Iisus către iudeii care crezuseră în El: 

De veţi rămâne în cuvântul Meu, 
veţi fi cu adevărat ucenicii Mei" (In 8, 31) 

Le cere celor care au crezut în El să rămână temeinic şi ferm în acel bine 
odată ales de ei. Şi pentru aceasta le cere credinţa în El. Căci mutarea dintr-o 
parte în alta e un lucru cu totul neînţelept şi nefolositor. Fiindcă, precum s-a 
scris: "Bărbatul cu sufletul îndoit e nestatornic în toate căile lui" (Iac. 1,8). Iar 
grăbirea cu hotărâre spre ceea ce e de folos e un lucru adevărat, înţelept şi 
foarte folositor. înţelesul imediat al celor spuse la începutul acestui paragraf 
este că ucenicii Lui sunt cei ce voiesc să asculte cuvintele Sale. Iar înţelesul 
ascuns este următorul. Zicând: "De voiţi să rămâneţi în cuvântul Meu", Se 
arată atrăgându-i cu blândeţe de la învăţăturile mozaice şi, despărţindu-i de 
alipirea la literă, le porunceşte să nu mai rămână la cele vorbite şi săvârşite 
în chipuri, ci să-şi însuşească cuvântul Său 1138 , care este propovăduirea 
evanghelică dumnezeiască şi lucrătoare. Căci a grăit către noi şi prin Sfinţii 
prooroci, dar aceştia erau mijlocitorii prin care îşi adresa cuvântul Lui către 
noi. Propovăduirea evanghelică se va înţelege în mod propriu drept cuvântul 
Lui, căci nu e un cuvânt rostit prin altul, ci e cuvântul rostit prin El însuşi. De 
aceea, după ce S-a făcut om, zice: "Eu însumi sunt de faţă vorbind". O va măr¬ 
turisi aceasta şi Pavel, zicând în Epistola către Evrei: "După ce Dumnezeu a 
vorbit odinioară în multe rânduri şi în multe chipuri părinţilor noştri prin 
Prooroci, în vremurile de pe urmă ne-a grăit nouă prin Fiul" (Evr. 1,1). Deci 
în timpurile de pe urmă ale veacului S-a făcut Fiul însuşi lucrător în 


1137. Să nu ne descurajăm în a vorbi oamenilor permanent despre credinţa în Dumnezeu 
şi în Hristos, chiar când unii rămân neconvinşi de cuvintele noastre. Căci nici Dumnezeu nu 
sileşte libertatea omului să-L asculte. 

1138. Cuvântul lui Hristos este cuvântul dumnezeiesc în formă omenească, spus direct şi 
cu putere dumnezeiască de Dumnezeu-Cuvântul însuşi, nu prin Prooroci. Faptele Lui au fost 
faptele lui Dumnezeu însuşi, în formă omenească, nu fapte ale preoţilor Legii Vechi, poruncite 
de Dumnezeu. Şi Dumnezeu-Cuvântul întrupat a rămas El însuşi săvârşitorul faptelor sfinţi- 
toare ale Bisericii prin preoţi, ca simple organe văzute. Se dă El însuşi în Euharistie şi nu dă 
numai carnea mielului, ca tip al Său. Preotul, spunând cuvintele evanghelice, repetă cuvintele 
spuse de Dumnezeu-Cuvântul însuşi, avându-L prezent în el pe Cel ce le-a spus. Căci, atunci 
când repetă cineva cuvintele mele cu respect, mă face să fiu eu însumi într-un anumit grad în 
ele. Aceasta se întâmplă şi când le citeşte un credincios, înţelegându-le aşa cum le înţelege 
Biserica începând de la Apostoli, care le-au înţeles aşa cum au învăţat de la Hristos însuşi să le 
înţeleagă. 

învăţătură 1139 . De aceea cuvântul se va numi în mod propriu învăţătură 
evanghelică, adică binevestitoare 1140 . Deci era potrivit să se spună mai neacope¬ 
rit, mai dezvăluit Voi aţi primit credinţa în Mine şi, deşi mai târziu, totuşi nu Daţi 
mai cunoscut pe Cel propovăduit vouă prin Lege şi Prooroci, alipindu-vă de 
chipurile date prin Moise, nici n-aţi mai rămas ascultători umbrelor celor din 
Lege, nici n-aţi văzut puterea mântuirii în ele, ci în învăţăturile duhovniceşti şi în 
propovăduirile evanghelice, prin Mine. Dar nu era nepotrivit, ba şi trebuia ne¬ 
îndoielnic, să le spună totodată - aceştia primind abia o credinţă fragilă, cu o minte 
dispusă spre schimbare Nu suportaţi aceste cuvinte, sau nu stăruiţi în credinţă, 
ci cădeţi repede în mânie, nesocotind prin aceasta pe preaînţeleptul Moise şi, 
socotindu-1 tară valoare, dispreţuiţi cele rânduite cu adevărat celor vechi. Prin 
aceasta vă lăsaţi pradă îndrăznelii voastre şi, socotind că cugetaţi conform cu el, 
n-aţi dat nici un preţ voinţei de-a crede în Hristos. Deci opunând, în chip folositor 
şi umbrit pe cele ale lui Moise cuvintelor Sale, adică opunând Legea propovăduiţii 
evanghelice şi punând cu mult mai presus învăţăturile noi faţă de cele vechi, zice: 
"De veţi rămâne în numele Meu şi în cuvântul Meu, veţi fi cu adevărat ucenicii 
Mei" (In 8,31). Căci cei ce strălucesc deplin în credinţa în El au primit neîndoiel¬ 
nic în mintea lor învăţătura evanghelică, nemaiîngrijindu-se de umbra din Lege, şi 
sunt cu adevărat ucenici ai lui Hristos. Iar cei ce nu se apropie de El în acest mod, 
prefacându-se că sunt ucenici, tară să fie cu adevărat, au căzut din mântuire. De 
fapt fericitul Pavel scrie direct celor ce voiesc în chip prostesc să se îndreptăţească 
din Lege, după ce au primit credinţa: "Cei ce voiţi să vă îndreptăţiţi din Lege, v-aţi 
îndepărtat de Hristos, aţi căzut din har" (Gal. 5,4). Deci e de admirat credinţa cea 
una şi voinţa de a urma cu hotărâre lui Hristos şi de a înainta în credinţă 1141 , 
cunoştinţa Lui depărtându-se de umbrele cele din Lege şi strămutându-se de la 
cele spuse ca ghicituri, la învăţătura duhovnicească. Căci prin Lege şi Prooroci se 
propovăduieşte taina lui Hristos. 


1139. Timpul lumii se numeşte veac, deosebit de veacurile viitoare, care vor fi trepte ale 
vieţii noastre în Dumnezeu, şi de veacurile anterioare, care reprezintă poate gândirea lui 
Dumnezeu privitoare la crearea lumii şi veacul în care au vieţuit îngerii, creaţi înainte de lumea 
văzută. 'Timpurile de pe urmă" ale acestui veac reprezintă partea istoriei acestei lumi în care 
a intrat şi a rămas însuşi Fiul lui Dumnezeu ca om, adică partea cea mai matură a istoriei lumii, 
timpurile dinainte fiind pregătirea lumii pentru această perioadă. 

1140. învăţătura Apostolilor este binevestitoare, căci ea ne-a adus vestea că Fiul lui 
Dumnezeu S-a făcut om, pentru ca să înfrăţească pe oameni cu Sine pentru veci, să-i îndum- 
nezeiască după har. 

1141. Credinţa în Hristos dă, celor ce o au, strălucirea convingerii că au aflat sensul vieţii 
şi nădejdea vieţii lor veşnice, dă feţei lor lumina nădejdii, a bunătăţii şi a iubirii. Căci trăiesc în 
comuniunea plină de bucurie cu Persoana cea mai iubitoare, Care e Fiul lui Dumnezeu devenit 
pe veci fratele lor, Care Şi-a dovedit iubirea pentru ei, mergând pentru ei până la moartea pe 
cruce. îl au în ei pe Hristos cel plin de lumina învierii ca sens al existenţei veşnice. 

"Şi veţi cunoaşte adevărul, 
şi adevărul vă va elibera pe voi” (In 8, 32) 

Cuvântul este obscur şi foarte puţin străveziu. Totuşi are un înţeles înru¬ 
dit cu al celor spuse înainte, căci ţese în mod diferit aceleaşi înţelesuri. în¬ 
deamnă şi el la voinţa de-a se despărţi de cultul Legii pe cei ce au crezut odată 
în El, învăţând să se socotească umbra conducând spre cunoaşterea Lui, ca, 
lăsând chipurile şi ghiciturile, să treacă repede la Adevărul, adică la Hristos, 
Dătătorul adevăratei libertăţi şi Mântuitorul 1142 . Veţi cunoaşte Adevărul, 
rămânând în cuvintele Mele. Căci, cunoscând Adevărul, veţi afla folosul din 
el 1143 . Deci admitem că Domnul zice şi acestea către iudei. Căci trebuie lărgit 
înţelesul cuvintelor din fruntea acestui paragraf pentru folosul cititorilor. Aţi 
suportat, zice, în Egipt amara robie şi aţi purtat jugul impus de Faraon, dar 
aţi strigat atunci către Dumnezeu şi Daţi mişcat spre mila către voi, cerând 
pe Izbăvitorul din ceruri în nenorocirile voastre sporite. Şi Eu am venit la voi 
îndată şi atunci v-am scos din pământul străin şi, scăpându-vă de cea mai 
crudă tiranie, v-am chemat spre libertate. Dar ca să cunoaşteţi pe Ajutătorul 
şi Izbăvitorul, v-am înfăţişat ca chip, prin junghierea mielului, taina Mea şi am 
poruncit atunci să vi se dea ca un tip anticipat mântuirea prin sânge. Căci aţi 
fost mântuiţi, ungându-vă pe voi şi pragurile caselor cu sângele mielului. 

Deci, depăşind uşor tipurile, când veţi afla Adevărul veţi fi cu adevărat 
liberi şi nimeni să nu se îndoiască de aceasta. Căci, dacă chipul v-a fost atunci 
pricinuitorul atâtor bunătăţi, cum nu vă va da mai vârtos Adevărul harul mai 
bogat? Spunând acestea Iisus iudeilor, nimic nu ne împiedică să socotim 
cuvântul ca având înţeles mai larg. Dar socotim că din spusa din fruntea para¬ 
grafului străluceşte şi alt înţeles. Legea dată prin Moise poruncea anumite 
tipuri de spălări şi stropiri, dar cui i se întâmpla să cadă şi să lunece în groa¬ 
pa păcatului, îi poruncea să jertfească viţei şi oi şi astfel, să scape fiecare de 
vina pentru păcate. Dar nici una dintre acelea nu era spre spălarea reală a 


1142. Hristos se numeşte Adevărul şi în sensul că El nu mai este numai o umbră a ade¬ 
vărului lui Dumnezeu, cum era mielul pascal şi celelalte jertfe din Lege. El nu mai este numai 
un chip al lui Dumnezeu şi al mântuirii de moarte, ci Dumnezeu Cel real, Care ne scapă real 
de moarte. Lumea creată e numai o umbră a lui Dumnezeu, Creatorul şi Mântuitorul ei. Dar 
El e Dumnezeu Creatorul şi Mântuitorul ei real. în El ne întâlnim cu Dumnezeu adevărat, El 
e adevărat şi îmbrăcat în trup. Prin trupul Lui vorbeşte şi lucrează El însuşi. El este existenţa 
adevărată, nu o umbră a existenţei susţinute prin El. în Hristos cunoaştem, experiind, Ade¬ 
vărul, existenţa prin Sine, consistentă şi nemărginită, izvorul existenţei noastre, total depen¬ 
dentă de El şi, ca atare, prin ea însăşi doar o umbră a existenţei. 

1143. Cei ce cred în cuvintele Lui cunosc pe Hristos ca fiind Adevărul. Căci ele îl exprimă 
pe El şi, într-un fel, El însuşi este în ele. Cuvintele Lui poartă în ele prezenţa Lui, puterea 
lucrătoare a Lui. Ele îl ajută pe cel ce le cugetă mereu să se facă tot mai mult ca El, să fie tot 
mai mult în El. 

păcatului. Căci nu înlătura pricina care-i menţinea în neputinţă, nici nu 
declara liber de pedeapsa veşnică pe cel ce călca legea dumnezeiască 1144 . 
Căci ce putea folosi omului care a greşit jertfirea viţelului sau ce câştig ar fi 
aflat din junghierea oii? Ce plăcere ar fi avut Dumnezeu pentru călcarea 
Legii, câtă vreme Dumnezeu era nesocotit? 1145 "Oare voi mânca Eu came de 
tauri, sau voi bea sânge de ţapi?" (Ps. 49,14). Pe lângă acestea, mai spune clar 
către iudei: "Arderile de totale voastre şi jertfele voastre adunaţi-le şi mâncaţi 
cărnurile, căci n-am vorbit părinţilor voştri despre arderi de tot şi despre 
jertfe, ci le-am spus lor cuvântul acesta, zicând: "Judecaţi judecată dreaptă" 
(Ier. 7, 21-22). Deci e cu totul nefolositoare aducerea sângelui, care nu poate 
spăla întinăciunea întipărită în om de păcat O afli aceasta iarăşi când îl vezi 
zicând către Ierusalim, maica iudeilor, prin glasul lui Ieremia: "Pentru ce a 
făcut cea iubită în casa Mea urâciuni? Oare rugăciunile şi cărnurile jertăte 
vor lua de la tine răutăţile tale? Oare scăpa-vei de acestea?" (Ier. 11,15). "Căci 
e cu neputinţă ca sângele de tauri şi de ţapi să înlăture păcatele", cum zice 
Pavel (Evr. 10, 4). Că cei alipiţi slujirii Legii şi cei ce s-au silit cu aduceri de 
sânge sau cu daruri n-au săvârşit nimic de folos şi de aceea au fost scoşi pe 
drept cuvânt din curtea dumnezeiască ne învaţă limpede şi prin glasul lui 
Isaia, zicând: "Nu veţi mai călca în curtea Mea. De veţi aduce Mie faină de 
grâu, tămâie în deşert, urâciune este" (Is. 1,12-13). Deci nu în acelea, înţeleg 
în cele poruncite în Lege, e mântuirea adevărată, dar nici mult dorita liber¬ 
tate de păcat nu o poate dobândi cineva prin acelea. Dar, ridicându-ne puţin 
peste chipuri şi privind frumuseţea sclipirii în Duh şi cunoscând Adevărul, 
adică pe Hristos, ne vom îndreptăţi prin credinţa în El 1146 . Iar, îndreptăţiţi, 


1144. Prin stropiri şi jertfe, în Legea Veche se iertau păcatele, dar nu se spălau, nu lucra 
în ele Hristos ca Dumnezeu-Om, unit cu omul, ca să-l înalţe pe om la altă viaţă. Aceia scăpau 
de condamnările de pe pământ ale păcatelor, dar nu li se dădea putinţa de a nu mai păcătui şi 
nu erau eliberaţi nici de pedeapsa veşnică pentru ele. 

1145. Prin jertfele poruncite de Lege se împlinea porunca Legii, dar nu se intra sufleteşte 
într-o relaţie directă cu Dumnezeu. 

1146. Numai despre păcat se spune că ne eliberăm, nu de bine. Căci "păcatul ne stăpâ¬ 
neşte", în păcat nu e libertate. Pentru bine se cere efortul prin care se întăreşte libertatea. 
Legea nu ne dă puterea să ne eliberăm de păcat, să devenim drepţi, pentru că faţă de cerinţele 
ei ne aflăm singuri.Numai întâlnind "în duh", cu simţirea sufletului, pe Hristos, comuniunea cu 
El ne dă puterea să devenim drepţi, să nu mai păcătuim; prin simţirea jertfei Lui din iubire ne 
comunică curăţirea de urmele lăsate în noi de egoismul păcatelor. Căci în Hristos avem şi 
comuniunea cu Omul cel mai iubitor, dar şi cu Dumnezeul venit aproape ca om. Binele 
eliberează, sau în efortul spre bine mă eliberez eu însumi de mine însumi. Dar aceasta implică 
relaţia pozitivă cu altul. Nu pot fi bun decât în relaţie cu altul, însă mai ales în Dumnezeu făcut 
Om. Dumnezeu, Care e Binele prin Sine, nu poate fi o Persoană izolată. Din veci El Se dă¬ 
ruieşte cuiva. Dumnezeu nu poate să nu Se dăruiască din veci şi să nu Se dăruiască în între¬ 
gime cuiva egal cu El. Nu poate să nu iasă din Sine. Dar nici nu poate să nu mai existe El, Care 

trecem la libertatea adevărată, ţinuţi nu în starea de robi ca mai înainte, ci 
ridicaţi în cea de fii ai lui Dumnezeu 1147 . O va mărturisi aceasta Ioan, zicând 
şi despre Hristos şi despre cei ce cred în El: "Iar câţi Dau primit pe El, le-a 
dat lor putere să se facă fii ai lui Dumnezeu" (In 1,12). Deci cu folos Domnul 
nostru şi Hristos nu lasă pe cei ce cred în El să admire umbrele din Lege. 
Căci nu este în ele nimic folositor, sau pricinuitor de libertate adevărată. Iar 
El porunceşte să se cunoască mai vârtos Adevărul, căci prin Acesta zice că 
se vor elibera, potrivit înţelesului celor spuse. 

"I-au răspuns Lui: Suntem sămânţa lui Avraam 
şi n-am fost robi niciodată nimănui" (In 8, 33) 1148 

Râd iarăşi de făgăduinţele Mântuitorului nostru, mai bine-zis se şi 
supără, ca unii ce-ar fi batjocoriţi 1149 . Noi, care am scăpat de robie, n-avem 
nevoie de cineva care ne cheamă din robie - ca să ne adauge ca o parte la 
ceea ce avem. Obişnuiţi cu o înţelepciune părută, ei nu ştiu că protopărintele 
Avraam n-a fost un părinte nobil în sens lumesc şi nici foarte vestit între cei 
admiraţi în această viaţă, ci a strălucit numai prin credinţa cea în Dumnezeu. 
"Şi a crezut, zice, Avraam în Dumnezeu şi i s-a socotit lui credinţa spre drep¬ 
tate şi s-a numit prieten al lui Dumnezeu" (Fac. 15,6; Iac. 2,23). Observi deci 
foarte clar cauza strălucirii aceluia. Fiindcă a fost numit prieten al Atotţiitoru- 
lui Dumnezeu, de aceea s-a făcut mare şi vestit, şi credinţa lui i s-a socotit 
spre dreptate, iar dreptatea din credinţă i s-a făcut pricină a libertăţii prin 
Dumnezeu. Deci când, crezând, s-a îndreptat, adică atunci când a lepădat 


Se dăruieşte. Deci trebuie să fie şi El, şi Cel căruia Se dăruieşte la fel. Aceasta înseamnă a fi 
Tată şi Fiu de-o-fiinţă, dăruit în întregime, dar rămas întreg în dărnicie. Iubirea faţă de Celălalt 
se vrea comunicată şi unui al Treilea şi se vrea să fie şi o bucurie a unui al Treilea. Dar al 
Doilea nu rămâne pasiv în bucuria ce-o are al Treilea împreună cu Primul. Al Doilea vrea şi El 
pe al Treilea, bucurându-Se de Primul împreună cu El. Dar şi această putinţă de participare a 
unui al Treilea la bucuria Lui de Primul nu-I poate veni decât tot de la Acesta. Altfel, Primul ar 
avea nevoie de al Doilea, pentru a se arăta desăvârşită iubirea Lui de El printr-un al Treilea, 
însă dintr-un singur izvor vine totul. Iar Dumnezeu vrea să-Şi extindă iubirea şi în altă formă. 
Dar nu printr-o înstrăinare de prima formă. De aceea aduce şi prin creaţia "din nimic" făpturi 
conştiente pe care să le iubească şi să-L iubească într-o unire cu Fiul Său şi cu Duhul Sfânt. 

1147. Cât trăieşte cineva în păcat, este rob nu numai păcatului, ci şi lui Dumnezeu. Dar 
cel liber prin binele în care trăieşte se simte liber şi faţă de Dumnezeu, ba chiar fiu al Lui sau 
frate cu Fiul lui Dumnezeu făcut om. 

1148. Iudeii nu înţelegeau că Iisus le vorbea despre robia pe care o impune omului 
păcatul, şi că numai în comuniunea de iubire cu Hristos, în Care s-a realizat Omul adevărat şi 
Care e totodată Dumnezeu cel iubitor, se dobândeşte libertatea. Ei se lăudau cu libertatea ca 
cei ce erau de un neam cu Avraam. 

1149. Se simt batjocoriţi când le spune Iisus că acum nu sunt liberi, ci vor deveni liberi 
numai în El. 

lipsa de nobleţe a păcatului, s-a arătat strălucitor şi de neam bun şi liber 1150 . 
Deci iudeii, respingând prosteşte harul care a eliberat pe însuşi începătorul 
neamului (pe Avraam), rămân numai la cel eliberat prin acest har, dar nu 
cugetă la harul prin care a fost eliberat şi nici nu văd strălucirea din el şi nu 
cinstesc pe Prea Bunul Dăruitor al lui. Şi, uitând de izvorul întregii nobleţi, îl 
cugetă mare numai pe cel ce s-a împărtăşit de aceasta. Dar se dovedesc şi 
falindu-se că slujesc în deşert celui ce nu e nimic şi folosesc în chip mincinos 
cuvântul despre aceasta. Căci au robit patru sute treizeci de ani egiptenilor şi 
de aceea prin harul de sus au fost scoşi din casa robiei şi din cuptorul de fier 
al stăpânirii Egiptului, precum s-a scris (Deut 4, 20). Dar au robit şi babilo¬ 
nienilor şi asirienilor, când aceia, pustiind toată ţara iudeilor şi Ierusalimul 
însuşi, au mutat în ţara lor tot Israelul. Deci, în nici un fel cuvântul iudeilor nu 
e sănătos. Căci pe lângă faptul că nu cunosc robia cea mai adevărată, adică 
cea a păcătului, o neagă cu totul şi şi-au obişnuit mintea să nu cugete decât la 
lucruri mici. 

"Le-a răspuns lor Mântuitorul: Amin, amin zic vouă, 
că tot cel ce săvârşeşte păcatul este rob păcatului " (In 8, 34) 

Aceia erau psihici (cu un suflet neduhovnicesc, I Cor, 15, 46) şi priveau 
numai la cele trupeşti. De aceea îi scoate din lipsa lor de învăţătură spre cele 
mai duhovniceşti şi, ca pe unii total neobişnuiţi şi nedeprinşi, îi strămută la 
învăţătură, arătându-le robia ascunsă pentru ei şi în multe privinţe in¬ 
conştientă. Dar când, minţind, zic: "N-am fost robi niciodată", nu-i contrazice 
în mod clar, nici când se mândresc cu nobleţea protopărintelui lor, ca să nu 
pară că-i supără pentru cele ce nu se cuvin, ştiindu-i înclinaţi şi tinzând mult 
spre mânie. Dar, trecând la ceea ce e necesar şi la ceea ce trebuie de fapt să 
înveţe, declară că este rob păcatului cel ce îl săvârşeşte. Prin aceasta numai 
că nu zice: Omul pământesc este fiinţă compusă din suflet şi trup, şi robia 
după trup este a trupului, iar ea are în suflet păcatul ca maică barbară. 
Scăparea omului de robia după trup o pot realiza cei puternici pe pământ, dar 
eliberarea de păcat numai Dumnezeu i-o poate da, şi nimeni altul. Deci 
Hristos îi îndeamnă să cugete cele cuvenite şi să dorească libertatea ade¬ 
vărată, să nu caute strălucirea strămoşilor, care nu le este de nici un folos, ci 
numai pe Dumnezeu, Stăpânitorul legilor iudeilor, a Cărui neascultare prici¬ 


ţi 50. De neam nobil, sau de neam bun în sens spiritual este cel în comuniune cu 
Dumnezeu, Izvorul binelui. Acela a totodată liber, şi chipul lui străluceşte bucurând pe toţi. Nu 
în zadar se numeşte omul nobil, om de neam bun. Bunătatea dă nobleţea, cum o dă "cuviinţa" 
românească. Cel lipsit de bunătate e "ne-bun" în limba românească. Cel rău e om urât e om 
dizgraţios, sau vrednic de dispreţ, e om inferior. Şi bunătatea se capătă de la Dumnezeu. 

nuieşte păcatul, care hrăneşte în suflet robia. Precum se vede, Domnul nos¬ 
tru Hristos îi mustră în mod ascuns şi umbrit, ca pe unii ce cugetă în deşert 
lucruri mari despre om, socotind că fericitul Avraam a fost cu desăvârşire 
liber (prin el). Căci, declarând în mod general că tot cel ce face păcatul este 
rob păcatului, îl vede şi pe Avraam eliberat de lanţurile păcatului, pe el, ce fu¬ 
sese odinioară rob păcatului. Căci nu s-a îndreptat fiind drept înainte, ci când 
a crezut în Dumnezeu, fiind chemat spre libertate, prin faptul de a fi fost 
îndreptat (de Tatăl) 1151 . 

Şi nu spunem acestea nesocotind slava dreptului, ci deoarece nimeni din¬ 
tre oameni nu a fost scutit de săgeţile păcatului, ci şi cel ce pare mare a fost 
supus sub jugul păcatului, potrivit cu ceea ce s-a scris: Nu este nici unul 
drept, căci toţi au păcătuit şi s-au lipsit de slava lui Dumnezeu. Iar slava lui 
Dumnezeu pe lângă altele este şi neputinţa de a cădea în orice fel de pă¬ 
cat 1152 , ceea ce a fost propriu numai lui Hristos. Căci singur El a fost liber. El 
singur a fost liber între morţi: căci n-a săvârşit păcat, chiar dacă a sălăşluit 
între cei morţi, adică între oameni, peste care stăpânea odinioară moartea 
păcatului 1153 . Deci, recapitulând scopul celor spuse la începutul acestui para¬ 
graf, Domnul a dat de înţeles că şi fericitul Avraam a fost robit odinioară 
păcatului şi numai prin credinţa în Dumnezeu a fost eliberat. De aceea n-a 
fost în stare să transmită altora nobleţea duhovnicească 1154 » întrucât cel ce nu 
se poate elibera prin sine de robia păcatului nu poate elibera nici pe alţii, o 


1151. Nimeni nu e liber, sau nu se face liber de păcat şi bun prin sine, ci numai prin Dum¬ 
nezeu. Nici Avraam n-a devenit liber de păcat prin el însuşi, ci prin Dumnezeu. Deci degeaba 
se lăudau iudeii că sunt liberi fiind urmaşi ai lui Avraam. Fiecare trebuie să fie făcut liber de 
păcat în mod personal prin Dumnezeu. De aceea şi fiii creştinilor nu devin liberi ca fii ai lor, ci 
unindu-se personal cu Hristos în Botez. libertatea este şi o chestiune de intrare personală în 
relaţie cu Hristos cel cu totul liber prin Sine de robia păcatului. 

1152. A nu putea păcătui e mai mult ca puterea de a nu păcătui, care ar implica şi posi¬ 
bilitatea de a păcătui. Hristos, fiind ipostasul dumnezeiesc făcut om, a putut muri, prin voia Sa 
ca om, desigur ca să învingă moartea, dar n-a putut păcătui. A nu putea păcătui înseamnă pen¬ 
tru El a nu Se putea despărţi de Sine, a nu Se putea diviza, a nu putea să nu mai fie Viaţă prin 
Sine, a nu putea face răul, care e contrariul vieţii, contrariul lui Dumnezeu, Care e binele prin 
excelenţă. Hristos nu putea să nu fie atotputernic, adică să nu Se arate capabil să biruiască 
însăşi moartea. Aceasta e slava care ţine de fiinţa lui Dumnezeu. Oamenii pot câştiga numai 
de la Dumnezeu putinţa de a nu păcătui, dar numai pe aceasta, nu şi neputinţa de a păcătui, 
deşi în starea de înviere fericită în viaţa viitoare nu mai pot păcătui, fiind copleşiţi de puterea 
lui Dumnezeu, nu însă fără voia lor. 

1153. Păcatul, ca lipsă a libertăţii reale, şi moartea, ca extremă neputinţă a nepăcătuirii şi 
ca o despărţire extremă de bogăţia vieţii lui Dumnezeu, sau a comuniunii cu El şi cu semenii, 
sunt o imposibilitate numai pentru Dumnezeu. Libertatea totală şi viaţa prin Sine sunt proprii 
numai lui Dumnezeu. 

1154. Nobleţea spirituală, sau neamul bun, sau calitatea bunătăţii desăvârşite şi nemicşorate 
n-o are decât Dumnezeu. N-a avut-o Avraam şi n-a putut-o transmite nici urmaşilor după trup. 

dată ce nu se dovedeşte dătătorul libertăţii sale, ci o primeşte de la Altul, 
adică de la Hristos, Care îndreptăţeşte 1155 . 

"Robul nu rămâne în casă în veac " (In 8, 35) 1156 

Declarând că cel supus păcatelor e neliber şi aflat sub robie amară, 
(Hristos) adaugă cu folos şi cele ce sunt proprii celui ce iubeşte păcatul, dar 
şi ce vor primi de la Dumnezeu cei ce au ales să vieţuiască în chip drept, prin 
aceasta fiind ridicaţi între fiii lui Dumnezeu. Robul, zice, nu rămâne în casă în 
veac. De fapt se scufundă în întunericul cel mai din afară, plătind acolo pe¬ 
depsele pentru viaţa lui neliberă. Dar fiul rămâne în veac. Cei ce s-au îm¬ 
părtăşit odată de slava înfierii vor rămâne în faţa lui Dumnezeu, nefiind nici¬ 
când alungaţi din încăperea celor întâi-născuţi, vieţuind în veacul fără sfârşit 
în ea 1156b . Vei înţelege spusa aceasta cum se cuvine citind pilda din Evan¬ 
ghelii, în care Hristos spune că ţapii vor sta la stânga, iar oile, la dreapta, şi că 
pe ţapi îi va arunca de la El, zicând: "Duceţi-vă, blestemaţilor, în focul cel 
veşnic, gătit diavolului şi îngerilor lui" (Mt. 25, 41). Dar adună la Sine oile şi 
le primeşte cu bucurie, zicând: "Veniţi, binecuvântaţii Părintelui Meu, de 
moşteniţi împărăţia gătită vouă de la întemeierea lumii" (Mt 25,34). Prin ţapi 
se indică mulţimea neroditoare a iubitorilor de păcat, iar prin oi, ceata celor 
binecredincioşi, încărcaţi de rodul dreptăţii ca oile de lână. Deci, cel purtător 
de ruşinea robiei va fi alungat departe de împărăţia cerurilor, ca un vas 
nefolositor şi de necinste. Dar va fi primit în locaşul de sus şi va rămâne în el 
tot cel ce a iubit vieţuirea dreaptă, fiind numărat pentru aceasta între fiii lui 
Dumnezeu. Spunând Domnul acestea, arată că înţelege prin ele că cei ce nu 
şi-au însuşit libertatea prin credinţă 1157 vor fi scoşi şi din casa sfântă şi dum- 


1155. Cine nu are prin sine libertatea de păcat, nu o poate da nici altuia. Iar a da cuiva 
libertatea de păcat, sau putinţa de a nu păcătui, înseamnă a-1 face drept (a-1 îndrepta, sau 
îndreptăţi). 

1156. Robul păcatului nu rămâne în casă, sau în relaţia de comuniune intimă cu Dum¬ 
nezeu, în comuniunea de iubire de care nu se mai satură, deci veşnică. 

1156 b. în "casa” lui Dumnezeu, va vieţui veşnic cel ce nu mai este rob păcatului, ci a fost 
făcut fiul lui Dumnezeu; în întunericul din afara casei va petrece cel ce a plecat de pe pământ 
ca rob al păcatului. "Casa" lui Dumnezeu e locul în care locuieşte Stăpânul, locul intimităţii cu 
Dumnezeu şi al luminii prezenţei Lui. întunericul e locul singurătăţii şi cel unde nu se vede 
nimic. Cel ce nu crede în Dumnezeu nu mai înţelege nimic, chiar în viaţa pământească. Robul 
nu înţelege pe Stăpân, lui nu i se comunică Stăpânul, nu-i devine intim. El, fiind rob păcatului, 
nu are libertatea să se apropie de Stăpânul cel bun şi nici nu poate să cunoască bogăţia Lui 
comunicativă. Cel ce vieţuieşte veşnic în "casa" Stăpânului Dumnezeu, în lumina intimităţii 
Lui, e luminat de slava Lui. Robul din întuneric nu se bucură de nici o preţuire. Nu-i dă nimeni 
vreo atenţie. Cei din "casă 11 sunt cinstiţi însă ca nişte fii. 

1157. Credinţa în Dumnezeu, ca izvor al binelui, face pe om liber, pe când egoismul, răul, 
ca lăcomia şi mândria, îl robesc. Dumnezeul Treimii sau al iubirii arată că Fiul lui Dumnezeu Se 

nezeiască, adică din Biserică, după spusa unuia dintre Prooroci: "îi voi scoate 
pe ei din casa Mea" (Is. 1, 8). Că această proorocie a fost împlinită până la 
capăt, o mărturiseşte însăşi firea lucrurilor. Căci fiica Sionului e părăsită ca o 
colibă în vie şi ca o magazie de roade într-o ţarină, precum s-a scris. Iar tem¬ 
plul a căzut şi s-a desfiinţat cu totul şi cei ce-i aparţineau au ajuns afară, ne- 
maifiind în el în veac. în schimb, s-a înălţat şi s-a urcat Biserica, iar în ea 
rămân pentru totdeauna cei chemaţi la înfierea dumnezeiască prin credinţă. 
Căci slava Bisericii nu va înceta şi nu va sfârşi niciodată. Fiindcă sufletele 
celor drepţi se ridică de la cele pământeşti şi se strămută în cetatea de sus, în 
Ierusalimul ceresc, în Biserica celor întâi-născuţi, care este maica noastră, 
după cuvântul lui Pavel (Gal. 4,26). Iar deoarece, cercetând şi înţelesul robiei 
şi dorind în tot felul să precizăm adevărul, am spus că şi Avraam s-a numărat 
între robi şi nici persoana lui nu am aşezat-o în afara celor despre care am 
vorbit, pentru că Hristos a spus în general: 'Tot cel ce face păcatul este rob 
păcatului", să lămurim, continuând cuvintele noastre, înţelesul celor spuse. 

Iudeii cugetau lucruri mari şi uriaşe despre nobleţea proprie lor, dând ca 
începător şi izvor al ei pe Avraam. De aceea nu admiteau să se intereseze nici 
prin cele mai simple gânduri de o eliberare prin harul de sus, rămânând ne¬ 
buni şi orbi, după cuvântul Mântuitorului. De aceea Hristos voieşte în mod 
necesar să arate că cel prin fire rob nu e în stare să elibereze nici pe alţii, dar 
nici pe sine însuşi. Căci cum şi-ar dărui sieşi libertatea cel ce e lipsit de ea 
prin fire, iar cel ce e dăruit cu har de la altul cum ar fi în stare să dăruiască 
altora libertatea? 1158 Numai Celui ce prin fire e Dumnezeu din Dumnezeu îi 
aparţine puterea să elibereze. Deci dovedeşte clar că e rob şi trebuie mărturi¬ 
sit în mod necesar rob tot cel ce nu rămâne în veac, adică cel ce nu poate 
rămâne în veac ceea ce este 1159 . Tot ce e făcut va fi supus stricăciunii 1160 . Iar 


face om pentru veci şi Se jertfeşte pentru oameni. în El e toată libertatea şi puterea. Dumnezeu 
nu ţine pe om lângă El cu forţa, ci îl cheamă prin iubire, apelând la hotărârea lui liberă. 

1158. Identifică libertatea primită cu harul. Cine primeşte libertatea de la Altul, primeşte 
harul de la El. Şi numai Dumnezeu poate dărui o libertate care e totodată har. în har e liber¬ 
tate, o libertate adevărată, de nimic stăpânită, pentru că e harul dumnezeiesc. 

1159. Dumnezeu singur poate rămâne prin Sine în veci ceea ce este, adică nu poate cădea 
din bine. Făptura conştientă poate rămâne şi ea astfel, dar numai din darul lui Dumnezeu. 
Neschimbabilitatea în bine prin Sine e o putere supremă. Opusă ei este neschimbabilitatea în 
rău, care e proprie Satanei. Nici Dumnezeu nu-1 mai poate schimba în bine, pentru că nu 
voieşte să primească ajutorul lui Dumnezeu şi atât s-a întărit în rău, încât nu mai poate primi 
acest ajutor. E o supremă slăbire a libertăţii, e o aparenţă de libertate. 

1160. Orice făptură e supusă coruperii prin sine, pentru că e din nimic. Numai Dumnezeu 
o poate scăpa de corupere şi o poate menţine aşa, dar şi cu voia ei, dacă e făptură conştientă. 
Dumnezeu însă e incoruptibil prin fire, pentru că e Viaţa prin Sine. 

ceea ce este astfel e rob al lui Dumnezeu, Care l-a chemat la existenţă 1161 . 
Căci despre făpturi a zis (Dumnezeu) către El (către Fiul): 'Toate sunt roabe 
ale Tale" (Ps. 118, 91). Şi acest cuvânt s-a spus în general. Fiindcă unul este 
o parte din totul, cum este fericitul Avraam din umanitate. Iar semn clar că 
Unul-Născut, arătat întreg ca Dumnezeu din Dumnezeu, este împărat şi 
Stăpân este că rămâne în veac. Căci de cine ar avea nevoie ca să rămână la fel 
şi să fie întemeiat în mod sigur în bunătăţile veşnice, Cel ce este cu adevărat 
Dumnezeu după fire? In temeiul acestei raţiuni şi dumnezeiescul Psalmist a 
indicat creaţia ca roabă, iar pe Dumnezeu-Cuvântul, ca născut sau "răsărit" 
din Dumnezeu-Tatăl, împăratul şi Domnul 1162 . 

Extinzând privirea de la o parte la tot ce e creat, Psalmistul zice despre 
ceruri şi despre Cel prin fire Fiu: "Acelea vor pieri, iar Tu vei rămâne, şi toate 
ca o haină se vor învechi, dar Tu Acelaşi eşti şi anii Tăi nu se vor sfârşi" (Ps. 
101,27-28). Observă şi din acestea adevărul mărturisit că robul nu rămâne în 
veac, dar rămâne Fiul; şi că a nu rămâne e o dovadă că cel despre care se 
spune aceasta este rob. Iar asemenea acestora e şi faptul invers: a rămâne în 
veac e semn clar că Cel despre Care se spune acest cuvânt în mod propriu şi 
adevărat este Stăpân şi Dumnezeu. Şi ne ajung spre întărirea mărturiei noas¬ 
tre cuvintele Psalmistului. Dar deoarece, potrivit cu ceea ce s-a scris, "în gura 
a doi sau trei martori va sta adevărul" (Mt 18,16), să arătăm şi pe fericitul 
Ieremia cugetând şi zicând la fel cu acela. Tot ce e creat se strică şi prin 
aceasta se arată că e rob, iar prin faptul că rămâne şi nu se schimbă se declară 
Fiul lui Dumnezeu după fire, şi de aceea e şi Domn. De aceea se zice undeva 
către El: "Tu şezi în veac, şi noi pierim în veac". Căci în tot timpul ceea ce-i 
creat se strică prin faptul de-a fi fost creat, iar de nu se strică prin puterea lui 
Dumnezeu, Dumnezeu este Cel ce stă în acela pururea. Şederea de care se 
vorbeşte aici indică statornicia în identitatea fiinţei Lui şi în unitatea ei şi în 
înălţimea Lui împărătească după modul şi realitatea existenţei Sale 1163 . Căci 


1161. Făptura, fiind adusă la existenţă din nimic şi fiind menţinută în existenţă numai prin 
Dumnezeu, este roabă Lui. Dar se poate bucura totodată de libertatea Lui dacă nu se declară 
contrară Lui în mod voit, ci se deschide cu voia comuniunii cu El. 

1162. Cel ce n-are nevoie de nimeni pentru libertatea veşnică de păcat, e cu adevărat 
împărat peste toate, neprimind de la nimeni puterea să Se elibereze de robia păcatului, ci dând 
El însuşi această putere celor ce vor să o primească şi să se folosească şi prin efortul lor de ea. 
Cel rău nu are putere cu adevărat El e stăpânit de pasiunile lui. Dumnezeu este împărat peste 
toate, pentru că nu este stăpânit de nici un rău, ci este izvorul binelui nesfârşit Bunătatea este 
una cu puterea. Atotbunătatea este una cu atotputernicia. 

1163. Tot ce nu e prin Sine, ci e creat de Dumnezeu, nu se menţine decât prin puterea lui 
Dumnezeu. Prin sine însuşi se corupe, căci n-are existenţa prin sine, ci îi este dată de Dum¬ 
nezeu din nimic. Dumnezeu "şade" ca un împărat, neputând fi mişcat de nimic din şederea 
Lui. Aceasta arată demnitatea Lui de împărat Căci a şedea în veci înseamnă nu numai necoru- 
perea şi independenţa totală, ci şi autoritatea şi puterea de a le tace şi ţine pe toate. 

şederea e şi un chip al acestora. Deci voi reveni la ceea ce am spus la început, 
arătând, din faptul de-a nu rămâne, caracterul stricăcios şi creat chiar şi al 
fericitului Avraam. Căci a murit şi s-a mutat în oarecare fel din casa Stăpânu¬ 
lui, adică din lumea aceasta. Potrivit cu aceasta voieşte ca el să fie înţeles şi 
ca rob, nefiind în stare să poată dărui şi altora libertatea. Iar din faptul că 
rămâne în veac, Fiul Se arată pe Sine clar ca fiind Dumnezeu din Dumnezeu 
după fire. Iar din aceasta urmează că este împărat şi Domn. Iar folosul mân¬ 
tuitor ce ne vine nouă din această deosebire ni se va arăta clar în spusa înru¬ 
dită ce va urma 1164 . 


"Dacă Fiul vă va elibera pe voi, 
veţi fi cu adevărat liberi" (In 8, 36) 

Numai Fiului după fire, Celui cu adevărat liber şi în afară de toată robia, 
îi aparţine puterea să elibereze (pe alţii); altuia, afară de El, nicidecum. Căci 
precum, deoarece este prin fire şi înţelepciunea, şi Lumina, şi Puterea, înţe- 
lepţeşte pe cele capabile să primească înţelepciunea, şi luminează cele ce au 
nevoie de lumină, şi împuterniceşte pe cele ce sunt lipsite de putere, la fel, 
deoarece este Dumnezeu din Dumnezeu, şi rodul adevărat şi liber al fiinţei 
Care împărăţeşte peste toate, le dăruieşte libertatea tuturor celor ce voiesc. 
Căci prin cel ce nu are libertatea prin fire, nu poate ajunge cineva liber cu 
adevărat 1165 . Iar când Fiul voieşte să elibereze pe unii, dăruindu-le propriul 
Său bine, aceştia se fac cu adevărat liberi, primind de la Cel ce are puterea 
libertăţii vrednicia aceasta, şi nu de la cineva dintre cei dăruiţi cu ea de la 
altul, strălucind de pe urma unor daruri străine. E foarte necesară explicaţia 
dată mai înainte şi celor ce se silesc să-l câştige le vine un mare folos din 
deosebirea arătată în acestea. Căci e necesar să înţelgem de unde trebuie să 
dobândim nobleţea cea după Dumnezeu şi să aflăm pe Fiul, Care ne poate 
elibera. Deci, să se gândească cei ce se bucură de măriri lumeşti să nu se 
umfle în închipuiri înalte despre ei, ci să alerge după slava şi harul Sfinţilor, 
chiar de sunt mici şi s-au născut din cei mici după trup. Căci nu e suficient 
ceea ce pare oamenilor strălucitor, spre a aduce nobleţea de la Dumnezeu, ci 
ceea ce e luminos în vieţuire şi moravuri face pe om cu adevărat liber şi de 
neam bun. Căci Iosif a fost vândut ca rob, precum s-a scris (Fac. 37, 28), dar 


1164. Dacă n-ar rămâne Fiul lui Dumnezeu întrupat în veci şi ca om, nu ne-ar putea dărui 
şi nouă rămânerea în veac. Acesta e sensul mântuitor al întrupării Fiului lui Dumnezeu. Dacă 
n-ar fi El liber de păcat şi de moartea ce rezultă din păcat, deşi e om, nu ne-ar putea da şi nouă 
această libertate. Cel mai păcătos, sau cel mai rău, are libertatea cea mai îngustată. 

1165. Nu poţi căpăta libertatea de la un obiect. Nu o poţi căpăta nici de la un egoist, de la 
cel închis în poftele şi ambiţiile sale. Libertatea se capătă de la Cel capabil de a Se dărui, de a 
Se comunica. Numai Acela te face şi pe tine capabil de a te dărui, de a fi liber de poftele tale. 

strălucea liber prin nobleţea sufletului. Iar Esau s-a născut dintr-un părinte 
liber şi a fost astfel în realitate, dar prin urâţenia moravurilor şi-a dovedit 
cugetul de rob. Deci, de neam bun sunt cei de la Dumnezeu, precum am spus 
adineauri, nu cei ce au bogăţie şi se impun prin mulţimea banilor şi se bucură 
de cinstiri strălucite în lume, ci cei ce strălucesc printr-o viaţă şi purtare cuvi¬ 
incioase 1166 . 

"Ştiu că sunteţi sămânţa lui Avraam, dar căutaţi să Mă ucideţi 
fiindcă cuvântul Meu nu încape în voi" (In 8, 37) 

Arată în multe feluri deşertăciunea slavei şi a mândriei, ce le vine unora 
din înrudirea cu Avraam, ca şi lipsa oricărui folos din ea. Şi aceasta îi face să 
caute nobleţea adevărată şi iubită de Dumnezeu. Căci Dumnezeu nu priveşte 
la trup, precum zice însuşi Mântuitorul nostru Hristos: "trupul nu foloseşte 
la nimic" (In 6, 63), ci primeşte mai vârtos nobleţea din suflet şi se învred¬ 
niceşte de toată lauda. Şi-i cunoaşte ca având nobleţe adevărată pe cei pe care 
asemănarea faptelor sau identitatea purtărilor îi înalţă ca într-o unică virtute 
şi îi face să se arate împodobiţi de frumuseţea aceloraşi bunătăţi, dar şi străini 
de opusul acestora. Căci altfel, în ce mod, aflându-ne pe pământ şi alcătuiţi, 
precum s-a scris, din lut (Fac. 2, 7), suntem ai Stăpânului a toate, precum 
spune Pavel: "Fiind din neamul lui Dumnezeu" (Fapte 17,29)? E drept că v-aţi 
făcut înrudiţi cu Hristos pentru trupul din taina Lui, dar se poate vedea lucrul 
acesta ca adevărat şi în alt mod. Anume, cugetând ale Lui şi înţelegând că se 
cuvine să vieţuim binecredincios nu numai în trecere, silindu-ne să fim, 
urmând Lui, fii ai lui Dumnezeu Cel peste toate şi să ne conformăm mintea 
noastră, pe cât e cu putinţă, cu voia Lui. Iar că Dumnezeu primeşte să fim 
asemănători cu El şi după chipul Lui, în înţeles de înrudire, cunoaştem clar 
pătrunzând în sfintele cuvinte şi străbătând dumnezeiasca Scriptură. 

Astfel, în vremea Proorocului Ieremia, era un vrăjitor mincinos, pe nume 
Şemaia Nehelamitul, care "grăia, precum s-a scris, din inima lui, şi nu din 
gura Domnului" (Ier. 23,16). Iar deoarece era şi o altă mulţime de martori şi 
prooroci mincinoşi, care amăgeau poporul şi îl atrăgeau spre cele ce nu se 
cuvenea, pe drept cuvânt S-a supărat Dumnezeu, Stăpânul tuturor. De aceea, 
spunând multe cuvinte despre el şi arătând ce pedepse va suferi pentru 
îndrăzneala lui, la urmă adaugă: "Şi Mă voi răzbuna pe Şemaia şi pe cei din 


1166. Numai de la Dumnezeu Cel atotbun şi de la Fiul Lui făcut om, model în curăţie şi 
bunătate, vine nobleţea adevărată. Omul nu o are de la sine şi nu şi-o poate păstra prin sine. 
Ea nu se confundă cu strălucirea lumească a bogăţiei, a poziţiei sociale. Toate acestea trec 
repede. Răul ascuns în ele face pe om cel mai puţin liber şi străin de nobleţea adevărată. Cu 
cât vrea cineva să fie mai mare în lume, cu atât e mai grosolan în fond şi înţeapă mai mult pe 
ceilalţi, fiind dezagreat de ei, cu atât se vede mai puţin vreo mărime în el. 

neamul lui care au făcut cele asemenea lui" (Ier. 29,32). Auzi cum vede rude¬ 
nia din cele săvârşite în mod asemănător? Căci Cel ce ştie să judece drept a 
pedepsit împreună cu Şemaia neamul lui după trup pentru purtări asemenea 
lui în răutate, căci Proorocul Iezechiel spune clar: "Sufletul care a păcătuit, 
acela va muri" (Iez. 18, 4). Dar ca să se cugete aceasta despre el când vor¬ 
beşte de neam, adaugă îndată: "pe cei ce fac asemenea lui", precizând neamul 
prin identitatea celor făcute. Dar ca să vedem spusa referindu-se şi la iudei, 
să ne aducem aminte şi de cuvintele Sfântului Ioan Botezătorul. Căci, decla¬ 
rând deşartă lauda rudeniei lor cu Avraam, zice: "Nu spuneţi întru voi: Avem 
părinte pe Avraam. Fiindcă Dumnezeu poate ridica şi din pietre sămânţa lui 
Avraam" (Mt. 3, 9). Deoarece Dumnezeu a spus către acela: "înmulţind, voi 
înmulţi sămânţa ta ca stelele cerului" (Fac. 22,17), poporul iudeilor, socotind 
că nu minte Cel ce a făgăduit aceasta, se socotea mare şi nu se aştepta nicide¬ 
cum să cadă din rudenia strămoşului. De aceea Ioan spune cele de mai sus 
ca să salveze făgăduinţa dumnezeiască. Dar, explicând această nădejde, feri¬ 
citul Botezător spune foarte clar: "Căci Dumnezeu poate ridica şi din pietre 
âi lui Avraam" (Lc. 3, 8). La acestea consimte şi fericitul Pavel, spunând: 
"Căci nu toţi cei din Israel sunt Israel. Nici âindcă sunt sămânţa lui Avraam 
sunt toţi âi (ai lui)" (Rom. 9, 6-7). Deci, fiind arătat în tot felul adevărul că 
Dumnezeu cunoaşte rudenia morală şi a purtărilor, se arată că e zadarnic să 
se laude iudeii cu strămoşii sfinţi şi buni, când rămân departe şi sunt 
despărţiţi de virtutea acelora. De aceea zice Domnul cu dreptate către iudei: 
"Ştiu că sunteţi sămânţa lui Avraam, dar căutaţi să Mă omorâţi pentru că 
cuvântul Meu nu încape în voi" 1167 . Da, zice, când privesc numai la rudenia 
după trup şi cuget de unde s-a născut poporul iudeilor, atunci îi văd proveniţi 
din sămânţa lui Avraam. Dar când privesc la frumuseţea vieţuirii şi cugetării 
aceluia, nu-i văd decât străini, şi nu înrudiţi cu el. Căci căutaţi să Mă ucideţi, 
deşi vă lăudaţi cu mărimea strămoşului, care n-a fost ucigaş. Şi, ceea ce e 
lucrul cel mai rău şi mai nelegiuit, nu sunt prigonit de voi pentru cauze 
binecuvântate, ci vreţi să Mă ucideţi în chip cu totul nedrept. Căci numai pen¬ 
tru aceasta v-aţi hotărât să Mă omorâţi, pentru că cuvântul Meu nu încape în 
voi, deşi vă chem la mântuire şi viaţă 1168 . Nu încape în voi, din pricina păca- 


1167. în zadar vă lăudaţi, zice Hristos iudeilor, că sunteţi urmaşii lui Avraam, când, în loc să 
credeţi în Mine, în Care s-a făgăduit că va avea loc mântuirea urmaşilor lui, voi căutaţi să Mă 
ucideţi. Aceasta înseamnă că nu mai sunteţi decât urmaşii după trup ai lui Avraam. Nu mai sunteţi 
urmaşii lui spirituali, pentru că nu mai credeţi în făgăduinţa dată lui despre mântuirea în Mine a 
urmaşilor lui. Dumnezeu poate face şi din păgânii împietriţi urmaşii spirituali ai lui Avraam. 

1168. Căpeteniile iudeilor îşi arătau josnicia spirituală în faptul că nu se puteau ridica la 
înălţimile morale şi spirituale şi, prin aceasta, la mântuirea veşnică la care îi chema Iisus. El le 
vorbea de iubire, şi ei îi răspundeau cu ură. Cu cât îi chema mai sus, cu atât se coborau mai 

tului ce locuieşte în voi şi care nu lasă loc pentru sfatul şi îndemnul spre cele 
bune. Deci iudeii sunt, după El, ucigaşi, deci judecători cu totul nedrepţi, 
hotărâţi să se folosească de pedepsirea cu moartea a Celui ce n-a făcut nici o 
nedreptate, ba a putut să le fie de folos şi S-a silit să-i mântuiască. Deci, cum 
ar mai fi rudenii ale lui Avraam cel drept şi bun cei ce sunt atât de lipsiţi de 
bunătăţile lui şi s-au înstrăinat de identitatea morală cu el atât de mult încât 
ar putea spune oricine cât e de departe şi de deosebită răutatea de virtute? 

"Eu cele ce le-am văzut la Tatăl Meu le grăiesc; 
iar voi, cele ce le-aţi auzit de la tatăl vostru le faceţi" (In 8, 38) 1169 

După ce a spus că cuvântul Său nu încape în iudei, ba i-a şi dat pe faţă că 
voiesc să-L omoare, adaugă în mod necesar şi acestea. Şi vom explica iarăşi 
din ce pricină. Nu ignora, precum se vede, că unii dintre iudei se vor revolta, 
respingând cuvintele Lui şi, dând glas urii lor nebune, vor zice iarăşi: Nu în 
zadar, precum zici, caută să Te omoare unii. Sunt porniţi spre aceasta din 
pricini binecuvântate, mişcarea aceasta a lor este iubitoare de Dumnezeu şi 
dintr-o râvnă care nu poate fi învinuită pe drept. Cuvântul Tău nu încape în ei 
fiindcă este contrar lui Dumnezeu. Căci ne duce la o nouă rătăcire şi ne abate 
de la calea Legii, strămutându-ne la ceea ce-Ţi place numai Ţie! Acestea 
şoptindu-şi în ascuns iudeii, sau gândindu-le în ei, Domnul le răspunde iarăşi, 
cunoscând mişcarea gândurilor din ei, căci este Dumnezeu adevărat, zicând: 
"Eu cele ce le-am văzut la Tatăl grăiesc" şi le-am cugetat ca ale firii Tatălui 
Meu; văzând din Mine şi în Mine pe Cel ce M-a născut, am fost şi văzător al 
voilor Lui. Am văzut, printr-o cunoaştere sădită în Mine, care sunt faptele 
iubite de El şi pe acestea le grăiesc către voi, nefiind surprins ca vorbind ceva 
contrar, nici poruncind ceva ce nu-I place Lui. Spre ele M-am silit să chem pe 
ascultători, fără să Mă despart însă de ale Mele. Căci în Mine sunt ale Lui, şi 
ale Mele sunt iarăşi în El 1170 . Dar, deşi fac aşa prin fire şi sunt în toate împreu- 


jos. Pe cât de larg, de cald şi de iubitor era cuvântul lui Hristos, pe atât se îngustau, se răceau 
şi se umpleau de ură în sufletul lor. Cuvântul lui Hristos venea spre ei cu orizontul vieţii Lui 
nemărginite şi nesfârşite, pentru că El însuşi reprezintă acest orizont Ei se închideau în mân¬ 
dria lor egoistă, creând falsa impresie că au în ei totul. Această îngustime şi închidere egoistă 
e una cu păcatul. Ea e contrară binelui, care e lărgime dăruită şi altora. Egoistul exclusivist 
poate merge în ura şi dispreţul faţă de altul până la uciderea altuia, dacă acela nu serveşte 
egoismului său, sau apare superior lui. 

1169. Căpeteniile iudeilor nu mai au tată pe Avraam, ci pe diavolul. Fiecare arată prin 
faptele lui al cui fiu este: Hristos arată prin faptele Lui bune şi minunate că e Fiul lui 
Dumnezeu; căpeteniile iudaice arată, prin voinţa lor dea ucide pe Cel ce face bine şi îndeamnă 
la bine, că sunt fiii celui rău. 

1170. Cele ale Tatălui sunt ale Mele, şi cele ale Mele sunt ale Tatălui. Vestim Amândoi 
aceleaşi lucruri. In aceasta se arată unitatea Noastră de fiinţă. 

nă-voitor cu Dumnezeu-Tatăl, vouă vă par că sunt cineva neadevărat şi sunt 
socotit că vă rătăcesc şi pe voi de la învăţăturile dumnezeieşti. De aceea vă 
cer să părăsiţi învinuirea şi să lepădaţi bănuiala. Faceţi cele pe care le-aţi auzit 
de la Tatăl 1171 . V-a grăit prin Moise, împliniţi-I porunca. Daţi auzit zicând: "Pe 
cel nevinovat să nu-1 ucizi" (leş. 23, 7). Cum deci căutaţi să Mă omorâţi pe 
Mine şi călcaţi porunca Tatălui? 

Dar vom înţelege şi în alt mod aceasta: "Şi voi cele ce le-aţi auzit de la Ta¬ 
tăl să le faceţi". Le-a grăit, zice, vouă prin Prooroci, căci aţi auzit: "Bucură-te 
foarte, fiică a Sionului, veseleşte-te, fiică a Ieruslimului. Iată împăratul tău 
vine la tine, drept şi biruitor, blând şi călare pe mânz de asină, pe Hui celei de 
sub jug" (Zah. 9, 9). Dar şi prin glasul lui Isaia zice: "Suie în munte înalt Cel 
ce binevesteşte Sionului. înălţaţi-vă, nu vă temeţi. Iată Dumnezeul vostru, iată 
vine cu tărie Domnul şi braţul Lui, cu stăpânire. Ca un Păstor va păstori 
turma Lui şi pe cele ce au în pântece le va mângâia" (Is. 40, 9-11). Ascultând 
poruncile Tatălui, primiţi-Mă deci pe Mine, Cel mai înainte vestit Cinstiţi 
prin credinţă pe Cel mai înainte propovăduit Lăsaţi şi cuvintele Tatălui să 
stăpânească în voi. Trebuie ştiut că Legea este a lui Dumnezeu-Tatăl. Deşi a 
fost grăită de El prin îngeri, nu S-a pus pe Sine în afara faptei Legii. Şi deşi a 
îngăduit bănuiala iudeilor că nu este aşa, nu-i ceartă, din iconomie, pentru 
această bănuială. Totuşi, chiar prin aceasta îi umileşte pentru că nu-L pri¬ 
mesc 1172 , căci le aduce numele Tatălui ca martor. 

"I-au răspuns Lui şi au zis: 

Tatăl nostru este Avraam" (In 8, 39) 

O, ce mare lipsă de învăţătură! Şi ce minte uscată de necredinţă, care nu 
se gândeşte decât la sfadă! Căci, consimţind Mântuitorul nostru Hristos şi 
zicând clar: "Ştiu că sunteţi sămânţa lui Avraam", ei stăruie în aceleaşi, şi, ca 
Unuia ce ar susţine contrariul şi le-ar spune că nu sunt din sămânţa lui 
Avraam după trup, zic iarăşi: "Părintele nostru este Avraam". Şi nu se ruşi¬ 
nează să repete de multe ori aceleaşi cuvinte, ei, care socotesc că nu trebuie 
să se lase mai prejos nici de Satana, fiind cei mai râvnitori în flecăreala 
aceluia. 


1171. împliniţi cele ce vi le spun Eu, căci ele sunt de la Tatăl. Respingând cele spuse de 
Mine, respingeţi poruncile Tatălui pe care vă lăudaţi că le respectaţi. 

1172. Iisus le arată iudeilor că în Vechiul Testament Tatăl îl prevesteşte pe El. Dar nu-i 
ceartă cu asprime pentru că nu-L socotesc pe El drept Cel prevestit de Tatăl ca Fiul Lui. Chiar 
cu blândeţea Lui vrea să le dovedească aceasta. însă şi mai mult îi va convinge despre Dum¬ 
nezeirea Sa prevestită de Tatăl, prin faptul că-i lasă în necredinţa lor, că nu impune cu sila 
credinţa în EL 

Dar poate exista un motiv foarte prostesc al acestei fapte a lor. Şi vom 
spune care era. Căci, spunând Domnul: "Eu cele ce le-am văzut la Tatăl, aces¬ 
tea grăiesc", nu înţelegeau că indică prin acestea pe Dumnezeu-Tatăl, ci 
socoteau că numeşte fie pe dreptul Iosif, fie pe altcineva din cei de pe pământ, 
cugetând şi înţelegând despre El lucruri mici şi de râs. Căci Sfânta Fecioară 
a zămislit în pântece Pruncul dumnezeiesc nu dintr-o unire conjugală, ci, pre¬ 
cum s-a scris, din Duhul Sfânt (Lc. 1, 35). Şi fericitul Iosif necunoscând la 
început modul iconomiei (al întrupării), a voit să o părăsească pe ea în 
ascuns, după cuvântul lui Matei (1,19). Dar, deşi iudeii nu ignorau că Sfânta 
Fecioară a luat în pântece înainte de nuntă şi de împreunare, n-au înţeles că 
a fost din Sfântul Duh, ci au socotit mai degrabă că a fost întinată de altcine¬ 
va din acelaşi neam. De aceea nu aveau păreri drepte despre Hristos. Soco¬ 
teau că S-a născut ca prunc al altui tată, care a necinstit pe Sfânta Fecioară, 
după părerea lor, şi a fost înscris numai pe numele lui Iosif, ca nelegitim, nu 
ca fiu. Deci, spunând El cu adevărat "Eu cele ce le-am văzut la Tatăl Meu, 
acelea le grăiesc", nu voiau să se gândească la Dumnezeu, ci socoteau că 
indică pe unul dintre părinţii pământeşti şi bănuiau că încearcă să-i aducă pe 
ei, de la cinstirea dată strămoşului lor după sânge, la cinstirea datorată de El 
altuia. Şi, presupunând că voieşte să-i atragă de la străvechea slavă patriarhală, 
răspund cu sfadă şi cu tărie, zicând: "Părintele nostru esteAvraam", ca şi când 
ar fi zis: Deşi ne impresionezi cu minuni excepţionale şi cu fapte mai presus de 
cuvânt, nu ne vei despărţi de slava veche, nu vom înscrie ca părinte începător 
al neamului pe tatăl tău, nu vom atribui altuia o astfel de slavă, nici nu vom 
schimba pe vechii începători ai neamului cu unii noi. Şi nu e de nici o mirare şi 
nici greu de crezut că iudeii puteau cădea într-o astfel de nebunie, o dată ce 
socoteau pe Hristos fiind simplu om şi-L numeau, umilindu-L în multe feluri, 
fiul teslarului şi nu-I dădeau nici un preţ împăratului şi Domnului tuturor. Iar 
că nici pe Sfânta Fecioară nu o venerau după dreptate, ci o socoteau ca pe una 
necinstită de cineva, vom cunoaşte foarte limpede din cele următoare 1173 . 

"Le-a zis lor Iisus: Dacă aţi fi fiii lui Avraam, aţi face faptele lui. 

Dar voi acum căutaţi să Mă omorâţi pe Mine, 

Omul care v-am grăit vouă adevărul pe care l-am auzit 
de la Dumnezeu. Aceasta n-a făcut-o Avraam " (In 8, 39-40) 

Arătând în tot chipul blândeţe faţă de îndrăzneala iudeilor, Hristos le-a 
grăit acoperit, necertându-i în mod descoperit, ci amestecând mustrarea cu 


1173. A nu socoti că Maica Domnului La născut pe Hristos ca Fecioară înseamnă a socoti 
că La născut ca o desfrânată, dat fiind că Iosif ştia despre ea că nu La conceput cu el. Aceasta 
rezultă din concepţia sectelor neoprotestante, că nu La născut pe Iisus ca Fecioară, şi aceasta 
rezultă şi din nestorianismul combătut de Sfântul Chirii. 

delicateţea şi potolindu-le mânia în mod reţinut şi felurit Dar, deoarece îi 
vede foarte lipsiţi de minte şi că nu înţeleg nimic din cele spuse, îşi face 
cuvântul liber de orice acoperământ şi descoperit de orice văl. Ar trebui, zice, 
dacă tot vă socotiţi între fiii lui Avraam, să credeţi că aceasta este cinstea cea 
mai înaltă şi să vă siliţi să imitaţi purtările aceluia. Ar trebui să mergeţi pe 
urmele virtuţii vrednice de cinste a strămoşului; ar trebui, pe lângă acestea, 
să râvniţi şi să iubiţi buna lui ascultare. El a auzit pe Dumnezeu zicând: "Ieşi 
din pământul tău şi din rudenia ta şi mergi în pământul pe care ţi-1 voi arăta 
ţie" (Fac. 12, 1). Şi, neîntârziind în împlinirea celor poruncite, îndată a ieşit 
din ţara sa, şi fără să cunoască pe cea străină, se duce în ea, încrezându-se în 
mila lui Dumnezeu. Şi, ajungând spre sfârşitul vieţii, aflându-se aproape de 
anul o sută, a auzit "Vei avea sămânţă". Şi, neîndoindu-se nicidecum, a dăruit 
o credinţă caldă Celui ce-i grăia, nedând atenţie slăbiciunii trupului, ci încre¬ 
zându-se în puterea Celui ce-i vorbea. A ascultat porunca să predea lui Dum¬ 
nezeu ca jertfa pe fiul iubit; şi şi-a înfrânat îndată afecţiunea firii, împlinind a 
doua poruncă a lui Dumnezeu şi punând pe planul al doilea iubirea faţă de 
copil. Iar la voi aflu totul dimpotrivă, căci căutaţi să Mă ucideţi fiindcă v-am 
vorbit vouă cele de la Dumnezeu. Avraam n-a făcut aceasta. Căci n-a dis¬ 
preţuit pe Cel ce a grăit către el şi n-a îndrăznit să facă ceva care să-L supere. 
Cum mai sunteţi deci fiii lui Avraam, depărtându-vă atât de mult de iubirea 
lui faţă de Dumnezeu, cum arată deosebirea purtărilor voastre? 

Observă cum întrebuinţează cuvântul cu folos. Căci n-a zis în acestea că 
a auzit cuvântul de la Tatăl, ci de la Dumnezeu, deoarece, precum am spus 
adineauri, din nebunia lor nemăsurată îşi făceau despre El, bârfindu-L, păreri 
neadevărate, socotind că El vorbea despre un tată pământesc al Lui. De fapt, 
spunând că îl vor omorî, Se numea pe Sine om, căci, deşi îşi afirma totdeau¬ 
na nestricăciunea ca Dumnezeu după fire, nu despărţea de Sine propriul tem¬ 
plu, ci Se prezenta ca Cel ce este Fiu unic, chiar când S-a făcut om. Şi spunea 
prin aceasta adevărul. Căci cuvântul Mântuitorului ne învaţă să gândim ade¬ 
vărul şi acum, în chipuri şi forme, şi ne îndeamnă să iubim în duh adevărata 
Lui slujire. Deci, când zice: "Cele ce am auzit de la Tatăl...", nu trebuie să ne 
smintim nicidecum. Căci, deoarece zice despre Sine că este om, spune şi 
aceasta într-un mod potrivit omului. Deci, fiindcă zice că va muri ca om, 
aceasta e spusă ca de un om şi auzită ca de la om. Dar e potrivit să transmită 
ca fiind auzită cunoştinţa înnăscută pe care o are despre voia Tatălui Său. 
Căd aşa e şi obiceiul dumnezeieştii Scripturi, să spună despre Dumnezeu că 
aude. Dar când spune: "Şi a auzit Dumnezeu", nu trebuie să-I atribuim un 
simţ definit al auzului, cum este la noi. Căci firea dumnezeiască este simplă 
şi liberă de orice compunere. Vom înţelege mai degrabă cunoaşterea ca auz 
şi auzul ca cunoaştere. Căci în Cel simplu nu e, cum am spus, nimic corn- 

pus 1174 . Dar vom adăuga la acestea un al treilea mod (pe lângă cel pur ome¬ 
nesc şi pur dumnezeiesc, n. trac/.), fără să ne depărtăm de scopul cuvenit A 
spus Dumnezeu-Tatăl despre Hristos către preasfântul Moise: "Prooroc voi 
ridica lor (se înţelege celor din Israel), din fraţii lor, ca pe tine, şi voi pune 
cuvintele Mele în gura Lui şi va vorbi lor despre toate câte voi porunci Lui" 
(Deut. 18,18). Din această cauză socotesc că Domnul nostru Iisus Hristos zice 
că aude de la Tatăl adevărul şi-l va spune pe acesta iudeilor, cum I s-a spus şi 
Lui, mustrându-i ca pe unii ce luptă împotriva lui Dumnezeu-Tatăl şi arătân- 
du-Se pe Sine ca Acela pe Care Dătătorul Legii Da făgăduit că-L va ridica 1175 . 

"Voi faceţi lucrurile tatălui vostru" (In 8, 41) 

După ce i-a dovedit pe iudei ca ieşiţi din unitatea morală cu strămoşul şi 
despărţiţi de iubirea de Dumnezeu a aceluia, Hristos îi dezbracă în mod 
cuvenit de slava trupească deşartă. Căci, spunând hotărât că nu trebuie să fie 
socotiţi între fiii aceluia, îi declară aparţinând altui tată şi, înfăţişând asemă¬ 
narea în fapte ca pe o legătură de rudenie, învăţând că cei buni în deprinderi 
sunt legaţi cu cei buni, şi cei ce vieţuiesc în răutate trebuie socotiţi la fel cu 
cei asemenea, le arată ultimilor ce părinţi pot avea. Căci, precum celor ce şi-au 
ales să vieţuiască în cele bune şi de aceea sunt sfinţi, le poate fi numit Tată 
Dumnezeu, deoarece se străduiesc după puterea oamenilor să-L imite pe El, 
la fel celor răi e drept să li se atribuie cu dreptate ca tată cel viclean, deoarece 
îşi acomodează prin purtările lor chipul potrivit vicleniei şi răutăţii aceluia. 
Căci tată nu se înţelege de către dumnezeiasca Scriptură numaidecât cel ce 
naşte din el, ci şi cel ce face de un chip cu el în moravuri pe vreunii, cărora li 
se şi numeşte de aceea tată. Aşa scrie şi dumnezeiescul Pavel: "Căci eu v-am 
născut pe voi în Hristos prin Evanghelie" (I Cor. 4, 15). Deci, după cum am 
spus, precum unii se fac de un chip cu Dumnezeu şi cu unii Sfinţi părinţi prin 
asemănarea şi sfinţenia purtării, aşa se fac alţii de o simţire cu diavolul prin 
aceleaşi moravuri, suferind aceasta din răutatea lor. 


1174. Când se zi ce despre Dumnezeu cel neîntrupat că "aude", trebuie să înţelegem prin 
aceasta că El "cunoaşte", şi viceversa Dar Fiul lui Dumnezeu cel întrupat are auzul omenesc, 
măcar că e Dumnezeu. Aceasta a spus-o ceva mai sus şi o va spune şi în cele următoare. 

1175. E o mare taină cum Fiul lui Dumnezeu cel întrupat aude după întrupare cuvintele 
Tatălui, nu printr-o simplă cunoaştere, ca înainte de întrupare, ci şi prin auz omenesc. Valo¬ 
rificând şi simţurile omeneşti pe care Şi le-a asumat, cunoaşte voia Tatălui ca Dumnezeu şi o 
aude totodată şi ca om. Mai precis, simte în Sine voia Tatălui una cu voia Sa, ca Cel de o fiinţă 
cu Tatăl; dar o aude şi ca om, ca voie a Tatălui una cu a Sa. Şi spune oamenilor de la Tatăl şi 
de la Sine, aşa cum le cunoaşte şi le aude ca Fiul lui Dumnezeu şi ca om. Făcut om, fără să 
înceteze a fi şi Fiul lui Dumnezeu, S-a făcut partener de dialog cu oamenii, dar rămâne şi mai 
presus de nivelul partenerului. Poate şi noi vorbim cu semenul nostru, dar rămânem şi mai 
presus de vorbirea rostită cu el, în gândirea noastră. 

Astfel, Sfinţii sunt părinţi ai sfinţilor, şi cei răi, ai celor răi. Şi cei ce imită 
modelul dumnezeiesc, pe cât se poate spune, au în sufletele lor prin sfinţenie 
îndrăzneala cuvenită fiilor proprii, ca să spună: 'Tatăl nostru Care eşti în 
ceruri" (Mt 6, 9). Iar cei răi sunt socotiţi fii ai tatălui cel asemenea lor, fiind 
născuţi dintr-o asemănare cu el în aceeaşi răutate. Astfel, Hristos le stabileşte 
iudeilor şi le numeşte un alt tată decât pe Sfântul Avraam. Dar cine este aces¬ 
ta, nu o spune clar. 

"Au zis deci Lui: Noi nu ne-am născut din desfrânare, 
ci avem un Tată, pe Dumnezeu" (In 8, 41) 

Am spus înainte că iudeii, care toate le îndrăzneau, cădeau cu uşurinţă în 
urâte şi nebune bănuieli despre Mântuitorul Hristos. Căci socoteau că Sfânta 
Fecioară, sau Maica Domnului, a conceput în mod stricăcios, neprimindu-L 
în pântece de la Sfântul Duh, sau dintr-o lucrare de sus, ci de la cineva din cei 
de pe pământ Căci, fiind cu totul necredincioşi şi neînţelepţi, nu puneau nici 
un preţ pe Scripturile proorocilor, deşi auzeau limpede: "Iată Fecioara în pân¬ 
tece va lua şi va naşte ău" (Is. 7,14). Sau, privind numai la trup şi cugetând 
numai la legile cu privire la noi, nu primeau ca lucrătoare firea mai presus de 
cuvânt ci, socotind că de la aceasta pântecele nu mai primeşte nimic, cuge¬ 
tau că femeia nu poate zămisli decât din unire şi amestecare cu bărbatul. 
Bolind, netrebnicii, de o astfel de bănuială, îndrăzneau să bârfească naşterea 
din Duhul a Născutului dumnezeiesc şi minunat Iar deoarece Hristos îi 
declara pe ei străini de rudenia cu Avraam şi îi socotea fii ai altui tată, s-au în¬ 
furiat foarte şi, dând frâu liber mâniei lor, au spus, defaimându-L: "Nu ne-am 
născut din desfrânare, ci avem un unic tată, pe Dumnezeu". Iar aceasta o 
spun cu un înţeles acoperit Tu ai doi taţi, căci nu Te-ai născut din nuntă legi¬ 
timă. Noi însă avem un Tată, pe Dumnezeu. 

Dar să vadă cineva iarăşi şi să înţeleagă de câtă nebunie se acoperă, 
bolind şi în aceasta. Căci cei ce din pricina răutăţii şi murdăriei lor nu sunt 
socotiţi de Dreptul Judecător nici între fiii lui Avraam, lunecă în altă nebunie 
şi se laudă declarând pe Dumnezeu Tată al lor, poate pentru spusa din cărţile 
lui Moise :"Fiul Meu întâi născut, Israel" (leş. 4,22). Dar nu iau în seamă ceea 
ce li s-a spus prin Isaia: "Vai de ăii înstrăinaţi, acestea zice Domnul" (Is. 30,1). 

Dar ar putea întreba cineva, pe drept cuvânt Ce-i îndeamnă acum pe 
iudei să nu mai spună: "Părintele noastru este Avraam", sau "Un părinte 
avem, pe Avraam", ci recurg la Unul Dumnezeu? Eu socotesc că ei cugetau 
în ei înşişi aceasta deoarece, lovind prin calomnie pe Domnul ca născut dintr-o 
maică batjocorită înainte de nuntă, îi atribuiau doi taţi, în mod necesar cău¬ 
tând să afle şi de la El, spre întărirea batjocurii lor, numele tatălui. Căci, afir¬ 
mând că ei au un unic Tată, pe Dumnezeu, îl batjocoresc pe Domnul indirect 

că are doi, opunând pe Tatăl lor cel Unul celor doi ai Lui. Fiindcă socoteau că, 
zicând: "Avem un tată, pe Avraam", ar fi negat pe ceilalţi, adică pe Isaac, pe 
Iacob şi pe cei doisprezece din acesta, ceea ce făcând, ar fi părut că luptă 
împotriva lor înşişi şi se împotrivesc voii şi laudei lor, înstrăinându-se de 
nobleţea lui Israel şi, prin aceasta, aprobând cuvintele Domnului. Evitând 
deci vătămarea ce le-ar fi venit din aceasta, nu mai zic: "Avem un tata, pe 
Avraam", ci-şi atribuie ca Părinte unic pe Dumnezeu, vrăjiţi de şi mai gre¬ 
şitele plăceri ale calomnierii lui Hristos, ca să cadă în vinile cele mai mari ale 
necredinţei totale, ai cărei lucrători se fac, îndrăznind să pretindă ca tată pe 
Cel ce osândeşte toată necredinţa 1176 , negând deosebirea lui Hristos de ei. 

"Le-a zis deci lor Iisus: Dacă Dumnezeu ar fi tatăl vostru, 
M-aţi iubi pe Mine, 

căci Eu de la Dumnezeu am ieşit şi am venit " (In 8, 42) 1177 

Domnul nu tăgăduieşte în acestea vreunora că au ieşit de la Dumnezeu 
şi pot fi socotiţi între fiii Lui, ci arată mai degrabă cine sunt cei cărora se 
cuvine această laudă şi că ea e proprie mai ales Sfinţilor. Iar pe iudeul batjo¬ 
coritor îl arată mai vârtos lipsit de minte. Căci Eu sunt, zice, unicul şi ade¬ 
văratul Fiu al Lui după fire, adică din Dumnezeu-Tatăl. Dar au fost primiţi la 
calitatea de fii toţi cei ce s-au făcut după chipul Meu şi privesc la slava Mea. 
Căci chipurile sunt pururea asemănătoare arhetipurilor. Dar cum se pot 
număra între fiii lui Dumnezeu cei care nu iubesc pe Cel ce S-a născut din 
Dumnezeu şi îi conduce spre chipul Lui pe cei ce cred în El, ci-L necinstesc 
nu într-un singur mod, ci în multe? Şi cei ce nu primesc pecetea lui Dum¬ 
nezeu-Tatăl cum s-ar face după chipul Lui? Căci nu e îngăduit oricui să nu¬ 
mească fără vină Tată pe Dumnezeu, ci numai celor în care străluceşte fru¬ 
museţea dreptei credinţe în El. Numai lor li se potriveşte aceasta, şi nu alto¬ 
ra. Eu am venit din cer împreună sfatuindu-Mă cu El şi cuvântul Meu vă 
cheamă la însuşirea chipului Lui. Iar dacă v-aţi strădui şi aţi dori să aveţi Tată 
pe Dumnezeu, fără îndoială M-aţi iubi şi pe Mine, Conducătorul şi învăţătorul 


1176. Cad în vina cea mai mare, îndrăznind să pretindă că tată al supremei lor necredinţe 
este Dumnezeu, duşmanul a toată necredinţa. Ei se fac vinovaţi astfel de cea mai îndrăzneaţă 
minciună, pretinzând că Dumnezeu este tată al necredinţei lor, numind de fapt pe diavol dum¬ 
nezeu. 

1177. Iisus le răspunde căpeteniilor iudaice: Negând că Eu sunt Fiul lui Dumnezeu sau 
că am pe Dumnezeu ca Tată, arătaţi că n-aveţi pe Dumnezeu ca Tată. Căci, în cazul acesta, 
M-aţi iubi şi pe Mine, Fiul Lui cel prin fire. Deci respinge afirmaţia lor de mai înainte, că ei îl 
resping pe El pentru că au pe Dumnezeu ca Tată. în curăţia, în cuvintele şi faptele minunate 
ale lui Iisus se vede clar că El este Fiul lui Dumnezeu, cum nu se poate vedea în răutatea lor, 
din care se arată mai degrabă că sunt fiii diavolului. 

pe această cale, Fiul Cel Unul, Care dă cu adevărat prilejurile asemănării, Cel 
ce face de un chip cu El prin Sfântul Duh pe cei ce-L primesc pe El 1178 . Căci 
cel ce se poate lăuda cu familiaritatea faţă de Dumnezeu, cum n-ar iubi pe Cel 
ce vine de la Dumnezeu? Spune-mi, zice, cum ar iubi pe Dumnezeu cel ce în 
mod prostesc nu preţuieşte fructul născut din El? "Căci sau spuneţi că pomul 
este bun şi rodul lui e bun, sau spuneţi că pomul este rău şi rodul lui este rău " 
(Mt. 12, 33). Deci dacă pomul, adică Dumnezeu şi Tatăl, e de neam bun, şi 
strălucirea Lui o arătaţi în capetele voastre, pentru ce nu iubiţi şi rodul Lui, 
crezând că este altfel? Prin aceasta versetul din fruntea paragrafului cuprinde 
o mustrare a iudeilor, căci îi arată mincinoşi. Pentru că, încercând să nu¬ 
mească pe Dumnezeu Tatăl lor, se arată foarte departe de virtutea celor che¬ 
maţi la această calitate, neiubind pe Cel din Dumnezeu după fire 1179 . Toto¬ 
dată prin aceste cuvinte le atrage atenţia în chip folositor la naşterea Sa ne¬ 
grăită, ca şi în acest fel să fie arătaţi ca necredincioşi, fiindcă ei II declară pe 
El străin de Dumnezeu şi nelegitim. Căci, spunând: "Eu de la Tatăl am ieşit", 
indică naşterea Sa negrăită şi fără început din Tatăl. Iar adăugând "am venit", 
indică trecerea în această lume cu trupul. Şi nu zice că Dumnezeu-Cuvântul 
a strălucit prima dată din Dumnezeu-Tatăl când S-a făcut om. Aceasta o soco¬ 
tesc unii dintre ereticii necredincioşi. Ci spusa trebuie înţeleasă conform 
cuprinsului şi în chip binecredincios. Căci faptul de-a. fi legat cuvintele "am 
ieşit" şi "am venit" nu înseamnă că Cuvântul Născut din Tatăl e contemporan 
cu facerea trupului, ci vom păstra pentru fiecare dintre acestea ceea ce i se 
potriveşte. Credem că prima trebuie înţeleasă ca întâia naştere din Dum¬ 
nezeu lâră de început şi mai presus de înţelegere. De aceea se şi pune 
înainte: "Eu de la Tatăl am ieşit". Iar cea după trup e a doua: "Căci nu de la 
Mine am venit, ci Acela M-a trimis". M-am întrupat ca voi, M-am făcut om, 


1178. Nu pot avea Tată pe Dumnezeu cei ce nu-L recunosc ca Tată după fire al lui Hristos, 
Unicul Său Fiu. Dumnezeu poate deveni Tată al oamenilor prin har numai dacă îl recunosc ca 
Tată din eternitate al unui Fiu Născut din Sine. Numai un astfel de Dumnezeu are în Sine 
capacitatea de a Se face Tată şi al unor făpturi create, prin ajutorul pe care li-1 dă Fiul Unul- 
Născut al Său ca ele să se facă asemenea Lui. Numai pentru că este Tată din veci al unui Fiu 
după fire poate simţi bucuria să aibă şi nişte fii creaţi, deveniţi asemănători Fiului Său Unul- 
Născut. Numai aşa poate gândi să facă pe acest Fiu Unul-Născut şi om, pentru ca aceştia să se 
poată face asemănători Lui. Un Dumnezeu care nu e Tată n-are nici un motiv şi nici o putere 
de a Se face Creatorul unor fii prin har, asemănători Fiului Său. în iubirea veşnică a unui Fiu 
Unul-Născut e dată putinţa lui Dumnezeu de-a Se face Tată şi al unor făpturi create conştiente. 
Numai un Dumnezeu treimic interpersonal poate fi un Dumnezeu Creator şi iubitor al unor 
făpturi create. Un "dumnezeu" esenţă impersonală nu poate fi creator, ci numai izvor emana- 
ţionist, în baza unei legi căreia îi este supus. Dar cine a putut face acestă lege? 

1179. Pe când Iisus Se arată, prin cuvintele şi faptele Lui, cu adevărat Fiul lui Dumnezeu, 
căpeteniile iudaice se arată, prin duşmănia lor faţă de El, cu totul străine de dorinţa de înnoire 
cu Hristos, deci de calitatea de fii după har ai Tatălui Lui. 

am venit din bunăvoirea lui Dumnezeu-Tatăl în lumea aceasta, spunându-vă 
vouă cele de la Dumnezeu şi făcând cunoscute celor ce nu le cunosc cele pe 
care le voieşte El 1180 . Dar n-aţi iubit, zice, pe Cel ce S-a arătat vouă, din voia 
Tatălui, Mântuitor şi Călăuzitor. Cum deci v-aţi mai putea numi fii ai lui Dum¬ 
nezeu, sau cum veţi câştiga în vreun fel harul familiarităţii cu El, dacă nu-L 
iubiţi pe Cel din El? Dar socotim că prin aceste cuvinte Domnul şi îndeamnă 
pe iudeii care aţâţau poporul împotriva Lui să se reţină de la acestea. Deci 
vom arăta pe scurt şi acest înţeles al lor. Mulţi dintre iudei nu dădeau în¬ 
semnătate fricii de Dumnezeu, ci, admirând şi preţuind numai cinstirile de la 
oameni şi stăpâniţi de porniri urâte, îndrăzneau să proorocească, grăind cele 
din inima lor, şi nu cele din gura Domnului, precum s-a scris (Ier. 23,16). De 
aceea însuşi Stăpânul tuturor îi învinuia, zicând: "Nu i-am trimis ca prooroci, 
n-am grăit către ei, şi ei prooroceau" (Ier. 23, 21). Dar prevede şi că vor lucra 
cele rele, zicând: "Vai celor ce proorocesc din inima lor şi nu văd nimic" (Iez. 
13,17). Aşa era şi un anume Anania, care opunea minciuna sa cuvintelor lui 
Ieremia şi, luând jugul de lemn, zdrobindu-1, a zis: "Acestea zice Domnul: 
Zdrobi-voi jugul împăratului Babilonului" (Ier. 28, 2). 

Deci, deoarece Mântuitorul nostru Hristos zice: "Acum căutaţi să Mă 
ucideţi pe Mine, Omul care v-am grăit adevărul pe care l-am auzit de la Tatăl" 
(In 8, 40), iudeii cârteau şi, neştiind Cine este cu adevărat El, îl socoteau 
prooroc mincinos şi se învârtoşau din pricina aceasta, încât îndrăzneau să-L 
calomnieze şi plănuiau să-L omoare cu sălbăticie. Hristos îi sperie iarăşi cu 
folos, spunând că nu vine de la El şi nu prooroceşte în chip mincinos, cum era 
obiceiul lor, ci spune că a fost trimis de Dumnezeu. Prin aceasta respinge slava 
proorocului mincinos şi le spune că nu vor suferi o pedeapsă uşoară, fiindcă 
nu necinstesc numai pe Cel ce a fost trimis de Dumnezeu-Tatăl, ci îndrăznesc 
să-L şi omoare. Prin aceasta vrea să le taie îndrăzneala lor neînfrânată. 

In aceasta constă înţelesul celor din fruntea paragrafului. 

Dar se poate ca vreun eretic să-şi facă şi din această spusă hrană a 
necredinţei lui. Va defăima poate fiinţa Unuia-Născutului, socotind că este 
mai mică decât a Tatălui, deoarece a fost trimis de El. Dar să înţeleagă iarăşi 
unul ca acesta şi felul iconomiei, explicate adineauri de noi, şi să-şi amin¬ 
tească de Pavel, care zice despre Fiul: "Cel ce, fiind în chipul lui Dumnezeu, 


1180. Cel ce e trimis există înainte de-a fi trimis. Şi e trimis de Altul decât El. Fiul a venit 
să facă cunoscut oamenilor pe Dumnezeu ca Tată al Lui, din bunăvoinţa Tatălui de a face fii 
după har, sau fraţi ai Fiului Său după har, şi pe oameni. Dacă n-ar fi ştiut oamenii că Dumnezeu 
e Tatăl unui Fiu şi vrea să-i facă şi pe ei fii iubiţi, asemănători Fiului, prin unirea Acestuia cu 
ei, n-ar avea nici o bucurie de aceasta. Nu pot să fie fii prin fiinţă, în sens panteist, căci aceasta ar 
însemna că Hristos e supus unei legi, deci S-ar face asemenea oamenilor, deci nu s-ar mai arăta 
în aceasta iubirea liberă a lui Dumnezeu faţă de oameni. 

nu răpire a socotit a ti deopotrivă cu Dumnezeu, ci S-a deşertat pe Sine, chip 
de rob luând şi în asemănarea oamenilor facându-Se. Şi la înfăţişare atiându-Se 
ca un om, S-a smerit pe Sine, ascultător facându-Se până la moarte" (Filip. 2, 
6-7). Iar dacă S-a smerit pe Sine de bunăvoie, se înţelege cu consimţirea şi cu 
împreună-voirea Tatălui Său, ce dispreţ I se poate aduce că a dus până la ca¬ 
păt modul iconomiei, a cărei raţiune trebuia să o împlinească? 1181 Iar dacă s-a 
spus că a fost trimis şi socoteşti că Fiul este pentru aceasta mai mic decât 
Tatăl, spune-mi iarăşi, cum Cel ce este mai mic, după nepriceperea ta, lu¬ 
crează în mod neschimbat cele ale lui Dumnezeu? 1182 Sau, unde se arată în 
Sine inferioritatea, o dată ce are toate ale Celui ce Da născut în cea mai de¬ 
plină stăpânire demnă de Dumnezeu? Deci nu se va înţelege mai mic pentru 
că a fost trimis, ci fiind^ Dumnezeu din Dumnezeu după fire şi cu adevărat O 
dată ce este El însuşi înţelepciunea şi Puterea Tatălui, e trimis la noi, ca lu¬ 
mina răspândită din soare, ca să înţelepţească cele ce au nevoie de înţelepciu¬ 
ne, ca ele să urce prin El spre cunoaşterea lui Dumnezeu-Tatăl, ca să întă¬ 
rească pe cele slabe şi să le conducă la toată virtutea 1183 . Căci toate bunătăţile 
cele mai mari vin firii omeneşti doar prin Hristos. Deci nimic nu e slujitor în 
Hristos decât chipul trupesc, căci are stăpânirea şi puterea dumnezeiască 
peste toate, deşi cuvântul Lui se adaptează, modelându-se după cele omeneşti 
prin măsura smereniei. 

"Pentru ce nu înţelegeţi vorbirea Mea? 

Fiindcă nu puteţi auzi cuvântul Meu" (In 8, 43) 

Ceea ce am spus de multe ori, vom spune iarăşi pentru folosul cititorilor. 
Căci nu e lucru neîndreptăţit a spune des un cuvânt când poate fi de folos. Se 
poate întâmpla ca cuvântul Mântuitorului Hristos, rostit cu căldură, să nu fie 
primit de cei ce nu-L cred, dar privind El în inimile şi rărunchii lor, răspunde 
gândurilor ce se mişcă în adâncul inimii lor. Omul, necunoscând gândurile 


1181. Dacă ne-a putut mântui prin smerirea Sa ca om, această smerenie nu arată o infe¬ 
rioritate a Sa faţă de Tatăl, ci mărimea iubirii Sale, căci S-a făcut om ca să ne poată ridica pe 
noi la înălţimea Dumnezeirii Sale, prin harul dat nouă în deplina libertate. Dacă ar fi fost mai 
mic ca Tatăl prin fire, nu ne-ar fi putut ridica la înălţimea îndumnezeirii, ci numai până la un 
anumit grad, la care S-ar fi aflat şi EL A crede pe Hristos Fiul lui Dumnezeu de-o-fiinţă cu Tatăl 
e o cinstire adusă slavei dumnezeieşti la care ne-a ridicat pe noi. Iar mărimea maximă a iubirii 
ne-a arătat-o pogorând, de la înălţimea supremă de Dumnezeu, la smerenia noastră ome¬ 
nească. 

1182. Dacă Hristos e mai mic ca Dumnezeu-Tatăl, cum poate învinge moartea Sa şi a 
noastră prin înviere, cum poate şedea de-a dreapta Tatălui, urcând şi umanitatea asumată 
acolo şi cine ne poate urca şi pe noi, cei ce credem în El, lângă El, ca Dumnezeu? 

1183. Cum ar putea să urce pe toţi la nesfârşit în înţelepciune, în putere şi în bine, cel care 
ar fi el însuşi mai mic decât Dumnezeu, deci limitat? 

altuia, primeşte în mod necesar cuvântul rostit Dar cu Dumnezeu nu este 
aşa. Căci, ştiindu-le toate, are în loc de glasul omului cugetarea Lui. Deci, 
deoarece Domnul a spus iudeilor că n-a venit de la Sine, cum era obiceiul 
celor ce pornesc să proorocească din părerea lor, şi nu de la Duhul dum¬ 
nezeiesc, ci a fost trimis de la Dumnezeu, aceştia gândeau altfel în ei, sau dis¬ 
cutau aceasta între ei, sau vorbeau şoptindu-şi unii altora pe ascuns: De fapt 
mulţi prooroci au vorbit despre Dumnezeu şi ne-au adus cuvintele Duhului, 
dar nu aflăm la ei nimic de felul celor din cuvintele acestui om. Căci El ne 
ridică cu totul din slujirea Legii şi ne mută la altă vieţuire, căci ne descoperă 
o vieţuire deosebită de cea obişnuită. Astfel, cuvântul Lui era cu totul discor¬ 
dant şi deosebit de cele de odinioară. Văzând că acestea erau cugetate de ei 
şi arătând că este Dumnezeu după fire şi ştie sfaturile lor, le-o ia înainte şi 
zice: "Pentru ce nu înţelegeţi vorbirea Mea? Fiindcă nu puteţi auzi cuvântul 
Meu". Nu ignor, zice, că nu puteţi înţelege vorbirea sau învăţătura Mea, dar 
vă spun vouă cauza acestui fapt şi vă voi arăta clar ceea ce vă împiedică. Le 
spune "nu puteţi", dând pe faţă neputinţa lor de a săvârşi deplin binele, fiindcă 
erau stăpâniţi de patimile lor. Căci iubirea de plăceri slăbeşte mintea şi întă¬ 
reşte pornirea neînfrânată spre rău, mărgineşte tăria inimii, o face lipsită de 
bărbăţie şi prea puţin îndrăzneaţă în puterea de dobândire a virtuţii. Slăbiţi 
deci mai înainte prin pornirile spre răutate şi tiranizaţi de patimile proprii, 
n-aţi putut asculta cuvintele Mele. "Căci drepte sunt căile Mele, după cum s-a 
scris, şi drepţii vor umbla pe ele. Iar cei necredincioşi vor slăbi în ele" (Os. 
14,10). înrudită cu acestea este şi spusa către farisei: "Cum puteţi crede când 
primiţi slavă unii de la alţii , şi slava de la unicul Dumnezeu n-o căutaţi?" (In 
5, 44) 1184 . în neputinţa lor de-a crede arată slăbiciunea voită a minţii sau fap¬ 
tul de a-şi fi înrăit mintea prin iubirea de slavă. Adevărată este şi spusa lui 
Pavel despre iudei: "Omul firesc nu primeşte cele ale Duhului lui Dumnezeu. 
Căci sunt nebunie pentru el" (I Cor. 2,14). Deci, fiindcă erau fireşti, socoteau 
nebunie ceea ce le spunea Cel ce-i chema la mântuire şi-i învăţa calea vieţuirii 
alese, îndreptându-i spre cele ce plac Iubitorului de virtute, Dumnezeu, 
Căruia se cuvin toată cinstea, slava şi stăpânirea în vecii vecilor. Amin. 


1184. E o mare amăgire ca oamenii să se mulţumească cu laudele pe care şi le aduc unii 
altora, dar nu o caută pe cea de la Dumnezeu. Slava pe care şi-o aduc unii altora e mincinoasă 
şi trecătoare. Ei îşi dau această slavă pentru servicii prin care îşi slujesc în mod reciproc egois¬ 
mul, şi nu pentru slujirea reală a binelui obştesc, nu pentru calităţile morale reale, pe care şi 
le-ar dobândi ascultând de Dumnezeu, depăşind astfel egoismul propriu. în această iubire de 
slavă reciprocă se arată slăbirea voinţei de-a se întări în virtuţi sau în binele real, deci şi în 
credinţa în Dumnezeu. 








CARTEA A ŞASEA 

NU DIN PĂCATELE ANTERIOARE ALE SUFLETULUI 
VIN PATIMILE TRUPEŞTI ALE UNORA, 

DAR NICI DIN PĂCATUL PĂRINŢILOR SAU AL ALTORA 

NU LE ADAUGĂ DUMNEZEU FIILOR, CI ÎN CHIP DREPT ARATĂ 
JUDECATA PENTRU TOŢI CA EXPLICARE LA ÎNTREBAREA: 

"ÎNVĂŢĂTORULE, CINE A PĂCĂTUIT? ACESTA SAU PĂRINŢII LUI, 

CA SĂ SE NASCĂ ORB?" 

"Voi sunteţi clin tatăl vostru diavolul 

şi voiţi să faceţi poftele tatălui vostru. Acela a fost ucigător 
de oameni de la început şi întru adevăr n-a stat, 
pentru că nu este adevăr întru el" (In 8, 44) 

După ce i-a scos cu dreptate din rudenia cu Avraam, deoarece nu aveau 
purtările asemănătoare cu ale aceluia, şi i-a vădit ca despărţiţi mult de cre¬ 
dinţa adevărată în Dumnezeu şi, pe lângă acestea, le-a explicat cauza pentru 
care nu pot asculta vorbirea Lui, le arată iarăşi care este mai degrabă numele 
cel mai potrivit şi propriu tatălui lor. "Voi, zice, sunteţi din tatăl vostru dia¬ 
volul", pe care îl numeşte şi ucigător de oameni de la început şi de care spune 
că întru adevăr n-a stat. El este tatăl lor mincinos 1185 , despre care spune clar 
şi în cele următoare cine este. Conţinutul afirmaţiei are multă neclaritate şi 
are nevoie de o cât mai exactă cercetare. Căci cuvântul despre aceasta este 
adânc şi socotesc că nu e uşor de înţeles de către mulţi. Dacă privim mai uşor 
înţelesul acestei spuse, nu e înfăţişat altcineva ca tată al iudeilor, decât Satana 
cel prăvălit din cer 1188 . Dar, în cele următoare, declaraţia că "el este mincinos 
ca şi tatăl lui" ne tulbură, mai bine-zis ne sileşte la nu puţină nedumerire. Căci 
pe cine l-am putea presupune tată al diavolului, dacă cugetăm cum se cuvine, 
sau cine altul s-a prăvălit înainte de el, cu care se aseamănă în chip şi fel cel 
de după el? Căci în sfintele şi dumnezeieştile Scripturi nu ar putea afla cine¬ 
va un astfel de cuvânt şi nu poate fi primit prin credinţă ceea ce nu s-a spus 
în de Dumnezeu insuflata Scriptură. Dar tot duhul lucrător în demoni se 
numeşte fiu al diavolului, după spusa Mântuitorului nostru Hristos. Iar 

1185. Diavolul e un tată mincinos al celor răi, căci nu de la el îşi au existenţa. Dar îi face să 
creadă că nu au ca Tată Creator pe Dumnezeu, ci că au toate din negarea lui Dumnezeu, adică de 
la el. El e mai degrabă cel ce a adus moartea în oameni de la început, despărţindu-i de Dumnezeu. 

1186. Satana era "în cer", adică foarte aproape de Dumnezeu şi în mare bine. De aceea 
cade în "tartar", în întunericul din care nu mai poate ieşi, pentru că iroseşte în speculaţii ma¬ 
rile sale posibilităţi. Omul iese doar "din rai", adică dintr-o bogăţie dumnezeiască nu prea mare 
şi e alungat numai pe pământ. 






I 

Acesta mai spune: "Dacă deci Satana scoate pe Satana, s-a dezbinat în sine 
însuşi" (ML 12,26). Dar l-am auzit aflându-se înaintea altora şi mai presus de 
alţii pe acela către care s-a zis prin Proorocul Iezechiel: 'Tu, pecetea asemă¬ 
nării şi cununa frumuseţii, născut în desfătarea raiului, cu toată piatra de preţ 
te-ai îmbrăcat" (Iez. 28, 12). Pe cine deci îl vom cugeta existând fără vină, 
după al cărui chip s-a format acesta, înţeleg după modul răutăţii? Unii dintre 
ceilalţi tâlcuitori, ocupându-se cu cele spuse în fruntea paragrafului, spun că 
acel vechi Satana, care e cugetat ca întâi-stătătorul tuturor celorlalţi demoni, 
a fost legat de puterea lui Dumnezeu şi a fost aruncat în tartar, suportând 
pedepsele pentru greşelile împotriva lui Dumnezeu; iar după acela a apărut 
un altul oarecare, egal în răutăţile lui faţă de Tatăl. Iar pe acesta ei afirmă că 
bine l-a numit Mântuitorul "Stăpânitoruî veacului acesta" (In 12, 31). Acesta 
a fost şi ucigător de oameni de la început şi e mincinos ca şi tatăl lui. 

Dar dacă cugetăm după capul nostru, nu vom primi cu uşurinţă această 
explicare. Fiindcă nu putem să o aprobăm fără judecată. Căci în timpul venirii 
Mântuitorului nostru tirania diavolului a primit porunca să cadă de aici şi 
duhurile rele şi necurate au fost trimise în adânc. De fapt demonii, apropiin- 
du-se, L-au rugat direct să nu le poruncească să "meargă în adânc", precum s-a 
scris (Lc. 8, 31). Şi ne amintim că au cerut mult aceasta, zicând: "Lasă-ne, ce 
este nouă şi Ţie, Iisuse Nazarinene? Ştim cine eşti, Sfântul lui Dumnezeu. Ai 
venit aici înainte de timp să ne chinuieşti pe noi?" (Mt. 8,29). Că Domnul nos¬ 
tru Iisus Hristos, venind, avea să-i prăbuşească, dar ştiau că într-un alt fel îi va 
lăsa să-Lînalţe (prin cruce), aflăm multe spuse despre El la cei din Israel. Dar 
îl învinuiau că a venit înainte de timp, şi aceasta o făceau fiindcă tiranizau pe 
alţii şi condamnau timpul venirii Lui. Dar spun că a venit înainte de timp, ca unii 
ce nu sunt chinuiţi în alt timp, totuşi aşteptând timpul venirii, în care vor avea 
să suporte în chip neîndoielnic cele aşteptate. Dar la aceasta mai răspundem şi 
astfel: Dacă acela a fost legat, după părerea unora, altul fiind cel ce a amăgit pe 
Adam, n-a ajuns încă la sfârşitul răului pentru care este acuzat, deci primul este 
cu totul nevinovat pentru cele referitoare la noi. în acest caz, raţiunea îl 
izbăveşte de orice vină. Căci nici n-a omorât pe cineva, nici n-a înşelat, nici n-a 
minţit De aceea nici nu va spune Dumnezeu către el: "Precum haina tăvălită în 
sânge nu este curată, aşa nici tu nu vei fi curat, deoarece ai pierdut pământul 
Meu şi poporul lui l-ai omorât 4 ' (Is. 14, 9). Deci dacă admitem că acela, care 
spune că e primul, e nepărtaş la relele pe care le-am înşirat adineauri, pe cine 
vom spune că imită cel al doilea după el, sau al cui chip l-a luat întrecând în rău 
pe întâiul şi având trăsăturile răutăţii mai îngroşate? 1187 


1187. în tot acest paragraf se combate teoria că Satana, ca primul înger căzut în rău, 
prăbuşit în tartar, a născutpe alţii, care au lucrat pe pământ până la venirea lui Hristos, iar unii. 

Dar se cuvine să cercetăm şi mai pe larg cuvântul despre aceasta, deşi 
socotim că e de prisos să ne întindem prea mult asupra celor ce nu trebuie. 
Deci vom trece la alt înţeles, cercetând mai exact pe cine precizează Hristos 
ca tată al iudeilor. Vom cunoaşte astfel pe demonul lor egal în purtări şi 
cugetare cu acel începător al răului, care este Satana. 

îi pune pe ei în legătură cu Cain, care s-a arătat ca primul dintre toţi 
oamenii care n-a iubit pe fratele înţelept, ci s-a arătat, după Satana, ca început 
al pizmei, al uciderii, al vicleniei, al minciunii şi înşelăciunii, după Satana, al 
cărui fiu s-ar putea cu dreptate numi, ca unul care a întipărit în sine toată 
forma răutăţii aceluia. Căci precum Dumnezeu se înţelege ca Tată al tot celui 
sfânt şi drept, El fiind începutul sfinţeniei şi dreptăţii tuturor, în acelaşi fel 
socotesc că Satana poate să fie numit cu dreptate tatăl a tot celui rău, el fiind 
începutul a toată răutatea 1188 . Iar deoarece am vorbit despre Cain ca tată al 
iudeilor, iar lui Satana am spus că i s-a dat Cain, să arătăm deschis, urmând 
cuvintelor noastre, întâi pe Satana ca învârtoşând grumazurile împotriva lui 
Dumnezeu, apoi ca amăgind şi minţind şi, la urmă, omorând prin pizmă. 
Apoi, arătând pe Cain cu moravuri şi cu o cugetare egale, să ducem cuvântul 
mai departe la iudei, având în ei tot chipul lor*. Deci, dispreţuind începutul 
său şi dorindu-se pe sine ca început al celor mai presus de fire, nerespectând 
hotarul poziţiei sale, 

Satana a fost coborât şi a căzut, fiind pedepsit prin aceasta de Dumnezeu 
şi învăţat să cunoască măsura firii sale 1189 . Dar, neavând nici un folos din 
aceasta, din pricina neînţelepciunii sale, s-a îmbolnăvit, nevăzând nicidecum 


şi după aceea. Credinţa dreaptă ne învaţă că o dată cu Satana au căzut şi ceilalţi îngeri, numiţi 
demoni, şi toţi se află în tartar şi lucrează şi pe pământ începând de la Hristos, nu mai au însă 
toată puterea să lucreze pe pământ. 

1188. începătorul răului nu poate fi totuşi un începător egal cu Dumnezeu, Care este 
izvorul binelui. Deci nu poate fi vorba despre două principii eterne, ca în parsism. Răul nu 
poate fi conceput decât grefat pe bine, ca existenţă. Trebuie să existe ceva, ca să poată apărea 
în el, împotriva existenţei lui, răul, ca opus binelui. Trebuie ca Satana să fi primit întâi o exis¬ 
tenţă, deci o formă a binelui, ca apoi să poată căuta să o slăbească pe aceasta prin rău. 

* Adică: Satana şi Cain, n. red. 

1189. Satana n-a mai văzut că are un început deosebit de sine, socotind că el îşi este pro¬ 
priul început, fapt prin care a uitat că firea sa are un hotar, socotindu-se că e mai presus de 
orice graniţă, deci că e mai presus de cele care sunt încadrate într-o fire, considerându-se mai 
presus de fire. Dar numai Dumnezeu e mai presus de fire, nefiind supus unei firi. Firea lui 
Dumnezeu e de a fi mai presus de fire. Fiinţa Lui nu poate fi socotită ca ceva căreia îi este 
supus şi de care depinde. Nu se pot vedea două planuri în Dumnezeu. El este independent de 
toate. La El existenţa e una cu voia de a fi. Toate au o măsură a existenţei, deci o existenţă 
mărginită de ceva superior lor. Numai Dumnezeu n-are o existenţă mărginită, deci dependentă 
de altă existenţă superioară Lui. 

cele rele spre a-şi îndrepta repede părerea sa, ci s-a străduit să rămână în 
neclintirea perversităţii. 

Iar deoarece întâiul om a fost alcătuit, după scrierea lui Moise, de Dum¬ 
nezeu şi se afla în rai, păzind porunca cu privire la pom, Satana s-a aprins 
primul de pizmă. De aceea, îi este reproşată întâi lui călcarea poruncii şi neas¬ 
cultarea primilor oameni creaţi, deoarece ei, păzind încă porunca, el s-a silit 
prin multe amăgiri să-i atragă la neascultare. Ştiind că-i va câştiga, nesocotind 
poruncile marelui împărat, îi îndeamnă să facă aceasta, învăluind în rele 
extreme pe cei ce n-au păcătuit deloc. Iar atunci când neascultarea lui Adam 
s-a făcut rod al amăgirii şi pizmei diavolului, prin ea s-a ivit moartea, fapt pe 
care ni-1 arată realitatea, şi nu mai puţin cuvântul prea înţeleptului Solomon, 
care spune: "Dumnezeu n-a făcut moartea. Moartea a intrat în lume prin 
pizma diavolului" (înţ. Sol. 2,24). 

în acestea sunt clare cele proprii aceluia. Al doilea spre cercetare să ne 
fie Cain. El era primul născut din Adam, având ca ocupaţie lucrarea pămân¬ 
tului. Al doilea fiu a fost Abel, care era păstor de oi. Deoarece o lege naturală 
îi îndemna să aducă roade lui Dumnezeu, ea le insufla fără învăţătură înţe¬ 
legerea Creatorului, sau cunoaşterea Lui. Căci toate bunătăţile au fost semă¬ 
nate sau puse în fire de Dumnezeu. "Cain a adus, precum s-a scris, din roa¬ 
dele pământului. Şi a adus şi Abel din cele întâi născute ale oilor sale şi din 
grăsimea lor. Şi a căutat Dumnezeu la Abel şi la darurile lui. Iar spre Cain şi 
spre jertfele lui n-a luat aminte. Şi s-a întristat Cain foarte şi a căzut pe faţa lui. 
Şi a zis Domnul Dumnezeu către Cain: De ce te-ai întristat şi de ce ai căzut 
pe faţa ta? De ai fi adus drept şi ai ă împărţit drept, n-ai fi păcătuit Unişteşte-te. 
Apoi către Abel: Spre tine se va întoarce şi tu îl vei stăpâni pe el" (Fac. 4,3-7). 
Deci Cain a fost mustrat pentru că n-a împărţit drept ceea ce a adus. Iar Abel 
s-a învrednicit cu dreptate de laudă şi de cinste, ceea ce a hrănit pizma lui 
Cain. Căci s-a supărat de mustrările spre cuminţire, ca şi Satana, apoi s-a în¬ 
cuibat în el pizma, precum am spus, şi s-a umplut de viclenie asupra fratelui, 
cugetând la omorârea lui şi ascunzându-şi cu rea credinţă pizma. "Şi a zis 
Cain către Abel, fratele său: Să ieşim în câmp", că e mai frumos ca aici. Şi, 
alrăgându-1 pe cel ce nu ştia nimic, în chip sălbatic, ca spre o desfătare şi 
verdeaţă, a săvârşit întâiul omor pe pământ, lucru ce socotea că-1 va face 
admirat pentru că nu mai era nimeni în stare să-l învingă. Dar şi după ce l-a 
omorât, a minţit. Căci, zicând Dumnezeu: "Unde este fratele tău?", răspunde: 
"Nu ştiu", adăugând fierbinte cu multă revoltă: "Oare eu sunt păzitor al fratelui 
meu?". Numai că nu zice şi aceasta: Tu, care l-ai încoronat pe nedrept, cu ce 
l-ai folosit, nepăzindu-1 pe el? Vezi deci în el foarte limpede tot chipul exact al 
răutăţii diavolului, chip modelat întocmai după asemănarea aceluia. 

Să trecem deci cuvântul şi la duşmănia iudeilor, privind în ei răutatea lui 
Cain, sau asemănarea cu ea, şi s-o arătăm pe aceasta referind la Hristos toate 
câte le-a făcut Cain împotriva lui Abel, ca să vedem cum cu dreptate şi în mod 
cuvenit se poate numi acela tatăl lor. 

Deci Cain este, precum am spus, întâi-născut, iar întâi-născut între fiii 
adoptivi ai lui Dumnezeu este Israel, după cum s-a scris. Căci a zis Dumnezeu 
prin Moise: "Israel este Hui Meu întâi-născut" (leş. 4,22). Şi a adus acela cele 
ale pământului ca jertfă lui Dumnezeu. "Dar n-a căutat spre jertfele lui", pre¬ 
cum s-a scris (Fac. 4, 5). Căci e prea pământească, după cum s-a scris, jertfa 
cea prin Legea lui Israel, prin viţei, oi şi roade ale pământului. Deci nici pe 
aceasta n-o primeşte Dumnezeu. "De ce-Mi aduceţi, zice, tămâie din Saba şi 
scorţişoară din ţară depărtată?" (Ier. 6, 20). Dar şi prin glasul lui Isaia zice 
limpede: "Cine a cerut acestea din mâinile voastre?" (Is. 1,12). Dar după Cain 
vine Abel, cel drept, cu jertfa din oi. Căci, după slujirea prin Lege şi prin 
Prooroci, a venit Hristos, Cel cu adevărat drept, neaducând ca jertfă lui 
Dumnezeu-Tatăl roade ale pământului, ci dându-Se pe Sine însuşi Lui jertfa 
sfântă şi neprihănită spre miros de bună mireasmă pentru viaţa şi mântuirea 
tuturor (Efes. 5, 2). După ce Dumnezeu-Tatăl respinge jertfele Legii ca fiind 
prea pământeşti, caută la jertfa Mântuitorului nostru Hristos. "A căutat" în¬ 
seamnă "a primit". Apoi ce urmează? Cain a fost mustrat ca cel ce n-a lucrat 
drept şi, fiind mustrat, s-a îmbolnăvit de pizmă şi a pornit fără judecată la 
ucidere. A sfătuit Dumnezeu în Fiul poporul iudeilor, i-a cerut daruri mai 
bune, poruncind să se strămute de la slujirea prin Lege la aducerea de daruri 
duhovniceşti, şi l-a îndemnat să prefacă litera în adevăr. Dar, mustraţi, se 
supără şi se umplu de pizmă, apoi uneltesc în chip nedrept moartea Mân¬ 
tuitorului nostru Hristos. Da înşelat Cain pe Abel şi, ducându-1 în câmp, l-a 
omorât. La fel Dau înşelat iudeii pe Hristos, trimiţând în chip de prieten pe 
vânzătorul care, venind la El ca sâ-L predea, Da sărutat în chip amăgitor, 
zicând: "Bucură-Te, invăţătorule!" (Mt. 26, 49). Apoi, ducându-L pe El în 
câmp, adică în afara porţii (cetăţii), Dau omorât. Căci Hristos a pătimit în 
afara porţii din pricina noastră şi pentru noi (Evr. 13, 12). Observă deci cum 
cei proveniţi din Avraam, nearătându-se în nici un fel apropiaţi şi asemenea 
lui, ci având cu adevărat chipul tatălui lor propriu şi cuvenit, ca unii ce sunt 
bolnavi prosteşte de răutatea înrudită şi asemănătoare aceluia, aud: "Voi 
sunteţi din tatăl vostru diavolul 1190 şi voiţi să faceţi poftele tatălui vostru. 
Acela a fost ucigător de oameni de la început şi întru adevăr n-a stat, fiindcă 


1190. Sfântul Chirii socoteşte că spusa aceasta trebuie să se înţeleagă despre diavolul, 
care are ca fiu pe Cain. Aşa cum Cain, prin faptele lui, s-a dovedit fiu al Satanei, aşa şi toţi cei 
ce-1 imită pe Cain au ca tată pe Cain, deci şi pe Satana, izvorul răului. 

nu este adevăr întru el. Când vorbeşte minciuna, vorbeşte din ale sale; căci 
este mincinos ca şi tatăl lui. Iar pentru că Eu vă spun adevărul, nu credeţi 
Mie" (In 8, 44-45). Scopul cuvântului se referă la tatăl subînţeles al iudeilor, 
adică la Cain, termen lărgit în mod general 1191 . Căci nu se extinde numai la 
moravurile aceluia înţelesul celor spuse, ci se referă la oricine e ca acela, 
aplicându-se tuturor ceea ce se spune despre unul în special. Căci, când Cain 
sau altul ca el e mincinos şi grăieşte minciună, cel ce îl imită vorbeşte ca unul 
înrudit cu acela. Căci cel ce le-a învăţat de la căpetenii şi de la cel de la care vine 
începutul răutăţii, imită pe tatăl său, însuşindu-şi deprinderea de-a minţi, fiindcă 
grăieşte minciuna. De aceea, zice, deoarece iubitorul de minciună i s-a făcut şi 
lui tată, e dus ca prin nişte lanţuri devenite naturale la o proastă înrudire 
strămoşească şi părintească şi arată în sine răutatea acelora. Iar fiindcă şi-a 
însuşit urâciunea din strămoşi, făcându-şi-o ca un chip al propriilor moravuri şi 
purtări, se laudă cu ele, ca şi cu propriile rele. Deci, dacă se întâmplau acestea, 
iar răutatea celor vechi se imprima în cei de aceleaşi moravuri ca ei şi îi facea pe 
aceia să se numească fii, ce vă împiedică să credeţi Mie, Care vă grăiesc 
adevărul, că Eu M-am arătat din Tatăl adevărat şi că, precum v-am spus înainte, 
de la Dumnezeu am ieşit şi vin? 1192 Căci, dacă cineva minte pentru că are un tată 
mincinos şi vorbeşte de la el ca de la rudenia lui, cum nu e necesar ca, grăind Eu 
adevărul, să cugetaţi că M-am născut din Tatăl adevărului şi să nu bănuiţi prin 
necredinţă că sunt din desfrânare şi dintr-o împerechere nelegitimă? 

De astfel de cuvinte S-a folosit Domnul către iudei. Şi e de ştiut că la 
oameni sau la spirite cuvântătoare şi în relaţia dintre ei, în moravurile şi pur¬ 
tările lor se poate vedea înrudirea pe care o au cu diavolul, tatăl a toată 
răutatea. Insă în Unul-Născut se vede chipul primit. Căci chipul Lui nu e for¬ 
mat prin Sine şi nici nu e făcut. Fiindcă identitatea de fire cu Tatăl este na¬ 
turală şi fiinţială. Căci, fiind din Tatăl, are cu adevărat, împreună cu identi¬ 
tatea după fire, toate ale Lui şi, având ca Dumnezeu asemănarea cu El în 
toate, e văzut ca chip şi formă şi pecete ale Celui ce Lra născut Deoarece deci 
Tatăl este Adevărul, este Adevărul şi Cel din El, adică Hristos 1193 . 


1191. Căpeteniile iudaice, cărora le vorbeşte Iisus, au deci ca tată pe Cain sau pe Satana. 

1192. E un argument folosit aici de Hristos pentru a dovedi calitatea Sa de Fiu al lui 
Dumnezeu. Dacă voi, care pizmuiţi, minţiţi şi omorâţi, aveţi ca tată pe diavolul, atunci Eu, Care 
grăiesc numai adevărul şi nu am nici una din relele amintite, nu pot fi decât de la Tatăl ceresc, 
Izvorul binelui şi al adevărului. 

1193. Oamenii se arată înrudiţi cu tatăl lor, diavolul, prin relaţiile dintre ei. Căci numai în 
aceste relaţii se poate vedea că se mint, se pizmuiesc, că uneltesc rele unii împotriva altora. 
Dar Hristos nu e legat cu oamenii în asemenea relaţii prin faptul că e şi El om. El este om cu 
voia Lui, nu fără voie. Fiindcă este şi Fiul lui Dumnezeu, El persistă în chipul Tatălui, fiind de- 
o-fiinţă cu El. Şi, fiind întreg Fiul Adevărului, sau al existenţei nemărginite, Care n-are dorinţa 
şi nici putinţa să mintă, spre a-Şi aroga ceva ce nu are, este şi El Adevărul. Ar fi putut afirma 
Iisus, Cel atât de curat în toate, o astfel de pretenţie, dacă n-ar fi fost cu adevărat Dumnezeu? 

"Cine dintre voi Mă vădeşte de păcat?" (In 8, 46) 

întrebarea nu este a cuiva care se aşteaptă să fie vădit, ci a Celui ce mai 
degrabă face ca aceasta să fie imposibil şi neagă cu desăvârşire putinţa de a 
cădea în păcat a Celui ce a răsărit ca Dumnezeu din Dumnezeu. Căci Hristos 
n-a săvârşit păcat (I Pt. 2,22). Pentru că tot păcatul se produce din abatere de 
la ceea ce e bun la ceea ce nu e astfel şi se naşte în cei ce se pot transforma 
şi sunt capabili să se schimbe în cele ce nu se cuvin 1194 . Cum deci s-ar cuge¬ 
ta că poate păcătui Cel ce nu ştie de transformare, nici nu e capabil de schim¬ 
bare în cele ce nu se cuvin, ci mai degrabă stă neclintit în bunătăţile proprii 
firii şi nu le are de la altul, ci de la Sine însuşi? Deci, îi întreabă Domnul pe 
iudei dacă îl pot vădi cumva pe El de păcat Şi cuvântul despre aceasta trebuie 
înţeles ca referindu-se la orice păcat. Dar, referindu-ne în mod cuvenit la tex¬ 
tul de faţă, vedem că nu zice că de astă dată se vorbeşte despre orice păcat, 
ci socotim că, vrând să mustre îndeosebi păcatul iudeilor, a voit totuşi să-i 
certe astfel iarăşi pentru acelea despre care am vorbit înainte şi pe care 
iudeii I le-au atribuit, zicând: "Nu pentru un lucru bun aruncăm cu pietre 
asupra Ta, ci pentru că huleşti şi că, âind om, Te faci pe Tine Dumnezeu" (In 10, 
33), şi, pe lângă acestea, şi pentru călcarea sâmbetei, pentru care era judecat ca 
cel ce dispreţuieşte Legea. Astfel, păcatul la care se gândeşte acum este minciu¬ 
na. Deci dacă nu sunt vădit, zice, până acum ca mincinos, pentru ce nu credeţi 
Mie, Celui ce totdeauna vă spun adevărul, când vă spun clar că am răsărit din 
Tatăl adevărat şi că nu cunosc minciuna? Daţi deci credinţă neîndoielnică spu¬ 
sei Mele că sunt adevărat, când spun, despre Mine: Eu de la Tatăl "am ieşit" şi 
"am venit" (In 16,28), iar despre voi, "...că tatăl vostru este diavolul" (In 8, 44). 
Căci minţiţi şi uneltiţi să ucideţi ca şi acela. Şi îi ceartă cu folos ca pe cei ce unel¬ 
tesc să ucidă, ca să-i oprească prin aceasta de la uneltirea lor. Fiindcă păcatul dat 
pe faţă se ruşinează de multe ori şi se opreşte în oarecare fel din înaintarea lui, 
nemaicăutând să se extindă, dar, când se vede acoperit, se face tot mai mare şi 
se grăbeşte prin porniri neîmpiedicate spre ţinta lui cea rea. 

"Dacă vă spun adevărul, 
pentru ce nu Mă credeţi?" (In 8, 46) 

Repetă de multe ori aceleaşi cuvinte, fiindcă îi vede că nu pricep nimic. 
Căci e şi acesta un obicei foarte potrivit învăţătorilor, să nu obosească să 


1194. Dumnezeu nu Se poate schimba nici în mai bun, nici în rău, căci El este existenţa 
nemărginită, ca atare atotbună. El nu poate deveni mai puţin bun, pentru că mai puţin bun 
înseamnă mai puţin existent Iar El este existenţa prin Sine, deci toată existenţa posibilă. Şi nu 
se poate să nu fie o astfel de existenţă. îngerul şi omul îndumnezeit nu mai pot nici ei păcătui, 
pentru că sunt cu totul fixaţi în Cel ce nu Se poate schimba, prin comuniunea atotcuceritoare 
cu Cel atotbun. 

repete în multe feluri cuvântul odată spus, ca să-l sădească în sufletele ascul¬ 
tătorilor. Când, zice, mincinosul "grăieşte minciuna, grăieşte din ale sale. 
Căci e mincinos, ca şi tatăl lui" (In 8, 44), de ce nu cugetaţi şi nu faceţi aşa 
cum vă vorbesc şi nu credeţi Mie, Care grăiesc adevărul, deoarece sunt şi 
astfel adevărat, ca şi Tatăl 1195 ? Se cuvenea ca El să dea pe faţă pe iudei ca 
fiind slăbiţi în puterea de a cuprinde cuvintele adevărului, deoarece nu erau 
fiii Adevărului. Deci se mint în zadar pe ei înşişi când numesc pe Dumnezeu 
tatăl lor, ca să aibă un tată. Căci Dumnezeu, zice (Hristos), fiind întregul adevăr, 
Se bucură de adevăr şi voieşte ca cei ce se închină Lui să I se închine în Duh şi 
adevăr (In 4, 24) 1196 . Iar fiii adevărului primesc cu toată inima ceea ce le este 
înrudit, adică adevărul 1197 . Dar voi nu credeţi Mie, Care vă grăiesc adevărul, 
pentru că nu sunteţi fiii Adevărului, Se arată spunând iudeilor Domnul. Dar 
oricine dintre cei ce obişnuiesc să cugete dintr-o viaţă curată va spune către un fiu, 
sau slujitor, sau vecin neînfrânat: Dacă mă arăt înfrânat, refuzând neînfrânarea, 
şi de aceea vezi depărtată de la capul meu orice bănuială, pentru ce nu mă crezi 
când spun că acesta este un lucru rău şi urât? Şi acestei întrebări necăutând 
acela să-i răspundă, apărându-se, îi arată, prin ascultare necontrazicându-L, că se 
bucură de cuvântul care îndeamnă la curăţia înfrânării, şi nu de neînfrânare 1198 . 

Aceasta trebuie să o cugetăm şi despre iudei, când le zice Hristos: "Dacă 
vă spun adevărul, pentru ce nu-Mi credeţi Mie?" 1199 . Căci forma acestor 


1195. Mincinosul nu relatează realitatea, ci inventează ceva de la sine, sau strâmbă reali¬ 
tatea. El se face pe sine realitatea sau normă a ei. Hristos, ca Fiul lui Dumnezeu, relatează o 
realitate identică cu Sine. Dar El este de fapt realitatea. Şi ceea ce spune El spune împreună 
cu Tatăl. Căci Adevărul întreg, suprem, e mărturisit de Doi sau Trei martori. Dar Ei sunt pe 
de altă parte una în fiinţă. Dar în aceasta e dată şi obiectivitatea confirmată de trei martori şi 
identitatea realităţii totale cu ei înşişi. Fiindcă cei mincinoşi inventează o realitate de la ei, de 
aceea le vorbeşte Hristos, căci prin aceasta vrea să le arate Adevărul. Adevărul trebuie să 
grăiască, căci El trebuie să Se impună, chiar dacă şi mai târziu. Dar cei aserviţi minciunii, care 
identifică cu eu-ul lor izolat realitatea întreagă sau adevărul, nu cred Celui ce grăieşte acest 
adevăr. Numai recunoscându-se cu smerenie ca parte a adevărului sau a realităţii întregi şi ca 
depinzând de ea, spun şi aceia ceva din realitate sau din adevăr. Iar atunci nu mai sunt mincinoşi. 

1196. Voieşte ca cei ce-L numesc pe Dumnezeu Tatăl lor sâ-L vadă ca reprezentând 
Adevărul real şi întreg şi să nu fie altceva. Cei ce numesc dumnezeu pe diavolul sau o esenţă 
mint, căci nici diavolul, nici esenţa impersonală nu este Dumnezeu cu adevărat 

1197. Cei ce numesc ca tată al lor un dumnezeu care nu e întregul adevăr sau întreaga 
realitate nu sunt fiii Adevărului, sau ai lui Dumnezeu Cel adevărat. O esenţă inconştientă şi 
neliberă nu poate fi realitatea întreagă, sau Dumnezeu. Cu atât mai puţin nu au pe Dumnezeu 
ca Tată, deci nu sunt fii ai adevărului cei ce slujesc răului. Căci Dumnezeu nu poate fi răul, care 
are în sine o mare slăbiciune, pe care caută să şi-o ascundă. 

1198. Căpeteniile iudeilor socoteau pe Iisus ca având un tată nelegitim. La aceasta, Iisus 
le răspundea: Dacă Mă arăt înfrânat, de ce nu Mă credeţi când vă spun că neînfrânarea este 
un lucru rău? Refuzând astfel de cuvinte ale Mele, vă arătaţi voi înşivă ca supuşi neînfrânării. 

1199. Aici Sfântul Chirii înţelege prin "adevărul" pe care Hristos îl afirmă şi-l spune căpe¬ 
teniilor iudaice şi faptul că nu are vreun tată nelegitim, ci are ca Tată numai pe Dumnezeu. 
Căci viaţa Lui curată şi condamnarea prin El a oricărei necuraţii e o dovadă pentru aceasta. 

întrebări implică pururea mărturisirea celor întrebate, ba întrebarea o şi 
pune de faţă. Dar observă că nu pune o întrebare generală, când zice: "Pentru 
ce nu credeţi Mie?", ci adaugă: "voi'', subînţelegând pe cei ce obişnuiau să 
nu-L creadă, dar indicând şi că de faţă se aflau şi unii cu o înţelegere mai 
nobilă, care nu păstrau în moravurile lor trăsăturile exacte ale relei com¬ 
portări a lui Cain, deşi încă nu înaintaseră până la a fi ridicaţi între fiii lui 
Dumnezeu. Căci spune că nu toţi iudeii erau scufundaţi cu totul în perver¬ 
sităţi nestăpânite, ci erau unii care "aveau râvnă pentru Dumnezeu, cum zice 
Pavel, dar fără cunoştinţă" (Rom. 10,2), şi, de aceea, şovăiau puţin în cele ale 
credinţei (Rom. 10, 2). Deci pe unii dintre aceştia îi învinuia des, pe cei 
stăpâniţi de mânie şi aprinşi în chip nereţinut de planurile de ucidere, cu 
deosebire pe cărturarii şi fariseii lipsiţi de orice evlavie, cărora li se potriveşte 
cel mai mult întrebarea: "Pentru ce nu Mă credeţi?". Hristos le atribuie în 
mod special lor nemăsurata necredinţă. Căci ei erau învăţătorii care îndem¬ 
nau pe ascultători să-i urmeze în faptele lor lipsite de evlavie. De aceea sunt 
şi osândiţi cu dreptate, ca cei ce-şi însuşesc cheia cunoştinţei, dar nici ei nu 
intră şi pe alţii îi împiedică (Lc. 11, 52). Deci cuvântul "voi" are şi o referire 
specială la căpetenii. 

"Cel ce este de la Dumnezeu ascultă cuvintele lui Dumnezeu. 

De aceea voi nu ascultaţi, 
pentru că nu sunteţi de la Dumnezeu” (In 8, 47) 

A fi unii de la Dumnezeu nu înseamnă a fi născuţi din fiinţa Lui. E nebu¬ 
nie a zice aceasta. Dar nu înseamnă nici ceea ce spune Pavel: "Toate sunt din 
Dumnezeu 11 (I Cor. 11,12). Căci dumnezeiescul Pavel spune că toate sunt din 
El, deoarece Creatorul şi Făcătorul tuturor le dă tuturor existenţa. Dar aici 
aceste cuvinte nu trebuie înţelese astfel. Căci toţi sunt din Dumnezeu, şi răi 
şi buni, întrucât este Creatorul tuturor. Căci aici zice că e de la Dumnezeu cel 
ce prin virtute şi vieţuirea după Lege s-a lacut al lui Dumnezeu şi s-a învred¬ 
nicit, aşa-zicând, de înrudirea cu El, întrucât El binevoieşte să aşeze pe unii 
ca aceştia între fiii Lui. Deci, cel ce este de la Dumnezeu primeşte fără 
şovăială şi cu respect cuvintele dumnezeieşti, căci iubeşte ceea ce îi este înru¬ 
dit şi propriu. Iar cel ce nu este de la Dumnezeu, adică cel ce nu preţuieşte 
familiaritatea cu Dumnezeu, nu ascultă cu plăcere cuvintele dumne¬ 
zeieşti 1200 , căci în cei răi nu se sădeşte cu uşurinţă binele; dorinţa lor nu luptă 


1200. înrudirea omului cu Dumnezeu se realizează prin curăţie şi bunătate, sau iubire 
curată. Dumnezeu, ca existenţă nemărginită, e numai bunătate sau iubire, deci şi curăţie de 
orice râu sau egoism. Cel curat şi bun depăşeşte egoismul, se află în lărgimea existenţei gene¬ 
roase, se află în lumina razelor, sau energiilor necreate dumnezeieşti. Dumnezeu, ca existenţă 


J 

nicidecum pentru virtute, deoarece mintea lor s-a umplut de extrema răutate 
şi nu caută decât spre voia proprie. 

Dar când zice Hristos: "Cel ce este de la Dumnezeu asculta cuvintele lui 
Dumnezeu", să nu socotească nimeni că porunceşte să ne însuşim cuvintele 
dumnezeieşti numai prin urechile trupeşti. Căci cine dintre cei ce sunt (din¬ 
tre făpturi), chiar dacă ar ii cu totul rău, nu aude glasul celui ce grăieşte, afară 
de cazul că îi este răpită simţirea de vreo boală? Dar prin "a asculta" se în¬ 
ţelege aici a consimţi, a se convinge, a înţelege şi a ascunde cele auzite în 
inima sa, după spusa din cartea Proverbelor: "înţeleptul va primi poruncile cu 
inima" (Pilde 16, 21). Dar în urechile celor fără de minte, sau dispreţuitori, 
cuvântul auzit va răsuna fără înţeles şi, tulburând zadarnic, ca o lovitură, 
îndată pleacă de la cei ce l-au auzit. Dar el intră în inima celor înţelegători ca 
într-o ţarină roditoare. Deci Domnul, mustrând cu înţelepciune hulirile iu¬ 
deilor şi arătându-i calomniatori neruşinaţi, declară despre cuvintele Sale că 
sunt ale lui Dumnezeu. îi strămută prin învăţătură la cugetarea celor cuvenite 
despre El, ca să nu mai cugete că S-a născut cu adevărat din Iosif, sau din 
altul dintre cei de pe pământ, ci să creadă că S-a născut din fiinţa lui Dum¬ 
nezeu şi Tatăl 1201 , ceea ce, auzind aceia, se indignează şi se aprind de o 
mânie mai fierbinte, adăugând nelegiuire la nelegiuirea lor, precum s-a scris 
(Is. 30,1). Iar prin aceasta îl defăimează şi mai mult. 

"Au răspuns iudeii şi au zis: "Oare, nu zicem noi bine 
că eşti samarinean şi ai demon?” (In 8, 48) 

Trebuie deplânsă iarăşi nebunia iudeilor şi exagerata lor duşmănie. 
Nu-şi mai pot stăpâni urletele, ca fiarele, când ajung în mâinile celor ce le 
junghie, folosind ei înşişi împotriva lor impulsurile proprii. Căci, mustraţi 
fiind ca unii ce aveau obiceiul şi cugetau permanent să mintă, arată îndată 
acest fapt ca fiind adevărat, şi se aprind auzind de la Mântuitorul că nu sunt 


nemărginită, nepreocupată de a-Şi lărgi existenţa, ci mai degrabă fiind gata continuu să Se 
dăruiască, e una cu bunătatea. Căci bunătatea nu e numai calitatea unui suport neutru, ci e una 
cu existenţa nemărginită, sau existenţa nemărginită e una cu bunătatea. Iar acest suport al 
existenţei sau bunătăţii nemărginite nu poate fi decât personal. Căci bunătatea se trăieşte ca o 
bucurie experiată conştient de persoane. Răul se identifică cu egoismul, căci în egoism se 
trăieşte extrema îngustime, pe care omul vrea să şi-o lărgească, dar crede că şi-o poate lărgi 
progresând în egoismul său, sau căutând să aservească pe cât mai mulţi egoismului său, ceea 
ce-1 însingurează tot mai mult Numai dărniciei i se deschid ceilalţi şi numai prin ea te îmbo¬ 
găţeşti. Dar această pornire e legată, ca smerenie, de conştiinţa că prin tine eşti extrem de 
mărginit şi îmbogăţirea îţi vine din deschiderea bucuroasă a altora la dărnicia ta smerită. 

1201. Fiul Se naşte din fiinţa dumnezeiască din Dumnezeu-Tatăl. Şi se precizează că Fiul 
S-a născut "din fiinţa Tatălui", pentru ca să nu se creadă că e fiu al lui Dumnezeu prin har, prin 
adopţiune, ca oamenii sfinţi. 

de la Dumnezeu. Fără să vrea, se arată în chipul exact al diavolului, fiindcă 
îndrăznesc să spună că e samarinean şi îndrăcit Cel ce e Dumnezeu născut 
din Dumnezeu, având mai vârtos în ei înşişi pe demonul rău şi luptător 
împotriva lui Dumnezeu. Căci nimeni nu zice "anatema lui Iisus", decât în 
Beelzebut, după cuvântul lui Pavel (I Cor. 12, 3). Arată deci că aceşti minci¬ 
noşi şi ocărâtori şi bârfitori şi obişnuiţi să lupte împotriva lui Dumnezeu vor 
plăti prin pedeapsa cuvenită, faţă de Judecător, Care toate le poate. 

Dar trebuie căutată din nou cauza pentru care zic că Domnul este sama¬ 
rinean şi demonizat. Căci, adăugând întrebarea: "Oare, nu zicem noi bine", 
arată că din oarecare cauză îl bârfesc ca samarinean şi ca ceea ce mai îndrăz¬ 
nesc să spună prin cuvântul lor. Spun că e samarinean pentru că e nepăsător 
faţă de poruncile Legii şi nu dă nici o importanţă călcării sâmbetei. Căci 
samarinenii nu au în ei iudaismul curat, ci cultul lor s-a amestecat cu obi¬ 
ceiurile păgâne străine. Sau, în alt sens, spun că e samarinean, deoarece era 
obiceiul samarinenilor să-şi atribuie în chip mincinos curăţia şi să con¬ 
damne pe alţii ca fiind întinaţi. Din acest motiv, iudeii nu convieţuiesc cu 
samarinenii, precum s-a scris (In 4,9), ba se feresc şi de amestecarea cu alţii, 
ca să nu-şi însuşească întinăciunea lor. Osândind Domnul relele obiceiuri ale 
iudeilor, îi numeşte fii ai diavolului, iar pe Sine Se mărturiseşte cu totul neînti¬ 
nat de vreun păcat şi-Şi atribuie curăţia desăvârşită. "Cine dintre voi Mă va 
vădi pe Mine de păcat?" (In 8, 46). El îşi atribuie cea mai înaltă curăţie, 
deoarece nu putea cădea în păcat 1202 . Iar numind pe iudei fii ai Satanei, îi 
osândeşte ca întinaţi şi având mintea plină de toată necurăţia, fapt care este 
adevărat Deci îl numesc pentru acestea samarinean şi zic că e demonizat, 
căci este obiceiul demonilor să strămute cinstirea datorată lui Dumnezeu la 
ei înşişi şi să răpească fără sfială pe seama lor slava lui Dumnezeu 1203 . 
Aceasta socotesc ei că face Hristos, când, fiind om, Se afirmă ca Dumnezeu, 
zicând: "Cel ce este de la Dumnezeu ascultă cuvintele lui Dumnezeu" (In 8, 
47). Căci dă de înţeles că spune acestea despre cuvintele Lui. Aceasta se face 


1202. Hristos îşi atribuie cea mai înaltă curăţie, în sensul că El nu poate cădea în păcat, 
fiind ipostasul dumnezeiesc şi al firii omeneşti. A cădea în păcat înseamnă a se putea despărţi 
de Dumnezeu, de bunătatea sau existenta prin Sine. Dar Dumnezeu nu Se poate despărţi de 
Sine. Omul poate ajunge la o curăţie, dar nu la neputinţa dea nu păcătui prin sine. De aceea, 
când Iisus întreabă: "Cine Mă va vădi pe Mine de păcat?", întrebarea neagă această putinţă. 
Nimeni nu Mă va vădi vreodată de păcat. Eu nu numai proorocesc că nu voi putea păcătui, ci 
declar că nu voi putea păcătui. Prin aceasta exprimă iarăşi Dumnezeirea Sa. 

1203. E propriu râului să se mascheze în bine. Nu se poate afirma direct ca rău. E propriu 
râului plin de mândrie egoistă să cugete că are în sine tot ceea ce-1 poale ferici, că are potenţial 
în sine totul, că e dumnezeu. Dar această afirmare se dovedeşte mincinoasă, prin faptul că nu 
simt şi alţii această plinătate a binelui, sau a existenţei, pe când a lui Dumnezeu e simţită de toţi. 

iudeilor pretext de bârfire, mai bine-zis de ocară, şi prilej de a spune cele care 
le vor fi arvună a focului veşnic. 

Şi acestea mă fac din nou să mă mir, căci, înfuriindu-se pentru că au fost 
numiţi de multe ori fiii diavolului şi mincinoşi, arată prin faptă că îşi însuşesc 
aceste păcate, în loc să se elibereze de ele prin mişcarea spre virtute. Căci a 
avea plăcere să bârfească şi a spune că sunt proprii unora cele ce nu le sunt 
proprii nu e un lucru potrivit celor ridicaţi între fiii lui Dumnezeu, ci fiilor 
diavolului. Dar netrebnicii nu numai că bârfesc, ci mint şi împotriva capului 
lor, ca să nu spun a lui Hristos 1204 , şi afirmă că e bine ceea ce fac ei, 
neosândindu-şi slăbiciunea, ceea ce este dovada celei mai depline orbiri. 

"A răspuns Iisus: Eu nu am demon, ci cinstesc pe Tatăl Meu, 
şi voi nu Mă cinstiţi pe Mine" (In 8, 49) 

Cuvântul e spus cu blândeţe, dar cu multă hotărâre. Căci spune cu toată 
claritatea: "Eu nu am demon”, opunându-li-Se. Se declară pe Sine liber de 
defăimarea lor, dar arată că spusa e adevărată în ceea ce-i priveşte. Căci dacă 
n-ar fi avut ei înşişi demon cu adevărat, s-ar fi temut în mod cuvenit să-L 
numească demonizat pe El, Care era mărturisit lor prin fapte ca Dumnezeu. 
Pe drept cuvânt le atribuie deci şi El ceea ce se arată a le fi propriu cu 
adevărat Eu nu am, zice, dar voi aveţi demon, întorcând la ei ceea ce au spus 
despre El. Şi Eu cinstesc, zice, pe Tatăl Meu, spunând că şi Eu însumi sunt 
Dumnezeu, fiind născut din Dumnezeu şi afirmând că nu am cunoscut pă¬ 
catul 1205 . Căci trebuie să fie Dumnezeu Cel din Dumnezeu şi Cel ce nu ştie 
de păcat trebuie să fie văzut ca Cel din Care este. Dar ar fi cazul să Mă res¬ 
pingeţi dacă M-aş feri să Mă folosesc de cuvinte atât de strălucitoare. Căci nu 
S-ar cinsti ca Dumnezeu cel cugetat că are ca Fiu pe cel ce nu este Dum¬ 
nezeu. Nu s-ar cinsti, zice, Tatăl, dacă s-ar numi Tată al unuia ce poate cădea 
în păcat 1206 . Deci mărturisesc cele mai bune lucruri despre Mine, necalom- 


1204. Hristos ca Dumnezeu este Capul nostru suprem. A minţi împotriva Lui înseamnă a 
minţi împotriva capului nostru real, socotind capul nostru personal în locul Capului suprem şi 
contrar Lui. înseamnă a nu vedea prin capul nostru personal, sau prin raţiunea noastră perso¬ 
nală, Capul sau Raţiunea din care provine şi care susţine capul sau raţiunea noastră personală. 

1205. Fiindcă iudeii socoteau că are demon şi deci necinsteşte pe Dumnezeu spunând că 
e şi El Dumnezeu, Hristos arată că prin aceasta nu necinsteşte pe Dumnezeu. Căci nu-L neagă 
pe Dumnezeu prin viaţa Sa, ci îl afirmă, căci nu Se substituie lui Dumnezeu, ci Se arată 
provenind din El prin faptul că nu ştie de păcat. Fiindcă dacă ar şti de păcat. S-ar nega şi pe 
Sine ca Dumnezeu, dar S-ar arăta şi necinstind pe Dumnezeu din Care provine ca Fiu. Ei, care 
fac râul, se arată ca necinstind pe Dumnezeu şi, deci, ca fiind fii ai diavolului. 

1206. E o legătură strânsă între a fi Fiu al Tatălui şi a-L cinsti pe Tatăl ca Fiu prin a nu şti 
de păcat. Cel ce ştie de păcat nu poate fi fiu al Tatălui, sau îl coboară pe Tatăl la nivelul său, 
necinstindu-L. E drept să-Şi arate Dumnezeu mărirea Sa şi în lumea creată de El prin Cineva 

niind nicidecum, cum scotiţi voi, ci mai degrabă cinstind pe Cel ce M-a 
născut, spunând cu dreptate despre voi că nu sunteţi de la Dumnezeu, deoa¬ 
rece nu e îngăduit ca despre cei ajunşi la atâta răutate şi care se scufundă în 
toată răutatea să se spună că sunt din Dumnezeu. De aceea, nu cinsteşte 
Dumnezeu şi nu învredniceşte de familiaritate cu Sine pe mincinos, şi ocă- 
râtor, şi bârfitor, şi îngâmfat, şi hulitor, nici pe cel ce obişnuieşte să ucidă pe 
nedrept, ci pe cel îngăduitor şi blând, şi binecredincios, şi iubitor de Dum¬ 
nezeu şi bun. Deci şi prin aceasta cinstesc, zice, pe Tatăl, scoţând din fami¬ 
liaritatea cu El pe cei căzuţi în răutatea nestăpânită. Dar voi Mă necinstiţi pe 
Mine, Care fac aceasta, şi negaţi şi laudele ce le aduc Tatălui, ca să vă dove¬ 
diţi necredinţa nu numai în Fiul, ci şi în El. Căci, dacă mărturisesc lucrurile 
cele mai bune despre Mine, cinstesc pe Cel ce M-a născut, iar cei ce îl aco¬ 
peră cu cele mai de pe urmă ocări pe Cel ce S-a născut din El necinstesc pe 
Tatăl însuşi 1207 . în toate felurile Hristos Se dovedeşte pe Sine prin cuvintele 
Sale 1208 şi Se arată clar că este Dumnezeu după fire şi prin cele ce zice că cin¬ 
steşte pe Tatăl. 

Scoţând din familiaritatea cu Sine mulţimea celor străini, îi arată pe iudei 
cu totul străini de Dumnezeu. Căci ce e mai lipsit de evlavie ca cele pe care 
le spun aceia? "Eu nu caut slava Mea. Este cine să o caute şi să o judece" (In 
8, 50). Se vede în acestea clar ceea ce a spus Petru despre Mântuitorul nos¬ 
tru: "Care, ocărât fiind, nu răspundea cu ocară, pătimind, nu ameninţa, ci Se 
preda Celui ce judecă cu dreptate" (I Pt. 2, 23). Vedeţi cum, auzind cuvintele 
cele mai rele şi mai neplăcute de la cei ce-L duşmăneau, şi aceasta nu o dată, 
ci de multe ori, rabdă cu bunătate, şi nu iese în nici un chip din ceea ce I se 
potriveşte, dându-ne şi prin aceasta pildă ca, silindu-ne, să mergem pe urmele 
Lui, să nu răspundem cu ocară la ocară, să nu răsplătim cu alt rău răului de 
la cei ce voiesc să ne supere, "să biruim mai degrabă răul prin bine" (Rom. 
12, 21). "Eu nu caut, zice, slava Mea". Nici nu vrea să facă neprimejdioasă 
pentru Sine pornirea altora împotriva Sa, dar nici nu vrea ca alţii să înainteze 
în această necredinţă. Aceasta se vede zicând-o, iar aceea o arată şi mai mult. 


care nu ştie de păcat şi, prin aceasta, este Fiul Lui. Căci altfel, prin ce ni s-ar dovedi înălţimea 
supremă a lui Dumnezeu Cel ce nu ştie de păcat? 

1207. Dacă Fiul îl laudă pe Tatăl prin toate cuvintele şi faptele Sale vrednice de Acela, cei 
ce coboară pe Fiul în ceea ce spun despre El, îl coboară pe Tatăl însuşi. Şi îl coboară pe Fiul 
atribuindu-I fapte şi purtări rele, contrare celor de Fiu. Prin acestea îl coboară şi pe Tatăl. în 
general, omul bun şi curat îl măreşte pe Tatăl, căci numai de la El pot fi cele bune şi curate. 
Iar dacă cel râu se declară liu al Tatălui, în răutăţile lui îl coboară pe Tatăl, el având ca dum¬ 
nezeu şi tată pe diavolul. Cele mai incontestabile argumente despre existenţa lui Dumnezeu la 
aduce cineva prin bunătatea şi curăţia lui. 

1208. Se dovedeşte pe Sine ca Hristos, deci ca Mesia dumnezeiesc , calitate pe care nu 
I-o recunosc căpeteniile iudaice, cum nu I-o recunosc nici sectele neoprotestante. 

Căci vin, zice, nu ca să cumpăr slavă de la voi, nici dorind cinste şi faimă. 
Căci, fiind în chipul lui Dumnezeu-Tatăl, M-am smerit pe Mine, făcându-Mă 
om ca voi (Filip. 2, 6-7). Iar Cel ce n-a refuzat pentru voi să ia chip de rob, 
voind să rămână în egalitate cu Dumnezeu-Tatăl şi să Se desfateze de cele 
mai presus de minte şi cuvânt, cum ar mai voi o slavă de la cineva, şi nu mai 
degrabă să rabde de bunăvoie lipsa de slavă, pentru folosul altora? Fiindcă 
Domnul spune aceasta în astfel de cuvinte, sau în alt mod, nu vom bănui că 
El îşi caută slava Lui 1209 . Căci, putând îndată să pedepsească pe cei ce-L 
ocărau şi să plătească celor ce-L defăimau, ca unora ce huleau pe Domnul 
tuturor, Se arată liniştit şi rabdă într-atât, încât nu vrea nici măcar să supere 
cu cuvinte directe pe îngâmfaţii care-L supărau. Dar ca să nu pară că urmează 
celor ce nu credeau în Dumnezeu, în mod necesar le ridică îndată în faţă ca 
un zid, care îi împiedică să meargă înainte, opunându-le mânia Tatălui. Astfel, 
iertând Fiul şi nerevendicându-Şi îndată slava Sa, spune că nu va răbda aceas¬ 
ta Tatăl. Căci Se va răzbuna şi Se va scula împotriva celor ce-L ocărăsc, nu ca 
Cel ce apără pe altcineva, nici ca voind şi socotind că se cuvine să Se supere 
pentru vreun Sfânt ocărât, ci pentru păcatul împotriva Fiului. Fiindcă nimic 
nu se află la mijloc între Tatăl şi Fiul, datorită identităţii fiinţei, chiar dacă e 
înţeles fiecare dintre Ei în chip deosebit. De aceea şi Domnul nostru Iisus 
Hristos zice în alt loc: "Cel ce nu cinsteşte pe Fiul nici pe Tatăl nu-L cinsteşte" 
(In 5, 23). Căci Fiul are în Sine prin fire pe Tatăl, împreună slăvit şi împreună 
subzistent 1210 . Şi Tatăl are în Sine pe Fiul ca împreună-posesor al fiinţei, deci 
şi al slavei în toate. Deci se vor pedepsi nenorociţii de iudei pentru defăi¬ 
marea Domnului şi Fiului, arătându-se nerespectuoşi faţă de întreaga Sfântă 
Treime şi firea împărătească a tuturor, întrucât o supără în Fiul. 


1209. Domnul nu voieşte slava de la oameni, pentru că a renunţat la slava Sa făcându-Se 
om ca noi. Dacă n-ar fi renunţat la ea, ar arăta că o doreşte şi de la noi. 

1210. în Simbolul niceo-constantinopolitan se spune despre Sfântul Duh că e "împreună 
închinat şi slăvit" cu Tatăl şi cu Fiul. Aceasta pentru că e de-o-fiinţă cu Ei. în Duhul sunt toate 
puterile Tatălui şi Fiului. Aşa este şi Tatăl "împreună slăvit în Fiul". Căci Fiul nu e natura 
Tatălui, ci este în Tatăl, şi Tatăl în El. Tot ce are ca putere mai presus de fire Tatăl are şi Fiul; 
pentru că fiinţa Fiului este una cu a Tatălui. Dar totuşi sunt deosebiţi. Căci sunt "împreună- 
subzistenţă". Nu se poate numi o Persoană Tată dacă nu are împreună-subzistent, sau ca 
ipostas unit cu El, pe Fiul; şi nici Fiul nu poate fi Fiu dacă nu are împreună subzistent cu El un 
Tată. Tatăl nu e numele unei Persoane singulare şi despărţite de Fiul şi nici invers. Dar nici 
numele unuia dintre Ei nu e numele unei Persoane confundate cu al celeilalte. Tatăl se trăieşte 
ca Tată al Fiului, şi Fiul, ca Fiu al Tatălui. Fiecare are în Sine, în definiţia Sa, pe Celălalt dar 
deosebit de El. Tatăl nu e numele unei Persoane singulare şi nici Fiul. Dar, la fel, nu e numele 
unei Persoane confundate cu alta. Aceasta este şi relaţia dintre oameni. Dar în Dumnezeu, uni¬ 
tatea e dusă la maximum, însă fără confuzie. Această relaţie e una dintre tainele fundamentale 
ale existenţei. 

Deci, oricine e obişnuit să cugete înţelept se va feri să jignească în vreo 
privinţă pe Bunul Dumnezeu. Căci faptul de a nu adăuga îndată celor ce 
greşesc împotriva Sa ameninţarea mâniei nu-L face mai blând. Este bun, 
întrucât nu-Şi arată în fiecare zi mânia, dar, dacă nu ne vom întoarce, va face, 
precum s-a scris, să lucească sabia Lui şi va încorda arcul Său împotriva noas¬ 
tră, gătind uneltele morţii noastre (Ps. 7, 13), adică tot felul de nenorociri 
dureroase şi de nesuportat 1211 . 

"Amin, amin zic vouă, de va păzi cineva cuvântul Meu, 
nu va vedea moartea în veac" (In 8, 51) 

Arată că e de prisos o apărare prelungită (a Sa, ca Dumnezeu) faţă de cei 
obişnuiţi să iubească defăimarea. îşi întoarce deci cuvântul spre ceea ce era 
necesar, spre chemarea prin credinţă către viaţa veşnică şi spre întărirea 
celor slabi datorită lipsei de învăţătură, unindu-Şi cuvântul iarăşi cu un oare¬ 
care meşteşug. Căci după ce a spus: "Cel ce este din Dumnezeu ascultă, 
cuvintele lui Dumnezeu" (In 8,47), adaugă îndată: "Depăzeşte cineva cuvân¬ 
tul Meu", arătând că El însuşi este Dumnezeu după fire. Prin aceasta învaţă 
că iudeilor nu le-a mai rămas nici o putinţă de depăşire a necredinţei, o dată 
ce au spus şi că are demon Cel ce dă viaţa veşnică celor ce voiesc să păzească 
cuvântul Lui. Căci oare nu e Dumnezeu după fire şi nu se cunoaşte ca atare 
prin aceasta? 1212 Căci cine altul va avea puterea să facă vii pururea pe cei ce 
ascultă cuvintele Lui, decât Cel ce este prin fire Dumnezeu? 

Şi păzeşte cineva cuvântul dumnezeiesc nu călcând porunca lui Dum¬ 
nezeu, ci împlinind cu stăruinţă şi fără şovăială ceea ce se porunceşte şi 
nelăsând neîmplinită nici o poruncă prin nesocotirea ei. Observă iarăşi câtă 
exactitate are cuvântul. Căci nu S-a mulţumit să spună: "De va asculta cineva 
cuvântul Meu", ci: "De va păzi cuvântul Meu". Căci primesc cuvântul lui 
Dumnezeu în urechi nu numai oamenii vinovaţi de păcat, ci şi ceata necre¬ 
dincioasă a demonilor. Şi de fapt Satana, căpetenia tuturor, când a îndrăznit 
să-L ispitească pe Domnul nostru Iisus Hristos în pustie, lovindu-L în cele 
sensibile cu multă sălbăticie, I-a amintit cuvântul dumnezeiesc, spunând: 
"S-a scris că va porunci îngerilor Lui pentru Tine, să Te păzească pe Tine în 


1211. Dumnezeu e îndelung-răbdător, în sensul că, până nu ne-am învârtoşat definitiv în 
dispreţuirea Lui, mai putem fi recuperaţi. Dar când am ajuns la gradul ultim al acelei învâr- 
toşări în egoismul contrar lui Dumnezeu şi semenilor, încăpăţânarea nu ne mai permite să fim 
scoşi din această moarte spirituală. 

1212. Hristos nu mai caută să-i convingă pe adversari prin alte argumente că e Dum¬ 
nezeu, ci le spune că vor cunoaşte că e Dumnezeu prin faptul că va da viaţă veşnică celor ce 
vor păzi cuvintele Lui. în păzirea cuvintelor Lui este viaţă. Căci aceasta îi va convinge să creadă 
că e Dumnezeu, şi aceasta îi va uni cu El. 

toate căile Tale" (Ps. 90,11). Deci nu în simpla auzire stă cuvântul mântuirii, 
nici numai în suflarea lui vie, ci în a păzi ceea ce s-a auzit şi a face din cuvân¬ 
tul dumnezeiesc o normă hotărâtoare a vieţii. Şi spune că numai păzitorul 
cuvintelor Sale nu va vedea moartea în veac, nu desfiinţând moartea cu 
trupul, ci Dumnezeu va nesocoti moartea ca fiind moarte. Căci nimic nu e 
mort pentru El, întrucât poate să aducă la existenţă şi ceea ce nu este şi poate 
face viu şi ceea ce e corupt, sau zice că Sfinţii nu vor vedea moartea în vea¬ 
cul viitor. Căci în mod propriu şi adevărat El însuşi se înţelege ca veacul ce 
nu are sfârşit. Fără sfârşit e deci şi Hristos, Care S-a făcut ca noi. De aceea 
spune că nu vor vedea moartea în veacul acela cei ce au păzit cuvântul Lui 
dumnezeiesc, nu pentru că unii nu vor muri după învierea Lui. Căci în moar¬ 
tea lui Hristos s-a desfiinţat moartea tuturor şi a dispărut puterea coruperii. 
Dar moarte numeşte pedepsirea în veac 1213 . Iar aceasta o afli cugetând la 
ceea ce a spus mai sus: "Amin, amin zic vouă: Cel ce nu crede în Fiul nu va 
vedea viaţa". Totuşi toţi vor învia şi vor reveni iarăşi la viaţă, credincioşi şi 
necredincioşi. Căci învierea nu e particulară, ci este egală pentru toţi, întru¬ 
cât toţi trebuie să învie. 

Dar cum nu va vedea viaţa cel ce nu credea, deşi toţi aşteaptă să învie? E 
vădit oricui că Hristos obişnuieşte să numească viaţă vieţuirea în fericire şi 
slavă, neajunsă la un sfârşit, lucru trăit de Sfinţi în vistieria nădejdii. Precum 
în faptul că cel ce nu crede în Fiul nu va avea viaţă, deşi toţi aşteaptă să învie, 
prin viaţa ce nu o vor avea primii, dar o vor avea ceilalţi, nu se înţelege viaţa 
trupului, ci fericirea pregătită Sfinţilor; la fel, faptul că cel ce va fi păzitor pu¬ 
ternic şi viguros al poruncilor dumnezeieşti nu va vedea moartea în veac nu 
înseamnă că nu va vedea moartea trupului, ci nu va vedea pedeapsa pregătită 
păcătoşilor. Fiindcă, precum vorbindu-se de Sfinţi, prin viaţă se indică feri¬ 
cirea, la fel, în cazul păcătoşilor, prin moarte se indică pedeapsa 1214 . 


1213. Când se spune că Sfinţii nu vor avea moarte în veac, se vorbeşte de un veac fără 
sfârşit Iar veacul fără sfârşit e Dumnezeu însuşi. Căci nimic nu e prin sine fără sfârşit decât 
Dumnezeu. Iar Sfinţii nu vor avea moarte în veac, pentru că veacul în care sunt e Dumnezeu. 
De aceea Sfinţii nu vor muri în Hristos, Care e Dumnezeu făcut om, fiindcă s-au unit cu El încă 
din timpul vieţii pământeşti. Iar cei ce nu s-au unit cu El vor rămâne într-o moarte spirituală, 
chiar dacă nu şi în moartea veşnică cu trupul. învierea lui Hristos a desfiinţat şi procesul co¬ 
rupţiei. Aceasta e o mare taină, însemnând desfiinţarea acestui proces în toate. Cei din iad, 
sau cei morţi spiritual, vor trăi moartea ca pedeapsă. Se vor uni chinurile trupeşti cu necoru- 
perea trupească. Iar aceasta va face ca pedepsele să fie veşnice şi le va imprima o durere cu 
mult mai mare decât cea care e însoţită de corupere. 

1214. După Sfântul Chirii, cuvintele lui Iisus: "Cine păzeşte cuvântul Meu nu va vedea 
moartea în veac", nu se referă la viaţa veşnică în trup, ci la viaţa spirituală. 

"Au zis deci Lui iudeii: 

Acum am cunoscut că ai demon" (In 8, 52) 

Cei ce, fiindcă erau numiţi mincinoşi, se socoteau prin aceasta defăimaţi, 
ocărăsc iarăşi adevărul. Dar dau şi prin aceasta, fără să vrea, mărturie despre 
puterea cuvintelor Mântuitorului; şi chiar prin cele ce îi arată ca necinstitori 
ai Lui, II arată că nu minte. Căci aceşti nemernici sunt orbi şi au inima plină 
de atâta lipsă de învăţătură, încât nu se pot şterge din ei cele pe care se 
vădesc că le cugetă. Căci cad mereu în rele mai urâte şi se prind tot mai mult 
în lanţurile lor. Fiindcă prin cele prin care socotesc că se apără, ca unii ce 
nu-L ocărăsc în zadar, se dovedesc şi mai mincinoşi şi se strâng şi mai tare în 
păcatele lor ca în nişte lanţuri. Astfel, foarte prosteşte spun aici: 11 'Acum am 
cunoscut că ai demon". Căci cei ce de multe ori lătrau la El şi-L calomniau că 
are demon, acum spun că Dau cunoscut ca atare, osândind vorbirea lor ne¬ 
controlată de mai înainte. Căci dacă spun că acum au cunoscut, înseamnă că 
n-au cunoscut înainte. Cum deci au spus că e demonizat Cel pe Care nu Dau 
cunoscut ca atare înainte? Dar era mincinos şi odinioară poporul necredin¬ 
cios al iudeilor şi vestea lui Hristos cu o gură nestăpânită răutatea diavolului. 
Şi folosesc, spre întărirea flecărelii lor, spusa Mântuitorului nostru Hristos, 
socotind în nebunia lor că pot sprijini adevărul prin minciună. Apoi, chiar prin 
cele prin care trebuia să afle că păcătuiesc, ocărând prosteşte pe Dăruitorul 
vieţii veşnice, nu simt că merg spre întărirea bolii lor. Căci nu cugetă că tre¬ 
buie să se abată de la acelea, ci spun că sunt convinşi că cele despre care au 
vorbit sunt adevărate. Deci, are dreptate Proorocul, zicând: "Că drepte sunt 
căile Domnului şi drepţii vor umbla pe dânsele. Iar cei necredincioşi vor slăbi 
intr-însele" (Os. 14, 10). 

Se va mira cineva şi în aceasta de incomparabila lor nebunie. Căci, vă¬ 
zând numeroasa mulţime a duhurilor demonice strivite de un singur cuvânt 
al Mântuitorului şi scoase fără voie din cei în care se aflau, nu se tem să spună 
că are demon, deşi erau asiguraţi prin dovezi clare că Satana nu scoate pe 
Satana: "Căci toată împărăţia, zice Hristos, care se dezbină în ea însăşi se 
pustieşte. Şi toată cetatea care se dezbină în ea însăşi se pustieşte. Şi dacă 
Satana scoate pe Satana, s-a dezbinat în sine însuşi. Cum deci va dăinui îm¬ 
părăţia lui?" (Mt. 12, 25-26). Iată deci, va zice cineva, foarte drept: "Popor cu 
adevărat nebun şi fără inimă: ochi au, şi nu văd, urechi au, şi nu aud" (Ier. 5, 
21). Nu se strămută prin cuvânt şi învăţături spre voinţa de a cugeta cele mai 
bune fiecare în sufletul propriu, nici nu privesc cu ochii înţelegerii Firea care 
împărăţeşte peste toţi, ca să nu arunce în ea cu exagerările necinstirii, ca şi 
cu nişte pietre. 

"Avraam a murit şi proorocii au murit. Şi Tu zici: 

"De va păzi cineva cuvântul Meu, 
nu va gusta moartea în veac" (In 8, 52) 

Când atotîndrăzneţele mulţimi ale iudeilor mint împotriva capului lor, 
zicând Mântuitorului: "Ai demon", nu vor să spună altceva decât că: 'Te faci 
pe Tine Dumnezeu, îţi atribui Ţie cinstea şi slava datorate firii dumnezeieşti". 
Căci acesta este obiceiul demonilor, zic ei. Ei nu cunosc pe Dumnezeu- 
Cuvântul în trup omenesc, nici nu-şi ridică mintea puţin peste cele trupeşti, 
ci, fixându-se numai în cele pământeşti, se învârtesc în jurul celor rele, atinse 
prin pipăiri. Din această cauză se smintesc nenorociţii şi presupun că Ade¬ 
vărul, adică Hristos, spune minciuni, şi-L socotesc ridicându-Se împotriva 
slavei cuvenite lui Dumnezeu, nu numai ridicându-Se în acelaşi plan cu Cel 
ce stăpâneşte peste toate, ci cugetând că are putere mai mare şi făgăduieşte 
să facă lucruri pe care nu le-a făcut Dumnezeu-Tatăl. Căci de ce se supără ei, 
zicând că Avraam şi părinţii şi Proorocii au murit, dacă nu ca să răstoarne 
cuvântul Mântuitorului, prevăzând şi moartea Sfinţilor, ceea ce urmează să 
vedem. 

Deci aceasta voiesc să arate: Nu minţim zicând că ai demon, adică Te faci 
pe Tine Dumnezeu, mutând la Tine cinstea datorată lui Dumnezeu. Nu e 
greu de dovedit cele spuse de noi. Căci, iată, fâgăduieşti să întreci pe Dum¬ 
nezeu în minuni şi să poţi săvârşi cu uşurinţă cele pe care nu le-a săvârşit EL 
Fiindcă Avraam şi Proorocii, deşi au păzit cuvântul lui Dumnezeu, n-au con¬ 
trazis legile naturii, ci s-au supus lor şi au suferit moartea aceasta comună a 
trupului. Şi Tu spui că nu va gusta moartea cel ce păzeşte cuvântul Tău? Cum 
nu arăţi că faptele Tale sunt mai mari ca ale Aceluia? Iar cel ce socoteşte că 
întrece pe Dumnezeu, cum nu e cu adevărat nebun? 

Aceia socotesc, din multa lor neştiinţă, că Domnul cugetă în acestea nu¬ 
mai la moartea trupului şi făgăduieşte celor ce cred în El că nu vor muri cu 
trupul, deşi este o faptă a celor înţelepţi să înţeleagă că nimeni nu moare pen¬ 
tru Dumnezeu, şi, dacă moare, este făcut iarăşi viu. Căci dacă a fost adus la 
existenţă din ceea ce nu este, cum nu este mai uşor şi mai potrivit ca cel ce a 
fost făcut odată, să fie chemat iarăşi la existenţă, chiar dacă vom cugeta că se 
odihneşte puţin pentru iconomie (spre un anumit folos)? 1215 Necunoscând 
deci iudeii slava Mântuitorului, se revoltă împotriva cuvintelor Lui şi-L de¬ 
clară demonizat, ca pe Unul ce făgăduieşte să săvârşească fapte mai mari 


1215. După Sfântul Chirii, căpeteniile iudaice nu credeau nici într-o viaţă spirituală îmbo¬ 
găţită în viaţa aceasta, a celor ce ascultă cuvântul lui Dumnezeu, cu atât mai puţin după 
moartea cu trupul. Dar şi mai puţin puteau crede într-o înviere cu trupul, cum o prevesteşte 
Hristos, ştiind de moartea Lui. 

decât cele făcute de Dumnezeu. Şi ca dovadă a defăimării lor, aduc moartea 
lui Avraam şi a Sfinţilor. Prin aceasta socotesc să dovedească pe Hristos ca 
fălindu-Se cu cuvinte deşarte, făgăduind viaţa neîncetată celor ce păzesc 
cuvântul Lui şi coborând slava lui Dumnezeu prin mărturisirea unor răsplăţi 
mai mari pe care le va da acelora. 

"Nu cumva eşti Tu mai mare ca părintele nostru Avraam, 
care a murit? Şi au murit şi proorocii” (In 8, 53) 

Cuvântul iudeilor este umbrit şi se arată ascunzând un înţeles mai adânc. 
Căci ce spun iarăşi prin el, cugetând cele omeneşti, dar totuşi aspre, potrivit 
scopului urmărit prin ele? Iată, zic, deşi au păzit cuvântul dumnezeiesc, 
Avraam şi Proorocii au murit, dar pe Tine Te-am auzit adineauri făgăduind 
unora răsplăţi mai mari. Căci, spunând că ei nu vor muri, socoteşti că ei sunt 
mai mari şi ridicaţi la trepte mai înalte decât cei amintiţi, prin faptul că nu vor 
muri. Deci îţi cerem să ne răspunzi la aceasta: Eşti Tu mai mare ca Avraam 
şi ca Proorocii, o dată ce făgăduieşti să-i faci pe alţii mai mari ca pe aceia? 
Deci nu vei muri, odată ce aceia au murit? Vei rămâne nemuritor, fiind om şi 
având trup din pământ? Şi vei da altora ceea ce nu ai Tu însuţi? Căci vei muri 
fără îndoială, odată ce eşti om. Iar dacă nu eşti mai mare ca Avraam şi ca 
Proorocii, suportând moartea comună acelora, nu vei da altora un bine care 
nu-Ţi aparţine. 

Un astfel de înţeles are ceea ce spun aceia în mod indirect. Şi să nu te 
miri dacă nu înţeleg nimic mai mult despre Hristos. Căci, precum am spus de 
multe ori prin multe cuvinte, ei socotesc că El este om simplu şi unul dintre 
noi, ignorând cu desăvârşire pe Dumnezeu-Cuvântul Unul-Născut, unit cu 
trupul 1216 . "Cine Te faci Tu a ă?". Dintr-o nemăsurată nebunie socotesc că 
pot să corecteze ei pe Domnul, Care greşeşte, şi, ca pe Unul ce n-ar cunoaşte 
ceea ce se cuvine, îl sfătuiesc să cugete mai modest despre Sine. Nu cunoşti, 
zic ei, firea Ta şi ai uitat că eşti om. Nu Te-ai mulţumit cu măsura dată de 
Dumnezeu. Drept cine Te crezi, încât să făgăduieşti că dai bunuri mai mari 


1216. Cei ce nu primesc pe Iisus Hristos decât ca om simplu, şi nu ca Fiul lui Dumnezeu 
cel întrupat, nu înţeleg nimic din cele spuse de El şi nu-şi pot explica faptele Lui minunate. 
Cuvintele Lui nu pot li inventate. Căci, deşi nu puteau fi spuse de un om simplu, fiindcă nici un 
alt om nu a putut spune cuvinte de nivelul şi de calitatea lor, ele sunt nu numai de o coerenţă 
şi de o înţelepciune perfecte, dar şi deschid omului calea care-1 poate ridica la desăvârşirea 
umană. Cei ce nu cunosc decât umanul obişnuit şi nu admit că Dumnezeu însuşi S-a făcut în 
Hristos om nu pot înţelege cum a fost posibil ca El să spună şi să facă astfel de lucruri. Fără 
Hristos, lumea ar fi rămas închisă în îngustimea ei monotonă; nu s-ar fi deschis gândirii şi aspi¬ 
raţiilor morale o lumină care să le scoată din întunericul pretins raţional, dar, în acelaşi timp, 
fără sens şi întunecat al acestei lumi. 

din cele pe care le ai din dărnicia lui Dumnezeu, declarând în mod periculos 
că vei face lucruri care întrec puterea Lui? 1217 îl osândesc deci ca pe Unul ce 
huleşte, sar asupra Lui ca scorpionii şi socotesc că Hristos trebuie cu drept 
cuvânt pedepsit ca Unul ce dispreţuieşte măsura umanităţii şi o ridică şi o 
înalţă într-atât, încât o înfăţişează mai presus de slava proprie Stăpânului 
tuturor şi, în plus, calcă şi peste cinstea cuvenită Sfinţilor patriarhi şi prooroci. 
Acum aşteaptă să-L audă spunând, ca replică la cele prin care ei vor să-L 
incite, întrebându-L cu perversitate: "Cine Te faci Tu a fi?", adică zicând: Sunt 
mai mare ca Avraam şi ca Proorocii, deşi Domnul ar fi spus adevărul zicând 
aceasta, deoarece nu există nici o comparaţie între om şi Cel ce este mai pre¬ 
sus de toată firea văzută şi cugetată 1218 . 

"A răspuns Iisus: Dacă Mă slăvesc Eu pe Mine însumi, 
slava Mea nu este nimic” (In 8, 54) 1219 

Tot scopul cuvântului se referă la persoana sfântă a lui Avraam şi a 
Proorocilor. Dar Mântuitorul transferă la Sine însuşi ceea ce spune, neigno¬ 
rând că fariseul este gata spre mânie, fără ca să-l îndreptăţească la aceasta 
vreun motiv oarecare, şi socoteşte totdeauna orice adaos la cele spuse despre 
Sine ca pe un prilej spre o şi mai sălbatică uneltire a uciderii Lui. Căci pizma 
îi arată iubitori de păcat pe cei în care sălăşluieşte, şi-i îndeamnă la o tot 
mai pornită cugetare spre ceea ce nu trebuie. Aceasta vrea să o arate Hristos. 
îl defăimau iudeii şi se împotriveau celor spuse de El, vorbind fără încetare 
de fericitul Avraam şi de Prooroci şi strigând pe faţă: "Nu cumva eşti mai 
mare ca părintele nostru Avraam, care a murit? Şi proorocii au murit 4 '. Apoi, 


1217. Spunând iudeii, după Sfântul Chirii, că lisus Se socoteşte pe Sine mai mare decât 
Dumnezeu, căci Dumnezeu nu poate face lucruri mai mari decât cele ce se încadrează în legile 
lumii, îl socoteau ieşit din minţi, sau anormal. Dar înţelepciunea cuvintelor Lui, care sunt o 
normă reală pentru un nivel de supremă nobleţe a omului, viaţa Lui de smerenie şi curăţie cu 
totul impunătoare şi cuceritoare, faptele Lui de putere şi milă reală şi supremă arată cât adevăr 
era în afirmaţia Lui că este Dumnezeu, dar nu mai mare ca Dumnezeu, ci Fiul Lui, declarând 
că nu zice şi nu face decât ceea ce aude şi vede la Dumnezeu ca Tată al Lui. 

1218. Iisus ar fi putut spune de fapt că e mai mare ca Avraam şi ca Proorocii, căci, ca 
Dumnezeu, este mai presus şi de raţiunea lui Avraam şi a Proorocilor. Dar, deşi n-a spus direct 
că e mai mare ca Avraam, iudeii simţeau că Se prezintă pe Sine mai mare ca acela, şi, de aceea, 
îl acuzau că Se socoteşte mai mare ca acela. 

1219. Iisus arată celor ce-L acuzau că se socoteşte mai mare ca Avraam, că, deşi e de fapt 
mai mare, nu Se afirmă ca atare El însuşi, fără o confirmare prin realitate. Realitatea obiectivă 
îl prezintă ca atare. Dacă Şi-ar lăuda prin simple cuvinte slava Sa, şi ea nu s-ar impune prin 
realitatea însăşi, n-ar avea de fapt acea slavă. Pe de o parte, ţine seama de realitate, pe de alta, 
El însuşi este acea realitate. Realitatea obiectivă, prin care e slăvit Fiul, nu e fiinţa dum¬ 
nezeiască aflată numai în El, ci şi în Tatăl. De aceea spune Hristos în continuare că este slăvit 
de Tatăl. 

ca pe Unul care se înălţa peste slava Sfinţilor şi se ridica foarte mult peste ea, 
îl învinovăţeau, zicând: "Drept cine Te crezi?". Era deci firesc ca Domnul să 
Se apere faţă de acestea şi să spună limpede: Sunt mai mare ca Avraam şi ca 
Proorocii. Dar ştia că îngâmfatul iudeu n-ar fi suportat cuvântul. S-ar fi indig¬ 
nat îndată de el şi, amăgindu-se cu iubirea de părinţi şi prefacându-se că 
apără slava Sfinţilor, ar fi năvălit şi mai clocotitor împotriva lui Hristos şi ar fi 
socotit că supărarea îl îndreptăţeşte şi mai mult să uneltească uciderea Lui. 
De aceea, transferând Domnul la Sine cuvintele, zice: "Dacă Mă slăvesc Eu 
pe Mine însumi , slava Mea nu este nimic". El spune propriu-zis aceasta: Ni¬ 
meni de pe pământ să nu cugete ceva mare despre sine. Căci dacă vrem să 
gândim în noi înşine ce este slava omului, vom afla că nu este nimic. "Căci tot 
trupul este ca iarba şi toată slava omului, ca floarea ierbii" (Is. 40, 6; I Pt. 1, 
24). Deci nu e nici o mirare că Avraam a murit şi, după el, şi Proorocii. Căci 
ce este slava omului, o dată ce firea lui este supusă tiraniei morţii şi corupţiei 
şi de aceea se aseamănă ierbii ce se veştejeşte? Astfel se arată că strămută la 
Sine în mod potrivit măsura proprie lui Avraam şi Proorocilor. Şi zicând: 
"Slava Mea nu este nimic", aduce iudeului aminte de Avraam că a zis despre 
sine în chip clar: "Eu sunt pământ şi cenuşă" (Fac. 18, 27), dar şi de Proorocii 
care strigă către Dumnezeu: "Adusu-şi-a aminte că ţărână.suntem" (Ps. 102, 
14) 1220 . Dar nu spunem prin aceasta că dispreţuieşte slava sfinţilor Cel ce îi 
slăveşte pe ei 1221 . Dar era necesar şi raţiunea cerea ca El să arate câtă deose¬ 
bire este între firea dumnezeiască şi negrăită a Lui şi cele supuse morţii şi 
coruperii. 


"Este Tatăl Meu care Mă slăveşte" (In 8, 54) 1222 

Pentru lămurirea clară a înţelesului celor rostite, mă voi folosi de aceleaşi 
cuvinte şi voi repeta cele spuse. Iudeii nu veneau cu o întrebare şi un argu¬ 
ment cărora nu li se putea răspunde, zicând: "Nu cumva eşti mai mare ca 


1220. în faptul că omul e creat cu trup din ţărână se arată că prin sine e nimic. Dar în fap¬ 
tul că e creat şi din suflet, care e ţinut pentru veci în existenţă, se arată valoarea eternă pe care 
i-a dat-o Dumnezeu. Omul trăieşte prin firea sa paradoxul că prin sine e nimic, dar prin 
Dumnezeu Creatorul are o existenţă eternă. Prin Dumnezeu Mântuitorul, dacă omul primeşte 
unirea cu Dumnezeu, omul se bucură şi de o valoare şi fericire eternă ca partener de dialog 
etern cu Dumnezeu. Această valoare e ridicată la supremul grad prin faptul că însuşi Dum¬ 
nezeu Se face om. 

1221. Slava Sfinţilor este propriu-zis Dumnezeu. Meritul lor este că doar i se deschid ei. 
în slavă, care e primită de la Dumnezeu de cei ce i se deschid ei, se uneşte smerenia cu va¬ 
loarea omului. 

1222. Dacă n-ar exista Tatăl, Dumnezeu adevărat ca şi Hristos, Acesta din urmă n-ar avea 
de cine să fie slăvit Căci dacă n-ar exista Dumnezeu ca Tată, n-ar fi nici Hristos ca Fiu dum¬ 


nezeiesc. 

părintele nostru Avraam, care a murit? Şi proorocii au murit Cine Te dai Tu 
a â?". Ei socoteau cu adevărat că şi El va muri şi va 11 supus morţii şi coru¬ 
perii şi nu va fi mai mare în privinţa aceasta ca Avraam şi Sfinţii prooroci; deci 
nu vedeau nimic mare în El. De aceea, în mod necesar Domnul nostru Iisus 
Hristos Se arată pe Sine ca Cel născut din eternitatea Tatălui, fiind şi El etern. 
De aceea spune: "Este Tatăl care Mă slăveşte". Iar "este" nu voieşte să fie 
înţeles în mod simplu şi necercetat, ci îl foloseşte ca însemnând modul exis¬ 
tenţei Tatălui. Iar Cel născut în mod negrăit din Tatăl, îşi atrage şi El ceea ce 
e propriu Celui ce Da născut, adică modul acestei existenţe 1223 . E mai mare 
deci şi ca Avraam şi ca Proorocii. Căci aceia au murit, fiind din pământ şi din 
părinţi muritori. Iar El, provenind în mod neînţeles din Cel ce este cu ade¬ 
vărat, este pururea slăvit de Tatăl Său 1224 , nu ca având nevoie de aceasta, 
fiind lipsit de slavă, căci este împăratul slavei (Ps. 23, 7), ci ca având slava ca 
Cel născut din Tatăl etern, fiind şi El pentru aceasta etern, căci îi este proprie 
demnitatea Celui ce-L naşte 1225 . Deci nu se va micşora întru nimic înţele¬ 
gerea dumnezeiască a Fiului, spunându-se că slava Lui este Tatăl, deoarece 
şi Tatăl însuşi e slăvit la fel de către Fiul, nu ca având nevoie (fiind lipsit) de 
slavă, ci deoarece şi are slava de a fi cunoscut ca Tată al Unui astfel de Născut, 
Care este şi El Dumnezeu 1226 . De aceea şi Fiul însuşi zice către Tatăl: 
".Părinte, slăveşte pe Fiul Tău, ca şi Fiul să Te slăvească pe Tine" (In 17,1). 

Deci slava omului este cu totul nimic. Căci ceea ce e din pământ, adică 
trupul, cade în moarte, deşi va învia. Dar Unul-Născut se slăveşte de Tatăl 
Său ca Unul ce are, cu toate celelalte bunătăţi, şi ceea ce e propriu fiinţei 
Aceluia şi deosebit de toată creaţia. Aceasta o arată şi fericitul Psalmist, 
spunând prin puţine cuvinte: "Cerurile vor pieri şi toate ca o haină se vor 
învechi şi ca pe un veşmânt le vei schimba şi se vor preface. Dar Tu acelaşi 


1223. Tatăl ca Dumnezeu există prin Sine, este prin excelenţă, este într-un mod care nu 
poate înceta să fie. Acest mod de existenţă e transmis şi Fiului Său. 

1224. Fiul e slăvit pururea de Tatăl, căci Tatăl este etern şi, deci, şi Fiul este etern. Amân¬ 
doi au existenţă nemărginită, fără început şi fără sfârşit Şi însăşi această existenţă are în ea 
slava nemărginită şi nesfârşită. 

1225. Hristos este împăratul slavei, ca Cel ce nu o are de la altcineva, ci o are în Sine 
însuşi împreună cu Tatăl. 

1226. Pentru Dumnezeu-Tatăl este o slavă să aibă un Fiu Care este şi El Dumnezeu. Dacă 
n-ar putea primi existenţa de la El decât creaturi minore, puterea Lui ar fi mărginită. Slava lui 
Dumnezeu se arată în faptul că poate naşte un Fiu, Care e şi El Dumnezeu, ca şi Tatăl. 
Filosofiile (în general panteiste) nu cunosc o origine atotputernică a existenţei, întrucât toate 
cele ce se ivesc dintr-o esenţă sunt pline de insuficienţă. Pentru credinţa creştină insuficienţele 
creaţiei vin din faptul că nu este născută din Dumnezeu, ci este creată din nimic. Dar Dum¬ 
nezeu are şi un Fiu născut din El. Iar Acesta e desăvârşit şi etern, ca şi El. Numai având aceste 
puteri: de-a naşte un Fiu egal şi de-a crea din nimic o lume mărginită, dar putându-se îmbogăţi 
cu nemărginirea Lui, se arată că este un Dumnezeu atotputernic, ceea ce explică totul. 







646 


SFANŢUL CHIRIL AL ALEXANDRIEI 


eşti şi anii Tăi nu se vor împuţina" (Ps. 101, 27-28). Căci tot ce e făcut e 
stricăcios şi, dacă nu s-a stricat, e ţinut prin voia Ta. Iar Dumnezeu este 
nestricăcios şi etern prin fire, necâştigând aceasta prin voia altora, asemenea 
creaţiei, ci aflându-Se pururea în bunătăţile proprii, în care este şi Cel Născut 
al Său. 

"Tatăl Meu este Cel ce Mă slăveşte, despre Care voi ziceţi 

că este Dumnezeul vostru, şi nu L-aţi cunoscut " (In 8, 54-55) 

Ii mustră ca pe cei ce nu iubesc pe Dumnezeu decât prin vorbe goale, 
necunoscându-L cu adevărat. Aceasta le-a spus-o odinioară, certându-i prin 
Prooroci. Căci le-a zis atunci: "Apropie-se de Mine poporul acesta cu gura sa 
şi cu buzele sale Mă cinsteşte, dar cu inima sa este departe de Mine" (Is. 29, 
13). Iar acum le-o spune în chip folositor şi aşa cum li se potriveşte: "Nu L-aţi 
cunoscut". Şi cuvântul este adevărat. Căci a spune că există Dumnezeu nu 
înseamnă a avea şi cunoştinţa Lui. Fiindcă, după cum s-a scris, şi demonii, 
ştiind că este Dumnezeu, se cutremură (Iac. 2,19). Căci odată ce cunoaştem 
că este, este foarte firesc să avem şi părerile cuvenite despre El. De pildă, nu 
se va îndoi cineva, dacă va cugeta în chip sănătos, că Dumnezeu "este" prin 
fire. Şi socotesc că e cu neputinţă să se afle cineva care, cercetând Scripturile, 
să nu cunoască lesne cele ce-I aparţin Lui. Căci ştim şi credem că este puter¬ 
nic şi ştim că nu este slab; ştim că e bun şi ştim că nu este rău, ştim că este 
drept şi că nu este nedrept. Ştim că este etern şi cunoaştem şi credem că nu 
este mărginit în timp, nici temporal ca noi 1227 . Vorbind în deşert, iudeii 
mărturiseau că există Dumnezeu, dar, necunoscându-L pe El, nu ştiau dacă 
este nestricăcios şi etern. Căci dacă ar fi ştiut, socotesc că n-ar fi alunecat la 
atâta nebunie, încât să aştepte să moară Fiul Unul-Născut, provenit din fiinţa 
Lui. Dar nici vorbind despre moartea lui Avraam şi a Proorocilor, n-ar fi între¬ 
bat cu obrăznicie: "Cine Te faci Tu a fi?". Căci nu va spune omul drept că era 
necesar ca cei ce ştiau cine este Tatăl după fire să creadă că şi Cuvântul 
provenit din El este la fel? Fiindcă, precum dintr-un izvor dulce iese o undă 
dulce şi din pomi de soi bun ies şi roduri bune, aşa socotesc că trebuie să cre¬ 
dem că Cel ce este din Dumnezeu după fire este Dumnezeu adevărat şi Cel 
născut din Tatăl etern este etern ca şi Născătorul Lui. Era potrivit deci să 
spună către iudei: "Sau faceţi pomul rău, şi rodul va fi rău, sau faceţi pomul 
bun, şi rodul lui va fi bun" (Mt. 12, 33). "Căci nu poate pomul bun să facă 
roade rele, nici pomul rău să facă roade bune" (Mt. 7,18). Cum se poate deci 


1227. Noi suntem temporali, pentru că noi creştem în timp, dar nu suntem mărginiţi în 
suflet de timp. Dumnezeu nu are nici temporalitatea, nici creşterea eternă. 

întâmpla, sau, mai bine-zis, cum nu este o mare nebunie să se creadă că Cel 
Născut din Tatăl nemuritor este muritor, sau să se numere între cei stri- 
căcioşi Cel ce nu ştie de stricăciune? 

"Dar Eu îl ştiu pe El; şi, dacă aş spune că nu-L ştiu, 
aş fi mincinos asemenea vouă " (In 8, 55) 

N-am minţit, spune El iudeilor, zicând: "De va păzi cineva cuvântul Meu 
nu va vedea moartea în veac " (In 8,52). Căci îl pot face să nu moară, deoarece 
îl ştiu putând face aceasta pe Cel din Care sunt, sau ştiu pe Tatăl Meu fiind 
Viaţa prin fire 1228 . Căci sunt şi Eu Viaţă asemenea Lui, se înţelege prin fire, 
şi pot da viaţă. Iar dacă aş nega că pot face viu, M-aş dovedi necunoscând pe 
Tatăl, cu Care am aceeaşi fiinţă, deci pot face viu ca şi El. Deci mărturisesc 
că am toate cele din Tatăl şi sunt ca El. Iar zicând că nu am numaidecât în 
Mine cele proprii Tatălui, voi fi mincinos ca şi voi, neştiind pe Tatăl. Dar şi 
când zic că slava lui Avraam şi a Proorocilor este un nimic, fiindcă erau din 
pământ şi oameni după fire, cărora nu le este străină nici moartea, iar slava 
Mea este eternitatea Tatălui, spun acestea ca Cel ce cunosc pe Tatăl 1229 . Iar 
spunând că Mă voi corupe ca aceia (ca Avraam şi ca Proorocii, n. tr.) şi nu 
sunt coetern cu Tatăl, voi minţi asemenea vouă, declarând în mod fals că nu 
cunosc pe Tatăl din Care sunt. Căci e cu neputinţă ca Cel ce e din Cel ce este 
şi este la fel pururea să nu fie numaidecât şi El, şi deci să nu fie pururea la 
fel. Fiindcă Cel Născut din Cel etern este şi El etern. 

Şi de înţelege cineva acest text mai simplu, va zice că s-a spus în alt mod. 
Deci Hristos afirmă: "Cunosc, zice, pe Tatăl Meu. Iar dacă aş spune că nu-L 
cunosc, aş fi mincinos asemenea vouă 11 (In 8, 55), care, necunoscând pe 
Dumnezeu, spuneţi că-L cunoaşteţi 1230 . Iar despre modul acestei cunoaşteri 


1228. Dumnezeu, fiind Viaţa prin fire, sau nemuritoare, poate face nemuritor şi pe cel ce 
se uneşte cu El. De aceea şi Fiul Lui întrupat, având viaţa nemuritoare prin Sine, poate face 
nemuritori pe cei ce se unesc cu El şi care păzesc cuvântul Lui. Căci în păzirea cuvintelor Lui 
îşi arată alipirea la Ei, sau iubirea fată de El. 

1229. Slava nemuritoare o are Hristos pentru că este Fiul după fire al Tatălui cel nemuri¬ 
tor. Deci El îşi afirmă această slavă, pentru că cunoaşte pe Dumnezeu ca fiind un astfel de Tată 
al Lui. Un Dumnezeu care nu e Tată nemuritor nici nu are un Fiu nemuritor. Dar ce Dum¬ 
nezeu ar mai fi acela, care nu e nici nemuritor şi nu e persoană iubitoare, având un Fiu? A nega 
că Hristos e un Fiu nemuritor al unui Tată nemuritor înseamnă a nega existenţa unui Dum¬ 
nezeu personal nemuritor. 

1230. Hristos afirmă că, dacă ar spune că nu cunoaşte pe Tatăl Său, ar minţi ca şi iudeii, 
dar în sens invers. Aceia, necunoscându-L, spun câ-L cunosc. El se adevereşte a fi obiectiv în 
cunoaşterea Tatălui, pe cât de obiectiv necunoscători ai Tatălui se adeveresc a fi aceia. Precum 
aceia sunt dovediţi de realitate că sunt mincinoşi, declarând că-L cunosc, pe atât de mult s-ar 
dovedi Hristos contrazis de realitate, declarând că nu-L cunoaşte. Dar El nu poate contrazice 
adevărul, cum fac aceia. 

şi în ce constă vina de a nu-L cunoaşte, o dată ce le-am spus mai înainte în 
mod clar, nu vom mai adăuga nimic de prisos. 

"Dar II cunosc pe El şi cuvântul Lui îl păzesc " (In 8, 55) 

Iar dacă înţelegem acest text mai simplu, vom spune că Hristos vorbeşte 
iarăşi ca om şi Se coboară la cele ale noastre, nepărăsind, la timpul cuvenit, 
chipul de rob. Deci spune şi că îl cunoaşte pe Tatăl Său, şi că păzeşte cuvân¬ 
tul Lui, dar nu zicem că e silit la aceasta, însă nici că înşiră unele din cele ce 
nu I se cuvin, ci-Şi combină cuvântul cu mult meşteşug. Căci, zicând că ştie 
pe Tatăl şi păzeşte cuvântul Lui, arată pe iudei cugetând cele contrare celor 
pe care le afirma El, ca unii ce nici nu cunosc pe Dumnezeu, nici nu socotesc 
că trebuie să păzească cuvântul Lui, căci, în acest caz, ar primi cu toată inima 
cuvântul propovăduit mai înainte prin Moise şi Prooroci. Acest mod subtil şi 
frumos de-a vorbi îl descoperim noi ca pe o formă de mustrare, potolind 
fierbinţeala mâniei. E aşa cum un om cinstit şi bun în toate ar osândi pe un 
fur şi beţiv, zicând: "Sunt un om cinstit, n-am furat ale altora, nici nu m-am 
îmbătat vreodată". Şi nu face aceasta ca să se laude pe sine, ci ca să arate prin 
ale sale cele contrare ale celor vrednici de osândă. Astfel deci şi Domnul nos¬ 
tru Iisus Hristos, spunând că ştie pe Tatăl şi păzeşte cuvântul Lui, atribuie pe 
cele opuse iudeilor lipsiţi de evlavie, care nici nu cunosc pe Dumnezeu, nici 
nu primesc cuvântul Lui, nici nu învrednicesc de oarecare păzire Legea orân¬ 
duită lor de sus. 

Iar dacă trebuie să înţelegem şi altfel textul dat înainte şi să vedem şi mai 
subtil ceea ce spune indirect, vom mai adăuga la cele spuse şi acestea: Fiul 
ştie pe Tatăl Său neavând o cunoştinţă ca aceea care este în noi, ci una demnă 
de Dumnezeu şi de neînţeles. Şi, precum omul născut din om, neînvăţând de 
la altcineva, ci din ceea ce este el însuşi ştie firea celui ce l-a născut, aşa şi 
Fiul, din ceea ce este El însuşi ştie firea Născătorului Său şi păzeşte cuvântul 
Lui, adică păstrează în Sine însuşi în mod deplin (felul de a fi) al Tatălui. 
Fiindcă raţiunea omului, adică definiţia fiinţei lui este: fiinţă raţională (cu¬ 
vântătoare), muritoare, capabilă de înţelegere şi de cunoştinţă. Dar şi raţiu¬ 
nea îngerului poate fi înţeleasă ca definiţia firii lui. Dar raţiunea sau definiţia 
lui Dumnezeu cel după fire nu o putem cuprinde (căci nu ştim ce este după 
fire Cel ce Da născut pe Fiul), însă, pornind de la ceea ce este obişnuit la noi 
şi folosindu-Se de vorbele omeneşti, Fiul spune că păzeşte în Sine cuvântul 
Tatălui, ca un fel de definiţie a fiinţei Lui 1231 . Căci este chipul Celui ce Da 


1231. Despre Dumnezeu nu se poate vorbi ca despre ceva limitat, ci numai ca despre 
ceea ce-L deosebeşte de toate cele create, mărginite şi dependente. E o definire a indefinitu¬ 
lui, deşi în infinitatea Lui este şi un sens pozitiv, sau cel mai pozitiv. 

născut şi pecetea Lui, neavând nici o trăsătură neasămănătoare, ci având în 
Sine toate cele dumnezeieşti şi excepţionale ale Celui ce Da născut 

"Avraam, părintele vostru, a fost bucuros să vadă ziua Mea; 
şi a văzut-o şi s-a bucurat" (In 8, 56) 

Numeşte aici zi nu altceva decât timpul venirii, în care ne-a luminat Lu¬ 
mina cea adevărată şi a răsărit Soarele dreptăţii, dispărând ca o ceaţă întune¬ 
ricul ce ne stăpânea până atunci, tiranizându-ne încă stăpânitorul veacului 
acestuia, înnegrind toată lumea prin perversităţile lui şi împingându-ne spre 
rătăcirea politeistă şi întunecând în chip felurit mintea fiecăruia 1232 . De aceea 
şi dumnezeiescul Psalmist, cunoscând ca zi timpul foarte dorit al venirii Lui 
(Hristos), l-a vestit de mai înainte, zicând în Duhul: "Aceasta este ziua pe care 
a făcut-o Domnul, să ne bucurăm şi să ne veselim într-însa" (Ps. 117, 24). în 
alt sens, este un obicei al dumnezeieştii Scripturi să numească zi timpul fie¬ 
cărui lucru. Astfel s-a scris: "Ziua Domnului Savaot peste tot semeţul şi tru¬ 
faşul; şi se vor umili" (Is. 2, 12). Şi iarăşi: "Ce veţi face în ziua adunării şi în 
ziua sărbătorii Domnului?" (Os. 9, 5). Dar Psalmistul spune şi că se vor 
pierde gândurile unora în acea zi (Ps. 145,4), arătând iarăşi că e vorba de tim¬ 
pul judecăţii dumnezeieşti şi aşteptate, în care nu le va folosi celor ce-au 
strălucit în lume amăgirea vechilor cugetări şi fala deşartă a bogăţiei. 

"S-a bucurat, zice, părintele vostru Avraam, să vadă ziua Mea; şi a văzut-o 
şi s-a bucurat". Dar cum sau când trebuie să cugetăm că a văzut fericitul 
Avraam ziua Mântuitorului Hristos, adică timpul venirii Lui în trup, nu e uşor 
de înţeles, sau de lămurit. Dar vom spune, cugetând pe cât se poate bine la 
aceasta, că Dumnezeu i-a descoperit ca unuia dintre Prooroci taina Sa; sau 
vom cugeta că i-a dat să vadă cu adevărat junghierea Domnului, prin care 
toate greutăţile noastre s-au sfârşit şi noi ne-am îmbogăţit, arătându-1 ca chip 
al Lui pe unul şi primul său născut, adică poruncindu-i să aducă pe Isaac ca 
jertfă, căci ca şi cum el ar fi săvârşit atunci slujba preotului, aceeaşi forţă a 
Sfintei Taine a fost făcută clară în chip. Dar cineva ar putea da şi alte fapte 
drept chipuri, celor mai iubitori de învăţătură. Astfel, el a văzut la stejarul 
Mamvri trei bărbaţi, când a primit şi făgăduinţa că va fi părintele multor nea- 


1232. A nu cunoaşte pe Dumnezeu cel personal şi de oameni iubitor, Care dă, prin viaţa 
veşnică de care ne asigură, un sens existenţei, înseamnă a trăi în întuneric. Iar în acest întune¬ 
ric al necredinţei în Dumnezeu luptă să ne menţină Satana, stârnind în noi patimile ce ne leagă 
orbeşte de lumea creată, ca fiind realitatea exclusivă. Tot timpul necunoaşterii lui Dumnezeu 
cel personal era ca o noapte. Lumina sensului vieţii noastre, pe care a adus-o Fiul Lui făcându-Se 
om şi înviind ca om, e potrivit să se numească "zi", în comparaţie cu acea noapte. Ziua aceasta 
a adus-o Fiul lui Dumnezeu făcut om, răsărind ca Soarele spiritual al existenţei creaţiei. 

) 

muri (Fac. 18), fapt de care nu s-ar fi putut bucura dacă neamurile nu ar fi fost 
socotite având pe Avraam ca părinte prin credinţa în Hristos, la care au fost 
chemate, şi dacă nu ar fi fost chemate şi împreună-părtaşe cu el în împărăţia 
cerurilor la toate bunătăţile dărniciei Mântuitorului nostru 1233 . Deci a văzut, 
zice, fericitul Avraam ziua Mea; şi, văzând-o, s-a bucurat de ea. 

Dar e necesar să spunem şi pentru care pricină a spus acestea Hristos. 
Văzându-L pe El iudeii ca om, datorită îmbrăcăminţii trupului, nu vedeau 
nimic dumnezeiesc în El, ci socoteau că este muritor, asemenea nouă, ca unul 
adus din cele ce nu sunt la existenţă. Astfel, pentru multa lor neînţelepciune, 
nu voiau să creadă că este etern din Tatăl etern. Deci spune acestea, ca să le 
arate clar că nu e de curând, nici de câtăva vreme, ci S-a făcut cunoscut ca 
etern şi celor mai vechi părinţi ai lor. Prin aceasta totodată îi osândeşte în chip 
folositor pentru că resping, lucrând fără pricepere şi cugetând fără înţele¬ 
gere, cele ce se dăduseră căpeteniei neamului lor. Căci numai acela vedea şi 
se bucura. Dar avându-1 ei ca părinte şi putând să se bucure împreună cu el, 
ocărăsc şi dispreţuiesc cu trufie un astfel de har strălucitor. Sau poate spune 
indirect şi că El este mai mare şi mai presus de Avraam, fiindcă era pentru 
acela prilej de sărbătoare, ştiind doar el ceva despre El. Dar nu le-a spus aces¬ 
tea în mod dezvăluit şi fără un acoperământ, ci, pentru pornirea lor nestă¬ 
pânită spre mânie, le-o spune în alt mod. 

Dar spunând Iisus înainte iudeilor: "Avraam, părintele vostru, a murit", 
să nu socotească cineva că acum Se contrazice, deoarece, scoţându-i înainte 
din familiaritatea cu Avraam prin spusa: "Dacă aţi fi fiii lui Avraam, aţi face 
lucrurile lui" (In 8, 30), îi numeşte acum iarăşi fiii lui Avraam. Trebuie ştiut 
că prin amândouă spune adevărul. în unele, definind calitatea nobleţei du¬ 
hovniceşti, zugrăveşte familiaritatea cu Avraam prin identitatea moravurilor; 
în altele, le recunoaşte numai rudenia simplă după trup, ca să arate că are 
dreptate şi în aceea şi că nu minte nici în aceasta. 

"Au zis deci iudeii către El: Încă nu ai cincizeci de ani 
şi ai văzut pe Avraam?" (In 8, 57) 

Cuvântul iudeilor este nepriceput şi vrednic de râs. Şi se va mira cineva 
cu multă dreptate de ei, văzându-i căzuţi în atâta lipsă de evlavie, încât nu pot 
înţelege nimic cum trebuie. Căci, deşi Mântuitorul nostru Hristos le-a spus 
atâtea feluri de cuvinte şi le-a indicat în multe chipuri propria Sa eternitate, ei 
nu cugetă la nimic altceva decât la cele pe care le văd cu ochii trupului. Ca 


1233. De fapt dacă Avraam n-ar fi avut prin darul lui Dumnezeu pe Isaac, nu s-ar fi putut 
naşte din urmaşii acestuia Hristos ca om, ca aceia să se bucure împreună cu Avraam de 
bunătăţile ce le vor avea împreună cu el de la Hristos în împărăţia cerurilor. 

unii ce şi-au ieşit cu totul din minţi şi au pierdut lucrarea înţelegătoare, nu-şi 
îndreaptă inima spre cele cuvenite lui Dumnezeu, ci, privind la El ca la unul 
dintre oamenii ca noi, care au început să existe şi să se afle între cele ce sunt 
din momentul naşterii, îl acuză nebuneşte de minciună, neînţelegând drept 
ceea ce îl auzeau spunând. Căci El a spus că Avraam a văzut ziua Lui, iar ei, 
mutând înţelesul cuvântului în contrariul, zic: "încă nu ai cincizeci de ani, 
deci cum zici că l-ai văzut pe Avraam?". E de compătimit deci iudeul pentru 
prostia lui, căci trăieşte în atâta nepricepere, făcându-şi o hrană din nebunie. 

"Le-a zis lor lisus: Amin, amin zic vouă: 

Eu sunt mai înainte de-a fi fost Avraam" (In 8, 58) 

Hristos Se întoarce iarăşi la ceea ce-I este obişnuit şi familiar. Căci 
grăieşte uneori foarte enigmatic şi-Şi umbreşte expunerea în felurite ascun- 
zimi, ca să nu fie tuturor clară. Iar când vede pe ascultători că nu înţeleg 
nimic, dezbrăcându-Şi cuvântul de neclaritate, îl înfăţişează dezvăluit şi lim¬ 
pede. E ceea ce şi face în acest moment Căci, deoarece îi vede neînţelegând 
nimic, deşi Şi-a desfăşurat pe larg cuvântul, nici nu pot înţelege că este etern 
ca Unul ce este din Tatăl etern, şi că e neasemănat mai mare decât Avraam, 
ca Dumnezeu, spune pe faţă, adăugând ca un jurământ "Amin, amin", spre 
asigurarea celor spuse: "Eu sunt mai înainte de-a â fost Avraam" 1234 . Dar 
socotim că Unul-Născut nu e de slăvit nicidecum ca fiind înainte numai de 
Avraam. Căci este înainte de tot timpul şi are naşterea atotveche, existând 
fără de început în Tatăl. Dar pentru că în acel moment era vorba de o com¬ 
paraţie între El şi Avraam, spune despre Sine că e mai vechi decât acela, cum 
ar spune de exemplu numărul o sută despre sine: sunt mai mare decât zece, 
nu pentru că ar vrea să spună că, deşi e mai mult decât zece, e totuşi înrudit 
cu el, ci pentru că e superior aceluia şi mai presus de el. Deci nu pentru că 
întrece pe Avraam în timp, nici pentru că e puţin înaintea aceluia în timp 
spune că e înainte de Avraam, ci pentru că e mai presus de orice număr al 
veacului. Şi foarte corect şi bine spune despre Avraam că a fost, iar despre El 
că este, arătând că aceluia, fiindcă a fost făcut din nimic, i-a urmat şi coru¬ 
perea, iar Lui, deoarece este pururea, nu I se va întâmpla să ajungă la a nu 


1234. lisus şi căpeteniile iudaice se aflau în două planuri, sau orizonturi. De aceea ultimii 
nu puteau înţelege pe Primul, in vreme ce acele căpetenii îl vedeau numai ca om, lisus Se ştia 
şi ca Dumnezeu. Ei putea afirma astfel eternitatea Sa, în care nu e trecut şi viitor, ci un con¬ 
tinuu prezent, având totul din veci lipsit de început şi de o creştere, deci ştiindu-Se ca un etern 
"sunt", pe când căpeteniile iudaice, văzându-L numai în prezent, nu-L puteau socoti mai vechi 
de vreo cincizeci de ani. 

mai fi. E deci mai mare şi superior lui Avraam: mai mare, căci e etern, şi supe¬ 
rior, fiindcă nu Se corupe ca acela. 

"Deci au luai pietre să arunce asupra Lui. 

Iar Iisus S-a ferit şi a ieşit clin templu" (In 8, 59) 

Nu văd adevărul, ca unii ce sunt mincinoşi şi au tată pe cel mincinos, 
după cuvântul Mântuitorului (In 8,14) 1235 , ci se revoltă pentru toate cele ce-i 
supără. Socotindu-se îndreptăţiţi pentru că luptă pentru slava protopărintelui, 
s-au aprins iarăşi de o mânie nepotrivită momentului, deşi trebuia să vadă 
înţelesul celor spuse şi cine e Cel ce le spune acestea. Astfel, căzând fără 
motiv în furia cea mai neraţională şi sălbatică, încearcă să-L lovească cu 
pietre, nefiindu-le de ajuns că Dau atacat prin multe defăimări, sau că şi-au 
adunat în nebunia lor destulă răzbunare. Fierbinte şi cu totul nesocotită este 
această faptă a căpeteniilor iudaice. Pornesc la ea la timpul necuvenit, căci 
încă nu venise timpul pătimirii. 

De aceea Hristos Se ascunde, nu retrăgându-Se după ziduri, nici re¬ 
curgând la altceva ce-I putea apăra trupul, ci facându-Se nevăzut celor ce-L 
căutau, prin puterea Dumnezeirii. Şi nu S-a mulţumit numai să Se ascundă, ci 
a ieşit şi din templu, arătându-ne prin aceasta un chip al realităţilor spirituale. 
Căci celor ce-L primesc li Se arată oricum, după spusa: "Fericiţi cei curaţi cu 
inima, că aceia vor vedea pe Dumnezeu" (Mt. 5, 8). Dar fuge de cei ce obiş¬ 
nuiesc să lupte împotriva lui Dumnezeu şi nu Se arată nici unuia dintre cei 
necredincioşi şi nu Ii place să fie şi să convieţuiască cu cei ce-L prigonesc, ci 
mai degrabă pleacă de la ei şi Se depărtează, ducând cu Sine toată bucuria şi 
lăsându-i goi de darurile Lui pe cei de la care ar pătimi răul, care Ii arată 
duşmănie şi faptele necredinţei, deşi Hristos le arată pe toate deşarte, făcând 
neputincioasă lipsa de respect a celor ce păcătuiesc împotriva Lui. 

"Şi trecând, a văzut un om orb clin naştere" (In 9, 1) 

Infuriindu-se împotriva Lui iudeii şi încercând să arunce în El ai pietre, 
Iisus iese îndată din templu şi scapă de duşmănia prigonitorilor. în mersul 
Său îl vede îndată pe orbul din naştere, dând şi prin aceasta un semn foarte 
clar că Se va despărţi de răutatea iudeilor şi va părăsi mulţimea lor luptătoare 
împotriva lui Dumnezeu şi va căuta mai mult la neamuri şi va întoarce dărni- 


1235. Aceasta e pornirea mincinosului: să nege adevărul, sau realitatea lui Dumnezeu. Să 
dea drept adevăr important ceva care nu e realitatea principală. Culmea minciunii este ne¬ 
garea lui Dumnezeu, a izvorului, a temeiului realităţii. Negând pe Dumnezeu, el strâmbă toate, 
le dă tuturor un alt centru: eu-1 propriu. De aici, izolarea şi chinul mincinosului. 

cia bunătăţii Lui spre ele. Iar acestea se aseamănă cu un orb din naştere, pen¬ 
tru că au ajuns în rătăcire şi au fost golite încă din prima vârstă de adevărata 
cunoştinţă a lui Dumnezeu, neavând lumina de la Dumnezeu, adică ilu¬ 
minarea prin Duhul. Trebuie observat iarăşi ce vrea să însemne faptul că 
orbul este văzut de Hristos în trecere. Mie îmi vine să cuget că Hristos n-a 
venit în mod principal la neamuri, ci numai la Israel, precum zice El însuşi: 
"N-am fost trimis decât la oile cele pierdute ale casei lui Israel" (Mt. 15, 24). 
Iar vederea neamurilor s-a însănătoşit numai printr-o trecere a lui Hristos, 
Care şi-a îndreptat mila spre ele, din pricina necredinţei lui Israel. Aceasta a 
fost prezisă şi ea prin Moise: "Eu îi voi întărâta pe ei împotriva celor de alt 
neam, îi voi face să se mânie împotriva neamului necunoscător" (Deut. 33, 
21). Căci neam necunoscător era cel ce slujea făpturii în locul Făcătorului şi 
păştea ca animalele necuvântătoare în toată neînvăţătura şi era alipit numai la 
cele de pe pământ. Dar deoarece Israel cel înţelept, deşi avea Legea şi era 
cunoscător pentru că avea pe Prooroci, s-a mâniat pe Dumnezeu, şi-a atras ca 
urmare mânia Lui şi a fost trecut în locul celor mai înainte necunoscători, 
cărora Hristos S-a făcut, după cum s-a scris, prin credinţă şi înţelepciune, sfin¬ 
ţenie şi răscumpărare (I Cor. 1, 30), adică şi lumină, şi vedere (I Cor. 1, 30). 


CAPITOL UNIC 

NU LE VIN UNORA PĂTIMIRILE TRUPEŞTI DIN PĂCATELE 
DE MAI ÎNAINTE ALE SUFLETULUI, DAR NICI URMĂRILE 
PĂCATELOR PĂRINŢILOR NU LE ADUCE DUMNEZEU 
ASUPRA FIILOR, SAU ALE UNORA ASUPRA ALTORA, PEDEPSIND PE 
CEI CE N-AU PĂCĂTUIT, CI ÎN TOŢI ÎŞI ARATĂ JUDECATA DREAPTĂ 

"Şi L-au întrebai pe El ucenicii Lui, zicând: 
învăţătomle, cine a păcătuit: acesta sau părinţii lui, 
de s-a născut orb? A răspuns lisus: Nici acesta n-a păcătuit, 
nici părinţii lui, ca să se nască orb, 
ci ca să se arate lucrările lui Dumnezeu în el" (In 9, 2-3) 

Ucenicii, fiind dornici de învăţarea celor bune şi preaînţelepţi, s-au simţit 
îndemnaţi să afle acestea şi întreabă nu atât spre folosul lor, cât al nostru. 
Căci suntem folosiţi nu puţin de Cel ce ştie toate. Fiindcă, auzindu-se părerea 
adevărată despre acestea, se respinge urâţenia unor dogme veştejite care cir¬ 
culau nu numai printre iudei, ci se afirmau şi de unii care se laudă în chip 
nesuferit cu cunoştinţa Scripturii de Dumnezeu insuflate şi, dându-se drept 
creştini, îndrăznesc să se complacă mai degrabă în născocirile lor, biruiţi de 
voile lor, şi nu se feresc să amestece rătăcirea elină (păgână) în dogmele 

Bisericii. Nenorociţii iudei, plângându-se că plătesc pentru vinile înaintaşilor 
şi că Dumnezeu aruncă asupra lor în mod neraţional păcatele părinţilor, 
cârteau nu puţin şi declarau aceasta drept judecată nedreaptă. Ba chiar ziceau 
în formă de proverb: "Părinţii au mâncat aguridă şi dinţii fiilor s-au strepezit" 
(Iez. 18, 2). Iar cei aşa-zişi creştini, bolnavi de o necunoştinţă vecină şi înru¬ 
dită cu a celor numiţi înainte, susţin că înainte de formarea trupului preexis¬ 
tau şi subzistau sufletele oamenilor, care păcătuiesc cu plăcere şi înainte de 
trupuri şi de aceea sunt legate cu acestea, venind drept pedeapsă în ele 1236 . 
Dar Hristos a dezlegat printr-un singur şi scurt cuvânt neînţelegerile amân¬ 
durora, afirmând că nici orbul, nici părinţii lui n-au păcătuit. Răstoarnă 
dogma iudeilor, spunând că nu s-a născut omul orb nici din vreun păcat pro¬ 
priu, nici din vreunul strămoşesc, nici din al tatălui său, sau al mamei. Dar 
desfiinţează şi flecărelile urâte ale altora, care spun că sufletele păcătuiesc 
înainte de-a fi în trup. 

Dar va întreba cineva pe drept cuvânt: Spune-mi, te rog, cum zice Hristos 
că nici orbul n-a păcătuit, nici părinţii lui? Fiindcă socotim că ei nu sunt curaţi 
de orice păcat, ci, fiind oameni, era necesar să cadă în păcat. Ce timp indică 
deci Hristos, în care ni se va arăta adevărat cuvântul Lui, că n-a păcătuit nici 
orbul, nici părinţii lui? E vădit că indică timpul de dinainte de naştere, când, 
nefiind aceia, nici n-au păcătuit 1237 . Despre aceste lucruri şi că este o aiurea¬ 
lă şi cu adevărat o greşeală a socoti că au păcătuit sufletele şi de aceea s-au 
încorporat şi au venit în spaţiul acesta pământesc, am vorbit pe larg la înce- 


1236. Teoria aceasta a fost susţinută şi de Origen, şi de unii dintre admiratorii lui. Era o 
teorie luată de la Platon şi care nu acorda materiei şi trupului nici o importanţă pozitivă. Nu 
vedea cât de necesară e materia pentru suflet, care o organizează atât de minunat ca trup şi se 
manifestă potrivit lui, având un rol în tot cosmosul şi îmbogâţindu-se prin el. Dacă fiecare per¬ 
soană se defineşte prin trup, prin poziţia sa în cosmos şi prin perioada istorică în care trăieşte, 
dacă ar trece la nesfârşit în alte situaţii, nu s-ar mai putea defini atât de bine. 

Observaţia Sfântului Chirii că ucenicii n-au întrebat aceasta pentru ei, ci pentru alţii, 
răspunde unora care deduc din întrebarea lor că şi ucenicii credeau în teoria încarnărilor, ba 
că ar fi admis-o chiar Hristos. Aceştia vor să dea drept creştină teoria lor. Sf. Chirii respinge 
categoric asemenea teorii, pe baza tradiţiei creştine, când spune că ucenicii n-au întrebat aces¬ 
tea în folosul lor. El e sigur că Apostolii nu credeau în astfel de teorii şi socoteşte că nici Hristos 
nu le admite, dacă nu le admiteau nici ucenicii Lui. Totul e clarificat de Sf. Chirii în atât de 
puţine cuvinte. 

1237. La întrebarea unora: cum zice Hristos că n-au păcătuit nici părinţii orbului, nici el, 
odată ce există un păcat strămoşesc al înaintaşilor, şi acest păcat îl avea în mod potenţial şi orbul 
înainte de-a se naşte, Sf. Chirii răspunde că Hristos Se referă la păcatele personale. Şi aceste 
păcate nu le puteau avea înainte de naştere nici înaintaşii şi nici orbul. Deci Hristos Se referă la 
timpul anterior naşterii personale, nu la păcatul strămoşesc, prezent în toată istoria. Deci nu 
păcatele personale le neagă. Căci nu poate veni la cineva din păcatul strămoşesc general, ca în 
cazul orbului, o pedeapsă specială. Aceasta înseamnă însă că înainte de naşterea persoanelor nu 
există nici sufletele lor, care ar păcătui în timpul unei existenţe dinainte de venirea în trup. 

putui Evangheliei, tâlcuind spusa: "Era lumina cea adevărată, care luminează 
pe tot omul care vine în lume" (In 1,9). De aceea, e de prisos să vorbim acum 
iarăşi despre acestea. Dar e necesar să spunem din ce motiv s-a întâmplat 
iudeilor să vină la această părere prostească şi să arătăm clar că, neputând 
înţelege spusa dumnezeiască, au greşit faţă de înţelesul ei adevărat Când 
Israel se afla în pustie, Dumnezeu a chemat pe Moise, tâlcuitorul celor dum¬ 
nezeieşti, în muntele Sinai. Dar cum el îşi prelungea şederea acolo patruzeci 
de zile, poporul, socotind că întârzie prea mult, s-a sculat, a venit la Aaron, 
care rămăsese singur, şi, fiind atras din descurajare spre idolatria din Egipt 
a zis: "Fă-ne nouă zei, care să meargă înaintea noastră, căci lui Moise, omul 
care ne-a scos din Egipt, nu ştim ce i s-a întâmplat" (leş. 32,1-2). Ce-a urmat 
de aici socotesc că trebuie să spun pe rând. Şi-au făcut un viţel, după cum s-a 
scris, şi S-a mâniat Dumnezeu cu dreptate pentru aceasta. Apoi i-a ameninţat 
că va nimici deodată toată adunarea. Şi a căzut Moise la pământ şi a cerut 
iertare printr-o lungă rugăciune. Şi a binevoit Făcătorul să-i ierte pe toţi şi să 
nu mai pedepsească poporul, dar lui i-a vestit că nu se va mai sui cu poporul 
în pământul făgăduinţei, ci va trimite împreună cu ei ca şi conducător pe 
îngerul Său. Aceasta i-a căzut greu lui Moise şi, pentru că Dumnezeu nu voia 
să se suie şi el împreună cu poporul, cugeta bine că nu a ajuns la sfârşitul 
deplin mânia lui Dumnezeu. Deci, Da rugat iarăşi cu stăruinţă pe Stăpânul 
să-l lase să meargă cu ei, ştiind că nu va ajunge celor din Israel singura con¬ 
ducere a îngerului; sau, temându-se, Da rugat iarăşi şi a aflat că "Domnul 
Dumnezeul îndurător şi milostiv, îndelung-răbdător şi mult-milostiv şi ade¬ 
vărat, Cel ce păzeşte dreptatea şi face milă miilor, Cel ce şterge fărădelegile 
şi nedreptăţile şi păcatele, pe cel vinovat nu-1 va curăţi, răsplătind (trecând) 
păcatele părinţilor în âi şi în fiii âilor, în cel de al treilea şi al patrulea neam". 

Deci iată că se repetă iarăşi ceea ce s-a spus la început: Dumnezeu Se 
afirmă pe Sine având o bunătate dumnezeiască şi o iubire de oameni fără 
asemănare. Căci spunem că acest cuvânt este al Lui, şi nu al altcuiva, precum 
spun unii, nici al preaînţeleptului Moise, care înalţă rugăciuni de mulţumire 
pentru popor. Că însuşi Stăpânul tuturor spune acestea despre Sine, ne va 
mărturisi însuşi fericitul Moise, învăţându-ne în cartea "Numerilor", când 
iarăşi a certat pe israeliţii cuprinşi de o frică necuvenită, când s-au întors 
întristaţi din ţara făgăduinţei unii care au văzut-o, fiind trimişi de Moise să o 
vadă la porunca lui Dumnezeu. Căci aceştia, întorşi din ţara celor de alt neam, 
au speriat poporul spunându-i despre ea cuvinte amare, că e o ţară sălbatică 
şi înspăimântătoare, şi greu de câştigat de la cei ce o locuiau. Prin aceasta i-a 
aţâţat pe ascultători la atâta bârfîre, încât aceştia, cu feţele pline de lacrimi, 
voiau mai bine să se întoarcă la munca obositoare din Egipt: "Să ne alegem, 
ziceau, alt conducător şi să ne întoarcem în Egipt" (Num. 14,4). Voind Dum- 

nezeu să-i piardă, iarăşi s-a rugat Moise şi, aducând lui Dumnezeu aminte de 
făgăduinţa dată lui, a strigat: "Şi acum să se înalţe puterea Ta, Doamne, pre¬ 
cum ai spus, zicând: Domnul este îndelung-răbdător şi mult-milostiv şi ade¬ 
vărat, iertând fărădelegile, nedreptăţile şi păcatele şi nelăsând nepedepsit, ci 
pedepseşte nelegiuirile părinţilor în Gi până la al treilea şi al patrulea neam . 
Iartă deci păcatul oamenilor din poporul acesta, după mare mila Ta, precum 
milostiv Te-ai făcut din Egipt până acum" (Num. 14, 17-19) 1238 . 

S-a arătat deci cum Dumnezeul tuturor îşi mărturiseşte El însuşi iubirea 
de oameni şi iertarea la culme. Deci trebuie să se spună cauza pentru care s-au 
rătăcit iudeii, ca să socotească pe Bunul nostru Dumnezeu ţinând minte răul 
şi rămânând supărat din cauza lui. Socotesc că n-au înţeles nicidecum cuvin¬ 
tele dumnezeieşti, sau că le-au atribuit un înţeles nefavorabil, pentru că ei 
înşişi nu s-au făcut buni şi au ieşit mult din dreapta rânduială şi de aceea 
pătimesc de nepriceperea lor, încât socotesc că păcatele părinţilor trec la fii şi 
prelungesc astfel mânia lui Dumnezeu, încât se întinde până la al treilea şi al 
patrulea neam, pedepsind în chip nedrept pe cei ce n-au păcătuit, pentru ceea 
ce alţii sunt vinovaţi. Cum n-ar fi trebuit ei să se gândească în mod cuvenit, 
dacă ar fi fost înţelepţi, că nu poate face Izvorul dreptăţii cele mai rele lucruri, 
întrecând chiar faptele noastre? Căci oamenii înşişi supun pedepselor pe cei 
ce obişnuiesc să calce legile, dar nu trec acestea asupra celor ce se nasc din 
ei, dacă nu se fac unii cunoscuţi ca împreună-vinovaţi şi părtaşi la acele 
păcate. Deci, Cel ce ne-a stabilit legile dreptăţii în toate, cum ar supune 
oamenii unor pedepse pe care le dispreţuim noi înşine ca foarte nedrepte? 
Apoi, trebuie să ne gândim şi la aceasta: s-au dat prin Moise o mulţime de legi 
şi s-au stabilit multe feluri de pedepse pentru cei ce vieţuiesc în moduri ne- 
evlavioase, dar nicăieri nu se vede primejduindu-se, odată cu cei ce le calcă, 
şi urmaşii lor. Pedeapsa s-a stabilit numai împotriva celor ce se fac vinovaţi 
faţă de lege. Deci e neevlavios a gândi iudaic, şi e lucru înţelept a cugeta po¬ 
trivit voii dumnezeieşti şi a păzi totdeauna cele potrivite Firii care stăpâneşte 
peste toate. Deci e drept să ne bucurăm de bunătatea proprie Dumnezeului 
tuturor, Care voieşte să ne minuneze prin nemărginita Lui iubire de oameni 


1238. Din cele următoare rezultă că acest text trebuie înţeles în sensul că Dumnezeu nu 
uşurează pedeapsa părinţilor pentru păcatele lor, trecându-le asupra urmaşilor până în a patra 
generaţie, ci, iertându-i pe ei dacă se pocăiesc, nu le trece asupra fiilor. Altfel îşi iau pedeapsa 
înşişi cei ce au păcătuit Textul însă a permis prin formularea lui neclară înţelesul că păcatele 
părinţilor vor trece până la a patra generaţie, zicând: "Pe cel vinovat nu-1 va curăţi, trecând 
păcatele asupra urmaşilor". Se poate înţelege atât că îi iartă pe părinţi, trecând asupra 
urmaşilor păcatele lor, cât şi că nu-i iartă, trecând asupra urmaşilor vina pentru păcatele lor. 
De aceea, Sf. Chirii precizează în cele următoare că nu e vorba de o trecere a păcatelor 
părinţilor asupra urmaşilor, ci de o răbdare a păcatelor celor dintâi şi de o pedepsire a celor 
din a treia şi a patra generaţie, dacă persistă şi ei în păcate. 

şi de aceea se vesteşte ca îndelung-răbdător, mult-milostiv şi adevărat, şter¬ 
gând fărădelegile şi păcatele. Deci, cum ar vrea să fie cunoscut ca fiind atât 
de neiertător, încât să-şi prelungească mânia până la al patrulea neam? Căci, 
cum ar mai fi în acest caz îndelung-răbdător şi mult-milostiv, sau cum ar mai 
şterge fărădelegile şi păcatele, când nu se mulţumeşte să mărginească pedep¬ 
sele la capul celui ce-a păcătuit, ci le extinde până dincolo de al treilea neam, 
prelungindu-le ca o lovitură şi la cei nevinovaţi? Nu este deci cu totul nepo¬ 
trivit şi o ultimă nepricepere a socoti că trebuie să se atribuie lui Dumnezeu 
o atât de neraţională mânie? Apoi, cei ce cugetă acestea în mod iudaic nu vor 
adăuga la acestea şi că Dumnezeu nu cunoaşte timpul cuvenit pentru orice 
lucru 1239 ? Şi, dacă Se făgăduieşte a fi îndelung-răbdător şi Se arată renunţând 
foarte uşor la mânie, pentru ce e văzut "pedepsind nelegiuirile părinţilor în ăi 
până la al treilea şi al patrulea neam"? Căci aceasta ce ar fi altceva decât a voi 
să înspăimânte pe cei ce aşteaptă de la El iertarea păcatelor, ca să nu aibă nici 
o nădejde, dacă El ţine cu adevărat minte răul şi este statornic în mânie Cel 
ce s-a supărat pentru ele? 

Dar, spune-mi, ce ne zice Moise, descoperitorul celor sfinte? Oare nu s-ar 
arăta făcând un lucru cu totul neraţional dacă, supărându-L Israel pe Dum¬ 
nezeu şi urmând să fie pedepsit, el, în loc să roage pe Dumnezeu de iertare 
şi să ceară iubirea Lui de oameni, ar zice către Dumnezeu în mod nepotrivit: 
Eşti astfel că plăteşti fiilor pentru păcatele părinţilor. Prin aceasta mai mult 
Dar aţâţa la mânie, decât I-ar cere mila. I-ar cere mai mult să ţină minte răul, 
decât să fie îndelung-răbdător. Dar socotesc că mai mult îi place lui Dum¬ 
nezeu, dacă I se aduce aminte de cele pe care le-a spus El însuşi, când I se 
aminteşte cu curaj de bunătatea Lui. Căci, că este îndelung-răbdător şi mult- 
milostiv şi şterge fărădelegile şi păcatele, se va cunoaşte mai mult când nu 
este aspru. Dar socotesc că trebuie să lămurim în ce mod trebuie să fie 
înţelese cele spuse de Dumnezeu: "Domnul este îndelung-răbdător şi mult- 
milostiv, ştergând fărădelegile şi păcatele" (Num. 14, 18). După aceea vom 
citi cele spuse în continuare ca o întrebare: "Şi nu va curăţi pe cel vinovat, prin 
curăţiri"?, ca să vedem înţelesul textului întreg: "Dumnezeu, Cel îndelung- 
răbdător şi mult-milostiv, nu va curăţi prin curăţire pe vinovat"? Nu ne putem 
îndoi. îl va curăţi desigur. Căci altfel, cum este îndelung-răbdător şi mult- 


1239. Omul e ispitit la propriile păcate de împrejurările timpului său. Nu le preştie 
Dumnezeu pe acestea, pentru a-1 pedepsi şi pentru păcate pe care nu le-a săvârşit, ispitit de 
împrejurările timpului propriu? Dumnezeu nu face din om o fiinţă abstractă, dezlegată de tim¬ 
pul său, sau nu face generaţiile ce se succed supuse unor pedepse din ce în ce mai mari, pen¬ 
tru păcatele tuturor înaintaşilor, dar şi pentru cele săvârşite de el însuşi, influenţat tot mai mult 
de păcatele moştenite de la înaintaşi. 

milostiv şi şterge păcatele? Cum va fi aceasta, de nu va curaţi pe vinovat? Pe 
lângă aceasta, mai aduce ca dovadă a îndelungii Lui răbdări şi a iertării şi fap¬ 
tul că va atribui păcatele părinţilor fiilor până la al treilea şi al patrulea neam, 
dar nu înţelegând aceasta ca pedepsind pe fiu pentru tată -să nu socoteşti 
aceasta - , dar nici adăugând ca o povară asupra nepoţilor păcatele 
strămoşilor, ci indicând aceasta: A fost poate cineva un om fără de lege şi 
având cugetarea plină de toată răutatea. Cel care a ales să vieţuiască astfel ar 
trebui să fie pedepsit fără nici un adaos (de nume). Dar Dumnezeu a răbdat 
uitând, neaducând asupra lui mânia datorată. Apoi acesta a avut un fiu, între- 
cându-se cu tatăl în neevlavie şi depăşind în răutate pe tatăl. Şi Dumnezeu a 
privit şi aceasta cu îndelungă-răbdare. Dar şi din acesta s-a născut al treilea, 
sau al patrulea din al treilea, în nici un fel mai mic în răutate decât părinţii, 
practicând ca şi aceia lipsa de evlavie. Dumnezeu le-a arătat de la început 
mânia potrivită fiecărei generaţii, iertând mereu, ba mai mult decât trebuia. 
Căci dacă ar fi înmulţit pedeapsa până la a patra generaţie, cum ar mai fi fost 
vrednică de laudă bunătatea cu adevărat dumnezeiască? Că n-a pedepsit pe 
fiul mai mult decât pe tatăl, nici pe tatăl mai mult ca pe fiul, nu e greu de aflat 
nici din cele ce le-a spus clar prin glasul lui Iezechiel proorocul către iudeii 
care cârteau pentru aceasta şi ziceau: "Părinţii au mâncat aguridă şi dinţii 
âilor s-au strepezit" (Iez. 18, 2). "Şi a fost cuvântul Domnului către mine, 
zicând: Fiu al omului, ce este vouă pilda aceasta între Fii lui Israel, care zice: 
Părinţii au mâncat aguridă şi dinţii âilor s-au strepezit? Viu sunt Eu, zice 
Domnul, de se va mai grăi pilda aceasta în Israel. Fiindcă toate suâetele sunt 
ale Mele. Suâetul care va păcătui, acela se va pierde. Iar âul nu va lua asupră-şi 
nedreptatea tatălui, nici tatăl nu va lua asupra lui nedreptatea âului. Fiecare 
va muri în răutatea lui, în care a păcătuit" (Iez. 18, 1- 4). Dar socotesc că 
nimeni nu va aiura atât de mult, încât să creadă că lucrurile cele mai bune nu 
le-a legiuit Dumnezeu de la început, ci le-a schimbat după aceea, gândindu-le 
după aceea mai bine, şi a gândit ca noi abia mai târziu şi la legiuirea celor 
cuvenite. Căci dacă le lăudăm pe primele, le vom lăuda prin aceasta pe cele 
de al doilea; iar dacă le vedem biruind pe cele de al doilea, le vom condamna 
pe cele dintâi. Şi vom socoti că Dumnezeu a legiuit cele contrare Lui şi că a 
greşit ca şi noi faţă de ceea ce trebuia, rânduind odată acelea, altă dată aces¬ 
tea. Dar socotesc că nimeni nu va spune că firea dumnezeiască poate fi 
supusă în vreun mod absurdităţilor amintite, nici că greşeşte vreodată faţă de 
ceea ce se cuvine. Deci, dă ca o dovadă a răbdării Sale fără asemănare spusa 
amintită, adică: "Răsplătind păcatele părinţilor în âi până la al treilea şi al 
patrulea neam". Iar că este obiceiul iubitorului de oameni Dumnezeu să nu 
pedepsească îndată pe cei ce au păcătuit, ci să rabde mai degrabă şi să amâne 

timp îndelungat pedepsele 1240 , o vei înţelege din spusa Lui: "Şi am plinit 
mânia Mea şi am oprit-o şi nu i-am pierdut pe ei" (Ier. 6, Îl) 1241 . în alt loc, 
iarăşi: "Căci încă nu s-au plinit până acum păcatele amoreilor" (Fac. 15, 16). 
Observi cum s-a plinit mânia, căci lucrau cele în stare să împlinească mânia 
cât mai mult, dar El răbda ca Dumnezeu şi amâna să aducă pierzania celor ce 
îl supărau 1242 . Dar ca să-ţi prezentăm ca într-un tablou dovada celor pe care 
le-am spus şi ca să-ţi arătăm din realitatea însăşi lauda bunătăţii dumnezeieşti 
conţinută în cele spuse în Sfintele Scripturi, vom încerca să dovedim din 
însăşi dumnezeiasca Scriptură că trecerea păcatelor părinţilor asupra fiilor 
până în al treilea şi al patrulea neam nu se face în mod nedrept, ci se dato- 
reşte celor ce pătimesc aceasta; pe scurt, din cauza prelungirii acestei stări. 

Astfel, precum citim în cartea a treia a Regilor, după alţii peste Israel a 
împărăţit Ahab care, căzând în cea mai nedreaptă poftă a viei ce nu i se cuve¬ 
nea în nici un fel, ucide pe stăpânul ei, Nabot. Căci, deşi poruncise el însuşi 
să nu se facă aceasta, n-a rezistat la îndemnurile soţiei. Iar Dumnezeu S-a 
mâniat în mod necesar pe acestea şi zice către el prin proorocul Ilie: "Acestea 
zice Domnul: Pentru că ai ucis şi ai moştenit ; de aceea zice Domnul: In locul 
unde au lins porcii şi câinii sângele lui Nabot, acolo vor linge câinii sângele 
tău" (III Rg. 21, 19). Şi îndată iarăşi: "Acestea zice Domnul: Iată, voi aduce 
asupra ta rele şi voi mătura şi voi pierde din ai lui Ahab pe cei de parte 
bărbătească, pe cel închis şi părăsit în Israel. Şi voi da casa ta ca şi casa lui 
Ieroboam, fiul lui Nabot, şi casa lui Baeşa, fiul lui Ahia, pentru supărările cu 
care M-ai mâniat şi ai făcut pe Israel să păcătuiască... Şi asupra Isabelei a 
grăit, zicând: Câinii o vor mânca pe ea înaintea zidului lui Israel Şi pe cei 
morţi ai lui Ahab îi vor mânca păsările cerului în câmpie" (III Rg. 21, 21-24). 


1240. Aici avem explicaţia finală a textului despre trecerea pedepselor părinţilor până la 
urmaşii din a patra generaţie. Dumnezeu rabdă pe părinţii ce se pocăiesc şi, de asemenea, pe 
urmaşi. Iar dacă continuă generaţii în şir să păcătuiască şi să nu se pocăiascâ, pedepseşte mai 
departe pe urmaşi, până în a patra generaţie, dar şi mai departe. în aceasta se manifestă şi 
răbdarea lui Dumnezeu, dar şi dreptatea Lui. Căci dacă păcătuiesc pe rând urmaşii cuiva până 
în a patra generaţie, înseamnă că, cu toată răbdarea lui Dumnezeu, nu s-a ivit pocăinţa nici în 
primul dintre cei patru, nici în următorii trei. Persistenţa răului în toţi arată încăpăţânarea 
tuturor în păcat 

1241. Mânia lui Dumnezeu creşte tot mai mult în El însuşi, văzând cum păcătuiesc 
urmaşii cuiva până în a patra generaţie, fără să se pocăiascâ. Dar nu se arată în pedepse reale 
decât în a treia şi a patra generaţie. 

1242. Ceea ce e valabil pentru cei ce se succed într-o familie e valabil şi pentru generaţiile 
unei naţiuni. Dumnezeu poate amâna pierzania ei când mai multe generaţii continuă să-L neso¬ 
cotească. Totuşi, dacă nu se întorc, poate aduce peste acea naţiune necazuri tot mai mari, în 
generaţiile urmaşe, până la pierderea totală a ei, dacă şi după mai multe generaţii continuă să 
rămână departe de El. 

Ameninţând Stăpânul tuturor că va lucra şi va face neîndoielnic toate 
acestea, intrând Ahab, precum s-a scris, în casa lui, s-a întristat şi s-a topit în 
lacrimi amare şi şi-a încins trupul în sac (III Rg. 21,27). Iar făcând el acestea, 
S-a milostivit Dumnezeu de el şi, potolindu-Şi mânia şi punând frâu supărării 
Sale, îi zice proorocului: "Ai văzut că s-a umilit Ahab în faţa Mea? Nu voi 
aduce asupra lui acelea în zilele lui, ci voi aduce răul în zilele ăului său" (III 
Rg. 21,29). Deci se cuvine să vedem cu cine s-au îndeplinit acestea. Din Ahab 
s-a născut Ohozia, "care a făcut rău înaintea Domnului şi a mers pe calea 
tatălui său şi pe calea maicii sale" (III Rg. 22, 53). Dar şi din Ohozia s-a născut 
Ioram, despre care iarăşi s-a sris că a umblat în păcatele casei lui Ieroboam 
(IV Rg. 3, 2). Dar şi după Ioram a împărătit al treilea Ohozia, despre care 
iarăşi se spune că a făcut rău înaintea Domnului, precum casa lui Ahab. Iar 
deoarece era timpul în care trebuia să fie pedepsită casa lui Ahab, 
nesfârşindu-se necredinţa până la neamul al patrulea, a fost uns ca împărat 
Iosafat, fiul lui Nimşi, care ucide pe Ohozia şi împreună cu el pe Isabela, dar 
ucide şi alţi şaptezeci şi doi de oameni ai lui Ahab, ducând la capăt mânia 
dumnezeiască (IV Rg. 10,17), împărtăşindu-se pentru aceasta de cinste şi de 
har. Căci ce zice Dumnezeu către el? "Pentru binele ce l-ai săvârşit săvârşind 
ceea ce e drept în ochii Mei şi pentru toate pe care le-ai făcut pentru inima 
Mea casei lui Ahab, patru ăi ai tăi vor şedea pe tronul tău" (IV Rg. 10, 30). 
Observă cum i-a pedepsit pe cei răi din cei răi în a patra generaţie, iar celui 
ce Da cinstit îi extinde mila până într-a patra generaţie. încetează, deci, 
iudeule, de a acuza dreptatea dumnezeiască. Ni se va arăta ca o laudă a Lui 
cuvântul: "Răsplătind păcatele părinţilor în ăi în al treilea şi al patrulea neam". 

"Ci ca să se arate lucrurile lui Dumnezeu în el” (In 9, 3) 

Spusa aceasta este greu de explicat şi foarte nelămurită şi de aceea nu e 
un lucru neînţelept a trece peste ea din pricina greutăţii de-a o înţelege. Dar 
ca nu cumva, nerezolvând nişte păreri iudaice, să laşi o tulburare înrudită cu 
a acelora, ca o rădăcină veninoasă odrăslită din ele, după cuvântul lui Pavel 
(Evr. 12,15), căci ar putea bănui unii că trupurile oamenilor au fost chemate 
ca să se arate în ele lucrurile lui Dumnezeu, e de trebuinţă să spunem câteva 
cuvinte şi spre respingerea unor vătămări ce provin din ele şi să nu îngăduim 
nici o pătrundere a unor cugetări rătăcite. Că Dumnezeu nu adaugă fiilor 
păcatele părinţilor, dacă nu sunt părtaşi relelor purtări ale acelora, şi că nici 
încorporarea sufletului nu provine din păcate de mai înainte, am dovedit-o 
mai sus. Hristos le-a respins într-un mod iscusit ca absurde pe amândouă, de 
vreme ce Dumnezeu cunoaşte toate, sau, mai degrabă, de vreme ce este El 
însuşi Vistiernicul tuturor lucrurilor noastre şi Dăruitorul celor cuvenite sau 
datorate tuturor. Căci, spunând că orbul n-a păcătuit şi deci nu suferă orbirea 

pentru aceasta, respinge ca un lucru nebunesc a se socoti sufletul omului 
vinovat de păcate anterioare trupului. Iar spunând clar că nici părinţii n-au 
păcătuit, respinge şi părerea nebună a iudeilor. învăţând deci pe ucenici cât 
era nevoie să ştie, prin respingerea acelor păreri, arătată de noi adineauri, şi 
dăruindu-le lor atât cât era necesar omului spre cunoştinţă, şi nimic mai mult, 
adaugă limpede că pricina pentru care s-a născut acela orb nu poate fi găsită 
în nici un păcat anterior, atribuind numai firii dumnezeieşti cunoştinţa şi 
iconomia tuturor acestora. 

Dar în chip foarte folositor dă şi un alt răspuns: "Ci ca să se arate 
lucrurile lui Dumnezeu în el". Dar va zice cineva: Oare ne dă prin acestea 
Domnul ca o dogmă că se întâmplă trupurilor oamenilor să pătimească nu¬ 
mai ca să se arate lucrurile lui Dumnezeu în ele? Mie mi se pare că e cu totul 
prosteşte să cugete cineva astfel. Căci nu spune acestea ca o dogmă, cum ar 
putea socoti cineva. Căci unora li se întâmplă să sufere din pricina păcatelor, 
aflăm de multe ori din Sfintele Scripturi 1243 . Fiindcă Pavel scrie clar către cei 
ce îndrăznesc să se apropie de sfântul altar cu picioarele nespălate şi să se 
atingă cu mâna întinsă şi neevlavioasă de Cina tainică: "De aceea sunt între 
voi mulţi neputincioşi şi bolnavi şi mor destui. Căci dacă ne-am judeca noi pe 
noi înşine, n-am fi judecaţi. Iar judecaţi fiind de Domnul, suntem certaţi, ca să 
nu £m osândiţi împreună cu lumea" (I Cor. 11, 30-32) 1244 . Deci uneori s-a 
adus celor ce s-au îmbolnăvit şi au murit pătimire şi prin mânia dumne¬ 
zeiască. Dar şi Domnul nostru Iisus Hristos, după ce a scăpat pe slăbănog de 
boala îndelungată, a arătat în chip minunat un înţeles sănătos, zicând: "Iată, 
te-âi făcut sănătos. De acum să nu maipăcătuieşii, ca să nu-ţi fie ceva mai rău " 
(In 5,14). I le spune acestea ca putându-i-se întâmpla să ajungă în şi mai mari 
rele prin păcat, dacă nu s-ar păzi, după ce a scăpat odată şi a fost izbăvit prin 
harul Lui. Deci să admitem că acestea s-au spus cu dreptate. Dar pentru ce 
pătimesc ceva neplăcut din pruncie şi din primele timpuri după naştere şi 
aduc cu ei boala din pântecele maicii, nu e uşor de înţeles. Căci nu credem că 
sufletul există mai înainte de trup. Căci cum ar păcătui cel ce nu a fost încă 
chemat la naştere? Deci, neexistând un păcat şi nepreexistând nici o boală, 
ce motiv vom găsi bolii? Deci, cele ce sunt mult mai presus de noi sunt 
necunoscute înţelegerii noastre şi aş sfătui pe cei înţelepţi, şi înainte de toate 
m-aş îndemna pe mine însumi, să renunţăm la cercetarea acestora. Căci tre¬ 
buie să cugetăm mai degrabă la cele ce ni s-au poruncit, şi să nu cercetăm 


1243. Nu e o regulă rânduită de Dumnezeu să sufere cineva de vreo boală numai ca să se 
arate în acela lucrarea lui Dumnezeu. Se întâmplă adeseori ca unii să sufere de boli şi din pri¬ 
cina păcatelor. 

1244. Suntem judecaţi cu suferinţe ca să ne îndreptăm, dacă trăim nepocăiţi, şi ca să nu 
fim osândiţi pentru vecie cu cei ce nu se împărtăşesc de Domnul Hristos. 

cele mai adânci, nici să nu iscodim cele mai grele, nici să încercăm a 
descoperi în chip periculos cele ascunse în sfatul dumnezeiesc şi negrăit, ci 
să lăsăm cu evlavie să cunoască numai Dumnezeu cele cuvenite Lui şi mai 
presus de noi, admiţând şi crezând cu adevărat că, fiind El izvorul a toată 
dreptatea, nu face şi nu voieşte altceva din cele ce ne privesc pe noi şi toată 
creaţia, decât ceea ce socoteşte cuvenit şi nu Se abate de la raţiunile dreptăţii 
adevărate. Deci, deoarece se cuvine să cugetăm astfel, socotesc că nu în sens 
dogmatic 1245 a spus Domnul: "ca să se arate lucrurile lui Dumnezeu prin el", 
ci prin răspunsul Său la întrebare chemându-ne mai degrabă pe altă cale şi 
atrăgându-ne spre cele mai cuvenite din adâncimile ce nu ne sunt proprii. 
Căci şi acest mod Ii este obişnuit. Că acest fapt este adevărat, ascultă iarăşi 
cum, când sfinţii Ucenici doresc să ştie cele despre sfârşitul veacului şi în¬ 
cearcă să afle în mod precis cele despre a doua Lui venire, ridicându-se mult 
peste cele pe care le pot înţelege oamenii, atrăgându-i clar de la aceste între¬ 
bări, le spune: "Nu este al vostru să cunoaşteţi anii şi vremurile pe care le-a 
pus Dumnezeu în puterea Sa. Dar veţi lua putere venind Sfântul Duh peste 
voi şi îmi veţi fi Mie martori în Ierusalim şi în toată Iudeea" (Fapte 1, 7-8). 
Auzi cum nu ne lasă să căutăm cele ce nu trebuie, ci ne îndeamnă să căutăm 
ceea ce ne este necesar. Astfel şi aici a spus clar ceea ce trebuia să aflăm, dar 
tace cu privire la rest, ştiind că numai Lui I se cuvine să ştie aceasta. Dar ca 
nu cumva, tăcând cu totul, să-i provoace să întrebe iarăşi, ca să se apere de 
aceasta, zice în forma unui răspuns datorat: "ci ca să se arate lucrurile lui 
Dumnezeu întru el". Prin aceasta spune într-un cuvânt mai simplu: Nu s-a 
născut acest om orb pentru păcatele lui sau ale părinţilor, dar, deoarece i s-a 
întâmplat să pătimească aceasta, e cu putinţă ca şi în el să se slăvească Dum¬ 
nezeu 1246 . Căci, odată ce prinlr-o lucrare de sus e eliberat de boala ce-1 ne¬ 
căjeşte şi-l chinuieşte, cine nu va admira pe Doctor? Cine nu va vedea în el 
puterea Celui ce l-a vindecat? Acest înţeles socotesc că se află în spusa de 
faţă. Dar cei înţelegători pot descoperi şi lucruri mai desăvârşite. Iar deoa¬ 
rece unii socotesc că au un motiv de sfadă în spusa că omul s-a născut orb ca 
să se slăvească Hristos în el, le vom spune iarăşi: Oare numai acela era orb 
din naştere în toată Iudeea în vremea venirii Mântuitorului nostru, şi nici un 
altul? Socotesc că vor recunoaşte, fără voie, că erau din aceştia o mulţime 


1245. Dogmele sunt o regulă generală, de la care nu se face excepţie. Acest caracter nu-1 
au numai dogmele credinţei (Sfânta Treime, întruparea lui Hristos), ci şi formulele matema¬ 
tice, sau adevăruri ca: fiecare om se naşte din unirea între bărbat şi femeie etc. 

1246. De fapt, numai Dumnezeu ştie de ce s-a născut acest om orb. Dar, odată ce s-a 
născut astfel, Dumnezeu foloseşte şi această boală a lui ca prilej pentru manifestarea în el a 
puterii Lui şi deci pentru a Se arăta vrednic de slavă. Nici Dumnezeu nu a pricinuit naşterea 
lui ca orb, dar foloseşte această stare a lui pentru a-Şi face cunoscută puterea Lui. 

greu de numărat în toată ţara. Cum deci numai unuia singur sau unui alt mic 
număr Şi-a arătat Hristos bunătatea Lui? 1247 Socotesc că e de prisos să întin¬ 
dem cuvântul şi asupra acestui fapt. De aceea gândesc că, părăsind ca pe un 
lucru prostesc ceea ce s-a spus mai înainte, să spunem ca adevăr că, 
descoperindu-ne nouă din cele căutate atât cât trebuia să aflăm, mută pe 
Ucenici spre alt cuvânt, atrăgându-i cu măiestrie de la întrebarea dinainte. 

"Trebuie să fac, până este ziuă, lucrurile Celui ce M-a trimis pe 
Mine; că vine noaptea, când nimeni nu poate să lucreze” (In 9, 4) 

In acestea îi mustră clar, dar blând pe ucenici ca interesându-se de altce¬ 
va decât de ceea ce trebuia şi că, lăsând calea umblată şi stabilă, au îndrăznit 
să pornească pe una care nu li se cuvenea. Căci de ce întrebaţi, zice, de cele 
despre care e bine să se tacă? Pentru ce, părăsind ceea ce e potrivit timpului, 
vă grăbiţi să aflaţi cele mai presus de înţelegerea omului? Căci nu e timpul 
cercetării şi al căutării stăruitoare a acestora, ci al lucrării. Căci socotesc că 
trebuie ca, lăsând întrebările despre acestea, să ne silim să împlinim cele 
poruncite de Dumnezeu şi, deoarece ne-a făcut apostoli (trimişi), să împlinim 
lucrurile apostoliei. Dar unindu-Se Domnul cu cei trimişi şi aşezându-Se în 
numărul celor ce trebuie să lucreze, totuşi le spune acestea ca fiind supus 
împreună cu noi, sau ca unul dintre noi, voilor Celui ce a poruncit, nu dintr-o 
necesitate potrivită robului, ci păstrând ceva obişnuit cuvântului şi chipului 
familiar nouă şi practicat de noi 1248 . Căci noi obişnuim, când voim să convin¬ 
gem pe ascultători, căci cuvântul nu lucrează singur, să le arătăm că ne unim 
şi pe noi cu ei şi simţim cu ei, precum preaînţeleptul Pavel, grăind corinte- 
nilor despre sine şi Apollo, zice: "Ca să învăţaţi de la noi să nu treceţi peste 
ceea ce este scris" (I Cor. 4, 6). 

Deci zice: "Trebuie să fac, până este ziuă, lucrurile Celui ce M-a 
trimis pe Mine; că vine noaptea, când nimeni nu poate să lucreze". Şi 
ziuă numeşte aici timpul vieţii în trup, iar noapte, timpul de după moarte. 
Deoarece deci ziua s-a rânduit lucrărilor, iar noaptea, nelucrării şi somnului, 


1247. Faptul că Hristos îşi arală numai în acest orb, sau încă în vreo câţiva, puterea Sa 
vindecătoare, dovedeşte cât de neînţeles este cazul acestui orb. Nu ştim de ce s-a născut orb. 
Dar nu ştim nici pentru ce numai în el şi încă în vreo câţiva Şi-a arătat Hristos slava Sa. Ştim 
doar că prin aceste vindecări a slujit cauza mântuirii noastre. 

1248. Hristos Se socoteşte şi pe Sine trimis, cum sunt trimişi şi ucenicii Lui (Apostolii). 
Dar aceştia sunt trimişi de El, pe când El e trimis de Tatăl. Pe lângă aceea, El singur Se tri¬ 
mite, Se face Apostol, în deplină libertate, neconsiderând pe Tatăl Care-L trimite ca pe Cineva 
cu o putere superioară, şi pe Sine ca pe un rob al Aceluia. Deşi Se face şi El om şi, ca atare, 
trimis, sau Apostol al Tatălui la oameni, El este totodată trimis şi de Sine, pe când Apostolii nu 
se trimit şi ei înşişi, ci sunt trimişi numai de Stăpânul absolut. 

de aceea timpul vieţii, când trebuie să se lucreze binele, zice că este zi, iar 
timpul în care se doarme, noapte, în care nu se poate lucra absolut nimic. 
Căci "cel ce a murit s-a curăţit de păcat", după spusa lui Pavel (Rom. 6, 7), 
deoarece, neputând face nimic, nu mai poate nici păcătui. Deci aici dum¬ 
nezeiasca Scriptură cunoaşte şi alt înţeles al zilei, cel spiritual, şi pentru 
noapte, nu mai puţin altceva 1249 . Dar ziua e timpul potrivit în care fiecare 
gând primit ne descoperă vederea nerătăcită a celor căutate. Iar îndreptarea 
spre cele ce nu se cuvin şi spre care nu trebuie să se încerce a se atrage în 
mod forţat ceea ce este folositor istoriceşte unei tâlcuiri duhovniceşti nu 
înseamnă nimic altceva decât a confunda fără pricepere ceea ce e util şi ceea 
ce e duhovniceşte folositor, tulburându-le pe toate. 

"Atât cât sunt în lume, Lumină a lumii sunt" (In 9, 5) 

Oare, fiindcă socotim că Hristos nu va fi odată în lume, deoarece Se va 
înălţa după înviere la cer, nu credem că El va fi încă între cei din viaţa aceasta? 
Dar, fiind Dumnezeu adevărat, umple nu numai cerurile şi cele de dincolo de 
tărie, ci şi lumea noastră. Şi precum, convieţuind cu oamenii, n-a părăsit 
cerurile -aşa simţim, cugetând drept - în acelaşi fel, deşi a plecat din lume cu 
trupul, va fi prezent nu mai puţin celor din ea, şi firea dumnezeiască va fi în 
toate, neplecând din nici una dintre cele ce sunt (dintre creaturi), sau nepă¬ 
răsind pe vreuna, ci umplând universul şi dăruindu-i ceea ce se cugetă ca 
fiind dincolo de el. 

Deci trebuie să vedem ce înseamnă ceea ce spune Domnul în aces¬ 
tea 1250 . Respingând ca deşartă neîncrederea iudeilor în El şi arătându-i 
stăruind prosteşte în dogme pieritoare, sfătuieşte pe ucenicii Săi să lucreze 
mai degrabă cele ce plac Domnului Dumnezeu şi să înveţe să se abţină de la 
cele de prisos. Şi le insuflă teama de-a lăsa să treacă timpul faptelor fără a face 
nimic, dacă nu-şi dau toată silinţa de a bineplăcea lui Dumnezeu până ce sunt 
în această lume cu trupul, dându-Se ca pildă pe Sine însuşi. Căci iată, zice, că 
şi Eu lucrez ceea ce Mi se cuvine Mie. Şi, deoarece am venit luminând cele 
ce au nevoie de lumină, trebuie să dau lumină şi ochilor trupului care bolesc 


1249. Ziua poate fi cugetată şi ca timpul în care înţelegem lucrurile luminoase, iar 
noaptea, ca cea în care trăim în cugetări fără sens. 

1250. Cum zice Domnul: "Atât cât sunt în lume, Lumină a lumii sunt", din moment ce nu 
părăseşte lumea niciodată? De fapt, până e prezent cu trupul pământesc între oameni, El e 
lumina coborâtă la aceştia prin cuvintele Lui pe care ei le aud, prin faptele Lui de iubire mai 
presus de cele omeneşti (tămăduitoare), prin smerenie, prin jertfa crucii pentru oameni, prin 
înviere. Dar El lucrează ca lumină în oameni şi după ce S-a suit la cer. însă lucrează prin pu¬ 
terea ce le-o dă pentru a înţelege tot mai mult cuvintele Lui, prin imitarea Lui tot mai accen¬ 
tuată, prin nădejdea în viaţa veşnică pe care le-o dă învierea Lui. 








COMENTARIU LA EVANGHELIA SFANŢULUI IOAN 


665 


de lipsa neplăcută de lumină, atunci când unii dintre cei ce suferă de această 
boală se apropie de Mine 1251 . Să înţelegem deci în sens istoric şi simplu 
cuvântul spus acum. Dar e neîndoielnic că Unul-Născut este lumina spirituală, 
Care poate să lumineze nu numai cele din lumea aceasta, ci şi toată cealaltă 
zidire mai presus de lumea aceasta. Armonizând înţelesul trupesc al celor 
spuse cu înţelesul mai înalt, socotesc că nu facem un lucru greşit. 

"Acestea zicând, a scuipat jos şi a făcut tină din scuipat 
şi a uns cu tină ochii orbului. Şi i-a zis: 

Mergi de te spală în scăldătoarea Silo amu lui (care se tăicuieşte: 
trimis). Deci s-a dus şi s-a spălat şi a venit văzând" (In 9, 6-7) 

Luând vindecarea acestui orb ca şi chip al chemării neamurilor, vom 
descoperi, recapitulând pe scurt, înţelesul tainei. întâi, că vede pe orb trecând 
şi părăsind templul iudeilor. Apoi vom adăuga la aceasta cu folos şi aceea că, 
Iară vreo cerere, sau vreo rugăminte, ci mai degrabă printr-o pornire bene¬ 
volă şi spontană, Mântuitorul îşi arată voinţa de vindecare a omului, dând-o 
şi pe aceasta ca semn că, fără să se producă nici o rugăminte din partea nea¬ 
murilor - căci toţi se aflau în rătăcire -, fiind Dumnezeu bun şi prin fire bun, 
a trecut de la Sine la mila faţă de ele. Căci cum sau în ce mod ar fi cerut mila 
de la Dumnezeu marele număr al elinilor, sau mintea neamurilor înfundată în 
cunoştinţa rătăcită în aşa fel, că nu putea vedea pe Luminător? Deci, precum 
orbul vindecat n-a văzut pe Iisus, dar a fost făcut sănătos fără să fi nădăjduit, 
prin milă şi iubire de oameni, aşa s-a întâmplat şi cu neamurile, prin Hristos. 
Iar vindecarea se săvârşeşte sâmbăta, căci ziua aceasta poate împlini astfel 
rolul de chip al vremii din urmă a veacului acestuia, în care a strălucit Mân¬ 
tuitorul neamurilor. Căci sâmbăta este sfârşitul săptămânii, iar Unul-Născut a 
venit şi S-a arătat nouă tuturor în ultimul ceas şi în timpurile din urmă ale 
veacului 1252 . Dar, mirându-ne şi de modul vindecării, se cuvine să spunem: 


1251. Hristos explică aici pentru ce va vindeca pe orbul care s-a apropiat de El, arătând 
că El a dat lumină şi ochilor trupeşti, când unii orbi s-au apropiat de El, ca simbol al luminii 
sufleteşti pe care o va da celor ce voiesc să o primească. El nu numai că repară viata naturală, 
arătându-Se Creatorul şi Stăpânul legilor ei, ci şi înalţă spre unirea veşnică cu Dumnezeu, ca 
Mântuitor. Şi Se arată aşa începând să le facă pe amândouă încă din cursul vieţii pământeşti şi 
dovedind afirmarea curajoasă că le poate face, deci că e Dumnezeu. De fapt în El ca Persoană 
dumnezeiască e şi lumina pământească, şi lumina veşnică a creaţiei. In El e toată lumina, pen¬ 
tru că în El e viaţa nesfârşită, prin Sine. Lumina nu e într-o esenţă inconştientă, ci în Persoana 
conştientă. 

1252. Sâmbătă S-a odihnit Dumnezeu de crearea lumii. Dar lumea aceasta căzută în 
păcat, şi de aceea în moarte, Dumnezeu avea să înceapă chiar în această zi să o vindece şi să 
o scape de moarte. De aceea Hristos scoate din iad pe protopărinţi, pe patriarhi şi pe toţi cei 
ce nădăjduiau în învierea Lui în zi de sâmbătă. De aceea şi Biserica face pomenirea morţilor 

"Cât s-au mărit lucrurile Tale, Doamne! Toate întru înţelepciune le-ai făcut" 
(Ps. 103, 25). 

Dar pentru ce, va zice poate cineva, deşi poate face toate cu uşurinţă prin 
cuvânt, face tină prin scuipat şi, ungând ochii celui orb, Se arată poruncind să 
se facă încă o lucrare: "Mergi de te spală în scăldătoarea Siloamului 1 ? Soco¬ 
tesc că în cele spuse este un înţeles adânc. Căci nimic nu face Domnul fără 
rost. Unge cu tină, adăugând firii ochiului ceea ce-i lipseşte, sau vindecând 
ceea ce e slăbit, şi arătând prin aceasta că El a fost Cel ce ne-a creat la început, 
Creatorul şi Făcătorul tuturor. Fapta are însă şi un înţeles tainic. Şi vom 
spune ce gândim despre el. Nu se putea înlătura altfel din neamuri orbirea 
întipărită în ele şi nu li se putea da puterea să vadă lumina dumnezeiască şi 
sfântă, adică cunoştinţa Sfintei şi dumnezeieştii Treimi, decât făcându-se păr¬ 
taşe de Sfântul Lui trup şi spălându-se de păcatul ce le-a întinat 1253 , lepădând 
stăpânirea diavolului prin Sfântul Botez. Iar deoarece Hristos a imprimat în 
orb starea de dinaintea Tainei, a împlinit puterea împărtăşirii de El prin 
ungerea cu scuipatul Lui. Iar faptul că, poruncind să meargă şi să se spele în 
Siloam, face din aceasta un chip al Botezului, e tălmăcit şi arătat de înţeleptul 
purtător-de-Dumnezeu Evanghelist prin explicarea necesară a numelui. Căci 
socotim că nimeni altul nu este trimis decât Fiul Unul-Născut, Care a venit şi 
a fost trimis la noi de sus, de la Tatăl, spre pierzarea păcatului şi a puterii 
diavolului. Pe Acesta cunoscându-L, afundaţi în chip nevăzut în apele cristel¬ 
niţei, cu credinţă, ne spălăm, precum s-a scris, nu de întinăciunea trupului (I 
Pt. 3, 21), ci de boala şi necurăţia ochilor înţelegerii, ca, ajunşi curaţi, să 
putem privi în chip curat frumuseţea dumnezeiască. Deci, precum credem că 
trupul lui Hristos este făcător de viaţă, deoarece este templul şi lăcaşul lui 
Dumnezeu Cuvântul cel viu, având în Sine toată lucrarea, aşa zicem că este 
şi pricinuitor de iluminare. Căci este trupul Luminii celei după fire şi adevă- 


sâmbâta. însăşi venirea Fiului lui Dumnezeu ai om în lume pentru vindecarea ei este înţeleasă 
ca un sfârşit al lumii căzute în necredinţă şi moarte şi ca un început al mântuirii ei prin venirea 
în trup a lui Hristos, prin patima si moartea Sa pentru viata lumii. 

1253. Lumina adevărată e cunoştinţa Sfintei Treimi. Căci numai aceasta ne face cunoscut 
pe Dumnezeul iubirii, fără de Care nu se poate explica crearea lumii, pentru a-i pregăti pe 
oameni, arătându-le prin ea iubirea Lui şi atrăgându-i spre fericirea veşnică. Dar de păcatul 
care i-a despărţit pe oameni de Dumnezeu nu-i poate scăpa decât împărtăşirea de trupul fără 
de păcat al lui Hristos. Pământul care primeşte scuipatul lui Hristos, primeşte curăţia din 
trupul Lui. Iar spălarea în scăldătoarea Siloamului închipuie Botezul, pentru că Hristos dă o 
putere acestei ape de-a duce la capăt vindecarea orbului de păcatul care i-a adus orbirea. De 
aceea scăldătoarea Siloamului se tălmăcea şi Trimis. Căci Botezul scapă pe om de păcat prin 
faptul că se săvârşeşte printr-o trimitere a lui Hristos la apa unde orbul se întâlneşte cu El 
însuşi şi se scufundă pentru prima dată în El. 

rate 1254 . Şi precum când a înviat pe fiul unul-născut al văduvei, ce era mort, 
nu S-a mulţumit numai să poruncească, zicând: "Tinere, ţie îţi zic: scoală-te", 
deşi era obişnuit să facă toate prin cuvânt, aşa cum voia, ci a pus mâna pe 
cadavru, arătând că şi trupul Său are lucrarea de-viaţă-făcătoare, aşa şi aici 
unge cu scuipat, arătând că trupul Lui este şi el pricinuitor de lumină prin 
simpla atingere. Căci este, precum am spus, trupul Luminii celei adevărate. 

Şi pleacă orbul, spălându-se cât mai repede, şi îndeplineşte porunca fără 
întârziere, arătând în sine ascultarea neamurilor, despre care s-a scris: "Ia 
aminte cu urechea Ta la pregătirea inimii lor" (Ps. 10,17, după textul ebraic). 
Căci netrebnicii iudei sunt învârtoşaţi la inimă, dar cei dintre neamuri sunt 
dispuşi la ascultare şi prin ea se mărturisesc ca încercaţi. Şi orbul leapădă 
îndată orbirea, spălându-se, şi se întoarce văzând. Căci nu putea să placă alt¬ 
fel lui Hristos. Bună e deci credinţa, căci ne pregăteşte pentru harul dat de 
Dumnezeu, în timp ce îndoiala ne păgubeşte. "Căci omul care se îndoieşte e 
nestatornic în toate căile lui", precum s-a scris (Iac. 1, 8), şi nu va primi de la 
Domnul nimic. 

"Iar vecinii şi cei ce-l văzuseră mai înainte că era orb ziceau: 

Nu este acesta cel ce şedea şi cerşea? ... Alţii ziceau: 

Nu este el, ci seamănă cu el. 

Dar acela zicea: Eu sunt ” (In 9, 8-9) 

Minunile mai presus de fire şi ceea ce întrece înţelegerea omului nu se 
primesc uşor, ci se primesc abia când se confirmă. Căci încercarea de-a 
pătrunde cele mai presus de minte şi raţiune nu e ceva uşor. De aceea 
socotesc că n-au crezut unii dintre cei ce îl cunoscuseră mai înainte pe orb 
stând la răscruci, dar se mirau totuşi, deoarece îl vedeau în chip neaşteptat 
privind cu ochi luminoşi. Iar alţii erau sfâşiaţi de îndoială faţă de această 
întâmplare, încât, privind mai atent la mărimea acestui fapt, spuneau că nici 
nu e el omul acesta, ci unul foarte asemănător cu cel cunoscut. Şi nu e de 


1254. Dumnezeu-Cuvântul e Lumină prin fire, nu Se luminează de nicăieri din afară de El. 
Orice persoană, ca chip creat al Lui, e într-un anumit grad lumină, sau conştiinţă care 
luminează cele din jurul ei. Dar Persoana lui Dumnezeu-Cuvântul e conştiinţa care cuprinde 
sensurile tuturor celor ce sunt, fiind mai presus de toate. O persoană este ea însăşi lumină, nu 
numai ca conştiinţă a lucrurilor, ci şi ca un anumit sens pentru alte persoane. Fără altul n-am 
bucurie de existentă, pentru că nu văd pe cineva atent la mine, conştient de mine, bucuros de 
mine, sau pe mine bucuros de el. Dumnezeu-Cuvântul e Conştiinţa atentă la noi toţi, şi noi toţi 
tindem spre legătura cu El, ca ultimul sens al nostru, ca suprema bucurie a noastră. Trupul 
nostru se face mediu prin care ne arătăm lumina noastră, ne arătăm noi înşine altora ca 
lumină. Trupul lui Hristos s-a făcut mediul luminii şi al iubirii Lui nemărginite faţă de toţi. Aşa 
ni Se va descoperi într-un grad de negrăit în viaţa viitoare. 

mirare să fi păţit unii aceasta aşa de mult, încât să refuze adevărul, fiind 
împinşi prin mărimea acestui semn dumnezeiesc până la născocirea unor 
poveşti mincinoase. Alţii dintre cei mai pricepuţi şi-au eliberat înţelegerea şi, 
lăudând minunea cu respect şi cu frică, au declarat că acest om e chiar acela. 
Această ceartă o rezolvă îndată cel vindecat, dând mărturia cea mai vrednică 
de crezare despre sine însuşi. Căci nu se ignoră cineva pe sine însuşi, chiar 
dacă ar boli mult de aiureală. Prin aceasta el face să fie văzut Făcătorul 
faptelor celor mari, deşi nu e crezut de unii că ar avea o putere ce depăşeşte 
toate. 


"Deci au zis lui: Cum ţi s-au deschis ochii?" (In 9, 10) 

Sunt cu greu de acord cu el, necrezând că el este acela pe care l-au 
cunoscut mai înainte. Şi, părăsind îndoiala cu privire la aceasta, îl întreabă 
cum a scăpat de orbire şi care a fost modul acestei fapte nesperate. Căci este 
totdeauna un obicei al celor ce se minunează de anumite fapte, să întrebe mai 
amănunţit şi să se intereseze de modul cum s-au săvârşit ele. Aceasta au 
facut-o şi ei, nu ca să recunoască pe Dumnezeu, ci ca să afle - nu de bunăvoie 
-puterea Mântuitorului nostru, povestindu-le şi vestindu-le clar orbul fapta 
Lui. Acesta este un chip al faptului că cei ce se convertesc dintre neamuri se 
vor face învăţători ai celor din Israel, după ce vor scăpa de vechea orbire şi 
vor dobândi prin Duhul lumina de la Mântuitorul nostru Iisus Hristos. Că 
ceea ce s-a spus e adevărat, ne vor arăta faptele înseşi. 

"A răspuns acela: Omul care se numeşte Iisus a făcut tină 
şi a uns ochii mei; şi mi-a zis: Mergi la scăldătoarea Siloamului 
şi te spală. Deci, duccmdu-mă şi spălându-mă, am văzut " (In 9, 11) 

Se arată încă neşliind că Mântuitorul este Dumnezeu după fire. Căci n-ar 
fi vorbit despre El atât de modest. Se arată cugetând şi judecând despre El ca 
despre vreun sfânt. Precum se pare, era stăpânit de o părere ce circula prin 
tot Ierusalimul şi de un fel de a se vorbi despre El peste tot. De altfel, nu 
vedem pe cei cu trupul mutilat şi suferind de vreo nevoie preocupaţi de 
străduinţa de-a cunoaşte pe alţii, ei cheltuindu-şi toată grija lor cu boala de 
care nu puteau scăpa. Deci îl numeşte, simplu, om, şi descrie modul vin¬ 
decării sale. Convins de mărimea minunii, trebuia să atribuie Celui ce a făcut 
minunea slava firii celei mai presus de oameni, dar, crezând că sfinţii pot 
săvârşi astfel de fapte minunate prin Dumnezeu, e atras şi îndemnat să 
cugete că cel ce l-a vindecat este unul dintre sfinţi. 

"Şi au zis lui: Unde este Acela? Şi el a zis: Nu ştiu" (In 9, 12) 

Nu dintr-o cugetare iubitoare de Dumnezeu caută aceia pe Iisus, nici nu 
se grăbesc să ştie unde se afla Acela, ca să ceară de la El ceva din cele ce pot 
contribui la folosul lor, ci, orbiţi în ochiul înţelegerii mai rău decât acela în 
ochiul trupului, se aprind de cea mai nedreaptă mânie şi se reped ca nişte 
fiare furioase, socotind că s-a călcat de către Mântuitorul nostru porunca 
Legii, care opreşte să se lucreze sâmbăta. Şi s-au înfuriat nu puţin pentru că 
a îndrăznit să atingă tina făcută cu degetul din pământ şi, pe lângă aceasta, a 
poruncit ca acela să se spele sâmbăta. De aceea nu se feresc să întrebe cu 
neruşinare şi ură: "Unde este Acela?". Nu puteau ieşi din micimea de suflet 
cauzată de iubirea de slăvire bogată, deşi ar fi trebuit, dacă ar fi fost buni şi 
dacă ar fi cunoscut puterea lui Dumnezeu, să se minuneze de El şi să-L încu¬ 
nuneze cu laudele cuvenite. Dar se abat de la ceea ce era drept să cugete şi 
să facă, împinşi de răutatea nemăsurată a voinţei spre pizma necuvenită şi se 
gândesc în chip condamnabil că trebuie să apere Legea, socotită de ei ne¬ 
dreptăţită. De aceea, îl caută pe Iisus ca pe cel ce a lucrat sâmbăta şi, prin vin¬ 
decarea acestui om, a călcat porunca ce trebuia respectată. Apar astfel cre¬ 
zând într-un Dumnezeu Care se arată sâmbăta lipsit de blândeţe şi neîndurat 
şi mâniindu-Se foarte, chiar dacă văd izbăvit pe omul făcut după chipul şi 
asemănarea Lui, pentru care este şi sâmbăta. "Fiul Omului este Domn şi al 
sâmbetei", după spusa Mântuitorului (Lc. 6, 5) 1255 . 

"L-au dus la farisei pe cel ce fusese oarecând orb. Şi era sâmbătă 
în ziua în care făcuse Iisus tină şi i-a deschis ochii" (In 9, 13-14) 

Aduc pe om la căpetenii nu ca să afle cele despre El şi să se minuneze. 
Căci nu era de aşteptat să simtă ceva din acestea cei ce mocneau de o pizmă 


1255. Omul creat după chipul lui Dumnezeu este tot ce e mai valoros din lumea văzută, 
creată de El. Toate ale lumii sunt create pentru om, ca să crească în iubirea de Dumnezeu, 
cunoscând iubirea Lui faţă de sine. Sâmbăta este rânduită şi ea pentru om, ca să cugete în cursul 
ei în mod special la iubirea lui Dumnezeu, Care a făcut lumea pentru el. Când o împrejurare 
face pe Dumnezeu să-Şi arate iubirea Lui faţă de om, şi pe om să arate iubirea cerută lui de 
Dumnezeu faţă de semenul său, fie şi în ziua sâmbetei, această zi nu poate opri pe Dumnezeu 
sau pe om să nu-şi arate iubirea. Căci s-ar putea ca o zi viitoare să nu mai ofere împrejurarea 
care face necesară această iubire faţă de un anumit om. E valabilă şi aici spusa lui Kirkegaard: 
nu amâna împlinirea a ceea ce ţi se cere acum. Dacă un om bolnav are trebuinţă într-o sâmbătă 
de un medicament, riscându-se ca a doua zi să nu-i mai fie folositor, trebuie să alerg în sâmbăta 
respectivă după acel medicament 

Dar mai ales Fiul lui Dumnezeu e Domn al sâmbetei, chiar dacă e întrupat ca om. El e 
mai mare ca sâmbăta. Iar dacă S-a întrupat pentru om, cum nu Şi-ar putea arăta iubirea faţă de 
om şi sâmbăta? 

neasemănată împotriva Mântuitorului nostru, ci ca, făcând vădită, precum 
socoteau, fărădelegea Lui, sâ-L declare vinovat de călcarea Legii pentru 
pregătirea tinei sâmbăta. Neminunându-se deloc pentru minunea săvârşită, 
privesc fapta aceasta ca pe un păcat, folosind ca dovadă pe orbul asupra 
căruia a îndrăznit să săvârşească minunea. Li se pare că fac un lucru ce 
întăreşte credinţa iudaică faţă de păgâni, socotind că susţin până la capăt 
porunca Legii. De fapt în Deuteronom, Dumnezeu cel prin fire şi adevărat 
învaţă că mintea iubitoare de Dumnezeu nu trebuie să se îndrepte în altă 
parte, nici să creadă că afară de El sunt alţi dumnezei, poruncind să rămână 
cu adevărat numai lângă El şi să condamne aspru pe cei ce îndrăznesc să 
cugete altfel decât aşa. Căci zice: "De te va chema pe tine fratele tău din tatăl 
tău sau din mama ta, sau fiul tău, sau âica ta, sau femeia ta de la sânul tău, 
sau prietenul tău deopotrivă cu sufletul, pe ascuns, zicând: Să mergem şi să 
ne închinăm unor dumnezei străini..., să nu te învoieşti cu ei şi să nu asculţi 
de ei şi să nu-i cruţe ochiul tău, nici să te înduri de ei, nici să-i acoperi pe ei, 
ci să-i ucizi" (Deut. 13, 6-8). Iudeii, privind numai la păcatele altora şi critica 
unei fapte întinzând-o neînţelegător la toate, pe cei ce îi socoteau greşind faţă 
de vreo latură externă a Legii îi aduceau la căpetenii, cugetând că cinstesc şi 
prin aceasta pe Dătătorul Legii. Pentru această cauză îl căutau pe Iisus, 
zicând: "Unde este Acela?". Iar, neputându-L afla pe Acela, în locul Lui, l-au 
dus pe cel pentru care s-a săvârşit minunea, întărind prin glasul lui acuza că 
s-a călcat pentru el Legea de către Cel ce l-a vindecat sâmbăta. Că nu puţin 
s-au supărat pentru că s-a pregătit tină sâmbăta, ne-o arată clar fericitul 
Evanghelist. Căci, menţionând ca dovadă această faptă neînsemnată, adaugă: 
"Şi era sâmbătă în ziua în care făcuse Iisus tina" (In 9, 14). 

"Deci iarăşi îl întrebau şi fariseii cum a văzut" (In 9, 15) 

îl iscodesc despre modul vindecării, aprinzând mai tare în ei focul 
pizmei. îl întreabă mult, neignorând, cum mi se pare, minunea. Şi cum nu e 
cu totul absurd că, deşi cei ce l-au adus pe orb la ei au spus cauza aducerii, 
nu le-a ajuns aceasta pentru a acuza pe Hristos, ci îl silesc şi pe acela să 
mărturiseacă prin glasul propriu ceea ce s-a întâmplat, crezând că prin aceas¬ 
ta îşi vor întări motivul defăimării? Căci, ia seama că nu-1 întreabă numai sim¬ 
plu dacă a fost vindecat, ci caută să afle mai degrabă cum a văzut. Ei ţineau 
să audă că: "A iacut tină şi mi-a uns ochii". în aceasta socoteau prosteşte că 
stă călcarea Legii, căci, văzând că au fost dispreţuite legile de sus, aveau 
motiv să se indigneze şi cugetau că trebuie să învinuiască pe Cel ce le-a dis¬ 
preţuit. 

"Iar el le-a spus: A pus tină pe ochii mei 
şi m-am spălat şi văd” (In 9, 15) 

Primesc cu lăcomie mărturisirea minunii ca pe o hrană a pizmei şi şi-o 
însuşesc ca pe o materie a furiei împotriva Lui. Invalidul de odinioară prezintă 
simplu întâmplarea, lăudându-L într-o mărturisire scurtă pe doctorul său şi, 
arătându-se uimit de ceea ce s-a întâmplat, socoteşte ca pe un lucru minunat 
faptul că, fiind uns de Acela cu tină ca şi cu un leac neobişnuit, a fost făcut să 
vadă. Dar socotesc că a dat o mare însemnătate şi un înţeles subţire spusei: 
"A făcut tină şi a uns ochii mei". Cineva l-ar putea vedea zicând prin aceasta: 
Ştiu că vorbesc la urechea unor pizmaşi, totuşi nu ascund adevărul. Răs¬ 
plătesc cu mulţumiri pe Binefăcătorul meu, făcând ceva mai bun decât să 
aleg tăcerea necuvenită. Voi cinsti prin mărturisirea mea pe Doctor, Care nu 
Sa folosit de un mod obişnuit de vindecare, n-a făcut acest lucru cu vreun 
cuţit, prin tăieturi (anatomice), n-a împlinit ceea ce-mi era de folos prin 
amestecări de leacuri, nu Sa folosit de o metodă cunoscută, ci a împlinit 
această faptă prin mijloacele aflate de o gândire neobişnuită: "A făcut tină, a 
uns ochii mei, m-am spălat şi văd". E de admirat pe drept cuvânt omul care 
adaugă în chip folositor la cuvintele despre aceasta, ca pe o coroană, cuvân¬ 
tul "văd". Numai că nu spune şi prin aceasta: Nu voi nega puterea Celui ce 
m-a vindecat, nu voi tăgădui harul. Căci am ceea ce doream odinioară. Am 
fost vindecat eu, care eram orb de la zămislire, cel bolnav încă din embrion 
şi din pântecele maicii mele, şi văd, adică nu văd numai ochiul deschis 
acoperind în adânc întunericul, ci văd în mod real. Am în văz cele ce le aveam 
înainte numai în urechi. îmi străluceşte lumina înjur, lumina soarelui. Ochiul 
meu este înconjurat de frumuseţea unor vederi necunoscute înainte. De abia 
acum am cunoscut Ierusalimul şi văd în el strălucind templul dumnezeiesc; 
văd în mijlocul lui sfântul altar şi, dacă mă aflu în afara părţilor lui, privesc în 
jur toată Iudeea, şi într-o parte văd muntele, într-alta, câmpia cu ierburi. Iar 
când se apropie seara, frumuseţea minunilor de sus nu scapă ochiului meu, 
nici spaţiul luminat de stele, nici lumina aurită a lunii. Mă uimesc prin aceas¬ 
ta de măiestria Celui ce-a întins cerul, cunosc şi eu pe Făcătorul din fru¬ 
museţea făpturilor. Această lărgime de vederi şi bogăţie de cuvinte o cuprin¬ 
de spusa lui, "văd", urmată după: "a făcut tină şi a uns ochii mei". Căci nu 
lipseşte din vedere frumuseţea, nici cuvântul nostru bisericesc. Le spune 
deci acestea, afirmând cu adevărat, pe cât îi era cu putinţă, puterea de 
nedefăimat a Celui ce l-a vindecat, cel ce a fost miluit de Hristos, întrebat de 
preoţi. 

"Deci ziceau unii dintre farisei: Acest om nu este de la Dumnezeu, 
fiindcă nu ţine sâmbăta" (In 9, 16) 1256 

Nu este de la Dumnezeu, spun aiurind, Cel care are puterea să facă cele 
ale lui Dumnezeu 1257 ! Căci, văzându-L încununat pe Fiul cu măsura egală a 
slavei cuvenite Tatălui 1258 , nu se ruşinează să arunce asupra Lui în chip ne¬ 
bunesc acuza necredinţei. Şi, respingând minunea, opun Făcătorului ei pizma 
lor şi-L acuză fără teamă de păcat pe Cel ce nu ştie de păcat. Ba cred în chip 
neînţelegător că a călcat Legea prin mişcarea îndrăzneaţă a unui singur deget 
sâmbăta, deşi ei luau boul de la iesle şi-l duceau la apă, ba ridicau cu multă 
osteneală, cum s-a scris, şi oaia căzută în groapă (Mt 12, 11); deci strecoară 
ţânţarul, după cuvântul Mântuitorului (Mt. 23, 24). Acesta era la ei un obicei 
des. Foarte nebuneşte şi cu disperare nu recunoşteau minunea lui Hristos, 
nici nu voiau să cunoască din minunea Lui cine este El, ci îl dispreţuiau pen¬ 
tru călcarea sâmbetei şi-L scoteau cu totul din familiaritatea cu Dumnezeu, 
socotindu-se pe ei că au toată virtutea prin simplul fapt că nu lucrează şi în ziua 
sâmbetei. Deci ziceau că El nu este de la Dumnezeu, deşi trebuia să înţeleagă 
că este Stăpânul legilor Sale şi că este iubit şi plăcut lui Dumnezeu a face bine 
şi sâmbăta şi a nu lăsa pe cel ce are nevoie de milă lipsit de nădejde. Căci, când 
n-ar lăuda cineva pe lucrătorul celor bune, sau ce timp e mai tare ca vir¬ 
tutea? 1259 Dar aceia, deşi admirau pe acel vechi Iosua care a cucerit Ierihonul 
sâmbăta şi a poruncit părinţilor lor să facă cele obişnuite biruitorilor, nedând 
vreo însemnătate odihnei de sâmbăta (Iosua Navi 6,1), pornesc împotriva lui 
Hristos şi, pe măsura răutăţii lor, nu-L scot numai din slava cuvenită lui 
Dumnezeu, ci îl lipsesc şi de cinstirea cuvenită sfinţilor. Convinşi prin pizma 
lor să-şi închipuie că nu are în El nimic sfânt, pe Cel ce aduce dreptate lumii 
şi a venit la noi pentru aceasta de la Tatăl îl declară lipsit de evlavie 1260 . 


1256. Afirmarea sinceră şi recunoscătoare a minunii pe care a făcut-o cu orbul Cel ce l-a 
vindecat, nu-i impresionează pe farisei. Ei nu se gândesc decât la faptul formal că Acela a călcat 
sâmbăta, şi din aceasta trag concluzia că nu e de la Dumnezeu. 

1257. Fapta bună şi minunată a unei vindecări nu poate să nu arate pe Cel ce a săvârşit-o 
că este de la Dumnezeu. Dar fariseii nu văd aceasta. Ei dau mai mare importanţă călcării sâm¬ 
betei şi consideră pe Cel ce a făcut aceasta că nu e de la Dumnezeu. După ei, Dumnezeu cere 
mai mult o păzire formală a sâmbetei, decât scăparea de nenorocire a unui orb din naştere şi 
nu văd în aceasta puterea Lui dumnezeiască. 

1258. Sf. Chirii nu spune aici că fariseii văd pe Hristos încununat cu slava egală a Tatălui, 
ci constată doar faptul obiectiv al acestei egalităţi a slavei Fiului cu a Tatălui, arătată în vinde¬ 
carea minunată a orbului. 

1259. Virtutea e mai tare şi decât timpul rânduit ca sărbătoare. Ea face din orice timp 
sărbătoare, căci uneşte pe om cu Dumnezeu şi cu semenii. Şi aceasta este sărbătoarea. 

1260. Fariseii îl văd pe Hristos ca fiind opus lui Dumnezeu. El, însă, va aduce lumii drep¬ 
tatea, sau eliberarea de păcate, şi a venit în scopul acesta chiar de la Dumnezeu-Tatăl. Pe Cel 
cu adevărat drept prin Sine îl declară păcătos. 

"Dar alţii ziceau: Cum poate un om păcătos să facă 
astfel de semne? Şi era dezbinare între ei" (In 9, 16) 

Gândeau aceste lucruri mici, grăind şi gândind ca despre un simplu om. 
Dar alţii, luând în seamă minunea dumnezeiască săvârşită în timpul odihnei 
de sâmbăta, se fac judecători mai drepţi. Căci, fără a socoti ca o greşeală şi ca 
un păcat ceea ce a făcut sâmbăta, cum nu-L înarmează împotriva celor porun¬ 
cite referitor la ea? Şi ei spun aceasta printr-o judecată corectă, văzându-L pe 
Iisus având în Sine multă înţelegere. Pentru ei se impune ca o mărturisire 
sigură că Dumnezeu n-ar da putere să facă ceva bun celor ce dispreţuiesc 
Legea dumnezeiască şi socotesc ca nimic cele rânduite prin hotărârea de sus. 
Deci, ca iudei, ei consideră că Dumnezeu I-a dat această putere lui Hristos, 
deşi a călcat Legea privitoare la sâmbătă. Socotesc că, făcând un bine sâmbăta, 
nu a făcut un păcat şi nici nu ar trebui să spună cineva că odihna în această zi 
e mai importantă ca lucrarea binelui. Şi, de fapt, cum spune însuşi Mântuitorul, 
leviţilor li se îngăduie să împlinească cele sfinte sâmbăta şi ocuparea cu aceas¬ 
ta nu le este spre pagubă, ba, mai mult, nu le este fără păgubire oprirea de la 
ele. Căci i-ar putea învinui cineva că jertfesc viţeii sâmbăta, sau că săvârşesc şi 
celelalte feluri de jertfe? Ar fi mai degrabă învinuiţi dacă n-ar împlini cele ce tre¬ 
buie şi sunt impuse de legile cultului. Dacă deci sâmbăta pot urca în chip 
neîmpiedicat cu jertfele la dumnezeiescul altar pentru mântuirea unora, cum 
nu s-ar împărtăşi în mod şi mai cuvenit unui om harul prin care se săvârşeşte 
chiar o minune? 1261 Deci unii dintre iudei, ajutaţi printr-o cugetare dreaptă să 
judece drept, au lepădat ceaţa de pe ochii înţelegerii proprie nepriceperii unui 
păgân, şi se minunează de slava Mântuitorului, deşi nu încă în mod cu totul 
cuvenit, fiindcă spun încă despre El lucruri mai mici decât cele ce trebuiau, 
deşi se despart de cei ce îl osândesc cu uşurinţă. Căci aceia, dând frâu pizmei 
neevlavioase, şi nu cugetării cuvenite, îşi atribuie puterea să-L învinuiască de 
fărădelege; iar aceştia, văzând drept firea lucrului, condamnă nebunia acelora. 

Dar în mod cuvenit ei voiesc să spună şi altceva când zic: "Cum poate un 
om păcătos să facă astfel de semne?" 1262 . Ei voiesc să lupte pentru a lăuda pe 

1261. în Legea Veche era îngăduit să se săvârşească fapte prin care se cerea un ajutor al 
lui Dumnezeu pentru om. Hristos îşi arată în mod direct acest ajutor dumnezeiesc pentru un 
om. Dumnezeu e Stăpân şi al sâmbetei. Şi faptele iubirii Lui se pot cere şi se pot săvârşi şi 
sâmbăta. Cinstirea adevărată a lui Dumnezeu se arată în lucrarea de mântuire a omului. 
Aceasta îi face cea mai mare plăcere. Chiar odihna de sâmbăta era dedicată rugăciunii prin 
care se cerea ajutorul Lui pentru oameni. Dacă la evrei sâmbăta, iar la creştini duminica e ziua 
în care se uneşte omul cu Dumnezeu, sau simte mai puternic prezenţa Lui, cum nu se simte 
mai ales într-o minune prezenţa şi puterea Lui? 

1262. Părinţii orbului spuneau prin aceasta: Cum ar fi putut face o asemenea minune dacă 
ar fi păcătos? Deci faptul că face minuni arată că nu e păcătos. Nu poate face păcătosul minuni. 
Căci minunile arată pe Dumnezeu lucrând în El. 

sfinţi. Căci dacă admitem, zic, că şi cei ce obişnuiesc să păcătuiască se pot 
împodobi cu cele mai presus de fire şi pot fi văzuţi ca făcători de minuni, ce 
piedică ar fi ca şi cei ce dispreţuiesc pe Prooroci şi nesocotesc pe fericitul 
Moise, nedându-le nici un respect, să fie recunoscuţi ca săvârşitori ai celor 
mai bune fapte? Şi cei ce fac aceasta, laudă şi slava părinţilor pentru Hristos, 
primind cele ale Lui ca pe un motiv al iubirii faţă de aceia 1263 . 

"Deci zic iarăşi orbului: Ce spui tu despre El, 
că ţi-a deschis ochii?" (In 9, 17) 1264 

Fariseii socotesc că greşesc cei ce preferă să judece drept Dar mie mi se 
pare că au uitat cu totul pe Cel ce spune "Judecaţi judecată dreaptă" (Deut. 1, 
16). Căci, ţinuţi în lanţurile pizmei, nu suportă vreun cuvânt care cinsteşte pe 
Hristos, ci-1 resping ca pe unul care, susţinând minunea, vrea să fie totuşi de 
acord cu cei ce le sunt contrari. Şi, rămânând la gândurile din capul lor, îşi 
întorc cuvintele cu îngâmfare spre omul care a fost vindecat şi întreabă iarăşi 
despre ceea ce au auzit de multe ori, numind din nou rău şi păcătos pe Cel ce 
a lucrat sâmbăta. Arătându-se astfel şi condamnând împreună cu El pe orb, 
arată că vor să-şi ascundă mulţumirile pentru scăparea de boală, temându-se 
de mânia lor şi aşa să-l acuze împreună cu el pe Cel ce l-a vindecat călcând 
legea sâmbetei. E neîndoielnic că acest gând al fariseilor e plin de viclenie. 
Căci ce ar fi putut slăbi puterea minunii ca glasul unui nemulţumitor? Sau 
cum nu ar fi fost Hristos lipsit de slava dumnezeiască dacă orbul ar fi fost 
învins de frică, sau dacă ar fi negat harul, refuzând să sufere ceva de la cei ce 
obişnuiesc să aducă supărare? Şi pizma e puternică în a convinge pe cei în 
care se naşte, să lucreze cu fierbinţeală, chiar dacă sfârşeşte în a fi luată în 
râs. Insă mintea scăpată de aceste porniri învinge gândurile neînţelepte, 
salvându-şi netulburată frumuseţea ei, rămânând stăpânită de ceea ce se 
cuvine şi neieşind din graniţele adevărului. Netrebnici şi îngâmfaţi sunt fari¬ 
seii, care socotesc pe cei ce s-au hotărât să cugete şi să spună cele drepte că 
greşesc, şi îl silesc să spună cele ce nu se cuvin despre Cel ce cheamă în mod 
minunat spre cele nădăjduite pe cel gata spre mulţumire, ajuns prin minune 
aproape de cunoaşterea luminoasă. 


1263. Cei ee socoteau câ Iisus nu poate fi păcătos, odată ce săvârşeşte minuni, chiar dacă 
lucrează sâmbăta, cinstindu-L pe El, cinsteau totodată şi pe Tatăl, cum nu o făceau cei ce 
socoteau pe Iisus păcătos. 

1264. Sfântul Chirii nu dă textul obişnuit: "Ce spui tu despre El", ci un text deosebit "Ce 
spui tu despre tine însuţi?". Fariseii, socotind câ l-au întrebat ce crede în sine însuşi despre 
Hristos, Care l-a vindecat, credeau că prin aceasta îl vor face pe orb mai fricos, ca să nu 
mărturisească despre Hristos că l-a vindecat în chip minunat. 

"Iar el a spus că e prooroc " (In 9, 17) 

Primesc o săgeată ascuţită în inimă cei ce nu se conduc de raţiunea 
dreaptă, ci se silesc să vâneze numai ceea ce convine pizmei. "Căci nu câştigă 
vicleanul prăzi", după cum s-a scris (Is. 49,25), fiindcă străduinţa lor se abate 
de la ceea ce se cuvine şi ceea ce aud pe neaşteptate nu le împlineşte nădejdea. 
Căci aud: "Că e prooroc". Cel vindecat, zicând acestea, socotea că face bine, 
cugetând în acord cu alţii. Căci cei ce priveau cu neînţelegere la ceea ce s-a 
petrecut socoteau că n-a putut face nimic din acestea un om păcătos. Deci cel 
asupra căruia s-a săvârşit minunea, simţind părerea acelora, zice că este 
prooroc. Căci, deoarece n-a aflat exact cine este Acela cu adevărat urmează 
gândirii obişnuite a acelora. Fiindcă era obiceiul lor de-a numi prooroci pe cei ce 
săvârşeau minuni, ca unii ce sunt prin aceasta mărturisiţi de Dumnezeu că sunt 
buni 1265 . Deci, precum aceia, judecând drept nu dispreţuiau, din respect faţă de 
sâmbătă, mărimea minunii dumnezeieşti şi de aceea spuneau că cel ce a făcut 
aceasta nu e vinovat de păcat la fel şi acesta, părăsind dispreţuirea din pricina 
sâmbetei, II înalţă în slavă pe Cel ce i-a dăruit vederea, pe Care, punându-Lşi în 
rândul sfinţilor, îl numeşte prooroc. De aceea socotesc că nu dădea prea mare 
importanţă poruncilor Legii. Căci altfel nu s-ar fi minunat atât de mult de El, nici 
nu Dar fi socotit pe Doctorul lui în rândul proorocilor, odată ce Acela a călcat 
părută oprelişte a sâmbetei. Folosit deci de minune şi întemeiat pe obiceiul mai 
înalt al iudeilor, acordă Făcătorului minunii dreptul de-a se fi ridicat peste 
păzirea Legii, făcându-şi nevinovată călcarea ei prin săvârşirea unui bine. 

"Dar n-au crezut iudeii despre el că era orb şi a văzut, 
până ce n-au chemat pe părinţii celui ce vedea. 

Şi i-au întrebat pe ei, zicând: Acesta este fiul vostru, despre care 
ziceaţi că s-a născut orb? Cum deci vede acum?" (In 9, 18-19) 

Pizma puternică împotriva Celui ce a vindecat nu-i lasă să creadă în ceea 
ce mărturiseau toţi. Tiranizaţi de mânie, se interesează prea puţin de adevăr. 


1265. Pentru iudei, "prooroc" exprima atunci o noţiune largă. Era orice om bun, mai ales 
când tăcea minuni, dovedind că prin el lucrează Dumnezeu. Fostul orb, ştiind că aşa cugetau cei 
din vremea lui, a socotit că poate fi aprobat de ei numind prooroc pe Cel ce a făcut cu el minunea 
vindecării. Fostul orb se punea prin aceasta de acord cu unul din grupurile iudeilor care discu¬ 
tau despre minunea săvârşită cu el, cu aceia care socoteau că Cel ce a făcut minunea vindecării 
lui n-a păcătuit împotriva sâmbetei. El nu se punea de acord cu grupul celor ce-L condamnau 
pentru călcarea sâmbetei, chiar dacă a săvârşit această vindecare, de care de altfel se îndoiau. 

Orbul vindecat afirma prin aceasta că vindecarea lui nu s-a făcut de un simplu om, ci de 
un "prooroc", sau de un om prin care a lucrat puterea dumnezeiască. De aceea fapta Lui n-a 
putut fi un păcat contrar lui Dumnezeu, prin săvârşirea ei în cursul sâmbetei. 

De aceea l-au silit întâi pe orb să spună minciuni împotriva lui Hristos, iar 
acum, şi pe părinţii aceluia. Dar lucrul iese cu totul dimpotrivă. Socotesc că e 
cu totul de prisos că aduc spre întrebare pe părinţii fostului orb şi, dintr-o 
nemăsurată neînţelepciune, necinstesc însăşi Legea pe care ei vor să o 
respecte şi să o apere. Căci cei mai apropiaţi l-au adus şi ei pe cel mai înainte 
orb şi, prezentându-1 celor ce-i întrebau, au declarat că s-a născut orb şi au 
mărturisit că acum vede. Şi pentru că Legea declară limpede că tot cuvântul 
e cunoscut ca adevărat pe baza a doi sau trei martori (Deut. 19, 15), ei n-au 
adus numai mărturia a doi sau trei martori, ci au chemat şi pe alţii, rudenii 
ale celui vindecat. Dar sunt socotiţi făcând un lucru nelegiuit şi nepriceput. 
Căci Legea nu este pentru ei nimic, odată ce se grăbesc să-şi împlinească 
plăcerea lor. Deci vom spune că, deoarece minunea îi umilea fără voie prin 
mărturisirea ei de către vecini şi prin glasul celui vindecat, fariseii au socotit 
că pot convinge pe cei întrebaţi de ei să nu respecte adevărul, ci să spună mai 
degrabă părerea lor. Căci iată ce zic, întrebând cu multă asprime: "Acesta 
este âul vostru, despre care ziceaţi că s-a născut orb?". Numai că nu afirmă 
că le vor face toate relele şi-i sperie cu necazuri nemăsurate, cerându-le să 
spună de nevoie şi silă ceea ce voiau ei să audă. Iar aceasta era: Nu s-a născut 
orb. Căci unul era scopul necredinţei lor: să anuleze încrederea mulţimii în 
Hristos şi să desfiinţeze credinţa celor ce îl afirmau fără să-L cunoască încă. 
Căci precum cei ce se străduiesc să nimicească o cetate foarte întărită, o 
înconjoară de jur împrejur, asediind-o în toate felurile şi caută când să-i surpe 
temeliile, când îndreaptă lovituri în turnurile ei din armele lor, aşa şi fariseii 
atotîndrăzneţi asediază minunea cu minciunile lor şi nu lasă nefolosit nici un 
mod al necredinţei. Dar nu puteau anula ca nereal ceea ce era cunoscut tutu¬ 
ror şi nu puteau şterge din minţi ceea ce era în admiraţia multora. 

"Au răspuns părinţii lui şi au zis: Ştim că acesta este fiul nostru 
şi că s-a născut orb. Dar cum de vede acum, noi nu ştim. 
întrebaţi-l pe el, căci este în vârstă. 

Va grăi el însuşi despre sine" (In 9, 20-21) 

Mărturisesc ca adevăr ceea ce nu era în nici un mod îndoielnic şi ceea ce 
nu se putea nega. Declară că ştiu că e născut din ei şi nu neagă faptul naşterii 
lui din ei şi spun limpede că s-a născut cu boala lui. Dar se reţin de la isto¬ 
risirea minunii, lăsând să fie arătată aceasta de însăşi firea faptei întâmplate 
şi socotind că e mai potrivit să lase pe fiul însuşi să spună în ce mod s-a vin¬ 
decat. Căci frica de pericol poate reţine pe cineva de la spusa a ceea ce se 
cuvine. De aceea, tremurând de teama cruzimii fariseilor, n-au respectat ceea 
ce bine s-a spus: "Luptă până la moarte pentru adevăr" (Eccl. 4, 28). Ei n-au 

făcut aceasta, căci săracul este fricos totdeauna. Neputând să se opună altora 
din pricina sărăciei, se retrage de multe ori în tăcerea nedorită şi în răbdarea 
silită. Căci, apăsat mereu de povara sărăciei, nu voieşte să fie împovărat şi de 
alte rele. Aceasta s-a întâmplat şi părinţilor orbului, deşi cuvântul lor nu voia 
să se abată de la adevăr. Căci, deşi ei cunoşteau mai bine pe cel născut din ei 
decât se cunoştea el însuşi, totuşi pe Doctor II cunoştea mai bine el decât 
părinţii, prin experienţa ce o avea din trăirea minunii. Deci mărturisesc clar 
ceea ce ştiu, ca unii ce sunt chemaţi să facă aceasta în mod cuvenit. Dar 
despre ceea ce putea spune mai adevărat acela, având despre aceea o cu¬ 
noştinţă mai exactă, cer să fie întrebat acela însuşi. Şi nu mi se pare că adaugă 
fără gândul la Dumnezeu, la cuvintele lor: "căci este în vârstă". Căci deza¬ 
probă prin aceasta necredinţa fariseilor. Findcă cel ce a dobândit vederea are 
de la vreme şi de la vârstă puterea de-a cugeta, când vorbeşte despre minu¬ 
nea aceasta şi despre modul în care s-a săvârşit cu el, şi nu va vorbi cu o minte 
copilărească, ci va grăi bine, dintr-o minte înaintată, şi va şti să laude cum se 
cuvine cele ce voieşte. Din aceasta se va putea vedea în mod necesar necre¬ 
dinţa neruşinată a fariseilor. Căci se va arăta că nu cred nici celor apropiaţi, 
nici orbului însuşi şi că el nu spune acestea nici dintr-o minte slabă, nici 
lunecând cu uşurinţă dintr-o înţelegere copilărească într-o grăire mincinoasă, 
ci având o vârstă care nu ignoră firea lucrurilor. 

"Acestea le-au spus părinţii lui, fiindcă se temeau de iudei. 

Căci iudeii plănuiseră ca, dacă cineva va mărturisi 
că El este Hristosul, să fie dat afară din sinagogă" (In 9, 22) 1266 

Bine şi potrivit le spune Domnul nostru Iisus Hristos fariseilor: "Vai 
vouă, învăţătorilor Legii, că aţi luat cheia cunoştinţei şi voi nu intraţi şi pe cei 
ce vor să intre îi opriţi" (Lc. 11, 46). Să spună iarăşi iubitorul de Dumnezeu 
dacă nu vede în cele afirmate frumuseţea adevărului. Fiindcă nu va minţi vre¬ 
odată Hristos. Căci iată că, pe lângă faptul că nu se grăbesc să înveţe pe 
nimeni despre venirea Lui, îi sperie şi pe cei ce îl pot cunoaşte din strălucirea 
faptelor Lui, cu o teamă greu de suportat, şi prin sălbăticia lor silnică îi 
împiedică să mărturisească pe Cel ce îşi arată puterea în minunile Lui. Căci 
nu se ruşinează netrebnicii să scoală pentru aceasta din sinagogă pe cel 
recunoscător şi care de aceea e şi dispus să creadă, folosindu-şi puterea pen¬ 
tru a înstrăina într-un mod oarecare pe cel ce se lipeşte de Dumnezeu şi pen- 


1266. Grupările neoprotestante nu mărturisesc niciodată că Iisus este Hristos. Ele 
urmează deci iudeilor care negau că El este Hristos, sau Mesia (Unsul), Care va întemeia 
Împărăţia lui Dumnezeu, sau va fi Mântuitorul lumii, adică Dumnezeu cel întrupat. De aceea 
membrii lor evită să se numească creştini (chrisliani ), adică ai lui Hristos. 

tru a îndemna pe Domnul tuturor să-Şi îndrepte mânia împotriva duşmanilor 
lor 1267 . Dar minunatul Evanghelist îi apără şi zice că cei întrebaţi au fost 
biruiţi de frică şi de aceea n-au voit să spună că Hristos a vindecat pe cel 
născut din ei, ca, dezvăluind mărimea urii iudeilor, să o facă cunoscută şi 
celor de după ei. Căci, ce poate fi mai neomenesc ca fapta care pricinuieşte 
pedepse celor recunoscători pentru binele ce li s-a făcut şi duce spre trebuinţa 
de-a fi osândiţi cei ce au cunoscut pe Cel vestit prin Lege şi Prooroci? Dar 
vom afla din Sfintele Scripturi că nu e necunoscută Sfinţilor Prooroci gândi¬ 
rea necredincioasă a iudeilor. Căci se zice: "Cel ce cerci inima şi rărunchii" 
(Ps. 7, 9), străbătând până la despărţitura sufletului şi a duhului, dintre 
încheieturi şi măduvă, şi destoinic este să judece simţirile şi cugetările inimii 
(Evr. 4, 12), Căruia îi sunt goale şi descoperite (Evr. 4, 13). Vai, fii răzvrătiţi! 
"Acestea zice Domnul: Făcut-aţi sfat, şi nu prin Mine, şi tocmeli, nu prin 
Duhul Meu, ca să adăugaţi păcate peste păcate" (Is. 30,1). Căci cel ce zice că 
Domn este Iisus, zice numaidecât în Sfântul Duh, după cuvântul lui Pavel (I 
Cor. 12, 3) 1268 . Dar cugetând cineva cele opuse nu o face în Duhul Sfânt, ci 
va grăi mai degrabă în Belzebut. Deci nu prin Sfântul Duh sunt tocmelile 
iudeilor, căci au adăugat păcate peste păcate. Iar prin aceasta şi-au atras 
înainte de toate pieirea capetelor lor. Dar au transmis-o şi altora prin împiedi¬ 
carea acelora de a mărturisi pe Hristos. Căci fapta lor este plină de extrema 
necredinţă. Şi de ei zice Psalmistul că se află într-o stare de păcat şi lipsită de 
orice folos: "Doamne, întru mânia Ta îi vei tulbura pe ei şi-i va mânca pe ei 
focul. Rodul lor îl vei pierde de pe pământ şi sămânţa lor dintre Fii oamenilor, 
că s-au abătut spre rele, au cugetat sfaturi care nu vor putea să stea " (Ps. 20, 
10-12). Căci n-au putut să dea tărie sfatului lor cel opus lui Dumnezeu, deşi 
au încercat de multe ori şi prin zeci de mii de moduri să facă să dispară slava 
lui Hristos. Căci I-au întors spatele, adică au ieşit de la faţa şi din ochii Stăpâ- 


1267. Făcând pe unii oameni să nege, din frică, pe Dumnezeu, fariseii îi despart de 
Dumnezeu şi fac ca Dumnezeu să-i lipsească şi pe aceia de mântuire. Acesta e scopul diavolului. 

1268. Cel ce recunoaşte pe Iisus ca Domn, sau ca Dumnezeu, face aceasta prin Duhul 
Sfânt Cel ce rămâne numai în raţiunea lui naturală nu va li în stare să înţeleagă că e Fiul lui 
Dumnezeu făcut om. Zic şi neoprotestantii "Domnul Iisus", dar nu spun că e Dumnezeu cel 
întrupat Dau termenului "Domn" un sens modern, care exprimă un respect pentru omul sim¬ 
plu, sau distins prin anumite calităţi de alţii. Cel ce nu înţelege prin "Domnul Iisus" că Iisus 
este Dumnezeu, nu vorbeşte în Duhul Sfânt, ci în Beelzebut. A vorbi în Duhul Sfânt înseamnă 
a fi ridicat la înţelegerea lui Iisus ca fiind Cel egal în dumnezeire cu Duhul Sfânt De fapt în 
cele următoare se precizează că fariseii spun în Beelzebut "Domnul Iisus", dar nu mărturisesc 
nici ei şi împiedică şi pe alţii să numească pe Hristos şi să-L mărturisească. Şi aşa fac neo- 
protestanţii. 

nului tuturor. De aceea, cu dreptate veţi umbla în lumina focului vostru şi în 
flacăra de care aţi ars 1269 . 

"Deci au chemat a doua oară pe omul care fusese orb 
şi i-au zis lui: Dă slavă lui Dumnezeu. 

Noi ştim că Omul Acesta este păcătos " (In 9, 24) 

Neputând să împiedice pe om să vorbească bine despre Hristos, încearcă 
prin alt argument să obţină aceasta şi se grăbesc să-l atragă spre scopul lor 
printr-un mijloc blând. Neamintind deloc de Hristos, nici declarându-L 
Doctor, uneltesc prin multe cuvinte sâ-1 convingă cu multă viclenie să atribuie 
lui Dumnezeu slava pentru minunea săvârşită. 

Prefacându-se prin aceasta că sunt evlavioşi, îi cer să simtă şi să creadă 
împreună cu ei, deşi ei sunt stăpâniţi de cea mai mare necredinţă, şi declară 
păcătos pe Cel ce a venit spre nimicirea păcatului. Şi, neaducând nici o 
dovadă a bârfirii, ci însuşindu-şi şi cugetând ceva mare şi înalt despre ei, şi 
prin aceasta socotindu-se îndreptăţiţi să înveţe poporul, îi poruncesc să le 
acorde credinţa pentru importanţa persoanelor lor şi să-i asculte din obli¬ 
gaţie. Căci prin cuvântul "noi ştim", se arată stăpâniţi de o mândrie asemenea 
cu a celor ce nu-şi cunosc mintea şi nu cred că au mereu de învăţat 1270 . Dar 
şi aceasta ne face să ne mirăm de mintea prostită a iudeilor. Căci, poruncind 
să se atribuie lui Dumnezeu slava pentru minune, ca singurul lucrător prin 
putere proprie al acestor fel de fapte, totuşi II condamnă pe Dumnezeu, şi nu 
numai ei, ticăloşii, ci silesc şi pe alţii să cugete ca ei. Fiindcă atribuind numai 
cunoştinţei lor faptul de-a şti sigur că Hristos e păcătos, nu îşi dau seama că 
au în capetele lor cugetările cele mai rele 1271 . Căci, obişnuiţi fiind să se laude 
cu învăţăturile câştigate din Lege şi împovăraţi din greu de Sfintele Scripturi, 
vor plăti cu pedeapsă mai mare pentru cele pe care le ştiau despre taina lui 
Hristos, prefigurată şi grăită în multe feluri în Lege şi Prooroci, dar prin 
multă nepăsare şi-au atras neştiinţa, deşi ştiau exact ceea ce trebuia să facă şi 
să vrea cu toată râvna. Fiindcă trebuia să îndrume mintea turmelor ca să cu- 


1269. Există o lumină a focului, sau o conştiinţă a pedepsei pe care o suferă de la el. De 
focul acesta se aprind unii oameni încă de pe pământ. E focul urii, care-i chinuieşte în primul 
rând pe ei. 

1270. Fariseii pretind că ştiu tot, deci nu mai au de învăţat nimic. 

1271. Căpeteniile iudeilor cer fostului orb să dea slavă lui Dumnezeu pentru minunea 
săvârşită, dar declară pe Hristos, prin Care ea s-a săvârşit, păcătos. Prin aceasta condamnă în 
mod îndoit pe Dumnezeu, căci lucrează o minune printr-un păcătos, şi dispreţuiesc învăţătura 
dată de Dumnezeu în Vechiul Testament care-L arată pe Hristos ca Dumnezeu, deci dispre¬ 
ţuiesc de fapt pe Dumnezeu Care S-a arătat în Hristos. 

noască tainele privitoare la Hristos şi să încerce să înveţe mai degrabă pe alţii 
ca să afle ceea ce trebuia să afle. Dar cei largi în vorbe şi tari în mândrie, 
strigând cu multă îngâmfare: "Noi ştim", resping cuvintele Legii, socotind, ca 
alt norod, că cele ale lui Moise şi ale proorocilor nu sunt nimic. Căci nu iau 
în seamă cele vestite prin glasul proorocilor despre vremea venirii Domnului 
nostru Iisus Hristos. "Căci atunci, zice, se vor deschide ochii orbilor şi vor 
auzi urechile surzilor. Atunci va sări şchiopul ca cerbul şi va ti limpede limba 
gângavilor" (Is. 35, 5). Căci s-a tămăduit slăbănogul în cristelniţa Vitezdei, 
după ce a vieţuit treizeci şi opt de ani în neputinţa lui, precum s-a scris (In 5, 
1 ş. u.), la un singur cuvânt al Mântuitorului, părăsind patul şi sărind ca un 
cerb. Dar, în loc să se minuneze de Iisus pentru aceasta, se plângeau că a 
călcat sâmbăta şi, susţinând că a nesocotit Legea, respingeau prin speculaţii 
harul minunii. Fiind scos demonul, a vorbit mutul. Dar aceia s-au rostogolit 
într-o neînţelegere atât de mare, încât n-au dobândit nici cel mai mic folos din 
aceasta. A văzut orbul, s-a împlinit prevestirea proorocească, cuvântul cel 
prin Duhul a ajuns la capăt. Şi ce-au făcut? Iarăşi bolesc aceia văzând acestea, 
declarând păcătos pe Cel ce străluceşte dumnezeieşte şi arată prezent ceea 
ce se aştepta de vreme îndelungată să vină de sus. 

"Deci a răspuns acela: De este păcătos, nu ştiu. Una ştiu: 
că, fiind orb, acum văd" (In 9, 25) 

Un har îndoit a primit, precum se vede, orbul de odinioară, de la Hristos: 
i s-a deschis împreună cu ochii trupului şi mintea. Şi precum soarele nostru 
dă lumină ochilor trupeşti, lumina cea prin Duhul se sălăşluieşte ca o rază 
spirituală în cele dinlăuntrul şi ia loc în inimă. Căci auzi cum, din multa iubire 
faţă de Hristos, se opune răutăţii căpeteniilor şi numai că nu-i loveşte în mod 
cuvenit pe cei îmbătaţi şi lepădaţi. Şi, împletind cuvântul cu un respect core¬ 
spunzător şi acordând treptei învăţătorilor cinstirea datorată, spune cu sme¬ 
renie: "De este păcătos, nu ştiu". Dar pentru aceasta nu afirmăm că omul nu 
ştia că Hristos nu era păcătos, ci socotim că el răspunde acelora acestea: N-are 
decât să spună cineva aceasta. Dar, silit fără voie să aud cele ce nu trebuie, 
nu pot defăima pe Binefăcătorul meu şi nu sunt de acord cu cei ce voiesc să 
necinstească pe Cel căruia I se datorează toată cinstirea. Nu voi numi păcătos 
pe Făcătorul unei astfel de minuni, nu voi rosti o sentinţă rea faţă de Cel ce 
poate să săvârşească cele ale lui Dumnezeu. Minunea pe care-o văd în mine 
nu mă lasă să consimt la cuvintele voastre. Căci eram orb şi văd. Nu am 
crezut pentru că am auzit vorbind pe altul de faptele Lui; nu sunt cucerit de 
povestiri străine, nu mă minunez de fapte săvârşite cu alţii. Eu însumi, zice 
fostul orb, văzând, am devenit dovada puterii Aceluia, arătând în mine fru- 

museţea iubirii Lui de oameni 1272 . Acestea socotesc că se cuvine să se 
înţeleagă din cuvintele celui ce a văzut. Căci, spunând: "De este păcătos, nu 
ştiu", a adăugat îndată: "Una ştiu: că, fiind orb, acum văd ". Deci nu adaugă o 
simplă expunere, ci un argument foarte înţelept. 

"1-ciu zis deci lui iarăşi: Ce ţi-a făcut? 

Cum ţi-a deschis ochii?” (In 9, 26) 

Se interesează iarăşi şi întreabă despre modul minunii, nefacând acest 
lucru cu inimă bună şi cu dorinţa bună de învăţătură, ci, deşi lăsau în afară de 
orice critică şi de orice cuvânt rău pe Hristos cel lăudat de toţi, reiau toate 
acestea socotind că omul nu va spune aceleaşi lucruri, ci se va clătina cumva 
în explicarea faptei şi va spune ceva contrar celor de dinainte, iar ei, folosin- 
du-se de vreo contrazicere în ceea ce spune acela, să-l descopere ca pe un 
născocitor şi mincinos. Căci stăruiau în multă neînţelegere şi cugetau la ceea 
ce s-a săvârşit cu gândul că măcar în simplele cuvinte ale omului vor afla vreo 
contrazicere. Fiindcă cei ce nu renunţă să urască pe nedrept voiesc să 
ameţească pe ceilalţi când se interesează de ceva ce li s-a întâmplat şi soco¬ 
tesc că nu li s-a întâmplat aceasta cu adevărat. Ei voiesc să audă nu o dată, ci 
de multe ori aceleaşi lucruri de la cei ce le istorisesc, ca să-şi întărâte iarăşi 
mânia, devenită mai puţin vie, împotriva acelora. Căci conştiinţa ne umileşte 
mereu privind cele din noi şi nu încetează să ne acuze de nedreptate, chiar dacă 
o anumită împătimire ne face dulce tendinţa de-a nedreptăţi. Deci îl instigă pe 
cel vindecat să repete iarăşi fără să vrea şi să revină prin aceleaşi cuvinte, 
îndemnându-se unii pe alţii să observe de nu cumva s-a făcut ceva contrar Legii 
prin minunea dumnezeiască săvârşită sâmbăta. Căci conştiinţa potoleşte por¬ 
nirea sălbatică din ei, opunându-i o mustrare, asemenea unui frâu. 

"Le-a răspuns: V-am spus adineauri şi n-aţi auzit? 

De ce voiţi să auziţi iarăşi?" (In 9, 27) 

E un lucru de prisos, zice, să vorbesc iarăşi urechilor neascultătoare. 
Degeaba mă întrebaţi de multe ori despre acestea, voi, care nu vă folosiţi cu 
nimic. Căci, deşi aţi aflat şi v-aţi putut convinge, îmi porunciţi să repet din nou 
aceleaşi cuvinte fără nici un folos, precum îmi arată experienţa. Prin acestea 
cel vindecat îi mustră pe farisei că nu înţeleg nimic, deoarece îşi întorc, pre¬ 
cum s-a scris, urechea de la adevăr (II Tim. 4, 4) şi, înfuriaţi fără motiv pen- 


1272. Fosta orbire e o dovadă a puterii lui Hristos în primul rând pentru conştiinţa lui, sau 
ca un chip al frumuseţii spirituale a iubirii de oameni a lui Hristos. în lumina văzută de el se 
arată chipul Izvorului de lumină, Care este Hristos. 








682 


SFANŢUL CHIRIL AL ALEXANDRIEI 


tru călcarea Legii, poruncesc celui ce voieşte sâ laude pe Făcătorul minunii 
să primească rolul de acuzator, în loc sâ-1 lase să fie un admirator al lui Iisus. 
Acesta era cu adevărat scopul lor. Căci le era cu totul indiferentă şi fără nici 
o importanţă călcarea Legii. De aceea, părăsind judecata dreaptă, se gândeau 
numai la ceea ce le plăcea lor, deşi declarau că se gândesc la Dumnezeu, 
Care zice: "Buzele preotului vor grăi şi vor păzi judecata; şi vor cere Legea 
din gura lui" (Mal. 2, 7). 

"Nu cumva voiţi să vă faceţi şi voi ucenici ai Lui?" (In 9, 27) 

A mărturisit clar, fără nici o reţinere, că el s-a făcut ucenic, chiar dacă nu 
prin cuvânt, căci prin minune a crezut, prin faptul că a căpătat vederea în chip 
minunat dorind să fie unul dintre cei ce primesc învăţătură. Căci, zicând către 
aceia: "Nu cumva voiţi să vă faceţi şi voi ucenici ai Lui?"- deşi îşi ascunde mai 
întâi intenţia de a se face şi apoi faptul de a deveni ucenic -, se gândeşte în- 
tr-un fel oarecare, înainte de credinţa deplină, la cuvântul: "în dar aţi luat, în 
dar să daţi" 1273 , deci arată că e pregătit cu mult belşug să-i îndemne şi pe 
aceia în mod neobosit să se gândească la ceea ce le este de folos. Deci s-a 
gândit foarte bine la spusa din cartea Pildelor: " Vorbeşte la urechile celor ce 
aud" (Pilde 25, 9). 

Prin acestea pare să le dea de înţeles ceva ascuns. Şi ceea ce este aceas¬ 
ta, voi spune pe scurt. Erau unii dintre căpetenii care recunoşteau că este cu 
adevărat Hristos Cel ce a făcut minunea, dar, ţinând ascunsă în ei această 
cunoştinţă despre El, ea rămânea necunoscută de cei mulţi. Aceasta ne-o va 
mărturisi şi însuşi înţeleptul Evanghelist, zicând: conducătorii cunoşteau că 
El este Hristosul, dar n-o mărturiseau din pricina fariseilor. Dovada despre 
aceasta o dă şi Nicodim, zicând direct către Domnul nostru Iisus Hristos: 
"Rabbi, ştiu că ai venit de la Dumnezeu şi că nimeni nu poate face minunile pe 
care Tu le faci, dacă nu este Dumnezeu cu el" (In 3,2). Ştiau deci aceasta unii 
dintre conducători şi cuvântul despre aceasta circula prin tot Ierusalimul şi 
mulţimea iudeilor bănuia că fariseii ştiau, dar că nu voiesc să mărturisească 
din pricina răutăţii şi a pizmei. Iar că şi acest lucru era adevărat, o vom arăta 
din Scripturile evanghelice. Căci însuşi fericitul Ioan, care se afla în templu 
când învăţa Iisus şi spunea cele ce păreau, după judecata ascultătorilor, că 
nesocotesc Legea, zice despre căpeteniile iudeilor că nu făceau nici o miş¬ 
care, ba nici nu îndrăzneau să spună vreun cuvânt, când El nu înceta să spună 
cele ce se abăteau de la Legea Veche. Totuşi, erau priviţi cu bănuială de către 


1273. Fostul orb a primit vederea ca pe un mare dar. Acest dar îl obligă şi pe el să 
dăruiască altora, pe măsura acelora, prilejul vederii spirituale a lui Iisus ca Fiul lui Dumnezeu 
cel întrupat. Care le aduce mântuirea. 

mulţime, aşa cum ni se spune şi aici. Şi, de fapt, precum s-a scris, unii dintre 
ierusalimiteni ziceau: "Nu este Acesta Cel pe Care caută să-L ucidă? Iată că 
acum vorbeşte pe faţă şi nimic nu-i zic. Nu cumva Acesta este Hristos?" (In 7, 
26). Numai că nu spune Evanghelistul că învăţătorii ştiau că El este cu 
adevărat Hristos. Căci, deşi se gândeau cu multă îndrăzneală să-L ucidă şi 
vorbeau despre aceasta, uneori se fereau de cuvintele directe. O astfel de 
bănuială fiind deci răspândită în tot Ierusalimul, ştia de ea şi fostul orb, şi 
avea în urechi cuvântul despre aceasta. Pe drept cuvânt deci, dându-i în oare¬ 
care fel pe faţă, zice: "Oare îmi porunciţi în zadar să repet aceleaşi cuvinte şi 
să laud în oarecare fel minunea, sau cereţi cu plăcere istorisirea ei, însetând 
să vă faceţi ucenicii Lui, dar vă temeţi să vă umiliţi unul pe altul şi preferaţi 
ruşinea nerecunoştinţei, cunoştinţei cele atât de minunate?". 

"Şi l-au ocărât pe el şi i-au zis: Tu eşti ucenicul Aceluia, 
noi suntem ucenicii lui Moise" (In 9, 28) 

Evanghelistul surâde oarecum spunând aceasta. Căci vede pe cei che¬ 
maţi la preoţie căzuţi în atâta prostie, încât socotesc un lucru atât de venera¬ 
bil, cum e îndrumarea de către Hristos, ca obiect de ocară, deşi unii dintre 
sfinţi o caută cu iubirea cea mai mare. Căci unii spun: "Cat de dulci sunt 
cuvintele Tale limbii mele, mai mult decât mierea în gura mea" (Ps. 118,103). 
Altul iarăşi spune Domnului nostru Iisus Hristos despre cei ce nu cred în El: 
"Pierde-i pe ei, şi va fi cuvântul Tău mie spre veselie şi bucurie inimii mele" 
(Ier. 15, 16). Deci, neschimbând nimic din aceste sfinte cuvinte, socotesc 
vinovat pe cel învăţat de Hristos, Care declară dogmele adevărate contrare 
lor. îl fac învăţător al orbului pe Hristos, iar al lor, pe Moise. Şi de fapt nea¬ 
murile au fost luminate de Hristos prin învăţătura evanghelică, iar Israel a 
murit în tipurile date prin Moise şi s-a scufundat în umbra literei. De aceea 
Pavel zice despre ei: "Căci până azi, când se citeşte Moise, stă un acoperă¬ 
mânt pe inima lor" (II Cor. 3, 15). Şi nu e nici o îndoială că am înfăţişat isto¬ 
ria privitoare la orb ca pe un chip pentru neamuri. Căci cele spuse despre el 
în chip, s-au strămutat în adevărul cu privire la ele. 

Dar e de notat şi aceea că osânda aruncată asupra orbului din cauza lui 
Hristos este un lucru plăcut şi plin de toată slava 1274 . Căci cei ce nu se feresc 
să-i prigonească pe iubitorii lui Hristos prin cele ce socotesc că îi întristează, 
îi înveselesc fără să ştie, declarându-i mai degrabă luminaţi prin cele care 
socotesc că i-ar înjosi. Căci nenorociţii de farisei îşi coboară capetele lor, şi nu 


1274. Osânda pe care o aruncă iudeii asupra orbului şi a neamurilor pentru că s-au alipit 
lui Hristos este de fapt un lucru de slavă pentru aceia. 

pe Hristos, când spun despre orb că e ucenic "al Aceluia". Fiindcă îşi sporesc 
îngâmfarea, când zic: "Iar noi suntem ai lui Moise' n275 . 

"Noi ştim cii lui Moise i-ci grăit Dumnezeu. 

Iar pe Acesta nu-L ştim de unde este " (In 9, 29) 

Mândrindu-se iarăşi, având ca armă nebunia lor obişnuită şi foarte iubită, 
şi bazându-se pe o neruşinare neînfrântă, declară: "Noi ştim". Iar adăugând: 
"că lui Moise i-a grăit Dumnezeu", prin aceasta socotesc că cinstesc pe Moise, 
dar de fapt îl defăimează, nedând nici un preţ învăţăturilor aceluia. Căci con¬ 
damnă cu neînţelegere pe Cel pe Care încă nu-L cunosc, mai bine-zis îl necin¬ 
stesc după ce Dau cunoscut, deşi Legea declară că nu e îngăduit vreunora să 
facă şi să spună ceea ce nu e drept şi nu se cuvine. 

De fapt ei zic iarăşi aceasta: E lucru recunoscut că Dumnezeu a grăit 
către Moise. Nici o raţiune nu îndeamnă la îndoială că prin el s-au dat unele 
legi şi că el a stabilit normele pentru fiecare lucru din cele ce trebuie împli¬ 
nite. De aceea, nesocoteşte Sfintele Scripturi cel ce cugetă contrar aceluia şi 
calcă porunca privitoare la sâmbătă. S-a făcut o vindecare sâmbăta. Pe Cel ce 
a făcut aceasta nu e drept a nu-L cunoaşte ca vrednic de osândă. Deci cu drep¬ 
tate spunem că n-a păzit legea dumnezeiască. Astfel, când spun despre 
Hristos: "Nu-L ştim de unde este", nu spun aceasta ca neştiind cine sau de 
unde este. Căci în alt loc au mărturisit clar cele privitoare la El: "Nu este 
Acesta fiul teslarului, al cărui tată şi a cărui mamă îi cunoaştem? Cum deci 
zice că: M-am pogorât din cer?" (Mt. 13, 55). 

Deci nu luăm în înţeles de necunoaştere cuvântul: "Nu-L ştim de unde 
este", ci vom privi aceasta ca rod al îngâmfării lor. Ei spun acest cuvânt dis- 
preţuindu-L şi socotindu-L ca pe nimic. Ba se arată voind şi aceasta: să ne 
convingă ca, cugetând ceea ce se cuvine, să trecem la o pătrundere mai sub¬ 
ţire. Zicând: "Ştim că Dumnezeu a grăit lui Moise", afirmă: Deci vom crede 
fără şovăială celor spuse prin el şi vom păzi cele poruncite de Dumnezeu, dar 
pe Acesta nu-L ştim. Căci n-a grăit prin El Dumnezeu, nici n-am cunoscut aşa 
ceva prin El 1276 . 


1275. Socotind că micşorează pe Iisus şi se înalţă pe ei când afirmă că sunt ai lui Moise, 
şi nu ai lui Iisus, de fapt se micşorează pe ei, nu pe Hristos. Ei nu se înalţă la unirea cu Fiul lui 
Dumnezeu întrupat ca om şi de fapt îl despart şi de Moise, care n-a fost decât un pregătitor 
profetic al lui Hristos. 

1276. Spunând căpeteniile iudeilor despre Iisus că nu ştiu de unde este şi cine este, se 
opun lui Moise, despre care tot ei afirmă că ştiu că i-a grăit Dumnezeu. Deci, după ei, lui Moise 
nu i-a grăit Dumnezeu, sau nu e trimis de Dumnezeu. 

Dar fariseii, deşi erau obişnuiţi cu o înţelepciune aparentă şi se lăudau 
mult cu cunoştinţa cuvintelor dumnezeieşti, nu se gândeau şi la aceea că 
Dumnezeu -Tatăl, prevestind prin preaînţeleptul Moise că va veni la vremea 
Sa Iisus, zice: "Prooroc ca pe tine voi scula dintre fraţii lor şi voi da cuvântul 
Meu în gura Lui şi va grăi lor cum voi porunci Lui. Şi pe omul care nu va 
asculta cele ce va grăi Proorocul acela în numele Meu, Mă voi răzbuna pen¬ 
tru El" (Deut. 18,14-15) 1277 . Deci cu dreptate ar putea spune cineva iudeilor: 
Voi, care spuneţi doar că nu ştiţi decât să ascultaţi, dacă vă lăsaţi convinşi de 
cuvintele lui Moise, fiindcă lui i-a grăit Dumnezeu, de ce nu faceţi aceasta şi 
cu Hristos, pe Care îl auziţi zicând: "Cuvintele pe care Eu le grăiesc nu sunt 
ale Mele, ci ale Tatălui Care M-a trimis" (In 14,21) 1278 . Şi iarăşi: "De la Mine 
nu grăiesc, ci Tatăl, Care M-a trimis. El Mi-a dat poruncă ce să spun şi ce să 
grăiesc" (In 14, 10). Deci cuvintele fariseilor sunt minciună şi născociri ale 
unor cugetări deşarte 1279 . Dacă din pricina aceasta spun că trebuie să ur¬ 
meze lui Moise, fiindcă i-a grăit Dumnezeu, de ce nu cugetă acestea şi despre 
Hristos, Care a spus clar cele pe care le-am amintit adineauri? 1280 Cinstind pe 
de o parte Legea şi făcându-se că o socotesc vrednică de respect pentru plă¬ 
cerea lui Dumnezeu, pe de altă parte o dispreţuiesc, nevrând să primească 
ceea ce este mai potrivit timpului. Aceasta o făceau cu Hristos pentru icono- 
mia Lui în trup, deşi era prevestit ca Prooroc. 


1277. Căpeteniile iudaice sunt dovedite ca neţinând de fapt seama nici de Moise, sau de 
cuvintele rostite de Dumnezeu prin el. Căci Dumnezeu a prevestit prin Moise pe Hristos. Deci, 
dacă respectă pe Moise, ar trebui să primească pe Hristos. 

1278. Supremul trimiţător este Tatăl. Dincolo de El nu este altul. Dar numai Fiul este 
trimis direct de El şi singur El grăieşte numai cuvintele Lui şi toate cuvintele Lui. Căci în fiinţa 
ce-o are de la Tatăl sunt şi toate cuvintele Tatălui, care prin aceasta sunt transmise şi Lui. Sunt 
aceleaşi cuvinte, dar Tatăl le are ca supremul Izvor, iar Fiul le are împreună cu El, dar de la El. 
Fiul trimite şi El j)e Duhul, dar îl trimite de la Tatăl (In 15,26). Fiul nu e ultimul trimiţător. Nici 
nu Se confundă cu Tatăl în trimiterea Duhului. Şi numai prin faptul că Fiul e trimis de Tatăl, 
trimite şi El pe Duhul. Dar aceste trimiteri sunt către lumea creată. Fiul e trimis de Tatăl ca să 
Se facă om pentru lume şi, de aceea, trimite şi El pe Duhul de la Tatăl în lume. E în aceste tri¬ 
miteri o atenţie dată lumii de către Dumnezeu ca Treime. 

1279. Când căpeteniile iudeilor spun că Iisus nu e de la Dumnezeu, spun minciuni şi 
cuvintele lor sunt născociri ale unor cugetări care nu au o bază în realitate. Se arată străini de 
adevăr. Spun cuvinte fără acoperire reală. 

1280. De ce cred lui Moise, care spune că i-a grăit Dumnezeu, şi nu cred şi lui Iisus, Care 
spune că nu grăieşte decât cuvintele Tatălui? Moise n-a îndrăznit să afirme că el grăieşte cuvin¬ 
tele Tatălui, ci numai că el este organ prin care grăieşte Dumnezeu. Hristos însă spune că 
grăieşte El însuşi ceea ce grăieşte şi Tatăl. El declară pe Dumnezeu Tată. Acum vorbeşte o 
Persoană dumnezeiască direct, şi nu printr-un om deosebit de El. 








686 


SFANŢUL CHIRIL AL ALEXANDRIEI 


"A răspuns omul şi a zis lor: Aceasta este minunea, că voi nu ştiţi 
de unde este, şi El mi-a deschis mie ochii " (In 9, 30) 1281 

Sunt uimit, zice, când spuneţi că nu cunoaşteţi pe Cel dovedit plin de 
atâta sfinţenie şi putere dumnezeiască prin cele ce le-a lucrat! Şi faceţi aceas¬ 
ta socotindu-vă că staţi nedespărţiţi lângă Dumnezeu şi că vă bucuraţi de 
Sfintele Scripturi şi că aţi fost însărcinaţi cu conducerea şi cu grija de-a fi 
buni. Căci cui i s-ar cuveni să cunoască bine pe făcătorii de minuni prin Dum¬ 
nezeu, dacă nu celor rânduiţi ca preoţi şi cărora li s-au dat în grijă tainele 
vrednice de respectat? Deci, zicând că se miră de ei, care se afirmă necu¬ 
noscători ai Celui ce a săvârşit cu el o minune dumnezeiască, atât de vrednică 
de respect şi de extraordinară, îi ceartă indirect că sunt atât de departe de 
sfinţenie şi de simţirea evlaviei, încât mărturisesc că nici nu cunosc deloc pe 
Sfântul adevărat, adică pe Hristos. 

Căci, dacă ţinem seama de raţiunea care ne e proprie, trebuie să recu¬ 
noaştem ca adevărată şi spusa că toată vietatea iubeşte ceea ce-i este aseme¬ 
nea. Dar atunci, cum, dacă sunt sfinţi şi buni, refuză să se alipească de Cel 
sfânt şi bun? Deci spusa de mai sus cuprinde o mustrare evidentă a purtării 
fariseilor. Căci socotesc că înţelegerea celor râvnitori doreşte să se adauge la 
cele ce se văd, ca prin ea să se vădească mai clar ceea ce este ascuns în ele. 
Şi ce era ascuns aici? în toată Iudeea era răspândit zvonul despre Mântuitorul 
nostru Iisus Hristos, dar ca despre un prooroc. Căci aşa îl prevestise Legea 
că va veni, zicând: "Prooroc va scula vouă Dumnezeu din fraţii voştri" (Deut. 
18, 18). Dar aveau nădejdea că, arătându-Se la vremea Sa, le va grăi lor cele 
mai presus de Lege, şi, împlinind voinţa Dătătorului Legii, îi va învăţa cele ce 
se cuvin şi mai mult. Şi să nu te miri dacă exista la iudei această nădejde şi 
astfel de vorbire, odată ce şi la cei de alt neam era răspândită o astfel de 
nădejde 1282 . Femeia samarineancă zice: "Ştiu că vine Mesia, Care se numeşte 
Hristos. Când va veni Acela, ne va vesti nouă toate" (In 4, 25). Deci ştiau 
iudeii foarte clar că va veni Hristos, căci El este Mesia, şi El va descoperi voia 
mai înaltă a lui Dumnezeu, ba, pe lângă aceasta, va deschide şi ochii orbi¬ 
lor 1283 . Căci a fost mărturisit astfel de către Isaia, care a spus clar: "Că atunci 


1281. E o anumită ironie în aceste cuvinte ale fostului orb. "Deşi el a făcut minunea să-mi 
deschidă ochii, voi nu vedeţi în aceasta că El nu poate fi decât de la Dumnezeu, sau Dumnezeu, 
înseamnă că nu vreţi să vedeţi că e de la Dumnezeu, sau Dumnezeu." Dar Sf. Chirii vede o 
minune chiar în faptul că învăţătorii iudeilor nu ştiu de unde este Hristos. 

1282. într-un anumit fel se aştepta în toată omenirea o împlinire a nădejdii că va fi ridicată 
din starea ei căzută prin venirea Unui suprem Trimis al lui Dumnezeu. 

1283. Această aşteptare generală a lui Moise, sau a lui Hristos, în acel timp, în primul rând 
de către iudei, îl făcea pe fostul orb şi mai mult să se mire de declaraţia căpeteniilor iudaice, 
căre afirmau că nu ştiu de unde este Cel ce i-a deschis ochii, săvârşind o atât de mare minune. 

se vor deschide ochii orbilor" (Is. 35,5). Dar circula în Ierusalim şi alt cuvânt 
Deoarece proorocul Isaia a spus că Fiul negrăit al lui Dumnezeu-Tatăl este 
necunoscut, zicând: "Iar neamul Lui cine-1 va spune?" (Is. 58, 8), iudeii, su¬ 
cind înţelesul acestei spuse în sensul gândit de ei, declarau că Hristos nu se 
va cunoaşte deloc, neştiind nimeni de unde este, deşi dumnezeiasca Scrip¬ 
tură ne va arăta deplin naşterea Lui după trup, spunând de aceea: "Iată 
Fecioara în pântece va avea şi va naşte Fiu" (Is. 7, 14). Dar, pentru că iarăşi 
mintea iudeilor era anevoie de călăuzit spre înţelegerea celor necesare şi 
socoteau că Hristos nu se va cunoaşte, nu e greu de-a vedea din cele arătate 
de fericitul Evanghelist Ioan ce ziceau ierusalimitenii despre El: "Deci ziceau 
unii dintre ierusalimiteni: Nu este oare Acesta pe care-L căutau să-L ucidă? 
Şi iată că vorbeşte pe faţă şi ei nu-Izic nimic. Nu cumva au cunoscut căpeteni¬ 
ile cu adevărat că Acesta este Hristos? Dar pe Acesta îl ştim de unde este. 
însăHristosul, când va veni, nimeni nu ştie de unde este" (In 7, 25-27). 

în timp ce iudeii cugetau în chip neînţelegător unele ca acestea despre 
Hristos, orbul de mai înainte a primit îndată de la minune înţelegerea Lui şi 
numai că nu răpeşte spre întărirea cugetării sale cuvântul fariseilor. "Căci 
acesta, zice, e lucru de mirare, că nu ştiţi de unde este, şi El mi-a deschis 
ochii". Văd două minuni, zice, şi foarte clare, care-mi confirmă că El este 
Hristos. Căci nici nu ştiţi de unde este, dar El deschide ochii mei. Deci El este 
în mod clar Cel prevestit prin Lege şi mărturisit prin glasul proorocilor 1284 . 

"Ştim că pe păcătos nu-l ascultă Dumnezeu. 

Dar de este cineva cinstitor de Dumnezeu şi face voia Lui, 
pe acesta îl ascultă "(In 9, 31) 

Ştiind într-un fel oarecare de mai înainte de prezicerile proorocilor şi 
văzându-le împlinite, constatând şi că ei nu ştiu de unde este Hristos, şi că 
prin El s-au deschis ochii orbilor, din toate îşi adună sieşi ajutoarele pentru 
credinţă. Dar la acestea mai adaugă şi un alt temei. Deci din aceste multe 
temeiuri ce se impun spre mărturisire, căutarea lui folositoare şi cuvenită îl 
determină să ajungă la o concluzie de Dumnezeu iubitoare. Cugetând cele 
bune, el afirmă că Dumnezeu cel iubitor de dreptate şi de virtute nu ascultă 
niciodată pe iubitorii de păcat. Şi consideră această concluzie ca pe una care 
trebuie admisă în mod neîndoielnic şi care nu poate fi în nici un fel contrazisă. 
In baza ei, cei obişnuiţi să cinstească pe Dumnezeu vor asculta pe Domnul 
tuturor. Scopul acestei concluzii se referă la Hristos, dar poate avea şi un ca- 

1284. în cuvântul iudeilor că nu ştiu de unde este Hristos, e şi o mărturisire a lor că El nu 
are ca ipostas o origine omenească. E de la Dumnezeu, dar ei, pe de o parte nu cred aceasta, 
şi, pe de altă parte, nu pot spune de unde este. 

J 

racter mai larg, având o semnificaţie generală. Căci, precum am arătat 
înainte, fostul orb are o înţelegere mai modestă despre Hristos, întrucât n-a 
aflat mai exact că este Dumnezeu după fire şi de aceea cugetă şi vorbeşte 
despre El ca despre un prooroc, despre care se poate vorbi cu evlavie. Dar 
ceea ce spune se potriveşte lui Hristos, căci El este Dumnezeu după fire şi, 
ca atare, cere slujirea de la cei evlavioşi ca jertfă duhovnicească 1285 . 

"Din veac nu s-a auzit să fi deschis cineva ochii unui orb 
din naştere" (In 9, 32) 

Foarte indignat, precum se vede, îndurerat de defăimarea lui Hristos şi 
întristat la culme, deoarece, osândindu-1, i-au zis: "Tu eşti ucenicul Aceluia, 
iar noi suntem ucenicii lui Moise", fostul orb se grăbeşte să-L apere pe 
învăţătorul său şi opune celor făcute de Moise faptele strălucitoare ale 
Mântuitorului nostru, arătând că, pe cât este de mare în fapte minunate, pe 
atât este mai înalt în cele bune. Căci oare nu e necesar ca Cel ce săvârşeşte 
lucruri mai mari să fie mai înalt şi în slavă? Da, fără îndoială. Şi arată aceasta 
îndată, amintind vechea proorocie care a prevestit despre prezenţa lui 
Hristos, zicând: "Atunci se vor deschide ochii orbilor". Şi nimeni n-a săvârşit 
înainte o astfel de minune. Acest lucru s-a împlinit numai prin El, pe Care voi 
nu-L cunoaşteţi, deoarece nu vă sfiiţi să-L numiţi păcătos. Deşi s-a arătat o 
mare ceată de Sfinţi Prooroci, şi Sfintele Scripturi ne înfăţişează cete 
nenumărate de drepţi, dar "din veac nu s-a auzit ca cineva să ti deschis ochii 
unui orb din naştere". Deci nu este Acesta Hristosul Care S-a arătat în frun¬ 
tea vestirilor proorocilor, Care a dus la împlinire cele anunţate odinioară? 
Căci dacă nimeni afară de El n-a deschis ochii orbilor, ce se va opune 
credinţei în El? Ce va opri mărturisirea Lui? Sau cum, lipsind orice îndoială, 
nu ne va arăta calea cea mai sigură spre cunoaşterea tainei Lui? 

Deci tămăduitul se face şi prin acestea apărătorul Mântuitorului Hristos. 
Şi observă cu câtă măiestrie îşi ţese cuvântul apărării! Căci era faptă foarte 
curajoasă să spună că Hristos este mai mare şi mai strălucitor decât Moise şi 


1285. Fostul orb îl cunoaşte la început pe vindecătorul lui numai ca prooroc, care se cere 
cinstit, nu ca Hristos, Care, fiind Dumnezeu, cere omului să-L slujească, sau să-l aducă jertfă 
duhovnicească, sau să-I dăruiască viaţa însăşi. Această relaţie o trăieşte omul faţă de Dum¬ 
nezeu: relaţia celui ce trebuie să se dăruiască lui Dumnezeu, sau să se simtă mereu ca cel ce 
trebuie să I se jertfească. Pentru că, având viaţă de la Dumnezeu, simţim că trebuie să o trăim 
ca datorând-o Lui, ca fiind gata oricând să I-o întoarcem. Precum El ne-a dat-o, aşa trebuie şi 
noi să I-o dăm. Numai dându-I-o, ne-o dă şi El mereu. Numai dându-1, trăim mereu sentimen¬ 
tul că o avem de la El. Pe cel ce se dăruieşte lui Dumnezeu îl ascultă Dumnezeu. Celui ce se 
socoteşte existent prin sine, deci celui păcătos, Dumnezeu nu-i întoarce o viaţă îmbogăţită. La 
acela nu e aflat Dumnezeu. Necerându-I nimic lui Dumnezeu, Acesta nici nu-I dă ceva. 

proorocii. Dar nu era greu nici să înţeleagă că fariseii, supăraţi de aceasta, 
voiau să lupte, pe de-o parte pentru apărarea sfinţilor, care ar fi fost dispre¬ 
ţuiţi, pe de alta încercau să pedepsească pe acest om, ca nu cumva, fiind văzut 
de toţi, să fie o dovadă a slavei lui Hristos şi un chip al puterii Lui dum¬ 
nezeieşti. De aceea, ferindu-se de mânia lor şi ocolind planul lor de ucidere, 
întoarce cuvântul său spre indicarea a ceva general, folosind expresia "din 
veac", nespunând precis cu cine s-a săvârşit fapta împlinită de Hristos pentru 
el. Iar prin aceasta n-a indicat nimic altceva decât că Hristos este mai mare şi 
mai slăvit decât toţi, căci a arătat prin fapte o astfel de putere, cum n-a avut 
nici unul dintre sfinţi vreodată 1286 . încununează deci pe Doctorul său prin 
superioritatea Lui faţă de toţi, folosind ca dovadă ceea ce nu s-a făcut şi nu 
s-a împlinit de către alţii. Iar aceasta a fost înlăturarea orbirii sale. 

"Dacă n-ar fi Acesta de la Dumnezeu, 
n-ar putea face nimic " (In 9, 33) 

Cel ce vede acum şi a fost eliberat în mod minunat de vechea orbire 
pătrunde adevărul mai mult decât cei învăţaţi prin Lege. Căci, iată, s-a folosit 
de foarte multe şi înţelepte cuvinte ca să dovedească falsa şi reaua gândire a 
fariseilor. Fiindcă au spus, lipsiţi de minte, despre Hristos: "Nu ştim de unde 
este", îi mustră iarăşi cu hotărâre, ca pe unii ce cugetă în chip păcătos când 
spun că nu cunosc deloc pe un astfel de Făcător de minuni, odată ce le e 
tuturor evident că nu poate să facă ceva din cele ce se săvârşesc prin lucrarea 
dumnezeiască Cel ce nu este de la Dumnezeu. Fiindcă Dumnezeu face ase¬ 
menea lucruri numai prin sfinţi. Altuia, sau celui ce n-a ajuns la credinţa în El, 
nu îi dă vreodată puterea să se îmbrace în astfel de slavă 1287 . Să spună deci 
fariseul lipsit de minte, care este deosebirea în faţa lui Dumnezeu între sfânt 
şi întinat, între drept şi păcătos, între cel lipsit de evlavie şi iubitorul de 
Dumnezeu. De va spune că fiecare străluceşte neschimbat prin fapte egale, 
nefiind nici o deosebire între ei, toate se confundă şi vom spune cu dreptate 
ceea ce s-a scris: "Oare ajunge să-I slujim Lui? Sau ce folos avem să ne întâl¬ 
nim cu El?" (Iov 21, 15). Căci dacă, precum a zis careva dintre poeţii elini: 
"Rămâne la fel şi cel ce luptă pentru cele rele" (Homer, Iliada, IX, 318) şi se 
află în aceeaşi cinste cel rău şi cel bun, cum nu e lucru deşert să se suporte 


1286. Orbul vindecat îl ridică pe Hristos peste toţi sfinţii, afirmând că niciodată nimeni n-a 
deschis ochii unui orb din naştere, ca Hristos. Dar nu spune direct că El este de aceea mai 
mare ca toţi sfinţii, ci indirect sileşte pe căpeteniile iudaice să recunoască aceasta. 

1287. Sfântul este făptura în care lucrează Dumnezeu. Sfinţenia nu e una cu sacrul din 
concepţia lui Mircea Eliade, sacru care e o calitate a oricărei existenţe. Sfinţenia e o prezenţă 
a transcendenţei personale divine în făptură. 

osteneli neplăcute pentru virtute? Dar nu vom cugeta că aşa stau lucrurile în 
realitate. Căci zice Dumnezeu: "Pe cei ce Mă slăvesc pe Mine îi voi slăvi, şi 
cei ce Mă de faimă vor fi defăimaţi" (I Rg. 2, 30). 

Deci, voi zice către fariseii aparent înţelepţi: dacă Dumnezeu lucrează 
acestea, fără deosebire, şi prin păcătoşi, pentru ce n-a lucrat aceleaşi prin 
marele Moise, şi prin magii din Egipt? Pentru ce, nesăvârşind minuni egale 
cu ale lui, n-au ajuns la aceeaşi slavă cu el? Vei zice că toiagul lui Moise, că¬ 
zând pe pământ, s-a făcut şarpe, însă s-au făcut nu mai puţin şarpe şi toiegele 
magilor (leş. 7, 10 -12). însă se va auzi de la noi că ale acelora nu s-au făcut 
şerpi, ci au fost o amăgire şi o nălucire, care a înşelat vederea omenească, şi 
un meşteşug vrăjitoresc care arată toiagul ca şarpe. Dar al lui Aaron s-a pre¬ 
făcut cu adevărat în şarpe şi s-a preschimbat în firea animalului. Iar din deose¬ 
birea înfăţişată în Sfintele Scripturi se poate vedea adevărul celor spuse. Căci 
toiagul lui Aaron a înghiţit toiegele acelora. Fiindcă acestea erau numai for¬ 
me ale şerpilor, pe când al lui Aaron, fiind cu adevărat ceea ce se vedea, şi-a 
arătat mânia. Căci era viu, şi nu mai era toiag. Dar şi-a arătat şi o putere 
negrăită, mai presus de puterea şarpelui, Dumnezeu uşurând această faptă. 
Să-mi spună fariseul: cum au îmbrăcat aceia toiegele lor în chipuri de şerpi şi 
cum n-au putut curăţi mâna umplută de lepră, şi de aceea, recunoscându-şi 
neputinţa, au zis că acesta "este degetul lui Dumnezeu" (leş. 8,19) ? Şi, spune-mi, 
cum preoţii lui Baal nu au adus foc din cer, deşi Ilie l-a coborât? A căutat 
Dumnezeu la faţa oamenilor? Să nu fie! Ci, fiind drept şi iubitorul celor drepţi, 
îşi face lucrătoare prin sfinţi harismele şi minunile, dar nicidecum prin cei ce 
păcătuiesc. Cu foarte multă dreptate orbul de mai înainte ceartă gurile fără 
uşă ale fariseilor şi îi mustră pe cei ce cugetă în chip păcătos, deoarece spun 
că nu e de la Dumnezeu Cel a cărui dovadă mărturisită de dumnezeire stă în 
puterea de a face minuni. 

"Au răspuns şi i-au zis: Te-ai născut întreg în păcate, 
şi tu ne înveţi pe noi? s S7 l-au scos afară" (In 9, 34) 

Multora le sunt greu de primit rănile pe care le pricinuiesc mustrările şi 
voinţa altora de a-i îndrepta. Dar celor înţelepţi le sunt plăcute şi dulci, 
deoarece au în ele mult folos şi puterea de a-i face mai buni, chiar dacă sunt 
înţepătoare. Dar le sunt amare celor iubitori de păcate. Şi ascultă pentru care 
pricină: având înţelegerea înrădăcinată în plăcerile rele, aceasta îi goleşte de 
cuminţenie, şi de aceea se supără şi socotesc ca o pagubă lipsirea de cele 
dulci, nedând nici un preţ pe ceea ce este de folos. Căci, precum cei căzuţi din 
corabie pier scufundaţi în valul râului, nemaiputând face nimic ca să scape şi 
socotesc o greşeală să înoate împotriva valului, fiind duşi de curent, la fel şi 
cei despre care a fost adineauri cuvântul, biruiţi de tirania plăcerilor proprii, 

se lasă în seama tuturor pornirilor spre acestea, nemaiavând curaj să li se 
opună. Deci se indignează netrebnicii farisei şi, repezindu-se ca nişte fiare 
împotriva celui ce le descoperă cele bune, pornesc spre începuturile mâniei 
şi, umplându-se de pârga nebuniei, îl defăimă în chip dezonorant, şi, trecând 
la dispreţul care le este propriu, declară pe orb că s-a născut în păcat, lăsân- 
du-se duşi spre aceasta de nebunia iudaică şi bazându-se în chip neînvăţat pe 
o prejudecată neîntemeiată. Că nici unul dintre oameni nu se naşte nici din 
pricina lui, nici pentru cei ce l-au născut orb, sau cu o altă boală trupească, şi 
că nici păcatele părinţilor nu le trece Dumnezeu asupra fiilor, am arătat, pre¬ 
cum mi se pare, în mod neartificial, printr-o lungă expunere anterioară, expli¬ 
când cuvintele: "Rabbi, cine a păcătuit, acesta, sau părinţii lui, ca să se nască 
orb?" 1288 Fiindcă fostul orb i-a mustrat pe farisei, nu a fost numai batjocorit 
de ei, ci şi scos afară. Şi înţelege iarăşi ceea ce s-a săvârşit ca pe un chip al 
realităţii adevărate. Din cele pe care le-au spus fariseii către el se va cunoaşte 
că cei din Ierusalim vor defăimare cei din neamuri, crescuţi în păcate, pen¬ 
tru rătăcirea lor de mai înainte. II aruncă pe acela afară şi vor arunca şi res¬ 
pinge iudeii pe toţi cei ce vor propovădui cuvântul lui Hristos. 

"A auzit lisus ca l-au scos pe el afara" (In 9, 35) 

Dumnezeiescul Evanghelist nu spune că Domnul nostru lisus Hristos a 
auzit în sens propriu, nici că cineva I-a anunţat din vreun motiv ceea ce s-a 
întâmplat, ci precum a zis careva dintre înţelepţi: "Duhul Domnului a umplut 
lumea" şi: "urechea Lui aude toate" (Inţ. Sol. 1, 7, 10). Căci, oare, cum zice 
Psalmistul: "Cel ce a sădit urechea nu aude? Şi cel ce a tocmit ochiul nu ia 


1288. Căpeteniile iudaice credeau că acel om s-a născut orb fie din cauza păcatelor 
părinţilor, fie din cauza păcatelor Iui de dinainte de-a se naşte, pe când pe ei nu se socoteau 
născuţi din asemenea păcate anterioare naşterii. Păcatele orbului, anterioare naşterii, nu-i 
dădeau, după ei, dreptul de a-i învăţa. Dar ei, născându-se curaţi de astfel de păcate anterioare, 
au capacitatea de-a învăţa pe alţii. Afirmau astfel că unii dintre oameni sunt supuşi unei fata¬ 
lităţi ca unei cauze anterioare naşterii. Dar cine nu e, în asemenea concepţie reîncarnaţionistă, 
sau care vede o cauză a unor neputinţe ale oamenilor în păcatele unor antecesori, supus unei 
asemenea fatalităţi? Toţi oamenii sunt supuşi în această concepţie unei fatalităţi. De ce atunci 
nu se nasc toţi cu o boală, sau cu o incapacitate de-a învăţa? Şi unde mai e libertatea omului şi 
pentru ce, nedreptatea de a-i învinovăţi pentru generala lor incapacitate de a face vreun bine? 
Desigur, aici nu e vorba de păcatul strămoşesc. Sf. Chirii combate iarăşi o astfel de concepţie. 
Acest om s-a născut orb din naştere pentru a se arăta în el o mare minune a lui Hristos, Care 
nu vindecă un om devenit orb în cursul vieţii, deci care nu e lipsit cu totul de o anumită capa¬ 
citate virtuală de a vedea. Hristos arată în această faptă o minune egală cu a Creatorului, Care 
face pe om şi organele omului din nimic. Născut din păcate împotriva lui Dumnezeu, el n-ar 
putea fi nici vindecat de cineva, prin puterea Lui, nici n-ar putea să înveţe pe alţii despre 
Dumnezeu. Deci nici nu poate spune că Cel ce l-a vindecat este Dumnezeu. Aceasta era logica 
căpeteniilor iudaice: orbul a fost vindecat cu vreo putere de la cel rău, cu vreo putere magică. 

aminte?" (Ps. 93, 9)? Când deci suntem batjocoriţi pentru El, sau când 
răbdăm ceva din cele ce ne supără de la cei ce obişnuiesc să lupte împotriva 
lui Dumnezeu, să credem că Dumnezeu vede şi aude încercarea care ne vine. 
Căci însăşi firea lucrului şi ceea ce e mai intim în cei ce ne ocărăsc din cauza 
Lui are sunet puternic în urechile dumnezeieşti 1289 . 

"Şi ciflcmdu-l pe el, i-ct zis: 

Crezi tu în Fiul lui Dumnezeu?” (In 9, 35) 

A fost scos afară de către farisei fostul orb, dar nu după lung timp îl caută 
pe el Hristos. Iar aflându-1, îi dă cunoştinţa cea tainică 1290 . E şi acesta un semn 
că cei ce voiesc să-L apere pe Dumnezeu se află în grija Lui şi nu au să se teamă 
de vreo primejdie pentru credinţa în El. Căci auzi cum, făcându-Se pe Sine vădit 
ca bună răsplată, Se grăbeşte să-i sădească darul desăvârşit al credinţei. Şi-i 
insuflă întrebarea, ca să primească răspuns la ceea ce începe să cugete 1291 . 

Căci acesta este modul de-a ajunge la credinţă. Pentru aceasta cei ce 
merg la dumnezeiescul Botez întâi sunt întrebaţi de cred şi, consimţind şi 
mărturisind, îi primim prin har ca credincioşi adevăraţi. Aici începe deci chi¬ 
pul realităţii la care ajungem noi, şi de la însuşi Mântuitorul nostru Hristos 
am învăţat în ce mod trebuie să ne declarăm credinţa. De aceea şi dumne¬ 
zeiescul Pavel a afirmat că ne mărturisim credinţa înaintea multor martori (I 
Tim. 6, 12), adică înaintea sfinţilor îngeri. Şi dacă e înfricoşător a spune min¬ 
ciuni înaintea îngerilor, cu cât mai mult va fi înaintea lui Hristos 1292 ! Deci 


1289. Dacă toate sunt nu numai create, ci şi susţinute de puterea lui Dumnezeu, în care 
este prezent El însuşi, cum n-ar vedea şi auzi El toate cele ce se petrec în ele, în mod conştient? 

1290. E o cunoştinţă a orbului care nu e întemeiată numai pe simţurile trupeşti, nici nu e 
simplu raţională, pentru că nici realitatea nu se reduce numai la ceea ce se cunoaşte astfel. 
Hristos i-a comunicat în mod tainic cunoştinţa despre Dumnezeirea Lui ca taina supremă, 
prezentă şi lucrătoare totuşi în trupul Lui. 

1291. întâi fostul orb îşi dă seama că Cel ce l-a vindecat are o legătură cu Dumnezeu. Dar 
acest răspuns pe care şi-l dă nu-1 mulţumeşte. Se trezeşte în el întrebarea dacă Acela nu e mai 
mult decât un sfânt. Iar această întrebare nu se naşte numai din gândirea lui. Ci, în insistenţa 
ei, e şi o lucrare a lui Hristos. Ba, mai mult, întrebarea despre ea este pusă direct de Hristos, 
ca tot El să-i dea răspunsul complet, sau aprobarea răspunsului ce începe să şi-l dea el. 

1292. Mărturia se face totdeauna înaintea cuiva. Mărturia credinţei în Hristos se face 
înaintea Lui însuşi, dar şi înaintea îngerilor care sunt în jurul Lui. Omul iese din izolarea lui 
mândră când îşi mărturiseşte credinţa în Hristos. între toţi cei ce cred în Hristos şi care în mod 
conştient îi aud mărturisirea sunt şi îngerii, primindu-1 ca împreună-mărturisitor al credinţei 
în Hristos. Prin îngeri şi prin cei câţiva oameni care îi aud mărturisirea, dar în special prin 
Hristos, omul este primit în Biserica văzută şi nevăzută. în convorbirea lui Iisus cu fostul orb 
ni se dă ca tip ceea ce se va săvârşi în realitate la Botez cu toţi. Atât istoria, cât şi universul tre¬ 
buie văzute ca un întreg în Hristos. în întregul acesta intrăm fiecare prin mărturie neminci- 
noasă. Ce mare lucru se săvârşeşte la Botezul fiecăruia! 

Iisus nu îl întreabă simplu pe fostul orb de voieşte să creadă, ci adaugă la 
întrebare şi în cine să creadă. Căci credinţa trebuie să fie în Fiul lui Dum¬ 
nezeu, şi nu ca într-un om ca noi, ci ca în Dumnezeu cel făcut om 1293 . Căci 
aceasta este taina deplină a lui Hristos. Iar întrebându-1: "Crezi tu?", numai că 
nu-1 întreabă: Voieşti să vezi mai presus de nebunia lor? Tu, care ai ajuns să 
învingi necredinţa lor, primeşte credinţa! Căci, zicând tu, afirmă opoziţia lui 
faţă de ceilalţi. 

"Şi cine este, Doamne, ca sa cred în El?" (In 9, 36) 

Sufletul, pregătit de o cugetare cuminte, cercetând cu ochii liberi ai 
înţelegerii raţiunea adevărului, care acostează în el neîmpiedicat, ca într-un 
port, are în el uşa deschisă spre ceea ce-i este de folos. Dovadă a celor spuse 
ne este iarăşi fostul orb. Căci se minunează prin multe cugetări de taina mi¬ 
nunii reprezentată de Hristos 1294 . Dar e şi copleşit de puterea Lui negrăită, 
din cele pe care nu altcineva, ci el însuşi le-a trăit. Şi astfel se află gata spre 
crezare şi înaintează în ea fără şovăială. Şi iată că întreabă cui trebuie să 
dăruiască credinţa sădită mai înainte în el 1295 . Fiindcă îi lipseşte lui, celui 
pregătit să creadă, numai aceasta, precum am spus 1296 . 

"Şi a zis Iisus: L-ai şi văzut! 

Şi Cel ce vorbeşte cu tine Acela este" (In 9, 37) 

întrebat Hristos în cine se cuvine să creadă, Se indică pe Sine. Şi nu sim¬ 
plu, ci zice: Eu sunt. El, Cel ce e văzut şi grăieşte, zice că e Fiul lui Dumnezeu, 
Care are pretutindeni grijă de ceea ce ne este de folos şi ale Cărui ajutoare 
ne pregătesc în mod felurit calea nerătăcită şi neîntoarsă spre credinţă, ca nu 


1293. Numai prin credinţa în Hristos ca în Fiul lui Dumnezeu cel întrupat se încadrează 
omul în universal, pentru că se uneşte cu Cel din Care sunt toate şi le cuprinde pe toate, până 
ce sunt în păcat, ca simplu existente, iar după aceea, prin credinţa lor, pline de puterea Lui 
îndumnezeitoare. A crede într-un om ca om care există nu înseamnă decât o unire cu el, ca un 
element parţial. în Fiul lui Dumnezeu cel făcut om, se cuprinde virtual nu numai 
Dumnezeirea, ci şi universul creat 

1294. Intuirea minunii pe care o reprezintă Hristos, ca Fiul lui Dumnezeu cel întrupat nu-1 
face pe om să nu mai gândească la ea. Cu cât e intuită mai sigur această taină, cu atât ea îl face 
pe om să caute mai mult să o înţeleagă; cu atât se nasc în el mai multe cugetări despre ea şi se 
ivesc în om mai multe înţelesuri din cele cuprinse în ea. 

1295. Fostul orb declară că e gata să creadă în Fiul lui Dumnezeu. Crede că prin El s-a 
făcut minunea vindecării sale. Dar încă nu e clar dacă El este una cu Cel ce l-a vindecat sau I-a 
fost numai un ajutor Aceluia în vindecare. 

1296. îi lipseşte să ştie numai dacă Fiul lui Dumnezeu în Care crede este una cu Cel ce îi 
vorbeşte, dacă nu cumva cel ce-i vorbeşte este numai un prooroc, cum a spus mai înainte. 

cumva, socotind că ne aflăm în dreapta credinţă, să cădem în laţurile şi 
cursele diavoleşti, abătându-ne cu neînţelegere de la adevărul tainei. Căci şi 
acum chiar, unii dintre cei ce par să fie creştini, neînţelegând exact scopul 
iconomiei cu trupul, au îndrăznit să despartă de Dumnezeu-Cuvântul templul 
luat pentru noi din femeie şi Dau împărţit într-o doime de firi pe Fiul Cel Unul 
şi cu adevărat. Şi refuză să mărturisească cum se cuvine, pentru multa lor 
nebunie, că S-a făcut om, fapt pe care a voit să-l săvârşească pentru noi Unul- 
Născut: "Căci fiind în chipul lui Dumnezeu, după cum s-a scris, nu răpire a 
socotit să fie deopotrivă cu Dumnezeu, ci S-a golit pe Sine, chip de rob luând" 
(Filip. 2, 6-7), ca să Se facă om ca noi, afară de păcat 1297 . Dar ei cugetă în chip 
prostesc voia dumnezeiască şi de oameni iubitoare, şi de aceea, respingând 
prin judecata lor caracterul de Fiu adevărat al Celui ce a luat templul din 
femeie, nu primesc smerenia Lui, înţelegând slava în mod foarte străin de 
adevăr 1298 . De aceea spun că altul este Fiul Unul-Născut a lui Dumnezeu şi 
Tatăl, adică Cuvântul născut din fiinţa Lui, şi altul, fiul născut din femeie. Dar 
Scriptura de Dumnezeu insuflată, propovăduind ca Unul pe Fiul şi Hristos, 
cum nu vădeşte pe aceştia ca plini de toată necredinţa, când separă în două 
pe Fiul Cel Unul? 1299 . întrucât Dumnezeu-Cuvântul este Dumnezeu, Se înţe¬ 
lege ca fiind altul decât trupul. Iar întrucât este trup, Se înţelege că e altul 
decât Cuvântul. Dar întrucât Cuvântul cel din Dumnezeu-Tatăl S-a făcut om, 
încetează cu totul să fie Altul şi altul, pentru unirea şi legătura negrăită dintre 


1297. Atât de nedespărţit de Fiul lui Dumnezeu este trupul luat din Fecioara Maria, încât 
El nu poate fi socotit doi fii, ci Unul singur. Trupul luat din Fecioară e numai un templu al Lui. 
Iar templul nu stă de sine. Ci e templu prin faptul că e plin de Cel aflat în templu şi numai El e 
Subiect în templul Lui. El se arată în templu, dar El se şi foloseşte de cele ale templului. Toate 
ale templului sunt puse în valoare de El. în ecourile auzite în templu se simte glasul Lui. E o 
mare şi supremă taină unirea aceasta dintre Subiectul dumnezeiesc şi firea omenească făcută 
a Lui, fără să altereze sau să împuţineze nimic din cele ale firii dumnezeieşti, dar toate 
curăţindu-le, luminându-le şi umplându-le de slavă. Firea omenească e un templu viu, activ, 
deci nu poate să realizeze un anumit rost fără să fie templu al lui Dumnezeu. 

1298. Dacă nu S-ar fi făcut însuşi Fiul lui Dumnezeu om, fără de păcat, născându-Se din 
Fecioară, ar fi murit pentru păcatul strămoşesc moştenit de El ca şi noi, deci nu pentru 
păcatele noastre. Ar fi murit deci din necesitate, pentru El, şi nu de bunăvoie, pentru noi. N-ar 
fi răscumpărat păcatul nostru murind. Şi n-ar fi putut învinge moartea, o dată ce-ar fi primit-o 
în mod silit pentru El. Făcându-Şi o femeie Mamă, Fiul lui Dumnezeu Şi-a însuşit iubirea noas¬ 
tră cea mai curată pe care o avem fiecare faţă de mama noastră, ca să Şi-o extindă la noi toţi. 
Dar Şi-a ridicat şi o făptură umană la nivelul celei mai intense, dar şi mai curate iubiri faţă de 
El ca Dumnezeu, ca ea să ne-o comunice şi nouă. De aceea poporul român o numeşte "Maica 
Domnului", nume pe care nu-1 găsim la nici un alt popor. (Poporul mai zice şi "Măicuţa 
Domnului", accentuând iubirea ei intimă faţă de El, şi a Lui faţă de ea). 

1299. Aceştia erau nestorienii, cu care a purtat Sf. Chirii în mod principal lupta lui. Se 
vede că, la alcătuirea scrierii, cunoştea doctrina lor, afirmată încă prin Teodor de Mopsuestia, 
de la care a preluat-o Nestorie. 

cele două firi. Căci spunem că e Unul şi singur Fiul şi înainte de unirea cu 
trupul, şi după ce S-a unit cu trupul, dar prin trup numim omul întreg, adică 
pe cel format din suflet şi trup. Din această cauză, Domnul, întrebat cine este 
Fiul lui Dumnezeu, în mod foarte potrivit, n-a spus simplu Eu. Căci erau unii 
care considerau cu neînţelegere că numai Cuvântul arătat din Dumnezeu- 
Tatăl este şi se indică prin Acesta, îndoindu-se că prin acest cuvânt S-a arătat 
pe Sine. De aceea, spune: "Lai şi văzut" şi Se arată pe Sine, Cuvântul sălăşluit 
în trup, adăugând: "Şi Cel ce grăieşte cu tine Acela este" 1300 . Observi deci 
câtă unitate are cuvântul spus. Căci nu afirmă vreo deosebire, ci spune că 
este El însuşi şi Cel ce cade sub ochii trupului, şi Cel cunoscut din vorbire. 
Deci, când spune cineva omul Hristos, o face lipsit de învăţătură şi în mod 
necredincios şi necugetat. Căci, fiind Dumnezeu, S-a făcut Om şi este neîm- 
părţit întrucât este Dumnezeu şi Fiu şi cu trupul. Aceasta e desăvârşita 
mărturisire şi cunoaştere a Lui. 

"Iar el a spus: Cred, Doamne! Şi s-a închinat Lui" (In 9, 38) 

Fostul orb e prompt în mărturisirea credinţei şi fierbinte în evlavie. Iar 
deoarece a cunoscut prezenţa şi a văzut pe Fiul cu adevărat Unul-Născut, I s-a 
închinat Lui ca lui Dumnezeu. Căci, deşi îl vedea în trup, neavând slava 
cuvenită lui Dumnezeu, era luminat în inimă de puterea şi stăpânirea aflate în 
El. De aceea e înălţat în mod corespunzător Lui la gânduri înţelepte şi bune 
şi-şi închipuie frumuseţea firii Lui dumnezeieşti şi negrăite. Căci nu s-ar fi 
închinat ca lui Dumnezeu dacă n-ar fi crezut că e Dumnezeu, fiind condus de 
minunea săvârşită cu sine la o astfel de cugetare. 

Iar deoarece tot ce s-a petrecut cu el reprezintă ceea ce s-a petrecut cu 
neamurile, să vorbim iarăşi despre acestea. Observă împlinindu-se prin închi¬ 
nare chipul slujirii în duh, spre care au fost călăuzite popoarele prin credinţă. 
Căci poporul Israel avea obiceiul să slujească după porunca Legii pe Domnul 
tuturor, prin jertfe de viţei, prin tămâieri şi prin aduceri de animale. Dar cei 
ce au crezut dintre neamuri nu cunosc această cale a slujirii, ci s-au strămutat 
la alta, adică la cea duhovnicească, pe care o iubeşte cu deosebire Dumnezeu 
şi care îi este plăcută. "Căci nu voi mânca, zice, carne de tauri, nici nu voi bea 
sânge de ţapi" (Ps. 49, 14). Ci ne porunceşte mai degrabă să-I aducem jertfă 
de laudă, adică închinarea însoţită cu cântarea, la care se vor înălţa popoarele 
prin credinţa în Duhul Sfânt, cum spune Psalmistul, care zice adresându-se 
Domnului şi Mântuitorului nostru: "Tot pământul să se închine Ţie şi să-Ţi 
cânte Ţie, şi toţi să cânte numelui Tău" (Ps. 65, 3). Dar şi însuşi Domnul nos- 


1300. Fiul lui Dumnezeu însuşi S-a făcut văzut şi grăieşte prin organele trupului omenesc. 
Nu e o altă Persoană Cea care e văzută şi vorbeşte. 

tru Iisus Hristos, arătând că slujirea duhovnicească este mai înaltă decât cea 
a Legii, zice către femeia din Samaria: "Crede Mie, femeie, că vine ceasul 
când nici în muntele acesta, nici în Ierusalim nu vă veţi închina Tatălui. Vine 
ceasul, şi acum este, când adevăraţii închinători se vor închina Tatălui în duh 
şi adevăr. Căci şi Tatăl îi caută pe cei ce se închină astfel Lui. Duh este 
Dumnezeu. Şi cei ce I se închină Lui, trebuie să I se închine în duh şi adevăr" 
(In 4, 21, 23-24) 1301 . Dar, cugetând drept, socotim că prin acest mod de 
închinare se disting sfinţii îngeri. Ei Ii aduc lui Dumnezeu închinarea ca pe o 
dăruire duhovnicească. De fapt Duhul a poruncit celor de sus să aducă Celui 
întâi şi Unuia-Născut cinstirea cuvenită lui Dumnezeu, zicând: "Şi să se în¬ 
chine Lui toţi îngerii lui Dumnezeu" (Ps. 96, 8) 1302 . Dumnezeiescul psalmist 
ne-a chemat şi el la aceasta, zicând: "Veniţi să ne închinăm şi să cădem înain¬ 
tea Lui" (Ps. 94, 6). Şi nu e greu să prelungim cuvântul despre acestea. Insă, 
impunând celor spuse măsura cuvenită, ne vom reţine în prezent de la re¬ 
petarea acestora. Vom reaminti totuşi faptul că fostul orb a împlinit chipul slu¬ 
jirii neamurilor, unind închinarea cu mărturisirea credinţei. 

"Şi a zis Iisus: Spre judecată am venit în lumea aceasta, ca cei ce 
nu văd să vadă, şi cei ce văd să fie orbi" (In 9, 39) 

Explicând Hristos cauza arătării în lumea aceasta, zice prin glasul lui 
Isaia: "Duhul Domnului peste Mine, pentru care M-a uns pe Mine, M-a trimis 
să binevestesc săracilor, să vindec pe cei zdrobiţi cu inima, să vestesc robilor 
dezrobirea şi celor orbi vederea" (Lc. 4, 18; Is. 61, 1). Dar zice şi în alt loc: 
"Cei surzi veţi auzi şi cei orbi veţi vedea" (Is. 42, 7). Deci dacă spune că a fost 
hirotonit (trimis, n.n.), de Dumnezeu-Tatăl ca să vestească orbilor vederea, 
cum zice aici: "Spre judecată am venit în lume, ca cei ce nu văd să vadă, şi cei 
ce văd să se facă orbi?" Va zice cineva: "Oare este Hristos slujitor al păcatu¬ 
lui?", ca să folosim cuvântul lui Pavel (Gal. 2,17). "Să nu de!" zice tot el. Căci 
a venit ca să împlinească scopul blândeţii Lui cu noi, ca să ne lumineze pe toţi 
prin lumina Duhului. Dar iudeii, rămânând hotărâţi în necredinţă, n-au primit 


1301. Iisus descoperă pe Dumnezeu ca Tală al Lui. Şi spune des aceasta. Iar dacă Fiul 
este Adevărul, în acest loc, Iisus ne descoperă şi Sfânta Treime. Deci El descoperă prin aceas¬ 
ta pe Dumnezeu ca Iubire. însă un Dumnezeu al iubirii cere de la noi nu jertfe de animale, ci 
ne cere iubirea, şi aceasta este cu putinţă numai prin Duhul Lui. Iubirea este o închinare în 
Duh, sau o dăruire a noastră prin iubire. 

1302. îngerii n-au trupuri, şi totuşi se închină şi ei lui Dumnezeu. Deci închinarea lor nu 
poate fi decât o dăruire a lor lui Dumnezeu şi lui Hristos, Fiul Lui cel întrupat. A slăvi pe 
Dumnezeu înseamnă a-L lăuda pentru tot ce avem de la El, a socoti că avem totul de la El, pen¬ 
tru a ne trăi viata pentru El. Iar aceasta înseamnă a l-o dărui Lui. El ne-a dăruit-o ca existenţă, 
noi I-o dăruim prin recunoaşterea că o avem de la El, că trebuie să o trăim pentru El. 

harul care să-i lumineze, chemând întunericul asupra lor. Căci s-a scris: "Noi 
aşteptăm lumina, dar iată întunericul; aşteptăm revărsatul zorilor, dar 
umblăm în beznă" (Is. 59,9). Cât se predica Legea, iudeii aşteptau strălucirea 
şi lumina, adică pe Hristos. Dar părându-li-se că sunt binecredincioşi, umblau 
în lipsa vederii, adică în întuneric, neavând altă cauză a pătimirii întunericu¬ 
lui decât boala nealungată a necredinţei din ei. Am venit deci, zice (Hristos), 
dăruind orbilor vederea prin credinţă. Iar cugetarea încăpăţânată a celor 
greu de călăuzit şi nesupuşi, stăruind în necredinţă, venirea Celui ce lumi¬ 
nează li s-a făcut spre judecată. Căci, deoarece nu cred, sunt judecaţi 1303 . 
Aceasta ţi-a spus-o Mântuitorul mai clar şi prin alte cuvinte: "Amin, amin, zic 
vouă, cel ce crede în Fiul nu e judecai Iar cel ce nu crede în Fiul a şi fost jude¬ 
cat, âindcă nu a crezut în numele Fiului iui Dumnezeu" (In 3, 18) 1304 . El 
explică spusa din fruntea paragrafului, pornind de la minunea săvârşită cu 
orbul, ca de la o rădăcină. Căci afirmă că acela n-a văzut numai cu trupul, ci 
şi cu mintea, fiindcă a primit credinţa. Dar fariseii au pătimit contrariul. Căci 
nu au văzut slava Lui, deşi strălucea foarte vădit în cea mai mare şi mai nouă 
minune 1305 . 

"Şi au auzit acestea unii dintre farisei care erau cu El 

şi I-au zis Lui: Nu cumva suntem şi noi orbi?" (In 9, 40) 1306 

Fariseii stau lângă Mântuitorul Hristos şi se grăbesc să-I urmeze, deşi 
simt în inimă o săgeată ascuţită. Şi, chinuiţi de durere şi de pizmă din pricina 
slavei Lui, merg totuşi după El, adunând hrană urii lor, însoţind minunile cu 
multe feluri de cârtiri şi pervertind prin aceasta înţelegerea celor credincioşi. 


1303. Nu numai voia lui Hristos îi osândeşte pe cei ce nu cred în El, ci şi ei înşişi, pentru 
că, necrezând în Dumnezeirea Lui, rămân închişi iubirii Lui, pe care El o îmbie tuturor şi la 
care îi cheamă pe toţi, ca formă a comuniunii cu El, a bucuriei de această comuniune. 
Neprimindu-L pe Hristos ca Fiul lui Dumnezeu întrupai, negarea aceasta îi face orbi faţă de 
lumina şi iubirea pe care le aduce El ca Dumnezeu, ca Izvor al iubirii. 

1304. Cine nu crede în Hristos, ca Fiul lui Dumnezeu cel întrupat, nu crede că Dumnezeu 
este un Tată Care are un Fiu. Deci nu crede într-un Dumnezeu al iubirii. Ca atare, nu se va 
împărtăşi de o viaţă veşnică întru fericirea comuniunii iubitoare cu Dumnezeu. El e condam¬ 
nat la pieire, sau la o veşnică nefericire a singurătăţii. Acela nu crede că Dumnezeu e un Tată 
Care trimite pe Fiul Său să Se facă om, ca sâ-i facă şi pe oameni fraţi ai Fiului Său şi fii ai Săi. 

1305. Orbul a primit nu numai vederea trupească, ci şi pe cea sufletească prin credinţa în 
puterea Lui dumnezeiască. Fariseii n-au văzut nici trupeşte minunea, căutând alte explicaţii 
pentru ceea ce s-a întâmplat cu orbul. 

1306. Spunând Iisus că cei ce nu-L recunosc vor rămâne orbi, dar neaplicând acest cuvânt 
direct fariseilor, ei simt totuşi că acest cuvânt se referă la ei. Şi întreabă indignaţi: Nu cumva 
ne socoteşti şi pe noi orbi, pentru că nu credem în Tine că eşti Dumnezeu? Ei socotesc că, 
rămânând fideli Legii, nu pot fi orbi. Ei rămân fideli adevărului lor, nerecunoscându-L ca 
Dumnezeu. 

Şi, deoarece II auzeau pe Hristos afirmând acestea, II iscodesc iarăşi. Căci nu 
puteau să nu vadă că scopul cuvântului Lui se îndreaptă spre ei. Dar, 
deoarece El a spus neprecizat şi indefinit "ca cei ce văd să fie orbi", neavând 
motiv să-L acuze că-i osândeşte pe ei, aplică cu viclenie înţelesul celor spuse 
la ei şi Ii cer să spună mai clar de spune că şi ei sunt orbi, ca să-L condamne 
iarăşi că dispreţuieşte porunca Legii. Căci ei cunoşteau amănunţit scrierile 
lui Moise şi ştiau că s-a scris: "Să nu vorbeşti rău de conducătorul poporului 
tău" (leş. 22,28). Deci spun acestea sau aşteptând ca El să-i condamne, ca să 
pară că pornesc cu dreptate contra Lui şi uneltirea lor împotriva Lui e îndrep¬ 
tăţită, sau având o duşmănie adevărată în minte, sau ca să exprime defăi¬ 
marea, aşa cum doreau. Căci, spunând Hristos: "Spre judecată am venit în 
lumea aceasta, ca cei ce nu văd să vadă", arată prin aceasta vederea dăruită 
orbului, şi, neputând ei să suporte amintirea minunii, se revoltă iarăşi aţâţaţi 
de pizmă şi încearcă să se opună cuvintelor Lui şi-I zic: Te făleşti mult fără să 
fi făcut nimic din cele ce socoteşti că ai împlinit Oare, nu voieşti să faci şi cu 
noi o minune? Oare nu vrei să spui că şi pe noi, fiind orbi, ne poţi vindeca? 
Voieşti să-ţi recunoaştem slava de doctor şi făcător de minuni, minţind că 
acela, de care spui că s-a născut orb, a văzut? Nu cumva îndrăzneşti să ne 
impui şi nouă să spunem cele despre el? E foarte viclean şi duşmănos cuvân¬ 
tul fariseilor care râd de cele privitoare la fostul orb şi le socotesc mai 
degrabă o minciună, decât un adevăr. Căci nimic nu-1 ruşinează pe cel nere¬ 
cunoscător. 

"Le-a zis lor Iisus: Dacei aţi fi orbi, n-aţi avea păcat. Dar acum 
ziceţi: Noi vedem. Şi păcatul rămâne asupra voastră" (In 9, 41 ) 1307 

Mântuitorul îi smereşte iarăşi, amestecând mustrarea cu măiestria. Se 
reţine de la orice defăimare, dar îi ruşinează folosindu-se de puterea adevă¬ 
rului. îi arată că nu au vederea spre nici un folos, ba, mai mult, că sunt căzuţi 
în cele şi mai rele, ca unii ce nu văd. Căci omul orb, nevăzând nimic din cele 
ce se săvârşesc în chip minunat, este în afara păcatului şi este nevinovat. Dar 
cei ce văd minunile, neprimind din multa neînţelepciune şi dintr-o rea cuge¬ 
tare credinţa răspândită din ele, rămân cu păcatul neşters şi cu osânda pen¬ 
tru el de neocolit. Deci aici e vorba despre orbirea şi vederea trupească. Dar, 
trecând în chip asemănător la planul spiritual şi dând cuvântului un înţeles 
egal, vom spune că omul neînţelegător cu voia, cum erau fariseii, se va 
îndreptăţi în faţa Celui ce-1 judecă cu dreptate, dar cel ascuţit la înţelegere şi 


1307. Iisus le spune: Dacă v-aţi recunoaşte orbi, n-aţi avea păcat, pentru că M-aţi ruga să 
vă vindec. Dar voi pretindeti că vedeţi adevărul, când de fapt sunteti orbi şi nu voiţi să fiţi vin¬ 
decaţi de Mine. 

cunoscător al interesului său, părăsind cele ruşinoase ale cugetării sale şi 
renunţând la plăcerile nefolositoare, va cere fără să se ruşineze mila şi, 
ferindu-se de pedeapsă, va socoti păcatul ca neajutându-1 la nimic, încetând cu 
multă dreptate să mai ţină păcatul în sine. De fapt Domnul nostru Iisus 
Hristos indicând aceasta în Evanghelii, zice: "Cel ce a cunoscut voia stăpânu¬ 
lui său şi nu a făcut-o se va bate mult" (Le. 12,47). Căci cel ce n-a ştiut e vino¬ 
vat de neştiinţă, dar cel ce a ştiut sau a putut şti şi a refuzat neînţelepţeşte să 
împlinească ceea ce a ştiut, e vinovat de dispreţul suprem. Dar observă cât 
de clar a vorbit şi despre aceasta Mântuitorul. Căci nu zice afirmativ: Vedeţi, 
ci "voi ziceţi: noi vedem". Căci ar li fost absurd să recunoască o înţelegere 
unora ce erau atât de orbi şi purtau o minte atât de stinsă, încât să 
îndrăznească să zică despre El: "Noi ştim că acest om este păcătos" (In 9,24). 
Aşadar, iudeii se osândeau singuri afirmând despre ei că văd, dar, nefăcând 
nimic din cele ce trebuiau să facă şi, cunoscând voia Domnului, o dispreţuiau 
atât de mult, că refuzau şi cele mai mari minuni 1308 . 

"Amin, amin zic vouă: Cel ce nu intră prin uşă în staulul oilor, 
ci sărind prin altă parte, acela este fur şi tâlhar, far cel ce intră 
prin uşă este păstorul oilor. Acestuia îi deschide portarul şi oile 
ascultă de glasul lui şi el cheamă oile sale pe nume 
şi le scoate afară. Şi când le scoate pe toate afară, 
merge înaintea lor şi oile îi urmează lui, căci cunosc glasul lui. 
Iar unui străin nu-i urmează, ci vor fugi de el, fiindcă nu cunosc 
glasul străinilor" (In 10, 1-5) 1309 

Le-ar putea părea, şi nu pe nedrept, celor ce ascultă fără cercetare, că 
parabola de faţă nu s-a spus la un timp prea potrivit. Căci, vorbind despre 


1308. Cei ce nu vedeau Dumnezeirea lui Iisus, manifestată chiar în minuni atât de mari,\ 
erau cu adevărat orbi. Dar erau orbi cu voia, sau din pricina păcatului. Dar orbirea lor se arată 
în faptul de a nu recunoaşte, sau de a nu vedea nici măcar că sunt orbi; sau de a afirma că "noi 
vedem", când de fapt nu vedeau cele mai evidente realităţi spirituale. Ei de fapt puteau să vadă. 
Aveau organul spiritual al vederii (mintea) şi oferta întăririi lor prin puterea dumnezeiască a 
lui Hristos. Dar nu voiau să vadă. De aceea se făceau orbi şi sufereau osânda pentru aceasta. 

1309. Un înţeles al acestor cuvinte ar putea fi acesta: După ce Iisus a spus că a venit ca 
Judecător, dar numai pentru cei ce nu voiesc să se deschidă iubirii Lui, acum îşi afirmă această 
iubire. Şi câtă intimitate, câtă iubire nu arată Fiul lui Dumnezeu cel întrupat faţă de oameni! îi 
cheamă pe nume, pentru că preţuieşte pe fiecare, dă atenţie fiecăruia. Dar Sf. Chirii vede în 
aceste cuvinte şi un alt înţeles. Păstorul despre care vorbeşte este Cel care vine la oamenii 
conduşi prin El ca uşă. Căpeteniile iudaice nu sunt conducători adevăraţi, ci furi şi tâlhari, care 
nu intră la cei conduşi prin El ca uşă şi nu îi iubesc pe aceia. 

Pot fi văzute aici ambele înţelesuri. Căci Hristos Care e uşă Se poate afla şi în episcopi şi 
preoţi, fiind Păstorul suprem aflat în aceşti păstori chemaţi de El la această calitate. 

orbire şi vedere, îndată aduce vorba despre oi, staul şi uşă. Dar cel cu mintea 
înţeleaptă şi care se sileşte să se apropie de înţelesul celor cu folos, va vedea 
cuvântul foarte potrivit şi nicidecum necorespunzător cu ceea ce se cuvine. 
De aceea, ceea ce am spus de multe ori, voi repeta iarăşi spre explicare. E 
obiceiul Mântuitorului Hristos să nu răspundă numai cuvintelor rostite prin 
glas, când se apropie vreunii de El, ci, pentru că vede şi rărunchii şi inima, să 
răspundă chiar şi numai gândurilor. Căci toate sunt descoperite Lui (Ps. 7,9). 
De aceea şi spune către unul dintre sfinţi: "Cine este acesta, care ascunde de 
Mine sfatul lui, şi-şi tăinuieşte cuvintele în inimă, şi socoteşte că le ascunde 
de Mine?" (Iov 42, 3). Deoarece ceata neevlavioasă a fariseilor întreba, pre¬ 
cum am spus adineauri, dacă sunt şi ei orbi, şi, spunând El că sunt cu ade¬ 
vărat orbi, iar pentru aceea este condamnat de conducătorii care îl bârfesc ca 
pe unul ce a vorbit de rău pe căpeteniile poporului - care se socoteau mari şi 
deosebiţi -, în mod necesar Domnul nostru Iisus Hristos, respingând şi 
această cugetare a lor, întrebuinţează această parabolă, arătând într-un mod 
mai acoperit şi ca printr-o ghicitură că nu vor avea în mod sigur puterea de-a 
conduce, nici nu vor avea în mod ferm demnitatea aceasta, odată ce batjo¬ 
coresc din mândrie pe Dumnezeu, Dătătorul ei. îi învaţă că această demni¬ 
tate o vor avea numai cei chemaţi prin El la conducerea poporului. Deci uşa 
spune că este El însuşi, ca Unul ce introduce prin voia Lui pe cel învăţat şi 
iubitor de Dumnezeu în rolul de conducător al turmei cuvântătoare. Iar fur şi 
tâlhar numeşte pe cel ce urcă la această treaptă din altă parte, prin silă şi 
tiranie, care socoteşte că poate să-şi însuşească această cinste, ce nu i s-a dat. 
Aceştia sunt cei despre care zice printr-unul dintre prooroci: "Au împărăţit, şi 
nu prin Mine, s-au făcut conducători, şi nu prin Duhul" (Osea, 8,4). Prin aces¬ 
tea dă de înţeles că, dacă ei doresc să conducă poporul, vor trebui să creadă 
şi să primească propovăduirea Lui dumnezeiască, pentru ca să ajungă la 
aceasta. Aşa pot avea o conducere neclintită şi bine întemeiată, ceea ce s-a şi 
întâmplat cu Sfinţii Apostoli şi cu învăţătorii Sfintelor Biserici de după ei, 
cărora le şi deschide portarul, adică îngerul rânduit să fie întâistătător al unei 
Biserici şi să conlucreze cu cei ce au primit slujba preoţiei spre folosul 
popoarelor, sau însuşi Mântuitorul, El fiind şi uşa, şi Stăpânul uşii 1310 . 

Apoi afirmă că turma oilor ascultă şi se supune în chip drept glasului 
păstorului şi refuză cu hotărâre glasul străinilor. Iar adevărul acestui cuvânt 
are înţeles general. Căci în Biserică învăţăm dogmele înfăţişate prin de Dum- 


1310. Hristos e si uşa. şi Stăpânul uşii. Aceasta o spune chiar Sf. Chirii mai jos. Căci, dacă 
Hristos este uşa, nu poate fi altcineva Stăpân peste ea. Totuşi poate fi cunoscută şi o deosebire 
între uşă şi portarul ei, în sensul că cineva mai apropiat de Hristos ca uşă îmi poate deschide 
pe Hristos ca uşă. în special preotul şi episcopul pot li portarul care-mi deschide pe Hristos ca 
uşă. Dar Hristos ca uşă poate fi şi Păstorul suprem aflat în preot şi episcop ca păstori vizibili. 

nezeu insuflata Scriptură, folosind cuvântul evanghelic şi apostolic ca pe o 
hrană duhovnicească. Iar ascultători ai acestora sunt cei ce cred în Hristos, 
se disting printr-o credinţă stăruitoare şi nu ascultă de glasurile păstorilor 
mincinoşi şi le resping ca pe o patimă pierzătoare. Dar ce se spune prin aceas¬ 
ta, va zice cineva, fariseilor? Voi spune iarăşi în rezumat, într-un cuvânt scurt. 
Iisus Se arată pe Sine şi Stăpân al staulului, şi uşă, şi portar, ca să aflăm 
limpede că nu vor avea o stabilitate întemeiată în conducere cei ce nu acceptă 
aceasta prin El, ca un bun dăruit de Dumnezeu. Iar adăugând că oile ascultă 
de păstorii lor, dar se depărtează de străini, dă de înţeles iarăşi în mod potri¬ 
vit că fariseii nu vor rămâne conducătorii celor ce vor crede în Hristos, ci oile 
se vor despărţi de învăţătura lor şi se vor alipi de cei ce vor fi păstori prin El. 

"Această pildă le-a spus-o Iisus, dar aceia n-au înţeles 
ce înseamnă cuvintele Lui" (In 10, 6) 

Cuvântul sfinţilor este simplu şi eliberat de răstălmăcirile elinilor. "Căci 
Dumnezeu a ales, după cuvântul lui Pavel, cele nebune ale lumii, ca să 
ruşineze pe cei înţelepţi" (I Cor. 1, 27). S-a folosit deci de numele de pildă, 
numind astfel parabola. Conţinutul acestora s-a amestecat totdeauna şi prin 
amândouă se înţelege acelaşi lucru. Una s-a folosit de către unii ca fiind egală 
cu cealaltă, pentru că dumnezeiescul Evanghelist cunoştea neînţelegerea 
iudeilor. Căci, precum mărturiseşte experienţa, au o minte ca pietrele sau ca 
fierul, refuzând sistematic să accepte orice învăţătură. De aceea s-a spus prin 
glasul Proorocului Ioil în mod clar: "Rupeţi inimile voastre, şi nu hainele voas¬ 
tre" (Ioil 2, 13) 

Mi se pare că nu fără judecată a spus scriitorul: "Această pildă a spus-o 
lor Iisus. însă ei n-au înţeles ce înseamnă cuvintele Lui". Şi o spune aceasta 
cu tărie. E ca şi când ar zice: Aşa le-a lipsit fariseilor putinţa de-a înţelege cele 
de trebuinţă. Căci cugetau atât de absurd, încât n-au înţeles parabola atât de 
uşor de înţeles şi de transparentă, care nu avea în ea nimic greu de înţeles. 
El râde pe drept cuvânt de lipsa de înţelegere a iudeilor, pentru că lor li se 
părea că Hristos nu e nimic, deşi îi învăţa cele mai presus de Lege şi le făcea 
o descoperire cu mult mai plină de har decât a lui Moise. 

"Le-a spus deci lor Iisus: Amin zic vouă: 

Eu sunt uşa oilor" (In 10, 7) 

Fiind Dumnezeu prin fire şi văzând cele aflate în adânc, a cunoscut că 
fariseul n-a înţeles nimic din cele spuse de El, deşi credea că cugetă lucruri 
mari prin cunoaşterea Legii şi, socotind că e înţelept, era cu totul lipsit de 
minte. De aceea, le dă cea mai clară explicare şi le tâlcuieşte în puţine cuvinte 

înţelesul pildei pe care o expusese în multe cuvinte. Căci, fiind bun prin fire, 
călăuzeşte spre înţelegere pe cei ce nu erau vrednici, ca să-i lumineze în ceea 
ce le era de folos. Se numeşte deci pe Sine în mod clar uşa oilor, învăţându-i 
un fapt uşor de recunoscut. Căci numai prin credinţă în El ajungem la fami¬ 
liaritatea cu Dumnezeu şi însuşi El este martor al acestui fapt, zicând: 
"Nimeni nu vine ia Tatăl decât prin Mine" (In 14, 6) 1311 . Deci sau voieşte să 
arate că e aceasta, sau prin ceea ce s-a spus în cuvintele de mai sus, ne arată 
că prin El ajungem la conducere şi la rolul de învăţători ai oilor cuvântătoare, 
după spusa lui Pavel: "Căci nu-şi ia cineva cinstea aceasta, ci dacă e chemat 
de Dumnezeu" (Evr. 5, 4) 1312 . Şi de fapt nimeni dintre prooroci nu s-a arătat 
pe sine ca atare. Dar şi mai strălucitoarea şi marea ceată a Apostolilor nu e 
chemată la aceasta de ea însăşi. Ci s-a arătat astfel prin voia lui Hristos, Care 
i-a chemat la apostolat pe nume şi câte unul, cum zice şi pilda dată înainte. 
Căci ştim din Evanghelia după Matei cum s-au menţionat unul după altul 
numele Apostolilor, apoi îndată s-a adăugat modul trimiterii. Căci zice despre 
aceştia: "Mântuitorul i-a ales pe cei doisprezece, pe care i-a numit şi Apostoli" 
(Mt. 10, 2 ş. u.). Văzând deci pe farisei însetaţi nebuneşte de conducere şi 
aprinşi nu puţin de dorinţa după numele şi calitatea de conducători, Hristos 
Se arată cu folos pe Sine însuşi ca fiind şi dăruind unora calitatea de învăţători 
şi putând să-i cheme cu uşurinţă spre aceasta. Căci, fiind uşă Sfântului şi 
dumnezeiescului staul, îl cheamă să intre pe cel capabil, dar îi închide 
intrarea înlăuntru celui ce nu este astfel. 

"Toţi câţi au venit înainte de Mine sunt furi şi tâlhari, 
dar oile nu i-au ascultat " (In 10, 8) 

Domolind în tot felul gândirea sălbatică a fariseilor şi slrămutându-i la o 
gândire mai cuminte, încearcă să arate că e un lucru nefolositor şi foarte 


1311. Hristos Se afirmă ca singura uşă a oilor cuvântătoare spre Tatăl. Dar e şi singura 
uşă prin care Dumnezeu intră la oile cuvântătoare. El e unicul Mijlocitor între Dumnezeu şi 
oameni, pentru că e şi Dumnezeu, şi om. Uşa face parte şi din interiorul lui Dumnezeu sau al 
oamenilor, şi din exteriorul lor. E uşa vie, e uşa activă a oamenilor spre Dumnezeu şi uşa care 
prin voia lui Dumnezeu se deschide spre oameni. Şi noi suntem uşă a unuia spre celălalt, dar 
nu în singurătate. O uşă care nu ne ridică pe noi ca oameni în Dumnezeu nici nu coboară pe 
Dumnezeu în oameni. 

1312. Hristos e uşă la Tatăl pentru toţi şi a Tatălui către toţi. Dar e în mod special uşă a 
celor ce conduc pe oameni spre (Dumnezeu) Tatăl şi pe Tatăl, sau pe Dumnezeu în general, 
spre oameni, adică a păstorilor aleşi dintre oameni. Cinstea de a conduce pe oameni la 
Dumnezeu şi de a aduce pe Dumnezeu la oameni, prin Hristos ca uşă, nu şi-o ia cineva de la 
sine. Căci atunci acela ar fi uşă. Uşa rămâne Hristos, şi anume o uşă activă, deşi se cere şi de 
la cei chemaţi ca martori o lucrare. în păstorul adevărat e prezent marele sau supremul Păstor, 
Hristos. De aceea numai El este uşa prin excelentă. în uşa omenească e şi Hristos activ ca uşă. 

greşit că cineva nu vrea să conducă nici printr-o hirotonie de sus, nici prin 
voia dumnezeiască, ci socoteşte că va putea conduce prin nepriceputa ambi¬ 
ţie omenească, chiar dacă Cel ce dăruieşte puterea conducerii nu este de 
acord. De aceea, spunând că El însuşi este uşa, ca Unul ce înalţă la conducere 
pe cei încercaţi, înfăţişează îndată pildele celor mai vechi, ca ei, văzând dese¬ 
nată purtarea lor ca într-un tablou, să înveţe clar că puterea de-a stăpâni şi 
conduce turmele şi popoarele vine numai prin harul de sus, şi nu prin dibăcii 
tiranice. Deci în mod folositor vorbeşte şi aici, amintind conducerea celor mai 
vechi: 'Toţi câţi au venit înainte de Mine sunt furi şi tâlhari, dar oile nu i-au 
ascultat". Unii s-au arătat prefacându-se în păstori buni, dar, fiindcă nu era în 
ei ceea ce era potrivit conducerii şi puterea de-a face ascultători pe cei pe care 
trebuiau să-i conducă, mulţimea s-a despărţit de ei. Dar pentru că spune toţi, 
nu trebuie să cugetăm că a fost dispreţuită de Mântuitorul nostru Hristos 
trimiterea Sfinţilor Prooroci. Cuvântul nu este împotriva acelora, ci împotriva 
altora. Deoarece se vorbeşte despre prooroci mincinoşi şi despre alţii care 
urcă prin altă parte în staulul oilor, cuvântul se referă în mod necesar la aceia. 
Prin "toţi" nu vom înţelege dispreţuirea Sfinţilor Prooroci. Căci prin aceasta 
ar tăgădui venirea Sa, căci a anunţat cele despre El prin aceia, zicând: "Eu am 
înmulţit vedeniile şi tot prin prooroci am grăit în pilde" (Osea 12, 10). Către 
Ieremia spune: "Să nu zici: Sunt încă tânăr; căci vei merge la toţi la care te voi 
trimite şi le vei grăi toate câte voi porunci ţie" (Ier. 1, 7), iar către fericitul 
Iezechiel zice: "Fiul omului, Eu te voi trimite către casa lui Israel, la cei ce 
M-au amărât pe Mine" (Iez. 2, 3). 

Deci scopul cuvântului nu se îndreaptă spre ceata Sfinţilor Prooroci, ci 
priveşte mai degrabă spre aceia care făceau în Iudeea pe proorocii şi min- 
ţeau, considerând că vin de la Dumnezeu, şi îndemnau poporul să asculte nu 
atât de cei ce prooroceau cu adevărat şi erau trimişi de Dumnezeu, cât de 
tălmăcirile şi cuvintele proprii, despre care spune însuşi Domnul, Dum¬ 
nezeul tuturor: "Nu i-am trimis, nici le-am poruncit, şi ei alergau, n-am vorbit 
către ei, şi ei prooroceau" (Ier. 23, 32); şi: "Proorocii proorocesc minciuni 
întru numele Meu. Eu nu i-am trimis pe ei şi n-am grăit către ei şi n-am 
poruncit lor, că vedenii şi păreri şi proorocii ale inimii lor vă proorocesc vouă. 
De sunt prooroci şi de este cuvântul Domnului în ei, să-Mi răspundă. Ce este 
paiul faţă de grâu?" (Ier. 23,16,28). Cuvântul cu adevărat de la Dumnezeu are 
o putere foarte hrănitoare şi sprijină inima omului, după cum s-a scris (Ps. 
103,15), iar al proorocilor neevlavioşi, sau al învăţătorilor mincinoşi se frânge 
uşor şi este ca un pai care n-aduce nici un folos oamenilor. 

Când deci numeşte furi şi tâlhari pe cei ce au venit înaintea Lui, înţelege 
sau mulţimea mincinoasă şi înşelătoare a celor numite adineauri de noi, sau 
vei muta înţelesul cuvântului la aceia despre care s-a scris în Faptele 

Apostolilor. Căci învăţătorii iudeilor, primind odinioară pe Sfinţii Apostoli şi 
aducându-i în faţa sfatului lor atotnelegiuit, voiau să-i alunge din Ierusalim şi 
cugetau să-i silească prin cele mai grele primejdii. Gămăliei le-a adus însă 
aminte de învăţătorii mincinoşi, zicând: "Bărbaţi israeliţi, luaţi aminte ce voiţi 
să faceţi cu aceşti oameni. Căci înainte de zilele acestea s-a ridicat Teudas, 
zicând că el este cineva, căruia i s-au alăturat un număr de bărbaţi în număr 
ca la patru sute, care a fost ucis şi toţi câţi l-au ascultat au fost risipiţi şi nimi¬ 
ciţi. După acesta s-a ridicat Iuda Galileianul, în zilele numărătorii, şi a atras 
popor mult după el; şi acela a pierit şi toţi câţi au ascultat de el au fost 
împrăştiaţi" (Fapte 5, 35-37). Vezi deci fără îndoială şi limpede că nu despre 
Sfinţii Prooroci, ci despre cei de alt soi spune acestea Hristos, ca să convingă 
pe farisei, deşi nu le convine, să nu dea frâu poftelor lor prosteşti în chip 
neînţelept ca să se facă fără voia lui Dumnezeu conducătorii poporului, ci să 
lase puterii dumnezeieşti stăpânirea peste toţi şi să se silească să intre mai 
degrabă prin uşa adevărată, decât să încerce să intre prin alte părţi în staulul 
oilor. 


"Eu sunt uşa: de va intra cineva prin Mine, se va mântui; 
şi va intra şi va ieşi şi păşune va afla" (In 10, 9) 1313 

De la ceea ce obişnuieşte să se întâmple în istorie, mută cuvântul la 
înţelesul duhovnicesc şi pe cele văzute cu ochii şi înţelese fără greutate le 
face un chip al celor nevăzute. Astfel, furii şi tâlharii care intră cu îndrăzneală 
în încăperile oilor nu intră prin uşă, ci sar prin alte părţi şi primejduiesc şi se 
primejduiesc, urcând peste acoperişul staulului. Fiindcă este foarte uşor ca 
tâlharul şi cel ce a ales fără judecată reaua uneltire să piară, iar cei ce intră 
prin uşă îşi fac neprimejduită intrarea nefiind nici rău văzuţi, şi nici necu¬ 
noscuţi Stăpânului oilor. Căci ei intră pentru că le deschide cel ce stă la uşi. 
Iar aceştia vor fi împreună cu oile în mod deschis, ca unii ce şi-au făcut 


1313. Acum nu repetă atât că este uşa prin care intră păstorii adevăraţi la oile cuvân¬ 
tătoare, ci că este uşa prin care intră şi ies oile înseşi. Prin umanitatea Lui intră oile cuvân¬ 
tătoare la Dumnezeu, aflând păşune spirituală, dar şi ies spre oameni, aflând în comuniunea 
dintre ei în Hristos de asemenea o păşune spirituală. E uşor şi folositor a intra prin Hristos şi 
la Tatăl, dar şi a ieşi cineva din sine la semeni. Hristos e singura uşă prin care omul iese din 
închisoarea egoismului şi a omenescului închis în lume. Dumnezeu-Cuvântul le cuprinde pe 
toate şi, făcându-Se om, actualizează şi face vie comunicarea dintre oameni între ei şi dintre ei 
şi Dumnezeu. Dar prin El făcut om, omul vede pe Dumnezeu şi în lume. Prin El, ca om şi 
Dumnezeu, oile intră la păşunea potrivită lor. Cele dumnezeieşti sunt hrana potrivită pentru 
oameni. Cu ele se hrănesc oamenii. Iubirea lui Hristos ca Dumnezeu infinit, apropiat de ei prin 
umanitatea Lui, este viaţa lor. Omul e făcut cu aspiraţia spre infinit spre absolut Când se 
împărtăşeşte de Dumnezeu, adică de Hristos prin Duhul Lui, se simte unit cu infinitatea, cu 
absolutul personal spre Care aspiră, sau îl trăieşte pe acesta în mod virtual. 

intrarea în chipul cel mai legiuit, mai lipsit de vicleşug şi mai liber de orice 
bănuială. Acesta este chipul istoric (exterior). Dar, strămutând ceea ce se 
indică prin el la înţelesul duhovnicesc, vom spune că cei ce refuză să intre prin 
rânduiala şi voia dumnezeiască la stăpânire (la conducere), ca prin uşă, se vor 
pierde în mod sigur, atrăgându-şi judecata dumnezeiască, potrivit cu ceea ce 
încearcă ei. Iar cei ce au primit conducerea ca dar dumnezeiesc şi au păşit 
spre ea prin Hristos vor stăpâni cu mult curaj şi har sfinţitul staul. Ei vor fi 
feriţi de mânia ce vine asupra acelora, ba vor primi şi cinstiri prin lucrarea lor 
şi vor ajunge şi la cununile de sus; vor ajunge la cinstiri pe care nu le aşteaptă, 
deoarece scopul lor n-a fost să fure oile, ci să le fie de folos şi să placă Stăpânu¬ 
lui turmei, căutând să ajute în tot felul la mântuirea celor aflaţi în grija Lui. 

Domnul îi tulbură mult pe fariseii învârtoşaţi şi prin acestea, spunân- 
du-le că nu se vor mântui, ci vor pierde şi stăpânirea ce o au, şi cu multă drep¬ 
tate, deoarece înţeleg să o ţină cu fermitate nu prin Dumnezeu, ci prin reaua 
lor cugetare. Dar eu mă minunez şi de neasemănata iubire de oameni a 
Mântuitorului. Căci Domnul cel cu adevărat îndurător şi milostiv (Ioil 2,13) 
le îmbie tuturor calea mântuirii, chemând în multe feluri la ea şi pe cel ce 
ascultă cu anevoie şi e foarte învârtoşat. Dovada celor spuse mi-o dau iarăşi 
înseşi faptele. Căci deoarece, nici prin minuni şi nici prin dorul nădejdii şi al 
slavei, nu-i convinge pe farisei să primească spusa Lui, trece repede la ceea 
ce îi putea mai ales înspăimânta, ca să-i determine la dreaptă ascultare, de 
nevoie. Căci, ştiindu-i doritori de slava conducerii şi plini de râvna de-a nu dis- 
preţui câştigul ce-1 vor avea din aceasta, le spune că se vor lipsi de ea şi, deşi 
acum sunt foarte cinstiţi de oameni, o vor pierde şi pe aceasta de nu vor trece 
la ascultarea faţă de El de bunăvoie, ca prin aceasta să se bucure de cruţare 
din partea Lui. 

"Furul nu vine decât ca să fure şi să /'unghie şi să piardă. Eu am 
venii ca viaţă să aibă şi din belşug să aibă" (In 10, 10) 

Mântuitorul nostru Iisus Hristos S-a numit pe Sine uşă şi ne-a învăţat că 
de El depinde ca cel ce voieşte să intre, şi ca cel neapt şi nepriceput în a 
păstori să rămână afară; ba a numit şi furi şi tâlhari pe cei dornici de o cinste 
ce nu le era dată de sus. Duşmănoşii farisei se întrebau cine este Acesta care 
se înalţă la atâta îndrăzneală, deşi e şi El din numărul celor pe care îi dis- 
preţuiau. Căci îl socoteau şi pe El mincinos şi căpetenie mincinoasă, care se 
afirmă prin propria părere, şi nu ca fiind Dumnezeu Care S-a făcut om, după 
străvechea propovăduire a Scripturii de Dumnezeu insuflate. Potrivit ar fi fost 
ca, adunând din ea adevărata cunoştinţă despre El, să se despovăreze de ne¬ 
credinţă ca de ceva greu de purtat Fiindcă îi ştia pe ei gândind acestea, sau 
şoptindu-şi-le unii altora, neaşteptând declaraţia lor deschisă, răspunde în 

mod cuvenit şi afirmă că trebuie să se probeze prin fapte cine este păstorul şi 
cine, furul. Ba spune că nu e nicidecum greu de distins unul sau altul când 
cineva priveşte scopul urmărit de fiecare şi modul de lucrare al fiecăruia. 
Căci furul vine, zice, spre pieirea oilor. Pentru că pofta de-a fura are neîndoiel¬ 
nic acest scop. Dar păstorul cu adevărat bun nu vine pentru nimic rău în 
staulul oilor, urmărind mai degrabă folosul lor şi lucrând cu tărie ceea ce 
crede că le va fi lor de mult folos. 

Deci să treacă înţelesul cuvântului de la chip la ceva mai adevărat şi să 
vadă iarăşi fariseii ce au pricinuit, ca păstori mincinoşi şi ca învăţători minci¬ 
noşi, lor şi celor pe care i-au înşelat, şi ce va da Hristos Care a venit, sau spre 
ce fericire ne va ridica El. Căci cei ce n-au încetat să mintă niciodată şi, 
născocind că au fost trimişi de Dumnezeu şi proorocind, după cum s-a scris, 
din inima lor, şi nu din gura Domnului (Ier. 23,16), ca acel Teudas şi ca Iuda 
Galileianul, atrăgând poporul după ei, au pierit împreună cu cei duşi cu ei. 
Dar Domnul nostru Iisus Hristos a venit din iubirea cea către noi, având să 
ne pricinuiască viaţa veşnică. Iar scopul acelora fiind atât de opus şi modul 
venirii atât de deosebit, cum nu le vor fi contrare şi cugetarea, şi lucrarea? 
Căci spune că din calitatea faptelor trebuie să se vadă cine sunt aceia şi cine, 
Acesta. Deci nu era nici o greutate să se convingă că nu era nepotrivit a cuge¬ 
ta şi a spune şi căpeteniile, care-L socoteau unul dintre păstorii mincinoşi, sau 
unul dintre cei ce intră prin altă parte în staulul oilor, că Hristos a venit mai 
degrabă ca uşă, ca portar şi ca păstor, nu numai ca să aibă oile viaţă, ci să aibă 
din belşug. Căci nu e îndoială că cei ce cred în El pot spera că pe lângă înviere 
se vor împărtăşi şi de toate bunurile 1314 . Dar în mod potrivit spune că El este 
şi belşug al vieţii, adică le prilejuieşte împărtăşirea deplină, cinstită şi atot- 
desăvârşită de Duhul, deşi aceasta e foarte ascunsă. Căci învierea este co¬ 
mună sfinţilor şi păcătoşilor. Fiindcă în El se vor scula morţii şi se vor ridica 
cei din morminte şi se vor bucura cei din pământ, după făgăduinţa neminci- 
noasă a Mântuitorului (In 5, 28). Dar împărtăşirea de Sfântul Duh, care 
aduce vieţii prisosul, având calitatea de a da mai mult decât ceea ce e comun 
tuturor, nu e comună tuturor, ci numai celor îndreptăţiţi prin credinţa în 
Hristos. Acest prisos se numeşte de dumnezeiasca Scriptură împărtăşirea de 


1314. Hristos e, cum s-a mai spus, uşa oilor cuvântătoare spre Dumnezeu (şi spre 
semeni), Cel ce deschide uşa şi Păstorul Care intră la ele şi le duce spre Dumnezeirea Sa şi 
spre Tatăl. Dar El vine la oi, sau Se introduce la ele. Se deschide lor ca să le dea o viaţă spiri¬ 
tuală cât mai bogată, ajutându-le să înainteze în infinitatea cunoaşterii şi bunătăţii Lui, în 
iubirea nesfârşită faţă de oameni. Căci dacă persoana altuia îmi este viaţă prin atenţia pe care 
mi-o arată, Hristos, ca Dumnezeu venit în maximă apropiere iubitoare de noi, ne este viaţa fără 
sfârşit, cu toată bucuria ce ţine de ea. Nu obiectele ne sunt viaţa, ci celelalte persoane, şi, în 
grad suprem, Dumnezeu făcut om. 

Duhul şi împărăţia cerurilor 1315 . Şi aceasta ne-o spune dumnezeiescul Pavel, 
zicând: "Nu toţi vom adormi, dar toţi ne vom schimba, deodată, într-o clipită 
de ochi, la trâmbiţa cea de apoi: când trâmbiţa va suna, şi morţii vor învia 
nestricăcioşi şi noi ne vom schimba"(L Cor. 15, 52). Toţi se vor scula din 
morţi, pentru că întregii firi i s-a dat harul învierii în Hristos cel Unul, Care 
a surpat primul şi la început stăpânirea morţii şi a sculat spre viaţă neîncetată 
raţiunea comună a umanităţii, refăcută întru nestricăciune, precum în Adam, 
ca în unul şi primul, aceasta fusese osândită la moarte şi stricăciune. Mare va 
fi atunci deosebirea dintre cei ce vor învia. Dar şi până atunci e mare deose¬ 
birea dintre ei. Căci cei ce s-au odihnit în credinţa în Hristos şi au luat arvu¬ 
na Duhului în timpul vieţii cu trupul vor primi harul atotdesăvârşit şi se vor 
schimba spre slavă, pe care o vor primi de la Dumnezeu. Iar cei ce n-au 
crezut în Fiul şi au dispreţuit răsplata viitoare se vor osândi şi vor moşteni 
împreună cu ceilalţi numai învierea, dar vor plăti pentru vina unei aşa de mari 
necredinţe. Căci se vor arunca în iad, unde se vor pedepsi şi pocăinţa întâr¬ 
ziată de acolo nu le va mai fi de nici un folos. "Căci acolo va £ plângerea şi 
scrâşnirea dinţilor"QAt. 8,12) 1316 . 

"Eu sunt păstorul cel bun " (In 10, 11) 

După ce a arătat clar cât i-a păgubit pe cei vechi ipocrizia proorocilor min¬ 
cinoşi, sau a păstorilor mincinoşi, vădind prin faptele mântuitoare prezenţa Sa 


1315. Avem în Hristos o tot mai bogată viaţă spirituală, dar ea este în acelaşi timp în mare 
parte virtuală, şi tocmai în această virtualitate se află adâncimi nesfârşite, către care înaintăm 
cu puterea ce ne-a fost dată. 

1316. Viaţa sau existenţa veşnică simplă o vor primi prin înviere şi cei păcătoşi. Dar ceea 
ce e mai mult decât această existenţă, adică prisosul, ceea ce depăşeşte existenţa simplă, e 
ceea ce vine din infinitatea şi comuniunea cu Dumnezeu, sau cu Hristos, prin împărtăşirea de 
Duhul lui Hristos. Aceasta e împărăţia cerurilor, e deschiderea vieţii îngustate de izolare, viaţă 
care a fost creată pentru infinitatea şi pentru bucuria comuniunii cu HristosDumnezeu, prin 
Duhul Sfânt Aceasta e păşunea sau hrana adevărată a oamenilor. Omul e făcut totuşi să se 
hrănească cu ceea ce e propriu lui Dumnezeu. Fără Dumnezeu, omul nu realizează o viaţă sa¬ 
tisfăcătoare. Nu are "păşunea" care-i trebuie. Trăieşte într-o sărăcie, într-o foame chinuitoare, 
într-o lipsă de sens. Intru la Dumnezeu cu adevărat prin Omul adevărat Care este Hristos. Dar 
tot prin Hristos, ca Om, unit cu Dumnezeirea, intru şi la inima semenului meu, la omul 
adevărat Ceea ce ne aduce Fiul lui Dumnezeu, făcându-Se Om şi jertlindu-Se pentru noi, este 
iubirea al cărei prim act este iertarea. Dar dacă nu ne însuşim iubirea Lui faţă de Dumnezeu, 
părăsind despărţirea de Dumnezeu, şi iubirea Lui faţă de oameni, al cărei prim act este 
iertarea altora de către noi, iertarea şi iubirea Lui n-au nici un efect mântuitor asupra noastră. 
E ca şi când am iubi o piatră. "Şi ne iartă nouă... precum şi noi iertăm". Prin iubire vrea să intre 
El la noi şi tot prin iubire vrea ca noi să intrăm la Dumnezeu şi la oameni. Acesta e Duhul de 
Care ne împărtăşim. Altfel, înviem doar cu trupul, dar nu ne unim cu Dumnezeu şi cu semenii. 
Rămânem în iadul singurătăţii. De aceea Apostolii şi urmaşii lor primesc de la Hristos, după 
înviere. Duhul iubirii şi al iertării, ca să-L comunice şi altora prin iubirea şi iertarea lor. 

şi dovedind chiar din parabola oilor puterea ei biruitoare, care II încununează 
cu strălucirea adevărului, a spus: "Eu sunt păstorul cel bun". Deci în zadar 
cugetaţi acelea împotriva Mea, neavând cu ce să Mă învinuiţi că nu voiesc să 
fac ceea ce e de folos oilor şi neputându-Mă număra între cei ce fac aceasta. 
Căci ceea ce este cu adevărat bine vor spune că e rău, păgubindu-vă, prin 
iubirea lor de sine, de putinţa de-a judeca drept potrivit poruncii Dătătorului 
Legii. Deci îi mustră ca pe unii ce nesocotesc cu totul cele spuse prin Moise 
şi ca pe nişte conducători ce nu cunosc scopul venirii Lui, ca să arate ade- 
verindu-se cele spuse despre ei de proorocul Isaia: "Vai de cei ce numesc răul 
bine, şi binele rău, de cei ce spun luminii întuneric, şi întunericului lumină" 
(Is. 5, 20). Căci oare nu se arată făcând aceasta, socotind lumina, adică pe 
Domnul nostru Iisus Hristos, întuneric, neferindu-se să pună pe Păstorul nos¬ 
tru cel bun între păstorii mincinoşi, ba chiar îndrăznind să-I dea cinste mai 
mică decât acelora? Ziceau şi unii din cei vechi că cei ce se lăudau că sunt 
purtători ai cuvântului dumnezeiesc căutau să cucerească mintea mulţimii 
prin numele de prooroci şi s-o abată de la calea adevărului, atrăgând-o spre 
ceea ce le plăcea lor, şi nu lui Dumnezeu. Fiindcă voiau să stăpânească 
această mulţime prin multa cinstire pe care o pretindeau. Astfel, Samea Ala- 
mitul, opunând cuvintelor de la Dumnezeu născocirile lui mincinoase, îndrăz¬ 
nea să răpească slava lui Ieremia. Fiindcă acesta era în lanţuri, iar el se bucu¬ 
ra de cinstea de la Sedechia, fiind lăudat pentru grăirea lui mincinoasă. Dar 
fariseii duşmănoşi de acum întreceau necredinţa acelora, nerecunoscându-I 
lui Hristos nici măcar cinstea învăţătorilor mincinoşi. Căci ce spun despre El 
către cei ce ascultau cu bucurie cuvântul Lui? "Are drac şi este nebun. Pentru 
ce îl ascultaţi?" (In 10,20). De aceea şi El zice despre ei prin proorocul Osea: 
"Vai lor, că s-au abătut de la Mine! Netrebnici sunt, căci nu au crezut în Mine. 
Eu i-aş răscumpăra, dar ei au grăit împotriva Mea minciuni" (Osea 7,13). Şi 
iarăşi: "în sabie vor cădea căpeteniile lor pentru nepriceperea limbii lor" 
(Osea 7, 16). Cum nu sunt vrednici de toată osânda cei ce şi-au făcut nebu¬ 
neşte limba atât de duşmănoasă, încât au îndrăznit să spună împotriva lui 
Hristos cele pe care noi nu suferim să le auzim, ci numai cei ce au un auz ca 
ei şi le pot însuşi şi le pot spune în mod periculos! 


Credinţa de pe pământ, ca o arvună a Duhului lui Hristos, dă odihnă celor ce o au. Nu 
trec din plăcere în regrete şi în spaime pentru ce va fi în viaţa viitoare. în credinţă trăim anti¬ 
cipat unirea cu absolutul, cu desăvârşirea, spre care aspirăm. Avem siguranţa că vom ajunge 
la unirea cu El, cu Cel din Care nu vom avea ispită să ieşim. De aceea se doreşte celor dece¬ 
daţi "veşnică odihnă". 

"Păstorul cel bun îşi pune sufletul pentru oile sale. 

Iar cel plătit şi cel care nu este păstor, şi ale cărui oi nu sunt 
ale lui, vede lupul venind şi lasă oile şi fuge; 
şi lupul le răpeşte şi le risipeşte. Dar cel plătit fuge, 
pentru că este plătit şi nu are grijă de oi" (In 10, 11-13) 1317 

După ce a opus cu măiestrie flecărelilor unora şi îndrăznelilor nelegiuite 
ale altora strălucirea Sa din propriile fapte şi a arătat pe furii care sar prin alte 
părţi în staulul oilor, iar pe Sine S-a numit Păstorul cu adevărat, se îndreaptă 
spre înşişi învăţătorii iudeilor şi arată conducerea Sa superioară celei a fari¬ 
seilor. Şi le dă cea mai vădită dovadă prin comparaţie, opunând nepăsarea lor, 
veghii şi iubirii Sale. Arătându-i pe aceia fără nici o grijă de turmă, Se 
înfăţişează pe Sine venind plin de grijă pentru ea, ca Unul ce Se îngrijeşte 
foarte mult de suflet care e mai iubit decât toate. Arată în ce mod se face 
vădit ca Păstorul cel bun, Care nu şovăie să-Şi obosească sufletul luptând pen¬ 
tru mântuirea oilor, ceea ce s-a şi făcut prin Hristos. Căci omul a părăsit 
iubirea faţă de Dumnezeu, încuviinţând păcatul, şi de aceea a fost scos din 
sfântul şi dumnezeiescul staul, adică din grădina raiului. Şi, îmbolnăvindu-se 
de această nenorocire prin diavolul care l-a amăgit spre păcat şi prin moartea 
care a odrăslit din păcat, s-a făcut ţintă săgeţilor lupilor aspri şi înşelători. Iar 
Hristos S-a arătat Păstorul cel bun al tuturor şi Şi-a pus pentru noi viaţa Lui 
(I In 3, 16); luptându-Se cu perechea acelor fiare sălbatice, a răbdat pentru 
noi crucea, ca să omoare moartea prin moarte, şi a fost condamnat pentru noi, 
ca să scape pe toţi de condamnarea pentru păcat, desfiinţând prin credinţă 
păcatul ce ne tiraniza 1318 , şi a pironit pe crucea Sa zapisul potrivnic nouă, pre¬ 
cum s-a scris (Col. 2, 14) 1319 . Deci, părinţii păcatului au fost trimişi în iad ca 
nişte oi, îngăduindu-se să fie păscuţi de moarte, după spusa din Psalm (48, 
14). Dar a murit pentru noi în mod real Păstorul cu adevărat bun, ca, scoţân- 


1317. Iisus este cu adevărat Păstorul oilor Sale cuvântătoare. Căci El le-a dat existenţa şi 
de El depinde fericirea lor veşnică. El le iubeşte cel mai mult şi Se face foarte apropiat lor. îşi 
pune viaţa pentru ele, apărându-le de lupul care vrea să le răpească. El e Păstorul propriu-zis, 
de Care depind cu totul oile. El e Păstorul păstorilor. 

1318. Credinţa e cea mai mare şi mai directă putere opusă păcatului, care înseamnă 
despărţirea de Dumnezeu Care le uneşte pe toate. Credinţa ne uneşte cu toate în Dumnezeu 
şi puterea pentru aceasta ne-o dă Hristos, Care le uneşte virtual cu El şi în El, ca Dumnezeu, 
pe toate cele create. 

1319. Zapisul acesta era sentinţa care ne supunea morţii pentru păcat Hristos, fiind fără 
de păcat, a murit pentru păcatele noastre, nemaitrebuind să murim noi pentru ele. Căci, 
murind nu pentru El, ci pentru noi, ne-a scăpat de moartea ca osândă a păcatului nu numai 
juridic, ci în mod real, moartea neputându-L reţine pe El, Cel nevinovat, Care e om, dar, în 
acelaşi timp, şi Dumnezeu. 

du-ne din umbra morţii întunecate, să ne pregătească pentru a ne uni cu 
cetele cereşti şi, în loc să ne lase în staulele abisului şi în adâncurile mării, să 
ne dăruiască lăcaşurile de sus, lângă Tatăl. De aceea şi zice către noi: "Nu te 
teme, turmă mică. Tatăl a binevoit să vă dea vouă împărăţia" (Lc. 12, 32). 

Acestea se referă la turma lui Hristos. Dar să vedem cum erau ale acelo¬ 
ra. Cel ce priveşte cu ochi drepţi nu va vedea nimic altceva în aceştia decât 
pe cei plătiţi, pe păstorii mincinoşi, pe netrebnici, pe vânzători şi leneşi, care 
nu aduc nici un folos oilor, odată ce se străduiesc întotdeauna numai spre 
ceea ce le place lor. Căci cei plătiţi erau, după cuvântul Mântuitorului, cei 
cărora nu le aparţineau oile, ci ele erau ale lui Hristos, Care Şi-a tocmit sim- 
briaşi la început şi i-a aşezat ca şi căpetenii preoţeşti cu cinstirile cele mai 
înalte peste poporul iudeilor. Iar aceia, necruţând oile din staul, le-au predat 
lupului. Iar cum şi în ce fel, vom spune mai pe scurt. în timpurile mai vechi 
poporul iudeilor şi-a luat ca unic împărat pe Dumnezeu, Căruia îi aducea ca 
jertfă didrahma şi-I dăruia ca tribut vieţuirea conform Legii. Dar a venit 
asupra lui ca un lup sălbatic omul de alt neam, impunându-i cu numele, dar 
şi în mod real, jugul robiei şi al împărăţiei omeneşti, silindu-1 să se strămute 
la o viaţă în afara Legii şi a moralei, cerându-i dări şi scoţându-1 de sub 
împărăţia lui Dumnezeu. Cei aduşi într-o astfel de cădere au fost siliţi să se 
supună rânduielilor celui ce-i stăpânea. Căci stăpânirea celui de alt neam l-a 
scos de sub stăpânirea lui Dumnezeu, adică de sub seminţia preoţească, 
căreia i se încredinţase de către Dumnezeu să judece şi să facă dreptate, 
schimbând toate cu sila şi făcând să fie imprimat chipul lui pe bani şi im- 
punându-şi în tot felul stăpânirea. Păstorii nu au rămas de veghe împotriva 
unei astfel de batjocuri. Au văzut pe lup venind şi au fugit, părăsind turma. 
Căci oile, nefiind ale lor, n-au chemat pe Cel ce le putea apăra, pe Cel ce i-a 
scăpat de babilonieni, a biruit pe asirieni, pe Cel ce a nimicit cu mânia îngeru¬ 
lui o sută optzeci şi cinci de mii din cei de alt neam. Că stăpânirea străină, 
adică a celor de alt neam, a înjosit mult şi a slăbit în evlavie pe cei din Israel, 
o poţi afla din realitatea înseşi. Astfel, Pilat a osândit îndrăzneala nebună a 
iudeilor, care îl rugau să răstignească pe Domnul, şi a întrebat deschis: "Să-L 
răstignesc pe împăratul vostru?". Atunci ei, scuturându-se de slujirea lui 
Dumnezeu şi rupând legăturile vechii stăpâniri, s-au supus unui jug nou, 
strigând cu neruşinare: "Nu avem alt împărat decât pe Cezarul" (In 19, 15). 
Şi acestea li s-au părut conducătorilor bine făcute şi spuse. Deci lor trebuie 
să li se atribuie pricinile tuturor relelor. Se osândesc deci cu dreptate ca 
vânzători ai oilor, ca laşi, ca fricoşi, ca neavând deloc curajul şi voinţa să lupte 
pentru oile de sub conducerea lor şi să le apere. De aceea şi Dumnezeu îi 
învinuieşte, zicând: "Păstorii şi-au ieşit din minte şi pe Domnul nu Dau căutat 
Pentru aceea n-au socotit toată păşunea şi turma au risipit" (Ier. 10,21). Deci, 

din însăşi realitatea s-a adeverit că Păstorul cu adevărat bun este Hristos, iar 
aceia au fost mai degrabă stricăcioşi decât buni şi foarte străini de laudele 
adevărate. 


"Eu sunt păstorul cel bun" (In 10, 14) 

S-a înălţat iarăşi, repetând declaraţia care reafirma stăpânirea Sa peste 
iudei, nu bazat pe mărturiile unora, ci prin realitatea însăşi. Căci înainte, 
opunând învăţăturile Sale născocirilor proorocilor mincinoşi şi arătând efec¬ 
tul faptelor Sale mântuitoare superior vorbăriei mincinoase, a zis despre 
aceia că prin furt, prin junghiere şi prin omorâre, numai prin minciună şi prin 
grăirea celor ce nu se cuvin s-au menţinut, iar despre Sine, că a venit nu 
numai ca oile să aibă viaţa, ci şi ceea ce e prisositor, şi de aceea bine şi drept 
a declarat: "Eu sunt pastorul cel bun". Iar acum declară acelaşi lucru, arătând 
că este Păstorul cel bun prin faptul că voieşte să moară înaintea oilor şi e gata 
să-Şi pună viaţa pentru ele, pe când cel plătit şi stăpânitorul străin sunt fricoşi 
şi fugari şi celelalte pe care le-a spus înainte. Ca Cel ce îşi va pune viaţa pen¬ 
tru oi declară iarăşi pe drept cuvânt: "Eu sunt păstorul cel bun" 1320 . Căci tre¬ 
buie să învingă pe tot cel rău Cel ce este primul între toţi 1321 , ca să se dove¬ 
dească iarăşi adevărat Psalmistul, care spune către El: "Ca să Te îndreptăţeşti 
în cuvintele Tale şi să biruieşti când vei judeca Tu" (Ps. 50, 5). 

Dar pe lângă cele spuse, mai trebuie cugetat şi la următoarele. Socotesc 
că Domnul a arătat iudeilor că le va fi de mult folos nu numai prin cele cu¬ 
prinse în cuvintele Sale, ci a căutat să-i convingă să cugete cele cuvenite şi 
prin cele grăite de prooroci şi să ştie din ele în mod clar că El este Păstorul 
cel bun, iar căpeteniile lor nu sunt. Căci nu era nepotrivit să cugete că, de nu 
vor crede cuvintelor Sale, vor crede în cele spuse prin aceia, chiar fără voie. 
Zice deci: "Eu sunt păstorul cel bun", aducându-le aminte iudeilor cele spuse 
prin glasul Proorocului Iezechiel. Căci acela zice despre Hristos şi despre cei 
ce au fost încredinţaţi să înveţe turma iudeilor: "Acestea zice Domnul: O, 
păstori ai lui Israel! Au se păstoresc păstorii pe ei înşişi? Au nu pe oi le 


1320. Păstorul cel bun, spre deosebire de simbriaş (cel plătit), nu numai că duce oile la 
păşunea cea mai hrănitoare şi le îngrijeşte cu toată osteneala, ci e gata să-Şi dea şi viaţa pen¬ 
tru ele, când cineva vrea să I le fure. Aici se arată că ele sunt cu adevărat ale Lui, că există o 
intimitate deosebită între El şi ele. Cine tine mai mult la cineva decât cel ce i-a dat aceluia viaţa? 
Dacă tatăl ţine la copiii lui, pentru că seamănă cu el, cu mult mai mult ţine Fiul lui Dumnezeu 
la oamenii pe care i-a creat după chipul Lui, ca să se înţeleagă cu ei şi să fie într-un dialog cu 
ei. Tatăl pământesc nu le-a dat copiilor totul prin voia sa, pe când Dumnezeu-Cuvântul le-a dat 
tot ce-a voit El. Tot ce au corespunde gândirii Lui. De aceea I-a şi plăcut să Se facă Fiul om ca 
ei, apropiindu-Se şi mai mult de ei. 

1321. Hristos trebuie să învingă pe toţi oamenii slăbiţi de cele rele, prin bunătate, fiind 
primul între toţi prin faptul că e şi Dumnezeu, Creatorul oamenilor. 

păstoresc păstorii? Iată laptele îl mâncaţi şi cu lâna vă îmbrăcaţi şi ceea ce e 
gras junghiaţi; şi oile nu le paşteţi. Pe cea slabă nu aţi întărit-o şi pe cea bol¬ 
navă nu aţi vindecat-o, pe cea zdrobită nu aţi legat-o, pe cea rătăcită n-aţi 
întors-o, pe cea pierdută n-aţi căutat-o, şi pe cea tare aţi asuprit-o. Şi s-au risi¬ 
pit oile Mele, neGind păstori, şi s-au făcut mâncare dârelor ţarinii. Şi s-au risi¬ 
pit oile Mele în tot muntele şi pe tot dealul înalt şi pe faţa a tot pământul Şi 
nu a fost cine să le caute, nici să le întoarcă" (Iez. 34, 2-6). Căci unul era sco¬ 
pul căpeteniilor iudeilor: să caute numai spre câştig şi să se bucure de daru¬ 
rile de la supuşi, să adune tributuri şi să poruncească cele mai presus de 
Lege, iar celor ce pot fi de folos şi pot mântui poporul de sub stăpânirea lor 
să nu le dea nici o atenţie. De aceea zice iarăşi despre ei Păstorul cel cu ade¬ 
vărat bun: "Acestea zice Domnul Dumnezeu: Iată Eu vin asupra păstorilor, 
voi cere oile Mele din mâinile lor şi-i voi respinge pe ei ca să nu mai păsto¬ 
rească oile Mele şi să nu le mai pască cei ce le păstoresc şi voi scoate oile 
Mele din mâinile lor şi din gura lor şi nu vor mai G lor spre mâncare" (Iez. 34, 
10). Şi, după altele, iarăşi: "Şi le voi scula lor un păstor unic şi-i va păstori pe 
ei, pe slujitorul Meu David. Şi va G lor păstor, şi Eu, Domnul, le voi G lor 
Dumnezeu, şi David căpetenie în mijlocul lor. Eu, Domnul, am grăit lor şi voi 
face cu David legământ de pace şi voi pierde Garele rele de pe pământ şi vor 
locui în pustie şi vor dormi în codri. Şi le voi pune pe ele în jurul muntelui 
Meu. Şi voi da vouă ploaie, ploaie a binecuvântării. Şi pomii câmpului îşi vor 
da rodul lor şi pământul îşi va da rodul lui" (Iez. 34, 25-27). în acestea Dum¬ 
nezeu ne spune foarte limpede că mulţimea necredincioasă a fariseilor se va 
scoate de la conducerea iudeilor şi că, după aceia, Se va aşeza la conducerea 
turmelor cuvântătoare ale oilor credincioase Hristos cel din sămânţa lui 
David după trup. Căci a înfăptuit prin El un legământ al păcii, aducând pro- 
povăduirea evanghelică şi dumnezeiască, ridicându-ne la iubire între noi şi 
Dumnezeu şi la împărăţia cerurilor. Prin El ne va veni de asemenea ploaia 
binecuvântării, adică pârga Duhului, făcând ca un pământ roditor sufletul în 
care vine 1322 . Iar deoarece fariseii au făcut nu puţin rău oilor, nepăsându-le de 
ele nicidecum, ci îngăduind mai degrabă în multe feluri să fie păgubite, Hristos 
le-a mântuit şi S-a arătat ca Dătătorul şi Pricinuitorul binecuvântării de sus. De 


1322. Ca o ploaie a venit Duhul Sfânt la Rusalii peste Apostoli. Şi câtă rodnicie nu le-a 
dăruit coborârea Lui între ei! Dar Duhul coboară mereu prin propovăduirea cuvântului lui 
Hristos şi prin comunicarea lui Hristos în Sfintele Taine. Duhul e Cel ce aduce puterea dum¬ 
nezeiască a rodniciei în suflete. Omul nu e făcut să rămână închis în cadrul legilor unei vieţi 
monotone. El e făcut să se ridice peste graniţele lor, în bogăţia nesfârşită a spiritualităţii dum¬ 
nezeieşti prin Duhul dăruit lui. Şi fiecare se ridică în alt grad şi în alt mod, potrivit cu talanţii 
daţi lui prin creaţie. Omul e făcut să se înalţe mereu între creaţie şi Dumnezeu. Apa reprezintă 
cel mai bine rodnicia ce ne-o aduce Duhul dumnezeiesc. Căci numai unde este ea, natura se 
face vie şi rodeşte. De aceea primim Botezul prin apă. 

aceea Se arată pe drept cuvânt mărturisind ceea ce este: "Eu sunt păstorul cel 
bun". Şi să nu se smintească nimeni dacă Dumnezeu-Tatăl La numit slujitor pe 
Cel ce S-a tăcut om din sămânţa lui David, deşi este Dumnezeu şi Fiu adevărat 
după fire, ci trebuie să înţeleagă mai degrabă că "S-a smerit pe Sine, chip de rob 
luând". Deci în mod potrivit firii asumate L-a numit slujitor Dumnezeu-Tatăl. 

"Şi cunosc pe ale Mele şi ale Mele 
Mă cunosc pe Mine" (In 10, 14) 

Cineva ar putea zice în mod mai simplu că Domnul n-a voit să spună aici 
nimic altceva decât că dăruieşte celor ai Săi şi celor ce cred în El o cunoştinţă 
folositoare despre Sine, dar şi că El îi cunoaşte pe ai Săi, făcând folositoare 
această cunoştinţă celor ce o primesc. Căci ce vom spune că e lucrul cel mai 
bun, dacă nu cunoaşterea lui Dumnezeu? Dar, deoarece ceea ce s-a spus cere 
o cercetare mai subtilă, mai ales pentru că a adăugat: "Precum Mă cunoaşte 
pe Mine Tatăl şi Eu cunosc pe Tatăl" (In 10,15), să adâncim înţelesul spusei. 
Căci socotesc că nu va spune cineva din cei cu mintea sănătoasă că vreuna 
dintre creaturi va putea avea vreo cunoştinţă despre Hristos asemănătoare 
celei pe care o are Dumnezeu-Tatăl despre El. Căci numai Tatăl cunoaşte pe 
Fiul Său şi numai de către Fiul Său este cunoscut El. "Căci nimeni nu cu¬ 
noaşte pe Fiul decât Tatăl, nici pe Tatăl nu-L ştie cineva cine este decât Fiul", 
după cuvântul Mântuitorului însuşi (Mt. 11, 27). Că Tatăl este Dumnezeu, şi 
Fiul este de asemenea Dumnezeu adevărat o ştim şi o credem. Dar ce este 
după fiinţă firea negrăită ne este cu totul necunoscut atât nouă, cât şi celor¬ 
lalte făpturi raţionale. Cum deci vom cunoaşte pe Fiul în măsură egală cu 
Tatăl? Să vedem deci cum afirmă că El ne cunoaşte pe noi, dar este şi cunos¬ 
cut El însuşi de noi aşa cum cunoaşte El pe Tatăl şi Tatăl pe El. 

Vom cerceta în ce mod se pot înţelege cele spuse, fără să ne depărtăm de 
la scopul declaraţiei de la început. Nu voi ascunde ceea ce îmi este accesibil 
minţii, dar cititorii sunt liberi să le primească sau nu. Socotesc că e numită 
cunoştinţă în aceste cuvinte nu simplu o ştire, ci e înţeleasă mai degrabă ca o 
legătură cu ceea ce îi este propriu cunoscătorului, fie după neam, sau natu¬ 
rală, fie o participare la har şi la cinstire 1323 . Elinii aveau obiceiul să nu¬ 
mească cunoscuţi nu numai pe cei de acelaşi neam, ci şi pe fraţii de acelaşi 


1323. Cunoaşterea nu e numai o ştire despre ceva sau cineva cu care nu am nimic comun, 
deci o cunoaştere teoretică, deductivă, abstractă, ci o cunoaştere prin oarecare comuniune de 
fire, sau comunicare prin voinţă, iar în cazul cunoaşterii lui Dumnezeu, o comunicare a Lui 
către om prin har. De aceea poate vorbi Hristos de o înrudire între cunoaşterea Lui de către 
oameni şi cunoaşterea Tatălui de către EL între Hristos şi oameni există o legătură de fire prin 
faptul că El S-a făcut om, dar şi prin faptul că El ne comunică harul Său. în ambele cazuri 
cunoaşterea e şi o anumită experienţă a celui cunoscut de către cel ce cunoaşte. 

sânge. Dar că şi dumnezeiasca Scriptură înţelege prin cunoştinţă legătura cu 
cei ai Săi, vom afla prin cele următoare. Căci zice Hristos despre cei ce nu 
s-au făcut ai Săi în nici un fel: "Mulţi vor zice în ziua aceea, adică a judecăţii : 
Doamne, Doamne, nu în numele Tău am proorocit şi n-am scos demoni în 
numele Tău? Atunci le voi mărturisi lor: Amin zic vouă, că niciodată nu v-am 
cunoscut pe voi" (Mt. 7, 22-23). Dar dacă cunoaşterea ar însemna numai o 
ştire, cum n-a cunoscut pe unii dintre cei creaţi Cel ce le are toate descoperite 
în faţa ochilor Lui, cum s-a scris (Evr. 4, 13), Cel ce le-a cunoscut înainte de 
facerea lor (IsL Sus. 42)? Deci e cu totul de neînţeles, ba, mai mult, e şi o 
dovadă de necredinţă a socoti că Domnul nu cunoaşte pe unii. Vom crede 
deci mai degrabă că El spune că aceia nu au făcut nimic pentru a-şi adăuga 
Ga existenţă) familiaritatea şi relaţia cu El 1324 . Căci nu-i ştiu, zice, să se fi 
făcut iubitori ai virtuţii, să fi preţuit cuvântul Meu, nici să se fi unit cu Mine 
prin faptele bune. în acelaşi fel vom gândi şi despre preaînţeleptul Moise, 
când zice Dumnezeu către el: 'Te ştiu pe tine mai mult decât pe toţi şi ai aflat 
har la Mine" Geş. 32,12). S-a spus aceasta în loc de: "Te-ai ridicat în calitatea 
de a fi familiar mai presus de toţi şi ţi-ai dobândit mult har". Deci nu spunem 
acestea în sensul că se neagă şi înţelesul de ştire, ci le înţelegem în modul cel 
mai potrivit acestor noţiuni (ştire şi cunoaştere, n.n.). Deci când zice: 
"Cunosc pe ale Mele şi sunt cunoscut de ale Mele, precum Mă cunoaşte pe 
Mine Tatăl şi Eu cunosc pe Tatăl", o spune aceasta în loc de: "Voi deveni al 
oilor Mele, şi ele vor deveni oile Mele, în modul în care Tatăl îmi este pro¬ 
priu, şi Eu sunt propriu Tatălui". Căci în felul în care Tatăl ştie pe Fiul Său ca 
născut adevărat al Său şi rod al fiinţei Lui, iar Fiul ştie la rândul Său pe 
Dumnezeu ca Tată adevărat al Său, ca fiind născut cu adevărat din El, în 
acelaşi fel şi noi suntem făcuţi ai Lui, suntem de un neam cu El şi numiţi fii, 
după spusa Lui: "Iată Eu şi fiii pe care Mi i-a dat Dumnezeu" (Is. 8, 18). Iar, 
fiind neam adevărat al Fiului, suntem şi ne numim pentru El şi ai Tatălui 
(Fapte 17, 29), deoarece, fiind Dumnezeu Unul-Născut din Dumnezeu, S-a 
făcut Om, luând aceeaşi fire cu noi, deşi fără nici un păcat. Căci altfel, cum 
am fi neam al lui Dumnezeu, sau în ce mod, părtaşi ai firii dumnezeieşti? (II 
Pt. 1, 4). Căci nu ne este măsura laudei numai întrucât a voit Hristos să ne 
facă ai Săi, ci ni se face adevărată prin fapta însăşi. Căci Cuvântul lui 


1324. Deci deplina cunoaştere a oamenilor chiar de câlre Hristos este o cunoaştere a lor 
prin faptul că I s-au făcut proprii, că I s-au făcut intimi, apropiaţi. Ceilalţi, deşi sunt creaţi de El, 
Ii rămân, prin distanţă, separaţi. Chiar dacă sunt creaţi de El, le-a dat prin libertatea acordată, 
putinţa de-a rămâne închişi faţă de El, de-a fi cunoscuţi ca simple existenţe create de El. E o 
cunoştinţă care n-a însemnat pentru ei şi o ridicare la calitatea de intimi, sau proprii ai lui 
Dumnezeu. I-au rămas, de aceea, străini. Nu s-au bucurat de o modelare a lor prin înrâurirea 
lui Hristos. Nu-L cunosc ei pe Dumnezeu, nu-i cunoaşte nici El pe ei. 

Dumnezeu rămâne în firea dumnezeiască şi după ce ia trupul, iar pe noi ne 
face neam al Său, căci e după firea lui Dumnezeu, deşi a luat acelaşi trup cu 
noi. Deci modul în care îi suntem proprii e asemănător 1325 . Precum El îi este 
propriu Tatălui, dar îi este propriu Lui pentru identitatea firii cu Tatăl, aşa şi 
noi suntem proprii Lui, şi El nouă, întrucât S-a făcut om. Iar prin El ne unim 
ca printr-un Mijlocitor cu Tatăl 1326 . Hristos este un intermediar între Dum¬ 
nezeirea supremă şi umanitate, amândouă aflându-se în Acelaşi, ca Cel ce 
uneşte în Sine cele atât de deosebite şi e unit, ca Dumnezeu prin fire, cu 
Dumnezeu-Tatăl, şi cu oamenii, ca Cel cu adevărat om. 

Dar va spune poate cineva: Nu vezi cât e de primejdios cuvântul tău? Căci 
dacă vom socoti că, întrucât S-a făcut om, cunoaşte El ale Sale, adică a venit 
la calitatea în care îi sunt proprii oile Sale, care dintre ele va rămâne afară din 
turmă? Căci toţi îi vor fi proprii, întrucât sunt oameni ca şi El. Pentru ce mai 
spune atunci ca un lucru de prisos: ale Mele? Sau ce mai au deosebit cele ce 
sunt ale Lui? Căci dacă toţi îi sunt proprii pentru pricina amintită, ce mai au 
în plus cei cunoscuţi? 

La aceasta răspundem că este comun tuturor, atât celor ce-L cunosc pe 
El, cât şi celor ce nu-L cunosc, faptul de-a le fi propriu (sau de-a fi proprii Lui). 
Căci S-a făcut om nu dăruindu-Se în parte unora şi altora, ci miluindu-Se de 
întreaga fire căzută. Dar nu va folosi nimic modul de-a ni Se face propriu şi 
de-a ne face proprii, celor ce îl defaimâ prin necredinţă, ci va dărui aceasta ca 
pe o podoabă superioară celor ce-L iubesc. Căci puterjea învierii trece la toţi 
pentru învierea Mântuitorului, înviind împreună cu El întreaga fire a omului. 
Dar aceasta nu le va fi de nici un folos celor iubitori de păcat fiindcă vor 
coborî în iad, primind învierea numai pentru a fi pedepsiţi, iar celor ce se vor 
nevoi printr-o viaţă superioară le va fi de mult folos, pentru că vor primi 
învierea spre participarea la bunătăţile mai presus de minte. în felul acesta au 


1325. Fiul Se face de un neam cu noi, precum este de un neam cu Tatăl. Căci are şi cu noi 
o fire comună, cum are cu Tatăl. Pe de altă parte, este şi o deosebire în modul în care Ii sun¬ 
tem noi proprii şi modul în care îi este Tatăl, sau El, Tatălui. Căci pe noi ne face proprii ai Lui 
printr-un act de voinţă, pe când Tatăl îi este propriu prin naştere. Dar asumarea voluntară a 
firii comune cu a noastră are şi ea un temei. Şi este si ea înrudită cu El prin faptul că El a creat-o 
după chipul Lui şi o susţine. 

1326. Deşi firea noastră a luat-o voluntar, totuşi nu suntem uniţi numai cu firea Lui ome¬ 
nească, ci cu El însuşi, cu Acea Persoană Care are şi firea dumnezeiască prin naştere din Tatăl. 
De aceea, fiind uniţi cu El, suntem uniţi prin El, ca Persoană unică a celor două firi, deci şi a 
firii dumnezeieşti, şi cu Tatăl. Ne face parte şi nouă de unirea ce-o are El ca Fiu cu Tatăl. Ca 
Dumnezeu-Creator, dar şi făcut om, ne cunoaşte desăvârşit, iar noi îl cunoaştem pe El însuşi 
ca Dumnezeu prin firea Lui omenească, prin care binevoieşte să ni se facă apropiat Căci prin 
ea cunoaştem pe purtătorul ei dumnezeiesc. Desigur, nu-L cunoaştem în integritatea Lui 
infinită, ci în măsura în care coboară la putinţa noastră treptată de cunoaştere. Ni Se revelează 
în măsura în care creştem spiritual în puterea de cunoaştere, ajutată însă şi de harul Lui. 

fost tăcuţi proprii lui Hristos toţi, şi răi şi buni, dar nu în mod egal, ci, celor 
ce cred în El, ca prilej de înrudire adevărată şi de primire a celor ce provin 
din ea, iar celor care nu sunt aşa, ca osândire grea a nemulţumirii şi lipsei de 
evlavie 1327 . Aşa cugetăm noi despre acestea. Cine poate, să cugete la înţele¬ 
suri mai desăvârşite. 

Dar trebuie observat cât este de adevărat şi de sigur cuvântul spus de 
Hristos. Căci nu se arată schimbând ordinea lui. Ci toate părţile lui le-a rostit 
după ordinea proprie şi foarte potrivită cu realitatea. Fiindcă n-a spus: Mă 
cunosc ale Mele pe Mine, şi Eu le cunosc pe ale Mele, ci Se înfăţişează mai 
întâi pe Sine ca Cel ce cunoaşte oile Sale, apoi zice că va li cunoscut El de 
către ele. înţelegându-se cunoştinţa ca ştire, cum am spus la început, vei înţe¬ 
lege astfel: Nu noi Dam cunoscut primii, ci El ne-a cunoscut întâi pe noi 1328 . 
De fapt Pavel, scriind celor dintre neamuri, le spune aceasta: "De aceea 
aduceţi-vă aminte voi, păgânii cu trupul, numiţi netăiere-împrejur de către cei 
numiţi tăiere-împrejur, făcută de mână în trup, că eraţi în vremea aceea în 
afara lui Hristos, înstrăinaţi de cetăţenia lui Israel şi străini de legămintele 
făgăduinţei, neavând nădejde şi fiind fără de Dumnezeu în lume . Acum însă, 
fiind în Hristos Iisus, voi, care odinioară eraţi departe, v-aţi apropiat prin sân¬ 
gele lui Hristos" (Efes. 2,11-13). Căci dintr-o nemăsurată bunătate Hristos S-a 
dăruit pe Sine neamurilor şi mai degrabă ne-a cunoscut decât a fost cunoscut 
de noi. Dar înţelegându-se cunoştinţa ca relaţie în care suntem făcuţi proprii 
şi înrudiţi, spunem iarăşi că nu noi am început aceasta, ci Dumnezeu cel 
Unul-Născut din Dumnezeu. Căci nu noi am luat dumnezeirea cea mai pre¬ 
sus de fire, ci însuşi Dumnezeu cel prin fire "a luat sămânţa luiAvraam", cum 
zice Pavel (Evr. 2,16-17), şi S-a făcut om ca, facându-Se asemenea cu fraţii Săi 
în toate, afară de păcat, să-Şi facă propriu pe cel ce nu era aşa prin sine însuşi, 
adică pe om. Deci în mod necesar zice că El însuşi ne-a cunoscut înainte pe 
noi, şi apoi, de aceea, şi noi pe El 1329 . 


1327. învierea cu trupul de pe urma învierii lui Hristos le va fi celor ce nu cred în El mai 
degrabă ca o pricină de chin veşnic, mai sporit decât cel de care ar fi suferit numai cu sufletul, 
dacă n-ar fi înviat cu trupul, aşa cum bucuriile de care se vor împărtăşi cu trupul cei ce vor 
învia cu el vor fi mai mari decât cele pe care le vor trăi numai cu sufletul înainte de învierea cu 
trupul. Cel înviat cu trupul spre fericire va vedea în alţii şi în cosmosul transfigurat noi prile¬ 
juri de bucurie şi va manifesta prin trupul lui înviat bunătatea şi curăţia altfel decât ar putea-o 
face fără trup. Iar răul suferit şi manifestat prin trupul înviat va fi de asemenea mai mare decât 
cel suferit numai prin suflet. îl va chinui mai mult şi răul văzut în alţii şi va suferi mai mult şi 
răul de la lucruri. 

1328. Dumnezeu a ştiut întâi de noi, căci El ne-a ştiut înainte de a-L cunoaşte noi prin 
experienţă. 

1329. Dumnezeu-Cuvântul ne-a cunoscut şi înainte de-a Se face om şi de-a ne face proprii 
Lui. După ce S-a făcut om, ne-a cunoscut prin experienţa umanului în Sine, ca şi acesta să-L 

"Şi viaţa Mea a pun pentru oi” (In 10, 15) 

Declară deci că e gata să lupte pentru apărarea în tot felul a celor proprii 
şi înrudiţi şi să Se primejduiască pentru ei, arătând prin aceasta în mod 
repetat că este cu adevărat Păstorul cel bun. Aceia, lăsând oile lupilor, s-au 
numit de aceea laşi şi simbriaşi. Dar El, deoarece a ştiut că trebuie să lupte 
pentru apărarea lor, nelăsându-Se înfricoşat nici de moarte, pe drept cuvânt 
poate fi cugetat că e Păstorul cel bun 1330 . Dar, zicând: "viaţa Mea o pun pen¬ 
tru oi", deoarece sunt Păstorul cel bun, înfurie pe farisei şi dă să se înţeleagă 
că aceia vor ajunge la atâta mânie împotriva Sa, încât II vor face să primească 
moartea pe care nu era necesar să o pătimească, dar tocmai prin aceasta să 
Se învrednicească de toată lauda şi de admiraţia pentru cele pe care le-a făcut 
şi de priceperea iscusită în păstorirea practicată 1331 . Căci trebuie notat că 
moartea suportată de Hristos pentru noi şi din pricina noastră n-a fost fără 
voie, ci Se arată mergând spre ea cu voie, deşi ar fi putut să scape uşor de 
pătimirea ei dacă n-ar fi voit să o pătimească. Deci vom vedea şi în pătimirea 


cunoască din experienţă pe El. Căci. făcut om, cunoaşte pe Dumnezeu întrucât Se cunoaşte 
pe Sine însuşi ca om. E om şi Se cunoaşte şi ca Dumnezeu, pentru că, fiind Dumnezeu, 
cunoaşte pe om, cunoscându-Se pe Sine. Nu desparte cunoaşterea Sa ca Dumnezeu de 
cunoaşterea Sa ca om. Aceasta ne ajută şi pe noi să cunoaştem pe Dumnezeu, dacă suntem 
uniţi prin credinţă cu El. De aceea a putut zice: "Le cunosc pe ale Mele şi ale Mele Mă 
cunosc pe Mine, cum Mă cunosc şi Eu şi cunosc pe Tatăl". Fiul lui Dumnezeu făcut om vede 
chiar în smerirea Sa ca om infinitatea Sa dumnezeiască; chiar în pătimire, puterea răbdării 
Sale infinite ca Dumnezeu; chiar în incapacitatea Sa de-a păcătui, puterea infinită a 
Dumnezeirii. Dar prin aceasta vede ca om infinitatea Sa dumnezeiască. Şi cunoaşte în Sine 
absolutul de nimic dependent, prin relativul dependent de Sine, şi relativul Său, prin abso¬ 
lutul Său. Iar din unirea cu Hristos poate cunoaşte şi omul relativul său dependent de abso¬ 
lutul lui Hristos. ^ 

1330. Păstorul adevărat. Păstorul cel bun preţuieşte şi iubeşte atât de mult oile, încât îşi 
dă şi viaţa pentru ele. El depăşeşte orice rest de egoism. Mai bine să trăiască ele decât El. Dar 
moartea Lui din iubire e biruită de iubire. Căci în această iubire se arată cea mai mare putere. 
Ea uneşte umanul cu Dumnezeu, Izvorul iubirii, sau în primirea ei se manifestă cea mai mare 
putere de viaţă, venită din unirea cu Izvorul vieţii. De aceea, între crucea lui Hristos şi învierea 
Lui e o legătură strânsă, o anumită continuitate. 

1331. Moartea nu era o necesitate pentru Hristos, ipostasul dumnezeiesc al unei firi 
omeneşti fără de păcat Dar iubirea Lui nemărginită pentru noi i-a înfuriat atât de mult încât 
au ţinut cu orice preţ să-L ucidă, iar El tot din această iubire a primit şi moartea, de care putea 
scăpa. Iar primirea morţii din pură iubire, şi nu din necesitate, cum a dovedit prin puterea 
arătată în înviere, a pus în deplin relief iubirea manifestată de El ca Păstorul cel bun, practicată 
şi afirmată de El şi în păstorirea de dinainte de moarte. Hristos ar fi putut evita moartea atât 
fiindcă era ipostasul divin purtător al firii omeneşti fără de păcat, cât şi domolind ura fariseilor 
prin manifestarea unei iubiri mai reduse fată de oameni. 

de bună voie pentru noi bunătatea iubirii Sale faţă de noi şi mărimea mai pre¬ 
sus de fire a acestei bunătăţi 1332 . 

"Am şi alte oi, care nu sunt clin staulul acesta. 

Şi pe acelea trebuie să le aduc, şi vor auzi glasul Meu 
şi va fi o turmă şi un păstor" (In 10, 16) 

Loveşte în multe feluri pe fariseii neascultători. Le arată prin multe 
cuvinte că vor pierde conducerea oilor şi că va stăpâni şi va conduce El. Se 
arată că va amesteca turmele neamurilor cu cei ascultători din Israel, va 
călăuzi nu numai turma iudeilor, ci va trece în tot pământul lumina slavei Sale 
şi va chema la cunoştinţa lui Dumnezeu popoarele de pretutindeni, nemulţu- 
mindu-Se să fie cunoscut numai în Iudeea, ca în vechime, ci oferind întregii 
lumi de sub cer, spre bucurie, cunoştinţa adevărată a lui Dumnezeu. Iar că 
Hristos S-a arătat pedagog al dreptei credinţe şi neamurilor, o poate afla 
oricine foarte uşor. Căci Scriptura de Dumnezeu insuflată este plină de măr¬ 
turii în privinţa aceasta. Acest lucru nu se cuvine să-l trecem cu vederea, 
lăsând celor mai învăţaţi cercetarea lui. Deci, dând două sau trei cuvinte ale 
proorocilor despre aceasta, vom spune cele următoare. Dumnezeu-Tatăl zice 
undeva despre El: "lata, l-am dat mărturie neamurilor, căpetenie şi stăpânitor 
peste neamuri" (Is. 55, 4). Căci Hristos a mărturisit neamurilor învăţătura 
mântuitoare şi le-a spus cele prin care trebuia să se mântuiască. Iar dum¬ 
nezeiescul Psalmist, chemând ca la o prăznuire pe cei de pretutindeni şi 
poruncind să se înalţe la o sărbătoare cerească pământul de sub cer, zice: 
'Toate neamurile bateţi din palme, strigaţi lui Dumnezeu cu glas de bucurie" 
(Ps. 46,1). Iar cel ce ar dori să cerceteze cauza unei aşa de strălucite şi veş¬ 
nice sărbători, va afla pe cel ce spune clar: "împărat a tot pământul este Dum¬ 
nezeu; cântaţi cu înţelegere . împărăţit-a Dumnezeu peste neamuri" (Ps. 46,7- 
8 ) 1333 şj p e Domnul II prezintă prin cuvintele Sale 1334 , arătându-L propovă- 


1332. Hristos a suportat moartea nu din necesitate, ci exclusiv "pentru noi", sau ca să ne 
elibereze de ea prin înviere, şi "din pricina noastră", sau a păcatului nostru. Deci a primit-o 
exclusiv din iubire, din cauza noastră şi cu scopul întăririi firii noastre pentru biruirea morţii. 

1333. împărat este cel ce are putere peste împărăţia sa. Dar împărăţia cea mai de laudă 
este cea ai cărei membri recunosc puterea împăratului. împăratul suprem peste toţi cei ce 
recunosc cu mulţumire şi bucurie stăpânirea Lui este Dumnezeu. Căci El îi fine pe toţi în 
armonie, într-o iubire între ei şi faţă de Sine. 

1334. Prin prooroci, Dumnezeu îşi comunica voia Sa prin cuvintele lor. în Hristos însuşi, 
Dumnezeu făcându-Se om, îşi însuşeşte cuvintele omeneşti, sau Şi le face ale Sale. Este extre¬ 
ma Lui pogorâre şi totodată cea mai mare înălţare şi preţuire a cuvintelor omeneşti. El intră 
direct în dialog cu oamenii. A dat prin aceasta un conţinut de infinită adâncime şi iubire cuvin¬ 
telor Sale. Şi totuşi ele sunt înţelese, accesibile înţelegerii omeneşti. Sunt cuvinte de veşnică 
actualitate, inepuizabile. 

duind Evanghelia tuturor popoarelor. Căci în Psalmul 48 zice: "Auziţi acestea 
toate neamurile, ascultaţi toţi cei ce locuiţi în lume: pământenii şi fii oame¬ 
nilor, împreună bogatul şi săracul 1335 . Gura mea va grăi înţelepciune şi cuge¬ 
tul inimii mele, înţelegere" (Ps. 48, 1-3). Şi tot cea ce e grăit de Hristos e 
învăţătură. Deci ne vom întoarce la cuvântul de la început, care vorbeşte 
despre mulţimea neamurilor cărora li se va propovădui de către cei plecaţi 
din Ierusalim. Dar va întreba cineva, cercetând sensul mai subţire al spusei 
din fruntea paragrafului, ce taine descoperă Mântuitorul spunând aceasta 
căpeteniilor iudeilor şi bărbaţilor care au inima arzând de ură şi pizmă. Căci, 
spune-mi, ce trebuia să înveţe unii ca aceştia, când Hristos le-a spus că va 
stăpâni peste neamuri şi că va aduce oile din afara iudeilor în staulul Său? Ce 
vom spune la aceasta? Ce vom răspunde în apărarea acestor cuvinte? Nu le 
comunică aceste taine ca unor prieteni, dar nici nu le face această desco¬ 
perire fără rost, ci deoarece ştia că aceasta îi va fi de folos în scopul urmărit, 
deşi sensul celor spuse le rămâne iudeilor greu de înţeles şi nu era uşor să-i 
încovoaie spre ascultare. Căci, deoarece îi ştia cunoscători ai scrierilor lui 
Moise şi ai vestirilor şi cuvintelor proorocilor, care arătau că Hristos atrage şi 
neamurile spre cunoaşterea lui Dumnezeu, era important să le dea acestea 
ca pe un semn şi ca pe un argument foarte puternic că El este Cel prevestit 
că va chema şi oile care nu sunt din staulul iudeilor, ca, precum am spus 
adineauri, să creadă că El este cu adevărat Acela pe Care îl proorocea şi ceata 
Sfinţilor bărbaţi. 

"Pentru aceasta Mă iubeşte Tatăl, fiindcă Eu îmi pun sufletul, 
ca iarăşi să-l iau " (In 10, 17) 

De multe ori întâlnirea noastră cu El se produce nu numai prin cele ros¬ 
tite mai înainte cu gura, ci şi prin gândurile din adânc. Căci, fiind Dumnezeu 
adevărat, are cunoştinţa clară a tuturor. Râzând deci neevlavioşii iudei de 
cuvântul Lui, deoarece afirma cu atâta tărie că va lupta pentru oile Sale şi 
declara cu multă râvnă că e gata să şi moară pentru ele, socoteau că aiureşte 
şi că e un maniac. De aceea, îi arată prin cuvinte şi fapte că, din nepriceperea 
şi necredinţa nemăsurată aflată în ei, aleg să râdă de El şi preferă să-L 
ocărască pe El, Care ştie că Dumnezeu-Tatăl îl învredniceşte de multă cin¬ 
stire. De aceea zice: Tatăl Mă iubeşte pe Mine pentru ceea ce voi, din multa 


1335. Bogăţia şi sărăcia materiale sunt stări şi deosebiri relative. Bogăţia nu dă satisfacţii 
totale, nici sărăcia, nefericire totală. Toţi simt că le trebuie altceva. Şi toţi au o frică de glasul 
lui Dumnezeu, sau primesc prin el o supremă nădejde, dacă nu s-a tocit omenescul din ei. 
Bogatul va vedea că şi săracul e om ca el şi că e dator să-l ajute, iar săracul nu-1 mai urăşte pe 
cel bogat 

neînţelegere, socotiţi că e nimic. Deci, cum nu sunteţi îngâmfaţi şi plini de 
toată necredinţa voi, care spuneţi că ceea ce este foarte iubit de Tatăl este 
vrednic de râs? Le dă acelora şi prin acestea să înţeleagă că sunt foarte urâţi 
de Dumnezeu. Căci dacă El iubeşte pe Cel ce-Şi pune viaţa pentru turma de 
oi încredinţată Lui, e cu totul necesar să se înţeleagă că Dumnezeu va socoti 
vrednic de mânie pe cel ce, văzând lupul venind, lasă turma în prada lupului 
care o atacă cu furie, şi el o ia la fugă, fapt pe care îl vădeşte că-1 fac cei ce au 
fost încredinţaţi cu stăpânirea peste poporul iudeu, sau peste staul. De aceea 
le arată că sunt urâţi de Dumnezeu 1336 şi lipsiţi de credinţă, deoarece nu se 
tem să râdă de ceea ce e mai preţuit la Dumnezeu. Şi afirmă că este iubit de 
Dumnezeu-Tatăl nu numai pentru că îşi pune viaţa, ci o şi ia. Căci mai ales în 
aceasta străluceşte mărimea faptelor Lui bune pentru noi. Fiindcă dacă ar fi 
murit numai, dar nu s-ar fi sculat, ce ar fi fost atât de neobişnuit? Cu ce s-ar fi 
arătat folosită firea noastră, El rămânând mort împreună cu noi, adică în 
legăturile morţii şi stăpânit împreună cu ceilalţi de stricăciunea introdusă de 
moarte? Dar deoarece Şi-a dat viaţa ca să o şi ia, a mântuit prin aceasta întrea¬ 
ga fire, desfiinţând stăpânirea morţii peste creaţie ca să o arate nouă. Dar Fiul 
este iubit de Dumnezeu-Tatăl nu în sensul că ar fi rămas în afara iubirii dacă 
n-ar fi murit pentru noi. Căci a fost pururea iubit Dar să păşim spre înţele¬ 
gerea acestei spuse. Cele ce aparţin unora prin fire, chiar dacă le au prin 
deprindere, se manifestă efectiv când trec în lucrare. Astfel, focul are în mod 
natural în sine căldura proprie. Dar numai când lucrează ceva în materie 
cunoaştem ce putere are şi cum este el. La fel, cel priceput în gramatică sau 
în altă ştiinţă nu ar fi admirat dacă ar tăcea, ci numai adăugând frumuseţea 
învăţăturii lui la cunoştinţa altora. Astfel, când lucrează ceva din cele ce I se 
potrivesc, Firea dumnezeiască şi negrăită Se arată ca răspânditoare de har şi 
e văzută astfel şi de noi. De fapt înţelepciunea zice: "Eu eram de care Se bucura 
în fiecare zi, în toate zilele Mă veseleam în faţa Lui necontenit, când Se vese¬ 
lea de ceea ce săvârşeam în lume şi întru fiii oamenilor Se veselea" (Pilde 8, 
30-31). Şi e propriu lui Dumnezeu a Se bucura pururea şi a Se veseli fără 
sfârşit. Căci nu are nici o pricină de întristare Cel ce are puterea peste toate. 
Ci S-a bucurat că prin înţelepciunea Sa a făcut lumea. Căci, atunci când a 


1336. Dacă Dumnezeu iubeşte pe Hristos, Care-Şi pune viata pentru oile cuvântătoare, El 
desigur urăşte pe cei ce n-au nici o iubire fată de ele şi merg până acolo că râd de Cel ce e în 
stare să moară pentru ele. Hristos condamnă prin aceasta cinismul, lipsa de preţuire şi de 
iubire a oamenilor. Dacă oamenii au fost creaţi de Dumnezeu, desigur că au fost creaţi pentru 
că s-a arătat un interes pentru ei, care înseamnă şi o iubire a lor, o iubire care, ca toate cele 
proprii lui Dumnezeu, poate lua o formă desăvârşită, căutând un mod de-a putea primi şi 
moartea pentru ei. De aceea L-a făcut pe Fiul Său, adică tot ce-I este mai drag, om, capabil să 
moară de bunăvoie din iubire pentru oameni. în iubirea faţă de Fiul Său, Care primeşte să 
moară pentru oameni, se arată şi iubirea Tatălui faţă de noi. 

văzut trecută în fapt lucrarea înţelepciunii Sale, a socotit că trebuie să Se 
bucure şi mai mult 1337 . Aşa vom înţelege şi ceea ce s-a săvârşit acum. Căci 
Dumnezeu, fiind iubire 1338 , după cuvântul lui Ioan (I In 4, 8) - şi nu doar bun 
-, sau mai degrabă Binele însuşi, deoarece a cunoscut că Fiul Său îşi pune 
viaţa pentru noi din iubire faţă de noi şi îşi păstrează trăsăturile exacte ale 
bunătăţii incomparabile ale firii Sale, Da iubit pe drept cuvânt, nu dăruindu-I 
iubirea ca pe o răsplată oarecare faţă de cele făcute pentru noi, ci, precum am 
spus, privind în Fiul adevărul firii Sale, El fiind chemat la aceasta de atracţiile 
necesare şi inevitabile ale firii 1339 . Deci, precum cineva dintre noi, văzând în 
fiul său trăsătura exactă a chipului propriu, îşi arată în formă nouă iubirea, în 
acelaşi mod, socotesc, Dumnezeu-Tatăl zice că iubeşte pe Fiul Său, Care îşi 
pune viaţa pentru noi şi iarăşi o ia. Căci este o faptă a iubirii nu numai a primi 
să pătimească, şi încă fără slavă, ci şi a-Şi da viaţa, ca să omoare moartea şi ca 
să înlăture tristeţea stricăciunii. Fiind deci pururea iubit pentru fire, va fi iubit 
şi pentru că procură Tatălui Său bucurie prin iubirea Lui faţă de noi. Se poate 
vedea şi din aceasta strălucind firea neschimbată a Cuvântului. 


FRAGMENTE 
DIN CĂRŢILE 7 ŞI 8 

"Putere am Eu, zice, ea sa pun sufletul Meu” (In 10, 18) 

Aici ne învaţă că este nu numai Păstorul cel bun, Care se primejduieşte 
pentru turmă, ci este şi Dumnezeu prin fire. De aceea, dacă n-ar fi voit, nu ar 


1337. Tatăl a iubit pe Fiul din veci. Căci pururea S-a bucurat de El. Dar a avut încă o 
bucurie şi un alt motiv de iubire când Da văzut învingând moartea făpturilor Sale conştiente, 
căzute prin despărţirea cu voia de Sine şi aflate sub stăpânirea morţii. Căci a văzut energia 
dumnezeiască manifestându-se sau actualizându-se într-o nouă putere, sau şi ca iubire 
maximă. Dacă S-a bucurat de fapta de creare a lumii şi a oamenilor, Tatăl şi Fiul fiind parteneri 
ai iubirii, S-a bucurat cu atât mai mult în readucerea lor la viaţa veşnică, din moartea în care 
căzuseră. Iar această faptă a fost o nouă manifestare a iubirii Sale. în readucerea la viaţa 
veşnică a făpturilor Sale conştiente. Fiul a arătat că, dând totul, recâştigă totul, confirmân- 
du-se adevărul că, cu cât a dat mai mult cu atât are mai mult, învăţând şi pe oameni să expe- 
rieze acest adevăr. 

1338. Nu există o iubire impersonală, cum nu există bunătate şi cugetare impersonale, ci 
există persoane iubitoare, bune sau cugetătoare, sau cuvântătoare. Toate sunt ipostatice. De 
aceea, însăşi Persoana supremă este Iubire, sau Bunătate, sau Cugetare, sau Cuvânt Şi e toate 
acestea în relaţie cu altă Persoană. De aceea sunt şi oamenii creaţi de Dumnezeu, ca chipuri 
ale Lui, în oarecare măsură iubitori, cuvântători, sau contrari acestora. 

1339. Tatăl iubeşte pe Fiul întrupat, Care primeşte moartea pentru oameni, nu ca pe un 
slujitor care împlineşte voia Lui, ci ca pe Cel cu Care are aceeaşi fire, dar Care actualizează 
într-o formă nouă iubirea care este proprie firii dumnezeieşti şi pe care Fiul o are asemenea 
Tatălui. 

fi suportat moartea, dar El are puterea cuvenită lui Dumnezeu pentru icono- 
mia aceasta de mare folos pentru noi. Cuvântul mai învaţă pe iudei că nu vor 
putea avea putere asupra Lui dacă n-ar voi El aceasta. De aceea a spus: 
"Putere am" nu numai să pun sufletul Meu, ci peste amândouă, peste moarte 
şi înviere. Şi a spus "putere am", ca să arate că faptele acesteia nu sunt ale pu¬ 
terii şi lucrării altuia, procurate Lui prin concesie, ca unui slujitor sau slugi, ci 
că puterea Lui este un rod al firii proprii, şi poate să stăpânească lanţurile 
morţii şi să Se mute cu uşurinţă spre ceea ce voieşte firea Sa sau spre ceea 
ce este propiu lui Dumnezeu după fire. Aceasta voieşte să arate spunând: 
"Putere am Eu ca să pun sufletul Meu şi puterea am să-î iau". Şi face aceasta 
nu pentru că I s-a poruncit ca unui rob şi ca unei slugi, nici silit de alţii ca de 
o necesitate, ci prin voia proprie 1340 . 

"Această poruncă am primit-o de la Tatăl Meu " (In 10, 18) 

Ca să nu zică cineva că Tatăl poate lua sufletul Fiului fără voia Acestuia, 
şi prin aceasta să introducă o despărţire şi dihonie în Dumnezeirea cea una a 
Tatălui şi a Fiului, spune: "Am primit poruncă". Prin acest cuvânt arată şi pe 
Tatăl consimţind şi împreună-voind aceasta şi mărturiseşte că a venit la 
această hotărâre dintr-o unică voire, căci este Sfatul Tatălui. Aceasta se potri¬ 
veşte şi iconomiei întrupării. Căci porunca arată identitatea de gândire cu 
Tatăl, deşi o spune cu smerenie.. Iar porunca este să moară pentru lume. 
Spunând că a primit poruncă de la Tatăl, arată ca poruncă ceea ce socotea şi 
El că e drept. Deci nu Se micşorează pe Sine faţă de Tatăl, fiind prin fire 
Dumnezeu 1341 , dar afirmă ceea ce e propriu umanităţii. Căci spune că El este 
Proorocul despre care a zis Tatăl că "va grăi precum I-am poruncit Lui" 
(Deut. 18, 18). Prin aceasta spune că a primit ca poruncă sfatul comun ce-1 
are cu Dumnezeu-Tatăl. Aceasta a spus-o către iudei, ca să nu-L socotească 
grăind altele decât poruncile Tatălui. Iar dacă Tatăl a numit pe Fiul Său Cel 
de-o-fiinţă Prooroc, să nu te tulburi! Căci, când S-a făcut om, atunci I s-a 
potrivit şi numele de Prooroc, şi atunci spunem că I s-a dat de către Tatăl în 
înţeles iconomic (datorită întrupării). Dar Cel ce primeşte poruncile nu este 


1340. O moarte pe care ar fi suportat-o fără să voiască, silit de alţii, sau dintr-o necesitate, 
nu L-ar fi arătat ca Dumnezeu întrupat şi nici nu ar fi fost-dovada exclusivă a celei mai depline 
iubiri a Lui pentru noi. Sectele, care nu cinstesc Crucea lui Hristos, sau moartea Lui pentru 
noi, nu cunosc înţelesurile acestea ale Crucii Lui. O primire a morţii din neputinţa de-a o evita 
n-ar explica nici învierea Lui. De aceea, sectele nu prea vorbesc nici de învierea Lui. Toate 
acestea rezultă din faptul că nu recunosc în mod clar dumnezeirea Lui. 

1341. Spune în chip smerit că primeşte moartea dintr-o poruncă a Tatălui. De fapt, 
hotărârea proprie de a primi moartea este una cu voinţa Tatălui. Dacă n-ar fi una cu Tatăl în 
voinţa de-a primi moartea, n-ar fi deplin liber în acceptarea ei. 


) 

prin aceasta mai mic sau neasemenea fiinţei sau firii Celui ce porunceşte, o 
dată ce şi oamenii poruncesc oamenilor, şi îngerii, îngerilor, şi aceasta nu ne 
face să spunem că cei cărora li se porunceşte sunt de alte firi sau mai mici. 
Deci nici Fiul nu e mai mic decât Tatăl, deşi S-a făcut om ca să ni Se facă nouă 
pildă a toată virtutea 1342 . De aceea ni se şi spune că trebuie să ascultăm de 
părinţi, deşi suntem egali după fire. Odată spus-a Tatăl: "Voi porunci". 
Aceasta înseamnă "voi face", ca de pildă când zice: "Şi voi pedepsi lumea pen¬ 
tru relele ei şi pe cei necredincioşi pentru păcatele lor" (Is. 13, Îl) 1343 . Dar 
uneori ne spune Fiul cuvinte negrăite şi prin pogoromânt, ca să le înţelegem, 
pe cât ne este cu putinţă. Totuşi, spunând că a primit o poruncă, nu arată pe 
Cel ce este Dumnezeu prin fire ca nefiind Dumnezeu. Deci spune că e Dum¬ 
nezeu şi recunoaşte şi toate câte se cuvin Dumnezeirii, dar spune limpede că 
S-a şi făcut făptură 1344 . Căci a primi o poruncă nu goleşte pe cineva de 
însuşirile lui naturale. Deci, câte a poruncit Fiului Tatăl, acestea le grăieşte şi 
Fiul, şi de aceea zice: "Eu şi Tatăl una suntem" (In 10, 30). Astfel, e necesar 
să recunoaştem că este Tatăl adevărat Cel ce porunceşte Fiului să spună cele 
adevărate 1345 . Căci cele ce a primit Fiul porunca să le grăiască, pe acelea le 
grăieşte. 'Tatăl care M-a trimis , Acesta Mi-a dat poruncă ce să spun şi ce să 
grăiesc" (In 12, 49). Iar dacă a zis şi că "Tatăl este mai mare decât Mine" (In 
14,28), prin aceasta nu spune ceva greşit. Căci, întrucât este Dumnezeu prin 
fire, este egal cu Tatăl, iar întrucât S-a făcut om şi S-a smerit pe Sine, grăieşte 
cuvintele potrivite într-un mod propriu oamenilor. Totuşi, chiar dacă porunca 
nu arată unitatea de fiinţă, ea nu păgubeşte fiinţa. Căci nu în faptul că Tatăl ii 
porunceşte se arată că El este Fiu, nici nu este aceasta o definiţie a fiinţei. Dar 
Fiul ştie că este Sfatul şi înţelepciunea Tatălui, fapt afirmat cu tărie de El. Iar 
dacă primeşte acestea ca o poruncă, să nu te miri! Căci se indică prin cuvinte 
omeneşti ceea ce e mai presus de cuvânt, şi cele de negrăit sunt atrase prin 
glasurile noastre spre cuvântul din noi, ca să le putem înţelege. Deci nu vom 
condamna ca absurd conţinutul, ci slăbiciunea cuvintelor, care nu se pot 
înălţa în modul în care trebuie la calitatea realităţii şi la tâlcuirea exactă. 


1342. Fiul lui Dumnezeu, făcându-Se om, ne-a arătat spre ce înălţime trebuie să urcăm noi 
din punct de vedere moral şi spiritual, chiar dacă nu vom ajunge niciodată până la înălţimea Lui. 

1343. Cum ni se spune nouă că trebuie să ascultăm de părinţii noştri, deşi suntem egali 
cu ei după fire, aşa spune şi Hristos aici că primeşte porunca Tatălui Său, deşi e de aceeaşi fire 
cu El. 

1344. Astfel, când vorbeşte de porunca Tatălui, spune, pe înţelesul nostru, ceva mai pre¬ 
sus de înţelegere. 

1345. Nu există ceva intermediar între atotputernicul Dumnezeu şi creaţie, cum spuneau 
arienii, toţi gnosticii, sau toate filozofiile panteiste. Sfântul Chirii îndeamnă pe ereticii arieni din 
vremea lui să se decidă pentru una dintre cele două. 

"Iarăşi s-a făcui dezbinare între iudei" (In 10, 19), 
şi cele următoare 

Cuvântul Mântuitorului coboară la inimile ascultătorilor şi, aflându-le pe 
unele mai sensibile, le preschimbă îndată şi le strămuta spre o simţire bună, 
iar de cele dure se desparte în oarecare fel, dezaprobându-le. Deci unul, 
având mintea dispusă spre bunăvoinţă, primeşte cuvântul mântuitor cu 
atenţie, iar altul, care nu este astfel, nu-1 primeşte. Aşa s-a întâmplat şi cu 
poporul iudeu. Căci, după ce a auzit cuvintele Mântuitorului, s-a dezbinat, şi 
unii, cei mai sensibili, se îndreaptă spre începutul mântuirii, iar cei duri se 
îmbolnăvesc mai rău decât au fost la început. Dumnezeiescul Evanghelist se 
uimeşte de dezbinarea pricinuită în poporul iudeu de aceste cuvinte. Căci 
socotesc că e foarte clar că el se miră de duritatea celor ce n-au crezut, când 
arată dezbinarea ce s-a produs pentru cuvintele acestea, cuvinte prin care 
iudeii ar fi trebuit să se convingă că El este Hristos, o dată ce cuvintele Mân¬ 
tuitorului erau atât de minunate. Dar, spunându-se lor aceste cuvinte care tre¬ 
buia să-i câştige şi pe cei foarte greu de câştigat, ele li s-au făcut pricină de 
dezbinare. Deci se miră de ei că se abat în chip necredincios spre o neas¬ 
cultare neruşinată. De aceea merită cu atât mai mult să fie osândiţi, cu cât 
cuvântul Mântuitorului se cuvenea să fie mai admirat. Căci El vorbea dum¬ 
nezeieşte şi cele ce depăşesc pe om. Dar strălucirea cuvintelor mai presus de 
om şi curajul dumnezeiesc împing mulţimea la o nestăpânită lipsă de înţelep¬ 
ciune. Şi deoarece este obiceiul celor cu adevărat îndrăciţi să se înfurie re¬ 
pede şi să piardă orice înţelegere, aceia socoteau pe Domnul ca simplu om, 
neînţelegând că era Dumnezeu prin fire, şi de aceea îl huleau în chip ne¬ 
stăpânit, numindu-L îndrăcit. Căci, auzindu-L grăind cele ce se cuvenea să le 
grăiască numai Dumnezeu, dar privindu-L ca pe unul dintre noi şi necunos- 
când cine este prin fire, socoteau că huleşte când grăia ceea ce e potrivit 
numai lui Dumnezeu. Şi-L priveau ca om, pentru că, pentru slăbiciunea ascul¬ 
tătorilor, de multe ori Se folosea în mod smerit şi de cuvântul potrivit nouă. 
Deci se dezbină poporul iudeilor, şi unii, neînţelegând nimic din tainele ce li 
le grăia, îl defăimau, iar alţii, mai cumpăniţi prin deprindere, nu se grăbesc 
să-L osândească, ci, ascultând cuvintele Lui şi pătrunzându-le cu atenţie, simt 
dulceaţa lor şi astfel le socotesc vrednice de înţelegere, nevăzând în ele 
uşurătatea demonilor, căci doar acelora le e propriu să păcătuiască în vorbire. 
Deci mai degrabă erau demonizaţi fariseii, care numeau astfel pe Cel liber de 
orice patimă şi nu voiau să dea pe faţă boala aflată în ei, sau răul care-i 
stăpânea. Şi socotesc că ei declarau cu foarte mare vicleşug că Domnul este 
îndrăcit. Deoarece Hristos îi vădea ca pe nişte păstori laşi şi ca pe nişte sim- 
briaşi, care lasă lupului oile şi se îngrijesc prea puţin de turmă, ei se tem mult 
ca nu cumva, înţelegând mulţimea această spusă, să refuze a mai fi păstorită 

de ei şi să treacă la învăţătura lui Hristos. De aceea, amăgind mintea celor din 
turmă, zic: "Are drac... pentru ce-L ascultaţi pe El?" (In 10,20). Şi spunând ei 
acestea, din viclenie, atrag pe unii la o gândire vrăjmaşă. Alţii însă, observând 
calitatea cuvintelor Domnului, le socotesc drepte, deci nefiind ale unui om 
demonizat. Iar minunile dau o mărturie de necontestat Chiar dacă consi¬ 
deraţi, zic, cuvintele ca fiind nedrept spuse, este cu neputinţă ca cineva, având 
demon, să şi săvârşească acele fapte. Căci din roadele Lui îl vor cunoaşte 
judecătorii drepţi pe El, minunându-se, o dată cu aceasta, şi de cuvintele Lui. 

"Şi era atunci în Ierusalim sărbătoarea înnoirii templului 
şi era iarnă " (In 10, 22) 

Era prezent Domnul, nu ca să prăznuiască împreună cu ei. Căci cum ar 
fi făcut aceasta Cel ce a spus: "Am urat şi am respins sărbătorile voastre"? Ci 
era prezent ca să grăiască cuvintele Sale folositoare înaintea multora, făcân- 
du-Se pe Sine arătat iudeilor şi amestecându-Se printre ei fără ca ei să-L 
caute. Iar prin sărbătoarea "înnoirii" trebuie înţeleasă aici fie întâia sărbă¬ 
toare în care Solomon a prăznuit zidirea templului, fie cea de pe urmă, în care 
Zorobabel a prăznuit refacerea templului după întoarcerea iudeilor din 
Babilon. Şi deoarece era iarnă şi ploua, toţi alergau în pridvor. De aceea şi 
Hristos a venit acolo, ca să Se facă pe Sine cunoscut tuturor celor ce voiau să-L 
vadă şi să le fie de folos. Căci, văzându-L, se simţeau stimulaţi să-I pună unele 
întrebări. Fiindcă oamenii obişnuiesc mai ales în sărbători să fie mişcaţi de 
asemenea cuvinte. 

"Deci L-au împresurat iudeii" (In 10, 24), şi cele următoare 

Pizma ascuţită îi împiedică să vină la credinţă, dar, pe de altă parte, îi 
atrag minunea şi mărimea celor săvârşite. Acuză cuvântul şi forma concen¬ 
trată a învăţăturii 1346 , declarând că le sunt o piedică în înţelegerea celor pe 
care ei ar trebui să le înveţe. îi cer, deci, să le spună mai deschis, deşi au pri¬ 
mit de multe ori lungi explicaţii. Deşi n-a spus clar: "Eu sunt Hristosul", le-a 
comunicat multe dintre măririle ce-I aparţineau, spunând uneori: "Eu sunt 
învierea şi viaţa" (In 11,25), "Eu sunt Calea" (In 14, 6), "Eu sunt uşa" (In 10, 
9), "Eu sunt păstorul cel bun" (In 10, 14). Iar prin acestea arată că este 
Hristosul, căci cu aceste însuşiri obişnuia Scriptura să încununeze pe Hristos. 


1346. Cuvintele lui Iisus sunt concentrate în sensul că sunt foarte adânci şi bogate în 
înţelesurile lor. Dar sunt concentrate şi pentru că nu voia să le spună oamenilor prea deschis 
adevăruri pe care ei nu le puteau încă primi. Le spunea în formă de imagini sensibile adevăruri 
de înaltă spiritualitate: "Eu sunt calea" etc. 

Şi, deşi iudeii Ii cereau să spună aceasta deschis, socotea că nu va fi foarte uşor 
de primit declaraţia simplă: "Eu sunt Hristosul", dacă nu va fi urmată de dovada 
faptelor, prin care să Se facă crezut în mod cuvenit că este Hristos. Era incom¬ 
parabil mai important să fie cunoscut nu din cele pe care le spunea, ci din cele 
ce arăta că-I aparţin în mod natural, din cele pe care le proorocesc dum- 
nezeieştile Scripturi că prin ele Se va face vădit Acestea neînţelegându-le 
iudeii, ca foarte mici la suflet, spun : 11 Până când ne scoţi sufletul?" (In 10,24) 1347 . 

"Lucrurile pe care le fac în numele Tatălui Meu, 
acestea mărturisesc despre Mine" (In 10, 25) 

Hristos a socotit de prisos să, spună iarăşi aceleaşi cuvinte celor ce le-au 
auzit de multe ori fără să se lase convinşi. Căci trebuie să se încerce cele ale 
fiecăruia din calitatea celor săvârşite, ca să nu se uite la vorbe. Spune deci că 
El împlineşte faptele în numele Tatălui, nu folosindu-se ca un sfânt oarecare 
de puterea de sus, nici arătând în Sine o neputinţă, ci ca Dumnezeu din 
Dumnezeu sau ca Cel de-o-fîinţă cu Tatăl, având puterea Tatălui, adică atri¬ 
buind puterea celor săvârşite slavei dumnezeieşti. Deci atribuie şi Tatălui cin¬ 
stirea, ca să nu dea iudeilor prilej să se pornească împotriva Lui. Dar a socotit 
necesar să nu uite nici de măsura chipului de rob, afirmând că este Dum¬ 
nezeu şi Domn 1348 . Spunând că face lucrurile Sale în numele Tatălui, învaţă 
că iudeii rosteau o blasfemie când afirmau că scoate dracii cu Beelzebut. 
Pentru că Tatăl nu deoarece e Tată face minuni, ci deoarece este Dumnezeu 
prin fire. Deci şi Fiul, nu deoarece e Fiu, ci fiindcă e Dumnezeu din Dum¬ 
nezeu poate face şi El lucrurile lui Dumnezeu 1349 . Dar a spus din iconomie 
că face lucrările în numele Tatălui 1350 . 


1347. lisus nu voia să spună deschis că e Hristos, fără să le dovedească aceasta prin fapte 
minunate. Iudeii îi cereau aceasta ca să-L poată acuza că se laudă minţind. Ei îi cereau: "Dacă 
Tu eşti Hristosul, spune-ne-o nouă pe faţă" (In 10 , 24 ). 

1348. Numai El poate face ceea ce vede că face^ Tatăl. Prin aceasta îşi afirma dum¬ 
nezeirea, dar ca Fiul, Care are dumnezeirea de la Tatăl. în acelaşi timp, prin aceasta arată că e 
şi om. E însă singurul om care vede ceea ce face Tatăl şi poate face aceleaşi pentru că este şi 
Dumnezeu, dar Dumnezeu din Dumnezeu, adică Fiul cel Unul născut din Tatăl. 

1349. Era blasfemie împotriva lui Dumnezeu afirmaţia iudeilor că scoate draci cu puterea 
lui Beelzebut îl făceau pe Dumnezeu Beelzebut, adică Tatăl lui Beelzebut Dar când Hristos vor¬ 
bea de puterea Tatălui Său, nu vorbea de puterea lui Beelzebut Căci cum ar scoate Beelzebut 
Uneltele sale din oameni? Cum şi-ar slăbi el stăpânirea sa, întărind stăpânirea lui Dumnezeu? 

1350. Hristos face prin organele trupului Său minuni în numele Tatălui, pentru a arăta că 
e Fiul lui Dumnezeu întrupat, şi nu om simplu, ci Fiul lui Dumnezeu întrupat ca om pentru 
mântuirea noastră. Prin aceste minuni ne dovedeşte că e Fiul lui Dumnezeu întrupat, deci om 

întărit de Dumnezeu-Tatăl, arătând la ce putere a fost ridicată umanitatea în El şi, prin El. ir. j 

toţi cei ce se unesc cu El. 

"Dar voi nu credeţi, pentru ca nu sunteţi 
dintre oile Mele” (In 10, 26) 1351 

Dovada unora că sunt oile lui Hristos stă în faptul că ascultă şi sunt gata 
spre supunere (In 10, 27). Iar prin a asculta înţelegem a crede în cele auzite. 
Iar cei ce ascultă de Dumnezeu sunt cunoscuţi de El (In 10, 27). în general 
nimeni nu rămâne necunoscut lui Dumnezeu. Deci când zice: "cunosc pe ale 
Mele" (In 10, 14), spune: "Voi primi şi-Mi voi face proprii pe aceştia în chip 
tainic şi voi intra în relaţie cu ei". Dar va spune cineva că şi întrucât S-a făcut om, 
Şi-a făcut proprii pe toţi oamenii, făcându-Se de acelaşi neam cu ei. Deci toţi sun¬ 
tem proprii ai lui Hristos printr-o relaţie tainică 1352 , întrucât S-a făcut om. Dar 
sunt străini de El cei ce nu păzesc chipul sfinţeniei Lui. Aşa şi iudeii, fiind pro¬ 
prii după neam ai lui Avraam cel credincios, prin cele ce s-au făcut necredincioşi, 
adică prin neasemănarea purtărilor lor, s-au lipsit de rudenia cu el. 

Dar mai spune: "şi ele vin după Mine" (In 10, 27). Căci cei ce cred vin 
după Hristos, mergând pe urmele Lui, printr-un har dat lor de Dumnezeu, 
nemaislujind umbrelor Legii, ci urmând poruncilor şi cuvântului Lui, prin 
har. Şi aceştia urcă la demnitatea Lui, numindu-se fii ai lui Dumnezeu (In 3, 
1). Fiindcă, suindu-Se Hristos la ceruri, îl vor urma şi aceia. Căci zice că, 
celor ce vor urma Lui, le va dărui viaţă veşnică (In 10,28), şi aceia nu vor mai 
fi supuşi morţii sau stricăciunii şi chinurilor aduse de judecata asupra celor 
ce au păcătuit. Prin faptul că le dă viaţă, arată că El este Viaţa prin fire şi că 
El le dăruieşte aceasta din Sine însuşi, şi nu primind-o de la altul 1353 . Iar prin 
viaţa veşnică nu înţelegem o mare durată temporală, de care se vor împărtăşi 


1351. La cererea fariseilor -făcută din vicleşug -să le spună fără sfială că este Hristosul, 
Hristos le răspunde cu aceste cuvinte, care înseamnă: degeaba vă spun, pentru că nu credeţi, 
nefiind voi dintre oile Mele. Nu este suficient să vină la oi Păstorul cel bun. Mai trebuie ca şi 
oile să-L primeasă, adică să se recunoască fiind dintre oile Lui, căci sunt oi înzestrate cu 
raţiune $i cu libertate. 

1352. întrucât Fiul lui Dumnezeu S-a făcut om, a realizat o relaţie tainică cu toţi oamenii. 
Dar, cu toate acestea, cei ce nu încearcă să devină cu voia după chipul sfinţeniei Lui sunt străini 
de El. Cunoscuţi propriu-zis de Dumnezeu ca fiind ai Lui sunt numai cei ce încearcă să devină 
şi ei cu voia după chipul sfinţeniei Fiului Său. Numai aceştia se fac fii după har ai Tatălui, 
împreună cu Hristos. Căci numai ei au primit de la Hristos un har special, nerămânând numai 
într-o relaţie necunoscută şi nevrută de ei. Şi numai cei ce de bunăvoie au urmat în felul aces¬ 
ta lui Hristos, sau au păşit pe urmele Lui, se urcă la ceruri cu Hristos ca om. Ceilalţi rămân jos, 
sau departe de El. 

1353. Noi putem da viaţă spirituală doar ca unii ce am primit-o de la alţii, şi toţi, de la 
Hristos-Dumnezeu. El singur o are din Sine, ca Unul ce o are în Sine. Aceasta e marea taină a 
lui Dumnezeu-Tatăl şi a Fiului Său întrupat, că au viaţa în Sine, că sunt Viaţa prin Sine, că nu 
o simt venindu-Le de la altul. Aceasta înseamnă că sunt adevărata Viaţă, Viaţa prin definiţie. Ea 
este de aceea inepuizabilă şi nu depinde de nimic din afara ei. 

toţi după înviere, buni şi răi, ci vieţuirea în fericire. Putem înţelege prin viaţa 
veşnică şi binecuvântarea tainică prin care Hristos ne sădeşte viaţa Lui, prin 
împărtăşirea de trupul Său, dată credincioşilor, după spusa: "Cel ce mănâncă 
trupul Meu şi bea sângele Meu are viaţa veşnică" (In 6, 54) 1354 . 

"Şi nimeni nu poale sa le răpească 
clin mâna Tatălui Meu" (In 10, 29) 1355 

Credincioşii au ajutorul de la Hristos şi de aceea diavolul nu-i poate 
răpi 1356 . Cei ce au bucuria neîncetată a bunătăţilor rămân în El 1357 , neră- 
pindu-i cineva, din fericirea dată lor, spre pedeapsă şi chinuri. Căci nu e cu 
putinţă ca cei ce sunt în mâna lui Hristos să fie răpiţi la pedeapsa chinurilor, 
datorită marii puteri a lui Hristos. Căci mâna, în dumnezeiasca Scriptură, 
arată puterea. Iar că mâna lui Hristos e de nebiruit şi e puternică în toate, nu 
e nici o îndoială. 

Deoarece îi vedea pe iudei râzând de El ca de un simplu om şi neîn- 
ţelegând că El e Dumnezeu prin fire, deşi e văzut şi pipăit ca om, voind să-i 
convingă că El este puterea Tatălui, zice: "Nimeni nu poate să le răpească din 
mâna Tatălui Meu", adică a Mea. Căci Se numeşte pe Sine atotputernica 
dreaptă a Tatălui, întrucât Tatăl toate le face prin El, precum şi toate ale noas¬ 
tre se fac prin mâna noastră 1358 . Căci în multe locuri ale Scripturii Hristos se 


1354. Trupul viu, şi mai ales trupul înviat al lui Hristos, nu e despărţit de sufletul şi 
Dumnezeirea Lui, cum de altfel nu e nici trupul nostru despărţit de puterile sau de viaţa sufle¬ 
tului. în trupul şi sângele lui Hristos primim viaţa Lui dumnezeiască. 

1355. Oile lui Hristos nu vor pieri, ca unele ce nu vor li răpite din mâna Lui, pentru că nu 
vor putea fi răpite din mâna Tatălui Care 1 le-a dat. Deci ele vin în ultimă analiză de la Tatăl, 
supremul Izvor al vieţii, şi ca atare nimic nu le poate lua existenta. 

1356. Oile nu rămân în existentă numai prin faptul că au fost create de către Tatăl prin 
Cuvântul, ci primesc şi eliberarea de păcat adusă umanităţii de Hristos făcut om, scapă şi de 
influenta ce-o are asupra lor diavolul. De aceea se şi ridică la o viaţă fericită în iubire. 

1357. Cei ce rămân în bunătate rămân în Hristos, sau în Fiul lui Dumnezeu, Care e 
bunătatea Tatălui, întipărită în umanitatea asumată de El. Pe ei nu-i poate răpi diavolul, per¬ 
sonificarea răutăţii. Iar a fi în bunătate înseamnă a fi în bucuria comuniunii cu Dumnezeu şi cu 
semenii. Cel ce primeşte în sine mândria despărţirii de Dumnezeu, sau pe diavolul, 
începătorul ei, cade în lipsa bucuriei. 

1358. Fiul lui Dumnezeu nu este numai înţelepciunea şi Cuvântul Tatălui, Care imprimă 
omului toate înţelesurile gândirii Lui, ci este şi Puterea Tatălui. Căci în înseşi cuvintele prin 
care exprimă cele pe care le face şi le desăvârşeşte este şi Puterea Tatălui. Şi Dumnezeu, fiind 
Conştiinţă şi Putere, nu poate fi un Eu singular. Ştiindu-Se pe Sine, ştie şi pe Cel pe Care îl ştie. 
Suprema Conştiinţă se dedublează, căci are o putere pe care nu o are conştiinţa omenească, 
deşi nici aceasta n-ar putea exista fără ca cel ce cugetă să implice în cugetarea sa şi pe cel la 
care cugetă. 

numeşte mâna şi dreapta Tatălui. Şi în mod simplu lucrarea atoteficientă a lui 
Dumnezeu se numeşte mână. Căci cuvântul despre Dumnezeu este mai pre¬ 
sus de închipuirea trupească. Şi se spune că Tatăl dă Fiului creaţia nu ca şi 
când n-ar avea-o pururea sub mână, ci ca Celui ce, fiind prin fire Viaţă, ne 
aduce pe noi la viaţa de care avem nevoie, ca să fim făcuţi vii de către El, Care 
este Viaţa prin fire şi Care are şi viaţa în Sine. Deoarece Sa făcut om, I se 
cade să ceară şi să primească de la Tatăl cele pe care le avea ca Dumnezeu 
prin fire 1359 . 


"Eu şi Tatăl una suntem" (In 10, 3O) 1360 

Lăsând Hristos cele omeneşti, urcă la mărirea Sa dumnezeiască, îm- 
brăcându-Se cu prerogativele firii Sale pentru folosul credincioşilor, pentru 
credinţa sănătoasă, care constă în a nu socoti pe Fiul întru nimic mai mic 
decât Tatăl. Căci aşa arată că este chipul neslăbit al Tatălui, Fiul păstrând în 
Sine pecetea deplină şi neschimbată a Tatălui. Şi numim una pe Fiul şi pe 
Tatăl, nu confundând monadele într-un număr, cum spun unii că Tatăl şi Fiul 
sunt acelaşi, ci crezând că Tatăl şi Fiul subzistă în mod special, dar unind pe 
cei Doi în identitatea unei fiinţe comune şi văzându-I ca având o singură pu¬ 
tere, încât Unul să fie văzut în Celălalt. Iar cuvintele Mântuitorului nostru din 
Evanghelii nu le împărţim nici între două ipostasuri, nici între două Persoane. 
Căci Hristos Cel simplu şi Unul nu este în două chipuri, chiar dacă se înţelege 
că e adunat într-o unitate din două componente deosebite, precum şi omul, 
alcătuit din suflet şi trup, nu e în două chipuri, ci unul, alcătuit din amân¬ 
două 1361 . Dar şi cele omeneşti şi cele dumnezeieşti, zicem, cugetând drept, că 
sunt spuse de Unul (ca ale Unuia). Căci, atunci când vorbeşte în mod cuvenit 
Dumnezeirea despre Sine, zicând: "Eu şi Tatăl una suntem", înţelegem firea 
Lui dumnezeiască şi negrăită, după care este una cu Tatăl Său pentru identi¬ 
tatea fiinţei, fiind chipul şi pecetea şi strălucirea slavei Lui, iar atunci când, 
nedispreţuind măsura umanităţii, le spune iudeilor: "Acum căutaţi să Mă 


1359. întrucât e Fiul Unul-Nâscut din Tatăl, are toate cele pe care le are Tatăl prin fire. Dar 
se poate spune şi că le are de la Tatăl. însă se spune ultimul lucru, întrucât S-a tăcut şi om. în 
ambele sensuri, nimeni nu poate răpi oile cuvântătoare de la Fiul (dacă ele voiesc să fie ale Lui), 
întrucât le are de la Tatăl şi ca Dumnezeu, şi ca om. Iar 'Tatăl e mai mare ca toţi" (In 10,29). 

1360. După ce a spus că Tatăl Lui este mai mare ca toţi, adaugă completând: "Eu şi Tatăl 
una suntem", deci şi din acest motiv nici nu le poate răpi nimeni din mâna Sa, căci e Fiul 
Tatălui. 

1361. Fiul lui Dumnezeu este una în finţâ cu Tatăl, dar e o Persoană sau un ipostas 
deosebit, deşi egal cu Tatăl. Luând firea omenească, nu Se împarte în două ipostasuri. De 
aceea zice şi după întrupare că e una cu Tatăl. E una cu Tatăl, pentru că ipostasul Lui rămâne 
una cu Tatăl în firea Lui dumnezeiască, cea din veci. 

omorâţi pe Mine, Omul care v-am grăit adevărul" (In 8, 40), îl cunoaştem ca 
fiind în egalitate cu Tatăl şi din măsurile umanităţii Lui 1362 . Căci dacă credem 
că, fiind Dumnezeu prin fire, Sa făcut om, ce motiv ar avea să Se ruşineze El 
de cuvintele rostite în mod potrivit omului? Căci dacă ar refuza cuvintele 
potrivite omului, ce Dar sili să Se facă om ca noi? Iar Cel ce S-a pogorât pen¬ 
tru noi la smerenia de bunăvoie, pentru care cauză ar refuza cuvintele potri¬ 
vite stării de chenoză (de smerenie)? 1363 Deci trebuie atribuite unei unice 
Persoane sau unicului ipostas al Cuvântului întrupat toate cuvintele din 
Evanghelii. Căci Iisus Hristos este un Domn unic, după acele cuvinte. Pe 
lângă aceasta, dacă Tatăl este mai mare ca toate, având şi depăşind dum¬ 
nezeieşte toate făpturile, va fi şi în afara tuturor şi peste toate 1364 . Iar Cel ce 
este astfel prin fire şi demnitate este una cu Fiul. Dar atunci, cum va fi născut 
Cel ce este după fiinţă una cu Tatăl cel nenăscut? 1365 Sau cum se va socoti ca 
o creatură mai mare ca toate, şi nu mare aşa cum este Dumnezeu faţă de 
creaturi? Zicând "Eu şi Tatăl una suntem", prin "una" se arată identitatea 
fiinţei. Iar prin "suntem", taie ceea ce nu se cugetă corect, şi se referă la o 
unică Dumnezeire. 


1362. Chiar în măsurile Lui omeneşti se manifestă acelaşi ipostas dumnezeiesc egal cu 
Tatăl. Ridică cele omeneşti la cinstea celor proprii unui ipostas dumnezeiesc. Toate ale lui 
Hristos sunt deci de cinste egală, sunt ale unui ipostas egal cu cel al Tatălui. Căci le umple de 
dumnezeirea Sa, comună cu a Tatălui. De aceea sunt însuşite de toate cele trei Persoane dum¬ 
nezeieşti. Totuşi cele omeneşti nu încetează să fie prin fire omeneşti. Oboseşte şi flămânzeşte 
însuşi Fiul lui Dumnezeu, dar acestea sunt simţiri omeneşti. Dumnezeu îşi însuşeşte cele 
omeneşti ca ipostas, dar nu le schimbă firea omenească. în aceasta constă cinstirea celor 
omeneşti, că Dumnezeu Şi le face ale Sale, fără să le schimbe caracterul omenesc. Nu con¬ 
fundă în sens panteist cele dumnezeieşti cu cele create, 

1363. Pogorârea Fiului lui Dumnezeu la om, sau golirea Lui de slavă (chenoza), arată va¬ 
loarea umanului în ochii Lui, valoare pe care tot El a dat-o umanului. El însuşi a dat umanului 
capacitatea de a se uni cu firea Sa dumnezeiască în propria Persoană. El însuşi a făcut pe om 
capabil de cuvinte pe care să le poată folosi şi El. Fiinţa umană este un paradox. Depinde întru 
totul de Dumnezeu, dar tocmai întrucât a binevoit El să-l creeze cu o fire posibilă de asumat 
înseamnă că i-a dat omului nişte capacităţi pe care să le poată folosi şi El, pentru a face pe om 
mediu al manifestărilor Lui, ca ele să fie înţelese de ceilalţi oameni. Umanitatea e şi mică, 
întrucât e creată din nimic, dar e şi mare, deoarece numai puterea dumnezeiască l-a putut crea 
din nimic, sau întrucât omul are tot ce are exclusiv prin puterea lui Dumnezeu. Fiul lui 
Dumnezeu coboară uluitor, făcându-Se om, dar Se coboară la cel pe care El l-a preţuit creân- 
du-L. Vede în om exclusiv opera Lui, care nu poate să nu fie preţuită şi iubită ca atare. 

1364. "E în afara făpturilor", în sensul că nu face parte dintre ele ca făpturi, dar nu în sen¬ 
sul că e despărţit de ele. Căci ele nu pot exista fără să aibă la baza existenţei lor puterea Lui. 

1365. Fiul, Care e una cu Tatăl, nu a fost născut asemenea creaturilor. Ca Fiu de o fiinţă 
cu Tatăl, este născut numai din Tatăl. 


) 

"Deci iarăşi au luat iudeii pietre, 
ca să le arunce asupra Lui" (In 10, 31) 

Nesuportând să le spună că este una cu Tatăl, s-au pornit iarăşi să-L 
omoare, deşi fiecare faptă dintre cele săvârşite de El îl vestea ca Dumnezeu 
prin fire. Dar nu numai acum, ci şi altă dată, luând pietre ca să-L omoare, au 
fost imobilizaţi prin lucrarea lui Hristos. Din aceasta se făcea iarăşi vădit că n-a 
pătimit (moartea) decât cu voia Sa. Totuşi, pentru blândeţea Sa, Hristos a 
oprit pornirea necugetată a acelora, zicând: "Pentru care dintre ele aruncaţi 
cu pietre asupra Mea?" (In 10, 32), adică: "Pentru care lucru pe care l-am 
făcut? Căci dacă n-aş fi făcut multe lucruri demne de Dumnezeu, care Mă 
arată prin fire Dumnezeu, pe drept cuvânt ar fi trebuit să vă revoltaţi când am 
zis: "Eu şi Tatăl una suntem". Dar n-aş fi spus aceasta dacă nu v-aş fi demon¬ 
strat-o prin tot ceea ce am lacut. Hristos spune că lucrurile sunt de la Tatăl, 
şi nu de la Sine, arătând modestie spre folosul nostru, ca nu cumva, când 
primim ceva de la Dumnezeu, să ne îngâmfăm. însă spune că a primit lucru¬ 
rile de la Tatăl, nearătându-Se pe Sine străin de lucrarea Aceluia, ci învăţând 
că lucrurile sunt ale întregii Dumnezeiri. Iar Dumnezeirea este una în Tatăl, 
Fiul şi Sfântul Duh. Căci ceea ce face Tatăl, aceea se împlineşte prin Fiul în 
Duhul. Şi iarăşi, ceea ce face Fiul, aceea se zice că face Tatăl în Duhul 1366 . De 
aceea şi spune: "De la Mine nu fac nimic, ci Tatăl care este în Mine face 
lucrările". 


"Nu pentru lucru bun aruncăm cu pietre asupra Ta, 
ci pentru hulă" (In 10, 33) 

Având râvnă pentru Dumnezeu, dar nu şi cunoştinţă, s-au indignat 
auzind pe Hristos zicând: "Eu şi Tatăl una suntem". Căci ce-i putea împiedica 
să admită că e una cu Tatăl, dacă ar fi crezut că e Dumnezeu după fire? Dar 
ei au încercat să-L omoare cu pietre şi, explicând cauza pentru care făceau 
astfel, spun că nu pentru faptele bune pe care le făcea îl loveau cu pietre, ci 
pentru blasfemie. Dar ei înşişi săvârşeau blasfemie, fiindcă voiau să-L omoare 
cu pietre pe Cel ce era cu adevărat Dumnezeu, neştiind că Iisus avea să vină 
nu cu dumnezeirea descoperită, ci întrupat din sămânţa lui David. De aceea, 
numeau blasfemie dreapta Lui mărturisire. Zicând deci El: "Eu şi Tatăl una 
suntem", neştiind cine este Cel ce spunea aceasta, ci privind numai la trup, 


1366. De multe ori chiar noi trăim o influenţă, deci un ajutor, un îndemn verbal, sau tăcut, 
de la alţii, realizând un scop, deci simţim lucrarea noastră întregită de a altora. Aceasta mai 
ales când suntem într-o relaţie iubitoare cu aceia. Este greu să credem că lucrarea noastră este 
cu totul individuală. 

încercau să-L omoare cu pietre, socotindu-L că săvârşeşte crima blasfemiei. 
Zicând El: "Eu şi Tatăl una suntem", ei răspund: "Te faci pe Tine Dumnezeu", 
înţelegând numai aceasta. Neliind iudeii mai buni decât necredincioşii arieni, 
despre Cel ce îndrăznea să spună: "Eu şi Tatăl una suntem", afirmau că El 
vrea să urce la mărirea dumnezeiască. Căci cum ar fi una cu Dumnezeu Cel 
ce n-ar fi Dumnezeu? Deoarece nu minte declarând că este şi El Dumnezeu 
după fire, afirmă că este şi una cu Tatăl Căci dacă este aceasta, cum ar fi 
creat sau făcut? 1367 


"Eu am zis: dumnezei sunteţi", şi cele următoare (In 10, 34) 

Acum îi mustră pe iudei, care, pentru că a zis: "Eu şi Tatăl una suntem", 
căutau să arunce cu pietre în El, şi le arată că făceau aceasta degeaba. Fiindcă 
am zis că "Eu sunt Dumnezeu", sunt socotit săvârşind blasfemii. De ce, dacă 
Tatăl a zis prin Lege către oameni: "dumnezei sunteţi" (Ps. 81, 6), nu aţi con¬ 
siderat aceasta blasfemie? 

Dar aceasta o spune nu îndemnându-i să grăiască ceva împotriva Tatălui, 
ci mustrându-i că nu ştiu Legea şi Scripturile de Dumnezeu insuflate. Iar 
deoarece între cei aşa-zişi dumnezei şi Dumnezeu cel prin fire este o mare 
distanţă, prin ceea ce le spune Hristos le arată marea deosebire. Căci dacă 
oamenii, la care a venit Cuvântul lui Dumnezeu, au fost numiţi dumnezei şi s-au 
umplut de strălucirea cinstirii Dumnezeirii, fiindcă au primit Cuvântul lui 
Dumnezeu în suflet, cum n-ar fi prin fire Dumnezeu Cel pentru care aceia 
sunt dumnezei? Căci după spusa lui Ioan, "Dumnezeu era Cuvântul" (In 1,3), 
Care le-a pricinuit şi altora această strălucire 1368 . Căci dacă Cuvântul lui 
Dumnezeu îi ridică prin Duhul mai presus de om şi îi împodobeşte cu cinstire 


1367. Spunând Iisus că este una cu Tatăl, fariseii deduceau că Se face pe Sine Dumnezeu, 
deci săvârşeşte blasfemie, şi de aceea voiau să-L omoare cu pietre. Arienii socoteau că Iisus 
însuşi nu Se consideră Dumnezeu necreat. Vedeau chiar în cuvântul lui Iisus un temei pentru 
a nu crede că El este Dumnezeu. 

1368. Dacă Tatăl a zis către oamenii simpli: "dumnezei sunteţi" (Ps. 81, 6), cum n-ar fi 
Dumnezeu negrăit mai înalt, Cel ce S-a arătat în toate negrăit superior lor? Dacă simpla venire 
a Cuvântului lui Dumnezeu la oameni i-a făcut pe ei dumnezei, sau i-a îndumnezeit, cum n-ar 
fi Dumnezeu prin fire Cuvântul lui Dumnezeu venit la ei prin întrupare? Oamenii devin dum¬ 
nezei umplându-se de strălucirea pe care le-o aduce Dumnezeu-Cuvântul, sau de cinstirea pe 
care le-o arată unindu-Se cu ei. Dar chiar cuvântul prin care Dumnezeu vrea să întreţină un 
dialog cu ei, dacă oamenii acceptă acest dialog pentru care au fost făcuţi capabili, îi face "dum¬ 
nezei", căci nivelul de parteneri de dialog ai lui Dumnezeu la care sunt ridicaţi îi pune într-o 
comunicare oarecum orizontală cu El. Dar cuvântul adresat de Dumnezeu oamenilor e cuvân¬ 
tul lui Dumnezeu-Cuvântul. Prin Acesta grăieşte Dumnezeu oamenilor chiar înainte de a veni 
în trup la ei. Cu atât mai mult grăieşte după ce vine în trup, dar şi după înălţarea la cer cu 
trupul, ca om. 

dumnezeiască pe cei la care vine, pentru ce, zice, spuneţi că hulesc (săvâr¬ 
şesc blasfemie), declarându-Mă pe Mine Fiul lui Dumnezeu şi Dumnezeu, 
deşi prin cele ce Mi s-au predat de către El sunt mărturisit că sunt Dumnezeu 
prin fire? Căci sfinţindu-Mă, M-a trimis în lume ca Mântuitor al lumii 1369 . 
Căci e propriu numai lui Dumnezeu prin fire să poată să izbăvească pe 
oameni de diavol, de păcat şi de stricăciune. 

Dar când dumnezeiasca Scriptură zice că Fiul a fost trimis de către Tatăl, 
ereticul foloseşte îndată acest cuvânt drept hrană a rătăcirii sale. El zice că 
voi, cei ce spuneţi că Fiul e mai mic decât Tatăl, cum nu-L vedeţi trimis de 
către El ca de către cineva mai mare şi superior? Ce vom răspunde, decât că 
numele de trimitere se potriveşte foarte bine smeririi (chenozei)? 1370 Căci 
ascultă cum, unindu-le Pavel pe amândouă, zice că Fiul a fost trimis de către 
Tatăl când S-a născut din femeie şi sub Lege (Gal. 4,4), ca om împreună cu 
noi, deşi era şi Dătător de Lege, şi Domn (Iac. 4,12). 1371 Iar dacă se înţelege 
că Fiul e în chip de rob şi apoi se zice că a fost trimis de către Tatăl, Fiul nu 
suportă nici o păgubire în calitatea de-a fi de-o-fiinţă cu Tatăl, deci egal în 
slavă şi nemicşorat în nimic. Căci cuvintele ce se rostesc de către noi când 
grăiesc despre Dumnezeu resping o pătrundere exactă şi nu trebuie înţelese 
după cum ne este obiceiul, ci cum se potrivesc firii dumnezeieşti supreme. Şi 
ce-i dacă limba omului nu are cuvinte de ajuns pentru explicarea slavei dum¬ 
nezeieşti? Deci este absurd ca, din pricina slăbiciunii limbii omeneşti şi a 
sărăciei de cuvinte, să nedreptăţim superioritatea slavei supreme ce depă¬ 
şeşte toate 1372 . Adu-ţi aminte de Solomon, care zice: "Slava lui Dumnezeu 


1369. Tatăl L-a sfinţit pe Fiul Său ca om, sau Fiul Şi-a sfinţit împreună cu Tatăl umanitatea 
asumată pentru a transmite starea ei de sfinţenie oamenilor ce se unesc cu El. E trimis să 
sfinţească pe oameni după ce a fost sfinţit El însuşi ca om, prin naşterea fără de păcat din 
Fecioara. Dacă nu S-ar fi născut din Fecioară, n-ar fi sfinţit de la început umanitatea Sa şi n-ar 
fi sfinţit-o nici pe a altora. 

1370. Cel trimis e trimis de lângă Cel ce trimite. Deci e şi egal cu Cel ce-L trimite, dar pe 
de altă parte coboară la o poziţie de mai de jos, fără să înceteze de-a fi în fond egal cu Cel de 
la Care a fost trimis. 

1371. Fiul lui Dumnezeu Se pune ca om sub legi, pe care El însuşi le-a dat omului, ca să 
dovedească omului că El este supus Celui ce a dat legile. Astfel, Hristos Se face om dependent 
de Sine însuşi şi, ca atare, în perfectă ascultare de Dumnezeu, ca să dea omului modelul per¬ 
fectei supuneri. El Se face rob, dar rob Sieşi ca Stăpân, ca Domn suprem. 

1372. Deşi cuvintele omeneşti nu pot reda exact infinitatea dumnezeiască, totuşi ele o 
sugerează în oarecare fel. Căci ele ţin de omul creat din nimic, dar care e creat după chipul 
dumnezeiesc. Deci, în caracterul lor de imagini, cuvintele redau într-un anumit fel realitatea 
originalului, aşa cum însuşi omul ca chip, sau ca imagine a lui Dumnezeu, îl sugerează în oare¬ 
care fel, prin legătura lui cu Dumnezeu cel infinit, prin setea de infinit trăită de el. Infinitul ome¬ 
nesc nu e închis în sine, ci e deschis infinitului şi e însetat de el şi într-o continuă înaintare în 
el. Iar în exprimarea trăirii lui Dumnezeu se resimte prezenta Lui. 

) 

ascunde înţelesurile" (Pilde 25,2). Căci, căutând cu curiozitate 1373 slava lui Dum¬ 
nezeu, suntem asemenea celor ce voiesc să măsoare cerul cu palma. Deci când 
se zice ceva din cele omeneşti despre Dumnezeu, să se înţeleagă intr-un mod 
potrivit lui Dumnezeu. Căci ce vei face când auzi pe David cântând: "Cel ce şezi 
pe heruvimi, arată-Te... deşteaptă puterea Ta şi vino sa ne măntuieşti pe noi" (Ps. 
79,2-3; Is. 7,2) 1374 . Dar cum stă Cel netrupesc? Şi unde este Dumnezeul tuturor, 
pe Care îl cheamă să vină la noi, o dată ce zice cândva prin Prooroci: "Oare nu 
umplu Eu cerul şi pământul?, zice Domnul" (Ier. 23,24) ? Deci unde va veni la noi 
Cel ce umple toate? Dar iarăşi s-a scris că unii au pregătit un turn până la cer. Şi 
a zis Domnul: "Haidem, dar, şi pogorându-Ne, să amestecăm limbile lor" (Fac. 
11,7). Unde S-a pogorât Domnul? Sau în ce mod Sfânta Treime Se îndeamnă pe 
Sine spre pogorâre? Şi spune-mi, cum Tatăl însuşi a făgăduit că ne va trimite 
nouă din cer pe Mângâietorul? Căci unde şi de unde se trimite Cel ce umple 
toate? "Căci Duhul Domnului a umplut lumea", precum s-a scris (înţ. Sol. 1,7). 

Deci cuvintele potrivite nouă indică cele mai presus de noi, când se spun 
despre Dumnezeu. Dacă voieşti să înţelegi ceva din aceste greutăţi, nu 
observi că mintea e neputincioasă să le cuprindă? Şi nu simţi cum ţi se întâmplă 
aceasta? Să nu-ţi fie greu, omule, să mărturiseşti slăbiciunea firii tale. Adu-ţi 
aminte de Cel ce zice: "Nu cerceta cele mai tari ca tine" (Eccl. 3, 21). Când îţi 
îndrepţi ochii trupului spre cercul soarelui, îndată îi întorci, copleşit de puterea 
luminii. Trebuie ştiut deci că firea dumnezeiască locuieşte în lumina neapro¬ 
piată. E neapropiată minţilor curioase. Deci şi când se vorbeşte despre cele 
dumnezeieşti prin cuvinte omeneşti, nu trebuie să cugetăm nimic smerit, ci, în 
sărăcia cuvintelor noastre, să oglindim bogăţia slavei dumnezeieşti. 

Deci ce înseamnă că Fiul se trimite de către Tatăl? Oare va fi pentru 
aceasta mai mic? Oare când, din corpul solar, se trimite lumina, va fi aceasta 
de altă fire ca el şi mai mică decât el? Cum nu e un lucru nepriceput chiar şi 
numai a cugeta astfel? Deci Fiul, fiind lumina Tatălui, se trimite la noi ca o 
rază neschimbată a Lui. E ceea ce a şi afirmat David, zicând: "Trimite lumina 
Ta şi adevărul Tău" (Ps. 42, 3). Şi dacă este o slavă a Tatălui a avea lumina, 
cum este mai mic ca El, Cel prin Care se slăveşte Tatăl? 1375 Dar şi Fiul însuşi 


1373. Chiar în curiozitatea omului de-a cunoaşte pe Dumnezeu se arată setea de El, deci 
o legătură cu El. 

1374. Omul gândeşte şi spune lui Dumnezeu-Cuvântul: Fă activă în altă formă puterea Ta; 
fâ-o activă într-o relaţie cu mult mai interesantă, mai iubitoare, mai intimă cu noi, creaturile 
Tale, create spre a fi parteneri ai dialogului cu Tine, însuşindu-Ţi modurile pilduitoare ale unei 
omenităţi înălţate spre 'line. 

1375. Dacă soarele n-ar răspândi lumină, ar mai fi soare? Dacă din Tatăl nu s-ar naşte lumină, 
care ar mai li slava Lui? Cum s-ar mai arăta că în El este sensul tuturor? Fiul este slava Tatălui. 
Dar aceasta nu arată că Fiul este mai important decât Tatăl. Căci Fiul ca lumină Se naşte din Tatăl. 
Amândoi sunt la fel de importanţi. Nici Unul nu mai este existenţa supremă fără Celălalt 

zice despre Sine: "pe Care Tatăl L-a sfinţit şi L-a trimis" (In 10, 36). Iar cuvân¬ 
tul "sfinţit" Scriptura îl înţelege în multe feluri. Căci "a se sfinţi" înseamnă a 
se dedica lui Dumnezeu. De fapt a zis către Moise: "Sfinţeşte-Mi Mie tot întâiul 
născut" (leş. 13,12). Dar se sfinţeşte şi cel ales de Dumnezeu spre a face ceva 
din cele voite de El. Aşa zice despre mezi, că a voit ca ei să pornească război 
împotriva babilonienilor: "Uriaşi vor veni şi vor împlini mânia Mea, bucurân- 
du-se şi semeţindu-se. Căci ei sunt sfinţiţi şi Eu îi conduc pe ei" (Is. 13,3). 

Se sfinţeşte iarăşi cel ce se împărtăşeşte de Sfântul Duh. Deci Fiul zice 
că S-a sfinţit de către Tatăl, ca Cel ce a fost trimis de către El să dea viaţă lumii 
şi pentru surparea duşmanilor; sau ca Cel ce a fost trimis spre a fi junghiat 
pentru mântuirea lumii. Căci sfinte se numesc şi cele rânduite spre jertfă lui 
Dumnezeu. Dar spunem şi că El S-a sfinţit împreună cu noi în mod omenesc 
când S-a făcut trup 1376 . Căci trupul Lui, care a primit pe Cuvântul unit cu el, 
nu era sfânt prin fire. Iar cei pentru care se face aceasta se sfinţesc şi ei de 
către Tatăl 1377 . Căci una este Dumnezeirea Tatălui şi a Fiului şi a Sfântului 
Duh. Dar, venind Fiul Dumnezeu, aduce fiecăruia dintre sfinţi sfinţenia care 
este în Fiul. Căci Fiul însuşi este şi Puterea, şi înţelepciunea Tatălui (I Cor. 1, 
21), sfinţind toate cele ce se împărtăşesc de El în Duhul. Dar El însuşi nu este 
Sfânt prin vreo împărtăşire, ca noi, nici nu se numeşte Fiu după har, ci este 
născut etern din fiinţa Tatălui. Deci Se deosebeşte pe Sine de dumnezeii prin 
voinţă, El însuşi fiind după fire ceea ce se adaugă acelora prin har. De aceea, 
despre El se zice: "Nimeni nu este asemenea Ţie dintre dumnezei, Doamne" 
(Ps. 85, 7). Căci El nu are această demnitate adăugată, ci îi este naturală 1378 . 
Şi iarăşi: "Cine va fi asemenea Domnului în nori? Sau cine va fi asemenea Lui 
între fiii lui Dumnezeu?" (Ps. 88, 7). Iată cum zice aici Psalmistul clar că nu e 
nici unul dintre Prooroci, pe care îi numeşte, prin metaforă, nori, nici unul 
dintre cei ridicaţi la starea de fii ai lui Dumnezeu prin har. 

Iar despre noi s-a scris: "Eu am zis: dumnezei sunteţi şi fii ai Celui 
Preaînalt Dar voi ca oameni veţi muri" (Ps. 81, 6-7) 1379 . Deci dacă nu ne dăm 
toată silinţa să respingem răul 1380 , uşor putem cădea din cele pe care le-am 


1376. Fiul lui Dumnezeu S-a sfinţit ca om când S-a conceput ca atare, şi S-a sfinţit pentru 
noi, deci şi împreună cu noi, căci, slinţindu-Se El, s-a pus începutul sfinţirii noastre ca oameni. 

1377. Se sfinţesc şi oamenii pentru care Se face Fiul lui Dumnezeu om, dacă se unesc cu 
El. Dar se sfinţesc şi cele prin care se sfinţeşte trupul Fiului concepându-se: Fecioara Maria şi 
lucrarea săvârşită în trupul ei. 

1378. Omul primeşte calitatea de îndumnezeit ca ceva ce nu se dezvoltă din firea lui, ci i 
se adaugă de la Dumnezeu ca din Cel mai presus de firea creaturilor. 

1379. Suntem dumnezei căci suntem susţinuţi de puterea lui Dumnezeu şi suntem în dia¬ 
log cu El, dar mai ales ne îndumnezeim prin unirea cu Dumnezeu prin har. Dar murim, 
arătând că nu suntem dumnezei prin fiinţă, ci creaturi. Mai ales murim când trăim în păcat 

1380. Răul e un minus în existenţă, care duce până la moarte. 

primit Şi am primit să ne numim după har şi fii ai lui Dumnezeu, şi dumnezei 
prin har, însuşiri ce aparţin prin fire Fiului. Deci mare şi nemăsurată este 
deosebirea dintre noi, cei numiţi fii după har, şi Cel ce este astfel după fire şi 
cu adevărat. 

Dar Ioan numeşte pe Fiul Cuvântul, atribuindu-I în mod principal nu¬ 
mirea aceasta, care-L arată Fiu după fiinţă. Iar dacă numele de Cuvânt nu s-ar 
atribui Fiului prin fire şi n-ar arăta fiinţa Lui, ar indica cu totul pe altcineva. Şi 
ar fi necesar să se cerceteze pentru ce, nefiind Fiul după fire, s-a numit aşa, 
dacă numele acesta nu indică fiinţa Lui. La oameni, zicând de cineva că e tes- 
lar, de altul că e pietrar, sau tahigraf, acestea nu definesc ce este fiecare după 
fire, ci anunţă o anumită capacitate. Dar dacă numele de Fiu nu indică fiinţa, 
şi numele de Cuvânt nu înfăţişează ce este după fire, ci vreo capacitate oare¬ 
care, de ce să ne mai minunăm în zadar de Evanghelist, care numeşte pe Fiul 
Cuvânt! Şi de ce s-a numit Fiul tunetului, ca vorbind ceva mare şi sublim! 
Dumnezeiasca Scriptură indică pe Fiul şi prin multe alte numiri. Dar, spu¬ 
nând Cuvântul, a spus ceva minunat şi mai presus de fire şi n-a adăugat nimic 
altceva la aceasta, aşa cum se face cu Pavel, despre care se zice: "Pavel, apos¬ 
tolul". Deci a fost de ajuns să se spună Cuvântul, ca să se înfăţişeze fiinţa 
Fiului. Căci El este Cuvântul adevărat al Tatălui, şi nu altcineva din afara Lui. 

Iar dacă pentru acest motiv au cugetat luptătorii împotriva lui Hristos că 
Fiul nu e de-o-fiinţă cu Tatăl, fiindcă nici Tatăl nu e Cuvânt, nici Cuvântul, 
Tată, şi au crezut de cuviinţă să taie unitatea firii prin deosebirea numirilor, să 
ne spună cum protopărintele Adam este de-o-fiinţă cu cel ce s-a născut din el, 
fiindcă nici el nu poate fi Abel, nici Abel nu este Adam, dar deosebirea numelor 
nu înlătură identitatea fiinţei? Iar dacă aceasta are loc în firea făcută şi creată, 
cum nu e neevlavios a nu cugeta aceasta pentru firea nefăcută, care e mai pre¬ 
sus de toate cele făcute? Precum, dacă ar fi de altă fiinţă, n-ar fi Cuvântul 
adevărat, aşa, deoarece este de o fiinţă cu Tatăl, este Cuvântul adevărat 1381 . 


1381. Ajunge să se spună de Hristos că e Cuvântul adevărat, ca să se înţeleagă că e de-o- 
fiinţă cu Tatăl, căci prin numirea "Cuvântul adevărat" se înţelege Cuvântul suprem al Tatălui, 
Cel de-o-fiinţă cu El. Ixi fel, spunându-se Fiul adevărat al Tatălui, Se înţelege că e de-o-fiinţă cu 
Tatăl. Deci aceste două numiri date Fiului nu arată că Cei doi sunt de o fiinţă deosebită. Şi nici 
faptul că aceste numiri sunt deosebite de numele de Tată nu le arată deosebite de fiinţa 
Tatălui, cum nu exprimă o fiinţă deosebită numele lui Abel, care e deosebit de numele lui 
Adam. Ajunge să se ştie că unul e Tată, şi celălalt, Fiu, ca să se înţeleagă că sunt şi deosebiţi 
ca Persoane, dar şi de o fire. Aşa, când se spune de Fiul şi de Cuvântul că este al Tatălui 
suprem, se arată deosebirea Fiului şi Cuvântului de Tatăl, dar şi unitatea Lor de fiinţă: Unul şi 
Acelaşi fiind şi Fiu şi Cuvânt al Tatălui suprem. Aceasta arată că este de-o-fiinţă cu Tatăl, dar e 
deosebit ca Persoană Care Se naşte, de Tatăl, Care naşte. Numele de Fiu şi Cuvânt date 
aceleiaşi Persoane nu indică persoane diferite cu capacităţi diferite, aşa cum, la oameni, nu 
arată aceasta numele unuia de teslar, sau al altuia, de pietrar. Una şi aceeaşi Persoană are 
amândouă numirile de Fiu şi Cuvânt. 

"Dacă nu fac lucrurile Tatălui Meu să nu credeţi Mie", 
şi cele următoare (In 10, 37) 

Ceea ce spune este aceasta: Deoarece este uşor a numi cineva Tată pe 
Dumnezeu, dar a-L arăta prin fapte e greu, chiar cu neputinţă creaturii, 
declară: Prin cele pe care le împlinesc în mod dumnezeiesc, Mă arăt egal cu 
Dumnezeu-Tatăl, şi cei ce nu credeţi nu aveţi nici o apărare, o dată ce aţi aflat 
prin experienţa lucrărilor pe care le fac în mod dumnezeiesc că sunt egal cu 
Tatăl, deşi din pricina trupului par vouă că sunt unul dintre cei mulţi. Prin 
acestea puteţi înţelege că: "Eu sunt întru Tatăl şi Tatăl întru Mine' 1 (In 14,11). 
Căci identitatea fiinţei face pe Tatăl să fie şi să Se vadă întru Fiul, şi pe Fiul, 
întru Tatăl. De fapt şi la oameni se cunoaşte fiinţa tatălui în cel născut din el, 
şi în cel ce naşte, fiinţa celui născut. Căci în noi toţi este o unică fire şi toţi sun¬ 
tem una prin fire. Dar, prin despărţirea noastră prin trupuri, cei mulţi nu mai 
suntem una. Dar aceasta nu se poate spune despre Dumnezeu cel după fire. 
Fiindcă Dumnezeirea este netrupească, deşi cugetăm Sfânta Treime în 
ipostasuri deosebite. Căci Tatăl este Tată, şi nu Fiu. Iar Fiul iarăşi Fiu, şi nu 
Tată. Şi Duhul e în mod deosebit Duhul Sfânt, deşi ipostasurile nu sunt 
despărţite, pentru comuniunea şi unitatea dintre ele. Fiind deci una Dum¬ 
nezeirea în Tatăl şi în Fiul şi în Sfântul Duh, spunem că Tatăl Se vede în Fiul, 
şi Fiul, în Tatăl. Dar e necesar să ştim şi că nu a voi aceleaşi cu Tatăl, nici a 
consimţi cu El fac pe Fiul să zică: "Eu sunt întru Tatăl şi Tatăl întru Mine" sau: 
"Eu şi Tatăl una suntem", ci fiindcă este Născutul autentic al fiinţei Tatălui 
arată în Sine pe Tatăl şi Se arată şi El în Tatăl. Căci zice că voieşte şi grăieşte 
şi poate aceleaşi cu Tatăl şi împlineşte uşor ceea ce voieşte şi cele pe care le 
face Tatăl, ca prin toate să Se arate că e de-o-fiinţă cu Tatăl şi e rodul adevărat 
al fiinţei Lui 1382 . Şi nu e una cu Tatăl având cu El numai o unitate de relaţie 
în aceleaşi voiri şi legi ale iubirii, ceea ce spunem că aparţine şi făpturilor. 
Nici nu Se va înţelege Fiul în Tatăl şi Tatăl în Fiul în acest mod, pentru că ar 
fi trecut şi Fiul din non-existenţă în existenţă, sau ar fi primit existenţa de 
undeva, din afară, ci pentru că a provenit din fiinţa Tatălui ca o strălucire din 
lumină, sau cum iese un râu dintr-un izvor. Deci, cei ce văd pe Fiul pot vedea 
fiinţa Tatălui şi pot înţelege din Fiul ceea ce e propriu Tatălui. Căci, deoarece 
toată existenţa Fiului iese din fiinţa Tatălui, Fiul este în Tatăl şi, invers, Tatăl 
este în Fiul, deoarece ceea ce este Tatăl prin fire, aceea este şi Cuvântul Cel 
ce provine din El, fiindcă Tatăl Se arată şi este în Fiul, aşa cum este în râu 


1382. Hristos nu spune că e una cu Tatăl, sau în Tatăl, întrucât voieşte şi face ceea ce 
voieşte şi face Tatăl, ci unitatea de fiinţă îl face să voiască şi să lucreze cele pe care le voieşte 
şi le lucrează Tatăl. Nu e una cu Tatăl prin voinţă, ceea ce L-ar arăta ca om, ci identitatea voinţei 
şi a lucrării se explică din identitatea fiinţei. 

izvorul din care el izvorăşte. Căci ceea ce e propriu fiinţei Tatălui se află în 
Fiul, şi chipul Dumnezeirii, ca să zic aşa, îl arată pe Tatăl în Sine. 

Trebuie observat că nu din cauza iconomiei (a întrupării) a spus acest 
cuvânt Mântuitorul, ci, voind să arate identitatea firii pe care o are cu Născă¬ 
torul, a spus: "Eu şi Tatăl una suntem". Dar ca să nu înţeleagă cineva că Tatăl 
şi Fiul sunt Unul şi Acelaşi şi că numai prin numiri Se înfăţişează ca doi, dar 
în ipostas nu sunt astfel, explică ceea ce a spus şi face aceasta mai clar 
ascultătorilor, adăugând: "Eu sunt întru Tatăl şi Tatăl întru Mine". A spus deci 
aceasta ca, văzându-se că Acesta este în Acela şi Acela în Acesta, să se arate 
identitatea firii şi unitatea fiinţei. Dar spune că Unul este în Altul, ca să nu se 
înţeleagă că sunt Unul la număr, Căruia I se spune când Tatăl, când Fiul, ci 
să arate mai clar că Tatăl subzistă în mod real, şi Fiul la fel subzistă în mod 
real. Căci Tatăl şi Fiul sunt una după fire, dar doi la număr, nu ca unul ce se 
împarte în două părţi, care să fie nepărtaşe de o comuniune şi relaţie întreo- 
laltă, nici ca Unul şi Acelaşi, numit prin două nume, când Tatăl, când Fiul. 
Căci aceasta este dogma lui Sabelie. Ci sunt doi la număr. Căci Tatăl e 
pururea Tatăl, netransformat niciodată în Fiul, şi, iarăşi, Fiul e pururea Fiul, 
niciodată transformat în Tatăl. Aşa stând lucrurile, Ei sunt doi la număr, dar 
firea şi voinţa şi Dumnezeirea amândurora, a Celui Născut şi a Născătorului, 
sunt una şi aceeaşi. Căci Fiul este chipul şi strălucirea şi pecetea fiinţei 
Tatălui. Astfel, spunem că Dumnezeu este Unul pentru identitatea firii Tată¬ 
lui cu a Fiului şi a Fiului cu a Tatălui. Şi precum lumina şi strălucirea trimisă 
din soare n-ar putea spune cineva că e o altă lumină după fire decât soarele, 
sau că se face ca aceea prin vreo împărtăşire sau relaţie cu el, ci pentru că 
provine în mod natural din el, şi aceste lumini se înţeleg ca două, dar sunt una 
după fire, la fel n-ar putea spune cineva, chiar dacă numărul distinge ca doi 
pe Tatăl şi pe Fiul, că Tatăl este altceva decât Fiul cât priveşte Dumnezeirea 
şi identitatea fiinţei. Ci, precum soarele este în strălucirea provenită din el, şi 
strălucirea în soarele din care a ieşit, aşa este Tatăl în Fiul şi Fiul în Tatăl, prin 
număr distingându-Se ca doi şi fiind astfel în ipostasuri, dar prin identitatea 
firii fiind uniţi într-o unică Dumnezeire. 

"i Şi a plecat iarăşi dincolo de Iordan ", 
şi cele următoare (In 10, 40) 

Mântuitorul, părăsind Ierusalimul, pleacă la locul cu izvoarele, arătând 
ca printr-un chip că va părăsi Iudeea şi Se va strămuta în Biserica neamurilor, 
care are izvoarele Botezului, unde vor veni la El mulţi, trecând Iordanul. 
Aceasta o arată mutarea lui Hristos dincolo de Iordan. Cei ce au trecut deci 
Iordanul prin Sfântul Botez au venit la Dumnezeu. Căci El S-a mutat de la 
Sinagoga iudeilor la neamuri. Şi atunci mulţi au venit la El, au crezut celor 
spuse despre El de către glasurile Sfinţilor şi cred în El acolo unde sunt izvoarele 

) 

apelor, adică unde suntem învăţaţi taina lui Hristos. Dar Hristos nu era în 
undele Iordanului, ci dincolo de ele 1383 . Şi, venind, a rămas în Biserica nea¬ 
murilor, a rămas în ea în mod statornic. De aceea îl cinstim pe Ioan (Boteză¬ 
torul), nu ca pe cel ce a săvârşit o lucrare dumnezeiască, ci ca pe cel ce a 
mărturisit adevărul despre Hristos. Dar Hristos e mai minunat nu numai 
decât Ioan, ci şi decât orice sfânt. Căci aceia sunt Prooroci, iar El este Dum¬ 
nezeu, Făcătorul de minuni 1384 . Dar e de notat că şi cuvintele lui Ioan şi ale 
celorlalţi Prooroci sunt cale spre credinţa în Hristos 1385 . 

"Şi era bolnav un oarecare Lazăr din Betania, 
satul Măriei şi al Martei, sora ei" (In 11, 1) 

Evanghelistul a anunţat în chip potrivit numele femeilor, ca să arate că 
erau deosebit de credincioase. De aceea le şi preţuia pe ele Domnul. Din cele 
multe făcute de Maria pentru Domnul, în mod cuvenit s-a amintit despre mir, 
nu din întâmplare, ci ca să se arate că atâta sete avea Maria de Hristos, încât 
I-a şters picioarele cu părul ei, dorind să atragă binecuvântarea duhovni¬ 
cească din picioarele Lui (In 11, 2). Având Maria mai multă căldură, voia să 
stea cât mai aproape de Hristos, ca să ajungă la intimitatea cu El. 

Femeile trimiseseră mereu vorbă la Domnul, voind să-L aibă cât mai 
aproape de ele. Dar atunci au făcut-o dintr-un motiv foarte întemeiat, din pri¬ 
cina bolnavului. Ele credeau că numai de Se va arăta El, cel ce zăcea va scăpa 
de boală. Şi, amintindu-şi de iubirea ce-o avea Hristos faţă de bolnav, căutau 
să-L atragă acolo. Căci ştiau că-1 avea în grija Lui şi credeau că, fiind Dum¬ 
nezeu Care toate le ocârmuieşte, va putea să-l tămăduiască, încât numai 
întinzându-i mâna, îl va scula. De aceea, socotesc că suportau pe drept cuvânt 
cu greu absenţa Lui, gândindu-se că Lazăr nu s-ar fi îmbolnăvit dacă nu ar fi 
uitat Hristos de el. De fapt, dacă cei ce iubesc pe Dumnezeu au toate 


1383. Izvoarele apelor din Iordan sunt chipul Izvorului dumnezeiesc al vieţii. Căci apa, 
spălând murdăria trupului şi susţinând viaţa în trup, este un simbol, dar şi o condiţie a vieţii 
spirituale legate de trup. Iar Izvorul suprem al vieţii este Hristos, sau Cuvântul dumnezeiesc, 
din Care şi prin Care se comunică toată viaţa. Căci cuvântul e şi mijlocul de comuniune între 
persoane, dar şi mijlocul prin care se comunică şi se primeşte cunoştinţa. Pe de altă parte, 
apele nu ne închid în noi înşine, ci trebuie să trecem dincolo de ele. De aceea Hristos ne 
atrage, prin Iordan, dincolo de el. Iar dacă Hristos n-ar fi trecut Iordanul, care era graniţa 
Israelului, aceasta ar fi însemnat că nu a trecut şi la celelalte neamuri. 

1384. în general Sfântul Chirii înţelege prin sfinţi pe cei ce au comunicat revelaţia lui 
Dumnezeu în Scripturi. Hristos e nu numai Cel ce ne-a descoperit învăţătura despre 
Dumnezeu, primită de la Dumnezeu, ci însuşi Dumnezeu Care Se descoperă direct pe Sine. 

1385. înainte de-a veni Dumnezeu-Cuvântul în trup, proorocii şi Ioan Botezătorul i-au 
pregătit pe oameni pentru a-L primi ca pe Fiul lui Dumnezeu. Dar şi după ce-a venit Hristos, 
avem în cuvintele acelora o adeverire că Hristos e Cel proorocit de ei. 

bunătăţile de la El, pe drept cuvânt socotesc că L-au întrebat Pentru care 
pricină s-a îmbolnăvit cel pe care îl iubeşti? Spun parcă şi aceasta: mare este 
îndrăzneala bolii, că a îndrăznit să vină şi peste cel iubit Ba ele par să spună 
şi aceasta: deoarece îi iubeşti şi-i vindeci chiar şi pe duşmani, cu atât mai mult 
trebuie să faci aceasta cu cei care Te iubesc. Pentru că poţi să le faci pe toate 
prin simpla voinţă. Deci întrebarea lor este plină de credinţă, de dovada 
încrederii în Hristos. 

"Aceasta boală nu este spre moarte, ci pentru slava lui Dumnezeu, 
ca, prin ea, Fiul lui Dumnezeu să se slăvească” (In 11, 4) 

Domnul spune acestea nu pentru ca oamenii plecând, să le vestească 
surorilor lui Lazăr, ci prevestind ca Dumnezeu ceea ce se va întâmpla, fiindcă 
vedea în sfârşitul acestui fapt slava lui Dumnezeu. Nu considera că boala s-a 
întâmplat pentru ca să se slăvească Dumnezeu, căci o astfel de cugetare ar fi 
greşită, ci, fiindcă s-a întâmplat să apară boala, vedea şi sfârşitul ei minu- 
nat l386 laj- p e sine Se afirmă Dumnezeu prin fire. De aceea, spune că boala 
a devenit prilej spre arătarea slavei Sale. Căci, zicând că boala s-a prefăcut în 
prilej de slavă a lui Dumnezeu, a adăugat: "Ca, prin ea. Fiul lui Dumnezeu să 
se slăvească" (In 11, 4). Iar dacă El a spus că boala lui Lazăr nu este spre 
moarte, iar moartea s-a produs, nu e de mirare. Căci, privind dincolo de acest 
fapt şi ştiind că după puţin timp avea să-l învie, nu ne uităm la ceea ce s-a 
întâmplat la mijloc, ci la ce sfârşit s-a ajuns. Căci Domnul a voit să arate că 
moartea venită celui bolnav a fost spre slava lui Dumnezeu, adică a Sa. 

"Şi iubea Iisus pe Mar ta şi pe sora ei şi pe Lazăr" (In 11, 5) 

Arătând virtutea femeilor, Evanghelistul spune în mod cuvenit că ele 
erau iubite de Mântuitorul. Şi nu e nici o mirare că boala şi moartea s-au 
întâmplat celui iubit. Căci pătimirile ce vin din slăbiciunea naturală sunt 
comune, deşi s-a dat un har special celor ce-L iubesc pe Dumnezeu, ca să nu 
suporte greu întristările. 


1386. Nu a adus Dumnezeu boala peste Lazăr ca să se vadă în sfârşitul ei slava lui 
Dumnezeu, dar, o dată ce s-a produs, se va vedea în sfârşitul ei minunat slava lui Dumnezeu. 
Nu Dumnezeu a adus boala pentru a Se slăvi, vindecând-o, ci, fiindcă ea s-a produs, vindecarea 
ei minunată va arăta slava lui Dumnezeu. Nu Dumnezeu aduce relele, ca, înlăturându-le, să-Şi 
arate slava Sa, ci, o dală ce se produc acestea din alte cauze, Dumnezeu, înlăturându-le prin 
puterea Sa, arată în sfârşitul lor slava Lui. Nu Dumnezeu a adus moartea, ca să vină Hristos ca 
om şi să se arate slava Lui, desfiinţând moartea, ci ca, intervenind din milă şi desfiinţând-o, să 
arate prin aceasta puterea şi slava Lui. Dumnezeu prevede relele, dar nu le produce. Prevede 
şi fapta Lui prin care le pune capăt 

"A rămas două zile în locul în care era" (In 11, 6) 

A amânat sosirea, ca să nu vindece pe bolnav, ci să învie pe cel ce a murit 
Voia să arate puteri mai mari, ca să fie slăvit mai mult. în mod cuvenit ar putea 
spune cineva că Maria este simbolul celor dintre neamuri, Marta, al celor 
tăiaţi împrejur, iar fratele lor înviat din morţi, al celui coborât la iad. Şi poate 
că pentru vieţuirea potrivit Legii lui Moise s-a spus Martei: "Marto, Marto, te 
îngrijeşti şi pentru multe te sileşti. Dar un lucru trebuie" (Lc. 10,4142). Căci 
pentru mântuire nu e trebuinţă de multe porunci, cum cere Legea, ci de cele 
puţine, legiuite pentru iubire, în care constau toată Legea şi Proorocii. 

"Să mergem iarăşi în Iudeea" (In 11, 7) 

Zicând Domnul: "Sa mergem iarăşi în Iudeea", pare să spună: Deşi aceia 
sunt nevrednici de binefacere, deoarece timpul cere să li se facă ceva de 
folos, să mergem totuşi la ei. Iar ucenicii voiesc, din iubirea faţă de El, să-L 
împiedice, căci, privindu-L ca om, socotesc că Se va primejdui fără să vrea 
mergând între iudei. De aceea, îi aduc aminte de furia iudeilor împotriva Lui 
şi numai că nu zic: De ce cauţi iarăşi să Te întâlneşti cu cei necredincioşi şi 
nemulţumitori, care nu pot fi potoliţi nici cu vorbe, nici cu fapte? Căci ei încă 
plănuiesc să Te omoare şi fierb de mânie. Căci ei zic, sau dau de înţeles prin 
cuvântul lor, că El îi duce spre un pericol evident. Totuşi, (ucenicii) ascultă 
de învăţătorul lor, Care ştia ce e mai bine. 

♦ 

"Nu sunt oare douăsprezece ceasuri într-o zi? 

Dacă umblă cineva ziua, nu se împiedică, 
pentru că el vede lumina acestei lumi" (In 11, 9) 

Compară mintea oamenilor, mereu în mişcare şi iubitoare de nou¬ 
tate 1387 , cu mişcarea continuă a zilei. Căci mintea nu se opreşte la o părere, 
ci trece ca şi ziua de la o oră la alta. Dar poţi înţelege întrebarea: "Nu sunt 
oare douăsprezece ceasuri într-o zi?" şi în sensul: Eu sunt ziua şi lumina. 


1387. în mişcarea continuă a omului spre a cunoaşte mai mult şi a se face mai bun se 
dezvăluie setea lui după absolut, după infinit. Ea înseamnă că acel absolut, acel infinit există, 
şi omul trăieşte prezenţa lui în mod virtual în sine. Dar pentru că nu-1 trăieşte în toată actuali¬ 
tatea, această relaţie cu el este una cu credinţa câ va ajunge la trăirea lui actuală. Această sete 
este una cu un simţ al spiritului uman. Cel ce nu ţine seama de el nu e om cu adevărat, om pe 
cale de-a se realiza tot mai mult. Şi ştiinţa lui, care se bazează numai pe simţurile trupeşti, nu 
dă o cunoaştere satisfăcătoare a realităţii. 

Precum nu se sfârşeşte lumina zilei, înainte de a-şi împlini timpul rânduit, la 
fel nu se poate retrage lucrarea luminii Mele de la iudei înainte de-a veni la 
măsura cuvenită a iubirii. Numeşte zi timpul prezenţei Sale, iar noapte, pe cel 
de dinaintea acesteia, ca şi atunci când zice: 'Trebuie să fac lucrările Celui ce 
M-a trimis până este ziuă" (In 9, 4). 

Deci aceasta o zice acum: că nu este timpul să Se despartă de iudei, chiar 
dacă sunt lipsiţi de evlavie, ci să facă toate cele folositoare vindecării lor. Căci 
nu trebuie să fie pedepsiţi acum, retrăgându-se de la ei harul dumnezeiesc, 
asemenea soarelui, ci, precum lumina zilei nu dispare până nu se împlinesc 
cele douăsprezece ore, aşa nici iluminarea de la El nu se retrage înainte de 
vreme, ci va rămâne cu iudeii până la răstignire, lăsându-le ca pe o lumină 
putinţa cunoaşterii lui Dumnezeu. Căci, deoarece iudeii, aflându-se în întune¬ 
ricul necredinţei, se ciocnesc de Mine ca de o piatră, trebuie să Mă duc la ei 
şi să-i luminez, ca să înceteze furia luptei împotriva lui Dumnezeu. Sau: Deoa¬ 
rece ucenicii căutau să împiedice pe Hristos să Se întâlnească cu iudeii, nu 
pentru ei, ci pentru pretinsa cruţare a Lui, îi încurajează pe ei, printr-o pildă, 
că niciodată nu va pătimi ceva fără voia Lui. Căci, dacă cel ce umblă în lumină 
nu se împiedică de ceva, cum Cel ce răspândeşte lumina tuturor va pătimi 
fâră voie ceva din cele supărătoare? Sau cum Cel ce descoperă tuturor gropile 
ascunse ale relelor va aluneca în ele fără să ştie? Sau nu spune acestea despre 
El însuşi, ci despre ucenici, că nu vor suferi nici un rău aflându-se împreună 
cu Cel ce luminează toate şi Care nu numai cunoaşte, ci şi descoperă altora 
sfaturile ascunse ale celor vicleni. De aceea, prevestindu-le cele la care vor 
ajunge şi luminându-i pe ei, nu-i lasă să cadă în smintelile ce-i vor întâmpina. 

"Lazăr, prietenul nostru, a adormit ” (In 11, 11) 

Un motiv important Mă atrage spre Ierusalim. Aceasta arată prin cuvân¬ 
tul: "Prietenul nostru a adormit". Dacă trecem aceasta cu vederea, vom fi 
socotiţi lipsiţi de milă. De aceea, trebuie să ţinem seama de acest fapt şi să 
alergăm spre mântuirea prietenului, nesocotind uneltirile iudaice. Arătând 
puterea Lui dumnezeiască, numeşte adormire ieşirea sufletului omenesc din 
trup. Căci n-a vrut să o numească moarte Cel ce a creat pe om, precum s-a 
scris, spre nestriciune (înţ. Sol. 1, 13), şi a făcut neamurile lumii spre mân¬ 
tuire. Şi cuvântul este adevărat Căci, la Dumnezeu, moartea este cu adevărat 
un somn, şi altceva nimic, moartea temporală a trupului nostru încetând prin 
simpla voire a Vieţii prin fire, adică a lui Hristos. Deci observă că nu zice: 
Lazăr a murit şi voi merge să-l înviez, ci "a adormit", evitând o afirmaţie pre- 

tenţioasă, spre învăţătura şi folosul nostru 1388 . Căci altfel n-ar fi rostit un 
cuvânt atât de obscur, încât să nu-1 înţeleagă nici ucenicii. De aceea n-a spus: 
"Merg să-l readuc la viaţă, să-l înviez din morţi", ci: "să-l trezesc", ceea ce 
înlătură orice bănuială 1389 . 

"Daca a adormit , se va face bine" (In 11, 12) 1390 

Ucenicii, neînţelegând sensul cuvântului Mântuitorului, au socotit că 
Iisus vorbeşte despre adormirea ca somn, care, de multe ori, venindu-le celor 
bolnavi, le aduce odihna. De aceea zic: nu e importantă plecarea la Lazăr pen¬ 
tru a-1 trezi din somn, nici nu e de folos trezirea bolnavului. Iar acestea le 
ziceau voind să-L oprească din drum, ca să nu facă un lucru nefolositor 
mergând în mijlocul celor ce voiau să-L omoare. 

"Lazar a murit " (In 11, 14) 1391 

Neînţelegând deci ucenicii că a numit moartea somn, le-a arătat aceasta 
mai clar, zicând că "Lazăr a murit". Dar spune că Se bucură de acest prilej, nu 
pentru că vrea să facă o minune din iubire de slavă, ci pentru că aceasta va fi 
pentru ucenici un temei al credinţei (In 11,15). Tot aceasta arată şi spunând: 
"N-am fost acolo". Căci, dacă eram acolo, n-ar fi murit şi Mi-aş fi arătat mila 
faţă de el, ca faţă de unul ce suferea puţin. Dar acum, lipsind Eu, moartea s-a 
produs, ca, înviindu-1 pe el, să vă aduc un mare folos pentru credinţa voastră 
în Mine 1392 . Iar acestea le spune Hristos, nu pentru a arăta că poate să săvâr¬ 
şească cele dumnezeieşti numai când este de faţă, ci pentru a demonstra că, 
dacă ar fi fost de faţă, n-ar fi lăsat pe prietenul Său să coboare până la moarte. 


1388. N-a voit Hristos să-Şi pună în relief puterea de a învia un mort De fapt cel ce 
moare, dacă sufletul rămâne într-o altă viată, nu e de fapt mort ci doar adormit Mai ales după 
învierea lui Hristos, s-a asigurat şi învierea noastră cu trupul. Şi a fost spre folosul nostru ca 
Hristos să spună că, datorită Lui, oamenii vor învia şi cu trupul, deci sunt numai adormiţi. 

1389. Dacă ar fi spus că merge sâ-1 învie, ar fi născut îndoieli în cei ce L-ar fi auzit spunând 
aceasta. 

1390. Acesta a fost răspunsul ucenicilor. Nespunându-le că e mort şi că El îl va învia, nu 
le trezea ucenicilor nici o îndoială. 

1391. Fiindcă ucenicii înţelegeau că Lazăr doar a adormit şi deci nu e necesar ca Iisus să 
vină la el, în apropierea Ierusalimului plin de iudei, Iisus revine cu precizarea că Lazăr a murit, 
deci e important să meargă la el ca să-Şi arate puterea dumnezeiască înviindu-1. 

1392. Totuşi moartea lui Lazăr nu s-a produs din voia lui Hristos, ca să aibă ocazia să-l 
învie şi ca să-i ajute pe ucenici să creadă în Dumnezeirea Lui, ci, producându-se din cauza bolii, 
Iisus Se foloseşte de faptul că ea s-a produs pentru ca să-l învie pe Lazăr şi să câştige credinţa 
ucenicilor în Dumnezeirea Sa. 


» 

Şi spune: "să mergem la el" (In 11, 15), ca şi cum acela ar fi fost viu. Căci 
morţii sunt vii pentru Dumnezeu, ca cei ce vor li vii. 

"A zis Toma: Să mergem .y/ noi ca să murim cu El" (In 11, 16) 1393 

Cuvântul lui Toma arată mare alipire de Hristos, dar şi frică. Arată un cu¬ 
get iubitor de Dumnezeu, dar amestecat cu neîncredere. Nu suferă^ să ră¬ 
mână fâră El şi îi îndeamnă şi pe ceilalţi să facă la fel. Socoteşte că (învăţă¬ 
torul) va pătimi din partea iudeilor, fără să vrea, din cauza pornirii iudeilor de 
a-L ucide, ei nevăzând puterea Mântuitorului aşa cum trebuia. Hristos îi 
numea fricoşi, iertând pe iudei pentru cele pe care le suferea de la ei 139 l 
Toma zice deci că nu trebuie să se despartă de învăţătorul, chiar dacă îl 
aşteaptă un pericol neîndoielnic. Zâmbind în oarecare fel, Toma a spus: Hai 
să mergem, adică hai să murim! Sau zice: Desigur, dacă vom merge, vom 
muri. Dar să nu refuzăm să pătimim. Căci nu trebuie să ne iubim aşa de mult 
viaţa. Iar dacă scoală mortul, degeaba ne e frică, pentru că avem cu noi pe Cel 
ce poate învia pe cei ce mor 1395 . 


1393. Deoarece Hristos a spus după ce-a auzit că l^zăr a murit: "Să mergem la el", Toma, 
socotind că învăţătorul lor S-a hotărât să meargă în Betania, lângă Ierusalim, cu riscul de-a fi 
omorât de iudei, îndeamnă pe ucenici să meargă şi ei, să moară cu El. Căci, mergând la Lazăr, 
îl va învia de fapt. Deci Hristos le spusese că vrea să meargă la Lazăr nu ca să fie omorât de 
iudei, ci ca să învie pe Lazăr, arătând că Se bucură că ucenicii ştiu că n-a fost lângă Lazăr înainte 
de-a muri, pentru că, în acest caz, El l-ar fi împiedicat să moară, şi n-ar fi avut ocazia să-l învie, 
ca ei să creadă în Dumnezeirea Sa. După ce lisus a zis: "Lazăr a murit" şi "să mergem la el", 
Toma, spunând celorlalţi ucenici "să mergem şi să murim şi noi (cu învăţătorul)", rămâne în 
îndoială cu privire la învierea lui Lazăr de către lisus, dar e sigur că Se expune prin aceasta 
morţii din partea iudeilor din Ierusalim, loc aflat în apropierea Betaniei, unde era mort Lazăr. 
Dar dacă ceilalţi ucenici îl îndemnaseră pe lisus să nu meargă la Lazăr pe când era numai bol¬ 
nav, acum Toma, văzând pe Hristos hotărât să meargă, după ce Lazăr a murit, zice: "Haideţi să 
mergem şi noi să murim cu El". Manifestă dragostea sa fată de Mântuitorul şi cere tuturor să 
moară, dar nu era sigur că n-au fost nişte naivi lesne crezători, socotindu-se convinşi de minu¬ 
nile Lui numai pe baza unor constatări neîndeajuns de întemeiate. De aceea, Evanghelistul 
Ioan insistă şi asupra unor cuvinte ale lui lisus, prin care îşi dovedise Dumnezeirea faţă de fari¬ 
seii care l-o contestau. Spiritul critic deosebit şi l-a arătat Toma şi după învierea Domnului. De 
aceea tot Evanghelistul loan menţionează şi acea ocazie. Ucenicii văzuseră şi alte vindecări 
făcute de El, dar acelea erau mai mici. După învierea fiului văduvei din Nain şi a fiicei lui Iair, 
care fuseseră înviaţi îndată după moarte, vor fi socotit că aceia nu fuseseră cu adevărat morţi. 
Sfântul Evanghelist Ioan scriindu-şi Evanghelia pe la anul 100, când creştinismul, extinzându-se, 
începuse să provoace critici mai mari, a voit să arate că Apostolii, care au mărturisit minunile 
lui Hristos, nu primiseră cu uşurinţă faptul că Hristos e Dumnezeu, ci numai după ce au fost 
siguri că a înviat pe Lazăr, care murise cu adevărat. 

1394. Ucenicii credeau că Hristos nu-i critică prea tare pe iudei de teamă că-L vor ucide. 

1395. Sfântul Chirii nu exclude din gândirea lui Toma nici eventualitatea ca Hristos să 
învie pe Lazăr. Şi dacă se va întâmpla aceasta, chiar de vom muri, zice, după aceea cu El, ne va 
şi învia. E ceea ce de fapt se va şi întâmpla. lisus a înviat pe Lazăr, şi aceasta I-a adus şi moartea 
din partea fariseilor. Iar învierea Lui va aduce şi învierea celor ce cred în El. 

"Iar Betania era aproape de Ierusalim, 
ca la cincisprezece stadii” (vreo 6 km) (In 11, 18) 1396 

Se indică şi distanţa în timp de la moartea lui Lazăr (vers. 17) ca să se 
vadă şi mai mult minunea, ca nu cumva să spună cineva că Iisus a venit când 
nu era mort, ci bolnav, şi l-a sculat din această stare. Dar mai spune şi că erau 
mulţi iudei în Betania, veniţi din Ierusalim (v. 19), deşi localitatea nu era lo¬ 
cuită de mulţi oameni. Căci nu era o mare distanţă de drum care să împiedice 
pe prietenii apropiaţi să vină la Marta. Pentru că s-a dus vestea minunii la toţi 
din Ierusalim şi dimprejur, dă drept cauză faptul că, fiind mulţi la Marta, pe 
drept cuvânt s-a răspândit vorba despre minune pretutindeni, unii uimindu-se 
de ea, alţii vorbind despre ea cu pizmă, defăimând-o prin născociri minci¬ 
noase 1397 . 


"Deci Marta, când a auzit că vine Iisus, a ieşit 
în întâmpinarea Lui, iar Mar ia şedea în casă” (In 11, 20) 

Marta era mai râvnitoare în împlinirea celor cuvenite. De aceea a şi ieşit 
prima în întâmpinarea Lui. Dar Maria avea o înţelegere mai adâncă. De 
aceea, având un suflet mai simţitor, a rămas acasă, primind consolările celor 
ce veniseră la ele. Iar Marta, ca mai simplă, a alergat, ameţită de durerea pe 
care însă o purta cu tărie. 

" Doamne, dacă ai fi fost aici, 
fratele meu n-ar fi murit " (In 11, 21) 

Ceea ce spune Marta este aceasta: Fratele meu nu a murit pentru că firea 
omului e supusă morţii, ci pentru că n-ai fost de faţă Tu, Care poţi învinge 
moartea prin poruncă. Dar, scoasă din pricina întristării în afara a ceea ce se 
cuvenea, credea că Domnul nu mai poate face ceva, o dată ce prilejul tempo- 


1396. înainte de versetul acesta (18), în Evanghelia Sfântului Ioan este versetul 17, în care 
se spune că "Iisus, venind, l-a găsii pus de patru zile în mormânt". Aceasta arată că Lazăr era 
mort în mod sigur, deci nu putea gândi nimeni că era numai o moarte aparentă. Şi în pre¬ 
cizarea aceasta se vede intenţia Evanghelistului Ioan de-a asigura pe cititori despre această 
mare minune a lui Iisus. 

1397. Unde e Dumnezeu, sau Viata prin Sine. moartea poate fi oprită. Dumnezeu era 
prezent în mod concret într-un loc sau altul prin umanitatea mărginită de spaţiu pe care Şi-o 
asumase. însă desigur că prin voia Lui putea opri moartea şi unde nu era prezent cu trupul. 
Dar în acele cazuri nu s-ar fi văzut că această minune a fost săvârşită de El. în general, vin¬ 
decările bolnavilor nu silesc pe oameni să le vadă ca minuni, şi pe Dumnezeu, ca autorul lor. 
Dar Dumnezeu Cel întrupat a voit să învingă făţiş moartea întâmplată în locurile în care Se afla 
cu trupul, ca să arate că a luat trup cu adevărat. 

ral trecuse, şi că El a venit nu pentru a învia pe Lazăr, ci ca să le mângâie pe 
ele 1398 . In mod indirect Ii reproşează că a întârziat şi n-a venit îndată, când ar 
fi putut să ajute, după ce trimiseseră la El, spunându-I: "Doamne, cel pe care 
îl iubeşti e bolnav" (In 11, 3). Zicând că ştie că: "oricâte vei cere de la Dum¬ 
nezeu, îţi va da" (In 11,22), arată că se ruşinează să ceară ceea ce voieşte, dar 
greşeşte în privinţa adevărului, nevorbindu-I ca lui Dumnezeu, ci ca unuia 
dintre sfinţi, din pricina trupului văzut. Ea socotea că toate cele pe care le 
cere ca un sfânt le primeşte de la Dumnezeu, neştiind că, fiind Dumnezeu 
prin fire şi Puterea Tatălui, are o tărie nebiruită peste toate. Căci, dacă ar fi 
ştiut că era Dumnezeu, n-ar fi zis: "Dacă ai â fost aici". Căci Dumnezeu este 
pretutindeni. Iar Dumnezeu, neiubitor de fală, n-a zis: "Voi scula pe fratele 
tău", ci: "Va învia" (In 11,23), mustrând-o în mod indirect, parcă zicându-i: Va 
învia precum voieşti, dar nu precum socoteşti tu. Căci, dacă socoteşti că 
aceasta se obţine prin rugăciune şi cerere, tu fă ceea ce e propriu rugăciunii, 
şi nu-Mi cere Mie, Făcătorului de minuni, Care pot să înviez prin tăria pro¬ 
prie pe mort. Acestea auzindu-le femeia, se ruşinează să spună: "Inviază-1 
acum", dar îl stimulează în oarecare fel să facă acum aceasta. Arătându-se 
oarecum întristată de întârzierea faptei, spune: "Ştiu că va învia în ziua cea de 
apoi" (In 11, 24), dar doresc să văd învierea fratelui meu mai înainte. Deoa¬ 
rece Domnul a spus: "Fratele tău va învia", femeia arată că ea crede în 
învăţătura aceasta, zicând: Ştiu aceasta. Căci cred că "vine ceasul în care toţi 
din morminte vor auzi glasul Lui. Şi vor ieşi cei ce au făcut cele bune, spre 
învierea vieţii , iar cei ce au făcut cele rele, spre învierea osândirii" (In 5, 28- 
29). Asemenea a spus şi Isaia în Duhul: "Morţii Tăi vor trăi şi trupurile lor vor 
învia" (Is. 26, 19). Căci nu sunt ca saducheii, care nu dau crezare învăţăturii 
despre înviere. 

"A spus ei lisus: Eu suni învierea şi viaţa; cel ce crede în Mine, 
chiar dacă va muri, va trăi" (In 11, 25) 

Viaţa veşnică este rodul şi încununarea credinţei în Hristos, şi aceasta nu 
vine altfel sufletului omenesc 1399 . Căci dacă toţi înviem pentru Hristos, toţi 
înviem în Hristos. Iar viaţa adevărată nu este decât a vieţui fără sfârşit în feri- 


1398. în cuvintele Martei: "Daca erai aici, nu murea", se exprimă durerea că s-a petrecut 
ceva ireparabil. Ea cugeta că El putea întări pe bolnav ca să nu moară, dar nu era sigură că el 
poate învia. Judeca asemenea lui Toma şi Apostolilor. De aceea, Sfântul Evanghelist Ioan face 
şi din Marta o martoră a unei minuni supreme a lui lisus, a unei minuni neaşteptate şi greu de 
admis, deci a Dumnezeirii lui lisus, prin faptul că-L vede săvârşind învierea. 

1399. Numai în Hristos este viata veşnică. Numai El ne-o comunică, numai din El e viaţa 
şi numai din El ne vine puterea biruitoare asupra morţii. Căci El e Fiul şi Cuvântul lui Dum¬ 
nezeu prin Care am fost creaţi şi numai din El ne vine îmbogăţirea dumnezeiască, fără sfârşit, 

cire. Căci arată că învierea spre pedeapsă nu se deosebeşte întru nimic de 
moarte 1400 . Iar de vede cineva murind şi pe sfinţii care au primit făgăduinţele 
vieţii, aceasta nu este decât un accident. Pentru timpul de acum s-a rezervat 
arătarea harului 1401 , nu ca o prezenţă parţială, ci în toţi sfinţii neîncetat încă 
înainte de moarte, căci şi ei gustă puţin moartea, până la învierea de obşte. 
Atunci toţi se vor bucura de toate bunătăţile 1402 . Spunând deci Mântuitorul: 
"Chiar dacă va muri, va trăi" (In 11, 25), nu desfiinţează moartea în veacul 
acesta, ci o lasă să acţioneze împotriva celor credincioşi numai ca un acci¬ 
dent. Pentru că, pentru timpul cuvenit, s-a rezervat harul învierii 1403 . De 
aceea zice: Cel ce crede în Mine nu va fi nepărtaş de moartea trupului, dar 
nu va suferi din aceasta nici un rău, Dumnezeu putând face viu cu uşurinţă 
pe cel pe care vrea El să-l facă viu (In 11, 26). Căci cel ce a crezut în El are în 
veacul viitor viaţa nesfârşită întru fericire şi totală nestricăciune 1404 . Deci să 
nu râdă nici unul dintre necredincioşi. Căci n-a zis Hristos, în mod relativ, nu 
va muri, ci a spus în înţeles absolut: "nu va muri în veac" (In 11, 26). Aceasta 
a spus-o şi despre veacul viitor, rezervând pentru acel veac capătul făgă¬ 
duinţei. Iar întrebând pe Marta: "Crezi tu aceasta?", cere Martei, ca Cel ce 


a existenţei. în afară de Hristos nu sunt văzute decât obiecte şi persoane finite. Şi ele există tot 
prin Hristos, dar fără El rămân intr-o mărginire monotonă. în afară de El nu cunoşteam şi nu 
există taină, ca izvor al neîncetatei înnoiri. Viata mea este legată de o altă persoană. Dar viaţa 
veşnică îmi este dată numai de Persoana Lui. 

1400. Moartea poate fi veşnică, manifestându-se prin monotonie mărginită şi chinuri, prin 
trăirea unor lipsuri dureroase, ba chiar a unor stări rănite. Numai în Hristos este Viaţa com¬ 
pletă, cu adevărat infinită, creşterea veşnică spre infinitate într-o continuă mulţumire. Fiind 
Viaţa prin Sine, Care nu poate sfârşi, ia trupul în Sine, şi acesta se descompune din solidaritate 
cu celelalte trupuri, dar redă viaţa, prin învierea trupului Său, şi celorlalte trupuri, care nu mai 
pier. Deoarece Fiul lui Dumnezeu, prin Care s-au creat toate, S-a făcut om, li se dă viaţă ne¬ 
sfârşită tuturor. De aceea. El este Cuvântul prin excelenţă, prin Care ni se comunică totul la 
nesfârşit, într-un mod accesibil omului, întrucât El însuşi ni S-a făcut accesibil ca om, folosind 
cuvântul omenesc. 

1401. Harul nu e decât dragostea arătată de Dumnezeu-Cuvântul ca Persoană. Chiar 
dragostea unei persoane omeneşti o simţim ca pe un "har", desigur mărginit Harul e bucuria 
ce ti-o face persoana cu dragostea ei. Şi numai o persoană te bucură cu adevărat Căci numai 
ea e capabilă de dragoste. Dar dragostea fără lipsuri ne-o dă numai Persoana lui Dumnezeu- 
Cuvântul, căci S-a făcut om din dragoste pentru noi. 

1402. Plăcerile materiale, lipsite de spiritualitate nu ne dau această posibilitate. Căci acestea 
sunt numai în aparenţă bunătăţi. în realitate reprezintă o lipsire a vieţii de bunătăţile ei reale. 

1403. Harul adevărat şi deplin ne conduce spre viaţa veşnică întru fericire. Ea este comu¬ 
niunea veşnică cu Hristos în iubire. în Hristos se face accesibil şi comunicabil acest har, sau 
iubirea Lui nesfârşită, căci El e viaţa noastră veşnică. 

1404. Credinţa e legătura reală, canalul de comunicare între om şi Hristos cel înviat, 
aducându-i omului viaţa veşnică şi bucuria iubirii lui Hristos. De aceea, Sfântul Apostol Pavel 
vede în iubire dovada credinţei, având în iubire nădejdea întemeiată pe credinţă (I Cor. 13,13), 
care e o experiere a iubirii lui Hristos. 







748 


SFANŢUL CHIRIL AL ALEXANDRIEI 


este izvorul şi pricinuitorul vieţii, mărturisirea credinţei. Iar aceea a con¬ 
simţit şi a mărturisit îndată, nu doar crezând, că Hristos este Fiul lui Dum¬ 
nezeu. Căci Hristos poate li şi prooroc, pentru faptul că a fost uns. Dar Acelaşi 
poate fi înţeles şi ca Fiul. Iar spunând Marta în mod articulat: "Hristos, Fiul 
lui Dumnezeu", a mărturisit pe Fiul cel Unul şi deosebit şi cu adevărat. Deci 
în Fiul este credinţa, şi nu într-o creatură 1405 . Căci, dacă Fiul fiind făptură şi 
creatură, cum zic unii, este înviere şi viaţă, să nu se mire cineva că şi Tatăl 
este acestea. Căci ce este în El mai mult ca în făpturi? 1406 Iar dacă, precum 
ştim, este deosebit de făpturi după raţiunea firii, pentru că este şi El Viaţa, 
cum ar fi Fiul făptură, dacă este şi El Viaţă după fire, ca şi Cel ce Da născut? 
Dintre făpturi nu este nici una viaţă, ci părtaşă la viaţa din Dumnezeu Cel ce 
este, o dată ce "în Dumnezeu vieţuim şi ne mişcăm şi suntem", cum zice 
Pavel (Fapte 17, 28). 

Poate mulţi dintre cei ce cred, dar nu au credinţa neclintită şi sigură, sunt 
astfel, că se poate spune despre ei că au credinţă în Iisus şi vor primi moartea 
şi vor muri cândva. Dar, murind, nu vor rămâne în moarte, ci vor recâştiga 


1405. Credinţa prin care îmi vine mântuirea nu poate li decât în Fiul lui Dumnezeu cel 
întrupat Căci, fiind neîntrupat, n-a intrat în legătură de iubire cu noi. Dar Fiul lui Dumnezeu 
cel întrupat cere credinţa, căci arătându-ni-Se ca om. putem fi ispitiţi să nu-L vedem ca Dum¬ 
nezeu. Prin umanitate Dumnezeu ni S-a făcut aproape, dar ne cere şi credinţa, ca să-L vedem 
ca Dumnezeu. El ne cere credinţa sigură în faptul că numai El ne mântuieşte şi numai prin 
primirea legăturii cu EL 'Jinând seama că puţin mai înainte Sf. Chirii ne arătase că Marta cre¬ 
dea că Iisus este numai un sfânt, e de socotit că ea a fost ridicată la credinţa că El este Fiul lui 
Dumnezeu prin asigurarea pe care i-a dat-o că cel ce crede în El va primi viaţa veşnică. 
Menţionăm că în Noul Testament Iisus e numit Hristosul în mod articulat, deci nu un hristos 
sau un uns oarecare, cum erau şi proorocii. Hristosul articulat este egal cu Fiul lui Dumnezeu 
cel întrupat, Proorocul deasupra tuturor proorocilor. E şi Prooroc numai întrucât Se face, ca 
om, şi mediul uman al Dumnezeirii. Dar Acelaşi este şi Dumnezeu, şi mediul uman al Său ca 
Dumnezeu. Iudeii îl condamnau pe Iisus pentru că Se consideră "Hristosul". Până azi ei 
socotesc că "Hristosul" n-a sosit încă. De aceea, cei ce cred în El îşi exprimă credinţa în El ca 
Dumnezeu numindu-se creştini (christiani). Membrii grupărilor neoprotestante se arată influ¬ 
enţaţi de iudaism, evitând să se numească "creştini", preferând tot felul de alte numiri: 
iehovişti, baptişti, penticostali etc. Azi încep să-şi spună toţi "evanghelişti". Dar Evanghelia nu 
este mântuitoare ca învăţătură în sine, ci pentru că e cuvântul lui Hristos Cel unic. Membrii 
altor religii (budişti, confucianişti) nu socotesc că se mântuiesc prin persoana întemeietorului 
lor, pentru că nici unul nu este Dumnezeu, ci socotesc că se mântuiesc prin ei înşişi, prac¬ 
ticând învăţătura lăsată de aceia, învăţătură pe care ar fi putut-o da şi altcineva. Dar aceea nu 
e mântuire de fapt. Noi ne mântuim unindu-ne cu Hristos, Dumnezeu făcut om. 

1406. Dacă Fiul e o făptură care poate învia, atunci si Tatăl este făptură şi înviază şi El în 
calitatea de făptură. Aceasta se poate susţine în panteism, care confundă divinitatea cu creaţia. 
Toate se fac unele prin altele, neexplicându-se de unde sunt toate. Credincioşii în Iisus s-au 
numit creştini din timpul Apostolilor, în Antiohia. Sfântul Apostol Pavel, urmând Domnului, 
vorbeşte de mântuirea în Hristos, şi nu în cuvintele Lui, fără El. El este izvorul cuvintelor. El 
este Cuvântul şi e mai mult decât ele. El este Viata. 

viaţa. Dar dacă cineva, dobândind neclintire şi siguranţă, are credinţa ca o 
deprindere, acesta este viu şi credincios cu adevărat şi nu va muri în veac. 
Aşa a fost fericitul Pavel, care a zis: "Cine ne va despărţi pe noi de dragostea 
lui Hristos?", şi cele următoare (Rom. 8, 35-39). 

"Crezi tu aceasta? (In 11, 26) 

După ce a explicat taina privitoare la Sine şi a arătat limpede că El este 
Viaţa după fire, fiindcă este şi Dumnezeu adevărat, cere dovada credinţei, 
oferind Bisericilor mărturisirea Martei ca pe un chip. Căci nu trebuie, mărtu¬ 
risind taina vrednică de cinstire, să aruncăm în aer un cuvânt gol, ci, înrădă¬ 
cinând credinţa în inimă şi în minte, să facem din mărturisire un rod al reali¬ 
tăţii şi să credem fără vreo îndoială şi ambiguitate. Căci cel cu sufletul îndoit 
dispreţuieşte credinţa şi şchioapătă în ea. De aceea e şi nestatornic în toate 
căile lui. Şi e necesar să ştim că mărturisirea credinţei o facem lui Dumnezeu, 
chiar dacă spunem "cred" la primirea Botezului, întrebaţi fiind prin oameni 
care au primit slujirea preoţiei 1407 . Deci e cel mai mare rău a minţi şi a luneca 
spre necredinţă 1408 . Să nu avem ca Judecător şi ca martor al necredinţei pe 
Stăpânul tuturor, Care zice: "Eu sunt martor". Şi e de observat că Lazăr ză¬ 
când mort, Hristos cere de la femeie, în oarecare mod, pentru el înţelegerea 
credinţei, ca iarăşi să se arate ca chip Bisericilor. Căci, atunci când pruncul 
de curând născut e adus pentru a primi ungerea introducerii, sau a desă¬ 
vârşirii în Sfântul Botez 1409 , cel ce-1 aduce rosteşte "Amin" pentru el. De 
asemenea, pentru cel ce suferă de boala din urmă, şi e îndemnat sau e adus 
să se boteze, se rânduieşte, în loc de propria consimţire, să se folosească, din 
iubire, glasul altora pentru a arăta credinţa celor ce sunt împiedicaţi să o facă. 
Se poate vedea că, în cazul lui Lazăr, face aceasta sora lui. Şi în chip înţelept 
şi potrivit ea seamănă pentru el mărturisirea credinţei, ca acela să secere 
rodul ei 1410 . 


1407. Când spunem "Cred", mărturisim credinţa adresându-ne lui Dumnezeu însuşi. 
Primim dialogul cu El. Trăim la maximum sentimentul existenţei şi prezenţei Lui. Chiar dacă 
răspundem prin preot, trebuie să vedem că el ne întreabă în numele lui Dumnezeu, sau Dum¬ 
nezeu ne întreabă prin el. 

1408. A spune "Cred" lui Dumnezeu înseamnă a nu-L minţi, a nu căuta să-L înşelăm 
printr-o aparenţă. Să trăim în mărturisirea credinţei sentimentul legăturii reale cu El. 

1409. Botezul se numea în Biserica veche şi "desăvârşire", pentru că omul era introdus 
în mişcarea desăvârşirii în Dumnezeu. 

1410. Se manifestă în calitatea de naş strânsa legătură dintre persoanele apropiate: una 
mărturiseşte în numele alteia, sădindu-i prin aceasta aceleia credinţa sa. De aceea mărturi¬ 
seşte naşul credinţa în numele copilului adus la Botez. 

"Şi zicând ea aceasta, s-a dus s v/ a chemat pe Maria, sora ei", 
şi celelalte (In 11, 28) 

A plecat şi a chemat pe sora ei ca să-i comunice şi ei bucuria pentru fapta 
aşteptată, că va primi înviat pe fratele mort - contrar oricărei nădejdi - căci 
auzise: "Fratele tău va învia". A vestit surorii ei venirea Mântuitorului (In 11, 
28) în prezenţa unor iudei care vor pizmui pe Făcătorul minunii, pe Hristos. 
Nu aflăm în Evanghelii că Hristos i-ar Ii spus: cheamă pe sora ta. Dar Marta, 
simţind trebuinţa de neocolit să spună aceasta, şi având şi siguranţa venirii 
Lui, îi anunţă ca una ce ar fi primit poruncă să le spună aceasta. Iar aceea a 
alergat îndată spre El, voind să-L întâmpine (In 11, 29). Căci cum n-ar fi voit 
să facă acest lucru (In 11, 29) cea atât de întristată din cauza absenţei Lui şi 
care avea o fierbinte evlavie şi multă iubire faţă de El? 

"Jar iudeii care erau cu ea în casă 
au mers după ea " (In 11,31) 

Iudeii care se aflau împreună cu ea, crezând că ea merge la mormânt ca 
să plângă acolo, merg după ea (In 11, 31). Ei fac aceasta cu voia lui Dum¬ 
nezeu, venind împreună cu ea să vadă şi ei minunea, chiar fără voie. Căci 
dacă nu s-ar fi făcut aceasta din iconomia lui Dumnezeu, nu ar fi amintit-o 
Evanghelistul, nici n-ar fi însemnat în scris cauza fiecărui amănunt din cele în¬ 
tâmplate, având grijă mereu de adevăr. A spus deci cauza pentru care au mers 
mulţi la mormânt, ca să şi fie martori ai minunii şi să o vestească şi altora. 

"Iar Maria, când a sosit la locul unde era Iisus, văzându-L, 
a căzut la picioarele Lui", şi cele următoare (In 11, 32) 

Maria îi spune că moartea fratelui ei s-a produs înainte de vreme, Dom¬ 
nul nefiind de faţă (In 11, 32). îi spune că a venit la ele după ce timpul aju¬ 
torării trecuse. Şi trebuie cugetat că şi aceasta I-a spus-o ca lui Dumnezeu, 
deşi n-a grăit cum se cuvenea, socotind că n-a fost de faţă, pentru că fusese 
absent cu trupul. Dar, fiind mai simţitoare şi mai înţelegătoare, n-a zis: "Ori¬ 
câte vei cere de la Dumnezeu, îţi va da Ţie". De aceea Domnul nu zice către 
ea nimic, pe când către Marta îşi prelungise cuvântul. Pe Maria, copleşită de 
întristare, n-o mustră, căci ea nu I-a spus Celui ce umple toată zidirea decât: 
"Dacă ai G fost aici". Ne dă şi prin aceasta o pildă, că nu mustră pe cei ce se 
află copleşiţi de plâns. De aceea nici nu grăieşte cu ea, nici nu-i spune aceleaşi 
lucruri pe care le-a spus către sora ei, deoarece era multă mulţime şi nu era 
vremea pentru multe vorbe, ci, mai degrabă, coboară la ea cu mila, desco- 

perindu-Şi firea omenească, lăcrimează şi-Şi arată compătimirea, văzându-i 
plângând pe ea şi pe iudeii ce se aflau cu ea (In 11, 33). 

"A suspinat cu duhul şi S-a tulburat întru Sine " (In 11, 33) 

Deoarece Hristos nu era numai Dumnezeu prin fire, ci şi om, pătimeşte 
şi cele omeneşti. începând să se trezească în El întristarea, şi sfântul Lui trup 
mişcându-se spre lacrimi, nu-Şi lasă trupul să fie copleşit de ele în chip 
nestăpânit, cum este obiceiul nostru. Dar suspină în duhul Său, adică mişcă 
în oarecare mod prin puterea Sfântului Duh trupul Său. Iar acesta, nere¬ 
zistând mişcării Dumnezeirii unite cu el, tremură şi se tulbură şi e cuprins de 
o tristeţe, care tinde spre plâns. Aceasta socotesc că înseamnă "S-a tulburat". 
Căci cum S-ar fi tulburat altfel? Fiindcă în ce mod s-ar tulbura firea netulbu¬ 
rată şi senină? Deci e mişcat trupul prin Duhul, învăţând să cugete cele mai 
presus de firea proprie 1411 . Căci de aceea S-a făcut în trup, mai bine-zis trup, 
Cuvântul lui Dumnezeu, Care toate le poate, ca, prin lucrările Duhului Său, 
să întărească slăbiciunile trupului şi să scape firea noastră de o cugetare prea 
pământească, ridicând-o numai la cele plăcute lui Dumnezeu. Deci slăbiciu¬ 
nea firii omeneşti, care e supusă durerii, e biruită pentru prima dată în 
Hristos, ca să treacă aceasta şi la noi 1412 . Iar întrebarea pe care o pune nu 
arată nici o neştiinţă a Celui ce Sa făcut pentru noi ca noi, ci din aceasta Se 
arată măi vârtos egal cu Tatăl. Căci şi Acela a întrebat în rai unde era Adam. 
Deci şi Acesta Se preface neştiutor şi întreabă: "Unde l-aţi pus?" (In 11, 34), 
ca prin întrebare mulţimea să fie îndemnată să arate locul, şi astfel să se 
mărturisească de către duşmani şi mai mult minunea învierii celui ce era 
deja în putrezire. Deci nu întreabă ca neştiutor. Căci Cel ce, fiind încă în altă 
parte, ştia că Lazăr a murit, cum n-ar fi cunoscut mormântul? Şi spune aceas¬ 
ta arătându-Se neiubitor de slavă, fiindcă nu zice: "Să mergem la mormânt, 
căci îl voi scula". Totuşi întrebarea are în ea şi făgăduinţa. Dar, punând între¬ 
barea, i-a îndemnat pe mulţi să meargă înaintea Lui, ca să-I arate ceea ce 
căuta. Deci cu folos a spus şi aceasta, atrăgând prin cuvânt pe mulţi la acel 
loc. Şi ia chipul neştiutorului, nerenunţând la sărăcia, robia şi slăbiciunea 


1411. Trupul material e pus în stare de înlăcrimare prin suflet Căci materia e prin sine lip¬ 
sită de emoţie. Trupul lui Iisus a fost pus în stare de simţire şi de durere înlăcrimată prin suflet 
de Duhul dumnezeiesc, fiind ajutat să simtă cele mai presus de firea materială. E o mare taină 
cum materia e determinată (prin suflet) în Hristos şi prin Duhul dumnezeiesc, să simtă conştient 
emoţiile. Se arată în aceasta că materia e făcută pentru a trăi în forma ei cele ale spiritului. 

1412. Dar dacă sufletul omenesc face trupul capabil de simţirea durerilor şi plăcerilor 
naturale, Duhul dumnezeiesc îl întăreşte în curăţie prin emoţii, îl face să simtă la un nivel înalt, 
curat, durerile şi plăcerile sau bucuriile. Durerea lui Hristos pentru moartea lui Lazăr era 
simţită real, dar la un alt nivel, la un nivel spiritualizat 

omenească Cel ce era prin lire Dumnezeu şi ştia toate: nu numai pe cele care 
au fost, ci şi pe cele care vor li, mai înainte de a se face. 

Nu e deci semn al neştiinţei întrebarea: "Unde l-aţi pus" pe Lazăr?, ci, 
fiindcă nu iubeşte deloc slava, refuză să spună: "Să mergem la mormânt!". 
Dar zice aceasta în alt mod. Căci, zicând Domnul: "Unde l-aţi pus?", a făcut pe 
cei ce voiau să-I arate locul să-L însoţească, mai ales fiindcă Cel ce întreba era 
vrednic de cinste. Dar era şi potrivit, El fiind Dumnezeu şi om, ca să se 
amestece omenescul cu ceea ce era dumnezeiesc; şi, astfel, săvârşeşte minu¬ 
nea ca Dumnezeu, dar şi vorbeşte ca om. Şi ceea ce ştia ca Dumnezeu Se face 
că nu ştie ca om, nerenunţând nicidecum la modestia omenească. 

"Şi ct lacrimal Iisus" (In 11, 35) 

Evanghelistul, văzând lăcrimând firea care nu lăcrimează, e mirat, căci 
pătimirea aceasta era proprie trupului, şi nu potrivită Dumnezeirii. Iar Dom¬ 
nul lăcrimează, văzând pe omul făcut după chipul Său intrat în stricăciune, ca 
să ne scape de lacrimile noastre 1413 . Căci pentru aceasta a şi murit, ca să ne 
izbăvim şi noi de moarte. îi curge doar o lacrimă şi îndată o retine, ca să nu 
pară că este crud şi fără milă, dar ne şi învaţă să nu ne topim pentru cei ce au 
murit Primul lucru e propriu compătimirii, al doilea e femeiesc şi nebăr¬ 
bătesc. De aceea a îngăduit trupului Său să plângă puţin, deşi El era ferit de 
lacrimi, de orice durere, pentru firea Sa dumnezeiască. Se minunează de 
lacrima Domnului şi cei ce-L urăsc pe El. Căci cei ce filosofează la culme şi 
se bucură de mare vază cu anevoie lăcrimează, ca unii ce biruie orice ne¬ 
ajuns. Iudeii socoteau că lăcrimează pentru moartea lui Lazăr. Dar El lăcrima 
din milă pentru toată firea omenească, plângând nu numai pe Lazăr, ci cuge¬ 
tând la vechea întâmplare, când toată firea omenească a ajuns sub moarte, 
căzând cu dreptate sub pedeapsa aceasta 1414 . Alţii, roşi de pizmă, nu spuneau 
nimic bun. Căci nu învinuiau cu adevărat pe Domnul că a îngăduit lui Lazăr 


1413. Plânge de mila chipului Său (l^azâr) căzut în moarte, ca să ne scape prin plânsul 
Său de plânsul nostru, aşa precum primeşte moartea pentru noi, ca să ne scape de moarte. 
Trăieşte până la capăt durerea noastră, ca să ne scape de ea prin puterea milei Sale, pe care o 
arată întâi asupra firii Sale omeneşti, prin firea omenească luată de Sine. Cel solidar cu tine în 
durere îţi dă prin aceasta o mare putere, luând şi asupra lui durerea ta. 

1414. Moartea e cea mai cumplită tragedie pentru oameni. Merită cu adevărat să plân¬ 
gem din pricina ei. Şi chiar Dumnezeu trăieşte mila pentru oameni din pricina ei. Căci nu e o 
dispariţie pur şi simplu, ci un chin veşnic. De aceea El însuşi Şi-o însuşeşte pentru a o birui, 
sau intră în ea pentru ca noi să nu rămânem în ea. Ea chinuieşte pe om şi înainte de-a se pro¬ 
duce. Hristos o asumă, o aşteaptă, o primeşte, dar nu rămâne în ea, ci o face trecere la viaţa 
veşnic fericită pentru Sine şi pentru cei ce se unesc prin iubire cu El şi cu ceilalţi. Moartea e 
biruită de iubire, de bucuria iubirii de Dumnezeu Cel iubitor de oameni. 

să moară. Aceasta o gândeau cei ce credeau că ar fi putut opri moartea. Şi 
numai că nu zic: Unde este puterea Ta, Făcătorule de minuni? Căci iată că, 
deşi n-ai voit, a murit cel iubit de Tine. Că l-ai iubit, se vede din faptul că 
lăcrimezi. Deci, de stătea în puterea Ta, precum ai vindecat pe orb, ai fi putut 
să opreşti şi moartea, fapt care este şi el mai presus de firea omului. Şi o spun 
aceasta bucurându-se, din cele ce vedeau, de micşorarea slavei Lui. Dar El 
lăcrima pentru Lazăr. 

Aceasta se spune în loc de: Mişcat de milă pentru lacrimile multora, a 
cerut în oarecare fel Duhului Său să desfiinţeze, înainte de timp, moartea şi 
să învie pe Lazăr. Şi se minunează iarăşi dumnezeiescul Evanghelist văzând 
lăcrimând firea cea ferită de lacrimi. Căci Se umple de milă în mod cuvenit, 
văzând corupt pe cel făcut după chipul Său, şi suspină pentru nenorocirile 
noastre. Căci dacă n-ar fi lăcrimat pentru noi, nu s-ar fi desfiinţat lacrima mea. 
Căci, deoarece Cuvântul Care a zis: "Eu sunt Pâinea care S-a pogorât din cer 
şi a dat viaţă lumii" a dat în parte firii noastre puterea să învingă foamea, aşa 
şi aici, ca Dumnezeu Care e mai presus de întristare, a îngăduit, din compă¬ 
timire, trupului să se îndurereze până la lacrimă pentru a ne fi pildă nouă 1415 . 
Căci, precum ar fi absurd să se spună că a plâns mult, aşa şi a spune că nu 
suporta plânsul ar fi fost o dovadă de asprime şi necompătimire. 

"Deci suspinând iarăşi Iisus întru Sine, 
a mers la mormânt " (In 11,38) 

înţelegem aici prin suspin o mişcare ce stă sub puterea voinţei. Lasă prin 
voinţă ca întristarea să fie mai dureroasă şi ca ea să se arate în curgerea 
lacrimii. Căci, ca Dumnezeu, dă o atenţie mai mare îndrumării omenescului, 
poruncindu-i să fie tare în întristări. Dar hotărăşte totodată să surpe stăpâ¬ 
nirea morţii printr-o mişcare potrivită Dumnezeirii. Şi aceasta o arată prin 
trupul Său propriu, dând pe faţă mişcarea ascunsă înlăuntrul trupului. 
Aceasta se spune aici prin cuvintele: "A suspinat". El arată prin forma trupu- 


Iisus, plângând pentru moartea lui Lazăr, include în plânsul Său pe toţi oamenii, din milă 
pentru ei. Şi aceasta L-a făcut să ia moartea pentru ca s-o învingă. Moartea lui Iisus e unită cu 
mila pentru oameni. Datorită iubirii Lui nemărginite trăieşte o durere îndoită, şi prin aceasta 
învinge moartea. 

1415. Ca ipostas al firii dumnzeieşti care s-a făcut şi ipostas al firii omeneşti, nu a ţinut 
aceste firi numai într-o alăturare exterioară, ci a făcut uneori ca firea Lui omenească să 
biruiască anumite slăbiciuni ale ei (de exemplu foamea), alteori a lăsat-o să-şi manifeste aces¬ 
te slăbiciuni într-un mod curat şi folositor (de exemplu: plânge din milă pentru oameni). Dar 
Se simţea ca Dumnezeu şi în primul caz, şi în cel de al doilea. Se vede şi efortul omenesc, dar 
şi ajutorul dumnezeiesc în suportarea prelungită a nemâncării, dar, la fel, se văd şi simţirea 
omenească, şi iubirea dumnezeiască în mila lacrimii omeneşti. 


) 

lui mişcarea ascunsă înlăuntru. N-a rostogolit piatra El însuşi (In 11, 39) pen¬ 
tru aceste două pricini: una, pentru a învăţa că e de prisos să facă minuni în 
cele ce nu sunt necesare; a doua, că El însuşi scoală morţii, dar sunt de faţă în 
slujba Duhului îngerii, pe care altădată Domnul îi numeşte şi secerători 1416 . 

"Marta, sora celui răposat, Ii zice: 

Doamne, deja miroase, că este a patra zi" (In 11, 39) 

Faptele cele mari nu sunt de obicei crezute. Şi cele ce sunt mai presus de 
înţelegere nu sunt primite cu mare uşurinţă. Aceasta îmi pare că a pătimit şi 
buna Martă. Căci, deşi mai înainte crezuse, acum e tulburată de mărimea 
covârşitoare a minunii. Căci, pentru că cinstea foarte, mult pe Hristos, a zis: 
"deja miroase", ca să nu simtă Acesta o neplăcere de răul miros al cadavru¬ 
lui; sau poate că spune aceasta cu ruşine, căci rudeniile celui mort obişnuiau 
să pună pe acesta în pământ înainte de-a începe să miroasă, fiindcă le era 
ruşine de cei vii şi socoteau că e spre necinstea celui ce zace mort să se 
îngreţoşeze vreunii de el. 

"Nu ţi-am spus că dacă vei crede, 
vei vedea slava lui Dumnezeu?" (In 11, 40) 

Mare bine e credinţa când se naşte dintr-o înţelegere fierbinte. Şi are 
atâta putere, că nu numai cel ce crede se mântuieşte, ci şi alţii se mântuiesc 
prin credinţa aceluia 1417 . Aşa precum slăbănogul din Capernaum a fost vin¬ 
decat pentru credinţa celor ce l-au purtat pe el, aşa şi Lazăr a înviat pentru 


1416. Hristos n-a voit să facă minunea ca să rostogolească piatra de pe mormânt prin pu¬ 
terea Lui, ci S-a folosit de alţii pentru înlăturarea ei. Prin aceasta a voit să arate două lucruri. 
Primul, că nu face minuni care nu sunt necesare, deci nu face singur să se răstoarne piatra Al 
doilea, că Se foloseşte de Duhul Sfânt pentru a arăta că nu e Dumnezeu singur şi Se ajută prin 
El şi de Apostoli ca de nişte îngeri, care vor vesti lumii minunile Lui. Ei sunt numiţi de Domnul 
şi secerătorii rodului produs de cuvintele şi minunile Lui, care sunt seminţele (In 4, 38). 

1417. Credinţa nu e lipsită de înţelegere, ci e cea mai adevărată înţelegere, căci e singu¬ 
ra care dă sens existenţei, explicând originea şi scopul existenţei. Nu se poate să nu fie la ori¬ 
ginea şi la baza existenţei o Existenţă prin Sine şi desăvârşită şi nu ar avea nici un sens exis¬ 
tenţa noastră dacă nu s-ar mişca spre o desăvârşire a ei în eternitate, aşa cum aspiră. Dar 
aceasta dă şi o bucurie existentei noastre, sau ne şi întăreşte în voinţa de-a fi mereu mai buni, 
mai iubitori, în tendinţa spre o formă de existenţă tot mai desăvârşită, încălziţi fiind de iubirea 
faţă de Dumnezeu şi de alţii, dar şi de iubirea lui Dumnezeu şi a altora faţă de noi. Credinţa, 
încălzind toată persoana omului cu convingerea şi cu iubirea ce se răspândeşte din ea, mân¬ 
tuieşte prin legătura în care ne pune cu Dumnezeu şi cu alţii, căci ea uneşte pe oameni între 
ei şi cu Dumnezeu. Dar prin credinţă înţelegerea noastră cunoaşte şi slava lui Dumnezeu, sau 
puterea Lui, prin care a făcut şi susţine toate cele care trăiesc încă de pe acum şi vor trăi actual 
în veci toată fericirea. 

credinţa surorii, către care a zis Domnul: "Nu ţi-am spus că dacă vei crede, 
vei vedea slava lui Dumnezeu?". Prin aceasta a zis de fapt: Deoarece Lazăr, 
fiind mort, nu poate crede, împlineşte tu lipsa credinţei lui. Iar chipul cre¬ 
dinţei este îndoit unul este dogmatic, constând în consimţirea sufletului la 
ceva, de pildă: "Cel ce crede în El nu este judecat" (In 3,18), altul, cel dăruit 
de Hristos prin har 1418 : "Unuia i se dă, zice, prin Duhul Sfânt cuvânt de 
înţelepciune, iar altuia, după acelaşi Duh, cuvântul cunoştinţei" (I Cor. 12, 8- 
9), credinţă care nu e numai dogmatică, ci lucrătoare a celor mai presus de 
om, putând muta şi munţii (I Cor. 13, 2). Marta, prin slăbiciunea gândurilor, 
căzuse în necredinţă. Dar Domnul nu o lasă, aducându-i repede scăparea de 
această patimă. Căci trebuie, zice, să se creadă în mod sigur, ca să se vadă 
cele ce întrec nădejdea. Fiindcă e mare boala îndoielii şi lipseşte de darurile lui 
Dumnezeu 1419 . De aceea, mustrând-o pe aceasta, a îndreptat neamul tuturor 
oamenilor să nu cadă în relele îndoielii. Ocolind Hristos slava deşartă, n-a spus: 
vei vedea slava Mea, ci pe cea a lui Dumnezeu. Căci a învia morţi e slava lui 
Dumnezeu. Deci El este Dumnezeu cel după fire, Care a zis: "Eu sunt învierea 
şi viaţa". Slava Lui o va vedea nu după multă vreme femeia, când se va convinge 
că El reprezintă adevărul, adică este Hristos, adevăr pe care i l-a făgăduit când 
i-a spus că va învia din morţi pe fratele ei. Mana, fiind mai înţelegătoare, nu 
exprimă nici o îndoială, dar Marta era ţinută de boala îndoielii 1420 . 

" Părinte, Iţi mulţumesc că M-ai ascultat ", 
şi cele minatoare (In 11, 41) 

Hristos vorbeşte aici cu folos ca om, în chip smerit, şi nu din înălţimea 
mai presus de toate a Dumnezeirii. El atribuie harul Tatălui nu numai pentru 
învierea lui Lazăr, ci pentru viaţa tuturor. Căci, fiind bun, gândeşte împreună 
cu Tatăl şi readuce la viaţă firea omului care căzuse în stricăciune prin neas¬ 
cultare, deosebindu-se de bunătatea Tatălui 1421 . Aşa precum noi suntem 


1418. Un sens al credinţei rezidă în conţinutul crezut altul, în tăria credinţei, susţinută de 
har, sau de legătura cu Hristos. Dacă nu crezi dogmele, sau învăţătura că Hristos e Fiul lui 
Dumnezeu, jiu poţi avea nici tăria credinţei venite prin harul Lui. 

1419. îndoiala ne închide în noi înşine şi în lumea aceasta, a unor legi crezute de 
nedepăşit, lipsindu-ne de darurile mai presus de creaţie. 

1420. îndoiala este o boală, este o slăbiciune a simţurilor spirituale care, în mod normal, 
nu sesizează cele mai presus de natură, supuse fiind în mod monoton aceloraşi legi. Cel 
necredincios nu vede toată realitatea; e în mare măsură orb şi surd, de unde rezultă şi o lipsă 
de putere a lui. 

1421. Hristos ridică firea omului -care, deşi a murit nu s-a pierdut ci duce o viaţă 
"moartă" - la viaţa adevărată, pe care nu o poate avea decât în legătură cu El. Dar El este una 
cu Tatăl în viaţa prin Sine. însă, întrucât S-a făcut şi Persoană a firii omeneşti, reprezentând-o 
şi pe aceasta, "cere" de la Tatăl, de Care este nedespărţit viaţa pe care o dă. 

îndemnaţi, prin propriile gânduri, să facem ceea ce ne place nouă, aşa şi 
Domnul, fiind Cuvântul şi Sfatul Tatălui, ne-a arătat iubitor pe Tatăl 1422 . Şi nu 
mai spunem că Dumnezeu Se mânie, ci că, fiind drept şi bun, cunoaşte timpul 
cuvenit certării, dar şi al iertării. Iar Domnul mulţumeşte, şi aceasta o face spre 
pildă pentru noi, cinstind pe Tatăl. Iar dacă Cel egal mulţumeşte Celui egal nu 
înseamnă că îşi micşorează fiinţa. Hristos spune acestea pentru mulţime, şi 
numai că nu zice: Mi-am însuşit chipul rugăciunii şi am spus în mod iconomic 
că mulţumesc, "căci ştiam că totdeauna Mă asculţi" (In 11, 42). Nu poate fi 
neascultătoare de ea însăşi firea cea una a Dumnezeirii, deoarece una este 
mintea Treimii: a Tatălui, a Fiului şi a Sfântului Duh. Ştiind că una este gândi¬ 
rea şi una, voinţa Noastră, am spus acestea pentru mulţime (In 11, 42) 1423 . 
Hristos spune acestea pentru iudei, mulţumind Tatălui, Care lucrează prin El 
ca om cele dumnezeieşti, ca aceia să nu mai spună că El face minunile cu 
Beelzebut 1424 . Se apără astfel şi pentru chipul rugăciunii, ca să nu ne smintim 
noi, ci să vedem că pentru mulţime a făcut aceasta. Dar spune: 'Tu M-ai trimis" 
(In 11, 42), din cauza bănuielilor iudaice. Căci nu vin de la Mine, ca proorocii 
mincinoşi, ci prin bunăvoirea Ta M-am smerit pe Mine, chip de rob luând 
(Filip. 2, 6-8), ca să refac iarăşi viaţa 1425 . Deci chipul rugăciunii este iconomic 
şi potrivit formei trupului asumat, nu superiorităţii absolute şi strălucirii 
neasemănate a Dumnezeirii. Căci a cere şi a primi e un lucru potrivit robului şi 
obişnuit celui aflat sub stăpânire. Deci va face aceasta Hristos nu din vreo infe¬ 
rioritate. Căci cum S-ar feri de cele omeneşti Cel ce a primit a Se face om? 

"Şi, zicând acestea, a strigat cu glas mare: 

Lazăre, vino afara!" (In 11, 43) 

A scos pe mortul rău mirositor, după a patra zi de la moarte, din mor¬ 
mânt şi a poruncit celui legat şi împiedicat, să umble. Şi îndată moartea a fugit 


1422. Hristos e al doilea Adam, sau primul Om, după căderea în păcat, Care Şi-a arătat 
iubirea faţă de Tatăl prin faptele Sale, făcând astfel pe Tatăl să-L iubească ca om. în unirea cu 
Hristos ne facem şi noi pe Tatăl iubit şi iubitor. 

1423. Hristos spune către Tatăl câ-1 mulţumeşte pentru că L-a ascultat ca om, ca să înveţe 
oamenii să facă şi ei la fel. El a luat umanitatea, însuşi Fiul Unul-Născut făcându-Se purtătorul 
ei, ca să ne arate modelul către care trebuie să tindem a ne înălţa şi noi ca oameni, primindu-L 
pe El în noi. El a ridicat prin aceasta pe om la iubirea de fiu faţă de Tatăl. 

1424. Deşi Hristos mulţumeşte lui Dumnezeu-Tatăl ca om, o face cu deplinătatea dobân¬ 
dită prin dumnezeiasca putere, ca unul ce a umplut umanitatea Sa de puterea şi iubirea dum¬ 
nezeiască. Hristos nu confundă lucrările firilor Sale, nici nu lucrează despărţit prin ele. Iar prin 
aceasta arată iarăşi iudeilor că El este Dumnezeu, cu toate că Se arată totodată întrupat ca om. 

1425. Pe de o parte, Hristos Se prezintă ca trimis al Tatălui, răspunzând iudeilor care-L 
socoteau că e de la Beelzebut, deci arată că e de o fiinţă cu Tatăl. Pe de alta, afirmă că venirea 
Sa ca om este şi un act al Său, spunând că El a luat chip de rob. 

de la el şi mortul s-a mişcat, izbăvit de putreziciune. Lepădând răul miros al 
acesteia, a ieşit scăpat de porţile morţii şi neîmpiedicat de legături. Eliberat 
de acoperământul feţei, care-i oprea vederea, a alergat neîmpiedicat spre Cel 
ce l-a chemat, cunoscând glasul Stăpânului. Căci cuvântul avea putere dum¬ 
nezeiască şi porunca împărătească avea puterea să desfiinţeze moartea şi să 
înlăture stricăciunea, fiind dovada unei puteri mai presus de raţiune. Folo¬ 
sirea de strigarea pătrunzătoare era străină şi neobişnuită Mântuitorului 
Hristos. Căci Dumnezeu-Tatăl zice undeva despre El: "Nu va striga, nici va 
grăi tare" şi cele următoare (Is. 42, 2). Căci faptele Dumnezeirii adevărate 
sunt nemustrătoare şi netulburătoare 1426 . Aşa sunt faptele adevărului în 
Hristos, căci este Dumnezeu din Dumnezeu după fire şi adevărat. Deci ce 
zicem, când îl vedem strigând în mod neobişnuit? Nu va coborî cineva la atâta 
nebunie, ca să spună că El a ieşit din ceea ce se cuvine şi că a greşit faţă de 
ceea ce trebuie! Cum poate fi aceasta? Deci strigarea are un motiv. Vom 
spune că ea a fost necesară spre folosul ascultătorilor. Căci face din minunea 
cu privire la Lazăr un chip al învierii generale a morţilor. Şi ceea ce s-a împli¬ 
nit cu unul devine chipul tuturor. Deoarece credem că va veni ca Judecător, 
socotim că va fi o strigare oarecare prin trâmbiţă, după cuvântul lui Pavel (I 
Cor. 15, 52), care va porunci celor ce zac în pământ învierea, acest negrăit 
lucru săvârşindu-se prin puterea lui Dumnezeu, Care toate le poate 1427 . Pen¬ 
tru aceasta şi Legea dată prin Moise, când s-a închipuit sărbătoarea cortului, 
a zis: "Prăznuiţi-o aceasta în amintirea trâmbiţelor". Porunca Stăpânului pre¬ 
vedea că se vor clădi iarăşi trupurile omeneşti şi că sufletul fiecăruia îşi va 
reprimi trupul său. în acesta răsună trâmbiţa lui Dumnezeu, ca o poruncă a 
învierii, precum s-a spus. Ca chip al acestei porunci Hristos a spus, în cazul 


1426. Dacă omul se căieşte pentru cele rele, Dumnezeu îl tratează cu blândeţe. Certarea 
pentru cele rele şi-o face omul însuşi. Sau chinul, dacă nu se căieşte. îi vine de la sine, fiind 
închis iubirii lui Dumnezeu. 

1427. Strigarea lui Hristos, când îl cheamă pe Lazăr din mormânt, Sfântul Chirii o vede 
ca pe un chip al chemării din pământ a tuturor moliilor la învierea de obşte, care va fi o che¬ 
mare a tuturor la judecata finală. Dar ea e şi expresia Cuvântului puternic, Care va reda viaţa 
tuturor trupurilor la înviere. Un astfel de cuvânt puternic, sau o astfel de putere trebuie să fi 
folosit Dumnezeu-Cuvântul şi la crearea lumii. Dar atunci le-a creat pe toate pe rând, pe când 
la învierea de obşte va chema trupurile tuturor deodată la o nouă viaţă. Atunci va trebui să se 
rostească un cuvânt pe care să-l audă toti, care să le dea atâta putere, încât sufletele să poată 
să-şi refacă trupurile. Tot prin acea strigare trebuie să-i facă pe toţi să-şi aducă aminte de toate 
faptele lor pentru care vor recunoaşte că sunt pe drept înviaţi spre fericire sau spre chinuri. 

Pe lângă acestea, strigarea lui Hristos voia să atragă atenţia tuturor la fapta neobişnuită 
a învierii pe care o va săvârşi o dată cu toţi. Trebuia să le atragă atenţia celor ai Lui şi celor de 
după ei asupra acestui fapt, care era greu de admis de către ei, ei fiind obişnuiţi să nu ştie decât 
de moartea lor definitivă. 

lui Lazăr, ceva mare şi vredic de auzit, nereferindu-se la ceva obişnuit, ca să 
le arate chipul celor ce vor li în viitor. 

Astfel unii, lipsiţi cu totul de nădejdea în cuvântul lui Dumnezeu, Care 
toate le poate 1428 , având în suflet răul miros al putreziciunii 1429 şi locuind 
într-o locuinţă a morţilor, aud Cuvântul venit la ei şi puterea Lui pătrunzând 
în sufletele lor, prin spusa: "vino afară!", dar ies încă legaţi de legăturile mor¬ 
ţii. Căci a ieşit, zice, "mortul legat" (In 11, 44). Apoi, fiind de faţă şi ucenicii, 
şi El poruncindu-le, ei dezleagă de legăturile mortului pe cel ce, ascultând de 
Fiul lui Dumnezeu, a ieşit din mormânt. Iar cel dezlegat porneşte liber şi 
îndată se alătură lui Iisus. Socotesc că Lazăr este un simbol general. El era 
din Betania, care înseamnă "casa ascultării". El s-a îmbolăvit, însă pe urmă s-a 
însănătoşit, pentru că era prieten al lui Iisus. Deci nu trebuie să-şi piardă 
nădejdea nici cel ce se află în răul extrem. E bine să nu se îmbolnăvească 
cineva, dar, dacă se îmbolnăveşte, să se roage ca să nu-i fie boala spre moarte, 
ci spre slava lui Dumnezeu. Deci se poate vedea că cel ce urmează lui Iisus 
iese la glasul lui Iisus încă legat şi strâns de lanţurile păcatelor, făcându-se viu 
fiindcă a ascultat prin pocăinţă de glasul lui Iisus. Dar pentru că nu s-a dezle¬ 
gat încă de legăturile păcatului, nu poate umbla pe picioarele lui liber, nici nu 
poate face lucruri deosebite în mod dezlegat, având mâinile legate şi picioa¬ 
rele ţinute în legăturile celor morţi. De aceea, are vederea acoperită de ne¬ 
ştiinţă. Dar, dezlegat şi înviat prin porunca lui Iisus, porneşte pe această cale, 
încât ajunge să fie în unire cu Iisus 1430 . Nu s-a scris cui a poruncit să-l dez¬ 
lege. Poate ucenicilor, sau iudeilor care Dau urmat, sau poate îngerilor care 
Ii slujeau spre mântuirea oamenilor. Şi trebuie văzută şi deosebirea dintre cei 
care mor: unii nu ies din casă, ca fiica lui Iair, unii sunt duşi spre mormânt, 
ca fiul văduvei, iar unii sunt aşezaţi deja în mormânt şi au început să 
putrezească. Mai nefericiţi decât aceştia sunt cei ce întârzie şi mai mult în 
mormânt. 


1428. Cei ce nu cred că Fiul lui Dumnezeu a venit sau că poate veni în lume cred că legile 
acestei lumi, în care toate apar ca să moară definitiv, sunt de nebiruit. Ei sunt lipsiţi de orice 
nădejde că ne poate scoate cineva din monotonia stăpânită de moarte şi de nonsens a lumii 
acesteia. 

1429. Fără Dumnezeu, Care a venit în lumea aceasta ca om pentru ca să învingă moartea, 
lumea aceasta este o locuinţă a muribunzilor, un cimitir gata să primească continuu pe toţi 
oamenii ce păşesc spre moarte sigură şi definitivă. 

1430. In ceea ce s-a întâmplat cu lazăr, prin dezlegare, aflăm ceea ce se împlineşte cu 
oricine e scăpat din moartea sufletească. întâi devine viu prin voinţa lui Hristos, de pe urma 
pocăinţei. Dar aceasta nu ajunge. Mai trebuie dezlegat prin preot, la porunca lui Hristos, aşa 
cum a fost dezlegat Lazăr de Apostoli la porunca Lui. Căci nu ajunge să fie ridicat cineva din 
moartea sufletească, ci trebuie să se dea şi putere mădularelor lui pentru a lucra cele bune. 
Sfântul Chirii observă că nu s-a scris cui a poruncit Iisus să dezlege pe Lazăr. Dar tradiţia veche 
a Bisericii a ştiut că aceştia n-au putut fi decât Apostolii, ai căror urmaşi sunt episcopii şi preoţii. 

"Şi faţa lui era înfăşurată cu mahrama" (In 11, 44) 

După ce am căzut în păcat, am pus ruşinea ca un acoperământ pe faţa 
sufletului şi am fost legaţi de lanţurile morţii. Deci când Hristos ne va scoate 
în vremea învierii din mormintele din pământ, atunci, dezlegându-ne de 
relele de la început şi înlăturând în oarecare fel acoperământul ruşinii, ne va 
porunci să ieşim liberi, nemaifiind stăpâniţi de păcat şi nemafiind supuşi 
stricăciunii sau altor rele care obişnuiesc să ne chinuiască, împlinindu-se în 
noi spusa unuia dintre Prooroci: "Veţi ieşi şi veţi zburda ca viţeii de îngrăşat" 
(Mal. 3, 20). 


"Dezlegaţii şi lăsaţi-l să meargă " (In 11, 44) 

în chip folositor le-a îngăduit acelora să-l dezlege prin mâinile lor, ca să 
nu mai aibă nici un prilej de îndoială, ci să fie martori ai minunii. Şi este şi 
acesta un semn al învierii de obşte, că, dezlegându-se păcatul şi stricăciunea 
morţii, fiecare e lăsat liber. Căci, căzând în păcat, am înfăşurat faţa sufletului 
cu ruşinea, ca şi cu un acoperământ 1431 , şi ne-am legat cu lanţurile morţii. 
Când, la vremea învierii, Hristos ne va scoate din mormintele din pământ, 
atunci ne dezleagă şi de vechile rele şi, înlăturând în oarecare fel acoperă¬ 
mântul ruşinii, va porunci să umblăm liberi, nesupuşi stricăciunii şi relelor 
obişnuite, ca să se împlinească în noi spusa grăită printr-unul dintre Prooroci: 
"Veţi ieşi şi veţi zburda ca viţeii de îngrăşat"(Mal. 4, 2). Minunea se aplică şi 
la cele dinlăuntru. Dacă mintea noastră moare ca Lazăr, trupul material şi 
sufletul mai simţitor, ca Marta şi Maria, trebuie să se apropie Hristos şi să I 
se roage. Şi Acesta, venind, va porunci minţii să lepede învârtoşarea şi va stri¬ 
ga cu glasul mare al trâmbiţei evanghelice: "Vino afară din împrăştierea în 
lume", şi o va dezlega de lanţurile păcatelor, ca să poată să se mişte cum se 
cuvine spre virtute. 

"Deci mulţi dintre iudeii care veniseră la Maria 
şi care văzuseră ce a făcut Iisus au crezut în El" (In 11, 45) 

Mulţi au crezut, fiind biruiţi de minune. Alţii, roşi de pizmă, au făcut din 
minune un prilej de a pune în lucrare cele proprii pizmaşilor şi au vestit 


1431. Simţim pornirea să acoperim faptele păcătoase cu o mască, pentru că ne ruşinăm de 
ele, nu numai nearătându-le, ci chiar prefăcându-ne că suntem curaţi şi buni. E o urmă a binelui 
care mai rămâne în cei răi, deşi aceasta se preface şi ea cu viclenie într-o altă formă a răului, 
într-o formă ispititoare. în acest sens şi "Satana se preface în înger al luminii" (II Cor. 11,14). 
Dar acoperământul pus pe faţa celui mort sufleteşte mai poate fi înţeles şi ca o neputinţă de-a 
vedea adevărul, sau pe Dumnezeu. Iar întrucât faţa mortului o acoperă cei vii, acest lucru mai 
înseamnă şi acoperirea urâţeniei, descompunerii, greu de privit, pe care o dă feţei răutatea. 

căpeteniilor ceea ce s-a întâmplat (In 11,46), ca şi aceia, supărându-se de cele 
făcute de Hristos, să-şi mărească duşmănia, să devină părtaşi la nebuneasca 
lor duşmănie şi, pentru că ei nu putuseră să-I facă rău Celui ce n-a făcut nimic 
nedrept, să-i aibă asociaţi în ura lor pe cei mai puternici. 

"Ce facem, pentru că Omul acesta 
face multe minuni?" (In 11, 47) 

Fariseii, părăsind orice admiraţie, se predau supărării şi, văzându-Lmai tare 
ca moartea, gândesc să-L omoare. Neînţelegând puterea Lui negrăită şi cuge¬ 
tând la El ca la un om simplu, grăiau: "Ce facem, pentru că Omul acesta face 
multe minuni?", deşi aceasta ar li trebuit să-i facă mai degrabă să creadă că El 
este Hristosul, pe Care dumnezeiasca Scriptură II prevestise în multe locuri că 
va fi Făcătorul multor minuni. Dar ei născocesc, dimpotrivă, o pricină prin care 
încearcă să convingă pe cei mai uşori la minte să-L omoare şi zic: "De-L vom lăsa 
pe Acesta aşa cum este, viu şi Făcător de minuni, ne vor paşte rele mari. Căci de 
vor crede mulţi în Acesta, Care nesocoteşte Legea, vom cădea din cele ale noas¬ 
tre. Şi, slăbind iudeii, ne vor supune romanii şi nu ne vor mai lăsa pe noi să ne 
folosim liber de tradiţiile părinteşti, nici să stăpânim peste neamul nostru (In 11, 
48), nici să judecăm, ci ne vor judeca mai degrabă ei pe noi". Deşi, prin ceea ce 
au spus, iudeii n-au judecat cum se cuvenea în privinţa lui Hristos, despre ei au 
judecat drept. Căci, prin ceea ce au făcut, n-au scăpat de ceea ce se temeau. 
Fiindcă au zis: "Dacă-L lăsăm aşa... vor veni romanii şi ne vor lua ţara şi neamul", 
şi au făcut cele rele împotriva Lui, dar n-au scăpat de ceea ce se temeau. Cetatea 
lor a fost ocupată de romani, templul a fost dărâmat şi ei au fost împrăştiaţi pre¬ 
tutindeni ca nişte robi şi fugari, lipsiţi de cinste şi rătăcitori. Şi vor suferi şi în 
acele locuri după merit Căci, necunoscând iubirea de oameni, vor cunoaşte pu¬ 
terea Celui a Cărui scurtă lucrare au cunoscut-o în ţara lor. 

"Unul dintre ei, care în anul acela era arhiereu, le-a zis", 
şi cele următoare (In 11,49) 

Dar ceea ce ziceau şi cugetau iudeii în ascuns să facă, aceea îi sfătuieşte 
arhiereul lor în mod deschis, adică să omoare pe Hristos, argumentând că 
aceasta se face pentru binele neamului, deşi era un neam nedrept. Căci 
spune un lucru drept, dar care nu e înfăptuit prin perversitatea lor, ci prin pu¬ 
terea şi înţelepciunea lui Dumnezeu 1432 . Căci ei au omorât pe Hristos spre 


1432. Sfântul Chirii spune cu dreptate că iudeii vor fi risipiţi de romani, sau că omorârea 
lui Hristos nu va fi de folos iudeilor, dar aceste lucruri se vor petrece pentru că le ştia 
Dumnezeu, iar omorârea lui Hristos va fi de folos nu iudeilor, ci neamurilor, aducând un alt fel 
de folos decât presupuneau iudeii. 

pierzania lor, iar Cel omorât cu trupul ni S-a făcut tuturor cauza bunătăţilor. 
Iar pierzanie a neamului numeşte căderea lui sub stăpânirea romanilor şi 
încetarea umbrei Legii, pe care o răbdau, dar căutau să o schimbe 1433 . Dintr-o 
gândire contrară Legii a zis deci Caiafa ceea ce a zis. Dar cuvântul a fost o tâl- 
cuire a realităţii, dobândind rolul unei proorocii. Căci moartea lui Hristos 
facându-se cauza bunătăţilor, Caiafa a spus de mai înainte ceea ce nu ştia şi a 
slăvit pe Dumnezeu, ca Valaam (Num. 24, 1 ş. u.). Fiindcă avea demnitate 
arhierească, deşi nu-i era dat harul proorociei, cele spuse de el s-au petrecut 
mai târziu întocmai. S-a cuvenit ca ceea ce au grăit unii să se împlinească, 
deşi nu ştiau că cele ce grăiesc se vor împlini sigur. Deci Caiafa, deşi spune 
că moartea lui Hristos ar fi numai pentru iudei, spune de fapt că moartea Lui 
va fi pentru toată omenirea. Căci toţi ne numim neamul şi fiii lui Dumnezeu 
(I In 3, 1), întrucât pe toţi i-a născut Tatăl în mod creator 1434 şi i-a adus la 
existenţă pe cei ce nu erau. Pe lângă aceea, am fost cinstiţi de la început toţi 
să fim zidiţi după chipul Lui, am primit puterea să stăpânim peste cele de pe 
pământ şi să lucrăm cu putere virtutea. Dar Satana ne-a împrăştiat, ca să nu 
rămânem în această stare, ci ca să lunecăm în multe feluri din şederea lângă 
Dumnezeu. Dar Hristos a readus iarăşi pe toţi în staulul cel unic sau în 
Biserică şi i-a supus pe toţi sunt un jug, devenind toţi una, iudei, elini, barbari, 
sciţi, şi refăcându-se toţi într-un om nou care se închină unui singur 
Dumnezeu. 

N-a vorbit Caiafa în duh de prooroc, căci nu Duhul profetic l-a făcut să 
uneltească împotriva lui Hristos, ci gândul la un fapt care va avea loc. Aceasta 
l-a ajutat să cugete ca arhiereu la ceea ce se va întâmpla, ca prin gura lui să 
se facă arătat ceea ce era ascuns şi necunoscut oamenilor până atunci. 

"Din acel ceas s-au ho tării deci împreună 
să-L omoare pe El" (In 11, 53) 

Aveau de mai înainte dorinţa să-L ucidă pe Hristos, dar consimţirea tutu¬ 
ror la aceasta îşi are începutul din momentul în care are loc sinedriul. Căci nu 


1433. După risipirea evreilor din ţara lor, n-au mai putut practica Legea în întregime (rân¬ 
duielile jertfelor). 

1434. Este foarte potrivita combinaţia de cuvinte în numirea Tatălui ca 'Tată creator", sau 
ca "Născător din nimic" al nostru, căci în puterea Lui stă originea noastră. Omul nu se poate 
numi tată al obiectelor şi nu le aduce la existentă din nimic. Dumnezeu nu e Tată al nostru în 
sensul că ne naşte din fiinţa Sa, aşa cum este Tată al Fiului Său. El e însă originea noastră, 
chiar mai mult decât suntem noi pentru fiii noştri. Căci ne dă existenţa mai mult decât o dăm 
noi fiilor noştri, dar nu din fiinţa Lui, ci din puterea Lui, toate având la bază puterea Lui. 

spune Evanghelistul că din acel ceas s-au gândit să-L ucidă, ci că atunci s-au 
hotărât împreună să împlinească ceea ce gândea fiecare 1435 . 


"Iisus... a plecat de acolo într-un ţinut aproape de pustie, 
într-o cetate numită Efraim, 
şi acolo a rămas cu ucenicii Săi " (In 11, 54) 1436 

Deci se retrage acolo din faţa iudeilor, nu de frică, ci ca să nu pară că-i 
înfurie prin prezenţa Lui, încât să-L ucidă. Ne învaţă prin aceasta şi pe noi să 
ţinem seama de pornirea celor înfuriaţi, ca să nu ne aruncăm în primejdii, ci, 
chiar osândiţi fiind, să stăm departe, căci împlinirea faptului hotărât e nesi¬ 
gură, având să reapărem când va fi cu putinţă să se împlinească sigur. Pentru 
a spune şi ceea ce e mai înalt, potrivit multor Prooroci, Iisus umbla înainte pe 
faţă printre iudei, dar, la sfârşit, nu mai umblă. Căci nu mai era la ei Cuvântul 
lui Dumnezeu, ci plecase de la ei în pustie, fapt despre care se zice: "Mai 
mulţi sunt fiii celei pustii, decât ai celei ce are bărbat" (Is. 54, 1; Gal. 4, 
27) 1437 . Efraim se tâlcuieşte rodnicie, fiind el fratele lui Manase, mai bătrân 
decât el, al cărui nume înseamnă uitare . Căci, după ce a plecat de la poporul 
uitat, s-a născut rodnicia neamurilor. 

"Şi era aproape Poştele iudeilor, şi mulţi din ţară 
s-au suit la Ierusalim, mai înainte de Paşti, 
ca să se curăţească" (In 11, 55) 

Trecând peste toate, Evanghelistul ajunge la vremea patimii. Paştele iu¬ 
deilor îl numeşte ca pe un chip. Căci Paştele adevărat nu este al iudeilor, ci al 


1435. înainte de învierea lui Lazăr, se gândeau putini dintre farisei sâ-L ucidă pe Hristos. 
Dar din momentul învierii lui Lazăr, au ţinut o întrunire a Sinedriului şi au hotărât împreună 
să-L ucidă. 

1436. Nevrând Iisus să-i facă pe conducătorii iudei, care erau înfuriaţi de învierea lui 
Lazăr, să ia îndată în Sinedriu hotărârea formală sâ-L ucidă, datorită prezenţei Lui în Betania 
sau Ierusalim, Se mai duce puţin timp aproape de pustie, cu gândul că poate se vor mai potoli. 
Dar când aude că au luat această hotărâre, revine în Betania. Nu voia Iisus în nici un fel să-i 
provoace la această faptă. Dar când vede luată hotărârea lor în mod inevitabil, vine să Se 
supună ei. Sau poate Se duce dincolo de Iordan, înainte de a se şti că în curând îl vor ucide, ca 
să mai dea în linişte ucenicilor ultimele învăţături. 

1437. Deoarece ura lor împotriva lui Hristos înaintase atât de mult, era zadarnic să mai 
stea printre ei. Va veni iarăşi printre ei pentru ceasul când aveau să-L ucidă. Dar până nu se ia 
formal această hotărâre, nu mai voieşte să fie cu ei, nici ca să-i înfurie şi mai mult ca să ia 
această hotărâre, nici ca să-i influenţeze să n-o mai ia. Se duce departe de ei, ca să le lase celor 
total înstrăinaţi de El deplina libertate. 

creştinilor, care mănâncă trupul lui Hristos, al Mielului adevărat 1438 . Nu s-au 
curăţit ca înainte, după vechiul obicei, ci ca cei ce au păcătuit de bună voie 
sau fără voie şi nu au săvârşit Paştele ca chip al celui ce încă nu era. Dar acum 
Paştele e al neamurilor, nu mai are tăiere împrejur, care era trecătoare, nici 
nu mai e simbriaş sau pătat, ci acestea se săvârşesc la creştini în chip 
duhovnicesc. 

"Deci căutau pe lisus şi, pe când stăteau în templu, 
ziceau între ei: Ce vi se pare? 

Oare nu va veni la sărbătoare?" (In 11, 56) 

In timpul sărbătorii Corturilor, Legea poruncea să vină toată lumea din 
vecinătate la sărbătoare în Sfânta Cetate şi prevedea o pedeapsă pentru cei ce 
nu veneau. Dar în vremea Paştilor, Legea considera fără vină pe cei ce voiau 
să rămână în cetăţile şi casele lor. Deci, potrivit Legii, cei ce nu voiau să vină 
să participe la sărbători, spuneau că nu voiesc să vină. 

Deci nu se ştie dacă întrebarea: "Socotiţi că nu va veni la sărbătoare?" era 
pusă de cei ce-L urau sau de cei ce-L iubeau. Dar era potrivit să zică aceasta 
cei ce credeau în El. Deoarece v-aţi hotărât să-L omorâţi pe lisus şi socotiţi că 
El nu cunoaşte ceea ce gândiţi în ascuns despre acest fapt, faptul că nu vine 
este semn clar că este Dumnezeu, Care cunoaşte planul vostru 1439 . Căci nu 
va veni acum să prăznuiască împreună cu voi. Sau cuvântul ar fi trebuit să fie 
înţeles astfel de către cei ce-L urau: Deoarece este un obicei permanent al lui 
lisus să calce Legea, voi, cei ce credeţi în El, îl puteţi cunoaşte că este astfel 
şi din faptul că nu vine la sărbătoare, nesocotind Legea sărbătorii, ca să nu 
prăznuiască împreună cu noi. Şi o spuneau aceasta nu pentru că ar fi fost 


1438. Se face o legătură între Pa$ti şi mâncarea Trupului lui Hristos. Căci, precum mielul 
din Vechiul Testament i-a trecut pe întâii născuţi ai evreilor peste moarte şi i-a ajutat să treacă 
de la robia egipteană la Canaanul libertăţii, având în el oarecare putere dumnezeiască, aşa 
Trupul lui Hristos, trecând prin moarte, ne trece şi pe noi prin moarte la viaţa veşnică. Uniţi 
cu El, facem Paştile sau trecerea adevărată. Noi facem aceasta de câte ori ne împărtăşim, căci 
înaintăm mereu din viaţa omenească în cea dumnezeiască. Dar prima dată au trecut la aceas¬ 
ta Apostolii, la Paştile evreieşti, înlocuind vechea lor trecere. Toţi au trecut prin blândeţea şi 
Dumnezeirea Mielului dumnezeiesc întrupat ca om. Apostolii, la Cina cea de Taină, au murit 
spiritual cu Hristos, Care a murit şi El spiritual în acel moment Hristos a murit apoi şi trupeşte 
şi a înviat, ca şi ei să moară trupeşte când le va veni vremea, dar să învieze cu trupul în ziua 
cea de apoi. Noi, în Sfânta împărtăşanie, murim spiritual vieţii de păcat, cu Hristos, Cel mort 
şi înviat cu trupul, ca să murim şi noi la vremea noastră trupeşte, dar să înviem în ziua de apoi 
cu trupul, după ce am înviat cu sufletul prin împărtăşirea de Hristos. 

1439. Cei ce iubeau pe lisus se gândeau că El poate nu va veni la Ierusalim de Paşti, 
deoarece ştia de sfatul ascuns al căpeteniilor iudaice de a-L omorî. Şi în depărtarea Lui vedeau 
o dovadă că este Dumnezeu. 

necesar să alerge toţi la Ierusalim la Paşti, ca la Sărbătoarea corturilor, ci pen¬ 
tru că făceau din nevenirea Lui o dovadă că îi e frică să urce la Ierusalim. 
Deoarece nu putea să-Şi ajute în această zi, de aceea lipseşte. Sau îşi spuneau 
acestea între ei şi cei care primiseră porunca să-L prindă şi doreau să-L vadă 
venind, ca să se grăbească să facă repede ceea ce li se poruncise. 

"Deci, cu şase zile înainte de Paşti, Iisus a venit în Betania ", 
şi cele următoare (In 12,1) 

Dispreţuind uneltirea iudeilor, Domnul Se predă de bunăvoie pe Sine 
spre pătimire, deoarece venise timpul patimii. Dar a venit în Betania, nu în 
Ierusalim, ca nu cumva, arătându-Se pe neaşteptate iudeilor, să-i aprindă de 
mânie, ci prin vestea că este aproape să mai domolească fierbinţeala mâniei 
lor. A stat la masă cu Lazăr, amintindu-le prin aceasta celor ce-1 vedeau de pu¬ 
terea Lui dumnezeiască. Iar Evanghelistul arată că Hristos nu dispreţuia 
Legea. De aceea, cu şase zile înainte de Paşii, când trebuia cumpărat mielul 
şi era păstrat până la a patrusprezecea zi, a cinat împreună cu cei din jurul lui 
Lazăr. Poate că, în ziua ce preceda zilei în care cumpărau mielul, era obiceiul 
iudeilor să facă o anumită prăznuire, nu potrivit Legii, ci unei datini, ca, după 
cumpărarea mielului, să trăiască până la sărbătoare în post, sau cu mâncare 
puţină şi în curăţie. Domnul arată că ţine şi în această privinţă obiceiurile 
sărbătorii. Minunându-se, Evanghelistul zice că cel mort vreme de patru zile 
se ospăta împreună cu Hristos în amintirea faptei Lui dumnezeieşti. Şi înfăţi¬ 
şează pe Marta slujind din iubirea faţă de Hristos şi ostenindu-se cu cele tre¬ 
buincioase mesei 1440 - 


"Şi Marta slujea " (In 12, 2) 

Marta îşi arată iubirea faţă de El slujind, iar Maria, ungând pe Domnul 
cu mir. Prin amândouă se săvârşea fapta-desăvârşită a iubirii. Se poate afla un 
înţeles mai adânc al cuvântului, spunând că Marta reprezenta virtutea făptui¬ 
toare, iar Maria, contemplaţia duhovnicească, ce urmează după făptuire. Prin 
amândouă arătăm iubirea faţă de Hristos 1441 . Alţii înţeleg că Marta, care 
slujeşte lui Hristos, e un chip al Vechiului Testament. Istoria, înălţată la con¬ 
templaţie duhovnicească, pregăteşte şi se preface în masa comună cu 


1440. Toate sărbătorile sunt pregătite prin zile care au şi ele caracter sărbătoresc. Nu poţi 
să nu simţi apropierea lui Dumnezeu înainte de a trăi prezenţa Lui mai accentuată în 
sărbătoarea aşteptată. 

1441. întâi trebuie o viaţă curată şi fapte corespunzătoare acesteia pentru a ajunge la 
înţelegerea tainei lui Hristos. Poate chiar în raporturile dintre oameni se observă această rân- 
duială. E nevoie de asceză, înainte de înţelegerea mistică. 

Hristos 1442 . Căci avem nevoie de multe mărturii ca să ne întărim în învă¬ 
ţăturile de la Hristos. Prin Maria ei înţeleg învăţătura evanghelică, care unge 
cu mir picioarele Domnului, adică umple de buna mireasmă a Evangheliei 
toată lumea de pe pământ. Alţii spun că Marta este sinagoga iudeilor, care 
voieşte să slujească pe Dumnezeu prin cele trupeşti, iar Maria, Biserica din¬ 
tre neamuri, care aduce lui Hristos jertfe duhovniceşti şi credinţa binemiro- 
sitoare şi soarbe din sfântul Lui trup binecuvântarea, prin împărtăşirea de El. 
Ea Ii aduce vasul cu mir, care este măsura desăvârşită a credinţei. 

"Iar casa s-a umplut de mirosul mirului" (In 12, 3) 

Cunoaşterea lui Hristos va avea să umple lumea ca o bună mireasmă. 
Căci casa care s-a umplut de buna mireasmă indică simbolic lumea întreagă 
ce s-a umplut de buna mireasmă duhovnicească. Fiindcă, îndată după patimă, 
toată lumea s-a umplut de buna mireasmă a lui Hristos, ca o casă mare plină 
de mirosul mirului. Căci mirosul acela sensibil prevestea mireasma 
duhovnicească. Căci trupul Lui, fiind străpuns ca un alabastru, a umplut de 
buna Lui mireasmă întreaga lume 1443 . 

" Iar Iuda Iscarioteanul, unul dintre ucenicii Lui, 
care avea sd-L vândă, a zis: 

Pentru ce nu s-a vândut acest mir pe trei sute de dinari 
şi să se fi dat săracilor?" (In 12, 4-5) 

Vânzătorul mustră pe femeia care şi-a arătat evlavia faţă de Hristos şi, 
văzând că fapta ei este vrednică de preţuire, face pe iubitorul de săraci, criti- 


1442. Masa comună era interpretată încă de Platon ca o comuniune iubitoare, ca o 
ospătare comună, dialogicâ, dintr-un conţinut spiritual comun, unificator. înainte de rugăciu¬ 
nea Sa, Iisus organizează această masă comună cu cei ce-L iubesc, ca pe un fel de prefigurare 
a ospăţului spiritual veşnic la care va fi cu ei după învierea de obşte. Spunând înainte de a-1 
învia pe Lazăr: "Eu sunt învierea şi viaţa", i-a asigurat, pe cei ce credeau, că învierea lui Lazăr 
va fi semnul că El îi va învia şi le va da viaţă tuturor. Prin aceasta a făcut din învierea lui Lazăr 
o arvună a învierii tuturor. Va arăta astfel, după învierea Lui, că învierea nu rămâne un avantaj 
exclusiv pentru El, ci vor învia şi cei ce cred în El. Astfel, prin ospăţul cu Lazăr şi cu cei ce s-au 
convins de învierea lui, le dă asigurarea că după învierea de obşte va urma ospăţul veşnic al Lui 
cu ei. Ospăţul acesta e şi o arvună a ospăţului spiritual ce va avea loc după învierea lui Hristos, 
cu toţi credincioşii care vor fi înviaţi spiritual, sau care vor crede că şi ei vor învia cu trupul. 

1443. Din trupul străpuns, dar înviat al lui Hristos, s-a răspândit viaţa dumnezeiască în toţi 
cei ce se împărtăşesc de El. Dar şi cunoştinţa despre învierea Lui a umplut lumea de lumina 
cunoştinţei adevărate. Ştim acum pentru ce există lumea şi ştim că ne aşteaptă şi pe noi, dacă 
vom crede în El, viaţa veşnică întru fericire, pe care o pregustăm de pe acum. Noi ştim acum 
că istoria are un sens, un scop, că nu e o desfăşurare fără sens. Cei credincioşi trăiesc tot mai 
accentuat buna mireasmă a lui Hristos cel înviat. 

când folosirea mirului în acest mod şi acuzând-o că nu l-a schimbat pe arginţi. 
Iuda spune aceasta necunoscând binele adevărat. Căci aducerea de daruri lui 
Dumnezeu e de preferat darului făcut săracilor. 

"Dar el a zis aceasta nu pentru că îi era grijă de săraci, 
ci pentru că era fur şi, având punga, 
lua din ce se punea în ea " (In 12, 6) 

Evanghelistul explică pricina pentru care a spus Iuda acestea, arătând că 
el nu avea milă de săraci, ci era fur şi răpitor de cele sfinte, furând banii 
dăruiţi lui Dumnezeu. Hristos declară femeia liberă de orice vină, iar prin 
acestea mustră în mod acoperit pe vânzătorul care a criticat pe nedrept cele 
vrednice de laudă, zicând: "Las-o". O apără pentru ungerea cu mir, care nu s-a 
făcut pentru plăcere, ci pentru taina referitoare la înmormântarea Lui, deşi 
cea care a săvârşit-o nu ştia de iconomia aceasta. Căci multe au spus şi au 
iacut unii privitor la taină, fără să ştie. Domnul mustră iarăşi pe Iuda că este 
iubitor de câştig urât şi că avea să-L vândă pe învăţătorul lui pentru câştig. 
Căci arată că pentru înmormântarea şi pentru moartea la care se gândea El 
a făcut ea aceasta. Dar Mântuitorul mai adaugă, ca un îndemn, şi faptul că 
nimic nu e mai de preţ decât evlavia faţă de El. Căci e de cel mai mare preţ 
iubirea de săraci, zice, dar ea rămâne mai prejos de adorarea lui Dumnezeu. 
Iar în legătură cu aceasta, zice: Timpul rânduit pentru cinstirea Mea, sau pen¬ 
tru vieţuirea Mea de aici vă opreşte să puneţi cinstirea săracilor înaintea Mea. 
Dar aceasta o spune spre mântuirea noastră. El nu desparte pe cel milostiv 
de iubirea de săraci. Dar când e timpul pentru slujirea sau slăvirea lui Dum¬ 
nezeu, trebuie împlinite acestea înaintea iubirii săracilor. Căci aceasta se 
poate săvârşi după sfintele slujiri duhovniceşti. Deci nu zice că trebuie să ne 
ocupăm neîntrerupt de cinstirea Lui, nici să folosim toate pentru Sfânta Litur¬ 
ghie, ci să cheltuim cele multe pentru săraci. Precum, după ce Se va sui la 
Tatăl, porunceşte ucenicilor să postească (Mt. 9, 15), aşa zice să se ocupe 
atunci şi de săraci mai mult, practicând fără greutate şi cât mai liber iubirea 
faţă de săraci. E ceea ce s-a şi făcut. Căci după înălţarea Mântuitorului, nu mai 
urmau învăţătorului, ci se ocupau cu stăruinţă de săraci, cheltuind toate câte 
le aveau pentru săraci 1444 


1444. Scurtul timp cât îl mai aveau pe Dumnezeu întrupat în mod vizibil între ei, cei ce-L 
cunoşteau trebuia să-l folosească cât mai mult pentru cunoaşterea Lui, pentru aflarea de la El 
a învăţăturii şi a modului de comportare a Lui ca om. După înălţarea Lui, vor avea tot timpul 
să se ocupe de oameni şi de săraci, urmând exemplul Lui. 

"Deci mulţime mare dintre iudei au aflat că este acolo", 
şi cele următoare (In 12, 9) 

Mulţimea era uimită de mărimea minunii şi ceea ce auzise că s-a săvârşit 
voia să vadă confirmat prin vederea Lui, spre a avea o credinţă mai întărită. 
Voia să vadă nu numai pe Lazăr, ci şi pe Hristos, făcătorul minunii, pe Care 
nu-L vedea atunci pentru prima dată 1445 . Căci erau dintre cei ce II văzuseră de 
multe ori şi vorbiseră cu El. Dar, deoarece plecase ca să nu pătimească înainte 
de vreme, II căutau iarăşi pentru ca să-L vadă. Iar cei mai deschişi sufleteşte 
se minunau de El, încât nu-I reproşau nimic. Deci spre folosul mântuirii 
Domnul nu a intrat îndată în Ierusalim, ci a rămas în afara lui, ca să atragă pe 
cei mulţi la dorinţa de a-L vedea acolo, prin vestea despre minune 1446 . 

"Şi s-au sfătuit arhiereii ca şi pe Lazăr 
să-l ucidă" (In 12, IO) 1447 

Observăm cum căpeteniile îşi ies din minţi, gândindu-se la tot felul de 
măsuri, rămânând consecvente cu ele însele. Se gândesc la moarte peste moar¬ 
te, socotind să desfiinţeze orice dovadă a minunii, omorând pe cel ce a murit, ca 
să oprească mulţimea să mai caute pe Hristos şi să creadă în El (In 12,11). 

"... auzind că vine Iisus în Ierusalim" (In 12, 12) 

Mulţimea, convingându-se cu adevărat şi fiind câştigată de minunea 
săvârşită, îl întâmpină pe Hristos slăvindu-L ca pe Cel ce a biruit moartea. îl 
laudă nu numai primindu-L cu ramuri de finic, ci şi spunând despre El cele 
scrise despre El în Scriptura de Dumnezeu insuflată, mărturisind că este 
împăratul lor şi primindu-L ca pe Stăpânul. Şi zicând: "Binecuvântat este Cel 
ce vine întru numele Domnului" (In. 12, 13) despre Fiul, nu-L înţeleg ca îm- 
părtăşindu-Se de binecuvântarea de la Tatăl pe Cel ce toate le binecuvintează 


1445. Auzind mulţi iudei din Ierusalim că lisus este în Betania, au ţinut să vină să se 
convingă de minunea învierii lui I^azăr şi să vadă pe Iisus Care l-a înviat Sfântul Evanghelist 
Ioan insistă iarăşi asupra confirmării minunii de către mulţi martori, care ţineau şi ei să o vadă 
cât mai sigur confirmată. 

1446. Iisus a mai venit o dată în Betania şi la Lazăr ca, auzindu-se aceasta în Ierusalimul 
vecin, să vină mai mulţi iudei şi să se convingă, văzând pe Lazăr înviat de minunea săvârşită 
de El. Dacă S-ar fi dus de lângă pustie direct în Ierusalim, n-ar fi dat multor iudei ocazia să se 
convingă de învierea lui Lazăr. 

1447. Deoarece mulţi dintre oameni se convingeau că Iisus a săvârşit minunea învierii, şi 
din vederea lui Lazăr, despre care ştiau că murise, iar acum îl vedeau înviat, arhiereii s-au 
hotărât să ucidă şi pe Lazăr, ca să le ia acestora temeiul credinţei în Dumnezeirea lui Hristos. 

şi nu le lasă să se corupă, pe Cel ce este de o fiinţă negrăită, ci ca pe Cel căruia 
I se aduce de la noi binecuvântarea ce se cuvine lui Dumnezeu şi Domnului 
după fire, fiindcă a venit în numele Domnului. Căci toţi sfinţii au venit nu prin 
puterea domniei lor, ci ca slujitori adevăraţi. Acesta însă a venit ca Domn 1448 . 
De aceea, în mod potrivit s-a spus despre El cuvântul proorocesc. Căci deşi 
se numesc unii domni, nu au demnitatea aceasta prin fire, ci prin har 1449 . 

Fiindcă, fiind nemincinoşi, noi îi numim oameni adevăraţi. E ceea ce nu 
se poate spune despre Hristos. Căci nu Se numeşte "Adevărul" fiindcă nu 
minte, ci fiindcă are firea mai presus de minciună 1450 . 

"Şi Iisus, găsind un asin tânăr ; a şezut pe el" (In 12, 14) 

Pentru că II însoţea şi îl slăvea o mare mulţime, dintr-o extremă smere¬ 
nie a şezut pe un asin, învăţându-ne să nu ne mândrim pentru laude, să nu 
ieşim din cele de trebuinţă. Matei a vorbit mai pe larg despre asin. Iar Ioan a 
spus numai ceea ce era necesar, cum era obiceiul lui să facă. Iar deoarece, 
contrar obiceiului Său, Domnul voieşte acum să şadă numai pe asin, nu spu¬ 
nem că a şezut pe el pentru că era departe de cetate, căci nu era mai departe 
de cincisprezece stadii, nici pentru că era împrejur o mare mulţime. Căci şi 
altă dată, aflându-Se în mijlocul unei mari mulţimi, n-a făcut aceasta. Ci face 
aceasta, arătând un nou popor, cel dintre neamuri, nesupus Lui odinioară, 
care I se va supune, şi El îl va duce la starea de dreptate şi la noul Ierusalim, 
al cărui chip era cel pământesc. în acel Ierusalim intră poporul, ajuns curat, 
fiind lăudat împreună cu Hristos de către îngerii nevinovaţi, ale căror chipuri 
sunt copiii 1451 . Cel pe care şade Hristos este asinul, fiindcă poporul dintre 
păgâni era nedeprins cu credinţa care conduce la evlavie. 


1448. Fiul lui Dumnezeu, deşi a venit la Ierusalim ca om, a venit şi ca Domn, ca Cel ce nu 
depinde de nimeni. El este Stăpânul suprem. Chiar umanitatea asumată depinde de El, nu de 
altcineva. Deci şi ca om este Stăpânul absolut. N-are deasupra Lui pe nimeni. De El, chiar ca 
om, depind toate. De la El ne vin toate cele bune. Numai relele vin de la noi, de la refuzul nos¬ 
tru de a primi cele pe care ni le dă El. 

1449. Deşi se numesc şi unii oameni domni peste patimi, nu au această putere prin fire, 
sau prin ei, ci din harul, sau din puterea lui Dumnezeu. Cu atât mai puţin sunt domni prin fire 
cei ce stăpânesc lumeşte. Cât de fragila şi trecătoare e domnia lor! 

1450. Despre oameni se poate spune că sunt adevăraţi când nu spun minciuni. Dar 
Hristos nu e numai pentru aceasta Adevărul. El nu numai că spune adevărul, ci şi este Adevă¬ 
rul. El nu poate minţi. Omul poate minţi, pentru că poate cădea din adevăr, din legătura cu 
Dumnezeu. Ca existenţă prin Sine, Dumnezeu nu poate cădea din adevăr. 

1451. Intrarea în Ierusalim, şezând pe asin, mai indică şi blândeţea împăratului veşnic al 
împărăţiei cerurilor. Nu forţa, ci iubirea va caracteriza relaţiile în acea împărăţie. Membrii ei 
vor fi nevinovaţi asemenea copiilor. 

i 

"Acestea nu le-au înţeles ucenicii Lui la început" (In 12, 16) 

Nu au înţeles de la început cele scrise despre El (In 12,15; Is. 62,11; Zah. 
9, 9) 1452 . Dar, după înviere, n-au mai rămas în orbirea iudaică, ci li s-a 
descoperit prin Duhul înţelegerea cuvintelor dumnezeieşti. Atunci S-a slăvit 
Hristos, după ce, răstignindu-se, a înviat. Şi Evanghelistul nu se ruşinează 
înfăţişând neştiinţa ucenicilor şi apoi cunoştinţa lor, deoarece scopul lui era 
să prezinte micimea oamenilor şi să facă vădită slava Duhului, adică să arate 
cum erau ucenicii înainte de înviere şi cum au devenit după înviere. Deci, 
dacă ei au fost aşa, cu mult mai mult au fost aşa ceilalţi iudei. Dar, după ce a 
fost răstignit, catapeteasma s-a sfâşiat, ca să cunoaştem că nimic din cele 
ascunse nu mai rămân acoperite celor credincioşi şi iubitori de Dumnezeu. Li 
s-a luminat deci cunoştinţa în vremea învierii, când a suflat Hristos în faţa lor 
şi au devenit, din ceea ce erau, alţii. Şi mai mult s-au luminat din ziua Cinci- 
zecimii, când au fost preschimbaţi prin puterea Sfântului Duh venit la ei 1453 . 

"Deci da mărturie mulţimea care era cu El, când l-a strigat 
pe Lazăr din mormânt", şi cele următoare (In 12, 17) 

Hristos a săvârşit deci în mod necesar ca ultimă minune pe cea privitoare 
la Lazăr, pentru ca, datorită acestui proaspăt eveniment, să fie cinstit mai vădit 
de către mulţime, iar din pricina acestei cinstiri fariseii, înfuriindu-se, să ia 
hotărârea ultimă împotriva Lui şi aşa să ducă la împlinire patima, fapt care se 
va şi împlini. Căci fariseii îşi ziceau: Vedeţi că nu vă este de nici un folos? Căci 
ei vedeau că degeaba se opuneau credinţei în Hristos, că degeaba osândeau 
pe cei ce cred în El, în parte sfătuindu-i, în parte ameninţându-i. Toate spun 
că sunt nefolositoare dacă nu trec la uciderea Lui. Căci iată că tot poporul Ii 
urmează Lui. 


1452. E vorba despre blândeţea acestui împărat 

1453. Din Hristos cel înviat se răspândea lumina spirituală care era totodată cunoştinţa 
Dumnezeirii Lui. Aceasta copleşea materia tupului şi arăta pe Duhul Sfânt cu Care era unit. 
Duhul Sfânt, unit cu sufletul omenesc, îi dă acestuia puterea de-a pătrunde cele spirituale, care 
sunt mai presus de cele materiale. Această putere îl şi ridică pe om la o viaţă eliberată de 
ispitele materiale. Mai copleşit de Duhul Sfânt Duhul lui Hristos S-a arătat la Cincizecime, 
făcând şi mai sigură cunoştinţa prezenţei Lui. Această pătrundere a luminii Duhului prin 
trupul înviat şi înălţat al lui Hristos echivalează cu o sfâşiere a catapetesmei, care este un sim¬ 
bol al trupului Lui. Propriu-zis nu e o sfâşiere a trupului, ci o străbatere prin el a luminii 
Dumnezeirii sau a Duhului Sfânt. Lucruri de mare taină se spun în Epistola către Evrei, cap. 
9, despre petrecerea lui Iisus ca Dumnezeu în trupul Lui răstignit, Care-şi vărsa sângele, 
murind pentru viaţa pământească, pentru a învia la o viaţă copleşită de Duhul Sfânt, ca să Se 
afle deplin ca jertfă în fata Tatălui. 

Auzind mulţimea ceea ce s-a săvârşit cu Lazăr, a dat crezare celor care 
dădeau mărturie că Hristos a înviat pe Lazăr şi a surpat stăpânirea morţii, 
cum spuneau Proorocii. De aceea I-au şi ieşit întru întâmpinare. Căci nu s-ar 
fi mişcat deodată atât de mulţi, dacă n-ar fi crezut minunii. 

"Vedeţi că nimic nu folosiţi", şi cele următoare (In 12, 19) 1454 

Aceasta o zic mustrându-se pe ei înşişi, că nu Dau ucis mai înainte pe 
Iisus împreună cu Lazăr şi se îndeamnă prin aceasta să-L ucidă. Se indig¬ 
nează împotriva mulţimii credincioase, fiind lipsiţi de câştigurile lor, care 
erau, chipurile, ale lui Dumnezeu. 

"Şi erau nişte elini din cei ce se suiseră să se închine 
la sărbătoare" (In 12, 20) 

S-ar putea îndoi cineva despre aceasta şi s-ar întreba din ce motiv s-ar fi 
suit unii elini să se închine la Ierusalim, atunci având loc o sărbătoare a Legii. 
Căci n-ar zice cineva că s-au suit acolo numai să privească, că au participat cu 
iudeii la o sărbătoare care era proprie numai iudeilor. Ce aveau comun elinii 
şi iudeii la această sărbătoare? Căci se afla între ei o mare deosebire de tra¬ 
diţie. Unii o cunoşteau ca fiind adevărată, ceilalţi o vedeau ca pe o minciună. 
Ce vom spune deci despre acestea? Ţinutul iudeilor fiind vecin cu al galilee- 
nilor, elinii şi galileenii aveau cetăţi şi sate vecine între ele, astfel că se ames¬ 
tecau adeseori şi se întâlneau unii cu alţii, îndemnându-i la aceasta multe 
împrejurări. Deoarece mintea închinătorilor la idoli este mult mai dornică să 
se mute la ceva mai înalt, cultul lor arătându-li-se adeseori mincinos, unii se 
desprindeau de el cu uşurinţă. Dar nu treceau deplin la închinarea către 
unicul Dumnezeu adevărat, ci se împărţeau între gândurile care-i făceau să 
se despartă de Acela şi cele care-i îndemnau să urmeze învăţătorilor proprii, 
lui Platon şi celor numiţi înţelepţi asemenea aceluia, care declarau că Unul 
este Creatorul tuturor, dar a încredinţat unor zei inferiori stăpânirea celor 
lumeşti spre conducerea treburilor omeneşti. Căci era obiceiul palestinie¬ 
nilor, dar mai ales al elinilor care trăiau în ţinutul iudeilor, legat şi vecin cu al 
lor, să absoarbă unele obiceiuri de la iudei şi să cinstească un singur Dum¬ 
nezeu, având şi ei această gândire, deşi nu vorbeau ca noi. Astfel, deşi nu 
aveau nici o aplecare deplină spre iudei, nici nu se despărţeau de obiceiurile 
scumpe elinilor, obişnuind să ţină la ambele păreri, se numeau adevăraţi cin¬ 
stitori de Dumnezeu. Deci, elinii vecini, neconsiderând că cele ale lor sunt 


1454. Fariseii ziceau unii către alţii: "Vedeţi că nimic nu folosiţi! Iată, lumea s-a dus după 
El. Nu mai rămâne nimeni cu noi. Nu mai avem nici un rol". 

foarte deosebite de obiceiurile iudeilor, în ceea ce priveşte jertfele şi gândi¬ 
rea monoteistă (căci cei din Israel nu cunoşteau mai dinainte raţiunile Sfintei 
şi Celei de o fiinţă Treimi, dar nici înţelesul slujirii duhovniceşti), se întâlneau 
cu iudeii la închinare, mai ales la marile sărbători, nesocotind că greşesc faţă 
de cultul şi credinţa lor, ci că cinstesc pe Dumnezeul tuturor. 

"Filip a venit şi i-a spus lui Andrei” (In 12, 22) 1455 

Neştiind fariseii adevărul, grăiau zicând: "Iată, lumea s-a dus după El" (In 
12,19) 1456 , căci vedeau că nu numai iudeii, ci şi cei dintre neamuri cred în EL 
Şi alăturarea de atunci a elinilor era ca o pârgă. Deci elinii au venit ca nişte 
galileeni la Filip, căci, fiind şi el galileean, putea să le arate pe Iisus, pe Care 
voiau să-L cunoască, spre a I se închina şi a afla de la El ceea ce voiau. Dar 
Filip, aducându-şi aminte că Domnul le-a spus: "în calea păgânilor să nu 
umblaţi şi în cetatea samarinenilor să nu intraţi", se teme să nu greşească 
aducând la Hristos pe cei ce nu au crezut în El, neştiind că în mod iconomic 
i-a oprit Domnul pe ucenici să intre la neamuri atât timp cât iudeii nu vor 
respinge harul care li s-a dat. De aceea, îi spune lui Andrei, ca fiind mai fier¬ 
binte la suflet şi mai cunoscător. Amândoi au spus vestea aceasta Domnului. 
Prin conduita sa înţeleaptă, Filip ne învaţă că nu e bine să vorbim despre cele 
mai presus de noi cum voim, chiar dacă ni se pare că sunt bune, ci mai 
degrabă să ne sfătuim cu cei mai înţelepţi în ceea ce trebuie să facem. 

"A venit ceasul ca să fie preaslăvit Fiul Omului" (In 12, 23) 

Deoarece cei dintre neamuri simt dorinţa de a-L vedea sau de a se 
întoarce la Mântuitorul, zice: "A venit ceasul". Căci era aproape vremea 
pătimirii, după care va urma îndată chemarea neamurilor 1457 . Iar prin ceas 


1455. Aceşti elini, văzând pe Iisus şi auzind de minunile Lui, au venit la Filip, care era din 
Galileea, unde se aflau amestecaţi iudeii şi elinii, cerându-i să le facă cunoscut pe Iisus (In 12, 
21). Filip s-a adresat lui Andrei, ca să facă împreună acest lucru. 

1456. Păgânii începeau să fie şi ei pregătiţi pentru a primi monoteismul prin cei apropiaţi 
de iudei. Dar şi Iisus propovăduia o învăţătură duhovnicească ce se înălţa peste formalismul şi 
egoismul etnic al iudeilor. Prin aceasta El trezea şi iinteresul păgânilor. Fariseii erau speriaţi şi 
de pierderea autorităţii lor peste iudei, dar şi de voinţa lui Iisus, Care dorea să unească toate 
popoarele într-o înţelegere duhovnicească superioară. 

1457. Răstignindu-L, ajung să fie refuzaţi de El. De aceea a venit timpul să treacă la nea¬ 
muri. Nemaifiind cu trupul de dinainte de înviere, legat de un spaţiu, ci cu trupul înviat şi 
înălţat, dar şi prezent duhovniceşte pretutindeni. El va putea fi cunoscut acum pretutindeni. Iar 
mărturia Apostolilor despre învierea Lui va face ca El să fie primit de toate neamurile. Şi aceas¬ 
ta va fi spre slava lui Hristos. Iar semnul deschiderii neamurilor spre Hristos îl dau elinii care, 
la Ierusalim, doresc să-L vadă. 

numeşte aici timpul care sosise şi arată că nimic altceva nu-L putea conduce 
spre patimă, în afară de ceea ce stabileşte El prin hotărârea Sa 1458 . Astfel 
săvârşind toate câte au condus pe oameni la credinţă şi vestind cuvântul 
despre împărăţia cerurilor, voieşte să ne ducă spre începutul împlinirii nă¬ 
dejdii, adică spre biruirea morţii 1459 . Dar aceasta nu s-ar fi petrecut dacă Cel 
ce a suportat moartea n-ar fi fost Viaţa, ca să vieţuim toţi în El 1460 . Pentru 
aceasta numeşte slavă a Sa moartea suportată şi pătimirea tuturor durerilor 
pentru păcătoşii care nu-L cinsteau 1461 . Căci, deşi era pururea slăvit de către 
îngerii din ceruri, crucea s-a făcut Lui început al slăvirii pe pământ de către 
neamuri ca Dumnezeu. Deoarece, părăsind pe iudeii care-L batjocoreau, S-a 
strămutat la neamuri şi e slăvit de ele ca Dumnezeu, ele nădăjduiesc că va 
veni întru slava Tatălui. Dar nu spune că Cuvântul va fi slăvit în mod dezvăluit 
ci, arătând pe Fiul cel înţeles în chip negrăit, constituit din omenitate şi dum¬ 
nezeire, zice că e Fiul Omului, deci existând şi fiind înţeles ca Dumnezeu şi 
cu trupul 1462 . 

"Dacă grăuntele de grâu, când cade în pământ, nu va muri, 
rămâne singur; iar dacă moare, aduce multă roadă" (In 12, 24) 

Nu prezice numai că va pătimi, nici numai că a venit timpul pentru aceas¬ 
ta, ci arată cauza pentru care a voit să pătimească, şi că e mare câştigul 
pătimirii. Căci altfel n-ar fi voit să pătimească. Fiindcă n-a pătimit fără voie. De 
fapt pentru iubirea faţă de noi a arătat atâta bunătate, încât a voit să păti¬ 
mească toate cruzimile. Şi precum grăuntele de grâu semănat odrăsleşte 


1458. Hristos însuşi a stabilit timpul când a vrut să fie răstignit, ca timpul cel mai potrivit 
spre mântuirea oamenilor. Aceasta, pentru că prin voia Lui a hotărât să moară pentru oameni, 
nefiindu-I impusă moartea ca o necesitate, aşa cum le este impusă celorlalţi oameni. De aceea 
moare pentru alţii, nu pentru Sine. Căci n-avea păcatul imprimat în firea Sa, ca noi toţi, pentru 
că S-a născut ca om prin voia Sa, existând înainte ca ipostas dumnezeiesc, şi Şi-a luat firea ome¬ 
nească din Fecioara, nu prin pasiune omenească. De aceea, dacă nu S-ar fi născut din Fecioara, 
n-ar fi murit pentru noi, ci pentru păcatul Lui. Crucea Lui n-ar mai avea o putere mântuitoare 
pentru noi. Grupările neoprotestante, negând naşterea din Fecioara, neagă Dumnezeirea 
ipostasului dumnezeiesc şi importanţa mântuitoare a crucii Lui. 

1459. Dacă S-ar fi născut ca orice om din păcat, ar fi murit pentru El, şi nu pentru noi. Ar 
fi rămas în moarte ca orice om, deci n-ar fi înviat, şi atunci n-ar fi făcut din învierea Lui 
începătura nădejdii noastre. 

1460. Numai dacă Hristos este Fiul lui Dumnezeu, adică este El însuşi Dumnezeu, şi ca 
atare Viaţa prin Sine, învinge moartea şi toţi putem vieţui în El ca în Viaţa infinită. 

1461. Moartea şi patima legată de ea sunt spre slava Lui, căci Se arată mai tare ca ea. Cea 
mai mare putere nu Şi-o arată în refuzarea morţii, ci, după acceptarea morţii, în revenirea la 
viaţă. Astfel, moartea e făcută drum spre viaţa veşnică. 

1462. Hristos, fiind Dumnezeu, este slăvit şi închinat în tot ce-I este propriu ca Persoană. 
Persoana e prezentă în toate cele ce o formează şi pe care le trăieşte. 


» 

multe spice, nepăgubindu-se pe sine din cauza aceasta, ci existând prin pu¬ 
tere în toate grăunţele spicului, - căci din el odrăslesc toate -, aşa şi Domnul 
a murit şi, deschizând sânurile pământului, a ridicat cu Sine sufletele oame¬ 
nilor, fiind El însuşi în toate după adevărul credinţei, existând totodată şi de 
Sine. Şi n-a dat numai tuturor celor ce mor această putere de-a rodi 1463 , ci şi 
celor vii, deşi cuvântul are şi un sens de parabolă. Căci viaţa tuturor, a celor 
morţi şi a celor vii, este rod al pătimirilor lui Hristos, fiindcă moartea lui 
Hristos s-a făcut sămânţă a vieţii. Firea dumnezeiască a Cuvântului s-a făcut 
deci primitoare morţii? Cum n-ar fi aceasta o afirmaţie cu totul lipsită de 
evlavie? Căci Cuvântul lui Dumnezeu-Tatăl este Viaţa prin fire. El mai vârtos 
Se scoală decât cade, El desfiinţează moartea, nu e stăpânit de stricăciune. 
Face viu ceea ce are nevoie de viaţă, în loc să ceară viaţa de la altul. Precum 
deci lumina nu se face întuneric, aşa e cu neputinţă ca Viaţa să nu fie viaţă. 
Cum se spune că Acelaşi cade ca şi bobul de grâu în pământ şi Se scoală ca 
Dumnezeu? Se spune că gustă moartea, căci I se potriveşte aceasta întrucât 
Sa făcut om, dar e propriu Lui în mod firesc să învie dumnezeieşte. 

"Cel ce îşi iubeşte viaţa o va pierde" (In 12, 25) 

Nu numai că nu trebuie să vă smintiţi de patima Mea şi, de aceea, să nu 
credeţi în Mine, ci se cuvine să vă şi pregătiţi pentru aceasta. Căci cel ce 
socoteşte să se îngrijească aici de viaţa sa şi nu voieşte s-o primejduiască pen¬ 
tru Mine, o va pierde în vremea viitoare. Iar cel ce o predă primejdiilor pen¬ 
tru Mine în veacul acesta, îşi adună roduri mari în ea, şi cel ce şi-a dispreţuit 
viaţa în lumea aceasta, va câştiga pe cea nestricăcioasă în cea viitoare. 
Acestea le-a spus Domnul către cei ce voiau să-şi îngrijească trupul, nepre- 
dându-1 primejdiilor, ci iubindu-1, spre a nu pătimi în viaţa de aici 1464 . 


1463. Moartea lui Iisus e un act fecund, ca şi moartea unui grăunte de grâu. Moartea lui 
Iisus e un act de putere, pentru că fiind însuşită de Dumnezeu în firea omenească, El poate 
învia la o viaţă nouă şi veşnică această fire în care există virtual viaţa înnoită a firii tuturor 
oamenilor, care e unită cu a Lui. Căci prin moarte a scufundat umanitatea Sa şi mai mult în 
dumnezeirea Sa, moartea Lui fiind o adevărată trecere, sau un Paşte, la viaţă. Dacă omul 
păcătos nu moare cu sufletul, ci rămâne prin puterea lui Dumnezeu într-o viaţă sărăcită, 
Hristos trece cu sufletul deplin în Dumnezeu. Iar cei uniţi cu Hristos nu au numai ei această 
viaţă nouă, ci o comunică la rândul lor şi altora pentru că au fost predaţi lui Dumnezeu şi ei, 
iar puterea lui Hristos cel înviat este în ei. O au murind prin primirea ei. De aceea, chiar pe cei 
morţi înainte de El, dar cu nădejde în El, îi ridică Iisus cu Sine din iad. Moartea lui Iisus are 
deci în ea puterea seminţei vieţii noi a tuturor, fiind în primul rând sămânţa vieţii Sale veşnice 
ca om. Viaţa Lui ca om înviat e în toţi, căci e şi Dumnezeu. Cuvântul are şi sens de proorocie, 
căci nu-i învie încă pe ceilalţi cu trupul, ci deocamdată numai cu sufletul. 

1464. Viaţa pământească trebuie să fie mereu predată lui Dumnezeu prin renunţările la 
plăcerile ce provin din alipirea de lumea aceasta. Numai aşa omul o uneşte încă de aici cu 
Dumnezeu, Izvorul vieţii. Sfântul Chirii vorbeşte despre moartea pe care o pot trăi toţi ca pe o 

" Dacă-Mi slujeşte cineva, să-Mi urmeze " (In 12, 26) 1465 

Ceea ce spune este aceasta: Dacă Eu, pentru folosul vostru, Mă predau 
pe Mine morţii, cum nu e un lucru nebărbătesc să nu dispreţuiţi voi, pentru 
folosul vostru, viaţa vremelnică, ca să dobândiţi prin moartea trupului viaţa 
neveştejită? Căci cei ce predau morţii viaţa lor, par că îşi urăsc viaţa lor de aici 
pentru pătimirile suferite, dobândind prin aceasta viaţa lor. Şi cei ce vieţuiesc 
întru nevoinţă par să-şi urască viaţa, nelăsându-se biruiţi de plăcerile iubirii 
de trup, dar de fapt o iubesc. E ceea ce a făcut Hristos pătimind pentru mân¬ 
tuirea tuturor, şi a făcut aceasta ca chip al bărbăţiei, învăţând pe cei ce doresc 
bunătăţile nădăjduite, să se silească să dobândească virtutea. Deci trebuie, 
zice, ca cei ce voiesc să-Mi urmeze să arate aceeaşi bărbăţie şi bună 
îndrăzneală, căci numai aşa vor lua cununile biruinţei 1466 . 

"Şi unde sunt Eu, acolo va fi şi slujitorul Meu " (In 12,26) 1467 

Şi deoarece Conducătorul spre slavă 1468 nu a păşit pe calea slavei şi 
plăcerii, ci pe cea a necinstirii şi ostenelii, aşa nici noi nu trebuie să vieţuim 
fără dureri, ca să ajungem în acelaşi loc şi să ne împărtăşim de slava dum¬ 
nezeiască. Şi de ce slavă ne vom învrednici, cei ce vom voi să pătimim ace¬ 
leaşi cu Stăpânul? Zicând: "Unde sunt Eu, acolo va fi şi slujitorul Meu" (In 12, 
26), nu vorbeşte de un loc, ci de un mod al virtuţii. în cele ce am fost văzut 
Eu remarcându-Mă, în aceleaşi vor putea să fie văzuţi şi cei ce o să-Mi ur¬ 
meze, dar nu în demnităţile cuvenite lui Dumnezeu şi mai presus de om. Căci 
oamenii nu au putinţa să imite pe Dumnezeu cel adevărat şi prin fire, ci e cu 
putinţă ca firea omului să se poată distinge în cele ce-i sunt proprii, nu în 


trecere la viaţa spirituală în Dumnezeu. Aşa se urmează lui Hristos, Care a făcut din moarte o 
trecere la înviere. Prin aceasta pregătea Iisus pe ucenicii Săi să nu fie îngrijoraţi de moartea 
Lui, pe care o va suporta în curând. 

1465. Iisus îşi continua prin aceste cuvinte gândul dinainte: De Mă iubeşte cineva, să-Mi 
urmeze Mie, Care voi primi moartea, nelipindu-Mă de plăcerile vieţii acesteia. 

1466. Plătind prin jertfa Lui pentru păcatele noastre, Hristos nu ne-a mântuit în mod sub- 
stitutiv şi juridic, ca în doctrina lui Anselm de Canterbury, ci S-a făcut, prin toată viaţa Lui de 
smerite renunţări şi pătimiri, terminate cu moartea, pildă de urmat pentru noi. Desigur, El ne 
dă şi putere, ca Cel ce este şi Dumnezeu, ca să împlinim aceasta. El ne-a chemat astfel să ne 
silim şi noi spre desăvârşirea noastră, ca să arătăm prin aceasta că iubim mai mult pe 
Dumnezeu decât lumea. 

1467. Cine urmează lui Hristos pe calea nealipirii la plăcerile lumii, ci a iubirii lui Dum¬ 
nezeu, va ajunge spiritual tot mai aproape de El. 

1468. Prin smerenie, renunţări la plăcerile trupeşti, prin pătimire şi moartea pentru noi, 
Hristos a făcut din umanitatea Sa o călăuză spre slava adevărată. Noi ne ridicăm la împărtă¬ 
şirea de această slavă a Lui numai urmându-L pe această cale. 

stăpânirea mării şi cele asemenea, ci în a fi smerit şi blând şi în stare să 
suporte ocările. 

"Acum sufletul Meu e tulburat" (In 12, 27) 

Deşi, ca om, Hristos Se tulbură de gândul la moarte, ca Dumnezeu, miş- 
cându-Se spre această patimă, revine îndată la curaj şi preface în îndrăzneală 
simţirea biruită de frică. Căci socotim că în Hristos Mântuitorul s-au mişcat 
cele omeneşti în două moduri. Trebuia ca şi aşa El să arate că nu e om 
aparent şi presupus, ci că S-a făcut om după fire şi cu adevărat din femeie, 
purtând toate cele omeneşti, afară de păcat. Iar teama şi frica sunt patimi natu¬ 
rale ale noastre. Pe lângă aceasta, cele omeneşti s-au mişcat în Hristos fără 
păcat, nu aşa cum se mişcă în noi, oamenii, ca să se întărească şi să înainteze, 
ci ca să fie oprite prin raţiune, firea Lui omeneasă fiind înălţată spre o stare 
mai bună şi îndumnezeită 1469 . Căci aşa, şi nu altfel s-a înfăptuit şi în noi modul 
vindecării. în Hristos firea omului a fost readusă la înnoire ca pârgă şi în El 
am dobândit şi cele mai presus de fire. De aceea, El s-a numit de către dum- 
nezeieştile Scripturi şi al doilea Adam. Şi, precum a flămânzit şi a obosit ca 
om, aşa a primit şi tulburarea din pătimirea Sa omenească. Dar El nu Se tul¬ 
bură ca noi, ci numai atât cât e nevoie să experieze această senzaţie, apoi Se 
înalţă iarăşi la îndrăzneala cuvenită Lui. Din aceasta e vădit că avea şi suflet 
raţional. Precum în flămânzire sau în căderea în ceva asemănător se vădeşte 
patima proprie trupului, aşa şi în tulburarea prin gândul la cele rele se arată 
o patimă a sufletului raţional, singurul cu care se uneşte gândul şi cugetarea. 
Şi acestea s-au mişcat în Hristos înainte de-a fi ajuns pe cruce. Deci rabdă tul¬ 
burarea înainte de aceea, gândindu-Se mai înainte la ceea ce avea să se întâm- 


1469. Puţin mai sus s-a spus câ firea omului nu poate ieşi din ale ei, iar acum se spune că 
se poate îndumnezei. Aceste afirmaţii se pot împăca în sensul că firea umană nu poate deveni 
dumnezeiască, dar poate participa la puterea şi slava dumnezeiască. Ea rămâne participantă la 
cele dumnezeieşti, nu devine dumnezeiască prin fire. Chiar în Hristos, firea Lui omenească nu 
s-a preschimbat în fire dumnezeiască. îndumnezeirea firii omeneşti poate înainta la nesfârşit 
în eternitate prin participare, dar aceasta nu înseamnă şi preschimbarea în fire dumnezeiască, 
în sensul acesta, în Hristos firea noastră a câştigat cele mai presus de fire, cum se spune în 
continuare. De aceea, chiar Hristos rămâne în veci şi om, sau al doilea Adam, Adam cel înviat 
şi înălţat la infinit la Dumnezeire, cum era destinat să devină, desigur, şi Adam dacă n-ar fi 
căzut în păcat Omul e făcut să înainteze spre Dumnezeu la infinit, fără să înceteze să fie om. 
De altfel şi în smerirea extremă până la a Se face om şi în pătimirea fără nici o reţinere, prin 
coborîrea cu voia, se arată într-o altă formă puterea dumnezeiască mai presus de om. De aceea 
întruparea şi pătimirea, ca şi moartea Lui, la care S-a coborît cu voia, sunt manifestări ale pu¬ 
terii dumnezeieşti sau înălţări prin umanitate la Dumnezeu. Dar prin ele şi coboară la un fel de 
nouă creare a lor, arătând o nouă manifestare a puterii Lui de-a le ridica din apropierea nimi¬ 
cului, dându-le şi lor o putere cu mult mai mare decât prin crearea iniţială. 

ple şi fiind dus prin gândire la ceea ce avea să suporte. Astfel, pătimirea fricii 
vom spune că nu e nici a Dumnezeirii, nici a trupului. Căci e pătimirea gân¬ 
durilor sufletului, şi nu pătimirea trupului. Iar dacă şi ceea ce nu are suflet 
raţional se tulbură şi se agită, aceasta nu i se întâmpla nici pentru că-şi 
aminteşte, nici pentru că prevede prin cugetare pătimirea viitoare, ci ajunge 
la frică abia când e prins de relele înseşi, simţind primejdia prezentă. 

Acum Domnul nu Se tulbură nici de cele pe care le cugetă şi nici de cele 
pe care le aşteaptă. Nici n-a zis Hristos: "Trupul Meu s-a tulburat", ci "sufle¬ 
tul Meu", respingând bănuiala celor ce-L urmăreau. Iar dacă spui că şi în 
Vechiul Testament s-a spus iudeilor de către Dumnezeu: "Sărbătorile voastre 
le urăşte sufletul Meu", vom înţelege că a spus aceasta folosindu-Se de obi¬ 
ceiurile noastre, coborând la noi, însuşindu-Şi, figurativ, El, Cel netrupesc, 
faţa şi ochii şi toate celelalte mădulare ale noastre. Dar, după întrupare, nu 
vom zice acelaşi lucru, că El n-a fost decât chip, aparenţă, umbră, şi nu om 
adevărat, ceea ce spunea necredinciosul Manes. Deci Cuvântul lui Dum¬ 
nezeu Şi-a unit Sieşi firea întreagă a oamenilor, ca să mântuiască omul întreg. 
Căci ceea ce n-a luat, nici n-a mântuit. De aceea, zicând: "S-a tulburat", pre¬ 
schimbă în îndrăzneală suportarea patimii care va urma şi numai că nu zice: 
A muri nu e nimic, pentru Mine, dar am îngăduit trupului să-i fie frică, ca să 
prefac frica în îndrăzneală. Am venit pe pământ ca să redau viaţa, de aceea 
M-am pregătit şi pentru a pătimi. Şi Cel ce toate le poate cere Tatălui şi ia 
chipul Celui ce se roagă nu ca un neputincios, ci ca om care atribuie firii dum¬ 
nezeieşti cele mai presus de cele omeneşti, neaflându-Se în afara firii dum¬ 
nezeieşti când cheamă pe Tatăl Său, ci ştiind că prin Tatăl şi prin Fiul vor veni 
puterea şi slava în orice faptă 1470 . Fie că zice Scriptura: "Slăveşte pe Fiul 
Tău", fie: "Slăveşte numele Tău", acestea au exact acelaşi înţeles. Totuşi 
Hristos, dispreţuind moartea şi umilinţa pătimirii, urmărind scopul pătimirii 
şi privind cum izvorăşte din moartea trupului Său desfiinţarea stricăciunii 
morţii tuturor, şi firea omului fiind preschimbată prin înnoirea vieţii, numai 
că nu zice către Dumnezeu-Tatăl: Părinte, deşi îi este greu trupului să păti¬ 
mească şi se teme de moartea contrară firii, - deşi şed împreună cu Tine şi 
am stăpânirea peste toate, contrar părerii iudeilor -, totuşi, deoarece am venit 
pentru aceasta, slăveşte pe Fiul Tău, adică: Nu Mă împiedica să merg la 
moarte (In 12,27-28) 1471 . Şi Tatăl consimte cu Fiul pentru folosul tuturor. Că 


1470. Când Hristos numeşte pe Dumnezeu Tată, nu arată că e mai mic decât El, ci Se 
arată pe Sine de o fiinţă cu Tatăl, deci îşi afirmă dumnezeirea. Arată că toate le poate face pen¬ 
tru că este Fiul adevărat al Tatălui, că faptele Lui le săvârşeşte împreună cu Tatăl, căci toată 
slava Tatălui este şi a Sa. 

1471. Pe de o parte, Iisus îşi mărturiseşte teama de-a suporta moartea ce I se pregăteşte 
şi cere să fie scăpat de ea, pe de alta, ştiind că pentru aceasta a venit în lume, şi aceasta îi va 

i 

Evanghelistul a numit şi în alt loc crucea slavă, o vei afla din spusa lui: "Căci 
încă nu era (dat) Duhul, fiindcă Iisus nu fusese preaslăvit" (In 7, 39). E clar 
că în acestea numeşte răstignirea preaslăvire 1472 . Astfel, crucea este slavă. 
Căci în vremea pătimirii a răbdat multe ocări, deşi putea să nu le pătimească, 
suportând de bună voie pentru noi pătimirea. în aceasta se vede mila Lui 
covârşitoare şi slava cea mai înaltă, întrucât a suportat acestea spre folosul 
altora. Dar Fiul S-a ridicat la slavă şi în alt mod, anume prin aceea că a biruit 
moartea. Căci astfel Dam cunoscut ca fiind Viaţa şi Fiul lui Dumnezeu celui 
viu. Dar Se slăveşte şi Tatăl, când arată că are un Fiu născut din El la fel cum 
este El 1473 . Iar Acesta este bun, lumină, viaţă, mai tare ca moartea şi face tot 
ce voieşte 1474 . Iar când spune: "Slăveştepe Fiul Tău" (In 13, 31), zice de fapt: 
Consimte să pătimesc, cu Mine, Cel ce voiesc aceasta. Căci Tatăl nu Da dat 
pe Fiul la moarte fără voia Acestuia, ci de bunăvoie, pentru viaţa lumii 1475 . 
Deci a voi şi Tatăl împreună cu Fiul este o bogăţie de bunătăţi 1476 . Iar în loc 
de pătimire spune slavă, ca şi aceasta să ne fie pildă ca să ne rugăm şi noi să 
nu cădem în ispită, iar dacă se întâmplă să cădem, să suportăm cu bărbăţie şi 
să nu cădem de tot, ci să ne rugăm ca să ne mântuim în Dumnezeu. Dar mai 
zice şi: "Preaslăveşte-Ţi numele" (In 12, 28). Căci dacă prin primejdiile noas¬ 
tre se slăveşte Dumnezeu, toate celelalte să se pună în rândul al doilea. 


aduce slava ca om şi deci va aduce slavă oamenilor pe care îi iubeşte, cere întâi scăparea de 
moarte, dar imediat îi cere Tatălui să-L preaslăvească prin patima şi moartea pe care le va 
suporta. îşi afirmă deodată şi simţirea de om, dar şi consimţirea cu voia dumnezeiască, una cu 
a Tatălui. Nu I-a fost uşor să pătimească, dar nici n-a voit să ocolească acest mijloc de ridicare 
a umanităţii la slavă. Le trăieşte pe amândouă, dar pune de acord cele omeneşti cu cele dum¬ 
nezeieşti, sau ridică cele omeneşti la consimţirea cu cele dumnezeieşti, care sunt în folosul 
real al oamenilor. 

1472. Ca om, lisus încă nu răspândea din plin Duhul, sau lumina Lui, pentru că nu 
ajunsese, prin jertfa supremă, prin copleşirea celor omeneşti şi prin iubirea de Tatăl şi de 
oameni, la înviere şi la înălţare. 

1473. Dacă Dumnezeu n-ar avea un Fiu atotputernic ca şi El, nu ar putea dovedi că e 
Dumnezeu adevărat, un Dumnezeu Care poate naşte pe cineva la nivelul Lui. Dumnezeul 
gnosticilor, care nu poate naşte decât "eoni", sau zei inferiori, nu este un Dumnezeu atotpu¬ 
ternic. Un tată omenesc care n-ar putea naşte decât existenţe inferioare ar fi un tată care 
decade prin actul naşterii. 

1474. Toate cele contrare Dumnezeului atotputernic şi iubitor sunt minusuri ale exis¬ 
tenţei. 

1475. Dacă Tatăl L-ar fi dat pe Fiul la moarte fără voia Acestuia, Fiul ar fi fost un rob, întru 
toate dependent de Dumnezeu, şi ar fi fost şi lipsit de iubirea care Dar fi îndemnat să moară 
de bunăvoie pentru oameni. Numai moartea Fiului lui Dumnezeu, egal cu Dumnezeu, arată că 
la vârful existenţei este o iubire supremă, desăvârşită. 

1476. Dacă n-ar fi venit Fiul lui Dumnezeu ca om, printr-o voie comună cu a Tatălui, n-ar 
fi fost două Persoane dumnezeieşti unite în fiinţă. Deci n-ar fi venit dintr-o iubire aflată în vâr¬ 
ful suprem al existenţei. Nu s-ar fi dăruit astfel oamenilor toate cele bune, din această iubire 
supremă. 

Precum moartea nu s-ar fi desfiinţat dacă n-ar fi murit Mântuitorul, aşa 
trebuie să se gândească şi despre patimile trupului. Căci dacă nu S-ar fi 
temut, firea Lui omenească nu s-ar fi eliberat de teamă. Dacă nu S-ar fi întri¬ 
stat, firea nu s-ar fi izbăvit de întristare. Dacă nu S-ar fi tulburat şi speriat firea 
Lui omenească, nu ar fi ajuns vreodată liberă de ele. Şi pentru toate cele ce 
se întâmplă omeneşte, vei afla potrivindu-se aceeaşi raţiune din Hristos. 
Patimile omeneşti ale trupului se mişcă nu ca să stăpânească în El aşa cum 
stăpânesc în noi, ci ca să se desfiinţeze, prin puterea Cuvântului sălăşluit în 
trup, firea lui omenească, ridicându-se la o stare mai bună 1477 . 

"Nu pentru Mine s-a făcut glasul acesta, 
ci pentru voi" (In 12, 3O) 1478 

A răspuns Tatăl, în modul în care se putea, Fiului Său, arătându-Şi voia 
ca dovadă a iubirii faţă de ascultători, ca ei să creadă neîndoielnic că Iisus 
este Fiul după fire al lui Dumnezeu-Tatăl. Căci mulţimea, auzind acest glas, 
era nedumerită şi sfâşiată de păreri diferite, din lipsă de înţelegere, deşi tre¬ 
buia ca ea să înţeleagă că Cel ce a răspuns şi către Care Şi-a adresat cuvântul 
Fiul este Tatăl. Căci El n-a cerut să audă un tunet, nici să-I vorbească vreun 
înger. Totuşi, deşi Fiu, zice: "Nu pentru Mine s-a făcut glasul, ci pentru voi". 
Căci ştia că este glasul Celui ce Da născut, deşi nu spusese nimic (în acest 
sens), fiindcă El însuşi este Cuvântul şi înţelepciunea lui Dumnezeu 1479 . Deci 
pentru voi, zice, s-a făcut glasul, ca să Mă primiţi ca Fiu al lui Dumnezeu, pe 
Care Tatăl îl ştie că este Fiul Său după fire. Deci zice Domnul că s-a făcut 
glasul pentru ei, dar nu adaugă că a fost al Tatălui, sau cum s-a făcut, căci 


1477. Nu se poate spune despre om că, dacă nu i-ar fi fiică, n-ar învinge fiica şi celelalte 
pentru că el nu poate să nu aibă fiică. Şi dacă n-ar avea fiică, n-ar avea ce învinge. Aceasta se 
spune numai despre Hristos ca om. Care Şi-a însuşit de bunăvoie, nu fără voie, ca omul, frica, 
tulburarea, patima, moartea, deşi ar fi putut fi fără de ele. Deci numai Hristos, acceptându-le 
de bunăvoie -nu fără de voie -7 le poate învinge. Chiar în acceptarea lor de bunăvoie se arată 
puterea care le poate învinge. Poate lua pătimirea lor de bunăvoie fiindcă este fără de păcat şi 
este şi ipostas dumnezeiesc al lor. Şi, învingându-le în firea Sa omenească, ne va da şi nouă, 
celor care le suportăm fără voie, puterea să le învingem. 

1478. Iisus cere Tatălui să-I preaslăvească numele prin jertfa şi învierea Sa, prin care va 
arăta şi iubirea Tatălui faţă de om, şi aude de la Tatăl că "L-a preaslăvit şi-L va preaslăvi". 
Mulţimea, auzind un glas ca un tunet, a întrebat ce este cu acest glas (In 12,28-29). Iisus le-a 
răspuns că acest glas s-a adresat nu atât Lui, cât lor, ca ei să laude pe Tatăl pentru iubirea pe 
care le-a arătat-o prin jertfa şi iubirea Fiului, arătând cât de mult e unit Tatăl cu Hristos cel 
văzut în patima şi învierea Lui, şi, prin aceasta, să le arate că El este de fapt Fiul Lui. 

1479. Deşi glasul de tunet auzit nu spunea că Hristos este Fiul Său, totuşi el nu putea fi 
decât un răspuns al Tatălui, care arăta că Hristos e Fiul Lui, deoarece în glasul însuşi era impli¬ 
cat Cuvântul, Care e Fiul. 


) 

aceasta ar fi fost de prisos. Dar îi mustră că, deşi au auzit glas din cer, ei totuşi 
stăruiau în necredinţa lor. 

"Acum este judecata acestei lumi", şi cele următoare (In 12, 31) 

Acesta este timpul mult dorit al venirii Mântuitorului, care arată că a 
sosit judecata neamurilor. Căci va avea să le izbăvească de stăpânirea diavolu¬ 
lui, arătându-le mila dreptăţii Sfântului şi Dreptului Judecător. Căci nu soco¬ 
tesc că trebuie înţeles că se va osândi lumea acum, când este timpul dreptăţii. 
Căci nu este încă judecata lumii, adică pedepsirea ei. Dar stăpânitorul lumii 
acesteia se va scoate afară (In 12, 31). Este acum, zice, judecata împotriva 
celui ce a adus nedreptatea în lume, nu împotriva lumii care a suferit nedrep¬ 
tate. Căci, cum zice însuşi Mântuitorul: "N-a trimis Dumnezeu pe Fiul Său ca 
să judece lumea, ci ca să mântuiască lumea" (In 12,47). Deci rostul judecăţii 
prezente este să scoată afară pe stăpânitorul acestei lumi. Să-l scoată de 
unde? Din stăpânirea exercitată de el cu sila şi din împărăţia care nu i se 
cuvine nicidecum 1480 . 

"Iar Eu, când Mă voi înălţa de pe pământ, 
voi trage pe toţi la Mine" (In 12, 32) 1481 

Deci Tatăl nu Mă împiedică să merg la moarte, ci consimte, spre folosul 
tuturor. Căci slava lui Hristos este crucea. Dar se preaslăveşte şi Tatăl, când 
se arată că a născut din El pe Unul Care e înţeles ca fiind astfel. Căci Acesta 
este iubitor de oameni, Lumina, Viaţa cea mai presus de stricăciune. 

Dându-Se Hristos pe Sine ca jertfă nepătată Tatălui pentru mântuirea 
noastră şi suportând pedeapsa pentru noi, noi am fost răscumpăraţi de vina 
păcatului. Şi fiara care ne despărţea fiind depărtată şi tiranul înlăturat, Hristos 


1480. Hristos a venit ca să dea oamenilor puterea de a nu mai fi stăpâniţi cu sila şi lipsiţi 
de orice putere de către diavol, ca subiect al răului. El le va da până la sfârşitul lumii timp să 
lupte cu răul şi să crească în bine, să se pregătească pentru împărăţia binelui desăvârşit. Deci, 
venind Hristos, s-a adus o judecată numai asupra diavolului, luându-i-se puterea de-a stăpâni 
cu sila asupra oamenilor. Oamenii vor fi judecaţi la sfârşitul lumii, când toţi care au venit pe 
lume vor fi judecaţi: cei ce nu s-au folosit de puterea care li s-a dat pentru a se face buni, la 
osândă veşnică, iar cei ce au folosit puterea dată pentru a se opune răului şi a face binele, la 
fericirea veşnică. Cei ce au rămas în rău nu vor mai avea scuza că n-au putut scăpa de el. Prin 
Hristos s-a dat un sens pozitiv istoriei. Fără El toţi oamenii n-ar fi fost decât victime silite ale 
răului, condamnaţi la osândă veşnică, sau supuşi dispariţiei în nimic. 

1481. Ridicând omenitatea Mea la suprema înălţime duhovnicească, căci o voi învia şi va 
fi copleşită deplin de dumnezeire, voi înălţa pe toţi cei ce vor voi să se unească cu Mine la 
această înălţime. Aceasta va fi ultimul efect al eliberării lor de stăpânirea diavolului, ajungând 
la libertate şi puterea binelui, prin folosirea puterii Mele. 









780 


SFANŢUL CHIRIL AL ALEXANDRIEI 


aduce la Sine neamul rătăcit, chemând la mântuire prin credinţa în El nu 
numai pe iudei, ci şi pe toţi oamenii. Căci chemarea prin Lege se adresează 
unei părţi a omenirii, în timp ce aceea prin Hristos e generală. Fiindcă numai 
Hristos are, ca Dumnezeu, puterea să ne dăruiască toate bunătăţile. Şi foarte 
bine spune, în loc de: a fost răstignit, că a fost înălţat 1482 . Celor ce Dau ucis 
le-a ţinut taina neînţeleasă, căci nu erau în stare să o priceapă 1483 . Dar celor 
mai cuminţi le-a dat putinţa să înţeleagă că va pătimi din pricina tuturor şi 
pentru toţi. Şi socotesc că cineva va putea zice - şi foarte drept - că moartea 
pe cruce este înălţarea în renume şi în slavă. Hristos e preaslăvit şi pentru 
aceasta, aducând omenirii multe bunătăţi, prin care îi atrage pe oameni spre 
Sine, deci nu-i aduce altuia ca ucenici 1484 . Prin aceasta Se arată pe Sine ca 
fiind Dumnezeu prin fire, nearătând pe Tatăl afară de Sine. Căci prin Fiul este 
atras oricine spre cunoştinţa Tatălui. 

"Iar aceasta zicea arătând 
cu ce moarte avea să moară" (In 12, 33) 

Prin aceasta Evanghelistul a arătat că Domnul nu a pătimit fără să ştie 
(dinainte), ci de bunăvoie şi ştiind dinainte nu numai că va muri, ci şi în ce 
chip. Dar prin aceasta a indicat şi moartea sfinţilor. 

"încă puţină vreme Lumina este cu voi" (In 12, 35) 

Hristos nu le înfăţişează limpede iudeilor neînţelegători şi necredincioşi 
taina adâncă a cuvântului, ci trece la altceva, explicându-le folosul tainei, dar 
arătându-le şi cauza pentru care ei nu înţeleg cele din Scripturi. Dacă nu cred 
Lui, Care este Lumina, îi va acoperi cu totul întunericul şi se vor lipsi de 
bunătăţile din lumină. Cât priveşte Scripturile, ele aşteptau pe Mesia. Dar 


1482. Hristos, prin răstignire, nu este înălţat numai fizic pe cruce, ci şi spiritual. Căci Se 
înalţă prin aceasta la suprema iubire de oameni şi la predarea Lui ca om lui Dumnezeu. Prin 
renunţarea la viaţa pământească, dăruindu-Se lui Dumnezeu pentru oameni, Se uneşte la maxi¬ 
mum cu Dumnezeu şi cu oamenii, sau Se uneşte cu Dumnezeu, având alături şi pe oamenii 
care se vor uni cu El. înălţarea pe cruce e începutul înălţării ca om la cer, sau e înălţarea spiri¬ 
tuală ca om la cer, sau la Dumnezeu-Tatăl. 

1483. Ei judecau trupeşte, nu vedeau cele spirituale. Căci nu vedeau pe Hristos decât ca 
om şi nu puteau sesiza adâncimile Lui dumnezeieşti. 

1484. Hristos, lăsându-Se răstignit din iubire faţă de oameni, le arată iubirea pe care le-o 
va arăta în veci şi, prin aceasta, îi atrage la El, unindu-i şi pe ei împreună cu Sine (ca om) cu 
Tatăl. îi atrage Hristos la El, căci în El este totul, şi iubirea nesfârşită. Nu-i atrage spre alcine- 
va decât spre El. Nu face cum fac ucenicii, care-i atrag spre Hristos, ca spre altcineva, ei 
neputându-le da nemărginirea. în Fiul au totul, căci, fiind El născut din Tatăl şi de o fiinţă cu 
Tatăl, au în El tot ce este şi în Tatăl, sau sunt atraşi totodată spre Tatăl. 

când a venit El, cele nădăjduite li s-au întors spre cele contrare. Căci i-a cu¬ 
prins întunericul din pricina necredinţei 1485 . Treziţi-vă deci, zice, repede, 
până vă puteţi împărtăşi de raza luminii dumnezeieşti, ca să nu vă cuprindă 
întunericul păcatului 1486 . Şi bine a numit după lumină întunericul (In 12,35). 
Căci, după retragerea luminii, vine întunericul 1487 . Iar spunând Lumina în 
mod articulat, S-a indicat pe Sine. Căci singur El este cu adevărat Lumina 1488 . 

"Au orbit ochii lor" (In 12, 40) 1489 

Nu ca să împlinească proorociile au omorât iudeii pe Domnul, căci în acel 
caz ei n-ar fi fost neevlavioşi; ci ei L-au omorât din propria lor răutate. Căci, 
deşi proorocii au prezis cele ce se vor întâmpla din pricina sfatului celui rău 
al iudeilor, ei au făcut aceasta pentru ca cei ce vor stărui în trezvie să sară 
peste gropile diavolului. Căci cei ce aud cu adevărat se pot păzi. De aceea a 
fost necesară prezicerea. Dar este şi o altă tâlcuire a afirmaţiei, anume că nu 
Dumnezeu a orbit pe iudei, căci nu ar fi voit să-i pedepsească, mânându-i la 
păcat de bunăvoie. Iar sensul este cel pe care îl prezintă Isaia prin cuvintele 
spuse de către Dumnezeu: "De Mă voi face om şi vă voi arăta cu glasul Meu 
cele de folos, nu Mă veţi asculta nici aşa, precum nici pe prooroci. Nici când 
veţi vedea minunile mai presus de fire, nu vă veţi folosi cu nimic din vederea 
lor". Căci aceasta exprimă cuvântul: "Nu veţi vedea". Căci nu a spus că va 
împietri inimile lor şi va orbi ochii lor, ci: "cu auzul veţi auzi şi nu veţi înţelege 
şi, uitându-vă, vă veţi uita, dar nu veţi vedea... ca nu cumva ...să se întoarcă 
la Mine şi să-i vindec" (Is. 6, 9-10; In 12, 40). Căci de-ar fi auzit şi ar fi văzut 
în modul în care trebuia, s-ar fi folosit fără îndoială. 


1485. Hristos este Lumina nu numai pentru cuvintele pe care le comunică, ci pentru fap¬ 
tul că e Fiul lui Dumnezeu cel întrupat şi, ca atare, Cel ce învie. Venind El, ştim pentru ce 
existăm şi pentru ce este lumina. Toate sunt luminate de faptul că El ni Sa arătat ca Fiul lui 
Dumnezeu, Care S-a întrupat, Sa jertfit pentru noi şi a înviat, dându-ne şi nouă nădejdea şi pu¬ 
terea învierii. Fără El, Care Sa arătat în acestea, toate sunt fără sens, toate sunt în întuneric. 
Dar pe El îl primim ca Fiu al lui Dumnezeu întrupat, prin credinţă. Cine nu crede în El ca atare 
rămâne în întuneric. Dar credinţa aceasta umple şi de cea mai deplină raţiune toate. Fără 
credinţa în Hristos, toate sunt lipsite de logică. Logica consecventă ne duce la credinţa în El. 

1486. Păcatul e una cu întunericul. Căci păcătosul nu se vede decât pe sine şi cele ale 
trupului. Toate le reduce la sine, la sărăcia sa, şi nu vede orizontul atotcuprinzător şi etern al 
existenţei. 

1487. Unde nu e binele, e răul. Unde nu e generozitate larg văzătoare, e egoismul îngust 
şi orb. Nu poate fi ceva neutru între ele. Unde nu e sens, e non-sens. 

1488. Iisus Hristos este împreună cu Tatăl toată Lumina. Toate celelalte primesc o parte 
din lumina Lui. El, ca Fiul lui Dumnezeu, e originea luminii. El ne arată pe Dumnezeu ca iubire 
şi dă sens tuturor, deci şi nouă. 

1489. Evanghelistul spune acestea, după ce descrie în mai multe versete necredinţa 
căpeteniilor iudaice. 

Deci cuvântul nu indică în mod necesar o pedeapsă, nici nu are un înţeles 
de osândire şi respingere a iudeilor, ci prevesteşte cele de folos. Căci ştia 
cum vor avea să fie şi a vorbit despre ei. Dar cuvântul nu se îndreaptă împotri¬ 
va tuturor, ci numai împotriva celor necredincioşi. Căci unii dintre ei au 
crezut (In 10, 42). Aşa au redat textul cei şaptezei (Septuaginta). Dar se pare 
că Evanghelistul, urmând ediţiei evreilor, care e deosebită de a celor şapte¬ 
zeci, a spus: "De aceea nu puteau să creadă, că... au orbit ochii lor". Dar din 
acest cuvânt nu rezultă că Dumnezeu i-a orbit pe ei. Pare mai probabil că altul 
a făcut aceasta spre a întoarce pe iudei, ca să nu se împărtăşească de vinde¬ 
care. Iar dacă vom admite că Dumnezeu i-a orbit, trebuie înţeles aşa, că a 
îngăduit ca ei să pătimească orbirea de către diavolul, deoarece nu se aflau 
într-o deprindere bună. Aşa îi predă unei minţi necuvenite şi patimii pe cei cu 
o purtare potrivită ei. Şi, fiind ei aşa, nu erau în stare să cunoască adâncimea 
tainei şi cele ascunse, căci ei nu păzeau nici măcar poruncile Legii. Deoarece, 
închizându-şi ochii înţelegerii, nu primesc Legea, nu primesc nici poruncile 
evanghelice, adică învăţătura în stare să-i lumineze. 

"Acestea a zis îsaia, când a văzut slava Lui 
şi a grăit despre El" (In 12, 41) 

Că proorocul a văzut pe Fiul în slava lui Dumnezeu-Tatăl, nu s-ar putea 
îndoi cineva, dat fiind că Ioan scrie clar că acestea zice îsaia, că a văzut slava 
Lui. Priveşte măreţia înălţimii Lui dumnezeieşti mai presus de toate şi 
stăpânirea mai presus de orice înălţime. El şade pe tronul înalt şi mai presus 
de toate, încununat de toate podoabele atotminunate ale împărăţiei. Iar dea¬ 
supra Lui nu se spune că este nimic din cele create, ci împrejurul Lui stau 
Puterile îngereşti, în rol de slujitoare. Dar tronul dumnezeiesc nu trebuie 
aşezat în nici o înălţime spaţială. Este nepotrivit a-1 înţelege astfel. Tronul 
dumnezeiesc este aşezat la o înălţime care e înţeleasă dincolo de toată firea, 
fiind cugetat ca slavă a împărăţiei lui Dumnezeu. Iar şederea pe tron indică 
întemeierea şi permanenţa sigură a bunătăţilor. Aşa cântă şi dumnezeiescul 
David: "Dumnezeu şade pe tronul cel sfânt al Său" (Ps. 46, 8). Dar şi Baruh 
zice către El: 'Tu domneşti în veci, iar noi pierim fără încetare" (Baruh 3, 
3) 1490 . Căci pururea şi în tot timpul firea creată e stricăcioasă şi în aceasta stă 
măsura celor făcute. Dar înţelepciunea creatoare şi orânduitoare a tuturor 
şade, precum am zis, adică are o stăruinţă neclintită în aceeaşi stare. Deci a 


1490. Dumnezeu e neschimbabil, pentru că nu are unde urca mai sus, iar mai jos nu 
poate cobori ca Dumnezeu, fiind Viaţa nemărginită prin Sine. Dacă ar trebui să coboare mai 
jos, totul ar fi imperfect Aceasta e greşeala evoluţionismului. Tot ce este creat, ce nu e prin 
sine, e în schimbare spre îndumnezeire, dacă e în legătură cu Dumnezeu, sau se corupe, dacă 
nu e în legătură cu El. 

şedea indică firea Stăpânului, sau împărăţia Lui, iar Serafimii stau în jur în 
relaţie de robie, deşi se află mai sus şi sunt mai cinstiţi decât toţi îngerii. Iar 
Serafimii se tălmăcesc ca aprinşi, sau fierbinţi. Căci nimic rece nu e propriu 
Puterilor de sus, care sunt cel mai aproape de Dumnezeu. Iar acoperirea feţei 
şi picioarelor Serafimilor cu aripi şi zburarea cu alte două sunt simbol al 
neputinţei de a vedea începutul sau sfârşitul înţelesurilor sau raţiunilor 
despre Dumnezeu. Căci capul şi faţa indică începutul, iar picioarele, sfârşitul, 
pentru că Dumnezeu este fără început şi fără sfârşit între ele sunt cele de la 
mijloc, adică cele din timp, care au fost aduse la existenţă 1491 . Ele zboară ca 
unele ce nu au nimic care să le coboare, iar cugetul lor se mişcă pururea în 
sus spre Dumnezeu 1492 . Căci nu cugetă ca noi la cele de jos, ci Puterile cele 
mai de sus îşi au mintea în înălţimile negrăite ale înţelesurilor. Gura lor e de 
asemenea bine grăitoare, căci ele slăvesc pe Dumnezeu în mod alternativ, ne- 
trecându-şi cinstirile între ele şi nedăruindu-şi slăvirile unele altora pentru că 
obosesc, ci pentru că toate cele de sus se fac într-o ordine. Şi spunând de trei 
ori: "Sfânt", încheie doxologia cu "Domnul Savaot", privind Sfânta Treime în 
firea cea una a Dumnezeirii. Căci spunem, mărturisind, că subzistă Tatăl, dar 
la fel şi Fiul şi Duhul Sfânt şi nici o raţiune nu desparte pe Cei numiţi, prin- 
tr-o alteritate a firii, ci Dumnezeirea cea una este cugetată în trei ipostasuri. 
Căci precum cărbunii sunt prin fire lemn, iar lemnul e întreg în ei, deşi sunt 
plini de foc şi au puterea şi lucrarea lui, aşa şi Cuvântul, fiind foc, ca Dum¬ 
nezeu, "S-a făcut om şi S-a sălăşluit între noi". Dar deşi era văzut şi om, ca noi, 
în înţeles iconomic, toată plinătatea Dumnezeirii locuia în El, după modul 
unirii. Prin aceasta arată că face şi prin trupul Său lucrările cele mai demne 
de Dumnezeu. E ca şi când s-ar spune că, putând noi primi ceva printr-o 
cugetare, am înţelege în mod subtil că putem primi şi credinţa, şi cunoştinţa 
despre El printr-o cugetare, din învăţăturile Legii şi ale Proorocilor, sau din 
propovăduirile şi mărturiile lor. 

"Totuşi şi dintre căpetenii mulţi au crezut în El", 
şi cele următoare (In 12, 42) 1493 

împinşi de minuni spre credinţă şi neîndrăznind să-L contrazică pe Dom¬ 
nul, cad totuşi din viaţa veşnică, pentru că stăruie în slăbiciunea lor, preţuind 


1491. Cele ce sunt aduse la existenţă între început şi sfârşit, nu pot fi aduse la existenţă 
decât în timp. Ele nu există prin sine. Nu există înainte de-a fi aduse la existenţă de Cel ce este 
veşnic, deci prin Sine. Cum nu sunt prin sine, deci din veci, nici nu vor dura prin sine în veci, 
ci prin Cel ce este cu adevărat 

1492. Aşa sunt Serafimii, ca îngerii cei mai apropiaţi de Dumnezeu. Ei sunt mereu atraşi 
mai sus de Dumnezeu, spre El, fără să ajungă niciodată la identificarea cu El. 

1493. Versetul acesta întreg şi cel următor ar vrea să spună: "Au crezut, dar le-a fost 
teamă să mărturisească, din pricina fariseilor, ca să nu fie izgoniţi din sinagogi". 

mai mult ruşinea faţă de oameni decât alipirea de Dumnezeu. Şi, rămânând 
sclavi slavei vremelnice, au socotit că se păgubesc dacă vor cădea din cin¬ 
stirea fariseilor. Fiindcă aceasta îi împiedică să creadă, auzi ce spune Hristos: 

"Cel ce crede în Mine nu crede în Mine, 
ci în Cel ce M-a trimis pe Mine” (In 12, 44) 

Contrar obiceiului Său, strigă, şi strigarea Sa îi mustră pe cei ce au crezut 
în El că nu şi-au descoperit credinţa, dintr-o ruşine nepotrivită. Căci nu voieşte 
să fie cinstit pe ascuns de cei ce se minunează, ci, pe faţă. Iisus arată că 
credinţa trebuie pusă în inimă, şi mărturisirea ei prea înţeleaptă să fie făcută 
cu mult curaj. Deoarece, fiind Dumnezeu după fire, a îmbrăcat chipul nostru, 
refuză să spună în mod descoperit, în auzul celor ce-L urăsc, că trebuie să 
creadă în El, deşi spusese aceasta de multe ori. în mod foarte folositor pen¬ 
tru mântuire, îndeamnă treptat mintea bolnavă de pizma neîntemeiată îm¬ 
potriva Lui să pătrundă spre adâncul tainelor privitoare la El. Deci El arată nu 
spre persoana Lui umană, ci spre fiinţa dumnezeiască, spre înţelegerea de¬ 
plină a Dumnezeirii aflate în Persoana Lui şi în Persoana lui Dumnezeu-Tatăl. 
Căci Tatăl are în El pe Fiul şi pe Duhul. Zicând: "Cel ce crede în Mine nu 
crede în Mine, ci în Cel ce M-a trimis pe Mine", nu vrea ca ei să nu creadă că 
este Dumnezeu după fire şi că S-a arătat din Tatăl, ci călăuzeşte, precum s-a 
spus, cu măiestrie mintea celor slabi spre dreapta credinţă, ca să poată înţe¬ 
lege când le spune aceasta: Când credeţi în Mine, nu credeţi într-un simplu 
om, ca voi, ci în Mine, Dumnezeu, şi înţelegeţi şi pe Tatăl din Care sunt, ca 
să nu acordaţi credinţă unui om 1494 . Căci nu sunt mai puţin prin fire decât 
Dumnezeu, chiar dacă Mă arăt ca voi. Fiindcă am în Mine pe Cel ce M-a 
născut. Deci, fiind Eu de o fiinţă cu Cel ce M-a născut, credinţa va trece şi la 
Tatăl 1495 . Astfel, precum am spus, călăuzind Fiul treptat spre cele înalte şi 
împletind umanul cu dumnezeiescul, a spus: "Cel ce crede în Mine" şi cele 


1494. Dacă voi credeţi în Mine, Care nu sunt numai om, ci şi Dumnezeu prin Mine însumi, 
credeţi şi în Tatăl Care M-a trimis. Dacă nu credeţi în Mine ca Dumnezeu, nu credeţi nici în 
Dumnezeu ca Tată al Meu. Negarea lui Hristos ca Fiu al lui Dumnezeu echivalează cu negarea 
caracterului de Tată al lui Dumnezeu, ceea ce înseamnă în fond că e un Dumnezeu impersonal, 
neiubitor, o esenţă supusă unor legi, una cu esenţa acestei lumi. De aceea a spus Iisus: Cine 
crede în Mine ca Fiul lui Dumnezeu crede în Dumnezeu ca Tată, deci ca Persoană deosebită 
de lume. Sau cine crede în Mine nu crede de fapt numai în Mine, ci şi în Dumnezeu-Tatăl. 

1495. Fiul, ca Născut din Tatăl, are în Sine pe Tatăl după fiinţă, încât cine crede în El, ca 
Dumnezeu, chiar dacă El Se arată ca om, crede şi în Tatăl. Şi cine nu crede în El ca Dumnezeu 
nu crede nici în Tatăl Lui ca Dumnezeu. Necrezând în Hristos ca în Fiul lui Dumnezeu, nu 
crede nici în Dumnezeu ca Tată. 


) 

următoare. Şi a amintit foarte bine că credinţa nu este într-un simplu om, ci 
în firea lui Dumnezeu, deşi Cuvântul era în trup, căci firea dumnezeiască 
rămâne. Iar că este identic în toate cu Dumnezeu-Tatăl, pentru unitatea firii 
şi a fiinţei, a lămurit, zicând: 

"Eu, Lumină am venit în lume", 

şi cele următoare (In 12, 46) 1496 

Iată iarăşi cum întemeiază credinţa în Sine şi afirmă deodată două lucruri 
de cel mai mare folos. Căci, mărturisindu-Se pe Sine Lumină, arată că e Dum¬ 
nezeu după fire. Fiindcă numai lui Dumnezeu cel prin fire I se cuvine să fie 
numit aşa 1497 . Iar adăugând pricina venirii, îl face să se ruşineze pe cel ce dis¬ 
preţuieşte iubirea faţă de El. Şi arată că e necesar să se cugete că cei ce nu 
cred în El rămân în întuneric, deoarece numai cei ce au crezut în El au 
putinţa să fie în lumina cea de la El. Le aduce aminte şi de cele spuse despre 
El în alte daţi, prin care le vestea că va veni să lumineze lumea. De pildă, de 
spusa: "Luminează-te, luminează-te, Ierusalime, că vine lumina ta" (îs. 60,1). 
Sau: 'Trimite lumina Ta şi adevărul Tău" (Ps. 42, 3). Sau: "Slava Domnului 
peste tine a răsărit" (Is. 60, 1). E ca şi când ar zice: Eu sunt lumina ce se 
aşteaptă în Scriptură ca să vină spre mântuirea lumii, ca să lumineze pe cei ce 
rătăcesc în întuneric ca în noapte. 


1496. Aici nu spune: "Eu sunt Lumina lumii", ca în alte părţi (de ex. In 8,12). Căci aceas¬ 
ta ar putea da de înţeles că a apărut din lume ca o lumină a ei, prin vreo evoluţie oarecare. El 
"a venit Lumină în lume" de dincolo de lume. Numai aşa ne poate ridica din lumea aceasta rela¬ 
tivă şi plină de mizerii şi de moarte. Dar aceasta înseamnă că nu S-a născut ca orice om din 
unirea între un bărbat şi o femeie, cum zic neoprotestanţii. El era dincolo de lume şi Şi-a luat 
numai firea omenească prin iniţiativa proprie din femeia Fecioară. A venit ca ipostas dum¬ 
nezeiesc, ca să-Şi ia din iniţiativa şi puterea Lui şi a Tatălui şi a Duhului Sfânt firea omenească. 
Numai venind de dincolo de lume, fără actul pasional al unirii dintre bărbat şi femeie, ca un 
factor nou în lume, a putut-o ridica pe aceasta din mizeriile ei. Numai nemoştenind păcatul nos¬ 
tru, n-a trebuit să moară ca noi, ci a luat moartea de bunăvoie pentru noi şi deci a putut şi 
învinge moartea prin înviere. Dacă nu S-a născut deci din Fecioară, prin iniţiativa Sa, crucea 
Lui nu e pentru noi, ci pentru El, şi nici n-a putut învia. De aceea, în mod consecvent neo¬ 
protestanţii nu acordă nici crucii importanţa mântuitoare şi nici nu prea vorbesc despre 
înviere. Iisus e redus la treapta unui om ceva mai bun, la treapta unui prooroc. A nega fecioria 
Maicii Domnului înseamnă a nega însăşi mântuirea în Hristos. 

1497. Dumnezeu e Lumină prin excelenţă. în Răsărit nu s-a dezvoltat o mistică a întune¬ 
ricului, ca în Occident. Dumnezeu depăşeşte cunoaşterea printr-o lumină pe care nu o putem 
cuprinde întreagă. Persoana în general e lumină, e taină prin lumina care depăşeşte cuprin¬ 
derea ei. Persoana umană caută lumina, sensul, dar nu-1 poate cuprinde niciodată deplin. 
Dumnezeu e izvorul tuturor sensurilor şi ne bucură prin lumină, prin înţelegere. Chiar iubirea 
e luminoasă. 

"Căci n-am venit ca să judec lumea, 
ci ca să mântuiesc lumea" (In 12, 47) 

Se vor osândi ei înşişi, zice, cei care nu Dau ascultat şi n-au primit cre¬ 
dinţa mântuitoare. Căci Cel ce a venit ca să lumineze n-a venit ca să judece, 
ci ca să mântuiască 1498 . Deci cel ce nu ascultă se supune celor mai mari rele, 
se osândeşte pe sine însuşi, se pedepseşte pe drept cuvânt. Şi nu Eu sunt 
cauza acestui fapt, Eu, Care voiesc să mântuiesc pe cei ce vor cădea sub jude¬ 
cată. Căci nu pentru aceasta am venit Fiindcă Cel ce a stabilit Legea care 
osândeşte pe cei neascultători nu a pus această Lege spre a-i pedepsi pe cei 
ce o calcă, ci ca să se mântuiască cei ce o păzesc, ascultând 1499 . Deci Eu, 
Care am venit să mântuiesc, vă cer să credeţi şi să nu dispreţuiţi cuvintele 
Mele, deoarece timpul prezent este al mântuirii, nu al judecăţii 1500 . în ziua 
judecăţii cuvântul care v-a chemat pe voi spre mântuire vă va aduce pedep¬ 
sirea neascultării. Dar ce cuvânt le-a grăit? 


1498. Chiar iubirea e şi înţelegere. Când iubesc, înţeleg. Cel ce mă fericeşte e cel care mi 
se face înţeles. Iubirea cuiva mă luminează. Iubind pe cineva, mă luminez. Iubirea, înţelegerea, 
lumina sunt nedespărţite, sunt una. Hristos a venit să ne mântuiască, pentru că a venit ca 
Lumină, ca Iubire. Prin veşnicia iubirii îmi dă mântuirea şi un sens al vieţii care mă fericeşte. 
De aceea nu Hristos pedepseşte pe cel ce nu-I primeşte iubirea, ci acela însuşi se pedepseşte. 

1499. Legea n-a fost dată spre a pedepsi pe cei ce nu ascultă cuvântul iubirii, ci spre a 
mântui pe cei ce îl ascultă. Deci, nu în virtutea ei sunt pedepsiţi cei ce nu se deschid iubirii, ci 
prin nedeschiderea voluntară la oferta iubirii. Refuzând iubirea, ei refuză fericirea ce li se oferă 
prin iubire. 

1500. Timpul prezent li s-a dat oamenilor spre a câştiga mântuirea prin libera primire a 
iubirii. Dar în acest timp ei se pot şi învârtoşa în refuzul iubirii. Iisus a venit în timp ca să le 
ofere oamenilor iubirea şi puterea de a-I răspunde, deci ca să le dea putinţa să se mântuiască. 
Judecata spre fericire sau spre nefericire li se va face la sfârşitul timpului, conform cu răspun¬ 
sul pe care l-au dat iubirii Lui în cursul timpului. El îi va judeca atunci, pentru că El le-a dat 
ocazia şi puterea să câştige iubire şi să scape de păcat în cursul timpului, primindu-I sau 
refiizându-I iubirea. Aceasta arată importanţa decisivă a timpului. în traducerea românească a 
versetului 48 se spune: "Cuvântul pe care l-am spus, acela îl va judeca în ziua de apoi". Dar 
cuvântul spus de Mântuitorul are această importanţă pentru că este al Fiului lui Dumnezeu. 
Cine n-a primit cuvântul Lui va fi judecat de Cel ce l-a comunicat lor, pentru că prin acest 
cuvânt S-a arătat pe Sine ca Fiul lui Dumnezeu. Şi cine nu a ascultat acest cuvânt nu L-a primit 
pe El ca Fiu al lui Dumnezeu. Şi cine n-a primit pe Hristos ca Fiul lui Dumnezeu n-a primit nici 
pe Dumnezeu ca Tată al Lui. Iar un Dumnezeu Care n-are un Fiu din veci nu e un Dumnezeu 
al iubirii şi deci un Dumnezeu personal. Acela n-a crezut nici în valoarea persoanei sale şi a 
celorlalte persoane, deci n-a avut un temei al iubirii. 


Nlf 

"Pentru că Eu n-am vorbit de la Mine, ci Tatăl Cel ce M-a trimis, 
Acela Mi-a dat poruncă ce să spun şi ce să vorbesc; 
şi ştiu că porunca Lui este viaţa veşnică. 

Deci cele ce le vorbesc Eu, precum Mi-a spus Mie Tatăl, 
aşa vorbesc" (In 12, 49-50) 

Aduce aminte poporului iudeilor cele ce i s-au propovăduit înainte prin 
Moise despre El şi, prin aceasta, îi mustră în mod cuvenit şi, arătându-le lipsa 
de evlavie, îi mustră pe faţă că nici un îndemn nu i-a făcut să respecte Legea, 
deşi s-a crezut că a fost dată de Dumnezeu. Căci ceea ce a spus Moise despre 
Hristos e cunoscut tuturor. Dar o voi spune şi Eu pentru necesitatea de a fi 
înţeleasă: Prooroc voi scula în mijlocul fraţilor lor, ca pe tine", adică Dătător 
de Lege şi Mijlocitor între Dumnezeu şi oameni (Deut 18,18; ITim. 2, 8). "Şi 
voi pune cuvintele Mele în gura Lui şi El va grăi tot ce-I voi porunci Eu. Iar 
cine nu va asculta cuvintele Mele, pe care Proorocul Acela le va grăi în 
numele Meu, aceluia îi voi cere socoteală" (Deut 18, 18-19). In acelaşi text 
Domnul nostru Iisus Hristos învinuieşte norodul îngâmfat al iudeilor,’ ca pe 
unul ce se opune lui Dumnezeu-Tatăl. Şi, spunând că a primit porunca de la 
El să nu grăiască de la Sine, Se arată pe Sine însuşi ca fiind Proorocul, Cel 
mai înainte vestit prin Lege şi anunţat de mai înainte prin glasul lui Dum¬ 
nezeu-Tatăl 1501 . 

Le aduce deci aminte, deşi sunt greoi la minte, că, de nu vor voi să 
asculte cuvintele Lui, vor fi supuşi unei pedepse de neocolit şi vor suferi cele 
pe care le-a spus Tatăl. Căci cum nu vor fi supuşi relelor din urmă, sau cum 
nu vor rămâne nepărtaşi de viaţa de la El cei ce vor nesocoti porunca lui 
Dumnezeu-Tatăl şi vor respinge cuvântul de viaţă făcător al lui Dumnezeu şi 
al Mântuitorului nostru Hristos, auzind cu dreptate cuvântul comunicat prin 
glasul Proorocului: "Ascultă, pământule: Iată voi aduce asupra acestui popor 
o nenorocire, rodul cugetelor lor, că n-au ascultat cuvintele Mele şi legea 
Mea au lepădat-o" fler. 6,19)? 


1501. Tatăl trimite pe Fiul ca Prooroc, întrucât Acesta Se va face om, ca să tălmăcească 
oamenilor ca om voia lui Dumnezeu. Dar Acesta e totodată şi Dumnezeu. El nu vorbeşte prin 
altcineva oamenilor, ci El însuşi le vorbeşte oamenilor. Vorbind însă El însuşi, Se tălmăceşte 
omeneşte. Simţim în El pe Dumnezeu, dar îl simţim vorbindu-ne ca un om, prin cuvintele 
noastre. 


Nif 

Vom afla pe iudei vinovaţi de o îndoită neascultare: n-au cinstit, n-au iubit 
şi nu şi-au însuşit nici Legea dată lor, deşi au socotit că este sfântă, şi n-au dat 
atenţie nici cuvintelor Mântuitorului nostru Hristos, deşi le-a arătat pe faţă că 
este sigur Proorocul Cel prevestit prin Lege, prin cele pe care Dumnezeu- 
Tatăl le-a spus celor ce slujeau cuvintelor Lui. 

Şi să nu socotească cineva că, zicând Domnul că nu de la El vorbeşte, ci 
grăieşte de la Tatăl, aceasta II poate micşora fie în raţiunea firii, fie în măreţia 
dumnezeiască. Dar să cugete şi să ne spună întâi nouă, care întrebăm: Oare 
consideră cineva că se potriveşte întru totul numele şi calitatea de Prooroc 
Celui ce este şi Se înţelege că e prin fire Dumnezeu? (Os. 12,11). Eu socotesc 
că oricine va spune că nu e potrivit să Se numească prooroc Dumnezeu, Cel 
ce grăieşte prin Prooroci: "Eu am vorbit către prooroci şi le-am înmulţit 
vedeniile, precum s-a scris, şi tot prin prooroci am grăit în pilde" (Os. 12,11). 
Dar, deoarece, luând numele de rob şi chipul asemănării cu noi. S-a numit, 
după asemănarea noastră, Prooroc, în mod necesar Legea I-a atribuit şi cele 
cuvenite proorocului, adică a auzit ceva de la Tatăl şi a primit porunca ce să 
spună şi ce să grăiască. Pe lângă aceasta, socotesc că trebuie să se spună şi 
că iudeii, aflându-se în mare avantaj prin Lege, crezând că ea li s-a dat de 
către Dumnezeu, nu au primit cuvintele Mântuitorului şi nu au preschimbat 
în slujire duhovnicească cele poruncite lor odinioară 1502 . Şi care a fost pre¬ 
textul pentru care n-au voit să primească prefacerea tipurilor în adevăr? Nu 
ştiau că El este Dumnezeu după fire, dar nici nu acceptau cu mintea că 
Cuvântul, fiind Unul Născut al Tatălui, ar putea purta trupul nostru. Căci, 
dacă ar fi căzut îndată în faţa Lui ca în faţa lui Dumnezeu, preschimbându-se 
Iară şovăire spre altă stare, I-ar fi dat slava cuvenită. Dar fricoşii au socotit mai 
degrabă că este unul ca noi 1503 şi au cugetat că e om simplu ca noi atât de 


1502. Două lucruri i-au împiedicat pe iudei să primească pe Hristos ca Dumnezeu: faptul 
că era numit şi El în Lege de Dumnezeu însuşi Prooroc şi faptul că S-a arătat în trup. Dar Iisus 
a fost şi Prooroc tocmai pentru că a luat trup şi a vorbit cele dumnezeieşti prin cuvinte 
omeneşti. Dar ei n-au voit să admită că Dumnezeu însuşi grăia în El omeneşte cele dum¬ 
nezeieşti. Tocmai faptul că Dumnezeu însuşi a luat trup L-a făcut să fie nu numai Prooroc, ci 
şi Dumnezeu. Vorbirea Lui, deşi e în formă omenească, e a lui Dumnezeu însuşi. Dacă 
Dumnezeu binevoieşte să intre în legătură prin prooroci cu oamenii, de ce n-ar merge până la 
capăt, fâcându-Se El însuşi Proorocul Său? De ce nu ar duce la capăt dialogul Său cu oamenii? 
Aceasta conduce la o înţelegere mai duhovnicească a celor spuse lor de către prooroci. 

1503. Iudeilor le era frică să creadă că Hristos arătat în trup este Dumnezeu. Nu credeau 
că Dumnezeu ne iubeşte atât de mult, încât primeşte să devină ca noi. Acesta e marele curaj 
pe care ni-1 dă Dumnezeu: ne dă putinţa să credem că El Se face om ca noi. E uluitoarea va¬ 
loare pe care o acordă Dumnezeu omului. Dumnezeu nu ţine despărţită făptura umană de 
Sine. Aceasta e cea mai mare valoare pe care o dă creaturii Sale, pe care o înzestrează cu 
conştiinţă. Mărimea lui Dumnezeu se arată şi în puterea creatoare, dar şi în puterea de a-Şi asu¬ 
ma firea creată a făpturilor conştiente, cu care intră în dialog de Frate cu firaţi. Nici panteismul, 
nici separaţia de nedepăşit dintre Dumnezeu şi om n-ar dovedi atâta măreţie a lui Dumnezeu. 

mult, încât poate călca şi El legile lui Dumnezeu-Tatăl 1504 . De aceea ziceau 
fără ruşine: "Nu pentru lucru bun aruncăm cu pietre asupra Ta, ci pentru 
hulă şi pentru că Tu, om fiind. Te faci pe Tine Dumnezeu" (In 10, 33). 

Deci pentru iconomie, Domnul nostru Iisus, atrăgând pe ascultători de 
la bănuiala aflată în ei, mută cuvântul, de la înfăţişarea Sa simplă şi ome¬ 
nească, spre Persoana care era obiect al unei adorări de netăgăduit, adică la 
Dumnezeu-Tatăl, vrând să umilească inima neînvăţată a iudeilor şi încercând 
în orice chip să atragă pe cei neînţelegători la dorinţa de a învăţa cele 
adevărate şi cuvenite. Deci i-ar ajunge cuiva acest fel de cuvinte şi explicări 
ca să respingă bârfelile ereticilor lipsiţi de evlavie, care socotesc că Fiul e mai 
mic în vreo privinţă oarecare decât Născătorul Lui, pentru faptul că nu 
grăieşte de la El nimic, ci I s-a dat porunca de a vorbi aşa cum a auzit. 

Şi, socotind că ajung acestea, voi spune şi altceva, spre a da pe faţă flecă¬ 
reala lor. Deci, după ce adineauri ne-am oprit pe scurt la întrupare, să trecem 
la ceea ce a spus drept şi bine despre Sine însuşi Unul-Născut: "Eu n-am vor¬ 
bit de la Mine, ci Tatăl care M-a trimis, Acesta Mi-a dat poruncă ce să spun şi 
ce să vorbesc". Căci, fiind El Cuvântul cel viu şi enipostaziat al lui Dumnezeu- 
Tatăl, pe drept cuvânt grăieşte cele ale Sale, scoţând la lumină ceea ce place 
voii Tatălui şi ţinând cont de puterea poruncii primite 1505 . Oricine poate ve¬ 
dea că şi la noi acest lucru este adevărat şi nu poate fi altfel. Căci cuvântul, 
rostit prin glasul articulat în plan exterior, având în sine porunca de la mintea 
noastră, descoperă cele din ea, nefiind între ele o distanţă de timp lung. Căci, 
îndată ce mintea a înţeles ceva, a şi arătat prin glas. Iar glasul, mişcându-se 
spre exterior, dând pe faţă cele din adânc şi tâlcuind cele din minte, nu 
schimbă nimic din cele poruncite lui. Deci, ce e de mirare, ar putea întreba 
cineva pe aceia, în faptul că Fiul, fiind Cuvântul lui Dumnezeu-Tatăl, nu 
grăieşte altceva, aşa precum nici cuvântul omenesc nu face altfel (deşi cele 
ce se referă la Dumnezeu sunt mai presus de orice asemănare)? Sau oare nu 
spune şi proorocul că e propriu Lui să Se numească foarte potrivit înger de 
mare sfat (Is. 9, 5)? Socotesc că acesta este un fapt clar. Deci Unul-Născut nu 
suferă nici o păgubire în raţiunea fiinţei sau a demnităţii, chiar dacă se spune 


1504. Cugetau atât de mult că e om, încât socoteau ca nu avea nici El puterea să păzească 
poruncile Legii (sâmbăta, de exemplu). Dar Hristos nu călca Legea Veche, ci o depăşea, 
împlinind-o duhovniceşte, îmbunătăţind prin ea sufletul omenesc. El nu o împlineşte ca pe o 
datorie exterioară. 

1505. Fiul e "Cuvântul viu şi enipostasiat al Tatălui", adică nu e un cuvânt care, după ce e 
rostit, privit în sine, este un cuvânt lipsit de viaţă şi impersonal. Fiul e un Cuvânt personificat 
şi viu al Tatălui, El e rostirea Tatălui, dar în acelaşi timp e şi Persoană vie. Ca atare, face simţite 
Persoana şi voia Tatălui. El are ca Persoană puterea să grăiască şi arată prin cuvinte creatoare, 
susţinătoare, învăţătoare şi întăritoare tot ce este El, ca Cel ce iese din Tatăl. 

despre El că a luat poruncă de la Dumnezeu-Tatăl. Şi noi poruncim de multe 
ori altora şi le cerem să lucreze, dar prin aceasta nu li se neagă identitatea de 
fire cu noi, nu încetează să fie ca noi, nici nu sunt mai mici în fiinţă ca noi, nici 
înainte, nici după poruncă. Vei zice că rămân de o fiinţă, dar sunt mai mici în 
demnitate decât cel căruia îi slujesc. Dar îţi voi spune şi eu aceasta despre 
Unul-Născut: Dacă nu s-ar fi scris despre El: "Dumnezeu fiind în chip, n-a 
socotit o ştirbire a fi El întocmai cu Dumnezeu, ci S-a deşertat pe Sine, chip 
de rob luând, făcându-Se asemenea oamenilor, şi la înfăţişare aflându-Se ca 
om" (Filip. 2,6-7), ai avea un motiv de contrazicere. Dar pentru că s-a spus că 
S-a supus şi S-a umilit, socoteşti că a suferit vreo ştirbire Cel ce a pătimit aces¬ 
tea pentru noi? 1506 Deci, analizând din toate punctele de vedere cuvântul, 
spre afirmarea dreptăţii dogmelor, spunem că Domnul nostru Iisus Hristos a 
afirmat cele cuvenite în spusa de la începutul paragrafului. 

"Iar înainte de sărbătoarea Paştilor, ştiind Iisus că a sosit 
ceasul Lui, ca să treacă din lumea aceasta la Tatăl, 
iubind pe ai Săi cei din lume, până la sfăi'şit i-a iubit" (In 13, 1) 

înţelesul celor spuse pare mai puţin clar celor mulţi şi nu e foarte uşor 
de explicat. Nu este deloc simplu, cum ar putea socoti cineva. Căci pentru 
care motiv dumnezeiescul Evanghelist menţionează neapărat aici: "înainte 
de sărbătoarea Paştilor, ştiind Iisus că a sosit ceasul Lui, ca să treacă din 
lumea aceasta la Tatăl 1 ? Şi ce înseamnă iarăşi: "iubind pe ai Săi cei din lume, 
până la sfârşit i-a iubit 1 ? Prin această exprimare neclară, pe care pare să o 
cuprindă cuvântul său, socotesc că el a voit să spună că, înainte de patima Sa 
mântuitoare, Mântuitorul, deşi cunoaştea că timpul mutării Sale la ceruri 
bate la uşă, a arătat iubire desăvârşită faţă de ai Săi care se aflau în lume. Şi, 
dacă trebuie să înţelegem mai pe larg cele dinainte, socotesc că trebuie să 
spun din nou cele pe care le-am spus adineauri. Căci sunt ale Mântuitorului 
nostru Hristos toate cele create prin El: făpturile raţionale şi înţelegătoare de 
sus, adică Puterile de sus, Tronurile şi Domniile, şi tot ce e de acelaşi neam, 
pentru faptul că a fost făcut. Dar sunt ale Lui şi cele raţionale de pe pământ, 
întrucât este Stăpânul tuturor, chiar dacă unele nu se închină Lui ca şi 
Creatorului. De aceea iubea pe cele ale Sale din lume. Căci n-a luat chipul 


1506. Fiul lui Dumnezeu nu a căzut din vreo necesitate în cele omeneşti, ci le-a luat de 
bunăvoie, fără să piardă cele dumnezeieşti. Dacă ar fi căzut din necesitate în cele omeneşti, ca 
în concepţiile panteiste, atunci mărirea Lui supremă şi absolută n-ar mai ţine de fiinţa Lui. 
Chiar în calitatea Lui de Creator al unei lumi din nimic se arată atotputernicia, precum se arată 
şi în puterea de a uni creaţia cu Sine, menţinând-o, ba chiar îndumnezeind-o prin har, prin 
aceasta nemicşorându-Se pe Sine cu nimic în fiinţa Lui. 

îngerilor, după cuvântul lui Pavel, nici firea îngerilor, ci, fiind chipul lui 
Dumnezeu-Tatăl, n-a socotit ştirbire să fie deopotrivă cu Dumnezeu, şi, pen¬ 
tru noi, care suntem în această lume, S-a deşertat pe Sine, şi Domnul tuturor 
a primit chip de rob, fiind mânat la aceasta de iubirea Sa. Şi iubind pe cei din 
lumea aceasta, i-a iubit pe ei până la sfârşit, deşi îi iubise şi înainte de praznic, 
şi înainte de Paşti, "ştiind că a sosit ceasul Lui, ca să treacă din lumea aceas¬ 
ta la Tatăl". Căci n-ar fi fost propriu unuia care nu i-ar fi iubit până la sfârşit să 
se facă om şi să nu voiască să-şi prelungească viaţa pentru toţi. De aceea, i-a 
iubit până la sfârşit şi nu S-a ferit să pătimească aceasta, deşi ştia de mai 
înainte că va pătimi, căci nu era neprevăzută de Mântuitorul patima Lui 1507 . 
Având deci, zice, posibilitatea să scape de duşmănia nebunească a iudeilor şi 
de necredinţa celor ce-L vor răstigni, a arătat cea mai desăvârşită iubire faţă 
de cei ai Săi aflaţi în lume. Căci nu S-a ferit nicidecum să-Şi pună viaţa pentru 
toţi. Că în aceasta se poate vedea măsura cea mai desăvârşită a iubirii, voi da 
ca martor pe însuşi Domnul nostru Iisus Hristos, Care spune Sfinţilor Săi 
ucenici: "Aceasta este porunca Mea: să vă iubiţi unul pe altul, precum v-am 
iubit Eu. Mai mare dragoste decât aceasta nimeni nu are, ca sufletul lui să 
şi-l pună pentru prietenii săi" (In 15,12-13). Dar şi în alt mod se poate vedea 
că Domnul nostru Iisus Hristos a arătat Sfinţilor ucenici că ştie de mai înainte 
timpul patimii, ca nu cumva cineva dintre cei obişnuiţi cu ereziile, negând 
slava Lui dumnezeiască, să declare că a căzut fără voie în lanţurile iudeilor şi 
din cauza neputinţei a suportat o moarte atât de cumplită. Deci cuvântul 
Sfinţilor (Evanghelişti) este folositor. 

"Şi fcicându-se Cină, şi diavolul punând dinainte în inima lui luda, 
fiul lui Simon Iscarioteanul, ca să-L vândă, 

Iisus ştiind că Tatăl I-a dat Lui toate în mâini 
şi că de la Dumnezeu a ieşit şi la Dumnezeu merge, 

S-a sculat de la Cină, S-a dezbrăcat de haine şi, luând un ştergar, 
S-a încins cu el. După aceea a turnat apă în vasul de spălat 
şi a început să spele picioarele ucenicilor şi să le şteargă 
cu ştergarul cu care era încins" (In 13, 2-5) 

Mântuitorul dezrădăcinând mândria, o desfiinţează din minţile noastre 
ca pe cea mai rea dintre boli şi ca pe cea mai vrednică de urât Căci ştia că 


1507. Iubirea lui Hristos faţă de om a mers până la capăt, El primind şi moartea din acest 
motiv. El arată mai ales că ştia că va muri pentru ei, din iubire faţă de ei. Căci dacă I-ar fi venit 
moartea fără să ştie dinainte şi fără să vrea, nu s-ar fi dovedit că iubirea Lui a fost desăvârşită. 
A şti că vei muri din iubire faţă de cineva şi a nu evita această moarte, când ai putea-o evita, 
aceasta dovedeşte iubirea desăvârşită. 

nimic nu obişnuieşte să strâmbe mai rău sufletul omului ca această patimă 
murdară şi scârboasă, căreia i se opune cu dreptate Stăpânul tuturor, ca unui 
mare duşman. "Căci Domnul, celor mândri, le stă împotrivă", după cuvântul 
lui Solomon (Pilde 3, 32). Le trebuia deci şi Sfinţilor ucenici o cugetare mo¬ 
destă şi umilită şi o gândire nepreocupată de cinstea deşartă. Căci, având nu 
puţine prilejuri de-a se îmbolnăvi de aceasta, ar fi putut luneca uşor dacă nu 
s-ar fi împărtăşit de mult ajutor. Fiindcă fiarei mândriei îi place pururea să 
încerce să se năpustească asupra celor ce câştigă vreo faimă deosebită. Şi 
apoi, cine se va bucura de strălucire mai mare ca Sfinţii Apostoli? Sau ce e 
mai demn de preţuire ca prietenia cu Dumnezeu? Căci în cel ce nu e nimic în 
viaţă nu intră această patimă, fiindcă mândria fuge totdeauna de cel care n-are 
nimic de râvnit şi de cel ce nu dobândeşte nici o treaptă în nimic. Căci cum 
ar intra în vreunul din aceştia ispita de-a se mândri cu ceva? Dar cel ce are 
ceva vrednic de râvnit iubeşte mândria, şi de aceea se aşază înaintea vecinu¬ 
lui şi tinde să se socotească în chip neînţelept mai presus de alţii, ca unul ce 
s-ar fi ridicat la vreo calitate excepţională, ar fi câştigat vreo virtute superioară 
şi ar fi parcurs un drum de vieţuire deosebit de al altora şi neumblat de ei. 
Dacă se instalează boala mândriei în cei ce au ceva strălucitor în ei, cum n-ar 
fi trebuit să Se facă Hristos Sfinţilor Apostoli exemplu de purtare smerită, 
pentru ca ei să-L aibă drept pildă pe Domnul tuturor şi să-şi adapteze mintea 
proprie după plăcerea lui Dumnezeu? Deci Sfinţii Apostoli nu puteau să scape 
de această boală altfel decât învăţând limpede să se socotească atât de prejos 
în slavă faţă de alţii, încât să se aşeze şi în rol de slujitori faţă de ei şi să nu se 
ferească de-a împlini şi o slujire cuvenită slugii, prin spălarea picioarelor 
fraţilor, şi de-a se încinge în acest scop cu un ştergar. Cât de mult este apre¬ 
ciată aceasta ca o slujire de sclav între obiceiurile lumii acesteia este clar. 
Deci Hristos S-a făcut un exemplu de modestie şi de cugetare smerită pentru 
toţi oamenii, nu numai pentru ucenici. De aceea şi dumnezeiescul Pavel, 
luându-L ca model, îndeamnă la aceasta, zicând: "Gândul acesta să fie în voi, 
care era şi în Hristos Iisus" (Filip. 2, 5); şi iarăşi: "Cu smerenie unul pe altul 
socotească-1 mai de cinste decât el însuşi" (Filip. 2, 3). Căci legea iubirii şi a 
armoniei între suflete se arată în cugetarea smerită. Ca să ridice la o mare 
înălţime această cugetare şi ca noi să nu socotim că Hristos a făcut ceva la 
întâmplare, dumnezeiescul Evanghelist aminteşte mai întâi slava şi puterea 
proprii Lui şi stăpânirea asupra tuturor, căci spune: "Ştiind că Tatăl l-a dat Lui 
toate în mâini". Deşi nu a ignorat că are putere peste toate şi a ieşit de la 
Dumnezeu, adică S-a născut din fiinţa lui Dumnezeu-Tatăl, şi pleacă la 
Dumnezeu, adică Se suie la ceruri ca să şadă împreună cu Tatăl Său, a arătat 
atâta smerenie, încât S-a încins cu un ştergar şi a spălat picioarele uceni- 

cilor 1508 . Având deci în aceasta pilda cea mai bună a evlaviei şi chipul cel mai 
grăitor al iubirii, să cugetăm, iubiţilor, cele smerite şi să socotim că fraţii au 
dreptul la cele mai mari daruri ale noastre, oricât am fi noi de buni. Aceasta 
ne îndeamnă să cugetăm şi să voim acest mare exemplu. 

"A venit deci la Simon Petru. Acesta I-a zis: Doamne, 
oare Tu să-mi speli mie picioarele? A răspuns lisus şi i-a zis: 

Ceea ce fac Eu, tu nu ştii acum, dar vei înţelege după aceasta. 

Petru l-a zis: Nu-mi vei spăla picioarele în veac. 
lisus i-a răspuns ..." (In 13, 6-8) 

Oricine poate vedea, ca să spun aşa, în Scripturi mişcarea întotdeauna 
mai zeloasă şi mai grăbită a lui Petru. Deci, urmând şi acum obişnuinţei şi 
purtării sale, respinge pilda aceasta, mereu repetată, a smeritei cugetări şi 
iubiri duse la extrem, cunoscându-L cine este după fire pe Cel ce vine la el cu 
vasul de spălat, neferindu-Se să împlinească fapta unei slugi, căci îl tulbura nu 
puţin fapta aceasta de necrezut, care era văzută de atâţia ochi. Căci cine nu 
s-ar cutremura văzând pe Cel ce este împreună cu Tatăl Domnul tuturor 
arătându-le această faptă de rob, vrednică de cel mai mare dispreţ, ucenicilor 
Săi, faptă care arată şi slugilor că deţin cea mai de jos treaptă, dar pe care El 
vrea să o împlinească cu toată inima, ca pildă şi chip al smeritei cugetări? Se 
teme deci dumnezeiescul ucenic de povara rezultată din această faptă şi-şi 
face din ferirea de ea o datorie, rod al obişnuitei lui evlavii, şi, neînţelegând 
încă pricina acestei fapte, socoteşte că Domnul săvârşeşte ceva fără folos, 
voind să le facă parte de o simplă odihnă. Căci spălarea picioarelor contribuie 
la aceasta şi domoleşte oboseala produsă de drum. De aceea, cu mare 
căldură voia să-L oprească pe Domnul, zicând: "Doamne, oare Tu să-mi speli 
mie picioarele?". Trebuie, zice, să facem aceasta noi, slugile prin fire, nu Tu, 
Domnul tuturor. Dar Hristos adaugă faptei o explicare potrivită momentului, 
anume că această faptă săvârşită de El va fi înţeleasă mai deplin de ei după 


1508. Evanghelistul prezintă în versetele din fruntea acestui paragraf paradoxul dintre 
puterea dumnezeiască pe care o avea Hristos, ca Unul ce S-a născut din Tatăl şi Care, după ce 
S-a născut om, Se va sui şi cu trupul la cer, şi smerenia pe care o arată spălând picioarele uceni¬ 
cilor. Numai afirmând întâi puterea dumnezeiască a lui Hristos, Evanghelistul poate pune în 
relief uimitoarea smerenie a lui Hristos. Ipostasul dumnezeiesc însuşi Se smereşte până la a 
spăla picioarele ucenicilor. Când cel ce face aceasta e un om simplu, smerenia nu e cine ştie 
cât de mare. In aceasta se vădeşte şi valoarea pe care o dă Dumnezeu oamenilor de bunăvoie, 
arătându-ne prin aceasta adevărata Lui mărime spirituală, sau modul în care trebuie să ne 
înălţăm şi noi spre ea. Această pildă le-o dă Hristos în preajma patimilor, ca să le arate şi prin 
aceasta cât de mare este iubirea Lui faţă de ei, primind să Se răstignească pentru ei. 

aceea, când le va da o explicare mai pe larg a ei (In 13, 7). Atunci ne vom 
folosi şi noi nu puţin de acea explicare, împreună cu alţii. Observă deci cum 
timpul, cerând o faptă, îi dă acesteia şi o explicaţie şi, dând o explicaţie, 
îndeamnă la săvârşirea ei. Căci toate le-a săvârşit potrivit momentului. Refu¬ 
zând deci Petru în mod direct să i se spele picioarele, Mântuitorul îi face 
cunoscută paguba pe care o va avea din aceasta, zicând: 

"Dacă nu te voi spăla, nu ai parte de Mine" (In 13, 8) 

Se arată scopul vădit al faptei. De nu primeşti, zice, această pildă ciudată 
şi neobişnuită a smeritei cugetări, nu vei avea parte de Mine. De multe ori 
Domnul nostru Iisus Hristos foloseşte prilejuri mici pentru explicaţii gene¬ 
rale şi extinde ceva spus despre un lucru în parte, în învăţături largi, scoţând 
un folos bogat din cele văzute. Aşa socotim că face şi acum, spunând că, de 
nu va fi spălat cineva prin harul Său de murdăria din păcate şi din greşeli, nu 
va fi părtaş de viaţa de la El şi va rămâne lipsit de gustarea împărăţiei 
cerurilor. Căci nu este îngăduit celor necuraţi să intre în locaşurile de sus, ci 
numai celor ce au conştiinţa curată prin iubirea faţă de Hristos şi sunt sfinţiţi 
în Duhul prin Sfântul Botez. 

"Zis-a Simon Petru Lui: 

Doamne, spală-mi nu numai picioarele, 
ci şi mâinile şi capul" (In 13, 9) 

Cel ce s-a opus adineauri cu o îndrăzneală atât de hotărâtă spălării 
picioarelor, acum nu le mai oferă numai pe ele, ci şi mâinile şi capul. Căci dacă 
voi cădea, zice, prin aceasta din comuniunea cu Tine, şi voi rămâne departe 
de bunătăţile nădăjduite dacă nu voi consimţi cu Tine, Care voieşti şi hotă¬ 
răşti să faci aceasta, adică să mi se spele picioarele, îţi voi oferi şi celelalte, 
ocolind o atât de înfricoşătoare păgubire. Refuzul de la început era deci rodul 
evlaviei şi al temerii de o faptă greu de suportat, iar nu al unei opoziţii la o 
poruncă a Stăpânului. Dar, aflând de paguba pe care o va suferi prin acest 
refuz, îndată trece la voinţa a ceea ce place Stăpânului. Observă iarăşi şi 
primeşte exemplul dat spre folos. Căci, deşi a spus: "Nu vei spăla picioarele 
mele în veac", şi-a schimbat îndată gândul şi nu a mai gândit că trebuie să 
stăruie în raţiunile proprii, care ni se par nouă adevărate, atunci când a aflat 
că va suferi o mai mare şi mai grea pagubă rămânând la ceea ce a spus. 
Trebuie deci ca oricine să se păzească să respingă îndată şi cu îndrăzneală 
ceea ce i se spune sau să nu se grăbească să condamne cu cuvinte hotărâte 
ceea ce s-a spus de către altul, cu uşurinţă, ci, chiar de s-a întâmplat ca unii 
să vorbească aşa, prin cele spuse să le arate că e mai bine să nu răspundă şi 

să nu susţină ceea ce doresc în mod deşert, ci să se grăbească să împlinească 
cuvântul ce li s-a dat spre folosul lor 1509 . Căci socotesc că oricine va spune că 
e mai bine să răbdăm cele spuse în Scripturi, decât să suportăm păgubirea de 
cele necesare. Să ţinem departe de limba noastră vorbele nesocotite şi 
neînţelepte. Va spune cineva că e important şi vrednic de râvnit să ai o limbă 
ştiutoare şi nelunecoasă spre cele puţin cuviincioase. Dar şi dumnezeiescul 
cuvânt ne-a arătat că lucrul acesta e greu de biruit, "căci nimeni nu poate 
domoli limba oamenilor", după cum s-a spus (Iac. 3, 8). Să rostim cuvintele 
fără jurământ, căci dacă ne va sili timpul să nu împlinim ceva, şi vina ne va fi 
mai redusă şi vom dobândi, socotesc, mai uşor iertarea de la Dumnezeu pen¬ 
tru urmările uşoare ale gândurilor noastre. "Greşelile cine le va pricepe?" 
(Ps. 18,13). Sau cum nu va cădea omul pământesc, o dată ce cuvântul îi scapă 
uşor? Căci limba noastră nu este uşor de stăpânit. 

"Iisus i-a zis: Cel ce a făcut baie n-are nevoie să-i fie spălate 
decât picioarele, căci este curat tot. Şi voi sunteţi curaţi, 
însă nu toţi. Căci ştia pe cel ce avea să-L vândă; 
de aceea a zis: Nu toţi sunteţi curaţi " (In 13, 10-11) 

Ia un exemplu de la un fapt comun nouă şi mustră cu acest prilej pe cel 
ce avea să-L vândă, îndemnându-1 să-şi schimbe gândul şi să se întoarcă la o 
deprindere mai bună. Căci, deşi nu dă pe faţă reaua lui intenţie, cuvântul are 
totuşi un accent aspru. Fiindcă, prin faptul că mărturiseşte curăţia întreagă a 
celorlalţi, face să fie bănuit pe cel ce nu este aşa şi-l arată cât e întinat. Căci 
curăţia şi meritul şederii nedespărţite lângă El le izvorăsc celorlalţi ucenici ai 
Săi din osteneala urmării Lui, din neclintirea în credinţă şi plinătatea iubirii 
faţă de Hristos. Căci murdăria relei sale intenţii şi slaba alipire de Domnul 
nostru Iisus Hristos îi pricinuiesc aceluia întinarea de neşters, şi nu iubirea 
nesăturată de bine. Când Hristos zice: "Voi sunteţi curaţi, însă nu toţi", aceas¬ 
ta cuprinde certarea ascunsă, dar folositoare, adresată vânzătorului. Deşi n-a 
vorbit deschis, precum am zis adineauri, prin amândouă acestea atingea şi 
îndrepta prin judecată conştiinţa păcătosului, şi înţelesul celor spuse se 
adresa în mod direct celui vinovat. Dar observă cât de folositor mântuirii şi 
de dumnezeieşte s-a făcut această judecată. Căci dacă Hristos ar fi spus clar 
cine este cel ce-L va vinde, i-ar fi stârnit pe ceilalţi la luptă cu acela şi poate 
s-ar fi întâmplat să pătimească ceva din cele necuvenite şi să sufere înainte 


1509. în răspunsul lui Hristos către Petru ni se dă un exemplu că nu trebuie să respingem 
cu asprime pe cel ce n-a înţeles un cuvânt al nostru, spus poate prea pe scurt, ci să-i arătăm cu 
blândeţe înţelesul adevărat al celor spuse de noi. 

C 

de vreme condamnarea, încercând vreunul să piardă pe vânzătorul Stăpânu¬ 
lui, mânat de râvna evlaviei. Folosindu-Se deci numai de o aluzie şi lăsând 
mustrarea pe seama conştiinţei, Şi-a arătat mărimea răbdării Sale. Căci, deşi 
ştia că acela nu e un ucenic bun, nici devotat al Său, ci purta în el veninul 
duşmăniei diabolice şi cugeta în ce mod să-L predea, l-a cinstit ca pe ceilalţi 
şi i-a spălat şi lui picioarele, păstrând până la capăt iubirea Sa şi nearătându-i 
mânia înainte ca acela să-şi ducă la împlinire crima. Poţi vedea şi în aceasta 
mărirea excepţională a firii dumnezeieşti. Căci, deşi Dumnezeu ştie cele pe 
care le vor săvârşi unii, nu aduce pentru aceasta pedeapsa înainte de vre¬ 
me 1510 . Răbdând mai degrabă, atâta timp cât îi vede nefolosindu-se de aceas¬ 
ta cu nimic, ci stăruind mai vârtos în relele voite, îi pedepseşte la sfârşit, 
dovedind faptul duşmăniei lor, şi nu faptul propriei voinţe. De aceea zice prin 
Iezechiel: "Sunt viu Eu, zice Domnul... Căci nu voiesc moartea celui ce moare, 
ci să se întoarcă de la calea răutăţii lui şi să fie viu" (Iez. 18, 3, 32) 1511 . Deci 
cu îndelungă-răbdare Domnul nostru Iisus Hristos ţinea încă unit pe vânzător 
cu ceilalţi ucenici ai Săi, deşi diavolul intrase în inima lui ca să-L vândă (Evan¬ 
ghelistul notează aceasta, pe lângă celelalte), şi a spălat picioarele lui, 
făcându-i de nescuzat necredinţa, ca să se vadă că apostazia lui e rod al pro¬ 
priei sale răutăţi. 

"După ce le-a spălat picioarele şi Şi-a luat hainele, 

S-a aşezat iar la masă şi a zis: înţelegeţi ce v-am făcut Eu? 

Voi Mă numiţi pe Mine: învăţătorul şi Domnul, şi bine ziceţi, 
căci sunt. Deci, dacă Eu, Domnul şi învăţătorul, v-am spălat vouă 
picioarele, şi voi sunteţi datori ca să spălaţi picioarele unii altora. 

Căci v-am dat vouă pildă, ca, precum v-am făcut Eu vouă, 
să faceţi şi voi " (In 13, 12-15) 

Le spune deschis pricina faptei şi spune că le-a dat această pildă a 
neasemănatei Sale smerenii spre folosul lor. Arătând că păcatul mândriei este 
de nescuzat, le înfăţişează în mod clar strălucirea Persoanei Sale. Căci cel ce 
este prin sine însuşi cu totul coborât sau aşezat într-o stare egală cu nimicul, 
în ce mod s-ar micşora, sau unde ar ajunge mai jos? Dar Cel ce e văzut la 


1510. Hristos, ca Dumnezeu atoateştiutor, ar fi putut scăpa de vânzarea lui Iuda şi de 
grozăvia ei, prevăzând-o înainte ca acesta să-şi ducă planul la îndeplinire. Dar n-a făcut-o, 
răbdând până la capăt duşmănia făpturilor Sale, ca să nu fie acuzat că, dacă l-ar fi împiedicat pe 
Iuda, acela nu ar mai fi făcut răul ce intenţiona să-l facă. îl lasă pe om liber până îşi împlineşte 
tot răul pe care intenţiona să-l facă. 

1511. Domnul, fiind Viaţa prin Sine, nu voieşte cu uşurinţă să moară cineva, ci rabdă până 
când poate trăi acela, aşteptându-1 să se îndrepte şi, prin aceasta, să câştige viaţa veşnică. 

înălţime e admirat când Se smereşte. Căci a coborât la ceea ce nu era. Deci 
Domnul nostru Iisus Hristos, dându-le pildă de smerită cugetare ucenicilor 
Săi şi, prin ei, celor de pe întreg pământul, nu spune simplu: "Precum v-am 
spălat Eu picioarele, sunteţi datori să faceţi aceasta şi voi", ci explică mai întâi 
mărirea Sa, şi, arătându-le strălucirea firii Lui proprii, ruşinează pe iubitorul 
de slavă deşartă. "Căci voi, zice, Mă numiţi pe Mine învăţătorul şi Domnul, şi 
bine ziceţi, căci sunt" 1512 . 

Dar mai observă cum, prin cuvântul Său, ajută pe de o parte la zidirea 
celor credincioşi, iar pe de alta, nu ignoră grăirea bolnavă a ereticilor lipsiţi 
de evlavie. Căci spune către ucenicii Săi: "Voi Mă numiţi pe Mine învăţătorul 
şi Domnul", ca să nu socotească cineva că El nu este prin fire Domnul şi 
învăţătorul, ci ca să arate că preţuieşte aceste numiri date Lui de cei care îl 
urmează, în mod necesar adaugă, înlăturând bănuielile acelora: "Şi bine 
ziceţi, căci sunt". Fiindcă nu Şi-a dobândit ca pe un simplu nume de cinste pe 
cel de "Domn", precum noi, rămânând slugi prin fire, am dobândi o strălucire 
după har prin numirile cele mai presus de fire şi preţioase date de oameni. Ci 
este Domn prin fire, stăpânind asupra tuturor, ca Dumnezeu către Care s-a 
zis prin glasul Psalmistului: "Că toate sunt slujitoare Ţie" (Ps. 118, 91). Dar 
este şi învăţător prin fire, căci toată înţelepciunea este de la Domnul şi toată 
înţelegerea este prin El, căci înţelepţeşte cu înţelepciune pe cele înţelegă¬ 
toare şi seamănă înţelegerea potrivită ei în toată creaţia raţională, cerească şi 
pământească. Precum El, fiind Viaţa după fire, dă viaţă tuturor celor capabile 
de viaţă, aşa şi, deoarece El este înţelepciunea Tatălui, aşază darurile înţe¬ 
lepte în toate, adică^ gândirea şi toată cunoştinţa celor bune. Deci Fiul este 
prin fire Domnul şi învăţătorul tuturor. 

Când deci Eu, Cel atât de mare în slavă, Mă arăt coborât la atâta smere¬ 
nie, încât spăl şi picioarele voastre, cum veţi refuza, zice, să faceţi şi voi unii 
altora aceasta? Iar prin aceasta îi învaţă să nu le placă să se mândrească 
împotriva cinstirii altora, ci să socotească fiecare pe cel împreună-rob supe¬ 
rior sieşi şi să-l pună în toate înaintea sa. învăţătura aceasta e foarte bună, 
căci socotesc că prin ea se afirmă egalitatea şi se arată că nimic nu desparte 
aşa de mult pe fraţi şi prieteni, ca pofta nestăpânită a nenorociţilor iubitori de 
slavă. Noi totdeauna poftim să fim mai mari şi lipsa de cinstiri în viaţă ne 
îndeamnă mintea lunecoasă să tindă la cinstiri mai strălucitoare. Ca să 


1512. Hristos nu Se arată pe Sine ca egal cu ucenicii şi nu le cere să facă acelaşi lucru ca 
şi El, prin această egalitate. Ci, arătându-le că e cu mult mai presus de ei, le cere să săvârşească 
faptele Lui de smerenie, cu atât mai mult cu cât sunt nesfârşit mai mici decât El. E de obser¬ 
vat cum, pe de o parte, Iisus săvârşeşte fapte de smerenie extremă, iar, pe de alta, Se afirmă 
ca fiind nesfârşit superior ucenicilor. Prin afirmarea din urmă nu-Şi anulează smerenia, ci Şi-o 
accentuează. 

punem deci capăt acestei boli şi să facem să înceteze această poftă urâtă 
(fiindcă patima iubitoare de slavă este o amăgire şi nimic altceva), să-L pri¬ 
mim în mintea noastră pe Hristos, împăratul tuturor, Care spală picioarele 
ucenicilor, ca să facem şi noi aceasta unii altora. Prin aceasta omul va dis- 
preţui orice fel de mândrie şi va respinge tot chipul iubirii lumeşti de slavă. 
Căci, dacă Domnul prin fire S-a făcut ca o slugă, cum n-ar dori robul să 
suporte cele ce-i sunt cu totul cuvenite, ca să nu plătească cu cea mai de pe 
urmă pedeapsă? 1513 


"Adevărat zic vouă: Nu este sluga mai mare decât stăpânul său, 
nici solul mai mare decât cel ce l-a trimis pe el. Când ştiţi acestea, 
fericiţi sunteţi dacă le veţi face" (In 13, 16-17) 

Hristos întăreşte în continuare, ca prin nişte legi necesare, puterea faptei 
săvârşite şi declară că e cu totul greşită călcarea acestei porunci mântuitoare. 
Căci ceea ce e întărit printr-o lege nu poate trece necondamnat dacă nu se 
împlineşte. Căci slugile, care nu voiesc să cugete aceleaşi cu stăpânii lor, se 
aleg cu o vină de nescuzat. Fiindcă e mândrie şi altceva nimic a dori ceva mai 
mare şi mai presus de treapta proprie. Aceeaşi vină le-o va aduce şi trimişilor, 
pe drept cuvânt voinţa de a se ridica mai presus de cele proprii celui ce i-a 
trimis. De aceea le va ajunge lor, pentru măsura strălucirii proprii, cugetarea 
de trimis. Iar aceasta nu înseamnă decât a zice: cu drept cuvânt veţi fi luaţi în 
râs în faţa Scaunului de judecată, dacă veţi refuza din mândrie să vă faceţi unii 
altora cele pe care vi le-am făcut Eu vouă, deşi sunt Dumnezeu şi Domn prin 
fire şi deşi v-aţi împărtăşit de numele de robi. Căci e cu adevărat absurd, ba 
şi propriu celei mai mari nebunii, ca, fiind slugi, deci mai mici decât Stăpânul 
şi Trimiţătorul, să vă ruşinaţi prosteşte de a vă socoti robi unii altora. Dacă 
ştiţi deci aceasta, veţi putea înţelege limpede ceea ce vă spun: "Fericiţi sunteţi 
dacă le veţi face". Ar putea zice cineva că nu a cunoaşte virtutea, ci mai 
degrabă a o împlini e lucru de lăudat şi de râvnit. Socotesc că e mai bine să 
nu fi aflat aceasta unii decât, aflând-o, să-şi desprindă mintea, prin lene, de 
voinţa de a împlini cele pe care le-a învăţat foarte bine şi drept. E ceea ce a 
spus Mântuitorul însuşi: "Iar sluga aceea care a cunoscut voia stăpânului şi 
nu s-a pregătit, nici n-a făcut după voia lui, va ti bătută mult. Şi cea care n-a 
ştiut, dar a făcut lucruri vrednice de bătaie, va ti bătută puţin" (Lc 12, 47-48). 
Căci pentru cel ce n-a cunoscut ceea ce trebuie chiar dacă va avea să 
răspundă întrucâtva pentru lenea lui, nu va fi nepotrivit să obţină o oarecare 


1513. Mândria va primi cea mai mare pedeapsă, pentru că închide cel mai mult pe om în 
egoismul său, lipsindu-1 de singura bucurie adevărată: comuniunea cu cei faţă de care se 
afirmă. 

C 

iertare. Dar celui ce a cunoscut un lucru, cunoaşterea lui îi va da o osândă 
mai greu de purtat Căci a dispreţuit să-l facă, nelipsindu-i nimic ca să lucreze 
în modul cel mai cuvenit Deci, cei ce ştim trebuie să lucrăm. Căci astfel vom 
fi îmbrăcaţi în desăvârşita laudă a vieţuirii în Hristos, primind cea mai deplină 
răsplată la timpul cuvenit De fapt, Mântuitorul a spus că cel ce a făcut şi a 
învăţat se va chema mare - şi cu multă dreptate - în împărăţia cerurilor (Mt. 
5,19). Căci ce-i lipseşte lui din evlavie? Iar cel ce se cuvine să fie lăudat pen¬ 
tru faptele lui bune, cum nu e împodobit cu cele mai desăvârşite daruri de la 
Dumnezeu? Deci, când cunoştinţa e unită cu faptele, folosul ce rezultă nu e 
mic. Dar, lipsind una dintre ele, cealaltă va fi şchioapă. S-a scris că şi credinţa 
fără fapte este moartă. Căci, deşi credinţa înseamnă a cunoaşte pe Dumnezeu 
Cel Unul prin fire şi a-L mărturisi sincer şi cu adevărat, totuşi credinţa e 
moartă dacă nu e urmată de strălucirea cea din fapte. Cum deci nu va fi cu 
totul nefolositor a cunoaşte poate ce este bun, dar a nu voi şi a nu fi în stare 
să-l faci? Din pricina aceasta, fericiţi vor fi ucenicii Săi, sau cei ce cred în El, 
care nu numai că vor voi să ştie cele grăite de El, ci vor voi şi să le împli¬ 
nească. 

"Nu zic despre voi toţi; căci Eu ştiu pe cei pe care i-am ales. 

Ci ca să se împlinească Scriptura: "Cel ce mănâncă pâinea 
cu Mine a ridicat călcâiul împotriva Mea" (In 13, 18) 

Nu mică e neclaritatea acestui cuvânt Căci, spunând că sunt fericiţi cei 
ce cunosc binele şi se silesc să-l împlinească cu fapta, a adăugat îndată: "Nu 
zic despre voi toţi"- Aici vizează pe vânzător, cum îmi pare mie şi altora. Căci 
cel ce urăşte pe Dumnezeu nu se află între râvnitori, nici între cei fericiţi, 
facându-şi sufletul vinovat de atâta necredinţă. Acesta este unul dintre înţele¬ 
surile obişnuite ale acestor cuvinte pentru cei mulţi. 

Dar pe lângă acesta, mai este şi un altul. Pe acesta îl va spune Hristos 
însuşi când, potrivit desăvârşitei şi preasfintei Scripturi, zicând: "Cel ce a 
mâncat pâinea Mea a ridicat călcâiul împotriva Mea" (Ps. 40,9), apără de mai 
înainte într-un anumit fel curata ceată adevărată a celorlalţi ucenici, arătând 
vina unuia singur. Căci deoarece toţi mâncau pâinea Lui, hrănindu-se şi con¬ 
sumând împreună cele aduse de El 1514 , spre folosul lor Hristos nu lasă 
mintea celor nevinovaţi să fie sfărâmată de temeri deşarte şi vrea să oprească 
de mai înainte cruzimea neîncrederii, zicând: "Nu zic despre voi toţi; căci Eu 


1514. "Pâinea lui Hristos", pe care o mâncau ucenicii împreună, reprezintă toate darurile 
dumnezeieşti şi sufleteşti pe care le-a adus Hristos şi le-a dăruit ucenicilor Săi şi credincioşilor 
de după aceea, din care nu lipsesc energia şi seva înduhovnicită a trupului. în mod concentrat 
ni se dau acestea toate prin Sfânta împărtăşanie. 

ştiu pe cei pe care i-am ales . Ci ca să se împlinească Scriptura: Cel ce 
mănâncă pâinea cu Mine a ridicat călcâiul împotriva Mea", sau şi-a mărit 
călcâiul după cuvântul Psalmistului 1515 . Socotesc că aceasta ni se indică prin 
cuvintele amintite. Prin aceasta ni se dă o îndoită învăţătură. Iubitorul de 
învăţătură să probeze pe cea dintâi, care e mai importantă şi mai verificabilă. 
Dar, pe lângă cea amintită, mai arătăm şi pe cea înţeleasă de mintea celor mai 
simpli. Dar unii ar putea să scoată din acestea o nedumerire de două feluri. 
Cu prima vă întâmpină zicând: Dacă credem că Hristos ştie toate, de ce a ales 
pe Iuda şi pentru ce l-a amestecat printre ceilalţi ucenici, o dată ce nu ignora 
că va fi vânzător şi va cădea în laţurile iubirii de câştig? Pe lângă acestea, va 
mai zice: Dacă a ridicat călcâiul împotriva lui Hristos, cum spune Acesta 
însuşi, ca să se împlinească Scriptura, nu el ar trebui să fie înţeles ca vinovat 
de această faptă, ci puterea care a necesitat împlinirea Scripturii. 

Trebuie să răspundem la fiecare nedumerire şi să dăm explicaţia cuve¬ 
nită fiecăreia dintre ele, folosindu-ne de raţiunile ce ne stau în putere spre zidi¬ 
rea şi mângâierea celor care nu se simt în stare să poată înţelege prin ei înşişi 
cele din dumnezeiasca Scriptură. Şi îndată vom spune că, dacă am vrea să ne 
folosim pentru fiecare dintre cele făcute de Dumnezeu de astfel de raţiona¬ 
mente, niciodată nu am sfârşi să învinuim pe Făcătorul, bârfind pe Dum¬ 
nezeu, Cel ce a chemat la existenţă cele ce nu erau, şi judecând neînţe- 
lepţeşte nemăsurata Lui iubire de oameni. Căci, spune-mi ce ar putea împie¬ 
dica şi pe alţii să-L învinuiască, zicând: De ce ai ales pe Saul şi l-ai uns ca rege 
peste Israel, ştiind că va dispreţui harul dat lui? Şi de ce să spun numai aceas¬ 
ta? Căci cauza învinuirii va urca până la capul neamului, adică la Adam. Şi va 
mai spune unul dintre cei ce scormonesc acestea: Pentru ce ai alcătuit pe om 
din pământ, Tu, Care toate le ştii? Căci n-ai putut ignora că va cădea, neso¬ 
cotind porunca dată lui. în modul acesta vor urca cu acuza la cele şi mai înalte 
şi mai bune, zicând: Pentru ce ai creat firea îngerilor, o dată ce nu ignorai ca 
Dumnezeu viitoarea cădere nebunească a unora dintre ei"? Căci n-au păstrat 
toţi starea proprie de la început. Dar ce ar urma de aici? Preştiinţa lui Dum¬ 
nezeu nu I-ar fi îngăduit să Se arate ca Creator, iar zidirea raţională n-ar fi 
apărut la facere, rămânând ca El să împărăţească numai peste firea nera¬ 
ţională şi nesimţitoare, fără a exista cineva care să-L facă cunoscut ca Dum¬ 
nezeu prin fire. Toţi cei ce văd acestea, socotesc că trebuie să înţeleagă că 


1515. Hristos afirmă că ştie pe cei pe care i-a ales şi deci sunt vrednici să mănânce pâinea 
Lui. Deci ştie şi că unul dintre ei nu e vrednic. Dar îl lasă şi pe el să mănânce "pâinea Lui", ca 
să se împlinească cuvântul Psalmistului, că unul dintre ei va ridica călcâiul împotriva Sa, adică 
îl va dispreţui, lovindu-L chiar cu partea cea mai de jos a trupului. Hristos Şi-a arătat şi în 
aceasta smerenia Sa, că Şi-a dat trupul chiar celui ce-L dispreţuieşte pe El, ca să-i ofere aces¬ 
tuia cel mai mare semn al iubirii Sale, doar-doar îl va câştiga prin această iubire. 

Făcătorul tuturor a dăruit celor raţionale dintre făpturi cârma propriei voinţe 
şi le-a lăsat libertatea mişcărilor, ca să vrea fiecare să-şi aleagă modul propriu 
de lucrare 1516 . Deci cei ce tind în chip drept spre cele mai bune îşi asigură 
slava lor, rămânând în împărtăşirea de bunătăţile dăruite lor şi află o fericire 
pe care nu o pierd; iar cei ce sunt corupţi prin gândurile lor şi sunt atraşi de 
curentele poftelor nestatornice suportă pedeapsa cuvenită lor şi, răbdând cu 
dreptate răsplata pentru neascultarea lor, vor suferi osânda neîndurată şi 
netrecătoare. Intr-o astfel de împărţire vei afla despărţită şi firea îngerilor. Cei 
ce şi-au păstrat starea de la început vor păstra nepierdută şi stabilă înte¬ 
meierea lor în toate bunătăţile. Iar cei ce au lunecat, prin înclinările spre cele 
rele, din acea strălucire de la început sunt aruncaţi spre păstrare, precum 
s-a scris, în lanţurile tartarului întunecat, spre judecata zilei celei mari (Iuda 
6). Aşa a fost făcut la început şi primul om, adică Adam. Căci era în rai şi în 
cele mai înalte bucurii duhovniceşti şi în slava lui Dumnezeu. Şi ar fi rămas 
în bunătăţile de la început ale firii 1517 , dacă nu s-ar fi întors spre apostazie şi 
neascultare, părăsind în mod neînţelept porunca ce i s-a dat de sus. Căci la 
început nu era om rău, dar, nemaiarătându-se astfel, a căzut din slava şi din 
cinstea împărătească. Aşa a ales Mântuitorul şi pe Iuda şi l-a unit cu sfinţii 
ucenici, el fiind în stare la început să-I urmeze. Dar deoarece după aceea 
Satana l-a ispitit pe încetul cu pofta de câştig urât, biruit fiind de această patimă 
şi din pricina ei, s-a făcut vânzător. Deci la început nu era nimic de felul aces¬ 
ta în cel ales. Era deci în el puterea de-a nu cădea. Dacă ar fi ales cele cuve¬ 
nite, toată înţelegerea lui ar fi folosit-o spre a urma cu sinceritate lui Hristos. 

In ce priveşte celălalt înţeles al cuvintelor date la început, spunem aceas¬ 
ta: Să nu socotească cineva, conform neînţelepciunii unora, că faptele prezise 


1516. Dumnezeu face din iubire fiinţe care să-L cunoască, să poată intra în dialog cu El şi 
să-L iubească. Dar aceasta înseamnă că le-a înzestrat cu libertate. Nefiind infinite, pot creşte 
în unirea cu alţii şi cu Dumnezeu. Dar, având libertate, pot şi refuza această creştere. Dum¬ 
nezeu preştie că unele dintre aceste fiinţe nu vor creşte în unirea cu El, deci în bunătate, ci vor 
alege răul. Dar, cum spune Sfântul Ioan Damaschin, a exista în mod conştient e totuşi mai bine 
decât a nu exista deloc. Căci fiinţele conştiente vor exista în veci, chiar dacă vor alege răul. 
Poate că Dumnezeu vrea să-Şi afirme bunătatea, iubirea şi preţuirea faţă de forma de existenţă 
conştientă, diferită de a Sa, răbdându-le în veci în existenţă, acceptând şi acestora, ca tuturor, 
o atitudine chiar negativă faţă de El. Aceasta este o existenţă conştientă şi liberă aflată în afara 
Sa, dar care, pe de altă parte, depinde exclusiv de atotputernicia şi bunătatea Sa. 

1517. Bunătăţile sau virtuţile de la început erau şi ale firii, dar şi dăruite de Dumnezeu, 
în firea adevărată a făpturii conştiente există putinţa să rămână în bucuria comună cu Dum¬ 
nezeu, deci care ţine şi de firea ei, dar şi de relaţia cu Dumnezeu. De aceea, în bucurie nu se 
poate face separaţie între ceea ce ţine de firea făpturii şi de relaţia cu Dumnezeu. în general 
ţine de firea făpturii conştiente să nu fie singură, dar mai ales să nu fie în afara comuniunii cu 
Dumnezeu. Când mă bucur de comuniunea cu altul, nu pot face separaţie între ceea ce ţine de 
firea mea şi ceea ce am de la altul. 

prin Sfinţii prooroci au fost duse la capăt ca să se împlinească Scripturile. 
Căci, dacă este adevărat acest lucru, nu va împiedica nimic pe cei ce s-au 
supus celor scrise să nu fie vinovaţi de păcat, sau, mai bine-zis, să se con¬ 
sidere că nici n-ar fi păcătuit Căci dacă trebuia să se împlinească cele ce s-au 
împlinit prin aceştia, cei prin care s-au împlinit sunt liberi de toată răspun¬ 
derea. Pe lângă aceea, dumnezeiasca Scriptură ar apărea slujitoare a păcatu¬ 
lui, ducând cu sila pe unii la cele ce s-au grăit prin ea, ca să ajungă la împlinire 
ceea ce s-a spus odinioară. Dar socotesc că acesta este un cuvânt de mare 
defăimare. Şi cine ar fi atât de lipsit de cugetarea cuvenită, încât să socotească 
pricină a păcatului unora cuvântul Sfântului Duh? Deci nu din această cauză 
credem că s-au săvârşit de unii anumite lucruri, ca să se împlinească Scriptu¬ 
rile. Dar cunoaştem în mod sigur că cele ce se vor întâmpla le-a spus Duhul, 
preştiindu-le, ca, atunci când se vor întâmpla, să avem un temei al credinţei 
în prezicerea că se vor întâmpla acestea 1518 . 

Dar întrucât cuvântul nostru despre acestea se extinde mult şi în altă 
carte, socotim de prisos să ne lungim expunerea despre ele aici. 


1518. Nu pentru că s-au prezis unele fapte rele de către Dumnezeu, prin preştiinţa Lui, se 
săvârşesc acestea, ci, invers: Dumnezeu le-a preştiut pentru că ele se vor săvârşi din libertatea 
făpturilor. Totuşi, rămâne un mare mister de ce Dumnezeu, deşi preştie că unele făpturi vor 
face răul, le creează totuşi. Se ascunde aici marea taină a libertăţii făpturilor. Dumnezeu o 
respectă atât de mult, încât, chiar preştiind că va fi rău folosită de unele, totuşi le creează. Oare 
nu se ascunde în acest mister marea valoare a libertăţii acordate de Dumnezeu făpturilor Sale, 
de vreme ce, chiar preştiind că o vor folosi rău, totuşi le creează ca făpturi libere? Nu e aici un 
semn uluitor al marii preţuiri pe care o dă Dumnezeu făpturilor Sale? Şi nu e totuşi, chiar în 
faptul că le creează, deşi preştie că vor fi contrare Lui, o mare dovadă a preţuirii importanţei 
existenţei lor, pe care le-o acordă Dumnezeu, chiar când ea e păstrată pur şi simplu, fără a fi 
folosită spre fericirea lor prin supunerea faţă de El? Dumnezeu socoteşte că e mai bine să 
existe şi aceste făpturi, decât să nu fie. El preţuieşte existenţa ca pe un bun mai presus de 
calităţile pe care ea tinde să şi le câştige. E şi acesta un fel de dialog cu care le cinsteşte. 
Răspunsul poate fi însă şi mai aprofundat Dacă Dumnezeu, preştiind că unele făpturi vor face 
răul, nu le-ar crea, aceasta ar însemna că nu vrea să le creeze cu adevărat libere. Sau, dacă le-ar 
impune, din momentul creării, să nu facă răul, le-ar predestina spre bine. Dar binele predesti¬ 
nat nu mai este un bine adevărat. La fel ar fi şi dacă Dumnezeu ar crea numai fiinţe care vor 
face binele. Din aceasta s-ar deduce că ele sunt predestinate să facă un bine care nu mai este 
un bine adevărat Iar necreând decât fiinţe predestinate să facă binele, ar însemna că nici 
Dumnezeu nu mai este deplin liber în actul Său creator, ci e silit El însuşi să facă numai fiinţe 
care fac binele. Atunci, n-ar fi mărginit în puterea Sa creatoare? 

Mai trebuie luat în considerare faptul că răul nu e ceva care are un izvor propriu. El e ati¬ 
tudinea liberă, contrară lui Dumnezeu, a unor făpturi ale Sale. Făpturile au această putinţă pen¬ 
tru că au o existenţă care e de la Dumnezeu. Dacă ar avea-o din altă parte, de ce ar fi socotit 
un rău faptul că I se opun? Deci, chiar opunându-se Lui, ele îşi menţin tot prin voia lui Dum¬ 
nezeu existenţa, care în sine nu e un rău. Ele depind mai departe de Dumnezeu. Răul e numai 
un martor al existenţei lui Dumnezeu, Care a dat acelor făpturi existenţa. El nu există prin 
sine, ci e numai voinţa de a nu-L recunoaşte, când de fapt El există. Dumnezeu le permite şi 
aceasta din marele respect faţă de libertatea pe care le-a dat-o. Aceasta arată o mai mare putere 

"De acum vă spun vouă, înainte de a fi aceasta, ca să credeţi, 
când se va îndeplini, că Eu sunt" (In 13, 19) 

V-am expus în mod necesar, zice, cele ce vor fi, şi anume înainte de timp. 
Căci va fi de folos ascultătorilor şi vor avea nu puţin câştig dacă vor cunoaşte 
scopul acestui lucru. Căci nu obişnuiesc şi nu-Mi place să Mă folosesc de 
cuvânt şi de povestiri în mod deşert, ci fac să răsune acestea în urechile voas¬ 
tre, care gândiţi, pentru că veţi avea nu puţin folos din cunoaşterea lor. Deci 
vă spun, zice, cele ce se află deja la uşă, însă nu vă dau încă cunoştinţa celor 
de la sfârşit ca, atunci când se vor săvârşi, comparând sfârşitul cu cele spuse 
de Mine înainte, să credeţi că Eu sunt Acela despre Care a prevestit dum¬ 
nezeiasca Scriptură. Totodată Domnul nostru Iisus Hristos mustră în mod 
acoperit pe vânzător, lăsând mustrarea în chip ascuns în mici neclarităţi, când 
spune că sfârşitul vânzării va fi un semn şi dovada cea mai clară că El este 
Hristos 1519 . Căci, precum am spus înainte, cel ce compară cele mai înainte 
vestite de Sfintele Scripturi cu îndrăznelile vânzătorului va dobândi cea mai 
vădită şi mai uşor de acceptat înţelegere adevărată a Lui. 

"Adevărat, adevărat zic vouă: Cel care primeşte pe cel 
pe care-l voi trimite Eu, pe Mine Mă primeşte; 

iar cel ce Mă primeşte pe Mine primeşte pe Cel ce M-a trimis 
pe Mine" (In 13, 20) 

După ce a dovedit în chip folositor că El este Hristos şi că, în cele pe care 
le va face nebuneşte vânzătorul împotriva Lui, se află ceva folositor pentru 
întoarcerea în bine a răutăţii aceluia, trece iarăşi la un cuvânt mai ascuns. 


a Lui, prin faptul că nu Se teme de aceste făpturi, chiar de vor fi contrare Lui. Făpturile sunt şi 
ele dovezi ale puterii Lui, atât prin existenţa ce o au de la El -şi nu din altă parte -7 cât şi prin 
nefericirea care le vine din nerecunoaşterea Lui. S-ar putea spune că, preştiind nefericirea lor 
de a nu-L recunoaşte, ar fi fost mai conform cu bunătatea lui Dumnezeu să nu le fi făcut. 

Fericirea şi binele real al făpturilor depind de recunoaşterea lui Dumnezeu de către ele 
şi de iubirea faţă de alte făpturi, pentru că făpturile nu au în ele infinitatea după care aspiră, ci 
trebuie să se întregească cu Dumnezeu, în Care e viaţa infinită, şi cu alte făpturi. Fiind mărgi¬ 
nite, au nevoie de comuniune. Dar comuniunea cu alte făpturi, sau cu toate făpturile, nu o pot 
avea decât dacă ele se întâlnesc în Dumnezeu. Numai în El pot fi toate una. Există făpturi care 
se pot amăgi uneori cu ideea că sunt în sine virtual infinite şi că pot ajunge la ţinta trăirii lor 
actuale doar prin faptul că trăiesc aspiraţia spre infinit şi sunt făcute în aşa fel. Amăgirea constă 
în faptul că nu văd că numai dăruindu-se altor persoane, şi cu deosebire lui Dumnezeu, o 
făptură se înfăptuieşte real pe sine, întrucât prin aceasta le face şi pe acelea să i se dăruiască. 

1519. Sfârşitul vânzării, răstignirea urmată de înviere, va fi dovada cea mai clară a dum- 
nezeirii lui Hristos. Se arată şi aici că Dumnezeu poate întoarce şi cele rele spre bine. Chiar în 
nefericirea adusă de rău se arată că numai în legătură cu Dumnezeu ne bucurăm de bine. 

Căci încearcă încă să ascundă îndrăzneala aceluia şi nu spune încă deschis 
cine este vânzătorul. Arată deci cu mare folos şi printr-o pildă clară că, în mod 
firesc, iubirea şi cinstea arătate Lui au ca finalitate îndreptarea lor spre 
Persoana lui Dumnezeu-Tatăl. Dar nu e propriu-zis scopul Lui să le arate 
aceasta, ci mai degrabă altul. Dar, nevrând, precum se vede, să spună mai 
dezvelit ceea ce a spus în alte locuri, adică: "Cel ce nu cinsteşte pe Fiul, nu-L 
cinsteşte nici pe Tatăl" (In 5, 23), trece la ceea ce e mai vădit, ajutând 
ascultătorilor să înţeleagă aceasta din cele spuse. Căci era mai mult un timp 
al ameninţării decât al îndemnului, îndrăzneala duşmanilor era la uşă, şi ne¬ 
bunia ultimă era deja pusă la cale. Fiindcă Satana îşi aruncase deja gândul în 
inima vânzătorului. Precum, zice, cineva Mă primeşte pe Mine însumi, şi nu 
pe altul, atunci când primeşte pe cel trimis de Mine, aşa cel ce primeşte pe 
Cel trimis de Dumnezeu-Tatăl primeşte pe Tatăl însuşi 1520 . Iar în aceste 
cuvinte ale Lui putem vedea că binevesteşte pe Cel arătat prin Sine 1521 . Iar 
aducând spre vedere inversul, vădeşte necredinţa vânzătorului nu numai 
împotriva Fiului, ci şi a Tatălui. Limbajul folosit e o formă de ameninţare, deşi e 
prezentat prin termeni nu prea duri; înfăţişează aceeaşi idee pe care o sugerează 
cuvintele. Căci, precum pe cel trimis de la Dumnezeu îl primeşte cineva ca pe 
cel care consimte cu cuvintele Lui şi, prin păzirea celor poruncite, cinsteşte pe 
Cel predicat, la fel, socotesc, primind cineva pe Domnul şi crezând în Fiul, 
primeşte pe Tatăl. Fiindcă arătarea Născutului concurge cu cea a Născătorului. 
Căci cel ce a crezut că El este Fiul va mărturisi fără îndoială şi pe Tatăl. Deci 
înfricoşătoare este crima vânzătorului, care dispreţuieşte şi pe Dumnezeu-Tatăl 
prin necredinţă faţă de Fiul. Fiindcă, dacă ar fi primit şi cinstit pe Fiul, supunân- 
du-I ca Domnului cugetarea sinceră, adică dacă ar fi mărturisit pe Fiul ca 
Dumnezeu din Dumnezeu cu o credinţă neîndoielnică, netrebnicul şi-ar fi ridi¬ 
cat iubirea faţă de El mai presus de gândurile urâte şi socotesc că n-ar fi ajuns 
vânzător. Cugetăm că ar fi fost mai bine pentru el nici să nu existe. 

"Iisus, zicând acestea, S-a tulburat cu duhul şi a mărturisit 
şi a zis: Adevărat, adevărat zic vouă că unul dintre voi 
Mă va vinde" (In 13, 21) 

Căreia dintre creaturi nu-i este clar că nici mintea, nici cuvântul nostru 
nu sunt în stare să spună fără greşeală şi fără abatere cele proprii firii dum- 


1520. Altă dată spusese că cine nu vede slava Fiului nu o vede nici pe a Tatălui. Acum, 
deoarece Se afla în preajma răstignirii, deci a neasemuitei umiliri, arată că din caracterul Său 
umilit, de trimis, se poate vedea Tatăl, Trimiţătorul. 

1521. Chiar în prigonirea şi umilirea pe care le va suporta, se va vedea slava Sa, din care 
vor putea cunoaşte unii pe Tatăl. 

nezeieşti şi negrăite? Pentru aceasta se serveşte de cuvintele Sale pentru o 
modestă explicare a celor mai presus de minte. Căci cum ar putea exprima 
clar ceea ce depăşeşte înţelegerea noastră? Trebuie deci ca noi, primind 
grosimea cuvintelor omeneşti, ca pe un chip al înţelesurilor, să încercăm să 
păşim spre cele dumnezeieşti, în modul îngăduit nouă. Când Dumnezeu 
mustră greu şi e mişcat de o nestăpânită mânie potrivnică răului, unii 
socotesc că se pot folosi de o asemenea pornire atribuită Lui, deşi El rabdă 
mai mult decât se poate spune 1522 . De fapt, când dumnezeiasca Scriptură 
vrea să arate vreo mişcare a Lui împotriva celor neevlavioşi, ia pildă din cele 
ale noastre şi, folosindu-se de cuvinte omeneşti, vorbeşte de o mânie şi de o 
supărare a Lui, deşi fiinţa dumnezeiască nu suferă nimic asemănător unor 
asemenea patimi ale noastre. Ea e mişcată doar de o indignare cum ştie şi 
cum e potrivit ei. Căci cele privitoare la Dumnezeu sunt cu totul negrăite. Dar 
e un obicei al dumnezeieştii Scripturi să descrie cele mai presus de noi, pre¬ 
cum am spus adineauri, după chipul obiceiurilor noastre. 

Deci, dumnezeiescul Evanghelist spune şi aici că Hristos S-a tulburat cu 
duhul, numind tulburare mişcarea urâtoare de rău a duhului. Căci nu putea, 
precum se vede, să spună altfel. Fiindcă e de crezut că nici mişcarea Dum- 
nezeirii nu rabdă ca trupul să tremure de frică şi de aceea ia forma unei tul¬ 
burări şi arată semnul unei supărări, aşa cum s-a scris că Iisus a suspinat când 
a mers la mormântul lui Lazăr. Căci, precum atunci ameninţarea neînduple¬ 
cată arătată morţii a numit-o suspinare, aşa şi acum mişcarea împotriva vân¬ 
zătorului necredincios e indicată cu numele de tulburare. Şi S-a tulburat în 
mod cuvenit, indignându-Se împotriva perversiunii lui Iuda 1523 . Căci ce putea 
fi mai mare ca necredinţa aceluia care, cinstit deopotrivă cu ceilalţi ucenici, 
în mod mai presus de fire şi pus între cei aleşi, a schimbat cu hotărâre iubirea 
faţă de Hristos pe puţini arginţi şi, mâncând pâinea Lui, şi-a ridicat călcâiul 
faţă de El. Nu s-a gândit la cinstire, la slăvire, la legea iubirii, la închinarea 
datorată Lui ca Dumnezeu, nici la nimic altceva din cele făcute lui, ci s-a gân¬ 
dit numai la dinarii murdari de la iudei şi, vânzându-şi sufletul său pentru 
puţinii arginţi, a predat sângele Lui drept în mâinile ucigaşilor. Motivul tul¬ 
burării a fost deci cu totul îndreptăţit. Şi tulburării îi urmează mustrarea aspră 
care se adresează în mod special unei persoane dintre cele douăsprezece, dar 
trezeşte în toţi temerea cea mai înfricoşătoare şi îndeamnă pe fiecare să-şi 


1522. De fapt, nefericirea celor ce, opunându-se lui Dumnezeu, fac răul, nu le vine din 
mânia lui Dumnezeu, ci din faptul că refuză comuniunea iubitoare cu El. 

1523. în tulburarea lui Hristos faţă de moartea pe care o aşteaptă pentru trupul Său, care 
tremură de gândul la ea, este şi o indignare împotriva ei, o indignare care îşi va lua satisfacţia 
biruind moartea. 

păzească sufletul, ca nu cumva, din uşurătate, să-i fie prins sufletul de chinul 
unei atât de cumplite porniri şi să devină victima dulce a răutăţii diavolului. 
Le e deci de folos puterea mustrării. Dar vânzătorul, nedându-i nici o însem¬ 
nătate, stăruia în intenţiile lui. Deci cu multă hotărâre Hristos zice: "unul din¬ 
tre voi Mă va vinde". Căci prin aceasta învinuieşte nerecunoştinţa celui ce e 
robit de această îndrăzneală, dar arată şi mărimea răutăţii diavolului care are 
atâta putere, încât poate răpi de la El şi pe unul dintre Apostoli. 

"Deci ucenicii se uitau unii la alţii, nedumerindu-se 
despre cine vorbeşte" (In 13, 22) 

Ucenicii sunt cuprinşi de uimire şi de frică şi se privesc unul pe altul, cele 
spuse umplându-i de o îndoită tulburare. Căci fiecare, precum se vede, 
căutând în sufletul său, simţea o nu uşoară teamă, dar, privind şi la ceilalţi cu 
bănuială, nu era mai puţin îngrijorat de fiecare dintre ei. Ei cred că ceea ce li 
s-a spus e în mod sigur adevărat. Căci ştiu că nu-I scapă Mântuitorului vreun 
cuvânt deşert. Dar faptul cumplit şi de nesuportat, că vreunul dintre cei nu¬ 
măraţi între Apostoli a lunecat la atâta necredinţă, face pe fiecare să-şi cer¬ 
ceteze conştiinţa proprie şi să gândească cu teamă pe cine a căzut oare sorţul 
pierzaniei şi de unde sau cum are atâta putere Satana, încât să fure pe vreunul 
şi dintre ei, care sunt ucenici adevăraţi. 

"Iar la masă era rezemat la pieptul lui Iisus 
unul dintre ucenicii Lui, pe care-l iubea Iisus. 

Deci Simon Petm i-a făcut semn acestuia şi i-a zis: 
întreabă cine este cel despre care vorbeşte. 

Şi căzând acela astfel la pieptul lui Iisus, I-a zis: 

Doamne, cine este? Iisus i-a răspuns: Acela este, cămia Eu, 
întingând bucăţia de pâine, i-o voi da" (In 13, 23-26) 

Cu drept cuvânt ne minunăm şi acum de iubirea fierbinte de Dumnezeu 
a Sfinţilor ucenici şi de marea sinceritate a evlaviei lor. Căci, neavând de la ei 
putinţa să ştie pe cel vinovat, dar neîncrezându-se nici în bănuielile gân¬ 
durilor proprii, se grăbesc să întrebe şi să afle printr-unul de frunte dintre ei. 
Iar acesta era Petru, care însă n-a pus întrebarea prin sine, ci a lăsat celui 
apropiat şi iubit, pentru strălucirea nevinovăţiei lui, să pună întrebarea. Iar 
acesta era Ioan, cel ce a scris această carte şi care, deoarece a spus că era 
iubit, şi-a ascuns numele, ţinându-1 sub tăcere, ca să nu pară iubitor de slavă. 
Căci mintea sfinţilor e liberă de iubirea de slavă. Aplecându-se deci liniştit 
spre învăţătorul, Ii şopteşte în ascuns şi cere să afle pe fiul pierzaniei. Dar 

Mântuitorul nu-i dă alt semn despre acela, decât cel prevestit odinioară prin 
cuvântul Psalmistului: "Cel ce a mâncat pâinea Mea a ridicat călcâiul împotri¬ 
va Mea" (Ps. 40, 9). Şi îi dă aceluia bucăţica de pâine înmuiată, arătând prin 
aceasta pe cel ce mănâncă pâinea Sa. Astfel, scapă de teamă pe Sfinţii uce¬ 
nici 1524 . Dar le aduce în amintire altă proorocie, care spune: "Iar tu, omule, 
asemenea mie, căpetenia mea şi cunoscutul meu, care împreună cu mine te-ai 
îndulcit de mâncări, în casa lui Dumnezeu am umblat în acelaşi gând" (Ps. 54, 
14-15). Căci, fiind de un suflet egal şi cunoscut şi comesean şi nelipsindu-i 
nimic din cele ce-1 puteau apropia, a devenit vânzătorul Mântuitorului, deşi 
era unul ce fusese numărat între ceilalţi Sfinţi ucenici, care aveau acelaşi scop 
ca Mântuitorul şi străbateau ţara iudeilor, facându-se slujitori grabnici ai mi¬ 
nunilor şi grăbindu-se să facă toate cele spre cinstea şi slava Lui. Dar cel ast¬ 
fel cunoscut, şi de un suflet egal cu ei, a schimbat harul Celui ce l-a cinstit, 
prin porniri urâte. 

Dar observă iarăşi cât de bine ne ajută preaînţeleptul Evanghelist să 
vrem să vieţuim cât mai cuminte şi să ne deprindem în ascuţimea minţii spre 
a putea pătrunde foarte uşor în înţelesurile dumnezeieşti şi a le exprima în 
modul cel mai posibil nouă prin cuvintele noastre. El spune că a fost cinstit şi 
iubit atât de deosebit de Mântuitorul nostru Hristos, încât a putut să şadă 
aproape, şi dă ca pildă a iubirii mai presus de fire faţă de el sânul Stăpânului. 
Deci aproape de Dumnezeu şi în primele locuri lângă El vor fi cei ce au inima 
curată. Acestora le dă însuşi Mântuitorul o cunună excepţională, spunând că 
"fericiţi vor ă cei curaţi la inimă, ca aceia vor vedea pe Dumnezeu" (Mt. 5, 8). 
Şi vom aduce ca dovadă că acest cuvânt este adevărat pe însuşi acest 
preaînţelept Evanghelist. Fiindcă a văzut el însuşi slava lui Hristos, după 
cuvântul propriu: "Căci am văzut, zice, slava Lui, slavă ca a Unuia-Născut din 
Tatăl, plin de har şi de adevăr" (In 1, 14) 1525 . Căci nu ar putea vedea cineva 
cu ochii trupului firea dumnezeiască cu totul nevăzută. Fiindcă nu vede cine¬ 
va pe Tatăl, după spusa Mântuitorului, decât Cel ce, fiind de la Dumnezeu, 


1524. Cei unsprezece ucenici, aflând cine e vânzătorul, nu se mai tem că e vreunul dintre ei. 

1525. Sfântul Chirii dă aici la singular expresia: "Am văzut", fiindcă i-o atribuie numai 
Evanghelistului Ioan. Hristos a fost văzut ca "Unul Născut din Tatăl" şi, de aceea, ca "plin de 
har şi de adevăr". E plin de harul pe care-1 primeşte ca om şi "plin de harul" pe care Şi-l 
dăruieşte ca Dumnezeu Sieşi ca om. Nimeni n-a fost atât de plin de harul infinit ca El. Dar toc¬ 
mai de aceea e plin şi de cunoştinţa întregului adevăr, sau este El însuşi Adevărul, reprezen¬ 
tând toată existenţa. Ca om are tot adevărul primit, şi ca Dumnezeu are tot adevărul pe care, 
avându-1, Şi-l dăruieşte Sieşi ca om. Unde e harul, e şi adevărul, sau invers. Izvorul harului e 
Adevărul. Izvorul harului infinit e Adevărul întreg, sau existenţa întreagă. Cu cât e mai mult 
adevăr, sau existenţă în cineva, cu atât este mai multă bunătate, mai multă generozitate şi fru¬ 
museţe în el. 

adică Fiul, vede pe Tatăl (In 6, 46) 1526 . Iar Hristos descoperă slava Lui celor 
ce au mintea eliberată de întinarea lumească şi de grija deşartă, adică de cele 
din viaţa aceasta, printr-o contemplaţie subţire şi deci mai presus de minte, 
care arată în ea şi pe cea a Tatălui. De aceea a spus: "Cel ce Mă vede pe Mine 
vede şi pe Tatăl" (In 14, 9). 

"Şi întingând bucăţica a luat-o şi a dat-o lui Iuda, 
fiul lui Simon Iscarioteanul. Şi după îmbucătură 
a intrat atunci Satana în el” (In 13, 26-27) 

Mântuitorul a arătat ucenicilor semnul cel mai clar al vânzătorului. Căci, 
întingând bucăţica de pâine, a dat-o, făcând vădit prin aceasta pe cel ce a mân¬ 
cat pâinea Sa şi avea să ridice călcâiul lui. Preaînţeleptul Evanghelist spune 
că, după aceasta, căpetenia necredinţei, a planului de ucidere a lui Hristos şi 
a pregătirii tuturor relelor a intrat în inima vânzătorului, şi Satana întreg s-a 
sălăşluit în el, îndată ce i-a dat Hristos bucăţica de pâine. Dar să nu soco¬ 
tească cineva că bucăţica aceasta de pâine a fost cauza primirii Satanei. Nu 
vom ajunge la astfel de măsură a prostiei, nici nu ne vom goli atât de mult de 
judecata cuvenită, încât să cugetăm că prin aceasta s-a dat binecuvântare 
intrării celui rău. Vom spune totuşi că nu e contrar adevărului să vedem aici o 
explicaţie a acestui fapt. Deşi se împlinise toată iubirea faţă de el şi nu lipsise 
nici un semn din cele prin care i s-a arătat toată cinstirea şi atenţia, a rămas în 
aceleaşi intenţii, neîndreptându-se prin căinţă de la gândul rău, nestrămutân- 
du-şi inima de la sfatul necuvenit, nelăcrimând pentru cele la care îndrăznise 
să gândească, ci a însetat încă mai rău după finalitatea necredinţei. De aceea, 
învins fiind el de relele îndrăzneli, a intrat în sfârşit diavolul în el, aflând inima 
lui ca pe o poartă lipsită de veghea celui ce trebuia să o păzească, şi mintea, 
fără uşă şi fierbinte la cele ce voia să le gândească şi să le facă. 

în toată Scriptura îl vom afla pe cel rău stăruind în ispită. La început se 
apropie, încercând inima închinătorilor lui Dumnezeu şi semănând mai 
multe gânduri rele în ei, aţâţându-i la rău prin plăcerea pentru tot felul de 
păcate. Mai ales îi învinge atrăgându-i spre ceea ce îi vede înclinaţi şi atraşi 
de mai înainte. Căci primeşte întotdeauna ca împreună-lucrătoare cu perver¬ 
sităţile lui slăbiciunea noastră, care justifică patima. De pildă: tulbură puter¬ 
nic şi trezeşte în unul ca o simţire fierbinte mişcarea murdară a plăcerii car- 


1526. Mintea se întinează cu ispitele lumii, cu plăcerile materiale şi înguste pe care i le 
oferă ea şi cu grijile deşarte, trecătoare, rămânând prea mult alipită de aspectul material al 
lumii şi de trupul propriu. Numai depăşindu-le pe acestea vede în mod subtil în Hristos ceea 
ce e mai presus de minte, slava Fiului, şi în unire cu Fiul, vede pe Tatăl şi slava Tatălui, adică 
vede că lumea şi relaţiile dintre oameni nu pot fi decât opera unei iubiri supreme. 

nale. Pe altul îl biruieşte prin pofta unor câştiguri urâte, acela socotind ca 
lucru foarte bun şi de cinste procurarea de bani necinstiţi. Pe fiecare îl face 
să lupte ca să câştige, servindu-se ca de o armă de patima care îl stăpâneşte 
şi care luptă în el de mai înainte. Prin aceasta unelteşte tot modul pierzaniei 
noastre. Căci aşa precum cineva dintre cei obişnuiţi să conducă războaiele, 
împresurând o cetate şi căutând să intre în ea prin părţile mai slabe ale 
ridurilor, porunceşte să se aducă acolo mijloacele de asalt, ştiind că pe acelea 
le va putea dărâma, la fel Satana, vrând să asedieze sufletul omului, porneşte 
spre partea mai slabă a lui, socotind să o surpe cu uşurinţă, mai ales când 
vede că nu se va ivi nici o şansă aceluia prin voinţa de biruire de către el a 
acelei patimi, ca, de pildă, mai buna înţelegere, întărirea în bărbăţie, îndem¬ 
nul la credinţă şi un ajutor tainic. Căci acestea slăbesc veninul de oameni 
ucigător al diavolului. 

Aşadar, vânzătorul n-a fost ruşinat nici de mustrările ce i se făceau încă 
pe ascuns, dar nici de puterea de nebiruit a iubirii, nici de cinstirea, de slava, 
de harul şi de binecuvântarea ce-i veneau de la Hristos. Fără judecată şi cu 
putere neînfrântă stăruia în patima de care fusese biruit, adică în boala iubirii 
de câştig, de care până la sfârşit a fost copleşit şi în care a căzut cu totul. Nu 
are pe Satana numai tovarăş de sfat, ci şi-l face şi stăpân al inimii întregi şi 
domn al minţii sale pe cel pe care la început îl avea numai ca şoptitor. Căci 
acum intrase în el, după spusa Evanghelistului. 

Deci trebuie să ne păzim şi să evităm cu toată puterea pagubele ce ne vin 
din pofte. Trebuie să ne aducem aminte de cel ce a zis: "Dacă duhul celui ce 
stăpâneşte se ridică împotriva ta, să nu-i laşi locul tău, fiindcă leacul va face să 
înceteze păcate mari" (Eccl. 10,4). Căci nevoia ne constrânge să ne păzim gân¬ 
durile de duhul celui ce stăpâneşte. Şi dacă este în noi puterea de-a împiedica, 
să ne grăbim îndată a pedepsi ceea ce se ridică în noi şi să nu-i îngăduim să se 
înrădăcineze, din neglijenţă, în mintea noastră, ci să căutăm să o tăiem ca pe 
un început al răutăţii şi să facem ca mintea să lucreze neîmpiedicată, sau să 
cunoască limpede că va birui repede pe Satana care ne linguşeşte, cunoscând 
îndată ceea ce spune Psalmistul: "Mai înainte de a fi umilit, am păcătuit" (Ps. 
118, 67). Căci, înainte de a pătimi deplin păcatul, greşim prin aprobarea gân¬ 
durilor păcătoase, preţuindu-le, primindu-le şi făcând prin aceasta loc de 
intrare Satanei. Tip şi chip al acestui fapt este patima vânzătorului. 

"Iar lisus i-a zis: Ceea ce faci, fa mai curând. 

Dar nimeni din cei care şedeau la masă n-a înţeles 
pentru ce i-a zis aceasta” (In 13, 27-28) 

S-ar părea că cuvântul acesta e contrar şi cu totul neconform cu cele 
spuse înainte. Căci pentru ce, ar zice cineva, după ce, nu fără un anumit scop, 

Domnul a mustrat pe ascuns şi nu l-a descoperit pe faţă pe vânzătorul pre¬ 
ocupat de uciderea Sa, acum se arată împingându-1 spre aceasta, poruncin- 
du-i să păşească tară întârziere spre această faptă murdară şi necredincioasă? 
Şi pentru ce era necesar, zice, să aţâţe şi mai mult spre această faptă pe cel ce 
era bolnav şi pornit prin sine spre ea, şi nu căuta mai degrabă să-l îndemne 
prin sfaturi spre o faptă mai bună, oprindu-1 de la gândul propus? Ar putea 
socoti cineva că prin acest îndemn Domnul s-a abătut de la gândul cuvenit. 
Dar, mergând mai adânc în explicarea înţelesului acestui cuvânt, nu vom afla 
nimic nepotrivit în el, ci că are mai degrabă un înţeles mai ascuţit, pe care, pe 
cât voi putea, voi încerca să-l spun pe scurt Cu multă înţelegere, înţeleptul 
Evanghelist a spus mai sus că însuşi Satana a pătruns mai înainte şi a intrat 
în inima vânzătorului, ca Domnul Iisus Hristos să Se arate spunându-i mai 
mult Satanei decât celui care ajunsese stăpânit în mod real şi cu adevărat, 
prin neatenţie, de acela: "Ceea ce faci, fă mai curând!". Era asemenea cu a 
zice: "Fapta ta, pe care o ştiu numai Eu, şi care-ţi este dragă pururea să o faci, 
Satano, ia-o mai repede 1527 . Ai ucis Prooroci (căci ai condus pe iudei în 
necredinţă) şi ai pregătit să omoare cu pietre pe cei ce propovăduiau cuvân¬ 
tul mântuitor lui Israel, n-ai cruţat pe nimeni din cei trimişi de Dumnezeu. Ai 
arătat faţă de ei o cruzime mai presus de cuvânt şi un exces al mâniei. Vin 
acum Eu, după aceia, ajutând celor ce rătăcesc să nu mai rătăcească, mânând 
pe cei din întuneric la lumină, dăruind celor ce s-au rostogolit în cursă şi sub 
stăpânirea cruzimii tale să ajungă în afara laţurilor. Vin, având să desfiinţez 
tirania stăpânirii păcatului, care-ţi aparţine, şi să arăt fiecărui om cine este 
Dumnezeu după fire 1528 . Dar cunosc nu mai puţin cugetul tău sălbatic. Deci 


1527. De la o vreme Satana pune atâta stăpânire pe om, încât nu se mai poate face dis¬ 
tincţie între eul omului şi cel al Satanei sau, mai precis, eul Satanei fiind mai tare ca al omului 
stăpânit de el, lucrează mai degrabă el prin om. De aceea, Hristos Se adresează aici mai 
degrabă Satanei decât lui Iuda, după ce despre fapta lui Iuda vorbise cu multă acoperire şi 
cruţare. Vedem şi în relaţiile dintre oameni cât e de greu să desparţi eul unuia de al altuia. 
Chinul lui Iuda provine mai mult din stăpânirea ce-o are asupra lui răutatea Satanei, decât din 
răutatea lui. Vina lui e că s-a lăsat treptat cucerit de acela. Ar vrea să scape de el, dar nu mai 
poate. Vrea şi el ce vrea Satana. Este o mare taină şi complexitate în relaţia între euri, deci şi 
în cea dintre eul uman şi cel satanic, când cel uman s-a lăsat treptat luat în stăpânire de acela. 

1528. Prin păcat stăpâneşte tiranic Satana, căci în păcat omul nu se mai simte liber, sau 
stăpân pe sine, cum se simte în comuniunea cu Dumnezeu, care îi produce bucuria iubirii. 
Căci iubirea e trăită în mod liber, pentru că în ea trăiesc şi iubirea celuilalt. Ea nu mi se impune 
cu sila, nu mă lasă singur, nu-mi slăbeşte puterile, nu mă simt stăpânit de altul, ameninţat de 
viclenia lui. în iubire mă dăruiesc liber şi trăiesc dăruirea liberă de sine a altuia. Dumnezeu e 
Stăpânul cu adevărat iubit şi iubitor, e Stăpânul Tată, e Stăpânul darnic de la Care obţin cu atât 
mai mult, cu cât îl iubesc mai mult Credinţa în Hristos ca Dumnezeu venit aproape ne elibe¬ 
rează de tirania Satanei, care ne amăgeşte cu scurte plăceri egoiste. Hristos ne-a arătat că 
Dumnezeu este Tată şi Fiu Care Se iubesc, un Dumnezeu Care a trimis la noi pe Fiul Său, făcut 
om, ca să ne arate că Dumnezeu este iubire dovedită nouă. Prin aceasta ne-a eliberat de tira- 

ceea ce ai obiceiul să îndrăzneşti împreună cu cei ce voiesc să facă acestea, 
ia şi acum. Căci nu încetezi să lucrezi cu asprime şi să-ţi arăţi toată ura până 
ce nu-Mi va veni patima pe care ai plănuit-o de la început". 

Şi socotesc că în aceste explicaţii ale Mântuitorului se cuprinde înţelesul 
cuvântului dat la începutul acestui paragraf. Dar să căutăm iarăşi să înţele¬ 
gem pentru ce porunceşte să se grăbească să împlinească cele îndrăznite. 
Era cât se poate de cumplită îndrăzneala iudeilor lipsiţi de evlavie, care se 
hotărâseră fără reţinere la această faptă nebunească împotriva Lui. Căci El 
aştepta torturi, o mulţime de ocări greu de suportat, lovituri, scuipări şi, ca 
ultimă durere, răstignirea pe cruce, oţetul, fierea şi rănile suliţei. Pentru ce 
deci, zice, diavolul nu grăbeşte împlinirea fără întârziere a îndrăznelilor prici¬ 
nuite de patimi? Slujitori şi împlinitori ai relelor s-au făcut iudeii. Dar îi vom 
atribui totul aceluia care îi călăuzea în fapta uciderii şi era conducătorul 
relelor de la început. Insă, deşi erau foarte grele faptele neevlavioşilor iudei 
împotriva Sa şi de nesuportat ocara celor ce-L vor răstigni, ştia şi sfârşitul 
patimii, şi ce va rezulta din aceasta. Căci prin cinstita cruce avea să cadă 
definitiv tirania diavolului, să se pună capăt morţii, să dispară stăpânirea 
stricăciunii şi să scape neamul omenesc de vechiul blestem. Fiindcă se 
aştepta să înceteze, din iubirea de oameni şi din harul Mântuitorului nostru 
Hristos, acel: "pământeşti şi în pământ te vei întoarce" (Fac. 3,19). Avea să-şi 
astupe toată nelegiuirea gura ei, după glasul Psalmistului (Ps. 106, 42), şi să 
nu mai fie acuzaţi oamenii de cele făcute sub ea. Aveau să dispară definitiv 
din toată lumea cei ce nu cunoşteau pe singurul Dumnezeu Cel cu adevărat 
prin fire. Celor ce se vor îndreptăţi din credinţă, se aştepta să li se deschidă 
în sfârşit poarta raiului. Aveau să se unească cele de jos cu cele de sus şi să 
se deschidă cerurile, după cuvântul Mântuitorului, iar cetele Sfinţilor îngeri 
să urce şi să coboare peste Fiul Omului 1529 . Şi spune-mi cum, aşteptându-se 
aşa de mari bunătăţi şi împlinindu-se cu noi prin crucea mântuitoare o atât de 


nia diavolului. Am spus într-o notă anterioară că nu există un rău în sine, ci răul este o relaţie 
negativă, sau lipsită de iubire între o persoană umană şi Dumnezeu Cel în comuniune inter- 
presonală, şi deci şi între persoanele umane. De aceea el se numeşte păcat, deci atitudine con¬ 
trară lui Dumnezeu. 

1529. Avem un minunat rezumat al urmărilor răstignirii şi învierii lui Hristos. Sunt urmări 
venite în mod ontologic, nu juridic, ca în teoria lui Anselm de Canterbury; nu sunt răsplăţi ale 
satisfacerii onoarei lui Dumnezeu, ci comunicare a stării înviate a lui Hristos, Cel mai tare ca 
moartea, tuturor celor ce cred în El şi, în parte, încetarea morţii şi a coruperii şi pe seama celor¬ 
lalţi. Moartea biruită de Hristos va fi biruită în toţi. Cele de jos se vor uni cu cele de sus, ca viaţă 
în Dumnezeu, cerurile se vor deschide, trupul omului -deşi din pământ -nu se va mai întoarce 
în pământ Ca urmare, îngerii se vor urca peste Hristos ca Dumnezeu şi vor coborî peste El ca 
om, arătându-se în aceasta unirea celor de jos cu cele de sus, fapt de care se vor împărtăşi şi 
oamenii. între creaţie şi Dumnezeu nu va mai fi nici o despărţire. Toată creaţia va fi în 
Dumnezeu, sau lângă Hristos. Omul credincios va fi schimbat la faţă ca Moise şi Ilie pe Tabor. 

strălucitoare nădejde, nu va fi necesar ca Cel ce a însetat aşa de mult după 
mântuirea noastră 1530 , şi pentru aceasta S-a făcut om fără de păcat, să nu Se 
grăbească să o vadă împlinindu-se în timpul prezent? 1531 

Cum nu trebuia ca Cel ce n-a cunoscut nici un rău să nu dispreţuiască 
cele pricinuite prin lucrarea vădit vicleană şi să nu Se grăbească să vadă mai 
repede atât de mult doritul timp al unei atât de strălucitoare sărbători? 1532 
Mântuitorul a spus deci Satanei, care nu ştia deloc că El porneşte la biruirea 
puterii lui, şi că el aleargă spre prăpastie pregătindu-I moartea pe cruce: 
"Ceea ce faci, fă mai curând!". Cuvântul este mai mult al Celui ce ameninţă 
decât al Celui ce îndeamnă. Precum un tânăr având în sine forţa şi simţind în 
trup mişcându-se puterea, dacă vede pe cineva venind spre sine cu mare 
pornire, având în mână securea şi ştiind că acela, atingându-1, va muri, îi 
spune: "Ceea ce faci, fa mai curând", căci vei vedea puterea dreptei mele, şi 
nu spune acest cuvânt ca unul ce e gata să moară, ci ca unul ce ştie mai 
dinainte că va birui pe cel ce-i vrea răul, aşa Domnul nostru Iisus Hristos 
porunceşte Satanei să-şi facă mai repede drumul spre împlinirea faptei ce o 
îndrăzneşte faţă de El. Căci va arăta pe duşman făcându-se de râs prin cădere, 
iar lumea, eliberată de cel ce a stăpânit-o odinioară prin puterea sa, pe care a 
învins-o folosindu-se de amăgire şi de părăsirea credinţei în Dumnezeu. Uce¬ 
nicii nu cunosc, precum se vede, înţelesul cuvântului, din iconomie. Hristos 
nu-1 descoperă deoarece şi în alte locuri i-a învăţat de mai înainte că se va 
vinde în mâinile păcătoşilor, că va fi răstignit şi va fi ucis şi va învia a treia zi 
(Mt. 17,22-23; Lc. 24,7), dar le porunceşte să nu spună acestea nimănui. Căci 
avea ca scop să ţină ascuns de stăpânitorul lumii acesteia adevărul despre 
cine este El cu adevărat după fire, Care, venind să fie răstignit şi răstignin- 
du-Se, va desfiinţa moartea şi va înfăptui mântuirea celor ce cred în El. Deci 
ascundea din iconomie înţelesul celor mai multe din cele spuse, căci ca 
Dumnezeu ştia cele ce sunt spre folos. 


1530. Fiul lui Dumnezeu însuşi a însetat după mântuirea noastră, din iubire pentru noi. 
Această însetare L-a îndemnat să Se facă om şi, în această calitate, însetarea după mântuirea 
noastră de moarte şi după vieţuirea noastră în cer şi între îngeri a devenit şi o însetare după 
mântuirea Lui, ca om. 

1531. Explică pentru ce Hristos cere lui Iuda, mai bine-zis Satanei, să facă mai repede 
ceea ce vrea să facă. Fă mai repede ceea ce vrei să faci, ca să piară însăşi puterea ta, ca să văd 
moartea biruită în umanitatea Mea şi a tuturor oamenilor. 

1532. Sărbătoarea e timp luminat de prezenţa lui Dumnezeu din Care se răspândeşte 
lumina bunătăţii, a sensului, a bucuriei. E timpul prezenţei lui Hristos în care lumina dum¬ 
nezeiască se face văzută în umanitatea asumată şi mai ales înviată. Sărbătoarea e un fel de pre¬ 
lungire a luminii de pe Tabor, văzută spiritual. 

"Căci unii socoteau, deoarece Iuda avea punga, că lui îi zice Iisus: 

Cumpără cele de care avem trebuinţă la sărbătoare 1533 , 
sau să dea ceva săracilor” (In 13, 29) 

Ucenicii, neînţelegând sensul cuvântului, recurg cu uşurinţă la pre¬ 
supunerile obişnuite şi socotesc că Mântuitorul îi porunceşte ceva 1534 . Căci, 
fiind sărbătoarea aproape, aşteptau ca El să poruncească celui ce avea punga 
să cumpere ceva din cele necesare, cerându-i să procure ceea ce se cuvenea, 
adică cele ce puteau satisface trebuinţele celor lipsiţi. Căci Domnul este bun 
şi milostiv, după cum s-a scris (Ioil 2, 13). Şi faptul acesta ne este şi nouă o 
foarte bună pildă. Căci socotesc că cei ce vor să prăznuiască trebuie să o facă 
în chip curat şi plăcut lui Dumnezeu, dând satisfacţie nu numai bucuriei lor 
şi neîngrijindu-se numai de veselia lor, ci să împletească grija de cei ce sunt 
în nevoi cu grija faţă de ei 1535 . Fiindcă în acest caz, împlinind Legea iubirii 
întreolaltă, îi pricinuim cu adevărat o sărbătoare duhovnicească Mântuito¬ 
rului Hristos. De aceea şi Legea de odinioară poruncea iudeilor în privinţa 
culegerii manei ca cei ce puteau să facă aceasta să nu culeagă numai pentru 
ei: "Fiecare, zice, culegeţi împreună cu cei ce locuiesc cu voi" (leş. 16, 16). 
Dacă cineva dintre cei ce locuiesc împreună e slăbit, cei ce nu suferă de 
aceasta să folosească puterea lor şi pentru acela, procurând pe măsura pro¬ 
prie şi celorlalţi ceea ce le trebuie, ca, precum s-a scris, celui ce are mult să 
nu-i prisosească, iar celui ce are puţin să nu-i lipsească (leş. 16,18). Aşa, prin 
unire, se poate realiza raţiunea egalităţii tuturor. Cel ce nu uneşte grija de 
sine cu cea de cei lipsiţi nesocoteşte cerinţa cuvenită sfintelor sărbători. Căci 
sărbătoarea cu adevărat desăvârşită este sărbătoare trăită împreună 1536 . 

"Deci după ce a luat acela bucăţica de pâine, a ieşit numaidecât. 

Şi era noapte." (In 13, 30) 

Pleacă repede, potrivit plăcerii diavolului, şi, ca unul înţepat şi împins 
spre nebunie, iese din casă. Căci nimic nu vede mai bun decât pofta de câştig 


1533. Se vede şi de aici că Cina cea de Taină, deci prima împărtăşire a ucenicilor, a avut 
loc înainte de Paştile iudeilor, deci nu au mâncat azimă. 

1534. Cine nu iubeşte şi nu crede, nu înţelege, pentru că nu pătrunde în interiorul spiri¬ 
tual al cuiva. Satana nu putea vedea în Hristos pe Fiul lui Dumnezeu, pentru că nu se putea 
apropia de El cu iubire şi cu credinţă. El are o inteligenţă rece. Dar acestei inteligenţe îi rămân 
ascunse cele înalte prin spiritualitatea lor. 

1535. Sărbătoarea e un prilej de adevărată bucurie pentru cineva doar când face şi pe alţii 
să se bucure cu sine, mai ales pe cei pe care-i ştie întristaţi de lipsuri. Bucuria mea mi-o face 
altul, dar pentru aceasta trebuie să-i dau şi eu aceluia prilejul de-a se bucura de mine. 

1536. Sărbătoarea fiind timpul celei mai accentuate prezenţe a lui Dumnezeu, Care ne 
iubeşte şi ne vrea uniţi pe toţi în iubirea de El, este de aceea timpul celei mai depline comuni¬ 
uni şi deci al celei mai depline bucurii. 

şi, ceea ce-i mai ciudat, nimic nu află de folos din "binecuvântare" (din Euha¬ 
ristie), din pricina pornirii nereţinute după bani 1537 . Pentru că, fiind stăpânit 
de mai înainte de această patimă şi primind în el întreg pe tatăl întregii 
nelegiuiri, nu se gândeşte nenorocitul unde aleargă. Căci, primind pofta ca pe 
o noapte şi ca pe o undă de gânduri necredincioase în pieptul său, se nă¬ 
pusteşte în sânul şi în prăpastia iadului şi, după spusa din Proverbe, sare "ca 
un cerb rănit de săgeată în ficat, sau ca un câine în laţuri", neştiind că aleargă 
împotriva sufletului. Şi nu degeaba a spus dumnezeiscul Evanghelist "După 
ce a luat bucăţica de pâine, a ieşit numaidecât". Căci Satana se grăbeşte să 
poruncească celor odată prinşi şi ajunşi sub el, să împlinească cele rele şi să-i 
silească să lucreze fără nici o întârziere şi fără voie ceea ce îi place lui. Având 
pururea răutatea în minte şi fiind neîndurat în reaua uneltire, se teme ca nu 
cumva, trecând prin multe şovăiri, căinţa să-l strămute pe om la ceva bun şi 
să-l determine să lepede ca pe o beţie plăcerea minţii faţă de păcat căci el 
vrea să-l prindă în cursă pe cel atras în ea. Din această pricină socotesc că îl 
face să se grăbească pe cel prins în laţurile lui, ca să lucreze foarte repede 
ceea ce-i place lui. Şi astfel, îndată după primirea bucăţelei de pâine în mână, 
îl sileşte pe Iuda să plece la împlinirea faptei lui atât de necredincioase, 
temându-se pe cât se vede atât de căinţă, cât şi de puterea ce-i putea veni din 
"binecuvântare", ca nu cumva aceasta să strălucească în inima lui ca o lumină 
şi să-l facă să aleagă mai vârtos o lucrare bună, sau ca aceea să nască un 
cuget sincer în cel ce plănuia să-L vândă pe Hristos. 

Că şi acesta este un obicei al demonului de-a lucra împotriva noastră, 
vom cunoaşte şi din alte fapte săvârşite odinioară ca tip. Astfel, Faraon, 
având pe iudeii aflaţi în Egipt sub puterea lui, i-a făcut să lucreze la lut şi 
cărămizi şi la alte lucruri silnice, poruncindu-le cu asprime să trăiască în 
aceste ocupaţii triste, ca să nu le lase nici un timp pentru rugăciuni către 
Dumnezeu. De fapt zice către supraveghetorii lucrărilor: "Să fie dar îm¬ 
povăraţi de lucru oamenii aceştia şi să se îndeletnicească cu acestea, iar nu 
să se îndeletnicească cu vorbe mincinoase" (leş. 5, 9). Iar cuvinte deşarte a 
numit folosirea libertăţii, deplângerea robiei şi rugăciunea pentru o stare 
mai bună. Căci nu ignora că, din preocuparea faţă de acestea, iudeii vor avea 
un mare folos. Trecând de la tipuri la cunoaşterea înţelesurilor adevărate, 
vom afla pe Satana silind pe cei căzuţi în mrejele lui să lucreze cele rele, 
ţinându-i în slujirea celor plăcute lui. 


1537. Faptul că Iisus i-a întins lui Iuda pâinea a fost şi un semn al iubirii Lui faţă de el, deci 
un semn de binecuvântare, deci o încercare de a-1 elibera de intenţia vânzării. 

"Şi când a ieşit el, Iisus a zis: Acum a fost preaslăvit Fiul Omului 
şi Dumnezeu a fost preaslăvit întru El Iar dacă Dumnezeu 
a fost preaslăvit întru El, şi Dumnezeu ll va preaslăvi întru El 
şi îndată îl va preaslăvi" (In 13, 31-32) 

Iese deci vânzătorul, având să slujească planurilor diavolului. Iar Hristos 
îşi începe cuvântul, nespunând în auzul tuturor cele ce se cuveneau să fie 
spuse numai celor apropiaţi. Căci şi prin acestea îi învaţă ca prin chip. Fiindcă 
nu se cuvine să se dea cele sfinte câinilor, după spusa Lui (Mt 7, 6), şi nici 
mărgăritarele să se lase batjocorite de picioarele porcilor. Precum deci a spus 
şi înainte, în chip de parabolă, aceasta încearcă să înveţe şi acum, timpul 
cerând pentru lucrare o explicaţie mai clară. 

Astfel, la vreme potrivită, după despărţirea vânzătorului şi plecarea lui 
din casă, împărtăşeşte ucenicilor sinceri tainele şi zice: "Acum a fost prea¬ 
slăvit Fiul Omului". Prin aceasta arată semnificaţia mântuitoare a patimii, 
care se află la uşă şi are să se săvârşească după scurt timp. Şi spune că S-a 
slăvit Fiul Omului, nevorbind de altcineva decât despre Sine, şi nu în mod 
despărţit, precum a apărut unora. Căci Hristos este Fiu unic şi înainte de trup 
şi cu trupul, şi înainte de-a Se face om ca noi şi când S-a tăcut om 1538 . Dar 
cum afirmă că S-a prealăvit, trebuie cercetat 1539 . Căci ar putea spune unii: 
Oare nu S-a preaslăvit şi înainte, când făcea minuni? De fapt, potolind cu un 
cuvânt marea înfuriată şi oprind suflarea puternică a vântului, I s-a adus 
închinare de către cei din corabie şi a auzit: "Cu adevărat Fiul lui Dumnezeu 
eşti!". Iar după ce, poruncind, a adus iarăşi la viaţă pe Lazăr în Betania, s-a dus 
atât de mult vestea minunii, încât, suindu-Se la Ierusalim în timpul sărbătorii, 
a fost întâmpinat de toţi, inclusiv de copii, şi, unindu-şi vocile de laudă, ziceau: 
"Binecuvântat este Cel ce vine în numele Domnului" (Mt. 21,9). Dar şi când, 
frângând cinci pâini şi înmulţind doi peşti, a pregătit săturarea mulţimii celor 
cinci mii de bărbaţi adunaţi în jurul Lui, afară de femei şi de copii, minunea a 
apărut acelora atât de mare, încât cei uimiţi de ea căutau să-L facă împărat 


1538. Sfântul Chirii vizează nestorianismul, care vede în Iisus două persoane, pe Fiul lui 
Dumnezeu şi pe Fiul Omului. Nestorianismul socotea că numai persoana omenească a supor¬ 
tat patima. Dar, în acest caz, crucea Lui nu ne-ar fi mântuit, fiind crucea unui om, şi nici n-ar fi 
înviat Căci un om nu poate învia. Numai dacă Cel ce s-a răstignit a fost Persoană divină, având 
ca proprie firea omenească, jertfa Lui are valoarea jertfei mântuitoare pentru toţi, şi Hristos 
Cel unul ca Persoană în două firi, dumnezeiască şi omenească, a putut învinge moartea în firea 
umană, care era şi ea a Lui ca Dumnezeu. Grupările neoprotestante, nerecunoscând pe Maica 
Domnului ca Născătoare de Dumnezeu, nu sunt străine de nestorianismul condamnat de 
Biserică la Sinodul III ecumenic, în anul 431, prezidat de Sfântul Chirii din Alexandria, sinod 
care a definit pe Maica Domnului ca Născătoare de Dumnezeu. 

1539. în textul grec este: "S-a slăvit", în cel românesc: "S-a preaslăvit". 

Aceasta ne-a mărturisit-o Evanghelistul însuşi. Dar nu e greu să extindem 
cuvântul dspre aceasta şi prin alte exemple, care nu prezintă cu nimic mai 
mică slava Lui decât prin faptele înşirate. Deci, cum zice Cel ce a fost 
preaslăvit şi odinioară că S-a preaslăvit acum? Căci S-a preaslăvit şi prin altele 
şi S-a arătat şi prin altele că are o putere dumnezeiască. 

Dar desăvârşirea slavei şi plinătatea strălucirii Sale s-au arătat în faptul că 
a pătimit pentru viaţa lumii şi că a înnoit, prin învierea Sa, modul de-a fi al 
tuturor 1540 . Căci aprofundând, pe cât se poate de bine, raţiunea tainei Lui 1541 , 
vom vedea că n-a murit din cauza Sa, nici propriu-zis pentru Sine, ci pentru 
toată omenirea. Pentru aceasta a pătimit şi a făcut activă patima Sa şi după ce 
a înviat 1542 . Căci Cel ce ne-a răscumpărat pe toţi (Gal. 3, 13) a murit după 
trup, punând viaţa Sa în cumpănă cu a tuturor şi împlinind în Sine cerinţa 
acelui blestem vechi. Fiindcă S-a sculat iarăşi din morţi spre o viaţă ne- 
stricăcioasă şi fără sfârşit, sculând în Sine toată firea. "Căci o dată ce a murit, 
precum s-a scris, nu mai moare. Moartea nu mai are stăpânire asupra Lui. 
Căci ceea ce a murit, a murit păcatului o dată pentru totdeauna; iar ceea ce 
trăieşte, trăieşte lui Dumnezeu" (Rom. 6, 9-10). Prin Hristos aceasta devine 
adevărat şi pentru noi. Căci nu ne vom scula spre moarte, ci spre viaţa fără 
sfârşit, deşi e mare deosebirea dintre cei înviaţi, după răsplata primită con¬ 
form modului de purtare al fiecăruia. 

Făcându-Se deci ascultător lui Dumnezeu-Tatăl până la moarte, chiar 
moarte de cruce, după spusa lui Pavel (Filip. 2, 8), S-a preaînălţat iarăşi, pri¬ 
mind nume mai presus de tot numele (Filip. 2, 9). Căci Cel ce era socotit că 
este om simplu S-a preaslăvit foarte real şi cu adevărat, arătându-Se ca 


1540. Slava lui Dumnezeu s-a arătat în Hristos, sau Dumnezeu-Tatăl a fost preaslăvit în 
gradul cel mai înalt prin faptul că, prin pătimirea şi învierea lui Hristos, s-a văzut în toată creaţia 
înnoirea adusă ei prin înviere. în primul rând slava lui Dumnezeu s-a arătat în trupul Fiului Său 
înviat, care e temeiul virtual al înnoirii întregii creaţii, înnoire care se va arăta la sfârşitul lumii, 
dar care are încă de pe acum o anumită prezenţă a lui Hristos cel înviat, în ea. Iar în Hristos 
cel înviat creaţia are şi slava Tatălui prin Duhul Sfânt Şi aceasta face posibilă preaslăvirea, sau 
lauda mai accentuată a lui Dumnezeu prin Fiul său cel înviat. 

1541. "Raţiunea tainei" lui Hristos; e de remarcat asocierea dintre aceşti doi termeni. 
Taina lui Dumnezeu are un sens, nu e un întuneric total. El e bunătate infinită şi personală. Dar 
cine poate epuiza înţelesul întregii Lui bunătăţi şi taina comuniunii Persoanelor supreme, când 
nu putem epuiza nici taina persoanei umane şi a comuniunii ei cu alte persoane? O înţelegere 
raţională deplină nu putem avea decât despre materie. Dar se poate explica materia fără o bază 
spirituală, ca existenţă proprie? Totul e taină şi rămâne taină, dar o taină care solicită înţelegere 
şi în a cărei înţelegere se poate înainta la nesfârşit, fără a se înţelege deplin. Taina lui Dumnezeu 
ni s-a făcut mai apropiată, dar tocmai de aceea şi mai mare şi mai accesibilă înţelegerii pentru 
că Hristos Dumnezeu S-a făcut om şi a primit moartea pentru noi ca să învingă moartea. 

1542. Toate acestea arată taina strânsei legături dintre Dumnezeu şi oameni, o legătură 
înţeleasă integral de Dumnezeu şi în parte şi de oamenii care se bucură să se folosească de 
ceea ce a tăcut Fiul lui Dumnezeu întrupat, unindu-Se cu ei. 

Dumnezeu şi Fiul lui Dumnezeu, nefiind chemat la o demnitate nouă în a fi 
după fire Dumnezeu, ci urcând cu trupul însuşi la ceea ce era înainte de trup. 
In înţelesul acesta cugetăm că S-a preaslăvit, deşi a fost totdeauna Domnul 
slavei. Căci nimic nou nu primeşte Hristos din însuşirile dumnezeieşti, avân- 
du-le pe toate în mod natural ca Dumnezeu înainte de aşa-numita deşertare 
(chenoză), dar şi după ce a luat chipul de rob (Filip. 2, 7), deoarece El S-a 
înălţat iarăşi la acelea. După ce S-a făcut om, se înţelege că S-a slăvit în ceea 
ce a luat. Deci, fiind împreună cu Hristos care S-a preaslăvit, S-a preaslăvit şi 
Dumnezeu-Tatăl. Dar S-a preaslăvit în Fiul, şi nu primind de la Fiul Său vreun 
adaos la slavă, fiindcă s-a cunoscut al cui Tată este 1543 . Căci firea dum¬ 
nezeiască şi negrăită nu are nevoie de nimic. Căci precum este o slavă şi o 
laudă a Fiului să aibă un astfel de Tată, la fel socotesc că este o slavă şi o laudă 
a Tatălui să aibă din Sine un astfel de Fiu 1544 . De aceea zice: Dacă Dumnezeu 
(Tatăl) s-a preaslăvit în El (Fiul), şi Dumnezeu (Tatăl) îl va slăvi pe El (în 
Sine) (In 13, 32). Căci o dată ce s-a preaslăvit Tatăl pentru Fiul, şi Tatăl Da 
preaslăvit îndată pe Fiul. Căci numele slavei trece de la Unul la Celălalt. 

Dar ca să coborâm în cele ale noastre înţelesul cuvântului, aducând un 
folos ascultătorilor, vom adăuga la acestea următoarele. Dacă preaslăvim în 
noi pe Dumnezeu, să aşteptăm ca şi noi să fim slăviţi de El 1545 . "Eu prea¬ 
măresc pe cei ce Mă preaslăvesc pe Mine" (I Rg. 2, 30). Iar Dumnezeu se 
slăveşte prin noi şi în noi când, curăţind pata păcatului, facem să strălucească 
viaţa noastră prin toată lucrarea cea bună. Numai astfel vieţuim spre slava Lui. 

" Fiilor, încă puţin timp mai sunt cu voi" (In 13, 33) 

Iisus pune în rândul copilaşilor şi între pruncii de curând născuţi pe 
ucenici, deşi urcaseră la o măsură a virtuţii şi aveau o înţelegere de puţini 


1543. Fiul, întrupându-Se, Şi-a arătat slava Sa şi în iubirea de oameni, care a mers până la 
moarte şi la biruirea morţii în oameni. Dar prin aceasta S-a arătat şi Tatăl drept Cel ce a voit 
ca Fiul Său să facă acestea. 

1544. Dacă nu S-ar fi arătat având un astfel de Fiu, Care, din iubire pentru oameni. Se face 
om şi moare pentru ei, ca să învingă moartea lor, nu s-ar fi văzut nici cât de iubitor de oameni 
şi nici cât de mai presus de moarte este Dumnezeu ca Tată. S-ar fi văzut că totul se desfăşoară 
în mod fatal în această lume supusă morţii, neexistând un Dumnezeu al iubirii şi al puterii, 
capabil să învingă moartea. Nu s-ar fi văzut că Dumnezeu are un Fiu, Care Se poate face om 
din iubire de oameni şi poate învinge moartea acestora. Sau nu s-ar mai fi putut crede într-un 
Dumnezeu deosebit de o lume supusă în mod fatal atâtor mizerii, sau s-ar fi crezut că El n-ar 
avea nici o putere asupra acestora, fiind supus şi El legilor ei. 

1545. Slăvindu-L pe Dumnezeu prin puterile pe care ni le dă El şi prin faptele bune pe care 
le săvârşim din puterea Lui, ne va slăvi şi El întru Sine pentru aceasta. Se vede aici iarăşi uniu¬ 
nea intimă dintre persoanele ce se iubesc şi se respectă. Lăudând pe altul, îi urmez exemplul, 
şi atunci şi el mă va lăuda pe mine. 

dobândită. Prin aceasta a arătat foarte limpede că şi cel socotit desăvârşit 
între oameni este copil laDumnezeu, sau mic la minte 1546 . Căci ce este 
înţelegerea omului faţă de înţelepciunea care pe toate le-a creat şi le susţine 
cu măiestrie? De aceea s-a spus într-un Psalm către Dumnezeu: "Ca o vită 
şedeam înaintea Ta" (Ps. 72, 22). Şi, dacă are minte, nu va crede cineva că 
Psalmistul spune că a fost făcut ca un animal deoarece a fost alipit de 
Dumnezeu. Căci a spune aceasta cu privire la Dumnezeu ar fi un mare dis¬ 
preţ pentru firea dumnezeiască şi s-ar socoti ca o mare absurditate 1547 . 
Deoarece chiar cel alipit de omul înţelept şi făcut să fie lângă el (căci cuvân¬ 
tul psalmului trebuie potrivit cu cele de trebuinţă nouă) nu va deveni nicio¬ 
dată animalic, ci mai degrabă ascuţit la minte, înţelegător la minte, la judecăţi. 
Iar dacă va afirma cineva contrariul, susţinându-1 ca pe ceva foarte adevărat, 
cum nu s-ar socoti că aiurează cugetând că este animalic şi fără minte cel ce 
stă lângă cel înţelept, pentru că socoteşte animalic pe cel făcut să stea lângă 
înţelepciunea lui Dumnezeu? Ce înseamnă când şi cel foarte înţelept între 
oameni, când e comparat cu înţelepciunea lui Dumnezeu, este văzut ca fiind 
animalic şi se socoteşte între cei ce nu au minte? Precum o stea mai mică nu 
va rivaliza cu razele soarelui, dar nici piatra grea, cu un munte mai înalt decât 
toţi, aşa nici înţelegerea oamenilor nu s-ar putea compara vreodată cu înţelep¬ 
ciunea lui Dumnezeu, mai bine-zis, nu e nimic care să se compare cu aceea. 

Deci şi cel desăvârşit e copil. Hristos a spus că va fi încă puţin timp cu 
ucenicii Săi, nu pentru că Se va despărţi cu totul, nici pentru că Se va înstrăina 
pentru totdeauna şi deplin - căci este cu noi în toate zilele, până la sfârşitul 
veacului, după cuvântul Lui (Mt. 28, 20) -, ci pentru că nu va mai fi împreună 
cu ei poimâine ca şi ieri. Căci timpul plecării de aici la Tatăl şi al suirii la cer 
era la uşă, mai bine-zis, înlăuntrul porţii. Dar socotesc că cei ce cugetă drept 
şi au o credinţă temeinică trebuie să simtă că, deşi ne lipseşte cu trupul, pri¬ 
mind plecarea la Dumnezeu-Tatăl, prin puterea dumnezeiască Se îngrijeşte 
de toate şi este împreună cu cei ce-L iubesc. De aceea a şi spus: "unde sunt 
adunaţi doi sau trei în numele Meu, acolo sunt şi Eu în mijlocul lor" (Mt. 18, 
20). Căci precum, fiind încă împreună cu oamenii şi fiind pe pământ cu 
trupul, umplea cerurile şi era împreună cu îngerii, nelipsind din cele de sus, 
aşa şi acum, fiind cu sfântul trup în ceruri, umple pământul şi este împreună 
cu cunoscuţii Săi. Dar observă cum, deşi aştepta să Se despartă numai după 
trup (căci este totdeauna împreună cu noi prin puterea Dumnezeirii), zice că 
va mai fi puţin timp cu noi, indicându-Se prin parte pe Sine în întregime, ca 


1546. Hristos arată o mare tandreţe faţă de ucenici prin cuvântul "Mor". 

1547. Omul nu e animalic, pentru că e alipit de Dumnezeu şi se află în comuniune cu El. Fără 
aceasta, ar însemna că omul este animalic, fiind creat aşa de Dumnezeu, ceea ce e o blasfemie. 

nu cumva să încerce cineva să taie pe Hristos în doi, ci să înţeleagă şi să 
primească pe Cuvântul născut din Dumnezeu-Tatăl şi templul Său luat din 
Sfânta Fecioară ca Unul, nu pentru că ar fi de aceeaşi fiinţă, ci pentru că, după 
unirea negrăită, tăierea Lui nu este conformă dreptei credinţe. Căci Hristos 
este Unul din două 1548 . 

"Voi Mă veţi căuta, dar, după cum am spus iudeilor - că unde 
Mă duc Eu, voi nu puteţi veni - vă spun vouă acum” (In 13, 33) 

Spune ucenicilor Săi că plecarea Lui nu le va fi cu totul fără pagubă, 
fiindcă aceasta îi va topi de durere şi le va produce o întristare nu uşor de 
suportat E neîndoielnic că ei vor înseta după prezenţa Lui şi vor dori să 
vieţuiască împreună cu El, aşa cum şi dumnezeiescul Pavel prefera vieţii de 
aici să fie cu Hristos, spunând că e mai bine să moară şi să fie cu Hristos 
(Filip. 1, 23). Prevăzând aceasta Hristos şi neignorând inimile celor ce-L 
iubeau, le-a spus ucenicilor că înălţarea Lui nu le va fi fără durere. Mai era şi 
alt motiv care silea pe sfinţii ucenici să dorească să fie cu Hristos. Ei aveau să 
se întâlnească cu nu mici pericole şi vor fi adeseori supuşi unor fapte duşmă¬ 
noase nestăpânite din partea iudeilor; ba vor cădea şi sub mâinile altora, 
străbătând tot pământul şi propovăduind celor rătăciţi încă, cuvântul Mân¬ 
tuitorului, ei fiind încercaţi cu închisori, întâmpinaţi cu ocări şi bătăi şi supuşi 
şi altor chinuri, pe care nu le suferiseră înainte, cât fuseseră cu Hristos. Veţi 
căuta, zice, să fiţi cu Mine atunci când vă vor supăra valurile multor feluri de 
ispite. Iar aceasta o zicea nu ca să le insufle teamă ucenicilor, sau să-i înfrângă 
mai înainte de frică, ci mai degrabă să-i întărească şi să-i pregătească să 
primească cu răbdare cele ce-i aşteaptă. Căci nu vom afla ceva nefolositor, ci 
mai degrabă mult folos în ceea ce ne spune în Psalmi: "Pregătit am fost şi nu 
m-am tulburat" (Ps. 118, 60), pentru că răul neaşteptat ne tulbură mai tare şi 
ne loveşte mai puternic. Dar cele aşteptate şi prevăzute slăbesc în mare parte 
mai înainte frica, şi ea nu mai are atâta putere asupra celor ce le suportă, 
mintea gândindu-se de mai înainte la ele şi primindu-le mai înainte ca fiind 
prezente, cu puterea înţelegerii. Precum atunci când năvăleşte vreo fiară 
sălbatică dinlăuntrul vreunei păduri dese, repezindu-se tare la vreunul dintre 
cei ce nu o văd, îl tulbură mult pe cel ce nu aşteaptă năvala ei şi îl biruie pe 


1548. Hristos e o Persoană în două firi. Persoana întreagă a lui Hristos e şi Dumnezeu, şi 
om, atât pe pământ, cât şi în cer. Căci în Persoana cea una a lui Hristos trăiesc toate ale ambe¬ 
lor firi. Eu trăiesc ca persoană întreagă chiar în punctul din picior unde sunt înţepat Hristos 
nu mai e cu trupul pe pământ, dar e Persoana care trăieşte şi cele omeneşti de pe pământ, deci 
e şi în mine, care mă unesc cu El ca Persoană. Deşi eu II simt mai puţin, sau deloc, El se simte 
în mine, sau mă simte pe mine unit cu Persoana Lui. 

cel nepregătit, dar cel ce o vede de departe şi ştie că se apropie, recurgând la 
o armă, sau o va birui, sau o va face să-şi simtă neputinţa şi să fugă, la fel 
socotesc că se întâmplă şi cu încercările: cea care nu e deloc aşteptată atacă 
mai tare şi mai sălbatic decât cea aşteptată. Deci în mod folositor, Domnul 
nostru Iisus Hristos, spunând: "Mă veţi căuta", le dă de înţeles ucenicilor Săi 
cele ce li se vor întâmpla pentru că nu vor mai fi cu El. şi tulburările care le 
vor veni de la cei ce-i vor duşmăni, ajutându-i mai dinainte prin spusa Lui să 
câştige bărbăţie. Mai adaugă la acestea şi că ceva îi împiedică acum pe ei să-L 
urmeze. 

Ceea ce am spus, zice, iudeilor, aceasta v-o spun acum şi vouă: "Unde Mă 
duc Eu, voi nu puteţi veni". Căci nu venise timpul ca Sfinţii Apostoli să treacă 
la locaşurile de sus, o dată ce încă nu slujiseră. Trecerea aceea li se rezerva 
lor la timpul cuvenit 1549 . E de observat şi că, zicând aceasta şi către iudei, dă 
de înţeles că: "Mă veţi căuta şi nu Mă veţi afla". Dar ucenicilor Săi le spune 
numai: "Mă veţi căuta", şi, în mod cuvenit, nu adaugă: "Nu Mă veţi afla". Şi 
pentru care pricină? Acelora li se potriveşte să nu-L afle, pentru nemăsurata 
lor necredinţă şi pentru mărimea lipsei de evlavie faţă de El 1550 . Dar celor ce 
au un cuget sincer faţă de El şi păstrează o iubire neslăbită, nu e potrivit să li 
se spună: "Nu Mă veţi afla". Căci El era şi va fi cu ei totdeauna 1551 . 

"Poruncă nouă dau vouă: Să vă iubiţi unul pe altul. 

Precum Eu v-am iubit pe voi, aşa şi voi să vă iubiţi unul pe altul" 

(In 13, 34) 

Bine şi adevărat scrie dumnezeiescul Pavel: "Deci, dacă este cineva în 
Hristos, este făptură nouă; cele vechi au trecut, iată toate s-au făcut noi" (II 
Cor. 5, 17). Căci Hristos ne înnoieşte şi ne remodelează spre o viaţă nouă, 
netocită, nemaifiind asemenea celor obişnuiţi să vieţuiască aşa cum place 
Legii, care nu iese din poruncile lui Moise. Căci Legea nu desăvârşeşte 
nimic, precum s-a scris (Evr. 7,19). Iar măsura cea mai deplină a evlaviei faţă 
de Dumnezeu o poate vedea cineva în poruncile Mântuitorului nostru. De 


1549. Cineva urcă la trepte duhovniceşti tot mai înalte, tot mai pline de prezenţa lui 
Hristos, pe măsură ce-I slujeşte Lui mai mult. Slujind cuiva, din iubire, te apropii spiritual de el. 

1550. A nu crede în cuvintele cuiva şi a nu-1 respecta înseamnă a rămâne despărţit şi 
străin din punct de vedere spiritual de el. Dar a rămâne despărţit de Hristos prin necredinţa în 
Dumnezeirea Lui înseamnă a rămâne într-o extremă sărăcie spirituală şi într-o viaţă lipsită de 
bucuria adevărată şi veşnică, pentru că în El e Viaţa. 

1551. A fi în veci înseamnă a iubi sau a fi iubit de cineva în veci. Hristos mă ţine în veci în 
fericire, pentru că mă iubeşte în veci şi sunt susţinut de iubirea Lui ca să-L iubesc şi eu în veci. 
Cu o logică consecventă dă deci porunca din versetul următor, ca cei ce cred în El să se 
pregătească pentru moştenirea vieţii veşnice. 

aceea şi El însuşi spune undeva către noi: "Căci zic vouă: Că de nu va prisosi 
dreptatea voastră mai mult decât a cărturarilor şi fariseilor, nu veţi intra în 
împărăţia cerurilor" (Mt. 5, 20). Deci nu vom imita moravurile iudeilor, căci, 
dacă nu vom întrece foarte mult dreptatea din Lege, socotesc că nu vom intra 
în împărăţia cerurilor. Dar nu declarăm Legea dată prin Moise cu totul ne¬ 
folositoare şi netrebuincioasă. Căci ne-a adus binele, deşi nu în mod desă¬ 
vârşit, fiind ea un pedagog spre învăţătura evanghelică şi aducând, prin pilde 
şi tipuri, un chip al adevăratei drepte credinţe, întipărind în minţile noastre 
umbra învăţăturii lui Hristos. De aceea le-a şi zis lor: "Vă spun vouă că tot 
cărturarul care învaţă despre împărăţia cerurilor este asemenea omului 
bogat, care scoate din vistieria lui noi şi vechi". Căci în cuvintele lui Moise se 
mişcă arvuna bogăţiei cu adevărat duhovniceşti, şi omul poate aduna din ele 
în minte o comoară folositoare, dacă primeşte şi frumuseţea învăţăturii evan¬ 
ghelice, luminându-se astfel în mod îndoit prin cunoaşterea legilor vechi şi 
noi. Domnul nostru Iisus Hristos, arătând aici că porunca Lui este superioară 
celei vechi şi că celor ce vieţuiau după Lege le era încă neînţeleasă propo- 
văduirea mântuitoare, având să Se suie la cer, le rânduieşte de mai înainte ca 
pe o temelie a tot binele legea iubirii, nu a iubirii conforme Legii, ci a celei 
mai presus de Lege. De aceea zice: "Poruncă nouă dau vouă: Să vă iubiţi unul 
pe altul". Dar spune-mi, va zice poate cineva, cum a zis că aceasta este o 
poruncă nouă, o dată ce, prin Moise, Cel care a vorbit celor mai vechi a spus: 
"Să iubeşti pe Domnul Dumnezeul tău din toată inima ta şi din tot cugetul tău, 
şi pe aproapele tău ca pe tine însuţi" (Deut. 6, 5; Mt. 22,37)? Căci iată că a pus 
înaintea celorlalte, cum se cuvine, iubirea faţă de Dumnezeu, iar după ea a 
pus pe cea întreolaltă, unind cu cea faţă de Dumnezeu pe cea dintre noi, nefiind 
drept altfel, nici existând iubire reală faţă de Dumnezeu dacă acesteia nu-i 
urmează cea datorată aproapelui. Căci toţi ne suntem unii altora fraţi 1552 . 
Preaînţeleptul Ioan, ştiind aceasta foarte bine, îi învaţă pe alţii: "Cine iubeşte 
pe Dumnezeu să iubească şi pe fratele său" (I In 4, 21). Deci cum e poruncă 
nouă cea dată prin Hristos, o dată ce a fost dată şi celor vechi? Dar ia seama 
la temelia acesteia, priveşte la explicaţie. Căci nu S-a mulţumit să spună: 
"Poruncă nouă dau vouă: Să vă iubiţi unul pe altul", ci, arătând noutatea 
cuvântului şi a poruncii Sale, ca una ce e cu mult mai mare decât vechea 
iubire a unuia faţă de altul, a adăugat îndată: "Precum Eu v-am iubit pe voi, să 
vă iubiţi şi voi unul pe altul". Trebuie cercetat deci, pentru a înţelege limpede 
sensul celor spuse de El, adică pentru a înţelege cum ne-a iubit pe noi 
Hristos. Numai atunci vom înţelege sensul nou şi schimbat al poruncii date 


1552. Dacă Dumnezeu iubeşte pe toţi oamenii şi vrea să ne simţim uniţi în El, ca fraţi între 
noi, cel ce iubeşte pe Dumnezeu nu poate să nu iubească şi pe oameni. 

acum. Deci, să ţinem seama de spusa: "Fiind în chip, n-a socotit o ştirbire a fi 
El întocmai cu Dumnezeu, ci S-a deşertat pe Sine, chip de rob luând, făcându- 
Se asemenea oamenilor, şi la înfăţişare aflându-Se ca un om; S-a smerit pe 
Sine, ascultător făcându-Se până la moarte, şi încă moarte de cruce" (Filip. 2, 
6-8). Dar şi bogat fiind, a sărăcit, cum ne-a mărturisit iarăşi Pavel 01 Cor. 8, 
9). Vezi noutatea iubirii Lui faţă de noi? Legea îmi poruncea să iubesc pe 
fratele ca pe mine însumi. Dar Domnul nostru Iisus Hristos ne-a iubit pe noi 
mai mult decât pe Sine însuşi. Căci, dacă n-ar fi fost în chipul şi în egalitate cu 
Dumnezeu-Tatăl, nu S-ar fi pogorât la smerenia noastră, nici n-ar fi suportat 
pentru noi moartea atât de grea, nici n-ar fi răbdat pălmuiri iudaice, ruşine şi 
batjocură şi toate celelalte, ca să nu mai înşirăm toate cele ce I s-au făcut, 
întinzând la nesfârşit cuvântul. Dar nici nu S-ar fi sărăcit, bogat fiind, dacă nu 
ne-ar fi iubit pe noi cu mult mai mult decât pe Sine. Deci este cu totul nouă 
măsura iubirii Lui. Aşa ne porunceşte să simţim şi noi 1553 , nepunând nimic 
înaintea iubirii faţă de fraţi: nici slavă, nici bogăţie, nici şovăială în a coborî, 
de trebuie, până la moartea cu trupul. E ceea ce au şi făcut fericiţii ucenici ai 
Mântuitorului nostru şi cei ce au păşit pe urmele lor, punând mai presus de 
viaţa lor mântuirea altora, suportând orice durere şi osteneală, mergând până 
la ultimele suferinţe, ca să mântuiască sufletele celor ce se pierdeau. De fapt, 
Pavel zice o dată: "în fiecare zi mor" 0 Cor. 15, 31), iar altă dată: "Cine e slab 
şi eu să nu fiu slab? Cine se sminteşte şi eu să nu ard?" 01 Cor. 11, 29). 

Hristos ne-a poruncit deci să punem iubirea mai presus de Lege, ca 
rădăcină a desăvârşitei evlavii faţă de Dumnezeu, ştiind că în aceasta, şi nu 
altfel, ne vom proba în faţa lui Dumnezeu, mergând pe urmele iubirii Lui faţă 
de noi, însuşindu-ne frumuseţea ei în bunătăţi mari şi desăvârşite. 

"întru aceasta vor cunoaşte toţi că sunteţi ucenicii Mei, 
dacă veţi avea dragoste unul pentru altul" (In 13, 35) 

Semnul sigur şi neîndoielnic, zice, al faptului de-a fi învăţat de la Mine va 
fi să fie înscrisă în cugetele voastre obişnuinţa de-a vă grăbi să mergeţi, pe cât 
e cu putinţă firii voastre şi măsurilor umanului, pe urmele vieţuirii Mele, 


1553. Hristos nu ne-a iubit numai ca pe Sine, cum cerea Legea lui Moise, ci cu mult mai 
mult decât pe Sine, pogorând de la slava Sa dumnezeiască la starea noastră infinit de umilită 
faţă de a Sa. El ne cere deci să-I urmăm pilda, iubind pe ceilalţi mai mult decât pe noi înşine. 
Dar niciodată nu vom putea coborî atât de mult de la noi la alţii, neaflându-ne la o înălţime ca 
a Lui faţă de ei. Chiar dacă murim pentru alţii, nu facem mare lucru, căci de fapt tot trebuie să 
murim. Şi, în fond, ce suntem noi faţă de alţii? Dar ce greu ne e să renunţăm la micile şi 
înşelătoarele noastre avantaje faţă de alţii, ca să nu li le arătăm, ci, în loc să le păstrăm, să 
renunţăm la ele! Şi de fapt Hristos nu ne poate cere o astfel de pogorâre ca a Lui, dar ne cere 
măcar să simţim dorinţa unei astfel de pogorâri infinite. 

adică de-a avea legătura nedespărţită a iubirii întreolaltă şi de-a vă însuşi, 
potrivit raţiunii acestei iubiri, frumuseţea neasemănată a mângâierii reci¬ 
proce. Căci aceasta va întipări în voi în mod exact slava învăţătorului vostru. 
Dar socotesc că cineva va întreba, faţă de aceasta: De ce iubirea este un semn 
al ucenicilor lui Hristos şi modelul tuturor virtuţilor ce s-au arătat în El, nefi- 
ind dobândită prin străduinţă, precum nici prin raţiune şi atenţie, ci izvorâtă 
din firea Lui proprie? Cele ce sunt proprii firii dumnezeieşti, ca cele ce sunt 
mai presus de orice minune, aparţin în mod propriu şi cu adevărat ei 1554 . 

De fapt, vom spune şi noi cu toată dreptatea, continuând cuvântul despre 
acestea: sunt rod al fiinţei supreme cele ce-i aparţin în mod special şi îi sunt 
proprii. Dar cel experimentat poate vedea că tot felul de virtuţi aduc o com¬ 
pletare a iubirii şi tot ce apare cuiva ca bine dobândit are o legătură cu ea şi 
tinde spre ea. De aceea, porunca primă şi cea mai înaltă în Lege este a iubi 
pe Dumnezeu din tot sufletul şi din toată inima şi din tot cugetul. Iar a doua, 
soră şi vecină cu ea, este iubirea de aproapele, care are în ea toată plinătatea 
Legii. De fapt, dumnezeiescul Pavel, recapitulând în aceasta toată porunca, 
zice: "Pentru că poruncile: Să nu desfrânezi, să nu ucizi, să nu furi, să nu juri 
strâmb... şi orice altă poruncă ar mai ă se cuprind în acest cuvânt: "Să iubeşti 
pe aproapele tău ca pe tine însuţi... iubirea este deci împlinirea legii" (Rom. 
13, 9-10). Iar faptul că tot felul virtuţii se cuprinde în hotarele iubirii, ceea ce 
o face să cuprindă în braţele ei toate virtuţile, îl mărturiseşte iarăşi prea- 
înţeleptul Pavel, zicând: "Iubirea nu pizmuieşte, nu se trufeşte, nu se poartă 
urât, nu caută ale sale", şi cele unite cu acestea (I Cor. 13, 4-5). Căci măsura 
iubirii este mare. In acest fel e propriu celor ce s-au hotărât să iubească să se 
facă cunoscuţi oriunde şi prin toate că sunt ucenicii lui Hristos: prin împodo¬ 
birea cu cununa iubirii şi prin purtarea ca pe un semn al acestui fapt a iubirii 
întreolaltă. Şi aceasta o voi arăta pe scurt. Căci dacă este vreunul dintre noi 
lucrător în lucruri de aramă, sau în ţesături, nu s-ar socoti, şi încă foarte clar, 
că a fost ucenic al unui meşter în acestea? Şi cine e meşter în clădiri nu va 


1554. La baza întrebării stătea ideea că această iubire perfectă nu se poate învăţa de către 
om de la Hristos, căci ea aparţine prin fire exclusiv lui Dumnezeu. Sfântul Chirii răspunde în 
cele ce urmează că toate virtuţile, care sunt forme ale iubirii, deşi sunt perfecte în Dumnezeu, 
le poate învăţa şi omul, ca cel creat după chipul Lui. Dar iubirea şi toate virtuţile care o com¬ 
pun au în om multe grade, căci omul nu are în sine nemărginirea. El trebuie să crească. Dar i 
se cere să crească prin puterea lui Dumnezeu spre nemărginirea Lui. Omul are nemărginirea 
ca tensiune, ca dorinţă. Dumnezeu are prin Sine iubirea infinită, pentru că are viaţa infinită, şi 
e Izvorul ei. El n-are pe cineva superior, de la care să înveţe iubirea. Că oamenii pot învăţa de 
la Hristos iubirea rezultă şi din faptul că Hristos e Dumnezeu Care S-a făcut om şi ne-a arătat 
practic, în relaţiile cu oamenii, iubirea supremă pe care o are ca Dumnezeu. Dar adversarii 
Dumnezeirii lui Hristos deduceau de aici şi faptul că însuşi Hristos n-a putut avea în mod real 
însuşirea iubirii desăvârşite. 

arăta, oare, prin faptul că poate clădi frumos, că a avut un învăţător în cele ale 
clădirii? în acelaşi fel, socotesc, cei ce au în ei împlinită puterea iubirii faţă de 
Dumnezeu, fac cunoscut fără greutate că au fost ucenicii Iubirii, sau ai lui 
Hristos, Care are în El iubirea supremă. Căci a iubit atât de mult, încât Şi-a 
dat pentru ea însăşi viaţa Sa (I In 4, 10) şi a răbdat sălbăticia îndrăznelilor 
iudaice. Şi va mărturisi despre aceasta El însuşi, zicând către ucenicii Săi: 
"Mai mare dragoste decât aceasta nimeni nu are, ca sufletul lui să şi-l pună 
pentru prietenii săi" (In 15, 13). Căci deoarece, după spusa lui Ioan, Dum¬ 
nezeu este Iubire (I In 4,16), Sa arătat şi El ca Iubire, fiind Fiul Iubirii, adică 
al lui Dumnezeu cel prin fire şi singur şi adevărat Este Iubire, nu pentru că 
e deprins să Se numească aşa prin cuvine pompoase, ci pentru că are această 
însuşire strălucitoare prin fapte şi lucruri, arătându-Se pe Sine ca fiind rodul 
fiinţei Celui ce Da născut. Căci nu vom socoti nicidecum că fiinţa supremă n;; 
e capabilă de toate bunătăţile 1555 , nici nu vom spune că a dobândit de unde¬ 
va forma acestor bunătăţi, ca noi, nici nu e înţeleasă iubirea Lui ca fiind ceva 
în altceva, cum ar spune cineva despre om că are în sine ştiinţa. Căci omul nu 
e prin sine ştiinţa, ci, mai degrabă, e primitor de ştiinţă 1556 . Dar despre firea 
dumnezeiască şi negrăită spunem că este ea însăşi în mod propriu tot binele 
care se crede că există, fiind izvor a tot felul de virtuţi în ea însăşi. Deci în 
mod foarte drept spunem că Fiul, fiind rodul iubirii, este şi El Iubire, ca şi 
Tatăl, din Care este. Şi, ca atare, prin virtuţi Se întipăreşte în sufletele noastre 
şi ne imprimă semnele familiarităţii noastre cu El. Sau altfel, după spusa lui 
Pavel, Hristos "este pacea noastră "(Efes. 2, 14). Căci în El cele de jos s-au 
unit cu cele de sus, şi prin El ne-am împăcat cu Dumnezeu-Tatăl. Fiindcă, 
deşi la început ne-am însuşit o mare despărţire, din lunecarea spre rău, şi 
ne-am împărţit în două popoare, în neamuri şi Israel, ne-am zidit în El într-un 
om nou, fiindcă s-a desfiinţat zidul din mijloc al despărţiturii şi a încetat pu¬ 
terea duşmăniei, punându-se capăt Legii prin dogmele evanghelice. Dar cum 
s-ar fi cunoscut că ne-am făcut ucenici ai păcii dacă n-am fi avut pacea întreo- 
laltă? Căci ce altceva ar fi despărţirea din lipsa iubirii, dacă nu naşterea luptei, 
desfiinţarea păcii şi ivirea a toată dezbinarea sufletească? Fiindcă, precum în 
legătura nesfâşiată a iubirii ni se păstrează bunătăţile păcii, în acelaşi fel, 
socotesc, prin încetarea iubirii pătrunde răul războiului. Şi ce urmează de 


1555. Firea dumnezeiască nu e numai capabilă să ajungă sau să primească toate bună¬ 
tăţile, ci este ea însăşi acestea. 

1556. Deci există o deosebire între Dumnezeu şi om. Dumnezeu este prin Sine ştiinţa şi 
iubirea, dar nu în sensul că e o ştiinţă şi o iubire impersonale, ci în sensul că nu primeşte de 
la altcineva superior ştiinţa şi iubirea, ci El însuşi este izvorul suprem al acestora. Omul nu le 
are de la sine, dar le poate primi de la Dumnezeu. Deci e făcut pentru o legătură cu Dumnezeu, 
e făcut pentru a le primi de la Dumnezeu. 

aici? Apar ocări, certuri crude, mânii, violenţe, bârfiri, defăimări, pizme şi tot 
felul de răutăţi. 

Deci, deoarece toată virtutea se cuprinde şi se impune în chipul şi modul 
iubirii, să nu cugete cineva dintre noi că, prin post şi prin culcare pe jos, sau 
prin alte osteneli nevoitoare, face ceva mare dacă nu salvează iubirea faţă de 
aproapele 1557 . Căci cel ce nu duce corabia spre ţintă, asemenea celor nepri¬ 
cepuţi în cârmuirea ei, rătăceşte ca un cârmaci care are cârma corăbiei, dar, 
din nepricepere, nu ştie să o conducă spre ţinta propusă. De aceea, cel ce a 
îndrăznit să spună: "De căutaţi o dovadă a Lui, Care grăieşte în mine", 
vorbesc despre dumnezeiescul Pavel, nu se laudă numai pentru îndrumare, 
a şi pentru ţinta ce o urmărea prin aceasta. Căci cel ce se laudă pentru 
ostenelile trupeşti cade din bunătăţile cele mai de frunte şi mai necesare, 
adică nu urmăreşte ţinta adevărată. Iar el ştia că aceasta este iubirea, care e 
ca o cunună pusă peste toate virtuţile, cum spune spre învăţătură: "De aş 
împărţi toată avuţia şi de aş da trupul meu ca să âe ars, iar dragoste nu am, 
nimic nu-mi foloseşte" (I Cor. 13, 3). Strălucirea iubirii este în noi chipul 
Mântuitorului Hristos 1558 . 

"Doamne, L-a întrebat Simon-Petru, unde Te duci?" (In 13, 36) 

Din iubire de învăţătură Petru întreabă iarăşi şi se interesează de înţele¬ 
sul cuvântului, neînţelegând încă, precum se vede, ce semnificaţie are spusa 
Lui. Dar întreabă şi din râvna fierbinte de-a urma lui Hristos. în privinţa 
aceasta e vrednică de admiraţie ordinea ucenicilor 1559 . N-ar putea spune cineva 
că, fiind de faţă şi ceilalţi, Petru a întrebat cel dintâi dintre ei, pentru că el sin¬ 
gur nu ştia. De fapt, ceilalţi îi cedează, ca celui dintâi, cuvântul şi curajul de-a 
întreba. Dar nu e lipsit de risc a vorbi la urechile învăţătorului, pentru cei ce 
se socotesc că sunt ceva 1560 . Dar nu e mai puţin vrednic de admirat Petru, 
care nu se ruşinează să pară mai greoi la înţelegere, dorind să priceapă ceva 


1557. Deşi înainte a spus că iubirea se arată în toate felurile de virtuţi, aici arată putinţa 
de-a practica unele virtuţi care, fiind lipsite de iubire, n-au o prea mare valoare. Acesta e cazul 
când, în practicarea acelor virtuţi, se uită de iubirea semenului nostru. Se arată aici cât de mult 
ne realizăm unul prin altul, cât de mult pe măsură ce uit de mine în grija faţă de altul, mă rea¬ 
lizez cu adevărat pe mine. 

1558. Hristos, fiind Iubirea supremă, sau Izvorul personificat al iubirii -căci iubirea nu 
este fâră persoană, ci, unde este ea, este şi persoana, în mod deosebit Persoana lui Hristos -, 
când avem în noi iubirea, avem pe Hristos sau strălucirea Lui. 

1559. Existând o ordine între ucenici, aceasta arată că după primul există şi al doilea şi al 
treilea şi aşa mai departe. Deci Petru nu era primul, în sensul că între ucenici ar fi existat la 
fel, trepte de putere. Iar aceasta mai arată că cel dintâi nu avea o putere peste ceilalţi. 

1560. Nu s-ar fi arătat smerenie dacă ar fi luat cuvântul un ucenic care nu era socotit ca 
primul. Că aceasta nu era o ordine rigidă o arată faptul că, uneori, ia şi alt ucenic cuvântul. 

din cele neînţelese, ci se grăbeşte iute spre trebuinţa de-a cunoaşte şi se 
gândeşte la folosul ce-i vine din iubirea de învăţătură, ca să se facă şi în pri¬ 
vinţa aceasta pildă celorlalţi 1561 . Căci, socotesc, nu trebuie să trecem peste 
cuvintele celor ce ne învaţă, dacă nu ne sunt cu totul clare, doar ca să dăm 
impresia că suntem foarte ascuţiţi la minte şi pătrunzători la înţelegere, ci tre¬ 
buie să întrebăm mai degrabă, ca să pătrundem în chip înţelegător ceea ce 
primim, ca să ne fie spre folos 1562 . Căci e cu mult mai bună cunoaşterea a 
ceea ce ne este de folos, decât părută înţelepciune deşartă şi e mai bine să 
învăţăm cu adevărat, decât să socotim că ştim. 

"Răspuns-a Iisus: Unde Mă duc Eu, tu nu poţi să urmezi Mie 
acum, dar mai târziu îmi vei urma " (In 13, 36) 

Ştiind că e grea şi de nesuportat tristeţea ce-a cuprins pe ucenicii Săi, 
căci le spusese deschis că Se va urca la ceruri şi-i va lăsa lipsiţi de prezenţa 
Lui pe pământ, deşi va fi totuşi împreună cu ei ca Dumnezeu, Se foloseşte 
pentru prezent de un cuvânt mai învăluit, lipsindu-i de înţelegerea exactă a 
acestui lucru. De fapt, văzându-i neştiutori, îi lasă să rămână în această stare. 
Căci cei înţelepţi nu ezită să acopere cele ce obişnuiesc să aducă întristare în 
umbra unor cuvinte mai grele. Căci, deşi prezentase plecarea Sa la cele de 
sus şi la ceruri ca pe o dăruire a Sa lui Dumnezeu-Tatăl, ca pârgă a umanităţii 
şi ca făcând aceasta pentru folosul tuturor (căci ne-a deschis o cale nouă, pe 
care înainte nu o ştia firea omenească), sfinţilor ucenici, care voiau să fie 
pururea împreună cu El, despărţirea de Hristos le apărea ca insuportabilă, 
deşi ştiau, pe de altă parte, că El va fi totdeauna cu ei prin puterea şi împreuna- 
lucrare a Duhului. Deci lasă pe fericitul Petru, care împreună cu ceilalţi 
ucenici nu cunoştea înţelesul celor spuse, să rămână în aceeaşi stare şi, în 
chip folositor, nu le descoperă exactitatea celor spuse, până ce nu va duce la 
capăt cuvântul care va putea să-i lumineze. Aceasta îl vom vedea făcând şi în 
cele următoare. Căci zice către ei: "Vă este de folos ca Eu să Mă duc. Căci 
dacă Eu nu Mă voi duce. Mângâietorul nu va veni la voi" (In 16, 7). Vrea 


1561. Prin întrebarea pusă în numele celorlalţi, Petru nu arată că avea un drept special 
de-a întreba în numele celorlalţi. El se arată mai degrabă demn de imitat, atât prin faptul că nu 
se ruşinează să spună pe faţă că e mai neştiutor decât ceilalţi, cât şi prin faptul că pune dorinţa 
de învăţătură mai presus de o astfel de ruşine. Prin amândouă nu se arată ca făcând ceva ce 
numai el ar avea dreptul, ci ca o pildă a ceea ce ar trebui să arate toţi. Ce bine ar fi dacă ar putea 
imita pilda lui Petru şi cel ce se socoteşte urmaşul lui! Ar arăta un primat în smerenie, nu unul 
în putere. Şi cât ar câştiga ecumenismul de azi dintr-o astfel de înţelegere a primatului 
urmaşului lui Petru! 

1562. E lucru folositor a primi ceea ce ni se spune de învăţătorul nostru. Dar acest folos 
sporeşte când încercăm să înţelegem ceea ce am primit mai înainte de la el. 

totuşi, ca Dumnezeu, să-i tăgăduiască ucenicului, doritor să-i urmeze cu 
râvnă, că Ii va urma şi va fi curând cu El, neputându-1 împiedica nimeni. Deci 
zice: "Unde Mă duc Eu, tu nu poţi să urmezi Mie acum, dar mai târziu îmi vei 
urma". Şi cuvântul are un dublu înţeles: unul este foarte apropiat şi familiar, 
iar celălalt, mai ascuns şi în ghicitură. Ii spune că nu va putea acum să 
urmeze Celui ce Se suie la cele de sus şi Se întoarce la cer, dar îi va urma 
după acestea, statornicind adică pe sfinţi prin nădejde în cinste şi slavă, când 
vor ajunge în cetatea de sus şi vor împărăţi împreună cu El. Dar prin aceasta 
mai indică şi altceva. Şi voi spune ce e aceasta. întrucât încă nu sunt îm¬ 
brăcaţi cu puterea de sus (Lc. 24, 49) şi n-au primit încă pe Cel ce-i întăreşte 
pe ei şi umple firea omului de bărbăţie, adică pe Duhul Sfânt nu vor învinge 
aşa cum sunt moartea şi nu se vor vindeca de înspăimântătoarele muşcături 
ale ei. Deoarece numai Mântuitorului Hristos I se cuvenea şi numai Lui îi era 
rezervată puterea de a sfărâma stăpânirea morţii, era cu neputinţă altora să 
fie văzuţi făcând aceasta înaintea Lui. Căci a nu se teme de moarte ce poate 
însemna altceva decât a o dispreţui ca pe una ce nu poate aduce nici o vătă¬ 
mare? De aceea, după judecata noastră, şi fericiţii prooroci se înfricoşau de 
apropierea morţii, ea nefiind desfiinţată încă prin învierea lui Hristos 1563 . 
înţelegând aceasta în chip drept, Pavel a spus că Cuvântul Cel ce este din 
Dumnezeu şi în Dumnezeu a luat sămânţa lui Avraam, ca, prin moartea sfân¬ 
tului Său trup, "să surpe, prin moartea Sa, pe cel ce are stăpânirea morţii, 
adică pe diavolul, şi să izbăvească pe cei pe care frica morţii îi ţinea în robie 
toată viaţa" (Evr. 2, 14-15). Căci prima topire a morţii a fost patima mântui¬ 
toare, şi începutul îndrăznelii Sfinţilor împotriva ei a fost învierea lui 
Hristos 1564 . Deci, înainte ca Viaţa cea după fire să desfiinţeze moartea şi să 
nimicească frica întreţinută de ea în sufletele noastre, ucenicii erau încă slabi 
în faţa primejdiilor. De aceea, Domnul îi spune lui Petru în chip acoperit că 
va fi şi el răstignit la vremea sa, şi prin aceasta îi va urma. Dar că acum nu 
are mintea destul de tare pentru o astfel de luptă, îi arată zicând: "Unde Mă 
duc Eu, tu nu poţi să urmezi Mie, dar mai târziu îmi vei urma". Dacă prin 
aceste cuvinte Hristos n-ar fi dat de înţeles moartea lui Petru, pentru care 
motiv ar fi îndreptat cuvântul numai spre persoana lui Petru, după ce şi 
ceilalţi Sfinţi Apostoli primiseră făgăduinţă că vor fi împreună cu El şi vor 
urma Lui la vremea învierii, restabilindu-li-se viaţa nestricăcioasă şi bucurân- 
du-se de bunătăţile nădăjduite? Dar e vădit că, prevestind lui Petru ceea ce i 


1563. Hristos cel înviat cu trupul va răspândi, la a doua Sa venire, puterea Sa care va învia 
orice trup şi va face incoruptibilă toată materia. Iar până atunci, cei apropiaţi de El prin 
credinţă nu vor mai merge în iad cu sufletul, ci vor fi aproape de El. 

1564. învierea lui Hristos a înlăturat în cei ce cred în El frica de moarte şi robia în care îi 
ţinea pe oameni această frică. 

se va întâmpla într-un timp de mai târziu, o face ca prin ghicitură. De aceea 
i-a arătat aceasta mai clar prin alte cuvinte, zicând: "Când erai mai tânăr, te 
încingeai singur şi umblai unde voiai; dar când vei îmbătrâni, vei întinde 
mâinile tale şi altul te va încinge şi te va duce unde nu voieşti. Iar aceasta a 
zis-o, arătând cu ce fel de moarte va preaslăvi pe Dumnezeu" (In 21, 18-19). 
Căci, deşi e un lucru dulce pentru sfinţi a pătimi pentru Hristos, primejdia nu 
e voită, însă trebuie suportată când e adusă de vreo necesitate. De aceea ne 
şi porunceşte să ne rugăm ca să nu cădem în ispită. 

"Zis-a Lui Petru: Doamne, de ce nu pot să urmez Ţie acum? 
Sufletul meu îl voi da pentru Tine" (In 13, 37) 

Ce-1 împiedică pe cel al cărui scop este să moară pentru învăţător, sâ-L 
urmeze, socotind aceasta ca pe un motiv de laudă? Căci sfârşitul oricărui peri¬ 
col şi extrema poftă a sălbăticiei prigonitorilor se opreşte la trup, şi moartea 
vine împotriva lui. Iar cel ce e gata pentru ea, prin ce-ar putea fi împiedicat să 
părăsească voinţa puternică de-a urma (învăţătorului)? Căci râvna lui Petru e 
fierbinte, şi măsura voinţei de a-L urma e foarte mare. Nu poate vedea cine¬ 
va vreo micime în el, şi sfârşitul vieţii lui dovedeşte aceasta. Dar trebuie luat 
în seamă că Mântuitorul nostru a indicat mai înainte reîntoarcerea Sa la cer 
şi îi spune lui Petru să nu-I urmeze acum, ci după ce-şi va împlini apostolatul. 
Hristos cheamă deci capetele sfinţilor în cetatea de sus la timpul cuvenit. De 
aceea îi cere ucenicului să se facă gata pentru aceasta la vremea potrivită şi 
le cere tuturor să nu se primejduiască mai înainte, mergând după cum gân¬ 
desc ei, pe alt drum, şi nu de-a dreptul. Socotesc că Domnul cugetă ca ei să 
meargă şi în unele localităţi mai puţin cunoscătoare ca cele din Iudeea, sau să 
treacă şi la alte popoare, având să le comunice cele învăţate de la El şi să 
sufere de la ele o duşmănie cu mult mai mică decât cea suferită de la farisei. 
De aceea, le făgăduieşte că-I vor urma neîndoielnic, nu numai murind, dar nu 
le va fi greu nici să moară. Este în acestea şi o asemănare cu cele spuse 
înainte şi pe care le voi spune iarăşi. Mai înainte, ferindu-Se de ura de moarte 
a iudeilor, de mânia lor nestăpânită şi de limba lor furioasă, Hristos S-a dus în 
satele Galileii, facându-i pe aceia să se minuneze de minunile Lui. Dar 
deoarece a murit Lazăr, fratele Măriei şi al Martei, cunoscând-o aceasta ca 
Dumnezeu, zice ucenicilor Săi: "Lazăr, prietenul nostru, a adormit Mă duc 
să-l trezesc" (In 11,11) 1565 . La aceasta, îi spun ucenicii, din iubire: "Acum căutau 
iudeii să Te ucidă cu pietre, şi iarăşi Te duci acolo?" (In 11, 8). Răspunzând 


1565. Nu firea omenească a lui Hristos a desfiinţat moartea, ci Fiul lui Dumnezeu, iposta- 
sul Vieţii prin Sine, devenit ipostas şi al firii omeneşti. 

Hristos şi arătând că trebuie să Se întoarcă în ţinutul iudeilor, Toma, cel 
numit Geamănul, a spus celorlalţi ucenici: "Să mergem şi noi şi să murim cu 
El". Socotesc că acesta este şi scopul cuvintelor lui Petru. Căci crede, poate, 
precum am spus înainte, că Iisus Se întoarce să predice şi să se primejduiască 
de către iudei. De aceea, fiindcă era stăpânit de iubire, făgăduieşte să-şi arate 
iubirea sa nebiruită în râvna de-a merge cu El, spunând că nimic nu-1 poate 
împiedica de la aceasta, o dată ce s-a hotărât să o facă, deoarece scopul lui 
este să moară pentru învăţător 1566 . 

"Iisus i-a răspuns: Vei pune sufletul tău pentru Mine? 

Adevărat, adevărat zic ţie că nu va cânta cocoşul, 
până ce nu te vei lepăda de Mine de trei ori!" (In 13, 38) 

Petru făgăduieşte mai mult decât poate, arătând în aceasta o râvnă vred¬ 
nică de admiraţie. Dar Hristos, cunoscând asprimea furtunii, greutatea de 
nesuportat a ispitei şi mărimea prigoanei, clatină din cap. Desfăşurând în faţa 
ochilor mărimea întregii pătimiri, gândind la duşmănia mai presus de toate a 
iudeilor şi văzând cele viitoare şi comparându-le cu cele din acel timp, îi 
spune cele de mai sus: Viaţa ta o vei pune pentru Mine, Petre? Spui că frica 
de acestea nu te sperie şi socoteşti că vei fi mai tare decât cele viitoare? Dar 
nu ştii greutatea ispitei, nici nu ai tărie de a pătimi, căci curajul îţi este foarte 
mic. De aceea, fără să vrei, Mă vei tăgădui de trei ori, şi aceasta într-o singură 
noapte. Acestea socotim că vrea să le spună Iisus. Se cuvine iarăşi să ne 
minunăm şi în aceasta de iubirea Lui de oameni. Căci, după ce a spus mai 
înainte că puterea sufletului nu e pe măsura râvnei, îi arată că se va frânge şi 
va ceda atât de mult, încât numai la anunţarea primejdiei nu se va opune cu 
nimic, pentru că nu se va afla sub puterea lui Dumnezeu. Şi pentru care 
cauză? Pentru că suferind cele omeneşti, nu-i va putea opune o putere. Şi El 
cunoştea că firea era încă slăbită, neputând să opună morţii o astfel de putere. 
Fiindcă moartea, nefiind încă desfiinţată prin învierea lui Hristos, sfida 
înţelegerea tuturor şi era încă în stare să zdrobească numai prin muşcătura 


1566. Petru şi Toma, şi toţi ucenicii, iubeau atât de mult pe Iisus, că voiau să meargă 
împreună cu El la moarte. Dar, cum vedem din cele următoare, când Petru a fost pus în 
situaţia de a-şi primejdui viaţa pentru Hristos, n-a mai simţit puterea să-şi împlinească 
hotărârea de-a muri pentru El. Numai după ce s-au umplut de Duhul Sfânt, ucenicii au fost în 
stare să meargă până la moarte în propovăduirea Lui. Au mers până la marginile puterilor 
omeneşti în iubirea lor. Dar puterile pur omeneşti sunt slabe. Iubirea lor, care mergea până la 
marginile puterii lor omeneşti, e cu atât mai de admirat, cu cât simţeau voinţa să meargă până 
la moarte pentru El, deşi nu erau încă siguri că El va învia şi vor învia şi ei. 

ei chiar şi pe cel mai viguros şi mai tare în îndrăzneală. Căci firea, pătimind 
moartea, cedează ca unei biruitoare, mai bine-zis, ceda atunci 1567 . Dar 
rupând Mântuitorul nostru lanţurile morţii, aceasta s-a arătat dulce celor ce 
iubesc pe Hristos, deşi ea se apropie cu asprime 1568 . Căci prin moartea Lui a 
apărut viaţa veşnică, care a desfiinţat stăpânirea stricăciunii. Dar să nu 
socotească cineva că Petru Da tăgăduit pentru a fi vădit prin aceasta ceea ce 
prezisese Hristos. Acesta nu dă nici o importanţă tăgăduirii lui Petru. Căci lui 
Petru nu i se impune aceasta, nici nu e constrâns la pătimirea acestora, ci 
Hristos le prevede acestea ucenicului, pentru că ştia, ca Dumnezeu, că se vor 
întâmpla neîndoielnic 1569 . Dar deoarece cele ce s-au întâmplat celor mai 
vechi s-au scris spre sfatuirea celor de după ei, să spunem, mişcaţi de ele, ce 
folos trebuie să se tragă din aceasta. Nu socotesc că Dumnezeu sileşte la 
ceva, nici nu obligă pe cineva să făgăduiască împlinirea a ceea ce e mai pre¬ 
sus de fire 1570 . Pe de altă parte, socotesc că nici nu vrea să treacă cu vederea 
cele ce se vor face, spunând mai dinainte când se va face aceasta sau aceea; 
căci toate cele pe care va voi cineva să le facă, El trebuie să le ştie, precum a 
spus preaînţeleptul ucenic: Dacă Domnul le va vrea, le vom trăi 1571 . Mai tre¬ 
buie ca unele suflete să vrea să dobândească unele virtuţi cu toată puterea. 


1567. Firea pătimeşte moartea înainte de patima lui Hristos. Hristos, biruind moartea, 
restabileşte firea omenească. Firea umană rămâne şi se restabileşte în ceea ce îi este propriu 
numai prin Dumnezeu, Viaţa prin fire. Creatura umană nu poate veni la existenţă decât prin 
Dumnezeu şi nu poate reveni la întregimea ei decât având pe Dumnezeu în ea. 

1568. Moartea lui Hristos s-a arătat dulce, căci El a omorît moartea. Dar moartea s-a 
apropiat de El cu asprime. Când s-a realizat, a devenit dulce, căci n-a mai dus sufletul pentru 
suferinţă la iad şi nici trupul la distrugerea definitivă, ci a condus la întemeierea dumnezeiască 
a vieţii trupului, găsind în Dumnezeu puterea recreării lui. Moartea trupului a trăit-o sufletul 
ca fiind dulce. Pătruns de dumnezeire, a putut da viaţă celor din iad, morţi înainte de El în 
nădejdea venirii Lui. Această deplină pătrundere a sufletului de dumnezeire I-a dat putere să 
învie trupul din mormânt. A încetat să mai fie "în mormânt cu trupul, în iad cu sufletul şi pe 
scaun împreună cu Tatăl", sufletul pătrunzându-se de dumnezeire şi ridicând trupul la o viaţă 
nouă, nemuritoare. într-un fel, trupul a rămas chiar din momentul morţii legat cu sufletul şi cu 
dumnezeirea prin ipostasul care le unea pe toate, deşi la vedere erau despărţite. Moartea 
devine dulce după Hristos şi pentru cei ce se unesc cu El prin credinţă. 

1569. Dumnezeu nici nu impune cu sila cele pe care le vor face oamenii, nici nu-i scapă 
cu puterea Sa mai presus de fire de cele pe care le vor face ei cu voia. Ii lasă să facă şi le 
prevede cele pe care le vor face cu voia lor. 

1570. Prin acestea nu se neagă libertatea lui Petru, deci lipsa unui rol al lui în ceea ce va 
face. Nu e predestinat Petru la acestea. 

1571. Nu vom face cele ale noastre pentru că le vrea Dumnezeu, ci Dumnezeu le vrea 
pentru că noi le vom face. Dumnezeu ar putea să le oprească dacă nu ar vrea să se întâmple, 
dar nu vrea să intervină în libertatea omului cu o predeterminare. 

"Să nu se tulbure inima voastră" (In 14, 1) 

Spunând că Petru va coborî la atâta frică, încât îl va tăgădui de trei ori, şi 
aceasta o va face într-o singură noapte, a arătat prin frica lui cel mai mare peri¬ 
col ce-1 aşteaptă. De aceea, a fost firesc ca ceilalţi ucenici să se gândească la 
cât de mare frică va avea Petru din cauza celor ce se vor întâmpla şi, de aceea, 
la cât de greu îi va fi de învins ispita, încât fruntaşul lor nu va cădea doar o 
dată, ci de mai multe ori şi în foarte scurt timp. Cine dintre noi va putea ocoli 
căderea în fapte şi mai rele, sau cum vom rezista altora, o dată ce Petru nu 
poate sta tare, ci se va supune ca din necesitate greutăţii celor ce se vor 
întâmpla? în zadar deci ne vom da toată osteneala să urmăm Lui şi vom 
merge până la lacrimi în voinţa aceasta, socotind că aceasta ne va pricinui 
viaţa cea de la Dumnezeu. Nu era deloc improbabil să cugete ucenicii în ei 
înşişi acestea. Dar, deoarece mintea lor era înclinată să se întărească totuşi, 
Iisus le îmbie, ca un leac necesar acestor gânduri şi ispite, porunca să nu se 
tulbure, zicând: "Să nu se tulbure inima voastră". Observă cât de umbrit le 
făgăduieşte iertarea lipsei lor viitoare de curaj! Nu le spune în mod descope¬ 
rit: "Vă voi ierta dacă veţi scădea în curaj" sau: "Voi fi iarăşi cu voi, chiar după 
ce Mă veţi tăgădui şi veţi fugi", ca nu cumva, eliberându-i de frica cea vred¬ 
nică de râs şi scoţând din ei cu totul sminteala, să-i facă să considere greşeala 
uşoară şi să nu dea nici o importanţă păcatului tăgăduirii 1572 . Spunându-le că 
nu trebuie să se tulbure, i-a aşezat la mijloc, între nădejde şi frică, pentru ca, 
odată slăbiţi şi după ce au pătimit ceea ce-i omenesc, nădejdea în bine să-i 
ajute să lupte pentru a se ridica din greşeală. Le îngăduie frica pentru a pă¬ 
cătui mai puţin, pentru că încă nu le era propriu să nu poată cădea deloc, 
fiindcă nu erau încă îmbrăcaţi cu puterea de sus, cu harul Duhului Sfânt. Le 
porunceşte deci să nu se tulbure, dar îi învaţă pe cei ce vor avea să lupte să 
fie mai tari ca frica şi să se ridice la ostenelile unei străluciri extreme. Căci e 
mare în îndrăzneală mintea netulburată. Dar cea întunecată şi nu prea 
prevăzătoare cade din nădejdea iertării şi lunecă în frică din cauza lipsei de 
curaj. Căci mintea neîntemeiată în harul de sus e fricoasă şi uşor schimbă¬ 
toare şi se tulbură uşor. De aceea, preaînţeleptul Pavel, rugându-se, scrie 
unora: "Şi pacea lui Hristos care întrece toată mintea să păzească inimile 
voastre" (Filip. 4, 7). Căci aceasta înseamnă a nu fi tulburat cu inima. 


1572. Hristos îi lasă pe ucenici să-şi trăiască frica naturală şi să meargă până la greşeala 
fugii de El din frică, pentru ca să nu se laude că n-au păcătuit, că au fost tari prin ei înşişi. Dar 
le dă totuşi şi speranţa că vor fi iertaţi pentru această greşeală. Nu-i lasă nici să se laude în 
viitor, nici să rămână în disperarea greşelii în care au căzut. Sunt de remarcat analizele psiho¬ 
logice subtile ale Sfântului Chirii. 








832 


SFANŢUL CHIRIL AL ALEXANDRIEI 


"Credeţi în Dumnezeu, credeţi şi în Mine" (In 14, 1) 

înarmează pe cel adineauri fricos şi-i porunceşte să iasă repede din frică 
prin credinţa arătată în fapte. Căci aşa ne mântuim, şi nu altfel, după cuvântul 
din Psalmi: "Domnul este luminarea mea şi mântuitorul meu. De cine mă voi 
teme? Domnul este apărătorul vieţii mele. De cine mă voi înfricoşa?" (Ps. 26, 
1). Căci dacă Dumnezeu cel atotputernic luptă pentru noi şi ne apără, cine 
ne-ar putea face vreun rău? Cine va avea atâta putere ca să-i stăpânească pe 
cei aleşi şi să-i supună răutăţii sale? Sau cine ar putea să-i supună săbiei sale 
pe cei ce au toată ocrotirea dumnezeiască? Căci credinţa este o armă de 
neînfrânt, înlătură frica de pătimire şi face nelucrătoare şi cu totul fără folos 
săgeţile răutăţii celor ce ispitesc. 

Acesta fiind înţelesul credinţei, să cugetăm şi la acesta. A poruncit ca ei 
să creadă nu numai în Dumnezeu, ci şi în El, nu ca în altcineva diferit de 
Dumnezeu, ci ca în Cel ce este prin fire Dumnezeu, deci în identitatea fiinţei. 
Deci, cerând credinţa în Dumnezeu, a conchis prin acest singur cuvânt că 
Unul este Cel în Care trebuie să se creadă. Căci cugetarea iudaică nu admite 
să unească şi numele Fiului la credinţa în Dumnezeu, aceasta fiind propriu 
poruncii evanghelice. Cei ce cugetă drept trebuie să creadă şi în Tatăl, nu 
doar în Fiul, dar şi în întruparea Acestuia şi în Duhul Sfânt. Pentru că Sfânta 
şi cea de o fiinţă Treime se deosebeşte şi prin deosebirile de nume, şi prin 
însuşirile şi proprietăţile şi calităţile Persoanelor. Fiindcă Tatăl este Tată, şi 
nu Fiu, Fiul este Fiu, şi nu Tată, şi Duhul Sfânt este Duh propriu Dumnezeirii. 
Ei se cuprind în aceeaşi raţiune a fiinţei, neînfăţişându-ne trei dumnezei. Dar 
trebuie să prezentăm credinţa deosebind cum se cuvine, nespunând simplu: 
"Credem în Dumnezeu", ci lărgind mărturisirea şi atribuind fiecărei Per¬ 
soane aceeaşi raţiune a slavei. Dar în noi nu e nici o deosebire a credinţei în 
Ei. Fiindcă nu e mai mare în noi credinţa în Tatăl şi mai mică în Fiul sau în 
Sfântul Duh. Ci una şi aceeaşi este raţiunea şi modul credinţei, trecând prin 
trei nume de aceeaşi măsură 1573 , ca Sfânta Treime să apară în Aceştia Trei şi 
slava Ei să strălucească nemicşorat şi să se vadă şi în sufletele noastre 


1573. Când spun: Cred în Tatăl, implic în credinţa în El credinţa în Fiul, căci în Tatăl e 
implicat sau cuprins Fiul, fără să Se confunde, iar în mărturisirea Lor e implicată mărturisirea 
Duhului Sfânt. Căci Ei nu sunt fără Duhul, nici Duhul fără Ei. în fiecare dintre Ei sunt cuprinşi 
şi ceilalţi doi, pentru că fiinţa cea una nu se arată decât în toate cele trei Persoane, şi în fiecare 
Persoană e cuprinsă toată fiinţa, deci şi celelalte două Persoane. De aceea, numind o Persoană, 
trec în mod necesar la numirea celorlalte două, fără nici o coborâre sau înălţare în slava şi fiinţa 
Lor. O analogie: când vorbesc despre un om care are un fiu, nu pot să nu gândesc şi la fiul lui, 
şi invers. Nu se pot despărţi Persoanele dumnezeieşti în fiinţă şi în slavă, dar nici nu Se con¬ 
fundă, şi nici tatăl şi fiul omenesc. Căci rămân una în fiinţa şi în măsura lor, dar una naşte, iar 
alta se naşte. 

credinţa în Tatăl şi în Fiul, Care Sa făcut om, şi în Duhul Sfânt 1574 . Şi n-ar 
despărţi cineva, dacă ar cugeta sănătos, de Dumnezeu-Cuvântul nici templul 
luat din Fecioară, înţeleg în ce priveşte calitatea filiaţiei 1575 . "Căci Unul este 
Domnul Bsus Hristos" (I Cor. 8, 6), după spusa lui Pavel. Iar cel ce taie într-o 
doime de fii pe Cel Unul şi singur, să ştie că neagă credinţa 1576 . De fapt dum¬ 
nezeiescul Pavel, expunând foarte drept cuvântul despre acestea, nu prezintă 
credinţei numai pe Unul-Născut, ci şi pe Cel făcut ca noi, adică pe Omul care 
a murit şi a înviat din morţi. "Căci ce zice Scriptura? <Aproape este de tine 
cuvântul, în gura ta şi în inima ta>, adică cuvântul credinţei pe care îl pro- 
povăduim. Că de vei mărturisi cu gura ta că Iisus este Domnul şi de vei crede 
în inima ta că Dumnezeu Da sculat pe El din morţi, te vei mântui. Căci cu 
inima se crede spre dreptate, iar cu gura se mărturiseşte spre mântuire" 
(Rom. 10, 8-10). Iar de credem în Fiul ca înviat, cine a murit, ca să învie? Este 
evident că se înţelege că a murit după trup, fiindcă a fost închis în moarte 
trupul Său propriu şi a înviat iarăşi. Căci era trup al Vieţii după fire 1577 , 
purtând însuşirea întreagă a Celui ce locuia în el - unită în mod negrăit cu El 
-, adică lucrarea Lui de-viaţă-făcătoare. Când deci cineva îl desparte şi, 
punând aparte trupul şi pe Cel ce a locuit trupeşte în el, îndrăzneşte să spună 
doi fii, să afle că el crede numai în trup 1578 . Dar dumnezeieştile Scripturi ne 
învaţă să credem în Cel ce a fost răstignit şi a murit şi a înviat din morţi, ca 
nefiind altul decât Dumnezeu-Cuvântul în trup, dar fără să fie identic în fiinţă 
cu el. Căci trupul e trup, şi nu e Cuvântul, deşi e trupul Cuvântului Care are 
calitatea filiaţiei adevărate 1579 . Iar de părem că nu grăim bine, să se arate că 


1574. Aşa cum în realitatea dumnezeiască nu se pot despărţi Tatăl, Fiul şi Duhul Sfânt şi 
nici fiinţa şi slava Lor, aşa nu-I putem nici noi despărţi în credinţa noastră. Când credem în 
Tatăl, trebuie să credem că are un Fiu şi un Duh Sfânt nedespărţiţi de El. Numai aşa are 
Fiecare o slavă adevărată. In Dumnezeu este o iubire desăvârşită, trăită de Fiecare. 

1575. Firea omenească e numai templu al unicei Persoane a Fiului. Deci El rămâne Fiu 
al Tatălui chiar fiind îmbrăcat în trup, sau în firea omenească. Desigur, e şi în trup o simţire şi 
o lucrare, dar nu e a lui ca a unui Subiect deosebit, ci e a Fiului lui Dumnezeu. De aceea, 
rămâne, cu toate cele omeneşti, Fiul unic al Tatălui. Deci şi Tatăl însuşi este Tatăl unui Fiu 
care lucrează şi cele omeneşti. Şi Duhul e activ şi El în lucrarea Fiului, Care lucrează şi cele 
omeneşti. De aceea, cel ce crede în Dumnezeu cel în Treime, crede şi în Fiul cel întrupat, sau 
în Hristos. Şi cine nu crede în El ca în Fiul lui Dumnezeu nu crede în Sfânta Treime. Şi cine 
nu crede în Sfânta Treime nu crede în Dumnezeul iubirii, nu crede în Dumnezeu. 

1576. Această împărţire în doi fii o făcea nestorianismul. 

1577. Era trupul Vieţii după fire, adică al Celui ce este Viaţa după fire, sau al lui Dumnezeu. 

1578. Cine vede trupul separat crede că trupul a înviat prin el însuşi, deci crede într-o pu¬ 
tere a lui mai presus de fire. 

1579. Trupul nu e Dumnezeu-Cuvântul prin fiinţă, dar, fiind al Lui, sau al Fiului lui Dum¬ 
nezeu, se împărtăşeşte şi el de fiinţa Subiectului lui. Totul din Hristos constituie o Persoană, 
şi anume Persoana Fiului. Deci fiecare componentă se împărtăşeşte de calitatea Lui de Fiu. 

a murit Dumnezeu cel Născut din Dumnezeu, ceea ce e cu neputinţă, ba 
chiar numai a gândi aceasta este propriu necredinţei 1580 . 

"In casa Tatălui Meu multe locaşuri sunt. Iar de nu, v-aş fi spus. 

Mă duc să vă gătesc loc. Şi dacă Mă voi duce şi vă voi găti loc, 
iarăşi voi veni şi vă voi lua la Mine, 
ca şi voi să fiţi unde sunt Eu"( In 14, 2-3) 

După ce-a spus după trebuinţă că nu se cuvine să se tulbure şi le-a 
poruncit să creadă şi în Tatăl şi în Sine, le spune pe faţă, mângâindu-i ca pe 
nişte descurajaţi, că nu vor rămâne în afară de sfânta Lui încăpere, ci se vor 
sălăşlui în locaşurile de sus, vor vieţui veşnic în Biserica celor întâi născuţi şi 
vor fi în bunătăţile fără sfârşit. Le spune deci că vor fi multe locaşuri în casa 
Tatălui, învăţându-i că cerul e foarte încăpător şi că zidirea creată de El n-are 
nevoie deloc de nici un adaos ca să poată primi pe cei ce-L iubesc pe El. E de 
cugetat că voieşte să indice şi deosebirea de cinste, atunci când vorbeşte de 
multe locaşuri, întrucât tot cel ce vrea să vieţuiască în virtute primeşte un loc 
potrivit şi slava potrivită faptelor lui 1581 . Fiindcă erau multe locaşuri la 
Dumnezeu-Tatăl, va şi pleca, spune, mai înainte, ca să pregătească locaşurile 
sfinţilor. Deci, ştiind că sunt multe locaşurile destinate mai înainte, care 
aşteaptă sosirea celor ce-L iubesc pe Dumnezeu, nu merge pentru aceasta, ci 
ca să pregătească urcuşul spre cele de sus, împodobind pentru fiecare un 
locaş, sau un loc propriu al fiecăruia, făcându-1 un loc plăcut, netezind drumul 
nedeschis odinioară 1582 . Căci cerul le era cu totul inaccesibil oamenilor şi 


1580. Cei ce despart pe Hristos în doi fii sunt siliţi să spună că a înviat trupul prin sine, 
deci trupul însuşi e Dumnezeu, sau că a murit însuşi Fiul lui Dumnezeu, ceea ce este un lucru 
cu totul necredincios. înţelesul întregului verset este deci: "Să nu se tulbure inima voastră. 
Căci, dacă credeţi în Tatăl Meu, puteţi crede şi în Mine, chiar de voi muri. Fiindcă, deşi voi 
muri cu trupul, voi şi învia. Căci trupul nu e singur, ci este al Meu, care sunt Fiul Tatălui. Şi 
deci îl voi învia". 

1581. Cerul, sau casa lui Dumnezeu cu atâtea încăperi sau locaşuri câte persoane 
iubitoare ale lui Hristos vor fi în el, face şi el parte din creaţie, dar e plin de lumina lui Hristos. 
El se vede în toate. Căci ele sunt transparente pentru lumina Lui. Toţi se simt lângă El. Toţi 
simt iubirea Lui şi toţi sunt uniţi în iubirea faţă de El şi în veşnicia Lui şi această iubire îi face 
şi pe ei să se iubească, să-şi fie transparenţi într-o desăvârşită comuniune. Propriu-zis toată 
creaţia e transformată într-un astfel de cer transparent pentru Hristos, într-un cer al comuniunii 
între ei şi cu Hristos. Dar în lumina aceasta generală, răspândită de Hristos şi de toţi cei ce-L 
iubesc, fiecare răspândeşte o lumină pe măsura bunătăţii la care a ajuns în cursul vieţii 
pământeşti şi fiecare vede lumina lui Hristos şi lumina generală a tuturor pe măsura luminii 
înţelegătoare la care s-a ridicat el. Şi, potrivit luminii fiecăruia, e şi strălucirea sau slava lui. 

1582. Exista de mai înainte lângă Dumnezeu locul pentru fiecare. Iisus Se duce mai 
înainte ca să le înfrumuseţeze treptat, pe măsură ce vede pe fiecare urmând Lui în viaţa pămân¬ 
tească. 

înainte nu păşise nici un trup în acel loc atotcurat al îngerilor. Urcuşul spre el 
ni l-a înnoit cel dintâi Hristos. El ne-a dat un mod al urcuşului spre cer cu 
trupul, oferindu-Se pe Sine, ca o pârgă a celor adormiţi şi aflaţi în ţărâna 
pământului, lui Dumnezeu-Tatăl şi arătându-Se ca primul Om celor din ceruri. 
De aceea, îngerii aflaţi în cer, necunoscând taina sfântă şi mare a călătoriei 
Lui la cer cu trupul, când Dau văzut suind, tulburaţi de acest fapt minunat şi 
neobişnuit, zic: "Cine este Acesta ce vine din Edom?" (Is. 63,1), adică de pe 
pământ. Dar Duhul înţelepciunii prea sfinte a lui Dumnezeu-Tatăl n-a lăsat 
neînvăţată mulţimea de sus, ci a poruncit mai degrabă să se deschidă porţile 
cereşti împăratului şi Stăpânului tuturor, strigând: "Ridicaţi, căpetenii, porţile 
voastre şi vă ridicaţi porţile cele veşnice şi va intra împăratul slavei 11 (Ps. 23, 
9). Ne-a înnoit deci nouă Domnul Iisus Hristos cale proaspătă şi vie, cum zice 
Pavel, neintrând în sfinte făcute de mâini, ci în cerul însuşi, spre a Se arăta 
feţei lui Dumnezeu pentru noi 1583 . Căci nu ca să Se arate pe Sine feţei lui 
Dumnezeu-Tatăl $*a suit Hristos. Căci era şi este şi va fi totdeauna în Tatăl şi 
în ochii Celui ce Da născut, fiindcă El este Cel de Care Se bucură Tatăl tot¬ 
deauna 1584 . Dar Cuvântul neînvelit odinioară în umanitate 1585 S-a suit acum 
pentru a Se arăta în mod neobişnuit şi minunat ca om. Aceasta a făcut-o pen¬ 
tru noi, şi în favoarea noastră, Fiul în putere aflându-Se şi ca om, ca să audă 
şi cu trupul: "Şezi de-a dreapta Mea" (Ps. 109,1), şi să transmită slava filiaţiei 
Sale întregului neam omenesc 1586 . Căci este unul dintre noi, întrucât S-a 
arătat ca om de-a dreapta lui Dumnezeu-Tatăl, deşi este mai presus de toată 
creaţia şi de o fiinţă cu Tatăl Său, ca Cel ce S-a născut Dumnezeu din Dum¬ 
nezeu şi cu adevărat Lumină din Lumină. Deci S-a arătat ca om pentru noi 
Tatălui, ca pe noi, cei ce am căzut de la faţa Lui pentru vechea neascultare, să 
ne aşeze iarăşi în faţa Tatălui. A voit, ca Fiu, ca şi noi să ne numim fii şi copii 
ai lui Dumnezeu pentru El. De aceea şi Pavel, susţinând că are în sine pe 
Hristos grăind în el şi învăţându-ne că cele ce s-au făcut în Hristos se fac 
comune firii omeneşti, zice: "Şi împreună cu El ne-a sculat şi împreună ne-a 


1583. A intrat dincolo de locaşurile îngereşti, dincolo de cer, în faţa lui Dumnezeu-Tatăl, 
ca om, pentru a arăta faţa omenească lui Dumnezeu-Tatăl, ca faţă a omului iubită în gradul 
suprem. Ce s-a spus înainte despre cer, ca creaţie nouă, trebuie precizat ca cer plin de Dum¬ 
nezeu, având în el şi ceea ce-i mai presus de creaţie. 

1584. Fiul este bucuria Tatălui. Oricine se bucură de cel care-1 iubeşte. Cum nu S-ar bucura 
Tatăl de Fiul care-L iubeşte în mod suprem? Bucuria supremă este legată de existenţa 
supremă, iar existenţa adevărata şi bucuria de ea nu există fără comuniune. 

1585. Fiul Se arată acum Tatălui cu o faţă omenească. Se vede calitatea Lui de Fiu şi prin 
faţa omenească. Urcă şi cu umanul la înălţimea dragostei Lui filiale faţă de Tatăl. Câtă valoare 
se dă prin aceasta umanului! Tatăl Se bucură de faţa omului ca de faţa Fiului Său. 

1586. Toată faţa omenească este iubită acum de Tatăl ca faţă a Fiului Său. Omul devine 
fiu prin dragostea ce-o câştigă Fiul pentru umanitatea al cărei ipostas S-a făcut 

aşezat întru ceruri în Hristos Iisus" (Efes. 2, 6). Căci demnitatea şederii 
împreună şi slava acestei împreună-şederi e proprie lui Hristos ca Fiului după 
fire şi vom spune că Lui, şi numai Lui, I se cuvine cu adevărat această împreu- 
nă-şedere. Dar Cel ce şade împreună fiind ca noi, întrucât S-a făcut om, şi 
fiind şi Dumnezeu din Dumnezeu, ne transmite şi nouă harul demnităţii Sale. 
Căci, deşi nu şedem împreună cu El cu Tatăl (căci cum s-ar urca robul la 
aceeaşi cinste cu Stăpânul?), a făgăduit şi Sfinţilor ucenici şederea pe tron, 
zicând: "Când Fiul Omului va şedea pe tronul slavei Sale, şi voi veţi şedea pe 
douăsprezece tronuri, judecând cele douăsprezece seminţii ale lui Israel" 
(ML 19, 28) 1587 . 

Deci Mă voi urca, zice, nu ca să vă pregătesc locaşuri (căci ele sunt multe 
de mai înainte), înfăptuind ceva de prisos în creaţie, ci ca să împodobesc de 
mai înainte locurile, ca cei ce sunt acum pe pământ pentru păcatul ce s-a 
abătut peste ei să poată fi printre Sfinţii îngeri. Căci nu s-a ţinut amestecată 
sfânta mulţime de sus cu cei astfel întinaţi 1588 . înfăptuind deci aceasta, unind 
cele de sus cu cele de jos, şi dându-vă vouă loc prin urcuşul spre cetatea de 
sus, voi veni iarăşi în vremea naşterii din nou şi vă voi lua cu Mine, "ca şi voi 
să fiţi unde sunt Eu". Aceasta înţelegând-o şi Pavel, în Epistolele sale zice: 
"Căci aceasta vă spunem, după cuvântul Domnului, că noi cei vii, care vom fi 
rămas până la venirea Domnului, nu vom lua înainte celor adormiţi, pentru că 
însuşi Domnul, întru poruncă, la glasul arhanghelului şi întru trâmbiţa lui 
Dumnezeu, Se va pogorî din cer, şi cei morţi întru Hristos vor învia întâi. 
După aceea, noi cei vii, care vom fi rămas, vom fi răpiţi, împreună cu ei, în 
nori, ca să întâmpinăm pe Domnul în văzduh, şi aşa pururea vom fi cu 
Domnul"Q. Tes. 4,15-17). 

"Şi unde Mă duc Eu, voi ştiţi, şi ştiţi şi calea" (In 14, 4) 

Eu Mă duc înainte, zice, spre a vă găti vouă loc prin urcuşul la ceruri. Iar 
de veţi voi şi vă va plăcea să vă odihniţi în acele locuri, ţinând mult să fiţi în 
cetatea de sus şi să vieţuiţi cu sfintele duhuri, ştiţi Calea, adică pe Mine. Căci 
prin Mine, şi nu prin altcineva veţi dobândi harul atât de minunat. Fiindcă nu 
vă va deschide altcineva cerurile, nici nu va face vreodată altcineva deschis 
locul cu totul de neintrat şi neobişnuit celor de pe pământ, decât Eu, Cuvântul 


1587. Nici Sfinţii Apostoli nu vor şedea totuşi pe acelaşi tron dumnezeiesc cu Hristos, 
făcut om, ci numai pe tronuri apropiate de al lui Hristos şi al Tatălui, participând şi ei cu 
Hristos la judecarea oamenilor. 

1588. Păcatul a adus o îngroşare a trupului. Curăţia aduce o subţiere, o transparenţă a lui, 
îl face un mediu răspânditor de lumină, îl apropie pe om de îngeri. La această stare ajunge prin 
înviere. 

adevărat 1589 . De aceea şi Proorocul Ieremia a poruncit în Duh să căutăm 
această cale, zicând: "Opriţi-vă de la căile voastre. Priviţi şi întrebaţi de căile 
celor de demult, de calea cea bună şi mergeţi pe dânsa şi veţi afla odihnă 
sufletelor voastre" (Ier. 6, 16). Iar căile şi cărările Domnului sunt, după 
Prooroc, scrierile mântuitoare ale Sfinţilor Prooroci. Şi de va cunoaşte cineva 
înţelesul lor, va afla Calea cea bună, adică pe Hristos, prin Care vine şi curăţia 
desăvârşită în sufletele noastre. Căci ne îndreptăţim prin credinţă şi ne 
arătăm în comunicare cu firea dumnezeiască prin împărtăşirea de Sfântul 
Duh. Dar şi Proorocul Isaia, grăitorul celor mari, ne-a propovăduit pe 
Hristos, zicând: "Va fi acolo cale curată şi cale sfântă se va chema" (Is. 35, 8). 
Iar prin "acolo" înţelege timpul iconomiei cu trupul a (Mântuitorului) Unului- 
Născut. Căci ni S-a făcut cale curată şi sfântă, pe care cei ce înaintează vor 
vedea strălucita şi frumoasa cetate a sfinţilor, sau Ierusalimul liber, în tim¬ 
purile rânduite 1590 . De aceea, însuşi dumnezeiescul Psalmistzice către Tatăl: 
"Rânduieşte-mi lege, Doamne, pe calea Ta" (Ps. 26, 17). Căci doreşte să fie 
călăuzit prin legile lui Hristos, neignorând că cine vrea va înainta spre cetatea 
de sus prin călăuzirea evanghelică, ajungând de-a dreptul la tot binele. Şi nu 
e greu a aduce şi alte multe mărturii din prooroci, prin care Iisus e numit 
calea sfântă, dar socotesc că nimic nu împiedică pe cei ce se poartă cu înţelep¬ 
ciune să lupte şi ei cu folos. Cunoaşteţi deci calea prin care înaintaţi şi voi 
spre locaşurile de sus. (Căci acum vă arăt aceasta, şi altceva nimic, că sunt 
foarte multe locaşurile de odihnă pregătite la Dumnezeu-Tatăl). Şi Mă voi 


1589. Numai prin umanitatea Fiului lui Dumnezeu cea înviată se poate intra în cer. Cei ce 
vor învia se vor face şi ei subţiaţi şi transparenţi, copleşiţi de lumina bunătăţii duhovniceşti, ca 
să intre în "cerul" creaţiei transfigurate. Numai Hristos cel înviat e calea, sau uşa prin care vom 
intra şi noi în planul creaţiei îndumnezeite. 

1590. Hristos e calea spre care duc cărările proorocilor, sau scrierile lor. Hristos e cale ca 
Persoană, nu prin cuvinte, ca proorocii. Numai uniţi cu El ca Dumnezeu înaintăm tot mai mult 
spre desăvârşire. El este mereu cale şi mereu ţintă. Unele grupări creştine, evitând să se 
numească creştine, preferă să se numească "evangheliste", socotind că oamenii se desăvâr¬ 
şesc prin folosirea învăţăturii lui Hristos, nu prin unirea cu El ca Dumnezeu, Care ne face 
asemenea Lui prin unirea cu El. Dar numai în unirea cu El ca Persoană înviem şi ajungem la 
viaţa veşnică, fiind El însuşi viaţă. Aceia se aseamănă cu budiştii, sau cu mahomedanii, care nu 
văd mântuirea în unirea cu persoana întemeietorului religiei lor, ci în practicarea de către 
oameni prin propria putere a învăţăturii acelora. în creştinism nu învăţătura e "calea", ci 
Hristos ca Persoană e "calea". De aceea ne numim creştini, pentru că ne unim cu Hristos, nu 
"evanghelişti", sau altfel. Ei nu văd pe Iisus ca Hristos, sau ca Dumnezeu. Hristos e cale vie, 
nu pasivă. El ne prinde cu puterea şi cu pilda Sa cuceritoare şi ne duce cu El spre Ierusalimul 
ceresc, sau spre împărăţia dragostei. Hristos e şi model şi forţă care ne conduce spre ţinta 
adevărată şi veşnică a vieţii desăvârşite. El coboară la treapta în care putem să-L folosim ca 
model, urcând mereu mai sus pe măsură ce creştem în înţelegere şi putere. El e călăuza spre 
ţinta noastră interioară. Fără El nu ştim unde mergem, sau mergem spre moarte. 

duce înainte să vă gătesc loc, ca să înaintaţi cu curaj spre acele locuri. Dar voi 
cunoaşteţi, zice, că nu ar putea ajunge cineva acolo prin altcineva decât prin 
Mine. Deci, dacă va cădea cineva, va cădea din iubirea lui Hristos. Acela, prin 
cugetări murdare şi deşarte, dă atenţie celui ce alege să bârfească prin ne- 
curăţia unor cuvinte urâte, punând firea negrăită şi neînţeleasă între cele 
robite şi numărând pe Cuvântul liber şi născut din fiinţa Tatălui între cele create. 
Sau îl va supăra în alt oarecare mod. De aceea să ştie că, părăsind calea dato¬ 
riei, care duce spre cele de sus, şi lăsându-se rătăcit de la Hristos, va cădea 
sub judecata celor ce rămân la cele de jos. De aceea şi preaînţeleptul Pavel 
spune că cei ce refuză din prostie să vieţuiască în Hristos, şi se întorc la 
umbrele Legii, s-au înstrăinat de Hristos şi au căzut din har, dorind să se 
îndreptăţească din Lege. Căci, precum cel ce cade din calea umblată şi 
dreaptă va suferi pagubele rătăcirii, aşa socotesc că şi cei ce părăsesc drep¬ 
tatea în Hristos şi îndrumarea Evangheliei, căzând în nimicuri, nu vor vedea 
cetatea de sus, nici nu se vor obişnui cu cele sfinte. Căci Cale spre aceasta 
este numai Hristos. 

"Toma I-a zis: Doamne, nu ştim uncie Te duci; şi cum putem şti 
calea? lisus i-a zis: Eu sunt Calea, Adevărul şi Viaţa. 

Nimeni nu vine la Tatăl Meu decât prin Mine " (In 14, 5-6) 

Nevrând încă Hristos să spună deschis ucenicilor Săi că Se duce sus şi 
merge la Tatăl, ci indicând acest fapt încă prin ghicitură şi prin multe chipuri, 
ucenicul Toma I-a pus întrebarea despre ele. El îşi leagă întrebarea de nişte 
gânduri, fiind silit să întrebe unde va pleca şi spre ce ţintă II duce calea călă¬ 
toriei. Căci nu ştim, zice, unde Te duci. Şi apoi, cum putem şti calea? Hristos 
trece peste curiozitatea ucenicului. De aceea, nu răspunde la ceea ce voia el, 
ci păstrând aceasta pentru Sine şi lăsând-o pentru timpul potrivit, le desco¬ 
peră spre folos doar ceea ce le era necesar să afle. Eu sunt, zice, Calea, Eu, 
Adevărul, Eu, Viaţa. Şi că Domnul e drept spunând acestea despre Sine, 
socotesc că nimeni dintre cei ce cugetă sănătos nu se va îndoi vreodată. Dar 
socotesc că trebuie să întrebăm din iubire de învăţătură: Pentru ce, deşi e 
numit în de-Dumnezeu-insuflatele Scripturi: Lumină, înţelepciune şi Putere, şi 
cu alte multe nume, de care se foloseşte ca de unele potrivite şi având în ele 
mult înţeles, Se numeşte acum: "Calea, Adevărul şi Viaţa"? Socotesc că înţele¬ 
sul cuvântului e adânc şi nu uşor de pătruns. Totuşi, nu trebuie să ne lenevim 
în încercarea de a-1 pătrunde. Voi spune deci ceea ce e cu putinţă înţelegerii 
mele, lăsând cele mai înalte celor obişnuiţi să înţeleagă ceea ce e mai subtil. 

El ne arată că ne apropiem de încăperile dumnezeieşti şi ne urcăm la 
Biserica celor întâi născuţi prin trei lucruri: prin lucrare, sau prin virtuţi de 

multe feluri, prin credinţa cea dreaptă şi prin nădejdea în viaţă. Şi oare este 
altcineva care să ne ajute să putem acestea, sau să ne fie pricinuitorul, cauza 
sau motivul lor decât Domnul nostru Iisus Hristos? 1591 Desigur că nu. Să nu 
socoteşti că e altcineva. Căci El ne-a legiuit cele mai presus de Lege 1592 . El 
ne-a arătat calea pe care, dacă o cunoaştem, trecem bine la virtutea cu lucrul 
şi câştigăm, prin faptele cele după Hristos, trecerea plină de râvnă la cele de 
sus. Deci El este Adevărul şi El este Calea, adică temeiul adevărat al credinţei 
şi norma cunoaşterii nerătăcite a lui Dumnezeu. Căci, crezând în Fiul cu 
adevărat, adică în Cel ce S-a născut din însăşi fiinţa lui Dumnezeu-Tatăl, nu 
ne vom îmbrăca într -0 laudă falsă şi mincinoasă socotind pe Hristos creatură 
sau făptură, ci în credinţa adevărată 1593 . Fiindcă cel ce a primit pe Fiul ca Fiu 
a mărturisit neîndoielnic pe Cel din Care este şi cunoaşte şi primeşte pe 
Dumnezeu ca Tată. Deci El este Adevărul, El este Viaţa 1594 , şi ne va da nouă 
viaţa prin nădejde, adică cea nestricăcioasă şi fericită şi întru sfinţenie 1595 . 
Căci El ne învie pe noi, chiar ajunşi morţi din cauza vechiului blestem. Şi ne 
va aduce iarăşi la ceea ce am fost la început Deci toate le avem în El; şi prin 
El s-au arătat şi se vor înfăptui toate cele bune şi înalte foarte. 


1591. Hristos ne este cale pentru faptele bune, sau pentru virtuţi, ne este adevăr pentru 
credinţă, şi viaţă, prin nădejde, căci ne susţine prin nădejde viaţa de pe pământ şi ne asigură, 
prin ea, viaţa veşnică. Dacă nu-L avem pe El în aceste trei calităţi, n-am fi în stare de fapte bune, 
de credinţă dreaptă şi de nădejde, care să ne întărească în viaţa de aici şi în siguranţa celei 
viitoare. Hristos e Calea care ne duce spre ţinta veşnicei existenţe fericite. Hristos e Adevărul 
care e mai presus de ceea ce cunoaştem în lumea trecătoare. Şi de El suntem siguri prin 
credinţă, care depăşeşte ceea ce ştim din lume, ştiinţă care e trecătoare. Dar credinţa aceasta 
are în ea şi un temei pe care, dacă nu-1 admitem, totul este fără sens. Hristos e şi Cel ce ne 
susţine ca Viaţă adevărată, la care vom ajunge prin nădejde. Fără El n-am avea nici o nădejde 
într-o viaţă adevărată şi veşnică. De fapt, prin toate Hristos e Adevărul, prin toate e Calea şi 
prin toate e Viaţa. Dacă n-ar fi Adevărul, n-ar fi Calea şi Viata. Dacă n-ar fi Viaţa, n-ar fi 
Adevărul şi Calea. Dacă n-ar fi Calea, n-ar exista o ţintă adevărată, sau un adevăr în existenţă 
şi n-ar fi o nădejde. Existenţa noastră nu se poate susţine în veci fără El ca Adevăr absolut, fără 
Cel ce e Cale sigură şi Viaţa veşnică. 

1592. Legea veche şi legile naturale nu ne descoperă adevărul absolut calea desăvârşită 
şi nădejdea sigură. El este acestea, deoarece e mai presus de aceste legi. 

1593. Dacă nu credem în Fiul Unul-Născut al lui Dumnezeu, nu credem nici în Dum¬ 
nezeu ca Tată, deci într-un Dumnezeu adevărat al iubirii. A socoti pe Hristos creatură 
înseamnă a nega şi pe Dumnezeu ca Tată, deci ca Dumnezeu adevărat ca Dumnezeu al iubirii. 

1594. Fiul este Adevărul şi Viaţa pentru că numai dacă este Dumnezeu cu adevărat are 
un Tată Care este şi El Dumnezeu adevărat Numai în acest caz Dumnezeu e Viaţa, căci Viaţa 
este existenţă conştientă şi iubitoare. O existenţă inconştientă şi neiubitoare nu e viaţă. O exis¬ 
tenţă care nu ştie de sine nu e viaţă. 

1595. O viaţă coruptibilă, lipsită de fericire şi sfinţenie, care nu pot exista fără să existe 
conştiinţă, nu e viaţa adevărată. în ea nu există nici nădejdea, nici conştiinţa existenţei, adică a 
adevărului. Calea, Adevărul şi Viaţa nu pot fi decât în Persoana conştientă, în Persoana fericită 
de comuniunea cu alte Persoane, în Sfânta Treime. Deci Hristos, ca Fiu, ni Se face cunoscut 
ca Adevărul, Calea şi Viaţa. 

Deci, observă că în explicarea celor dinainte e multă raţiune. Căci, 
îndoindu-se încă ucenicul şi zicând: Cum cunoaştem calea?, a arătat pe scurt 
că, dacă cei ce voiesc să dobândească bunurile de sus îl ştiu pe El drept 
cauză, dăruitor al lor şi călăuzitor spre acestea, nu vor mai avea trebuinţă de 
nimeni spre a cunoaşte calea. Iar deoarece cu aceasta a legat spusa: "Nimeni 
nu vine la Tatăl, decât prin Mine", să spunem ceva şi despre aceasta, arătând 
mai înainte celor ce ar dori să vorbească despre acest lucru cum poate merge 
cineva spre Tatăl. Mergem deci în două moduri: Sau făcându-ne sfinţi pe 
măsura potrivită omenescului, alipindu-ne de Dumnezeu: "Fiţi sănţi, zice, 
ăindcă Eu sunt sfânt" (Lev. 19, 2), sau înaintând spre cunoştinţa cea prin 
credinţă şi contemplaţie, ca prin oglindă şi ghicitură, precum s-a scris (I Cor. 
13, 12). Dar nu va fi cineva niciodată sfânt şi nu va ajunge la această calitate 
prin vieţuirea cea întru virtute fără ca Hristos să-l călăuzească în toate, nici nu 
se va alipi de Dumnezeu-Tatăl, fără să mijlocească Hristos. Căci El este 
Mijlocitorul între Dumnezeu şi oameni (I Tim. 2, 5), unind prin El însuşi 
umanul cu Dumnezeu 1596 . Căci, ca Cel ce a răsărit din fiinţa lui Dumnezeu- 
Tatăl, întrucât este Cuvântul, şi strălucirea, şi pecetea Lui (Evr. 1, 31), este 
întreg una cu Tatăl, fiind întreg în Sine însuşi şi avându-L pe Acela (pe Tatăl) 
întru Sine însuşi (In 14,11). Iar întrucât S-a făcut om ca noi, Sa unit, afară de 
păcatul nostru, cu cei de pe pământ şi Sa făcut Mijlocitor, unind în Sine cele 
ce tind spre unitate şi iubire între ele 1597 . 

Deci nimeni nu va veni spre Tatăl, adică nu se va arăta părtaş al firii 
dumnezeieşti (I Pt. 1, 4) decât prin Hristos. Căci dacă n-ar fi mijlocit El, 
facându-Se om, cele ale noastre nu ar înainta spre atâta fericire. Dar dacă va 
înainta cineva spre Tatăl, prin contemplaţia cea din credinţă şi prin evlavia 
cea din cunoştinţă, va ajunge la El prin Mântuitorul nostru Hristos 1598 . Căci, 
precum am spus adineauri, voi spune iarăşi, Cuvântul nu e cale altfel. Numai 


1596. La Tatăl se ajunge sau prin sfinţenie, sau prin faptele virtuţii. De fapt aceste două 
căi se unesc, şi amândouă nu pot fi folosite decât în unirea cu Hristos. 

1597. Dumnezeirea voieşte, şi umanitatea tinde spre unirea şi iubirea dintre ele, fără con¬ 
fundare, căci fiecare vrea să se bucure de cealaltă. Dar Dumnezeu vrea sâ-Şi apropie umanul, 
nefiind silit de o trebuinţă, pe când umanul tinde spre unirea cu desăvârşirea dumnezeiască, 
dintr-o trebuinţă. Totuşi, nu merge spre aceasta decât în libertate. Dumnezeu e fericit şi fără 
umanitate, deşi Se bucură de iubirea ei. Omul aspiră spre Dumnezeire, nefiind fericit fără ea. 
Căci a fost creat pentru a se desăvârşi şi a fi fericit în unirea cu existenţa personală desăvârşită. 
Dar poate trăi şi fără această desăvârşire, fără propria fericire. Pentru a înainta spre împlinirea 
aspiraţiei sale spre desăvârşirea pe care o poate avea numai în Dumnezeu, are nevoie numai¬ 
decât de puterea dumnezeiască. Şi aceasta ni se pune la dispoziţie deplin în Hristos. 

1598. Vedem unită iarăşi contemplaţia cu credinţa, evlavia cu cunoaşterea. Şi ele ne vin 
prin Hristos ca Fiu al Tatălui. Toate aceste valori există în Persoană, nu în afară de Ea. In 
Hristos, ca Persoană, avem şi cunoaşterea omului, şi contemplaţia Tatălui de către Fiul lui 
Dumnezeu; şi evlavia omului, şi cunoaşterea Tatălui de către Fiul Lui. 

primind cineva pe Fiul ca Fiu cu adevărat, va ajunge la cunoştinţa lui Dum- 
nezeu-Tatăl 1599 . Nici nu va fi înţeles că e Fiu dacă nu se va primi, împreună 
cu El, Cel ce L-a născut (Tatăl). Cunoştinţa despre Tatăl e împreunată cu cea 
despre Fiul, iar cea despre Fiul, cu cea despre Tatăl 1600 . Deci rosteşte ade¬ 
vărul Cuvântul când spune: "Nimeni nu vine la Tatăl decât prin Mine", fiindcă 
este chipul natural şi fiinţial al Tatălui, nu s-a format prin nişte demnităţi 
adăugate, ca alţii, ci este una cu Tatăl, după fiinţă. 

"Dacă M-aţi fi cunoscut pe Mine, 
şi pe Tatăl Meu L-aţi fi cunoscut" (In 14, 7) 

Ar putea socoti şi spune cineva că Fiul vorbeşte de la Sine. Dar nu este 
aşa. Căci nu a spus ceva din cele deşarte şi de prisos, deşi uneori repetă în 
mod foarte folositor din cauza neputinţei unora de a înţelege cele spuse. Căci 
prin spusa de faţă ne aduce un mare folos, repetând ceea ce a spus înainte. 
Fiindcă Toma a întrebat, zicând: "Nu ştim unde Te duci", sau: "Cum putem 
şti calea?", neştiind ei unde va merge, El a răspuns: "Eu sunt Calea, Adevărul 
şi Viaţa", şi: "Nimeni nu vine la Tatăl Meu, decât prin Mine", arătând prin 
aceasta că dacă cineva va voi să ştie calea prin care să meargă spre viaţa 
veşnică, se va strădui desigur să cunoască pe Hristos. Iar deoarece se întâm¬ 
pla ca unii să-şi însuşească mai vârtos învăţătura iudaică decât pe cea 
evanghelică, socotind că le ajunge spre credinţa dreaptă mărturisirea şi 
cunoaşterea unui Dumnezeu al tuturor şi nu e necesar să se silească să afle 
învăţătura despre Sfânta şi Cea de o fiinţă Treime, Hristos pare să excludă 
total de la cunoştinţa adevărată despre Dumnezeu pe cei ce cugetau astfel, 
până ce vor accepta să-L primească şi pe El 1601 . Căci prin Fiul se poate 
apropia cineva de Dumnezeu-Tatăl. Fiindcă, pe măsura cunoaşterii Celui 
Născut, vom ajunge şi la Născătorul. Pentru că este neîndoielnic că, dacă va 


1599. Dumnezeu-Cuvântul e cale şi în acest sens: numai cunoscându-L pe El ca Dum¬ 
nezeu, ajungem la cunoaşterea Tatălui, sau ne punem în legătură cu Dumnezeu ca Tată. Fără 
a recunoaşte pe Hristos ca Fiu, nu cunoaştem pe Dumnezeu ca Tată, deci ca Dumnezeu 
iubitor. Şi un Dumnezeu neiubitor nu e Dumnezeu. 

1600. Dacă nu recunoaştem în Dumnezeu un Fiu, nu cunoaştem un Dumnezeu ca Tată. 
Dacă nu recunoaştem în Dumnezeu un Tată, nu cunoaştem în Dumnezeu un Fiu. Negarea 
dumnezeirii Unuia aduce şi negarea dumnezeirii Celuilalt. 

1601. Cine nu crede în Fiul nu crede nici în Dumnezeul cel Unul al tuturor. Aceasta vrea 
să spună Hristos în acest verset Căci un Dumnezeu care nu e Tată iubitor nu e de fapt 
Dumnezeu. Prin aceasta Domnul Hristos osândea pretenţia iudeilor cum că, nerecunoscând 
pe Hristos ca Dumnezeu, rămân la adevărata credinţă. De altfel în Vechiul Testament se 
afirmă des, mai ales prin Prooroci, Dumnezeu ca Tată şi ca Fiu şi ca Duh Sfânt. 

crede cineva că Fiul subzistă ca Fiu, deci ca Cel din fiinţa Născătorului, va 
cunoaşte desigur şi pe Tatăl 1602 . 

Deci, după o cunoaştere mai simplă şi mai puţin iscoditoare aşa ar trebui 
să vorbească cineva. Iar dacă va voi să ajungă la această cunoaştere prin gân¬ 
duri mai subtile, ca să pătrundă mai adânc în realitate, va fi ajutat iarăşi de 
Fiul. Căci firea dumnezeiască este în Sine cu totul necuprinsă de nici o 
înţelegere. Şi a îndrăzni să cercetăm ce este după fiinţă Făcătorul tuturor e o 
dovadă a lipsei de judecată. Dar putem dobândi oarecare cunoştinţă, ca în 
umbre şi ghicituri, privind cu mintea ca într-o oglindă înşiruirea prerogativelor 
pe care le are Fiul prin fire. Iar din cunoaşterea a ceea ce este El în Sine, deci 
şi înainte de înnomenire, şi a celor pe care le-a lucrat odată făcut om, poate 
urca cineva spre însăşi înţelegerea Celui ce Da născut 1603 . Priveşte la slava şi 
la puterea Lui, priveşte la stăpânirea Lui neîmpiedicată peste toate. Spune-mi, 
ce nu împlineşte dintre cele mai presus de raţiune prin consimţiri neforţate 
şi înainte de trup, şi cu trupul? Priveşte la Cel ce ni Se arată atât de mare prin 
faptele înseşi. De aceea zice: "Eu şi Tatăl una suntem. Cel ce M-a văzut pe 
Mine, a văzut pe Tatăl" (In 14, 9) 1604 . Deci trebuie să se treacă, după înţele¬ 
sul acestui verset, de la chip la arhetip şi de la pecete la Acela a Cărui pecete 
este. Astfel nu spunem, ca unii dintre cei obişnuiţi cu alte credinţe, că Fiul îşi 
arată relaţia Lui cu Tatăl prin unele însuşiri exterioare adăugate, nici nu 
zicem, cum li se pare celor rătăciţi, că este chip al lui Dumnezeu-Tatăl, dar 
are slava, puterea, înţelepciunea unei alte firi. Acestea sunt aiurelile şi flecă- 


1602. Sau admitem pe Tatăl, recunoscând pe Hristos ca Fiu, sau îl vom cunoaşte pe Tatăl 
din cele ce ne spune Fiul. Căci nu putem pătrunde altfel fiinţa Dumnezeirii ca să o cunoaştem 
ca Treime. Nici nu putem cunoaşte ce este după fiinţă Făcătorul. Numai cunoscând pe Fiul că 
a venit la noi în trup ca Persoană dumnezeiască, cunoaştem pe Dumnezeu ca Treime. 

1603. Fiul lui Dumnezeu, venit prin umanitatea asumată aproape de noi, îşi face prin 
aceasta cunoscute unele însuşiri superioare creaturii, deci proprii firii Sale dumnezeieşti. Dar 
întrucât le face cunoscute numai prin manifestări omeneşti, ele ni se fac transparente numai 
ca printr-o oglindă. Formele omeneşti prin care se arată sunt un fel de imagini ale lor, dar 
imagini pline de realitatea acelora. Din cele dumnezeieşti împlinite prin umanitate, cunoaştem 
ca prin oglindă cele făcute înainte de întrupare. Din ele cunoaştem deci şi unitatea Lui de fiinţă 
cu Tatăl. 

1604. Chiar dacă nu poate să Se arate numai ca Dumnezeu, Se arată totuşi ca atare prin 
umanitatea asumată. Numai cel ce îşi închide ochii cu voia nu vede, prin toată înfăţişarea ome¬ 
nească a lui Hristos şi prin toate manifestările Lui, dumnezeirea Lui şi deci şi dumnezeirea 
Tatălui, căci El Se arată încontinuu în relaţie cu Tatăl. El nu Se arată ca fiind unica Persoană 
dumnezeiască, ci Se arată mereu privind spre Tatăl nevăzut iubind pe Altul tot aşa de mare ca 
El. Nu arată că nu are nici o relaţie cu nimeni egal cu Sine, sau numai cu oamenii, care depind 
de El. Chiar faptul că umanitatea Lui este a unui i poştaş mai presus de om, iar acesta se 
adresează şi prin manifestările lui omeneşti altei Persoane, Căreia îi spune Tată, arată că, şi ca 
Subiect al umanităţii Sale, e în relaţie cu un Tată. 

reala relelor pretenţii ale acelora, mai bine-zis necredinţa lor, născocită spre 
răsturnarea şi desfiinţarea deofiinţimii Fiului, potrivit scopului lor neevlavios 
şi contrar lui Dumnezeu. Dar, ca Fiu cu adevărat născut în mod negrăit şi 
neînţeles din fiinţa lui Dumnezeu-Tatăl, este pecetea şi chipul şi strălucirea 
Lui, purtând în firea Sa ceea ce e propriu fiinţei Celui ce Da născut şi fru¬ 
museţea prerogativelor dumnezeieşti. Căci nu vom fi ieşiţi din minte ca aceia, 
ca să împingem mintea noastră spre atâta lipsă de înţelepciune, încât să 
spunem că nu este asemenea lui Dumnezeu după fire, nici născut din fiinţa 
lui Dumnezeu-Tatăl, ci primeşte slava lui Dumnezeu în dar; sau chiar să 
spunem că poate, ca făcut şi adus la existenţă din nimic, să poarte în mod 
neschimbat puterea şi înţelepciunea dumnezeiască şi să aibă astfel în acest 
înţeles firea dumnezeiască şi negrăită a lui Dumnezeu-Tatăl. în ce ar mai con¬ 
sta în acest caz deosebirea dintre Făcător şi făptură 1605 ? Căci dacă are peste 
tot slava şi puterea şi înţelepciunea Lui în mod egal cu Dumnezeu-Tatăl, eu 
nu văd şi socotesc că nici aceia nu pot să vadă ce e mai mare în Tatăl, sau ce 
are Tatăl mai mult ca noi, sau decât toată creatura. Deci nu prin demnităţi 
exterioare ni Se arată Fiul ca fiind în egalitate cu Tatăl, şi nici cum se deose¬ 
beşte cineva într-un tablou numai prin felurile culorilor, imitând chipul 
împăratului şi luând în mod mincinos numele lui, ci este pecetea şi chipul 
adevărat al Celui ce Da născut, făcând vădită firea Tatălui în bunătatea pro¬ 
prie şi naturală. De aceea spune că e cu neputinţă a cunoaşte vreunii pe Tatăl 
dacă nu-L cunosc întâi pe El, adică pe Fiul. 

"Dar de acum îl cunoaşteţi pe El şi L-aţi şi văzut" (In 14, 7) 

Socotesc că e de admirat şi aici înţelepciunea Cuvântului şi iconomia 
negrăită. Căci, după ce a spus: "Dacă M-aţi â cunoscut pe Mine, şi pe Tatăl 
Meu L-aţi â cunoscut" şi a părut că reproşează ucenicilor necunoaşterea unor 
lucruri atât de necesare, a completat îndată, zicând: "De acum îl cunoaşteţi 
pe El şi L-aţi şi văzut". învăţătorii Bisericilor de pretutindeni au auzit de la 
Mântuitorul însuşi: "Mergând, învăţaţi toate neamurile" (Mt. 28, 19). Prin 
aceasta, cum socotesc, le-a arătat de mai înainte cu folos şi le-a spus tuturor 
că, dacă va cunoaşte cineva pe Fiul, va cunoaşte sigur şi pe Tatăl şi Dum¬ 
nezeu din Care este. Şi astfel, le arată cu folos ucenicilor Săi care este cu¬ 
noaşterea adevărată, nedăruindu-le-o ca pe ceva străin lor. Căci nu le spune 
ceva din cele neadevărate, ci spune acest adevăr celor ce îl ştiau. Iar în faptul 


1605. Ereticii arieni, afirmând că Fiul, deşi făcut om, poate purta slava şi puterea lui 
Dumnezeu-Tatăl, nu se mai deosebeau de panteism, care nu vedea nici o deosebire între 
Creator şi creatură. Declarând că Fiul e prima creatură, făceau totodată din Fiul o emanaţie 
necreată, dar mai mică, a Tatălui. 

că Domnul este cu adevărat Fiul lui Dumnezeu şi ei crezuseră, şi nu rămâne 
nici o îndoială celor cu dreaptă cugetare, din tot locul unde se vorbeşte de 
Fiul. Vedem aceasta şi când Natanael israelitul, auzind: "Mai înainte de a te 
chema Filip, te-am văzut când erai sub smochin" (In 1, 48), îndată şi-a făcut 
mărturisirea, zicând: "învăţătorule, Tu eşti Fiul lui Dumnezeu, Tu eşti regele 
lu Israel". Iar când a potolit în chip minunat şi neobişnuit marea, cei din cora¬ 
bie I s-au închinat, zicând: "Cu adevărat Tu eşti Fiul lui Dumnezeu" (Mt. 14, 
33). Dar, oare, cel ce spune acest cuvânt nu se află printre cei ce ştiu că El 
este Dumnezeu şi că Sa născut din Dumnezeu 1606 ? Deci, cum se va socoti 
acesta neştiutor? Iar în ţinutul Cezareii lui Filip, întrebaţi fiind de Hristos: 
"Cine zic oamenii că sunt Eu, Fiul Omului?" (Mt. 16,13), nu au arătat ei întâi 
bănuielile altora? Unii socotesc, au zis ei, că eşti Ilie, alţii, Ieremia, sau unul 
dintre Prooroci. Totuşi, cine cred ei că este, se feresc să spună toţi direct, ci 
o fac printr-unul, care era întâiul. Iar acesta era Petru, prin care au spus fără 
îndoială 1607 : "Tu eşti Hristosul, Fiul lui Dumnezeu Celui viu" (Mt. 16, 16). 

Deci când zice Hristos: "Dacă M-aţi G cunoscut pe Mine, şi pe Tatăl Meu 
Daţi G cunoscut" (In 14, 7), să nu socoteşti că acest cuvânt s-a spus numai 
ucenicilor, ci se dă ca o normă generală celor de pretutindeni, dar se folo¬ 
seşte de persoanele Sfinţilor Apostoli. Căci, observă, aflăm că ei nu erau 
neştiutori că El este Dumnezeu şi Fiul lui Dumnezeu. Dar, spunând ca Dum¬ 
nezeu că este Cale, n-au înţeles ceea ce li s-a spus prin ghicitură, şi numai la 
această neştiinţă se referă reproşul Lui. De aceea, arătându-le pe scurt că nu 
vor putea înţelege ceea ce li s-a spus indirect, le spune apoi tuturor cuvântul 
de obşte, învăţându-i limpede că cel ce nu cunoaşte pe Fiul se va păgubi şi în 
cunoaşterea Tatălui. Dar spunând aceasta ucenicilor care îşi mărturisiseră 
deja credinţa în El, le recunoaşte cu dreptate cunoaşterea Tatălui, zicând: "de 
acum îl cunoaşteţi şi Daţi văzut pe Ei" 1608 . Nu le zice cuvântul acum ca unora 
ce Dar fi cunoscut numai din acel ceas sau din acea zi în care le-a vorbit lor 
despre aceasta. Zice acum, opunând timpul de curând arătat şi nou al venirii 
Lui, în care s-a făcut mai luminată în toată lumea cunoştinţa despre Tatăl prin 


1606. De câte ori se face în Evanghelii de către ucenici mărturisirea că lisus este Fiul lui 
Dumnezeu, se mărturiseşte credinţa în două Persoane dumnezeieşti: în Tatăl şi în Fiul. Altfel 
spus, mărturisindu-se că Hristos e Fiul lui Dumnezeu, se mărturiseşte implicit şi credinţa în 
Tatăl Lui. 

1607. Mărturisirea lui Petru nu e numai a lui, ci a tuturor. Toţi au grăit prin el. 

1608. Toată expunerea scoate în relief învăţătura acestui verset: cine cunoaşte pe Hristos 
ca Fiul lui Dumnezeu cunoaşte pe Dumnezeu şi ca Tată. Iar cine nu-L cunoaşte p<e Hristos ca 
Fiu nu-L cunoaşte nici pe Dumnezeu ca Tată. Dar voi, zice Hristos către Apostoli, II cunoaşteţi 
pe Dumnezeu ca Tată, deci cunoaşteţi pe Tatăl, pentru că M-aţi cunoscut pe Mine ca Fiu. 
Numai despre ucenicii viitori spune condiţionat Cine Mă va cunoaşte pe Mine ca Fiu va 
cunoaşte şi pe Tatăl. 

Fiul, timpului vechi şi dintâi. De aceea în Cartea Psalmilor se zice către 
Dumnezeu-Tatăl: "Minunată este ştiinţa Ta, mai presus de mine" (Ps. 138, 6). 
Văzând pe Fiul mărit prin minunile mai presus de cuvânt şi împlinind uşor, 
cu putere dumnezeiască, ceea ce voieşte, ne-am minunat de cunoaşterea 
Tatălui, înţelegând că aceasta nu e altfel decât a Fiului, Care a provenit din El. 
"Dar de acum îl cunoaşteţi pe El şi Daţi şi văzut", căci am cunoscut în Fiul, 
precum am spus adineauri, cine e Tatăl, şi nu numai că Dam cunoscut, ci Dam 
şi privit, sau Dam văzut. Căci cunoaşterea înseamnă contemplarea prin 
înţelesuri, pe care o poate câştiga cineva despre Firea negrăită, Cea peste 
toate, prin toate şi în toate. Iar a vedea Adevărul înseamnă a-L afla prin fapte 
minunate. N-am cunoscut numai că Tatăl este Viaţa prin fire, nici n-am aflat 
ştirea despre El prin simple înţelesuri, ci, prin Fiul, Care învie morţii şi aduce 
iarăşi la existenţă pe cei corupţi, nu numai că am cunoscut că Dumnezeu- 
Tatăl are toată zidirea sub picioare şi stăpâneşte împărăteşte peste cele făcute 
de El, ci şi că toate lucrurile se mişcă şi tremură din pricina Lui, precum s-a 
scris. Dam cunoscut fiind astfel şi în Fiul, când, certând marea şi vântul, a 
spus cu multă putere: "Taci, linişteşte-te!". Deci, deoarece le spune nu numai 
că au cunoscut pe Tatăl, ci Dau şi văzut, a socotit că era necesar să pună 
înainte cuvântul acum. Şi pentru care pricină? Legea, prin Moise, spunea 
fiilor lui Israel: "Domnul Dumnezeul tău Unul este"ş i nu le spunea celor 
vechi şi cuvântul despre Fiul, ca să-i cheme de la politeism la închinarea unui 
singur Dumnezeu. Dar Domnul nostru Iisus Hristos, când S-a făcut om, ne-a 
făcut văzut prin Sine, prin multe semne şi lucrări, pe Tatăl şi ne-a arătat firea 
cea una a Dumnezeirii, care e înţeleasă şi subzistentă cu adevărat în Sfânta 
Treime. Bine adaugă deci aici cuvântul acum pentru a arăta nedesăvârşirea 
în cunoştinţă a celor ce vieţuiau după Lege şi a celor asemenea lor 1609 . Dar e 
de remarcat că, spunând că El Se face văzut în locul Tatălui, nu neagă că 
Dumnezeu-Tatăl, Cel din Care este, există cu adevărat ca ipostas distinct Dar 
nici nu spune că El însuşi este Tatăl, ca să se cugete că El este arătarea 
Persoanei Aceluia, ci, deoarece este de o fiinţă cu Tatăl, zice că S-a văzut în 
El Cel ce Da născut, precum şi fiul unui om, voind să facă cunoscut în sine 
firea tatălui, arătându-se pe sine celui ce voieşte să-l cunoască pe acela, spu¬ 
ne: priveşte în mine pe tatăl meu. Dar Dumnezeu depăşeşte orice exemplu. 


1609. Dacă nu S-ar fi întrupat Fiul lui Dumnezeu şi n-ar fi făcut minunile pe care nici un 
om nu le-a făcut, nu s-ar fi cunoscut în mod clar şi sigur că Dumnezeu e Tatăl unui Fiu, deci 
că Dumnezeu este Treime. Numai venind Fiul lui Dumnezeu însuşi între oameni, făcându-li- 
Se accesibil ca Fiul lui Dumnezeu, s-a putut cunoaşte sigur Dumnezeu ca Treime, ca 
Dumnezeul iubirii, ca nefîind separat de lume din neputinţă, sau din neiubire. De aceea spune 
Hristos: "Acum aţi cunoscut pe Tatăl şi L-aţi şi văzut", căci Fiul nu poate fi despărţit de Tatăl, 
şi Hristos manifestă mereu conştiinţa că e Fiul lui Dumnezeu-Tatăl. 

"Filip Fa zis: Doamne, arată-ne nouă pe Tatăl 
şi ne este de ajuns" (In 14, 8). 

Filip este iubitor de învăţătură, dar nu foarte ascuţit în înţelegerea care 
este potrivită vederii lui Dumnezeu, căci altfel n-ar fi socotit că poate vedea cu 
ochii trupului firea dumnezeiască, de vreme ce Dumnezeu a spus clar: 
"Nimeni nu va vedea faţa Mea şi va G. viu" (leş. 33, 20). Deşi s-a arătat odini¬ 
oară Sfinţilor, cum a spus Scriptura, socotesc că n-ar cugeta cineva că firea 
dumnezeiască s-a făcut vreodată cunoscută aşa cum este în ea însăşi, ci a luat 
mai degrabă chipul potrivit timpului 1610 . De fapt, Proorocii Dau văzut pe 
Dumnezeu în mod diferit şi cuvântul lor despre El este de multe feluri. Isaia 
grăieşte într-un fel, Iezechiel nu seamănă aceluia în opinie. Trebuie deci să 
înţelegem că Filip socotea că îi este cu totul cu neputinţă să vadă fiinţa dum¬ 
nezeiască prin intermediul trupului, şi, având de faţă Chipul şi Pecetea exactă 
a lui Dumnezeu-Tatăl, căuta să ajungă la Arhetip, ca şi cum Acesta nu era 
atunci vizibil înaintea lui şi arătat în modul cel mai accesibil. Căci vederea lui 
Hristos era capabilă să facă vizibilă fiinţa lui Dumnezeu-Tatăl; Hristos putea 
arăta bine şi exact frumuseţea vrednică de iubit a fiinţei împărăteşti din care 
a odrăslit El, căci din rod se cunoaşte pomul, după spusa Mântuitorului însuşi 
(Mt. 12, 33). Deci, ajungându-i celui înţelept vederea Fiului spre cunoaşterea 
şi înţelegerea Lui exactă, va cunoaşte şi Cine este după fire Cel ce Da născut 
pe Fiul. întrebarea ucenicului apare poate de prisos, dar, cu toate acestea, se 
remarcă printre cele demne de laudele cele mai înalte. Socotesc că trebuie să 
fie admirat când zice: "Arată-ne nouă pe Tatăl şi ne este de ajuns", căci aceas¬ 
ta seamănă cu: "Mărturisesc că am avea toată bucuria şi n-am mai căuta 
nimic care ne-ar lipsi spre a fi fericiţi dacă ne-am învrednici şi noi de mult 
dorita vedere a lui Dumnezeu-Tatăl". Cum nu s-ar mărturisi că e vrednic de 
toată admiraţia cel ce pune înaintea oricărui bine şi a tot ce pare să contribuie 
la fericire vederea Tatălui? Deci aşa vom explica, precum socotesc, cele cu¬ 
prinse în cuvântul de faţă, spre înţelegerea accesibilă şi simplă a celor mulţi. 

Iar dacă trebuie să vedem ceva şi mai demn de atenţie şi să spunem şi ceva 
mai ascuns, vom socoti că Filip exprima şi cugeta totodată şi următoarele... 

1610. Timpul stă în legătură cu treapta de înţelegere şi cu trebuinţele omului. Timpul nu 
e gol, ci se modelează după om, sau omul se modelează după el. Am nevoie să parcurg un timp 
pentru a ajunge să înţeleg ceva, şi modul de înţelegere e determinat de timpul pe care l-am 
parcurs şi la care am ajuns. în acest sens şi Fiul lui Dumnezeu Se face om "la plinirea vremii", 
sau când omul era pregătit să-L înţeleagă, şi primeşte moartea după ce ucenicii au cunoscut 
toată învăţătura Lui. Dumnezeu însuşi ţine seama de timp, pentru că El a legat dezvoltarea 
omului de timp. 

Intâistătătorii iudeilor erau muşcaţi de minunile Mântuitorului. Pe lângă 
aceştia, cărturarii şi fariseii, loviţi de nemăsuratele minuni ca de nişte pietre 
în inimă şi crăpând de ciudă, nu ştiau ce să facă faţă de ele şi nu puteau să 
împiedice prin nimic pe Cel ce săvârşea minunile. Bârfind cele ce se săvâr¬ 
şiseră în chip minunat şi încercând să micşoreze slava Lui prin cuvinte 
rătăcite, străbateau în sus şi în jos ţara iudeilor şi însuşi Ierusalimul, fie 
spunând că face minunile în Beelzebut, fie, împinşi de o mânie nestăpânită, 
că are demon şi că nu ştie ce vorbeşte. Căci certau mulţimea, zicând: "Are 
demon şi este nebun. De ce să-L ascultaţi?" (In 10, 20). 

Vă voi spune deci, în mod necesar, cine era Acesta. Căci căutau să 
convingă mulţimile, cum am arătat adineauri, să nu asculte cuvântul 
Mântuitorului nostru, ci să-L părăsească, deoarece învăţa contrar Legii, să 
fugă cât mai departe de El şi să se alipească mai degrabă de cele rânduite 
prin Moise. Şi pentru care pricină? Spuneau că marele Moise a scos poporul 
de odinioară în întâmpinarea lui Dumnezeu, după cum s-a scris, şi l-a aşezat 
în jurul muntelui Sinai. Le-a arătat în munte pe Dumnezeu, i-a pregătit să 
asculte cuvintele Lui şi i-a asigurat foarte clar că Dumnezeu grăia legile. Iar 
Acesta (Hristos) n-a arătat nimic din acestea. Iar că acest cuvânt se spunea 
mereu de către farisei o vei afla din aceasta. Ii vei afla zicând către orbul din 
naştere, pe care Mântuitorul l-a tămăduit cu putere negrăită: "Tu eşti ucenic 
al Aceluia, iar noi suntem ucenici ai lui Moise. Noi ştim că lui Moise i-a grăit 
Dumnezeu, iar pe Acesta nu-L ştim de unde este" (In 9, 28). Deci, cei ce 
susţineau dogmele iudaice socoteau că celor mulţi nu le plăcea să nu se 
preţuiască Legea lui Moise. Aceasta tulbura şi supăra mulţimea. Cugetând în 
sine Filip că s-ar înlătura toată opoziţia iudeilor dacă Hristos ar arăta celor ce 
cred în El pe Tatăl, se apropie zicând: "Doamne, arată-ne nouă pe Tatăl, şi ne 
este de a/uns" 1611 . înţelege-1 că zice: Stăpâne, toate vor ajuta credinţei prin 
puterea Ta, căci oricine ar umili vorbăria nestăpânită a iudeilor prin miile de 
minuni. Deci aceasta ar ajunge ucenicilor Tăi, ca să poată în sfârşit să se 
înarmeze împotriva celor ce susţin acele cuvinte. Dând acest înţeles celor 
spuse, socotesc că n-am greşi faţă de raţiunea cuvenită. Spre acest înţeles ne 


1611. Apostolii erau încă într-o oarecare măsură naivi. Nu înţelegeau încă pe Dumnezeu 
duhovniceşte. Filip voia să opună afirmaţiei căpeteniilor iudaice, că nu există decât un Dum¬ 
nezeu monopersonal, dovada că Dumnezeu este un Tată Care are un Fiu, adică voia ca Hristos 
să-L arate pe Tatăl ca fiind deosebit de Sine. El credea că, într-un oarecare fel, Dumnezeu-Tatăl 
poate fi arătat de Hristos ca fiind deosebit de El: fie într-un mod văzut, fie într-un mod miste¬ 
rios, dar convingător. Ucenicii nu înţelegeau încă unitatea interioară a Persoanelor dum¬ 
nezeieşti, că Tatăl e în Fiul, şi invers, că prezenţa Tatălui se simte de către ascultători în inten¬ 
sitatea cu care Fiul Se arată trăind pe Tatăl. El voia ca Hristos să arate pe Tatăl într-un fel oare¬ 
care măcar în săvârşirea minunilor. 

cheamă şi Filip, zicând: "Ne ajunge să vedem pe Tatăl şi Dumnezeu. Şi, ca şi 
când numai aceasta le-ar lipsi, Mântuitorul însuşi spune în cele următoare: 
"Cuvintele pe care Eu le spun vouă, nu le spun de la Mine, ci Tatăl care este 
în Mine face lucrările" (In 14,10). Iar cum trebuie înţeles şi acest cuvânt, s-a 
spus atât aici, cât şi într-un loc mai potrivit şi apropiat 

"Iisus i-a zis: De atâta vreme sunt cu voi şi nu M-ai cunoscut, 
Filipe? Cel ce M-a văzut pe Mine a văzut pe Tatăl" (In 14, 9) 

îi arată ucenicului în mod hotărât lipsa de învăţătură. Căci semnificaţiile 
greu de pătruns, care cer o pătrundere mai subţire prin cercetare, se vor 
cunoaşte de către cei iubitori de învăţătură şi le vor deveni evidente nu în 
timp scurt, ci după lungi perioade de timp. Iar cele ce nu sunt încurcate, ci 
pot fi înţelese direct, pot fi pătrunse cu mare uşurinţă. Spune-mi deci, zice, 
Filipe, ce te împiedică în înţelegerea Mea exactă? Deşi a trecut timp aşa de 
mult de când sunt cu voi, timp suficient pentru cunoaşterea celor pe care tre¬ 
buia să le afli, te îndoieşti încă, mai bine-zis nu Mă cunoşti cine sunt Eu după 
fire şi de unde sunt, deşi Mă ştii că sunt săvârşitorul unor fapte de care te 
minunezi foarte mult. Cum nu ai cunoscut, zice, că cel ce M-a văzut pe Mine 
a văzut pe Tatăl? Socoteşti că iudeii de odinioară au văzut firea dumnezeiască 
în muntele Sinai şi au auzit-o vorbind, când a rânduit legile despre cele ce tre¬ 
buie făcut. Iar tu nu-ţi dai seama că ai văzut pe Tatăl prin Mine şi în Mine, căci 
"cel ce M-a văzut pe Mine a văzut pe Tatăl". 

Socotesc că ascultătorii nu au nevoie de multe cuvinte ca să afle că 
Hristos nu ne vorbeşte despre o vedere trupească. Căci n-ar putea spune 
cineva dintre cei cu minte că firea lui Dumnezeu e supusă vederilor trupeşti, 
nici că ar vedea cineva cu ochii trupului ceea ce de abia se poate cunoaşte ca 
prin oglindă, căci vedem ca în ghicitură (I Cor. 13,12). Socotesc că şi cei ce se 
laudă cu o foarte înaltă cunoaştere cugetă lucruri mici despre Dumnezeu. 

Dar spunem iarăşi duşmanilor adevărului, care au o limbă lată împotriva 
noastră, mai bine-zis împotriva fiinţei înseşi a Celui Unuia-Născut Dacă Fiul 
nu este din însăşi fiinţa lui Dumnezeu-Tatăl, ci prin naştere este ceea ce este, 
adică Dumnezeu 1612 , şi nu după fire şi cu adevărat, strălucind numai prin 
forme externe şi fiind luminat de o slavă adăugată, şi nu de o slavă firească, 
(deşi apare ca asemănător Tatălui cu adevărat şi ca un chip neschimbat al lui 
Dumnezeu) 1613 , nu este Fiu după fire, dar nici născut cu adevărat, ci făptură 


1612. Este Dumnezeu în mod născut, nu cum putem fi noi creaturi îndumnezeite. E vizat 
şi aici arianismul care socotea pe Fiul prima creatură, dar accepta să-L numească Dumnezeu 
din Dumnezeu. 

1613. Dacă n-ar fi El Fiu, Cel care-L naşte n-ar avea forma de Tată, şi nici El n-ar fi chip al 
Tatălui. Chipul personal al fiecăruia dintre cei doi e în funcţie de celălalt Tatăl are chip de Tată 

ca noi, sau altceva dintre cele de felul acesta. Dacă s-ar primi aceasta şi s-ar 
crede că este aşa, am spune şi că Tatăl n-ar fi Tată în mod real şi prin fire, ci 
mai degrabă prin voinţă şi lucrare, precum se numeşte şi Tatăl nostru 1614 . Şi ce 
va urma de aici? Se va mărturisi totodată şi va răsări din necesitate o treime. 
Aceasta se va crede în vreun fel oarecare sfântă, căci sunt trei, neexistând 
unul în altul prin fiinţă, ci fiecare din cele trei nume fiind despărţit prin firea 
proprie şi tăiat de celelalte cu desăvârşire. Şi înţelesul acestei concepţii ne 
sileşte să grăim despre ele în mod mai îngroşat. Dar dacă socotim existând 
acestea cu adevărat, şi vom spune şi vom primi pe Fiul ca fiind cu totul străin 
de fiinţa lui Dumnezeu-Tatăl, cum nu va minţi El când zice: "Cel ce M-a văzut 
pe Mine a văzut pe Tatăl"? Fiindcă Tatăl, fiind prin fire Dumnezeu, cum ne va 
fi arătat prin Fiul, care, după spusa acelora, nu e Dumnezeu prin fire? Cum 
vom vedea pe Cel nefăcut în cel ce a fost făcut, şi cum ar vedea cineva pe Cel 
ce este dintotdeauna în cel ce n-a fost odată, prin faptul că a fost făcut? 1615 Să 
nu-mi spună cineva dintre cei ce au grăit aceste lucruri contrare credinţei, 
sofisticând adevărul, că, deoarece are slava lui Dumnezeu-Tatăl, puterea şi 
înţelepciunea Lui, bunătatea şi lucrarea Lui atotfacătoare şi puterea de-a 
aduce la existenţă cele ce n-au fost odată, este şi Chipul Lui 1616 . Ci să arate 
mai întâi că este cu adevărat asemenea după fire şi deci neschimbat, ca să nu 
mai fie nimic care păgubeşte asemănarea deplină a Chipului cu Arhetipul. Şi 
dacă vor refuza să arate aceasta cu voia, le vom cere să ne spună ce raţiune 
le va îngădui să afirme că, nefiind Fiul lui Dumnezeu după fire, poate (după 
necredinţa ce le este proprie), să împlinească de la Sine lucrurile Dum- 
nezeirii. Căci aceasta înseamnă, după ei, că El poartă chipul Tatălui. Fiindcă, 
dacă Fiul nu are de la Sine puterea deplină pentru acestea, ci îi sunt dăruite 


pentru că naşte pe Fiul, şi Fiul are chip de Fiu pentru că e născut de Tatăl. Desigur că Tatăl e 
chipul în calitate de origine, pe când Fiul, în calitate de originat Numai ca chip, în sens de Cel 
ce-I este origine, Fiul "dă formă Tatălui". 

1614. In spiritul celor spuse la nota anterioară, se poate continua, spunându-se că, dacă 
Fiul n-ar li Fiu al Tatălui prin fire, nici Tatăl n-ar fi Tată al Fiului prin fire, ci prin voinţă şi 
lucrare, cum e şi Tată al nostru. Tatăl e Tată prin fire pentru că are un Fiu prin fire. De faptul 
că are un Fiu născut prin fire depinde să fie Tată prin fire. Prin naşterea Fiului, primeşte cali¬ 
tatea de Tată adevărat 

1615. Hristos, afirmând: "Cine Mă vede pe Mine vede pe Tatăl", arată deofiinţimea Lui cu 
Tatăl. Căci, dacă El ar fi creat în timp din nimic, iar Tatăl este necreat şi veşnic, cum s-ar putea 
vedea Cel necreat în cel creat, şi Cel veşnic în cel temporal? Şi prin această spusă a lui Hristos 
se respinge arianismul, care nu recunoştea Sfânta Treime, formată din Trei Persoane dum¬ 
nezeieşti, ci întorcea lumea iarăşi la Dumnezeul monopersonal, ca în Vechiul Testament, sau 
refuza Dumnezeul iubirii şi al libertăţii, pentru a reveni la un "dumnezeu" supus şi el unor legi. 

1616. Aici se dă învăţătura contradictorie a arianismului, care recunoştea Fiului toate 
însuşirile Tatălui, dar nu şi fiinţa. E şi în aceasta o trecere de la un pretins Dumnezeu, deosebit 
de creaţie, la un Subiect sau la subiecte create în sens panteist 

şi procurate de la Tatăl şi înţelepciunea şi tăria, cu care poate să împlinească 
cele ce spunem că sunt proprii numai firii Tatălui, îi va fi mincinos şi chipul, şi 
mincinoasă şi asemănarea. Iar dacă refuzăm să admitem că El (având firea pe 
care abia am descris-o) minte şi acceptăm adevărul spuselor Lui, vom fi vino¬ 
vaţi de coborârea slavei lui Dumnezeu-Tatăl într-un mod pe care îl voi explica 
acum. Vom fi obligaţi să admitem una din două: sau El e chip mincinos al lui 
Dumnezeu-Tatăl, neavând de la Sine puterea necesară pentru asemenea fapte, 
ci o primeşte de la altcineva (ceea ce nu se întâmplă cu Arhetipul); sau, dacă 
este adevărat ceea ce spune, că Tatăl Se vede în El şi nu e nimic care să-I 
deosebească, este necesar să admitem că Tatăl însuşi are puterea adăugată de 
la altul. Căci aşa a voit să ni Se arate în chipul firii şi al slavei Sale. 

Deci nu vedeţi, va zice cineva către eretici, că teoria voastră, abătându-se 
de la linia dreaptă, va conduce spre prăpastie pe cei ce cugetă astfel? Dar se 
poate, vor spune ei, ca Fiul, fiind făcut, să împlinească lucrările firii şi să 
aducă astfel slavă lui Dumnezeu-Tatăl 1617 . Dar ce poate apărea mai necre¬ 
dincios ca aceasta? Căci, în acest caz, nu mai este nimic mai mare, sau mai 
mult în Dumnezeu decât în creatură, dacă îi atribuim acesteia slava şi puterea 
Dumnezeirii. 

Să nu socotească cineva, cu multă prostie, că gândeşte şi spune ceva 
mare şi demn de admiraţie despre Fiul afirmând că este creatură, dar nu ca 
una dintre făpturi. Să ştie că, făcând astfel, păgubeşte nu puţin slava Lui, 
fiindcă nu trebuie cercetat dacă are Fiul vreo fire mai înaltă decât alte crea¬ 
turi, ci dacă a fost creat în general 1618 . Căci cum ar scăpa de condiţia de crea¬ 
tură, chiar dacă este cea mai frumoasă dintre creaturi? Păgubind slava Fiului 
prin afirmaţia că a fost creat, pentru ce îi mai adaugă degeaba ceva, ca un 
leac, punându-L în cel mai frumos loc dintre toate? Căci dispreţuim fiinţa lui 
Dumnezeu-Tatăl dacă apreciem că Fiul poate face cele ale lui Dumnezeu, 
deşi este făcut, după cum cugetă nepricepuţii şi neînţelegătorii aceia 1619 . De 
aceea, nu vom suporta spusa lor, că Fiul împlineşte lucrările Dumnezeirii, 
fiind creatură după fire, şi că aşa dobândeşte slava lui Dumnezeu-Tatăl. Dacă 


1617. Dacă Fiul nu e Fiu după fire, ci prin lucrare, dar e totuşi asemenea Tatălui, atunci 
şi Tatăl e schimbăcios prin fire şi primeşte de la altul asemănarea cu acela. Dacă nu are prin 
fire puterea ce-L duce la slava Tatălui, cum va ajunge la ea, sau cum va lucra pentru ea? Nu 
lunecă mai degrabă spre prăpastia răului? Arienii răspundeau că, deşi nu e Fiu prin fire, ci e 
creat, El poate înainta totuşi spre slava Tatălui, sau poate să o câştige pentru Sine. Se mani¬ 
festă aici un imanentism categoric, o identitate panteistă între aşa-zisul Dumnezeu şi Fiul Lui. 

1618. Arienii credeau că pun pe Fiul într-o situaţie deosebită, declarând că este prima din¬ 
tre creaturi. în fond însă, şi El era socotit creatură, deci temporal şi neavând viaţa în Sine. 

1619. Dacă Fiul, fiind creat, poate face cele pe care le face Tatăl, coborâm şi fiinţa Tatălui 
la nivelul unei creaturi. Nu mai este în acest caz o deosebire între faptele naturale şi cele mai 
presus de fire. 

vor să arate aceasta din dumnezeiască Scriptură, să aducă din ea dovezi şi să 
ne arate că spusele Proorocilor sunt false. Iar dacă aduc cuvinte născocite de 
ei şi clădesc pe ele gânduri proprii, le vom spune pe faţă: "Vai celor ce prooro¬ 
cesc din inimile lor!". Vom spune că Tatăl vrea pururea ceea ce ştie că 
păstrează neschimbată slava Sa şi păstrează dreptatea dogmelor despre El. 
Deci, dacă spun că rămân în neînţelegerea lor, vom aduce cuvântul adevărat 
despre El, crezând astfel că S-a născut cu adevărat din Dumnezeu-Tatăl şi că 
e Dumnezeu din Dumnezeu după fire. Căci spune adevărul când afirmă că 
este pecetea şi asemănarea lui Dumnezeu-Tatăl, zicând: "Cel ce M-a văzut pe 
Mine a văzut pe Tatăl Cum zici tu: Arată-ne pe Tatăl?". Căci îţi este cu putinţă, 
zice, Filipe, să vezi în Mine firea Tatălui şi să cunoşti din cele ce sunt Eu 
însumi pe Născător. Fiindcă M-am arătat şi sunt cu adevărat pecetea ne¬ 
schimbată şi chipul exact al fiinţei Lui, având în Mine firea lui Dumnezeu- 
Tatăl. Ce alt mod al vederii lui Dumnezeu mai cauţi dacă îţi este propriu să 
poţi cugeta cele cuvenite? Sau ce vedere mai ceri? Oare socoteşti că s-a dat o 
vedere mai înaltă şi mai exactă celor vechi, când M-am coborât în chip de foc 
pe muntele Sinai? Căci este un obicei al iudeilor să se laude mult cu aceasta. 
Aceasta putem să înţelegem că a spus-o Hristos. Socotesc că trebuie să spu¬ 
nem fără şovăială şi noi acum că, prin minuni, Mântuitorul nostru Hristos ne 
aduce o cunoaştere a lui Dumnezeu-Tatăl mai mare decât cea din muntele 
Sinai. Căci acolo Domnul Sa coborât în chip de foc, precum s-a scris, fiind 
văzut astfel de cei din Israel. Socotesc însă că prin aceasta nu ar putea ajunge 
cineva la înţelesuri adevărate despre Dumnezeu, adică nu s-ar înălţa la înţele¬ 
gerea cuvenită a Dumnezeirii. Căci, cum am putea, prin foc, să ne înălţăm, ca 
de la un chip oarecare la Arhetip, adică la Tatăl şi Dumnezeu? Căci Dum¬ 
nezeu este bun prin fire 1620 . Şi, pe lângă aceasta, Creator 1621 , chemând cele 
ce nu sunt la existenţă, susţinând toate în existenţă şi dându-le viaţă. El însuşi 
este înţelepciunea şi Puterea, este bun, blând şi milostiv. Iar despre acestea 
nu se află nimic din foc. Căci n-ar putea socoti cineva, dacă are minte, că focul 
e blând şi de oameni iubitor, nici nu va spune cineva, dacă e înţelept, că focul 
este creator, înţelept, şi de-viaţă-făcător. Apoi, spune-mi, cum s-ar vedea con¬ 
centrate în foc înţelesurile despre adevărata Dumnezeire? Sau cum ar vedea 
cineva în foc, ca într-o oglindă şi ca în ghicitură, cele ce-I aparţin prin fire? 


1620. "Bun prin fire" este doar Dumnezeu. Nu e ajutat să ajungă bun prin ceea ce I se dă 
de către altul. Din El nu se poate răspândi decât bunătatea. Dacă unele făpturi suferă, aceasta 
rezultă din închiderea lor faţă de Dumnezeu. 

1621. "Creator prin fire" nu înseamnă că trebuie să creeze, ci că nu primeşte puterea crea¬ 
toare de la altcineva, cum primeşte omul o anumită putere de-a modifica ceva în creaţie de la 
Dumnezeu. Creator prin fire nu înseamnă că e silit să creeze, ci că poate crea prin Sine când 
voieşte. 

Deci, care a fost raţiunea sau motivul care a îndemnat pe Dumnezeu să Se 
arate în formă de foc în muntele Sinai? Vom spune că, în acel timp, începând 
cei din Israel în mod deosebit să fie introduşi în dreapta evlavie şi având să li 
se îndrepte viaţa prin Lege ca printr-o normă, trebuia ca Dumnezeu să li Se 
arate mai ales ca un pedepsitor înfricoşător, ca să ştie despre cuvântul Lui că 
e ca un foc. De aceea marele Moise le-a grăit celor din Israel, zicând: "Dum¬ 
nezeul nostru este foc mistuitor" (Deut. 4, 24). Dar n-am spune că prea- 
înţeleptul, explicând firea lui Dumnezeu, Da asemănat cu focul, ci Da numit 
astfel pe Dumnezeu pentru marea Lui ură împotriva răului 1622 , neferindu-Se 
să consume ca un foc şi să piardă pe cei ce-L dispreţuiesc. Dumnezeu nu se 
cunoaşte prin foc ca ceea ce este după fire, ci a hotărât să Se numească şi să 
Se arate atunci astfel spre folosul ascultătorilor. 

Să trecem în sfârşit la arătarea adevărată şi cea mai potrivită a Tatălui, 
adică la Fiul 1623 . Căci pe El îl vedem ca pe chipul Celui ce Da născut, um¬ 
plând ochiul înţelegerii noastre de prerogativele aflate în El. Deci Dumnezeu, 
fiind bun şi Tată prin fire 1624 , aşa îl vom afla fiind şi pe Fiul. Căci cum n-ar fi 
bun Cel ce a răbdat pentru noi atâta umilire şi a venit în lume ca să mântu¬ 
iască pe cei păcătoşi şi Şi-a pus viaţa pentru noi? De asemenea, Dumnezeu, 
fiind puternic, aşa este şi Fiul. Căci cine ar putea fi mai puternic decât Cel ce 
a poruncit stihiilor înseşi şi a certat şi marea şi vânturile, readucând firea 
lucrurilor la ceea ce a voit, şi Care a poruncit leprosului cu putere dum¬ 
nezeiască să se curăţească, şi orbilor să vadă? Căci Tatăl este Viaţa prin fire. 
Dar Viaţă prin fire este şi Fiul, făcând vii pe cei stricăcioşi şi nimicind stă¬ 
pânirea morţii pentru că a înviat pe cei morţi. Pe drept spune deci către Filip: 
"Cel ce Mă vede pe Mine vede pe Tatăl". Deci putând vedea în Mine şi din 
Mine pe Cel ce M-a născut, pentru ce mai ceri alt mod al vederii lui Dum- 


1622. Dumnezeu nu urăşte răul în sensul că Se tulbură văzându-1, ci în sensul că nu Se 
bucură când făptura se închide prin lipsa de iubire, sau Se "întristează" văzând nenorocirea 
care-i vine ei din aceasta. 

1623. Fiul este revelaţia Tatălui, arătarea Lui, un fel de concretizare a adâncimii Lui indefi¬ 
nite. Pentru oameni S-a revelat într-un mod şi mai accesibil, luând chipul omului deplin reali¬ 
zat. La Dumnezeu însăşi arătarea ia forma ipostasului, căci şi Cel a Cărui arătare este e ipostas. 

1624. Nu firea dumnezeiască e Tată, căci firea nu e Persoană, dar este în Persoană. Prima 
Persoană în Care stă firea dumnezeiască este Tatăl. Tatăl este prima formă personală a firii 
dumnezeieşti. Pe de altă parte, firea conştientă şi înzestrată cu voinţă nu poate exista decât în 
persoană sau ca persoană. în Dumnezeu firea e Persoană prin ea însăşi, prin însuşi faptul exis¬ 
tenţei ei. La om de asemenea firea nu există decât în persoană, dar, precum firea nu există prin 
sine, nu stă nici în persoană prin sine. Dumnezeu e Tată prin fire, pentru că e bun prin fire. Cel 
bun se dăruieşte altuia. Tatăl e Izvorul dăruitor, e Izvorul bunătăţii, deci prima formă perso¬ 
nală a Dumnezeirii celei bune. 

nezeu, deşi ai cunoscut un chip mai înalt, sau pe cel mai adevărat, faţă de cel 
dat celor vechi, adică pe Mine? 

"Nu crezi tu că Eu sunt întru Tatăl 
şi Tatăl este întru Mine?" (In 14, 10) 

Zice: Eu, Filipe, înfăţişând în Mine firea Celui ce M-a născut, sunt chipul 
fiinţei Lui 1625 , sunt format adică după El, nu, cum ar socoti cineva, strălucind 
de slavă exterioară, nici de prerogative străine, sau adăugate, ci purtând în 
propria fire cele proprii Născătorului şi fiind, cu adevărat, ceea ce este şi 
Acela, în temeiul identităţii fiinţei 1626 . Tu vei spune faţă de acestea iarăşi: Nu 
ai mai declarat că "Eu sunt întru Tatăl, iar Tatăl este întru Mine"? Dar, chiar 
fără să vrei, zice, sensul celor spuse te va sili să consimţi cu aceasta. Deci cele 
pe care le spun Eu sunt numaidecât ale Tatălui, şi cele pe care le lucrez Eu, 
le lucrează şi Tatăl. Hristos spune acestea nu folosindu-Se de cuvintele altuia, 
nici împlinind un rol de prooroc şi primind, la măsura lui, spusele de sus, de 
la Tatăl. Căci aceia nu grăiau cele ale lor, ci ale lui Dumnezeu, Care li le dădea 
şi-i inspira pe ei. Desigur, atribuie Tatălui Său împlinirea minunilor 1627 , dar 
nu săvârşeşte minunile printr-o putere adăugată, ca cei ce zic: Nu ne socotiţi 
pe noi ca pe unii ce am vindecat prin putere, sau evlavie proprie, pe cel bol¬ 
nav. Căci este obiceiul Sfinţilor să arate că nu săvârşesc minunile prin puterea 
lor, ci mai degrabă prin cea a lui Dumnezeu, căci sunt slujitori şi lucrători ai 
cuvintelor şi faptelor lui Dumnezeu. Dar, deoarece Fiul este de o fiinţă cu 
Tatăl şi nu e despărţit în nici un fel, sau nu e altfel în raport cu El, spune că 
propriile Sale cuvinte sunt ale Tatălui, întrucât Tatăl nu Se foloseşte de alte 
cuvinte decât cele de care Se foloseşte Fiul 1628 . Dar şi în mărimea faptelor 


1625. Fiul e "chipul fiinţei Tatălui". Nu e chipul unei fiinţe care nu stă într-o Persoană, dar 
nici al unei Persoane care are o fiinţă deosebită. 

1626. Prerogativele sau măsurile excepţionale ale Fiului nu sunt exterioare, nici străine 
fiinţei Lui, sau adăugate din afară la fiinţa Lui, ci sunt expresia fiinţei Lui, comună cu a Tatălui. 

1627. Hristos nu vorbeşte despre Dumnezeu ca un prooroc inspirat de Dumnezeu, ca de 
Cineva deosebit de El, nici nu săvârşeşte faptele Lui minunate cu puterea lui Dumnezeu ca a 
altuia. El vorbeşte şi lucrează cele dumnezeieşti ca fiind ale Sale. El e unit cu Tatăl în fiinţă. 
Toate ale Lui sunt ale Tatălui. Apostolii şi contemporanii Lui stau în faţa Lui ca în faţa lui Dum¬ 
nezeu. Auzindu-L vorbind, îl aud pe Dumnezeu. Sunt în dialog direct cu Dumnezeu. Şi cei ce 
vor simt aceasta. Dar, vorbind ca Dumnezeu, arată că vorbeşte unit cu Tatăl, şi ascultătorii sen¬ 
sibili simt aceasta. 

1628. Avem aici o inversare uimitoare. Nu numai Fiul Se foloseşte exclusiv de cuvintele 
Tatălui, date în formă omenească, ci şi Tatăl Se foloseşte în relaţia cu oamenii de cuvintele în 
formă omenească ale Fiului. în cuvintele Fiului se simte, adresându-se acestora, iubirea 
Tatălui. 

Fiului să înţelegi mărimea faptelor Tatălui. întrucât Tatălui nu-I este propriu 
să lucreze decât ceea ce ştie şi lucrează Fiul, Acesta ne spune că faptele Sale 
sunt ale Tatălui. înţelege deci în mod mai clar aceasta: Sunt în toate aseme¬ 
nea Celui ce M-a născut şi chip al fiinţei Lui, nu numai în frumuseţea formei, 
ci având în Mine pe Cel ce M-a născut, datorită identităţii de fiinţă. 

"Cuvintele pe care vi le spun nu le grăiesc de la Mine, ci Tatăl - 
Care rămâne întru Mine - face lucrările Lui" (In 14, 10) 

Dacă Tatăl, zice, a grăit ceva către voi, nu S-a folosit de alte cuvinte, ci 
chiar de acestea pe care le grăiesc Eu acum, căci atâta asemănare fiinţială am 
cu El, încât cuvintele Mele sunt ale Lui, şi cele pe care le fac Eu, să credeţi că 
sunt faptele Lui. Căci, rămânând întru Mine, pentru nedeosebirea în fiinţă, 
face lucrările El. Fiindcă Dumnezeirea fiind cugetată una în Tatăl şi în Fiul şi 
în Duhul, orice cuvânt de la Tatăl este prin Fiul în Duhul. Şi toată fapta, sau 
minunea, se lucrează de la Tatăl prin Fiul în Duhul. Căci nu e Fiul în afară de 
fiinţa Tatălui, nici Duhul Sfânt. Iar Fiul Unul-Născut fiind în Tatăl şi având pe 
Cel ce-L naşte în Sine, spune că Tatăl lucrează. Căci firea Tatălui este lucră¬ 
toare, strălucind în Fiul. Dar ar putea vorbi cineva şi de un alt înţeles al aces¬ 
tora, iconomia întrupării oferind Fiului prilejuri pentru el. "Căci nu grăiesc, 
zice, de la Mine", înţelegând prin aceasta: nu grăiesc în chip despărţit, sau 
contrar lui Dumnezeu-Tatăl. Deoarece Fiul S-a arătat în chip omenesc celor 
ce-L priveau, atribuie cuvintele, dar şi faptele Sale, Persoanei Tatălui ca 
fiinţei dumnezeieşti. Numai că nu spune: Să nu se separe acest chip ome¬ 
nesc care Mi se cuvine şi îmi este supus Mie, nici să nu socotiţi cuvintele 
Mele ca ale unuia dintre voi, ci cu adevărat dumnezeieşti şi potrivite Tatălui, 
la fel ca Mie, căci Tatăl lucrează rămânând în Mine, fiindcă Eu sunt în El şi 
El în Mine. Deci, să nu credeţi, zice, că s-a dat celor vechi ca ceva mai mare 
şi mai presus de fire să vadă pe Dumnezeu în chip de foc şi să audă şi un glas 
vorbindu-le, deoarece de-abia voi aţi văzut cu adevărat prin Mine şi în Mine 
pe Tatăl, deşi M-am arătat ca voi. Căci, fiind Dumnezeu după fire, am venit 
în chip arătat, după spusa Psalmistului (Ps. 49, 3). Deci trebuie ştiut că, 
auzind cuvintele Mele, le-aţi auzit pe cele ale Tatălui. Dar v-aţi făcut şi 
văzători ai tăriei şi faptelor Lui. Căci vorbeşte prin Mine ca prin Cuvântul 
Său, dar şi împlineşte şi lucrează cele minunate prin Mine, Cel ce sunt pu¬ 
terea Sa. Şi nici o raţiune n-ar despărţi vreodată Cuvântul de fiinţa Tatălui, ci 
oricine va mărturisi neîndoielnic că puterea Lui există în acea fiinţă şi e pro¬ 
prie după fire fiinţei. 

CAPITOL UNIC 

PENTRU IDENTITATEA FIRII, FIUL ESTE ÎN TATĂL, 

IAR TATĂL, ÎN FIUL 

"Credeţi Mie câ Eu sunt întru Tatăl 
şi Tatăl întru Mine" (In 14, 11) 

Spune deschis, ba chiar porunceşte, câ se cuvine să cugetăm că noi nu 
trebuie să vrem altfel decât vrea însuşi Cuvântul adevărului 1629 . Căci este de 
o fiinţă cu Cel ce L-a născut, neavând nimic care să-I separe, sau să-I despartă 
în firi deosebite pe Unul de Celălalt. Căci sunt una între Ei, în înţelesul că 
firea Fiului se arată în cea a Născătorului, şi în fiinţa Celui Născut se vede şi 
se cinsteşte cea a lui Dumnezeu-Tatăl, cum poate vedea cineva şi în cele ale 
noastre. Căci nu suntem alţii după fire faţă de cei născuţi din noi, nici nu sun¬ 
tem împărţiţi după fire ca unii străini, deşi suntem despărţiţi prin deosebirea 
trupurilor. De aceea, vede pe fericitul Avraam cine vede pe cel născut din el. 
Dar la oameni este totuşi o mare deosebire, fiecare fiind adunat şi concentrat 
în chip divizat în ceea ce are şi se arată în mod propriu, neaflându-se în 
celălalt trupeşte, deşi se vede în toţi comună raţiunea fiinţei 1630 . Dar în Dum¬ 
nezeu cel după fire nu e la fel. Tatăl este în special Tată, şi nu Fiu; Fiul e Cel 
din El, şi nu Tată, şi Duhul este în mod special Duh. Dar Sfânta Treime con¬ 
centrată şi adunată într-o fire a Dumnezeirii este un Dumnezeu, şi să nu vadă 
nimeni pe Vreunul din cei indicaţi ca despărţit de Ceilalţi, nici divizat în exis¬ 
tenţă. Credem câ fiecare este de sine subzistent, fapt numit de noi. Dar Fiul, 
fiind Cel ce este din Tatăl, adică provenind din fiinţa Lui, sau din El în chip 
negrăit, înţelegem că rămâne în El. în acelaşi fel înţelegem şi despre Sfântul 
Duh. Căci şi Acesta este Dumnezeu cu adevărat după fire 1631 , dar nicidecum 
divizat de fiinţa Tatălui, ci mai degrabă provenind din El şi rămânând în El 
pururea, fiind dăruit Sfinţilor prin Hristos. Pentru că toate sunt prin Fiul în 
Duhul Sfânt. Aceasta este dreptatea adevărată a dogmelor cu care ne-a 
învăţat înţelegerea Sfinţilor Părinţi. Aşa am fost învăţaţi să o cugetăm şi să o 
grăim şi din Sfintele Scripturi. Şi El însuşi ne îndeamnă să ţinem la această 
credinţă fără greşeală, zicând: "Credeţi Mie că Eu sunt întru Tatăl şi Tatăl 
întru Mine". 


1629. Cuvântul Tatălui are şi sensul de substantiv propriu (Cuvântul, adică Fiul), şi sen¬ 
sul de mijloc prin care vorbeşte Tatăl. Aceasta arată cât de intim este unit Fiul cu Tatăl. 
"Vorbesc Eu", zice Fiul, dar sunt atât de unit cu Tatăl, încât vorbesc ca Unul prin Care vorbeşte 
Tatăl. Aceasta se întâmplă în oarecare grad chiar şi cu oamenii ce se iubesc. 

1630. Este totuşi şi între oameni ceva comun şi prin trupuri. Un trup se formează din 
altele şi trupurile se hrănesc în general din aceleaşi alimente. Apoi toate au nevoie de aer şi de 
apă, care sunt comune tuturor. 

1631. Deci despre Duhul spune, ca şi despre Fiul, că e din Tatăl şi rămâne în El. 

"Iar de nu, credeţi-Mă pentru lucrările acestea” (In 14, 11) 

In acestea spune limpede că nici n-ar lucra, nici n-ar împlini vreodată cele 
proprii numai firii dumnezeieşti dacă n-ar fi şi El Dumnezeu după fire. Şi 
observă cu câtă siguranţă şi dreptate spune acestea. Căci nu cere să fie cre¬ 
zut, mai ales din cele pe care le spune, deşi nu ştie să mintă, ci mai degrabă 
din cele pe care le face 1632 . Şi voi spune pentru care cauză. Căci nu e nici o 
greutate pentru un om stăpânit de mânie şi păcătos să se folosească de cu¬ 
vinte şi de ceva din cele ce pot duce la primejdie. Dar ce om s-ar putea folosi 
de o faptă şi de o putere vrednică de Dumnezeu? Sau ar dărui oare Tatăl slava 
Sa vreuneia dintre făpturi? Sau, oare, n-am spune că e o slavă a lui Dumnezeu 
a putea face toate şi a avea o tărie atoatefăcătoare, neaparţinând aceasta nici 
uneia din cele numărate între creaturi? Deci, voind Hristos să se probeze cele 
spuse, ca dovezi necesare şi de necontrazis, porunceşte să fie crezut din 
faptele înseşi că El este în Tatăl şi că are pe Tatăl în Sine, adică poartă firea 
Tatălui în ipostasul Său, ca un adevărat Născut, ca rod adevărat, ca Fiu pro¬ 
venit în chip natural din Tatăl 1633 . Deci Biserica lui Hristos, care se laudă 
foarte cu dreptatea dogmelor, are această cugetare despre Unul-Născut. Dar 
ereticii, contrari lui Dumnezeu, cugetă altfel, căutând să convingă pe cei ce 
se apropie de ei şi le dau atenţie, prin cuvintele lor pierzătoare. Căci, mani- 
festându-şi netrebnicii furia prin bârfeli contrare lui Hristos, se sfădesc, 
aţâţându-se unii pe alţii nu spre sporirea evlaviei, ci ca să se arate unul mai 
necredincios ca altul şi să spună fiecare ceva mai necuvenit. Fiindcă, bând 
vinul din Sodoma şi sugând strugurele acru din Gomora (căci nu primesc din 
Duhul dumnezeiesc vederea Lui, nici din descoperirea Tatălui, ci din capul 
balaurului), nu cugetă nimic din cele sănătoase, ci spun ceea ce ticăloşeşte 
sufletele ascultătorilor, ducându-le spre iad şi în prăpastia de jos. Şi, îndrăz¬ 
nind să pună acestea şi în cărţi, şi-au făcut răutatea aflătoare în ei nemuri¬ 
toare. De aceea, a trebuit ca, spunând despre versetul de faţă multe din cele 
ce sunt de folos ascultătorilor şi care cuprind în ele învăţătura cea mai dreap¬ 
tă despre Fiul, n-am făcut nici o amintire despre ele. Dar, deoarece unii nu 
refuză cuvintele nenorocite ale acelora care nu se feresc de nimic spre a răpi 
înţelegerea unora din cei simpli, am socotit că e necesar să respingem vătă- 


1632. Deşi toată vorbirea lui lisus e de aşa fel, încât Se face crezut ca Dumnezeu, căci 
nimeni n-a spus lucruri care să se impună atât de mult şi de definitiv, totuşi Se arată vrednic 
de crezut ca Dumnezeu mai mult din faptele Lui. 

1633. Fiul Se naşte în mod natural din Tatăl. Aceasta nu înseamnă că natura sau firea 
naşte pe Fiul, sau că ea e Tatăl, ci ea este în Tatăl ca în ipostasul care naşte. Deci Fiul nu e 
creat din nimic, sau format din ceva deosebit de fiinţa Tatălui. Nu natura naşte, ci un ipostas 
purtător al naturii naşte un alt ipostas purtător al aceleiaşi naturi. 

mările ce se aduc dogmelor adevărului din flecăreala acelora şi să arătăm 
greşeala bârfirii, prin care ne despart ca printr-un zid de Fiul, mai bine-zis de 
Sfânta Treime. 

Deci, m-am folosit de o carte a celor potrivnici. Apoi, expunând cele din 
versetul de faţă, am aflat spunându-se în el, printre altele, acestea: Fiul, fiind 
cuprins fiinţial de către Tatăl, are în Sine pe Tatăl, Care rosteşte cuvintele 
Sale şi face minunile prin Fiul. Exprimând acestea, Hristos zice: "Cuvintele 
pe care vi le spun nu le vorbesc de la Mine, ci Tatăl - Care rămâne întru Mine 
-face lucrările Lui". Dar iată cum suceşte potrivnicul cuvintele: Deoarece 
trebuie să spunem cele ce nu se spun în acestea şi nu putem respinge sensul 
lor, spunem aceasta: Fiul spunând că e cuprins fiinţial în Tatăl, ce este aceasta, 
sau ce arată, nu înţeleg. Dar socotesc că trebuie să spună adevărul. Dar este 
în aceasta o mare neclaritate, căci se ruşinează şi nu se reţine de la nepre- 
cizie, neavând îndrăzneala unei explicări. Aşa precum cel ce face cele rele 
urăşte lumina şi nu vine la lumină, ca să nu fie dat pe faţă, după spusa Mân¬ 
tuitorului, aşa şi orice cuvânt care exprimă cele rele este folosit de gândirea 
întunecoasă în aşa fel, încât să nu se dea pe faţă urâţenia răutăţii. Deci, ce 
înseamnă a fi cuprins Fiul în mod fiinţial de către Tatăl? Voi străbate în tot 
conţinutul ca să luminez prin cuvinte ceea ce e spus în chip mai nelămurit, ca 
să nu se arate ca adevărată reaua intenţie a celui ce o socoteşte având un 
conţinut umilit. 

Dacă acela vrea să spună prin acestea că Fiul, arătându-Se în fiinţa 
Tatălui ca în Cel de o fiinţă cu El, are şi El în sine pe Tatăl strălucind în firea 
Sa de Născut din El, consimţim şi noi la sensul explicării. Căci nu se va 
nedreptăţi numele de Fiu al Celui cuprins în Tatăl. Dar dacă nu spune aceas¬ 
ta (căci nu poate primi pe Fiul cel ce spune o astfel de minciună împotriva 
Lui, afirmând că firea Fiului se cuprinde ca un trup în cea a Tatălui), cum nu 
se va dovedi bârfind pe faţă şi fiind plin de necredinţa dusă la extrem? 1634 
Aceştia, numind pe Fiul Dumnezeu, încearcă să-I atribuie în chip nebunesc 
cele proprii trupurilor. Căci, înconjurând ca şi cu o sfoară, într-un cadru şi 
într-o măsură gândită, pe Cel necuprins, ca apărând de la un început şi ajun¬ 
gând la un sfârşit, vor admite desigur şi existenţa Lui într-un loc, în cantitate, 
în formă şi în chip. Şi cum nu sunt acestea proprii trupurilor? Şi cum nu se va 
înţelege unit cu noi şi ca noi Cel ce e mai presus de noi? Sau cum nu e frate 
cu cealaltă creaţie, neavând nimic mai mult ca ea, încât să putem spune că şi 


1634. într-o carte ariană se interpretează cuvântul lui Iisus astfel: El este în Tatăl "într-un 
sens neprecis". Aceasta se poate înţelege în sensul că Fiul se cuprinde fiinţial în Tatăl ca un 
trup, deci e mărginit ca o creatură. Această eventuală explicare o respinge Sfântul Chirii, 
arătând că Fiul, spunând că se cuprinde în Tatăl, arată că-L cuprinde şi pe Tatăl în El (In 17, 
21). Această cuprindere reciprocă are un sens spiritual. 

ea există în chip nemărginit? Şi fiind astfel, după presupunerea nepricepută a 
potrivnicilor, pentru ce ne-a mai precizat El, zicând: "Voi sunteţi din cele de 
jos; Eu sunt din cele de sus" (In 8, 23), sau: "Voi sunteţi din lumea aceasta; 
Eu nu sunt din lumea aceasta" (In 8, 23)? Fiindcă, spunând despre Sine că e 
de sus, n-a arătat simplu că e din ceruri, căci ce ar avea mai mult decât Sfinţii 
îngeri, dacă îi vom afla şi pe aceia fiind de sus, înţelegând spaţial ceea ce se 
spune? înseamnă că a răsărit din Fiinţa de sus care e stăpână peste toate. Cum 
deci se arată adevărat, dacă are cele proprii trupurilor comune cu cealaltă 
creaţie şi este cuprins de către Tatăl împreună cu cele aduse la existenţă din 
nimic şi dacă admitem că nu se află prin nimic în afara lor? Dar dumnezeies¬ 
cul Psalmist, grăind în Duh tainele adevărate şi ascunse, zice că Fiul nu lasă 
în afară nici un spaţiu, mărturisind prin aceasta necorporalitatea şi nemăr¬ 
ginirea Lui ca Dumnezeu şi că nu e înconjurat de nici un loc. "Unde mă voi 
duce, zice, de la Duhul Tău şi de la faţa Ta unde voi fugi? De mă voi sui la 
cer, Tu acolo eşti. De mă voi coborî în iad, de faţă eşti. De voi lua aripile mele 
de dimineaţă şi dacă mă voi aşeza la marginile mării, şi acolo mâna Ta mă va 
povăţui şi mă va ţine dreapta Ta" (Ps. 138, 7-10). 

Dar aceştia, opunând cuvintelor Duhului, în chip primejdios, părerea lor, 
supun pe Unul-Născut mărginirii şi circumscrierii, deşi ar trebui să rămână 
la înţelegerea necesară şi folositoare. Căci, dacă umple cerurile şi pământul 
până la marginile lui, adică până la iad 1635 , cum nu e cea mai mare nebunie 
să I se aplice calitatea de mărginit? Aceia necugetând că, dacă faţa Lui, adică 
Duhul (căci Psalmistul numeşte Duh faţa Fiului), umple toate, cum ar fi El 
înlăuntrul mărginirii, când este în firea lui Dumnezeu-Tatăl? 1636 Dar nu e mai 
puţin o mare defăimare şi circumscrierea Lui trupească, o dată ce netrupescul 
e necircumscris 1637 . Căci a spune că El este cuprins fiinţial de către Dum¬ 
nezeu-Tatăl nu înseamnă altceva decât a socoti mărginite Fiinţa Lui şi cele 
care credem că se cuprind în El în mod nepericulos şi adevărat, asemenea 
celor pe care le are fiecare dintre cele create de El 1638 . Vom admite că aces¬ 
tea pot fi mărginite, căci sunt trupuri create, chiar dacă nu ca ale noastre. 

Deci, urmează să cugetăm şi la aceasta pe lângă celelalte. Căci, dacă 
spunem că cel cuprins, aflându-se înlăuntrul celui cuprinzător, e sub acela, 


1635. Iadul reprezintă marginile pământului, sau existenţa sărăcită la culme. Iar Hristos, 
ca Dumnezeu, susţine şi această extremă sărăcire voită de creaţie, cu puterea Lui. 

1636. Fiul e în "sălaşul" Tatălui, nu ca într-o mărginire, ci ca într-o intimitate iubitoare. 

1637. Din toată această expunere se observă că unii eretici din vremea Sfântului Chirii 
vedeau pe Fiul lui Dumnezeu în trupul simplu al lui Iisus. 

1638. Iisus a spus că e cuprinsfiinţial în Tatăl. Expresia aceasta o foloseau uneori Părinţii, 
pentru a arăta deofiinţimea Fiului cu Tatăl. Arienii o interpretau în sensul greşit că Hristos e 
pur şi simplu mărginit, nefiind decât un trup mărginit cuprins în Tatăl. 

cum nu urmează neîndoielnic să cugetăm că cel cuprins e mai mic decât cel 
cuprinzător şi că e mărginit, fiind închis oarecum în cuprinsul celui mai 
mare? 

Deci, ce vei spune iarăşi la aceasta, o, bunule? Căci iată, chipul lui Dum- 
nezeu-Tatăl, înfaţişându-Se pe Sine, zice: "Cel ce M-a văzut pe Mine a văzut 
pe Tatăl" (In 14, 9), adăugând îndată: "Eu sunt întru Tatăl şi Tatăl este întru 
Mine" (In 14,11). Dacă aceasta o spune Cel ce, deşi e pecete şi chip al Celui 
ce Da născut, este cuprins de El, cum nu va fi tuturor neîndoielnic că vrea ca 
noi să avem asemenea idee şi despre Tatăl, cum avem şi despre El? Deci tre¬ 
buie să fie mărginit şi Tatăl, căci este în Fiul. Să caute deci ereticul cine este 
mai mare ca Tatăl, fiindcă mie nu-mi este îngăduit să spun sau să înţeleg 
aceasta. Căci Fiul nu va fi în parte chip al Tatălui, iar în parte, nu. Dacă ar 
avea ceva schimbat şi asemănarea ar fi mijlocie, atunci ar fi o parte chip, nu 
întreg. Dar unde vei afla Sfânta Scriptură spunând aceasta? Nu vom părăsi 
corectitudinea sfintelor dogme ascultând de cuvintele lor. Mă mir că nu s-au 
ruşinat să vorbească despre acestea, spunând că, precum Pavel a avut pe 
Hristos vorbind şi lucrând în el, la fel şi Fiul are pe Tatăl lucrând şi făcând 
minunile în El. De aceea, zice: "Credeţi Mie că Eu sunt întru Tatăl şi Tatăl 
întru Mine, iar de nu, credeţi-Mă pentru lucrările acestea". Dar cine va mai 
numi creştin pe cel ce cugetă şi judecă astfel despre Hristos? Căci e foarte 
clar că nu-Lmai numeşte cu adevărat Hristos, 1639 fiindcă, atribuindu-I în mod 
primejdios măsura potrivnică, a creaturilor, declară ca Dumnezeu şi ca 
născut din Dumnezeu pe cineva care e doar purtător de Dumnezeu şi părtaş 
la Dumnezeu. Scopul acestuia este să-L despartă în tot modul pe Hristos de 
fiinţa lui Dumnezeu-Tatăl şi să taie unitatea naturală şi fiinţială pe care o are 
cu Tatăl Său şi Dumnezeu 1640 . Apoi, ce ar fi mai prostesc ca aceasta? Şi cum 
nu i-ar plânge, ca pe nişte morţi şi pierduţi, pe cei ce se smintesc cu o 


1639. Cine nu recunoaşte pe Iisus ca Hristos, sau ca Dumnezeu, nu mai are drept să se 
numească creştin. Din acest motiv, membrii grupărilor neoprotestante evită numele de "creş¬ 
tini", preferând orice alte numiri: baptişti, iehovişti, adventişti. Folosind numele de evanghe- 
lişti, evită să spună că se mântuiesc prin Hristos ca Dumnezeu, înţelegând după puterile lor 
învăţătura Lui, cum cugetă şi budiştii, sau confucianiştii, care cred că se mântuiesc folosind 
învăţătura întemeietorilor religiilor lor prin puterile proprii, nu din unirea lor cu acele per¬ 
soane. Dar aceia nu sunt Persoane dumnezeieşti. Sfântul Chirii dezaprobă aici pe cei ce 
spuneau că Hristos are pe Dumnezeu lucrând în El, în sensul în care spune şi Pavel că are pe 
Hristos lucrând în sine, sau în sensul în care se spune despre cineva că e părtaş Dumnezeirii, 
sau teofor (purtător de Dumnezeu). Hristos are pe Dumnezeu în Sine ca Tată Care L-a născut 
din firea Lui. 

1640. Aici Sfântul Chirii explică ce înseamnă expresia că Fiul Se află fiinţial în Dumnezeu- 
Tatăl şi viceversa. E unitatea Lor de fiinţă, nu o simplă prezenţă a lui Dumnezeu în om prin 
lucrarea îndumnezeitoare. 

necredinţă atât de neînfrânată, spunând: "Cine va da capului meu apă şi 
ochilor mei izvoare de lacrimi, ca să plâng pe poporul acesta ziua şi noaptea?" 
(Ier. 9,1). Căci pentru cei ce au ales acestea vor curge nereţinut lacrimile. Iar 
fiindcă socotesc că trebuie să şi resping bârfelile lor împotriva dogmelor, 
spre folosul celor mai simpli, să le spunem şi aceea, că Domnul ne-a dat nouă 
această râvnă. 

Căci e bine să ştiţi voi, ce credeţi altfel, că dumnezeiescul Pavel, sau altul 
dintre Sfinţi, având pe Hristos sălăşluit în inimă prin Duhul, lucra cele plăcute 
lui Dumnezeu şi se arăta ca un făcător de minuni. Deci, cum nu socoteşti 
cugetându-te şi pe tine astfel, că erau oameni după fire şi altceva după fiinţă 
decât Sfântul Duh al lui Hristos, Care locuia în ei? Ei erau temători de 
Dumnezeu şi strălucitori prin harul dat lor de către Hristos. Şi cum nu vei 
spune, împreună cu noi, că au fost odată lipsiţi de acest dar, însă au fost 
chemaţi la el, urmând să aibă slava lui Dumnezeu, Care toate le cârmuieşte 
bine? De aceea, e cu putinţă ca fericitul Pavel sau altul ca el să poată fi văzut 
cândva neajutat de harul dat lui şi, ca atare, lucrând ceva necuvenit sau 
nedrept, care contravine lui Dumnezeu, ca să fie îndreptat iarăşi spre a se 
întoarce la smerenia la care urcase. Căci ceea ce este în general din afară şi 
adăugat se poate părăsi uşor şi e cu putinţă să se piardă ca ceva dat. Deci, o, 
bunule (fiindcă s-a întors iarăşi spre tine cuvântul), dacă, după nepriceperea 
şi bănuiala ta prea necredincioasă, precum era Hristos vorbind şi făcând mi¬ 
nuni în Pavel, aşa ar trebui să cugete cineva că este Tatăl în Fiul, cum nu e 
îndoielnic că nu este nicidecum Dumnezeu după fire, ci altceva decât Tatăl 
Care locuieşte în El şi Care este Dumnezeu cu adevărat? Căci aşa era Hristos 
în Pavel. Deci Unul-Născut este un fel de organ şi unealtă, alcătuit spre slavă, 
şi nu se va deosebi deloc de o alăută şi liră, răsunând de ceea ce i se inspiră, 
sau redând armonia ce i se impune prin coarde? Va fi astfel primit ca unealtă 
a lucrării minunate a Tatălui, ca un fel de cuţit sau de secure prin care se 
lucrează în lemn. Dar ce e mai absurd ca aceasta? Fiind de o altfel de fire, 
cum zic aceia, va fi cu totul străin de Dumnezeu-Tatăl, cum suntem noi de 
Dumnezeu cel din noi,- şi nimic altceva. Iar dacă Fiul e departe de fiinţa 
Tatălui în faptul de-a fi Dumnezeu prin fire, cum nu spunem adevărul când 
zicem că din cauza lor Fiul e pus în rând cu creaţia, se numără printre făpturi 
şi a fost luat ca organ şi slujitor pentru noi, în loc să se arate ca Stăpân şi 
împreună-şezător cu Dumnezeu-Tatăl? Mai bine-zis, după ei, nici nu este Fiu 
cu adevărat! Căci nu l-ar putea cugeta şi primi cineva ca Fiu pe cel folosit în 
rol de unealtă. Deci Tatăl l-a născut ca unealtă a lucrării sau înţelepciunii şi se 
arată concepându-1 ca altceva decât este El însuşi. Dar cum se putea întâmpla 
aceasta? Cum nu e cu totul absurd a cugeta aşa ceva? Căci, socotind pe Fiul 
ca unealtă slujitoare, nemărturisindu-L ca Născut cu adevărat şi negând naş- 

terea Lui negrăită, adică cea din fiinţa lui Dumnezeu-Tatăl, vei micşora însăşi 
slava Născătorului 1641 . Tatăl n-ar mai fi în acest caz Tată cu adevărat Căci 
Cel ce n-a născut din Sine pe cineva, al cui Tată ar fi după fire? Sfânta Treime 
ar fi un nume cu totul mincinos, nici Tatăl nefiind Tată cu adevărat, nici Fiul, 
Fiu după fire. Şi în mod asemănător acestei cugetări ar urma şi o defăimare 
a Duhului. Deci ne-am înşela:. în credinţă, şi aceasta ar fi mincinoasă! 

Ar născoci mituri şi Sfânta Scriptură numind pe Dumnezeu Tată. Şi dacă 
Fiul nu este Dumnezeu după fire, ca născut din Dumnezeu-Tatăl, ne-am 
înşela şi noi, şi cetatea de sus s-ar împreuna cu cei de pe pământ, ca şi mulţi¬ 
mea preacurată a îngerilor, care slăveşte pe Dumnezeu cel după fire şi se 
închină Lui! Cum să slăvească un purtător de Dumnezeu o unealtă şi una din¬ 
tre creaturi, după urâta gândire a acelora? Iar dacă Tatăl ar voi să iasă din 
relaţia cu Fiul Său şi din locuirea în El, nu Dar deosebi pe Acesta prin nimic 
de cei despărţiţi de începutul propriu, neavând nimic din ceea ce-I este pro¬ 
priu, nepurtând nici în firea Sa pe Născătorul, ci fiind mai degrabă în toate ca 
noi, întărit numai prin harul dumnezeiesc şi fiind cinstit împreună cu noi cu 
numele de fiu. Dar atunci, spune-mi, pentru ce nu-şi mărturiseşte şi El firea 
împreună cu noi 1642 ? Pentru ce noi suntem slujitori, iar El este Domn? Căci, 
deşi suntem numiţi şi noi fii, cunoscând nu mai puţin firea noastră, nu ne 
atribuim o slavă mincinoasă. Deci, spune-mi, pentru care cauză, dacă este ca 
noi, şi deloc mai mare ca noi, întrucât nu e Dumnezeu după fire (aceasta o 
socotesc cei neînvăţaţi), nu mărturiseşte robia Sa împreună cu noi? Pentru ce 
atribuindu-Şi cinstea şi slava proprii şi aparţinătoare în mod special firii dum¬ 
nezeieşti, se află spunând Sfinţilor ucenici: "Voi Mă numiţi pe Mine Domnul 
şi învăţătorul, şi bine ziceţi. Căci sunt". Acestea le spune Mântuitorul. Tâl- 
cuitorii buni şi corecţi ai dogmelor îl laudă pentru ceea ce spune şi-L afirmă 
ca pe Cel ce este numit cu adevărat Domnul, pe când cei ce îl scot pe El din 
domnia cea după fire, nevrând să-L mărturisească drept Dumnezeu din Dum¬ 
nezeu, nu se tem că îi va acuza pentru cele mai urâte manifestări ale răutăţii 
lor. El nu voieşte să fie aşezat în rândul celor cu rol de robi, nici să fie numărat 
între cei creaţi. Privind mai degrabă la libertatea proprie Lui după fire, că S-a 
făcut în chip de rob, vei înţelege şi din aceasta. Se spune că a sosit în Caper- 
naum, precum citim în Evanghelii. Iar cei ce adunau banii după Lege, apropi- 
indu-se de Petru, l-au întrebat: "învăţătorul vostru nu plăteşte drahma?". 


1641. Precum un Dumnezeu care n-ar putea crea o lume din nimic n-ar fi un Dumnezeu 
atotputernic, deci un Dumnezeu adevărat, aşa şi un Dumnezeu care n-ar putea naşte din veci 
un Fiu egal cu El ar fi un Dumnezeu steril, lipsit de fecunditate şi iubire. In ce s-ar vedea slava 
Lui, iubirea Lui? Cât de îngust ar apărea un astfel de Dumnezeu! N-ar avea delicateţea şi pro- 
ftinzimea iubirii paterne, dar nici a unui Fiu model. 

1642. Dacă Fiul e şi El de o fire creată, de ce nu mărturiseşte aceasta? 

Deoarece Hristos a fost întrebat, se cuvine să vedem ce i-a răspuns lui Petru: 
"împăraţii pământului de la cine iau dare sau dajdie? De la di sau de la 
străini?". Iar Petru, răspunzând cu înţelepciune şi cu dreptate că cel străin de 
împărat în privinţa neamului sau rudeniei e supus legilor sau birurilor, Hristos 
a adăugat îndată, însuşindu-Şi mărturia potrivită cu adevărat lui Dumnezeu: 
"Deci Mi sunt liberi" (Mt. 17, 24,26). Deci, dacă ar fi fost împreună-rob, şi nu 
Fiu cu adevărat, născut din fiinţa Tatălui, nici având familiaritatea naturală 
faţă de Născătorul, de ce ar fi supus pe toţi ceilalţi dării, ca pe unii ce trebuia 
să plătească dajdie - pentru că se aflau în poziţia de străini şi slujitori -, iar 
libertatea faţă de ea a mărturisit-o numai pentru Sine? 1643 Pe cele ce aparţin 
în mod propriu şi cu adevărat numai Dumnezeirii şi se află în El cu adevărat 
noi le avem numai printr-o întrebuinţare abătută de la fire, în aşa fel că, dacă 
ar cugeta cineva exact la firea celor create, ar vedea în ea numele şi faptul 
robiei ca un lucru cu totul cuvenit. Iar dacă unii dintre noi au fost cinstiţi cu 
slava libertăţii, au, prin depăşirea firii, ceea ce se cuvine în mod obligatoriu 
numai lui Dumnezeu. Dar i-aş întreba bucuros, pe lângă aceasta, şi altceva. 
Vor numi, oare, pe Pavel purtător de Dumnezeu dacă locuieşte în El Hristos 
prin Duhul Lui? Sau vor aiuri, negând aceasta? Dacă vor spune că Pavel nu 
este cu adevărat purtător de Dumnezeu, aceasta va ajunge spre a-i convinge 
pe toţi să se lepede de flecăreala lor şi să-i respingă în totalitate ca pe unii ce 
nu se feresc să spună mereu cele absurde. Iar dacă, evitând aceasta, se vor 
întoarce spre trebuinţa de-a spune adevărul şi vor mărturisi pe Pavel cu 
adevărat purtător de Dumnezeu, pentru faptul că locuieşte Hristos în el, cum 
nu vor fi dovediţi că spun cu mare necredinţă că Fiul este străin de fiinţa lui 
Dumnezeu 1644 ? Căci Pavel nu e purtător de Dumnezeu dacă Fiul nu e Dum¬ 
nezeu după fire. Dar, ruşinându-se uneori (deşi sunt într-o stare de răutate 
capabilă de toate prin cuvinte), numesc pe Fiul în chip adevărat Dumnezeu, 
dar nu născut din Dumnezeu cel după fire. E neîndoielnic că nu-şi dau seama 
că nici aceasta nu trebuie să afirme. Căci, cum ar fi Dumnezeu cel ce nu e 
născut din Dumnezeu după fire? Dar le răspundem: Zici că Fiul este Dum¬ 
nezeu după fire? Cum ar fi deci purtător de Dumnezeu sau participant la 
Dumnezeu Cel prin fire Dumnezeu? Acela nu va fi nici participant la bine vre- 


1643. Toţi sunt "fii" ai lui Dumnezeu, dar fii care au de plătit dajdie lui Dumnezeu, fiind 
străini după fire de Dumnezeu. Dar Hristos, nefiind străin de Dumnezeu după fire, nu trebuie 
să plătească nici un fel de dajdie lui Dumnezeu. El n-are nimic de la Dumnezeu pentru ca să 
aibă o dependenţă faţă de El. Şi cei ce cred în Dumnezeu sunt "fii" ai Lui, dar nu fii de un neam 
sau de o fiinţă cu El, ca Hristos. Au şi ei o anumită libertate, dar dăruită, nu de la ei înşişi. 

1644. Dacă vor nega că Pavel este purtător de Dumnezeu, ceea ce este absurd, cum nu 
vor nega şi că Hristos este Dumnezeu? Admiţând primul lucru, trebuie să admită şi pe al 
doilea. 

odată. Căci pentru ce ar locui Dumnezeu în Dumnezeu ca altul în altul? Căci 
dacă cel ce primeşte s-ar înţelege că e prin fire Dumnezeu, ce trebuinţă ar 
mai avea de participare? Iar dacă S-a sălăşluit Tatăl în Pavel, aşa cum S-a 
sălăşluit şi în Fiul, cum nu va fi şi purtător de Dumnezeu ca Pavel, nemaifiind 
Dumnezeu, o dată ce are nevoie să Se sălăşluiască Dumnezeu în El? 

Apoi adversarul nostru născoceşte pe lângă acestea şi altele, încercând 
prin multe argumente să-şi susţină aiureala. Căci netrebnicul socoteşte că 
prin toate cuvintele trebuie să-şi desfăşoare voinţa contrară lui Dumnezeu, ca 
să se vădească limpede că pune pe Unul-Născut între făpturi, întărind necre¬ 
dinţa în El prin amăgiri artificiale. Mărturisind cu noi că este Dumnezeu, dar 
scoţându-L din Dumnezeirea adevărată şi după fire, socoteşte că poate înşela 
pe cei ce văd adevărul. Deci scrie acestea: Precum noi, spunând că suntem 
în El, ne păstrăm fiinţa neconfundată cu a Lui, la fel şi Fiul, fiind în Tatăl, are 
substanţa distinctă de a Celui nenăscut. Mare îndrăzneală! Cât de rău şi plin 
de nebunie, mai bine-zis de neînţelepciune şi prostie, e cuvântul! Au înnebu¬ 
nit cu adevărat spunând că sunt înţelepţi şi cugetând astfel despre Unul- 
Născut. Au tăgăduit pe Stăpânul Care i-a răscumpărat, precum s-a scris 
(Rom. 1, 22). Căci, dacă spun despre Cuvântul lui Dumnezeu că este om şi 
unul dintre noi, nu-i mai împiedică nimic să spună că El este în Dumnezeu ca 
şi noi. Iar de cred că este Dumnezeu şi au cunoscut că trebuie să I se închine 
ca Celui ce este aceasta după fire, de ce nu recunosc că este în Născătorul 
Lui în mod dumnezeiesc şi că îl are pe Acesta în Sine? Căci aceasta socotesc 
că trebuie să cugete şi să spună cei cu adevărat iubitori de Dumnezeu. Iar 
dacă, arătându-şi neruşinarea, stăruie în cele ce au spus şi declară că Fiul 
este în Tatăl cum suntem şi fiecare dintre noi, care am fost făcuţi prin El din 
nimic şi din pământ, pentru ce nu îngăduie tuturor să spună fără pericol: "Cel 
ce M-a văzut pe Mine, a văzut pe Tatăl" şi: "Eu sunt întru Tatăl şi Tatăl este 
întru Mine"? Socotesc că cel ce ar înţelege astfel această spusă ar fi stăpânit 
de extrema nebunie. Şi cu toată dreptatea. Căci în dumnezeiasca Scriptură nu 
vedem o astfel de spusă necuvenită şi ea nu e atribuită nici unuia dintre Sfinţi. 
Ci toţi recunosc că e proprie după fire Unuia-Născutului, ca Domnul şi Dum¬ 
nezeu, superioritatea neasemănată faţă de toate bunătăţile. De aceea au şi 
strigat, zicând: "Cine se va asemăna cu Domnul între fiii lui Dumnezeu?" (Ps. 
88, 7) 1645 . Cum va mai fi deci ca noi Unul-Născut, dacă nimeni nu este egal şi 
asemenea Lui, după cuvântul Sfinţilor (autorilor Sfintei Scripturi)? Iar dacă 


1645. Se face o deosebire între fiii lui Dumnezeu prin har şi Domnul, Care nu e depen¬ 
dent de nimic, cum sunt aceştia, ci e Stăpânul tuturor. Prin acest text. Sfântul Chirii respinge 
interpretarea ariană a cuvântului Mântuitorului: "Cine M-a văzut pe Mine a văzut pe Tatăl", 
interpretare care făcea din Fiul o creatură ca oricare alta, sau care slăbea diferenţa dintre 
Dumnezeu cel necreat şi creatură, în sens panteist. 

este în Dumnezeu ca noi, cum nu va fi necesar să spunem că ceata Sfinţilor 
născoceşte minciuni şi să nu acordăm nimic mai mult Fiului după fire, prin 
ceea ce s-ar arăta că nu este egal cu ei prin har? Să te fereşti de această urâ¬ 
ciune, omule! Să nu cugetăm aşa! Să nu fie! Ci numai urmând părerilor 
Sfinţilor Părinţi credem că bine plăcem lui Dumnezeu. Şi ca dovadă a celor 
pe care le cugetă şi le spun ei, au adus spusa lui Pavel: "în Dumnezeu vieţuim 
şi ne mişcăm şi suntem" (Fapte 17, 28). Prin aceasta au arătat că e greşit a 
socoti că Fiul e unul dintre noi 1646 . De aceea, supunând spusa aceasta cer¬ 
cetării cuvenite, să-i vădim pe cei potrivnici ca pe unii ce vor să dispreţuiască 
cugetarea Sfinţilor Apostoli şi strâmbă foarte neînţelept cele grăite drept, 
după plăcerea lor. De fapt, venind fericitul Pavel la atenieni şi văzându-i 
înnebuniţi foarte mult de rătăcirea politeistă, deşi erau socotiţi înţelepţi de 
poporul de acolo, a încercat să-i elibereze de vechea rătăcire, strămutându-i 
cu înţelepciune la înţelesurile dreptei credinţe, ca să cunoască pe Dumnezeul 
cel Unul şi singur, Care dăruieşte celor creaţi de El puterea să se mişte, să 
vieţuiască şi să fie. Căci Creatorul tuturor face toate vii, fiind Viaţa prin fire, 
sădind în ele în chip negrăit puterea Sa, fiindcă nu era cu putinţă să se 
păstreze altfel în existenţă cele ce au primit facerea din nimic 1647 . Căci s-ar 
întoarce îndată la firea proprie, înţeleg la non-existenţă, dacă n-ar birui 
slăbiciunea facerii prin relaţia cu Cel ce este. Deci drept şi bine a grăit dum¬ 
nezeiescul Pavel numind pe Dumnezeu Viaţa tuturor, întrucât "în El vieţuim 
şi ne mişcăm şi suntem" (Fapte 17, 28). Nu a spus deci ceea ce au născocit 
aceia, alterând corectitudinea Sfintelor Scripturi după scopul lor, ci ceea ce 
era adevărat şi de cel mai mare folos celor călăuziţi spre cunoaşterea lui 
Dumnezeu. Dacă trebuie să spunem aceasta şi mai clar, Pavel n-a voit să mai 
spună că, fiind oameni prin fire, ne aflăm în fiinţa Tatălui şi ne arătăm fiind în 
El, ci că vieţuim şi ne mişcăm şi suntem sau persistăm în Dumnezeu. înţe¬ 
lege că n-a spus simplu şi fără vreo legătură numai că suntem în Dumnezeu, 
ci, din pricina nepriceperii tale, a explicat în mod variat ceea ce voia să spună. 
Şi, punând înainte "vieţuim", a adăugat la aceasta şi "ne mişcăm", iar în al 
treilea rând, "suntem", dăruind şi prin aceasta înţelegerea celor de mai 
înainte. Şi socotesc că va umili pe cel opus lui Dumnezeu şi prin orânduirea 
dreaptă a acestor cuvinte. Spunând "în Dumnezeu", îl arată voind să atragă 


1646. De ce ar mai fi predicat Pavel în Areopag pe Hristos, Care a înviat fiind deosebit de 
noi, dacă L-ar fi asimilat cu noi, care suntem de asemenea în Dumnezeu? 

1647. Cele aduse la existenţă din nimic, prin puterea exclusivă a lui Dumnezeu, nu se 
puteau ţine în existenţă decât tot numai prin puterea Lui. Căci, fiind din nimic, vor fi nimic dacă 
rămân singure. Iar puterea aceasta a Lui nu-şi poate avea izvorul decât în Sine, căci El este 
existenţa prin Sine şi, ca atare, este izvor nesfârşit de existenţă sau de viaţă. Trebuie să existe 
undeva un astfel de izvor nesfârşit de existentă şi de viaţă în gradele şi formele supreme. 








COMENTARIU LA EVANGHELIA SFANŢULUI IOAN 


865 


toate în El şi spre ceea ce Ii place Lui, ceea ce este în obiceiul de Dumnezeu 
insuflatei Scripturi. Fiindcă este obiceiul ei să spună uneori "în Dumnezeu" 
în loc de "prin Dumnezeu". Căci, să ne spună acela, de ce s-a strigat şi în 
Psalmi, zicându-se: "în Dumnezeu să facem putere", sau: "Cu numele Tău 
vom nimici pe cei ce se scoală asupra noastră" (Ps. 43,7)? Şi să nu socotească 
cineva că Psalmistul spune că în fiinţa lui Dumnezeu stă puterea făgăduită, 
căci Psalmistul nu zice că va afla în ea pe vrăjmaşii săi pe care îi va birui, ci 
spune "în Dumnezeu", în sensul de cu ajutorul lui Dumnezeu. 

Dar ce a spus şi fericitul Pavel, scriind corintenilor: "Mulţumesc tot¬ 
deauna Dumnezeului meu pentru voi, pentru harul lui Dumnezeu dat vouă în 
Hristos Iisus" (I Cor. 1, 4). Şi iarăşi: "Din El sunteţi voi în Hristos lisus , Care 
pentru noi S-a făcut înţelepciune de la Dumnezeu şi dreptate şi sfinţire şi 
răscumpărare" (I Cor. 1, 30). Oare va spune cineva, având minte, că purtă- 
torul de Duh a spus că în harul dat de sus corintenilor, s-a dat însăşi fiinţa lui 
Hristos, sau va înţelege din aceasta pe cealaltă? Căci, spunând aşa, cum nu s-ar 
vădi că delirează? Deci, de ce ai obiceiul rău prin care, strâmbând Sfintele 
Scripturi şi răstălmăcind voinţa fericitului Pavel, spui că, fiind noi în Dum¬ 
nezeu, suntem în fiinţa Tatălui, şi aceasta când îl auzi spunând celor din 
Atena: "în El vieţuim şi ne mişcăm şi suntem '? 

Dar va zice întâistătătorul dogmelor stricăcioase: Deoarece ţie ţi se pare 
că e drept că prin spusa "este în Dumnezeu" trebuie să se înţeleagă "prin 
Dumnezeu", pentru ce vorbeşti degeaba? Şi de ce pui între relele defăimări 
spusa noastră, că Fiul S-a făcut prin Tatăl? Căci iată că El însuşi zice că: "Eu 
sunt întru Tatăl", în loc de "prin Tatăl", după cuvântul tău şi după obiceiul 
Sfintelor Scripturi arătat nouă adineauri 1648 . 

Dar faţă de aceasta, observă că trebuie să se răspundă dezvăluind vătă¬ 
mările relei cugetări a acelora. Căci mă mir cum, auzind că e obiceiul dum¬ 
nezeieştii Scripturi să spună "în Dumnezeu", în loc de "prin Dumnezeu", şi că 
se spune aceasta numai despre slava Unuia-Născutului, consimt să primească 
cuvântul, dar apoi aiurează din nou, dovedindu-se că nu cunosc nimic, deşi 
spun că sunt înţelepţi şi înţelegători. Dar dacă adversarii, când doresc, opun 
numai fiinţei Unuia-Născutului obiceiul de Dumnezeu insuflatei Scripturi de-a 
spune "în Dumnezeu", în loc de "prin Dumnezeu", şi de aceea afirmă că El s-a 
făcut de către Tatăl, s-ar putea ca răutatea lor să dea impresia unei raţiuni nu 
cu totul nebune, când nu văd nici o piedică în voinţa de-a ne impune nouă 
nebunia dogmelor lor printr-o şi mai mare absurditate. Dar când faptul că se 
spune că şi "Tatăl este în Mine" se referă şi la Tatăl în mod deschis, se cuvine 


1648. Ereticii trăgeau şi din înţelegerea de către Sfântul Chirii a expresiei "în Tatăl", ca 
"prin Tatăl", un folos pentru ei, făcând pe Fiul o creatură realizată "prin Tatăl". 

să fie înţeles în loc de "prin Mine", şi de aici deduc că şi Tatăl este făcut, cum 
nu se vor arăta căzuţi în gândurile celei mai îndrăzneţe nebunii, ajungând la 
afirmarea celei mai nestăpânite absurdităţi? 1649 Precum Fiul a zis despre 
Sine că este în Tatăl, aşa a spus şi de Tatăl că este în Sine. Iar dacă "în Tatăl" 
poate să fie înţeles "prin Tatăl", ce ne opreşţe de-a zice că şi "în Fiul" se înţe¬ 
lege "prin Fiul"? Dar nu ne vom lăsa să alunecăm cu ei în această nebunie. 
Căci nu vom spune nici că prin Tatăl s-a făcut Fiul, nici că prin Fiul s-a făcut 
Cel din care sunt toate, adică Dumnezeu-Tatăl. Dar e obiceiul de Dumnezeu 
insuflatei Scripturi să ceară ca să înţelegem cuvântul ei potrivit fiecărui timp, 
persoane şi loc. Cum nu s-ar potrivi lucrurilor făcute din nimic să se spună că 
sunt în Dumnezeu întrucât sunt prin Dumnezeu? Dar Celui ce este Fiul şi 
Domnul şi Dumnezeu prin fire şi Creatorul tuturor nu I se potriveşte aceas¬ 
ta în mod propriu şi cu adevărat, căci este prin fire în Tatăl şi-L are pe Tatăl 
în Sine, deoarece Se arată în identitatea fiinţei şi nu e nimic la mijloc între Ei 
care să-I taie într-o alteritate a firii. 

Dar, asemenea celor neînvăţaţi, precum mi se pare, adversarul nu va con¬ 
simţi nicidecum cu aceasta, ci va spune iarăşi, desfăşurând deplin raţiunea 
introdusă la început, că aşa este Fiul în Tatăl precum suntem noi în El. Deci 
ce urmează? (Vom spune, vădindu-1 fără pricepere şi ca pe unul ce cugetă şi 
afirmă cele inconsistente şi copilăreşti). Spui că Fiul este în Tatăl, precum noi 
în El? Bine. Dar ce vom spune la aceasta? Nu ne obligă acest lucru să lăudăm 
cu aceleaşi cuvinte măsura firii noastre, prin care se vede şi Hristos însuşi? 
Căci El, fiindcă este în Tatăl, are în Sine pe Tatăl, fiind, pentru aceasta, chipul 
şi pecetea neschimbată a Tatălui, şi de aceea a şi spus: "Cel ce M-a văzut pe 
Mine a văzut pe Tatăl" şi: "Eu şi Tatăl una suntem". Spune-mi, deci, dacă sun¬ 
tem aşa în El şi-L avem pe El în noi, cum este şi El în Tatăl şi Tatăl în El, de 
ce nu ne întindem grumazul în sus şi faţa în înălţime către cei care ne 
întâmpină când spunem cu îndrăzneală: "Eu sunt în Hristos şi Hristos este în 
mine"? De ce nu spunem şi noi "cel ce mă vede pe mine vede pe Hristos" şi: 
"eu şi Hristos suntem una"? Ce ar urma de aici? Socotesc că nu s-ar teme, ci 
ar îndrăzni să spună aceasta chiar şi despre Tatăl: "Eu şi Tatăl una sun¬ 
tem" 1650 ! Căci dacă Tatăl este una cu Fiul, cum nu va fi şi omul egal cu Tatăl, 


1649. Avem aici o alunecare vădită a arienilor spre panteismul care nu cunoaşte nici o 
deosebire între necreat şi creat 

1650. Cine afirmă că este una cu Hristos nu se va feri să spună că este una şi cu Tatăl, 
dacă se identifică pe sine cu Hristos, socotindu-L simplu om. Dar ce ne-ar mai da un Hristos 
socotit simplu om, şi Dumnezeu-Tatăl, dacă s-ar socoti una cu un Hristos, simplu om? Dacă noi 
nu putem învinge moartea, o mai poate învinge Hristos, dacă e simplu om? Sau mai există un 
Tată, Izvor al vieţii nesfârşite? Şi într-o existenţă în care toate sfârşesc în moarte (Sein zum 
Tode ), ce sens ar mai fi? Cum Sr-ar explica existenţa? Numai Hristos Dumnezeu, făcut om ca 
să învingă moartea, dă un sens existenţei. 

odată ce este făcut chipul neschimbat al chipului neschimbat, adică al Fiului. 
Şi astfel, cine nu va coborî la atâta nebunie încât să îndrăznească a spune: 
"Cine mă vede pe mine, vede pe Hristos. Eu şi Hristos una suntem"? 1651 Căci, 
dacă vezi că Fiul există prin relaţie în Tatăl, şi nu după fire, şi El are pe Tatăl 
în Sine, aşa cum şi noi suntem în Hristos şi-L avem pe Hristos în noi, ce 
piedică ar mai fi să socotim că ne întâlnim direct cu Tatăl şi să spunem că ne 
aflăm cu El în mod exact, nemaifiind nimic care să ne despartă de El? Căci 
acesta este sensul spusei de-a fi una cu Cel despre care se vorbeşte. Deci nu 
vedeţi la ce nepricepere şi necredinţă s-au rostogolit gândurile lor şi câtă tul¬ 
burare produc prin absurditatea gândurilor lor? Dar care e motivul pentru 
care spun şi susţin acestea şi de ce se lasă conduşi de astfel de cugetări 
deşarte voi spune în cele următoare. 

Scopul lor este unul: să declare pe Fiul străin şi cu totul neprovenit din 
fiinţa Tatălui. Că avem dreptate spunând aceasta, vom afla din cele urmă¬ 
toare, legate de calomniile de dinainte. Căci adaugă acestea: precum noi, 
zice, fiind întru El, avem o substanţă neconfundată cu a Lui, aşa şi Fiul, aflân- 
du-Se în Tatăl, are fiinţa distinctă de a lui Dumnezeu cel nenăscut Ce spui, 
trăsnitule? îţi dezveleşti aşa de mult ocara faţă de Fiul? Oare nu va zice cine¬ 
va că te sileşti să ne îndemni la bârfirea deşartă a Celui ce e deasupra adver¬ 
sarilor lui Dumnezeu? Căci e clar că nu-I dau nimic mai mult decât celor 
tăcute din pământ şi celor aduse la existenţă prin El. Dar eu, fiindcă socotesc 
cu totul de nesuportat cele pe care le-au îndrăznit aceşti netrebnici, încerc să 
arăt, urmând iarăşi dumnezeieştii Scripturi, că, deoarece neagă pe Fiul, vor 
nega şi pe Tatăl şi sunt până la urmă oameni fără Dumnezeu şi nu au nici o 
nădejde în lumea aceasta, după cum s-a scris (Efes. 2,12). Şi că vorbim drept 
va da mărturie adevărată iubitorul de Dumnezeu Ioan, care a scris aşa: 
"Oricine tăgăduieşte pe Fiul nu are nici pe Tatăl; cine mărturiseşte pe Fiul are 
şi pe Tatăl" (I In 2, 23). Foarte drept spune purtătorul de Duh, mărturisind 
conform argumentului propriu. Căci, deoarece el ştie că Dumnezeu-Tatăl 
este prin fire ceea ce spune El că este, adică Tată, de aceea spune că Unul 
este negat când Celălalt este negat. Cunoştinţa şi arătarea Fiului născut din 
El converg pururea cu Cel ce este şi se înţelege Tată după fire. O dată cu Cel 
născut cu adevărat se cugetă Persoana Celui ce naşte prin fire. Şi îndată ce 
cunoaşte cineva pe Tatăl înţelege şi pe Cel născut. Şi, dacă află de Cel născut, 
înţelege îndată că a odrăslit dintr-un Tată. Deci din Amândoi se naşte în 


1651.' Dacă Hristos e simplu om, fiecare om poate spune că cine îl vede pe el vede pe 
Hristos. Iar dacă Hristos, fiind simplu om, e chipul neschimbat al Tatălui, cum nu va spune că 
şi Tatăl este om? Deci nu ar exista un izvor personal al vieţii eterne. Totul ar fi dominat în acest 
caz de moarte, sau de non-sens. 

ascultători cunoaşterea Fiecăruia. Tăgăduind cineva că Dumnezeu este Tată 
cu adevărat, va desfiinţa numaidecât şi naşterea Fiului. Iar nemărturisind că 
Fiul este născut, va desfiinţa împreună cu El şi cunoştinţa despre Tatăl 1652 . 

Când acesta, atacându-ne prin cuvinte necredincioase, susţine că Fiul are 
fiinţa distinctă de a Tatălui nenăscut, cum nu mărturiseşte deschis că nici nu 
e Fiu? 1653 Iar nefiind Fiu, nu se va înţelege nici Tatăl cu adevărat ca Tată. Căci 
al cui Tată ar fi, dacă n-a născut? Spunem şi noi că Fiul se deosebeşte, dar nu 
de fiinţa, ci de Persoana Tatălui, nefiind străin după fire de El, cum li se pare 
adversarilor lui Dumnezeu, ci fiind şi cugetându-se ca Persoană în modul 
existenţei ipostatice. Căci este Fiu, şi nu Tată. Nu spunem nici noi că se 
deosebeşte după fiinţă, dacă cugetăm drept, dar nu-L confundăm. Căci nici pe 
fraţi nu-i confundăm, întrucât fiecare este în mod distinct. Fiindcă Petru este 
Petru, şi nu Pavel, şi Pavel nu e Petru. Dar rămân nedeosebiţi după fire. Căci 
una este raţiunea fiinţei în amândoi şi posedă la fel cele ce-i leagă în mod 
neschimbat în unitatea de natură. 

Dar pentru ce spunem aceasta? Pentru a arăta că aceia, cugetând în chip 
necredincios, scot pe Fiul din Dumnezeirea cea după fire, nemaiatribuindu-I, 
precum am spus înainte, nici o legătură de fire cu Dumnezeu-Tatăl. 

Căci pentru care pricină, luându-ne pildă pe noi, spun: "Precum avem 
ipostasul neconfundat cu al Lui, aflându-ne în El, aşa şi El are fiinţa distinctă 
de a lui Dumnezeu, char dacă se spune că este în El". Dar nu e vădită tuturor 
viclenia? Nu va proceda cineva cu dreptate, lepădând cuvântul urât al acelo¬ 
ra ca pe unul care ia în bătaie de joc cuvintele mai înainte propovăduite prin 
Duhul? Căci ce ne scrie Iuda, ucenicul Mântuitorului: "Voi însă, iubiţilor, 
aduceţi-vă aminte de cuvintele spuse mai dinainte de către apostolii 
Domnului nostru Iisus Hristos. Că ei vă spuneau: în vremea de pe urmă vor 
fi batjocoritori, umblând potrivit cu poftele lor nelegiuite. Aceştia sunt cei ce 
fac dezbinări, (oameni) fireşti, care nu au Duhul" (Iuda 1, 17-19). Căci 
nimeni, grăind în Sfântul Duh, nu va spune ceva contrar slavei Mântuitorului. 
Fiindcă aceasta înseamnă a spune anatema lui Iisus. Iar oamenii netrebnici, 


1652. E o expunere mai pe larg a faptului că cine nu cunoaşte pe Fiul ca Dumnezeu 
nu-L cunoaşte nici pe Tatăl ca Dumnezeu, dar şi a faptului că cine nu cunoaşte pe 
Dumnezeu ca Tată nu-L cunoaşte nici pe Dumnezeu ca Fiu. Ei nu pot fi cunoscuţi decât 
împreună, Unul ca Tată, şi Altul ca Fiu. Dar aceasta e posibil numai dacă sunt împreună de 
o fire dumnezeiască. 

1653. Arienii se complăceau în această contradicţie: numeau pe Hristos Fiu al lui Dum¬ 
nezeu, dar nu recunoşteau că e născut din Tatăl, sau de o fiinţă cu El, ci ca prima creatură. Aici 
e sau un panteism, sau un monopersonalism divin lipsit de iubire şi un refuz al oricărei legături 
între Dumnezeu şi creaţie, prin întruparea Fiului născut din Dumnezeu. 

având sufletul şi inima goale de Sfântul Duh, despart pe Fiul de Tatăl 1654 , 
declarând că El este despărţit fiinţial de Tatăl, cum sunt şi cele create, şi 
cugetând că El este astfel în Tatăl precum suntem noi în El. 

Că cei aflaţi în lipsa totală de învăţătură au ajuns la îndrăzneala de-a 
scrie unele ca acestea, vom putea dovedi iarăşi, pe cât este cu putinţă, silin- 
du-ne să arătăm ascultătorilor din dumnezeiasca Scriptură că altfel suntem 
noi în Fiul, şi altfel Fiul în Tatăl Său. Căci nu formându-Se prin virtuţi cu 
voinţă este El chip al ipostasului Tatălui, şi pentru aceasta în El, ci prin iden¬ 
titatea de fire cu El, adică pentru că au o unică fiinţă. Să chemăm ca martor 
al nostru pentru acestea pe preaînţeleptul Ioan, care zice: "Iar împărtăşirea 
noastră este cu Tatăl şi cu Fiul" (I In 1,3). Cum vor zice ei, sau în ce mod vor 
afirma că trebuie să avem noi împărtăşirea cu Tatăl şi cu Fiul Lui, Iisus 
Hristos, dacă gândim la o amestecare a noastră cu firea dumnezeiască, sau 
cu Tatăl şi cu Fiul, şi nu la o împărtăşire, care înseamnă o asemănare de 
voinţe? Cum am avea o astfel de asemănare cu Tatăl şi cu Fiul, dacă, după ei, 
Aceia nu sunt de o fiinţă? Căci sau va fi necesar să spunem şi noi, cugetând 
cele vrednice de râs, că, tăind propria fire, jumătate am dat Tatălui, iar cea¬ 
laltă jumătate, Fiului, cugetând că aşa este şi în noi; sau, părăsind nebunia 
acestei afirmări, vom spune că primim harul împărtăşirii silindu-ne să dobân¬ 
dim în mintea noastră frumuseţea dumnezeiască şi negrăită prin virtutea cul¬ 
tivată cu voinţă. Dar, afirmând primul lucru, vom spune că aşa este şi Fiul în 
Tatăl, câştigând o împărtăşire cu Tatăl prin relaţie! Dar atunci, cum vrea să 
fie condusă mintea noastră prin faptele egalităţii şi asemănării spre credinţa 
sigură că El este în Tatăl, dar, pe de altă parte, că are în Sine pe Tatăl? Căci 
ne e tuturor foarte clar că, vrând să arate strălucirea Sa prin fapte, Se vădeşte 
ca egal în putere cu Tatăl Său, ca neavând nici o tăiere prin fiinţă şi nici o 
alteritate naturală, arătând că El şi Tatăl Se încununează cu aceleaşi fapte. 
Observă că noi nu câştigăm calitatea de chipuri ale lui Dumnezeu şi nu ne 
învrednicim de împărtăşirea cu El prin aceleaşi fapte ca ale Lor, ci prin 
altele 1655 . Căci numai ajutându-ne unii pe alţii, alipindu-ne prin fapte de iubire 


1654. Dacă n-avem pe Duhul Sfânt, nu vedem pe Fiul ca fiind de o fiinţă cu Tatăl, sau îl 
vedem ca simplu om. Deofiinţimea Fiului cu Tatăl, însemnând unirea şi iubirea desăvârşită a 
Lor ca Persoane de o fiinţă, implică şi pe Duhul Sfânt, Care îi uneşte pe Ei desăvârşit. Pe cei 
ce se iubesc desăvârşit îi uneşte şi iubirea comună faţă de un al treilea. 

1655. Noi nu suntem în Tatăl, nici Tatăl în noi prin identitatea fiinţei, aşa cum e Fiul în 
Tatăl şi Tatăl în El, căci noi nu avem cu Ei o identitate de fiinţă, ci dobândim comuniunea cu 
Ei cu ajutorul Lor şi prin efortul virtuţilor noastre. Şi aşa, devenim în alt fel chipuri ale Fiului, 
şi nu cum este Fiul chipul Tatălui. Iar calitatea noastră de chipuri ale Fiului nu înseamnă că 
avem aceleaşi fapte cu Tatăl, cum le are Fiul. Iar dacă am socoti că Tatăl e în noi, şi noi în El, 
cum e Fiul în Tatăl şi Tatăl în Fiul, ar trebui să gândim sau că suntem de aceeaşi fiinţă cu Ei, 
sau că, dacă Ei sunt de fiinţe diferite, ar trebui să fim cu o parte a fiinţei noastre după chipul 
Tatălui, iar cu alta, după chipul Fiului, şi fiecare dintre Ei ar fi în noi cu o altfel de fiinţă. 

şi dobândind toată cuviinţa vieţii omeneşti, spunem că suntem în Dumnezeu. 
Şi martor ne este Ioan, care zice: "Prin aceasta, cunoaştem că suntem întru 
El. Cine zice că petrece întru El dator este, precum Acela a umblat, şi el aşa 
să umble (I In 2, 6) 1656 . Şi iarăşi: "Deci, zice, ceea ce aţi auzit de la început, 
să rămână în voi; de va rămâne în voi ceea ce aţi auzit de la început, veţi 
rămâne şi voi în Fiul şi în Tatăl" (I In 2, 24). Şi ce este ceea ce ni s-a poruncit 
să rămână în noi (ceea ce este de la început) ca să fim în Dumnezeu, ne lămu¬ 
reşte el însuşi, zicând: "Aceasta este vestea ce aţi auzit-o de la început, ca să 
ne iubim unul pe altul" (I In 3, 11). Auzi cum suntem în Dumnezeu: prac¬ 
ticând iubirea unii faţă de alţii şi silindu-ne să mergem pe urmele virtuţii lui 
Hristos, pe cât ne este cu putinţă. Iar prin virtute înţeleg nu puterea de-a crea 
cerurile şi de-a face pe îngeri, de-a întemeia pământul, sau de-a întinde ma¬ 
rea, nici ceea ce a făcut El printr-o putere negrăită şi fără greutate, potolind 
vânturile cu cuvântul, înviind morţii, dăruind orbilor vederea, curăţind pe 
leproşi prin porunca plină de putere, ci ceea ce se potriveşte măsurilor 
omeneşti 1657 . Şi-L vom afla pe El în spusa lui Petru (I Pt. 2, 23): ocărât de 
iudeii neevlavioşi, El nu îi ocărăşte, ci pătimeşte, nu îi ameninţă, ci îi lasă mai 
degrabă Celui ce judecă drept. II vom afla pe El zicând iarăşi: "învăţaţi de la 
Mine, că sunt blând şi smerit cu inima şi veţi găsi odihnă sufletelor voastre" 
(Mt. 11,29). 

Deci, silindu-ne prin atâtea virtuţi să imităm pe Hristos, învăţătorul a 
toată virtutea, ni se spune că petrecem în Tatăl şi în Fiul, dobândind aceasta 
ca pe o cunună şi răsplată a bunei cuviinţe în viaţă. Iar Fiul nu vrea să dove¬ 
dească din acestea strălucirea ce este proprie Lui, ci, prin mărimea minunilor 
ce imită adâncimea înţelepciunii Lui, le porunceşte să cugete la asemănarea 
neschimbată pe care o are cu Tatăl Său şi să creadă astfel că, deoarece este 
de o fiinţă cu El, are în Sine pe Cel ce L-a născut şi Se află şi El în Acela. Cei 
ce trec la cele opuse să înveţe că El nu are o cunună ca noi, când se afirmă că 
este în Tatăl, şi nici o simplă răsplată corespunzătoare vieţuirii după legea 
evanghelică. Dar acelora nu li se pare ca ceva înspăimântător nici aceasta. 


1656. Dar Fiul. Cel de o fiinţă cu Tatăl, nu ajunge să fie în Tatăl numai pentru că este în 
oameni prin iubire. Oamenii se pot ridica în Dumnezeu dacă se unesc prin iubire unul cu altul, 
căci asa i-a creat Dumnezeu, ca să formeze întâi în ei o unitate prin voinţă. Căci Dumnezeu i-a 
creat pentru a avea o unitate între ei. 

1657. Dumnezeu ne-a dat puterea, dar ne-a şi poruncit, întrucât depinde şi de noi să ne 
iubim unii pe alţii. Aceasta e o putere a Lui, prin care vrea să dezvoltăm unitatea şi armonia în 
care a creat lumea. în ea e puterea şi porunca de-a ne iubi. Prin aceasta rămânem şi înaintăm 
în Dumnezeu. Dar Dumnezeu-Cuvântul nu este în Tatăl şi Tatăl în El prin puterea dată Lui prin 
actul creaţiei, ci prin unitatea Lor de fiinţă. Din această unitate de fiinţă a Tatălui cu Fiul vine 
puterea dată creaţiei de a fi în armonie, şi făpturilor conştiente, puterea de-a se iubi. Prin aceas¬ 
ta rămân în legătură cu Dumnezeu, sau în Dumnezeu, şi Dumnezeu în ele. 

Căci cei ce nu socotesc nepotrivită nici un fel de flecăreală nu se feresc de nici 
o cale greşită şi vor spune deci că Fiul este în Tatăl din pricina aceasta şi are 
în Sine pe Tatăl, deoarece câştigă chipul Lui prin virtuţile ce ne sunt accesi¬ 
bile şi nouă. 

Noi vom răspunde: De ce, cinstiţilor, când Filip a zis: "Doamne, aratâ-ne 
nouă pe Tatăl", Hristos n-a atribuit tuturor Sfinţilor Apostoli calitatea chipului 
şi asemănării cu Sine, ci a zis: "De atâta vreme sunt cu voi şi nu cunoşti pe 
Tatăl? 11 . Căci nu primeşte pe nimeni din ceilalţi împreună cu Sine, ci Se 
aseamănă doar pe Sine cu Tatăl, şi trece peste ale noastre ca peste cele foarte 
mici. Neprimind să vadă în ei în mod exact chipul fiinţei dumnezeieşti, Şi-a 
rezervat numai Sieşi asemănarea extremă, zicând: "Cine Mă vede pe Mine 
vede pe Tatăl". Apoi adaugă îndată: "Credeţi că Eu sunt întru Tatăl şi Tatăl 
este întru Mine". Deci, o dată ce are în mod neschimbat asemănarea în toate, 
cum n-ar avea în Sine însuşi pe Tatăl şi El n-ar fi în Tatăl? Cugetă la acestea 
şi le primeşte ca dovadă a celor spuse. Căci dacă ar vorbi de Avraam, sau de 
fiul altui om, ar întreba de firea celui ce l-a născut şi ar voi să afle cine e cel 
ce l-a născut şi nu ar spune, mai bine-zis n-ar arăta firea Sa, zicând: "Cine Mă 
vede pe Mine vede pe Tatăl"; "Eu sunt întru Tatăl şi Tatăl întru Mine". Apoi, 
spre a dovedi că spune adevărul, nu ar aduce în mod cuvenit identitatea în 
faptele omeneşti, sau în însuşirile naturale, zicând: "Pentru faptele acestea 
credeţi în Mine. Căci am toate şi pot toate cele ce aparţin firii omeneşti". Dar 
socotesc că nimeni nu va nega că aceasta dovedeşte şi identitatea Lui în 
faptele noastre. Pentru ce, deci, cei ce se abat de la cele drepte nu le arată 
ucenicilor lor calea cea adevărată, ci ascund că umblă pe o cale necredin¬ 
cioasă, făcându-i să creadă că umblă pe calea dreaptă? Dar noi, neumblând pe 
această cale, umblăm pe cea dreaptă şi ascultăm de Sfintele Scripturi, având 
încredinţarea că Fiul este de o fiinţă cu Tatăl şi egal în putere cu El şi, fiind 
chipul Lui, este în Tatăl, şi Tatăl în El 1658 . 


1658. în toată explicaţia de până aici, a acestui capitol, sau a cuvintelor: "Eu sunt întru 
Tatăl şi Tatăl întru Mine", se depăşeşte toată filosofia elină impersonalistă şi toată gândirea 
pan teistă a religiilor păgâne, care nu cunoşteau nici un Dumnezeu deosebit de lume, nici 
bogăţia relaţiilor dintre Persoanele supreme de aceeaşi fiinţă, adică iubirea ca formă fericită a 
existenţei. Hristos a adus lumina existenţei conştiente, depăşind îngustarea existenţei la fiinţa 
impersonală şi la lumea aceasta cu mizeriile ei, care poartă pecetea de neînlăturat a morţii. A 
arătat planul superior al unei fiinţe perfecte, alcătuită din Persoane conştiente şi fericite aflate 
în comuniune de iubire, şi deosebită de lumea aceasta cu mizeriile ei. A arătat deosebirea din¬ 
tre cele două planuri ale fiinţei: una creată, alta necreată, şi existenţa concretă a acestor pla¬ 
nuri în persoane (sau ipostasuri), dar şi legătura dintre aceste planuri prin creaţie şi prin 
lucrarea mântuitoare a lui Dumnezeu asupra lumii create prin Fiul Său, Mântuitorul iubitor, şi 
prin răspunsul iubitor al lumii, ajutat de iubirea lui Dumnezeu. Dumnezeu e altul decât lumea, 
dar nu e despărţit de ea. Unitatea de fiinţă a Treimii iubitoare se reflectă în unitatea lumii cre¬ 
ate şi în lucrarea ei prin care cheamă şi persoanele create la iubirea dintre ele şi faţă de ea. Nu 

" Adevărat, adevărat zic vouă: cel ce crede în Mine va face şi el 
lucrurile pe care le fac Eu şi mai mari decât acestea va face, 
pentru că Eu Mă duc la Tatăl Şi orice veţi cere în numele Meu, 
aceea voi face, ca să fie slăvit Tatăl întru Fiul " (In 14, 12-13) 

înţelesul acestui text, în lărgimea expunerii lui, este bogat şi adânc. 
Cugetând folosul lui pentru ascultători, socotim că se cuvine să îmbrăţişăm 
lungimea cuvântului. Căci numai aşa va putea fi înţeleasă explicarea de către 
cei mulţi. Voind deci să arate că este de o fiinţă cu Născătorul Său şi că este 
pecetea Lui, fiind chip al arhetipului Tatălui, dar şi având în Sine arhetipul, ca 
pecete naturală şi fiinţială, şi nu prin vreo alcătuire gândită (căci Dumnezeu 
e mai presus de formă, fiindcă este necorporal), zice: "Eu sunt întru Tatăl şi 
Tatăl este întru Mine". Dar, ca să aflăm egalitatea asemănării şi a chipului 
neschimbat nu în vreun alt mod, ci din prerogativele proprii prin fire (căci din 
ele se poate vedea asemănarea fiinţială şi naturală), zice: "Iar de nu, credeţi- 
Mă pentru lucrurile acestea" (In 14,11). Căci socotea cu deplină dreptate că 
nu ar săvârşi fapte egale cu Dumnezeu cel ce nu e din Dumnezeu după fire, 
nici nu ar putea cineva din cei făcuţi să săvârşească minuni în măsură egală 
cu firea dumnezeiască, fiindcă bunătăţile proprii Celui ce este pururea sunt 
cu totul inaccesibile celor chemaţi la existenţă din nimic 1659 . Şi că acest 
cuvânt al Mântuitorului nu e de dispreţuit de cei ce cugetă bine nu e nici o 
îndoială. Iar că celor ce cred cele opuse ele le sunt prilej de alte învăţături, n-a 


e nici panteism, care menţine totul în mizerie şi moarte, nici separaţie între un Dumnezeu lip¬ 
sit de iubire şi lumea al cărei rău ar reflecta egoismul nepăsător al unui Dumnezeu monoper- 
sonal şi n-ar explica nădejdile, bucuriile lumii, care e făcută pentru iubirea eternă, şi nici 
durerile ei, când nu răspunde iubirii la care e chemată. Iar această prezenţă lucrătoare a lui 
Dumnezeu prin iubire în lume e accentuată cel mai deplin de forma ortodoxă, apostolică a 
credinţei creştine. în ea Hristos nu a satisfăcut odată, în mod juridic, pe Dumnezeu-Tatăl, jignit 
de păcatul oamenilor, lăsând un locţiitor care să le împartă suprameritele printr-o graţie 
câştigată, ci e mereu prezent Se uneşte mereu cu oamenii prin Taine, prin sfinţiri. Formaţiile 
neoprotestante tind să nu vadă în Iisus pe Fiul lui Dumnezeu venit în lume, ducând până la 
capăt concepţia catolică de a-L socoti venit în ea numai până la jertfa pe cruce. De aceea nu se 
accentuează în creştinismul occidental comuniunea dintre Dumnezeu şi oameni -sau nu se 
ţine seama de voinţa lui Hristos ca toţi să tindă să fie una în El, dar prin voinţă, ca creaturi, aşa 
cum este El una cu Tatăl prin fiinţă neaccentuîndu-se iubirea. Ca urmare, nu se vede taina 
prezenţei Lui lucrătoare şi îndumnezeiloare în lume. De aceea au renăscut în Occident 
filosofiile panteiste, care nu cunosc decât o lume lipsită de prezenţa iubitoare a lui Dumnezeu, 
şi individualismul, care nu poate vorbi decât despre un Dumnezeu nepăsător care rămâne în 
afara lumii. 

1659. Cel ce e adus la existenţă din nimic n-are puterile pe care le are Cel ce este din veci. 
Acela le are prin Sine şi în mod inepuizabil, pe când cel adus la existenţă din nimic n-are din 
sine nimic, şi nici nu poate ajunge să aibă ceea ce are Acela prin sine şi în mod nesfârşit, 
nemărginit El e mereu în dependenţă de Creator în ceea ce are. 

ignorat Hristos, ca Dumnezeu. Deci, pentru ca cei ce strâmbă cele drepte să 
nu aibă în acestea un temei de flecăreală nestăpânită, nici să nu spună că Fiul 
s-a făcut Creator de minuni nu dintr-o tărie şi putere proprie, ci fiindcă avea 
în Sine pe Tatăl făcând lucrările, cum a spus şi a afirmat El însuşi, Domnul i-a 
învăţat în mod necesar prin alte cugetări. Căci Se făgăduieşte pe Sine însuşi 
celor ce voiesc să ceară, fiind prin acestea Dăruitor celor ce cred în El, şi le 
făgăduieşte că le va da putere pentru acestea, ba, şi mai multă. Căci vor face, 
zice, mai mari decât cele ce le-a făcut El. Observi deci cum taie cu folos 
îndrăzneala duşmanilor şi-i supune mustrărilor pe cei ce se opun pietrelor. 
Căci le va spune cineva acelora: O, voi, cei lipsiţi de minte şi orbi, care n-aţi 
primit că Fiul poate face totul de la Sine, ci ziceţi că I s-a dăruit de la Tatăl pu¬ 
terea şi stăpânirea în toate cele săvârşite în chip minunat, nu vedeţi cum 
făgăduieşte celor ce cred în El că le dă să săvârşească lucrări şi mai mari? 
Cum va săvârşi altul ceea ce n-a făcut El, primind puterea de la El? Observă 
cum n-a spus că va dărui prin acestea celor ce cred puterea Tatălui, ci: "Ceea 
ce veţi cere în numele Meu, voi /ace" 1660 . Cum I s-a dăruit de la altul puterea 
Celui ce dă altora puterea să facă lucrări şi mai mari? Deci sunt o aiureală 
deplină cele ce spun ei şi născocirea unor flecăreli demonice. Nu va cugeta 
cineva nicidecum că puterea Fiului e mărginită, nici că îi vine de la ceva din 
cele create, şi nu ajunge pentru lucrări şi mai mari, ci e o putere care poate 
face uşor cele ce vrea şi e dăruită celor vrednici, care se pot aşeza în aceleaşi 
scaune, sau şi mai înalte. Şi să nu creadă cineva că spunem că va dărui cuiva 
din cei împodobiţi cu credinţa în El puterea să creeze cerurile, soarele şi 
luna, să creeze îngerii sau pământul şi cele din el, sau că le va arăta ceata 
luminoasă a stelelor. Căci nu s-a îndreptat spre acestea scopul cuvântului, ci 
spre ceea ce era potrivit. Şi ele nu vor întrece în slavă strălucirea potrivită 
oamenilor, adică măsura lor în sfinţenie 1661 . De aceea, precizând în cuvântul 
Său drumul pe care îl vrea şi opunând părerilor necuvenite numai cele 
săvârşite de El în chip minunat pe pământ, când S-a făcut om, ca măsură a 


1660. Hristos va da celor ce cred cu putere în El să facă lucruri şi mai mari ca El, dar din 
puterea Lui. El a făcut înainte de înviere atât cât puteau primi ucenicii Lui, care încă nu erau 
ridicaţi la o capacitate mai mare de înţelegere. După aceea, tot prin puterea Lui ei vor face 
lucruri mai mari ca El. Apostolii vor cuceri lumea prin învăţătura şi minunile lor, pe când lisus 
i-a cucerit numai pe ei. Aceasta se datoreşte şi faptului că, după înviere, le va da Duhul, Care 
a transfigurat total trupul Lui. Deci, El le dă puterea de-a face lucruri mai mari ca El. De aceea 
e greşit a spune că lisus a avut această putere mai mare de la altul. 

1661. Faptele Fiului lui Dumnezeu cel întrupat n-au fost fapte creatoare din nimic, ci mân¬ 
tuitoare. Deci puterea de a face fapte mai mari, pe care le-o va da urmaşilor Săi, nu va săvârşi 
nici ea fapte creatoare, ci tot mântuitoare, sau sfinţitoare, şi acestea pe măsura potrivită oame¬ 
nilor. Căci vor fi totuşi faptele unei sfinţenii primite de la Dumnezeu. 

celor şi mai mari 1662 , zice: "va face şi el lucrurile pe care le-am făcui Eu şi mai 
mari decât acestea". Prin cele spuse învaţă cu folos că nu Şi-a slăbii puterea 
numai până la cele săvârşite (iar cele săvârşite au fost cele necesare şi pe care 
le cerea timpul), fiindcă nu numai până la acelea poate ajunge mărimea pu¬ 
terii ce-I aparţine. Dar ca să respectăm înţelesul cuvintelor spuse, vom pre¬ 
zenta înţelegerii ascultătorilor sensul cuprins în ele prin redarea fidelă a 
ordinii lor: "Adevărat, adevărat zic vouă: cel ce crede în Mine va face şi el 
lucrurile pe care le fac Eu şi mai mari decât acestea va face, pentru că Eu Mă 
duc la Tatăl". Dar ce înseamnă, va spune cineva, că, mergând Fiul la Tatăl, cei 
ce cred în El vor putea face lucrări şi mai mari decât cele făcute de El? 
Această spusă aduce un înţeles şi mai tainic. El e acesta: O, slujitori ai cuvin¬ 
telor Mele şi împlinitori sinceri ai lor, în timp ce petreceam cu voi pe pământ 
şi vieţuiam ca om, nu v-am arătat puterea Dumnezeirii. Căci v-am grăit şi am 
lucrat potrivit cu măsura şi cu chipul de rob. Dar, întrucât acelea s-au săvârşit 
cum se cuvenea şi s-a împlinit cu Mine taina iconomiei cu trupul, şi voi supor¬ 
ta şi moartea şi voi învia, vă făgăduiesc că vi se va dărui puterea să împliniţi 
încă şi mai mari minuni decât cele săvârşite prin Mine, când va fi timpul pen¬ 
tru ele, şi prin ele veţi câştiga cinstirea. Căci Mă voi duce la Tatăl şi voi şedea 
şi voi împărăţi împreună cu El, ca Dumnezeu din Dumnezeu, dându-le celor 
credincioşi, prin puterea şi stăpânirea Mea neacoperită, bunătăţile firii Mele. 
"Căci orice veţi cere, zice, în numele Meu, aceea voi face", fiind terminat tim¬ 
pul când trebuia să Mă arăt în chipul smereniei, căci am împlinit ceea ce se 
cuvenea pentru iconomie. Dar acum vă făgăduiesc că voi lucra în mod nea¬ 
coperit ca Dumnezeu cele ale lui Dumnezeu 1663 , nelăsând pe Tatăl nearătat 
în slava ce I se cuvine, ci arătându-L slăvit în Fiul. Căci, fiind preaslăvit Cel 
Născut, se va preaslăvi numaidecât în El şi Cel ce Da născut 1664 . Pentru că 
Fiul, fiind Dumnezeu după fire. Se va arăta şi prin multe altele, cum ar fi fap¬ 
tul că va primi rugăciunile Sfinţilor şi le va dărui cele pe care le vor cere şi le 
vor voi. Deci, cum nu S-ar preaslăvi Tatăl în El? Căci, precum ar fi pe drept 
cuvânt blamat Tatăl, Cel ce provine din El nefiind Dumnezeu după fire, aşa 


1662. Hristos cere oamenilor să facă nu fapte mai mari decât actele Sale creatoare, ci 
fapte mai mari numai decât cele pe care le-a făcut El ca om pe pământ. Această putere le-o va 
da însă tot El. Prin aceasta le dă şi pilda smereniei Sale, dar le arată şi înălţimea Sa de izvor al 
puterii, potrivit cu calitatea lor de oameni. S-a făcut om, ca să-i facă pe oameni lucrători cu şi 
mai mare eficienţă decât El ca om. 

1663. Se vor arăta descoperite urmările faptelor Lui mântuitoare, întru smerenie, din vre¬ 
mea vieţuirii cu trupul pe pământ Se vor arăta prin sfinţi adeseori slava şi faptele minunate dum¬ 
nezeieşti. Hristos va lucra cu putere dumnezeiască neacoperită prin credincioşii Lui sinceri. 

1664. Atât timp cât Fiul Se arăta smerit pe pământ, Tatăl rămânea acoperit în slava Lui. 
Dar, după înviere, se va arăta în slava Fiului şi slava Tatălui. 

este foarte mult lăudat Acesta ca Dumnezeu adevărat, putându-le face pe 
toate şi dăruind şi altora rodul care provine din El. Iar dacă faptul că Fiul e 
văzut ca plin de măririle dumnezeieşti contribuie la slava Tatălui, ce ar scăpa 
de pedeapsă pe ereticul care nu se ruşinează să-L micşoreze în multe feluri 
prin defăimări neruşinate? Voi mai spune pe lângă acestea şi altceva care 
ruşinează nu puţin nepriceperea acelora. Dacă ne rugăm Fiului şi cerem de 
la El cele dorite, şi El promite să le dea, cum nu va fi El Dumnezeu prin fire 
şi născut din Dumnezeu cel prin fire? Căci dacă nu-L înţeleg aşa pe Acela, ci 
spun că e făcut, prin ce vom deosebi soarele de cei ce îl numesc aşa, sau 
cerul, sau altceva din cele create? Căci dacă, nesocotind lipsa de frumuseţe a 
nebuniei lor, îl numesc pe El creatură, egal cu celelalte creaturi, dar având o 
superioritate incomparabilă faţă de toate, totuşi ocărăsc nu mai puţin slava 
Tatălui, adică pe Fiul, spunând că El este numărat între cele făcute. Căci ceea 
ce se întreabă nu e faptul că e mare sau mic, ci dacă e făcut sau nu Dumnezeu 
după fire, căci este cu adevărat Dumnezeu. 

"Daca veţi cere ceva în numele Meu, Eu voi face" (In 14, 14) 

Spune în mod deschis că, fiind Dumnezeu adevărat, va primi cu plăcere 
rugăciunile alor Săi şi va procura cu toată râvna cele pe care ei vor să le 
primească, adică darurile duhovniceşti şi vrednice de înalta Sa bunătate. Şi 
nu spune că face aceasta ca slujitor al iubirii de oameni a altuia, sau ca împli¬ 
nitor al unei bunătăţi străine, ci ca având în puterea Sa toate şi fiind împreună 
cu Tatăl, ca Cel prin Care toate merg de la noi la Dumnezeu şi vin de la El la 
noi. De aceea, şi Pavel doreşte să vină unite celor vrednici darurile bună¬ 
tăţilor, zicând: "Har vouă şi pace, de la Dumnezeu, Tatăl nostru, şi de la Dom¬ 
nul Iisus Hristos" (Filip. 1, 2). Deci nu va socoti cineva, dacă are minte, că 
Tatăl dă vreun har în mod special, şi Fiul aparte, vreun har special. Ci harul 
este unul şi acelaşi, deşi se spune că vine de la Amândoi. Se dau deci toate 
bunătăţile celor vrednici deodată de la Tatăl, prin Fiul. împărţirea darurilor 
dumnezeieşti nu o face Fiul în calitate de slujitor, precum am spus, ci fiind cu 
adevărat împreună-Dăruitor al lor, căci una este firea Dumnezeirii şi aşa se 
crede. Fiindcă, deşi se arată în Tatăl şi în Fiul şi în Duhul Sfânt, nu are nici o 
despărţire în ceea ce este indicat prin fiecare. Vom zice deci, judecând drept, 
că din Tatăl şi în Tatăl este în mod natural Fiul, iar din El şi în El este şi Duhul 
Fiului, adică Cel Sfânt 1665 . Deci Una fiind şi cugetându-se Dumnezeirea cea 


1665. Tot din Tatăl şi în Tatăl este şi Duhul Sfânt, dar Acesta se numeşte şi Duhul Fiului, 
ceea ce arată şi mai mult că Fiul nu devine origine, sau un fel de Tată al Duhului. Duhul este 
din Tatăl şi în Tatăl, ca Duhul iubirii Lui faţă de Fiul, îndreptat spre Fiul, ca să tină şi în Fiul 
iubirea vie fată de Tatăl. în Tatăl e iniţiativa iubirii, şi ea se întoarce şi de la Fiul ca răspuns. 

după fire, va dărui celor vrednici cele dorite de ei, şi cele de la noi se vor înăl¬ 
ţa la Dumnezeu, Fiul mijlocind în mod evident 1666 . Căci nimeni nu vine de la 
Tatăl decât prin El, cum a mărturisit şi El însuşi. Deci Fiul S-a făcut şi este 
Uşă şi Cale a iubirii şi înaintării spre Dumnezeu-Tatăl şi împreună-Dătător şi 
împărţitor al darului de la Tatăl, din aceeaşi iubire comună de oameni, căci 
una este firea Dumnezeirii în Persoana şi ipostasul Tatălui şi al Fiului şi al 
Sfântului Duh. Dar, deoarece celor vechi le era neobişnuit şi fără putinţă să 
vină la Tatăl prin Fiul, îi învaţă cu folos şi aceasta şi, punând ca fundament al 
acestei fapte credinţa ucenicilor şi învăţarea lor, ne arată nouă modul rugăciu¬ 
nii şi al nădejdii, căci ne făgăduieşte că ne va da cele cerute, făcând şi din 
aceasta o dovadă a Dumnezeirii şi puterii Sale împărăteşti. 

"De Mă iubiţi, păziţi poruncile Mele" (In 14, 15) 

Poruncind ca cei ce se roagă să o facă în numele Lui şi făgăduind că celor 
ce vor cere astfel le va procura cele pe care le vor cere, e atent, din pricina 
bârfelilor necredincioase ale celor obişnuiţi să cârtească, să nu pară că minte. 
Căci se poate vedea şi din înseşi Sfintele Scripturi că unii se roagă şi cer în 
numele Lui, dar nu primesc nicidecum ceea ce se cuvine fiecăruia şi ceea ce 
e de folos celor care cer, fără cunoştinţa de Dumnezeu. Ca să arate deci Dom¬ 
nul nostru Iisus Hristos clar către cine s-a adresat cuvântul şi cărora li se face 
darul făgăduinţei cu adevărat, a arătat îndată pe cei iubitori şi a menţionat cu 
cuvântul pe Dătătorul Legii, arătând că spre aceştia, şi nu spre alţii, este 
făgăduinţă bunătăţii şi prin El se va primi cererea şi se vor dărui bunătăţile 
duhovniceşti. Că de multe ori mâna dăruitoare a lui Dumnezeu rămâne strân¬ 
să şi închisă celor ce nu vor să ceară drept împlinirea celor nădăjduite, vei 
înţelege uşor din cele pe care le spune ucenicul, scriind astfel: "Cereţi şi nu 
primiţi, pentru că cereţi rău, ca voi să risipiţi în plăceri" (Iac. 4, 3). De aceea, 
zice iarăşi despre cei ce obişnuiesc să se îndoiască: "Să nu gândească omul 
acela că va lua ceva de la Dumnezeu. Bărbatul îndoielnic este nestatornic în 
toate căile sale" (Iac. 1, 7-8). Fiindcă Dumnezeu îşi închide urechea şi nu le 


Cuvântul e prima formă de revelare a Tatălui. Suflarea, ca Viaţă, e a doua formă. Cele două 
revelări sunt unite, dar deosebite. Duhul reprezintă comuniunea deplină. Suflarea e sfântă, 
pentru că e comuniune deplină. 

1666. Fiul e "Mijlocitorul" (1 Tim. 2, 5) între noi şi Dumnezeu ca Cel ce uneşte în Sine 
Dumnezeirea şi umanul, şi nu ca Cel ce e intermediar între două părţi despărţite, cum este 
înţeles papa, ca intermediar care înlocuieşte pe Dumnezeu şi ne ţine despărţiţi de Dumnezeu 
şi chiar de Hristos. Căci n-ar putea pretinde că are numai El pe Hristos, sau e singur una cu 
Hristos. Numai pentru că Duhul ţine mereu activă iubirea filială faţă de Tatăl, se poate întâm¬ 
pla aceasta şi cu noi, care ne unim cu Fiul. Altfel, dacă Duhul Sfânt ar purcede şi de la Fiul, 
s-ar putea deduce că purcede şi de la noi. 

dăruieşte nimic celor care cer harul de sus nu spre faptele virtuţii, ci spre sa¬ 
tisfacerea plăcerilor trupeşti şi a poftelor lumeşti. Căci cum ar dărui împli¬ 
nirea lucrurilor pe care le dezaprobă şi le respinge pentru murdăria aflată în 
ele? Şi cum va răspândi din Sine undă acră Izvorul a toată dulceaţa? Că celor 
iubitori de daruri duhovniceşti le dăruieşte bunătăţile cu mână bogată şi 
neîntârziată, o vezi uşor când îl auzi zicând către ei prin Isaia Proorocul: "Şi 
înainte de a Mă chema pe Mine, Eu le voi răspunde, şi, grăind ei încă, Eu îi 
voi ă ascultat" (Is. 65, 24) sau prin glasul Psalmistului: "Ochii Domnului spre 
cei drepţi şi urechile Lui spre rugăciunea lor" (Ps. 33, 14). Deci, după ce a 
precizat şi a spus deschis că pe cei ce-L iubesc se obligă să-i bucure cu darul 
bunătăţilor de sus, dăruite de Tatăl prin El, descrie îndată şi puterea iubirii şi 
cum o putem dobândi. Şi învaţă aceasta fără greşeală pentru folosul ce-1 
aduce. Căci, doar spunând cineva că iubeşte pe Dumnezeu, nu va şi dobândi 
slava iubirii adevărate, deoarece nu în cuvânt stă puterea virtuţii, nici nu ia 
chip prin cuvinte goale frumuseţea evlaviei faţă de Dumnezeu, ci aceea se 
cunoaşte din fapte bune şi dintr-o gândire ascultătoare. Şi cel mai bine arată 
iubirea faţă de Dumnezeu şi virtutea vie şi adevărată păzirea poruncilor. 
Această iubire nu e arătată numai ca o umbră, prin cuvintele limbii, ci 
luminează, precum am spus, prin culorile strălucitoare ale faptelor văzute. 
Aceasta ne-a arătat-o limpede Domnul nostru Iisus Hristos, când a zis: "Nu 
oricine îmi zice: Doamne, Doamne, va intra în împărăţia cerurilor, ci cel ce 
face voia Tatălui Meu Celui din ceruri" (Mt. 7,21). Căci nu în linguşirile nelu¬ 
crătoare ale cuvintelor se arată credinţa, ci ea se probează în calitatea fap¬ 
telor. De fapt dumnezeiasca Scriptură spune că ea (credinţa) este moartă 
dacă nu e urmată de fapte (Iac. 2, 20). Fiindcă a şti, zice, că Dumnezeu este 
Unul, nu e propriu numai minţilor omeneşti, ci şi dracilor necuraţi, care se 
cutremură fără să vrea de puterea Celui ce i-a făcut. 

Iar unirea strălucirii din fapte cu credinţa, aşa cum se cuvine, ca să o facă 
pe aceasta să lumineze, nu se vede decât în cei ce iubesc cu adevărat pe Dum¬ 
nezeu. Iar dovada iubirii şi definiţia deplină a credinţei este păzirea învăţă¬ 
turilor evanghelice şi a poruncilor dumnezeieşti. Şi nu e nici o greutate în a 
spune că nimic nu e mai înrudit cu acestea ca înţelegerea nevoilor timpului 
de faţă 1667 . De aceea, trebuie să ne întoarcem iarăşi la cele ce ni se cer prin 
cuvintele acestui verset "De Mă iubiţi, zice, păziţi poruncile Mele". 

înţelege deci iarăşi şi aminteşte-ţi că de multe ori a spus ucenicilor Săi, 
ba chiar şi iudeilor: "Cuvintele pe care Eu le grăiesc nu sunt ale Mele, ci ale 


1667. Păzirea poruncilor evanghelice prin iubire e unită cu înţelegerea nevoilor timpului 
de faţă. Credinciosul adevărat nu trăieşte străin de trebuinţele timpului său, cărora trebuie să 
le facă faţă. 

Celui ce M-a trimis". Şi iarăşi: "Eu n-am grăit de la Mine, ci Tatăl care M-a 
trimis, Acesta Mi-a dat poruncă ce să spun şi ce să grăiesc" (In 12, 49) 1668 . 
Acum iarăşi, deşi a mărturisit mereu despre cuvintele pe care le-a spus către 
noi că sunt porunci ale lui Dumnezeu-Tatăl, spune că poruncile pe care ni le-a 
grăit sunt ale Sale. Şi nu va socoti cineva, având înţelegere, că minte - acesta 
n-ar fi creştin -, ci va recunoaşte că spune adevărul, fiind El însuşi Adevărul. 
Căci nu ne-a spus cuvântul de la Tatăl, ca unul dintre Prooroci, ca un slujitor 
şi împlinitor al unei porunci, ci ca având asemănarea cu Tatăl, încât nu există 
nici o diferenţă în cuvânt, El vorbind ca şi când ar vorbi Tatăl însuşi 1669 . Căci 
identitatea fiinţei îl îndeamnă pe Fiul să vorbească aceleaşi ca şi Cel ce L-a 
născut Iar deoarece este Cuvântul şi înţelepciunea şi Voinţa lui Dumnezeu- 
Tatăl, zice că a primit poruncă ce să spună şi să grăiască. Căci şi noi înşine 
vedem că mintea noastră explică celor din afară ceea ce este în ea şi po¬ 
runceşte prin cuvinte. Căci, deşi e mică apropierea între aceasta şi ceea ce se 
face în Dumnezeu, ea este un chip care ne asigură de ceea ce se petrece în 
Dumnezeu, dându-ne să înţelegem acestea ca într-o oglindă şi ghicitură. 

"Şi Eu voi mgci pe Tatăl şi alt Mângâietor vă va cla vouă 
ca să fie cu voi în veac, Duhul Adevărului, pe Care lumea nu poate 

să-L primească pentru că nu-L vede, nici nu-L cunoaşte; 
voi II cunoaşteţi, că rămâne la voi şi în voi va fi!" (In 14, 16-17) 

Amestecă iarăşi dumnezeiescul cu omenescul şi nu trece nici la slava 
Dumnezeirii, nici nu coboară în întregime la măsurile umanului, ci străbate 
prin amândouă, în chip minunat şi amestecat, pentru că este totodată Dum¬ 
nezeu şi om. Era Dumnezeu prin fire, ca un rod din Tatăl şi strălucire a fiinţei 
Lui, dar şi om, întrucât Sa făcut om. Grăieşte deci ca Dumnezeu şi totodată 
ca om. Căci aşa putea păstra bine raţiunile cuvenite prin iconomia cu trupul. 
Şi o spunem aceasta, cercetând înţelesul versetului de faţă, în care se spune 
că şi acum Domnul nostru ne-a adus în amintire pe Dumnezeu-Tatăl, spre 
zidirea credinţei şi spre folosul cât mai mare al ascultătorilor, precum va arăta 


1668. Fiul lui Dumnezeu e trimis ca om să grăiască cu cuvintele luate din vremea Lui şi 
să facă vindecările bolnavilor din vremea Lui. Dar ele sunt totodată înţelese şi oamenilor ce vor 
fi după aceea. Ele răspund nevoilor din timpul Lui, dar din ele se poate lua pildă şi pentru 
cuvintele şi faptele viitorilor ucenici. 

1669. Hristos vorbeşte, şi nu se vede nici o diferenţă între cuvântul Lui şi al Tatălui, dar 
nu ca şi când ar fi identic ca Persoană cu Tatăl. Se observă că prin El vorbeşte Tatăl ca prin 
Fiul, că sunt doi care spun acelaşi cuvânt. Nici nu se confundă Persoanele Sfintei Treimi, nici 
nu se separă. Până la un grad, se observă aceasta şi între persoanele umane ce se iubesc. 
Copilul spune cuvântul mamei, însuşindu-şi-1 cu bucurie. Mama vorbeşte prin copil, fără ca 
acesta să se confunde cu ea. 

cuvântul mai departe. Dar, deoarece ne-a poruncit să cerem în numele Lui, şi 
a rânduit, pe lângă altele, şi un mod de rugăciune neobişnuit celor vechi, şi a 
făgăduit să ne dea cu toată graba cele pe care voim să le primim, ca să nu pară 
prin acestea că lasă la o parte Persoana lui Dumnezeu-Tatăl, sau că înlătură 
puterea Celui ce Da născut din faptele de dărnicie faţă de Sfinţi, ne-a spus că 
ne va fi împreună-Dăruitor şi ne va da împreună cu Tatăl pe Duhul Sfânt, 
adăugând şi cuvântul "voi ruga", ca om. Prin aceasta atribuie firii dumne¬ 
zeieşti şi negrăite ceea ce I se cuvine Ei, care se află în Persoana lui Dum¬ 
nezeu-Tatăl (ca început) 1670 . Căci acesta este obiceiul Lui, precum am spus 
mai înainte, de multe ori. Numeşte pe Duhul fiinţei lui Dumnezeu-Tatăl, sau 
şi al Lui, alt Mângâietor. Căci una este raţiunea fiinţei Amândurora, nepunându-L 
pe Duhul în afară, şi dă să se înţeleagă că raţiunea deosebirii Acestuia constă 
numai în faptul că subzistă în ipostas propriu. Pentru că Duhul nu este Fiu, ci 
îl vom primi prin credinţă ca fiind în mod special ceea ce este, căci este Duh 
al Tatălui şi al Fiului. Dar, ştiind că şi El este Mângâietor cu adevărat şi aşa e 
numit în Sfintele Scripturi, îl numeşte pe Duhul "alt Mângâietor", nu ca pe 
unul Care lucrează altceva decât ceea ce lucrează El în Sfinţi. Că şi Fiul s-a 
numit şi este Mângâietor frapaKXr|i:ov) mărturiseşte Ioan, zicând în scrierile 
lui: "Acestea vi le scriu, ca să nu păcătuiţi, şi dacă va păcătui cineva, avem 
Mijlocitor frapa kVhtov) către Tatăl pe Iisus Hristos cel drept El este jertfa 
de ispăşire pentru păcatele noastre" (I In 2,1-2). Deci numeşte pe Duhul "alt 
Mângâietor", voind să fie înţeles Acesta ca alt ipostas, Care are atâta 
asemănare cu Fiul, că poate lucra în mod neschimbat cele pe care le lucrează 
şi El, încât să pară că El este Fiul, şi altceva nimic. Căci este Duhul Lui şi de 
fapt Da numit, în versetul din fruntea paragrafului, Duh al Adevărului, după 
ce a spus despre Sine că este Adevărul (In 14, 6). Deci, va spune cineva celor ce 
socotesc pe Fiul străin de fiinţa lui Dumnezeu-Tatăl: Spune-mi, cum dă Tatăl 
Duhul Adevărului, adică al Fiului, nu ca pe un străin, ci ca fiind propriu, dacă, 
după voi, are pe Cuvântul ca Fiu despărţit de fiinţa Lui, şi Duhul este al Fiului? 1671 


1670. Toate ne vin de la întreaga Sfântă Treime, sau de la fiinţa dumnezeiască ce se află 
în cele trei Persoane, Care au ca izvor începător pe Tatăl. Ca să arate că toate ne vin de la 
întreaga fiinţă dumnezeiască, Hristos pomeneşte toate cele trei Persoane, iar ca să arate că în 
această dărnicie El este împreună-lucrător şi ca om, foloseşte şi cuvântul "voi ruga", iar pe 
Duhul îl arată ca provenind şi El de la Tatăl. Dar şi El este Cel de la Care vine Duhul. Aceasta 
o precizează Hristos şi prin aceea că, deşi ca om îl roagă pe Tatăl pentru Duhul, ca Dumnezeu 
El nu este un izvor al Duhului, ci numai Tatăl este izvoruî Lui. Cum îl dă Tatăl pe Duhul Fiului 
pentru a-L confirma în poziţia de Fiu, aşa îl dă împreună cu Fiul şi oamenilor uniţi cu Fiul pen¬ 
tru a-i face fii ai Săi după har, deci şi fraţi ai Fiului. 

1671. Arienii numeau pe Iisus Fiu al Tatălui, dar străin de fiinţa Lui. De aceea întreabă 
Sfântul Chirii: cum dă atunci Tatăl pe Duhul Fiului', ca Duh propriu al Fiului? 

Şi cum, dacă Fiul este de altă fiinţă, dă şi El pe Duhul Tatălui ca pe al 
Său? 1672 Căci s-a scris că a suflat asupra ucenicilor zicând: "Luaţi Duh 
Sfânt" (In 20, 22). Deci nu va nega cineva, ci mai degrabă va afirma că Fiul 
fiind Subiect al bunătăţilor naturale ale lui Dumnezeu-Tatăl, în mod fiinţial, 
în acelaşi mod cum le are şi Tatăl, nu-L are pe Duhul dobândit din afară. 
Căci e greşit, sau, mai mult, e nebunie a cugeta astfel. Ci, precum fiecare 
dintre noi are în sine duhul propriu şi-l răspândeşte din cele dinlăuntru în 
afară, aşa e şi Hristos. De aceea a suflat Hristos trupeşte, arătând că, pre¬ 
cum iese din gura omului suflarea trupească, aşa iese şi din fiinţa dum¬ 
nezeiască Duhul din El. Dacă Duhul lui Dumnezeu-Tatăl este şi al Fiului, 
cum nu vor avea o unică putere în acelaşi timp, împreună, dar în mod distinct? 
Căci Tatăl este Tată, şi nu Fiu, şi Fiul este Fiu, şi nu Tată 1673 . Dar Tatăl este 
în Fiul şi Fiul în Tatăl. Deci Tatăl nu dă pe Mângâietorul, sau pe Duhul 
Sfânt, în mod deosebit, şi Fiul în mod deosebit, ci Duhul Se dăruieşte 
Sfinţilor de la Tatăl prin Fiul. Pentru aceasta se spune despre Tatăl că e Cel 
ce dăruieşte, şi despre Fiul că e Cel prin Care Tatăl dăruieşte toate. Şi 
spunându-se despre Fiul că e Cel ce dăruieşte, se spune despre Tatăl că e 
Cel din Care Fiul dăruieşte toate. Iar că Duhul este dumnezeiesc, şi nu de altă 
fiinţă faţă de Tatăl şi Fiul, e neîndoielnic pentru oricine dintre cei ce cugetă 
drept Şi despre aceasta ne va convinge raţiunea. Căci dacă nu este din fiinţa 
lui Dumnezeu, cum ar fi creaţia părtaşă de Dumnezeu primind pe Duhul? 1674 
Şi în ce mod ne unim şi suntem temple ale lui Dumnezeu, primind un duh creat 
şi de alt fel, şi nu mai degrabă pe Cel din Dumnezeu? Şi cum au comuniune cu 
firea dumnezeiască, după spusa Sfinţilor, cei părtaşi de Duhul, dacă El se 
numără între cele făcute, iar nu ieşind spre noi din însăşi firea dumnezeiască? 
Căci El ne slujeşte nouă nu ca cineva străin de Dumnezeu, ci, ca să spun aşa, 


1672. Din faptul că Duhul e numit de Hristos când al Tatălui, când al Său, ca Fiu, spune 
că dă pe Duhul Celuilalt ca Duh al Său, Sfântul Chirii scoate un nou argument pentru identi¬ 
tatea de fiinţă dintre Tatăl şi Fiul. Având Tatăl şi Fiul aceeaşi fiinţă şi unit cu Ei pe Duhul în 
aceeaşi fiinţă, se poate spune şi de Tatăl şi de Fiul că dă Fiecare pe Duhul Celuilalt ca Duh 
Care este în acelaşi timp al Său. 

1673. Tatăl e Tată şi în relaţia cu Duhul, şi Fiul e Fiu. Fiul nu e şi El Tată în relaţia cu 
Duhul. Duhul face pe Fiul să se simtă Fiul desăvârşit în relaţie cu Tatăl, şi pe Tatăl, Tată 
desăvârşit în relaţia cu Fiul prin Duhul. 

1674. Despre Fiul s-a spus mai sus că are în comun (Koivovoq) fiinţa dumnezeiască cu 
Tatăl. Aici se spune despre creaţie că e părtaşă ( metohos ) la Dumnezeu. Adeseori aceşti doi 
termeni greceşti se traduc în româneşte prin acelaşi termen: părtăşie. Dar în greceşte este o 
mare deosebire: Cele trei Persoane dumnezeieşti au comuniunea de fiinţă. Creaţia se îm¬ 
părtăşeşte numai de Dumnezeu, adică primeşte putere de la El şi se îndumnezeieşte uneori 

după har. Totuşi, uneori, cum se spune mai jos, după II Petru 1,3, se foloseşte şi pentru creaţie j, 

termenul de comuniune cu fiinţa dumnezeiască. 

ca o putere a Dumnezeirii venită în noi, care se sălăşluieşte în Sfinţi şi rămâne 
totdeauna dacă, curăţindu-ne ochiul minţii noastre cu toată deplinătatea, 
păstrăm în noi cu toată străduinţa harul spre toată virtutea. Căci nu vine şi nu 
Se face văzut, zice Hristos, celor din lume, adică celor ce cugetă cele din lume 
şi aleg să iubească cele pământeşti, ci vine şi Se face văzut în Sfinţi. Pentru 
care pricină? Cei ce-şi menţin necurăţia nespălată şi şi-au umplut mintea cu 
ea, ca de nisip, nu văd frumuseţea firii dumnezeieşti, nici nu primesc legea 
Duhului, fiind tiranizaţi în tot felul de patimile trupului. Iar cei buni şi treji, 
eliberându-şi inima de cele din lume, fac loc în ea, cu voie, Mângâietorului, şi 
şi-o izbăvesc şi, primindu-L pe cât e cu putinţă oamenilor, îl văd în chip spiri¬ 
tual şi primesc prin aceasta o trăire vrednică de râvnit Căci îi sfinţeşte şi îi 
dovedeşte în stare să săvârşească toate bunătăţile, îi eliberează de ruşinea 
robiei omeneşti şi-i îmbracă în demnitatea filiaţiei. Şi va mărturisi aceasta 
Pavel, zicând: "Fiindcă sunteţi Gi, a trimis Dumnezeu pe Duhul Fiului Său în 
inimile voastre. Care strigă: Awa, Părinte!" (Gal. 4, 6). 

"Nu vă voi lăsa orfani: voi veni la voi " (In 14, 18) 

In mod necesar Domnul nostru Iisus Hristos ţese şi acum învăţătura 
despre Sfânta şi cea de o fiinţă Treime. A arătat mai înainte, aducând cuvinte 
şi fapte spre asigurarea celor ce-L iubesc pe El, că este Dumnezeu după fire 
şi S-a născut din Dumnezeu-Tatăl, că este egal în putere şi în voinţă şi cu¬ 
noaştere cu El. De aceea a şi spus odată: "Cuvintele pe care vi le spun nu le 
vorbesc de la Mine" (In 14, 10), iar altă dată: "Credeţi Mie că Eu sunt întru 
Tatăl şi Tatăl întru Mine, iar de nu, credeţi pentru lucrările acestea" (In 14,11). 

Dar, pe lângă acestea, nu era mai puţin necesar să se primească şi 
credinţa dreaptă şi fără greşeală despre Sfântul Duh. Căci astfel se conducea 
mintea ascultătorilor spre dreapta credinţă. Ce ne învaţă deci Hristos prin 
cuvintele din acest verset, voi expune pe scurt Spunându-ne că ni se va tri¬ 
mite de la Dumnezeu-Tatăl alt Mângâietor, ne lămureşte în chip iconomic 
învăţătura credinţei. Căci li se părea unora, care nu cugetau drept că din 
spusa Lui rezultă că Duhul Sfânt nu este din fiinţa lui Dumnezeu, ci că El este 
altceva după fire. Căci cei mai neînvăţaţi socoteau că aceasta este cauza pen¬ 
tru care a vorbit despre "altul". Ca să arate deci clar despre cuvântul "altul" 
că nu vrea să însemne alt mod de-a fi, ci numai că Duhul subzistă în mod 
deosebit fiind Duh, şi nu Fiu, precum Fiul e Fiu, şi nu Tată, spune că va tri¬ 
mite pe Duhul şi făgăduieşte că va veni El însuşi, nearătând pe Duhul ca fiind 
altceva decât ceea ce este El (după fiinţă). Deoarece Duhul este din Tatăl, se 
înţelege că este şi al Lui şi de aceea S-a numit şi Gândul Lui. De fapt Pavel 
aceasta spune, zicând: "Noi însă avem gândul (Duhul) lui Hristos" (I Cor. 2, 

16). înţelegând deci în chip drept şi nerătăcit, evitând să ne abatem de la ceea 
ce se cuvine şi urmând cuvintelor de Dumnezeu insuflatei Scripturi, spunem 
că Duhul nu e altceva decât Fiul, în ce priveşte identitatea firii, fiind totuşi dis¬ 
tinct şi în Sine subzistent. Aceasta înţelegând-o şi dumnezeiescul Pavel, îi 
amestecă de multe ori şi îi prezintă pe Amândoi ca fiind acelaşi, adică 
Mângâietorul şi Fiul. Fiindcă îl vei afla zicând: "Iară dacă cineva nu are Duhul 
lui Hristos, acela nu este al Lui" (Rom. 8,9), şi, imediat: "Iar dacă Hristos este 
în voi, trupul este mort pentru păcat; iar Duhul, viaţă pentru dreptate" (Rom. 
8, 10). Auzi cum declară direct că au pe Hristos cei ce au primit Duhul 
Lui? 1675 Căci spune în alt loc: "Şi socot că şi eu am Duhul lui Dumnezeu" (I 
Cor. 7, 40). Iar cel ce a spus către noi: "De vreme ce voi căutaţi dovadă că 
Hristos grăieşte întru mine" (II Cor. 13, 3) ne doreşte adeseori şi nouă, celor 
ce credem, să locuiască în noi Hristos prin credinţă, ca cei care am primit pe 
Duhul Sfânt. Şi să nu socotească cineva că noi spunem că Pavel desfiinţează 
deosebirea Persoanelor una faţă de alta, sau că zice că Fiul nu e Fiu, ci Duh, 
sau că nu ştie de Duhul, ci spune că e Fiul. Căci nu acesta a fost scopul lui, şi 
nici nu credem astfel. Fiindcă el cunoaşte numărul în Sfânta şi cea de o fiinţă 
Treime şi învaţă că fiecare dintre cei indicaţi subzistă în mod propriu şi 


1675. între Fiul şi Duhul este o legătură specială, pentru că sunt Amândoi din Tatăl. 
Duhul purcede din Tatăl peste Fiul şi Amândoi împlinesc un rol comun în îndreptarea şi 
îndumnezeirea omului. Nici Hristos, nici Duhul nu Se află şi nu lucrează Unul fără Altul în om. 
De aceea se vorbeşte despre Amândoi în mod unit, sau, vorbindu-se despre Unul, se vorbeşte 
totodată şi despre Celălalt Aceasta pentru că, în viaţa Treimii, Duhul, provenind din Tatăl, Se 
sălăşluieşte în Fiul, şi Fiul, având în Sine pe Duhul, priveşte cu iubire la Tatăl. Fiul, fiind chi¬ 
pul Tatălui, gândul ontologic al Tatălui despre Sine, Duhul este suflarea sau simţirea iubitoare 
a Tatălui, îndreptată spre chipul Său, şi răspunsul simţirii iubitoare a Fiului faţă de Tatăl. Cu 
această simţire iubitoare a Tatălui faţă de Fiul şi a Fiului faţă de Tatăl, vine Hristos şi în noi. 
Aceasta ne arată că şi în Dumnezeu viaţa spirituală nu e numai gândire, ci şi simţire. Şi aceas¬ 
ta are loc şi în om. Duhul e Duhul Adevărului ca revelare a Fiinţei, ca chip al ei. Dar în noi, 
Fiul lui Dumnezeu întrupat nu ne dă numai cunoştinţa că lumea aceasta nu e totul şi că 
Dumnezeu nu e o Persoană lipsită de iubire, ci vine şi ne dăruieşte şi simţirea Sa ca Adevăr 
real, ce depăşeşte lumea aceasta nedeplină şi mizeriile ei. Prin Duhul, ca simţire adusă în noi 
de Fiul, simţim pe Fiul ca Fiu iubitor al Tatălui şi ca Frate iubitor al nostru, ca Cel ce ne dă 
mulţumiri superioare şi ne asigură de veşnicia noastră. De aceea, Duhul completează 
mângâierea pe care ne-o aduce Fiul ca izvor al cunoştinţei că vom fi fraţi ai Lui pentru eterni¬ 
tate. Noi simţim prin Duhul iubirea Tatălui şi a Fiului. De aceea e "alt Mângâietor", sau împre- 
ună-Mângâietor cu Fiul. Ei ne mângâie în necazurile şi insatisfacţiile pe care ni le procură 
lumea. Ne dau o mângâiere superioară, spirituală. Ne ajută să ne ridicăm peste plăcerile tre¬ 
cătoare şi aducătoare de necazuri ale lumii. Ne fac lumea creată de Dumnezeu-Cuvântul trans¬ 
parentă şi mijloc de-a ne manifesta iubirea spirituală faţă de Dumnezeu şi oameni. Ne aduc 
bucurii duhovniceşti, vederi duhovniceşti, ne fac oameni duhovniceşti. Duhul ne face să ve¬ 
dem şi să iubim Adevărul real, superior lumii, care e doar o umbră a adevărului. Apoi, prin 
Duhul ne mângâiem, pentru că prin El ne iertăm, deci ne iubim, prin El ne sfinţim, adică luăm 
puterea să nu ne lipim prin păcat de lumea aceasta. 

vesteşte clar că Sfânta Treime există într-o identitate neschimbată. Căci, cum 
ar fi numit altfel Duhul, Dumnezeu? "Sau nu ştiţi, zice, că trupul vostru este 
templu al Duhului Sfânt, care este în voi, pe care-L aveţi de la Dumnezeu...?" 
(I Cor. 6, 19). Iar dacă, deoarece Duhul locuieşte în noi, ne-am făcut temple 
ale lui Dumnezeu, cum nu e Duhul din Dumnezeu, adică din fiinţa Lui, 
aducând prin Sine pe Dumnezeu în noi? Deci arătând Unul-Născut că Duhul 
nu e străin de firea Lui şi spunând că Mângâietorul e trimis Sfinţilor de către 
Tatăl, făgăduieşte că El însuşi va veni şi va împlini în ei rolul de Tată 1676 , ca 
să nu rămână ca nişte orfani lipsiţi de ajutorul Celui ce-i ocroteşte, şi, din 
această cauză, să fie uşor de prins în cursele diavolului şi de cucerit de 
smintelile din lume, care sunt multe şi se ivesc din cauza furiei nestăpânite a 
celor care le aduc. Deci Tatăl a dat ca o armă şi ca o asigurare de nebiruit 
sufletelor noastre pe Duhul lui Hristos, Care ne umple de harul, de prezenţa 
şi de puterea Lui. Căci e cu neputinţă sufletului omenesc să săvârşească 
vreun bine, să-şi stăpânească patimile sau să scape de mărimea şi ascuţimea 
curselor diavolului, care sunt multe şi care arată duşmănia nestăpânită a 
celor care le aduc, dacă nu e apărat ca de un zid de harul Sfântului Duh şi nu 
are în sine, de aceea, pe Hristos însuşi 1677 . De fapt, dumnezeiescul Psalmist, 
exprimând mulţumirea pentru acestea prin înţelepciunea lui, grăia către 
Dumnezeu: "Doamne, cu arma bunăvoirii ne-ai încununat pe noi", spunând 
că arma bunăvoirii nu e nimic altceva decât Sfântul Duh, Care ne apără pe noi 
şi ne susţine cu o tărie mai presus de noi spre ceea ce place lui Dumnezeu. 
Deci făgăduieşte că va fi de faţă şi va ajuta prin Duhul celor ce cred în El, chiar 
dacă Se va urca la ceruri după învierea din morţi şi Se va arăta feţei lui 
Dumnezeu pentru noi, după cuvântul lui Pavel (Evr. 9, 24). 

"încă puţin timp şi lumea nu Mă va mai vedea; voi însă Mă veţi 
vedea, pentm că Eu sunt viu şi voi veţi fi vii" (In 14, 19) 

Patima aflându-se la uşă şi urmând înălţarea, spune că Se va face nevăzut 
lumii, adică celor ce vor prefera bunătăţilor dumnezeieşti plăcerea de cele 
trecătoare şi care vor pune cele pământeşti mai presus de cele cereşti. 


1676. Se explică cuvântul Mântuitorului "nu vă voi lăsa orfani; voi veni la voi". Venind 
Duhul, prin El vine Hristos însuşi ca un Frate, Care nu-i lasă pe credincioşi singuri. El se 
afundă iarăşi în inferioritatea reciprocă dintre Fiul şi Duhul. Unde vine Duhul, vine şi Fiul, şi 
invers. Fiul vine cu iubirea Tatălui faţă de El şi a Lui faţă de Tatăl, deci şi cu iubirea Duhului 
şi a Lui ca Frate faţă de noi, insuflându-ne şi nouă această iubire, ca răspuns. 

1677. Având pe Duhul lui Hristos în noi ca Izvor al simţirii iubirii curate a lui Hristos faţă de 
Tatăl, al adevărului şi al preţuirii adânci a oamenilor şi a lumii, biruim amăgirile şi trecătoarele 
plăceri trupeşti din lumea văzută numai în reprezentarea ei materială, plăceri spre care ne 
ispiteşte diavolul, care ne înşală cu gândirea superficială că lumea materială e totul. 

Unind înţelesul acesta cu cele spuse înainte, vom spune cu dreptate că 
Dumnezeu-Tatăl va da pe Mângâietorul, adică pe Duhul Sfânt, prin Fiul. Căci 
toate sunt de la Tatăl prin Fiul. Dar n-a venit peste toţi, răi şi buni, fără deose¬ 
bire, ci doar peste cei ce era firesc să vină. Cât priveşte dăruirea harului atot- 
bogat şi îmbelşugat al Celui ce-1 dă, nimeni din cei de pe pământ n-a rămas 
nepărtaş. "Căci voi vărsa, zice, din Duhul Meu peste tot trupul" (Ioil 2, 18). 
Dar fiecare se face şi cauzator al dobândirii binelui dat de Dumnezeu, sau al 
neprimirii lui. Unii, necurăţindu-şi cu toată silinţa mintea proprie, ci petre¬ 
când în relele din lume, rămân nepărtaşi de harul dumnezeiesc şi nu vor 
vedea pe Hristos, având inima pustie de Duhul. Aceştia, punându-se în starea 
orfanilor, sunt răpiţi, aşa zicând, de tot ce-i poate stăpâni, fie patimă, fie de¬ 
mon, sau altă poftă lumească, sau orice lucru ce-i poate atrage din orice parte 
spre păcat. Iar celor evlavioşi şi capabili să-L primească cum se cuvine, deoa¬ 
rece nu vor suporta nimic din acestea, le spune: "Nu vă voi lăsa orfani; voi 
veni la voi". Deci spune că va rămâne nevăzut celor ce cugetă cele din lume, 
după plecarea de aici, adică după întoarcerea la ceruri 1678 . Dar spune că 
Sfântul Duh Se va face văzut Sfinţilor, aducând în ochii inimii lor o lumină 
dumnezeiască şi spirituală^ şi semănând în ei toată cunoştinţa cea bună. Aşa 
vom înţelege spusa Lui: "încă puţin timp şi lumea nu Mă va mai vedea; voi 
însă Mă veţi vedea". Aplecându-ne spre un alt înţeles, pe care îl uneşte cu cele 
spuse, zicând: "Pentru că Eu sunt viu şi voi veţi â vii", vom cugeta la ceva de 
felul următor: După învierea din morţi, reîntorcând firea noastră la starea în 
care se afla la început şi arătând pe omul nestricăcios ca într-o pârgă şi ca un 
templu prim al Lui 1679 , S-a suit la Dumnezeu-Tatăl cel din ceruri. Dar, petre¬ 
când astfel puţin timp, Se va pogon iarăşi, precum credem, şi va reveni la noi 
întru slava Tatălui Său cu Sfinţii îngeri şi va aşeza în faţa tuturor, răi şi buni, 
scaunul înfricoşător al judecăţii, căci toată creatura va veni la judecată. Şi, 
răsplătind fiecăruia pe măsura celor făcute în viaţă, va zice celor din stânga, 
adică celor ce-au cugetat odinioară la cele din lume: "Duceţi-vă de la Mine, 
blestemaţilor, în focul cel veşnic, care este gătit diavolului şi îngerilor lui"; iar 
celor din dreapta, adică celor credincioşi şi buni: "Veniţi, binecuvântaţii Pă¬ 
rintelui Meu, moşteniţi împărăţia cea pregătită vouă de la întemeierea lumii" 


1678. în cazul celor atraşi prea mult de ceea ce dă lumea trupului, lumea îşi pierde trans¬ 
parenţa pentru Dumnezeu-Tatăl şi pentru Dumnezeu-Cuvântul Care a făcut-o. De aceea, S-a 
întrupat şi S-a făcut El însuşi transparent prin trup. Lipsind din sufletul lor Duhul, Care le dă 
o vedere căreia lumea i se face transparentă, rămân orbi faţă de Creatorul şi Mântuitorul lor. 

1679. Expresia "templul prim" s-ar putea înţelege ca primul Adam, înainte de cădere. Dar 
s-ar putea înţelege că arată pe om ca primul locaş al lui Dumnezeu din toată creaţia văzută, căci 
în toate locuieşte Dumnezeu. Dar prin excelenţă El locuieşte în om, arătându-Se mai deplin 
prin el -care vorbeşte, aude, priveşte conştient şi lucrează conştient asupra întregii creaţii 
inconştiente. 

(Mt. 25,41,34). Căci vor fi şi vor împărăţi împreună cu Hristos şi se vor bucu¬ 
ra de bunătăţile cereşti, înălţaţi la chipul învierii Lui şi scăpaţi de lanţurile 
vechii coruperi, fiind îmbrăcaţi în viaţa bogată şi neînşelătoare, vieţuind la 
nesfârşit împreună cu Stăpânul Care e pururea viu. Că cei ce s-au nevoit în- 
tr-o viaţă de Dumnezeu iubitoare şi superioară, vor fi neîncetat cu Hristos, 
privind adică frumuseţea Lui dumnezeiască şi negrăită 1680 , ne-o spune, 
lămurind-o, Pavel: "Pentru că însuşi Domnul, întru poruncă, la glasul arhan¬ 
ghelului şi întru trâmbiţa lui Dumnezeu, Se va pogorî din cer, şi cei morţi 
întru Hristos vor învia întâi. După aceea noi, cei vii, care vom fi rămas, vom fi 
răpiţi, împreună cu ei, în nori, ca să întâmpinăm pe Domnul în văzduh, şi aşa 
pururea vom fi cu Domnul" (I Tes. 4, 16-17). Către cei ce au ales să omoare 
patimile cele din lume zice: "Căci voi aţi murit şi viaţa voastră este ascunsă cu 
Hristos în Dumnezeu. Iar când Hristos, Care este viaţa voastră, Se va arăta, 
atunci şi voi, împreună cu El, vă veţi arăta întru slavă" (Col. 3,3-4). Deci (căci 
voi recapitula înţelesul cuvântului), iubitorii relelor din lume vor coborî în iad 
şi vor dispărea din faţa lui Hristos. Dar iubitorii virtuţii vor fi împreună cu El 
şi vor convieţui cu El totdeauna şi, păstrând arvuna Duhului nevătămată, 
adică convieţuind cu El, vor privi neîncetat frumuseţea Lui dumnezeiască. 
"Căci îţi va fi ţie, zice, Domnul lumină veşnică şi Dumnezeu, slava ta" (Is. 60, 
19)1681 Aceasta vrea să arate Domnul, când îl auzim zicând: "încă puţin şi 
lumea nu Mă va mai vedea; voi însă Mă veţi vedea, pentru că Eu sunt viu şi 
voi veţi fi vii" 1682 . El nu minte nicidecum spunând că va fi puţin timpul până 
la descoperirea Sa. Căci pentru Dumnezeu, Care este pururea, timpul, înde¬ 
lungat pentru noi, e nimic. O spune aceasta Psalmistul: "O mie de ani înaintea 
ochilor Tăi sunt ca ziua de ieri, care a trecut, şi ca straja nopţii" (Ps. 89,4). 

"în ziua aceea veţi cunoaşte că Eu sunt întru Tatăl 
şi voi în Mine şi Eu în voi" (In 14, 20) 

E greu de pătruns înţelesul acestui verset şi anevoioasă cercetarea care 
trebuie să îndrepte spre ea şi care cere un efort foarte mare raţiunii. Dar 


1680. E o mare bucurie a privi şi a fi privit de cel ce te iubeşte. Iar cel iubit şi iubitor e fru¬ 
mos pentru mine, şi niciodată nu mă satur să fiu cu el. Aceasta se întâmplă însă în gradul 
suprem între cei ce stau în faţa lui Hristos, El nu e pentru ei numai o viaţă care va sfârşi, ci 
Izvorul nesfârşit al vieţii. 

1681. Şi între oameni, unul este până la un grad lumină altuia prin conştiinţa lui, prin con¬ 
firmarea existenţei aceluia şi a celor pe care le vede. Cum n-ar fi atunci Hristos, ca Dumnezeu 
cel întrupat şi înviat, cu Dumnezeirea transparentă prin trupul Lui, cu fermitatea, adâncimea 
nesfârşită şi veşnicia vieţii, Lumină omului care este lângă El, în faţa Lui? 

1682. Hristos, fiind ca Dumnezeu Viaţa fără de sfârşit şi având trupul înviat susţinut şi 
copleşit de viata Lui nesfârşită, va susţine în plinătatea şi bucuria vieţii şi pe toţi cei în care Se 
va sălăşlui veşnic şi ale căror trupuri vor fi şi ele copleşite de nemurire. 

credem că Hristos ne călăuzeşte iarăşi spre adevăr. Unii, asemeni ereticilor 
neevlavioşi, refuză cu răutate să mărturisească pe Fiul ca fiind din fiinţa lui 
Dumnezeu-Tatăl (şi de aceea este în El), concepând unirea cu Tatăl ca una 
de relaţie, şi nu de fire. De fapt au şi scris, strigându-şi părerile proprii, nu 
cele primite de la Sfântul Duh, că, deoarece Fiul este iubit de Tatăl, dar 
iubeşte şi El pe Tatăl, este în modul acesta în Tatăl. Şi aduc nebunii ca dovadă 
cele spuse despre noi şi El. Ei spun anume, aducând în sprijinul strâmbelor 
lor susţineri ca un fel de băţ de trestie, că, precum se spune despre noi că 
suntem în El, şi îl avem pe El în noi, dar totuşi nu suntem uniţi cu El prin 
fiinţă, ci modul unirii constă în faptul că iubim şi suntem iubiţi, la fel şi Fiul 
nu este în fiinţa lui Dumnezeu-Tatăl, distingându-se deplin şi fiind cu totul alt¬ 
fel prin raţiunea firii şi, deci, se înţelege că este în Tatăl numai pe temeiul 
iubirii. Scopul lor, după cum am spus adineauri, este să arate că Unul-Născut 
este o creatură, fiind cinstit numai pentru că e superior faţă de celelalte crea¬ 
turi, declarând că El este în afara fiinţei lui Dumnezeu-Tatăl. 

După ce am expus pe larg învăţătura prin care am arătat, după puterea 
proprie nouă, că Fiul este după fire în Tatăl şi că are o unire fiinţială cu El, 
vom înceta să mai lungim acum cuvântul despre aceasta. Dar nu vom lăsa cu 
totul pe adversari să ne supună prin cuvânt, ci vom arăta prin puţine cuvinte 
că ei susţin ceva rău şi nepriceput, prin viclenia lor. De aceea vom şi spune: 
Dacă Fiul este în Tatăl numai prin faptul de-a fi iubit şi de-a iubi, după această 
teorie rezultând că şi noi suntem în El, şi El în noi şi nu se vede nici o altă 
legătură care să unească pe Fiul cu Tatăl, nici pe noi cu El sau pe El cu noi, 
spune-mi, în ce mod zice că în acea zi vom cunoaşte taina despre El? Căci încă 
n-am cunoscut cum se cuvine că Tatăl iubeşte pe Fiul şi că şi Acesta iubeşte 
pe Tatăl, dar nu ştim nici că iubeşte cele ale noastre, ci o gândire goală râde 
de noi, lăsându-ne doar în simpla încredinţare că Fiul ne-a iubit pe noi şi de 
aceea ne-a câştigat lui Dumnezeu şi Dam iubit şi noi pe El 1683 . Căci, când 
spune "In ziua aceea veţi cunoaşte", El arată că timpul cunoaşterii nu este 
încă prezent. Apoi, de ce ne-ar impresiona Domnul în deşert, spunând sim¬ 
plu: 'Tatăl iubeşte pe Fiul" (In 3, 35)? Căci cine nu va spune că şi El iubeşte 
pe Tatăl? Apoi, spune-mi, cum a făcut clară dovada că S-a hotărât să păti¬ 
mească pentru noi 1684 ? Căci zice: "Mai mare dragoste decât aceasta nimeni 
nu are, ca sufletul lui să şi-l pună pentru prietenii săi" (In 15, 13). Şi de ce a 
cerut în mod clar de la noi o astfel de iubire, care să ne silească să împlinim 
cele plăcute Lui, "De Mă iubiţi, păziţi poruncile Mele" (In 14, 15) 1685 ? Dar 


1683. Simpla idee că Fiul iubeşte pe Tatăl şi Tatăl îl iubeşte ne pune şi pe noi în această 
situaţie, fără să fim de o fiinţă cu Tatăl, dar nu ne dă siguranţa mântuirii. 

1684. Dacă e simplu om, a pătimit pentru el, căci fiecare om de rând pătimeşte prin firea lui. 

1685. Dacă n-ar fi Dumnezeu, nu ne-ar cere să împlinim din iubire poruncile Lui. 

când vom păzi deplin porunca dumnezeiască, nesocotind cele prezente? 1686 
Deci dacă ni se cere să credem că Fiul iubeşte pe Tatăl şi ne iubeşte şi pe noi, 
şi e iubit de noi, cum nu e firesc să cugetăm că Fiul a voit să ne facă să 
înţelegem şi modul unirii altfel, nemărginindu-Se la legea iubirii, ci 
înfaţişându-ne limpede alt mod, mai ales când zice către noi: "în ziua aceea 
veţi cunoaşte că Eu sunt întru Tatăl Meu şi voi în Mine şi Eu în voi" 1687 ? 

Dar adversarii vor spune poate, faţă de aceasta, că înainte de patimă 
Hristos a grăit către noi că El iubeşte pe Tatăl, este iubit de Tatăl, şi ne 
iubeşte şi pe noi şi noi, pe El. Insă după patimă şi învierea din morţi, deoarece 
Dam văzut că a rupt lanţurile morţii, am cunoscut că este în Tatăl, ca Unul 
care e şi iubit pentru pătimire şi a înviat din morţi. Pe acest temei al iubirii 
este şi El în noi şi noi în El 1688 . Dar noi vă răspundem că împotrivirea voas¬ 
tră este cu totul aiurită, neînţelegătoare şi exprimată prin cuvinte prosteşti. O, 
vitejilor, gândiţi-vă iarăşi că ceea ce am cunoscut cu adevărat înainte de 
învierea din morţi nu era nevoie să aflăm după înviere. Căci dacă am fi crezut 
că Fiul era iubit nedeplin de Tatăl Său şi că iubea şi El astfel pe Tatăl, trebuia 
să aşteptăm cu adevărat învierea, ca să avem din ea desăvârşirea cunoştinţei. 
Dar dacă e vrednic de crezare Tatăl când zice şi înainte de înviere: "Acesta 
este Fiul Meu Cel iubit" (Mt. 17, 5), spune şi Mântuitorul adevărul zicând: 
'Tatăl iubeşte pe Fiul". Iar cuvântul despre iubire se înţelege în mod cuvenit 
desăvârşirii. Şi atunci, de ce ne pisaţi cu o vorbărie deşartă? Pentru ce, res¬ 
pingând frumuseţea adevărului, născociţi urâţenia minciunii, scoţând din 
fiinţa Tatălui pe Fiul, cugetând cuvinte foarte mincinoase şi născocind raţio¬ 
namente strâmbe şi absurde? Iar că Unul-Născut ne-a iubit pe noi şi că Dam 
iubit şi noi pe El, va putea şti foarte uşor oricine vrea să vadă firea adevărului: 
"Care, Dumnezeu fiind în chip, n-a socotit o ştirbire a fi El întocmai cu 
Dumnezeu, ci S-a deşertat pe Sine, chip de rob luând" (Filip. 2, 6-7). Şi, spu¬ 
ne-mi, care e motivul acestora? Nu e iubirea faţă de noi? Şi cum ne-am îndoi? 
Iar că şi noi voim şi suntem gata să ne dăm şi viaţa celor ce ne prigonesc pen¬ 
tru Hristos, ca să nu tăgăduim pe Domnul, oare nu este o dovadă clară a 


1686. Numai dacă e Dumnezeu ne poate cere să-I împlinim poruncile, neţinând seama de 
plăcerile pe care ni le oferă trupul. 

1687. Legătura Fiului cu Tatăl nu constă doar în iubirea Lui faţă de Tatăl, ca şi cea a noas¬ 
tră între noi. Alta este legătura Lui cu Tatăl, care-L face să fie în Tatăl, dar şi în noi, şi noi să 
fim în El. 

1688. Cei ce nu recunoşteau altă legătură între Hristos şi Tatăl decât a unei simple iubiri, 
adaugă că, după pătimirea din iubire faţă de Tatăl şi faţă de noi, a fost iubit mai mult de Tatăl 
şi este de aceea mai real în Tatăl, cum este şi în noi mai mult prin iubirea mai mare ce ne-a 
câştigat-o. Dar, în continuare, Sfântul Chirii răspunde, întrebând cum ar fi ştiut Iisus de această 
iubire mai mare între El şi Tatăl de după înviere, înainte de-a învia. Şi dă ca dovadă texte din 
Scriptură despre iubirea desăvârşită dintre Tatăl şi Fiul, pe baza unităţii de fiinţă. 

iubirii faţă de El? Dar, sau va spune cineva că aceasta e adevărat, sau va dis- 
preţui pe Sfinţii Mucenici, ca pe unii ce n-au luptat pentru Hristos şi au accep¬ 
tat o primejdie atât de mare fără nici o răsplată. Deci, fiind dovedit foarte clar 
că Tatăl are faţă de Fiul o iubire desăvârşită, şi că în acelaşi mod iubeşte şi 
Fiul pe Tatăl, şi că noi II iubim, şi El ne iubeşte pe noi, ce sens ar avea să cre¬ 
dem că Domnul trebuie să amâne pentru alte timpuri cunoştinţa despre 
aceasta, când zice: "în ziua. aceea veţi cunoaşte ca Eu sunt întru Tatăl Meu şi 
voi în Mine şi Eu în voi"? In orice caz trebuie să se nege aiurelile lor şi născo¬ 
cirea gândurilor lor urătoare de Dumnezeu. Iar noi, încrezându-ne în lumi¬ 
narea Duhului, nu vom zăbovi să spunem cele pe care le socotim necesare 
pentru explicarea celor de trebuinţă. 

După ce a spus că "Eu sunt viu şi voi veţi G vii", îndată a adăugat: "în ziua 
aceea veţi cunoaşte că Eu sunt întru Tatăl Meu şi voi în Mine şi Eu în voi". Şi 
cui dintre cei ce sunt creaţi, şi obişnuiesc să cugete drept, nu-i este foarte clar 
că stabileşte timpul cunoştinţei acestui fapt, timp în care şi noi vom urca, cu 
chipul refăcut, spre viaţa veşnică, scăpaţi de blestemul morţii 1689 ? Mie mi se 
pare că ceea ce spune Hristos a explicat Pavel când, descoperindu-ne taina 
dumnezeiască, scrie către unii: "Căci aţi murit şi viaţa voastră s-a ascuns 
împreună cu Hristos întru Dumnezeu. Când deci Hristos Se va arăta, atunci 
şi voi vă veţi arăta împreună cu El întru slavă" (Col. 3, 3). Căci va schimba 
trupul smereniei noastre. Căci acesta, şi nu altul, va fi "întru asemănarea 
slavei Lui" (Filip. 3,21). Şi va schimba firea omului în ceea ce a fost la început, 
cu puterea Lui negrăită; toate le va preschimba cu uşurinţă în ceea ce voieşte, 
neîmpiedicându-L nimic. "Căci este Dumnezeu adevărat, Cel ce face şi le 
tocmeşte toate", precum s-a scris (Amos 5, 8). Deci în ziua aceea, sau în vre¬ 
mea în care voi veţi fi vii (căci sunt viu Eu, deşi M-am făcut om ca voi şi am 
îmbrăcat trupul supus stricăciunii prin firea lui), "veţi cunoaşte, zice clar, că 
Eu sunt întru Tatăl Meu şi voi în Mine şi Eu în voi". înţelegem că Domnul 
spune aceasta către noi nu ca să socotim că El este în Tatăl pe temeiul iubirii, 
cum li se pare celor ce cugetă în chip contrar, ci prin puterea tainei adânci, pe 
care e greu să o înţelegem şi nu e uşor să o exprimăm altfel decât aşa cum 
încercăm să descriem. Căci expunerea ei exactă socotesc că întrece toată 
mintea celor de pe pământ, căci ne îngăduim să o vedem şi să o exprimăm 
numai într-o măsură modestă. 

Dar să vedem acum scopul întrupării Unuia-Născutului. Să cercetăm 
cauza pentru care "Dumnezeu âind în chip, n-a socotit o ştirbire aăEl întoc- 


1689. Creşterea în cunoaştere, deci un viitor în dezvoltarea ei, este proprie creaturii. 
Hristos ştie că are din totdeauna ca Dumnezeu cunoaşterea deplină. Pentru El nu există un 
viitor al cunoaşterii, dar ştie că creşterea în viitor a făpturii depinde de învierea Lui viitoare, de 
trimiterea Duhului Său, deci de anumite fapte viitoare ale Sale ca om. 

mai cu Dumnezeu, ci S-a deşertat pe Sine, chip de rob luând" şi a răbdat 
crucea fără teamă. Aşa se poate vedea, pe cât e cu putinţă, adâncimea verse¬ 
tului de faţă. Şi vom cunoaşte cum este Fiul întru Tatăl, prin fire, şi nu prin 
relaţie provenită din a fi iubit şi a iubi, cum născocesc adversarii. Prin relaţie 
suntem şi noi în El, şi El în noi. 

Deci înţeleptul Pavel, explicând cauza unică şi adevărată a înomenirii, a 
spus: "ca toate să fie iarăşi unite în Hristos, cele din ceruri şi cele de pe 
pământ.." (Efes. 1 , IO) 1690 . Şi fapta unirii arată readucerea făpturilor la sco¬ 
pul spre care au fost create la început şi de la care au căzut. Apoi, voind să ne 
lămurească în parte modurile recapitulării, a spus odată: "Pentru că ceea ce 
era cu neputinţă Legii - fiind slabă prin trup-a săvârşit Dumnezeu, trimiţând 
pe Fiul Său întru asemănarea trupului păcatului şi pentru păcat a osândit 
păcatul în trup, pentru ca îndreptarea din Lege să se împlinească în noi, care 
nu umblăm după trup, ci după duh" (Rom. 8 , 3-4), iar altă dată: "Deci, de 
vreme ce pruncii s-au făcut părtaşi sângelui şi trupului, în acelaşi fel şi El S-a 
împărtăşit de acestea, ca să surpe prin moartea Sa pe cel ce avea stăpânirea 
morţii, adică pe diavolul 1691 şi să izbăvească pe cei pe care frica morţii îi ţinea 
în robie toată viaţa" (Evr. 2,14-15). Aceste două moduri ale recapitulării ni le-a 
explicat Pavel, căci au în ele scopul înomenirii Unuia-Născutului. Pe lângă 
acestea, înţeleptul Evanghelist Ioan ne-a arătat un mod care le cuprinde pe 
celelalte. Căci scrie astfel despre Hristos: "întru ale Sale a venit, dar ai Săi nu 
Dau primit Şi celor câţi Dau primit le-a dat putere să se facă ăi ai lui 
Dumnezeu, care nu din sânge, nici din poftă bărbătească, ci de la Dumnezeu 
s-au născut" (In 1 , 11-13). Deci e vădit şi limpede tuturor că mai ales din pri¬ 
cina acestora, fiind Dumnezeu şi din Dumnezeu după fire, S-a făcut Unul- 


1690. De aceea Se face Fiul lui Dumnezeu om. Căci omul este făcut să fie în legătură cu 
toate, să le cuprindă pe toate, dar nu poate cuprinde şi pe Dumnezeu. Dar Dumnezeu le poate 
cuprinde în mod mai apropiat, mai intim pe toate, le poate trăi pe toate şi ne ajută şi pe noi ca, 
uniţi cu El, să le înţelegem altfel pe toate. Hristos îi cuprinde pe toţi oamenii şi toţi vin cu toate 
cele cunoscute de ei în El, sau le pot cunoaşte prin El în adâncimea lor pe toate. Omenirea se 
readună în Hristos ca în începutul sau căpetenia cea nouă a ei, prin faptul că El este de o fiinţă 
cu noi, dar şi de o fiinţă cu Tatăl, sau Fiul Tatălui. El este noul Adam Care, nemaipăcătuind şi 
biruind moartea, ne dă şi nouă această putere, pentru că este de o fiinţă cu noi, dar şi cu Tatăl. 
Ne recapitulează astfel în Sine nu numai ca în noul om, ci şi ca în Fiul lui Dumnezeu, Care ne 
face şi pe noi fraţi ai Săi şi fii ai Tatălui. Pe de o parte, ca om, este pentru noi un nou început 
de o fire cu noi, un Frate prin fire, pe de alta, ne face fraţi ai Săi şi fii ai Tatălui prin har, întrucât 
El este de o fiinţă cu Tatăl. Face aceasta prin întruparea, jertfa pentru noi şi învierea Sa, iar noi 
primim puterea Lui de-a ne uni cu El prin pogorârea Duhului Sfânt 

1691. Diavolul are puterea morţii întrucât rupe pe oameni de legătura cu Dumnezeu, 
Viaţa fără sfârşit, prin păcat, care este despărţire. Fiul lui Dumnezeu ne-a scăpat de păcatul 
despărţirii de Dumnezeu şi de moarte pe cei ce primim unirea cu El, făcută posibilă prin 
crucea şi învierea Lui. 

Născut om, ca să osândească păcatul în trup şi să omoare moartea prin 
moartea Sa şi să ne arate pe noi fii ai lui Dumnezeu, născând din nou în Duh 
la demnitatea mai presus de fire pe cei aflaţi pe pământ. In acest mod trebuia 
să ne recapituleze şi să urce la starea de la început neamul căzut al oamenilor. 
Reluând iarăşi fiecare dintre aceste pricini, le vom expune pe rând. 

Căci trebuie să se cerceteze cum s-ar cuveni să se înţeleagă că Dum- 
nezeu-Tatăl a osândit păcatul în trup, trimiţând pe Fiul Său întru asemănarea 
trupului păcatului. Fiind Dumnezeu după fire, născându-Se din fiinţa lui 
Dumnezeu-Tatăl, având în mod firesc neschimbabilă identitatea Sa şi de 
aceea neputând să alunece în păcat, sau să Se abată spre ceea ce nu e drept, 
a pogorât de bunăvoie la trupul care a căzut în păcat, ca, făcându-Şi-1 trup pro¬ 
priu, să-l strămute la ceea ce-I este propriu şi firesc, adică la faptul nepă- 
cătuirii. Dar cred că nu vom cugeta drept considerând că Unul-Născut S-a 
făcut om numai pentru a ridica trupul la calitatea de trup al Său. Fiindcă unde 
s-ar vedea mărimea şi folosul venirii Lui la noi, dacă Şi-ar fi mântuit numai 
trupul Său? Vom crede mai degrabă că Unul-Născut a adus întregii firi ome¬ 
neşti bunătăţile prin Sine şi în Sine ca primul, ca pârga omenirii. Căci, precum 
am urmat nu numai prin moarte, ci şi prin toate patimile trupului, pe primul 
om, pentru neascultarea aceluia căzut sub blestemul dumnezeiesc venit 
asupra lui, în acelaşi mod socotesc că vom urma lui Hristos, Care ne-a mân¬ 
tuit şi sfinţit firea trupului în Sine 1692 . De aceea şi Pavel a spus: "Şi după cum 
am purtat chipul celui pământesc, să purtăm şi chipul celui ceresc" (I Cor. 15, 
49). Chip al celui pământesc, adică al lui Adam, înseamnă a fi în patimi şi 
stricăciuni; iar chip al celui ceresc, adică al lui Hristos, înseamnă a fi în 
nepătimire şi nestricăciune. Deci Cuvântul, fiind Dumnezeu după fire, a osân¬ 
dit păcatul în trupul propriu, poruncind trupului să se oprească de la păcat şi 
schimbându-i mişcarea spre ceea ce place lui Dumnezeu, şi nu voii pro¬ 
prii^ Astfel, a preschimbat trupul psihic (natural) în trup duhovnicesc 
(plin de puterea Duhului lui Hristos, n. trad.) . Acesta este un mod al recapi¬ 
tulării. Iar ceea ce e şi mai cuvenit şi e implicat în viziunea versetului la care 
ne referim se va produce după acela. Aceasta se referă la viaţa veşnică şi la 
omorârea morţii, sau la restaurarea firii omeneşti din stricăciunea neas- 


1692. O dată cu eliberarea trupului Său de păcat şi de moarte, a făcut cu putinţă tuturor 
trupurilor, de o fire cu al Lui, această eliberare. Depinde doar de voia celor ce le poartă să 
atragă şi în trupurile lor această putere eliberatoare. 

1693. Nu ne-a mântuit Hristos printr-o satisfacţie juridică adusă Tatălui pentru noi, ci El, 
ipostasul dumnezeiesc, S-a făcut Subiect al trupului omenesc şi i-a dat puterea de-a nu mai 
păcătui, ci de-a face numai cele plăcute Tatălui. Puterea aceasta a Lui ne-o transmite şi nouă, 

care avem unite voia şi trupul nostru cu voia şi trupul Său. Dacă voim, poate şi voia noastră să ^ 

se oprească de la păcatele cu trupul şi să împlinească voia Tatălui ceresc. 

cultării, realizată de Unul-Născut Deci, deoarece copiii s-au împărtăşit de 
sânge şi de trup, şi El S-a împărtăşit de ele într-un mod apropiat, ca să învingă 
moartea. Şi Cel ce a creat toate spre nestricăciune şi "a zidit toate lucrurile 
spre viaţă", precum s-a scris (înţ. Sol. 1, 14), a preschimbat iarăşi chipul 
lucrurilor în cel de la început. Şi vom expune şi mai pe larg starea noastră de 
la început, căci cel ce vrea să înţeleagă lucrurile drept nu va obosi să arate 
starea de păcat intervenită. 

A făcut deci fiinţa cuvântătoare pe pământ, adică pe om, de la început 
după chipul Creatorului, potrivit Scripturilor (Fac. 1,26). Şi înţelesul chipului 
e variat. Căci chipul nu e după un singur mod, ci după multe. O formă mai 
vădită a asemănării cu Dumnezeu este nestricăciunea şi nepieirea. Dar nu 
putea fi astfel fiinţa prin sine, după raţiunea firii ei. Căci cum s-ar fi arătat 
având podoaba nestricăciunii în firea sa cel făcut din pământ, dacă n-ar fi fost 
îmbogăţit cu aceasta de către Dumnezeu cel prin fire incoruptibil şi nepieri¬ 
tor şi pururea existent la fel, după asemănarea cu alte bunătăţi ale Lui? "Ce ai 
pe care să nu-1 d primit?" (I Cor. 4, 7), cum ne spune în mod potrivit şi foarte 
clar dumnezeiescul Pavel. Deci, pentru ca cel adus la existenţă din ceea ce 
nu este să nu se întoarcă iarăşi la începutul propriu, căzând în nimic, se mân- 
tuieşte pentru vecie (căci acesta era scopul Ziditorului). De aceea Dumnezeu 
îl face părtaş al propriei firi. "Căci a sudat în faţa lui sudare de viaţă" (Fac. 2, 
7), adică Duhul Fiului 1694 . Căci El este Viaţa împreună cu Tatăl, susţinând în 
existenţă toate 1695 ; fiindcă în El se mişcă şi vieţuiesc cele ce-au primit viaţa, 
după cuvântul lui Pavel. Şi să nu ne spună cineva un cuvânt mincinos în pri¬ 
vinţa aceasta, afirmând că prin suflarea dumnezeiască s-a făcut sufletul 
făpturii. Căci nu spunem aceasta fiind călăuziţi de un astfel de gând spre 
adevărul lucrului. Căci dacă unii cugetă că suflarea dumnezeiască s-a făcut 
suflet, să ne spună cum şi când s-a preschimbat Dumnezeu din firea proprie 
şi s-a făcut suflet? Sau a rămas în identitate cu El însuşi? 1696 Căci de vor zice 
că (dumnezeiescul) s-a schimbat cândva şi a părăsit legea firii proprii, se vor 
dovedi calomniindu-1. Căci vor spune că firea neschimbătoare şi pururea la 
fel este schimbătoare. Iar de vor spune că nu s-a schimbat nicidecum, ci a 
rămas ceea ce era pururea, ieşind ca suflare din Dumnezeu, cum a ieşit spre 
păcătuire şi l-a făcut Dumnezeu pătimitor şi primitor al unei atât de mari 


1694. A făcut pe om la început cu Duhul Fiului, suflându-i Duhul Fiului Său Unul-Născut, 
Care are viaţa veşnică. 

1695. Fiul este nu numai Cel prin Care se creează toate, ci şi Cel prin Care se susţin 
veşnic toate. Căci dacă Tatăl naşte pe Fiul ca să fie veşnic, vrea ca şi cele făcute prin Fiul, după 
chipul Lui, să fie veşnice. 

1696. Aceasta înseamnă a socoti pe toţi oamenii de fire dumnezeiască în sufletul lor, cum 
spune teologul rus Serghei Bulgakov, sau a socoti că dumnezeiescul poate deveni omenesc. 

deosebiri? Doar nu vor spune că este în firea dumnezeiască putinţa de-a 
păcătui. Dar pentru ca nu cumva, folosindu-ne de lungi dovediri, să părăsim 
conţinutul acestui verset, socotesc că trebuie să reluăm spusa că n-ar trebui 
ca cineva, cugetând drept, să spună că suflarea provenită din firea dum¬ 
nezeiască se face suflet făpturii, ci că aceasta, mai degrabă însufleţindu-se şi 
ajungând astfel prin amândouă, înţeleg prin suflet şi trup, la identitatea firii 
sale depline, a primit ca pecete în firea sa de la Creatorul pe Duhul Sfânt, 
adică suflarea de viaţă, prin care a luat chipul frumuseţii Arhetipului şi s-a 
făcut după chipul Creatorului, fiind întărit prin puterea Duhului sălăşluit în el 
spre toată forma virtuţii. Dar deoarece, fiind liber şi încredinţându-i-se 
frânele voilor sale (căci şi aceasta este o parte a chipului, fiindcă Dumnezeu 
îşi stăpâneşte voile Sale), s-a abătut şi a căzut (iar cum, să ne înveţe dum¬ 
nezeiasca Scriptură, căci e clar cuvântul ei despre aceasta), Dumnezeu-Tatăl 
a voit să recapituleze iarăşi firea omenească, cea care era la început, în 
Hristos. Şi voind aceasta, a şi împlinit-o. Iar când s-a făcut aceasta, urmează 
să vedem. Nu era cu putinţă să scape omul de moarte, o dată ce era de o fire 
coruptibilă, decât reprimind harul de la început şi împărtăşindu-se de Dum¬ 
nezeu, Care pe toate le susţine în existenţă şi le face vii prin Fiul în Duhul. 
Deci S-a împărtăşit Unul-Născut de sânge şi trup, adică S-a făcut om, fiind 
Viaţa prin fire şi născut din Viaţa după fire, adică din Dumnezeu-Tatăl, ca, 
unindu-Se cu trupul coruptibil, după raţiunea firii lui, în mod tainic şi negrăit, 
şi cum numai El a ştiut, să-l readucă la propria lui viaţă şi să-l arate părtaş, 
prin Sine, de Dumnezeu-Tatăl. Căci este Mijlocitor între Dumnezeu şi om, 
după cum s-a scris (I Tim. 2, 5): al lui Dumnezeu-Tatăl în mod natural ca 
Dumnezeu şi născut din El, al oamenilor, ca om, şi având în Sine pe Tatăl şi 
fiind El însuşi în Tatăl. Căci este pecete şi strălucire a ipostasului Lui, 
nedeosebit în fiinţă, a cărei pecete este şi din care provine, ca strălucire, dar 
fiind El însuşi în ea şi având-o pe ea în Sine însuşi şi avându-ne şi pe noi în 
Sine, întrucât a luat firea noastră şi trupul nostru, făcându-Se trupul 
Cuvântului. Căci " Cuvântul trup S-a făcut", după spusa lui Ioan (In 1, 14). A 
purtat firea noastră, ridicând-o la viaţa Sa proprie. Dar este şi El în noi. Căci 
ne-am făcut părtaşi ai Lui şi-L avem pe El în noi prin Duhul. De aceea am 
devenit şi părtaşi ai firii Lui şi suntem fii, având astfel în noi şi pe Tatăl, prin 
Fiul, ceea ce va mărturisi şi Pavel: "Şipentru că sunteţiGi, a trimis Dumnezeu 
pe Duhul Fiului Său în inimile noastre, care strigă: Awa, Părinte" (Gal. 4, 6). 
Căci Duhul Lui nu e altceva decât Fiul, după raţiunea identităţii firii. Aşa 
stând lucrurile, revenind la cuprinsul versetului, să-l înţelegeţi potrivit cuvin¬ 
telor lui. 

"Căci în ziua aceea veţi cunoaşte, ace, că Eu sunt întru Tatăl şi voi în 
Mine şi Eu în voi". "Căci sunt viu", spusese, fiindcă sunt Viaţa după fire şi am 

primit trupul Meu viu. Dar când şi voi, care sunteţi de fire stricăcioasă, vă veţi 
vedea vii ca Mine, după asemănarea cu Mine, atunci veţi cunoaşte foarte clar 
că Eu, fiind Viaţa după fire, v-am unit prin Mine cu Dumnezeu-Tatăl, Care 
este şi El Viaţa după fire, făcându-vă părtaşi nestricăciunii Lui. Căci Eu sunt 
prin fire în Tatăl, fiindcă sunt rod al fiinţei Lui şi Născut cu adevărat, fiind în 
El şi arătându-Mă din El, Viaţă din Viaţă. Dar voi sunteţi în Mine şi Eu în voi, 
şi, pentru că M-am făcut om, v-am arătat şi pe voi părtaşi ai firii dumnezeieşti, 
sălăşluind pe Duhul Meu în voi. Căci în voi este Hristos prin Duhul, pre¬ 
schimbând spre nestricăciune ceea ce e stricăcios prin fire şi mutând de la 
trebuinţa de-a muri spre ceea ce nu este aşa. De aceea spune şi Pavel: "Cel 
ce a înviat pe Hristos Iisus din morţi va face vii şi trupurile voastre cele muri¬ 
toare, prin Duhul Său care locuieşte în voi" (Rom. 8, 11). Căci, deşi provine 
din Tatăl şi Duhul Sfânt, El vine prin Fiul şi este propriu Lui 1697 . Căci toate 
sunt de la Tatăl prin Fiul. Că prin Duhul am fost remodelaţi pentru veşnicie 
mărturiseşte şi Psalmistul, zicând către Dumnezeul tuturor: "Deschizând Tu 
mâna Ta, toate se vor umple de bunătăţi; dar întorcându-Ţi Tu faţa Ta, se vor 
tulbura ; 1698 lua-vei duhul lor şi se vor sfârşi şi în ţărână se vor întoarce. 
Trimite-vei Duhul Tău şi se vor zidi şi vei înnoi faţa pământului" (Ps. 103,29- 
31). Auzi cum neascultarea şi respingerea poruncilor lui Dumnezeu prin 
Adam a tulburat firea omului, şi cum au pregătit acestea întoarcerea lor în 
pământ? Iar când Dumnezeu a trimis Duhul Său şi ne-a arătat părtaşi de firea 
Sa, prin El a înnoit faţa pământului şi ne-a remodelat spre înnoirea vieţii, 
depărtând din noi stricăciunea cea din păcat şi noi primind iarăşi viaţa 
veşnică prin harul şi iubirea de oameni a Domnului nostru Iisus Hristos, prin 
Care şi cu Care fie slava lui Dumnezeu-Tatăl, împreună cu Duhul Sfânt, în 
veci. Amin. 


1697. Aici avem precizată învăţătura despre relaţia Duhului Sfânt cu Tatăl şi cu Fiul: 
purcede din Tatăl, dar ni Se dă prin Fiul, Care S-a făcut în acest scop om. 

1698. Fără Duhul, fără legătura cu Dumnezeu prin Duhul, toate intră în neorânduială 
egoistă. Dumnezeu a creat pe oameni înzestrându-i cu Duhul Sfânt al Fiului Său spre viaţa de 
veci şi îi readuce la această stare tot prin Duhul Fiului, Care S-a făcut om şi a înviat Dumnezeu 
n-a făcut pe oameni spre moarte, despărţiţi de Sine. 









CARTEA A ZECEA 

CAPITOLELE ACESTEI CĂRŢI 


1. Fiul nu e prin nimic mai mic 
decât Dumnezeu-Tatăl, ci mai degrabă 
egal şi asemenea după fire cu El, după 
cuvântul: "De M-aţi iubi v-aţi bucura că 
Mă duc la Tatăl , pentru că Tatăl este mai 
mare decât Mine" (In 14, 28) 


2. Fiul este de o fiinţă cu Tatăl ,şi nu 
de altă fire, nici de alt neam, după spusa: 
"Eu sunt viţa , voi sunteţi mlădiţele” şi: 
"Tatăl Meu este lucrătorul" (In 15, 5,1) 


"Cel ce are poruncile Mele şi le păzeşte, acela este care Mă 
iubeşte; iar cel ce Mă iubeşte pe Mine va fi iubit de Tatăl Meu 
şi-l voi iubi şi Eu şi Mă voi arăta lui" (In 14, 21) 

Spune că descoperirea tainei va fi mai vădită în noi atunci când ne vom 
arăta vieţuind după asemănarea Lui. Aceasta o spune zicând: "Pentru că Eu 
sunt viu şi voi veţi fi vii" (In 14, 19). Căci înţelegerea fiecăruia se va lumina 
atunci nu numai din cele pe care le-a auzit şi le-a crezut, ci mai degrabă din 
cele pe care le are, primind sfârşitul făgăduinţei. Cele spuse au puterea mai 
mare de a ne convinge şi a ne asigura de aceasta, ca să nu socotim că tuturor 
le este dat să se bucure de un astfel de dar preţios, ci numai celor ce sunt 
buni şi luminaţi de firea dumnezeiască, adăugând îndată la cuvânt pomenirea 
celor ce-L iubesc pe El. Prin acestea a arătat în mod clar că nu li se va da alto¬ 
ra acest har neasemănat, decât celor ce au ales să vieţuiască în chipul cel mai 
bun. Iar aceştia sunt cei ce-L iubesc pe El. Căci, deşi Hristos va scula 
trupurile tuturor (fiindcă vor învia şi cei răi, şi cei buni), învierea nu va fi pen¬ 
tru toţi, fără deosebire, spre slavă şi bucurie. Şi e vădit că cei ce au primit 
învierea numai spre chinuire vor avea o viaţă mai crudă decât orice moarte, 
iar cei ce au trăit ani mulţi în bunătate vor trăi cu adevărat viaţa mult dorită şi 
sfântă în Hristos. Că cei ce vor primi de la Hristos, la vremea judecaţii, 
sentinţa osândirii vor rămâne nepărtaşi la viaţa fericită, deşi vor primi în 
comun cu Sfinţii învierea, o arată Hristos, zicând: "Cel ce crede în Fiul are 
viaţă veşnică; iar cel ce nu ascultă de Fiul nu va vedea viaţa, ci mânia lui 
Dumnezeu rămâne peste el" (In 3,36). înţelegi deci cum, deşi toţi, răi şi buni, 
aşteaptă învierea, despre cei vinovaţi de păcatele necredinţei spune că nu vor 
vedea viaţa, căci viaţă numeşte, precum cred cu dreptate, nu numai învierea, 
ci viaţa în odihnă şi slavă şi bucurie şi toate lucrurile duhovniceşti, şi nu alt- 

fel 1699 . Iar forma duhovnicească a bucuriei este cunoştinţa desăvârşită în 
Hristos şi descoperirea întocmai a tainelor lui Hristos, nu "ca prin oglindă, în 
ghicitură" (I Cor. 13,12), cum ne arată acum trăsăturile întunecoase ale celor 
dorite, ci arătându-ne, luminând şi întipărindu-ne în mod curat cunoştinţa 
desăvârşită şi întreagă. "Atunci ceea ce este în parte se va desfiinţa", după 
spusa lui Pavel (I Cor. 13,10) 170 °. Deci, arătând Domnul nostru Iisus Hristos 
că celor ce s-au hotărât să-L iubească pe El şi celor ce împlinesc propovădui- 
rile dumnezeieşti li se făgăduieşte cea mai reală descoperire, dar nu şi celor 
ce au cugetat şi făcut cele contrare, adaugă la cele spuse, spre folos: "Cel ce are 
poruncile Mele şi le păzeşte, acela este cel ce Mă iubeşte pe Mine". Şi are cine¬ 
va poruncile după ce, primind credinţa şi întipărind prin gândul la ea în mintea 
sa învăţătura curată şi străvezie a dogmelor evanghelice, le împlineşte efectiv cu 
fapta şi se sileşte să se distingă prin strălucirea celor săvârşite. Crescut astfel în 
întregime desăvârşit în evlavie, prin credinţă şi fapte, e lăudat prin amândouă 
pentru alipirea lui la Hristos, după cum s-a scris: "din gura a doi sau trei martori 
să se statornicească tot cuvântul" (Mt 18,16; Deut. 19,15). Iar pe unul ca aces¬ 
ta îl va iubi cu drept cuvânt Dumnezeu-Tatăl, şi-l va iubi nu mai puţin şi Fiul. 
Căci, fiind El de o fiinţă cu Tatăl, este şi împreună-voitor cu Cel ce Da născut. 
Fiindcă o unică fiinţă are o unică voinţă şi acelaşi scop în toate şi nimic nu o 
desparte sau nu o sfâşie în voinţe diferite. Deci, celor învredniciţi de iubirea 
dumnezeiască le făgăduieşte cununa strălucirii care-i va împodobi cu daruri mai 
presus de cuvânt. De aceea zice: "Mă voi arăta lui". Căci în cei curaţi sunt 
temeiurile curate pentru vederea lui Dumnezeu, şi Hristos va străluci în ei, 
călăuzindu-i în chip luminat prin Duhul Său spre toate cele cuvenite, 
descoperindu-Se şi arătându-Se minţii lor prin raze negrăite. Iar cei ce Dau pri¬ 
mit odată vor fi fericiţi şi râvnitori. Şi mie mi se pare că este aşa cum spune 
proorocul David, care zice: "Auzi-voi ce va grăi întru mine Domnul Dumnezeu" 
(Ps. 84, 8). Şi aceasta ne descrie şi dumnezeiescul Apostol: "De vreme ce voi 
căutaţi dovadă că Hristos grăieşte întru Mine" (II Cor. 13, 3). Căci Hristos 


1699. Spunând "Eu sunt viu şi voi veţi 6 vii" 0n 14, 19), Hristos nu Se gândeşte decât la 
cei ce vor învia întru fericire, nu şi la cei ce vor învia întru osândă. Viaţa vine din iubire, căci 
iubirea este fericire şi odihnă celor ce se iubesc unul pe altul. 

1700. Bucuria cea mare a vieţii viitoare, una cu viaţa adevărată, o procură cunoştinţa 
desăvârşită a lui Hristos, prin unirea trăită cu El. O persoană o cunoşti cel mai bine când o 
trăieşti prin unirea cu ea în iubire. Filosofiile nu vorbesc despre această cunoaştere. De aceea, 
nici nu ne procură o cunoaştere reală a persoanelor umane şi, deci, şi a lui Dumnezeu, Care e 
Dumnezeul iubirii trinitare. Când iubeşti pe cineva, pătrunzi cel mai mult în taina lui, dar ţi se 
descoperă ca taină. La fel, când te iubeşte el, ţi se comunică cel mai mult şi trăieşti în iubirea 
lui un fel de infinitate a lui. în iubirea reciprocă dintre doi este cea mai sporită comunicare, sau 
o comuniune reciprocă. Şi trebuie să existe un vârf al realităţii, în care este desăvârşita comu¬ 
niune şi trăirea celei mai reale infinităţi. 

grăieşte cele privitoare la Sine în Sfinţi 1701 prin Duhul. Dar descoperă pe lângă 
aceasta şi alte taine. Căci, înţelegându-le acestea întocmai, Apostolul spune une¬ 
ori: "Nouă ni le-a descoperit Dumnezeu prin Duhul" (I Cor. 2, 10), sau alteori: 
"Noi însă avem gândul lui Hristos" (I Cor. 2,16), înţelegând prin gând Duhul Lui. 

"Da zis Iuda, nu Iscarioteanul: 

Doamne, ce este că ai să Te arăţi nouă, şi nu lumii?" (In 14, 22) 

Dorinţa de cunoaştere a ucenicului se naşte din iubire. Iar din întrebare 
se vede că nu înţelegea bine cuvântul Mântuitorului. Căci Domnul nostru 
Iisus Hristos făgăduia Sfinţilor cunoaşterea excepţională, deosebită de a alto¬ 
ra. Fiindcă trăsăturile tainelor dumnezeieşti le strălucesc mai puternic şi cu 
mult mai desluşit oamenilor sfinţi. Iar în cei neajunşi încă la această curăţie a 
minţii, ca să poată primi prin darul Duhului în chip luminat cunoştinţa celor 
mai presus de cuvânt, cunoaşterea se înfăţişează în simple cugetări şi poate 
numai în ştiinţa că Hristos este Dumnezeu şi cu adevărat Fiul lui Dumnezeu 
după fire. Existând deci o atât de mare deosebire în cunoaştere a Sfinţilor, 
care întrece atât de mult pe cea a oamenilor simpli, ucenicul, necunoscând 
această deosebire, se ridică cu întrebarea: pentru ce, în loc să Se descopere 
tuturor celor din lume, făgăduieşte aceasta numai celor sfinţi? Aceasta pare 
că vrea să o spună prin cuvântul: "Ce este?". Fiindcă scopul venirii Tale la noi, 
Stăpâne, n-a fost să Te faci cunoscut unora, iar altora nu. Căci am auzit în 
proorocie că "tot trupul o va vedea" (Is. 40, 5). Dar şi Tu ai grăit, zicând: 
"Bucură-te şi te veseleşte, ăica Sionului, că iată Eu vin să locuiesc în mijlocul 
tău, zice Domnul Şi multe neamuri se vor alipi de Domnul în ziua aceea şi 
îmi vor 6 Mie popor" (Zah. 2, 14-15). Şi, fiind împreună şi trăind împreună, 
am auzit împreună glasul Tău, când ai zis către noi: "Când Mă voi înălţa de 
pe pământ, îi voi trage pe toţi la Mine” (In 12, 32). Dar şi către iudei ai zis: 
"Am şi alte oi, care nu sunt din staulul acesta. Şi pe acelea trebuie să le aduc, 
şi vor auzi glasul Meu şi vai o turmă şi un păstor" (In 10,16). Deci, aşteptân- 
du-se ca harul să vină prin Tine peste toţi şi ca toţi să fie vânaţi spre cunoaşterea 
lui Dumnezeu, şi o dată ce Tu, Care ne-ai făgăduit clar aceasta, şi glasul Sfin¬ 
ţilor prooroci a mărturisit-o, ce s-a întâmplat, zice, de s-a strămutat, de s-a 
schimbat scopul făgăduinţei? Pentru ce nu Te arăţi pe Tine tuturor celor din 


1701. Precum o oglindă curată face să se vadă prin ea chipul cuiva, aşa se aude cuvântul 
lui Hristos în mintea omului curat de păcate şi îndreptată numai spre Dumnezeu. în mintea 
aceluia Hristos Se face auzit grăind prin Duhul Lui. în mintea acelui om se aude grăind Duhul; 
mintea lui a devenit străvezie sau auzitoare a Duhului. Duhul lui Hristos a făcut mai capabilă 
de auzire mintea aceea, mai străvezie pentru Hristos, Care Se arăta şi grăieşte prin Duhul Lui. 
Nu se mai poate despărţi între mintea acelui om şi Duhul lui Hristos, Care nu numai că 
grăieşte, ci şi face mintea acelui om capabilă să audă. 

lume, ci numai nouă? Acesta socotesc că e înţelesul cuvintelor ucenicului, şi 
nu altul. Iar ceea ce l-a abătut pe el de la adevărata înţelegere e bine să fie 
arătat Domnul nostru Iisus Hristos spusese: "încă puţin timp şi lumea nu 
Mă va mai vedea; voi însă Mă veţi vedea" (In 14,19). Dar era foarte clar că 
aici numeşte lume nu pe toţi cei ce există în această viaţă, sau care vieţuiesc pe 
pământ, căci toţi sunt în această lume, răi şi buni. A numit lume mai degrabă pe 
cei ce trăiesc cu convingere cele pământeşti şi-şi supun cugetarea proprie 
deşertăciunii lumii 1702 . Aceasta deci neînţelegând-o ucenicul prea bine, i s-a 
părut că El zice că ochiul tuturor celoralţi oameni, care locuiesc pe pământ 
înţeleg ochiul lăuntric şi ascuns, va fi acoperit şi cu totul nevăzător, şi El nu va fi 
cunoscut de nici unul dintre ei, decât de ucenicii Săi. Aceasta s-a făcut cauza 
neştiinţei lui 1703 . Căci dacă ar fi înţeles de la început n-ar fi venit cu întrebarea: 
"Ce este că ai să Te arăţi nouă, şi nu lumii?". A fost mânat să vină cu această între¬ 
bare de faptul că a înţeles numele de lume în sensul comun şi obişnuit celorlalţi. 
Căci nouă ne este obiceiul să numim lume, după cugetarea de totdeauna şi 
obişnuită a tuturor, pe cei aflaţi în toată lumea, precum dacă zice cineva oraş, 
înţelege pe toţi cei ce locuiesc în oraş. Totuşi e vrednic de laudă şi pentru spusa 
aceasta. Căci ia seama că doreşte să strălucească slava Mântuitorului, asemenea 
soarelui, peste tot pământul, chiar dacă au primit numai ei făgăduinţa că se vor 
îndulci de bunătăţile speciale ale Lui şi de cunoaşterea lor, arătându-le o purtare 
de grijă deosebită. Nu îi ajungea numai bucuria de bunătăţile ce li se vor da lor, 
ci, deoarece era iubitor de Dumnezeu şi totodată iubitor de fraţi, doreşte să se 
lărgească slava Mântuitorului şi harul să devină comun fraţilor. Fiindcă ce ar 
putea fi egal cu a fi chemaţi toţi la cunoştinţa întocmai a lui Dumnezeu 1704 ? 

"Iisus a răspuns şi i-a zis: Dacă Mă iubeşte cineva, 
va păzi cuvântul Meu, şi Tatăl Meu îl va iubi, şi vom veni la el 
şi vom face locaş la el" (In 14, 23) 1705 

Văzând pe ucenic nu prea înţelegător, revine la cele spuse la început şi 
învaţă clar că nu Se va arăta alor Săi aşa cum crede el, ci într-un mod excep- 


1702. Hristos numeşte aici lume pe cei ce nu vor să ştie ca existenţă decât lumea aceas¬ 
ta. Dar lumea aceasta văzută ca singura realitate e o deşertăciune. Redusă la satisfacţii pe care 
le poate da ea, n-are nici un sens. Cei ce nu o văd decât pe ea nu admit pe Dumnezeu ca Cel 
prin Care şi în Care ei pot vieţui veşnic. Deci, nici folosirea lumii pentru pregătirea spre viaţa 
veşnică nu dobândeşte un sens pentru ei. 

1703. Ucenicul cugeta că Hristos socoteşte că toţi ceilalţi oameni, afară de ucenici, au 
ochii iremediabil acoperiţi de neputinţa de-a ajunge la cunoaşterea Sa ca Dumnezeu. 

1704. Bucuria ta singulară de ceva sau de cineva nu te mulţumeşte, ci numai când bucu¬ 
ria ta e trăită şi de altul. De bucurie ţine comuniunea cu alţii. 

1705. Nu zice: Dacă Mă iubeşte cineva, păzeşte cuvântul Meu şi îl voi iubi şi Eu pe el, ci 
"îl va iubi Tatăl Meu". Căci Tatăl Se bucură când cineva iubeşte pe Fiul Său. Dar şi Fiul le-a 

ţional, nu în modul în care Se va arăta celorlalţi. Căci cei simpli şi scăpaţi de 
curând din rătăcirea închinării la idoli, chemaţi la cunoaşterea lui Dumnezeu 
cel după fire 1706 , având credinţa în gânduri simple şi neadâncite, au învăţat să 
cugete numai atât, că nu e nici un idol în lume, ci un unic şi singur Dumnezeu 
după fire 1707 . Iar cei ce şi-au luminat mintea prin toată virtutea 1708 şi au ajuns 
în stare să afle tainele dumnezeieşti şi ascunse, primind lumina Duhului şi pe 
Domnul însuşi sălăşluit în ei, îl vor privi cu ochii înţelegerii. Deci cunoaşterea 
Sfinţilor nu e comună cu a altora, ci este excepţională şi deosebită, distin- 
gându-se mult de a acelora. 

Hristos ne aduce folos deci prin toate mijloacele. Mai întâi, stabileşte 
foarte clar cine e cel ce îl iubeşte pe El, arătând, precum mi se pare, că se 
cuvine să se înţeleagă drept că nu le îngăduie tuturor să primească puterea 
acestei harisme, ci numai celor în care vede existând podoaba iubirii faţă de 
El prin păzirea poruncilor Lui. Apoi spune în ce mod îi va ilumina şi cum Se 
va sălăşlui în ei: 'Tatăl Meu îl va iubi, zice, pe acela". Fiindcă, cinstind prin 
bună ascultare faţă de Fiul pe Născătorul din Care este, va avea ca rod al 
faptei sale iubirea Aceluia. Apoi spune limpede ce-i răsare din aceasta, ce 
câştig va avea: "Vom veni, zice, Ia el şi vom face locaş la el". Căci, sălăşluin- 
du-Se în noi Mântuitorul nostru Iisus Hristos prin Sfântul Duh, va fi împre¬ 
ună cu El numaidecât şi Cel ce L-a născut pe El 1709 . Căci Duhul lui Hristos 
este şi Duhul Tatălui. De fapt dumnezeiescul Pavel când zice că Duhul e pro¬ 
priu Tatălui, când că e Duhul Fiului, necontrazicându-se în cuvintele sale, ci 
exprimând adevărul prin amândouă 1710 . Căci aşa este Duhul prin fire. Deci 


vorbit nu despre Sine în izolare, ci despre tot ce are El comun cu Tatăl, prin faptul că e născut 
de Tatăl. Fiul îşi arată mărirea arătându-Se ca Fiu al Tatălui, şi Tatăl Se bucură de cinstirea ce 
se acordă Fiului Său, căci în măreţia Fiului se vede măreţia Lui. Fiecare îşi arată măreţia unită 
cu a Celuilalt Un Dumnezeu fără un Fiu ar fi un Dumnezeu lipsit de iubire. Numai în calitate 
de Tată şi de Fiu, deci uniţi prin aceasta, e mare Fiecare. Un Dumnezeu nefecund la nivelul 
Său nu e un Dumnezeu adevărat, sau mare în toate privinţele. 

1706. Dumnezeul după fire nu e identic cu esenţa lumii, care e plină de atâtea slăbiciuni 
şi mizerii, ci are în toate desăvârşirea. El este şi Se menţine prin Sine în desăvârşire, spre 
deosebire de cele ale lumii. 

1707. Nu există nici un zeu identic cu vreo substanţă sau putere a lumii, deci vreun idol, 
ci un singur Dumnezeu mai presus de lume prin fire. 

1708. Virtutea luminează mintea, pentru că o scapă de^ pasiunile care o îngustează şi o 
alipesc exclusiv de cele trupeşti şi de cele ale lumii acesteia. în general, cunoaşterea lui Dum¬ 
nezeu este rodul iubirii dovedite prin faptele împlinirii poruncilor Lui, care sunt fapte ale 
binelui. Din iubirea practică vine cunoaşterea lui Dumnezeu, căci ea îi aduce omului iubirea 
lui Dumnezeu şi prin aceasta simţirea, sau trăirea Lui. 

1709. Dacă şi tatăl creat este todeauna cu gândul sau cu sufletul său acolo unde este fiul 
lui, cum n-ar fi Tatăl ceresc, Care e unit prin iubire desăvârşită cu Fiul, acolo unde este Fiul Său? 

1710. Unde e Duhul este atât Fiul, cât şi Tatăl. Căci sunt uniţi în unda iubirii care se mişcă 
între Amândoi, pornind din Tatăl spre Fiul şi întorcându-se din Fiul spre Tatăl. De aceea şi noi 

zice către unii: "Cel ce a înviat pe Hristos Iisus din morţi va face vii şi trupurile 
voastre cele muritoare, prin Duhul Său care locuieşte în voi" (Rom. 8, 11). 
Apoi iarăşi: "Şi pentru că sunteţi fii, a trimis Dumnezeu pe Duhul Fiului Său 
în inimile noastre, care strigă: Awa, Părinte!" (Gal. 4, 6). Vezi cum acelaşi 
Duh este şi al Tatălui, şi al Fiului? Sălăşluindu-Se deci Unul-Născut în inimile 
noastre, nu este absent Tatăl, căci Fiul are în Sine pe Născătorul Său şi, fiind 
de o fiinţă cu Acela, este şi El în Tatăl prin fire. 

Deci aceasta este raţiunea şi temeiul credinţei noastre. De aceea voi 
spune cu multă hotărâre că cei ce au ales din neştiinţă erezia şi-au înarmat 
limba şi împotriva slavei Duhului. Dar ce vor spune, când le vom zice: Dacă 
Duhul este, după voi, creat şi străin de fiinţa lui Dumnezeu, cum va locui în 
noi Dumnezeu prin El? Şi cum e părtaş de Dumnezeu cel ce a primit Duhul? 
Căci, dacă este cu putinţă să ne împărtăşim de firea dumnezeiască şi negrăită 
prin vreo fiinţă creată oarecare, ce piedică ar fi să se vadă că, părăsindu-ne 
Duhul, Dumnezeu Se află în noi şi poate să ne sfinţească şi prin altă creatură? 
Dar aceasta este cu neputinţă 1711 . Căci nu se face cineva părtaş la Dumnezeu 
Cel după fire prin altcineva decât prin Duhul 1712 . Duhul este deci Dumnezeu 
şi din Dumnezeu şi nu se numără între cele făcute, cum a părut unora. 

Mai trebuie apoi cugetată şi aceasta: Cel ce e părtaş la cineva, care e 
superior prin fiinţă şi de altă fire decât este el, e necesar să fie de altă fire 
decât cel de care se împărtăşeşte. Dacă Duhul este creat şi făcut, de cine se 
va face creatura părtaşă? Oare nu de sine însăşi? Deci atunci în 'amândouă se 
va vedea Creatorul comun. Dar noi, fiind creaţi după fire, ne-âm împărtăşit 
de Duhul ca de Unul ce e altceva după fire decât noi. Deci nu e creat Duhul. 
Iar dacă acest fapt este adevărat, Duhul este, precum am spus, Dumnezeu şi 
din Dumnezeu. Căci nimic din cele create nu poate scăpa de faptul »de a fi 
inclus între cele create, cu excepţia lui Dumnezeu cel prin fire', din Care 


trăim în Duhul iubirea Fiului faţă de Tatăl, iubirea noastră faţă de Fiul» ca Frate al nostru, 
iubirea Tatălui faţă de Fiul şi iubirea noastră faţă de Tatăl prin iubirea faţă de Fiul. 

1711. Aceasta ar confunda pe Dumnezeu cu lumea, în sens panteist De aceea a con¬ 
damnat Sinodul II ecumenic pe pnevmatomahi. Dar prezenţa Duhului în noi ne ridică peste 
stările, simţirile şi lucrările create. 

1712. A deveni părtaş la Dumnezeu cel prin fire înseamnă a fi ridicaţi, în simţirile şi 
lucrările noastre, peste natura noastră creată, dar nu a se înlocui aceasta prin natura necreată 
a lui Dumnezeu. Fiul şi Duhul nu sunt numai părtaşi la Dumnezeu-Tatăl, ci Amândoi sunt de 
o fire cu El. Duhul are, între Persoanele dumnezeieşti, rolul de-a ne uni intim cu Tatăl prin 
împărtăşire de El. A fi părtaşi la absolut nu înseamnă a deveni absolutul. Fără a ne împărtăşi 
de absolut nu putem exista, dar prin faptul că ne împărtăşim de el înseamnă că nu suntem noi 
înşine absolutul. Oricât înaintăm în această împărtăşire de absolut, niciodată nu devenim abso¬ 
lutul. Niciodată nu încetăm să fim dependenţi de absolut. înaintând spre infinit, niciodată nu 
ajungem infiniţi. în aspiraţia noastră spre absolut avem dovada existenţei lui şi a deosebirii 
noastre faţă de el, prin fire. Nu putem exista fără absolut, dar nu suntem una cu el. 

purcede în mod negrăit Duhul Sfânt, Care locuieşte în noi ca Cel din Care 
este 1713 . Căci Acela e propriu fiinţei Lui şi o condiţie a sfinţeniei Lui. 

Acestea fie spuse către aceia. Şi către anomei 1714 , care luptă împotriva 
Fiului şi suferă de o boală şi de o nebunie vecină cu cele spuse de noi adi¬ 
neauri, voi spune ceva. Fiul a spus: "Daca Mă iubeşte cineva va păzi cuvântul 
Meu, şi Tatăl Meu îl va iubi, şi vom veni la el şi vom face locaş la el". Ce 
spuneţi, vitejilor, dacă vrea cineva să vă întrebe şi să afle de la voi: Oare avem 
doi dumnezei locuind în noi, pe Tatăl şi pe Fiul, sau se înţelege şi este cu 
adevărat în noi un unic Dumnezeu? Dacă Fiul este cu totul altul după fire şi 
e înţeles ca având o fire proprie, cum nu e necesar să credem că se află în noi 
o doime de dumnezei, când le păzim poruncile? Dar dacă suntem temple ale 
unui singur Dumnezeu, şi nu doi, o dată ce se sălăşluieşte împreună cu Tatăl 
şi Fiul, ce temei mai avem să concentrăm pe cei doi într-o unitate, neexistând 
o identitate a fiinţei, după nebunia voastră? Căci, sau e necesar să zicem că 
Hristos ne-a spus nişte minciuni şi se sălăşluieşte în noi numai Tatăl prin 
Duhul, sau locuieşte numai El, şi e absent Tatăl. Dar acest lucru este absurd. 
Căci este în noi un singur Dumnezeu, când îi primim pe Amândoi. Deci, 
Unul-Născut nu Se arată de altă fiinţă, faţă de Tatăl Său, ci este din El şi în El, 
precum este în lumină strălucirea cea din ea. Acesta este înţelesul adevărat 
al tainei, şi nu altul. De fapt, dumnezeiescul Pavel nu ne-a numit temple a doi 
dumnezei, ci ale Unuia şi Acelaşi: "Nu ştiţi oare că voi sunteţi templu al lui 
Dumnezeu şi că Duhul lui Dumnezeu locuieşte în voi?" (I Cor. 3,16). Vezi că, 
adunând în identitatea fiinţei pe Tatăl şi pe Fiul, ne-a arătat pe noi temple nu 
ale unor dumnezei, ci ale lui Dumnezeu? Deci, pentru ce respingeţi prin idei 
deşarte înţelesul adevărului şi semănaţi sămânţa necredinţei voastre în cei ce 
obişnuiesc să se apropie în mod neraţional de Sfintele şi dumnezeieştile 
Scripturi? 

"Cel ce nu Mă iubeşte nu păzeşte cuvintele Mele " (In 14, 24) 

După ce a arătat şi a stabilit în mod drept cine sunt cei ce-L iubesc şi de 
ce bunătăţi se vor împărtăşi ei, îndată trece la ceilalţi, care nu s-au hotărât 
încă să-L iubească. Aceştia, zice, nu păzesc cuvintele Mele, căci aceasta în¬ 
seamnă: "Nu păzeşte cuvintele Mele". Fiindcă vorbeşte despre un om, dar 


1713. Dumnezeu locuieşte în noi nu prin fire, ca cele ce ţin de firea noastră, ci ca 
Dumnezeu cel mai presus de fire. Dumnezeu a făcut cele create ca pe cele în care poate locui, 
le poate învălui în lumina Sa şi întări cu puterea Sa, cum o face soarele creat cu creaturile de 
pe pământ Dumnezeu le dă o putere şi o lumină necreată. 

1714. Anomeii erau aripa extremistă a arienilor, care nu vedeau nici o asemănare între 
Hristos şi Dumnezeu. 

afirmaţia are un înţeles mai larg. Zice aceasta ca o urmare a celor spuse 
înainte. Dacă o dovadă clară a iubirii faţă de El este păzirea poruncilor Sale, 
sau a cuvântului Său, şi contrariul va fi numaidecât adevărat Căci a nu da nici 
un preţ poruncii Sale şi a refuza ceea ce porunceşte va fi un semn sigur al 
hotărârii de a nu-L iubi, ceea ce e propriu celor ce obişnuiesc să aleagă cele 
nedrepte. Dar dacă păzitorilor legii le făgăduieşte să Se sălăşluiască El însuşi 
în ei, împreună cu Dumnezeu-Tatăl, în acelaşi mod spune că va sta departe şi 
cu totul despărţit de cei ce nu sunt astfel. Căci are dreptate Solomon când 
spune că "în sufletul viclean nu pătrunde înţelepciunea şi nu sălăşluieşte în 
trupul supus păcatului" (înţ. Sol. 1,4). Vei afla că aşa stau lucrurile şi cu noi. 
Căci, oare, nu vrea fiecare să fie mai mult cu cei ce cugetă şi se poartă la fel 
ca el decât cu ceilalţi? "Căci tot animalul iubeşte pe cel asemenea lui, după 
cum s-a scris, şi tot omul se va alipi de cel asemenea lui" (Is. Sir. 13,15). Şi 
dacă şi la noi se vede voinţa de-a fi cât mai mult cu cei de aceleaşi moravuri, 
cum nu vom cugeta că este această voinţă şi în Dumnezeu? Căci, fiind bun 
prin fire şi începutul a toată virtutea, Se sălăşluieşte nu în iubitorii răutăţii, ci 
în lucrătorii virtuţii, şi respinge pe cel necurat cu foarte multă dreptate. 
Fiindcă, dacă noi ne străduim să ne curăţim casele de murdărie şi mizerie, de 
este ceva din acestea în ele, ferindu-ne să locuim în ele, oare, Dumnezeul cel 
curat şi Preasfânt nu Se va feri cu atât mai mult de sufletul nostru murdar şi 
Se va depărta de inima acoperită de întinăciunea păcatului? Neîndoielnic că 
aşa va face. Iar că cel ce nu a păzit porunca (fiindcă este necurat şi iubitor de 
noroi) se află în acestea, şi nu în altele, te va învăţa înţelesul acestui cuvânt. 
Căci în nepăzirea poruncii dumnezeieşti se află izvorul păcatului. 

Precum lipsa luminii aduce contrariul, adică întunericul, aşa respingerea 
virtuţii are în sine izvorul răutăţii. Căci nu pot fi înţelese ca fiind împreună 
cele despărţite prin calitate şi contrarii în înţelesul lor. Răutatea şi virtutea 
sunt deosebite şi foarte depărtate, fiind de o calitate contrară. N-ar greşi cine¬ 
va dacă ar spune că se pot vedea amândouă una în alta şi împlinindu-se prin 
aceeaşi lucrare? Căci cineva este sau rău, sau bun, deşi nu se află încă în cul¬ 
mea răutăţii sau a bunătăţii 1715 . Căci, dacă se întăreşte în noi una, slăbeşte 
numaidecât cealaltă, adică opusul primei. Dacă în păzirea poruncilor stă mo¬ 
dul virtuţii, cum nu e foarte vădit că în nepăzirea lor se află izvorul răutăţii? 
Precum cel ce le păzeşte are în sine pe Tatăl şi pe Fiul, Care sunt izvorul şi 
temeiul a toată bucuria şi slava, aşa şi cel ce nu le păzeşte se împărtăşeşte 
prea puţin de firea dumnezeiască şi negrăită, ceea ce înseamnă neîmpăr- 


i 

1715. Cineva poate fi într-un moment bun, în altul, rău, cu gândul sau cu fapta sa, ceea ce 
înseamnă că nu a ajuns la răutatea sau bunătatea neîncetate. Dar nu poate fi în acelaşi gând 
sau faptă şi bun, şi rău. 

C 

J 

tăşirea de nici un bine 1716 . Deci, dacă cel ce socoteşte că ceea ce e bun şi 
excepţional se împărtăşeşte şi de firea dumnezeisacă (II Petru 1,4) şi vrea să 
aibă locuind în comorile inimii pe Tatăl şi Dumnezeul tuturor prin Fiul în 
Duhul, trebuie să-şi curăţească sufletul şi să şteargă întinăciunea răutăţii în 
toate felurile în care poate, mai bine-zis prin toată facerea de bine. Căci atunci 
se va chema cu adevărat templu al lui Dumnezeu, fiindcă El va locui şi Se va 
odihni în el, precum s-a scris (I Cor. 3,16). Nu va fi asemenea acelui cărturar 
numit în Evanghelie, care, aşteptând harul de la Mântuitorul, se face singur 
chemat spre urmarea Lui şi, răpindu-şi o atât de mare cinste, zice: "învăţă- 
torule, voi urma Ţie, oriunde vei merge" (Mt. 8, 19). Aceluia Domnul i-a 
răspuns: "Vulpile au vizuini şi păsările cerului cuiburi, Fiul Omului însă nu 
are unde să-Şi plece capul" (Mt. 8, 20). A numit vulpi şi păsări ale cerului pe 
dracii vicleni şi necuraţi şi aceste duhuri din lume şi din văzduh, care locu¬ 
iesc în inimile iubitoare de plăceri şi caută împlinirea voilor proprii, strâm- 
torând astfel bietele suflete ale celor ce le primesc, în care Dumnezeu nu 
găseşte nici un loc de odihnă. Căci aceasta înseamnă să-Şi plece capul 1717 . Să 
curăţim deci de toată murdăria inimile noastre, căci în acest caz Se va sălăşlui 
Dumnezeu în noi şi ne va arăta mai presus de orice ispită diavolească şi ne va 
face fericiţi, râvnitori şi părtaşi ai firii Lui dumnezeieşti şi negrăite. 

"Dar cuvântul pe care îl auziţi nu este al Meu, 
ci al Tatălui care M-a trimis" (In 14, 24) 

Adaugă ceea ce era necesar şi aduce nişte precizări drepte, prin care 
ajută mintea să cunoască mai bine adâncimea tainei. Sprijină astfel mintea 
ascultătorilor, ca nu cumva, atraşi de lipsa de înţelegere a iudeilor şi de 
duşmănia lor, să cugete la fel ca ei, necinstind sfânta învăţătură evanghelică. 
Iar ceea ce vreau să spun e aceasta: Legea, "având umbra..., iar nu însuşi chi¬ 
pul" (Evr. 10, 1) şi fiind folositoare "până la vremea îndreptării" (Evr. 9, 10), 
după cuvântul lui Pavel, ne-a fost călăuză spre Hristos (Gal. 3,24), adică ne-a 
dat o învăţătură anticipată a dreptei credinţe. Deci, cineva spunând că cele ale 


1716. Dumnezeu e binele prin excelenţă, pentru că e Creatorul a toată existenţa. Unde 
este El, este deci bunătatea. Cel ce se străduieşte să fie bun înaintează în Dumnezeu. Binele e 
generozitate, şi cine e atât de generos prin fire ca Dumnezeu? De aceea, toate cuvintele lui 
Hristos exprimă bunătatea Lui şi sunt îndemnuri date oamenilor spre bunătate. El ne întăreşte 
existenţa şi ne-o înalţă prin cuvintele Lui care exprimă puterea de a întări şi înălţa existenţa. 

Din puterea bunătăţii arătată în cuvintele lui Hristos întărim şi noi prin cuvintele şi faptele 
noastre bune existenţa noastră. 

1717. Sufletele stăpânite de demoni sunt strâmtorate şi agitate de patimi, mişcându-se în 
închisoarea lipsită de orizont a lor şi neputând oferi un loc de odihnă lui Dumnezeu cel infinit, 

Care le-ar da şi lor odihnă de acele patimi. Hristos, luând loc în ele, "îşi pleacă capul", <j 

smerindu-Se, dar Se şi poate odihni în starea lor neagitată. 

lui Moise erau o deprindere pregătitoare a slujirii adevărate şi în Duh nu se 
abate de la ceea ce se cuvine. De aceea, "Legea n-a desăvârşit nimic" (Evr. 7, 
19). Domnul nostru Iisus Hristos nu ne-a arătat chipurile realităţilor, ci însuşi 
adevărul descoperit, neînfăţişând în timpuri şi figuri felul virtuţii, cum făcea 
Moise, ci a arătat-o descoperită şi făcând pe om deplin capabil de dreapta 
credinţă. Deci învăţătura prin cuvintele lui Hristos a fost o strămutare de la 
tipuri la adevăr. Iar deoarece a luminat cu adevărul, era de prisos să mai 
stăpânească umbra. De aceea, Hristos n-a mai poruncit ca cei ce au venit la 
El prin credinţă să vieţuiască potrivit tipurilor Legii. Aceasta a supărat mult 
pe iudei, căci socoteau că Hristos a venit ca să desfiinţeze Legea, deşi II 
auzeau zicând clar: "... n-am venit să stric, ci să împlinesc. Căci adevărat zic 
vouă... o iotă sau o cirtă din Lege nu va trece, până ce se vor împlini toate" 
(Mt. 5, 17-18). Fiindcă virtutea adevărată adusă prin legea lui Hristos e o 
plinire a umbrei Legii, precum am spus adineauri 1718 . Deoarece iudeii, alune¬ 
când printr-o mânie lipsită de judecată în necredinţă şi în zelul pentru Lege, 
nu se aratau consimţind cu Legea printr-o adevărată cunoaştere, respingând 
cele ale lui Hristos, de aceea cu folos, ca să nu pară că stabileşte nişte legi noi 
şi proprii, împotriva voii lui Dumnezeu-Tatăl, a adăugat în mod necesar: 
"Cuvântul pe care îl auziţi nu este al Meu, ci al Celui ce M-a trimis". Să nu 
socotească cineva, dintre cei ce vin la Mine prin credinţă, că am spus vreun 
cuvânt care e străin lui Dumnezeu-Tatăl, căci propovăduirea evanghelică este 
a Lui, şi nu a altuia, întrucât nu-I pare rău de vechile orânduiri, nici nu aduce 
o poruncă mai bună, aflată acum, ci strămută la vremea cuvenită chipul în 
adevăr. Căci ceea ce a grăit El prin Mine celor vechi grăieşte şi acum către 
voi. Fiindcă sunt Cuvântul viu, Care tâlcuieşte voinţa negrăită a lui Dum¬ 
nezeu-Tatăl 1719 . De aceea am şi fost numit înger de mare sfat (Is. 9, 5). în 
acest mod s-a înţeles spusa: "Cuvântul pe care îl auziţi nu este al Meu, ci al 
Tatălui care M-a trimis". Dar îl vom înţelege şi altfel. Spune despre cuvântul 
Său că este al lui Dumnezeu-Tatăl, pentru ca cei ce îl păzesc să ştie că cin¬ 
stesc pe Tatăl crezând în cuvintele spuse de El 1720 . Iar cei ce se împotrivesc 


1718. Virtutea cerută şi realizată de cei ce cred în Hristos are în ea puterea harului dat 
lor de Dumnezeu prin Fiul Lui, făcut om ca să fie model al nostru şi să Se unească cu noi 
atunci când voim. 

1719. în cele următoare Hristos arată nu numai că cuvântul Său e în acord cu cele din 
Lege, ci şi că este cuvântul Tatălui, sau că de fapt Ei sunt atât de uniţi încât, în tot ce spune El, 
spune împreună cu Tatăl; nu e nici un dezacord între Ei. Prin El a grăit Tatăl lui Moise în Legea 
Veche, dar şi mai direct grăieşte Tatăl prin El acum. Căci El este Cuvântul viu, sau personifi¬ 
cat, sau revelator al Tatălui. 

1720. Cei ce cred în cuvintele spuse de Hristos cinstesc pe Tatăl, socotindu-le cuvinte ale 
Tatălui, şi cei ce nu cred în cuvintele lui Hristos dispreţuiesc pe Tatăl însuşi. Nu e numai o 
smerire a lui Hristos în spusa aceasta, ci şi o afirmare a autorităţii Lui dumnezeieşti, arătând 
că Tatăl însuşi spune prin El cuvintele Lui. 

lor şi nu se feresc să dispreţuiască prin neascultare porunca dată de El, 
păcătuiesc faţă de însăşi firea împărătească a Ambilor. 

Asigură mintea ascultătorilor în două moduri: îi îndeamnă la credinţa în 
cuvintele Sale, ca să cinstească pe Dumnezeu-Tatăl, sau să se teamă de a-L 
jigni nefacând aceasta, şi în amândouă este un gând folositor. Deci, zicând: 
"Nu este cuvântul Meu", nu ne desprinde de Persoana Sa, întrucât este 
Cuvântul şi Dumnezeu. Insă deoarece spune acestea având chipul de rob, apă¬ 
rând şi arătându-Se în înfăţişarea omenească şi fiind cu adevărat ca noi, nu 
vrea să se înţeleagă cuvântul Lui ca fiind omenesc, ci cu adevărat dumneze¬ 
iesc şi împărătesc, şi de aceea se referă la Persoana Tatălui, ca nu cumva, 
despărţindu-Se pe Sine, să fie înţeles ca doi fii, căci unul este Fiul şi înainte 
de întrupare, şi după întrupare. Căci Unul este Hristos, şi nu doi, cum soco¬ 
tesc unii 1721 . Căci Cuvântul cel din Tatăl, fiind Dumnezeu, S-a făcut trup, 
după spusa lui Ioan (In 1, 14), neprefăcându-Se în trup, ci fâcându-Şi trup 
propriu templul luat din Sfânta Fecioară. Deci, ca să nu socotim că este ome¬ 
nesc cuvântul Lui 1722 , nici să despărţim de firea dumnezeiască învăţătura 
evanghelică, ci să credem că este cuvântul lui Dumnezeu Cel peste toate, dar 
Care, din iconomie şi bunătate, S-a arătat în chip omenesc, atribuie cuvântul 
din nou firii dumnezeieşti, aflate şi în Persoana lui Dumnezeu-Tatăl, în Care 
şi din Care este Cuvântul Lui, ca strălucire şi pecete a Lui. 

"Acestea vi le-am spus fiind cu voi; dar Mângâietorul, 

Duhul Sfânt, pe Care-L va trimite Tatăl, în numele Meu, 

Acela vă va învăţa toate şi vă va aduce aminte 
despre toate cele ce le-am spus Eu" (In 14, 25-26) 

Cuvântul are o formă omenească şi nu e despărţit de măsurile noastre, 
dacă privim la înţelesul potrivit celor spuse aici. Dar va întreba cineva cu 
dreptate: Când nu este Hristos la noi prin puterea Dumnezeirii, El, Care 
umple toate şi nu este absent nimănui, ci pătrunde mai degrabă cu putere 
negrăită toate, pământul şi cerul, şi nu lipseşte din adâncurile fără fund? 
Fiindcă unde nu este Dumnezeu? Deci, când zice: "Aceste a vi le-am spusăind 
cu voi", vom înţelege forma lor omenească. Spune acestea deoarece avea să 
dispară din ochii noştri, înţeleg din cei trupeşti, anunţând plecarea la cer. Dar 
descoperirea cea mai exactă şi desăvârşită a misterului zice că va avea loc 


1721. Aşa socoteau nestorienii. 

1722. Cuvântul lui Hristos, deşi rostit prin trup omenesc şi în formă omenească, nu este 
doar omenesc, ci este şi dumnezeiesc, fiind al Persoanei dumnezeieşti, Care Şi-a asumat firea 
omenească. El e şi mărginit în formă, dar şi nemărginit în înţelesul comunicat, deschizând ori¬ 
zonturi veşnice şi infinite. 

prin Mângâietorul, adică prin Sfântul Duh, trimis de Tatăl în numele Său, 
adică al Fiului. Căci, precum este Hristos, aşa este şi Duhul Său în noi. De 
aceea zice: "Acela vă va învăţa toate" pe care vi le-am spus Eu vouă, deoarece 
este Duhul lui Hristos şi mintea Lui, după cum s-a scris, nefîind altceva decât 
Hristos, prin identitatea firii, deşi e înţeles că există în mod propriu, şi cu¬ 
noaşte toate cele din Hristos. O va mărturisi aceasta Pavel, zicând: "Căci cine 
dintre oameni ştie ale omului, decât duhul omului, care este în el? Aşa şi cele 
ale lui Dumnezeu, nimeni nu le-a cunoscut decât Duhul lui Dumnezeu" (I 
Cor. 2, 11). Deci, ca Cel ce ştie cele din voinţa Unuia-Născutului, toate ni le 
va vesti nouă, neavând cunoştinţa lor din învăţătură, ca să nu pară că împli¬ 
neşte rolul unui slujitor şi comunică cuvintele altuia, ci, ca şi duhul omului, 
precum am spus adineauri, descoperă Sfinţilor tainele 1723 , precum şi mintea 
omenească, cunoscând toate cele din om, comunică în afară, slujindu-se de 
cuvântul rostit, cele ale sufletului, arătându-se ca altceva decât sufletul prin 
formulările ei, dar nefiind altceva prin fire, ci parte întregitoare a întregului 
suflet şi crezându-se că răsare din el. Firea dumnezeiască şi negrăită se află 
deasupra acestui fapt. Căci toată puterea exemplelor este mică, chiar când 
este exprimată prin cuvinte subtile. învăţătura desăvârşită se naşte în Sfinţi 
prin Duhul. De fapt, dumnezeiescul Pavel scrie: "Şi eu, auzind de credinţa 
voastră în Domnul Iisus şi de dragostea cea către toţi sfinţii, nu încetez să 
mulţumesc pentru voi, pomenindu-vă în rugăciunile mele, ca Dumnezeul 
Domnului nostru Iisus Hristos, Tatăl slavei, să vă dea vouă duhul înţelepciu¬ 
nii şi al descoperirii, spre deplina Lui cunoaştere, şi să vă lumineze ochii 
inimii, ca să pricepeţi care este nădejdea la care v-a chemat, care este bogăţia, 
slavei moştenirii Lui, în cei sânţi, şi cât de covârşitoare este mărimea puterii 
Lui faţă de noi, după lucrarea puterii tăriei Lui, pentru noi, cei ce credem. Pe 
aceasta, Dumnezeu a lucrat-o în Hristos, sculându-L din morţi şi aşezându-L 
de-a dreaptă Sa, în ceruri, mai presus decât toată începătoria şi stăpânia şi 
puterea şi domnia şi decât tot numele ce se numeşte, nu numai în veacul 


1723. Duhul Sfânt, fiind ca un fel de minte a lui Hristos, asemenea minţii sufletului, va 
continua să tâlcuiască şi să comunice Apostolilor cele ce Hristos va considera că sunt potrivite 
de spus oamenilor prin viu grai şi de scris despre El în Evanghelii şi Epistole. Aceasta este 
inspiraţia de care se vor bucura aceia. Prin ea avem şi tradiţia nescrisă a Apostolilor, lăsată 
Bisericii. Ea va fi o descoperire întregitoare a lui Hristos şi a voilor Lui mântuitoare. Sfântul 
Chirii declară că va fi o descoperire chiar mai desăvârşită a tainei lui Hristos, făcută însă tot de 
Hristos prin Duhul Lui. Ea se va manifesta şi în infailibilitatea formulărilor făcute în Biserică 
cu privire la taina şi lucrarea lui Hristos. Hristos nu va mai vorbi prin cuvinte rostite cu limba 
Sa omenească, ci va vorbi prin înţelesurile descoperite Sfinţilor Apostoli şi Sinoadelor, care 
reprezintă Biserica, prin Duhul Său, pe care aceştia şi acestea le vor formula prin cuvintele lor. 
Dar va vorbi oarecum în toţi membrii Bisericii ce se străduiesc spre sfinţenie, descoperin- 
du-le bogăţia nădejdii ce o au în El în viaţa aceasta şi în cea viitoare. 

acesta, ci şi în cel viitor" (Efes. 1, 15-21). In descoperirea acestora, lucrată 
prin Duhul în noi în chip negrăit, vedem adâncimea iconomiei cu trupul şi 
puterea tainei ascunse. Iar faptul că prezenţa şi puterea lui Hristos ne umplu 
de Duhul Lui, Care locuieşte în Sfinţi şi învaţă toate câte le-a grăit El 1724 , ni-1 
spune nu mai puţin iarăşi Pavel, zicând: "Pentru aceasta, îmi plec genunchii 
înaintea Tatălui Domnului nostru Iisus Hristos, din Care îşi trage numele 
orice neam în cer şi pe pământ, să vă dăruiască, după bogăţia slavei Sale, ca 
să fiţi puternic întăriţi, prin Duhul Său, în omul dinlăuntru, şi Hristos să Se 
sălăşluiască, prin credinţă, în inimile voastre, înrădăcinaţi şi întemeiaţi fiind 
în iubire, ca să puteţi înţelege împreună cu toţi sânţii care este lărgimea şi 
lungimea şi înălţimea şi adâncimea, şi să cunoaşteţi iubirea lui Hristos, cea 
mai presus de cunoştinţă 1725 , ca să vă umpleţi de toată plinătatea lui Dum¬ 
nezeu" (Efes. 3, 14-19) 1726 . Dar spunând că toate se vor descoperi sfinţilor 
prin Duhul, să nu socoteşti că prin aceasta îi încredinţează pe ei altui învăţă¬ 
tor, ci îi prezintă Lui însuşi prin Duhul, dar ca Cel ce nu Se mai arată ochilor 
trupeşti, ci Se face văzut în mod dumnezeiesc celor înţelegători cu inima. 

"Pace vă las vouă, pacea Mea o dau vouă, nu precum dă lumea 
vă dau Eu. Să nu se tulbure inima voastră, nici să se înfricoşeze" 

(In 14, 27) 

Amintindu-le Sfinţilor ucenici de înălţarea Sa la cer şi pregătindu-i să nu 
înţeleagă că vor rămâne prin aceasta singuri, prin spusa: "Acestea vi le-am 
spus, âind cu voi", înţelege îndată, ca Unul ce este prin fire Dumnezeu, că 
acest cuvânt le-a insuflat nu mică teamă, i-a tulburat cumplit şi a umplut 
mintea fiecăruia de o mare întristare. Şi ce supărare putea fi mai greu de 
suportat ca a lor? Şi ce-i putea împovăra mai mult ca lipsirea de prezenţa Lui 
atât de plăcută, ca păgubirea neaşteptată de cele atât de iubite ale acestei 
prezenţe? I-a făcut deci să fie tulburaţi de mare întristare şi frică, căci era 


1724. După trimiterea Duhului Iisus va lămuri toate cele ce ne-a învăţat prin Duhul Său 
în noi şi câte le-a grăit cât a fost pe pământ, ajutându-ne să le trăim în mod progresiv şi să ne 
întărim în nădejdea fericirii noastre veşnice în unirea cu El. Hristos îl învaţă prin Duhul pe 
fiecare să trăiască potrivit lui şi împrejurărilor vieţii lui pe care le are de la El. 

1725. Cunoaşterea unei persoane prin comuniune cu ea este mai presus de cunoaşterea 
mărginită la raţiune. Este o cunoaştere a persoanei ca taină, în a cărei cunoaştere se poate 
înainta la nesfârşit. Persoana lui Hristos este cu atât mai mult cunoscută ca fiind mai presus de 
cunoaştere, atunci când suntem într-o comunicare cu El. 

1726. Cunoaşterea adecvată, mai presus de cunoaştere, a lui Dumnezeu, trăită prin pre¬ 

zenţa iubitoare a Lui în noi, este una cu simţirea că suntem plini de plinătatea Lui infinită, 
cunoscută ca o taină în a cărei cunoaştere putem înainta veşnic, fără să ajungem să o cuprin¬ 
dem toată prin cunoaşterea noastră, care rămâne mereu în mişcare spre şi mai multă cu- <j 

noaştere. 

motiv de întristare îndreptăţită faptul că-i va părăsi şi Se va duce la Tatăl, 
întristare care era maica oricărei bănuieli cu privire la ceea ce li se va întâm¬ 
pla când nu va mai fi cu ei, când nu vor mai vedea trupul care-i putea apăra. 
Cum le potoleşte teama, sau în ce mod sunt readuşi la bucurie, şi mintea lor 
e ridicată la seninătatea dumnezeiască? "Pace vă las, zice, vouă, pacea Mea o 
dau vouă". V-am spus, zice, de multe ori că nu vă voi lăsa orfani, nici nu veţi 
rămâne singuri pe pământ, lipsiţi şi goliţi de Cel ce vă ajută, căci voi fi iarăşi 
cu voi şi, deşi absent cu trupul, vă voi înconjura cu lucrarea Mea binevoitoare 
ca Dumnezeu. Vă voi ridica mai presus de orice tulburare şi nimeni nu va 
birui buna voastră cutezanţă. Toată frica va slăbi şi teama se va depărta de la 
voi. Căci va răsări în voi o putere dumnezeiască, ce va aduce pace minţii şi 
seninătate inimii, ridicându-vă la descoperirea celor mai presus de mintea 
omenească. Iar acum vă dau vouă pace nu în mod simplu, ci "pacea Mea". Iar 
aceasta nu era altceva decât a le spune limpede: Vă voi dărui Duhul Meu şi 
voi fi Eu însumi cu cei ce-Lvor primi pe El. 

Că pacea lui Hristos este Duhul Lui nu e nevoie de multe cuvinte pentru 
a explica şi dovedi. Dar socotesc că trebuie să se spună spre dovedire aceas¬ 
ta: Dacă El este pacea în cele cereşti şi pe pământ, cum n-ar fi fiecăruia clar 
că pacea este neîndoielnic Duhul Lui? De fapt, dumnezeiescul Pavel a spus: 
"Şi pacea lui Dumnezeu, care covârşeşte orice minte, să păzească inimile 
voastre şi cugetele voastre" (Filip. 4, 7). Şi cine nu va înţelege cu dreptate că 
nu spune acestea despre pacea înţeleasă în sensul obştesc? Căci deprinderea 
neiubitoare de luptă şi de război are în pornirile şi voile ei pacea şi o lucrează. 
Şi nu vom socoti că pacea astfel înţeleasă există ca un ipostas propriu, ci o 
vom înţelege ca aflându-se în deprinderea celor ce o iubesc. Cum deci va înţe¬ 
lege cineva o astfel de pace ca întrecând toată mintea? Căci ceea ce nu are în 
nici un fel existenţă proprie, cum ar putea fi înţeleasă mai bună şi mai înaltă 
decât oamenii, sau îngerii, sau decât cei înţelepţi şi mai presus de ei? Căci 
spunem că şi acestea sunt minţi. Deci pacea mai presus de începătorii, sau 
Stăpânii, sau Scaune, sau Domnii, şi mai presus de toate, este Duhul lui 
Hristos, prin Care Fiul a împăcat toate cu Dumnezeu şi Tatăl Său şi vrea ca 
toate să voiască şi să facă cele ale Lui şi să nu se mişte spre altceva, să nu se 
abată spre cele rele 1727 . Nimic nu ne împiedică să primim acest gând. 
Precum Fiul este Viaţă prin fire şi înţelepciune şi Putere, aşa şi Duhul Lui 
este şi se numeşte Duhul Vieţii, al înţelepciunii şi al Puterii. Deoarece El 


1727. Fiul S-a făcut omul care nu vrea altceva decât ceea ce voieşte Tatăl Său. El dă şi 
celorlalţi puterea de-a voi împreună cu Sine ceea ce voieşte Tatăl Său. Iar la aceasta îi ajută pe 
oameni prin Duhul Său, în Care este unit cu Tatăl. Deci în conformarea Sa ca om faţă de voia 
Tatălui lucrează atât Fiul, cât şi Duhul Lui. Omul e introdus prin aceasta în iubirea dintre 
Persoanele Sfintei Treimi. 








908 


SFANŢUL CHIRIL AL ALEXANDRIEI 


este, şi nu altul, cu adevărat şi în mod propriu Pacea, se poate spune şi 
înţelege în mod cuvenit şi de Duhul că este pacea Lui. De aceea, atribuind în 
mod propriu firii Sale sau Duhului Său pacea Sa, zice despre El: "Pacea Mea 
o dau vouă" 1728 . Iar că şi la Sfinţii prooroci s-a numit astfel Duhul lui Hristos, 
vei cunoaşte din cuvântul lui Isaia care zice: "Doamne, revarsă pacea peste 
noi, căci toate lucrurile noastre pentru noi le-ai făcut" (Is. 26, 12). Deoarece 
Legea n-a desăvârşit nimic, nici n-a fost suficientă pentru a duce pe om la 
dreapta credinţă deplină, cere lui Dumnezeu să dea Duhul dumnezeiesc, prin 
Care împăcându-ne cu Dumnezeu-Tatăl suntem chemaţi la iubire - ceea ce 
aveam înainte -, de la care am plecat din cauza păcatului ce-a pus stăpânire 
peste noi. Dă-ne, deci, zice, nouă pacea, o, Stăpâne! Căci toate ni le-ai dat 
nouă. Ceea ce vrea să spună este aceasta: Dă-ne, Stăpâne, pacea, căci atunci 
vom mărturisi că avem toate şi se va vedea că nu ne mai lipseşte nimic, o dată 
ce ne-a adus plinătatea Hristos 1729 . Locuirea lui Dumnezeu în noi prin Duhul 
este plinirea a tot binele (Col. 1,19). Fiindcă Duhul are puterea să potolească 
toată tulburarea minţii şi să oprească toată frica, făgăduieşte că-L va da ca pe 
o hrană a bărbăţiei şi a netulburării, zicând: "Pacea Mea o dau vouă... Să nu 
se tulbure inima voastră, nici să se înfricoşeze". 

"Aţi auzit că v-am spus: Mă duc şi voi veni la voi” (In 14, 28) 

Nu de la altul, zice, aţi auzit despre plecarea Mea de aici, căci aţi fost voi 
înşivă cei ce aţi auzit cuvintele Mele. Şi ce v-am făgăduit Eu, Care nu ştiu să 
mint? "Mă duc şi voi veni la voi". Dacă deci cuvântul Meu v-a ameninţat cu 
plecarea Mea nemângâietoare, lipsa Mea, care vă va întrista mult, v-a pră¬ 
buşit într-o durere de nesuportat. De aceea, spunându-vă nu numai că voi 


1728. Zicând Hristos: "Pacea Mea o dau vouă", zice de fapt Duhul Meu vi-Ldau vouă, căci 
prin Duhul dă toate ale Sale oamenilor. Duhul aducea în primul rând o pace interioară împotri¬ 
va tulburărilor sau întristării care începeau să stăpânească pe ucenici la gândul că vor rămâne 
fără învăţătorul lor. Dar e şi pacea pe care o dă tuturor credincioşilor, căci prin Duhul este 
prezent însuşi Hristos în chip nevăzut Greutăţile din lume nu ne mai tulbură, având în Duhul, 
sau în prezenţa nevăzută a lui Hristos, puterea să nu le dăm importanţă. Ca atare, Duhul lui 
Hristos este Mângâietorul. De aceea a vorbit Hristos despre El (In 14, 26), înainte de-a le 
spune ucenicilor că le dă pacea Lui şi de a-i îndemna să nu se tulbure de plecarea Lui. El este 
Duhul Său, Duhul Adevărului, Care îi face să simtă pe Hristos ca Adevărul în ei şi, prin aceas¬ 
ta, să simtă adevărata realitate şi să facă faţă trecătoarelor lucruri care-i tulbură. Duhul îi face 
să simtă în ei ca adevărat tot ce le-a spus Hristos. Toate acestea ni le spune rugăciunea: 

"împărate ceresc, Mângâietorule, Duhul Adevărului...". 

1729. Unde e pacea deplină, e totul, avem mulţumirea deplină. Şi aceasta n-o putem avea 
decât fiind uniţi deplin cu Dumnezeu şi în armonie deplină cu semenii. Acestea nu le putem 
avea decât în unire cu Hristos, Dumnezeu şi omul. Unde e Duhul lui Hristos, e pace şi linişte, 

căci El ne dă siguranţa veşnicei vieţi fericite. Nu ne mai pasă de nici un necaz din lume, de nici \ 

o lipsă produsă de ea. 

pleca, ci şi că voi reveni la vremea potrivită, pentru ce, zice, lăsaţi loc în 
minţile voastre numai întristării şi ştergeţi din amintirea voastră bucuria? 
Ceea ce vindecă să lupte cu ceea ce vă loveşte, şi puterea bucuriei -să se 
opună durerii. Căci v-am spus că Mă voi sui la Dumnezeu-Tatăl, dar v-am şi 
tăgăduit că voi veni iarăşi. Să înceteze deci ceea ce produce în ucenici marea 
durere. Şi, precum un tată iubitor de copii, silit de vreo necesitate să plece 
pentru lungă vreme, văzând lacrimile copiilor curgând pe obrazul lor dulce şi 
iubit, se foloseşte de orice cuvânt ca să le arate binele ce va rezulta din ple¬ 
carea lui şi biruieşte într-un mod oarecare întristarea lor cu nădejdea bună¬ 
tăţilor viitoare, aşa şi Domnul nostru Iisus Hristos opreşte întristarea sufle¬ 
tului Sfinţilor. Căci, fiind Dumnezeu adevărat, ştia că le va fi foarte greu de 
suportat lipsa Lui, deşi va fi mereu cu ei prin Duhul. Iar aceasta este dovada 
iubirii şi cinstirii supreme. Căci cum n-ar fi proprie Sfinţilor voinţa de-a fi 
împreună cu Hristos? 

De fapt, minunatul Pavel, având în sine acest scop, zice: "Doresc să mă 
despart de trup şi să fiu împreună cu Hristos, şi aceasta e cu mult mai bine" 
(Filip. 1, 23). 


CAPITOLUL ÎNTÂI 

FIUL NU E PRIN NIMIC MAI MIC DECÂT DUMNEZEU -TATĂL, 

CI E MAI DEGRABĂ EGAL ŞI ASEMENEA DUPĂ FIRE CU EL, 
DUPĂ CUVÂNTUL: 

"De M-ciţi iubi v-aţi bucura că Mă duc la Tatăl, 
pentrn că Tatăl este mai mare decât Mine" (In 14, 28) 

întoarce prilejul întristării într-un motiv de bucurie şi-i mustră în chip 
vădit că nu se bucură, mai degrabă decât să se întristeze. Prin aceasta în¬ 
cearcă să-i înveţe că cei ce cultivă dragostea sinceră şi adevărată faţă de alţii 
trebuie să nu caute numai ceea ce e dulce şi plăcut lor, ci şi ceea ce e de folos 
celor iubiţi, când vremea o cere. De aceea şi Pavel zice într-o Epistolă: "Dra¬ 
goste a... nu se laudă, nu se trufeşte, nu se poartă cu necuviinţă, nu caută ale 
sale" (I Cor. 13,4-5). Iar către alţii zice: "Nimeni să nu caute ale sale, ci fiecare 
pe ale aproapelui" (I Cor. 10,24). Căci e propriu dragostei adevărate să nu se 
îngrijească numai de bunătăţile noastre, ci să se gândească şi la ceea ce e 
spre folosul aproapelui 1730 . Aceasta îi îndeamnă Mântuitorul pe ucenicii Săi 


1730. în cazul de faţă Hristos le spune credincioşilor: Dacă Mă iubiţi cu adevărat, nu vă 
gândiţi numai la bucuria voastră ca Eu să rămân cu voi, ci şi la bucuria Mea de-a Mă duce şi 
ca om la Tatăl. 

să cugete prin cuvântul de faţă. Şi vino să zugrăvim iarăşi în noi, ca într-un 
tablou, prin linii mai subţiri, înţelesul acestui îndemn, şi de aici să urcăm la 
taina lui Hristos. Căci de multe ori chipul aflat în cele mai mici ne dă puterea 
să ne ridicăm la realitatea crezută a celor neasemănat mai înalte. Deci era 
plăcut, ca să spunem aşa, ucenicilor lui Pavel să fie împreună cu el totdeau¬ 
na. Dar era mai bine lui Pavel să moară şi să fie cu Hristos, cum i-a asigurat 
el, scriindu-le. Aşadar, era o datorie a celor ce-1 iubeau pe el să se silească să-şi 
arate iubirea faţă de el cu fapta şi să nu ţină numai la ceea ce le era lor plăcut, 
ci să vadă şi ceea ce era de folos învăţătorului prin plecare, grăbindu-se să fie 
împreună cu Hristos. Umbra acestui fapt o ai şi în noi. 

Deci, vino ca, ştergând culoarea variată a umbrelor, să arătăm clar 
adevărul referitor la Hristos. Fiind Unul-Născut în chipul lui Dumnezeu-Tatăl 
şi în egalitatea cea după Duhul, nu răpire a socotit a fi întocmai cu Dum¬ 
nezeu, ci, din iubirea faţă de noi, S-a deşertat pe Sine, chip de rob luând (Filip. 
2, 6-8), şi a suportat până la pătimire, ca să ne ducă spre toată cunoştinţa 
virtuţii, dar şi ca, prin lumina neasemănată a minunilor, să ne pregătească să 
fim văzători ai puterii proprii firii şi slavei dumnezeieşti, adică ai puterii Lui 
mai presus de fire. Căci aşa îi putea convinge pe cei alunecaţi în cea mai mare 
lipsă de învăţătură să revină la înţelegere şi să nu se mai închine creaturii în 
locul Creatorului, ci să cunoască pe Dumnezeu cel cu adevărat Unul şi prin 
fire 1731 . 

Dar Unul-Născut ne-a adus folos şi în alte moduri întrupându-Se. Căci a 
zdrobit stăpânirea morţii, a luat puterea păcatului, ne-a dat tăria să călcăm 
peste şerpi şi scorpii şi peste toată puterea vrăjmaşului. Se potrivea deci 
foarte mult ca să ne îndemne pe noi sau pe sfinţii Săi ucenici să socotim că e 
dulce şi plăcut şi vrednic de toată preţuirea să fim totdeauna împreună cu El, 
Dătătorul atâtor bunătăţi, arătându-Se continuu prezent şi convieţuind cu noi. 
Dar Lui nu I s-a părut cu totul folositor să rămână timp atât de îndelungat în 
chipul smereniei, primit cu folos pentru iubirea faţă de noi, precum am spus 
înainte. Ci trebuia mai degrabă, o dată ce a ajuns la sfârşit iconomia cea pen¬ 
tru noi, ca El să Se întoarcă la slava proprie Lui şi să Se întoarcă cu trupul 
asumat pentru noi la egalitatea cu Dumnezeu-Tatăl, pe care nu răpire so¬ 
cotind-o (căci o avea ca pe un bine propriu), S-a pogorât la lipsa noastră de 
slavă. Căci în timp ce era pe pământ, deşi era Dumnezeu adevărat şi Domnul 
tuturor, a socotit că aceasta nu va fi nici unuia dintre noi de un folos mai mare 
faţă de cei ce nu ştiau de slava Lui. A fost pălmuit, scuipat şi răstignit şi a 


1731. în aceasta constau orice rătăcire şi tot întunericul minţii, căzute în alipirea la non-sen- 
sul nepotrivit ei: socotirea lumii acesteia, supusă mizeriilor şi morţii, ca ultimă realitate, şi nu 
ca o existenţă creată de un Creator care e prin fire Dumnezeu lipsit de orice imperfecţiune, în 
stare să explice toate şi să ne facă parte de toate bunătăţile şi de fericirea veşnică. 








COMENTARIU LA EVANGHELIA SFANŢULUI IOAN 


911 


suportat batjocura necredinţei iudeilor, care îndrăzneau să spună: "Dacă eşti 
Fiul lui Dumnezeu, coboară-Te de pe cruce!" (Mt. 27, 40). Deci, după ce a 
împlinit taina cu privire la noi, S-a înălţat iarăşi la Dumnezeu-Tatăl cel din 
ceruri, odată trecut fiind timpul smereniei şi vremea deşertării de bunăvoie. 
S-a arătat acum ca Dumnezeu Puterilor de sus, căci nu a ignorat cerul pe 
Stăpânul tuturor, Care Se urca. Celor ce stăteau la porţile de sus li s-a po¬ 
runcit să-L primească în calitate de Domn al Puterilor, deşi Se înălţa cu trupul. 
Porunca aceasta le-o dădea Duhul 1732 , zicând: "Ridicaţi, căpetenii, porţile 
voastre şi vă ridicaţi porţile cele veşnice, şi va intra împăratul slavei" (Ps. 23, 
7). Căci înţelepciunea de multe feluri a lui Dumnezeu, pe care a arătat-o în 
Hristos, precum zice Pavel, S-a făcut cunoscută Incepătoriilor şi Stăpâniilor 
(Efes. 3, 10) 1733 . Căci întorcându-Se la Tatăl, deşi Acesta este înţeles mai 
mare ca El prin aceea că a rămas în cele ce era pururea, iar Fiul a suportat 
deşertarea deoarece S-a pogorât la chipul de rob, Sa întors iarăşi la slava 
proprie, auzind: "Şezi de-a dreapta Mea până ce voi pune pe vrăjmaşii Tăi 
aşternut picioarelor Tale" (Ps. 109,1). Deci, ca să nu pară că îşi atribuie o cin¬ 
ste mai mare şi că Tatăl şi Dumnezeu cel din ceruri îl primeşte pe Fiul nu de 
bunăvoie să şadă de-a dreapta Sa, Tatăl însuşi e înfăţişat zicând: "Şezi de-a 
dreapta Mea". Insă nici să nu zică cineva, având minte, că Tatăl a dat o cinste 
secundară Fiului, punându-L de-a dreapta, ci să cugete mai degrabă aceasta: 
Trebuia să fie cu adevărat la dreapta şi să aibă un loc nebănuit de nici o 
micşorare, nu Tatăl, ci mai degrabă Fiul, pentru deşertarea şi supunerea de 
bunăvoie, încât să nu fie nesocotit de cei ce nu puteau înţelege taina referi¬ 
toare la El. De aceea Tatăl nu poate fi socotit de-a dreapta, ca să se păstreze 
egalitatea Lui cu Fiul 1734 . 

Acestea le-am expus cu folos, redând suficient înţelesul cuvântului la 
care ne referim. Dar, reluând şi redând, ca să spun aşa, scopul expunerii de 
la început, voi zice că ne este lucru plăcut şi de dorit să fim împreună tot¬ 
deauna cu Mântuitorul Hristos, deşi S-a deşertat pe Sine pentru noi, precum 
s-a scris, şi a luat chipul unui rob şi lipsa de slavă a firii omeneşti. Căci ce este 


1732. Hristos nu Se întoarce la Tatăl numai ca Dumnezeu, ci şi ca om. Pentru aceasta S-a 
şi pogorât, făcându-Se om, ca să Se întoarcă şi ca om la Tatăl. De aceea se miră îngerii şi 
întreabă: Cum poate fi împăratul slavei îmbrăcat în umanitate? Iar Cel ce le porunceşte să-I 
deschidă porţile cerului, şi ca om, este Duhul lui Hristos, de o fiinţă cu El ca Dumnezeu, dar 
Care a făcut umanitatea Lui transparentă prin înviere, arătându-Se în mod clar prin ea Fiul ca 
Dumnezeu.^ 

1733. în Hristos, ca Fiul lui Dumnezeu întrupat, s-au adunat toate raţiunile existenţei 
create, îndumnezeite. 

1734. Dacă L-ar fi pus Fiul pe Tatăl la dreapta, S-ar fi socotit că e mai mic decât Tatăl, 
bucurându-Se de atenţia Tatălui, întemeiată pe motivul smereniei asumate de El prin întru¬ 
parea ca om. 

firea omului în comparaţie cu Dumnezeu? Iar aceasta nu era de trebuinţă 
Fiului însuşi, ci mai de folos era să Se înalţe ca om la Tatăl şi să primească în 
mod deschis slava, stăpânirea şi demnitatea dumnezeiască, şi să nu le mai 
aibă în mod umbrit Sa aşezat la dreapta voind aceasta şi Tatăl însuşi, căci îl 
iubeşte ca pe Cel născut din El şi ca pe rodul fiinţei Sale. Deci, de aceea zice: 
"De M-aţi iubi, v-aţi bucura că Mă duc la Tatăl, pentru că Tatăl este mai mare 
decât Mine". Cu adevărat era o dovadă a iubirii faţă de El ca ei să nu se întris¬ 
teze atât de mult pentru părută Lui lipsă şi necesara Lui plecare, ci să se gân¬ 
dească mai degrabă că Se suie la cuvenita şi datorata Lui slavă şi la vechea 
demnitate, adică la cea vizibil dumnezeiască. De aceea, Psalmistul, expri¬ 
mând tainele prin Duhul, zice: "Toate neamurile bateţi din palme" (Ps. 46,1), 
apoi, explicând cauza sărbătorii, prezintă înălţarea Mântuitorului la ceruri, 
zicând: "Suitu-S-a Dumnezeu întru strigare, Domnul în glas de trâmbiţă" (Ps. 
46, 5), numind strigare şi trâmbiţă glasul înalt şi răsunător al Duhului, când 
a poruncit Puterilor de sus să ridice porţile şi a numit pe Domnul Puterilor, 
precum am spus adineauri. Din această cauză vom afla şi corul Sfinţilor ajuns 
în mare bucurie. De aceea a mai spus: "Domnul împărăţeşte, să se bucure 
pământul" (Ps. 96, 1) şi iarăşi: "Domnul a împărăţit, îmbrăcatu-S-a întru 
podoabă, îmbrăcatu-S-a Domnul întru putere şi S-a încins" (Ps. 92, 1). Căci 
Cel ce era om ca noi înainte de învierea din morţi, când S-a suit la Tatăl din 
ceruri S-a îmbrăcat în propria Sa podoabă şi S-a încins cu puterea ce-o avea 
de la început. Căci S-a aşezat să împărăţească împreună cu Tatăl. Deci se 
cuvine în chip drept ca cei ce-L iubesc să se bucure, că a plecat spre Tatăl Său 
Cel din ceruri, având să-Şi reia propria slavă şi să împărăţească iarăşi împre¬ 
ună cu Tatăl, ca la început 1735 . Dar II declară pe Tatăl mai mare nu pentru că 
Da aşezat de-a dreapta, ca Dumnezeu, ci pentru că Fiul era cu noi, adică în 
cele ale noastre. Spune acestea având încă chipul de rob şi nefiind încă 
prezent timpul în care avea să reia cele dumnezeieşti. De fapt, atunci când a 
răbdat pentru noi cinstita cruce şi a însetat, iudeii aducându-I oţet şi fiere, a 
zis: "Săvârşitu-s-a" (In 19, 30), fiindcă se împlinise timpul smereniei şi se 
răstignise ca om; căci a biruit stăpânirea morţii nu ca om, ci mai de grabă ca 
Dumnezeu, înţeleg prin lucrarea, prin slava şi puterea biruitoare, nu prin 


1735. Fiul lui Dumnezeu ne mântuieşte nu numai prin cruce, ci şi prin starea de slavă la 
care ridică umanitatea Sa. Căci din această slavă ne comunică şi nouă puterea de-a ne ridica la 
ea, ca să fim mai departe în comuniune cu El şi să fim ridicaţi şi noi la slava veşnică împreună 
cu El, Cel făcut om. Deci Apostolii trebuiau să se bucure de înălţarea lui Hristos la Tatăl, şi, 
după ei, toţi credincioşii, şi pentru perspectiva slavei la care vor fi ridicaţi şi ei. Prin umanitatea 
Lui, făcută străvezie prin Duhul şi bună comunicantă a Duhului, ne trimite Duhul, prin Care 
creştinii vin spre şi în comuniunea cu El, urmându-I exemplul pământesc aici, pe pământ, şi 
ajungând la slava Lui cerească în viaţa viitoare. 

trup. Deci Tatăl e mai mare, Fiul aflându-Se încă rob şi între cei ca noi. De 
aceea îl numeşte pe El şi Dumnezeul Său, atribuind această declaraţie chi¬ 
pului omenesc. Căci dacă noi credem că S-a deşertat şi S-a smerit pe Sine, 
cum nu va fi clar tuturor că S-a pogorât dintr-o superioritate la o stare mic¬ 
şorată, mai bine-zis din egalitatea cu Tatăl, la o stare care nu mai este aşa? 
Dar nimic din acestea n-a suportat Tatăl, ci a rămas şi este în cele în care era 
la început. El era deci mai mare decât Cel ce S-a pogorât cu voia, în chip ico- 
nomic, la o stare micşorată şi a fost în ea până ce S-a întors iarăşi la binele pro¬ 
priu firii de la început. Deci, se va înţelege că locul propriu şi prin fire al 
Acestuia este egalitatea cu Tatăl, pe care o are în mod neîmpiedicat şi pe 
care, pentru noi, n-a socotit-o răpire. 

Dar după ce am lungit mult cuvântul despre egalitatea Fiului cu Dum- 
nezeu-Tatăl şi în cărţile de dinainte, se cuvine să trecem la lămurirea celor 
următoare, încetând în prezent să mai lungim vorbirea despre acestea. Şi 
deoarece careva dintre ereticii neînţelgători, care a cunoscut nu puţin Sfin¬ 
tele Scripturi ale iudeilor, încercând să tâlcuiască cuvântul din fruntea aces¬ 
tui paragraf, a scris bârfiri de nesuportat împotriva Unuia-Născutului, am 
socotit că e un lucru nebărbătesc şi nepotrivit să trec sub tăcere afirmarea 
atât de urâtă spusă de el. Deci, voi socoti că trebuie să răspund cuvintelor lui 
şi să arăt clar cât de rău mirositoare, de groaznice şi de total străine de 
cugetarea cea bună sunt născocirile lui, ca expresii ale unor gânduri deşarte. 
Voi reproduce deci cuvânt cu cuvânt cele ce a cutezat să compună acesta, 
explicând cum a socotit el înţelesul cuvântului prezent "Declarând pe Tatăl 
în mod clar mai mare ca pe Sine, n-a exprimat numai recunoştinţa ce I-o dato¬ 
ra, ci a respins şi minciuna acelora ce-I socotesc pe Amândoi egali". Aplau¬ 
dând prin acestea părerile lui Sabelie 1736 , sare cu dispreţ împotriva celor ce 
cred pe Fiul egal cu Tatăl, zicând iarăşi: "Unii au înaintat până la atâta nebu¬ 
nie, încât n-au suportat să se spună că Tatăl este mai mare în Dumnezeire ca 
Unul-Născut, ci că e mai presus de acesta numai în comparaţie cu trupul, 
nevăzând nici aceea că între cele de alt neam nu se poate face nici o com¬ 
paraţie. Căci nimeni n-ar spune vreodată că omul e mai înţelept ca animalul, 
nici că aleargă mai repede ca broasca, ci că un om e mai învăţat ca alt om şi 
un cal aleargă mai iute ca alt cal. Acceptându-se deci comparaţia numai între 
cele de acelaşi neam, trebuie ca aceia să mărturisească faptul că Tatăl este 
mai mare ca însăşi Dumnezeirea Unuia-Născutului. Cei ce fac dimpotrivă, 
comparând pe Tatăl cu trupul, desfiinţează demnitatea Tatălui". 


1736. Sabelie socotea că Tatăl, Fiul şi Duhul Sfânt nu sunt decât trei roluri pe care le ia 
pe rând una şi aceeaşi persoană dumnezeiască. 

Acestea sunt aiurelile aceluia. Vom arăta că el se luptă cu propriile lui 
cuvinte, căci laudă pe Fiul ca pe Unul ce-şi arată cuvenita recunoştinţă când 
spune: 'Tatăl este mai mare ca Mine". Dar mă mir că n-a primit cu adevărat 
nici acest lucru mintea lui. Căci ce L-ar fi făcut pe Hristos să vorbească 
despre Dumnezeirea Sa în acest sens negativ, o dată ce nici un om cu mintea 
sănătoasă n-ar socoti că era timpul potrivit să vorbească atunci astfel? Fiindcă 
ce trebuinţă era să le facă ucenicilor întristaţi o astfel de declaraţie despre 
Dumnezeire, o dată ce avea să plece din lume la Dumnezeu-Tatăl 1737 ? Ce 
mângâiere le-ar fi adus aceasta? Pentru ce numai că nu-i mustră, zicând: "De 
M-aţi iubi v-aţi bucura că Mă duc la Tatăl, pentru că Tatăl este mai mare ca 
Mine"? Spune-mi, de ce ar fi fost spre bucuria ucenicilor, sau i-ar fi scăpat de 
întristarea ce le venea din iubirea Lui ca Dumnezeu, spunându-le că Se duce 
la Tatăl, Care e mai mare? Apoi, ce fel de mângâiere putea vedea cineva în 
aceasta? Dar când Filip, cerând şi spunând: "Doamne, arată-ne nouă pe Tatăl 
şi ne va ajunge nouă", ivindu-se timpul potrivit pentru vorbirea despre Dum¬ 
nezeire, arătând pe Tatăl în Sine şi pe Sine în Tatăl, şi că nu e întru nimic mai 
mic decât Tatăl, ci e egal în Dumnezeire, Mântuitorul a spus: "Atâta vreme 
am fost cu voi şi nu M-ai cunoscut, Filipe? Cel ce M-a văzut pe Mine a văzut 
pe Tatăl. Nu crezi că Eu sunt întru Tatăl şi Tatăl este întru Mine? Eu şi Tatăl 
una suntem" (In 14, 8-11). Atunci ne-a luminat, dându-ne la timpul potrivit 
învăţătura despre Sine. Iar acum, cum n-ar fi fost timpul potrivit, sau cum n-ar 
fi avut motiv să potolească durerea ucenicilor, ca să le dea ca pe un leac 
învăţătura despre Dumnezeirea Sa, poruncindu-le să se bucure că va pleca la 
Tatăl? Oare nu este vădit şi celor mai simpli că, deoarece se apropia timpul 
să Se întoarcă la Tatăl, le-a poruncit celor ce-L iubeau să se bucure, dându-le, 
pe lângă altele, şi acest fel de mângâiere? 

Dar lăsând aceasta şi neocupându-ne prea mult cu aiurelile acestuia, 
cred că trebuie să revenim mai degrabă la cele dinainte. S-a socotit că e cu 
totul neraţional să se compare trupul cu Dumnezeirea, când se spune că Fiul 
Sa deşertat, deoarece Sa făcut om. Dar nu este aşa. Să nu fie! Ci spunem că, 
coborându-Şi slava dumnezeiască la măsura slujitorului şi la starea de rob, 
întrucât Sa făcut om, Fiul Sa făcut mai mic decât Tatăl, dar Sa restabilit în 
egalitatea cu Cel ce Da născut după plecarea de aici, neîmbrăcându-Se într-o 
slavă nouă, sau adăugată, sau neobişnuită Lui, ci revenind în aceea în care era 
la început cu Tatăl. De fapt, dumnezeiescul iniţiator al nostru în tainele dum¬ 
nezeieşti, adică Pavel, nemaiatribuindu-I, după învierea din morţi şi după 
înălţarea la ceruri, smerenia proprie oamenilor, zice într-o Epistolă: "chiar 


1737. Ce L-ar fi făcut pe Hristos să spună Ucenicilor, întristaţi de plecarea Lui iminentă, 
că Tatăl e mai mare ca El în Dumnezeire? Cum i-ar fi mângâiat prin aceasta? 

dacă am cunoscut pe Hristos după trup, acum nu-L mai cunoaştem" (II Cor. 
5, 16), iar despre sine zice: "Pavel, apostol nu de la oameni, nici prin vreun 
om, ci prin Iisus Hristos" (Gal. 1,1). Dar de ce, spunând că va veni iarăşi la 
noi ca să schimbe "trupul smereniei noastre ca să âe asemenea trupului 
slavei Sale" (Filip. 3,21), zice acum că nu de la oameni, nici prin om, ci prin 
Iisus Hristos a fost ales Apostol? De ce spune că nu-L mai ştie pe El acum 
după firea trupului? Spune-mi, oare a desfiinţat Stăpânul trupul pe care l-a 
răscumpărat? Nu este aşa pentru cei ce cugetă drept Căci, ajungând la capăt 
timpul deşertării Unuia-Născutului, sau al smeririi, nu Se mai propovăduieşti 
şi cunoaşte din cele prin care S-a văzut deşertat ci mai degrabă din cele ce îl 
arată Dumnezeu după fire. Pentru că, fiind cunoscut şi primit ca Cel ce S-a 
făcut om, trebuia să fie învăţaţi cei ce au crezut > că este şi Dumnezeu după 
fire. De aceea, El Se foloseşte mai mult de cuvintele potrivite Dumnezeirii 
decât de celelalte. 

Dar mă mir cum nu se ruşinează aceia să spună că, deoarece numai cele 
de acelaşi neam se compară între ele, trebuie să declare că Tatăl e mai mare 
decât Dumnezeirea Unuia-Născutului. Nu văd, cum se cuvine, că-şi dezar¬ 
mează propriul cuvânt 1738 ? Să ne răspundă cu folos la această întrebare: Din 
ce motive ar fi mai cuvenit să se facă comparaţii între cele de acelaşi neam? 
Putem oare începe cu ce sunt conform definiţiei firii lor, sau cu calităţile pe 
care le au, sau pe care nu le au fiecare? De pildă (căci voi lua ca pildă ceea ce 
a dat el însuşi), dacă ar voi cineva să compare pe un om cu un om, privind la 
înţelesul cel unul şi comun al fiinţei, n-ar vedea nici o deosebire între unul şi 
altul. Căci nu se deosebeşte omul de om prin faptul că e animal cuvântător, 
muritor, capabil de înţelegere şi ştiinţă, fiindcă aceasta este definiţia fiinţei lui 
în toţi. Dar nici calul nu se deosebeşte de cal, prin faptul că fiecare este cal. 
Dar se deosebeşte omul de om după ştiinţa pe care o are fiecare, de pildă 
unul pe cea gramaticală, sau prin alte astfel de moduri. Insă acestea nu se 
referă la fiinţă, ci apar ca având altă cauză. Dar şi un cal este mai iute ca altul, 
mai mic, sau mai mare după trup, dar nu vom afla superioritatea sau inferio¬ 
ritatea între ei, acestea aflându-se în definiţia fiinţei. Deci nu va ţine de fiinţă 
comparaţia dintre unii sau alţii din aceştia. Căci este un om mai mic decât 
altul sau mai mare întrucât sunt oameni? Deci în aceeaşi măsură toate cele 
de un neam (omogene), cele naturale (ale firii) sunt egale, dar în cele care le 
unesc se arată deosebite şi se adaugă din exterior prin raţiunea accidentu- 


1738. Dacă spun ereticii arieni că Tatăl este mai mare în Dumnezeire decât Fiul, nu-L mai 
recunosc pe Fiul ca Dumnezeu. Şi atunci, cum fac această comparaţie între Tatăl şi Fiul, Care 
nu sunt de aceeaşi fire, dacă, pe de altă parte, declară că nu trebuie să se facă o comparaţie 
între cele ce nu sunt de aceeaşi fire? 

lui 1739 . Deci, deoarece după părerea aceluia (căreia mă opun) numai cele de 
un neam (omogene, de o fire) primesc în mod propriu o comparaţie între ele, 
să mărturisească mai întâi că Fiul este de un neam (omogen), deci de o fiinţă 
cu Tatăl 1740 , căci aşa trebuie să înţelegi identitatea de neam, omogenitatea. 
Fiindcă omul trebuie comparat cu omul, dar şi calul cu calul. Să înveţe cauza 
pentru care Fiul, comparându-Se cu Tatăl, ca Unul ce e de un neam (omo¬ 
gen) cu El, spune că este mai mic. Dar în ce vom afla că e mai mic, dacă cele 
de un neam au o unică raţiune a fiinţei? Căci raţiunea fiecărei fiinţe nu e per¬ 
fectă în unele, iar în altele imperfectă, ci se arată una şi egală în toate. Dar 
fiecare dintre accidente (dintre cele contingente) adăugate în orice mod, spu¬ 
nem că are alte cauze. Pentru lămurirea celor spuse, voi folosi iarăşi exem¬ 
plul de la început. Omul nu se deosebeşte întru nimic de alt om, întrucât sunt 
oameni. Dar unul este binecredincios, iar altul, rău la minte; unul, slab şi 
vătămat în trup, altul, sănătos şi viguros; unul, intrigant, altul, bun 1741 . 

Dar când cineva cercetează atent cauzele acestora, nu învinuieşte pentru 
ele fiinţa, ci atribuie cauzele lor mai degrabă pasiunilor trupeşti, sau sufle¬ 
teşti. Deci una înţelegându-se fiinţa Tatălui şi a Fiului, când se spune că nu 


1739. Părinţii (aici Sfântul Chirii, mai înainte, Sfântul Vasile cel Mare) au fost aduşi, prin 
credinţă, la convingerea că Sfânta Treime este o fiinţă în trei Persoane şi că Hristos este o 
Persoană în două firi, la descoperirea Persoanelor în Care există în mod concret o fire şi a unei 
Persoane a lui Hristos în Care există concret două firi. Ei au dat şi unele caracteristici care dis¬ 
ting între ele persoanele de aceeaşi fire. De atunci s-a constat tot mai mult că firea nu există 
decât în persoane diferite. Dar nici Părinţii, şi poate nici gândirea ulterioară, n-au ajuns la expli¬ 
carea modului cum se împacă unitatea fiinţei cu varietatea persoanelor, sau cum se face că 
fiinţa, cu toată unitatea ei, există concret în persoane diferite. Cum se vede de aici, Sfântul 
Chirii nu consideră diferenţele personale apărute, ca accidente exterioare. în însăşi fiinţa 
comună există ceva care o face să se realizeze în persoane diferite. Mai putem nota că numai 
persoanele, prin conţinutul spiritual al fiinţei lor, sunt în stare să arate ca realitate valorile spi¬ 
rituale şi să le aprecieze prin comunicarea între ele. Unităţile de natură, care n-au un conţinut 
spiritual, fiind lipsite de conştiinţă şi de libertate, nu pot realiza şi aprecia asemenea valori spi¬ 
rituale. De aceea ele nu pot fi numite persoane, ci simple individuaţiuni. Părinţii n-au atras 
atenţia nici asupra deosebirii dintre individuaţiunile nespirituale şi persoanele în care se reali¬ 
zează o fire spirituală. Aceasta ne face să recunoaştem importanţa persoanelor ca subiecte 
unice ale valorilor spirituale şi să nu reducem persoanele la o esenţă generală comună cu a 
individuaţiunilor nespirituale. Dar cum realităţile dependente din lume nu pot fi suprema reali¬ 
tate, acea realitate supremă trebuie să fie şi ea o esenţă spirituală realizată în Persoane 
deosebite. 

1740. Dacă Fiul se compară cu Tatăl, socotindu-L pe Tatăl mai mare, rezultă chiar din afir¬ 
marea ereticilor că Fiul e de o fiinţă cu Tatăl. 

1741. Numind Părinţii accidente deosebirile ce apar în persoanele una prin fiinţă, nu 
înţeleg prin acestea accidente care ar putea şi lipsi, ci deosebiri ce se adaugă în mod necesar 
la fiinţa cea una în fiecare persoană. Mai e de observat că aceste "accidente" nu apar datorită 
unor împrejurări exterioare, nici numai prin voinţa deosebită a fiecărui om, ci Creatorul însuşi 
a făcut şi face ca fiinţa umană să se realizeze în persoane diferite, deşi sunt una prin fiinţă. 

cade Fiul din ceea ce-I este propriu, sau Se compară ca fiind de aceeaşi fire (ca să 
mă folosesc de cuvintele aceluia), să ne spună nenorociţii la ce se gândesc când 
socotesc că Fiul e mai mic decât Dumnezeu-Tatăl? Oare la boală, sau la lenevie, 
sau la câte se ivesc (ca accidente) în cele ce au firea creată? Dar cine va cădea ne¬ 
buneşte în asemenea aiureli, ca să admită o asemenea blasfemie? Deci deoarece, 
fiind de aceeaşi fire cu Dumnezeu, este şi Fiul Dumnezeu după fire (şi nu e nici o 
piedică să Se compare cu Tatăl, fiind la fel cu El), cum va fi mai mic? 1742 

Deoarece vrăjmaşii adevărului nu s-au ruşinat să spună că Tatăl este mai 
mare în Dumnezeire tâlcuind în mod nepriceput şi prosteşte textul amintit 
(declaraţia Fiului că Tatăl este mai mare, n. tr.), vino ca, reţinându-ne puţin 
de la cuvântul despre iconomia cu trupul şi neafirmându-1 în textul în cauză, 
din pricina respingerii lui de către aceştia, să comparăm Dumnezeirea Fiului 
cu cea a Tatălui, potrivit propunerii aceluia, cerând în primul rând celui ce a 
îndrăznit să afirme aceasta să ne spună dacă socoteşte că Fiul este Dum¬ 
nezeu după fire, sau altceva decât aceasta, cinstindu-L cu numele de Dum¬ 
nezeire, în sensul în care se spune: mulţi dumnezei (zei) în cer şi mulţi pe 
pământ De va afirma că Fiul se cinsteşte prin simplul nume al Dumnezeirii, 
nefiind prin fire şi cu adevărat ceea ce se spune că este, îi vom răspunde, 
cugetând cele cuvenite şi spunând deschis: O, deşteptule! Dacă nu este 
Dumnezeu după fire, ne închinăm mai departe creaturii în locul Creatorului, 
şi nu numai noi, care formăm această ceată pământească, ci şi mulţimea 
Sfinţilor îngeri. Ba vom acuza şi pe tot Sfântul care Da numit pe El Dumnezeu 
după fire şi adevărat iar mai mult decât pe toţi vom învinui pe Fericitul care 
a spus despre El: "Ştim iarăşi că a venit Fiul lui Dumnezeu şi ne-a dat nouă 
pricepere ca să cunoaştem pe Dumnezeu cel adevărat; şi noi suntem în 
Dumnezeul cel adevărat, adică întru Fiul Său Iisus Hristos. Acesta este 
adevăratul Dumnezeu şi viaţa de veci" (I In 5, 20) 1743 . Iar dacă, respectând 


1742. Sfântul Chirii nu admite nici o inferioritate a Fiului faţă de Tatăl, când Fiul se com¬ 
pară cu Tatăl, după fiinţa dumnezeiască. El înţelege declaraţia Fiului că Tatăl este mai mare 
decât El, numai legată de faptul că S-a făcut şi om. E mai mic decât Tatăl ca om, dar a primit de 
bunăvoie, sau din iubire, să fie mai mic în această calitate, ceea ce, pe de altă parte, li arată iarăşi 
mare, traducând iubirea Tatălui în forma smeririi Sale. Persoanele dumnezeieşti sunt deose¬ 
bite, dar nu mai mici una ca alta, nici chiar prin accidente, sau prin adaosurile cu voia, cum le 
vede Sfântul Chirii apărând în persoanele umane. Am menţionat însă că varietatea persoanelor 
umane nu vine numai din nişte accidente exterioare, voite, sau datorate unor diferite împre¬ 
jurări, ci pentru că Dumnezeu, Creatorul însuşi, a făcut fiinţa umană şi lucrează mereu cu ea, 
ca să-şi arate bogăţia ei în varietatea persoanelor, niciodată uniforme. De aceea putem cugeta 
că însăşi fiinţa divină îşi arată bogăţia ei în varietatea celor trei Persoane, făcând ca şi per¬ 
soanele umane să-şi aibă varietatea, sau unicitatea lor, şi să se întregească prin comuniunea lor. 

1743. Numai o persoană trăieşte în mod conştient viaţa ca valoare cuprinzătoare a tuturor 
valorilor. Şi numai altă persoană îmi dă şi mie un surplus de viaţă. Dar trebuie să existe şi o 
Persoană care are şi dă viaţa veşnică. Nu obiectele, nu esenţa care nu există real ca atare, dau viaţă. 

Scriptura de Dumnezeu insuflată, va zice şi va cugeta că El este Dumnezeu 
adevărat şi, aşa fiind, crede că e mai mic decât Tatăl, oare nu ne-a adus nouă 
un alt Dumnezeu, tăindu-L în întregime din relaţia prin fire cu Tatăl şi înţele- 
gându-L în vreun ipostas propriu, dar nefiind în fiinţa Tatălui? Socotesc că 
acest lucru e vădit tuturor. Căci dacă nimic nu este mai mare sau mai mic 
sieşi, ci e înţeles cineva ca mai mare faţă de altul mai mic, sau mai mic faţă de 
altul mai mare, cum nu se înţelege că ar exista doi dumnezei după fire şi 
adevăraţi, ca unul să se înţeleagă mai mare, iar altul mai mic ca el? Deci cre¬ 
dinţa Bisericii e părăsită de aceia. Dumnezeu cel peste noi nu mai este Unul, 
ci doi. Ale cui temple mai suntem numiţi, după Scripturi, dacă nu ale Celui ce 
a făcut pe Duhul Său să locuiască în sufletele noastre? Când aflăm din Sfintele 
Scripturi că Duhul este numit nu numai al Tatălui, ci şi al Fiului, ce cuge¬ 
tăm 1744 ? Şi ce se cuvine să cugetăm? Pe care dintre cei doi îl vom respinge, 
ca să zicem că celălalt este Dumnezeu? Dacă vom primi doi dumnezei, pe 
unul mai mic şi pe altul mai mare, şi vom spune că amândoi se sălăşluiesc în 
sufletele noastre prin duhurile lor, vom fi socotiţi că suntem temple ale dum¬ 
nezeilor, căci vor locui în noi două duhuri, unul mai mare şi altul mai mic, 
potrivit firii celor ce le-au dat pe ele. Dar cine va suporta asemenea nesă¬ 
buinţă? Cine nu va vedea judecata nepricepută şi vrednică de râs a acelora, 
cugetând la înţelesul celor spuse de noi adineauri? Dar poate, silit, să măr¬ 
turisească doi dumnezei după fire. Dacă unul este mai mare, iar altul mai mic, 
şi se va referi la acela care-i este mai obişnuit şi mai apropiat, adică la Fiul, va 
spune că are o fire proprie, nesocotindu-1 străin cu totul nici de firea creată, 
nici de cea a lui Dumnezeu-Tatăl 1745 . Căci cei ce nu se feresc să-L socotească 
direct creatură şi făptură recurg la teatralismul unor astfel de termeni, făcând 
ţnai acceptabilă blasfemia lor 1746 . Când deci numesc şi vorbesc despre Fiul 
astfel, nu spun nici că este Dumnezeu după fire în întregime, nici că se află în 
întregime între creaturi, ci spun că e ceva la mijloc, întrucât spun că e lipsit 
de demnitatea lui Dumnezeu-Tatăl, dar că se află mai presus de slava crea¬ 
turilor. Acestora le vom spune că nici o raţiune nu le permite să afirme cele 


1744. Avem aici un argument temeinic că Duhul nu este numai al Tatălui, ci şi al Fiului. 
Altfel s-ar putea socoti că Fiul nu este şi El Dumnezeu. Dar Duhul este al Fiului altfel decât îl 
avem noi, prin primire. El îl are împreună cu Tatăl prin faptul că e şi El Dumnezeu prin fire ca 
Tatăl. Totuşi, Duhul nu şterge diferenţa dintre Tatăl şi Fiul, ci îi uneşte chiar prin faptul că 
Unul este Tată, şi Altul, Fiu. Fiul nu are pe Duhul ca Tatăl, ci ca Fiul, Duhul întărind în El 
iubirea de Fîu faţă de Tatăl, şi în Tatăl, iubirea de Tată faţă de Fiul. 

1745. De fapt aceasta era învăţătura arienilor, când spuneau că Fiul este prima creatură, 
şi în această calitate e totuşi Fiu. Era un fel de panteism emanaţionist, văzând emanaţiile ca 
nişte trepte. Era o învăţătură influenţată de gnostici. 

1746. Arienii, deşi numesc pe Hristos creatură, îl numesc pe de altă parte, în mod teatral, 
şi Fiu, ca să-şi acopere blasfemia. 

ce vor să legiuiască. Căci, fie că ne cer să ne depărtăm de Sfintele şi dum- 
nezeieştile Scripturi, fie că afirmă o judecată nemărturisită nicăieri, să se 
ruşineze emiţând astfel de opinii. Dar fiindcă şi aceasta se datorează unei 
gândiri greşite şi lipsite de judecată, voi proceda la expunerea părerii lor şi o 
voi judeca din nou. 

Dacă numai cele de o fire (omogene) ar primi o comparaţie între ele, şi 
Fiul a voit să Se compare pe Sine cu Dumnezeu-Tatăl, spunând: 'Tatăl este 
mai mare ca Mine", cum nu e necesar să fie înţeles şi Tatăl astfel cum e 
declarat de voi Fiul? Şi ce urmează de aici? Toată propunerea voastră ajunge 
la nimic, căci Tatăl e declarat de voi mai mare ca Fiul, iar creaţia e mai mică, 
şi firea Fiului este, după voi, intermediară. Dar, coborând firea Tatălui la Fiul, 
cum va fi Acesta intermediar, Tatăl nemaifiind superior şi deasupra? Iar dacă, 
precum spune acela, Fiul se compară cu Tatăl ca Cel de aceeaşi fire, cum nu 
va fi fiinţa una pentru Amândoi? Dar, refuzând să mărturisiţi faptul că Fiul 
este de o fiinţă cu Tatăl, ci II socotiţi mai mic, nu coborâţi oare şi slava Tatălui 
la cea a celui ce e mai mic şi mai prejos, după voi? Prin aceasta nu vedeţi 
apărând blasfemia ca un mărăcine? Şi, oare, nu se tulbură inima celor ce 
cugetă astfel ca o rădăcină ce produce roduri amare? Pentru ce, deci, 
părăsind raţiunea dreaptă a adevărului, recurgeţi la gânduri atât de absurde? 
Admiteţi deci Fiului Celui de o fire să Se afle în egalitate cu Dumnezeu-Tatăl, 
ca astfel să fie un Dumnezeu închinat şi slăvit în Treimea cea una şi de o 
fiinţă, de către noi şi de către Sfinţii îngeri. 

"Şi acum v-arn spus acestea înainte de a se întâmpla, 
ca să credeţi când se vor întâmpla" (In 14, 29) 

Prezicerea celor viitoare şi a celor referitoare la ele le dă garanţia sigură 
că ele vor avea loc. Hristos asigură inima ucenicilor şi îi convinge să cugete 
cu tărie că Se va sui cu adevărat la Dumnezeu-Tatăl din ceruri, că va împărăţi 
şi va şedea împreună cu El, ca Dumnezeu şi ca Cel ce S-a născut din El ca 
Dumnezeu după fire. Dar să nu socotiţi, zice, lipsa Mea cea după trup ca 
aceea din cauza căreia sufereau Sfinţii Prooroci (căci voi fi cu voi ca Dum¬ 
nezeu totdeauna). Căci aceia, proveniţi din pământ şi îndatoraţi firii lor, erau 
supuşi legii cuvenite oamenilor. Dar Eu, fiind Dumnezeu după fire, nu voi fi 
supus aceleiaşi măsuri, ca să aştept timpul învierii (de obşte), căci sunt 
pururea viu, fiind Viaţa prin fire. Şi voi trimite pe Mângâietorul şi vă voi da 
vouă şi pacea Mea. Şi nu mint, ci, ca cei ce aţi primit fagăduiala şi v-aţi lumi¬ 
nat de harul Sfântului Duh, veţi mărturisi adevărul cuvintelor Mele, fiind 
aduşi, cum am zis, la amintirea lor o dată cu trăirea lor. Ca să credeţi neclintit 
că sunt şi împărăţesc împreună cu Tatăl, vi le-am propovăduit şi spus acestea 
mai înainte. Şi voi întări cele spuse prin împlinirea făgăduinţei. Căci dacă n-aş 

fi Viaţă, zice, şi nu voi şedea împreună cu Dumnezeu-Tatăl, cum v-aş da 
darurile cele dumnezeieşti şi duhovniceşti? Căci vi le voi împărţi, precum am 
tăgăduit, fiindcă vă voi da şi Duhul. Şi deci cum nu va fi neîndoielnic că sunt 
Viaţa şi împărăţesc împreună cu Tatăl? Căci nu sunt proprii acestea celui ce 
nu este şi nu poate prin daruri să lumineze pe cei ce-1 iubesc, ci Celui ce este 
şi împărăţeşte pururea. Fiindcă Hristos a tăcut prezicerea celor ce vor ti nu 
în zadar, ci prin ele i-a învăţat. Căci vă spun, zice, acestea ca să aveţi o credinţă 
mai sigură în Mine, o dată cu primirea darurilor ajungând la înţelegerea şi 
amintirea celor pe care vi le-am făgăduit înainte 1747 . 

"Nu voi mai vorbi multe cu voi, căci vine stăpânitorul acestei lumi 

şi el nu are nimic în Mine; dar ca să cunoască lumea că Eu iubesc 
pe Tatăl şi precum Tatăl Mi-a poruncit, aşa fac" (In 14, 30-31) 

Deoarece necredincioşii iudei aveau să vină cu soldaţii şi cu căpetenia 
lor, care le-a făgăduit să li-L şi predea, şi aveau să-L prindă şi să-L ducă nu 
peste mult timp la patima de dinainte de cruce şi de pe cruce, le spune că va 
sfârşi cuvântul către ei. Căci s-a scurtat, zice, timpul şi va lipsi cu totul, pen¬ 
tru că ura de moarte a iudeilor s-a înverşunat foarte tare faţă de Mine şi ei se 
află acum înaintea porţilor. De aceea, nu mai este timpul vorbelor către voi, 
ci a venit cel al patimii, "căci vine, zice, stăpânitorul acestei lumi şi nu are 
nimic în Mine", şi voi muri cu multă mulţumire şi voi răbda moartea pentru 
viaţa tuturor, din ascultare şi iubire faţă de Tatăl, ca, primind de bunăvoie şi 
cele ce nu-Mi plac, să plinesc voia Lui. Acest scop al cuvântului de faţă se 
vede foarte clar. Dar ca să-l facem şi mai clar, vom spune următoarele. Adam, 
începătorul neamului nostru, a îmbrăcat moartea, din blestem dumnezeiesc, 
pentru călcarea poruncii date lui. Căci, fâcându-se vinovat prin sine şi prin 


1747. Hristos leagă şederea Sa de-a dreapta Tatălui şi demnitatea Sa de împărat peste 
toate, împreună cu El, de lucrarea ce o va exercita asupra Apostolilor şi a celor ce vor crede în 
El prin Duhul şi de pacea şi darurile pe care li le va trimite. Deci, deşi spune că va şedea de-a 
dreapta Tatălui şi va împărăţi cu El ca Dumnezeu - căci dacă n-ar fi Dumnezeu, nu S-ar bucu¬ 
ra după moarte de înviere şi de şederea de-a dreapta Tatălui arată că va sui la această slavă 
şi umanitatea Sa, prin care a intrat pentru veci în legătură cu oamenii. Datorită acestei legături 
le trimite pe Duhul ce-L are în El şi ca om, ca să-i pregătească şi pe ei pentru viaţa veşnică, 
împreună cu Sine. în afară de aceea, chiar faptul că Apostolii şi cei ce vor crede în El vor avea 
pe Duhul le va da asigurarea că Hristos e Dumnezeu făcut om şi acum şade de-a dreapta 
Tatălui şi împărăteşte împreună cu El. Şi chiar prin faptul că vor avea în trăirea în Duhul lui 
Hristos împlinirea a ceea ce le-a făgăduit, vor avea asigurarea credinţei în Dumnezeirea Lui, 
Care I-a făcut trupul plin de Duhul. Că Hristos declară că Se va sui la Tatăl şi ca om, pentru 
a-i ajuta pe oameni să se înalţe aproape de El, se vede şi din spusa Sfântului Chirii că El, com- 
parându-se cu proorocii, arată că aceia n-au putut urca unde a urcat El, deci pe de o parte El e 
Dumnezeu, pe de alta e şi om. 

diavolul, se arată pătimind moartea din cauze drepte. Şi nu pe nedrept vor 
continua să sufere această pedeapsă şi urmaşii lui, care au păcătuit din 
nepăsare. Dar al doilea Adam, adică Domnul nostru Iisus Hristos, neputând 
fi învinuit de nimic, căci: "n-a săvârşit nici un păcat, nici s-a aflat vicleşug în 
gura Lui" (I Pt. 2, 22), a suportat pătimirea morţii pentru noi, fiind cu totul 
nevinovat prin Sine, ci aducându-Se pe Sine Tatălui preţ de răscumpărare 
pentru viaţa tuturor, fiindcă iubeşte pe Tatăl, Care însetează de mântuirea 
lumii 1748 . Celui ce iubeşte îi este propriu să facă ceea ce place Tatălui şi să nu 
socotească împlinirea celor de trebuinţă ca fără importanţă, ci să se gră¬ 
bească să meargă în împlinirea lor până la capăt. Dar ce e aceasta? Tatăl a voit 
ca Fiul Său, deşi era de un chip cu El şi Se distingea prin egalitatea cu El în 
toate, să Se pogoare până la atâta smerenie, încât să Se facă şi om pentru noi 
şi să nu Se ruşineze să moară pentru viaţa tuturor. Aceasta a făcut-o Fiul, 
iubind pe Tatăl, despre Care se spune că a poruncit să omoare moartea prin 
puterea Lui, arătată în patima trupului Fiului Său 1749 , să desfiinţeze stă¬ 
pânirea stricăciunii, să dea viaţă celor supuşi stricăciunii şi să le reînnoiască 
slava de la început. De aceea zice că este scurt timpul cuvintelor, căci se 
apropie patima şi s-a înfierbântat îndrăzneala iudeilor împotriva Lui. Va pătimi 
de bunăvoie, o dată ce a ajuns aici. 

Dar "vine şi stăpânitorul acestei lumi şi el nu are nimic în Mine", adică 
nu voi fi găsit păcătuind şi nici iudeii nu vor avea vreun motiv îndreptăţit al 
nebuniei lor împotriva Mea. Nu are în Mine diavolul nimic din ale sale 1750 , 
căci ale lui sunt cele rele şi săvârşirea păcatului îl are pe el ca începător. Iar 
că este adevărat cuvântul Mântuitorului o poate vedea cineva şi din cele ce 
urmează. Cum ar fi păcătuit Cel ce nu ştie de păcat, Cel prin fire şi cu 


1748. Motivul exprimat în ultimele cuvinte completează în mod potrivit lui Dumnezeu 
explicarea morţii lui Hristos din voinţa de-a se satisface legea dreptăţii. Nu e o lege care tre¬ 
buie împlinită pentru rigiditatea ei. Nu pentru a satisface onoarea jignită a lui Dumnezeu-Tatăl 
moare Hristos, ci pentru că Tatăl însuşi e însetat de mântuirea oamenilor. Mântuirea lor 
echivalează cu o îndreptare a lor, ei primind putere din umanitatea plină de iubire a lui Hristos, 
capabilă să meargă până la moarte în împlinirea binelui, moarte voită în mod firesc de Dum¬ 
nezeu. Omul nu se poate uni cu Dumnezeu dacă nu se face bun şi iubitor până la jertfe. Şi pu¬ 
terea pentru aceasta îi vine din umanitatea asumată de Fiul lui Dumnezeu. 

1749. Hristos învinge moartea atât prin puterea Lui ca Dumnezeu, cât şi prin răbdarea 
până la capăt, ca om nevinovat şi necârtitor, a pătimirii trupului Său. Nu-Şi caută plăcerea, care 
slăbeşte rezistenţa în pătimire şi evită moartea deoarece n-o poate birui, ci rabdă pătimirea 
până la capăt, arătându-Se chiar în aceasta mai tare ca ea, deci mai tare şi ca moartea în care 
sfârşeşte pătimirea. în răbdarea Lui se arată puterea sufletului întărit de Duhul dumnezeiesc, 
care e mai puternic decât coruperea trupului. 

1750. Neavând -socoteşte Hristos -diavolul nimic privitor la Mine, adică nici un păcat, 
care să îndreptăţească moartea Mea şi să slăbească puterea Mea de răbdare, ca formă a ego¬ 
ismului (căci în aceasta constă păcatul), voi învinge moartea prin răbdarea ei de bunăvoie. 


) 

adevărat Dumnezeu, Cel cu totul incapabil de vreo aplecare spre cele ce nu 
sunt drepte? Nu mai puţin vom vedea aceasta şi din cele scrise de Sfinţii 
Evanghelişti. Căci preaînţeleptul Ioan prezintă pe Pilat zicând: "Eu nu găsesc 
în El nici o vină" (In 18, 38), iar Matei spune că Pilat ajunsese la atâta deza¬ 
probare a urii iudeilor împotriva Lui, încât şi-a spălat şi mâinile de ea şi a zis: 
"Nevinovat sunt de sângele Dreptului acestuia" (Mt. 27,24). Tot el, arătându-L 
adus în faţa arhiereilor, zice: "Iar arhiereii, bătrânii şi tot sinedriul căutau 
mărturie mincinoasă împotriva lui Iisus ca să-L omoare, şi n-au găsit, deşi 
veniseră mulţi martori mincinoşi" (Mt. 26, 59-60). Căci căutau prin oameni 
mărturii împotriva Lui, dar de ei se folosea diavolul, în răutatea lui, ca de nişte 
unelte şi slujitori. Căci el era cel ce căuta mai mult ca oricare altul să afle în 
El păcatul. Deci este adevărat că diavolul nu avea nimic în El. Şi l-a numit 
stăpânitorul lumii în prezent, nu ca pe cel ce este cu adevărat Stăpân, ci ca pe 
unul dintre barbarii sălbatici, care stăpâneşte prin legea tiraniei pe cei ce în 
nici un mod nu vor să-i aparţină, căci şi-a supus pe oameni prin păcat şi îi 
mână ca pe o turmă care, despărţindu-se de Dumnezeu, este luată în stă¬ 
pânire de străini. Din această stăpânire a eliberat-o Hristos cu dreptate, căci 
a fost scos afară acest stăpân şi S-a făcut împărat peste noi Hristos. De aceea, 
zice: "Acum stăpânitorul lumii acesteia va ă aruncat afară. Iar Eu, când Mă 
voi înălţa de pe pământ, îi voi trage pe toţi la Mine" (In 12, 31-32). 

" Sculaţi-vă, să mergem de aici'' (In 14, 31) 

Semnificaţia comună şi obişnuită celor mulţi a acestui cuvânt dă să se 
înţeleagă că furia iudeilor numai că nu arată fixată cinstita cruce a Mân¬ 
tuitorului. De aceea se grăbeşte să Se ducă împreună cu ucenicii Săi la acele 
locuri în care ceata slujitorilor acelora aflându-L, aveau să-L prindă. Acesta e 
înţelesul probabil. Dar pare că vrea să arate şi un alt înţeles, mai duhovnicesc 
şi mai tainic. Când zice: "Sculaţi-vă, să mergem de aici", El vrea să arate şi o 
mutare de la ceva la altceva şi plecarea de la cele mai rele la cele mai bune. 
De pildă, le putem înţelege ca mutarea prin El de la moarte la viaţă şi de la 
stricăciune la nestricăciune, precum am spus adineauri. Bine zice deci: 
"Sculaţi-vă, să mergem de aici". Această spusă poate fi înţeleasă de noi şi în 
alt mod. Voim să ne mutăm de la iubirea celor din lume la voinţa de-a împlini 
ceea ce place lui Dumnezeu şi, pe lângă aceasta, de-a ne ridica de la robie la 
demnitatea înfierii, de la pământ, la cetatea de sus, de la păcat, la dreptatea 
cea din credinţa în Hristos, de la necurăţia omenească, la sfinţenia prin 
Duhul, de la necinste, la slavă, de la lipsa de învăţătura, la înţelegere, de la 
frică şi nebărbăţie, la îndrăzneala în cele bune. 

Socotind ca locul de aici păcatele noastre de pe pământ, zice: "Sculaţi-vă, 
să mergem de aici". Prin forma cuvântului înţelegem că S-a arătat şi pe Sine 

împreună cu noi. Nimic nu ne împiedică să socotim că a făcut-o aceasta în 
mod real, o dată ce Ii era obiceiul să facă aceasta totdeauna. De fapt şi în alte 
locuri se vede zicând către ucenicii Săi: 'Trebuie să fac lucrurile Celui ce 
M-a trimis, până este ziuă. Căci vine noaptea, când nimeni nu le mai poate 
face" (In 9, 4). Auzi cum Se împleteşte pe Sine cu noi în trebuinţa de-a lucra, 
deşi nu e supus trebuinţei de-a lucra ca noi? Acest mod de a vorbi ne e 
obişnuit şi nouă. De fapt, dumnezeiescul Pavel scrie aceasta spre îndreptare 
corintenilor: "Acestea, fraţii mei, le-am zis ca despre mine şi Apollo, ca să 
învăţaţi din pilda noastră să nu treceţi peste ceea ce s-a scris" (I Cor. 4, 6). Iar 
că nu pe vreun bătrân, nici pe vreun înger, ci pe Domnul tuturor Dam avut 
nu împreună supus slăbiciunilor noastre, ci călăuză pe calea tuturor celor 
bune şi spre întoarcerea de la vechile patimi spre ceea ce e mai bun, nu e nici 
o îndoială. Căci nu prin noi am fost răscumpăraţi, şi nici prin altcineva dintre 
cei creaţi, ci prin însuşi Mântuitorul nostru Hristos. Deci când, precizând că 
Se înalţă peste răutatea din lume împreună cu noi, zice: "Sculaţi-vă, să mer¬ 
gem de aici", nu o spune ca cel împreună-vinovat de ele, sau ca cel supus 
patimilor omeneşti, ci ca un Conducător şi învăţător al intrării în nestrică- 
ciune, în viaţa întru sfinţenie şi în iubirea de Dumnezeu. 


CAPITOLUL AL DOILEA 
FIUL ESTE DE O FIINŢĂ CU TATĂL, ŞI NU DE ALTĂ FIRE, 

NICI DE ALT NEAM, CUM SPUN ERETICII, CI DUPĂ SPUSA: 

"Eu sunt viţa, voi sunteţi mlădiţele” şi: 

"Tatăl Meu este lucrătorul" (In 15, 5; 15, 1) 

Voind să arate că se cuvine să fim uniţi cu El prin iubire şi cât de mare 
folos câştigăm din alipirea la El, Se înfăţişează ca viţă, iar pe cei uniţi cu El, 
articulaţi în oarecare fel şi întăriţi în El, făcuţi părtaşi ai firii Lui (II Pt 1, 4) 
prin împărtăşirea de Sfântul Duh, îi numeşte mlădiţe. Căci Cel ce ne uneşte 
pe noi cu Mântuitorul Hristos este Duhul cel Sfânt al Lui. Alipirea la viţă a 
celor ce vin la ea este voită, iar unirea ei cu noi este prin relaţie 1751 , fiindcă 
prin voinţa noastră cea bună am venit la El prin credinţă şi ne-am făcut de un 
neam cu El, primind de la El demnitatea înfierii. De fapt, după Sfântul Pavel: 
"cel ce se alipeşte de Domnul este un duh cu El" (I Cor. 6,17) 1752 , căci pre- 


1751. Nici unirea noastră cu Hristos nu se face în afara voii noastre, nici a Lui cu noi nu 
e prin fire. Aceasta înseamnă că se realizează prin Duhul Sfânt. 

1752. Duhul dumnezeiesc al lui Hristos, primit de noi, a umplut duhul nostru de El, sau 
a activat puterea de unire a duhului nostru, încât amândouă duhurile trăiesc ca unul, fără să 
se contopească. Prin Duhul ne simţim uniţi cu Hristos. 








924 


SFANŢUL CHIRIL AL ALEXANDRIEI 


cum în alte părţi S-a numit, prin glasul Proorocului, fundament şi temelie 
(fiindcă pe El ne zidim, numindu-ne şi noi pietre vii şi duhovniceşti, spre a fi 
templu sfânt, locaş al lui Dumnezeu în Duh, neputându-ne zidi în alt mod spre 
aceasta dacă nu S-a făcut Hristos temelie în noi -I Cor. 3, 16), aşa şi aici, 
printr-un înţeles asemănător, Se numeşte pe Sine viţă a mlădiţelor ce răsar 
din ea, ca maică şi hrănitoare a lor, fiindcă ne-am renăscut din El şi în El în 
Duhul spre rodirea vieţii, nu a celei vechi, ci în înnoirea credinţei şi a iubirii 
în şi faţă de El. Suntem păstraţi în existenţă, alipiţi de El şi păzind sfânta 
poruncă dată nouă, silindu-ne să păstrăm binele nobleţei dobândite, adică să 
nu supărăm pe Duhul cel Sfânt sălăşluit în noi, prin Care se înţelege că 
locuieşte în noi Dumnezeu. Iar în ce mod suntem în Hristos şi El în noi, însuşi 
înţeleptul Ioan ne-a arătat, zicând: "Din aceasta cunoaştem că rămânem în El 
şi El întru noi, fiindcă ne-a dat din Duhul Său" (I In 4,13), sau: "Prin aceasta 
cunoaştem că suntem întru E1. Cine zice că petrece întru El dator este, pre¬ 
cum Acela a umblat, şi el aşa să umble" (I In 2, 5-6). Şi ceea ce a spus în mod 
clar, repetă: "Cel ce păzeşte poruncile Lui rămâne în Dumnezeu şi Dumnezeu 
în el" (I In 3, 24). Căci dacă păzirea poruncilor sporeşte iubirea faţă de El, iar 
prin iubire ne alipim de El, cum nu se va arăta în aceasta adevărat ceea ce a 
spus? Precum rostul viţei stă în a face mlădiţele să se bucure de calitatea ei 
naturală, aşa Cuvântul Unul-Născut al lui Dumnezeu-Tatăl procură Sfinţilor, 
uniţi cu Sine prin credinţă şi evlavie, înrudirea cu Sine, dându-le Duhul Său, 
căci îi hrăneşte spre dreapta credinţă şi lucrează în ei toată virtutea şi pri¬ 
ceperea facerii de bine 1753 . 

Pentru care motiv îl numeşte lucrător pe Tatăl? Pentru că Tatăl nu este 
inactiv, nelucrător faţă de noi, câtă vreme Fiul ne hrăneşte şi ne susţine în 
existenţă în Duhul Sfânt. Căci îndreptarea celor alor noastre este o operă a 
întregii Sfinte şi de o fiinţă Treimi, şi voirea şi puterea Ei vin prin toată firea 
dumnezeiască în toţi cei în care lucrează ea. De aceea, Sfânta Treime Se vede 
şi Se slăveşte în întregime de către noi chiar şi într-o Persoană. Căci numim 
pe Dumnezeu Mântuitor, nevăzând în parte în Tatăl, în parte în Fiul, sau în 
parte în Sfântul Duh darurile cu care, primindu-le, suntem miluiţi, ci decla¬ 
rând că mântuirea noastră este fapta unei unice Dumnezeiri. Căci deşi părem 
că atribuim fiecărei Persoane ceva din cele ce se fac cu noi, sau din cele 
lucrate cu creaţia, nu mai puţin credem că toate sunt de la Tatăl prin Fiul în 
Duhul. Deci înţelegem cu multă dreptate că Tatăl ne hrăneşte în dreapta 
credinţă prin Duhul, sau El lucrează, adică ne priveşte şi ne vede şi ne învred- 


1753. Ioan este Apostolul iubirii. Aşa îl vede Sfântul Chirii. Iubirea uneşte persoanele fără 
să le confunde. Aceasta e unirea în unitatea Duhului. Unirea dintre viţă şi mlădiţă este dată ca 
simbol al unirii dintre Hristos şi noi. 

niceşte de grija îndreptării, prin Fiul în Duhul. Socotim că e mai bine să 
înţelegem aşa decât altfel. Căci, dacă admitem că fiecare dintre cele trei Per¬ 
soane lucrează în mod separat cele referitoare la noi (ceea ce nu atribuim şi 
Alteia), cum nu va fi neîndoielnic că, deoarece Fiul S-a numit acum viţă, iar 
Tatăl, lucrător, suntem hrăniţi în mod special şi susţinuţi în buna existenţă 
numai de Fiul, iar de la Tatăl nu avem decât îngrijirea? Căci e propriu viţei să 
hrănească mlădiţele ei, iar lucrătorului, numai să se îngrijească de ea. Dar, 
dacă cugetăm drept, vom socoti că nici aceea nu se face fără Tatăl, nici aceas¬ 
ta, fără Fiul şi nimic nu se va înfăptui fără Sfântul Duh. Toate sunt, precum 
am spus, de la Tatăl prin Fiul în Duhul. 

In mod foarte iconomic, Mântuitorul a numit acum pe Tatăl lucrător. Din 
ce motiv a făcut aceasta, nu e greu să spunem. Ca să nu socotească cineva că 
numai Unuia-Născutului I s-a dat grija faţă de noi, a înfăţişat pe Dumnezeu- 
Tatăl oarecum ca împreună-lucrător, numindu-Se pe Sine viţa care procură 
mlădiţelor viaţa şi puterea de-a rodi, iar pe Cel ce Da născut numindu-L 
lucrător. Prin aceasta ne-a învăţat că se săvârşeşte cu privire la noi şi un altfel 
de lucrare a fiinţei dumnezeieşti, adică îngrijirea 1754 . Căci trebuia ca Dum¬ 
nezeu, înţeles în Sfânta şi de o fiinţă Treime, să ne facă nu numai părtaşi de 
firea Sa, ci să ne arate şi grija atentă faţă de cele ale noastre, înţeleasă foarte 
bine ca lucrare prezentă. Numind înainte viţa şi mlădiţele din ea, cum n-ar fi 
arătat în mod foarte cuvenit şi pe lucrătorul lor, înfăţişându-1 pe privitorul şi 
îngrijitorul tuturor, adică pe Dumnezeu? Iar dacă credem că Fiul este prin 
fire şi cu adevărat în Tatăl Său şi are în firea Sa pe Cel ce Da născut, toate se 
vor săvârşi prin Amândoi, ca dintr-o unică Dumnezeire, în Duhul. Astfel, nici 
Tatăl nu va fi socotit că ne hrăneşte în afara Fiului, nici Fiul nu va fi socotit 
străin de lucrarea Tatălui în noi. Căci unde se vede unitatea firii în raţiuni 
identice, nu se împarte nici lucrarea, chiar dacă s-ar înţelege că e variată şi 
diferită 1755 . Iar fiinţa, adică Dumnezeirea adevărată şi cea după fire, fiind 
înţeleasă ca una în trei ipostasuri, în Tatăl şi în Fiul şi în Sfântul Duh, cum nu 
s-ar spune foarte clar şi neîndoielnic că uneori lucrarea este a Unuia, dar ca 
rezultat al întregii şi unicei Dumnezeiri, aflându-se în ea aceeaşi putere a firii? 
De fapt, Domnul nostru Iisus Hristos, având în toate pe Tatăl ca împreună- 


1754. Hristos numindu-Se pe Sine viţă, iar pe Tatăl, lucrător, n-a dispreţuit pe Tatăl, sau 
nu S-a prezentat despărţit de Tatăl, atribuindu-Şi puterea de-a da viaţă, iar Tatălui o simplă 
îmgrijire exterioară, ci Şi-a afirmat doar Dumnezeirea din care dă viaţa cea nouă mlădiţelor, 
după ce acestea s-au veştejit, nemaifiind aşa cum au fost aduse la existenţă la început. Dar viţa 
fără lucrător, sau fără îngrijitor, nu poate exista. Lucrările Lor se îmbină într-una singură, 
pornind de la Tatăl şi efectuându-se prin Fiul. în Fiul ne împărtăşim de viaţa dumnezeiască, 
dar aceasta se face nu fără grija, sau voia Tatălui, adică nu într-un mod nevrut de Dumnezeu. 

1755. Tatăl lucrează în alt mod decât Fiul şi Duhul, dar lucrarea Lui nu e despărţită de a 
Lor, căci porneşte din Tatăl şi se efectuează prin Fiul, sfârşindu-se în Duhul. 

lucrător, umblând printre iudeii lipsiţi de evlavie, a zis: "Multe lucruri bune 
v-am arătat vouă de la Tatăl Meu. Pentru care din ele aruncaţi cu pietre 
asupra Mea?" (In 10, 32), iar despre lucrarea în ziua sâmbetei a zis: "Tatăl 
Meu până acum lucrează; şi Eu lucrez" (In 5,17). Şi cred că nu va socoti cine¬ 
va că El spune că Tatăl lucrează ceva aparte, referitor la creatură, şi Fiul, ceva 
aparte. Iar deoarece toate le lucrează Tatăl prin Fiul, şi nu lucrează vreodată 
altfel (căci Fiul este înţelepciunea şi Puterea Lui), de aceea a numit pe Tatăl 
lucrătorul faptelor Sale, spunând: "Cuvintele pe care vi le spun nu le vorbesc 
de la Mine, ci Tatăl Care este întru Mine face lucrările Lui" (In 14, 10). 

Socotesc deci că nu trebuie să înţelegem aceasta altfel decât că Hristos 
Se află în calitate de viţă, iar noi atârnăm de El ca nişte mlădiţe, îngrăşân- 
du-ne prin harul şi bând din puterea Lui, prin Duhul, spre rodire duhovni¬ 
cească. Deoarece pe noi, care ne-am hotărât să umblăm drept, ne loveşte 
cuvântul contrar al ereticilor şi încearcă să ne convingă că nu cugetăm cele 
cuvenite, vom arăta ascultătorilor prin puţine cuvinte cele ce a exprimat prin 
multe cuvinte unul dintre aceia. "Drept a spus, zice, Unul-Născut când a 
respins şi a arătat ca vrednici de râs pe aceia care socotesc că El este de o 
fiinţă cu Dumnezeu-Tatăl. Căci iată că S-a numit pe Sine în mod clar viţă, iar 
pe Tatăl, lucrător. Precum deci viţa şi lucrătorul nu sunt de aceeaşi fiinţă 
(fiindcă aceea este lemn, iar el este om), ci de alt neam, aşa nu e Fiul de o 
fiinţă cu Tatăl, ci înţelesul lor e cu totul deosebit şi îi despart multe, dacă unul 
este lucrător, iar altul, viţă. Nu este însă îndoială că unii vor să transfere aces¬ 
tea la iconomia cu trupul. Dar nu spune că trupul Său este viţa, ci mai de¬ 
grabă Dumnezeirea. Căci cui nu-i este clar că nu trupul nostru atârnă de 
trupul Mântuitorului, ca mladiţele de viţă, nici rodul Sfinţilor nu e trupesc, ci 
duhovnicesc? Deci, lăsând la o parte în prezent trupul, vom vedea înţelesul 
cuvântului referindu-se la Dumnezeirea Fiului şi vom spune că ea este viţa, 
de care depindem prin credinţă" 1756 . 

Flecărind astfel, acela strâmbă dreptatea dogmelor dumnezeieşti după 
plăcerea lui şi cu multă viclenie le schimbă după scopul lui. Dar noi, stăruind 
în adevăr, nu vom cugeta astfel, ci vom rămâne fideli dogmelor adevărului, 
urmând înţelegerii Sfinţilor Părinţi. 

Cum se cuvine să înţelegem deci sensul cuvântului din fruntea acestui 
paragraf, am cercetat după puterea noastră, nu fără stăruinţă. Dar trebuie să 
cugetăm şi cum să ne înarmăm împotriva cuvintelor acelora şi să le respin¬ 
gem. Dacă, trecându-le sub tăcere, nu s-ar vedea rezultând din aceasta nici o 


1756. Greşeala acestor eretici din rândurile citate constă în faptul că despart trupul de 
ipostasul Cuvântului. De aceea îl fac pe Acesta mai mic decât Tatăl. Dar însuşi Acesta lucrează 
şi prin trup. Deci ca atare e şi mai legat decât Tatăl, de noi. Iar împreună cu Sine are pe Tatăl, 
ca Cel care este de o fiinţă cu Fiul, dar şi ca deosebit de El, ca alt ipostas. 

pagubă înţelegerii celor mai simpli, nu ne-am opri la respingerea acestor 
cuvinte deşarte, ci am trece la explicările următoare ale textului. Dar, deoa¬ 
rece nu puţină pagubă ar aduce primirea de către unii a celor astfel spuse, 
cum nu se cuvine ca, mişcaţi de o râvnă şi iubire de Dumnezeu consecvente, 
să luptăm împotriva acestor gânduri şi cuvinte? Căci prin acestea se face cu 
totul vădită răutatea vrăjmaşului. Deci, întâi vom spune că este cu totul 
prostesc a traduce în înţelesul de fire sau de fiinţă reală ceea ce se cugetă aşa 
numai ca pildă sau ca asemănare a ei. Socotesc că cei ce vor să înţeleagă 
drept fiecare din cele spuse, trebuie să privească la scopul lor şi să cugete cu 
multă înţelegere ce vrea să spună autorul cuvintelor. Din aceasta vei vedea şi 
că noi grăim drept. Nu era scopul Mântuitorului nostru Hristos să înveţe pe 
ucenici că El este după fire ceva, şi Tatăl altceva, nici că pentru aceasta tre¬ 
buie să numească pe Cel ce Da născut lucrător, iar pe Sine, viţă 1757 . Căci dacă 
acesta ar fi fost scopul Lui, de ce nu s-ar fi şi sfârşit cuvântul Lui aici, nemai- 
adăugând nimic altceva? Scopul gândit de voi l-ar fi arătat dacă S-ar fi indicat 
numai pe El şi pe Tatăl, dar, numindu-Se întâi pe Sine viţă, şi spunând că noi 
atârnăm de El ca nişte mlădiţe, iar Tatălui atribuindu-I capacitatea lucrării, e 
vădit, socotesc, tuturor că nu Se arată nicidecum ca ceea ce cugetaţi voi, ci 
vrea să convingă pe ascultători, prin pilde îngroşate şi supuse ochilor trupu¬ 
lui, că toată puterea rodirii noastre duhovniceşti este de la El, aşa cum şi cali¬ 
tatea odraslelor ce se altoiesc într-o rădăcină vine din aceasta. Tot binele pe 
care-1 avem ne este dat. In Dumnezeu însă nu este aşa. Căci El este în Sine 
însuşi în toate avantajele Lui, în slava şi puterea Lui, începutul I se cuvine 
numai Lui. De aceea, Hristos este ca o rădăcină şi viţă, iar noi, ca nişte 
mlădiţe. Iar dacă a numit pe Tatăl lucrător 1758 , nu vrea să-L socotească de altă 
fiinţă, căci nu vrea să-L înţeleagă aşa precum am spus înainte, ci vrea să arate că 
firea dumnezeiască s-a făcut, prin grija iubitoare, rădăcină a rodirii noastre 
duhovniceşti din El, dăruită nouă cu rol de înduhovnicire ca să ducă pe cei 
chemaţi prin credinţă la împărtăşirea de ea. Deci nici una dintre pilde nu are 
vreo raţiune comună cu a fiinţei. Nici Mântuitorul Hristos nu afirmă acum 
aceasta, ci învăţătura Lui are alt scop. Acest lipsit de minte vrea să afirme un 
lucru nedrept, din cauza necredinţei lui, şi spune că nici o raţiune nu-1 va face să 


1757. E greşit spune Sfântul Chirii, a socoti că mlădiţa şi viţa despre care vorbeşte 
Hristos sunt de aceeaşi fiinţă pentru faptul că mlădiţa este asemănătoare viţei. Din faptul că 
omul este după chipul lui Hristos, sau se umple de puterea Lui, nu rezultă că e de o fiinţă cu 
El ca Dumnezeu. Afirmând această identitate, arienii declarau pe Fiul creatură, sau prima crea¬ 
tură. Se bazau în aceasta şi pe faptul că Hristos numeşte pe Tatăl lucrătorul viţei, arătându-L mai 
puţin de o fiinţă cu El, ca mlădiţele, sau oamenii. 

1758. Hristos, anunţând şi pe Tatăl ca lucrător prin Sine, precum viţa în mlădiţe, a voit să 
arate că în cei credincioşi nu lucrează o singură Persoană dumnezeiască, sau Fiul, ci întreaga 
Treime iubitoare, făcând lucrătoare iubirea Ei între noi. 

se abată de la gândul lui cu privire la semnificaţia acestui pasaj, care este întru¬ 
parea lui Hristos. El spune că n-am fost uniţi cu Hristos după trup, nici n-au 
rămas Apostolii ca nişte mlădiţe în trupul lui Hristos, nici nu i-a numit pe ei prin 
acest cuvânt Acestea îl arată ca nepăşind pe calea dreaptă a Sfintelor Scripturi. 

Că prin simţirea noastră, înţeleasă ca iubire desăvârşită, prin credinţă 
dreaptă şi prin cugetare iubitoare de virtute şi sinceră, ne unim deplin cu 
Hristos, nu va tăgădui nicidecum raţiunea dogmelor noastre. Afirmăm că ele 
spun foarte drept aceasta. Dar vom arăta că îndrăzneala cu care se spune că 
nu avem nici o raţiune a unirii după trup cu El se abate cu totul de la de Dum¬ 
nezeu insuflatele Scripturi. Căci, cum s-ar îndoi careva dintre cei ce obişnu¬ 
iesc să cugete drept că Hristos este în acest sens viţă, iar că noi, având chipul 
unor mlădiţe, primim în noi viaţa din El şi de la El? De aceea Pavel zice: "Că 
un trup suntem, o pâine, cei mulţi; căci toţi ne împărtăşim dintr-o pâine" 
(I Cor. 10,17) 1759 . Dar să ne spună cineva cauza şi să ne înveţe puterea tainică 
a împărtăşirii. Fiindcă pentru ce vine în noi? Oare prin împărtăşirea de 
Sfântul Lui trup nu vine în noi şi trupeşte Hristos? Deci socotesc că vorbeşte 
drept Căci scrie Pavel că neamurile "sunt împreună-moştenitoare (cu iudeii) 
şi mădulare ale aceluiaşi trup şi împreună-părtaşe ale făgăduinţei, în Hristos 
Iisus" (Efes. 3, 6). In ce mod s-au arătat ca un trup? învrednicindu-se să se 
împărtăşească de binecuvântarea cea tainică (de Sfânta împărtăşanie), s-au 
făcut un trup cu El, ca şi fiecare dintre Apostoli. Şi pentru care pricină le-a 
numit mădulare ale lui Hristos, mai bine-zis mădulare ale tuturor celor ale 
Sale? 1760 Fiindcă scrie: "Au nu ştiţi că trupurile voastre sunt mădularele lui 
Hristos? Luând deci mădularele lui Hristos le voi face mădularele unei des¬ 
frânate? Nicidecum!" (I Cor. 6, 15). Dar şi Mântuitorul însuşi zice: "Cel ce 
mănâncă trupul Meu şi bea sângele Meu rămâne întru Mine şi Eu întru el" 
(In 6, 56). Din aceasta se poate vedea că Hristos nu spune că va fi în noi 
numai printr-o relaţie înţeleasă ca o simţire în noi, ci ca o împărtăşire prin 
fire. Căci aşa precum, dacă cineva ar imprima o ceară în altă ceară şi le-ar face 


1759. Precum spunându-se că, împărlăşindu-ne toţi din Hristos, ca pâine, ne facem şi noi 
o pâine cu El, dar nu se spune că ne facem de aceeaşi fiinţă dumnezeiască, aşa nici spunân- 
du-se că suntem mlădiţe ale Lui ca viţă, nu se spune aceasta. Ne facem ca El, sau ne îndum- 
nezeim prin puterea Lui, de care ne umplem, nu prin schimbarea fiinţei noastre în fiinţa Lui 
dumnezeiască. Şi ne îndumnezeieşte trupul prin trupul Său care e de o fiinţă cu al nostru, pen¬ 
tru că a fost asumat de El, dar şi prin faptul că a rămas totodată şi Dumnezeu. De aceea putem 
fi şi ca nişte mlădiţe în El. Când Hristos spune: "Eu sunt Calea, Adevărul şi Viaţa", declară că 
e acestea pentru om. Omul înaintează în El, Care e Adevărul, Viaţa, Care e Adevărul viu, Care 
e Viaţa nesfârşită, umplându-se tot mai mult de El ca Dumnezeu, fără să înceteze să fie om. Cu 
această aspiraţie este creat omul. 

1760. Fiind toţi mădulare ale lui Hristos prin Sfântul Botez şi Sfânta împărtăşanie, suntem j 

uniţi şi cu alte mădulare, căci facem parte din acelaşi trup. 


J 

să se topească împreună prin foc, face din amândouă ceva unic, aşa ne unim 
şi noi cu El, prin împărtăşirea de trupul lui Hristos şi de cinstitul Lui sânge, 
şi El este în noi, şi noi în El. Căci nu s-ar putea să fie altfel făcuţi vii cei ce 
obişnuiesc să se corupă, dacă nu s-ar întipări în ei trupeşte trupul Vieţii după 
fire, adică al Unuia-Născutului. Şi dacă nu se lasă cineva convins de cuvintele 
mele, să creadă lui Hristos, Care zice: "Adevărat, adevărat zic vouă, dacă nu 
veţi mânca trupul Fiului Omului şi nu veţi bea sângele Lui, nu veţi avea viaţă 
în voi. Cel ce mănâncă trupul Meu şi bea sângele Meu are viaţă veşnică şi Eu 
îl voi învia în ziua cea de apoi" (In 6, 53-54). 

Auzi cum spune clar că, de nu vom mânca trupul Lui şi nu vom bea sân¬ 
gele Lui, nu vom avea în noi, adică în trupul nostru, viaţa veşnică? Iar prin 
viaţa veşnică se va înţelege, cu deplină dreptate, trupul Vieţii, adică al Unuia- 
Născutului. Acesta ne va învia pe noi în ziua de apoi. Şi cum, sau în ce mod, 
o vei auzi desigur, şi eu nu voi pregeta să ţi-o spun. Deoarece s-a făcut trup al 
vieţii, adică al Cuvântului Care a răsărit din Dumnezeu-Tatăl, a primit şi el 
puterea vieţii şi este din cele în care viaţa nu poate fi învinsă de moarte 1761 . 
Deci, deoarece a venit Viaţa în noi, nu va suporta legăturile morţii, ci va în¬ 
vinge în mod sigur stricăciunea, fiindcă nu va şti să rabde cele ale morţii, căci, 
după cuvântul lui Pavel: "stricăciunea nu moşteneşte nestricăciunea" (I Cor. 
15, 50). Dar când Hristos a spus: "Eu îl voi învia pe el", nu a atribuit numai 
trupului Său puterea de-a învia pe cei adormiţi, ci zice Eu, şi cu mare dreptate, 
fiindcă Dumnezeu-Cuvântul cel din trupul Său este una cu trupul Său 1762 . Căci 
nu se taie Hristos într-o doime de fii, nici nu va cugeta cineva că trupul e străin 
de Unul-Născut, precum nu va zice cineva că trupul nostru este străin de sufle¬ 
tul nostru. Când deci Hristos S-a arătat prin acestea ca viţă, iar pe noi, ca mlădiţe, 
fiind în comuniune nu numai spirituală, ci şi trupească, pentru ce flecăreşte 
acesta în zadar împotriva noastră, zicând că nu ne împărtăşim trupeşte de comu¬ 
niunea cu El şi n-a numit viţă trupul Său, ci Dumnezeirea? 1763 


1761. Trupul nu are viaţă spirituală din materia sa, ci din sufletul său. Iar în Hristos trupul 
primeşte viaţa care învinge moartea, pentru că El este Viaţa prin Sine şi fără sfârşit De aceea, 
prin trupul Lui primim şi noi în trupul nostru rădăcina vieţii veşnice. 

1762. Trupul are viaţa sufletului, şi în Hristos trupul are viaţa Dumnezeirii, pentru că 
sufletul este una cu trupul Său prin unitatea persoanei, sau Dumnezeu-Cuvântul, Care este în 
trupul Său ca ipostas al Lui, este una cu el. Nu se poate despărţi trupul viu de persoana lui, 
deci în Hristos nu se poate despărţi trupul de Persoana Lui dumnezeiască. Spunând "Eu", 
Hristos include în Eul Său şi trupul Său. Taina persoanei umane constă în faptul că este în 
acelaşi timp una, dar şi compusă din suflet şi trup, iar taina Persoanei lui Hristos, că este una 
şi totodată compusă din Dumnezeire şi umanitate, cum spune Sfântul Maxim Mărturisitorul. 

1763. Este aici un nestorianism care e reluat şi de grupările neoprotestante, care afirmă 
şi ele că nu ne împărtăşim prin Trupul lui Hristos de Dumnezeirea Lui. Deci, dacă Hristos Se 
numeşte viţă, şi pe noi ne numeşte mlădiţe, Se numeşte aşa numai ca Dumnezeu, de Care noi 
nu ne putem împărtăşi decât prin relaţie şi simţire. Dar Hristos afirmă că El însuşi, ca Per¬ 
soană dumnezeiască, ni Se dă prin Trupul Său. 

Dar va spune cineva: Pentru ce, lăsând ceea ce e mai potrivit şi mai pro¬ 
priu spre explicare, te foloseşti mult de ceea ce este deosebit? Dar oare nu 
vom admite că Iisus este în mod mai potrivit viţă prin comuniunea prin trup, 
iar pe noi ne numeşte mlădiţe, pentru identitatea firii? 1764 Fiindcă sunt de o 
fire cu viţa cele din ea. Şi spunem acestea nu încercând să desfiinţăm putinţa 
de-a ne uni cu Hristos prin dreapta credinţă şi prin iubirea sinceră, ci arătând 
mai degrabă că şi duhovniceşte şi trupeşte Hristos este viţă, iar noi, mlădiţe. 
Deci cuvântul adevărului este simplu şi limpede, dar adversarul refuză să 
mărturisească faptul că Hristos era şi trupeşte viţă, ca Unul ce a dat viaţa Sa 
şi mlădiţelor, adică nouă. Dar deoarece viţa din pământ dă puterea ei numai 
mlădiţelor odrăslite din ea, adversarul suceşte şi forţează puterea ei, vorbind 
numai despre Dumnezeire, şi nu şi despre trup 1765 . In felul acesta poate 
bârfi, susţinând cu nepricepere următoarele: "Dacă Fiul este viţă, iar Tatăl, 
lucrătorul, dar totodată Fiul este de altă fire, o dată ce este viţă, nu va fi de o 
fiinţă cu Tatăl". Prin aceasta socoteşte că poate pune un zid adânc şi greu 
dogmelor Bisericii printr-o explicare de neacceptat. Dar el aiurează nu mai 
puţin prin aceasta. Căci, mai întâi, declarând că Fiul este de alt neam după 
Fire şi plasându-L în afară de fiinţa Celui ce Da născut, cum mai poate numi 
pe Dumnezeu Tată şi pe Fiul peste tot Fiu? 1766 Căci dacă zice că El nu Sa 
născut, adică n-a provenit din fiinţa Tatălui, precum provin din om cei născuţi 
din el, cum ar mai fi cu adevărat Fiu? Apoi, s-ar împotrivi fericitului Ioan, care 
zice: "Cel ce tăgăduieşte pe Fiul nu are nici pe Tatăl; cine mărturiseşte pe Fiul 
are şi pe Tatăl" (I In 2, 23). Şi adevărat este cuvântul, căci în Unul se desfi¬ 
inţează sau se afirmă şi Celălalt. Nu ar fi Tatăl nefiind Fiul, nici nu s-ar cuge¬ 
ta Fiul dacă nu s-ar cugeta împreună cu El şi Cel ce Da născut. Dacă se neagă 
Fiul (când se spune că e de alt neam), se neagă şi Tatăl însuşi. Ce vei zice 
deci, o, bunule, faţă de acestea? în cine va fi credinţa? Unde ar mai fi slava 
Treimii? Sa descompus şi a dispărut firea care susţine toate, Sfânta Scriptură 
nemaiindicând decât nişte simple cuvinte. Nebunia lor ne face să vedem şi 


1764. Când Hristos, numindu-Se viţă, spune că Tatăl este lucrătorul, nu Se numeşte ast¬ 
fel numai în calitate de om, ci şi de Dumnezeu. Unii întreabă: de ce face aceasta, când ar fi fost 
mai potrivit să Se numească pe Sine viţa, iar pe noi, mlădiţe, pentru simplul fapt că El are 
aceeaşi fire umană ca noi? 

1765. Sfântul Chirii nu refuză să vadă calitatea lui Hristos de viţă care ne poate hrăni pe 
noi ca mlădiţe, fiind de o fire cu noi. Dar n-a insistat asupra acestui fapt, ca să nu fie folosit de 
eretici pentru a afirma că Hristos vrea să se numească viţă a noastră, ca mlădiţe, numai prin 
calitatea Lui de Fiu al lui Dumnezeu, şi prin aceasta să arate că dumnezeirea Lui nu e identică 
cu a lui Dumnezeu-Tatăl. Aceasta se spune în cele următoare. 

1766. Era obiceiul arienilor să numească pe Dumnezeu Tatăl, şi pe Hristos, Fiul Lui, deşi 
nu recunoşteau că Dumnezeu a născut pe Fiul şi Fiul e născut cu adevărat din El, ci socoteau 
pe Fiul prima creatură a lui Dumnezeu. 

prin aceste cuvinte basmele lor mincinoase. Dar poate, ruşinându-se de mări¬ 
mea bârfirii lor, după ce spun că Fiul e de alt neam, zic că s-a născut din Dum- 
nezeu-Tatăl. Insă noi le vom cere să spună cum afirmă şi mărturisesc că S-a 
născut? Căci dacă este una dintre creaturi, având o relaţie prin iubire şi voinţă 
cu Dumnezeu (căci spun că toate sunt din Dumnezeu), vor cădea nu mai 
puţin în blasfemii. Socotindu-L născut cu adevărat, dar afirmând că este de alt 
neam, îşi vor arăta necredinţa în Cel ce Da născut. Căci ceea ce nu se poate 
întâmpla nici firii create, afirmă că poate suferi Dumnezeu. Cum nu e vădit 
tuturor că cel ce se naşte cu adevărat din cineva după fire e de o fiinţă cu cel 
ce-1 naşte? Deci, creatura naşte potrivit raţiunii cuvenite ei, nu naşte ceva de 
alt neam. Vom socoti numai pe Dumnezeu pătimind contrariul, dacă a născut 
pe cineva de alt neam, şi nu pe Fiul din firea Sa proprie? 

Se cuvenea deci ca adversarul să nu mai vrea să răspundă nimic faţă de 
acestea. Dar, neieşind el din reaua voinţă ce-i este proprie şi socotind că Fiul 
este de alt neam decât Dumnezeu-Tatăl, nu vom renunţa să susţinem dog¬ 
mele adevărului. Căci vom arăta că el declară pe Dumnezeu-Tatăl de un 
neam cu creatura 1767 . Şi cum face .aceasta, o poate afla oricine auzind iarăşi 
cum susţine acela şi spune clar că Unul-Născut nu a numit viţa trupul Său, ci 
însăşi Dumnezeirea Lui. Să zicem că e aşa. Deci să-i cerem să răspundă: 
socoteşte, oare, că Fiul este Dumnezeu adevărat sau nu, spunând că această 
demnitate e falsă şi constă doar în simple cuvinte? Dacă spune că nu e 
Dumnezeu după fire, să-L primească pe însuşi Unul-Născut ca martor, Care 
zice: "Eu sunt Adevărul" (In 14,6). Căci Adevărul nu are în Sine un nume fals 
şi mincinos. Să asculte pentru aceasta şi pe preaînţeleptul Ioan, care declară 
şi zice clar: "Şi noi suntem în Dumnezeul cel adevărat, adică în Fiul Său Iisus 
Hristos. Acesta este adevăratul Dumnezeu şi viaţa de veci" (I In 5,20). Dar şi 
dacă se va ruşina şi va înceta să susţină aceasta, mărturisind că Fiul e Dum¬ 
nezeu adevărat, nu vom spune altfel, ci ne vom folosi de cuvintele lui pentru 
respingerea celor spuse înainte de el: Deci zice că, "precum lucrătorul este 
de alt neam decât viţa - căci precum el este om, ea este viţă -, aşa viţa se 
înţelege drept şi adevărat ca fiind de un neam cu mlădiţele. Deci socotesc că 
nimeni nu va coborî la atâta neînţelegere, ca să îndrăznească să nege ceea ce 
e atât de vădit. Dacă deci, fiind Dumnezeu adevărat, Fiul este de o fiinţă cu 
Dumnezeu adevărat după fire, adică cu Tatăl, dar e şi viţă, iar noi, mlădiţe, şi 
pentru aceasta suntem de o fire cu viţa, cum nu vom fi şi noi dumnezei după 


1767. De fapt, arienii, spunând că Fiul este prima creatură, dar e totuşi "născut" din Dum¬ 
nezeu ca "Fiu al Lui", exprimau o gândire panteistă, nefăcând o deosebire între Dumnezeu şi 
creaţie şi nedeosebind între naştere şi facere. Cel ce face ceva naşte din sine, sau poate şi din 
altele acel ceva. Şi cel ce naşte face ceea ce naşte, căci toate sunt de o fiinţă. 

fire, părăsind firea noastră?" 1768 . Dar a cugeta astfel e propriu extremei ne¬ 
credinţe. Căci noi am fost făcuţi, iar Fiul este Dumnezeu după fire. Apoi cum 
va fi aceasta? Şi cum va fi adevărat ceea ce se spune despre El, dacă mlădiţele 
sunt de o fire cu viţa? Căci e necesar, în cazul acesta, sau să fim ridicaţi şi noi 
la firea Dumnezeirii adevărate, sau să fie coborâtă Aceea la noi, căci aşa sunt 
mlădiţele de o fire cu viţa. Deoarece Fiul Se arată spunând: "Eu şi Tatăl una 
suntem", vom fi urcaţi şi noi la asemănarea întru totul cu Tatăl, sau Tatăl 
însuşi va fi atras la asemănarea cu Fiul, Cel de o fire cu noi. Deci vedeţi ce 
mulţime de blasfemii ne răsar de aici. De aceea, vom urma mai mult gân¬ 
durilor adevărului în formă de pildă, crezând Fiului, Care zice: "Eu sunt viţa, 
voi, mlădiţele", iar 'Tatăl Meu este lucrătorul" 1769 . 

”Toată mlădiţa care nu aduce roadă întru Mine, El o taie; 
şi orice mlădiţa care aduce roadă, El o curăţeşte, 
ca mai multă roadă să aducă" (In 15, 2) 

Alipirea noastră de Hristos devine obişnuită când câştigă prin voinţă pu¬ 
terea înţelegerii şi se desăvârşeşte prin iubire şi credinţă. Sălăşluindu-Se El 
în sufletele noastre, ne face vădită cunoştinţa de Dumnezeu. Modul iubirii 
cere păzirea poruncilor date nouă de El. Căci aşa l-a socotit pe cel ce-L iu¬ 
beşte, zicând: "Cel ce Mă iubeşte, păzeşte poruncile Mele". Deci trebuie ştiut 
că, unindu-ne cu El prin credinţă şi înfăptuind chipul alipirii prin simple măr¬ 
turisiri, dar încă nestrângând prin faptele bărbăteşti ale iubirii legătura unirii, 
ne numim mlădiţe, dar moarte şi neroditoare. "Căci credinţa fără fapte este 
moartă", după cuvântul unui Sfânt (Iac. 2,20). Dacă deci mlădiţa este în acest 
mod, atârnând, ca să spun aşa, degeaba de tulpina viţei, va fi expusă cuţitului 
lucrătorului, căci o va tăia cu siguranţă şi o va da ca gunoi deşert focului. 
Aceasta e osânda celor neroditori, precum socotesc că spune, în chip de 
parabolă, stăpânul către lucrător, despre smochin: 'Taie-1; de ce să ocupe 
locul în zadar?" (Lc. 13, 7). Aşa socotesc că şi Dumnezeu, Tatăl tuturor, taie 
mulţimea uscată şi neroditoare a mlădiţelor care atârnă fără folos de viţa spi¬ 
rituală. Căci cred că îngrijitorul de sufletele noastre, adică Dumnezeu, vrea 
să arate prin parabola de aici ce şi câtă pagubă suportă sufletul tăiat din 


1768. Aceasta era cugetarea ereticului. 

1769. După ce înainte s-a respins părerea ereticului că Fiul nu este Dumnezeu, acum se 
respinge părerea lui că Dumnezeu este egal cu creaturile (mlădiţele). In ambele forme, ereti¬ 
cul arian arată că susţine panteismul, care nu face deosebire între Dumnezeu şi creaţie, sau 
lume. El deduce aceasta din declaraţia lui Hristos că El este viţa, şi noi, mlădiţele. El zice că 
prin aceasta suntem de o fiinţă cu Hristos, deci prin aceasta suntem şi noi dumnezei, şi deci 
nu se poate să nu fim toţi o fiinţă cu Tatăl. 

comuniunea cu El. Căci va fi aruncat spre nimic cel ce nu se va folosi spre 
nici o facere de bine, predându-se în mod neîndoielnic chinului şi făcându-se 
hrană focului a-toate-consumator 1770 . Dar şi prin proorocul Iezechiel s-a spus 
despre aceasta, tâlcuindu-se: "Fiul Omului, ce întâietate are lemnul de viţă de 
vie faţă de oricare alt lemn, şi coarda de viţă de vie între arborii din pădure? 
Se ia oare din el vreo bucăţică pentru vreun lucru? Se ia oare din el măcar 
pentru un cui, ca să atârni de el vreun lucru oarecare? Iată, el se dă focului 
spre ardere; amândouă capetele lui le mistuie focul, şi mijlocul arde şi el" (Iez. 
15, 2-4). înţelegi deci că ceea ce a fost tăiat şi desprins cu totul e pe de-a-ntre- 
gul nefolositor, deci nu poate fi folosit la nimic din cele necesare, ci doar se dă 
focului. Deci, nu e vădit că, chiar dacă suntem făcuţi mlădiţe şi suntem elibe¬ 
raţi de rătăcirea politeistă, mărturisind doar credinţa în Hristos, dar rămâ¬ 
nând lipsiţi de unirea prin fapte, vom suferi cele ale mlădiţelor zadarnice? Şi 
ce va urma? Vom fi tăiaţi în întregime şi vom fi predaţi focului, pierzând seva 
de viaţă făcătoare pe care o avem de la viţă, adică Duhul. Căci ceea ce a spus 
Hristos despre cel ce îngroapă talantul (Mt. 25, 18), aceasta o va vedea cine¬ 
va împlinindu-se şi cu cei ce suferă în întregime tăierea. Căci aşa cum se va 
lua de la acela talantul, aşa socotesc că se va lua şi din mlădiţă, ca umezeala 
sau ca o calitate vie, Duhul. Şi din ce pricină se va lua? Ca nu cumva, împre¬ 
ună cu cei ce vor fi aruncaţi în foc de către Judecător, să pară că se condamnă 
şi Duhul stăpânitor. Căci dacă cei ce stăpânesc lucrurile pământeşti, cinstite 
şi lăudate aici prin atenţii împărăteşti, nu vor suferi cu adevărat de pierderea 
lor înainte de a pierde demnităţile lor, cum nu e necesar ca sufletul osândit la 
chinuri să lepede înainte, prin hotărârea de sus, harul de sus şi să fie dezbră¬ 
cat de el prin trăirea relelor? 

Asigurând mlădiţa neroditoare că va suferi acestea, întăreşte mintea 
noastră să stăruie în iubirea faţă de El prin lucrarea virtuţii şi prin credinţă 
neslăbită. Dar spune totodată că lucrătorul nu e delor străin de mlădiţa rodi¬ 
toare. Căci spune că o va curaţi spre a putea aduce rod şi mai mult, fiindcă 
Dumnezeu conlucrează cu cei ce au ales să-şi arate în toate o viaţă de Dum¬ 
nezeu iubitoare şi să împlinească binele, folosindu-se ca de un cuţit de lucra¬ 
rea Duhului şi tăind din ei fie plăcerile care atrag mereu la iubirea de trup şi 
la patimi trupeşti, fie cele ce se întâmplă sufletelor oamenilor, murdărind 
mintea prin privirea celor rele. Aceasta spunem că este tăierea împrejur 


1770. Cel rău nu va mai fi aruncat spre nimicire totală, căci Dumnezeu nu mai nimiceşte 
un om creat odată, ci va exista, dar nu va folosi nimănui, neavând nici un rost în ansamblul 
creaţiei, şi acesta va fi cel mai mare chin pentru el, asemenea unui foc interior. Căci îl va usca 
de tot, nemaiputând arăta nici un rod folositor altora, de vreme ce nu mai e întreţinut de Duhul 
de-viaţă-făcător şi de-iubire-dătător al lui Hristos. E uscăciunea care face neputincioasă orice 
comuniune, întreţinând în om chinul singurătăţii spirituale. 

nefacută de mână şi înţeleasă în Duh, despre care Pavel zice odată: "Nu cel ce 
se arată pe dinafară e iudeu, nici cea arătată pe dinafară în trup este tăiere 
împrejur; ci este iudeu cel întru ascuns, iar tăierea împrejur este aceea a 
inimii în duh, nu în literă; a cărui laudă nu vine de la oameni, ci de la Dum¬ 
nezeu" (Rom. 2, 28-29). Iar altă dată: "în El aţi şi fost tăiaţi împrejur, cu tăiere 
împrejur nefacută de mână" (Col. 2, 11). Pe lângă acestea, spun unora că, 
dacă dintre mlădiţele viţei spirituale ar vrea careva să se cureţe, n-ar putea-o 
face fără osteneală. Căci e bolnav atât cât poate fi bolnav lemnul. în mod ase¬ 
mănător vom spune că se cuvine să cugetăm şi despre suferinţă, căci Dum¬ 
nezeu cel de virtute iubitor ne îndreaptă prin osteneală şi necazuri. De fapt, 
Proorocul Isaia ne spune: "El spală îndnăciunea dilor şi a âicelor Sionului şi 
curăţeşte sângele lor cu duhul judecăţii, cu duhul arderii". Şi dumnezeiescul 
Pavel adaugă la aceasta: "Răbdaţi spre înţelepţire, Dumnezeu se poartă cu voi 
ca faţă de hi. Căci care este hui pe care tatăl său nu-1 pedepseşte?" (Evr, 12, 
7). Şi de fapt însăşi ceata sfinţilor nu respinge certarea potrivită Sfinţilor, ci o 
primeşte cu smerenie, zicând: "Pedepseşte-mă, Doamne, dar după dreptate, 
şi nu întru mânia Ta, ca să nu mă micşorezi" (Ier. 10, 24). Căci cu mânie va 
avea loc tăierea deplină a mlădiţelor neroditoare, fiindcă le trimite la chinuri. 
Dar curăţirea celor aducătoare de rod are loc mai degrabă cu judecată, adică 
cu atenţie şi măsură, privind la puţina osteneală pentru rodire şi urmărind o 
sporire a ei. Primind aceasta, unii strigă: "Doamne, în necaz mic ne este 
certarea Ta" (Is. 26,16). Căci e foarte mic necazul care curăţeşte, o dată ce, 
aducându-ne certare, ne face fericiţi 1771 . Şi martor pentru aceasta poate fi 
luat fericitul David, care grăieşte aşa: "Fericit este omul pe care îl vei certa, 
Doamne, şi din legea Ta îl vei învăţa pe el, că să-l linişteşti pe el în zile rele" 
(Ps. 93,12-13). Căci, zice, cu adevărat zile aspre şi rele vor veni peste cei tăiaţi 
cu dreptate, dar celor certaţi spre îndreptare li se va face Dumnezeu blând. 
Deci aceia nu vor sfârşi în cele ale judecăţii şi chinurilor, deoarece n-au deve¬ 
nit mlădiţe neroditoare. Strălucirea faptelor să se unească deci cu mărtu¬ 
risirea credinţei şi cu cuvintele lui Dumnezeu. Atunci vom fi ai lui Hristos şi 
vom afla puterea şi fericirea comuniunii cu El, scăpând de primejdia tăierii. 

Le-am spus acum acestea, fiindcă am socotit că trebuie să ne apropiem 
duhovniceşte de înţelesul celor spuse în cuvintele din fruntea acestui para¬ 
graf. Dar socotesc că Domnul a voit să ne arate şi altceva prin spusa: "Toată 


1771. Când omul vede că un necaz îi vine spre curăţire şi trage din el această învăţătură, 
necazul i se micşorează şi simte în sine bucuria ajutorului dumnezeiesc, care îi îngăduie acest 
necaz, dar îi dă şi bucuria puterii de-a se curăţi. Cel ce se încăpăţânează să rămână în păcatele 
răutăţii lui va avea parte de necazuri tot mai mari. Chiar faptul că nu se vor adânci în Persoana 
izvorâtoare de iubire a Fiului, Care stă la temelia tuturor persoanelor, ca o viţă din care îşi sorb 
puterea de viaţă toate persoanele umane, echivalează cu un chin al lor, în locul uscăciunii. 

mlădiţa care nu aduce roadă întru Mine, El o taie; şi orice mlădiţă care aduce 
roadă, El o curăţeşte, ca mai multă roadă să aducă". Socotesc că mlădiţa 
desprinsă, prin tăierea de către Tatăl, din comuniunea cu Hristos 1772 indică 
poporul iudeilor, care nu se deschide spre buna rodire. De trei ori fericitul 
Ioan spune că acestora le va sta la rădăcină securea şi vor fi predaţi focului ca 
nişte lemne. Iar mlădiţele care nu vor fi supuse unei tăieri depline, ci rămân 
în viţă şi se vor curăţi prin grija dumnezeiască, reprezintă pe aceia dintre 
iudei care au crezut şi pe cei ce s-au întors împreună cu ei dintre neamuri. Ei 
vor avea parte şi de curăţire. Iar aceasta se săvârşeşte întru Duhul Sfânt, 
după Scripturi. Modul curăţirii este altul şi deosebit, căci se vor scoate dintre 
iudei cei ce vor înceta să vieţuiască după Legea mozaică, iar dintre închi¬ 
nătorii lor idoli, cei ce vor părăsi rătăcirea, sau vor ieşi din gunoiul necurăţiei 
celor lipsiţi de înţelegere, ca să poată primi certarea dumnezeiască şi evan¬ 
ghelică spre a aduce roadă, cea plăcută şi iubită cu adevărat de Dumnezeu. 
Iar că ceea ce s-a spus este adevărat, nu ne este greu să o vedem şi noi din 
înseşi dumnezeieştile Scripturi. Căci scrie dumnezeiescul Pavel celor ce 
crezuseră dintre iudei, dar slăbiseră în credinţa în dogmele evanghelice şi 
priveau iarăşi la cele dinapoi, cinstind umbrele legii: "Cei ce voiţi să vă îndrep¬ 
taţi prin Lege v-aţi îndepărtat de Hristos, aţi căzut din har" (Gal. 5, 4), sau le 
spune: "de vă veţi tăia împrejur, Hristos nu vă va folosi la nimic" (Gal. 5, 2). 
Iar dacă voinţa de-a se îndrepta prin Lege îi face străini, cum nu este cu totul 
neîndoielnic că lepădarea vieţuirii după Lege le dă puterea unirii cu Hristos? 
Deci se taie împrejur Israel, dar se curăţeşte cel ce, slujind odinioară mai 
degrabă creaturii decât Creatorului, se leapădă de vechea boală. Căci iată ce 
zice Pavel despre ei: "Căci dacă, pe când eram vrăjmaşi, ne-am împăcat cu 
Dumnezeu prin moartea Fiului Său, cu mult mai mult, împăcaţi ăind, ne vom 
mântui prin viaţa Lui" (Rom. 5, IO) 1773 . Iar, certându-i, zice în alt loc: "Acum 
însă, după ce aţi cunoscut pe Dumnezeu, sau mai degrabă după ce aţi fost 


1772. Nu se spune că Fiul iese din comuniunea cu cel ce nu aduce roadă în El, ci Tatăl, 
pentru a arăta cât de comună Le este simţirea şi gândirea celor Trei Persoane dumnezeieşti. 
Tatăl nu Se bucură de cel ce nu urmează porunca şi pilda Fiului, Care cere omului să iubească 
pe Tatăl împreună cu Sine. 

1773. Moartea Fiului lui Dumnezeu ca om pentru noi ne-a scăpat pe noi de moarte. Prin 
ea am fost mutaţi la starea de pace cu Dumnezeu. Iar din viaţa la care a trecut El, cu umani¬ 
tatea Lui, vom dobândi şi noi viaţă hrănită din viaţa dumnezeiască. Prin moartea lui Hristos am 
ajuns la sfârşitul vieţii păcătoase. Am trecut şi sporim în viaţa nouă a umanităţii lui Hristos, în¬ 
viate şi hrănite din viaţa Lui dumnezeiască infinită. Cine moare cu Hristos lui Dumnezeu, nu 
moare pentru totdeauna, ci numai pentru a ajunge la capătul acestei vieţi în Dumnezeu, pen¬ 
tru a primi din El viaţa nouă. Viaţa în păcat duce la moarte: în afara lui Dumnezeu, fără naştere 
din nou, când nu se crede în El; şi la moartea în El, urmată de o nouă naştere, când ne unim 
prin credinţă cu Hristos, Care a primit moartea fără de păcat pentru noi. A muri fără de păcat 
înseamnă a te preda cu totul lui Dumnezeu şi a primi o nouă viată din El. 

cunoscuţi de Dumnezeu, cum vă întoarceţi iarăşi la înţelesurile cele slabe şi 
sărace, cărora iarăşi voiţi să le slujiţi ca înainte?" (Gal. 4, 9) 1774 . Când cei ce, 
voind să slujească stihiilor slabe, se înstrăinează de Hristos, iar cei ce, ne- 
vrând să slujească creaţiei în locul Creatorului, se unesc cu El, cum nu se va 
mărturisi că recurgerea la tot felul de virtuţi le este celor dintre neamuri un 
mod de curăţire foarte folositoare prin Duhul de vechea rătăcire? Căci în 
lepădarea celor rele se arată frumuseţea virtuţii. Fiindcă unde dispare urâciu¬ 
nea, acolo apare şi se întăreşte buna-cuviinţă. Dar trebuie notat că împlinirea 
curăţiei se face prin Duhul, iar dăruitorul Duhului este Fiul, căci "din 
plinătatea Lui noi toţi am luat", după cuvântul lui Ioan (In 1, 16), fiindcă El 
este Cel ce a zis: "Luaţi Duh Sfânt" (In 20, 22). Deci El lucrează în noi 
curăţirea în modul tăierii împrejur înţeleasă în Duh. Totul vine prin Fiul. 

S-a golit îndrăzneala urâtă şi neevlavioasă a vrăjmaşilor care nu s-au 
ruşinat să afirme că, deoarece Fiul S-a declarat pe Sine viţă, iar pe Dumnezeu- 
Tatăl Da declarat lucrător, El nu este de o fire cu Tatăl, căci nici o raţiune nu 
va îngădui, zic ei, să se socotească via şi lucrătorul identici după fiinţă. Când 
deci Fiul se află în ei, prin tăierea împrejur în duh, să cugete că, deoarece ei 
sunt conlucrători de acelaşi fel, întrucât sunt oameni, e vădit că Fiul nu este 
străin de Dumnezeu-Tatăl datorită deofinţimii cu El. 

"Acum voi sunteţi curaţi, 
pentru cuvântul pe care vi l-am spus" (In 15, 3). 

Ii face pe ucenici o dovadă clară şi neîndoielnică a puterii Lui curăţitoare. 
Căci spune că i-a curăţit nu făcându-i sau dându-le altceva, ci numai pentru 
cuvântul grăit lor, adică prin vorbirea dumnezeiască şi evanghelică. Iar cu¬ 
vântul acesta este de la Hristos 1775 . Căci cine dintre cei ce cugetă drept se va 
îndoi că Cel prin Care toate sunt, adică Fiul, este ca un fel de cuţit şi mână a 
Tatălui, îndeplinind lucrarea cea faţă de noi, care aparţine şi Persoanei 


în aceste cuvinte, Mântuitorul spune despre unele mlădiţe că vor fi tăiate şi aruncate în 
foc, iar despre altele, care vor să se îndrepte, că le curăţeşte, făcând aceasta prin certări mai 
puţin aspre. 

1774. Cel ce a murit odată lui Dumnezeu, părăsind viaţa alipită de lucrurile trecătoare ale 
lumii, nu trebuie să se întoarcă iarăşi la viaţa dinainte, care se pretinde viaţă, dar în fond e o 
moarte care nu mai duce la viaţa adevărată în Hristos, sau la plenitudinea vieţii în Dumnezeu. 
Stihiile lumii, la care se alipeşte el din nou, sunt atât de slabe, că-1 vor duce şi la moartea, sau 
la uscăciunea veşnică. 

1775. Dumnezeu întrupat ca om pune în cuvântul firii Sale omeneşti o putere pe care nu 
o au cuvintele când sunt rostite de către om. Aceste cuvinte au atâta putere, încât prin ele îi 
face pe Ucenici curaţi. Nu se poate afirma aceasta şi despre slujitorii Lui, oamenii. Ei n-au 
această putere în ei, ci o cer prin rugăciune de la El. De aceea, în Biserică, toate se cer prin 
rugăciune de la Dumnezeu. 

Tatălui, învăţându-ne că toate sunt de la Tatăl, dar prin puterea Fiului? De 
fapt, cuvântul Mântuitorului ne curăţeşte, deşi lucrarea se atribuie lui Dum- 
nezeu-Tatăl ca lucrător 1776 . "Căci Cuvântul lui Dumnezeu e viu şi lucrător şi 
mai ascuţit decât orice sabie cu două tăişuri şi pătrunde până la despărţitura 
sufletului şi duhului, dintre încheieturi şi măduvă, şi destoinic este să judece 
simţirile şi cugetările inimii" (Evr. 4, 12). Căci, pătrunzând în adâncurile 
fiecărui suflet şi având, ca Dumnezeu, descoperit scopul ascuns în fiecare, 
înfăptuieşte prin lucrarea Duhului tăierea tuturor mişcărilor noastre zadar¬ 
nice. Aceasta socotesc că trebuie să înţelegem prin curăţire. Iar dorirea vir¬ 
tuţii, insuflată lor, face să se înmulţească spre rodire, sau să cugete în chip 
evlavios. 

Cum nu se întreprinde de către vrăjmaşii rău-voitori un lucru de prisos, 
când spun că Fiul este de altă fire decât Dumnezeu-Tatăl, deoarece El S-a 
numit pe Sine viţă, iar pe Tatăl, lucrător? Să se înţeleagă iarăşi şi să se vadă 
clar că îi declară pe ucenicii Săi curaţi, nu în mod simplu şi prin ei înşişi, adică 
fără Unul-Născut, lucrând asupra lor numai Dumnezeu-Tatăl, ci fiindcă au 
ascultat cuvântul de la El. Căci, precum Tatăl este de Viaţă-făcător prin Fiul 
şi în Fiul, în acelaşi mod este şi lucrător sau îngrijitor al sufletelor noastre, 
înţelegându-se în mod cuvenit, dar numai prin Fiul. Iar dacă cei ce susţin o 
învăţătură contrară nouă socotesc că trebuie să stăruie în cele afirmate cu 
nedreptate şi, deoarece Hristos S-a numit pe Sine viţă, consideră că sunt siliţi 
să-L declare de altă fire, ce ne împiedică să ne folosim şi noi de aceeaşi 
îndrăzneală şi să-i silim prin aceeaşi vorbărie să înainteze până la capăt în 
cugetarea lor prostească? Căci dacă, fiindcă S-a numit viţă, socotesc că El e 
căzut din intimitatea naturală cu Tatăl şi e cu totul de altă fiinţă, deoarece nu 
sunt acelaşi lucru sau nu sunt de o identitate după fire viţa şi lucrătorul, pen¬ 
tru ce nu le-am răspunde şi noi cu aceeaşi cugetare nepricepută şi neîngrijită, 
spunând: Oare, numai mlădiţele au un folos din îngrijirea din partea unui 
lucrător mai presus de viţă, şi numai mlădiţele care atârnă de stâlpii aceleia 
au trebuinţă de meşteşugul Aceluia, şi însăşi viţa care le hrăneşte şi cu care 
sunt unite mlădiţele, care atârnă de ea în mod firesc, n-are trebuinţă de îngri¬ 
jire? Cred că acest fapt n-are nevoie de nici o dovedire. Căci va consimţi cu 
noi îndată însuşi adversarul că, dacă n-ar exista nici un îngrijitor al stâlpilor, 
n-ar avea nici mlădiţele nevoie de el spre buna lor rodire. Deci, deoarece 
Hristos S-a numit pe Sine viţa, are nevoie şi El, ca stâlp al viţei, de îngrijirea 


1776. Tatăl este lucrătorul viţei, dar lucrarea pe seama mlădiţelor se face prin Fiul. Unirea 
strânsă între Fiul, ca viţă, şi mlădiţele unite cu El are loc datorită faptului că El este în acelaşi 
timp ipostas dumnezeiesc, dar şi purtătorul firii omeneşti, dând posibilitatea oamenilor să se 
unească cu El prin firea Lui omenească. Prin aceasta El lucrează în ei, iar lucrarea Lui asupra 
firii omeneşti este totodată şi lucrarea lui Dumnezeu-Tatăl. 

lucrătorului, căci altfel va avea numaidecât de suferit. Vom cugeta deci că şi 
Fiul este în poziţia noastră, având nevoie împreună cu noi de grija Tatălui, ca 
să nu cadă şi El în altceva decât ceea ce este, adică să nu cadă din calitatea 
Sa, adică din ceea ce este. La aceasta conduce gândirea copilărească a celor 
ce obişnuiesc să lupte împotriva lui Dumnezeu! Dar ajunge expunerea aces¬ 
tei cugetări bolnave din lipsă de înţelepciune. Să întoarcem cuvântul la Sfinţii 
Apostoli. 

"Acum, zice, voi sunteţi curaţi, pentru cuvântul pe care vi l-am spus". E 
ca şi când ar zice: Cu voi cei dintâi s-a înfăptuit de către Tatăl, prin cuvântul 
Meu, modul curăţirii spirituale prin Duhul şi în Duhul. Căci, lepădând tulbu¬ 
rarea obişnuinţelor deşarte şi a morţii lumeşti, sunteţi pregătiţi spre rodirea 
plăcută lui Dumnezeu. Deci, v-aţi izbăvit de păzirea deşartă a Legii, proprie 
iudeilor 1777 . V-a curăţit Cuvântul Meu. Căci nu mai trăiţi în duh iudaic, sau 
potrivit literei Legii, nici nu căutaţi sfinţenia în mâncăruri şi băuturi, nici în 
învăţături despre spălări, nici prin aduceri de sânge, ci credeţi că vă împliniţi 
în credinţa sigură şi vă străduiţi să mulţumiţi pe Dumnezeu prin toată facerea 
de bine. Căci în aceasta vedeţi înţelesul slujirii duhovniceşti. Deci toţi cei ce 
se vor sili să se curăţească vor ii ca voi. Cei ce au scăpat de curând de cursa 
diavolului şi s-au eliberat de lanţurile închinării la idoli nu mai vor să vie¬ 
ţuiască după legile aceluia, ci, lepădându-se ca de o murdărie de necurăţia 
vechilor obişnuinţe, vor dobândi puterea să rodească faptele virtuţii de Dum¬ 
nezeu iubitoare şi, prin primirea harului dumnezeiesc, se vor uni cu Mine ca 
nişte mlădiţe şi, atârnaţi prin iubire de Mine, îşi vor îngrăşa inima cu apele 
Duhului, vor vieţui adăpându-se cu harul bunătăţii Mele şi vor înainta în 
dreapta credinţă evlavioasă. Iar cei din Israel, când se vor alipi prin credinţă 
de Mine ca nişte mlădiţe, primind în minte cuvântul Meu curăţitor, nu vor 
mai rămâne alipiţi de literă, nici cu inima fixată în tipurile umbrelor, ca acum, 
ci vor rodi lui Dumnezeu slujirea adevărată şi în Duh. "Căci Duh este 
Dumnezeu şi cei ce I se închină, trebuie să I se închine în duh şi în adevăr" 
(In 4, 24). Deci le arată ucenicilor Săi totodată în mod clar şi frumuseţea 
viitoare a celor ce se vor curăţi, ca ei, dar îi încurajează şi pe ei încă mai mult, 
spre ridicarea la o virtute şi mai bogată, arătându-le că nu le-a fost deşartă 
şederea lângă El şi experienţa trăită de ei din învăţătura Lui, adică din cea 
evanghelică, prin care ei aveau să-i folosească pe cei din toată lumea, înfăţi- 
şându-Se pe ei ca pildă celor ce vor crede în Hristos. Căci s-a scris despre 


1777. Mortalitatea lumească sau uscăciunea care-şi reduce existenţa la plăcerile oferite 
de lume. Când aceasta e lepădată, omul dobândeşte puterea de a rodi fapte bune, iubitoare, 
care îi produc o viaţă fericită. Atunci viaţa capătă pentru el un sens. Oamenii nu mai rămân la 
păzirea unei legi pentru a nu fi supuşi unor pedepse, deci lipsiţi de iubire. 

Sfinţi că se cuvine a privi la sfârşitul vieţuirii lor şi a le imita credinţa (Evr. 13, 
7), iar Pavel îndeamnă pe cei ce slujesc lui Dumnezeu să se facă următorii săi 
a Cor. 4, 16; 11, 1). 

"Rămâneţi în Mine şi Eu în voi. Precum mlăcliţa nu poate să aducă 
roadă de la sine dacă nu rămâne în viţă, tot aşa nici voi, 
dacă nu rămâneţi în Mine” (In 15, 4) 

Prin explicarea întocmai a acestor cuvinte cunoaştem iarăşi că un rezul¬ 
tat al străduinţei de Dumnezeu iubitoare este să fii primit de către Hristos 
prin credinţa sinceră şi adevărată. Aceasta înseamnă a fi numărat între 
mlădiţele crescute în viţa adevărată, adică în Hristos. Socotesc că aceasta e 
rodul grijii celei de a doua, în nici un fel mai mică decât prima, ba, având prin 
ea, prin efort mai mare, alipirea la Dumnezeu şi stăruirea în El prin faptele 
iubirii, care urmăresc împlinirea sfintei şi dumnezeieştii porunci 1778 . Căci 
aceasta ne face să fim nedespărţiţi de El şi să ne sădim în El, după Psalmistul 
care zice: "Lipitu-s-a sufletul meu de Tine" (Ps. 62, 8). Nu ne va fi de ajuns 
deci spre deplina bucurie şi spre sfinţenie, la care ne ridică simţirea lui 
Hristos Care ne sfinţeşte, să fim primiţi în rol de mlădiţe. Pe lângă aceasta, 
mai trebuie să şi urmăm Lui în mod sincer, printr-o iubire desăvârşită şi 
neîncetată. Căci în aceasta constă şi prin ea se păstrează alipirea sau unirea 
în Duh 1779 . Hristos a spus ucenicilor Săi: "Acum sunteţi curaţi pentru cuvân¬ 
tul pe care vi l-am spus". Dar ca să nu socotească cineva dintre cei o dată 
curăţiţi că are puterea de a nu fi despărţit de El, chiar dacă nu se străduieşte 
spre existenţa cea bună, adaugă cu folos că se cuvine să rămână în El. Şi ce 
este aceasta? Nimic altceva, după cât socotesc, decât ceea ce s-a spus clar 
prin Pavel: "Deci cel ce crede că stă, să ia aminte să nu cadă" (I Cor. 10,12). 
Căci le vor veni nenumărate alunecări celor ce au impresia că stau neclintiţi, 
dacă nu se vor strădui prin multă silinţă să stea bine în cele ce sunt. Deci 
socotesc că e necesar să ne învrednicim de toată grija şi vegherea faţă de cele 
privitoare la noi, chiar dacă i se pare cuiva că stă ferm, ca să întărim starea 
dobândită în cele bune. Căci ce pagubă aduce înnoirii unităţii cu Dumnezeu 
alunecarea, din negrijă, în cele ce nu se cuvin, ne-a arătat El însuşi, adăugând: 


1778. Prima grijă stă în a ne uni cu Hristos, ca mlădiţele cu viţa, prin Botez. A doua stă în 
a spori această unire prin iubirea de Hristos şi de oameni, ca să împlinim porunca lui Hristos 
ca toţi să fim una în El. 

1779. Iubirea uneşte persoanele, fără să le confunde. Prin iubire fiecare trăieşte în comu¬ 
nicarea cu altă persoană dulceaţa spirituală. Eu sunt dulceaţa aceleia, iubind-o, dar şi fiind iubit 
de ea. N-o văd decât pe ea, iar ca rezultat ea nu mă vede decât pe mine. Mă silesc să fac tot ce 
voieşte ea, şi ea împlineşte tot ce îmi face mie bucurie. Iar Hristos mi Se face simţit în mod 
desăvârşit, ca iubitor şi ca iubit. 

"Precum mlădiţa nu poate să aducă roadă de la sine, dacă nu rămâne în viţă, 
tot aşa nici voi, dacă nu rămâneţi în Mine". Căci dacă mlădiţa nu are seva de- 
viaţă-făcătoare în sine, ci aceasta e procurată ei de viţă ca de o maică, cum va 
odrăsli ciorchinele, sau ce rod va produce şi de unde? Spusa aceasta o poţi 
înţelege în mod asemănător şi despre noi. Căci nu va odrăsli vreodată nici un 
rod al virtuţii în cei ce au căzut din unirea cu Hristos. Iar celor săturaţi de Cel 
ce-i poate adăpa şi hrăni în dreapta credinţă şi evlavie, ca printr-o apă-de-viaţă- 
facătoare, prin dărnicia şi harul Duhului, le aduce şi puterea de a rodi uşor. 
Aceasta ştiind-o Unul-Născut, a spus în Evanghelii: "Dacă însetează cineva, să 
vină la Mine şi să bea" (In 7, 37). E ceea ce, tâlcuindu-ne foarte bine pur¬ 
tătorul de duh Evanghelist Ioan, a mărturisit, zicând: "Aceasta a spus-o 
despre Duhul, pe Care aveau să-L primească cei ce cred în El" (In 7, 39). Şi 
însuşi fericitul David se ruga pentru El, zicând către Dumnezeu-Tatăl: "Că la 
Tine este izvorul vieţii... şi din izvorul desfătării Tale îi vei adăpa pe ei" (Ps. 
35, 9, 8). Căci cine altul ar putea fi înţeles că este izvorul vieţii dumnezeieşti 
şi izvorul duhovnicesc al dulceţii decât Fiul, Care îngraşă şi adapă cu harul 
duhovnicesc şi lin al Duhului sufletele noastre, nişte mlădiţe alipite de El prin 
iubire şi credinţă? 

"Eu sunt viţa, voi sunteţi mlădiţele. Cel ce rămâne întru Mine 
şi Eu întru el, acela aduce roadă multă, căci fără Mine 
nu puteţi face nimic. Dacă cineva nu va rămâne în Mine 
se aruncă afară ca mlădiţa şi se usucă; 
şi le adună şi le aruncă în foc şi ard” (In 15, 5-6) 

în mod deschis Domnul nostru Iisus Hristos S-a numit pe Sine viţă 
numai cu scopul ca noi să înţelegem clar şi să vedem şi cu ochii trupului, 
printr-o pildă îngroşată, sensibilă şi vizibilă, că cei ce se silesc să se alipească 
de El şi s-au hotărât să rămână aşa, se vor bucura de puterea şi de capacitatea 
să zămislească virtutea şi să o rodească duhovniceşte, primind de la viţă, ca 
de la o maică, puterea de a lucra aceasta. Dar în cei ce se rup de El, sau se 
taie din relaţia cu El prin aplecarea spre cele ce nu se cuvin şi spre o raţiune 
străină de Dumnezeu, nu se va vedea nici o tărie a capacităţii spre virtute şi 
nici puterea de-a se remarca prin roadele facerii de bine, ci se va vedea mai 
degrabă, ca ceva de neocolit, necesitatea de-a fi aruncaţi în focul a-toate-con- 
sumator. Căci cel nefolositor în dreapta credinţă şi evlavie se arată vrednic de 
pedeapsă, precum mlădiţa uscată nu e de folos decât focului. 

Dovada neîndoielnică şi adevărată a celor spuse nu o vei afla în scrierile 
Sfinţilor de odinioară, ci privind la faptele Sfinţilor Apostoli. Căci ei, neslăbind 
în nici un fel în iubirea faţă de Hristos, ci rămânând în El şi nesocotind că tre- 

buie să li se poruncească evlavia faţă de El, s-au făcut vestiţi. Şi, ca rod al 
virtuţii lor, au arătat aducerea lumii la Hristos, oferindu-i ca pildă vieţuirea lor, 
şi au îmbrăcat ca o icoană strălucitoare cununa neveştejită a slavei de la 
Dumnezeu. Iar cel atras la pieire prin puţini arginţi, înţeleg pe Iuda cel 
uşuratic şi uşor de cumpărat, tăiat din viţa spirituală, adică de la Hristos, s-a 
uscat în demnitatea de ucenic, lepădând puterea de-Viaţă-făcătoare a Duhului 
şi a fost aruncat afară, după cuvântul Mântuitorului. Căci s-a înstrăinat şi s-a 
predat focului chinuitor ca un gunoi. în chip folositor deci, Domnul nostru 
Iisus Hristos le-a arătat ascultătorilor bucuria pe care o au cei ce se silesc să 
se alipească Lui şi paguba care le vine din despărţirea de El, arătând modul 
îndoit al mântuirii. Căci ne vom strădui cu întreaga putere a minţii să stăruim 
în unirea cu El fie din dorinţa de slavă şi de viaţă, fie pentru a fugi de chinul 
focului. Iar pe Tatăl îl numeşte lucrător, atribuind firii dumnezeieşti grija faţă 
de noi, precum am arătat şi mai înainte prin multe cuvinte. Iar El va fi mâna 
Celui ce lucrează, care nu e înţeleasă altfel decât Acela, fiind de o fiinţă cu 
Acela şi din Acela şi în Acela, precum se poate vedea şi în noi. Căci prin Fiul, 
ca printr-o mână a Tatălui, se fac toate 1780 . Aceasta o poţi auzi când spune El 
însuşi despre făpturi: 'Toate acestea Mâna Mea le-a făcut" (Is. 66, 2), adică 
toate au fost făcute prin Fiul, după Sfintele Scripturi. Dar e de notat că şi dum¬ 
nezeiescul Pavel înfăţişează tăierea aceasta spirituală, zicând aşa, deşi nu se 
referă la viţă: "Vezi deci bunătatea şi asprimea lui Dumnezeu: asprimea Lui 
către cei ce au căzut, şi bunătatea Lui către tine, dacă vei stărui în această 
bunătate; altfel şi tu vei fi tăiat" (Rom. 11, 22). 

"Dacă rămâneţi întru Mme şi cuvintele Mele rămân în voi, 
cereţi ceea ce voiţi şi se va da vouă" (In 15, 7) 

Motivul bunăvoinţei supreme faţă de ei este voinţa lor de a se alipi în chip 
nedespărţit de El şi de-a păzi în minte, ca pe un depozit dumnezeiesc şi 
duhovnicesc, cea mai curată disciplină evanghelică şi învăţătura adevărată 
despre dogmele credinţei, întărită de cugetări sincere. în acestea constă 
cuvântul Mântuitorului, dacă vrem să vedem scopul Evangheliilor. Căci dacă 
Hristos făgăduieşte să le dăruiască fără întârziere bunătăţile Sale celor care 
le vor cere, cum nu vom spune că va şi face aceasta? Iar care este, pe lângă 
acestea, înţelesul exact al cuvântului, socoteşte că trebuie să cercetăm. El 
sună aşa: "Dacă rămâneţi întru Mine şi cuvintele Mele rămân în voi, cereţi 
ceea ce voiţi şi se va da vouă". Cineva ar spune că se poate rămâne în Hristos 


1780. Fiul e mâna conştientă a Tatălui, împlinind cu voia ceea ce gândeşte Tatăl să facă. 
Ceva asemănător se află şi între oamenii care se iubesc: unul împlineşte tot ce simte că doreşte 
celălalt. 

chiar fără cuvintele Lui, şi cei cu cugetare mai serioasă ar putea aproba aceasta. 
Să-şi amintească ascultătorul că, cercetând modul iubirii către Hristos şi ce 
este ea, am spus că sunt două căi, adică cea prin lucrarea cu fapta, care se 
arată ca o iubire sinceră, şi mărturisirea singură a credinţei. Dacă avem 
încredere în cuvintele Mântuitorului, înseamnă că ei acceptă o explicaţie 
periculoasă, de netolerat, a relaţiei care se bazează doar pe cuvinte, dar nu 
primesc dragostea care însoţeşte faptele mântuitoare. Prin ele, unii mărtu¬ 
risim doar credinţa, în vreme ce la iubirea desăvârşită ajungem prin cele săvârşite. 
Ei rămân totuşi în Hristos până ce, susţinuţi prin ele, menţin credinţa în El şi nu 
acceptă o altă credinţă. Dacă nu vor mai avea în ei cuvintele lui Hristos, vor 
fi pedepsiţi. Deci nu spunem că, îngropând în ei propovăduirea Evangheliei, 
nu-şi mai amintesc de cuvintele Mântuitorului, ci că nemaidând ei nici un 
preţ pe vieţuirea în Hristos, permiţând total plăcerilor proprii şi având 
cugetarea numai la cele de pe pământ, se rup de sfânta viţă spirituală, prin 
patimile lor, respingând harul unirii cu Hristos. Despre cei ce sunt astfel a 
spus şi Hristos însuşi: "Nu oricine îmi zice: Doamne, Doamne, va intra în 
împărăţia cerurilor, ci cel ce face voia Tatălui Meu Celui din ceruri" (Mt. 7, 
21). Că singură credinţa, care nu e însoţită şi de strălucirea cea din fapte 1781 , 
nu va avea destulă putere să înfăptuiască unirea cu Dumnezeu, o arată şi 
ucenicul lui Hristos, zicând: 'Tu crezi că unul este Dumnezeu? Bine faci; dar 
şi demonii cred şi se cutremură" (Iac. 2,19). Deci va zice cineva celor ce cred 
că le ajunge numai credinţa spre a câştiga unirea cea de sus: Oare şi mulţi¬ 
mea dracilor se va putea înălţa spre unirea cu Dumnezeu, fiindcă ştiu că El 
există şi e Unul? Cum s-ar putea aceasta? Fiindcă e fără folos doar să ştii că 
Dumnezeu este Făcătorul şi Creatorul tuturor; trebuie să se adauge la cre¬ 
dinţă şi podoaba evlaviei faţă de El. Căci numai unul ca acesta rămâne în 
Hristos şi se va vedea având cuvintele Lui, după spusa din Cartea Psalmilor 
către Dumnezeu: "în inima mea am ascuns cuvintele Tale, ca să nu greşesc 
Ţie" (Ps. 118, 11). Căci aşa cum, dacă cineva va pune într-un vas de aramă 
sămânţa focului, se va face şi el părtaş la căldura pusă în vas, aşa şi cel care 
ţine în suflet şi în inimă cuvântul dumnezeiesc şi ceresc, prin dorinţa spre 
toată virtutea, se va încălzi prin aceasta 1782 . Căci s-a scris: "Lămurit cu foc 
este cuvântul Tău foarte şi robul Tău l-a iubit pe el" (Ps. 118, 140). 


1781. Faptele bune prin care se manifestă iubirea reală faţă de Hristos sunt cele datorate 
credinţei. Ele aduc celui ce crede o strălucire care-1 distinge de cei necredincioşi. De fapt, 
numai bunătatea reală, care se manifestă şi prin fapte, învăluie într-o lumină pe cel ce le 
săvârşeşte, arătând lucrarea lui Hristos în el prin Duhul Sfânt. Credinţa rămâne moartă dacă 
nu e activă prin fapte. 

1782. Căldura îmi vine prin cuvântul lui Hristos. Dar trebuie ca eu să-l primesc, ca să mă 
încălzesc de el. Căldura persoanei umane este produsă şi de relaţia voită cu altă persoană, dar 
mai ales cu Hristos, Care ne arată tuturor iubirea Sa prin faptul că, fiind Dumnezeul tuturor, 
S-a făcut şi om iubitor al tuturor. 

Deci cel ce şi-a făcut, zice, ale sale cuvintele Mele şi s-a înălţat la această 
stare de laudă, ca să rămână întru Mine şi să aibă în sine cuvintele Mele, să 
vină fără şovăială şi să ceară cu multă îndrăzneală ceea ce-i place, şi se va da 
lui fără întârziere, căci voi consimţi la ceea ce cere. Deci, oare, dacă va face 
cineva ceva din cele rele, va primi şi el îndată ceea ce va cere, şi Iubitorului 
de virtute îi vor plăcea acestea? Fugi, omule, de acest gând neînţelept! Căci 
Dumnezeu nu va da nimic necuvenit, sau din cele ce pot fi poartă urâciunii. 
Ci se cuvine să cugetăm ca drept şi corect că cel ce rămâne în Hristos şi are 
în sine cuvintele Lui, fiind vădit că e şi bun şi evlavios, nu ştie decât de cele 
ce sunt cu totul plăcute lui Dumnezeu. Deci, celor ce au în inimă cuvântul 
dumnezeiesc, Dumnezeu le îngăduie să ceară în mod cuvenit tot ceea ce vor, 
cunoscând că ei doresc numai împărtăşirea de bunătăţile dumnezeieşti şi 
duhovniceşti. Mântuitorul nostru Hristos, stabilind deci prin aceasta în ce 
mod trebuie să se roage cineva şi cum se va învrednici să primească de la 
Dumnezeu cele ce vrea, să ne conformăm vieţuirea cu aceasta dacă dorim să 
ne împărtăşim de bunăvoinţa de sus. Dacă nu te ştii devenit astfel, cum ne-a 
arătat adineauri Hristos, să nu te miri când eşti respins. Iar dacă nu ţi se pare 
greu să uneşti cu credinţa podoaba facerii de bine (căci aceasta înseamnă a 
rămâne în Hristos şi a avea în sine cuvintele Lui), vino cu convingere şi vei 
primi şi tu fără întârziere cele pe care le vei cere de la Dumnezeu. 

"întru aceasta a fost slăvit Tatăl Meu, ca să aduceţi roadă multă 
şi să vă faceţi ucenici ai Mei" (In 15, 8) 

A fost slăvit, zice, Tatăl Său şi Dumnezeu, admirat pentru bunătatea Lui 
neasemănată şi încununat cu dovada blândeţii Lui extreme. "Căci aşa de mult 
a iubit lumea, după cum s-a scris, că şi pe Fiul Său Unul-NăscutLra dat, ca tot 
cel ce crede să nu piară, ci să aibă viaţă veşnică" (In 3,16). Deci viaţa veşnică 
este rod al bunătăţii Lui Dumnezeu-Tatăl, această viaţă fiind adusă prin 
Hristos. De aceea şi El a spus, grăind către Dumnezeu-Tatăl: "Eu Te-am prea- 
slăvit pe Tine pe pământ; lucrul pe care Mi l-ai dat să-l fac, l-am săvârşit" (In 
17, 4). Căci, primind Unul-Născut de la Tatăl încredinţarea mântuirii noastre, 
a tuturor, a înfăptuit-o foarte bine şi nu a socotit-o ca slujitor, ci ca Cel ce este 
înţelepciunea şi Puterea Celui ce L-a născut (I Cor. 1, 21), fără de Care nu se 
face nimic 1783 . Căci toate s-au făcut prin El, după Sfântul Evanghelist (In 1, 


1783. Fără Fiul, ca înţelepciunea şi Puterea lui Dumnezeu-Tatăl, nu se poate face nimic. 
Totul s-ar desfăşura în mod fatal, dintr-o esenţă supusă aceloraşi legi, cum spun toate filosofi- 
ile, în general panteiste. Numai un Dumnezeu Care este iubire şi Care Se poate hotărî la fapte 
de iubire, adică un Dumnezeu personal, şi, ca atare, având din eternitate iubirea în El însuşi, 
iubirea unei Persoane faţă de altă Persoană, poate hotărî şi scăparea lumii de moarte, prin sfa¬ 
tul comun al Persoanelor dumnezeieşti, Care Se iubesc şi Care în iubirea Lor se pot hotărî să 

3), şi în mod deosebit cele privitoare la noi 1784 . De fapt, fericitul David, 
spunând că Tatăl a dat Fiului să împlinească toate lucrurile iconomiei privi¬ 
toare la noi şi să ne dea viaţă tuturor, se roagă ca Unuia ce este Puterea şi 
înţelepciunea Lui, zicând: "Porunceşte, Dumnezeule, Puterii Tale, judecata 
Ta dă-o împăratului" (Ps. 71,1). Căci era propriu numai Celui ce împărăţeşte 
împreună cu Dumnezeu-Tatăl să refacă întreg pământul corupt şi să-l re¬ 
aducă la chipul în care era la început Deci "S-a proslăvit Tatăl Meu, dând 
răscumpărare pe Fiul Său pentru viaţa lumii, binevoind să vadă în cele ale 
noastre pe Cel mai presus de toată zidirea, nu ca să aducă vreun bine firii Sale 
(căci este atotdesăvârşit şi n-are nevoie de nimic, având stăpânirea peste 
toate), ci ca voi să aduceţi rod mai mult şi să vă faceţi ucenicii Mei" 1785 . Căci, 
dacă nu S-ar fi făcut om, nici noi nu ne-am fi învrednicit de o unire cu El (de 
o altoire a firii noastre în firea Lui), sădindu-ne în El ca nişte mlădiţe şi prim¬ 
ind de la El puterea rodirii, prin împărtăşirea de Duhul, ca să producem rodul 
vieţuirii de Dumnezeu iubitoare, pe care-1 numeşte "mult", declarându-1 pe cel 
din slujirea Legii rămas în urmă şi arătându-1 ca fiind între cele mici şi puţine. 
Căci "Legea n-a desăvârşit nimic", după cuvântul lui Pavel (Evr. 7, 18). De 
aceea a spus (Hristos) către sfinţii Săi ucenici, mai bine-zis către noi toţi, care 
am fost chemaţi prin credinţă şi prin iubire să ne unim cu El: "Căci zic vouă: 
că de nu va prisosi dreptatea voastră mai mult decât a cărturarilor şi fari¬ 
seilor, nu veţi intra în împărăţia cerurilor" (Mt. 5, 20), sau: "Orice cărturar cu 


mântuiască şi pe oameni de moarte. Un Dumnezeu fără un Fiu, fiind un Dumnezeu fără 
iubire, deci fără libertate, n-ar putea să se hotărască în mod liber la mântuirea oamenilor. Un 
Dumnezeu care n-ar fi creat pe oameni ca chipuri ale Fiului Său, prin Fiul Său, n-ar avea în Sine 
putinţa să-i apropie pe oameni de Sine, făcându-L pe Fiul Său şi om şi ajutând prin El pe oameni 
să-şi însuşească iubirea Lui de Fiu faţă de El ca Tată. Toate le face Dumnezeu prin Fiul, pen¬ 
tru că numai în dragostea faţă de El se arată puterea Lui liberă şi iubitoare. Persoana are pu¬ 
terea sporită numai în comuniunea cu altă persoană. Această rânduială îşi are originea în pu¬ 
terea supremă care rezultă din comuniunea Persoanelor supreme: Una dintre Ele îşi arată 
suprema tărie în faptul că naşte pe Alta, şi Cea din urmă, în faptul că e născută din Prima. 

1784. Pentru oameni Dumnezeu a făcut lumea prin Fiul Său. Pe oameni i-a făcut 
Dumnezeu după chipul Fiului Său, şi pentru mântuirea şi înfierea lor L-a trimis pe Fiul Său să 
Se facă om. 

1785. Tatăl îl trimite pe Fiul Său ca om ca să moară în locul nostru spre a învinge 
moartea; deci nu ca să câştige El însuşi ca Dumnezeu prin întrupare, ci ca oamenii uniţi cu El 
să aducă rod mai bogat în calitate de oameni. Omul e făcut să se îmbogăţească la nesfârşit prin 
lucrarea lui Dumnezeu în el, sau prin împreuna lui lucrare cu Dumnezeu. Aceasta s-a petrecut 
întâi cu umanitatea asumată de El. Cu ce însuşiri a fost creat omul, ca Fiul lui Dumnezeu însuşi 
să Şi le însuşească şi să sporească prin aceasta puterile lor şi să-i facă să-şi însuşească la infinit 
bogăţiile spirituale ale lui Dumnezeu! Dumnezeu nu e cu totul străin de om, nici omul, cu totul 
străin de Dumnezeu. Există o înrudire între ei, deşi Dumnezeu este necreat şi existent prin 
Sine în infinitatea Sa, iar omul, creat şi dependent de Dumnezeu în ceea ce este şi poate 
deveni. 

învăţătură despre împărăţia cerurilor este asemenea omului gospodar care 
scoate din vistieria sa noi şi vechi" (Mt. 13, 52); scoate ca din vistieria inimii 
sale învăţăturile mozaice şi amintirea vechilor Scripturi. Dar dacă e ascul¬ 
tător, învăţat şi plin de lumina evanghelică, e îndoit în bogăţie, înţeleg prin 
Duhul. El scoate (învăţături) noi şi vechi, prefăcând umbra Legii şi înţelesul 
slujirii Legii în forma vieţuirii evanghelice, căci ceea ce a arătat Legea prin 
tipuri, aceasta a arătat Hristos în mod descoperit, întru adevăr. De aceea a şi 
spus: "N-am venit să stric Legea sau proorocii, ci să o plinesc" (Mt. 5,17), şi: 
"Căci adevărat zic vouă: ... o iotă sau o cirtă din Lege nu va trece, până ce nu 
se vor face toate" (Mt. 5,18). Deci e rod mult în duh şi adevăr, sau în puterea 
şi înţelesul slujirii evanghelice, deoarece Unul-Născut S-a făcut om spre 
slava lui Dumnezeu-Tatăl 1786 . Din acest motiv s-au putut face ucenici ai Săi şi 
cei ce vieţuiau pe pământ. Căci celor vechi de odinioară Dumnezeu le grăia 
prin Prooroci (Evr. 1,1), iar despre noi s-a spus: "Şi vor ă toţi învăţaţi de 
Dumnezeu" (In 6,45). Căci ne-a dăruit cuvântul Lui nouă, celor ce am crezut 
în El, nemijlocind un altul, căci nu s-a făcut vreun altul mijlocitor al voilor Lui 
către noi, precum Moise celor din Israel în muntele Sinai, sau Proorocii de 
după Moise celor ca ei, ci Hristos ne-a învăţat pe noi. De aceea, toţi suntem 
învăţaţi de Dumnezeu 1787 . Dar n-am fi fost făcuţi ucenici ai Lui şi n-am fi adus 
rodul iubirii de Dumnezeu, şi încă mult rod, dacă Tatăl nu S-ar fi preaslăvit 
prin bunătate, binevoind faţă de noi aşa de mult încât Cuvântul provenit din 
fiinţa Lui să Se facă şi om. Aceasta să înţelegem când auzim dumnezeiasca 
Scriptură spunând că a dat pe propriul Său Fiu, căci a binevoit cu Cel ce a 
hotărât să pătimească pentru noi, şi de aceea se şi spune în mod foarte 
hotărât că Da dat. 


1786. Faptul că Dumnezeu Se face om, Iară a înceta să rămână şi Dumnezeu, e cea mai 
mare cinstire pentru om. In aceasta se arată cu ce existenţă valoroasă şi plină de înalte capa¬ 
cităţi a fost creat omul. Nu e mare lucru pentru Dumnezeu să facă să se nască firea omenească 
şi în Persoana proprie, dar e un lucru negrăit de mare pentru această fire să fie născută ca fire 
a Persoanei Lui, să Se manifeste Dumnezeu însuşi prin ea. E o pogorâre extraordinară a Lui, 
dar şi o înălţare extraordinară a firii omeneşti. Aceasta nu aduce propriu-zis o slavă nouă Fiului 
şi Tatălui decât în sensul că arată marea Lor iubire şi faptul că existenţa pe care o creează din 
nimic primeşte să se bucure de descoperirea acestei iubiri, sau a măreţiei şi iubirii Lor de 
oameni. Aceasta e măreţia smereniei lui Dumnezeu. Ea rezultă dintr-o iubire ce dă unei exis¬ 
tenţe pe care o creează din nimic un preţ nesfârşit, etern şi capacitatea de a-L descoperi. 

1787. A fi învăţaţi toţi de Dumnezeu înseamnă a Se fi făcut Dumnezeu om, ca să le vor¬ 
bească tuturor în graiul lor. Căci odinioară le vorbea prin Prooroci, pentru că avea nevoie de 
nişte tălmăcitori ai unei învăţături pe cafe nu o dădea El însuşi în limba tuturor, ci prin 
înţelesuri spirituale, care erau insuflate unora spre a fi tălmăcite de ei în limba omenească. în 
Hristos, Dumnezeu însuşi Se face om ca să le vorbească tuturor în limba lor. E o maximă 
apropiere de om. Dumnezeu devine asemenea omului, dar rămâne totodată Dumnezeu. 







946 


SFANŢUL CHIRIL AL ALEXANDRIEI 


"Precum M-a iubit, pe Mine Tatăl , aşa v-am iubit şi Eu pe voi; 
rămâneţi întru iubirea Mea. Dacă păziţi pomncile Mele, 
veţi rămâne întm iubirea Mea, după cum şi Eu am păzit poruncile 
Tatălui Meu şi rămân întru iubirea Lui" (In 15, 9-10) 

Tainele acestor cuvinte trebuie pătrunse cu un ochi al minţii, mai ascuţit, căci 
înţelesul lor este adânc, înfăţişându-ne tot rostul mântuitor al întrupării. Spune că 
a fost iubit de Dumnezeu-Tatăl şi la rândul Său ne-a iubit şi El pe noi, adică în 
acelaşi mod în care se înţelege că a fost şi El iubit de Cel ce Da născut 1788 . 

Apoi, ce-a adăugat la acestea? Că se cuvine să rămânem la iubirea Lui. 
Dar dă ca motiv foarte necesar al iubirii de către Tatăl, cu foarte multă drep¬ 
tate, faptul că păzeşte poruncile Lui şi de aceea ne porunceşte să rămânem şi 
noi astfel în iubirea Lui. Prin acestea am arătat în mod concentrat cele 
cuprinse în aceste cuvinte. Dar fiindcă socotesc că acestea tulbură nu puţin 
mintea celor mai simpli, să spunem iarăşi în ce mod înţelegem sensul aces¬ 
tor cuvinte. Domnul nostru Iisus Hristos ni Se dă ca un fel de chip şi model 
al vieţuirii sfinte, ca Unul ce S-a supus legii şi n-a dispreţuit să-Şi însuşească 
măsura sărăciei noastre, ca, conformându-Se în chip voit obişnuinţelor noas¬ 
tre, să Se arate călăuză şi pildă celor ca El, ca noi să ne însuşim vieţuirea 
neobişnuită nouă şi cu totul sfântă. Deci trebuie să cercetăm cum şi ce 
poruncă a Tatălui a păzit, sau în ce mod zice că a fost iubit de El. Să ascultăm 
pe prea înţeleptul Pavel, care tâlcuieşte această taină, zicând despre El că: 
"Dumnezeu fiind în chip... S-a deşertat pe Sine, chip de rob luând, facându-Se 
asemenea oamenilor, şi la înfăţişare aflându-Se ca un om, S-a smerit pe Sine, 
ascultător făcându-Se până la moarte, şi încă moartea de cruce. Pentru aceea 
şi Dumnezeu Da preaînălţat şi l-a dăruit Lui nume, care este mai presus de 
orice nume" (Filip. 2, 6-9). Ai auzit cum, deşi era Dumnezeu adevărat, deci de 
un chip cu Tatăl Care Da născut, S-a smerit pe Sine facâdu-Se ascultător până 
la moarte? Deoarece Dumnezeu-Tatăl voia să mântuiască neamul corupt de 
pe pământ, dar nu se putea face aceasta prin cineva dintre cei supuşi facerii, 
fapta aceasta întrecând toată puterea creaţiei 1789 , a acceptat iconomia 


1788. Este uimitoare această declaraţie. Fiul lui Dumnezeu ne iubeşte pe noi tot atât de 
mult cât îl iubeşte Tatăl pe El. Ne ridică la valoarea Lui prin iubirea Sa. Dar prin aceasta 
răspunde într-un fel nou iubirii Tatălui cu iubirea Sa. Şi de aici se vede că şi Tatăl ne iubeşte 
pe noi cu iubirea cu care iubeşte pe Fiul Său Unul-Născut şi de aceea vrea ca Fiul să Se facă 
om, şi să iubească pe oameni, cum îl iubeşte pe El în calitatea de Unul-Născut. Tatăl însuşi, 
prin Fiul, i-a făcut pe oameni atât de valoroşi pentru El, atât de vrednici de iubirea Lor şi în 
stare să răspundă şi ei cu iubirea lor. 

1789. Nu poate scăpa de corupere cineva care, făcând parte din creaţie, e supus şi el coru¬ 
perii. Numai Dumnezeu, mai presus de orice proces al coruperii, Care rămâne în infinitatea 
puterii şi vieţii, poate face creaţia părtaşă la puterea care o scapă de procesul de corupere, ca 
să nu mai fie supusă morţii. Căci numai Dumnezeu nu cade în trepte inferioare de existenţă. 

întrupării însuşi Cel ce cunoştea voia lui Dumnezeu-Tatăl, Dumnezeu cel 
Unul-Născut. S-a pogorât astfel la o stare de supunere voită, încât să ajungă 
până la moarte, şi anume la moartea cea de necinste. Căci cum ar fi un lucru 
de cinste să fii spânzurat pe cruce? Cum n-ar întrece ea toată lipsa de slavă? 
Iar deoarece a suportat acestea, Dumnezeu Da preaînălţat pe El. Deci în 
ascultarea de bunăvoie 1790 ai împlinirea voilor Tatălui, pe care Fiul le soco¬ 
teşte şi ca nişte porunci adresate Lui. Căci, înţelegând ca şi Cuvântul gân¬ 
durile Tatălui şi pătrunzând adâncurile Celui ce Da născut, mai bine-zis El 
însuşi fiind înţelepciunea şi Puterea Tatălui, duce la împlinire fapta ce-I place 
Aceluia, luând-o, ca să vorbim mai omeneşte, drept poruncă. Dar priveşte şi 
în aceasta măsura iubirii. Căci L-a preaînălţat pe El Dumnezeu. îl preaînalţă 
şi îl slăveşte pe Cel deja preaslăvit, căci este Dumnezeu după fire şi adevărat, 
ca Unul ce nu este dintre creaturi, ci are identitatea de fiinţă cu Tatăl, prin 
care se înţelege şi este cu adevărat mai presus de orice înălţime spirituală, 
dar şi Domnul slavei, după Sfintele Scripturi. Totuşi se spune că e înălţat şi 
slăvit. Cum sau când şi în ce mod? Evident, când Sa făcut în chipul robului şi 
în forma smerită, adică om ca noi. Se suie şi cu trupul, sau e înălţat împreună 
şi slăvit împreună cu Tatăl, şi cu trup fiind, fiindcă a fost iubit de Tatăl, şi nu 
prima dată atunci când a împlinit supunerea, cum trebuie să înţelegi. Căci 
precum fiind pururea înalt, în ceea ce priveşte firea Sa, se zice că Sa 
preaslăvit şi Sa înălţat, în ceea ce priveşte umanitatea, când Sa făcut om Sa 
golit de slava cuvenită lui Dumnezeu. Astfel, Cel iubit de la început şi pururea 
se zice că a fost iubit şi cu trupul 1791 . Căci de aceea Sa arătat ca noi, adică Sa 
numit şi Sa făcut om, ca pe cel devenit odinioară urât, pentru neascultarea 
de la început şi pentru păcatul ce s-a introdus, să-l facă iubit de Dumnezeu. 
De aceea se spune că Hristos Sa făcut uşa, începutul şi calea noastră în toate 
bunurile. Oare nu îţi spune ţie că a fost iubit în mod desăvârşit, pentru că au 
fost păzite de El poruncile Tatălui? Oare nu ţi s-a părut aspru înţelesul aces- 


1790. A răbda de bunăvoie crucea, patima, moartea înseamnă a nu fi supus acestora fără 
voie. Dar tocmai aceasta arată în acelaşi timp o putere care le biruieşte. E o putere a răbdării 
şi a biruirii lor. Le biruieşte prin răbdarea de bunăvoie. Dumnezeu, Care le-a făcut pe toate ca 
să poată şi răbda fără voie micşorările, le poate răbda şi El de bunăvoie, ca să le biruiască. S-a 
făcut de bunăvoie şi făptură răbdătoare, şi a dat acesteia puterea să le biruiască prin răbdare. 

1791. Dacă, fâcându-Se om, S-a arătat pe pământ deşertat de slavă, lăsându-Se pălmuit şi 
răstignit de oameni, după înviere a fost înălţat chiar ca om mai presus de toată creaţia. Prin 
umanitatea Lui, toată creaţia se bucură de slava Lui, de puterea Lui dumnezeiască. Hristos cel 
înviat nu mai trăieşte nici o slăbiciune, nici măcar cu voia, în trupul Său. Aceasta îi face şi pe 
oameni să se umple la nesfârşit de puterea şi slava Lui dumnezeiască, dar ei trăiesc depen¬ 
denţa de El. Slava la care e preaînălţat Hristos ca om este una cu iubirea pe are I-o arată Tatăl 
şi ca om. Este de reflectat asupra identităţii între slava şi iubirea de care se bucură cineva. De 
amândouă se bucură nu esenţa, ci persoana. Fără persoană, dispar toate valorile. Numai per¬ 
soana le trăieşte, le cunoaşte şi numai în ea se cunosc ele. 

tei taine, şi adâncimea tainei iconomiei împlinite pentru noi n-a devenit greu 
de pătruns de mintea ta? Dar celor înţelegători le sunt netede şi "toate sunt, 
precum s-a scris, drepte pentru cei ce au aflat ştiinţa" (Pilde 8, 9). Rămâneţi, 
deci, zice, în dragostea Mea, adică în toată străduinţa şi râvna dobândită, şi 
faceţi-vă în stare să vă învredniciţi de o astfel de dragoste din partea Mea, pe 
care o am şi Eu de la Dumnezeu-Tatăl. Căci M-am făcut pe Mine ascultător 
şi împlinitor al voilor Tatălui şi rămân de aceea statornic iubit de El. Iar de 
veţi fi şi voi păzitori ai poruncilor Mele, veţi rămâne în acelaşi mod în iubirea 
Mea. Lenevirea în aceasta nu are nici o scuză, iar osteneala în acestea nu va 
rămâne nerăsplătită. Căci vă voi arăta atâta iubire câtă am Eu însumi de la Tatăl, 
şi pe păzitorul cuvintelor Mele îl voi încununa cu cinstiri egale. Căci Tatăl M-a 
preaînălţat pe Mine şi Mi-a dăruit nume mai presus de tot numele (Filip. 2, 9). 
Căci am fost primit ca Dumnezeul tuturor. Dar nu voi fi privit cu pizmă, căci nu 
voi ţine aceste bunătăţi numai pentru Mine din ură faţă de voi. Fiind voi oameni, 
şi de acea având o fire roabă, v-am făcut dumnezei şi fii ai lui Dumnezeu,Juminân- 
du-vă prin har cu măriri mai presus de fire, căci v-am primit părtaşi la împărăţia 
Mea 1792 , şi v-am arătat de acelaşi chip cu trupul slavei Mele (Filip. 3, 21), cin- 
stindu-vă cu nestricăciunea şi cu viaţa. Iar acestea le aveţi în nădejde şi vi se 
păstrează pentru veacul viitor. Dar ce aveţi în prezent? Oare nu v-am arătat 
strălucitori şi slăviţi? Nu v-am făcut cinstiţi de către toţi iubitorii de Dumnezeu? 
Nu certaţi pe demonii necuraţi? V-am dat puterea să vindecaţi toată slăbiciunea 
şi toată boala. V-am făgăduit acestea, zicând: "Adevărat, adevărat zic vouă: cel ce 
crede în Mine va face şi el lucrările pe care le fac Eu şi mai mari decât acestea va 
face" (In 14,12). Acestea socotim că spune El Sfinţilor ucenici, pătrunzând înţele¬ 
sul cuvintelor de faţă. Şi supunându-ne mintea dogmelor adevărului şi săvârşind 
toate celelalte, explica, pe cât se poate, spre folosul evlaviei ascultătorilor, 
păzindu-ne de căderea în vreo sminteală. Căci s-a scris în Cartea Psalmilor: "Pace 
multa au cei ce iubesc legea Ta şi nu le va â lor sminteală" (Ps. 118,165). 

"Acestea vi le-am spus, ca bucuria Mea să fie în voi 
şi ca bucuria voastră să fie deplină" (In 15, 11) 

Vorbind despre viţă, apoi despre mlădiţa despărţită şi tăiată de la ea ca de 
la o mamă hrănitoare şi arătând că prin aceasta mlădiţa va fi cu totul fără folos 

1792. Devenim împăraţi împreună cu Hristos peste toate, independenţi de cele inferioare, 
deplin liberi şi stăpâni peste toate ale noastre şi în deplină comuniune în această libertate. Un 
trup nesupus patimilor e luminos, căci arată pe om lipsit de orice egoism, deschis întreg prin 
iubire celorlalţi. Toţi se întâlnesc deplin în libertatea lor faţă de egoismul lor pătimaş. Acestea 
sunt trupurile pline de slavă. Iubirea, libertatea, slava ţin împreună. Dar acestea constituie şi 
viaţa care nu se împuţinează în veci, căci este iradiere din viaţa iubitoare a lui Hristos 
Dumnezeu şi desăvârşit îndumnezeit, şi de aceea nu e supusă coruperii. 

şi va trebui să fie arsă în foc, nu puţină spaimă le-a pricinuit ucenicilor. Căci 
auzirea celor nedorite, chiar dacă ele nu sunt încă prezente, produce multă 
tulburare mai cu seamă când nesiguranţa celor ce vor fi în viitor arată 
gândirii că e cu putinţă venirea lor. Ei se simt ca cel ce ştie că va avea de tre¬ 
cut o mare, de străbătut valurile ei sălbatice, şi anume în vreme de iarnă. 
Chiar dacă nu le văd în prezent, ei se tem de ele ca şi cum ar fi deja prezente, 
îngrijoraţi de felul în care vor putea să treacă peste ele. Văzându-i deci pe 
aceştia tremurând înfricoşaţi de auzul relelor ce-i pot aştepta şi tulburaţi, îi 
aduce la o cugetare întărită şi, părăsind cuvintele întristătoare, le vorbeşte 
despre bucuria ce le vine de la Dumnezeu. O, ucenicii Mei, zice, nu v-am spus 
acest cuvânt ca să vă insuflu o cugetare nebărbătească, ce vine din teama faţă 
de ceva nesigur, sau ca să vă lăsaţi înfrânţi de un rău, de care nu veţi avea 
parte, şi să vă arătaţi lipsiţi de curaj în împlinirea celor bune, ci ca să vi se 
întâmple cele contrare acestora şi să aveţi bucuria Mea, sau bucuria Mea să 
rămână în voi. Şi ce este aceasta? 

Socotesc că trebuie să cercetăm mai adânc ceea ce vrea Hristos să se 
înţeleagă prin aceasta. Socotesc că acestea trebuie înţelese în două feluri. 
Cineva poate va spune în mod simplu ceea ce a spus Iisus: Să aveţi bucurie 
despre Mine, sau bucurie de Mine, căci aşa veţi împlini bucuria voastră, 
cunoscând răsplata bunătăţilor mai presus de lume, răsplata viitoare a oste¬ 
nelilor voastre şi mărimea slavei de la Dumnezeu. Sau, privind şi cugetând la 
altceva, nu vom pregeta să mergem la o tâlcuire mai adâncă. Şi socot că tre¬ 
buie să vânăm cu evlavie înţelesul fiecăreia. Ce spune deci cuvântul: "Ca 
bucuria Mea să fie în voi", decât că Unul-Născut S-a făcut ca noi, adică om, 
lipsit doar de păcat, voind să rabde şi să pătimească toate câte I-a dat bleste¬ 
mata nebunie a iudeilor să încerce. Căci îl vom afla batjocorit şi prigonit şi 
supus la osânde grele, scuipat, bătut şi biciuit, şi, la urma tuturor, pironit din 
cauza noastră şi pentru noi pe cruce. Dar toate aceste grele încercări nu L-au 
dus la o durere care să-L facă să nu îndure, ci Lau lăsat plin de bucuria şi 
mulţumirea cuvenită Lui, deoarece a văzut mulţimea celor ce se mântuiesc, 
împlinind voia lui Dumnezeu-Tatăl. De aceea Şi-a făcut necinstea bucurie şi a 
socotit durerile o dulceaţă 1793 . Deşi au fost multe şi foarte crude îndrăznelile 
împotriva Lui, vom afla scris că Iisus Se veselea şi a zis: "Te slăvesc pe Tine, 


1793. Cele mai cumplite dureri trupeşti pot fi însoţite de o bucurie sufletească atunci când 
cel ce le suferă ştie că ele aduc un folos celor iubiţi. Aceasta face suportabile durerile trupeşti, 
oricât ar fi ele de mari. Aceasta s-a petrecut în mod desăvârşit cu Hristos. Conştiinţa că prin 
durerile Lui ne poate scăpa de moarte, I le-a făcut suportabile, deşi nu au fost mai mici ca ale 
oricărui om. De aceea nu a căutat să scape de ele. Căci puterea de a le răbda cu mulţumire 
venea din conştiinţa că prin ele ne va scăpa de moarte, la care se adăuga iubirea Lui faţă de 
noi, o iubire cum nimeni nu mai putea avea. 

Părinte, Doamne al cerului şi al pământului, căci ai ascuns acestea de cei 
înţelepţi şi pricepuţi şi le-ai descoperit pruncilor. Da, Părinte, căci aşa a fost 
bunăvoirea înaintea Ta" (Mt. 11, 25-26). Auzi că, deoarece vedea odinioară 
înţelepţiţi pe cei ce erau prunci şi fără minte, aduce mulţumire pentru noi 
Tatălui, Care ne mântuieşte? Dar să ne amintim şi de timpul când străbătea 
ţinutul samarinenilor şi, obosit de călătorie, şedea lângă fântâna lui Iacov, pre¬ 
cum s-a scris (In 4, 6). O femeie I-a împlinit dorinţa de-a scoate apă şi I-a spus 
cele cuvenite, iar mulţimea samarinenilor ce-L aştepta Da făcut să uite de 
mâncarea necesară. Căci ce a spus către ucenicii care îl îndemnau să se 
împărtăşească de mâncare: "Mâncarea Mea este să fac voia Celui ce M-a 
trimis pe Mine şi să săvârşesc lucrul Lui" (In 4, 34)? Oare nu se vede şi de 
aici că îşi făcea o plăcere şi o bucurie din împlinirea voilor părinteşti, adică 
din readucerea la mântuire a celor alunecaţi în pierzanie? 1794 Nu e nici o 
îndoială. 

Deci toate acestea vi le-am spus, zice, "ca bucuria Mea să tie în voi", adică 
să vreţi să vă bucuraţi numai de acelea de care Mă bucur şi Eu, ca să vă 
îmbărbătaţi spre luptă, încingându-vă cu nădejdea pentru cei ce sunt de mân¬ 
tuit Deci, chiar dacă s-ar întâmpla să pătimiţi pentru aceasta, să nu vă lăsaţi 
duşi spre lene şi slăbirea inimii, ci mai ales atunci să vă bucuraţi şi mai mult 
văzând că se împlineşte şi prin voi voia Celui ce vrea ca toţi oamenii să se 
mântuiască şi la cunoştinţa adevărului să vină (I Tim. 2, 4) 1795 . Căci şi Eu 
M-am bucurat de acestea şi am socotit ostenelile foarte dulci. Când deci, zice, 
veţi vrea să aveţi o atât de mare bucurie, care am socotit că Mi se cuvine, 
atunci o veţi avea desăvârşită şi întreagă, căci bucuria deplină şi desăvârşită 
socotim că este cea în Dumnezeu, pentru Dumnezeu şi pentru fapte bune, 


1794. Bucuria Tatălui este să facă fericiţi pe oameni, împărtăşindu-le bunătăţile Lui, prin 
jertfa Fiului Său. Dar această bucurie a Tatălui, care constă în a face fericiţi pe oameni, era şi 
o bucurie a Fiului Lui. Bucuria e străină de egoism. Dar bucuria deplină nu e numai comuni¬ 
unea între doi, ci şi cu al treilea, deosebit de ei. Fiul face bucurie Tatălui pentru că Se bucură 
de fericirea oamenilor. Deci Fiul face bucurie Tatălui, făcând fericiţi pe oameni, cum vrea 
Tatăl. în relaţia celor trei Persoane dumnezeieşti cu oamenii avem prelungită comuniunea din¬ 
tre Ele. Duhul face bucurie Tatălui, bucurându-Se şi El de Fiul, sau Fiului, iubind şi El pe Tatăl 
spre a face bucurie Fiului. 

1795. Bucuria adevărată o aduce omului binele pe care-1 face. Aceasta e o bucurie a lui 
Dumnezeu, şi ea s-a arătat în mod accentuat în Hristos, deşi El a suferit pentru a ne câştiga şi 
pe noi pentru aceasta. De aceea, să luptăm şi noi pentru a face binele, să luptăm cu osteneală 
împotriva celor ce vor să ne împiedice să-l facem, împotriva patimilor inferioare, să luptăm 
până la jertfă pentru a face bucurie lui Dumnezeu. Nu e vorba de o bucurie uşuratică, ci de 
una câştigată prin bărbăţie. Binele pe care voim să-l facem este mântuirea altora. Pentru aceas¬ 
ta, trebuie să ne încingem cu nădejdea că ea se va înfăptui, şi, chiar când suferim pentru aceas¬ 
ta, să ne bucurăm văzând că Hristos vrea să lucreze şi prin jertfa noastră mântuirea altora şi 
să se împlinească bucuria Lui. 

pentru nădejdea fermă şi neclintită. Când ne vine pentru cele ce se cuvin, o 
simţim nu numai noi, ci şi Iisus însuşi 1796 . Iar bucuria nedesăvârşită zicem că 
este cea din lume, pentru uşurătatea ei, pentru lucruri pentru care nu ar tre¬ 
bui să se producă, adică pentru lucruri lumeşti, care zboară ca o umbră, aşa 
cum zicem că este cu totul urât ceea ce se pare unora că e drept şi corect în 
unele lucruri pământeşti. Căci zice şi fericitul David despre cei ce se opun 
slavei lui Dumnezeu: "Cu ură desăvârşită i-am urât pe ei" (Ps. 138, 22). Căci 
iubirea desăvârşită e cea care face pe cei ce o aleg să se predea cu totul lui 
Dumnezeu, să fie în Dumnezeu şi pentru Dumnezeu, nu cea închinată 
lucrurilor pământeşti, care nu sunt vrednice de nici un preţ. 

"Aceasta este porunca Mea: să vă iubiţi unul pe altul, 
precum v-am iubit Eu. Mai mare dragoste decât aceasta nimeni nu 
are, ca sufletul lui să şi-l pună pentm prietenii săi" (In 15, 12-13) 

Prin acest adaos face mai clar înţelesul celor spuse înainte, adică tre¬ 
buinţa ucenicilor de-a avea în ei bucuria Lui. El spune deschis: Aceasta po¬ 
runcesc şi aceasta învăţ să facă şi să cugete cei ce socotesc că trebuie să-Mi 
urmeze Mie: să se gândească să aibă unul faţă de altul acel fel de iubire, pe 
care am arătat-o şi împlinit-o Eu. Iar care e măsura iubirii lui Hristos, pe care 
trebuie să o vadă cineva, a arătat tot El, zicând că nimic nu este mai mare ca 
această iubire, care cere ca cineva să-şi pună viaţa pentru cei iubiţi. Prin aces¬ 
tea numai că nu porunceşte ucenicilor Săi că se cuvine să nu se teamă de 
luptele pentru cei ce vor să fie mântuiţi, încât să fie gata fără şovăială să rabde 
pentru ei şi moartea trupului, căci până la aceasta a mers măsura iubirii 
Mântuitorului pentru noi. Iar spunând aceasta, nu a făcut altceva decât să 
îndemne pe ucenicii Săi să atingă o bărbăţie mai presus de fire, excepţională, 
să-i ridice până la cea mai viguroasă iubire de prieteni, să-i înarmeze cu un 
cuget atât de puternic şi de iubitor de Dumnezeu, să-i suscite la atâta râvnă 
nebiruită, încât să se grăbească să împlinească toate cele plăcute Lui. Aşa s-a 
arătat pe sine Pavel, zicând: "Căci pentru mine viaţă este Hristos, şi moartea, 
un câştig" (Filip. 1,21), sau: "Căci dragostea lui Hristos ne stăpâneşte pe noi 
care socotim aceasta, că dacă unul a murit pentru toţi, au murit deci toţi" (II 
Cor. 5,14). Şi, pe lângă acestea, iarăşi: "Cine ne va despărţi pe noi de iubirea 
lui Hristos? Necazul, sau strâmtorarea, sau prigoana, sau foamea, sau lipsa de 
îmbrăcăminte, sau primejdia, sau sabia?" (Rom. 8, 35). Auzi cum făgăduieşte 
că nu va fi nimic care să se opună sau să taie puterea iubirii lui faţă de 


1796. Când ne bucurăm de cele bune, sau de alţii pentru a căror mântuire am lucrat, Se 
bucură cu noi şi Hristos însuşi. 

Hristos? Iar dacă a iubi pe Hristos înseamnă a păstori turma şi a paşte mieii 
lui Hristos, cum nu va fi cu totul vădit că aceasta este mai tare şi decât 
moartea şi decât prigonirile şi sabia, şi că cel ce propovăduieşte cuvântul 
mântuitor celor ce nu-L cunosc pe Dumnezeu va dispreţui cu totul orice strâm¬ 
torare? 1797 Iar dacă vrem să concentrăm înţelesul cuvântului Mântuitorului, 
vom spune pe scurt ceea ce vrea El să facă ucenicii Lui, fără şovăială şi fără 
nici o teamă, mântuindu-şi mintea proprie. El le porunceşte să slujească 
cuvântul credinţei în El şi să facă cunoscută Evanghelia în toată lumea. 
Aceasta o spune şi prin cuvântul lui Isaia: "Suie-te pe munte înalt, cel ce bine- 
vesteşti Ierusalimului, ridică glasul tău cu putere, cel ce binevesteşti Ieru¬ 
salimului, înalţă glasul şi nu te teme" (Is. 40, 9). Vedem şi pe Sfinţii ucenici că 
cer aceasta de la Dumnezeu prin rugăciune stăruitoare. Şi ca să poată face 
aceasta, învinuind furia iudeilor, au spus: "Şi acum, Doamne, caută spre 
ameninţările lor şi dă robilor Tăi să grăiască cuvântul Tău cu toată îndrăz¬ 
neala" (Fapte 4, 29). în mod obişnuit celor ce slujesc Evanghelia li se îm¬ 
potrivesc foarte mulţi şi-i lovesc. Dar, deşi erau mare frica şi cumplite valurile 
care se ridicau din ameninţări, nu era nici un motiv care să-i facă pe cei cu 
adevărat ucenici să pătimească, dar au ales să săvârşească prin lucrarea lor 
opera iubirii. Iar iubirea este astfel cum ne-a arătat-o Mântuitorul: în locul 
bucuriei, ce I se cuvenea, a răbdat crucea, dispreţuind ruşinea, ca să obţină 
mântuirea celor ce au păcătuit. Căci, dacă El n-ar fi voit să pătimească, am fi 
încă morţi şi slujitori ai diavolului, nebuni, orbi, lipsiţi de orice bine, robi ai 
plăcerii şi ai păcatului, neavând nici o nădejde şi fără de Dumnezeu în această 
lume (Efes. 2,12). Dar Mântuitorul Şi-a pus însăşi viaţa din iubire pentru noi 
şi, arătând o iubire de oameni neasemănată, ne-a făcut râvnitori şi de trei ori 
fericiţi, nelipsiţi de nici una dintre bunătăţi. înţelesul acestor cuvinte corespunde, 
în mod potrivit, scopului încredinţat ucenicilor de Dumnezeu, insuflaţi în cali¬ 
tate de căpetenii. Iar în cele următoare spune: "Aceasta este porunca Mea: să 
vă iubiţi unul pe altul, precum Eu v-am iubit". In aceasta, prin cercetare, află 
un mare folos pentru toţi. Dacă se împlineşte, prin iubirea de fraţi, întreaga 
poruncă a Mântuitorului nostru despre iubire, cum nu va fi vrednic de admi¬ 
raţie cel ce se sileşte să o împlinească fără scădere şi fără greşeală, ca unul 
ce înfăptuieşte căpetenia virtuţilor? Căci dacă iubirea unuia faţă de altul este 


1797. A dovedi celor ce nu cunosc sau nu recunosc pe Dumnezeu, mai precis pe Hristos, 
existenţa Lui şi că numai El ne asigură viaţa veşnică şi, prin aceasta, dă un sens vieţii noastre 
şi existenţei peste tot, asigurându-ne astfel mântuirea, este o bucurie care dispreţuieşte orice 
prigonire şi ameninţare. Ce contează o viaţă care fără Dumnezeu se reduce la cea exclusiv 
pământească, pentru a ţine la ea atât de mult, încât să renunţăm, din frica de a o pierde, la viaţa 
veşnică? 

a doua poruncă după cea faţă de Dumnezeu, în puterea evlaviei se cuprinde 
ca într-una şi cea de a doua: "Să iubeşti pe aproapele tău" (Mt. 5, 43). 


"Voi sunteţi prietenii Mei dacă faceţi ceea ce vă poruncesc . 

De acum nu vă mai zic slugi, că sluga nu ştie ce face stăpânul său, 
ci v-am numit pe voi prieteni, pentm că toate câte am auzit 
de la Tatăl Meu vi le-am făcut cunoscute " (In 15, 14-15) 

Prigonirilor care le vor veni din ascultarea şi străduinţa iubitoare de vir¬ 
tute le opune din nou câştigul prieteniei cu El, ca, din bucuria de aceasta şi 
din dorinţa faţă de ceea ce e mai bun, să dispară povara greutăţilor acelora şi 
ca ceea ce pare uneori că-i întristează să le apară ca nimic. Căci osteneala li 
se face dulce iubitorilor de Dumnezeu, când plata e aproape şi bogată. Apoi, 
cine va socoti că e ceva mai mare şi mai strălucitor decât a fi şi a te numi prie¬ 
ten al lui Hristos? Căci, ia seama că această demnitate e mai presus de înseşi 
hotarele firii omeneşti, fiindcă toate sunt roabe ale Celui ce le-a făcut, după 
cuvântul Psalmistului, şi socotesc că nu-i nimic din cele create care să nu fie 
supus jugului robiei, conform relaţiei dintre Creator şi făptură 1798 Nu este 
egal creatul cu Creatorul niciodată, ci Dumnezeu Cel care peste toţi stăpâneşte 
şi conduce operele Sale. Deci, toţi fiind supuşi şi având grumazul supus robiei 
atârnătoare de Dumnezeu, Domnul îi înalţă pe Sfinţi la slava cea mai presus 
de fire, dacă arată că vor cele plăcute Lui şi îi aduc supunerea ca pe un dar 
nesilit 1799 . Atunci ei se bucură de răsplata strălucitoare şi vrednică de râvnit. 

Dar trebuie cugetat (şi aceasta este de folos) şi la faptul următor: dacă 
ajung unii la demnitatea libertăţii şi la starea de a nu mai fi numiţi robi, prin 
prietenia faţă de Fiul, cum va mai fi El rob, sau făptură, sau făcut, după lipsa 
de înţelepciune a unora? Căci nu poate dărui altora cinstea libertăţii, dacă 
firea Sa este lipsită de ea. Socotesc că El trebuie să existe înaintea celorlalţi, 


1798. Prietenia cu Hristos ca Dumnezeu, venit în comuniune cu noi ca om, depăşeşte 
posibilitatea firii omeneşti. Trebuie să intre Dumnezeu însuşi, prin umanitatea Lui, în legătură 
cu mine, ca să se deschidă trăirii mele ambianţa infinităţii, să simt că am ieşit din închisoarea 
mărginirii mele, oricât de indefinibilă îmi apare ea, pe de altă parte. în comunicare cu Hristos 
nu mă mai simt rob, ci trăiesc eliberarea din starea de rob. Dragostea Lui mă face să mă simt 
în unire cu Eul infinit, şi nu ca rob al Lui, ci iubit de El şi, ca atare, liber. El vrea să-I arăt în 
mod liber iubirea mea. Chiar în sentimentul dependenţei mele, a celorlalţi şi a lucrurilor faţă 
de Dumnezeu, trăiesc caracterul lor de creaturi, care presupune un Creator de Care depind. 
Deci, când trăiesc libertatea prieteniei Lui, mă simt ridicat peste graniţa mea de creatură 
dependentă. 

1799. în relaţia cu Hristos, trăiesc eliberarea de dependenţa robului. Iar aceasta o am 
când mă dăruiesc Lui de bunăvoie, din iubire. 

ca să se afle astfel 1800 . Numai în acest caz va da în mod cuvenit binele Său 
celor ce nu-1 au. Sfinţii Apostoli, dar şi toţi ceilalţi care se urcă prin credinţă 
la prietenia cu Domnul nostru Iisus Hristos, au ceea ce li se dă, ca un adaos, 
sau ca o demnitate primită ca cinstire, neavând-o în mod asemănător cu El. 
Dacă numai prin asemănarea cu El se poate sui spre slava libertăţii, înseam¬ 
nă că numai Lui singur li este proprie prin fire 1801 . Căci cel ce câştigă liber¬ 
tatea prin efort se face asemănător pururea cu Cel ce este liber prin fire. Este 
de notat (căci socotesc că orice explicare folositoare trebuie să pornească de 
la ceva mai vechi) că dreptatea cea după lege are la originea ei credinţa în 
Hristos. Celor ce cred şi ascultă de Hristos li se descoperă cunoştinţa tainelor 
dumnezeieşti şi li se explică voia lui Dumnezeu-Tatăl de către Fiul care o 
cunoaşte. Dar celor ce nu cred încă, nu s-a arătat aceasta din Scriptura de 
Dumnezeu insuflată. Să ne ocupăm puţin cu ele, în chip folositor. 

Deci, s-a scris în cartea lui Moise că a crezut Avraam în Dumnezeu, iar 
credinţa i s-a socotit lui spre dreptate şi s-a numit prietenul lui Dumnezeu. 
Dar care era modul credinţei lui şi cum s-a numit el prieten al lui Dumnezeu? 
Ascultă: "Ieşi din pământul tău, din neamul tău şi din casa tatălui tău şi vino 
în pământul pe care ţi-1 voi arăta Eu" (Fac. 12,1). Dar şi când i s-a poruncit să 
jertfească pe cel născut, ca tip al lui Hristos, i-a fost descoperit scopul ascuns 
în Dumnezeu. De aceea Hristos a vorbit despre Sine iudeilor necredincioşi, 
zicând: "Avraam, părintele vostru, s-a bucurat să vadă ziua Mea şi a văzut-o şi 
s-a bucurat" (In 2, 29). Deci dumnezeiescul Avraam s-a numit prieten al lui 
Dumnezeu prin credinţă şi jertfă şi şi-a însuşit lauda dreptăţii. Şi nu numai 
aceasta, ci s-a învrednicit şi de cuvintele dumnezeieşti şi a cunoscut voia lui 
Dumnezeu, cea care se va înfăptui în zilele de pe urmă. Căci Hristos a murit 
pentru noi la sfârşitul veacurilor, arătându-Se ca jertfă sfântă şi adevărată, 
care ridică păcatul lumii. Dar priveşte cum se împlinesc cele deopotrivă şi cu 
cei ce urcă prin credinţă la prietenia cu Mântuitorul nostru Iisus Hristos. 
Căci au auzit şi ei: "Ieşi din pământul tău". Şi, ca cei ce au făcut aceasta cu 
toată râvna, auzi-i cum spun: "Nu avem aici cetate stătătoare, ci o căutăm pe 


1800. Dacă Hristos n-ar fi Dumnezeu, ci făptură şi deci dependent, cum ne-ar putea da li¬ 
bertatea, sau cum am trăi în legătură cu El libertatea şi am ajunge prin înviere în mod 
desăvârşit la ea? Cum am putea câştiga în legătură cu El eliberarea de pasiuni? Fără Hristos- 
Dumnezeu n-ar exista nimeni, nicăieri, nerobit sau independent Toate ar fi roabe, depen¬ 
dente, relative. Dar aceasta n-ar putea explica existenţa lor. Şi cum ar putea să ajungă omul la 
împlinirea deplină a aspiraţiei sale după libertatea sa? 

1801. Libertatea este o slavă pentru că implică o independenţă, dar aceasta numai când 
nu înseamnă o robie faţă de propriile pasiuni egoiste, ci o dăruire liberă din iubirea faţă Hristos 
şi de semeni. Faptul că noi nu avem această stare de la noi, ci înaintăm spre ea din pilda şi pu¬ 
terea lui Hristos, arată că noi nu o avem prin fire, ci o câştigăm de la El, că numai El singur o 
are prin fire. 

aceea ce va să fie" (Evr. 13, 14). Căci sunt călători şi trecători pe pământ, 
vieţuind pentru cele de sus şi, părăsind viaţa prezentă prin cugetarea de 
Dumnezeu iubitoare, înaintează spre cea de sus 1802 . Aceasta le-a arătat-o 
Mântuitorul, zicând: "Mă duc să vă gătesc loc... iarăşi voi veni şi vă voi lua cu 
Mine, ca să fiţi unde sunt Eu" (In 14, 2-3). Li s-a spus să plece dintre ai lor. 
Vom arăta cum se va întâmpla aceasta, prezentând pe Hristos însuşi, Care 
zice: "Cel ce iubeşte pe tată ori pe mamă mai mult decât pe Mine nu este 
vrednic de Mine" (Mt. 10, 37). Că s-au cinstit cele ale lui Dumnezeu de către 
cei ce cred în El mai mult decât rudenia pământească şi trupească şi s-a 
preţuit iubirea faţă de Hristos mai presus de orice, nu e nici o îndoială. 
Fericitului Avraam i s-a poruncit să aducă pe fiul său întru miros de bună 
mireasmă lui Dumnezeu, dar celor ce s-au încins cu dreptatea din credinţă nu 
li s-a poruncit să aducă pe alţii, ci pe ei înşişi 1803 . "înfăţişaţi, zice, trupurile 
voastre ca pe o jertfă vie, sfântă, bineplăcută lui Dumnezeu, ca închinarea 
voastră cea duhovnicească" (Rom. 12, 1). Dar şi acestea s-au mai spus: "Iar 
cei ce sunt ai lui Hristos Iisus şi-au răstignit trupul împreună cu patimile şi cu 
poftele" (Gal. 5, 24). Au cunoscut deci şi ei taina lui Hristos. Cunosc puterile 
veacului viitor 1804 şi cele din vremurile din urmă, pentru că vor primi plata 
ostenelilor şi vor lua răsplata credincioşiei evlavioase faţă de Hristos. Deci, ne 
vom numi prietenii lui Hristos, ca Avraam. Vieţuirea evanghelică este mai 
veche decât cea după Lege, fiindcă este vieţuire prin credinţă şi prin priete¬ 
nie faţă de Dumnezeu, care s-a arătat întâi lui Avraam, ca început al neamu¬ 
lui cel după trup, adică al lui Israel, şi continuă până acum, ca de la tip la 
adevăr, împlinindu-se în Sfinţii ucenici ca în pârga neamului cel după duh, 


1802. Istoria umanităţii e un cadru care poate face umanitatea în stare de progresul 
lucrării mântiutoare a lui Dumnezeu în ea. Până la Hristos, Dumnezeu o pregăteşte prin tipuri 
profetice pentru mântuirea în Hristos. După Hristos, ea se foloseşte de puterea ce i-a adus-o 
Hristos prin lucrarea Sa. Avraam e îndemnat să iasă din ţara sa şi să-şi jertfească copilul, dar 
e ajutat să aducă un miel în locul lui, descoperindu-i-se în aceasta ieşirea din lumea muritoare 
în cea veşnică, a lui Hristos, prin înviere, în urma jertfei aduse de El. După Hristos, cei ce cred 
în El sunt ajutaţi şi ei să iasă din viaţa supusă morţii definitive, dacă trăiesc o viaţă de jertfă din 
puterea lui Hristos. Viaţa omenească parcurge un drum de înălţare spre Hristos. Oamenii sunt 
ridicaţi la prietenia şi frăţia cu Fiul lui Dumnezeu făcut om pentru vecie, ceea ce înseamnă 
înaintarea lor veşnică în bunătatea dumnezeiască infinită. 

1803. Mare iubire faţă de Dumnezeu a arătat Avraam când s-a hotărât să-I aducă pe însuşi 
fiul său ca jertfe. Dar e o jertfe şi mai mare aceea când se aduce cineva pe sine însuşi jertfe vie 
în Hristos. Lui Avraam îi urmează cei ce cred în Hristos, aducându-se pe ei înşişi lui Dumnezeu, 
renunţând la toate plăcerile trupeşti, iar, când e nevoie, dându-şi şi viaţa pentru Dumnezeu. 

1804. Cei ce-şi aduc trupurile lui Dumnezeu ca jertfe curată, înfrânată de la plăceri, 
trăiesc prelungită în ei taina lui Hristos, umanitatea Lui în care Dumnezeirea e atât de mult 
prezentă, încât ea nu mai ştie decât de curăţia susţinută de Dumnezeire. Au deci lucrătoare în 
ei de pe acum puterile ce vor stăpâni în trupul lor înviat, puterile veacului viitor. 

popor agonisit lui Dumnezeu prin îngrijire deosebită şi care se numeşte şi 
preoţie împărătească, "neam sfânt" (I Pt. 2,9). De aceea s-a spus către maica 
iudeilor, adică Sinagoga, prin glasul Psalmistului: "în locul părinţilor tăi, s-au 
născut fiii tăi" (Ps. 43, 17). Căci, deşi sunt fii ai Sinagogii iudeilor, dum¬ 
nezeieştii ucenici (care prin moravuri erau înscrişi între mozaici) s-au făcut 
părinţi, luând locul lui Avraam, şi s-au făcut începutul unui neam duhov¬ 
nicesc 1805 . De aceea s-au hirotonit începători în toată lumea, slujind Evan¬ 
gheliei lui Hristos, precum acela a fost început al lui Isaac, care era chip al lui 
Hristos. Spunem acestea nu punând pe fericitul Avraam în afara slavei 
cuvenite lui ca chip al lui Hristos, ci arătând în el chipul celor înfăptuite în 
iconomia lui Hristos din ultimele timpuri 1806 . Căci în aceste timpuri, dem¬ 
nitatea prieteniei cu Dumnezeu e unită cu libertatea, fapt care s-a arătat 
atunci în Avraam ca în cel dintâi. Iar acum s-a arătat iarăşi, ca într-o pârgă, 
în Sfinţii ucenici. Aceasta ne îndeamnă să spunem, cu dumnezeiescul 
Pavel, iudeilor, nu cu puţină mustrare, că dreptatea din credinţă e mai 
veche decât cea din Lege. Când a vorbit despre tăierea împrejur după trup, 
a afirmat că aceasta nu s-a dat începutului neamului, adică lui Avraam, 
decât ca să fie semn şi pecete credinţei celei din netăierea împrejur. Dar 
dacă înainte de Lege a fost netăierea împrejur şi împreună cu ea a fost 
credinţa, iar după Lege, tăierea împrejur care n-a avut lauda credinţei, iar 
Avraam a crezut în timpul netăierii împrejur, cum nu e mai veche dreptatea 
cea din credinţă a celor îndreptaţi şi eliberaţi prin prietenia cu Dumnezeu, 
asemenea lui Avraam, decât vieţuirea cea după Lege? Căci prin aceasta a 
fost el, prin făgăduinţă, părinte al multor neamuri nu după trup. 

Le-am spus acum acestea, pentru că a zis Domnul: "Nu vă mai zic slugi..., 
ci v-am numit pe voi prieteni, pentru că toate câte am auzit de la Tatăl Meu, 
vi le-am făcut cunoscute" 1807 . 


1805. în locul lui Avraam şi al patriarhilor care au primit credinţa în Hristos Care va veni, 
s-au născut în vremea lui Hristos fiii acelora, sau Sfinţii Apostoli. Dar, la rândul lor, aceştia s-au 
făcut părinţi ai altui neam, ai unui neam al lui Dumnezeu, după duh. 

1806. Arătarea Fiului lui Dumnezeu în trup, răstignirea şi învierea Lui sunt socotite icono¬ 
mia timpurilor din urmă, pentru că ele inaugurează aceste timpuri, pregătite de timpurile ante¬ 
rioare. Ele deschid în mod clar veşnicia ce le va urma. 

1807. Hristos îi numeşte pe Ucenici şi pe urmaşii acestora "prieteni", pentru că sunt în stare 
să împlinească porunca Lui de a-L iubi şi de-a se iubi unii pe alţii. De aceea le-a şi descoperit cea 
mai înaltă voinţă a Tatălui: aceea de a-L iubi şi de-a se iubi unii pe alţii. Dar Tatăl a şi dat oame¬ 
nilor această putere, întrucât Da făcut pe Fiul Său unul dintre oameni. Fiind Acesta, ca om, în 
stare să iubească în grad superior pe Dumnezeu, le dă această putere şi oamenilor. Arată prin 
aceasta marea taină a lui Dumnezeu. Dumnezeu îi iubeşte aşa de mult, încât face pe Fiul Său om, 
capabil să-L iubească în mod culminant şi să dea oamenilor puterea să-L iubească şi să se 
iubească şi ei astfel. Este cea mai înaltă cinste pentru oameni ca Dumnezeu să-i facă prietenii Săi 
şi să le dea puterea şi curajul să-L iubească ca pe Fratele şi Prietenul lor. 

"Nu voi M-aţi ales pe Mine, ci Eu v-am ales pe voi şi v-am rânduit 
să mergeţi şi roadă să aduceţi, şi roada voastră să rămână, ca 
Tatăl să vă dea orice veţi cere în numele Meu" (In 15, 16) 

Nu-i lasă pe Sfinţii ucenici nici împovăraţi de cuvintele foate greu de pur¬ 
tat, neignorând, ca Dumnezeu, aplecarea spre slăbiciune a gândurilor ome¬ 
neşti, nici să lunece în bucurii peste măsură (căci şi aceasta este o boală 
grea), ci, îndemnându-i la o stare de mijloc între amândouă, îi îndrumă în 
chip cuvenit pe cărarea şi vieţuirea cea mai statornică şi îi conduce spre 
cunoştinţa ferită de orice greşeală. După ce le-a spus cuvinte mângâietoare şi 
întristătoare, dar le-a dat, dimpotrivă, să se bucure, şi după ce i-a îndemnat 
prin poruncile făptuirii iubitoare la un cuget îndrăzneţ, spre a se face capabili 
prin toată străduinţa de iubirea nemăsurată a unuia faţă de altul, le arată că 
au datoria să câştige şi pe necredincioşii rătăciţi, prin cuvintele şi faptele 
dreptei credinţe, ca şi aceia să vrea să se alipească de Dumnezeu. Dându-Se 
pe Sine însuşi chip al acestui lucru şi înfaţişându-le ceea ce a săvârşit El, îi 
îndeamnă să imite pe învăţătorul, ca să lumineze pe aceia cu aceleaşi fapte, 
zicând: "Nu voi M-aţi ales pe Mine, ci Eu v-am ales", şi cele următoare. 
Inţelege-L că zice prin acestea: Incingeţi-vă, o, ucenici ai Mei, cu iubirea 
unuia faţă de altul. Acestea sunteţi datori să le faceţi şi voi altora cu toată 
străduinţa, aşa cum am făcut Eu faţă de voi 1808 . Căci Eu v-am ales pe voi, nu 
voi, pe Mine. Eu am venit la voi şi M-am făcut cunoscut vouă, care nu Mă 
cunoşteaţi, pentru iubirea mai presus de fire. Şi v-am adus astfel la o credinţă 
neclintită, ca să vă fac tindeţi mereu la o treaptă mai înaltă şi să puteţi să rodiţi 
lui Dumnezeu tot mai mult In felul acesta veţi înainta la o mare îndrăzneală, 
deoarece veţi primi tot ce veţi cere în numele Meu. Deci, fiindcă v-aţi încins 
cu cugetarea cuvenită ucenicilor Mei, şi veţi păşi pe urmele cuvintelor şi fap¬ 
telor Mele, e firesc să nu vă aşteptaţi numai la credinţa proprie şi la che¬ 
marea voastră la buna şi evlavioasa credinţă. Ci vă veţi face pe voi înşivă 
călăuzitori spre credinţă celor încă neştiutori şi rătăciţi, aducându-le celor ce 
vor să fie învăţaţi propovăduirea mântuitoare şi chemându-i cu râvnă la 
cunoaşterea adevăratei cunoştinţe de Dumnezeu, chiar dacă mintea unora se 
va înăspri în neascultare. Aceasta vă va fi şi vouă, celor ce aţi înaintat şi v-aţi 
bucurat de sporiri în cele bune, spre rodire mai multă în Dumnezeu, având 
ca rod pururea stăruitor şi mântuitor rugăciunea atât de primită, încât tot ce 
voiţi să primiţi vi se va da dacă cereţi în numele Meu. Deci trebuie să expri- 


1808. Nu ca să se mândrească spune Iisus ucenicilor: "Nu voi M-aţi ales pe Mine", ci ca 
să-i îndemne să facă asemenea Lui şi să pornească la lucrarea de mântuire a oamenilor din 
datoria de a-I imita exemplul. "Nu aşteptaţi să vă cheme alţii să le propovăduiţi mântuirea, căci 
nici Eu n-am aşteptat să Mă chemaţi voi". 

) 

măm, pe scurt, scopul acestui cuvânt, să facem clar ascultătorilor că (Hristos) 
convinge pe ucenici să aibă faţă de alţii atâta iubire şi vrea ca ei să aibă atâta 
râvnă în a nu şovăi să câştige pentru credinţă sufletele celor încă necredin¬ 
cioşi, cât a avut El faţă de noi, sau cât le-a arătat lor. Căci nu e nici o îndoială 
că El a câştigat pe ucenici şi socotesc că e de prisos a spune cum şi în ce mod 
l-a chemat pe fiecare. Iar că în sine cuvântul Mântuitorului are acest scop pe 
care l-am spus adineauri, ne vor convinge nu mai puţin cele următoare. 

"Aceasta vă poruncesc: să vă iubiţi unul pe altul" (In 15, 17) 

Oare nu vom admite că fapta cea mai înaltă dintre toate a iubirii este să 
chemi la ascultarea de Dumnezeu pe cei necredincioşi şi rătăciţi? 1809 Acest 
lucru e neîndoielnic. Grăbindu-se Pavel să facă aceasta, a zis: "în numele lui 
Hristos, aşadar, ne înfăţişăm ca mijlocitori, ca şi cum însuşi Dumnezeu v-ar 
îndemna prin noi . Vă rugăm, în numele lui Hristos, împăcaţi-vă cu Dum¬ 
nezeu!" (II Cor. 5,20). Şi Petru, vorbind cu curaj mulţimilor iudaice, zice: "Şi 
acum, fraţilor, ştiu că din neştiinţă aţi făcut rău, ca şi mai-marii voştri" (Fapte 
3,17). "Pocăiţi-vă şi să se boteze fiecare dintre voi în numele lui Iisus Hristos" 
(Fapte 2,38). Ia aminte cum le răspunde şi celor ce încă n-au crezut grabnic 
şi le aduce cuvântul pe care nu l-au căutat, neaşteptând ca cei ce nu-1 cunosc 
încă să-l cheme ca învăţător, ci facându-se învăţător şi celor ce nu voiau încă 
să înveţe ceva din cele necesare. Deoarece între cuvintele Mântuitorului nos¬ 
tru Iisus Hristos este şi acesta: "Ca voi să mergeţi şi roadă să aduceţi şi roada 
voastră să rămână", se cuvine să cercetăm ce se arată prin aceasta. Ce se 
înţelege şi în ce sens se spune că roada ucenicilor rămâne? Socotesc că 
Mântuitorul numeşte roadă care rămâne pe cea produsă prin învăţătura 
evanghelică, şi nu pe cea a dreptăţii celei din Lege. Căci aceea s-a învechit, 
deoarece nu poate împlini nimic, căci "Legea n-a desăvârşit nimic", după 
cuvântul lui Pavel (Evr. 7,14). De aceea, a odrăslit şi a răsărit una nouă, care 
a învechit-o pe prima şi a facut-o să dispară, aducând roada care rămâne şi 
mântuieşte cu adevărat. De aceea şi dumnezeiescul Pavel, grăindu-ne, spune 
foarte drept că s-a păgubit de dreptatea din Lege, ca să câştige pe Hristos, 
adică, prin credinţa în El, dreptatea şi rodnicia evanghelică 1810 . O astfel de 


1809. A chema pe oameni la iubirea de Dumnezeu înseamnă a-i chema la fericirea 
veşnică, pentru că numai în comuniunea cu El stă această fericire. Dar aceasta înseamnă a-i 
pregăti pentru cel mai mare şi veşnic bine. Şi, oare, a-i ajuta să ajungă la acest bine nu e fapta 
celei mai mari iubiri? 

1810. O lege împlinită prin puterea noastră nu ne poate face să rodim nici pentru noi, nici 
pentru alţii. Comuniunea cu Hristos-Dumnezeu, venit cu marea Lui iubire în relaţie cu noi prin 
întrupare, ne dă şi nouă puterea să iubim, ceea ce ne face şi pe noi, şi pe cei iubiţi să creştem 
sau să ne înnobilăm spiritual. 

roadă va rămâne neîncetat, putând face sufletul omului desăvârşit în dreapta 
credinţă şi evlavie. Căci nu va veni o altă învăţătură după propovăduirile 
evanghelice ca să o învechească pe prima 1811 , cum s-a întâmplat cu porun¬ 
ca dată prin Moise, ci cuvântul Mântuitorului va sta în veac, cum zice şi 
El însuşi: "Cerul şi pământul vor trece, dar cuvintele Mele nu vor trece" 
(Mc. 13, 31). 

"Dacă vă urăşte pe voi lumea, să ştiţi că pe Mine 
mai înainte decât pe voi M-a urât " (In 15, 18) 

Socotesc că metoda Mântuitorului, care se aplică oricărei situaţii şi 
aduce tot ce e de folos ascultătorilor, nu rămâne niciodată mai prejos de expe¬ 
rienţa şi de meşteşugul nemaipomenit al doctorilor. Cei din urmă fac faţă, 
uneori, dezordinii aduse în trupuri de boli prin remediile meşteşugului lor. 
Mântuitorul opreşte înaintarea relelor prin anumite porunci profilactice. 
Deci, deoarece ucenicii nu aveau să meargă la un singur neam, nici într-o sin¬ 
gură ţară, ci să înveţe tot pământul de sub soare, să vestească cuvântul 
evanghelic şi dumnezeiesc celor din toată lumea şi să îndemne pe ascultători 
numai spre ceea ce place lui Dumnezeu, ca să se strămute de la păcat la 
voinţa de-a săvârşi cele cuvenite şi să-şi facă normă a vieţii lor legea evanghe¬ 
lică, le porunceşte să nu dea nici o importanţă faptului de-a fi urâţi de lume, 
adică de cei ce cugetă cele ale lumii şi vor să vieţuiască cu iubire de plăceri 
şi în chip necredincios. Şi pentru ce spune aceasta? Spune-mi, va zice poate 
cineva, oare a socotit Hristos că trebuie să poruncească aceasta ucenicilor 
Săi, arătând că e un lucru folositor să fie urâţi fără nici un motiv şi fără să fie 
cu folos? Aceasta e o prostie. Nu la asta a alunecat cuvântul Lui adresat uceni¬ 
cilor. Nu le vorbeşte de orice ură, pur şi simplu, ci vorbeşte de aceasta în mod 
precis şi bine motivat Când zice "dacă vă urăşte lumea", înţelege: de vă vor 
urî cei ce preţuiesc cele din lume şi cugetă numai la cele de pe pământ atunci 
veţi şti că aceasta a pătimit-o mai înainte şi învăţătorul vostru. Că cei ce 
înţeleg cele bune vor avea nu puţin folos din porunca Mântuitorului, o poate 
vedea cineva foarte uşor, cugetând la firea lucrurilor. Dar celor ce iubesc cele 
urâte, care caută mereu acestea şi umblă după grozava întinăciune a lumii, le 
este greu de primit cuvântul care înţelepţeşte. Cei ce nu vor să-şi stăpânească 
plăcerile nu se silesc totdeauna să înţeleagă cele bune din învăţături şi nici 


1811. Nu poate veni pentru noi o învăţătură mai înaltă decât cea a lui Hristos. Ea prezintă 
cea mai nobilă treaptă la care se poate ridica omul. De aceea, niciodată nu vom putea spune că 
am înfaptuit-o deplin. Dar nici nu există cineva care să ne fie o pildă mai înaltă şi să ne dea o 
putere mai mare spre a ne înălţa spiritual, decât Hristos, Fiul lui Dumnezeu făcut Omul cel mai 
desăvârşit posibil. 

cele prin care se pot face mai buni ca înainte, ci părăsesc, după puţin timp, 
cele necesare, deşi au cunoscut semnificaţia celor ce li s-au spus. Astfel, 
iudeii, stăruind numai în litera Legii şi a celor săvârşite ca şi chip, îşi ţin 
mintea fermă numai în acestea, nedând nici o însemnătate învăţăturii evan¬ 
ghelice, iar despre cei ce propovăduiesc acestea socotesc că le predau lucruri 
împovărătoare şi cred că trebuie combătuţi. Iar cei ce practică cealaltă rătă¬ 
cire, şi atribuie creaţiei slava negrăită a lui Dumnezeu, adică neamurile (pă¬ 
gânii), nu primesc cu osebită plăcere cuvântul care-i poate lumina. Căci, îm¬ 
pietriţi în vechile rele, şi-au făcut foarte iubită nepriceperea şi le-a devenit 
foarte greu să părăsească boala ce-i însoţeşte. 

Aşa stând deci lucrurile, cine se putea îndoi că ucenicii Mântuitorului nu 
vor fi supăraţi de iudei, nu vor fi dispreţuiţi de cei ce bolesc de rătăcirea elini¬ 
lor, fiind nu plăcuţi, ci mai degrabă greu de suportat de către cei obişnuiţi cu 
iubirea de plăceri şi care-şi consumă viaţa în desfătări? Dar dacă ucenicii 
Mântuitorului, deşi ştiau că vor avea de purtat povara urii celor amintiţi, se 
vor sili cu şi mai multă râvnă să câştige dragostea celor ce vor boli de aces¬ 
tea, cum nu e vădit tuturor că nu s-ar fi făcut vestiţi necomunicând numai 
cuvântul ce le putea fi acestora de folos, ci, mai degrabă, predând, contrar 
plăcerii acelora, învăţătura folositoare şi mustrându-i cu îndrăzneala cea de la 
Dumnezeu, nevorbind şi neexplicând ceea ce e plăcut fiecăruia? Era deci 
necesar îndemnul să nu caute să placă altora şi să nu se sperie, ajutându-se 
chiar şi de ura unora pentru a-i sfătui spre ceea ce le este de folos. Aşa îl 
vedem făcând şi pe Pavel şi spunând limpede: "Căci acum caut bunăvoinţa 
oamenilor sau pe a lui Dumnezeu? Sau caut să plac oamenilor? Dacă aş plă¬ 
cea oamenilor, n-aş fi rob al lui Hristos"( Gal. 1, 10). Şi după ce a certat pe 
cineva dintre cei din Corint, aflându-1 foarte îndurerat, zice: "Căci dacă eu vă 
întristez, cine este cel care să mă înveselască, dacă nu cel întristat de mine?" 
(II Cor. 2, 2). Căci întristarea după Dumnezeu produce pocăinţa spre mân¬ 
tuirea sigură. Deci e neîndoielnic că doar cuvântul care linguşeşte lumea nu va 
folosi ascultătorilor ale căror plăceri le aprobă, cum le foloseşte cuvântul care 
le cere o cugetare înţeleaptă. Dar cel ce crede cuvintelor Mântuitorului nu va 
face aceasta vreodată, ci va alege mai degrabă ceea ce îi place Lui şi va socoti 
bogăţie duhovnicească chiar ura celor ce socotesc că virtutea e vrednică de 
combătut Deci, zice, când vi se va părea că a fi urâţi de lume e neplăcut 
numelui vostru bun, să fie biruită şi aruncată această piedică, pentru ca nu 
cumva să vă îndulciţi prea mult de cinstirile celor ce vă iubesc, dacă nu sunt 
unite cu vreun folos pentru ei. Să nu se socotească nicidecum împovărător 
lucru a fi urât de vreme ce Eu însumi am pătimit aceasta mai înainte. Căci 
sunt Domnul şi învăţătorul. Socotesc că nu e greu de arătat că spre pieirea 
capului lor Dau urât pe Hristos însuşi cei ce au ales să cugete cele din lume 

şi care au dispreţuit bunătăţile cereşti. Căci El însuşi a spus în Evanghelii 
către unii: "Pe voi lumea nu poate sa vă urască, dar pe Mine Mă urăşte, pen¬ 
tru că Eu mărturisesc despre ea că lucrurile ei sunt rele" (In 7, 7). Deci cele 
ale Lui sunt un model pentru Sfinţii Apostoli şi de aceea le porunceşte să 
meargă pe urmele Lui, când spune iarăşi în alt loc: "Fericiţi veţi fi când vă vor 
ocări şi vă vor prigoni şi vor zice tot cuvântul rău împotriva voastră, minţind 
din pricina Mea. Bucuraţi-vă şi vă veseliţi, că plata voastră multă este în 
ceruri. Căci aşa au prigonit pe proorocii cei dinainte de voi" (ML 5,11-12). 

"Dacă aţi fi din lume, lumea ar iubi ce este al său; dar pentru că 
nu sunteţi din lume, ci Eu v-am ales pe voi din lume, de aceea 
lumea vă urăşte " (In 15, 19) 1812 

Ceea ce este foarte greu de purtat (Hristos) face, în mod paradoxal, 
plăcut. Căci a fi urât de unii este împovărător din cauza pagubelor şi unelti¬ 
rilor unite cu aceasta. Dar când ura e suportată pentru Dumnezeu, devine 
plăcută, şi când are loc din pricina dreptei credinţe se face o dovadă clară că 
nu e lumesc cel ce suferă astfel. Iar precum aflăm o înrudire între trupuri, aşa 
aflăm şi între moduri de viaţă. Identitatea moravurilor şi asemănarea în orice 
altceva e capabilă să împlinească apropierea sângelui. Fiindcă, aşa cum orice 
animal iubeşte pe cel asemenea lui, aşa şi omul se va lipi de cel asemănător 
lui. Iar identitatea de moravuri, imitând legea iubirii, va face pe sfânt să con¬ 
vieţuiască cu sfântul; vor fi la fel şi vor avea bucuria să cugete unul la altul. La 
fel va face şi cel lipsit de curăţie cu cel asemenea lui. Aşa făcea şi Legea lui 
Moise o deosebire între sfânt şi necurat şi niciodată nu le amesteca şi nu le 
confunda întreolaltă, după legea iubirii. 


1812. în paragraful anterior e redat un cuvânt al lui Iisus din In 7,7, în care spune uceni¬ 
cilor că pe ei lumea nu-i urăşte, dar pe El îl urăşte. Erau încă din lume, de aceea lumea nu-i 
ura. Acum le spune că lumea îi urăşte şi pe ei, pentru că s-au unit duhovniceşte atât de mult 
cu El, încât nu mai sunt din lume. Lumea urăşte pe Hristos şi pentru că afirmă că reprezintă 
un alt plan al existenţei, deci afirmă că e Dumnezeu. Prin urmare, Dumnezeu nu e o unică 
Persoană, ci o comuniune de Persoane, şi totuşi, una dintre aceste Persoane iubeşte lumea atât 
de mult, că Se face om. Aceasta n-o putea admite lumea. Iudeii socoteau că Dumnezeu nu e 
decât o unică Persoană, care nu se poate face şi om, ci rămâne la distanţă de ea, iar păgânii nu 
admiteau un dumnezeu de altă fire decât forţele lumii. Fiind Dumnezeu făcut om, Hristos ne 
prezintă omul ridicat la treapta morală supremă şi-i face şi pe cei ce cred în El să se înalţe. 
Acesta e un nou motiv pentru care lumea urăşte pe Hristos şi pe cei ce urmează pilda Lui. A fi 
cineva Dumnezeu şi a se arăta şi ca om e un lucru greu de admis pentru oameni. Dar numai 
aceasta arată cât de iubitor este Dumnezeu şi cât de valoros este omul în faţa Lui. Numai aşa 
poate fi un Dumnezeu adevărat Acesta e singurul fapt care dă existenţei un sens real şi 
deschide omului perspectiva nobleţei supreme. 

"Căci întâlnirile rele strică moravurile bune" (Eccl. 3, 19-20), şi cele cu 
moravuri contrare se războiesc între ele şi se învinuiesc unele pe altele, 
fiecare lăudând ceea ce-i este propriu. Deci e necesar ca iubitorul de virtute 
să fie urât de cel contrar, văzându-se ca rele cele pentru care ar trebui să fie 
admirat Cel ce se laudă cu urâţenia celor rele opune aceluia moravurile sale. 
Căci, arătându-se binele, în mod necesar răul îşi afirmă împotrivirea. Din 
această pricină iubitorilor de virtute li se opun cei ce nu râvnesc la acelaşi 
mod de viaţă. Deci nu trebuie să se întristeze ucenicii, chiar dacă se văd 
respinşi de lume din cauza iubirii lor de virtute şi a dreptei lor credinţe, ci tre¬ 
buie, dimpotrivă, să se bucure, primind din ura dinspre lume încredinţarea că 
vor fi îmbrăcaţi în lumină de Dumnezeu şi făcuţi vrednici de toată cin¬ 
stirea 1813 . Priveşte cât de greşit ar fi fost să fi ales ucenicii să nu rabde a 
pătimi, aşa cum se cuvenea. A fi urâţi de unii nu e un lucru cu totul lipsit de 
primejdie, dar a refuza aceasta nu e îngăduit de Dumnezeu, ci e un mare 
câştig a voi cineva să pătimească astfel. Căci dacă cel urât de cei ce cugetă 
cele ale lumii e socotit ca aflându-se în afara lumii, cel iubit de lume trebuie 
cugetat ca unul ce s-a legat de relele lumii. 

Ce a rânduit deci Hristos prin aceste cuvinte? Ca ei să vorbească cu 
îndrăzneală, să nu se teamă de cei păcătoşi, sau de cei ce nu ascultă propo- 
văduirea dumnezeiască şi se opun cuvântului care îndeamnă la înţelepciune, 
şi să nu lase fără folos pe ascultători, ferindu-se de primejdiile ce izvorăsc ade¬ 
sea din ură, ci să se folosească de îndemnul imediat şi nereţinut, fără să uite 
sau să nesocotească nimic din ceea ce place lui Dumnezeu. E ceea ce Pavel, 
împlinind deplin, scrie: "Căci acum caut bunăvoirea oamenilor sau a lui Dum¬ 
nezeu? Sau caut să plac oamenilor? Dacă aş plăcea oamenilor, n-aş £ rob al 
lui Hristos” (Gal. 1,10). Nu putem plăcea şi oamenilor, şi lui Dumnezeu. Căci, 
cum s-ar împlini voia amândurora, când e o mare deosebire între voinţele lor? 
Fiindcă una caută spre virtute, iar cealaltă, spre răutate. Deci cel ce vrea să 
slujească într-un unic mod lui Dumnezeu şi nu vede nimic mai presus de 
dreapta credinţă în El trebuie să lupte cu cei ce iubesc lumea, când vrea să-i 
îndemne să părăsească întinăciunile ei. Căci le sunt greu de purtat iubitorilor 
de plăceri sfaturile care îi cheamă spre altceva, aşa cum şi celor ce-şi corup 
trupul prin aceste patimi le sunt împovărătoare ajutoarele ce folosesc la 
curăţirea aceloraşi. 


1813. Ce pot avea de la lumea în care totul e trecător cei care, din alipirea la ea, urăsc pe 
cei ce nu fac la fel? Dar din alipirea la Dumnezeu cel veşnic şi iubitor, Care nu e posibil să nu 
existe, nu se poate să nu aibă cineva răspunsul iubirii Lui. 

"Aduceţi-vă aminte de cuvântul pe care vi l-am spus: 

Nu este sluga mai mare decât stăpânul său. 

Dacă M-au prigonit pe Mine, şi pe voi vă vor prigoni; 
dacă au păzit cuvântul Meu, şi pe al vostru îl vor păzi" (In 15, 20) 

După ce a arătat binele ce le vine din a fi urâţi, când timpul o cere (căci 
e foarte uşor de purtat, ba şi de dorit ceea ce ni se întâmplă pentru Dum¬ 
nezeu, putându-ne ridica prin aceasta mai presus de piedicile ce ne opresc să 
înaintăm spre El), adaugă cu folos ceea ce ştie ca Dumnezeu, îndemnându-i 
să se ostenească cu toată tăria voinţei spre propovăduirea cuvântului ceresc. 
Căci cei ce au fost rânduiţi spre a învăţa, când vor propovădui aceste cuvinte 
neplăcute celor pe care îi sfătuiesc, vor vedea cum cuvintele lor sunt întâmpi¬ 
nate de multă batjocură şi de mari primejdii, întâmplându-se, pe lângă aceas¬ 
ta, chiar să nu fie primite cuvintele predicate de ei. Totuşi le porunceşte să 
facă aceasta cu toată hotărârea, priceperea, râvna şi vigoarea. Le prevesteşte 
cele ce vor fi, pentru a fi întăriţi în greutăţile viitoare. Aceasta a spus-o şi în 
alte locuri, zicând: "Vai lumii, din pricina smintelilor! Căci smintelile trebuie să 
vină" (Mt 18, 7). Pretutindeni Se dă pe Sine ca pildă, în chip folositor, ca nu 
cumva, dorind cele mai bune, să se arate unii mai răi, ci, mergând pe urmele 
slavei Lui, să nu creadă că pot să ajungă mai presus de El 1814 . Deci că ei vor 
fi batjocoriţi a indicat-o, zicând: "Nu este sluga mai mare decât stăpânul său". 
Căci pe Mine, zice, M-au ocărât cu o limbă neînfrânată; nelăsând, netrebnicii, 
nici un mod de batjocură nefolosit, declarându-Mă demonizat, îmbătat şi rod 
al desfrânării. Dar n-am cerut îndată pedeapsa lor pentru ocări, ci am trans¬ 
mis ascultătorilor cuvântul mântuitor. Deci să nu se caute de către voi ceva 
mai mult, până nu este vremea, nici să nu vă ţineţi deasupra măsurilor 
Domnului, Care S-a pogorât pe Sine pentru noi la atâta smerenie, spre folo¬ 
sul tuturor. Astfel, prin asprimea cuvintelor şi prin necredinţa celor ce obiş¬ 
nuiesc să flecărească, îi face mai buni, cum zice şi fericitul Prooroc Ieremia, 
deprins în aceasta: 'Tăria mea a căzut din cauza celor ce mă blestemă pe 
mine" (Ier. 15, IO) 1815 . Dar şi dumnezeiescul Pavel a strălucit mai puternic şi 
a biruit necredinţa celor ce-1 ocărau: "Ocărâţi fiind, zice, binecuvântăm. Pri¬ 
goniţi fiind, răbdăm" (I Cor. 4, 12). A birui cele din acestea e o faptă a înţe¬ 
legerii adusă de sărăcia cu duhul, după cum s-a scris (Mt 5, 5), şi e 
împodobită cu o cugetare modestă. Din aceasta odrăsleşte şi se întăreşte, ca 


1814. Hristos prevesteşte ucenicilor Săi că vor avea greutăţi, cum a avut şi El. A primit 
greutăţile cu smerenie şi a suferit din cauza lor, ca să nu ne speriem nici noi de ele, dar nici să 
nu credem că noi vom fi mai tari faţă de ele, decât El. 

1815. Cuvintele Sfinţilor sunt mai tari decât ocările duşmanilor lor, tocmai prin bunătatea 
lor, ca şi cuvintele smerite ale lui Hristos. 

i 

dintr-o bună rădăcină, îndelunga-răbdare şi iertarea. Iar a nu suporta cuvin¬ 
tele supărătoare în orice privinţă, sau orice fel de ocară, e o dovadă clară a 
unei gândiri vanitoase şi a iubirii de slava lumească, lipsită de înţelepciune. 
Căci ce ocară ar putea supăra pe omul iubitor şi neînfierbântat? Ce jignire 
i-ar putea produce ocară neiubitorului de slavă deşartă? Pe drept cuvânt le 
porunceşte deci să-şi înalţe mintea deasupra acestei slave deşarte, cinstită de 
lume, ca ea să plutească pe deasupra lor. Le mai dă de cugetat să se vădească 
în acestea având o siguranţă necesară şi le arată gândul injurios, împingân- 
du-i, precum am spus la început, să meargă pe urmele cinstirii Domnului, să 
primească cu bucurie tot ce li se va cere spre slava lui Dumnezeu şi să nu se 
predea, din cauza necinstirii, şovăielii nefolositoare, nici, din pricina ocărilor 
amare, lenevirii la învăţătură, dispreţuind poruncile dumnezeieşti. Ci să 
stăruie în iubirea de fraţi şi să se grăbească în tot modul să-i ajute pe cei 
rătăciţi. 

După ce, deci, îi convinge să dispreţuiască slava lumească trecătoare, îi 
îndeamnă să lupte pentru ceea ce le este de folos, spunându-le: "Dacă M-au 
prigonit pe Mine, şi pe voi vă vor prigoni" (In 15, 20). Şi această declaraţie e 
înrudită cu prima. Aşadar, ne îndeamnă să primim pătimirea şi previne slăbi¬ 
ciunea gândurilor ce aşteptăm să ne vină. Căci era neîndoielnic că ucenicii 
Mântuitorului, căzând pentru adevăr sub mânia prigonitorilor, vor suferi 
greu din pricina prigonirii. Dar era foarte drept să se cugete că, propovă¬ 
duind cuvântul despre slava lui Hristos, se vor împărtăşi de mila Lui bogată. 
De aceea, nimic nu-i va împiedica să-şi arate râvna lor sfântă, răbdând, ară- 
tându-se mai tari decât orice tulburare şi primejdie, răbdând toate fără să-i 
întristeze nimic, ci bucurându-se mai degrabă de necinstirile de la unii, ca cei 
ce vestesc cuvântul mântuitor. Şi nu era nepotrivit să aştepte asemenea lu¬ 
cruri şi să caute să ajungă la ele cei ce, străduindu-se spre viaţa de veci, 
voiesc să fie pricinuitorii acestor daruri de la Dumnezeu, şi în folosul ascul¬ 
tătorilor. Căci, îndreptându-şi aplecarea spre ceea ce voiesc şi au plăcere, unii 
se vor dovedi cugetând contrar adevărului, biruiţi de plăcerile pentru rău şi 
de gândul că trebuie să lupte împotriva celor ce-i cheamă să părăsească cele 
ce le sunt pe plac. Căci nu le e plăcut iubitorilor de desfătări să asculte altfel 
de învăţături. Deci, se puteau aştepta ca unii, care s-au hotărât să lupte 
împotriva acestei învăţături, să prigonească, să ocărască şi să născocească tot 
felul de încercări împotriva celor ce aveau să o propovăduiască. 

Hristos le porunceşte deci să fie cu bărbăţie şi faţă de acest fapt, fără să 
nege că acesta se va întâmpla. Deci, poruncindu-le să fie cu inima bărbată, le 
spune că vor fi prigoniţi: "Dacă M-au prigonit pe Mine, şi pe voi vă vor prigo¬ 
ni". E ca şi cum ar zice: Eu, Făcătorul tuturor, Căruia îi sunt supuse toate cele 
din cer şi de pe pământ, n-am pus vreo frână mâniilor, nici n-am oprit vorbele 

jignitoare ale ascultătorilor, ci am îngăduit libertatea fiecăruia de a alege 
ceea ce-i place şi de a face ceea ce voieşte. Şi, prigonit, am răbdat, deşi aveam 
puterea să-i opresc. Deci şi voi, prigoniţi fiind, răbdaţi refuzul celor ce vă 
urăsc, şi nu suportaţi cu greu nemulţumirea celor pe care voiţi să îi ajutaţi. 
Urmând iconomiei Mele, veţi ajunge prin voie la împărtăşirea de aceeaşi 
slavă. Căci cei ce pătimesc împreună cu Mine vor şi împărăţi împreună cu 
Mine (IITim. 2,12). 

Şi, adăugând al treilea lucru, zice: "Dacă au păzit cuvântul Meu, şi pe al 
vostru îl vor păzi". Prin aceasta nu-i lasă să primească învăţătura Sa cu des¬ 
curajare. Şi face şi aceasta foarte bine. Cel chemat spre asta socoteşte că oste¬ 
neala lui va suferi o mare pagubă dacă unii nu vor asculta de cuvintele lui. 
Dar să nu simtă ei aceasta niciodată. Spunând aşa, a indicat şi folosul stră¬ 
duinţelor lor, dar le-a arătat şi că va face şi prin ei ceea ce a făcut El. Şi aceas¬ 
ta va avea loc în cugetarea ascultătorilor, căci va duce pe fiecare mai uşor la 
ceea ce vrea cel ce propovăduieşte. Şi nu le e greu celor ce propovăduiesc 
cele bune şi ştiu să semene cu putere dumnezeiască cuvântul folositor să 
înţeleagă că vor reuşi să împlinească cele ce nu ne sunt nouă cu putinţă, prin 
credinţă. Aceasta ne va fi spre ştiinţă din întâmplarea cu talanţii împărţiţi în 
chip diferit. Căci unul a primit zece talanţi, altul cinci, altul doi, dar a existat 
şi unul care, refuzând să folosească talantul, l-a îngropat în pământ De aceea 
a auzit: "Slugă vicleană şi leneşă, trebuia să pui banii mei la zarafi, şi Eu, 
venind, aş fi luat ceea ce e al Meu cu dobândă" (Mt. 25, 27). Deci, precum 
cei deprinşi cu lucrarea pământului şi ocupaţi cu ea, după ce brăzdează 
pământul cu plugul şi pun apoi în el sămânţa, nu-şi mai atribuie celelalte 
lucrări, ci le lasă puterii şi harului dumnezeiesc 1816 , anume înrădăcinarea şi 
producerea rodului a ceea ce s-a semănat, tot aşa socotesc că şi cel ce 
propovăduieşte cele bune e dator să comunice numai cuvântul, iar celelalte 
să le lase în seama lui Dumnezeu. 

Deci Mântuitorul, şi prin îndemnul acesta, adaugă ucenicilor Săi un leac 
pentru lipsa lor de curaj, care să le vindece lenevirea. Nu trebuie să şovăiţi, 
zice, ci să luaţi râvna să învăţaţi, chiar dacă unii dintre cei sfătuiţi nu iau 
seama la învăţătura dată lor. Aflând neprimite de către mulţi chiar cuvintele 


1816. Darurile sunt de la Dumnezeu. Dar Dumnezeu cere şi omului un efort spre rodire. 
Dumnezeu dă putere roditoare pământului, dar cere şi omului să facă ceva ca pământul să-şi 
activeze puterea roditoare dată de Dumnezeu. Dumnezeu l-a cinstit pe om cu rolul de modest 
colaborator al Lui. Dumnezeu ne dă minte înţelegătoare, dar avem nevoie şi de un semen al 
nostru care să ne comunice o învăţătură. Cerând omului o contribuţie la activarea darurilor 
Sale, Dumnezeu dă prilej omului să crească el însuşi spiritual. în cazul de faţă, cerând omului 
să "păzească" cuvântul Său, îi cere de fapt să-l pună în lucrare. Avem, pe de o parte, datoria să 
primim în continuare învăţătura Lui, dar, pe de alta, şi să o punem în lucrare. 

Mele, nu vă ridicaţi peste slava Mea, ci, rămânând în urma ei, nu căutaţi să o 
dispreţuiţi. Această învăţătură le era trebuincioasă Sfinţilor Apostoli, fiindcă 
aveau să vestească pretutindeni cuvântul dumnezeiesc şi mântuitor. Ca 
urmare, dumnezeiescul Pavel, ca unul ce a fost hirotonit prin Hristos spre 
apostolat, ni s-a arătat lucrând astfel, vădind în aceasta toată bărbăţia. Căci e 
lesne de arătat că nu socotea de trebuinţă a căuta iubirea de slavă, nu lua 
seama la prigoniri şi nu se mânia, chiar dacă unii nu primeau cuvântul se¬ 
mănat de el. Fiindcă scrie unora: "Noi suntem nebuni pentru Hristos; voi 
sunteţi înţelepţi în Hristos. Noi suntem slab : ; voi însă sunteţi tari. Voi sunteţi 
întru slavă, iar noi suntem întru necinste! Până în ceasul de acum flămânzim 
şi însetăm" (I Cor. 4, 10-11). Şi iarăşi, aceloraşi: "Am ajuns ca gunoiul lumii" 
(I Cor. 4, 13). Observi că era mai presus de slava lumească, şi pentru slava 
lui Hristos zicea că era în stare să primească orice: "Cine ne va despărţi de 
iubirea lui Hristos? Necazul, sau strâmtorarea, sau prigoana, sau foametea, 
sau lipsa de îmbăcăminte, sau primejdia, sau sabia?" (Rom. 8, 35). Dar scrie 
şi altora: "Ca să vă scriu aceleaşi lucruri mie nu-mi este anevoie, iar vouă vă 
este de folos" (Filip. 3, 1). Iar galatenilor: "O, copiii mei, pentru care sufăr 
iarăşi durerile naşterii, până ce Hristos va lua chip în voi!" (Gal. 4, 19). Auzi 
cum nu-i este greu să repete acelaşi cuvânt; întâiul nefiind primit, îl repetă ca 
pe unul ce lucrează în ei până ce va lua Hristos chip într-înşii. Cuvântul aces¬ 
ta aduce în ei iubirea de Dumnezeu şi conduce pe ascultători la chipul lui 
Hristos prin credinţă. 

"Iar toate acestea le vor face vouă din cauza numelui Meu, 
fiindcă ei nu cunosc pe Cel ce M-a trimis" (In 15, 21) 

Afirmă că aceia ce se vor îndrepta cu duşmănie către Sfinţii Apostoli, nu 
vor avea altă pricină în afara numelui Lui. Aceasta e vina celor ce nu se 
închină lui Dumnezeu şi pretextul de a lupta împotriva Lui al celor ce nu cunosc 
pe Dumnezeu 1817 . Dar e vădit că nu va pătimi cineva pentru Dumnezeu fără 
să fie răsplătit (căci se va bucura de o cunună strălucitoare pentru aceasta), 
iar nădejdea răsplăţii îi va întări buna îndrăzneală şi-i va face cugetul răbdător 
şi în stare să nesocotească suferinţa aşteptată. Le-a arătat suferinţa ca pe un 
câştig şi ca pe un sfârşit al rugăciunii şi i-a convins pe ucenicii Săi că ceea ce 
îi poate înspăimânta pe unii, pe ei îi poate izbăvi de orice teamă, deci să o 
primească cu mult curaj. De aceea, chemaţi fiind odinioară la sinedriul 


1817. Necredincioşii urăsc pe cei ce propovăduiesc pe Dumnezeu, pentru că ei socotesc 
că Dumnezeu este o frână împotriva tuturor poftelor şi patimilor lor. Ei cred că prin aceasta îşi 
hrănesc plăcerile lor. Dar în scurtă vreme vor vedea cât de mărginiţi sunt în puterea de-a se 
bucura de asemenea plăceri inferioare. 

iudeilor şi primind torturi în trup pentru Hristos, au ieşit de la sinedriu 
bucurându-se, după cum s-a scris, pentru că au fost necinstiţi pentru numele 
Domnului (Fapte 5,41). Dar şi nouă înşine ni se porunceşte să pătimim pen¬ 
tru aceasta şi să nu ne întristăm nicidecum, chiar dacă ni s-ar întâmpla ceva 
din cele neplăcute, pentru Hristos: "Nimeni dintre voi să nu sufere, zice, ca 
ucigaş, sau fur, sau făcător de rele, sau ca un răvnitor de lucruri străine. Iar 
de suferă ca creştin, să nu se ruşineze, ci să preamărească pe Dumnezeu, 
pentru numele acesta" (I Pt 4, 15-16). Este foarte plăcut deci a pătimi pen¬ 
tru Hristos şi dulce e primejdia, când are ca motiv iubirea de Dumnezeu. 

Dar priveşte cum ni Sa arătat una cu Tatăl Său şi în aceasta. Căci spune 
că iudeii, sau cei ce îi vor prigoni pe cei ce vor vesti numele lui Hristos, nu 
cunosc nici pe Tatăl, nici pe Fiul. Fiindcă cel ce socoteşte că trebuie să necin¬ 
stească pe Fiul urăşte pe Tatăl, nepăcătuind împotriva altei firi, ci dispreţuind 
însăşi mărirea Dumnezeirii după fire 1818 . Căci nu ar putea cineva să ocărască 
pe Fiul dacă ar respecta firea Tatălui, deoarece, cunoscând ce este prin 
lucrare Tatăl, cum ar ignora pe Cel născut din El? Sau cine n-ar ocărî pomul, 
batjocorind rodul născut din el? Deci păcatul faţă de Fiul e o dovadă 
neîndoielnică a necunoaşterii Tatălui. 

Iar, deoarece n-a spus acum: "cunosc pe Tatăl Meu", ci "pe Cel ce M-a 
trimis pe Mine", socotesc că vrea să dea de înţeles următorul fapt Scopul Lui, 
precum se vede, este să arate atârnând pe capetele celor porniţi să prigo- 
neasă pe cei alipiţi Lui un fel de îndoită nelegiuire. Căci nu se vor dovedi că 
ignoră numai pe Cel din care sunt, nici că-şi însuşesc numai opinia despre 
nedumnezeirea Mea, ci vor dovedi că dispreţuiesc însăşi înţelepciunea lui 
Dumnezeu-Tatăl. Căci dacă a trimis pe Fiul Său ca să ridice pe cel căzut şi să 
înnoiască pe cel zdrobit, îndreptând viaţa celor din lume, iar aceia lucrează cu 
necredinţă împotriva celor ce vor să-L propovăduiască pe Cel ce toate le 
îndreaptă, cum nu dovedesc foarte clar că nu cunosc pe Cel ce M-a trimis şi 
se împotrivesc însuşi Celui ce M-a trimis? Căci, vorbind de trimitere, ne 
înfăţişează toată iconomia cu trupul. Iar cel ce ignoră pe Cel trimis necin¬ 
steşte şi pe Dumnezeu în El, şi taina apostolatului. 


1818. A necinsti pe Fiul înseamnă a necinsti pe Tatăl, Care L-a născut şi Care-L iubeşte 
ca Tată al Lui, înseamnă a nu considera că ţine de firea dumnezeiască să fie născătoare şi să 
aibă un Născut, să fie în trei Persoane, înseamnă a o priva de iubire şi de viaţa plină de bogăţii 
şi de bucurii, înseamnă a o reduce la o realitate simplistă, uscată, monotonă. Firea dum¬ 
nezeiască nu e lipsită de bogăţie, de viaţă, de posibilităţi variate de existenţă, aşa cum e, până 
la un grad, cea omenească. Ea e unitară în bogăţia ei. Are o bogăţie care totuşi nu o scoate 
dintr-o anumită unitate. E o mare bogăţie interpersonală; tocmai în neieşirea Persoanelor din 
relaţiile dintre ele stă unitatea ei. 

"De n-aş fi venit şi nu le-aş fi vorbit, păcat nu ar avea;dar acum 

n-au cuvânt de dezvinovăţire pentru păcatul lor" (In 15, 22) 

Ceea ce se spune are un înţeles îndoit. Dacă ar socoti cineva că acest 
cuvânt s-a spus către elini şi iudei, am spune că, dacă n-ar fi fost propovă- 
duirea dumnezeiască şi cerească, adică evanghelică, către toţi cei de pe 
pământ, arătâncj fiecăruia calea mântuirii şi luminând faptele dreptăţii, ar fi 
fost justificat refuzul fiecăruia dintre cei slab lucrători ai virtuţii, ca semn al 
totalei lor necunoaşteri de cele plăcute lui Dumnezeu. Prin aceasta li s-ar fi 
putut aduce învrednicirea de iertare. Dar, deoarece cuvântul tâlcuitor s-a 
făcut către toţi, ce ar putea motiva refuzul, sau de ce scuze s-ar putea folosi 
cineva faţă de Judecătorul, o dată ce e vrednic de cele mai grele pedepse pen¬ 
tru cunoştinţa ce a primit-o? 1819 Iar când Domnul grăia numai despre iudei, 
învăţând adeseori pe ascultători, ia aminte ce zicea: învăţătura voastră nu o 
vor suporta, ci vă vor pricinui încercări şi prigoniri, vor născoci tot felul de tul¬ 
burări şi se vor aprinde de ură nedreaptă din pizmă, neputând să vă găsească 
nici un păcat, ci învinuindu-vă numai de iubirea faţă de Mine. Susţinându-şi 
cruzimea pizmei lor şi stăruind în urâciunea patimii, ei au luat ca temei pe 
Moise şi cele ale lui Moise, prefacându-se că apără legile părinteşti. Dacă n-ar 
fi trecut prin cele bune ale poruncii lui Moise şi nu i-aş fi lămurit prin multe 
cuvinte că e vremea să părăsească tipurile şi umbrele şi că a venit ceasul când 
luminează adevărul, dacă nu le-aş fi arătat şi din Lege, spunând clar: "Dacă 
aţi crede lui Moise, aţi crede Mie, căci acela despre Mine a scris", dacă n-aş 
fi arătat că e în acord cuvântul Meu cu mărturiile Proorocilor şi n-ar fi avut în 
ele prezicerea şi propovăduirea venirii Mele, ar fi justificată duşmănia îm¬ 
potriva Mea şi a voastră. Dar, deoarece nimic n-a lipsit în ele, ci s-a spus totul, 
cât era necesar să se spună, cuvântul lor care născoceşte acuza împotriva 
Mea este deşert şi este urmarea unui păcat vădit 

Acest înţeles socotesc că trebuie atribuit acum cuvintelor Mântuitorului. 
Arătând vinile de neiertat ale celor ce păcătuiesc împotriva Lui şi spunând că 
cei ce îndrăznesc acestea îşi vor primi cândva pedeapsa, refuză întristarea şi îi 
fereşte şi pe ucenici de prea multă întristare. Căci supărarea adusă li se face 
suportabilă celor astfel nedreptăţiţi, atunci când cred cu tărie că cei ce le-o 
pricinuiesc vor plăti pentru păcatele lor. Aceasta ştiind-o însuşi Stăpânul tuturor, 
spune: "A Mea este răzbunarea; Eu voi răsplăti, zice Domnul" (Rom. 12,19). Dar 
şi fericitul Pavel, lovit de unul dintre arhierei, n-a răspuns altfel acestei pătimiri 


1819. Cuvântul lui Hristos ca Fiu al lui Dumnezeu, făcând tuturor cunoscut pe Dumnezeu 
ca Tată şi Fiu şi pe Hristos ca Fiul lui Dumnezeu, nimeni nu mai poate avea scuza că nu-L 
primeşte pe Dumnezeu ca Tată şi ca Fiu, sau pe Hristos ca Fiul lui Dumnezeu-Tatăl şi, deci, 
ca trimis de Tatăl însuşi. 

decât aşa: 'Te va bate Dumnezeu, perete văruit" (Fapte 23,3). Deci şi acesta 
este un leac al slăbiciunii omeneşti, anume aşteptarea pedepsei ce le va veni 
celor ce pricinuiesc suferinţe pe nedrept Domnul e mai presus de slăbiciu¬ 
nea omului, căci "ocărât fiind, nu răspundea cu ocară; suferind, nu ameninţa" 
(I Pt. 2, 23), după cum s-a scris. Fiind pălmuit, nu zicea nimic, nici nu ame¬ 
ninţa cu bătaia pe cel ce îndrăznea aceasta împotriva Lui, arătând cea mai 
mare blândeţe şi iertarea deplină. "Dacă am vorbit rău, dovedeşte că este rău; 
iar dacă am vorbit bine, de ce Mă baţi?" (In 18, 23). Deci e drept cuvântul 
Psalmistului: "Cine va fi asemenea Domnului în nori şi cine se va asemăna cu 
Domnul între fiii lui Dumnezeu?" (Ps. 88, 7). 

"Cel Ce Mă urăşte pe Mine urăşte şi pe Tatăl Meu" (In 15, 23) 

Defineşte clar ca o vină a necredinţei în Dumnezeu ceea ce fac cei ce se 
hotărăsc să-L urască pe El dintr-o cugetare necredincioasă şi dintr-o judecată 
duşmănoasă. Şi lucrul este adevărat Căci nu sunt străini de păcatul împotri¬ 
va Tatălui cei ce necinstesc pe Fiul, sau socotesc că trebuie să-L urască. Căci, 
precum cei cărora li se pare că raza soarelui nu e necesară la nimic bârfesc 
cauza ei şi extind judecata asupra ei spre soarele din care este aceea şi pre¬ 
cum cel ce dispreţuieşte buna mireasmă a florilor extinde împuţinarea spre 
florile din care se răspândeşte aceea, la fel socotesc că se întâmplă şi cu Unul- 
Născut şi cu Cel care Da născut Căci cei ce osândesc ceva apărut din altce¬ 
va nu pot să laude pe aceea din care este. De aceea a spus Hristos iudeilor: 
"Nu poate pomul bun să facă roade rele, nici pomul rău să facă roade bune" 
(Mt. 7,18). Căci ceea ce e adevărat despre una dintre acestea socotesc că se 
aplică în mod necesar ambelor. Fiind de o singură fire, cum nu le vor fi co¬ 
mune atât cele inferioare, cât şi cele luminoase? Şi ceea ce spune cineva 
despre ceea ce e din izvor, va spune şi despre izvorul însuşi. De aceea zice 
Hristos: "Cel ce Mă urăşte pe Mine, urăşte şi pe Tatăl Meu". Referă deci cu 
dreptate şi la Persoana Tatălui cele pe care le spun unii despre El. Prin aces¬ 
te cuvinte ne asigură şi pe noi că El nu este altul decât Tatăl după raţiunea 
identităţii în toate, iar pe acultătorii care păcătuiesc urându-L îi condamnă, 
afirmând că cel ce nu voieşte să se închine Lui va fi osândit şi fără ajutor, ca 
unul ce a greşit nebuneşte şi împotriva Persoanei Tatălui 1820 . Şi Se va supăra 
şi Tatăl împreună cu Cel Născut din El. 


1820. Nerecunoscând lui Dumnezeu capacitatea de a naşte un Fiu şi iubirea faţă de Acela, 
îl socotesc redus din puterea şi capacitatea iubitoare. Naşterea indică o putere a Celui ce naşte. 
A fi cu totul neroditor este o uscăciune. E greu de înţeles că ar avea în acest caz o putere crea¬ 
toare, deci o libertate de-a nu rămâne redus la El însuşi. Iar dacă are putere creatoare, cum n-ar 
avea şi puterea unei rodnicii mai mari, adică puterea de-a naşte un egal cu Sine? Un Dumnezeu 

Cum nu e foarte vădit că i-a făcut şi pe Apostolii Săi să primească cu 
foarte mare îndrăzneală această credinţă? Iar împreună cu aceasta, socotesc 
că Hristos a făcut şi un alt lucru foarte necesar şi înţelept Şi iată acest lucru. 
Dintr-o nebunie fără asemănare şi dintr-o ură mai presus de fire, unii so¬ 
coteau că, respingând pe Fiul şi lucrând împotriva cuvintelor Mântuitorului, 
bucură pe Dumnezeu, Dătătorul Legii, şi că sunt dăruiţi, din cele rânduite 
prin Moise, cu puterea de-a birui pururea, fiind păzitorii sinceri ai iubirii faţă 
de Dumnezeu. Deci trebuia să arate fala deşartă a acelora şi să înveţe lumea 
că, opunându-se aceia legilor Mântuitorului, prin neascultare şi printr-o aşa 
de mare şi neîntemeiată necredinţă, pe care afirmă că o au nu numai faţă de 
Persoana Lui, ci şi faţă de cei ce propovăduiesc cuvântul despre El şi pentru 
El, hulesc în Fiul firea dumnezeiască întreagă. Cel ce lucrează împotriva 
Sfinţilor Săi Apostoli e luptător împotriva lui Dumnezeu şi hulitor al Lui şi al 
întregii firi tainice şi negrăite a Lui, fiindcă Sfinţii Apostoli nu se propovădu¬ 
iesc pe ei înşişi, ci pe Dumnezeu şi Domnul tuturor, adică pe Hristos. 

"De nu aş fi făcut între ei lucruri pe care nimeni altul nu le-a făcut, 
păcat nu ar avea; dar acum M-au şi văzut şi M-au urât şi pe Mine, 
şi pe Tatăl Meu " (In 15, 24) 1821 

Prin acestea Hristos n-a lăsat nici o scuză iudeilor, ca să nu fie pedepsiţi 
şi să nu cadă în cele de neocolit. De aceea, nu lasă nimic din cele care le 
puteau fi de folos, vorbindu-le mult despre acelea prin care s-ar îndrepta lesne 
spre mântuire, amintindu-le şi de minunile Sale, pe care nimeni altcineva nu 
le-ar fi putut săvârşi. Căci care dintre Sfinţi a întrecut în minuni pe Mân¬ 
tuitorul? Apoi iudeii, fiind atât de departe de a-L admira (pentru faptele Sale), 
ba chiar preferând să-L urască, dintr-o părere lipsită de evlavie, cum nu vor 
purta cu greu povara vinii lor? Căci El le era superior în înălţime şi bunătate, 
încât nu erau în stare nici să asculte cuvintele Lui, nici să vadă caracterul 
negrăit al minunilor Lui, ei fiind neputincioşi în a recunoaşte cuvântul Lui 
nemincinos 1822 . Nici n-au auzit ceva din cele trebuincioase, nici n-au văzut 


care nu e astfel n-ar cunoaşte şi n-ar trăi iubirea ca tot ce este mai înalt şi forma celei mai înalte 
bucurii şi fericiri. Negând Dumnezeirea Fiului, neagă astfel întreaga fire a lui Dumnezeu, care 
nu poate să nu fie rodnică şi iubitoare, existând concret în Tatăl, în Fiul şi în Sfântul Duh. 

1821. După ce le-a amintit de cuvintele pe care le spusese, ca dovadă a Dumnezeirii Sale, 
acum Hristos le aminteşte de faptele Sale minunate, care sunt o astfel de dovadă. 

1822. Căpeteniile iudaice erau atât de coborâte duhovniceşte, încât nu se puteau înălţa 
nici la înţelegerea cuvintelor Lui dumnezeieşti, nid la recunoaşterea caracterului minunat al 
unora dintre faptele Lui. în cuvintele lui Iisus era o adâncime simplă, smerită, neteatrală, pe 
care căpeteniile iudaice nu o puteau sesiza, ele fiind obişnuite cu o vorbire de o grandilocvenţă 
formală. 

ceva din cele ce ajutau credinţei. Deşi nu vorbea despre sus ca unul dintre 
Sfinţii prooroci, ci Hristos ni Se arată ca trimis de sus, totuşi nu au văzut nici 
minunile Lui deosebite (căci Hristos a deschis ochii orbului, deşi nimeni nu 
putuse face vreodată aşa ceva). Deci cine va putea scuza nebunia iudeilor? 
Sau ce motiv îi va elibera de pedeapsă? Căci, auzindu-L şi văzându-L, au urât 
şi pe Fiul, şi pe Tatăl. Şi cum Dau urât? Necinstind atât cuvântul (venit) de la 
Tatăl prin Fiul, cât şi faptele firii dumnezeieşti. Necinstind minunile, au do¬ 
vedit că nu cred în întreaga fire a lui Dumnezeu, lucrătoare a acestora. Căci, 
făcând minuni Fiul, Tatăl era împreună cu El 1823 , nu lucrând un Altul prin 
Altul minunile, ci Tatăl fiind în Fiul, pentru identitatea firii şi pentru fiinţa Lor 
neschimbată. Deci, netrebnicii iudei suntnemulţumitori şi vinovaţi de o mare 
nerecunoştinţă, fiindcă nu preţuiesc învăţătura neasemănată a Mântuitorului, 
necinstind din aceasta prin Fiul şi în Fiul firea Tatălui, deşi li s-a arătat săvâr- 
şitoare a minunilor mai presus de cuvânt, prin care şi cel mai învârtoşat şi 
mai greu de frânat putea să fie condus la putinţa de-a cugeta cele cuvenite şi 
cele prin care trebuia să se cinstească Dumnezeu. Astfel, s-a împlinit cuvân¬ 
tul scris în Psalmi: "mă urăsc pe mine în zadar" (Ps. 68,5). Cuvântul arată clar 
că acest lucru nu a fost cu totul necunoscut Legii, care l-a vestit de mai înainte. 
Dar nu zicem că acest cuvânt a fost spus mai înainte de Lege, ca să aprindă 
mânia iudeilor, pe nedrept, împotriva Fiului şi Tatălui, ci, pentru că aceasta 
avea să se întâmple prin ei, Dumnezeiasca şi sfânta Lege l-a spus mai înainte 
ca să arate că Duhul e ştiutor a toate din cele viitoare. Fiindcă s-a scris în 
Cartea Psalmilor - ca o rostire a lui Hristos - despre ei că sunt acuzaţi, căci: 
"Cu ură nedreaptă m-au urât" (Ps. 24, 20). Căci cum nu Dau urât cu ură 
nedreaptă? Şi cum nu Dau urât degeaba cei ce s-au înverşunat atât de mult în 
ură? Dacă ar fi luat în seamă cele făcute lor, ar fi trebuit să se silească mai 
degrabă să-L iubească mai presus de toate şi să-I urmeze. Căci, să spună cel 
ce ar vrea să apere necredinţa iudaică, ce pricină ar avea cineva să-L urască? 
Prin care din faptele săvârşite ar fi vrednic Hristos de ură sau de necredinţă, 
o dată ce ne-a scăpat de moarte şi de stricăciune, ne-a izbăvit de stăpânirea 
diavolească, a desfiinţat tirania păcatului şi a trecut pe rob la calitatea de fiu 
al lui Dumnezeu, o dată ce din iubire de oameni şi iertare i-a declarat drepţi 
pe cei omorâţi prin păcat şi i-a arătat părtaşi ai Duhului Sfânt şi ai firii dum- 


1823. Se simte când cineva lucrează izolat, sau îşi are puterea lucrătoare comună cu a 
altuia. Alţii simt că, în bunătatea ce o pun în lucrarea mea, eu lucrez cele bune cu bucuria că-1 
am pe altul în comuniune cu mine. în mod analog, dar cu mult mai clar, simţeau cei ce-şi 
deschideau ochii spirituali că Fiul lucrează minunile Sale binefăcătoare în bucuria comuniunii 
cu Tatăl Său. însăşi puterea cu care lucra era simţită cu totul hotărâtă şi atotputernică. Aşa se 
simţea Tatăl, vorbind în Fiul şi întărind bucuria Acestuia de-a spune cuvintele iubirii Sale, sau 
săvârşind faptele Lui cu nemărginită putere tămăduitoare. 


) 








972 


SFÂNTUL CHIRIL AL ALEXANDRIEI 


nezeieşti 03 Pt 1, 4), o dată ce ne-a introdus în locaşul Sfinţilor îngeri şi a 
arătat oamenilor cerul ca loc de vieţuire? Cum ar fi drept să fie urât Cel ce ne-a 
procurat acestea şi ne-a călăuzit spre ele şi cum să nu fie mai degrabă lăudat 
de noi cu glasuri şi proslăviri negrăite şi cu mulţumiri nesfârşite? Dar nimic 
n-a strămutat pe iudeul învârtoşat la voinţa de-a cugeta cele ce trebuiau cuge¬ 
tate. A urât degeaba pe Cel pe care trebuia mai degrabă să-L iubească cu 
toată simţirea şi să-L încununeze cu cinstirile bunei ascultări. Dar şi în aceas¬ 
ta Domnul a arătat cu folos că n-a ignorat răutatea iudeilor, ci a prezis şi 
preştiut mai degrabă cele ce vor fi şi S-a folosit totuşi de blândeţea şi iertarea 
vrednică de Dumnezeu. Căci a adresat cuvântul prin care îi chema la mân¬ 
tuire şi celor ce au arătat, nesiliţi de nimeni, o astfel de simţire, şi S-a folosit 
de minuni care le puteau da tăria mărturisirii credinţei în El, dacă ar fi fost 
buni şi recunoscători. îi foloseşte şi prin aceasta foarte mult pe ucenici, 
ca şi ei să comunice în duh de iertare cuvântul mântuitor celor ce-i vor 
batjocori şi să se arate prin aceasta mergând pe urmele virtuţii care a lumi¬ 
nat întâi în El. Căci orice bunătate este întâi în Hristos şi, din El, curg toate 
şi spre noi. 

"Iar când va veni Mângâietorul, pe Care Eu îl voi trimite vouă 
de la Tatăl, Duhul Adevărului, Care de la Tatăl purcede, Acela va 
mărturisi despre Mine. Şi voi mărturisiţi pentru că de la început 
sunteţi cu Mine” (In 15, 26-27) 

După ce a spus că vor fi urâţi şi El, şi Tatăl de iudeii lipsiţi de înţelegere, 
degeaba, fără nici un motiv cuvenit, adaugă cu folos că va veni Duhul. O dată 
cu aceasta, arată hotărât cuvântul de mai înainte având în el plinătatea Sfintei 
Treimi 1824 . Prin aceasta se osândesc cei ce, văzând minunile Lui, şi-au bătut 
joc de ele şi au hulit astfel puterea mai presus de fire a fiinţei mai presus de 
toate, nesocotind că prin ele trebuie să primească pe Hristos. Căci, deşi a 
făcut aceste minuni în chip neobişnuit, spre asigurarea lor, sau deşi a făcut 
lucruri care înfricoşează numai prin gândirea la ele, ei totuşi n-au crezut în 
El. Astfel, s-ar putea spune: Hristos ţi S-a făcut ţie, o, iudeu fără de minte, 
făcător de minuni care întrec şi slava lui Moise, şi strălucirea oricărui Sfânt. 


1824. Chiar omul, ca şi chip al lui Dumnezeu cel în Treime, e pregătit şi întărit în cuvân¬ 
tul lui nu numai de altul cu care se află eventual în convorbire, ci şi de aceia la care se gândeşte 
cel ce vorbeşte. întregirea vieţii omului nu se află numai în relaţia cu un tu, ci şi în relaţia cu 
un el sau ei. Când omul ştie că va veni şi altul care să întărească cuvântul lui, vorbeşte cu altă 
siguranţă. Hristos ştie cu certitudine că Duhul va confirma toate cele pe care le spune El, con- 
firmându-L prin aceasta pe El însuşi ca revelator al Adevărului. Aceasta dă siguranţa cea mai 
fermă cuvintelor Sale. 

Acest înţeles ni-1 comunică Domnul spunând: "De nu aş fi făcut între ei 
lucruri pe care nimeni altul nu le-a făcut". Şi totuşi, pe slujitorul şi 
săvârşitorul celor mai mici, adică pe Moise, îl încununezi cu atâtea cinstiri, iar 
pe Săvârşitorul mai presus de fire al unor lucruri cu mult mai mari, nu te 
ruşinezi să-L respingi, deşi Cel vestit odinioară prin proorociile lui Moise a 
dus la capăt şi a încheiat umbra prin adevăr. Deci, o dată cu aceasta, Domnul 
nostru Iisus Hristos a amintit pe Duhul împreună cu Sine şi cu Tatăl. Aceasta 
arată cu adevărat ceea ce am spus mai înainte, că, dacă cineva se hotărăşte să 
urască pe Hristos, va supăra, împreună cu El, şi pe Tatăl din Care este El. Şi 
cum, sau în ce mod, observă iarăşi. 

Căci vorbind de Duhul Adevărului, adică de Duhul Său, zice că El 
purcede de la Tatăl. Fiindcă, precum este prin fire al Fiului, existând în El şi 
prin El, aşa este şi al Tatălui 1825 . Căci Celor cărora Duhul le este comun, cele 
ale fiinţei nu le sunt despărţite. Să nu ne conducă unii din cei obişnuiţi cu 
necredinţa, prin cuvintele lor nepricepute, la cele pe care nu trebuie să le 
cugetăm, socotind că Fiul împlineşte vreo necesitate de slujire, dăruind 
creaţiei pe Duhul de la Tatăl 1826 . Unii nu s-au temut să facă această afirmaţie 
nepricepută. E mai corect să se creadă că, deoarece Duhul e al Lui ca şi al lui 
Dumnezeu-Tatăl, îl trimite Sfinţilor Săi ucenici ca pe al Său, spre sfinţire 1827 . 
Dacă socotesc că trebuie să cugete şi să spună aceasta cu încăpăţânare, cum 
nu va urma că afirmă că ne este şi nouă slujitor? Nebuni şi orbi, cum, 
exprimând gânduri prosteşti din nepriceperea aflată în voi, nu îl lipsiţi şi de 
slava Unuia-Născutului? Căci dacă Fiul, procurând pe Duhul de la Tatăl, e 
cugetat într-un oarecare rol de slugă, cum n-ar fi necesar să fie mărturisit ca 


1825. Sfântul Chirii spune că Duhul este "în Fiul" şi "provine", sau iese "prin Fiul", dar 
"purcede din Tatăl". Purcezând din Tatăl, îşi ia existenţa din Tatăl şi Se află în Fiul, prin Care 
ni se dă, sau ne străluceşte. Duhul şi Fiul sunt nedespărţiţi, dar Amândoi provin "din Tatăl". 
De aceea, Duhul este şi al Fiului, Fiul avându-L de la Tatăl. Tocmai faptul că Fiul are pe Duhul 
de la Tatăl, din Care El se naşte, şi că Tatăl purcede pe Duhul ca să fie în Fiul, îl arată pe Fiul 
şi mai deplin ca fiind de o fiinţă cu Tatăl. Duhul purcede din Tatăl ca izvor, şi ne vine din Fiul 
ca Cel în Care este prin unitatea de fiinţă, nu ca dintr-o fiinţă diferită de a Duhului. 

1826. Fiul ne comunică pe Duhul, pe Care îl are în Sine prin unitatea de fiinţă, fără ca 
Duhul să purceadă din El. Fiul are în Sine pe Duhul prin faptul că e de o fiinţă cu Tatăl, de la 
Care Duhul purcede. E o iubire a Tatălui faţă de Fiul, ca să fie toţi trei într-o unitate în toate, 
în baza unităţii de fiinţă. 

1827. Duhul se numeşte "al Adevărului" pentru că este al Fiului. Dar este şi al Tatălui din 
Care se naşte Adevărul, sau Fiul, căci Tatăl este izvorul Adevărului. Suprema existenţă este 
totodată Conştiinţa care se cunoaşte ca Adevăr. E o distincţie, dar nu o despărţire între 
Conştiinţa supremă şi Adevărul suprem. Dar Conştiinţa supremă, ca izvor al Adevărului 
suprem, nu poate să nu se refere la Adevăr cu o iubire supremă Care este Duhul. Din Adevărul 
suprem nu poate să nu iradieze iubirea şi să nu ridice şi conştiinţele create spre Adevărul 
suprem, primind de la El puterea să-L iubească. 

străin cu totul de fiinţa Tatălui, fiind, prin aceasta, şi Duhul mai mare ca El şi 
cu mult mai bun? 1828 Dacă Fiul nu se naşte din Tatăl, adică din fiinţa Lui, cum 
nu se va cugeta Duhul mai mare decât Fiul? Dar atunci, ce vom zice când 
vom auzi: "Acela Mă va slăvi pe Mine, că dintr-al Meu va lua şi va vesti vouă" 
On 16,14)? 

Pe lângă cele spuse, mai rezultă şi următoarele. Dacă socotiţi că Fiul 
îndeplineşte o' lucrare de slujitor, procurându-ne ceea ce este de la Dum- 
nezeu-Tatăl ca pe ceva străin, iar Duhul este Sfânt după fire, Fiul nu va fi Sfânt 
după. fire, ci prin împărtăşire, ca şi noi. Aceasta urmează dacă se afirmă de 
către cei rău credincioşi, cu nepricepere, că Fiul este străin de fiinţa Tatălui, 
din Care purcede Duhul, Cel procurat de Fiul. Dar, dacă Duhul nu e propriu 
Fiului, şi Fiul are sfinţenia ca pe ceva adăugat, ca şi creaţia, este posibil să se 
afirme că Fiul poate cădea din sfinţenia Sa 1829 , pentru că ceea ce este câştigat 
ca adaos s-ar putea să se şi piardă. Şi cine nu se va feri de astfel de opinii? Dar 
socotesc că e mai cuvenit să afirmăm că Adevărul şi dogmele ce rezultă din 
Adevăr ne sunt de mare preţ 1830 . 

Nu vom urma acelora, ci, urmând credinţa Sfinţilor Părinţi, spunem că 
Mângâietorul, adică Duhul Sfânt, este propriu Fiului şi nu I se adaugă ca un 
adaos din afară ca în cei care au facerea din cele ce nu sunt şi primesc 
sfinţenia, ci este de o fiinţă cu Fiul, ca şi cu Tatăl. Astfel, înţelesul dogmelor 
bisericeşti nu va degenera într-o mitologie politeistă, ci Sfânta Treime 
rămâne strânsă într-o unică raţiune a Dumnezeirii. Arătând prin aceasta uni¬ 
tatea fiinţei Sale cu a lui Dumnezeu-Tatăl, dar spunând şi că Mângâietorul 
este Duhul Adevărului şi că purcede din Tatăl, respinge neîndoielnic şi de¬ 
plin pe potrivnicul Său, care luptă împotriva lui Dumnezeu 1831 . Cel ce vrea să 
batjocorească pe Fiul păcătuieşte şi împotriva Celui din Care este Fiul. Când 
deci va veni, zice, Mângâietorul, Duhul Adevărului, adică al Meu, Care pur- 


1828. Dacă Fiul îl trimite pe Duhul ca slujitor al Tatălui, şi Duhul va fi mai mare ca Fiul. 

1829. De aceea spune Fiul că Duhul este al Său şi că din ale Sale va lua cele pe care le va 
spune, ca să arate că El nu are pe Duhul primit asemenea nouă. Căci, în acest caz, ar putea că¬ 
dea şi El, ca şi noi, din sfinţenia Sa. Afirmându-L pe Duhul ca al Său, Fiul îşi afirmă dum¬ 
nezeirea. 

1830. Cum ar fi Hristos Adevărul dacă n-ar fi Fiul născut din Tatăl şi de o fiinţă cu El? 
Dacă n-ar fi din Tatăl Adevărului şi de o fiinţă cu El, n-am avea nici o posibilitate să ne unim 
cu Adevărul prin Duhul. 

1831. Atât prin spusa că Duhul este Duhul Adevărului, cât şi prin aceea că El purcede de 
la Tatăl, Hristos îl arată pe Duhul comun Lui şi Tatălui, şi pe Sine, ca de o fiinţă cu Tatăl. 
Aceasta o arată însă şi când spune că va trimite pe Duhul, nu primit de la vreo creatură, ci 
direct de la Tatăl, fiind El însuşi una în fiinţă cu Tatăl. Cine nu înţelege aceste expresii aşa cum 
se cer înţelese luptă împotriva dumnezeirii lui Hristos şi, prin aceasta, împotriva lui Dumnezeu 
însuşi, Care nu poate să nu fie un Dumnezeu al iubirii. 








COMENTARIU LA EVANGHELIA SFÂNTULUI IOAN 


975 


cede de la Tatăl, Acela va da mărturie despre Mine. Cum va da mărturie? 
Lucrând în voi şi prin voi lucruri minunate, va fi martor drept şi adevărat al 
puterii Mele şi al măririi puterii Mele. Căci Duhul Care lucrează în voi (Filip. 
2,13) este al Meu. Iar precum este al Meu, aşa este şi al lui Dumnezeu-Tatăl. 
Deci trebuie cugetat că, împreună cu Hristos, sunt batjocoriţi şi cei care, prin 
Duhul cel Unul şi bun, săvârşesc fapte minunate spre asigurarea credinţei 
din puterea lui Hristos, în Care locuieşte trupeşte, după Pavel, nu o parte 
oarecare a Dumnezeirii, ci toată plinătatea Ei (Col. 2, 9). Mărturisind Hristos 
pe Duhul, veţi mărturisi, zice, şi voi, căci v-aţi făcut văzători ai celor săvârşite 
de Hristos, fiind pururea împreună cu El, ca ucenici. 

"Acestea vi le-am spus, ca să nu vă smintiţi " (In 16, 1) 

Făcând ucenicilor Săi cât mai vădită furia iudeilor, Mântuitorul avea să 
adauge la cuvintele despre nenorociţii aceştia că vor ajunge la atâta neas¬ 
cultare, îşi vor închide atât de mult auzul şi vor înainta până la atâta ură 
împotriva lui Dumnezeu, dispreţuind atât de mult cuvintele despre adevăr, 
încât, chiar dacă s-ar arăta doi martori ai slavei Lui, nici aşa nu vor voi să o 
primească, chiar dacă Legea le-a poruncit deschis că trebuie să creadă şi să 
primească fără să se îndoiască tot ceea ce se mărturiseşte de glasul a doi sau 
trei martori (Deut 17, 6). Dar acum evită, din motive lesne de înţeles, să 
menţioneze aceasta. Afirmaţia Sa ar fi produs ucenicilor o durere nemăr¬ 
ginită şi, zdrobindu-le inimile până la disperare, le-ar fi adus o frică şi ţintuire 
de neînlăturat. Era potrivit ca ei să ştie că mulţimea iudeilor nu se va încrede 
în nimeni, ba va socoti ca nimic şi pe Mângâietorul, deşi va face minuni mai 
presus de fire, şi va urî şi după aceasta pe Hristos şi, împreună cu El, pe Tatăl. 
Şi atunci, nu le va fi osteneala zadarnică? Oare nu-i va sili realitatea însăşi să 
prefere tăcerea în loc de învăţătură, faţă de cei ce nu aud? Neignorând că 
ucenicii se gândesc, în mod potrivit, la acestea, Mângâietorul readuce cu 
meşteşug cele ce nu erau plăcute la auz şi pricinuiau frică şi descurajare prin 
înfăţişarea lor. Faţă de aceasta, le arată puterea cuvântului şi-i îndeamnă să se 
pregătească bărbăteşte pentru cele ce le vor veni, la care se pot aştepta din 
partea acelora. Când ceva vine asupra unora pe neaşteptate, poate să tulbure 
şi sufletul cel mai tare. Dar când vine ceva care a fost prevăzut, e mai lin în apariţie 
şi aduce o povară mai uşor de purtat, deoarece e cunoscut de mai înainte şi 
devine, astfel, mai uşor de pătimit Socotesc că o astfel de uşurare a voit să 
le-o dea Hristos. Căci zice: Dacă Eu am săvârşit atâtea minuni şi acestea vă 
au martori pe voi, şi Mângâietorul va săvârşi minuni prin voi, dar ele nu vor 
slăbi furia iudeilor, ci ei vor rămâne pe mai departe în ale lor, ba chiar în unele 
şi mai rele, nu vă smintiţi când veţi pătimi acestea, ci stăruiţi permanent în 

cuvintele Mele. "Căci nu este ucenic mai presus de învăţătorul său, nici slugă 
mai presus de stăpânul său” (ML 10, 24) 1832 . 

"Vă vor scoate pe voi din sinagogi; dar vine ceasul 
când tot cel ce vă va ucide să creadă că aduce închinare 
lui Dumnezeu” (In 16, 2) 

Le-a prezis ucenicilor Săi primejdia cea mai presus de toate, nu ca să le 
insufle o spaimă nebărbătească, căci nu se potrivea să facă aceasta Cel ce voia 
să-i îndemne să propovăduiască cu cea mai mare râvnă cuvântul evanghelic, 
ci ca, lepădând frica extremă, despre care ştiau şi care de aceea era mai uşor 
de suportat, să biruiască răul mai mare decât toate, nedându-i nici o însem¬ 
nătate, chiar dacă era socotit ca cel mai greu de răbdat Căci ce frică le-ar mai 
pricinui un rău mic celor ce nu se tem de răul cel mai mare, cei ce ştiu să 
biruiască frica extremă? Prin ce vor mai fi tulburaţi? Pentru ca mintea lor să 
fie în stare să suporte de bunăvoie toate şi să se simtă mai tare decât orice 
rău care le-ar putea veni din partea iudeilor, încât să nu se teamă nici chiar de 
moartea crudă pe care le-ar pricinui-o, nu le spune că li se vor întâmpla numai 
cele obişnuite, nici că uneltirea iudeilor va merge numai până la a-i scoate din 
sinagogi, ci prevesteşte că necredinţa lor va aluneca până la atâta cruzime, 
încât vor crede că ura neomenoasă împotriva lor este o dovadă a evlaviei lor 
faţă de Dumnezeu. Că cei cuceriţi de iubirea lui Hristos au fost scoşi de evrei 
din sinagogi şi au fost supuşi la această condamnare de la început, vedem clar 
din spusa Evanghelistului: "Dintre căpetenii mulţi au crezut în El, dar nu 
mărturiseau din pricina fariseilor, ca să nu fie izgoniţi din sinagogă" (In 12, 
42). Cărturarii şi fariseii "puseseră acum la cale că, dacă cineva va mărturisi 
că El este Hristos, să âe dat afară din sinagogă" (In 9,22). Deşi unii n-au putut 
suporta această uneltire a iudeilor, să ştiţi că ei nu vor rămâne numai la atât 
în cele împotriva voastră. Dar să nu vă întristaţi, chiar dacă vi s-ar întâmpla să 
suferiţi aceasta. îndrăznelile lor vor merge până la atâta răutate, încât vor 
socoti moartea pricinuită vouă ca pe un mod al iubirii de Dumnezeu. E ceea 
ce vom şi afla întâmplându-se în cazul Sfântului Ştefan (Fapte 7, 54-60), pârga 


1832. Chiar dacă veţi săvârşi minuni din puterea Mea, le spune Mântuitorul ucenicilor, vă 
vor batjocori şi prigoni ca şi pe Mine. Dar, aşa cum le-am suportat Eu, aducând chiar prin 
aceasta mântuirea multora, să le suportaţi şi voi, căci şi voi veţi impresiona, prin puterea 
răbdării voastre, pe cei mulţi, arătând că aveţi pe Dumnezeu în voi. Convingerea existenţei în 
Dumnezeu vine din legătura cu El, Care e mai presus de cele materiale, ale căror plăceri şi 
greutăţi sunt trecătoare. El se impune celui credincios cu o siguranţă nesfârşit mai mare, ca 
realitate netrecătoare şi izvorâtoare a adevăratelor şi nesfârşitelor bucurii. Cel ce susţine 
armonia între cele trecătoare ale lumii e veşnic ca armonie, dar nu ca cele ce se află trecător 
în ea. Cel ce menţine bunătatea între cei trecători din lume e veşnic. 

martirilor, şi al dumnezeiescului Pavel. Atribuind lui Ştefan vina hulirii lui 
Dumnezeu şi socotind că săvârşesc o faptă plină de râvna iubirii de Dum¬ 
nezeu, l-au omorât prin aruncarea cu pietre, iar împotriva Sfântului şi 
preaînţeleptului Pavel atâta s-au întărâtat unii dintre iudei, încât s-au legat pe 
ei ca nici să nu mănânce, nici să nu bea până nu-1 vor ucide (Fapte 23, 21). 
Aşa aflăm scris în Faptele Sfinţilor Apostoli. Bună şi folositoare este deci pre¬ 
zicerea, care uşurează ucenicilor teama de relele ce-i aşteaptă, întărindu-i 
spre pătimirea acelora. Fierbinţeala trăită cu anticipare de către cei ce vor 
pătimi e răcită oarecum şi devine mai slabă teama în faţa primejdiei 1833 . 

"Şi acestea le vor face , pentru că n-au cunoscut nici pe Tatăl, 
nici pe Mine" (In 16, 3) 

Arată râvna iudeilor, dar care nu izvora din pricepere, precum zice şi 
Pavel (Rom. 10, 2), ci era o râvnă prea rătăcită, mergând în afara căii drepte, 
deşi li se părea, potrivit gândirii lor, că lucrează pentru Dumnezeu. Socoteau 
că, apărând porunca lui Moise, lucrează pentru bucuria lui Dumnezeu. Lup- 
tându-se cu poruncile lui Hristos, socoteau, nenorociţii, că se fac bineplăcuţi 
lui Dumnezeu. De aceea se împotriveau şi celor ce propovăduiau cuvântul 
Evangheliei cu tărie, dar nu ştiau că au căzut din toate şi că, prin necinstirea 
lui Hristos, păcătuiau faţă de însuşi Dumnezeu-Tatăl, mai bine-zis dovedeau 
că nu cunosc deloc nici ce este Tatăl, nici ce este Fiul, Care S-a arătat din El. 
Şi era ciudat că se sileau să încununeze cu cele mai înalte cinstiri pe prea- 
înţeleptul Moise, făcut slujitor al Legii celei (descoperite) prin îngeri 1834 , dar 


1833. A omorî pe cel ce nu crede ca tine în Dumnezeu e semnul unei anumite falsităţi în 
credinţă. Dumnezeu cel adevărat. Dumnezeul bunătăţii şi al iubirii, nu te poate îndemna la ură 
şi la uciderea altora. în general, orice concepţie care îndeamnă la ură arată că are în ea un 
neadevăr, un adevăr aparent, care se vădeşte curând ca neadevăr, e masca de lumină a Satanei. 
Răul are nevoie de masca luminii, a binelui pentru a câştiga pe alţii (exemple: sectele, comu¬ 
nismul, multe filosofii şi religii panteiste sau politeiste, necredinţa însăşi). Nici o religie nu a dat 
atâţia martiri precum creştinismul, în aceasta arătându-se faptul că creştinismul nu e o inteipretare 
panteistă a naturii, ci este o intervenţie a lui Dumnezeu în lume, neconformă legilor naturii. întru¬ 
parea Fiului lui Dumnezeu şi învierea Lui sunt ceva atât de deosebit de natură, încât numai o 
mărturisire a istoricităţii acestor fapte cu preţul vieţii le-a putut impune. E uşor să admiţi că 
există un Dumnezeu, sau o esenţă din care ies toate, dar e greu de admis că Dumnezeu Se face 
om şi învie ca om pentru a învinge moartea. Faptul că toţi cei apropiaţi lui Hristos au mărturisit 
adevărul ce] mai presus de fire al acestor fapte, cu preţul vieţii, dovedeşte adevărul credinţei lor. 

1834. în două moduri s-a comunicat Legea veche de către Dumnezeu indirect ea a fost 
dată prin Moise, iar lui Moise i-a fost făcută cunoscută prin îngeri. Minunile nu le săvârşea 
numai Hristos, ci şi Tatăl le săvârşea împreună cu El, căci erau uniţi în fiinţă şi lucrare, deşi 
distincţi ca Persoane. Putem spune că şi cuvintele lui Hristos erau rostitevnu numai de El, ca 
Fiul lui Dumnezeu, în chip omenesc, ci şi de Tatăl Lui. Dumnezeu în Treime a coborât în 
Hristos la comunicarea directă cu oamenii. 

pe Domnul nostru Iisus, Hristosul Care descoperă voinţa negrăită a Tatălui 
şi Care spune limpede: "de la Mine însumi nu fac nimic, ci precum M-a 
învăţat Tatăl, aşa vorbesc, El Mi-a dat poruncă ce se spun şi că ce să grăiesc" 
(In 8, 28), nu pregetau să-L îmbrace în cele mai de pe urmă necinstiri, deşi 
însuşi Dumnezeu-Tatăl săvârşea împreună cu El minunile şi îl mărturisea 
prin glas de sus, strigând clar şi zicând: "Acesta este Fiul Meu cel iubit întru 
Care am binevoit" (Mt. 3,17). Deci este neîndoielnic că, dacă cineva priveşte 
cu duşmănie pe cei ce propovăduiesc pe Cuvâtitid dumnezeiesc, va ignora 
întreaga Sfânta şi cea de o fiinţă Treime; cel ce îl socoteşte pe Cuvântul 
născut din Tatăl lipsit de slava cuvenită nu cunoaşte pe Tatăl 1835 . Cum să nu 
accepte, fără îndoială, cei ce pot să se apropie în mod înţelept de firea 
lucrurilor, că, deoarece este de o fiinţă cu Tatăl, va grăi numaidecât cele pro¬ 
prii voinţei Tatălui, şi că Cel ce are pe Tatăl, Care-I comunică slava, se va 
supăra El şi Tatăl pe cei ce vor greşi faţă de Fiul? Deci în acestea Domnul nos¬ 
tru Iisus Hristos Se apără pe Sine şi învinuieşte îndrăznelile iudeilor, rostind 
o osândă aspră şi nimicitoare împotriva celor ce-L necinstesc pe El prin cru¬ 
zimea faţă de Sfinţii Săi Apostoli. Căci nu spre aceia se va îndrepta cuvântul 
lor păcătos, ci spre El însuşi, Care le-a încredinţt acelora slujirea apostoliei 
dumnezeieşti, cum a spus odinioară şi către Samuel despre fiii lui Israel: "Nu 
pe tine te-au lepădat, ci M-au lepădat pe Mine" (I Reg. 8, 7). E deci o foarte 
mare greşeală a nu acorda Sfinţilor cinstirea ce li se cuvine, pentru că păcatul 
faţă de ei se urcă la Cel ce i-a trimis 1836 . 

"Iar acestea vi le-am spus, ca să vă aduceţi aminte de ele, 
când va veni ceasul lor, că Eu vi le-am spus" (In 16, 4) 

Afirmă că nu le-a grăit lor despre acestea pentru alt scop, ci ca să 
cunoască neîndoielnic că, dacă vor ajunge în încercări pentru El, prin ele vor 
dobândi slavă. Fiindcă nu vi le-am spus, zice, ca să slăbesc puterea minţii 
voastre, nici ca să vă cuprindă vreo spaimă pretimpurie din aşteptarea celor ce 
vor veni, ci v-am dat să cunoaşteţi de mai înainte acelea, ca să dobândiţi din 
ele un îndoit folos. întâi, aducându-vă aminte că vi le-am spus mai înainte, vă 
veţi minuna de Cel ce le-a cunoscut înainte, şi însuşi timpul primejdiei vă va 


1835. A nega că Hristos e Fiul lui Dumnezeu, deci că Dumnezeu are un Fiu pe Care L-a 
trimis din iubire faţă de oameni să Se facă un om, cum n-a fost şi nu va fi altul, înseamnă a nu 
recunoaşte lui Dumnezeu din veci calitatea de Tată iubitor, deci a coborî pe Dumnezeu din 
această supremă nobleţe a iubirii, fără de care nu poate exista un Dumnezeu adevărat 

1836. E un mare păcat a nu acorda credit celor trimişi de Hristos prin hirotonie, prin care 
li se comunică harul Sfântului Duh şi datoria propovăduirii Lui, căci păcatul urcă spre Hristos 
însuşi. 

fi o dovadă spre întărirea credinţei, căci cum nu este Dumnezeu după fire Cel 
ce cunoaşte cele viitoare? Iar al doilea folos va fi următorul: cel pregătit mai 
înainte şi mai înainte cunoscător a ceea ce i se va întâmpla va suferi de o 
teamă mai mică, va birui mai uşor orice rău şi va dobândi o minte neclintită 
în dureri, pentru că ceea ce vine pe neaşteptate loveşte mai aspru. De fapt, 
zice Psalmistul: "Gata am fost, şi nu m-am tulburat" (Ps. 118, 60). Le porun¬ 
ceşte deci ucenicilor să-şi amintească de Cel ce le-a spus mai înainte în chip 
folositor cele ce vor veni în viitor. Era neîndoielnic că, fiind Dumnezeu 
adevărat (Care pe toate le ştie) şi, de aceea, crezând ei în El, vor crede că îi 
va scăpa uşor şi de cele rele. 

"Şi acestea nu vi le-am spus de la început, fiindcă eram cu voi. 

Dar acum Mă duc la Cel ce M-a trimis şi nimeni dintre voi 

nu Mă întreabă: Unde Te duci? Ci, fiindcă v-am spus acestea, 
întristarea a umplut inima voastră " (In 16, 4-6) 

Hristos a prevăzut de mai înainte că e necesar să le spună şi altceva folo¬ 
sitor. Era neîndoielnic că ucenicii chemaţi de El la ucenicie de la început, care 
fuseseră împreună cu El şi convieţuiseră cu El, aveau experienţa multor mi¬ 
nuni şi, cugetând la neasemănata Lui putere şi stăpânire, socoteau că vor 
învinge orice ispită şi vor birui toate relele. Căci, cum s-ar mai fi îndoit de 
aceasta şi ar fi fost lipsiţi de curaj o dată ce se bucurau de bunăvoinţa Celui 
ce putea atâtea? Dar Hristos, prevăzând că vor ajunge, contrar nădejdii, în pri¬ 
mejdii, îi încurajează ca să nu se tulbure mult prin aceasta. Căci ei se între¬ 
bau, aflând că va pleca: Oare sunt greşite nădejdile noastre de la început şi nu 
ne vor duce la ţintă, şi, socotind că am fost chemaţi la toate bunătăţile, vom 
ajunge în neaşteptate suferinţe? De aceea, Domnul le explică pricina pentru 
care nu le-a prevestit dintru început aceste greutăţi şi zice: "Nu vi le-am spus 
acestea de la început, fiindcă eram cu voi". Căci ajungea ca să fie împreună 
cu ei pentru a-i izbăvi cu uşurinţă, a-i scăpa de orice ispită şi a le da învăţătura 
şi îndrumarea necesare cu privire la toate cele ce se întâmplau. Dar, deoarece 
le spune că Se duce la Tatăl, le expune în mod folositor cele ce vor veni în 
chip sigur şi la timpul cuvenit Dacă şi noi dorim să ne vină cele cuvenite 
fiecărui timp, cum nu I-ar plăcea cu atât mai mult lui Dumnezeu să ne dea 
acestea? Deci, la început a fost timpul tăcerii, nefiind încă nevoie să-i înveţe. 
Dar, deoarece pleca la Tatăl, venise timpul să vorbească. Deci, Mântuitorul le 
spune că va pleca de la ei şi Se va întoarce la Tatăl, dar va continua să fie 
împreună cu ei prin lucrarea, puterea şi harul Duhului. Cum, sau în ce mod? 
Mântuitorul nu grăieşte neadevăr zicând: "Iată Eu cu voi sunt în toate zilele, 
până la sfârşitul veacului" (Mt 28,20), dar, fără îndoială, nu prin prezenţa cu 

trupul, căci Mântuitorul ştia că va fi foarte necesară firii omeneşti înălţarea 
trupului Său la ceruri 1837 . Insă nu ignora, ca Dumnezeu, că inima ucenicilor 
se va umple de amărăciune. Hristos plecând, ei se vor întrista foarte mult, 
deoarece ar fi voit să fie cu El totdeauna. Dar, ştiind că El a hotărât să facă 
aceasta, nu îndrăznesc sărL întrebe pentru care pricină Se va duce, sau ce-Lmână 
sau II îndeamnă să plece la cele de sus. Din iubire, El cunoaşte împreună cu ei 
această durere a lor şi că iubirea pentru El nu le îngăduie să-I pună întrebări 
despre cauza plecării Lui, deşi ar avea mult folos dacă ar cunoaşte-o 1838 . 

"Dar Eu vă spun adevărul: Vă este de folos ca să Mă duc Eu. 

Căci dacă nu Mă voi duce, 

Mângâietorul nu va veni la voi" (In 16, 7) 

V-a cuprins, zice, o durere fierbinte şi v-a tulburat o grea întristare. N-aţi 
gândit că despărţirea Mea de voi nu va fi chinuitoare. Şi aţi cugetat cu totul 
drept Veţi cădea în ispitele pe care vi le-am prezis şi veţi avea de suportat 
sălbăticia necredinţei celor ce vă vor prigoni. Dar, cugetând că trebuie ales 
pururea în locul celor plăcute ceea ce e de folos, vă spun adevărul: "Va este 
de folos ca să Mă duc Eu". Şi vom supune toate gândurile noastre Mân¬ 
tuitorului Hristos Celui mai presus de noi, deşi credem că această spusă va 
tulbura nu puţin pe unii dintre cei mai simpli. Căci vor cugeta în sine şi vor 
gândi că, dacă era mai bine să plece Hristos, prezenţa Lui n-ar fi lipsită de 
păgubire. Căci, dacă plecarea Lui e spre folosul nostru, cum nu va rezulta 
contrariul din neplecare? Deci, această chestiune poate va tulbura pe unii din¬ 
tre cei mai simpli. Dar socotesc că cel ce este călăuzit de înţelepciunea dum¬ 
nezeiască spre cunoaşterea exactă a celor spuse nu se va sminti niciodată, ci 
va înţelege mai degrabă sensul cuvenit al celor rostite. înainte de toate trebuie 
să se cugete şi să se cunoască clar că, potrivit cu ceea ce s-a scris, există un 
timp pentru orice lucru şi toate sunt bune la vremea lor (Eccl. 3,1,11). Deci, 
Domnul a fost prezent cu trupul în lumea aceasta în mod folositor în timpul 
potrivit, şi tot la timpul potrivit S-a suit la Tatăl, după ce s-a săvârşit în toate 
iconomia 1839 . Nu se poate spune deloc că nu a folosit ucenicilor şederea un 


1837. Hristos nu putea rămâne pe pământ cu trupul înviat, încadrat în condiţiile vieţii 
pământeşti. Era necesară înălţarea trupului Său la cer, în condiţii de viaţă deosebite de cele ale 
vieţii de pe pământ, dar şi ca pârgă a trupurilor noastre ce vor învia la sfârşitul vieţii actuale a 
persoanelor şi lucrurilor. 

1838. Din iubire şi adâncă supunere, Apostolii nu îndrăznesc să-L întrebe pe Iisus pentru 
ce Se duce de la ei, lăsându-i îndureraţi. Tot din iubire, Iisus le cunoaşte durerea şi într-un fel 
participă la ea. 

1839. "De toate este vreme şi tot lucrul sub soare are vremea lui" (Eccl. 3,1). Timpul nu 
este un gol abstract, care se desfăşoară în sine, ci există în lucruri şi persoane, care apar, cresc, 

timp împreună cu ei, nici că plecarea ulterioară nu a fost necesară, deci nu se 
va nega în vreo privinţă folosul plecării Sale din cauza folosului rezultat din 
prezenţa Lui anterioară. Căci fiecare dintre acestea s-a săvârşit cu folos, la 
timpul cuvenit 

Ca să expunem pe scurt şi în mod simplu conţinutul acestei învăţături şi 
să-l facem mai bine înţeles fraţilor, să spunem, repetând şi aprofundând 
cuvântul, cauza iconomiei cu trupul a Unuia-Născutului şi, după ea, folosul 
plecării Lui. Astfel, ca să izbăvească pe cel osândit prin vechiul blestem (Gal. 
3,13), Cel ce era Viaţa după fire S-a făcut om, aşezându-Se în firea noastră. Şi 
aşa s-a biruit stăpânirea morţii şi s-a înlăturat puterea stricăciunii introduse în 
noi. Deoarece firea dumnezeiască este cu desăvârşire liberă de aplecarea 
spre păcat ne-a purtat pe noi în trupul Său. Căci în El eram toţi, întrucât S-a 
arătat ca om, ca să omoare mădularele de pe pământ adică patimile trupului, 
să desfiinţeze legea morţii, care stăpânea mădularele noastre 1840 , şi, pe lângă 
acestea, să sfinţească firea noastră şi să ni Se facă nouă model şi călăuzitor pe 
calea spre dreapta credinţă şi spre evlavie şi spre cunoştinţa curată a 
adevărului şi a vieţuirii nerătăcite. Acestea toate le-a îndeplinit Hristos 
facându-Se om. Trebuia ca firea omului să urce la culmea a tot binele, şi nu 
numai să o izbăvească de păcat şi de moarte, ci să o şi înalţe la ceruri, ca să 
arate pe om împreună-vieţuitor şi în aceeaşi ceată cu îngerii 1841 . Şi, precum 


îmbătrânesc şi pier, după ce împlinesc ceea ce le e cu putinţă, folositor şi necesar în vremea 
lor. Timpul întreg există pentru că există o creaţie. El este schimbarea lucrurilor create. Fiecare 
parte a timpului îşi are modul lui în funcţie de ceea ce aduce fiecare persoană ca propriu în 
relaţiile dintre persoane unice în felul lor, dar şi în funcţie de ce le-a făcut cu putinţă timpul, 
căruia i-au dat o anumită întrebuinţare persoanele anterioare. Deci de timp ţine şi mărginirea 
persoanelor, putinţa lor de a alege faptele pe care vor să le realizeze, putinţa de a creşte şi de a 
muri, ca să vină la existenţă altele. Iar întrucât fiecare persoană e născută şi formată într-un fel 
de altele, dar şi de caracterul unic pe care i-1 dă Dumnezeu, timpul ca istorie, cu momentele sau 
perioadele lui deosebite, stă atât sub lucrarea lor, cât şi a lui Dumnezeu, Care dă un caracter 
deosebit fiecărei persoane ce se naşte. în desfăşurarea lui, timpul are momente sau perioade în 
care se cer să se facă anumite lucruri. Şi aceste momente simt într-un fel pregătite şi de 
Dumnezeu pentru a se împlini. Astfel că oamenii sunt supuşi timpului propriu, pregătit anteri¬ 
or prin faptele lor, dar şi unei conduceri a timpului de către Dumnezeu. De aceea şi Fiul lui 
Dumnezeu S-a supus timpului, "plinirii vremii" (Gal. 3, 4), pentru a realiza mântuirea lor. Dar, 
pe de altă parte, a şi biruit timpul, a biruit moartea, pentru că S-a supus timpului cu voia Sa. 

1840. în toate mădularele trupului nostru stăpânea moartea. Cel ce este viaţa prin Sine, 
făcându-Şi-le mădulare ale Lui, a desfiinţat moartea din ele, adică din trupul asumat de El. Iar 
întrucât trupul Lui este într-o legătură prin fire şi cu trupurile noastre, a nimicit şi în ele pu¬ 
terea morţii. Puterea nemuritoare a ipostasului dumnezeiesc se extinde în toate, având să se 
arate la învierea de obşte, când lumea materială întreagă va fi scăpată de corupere şi moarte. 

1841. Hristos, prin puterea neschimbată a Dumnezeirii Sale, scapă de moarte şi de 
corupţie tot universul creat. Dumnezeirea sfinţitoare nu va ridica la sfinţenie şi împreună- 
locuire în cerurile îngereşti decât pe oamenii care se vor uni cu El, prin efortul voinţei de a se 
elibera de păcat, efort sprijinit de Hristos însuşi, Cel înălţat ca om la ceruri. 

i 








prin învierea Sa, a comunicat putinţa scăpării de stricăciune, aşa a dat posi¬ 
bilitatea celui ce căzuse de la faţa Lui, pentru neascultarea lui Adam, să treacă 
la cele de sus şi să stea în faţa Tatălui 1842 . Astfel înţelegând acestea, a spus şi 
dumnezeiescul Pavel: "Căci Hristos n-a intrat într-o Sfântă a Sântelor făcută 
de mâini - închipuirea celei adevărate - ci chiar în ceruri, ca să Se înfăţişeze 
pentru noi înaintea lui Dumnezeu" (Evr. 9, 24). Auzi că, fiind totdeauna în 
văzul şi în firea Tatălui Său, pentru identitatea fiinţei, acum Se înfăţişează Lui 
nu pentru Sine însuşi, ci pentru noi? Căci ceea ce am spus înainte spun iarăşi: 
plecând la cer ne aşază pe noi sub vederea Tatălui, fiind pârga umanităţii 1843 . 
Precum, fiind Viaţa după fire, se spune că a murit şi a înviat pentru noi, aşa, 
văzând pururea pe Tatăl Său şi fiind văzut de către Tatăl Său, se spune că S-a 
înfăţişat Lui acum, adică după ce S-a făcut om, nu pentru Sine însuşi, ci pen¬ 
tru noi, ca om şi ca Cel ce avea de împlinit ceea ce mai lipsea din iconomia 
pentru noi. Astfel Hristos a urcat pentru noi şi dincolo de ceruri, ca primul 
dintre noi şi ca pârga noastră 1844 , căci a intrat dincolo de ele pentru noi, ca 
Inainte-Mergător, cum zice undeva şi dumnezeiescul Pavel (Evr. 6, 20). Ca 
om se înţelege că este încă Arhiereu, Mângâietor al sufletelor noastre şi 
jertfă de ispăşire pentru păcatele noastre (I In 2, 1-2), iar ca Dumnezeu şi 
Domn după fire, este împreună-Şezător cu Tatăl Său, dar slava de la Acesta 
va trece şi la noi 1845 . De aceea şi Pavel a zis despre Tatăl: "Şi împreună cu El 

1842. A sta ca om în faţa Tatălui împreună cu îngerii înseamnă a sta în faţa Izvorului ne¬ 
sfârşit al luminii spirituale, al cunoaşterii adevărate şi al iubirii. De la faţa acestei lumini a căzut 
umanitatea prin neascultarea întipărită în ea prin Adam. Fiul lui Dumnezeu, făcut om prin 
voinţa de ascultare a Tatălui şi din iubire faţă de El, Se urcă din nou în faţa acestei lumini. In 
aceasta se vede mistica luminii proprie celor ce se unesc cu Hristos, păstrată în Ortodoxie, 
cum nu s-a păstrat în Occident. 

1843. Fiul lui Dumnezeu, aşezându-Se în faţa Tatălui ca om, după ce S-a jertfit Lui pentru 
oameni şi S-a curăţit în cea mai deplină ascultare, a făcut faţa iubită şi curată a Fiului Său, faţă 
a omului. El este astfel pârga umanităţii reînnoite. în toate feţele omeneşti, unite prin credinţă 
şi imitare cu Fiul lui Dumnezeu cel întrupat, Tatăl vede faţa Fiului Său. 

1844. Sfântul Chirii pare a spune aici că Fiul lui Dumnezeu, urcând umanitatea asumată 
de El la înălţimea Sa, deci mai presus de ceruri sau de locaşul îngerilor, a urcat în Sine uma¬ 
nitatea nu numai la ceruri, ci mai presus de ele. De aceea se miră îngerii cum Hristos, ca om, 
cere să-L lase să treacă mai presus de ele. Aceasta s-a spus şi de către Sf. Chirii prin expresia 
de mai înainte, că Hristos a ridicat în Sine firea omului la culmea a tot binele. Poate aceasta 
vrea să spună Sfântul Apostol Pavel prin expresia că Hristos a intrat pentru noi "dincolo de 
catapeteasmă", adică dincolo de toată creaţia, chiar dincolo de îngeri, în calitate de existenţe 
pur spirituale, şi de ceruri, locuinţa lor. 

1845. Chiar înălţat dincolo de catapeteasmă, sau mai presus de toată creaţia (deci şi de 
îngeri), Hristos nu încetează să fie şi om, şi Dumnezeu. Ca Dumnezeu, se spune că şade 
împreună cu Tatăl, dar nedespărţit de umanitate. De aceea, în această dublă calitate ne comu¬ 
nică slava Tatălui. Ca om, se spune că rămâne "în veac" Arhiereul sau Mijlocitorul nostru la 
Tatăl. Este Arhiereul suprem, întrucât e singurul Care a intrat şi rămâne dincolo de cata¬ 
peteasmă, la Tatăl însuşi. Jertfa lui Hristos rămâne veşnic. Ea este actul prin care a mântuit, 

ne-a sculat şi împreună ne-a aşezat întru ceruri, în Hristos Iisus" (Efes. 2, 6). 
Săvârşite fiind deci cele de pe pământ, trebuia să împlinească ceea ce mai 
lipsea, adică să urce la Tatăl. De aceea, zice: "Vă este de folos ca să Mă duc 
Eu. Căci dacă nu Mă voi duce, Mângâietorul nu va veni la voi". 

Dar să mai înţelegem, pe lângă acestea, şi altceva folositor cunoaşterii şi 
adevărat Deci s-au îndeplinit toate cele de pe pământ precum am afirmat 
adineauri. Dar Cuvântul trebuia numaidecât să ne ridice la părtăşia, sau la 
comuniunea cu firea Sa dumnezeiască, sau ca, lăsând viaţa proprie, să ne 
treacă la alta şi să ne ridice la chipul vieţuirii noi şi de Dumnezeu iubitoare. 
Dar nu se putea face aceasta decât prin comuniunea şi împărtăşirea cu 
Sfântul Duh, iar timpul cel mai potrivit pentru trimiterea Duhului şi pentru 
pogorârea Acestuia la noi era acela care urma după plecare de aici a Mân¬ 
tuitorului nostru Hristos. Căci, fiind încă împreună cu trupul cu cei ce cre¬ 
deau în El, le dăruieşte tot binele. Deoarece timpul şi necesitatea cereau ca 
El să Se suie la Tatăl cel din ceruri, cum nu avea să fie mai departe prin 
Duhul împreună cu noi, cei ce credem în El, şi să locuiască în inimile noastre 
prin credinţă, ca, avându-L pe El în noi, să strigăm cu îndrăzneală: "Awa, 
Părinte", să înaintăm cu uşurinţă spre toată virtutea şi, pe lângă aceasta, să 
stăm puternici şi nebiruiţi în faţa uneltirilor diavolului şi a împotrivirilor 
oamenilor, având pe Duhul, Care toate le poate? Cum nu va arăta cineva cu 
uşurinţă din Scriptura Veche şi Nouă că Duhul va muta spre altă deprindere 
pe cei în care vine, locuieşte şi cărora le preface viaţa? Căci dumnezeiescul 
Samuel când a vorbit lui Saul, i-a zis: "va veni peste tine Duhul Domnului" 
(I Rg. 10,6), iar fericitul Pavel scrie: "Iar noi toţi, privind ca în oglindă, cu faţa 
descoperită, slava Domnului, ne prefacem în acelaşi chip din slavă în slavă, ca 
de la Duhul Domnului" (II Cor. 3,18) 1846 . Vezi cum Duhul preface în alt chip 


sfinfit şi ridicat umanitatea în faţa iubitoare a Tatălui. Fiul nu reneagă acest act, nu încetează 
să-L preţuiască şi să-L iubească pe Tatăl, ca Fiul făcut şi om, şi împreună cu Tatăl iubeşte pe 
toţi cei uniţi cu El. 

1846. Prin înălţarea lui Hristos cu umanitatea Sa dincolo de catapeteasmă aceasta s-a 
umplut deplin de Duhul Sfânt prin dumnezeirea Lui. Ea s-a copleşit de Duhul Sfânt care se 
răspândea deplin prin umanitatea Lui. De aceea spune Hristos că El "va trimite pe Duhul de la 
Tatăl". De aceea, umanitatea Lui copleşită de Duhul rămâne ca mediul prin care se comunică 
Duhul. Ca om, El a avut pe Duhul în Sine din primul moment al formării Sale ca om din 
Fecioara. El s-a format ca om şi datorită credinţei ei neclintite în Dumnezeu, ceea ce însemna 
plinirea vremii şi de către ea. Prezenţa şi lucrarea Duhului în umanitatea lui Hristos a devenit 
tot mai accentuată prin neataşarea Lui la plăcerile lumii şi prin iubirea Lui ca om faţă de Tatăl 
până la suportarea crucii. Astfel, iubirea sporeşte în umanitatea Lui prezenţa şi răspândirea 
Duhului. în Evanghelia Sfântului Ioan, Hristos arată această legătură între iubirea Lui ca om 
faţă de Tatăl, şi faţă de oameni şi înaintarea umanităţii Sale spre capacitatea de a primi Duhul 
de la Tatăl prin dumnezeirea Lui. De aceea, prin supremul act de iubire a Sa faţă de Tatăl şi 
faţă de oameni, adică prin răstignire, trece la înviere şi apoi la înălţare, care e suprema umplere 
a umanităţii Lui de Duhul Tatălui şi comunicarea ei oamenilor. 

pe cei în care sălăşluieşte? Căci îi va strămuta uşor de la voinţa de-a cugeta 
cele de pe pământ spre privirea numai la cele din ceruri şi, de la frica 
nebărbătească, la înţelegerea plină de putere. Nu e nici o îndoială că vom afla 
şi pe ucenici trăind aceasta şi că vor fi înarmaţi prin Duhul nu numai pentru 
a birui duşmănia celor ce-i prigonesc, ci şi pentru a iubi hotărât pe Hristos. 
Deci e adevărat cuvântul Mântuitorului, care zice: "Vă este de folos ca să Mă 
duc Eu", căci acela va fi timpul pogorârii Duhului 1847 . 

"Şi El, venind, va vădi lumea de păcat şi de dreptate şi de judecată. 

De păcat, pentru că nu crede în Mine; de dreptate, pentru că Mă 
duc la Tatăl Meu şi nu Mă veţi mai vedea; şi de judecată, pentru că 
stăpânitorul acestei lumi a fost judecat" (In 16, 8-11) 

După ce a arătat plecarea Sa la Tatăl, timpul cuvenit pogorârii şi trimiterii 
Duhului, a potolit îndeajuns întristarea dureroasă a Sfinţilor ucenici. Pentru 
aceasta le arată cu folos ce le va aduce Mângâietorul: "Şi El venind, zice, va 
vădi lumea de păcat şi de dreptate şi de judecată". Le arată exact în cel fel va 
vădi lumea de fiecare din cele spuse. Dar, deoarece unora nu le e uşor să 
înţeleagă cele spuse, socotesc că trebuie să explic în parte şi să fac mai clar 
înţelesul celor indicate. Deci, întâi a vorbit de vădirea păcatului. Cum va vădi 
aşadar lumea de păcat? Când va veni Hristos în cei ce-L iubesc, ca în cei vred¬ 
nici de El şi care cred în El, atunci va judeca lumea, adică pe cei nepricepuţi, 
încă necredincioşi şi pe cei rămaşi în plăcerile lumii ca vinovaţi de păcatele 
lor şi ca pe cei ce vor muri în păcatele lor. Căci Dumnezeu nu va căuta nicide¬ 
cum la faţă şi nici nu va dărui Duhul unora dintre cei de pe pământ fără un 
motiv binecuvântat, iar altora, nu, ci va face pe Mângâietorul să locuiască 
numai în cei vrednici, adică în cei ce Dau cinstit ca Dumnezeu şi Dau mărtu¬ 
risit ca pe Creatorul şi Domnul tuturor, prin credinţă sinceră. Ceea ce a spus 
Mântuitorul iudeilor, zicând: "Dacă nu credeţi că Eu sunt, veţi muri în pă- 


1847. Duhul e Cel ce realizează comuniunea mea cu altul. Raţiunea ne desparte, redu¬ 
când existenţa mea la o înţelegere simplistă, mărginită, despărţită de a altuia. Duhul lui Hristos 
deschide taina altuia şi, deci, şi a mea. Căci comuniunea îmi deschide taina unirii neconfun¬ 
date. Iar ceea ce are loc între persoanele umane are loc în cel mai înalt grad între Cele dum¬ 
nezeieşti, şi are loc şi în unirea mea cu Dumnezeu prin Duhul Lui venit în mine, Care mă 
deschide lui Dumnezeu, fără să mă confunde cu El, feră ca eu să-L pot nega pe Dumnezeu, 
existenţa supremă şi plină în mod culminant de taină şi izvorul nesfârşitei taine a existenţei. 
Explicarea prin raţiunea, care defineşte şi desparte, a tot ce există e produsul simplist al mân¬ 
driei individualiste. Intelectualul care a citit câteva cărţi se dovedeşte foarte simplist şi groso¬ 
lan în înţelegerea existenţei, în raport cu ţăranul care trăieşte viaţa într-o cu mult mai mare 
complexitate şi care are conştiinţa smerită a mărginirii sale. Originea tuturor simplificărilor 
grosolane e să cugeţi că lumea poate fi perfect înţeleasă fără taina lui Dumnezeu. Duhul lui 
Dumnezeu, Căruia mă deschid, mă scapă de această reducere la lumea aceasta a tot ce există. 

căţele voastre" (In 8, 24), când va veni Duhul, va arăta că este adevărat din 
realitatea însăşi. 

"Va vădi, zice, lumea de dreptate... pentru că Eu Mă duc la Tatăl Meu şi 
nu Mă veţi mai vedea". Va ocroti, cu dreptate, pe cei ce cred în Hristos, după 
înălţarea Acestuia la ceruri, ca pe cei pe drept cuvânt îndreptăţiţi, căci L-au 
primit ca Dumnezeu adevărat pe Cel pe Care nu Lau văzut deloc, crezând că 
şade împreună cu Tatăl 1848 . Cineva poate afla foarte uşor că Hristos i-a numit 
fericiţi pe cei ce cred astfel, amintindu-şi cele ce a spus şi a făcut Toma. Căci, 
îndoindu-se de învierea Fiului, acela a zis: "Dacă nu voi vedea în mâinile Lui 
semnul cuielor... şi dacă nu voi pune mâna mea în coasta Lui, nu voi crede" 
(In 20,25). Iar pentru că a crezut, după ce i-a îngăduit Hristos să facă ceea ce 
voia, ce cuvinte a auzit? "Pentru că M-ai văzut, ai crezut Fericiţi cei ce n-au 
văzut şi au crezut!" (In 20, 29). Cu drept cuvânt au fost îndreptaţi, şi fără să 
vadă, cei ce au crezut Dar lumea a căzut din aceasta, neprimind dreptatea din 
credinţă, ci a rămas, de bună voie, în relele ei 1849 . Aşadar, e necesar să se ştie 
că cele două învinuiri amintite de noi adineauri se vor produce prin Mân¬ 
gâietor nu numai împotriva iudeilor, ci împotriva a tot omului învârtoşat şi 
necredincios. Numirea de lume indică şi pe cel care se învârteşte la nesfârşit 
în iubirea de plăceri şi nu iese din răutatea diavolească, indică deci pe cei 
risipiţi şi locuind în toată lumea. Această învinuire îndoită estre deci generală 
şi se întinde împotriva tuturor care sunt astfel. Căci Hristos nu vânează numai 
Iudeea, ca la început, sau numai sămânţa din Israel, ci tot neamul care a căzut 
prin Adam. Fiindcă harul nu a venit numai peste o parte, ci binele din cre¬ 
dinţă a venit peste toată omenirea. 

A treia osândă care va veni prin Duhul, cum zice Mântuitorul, va fi jude¬ 
cata atotdreaptă a stăpânitorului lumii acesteia. Şi cum, sau în ce mod va fi 
aceasta, voi explica iarăşi. Căci faptul de-a osândi lumea ca rătăcită, ca una ce 
a părăsit pe Dumnezeu Cel adevărat şi prin fire şi s-a închinat şi a slujit celui 
ce nu este aceasta prin fire, adică Satanei, va fi o mărturie a slavei lui Hristos 
şi-L va dovedi pe El ca pe Domnul adevărat al tuturor. Judecata făcută îm¬ 
potriva aceluia ajunge ca să arate că lucrurile stau astfel. Fiindcă n-ar fi fost 
judecat şi n-ar fi pierdut puterea, nici n-ar fi fost osândit pentru lupta împotri- 


1848. în Duhul primit e văzut Hristos ca om şezând la dreapta Tatălui. Duhul nu este trăit 
ca o putere subiectivă, ci El îmi face transparent pe Hristos. Văzând pe Duhul, văd pe Hristos, 
sau văd pe Hristos iradiind din El pe Duhul. Căci mi se confirmă prin Duhul ca sigure toate 
cele pe care le-a spus Hristos. 

1849. Când lumea vrea să rămână de sine, se face rea. Ea nu poate fi bună şi nu poate per¬ 
sista în existenţa normală decât din puterea lui Dumnezeu. Când vrea să fie aşa, nu vrea să-şi 
vadă mărginirea şi nici nu se poate împlini. 


) 

va lui Dumnezeu şi aruncat în focul iadului, dacă ar fi fost Dumnezeu, având 
o putere şi o slavă neclintite. Dar acum, îl vedem atât de lipsit de puterea de 
a-şi salva cinstea proprie, încât se află sub picioarele purtătorilor de Duh, sau 
ale credincioşilor, care mărturisesc că Hristos este Dumnezeu, căci îl calcă şi 
atunci când el îi ispiteşte şi luptă împotriva lor. Iar când cineva va vedea ceata 
înfricoşată a dracilor necuraţi alungată de rugăciunea şi de lucrarea şi pu¬ 
terea Sfântului Duh, cum nu va spune că Satana a fost cu adevărat judecat? 
Căci a fost judecat, el nemaiputând stăpâni pe cei pecetluiţi întru dreptate şi 
sfinţenie, prin credinţa în Hristos (Efes. 1, 13) 1850 . Căci, spune-mi, cum am 
putea călca altfel toată puterea aceluia, după spusa din Psalmi către tot omul 
care locuieşte în puterea Celui Preaînalt "Peste aspidă şi vasilisc vei păşi şi 
vei călca peste leu şi peste balaur" (Ps. 90, 13)? Când deci Mângâietorul din 
ceruri vine în suflete sfinte şi se vădeşte lor ca trimis, pentru credinţa lor ne¬ 
clintită, atunci arată lumea devenită vinovată pentru păcatele ei şi nepărtaşă 
la harul de sus, deoarece respinge pe Răscumpărătorul. O osândeşte iarăşi, 
că acuză de păcat, în mod nedrept, pe cei ce au crezut 1851 . Iar aceştia au fost 
pe drept cuvânt îndreptaţi, deşi nu Dau văzut pe Hristos, Care, după ce să¬ 
vârşise minuni, a plecat la Tatăl, cinstindu-L prin credinţă. Socotesc că aceas¬ 
ta a înţeles Pavel, când a spus: "Cine va ridica pâră împotriva aleşilor lui Dum¬ 
nezeu? Dumnezeu este Cel ce îndreptează. Cine este cel ce osândeşte?" 
(Rom. 8, 33-34). 'Toată fărădelegea îşi va astupa gura ei", după cuvântul 
Psalmistului (Ps. 106,42), neavând nimic de osândit în cei aleşi prin credinţă 
şi îmbrăcaţi prin aceasta în lauda dreptăţii. Dar va osândi lumea, ca rătăcită şi 
având nădejdi atât de vrednice de osândă, deoarece a căzut din toată slava de 
la început, s-a înrăit şi nu se mai bucură de nici o preţuire din partea celor ce 
se închină lui Dumnezeu. Iar pe "stăpânitorul lumii acesteia" l-a numit Dum¬ 
nezeu aşa, nu ca fiind cu adevărat aşa, nu ca având această demnitate în mod real, 
adică puterea de a stăpâni, ci ca pe cel ce a câştigat această slavă din rătăcire, 
din voinţa de-a stăpâni, şi ca cel ce stăpânea şi domnea peste cei rătăciţi, pen¬ 
tru reaua voinţă existentă în ei, şi din plăcerea cu care-şi ţineau mintea în 
rătăcire. Căci aceasta îi face să nu poată scăpa de lanţurile robiei, deşi au în 
ei puterea să scape prin credinţă, care se poate strămuta la cunoaşterea Celui 
ce este cu adevărat Dumnezeu. Deci e fals numele de stăpânitor dat Satanei, 
fiindcă nu-i aparţine în mod natural, ci şi-l păstrează din răutatea celor rătăciţi. 


1850. Se face aluzie la Taina Sfântului Mir când, ungându-se diferitele mădulare ale 
trupului, ca mijloace de lucrare ale sufletului, se spune: "Pecetea darului Duhului Sfânt". Se 
imprimă prin aceasta puterea Duhului în funcţiile sufletului. 

1851. Cei ce nu cred îi acuză de obicei pe cei ce cred în Hristos că greşesc, sau păcătuiesc. 

"Încă multe am a vă spune, dar acum nu puteţi să le purtaţi. 

Iar când va veni Acela, Duhul Adevărului, vă va călăuzi la tot 
adevărul; căci nu va vorbi de la Sine, ci câte va auzi va grăi 
şi cele viitoare vă va vesti " (In 16, 12-13) 

Văzându-i stăpâniţi de dorinţa puternică de a afla cele viitoare şi de teama 
că nu vor putea suporta cele ce vor veni (căci întristarea umplea, zice, inimi¬ 
le lor) şi socotind că nu trebuie să-i împovăreze cu altele, în chip oportun le 
îngroapă pe acelea în tăcere. Astfel, îi uimeşte nu puţin, spunându-le că 
păstrează unele spre cunoaşterea de mai târziu şi li se vor comunica, în mod 
cuvenit, în viitor, prin descoperirea şi prin luminarea ce va avea loc la timpul 
potrivit, prin Duhul. Le spune acestea poate văzându-i încă neînstare să 
înţeleagă cele mai tainice, deoarece nu erau încă luminaţi prin Duhul, nici 
părtaşi de firea dumnezeiască (II Pt 1,4). Nu venise încă Duhul Sfânt, după 
Sfântul Evanghelist, pentru că Hristos încă nu se preamărise (In 7,39). Deci, 
vrea să le arate că are încă să le descopere taine foarte adânci pentru mintea 
omenească, dar nu o face acum deoarece încă nu-i vede în stare să le pri¬ 
ceapă. Dar când Duhul Meu vă va preface din ceea ce sunteţi în alţii şi va 
preschimba mintea voastră ca să voiţi şi să puteţi să depăşiţi tipurile Legii, să 
alegeţi frumuseţea slujirii în duh şi să preferaţi umbrelor adevărul, atunci veţi 
înţelege mai uşor cele ale Mele. Căci atunci va fi bine primit şi-şi va găsi loc 
în voi cuvântul Meu. 

Deci socotesc că trebuie să înţelegem că acestea vrea Domnul să le 
spună ucenicilor Săi. în modul acesta le va ridica înţelegerea la cele spuse 
acum, ca şi la ceea ce a spus altă dată în chip de parabolă: "Nimeni nu pune 
un petic de postav nou la o haină veche... Nici nu pun oamenii vin nou în bur¬ 
dufuri vechi; altminteri burdufurile crapă; vinul se varsă..." (Mt. 9, 16-17). 
Astfel, nu li se potrivesc învăţăturile noi ale propovăduiţii evanghelice celor 
încă neschimbaţi prin Duhul la o viaţă şi cunoştinţă nouă şi nu pot încă cu¬ 
prinde tainele despre Sfânta Treime. Deci expunerea învăţăturilor mai adânci 
aparţinea în chip folositor vieţii reînnoite duhovniceşte prin Duhul, care nu 
mai stăruie în litera Legii, pe care nu o mai primeşte înţelegerea celor ce cred 
în Hristos, preschimbată în gânduri înnoite şi în stare să vadă cele în care se 
află frumuseţea adevărului. Iar că înainte de învierea din morţi a Mântui¬ 
torului nostru Hristos şi de împărtăşirea de Duhul, ucenicii vieţuiau încă în 
mod iudaic şi persistau încă în vieţuirea după Lege, deşi taina lui Hristos este 
mai mare, o poate vedea cineva cu mare uşurinţă 1852 . Astfel, fericitul Petru, 


1852. învierea lui Hristos cu trupul şi răspândirea Duhului Sfânt prin trupul Lui transfi¬ 
gurat au adus o nouă viziune asupra realităţii. S-a văzut acum că formele materiale îngroşate 
ale lucrurilor, ale actelor omeneşti sunt numai chipuri ale planului de viaţă spirituală, care 
copleşeşte planul material. 

deşi era mai mare între ucenici, când Şi-a vestit Mântuitorul Patima Sa de pe 
cruce şi a explicat că trebuie să Se supună îndrăznelilor iudaice, I-a răspuns, 
zicând: "Fie-Ţi milă de Tine, să nu Ţi se întâmple Ţie aceasta" (Mt 16, 22), 
deşi Sfinţii Prooroci spuseseră clar nu numai că El va pătimi, ci şi ce va pătimi 
şi când. Pe lângă acestea, mai trebuie să cugetăm şi la altceva: Precum s-a 
scris şi citim în Faptele Apostolilor, când Petru era flămând şi voia să mă¬ 
nânce ceva, apoi a văzut coborându-se din cer o pânzătură în patru colţuri, pe 
care erau toate dobitoacele de pe pământ şi peştii şi păsările, şi un glas de sus 
i-a zis: "Sculându-te, Petre, junghie şi mănâncă", a răspuns, zicând: "Nicidecum, 
Doamne, căci niciodată n-am mâncat nimic spurcat şi necurat". De aceea, cu 
dreptate a fost mustrat, auzind iarăşi: "Cele ce Dumnezeu a curăţit, tu să nu le 
numeşti spurcate" (Fapte 10,13-15). Apoi trebuie să ne aducem des aminte de 
Mântuitorul nostru, Care a zis către iudei: "Nu ceea ce intră în gură spurcă pe 
om" (Mt 15,11). Observi deci că aveau trebuinţă şi Apostolii de luminarea prin 
Duhul? Vezi că trebuia să-şi preschimbe iudeii deprinderea în una mai bună şi 
mai înţeleaptă? Când s-au îmbogăţit cu harul de sus şi din cer, şi-au schimbat 
puterea şi s-au făcut mai buni ca înainte în cunoştinţă. Atunci i-am auzit spunând 
cu curaj: "Noi însă avem gândul lui Hristos" 0 Cor. 2,16). Şi nu arată altceva prin 
"gândul lui Hristos", decât pe Duhul Sfânt venit la ei, Care le-a descoperit potri¬ 
vit raţiunii cuvenite, toate câte trebuia să ştie şi să înveţe. "Când va veni Acela, 
Duhul Adevărului, vă va călăuzi la tot adevărul" 1853 . 

Dar priveşte cum veghează asupra celor spuse; vezi trezvia cuvântului. 
Căci, prezicând că va veni la ei Mângâietorul, Da numit Duhul Adevărului, 
adică al Său, fiindcă El este Adevărul (In 14,6) 1854 . Şi spune aceasta ca să ştie 
ucenicii că nu le va veni o putere străină, ci le făgăduieşte să li Se dea pe Sine 
altfel, prin Duhul Adevărului, adică al Său 1855 , pe Care îl numeşte Mân- 


1853. Duhul nu poate fi decât o Persoană, sau o Persoană în relaţia dintre alte două 
Persoane, adică în relaţia dintre Tatăl şi Fiul. Când ne deschidem Fiului cu iubire şi, prin Fiul, 
ne deschidem Tatălui, Duhul ne vine dintr-o Persoană care ne iubeşte în modul cel mai 
înălţător, adică din Hristos, ca Fiul lui Dumnezeu făcut om şi venit printre noi. El ne asigură 
de caracterul personal al lui Dumnezeu-Fiul, făcut şi om. El ne arată pe Fiul, sau pe Hristos, 
ca Adevărul viu şi ne ajută să înaintăm la nesfârşit în cunoaşterea iubitoare a Lui. Numai per¬ 
soana cunoaşte adevărul şi se bucură de el. Numai persoana e temeiul adevărului, e adevărul 
însuşi, şi numai prin duhul ei ne poate comunica adevărul în mod viu. 

1854. în comunicare, cuvântul persoanei e viu continuu prin duhul ce-1 are. Dacă Fiul 
este, ca Adevărul, Conştiinţa totalităţii sensurilor, Duhul e bucuria comunicării lor, viaţa 
Persoanei, prin faptul că Se comunică. Şi cine mângâie mai mult decât Persoana supremă Care 
Se comunică, sau Duhul prin care Persoana sau Adevărul Se comunică? O lume de obiecte 
fără o conştiinţă personală nu poate fi numită adevăr. Căci adevărul este nu numai existenţă, 
d şi conştiinţa despre existenţă. 

1855. Hristos, dându-ne Duhul Său, ca Duhul Adevărului, împreună cu El Se dă pe Sine. 
Duhul e nedespărţit de Fiul, de Adevărul, şi viceversa. Nu poate fi primit Adevărul fără a primi 
Iubirea Lui. în iubire sunt totdeauna cel puţin doi. Primind iubirea Adevărului, primesc 
Adevărul, şi viceversa. 

gâietorul. Căci nu este de înţeles Duhul ca străin de fiinţa Unuia-Născutului, 
ci El iese în chip natural din ea, nefiind altceva decât Fiul, cât priveşte identi¬ 
tatea firii, deşi se cugetă ca subsistând în mod propriu 1856 . Deci Duhul Ade¬ 
vărului, zice, ne va călăuzi la toată cunoştinţa Adevărului 1857 . Căci, ştiind 
deplin Adevărul, al Cărui Duh este, nu-L va descoperi parţial celor ce-L 
iubesc pe El, ci le va insufla în mod deplin taina Lui. Deşi acum cunoaştem în 
parte, cum zice Pavel (I Cor. 13,9), în această cunoştinţă mică ne străluceşte 
frumuseţea întreagă şi neclintită a Adevărului. Deci, precum nimeni nu 
cunoaşte ale omului, după cum s-a scris, decât duhul omului, care este din el 
(I Cor. 2, 11), în acelaşi mod, după cuvântul lui Pavel, nimeni nu cunoaşte 
cele ale lui Dumnezeu, decât Duhul lui Dumnezeu, Care este în El. Deci, 
când va veni, zice, nu va grăi, adică nu vă va face să înţelegeţi de la Sine nimic, 
ci vă va descoperi taina Adevărului, căci nu vă va grăi nimic din cele străine 
de Mine. Nu vă va da legi proprii, ci, deoarece este Duhul şi oarecum Mintea 
Mea, va grăi sigur cele ale Mele. Şi Mântuitorul spune aceasta, nu ca să 
cugetăm pe Duhul Sfânt ca slujitor, după nepriceperea unora. Voind să-i 
încredinţeze pe ucenicii Săi că Duhul Său nu este altul decât El, prin raţiunea 
unităţii de fiinţă, le spune că va grăi şi va lucra şi va voi aceleaşi ca El. De 
aceea a dăugat "Şi cele viitoare va grăi vouă". Prin aceasta spune de fapt 
Acestea vi le spun pentru că Duhul este din fiinţa Mea şi este într-un fel 
Mintea Mea. De aceea, El vă va spune cele viitoare, ca Mine. Căci vi le-am 
spus Eu mai înainte, dar n-aţi putut să le cuprindeţi. Şi nu v-ar spune ca Mine 
cele viitoare dacă n-ar fi în Mine, nu v-ar veni prin Mine şi n-ar fi de aceeaşi 
fiinţă cu Mine. 


1856. Duhul este în Fiul, dar nu sunt identici ca ipostas, ci sunt identici în fiinţă. Tot ce-mi 
comunică Duhul este al Fiului, şi invers. 

1857. O persoană se cunoaşte prin alta atunci când ele sunt unite desăvârşit prin fiinţă şi 
iubire. Se cunoaşte atât ca conţinut, cât şi ca subiect deosebit, dar strâns unit prin iubirea cu 
persoana care vorbeşte. 







i 


CARTEA A UNSPREZECEA 

CAPITOLELE CĂRŢII A XI-A: 


1. Duhul Sfânt este prin fire în Dum- 
nezeu-Tatăl şi în Fiul, adică prin El şi în 
fiinţa Lui. 

2. Duhul Sfânt este prin fire în Fiul şi 
în fiinţa Lui, ca şi în fiinţa Tatălui. 

3. Nu va vedea cineva pe Fiul lipsit 
de slava dumnezeiască, chiar dacă zice: 
"Părinte, preaslăveşte pe Fitil Tău". 

4. în nici un fel nu se va micşora 
slava Fiului spunându-se că a primit 
ceva de la Dumnezeu-Tatăl, dacă se va 
înţelege în mod evlavios acest cuvânt 

5. Fiul nu e lipsit de calitatea de 
Dumnezeu adevărat, chiar dacă îl nu¬ 
meşte pe Dumnezeu-Tatăl singurul 
Dumnezeu adevărat 

6. Fiul nu era golit de slava dum¬ 
nezeiască chiar atunci când zicea către 
Tatăl: "Şi acum preaslăveşte-Mă... cu 
slava pe care am avut-o la Tine, mai 
înainte de a £ lumea". 

7. Faptul că se spune că s-a dat ceva 
Fiului de către Tatăl nu îl scoate din 


mărirea dumnezeiască, ci apare ca fiind 
de-o-fiinţă şi din Tatăl, chiar dacă se 
spune că primeşte ceva. 

8. Nu se spune despre cineva că e în 
afară de împărăţia lui Hristos, dacă se 
spune că este în cea a Tatălui. Căd a Lor 
este stăpânirea peste toate. 

9. Mărirea Dumnezeirii este prin fire 
în Fiul, chiar dacă se spune că o are de 
la Tatăl din cauza firii Lui omeneşti şi 
chipului smerit 

10. Hristos nu e Sfânt prin împărtă¬ 
şirea de altul, nici nu e străină de fiinţa 
Lui sfinţenia prin Duhul. 

11. Fiul este prin fire una cu Dum¬ 
nezeu, Tatăl Său. El este în Tatăl, şi 
Tatăl în El prin legătura fiinţială a 
unităţii Lor. La fel şi noi, primind cre¬ 
dinţa în El, suntem una între noi şi cu 
Dumnezeu, trupeşte şi duhovniceşti. 

12. Fiul este una după fire cu Tatăl 
Său Dumnezeu, chiar dacă spune că a 
primit ca prin har să fie una cu Tatăl. 


CAPITOLUL 1 

DUHUL SFÂNT ESTE PRIN FIRE ÎN DUMNEZEU-TATĂL ŞI ÎN FIUL, 
ADICĂ PRIN EL ŞI ÎN FIINŢA LUI 

"Acela Mă va slăvi, pentru că dintru al Meu va lua şi vă va vesti” 

(In 16, 14) 

Sfântul Duh avea să descopere taina lui Hristos celor vrednici să se 
împărtăşească de El, să arate exact cine este Hristos după fire, cât de mari 
sunt puterea şi stăpânirea Lui şi că împărăteşte peste toate împreună cu 
Tatăl. De aceea spune în mod necesar: "Acela Mă va slăvi". Spune aceasta 
după ce mai sus a oprit mintea noastră de la cugetările iudaice şi nu ne-a lăsat 
să avem o gândire îngustă, ca să-L socotim om simplu, depăşind foarte puţin 
măsura proorocilor, sau având chiar o slavă mai mică decât a acelora. îi vom 
afla cugetând acestea pe învăţătorii iudeilor, care, necunoscând taina dreptei 

credinţe, rosteau des bârfeli împotriva Lui şi opuneau celor spuse de El ne¬ 
bunia lor. Astfel, odată spuneau: "Avraam a murit, de asemenea şi proorocii, 
şi Tu zici: Dacă cineva va păzi cuvântul Meu, nu va gusta moartea în veac... 
Cine Te faci Tu a fi?" (In 8,52-53) 1858 . Altă dată, privind la smerenia Lui după 
trup şi dispreţuind prin aceasta lipsa Lui de importanţă, se întrebau: "Nu este 
Acesta Iisus, fiul lui Iosif, şi nu ştim noi pe tatăl Său şi pe mama Sa? Cum 
spune El acum: M-am pogorât din cer?". Vezi în acestea mizeria gândurilor 
iudaice? Considerând mulţi că Domnul nu este cu adevărat Dumnezeu, pen¬ 
tru chipul trecător al trupului 1859 , şi nevrând să părăsească înţelegerea atot- 
coborâtă despre El, i-a asigurat pe Sfinţi că Duhul le va arăta în modul cel mai 
vădit slava Lui. Şi nu i-a încredinţat despre aceasta numai prin cuvinte 
înţelepte, ci a încredinţat mintea fiecăruia prin dovada reală că este Dum¬ 
nezeu cu adevărat şi rod al fiinţei lui Dumnezeu-Tatăl. Şi care e dovada, sau 
cum îl face Duhul slăvit şi recunoscut pe Hristos 1860 ? A arătat slava Lui 
lucrând minunat şi dumnezeieşte în toţi şi sădind ştiinţa exactă a tuturor în 
Sfinţi. Firii care împărăţeşte peste toate trebuie să i se atribuie cunoaşterea a 
toate, nimeni neputând învăţa şi vedea toate dezvăluite şi descoperite şi 
neputând împlini cu uşurinţă ceea ce voieşte, asemeni ei. 

Deci Mângâietorul, adică Duhul Lui, Care toate le poate şi toate le ştie, 
slăveşte pe Fiul. Şi cum îl slăveşte? Cum nu ar şti şi nu ar putea săvârşi El 
însuşi cele pe care le ştie şi le poate Duhul Lui? Şi dacă, precum El însuşi 
spune, Duhul ia din El, deci poate şi împlineşte toate, cum nu ar avea El 
însuşi puterea pentru toate? 1861 Dar nu trebuie bănuit nici că Mângâietorul, 
adică Duhul, ar fi lipsit de putere prin fire, sau că n-ar avea îndestulă putere 
ca să împlinească prin lucrare faptele dumnezeieşti. Cel ce ar socoti ca ade¬ 
vărată vreuna dintre acestea ar arăta că suferă de cea mai mare necredinţă. 
De aceea zice Hristos: "Dintru al Meu va lua", fiindcă este de o fiinţă cu Fiul 


1858. Iisus ştia că va învia şi de aceea arăta că e mai mult decât Avraam şi Proorocii. 
Această convingere o exprima continuu. Căpeteniile iudeilor, nevăzând încă învierea, nu cre¬ 
deau că Hristos e mai mare ca Avraam şi ca Proorocii. Obişnuiţi cu negarea Dumnezeirii Lui, 
au făcut aceasta şi după ce a înviat, tăgăduind învierea Lui şi după ce s-a înfăptuit 

1859. După păcat trupul nostru a căzut în mortalitate definitivă. Şi Fiul lui Dumnezeu l-a 
asumat tocmai pentru ca să-l scape de mortalitate şi corupţie, întâi în El, şi apoi în toţi cei ce 
se unesc cu El prin credinţă. Dar căpeteniile iudaice nu vedeau aceasta. 

1860. Ştiind Hristos că oamenii vor avea nevoie, după plecarea Lui dintre ei, de o dovadă a 
Dumnezeirii Lui, le făgăduieşte că această dovadă le-o va da Duhul Sfânt prin slăvirea ce I-o 
va aduce. Hristos spune că aceasta va fi o dovadă a Dumnezeirii Sale, pentru că Duhul nu va 
lucra aceasta de la Sine, ci de la Hristos, adică din unitatea Lui cu Hristos. 

1861. Dacă Fiul are putere pentru toate, şi Duhul ia tot ce spune şi face de la Fiul, de ce 
mai are nevoie Fiul de slăvire din partea Duhului? Răspunsul nu poate fi decât acela că se 
accentuează comuniunea ipostasurilor dumnezeieşti. Unde e desăvârşire, e şi iubire. Şi unde 
este iubire, orice face o Persoană, face împreună cu Celelalte. 

şi vine în chip dumnezeiesc prin El, având cea mai desăvârşită lucrare şi pu¬ 
tere în toate. Credem că Duhul subzistă şi este cu adevărat El însuşi ceea ce 
este şi se zice: există în fiinţa lui Dumnezeu-Tatăl, provine şi iese din ea, 
având prin fire toate ale ei în Sine însuşi 1862 . Căci nu este prin împărtăşire, 
nici prin simpla relaţie, nici ca altul decât fiinţa lui Dumnezeu-Tatăl, deoarece 
aparţine ei 1863 . Să luăm o pildă. Buna mireasmă, luând din florile binemiro- 
sitoare lucrarea fiinţială şi naturală a însuşirilor acelora, sau calitatea acelora, 
aduce celor din afară cunoştinţa lor, pătrunzând în organul trupului care per¬ 
cepe mirosul, şi, deşi pare, cât priveşte raţiunea lor, să fie alta decât firea ce 
o răspândeşte, nu e gândită ca fiind prin sine, nici de altă fire decât cea a flo¬ 
rilor din care şi în care este. Aşa să cugeţi şi despre Dumnezeu şi despre 
Sfântul Duh, ridicându-te peste raţiunea pildei. Deci spusa că Duhul ia ceva 
de la Unul-Născut trebuie cugetată în afară de orice critică. Căci răspândin- 
du-se Duhul din El, ca al Lui prin fire, împreună cu toate cele pe care le are 
în mod desăvârşit, se spune că ia pe cele ale Fiului. Iar dacă s-a indicat aceas¬ 
ta prin cuvinte mai îngroşate, să nu ne smintim, învinuind mai degrabă 
sărăcia limbii noastre, care nu exprimă cele dumnezeieşti în modul în care ar 
trebui. Căci care cuvânt nu e mai mic decât firea şi slava negrăite? Deci va 
vesti vouă Mângâietorul, zice, luând dintr-al Meu, adică nu va spune altceva 
decât ceea ce corespunde scopului Meu. Şi deoarece este Duhul Meu, va 
spune aceleaşi lucruri şi va vesti vouă ceea ce voiesc Eu. 


CAPITOLUL 2 

DUHUL SFÂNT ESTE PRIN FIRE ÎN FIUL ŞI ÎN FIINŢA LUI 1864 , 

CA ŞI ÎN FIINŢA TATĂLUI 

"Toate câte le are Tatăl ale Mele sunt; de aceea am zis că din al 
Meu ia şi vă vesteşte vouă " (In 16, 15) 

Fiul ni S-a arătat şi în acestea ca pecete reală şi exactă a ipostasului 
Tatălui şi ne dă să înţelegem prin cele spuse că, fiind rod al fiinţei Tatălui, le 


1862. Fiecare Persoană, deci şi Duhul, are în chip propriu din fiinţa comună ceea ce are 
şi este. în fiinţa comună sunt date posibilităţile celor trei Persoane deosebite. Nu se poate deci 
spune că întâi este o fiinţă simplă, şi apoi apar Persoanele cu ceea ce reprezintă fiecare în mod 
deosebit. Sunt date deodată din veci atât unitatea fiinţei, cât şi deosebirile celor trei Persoane. 

1863. Duhul nu Se împărtăşeşte numai de fiinţa dumnezeiască, ca noi, nici nu este numai 
într-o simplă relaţie cu Fiul, cum vedea Nestorie legătura între Dumnezeu şi om în Hristos, 
nici nu este de altă fiinţă decât Fiul. 

1864. Duhul este prin fire în Fiul şi în Tatăl, deci firea dumnezeiască însăşi are în ea posi¬ 
bilitatea de-a exista concret în Tatăl, în Fiul şi în Duhul Sfânt Cele trei Persoane ale Treimii 
există, pentru că aşa Îi este propriu firii dumnezeieşti să existe în concret. 

are pe toate ale ei după fire, şi acelea sunt în mod cuvenit ale Lui 1865 . Căci, 
nefind nimic care taie, desparte sau înstrăinează pe Fiul de Tatăl, în nici o 
privinţă, Tatăl e asemenea şi egal cu Fiul, afară numai de faptul că este Tată, 
fiinţa luminând în Amândoi în acelaşi mod. De aceea cum n-ar fi toate 
comune, mai bine-zis aceleaşi, în Amândoi, în aşa fel că în Fiul sunt cele ale 
Tatălui, iar în Născătorul, cele ale Născutului? De aceea pe temeiul unei 
înţelegeri desăvârşite, precum socotesc, a spus cuvintele despre Ei. Căci n-a 
spus că "toate câte le are Tatăl, le am şi Eu", ca să nu se înţeleagă că ar purta 
aceleaşi trăsături cu modelul în mod exterior, ca noi, care am fost făcuţi după 
chipul lui Dumnezeu, ci zice: "Sunt ale Mele", arătând unirea extremă pe care 
o are cu Născătorul şi deofiinţimea arătată în însuşirile neschimbate ce se 
află în Amândoi. Aceasta o poţi vedea foarte clar şi în alte cuvinte spuse către 
Tatăl: "Toate ale Mele sunt ale Tale, şi ale Tale, ale Mele". Cum nu le-ar avea 
pe toate aceleaşi prin fire Cei între care nu este nici o deosebire şi Care au în 
toate egalitate şi asemănare? 

Deci Dumnezeu-Tatăl are în Sine pe Duhul Său, adică pe cel Sfânt, prin 
Care Se sălăşluieşte în Sfinţi şi le descoperă tainele, nefolosindu-L pentru 
aceasta în chip de slujitor (să nu socoteşti aceasta!), ci Duhul existând în 
Tatăl fiinţial şi provenind din Tatăl, fără să se producă vreo diviziune sau dis¬ 
tanţare, ci declarând ca proprii cele în care şi din care este. Căci Dumnezeu 
nu vorbeşte altfel făpturii decât prin Fiul în Duhul, căci Duhul este propriu 
şi Unuia-Născutului, fiindcă este de o fiinţă cu Tatăl 1866 . Deoarece arată că 
este al lui Dumnezeu-Tatăl, Fiul Se descoperă în Duhul celor vrednici şi 
lucrează prin Duhul cele ce le voieşte. Dar aceasta îmi aparţine şi Mie prin 
fire. Din acest motiv am spus că "dintr-al Meu ia şi vă vesteşte vouă". Dar să 
nu se tulbure nimeni când aude în acestea cuvântul "ia", ci să se gândească 
mai ales la aceea: (Duhul) lucrează drept, pentru că toate le spune despre 
Dumnezeu în felul nostru, dar nu trebuie înţelese astfel, ci mai presus de 
noi 1867 . Spunem că Duhul ia de la Tatăl şi de 1a Fiul cele ale Lor nu ca şi cum 
nu ar avea cunoştinţa şi puterea aflate în Ei, ci le are de abia atunci când se 
cugeta că le ia. Căci totdeauna Duhul este înţelept şi puternic, sau este 
înţelepciunea şi Puterea de Sine nu prin împărtăşire de la cineva, ci prin fire. 


1865. Toate ale Tatălui sunt şi ale Fiului, dar se cunosc că sunt primite de la Tatăl. Se 
cunoaşte că Tatăl este Cel care le dă. El nu poate să nu fie Tatăl, şi Fiul nu poate să nu fie Fiul. 
Iar acestea ţin de fiinţa cea una. 

1866. Dacă Duhul este al Tatălui, fiind de o fiinţă cu El şi provenind din El, este şi al 
Fiului, pentru că şi Fiul este de o fiinţă cu Tatăl. 

1867. Hristos spune că Duhul va lua de la Fiul şi cele pe care ni le va spune, pentru că le 
ia de^ la El, Care a luat forma noastră accesibilă, că să le spună, dar Care este şi mai presus de 
noi. în aceasta se arată că sunt dintr-o origine mai presus de noi. 

Căci, precum ar putea spune cineva că buna mireasmă a aromatelor care ne 
vine de la simţuri este alta decât cele din care vine, dar nu e alta prin faptul 
că se răspândeşte din ele şi este în ele, aşa să cugeţi despre Dumnezeu şi 
despre Duhul Sfânt Căci Duhul este ca o mireasmă vie şi lucrătoare a fiinţei 
Lui, aducând făpturii cele de la Dumnezeu şi insuflând prin ea împărtăşirea 
de fiinţa cea mai presus de toate 1868 . Căci dacă buna mireasmă a aromatelor 
îşi întipăreşte tăria în veşminte şi preface cele în care vine, într-un fel conform 
ei, cum nu ar putea Duhul Sfânt, o dată ce este din Dumnezeu prin fire, să 
facă părtaşi de firea dumnezeiască pe cei în care vine? Fiind deci Fiul rod şi 
pecete ale Ipostasului Celui ce L-a născut, aduce toate ale Lui prin fire. De 
aceea zice: 'Toate câte le are Tatăl ale Mele sunt De aceea am zis că din al 
Meu ia şi vă vesteşte vouă". El vorbeşte despre Duhul, Care iese prin El şi 
este în El, prin Care Se sălăşluieşte El însuşi în Sfinţi. Căci Duhul Lui nu este 
altfel decât El, deşi există în mod propriu 1869 . Căci Duhul este Duh, şi nu Fiu. 

"Puţin şi nu Mă veţi mai vedea, şi iarăşi puţin şi Mă veţi vedea, 
pentru că Eu Mă duc la Tatăl" (In 16, 16) 

Precizând că le va descoperi prin Duhul Său toate câte erau necesare şi 
de mult folos, pomeneşte şi de Patimă, după care va urma curând înălţarea, 
călătoria le cele de sus, care va fi urmată de foarte trebuincioasa venire a 
Duhului. Căci nu va mai fi cu putinţă convieţuirea Sa cu trupul împreună cu 
Sfinţii Apostoli, odată ajuns la Tatăl. Le spune un cuvânt scurt despre aces¬ 
tea, potolindu-le mărimea durerii. Căci ştia că ucenicii vor fi cuprinşi iarăşi nu 
de puţină frică. Ştia că vor fi apăsaţi de o mare întristare, aşteptând să le vină 
rele mari şi de nesuportat când vor fi lăsaţi singuri, prin urcarea Mântui¬ 
torului la Tatăl. Din această pricină, socotesc, nu spune în chip deschis că va 
muri, că furia iudeilor îl va duce până acolo, ci amestecă în cuvânt multă 
măiestrie, uneşte pătimirea cu bucuria învierii şi astfel zice: "Puţin şi nu Mă 
veţi mai vedea, şi iarăşi puţin şi Mă veţi vedea". Căci timpul morţii intrase 


1868. Duhul este înţelepciunea şi Puterea dumnezeiască prin Sine, sau prin fire, nu prin 
împărtăşire. Dăruindu-Se făpturii, o face pe aceasta să se împărtăşească de Puterea şi înţelep¬ 
ciunea dumnezeiască, sau de fiinţa Lui dumnezeiască. Fiul şi Duhul nu se împărtăşesc de cele 
dumnezeieşti, ci le au prin fire. Dar făpturile, neavând prin fire cele dumnezeieşti, sunt ajutate 
să se împărtăşească de ele prin Fiul şi Duhul Sfânt, Care le au prin fire. 

1869. Duhul nu e altfel decât Fiul, deşi există în mod propriu. El e una cu Fiul, având 
aceeaşi fiinţă, dar există în mod propriu ca Duh. E greu de tradus expresia koct’ eocoxou. Ea nu 
poate însemna "de Sine", sau "prin Sine", căci nici o Persoană dumnezeiască nu poate exista 
fără celelalte. Dar, în unire cu celelalte, fiecare are un caracter personal, sau ipostatic propriu. 
Şi între oameni nu poate exista un fiu fără un tată, deci nu se poate spune că fiul sau tatăl sunt 
prin sine. într-un fel, au o existenţă comună. 








COMENTARIU LA EVANGHELIA SFÂNTULUI IOAN 


995 


înăuntrul porţilor şi el va face pe Domnul nevăzut ucenicilor pentru foarte 
scurtă vreme, până ce, jefuind iadul şi deschizând celor de acolo porţile 
întunericului, va scula iarăşi templul propriu. Iar aceasta săvârşindu-se, a 
luminat iarăşi pe ucenicii Săi şi le-a făgăduit că va fi cu ei, precum s-a scris, în 
toate zilele, până la sfârşitul veacului (Mt 28, 20). Deşi pleacă cu trupul, 
înfaţişându-Se Tatălui pentru noi şi aşezându-Se la dreapta Celui ce L-a 
născut (Col. 3,1; Evr. 12, 2), Se va sălăşlui în cei vrednici prin Duhul şi va fi 
împreună cu cei sfinţi totdeauna, căci a făgăduit că nu ne va lăsa orfani (In 14, 
18). Deci timpul pătimirii avea să-L despartă de ei foarte puţin: "Puţin şi nu 
Mă veţi mai vedea", şi, fiindcă voia să arate scurtimea morţii, spune: "Şi iarăşi 
puţin şi Mă veţi vedea", deoarece a treia zi va învia, după ce a vestit şi 
duhurilor din închisoare. Iubirea de oameni s-a arătat desăvârşită şi prin 
aceasta, El mântuind nu numai pe cei ce vieţuiau pe pământ, ci vestind 
iertarea şi celor coborâţi şi ţinuţi în întunericul ascunzimilor fără fund 1870 , 
precum s-a scris (I Pt 3,19). Ia aminte cum a vorbit despre patimă şi despre 
înviere: "Puţin şi nu Mă veţi mai vedea, şi iarăşi puţin şi Mă veţi vedea". 
Adăugând: "Eu Mă duc la Tatăl", trece restul sub tăcere, neamintind cât timp 
va rămâne acolo şi când va reveni şi pentru care pricină. Fiindcă nu este al 
nostru să ştim anii sau vremile pe care le-a pus sub stăpânirea Sa, după cuvin¬ 
tele Mântuitorului însuşi (Fapte 1, 7) 1871 . 

"Deci unii dintre ucenicii Lui ziceau între ei: Ce este aceasta ce ne 
spune: Puţin şi nu Mă veţi mai vedea şi iarăşi puţin şi Mă veţi 
vedea, şi că Mă duc la Tatăl? Deci ziceau: Ce este aceasta ce zice: 
Puţin? Nu ştim ce zice " (In 16, 17-18) 

Neînţelegând încă ce a spus, dumnezeieştii ucenici se întreabă între ei ce 
ar vrea să însemne: "puţin", "iarăşi puţin" şi "nu Mă veţi mai vedea". La vremea 
cea mai potrivită Hristos arată celor dornici să afle că El cunoaşte, ca 
Dumnezeu, inimile şi ceea ce se mişcă în minte şi în adâncul inimii, chiar 


1870. Nu puteau fi în lumina feţei Tatălui nici cei buni din Vechiul Testament, până ce Fiul 
lui Dumnezeu nu va învinge moartea, arătând Tatălui trupul Său jertfit 

1871. Am spus într-o notă anterioară că timpul nu e un gol, ci e viaţa oamenilor ce trec, 
potrivit caracterului şi faptelor lor, sau relaţiilor dintre ei. Dar persoanele omeneşti în varie¬ 
tatea lor sunt nu numai de la părinţi, ci şi de la Dumnezeu, şi în cele bune înaintează şi cu aju¬ 
torul lui Dumnezeu. Deci timpul are în el şi o pecete de la Dumnezeu, şi Dumnezeu intervine 
cu încercări pentru a-i ajuta pe oameni să devină mai buni, să facă timpurile mai bune. 
Dumnezeu însuşi hotărăşte câte încercări şi deci ce timpuri şi cât de lungi le dă oamenilor pen¬ 
tru îndreptarea lor, sau cât îi va suferi în răutatea lor. Dumnezeu a dat la început timpul prin 
crearea lumii şi El îi va da şi sfârşitul. în general, Dumnezdu contribuie în mare parte la ce fel 
de timpuri ne dă şi la schimbarea lor. 

dacă nu e încă exprimat prin limbă. Căci ce I-ar rămâne ascuns Celui ce toate 
Ii sunt dezvăluite? De aceea şi zice către unul dintre Sfinţi: "Cine este acesta, 
care, ascunzând sfatul său şi ţinând cuvintele în inima sa, socoteşte că le 
ascunde de Mine?" (Iov 38, 2). Deci prin toate îi foloseşte şi face din orice 
prilej o hrană a credinţei sigure şi neîndoielnice. 

"Şi a cunoscut Iisus că voiau să-L întrebe şi le-a zis: 

Despre aceasta vă întrebaţi între voi, că am zis: 

Puţin şi nu Mă veţi mai vedea şi iarăşi puţin şi Mă veţi vedea? 

Adevărat, adevărat zic vouă că voi veţi plânge şi vă veţi tângui, 
iar lumea se va bucura. Voi vă veţi întrista, dar întristarea voastră 
se va preface în bucurie" (In 16, 19-20) 

Cunoscându-i dornici să afle şi interesaţi de înţelesul celor spuse, le 
tălmăceşte în chip clar cele despre patimă şi le face cunoscut cu mare folos 
ceea ce le va veni lor din aceasta. N-a socotit că trebuie să le spună acestea 
mai înainte, ca să le pricinuiască o tulburare înainte de vreme, ci ca, fiind 
întăriţi prin cunoştinţă, să se afle mai tari faţă de ispita tulburării. Ceea ce este 
aşteptat să se întâmple este mai uşor de răbdat decât ceea ce vine pe neaştep¬ 
tate. Deci când voi, ucenicii Mei sinceri şi îmbrăcaţi în iubirea faţă de Mine, 
veţi vedea pe învăţătorul vostru suportând ocările şi batjocurile duşmăniei 
iudaice şi îndrăznelile născute din mânia lor nebună, veţi plânge şi vă veţi tân¬ 
gui, iar lumea, adică cei ce nu ştiu să cugete cele ce plac lui Dumnezeu, fiind 
alipiţi de plăcerile lumeşti, se va bucura. Indică iarăşi prin lume mulţimea 
turmei iudeilor, ceata cărturarilor şi fariseilor, care urau şi huleau pe Dum¬ 
nezeu şi aveau rolul de învăţători, dar care, râzându-şi de Mântuitorul prin 
ispitele ce se întorceau asupra lor, rosteau multe împotriva Lui, zicând: "Dacă 
eşti Fiul lui Dumnezeu, coboară-Te de pe cruce!" (ML 27, 40), sau: "Cel ce 
dărâmi templul şi în trei zile îl zideşti, mântuieşte-Te pe Tine însuţi!" (Mt 27, 
40). Acestea erau scripturile murdare ale iudeilor. 

Cei din lume cugetând, lucrând şi grăind astfel, voi vă veţi întrista. însă 
nu veţi rămâne mult timp în pătimirea aceasta. întristarea vi se va preface în 
bucurie, căci voi învia, voi face să dispară cu totul motivul întristării, voi opri 
lacrima şi vă voi readuce la bucuria neîncetată şi netrecătoare, fiindcă bucuria 
Sfinţilor este fără de sfârşit Hristos e viu pururea, şi prin El s-a desfiinţat 
moartea tuturor 1872 . Drept urmare, trebuie să se cugete că celor din lume le 


1872. Hristos, ca Subiect dumnezeiesc al trupului Său, a desfiinţat pentru veci moartea 
lui, căci El este în veci Izvorul vieţii. Unitatea de natură a trupului Său cu al tuturor oamenilor 
va desfiinţa moartea tuturor. 

va veni întristarea neîncetată, căci dacă, murind Hristos după trup, s-au întris¬ 
tat ucenicii Lui, iar lumea s-a bucurat de patima Sa, când va înceta moartea şi 
stricăciunea Mântuitorului nostru Hristos şi va învia El din morţi, întristarea 
Sfinţilor se va preface în bucurie, şi bucuria celor din lume se va preschimba 
în plâns. 

"Femeia, când e să nască, se întristează, fiindcă a sosit ceasul ei; 
dar după ce a născut copilul, nu-şi mai aduce aminte de durere, 
pentru bucuria că s-a născut om în lume. Deci şi voi acum sunteţi 
trişti, dar iarăşi vă voi vedea şi se va bucura inima voastră 
şi bucuria voastră nimeni nu o va lua de la voi" (In 16, 21-22) 

Hristos prelungeşte cuvântul de mângâiere şi le dă din toate părţile, prin 
temeiuri diferite, puterea să-şi potolească mărimea durerii. Observă cum 
recurge la o asemănare potrivită ca să-i convingă că e necesar să sufere, dar 
să nu deznădăjduiască, pentru că durerile şi întristările se vor sfârşi în 
bucurie. Copilul este un rod al unei grele dureri, şi prin dureri îi vine mamei 
bucuria de la copil. Dacă s-ar fi gândit de la început la durerile naşterii, n-ar 
fi voit să conceapă, ocolind nunta cauzatoare a ei, şi n-ar fi devenit niciodată 
mamă, ocolind, din pricina durerii, această calitate mult dorită. în acelaşi fel, 
nici vouă nu vă va veni durerea fără o răsplată, pentru că vă veţi bucura când 
veţi vedea copilul născut copil străin de lume, incoruptibil şi nepieritor; evi¬ 
dent, aici Se numeşte pe Sine 1873 . Iar bucuria de El zice că nu va putea fi luată 
(oamenilor) şi nici nu va fi cu putinţă de pierdut, căci, după cuvântul lui Pavel, 
sau, mai vârtos, după înţelesul adevărului, "o dată. ce a murit, nu mai moare" 
(Rom. 6, 9-10). Bucuria de El e deci stabilă, şi pe drept cuvânt, căci dacă 
ne-am întristat de moartea Lui, cine ne va lua bucuria, o dată ce ştim că e 
viu şi rămâne veşnic, ca Dătătorul şi Susţinătorul bunătăţilor noastre 
duhovniceşti 1874 ? Dar s-a luat îndată bucuria de la cei ce Dau pironit pe 


1873. O bucurie superficială este urmată în general de durere, ca să nu ne cufundăm total 
în plăceri, ci să le punem un frâu din ce în ce mai mare. Dar durerea care ne spiritualizează 
aduce după ea bucurii mai înalte. Această rânduială se observă în legătura dintre bărbat şi 
femeie, dar şi în alte legături dintre oameni, şi chiar în legătura cu Dumnezeu. Prin dureri se 
depăşesc bucuriile inferioare, pentru a se ajunge la altele superioare. Aşa s-a întâmplat şi în 
legătura Ucenicilor cu Hristos. Aşa cum copilul născut e o taină cu totul străină de plăcerea actu¬ 
lui conjugal, aşa trupul lui Hristos cel înviat este cu totul deosebit de trupul Lui muritor şi 
coruptibil. Şi, aşa cum un copil născut rămâne în veci, şi bucuria de el nu poate fi luată mamei în 
veci, aşa şi bucuria de Hristos cel înviat rămâne pentru vecie, căci El însuşi va rămâne veşnic aşa. 

1874. Te bucuri de persoana dragă cât trăieşte, dar, ştiind că nu va trăi în veac, bucuria 
aceasta e întreruptă de umbre de întristare. însă când ştim că Hristos, Care ne iubeşte ca 
nimeni altul, va fi viu în veci şi ne va da şi nouă viaţa în veci, cum nu ne-am bucura de învierea 
Lui cu o bucurie mai mare ca oricare alta? 

cruce 1875 , pentru că, încetând pătimirea de care socoteau că se pot bucura, 
le vine celor ce se bucurau de ea întristarea dintr-o necesitate de neînlăturat 

"Şi în ziua aceea nu Mă veţi întreba nimic. Adevărat, adevărat zic 
vouă: Orice veţi cere de la Tatăl în numele Meu, El vă va da 1876 . 
Până acum n-aţi cerut nimic în numele Meu; cereţi şi veţi primi, 
ca bucuria voastră să fie deplină" (In 16, 23-24) 

Spune că Sfinţii ucenici vor fi mai înălţaţi şi mai înţelegători când se vor 
îmbrăca, după cum s-a scris, cu putere de sus (Lc. 24, 49), şi mintea le va fi 
luminată de lumina Duhului. Atunci vor putea înţelege toate, chiar dacă, nefi- 
ind prezent, nu-L vor mai putea întreba. Şi nu le spune acestea Mântuitorul 
pentru că nu ar mai avea nevoie de luminarea Lui, ci pentru că, primind 
Duhul Lui şi avându-L în inimile lor, nu vor avea mintea lipsită de nici un bine, 
ci va fi plină de cea mai desăvârşită cunoştinţă. Iar cunoştinţa desăvârşită 
zicem că este cea dreaptă şi nestrâmbată, care nu suportă să cugete sau să 
spună nimic nepotrivit, ci cugetă drept despre Sfânta Treime cea de o 
fiinţă 1877 . Deşi vedem acum ca prin oglindă şi în ghicitură şi cunoaştem în 
parte, după cuvântul lui Pavel (I Cor. 13, 12), dacă nu rătăcim în afara 
scumpătăţii dogmelor, ci urmărim ţinta Sfintei şi de Dumnezeu insuflatei 
Scripturi, vom avea o cunoştinţă care nu este nedesăvârşită, pe care nu o 
poate dobândi cineva decât dacă îl luminează Sfântul Duh 1878 . De aceea, 
îndemnând pe ucenici spre cererea darurilor duhovniceşti şi spunân- 


1875. Bucuria celor ce Dau răstignit a fost o falsă bucurie, o bucurie a răutăţii, ea n-a 
putut dura decât puţin. în general, bucuria de răul ce-1 facem cuiva nu durează mult, pentru că 
Dumnezeu restabileşte cumpăna dreptăţii. 

1876. Se cere Tatălui în numele Fiului, şi dă Fiul. Unul e nedespărţit de Celălalt Fiul 
simte, în atenţia Tatălui faţă de cererea cuiva, că această atenţie e sporită de faptul că cererea 
I se face din încrederea ce-o are în iubirea Fiului. Şi aceasta îl face pe Fiul să-Şi arate îndată El 
însuşi atenţia faţă de cererea adresată Tatălui. Sfânta Treime ne revelează profunda taină a 
legăturii dintre Persoanele unite prin iubire, căci în ea e realizat gradul suprem al acestei uniri. 

1877. Fără învăţătura despre Sfânta Treime cea de o fiinţă, nu e cu putinţă nici credinţa 
în Hristos ca Fiul lui Dumnezeu făcut om şi în Duhul Sfânt Care ne ridică deasupra cunoaşterii 
specifice lumii acestea. Aceste învăţături sunt strict unite. Fără Sfânta Treime, totul se reduce 
la lumea această lipsită de sens din cauza mizeriilor şi morţii ce o stăpânesc. 

1878. în învăţătura despre Sfânta Treime, chiar dacă nu o putem pătrunde în toată bogă¬ 
ţia ei nesfârşită, este adevărul fundamental. Numai primind-o pe aceasta rămânem în cadrul 
Adevărului. Din ea se explică toate cele bune, se explică toate aşa cum trebuie. Când admitem 
Sfânta Treime, admitem şi pe Duhul, Care nu poate să nu lucreze în noi. Faptul că ne simţim 
ridicaţi în cunoaştere şi simţire peste cele ale naturii este o dovadă a unei legături cu un plan 
personal mai presus de lume, la care nu ne poate ridica decât Persoana Duhului, prin Care se 
susţine comuniunea între alte două Persoane mai presus de lume. 

du-le totodată să îndrăznească, crezând că, cerându-le, le vor primi, prin 
adaosul "Adevărat" le întăreşte credinţa, pentru că vor primi de la Tatăl ceea 
ce vor voi să ceară, întrucât El însuşi le va mijloci şi le va şi dărui împreună 
cu Tatăl 1879 . Acestea înseamnă "în numele Meu". Dar se vor da prin Duhul, 
căci Duhul, Care vine în ei, nu vine de la Dumnezeu-Tatăl altfel decât prin 
Fiul. Prin El avem şi "apropierea către Tatăl, într-un Duh", după cum s-a scris 
(Efes. 2, 18) 188 °. De aceea şi zice: "Eu sunt uşa... Nimeni nu vine la Tatăl 
decât prin Mine" (In 10, 7; 14, 6), fiindcă, întrucât este Fiu şi Dumnezeu, 
dăruieşte Sfinţilor, împreună cu Tatăl, bunătăţile şi e împreună-Dătător al 
binecuvântării către noi. De fapt, dumnezeiescul Pavel ne îndeamnă cel mai 
vădit la credinţa aceasta, scriind: "Har vouă şi pace de la Dumnezeu, Tatăl 
nostru, şi de la Domnul Iisus Hristos" (Rom. 1, 7). Iar întrucât se numeşte 
Mijlocitor (ITim. 2,5), Arhiereu (Evr. 4,14) şi Mângâietor 1881 , aduce Tatălui 
rugăciunile Lui pentru noi, fiindcă El este toată îndrăzneala noastră către 
Tatăl 1882 . De aceea, rugăciunile trebuie să fie făcute în numele Mântuitorului 
nostru Hristos. Tatăl le va primi astfel mai uşor şi va da celor ce-L roagă 
bunătăţile cerute, ca, primindu-le, să ne bucurăm, şi, umpluţi de darurile 
duhovniceşti şi primind dărnicia bogată a înţelepciunii de la El, prin Duhul 
Sfânt sălăşluit în noi, vom birui foarte uşor urâta şi absurda plăcere 1883 . 
Astfel, lucrând cele bune şi sporind în dorirea a toată virtutea printr-o râvnă 
deosebită, ne vom bucura mult şi, lepădând tristeţea relei cunoştinţe, ne vom 


1879. Hristos îi încurajează pe Ucenici şi pe viitorii credincioşi să ceară de la Tatăl în 
numele Lui, pentru că şi El va mijloci la Tatăl, ca om care ţine la ei, dar şi ca Fiul Tatălui, să le 
dea cele cerute, dar va dărui şi El împreună cu Tatăl cele cerute, pentru că este de o fiinţă cu 
Tatăl şi Fiul Tatălui. 

1880. Toate ne vin de la Tatăl prin Fiul cel întrupat. Care e aproape şi de Tatăl, şi de noi, 
dar în Duhul, căci Fiul după înviere e plin de Duhul şi ca om, putând să ni-L dăruiască şi nouă. 
Darurile ne vin de la Tatăl prin Fiul, plin şi ca om de Duhul, pentru că El însuşi, înălţându-Se 
la Tatăl şi ca om plin de Duhul, a apropiat în Sine de Tatăl toată umanitatea înduhovnicită. 
Fiind El lângă Tatăl ca om plin de Duhul, ni-L poate da şi nouă. 

1881. Sfântul Apostol Ioan îl numeşte deci şi pe Iisus Mângâietor, nume pe care Hristos 
îl dă numai Duhului. Dar Sfântul Ioan îl numeşte pe Hristos "Mângâietor la Tatăl", prezentân- 
du-L ca pe Cel ce obţine mângâierea noastră de la Tatăl. în toate cele trei calităţi (Mijlocitor, 
Arhiereu, Mângâietor), Hristos este Cel ce prezintă, ca om, rugăciunile noastre Tatălui, iar, 
prin calitatea Lui de Dumnezeu, rugăciunile Lui au şi o deplină eficacitate. Făcut om pentru 
veşnicie. Fiul lui Dumnezeu nu renunţă la smerenia de-a reprezenta pe oameni la Tatăl şi prin 
rugăciunile Sale. Intervine mereu pentru fraţii Săi, simţind şi trăind rudenia cu ei. 

1882. Ca om, El Se roagă pentru noi. Dar, fiind şi Fiul Unul Născut al Tatălui, Se apropie 
şi Se roagă cu altă îndrăzneală decât noi. Are această îndrăzneală şi ca omul fără de păcat. Un 
arhiereu sau preot se apropie cu teamă de Tatăl în rugăciunile ce le aduce pentru noi, simţin- 
du-se el însuşi întinat de păcat. 

1883. Având în noi lumina darurilor dumnezeieşti, care ne produce o bucurie superioară, 
nu vom mai fi uşor ispitiţi de plăcerile trupeşti inferioare. 

îngrăşa mintea cu bucuria pentru Hristos. E o simţire de care cei mai vechi 
nu erau capabili, pentru că nu cunoşteau acest mod de vieţuire, din pricina 
neştiinţei. Acum, prin Hristos, se cunoaşte în mod cuvenit că a răsărit vremea 
îndreptării şi că prin El s-a adus desăvârşirea a tot binele. Aşa precum Legea 
n-a desăvârşit nimic, ci dreptatea cugetată, conformă ei, era nedesăvârşită, 
aşa era şi modul rugăciunii 1884 . 

"Acestea vi le-am spus în pilde, dar vine ceasul când 
nu vă voi mai vorbi în pilde, 
ci pe faţă vă voi vesti despre Tatăl" (In 16, 25) 

Spune că e pildă cuvântul care nu e foarte clar şi e umbrit de neclarităţi, 
în aşa fel că cei ce-1 aud nu-1 pot înţelege prea uşor. Cele spuse în pilde sunt 
îmbrăcate într-o anumită formă. Deci cele pe care vi le-am spus, zice, vi le-am 
spus în pilde şi în ghicitură, potrivit cu timpul, amânând descoperirea clară. 
Dar va veni, zice, ceasul, adică timpul când vă voi expune limpede cele despre 
slava Tatălui şi vă voi insufla înţelegerea cea mai presus de mintea ome¬ 
nească 1885 . Şi care va fi acel timp, nu a spus-o clar. Cred că se referă fie la 
acela în care ne vom îmbogăţi de cunoştinţă prin Duhul, pe Care ni L-a dăruit 
Hristos, după învierea Lui din morţi, fie, poate, timpul de după sfârşitul lumii, 
când vom vedea în mod neacoperit şi clar slava lui Dumnezeu 1886 , aducân- 
du-ne cea mai descoperită cunoştinţă despre El. De aceea şi Pavel zice că se 
va desfiinţa proorocia şi va înceta cunoştinţa, vorbind despre o alta decât 
aceasta pe care am dobândit-o: "Căci vedem acum ca prin oglindă, în ghici¬ 
tură, iar atunci, faţă către faţă; acum cunosc în parte, dar atunci voi cunoaşte 
pe deplin... când va veni ceea ce e desăvârşit, atunci ceea ce este în parte se 
va desfiinţa" (I Cor. 13,12,10). Şi cum şi în ce mod, voi spune iarăşi, dacă vrei 
să ştii. Precum, venind noaptea neluminată, apare frumuseţea strălucitoare a 
stelelor, răspândindu-şi fiecare lumina proprie, şi, când se arată lumina soare- 


1884. Atunci nu aveam rugându-Se, cu noi şi pentru noi, pe Fiul Tatălui făcut om şi plin 
de puterea iubitoare faţă de El, şi nu venea şi în noi o undă din această rugăciune a lui Hristos 
pentru noi, sau nu ne încălzea şi pe noi iubirea Lui faţă de Tatăl. 

1885. Ucenicii nu erau încă pregătiţi să înţeleagă toată slava lui Hristos şi nici a Tatălui 
Lui, căci trebuia să parcurgă un timp de pregătire, prin cuvintele Lui, pentru cunoaşterea ei şi 
apoi să vadă ca o încoronare răstignirea şi învierea lui Hristos. Trebuia să afle întâi pentru ce 
se va răstigni şi cum se va arăta la înviere puterea dumnezeiască în El, ca apoi, după ce au 
văzut acestea, să înţeleagă atât iubirea, cât şi puterea lui Hristos şi a lui Dumnezeu ca Tată 
adevărat al Lui. 

1886. E vorba de subţierea materială a lumii, când va deveni transparentă pentru Dum¬ 
nezeu şi pentru planul spiritual. Sfântul Grigorie Palama spune undeva că, dacă acum cu¬ 
noaştem sufletul prin trup, atunci vom vedea trupul prin suflet 

lui, dispare strălucirea cea din parte şi e copleşită strălucirea lor mai slabă, 
lumina lor devenind nefolositoare, la fel, socotesc că, sfârşindu-se acea vre¬ 
me, în cunoaşterea aflată acum în noi, şi dispărând ceea ce e din parte, va 
pătrunde strălucirea desăvârşită şi ne va aduce lumina celei mai depline 
cunoaşteri a lui Dumnezeu. Atunci, Hristos va vesti cele ale Tatălui Său celor 
ce-L vor putea primi pe faţă. Acum, privind prin umbră şi prin varietatea pilde¬ 
lor, prin chipul lucrurilor şi prin tipurile celor între care ne aflăm, abia sun¬ 
tem călăuziţi spre o cunoaştere oarecum întunecoasă, datorită slăbiciunii 
minţii care ne e proprie. Dar atunci, nemaifiind nevoie de nici un tip, de nici 
o ghicitură şi pildă, vom privi frumuseţea lui Dumnezeu-Tatăl cu faţa într-un 
fel descoperită şi cu înţelegerea neîmpiedicată, văzând slava Celui ce S-a 
născut din El. "îl vom vedea cum este", după cuvântul lui Ioan (I In 3, 2). 
Acum nu-L vedem în slava întreagă şi dumnezeiască, din pricina omenescu¬ 
lui, dar când va trece timpul iconomiei cu trupul 1887 şi va fi fost săvârşită taina 
cea din pricina noastră şi pentru noi, Se va arăta în slava Lui şi a Tatălui, pen¬ 
tru că, fiind Dumnezeu prin fire şi, de aceea, de o fiinţă cu Cel ce Da născut, 
va fi în demnităţi egale şi va străluci în slava proprie şi dumnezeiască. 

"în ziua aceea veţi cere în numele Meu; şi nu vă zic că voi ruga 
pe Tatăl pentru voi, căci însuşi Tatăl vă iubeşte pe voi, 
fiindcă voi M-aţi iubit pe Mine şi aţi crezut că de la Dumnezeu 
am ieşit" (In 16, 26-27) 1888 

Nu le îngăduie să ceară nimic prin rugăciune decât în numele Lui. Şi le 
făgăduieşte că Tatăl le va dărui fără amânare cele cerute în rugăciuni. Şi nu 
va fi convins la aceasta prin stăruinţele Fiului ca Mângâietor şi Mijlocitor, ci 
îşi va manifesta de la Sine generozitatea faţă de ei, căutând să reverse asupra 
celor ce-L iubesc pe Hristos cea mai înaltă bunăvoire, ca şi cum le-ar răsplăti 
aceasta 1889 . Şi să nu socotească cineva iarăşi, dacă are minte, sau să spună cu 


1887. încetarea timpului iconomiei cu trupul nu înseamnă lepădarea trupului, ci 
încetarea faptelor de biruire a urmărilor păcatului din trupul asumat, prin răbdare şi jertfă, 
pentru ca să fie biruite aceste urmări şi în trupurile înviate ale celor ce vor fi crezut în El şi se 
vor fi unit cu El prin credinţă. Prin trupul Său înviat, în care au fost învinse urmările 
nepăcătoase ale păcatului, va străluci iarăşi neîmpiedicată slava Sa dumnezeiască, comună cu 
a Tatălui. 

1888. Până suntem pe pământ, Hristos Se mai roagă pentru noi, date fiind ispitele ce ne 
vin şi necesitatea ajutorului dumnezeiesc pentru a le învinge. Dar în viaţa viitoare, când toţi 
vor vedea pe Hristos în slava Lui dumnezeiască, nu va mai fi necesar să Se roage El pentru 
oameni. Cei ce vor fi lângă Hristos vor cere mai departe Tatălui să le înmulţească în veci 
darurile Lui, de care însă e plin şi Fiul Său ca om. 

1889. E o nouă formă a reciprocităţii iubitoare dintre Tatăl şi Fiul. Tatăl nu aşteaptă să 
intervină El pentru împlinirea rugăciunilor oamenilor, arătându-Şi atenţia faţă de Fiul, fără ca 

nepricepere că ucenicii sau alţi Sfinţi nu vor avea nevoie în nici un fel în cele 
ale lor de mijlocirea Fiului, căci toate vin prin El de la Tatăl în Duhul, fiindcă 
este Mângâietor, după cuvântul lui Ioan (I In 2,1), nu numai pentru păcatele 
noastre, ci şi pentru ale lumii întregi 1890 . Şi spune acestea arătându-ne şi aici 
în mod folositor că este foarte dorită de Dumnezeu-Tatăl cinstirea şi iubirea 
faţă de Cel născut din El. Netrebnicele gloate ale iudeilor, nepricepând aceas¬ 
ta, nu se temeau să-L împungă cu ocările lor de nesuportat şi încercau să-L 
omoare, după cum s-a scris (In 7, 1), pentru că a trecut mintea celor ce au 
crezut în El de la porunca îngroşată a Legii, la subţirimea vieţuirii evanghelice. 
Netrebnicii ziceau, neştiind nimic, ascuţindu-şi limba necredincioasă împotri¬ 
va Lui :".Acest om nu este de Ia Dumnezeu, fiindcă nu ţine sâmbăta" (In 9,16). 

Deci zice că, fără amânare şi neîndoielnic, se va arăta bunăvoirea lui 
Dumnezeu-Tatăl celor ce au crezut şi au admis că El a ieşit de la Dumnezeu- 
Tatăl. Deci Tatăl o ia oarecum înaintea cererii Mijlocitorului şi inundă cu 
binecuvântări duhovniceşti mintea celor ce au o înţelegere dreaptă despre 
Mine, şi nu cum le place să cugete iubitorilor literei. Iar: "am ieşit de la Tatăl" 
vom socoti că înseamnă: M-am născut şi am strălucit din fiinţa Lui, primind 
existenţa şi fiind cugetat în mod de Sine subsistent, fără să Mă despart întru 
nimic de El. Căci Tatăl este în Fiul, şi Fiul, prin fire, în Tatăl. Sau: "am ieşit" 
trebuie înţeles în loc de: "M-am făcut ca voi", adică om, îmbrăcând chipul şi 
firea voastră. Căci firea proprie e ca un loc al fiecărei existenţe, ieşind din ea 
spre a se muta în altceva şi fâcându-Se ceea ce nu era 1891 . De aceea, nu zicem 
că, deoarece Unul-Născut S-a arătat ca om şi Sa făcut în mod real om ca noi, 
a încetat de a mai fi Dumnezeu, căci "ieri şi azi şi în veci, este acelaşi" (Evr. 
13, 8). Asumând degrabă ceea ce nu era, dar păstrând ceea ce-I este propriu, 
se cugetă oarecum că a ieşit după modul nostru de înţelegere. 

Dar poţi înţelege: "De la Dumnezeu am ieşit" şi în alt mod, dacă vrei. 
Fariseii, care lunecau repede numai spre nepricepere, socoteau, precum am 
spus, că Domnul a venit numai ca unul dintre proorocii mincinoşi, nefiind 


Acesta să I-o ceară cu insistenţă. însăşi iubirea faţă de Fiul Său făcut om îl face pe Tatăl să 
împlinească oamenilor cererile lor. Desigur, în întruparea Fiului ca om şi în jertfa Lui pentru 
ei ştie cât de mult ţine şi Fiul la oameni şi la împlinirea cererilor lor. Dar Tatăl o ia oarecum 
înaintea intervenţiei Fiului, împlinind cererile celor ce-L iubesc pe El. E oarecum o "întrecere" 
între Tatăl şi Fiul în iubirea Lor faţă de oameni, arătându-se în aceasta şi iubirea dintre Ei, dar 
şi bucuria Unuia că oamenii îl iubesc pe Celălalt 

1890. întristaţi şi îngrijoraţi pentru păcatele noastre, îl avem pe Fiul Mângâietor, căci ştim 
că El va interveni într-un fel oarecare pentru a fi iertaţi. 

1891. Pe de o parte, creaturile nu pot sta în gol, pe de alta, Fiul lui Dumnezeu iese din 
firea Sa, fără să o părăsească de fapt ci în sensul că Se face şi Ipostas sau Persoană a firii crea¬ 
te. Este deci şi cu firea Sa creată în firea Sa dumnezeiască. Fiindcă nu este altă temelie a exis¬ 
tenţei decât firea dumnezeiască. 

trimis de Dumnezeu, şi spunea celor ce veneau la El din părerea Sa cele con¬ 
trare Legii, cum era obiceiul acelora. De aceea îşi justificau necredinţa, 
zicând că Legea este plăcută lui Dumnezeu-Tatăl, dar ea este desfiinţată prin 
învăţăturile Lui. Deci tăgăduiau pe Hristos ca pe unul ce ar fi luptat împotri¬ 
va lui Dumnezeu şi s-ar fi împotrivit celor rânduite prin Moise, socotindu-L 
de aceea că e străin de Dumnezeu. Dar fericiţii ucenici nu cugetau aşa. Căci 
Dau iubit, cugetând cele bune despre El, contrar duşmăniei iudeilor, şi au 
crezut cu adevărat că a ieşit de la Dumnezeu, în modurile spuse de noi 
adineauri. Din această pricină au fost iubiţi şi ei de către Tatăl, primind ca 
răsplată harul corespunzător. Dar, dacă cei ce credeau că Fiul a ieşit de la 
Dumnezeu erau foarte iubiţi de Dumnezeu-Tatăl şi foarte plăcuţi, ceilalţi erau 
neplăcuţi Lui şi urâţi cu adevărat de Dumnezeu fiindcă boleau de o părere 
contrară ucenicilor. Şi dacă Dumnezeu va fi cu totul gata să asculte pe cei ce 
iubeau pe Fiul, nu va primi rugăciunile celor ce nu sunt aşa. Aceasta este 
ceea ce s-a spus prin cuvintele lui Isaia către ei: "Când veţi întinde mâinile 
spre Mine, voi întoarce ochii Mei de la voi şi, de veţi înmulţi cererile, nu le 
voi auzi. Căci mâinile voastre sunt pline de sânge" (Is. 1,15). 

"Ieşit-am de la Tatăl şi am venit în lume; iarăşi las lumea 
şi Mă duc la Tatăl " (In 16, 28) 

Aceasta este o dovadă neîndoielnică şi limpede că Domnul nu este unul 
dintre proorocii mincinoşi, nici n-a venit la noi ca să ne spună părerile proprii 
şi nici în viitor nu ne va spune cele ce nu plac Tatălui, după bănuiala nepri¬ 
cepută şi de neacceptat a iudeilor, ci Se reîntoarce la Tatăl şi la stăpânirea din 
care ştie că a ieşit Dar, va zice poate cineva, opunându-se nepriceperii iu¬ 
deilor: să spunem că e drept că nu e Hristosul adevărat şi n-a adus cu 
învoirea lui Dumnezeu-Tatăl învăţătura despre vieţuirea evanghelică^ arătând 
că nu e folositoare, spre desăvârşirea în evlavie, porunca Legii. Căci II acuzaţi 
că a desfiinţat sâmbăta şi, dacă a lucrat unele minuni la voi, spuneţi cu 
necredinţă că obişnuia să facă aceasta cu puterea lui Beelzebut stăpânitorul 
demonilor (Mt. 12, 24). Dar atunci, cum S-a înălţat la cer? Cum Da primit 
Tatăl ca împreună-şezător pe tron, după ce îngerii şi-au ridicat porţile de sus, 
pe Cel ce, după voi, a lucrat contrar adevărului Lui şi a dat o învăţătură ne¬ 
aprobată de împăratul tuturor? Oare, S-a înălţat pe ascuns? Nu era prezentă 
o mulţime mare 1892 , către care a zis îngerul dumnezeiesc şi ceresc: "Bărbaţi 


1892. Din înălţarea la cer în văzul unei mari mulţimi, Iisus a făcut o altă dovadă a 
Dumnezeirii Lui, o dovadă că Se întoarce de unde a venit, cum spune în cuvintele de la 
începutul acestui paragraf. El îşi dovedise învierea prin arătarea ca înviat de mai multe ori 
înaintea ucenicilor Săi şi a altor credincioşi. Acum Se înalţă în faţa galileenilor, care credeau în 
El, nu a iudeilor, care nu credeau şi puteau interpreta în cine ştie ce mod fapta înălţării. 

galileeni, de ce staţi privind la cer? Acest Iisus care S-a înălţat de la voi la cer, 
astfel va şi veni, precum Laţi văzut mergând la cer" (Fapte 1,11)? 

Deci ce spui, iudee, iarăşi? Oare nu vei cinsti cu credinţă nici cuvântul 
îngerului? Oare nu vei primi martori, deşi au fost mulţi cei ce au văzut? Oare 
nu asculţi nici de Lege, care zice: "Orice pricină să se dovedească prin spusa 
a doi sau trei martori" (Deut 19,15)? Deci, cum s-ar arunca ocara de prooroc 
mincinos asupra Celui ce S-a întors la stăpânirea ce-o are împreună cu Tatăl 
în ceruri, şi nu aţi primi, mai degrabă, pe temeiul dovezii clare a faptei, să 
credeţi neîndoielnic că este Dumnezeu, adică din Tatăl, şi nu e altul decât Cel 
pe Care şi Legea însăşi, şi Proorocii L-au vestit? 

Deci spune că a venit în această lume şi a plecat iarăşi din lume la Tatăl, 
nici pe Tatăl părăsindu-L când S-a făcut om, nici pe cei de pe pământ, când a 
plecat cu trupul la Tatăl. Căci este Dumnezeu adevărat, toate umplându-le cu 
putere negrăită şi nepărăsind nici una dintre cele e sunt 

"Au zis ucenicii Săi: lată, acum vorbeşti pe faţă şi nu spui 
nici o pildă. Acum ştim că Tu ştii toate şi nu ai nevoie 
ca să Te întrebe cineva. De aceea credem că ai ieşit 
de la Dumnezeu" (In 16, 29-30) 

Ucenicii se minunează de această dovadă foarte clară, sunt copleşiţi de 
transparenţa cuvântului, căci le-a vorbit fără nici un ocol. Se bucură primind 
o dovadă Iară de oprelişte şi declară că spusa n-are nici un acoperământ 
cuvântul arătând limpede înţelesul lui, neavând în el nici cea mai mică urmă 
de pildă. Ei mai câştigă din cuvânt şi următorul lucru: Deoarece ai cunoscut 
zic, ceea ce se şoptea între noi pe ascuns, şi ai prevenit întrebarea pe care 
voiam să Ţi-o punem, cerând răspunsul pe care ni l-ai dat acum, credem că ai 
ieşit de la Dumnezeu. Căci a şti cele secrete şi ascunse e propriu Dum¬ 
nezeului tuturor, şi nu altuia. Iar deoarece Tu ştii toate, cum nu este neîn¬ 
doielnic că ai ieşit din Dumnezeu, Care toate le ştie? Deci s-a dat ucenicilor 
şi această hrană a credinţei neîndoielnice, fiind un semn cu adevărat dum¬ 
nezeiesc şi minunat, cum se poate spune cu adevărat despre cele asemă¬ 
nătoare: "Dă învăţătură înţeleptului, şi va fi mai înţelept; fă cunoscută (drep¬ 
tatea) dreptului, şi va adăuga a o primi" (Pilde 9, 9). Deci spun ucenicii: 
11 Acum ... credem", nu pentru că ar fi început să creadă numai când au auzit 
aceste cuvinte, sau ar fi înţeles că Domnul ştie toate (când au văzut acest 
semn), ci pentru că au înrădăcinat atunci mai adânc în sufletele lor credinţa 
primită la început, convingându-se în chip ferm că El este Dumnezeu şi din 
Dumnezeu cel după fire şi adevărat Deci vom înţelege cuvântul "Acum ... 

) 

credem" nu ca pe un început al credinţei lor, ci ca pe o întărire neclintită, prin 
convingere personală, în credinţa primită mai înainte. 

"Iisus le-a răspuns: Acum credeţi? Iată vine ceasul, şi a şi venit, 

ca să vă risipiţi fiecare la ale sale şi pe Mine să Mă lăsaţi singur 
Dar nu sunt singur, pentru că Tatăl este cu Mine" (In 16, 31-32) 

Mântuitorul le-a dovedit iarăşi cu măiestrie că timpul dăruirii tuturor 
bunătăţilor încă n-a venit Acesta va fi cel ce le va aduce din cer coborârea 
Sfântului Duh şi, precum s-a scris, puterea de sus (Lc. 24, 49). Căci atunci, 
scăpând de lipsa lor de curaj, se vor remarca printr-o îndrăzneală de nebiruit 
nu numai că vor învinge mânia lipsită de judecată a fariseilor şi nu se vor mai 
teme de alţii pentru relele ce le vor veni, ci, stăruind pe faţă în propovăduirea 
dumnezeiască, vor zice: "Trebuie să ascultăm mai mult pe Dumnezeu decât 
pe oameni", "căci noi nu putem să nu vorbim cele ce am văzut şi am auzit" 
(Fapte 5,29; 4,20). Totodată le-a arătat că încă nu s-au statornicit în credinţa 
desăvârşită, pentru că n-au ajuns încă la împărtăşirea de Duhul, arătându-le 
ca dovadă robia de care n-au scăpat încă şi prezicându-le ceea ce va avea să 
se întâmple. Prin ceea ce arată îi foloseşte nu puţin. Căci atunci vor crede mai 
puternic şi vor fi mai întemeiaţi în credinţa că este Dumnezeu după fire, 
cunoscând că n-a ignorat nimic din cele viitoare. Iată deci, zice, că nu e de¬ 
parte timpul, ba chiar a intrat înlăuntrul uşilor, când, părăsindu-Mă pe Mine, 
veţi pleca la ale voastre. Iar aceasta va fi, ca s-o spun pe scurt, când, stăpâniţi 
de frica nebărbătească, vă veţi îngriji numai de vieţile voastre, iar iubirea 
datorată învăţătorului o veţi pune mai prejos de grija faţă de voi. Deci, cum 
credeţi acum, o dată ce nu aţi părăsit încă ocara cu privire la curajul vostru, 
căci n-aţi primit încă buna îndrăzneală prin Duhul? Iar faptul că fericiţii ucenici 
s-au întors spre fugă, nesuportând atacul iudeilor, când a venit vânzătorul 
aducând cu el ceata ostaşilor şi pe slujitorii căpeteniilor, este neîndoielnic. 
Atunci L-au lăsat pe Hristos singur. Zicem singur, deoarece n-a rămas prezent 
nimeni din cei obişnuiţi să-I urmeze şi să stea lângă El. Căci nu era singur, 
întrucât era Dumnezeu din Dumnezeu şi în Dumnezeu prin fire şi în mod 
nedespărţit Hristos a spus şi aceasta, ca om şi spre folosul nostru, că, dacă 
va veni vreo încercare, sau prigoană, sau altceva dintre acestea, şi vom fi 
chemaţi să înfruntăm uneori vreo primejdie pricinuitoare de slavă (adică în 
slujba lui Dumnezeu), să nu cădem din nădejdea de-a putea scăpa, chiar dacă 
unii dintre fraţii noştri de aceeaşi fire n-ar rămâne cu noi ca să ne ajute pe cât 
e cu putinţă, împărtăşind cu acelaşi cuget pericolul ce ne ameninţă pe noi. 
Chiar dacă alegem, din cauza fricii, o fugă greu de admis, să rămânem în 
credinţa că Dumnezeu nu-Şi va slăbi ajutorul pentru noi din această pricină. 
Căci îşi ajunge singur spre a Se putea izbăvi din ceea ce I-a venit Aşadar, nu 

suntem numai noi singuri, chiar dacă nu s-ar vedea altcineva prezent cum 
am spus adineauri, ci vom avea, ca sprijinul cel mai deplin, pe Dumnezeu Cel 
ce toate le poate, înconjurându-ne cu ajutoare netemătoare, după cum zice 
Psalmistul: "Doamne, cu arma bunăvoirii Tale ne-ai încununat pe noi" (Ps. 5, 
12). Şi spunem acestea acum nu ca să ne justificăm grija faţă de viaţa noastră 
şi faţă de trup, când ar trebui să luptăm pentru cei ce se primejduiesc pentru 
Dumnezeu, ci, mai degrabă, ca să credem că, chiar dacă n-ar fi unii care să 
voiască şi să pornească să facă aceasta împreună cu noi, nu trebuie să 
deznădăjduim, căci nu vom fi singuri, aflându-Se împreună cu noi şi 
Dumnezeu. 

"Acestea vi le-am grăit, ca întru Mine pace să aveţi, 
în lume necazuri veţi avea; dar îndrăzniţi. 

Eu am biruit lumea" (In 16, 33) 

în acestea Hristos rezumă, în chip folositor, toată vorbirea Sa către ei. 
Concentrând înţelesul celor spuse în puţine cuvinte, le-a împărtăşit în această 
formă scurtă cunoştinţa voii Sale. Am spus acum, zice, îndemnându-vă să 
aveţi pace întru Mine. Să ştiţi pe lângă aceasta limpede că vi se vor întâmpla 
greutăţi în lume şi veţi avea de răbdat multe necazuri pentru Mine. Dar să nu 
vă lăsaţi copleşiţi de rele, căci: "Eu am biruit lumea". 

Dar ca să fie cât mai clară această spusă, să arătăm întâi ce înseamnă 
pacea în Hristos. Lumea, sau iubitorii lucrurilor din lume cultivă uneori pacea 
între ei, dar nu pe cea în Hristos. De pildă, cei ce caută plăcerea trupurilor 
sunt foarte iubitori ai celor de aceleaşi moravuri. Cel ce pofteşte banii care 
nu-i sunt de nici un folos şi, de aceea, e lacom, sau mare fur, va fi plăcut celui 
ce e pornit spre acelaşi rău. "Căci fiecare animal iubeşte pe cel asemenea lui, 
după cum s-a scris, şi omul se va lipi de cel asemenea lui" (Eccl. 13, 15). în 
toate acestea se foloseşte în chip mincinos numele păcii, însă la cei sfinţi nu 
e la fel, căci nu păcatul înfăptuieşte legătura pădi, ci credinţa, nădejdea, 
iubirea şi puterea evlaviei faţă de Dumnezeu. Şi aceasta are loc în Hristos. 
Deci vârful tuturor bunătăţilor s-a arătat că este pacea în Hristos, care aduce 
cu ea, ca pe o soră, iubirea unora faţă de alţii 1893 . Iar Pavel spune că iubirea 
are în ea plinirea a toată Legea (Rom. 13,10). Iar că cei ce se iubesc îl vor iubi 
şi pe Dumnezeu mai mult decât pe toţi nu e nici o îndoială, căci Ioan spune 


1893. Nu poate fi pace reală între oameni unde nu este iubire între ei. Pacea, ca putere 
reală, nu poate avea ca izvor decât iubirea. Altfel, poate fi o indiferenţă care nu produce nici o 
bucurie. Ea poate fi uşor subminată de vreo patimă care nu va întârzia. Iar puterea iubirii 
depline şi neîncetate nu ne poate veni decât de la Hristos. El ne aduce iubirea dumnezeiască 
în formă omenească şi ne întăreşte în ea. Aceasta e pacea în Hristos. 

că, dacă va iubi cineva pe fratele său, va iubi numaidecât şi pe Dumnezeu (I 
In 4, 20-21). 

Dar (Hristos) mai spune şi altceva: "în lume necazuri veţi avea; dar 
îndrăzniţi. Eu am biruit lumea". Dacă ar vrea cineva să spună aceasta mai 
simplu, ar putea spune aşa: Hristos S-a arătat mai presus şi mai puternic 
decât tot păcatul şi decât orice necaz din lume. Iar deoarece l-a biruit, va da 
şi celor încercaţi din pricina Lui puterea să biruiască. Iar dacă ar voi cineva 
să arate o învăţătură mai subtilă, să spună aceasta: Precum am învins 
stricăciunea şi moartea, pentru că Hristos a înviat ca om din pricina noastră 
şi pentru noi, făcând învierea Sa începutul stăpânirii asupra morţii; şi precum 
puterea acestui fapt a trecut şi la noi, deoarece Cel ce a biruit era dintre noi, 
întrucât Sa arătat ca om; şi precum am biruit păcatul, el fiind omorât în 
Hristos ca în primul Care ne-a comunicat şi nouă, ca neam al Său, acest bine, 
la fel trebuie să îndrăznim să credem că şi noi vom birui lumea, fiindcă a 
biruit-o Hristos, ca om, facându-Se pentru noi început uşă şi cale prin firea 
omenească spre aceasta. Căci cei căzuţi şi biruiţi odinioară am biruit 
deoarece Cel ce era ca noi a biruit pentru noi. Fiindcă, dacă ar fi biruit ca 
Dumnezeu pentru noi, aceasta nu ar fi fost nimic; dar, fiindcă a biruit ca om, 
noi am biruit în El. Căci Sa arătat nouă din cer un al doilea Adam, după 
Scripturi (I Cor. 4, 5) 1894 . Precum deci am purtat chipul celui pământesc şi, 
după asemănarea aceluia, am căzut sub jugul păcatului, aşa vom purta şi 
chipul Celui ceresc, adică al lui Hristos, biruind tirania păcatului şi necazurile 
lumeşti, căci le-a biruit Hristos. 


CAPITOLUL 3 

NU VA VEDEA CINEVA PE FIUL LIPSIT DE SLAVA DUMNEZEIASCĂ, 
CHIAR DACĂ ZICE: "PĂRINTE, PREASLÂVEŞTE PE FIUL TĂU" 
"Acestea a vorbit Iisus şi, ridicând ochii Săi la cer, a zis: 
Părinte, a venit ceasul! Preaslăveşte pe Fiul Tău, 
ca şi Fiul să Te preaslăvească" (In 17, 1) 

După ce le-a dăruit ucenicilor din destul merinde spre mântuire şi le-a 
dat, prin cugetările şi cuvintele cuvenite, înţelegerea mai sigură a dogmelor 
şi i-a făcut mai tari în lupta cu ispitele, înrădăcinând în fiecare un cuget vigu- 


1894. Al doilea Adam Sa arătat din cer, pentru că Subiectul sau ipostasul firii omeneşti a 
venit acum din cer. în El eram şi suntem şi noi, care voim aceasta. Având firea noastră, este 
unit prin ea cu noi, este Subiectul fundamental al ei. 

.ros, mută cu folos cuvântul la modul rugăciunii, nelăsând nici un timp gol 
între vorbirea către ei şi către Tatăl, dându-ne şi prin aceasta o pildă a vieţuirii 
mai înalte. Căci socotesc că nu trebuie să ignorăm că scopul celui dăruit 
evlaviei este sau să vorbească fraţilor cele de folos şi de trebuinţă, sau, dacă 
nu face aceasta, să caute să se slujească de cuvânt pentru rugăciunile către 
Dumnezeu în aşa fel încât să nu se lase robit de vreo vorbire de prisos. 
Fiindcă în aceasta se arată buna rânduială în folosirea limbii după raţiunea 
cuvenită. Căci cui nu-i este vădit că vorbirea deşartă nu e fără de vină? De 
fapt, un oarecare înţelept a spus: "Prin multa vorbire nu voi scăpa de păcat; 
iar cel ce-şi cruţă buzele înţelept va fi" (Pilde 10,19). 

Pe lângă aceasta, te vei minuna şi de altceva, care nu ne este de mic folos. 
Hristos face începutul rugăciunii pentru slava Sa şi a Tatălui, şi împleteşte cu 
aceasta şi adaugă îndată şi pe cea pentru noi. Şi pentru care motiv? îndeamnă 
iarăşi şi învaţă pe cel credincios şi iubitor de Dumnezeu să fie cum se cuvine 
în rugăciune. Căci, aşa precum ne îndeamnă să facem binele şi să lucrăm tot 
ce e necesar, nu căutând la slava noastră, ci la cea a Tatălui tuturor, adică a 
lui Dumnezeu, zicând: "Aşa să lumineze lumina voastră înaintea oamenilor, 
aşa încât să vadă faptele voastre bune şi să slăvească pe Tatăl vostru Cel din 
ceruri" (Mt 5, 16), aşa şi la rugăciune ne îndeamnă ca, înainte de ale noas¬ 
tre, să cerem în modul cel mai cuvenit cele spre slava lui Dumnezeu, cum 
face şi Hristos însuşi. Căci zice: "Voi aşa să vă rugaţi: Tatăl nostru, Care eşti 
în ceruri, sfinţească-se numele Tău; vie împărăţia Ta; facă-se voia Ta, precum 
în cer, aşa şi pe pământ Pâinea noastră cea spre fiinţă dă-ne-o nouă astăzi", şi 
celelalte (Mt 6, 9-11). Ceea ce ne arată aici este pilda de rugăciune dată nouă. 
Căci trebuia ca învăţătorul nostru spre tot binele şi spre purtarea noastră, Care 
ne conduce spre Dumnezeu, să nu fie vreun trimis, nici vreun înger, ci Hristos 
însuşi. Căci am fost numiţi şi suntem cu adevărat după cuvântul Proorocului, 
"învăţaţi de Dumnezeu" (Is. 54, 13; In 6, 15). Iar ce spune către Tatăl Său e 
foarte important să vedem. Căci socotesc că trebuie să privim cu toată atenţia 
la înţelesul celor spuse, ca să cunoaştem exact învăţătura dogmelor: "Părinte, 
zice, a venit ceasul! Preaslăveşte pe Fiul Tău, ca şi Fiul să Te preaslăvească." 

Privind cineva la ordinea cuvintelor, ar putea socoti că Cel ce le-a spus 
are nevoie să fie slăvit Dar, cunoscând demnitatea Unuia-Născutului, va 
părăsi cu uşurinţă astfel de gânduri păcătoase, deoarece este o prostie a 
socoti pe Fiul având nevoie de slavă şi lipsit de cinstea cuvenită Lui, o dată ce 
este Domnul slavei, căci aşa îl numesc de Dumnezeu insuflatele Scripturi. 
Dar cineva îl poate vedea şi spunând altfel către Tatăl: "preaslăveşte-Mă Tu, 
Părinte, cu slava pe care am avut-o la Tine, mai înainte de-a fi lumea" (In 17, 

5) 1895 . Apoi, cine se va îndoi, cine va fi atât de slab la minte şi duşman a tot 
adevărul, ca să nu înţeleagă şi să mărturisească faptul că Unul-Născut nu s-a 
lipsit de slava dumnezeiască, cât priveşte firea Sa 1896 ? Fiind în chipul şi în 
egalitatea în toate cu Dumnezeu-Tatăl, nu răpire a socotit să fie deopotrivă cu 
Dumnezeu, ci S-a pogorât la smerenia noastră şi S-a deşertat pe Sine, 
purtând trupul acesta lipsit de slavă, şi a îmbrăcat din iubire asemănarea 
micimii omeneşti (Filip. 2, 8-11), pentru ca, venind vremea cuvenită, în care 
trebuia, după împlinirea tainei, să îmbrace iarăşi slava veche şi fiinţială, mân- 
tuind toată lumea, aducând la viaţă şi la cunoştinţa de Dumnezeu pe cei din 
ea, să arate şi în aceasta împreună-voitor pe Tatăl. în acest scop îi adresează 
Lui cuvântul, spunând că trebuie să Se înalţe pe Sine la demnitatea firii 
Sale 1897 . Deci arată că a fost săvârşitorul faptelor dumnezeieşti şi cu trupul, 
nu ca slujitor al lucrării altuia, ci ca înţelepciune şi Putere a lui Dumnezeu- 
Tatăl (I Cor. 1, 24), căci îl vom socoti astfel, şi nu altfel, El împlinind cu 
stăpânire lucrările Dumnezeirii. Pentru că toate sunt de la Dumnezeu, dar nu 
fără Fiul. Căci cum ar lucra ceva din cele cuvenite lui Dumnezeu-Tatăl, dacă 
Acesta nu ar fi împreună cu El şi nu ar săvârşi cele pe care le cugetă mişcarea 
lucrătoare a înţelepciunii şi Puterii, înţeleg a Fiului 1898 ? De aceea înţeleptul 
Evanghelist, care a alcătuit scrierea Cărţii, spune că "La început era Cu¬ 
vântul" şi că "toate prin El s-au făcut; şi fără El nimic nu s-a făcut" (In 1,1,3). 


1895. Hristos cere Tatălui să-L slăvească în calitate de om, pentru ca în această slavă a lui 
Hristos omul, şi în a tuturor celor ce cred în El, să se vadă mărirea Tatălui, sau faptul că Tatăl 
îi umple pe oameni de slavă. Dar cere să fie slăvit cu slava dumnezeiască, pentru ca şi El să-L 
slăvească pe Tatăl cu această slavă, deci cu slava supremă. Prin aceasta arată că, fâcându-Se 
om, S-a golit de slavă pentru a Se jertfi pentru oameni, pentru a veni aproape de ei. Dacă n-ar 
fi Dumnezeu, n-ar fi arătat atâta iubire, coborându-Se pentru ei. Deci cere Tatălui să arate că, 
fiind Dumnezeu, a primit atâta coborâre, deci atâta iubire, şi de aceea a ridicat umanitatea la 
atâta slavă. Cere Tatălui să arate că, de fapt, Fiul S-a ridicat ca om la slava dumnezeiască pe 
care a avut-o la El înainte de-a fi lumea. Căci, chiar prin crearea lumii, prin Dumnezeu- 
Cuvântul, aceasta a fost pregătită pentru viitoarea coborâre a Sa la nivelul omului, pentru a 
ridica pe om la nivelul dumnezeiesc. 

1896. Făcându-Se om. Fiul lui Dumnezeu n-a renunţat la firea dumnezeiască, ci S-a 
coborât numai la unirea ei cu cea omenească, primind să Se arate şi să lucreze prin formele ei 
smerite, nefâcând transparentă firea Sa dumnezeiască prin manifestări omeneşti înainte de 
înviere. 

1897. Pe cât a fost de necesar pentru mântuirea oamenilor să Se facă om smerit, umblând 
printre ei şi primind moartea pentru a o învinge, aşa a fost necesar, tot pentru mântuirea lor, 
să Se înalţe, să arate omenescul transfigurat şi înălţat la slava dumnezeiască, pentru ca toţi cei 
ce cred în El să se împărtăşească de ea. 

1898. înţelepciunea şi Puterea are caracter ipostatic în Dumnezeu, precum are şi Cu¬ 
vântul. înţelepciunea se manifestă în dialog, şi Puterea se trăieşte în fermitatea şi adâncimea 
comuniunii. 


) 

După ce ne înfăţişează raţiunea deofiinţimii, ne face să cunoaştem că toate 
sunt din Tatăl prin Fiul în Duhul. De aceea, după ce a omorât moartea şi 
stricăciunea şi a desfiinţat tirania diavolului, avea să dea strălucire lumii întregi 
prin luminarea ei prin Duhul şi, prin aceasta, să arate că este Dumnezeu cu 
adevărat după fire. De aceea zice în mod necesar: "Părinte, preaslăveşte pe 
Fiul Tău, ca şi Fiul să Te preaslăvească". Şi nu va spune cineva, având minte, 
că Fiul cere slavă de la Tatăl, ca un om de la un alt om, şi că promite să I-o 
întoarcă (o asemenea cugetare despre Dumnezeu ar fi cu totul josnică şi 
nedreaptă), ci Mântuitorul a spus aceasta arătând că slava Lui este cu totul 
necesară şi Tatălui, cunoscându-se că e de o fiinţă cu El 1899 . Căci ar fi pricină 
de neslavă pentru Dumnezeu-Tatăl dacă El nu ar fi Fiul cel răsărit şi născut 
din El. Deci, aşa cum este Dumnezeu după fire şi din Dumnezeu, aşa soco¬ 
tesc că-I va da şi El slava şi lauda, ca Cel ce, fiind Fiul propriu, este în acelea 
în care se cugetă şi se declară că este Tatăl însuşi 1900 . Se slăveşte deci Tatăl 
prin slava Celui Născut din El, precum am spus adineauri. Căci Fiul îi acordă 
slava, arătând din ce Tată a odrăslit ca Unul-Născut, iar Tatăl, reîntorcându-I-o, 
arată al Cărui Fiu este Tată cu adevărat 1901 . Deci lauda slavei fiinţiale va trece 
de la Tatăl la Fiul, şi de la Fiul la Tatăl. Iar dacă cineva va spune că, pentru 
smerenia înomenirii, e mai mic decât Tatăl (în acest înţeles vorbeşte aici 
Domnul şi-Şi atribuie aceasta), nu va spune ceva contrar raţiunii, ci va expune 
totul ca atare. Căci, dacă ar cere numai El slava de la Tatăl, nu ar fi nepotri¬ 
vit, de vreme ce se află în măsurile omeneşti, dar, deoarece făgăduieşte să şi 
preaslăvească la rândul Său pe Tatăl, cum nu apare necesar să rămânem la 
înţelesul arătat de noi adineauri? 


1899. Dacă de la Fiul n-ar trece la Tatăl o slavă dumnezeiască, aşa cum trece şi de la Tatăl 
la Fiul, aceasta ar arăta că Fiul nu este de-o-fiinţă cu Tatăl. Fiecare dintre Ei s-ar micşora prin 
aceasta. S-ar arăta că Tatăl nu poate naşte un Fiu egal în fiinţă cu El, ci poate doar crea o lume 
din nimic, cu totul inferioară. Tatăl are nevoie de slava Fiului numai dacă Fiul e de o fiinţă cu 
Sine, deci dacă a născut un Fiu egal în fiinţă cu Sine. Faptul că Fiul dă slava Sa Tatălui arată că 
sunt Amândoi de-o-fiinţă, de fiinţă dumnezeiască. 

1900. Dacă Fiul n-ar întoarce spre Tatăl slava dumnezeiască, ar însemna că nu I-a dat nici 
Tatăl o astfel de slavă, deci nu Da născut ca Dumnezeu adevărat. Numai dacă Fiul este 
Dumnezeu, este şi Tatăl Dumnezeu. 

1901. Numai atunci nu-L slăveşte Fiul pe Tatăl, când nu e de-o-fiinţă cu El, şi nici Tatăl, 
pe Fiul, când nu e cu adevărat Tată al Lui după fiinţă. Slava Tatălui e de a fi Tată al unui Fiu de- 
o-fiinţă dumnezeiască cu Sine, şi slava Fiului e de a fi Fiu al unui Tată de-o-fiinţă dumnezeiască 
cu Sine. 






COMENTARIU LA EVANGHELIA SFÂNTULUI IOAN 


1011 


CAPITOLUL 4 

ÎN NICI UN FEL NU SE VA MICŞORA SLAVA FIULUI SPUNÂNDU-SE 
CÂ A PRIMIT CEVA DE LA DUMNEZEU-TATÂL, DACÂ SE VA 
ÎNŢELEGE ÎN MOD EVLAVIOS ACEST CUVÂNT 

"Precum I-ai dat stăpânire peste tot trupul, ca să dea viaţă veşnică 
tuturor acelora pe care Tu i-ai dat Lui" (In 17, 2) 

Prin acestea Hristos ne expune iarăşi felul slavei prin care Dumnezeu- 
Tatăl va arăta vestit şi atotslăvit pe Fiul Său. Va fi slăvit şi El în schimb de 
către Fiul Său, căci lungeşte cuvântul şi face străveziu înţelesul, spre zidirea 
şi folosul nostru. Dar ce nevoie ar avea Dumnezeu, Care toate le ştie, să ceară 
să fie învăţat? Pentru noi cere deci bunăvoirea Tatălui. Deoarece este Arhie¬ 
reu al sufletelor noastre, întrucât S-a făcut om, deşi este prin fire Dumnezeu 
împreună cu Tatăl, vorbeşte în mod foarte potrivit pentru noi, îndemnându-ne 
să credem că este şi acum jertfa de ispăşire pentru păcatele noastre şi 
Mângâietor drept, după cuvântul lui Ioan (I In 2,1-2) 1902 . De aceea şi Pavel, 
voind să cugetăm în acest fel, scrie: "Că nu avem Arhiereu care să nu poată 
suferi cu noi în slăbiciunile noastre, ci ispitit întru toate după asemănarea 
noastră, afară de păcat" (Evr. 4,15). Deci, deoarece este Arhiereu, întrucât S-a 
tăcut om, S-a adus totodată pe Sine jertfa fără prihană lui Dumnezeu-Tatăl, 
drept răscumpărare a vieţii tuturor 1903 , ca pârgă a omenirii, ca să fie "cel din¬ 
tâi întru toate", cum zice Pavel (Col. 1,18). Şi readuce neamul nostru, care 
s-a abătut pe pământ, arătându-1 curat în sângele Său, remodelându-1 spre 
înnoirea vieţii prin Sfântul Duh 1904 . Iar deoarece, precum am spus de multe 
ori, toate se săvârşesc de către Tatăl prin Fiul în Duhul, cererea bunurilor 
pentru noi Şi-o însuşeşte (Hristos) ca Mijlocitor şi Arhiereu, deşi este împre- 


1902. Avem un Arhiereu care Se prezintă ca jertfă supremă pe Sine însuşi pentru noi. Şi 
aceasta o face şi acum, noi simţind continuu compătimirea Lui pentru păcatele noastre, şi El 
intervenind la Tatăl pentru iertarea noastră. Prin aceasta e şi Mângâietorul nostru. Dar e 
Arhiereul desăvârşit nu numai întrucât Se prezintă pe Sine însuşi ca jertfe, ci şi întrucât Se 
prezintă ca jertfe atotcurată, neprihănită. Căci, dacă ar avea păcat, ar fi murit pentru Sine, nu 
S-ar fi adus şi nu S-ar fi înfăţişat ca jertfă pentru noi. întrucât aici Se prezintă Tatălui astfel, pen¬ 
tru noi, pe temeiul jertfei aduse de El, rugăciunea aceasta s-a numit prima rugăciune arhie¬ 
rească sau modelul ei, care va continua în cer. 

1903. A dat, prin moarte, viaţa Sa, ca preţ pentru viaţa noastră. Şi a dat-o cu efect deplin. 
Căci, înviind El, vom învia şi noi. Nu Şi-a dat viaţa definitiv, ca să nu-L mai avem ca Izvor al vieţii 
izbăvite de moarte. Deci pentru aceasta nu ar fi fost de-ajuns jertfa Sa numai ca om simplu. 

1904. A adus în trupul Său neamul nostru, purtând urmele necondamnabile ale păcatului 
în curăţia sângelui Său nepăcătos, ca să dea un chip înnoit de viaţă acestui neam prin Duhul 
Sfânt, Căruia S-a deschis întâi El prin nepăcătoşenja şi jertfa Lui, şi apoi şi pe noi, care ne unim 
cu El. 


) 

ună-Dătător cu Tatăl al darurilor duhovniceşti. Căci Duhul împarte după 
voirea şi stăpânirea Sa cele pe care le voieşte Hristos. Atât despre acestea. Iar 
ce vrea să arate această formă a cererii o spune iarăşi cuvântul lui Hristos: 
"Părinte... preaslăveştepe Fiul Tău, ca şi Fiul să Te preaslăvească". Deci cum, 
sau în ce mod se va înţelege ceea ce am spus? "Vreau, zice, ca, precum Mi-ai 
dat stăpânirea peste tot trupul, aşa şi tot ce Mi-ai dat Mie să aibă viaţa 
veşnică". A preaslăvit Tatăl pe Fiul Său supunând tot ce e sub soare sceptru- 
lui Său. De aceea a fost preaslăvit şi Tatăl prin Fiul. Fiul Sa preaslăvit de către 
Tatăl, fiind crezut de toţi că este Născutul şi Rodul Celui ce toate le poate 1905 
şi le ţine pe toate în chip neobosit sub jugul împărăţiei Lui, iar Tatăl Sa 
preaslăvit de către Cel Născut de El. Deoarece Cel Născut de El a fost cunos¬ 
cut că poate face cu uşurinţă toate, harul slavei Lui a trecut la Cel ce Da 
născut Deci precum, zice, ai preaslăvit şi ai fost preaslăvit dându-Mi, în 
modul amintit stăpânirea şi domnia peste toate, aşa vreau ca nimic din cele 
pe care Mi le-ai dat să nu se piardă. Şi aceasta este o slavă care trece de la 
Tatăl la Fiul, şi de la Fiul la Tatăl 1906 . Căci trebuia ca cel ce a fost făcut supus 
şi pus sub stăpânirea lui Dumnezeu-Cuvântul, Care toate le poate, odată mân¬ 
tuit să rămână în bunătăţile nesfârşite, ca să nu mai fie tiranizat de moarte, 
nici stăpânit de stricăciune şi păcate, sau supus vechilor rele 1907 . 

Deoarece cuvântul: "/-ai dat stăpânire peste tot trupul" ar putea tulbura 
pe vreunii, să spunem despre aceasta câteva lucruri care sunt de folos, ne¬ 
pregetând în acest lucru necesar, deşi orice cuvânt de explicare a acestora e 
slab. Mai ales că o spune aceasta în mod cuvenit şi Domnul în forma asumată, 
înţeleg în cea a smereniei şi în măsurile omeneşti. Primeşte deci explicaţia. 
Căci, dacă ne ruşinăm auzind că S-a făcut rob pentru noi, deşi era Domnul 
tuturor împreună cu Tatăl, şi că a fost aşezat împărat peste Sion, muntele cel 
sfânt al Lui, deşi poate stăpâni peste toate prin firea Lui (Ps. 2, 6) şi nu a câş¬ 
tigat această putere, ruşinarea este firească, deşi se zice că a primit-o ca om. 


1905. Dacă n-ar fi fost Hristos Fiul Tatălui, n-ar fi făcut minuni, n-ar fi înviat şi nu S-ar fi 
înălţat la dreapta Tatălui, de unde stăpâneşte peste toate. Iar acestea I-au adus lui Hristos 
credinţa multora că e Dumnezeu, sau slava lor. 

1906. Tatăl I-a dat Fiului slava să Se facă Mântuitorul creaţiei prin întruparea, jertfa, 
învierea şi înălţarea Lui. în mod special această slavă s-a arătat în faptul că Fiul a adus pe toţi 
cei ce vor la bunătăţile Lui, la viaţa eternă şi fără de păcat sub stăpânirea Lui. Dar prin aceas¬ 
ta Fiul i-a adus pe toţi şi sub stăpânirea Tatălui Său, fâcându-i pe toţi să-L slăvească pe Tatăl 
Fiului întrupat 

1907. S-a dat Fiului de către Tatăl lucrarea de izbăvire a umanităţii şi a lumii văzute din 
stricăciune şi moarte şi de readucere a lor sub stăpânirea Lui, în bunătate şi nemurire, pentru 
că Lui îi erau supuse, de fapt, prin creaţie. Starea lor în păcat stricăciune şi moarte era un refuz 
al stăpânirii Lui. El Şi-a refăcut această stăpânire prin întruparea, jertfa şi învierea Sa. Dar a 
refăcut-o dând şi omenescului putinţa să conlucreze la aceasta. 

Iar dacă ne minunăm în acelea de supunere, neignorând demnitatea 
fiinţială, de ce nu ne-am minuna în acelea şi de această demnitate 1908 ? Căci, 
avându-le ca Dumnezeu, le primeşte ca om, căruia nu-i stă în fire a împărăţi, 
ci aceasta îi este dăruită, "căci ce ai ce n-ai primit?" (I Cor. 4,7). Aceasta e pro¬ 
priu măsurilor celor creaţi. A devenit şi Hristos făcut, întrucât a primit să fie 
om, deşi e după fire nefacut, întrucât S-a născut din Dumnezeu. Căci toate 
bunătăţile se cugetă în Dumnezeu prin fire şi în mod propriu şi sunt cu 
adevărat, iar în noi sunt făcute şi dăruite prin harul dumnezeiesc. Când se 
spune că I s-a dat de către Tatăl ca unui om (pus ca un nou început al nostru) 
stăpânirea peste tot trupul, nu trebuie să ne smintim nicidecum, căci trebuie 
înţeleasă iconomia. Iar dacă socoteşti că trebuie să înţelegi în mod mai dum¬ 
nezeiesc cele spuse, cugetă la ceea ce a spus Domnul către iudei: "Nimeni nu 
poate să vină la Mine dacă nu-1 va trage Tatăl, Care M-a trimis" (In 6,44). Căci 
pe cei pe care vrea Tatăl să-i facă vii, pe aceia îi aduce, ca Puterii Sale de viaţă 
făcătoare, Celui Născut din El, dar îi şi întăreşte şi înţelepţeşte prin El 1909 . 
Dar şi dacă vrea să-i aducă sub jugul stăpânirii Sale, nu-i cheamă altfel la 
aceasta decât prin Puterea vie şi atotlucrătoare prin Care stăpâneşte peste 
toate, adică prin Cel Născut de El. Căci oamenii, neputând obţine prin ei 
nimic asupra altora, primesc de la Dumnezeu putere să stăpânească peste 
alţii. Fiindcă prin El împărăţesc împăraţii, după cum s-a scris, şi stăpânii prin 
El stăpânesc pământul. Dar neamul omenesc ieşind din iubirea faţă de 
Dumnezeu şi lepădând jugul împărăţiei Lui, Dumnezeu, neluând de la altul 
puterea, supune Sieşi toate, dăruind oarecum Puterii Lui stăpânirea asupra 
altora şi, prin aceasta, îşi supune ceea ce voieşte. Dumnezeu-Tatăl supune 
toate Fiului ca Puterii Sale. Prin El, şi nu altfel îşi supune tot ce este. Căci, 
precum înţelepţeşte toate şi le dă viaţă prin El, aşa şi stăpâneşte toate prin El. 
Şi e de notat că nu Şi-a limitat harul iubirii de oameni numai la Israel, ci l-a 
întins peste tot trupul. Şi, când acesta se supune Mântuitorului, se împăr¬ 
tăşeşte şi de viaţa şi harul Lui. 


1908. Nu ne ruşinăm să spunem despre Hristos că a luat "chip de rob" (Filip. 2, 7), căci 
S-a făcut El însuşi rob şi supus, dar nu ignorăm că e şi Dumnezeu. Ne minunăm că poate 
săvârşi acte de rob, nepărăsind dumnezeirea Sa; dar ne minunăm şi că poate rămâne în acele 
fapte smerite omeneşti. 

1909. Nu numai El, fâcându-Se om, aduce pe oameni Tatălui, ci şi Tatăl îi atrage la Fiul, 
sau îi aduce la El. De fapt, Tatăl face aceasta. Tatăl îi atrage pe oameni la lucrarea Fiului, ca la 
Puterea Lui, ca apoi Fiul, ca Putere a Tatălui, să-I aducă Tatălui. E o reciprocitate între Ei şi în 
lucrarea Lor asupra oamenilor. Şi la oameni e ceva asemănător. Un fiu, când îi îndeamnă pe. 
alţii la bine, simte un îndemn de la tatăl său. Şi în baza acestuia aduce pe acei oameni la o stare 
care bucură pe tatăl său. 

CAPITOLUL 5 

FIUL NU E LIPSIT DE CALITATEA DE DUMNEZEU ADEVĂRAT, 

CHIAR DACĂ ÎL NUMEŞTE PE DUMNEZEU-TATÂL SINGURUL 
DUMNEZEU ADEVĂRAT 

"Şi aceasta este viaţa veşnică: Să Te cunoască pe Tine, 
singurul Dumnezeu adevărat, şi pe Iisus Hristos 
pe Care L-ai trimis " (In 17, 3) 

A stabilit credinţa ca maică a vieţii veşnice, iar despre cunoaşterea ade¬ 
vărată a lui Dumnezeu a spus că va fi cauza duratei veşnice în nestricăciune 
şi, deci, în fericire şi sfinţenie 1910 . Căci adevărata cunoştinţă a lui Dumnezeu 
a scăpat de cele rele, de abaterea spre altceva şi de aplecarea spre cele ce nu 
se cuvin. Unii s-au închinat făptuirii în locul Făcătorului (Rom. 1, 25) şi au 
cutezat să spună lemnului: 'Tu eşti tatăl meu", şi pietrei: 'Tu m-ai născut" 
(Ier. 2,27), căci nenorociţii au alunecat spre o aşa de mare nepricepere, încât 
au atribuit materiilor lipsite de simţire numirea de dumnezei şi slava negrăită 
a fiinţei mai presus de toate. Dar (Hristos) numeşte Dumnezeu adevărat 
numai pe Tatăl, opunându-L pe Dumnezeul adevărat zeilor numiţi astfel în 
chip rătăcit Acesta e scopul cuvântului. Numind pe Tatăl în mod folositor 
Unul şi singurul, a amintit şi de slava Lui, zicând: "Şi pe Iisus Hristos pe Care 
Lai trimis" 1911 . Căci n-ar primi altfel cineva cunoştinţa desăvârşită a Tatălui, 
dacă nu ar uni cu aceasta în mod strâns şi nedespărţit pe cea a Celui Născut 
adică a Fiului. Fiindcă îndată ce a cunoscut pe Tatăl, a cunoscut numaidecât 
şi pe Fiul. Deci, declarând pe Tatăl ca Dumnezeu adevărat nu S-a exclus pe 
Sine, căci, fiind în Tatăl şi din El după fire, este şi El Dumnezeu adevărat şi 
Unicul Dumnezeu, cum e Acela. Căci, în afară de El nefiind altul Dumnezeu 
adevărat El este singurul. "Că toţi dumnezeii neamurilor sunt idoli" (Ps. 95, 
5). Iar făptura este o roabă căreia nu ştiu cum i se închină unii, atraşi de o 
părere neînţeleaptă şi foarte pătimaşă 1912 . Câtă vreme cei socotiţi din rătăcire 


1910. Se leagă fericirea şi sfinţenia de nestricăciune. Coruperea e lipsită de fericire, şi cel 
ce nu luptă pentru sfinţenie nu va scăpa de corupere. "Omul corupt" e opusul omului care 
luptă pentru statornicia în curăţia morală. 

1911. Nu poate fi Dumnezeu adevărat Cel care nu e şi Tată, unicul Tată al unui Fiu unic. 
Numai un astfel de Dumnezeu e Persoană iubitoare şi nu Se confundă cu forţele naturii, care 
produc în mod constant diferite alte forme ale naturii, sau cu omul, care naşte prin împere¬ 
chere mulţi fii. El e fecund, căci altfel ar fi uscat, şi e fecund numai prin El, fără a avea nevoie 
pentru aceasta de alte existenţe. De aceea, Fiul cel unic al Tatălui unic e numit şi slava Tatălui. 

1912. A socoti cele ale lumii suprema realitate înseamnă a încuraja împătimirea extremă 
faţă de ceea ce oferă ea 

zei în această lume sunt mulţi, şi eu îi numesc mincinoşi, singurul şi ade¬ 
văratul Dumnezeu are pe Fiul existent în El şi din El după fire, distinct şi tot¬ 
odată într-o unitate fiinţială cu El 1913 . E distinct, pentru că este cugetat într-o 
subzistenţă proprie, căci Fiul este Fiu, şi nu Tată. Dar e totodată unit cu Tatăl 
după fire, pentru că Cel născut din Tatăl e unit după fire cu Cel ce L-a născut 
Tatăl este de-o-fiinţă cu Fiul, dacă este şi se numeşte Tată deoarece se cugetă 
că a născut 

"Aceasta este, deci, zice, viaţa veşnică: Să Te cunoască pe Tine, singurul 
Dumnezeu adevărat, şi pe Iisus Hristos pe Care Dai trimis". Deci va zice cine¬ 
va dintre cei ce nu trec repede peste dogmele dumnezeieşti, cum cunoaş¬ 
terea este viaţa veşnică şi ajunge cuiva să cunoască pe Dumnezeu Cel ade¬ 
vărat şi prin fire, ca să aibă toată asigurarea nădejdii, neavând nevoie de nimic 
din celelalte? Dar atunci, cum "credinţa fără fapte este moartă" (Iac. 2, 20)? 
Dar când zicem credinţă, înţelegem cunoaşterea adevărată despre Dum¬ 
nezeu, şi nu altceva 1914 . Cunoaşterea este deci prin credinţă. Va mărturisi 
aceasta Proorocul Isaia: "Dacă nu veţi crede, nu veţi înţelege" (Is. 7,9). Iar că 
o cunoaştere care constă dintr-o simplă teorie e declarată de scrierile Sfinţilor 
(de Scripturi) nefolositoare, poţi înţelege şi din următoarele. A spus unul din¬ 
tre Sfinţii ucenici: 'Tu crezi că unul este Dumnezeu? Bine faci; dar şi demonii 
cred şi se cutremură" (Iac. 2,19). Ce vom zice deci faţă de acestea? Cum va 
adeveri deci Hristos, spunând că a avea viaţa veşnică înseamnă a cunoaşte pe 
Unul şi adevăratul Dumnezeu şi, împreună cu El, pe Fiul? Socotesc că trebuie 
să spunem despre cuvântul Mântuitorului că este cu siguranţă adevărat, căci 
cunoaşterea e viaţă, fiindcă naşte (în noi) puterea tainei şi aduce împărtăşirea 
de binecuvântarea tainică, prin care ne unim cu Cuvântul viu şi de-viaţă-facă- 
tor 1915 . Socotesc că din această cauză spune şi Pavel că neamurile s-au făcut 


1913. Zeii, confundaţi cu forţele naturii, sunt socotiţi mulţi pentru că aceste forţe sunt 
foarte deosebite între ele şi deci mărginite. 

1914. Nu poate fi credinţă adevărată fără cunoaşterea Dumnezeului adevărat, Care este 
Persoană iubitoare, deci Tată al unui Fiu. O altfel de cunoaştere nu e credinţă, sau o credinţă 
fără această cunoaştere nu e credinţă adevărată. Cel ce crede cu adevărat cunoaşte pe 
Dumnezeu cel adevărat, şi cel ce cunoaşte pe Dumnezeu cel adevărat crede. Un Dumnezeu 
care nu e crezut nu e cunoscut în realitatea lui vie, şi nici invers. N-am nevoie să cred pentru 
a admite un aşa-zis dumnezeu ca esenţă a naturii. O cunoaştere care nu realizează o comuniu¬ 
ne cu un Dumnezeu personal, mai presus de natură, nu e credinţă. 

1915. Cunoaşterea spirituală vine dintr-o unire cu realitatea spirituală pe care o cunoaş¬ 
tem, în speţă cu Dumnezeu. Cunoaştem o altă persoană cu adevărat când am intrat într-o 
comuniune cu ea. Iar cum orice persoană este în acelaşi timp o taină, prin cunoaşterea ei am 
intrat în comunicare cu taina Persoanei lui Dumnezeu-Cuvântul. In acea vreme se cugeta că 
împărtăşirea euharistică de Hristos este şi un faţjt de cunoaştere a Lui. E ceea ce trebuie să ne 
străduim să fie şi pentru noi, cei de azi, Sfânta împărtăşanie. Dar persoana cunoscută fiind o 

con-trupeşti şi împreună-părtaşe în Hristos, ca unele ce s-au împărtăşit de 
Sfântul Trup şi Sânge (Efes. 3, 6). Iar mădularele noastre să fie considerate 
ca şi mădularele lui Hristos. Dar cunoaşterea aduce şi binecuvântarea prin 
Duhul, căci Se sălăşluieşte în inimile noastre, modelând spre înfiere pe cei 
ce-L primesc şi refâcându-i întru nestricăciune şi evlavie prin vieţuirea 
evanghelică. Ştiind Domnul nostru Iisus Hristos că a-L cunoaşte pe Dum¬ 
nezeu Cel Unul şi adevărat este pricină şi prevestire a bunătăţilor amintite, 
declară că aceasta este viaţa veşnică, deoarece e maică şi hrănitoare a vieţii 
veşnice, născând prin puterea şi firea ei cauzele vieţii şi ţinându-ne în 
legătură cu El. 

Dar socotesc că trebuie să cercetăm cu iubire de învăţătură în ce mod ne-a 
spus Hristos că împlineşte în noi desăvârşita cunoaştere a singurului şi 
adevăratului Dumnezeu. Observă cum cunoaşterea nu se îndeplineşte fără 
privirea la El (Fiul) şi, deci, fără Sfântul Duh 1916 ; monada (unitatea) dum¬ 
nezeiască se cunoaşte şi se crede în Treime, potrivit Scripturilor. Iudeii, 
călăuziţi de poruncile lui Moise spre despărţirea de mulţii zei mincinoşi, au 
fost îndemnaţi să se apropie şi să slujească singurului şi adevăratului Dum¬ 
nezeu: "Să te temi de Domnul Dumnezeul tău", zice Legea, "şi numai Lui să-I 
slujeşti" (Deut 6,13). Dar cei ce se închinau şi erau alipiţi singurului Dum¬ 
nezeu, ca unii ce încă nu aveau cunoaşterea Celui închinat, sunt chemaţi 
acum prin cuvintele Mântuitorului nostru la El, ca să înveţe că El nu e numai 
Unul şi adevăratul Creator al tuturor, ci că e şi Tată, şi să afle pe Cine a născut, 
mai bine-zis să-L şi vadă pe El întocmai în chipul Lui neschimbat, adică în 
Fiul. Căci prin chip trece cineva foarte uşor la vederea întocmai a arhetipului. 
Deci, în mod foarte necesar, Domnul nostru Iisus Hristos a spus că cei 
chemaţi prin credinţă la înfiere şi viaţa veşnică trebuie să înveţe nu numai că 
Dumnezeu este singur şi adevărat, ci şi că e Tată şi al Cui Tată este, anume 
al Celui ce pentru noi S-a făcut trup şi a fost trimis spre îndreptarea firii 
cuvântătoare corupte, adică a umanităţii. 


taină, cunoaşterea ei prin comuniunea cu ea nu poate să nu conţină şi credinţa, căci niciodată 
nu cunoaştem deplin taina persoanei şi, mai ales, a Persoanei dumnezeieşti. In cunoaşterea ei 
intră şi credinţa în ce ne spune ea că este şi va face. 

1916. Cunoaştem pe Dumnezeu privind spiritual la Iisus Hristos, la cuvintele, la faptele, 
la viaţa Lui pilduitoare, care nu are loc fără lucrarea Lui în noi. Numai trăindu-L ca Persoană 
desăvârşită, arătată ca atare şi în umanitatea Lui, cunoaştem pe Dumnezeu în mod concret şi 
prin experienţă vie. Cunoaşterea unei realităţi impersonale ne lasă într-o cugetare teoretică, în 
câteva formulări abstracte. 

CAPITOLUL 6 

FIUL NU ERA GOLIT DE SLAVA DUMNEZEIASCĂ, CHIAR ATUNCI 
CÂND ZICEA CĂTRE TATĂL: "ŞI ACUM PREASLÂVEŞTE-MÂ... CU 
SLAVA PE CARE AM AVUT-O LA TINE, MAI ÎNAINTE DE A FI LUMEA" 

"Eu Te-am preaslăvit pe Tine pe pământ; lucrul pe care Mi l-ai dat 
să-l fac, l-am săvârşit. Şi acum preaslăveşte-Mă Tu, Părinte, 
la Tine însuţi, cu slava pe care am avut-o la Tine, 
mai înainte de a fi lumea" (In 17, 4-5) 

împleteşte iarăşi omenescul cu dumnezeiescul şi îmbină cuvântul, pri¬ 
vind la amândouă. Nu ridică la deplina stăpânire şi slavă dumnezeiască 
Persoana Celui ce vorbeşte, nici nu o lasă să şadă în măsurile umanităţii, ci, 
înfăptuind o unitate din Amândouă, nu o lasă tară nici una din cele spuse. 
Căci Domnul nostru Iisus Hristos nu a socotit că trebuie să înveţe pe cei ce 
cred că este numai Dumnezeu Unul-Născut, d şi că pentru noi S-a făcut om, 
ca să-i câştige pe toţi lui Dumnezeu-Tatăl şi să-i preschimbe spre înnoirea 
vieţii, răscumpărând umanitatea cu sângele Său, şi să suporte moartea pen¬ 
tru toţi, El, Care e mai neasemănat decât toată lumea. A preaslăvit deci, zice, 
pe pământ pe Tatăl, împlinind lucrul pe care I l-a dat 1917 . 

Dar, mergând pe o dublă cărare în explicarea acestora, vom spune că El 
a vorbit astfel atât omeneşte, cât şi dumnezeieşte. Dacă socotim că acestea 
sunt spuse în chip lumesc, le înţelegem aşa: Hristos ni S-a făcut început şi chip 
al vieţuirii îndumnezeite, arătându-ne clar în ce mod urmează să vieţuim noi. 
Autorii dumnezeieştilor Scripturi ne dau cea mai corectă prezentare a Lui în 
această privinţă. Hristos ne învaţă prin cele pe care le spune aici şi despre slu¬ 
jirea dată Lui, şi anume că numai împlinind şi ducând la sfârşit cele poruncite 
de Dumnezeu, va preaslăvi El pe Tatăl prin împlinirile Sale, nu adăugându-I 
ceea ce nu are (căci firea dumnezeiască şi negrăită e plină de slavă), ci făcând 
ca Tatăl să fie preaslăvit de cei ce le văd şi se folosesc de ele 1918 . De aceea 
zice Mântuitorul: "Aş a să lumineze lumina voastră înaintea oamenilor, aşa 
încât să vadă faptele voastre cele bune şi să slăvească pe Tatăl vostru Cel din 


1917. Lucrul principal împlinit de Fiul pe pământ, lucru ce I-a fost dat de Tatăl, a fost să 
Se aducă jertfă pentru oameni, să Se dea pe Sine, Cel mai valoros, mai valoros decât toţi, pen¬ 
tru toţi. Prin aceasta La preaslăvit pe Tatăl, căci a arătat astfel că Tatăl merită să I se supună 
până la moarte Cel mai de preţ dintre toţi oamenii, Care e, în acelaşi timp, Dumnezeu. 

1918. Slăvirea Tatălui de către Hristos se înfăptuieşte deplin când oamenii se folosesc de 
faptele Lui mântuitoare. Prin aceasta oamenii nu-I dau Tatălui o slavă pe care nu o are, ci văd 
efectul iubirii Lui, arătată către ei prin Fiul. Cunoaşterea slavei Lui de către oameni e şi ea o 
preaslăvire. 

ceruri" (Mt. 5, 15). Căci îmbărbătându-ne şi voind să lucrăm binele pentru 
Dumnezeu, slava ce ne vine de aici nu împodobeşte capetele noastre, ci prin 
ea facem cunoscută cinstea şi slava Celui ce toate le susţine 1919 . Aşa cum, 
atunci când trăim o viaţă care se abate de la Dumnezeu şi întinată, făgăduind 
slava lui Dumnezeu, suntem cu dreptate învinuiţi şi facem sufletul nostru 
vrednic de osândă şi auzim, prin glasul Proorocului: "Pentru voi se huleşte 
totdeauna numele Meu între neamuri" (Is. 52, 5), la fel, când săvârşim o vir¬ 
tute strălucitoare, facem să se preaslăvească Dumnezeu. Când am împlinit 
deci lucrul dat nouă de Dumnezeu, urcând la îndrăzneala atotcuvenită celor 
ce-L iubesc pe El, cerem în schimb slava de la Dumnezeu, Cel ce a fost slăvit 
de noi 1920 . "Căci Eu preamăresc pe cei ce Mă preaslăvesc pe Mine, iar cei ce 
Mă necinstesc vor fi ruşinaţi" (I Rg. 2, 30). Deci, ca să dovedească Hristos că 
atunci vom putea cere în mod cuvenit slava de la Dumnezeu cel unic, adică 
cea pentru veacul viitor, când îi vom arăta supunere sinceră neîncetată şi vom 
fi păzitorii viguroşi ai poruncilor Lui, spune că a preaslăvit El însuşi pe Tatăl, 
împlinind pe pământ lucrul pe care I l-a dat. De aceea cere să I se întoarcă şi 
Lui nu o slavă străină şi câştigată, ca noi, ci slava şi cinstirea proprie. Pe aceea 
trebuia să o cerem noi, nu El. Dar priveşte cum are în El îndrăzneala pentru 
amândouă şi, prin El, o învesteşte şi firii noastre 1921 , căci în El şi prin El ne-am 
îmbogăţit şi am primit puterea de la Dumnezeu spre îndreptarea noastră şi 
de a cere cu îndrăzneală cinstirea datorată celor ce au făcut cele bune. 
Fiindcă odinioară, din pricina păcatului ce împărăţea peste noi şi pentru apos¬ 
tazia ivită în Adam, nu am dobândit puterea de a săvârşi cele ce contribuie la 
câştigarea virtuţii şi, ca urmare, eram foarte departe şi de îndrăzneala faţă de 
Dumnezeu. Dar ridicându-ne la aceasta, Dumnezeu, prin marea Lui bună¬ 
tate, ne-a mângâiat prin glasul Proorocului, zicând: "Nu te teme că a fost 
ruşinat, nici nu te înspăimânta că a fost pedepsit" (Is. 54,1). Căci, precum în 


1919. Săvârşirea binelui cere bărbăţie şi efort Răul se face din slăbiciune. Dar efortul 
nostru n-ar fi posibil fără puterea ce ne vine de la Dumnezeu. Deci pe El îl slăvim când facem 
binele. 

1920. Mai întâi slăvim pe Dumnezeu prin faptele noastre bune. Iar, ca urmare, avem 
cutezanţa să cerem lui Dumnezeu, ca nişte fii ce-L iubim, să ne slăvească şi El pe noi. Căci şi 
prin aceasta va arăta oamenilor puterea şi slava Lui. 

1921. Hristos ca Dumnezeu nu cere, pentru faptele Lui mari şi bune, o slavă pe care nu 
o avea ca Dumnezeu, cum cerem noi. Dar, fiindcă S-a făcut şi om ca noi, cere pentru noi şi o 
slavă pe care umanitatea nu o avea, ca, săvârşind din puterea Lui faptele bune, să putem cere 
şi noi slava pe care nu o aveam. Iar prin slava aceasta se înnoieşte firea noastră, arătându-se că 
slava nu e din fire, ci de la Dumnezeu. înnoieşte prin aceasta şi firii noastre îndrăzneala de a 
cere să fie slăvită, pe care nu o avea înainte. E o îndrăzneală care e totodată o smerenie. Căci 
a cere slava de la Tatăl înseamnă a recunoaşte că nu o avem de la noi şi prin noi, ci prin pu¬ 
terea Lui, dată nouă prin Hristos, Fiul Lui făcut om. 


) 

toate celelalte bunătăţi Domnul nostru Iisus Hristos S-a făcut pârgă şi uşă şi 
cale, aşa şi aici. 

Iar dacă Mântuitorul cere slava proprie şi de dinainte de lume, tragem 
concluzia că e şi în aceasta chip pentru noi, ca să lucrăm şi noi cu multă râvnă 
ceea ce e plăcut lui Dumnezeu în aşa fel, încât să putem cere cu îndrăzneală 
şi slava de sus. Nimeni să nu-şi închipuie că spunem că se potriveşte omului 
să ceară, prin imitarea lui Hristos, vreo slavă dinainte de lume şi veche, ca cea 
datorată Lui, ci să înţeleagă că se va da fiecăruia ceea ce i se cuvine şi îi este 
cu totul potrivit Căci, dacă în Hristos se cugetă numai umanul, ca în noi, se 
poate spune că El are cele potrivite celor de pe pământ şi nu iese din măsura 
umanului. Dar dacă Cuvântul, fiind Dumnezeu, S-a făcut trup, când se spune 
despre El ceva dumnezeiesc, I se potriveşte numai Lui, nu şi celor ce nu sunt 
ca El. Deci, gândindu-ne la cele omeneşti ale lui Hristos, vom înţelege cele 
spuse în sens omenesc, precum am zis adineauri. Dar, cugetând la demni¬ 
tatea Lui dumnezeiască, vom înţelege în mod cuvenit ceea ce este în El mai 
înalt decât ceea ce se potriveşte firii omeneşti. 

Deci spunem că a preaslăvit pe Tatăl Său şi Dumnezeu, o dată ce a împli¬ 
nit lucrul pe care l-a primit de la El nu ca slugă, sau în rol de slujitor, sau din 
necesitate. Aceasta, ca să nu se arate Domnul tuturor în măsura noastră şi a 
făpturii roabe. Căci e propriu oamenilor şi îngerilor să fie supuşi şi să slu¬ 
jească voilor dumnezeieşti în chip propriu robului. Deci, fiind Puterea şi 
înţelepciunea Celui ce Da născut, a săvârşit îndreptarea noastră încredinţată 
Lui, cum a spus, explicând această taină în duh, dumnezeiescul Psalmist 
"Porunceşte, Dumnezeule, Puterii Tale; întăreşte. Dumnezeule, această 
lucrare pe care ai făcut-o nouă" (Ps. 67, 29). Ca să arate clar că Fiul este 
Puterea Tatălui nefiind altceva decât El în ceea ce priveşte identitatea în 
fiinţă sau în fire, după ce a spus mai întâi: "Porunceşte Puterii Tale" şi a 
înfăţişat doimea Persoanelor - înţeleg pe cea a Celui ce porunceşte şi pe cea 
către care este porunca -, îndată Ii uneşte în unitatea după fire, atribuind în 
întregime firii dumnezeieşti şi negrăite rezultatul lucrului, spunând prea 
înţelept: "întăreşte, Dumnezeule, această lucrare pe care ai facut-o nouă". Ia 
deci în lucrare, sau primeşte Fiul de la Tatăl Său lucrul cu privire la noi 1922 . 
Dar e necesar să vedem şi să spunem în ce mod, sau cum porunceşte Dum¬ 
nezeu Puterii Sale. Aceasta, ca să explicăm omeneşte, pe cât este cu putinţă, 
cele mai presus de minte. Să presupunem deci un om ca noi şi să cugetăm că 


1922. Tatăl şi Fiul sunt afirmaţi aici de Sfântul Chirii ca două Persoane, dar unite atât de 
intim între Ele, încât fără Fiul Tatăl nu ar avea putere, şi fără Tatăl Fiul n-ar exista ca Putere. 
Chiar după ce Fiul a adus la existenţă, ca Putere a Tatălui, făpturile. Tatăl conlucrează mai 
departe cu Fiul în susţinerea şi conducerea lor. Iar acestea sunt altceva decât Persoanele dum¬ 
nezeieşti cele de-o-fiinţă. 

în oarecare mod observăm şi la oameni faptul că unul este susţinut prin altul în lucrarea lui. 







1020 


SFÂNTUL CHIRIL AL ALEXANDRIEI 


este priceput în meşteşugul aramei; apoi, că el se ocupă cu construirea unei 
statui, sau cu repararea ei după ce a suferit vreo ciuntire. Cum va lucra deci? 
Sau cum va realiza ceea ce gândeşte? Evident, poruncind puterii mâinilor 
sale şi înţelepciunii sale meşteşugăreşti, împlineşte cele ce a hotărât. Dar 
înţelepciunea şi puterea lui nu apar cugetării sale ca altceva decât el. Căci 
sunt una cu el prin raţiunea fiinţei. Cugetă ceva asemănător şi la Dumnezeu, 
chiar dacă nu e cu totul identic conţinutul pildei. Căci El va fi cugetat ca 
Dumnezeu mai presus de toate şi, deci, mai presus şi de această pildă. 
Acelaşi înţeles în chip de exemplu poate fi văzut şi în soare şi foc. Căci şi 
soarele porunceşte oarecum luminii ce se răspândeşte din el să lumineze 
toate. Şi dă razelor ca lucrare să-şi introducă puterea căldurii în cele ce o 
primesc. în mod asemănător, porunceşte şi focul proprietăţii firii să împli¬ 
nească cele proprii ei. Dar nu spunem totuşi că raza şi lumina se află în poziţie 
de roabe faţă de soare şi nici despre lucrarea arzătoare a focului nu spunem 
aceasta. Căci fiecare dintre ele lucrează, prin cele ce le sunt proprii, în mod 
natural. Dar, deşi apar ca nelucrând prin ele însele, totuşi nu sunt altele decât 
cele din care sunt în mod natural. 

Ceva asemănător să cugeţi şi despre Dumnezeu-Tatăl şi despre Cuvântul 
născut din El prin fire, când se spune că I se încredinţează ceva, ca nouă. Căci 
L-a slăvit pe Dumnezeu-Tatăl pe pământ înţelepciunea şi Puterea Lui, adică 
Hristos, săvârşind lucrarea pe care I-a dat-o. Iar, deoarece a dus la sfârşit 
lucrarea, cere slava care I se cuvine şi, la timpul potrivit, redarea măririi celei 
de la început. Şi ce lucru a împlinit, prin care zice că a preaslăvit pe Tatăl? 
Fiind Dumnezeu adevărat, prin bunăvoirea şi voinţa Tatălui S-a făcut om, 
voind să mântuiască lumea şi să o înnoiască spre viaţa fără de sfârşit şi spre 
cunoaşterea adevărată a lui Dumnezeu. E ceea ce s-a şi împlinit prin puterea 
şi stăpânirea dumnezeiască a lui Hristos, Care a desfiinţat moartea, surpând 
stăpânirea diavolului, a nimicit păcatul şi Şi-a arătat iubirea neasemănată faţă 
de noi, iertându-ne tuturor vinile şi luminând pe cei rătăciţi, ca să cunoască 
pe Dumnezeu Cel Unul şi adevărat împlinind deci Hristos acestea prin pu¬ 
terea Sa, Tatăl a fost preaslăvit de toţi, cunoscând toţi cei din lume înţelepciu¬ 
nea, Puterea, bunătatea şi iubirea de oameni aflătoare în El. Căci a luminat şi 
S-a arătat în Fiul ca în chipul şi pecetea firii Lui, sau S-a cunoscut, după cum 
s-a scris, ca pomul din rod (Mt 13, 33). împlinite fiind deci lucrările şi 
ajungând la capăt iconomia Lui cea pentru noi, Se întoarce la slava proprie şi-Şi 
reia vechea mărturie. Dar, ca Unul ce este îmbrăcat încă în chipul omului, 
îşi menţine forma cererii şi cere slava ca şi când nu ar avea-o 1923 . Toate se 
dau omului de la Dumnezeu. Deşi, ca Dumnezeu născut din Dumnezeu- 


1923. Deşi are toată slava ca Dumnezeu şi o dă ca atare şi firii Sale omeneşti, totuşi 
Hristos îşi menţine şi chipul celui ce cere slava (ca om) pentru oameni, al căror Frate S-a făcut, 
îşi însuşeşte printr-un fel de solidarizare cererea slavei, proprie oamenilor. 

Tatăl, nu era lipsit de slava dumnezeiască, deoarece în vremea iconomiei pen¬ 
tru noi Şi-a redus-o oarecum, luând trupul neslăvit, o cere cu temei, ca lipsin- 
du-i cu adevărat şi spunând aceasta ca om 1924 . Aceasta cugetând-o şi înţelep¬ 
tul Pavel, scrie despre El: "Gândul acesta să fie în voi care era şi în Hristos 
Iisus, Care, Dumnezeu fiind în chip, n-a socotit o ştirbire a ti El întocmai cu 
Dumnezeu, ci S-a deşertat pe Sine, chip de rob luând, facându-Se asemenea 
oamenilor, şi la înfăţişare aflându-Se ca om, S-a smerit pe Sine, ascultător 
facându-Se până la moarte, şi încă moarte de cruce. Pentru aceea şi Dum¬ 
nezeu Da preaînălţat şi I-a dăruit Lui nume, care este mai presus de orice 
nume; ca întru numele lui Iisus tot genunchiul să se plece, al celor cereşti, şi 
al celor pământeşti, şi al celor de dedesubt Şi să mărturisească toată limba 
că Domn este Iisus Hristos, întru slava lui Dumnezeu-Tatăl" (Filip. 2, 5-11). 
Fiind înalt Fiul, întrucât Sa arătat din Dumnezeu însuşi, deci Domn, e pre¬ 
zentat ca Cel ce înalţă pe om, a cărui fire smerită avea nevoie să fie înălţată. 
Deci cere reluarea slavei Sale şi cu trupul. Şi, nefiind lipsit de slava Sa, o cere, 
deşi nu o primeşte ca Dumnezeu (căci este Cuvântul care era de la început 
Dumnezeu adevărat), ci ca Cel ce, având pururea slava cuvenită Lui, poate 
ridica şi templul Său, mai bine-zis înalţă trupul Său, care între timp a fost lip¬ 
sit de slavă. Ca să nu pară unora că cere o slavă neobişnuită şi străină Lui 


1924. Ca ipostas dumnezeiesc al firii Sale omeneşti, nu era lipsit de slavă. Totuşi, îşi 
însuşeşte cererea slavei, ca un om ce are nevoie de ea, căci numai prin El ca om putea trece 
slava Sa la oameni. Mai precis, n-are nevoie de ea pentru Sine, ci are nevoie de ea pentru a o 
transmite oamenilor. Arată, în acest fel, că are El însuşi nevoie de ea. îşi însuşeşte rolul de 
reprezentant al oamenilor, care au nevoie de slavă, deşi pentru Sine nu avea această nevoie. în 
greceşte se zicer Hristos "se face", sau "se preface" că e vinovat sau că are nevoie să ceară 
slava, când El de fapt nu e vinovat, nici n-are nevoie de ea. Când cineva "face" pe vinovatul, sau 
pe păcătosul, fără să fie de fapt aşa, nu e la fel ca atunci când cineva se preface că e bun. Dacă 
ultimul îl face pe cineva mai rău, primul îl face mai bun. Sunt trei deosebiri între faptul că 
Hristos "face" pe vinovatul ("pentru noi blestem s-a făcut"; Gal. 3,13) şi că unii se fac că sunt 
buni, fără să fie. Hristos trăieşte de fapt vina noastră, deşi nu e vinovat; suferă păcatul nostru 
ca şi când El l-ar fi făcut, fără să îl fi făcut îl doare vina noastră ca şi când ar fi a Lui. Simte 
nevoia de-a cere pentru noi slava, ca şi când ar avea nevoie să o ceară pentru Sine. Acesta e 
primul lucru. Al doilea lucru este că face aceasta pentru alţii. Iar al treilea, că e o necesitate 
suferinţa Lui pentru vina noastră, ca noi să fim scăpaţi, prin suferinţa Lui, pentru vina noastră, 
şi ca, prin cererea slavei pentru noi, să primim această slavă. Hristos nu se "preface" numai în 
acestea că e ca noi, ci Se face real acestea, pentru ca să ne ajute nouă. în sensul acesta se "pre¬ 
face". Faptul că Dumnezeu însuşi merge până la moarte pentru noi fără să aibă păcat, pentru 
a ne scăpa de moarte şi a ne obţine slava, are o influenţă extraordinară asupra noastră. Dacă 
suferinţa unui om păcătos, pentru noi, ne influenţează în bine, cu atât mai mult ne influenţează 
suferinţa Fiului lui Dumnezeu pentru noi, făcut în acest scop om. 

în suferinţa şi rugăciunea exclusivă a lui Hristos pentru noi se arată slujirea Lui arhie¬ 
rească. De aceea s-a socotit această rugăciune a lui Iisus ca rugăciune arhierească. Pe de altă 
parte, rugăciunea Lui exclusivă pentru noi nu rămâne o rugăciune exterioară, ci simte El 
însuşi nevoia acestei rugăciuni. Aşa se explică faptul că El simte trebuinţa să sufere real pen¬ 
tru noi ca pentru Sine şi trebuinţa să Se roage şi pentru Sine, rugându-Se pentru noi. 

odinioară, declară că ea este de dinainte de lume, de la Tatăl însuşi, fiindcă 
Fiul n-a ieşit vreodată în afara slavei Tatălui, Ei împărăţind împreună, şi fiind 
lăudat şi închinat de către noi şi de către îngeri ca Dumnezeu din Dumnezeu 
şi în Dumnezeu şi cu Dumnezeu. Aceasta socotesc că învaţă şi dumnezeies¬ 
cul Evanghelist, când spune: "La început era Cuvântul şi Cuvântul era la 
Dumnezeu şi Dumnezeu era Cuvântul. Acesta era întru început la Dum¬ 
nezeu" (In 1,1-2). 


CAPITOLUL 7 

FAPTUL CÂ SE SPUNE CÂ S-A DAT CEVA FIULUI DE CĂTRE TATĂL 
NU ÎL SCOATE DIN MĂRIREA DUMNEZEIASCĂ, 

CI APARE CA FIIND DE-O-FIINŢÂ ŞI DIN TATĂL, 

CHIAR DACĂ SE SPUNE CĂ PRIMEŞTE CEVA 

" Arătat-am numele Tău oamenilor pe care Mi i-ai dat Mie 
din lume. Ai Tăi erau şi Mie Mi i-ai dat şi cuvântul Tău l-au păzit. 
Acum au cunoscut că toate câte Mi-ai dat sunt de la Tine; 

pentru că cuvintele pe care Mi le-ai dat le-am dat lor, 
iar ei le-au primit şi au cunoscut cu adevărat că de la Tine 
am ieşit, şi au crezut că Tu M-ai trimis" (In 17, 6-8) 

Am spus adineauri destul de clar, precum mi se pare, că Hristos a vorbit 
către Tatăl din ceruri omeneşte şi, în acelaşi timp, dumnezeieşte, fiindcă Şi-a 
îndreptat cuvântul din amândouă, nelăsându-1 cu totul nici în grăuntele ome¬ 
nescului, nici vorbind în întregime numai de slava dumnezeiască. De aceea, 
păstrează şi aici acelaşi caracter. Ca Dumnezeu după fire şi ca pecete a firii 
negrăite, zice către Tatăl Său: "Arătat-am numele Tău oamenilor", zicând, în 
loc de slavă, numele , căci s-a gândit să vorbească după obiceiul nostru. De 
fapt, preaînţeleptul Solomon a scris: "E mai de ales bunul nume, decât multa 
bogăţie" (Pilde 22, 1), adică sunt mai bune bunul renume şi slava, decât 
strălucirea şi lauda ce ţin de bogăţie. însuşi Dumnezeu spune, prin glasul 
Proorocului Isaia, celor ce s-au făcut fameni pentru împărăţia cerurilor: "Şi 
famenul să nu zică: "Iată eu sunt un copac uscat!". Pentru că aşa zice Domnul 
către fameni: Celor care păzesc zilele Mele de odihnă şi aleg ceea ce îmi este 
plăcut Mie şi stăruie în legământul Meu, le voi da în casa Mea şi în lăuntrul 
zidurilor Mele un nume şi un loc mai de preţ decât ăi şi ăice; le voi da nume 
veşnic şi nepieritor" (Is. 56, 3-5). Şi să socotească cineva, dacă are minte, că 
dărnicia lui Dumnezeu nu se va vădi numai în chemarea prin simple nume a 
celor ce, într-o cugetare bună şi virtuoasă, au lupat împotriva a toată plăcerea 
din lume, şi-au omorât mădularele de pe pământ şi au cinstit cele ce nu se 

abat de la legile dumnezeieşti. Ci zice nume bun în loc de slavă, căci vor fi 
strălucitori şi vor împărăţi, fiind bine văzuţi împreună cu Hristos. 

Hristos afirmă că a arătat numele lui Dumnezeu-Tatăl, adică a făcut 
vădită şi strălucitoare slava Lui în toată lumea. Cum, sau în ce mod? Sa 
înfăţişat pe Sine însuşi ca dovadă, prin faptele Sale, mai presus de cuvânt 
Căci Tatăl s-a preaslăvit în Fiul, ca în chipul Său, căci din pecete se vede fru¬ 
museţea arhetipului. Deci Unul-Născut S-a arătat ca Cel ce, fiind înţelepciu¬ 
nea fiinţială, Viaţa şi Creatorul minunat al tuturor, e mai tare ca moartea, ca 
stricăciunea, e curat fără răutate, milostiv, sfânt, bun 1925 . Dar s-a cunoscut ca 
fiind acestea şi Cel ce Da născut pe El, căci Fiul nu putea fi altfel după fire 
decât Cel din Care este prin fire. Tatăl a strălucit ca în chipul propriu, în slava 
Celui Născut Pentru cei vechi, Acesta era ca un fel de cuvânt despre Acela. 
Acum ni Sa arătat şi prin vederea însăşi 1926 . Pentru credinţă, ceea ce se vede 
e mai mult decât ceea ce se spune prin cuvinte. Deci socotesc că nu fără un 
anumit scop ni s-a spus nouă acest cuvânt Căci trebuie să se meargă în 
cunoaştere şi pe calea vederii. 

Fiul a arătat numele Tatălui, aducându-ne la cunoaşterea şi la vederea 
sigură că nu e numai Dumnezeu (fiindcă s-a propovăduit aceasta şi înainte de 
venirea lui Hristos, prin Scriptura de Dumnezeu insuflată), ci că, pe lângă fap¬ 
tul că e Dumnezeu cu adevărat este şi Tată, nu printr-un nume mincinos, ci 
având în Sine şi din Sine pe Cel Născut al Său, împreună veşnic cu firea, 
fiindcă nu Da născut în timp pe Creatorul veacurilor. De aceea, numele de 
Tată îi este mai propriu lui Dumnezeu, decât cel de Dumnezeu. Căci numele 
de Dumnezeu indică demnitatea, pe când cel de Tată, proprietatea fiinţială. 
Spunând cineva Dumnezeu, arată pe Domnul tuturor, iar numindu-L Tată, 
exprimă proprietatea: arată că a născut 1927 . Numele de Tată, care e mai pro¬ 
priu şi mai adevărat 1-1 acordă lui Dumnezeu şi Fiul însuşi, Care nu zice: Eu 


1925. în bunătatea şi înţelepciunea unui fiu se arată bunătatea şi înţelepciunea tatălui (nu 
numai ca cel din care s-a născut acela, ci şi ca cel care este mereu model pentru fiu). Fiul 
iubitor nu se poate despărţi de tatăl, deşi nu se confundă. Modelul perfect al acestei relaţii este 
în Dumnezeu. Toate valorile spirituale au ca purtătoare persoana şi deci relaţia interpersonală. 
Hristos a arătat slava Tatălui prin slava ce Şi-a arătat-o El în faţa oamenilor. Făcându-Se cunos¬ 
cut pe Sine ca Dumnezeu, L-a făcut cunoscut şi pe Tatăl din Care S-a născut Dumnezeu nu e 
o persoană egoistă. 

1926. în revelaţia Vechiului Testament se ştia de un Cuvânt al lui Dumnezeu, prin Care 
vorbea El. Acum acest Cuvânt S-a arătat în chip văzut luând trup. Sa văzut şi mai clar carac¬ 
terul Lui de Persoană deosebită de a Tatălui, deci nedespărţită de Tatăl prin unitatea fiinţei. 

1927. Un Dumnezeu care n-ar fi născut un Fiu, care n-ar fi Tată, ar fi un Dumnezeu lipsit 
de iubire, de comuniune. Iar dacă ar fi silit să facă ceva, n-ar fi atotputernic, n-ar fi liber. Dacă 
n-ar exista un Tată ceresc, n-ar exista nici taţi pământeşti, care reprezintă tot ce e mai înalt 
între oameni. Un Dumnezeu care n-ar fi Tată ar fi o esenţă panteistă, n-ar indica proprietatea 
Lui de Dumnezeu liber şi iubitor, de adevărat Dumnezeu. 

i 

şi Dumnezeu, ci "Eu şi Tatăl Meu una suntem" (In 10, 30), iar altă dată zice 
despre Sine: "Pe El Ea pecetluit Dumnezeu-Tatăl" (In 6, 27). Dar şi când a 
poruncit ucenicilor Săi să boteze toate neamurile, nu le-a spus să facă aceas¬ 
ta în numele lui Dumnezeu, ci a legiuit pe faţă să se facă "în numele Tatălui 
şi al Fiului şi al Sfântului Duh" (Mt. 28,19). Iar dumnezeiescul Moise, isto¬ 
risind facerea lumii acesteia, n-a atribuit crearea ei unei singure Persoane, ci 
a scris: "Şi a zis Dumnezeu: Să facem om după chipul şi după asemănarea 
Noastră" (Fac. 1, 26). Spunând: "Să facem" şi "după asemănarea Noastră", a 
indicat Sfânta Treime. Căci Tatăl a creat şi a chemat toate la existenţă prin 
Fiul în Duhul. Dar acestea nu erau uşor de văzut de către cei vechi, ba, mai 
degrabă, cuvântul le era întunecos. Căci nu s-a numit în mod special Tatăl şi 
nu s-a înfăţişat clar nici Persoana Fiului. Dar Domnul nostru Iisus Hristos, 
fără vreo reţinere, ci cu multă îndrăzneală a numit pe Dumnezeu Tatăl Său, 
iar pe Sine S-a numit Fiu. Şi, arătându-Se rod adevărat al firii stăpânitoare a 
tuturor, a făcut cunoscut numele Tatălui şi ne-a adus la deplina cunoaştere. 
Căci cea mai deplină cunoaştere a lui Dumnezeu şi a stăpânirii Lui peste toate 
nu constă numai în a şti că Dumnezeu există, ci că e şi Tată şi al cui Tată este, 
ştiindu-se şi de împreună-existenţa Sfântului Duh. Căci numai a şti că este 
Dumnezeu nu ne este potrivit nouă, ci celor de sub Lege. Aceasta nu întrece 
măsura înţelegerii iudaice 1928 . Şi precum Legea n-a desăvârşit nimic, dân- 
du-ne o învăţătură pregătitoare şi neputând să ne ducă la evlavia virtuţii, aşa 
a dat şi o cunoştinţă nedeplină despre Dumnezeu, despărţind numai de 
iubirea faţă de zeii cu nume necunoscute şi îndemnând la închinarea adusă 
Dumnezeului Cel Unul şi adevărat "Să nu ai, zice, alţi dumnezei afară de 
Mine! Să te temi de Domnul Dumnezeul tău şi numai Lui să-I slujeşti" (leş. 
20, 3; Deut 6,13). 

Dar Domnul nostru Iisus Hristos, adăugând la cele poruncite de Moise 
lucruri mai bune şi aducând o învăţătură mai luminoasă decât porunca Legii, 
ne-a dăruit o cunoaştere mai bună şi mai limpede decât cea veche. Căci ne-a 
arătat nu numai că există un Dumnezeu Făcător şi Domn al tuturor, ci că El 
este şi Tată. Şi ne-a arătat prin faptă, căci Sa înfăţişat pe Sine ca chip, zicând: 
"Cel ce M-a văzut pe Mine a văzut pe Tatăl", "Eu şi Tatăl Meu una suntem" 
(In 14, 9; 10, 30). Şi aceasta a spus-o în mod cuvenit, ca Unul ce, fiind 
Dumnezeu din Dumnezeu după fire, vorbeşte către Tatăl Său în mod deschis 
şi dumnezeieşte. Dar adaugă îndată, zicând mai omeneşte: "Pe cei pe care Mi 
i-ai dat din lume, care erau ai Tăi, şi Mi i-ai dat Mie". Socotim că Domnul a 


1928. A cunoaşte doar în general că există un Dumnezeu e potrivit celor ce cugetă un dum¬ 
nezeu care ne lasă supuşi unei legi nepăsătoare. Un astfel de dumnezeu n-a putut face lumea 
decât dintr-o necesitate, ordinea ei reflectând o anumită ordine căreia îi este supus şi el. 

spus acestea nu ca atribuindu-I ceva în mod special lui Dumnezeu-Tatăl ceea 
ce nu aparţinea Fiului, despărţind stăpânirea. Căci este Dumnezeu dinainte 
de veci, după cuvântul Psalmistului (Ps. 73,13), şi părtaş etern la stăpânirea 
Tatălui. De fapt, preaînţeleptul Evanghelist Ioan toate le referă la El şi le 
supune Lui, evident, ca şi Tatălui, Care împărăţeşte împreună cu El, căci zice: 
"întru ale Sale a venit, dar ai Săi nu Lrau primit" (Jn 1,11). Numeşte ai Săi şi 
pe cei ce nu Dau cunoscut şi au scuturat jugul împărăţiei Lui. Şi le-a spus 
acestea acum, făcând cunoscut ascultătorilor că erau unii care n-au primit în 
minte nici pe Dumnezeu cel Unul şi adevărat, ci se închinau creaţiei şi 
demonilor şi născocirilor diavoleşti. Dar, deşi nu cunoşteau pe Dumnezeu, 
Creatorul tuturor, rătăcind în afara adevărului, totuşi erau ai lui Dumnezeu, 
întrucât este Stăpânul tuturor, ca şi Creator al lor 1929 , căci toate sunt ale lui 
Dumnezeu şi nu e nimic în cele făcute care să nu aibă ca Stăpân pe Cel Unul, 
chiar dacă cel făcut nu ştie aceasta. Fiindcă nimeni n-ar putea să spună 
despre Creatorul tuturor că ar putea pierde stăpânirea peste toate din cauza 
rătăcirii unora, ci, mai degrabă, toate sunt supuse Lui fiindcă au fost făcute şi 
aduse la existenţă prin El. Acesta fiind adevărul, erau ai lui Dumnezeu celui 
după fire şi cei ţinuţi în rătăcirile diavolului, şi cei pierduţi în deşertăciunile 
lumeşti. 

Dar se dau acestea Fiului, cum, sau în ce mod? Dumnezeu-Tatăl a 
binevoit să împărăţească Emanuel peste ei nu ca Unul ce-şi începe acum 
împărăţia peste ei (căci este pururea Domn şi împărat, întrucât e Dumnezeu 
prin fire), ci, ca Cel ce, făcându-Se om şi primejduindu-Şi viaţa pentru toţi, i-a 
răscumpărat pe toţi şi, prin El, i-a adus lui Dumnezeu-Tatăl. Deci, Cel ce 
împărăţea odinioară şi de la început ca Dumnezeu a fost făcut de Cel ce Da 
născut împărat şi ca om. Fiindcă Lui I s-a dat împreună cu altele şi să 
împărătească după măsurile firii omeneşti. Căci nu în acelaşi fel este omul 
împărat, deşi e capabil de minte şi ştiinţă (având acestea între avantajele natu¬ 
rale) . Acelea se cuprind în definiţia fiinţei, dar aceasta îi vine şi se adaugă din 
afară şi nu se arată ţinând în mod nedespărţit de însuşirile naturale. Căci 
demnitatea împărătească i se adaugă şi i se ia, fără a afecta nimic din raţiunea 
firii. Deci demnitatea împărăţiei i se dă omului şi i se adaugă de către 
Dumnezeu din afară. "Prin Mine, zice, împărăţesc împăraţii şi principii rân¬ 
duiesc dreptatea" (Pilde 8,15). 


1929. Toţi sunt ai lui Dumnezeu, întrucât El i-a creat şi-i ţine în existenţă pe toţi, chiar 
dacă rătăcesc în afara adevărului, sau necunoscându-L şi nerecunoscându-L pe El, sau opunân- 
du-se în chip voit lui Dumnezeu. Aceştia trăiesc într-o contrazicere cu Dumnezeu, nu primesc 
toate darurile Lui, trăiesc o viaţă sărăcită, strâmbă, chinuită. Neştiind pe Dumnezeu ca Stăpân 
al său, subiectul nu I se supune, iar aceasta îl face să nu primească iubirea Lui şi puterea şi 
bucuria ce-i vin din aceasta. 


) 

Deci Cel ce împărăţeşte peste toate împreună cu Tatăl a fost, este şi va fi 
Dumnezeu prin fire, primeşte stăpânirea peste cele din lume, după chipul şi 
măsura potrivite omului. De aceea zice: "toate câte Mi-ai dat Mie sunt de ia 
Tine" (In 17, 7). în mod propriu şi special, toate sunt ale lui Dumnezeu, dar 
sunt date nouă celor creaţi prin El. A le avea toate şi a stăpâni peste toate este 
cu totul potrivit firii dumnezeieşti. Iar nouă ne este propriu a le primi. De fapt, 
celor ce cred neîndoielnic în El, le-a mărturisit adevărul robiei şi dispoziţia 
spre ascultare 1930 . Căci zice: "Cuvintele pe care Mi le-ai dat le-am dat lor, iar 
ei le-au primit şi au cunoscut cu adevărat ca de la Tine am ieşit, şi au crezut 
că Tu M-ai trimis" (In 17, 8). Numeşte în mod deschis cuvintele Sale cuvinte 
ale lui Dumnezeu-Tatăl pentru identitatea fiinţei şi deoarece este Dumnezeu- 
Cuvântul, Care anunţă voile Tatălui, aşa cum face şi cuvântul care iese din 
gurile noastre, acela care, prin rostirea în afară, atinge auzul aproapelui, tâl- 
cuind taina din adâncul inimii noastre. De aceea glasul proorocesc despre El 
L-a numit "înger de mare sfat" (Is. 9, 5), căci Cuvântul care este în El şi din 
El enunţă, în mod real, sfatul mai presus de toate, mai presus de fire şi mare 
al Celui ce Da născut, prin rostirea cuvintelor ca om, şi prin cunoştinţă şi 
călăuzire luminoasă şi duhovnicească după înălţarea la ceruri, căci desco¬ 
peră celor vrednici tainele Sale. Aceasta o va mărturisi şi Pavel zicând: "De 
vreme ce voi căutaţi dovadă că Hristos grăieşte întru mine..." (II Cor. 13,3). 

Deci Hristos a mărturisit celor ce-L iubesc că ei şi-au însuşit şi au păzit 
cuvintele pe care I le-a dat Tatăl. Prin aceasta ei au fost asiguraţi că a ieşit şi 
a fost trimis de la Tatăl. Dar cei ce au rămas în părerea contrară nu au trăit 
aceasta 1931 . Căci cei ce nu şi-au însuşit cuvintele Lui şi n-au păzit credinţa în 
mod liber nu au primit, nici n-au crezut că a ieşit de la Dumnezeu şi că a fost 
trimis de El. De fapt, iudeii ziceau când: "De era omul acesta de la Dum¬ 
nezeu, n-ar fi călcat sâmbăta" (In 9, 16), când: "Noi suntem ucenici ai lui 
Moise. Noi ştim că Dumnezeu a vorbit lui Moise, iar pe Acesta nu-L ştim de 
unde este" (In 9, 28-29). Vezi cum tăgăduiau trimiterea, încât declarau cu 
neruşinare că nici nu ştiu de unde este? Că ei nu primeau nici naşterea Lui 
negrăită dinainte de veci, înţeleg pe cea din Dumnezeu-Tatăl, bolind de multa 


1930. Precum primim de la Dumnezeu o existenţă mărginită şi trecătoare, aşa putem 
primi de la El şi o stăpânire mărginită şi trecătoare. Cei ce cred sunt conştienţi că sunt robi sau 
dependenţi de Dumnezeu şi simt trebuinţa ascultării de El. 

1931. Cine primeşte cu încredere cuvintele cuiva, primeşte tot ce spune acela prin ele şi 
îi deschide aceluia uşa. Astfel, cei ce au primit cuvintele lui Hristos au primit cu încredere afir¬ 
maţia Lui că a ieşit prin naştere, de la Tatăl şi a fost trimis de El în lume. L-au primit ca pe Fiul 
lui Dumnezeu, precum afirmă că este. Prin cuvinte, persoanele se pot uni fără să se confunde. 
Aşa s-au unit cu Hristos, fără să se confunde cu El, cei ce au primit cuvintele Lui. Şi s-au unit 
prin El şi cu Tatăl, de la Care El le spunea cuvintele. 

nebunie a gândirii şi se ciocneau ca de o piatră chiar de întrupare, poţi afla 
uşor când auzi pe Evanghelist zicând: "pentru aceasta căutau iudeii şi mai 
mult să-L omoare, nu numai pentru că dezlega sâmbăta, ci şi pentru că zicea 
că Dumnezeu este Tatăl Său, făcându-Se pe Sine deopotrivă cu Dumnezeu" 
(In 5,18). Dar s-a însemnat şi acest cuvânt al iudeilor necredincioşi către El: 
"Nu pentru lucru bun aruncăm cu pietre asupra Ta, ci pentru hulă, şi pentru 
că Tu, om fiind, Te faci pe Tine Dumnezeu" (în 10,33). înţelegi deci că cei ce 
au fost păzitorii adevăraţi ai cuvintelor Lui L-au mărturisit şi au crezut că a 
strălucit din Tatăl (căci aceasta cred că înseamnă "am ieşit") şi că a fost tri¬ 
mis la noi ca să vestească porunca Domnului, potrivit spusei din Psalmi (Ps. 
2, 7). Iar cei ce râdeau de Cuvântul, Care e Dumnezeu şi ieşit din Tatăl, res¬ 
pingeau credinţa şi tăgăduiau cu hotărâre că e Dumnezeu şi din Tatăl şi a venit 
la noi pentru a noastră mântuire, făcându-Se ca noi, dar fără de păcat. Cu 
dreptate deci pe cei buni şi sinceri, care şi-au supus Lui urechea sufletului, îi 
aduce înaintea lui Dumnezeu-Tatăl, iar pe cei care nu sunt astfel i-a uitat cu 
totul. Iar ceea ce a spus se vede clar, începând din timpurile noastre. Şi ce 
este aceasta? "Oricine va mărturisi pentru Mine înaintea oamenilor, mărtu- 
risi-voi şi Eu pentru el înaintea Tatălui Meu, Care este în ceruri. Iar cel ce se 
va lepăda de Mine înaintea oamenilor şi Eu Mă voi lepăda de el înaintea 
Tatălui Meu, Care este în ceruri" (Mt. 10,32-33). Aceasta a făgăduit că va face 
şi odinioară, zicând prin Proorocul Isaia însuşi Dumnezeu-Tatăl: "Voi sunteţi 
martorii Mei, zice Domnul" (Is. 43, 10). Deci Mântuitorul vorbeşte dum¬ 
nezeieşte şi omeneşte, căci era totodată Dumnezeu şi om, vorbind în chip 
nevinovat în amândouă felurile şi spunând după trebuinţele timpurilor în 
mod iconomic fiecăruia ce i se potrivea. 


CAPITOLUL 8 

NU SE SPUNE DESPRE CINEVA CÂ E ÎN AFARĂ DE ÎMPĂRĂŢIA 
LUI HRISTOS DACĂ SE SPUNE CÂ ESTE ÎN CEA A TATĂLUI. 

CĂCI A LOR ESTE STĂPÂNIREA PESTE TOATE 

"Eu pentru aceştia Mă rog; nu pentru lume Mă rog, ci pentru cei 
pe care Mi i-ai dat, că ai Tăi sunt. Şi toate ale Mele sunt ale Tale, 
şi ale Tale sunt ale Mele şi M-am preaslăvit întru ei. Şi Eu nu mai 
sunt în lume, iar ei în lume sunt şi Eu vin la Tine" (In 17 ? 9-11) 

Mijloceşte iarăşi, ca om, Cel ce are calitatea de a împăca pe oameni cu 
Dumnezeu şi de a fi Mijlocitor (I Tim. 2, 5) şi cu adevărat Marele şi 
Preasfântul Arhiereu (Evr. 3, 1). îmblânzeşte prin rugăciunile Sale gândul 
Celui ce La născut, aducându-Se pe Sine jertfă pentru noi, căci El este jertfa, 

» 

şi El preotul 1932 , El e Mijlocitorul, şi El e jertfa preacurată (Evr. 7, 27), El e 
Mielul adevărat, Care ridică păcatul (In 1, 29). Mijlocirea de odinioară a lui 
Moise era deci un fel de chip şi o umbră străvezie a mijlocirii lui Hristos, 
arătată în timpurile din urmă. Arhiereul cel după Lege a înfăţişat în chipul lui 
pe Arhiereul jertfitor, Cel mai presus de Lege. Căci cele ale Legii sunt umbre 
ale adevărului 1933 . Dumnezeiescul Moise şi, împreună cu el, preacinstitul 
Aaron se aflau totdeauna la mijloc, între Dumnezeu şi adunare, pe de o parte 
îmblânzind mânia Lui faţă de păcatele celor din Israel şi chemând bunăvoirea 
de sus peste cei slabi, pe de alta, rugându-se pentru ei, binecuvântându-i şi 
aducând jertfele potrivite Legii şi darurile, după rânduielile poruncite, când 
pentru păcate, când ca mulţimiri pentru binefacerile primite de la Dum¬ 
nezeu. Hristos, Care S-a arătat în timpurile din urmă Arhiereul şi Mijlocitorul 
mai presus de chipurile şi formele Legii, Se roagă pentru noi ca om, dar îşi 
arată şi dărnicia ca Dumnezeu, împreună cu Dumnezeu-Tatăl, Care dăruieşte 
bunătăţile celor vrednici 1934 . Foarte vădit ne-a arătat aceasta Pavel, zicând: 
"Har vouă şi pace de la Dumnezeu, Tatăl nostru, şi de la Domnul Iisus 
Hristos" (II Cor. 1,2). Deci, Cel ce Se roagă ca om, în acelaşi timp împarte ca 
Dumnezeu, căci, fiind Arhiereu curat, fără pată şi fără răutate, nu S-a adus pe 
Sine pentru slăbiciunea Sa, cum era obiceiul celor ce aduceau jertfe după 
Lege, ci, pentru mântuirea sufletelor noastre. Şi aceasta făcând-o o dată pen¬ 
tru păcatul nostru, S-a făcut rugător pentru noi şi este El însuşi jertfă de 
ispăşire pentru păcatele noastre, după cuvântul lui Ioan. Şi "nu numai pentru 
ale noastre, ci şi pentru ale lumii întregi" (I In 2,1-2). 


1932. E uşor să aducă cineva o jertfe neidentică cu sine. Dar Hristos Se aduce jertfă pe 
Sine însuşi. Şi Se aduce exclusiv pentru noi, căci El fiind feră de păcat, n-are nevoie să Se jert¬ 
fească pentru Sine. 

1933. De obicei umbra porneşte din realitate. în Vechiul Testament umbrele porneau din 
realitatea sau din adevărul încă neapărut, ca să pregătească pe oameni pentru înţelegerea 
adevărului, atunci când el va apărea. De aceea, dacă n-ar fi apărut Hristos ca Arhiereul şi jert¬ 
fa cu adevărat eficientă, arhiereii şi jertfele din Vechiul Testament n-ar fi avut nici un rost. 
Arhiereii şi preoţii din Biserică nu sunt umbre, ca cei din Vechiul Testament Jertfa din 
Biserică e prelungirea stării de jertfe reală a lui Hristos, şi preoţii care o fac prezentă sunt unel¬ 
tele Lui văzute. El însuşi continuă să Se prezinte prin ei ca jertfă. 

1934. Hristos ca om Se roagă şi aduce jertfa pentru noi, cerând cele bune, iar ca Fiul lui 
Dumnezeu ni le şi dă împreună cu Tatăl. Astfel, este cel mai sigur şi eficient Mijlocitor. Nu 
numai că duce spre Dumnezeu jertfa şi rugăciunile noastre, ci ne şi aduce de la Dumnezeu 
răspunsul bunătăţilor. Chiar în trupul Lui, care se aduce jertfă lui Dumnezeu şi ni se dă, sunt 
bunătăţile dumnezeieşti ale Persoanei Sale. Dar, dacă n-ar fi decât Hristos, nu şi Tatăl, s-ar 
putea socoti că El îşi aduce jertfa Sieşi, şi răspunsul şi l-ar da tot El. Dar, fiind Fiul Tatălui, şi 
calitatea de Persoană deosebită de Tatăl având-o şi ca om, jertfa poate fi văzută ca îndreptată 
şi spre altă Persoană şi deci răspunsul vine şi de la Aceea, Persoana Sa fiind şi accesibilă nouă, 
şi unită cu cea a Tatălui. 

Dar poate va zice cineva, opunându-se cuvintelor noastre: Ceea ce se 
spune prin ucenic se opune cuvintelor Mântuitorului, când Domnul nostru 
Iisus Hristos neagă limpede că trebuie să se roage pentru toată lumea. Dar 
înţeleptul Ioan a grăit în mod contrar. Căci nu afirmă că Mântuitorul va fi 
rugător şi ispăşire numai pentru păcatele noastre, ci şi pentru toată lumea. 
Dar ce dezlegare se va da acestora, sau cum se arată ucenicul în acord cu 
cuvintele Stăpânului, nu e greu de spus. Fericitul Ioan, fiind din Iudeea şi din¬ 
tre iudei, ca să nu socotească unii că Domnul este rugător la Tatăl numai pen¬ 
tru cei din Israel, dar nu şi pentru celelalte neamuri risipite în toată lumea, 
deşi se vor întoarce la credinţa în El, sau că nu vor fi chemate spre mântuirea 
prin Hristos, spune că Domnul nu va fi ispăşire numai pentru cei din neamul 
lui Israel, ci pentru lumea întreagă, adică pentru cei din tot neamul, care vor 
fi chemaţi prin credinţă la dreptate şi sfinţenie. Dar Domnul nostru Iisus 
Hristos, deosebind pe cei cu adevărat credincioşi, care ascultă cu iubire 
cuvintele Lui dumnezeieşti, supunându-şi grumazul inimii şi luându-şi jugul 
slujirii lui Dumnezeu, de cei care nu au o astfel de cugetare şi care au hotărât 
să-L defăimeze prin grele neascultări, a spus că Se roagă în mod cuvenit 
numai pentru ei. Căci, fiindu-le Mijlocitor şi Arhiereu, a socotit că numai lor 
trebuie să le procure, prin mijlocire, bunătăţile. Cei pe care i-a dat Tatăl, aceia 
sunt de fapt ai Tatălui, neexistând altă cale spre familiaritatea cu Dumnezeu 
decât cea prin Fiul. Şi te va învăţa El însuşi, zicând: "nimeni nu vine Ia Tatăl 
Meu decât prin Mine" (In 14, 6). Observă cum, dând Tatălui pe cei despre 
care vorbeşte, îi câştigă pentru Sine. Şi aceasta se arată înţelegând-o foarte 
bine cel mai învăţat dintre autorii Sfintelor Scripturi, zicând: "Pentru că 
Dumnezeu era în Hristos, împăcând lumea cu Sine însuşi" (II Cor. 5,19) 1935 . 
Căci, mijlocind Hristos şi primind pe cei ce vin la El prin credinţă şi aducân- 
du-i prin Sine Tatălui, lumea a fost împăcată. De aceea şi Proorocul Isaia ne-a 
învăţat de mai înainte să alegem pacea cu Dumnezeu în Hristos, zicând: "mai 
bine să caute ocrotirea Mea şi cu Mine să facă pace" fls. 27, 5). Căci 
depărtând din sufletul nostru cele ce ne înstrăinează de iubirea faţă de 
Hristos, adică lucrarea urâtă şi de plăcere iubitoare a păcatului, pornirea spre 
plăcerea lumească şi rătăcirea ca maică şi hrănitoare a toată răutatea, ne vom 
face ai Lui şi prieteni ai lui Hristos, vom înfăptui pacea cu Dumnezeu, alipin- 


1935. Dumnezeu era în Hristos, ca Tată al Lui, împăcând prin jertfa Fiului Său, Care era 
oarecum şi a Sa, lumea cu Sine. Prin Fiul Său îşi aduce jertfa prin care împacă astfel El însuşi 
lumea cu Sine. Hristos este punctul central de întâlnire între Dumnezeu şi lume, de împăcare 
şi unire între Dumnezeu şi lume. Hristos este Mijlocitor nu numai în direcţia de la om spre 
Dumnezeu, ca jertfă, ci şi în direcţia de la Dumnezeu spre om, în El Dumnezeu (Tatăl unit cu 
Fiul) răspunzând cu bunătăţile Lui jertfei aduse de Fiul ca om. 

du-ne prin Fiul de Tatăl însuşi, şi vom primi în noi pe Cuvântul cel născut din 
El şi vom striga în Duhul: "Awa, Părinte" (Rom. 8,15). 

Deci cei daţi lui Hristos s-au făcut ai Tatălui, şi nu rămân în afara lui 
Hristos din pricina aceasta, căci Dumnezeu-Tatăl împărăteşte cu El şi stă¬ 
pâneşte prin El peste toate 1936 . împărăţia însăşi este stăpânirea cea una a 
Sfintei şi celei de-o-fiinţă Treimi şi, făcându-se ea a Fiului, se umple şi Tatăl 
de slava Fiului. Ceea ce se spune că e supus Tatălui se află şi sub stăpânirea 
Fiului. De aceea zice: "Şi toate ale Mele sunt ale Tale, şi ale Tale sunt ale 
Mele". Căci unde străluceşte şi se arată identitatea firii, acolo e şi slava 
neschimbată a demnităţii ei, nedând ceva din ea în mod împărţit, ci răspân¬ 
dind în mod egal una şi aceeaşi slavă. Moştenitorul fiinţial al măririlor Tatălui 
arată că are toate cele ale Născătorului, dar arată şi pe Născătorul că are toate 
ale Lui, pentru că Fiecare se arată prin fire în Celălalt. Fiul străluceşte în 
Tatăl, şi Tatăl, în Fiul. Aşa ne-au mărturisit de Dumnezeu insuflatele Scrip¬ 
turi. Deci, dacă una din măririle Tatălui este să aibă stăpânirea peste toţi, 
aceasta aparţine şi Fiului, căci El este pecetea fiinţei Tatălui, nesuportând nici 
o schimbare şi deosebire în ceva. 

A afirmat deci că s-a preaslăvit în cei odată daţi lui, hotărând să ceară 
răsplata cea mai dreaptă pentru ei 1937 . Care e deci cererea şi pentru care 
pricină cere bunăvoinţa Tatălui faţă de cei cunoscuţi că sunt ai Lui? "Nu sunt 
în lume, zice, iar aceştia sunt în lume, şi Eu vin la Tine". Petrecând încă pe 
pământ şi fiind împreună cu Sfinţii Apostoli cu trupul, mângâierea prezenţei 
Lui vădite era cu ei, pentru a le da ajutor celor în primejdie; de aceea ucenicii 
erau susţinuţi în curaj. De fapt, mintea omenească primeşte îndrăzneală şi 
bucurie mai mult de la cei văzuţi decât de la cei nevăzuţi. Dar, spunând aceas¬ 
ta, nu declarăm că Domnul e slab în puterea de-a mântui pe unii dacă nu e 
văzut ca prezent. Ar aiuri cineva cugetând astfel, şi pe drept cuvânt "Fiindcă 
Iisus Hristos este ieri şi în veci Acelaşi". Ştia că ucenicii Săi se vor descuraja 
nu puţin când îi va lăsa singuri pe pământ învăluiţi de valurile sălbatice ale 
lumii, care obişnuiesc să împresoare cu greutăţi de nesuportat şi cu primej¬ 
dii extreme pe cei ce propovăduiesc cuvântul lui Dumnezeu celor ce încă nu-L 
cunosc. Deoarece Eu vin, zice, la Tine (fiindcă Mă voi înălţa pentru a şedea 
pe tron împreună cu Dumnezeu-Tatăl şi pentru a împărăţi împreună cu El), 
iar aceştia rămân deocamdată în lume, Mă rog pentru ei, căci sunt ai Tăi, deşi 


1936. Numai daţi de Tatăl lui Hristos, devenim şi noi fii ai Tatălui în Hristos. Nu putem fi 
fii ai Tatălui în afara lui Hristos. Nu putem simţi iubirea de fii, faţă de Tatăl, dacă nu avem în 
noi pe Fiul lui Dumnezeu făcut om, dacă Fiul nu ne dă simţirea Lui de Fiu al Tatălui. 

1937. Fiul cere răsplata preaslăvirii de la Tatăl pentru cei pentru care S-a jertfit Prea- 
slăvirea aceasta îi vine şi ca o mulţumire de la aceia. Bunătăţile date de Tatăl acelora sunt toto¬ 
dată o bucurie şi o preaslăvire a Fiului, Care a obţinut pentru ei acele bunătăţi. 


J 

Mi i-ai dat Mie. Mă îngrijesc de ei ca de ai Tăi şi ai Mei, şi M-am proslăvit în 
ei, pentru că toate câte Mi le-ai dat sunt ale Tale, şi ale Mele sunt ale Tale. Şi 
cuvântul e adevărat. Cei din lume, care au fost daţi lui Hristos şi prin aceasta 
s-au făcut ai Tatălui, nu au încetat să îl slăvească pe Cel prin Care s-au unit cu 
Dumnezeu-Tatăl, ci, aduşi prin El Tatălui, rămân nu mai puţin ai Lui. Căci 
toate sunt comune Lui şi Tatălui în Dumnezeirea şi puterea după fire. Unul 
este Dumnezeu în noi, închinat în Sfânta şi cea de-o-fiinţă Treime. Şi suntem 
ai lui Dumnezeu, Cel adevărat, supuşi Sfintei şi de-o-fiinţă Treimi după modul 
robiei. 


CAPITOLUL 9 

MĂRIREA DUMNEZEIRE ESTE PRIN FIRE ÎN FIUL, 

CHIAR DACĂ SE SPUNE CÂ O ARE DE LA TATĂL DIN CAUZA FIRII 
LUI OMENEŞTI ŞI CHIPULUI SMERIT 

"Părinte Sfinte, păzeşte-i în numele Tău, în care Mi i-ai dat, 
ca să fie una precum suntem şi Noi " (In 17, 11) 

Ia aminte pretutindeni la împletirea celor două realităţi într-una, adică a 
celei omeneşti, înţeleg a micimii noastre, şi a celei dumnezeieşti, căreia îi 
aparţine slava mai presus de toate. Căci cuvântul le-a îmbinat pe amândouă, 
şi, precum am spus mai sus, nu urcă exclusiv nici la înălţimea dumnezeiască, 
nici nu se desparte cu totul de măsurile omeneşti. Căci este Dumnezeu făcut 
om, deţinând, printr-o întâlnire tainică şi negrăită, un oarecare loc de mijloc, 
încât nu iese nici din hotarele Dumnezeirii şi nu părăseşte în întregime nici 
pe cele ale omenităţii 1938 . Căci naşterea negrăită din Tatăl, întrucât este 
Cuvântul şi Unul-Născut, îl înalţă la fiinţa dumnezeiască şi la slava cuvenită 
Lui. Dar chenoza (deşertarea, golirea) îl coboară oarecum la ceea ce suntem 
noi, deşi nu a fost silit Cel ce este împreună cu Tatăl, împăratul tuturor, căci 
n-a fost silit vreodată Unul-Născut împotriva voii 1939 , ci mai degrabă prin voia 
Sa a primit deşertarea din iubire faţă de noi. Fiindcă S-a smerit pe Sine, cu 


1938. Hotarele Dumnezeirii nu desemnează o mărginire a Dumnezeirii, ci tocmai nemăr¬ 
ginirea ei. Deci Hristos rămâne şi în nemărginirea puterii dumnezeieşti, dar nu părăseşte nici 
mărginirea omenească. îşi manifestă în mărginirea omenească nemărginirea dumnezeiască. 
Este în El o blândeţe nebiruită, o smerenie care se impune irezistibil. In sunetul mărginit al 
cuvintelor Sale, cei ce nu li se opun sesizează înţelesuri şi puteri nemărginite. Cu atingerea 
degetului omenesc vindecă, şi învie morţii cu cuvântul. 

1939. Nu flămânzea de silă Hristos, nu pătimea fără voia Lui. Toate cele omeneşti, măr¬ 
ginirile, le suporta cu voia. Dar şi în aceasta se manifesta puterea Lui dumnezeiască. Suporta 
cele omeneşti, afară de păcat 

voia, şi nu din vreo necesitate 1940 . Căci s-ar dovedi că S-a întrupat împotriva 
voii Sale dacă ar fi cineva care-L poate stăpâni şi I-ar porunci să meargă fără 
voie spre aceasta. Deci S-a smerit pe Sine de bunăvoie pentru noi. Fiindcă alt¬ 
fel nu vom fi niciodată fii după har şi dumnezei, dacă Unul-Născut nu Şi-ar fi 
însuşit pentru noi şi din pricina noastră smerenia, al cărei chip luându-1 şi noi, 
prin împărtăşirea de Duhul, devenim fii ai lui Dumnezeu şi dumnezei 1941 . 
Deci, când spunem că a unit în oarecare mod omenescul cu Dumnezeirea, să 
nu te sminteşti, părăsind, cu neînţelegere, minunarea cuvenită măiestriei 
neasemănate pusă în cuvintele Lui, care păstrează pentru noi caracterul lor 
dublu, aşa încât să vedem în acelaşi timp pe Dumnezeu şi Omul, Care 
grăieşte, împletind cu slava firii negrăite smerenia omenităţii, păstrând 
unirea armonioasă dintre cele două. 

Acestea le spunem fără să afirmăm că firea Cuvântului a fost trasă spre o 
treaptă mai mică decât cea în care a fost la început. A cugeta astfel înseamnă 
a fi lipsit de învăţătură, o dată ce Dumnezeirea a rămas cu totul nepătimitoare, 
neprimind nici o abatere, ci păstrându-şi permanent starea ei. Dar modul 
chenozei de bunăvoie, îmbrăcarea chipului smereniei 1942 pentru umanitate, 
îl face pe Unul-Născut Dumnezeu, Care răsare din Tatăl, este egal cu El, de 
un chip cu El şi întru El, să Se arate în manifestări mai mici decât cele în care 
se menţine Tatăl. Şi să nu te miri dacă Fiul pare să fie mai mic decât măreţia 
Tatălui din pricina omenescului, când, din pricina aceasta, Pavel afirmă că a 
fost pus mai prejos şi decât îngerii, scriind astfel: "Pe Cel micşorat cu puţin 
faţă de îngeri, pe Iisus II vedem încununat cu slavă şi cu cinste din pricina 
morţii pe care a suferit-o" (Evr. 2, 9), poruncindu-se şi sfinţilor îngeri să I se 
închine 1943 . Căci, "când aduce în lume pe Cel întâi născut, El zice: Şi să se 
închine Lui toţi îngerii lui Dumnezeu" (Evr. 1, 6). Dar s-a arătat Proorocilor 


1940. Dacă fără voie ar fi devenit om şi ar fi trebuit să suporte cele omeneşti, n-ar fi fost 
Dumnezeu atotputernic, ci ar fi fost supus, prin cine ştie ce evoluţie, legii trecerii de la cele pu¬ 
ternice la cele slabe. Aceasta e concepţia panteistă, care nu vede o deosebire de fiinţă între 
Dumnezeu şi lume. Nu se poate să nu fie undeva o libertate unită cu atotputernicia. Fără ea, 
nimic nu s-ar explica. 

1941. Smerenia de bună voie a lui Hristos îl arată ca Dumnezeu adevărat. Căci, dacă ar 
avea pe cineva superior Lui, s-ar smeri din voia sau rânduiala aceluia. Dar numai prin smere¬ 
nia Sa de bună voie ne-a dat şi nouă posibilitatea să fim asemenea Lui, adică fii ai lui Dumnezeu 
după har. însuşi Fiul lui Dumnezeu S-a făcut ca noi, pentru ca noi să ne putem uni cu El de 
bunăvoie şi să ne înălţăm la demnitatea Lui. 

1942. Fiul lui Dumnezeu nu e silit să Se smerească. Aceasta ar însemna că există cineva, 
sau ceva (vreo lege) mai presus de El, care-L sileşte la aceasta. Dar Se smereşte de bunăvoie, 
din iubire, pentru a mântui umanitatea, făcându-Se ipostasul sau Persoana ei. 

1943. Fiul lui Dumnezeu cel întrupat S-a pogorât mai prejos de îngeri, mai ales prin 
moarte, căci îngerii, neavând trup, nu mor. Dar, după aceea, I s-au închinat şi ca om îngerii, 
căci Subiectul umanităţii este Dumnezeu. 

că şi sfinţii Serafimi stau în cerc în jurul Lui când şade pe tronul înalt şi ridi¬ 
cat peste toate. Deci, când se vorbeşte despre naşterea Lui adevărată din 
Tatăl, nu I se atribuie Fiului umanitatea. Dar e propriu Lui, întrucât S-a făcut 
om, dar a rămas şi ceea ce a fost, este şi va fi pururea, să se spună că a şezut 
pentru noi unde nu era 1944 . De aceea zice: "Părinte Sânte, păzeşte-i în 
numele Tău, în care Mi i-ai dat, ca să âe una precum suntem şi Noi". El 
voieşte ca ucenicii Lui să fie păziţi în puterea şi stăpânirea firii Lui negrăite, 
atribuind în mod potrivit lui Dumnezeu cel adevărat şi după fire puterea de-a 
mântui pe cei pe care voieşte să-i mântuiască. Prin aceştia slăveşte nu altce¬ 
va, ci firea Sa, dar în Persoana Tatălui, din Care S-a născut ca Dumnezeu 1945 . 

Deci în: "Părinte Sânte, păzeşte-i în numele Tău, în care Mi i-ai dat", se 
înţelege că este numele dumnezeiesc 1946 . Nu I s-a dat numele Dumnezeirii 
ca Celui ce nu este Dumnezeu după fire, fiind chemat la o demnitate dum¬ 
nezeiască dobândită. In acest caz, ar fi dumnezeu prin har, ca şi noi, având o 
slavă nu de la El, ci primită, şi firea furată, ceea ce nu e îngăduit să cugetăm. 
Căci prin aceasta n-ar mai fi Dumnezeu, nici Fiu după fire. Deci, deoarece, 
precum propovăduiesc dumnezeieştile Scripturi, "Cuvântul S-a făcut trup", 
adică om, a primit cele pe care le avea ca Dumnezeu 1947 , căci nu aparţin omu¬ 
lui prin fire numele şi realitatea slavei dumnezeieşti. Să cugetăm iarăşi cum 
S-a arătat pe Sine Puterea vie şi ipostaziată a lui Dumnezeu-Tatăl, prin Care 
Tatăl lucrează toate. Căci, rostind: "păzeşte-i" pe aceştia, nu S-a oprit la aces¬ 
tea, ci S-a înfăţişat ca lucrând pentru păzirea lor şi fiind, pentru aceasta, pu¬ 
terea lucrătoare a Tatălui Său. Căci zice: "Păzeşte-i în numele Tău, în care Mi 
i-ai dat". Ia aminte la precizia cuvântului, acordând şi atribuind numai 
Dumnezeirii lucrarea şi iconomia privitoare la noi. Căci îndată afirmă că I s-a 
dat slava Dumnezeirii pentru chipul omenesc (asumat), spunând că a dat Lui 
ceea ce aparţine firii dumnezeieşti, adică numele mai presus de orice nume. 
De aceea spunem că slava aparţine Fiului prin fire, ca Celui din Tatăl, dar şi 
că primeşte omeneşte, prin dăruire, cele pe care le primeşte ca om, deoarece 
este om, căci omul nu este Dumnezeu prin fire, dar Hristos este Dumnezeu 
prin fire, chiar dacă e conceput ca om pentru că S-a aflat printre noi. 


1944. Fiul lui Dumnezeu nu S-a pogorât de la înălţimea Sa de Dumnezeu fâcându-Se om. 
Dar tocmai de aceea S-a putut înălţa şi ca om la înălţimea Lui dumnezeiască, după ce a primit 
pentru o vreme smerenia noastră acoperindu-Şi slava. 

1945. Prin cei care se mântuiesc e slăvită firea Sa dumnezeiască, iar aceasta nu e numai 
în El, ci şi în Tatăl, sau în primul rând în Tatăl, de la Care a primit şi El, prin naştere, firea Sa 
dumnezeiască; Tatăl îi mântuieşte prin Fiul. 

1946. Hristos cere Tatălui să-i păzească pe cei câştigaţi de El în numele Lui, care este toto¬ 
dată şi numele Tatălui. în acest nume dumnezeiesc e toată puterea vieţii veşnice. 

1947. Pe de o parte, Hristos, unit cu Tatăl în fiinţă, Şi-a dat cele dumnezeieşti, deci şi nu¬ 
mele dumnezeiesc, pe de alta, le-a primit ca om. 








1034 


SFANŢUL CHIRIL AL ALEXANDRIEI 


Dar voieşte să fie păziţi şi ucenicii în unitatea aceleiaşi gândiri şi voinţe, 
oarecum uniţi în cuget şi duh şi în legea iubirii frăţeşti, ca să se strângă în 
legătura indisolubilă a iubirii, ca unitatea lor să fie atât de desăvârşită, încât 
să semene unităţii fiinţiale care există între Tatăl şi Fiul. Rămânând neclintiţi 
şi de neînvins, nu vor fi zdruncinaţi de nici unul dintre lucrurile din lume, sau 
de plăcerile trupului, ci vor păzi mai degrabă puterea nemicşorată a iubirii în 
unitatea dreptei credinţe şi a sfinţeniei. E ceea ce s-a şi întâmplat cu ei. Căci, 
precum citim în faptele Apostolilor, "Inima şi sufletul mulţimii celor ce au 
crezut erau una! 1 (Fapte 4, 32), adică în unirea Duhului. Aceasta o spune şi 
Pavel: "Este un trup şi un Duh" (Efes. 4, 4), pentru că cei mulţi sunt un trup 
în Hristos, fiindcă toţi ne împărtăşim dintr-o pâine 1948 , şi toţi am fost unşi într-un 
singur Duh, cel al lui Hristos 1949 . Deci vrea ca ucenicii Săi să fie păziţi în uni¬ 
tatea duhului şi într-o unitate nedespărţită de cuget, ca cei ce vor deveni 
cotrupeşti, prin împărtăşirea de acelaşi trup (I Cor. 10,17). Iar dacă cineva ar 
cugeta că ucenicii se unesc şi în modul în care sunt uniţi Tatăl şi Fiul, nu 
numai după fiinţă, ci şi după voinţă (căci una este voinţa în Sfânta fire), să se 
cugete şi aşa. Şi în voinţă poate vedea cineva pe creştinii adevăraţi, deşi deofi- 
inţimea nu e în aceeaşi formă în noi ca în Tatăl şi în Dumnezeu-Cuvântul, Cel 
din El. 


"Când eram cu ei în lume, Eu îi păzeam în numele Tău 
pe cei ce Mi i-ai dat; şi i-am păzit şi n-a pierit nici unul dintre ei, 
decât fiul pierzării, ca să se împlinească Scriptura. 

Iar acum, vin la Tine" (In 17, 12-13) 

Cuvântul Mântuitorului trece la o înfăţişare mai vădită a ceea ce vrea să 
spună. După ce la început a vorbit mai umbrit, acum Se vesteşte şi Se desco¬ 
peră, aşa cum se trece de la furtună la vreme bună. Fericiţii ucenici socoteau 
că absenţa Mântuitorului nostru (se înţelege cea cu trupul - căci nu era nici 
o piedică să-L înţeleagă ca Dumnezeu cei ce voiau) le va fi spre mare pagubă, 
fiindcă nu aşteptau să-i salveze nimeni, odată înălţat Hristos la ceruri. Căci 
nimeni nu va ridica o mână puternică împotriva celor ce le vor pricinui 
necazuri, ci aceia care vor voi vor putea face, neîmpiedicat, toate împotriva lor 
şi-i vor expune la orice primejdie. 


1948. Ne împărtăşim toţi din acelaşi trup al lui Hristos, prezent sub chipul aceleiaşi pâini. 
Ne împărtăşim din aceeaşi "pâine vie care s-a pogorât din cer" (In 6, 51) şi Şi-a format trupul 
ca ipostas dumnezeiesc. Primind acelaşi trup al Lui, devenim şi noi un trup al Lui (I Cor. 12, 
13). Aşa împlinim porunca lui Hristos ca să fim una în El. Cei ce se unesc între ei prin 
împărtăşire de acelaşi trup sunt ucenicii Lui (In 13, 35). 

1949. Vorbeşte de ungerea din acelaşi Sfânt Mir după Botez. 

Dar despre ei, care s-au făcut înţelepţi părinţi şi luminători ai lumii, nu ne 
e greu să spunem că puteau să privească nu numai la prezenţa în trup a 
Mântuitorului nostru Hristos, ci, să ştie că, deşi Se va depărta cu trupul de la ei 
şi nu-L vor mai vedea cu ochii trupului, trebuia să-L cugete ca mereu prezent 
şi împreună-existent pentru totdeauna prin puterea Dumnezeirii Sale. Când 
va pierde Dumnezeu însuşirile Sale, sau ce se va împotrivi firii stăpânitoare a 
tuturor şi o va împiedica de la lucrarea celor ale ei? Căci e o lucrare şi putere 
dumnezeiască de a fi pretutindeni, de a umple în mod negrăit cerul şi pămân¬ 
tul şi de a încăpea în toate, dar a nu fi încăput de nimic. Dumnezeu nu e 
cuprins de vreun loc, sau mărginit în spaţii, nici nu e circumscris de ceva, 
pentru că firea lipsită de cantitate, de mărime şi netrupească nu suportă să 
pătimească ceva de felul acesta. Deci, deoarece Hristos era deodată şi 
Dumnezeu şi om, ucenicii trebuia să ştie că, deşi va avea să lipsească 
trupeşte, nu va fi deloc absent, ci va fi împreună cu ei după raţiunea negrăită 
a puterii Lui dumnezeieşti. De aceea şi Mântuitorul însuşi a spus în cele 
dinainte: "Părinte Sfinte, păzeşte-i în numele Tău, în care Mi i-ai dat". Iar 
acum spune iarăşi: "Când eram cu ei în lume, îi păzeam în numele Tău, pe cei 
ce Mi i-ai dat", arătând prin aceasta ucenicilor Săi că puterea de-a izbăvi şi 
ajuta aparţine lucrării Dumnezeirii, şi nu prezenţei cu trupul. Trupul însuşi 
nu se sfinţea prin el însuşi, ci prin Cuvântul unit cu el, Care l-a strămutat, într-un 
anume mod, la puterea Lui cea după fire. Numai aşa Se face cauza mântuirii 
şi sfinţeniei celor ce se împărtăşesc de El. Deci tot ce aparţine lucrării dum¬ 
nezeieşti nu vom atribui trupului, ci, cugetând mai potrivit, vom atribui pu¬ 
terii dumnezeieşti a Cuvântului lucrătoare prin trup. Căci, oare, nu aceasta 
înseamnă, şi nimic altceva, a fi păziţi ucenicii în numele Tatălui? Căci prin 
slava lui Dumnezeu au fost păziţi. Eliberând deci mintea ucenicilor de teama 
că le va lipsi şi întărindu-le, prin aceleaşi cuvinte spuse de multe ori, asigu¬ 
rarea viitoare, nu spune că ea le va veni din convieţuirea trupească cu 
învăţătorul, ci din faptul că El este Dumnezeu după fire. Căci, fiind vădit că 
are stăpânirea şi puterea nesfârşită peste toate (fiindcă nu Se va schimba şi 
nu va primi vreo trecere spre ceea ce nu era, fiind pururea la fel), îi va ajuta 
fără îndoială şi în viitor şi-i va scoate din tot răul ce va veni asupra lor. Deci 
înţelege iarăşi că purtarea de grijă este ascunsă în cuvânt spre folosul şi zidi¬ 
rea noastră. Cerând oarecum de la Dumnezeu-Tatăl păzirea - înţeleg pe cea 
a Sfinţilor Săi ucenici -, declară că El însuşi a făcut aceasta, arătându-Se egal 
în putere şi deopotrivă lucrător cu Cel ce Da născut, mai bine-zis, ca fiind 
Puterea ipostatică a Celui ce Da născut Căci Cel căruia îi este propriu să 
poată acestea, sau Care este şi Se mărturiseşte Dumnezeu după fire, cum nu 
s-ar înţelege că e egal în putere şi având identitatea după fire cu El? Şi cum 
ar fi străin de Dumnezeu sau de altă fire Cel ce i-a păstrat, ca Dumnezeu, în 

numele Lui, şi i-a încununat cu slava izvorâtă din faptele bune? Nu se arată 
astfel aşa cum este, adică Dumnezeu? Căci n-ar putea împlini vreuna dintre 
făpturi lucrările lui Dumnezeu dacă n-ar fi fiinţial ceea ce socotim că este 
Dumnezeu. 

In prezentarea Sa afirmă iarăşi învăţătura despre dualitatea Sa determi¬ 
nată de iconomia cu trupul. Neagă firii Sale create puterea de a menţine şi 
păzi cele care sunt vrednice de aceasta datorită evlaviei faţă de Dumnezeu, 
atribuind numai firii dumnezeieşti cele proprii Dumnezeirii. De aceea, iarăşi, 
deşi spune că a păzit pe ucenici, n-a atribuit măsurilor omeneşti această faptă, 
d spune că ea s-a îndeplinit mai degrabă în numele lui Dumnezeu. Situându-Se 
în afara acestei fapte, întrucât era trup, îşi atribuie păzirea şi puterea lucrării 
celor dumnezeieşti întrucât este Dumnezeu din Dumnezeu, Puterea atotlu- 
crătoare a Tatălui, forţa care vădeşte prin atributele ei fiinţa din care este. Iar 
dacă I s-a dat, cum zice, şi în această privinţă, numele Dumnezeirii, deşi e 
Dumnezeu după fire, întrucât S-a arătat ca Unul-Născut din Dumnezeu, 
aceasta nu-L micşorează întru nimic, nici nu-L scoate din cinstea şi slava 
cuvenită Lui. Nici pe departe nu are loc aceasta. Acest lucru trebuie înţeles 
că a devenit propriu umanităţii, şi ei trebuie să i se atribuie, pentru că ea nu 
are nimic de la ea însăşi. 

Deci spune că a păzit pe ucenicii Săi şi a avut grijă de ei, şi nu s-a pierdut 
decât unul, pe care l-a numit fiul pierzării, fiind dus la pieire de voia sa, mai 
bine-zis de ticăloşia şi lipsa lui de credinţă. Nu vom socoti niciodată că 
vânzătorul dintre ucenici a căzut în cursa celui ce vânează pe oameni şi în 
laturile diavoleşti potrivit vreunei judecăţi dumnezeieşti de neocolit, sau că, 
nefiind vinovat, a cedat hotărârii de sus. Căci cine s-ar putea împotrivi 
judecăţii lui Dumnezeu? Şi cum e vrednic de osândă şi de ocară, dacă nu s-a 
născut în cele bune? Pentru care pricină? Netrebnicul e osândit din pricina 
voii sale, şi nu dintr-o necesitate impusă de cineva 1950 . Iar cel ce a iubit o aşa 
de cumplită pieire se numeşte cu dreptate fiul pierzării, căci a meritat pieirea 
şi stricăciunea, aşteptându-se la un astfel de sfârşit dureros deoarece pornise 
pe o astfel de cale. 

Iar deoarece a adăugat cuvintelor despre aceasta: "ca să se împlinească 
Scriptura", vom zice din nou cititorilor în chip folositor: Nu fiindcă a spus 
Scriptura s-a pierdut vânzătorul şi a recurs la o astfel de răutate, încât să pună 
mai presus puţinii arginţi decât cinstitul Sânge al lui Hristos, ci, deoarece 
avea să se piardă singur, vânzând din perversitatea lui pe Domnul, a vorbit 


1950. Iuda nu L-a vândut pe Hristos pentru că era o necesitate să se facă aceasta. Dacă ar 
fi fost aşa, Jertfa lui Hristos şi-ar pierde din valoare. Totul ar fi decurs dintr-o evoluţie necesară 
a lucrurilor. Dacă n-ar fi o libertate supremă undeva, nici faptele oamenilor nu ar fi libere. Cum 
s-ar mai face în acest caz deosebire între cei buni şi cei răi, sau între bine şi rău? 

despre aceasta mai înainte Scriptura, care nu putea minţi 1951 , deoarece este 
cuvântul lui Dumnezeu, Care toate le ştie şi poartă în cugetarea Sa modul şi 
viaţa fiecăruia şi purtarea de la început până la sfârşit De aceea, Psalmistul, 
atribuindu-I cunoştinţa tuturor celor ce au fost şi se aşteaptă să fie, zice către 
El: "Tu ai cunoscut şederea mea şi scularea mea. Cărarea mea şi Grul vieţii 
mele Tu le-ai cercetat şi toate căile mele mai dinainte le-ai văzut" (Ps. 138, 2- 
3). Deci, preştiind toate şi privind la cele viitoare ca şi cum ar fi prezente, pe 
lângă toate celelalte pe care le-a spus despre Hristos, cuvântul dumnezeiesc 
a prevestit de mai înainte şi că se va pierde cel pus între ucenici. în orice caz, 
preştiinţa nu a fost o voinţă şi o poruncă a lui Dumnezeu; nici prezicerea n-a 
avut în ea necesitatea lucrării răului, care fusese prevăzută, şi a uneltirii 
împotriva Mântuitorului, ci a fost mai degrabă un îndemn de abţinere de la 
ea. Pentru cel ce o ştia, dacă voia, era mai degrabă un îndemn ca să se 
păzească de a o pătimi, având putinţa pornirii spre ceea ce voia 1952 . Dar poate 
vei zice: Cum îi mai păzeşte Hristos, dacă, urmând pornirile şi mişcările 
libere ale propriilor voiri, unii se află în afara plasei diavoleşti, iar dintre toţi a 
rătăcit singur netrebnicul Iuda? Ce folos a avut el din aşa-zisa pază? Dar, o, 
viteazule, îţi vom spune iarăşi că sunt bune şi foarte folositoare trezvia, tăria 
minţii, voinţa neclintită, facerea de bine şi dobândirea virtuţii. în felul acesta 
lucrăm mântuirea noastră. Dar nu ajunge numai aceasta sufletului omului, 
deoarece are nevoie şi de conlucrarea cu harul de sus, care uşurează sufle¬ 
tului cele greu de împlinit şi face lesne de străbătut calea obositoare şi aspră 
a dreptăţii. Iar că cele numai de la noi nu sunt nimic, dacă nu se adaugă cele 
ale harului dumnezeiesc, ascultă-1 spunând pe Psalmist "De n-ar zidi 
Domnul casa, în zadar s-ar osteni cei ce o zidesc; de n-ar păzi Domnul cetatea, 
în zadar ar priveghea cel ce o păzeşte" (Ps. 126,1). Deci trebuie să aducem 
de la noi înfrânarea, deprinzându-ne în iubirea de Dumnezeu, ca să ne arătăm 
tari în dorinţa noastră de mântuire, şi aşa să cerem cele de la Dumnezeu şi 
ajutorul de sus, dorind să se întărească bărbăţia prin înarmarea neînfrânată 
în toate. O dată ce ne-a dăruit harul Său şi ne-a întărit spre aceasta Dumnezeu, 
putem combate puterea ce luptă împotriva noastră şi putem birui mâna 
diavolului, dacă nu voim să ascultăm de cel ce ne cheamă spre plăceri, sau la 
vreun alt mod de păcate. Dacă îi predăm voinţa şi ne lăsăm prinşi în cursa lui 


1951. Dumnezeu doar a prevestit în Scriptură, prin preştiinţa, ce va face Iuda, dar nu l-a 
predestinat la aceasta. 

1952. Iisus, mustrând pe iudei, le-a spus că, dacă ar fi ascultat cuvintele Lui, nu ar mai 
veni asupra lor toate nenorocirile pe care El le prevedea. Dumnezeu, prevăzând, nu sileşte să 
se facă cele prevăzute de El, ci lasă libertăţii umane putinţa de a evita relele prevăzute. Ame¬ 
ninţarea prevederii e mai mult un avertisment E o mare taină în a împăca prevederea lui 
Dumnezeu cu putinţa lăsată oamenilor de a evita răul prevăzut 

spre răutate, cum vom învinovăţi pe altul pentru aceasta şi nu vom atribui mai 
degrabă lipsei noatre de voinţă pătimirea acestora? Oare, nu aceasta este 
ceea ce a spus Solomon: "Nebunia omului dărâmă cale a lui şi inima lui se 
mânie împotriva lui Dumnezeu" (Pilde 19,3)? Acest fapt e neîndoielnic. Dacă 
vânzătorul nu s-ar fi bucurat de ajutorul lui Dumnezeu în mod egal cu ceilalţi 
ucenici, să ni se arate, şi ne vom socoti biruiţi. Iar dacă, având acelaşi ajutor 
al harului dumnezeiesc, s-a rostogolit din pricina propriilor gânduri în prăpas¬ 
tia pierzaniei, cum se poate spune că nu l-a păzit Hristos, având cele ale 
bunătăţii Sale, încât orice om s-ar fi putut salva, dacă acesta n-ar fi ales să 
păţească ceea ce i s-a întâmplat din propria voinţă? Alţii s-au supus harului, 
încât acesta a salvat voia lor, facându-i conlucrători. Căci în acest fel se reali¬ 
zează mântuirea fiecăruia dintre noi. 


"Şi acestea le grăiesc în lume, 
ca să fie deplină bucuria Mea în ei” (In 17, 13) 

Adu-ţi aminte iarăşi de cele pe care le-am spus adineauri şi vei înţelege 
foarte bine tâlcul acestor cuvinte. El ne-a înfăţişat în toate, cele două trăsături 
ale Persoanei Sale, arătând în sine atât demnitatea dumnezeiască, cuvenită 
Lui, cât şi măsura cuvenită umanităţii din pricina iconomiei întrupării. Ar fi 
fost absurd ca El să voiască să nege ceea ce a asumat de bunăvoie pentru noi, 
deoarece, neavând nevoie de nimic, ci fiind desăvârşit în toate din Tatăl 
desăvârşit, S-a deşertat pe Sine, nedobândind ceva din cele folositoare Sieşi, 
ci pricinuindu-ne nouă binele prin deşertare 1953 . Arătându-li-Se deodată ca 
Dumnezeu şi ca om, face pe ucenicii Săi să înţeleagă că El va lucra şi când va 
fi absent cu trupul, aşa cum lucrează acum, când e prezent, cele ce contribuie 
la mântuirea lor cea în Dumnezeu. Şi precum i-a păzit încă fiind împreună cu 
ei pe pământ, aşa îi va păzi şi când nu va mai fi prezent cu trupul, în mod dum¬ 
nezeiesc, prin puterea mai presus de toate a fiinţei Sale. Deşi Dumnezeu nu 
e vizibil în spaţiu, nu lipseşte nici uneia dintre făpturi, fiindcă umple toate şi 
vine prin toate, fiind în afară de toate şi în toate. Iar adresându-Se Tatălui Său 
şi zicând: "Părinte Sânte, păzeşte-i", îndată a înfăţişat ca prezentă şi puterea 
Tatălui, lucrătoare în toate. Totodată arată că nu este în afara firii Tatălui, ci, 
fiind în ea şi din ea, are o unitate nesfârşită cu El, deşi se cugetă într-o exis- 


1953. Nimic nu Şi-a adăugat Fiul lui Dumnezeu coborând prin întruparea Sa, ca om, şi 
prin arătarea Sa către noi, ca lipsit de slavă. Nu Dam fi putut primi în plinătatea slavei Sale, ar 
fi rămas prea înalt faţă de noi. El S-a coborât la noi, asumând omenitatea ca mijloc de comuni¬ 
care cu noi. A fost un om-model pentru noi, capabil să-Şi dovedească iubirea faţă de noi prin 
moartea pe cruce. Noi suntem cei ce am câştigat din pogorârea Lui. 

tenţă (concretă, ipostatică) de Sine, căci zice: "Păzeşte-i în numele Tău, în 
care Mi i-ai dat " 1954 . Deci e necesar să se cugete că, dacă i-a păzit El în 
numele dat Lui de Tatăl, adică în slava Dumnezeirii (fiindcă I-a dăruit Lui 
nume "mai presus de orice nume" - Filip. 2, 9), vrea să-i păzească şi Tatăl în 
numele dat Lui, deci El nu este exclus din lucrarea aceasta. Pentru că Tatăl 
va păzi pe cei care sunt sinceri în credinţa faţă de El ca prin puterea proprie 
Născutului Său. Fiindcă (Tatăl) nu va fi lucrător în ceva referitor la făpturi 
decât prin Fiul. Deci, dacă i-a păzit Fiul (când era în trup) prin puterea şi slava 
Dumnezeirii, în ce mod îi va lipsi pe ucenici de a se învrednici de grija cuve¬ 
nită? Cum li s-ar putea întâmpla să cadă din siguranţa în El, o dată ce puterea 
dumnezeiască a Unuia-Născutului persistă pururea şi e fixată în identitatea 
tăriei celei după fire aflate în El? Căci Dumnezeirii îi este neobişnuită aba¬ 
terea şi strămutarea spre altceva, aşa cum e obişnuită celor cu o viaţă ne¬ 
dreaptă. Ea luminează pururea prin însuşirile ei stăpânitoare. 

Deci le-am grăit, zice, acestea în lume, ca ucenicii Mei să aibă în ei bucu¬ 
ria Mea împlinită. Dar cum, sau în ce mod, vom întreba iarăşi, neobosind să 
înlăturăm neclarităţile cuvintelor? Fericiţii ucenici socoteau că, dacă Hristos 
Se află şi convieţuieşte cu ei, se înţelege cu trupul, se vor izbăvi de orice 
necaz şi vor scăpa uşor de primejdiile din partea iudeilor, rămânând ne¬ 
păgubiţi de cei ce voiesc să le facă rău. Dar, dacă El îi va părăsi şi va pleca la 
cele de sus, vor cădea în orice primejdie şi vor avea de suportat chiar primej¬ 
dia din urmă, nemaifiind nimeni care să-i apere în mod durabil şi să oprească 
apropierea ispitelor. Din această pricină, Domnul nostru Iisus Hristos, ne- 
tăgăduind nici umanitatea odată asumată, nici arătându-Se lipsit de puterea 
dumnezeiască, afirmând prin cuvinte pe amândouă, spune că I s-a dat ca unui 
om numele Dumnezeirii şi în El şi prin El se împlineşte, cu cei ce cred în El, 
cruţarea şi păzirea de către Tatăl. Ce li se pregătea deci în mod înţelept prin 
acestea? Ca să înveţe fericiţii ucenici şi să înţeleagă - pricepând înţelesul sub¬ 
til al celor spuse - că, şi fiind împreună cu ei cu trupul, nu le lucra prin trup 
cele spre mântuire, ci prin slava Dumnezeirii şi prin puterea Atotfacătorului. 
Deci nimic nu-i va păgubi pe ucenici nemaifiind El prezent cu trupul, puterea 
dumnezeiască a Unuia-Născutului putându-i mântui cu uşurinţă, chiar dacă 
trupul nu va fi prezent Şi acestea le spunem nu ca să nu dăm nici o valoare 
sfântului trup al lui Hristos (să nu fie!), ci pentru că lucrarea celor săvârşite 


1954. Păzeşte-i, ace Hristos, în puterea ce Mi-ai dat-o Mie. Puterea Tatălui este şi a Fiului. 
Fiul întrupat cere deci Tatălui să-i păzească în puterea Lui, care este însă şi puterea Sa. 
Păzeşte-i deci în Mine, sau împreună cu Mine. E ceea ce se petrece într-un anumit grad şi cu 
oamenii ce se iubesc. Fiul poate spune tatălui: tată, ajută-mă să fac lucrurile pentru care mi-ai 
dat putere, ca să le fac şi eu. Dar şi tatăl face lucrurile sale, gândindu-se să sporească astfel 
numele bun al fiului, din puterea ce-i vine din gândul la aceasta. 

se cuvine să o atribuie mai degrabă slavei dumnezeieşti. Trupul Domnului s-a 
sfinţit prin puterea Cuvântului unit cu el, fiind făcut astfel împreună-lucrător 
în binecuvântarea noastră tainică, în aşa fel că poate să ne sădească şi nouă 
sfinţenia lui 1955 . însuşi Domnul şi Mântuitorul vorbind cândva iudeilor şi 
spunând multe despre trupul Său, l-a numit pâine adevărată de-viaţă-facă- 
toare: "pâinea, zice, pe care Eu o voi da pentru viaţa lumii este trupul Meu" 
(In 6, 51). Şi aceia uimindu-se foarte şi nedumerindu-se nu puţin cum firea 
trupului pământesc le-ar putea fi pricină de viaţă veşnică, răspunzând, El le-a 
zis: "Duhul este cel ce dă viaţă; trupul nu foloseşte la nimic . Cuvintele pe care 
vi le-am spus sunt duh şi viaţă" (In 6, 63). Aici spune iarăşi că trupul nu poate 
fi de nici un folos celor ce-L primesc, pentru sfinţire şi dăruirea vieţii (cât 
priveşte firea trupului în sine), dar când e înţeles şi crezut ca templu al 
Cuvântului, atunci va fi desigur pricinuitor al sfinţirii şi vieţii, desigur nu pen¬ 
tru el însuşi, ci pentru Dumnezeu cel unit cu el, Care este Sfânt şi Viaţă. 

Deci, atribuind totul lucrării dumnezeieşti, spune ucenicilor Săi că nu le 
va fi spre pagubă, în ce priveşte păzirea în viaţă, plecarea Lui cu trupul. Căci 
Mântuitorul, deşi Se va acoperi faţă de oameni, nu Se va despărţi de cei ce-L 
iubesc, ci va fi iarăşi împreună cu ei prin puterea dumnezeiască. "Acestea le 
grăiesc în lume, ca să fie deplină bucuria Mea în ei". Care e bucuria deplină 
şi desăvârşită? Să ştie şi să creadă că Hristos nu e numai om ca noi, fără de 
păcat, ci şi că e Dumnezeu cu adevărat Deci e vădit şi neîndoielnic că îi 
aparţine puterea să mântuiască pe cei ce cred în El, chiar dacă nu va mai fi 
prezent cu trupul. Iar prin aceasta se afirmă că şi noi putem avea harul 
desăvârşit aproape de noi, având împreună cu noi pe Cel ce ne poate ridica 
peste orice rău. 

"Eu le-am dat lor cuvântul Tău, şi lumea i-a urât, 
pentru că nu sunt din lume 1956 , precum Eu nu sunt din lume. 

Nu Mă rog ca să-i iei din lume, 
ci să-i păzeşti pe ei de cel viclean" (In 17, 14-15) 

Declară că darul bunăvoinţei Tatălui ne este foarte trebuincios. Spune că 
acesta le este folositor, ca o dreaptă şi preacuvenită răsplată de la El, celor ce 


1955. Nu de la trupul lui Hristos le-a venit oamenilor mântuirea, ci de la dumnezeire. Dar 
puterea dumnezeirii s-a arătat prin trup. Prin puterea ei a putut răbda Hristos în trup jertfa 
pentru oameni. Prin deget sau prin cuvântul rostit a vindecat. Prin trup se arată oamenilor 
slava Lui dumnezeiască de după înălţare. Prin trupul copleşit de lumina dumnezeiască, sau de 
Duhul Sfânt, le vine oamenilor puterea mântuirii. Trupul lui Hristos este atât de sfinţit prin 
unirea Cuvântului dumnezeiesc cu el, încât ne poate sfinţi şi pe noi prin împărtăşirea de el. 

1956. Deşi lumea e constituită după chipurile raţiunilor cuvintelor lui Dumnezeu, lumea 
totuşi nu vrea să trăiască conform acestor cuvinte, ci, conform unor paradigme, raţiuni sau 
cuvinte mincinoase, închipuite. De câte ori nu ne folosim de acestea nu pentru a arăta cum tre- 


) 

se primejduiesc pentru El. Lumea urăşte pe cei ce se alipesc de Dumnezeu, 
şi se supun legilor stabilite de El, şi nu pun nici un fel de preţ pe plăcerea din 
lume, care se bucură de conlucrarea cu harul Lui şi de stăruinţa în bine. Cei 
ce tind în oarecare mod spre El, îndrăznesc în El, poartă lupta pentru El şi nu 
se tem se întâmpine primejdii mai presus de puterea lor, cum n-ar primi la 
sfârşit o răsplată potrivită cu scopul urmărit? De aceea zice Mântuitorul: Eu 
le-am dat lor cuvântul Tău, şi lumea i-a urât, pentru că nu sunt din lume, pre¬ 
cum Eu nu sunt din lume". Pentru că au primit, zice, foarte cuviincios cuvân¬ 
tul Tău, o, Părinte, dat lor prin Mine, adică propovăduirea evanghelică, care 
îi scoate în afara vieţii lumeşti şi din cugetarea pământească pe cei ce îl 
primesc. De aceea au fost şi urâţi de lume, adică de cei ce au ales cele din 
lumea aceasta şi care iubesc această viaţă urâtă şi iubitoare de plăceri, căci 
celor din lume nu le sunt plăcute cuvintele Sfinţilor, care ocărăsc pururea 
relele din această viaţă, declară demnă de dispreţ scurta viaţă din lume, con¬ 
damnă păcatul din ea, înţeapă cu certări aspre pe cei ce se arată păcătuind cu 
dulceaţă şi rostogolindu-se în relele pământeşti, şi care luptă împotriva a toată 
lăcomia, dispreţuind iubirea de slavă şi învăţând pe oameni să renunţe la 
iubirea de arginţi, maica tuturor relelor, şi să se depărteze cât mai mult de ea, 
ba poruncesc celor ameninţaţi de laţurile diavoleşti să fugă de rătăcirea de la 
început şi să se apropie de Dumnezeul tuturor. 

Au fost urâţi pentru acestea, zice, o, Părinte! Şi nu fiindcă au fost dis¬ 
preţuiţi pentru unele fapte urâte sau necredincioase, s-au făcut de nesuportat 
în lume, ci fiindcă le-am dat cuvântul de la Tine şi prin el au ieşit din lume, ca 
şi Mine. Căci vieţuirea în Hristos, pe care ne-o însuşim după putinţă şi noi, 
care urmăm după ei, scoate cu totul din cuget ceea ce e pământesc şi lumesc, 
chiar dacă şi aceia, ca şi noi, au fost văzuţi în lume. De aceea, dumnezeiescul 
Pavel ne-a poruncit să mergem pe urmele Lui. îi vom urma mai ales atunci 
când vom iubi cugetarea numai la cele mai presus de lume şi, ridicându-ne 
mintea deasupra cugetului trupesc, vom vedea cele din ceruri. Hristos Se 
aşază iarăşi în rândul ucenicilor datorită umanităţii. Imitându-L, urcăm spre 
tot felul de virtuţi, precum am spus adineauri, şi, părăsind tot păcatul din 
lume, ne arătăm străini şi noi de relele din lume. E ceea ce scrie şi dum¬ 
nezeiescul Pavel despre sine şi despre Hristos: "Prin care lumea este răstig- 


buie să se trăiască, ci pentru a pleda prin ele pentru cele rele? Există deci posibilitatea de a 
prezenta ca raţiuni adevărate ale lucrurilor raţiuni mincinoase, de a folosi cuvintele nu pentru 
a comunica ceea ce trăim cu adevărat, ci pentru a acoperi, sau pentru a prezenta ca bune 
pornirile rele. Există posibilitatea să folosim cuvintele nu pentru a ne uni prin iubire cu 
Dumnezeu, ci pentru a ne despărţi de El. Cei ce folosesc cuvintele pentru promovarea dezor¬ 
dinii, şi nu pentru unitatea noastră cu Dumnezeu, urăsc pe cei care le folosesc cu rostul lor 
normal, de promovare a unităţii, deci a adevărului. 

nită pentru mine, şi eu pentru lume" (Gal. 6,14). Dar şi în alt loc porunceşte, 
zicând: "vă rog să-mi fiţi mie următori, precum şi eu lui Hristos" (I Cor. 4,16). 
Iar Pavel nu imita desigur pe Domnul nostru Iisus Hristos ca şi Creator al 
lumii. Căci nu ne-a arătat vreodată alte ceruri, dar nici alte mări şi alt pământ 
Cum Da imitat el oare? Cu siguranţă a făcut aceasta amestecând în caracterul 
şi purtarea sa modelul vieţii exemplare a lui Hristos atât cât i-a stat în putinţă. 
Căci cine poate să egaleze pe Hristos? 1957 

Punându-Se pe acelaşi plan cu noi, pentru umanitatea Sa, mai bine-zis - 
ca să spunem adevărul -arătând că ne conduce până la ridicarea din lume 
printr-o viaţă mai presus de lume (căci vieţuirea şi îndrumarea evanghelică sunt 
deasupra lumii), zice că El nu mai este din lume şi că şi noi ne împărtăşim de 
aceasta deoarece cuvântul Lui dumnezeiesc s-a sălăşluit în sufletele noas¬ 
tre 1958 . Dar, precum lumea Mă urăşte, zice, pe Mine, aşa îi va urî şi pe ei. 
Lumea urăşte pe Hristos întrucât luptă împotriva cuvintelor Lui şi nu pri¬ 
meşte îndemnul lor, predându-şi cugetarea întreagă pornirilor spre răutate. 
Pentru imitarea Mântuitorului nostru Hristos a urât şi pe ucenicii Lui, fiindcă 
propovăduiesc cuvântul Lui. E ceea ce făcea şi Pavel, zicând: " în numele lui 
Hristos, aşadar, ne înfăţişăm ca mijlocitori, ca şi cum însuşi Dumnezeu v-ar 
îndemna prin noi. Vă rugăm, în numele lui Hristos, împăcaţi-vă cu 
Dumnezeu!" (II Cor. 5,20). 

Ce cere deci (Hristos), după ce a arătat că ucenicii vor fi urâţi de cei 
alipiţi de relele lumeşti? "Nu Mă rog, zice, ca să-i iei din lume, ci să-i păzeşti 
pe ei de cel viclean". Hristos nu voia să-i izbăvească pe Sfinţi de trebuinţele 
omeneşti, nici de viaţa în trup, până ce nu vor împlini apostolia lor şi nu se vor 
remarca în virtuţile evlaviei, ca, vieţuind cu cei din lume şi călăuzindu-i pe cei 
din ea la o vieţuire bineplăcută lui Dumnezeu, să fie duşi cu faptele lor 
strălucite la cetatea de sus şi să locuiască cu cetele Sfinţilor îngeri. Vom afla 


1957. Hristos a ridicat viaţa umanităţii Sale la desăvârşire, o înălţime la care noi nu putem 
ajunge niciodată. El a realizat în umanitatea asumată moduri de simţire şi purtări desăvârşite, 
pentru că Subiectul care le realiza şi le trăia era totodată Fiul lui Dumnezeu. Noi nu putem 
ajunge niciodată la aceste moduri perfecte ale umanităţii Sale, care ne rămâne în veci model, 
în El, ca model omenesc, se traduce deplin voia dumnezeiască referitoare la manifestarea 
omenescului. De aceea, în El s-a arătat deplin dumnezeiescul în formă omenească. 

1958. Prin Hristos, omul poate trece peste graniţele vieţuirii lumeşti, putând trăi din pu¬ 
terile dumnezeieşti. El se îndumnezeieşte la nesfârşit prin har. Prin Hristos, Dumnezeu nu mai 
lasă lumea în graniţele creatului. Nici omul, nici lumea nu pierd caracterul creat al fiinţei lor, 
dar, prin har, omul poate deveni subiectul energiilor necreate, cărora totuşi nu li se face el 
însuşi izvor. Prin Hristos şi prin omul trăitor în Hristos aceste energii pot face ca şi puterile cre¬ 
ate ale lumii să fie copleşite de energiile necreate. Aceasta s-a întâmplat întâi cu umanitatea lui 
Hristos. Ea a avut în Subiectul ei. Care e Fiul lui Dumnezeu însuşi, izvorul acestor energii 
necreate. Dar lumea aceasta îndumnezeită, fiind mai presus de graniţele ei, nu mai poate fi 
numită lume. 

pe oarecare dintre Sfinţi apropiindu-se de iubitorul de virtute Dumnezeu şi 
psalmodiind: "Nu mă lua la jumătatea zilelor mele" (Ps. 101, 25). Căci nu e 
nepăgubitor pentru sufletele iubitoare de Dumnezeu să iasă din viaţă cu 
trupul înainte de împlinirea unei vieţuiri excepţionale. De aceea şi Legea lui 
Moise, învăţând pe oameni să se teamă de moartea venită peste cei păcătoşi 
din mânie şi pedeapsă înainte de timpul cuvenit, a spus de multe ori: "Nu ti 
nelegiuit până la sfârşit şi nu â nici nebun; de ce să mori înainte de timpul 
tău?" (Eccl. 7,17). Pe lângă aceea, a voi ca Sfinţii să plece din greutăţile noas¬ 
tre, nu puţină păgubire ar aduce celor slabi în credinţă; mai mult chiar, aceia 
n-ar mai înainta spre evlavie, nemaiavând pe cei ce îi pot ajuta în aceasta. Iar 
aceasta ştiind-o, Pavel zice: "doresc să mă despart de trup şi să fiu împreună 
cu Hristos, şi aceasta e cu mult mai bine; dar este de folos pentru voi să 
zăbovesc în trup" (Filip. 1, 24-25). Gândindu-Se deci Domnul la mântuirea 
celor neiniţiaţi şi nevrând să-i lase fără luminători pe cei din lume, se roagă 
să fie păziţi Sfinţii, dar să rămână mereu în afara perversităţii celui viclean şi 
feriţi de asaltul ispitelor prin puterea Tatălui, Care toate le poate. Mai e de 
însemnat că despre cuvântul venit de la El, adică cel evanghelic, zice că e de 
la Dumnezeu-Tatăl, arătând că El însuşi nu e altul decât Tatăl din pricina 
deofiinţimii. Vom afla în Scripturile evanghelice că mulţimile iudaice erau 
uimite de El, fiindcă le învăţa ca Unul ce are putere, şi nu precum cărturarii 
lor. Căci aceia, căutând în sus şi în jos ceea ce place Legii, învăţau poporul 
potrivit ei. Dar Domnul nostru Iisus Hristos, neurmând chipurilor umbrite 
ale literei, ci luminând cu putere dumnezeiască cuvântul Său, spune: "Aţi 
auzit că s-a zis celor de demult "Să nu săvârşeşti adulter". Eu însă vă spun 
vouă că oricine se uită la femeie, poftind-o, a şi săvârşit adulter cu ea în inima 
lui" (Mt 5,27-28). Deşi Legea poruncea despre cuvintele dumnezeieşti că nu 
este îngăduit nici să se adauge ceva la ele, nici să se înlăture din ele ceva, 
Hristos a înlăturat şi a adăugat, strămutând chipurile în adevăr. Deci nu se va 
socoti sub Lege, adică între făpturi, căci numai cel ce se află prin fire între 
robi trebuie să se supună şi Legii 1959 . Hristos Şi-a însuşit cuvântul Tatălui, 
căci El este Cuvântul aflat în Tatăl şi ieşit din Tatăl, vestitor al voilor Dum- 
nezeirii 1960 . Iar prin Dumnezeire înţeleg pe Cea unică, pe Cea singură şi 
adevărată, Cea în Tatăl şi în Fiul şi în Sfântul Duh. 


1959. Hristos ca Dumnezeu e mai presus de Lege. Legii îi sunt supuşi numai robii, sau 
cei creaţi. Aceştia se supun numai până se ridică la puterea iubirii, care are ca izvor pe Dum¬ 
nezeu. Fericitul Augustin a spus: "Ama et fac quod vis". Prin pedepsele pe care le rânduieşte, 
Legea e dată ca oprelişte spre rău, nu ca putere spre iubire. Numai venirea Fiului lui Dum¬ 
nezeu ca om putea aduce oamenilor această putere. 

1960. Dumnezeu-Cuvântul e Subiectul revelator al cuvintelor Tatălui. E Cuvântul cu¬ 
vântător suprem. E Subiectul tuturor sensurilor. 

"Ei nu sunt din lume, precum nici Eu nu sunt din lume. 

Sfinţeşte-i pe ei întru adevărul Tău; 
cuvântul Tău este adevărul" (In 17, 16-17) 1961 

A arătat iarăşi pe cei pentru care Se îngrijeşte. Se roagă lui Dumnezeu- 
Tatăl pentru cei ce se cuvine în modul cel mai potrivit, odată ce se cugetă, 
după Sfânta Scriptură, că e Mijlocitor, Arhiereu şi Rugător. Atunci când se 
întâmplă să greşim şi să ne abatem de la gândul şi fapta cuvenite, sau să fim 
încercaţi de ispite neaşteptate, sau tulburaţi de răutăţi diavoleşti, El intervine 
pentru noi, în modul potrivit mijlocirii, procurând, împreună cu Cel ce Ea 
născut, celor vrednici, cele bune. Căci I se potriveşte şi aceasta, fiind Dum¬ 
nezeu după fire. Cei ce au primit prin Mine cuvântul Tău, o, Părinte, au în ei 
chipul Meu strălucind 1962 . Şi s-au făcut chipuri ale Fiului Tău adevărat, 
trecând, prin imitarea Lui, peste vânturile răutăţii lumeşti şi arătându-se 
străini de iubirea de plăceri şi de toată urâciunea din lumea aceasta. De aceea 
cere: "sfinţeşte-i pe ei întru adevărul Tău". în Hristos curăţia e naturală şi mai 
presus de cuvânt, fiindcă este Dumnezeu adevărat, neştiind sau nerăbdând 
să cadă în păcat, ci fiind mai degrabă izvorul a toată virtutea şi strălucirii ce 
se află în sfinţenie 1963 . Firea dumnezeiască şi stăpânitoare a tuturor nu face 
nimic altceva decât ceea ce I se cuvine cu adevărat şi se cugetă ca aparţinân- 
du-I 1964 . Iar în Sfinţii ucenici, sau în toţi cei ce cred în El, nu există curăţia alt¬ 
fel, sau nu se fereşte de tăvălirea în relele lumeşti decât prin iertarea şi harul 
de sus, care alungă murdăria păcatelor de mai înainte şi vinile vieţii trecute, 
dăruindu-le strălucirea unei vieţi întru sfinţenie, dar neavând stăruirea 
sigură în aceasta. Foarte înţelept ni se pare că spune Pavel: "cel căruia i se 
pare că stă neclintit, să ia seama să nu cadă" (I Cor. 10,12), căci pururea sunt 
în clătinare şi se agită cele ale noastre, cel viclean ispitindu-ne neîncetat, 
şezând mereu lângă noi şi vrând să murdărească, prin născocirile greu de 


1961. Adevărul este Dumnezeu-Cuvântul. Cuvântul revelează pe Tatăl. în El se cunoaşte 
Adevărul, căci Tatăl este Adevărul. în Cuvântul se cuprind sensurile tuturor celor pe care 
Dumnezeu se hotărăşte să le creeze. Toate rămân într-un anumit mod în Dumnezeu-Cuvântul, 
după ale Cărui raţiuni s-au făcut toate. Dar mulţi oameni nu vor să rămână cu voia în Dum¬ 
nezeu-Cuvântul. De aceea, viaţa e strâmbată şi chinuită pentru ei, fiindcă sunt şi dezbinaţi între 
ei. Numai în Dumnezeu-Cuvântul pot fi toţi una. 

1962. A primi cuvintele cuiva înseamnă a primi într-un fel pe acela însuşi, sau pecetea lui, 
fără să se confunde cu cel ce îi transmite cuvintele, căci se sileşte să trăiască şi să lucreze ca 
acela. Cu atât mai mult se întâmplă aceasta cu cei ce primesc cuvintele Cuvântului prin exce¬ 
lenţă, ale Cuvântului suprem, Subiect şi Izvor al cuvintelor. 

1963. Sfinţenia e luminoasă, pentru că e bunătate, aşa cum răutatea e întunecoasă, pen¬ 
tru că e una cu închiderea celui rău în îngustimea lui şi faţă de toată realitatea. 

1964. Dumnezeu nu poate decât dărui, pentru că e existenţa infinită. De aceea este bună, 
sau sfântă prin excelenţă. 

sesizat ale răutăţii lui, pe cei curăţiţi, că: "mâncărurile lui sunt mai săţioase", 
după cuvântul Proorocului (Avac. 1, 16). Asigurând deci pe ucenicii Săi de 
viaţa din afară de lume şi de faptul că se vor face, prin imitare, de un chip cu 
El, roagă şi pe Tatăl să-i păzească, spunând: O, Prea Sfinte Părinte, dacă erau 
în lume, adică dacă trăiau o viaţă preţuită în această lume, dacă şi-ar fi risipit 
mintea în plăcerile pământeşti şi trecătoare, şi-ar fi întipărit în ei chipul foarte 
urât al celui viclean. Nu i-ar fi ispitit deci acela, nici nu s-ar fi înarmat împotri¬ 
va fiilor Tăi, având în ei înşişi imitaţia răutăţii lui. Dar, de vreme ce aceştia, 
urmând Mie, râzând de amăgirea acestei lumi, au ajuns afară din lume şi şi- 
au întipărit în purtările lor chipul sfinţeniei Mele neasemănate, sunt atacaţi 
de Satana care îi asaltează şi îi războieşte pe Sfinţi neîncetat, vreau în mod 
necesar ca ei să fie păziţi 1965 . Să fie păziţi însă nu în afara Adevărului Tău, 
adică în afara Mea. Căci Eu sunt Adevărul Tău după fire, o, Tată, Cuvântul 
fiinţial şi viu şi enipostaziat 1966 . 

Aceasta să presupunem că socoteşte El că trebuie să spună. Priveşte 
cum, prin toate cuvintele Sale, ca să zicem aşa, pătrunzând Persoana Sa cu 
lucrarea Tatălui, spre orice ar fi îndreptată 1967 , arată ca adevărată spusa: 
'Toate s-au tăcut prin El şi fără de El nimic nu s-a tăcut". în cele dinainte Se 
ruga să fie ţinuţi ucenicii, în numele Lui, de Cel ce Da născut, Care I-a dăruit 
Lui. în acestea voieşte ca cererea pentru ei să fie împlinită în Adevărul 
Tatălui. Ce înseamnă aceasta, sau în ce constă diferenţa cuvintelor? Oare nu 
ca să arate că este una lucrarea Tatălui cu a Sa în păzirea Sfinţilor, săvârşită 
prin El? Zicând mai înainte că ucenicii trebuie păziţi în numele Tatălui, a spus 
că stă în slava şi puterea Dumnezeirii ca ei să fie ţinuţi în afara răului. El arată 
într-un mod tainic acel ajutor care să-i ocrotească pe Sfinţi în orice li s-ar 
întâmpla, sprijin pe care Hristos l-a descoperit la un moment dat ucenicilor 


1965. Nu mai e nevoie să fie ispitiţi de Satana cei obişnuiţi să facă răul. Ei fac deja răul. 
Lupta cea mare a Satanei se dă împotriva celor ce vor să sporească în bine. 

1966. Nu poate fi adevăr fără conştiinţă. Conştiinţa ţine de adevăr. Iar a şti de mine în¬ 
seamnă a realiza un fel de dualitate între mine (cel ce ştiu) şi mine, cel ştiut Iar conştiinţa cea 
mai sigură şi mai ascuţită este cea a celui ce ştie şi de altul. O conştiinţă strict individuală se 
scufundă în întuneric. Sunt conştient pentru că ştiu multe despre altul din iubire, sau puţine, 
din duşmănie. Conştiinţa prin iubire e conştiinţa fericită. Tatăl ştie de Sine ca Adevăr şi că are 
împreună cu Sine pe Fiul. 

1967. Sfântul Chirii foloseşte de mai multe ori pentru Fiul termenul Persoană. Fiul e 
Persoana revelatoare prin cuvinte, sau e Cuvântul total. El se manifestă şi se face simţit în 
fiecare cuvânt al Său, de către cei care îl ascultă, cum se face şi omul. Se poate spune şi despre 
om că e cuvânt sau întreg în cuvânt Dar Dumnezeu-Cuvântul e unit cu lucrarea, care nu e 
numai a Sa, ci şi a Tatălui. Chiar când vorbeşte o persoană omenească, se resimte de legătura 
cu alta, deci are în ea şi lucrarea aceleia. în mod special are loc aceasta în relaţia dintre 
Dumnezeu-Cuvântul şi Tatăl Său. 

Săi, atunci când a zis: "Simone, Simone, iată Satana v-a cerut să vă cearnă ca 
pe grâu . Iar Eu M-am rugat pentru tine să nu piară credinţa ta" (Lc. 22, 31- 
32). Căci multe se iconomisesc pentru noi în mod ascuns, Hristos având în 
grijă şi apărând viaţa fiecăruia 1968 . Iar aici, zicând: "Păzeşte-i întru adevărul 
Tău", arată clar că au fost conduşi prin lumina Adevărului la cunoaşterea 
Adevărului 1969 . Căci fără luminarea prin Duhul, nu ar ajunge cineva la cu¬ 
noaşterea Adevărului 1970 , nici nu s-ar dărui înţelegerea exactă a dum¬ 
nezeieştilor dogme, pe cât e cu putinţă oamenilor. Căci tainele din Scriptura 
de Dumnezeu insuflată sunt mai presus de mintea noastră. Dar nu e fără 
strălucire acest dar, chiar dacă se arată într-o cunoştinţă modestă despre 
Hristos. De fapt, fericitul Petru, după ce a mărturisit că Domnul este cu 
adevărat Fiul lui Dumnezeu Celui Viu, a auzit în chip cuvenit: "Fericit eşti, 
Simone, ful lui Iona, că nu trup şi sânge ţi-au descoperit ţie aceasta, ci Tatăl 
Meu, Cel din ceruri" (Mt 16,17). Căci (Tatăl) descoperă Sfinţilor pe Fiul Său, 
Care este Adevărul, nelăsând pe Satana să abată spre o cunoaştere strâmbă 
mintea credincioşilor, cum s-a întâmplat cu Imeneu şi cu Alexandru care, 
ascultând la timpul lor de el, au rătăcit în privinţa credinţei, părăsind calea 
dreaptă a adevărului (I Tim. 1, 20). Deci mare lucru este a rămâne în gân¬ 
durile şi faptele drepte, păziţi întru numele lui Dumnezeu şi întru Adevăr de 
către Tatăl, ca să nu greşim nici prin fapte, nici să cădem departe de adevăr 
prin abaterea spre necunoaşterea dogmelor evlaviei faţă de Dumnezeu. Iar 
acest lucru ne va fi uşor şi nouă, când ne vom arăta ieşiţi din lume, fără să 
negăm că am fost făcuţi în lume (căci toţi am fost alcătuiţi din lut şi pământ, 
după cum s-a scris -Fac. 3,12), dar prin calitatea faptelor ne-am deosebit de 
viaţa celor din lume. Căci, umblând pe pământ, cei ce vor să se facă de un 
chip cu Hristos vieţuiesc în cer. Mai e de notat că în acestea numeşte cu folos 
Sfânt pe Tatăl, amintindu-I că, fiind Sfânt, Se bucură de cei sfinţi. Iar sfânt e 
tot ce se arată eliberat de întinăciunea din lume. E sfânt ceea ce se află prin 
fire în Hristos prin asemănarea cu Tatăl, dar în Sfinţii ucenici e de adăugat 


l , , > ! 

1968: Toate ale noastre se rezolvă cum se cuvine, spre binele nostru, când ne punem 
nădejdea în Dumnezeu, dar ne dăm şi noi silinţa. De multe ori, abia după rezolvări în bine ale 
unor probleme, prin împrejurări care n-au atârnat de noi, ne dăm seama că Dumnezeu a potri¬ 
vit lucrurile astfel, ca acele probleme să se rezolve cum ne era de folos. 

1969. Adevărul suprem şi atotcuprinzător este în Hristos, Fiul lui Dumnezeu făcut om. 
Cei ce cred în El sunt conduşi, prin toate rezolvările ce se dau problemelor lor, la întărirea 
credinţei lor că Hristos este Adevărul, la întărirea vieţii lor în El. 

1970. Duhul lui Hristos, Care e Adevărul, ne luminează ca să cunoaştem mai adânc, prin 
experienţă, pe Hristos, Care, ca Fiul lui Dumnezeu cel întrupat, cuprinde în Sine tot Adevărul 
spre a-L revela. Se afirmă în aceasta iarăşi Sfânta Treime. 

prin har şi prin strălucirea şi curăţia vieţii. Prin aceasta se face cineva după 
chipul dumnezeiesc şi mai presus de lume 1971 . 


CAPITOLUL 10 

HRISTOS NU E SFÂNT PRIN ÎMPĂRTĂŞIREA DE ALTUL, 

NICI NU E STRĂINĂ SFINŢENIA PRIN DUHUL DE FIINŢA LUI 

"Precum M-ai trimis pe Mine în lume, şi Eu i-am trimis pe ei 
în lume. Pentru ei Eu Mă sfinţesc pe Mine însumi, ca să fie 
şi ei sfinţiţi întru adevăr" (In 17, 18-19) 1972 

După ce a numit adineauri pe Tatăl Sfânt, rugându-L să-i păzească pe 
ucenici întru Adevăr, adică în Duhul Său (căci Duhul este Adevărul, după 
cuvântul lui Ioan -I In 5,6), deoarece este Duhul Adevărului, adică al Unuia- 
Născutului 1973 , spune că i-a trimis în lume, imitând propria Sa trimitere. Căci 
Iisus S-a făcut "Apostolul şi Arhiereul mărturisirii noastre", după cuvântul lui 
Pavel (Evr. 3,1), în forma potrivită umanităţii, prin golire de slavă 1974 . Odată 
ce au fost rânduiţi ucenicii Lui spre aceasta, zice că au nevoie să fie sfinţiţi de 
către Tatăl cel Sfânt, Care sălăşluieşte în ei, prin Fiul, pe Duhul cel Sfânt De 
fapt n-ar fi putut ajunge vreodată ucenicii Mântuitorului la această strălucire, 
ca să fie luminătorii întregii lumi, nici n-ar fi rezistat atacurilor înspăi¬ 
mântătoare ale ispititorului, adică ale diavolului, dacă n-ar fi avut mintea în 


1971. Sfântul Chirii stăruie în a vedea în sfinţenia vieţii o strălucire, iar în păcate, o 
murdărie întunecoasă. Cel rău caută să-şi ascundă răutatea, sau nu se comunică cu adevărat. 
Cel bun se deschide, se comunică, face bucurie altora şi-i uneşte cu sine. Lumina bunătăţii lui 
se arată oarecum chiar vizibil pe faţa lui. De aceea, Sfinţii sunt prezentaţi cu feţele luminate, 
înconjurate de o aureolă a luminii şi sfinţeniei. 

1972. Numai în Adevăr, adică în Hristos, poate fi sfinţit un om. Căci numai în unire cu Cel 
care e curăţia desăvârşită poate fi curat şi omul, imitând pe cât poate viaţa Lui. Căci sfinţenia, 
ca bunătate, e şi unirea cu alţii. Şi cine vrea să fie unit cu toţi, dacă nu Hristos, Care are în Sine 
raţiunile tuturor şi vrea să-i adune pe toţi în Sine? Răul se arată în tendinţa separatistă, în afir¬ 
marea egoistă de sine. Hristos a venit în lume ca să adune pe toţi în Sine, ca om. Care e şi Fiul 
lui Dumnezeu, prin Care s-au creat şi se susţin toate şi se desăvârşesc toţi cei ce vor. 

1973. Duhul e numit şi El Adevăr de Sfântul Evanghelist Ioan, căci, dacă e Duhul Adevă¬ 
rului, e şi El Adevărul. Duhul ne face să simţim pe Fiul ca Adevărul, sau ne deschide pe noi 
Fiului întrupat, adică lui Hristos. El ne face sensibilă prezenţa Fiului, produce în noi condiţia 
subiectivă pentru a-L simţi pe Fiul. Dar n-ar putea face aceasta dacă nu ar fi fost trimis de 
Hristos. 

1974. Hristos a fost "trimis", sau făcut Apostol de Tatăl. Şi El îi trimite sau îi face Apostoli 
pe ucenicii Săi. Trimiterea Lui o face Dumnezeu-Tatăl, Cel neîntrupat Trimiterea lor o face 
Fiul lui Dumnezeu cel întrupat El e Fiul lui Dumnezeu trimis să Se facă om. Ei sunt numai 
oameni. De aceea, numai aducându-i la El îşi împlinesc ei misiunea lor. 

stare să se apere prin împărtăşirea de Duhul şi n-ar fi fost întăriţi prin El în 
împlinirea unor porunci neobişnuite şi supraomeneşti şi călăuziţi fără su¬ 
doare, prin luminarea Duhului, spre cunoaşterea neciuntită a Scripturii de 
Dumnezeu insuflate şi a sfintelor dogme ale Bisericii. Fiindcă Mântuitorul, 
întâlnindu-Se cu ei, precum s-a scris, după învierea din morţi (In 21, 14), şi 
poruncindu-le să propovăduiască harul prin credinţa celor din toată lumea 
(Mt. 28, 18-20), le-a cerut să nu se despartă de Ierusalim, ci să aştepte 
făgăduinţa Tatălui (Fapte 1,4), pe care ei au auzit-o vestită şi prin glasul Sfin¬ 
ţilor prooroci: "Căci va fi în zilele acelea, zice Domnul, că voi vărsa din Duhul 
Meu peste tot trupul" (Ioil 3, 1). Şi însuşi Mântuitorul a făgăduit că va veni 
revărsarea Duhului peste ei, zicând :"încă multe am a vă spune, dar acum nu 
puteţi să le purtaţi. Iar când va veni Acela, Duhul Adevărului, vă va călăuzi la 
tot adevărul" (In 16,12-13). Şi iarăşi: "Şi Eu voi ruga pe Tatăl şi alt Mângâietor 
vă va da vouă". Căci Duhul este al lui Dumnezeu-Tatăl, dar este şi al Fiului, 
nu ca şi cum ar fi împărţit între cei Doi. Deoarece Fiul este din Tatăl şi în 
Tatăl după fire, fiind rodul adevărat al fiinţei Lui, I se adaugă şi Lui Duhul 
Tatălui după fire, Care se revarsă din Tatăl şi, prin Fiul, se dăruieşte făpturii. 
Şi nu face aceasta Fiul ca un slujitor, ci, cum am spus adineauri, răsărind 
Duhul din fiinţa lui Dumnezeu-Tatăl, îngăduie celor vrednici să-L primească 
prin Cuvântul cel de-o-fiinţă şi se arată din El în mod nemijlocit şi împărţit 
Dar, Fiul rămânând în mod real pururea 1975 , spunem de Fiul că este de-Sine- 
stătător (în ipostas propriu) şi că are în Sine pe Cel ce Da născut Iar că Duhul 
Tatălui se arată al Fiului şi al Tatălui (al Tatălui, Care îl trimite sau făgă¬ 
duieşte să-L împartă Sfinţilor, dar îl dă şi Fiului pentru identitatea fiinţei, pe 
care o are cu Tatăl) şi că în toate este lucrător Tatăl prin Fiul, a spus iarăşi 
foarte clar Fiul, zicând: "Vă este de folos ca să Mă duc Eu. Căci dacă nu Mă 
voi duce. Mângâietorul nu va veni la voi, iar dacă Mă voi duce, fi voi trimite 
la voi” (In 16, 7). După ce cu alte prilejuri a spus: "Şi Eu voi ruga pe Tatăl şi 
alt Mângâietor vă va da vouă" (In 14,16), aici făgăduieşte deschis că El însuşi 
ne va trimite pe Mângâietorul. Deci, deoarece ucenicii, care au primit cuvin¬ 
tele Mele, au fost de mai înainte rânduiţi, zice, pentru trimiterea în lume, 
după asemănarea Mea, "sănţeşte-i pe ei întru adevărul Tău", adică întru 
Cuvântul Tău, prin Care vine Duhul Sfinţitor. 

Şi care a fost scopul Mântuitorului când a spus acestea? A cerut pentru 
noi de la Tatăl sfinţenia în Duhul şi prin Duhul. Vrea ca în noi să se învioreze 
din nou şi să se încălzească în noi ceea ce era în noi din primele timpuri şi la 
începuturile facerii de către Dumnezeu. Acestea le spunem pentru că Unul- 


1975. Duhul se dă oamenilor prin lucrări deosebite, dar în Fiul rămâne pururea întreg ca 
Persoană deosebită. 


) 

Născut este Mijlocitorul pentru noi şi Avocatul nostru în faţa Tatălui, Care 
este în ceruri. Dar ca să înlăturăm orice neclaritate a cuvântului despre aceas¬ 
ta şi să facem mai bine văzut ascultătorilor înţelesul celor afirmate, să 
spunem ceva pe scurt despre întâiul om creat A zis deci dumnezeiescul 
Moise despre el că, luând Dumnezeu ţărână din pământ a plăsmuit pe om 
(Fac. 2, 7). Apoi, aducând fiinţa la forma desăvârşită, ne învaţă cum şi în ce 
mod a fost însufleţit* "A suflat, zice, în faţa lui suflare de viaţă" (Fac. 2, 7), 
arătând că s-a dat omului sufletul nu fără sfinţenia prin Duhul, deci nu a lăsat 
sufletul gol sau lipsit cu totul de firea dumnezeiască 1976 . Căci nu ar mai fi fost 
considerat ca chip al Celui Preaînalt dacă ar fi avut o facere atât de neînsem¬ 
nată, dacă n-ar fi primit formarea prin Duhul, împărtăşindu-se şi împlinin- 
du-se cu o faţă frumoasă prin voinţa lui Dumnezeu 1977 . Iar întrucât chipul 
exact al fiinţei Unuia-Născutului este Duhul Lui, după cum s-a scris prin Pavel 
("Pe cei pe care i-a cunoscut mai înainte, mai înainte i-a şi hotărât să fie 
asemenea chipului Fiului Său"- Rom. 8, 29), cei care sunt asemenea chipului 
sunt făcuţi în chipul Tatălui, adică şi în al Fiului. Astfel, toate sunt readuse la 
Tatăl, din Care este El, de Fiul prin Duhul. Deci roagă (pe Tatăl) să se 
înnoiască firea omului şi să se refacă chipul dintâi prin împărtăşirea de 
Duhul, ca, îmbrăcând acel har dintâi şi redobândind chipul asemenea Lui 
(Fiului), să devenim mai buni şi mai puternici decât păcatul ce împărăţeşte în 
această lume şi să stăruim numai în iubirea faţă de Dumnezeu, plini de 
dorinţa spre tot binele şi având înţelegerea mai tare decât iubirea de trup, 
păstrând neschimbată frumuseţea chipului sădit în noi. Aceasta e viaţa 
duhovnicească, acesta e înţelesul slujirii în Duh. 

Iar dacă trebuie să scurtăm lungimea cuvântului, arătând pe scurt darul 
de la început al umanităţii, adică sfinţenia prin Duhul, Hristos a cerut şi 
împărtăşirea de firea dumnezeiască pentru ucenicii Lui, care simt pârga celor 
ce-L vor primi, asemenea agricultorului ce se osteneşte să se împărtăşească 
primul de roade. Dar pentru ca şi în aceasta să Se arate El întâiul (Col. 1,18), 
fiind întâiul născut între mulţi fraţi (Rom. 8,19), cugetat astfel între cei ca noi 


1976. în actul "suflării" lui Dumnezeu în faţa omului se arată că sufletul dat omului avea 
şi sfinţenia prin Duhul, care vine din Dumnezeu prin suflare, deci a dat omului şi ceva din firea 
dumnezeiască, fără să-i dea însăşi această fire, ci o energie necreată, pornită din această fire. 
Prin păcat, omul pierde sfinţenia, dar nu rămâne rupt cu totul de energia dumnezeiască. Toată 
creaţia continuă să aibă la bază o energie dumnezeiască, iar omul are o energie care îl face 
conştient şi capabil de libertate. 

1977. Chipul lui Dumnezeu dat omului, având ceva din Dumnezeu, iar după păcat rămâ¬ 
nând totuşi cu ceva înrudit cu Dumnezeu, se arată şi în faţa dată omului (prin sufletul conştient 
şi liber, primit prin suflarea lui Dumnezeu). în faţa dată omului se vede gândirea lui, atenţia 
lui, chiar voinţa lui. Nu degeaba se spune, de aceea, că Dumnezeu a suflat "suflare de viaţă" 
conştientă "în faţa" omului. în ea se vede putinţa atenţiei la Dumnezeu, a legăturii cu El. 

(pentru asemănarea cu noi), trebuia să se vadă ca începutul a tot binele, şi 
uşă, şi cale 1978 . De aceea a adăugat în mod necesar declaraţia următoare: 
"Pentru ei Eu Mă sfinţesc pe Mine Însumi" (In 17,19) 1979 Această spusă e 
greu de explicat şi greu de înţeles. Dar Cuvântul, Care toate le luminează şi 
descoperă adâncurile din întuneric, ne lămureşte şi această taină. Se spune 
deci că Se sfinţeşte după rânduiala Legii, aducându-Se ca dar lui Dumnezeu. 
Se aducea ca atare tot întâiul-născut care deschidea pântecele maicii între fiii 
lui Israel. "Sfinţeşte-Mi Mie tot întâiul născut care deschide pântecele", a 
spus către iubitul Moise (leş. 22,29), adică predă-Mi, adu-Mi-1 şi socoteşte-1 
ca aducere sfinţită 1980 . Şi nu spunem sau socotim că altul a facut-o. Dumnezeu 
însuşi a poruncit lui Moise să dea unora sfinţenia prin Duhul. Căci nu putea 
ajunge firea creată la măsura care să poată împlini ceva de felul acesta, ci 
aceasta aparţine numai lui Dumnezeu. De fapt, când a voit să-i înfăţişeze Lui 
pe presbiteri împreună cu Moise, nu i-a poruncit lui să întipărească sfinţenia 
în cei aleşi, ci a luat El din Duhul ce se afla în Moise şi a dat fiecăruia dintre cei 
aleşi (Num. 11, 16-17). Căci puterea de-a sfinţi prin împărtăşirea de Duhul 
aparţine numai firii Celui care stăpâneşte toate. Iar puterea sfinţirii obişnuite în 
Lege ne-o va arăta deplin Solomon, zicând: "Cursă este omului să afierosească 
Domnului ceva în grabă şi, după ce a făgăduit, să-i pară rău" (Pilde 20,25). 

Deci, înţelegându-se de obicei sfinţirea ca predare şi dăruire, spunem că 
Fiul S-a sfinţit pe Sine pentru noi. Căci S-a adus pe Sine ca jertfa sfântă lui 
Dumnezeu-Tatăl, împăcând lumea cu El şi adunând în prietenie pe cel căzut, 
adică neamul omenesc 1981 . "Căci El este pacea noastră", după cum s-a scris 


1978. Hristos e uşă şi cale spre îndumnezeire pentru noi, pentru că e şi Dumnezeu, şi om. 
Dacă ar fi numai Dumnezeu, n-ar putea fi acestea, fiindcă ar fi separat de noi. Dacă ar fi numai 
om, n-ar fi iarăşi acestea, pentru că nu ne-ar deschide calea şi n-am putea înainta prin El din¬ 
colo de El. El e uşa şi calea de la imanenţă la transcendenţă. Umanul nu mai e condamnat să 
rămână închis în mărginirea şi temporalitatea lui, care sfârşeşte definitiv în moarte. Hristos e 
"primul născut intre mulţi fraţi", care se pot ridica din existenţa aceasta în veşnicia fericită, 
adică în viaţa în Dumnezeu. 

1979. Hristos Se sfinţeşte, ca om, primul, pentru ca să ne treacă şi nouă sfinţenia Sa. Şi 
Se poate sfinţi El însuşi ca Dumnezeu pe Sine ca om, pentru că e şi Subiectul purtător al dum- 
nezeirii din veci, care e Izvor al sfinţeniei şi creatoare a umanităţii care trebuie sfinţită. Nici o 
făptură nu se poate sfinţi pe sine însăşi, ci primeşte sfinţenia de la Hristos prin Duhul Sfânt 

1980. în Vechiul Testament Dumnezeu a rânduit să I se închine, deci într-un fel să se 
sfinţească, tot întâiul-născut pentru ca să cugetăm la marea taină şi marele dar pe care El ni-1 
face, dând putinţa oamenilor şi celorlalte vieţuitoare, ba chiar plantelor, să se înmulţească rând 
după rând prin puterea seminţei pusă în firea lor. Prin întâii-născuţi toate se socotesc re¬ 
întoarse ca daruri lui Dumnezeu, o dată ce ni s-au dat ca daruri. Toate se arată că sunt daruri 
ale lui Dumnezeu, deci destinate sfinţirii, fiind toate de la El. 

1981. Jertfa de sine reprezentând totala renunţare, pentru alţii, la afirmarea egoistă de 
sine şi dăruirea deplină lui Dumnezeu, Care ne-a dăruit existenţa, implică în ea suprema cin¬ 
stire a lui Dumnezeu şi preţuirea celorlalţi, sau iubirea faţă de ei. De aceea, jertfa desăvârşită 

(Efes. 2,14). Dar readunarea noastră în Dumnezeu nu poate fi cugetată că s-a 
săvârşit altfel, prin Hristos Care ne-a mântuit, decât prin comuniunea şi 
sfinţirea în Duhul. Căci Duhul este Cel ce ne adună şi ne uneşte în Dum- 
nezeu-Tatăl. Pe Acesta primindu-L, ne arătăm părtaşi ai fini dumnezeieşti şi 
în comuniune cu ea. Pe Duhul îl primim prin Fiul, şi în Fiul îl primim pe Tatăl. 
Fiindcă scrie înţeleptul Ioan despre El: "Din aceasta cunoaştem că rămânem 
în El şi El întru noi, fiindcă ne-a dat din Duhul Său" (I In 4,13). Dar, pe lângă 
aceasta, spune şi Pavel: "Şi pentru că sunteţi ăi, a trimis Dumnezeu pe Duhul 
Fiului Său în inimile voastre, care strigă: Awa, Părinte!" (Gal. 4, 6) 1982 . De 
aceea, dacă s-ar fi întâmplat să nu fim părtaşi de Duhul, nu s-ar fi cunoscut că 
în noi Se află Dumnezeu şi, dacă nu ne-am fi îmbogăţit cu Duhul, Care ne face 
fii, n-am fi nicidecum fii ai lui Dumnezeu. Care ar fi deci primirea noastră, sau 
cum ne-am mai arăta noi părtaşi firii dumnezeieşti, dacă n-ar fi nici 
Dumnezeu în noi şi n-am fi primiţi nici noi în Dumnezeu prin chemarea noas¬ 
tră la împărtăşirea de Duhul? Dar acum suntem şi părtaşi, şi în comuniune 
cu fiinţa cea mai presus de toate şi temple ale lui Dumnezeu (I Cor. 3, 16). 
Căci S-a sfinţit Unul-Născut pentru noi, adică S-a predat şi S-a adus ca jertfa 
sfântă, întru miros de bună mireasmă lui Dumnezeu-Tatăl (Efes. 5, 2). 
Aceasta pentru ca, fiind înlăturat ceea ce se afla la mijloc şi despărţea ca un 
perete firea omului de Dumnezeu, adică păcatul (Efes. 2, 14), să nu se mai 
vadă nimic care să împiedice puterea noastră de a fi aproape de Dumnezeu şi 
de a ne ridica la comuniunea cu El, prin împărtăşirea de Sfântul Duh, Care 
ne reface spre dreptate, spre sfinţenie şi spre chipul de la început. Căci dacă 
păcatul desparte şi depărtează pe om de Dumnezeu, dreptatea uneşte şi, 
nemaifiind nimic la mijloc între om şi Dumnezeu, ne aduce în faţa lui 
Dumnezeu. Iar noi am fost îndreptaţi prin credinţa în Hristos (Rom. 5, 1), 
Care S-a dat pentru păcatele noastre, după cum s-a scris, şi a înviat pentru 
îndreptarea noastră (Rom. 5,18). Astfel, întreaga fire a omului s-a refăcut în 
El spre înnoirea vieţii ca într-o pârgă a neamului şi, înălţându-se la începutul 
ei, s-a replăsmuit întru sfinţenie. "Sfinţeşte-i pe ei, zice, întru Adevărul Tău", 
adică în Mine. Căci Adevărul este Cuvântul Tău, adică Eu: "Pentru ei Eu Mă 


a lui Hristos adusă lui Dumnezeu pentru oameni comunică din ea oamenilor puterea de a se 
dărui şi ei lui Dumnezeu şi de a se iubi unii pe alţii. Ascetul Varsanufie a spus că Dumnezeu 
va întreba pe fiecare când se va duce la judecată: 'Tu vii singur? Nu mai aduci pe nimeni cu 
tine?". Am putea preciza că prin aceasta se poate înţelege că Dumnezeu va întreba pe fiecare: 
"Pe cine ai iubit tu în viaţă? Pe nimeni?". Căci prin iubire arătăm că am crescut, că ne-am 
deschis lui Dumnezeu. 

1982. Ne-a făcut Dumnezeu fii nu numai pentru că L-a făcut pe Fiul Său om între noi, ci 
şi pentru că Duhul Sfânt, purces spre Fiul, îl face pe Fiul să trăiască şi prin El pe Tatăl ca Tată 
şi să Se trăiască pe Sine ca Fiu. Dând oamenilor Duhul, prin Care îşi trăieşte cu desăvârşită 
intensitate filiaţia, ne face şi pe noi să trăim împreună cu El filiaţia faţă de Tatăl. 

sfinţesc pe Mine însumi", adică M-am predat şi M-am adus, murind Unul pen¬ 
tru toţi, ca să le refac chipul spre înnoirea vieţii şi să fie sfinţiţi întru Adevăr, 
adică întru Mine 1983 . 

Lămurită fiind spusa şi primită în înţelesul prezentat de noi adineauri, nu 
vom pregeta să păşim la explicarea ei şi prin alte cugetări. Căci silinţa de-a 
scoate la iveală cât mai multe înţelesuri, care nu sunt uşoare, e preţuită de cei 
ce vor aceasta şi de ascultătorii iubitori de mai multă învăţătură. Domnul nos¬ 
tru Iisus Hristos a spus că voieşte să Se sfinţească pe Sine pentru noi, ca noi 
să fim sfinţiţi întru adevăr. Deci să vedem, pe cât se poate, cum Se sfinţeşte 
pe Sine, deşi e Sfânt după fire. Vom căuta să explicăm aceasta ţinând seama 
de dogmele Bisericii şi neabătându-ne de la dreapta regulă a credinţei. 

Deci spunem că Unul-Născut, fiind Dumnezeu după fire şi în chipul şi 
egalitatea lui Dumnezeu-Tatăl, S-a deşertat pe Sine, după Scripturi (Filip. 2, 
8), S-a făcut om din femeie (Gal. 4, 4), primind toate cele potrivite omului, 
afară numai de păcat, şi S-a unit de bunăvoie pe Sine cu firea noastră. Aceasta 
pentru ca, readucând-o întâi în Sine şi prin Sine la frumuseţea aceea, adică la 
cea de la început, să ni Se facă nouă al doilea Adam, adică om ceresc 0 Cor. 
15, 47) 1984 , întâiul şi pârga tuturor celor recreaţi spre înnoirea vieţii, adică 
întru nestricăciunea, dreptatea şi sfinţenia cea înţeleasă prin Duhul, trans¬ 
miţând prin Sine bunătăţile întregului neam. De aceea, deşi era Viaţa după 
fire, S-a dus între morţi, ca, desfiinţând în noi moartea noastră, să ne 
replăsmuiască în viaţa Sa. Şi, fiind El dreptatea lui Dumnezeu-Tatăl 0 Cor. 1, 
30), S-a făcut pentru noi păcat (II Cor. 5, 21) 1985 . Căci, după cuvântul 
Proorocului: "El a luat asupră-Şi durerile noastre şi cu suferinţele noastre 
S-a împovărat" 0s. 53,4), ca să ne facă drepţi pentru Sine, rupând zapisul ce 
era împotriva noastră şi pironindu-1 pe cruce, precum s-a scris (Col. 1,14). Şi 
fiind şi Sfânt prin fire, ca Dumnezeu, şi dând întregii creaţii Duhul spre 
împărtăşire, spre dăinuire şi sfinţire, Se sfinţeşte pentru noi în Sfântul Duh, 


1983. Sfinţenia supremă nu e o valoare supremă care stă de sine şi în care înaintez eu 
însumi în mod treptat Ca toate valorile, ea este însuşirea unei Persoane supreme şi o primesc 
de la Aceea în măsura în care dezvolt comuniunea cu Ea. Sfinţenia este în Dumnezeu, deci şi 
în Fiul Lui, ea fiind nedespărţită de Adevăr. Unde apare cugetarea greşită, apare şi contrariul 
sfinţeniei, ca un contrar al armoniei cu toate. Dumnezeu-Cuvântul comunică sfinţenia şi uma¬ 
nităţii Sale, ca aceasta să primească să se predea lui Dumnezeu până la jertfa desăvârşită, ca 
moarte pe cruce. 

1984. Hristos e om ceresc, sau din cer, pentru că Persoana firii Lui omeneşti este din cer, 
sau Dumnezeu-Cuvântul. 

1985. "Dreptatea" în graiul biblic înseamnă lipsa de păcat cel care e strâmbătate spirituală. 
Ea e opusă oricărui păcat. Hristos S-a făcut păcat nu făcându-Se păcătos, ci însuşindu-Şi vina 
pentru păcatul nostru, dându-Se ca păcătos, Care primeşte pedeapsa morţii pentru noi, pentru 
a o învinge, întrucât nu era El însuşi păcătos. 


i 

nesfinţindu-Lpe El altcineva, ci lucrând mai degrabă El însuşi prin Sine spre 
sfinţirea trupului Său 1986 . Căci primeşte Duhul, Care e al Său, şi îl ia întrucât 
este om. De fapt şi-L dă pe Acesta, ca Dumnezeu. Făcea aceasta pentru noi, 
nu pentru Sine, ci pentru ca, primind în Sine, ca în primul, începutul sfinţirii, 
să treacă harul sfinţirii la tot neamul. Căci, precum prin călcarea şi neas¬ 
cultarea lui Adam, ca prin pârga neamului, firea a fost osândită la moarte, 
auzind prin el: "Pământ eşti şi în pământ te vei întoarce" (Fac. 3, 19), la fel 
socotesc că, prin ascultarea şi dreptatea lui Hristos, întrucât S-a aşezat sub 
Lege, deşi era Dătătorul Legii, ca Dumnezeu, trece la întreaga fire binecu¬ 
vântarea şi readucerea la viaţă prin Duhul. Pentru că Duhul reface spre 
nestricăciune chipul stricat prin păcat şi îl replăsmuieşte spre viaţa reînnoită, 
după ce s-a învechit şi din nepăsare a pornit spre dispariţie 1987 . 

Dar poate vei zice: Cum s-a sfinţit Cel sfânt prin fire, şi aceasta prin 
împărtăşire? Şi în ce mod îşi dăruieşte Duhul Cel ce a dat Duhul tuturor 
celor în stare să-L primească, celor de sus şi celor de pe pământ? Sunt greu 
de înţeles şi nu uşor de explicat acestea, când cugeţi pe Cuvântul născut din 
Dumnezeu ca neîntrupat şi despărţit de umanitatea sfinţită. Dar când te 
minunezi de unirea mai presus de înţelegere şi de întâlnirea în trup cu 
Dumnezeu cel prin fire, Care, facându-Se om, Se supune minţii noastre, nu te 
vei mai mira, ci, înlăturând toată tulburarea înţelegerii tale şi arătând vederii 
(credincioase) că Dumnezeu este deodată Dumnezeu şi om, nu vei mai 
socoti demne de respins cele cuvenite umanităţii, chiar dacă se referă la 
Persoana Fiului Cel-Unul după fire, înţeleg a lui Hristos 1988 . Căci, oare, nu 
vom socoti cu totul străin de Cuvântul, Care dă viaţă tuturor, să moară? Dar 
vei admite că a pătimit aceasta după trup. Căci a suferit moartea în trupul 
Său, deoarece trupul e muritor, şi trupul Său a murit Astfel, dai o foarte bună 
explicaţie, căci vorbeşti drept 


1986. Hristos lucrează, ca Dumnezeu, cu Sine, ca om, sfinţirea Sa. Dar în lucrarea Sa e şi 
lucrarea Sfântului Duh. Şi prin El se sfinţesc toate spre existenţă fericită în comuniune cu cele¬ 
lalte. 

1987. Viaţa învechită e viaţa care nu mai poate da din ea nimic nou, e viaţa care merge 
spre moarte, îmbătrânind mereu. Viaţa înnoită e viaţa care găseşte, în legătura cu Dumnezeu 
cel iubitor şi infinit, alte puteri şi inspiraţii înnoitoare. Viaţa învechită e viaţa care, din lipsa de 
iubire, rămâne stearpă, fiind închisă egoist în sinea proprie. Viaţa nu creşte decât în comuniu¬ 
nea cu alţii şi, îndeosebi, cu Dumnezeu. Căci iubirea e modul comunicării de putere şi deci de 
viaţă între persoane. 

1988. Cel ce întreba cum se sfinţeşte Cel Sfânt prin fire, nu ţinea seama de faptul că 
Hristos, făcându-Se om, nu e numai om, ci şi Dumnezeu. Fiul lui Dumnezeu S-a supus prin 
aceasta rânduielii noastre. Căci ştim că omul are nevoie să fie sfinţit. Dar în Hristos şi cele ale 
omului, şi cele ale lui Dumnezeu sunt ale aceleiaşi Persoane, deci Hristos e Cel ce, pe de o 
parte, sfinţeşte ca Dumnezeu, pe de alta, e sfinţit ca om. 

De fapt, într-adevăr, lăsând din iconomie propriul Său trup să moară 1989 , 
i-a sădit trupului iarăşi viaţa proprie, nesupunându-Se pe Sine însuşi lanţurilor 
morţii, întrucât se înţelege ca Dumnezeu. Căci a venit printre noi şi S-a făcut 
om nu pentru Sine 1990 , ci a pregătit calea prin Sine şi în Sine, pentru ca firea 
omenească să scape de moarte şi să se întoarcă la nestricăciunea cea de la 
început 

Să trecem deci, printr-o cugetare asemănătoare a celor spuse, la modul 
sfinţirii. Aşadar: Vom spune că trupul Său e sfânt prin raţiunea firii Sale, chiar 
dacă n-ar primi sfinţenia de la Dumnezeu cel Sfânt după fire? Dar cum ar fi 
aceasta? Ce deosebire s-ar mai cugeta între trupul din pământ şi fiinţa Sfântă 
şi sfinţitoare prin fire? Iar dacă trebuie spus adevărul, că toată făptura 
raţională (cuvântătoare) şi tot ceea ce e chemat la existenţă prin facere şi aflat 
între cele create nu are ca rod al firii sale sfinţenia, ci primeşte în dar harul 
acesta de la Cel prin fire Sfânt, cum n-ar fi cu totul absurd să cugetăm că 
trupul nu are nevoie de Dumnezeu, Care poate sfinţi toate? Deoarece deci 
trupul în sine nu e sfânt, a fost sfinţit şi în Hristos de Cuvântul care a locuit în 
el. Şi a sfinţit propriul templu prin Sfântul Duh şi l-a preschimbat prin 
lucrarea firii Sale (dumnezeieşti) 1991 . De aceea, trupul lui Hristos e înţeles 
Sfânt şi sfinţitor, ca unul ce a fost făcut, precum am spus adineauri, templu al 
Cuvântului unit cu el trupeşte, cum spune Pavel (Col. 2, 9) 1 " 2 . De aceea Se 
pogoară peste el din cer Duhul Sfânt în chip de porumb (Mt 3,16-17). Şi va 
mărturisi aceasta înţeleptul Ioan, ca să cunoaştem că Duhul Sa pogorât întâi 
în Hristos, ca în pârga firii înnoite, întrucât omul s-a arătat capabil de a fi 
primitor al sfinţirii. Dar nu spunem că atunci a devenit Sfânt Hristos după 
trup, când a văzut Ioan Botezătorul Duhul pogorând. Căci era Sfânt în embri¬ 
on şi în pântece. Fiindcă s-a spus către fericita Fecioară: "Duhul Sfânt Se va 
pogon peste tine şi puterea Celui Preaînalt te va umbri" (Lc. 1, 35). Insă s-a 
dat Botezătorului vederea ca semn. Socotim că trupul Lui a fost sfinţit prin 
Duhul, Cuvântul cel Sfânt după fire şi existent din Tatăl ungând în Sine pro- 


1989. Hristos "Şi-a lăsat trupul să moară". Acesta n-a murit din necesitate, ca la oamenii 
obişnuiţi. L-a lăsat să moară din iconomie, adică pentru a birui moartea, în Sine şi prin Sine, şi 
în noi, cei cu care S-a făcut de o fire ca om. 

1990. Dacă Fiul lui Dumnezeu S-ar fi făcut om pentru Sine, înseamnă că ar fi avut nevoie 
să Se facă om, El nefiind deplin fără umanitate. Această idee ar fi proprie panteismului, care 
nu cunoaşte decât esenţa ce evoluează spre alte forme existente virtual în ea. 

1991. Trupul e organ al mişcării sufletului, mai precis al multor feluri de lucrări. S-ar 
putea spune că totul e mişcare, sau lucrare în slujba sufletului. în Hristos, în el lucrează Dum- 
nezeu-Cuvântul prin suflet, deci fără înlăturarea sufletului. 

1992. Trupul lui Hristos e un templu activ, sau templu care redă în mod activ lucrarea lui 
Dumnezeu-Cuvântul în el. Şi omul poate deveni, păstrând proporţiile, un templu activ al lui 
Hristos. 

priul templu. Aceasta ştiind-o Psalmistul, a spus de mai înainte, privind 
Persoana Duhului în umanitatea Unuia-Născutului: "Pentru aceasta Te-a uns 
pe Tine Dumnezeul Tău cu untdelemnul bucuriei, mai mult decât pe părtaşii 
Tăi" (Ps. 44, 9). Ungând Fiul templul Său, se spune că Tatăl a făcut aceasta, 
fiindcă Tatăl nu lucrează altfel decât prin Fiul. Dar tot ce face Fiul se referă şi 
la Tatăl din Care este. Căci Tatăl este ca o rădăcină şi izvor al propriului 
Născut Deci nu e de mirare dacă se spune că S-a şi sfinţit pe Sine, deşi e 
Sfânt după fire, când Scripturile numesc pe Tatăl Dumnezeul Lui, deşi e şi El 
Dumnezeu după fire. Dar socotesc că e drept şi bine să se refere aceasta la 
trebuinţele omeneşti şi la chipul potrivit nouă, neabătându-se de la ceea ce se 
cuvine. Deci, precum a murit după trup pentru noi, ca om, deşi era 
Dumnezeu după fire, şi precum, aşezat fiind între cei creaţi şi sub jug pentru 
umanitate, deşi era Domnul tuturor, numeşte pe Tatăl Său Dumnezeu, aşa 
afirmă că Se sfinţeşte pe Sine pentru noi, ca să treacă faptul acesta la noi, pen¬ 
tru ca, fiind înnoită firea noastră în El ca în pârgă, să fim şi noi sfinţiţi în El în 
Adevăr, adică în Sfântul Duh. "Căci Duhul este Adevărul", după cuvântul lui 
Ioan (I In 5, 10). Fiindcă Duhul Lui nu e altul decât Fiul, potrivit raţiunii 
fiinţei, ca Cel ce este în El şi prin El iese. Şi spune (Fiul) că a fost trimis în 
lume, deşi era în ea şi înainte de înomenire, fiindcă era în lume, deşi lumea 
nu-L cunoaştea, după cum s-a scris (In 1,10), arătând că modul trimiterii nu 
s-a făcut decât prin ungerea prin Sfântul Duh, întrucât S-a făcut om şi S-a 
arătat înger de mare sfat (Is. 9, 6), prin asemănarea cu slujirea prooro¬ 
cească 1993 . Iar prin imitarea Lui, spune că s-au ales (hirotonit) şi ucenicii Lui 
şi au fost trimişi de El să vestească lumii propovăduirea evanghelică şi 
cerească. Prin aceasta arată că au trebuit în mod necesar să fie sfinţiţi întru 
Adevăr, ca să parcurgă bine şi cu tărie drumul apostoliei 1994 . 


1993. Fiul S-a făcut om, sau Şi-a făcut proprie firea omenească, dar aceasta nu s-a săvârşit 
fără ungerea Sa ca om prin Duhul. Căci nu venea Duhul asupra umanităţii Lui din altă parte, 
sau de la Dumnezeu, ca şi cum ar fi fost deosebit de El. în acest caz, n-ar fi fost unit însuşi Fiul 
cu umanitatea Lui, făcut Persoană a ei. Ungându-se umanitatea Fiului cu Duhul, prin El însuşi, 
ea n-a rămas exterioară Lui. Fiul însuşi Şi-a dat prin aceasta o slujire profetică, iar această slu¬ 
jire nu I-a venit din afară, ca la Prooroci. El a devenit Proorocul Său, dar în unire cu Tatăl, căci 
era unit în fiinţă cu Tatăl. S-a făcut El însuşi pe Sine înger, sau Vestitor al Marelui Sfat dintre 
El şi Tatăl. 

1994. Apostolia sau trimiterea la propovăduire a lui Hristos e strâns unită cu sfinţirea prin 
Duhul şi în Duhul, sau în Adevărul lui Hristos. Această legătură se arată până azi în Biserică. 
Arhiereii şi preoţii trimişi la propovăduire se sfinţesc. Sfinţirea e o aşezare a lor în Adevărul, 
Care este Hristos, sau în Duhul, Care este Adevărul viu al lui Hristos. Adevărul face pe om 
sfânt şi-i dă entuziasm în propovăduirea Lui. Dimpotrivă, minciuna îl lipseşte de curăţie, de 
bunătate, îl arată stăpânit de egoism. Cu Hristos începe sfinţirea firii omeneşti prin El însuşi 
ca om. 

CAPITOLUL 11 

FIUL ESTE PRIN FIRE UNA CU DUMNEZEU TATĂL SĂU. 

EL ESTE ÎN TATĂL ŞI TATĂL ÎN EL, PRIN LEGĂTURA FIINŢIALÂ 
A UNITĂŢII. LA FEL ŞI NOI, PRIMIND CREDINŢA ÎN EL, SUNTEM UNA 
ÎNTRE NOI ŞI CU DUMNEZEU, TRUPEŞTE ŞI DUHOVNICEŞTE 

"Dar nu numai pentru aceştia Mă rog, ci şi pentru cei ce vor crede 
în Mine, prin cuvântul lor, ca toţi să fie una, după cum Tu, Părinte, 
întru Mine şi Eu întru Tine, aşa şi aceştia în Noi să fie una, ca 
lumea să creadă că Tu M-ai trimis " (In 17, 20-21) 

Hristos S-a arătat ca pârga celor rezidiţi întru înnoirea vieţii şi ca întâiul 
om ceresc. Căci, după cuvântul lui Pavel: "Omul cel de al doilea este din cer" 
(I Cor. 15, 47). De aceea a şi spus: "Şi nimeni nu s-a suit la cer, decât Cel ce 
S-a coborât din cer, Fiul Omului, Care este în cer" (In 3,13). Apropiaţi de El, 
Pârga, mai mult decât alţii, cei aleşi spre ucenicie şi care au primit demnitatea 
urmării Lui au fost şi văzători ai slavei Lui, şezând şi convieţuind neîncetat 
lângă El şi adunând în sufletele lor mult folos. Deci au fost şi sunt, după El, - 
Care este, mai presus de toţi, "capul trupului, al Bisericii" (Col. 1,18) -, cele 
mai cinstite şi mai preţuite mădulare ale trupului Bisericii. De aceea Se roagă 
Hristos să se trimită de către Tatăl asupra lor, prin Duhul, binecuvântarea şi 
sfinţenia, desigur prin Fiul. Căci nu se putea altfel, deoarece El este înţelep¬ 
ciunea vie şi adevărată, a-toate-lucrătoare şi activă, şi Puterea Celui ce Da 
născut Dar ca nu cumva unii dintre cei mai puţin în stare de a înţelege în 
mod cuvenit Scriptura de Dumnezeu insuflată să socotească, din uşurătate, 
că numai peste ucenici s-a chemat pogorârea dumnezeiescului Duh, nu şi 
peste cei de după aceia care s-au aflat în primele timpuri, Mijlocitorul între 
Dumnezeu şi oameni, Rugătorul şi Arhiereul sufletelor noastre, clătinând de 
mai înainte bănuielile neînţelegătoare ale unora ca aceştia, a adăugat la cele 
spuse cuvântul de faţă, zicând: "Nu numai pentru aceştia Mă rog, ci şi pentru 
cei ce vor crede în Mine, prin cuvântul lor". De fapt ar fi fost absurd ca prin 
cel de la început să treacă la toţi osânda şi aceia să poarte chipul lipsit de 
slavă al celui pământesc, chiar dacă n-au păcătuit în acea vreme în care pro- 
topărintele a căzut din porunca dată lui, şi venind Hristos, Care S-a arătat ca 
om ceresc, să nu întipărească în cei chemaţi prin El la dreptate chipul Lui, 
desigur prin credinţă. Deci spunem că, precum chipul deloc frumos al celui 
pământesc se vede prin tipuri, împreună cu înfăţişarea lui, care are pata 
păcatului, slăbiciunea morţii şi a stricăciunii, iubirea de plăceri trupeşti şi 
necurăţia cugetului pământesc, aşa se remarcă şi chipul Celui ceresc, adică 
al lui Hristos, prin curăţie şi sinceritate, prin nestricăciunea în toate, prin viaţa 
întru sfinţenie. Dar ar fi cu neputinţă să fim readuşi la frumuseţea de la 

început, noi, cei ce am căzut odată din ea în întâiul om, pentru neascultare, 
dacă nu ne împărtăşim de comuniunea negrăită şi de unirea cu Dumnezeu. 
Căci aşa s-a împodobit şi la început firea celor de pe pământ Iar unirea cu 
Dumnezeu nu am putea-o avea decât prin împărtăşirea de Sfântul Duh, Care 
ne insuflă sfinţenia identităţii Lui şi rezideşte în viaţa proprie firea căzută în 
stricăciune. Aşa se readuce în Dumnezeu şi la chipul Lui firea lipsită de slavă 
a omului. Icoana aidoma a Tatălui este Fiul, iar asemănarea naturală a Fiului 
este Duhul Lui. De aceea, preschimbă potrivit Sieşi sufletele oamenilor, le 
întipăreşte forma dumnezeiască şi le sădeşte chipul fiinţei mai presus de 
toate. 

Deci Domnul nostru Iisus Hristos Se roagă nu numai pentru cei doi¬ 
sprezece ucenici, ci şi pentru toţi care vor asculta în toate timpurile cuvintele 
lor, spre primirea sfinţeniei prin credinţă şi spre curăţirea lucrată prin 
împărtăşirea de Duhul. Iar cele cerute a socotit că nu trebuie să ni le lase 
nelămurite, ca prin aceasta să învăţăm cum trebuie să arătăm şi pe ce cărare 
a dreptăţii avem să umblăm spre împlinirea celor ce plac Lui. Deci care este modul 
cererii? "Ca toţi să fie, zice, una, după cum Tu, Părinte, întru Mine şi Eu întru 
Tine, aşa şi aceştia în Noi să fie una...". Cere deci legătura iubirii, unităţii şi a 
păcii în cuget, legătură care adună în unitate duhovnicească pe cei ce cred, 
ca să imite trăsăturile unirii prin fire existente între Tatăl şi Fiul, prin con¬ 
simţirea în toate şi prin conlucrarea în unitatea sufletelor nedespărţite.jDar 
nu va pretinde ca această legătură a iubirii dintre noi şi puterea unităţii de 
cuget să fie întocmai cum sunt între Tatăl şi Fiul, în identitatea fiinţei. Căci 
aceea se înţelege prin fire (şi e adevărată raţiunea existenţei), iar aceasta 
imită forma unităţii adevărate. Cum ar fi copiile întru totul identice arhetipu¬ 
rilor? Căci chipul adevărului nu se înţelege ca fiind identic cu adevărul, ci ele 
se văd în aceleaşi forme, dar le deosebeşte totuşi o diferenţă care nu e întâm¬ 
plătoare. Când cineva dintre eretici socoteşte că poate răsturna identitatea 
fiinţială, deci unitatea cu Dumnezeu-Tatăl a Fiului, aducând ca dovadă şi 
întărire a proastei lui cugetări cele ale noastre, zicând: precum noi nu suntem 
una nici prin identitatea trupurilor şi nici prin contopirea sufletelor noastre, 
ci printr-o relaţie şi dispoziţie iubitoare, voind la fel şi consimţind cu voinţa lui 
Dumnezeu, aşa este una şi Fiul cu Tatăl îl respingem ca fiind cu totul lipsit 
de învăţătură şi neînţelegător. Şi pentru care cauză? Pentru că cele ale noas¬ 
tre nu vor urma cele mai presus de noi. Şi nici Cel netrupesc nu e supus nece¬ 
sităţilor trupurilor, deoarece cele ale lui Dumnezeu nu se vor supune celor 
omeneşti. Dacă nu e nici o deosebire care să ne distingă pe noi de Dum¬ 
nezeu, ar trebui să aplicăm analogia celor ale noastre lucrurilor care primesc 
pe Dumnezeu. Iar dacă e de necugetat cev^ care nu le uneşte, cel ce pune 
scăderile noastre ca o regulă lui Dumnezeu şi supune neputinţelor şi nece- 

sităţilor noastre firea mai presus de toate trebuinţele s-ar arăta făcând lucrul 
cel mai absurd şi mai neraţional. Procedând astfel, construiesc realitatea din 
umbre, şi adevărul, din ceea ce se conformează propriei imagini, conferind 
cinstire mai mică celor ce merită cea mai mare cinstire şi deducând con¬ 
cepţia lor despre cele ce au întâietate din cele de importanţă secundară. 

I Dar pentru ca nu cumva să rămânem prea mult la aceste explicaţii şi să 
pară că am părăsit cuvintele din fruntea acestui capitol, vom spune iarăşi că 
Hristos, folosind unitatea fiinţială ce o are cu Tatăl ca model şi tip al ne¬ 
despărţitei prietenii şi al aceleiaşi cugetări şi al unităţii, văzută în comuniunea 
sufleteascăJvrea să ne unească în oarecare fel şi pe noi între noi prin puterea 
Sfintei şi Celei de-o-fiinţă Treimi, ca să se înţeleagă ca unul trupul Bisericii, 
prin întâlnirea şi convergenţa celor două popoare formând poporul cel 
desăvârşit în Hristos 1995 . Căci, precum spune Pavel: "El este pacea noastră, 
El care a făcut pe cele două -una, surpând peretele din mijloc al despărţiturii, 
desfiinţând vrăjmăşia în trupul Său, legea poruncilor şi învăţăturile ei, ca, 
întru Sine, pe cei doi să-i zidească într-un singur om nou, şi să întemeieze 
pacea, şi să-i împace cu Dumnezeu pe amândoi, uniţi într-un trup, prin cruce, 
omorând prin ea vrăjmăşia" (Efes. 2, 14-16).) Aceasta s-a săvârşit, cei ce au 
crezut dobândind acelaşi suflet şi primind oarecum o inimă, prin asemănarea 
în evlavie, în credinţă şi în cugetarea iubitoare de virtute. Şi acestea nu le 
socotesc că sunt contrare scopului, ci, mai degrabă, potrivite lui. Dar con¬ 
ţinutul acestora ne sileşte să mergem mai adânc cu explicaţia. 

Deci, întrucât Mântuitorul a spus: "Precum Tu, Părinte, eşti în Mine şi 
Eu în Tine, ca şi ei să fie una în Noi", trebuie să vedem în ce mod se cuvine 
să vorbim şi noi despre acestea. în cele dinainte spusesem, nu fără tâlc, că 
trebuie ca unitatea de cuget şi de suflet să imite felul unităţii şi identităţii 
Sfintei Treimi şi relaţiile din Ea. în acestea ne străduim să arătăm şi unitatea 


1995. Adeseori suntem înclinaţi să vedem în unitatea noastră naturală o unitate asemă¬ 
nătoare unităţii de fiinţă a Persoanelor Sfintei Treimi. Dar ceea ce e creat nu poate avea aceeaşi 
unitate ca Dumnezeu cel necreat Chiar în mărginirea ei este implicată unitatea mai redusă. 
Numai Dumnezeu, Care e izvorul a toată existenţa, e unitatea perfectă. Dumnezeu vrea să con¬ 
tribuim, şi prin libertatea noastră, la întărirea unităţii dintre noi şi a aceleia dintre noi şi El, dar 
noi putem folosi această libertate şi spre slăbirea acestei unităţi. Şi o unitate ce poate fi slăbită 
nu poate fi ca aceea care nu poate fi slăbită. Totuşi, o anumită unitate rămâne în firea ome¬ 
nească, chiar când ea e slăbită prin libertatea persoanelor. Cel mândru şi lacom nu poate să 
renunţe la lauda de la alţii şi la folosirea puterii şi bogăţiei lui spre a se impune altora. Chiar în 
iad suferinţa, venind din singurătate, are o cauză şi în necesitatea neîmplinită a comuniunii. 
Unitatea firii noastre, fără să fie ca cea a firii dumnezeieşti, se arată şi în faptul că ea e făcută 
de Dumnezeu pentru a înainta la nesfârşit prin Hristos în unitatea ei. Din unitatea Aceleia 
sporeşte unitatea noastră în veci, fâcându-ne tot mai fericiţi. Despărţirea creştinilor în tot felul 
de grupări contravine poruncii lui Hristos de a fi una în El şi în Sfânta Treime din puterea 
unităţii Lui cu Tatăl în Duhul Sfânt 

naturală, prin care suntem legaţi între noi şi cu Dumnezeu, nelipsindu-ne nici 
unitatea după trup între noi, deşi suntem despărţiţi prin deosebirea tru¬ 
purilor, fiecare dintre noi fiind circumscris şi subzistând de sine. Căci nu se 
poate spune că Pavel e Petru, sau că Petru e Pavel, chiar dacă, prin modul 
unirii în Hristos, se înţelege că amândoi sunt una. Deci, mărturisită fiind uni¬ 
tatea naturală dintre Tatăl şi Fiul, dar şi între Ei şi Sfântul Duh (căci una Se 
crede şi Se slăveşte Dumnezeirea în Sfânta Treime), să cercetăm în ce mod 
şi noi suntem una - trupeşte şi duhovniceşte - între noi, dar şi cu Dumnezeu. 

Deci, luminându-ne Unul-Născut din însăşi fiinţa lui Dumnezeu-Tatăl şi 
având întreg în firea Sa pe Cel ce Da născut S-a făcut trup după Scripturi (In 1, 
14), unindu-Se pe Sine cu firea noastră prin unirea cu acest trup din pământ Şi 
astfel, Dumnezeu cel prin fire S-a făcut cu adevărat om ceresc, nu purtător de 
Dumnezeu, cum zic unii care nu înţeleg exact adâncimea tainei, ci Acelaşi fiind 
Dumnezeu şi om, ca pe cele despărţite după fire şi ieşite din comuniunea dintre 
ele în firile lor să le unească cu Sine şi să arate pe om în comuniune şi părtaş al 
firii dumnezeieşti (II Pt 1, 4). Căci a trecut şi la noi comuniunea şi prezenţa 
durabilă a Duhului, Care S-a manifestat prin Hristos şi în Hristos mai întâi, Care 
e înţeles ca noi, adică om, primind ungere şi fiind sfinţit deşi El este Dumnezeu 
prin fire căci a răsărit din Tatăl, sfinţindu-Şi El însuşi, prin Duhul Său, templul 
propriu şi toată zidirea creată prin El, căreia i se cuvine să fie sfinţită. Deci taina 
lui Hristos s-a făcut început şi cale, ca şi noi să ne împărtăşim de Duhul Sfânt şi 
de unirea cu Dumnezeu, căci toţi ne sfinţim în El, în modul arătat înainte 1996 . 

Iar ca să ne adunăm şi noi împreună şi să fim cuprinşi în unitatea cu 
Dumnezeu şi între noi, deşi, prin deosebirea proprie fiecăruia, avem o iden¬ 
titate proprie a sufletului şi a trupului, Unul-Născut, prin înţelepciunea Sa şi 
sfatul Tatălui, a găsit o cale prin care să Se descopere. Căci, binecuvântând 
într-un unic trup, adică al Său, pe cei ce cred în El, prin împărtăşirea tainică 
îi face co-trupeşti cu Sine şi între ei. Căci cine ar despărţi şi ar desprinde din 
unirea într-o fire pe cei legaţi din nou între ei, prin al Său unic trup Sfânt, în 
unitatea cea întru Hristos? Căci, dacă toţi ne împărtăşim dintr-o pâine, toţi 
realizăm un unic trup. Pentru că Hristos nu poate fi împărţit De aceea, 
Biserica este şi se numeşte trupul lui Hristos, iar noi suntem mădulare 
deosebite după înţelegerea lui Pavel (I Cor. 10,17). Căci toţi suntem uniţi în 
Hristos cel Unul prin Sfântul Duh, ca cei ce am primit pe Cel Unul şi 
neîmpărţit în trupurile noastre, şi facem mădularele noastre mai mult ale lui 


1996. Scopul întrupării Cuvântului este să re-adune creaţia zidită de El, dar dezbinată, în 
El şi în ea însăşi, pentru a se bucura de unirea cu El, şi, prin El, cu Tatăl şi cu Duhul Sfânt 
Unirea aceasta echivalează cu mântuirea şi cu fericirea, dar şi cu sfinţenia. Cel ce se afirmă 
egoist pe sine nu poate fi fericit. Unitatea Persoanelor Sfintei Treimi ne este model şi putere 
care atrage spre o unire tot mai mare a creaturilor între ele şi cu Sfânta Treime. 

Hristos decât ale noastre 1997 . Că Mântuitorul facându-Se cap, Biserica se 
numeşte trup, armonizat din mădulare păstrate distincte 1998 , ne-o arată 
Pavel, zicând: "Ca să nu mai fim copii duşi de valuri, purtaţi încoace şi încolo 
de orice vânt al învăţăturii, prin înşelăciunea oamenilor, prin vicleşugul lor, 
spre uneltirea rătăcirii, ci, ţinând adevărul, în iubire, să creştem întru toate 
pentru El, Care este capul -Hristos. Din El tot trupul bine alcătuit şi bine 
încheiat, prin toate legăturile care îi dau tărie, îşi săvârşeşte creşterea, potri¬ 
vit lucrării măsurate fiecăruia din mădulare, şi se zideşte întru dragoste" 
(Efes. 4,14-16). Iar că dobândim şi unirea înţeleasă după trup, vorbesc de cea 
în Hristos, cei ce ne împărtăşim de sfântul Lui trup, o va mărturisi iarăşi 
Pavel, zicând despre binecredincioşia promovată de taină: "Care, în alte 
veacuri, nu s-a tăcut cunoscută fiilor oamenilor, cum s-a descoperit acum 
sfinţilor Săi apostoli şi prooroci, prin Duhul: anume că neamurile suntîmpre- 
ună-moştenitoare (cu iudeii) şi mădulare ale aceluiaşi trup şi împreună- 
părtaşi ai făgăduinţei, în Hristos Iisus" (Efes. 3,5-6). Iar dacă suntem toţi co- 
trupeşti între noi, dar şi cu El, Care a venit în noi prin trupul Său, cum nu e 
limpede că toţi suntem una între noi şi în Hristos? Căci Hristos este legătura 
noastră, Acelaşi fiind şi Dumnezeu şi om. Iar despre unirea în Duhul, păşind 
pe aceeaşi cărare a explicaţiilor, vom spune iarăşi că, primind toţi unul şi 
acelaşi Duh. înţeleg pe Cel Sfânt, ne unim în oarecare mod şi între noi, şi cu 
Dumnezeu. [Căci, deşi suntem mulţi şi deosebiţi şi în fiecare face Hristos să 
se sălăşluiască Duhul Tatălui şi al Său, Acesta este Unul şi neîmpărţit, 
adunând şi ţinând în unitate duhurile noastre distincte, aceasta facându-ne pe 
toţi să ne arătăm în El ca una. Fiindcă, precum puterea sfântului trup face co- 
trupeşti pe cei în care vine, în acelaşi mod, socotesc, Duhul lui Dumnezeu, 

1997. Pentru unitatea în care oamenii au fost creaţi la început în condiţia curăţiei, sau a 
sfinţeniei, chiar prin trupuri, Hristos a luat trupul nostru şi l-a dus la supremul grad de sfin¬ 
ţenie, contrar plăcerilor şi egoismului, ca, unind trupurile noastre cu El, să putem fi ridicaţi la 
acea sfântă unitate prin trupuri de la început Astfel, putem depăşi şi în privinţa aceasta mai 
puţina unitate pe care o avem faţă de Dumnezeu prin trupurile noastre. în mod tainic devenim 
"co-trupeşti" în Hristos, într-un fel de comuniune a iubirii chiar prin trupuri. O pildă şi o fărâmă 
a acestei unităţi co-trupeşti o avem în iubirea şi respectul ce şi-l acordă oamenii, dându-şi mâna 
unul altuia, sau cel mai tare ajutându-1 pe cel mai slab în anumite acte, sau în mângâierile pe 
care le dă mama pruncului ei. Dar unitatea între trupuri se manifestă în chip pervers în poftele 
şi actele păcătoase ale unuia faţă de altuL Chiar numai sfinţiţi fiind în trupurile noastre prin 
Duhul Sfânt, putem realiza o unire nepăcătoasă şi durabilă între ele. Astfel, Duhul ne uneşte 
cu adevărat într-o comuniune durabilă, pentru că tot El ne sfinţeşte. Dar Duhul comuniunii şi 
al sfinţirii prin trupuri ni se dă din Hristos, prin împărtăşirea de trupul Lui. E o punere în relief 
a acestui nou sens al împărtăşirii comune de trupul cel sfânt şi unificator al lui Hristos. 

1998. Avem aici soluţia adevărată a relaţiei dintre oameni. Persoanele se unesc, dar 
respectându-se în specificul lor, se păstrează astfel. Nici separaţia individualistă a lor, nici dic¬ 
tatura unora asupra altora nu le face fericite şi nu le promovează. Sfântul Chirii pune în evi¬ 
denţă legătura dintre Sfânta Treime şi armonioasa organizare a societăţii omeneşti prin iubire, 
care vine din Sfânta Treime prin Hristos. 

locuind în toţi ca în Cel neîmpărţit, îi adună pe toţi în unitatea duhovnicească. 
De aceea, dumnezeiescul Pavel ne-a spus: "îngăduindu-vă unii pe alţii în 
iubire, silindu-vă să păziţi unitatea Duhului, întru legătura păcii. Este un trup 
şi un Duh, precum şi chemaţi aţi fost la o singură nădejde a chemării voastre; 
este un Domn, o credinţă, un botez, un Dumnezeu şi Tatăl tuturor, Care este 
peste toate şi prin toate şi întru toţi" (Efes. 4,2-5). Căci locuieşte în noi un sin¬ 
gur Duh şi Unul este Dumnezeu-Tatăl tuturor prin Fiul, ţinând în unitate 
între ei şi cu Sine pe cei părtaşi de Duhul. Iar că ne unim cu Duhul prin 
împărtăşire, e vădit şi din aceasta: Dacă, părăsind vieţuirea naturală, am tre¬ 
cut la păzirea legilor duhovniceşti, cum nu va fi neîndoielnic că, negând oare¬ 
cum viaţa noastră şi întipărindu-se în noi Sfântul Duh, primim chipul mai pre¬ 
sus de lume, strămutându-ne ca la o altă fire, şi aşa nu mai suntem numai 
oameni, ci şi fiii lui Dumnezeu (I In 3, 1), arătându-ne părtaşi ai firii dum¬ 
nezeieşti (II Pt 1, 4) 1999 ? Deci toţi suntem una în Tatăl şi în Fiul şi în Sfântul 
Duh. Suntem una şi prin identitatea în deprindere (căci trebuie să ne amintim 
de cele de la început), şi în chipul evlaviei şi al împărtăşirii de trupul sfânt al 
lui Hristos şi de Duhul Sfânt cel Unul, precum s-a scris înainte. 

CAPITOLUL 12 

FIUL ESTE UNA DUPĂ FIRE CU TATĂL SĂU DUMNEZEU, CHIAR 

DACĂ SPUNE CÂ A PRIMIT PRIN HAR SÂ FIE UNA CU TATĂL 2000 

"Şi slava pe care Tu Mi-ai dat-o le-am dat-o lor, ca să fie una, 
precum Noi una suntem: Eu întru ei şi Tu întru Mine, ca ei să fie 
desăvârşiţi întru unime, şi să cunoască lumea că Tu M-ai trimis şi 
că i-ai iubit pe ei, precum M-ai iubit pe Mine" (In 17, 22-23) 2001 

Cugetând bine, spunem că Unul-Născut are unirea fiinţială şi naturală cu 
Tatăl Său întrucât S-a născut în modul adevărat al naşterii şi se înţelege că 


1999. Prin Duhul Sfânt nu mai suntem numai oameni, ci şi fii ai lui Dumnezeu, şi părtaşi 
la firea dumnezeiască. Nu încetăm totuşi să fim şi oameni, dar trăim cele dumnezeieşti prin 
mădularele noastre trupeşti şi prin simţirile şi cugetările noastre, care, din "sufleteşti" (psi¬ 
hice), au devenit duhovniceşti, nemaitrăind doar cele lumeşti, ci şi cele mai presus de ele. 
Devenim asemenea lui Hristos, oameni şi dumnezei, dar dumnezei nu prin fire, ci prin har. 
Manifestăm prin cele omeneşti cele dumnezeieşti. Suntem în relaţie cu oamenii, dar facem 
parte şi dintr-un plan superior. 

2000. Hristos este una cu Tatăl nu numai prin dumnezeirea Sa, ci şi prin umanitatea Sa, 
care nu este născută din Tatăl, deci nu este dumnezeiască prin fire. Dar umanitatea Lui nu 
primeşte harul dumnezeiesc ca de la altcineva, ci de la El însuşi. El însuşi dă harul ca 
Dumnezeu şi-L primeşte ca om. Primitorul harului este şi Dătătorul lui. în acest sens se poate 
spune şi că El, ca Persoană, nu e îndumnezeit prin har, ci prin Sine. El e dincolo de noi şi ca 
om, întrucât ipostasul umanităţii Lui este Dumnezeu-Cuvântul. 

2001. Tatăl a trimis pe Fiul Său să Se facă om, deci Frate cu oamenii, pentru că îi iubeşte 
ca şi pe Fiul Său, vrând să vadă în faţa Fiului Său feţele oamenilor. Este uluitor până unde 

este din El şi în El, arătându-Se ca distinct printr-o altă subzistenţă proprie, 
dar fiind înţeles, în cea mai deplină identitate a fiinţei, şi că este una cu Tatăl. 
Dar, de vreme ce din pricina iconomiei celei pentru noi, pentru mântuirea 
vieţii noastre, a părăsit aşa-zicând locul de la început, adică egalitatea cu 
Dumnezeu-Tatăl, şi pare să fi fost scos din el ca şi cum ar fi părăsit slava Sa 
cea nevăzută, "S-a deşertat pe Sine" (Filip. 2,9), căci acesta este înţelesul. Cel 
ce domnea la început împreună cu Tatăl primeşte aceasta (stare) cu trupul ca 
pe un dar (îmbrăcămintea pământească şi trecătoare în formă omenească), 
ceea ce îi aparţinea prin fire, cerând ca pe un dar ceea ce era al Său prin 
fire 2002 , căci era şi este în chipul şi egalitatea Tatălui. Deci, trupul sau tem¬ 
plul luat în întregime din femeie nu este de-o-fiinţă cu Dumnezeu-Tatăl, deci 
nici în aceeaşi fire, dar, fiind primit ca trup al Cuvântului, s-a socotit ca una cu 
El. Căci Unul este Hristos şi Unul, Fiul, chiar când S-a făcut om. Se înţelege 
că a înfăptuit unirea, integrând în ea şi trupul, care nu are de la sine calitatea 
să fie una cu Dumnezeu 2003 . Şi, dacă trebuie să spunem aceasta mai pe scurt 
şi mai clar, Unul-Născut spune că ceea ce Şi-a dat Sieşi a dat trupului Său 
Ci s-a dat de la Tatăl prin El în Duhul), fiindcă modul unirii cu Dumnezeu nu 
are altă cale, chiar când are loc în Hristos, întrucât S-a arătat ca om şi a fost 
om, dar a fost sfinţit trupul prin unirea cu Duhul, în modul negrăit al conver¬ 
genţei. Şi aşa, trupul s-a înălţat la unirea cu Dumnezeu-Cuvântul fără con¬ 
topire şi, prin El, cu Tatăl, se înţelege prin relaţie, şi nu prin fire 2004 . Acest har 


merge iubirea Tatălui faţă de oamenii creaţi din nimic. Vrea să-i iubească la fel ca pe Fiul Său, 
şi ei să-L iubească la fel ca Fiul Său. Taina acestei iubiri ne devine oarecum înţeleasă numai 
ţinând seama de faptul că Dumnezeu vrea să dea existenţelor pe care le creează o preţuire tot 
atât de mare ca şi Fiului Său. Desigur, Fiul Său are această valoare în Sine, pe când creaturile 
conştiente o primesc exclusiv prin voinţa lui Dumnezeu, sau prin har. 

2002. Acest text foarte subtil, ca atâtea altele, pare să spună că nu numai Dumnezeu vrea 
ca Fiul Său să-Şi asume omenescul pentru a-1 înălţa la viaţa Sa, ci şi omenescul cere să 
primească prin har viaţa dumnezeiască pe care Fiul lui Dumnezeu o are prin fire. 

2003. Aşa cum omul este una, chiar dacă e format din suflet şi trup, aşa e şi Hristos una, 
chiar dacă e alcătuit din dumnezeire şi umanitate. Căci Eul este unul, chiar dacă este Eu al mai 
multor componente, cum este persoana omului una, cu toate că e şi suflet, şi trup şi are în trup 
multe organe. Eul personal cel unul trăieşte şi conduce toate simţirile şi actele componentelor 
sale. Eul simte înţepătura din deget, şi el îşi dirijează gândirea cum voieşte. De aceea şi Hristos 
este acelaşi Eu sau ipostas care dă puterea sfinţitoare trupului, dar o şi primeşte în trup. Dar 
ceea ce dă El ca Dumnezeu umanităţii Sale dă şi Tatăl şi Duhul, sau dă Tatăl prin El în Duhul 
Sfânt întreaga Treime este unită astfel cu umanitatea Lui. 

2004. în Hristos are loc o unire a trupului cu Sfânta Treime, care porneşte de la lucrarea 
Tatălui şi se înfăptuieşte prin El, ca Fiul, în Duhul Sfânt, ca şi în cei ce cred în Hristos. Dar în 
ceilalţi oameni unirea are în lucrare şi subiectul uman. Omul primeşte să treacă lucrarea dum¬ 
nezeiască sfinţitoare a Treimii asupra sa, fără ca firea sa să aibă pe Fiul ca Subiect al lucrării 
dumnezeieşti. Lucrarea porneşte din Tatăl, trece prin Fiul şi se desăvârşeşte în Duhul. De fapt, 
subiectul uman primeşte lucrarea sfinţitoare de la Dumnezeu. Pe de altă parte, nici în Hristos 

şi această slavă, date Mie, o, Părinte, zice, de Tine, adică faptul de a fi una cu 
Tine 2005 , le-am dat lor, ca să fie una, cum suntem şi Noi una. Căci noi ne unim 
între noi potrivit modurilor descrise înainte, dar ne unim şi cu Dumnezeu. Şi 
cum, ne-a explicat foarte clar Domnul, facându-ne vădit folosul învăţăturii 
Lui: "Eu, zice, întru ei şi Tu întru Mine, ca ei să fie desăvârşiţi întru unime". 
Fiul vine în noi trupeşte, ca om, unindu-Se cu noi prin binecuvântare tainică, 
şi duhovniceşte, ca Dumnezeu, prin lucrarea şi harul Duhului Său, Care 
recreează duhul din noi spre înnoirea vieţii şi ne face părtaşi firii Sale dum¬ 
nezeieşti. Deci Hristos se arată ca veriga de unire a noastră cu Dumnezeu- 
Tatăl, unindu-ne cu El, Care e om, dar şi prin fire Dumnezeu din Dumnezeu, 
Născătorul Său. Căci firea supusă stricăciunii nu putea trece altfel la nestri- 
căciune dacă nu pogora la ea firea mai presus de orice schimbare, ridicând 
spre binele propriu pe cel ce cade prin stricăciune, pururea, şi, prin împăr¬ 
tăşirea şi unirea cu ea, o ridică din hotarele proprii firii create, replăsmuind 
potrivit Sieşi pe cel ce nu este astfel în sine. Deci ne-am desăvârşit din uni¬ 
tatea cu Dumnezeu-Tatăl, prin mijlocirea lui Hristos. Căci am fost slăviţi, pri¬ 
mind, cum am spus adineauri, în noi, trupeşte şi duhovniceşte, pe Fiul 
adevărat şi prin fire, Care este unit fiinţial cu Tatăl; ne-am tăcut părtaşi şi am 
intrat în comuniune cu firea mai presus de toate. 

Când Hristos voieşte să fim primiţi în unirea cu Dumnezeu-Tatăl, 
cheamă asupra firii noastre binecuvântarea de la Tatăl şi declară că puterea 
pe care o aduce harul va fi o mustrare a celor ce socotesc că El nu este de la 
Dumnezeu 2006 . Ce rost mai are această falsă acuzaţie, dacă El prin Sine duce 
spre Tatăl pe cei pe care i-a adus la Sine prin credinţa şi iubirea lor sinceră? 
Când deci, o, Părinte, vor dobândi prin Mine unirea cu Tine, atunci lumea va 
cunoaşte că Tu M-ai trimis, adică prin bunăvoirea Ta am venit să ajut pămân¬ 
tului şi să aduc mântuirea celor rătăciţi de pe pământ Pe lângă aceasta, zice, 
cei ce s-au împărtăşit de un astfel de har mult dorit vor cunoaşte că i-ai iubit 


firea omenească, unită cu cea dumnezeiască, nu devine fire dumnezeiască, ci cele două rămân 
într-o relaţie. Dar această relaţie e realizată şi trăită de un Subiect unic, Care este şi Dumnezeu, 
şi om. Omul nu se sfinţeşte el însuşi pe sine, cum Se sfinţeşte Hristos, ca Dumnezeu, pe Sine 
ca om, ci se sfinţeşte prin Hristos. De aceea sfinţirea umanităţii lui Hristos se ridică până la 
nivelul sfinţeniei Lui dumnezeieşti, cum nu se ridică cea a omului. 

2005. Hristos zice că a dat celor ce cred în El harul şi slava de a fi una cu El, ca Dumnezeu 
întrupat 

2006. Numai dacă este una în fiinţă cu Tatăl, dar are şi firea noastră, Hristos ne poate uni 
cu Dumnezeu-Tatăl. Cei ce nu-L socotesc de-o-fiinţă cu Tatăl, ci doar o creatură, se păgubesc 
pe ei înşişi, în unirea cu El rămânând închişi în graniţele creatului, care este supus coruperii 
şi morţii. Dacă numai veşnicia personală dă un sens vieţii, iar aceasta n-o putem primi decât 
prin unirea cu Dumnezeu, şi numai Hristos, Dumnezeu făcut om, ne asigură această veşnicie, 
înseamnă că numai Hristos dă un sens existenţei omeneşti şi deci lumii în general. 

cum M-ai iubit pe Mine. Căci Cel ce a primit în unire cu Sine pe Cel ca noi, 
Care e om, adică pe Hristos, şi La învrednicit de o aşa de mare iubire (şi ne 
este cuvântul despre El ca om), şi ne-a dat putinţa să ne împărtăşim de El, 
cum nu ne-ar învrednici de o iubire de măsură egală 2007 ? Dar să nu se tulbu¬ 
re de aceasta nimeni dintre cei cuminţi, fiindcă este un lucru neîndoielnic că 
sluga nu poate în nici un fel să se ia la întrecere cu stăpânul ei, şi Dumnezeu- 
Tatăl nu va iubi făpturile în măsura în care iubeşte pe Fiul. Dar trebuie ca noi 
să considerăm că ne referim la Cel iubit din veci 2008 , ca şi cum ar fi început 
să fie iubit când S-a făcut om. Deci, ceea ce a primit, nu a primit pentru Sine, 
d pentru noi. Precum, desfiinţând prin înviere stăpânirea morţii, nu Şi-a procu¬ 
rat învierea Sieşi, întrucât este Cuvântul şi Dumnezeu, ci ne-a dat această 
binecuvântare nouă, prin Sine şi în Sine (căci toată firea omului era în Hristos, 
strânsă de legăturile morţii), aşa nu se va înţelege că a primit pentru Sine 
iubirea de la Tatăl; nu pentru Sine, căci era pururea iubit de la început Primeşte 
iubirea de la El, când Se face om, ca să ne aducă nouă iubirea de la Tatăl. 
Precum, făcuţi potrivit învierii şi slavei Sale, suntem deja în Hristos, Pârga din¬ 
tâi a neamului, aşa am primit şi calitatea de împreună-chipuri cu El în iubire, 
lăsând Unuia-Născutului să biruiască în toate. Minunându-ne de bunătatea firii 
dumnezeieşti pentru noi, vedem cu drept cuvânt în aceasta dăruirea şi comuni¬ 
carea celor ale ei, creaturilor, se înţelege a celor ce se cuvin numai ei 2009 . 

"Părinte, voiesc ca, unde sunt Eu, să fie împreună cu Mine 
şi aceia pe care Mi i-ai dat, ca să vadă slava Mea pe care 
Mi-ai dat-o, pentru că M-ai iubit pe Mine înainte de întemeierea 

lumii" (In 17, 24) 

Rugându-Se pentru ucenicii Săi, mai bine-zis pentru toţi cei ce vor veni la 
El prin credinţă, şi cerând de la Tatăl ca ei să primească unirea, iubirea şi 
sfinţenia, adaugă îndată şi acestea, arătând că nu doreşte altora să fie împreu¬ 
nă cu El şi să se învrednicească să vadă slava Lui, ci doar celor uniţi prin El 
cu Tatăl. Căci am fost iubiţi ca fii, după asemănarea Fiului adevărat şi prin 


2007. Dacă Tatăl iubeşte atât de mult pe Fiul Său ca om, cum nu ne-ar iubi şi pe noi la fel 
prin har? 

2008. Faptul că omul e iubit de Dumnezeu ca şi Fiul Său, făcut om, să nu-1 facă pe om să 
se ia la întrecere cu Fiul, sau să se socotească egal cu El. Omul trebuie să rămână în smerenia 
lui. Numai pentru că iubeşte pe Fiul Său din veci Tatăl vrea să aibă şi alţi fii pe care să-i 
iubească la fel, prin har. De aceea a voit ca Fiul Său să Se facă om. 

2009. Toate ale firii dumnezeieşti le aduce în noi Fiul lui Dumnezeu făcut om, dacă vrem 
să le primim. Ne aduce învierea şi slava ei, dar aceasta pentru că ne aduce bunătatea ei, prin 
faptul că ne aduce iubirea Lui faţă de Tatăl şi, prin aceasta, iubirea Tatălui faţă de noi. Iubirea 
e semnul şi puterea unităţii fără confundare între cei ce se iubesc. 

) 

fire. Chiar dacă această iubire poate nu este în aceeaşi măsură, seamănă 
deplin cu iubirea Tatălui faţă de Fiul şi arată slava Fiului. Vreau, deci, o, 
Părinte, zice, ca cei ce, prin apropierea prin credinţă şi prin călăuzirea de 
către Tine, s-au făcut ai Mei, să fie cu Mine şi să vadă slava Mea. Dar ce 
cuvânt ne va descoperi care este binele ce-1 vom avea când vom fi împreună 
cu Hristos? Vom fi în bucurii negrăite, pe care ochiul nu le-a văzut, urechea 
nu le-a auzit şi mintea nu le-a gândit (I Cor. 2, 9). Pe acestea le-a pregătit 
Dumnezeu celor ce-L iubesc. Şi de ce vor mai avea nevoie (ca bucuria să fie 
deplină) cei ce vor fi împreună cu Hristos, Stăpânul tuturor? Cele petrecute 
cu Pavel arată că el s-a învrednicit de această stare minunată, fiindcă spune: 
"Doresc să mă despart de trup şi să fiu împreună cu Hristos" (Filip. 1,23). Iar 
cel ce a preferat vieţii de aici acea bucurie mare şi minunată, cum nu va fi 
martor adevărat că Cel ce dă tuturor toate cu belşug va da, celor ce sunt sin¬ 
ceri ai Lui, marele dar al convieţuirii cu El? Dar ceea ce a spus către noi, cere 
totuşi o cercetare. Având în el vorbind pe Hristos şi descoperind înţelesurile 
veacului viitor, Pavel a spus că: "cei morţi întru Hristos vor învia" (I Tes. 4, 
16), dar şi că: "noi, cei vii, care vom fi rămas, vom fi răpiţi împreună cu ei în 
nori, ca să întâmpinăm pe Domnul în văzduh, şi aşa pururea vom fi cu 
Domnul" (I Tes. 4,17). Dar şi Domnul nostru Iisus Hristos a făgăduit clar că 
ne va dărui aceasta, zicând: "Mă voi duce şi vă voi găti loc, iarăşi voi veni şi 
vă voi lua la Mine, ca să fiţi şi voi unde sunt Eu" (In 14, 3). 

Cugetând foarte adânc, vom socoti că prin aceasta sunt indicate loca¬ 
şurile de sus, sau, folosind alte înţelesuri, vom admite că se va dărui oame¬ 
nilor, prin imitare, acelaşi loc ca lui Hristos, adică cinstiri asemănătoare, 
datorită asemănării noastre cu El. Vom purta chipul slavei Lui şi vom împărăţi 
împreună cu El, după Sfintele Scripturi (Evr. 3, 14; II Tim. 2, 12), şi ne 
făgăduieşte, în felul în care ştie El, că vom merge în împărăţia cerurilor 2010 . 

Nu vom căuta să arătăm acum mai pe larg că vom fi împreună cu Hristos 
şi ne vom împărtăşi de slava Lui şi vom fi părtaşi ai împărăţiei Lui, deoarece 
nu e nicidecum îndoielnic, ci vom trece la altceva, şi anume la făgăduinţa: "ca 
să vadă slava Mea". Nu vor avea parte de aceasta cei întinaţi şi păcătoşi, dar 
nici cei ce vor necinsti legea dumnezeiască nu vor ajunge să vadă slava lui 
Hristos, ci numai cei evlavioşi şi buni. Şi pe aceasta o ştim, deoarece 


2010. în împărăţia cerurilor nu va fi un împărat şi supuşi, ci toţi vor împărăţi împreună cu 
împăratul Hristos. Căci toţi vor fi stăpâni peste ei înşişi, sau liberi. Dar a fi stăpâni peste ei înşişi 
şi liberi înseamnă a fi liberi de egoism, adică a fi în iubire unii cu alţii şi, în primul rând, în 
iubirea lui Hristos. Aceasta e împărăţia cea mai armonioasă pentru că e împărăţia comuniunii. 
Totuşi Hristos e împărat în mod deosebit, pentru că puterea tuturor vine din El. Hristos înte¬ 
meiază această împărăţie a oamenilor ce cred în El, intrând primul în ea ca om. în împărăţia 
Sa intră întâi protopărinţii, Patriarhii şi Proorocii pe care i-a scos din iad. 

Proorocul spune: "Să se plece necredinciosul, ca să nu vadă slava Domnului" 
(Is. 26, 10). Iar în învăţăturile evanghelice ale Mântuitorului Hristos se 
spune: "Fericiţi cei curaţi cu inima, că aceia vor vedea pe Dumnezeu" (ML 5, 
8). Dar cine ar fi cei curaţi cu inima, dacă nu aceia care, în unirea cu Dum¬ 
nezeu prin Fiul în Duhul, despărţiţi de toată iubirea de trup, depărtaţi de 
toată plăcerea lumească şi predaţi numai voinţei Duhului, vieţuiesc curat şi în 
întregime pentru Hristos? Aşa a fost şi Pavel, care, din multa curăţie aflată în 
el, nu s-a temut să spună: "M-am răstignit împreună cu Hristos; şi nu mai 
trăiesc eu, ci Hristos trăieşte în mine" (Gal. 2, 20). Dar aud şi alt Sfânt cân¬ 
tând şi zicând: "Inimă curată zideşte întru mine, Dumnezeule, şi duh drept 
înnoieşte întru cele dinlăuntru ale mele. Nu mă lepăda de la faţa Ta şi Duhul 
Tău cel Sfânt nu-L lua de la mine. Dă-mi mie bucuria mântuirii Tale şi cu duh 
stăpânitor mă întăreşte" (Ps. 50, 11-13). Numeşte pe Duhul bucurie a mân¬ 
tuirii întrucât este pricinuitor de bucurie nesfârşită şi dătător al stăpânirii 
peste patimile din lume. E Duh al mântuirii adevărate, adică al lui Hristos. 
Numindu-L în multe feluri, i-a spus şi inimă curată, şi duh drept, deoarece nu 
este al celor ce n-au inima dreaptă, ci, mai degrabă, îndărătnică şi strâmbă, 
cum zice Psalmistul (Ps. 100, 4), nu este al celor încă neuniţi cu Dumnezeu 
şi care nu s-au făcut părtaşi de binecuvântarea lui Hristos prin Duhul. Ca să 
spunem pe scurt, Mântuitorul a voit să dea celor cunoscuţi ai Săi harul 
deosebit de a fi împreună cu El şi de a vedea slava Lui. Şi a fost iubit, zice, şi 
dinainte de întemeierea lumii, arătând prin aceasta puterea tainei Lui şi că a 
fost cunoscută, de mai înainte, de Dumnezeu-Tatăl calea mântuirii noastre, 
săvârşită prin mijlocirea lui Hristos 2011 . Dar nu s-a dat celor de pe pământ 
cunoştinţa de la început ci s-a dat mai înainte Legea, ca pedagog spre vie¬ 
ţuirea dumnezeiască, dându-se o cunoştinţă întunecoasă, în chipuri, Dum¬ 
nezeu-Tatăl păstrând pentru timpul potrivit harul ce-1 va da prin Hristos. Dar 
ni se arată foarte folositoare şi cunoştinţa despre acestea, spre desfiinţarea 
dispreţului iudaic şi a mândriei celor din Israel, care s-au hotărât să apere 
Legea chiar când a venit adevărul care trebuia să înlăture chipurile. Dar 
foarte folositoare este această vestire şi pentru răsturnarea altora, care nu 
văd că noul Sfat al Tatălui a adus puterea tainei. De aceea şi Pavel, desfiinţând 
bănuiala celor ce cugetau astfel, a spus despre Hristos că a fost cunoscut mai 
înainte de întemeierea lumii, dar S-a arătat în timpurile din urmă ale veacului 
(Col. 1, 26; I Pt 1, 20). E de notat că I s-au dat de către Tatăl ucenicii, slava 
dumnezeiască şi stăpânirea peste toate, nu întrucât este Dumnezeu prin fire, 


2011. Prin aceasta Sfântul Chirii spune că Fiul lui Dumnezeu a fost iubit înainte de înte¬ 
meierea lumii ca Cel ce Se va întrupa ca om. Astfel, ştia de atunci că oamenii vor cădea din 
legătura cu El şi vor avea nevoie de mântuire, că le va arăta iubirea trimiţând pe Fiul Său să Se 
facă om. 

adică Domnul slavei şi Cel ce are în mod fiinţial demnitatea împărătească, ci 
deoarece S-a arătat ca om, căruia toate îi sunt date de la Dumnezeu şi nu le 
are din firea sa. Căci toate le are creaţia de la Dumnezeu şi nimic nu are în ea 
însăşi, chiar de pare că are ceva din cele bune. 

"Părinte drepte, lumea pe Tine nu Te-a cunoscut, dar Eu Te-am 

cunoscut, şi aceştia au cunoscut că Tu M-ai trimis" (In 17, 25) 

Numeşte în acestea pe Tatăl drept, deşi putea să-L numească altfel. De 
fapt, El este curat, Sfânt, nepătat, Creator şi Făcător, precum se cuvine firii 
care împărăţeşte peste toate. Care e deci cauza pentru care se numeşte drept, 
deşi era cu putinţă să fie numit şi altfel de către Hristos? Dar să nu lăsăm 
nefolosite datele Scripturii de Dumnezeu insuflate, care ne sunt de mult aju¬ 
tor. Când Hristos a voit să fim sfinţiţi după bunăvoirea Tatălui, împlinind ceea 
ce trebuia ca Persoană rugătoare şi ca Mijlocitor, a intervenit pentru noi toţi, 
zicând: "Sfinţeşte-i pe ei întru adevărul Tău", spunând că nu e altul Adevărul 
decât Duhul Său, prin Care asigură sufletele noastre, pecetluindu-le în 
asemănarea cu El însuşi şi întărindu-le printr-o putere negrăită spre buna 
îndrăzneală nebiruită, deci, în mod vădit, şi spre râvna neînfrânată spre fapte 
bune, căci nimic nu le poate sta împotrivă şi le poate chema pe calea 
neabătută spre ceea ce place lui Dumnezeu, ca să nu dea nici un preţ pe felu¬ 
ritele uneltiri diavoleşti şi pe iubirea plăcerilor din lume. Fiindcă cei ce au fost 
odată pecetluiţi prin Sfântul Duh şi au arvuna harului în minte, au inima 
întărită ca o cetate, ca unii ce s-au îmbrăcat cu putere de sus (Lc. 24, 29). 
Deci, pentru ca să ne bucurăm de astfel de bunătăţi vrednice de iubit, Hristos 
a chemat peste noi sfinţirea de la Tatăl. Iar acum, precum socotesc, se arată 
cugetând iarăşi la aceasta. Căci, pe lângă cele prin care a vorbit despre tre¬ 
buinţa de-a fi sfinţiţi de către Tatăl, adaugă şi acestea despre noi: "Şi slava pe 
care Tu Mi-ai dat-o le-am dat-o lor, ca să fie una, precum Noi una suntem... că 
i-ai iubit pe ei, precum M-ai iubit pe Mine" (In 17, 22-23). Şi iarăşi: "Părinte, 
voiesc ca, unde sunt Eu, să de împreună cu Mine şi aceia pe care Mi i-ai dat" 
^ 17, 24). 

După ce a spus aceasta, îndată a chemat în mod foarte cuvenit pe Tatăl, 
după a Cărui bunăvoire şi voinţă Sa făcut Fiul om, ca să Se facă pricinuitor al 
sfinţirii prin Duhul, al unirii cu Dumnezeu şi al sălăşluirii în lăcaşurile de sus, 
al împreună-petrecerii şi împărăţirii cu El a firii omeneşti, creată spre lucruri 
bune. Căci la început Dumnezeu n-a creat pe om spre răutate, dar acesta s-a 
abătut spre răutate prin uneltirile necredincioase ale diavolului şi a ieşit din 
vechea purtare de grijă a lui Dumnezeu, ca dintr-o temelie zidită. Era cu ade¬ 
vărat potrivit Tatălui cel drept să înalţe iarăşi firea umană care se prăbuşise 
din răutatea diavolului, ca să o repună în starea de la început şi să o izbă- 

vească din adâncul păcatului şi să strămute la chipul dintâi pe cel făcut astfel 
la început 2012 , iar pe cel care a îndrăznit să-l zdrobească şi să-l strice fără 
respect, adică pe Satana, să-l supună pedepselor ce i se cuvin, deşi socotesc 
că e mică orice fel de pedeapsă dată celui ce a arătat atâta răzvrătire împotri¬ 
va lui Dumnezeu 2013 . 

Deci El spune: "Părinte drepte", căci eşti drept şi bun, fiindcă e dreaptă 
judecata Ta, prin care M-ai trimis lumii, spre ajutor şi înnoire, pe Mine, Fiul 
Tău adevărat şi iubitor. Dar despre cât de oarbă e lumea, zice: Pe Tine, Care 
eşti astfel, lumea nu Te-a cunoscut Căci, dacă ar fi înţeles hotărârea aceasta 
de oameni iubitoare şi această faptă a bunătăţii Tale, ar fi alergat îndată la 
Mântuitorul ei şi I-ar fi adus slujirea de bună voie 2014 . 

Acestea le-a spus deci Hristos Tatălui, aducându-I mulţumire pentru noi 
şi pentru binele nostru, deoarece El fiind drept S-a aplecat spre mântuirea 
celor ce pătimeau din cauza răutăţii diavolului şi a osândit pe diavolul la 
pieire. însă lumea, adică cei ce s-au împotrivit mesajului dumnezeiesc al 
Evangheliei cugetând cele lumeşti, nu a admis că Tatăl este drept deoarece 
"Dumnezeul veacului acestuia a orbit gândurile necredincioşilor, ca să nu le 
lumineze lumina Evangheliei slavei lui Hristos", cum zice Pavel (II Cor. 4, 
4) 2015 j) ar s~ a mărturisit ucenicilor Săi, ca unora ce Dau ştiut şi L-au înţeles 
şi, prin aceasta, i-a îmbrăcat din nou în slava strălucitoare şi demnă de râvnit. 
Căci arată că sunt ridicaţi deasupra oricărei umilinţe şi micimi lumeşti, prin 
cunoaşterea Tatălui şi, evident prin mărturisirea lor că Hristos este Fiul 2016 . 


2012. Poporul român numeşte şi el pe omul rău om "urât", iar pe cel bun, "om frumos" 
(formosus, adică format, păstrător al chipului, al formei normale, date de Dumnezeu). 

2013. Aici se face aluzie la chinurile iadului. Dar în raport cu răutatea celor ce le suferă, 
sunt mici. Dumnezeu nu urmăreşte să pedepsească, cu orice preţ, pe măsura răutăţii lor, pe 
cei ce lucrează împotriva Lui. Chinul le vine mai degrabă din faptul că s-au închis iubirii lui 
Dumnezeu şi a oamenilor, care le poate da bucurie. 

2014. A nu primi pe Fiul Tatălui trimis în lume înseamnă a nu crede în bunătatea Tatălui, 
a nu crede că Dumnezeu e bun, ci a-L socoti o existenţă căreia nu-i place decât o stăpânire 
nepăsătoare, sau o esenţă supusă unei legi, înseamnă a nega că în existenţă e implicată iubirea, 
libertatea şi un sens, înseamnă a admite că totul e lipsit de sens. 

2015. Evanghelia, redând cuvintele şi faptele minunate şi mântuitoare ale lui Hristos, 
redă slava Lui, care este adevărata lumină, fiindcă ne arată că nu murim definitiv, deoarece 
există un Dumnezeu care ne iubeşte şi face pe Fiul Său om pentru noi pentru veci, comu- 
nicându-ne toate bunătăţile Lui. Dar de aceste bunătăţi nu se vor împărtăşi cei ce n-au voit să 
creadă că Hristos este Fiul lui Dumnezeu şi că pot avea prin El toate bunătăţile dumnezeieşti. 
Şi nevrând ei să-L creadă pe Hristos Fiul lui Dumnezeu, Dumnezeu i-a lăsat în orbirea sau în 
întunericul lor, în care nu se vede nici un sens al existenţei. 

2016. A şti pe Dumnezeu ca Tată înseamnă a-L şti ca pe un Dumnezeu al iubirii. Iar 
această iubire trebuie să şi-o arate şi faţă de lumea aceasta, care nu poate fi decât de la El, dar 
nu prin naştere, (fiindcă) sunt prea multe mizerii în ea. înseamnă a şti pe Dumnezeu ca Tată, 
Care are un Fiu din veci şi Care îl trimite pe însuşi Fiul Său, din iubire pentru oameni, să Se 







COMENTARIU LA EVANGHELIA SFÂNTULUI IOAN 


1069 


Dacă lumea e învinuită că nu ştie pe Tatăl, adică pe Dumnezeu adevărat şi 
prin fire 2017 , iar ucenicii sunt mărturisiţi că îl ştiu astfel, cum nu este neîn¬ 
doielnic fiecăruia că ei nu sunt din lume, ci s-au făcut ai lui Hristos, Care e 
mai presus de lume, precum s-a spus de către Pavel: "prin care lumea este 
răstignită pentru mine şi eu pentru lume" (Gal. 6, 14). Iar despre ucenici 
spunem că sunt în afara lumii nu prin poziţia spaţială şi trupească - căci se 
arată în lume ca luminători, comunicând Cuvântul Vieţii -, ci pentru că, deşi 
umblă pe pământ, vieţuiesc în cer. După ce au lepădat poftele trupului, mai 
bine-zis şi-au ridicat mintea mai presus de orice poftă lumească, s-au ridicat 
la virtutea cea mai înaltă, după spusa Psalmistului: "Căci cei puternici ai lui 
Dumnezeu s-au ridicat foarte" (Ps. 46, 9). Fiindcă cei ce au dovedit bărbăţie 
pentru Dumnezeu, părăsind cugetarea pământească, au trecut la cugetarea 
celor de sus. Aceasta socotesc că înseamnă "s-au ridicat". Deci Te-au ignorat, 
zice, pe Tine, că eşti drept Iar Eu Te cunosc (căci sunt Sfatul şi înţelepciu¬ 
nea). Nu am căutat la slava şi demnitatea dumnezeiască, pe care le am prin 
fire, ci M-am deşertat pe Mine şi M-am pogorât la sărăcia omenească (Filip. 
2,7; II Cor. 8,9), ca să mântuiesc prin bunăvoirea Ta neamul căzut din intimi¬ 
tatea cu Noi. Lumea necunoscând aceasta, ucenicii s-au îmbogăţit în cu¬ 
noştinţă, înţelegând cu adevărat că Tu M-ai trimis, adică am venit să le arăt 
scopul de la început al voinţei Tale de a mântui lumea primejduită. 

"Şi le-am făcut lor cunoscut numele Tău şi-l voi face cunoscut, 
ca iubirea cu care M-ai iubit Tu să fie în ei şi Eu în ei” (In 17, 26) 

Spune că a cunoscut pe Dumnezeu-Tatăl El însuşi şi ucenicii care au 
stăruit lângă El. Dar ca să nu fie cineva dus din rătăcire la o presupunere 
absurdă şi să cugete că în Hristos şi în ucenici este acelaşi mod de cunoaş¬ 
tere, distinge îndată şi indică deosebirea cea foarte clară, arătând că El le-a 
descoperit pe Dumnezeu, iar aceia au primit cunoaşterea prin El. Căci Dom¬ 
nul nostru Iisus Hristos, deoarece este Cuvântul şi Sfatul şi înţelepciunea 


facă om, să primească moartea pentru ei, pentru a o desfiinţa. Deci numai cunoscând pe 
Dumnezeu ca Tată, toată existenţa capătă un sens. Numai aceasta ridică pe oameni deasupra 
mizeriilor lumii, într-o viaţă veşnică, în comuniune cu Dumnezeu cel în veci iubitor. A cunoaşte 
pe Dumnezeu ca Tată al lui Hristos înseamnă a cunoaşte pe Hristos plin de slava Fiului şi, 
întrucât Acesta S-a făcut om, cu Care oamenii se pot uni, înseamnă a şti că şi ei sunt destinaţi 
împărtăşirii de slava Lui veşnică. Fără Hristos, ca Fiu întrupat al Tatălui, oamenii sunt desti¬ 
naţi să se piardă în mizeria din lume şi în moartea adusă de ea. Fără Hristos, ca Fiu al Tatălui, 
totul e fără sens. 

2017. Un Dumnezeu care nu e Tată nu e Dumnezeu adevărat şi prin fire, căci e un 
Dumnezeu lipsit de iubire. Şi un Dumnezeu lipsit de iubire prin fire nu poate fi Dumnezeu 
adevărat 

Tatălui, cunoaşte fără să fi învăţat cele din El şi descoperă adâncurile lui 
Dumnezeu, precum şi mintea omenească descoperă cele din noi, şi nimic din 
ceea ce purtăm în inimi nu poate fi ascuns înţelegerii omeneşti. Pe de altă 
parte, dumnezeieştii ucenici nu au puterea de a înţelege ceva despre 
Dumnezeu, ca un rod al cunoştinţei lor, ci pătrund prin Duhul în tainele 2018 
Fiului şi astfel pot înţelege pe Tatăl. Deci cu folos şi foarte potrivit a adăugat 
Hristos: "Şi le-am făcut lor cunoscut numele Tău şi-l voi face cunoscut' 12019 . 

Observă cum Amândoi, adică Tatăl şi Fiul, lucrează împreună pentru ca 
omul să-L înţeleagă pe Dumnezeu 2020 . în actul înţelepciunii Sale, Tatăl 
descoperă pe Fiul Său; dar nu mai puţin, prin actul înţelepciunii Sale, Fiul 
descoperă pe Tatăl 2021 . De fapt, spune lui Petru în părţile Cezareei lui Filip: 
"Fericit eşti, Simone, tiul lui Iona, că nu trup şi sânge ţi-au descoperit ţie 
aceasta, ci Tatăl Meu, Cel din ceruri" (Mt 16,17). Căci ucenicul a mărturisit 
şi a afirmat credinţa că El este Hristos, Fiul lui Dumnezeu celui viu. Acum 
însă El spune despre Sine: "Le-am făcut lor cunoscut numele Tău şi-l voi face 
cunoscut". Căci n-a terminat Unul-Născut să ne descopere înţelesul tainei 
Sale, descoperindu-L la început celor ce Dau urmat întâi 2022 , ci săvârşeşte 


2018. Hristos îşi descoperă El însuşi ca Dumnezeu Sieşi tainele Dumnezeirii Sale. Ca om, 
primeşte cunoştinţa Dumnezeirii prin Sine ca Dumnezeu. Noi însă primim această cunoştinţă 
de la El, ca de la altul decât noi. Hristos simte ca om Eul Său însuşi, înălţându-L în Dum¬ 
nezeirea Lui. Noi simţim pe Hristos că ne dă ca un Eu străin cunoştinţa Dumnezeirii. Deci tre¬ 
buie să facem efortul de-a ne înălţa spre Hristos ca spre altul pentru primirea cunoştinţei 
Dumnezeirii. Hristos Se ridică în Sine, noi ne ridicăm spre El ca spre altul. 

2019. Făcând cunoscut Hristos ucenicilor numele Tatălui, îl face cunoscut în semnificaţia 
acestui nume, adică de Dumnezeu-Tată, Care îl are pe El ca Fiu. Aceasta înseamnă că Hristos 
însuşi Se face pe Sine cunoscut ca Fiu al Tatălui, fâcându-i să cunoască adânca Lui simţire de 
Fiu iubitor al Tatălui. Era o cunoaştere experimentată, a comunicării directe a simţirii filiale a 
Tatălui de către Hristos. 

2020. Precum actul cel mai important al înţelegerii mele descoperă pe semenul meu, aşa 
şi actul cel mai important al cugetării lui înţelepte mă descoperă pe mine. Aceasta are loc cu 
atât mai mult la Dumnezeu. Tatăl, prin actul veşnic al înţelepciunii Sale, naşte pe Fiul, şi Fiul 
Se simte născut de Tatăl. 

2021. în simţirea filială a Tatălui, Fiul trăieşte pe Tatăl ca Fiu, sau trăieşte simţirea de Fiu 
al Tatălui. Ele nu pot fi despărţite una de alta. Sunt una în alta. Sunt îmbinate într-una, ca o sin¬ 
gură lucrare. Şi această unică lucrare îmbinată o trăiesc ucenicii. 

2022. Hristos va continua în veci să ne descopere taina Sa, ca Cel născut din Tatăl. 
Teologia, sau învăţătura despre Dumnezeu, poate progresa astfel în veci. Ea va putea aduce 
veşnic ceva nou, dar rămânând aceeaşi, întrucât taina naşterii Fiului din Tatăl, taina iubirii 
Tatălui faţă de Fiul şi a Fiului faţă de Tatăl, deci şi a cunoaşterii de către noi a Tatălui şi a Fiului, 
nu se epuizează niciodată. Aşa-zisa "modernizare" a credinţei creştine nu constă în părăsirea 
învăţăturii despre deofiinţimea Tatălui şi a Fiului, ci în adâncirea ei. O părăsire a acestei 
învăţături, cum fac sectele neoprotestante, nu e o înaintare continuă în înţelegerea ei, ci o 
părăsire a misterului care face posibilă o înaintare veşnică în cunoaştere. 

aceasta pururea, semănând în fiecare luminarea prin Duhul şi călăuzind spre 
cunoaşterea celor mai presus de minte şi cuvânt pe cei ce-L iubesc pe El 2023 . 
Dar ce scop are şi în ce mod ne va folosi pe noi, afirmând că, după ce a 
descoperit ucenicilor pe Tatăl, va face cunoscut celor de după aceea pe Tatăl, 
ne-a arătat iarăşi El însuşi, zicând: "ca iubirea ce care M-ai iubit Tu să fie în 
ei şi Eu în ei". Cei ce prin înţelegere adevărată au putut cunoaşte pe Dum- 
nezeu-Tatăl şi cei ce au fost învăţaţi să cunoască cu adevărat înţelesul tainei 
vor avea în mod sigur şi neîndoielnic iubirea Lui, putând să fie iubiţi în mod 
desăvârşit de către Tatăl, după asemănarea Fiului Său 2024 . Căci Tatăl iubeşte 
pe Fiul în modul cel mai desăvârşit Dar se sălăşluieşte şi Hristos în El, prin 
Duhul, unind într-o intimitate duhovniceacă, prin Sine, cu Dumnezeu-Tatăl 
pe cel care-1 cunoaşte pe El, având în Sine nemicşorată puterea cunoaşterii lui 
Dumnezeu 2025 . Şi ne-a făcut nouă cunoscut numele Tatălui, arătându-Se pe 
Sine nouă ca Fiul 2026 . Căci merge mână în mână cunoaşterea despre Cel 
Născut cu cea despre Născătorul Lui şi viceversa. Iar dacă spusa este adevă¬ 
rată şi trebuie primită în mod neîndoielnic, că împreună cu Tatăl se înţelege 
şi Fiul şi că în cunoaşterea Unuia e implicată şi cunoaşterea Celuilalt, cum 
mai este Fiul făptură, după cum spun unii dintre cei lipsiţi de credinţă? Căci 
dacă cineva vorbeşte despre Fiul, va comunica celor care ascultă ideea 
despre Tatăl, iar dacă îl numeşte făptură, îi conduce la ideea unui creator. Dar 
deoarece Fiul numeşte pe Dumnezeu Tată, şi nu Făcător sau Creator, e con¬ 
ştient că este cu adevărat Fiu 2027 . De aceea Fiul se înţelege şi este Fiu, şi nu 
făptură, cum zic aceia, căci ar însemna că Cel ce Da creat este Făcător, şi nu Tatăl 


2023. Numai cei ce iubesc pe Fiul şi pe Tatăl, ca pe Cei ce-i iubesc pe ei, îi pot cunoaşte 
în calitatea Lor adevărată, ca Tată şi Fiu: pe Tatăl, iubind pe Fiul şi, în El, pe oameni, şi pe Fiul, 
ca Cel ce îl iubeşte pe Tatăl, fiind şi El iubit de Tatăl, pentru ca să se întâmple aceasta prin El 
şi cu oamenii. 

2024. Cu cât cunoaşte sau înţelege cineva mai bine pe Tatăl, experiind dragostea Fiului 
faţă de El, va fi şi el mai iubit de Tatăl, până la a fi iubit ca Fiul. Simţind dragostea Fiului faţă 
de Tatăl, se umple şi el de aceeaşi dragoste. în dragostea lui faţă de Tatăl, una cu a Fiului, 
trăieşte dragostea Tatălui faţă de Fiul. Aceasta se întâmplă şi între oameni. Cu cât cunoşti pe 
cineva mai mult ca persoană care iubeşte pe altul, cu atât îl iubeşti mai mult în această 
cunoaştere. 

2025. în dragostea Fiului faţă de Tatăl ni se comunică cel mai adânc temei al iubirii şi cea 
mai înaltă înţelegere a iubirii, identică cu cunoaşterea supremei existenţe. în Hristos suntem 
ridicaţi la iubirea faţă de Dumnezeu, a Fiului cel după fire al lui Dumnezeu; dar şi Dumnezeu 
ni se arată prin El iubindu-ne ca pe Fiul Său Cel Unul-Născut 

2026. Nu ne-a arătat numele de Tatăl al lui Dumnezeu prin afirmare sau argumentare teo¬ 
retică, ci prezentându-Se pe Sine ca Fiu şi făcând şi pe ucenici să simtă în El dragostea Lui faţă 
de Dumnezeu ca dragostea Fiului faţă de Tatăl. Numele de Tată dat lui Dumnezeu îl arată ca 
Tată al Său, deci Hristos Se indică, prin numele de Tată dat lui Dumnezeu, şi pe Sine însuşi. 

2027. Hristos, chiar numai numind Tată al Său pe Dumnezeu, Se prezintă nu ca făptură, 
ci ca Fiu al lui Dumnezeu. 

Său. Dar faptul că se foloseşte şi pentru noi de cuvântul naştere, adică de 
numele de fii, nu desfiinţează înţelesul cuvântului. Căci cele ce aparţin în prin¬ 
cipal şi în special Fiului prin fire ni s-au aplicat şi nouă. Sfânta Scriptură le-a 
aplicat şi pentru cei deveniţi fii prin voinţă, deşi ne împărtăşim de numirea de 
născuţi din iubirea de oameni a lui Dumnezeu, Care voieşte să ne cinstească, 
întrucât a numit dumnezei pe cei ce se cunosc ca fiind din pământ. 

"Zicând acestea, Iisus a ieşit împreună cu ucenicii Lui dincolo 

de pârâul Cedrilor, unde era o grădină, în care au intrat El 
şi ucenicii Săi. Iar Iuda, vânzătorul, cunoştea acest loc, 
pentru că adesea Iisus şi ucenicii Săi se adunau acolo" (In 18, 1-2) 

După ce a luminat pe ucenicii Săi şi S-a folosit de cuvintele ce le erau de 
ajutor spre virtute, le-a poruncit să aleagă cea mai frumoasă şi de Dumnezeu 
iubitoare vieţuire, şi, pe lângă acestea, le-a făgăduit că-i va umple de darurile 
duhovniceşti şi, spunând că le va trimite binecuvântările de sus, de la Tatăl, 
iese cu hotărâre, neocolind timpul patimii, nici temându-se să moară pentru 
toţi. Căci cum ar fi putut să facă aceasta Cel ce trebuia să pătimească, căci 
prin patima Sa trebuia să răscumpere nepătimirea tuturor, reuşind numai 
prin aceasta să recâştige tot pământul lui Dumnezeu-Tatăl cu sângele 
Să U 2028? De multe ori, hotărând iudeii să pornească împotriva Lui, încercau 
să-L omoare cu pietre. Dar El scăpa în chip dumnezeiesc, facându-Se ne¬ 
văzut, ferindu-Se cu mare uşurinţă de mâna celor ce căutau să facă aceasta. 
Căci nu voia să pătimească nefiind încă timpul cuvenit Dar, deoarece acum 
sosise timpul, lăsând casa în care învăţase cele tainice pe ucenicii Săi, vine la 
locul în care obişnuiau şi ucenicii Lui să petreacă împreună cu El. Făcea aceas¬ 
ta pentru a uşura vânzătorului aflarea Lui. Locul era o grădină, care simboliza 
Raiul dintru început Căci în acest loc, ca să zic aşa, era punctul de întâlnire şi 
de adunare a tuturor spre starea de la început Căci în Rai s-a petrecut începutul 
tuturor celor ce ne-au întristat şi în grădină este începutul patimii lui Hristos, 
care a adus îndreptarea tuturor celor ce ni s-au întâmplat odinioară 2029 . 


2028. Hristos a răscumpărat cu patima Lui eliberarea oamenilor de pătimirea morţii definitive, 
dar le-a dat şi putere să câştige o nepătimire sau o libertate de pasiuni nepăcătoase. Prin sângele 
Său a recâştigat, pentru dragostea faţă de Tatăl Său, pe oameni, văzând ei cât de mult îi iubeşte 
Dumnezeu, Care a lăsat ca însuşi Fiul Său să meargă până la moarte din iubirea faţă de ei. 

2029. Hristos Se aduna cu ucenicii în grădina aceea - şi, prin ei, cu toţi cei ce vor crede 
în El - spre starea sau în starea legăturii de la început cu Dumnezeu. Dar grădina aceea era şi 
în alt fel un chip al grădinii raiului. Precum acolo începuseră tristeţile mizeriilor şi morţii de 
pe pământ, unite cu amăgitoarele plăceri, aşa în grădina aceasta se primeşte ultima concluzie 
a acelor tristeţi, sau patima morţii, dar neamestecată cu plăceri, ci plină de dorinţa refacerii 
legăturii cu Dumnezeu. 


» 








% 

"Deci Iuda, luând oaste şi slujitori, de la arhierei şi de la farisei, 
a venit acolo cu felinare şi cu făclii şi cu arme" (In 18,3) 

Dumnezeiescul Evanghelist spune într-adins că Iisus Se afla în grădină 
neînsoţit de mulţime de oameni, de norod, care ar fi putut să-L apere, ci nu¬ 
mai de ucenicii Săi, ca să facă vădită marea nebunie a gândurilor sălăşluite în 
inima vânzătorului. Căci în fiecare dintre noi conştiinţa poate naşte temeri 
grele şi ne poate teroriza cu frici chinuitoare dacă întreprindem ceva necu¬ 
venit. Ceva de felul acesta pătimind vânzătorul, aduce o oaste bine înarmată 
şi pe slujitorii iudeilor, ca şi cum ar fi avut de prins un răufăcător periculos. El 
ştia, probabil, că nu-L va putea prinde decât dacă El va alege să pătimească, 
mergând spre moarte din proprie voinţă. Dar, având mintea stricată prin rău¬ 
tatea celor plănuite şi îmbătat oarecum de îndrăzneala mai presus de cuvânt, 
nu vede spre ce e purtat şi nu simte că întreprinde ceva ce se află dincolo de 
puterile sale. Socotea că prin mulţimea celor ce-1 urmau şi prin mâna ome¬ 
nească va putea să biruiască puterea dumnezeiască a lui Hristos. Şi să nu te 
miri că netrebnicul boleşte de o aşa nebunie şi cugetă la fapte vrednice de 
râs. Căci a predat cârma sufletului său altuia şi, vânzând diavolului stăpânirea 
voilor sale, s-a supus nebuniei aceluia, care a pătruns şi s-a sălăşluit în el ca 
un şarpe otrăvitor. Dar se va mira cineva, şi pe drept cuvânt, de căderea vân¬ 
zătorului şi va spune că e vrednică de lacrimi nesfârşite. Căci cel ce adineauri 
a cinat cu Hristos şi a mâncat cu El, fiind părtaş la sfânta Lui masă, şi s-a 
bucurat împreună cu ceilalţi de cuvintele dreptei şi evlavioasei credinţe, 
auzind clar pe Cel ce zicea: "Unul dintre voi Mă va vinde", sare dintre come¬ 
seni, din jilţul său, şi, părăsind odihna, pleacă spre a se face mercenar al 
iudeilor, nemaivrând să cugete la cuvintele dreptei credinţe, nemaidorind 
slava viitoare, nemaicugetând la demnitatea ce i s-a dat Pe scurt a preferat 
puţinul şi modestul argint tuturor bunătăţilor veşnice, facându-se cursă şi 
mreajă diavolească pentru Hristos şi întâi-stătător şi împreună-lucrător al 
necredinţei iudeilor. 

îmi vine, pe lângă acestea, să râd nu puţin şi de faptul următor: Mulţimea 
ce urma vânzătorului cugeta să-şi facă drum împotriva lui Hristos, purtând 
lămpaşe şi făclii. Se fereau, socotesc, să săvârşească păcatele întunericului şi 
să cadă fără voie în gropile lui 2030 , căci de obicei se doreşte ca acestea să se 
facă în întuneric. Dar ce nebunie! Netrebnicii, din pricina lipsei de învăţătură, 
nu văd că se lovesc de piatra despre care Dumnezeu-Tatăl zice: "Iată. pun în 
Sion piatră de poticnire şi piatră de sminteală" (Is. 28, 16; Rom. 9, 33). Şi ei, 
care se înfricoşează de o groapă, nu simt că se avântă peste abis şi în cele mai 
de jos părţi ale pământului; ei, care se feresc de ceaţa de seară, nu se tem de 


2030. Se fereau de păcatele întunericului. Voiau să afirme că fac ceva luminos, nepăcătos. 







1074 


SFANŢUL CHIRIL AL ALEXANDRIEI 


noaptea nesfârşită. Căci, uneltind în chip necredincios împotriva Luminii 
dumnezeieşti, adică a lui Hristos, aveau să umble în întuneric şi noapte, după 
cuvântul Proorocului. Şi nu numai aceasta, ci vor fi alungaţi şi în întunericul 
cel mai din afară, dând acolo socoteală de necredinţa în Hristos, fiind predaţi 
osândei amarnice şi nesfârşite. 

"Iar Iisus, ştiind toate cele ce erau sa vină asupra Lui, 
a ieşit şi le-a zis: Pe cine căutaţi? Răspuns-au Lui: 

Pe Iisus Nazarineanul. El le-a zis: Eu sunt. Iar luda, vânzătorul, 
era şi el cu ei. Atunci când le-a spus: Eu sunt, 
ei s-au dat înapoi şi au căzut la pământ" (In 18, 4-6) 

Vânzătorul a venit noaptea, aducând cu sine pe slujitorii iudeilor, împreu¬ 
nă cu oastea. Căci, precum am spus adineauri, socotea că îl vor prinde fără 
voia Lui, încrezându-se în mulţimea celor ce-1 urmau. Socotea că îl va afla 
retras în locurile obişnuite, căci nu venise încă ziua plecării în altă parte, acea 
noapte aducând pieirea Domnului. Hristos, ca să arate că Iuda cugetă astfel, 
considerându-L simplu om, şi că planurile lui sunt deşarte, iese în întâm¬ 
pinarea mulţimii, arătând prin aceasta că nu ignoră îndrăzneala lor şi că, fiin- 
du-i uşor, ca Celui ce preştia ce avea să vină, să se ascundă şi să scape, merge 
de la Sine spre patimă, necăzând din pricina puterii omeneşti în primejdie. 
Aceasta, ca să nu râdă înţelepţii elinilor, făcând din cruce o sminteală şi o 
dovadă a uşurelniciei lor, şi nici iudeul, omorâtorul Domnului său, să nu-şi 
înalţe sprânceana împotriva lui Hristos, socotind că Da biruit fără voia 
Lui 2031 . Hristos întreabă pe cei ce vin să-L prindă, pe cine caută? Aceasta nu 
pentru că nu ştia (căci cum ar fi cu putinţă aceasta?), ci pentru ca să le 
dovedească, celor ce veniseră şi-L vedeau, că nici măcar nu-L puteau cu¬ 
noaşte pe Cel pe Care-1 căutau, iar pe noi să ne întărească în dreapta cugetare 
că El n-ar fi fost prins dacă n-ar fi venit El însuşi de bunăvoie în întâmpinarea 
celor ce-L căutau 2032 . Căci, priveşte cum, întrebând direct "Pe cine căutaţi?", 
aceia n-au răspuns: "Am venit să Te prindem pe Tine, Cel ce grăieşti", ci 
vorbesc ca de cineva care nu ar fi fost de faţă, nici în faţa ochilor lor: "Pe Iisus 
Nazarineanul". 


2031. Dacă Iisus n-ar fi ieşit de bună voie în faţa celor ce L-au dus la cruce, ar fi dat prilej 
de sminteală atât slujitorilor iudeilor, care ar fi socotit că nu putea să fie Dumnezeu o dată ce 
a fost prins fără voia Lui, cât şi Apostolilor. 

2032. Iisus ştia pe cine caută slujitorii şi ostaşii. Totuşi îi întreabă, ca să aibă ocazia să le 
spună că El este Cel pe care îl caută. El ar fi putut scăpa de ei dacă nu le-ar fi dat putinţa să-L 
cunoască prin autoprezentarea Sa. Iar prin aceasta ne lasă şi celor ce am urmat dovada că S-a 
predat morţii de bunăvoie. 

Dar s-ar putea ca unii să spună, faţă de aceasta: Poate că ostaşul roman 
nu-L ştia şi nu-L cunoşteau nici slujitorii iudeilor. Noi răspundem că nu are 
dreptate cel ce spune aceasta: Cum nu Dar fi recunoscut cei chemaţi la 
preoţie pe Cel ce învăţa în fiecare zi în Templu, după cuvântul Mântuitorului 
însuşi? Dar, ca nu cumva unii încrezându-se în asemenea cuvinte, să vină la o 
astfel de cugetare necuvenită, dumnezeiescul Evanghelist prevăzând aceas¬ 
ta, a adăugat în mod necesar că, împreună cu ostaşii şi cu slujitorii, se afla şi 
Iuda, cel ce Da vândut pe El. Dar cum nu Dar fi recunoscut vânzătorul pe 
Domnul? Vei spune poate că era noapte şi întuneric şi nu era uşor să vadă pe 
Cel căutat. Dar cum n-ar fi de admirat autorul cărţii, care nu lasă neprevăzut 
nici acest amănunt? Căci a spus că au venit în grădină purtând felinare şi 
laclii. Deci, desfiinţată fiind şi această vorbărie, se arată demnitatea dum¬ 
nezeiască a lui Hristos, Care Se înfăţişează celor ce-L căutau, deşi ei nu-L re¬ 
cunoşteau. Pentru a le dovedi că erau atât de orbi încât nu-L puteau recu¬ 
noaşte, El zice direct: "Eu sunt". Pe lângă aceasta, ca să arate şi lipsa de pu¬ 
tere a mulţimii şi că toată puterea oricărui om nu e nimic faţă de tăria dum¬ 
nezeiască negrăită, grăind cu cuvânt blând şi liniştit, răstoarnă la pământ 
mulţimea celor ce-L căutau, ca să aflăm că firii celor făcute îi este greu de pur¬ 
tat chiar şi un singur cuvânt al lui Dumnezeu, măcar că acesta este de oameni 
iubitor, după spusa din Psalmi: "Tu eşti înfricoşător şi cine va putea sta 
împotriva mâniei Tale?" (Ps. 75, 7). Iar ca semn al căderii de obşte a neamu¬ 
lui omenesc arată, în parte, fapta celor ce vin să-L prindă. De fapt, Proorocul 
Ieremia îi plânge pe toţi iudeii, zicând: "Casa lui Israel a căzut, nu este cine să 
o ridice din nou pe ea” (Amos 5,2). Fapta întâmplată ne arată un chip al aces¬ 
tui adevăr, căci ne învaţă că va cădea tot cel ce va unelti răul împotriva lui 
Hristos. 

"Şi iarăşi i-a întrebat: Pe cine căutaţi? Iar ei au zis: Pe Iisus 
Nazarineanul. Răspuns-a Iisus: V-am spus că Eu sunt. Deci, dacă 
Mă căutaţi pe Mine, lăsaţi pe aceştia să se ducă; 
ca să se împlinească cuvântul pe care l-a spus: Dintre cei 
pe care Mi i-ai dat, n-am pierdut pe nici unul" (In 18, 7-9) 

întreabă a doua oară în chip iconomic, ca să arate mărimea orbirii aflate 
în mintea lor. Căci ei pierduseră subţirimea minţii şi, împietriţi de necredinţă, 
nu cunoşteau că vorbesc cu Cel căutat de ei. Dar că ceea ce spunea Hristos 
e adevărat, ne arată El, căci zice: "Eu sunt Păstorul cel bun . Păstorul cel bun 
îşi pune suăetul pentru oile sale” (In 10, 11). Deci Domnul asigura de mai 
înainte izbăvirea Apostolilor şi, primejduindu-Se anticipat, Se îndreaptă spre 
cei care veniseră să-L ducă la patimă, trimişi de arhierei şi farisei. Răspun- 

zând ei la întrebarea: pe cine sunt trimişi să prindă şi să lege în lanţurile 
morţii că pe Iisus Nazarineanul, a arătat către Sine şi, învinovăţindu-Se în 
mod fals 2033 , a poruncit să-i lase pe ceilalţi să plece. Căci trebuia să moară 
Unul pentru toţi, a Cărui viaţă plătea pentru viaţa tuturor, "ca să stăpânească 
şi peste morţi, şi peste vii" (Rom. 14, 9). 

E cu totul nepotrivit ceea ce se cugetă de către unii, că şi moartea Sfin¬ 
ţilor Apostoli s-a săvârşit pentru desfiinţarea morţii şi stricăciunii, deoarece şi 
ei se socotesc între cei eliberaţi de moarte şi stricăciune, având o fire cu noi, 
peste care a stăpânit moartea. A trebuit ca singur şi primul dintre toţi, Fiul ce 
este din Tatăl Cel viu, să-Şi dea trupul morţii preţ de răscumpărare pentru 
viaţa tuturor ca, prin puterea vieţii Cuvântului unit cu el, să poată dărui şi firii 
trupurilor puterea să biruiască lanţurile morţii 2034 . Pentru că Domnul este 
pârga celor adormiţi şi Întâiul-Născut dintre cei morţi, făcându-le uşoară 
celor de după El urcarea spre nestricăciune prin învierea Sa. Deci eliberează 
pe ucenici de pericolul imediat, ştiind că numai Lui I se cuvenea atunci lupta 
biruitoare, arătând că nu era fapta altuia îndreptarea noastră, ci numai a Firii 
Care împărăţeşte peste toate 2035 . 

Deci înţeleptul Evanghelist întoarce ceea ce s-a făcut atunci în parte şi 
special, cu cei ce erau cu El, spre dovada clară a mântuirii viitoare generale 
a tuturor celor ce vor veni la El prin credinţă. Căci, prin cererea ca ucenicii 
să fie lăsaţi să plece, a dat, zice Evanghelistul, garanţia că se va împlini cuvân¬ 
tul, pe care l-a spus, că: "Dintre cei pe care Mi i-ai dat, n-am pierdut pe nici 
unul 112036 . Cum s-ar îndoi cineva că va mântui şi pe cei de după aceştia? Căci 


2033. Ştia că va fi dus la moarte fără să fie vinovat. Acceptând să fie dat morţii fără vină, 
primeşte să fie socotit vinovat fără să fie de fapt. Aceasta echivalează cu a primi să poarte o vină 
falsă. Cerând să-i lase pe Apostoli să plece, deşi ei purtau vina păcatului general omenesc, care 
a adus moartea, cere să fie scăpaţi toţi oamenii de moarte, murind El în locul tuturor. Oamenii, 
deşi continuă să moară, nu mai mor pentru păcat, o dată ce a murit El pentru ei. Ei mor doar 
pentru a lepăda acest trup pământesc şi coruptibil, pentru a-1 primi la înviere pe cel ceresc şi 
incoruptibil. 

2034. Trupul lui Hristos s-a dat prin moarte preţ de răscumpărare pentru viaţa noastră nu 
în sens juridic, ci în sensul că trupul Lui, biruind moartea şi umplându-se de viaţa veşnică, 
comunică viaţa Lui cea dumnezeiască şi trupurilor noastre. Trupul Lui s-a dat morţii ca preţ 
pentru viaţa noastră, întrucât prin moartea Lui a învins în trupul Său moartea şi, ca urmare, a 
învins-o şi în trupurile noastre, comunicându-ne viaţa trupului Său înviat 

2035. Hristos cere slujitorilor veniţi să-L prindă să dea drumul ucenicilor, ştiind că nu ei 
vor scăpa, prin moartea lor, pe oameni de moarte, ci numai El, şi că ucenicii şi urmaşii lor vor 
birui moartea numai primind de la El, Care va birui moartea, puterea să o biruiască şi ei. 
Hristos este primul biruitor al morţii, pentru că El singur este biruitor al morţii prin El însuşi, 
întrucât este şi Dumnezeu. 

2036. Prin ucenicii pe care cere slujitorilor să-i lase să plece, Hristos vrea să aducă la 
credinţa în El şi deci la mântuire pe toţi pe care I-a dat Tatăl să-i mântuiască în toate timpurile, 
ca nici unul dintre ei să nu se piardă. Iar Tatăl I-a dat Fiului Său, Care Se va întrupa, să-i mân- 

ceea ce nu se nesocoteşte în puţini, cum s-ar nesocoti în mulţi? 2037 Şi Cel ce 
a avut atâta grijă pentru cei puţini la număr, cum ar nesocoti pe cei mai pre¬ 
sus de firea numărului? Căci cei ce au crezut sunt foarte mulţi. Primeşte deci 
particularul ca pe un tip al generalului; vei înţelege uşor, prin refuzul de a 
primejdui pe ucenici, cât de mare va fi mânia Sa împotriva celor ce-L omoară. 
Căci cum n-ar urî pe cei ce se opun voii Sale? Şi cum ar fi îndoielnic că pe 
lucrătorii celor urâte de El să-i aştepte o judecată aspră şi nesfârşită? 2038 

"Dar Simon-Petru având sabie , a scos-o şi a lovit pe sluga 

arhiereului şi i-a tăiat urechea dreaptă; iar numele slugii era 
Malhus" (In 18, 10) 

Dar de ce era necesar, va zice cineva, ca dumnezeiescul Evanghelist să 
amintească şi acestea, arătând că ucenicul s-a folosit, contrar obiceiului, de 
sabie împotriva celor ce au venit pentru prinderea lui Hristos, purtat de o 
simţire mai fierbinte şi mai neîmblânzită, pentru care a şi fost mustrat de 
Hristos? Expunerea acestora va părea unora de prisos, dar nu este aşa. Căci 
ni s-a dat această pildă spre învăţătură, ca din acest fapt să cunoaştem până 
unde poate merge în chip nevinovat zelul credinţei în Hristos şi ce trebuie să 
alegem să facem în asemenea lupte, ca să nu cădem în cele de care se supără 
Dumnezeu. Chipul acestei fapte nu ne lasă să întindem sabia sau să ridicăm 
piatra împotriva vreunora, sau să lovim cu un băţ pe cei potrivnici, cu care 
suntem în conflict ca urmare a credinţei în Hristos. Căci armele noastre nu 
sunt trupeşti, după cuvântul lui Pavel (II Cor. 10, 4), ci trebuie să ne purtăm 
mai degrabă cu bunătate chiar şi faţă de cei ce vor să ne omoare, când timpul 
nu ne îngăduie să fugim şi să ne depărtăm de ei. Căci e mult mai bine ca, pen¬ 
tru nedreptăţile pe care ni le fac, să fie judecaţi de către Cel ce judecă drept, 
decât să cerem noi înşine socoteală cu preţul sângelui, dând ca motiv dreap¬ 
ta noastră credinţă şi evlavia. 


tuiască pe cei despre care preştia că se vor alipi Lui prin credinţă. Se afirmă aici că cei ce nu 
sunt ridicaţi prin Hristos în comuniunea veşnică şi în progresiune spirituală veşnică, prin 
această comuniune, se pierd. De fapt, cei ce rămân numai la ceea ce le dă lumea aceasta nu au 
în ce se înălţa spiritual la infinit, pentru că lumea e închisă într-o monotonie mărginită, şi răul 
din cei ce rămân în ea e şi el o dezordine şi coborâre spirituală. Numai în Hristos i se deschid 
umanului înălţimile unui nesfârşit progres spiritual. 

2037. în fiecare om este o valoare unică. Dacă nu se nesocoteşte ea în puţini oameni, cum 
s-ar nesocoti în mulţi, lăsându-se aceştia să se piardă, sau să nu se dezvolte prin legătura cu 
Hristos? 

2038. E vorba de moartea pe care primind-o cu voia, scapă pe cei supuşi ei de moartea 
veşnică. Altfel, s-ar fi arătat că omenirea e nesupusă păcatului. 







1078 


SFANŢUL CHIRIL AL ALEXANDRIEI 


* 

) 


Dar ar mai putea spune cineva şi că ar fi foarte absurd să se cinstească, 
prin moartea prigonitorilor noştri, moartea Celui ce a eliberat pe oameni din 
moarte şi a pătimit moartea de bunăvoie. Era necesar să urmăm şi în această 
privinţă lui Hristos. Căci, dacă ar fi fost dus la moarte din necesitate şi silă, ca 
şi cum nu ar fi putut să răstoarne prin propria putere uneltirea mulţimii sluji¬ 
torilor iudeilor, n-ar fi fost nepotrivit ca cei ce s-au hotărât să-L iubească, să-L 
apere cu toată puterea şi să se folosească de orice îndrăzneală ca să salveze 
pe Cel primejduit fără voie de necredinţa unora. Dar, de vreme ce fiind 
Dumnezeu adevărat, putea să-i piardă pe cei ce se apropiau de El şi i-a făcut 
să afle de la începutul luptei puterea Lui în aşa măsură, încât i-a culcat la 
pământ printr-un singur şi blând cuvânt (căci toţi au căzut înapoi), cum ar fi 
fost necesar ca altcineva să se pornească în grabă, cu o mânie neînfrânată şi 
nereţinută, spre acelea pe care El nu le facea, deşi le putea face foarte 
uşor? 2039 Avem ceva de felul acesta scris şi în altă parte de către Sfinţii 
Evanghelişti. Astfel, odată a venit Domnul într-un sat de la graniţa cu Iudeea. 
Era un sat de samarineni. Iar aceia, apropiindu-Se El, Dau respins cu asprime. 
Şi ucenicii, supăraţi de aceasta, s-au apropiat de El şi au zis: "Doamne, voieşti 
să zicem să se coboare foc din cerşi să-i mistuie?" (Lc. 9, 54). Mântuitorul le-a 
zis (ca şi copiilor): Lăsaţi-i. Sau vi se pare "că nu pot să rog pe Tatăl Meu şi 
să-Mi trimită acum mai mult de douăsprezece legiuni de îngeri?" (Mt. 26,53). 
Căci n-a venit ca să Se folosească de propria Sa putere împotriva celor ce-L 
duşmăneau, ci ca să se facă învăţătorul iertării şi modelul nemânierii mai pre¬ 
sus de toate. De aceea a şi zis: "învăţaţi de la Mine, că sunt blând şi smerit cu 
inima" (Mt. 11, 29). 

Scopul lui Petru, care şi-a întins sabia către duşmani, nu e contrar 
poruncii Legii. Căci ea poruncea să se răspundă celor ce fac nedreptate cu 
ochi pentru ochi, mână pentru mână, rană pentru rană şi cu lovitură pen¬ 
tru lovitură. Şi ce au venit să facă cei înarmaţi cu săbii şi cu ciomege şi cu 
arme, adunaţi într-o mulţime, decât acelea prin care puteau primejdui pe 
ucenici? Iar că au adus şi ciomege şi săbii, ne-a arătat-o clar Mântuitorul, 
zicând în alt loc către ei: "Ca la un tâlhar aţi ieşit cu săbii şi cu ciomege ca să 
Mă prindeţi. în Secare zi şedeam în templu şi învăţam şi n-aţi pus mâna pe 
Mine" (ML 26, 55). Deci, fapta lui Petru era conformă Legii şi nu se abătea 
de la vechile rânduieli. Dar Domnul nostru Iisus Hristos, deoarece venise ca 
să ne aducă cele mai presus de Lege şi să ne preschimbe pe noi potrivit 


2039. Numai dacă Hristos n-ar fi putut să-i răpună pe duşmanii Săi cu propria putere, 
adică dacă n-ar fi voit să primească moartea cu voia, s-ar fi potrivit să sară alţii în ajutorul Lui. 
Hristos, oprindu-L pe Petru să facă aceasta, îi dovedea lui şi tuturor celor ce voiau să înţeleagă 
că El n-are nevoie de o asemenea intervenţie de apărare, că e deci infinit mai presus de cei ce 
veniseră să-L prindă. 

bunătăţii Lui, mustră faptele conforme Legii ca neavând în ele îndreptarea 
desăvârşită după binele adevărat Căci binele desăvârşit nu constă în a 
răspunde prin aceleaşi, ci se arată, mai degrabă, în iertarea desăvârşită. 

Poate se va îndoi cineva, şi după acestea, şi va zice întru sine: Dar de 
unde avea Petru sabia? Vom spune că trebuinţa de-a respinge, potrivit Legii, 
pe cei ce s-au hotărât să facă nedreptate a pricinuit purtarea săbiei. Căci ce 
este dacă, voind cineva să lovească pe cei ce n-au făcut nici o nedreptate, 
recurge la o faptă asemenea? Dar e probabil că, ieşind din casă şi având să 
umble Sfinţii Apostoli, în mijlocul nopţii, printre arbori şi în grădini, se aştep¬ 
tau să fire atacaţi de năvala vreunor animale sălbatice. Căci acestea se aflau 
în Iudeea din belşug. Iar de răspunzi la aceasta: Dar ce trebuinţă aveau uce¬ 
nicii de sabie? Oare nu le ajungea Hristos în caz de pericol, ca să alunge 
fiarele şi să-i scape prin aceasta de frica lor? Da, spunem şi noi că nu greşeşti, 
căci Hristos toate le poate. Dar vom spune că, deşi Hristos putea face şi aces¬ 
tea, ucenicii trăiau totuşi cele ce ne sunt obişnuite nouă să le trăim. Căci oare 
nu vom admite că Hristos putea să facă pâini din pietre şi să scoată din nimic 
cele care să le fie lor spre cheltuială? Dar ei aduceau totuşi pâini şi purtau 
pungă, adunând de la cei ce-i ajutau. Iar Hristos voind să treacă marea, se 
urcau în corabie cu El, deşi puteau călca şi pe ape dacă voia aceasta Hristos. 
Deci degeaba învinuieşte cineva rânduielile omeneşti, când vede pe ucenici 
folosindu-se de ele. 

Petru taie urechea dreaptă a slugii, şi fapta aceasta arată, prin chip, că-i 
lasă pe iudei lipsiţi de auz. Căci nu voiau să priceapă cuvintele lui Hristos. Dar 
ei cinsteau doar urechea stângă, căci se supuneau numai propriilor nebunii, 
"rătăcind pe alţii şi rătăciţi Gind ei înşişi ", după cum s-a scris (II Tim. 3, 13), 
deoarece, călcând Legea veche, s-au abătut spre învăţături şi porunci ale 
oamenilor. 

"Deci a zis Iisus lui Petru: Pune sabia în teacă. Nu voi bea, oare, 
paharul pe care Mi l-a dat Tatăl?" (In 18, 11) 

Porunca pune începutul vieţuirii evanghelice şi spiritul ei, nu a celei din 
Legea lui Moise către cei vechi, ci a celei rânduite prin Hristos, care ne 
opreşte să ne folosim de sabie, ba şi de trebuinţa de a ne apăra, încât, chiar 
dacă ar voi cineva să ne pălmuiască pe un obraz, să-i întoarcem şi pe celălalt 
dacă o cere (Mt 5, 39), şi scoate din rădăcină slăbiciunea inimilor noastre. 
Deşi nu s-a rânduit încă de Mine legea iertării, mintea ta, Petre, s-a abătut de 
la ceea ce se cuvine şi a întreprins ceva foarte contrar firii lucrurilor. Căci, sta¬ 
bilit fiind şi plăcându-I lui Dumnezeu-Tatăl să beau acest pahar, adică să rabd 
adâncul somn al morţii, spre desfiinţarea morţii şi stricăciunii, cum l-aş 
refuza, o dată ce, bându-1, se încredinţează neamului omenesc atâtea bună- 

tăţi? Acesta e înţelesul celor spuse în acest cuvânt Dar egal cu el este şi cel 
următor: Domnul nostru Iisus Hristos, voind să-i facă mai întăriţi în credinţă 
pe ucenicii Săi şi să înlăture de mai înainte sminteala cinstitei Sale Cruci 2040 , 
a spus odată vorbindu-le numai lor: "Iată, ne suim la Ierusalim şi se vor împlini 
toate cele scrise prin prooroci despre Fiul Omului. Căci va fi dat păgânilor şi 
va fi batjocorit şi va fi ocărât şi scuipat Şi, după ce îl vor biciui, îl vor ucide; 
dar a treia zi va învia" (Lc. 18, 31-33). Dar dumnezeiescul Petru, privind 
numai la lipsa de slavă a pătimirii, zice: "Fie-Ţi milă de Tine, să nu Ţi se întâm¬ 
ple Ţie aceasta" (Mt. 16, 22). Dar Iisus îi spune: "Mergi înapoia mea, satano! 
Sminteală îmi eşti; că nu cugeţi cele ale lui Dumnezeu, ci cele ale oamenilor" 
(Mt. 16, 23) 2041 . Căci fapta şi scopul celui ce cugetă cele ce plac lui Dum¬ 
nezeu constă în a nu da nici o valoare cinstirilor din lume şi a nu da nici o 
importanţă păgubirii de onoarea venită de la oameni, ba a socoti că pătimirea 
acesteia aduce un folos şi altora 2042 . Pentru că "dragostea, zice, nu caută ale 
sale" (I Cor. 13, 5). Dar nu face aşa cel ce caută numai la cele omeneşti, care 
socoteşte pierderea slăvirilor omeneşti de nesuportat şi caută numai la binele 
său, iar de relele altuia nu-1 doare. 

în acel pasaj, Hristos numeşte pe Petru sminteală adusă Lui - deşi aces¬ 
ta nu voia să smintească, căci vorbea din iubire -, care nu putea să fie iară vină, 
deoarece privea numai la moartea pe cruce, şi nu la bunătăţile care ar fi 
provenit din ea. Petru încerca să înlăture, pe cât putea, ceea ce se hotărâse şi 
se stabilise să se facă pentru viaţa tuturor. Aşa şi aici, îl vedem făcând la fel 
prin râvnă şi sabie, dintr-o pornire foarte fierbinte 2043 . Dar el e mustrat iarăşi, 
nu numai prin cuvintele: "Pune sabia în teacă", ci, după cum spune un alt 
Evanghelist, Hristos adaugă: "Că toţi cei ce scot sabia, de sabie vor pieri" 


2040. De crucea lui Hristos se smintesc şi acum grupările neoprotestante, neţinând 
seama nici de cuvântul Sfântului Apostol Pavel (I Cor. 1,18, 23). 

2041. A nu recunoaşte valoarea şi puterea mântuitoare a crucii lui Hristos, cum fac 
grupările neoprotestante, înseamnă, după spusa lui Hristos însuşi, a fi stăpânit de Satana. 
Satana nu ştie de smerenie şi de suferinţa pentru alţii a Celui ce Se jertfeşte, ci numai de 
orgoliul şi bunul trai egoist Hristos afirmă, şi prin aceasta, că pătimeşte nu fără voie, ci cu voia. 
Pătimirea pentru alţii este un pahar care I se dă de Dumnezeu, şi El nu voieşte să-l refuze, ci 
să-l bea, pentru că prin aceasta aduce mântuirea oamenilor cu care S-a înfrăţit Paharul morţii 
îl beau de silă toţi oamenii în urma păcatului strămoşesc. Hristos îl bea de bună-voie, ca să 
biruie băutura Lui pentru Sine şi pentru toţi. 

2042. Necăutarea slavei de la oameni e de folos nu numai celor ce fac aceasta, ci şi altor 
oameni, mai ales când cineva primeşte această lipsă de slavă, slujind pe alţii. 

2043. Remarcă asemănarea cugetării lui Petru, în cele două intervenţii ale sale împotriva 
voinţei lui Hristos de a pătimi moartea pentru oameni: când îi cere în Cezareea lui Filip să nu 
meargă spre cruce (Mt 16, 22-23) şi când vrea să-L apere cu sabia pentru a nu fi prins şi dus 
la moarte. O făcea din iubire pentru Iisus, dar nu dintr-o deplină înţelegere a Dumnezeirii Lui 
şi a trebuinţei de a pătimi pentru mântuirea oamenilor. 

(Mt. 26, 52). Deci vom repeta ceea ce am spus înainte, că patima nu I-a venit 
tară voie, nici adusă de puterea iudeilor. Atunci, cum putea să fie apărat şi să 
se îngăduie să fie respinsă îndrăzneala celor veniţi împotriva Lui? Vorbind 
despre uneltirile iudeilor necredincioşi, El spune că Dumnezeu-Tatăl I-a dat 
paharul, adică moartea, deşi I-a fost pregătită prin ura neînfrânată a iudeilor. 
Căci nu s-ar fi întâmplat aceasta dacă El nu ar fi voit să sufere pentru noi. De 
aceea a spus Hristos şi către Pilat, care îi vorbea cu fală: "Nu ai avea nici o 
putere asupra Mea, dacă nu ţi-arfi fost dat ţie de sus" (In 19,11). Când spune 
că puterea i-a fost dată lui Pilat de sus, Hristos Se referă la voinţa Sa de a 
pătimi şi la consimţirea Tatălui la ea 2044 . 

"Deci ostaşii şi comandantul şi cu slujitorii iudeilor au prins 
pe Iisus şi L-au legat. L-au dus întâi la Anna, căci era socrul lui 
Caiafa, care era arhiereu în anul acela. Şi Caiafa 
era cel ce sfătuise pe iudei că este de folos să moară un om 
pentru popor" (In 18, 12-14) 

înlăturate fiind piedicile, mâna lui Petru lepădând sabia şi Hristos dându-Se, 
aşa-zicând, mâinilor iudeilor, deşi putea să nu pătimească şi îi era uşor să 
scape, ostaşii, împreună cu comandantul lor şi slujitorii aflaţi cu ei sunt purtaţi 
de o mânie neîmblânzită şi se aprind de o îndrăzneală neînfrânată. Luându-L 
pe Domnul, Care S-a supus în toate lor, îl prind în legături, deşi venise la noi 
ca să ne scoată din legăturile diavoleşti şi să ne elibereze de lanţurile păcatu¬ 
lui. Şi e dus la Anna, care era socrul lui Caiafa, cel ce născuse cu dibăcie 
uneltirea necredincioasă împotriva lui Hristos şi plătise vânzătorului să pre¬ 
dea mulţimii pe Hristos. Deci întâi îl aduc lui. Căci iudeii erau înclinaţi să ne 
dovedească şi nouă că sunt adevărate cele pe care Proorcul le pusese în gura 
lor: "Să legăm pe Cel drept, fiindcă nu ne este de nici un folos" (înţ. Sol. 2, 
12). Hristos nu le era de nici un folos iudeilor, nu fiindcă era El însuşi astfel, 
ci fiindcă ei erau deprinşi cu iubirea de păcate şi de plăceri şi li se părea că El 
nu le aduce nimic bun, introducând dreptatea cea mai presus de Lege şi 
oferind spre cunoaştere, fără nici o micşorare, ceea ce place cu adevărat 
Iubitorului de virtute Dumnezeu, câtă vreme Legea nu arăta o astfel de cale, 


2044. Puterea reprezentanţilor statului se bazează pe legile implacabile ale naturii şi ale 
vieţii omeneşti. Hristos, ca Dumnezeu întrupat, nu era supus decât prin voia Lui acestor legi, 
deci şi puterii reprezentanţilor Statului. în oamenii sfinţi şi în cei cu putere în rugăciune, deci 
în Biserica în care lucrează Hristos prin Duhul Său, aceste legi sunt adeseori biruite prin pu¬ 
terea "mai presus de fire" a lui Hristos. Această biruire a legilor naturii nu se face împotriva 
oamenilor, ci spre binele lor. 

ci indica pe ocolite şi mai mult prin umbră şi ghicitură ceea ce putea fi de 
folos ascultătorilor. Precum celor cu vederea bolnavă lumina soarelui nu le 
este de vreun bine, neaducându-le nici un folos, boala împiedicându-i în 
aceasta, iar celor cu stomacul bolnav mâncărurile sănătoase par să le fie mai 
mult nefolositoare, deşi pot să le aducă sănătatea dorită, aşa şi iudeilor 
Domnul le părea ca nefiind de nici un folos, deşi era Călăuzitorul spre mân¬ 
tuire. Dar ei refuzau mântuirea. 

Deci Dau dus pe El legat la Caiafa. Iar Caiafa era cel ce îi sfătuise pe iudei 
că e de folos să moară un om pentru popor. A fost vânată sfânta victimă, adică 
Hristos, prin răutatea lui Anna şi prin slujirea celor plătiţi pentru aceasta. Iar 
odată pus în mreajă, e dus la nedreptul pricinuitor al junghierii, sau la căpete¬ 
nie (iar acesta era Caiafa), care era încununat cu darul arhieriei 2045 . El se 
vădeşte şi prin cuvânt ca uneltitor al uciderii, dar se arată şi prin faptă ca 
începător al acestei îndrăzneli. Deci îl primeşte legat pe Iisus şi-L face, 
netrebnicul, un rod al sfatului dat iudeilor şi al gândurilor lui neevlavioase şi 
un obiect al dramei produse de cea mai mare dintre răutăţi. Căci ce poate fi 
mai greu de suportat decât pornirea necredincioasă împotriva lui Hristos? 

"Şi Simon-Petru şi un alt ucenic mergeau după Iisus" (In 18, 15) 

înspăimântaţi, precum se vede, ceilalţi ucenici au fugit, căutând să scape 
în grabă de mâna ucigaşilor. Dar Petru e ţinut de iubirea faţă de Hristos şi, 
ascultând de pornirile inimii, îl urmează, cu toată primejdia, gândindu-se la 
sfârşitul celor ce se vor întâmpla. Iar lui i se alătură, printr-o egală îndrăzneală 
şi dintr-o simţire asemănătoare, celălalt ucenic 2046 . Iar acesta era Ioan, auto¬ 
rul de Dumnezeu iubitor al acestei dumnezeieşti Evanghelii. Căci despre 
sine spune că era celălalt ucenic, dar nu se numeşte în mod deschis, ferindu-se 
de bănuiala iubirii de slavă şi de a fi socotit mai bun ca ceilalţi. Căci cei ce se 
disting în virtuţi nu arată aceasta lumii prin propriul glas. Fiindcă e un lucru 
cu totul urât ca unii să nu fie lăudaţi de glasul altora, ci de gura proprie. Şi, de 
fapt, autorul Proverbelor zice: "Să te laude aproapele, şi nu gura ta; străinul, 
şi nu buzele tale" (Pilde 27, 2). 


2045. Hristos, Arhiereul suprem, este dus spre condamnare la moarte la arhiereul 
depăşit al Legii, ca, tocmai prin jertfa care îi va pricinui moartea, să intre în lucrare spre folos 
ca noul Arhiereu. 

2046. E vorba de Ioan, ucenicul "pe care îl iubea Domnul" (In 19, 26) şi care iubea şi el 
pe Domnul în chip deosebit. Sfântul Chirii, spunând că iubea pe Domnul în mod egal cu Petru, 
nu lasă să se înţeleagă că Petru a fost, în baza iubirii sale, lăsat într-o poziţie de conducător faţă 
de ceilalţi Apostoli şi, astfel, şi urmaşul lui, faţă de urmaşii acelora. 

"Iar ucenicul acela era cunoscut arhiereului şi a intrat cu Iisus 
în curtea arhiereului” (In 18, 15) 

Apostolul îşi aminteşte cu mare grijă toate acestea şi nu se fereşte să le 
spună amănunţit spre folosul tuturor. Căci, deoarece avea de gând să pună în 
scrierile sale şi cele săvârşite şi spuse în curtea arhiereului, în mod necesar 
ne-a explicat şi faptul că a putut intra cu învăţătorul. 11 Era cunoscut, zice, 
arhiereului". îl ajuta deci cunoaşterea de către arhiereu (căci n-a îndrăznit să 
spună prietenia), la intrarea neîmpiedicată în lăuntru. Spune aceasta ca să fie 
crezut în expunerea celor săvârşite în curte, deoarece nu le-a aflat de la alţii, 
ci le-a văzut şi auzit el însuşi, facându-ne şi nouă folositoare declaraţia despre 
amintita cunoştinţă. 

"Iar Petru a stat la poartă, afară. Deci a ieşit celălalt ucenic, 
care era cunoscut arhiereului, şi a vorbit cu portăreasa 
şi a băgat pe Petru înlăuntru" (In 18, 16) 2047 

Nu ar fi întârziat Petru, cât priveşte râvna sufletului său, să intre deodată 
(cu Ioan), dacă paza slujnicei de la poartă n-ar fi făcut mai grea intrarea celor 
pe care ea nu-i cunoştea. Nu ar fi fost greu pentru un bărbat să dea de o parte 
o femeie, dar această faptă nu era ferită de dezordinea la care ar fi putut duce. 
Deci ucenicul, cu toată frământarea lui, e obligat să aştepte până când celă¬ 
lalt, văzând aceasta, îl va lua cu sine, vorbind celei ce păzea poarta şi cerân- 
du-i să îngăduie celui împreună-râvnitor să intre. 

"Deci slujnica portăreasă i-a zis lui Petru: Nu cumva eşti şi tu 
dintre ucenicii Omului acestuia? Acela a zis: Nu sunt" (In 18, 17) 

Deoarece Mântuitorul nostru Hristos prevestise lui Petru viitoarea lepă¬ 
dare întreită şi că, înainte de cântarea cocoşului, îi va slăbi credinţa, dum¬ 
nezeiescul Evanghelist descrie pe rând unde şi când s-a întâmplat aceasta. 
Femeia aşezată la poartă întreabă dacă nu e vreunul dintre cei aflaţi între 
ucenicii Celui ce suportă judecata nedreaptă. Petru neagă şi depărtează de la 
sine această învinuire, zicând: "nu sunt", nu fiindcă se temea să fie prins, nici 
fiindcă se ferea de mărturisirea adevărului, ci fiindcă socotea răbdarea faţă 
de cele nevrute ca fiind un lucru secundar şi mai puţin important decât a fi 
împreună cu Hristos. Deci greşeala lui e din iubire, şi tăgăduirea are ca 


2047. Oare nu avem în aceasta o dovadă a faptului că Ioan şi urmaşii lui, mai mult 
apropiaţi de Hristos, introduc pe Petru şi pe urmaşii lor într-o înţelegere mai spirituală a 
tainelor lui Hristos? 

rădăcină iubirea de Dumnezeu. Nu provine dintr-un gând viclean, ci demon¬ 
strează dorinţa lui fierbinte de a fi împreună cu Hristos 2048 . 

"Iar slugile şi slujitorii făcuseră foc, şi stăteau şi se încălzeau, 
că era frig, şi era cu ei şi Petru, stând şi încălzindu-se" (In 18, 18) 

Petru fiind lăsat înlăuntru şi fiind înconjurat de cei de acolo, se preface 
că face cele asemenea acelora (deşi e apăsat de durere şi are în inimă o 
tristeţe greu de suportat), ca să nu fie descoperit, prin tristeţea feţei, suferind 
împreună cu Cel judecat şi să fie alungat de la urmarea celor dorite. Căci e 
cu totul cu neputinţă a socoti pe ucenic atât de iubitor de cele trupeşti, încât 
să caute să se apere de frig, în timp ce era atât de împovărat de durere. Dar 
n-ar fi căutat să se bucure nici de foloase mai mari, câtă vreme Hristos era în 
atâta suferinţă. Ci se preface în mod iconomic că trăieşte nepăsarea slujito¬ 
rilor, şi dă însemnătate neplăcerii produse de frig, ca să fie crezut ca unul din¬ 
tre cunoscuţii casei şi aşa să evite să fie întrebat iarăşi despre Hristos şi să-L 
nege din nou. Dar nu putea fi mincinos cuvântul Mântuitorului. Căci El a pre¬ 
vestit ucenicului ceea ce va face, cunoscând, ca Dumnezeu, ceea ce se va 
întâmpla în viitor 2049 . 

"Deci arhiereul L-a întrebat pe Iisus despre ucenicii Lui 
şi despre învăţătura Lui" (In 18, 19) 

învăţătorul poporului, învăţatul în ale Legii, căruia cuvântul dumnezeiesc 
îi porunceşte: "Judecaţi judecată dreaptă" (Deut. 1, 10), după ce a luat pe 
Domnul ca pe unul din faimoşii tâlhari, prin ostaşii înarmaţi şi prin mulţimea 
de slujitori lipsiţi de evlavie, întreabă despre învăţătură şi despre ucenici, 
arătând prin aceasta că e în căutare de vini împotriva Lui. Căci ştia că Cel 
judecat nu săvârşise vreun păcat întreabă despre învăţătura Lui, dacă se 
opune legilor lui Moise, sau dacă consimte cu cele rânduite; ce scop au cei 
învăţaţi de El, dacă vor să fie îndrumaţi de vechile obiceiuri sau practică o slu¬ 
jire străină şi nouă. Şi o facea aceasta cu viclenie. Căci socotea că Hristos va 
combate în mod hotărât Legea, declarând că respinge cele date prin Moise 
şi, prin aceasta, va stârni El însuşi împotriva Sa îndrăzneala iudeilor, ca să 


2048. E o explicare pozitivă a lepădării lui Petru. E ca şi când ar zice: Fac orice ca să fiu 
cu Hristos. Dar oare îi place aceasta cu adevărat lui Hristos? Poate că aceasta se potrivea pen¬ 
tru situaţia deosebită a lui Petru, câtă vreme Hristos putea fi văzut de el în trupul pământesc. 
Dar nu credem că se potriveşte şi pentru cei care nu mai pot vedea pe Hristos în trup. De 
aceea martirii nu L-au tăgăduit pe Hristos, ca să poată afirma în alte ocazii credinţa în El. 

2049. Sfântul Chirii ne arată şi din explicarea acestui fapt- că în Evanghelii nu s-a dat nici 
un amănunt fără folos spiritual. 

i 

apară astfel că plăteşte pe drept, cu osândirea Sa, lupta împotriva lui Dum¬ 
nezeu. Căci împotrivirea faţă de legile dumnezeieşti era una cu lupta împotri¬ 
va lui Dumnezeu, dacă vreun om ar fi fost surprins spunând sau făcând aşa 
ceva. Ei îl tratează pe Hristos ca pe un simplu om şi socotesc că-L pot învi¬ 
novăţi, cu dreptate, de călcarea Legii pe Domnul Legii, neamintindu-şi de cel 
ce zice: "Este lipsit de respect cel ce zice împăratului: Calci Legea". 

"lisus i-a răspuns: Eu am vorbit pe faţă lumii; Eu am învăţat 
întotdeauna în sinagogă şi în templu, unde se adună toţi iudeii, 
şi nimic nu am vorbit în ascuns" (In 18, 20) 

Tuturor, zice, le este cunoscut că a căuta ceva ascuns în învăţătura Mea e 
o oboseală zadarnică şi cum ar fi de bănuit că se ţine ascuns ceea ce se 
cunoaşte? Aceasta ni se pare că spune Hristos pentru a Se despovăra de vinile 
născocite şi uneltite în mod neîntemeiat prin viclenia conducătorilor poporului. 

Dar socotesc că El spune şi altceva prin acestea. "Eu, zice, am vorbit 
lumii pe faţă". Prin aceasta spune: Cele ce vi s-au dat prin Moise au venit prin 
chipuri şi umbre şi nu învaţă deschis ceea ce place lui Dumnezeu, ci dau 
putinţa să se închipuie prin ele mai mult o presupunere a adevărului şi, îm¬ 
brăcate fiind în grosimea literei, nu înfăţişează, descoperită, cunoştinţa celor 
necesare. Iar "Eu am vorbit lumii pe faţă". Căci am arătat împlinirea celor 
bune pe faţă, fără ghicituri şi umbre, şi am înfăţişat calea dreaptă a vieţii 
evlavioase spre Dumnezeu, ferită de orice ocol. Şi Eu am vorbit, zice, lumii, 
nu unui neam, adică celor din Israel. Căci, deşi n-au fost răspândite cele ale 
Mele celor din toată lumea, ele vor fi în veacurile ce vin. "Eu am învăţat întot¬ 
deauna în sinagogă". Prin aceasta îi cheamă pe întâi-stătătorii iudeilor să-şi 
aducă aminte, chiar fără voie, de o proorocie despre El. Căci ce ne-a spus 
dumnezeiescul Isaia, ca din partea lui Hristos? "Nu în ascuns am grăit, nici în 
loc întunecos" (Is. 45,19). Şi iarăşi: 'Toată ziua am întins mâinile Mele către 
poporul cel neascultător şi împotrivă grăitor" (Is. 65, 2). Ce este altceva a nu 
vorbi în ascuns, nici în loc întunecos, decât a vorbi pe faţă, a vorbi în locuri 
unde nu sunt ascultători puţini? Şi foarte bine şi necesar readuce în amintire 
cuvântul Proorocului, ca să aflăm că ei judecă fără evlavie pe Cel ce se obli¬ 
gase să le împlinească nădejdile. Căci făgăduinţa fusese dată iudeilor, după 
cuvântul lui Pavel (Rom. 9, 4). 

"De ce Mă întrebi pe Mine? întreabă pe cei ce au auzit ce le-am 
vorbit. Iată aceştia ştiu ce am spus Eu" (In 18, 21) 

îi ceartă pe învăţaţii Legii ca pe unii ce calcă şi Legea cu care se fălesc. 
Căci, osândind prematur pe Cel încă nedovedit că a călcat-o, în zadar mai caută 

să afle greşelile Lui. De ce Mă întrebi, zice, şi mai ceri să Se apere Cel pe Care 
L-aţi şi condamnat, dându-I pedeapsa înainte de a-L dovedi vinovat? 2050 

Dar poţi înţelege şi altfel cele spuse. Orice aş spune despre Mine, cei ce 
M-au urât, zice, şi M-au încărcat cu atâtea necinstiri nu ar întârzia să spună şi 
alte minciuni împotriva Mea. Deci, învăţaţi din cuvintele altora. Nu e deloc 
grea aflarea martorilor. Căci au fost atâţia care au auzit cuvintele Mele. Poate 
va zice cineva că El, ştiind inima şi rărunchii (Ps. 7, 9), a indicat pe vreunii 
dintre cei de faţă că L-ar fi auzi din întâmplare. Dar nu este aşa. El S-a referit 
la unii dintre slujitorii care s-au minunat odinioară de învăţătura Lui. Cum şi 
când, e iarăşi necesar să o spunem pentru lămurirea celor grăite. însuşi dum¬ 
nezeiescul Evanghelist ne-a spus ceva de felul acesta, anume că, explicând 
odată Mântuitorul nostru Hristos şi spunând iudeilor care alergau la El cu¬ 
vântul despre împărăţia cerurilor, căpeteniile iudaice s-au aprins şi, umplân- 
du-se de pizmă împotriva Lui, se sileau să-L alunge. Căci zice Evanghelistul: 
"Şi au trimis arhiereii şi fariseii slujitori ca să-L prindă" (In 7,32). Dar, lungin- 
du-se mult cuvântul Mântuitorului nostru, cei trimişi de iudei îl ascultau îm¬ 
preună cu toţi ceilalţi şi s-au minunat mai mult decât oricare altul din mul¬ 
ţime. Şi spune iarăşi Evanghelistul: "Deci slugile au venit la arhierei şi la fari¬ 
sei , şi le-au zis aceia: De ce nu Daţi adus? Slugile au răspuns: Niciodată n-a vor¬ 
bit un om aşa cum vorbeşte Acest Om. Şi le-au răspuns deci fariseii: Nu 
cumva aţi fost şi voi amăgiţi?" (In 7,4547). Auzi cum, văzând pe slujitori con¬ 
vinşi şi minunându-se, se luptau fariseii cu ei? Deci, ştiind-o aceasta Mân¬ 
tuitorul, zice: "întreabă pe cei ce au auzit ce le-am vorbit Iată aceştia ştiu ce 
am spus Eu". Privindu-i pe cei ce fuseseră atunci de faţă, spune: "aceştia ştiu", 
dând de înţeles că şi ei se minunează de frumuseţea învăţăturii Sale, deşi 
fuseseră slujitorii lipsei de credinţă a fariseilor. 

"Şi zicând El acestea, unul din slujitorii care erau de faţă 
I-a dat lui Iisus o palmă, zicând: 

Aşa răspunzi Tu arhiereului?" (In 18, 22) 

S-a prevestit prin cuvântul unui Prooroc că se va întâmpla cu Hristos şi 
aceasta, căci a zis: "Spatele Meu l-am dat spre biciuire şi obrazul Meu spre 
pălmuire" (Is. 50, 6). Se arată că acest cuvânt prevestit odinioară s-a înfăptuit 
spre osândirea mândriei iudeilor, dar şi spre desfiinţarea şi nimicirea necin¬ 
stei pe care noi am suferit-o, fiindcă am păcătuit în întâiul Adam, călcând 


2050. Chiar faptul că-L întreabă pe Hristos despre învăţătura Lui, după ce L-au adus la 
judecată, arată că arhiereii şi fariseii îl osândeau fără să ştie de vreo greşeală a Lui, deci călcau 
Legea, care nu permitea aceasta. Toate cele pe care le spuneau împotriva Lui se vădea că sunt 
minciuni, o dată ce n-aveau nici o dovadă despre vinile pe care I le atribuiau. 

) 

porunca dumnezeiască 2051 . Căci I se aduce necinste pentru noi, deoarece El 
ridică păcatul nostru, după cuvântul Proorocului, şi pentru noi suferă dureri 
(Is. 53, 4). Căci, precum a pricinuit desfiinţarea morţii, predând trupul Său 
morţii, socotesc că la fel pălmuirea, prin care se împlineşte necinstirea lui 
Hristos, desfiinţează necinstirea venită asupra noastră pentru neascultarea şi 
păcatul răutăţii de la început Căci Cel de o valoare egală cu a tuturor Se lasă 
necinstit pentru toţi. Dar socotesc că s-ar cutremura toată creaţia dacă ar fi 
chemată la simţirea unei astfel de îndrăzneli 2052 . Căci Domnul slavei a fost 
pălmuit de mâna lipsită de respectul evlaviei. 

Dar nu ar fi lipsit socotesc, de iubirea de învăţătură cel ce ar voi să afle 
pentru ce acest atotcutezător şi neevlavios slujitor pălmuieşte pe Iisus, Care 
n-a răspuns aspru şi mânios, ci în modul cel mai blând la toate acuzaţiile ce I 
se aduceau împotrivă. Se observă că nici căpetenia iudeilor nu-i porunceşte 
să-L lovească pe Iisus şi să recurgă la o atât de nebunească faptă de necre¬ 
dinţă. Vor fi unii care vor spune, poate, că era un obicei, practicat de slujitorii 
care aduceau la căpetenii pe cei vinovaţi pentru călcarea Legii, să-i silească să 
vorbească mai blând când spuneau ceva mai aspru, nedând cinstea cuvenită 
căpeteniilor. Dar socotesc că nu aceasta e fost cauza furiei arătate lui Hristos. 
însă, bazându-ne pe înţelesul celor spuse, vom afla motivul îndrăznelii. Am 
spus adineauri că unii dintre slujitori s-au ciocnit cu căpeteniile, care porun¬ 
ciseră să fie prins Iisus, şi au ajuns, aflând învăţătura Lui şi minunându-se de 
El, până la a spune: "Niciodată n-a vorbit un om aşa". Supărându-se de aceas¬ 
ta foarte tare, fariseii au răspuns: "Nu cumva aţi fost şi voi amăgiţi? Nu cumva 
a crezut în El careva dintre farisei sau dintre căpetenii? Dar mulţimea aceas¬ 
ta, care nu cunoaşte Legea, este blestemată" (In 7, 47-49). Deci, deoarece 
cuvântul Mântuitorului le amintea căpeteniilor cum se supăraseră împotriva 
slujitorilor (aducându-i martori ai învăţăturii Lui, prin spusa: "Iată aceştia ştiu 
ce am spus Eu lf ), respingând bănuiala de bunăvoinţă faţă de Hristos şi 


2051. Prin biciuirea şi pălmuirea lui Hristos se osândeşte mândria iudeilor, dar necin¬ 
stirea suportată de El fără vreo vină ne scapă pe noi de necinstea pe care ne-am atras-o prin 
păcatul nostru. E biciuit şi pălmuit în Hristos păcatul nostru, căci El nu avea păcat, ca să merite 
pentru Sine această pălmuire. E bine când şi noi, urmând lui Hristos, primim torturi de la cei 
necredincioşi pentru alipirea noastră la El, Cel lovit pentru noi, mai ales că noi nu suntem cu 
totul fără de păcat Dacă Hristos a mers până la adâncul de dincolo de păcat al solidarităţii şi 
unităţii cu noi, bine este să mergem şi noi spre solidaritatea Lui deplină cu noi. 

2052. Dacă am trăi în mod real solidaritatea noastră cu Hristos, precum o trăieşte El cu 
noi, ne-am cutremura de trăirea de către El a necinstirii noastre şi de pedeapsa ei, cum se 
cutremura El. E implicată în această cutremurare simţirea grozăviei păcatului nostru. Mări¬ 
mea nemărginită a iubirii Lui faţă de noi se arată în suportarea pedepsei pentru păcatul nos¬ 
tru, cu toată lipsa Lui de păcat Simţind această solidaritate cu Hristos, simţim totodată gro¬ 
zăvia nesimţirii făpturii necredincioase care refuză să vadă în obrazul Lui pe însuşi Dumnezeu. 

abătând oarecum mintea căpeteniilor spre alte gânduri, slujitorul mustrat de 
căpetenii pentru admirarea lui Hristos îl opreşte prin pălmuire să spună mai 
multe lucruri care ar fi pus în primejdie ceata slujitorilor. 

"Iisus i-a răspuns: Dacă am vorbit rău, dovedeşte că este rău, 
iar dacă am vorbit bine, de ce Mă baţi?" (In 18, 23) 

Mustră pe slujitorul care a săvârşit o mare nedreptate, chiar dacă Cel 
judecat nu era cunoscut printre cei foarte vestiţi. Căci loveşte cu neînţelegere 
pe Cel pe care nu ar fi trebuit să-L lovească, nefiind mânat la aceasta de vreo 
poruncă, sau având alt motiv al îndrăznelii, ci mânat la sălbăticie numai de 
propria nebunie. Învinuieşte-Mă, zice, dacă poţi, şi respinge cuvintele Mele 
ca nefiind drepte. Iar dacă nu poţi face aceasta, pentru ce loveşti pe Cel ce a 
grăit în chip nevinovat? 

Această explicaţie a pasajului este foarte obişnuită şi, de aceea, uşoară. 
Dar socotesc că are o altă explicaţie. Căci mustră, poate, pe slujitor pentru o 
nedreptate şi mai mare, anume nu numai pentru că Da lovit, ci pentru că, 
admirând mai înainte învăţătura Sa, acum rabdă ca El să fie ocărât şi con¬ 
damnat, deşi nu a fost găsit pentru nimic vinovat. Căci, dacă n-ai fi fost, zice, 
cucerit înainte de cuvintele Mele, dacă nu ţi-am părut că dau cele mai bune 
învăţături şi n-am fost crezut ca un Tâlcuitor aparte al Sfintelor Scripturi, dacă 
nu tu ai fost cel ce a strigat: "Niciodată n-a vorbit un om aşa", poate ar fi fost 
vreun motiv să fii iertat şi să nu fii scuzat de vina pentru acestea. Dar, 
deoarece ai cunoscut şi te-ai minunat de învăţătura Mea şi n-ai dat mărturie 
împotriva cuvintelor Mele, şi Eu vorbind acum, ţi-ai adus aminte de cuvântul 
tău de atunci, cum nu ai un păcat de neiertat? Aşa să înţelegi aceste cuvinte. 
Şi trebuie văzut că în ele Mântuitorul înfăţişează un model neasemănat şi mai 
presus de fire al iertării şi chipul celei mai înalte şi mai presus de fire bună¬ 
tăţi, arătând, în blândeţea Sa, chipul cel mai strălucitor al celor ale Sale. Căci 
Cel ce putea să piardă printr-un singur cuvânt pe toţi iudeii îndură să fie 
pălmuit ca o slugă. Şi nu face nimic şi nu răspunde cu vreo pedeapsă nici 
unuia dintre cei ce-I fac grabnic atâta nedreptate, fiindcă nu e slab ca noi, nici 
stăpânit de mâniile sau de supărările noastre, sau biruit de povara slăbiciunii 
noastre 2053 , ci smereşte cu blândeţe pe cel ce I se opune, spunându-i că nu 
trebuie să lovească pe Cel ce a vorbit cu respect şi, chiar supus chinurilor 


2053. Nerăspunzând la lovituri cu pedepse, Hristos nu arată o slăbiciune, ci, dimpotrivă, 
nu Se arată slab ca noi, nici supus patimilor noastre, cum sunt mânia, supărarea... Tocmai prin 
aceasta arată că nu e biruit de slăbiciunea noastră în aşa măsură, încât să fie dus cu sila la 
încercarea de a Se elibera de ea. Toate le suferă nu fără voie, ci cu voia. Şi, prin aceasta, e mai 
tare ca ele, deşi suferinţele acceptate sunt extreme. 

celor mai cumplite, nu renunţă la virtuţile pe care le-a practicat Cu raţiunea 
cuvenită sfătuieşte pe slujitori să părăsească răutatea pătimaşă a iudeilor, pri¬ 
mind El însuşi cele rele pentru cele bune, după cum s-a scris (Ps. 34,11), şi 
dând celor ce îl necinstesc cele bune în locul celor rele. 

Domnul nostru Iisus Hristos, chiar pălmuit nu se răzbună, deşi e 
Dumnezeu şi Domnul cerului şi al pământului. Iar noi, netrebnicii, care sun¬ 
tem pământ şi cenuşă şi asemenea ierbii, "omul ca iarba, zilele lui ca floarea 
câmpului; aşa va înflori" (Ps. 102,15), când se întâmplă ca un frate să ne gre¬ 
şească în cuvânt şi ne supără puţin cu vorba, socotim că trebuie să ne năpus¬ 
tim asupra lui ca un balaur şi nu ne săturăm să-i răspundem la un cuvânt cu 
mii de cuvinte, nedând iertare micimilor sufletului omenesc, neînţelegând 
slăbiciunea comună a firii, nepotolind prin iubire frăţească patimile care ar 
apărea, neprivind la "începătorul şi plinitorul credinţei" noastre, Iisus (Evr. 
12, 2), ci silindu-ne să ne răzbunăm cât mai aspru 2054 , deşi dumnezeiasca 
Scriptură zice odată: "Căile celor ce ţin minte răul sunt spre moarte" (Rom. 
11, 19), altădată: "Nici unul să nu ţineţi minte în inimile voastre răutatea 
fratelui " (Zah. 7,11). Dar să ne fie pildă a bunătăţii şi a iertării mai presus de 
raţiune însuşi Hristos, Stăpânul tuturor, Care şi din cauza aceasta zice către 
noi: "Nu este ucenicul mai presus de învăţător, nici robul mai presus de 
stăpânul său". 


2054. Nu iertăm, ci ne răzbunăm, fiindcă ne vedem primejduită existenţa de cel ce ne face 
rău şi vrem sări primejduim şi noi existenţa lui din teama să nu ne-o primejduiască el mai 
departe. Aceasta, deoarece nu credem că unirea cu Dumnezeu, izvorul puterii, ne va menţine 
şi spori în existenţă. Bunătatea vine din simţirea adâncimii şi bogăţiei existenţei. Putem ajuta 
şi pe alţii să crească în această exisţenţă, urmând exemplul lui Hristos. 


) 









CARTEA A DOUĂSPREZECEA 


Că Fiul este prin fire Dumnezeu, deşi îl vedem numindu-L pe Tatăl 
Dumnezeul Său: la cuvintele: "Mă sui la Tatăl Meu şi Tatăl vostru 
şi la Dumnezeul Meu şi Dumnezeul vostru " 

"Deci Anna L-a trimis legat la Caiafa arhiereul Iar Simon-Petru 
stătea şi se încălzea. Deci i-au zis: Nu eşti şi tu dintre uceniiciLui? 

El s-a lepădat şi a zis: Nu sunt. Una dintre slugile arhiereului, 
care era rudă cu cel căruia Petru îi tăiase urechea, a zis: 

Nu te-am văzut eu pe tine, în grădină, cu El? Şi iarăşi s-a lepădat 
Petru şi îndată a cântat cocoşul" (In 18, 24-27) 

Dumnezeiescul Evanghelist opreşte cu folos expunerea, ca pe un cal 
care aleargă şi îl întoarce înapoi. Pentru care pricină? Fiindcă trebuia să arate 
mai înainte întreita lepădare a lui Petru, aceasta ţinând de ordinea povestirii. 
Deci, în chip iconomic, reia cele de la început şi spune că Iisus a fost trimis 
de la Anna la Caiafa şi arată pe Petru întrebat de slugile ce se încălzeau şi de 
unul din neamul celui lovit de el. Iar prin aceasta se împlineşte întreita lepă¬ 
dare. Apoi s-a amintit de glasul cocoşului, arătându-se că n-a rămas neîmpli¬ 
nit nici unul dintre cuvintele Mântuitorului Hristos, Care a ştiut de mai 
înainte şi a prevestit slăbiciunea ucenicului, pricinuită de tulburare. Poate că 
n-ar fi amintit de aceasta cel ce a alcătuit această scriere şi era învăţat de 
Dumnezeu, dacă nu s-ar fi gândit la bârfelile şi flecărelile urătorilor de Dum¬ 
nezeu. Căci ar fi zis îndată unii din cei predispuşi să respingă slava Mân¬ 
tuitorului: Arătaţi-ne lepădarea lui Petru, cum şi unde s-a împlinit ceea ce s-a 
prevestit de Hristos, Care, după voi, nu ştia să mintă? Căci spuneţi că este 
Adevărul şi că luminează din Tatăl Cel adevărat. Deci, dumnezeiescul Evan¬ 
ghelist ne-a expus acestea, arătând că Domnul a spus întotdeauna adevărul 2055 . 

Dar poate unii dintre oponenţi, abţinându-se să ne atace astfel, vor învi¬ 
nui cu tărie pe Petru şi vor acuza pe ucenicul sincer de o laşitate neasemă- 


2055. Sfântul Evanghelist Ioan arată şi în descrierea lepădărilor lui Petru Dumnezeirea 
lui Hristos, Care ştie dinainte cele ce se vor întâmpla. Dacă e mai uşor să se prevadă 
fenomenele naturii (meteorologice), nu e uşor să se cunoască stările sufleteşti viitoare ale 
omului şi manifestările lor precise. Numai Dumnezeu poate şti dinainte acestea. Căci ele nu se 
ivesc în baza vreunei legi implacabile. Domnul Hrisos preştie că Petru se va lepăda de El de 
trei ori, precum preştie şi că Iuda o să-L vândă. Ca Dumnezeu, e "contemporan 11 din veci cu 
toate gândurile şi faptele viitoare ale oamenilor. Sau pentru El nu există perioade de timp 
diferite, în sensul de înşiruire a gândurilor şi faptelor omeneşti în momente care se succed pe 
o linie ce înaintează mereu într-un viitor neştiut de oameni înainte de împlinirea lor. 


L 

nată, spunând că era atât de înclinat să nege pe Domnul său, încât a alunecat 
de trei ori în lepădare, neînvăţând nimic din experienţa acestor rele, ci 
ajungând până la porţile primejdiei. Acestea se potrivesc celor neiniţiaţi încă 
în credinţă. Dar eu, aflându-mă foarte departe de acestea şi fiind întărit îm¬ 
potriva acestor minciuni, voi încerca să apăr ceea ce s-a întâmplat Aposto¬ 
lului, aducând ca dovadă argumentul meu spre folosul celor obişnuiţi să 
înţeleagă tainele ce aparţin iconomiei divine. Preaînţeleptul Evanghelist tre¬ 
buia să amintească şi de aceste lucruri, ca ascultătorii să înţeleagă cum erau 
învăţătorii iconomiei înainte de învierea lui Hristos şi înainte de pogorârea 
Sfântului Duh peste ei, şi cum au fost după aceea, după ce am primit harul prin 
Duhul, har pe care Hristos l-a numit putere de sus. Erau înainte de acestea 
plini de râvnă în a-şi însuşi virtutea şi foarte hotărâţi în voinţa de a urma lui 
Hristos, de a înfrunta orice primejdie. Dar, până ce Hristos n-a desfiinţat pu¬ 
terea morţii, era încă foarte tare şi cu neputinţă de învins fiica de ea, iar cei 
ce nu primiseră încă Duhul, şi încă nu erau înarmaţi prin harul de sus, 
arătând că mintea lor nu era deplin eliberată de frică, erau cutremuraţi încă 
de frica morţii. Căci, precum fierul, deşi este dur prin fire, nu rămâne nevătă¬ 
mat fiind lovit de pietre şi mai dure, de nu va fi călit în forjă, aşa şi sufletul 
omului, oricât se întăreşte prin dorirea neabătută a binelui, nu va birui aspri¬ 
mea luptelor pentru bine dacă nu se va întări mai întâi prin harul Duhului 
dumnezeiesc. Deci la început şi ucenicii erau mai slabi, dar, primind Duhul 
lui Dumnezeu cel mai presus de toate, au părăsit slăbiciunea şi, prin 
comuniunea cu El, s-au ridicat la o îndrăzneală mai presus de fire. 

Deci s-a scris cu folos despre slăbiciunea Sfinţilor spre lauda slavei lui 
Dumnezeu, Care a strămutat slăbiciunea spre putere şi a înălţat ca pe un turn 
de nebiruit duhurile lor, care erau uşor de surpat chiar de micile primejdii 
sau numai de bănuiala viitoarei pătimiri. Să ne fie deci spre pildă şi mângâiere 
ceea ce s-a întâmplat unui sfânt, sau unora dintre cei sfinţi. Căci învăţăm de 
aici ca nu cumva, privind la slăbiciunile noastre, să şovăim în chip neînţelept 
să slujim pe Dumnezeu, ci să ne încredem în Cel ce poate întări pe toţi şi 
dăruieşte puterea de a fi slăvit cu izbânzi mai presus de fire, dincolo de orice 
nădejde. 


"Deci L-au dus pe Iisus de la Caiafa la pretoriu; 
şi era dimineaţă. Şi ei n-au intrat în pretoriu, ca să nu se spurce, 
ci să mănânce Paşte le” (In 18, 28) 

"Judecaţi judecata dreapta" (Deut. 1,16) şi "pe cel nevinovat şi drept să 
nu-1 ucizi", aşa spune limpede şi porunca dumnezeiască (leş. 23, 7), ca să se 
ruşineze fără voie netrebnicii din lipsa de pricini. Deci, negăsind nici un temei 
pentru furia lor împotriva lui Hristos, dar fiind opriţi de la uciderea Lui şi pen- 

tru curăţirea ce li se cerea (fiindcă trebuia să jertfească paştele, potrivit Legii, 
care de altfel n-avea nici o putere la ei 2056 ), îl aduc lui Rlat Făceau aceasta 
din multa lor viclenie, gândindu-se că nu vor fi condamnaţi pentru ucidere 
nedreaptă, în lipsa vreunor vini, dacă nu vor face ei înşişi aceasta, ci vor 
convinge pe altul să o facă, chiar dacă simţeau că se abat de la Legea lui 
Moise. 

Dar vor dovedi că, pe lângă aceasta, mai săvârşeau şi următorul lucru 
demn cu totul de râs: porniţi împotriva Celui ce n-a săvârşit nici un păcat şi 
revărsând asupra capetelor lor vina celei mai înfricoşătoare lipse de evlavie, 
se feresc de pretoriu, care socoteau că le va fi pricină de spurcare, deşi nu se 
fereau să se amestece cu oamenii lipsiţi de curăţie 2057 . Căci credeau, soco¬ 
tesc, că se poate spurca sufletul omului prin atingerea de pietre şi de trupu¬ 
rile oamenilor, dar nu considerau că cea mai urâtă dintre toate relele, vărsa¬ 
rea de sânge nevinovat, le poate aduce vreo pagubă 2058 . Şi ceea ce-i de mi¬ 
rare, mai bine-zis faptul cel mai nesănătos şi mai neraţional e că socoteau că 
se curăţesc pentru junghierea mielului născut de o oaie, care nu e nimic 
altceva decât un chip şi o umbră a tainei lui Hristos, deci cinsteau chipul, dar 


2056. în trei sensuri spune Sfântul Chirii că Legea nu avea putere pentru iudei: a) iudeii 
nu s-au simţit obligaţi de ea să nu ducă la moarte pe Hristos cel nevinovat; dar nu fac ei aceas¬ 
ta, ci i-o cer lui Rlat, ca să nu se spurce, pentru că în acea zi tăiau mielul pascal; b) mielul lor 
pascal nu mai avea nici măcar rostul preînchipuirii viitoarei jertfiri a Mielului adevărat, sau a 
lui Hristos; c) Legea se arată pentru iudei nemaiavând nici o ţintă, o dată ce se reducea la sim¬ 
ple forme exterioare şi nu mai era înţeleasă ca cea care i-a pregătit pentru primirea lui Hristos. 

în actul predării lui Hristos lui Rlat pentru a-L condamna la moarte se cuprinde o 
cumplită viclenie a căpeteniilor iudaice. Cerând condamnarea din partea lui Rlat pentru sub¬ 
minarea de către Iisus a stăpânirii romane asupra Iudeii, săvârşesc o nelegiuire. Pe lângă 
aceasta, mai e de remarcat că Hristos, Mielul adevărat, e adus jertfă pentru iertarea reală a 
păcatelor omeneşti exact în ziua în care se jertfea de către iudei mielul simbolic, arătându-se 
prin aceasta că mielul Legii vechi nu mai avea nici un rost să fie jertfit, împlinindu-se ceea ce 
se închipuia prin el, acum jertfindu-Se Mielul adevărat. în acest caz, de ce ar mai fi încercat să-L 
judece acele căpetenii şi de ce ar mai fi agitat atât de mult poporul împotriva Lui? Dar ei nu 
voiau să-L condamne pentru călcarea Legii, pentru că de fapt n-au putut dovedi aceasta, deşi 
îl socoteau vinovat de aceasta. Ei pretextau că nu-L pot condamna ei înşişi la moarte, pentru 
că legea romană nu le permitea. Dar pe câţi nu omorau iudeii cu pietre pentru diferite vini şi 
de câte ori n-au încercat să facă aceasta şi cu Iisus? Dar îşi dădeau seama că nu pot îndemna 
direct poporul să-L ucidă, pentru că nu-L puteau dovedi vinovat de călcarea Legii şi se temeau 
să nu fie traşi la socoteală pentru aceasta. O altă viclenie cuprinsă în fapta lor: se feresc să se 
spurce, dar cer omorârea de Paşti a Celui cu totul nevinovat, pledând pe lângă Rlat să o facă. 

2057. Căpeteniile iudaice vin la pretoriu, dar nu intră în el ca să nu se spurce, însă sta¬ 
bilesc o relaţie cu Pilat şi cu ostaşii lui, care nu se preocupau de curăţire la începutul Paştilor 
iudaice. 

2058. Socoteau că păşirea pe pietrele pretoriului şi legătura trupească cu propria soţie le 
pricinuieşte o spurcare, dar pledoaria pentru uciderea unui om nevinovat gândeau că nu le 
aduce nici o spurcare. 

dispreţuiau realitatea însăşi 2059 . Căci, în timp ce se curăţeau pentru miel, s-au 
spurcat prin uciderea lui Hristos 2060 . Bine i-a numit Hristos când le-a spus 
"morminte văruite" (Mt 23, 27), înfrumuseţaţi pe dinafară cu haine fru¬ 
moase, dar înlăuntru fiind plini de o necurăţie greu de suportat; sau când le 
spune că strecoară ţânţarul şi înghit cămila (Mt 23, 24). Căci, deşi vorbeau 
adeseori cu exactitate despre cele mai mici şi mai neînsemnate lucruri, sau 
tară nici un preţ (căci ce e ţânţarul?), nu dădeau nici o însemnătate celor mai 
mari păcate şi spălau paharul şi blidul pe dinafară, dar nu dădeau nici o 
atenţie necurăţiei dinlăuntru. Căci, deşi Proorocul Ieremia zicea limpede: 
"Spală de răutate inima ta, Ierusalime, ca să te mântuieşti" (Ier. 4, 14), ei 
socoteau că lipsa de evlavie lăuntrică nu înseamnă nimic. Aducând pe Hristos 
lui Pilat, se fereau de locuri considerate necurate şi de trupurile bărbaţilor 
netăiaţi împrejur şi să facă cu propriile mâini ceea ce era contrar Legii, dar îşi 
fac slujitor al cruzimii lor pe Pilat socotind, din prostie, că vor rămâne astfel 
în afara oricărei vini. Dar se va mira cineva aflând că nici această lipsă de 
evlavie nu a fost ignorată de Sfinţii Prooroci. Căci zice undeva despre ei feri¬ 
citul Isaia: "Vai celui fără de lege . Căci cele rele îi vor veni după lucrurile 
mâinilor lui" (Is. 3, 11). Iar Avdie zice: "Precum ai făcut, aşa îţi va ti. Se va 
răsplăti capului tău ceea ce ai dat" (Avdie 15). Dar şi dumnezeiescul Psalmist 
ace: "Dă-le lor după faptele lor; după faptele mâinilor lor dă-le lor" (Ps. 27, 6). 
Şi, de fapt după cum Dau adus pe Hristos, Mântuitorul tuturor, ostaşilor 
romani, aşa au suferit şi ei să fie predaţi stăpânirii romanilor şi au fost supuşi 
puterii lor. Căci un aşa război s-a pornit împotriva lor şi s-au împărtăşit de atât 
de grele nenorociri, încât unii, retrăgându-se în munţi şi printre stânci, au voit 
mai bine să moară acolo decât să vadă războiul. Prevestind că le vor prefera 
pe aceasta, Domnul a zis: "Iar când veţi vedea Ierusalimul înconjurat de oşti", 
"atunci vor începe să spună munţilor: cădeţi peste noi; şi dealurilor: acoperiţi-ne" 
(Lc. 21, 20; şi 23, 30). 

"Deci Pilat a ieşit la ei, afară, şi le-a zis: 

Ce învinuire aduceţi Omului Acestuia?” (In 18, 29) 

Se fereau, socoteau ei, de spurcarea prin pietre şi ziduri. De aceea Pilat 
iese afară şi-i întreabă de cauza aducerii Lui la el şi le cere să-i spună acuzaţiile 
împotriva Celui adus, condamnând prin aceasta pe conducătorii iudeilor. 


2059. Hristos e Adevărul închipuit de umbrele din Vechiul Testament Toate făpturile îşi 
au raţiunile, sau sensurile şi ţintele în El. De aceea El e şi Adevărul în Sine însuşi. Căci tot ce 
este şi ce poate fi nu poate exista decât avându-şi temeiul, puterea şi forma existenţei în El, ca 
fiind Cuvânt al lui Dumnezeu. 

2060. Le este frică să se apropie de miel întinaţi de ceva rău, dar nu le e frică să arate toată 
duşmănia Mielului adevărat 

Căci, deşi era de un alt neam, respecta totuşi Legea lor şi linea seama cu grijă 
de obiceiul lor. Deci iese în mod neobişnuit din pretoriu, arătând iudeilor cu 
fapta că vrea să le păzească Legea. Iar aceia, cugetând cele contrare poruncilor 
şi îngrijindu-se foarte puţin de cele rânduite prin Moise, erau gata să verse 
sânge nevinovat Cel din afara Legii lor se interesează de vinile Lui şi îi întreabă 
de acuzaţiile pe care I le aduc, arătând că este nebunie să fie pedepsit sau să fie 
supus vreunei osânde Cel ce n-a săvârşit nici o greşală. Iar aceia, neavând nimic 
de spus împotriva Lui, i Dau adus lui Pilat ca pe un tâlhar sălbatic. Cu multă 
dreptate s-a spus deci către Sinagoga iudeilor: "Sodoma, sora ta, n-a făcut., ce ai 
făcut tu" (Iez. 16,48). Şi însuşi Hristos spune undeva, învinuind nebuniile celor 
din Israrel: "Dar nici după dreptăţile neamurilor n-ai făcut Mie" (Iez. 5, 7). Şi 
cuvântul e adevărat Dacă elinii aduceau pietrelor şi pomilor, socotiţi zei, jertfele 
obişnuite nu cu mâinile murdare şi nespălate, nici nu omorau pe cineva dacă nu 
era vinovat de răutăţile extreme, aceştia însă, deşi trebuia să jertfească lui 
Dumnezeu cel prin fire mielul pascal, îşi fac sufletul vinovat de sângele nevino¬ 
vat şi râvnesc să ucidă în mod nedrept pe Cel străin de orice păcat 

"Ei au răspuns şi i-au zis: Dacă Acesta nu ar fi fost răufăcător, 
nu ţi L-am fi dat ţie" (In 18, 30) 

Nu au o pricină binecuvântată, căci ascund urâţenia lipsei lor de credinţă. 
De aceea spun cu viclenie şi în mod mincinos că nu Dar fi adus pe Iisus la 
judecată dacă n-ar fi făcut vreun lucru rău. Se mai prefac că păzesc şi Legea 
care porunceşte să se facă o judecată dreaptă în toate şi, ceea ce e de mirare, 
se înarmează şi cu respectul Legii, şi cer să fie crezuţi că sunt păzitorii Legii, 
deşi nu obosesc să facă cele potrivnice Legii. Căci îl declară rău pe Cel care 
a venit să desfiinţeze răutatea. Aceasta, ca să se arate adevărul cuvintelor lui 
Hristos, puse în gura Proorocului Osea: "Voi spune lor că s-au abătut de la 
Mine. Ticăloşi sunt! Că au părăsit evlavia faţă de Mine. Eu i-am răscumpărat, 
iar ei au grăit împotriva Mea minciuni" (Osea 7,13). 

"Deci le-a zis Pilat: Luaţi-L voi şi judecaţi-L după Legea voastră" 

(In 18, 31) 2061 

Nevăzându-L vinovat de nici un rău, ci fiind adus de voi ca să-l supun 
pedepselor Legii, mie nu-mi este îngăduit să fac aceasta, ci judecaţi-L mai 


2061. Pilat a văzut că Iisus, adus la el să-L judece, nu e un răufăcător, cum afirmă ei, ca să-L 
poată osândi ca o autoritate de stat, ci ei au împotriva Lui ceva în legătură cu Legea lor. De aceea 
vrea să-L dea lor ca să-L judece după Legea lor, deşi vedea că nici pe temeiul ei nu poate fi con¬ 
damnat. Căci a văzut că până şi căpeteniile iudaice se fereau să-L acuze pe Iisus direct de 
călcarea Legii. Neavând nici o acuzaţie împotriva Lui, se mişcau în mod viclean într-o nesiguranţă. 

bine voi după Legea voastră, dacă ea porunceşte să fie pedepsit cineva dintre 
cei nevinovaţi. Era cu adevărat o faptă vrednică de râs, dacă nu mai degrabă 
de plâns, că legile neamurilor îl găseau pe Domnul nevinovat, încât Pilat 
însuşi ezita să-L pedepsească pe Cel adus pentru o vină aşa de lipsită de im¬ 
portanţă, iar ei spun că trebuie osândit la moarte, deşi se laudă că sunt 
învăţaţi de Legea dumnezeiască 2062 . 

"Iudeii însă i-au răspuns: Nouă nu ne este îngăduit să omoram 
pe nimeni; ca să se împlinească cuvântul lui Iisus, pe care 
îl spusese, însemnând cu ce moarte avea să moară " (In 18, 31-32) 

Ei răspund că vărsarea sângelui Său nevinovat le este piedică în calea 
curăţirii ce este impusă de junghierea mielului pascal (dacă mai e posibilă 
vreo purificare pentru aşa criminali). Erau dispuşi să săvârşească această 
crimă şi nu aveau nevoie de consimţământul altuia. Căci mintea iudeilor era 
foarte pornită spre săvârşirea oricărui rău şi nu se fereau de nici o nebunie şi 
nu se ruşinau să facă ceva din cele ce nu plac lui Dumnezeu. Cer deci lui Hiat 
să le dăruiască propria cruzime, să imite mânia iudaică şi să-i slujească, par¬ 
ticipând la nebunia lor. Dar şi în aceasta s-a arătat că Hristos grăieşte adevărul 
prevestind Sfinţilor Săi Ucenici cum sau în ce mod va muri. Căci ce le-a spus 
lor? "lată. ne suim la Ierusalim şi Fiul Omului va fi dat pe mâna arhiereilor şi a 
cărturarilor şi-L vor osândi la moarte; şi îl vor da pe mâna păgânilor ca să-L 
batjocorească şi să-L biciuiască şi să-L răstignească, dara treia zi va învia" (Mt 
20,18-19). E necesar să amintim şi acestea. Era necesar să se ştie mai dinainte 
că trebuia să pătimească, ca să nu socotească cineva că a suferit iară voie Cel 
căruia "toate sunt goale şi descoperite" (Evr. 4, 13), ci să se creadă mai 
degrabă că a suportat crucea pentru noi şi din pricina noastră 2063 . 

"Deci Pilat a intrat iarăşi în pretoriu şi a chemat pe Iisus şi I-a zis: 

Tu eşti regele iudeilor?" (In 18, 33) 

Neavând nimic cu ce să-L acuze şi neaflându-se nici o crimă ce ar fi putut. 
să-I aducă o pedeapsă dreaptă de la cei în măsură să o facă, Pilat le cere să-i 


2062. Pilat, conducându-se după legile păgâne, socotite naturale, sau formulate de 
oameni, nu-L vede pe Iisus vinovat de moarte, pe când căpeteniile iudaice cer în numele lui 
Dumnezeu cel prea bun ca El să fie osândit la moarte. 

2063. A suportat crucea din pricina noastră, pentru că din pricina păcatului nostru s-a 
introdus moartea în lume. Şi a suportat-o pentru noi, adică pentru a ne scăpa de ea, prin 
biruirea ei în El. Apoi, chiar faptul că preştia moartea Sa arată că a primit-o de bunăvoie, căci, 
preştiind exact împrejurările în care o va suporta, ar fi putut face ceva să o evite. Dar de ce ar 
fi făcut-o, când ştia că prin moartea Sa va învinge moartea? El putea şi s-o învingă, şi putea şi 
să n-o primească. Dar a primit-o pentru a învinge moartea oamenilor. 








1096 


SFANŢUL CHIRIL AL ALEXANDRIEI 


spună pricina aducerii lui Iisus la el ca vinovat Ei afirmă că Iisus s-a răzvrătit 
împotriva Cezarului, năzuind la puterea ce-o avea acela asupra iudeilor şi 
mutând spre Sine slava împărăţiei 2064 . S-a uneltit cu viclenie o îndreptare în 
altă direcţie a vinii şi s-a schimbat felul acuzaţiei. Ştiau că Hiat se va îngriji de 
siguranţa lui şi va lua măsuri împotriva Celui acuzat de acestea. Deoarece cei 
ce locuiau în Iudeea erau atraşi mereu spre tulburări şi răscoale, ofiţerii 
Cezarului se arătau mai aspri şi mai hotărâţi în apărarea ordinii şi, astfel, 
dădeau pedepse mai grăbite împotriva celor acuzaţi, uneori degeaba, de ase¬ 
menea fapte. Deci iudeii îl acuză pe Hristos că vrea să împărătească peste 
Israel. Pe drept cuvânt erau ei alungaţi, iar neamurile, chemate în împărăţia 
lui Hristos. Căci s-a zis: "Cere de la Mine şi-Ţi voi da neamurile moştenirea 
Ta şi stăpânirea Ta, marginile pământului" (Ps. 2, 8). Căci răsculându-se un 
neam împotriva Lui, anume cel al lui Israel, toate neamurile se vor preda lui 
Hristos şi, în loc de o ţară, adică Iudeea, toate marginile lumii 2065 . Căci, pre¬ 
cum zice Pavel: "greşeala lor este bogăţie lumii şi micşorarea lor, bogăţie 
neamurilor" (Rom. 11, 12). Deci Pilat auzind pe iudei murmurând acestea, 
spune clar şi porunceşte Domnului să declare dacă El este cu adevărat 
împăratul iudeilor. Căci temându-se şi socotind primejduită stăpânirea Ceza¬ 
rului, este foarte doritor să afle adevărul, ca să păzească neclintită stăpânirea 
încredinţată lui de către romani 2066 . 

" Răspuns-a Iisus: De la tine însuţi zici aceasta, 

sau alţii ţi-au spus-o despre Mine?" (In 18, 34) 

Deoarece nimeni n-a spus aceasta în mod deschis despre Mine, de unde 
ţi-a venit, zice, cuvântul despre aceasta? Dar e neîndoielnic că această născo¬ 
cire urâtă vine din reaua cugetare a iudeilor, ca o groaznică viclenie inventată 
de ei. Căci nu poţi fi judecător drept dacă eşti şi acuzator. Hristos a spus 
aceasta, dorind să-l aducă pe Pilat la conştiinţa că Lui nu-I este nimic ascuns 


2064. Pilat auzise de la iudei că Iisus îi îndeamnă la răscoală împotriva împăratului de la 
Roma. De aici i-a venit gândul că poate vrea să se facă El împăratul iudeilor. Voia să se 
încredinţeze dacă Iisus are de fapt această dorinţă. Aceasta i-ar fi dat un temei să-L condamne 
pe Iisus. Dar Iisus îi ya răspunde: Nici tu să nu te temi şi nici aceia să nu gândească la astfel 
de lucruri, pentru că împărăţia Mea nu e din lumea aceasta, deci nu răpesc puterea împărăţiei 
aceluia. Eu voiesc să fiu împărat peste păcate. Voi stăpâni asupra morţii şi voi da şi oamenilor 
această stăpânire. 

2065. Atenţia lărgită a lui Hristos spre mântuirea tuturor popoarelor, şi nu numai a lui 
Israel, era interpretată de către căpeteniile iudaice în sens lumesc, ca o voinţă a Lui de 
stăpânire peste toată lumea, deci de înlocuire a împăratului roman. 

2066. Pilat socotea eliberarea iudeilor de sub împărăţia romană ca o pierdere a slujbei 
sale de guvernator roman peste Israel. Cu viclenie, căpeteniile iudaice îi sugerau lui Pilat că 
Hristos este o primejdie pentru el însuşi. 

şi că nimic din cele spuse cu vicleşug, în secret, nu-I poate scăpa, ca Pilat să 
vadă că El este mai presus de om, şi astfel să arate mai multă şovăială în slu¬ 
jirea cruzimii celor ce Hau adus. II învaţă totodată că va greşi mult supunân- 
du-se îndemnului acelora şi lăsându-se silit să condamne pe Cel nevinovat de 
nici una dintre acestea. 

"Pilat a răspuns: Nu cumva sunt iudeu eu? 

Poporul Tău şi arhiereii Te-au predat mie. 

Ce ai făcut?" (In 18, 35) 

El descoperă secretul tâlhăresc al iudeilor şi îi înfăţişează mulţimea 
acuzatorilor. E ceva asemănător cu a zice: "Nu-mi este propriu să cunosc ale 
Tale, căci nu sunt iudeu. E proprie aceasta mai ales celor de un neam cu Tine 
şi rudeniilor Tale care, deşi Te cunosc, Te aduc spre moarte". Apoi îi acuză. 
Căci întrebând: "Ce ai făcut?", nu spune altceva decât aceasta 2067 . Sfântul 
Evanghelist a pus multă râvnă în a istorisi în amănunt judecata lui Hristos, 
arătând şi că Hiat L-a întrebat "Ce ai făcut?". Prin aceasta se poate cunoaşte 
lipsa unor vini reale şi că, neindicându-se nici o vină reală a Mântuitorului 
nostru Iisus Hristos, condamnarea la moarte a fost o faptă necredincioasă şi 
cu totul nedreaptă. 

"Iisus a răspuns: împărăţia Mea nu este din lumea aceasta. 

Dacă împărăţia Mea ar fi din lumea aceasta , slujitorii Mei 
s-ar fi luptat ca să nu fiu predat iudeilor. Dar acum împărăţia Mea 
nu este de aici" (In 18, 36) 

L-a eliberat pe Pilat de teama pe care o simţea în calitatea lui de păzitor 
al împărăţiei Cezarului, încredinţată lui, căci el socotea că Hristos se gândea 
la o răscoală împotriva stăpânitorilor, aşa cum flecăreau iudeii. Căci faceau 
aluzie la aceasta, când spuneau: "Dacă Acesta nu era un răufăcător, nu ţi Dam 
G dat ţie", numind răscoală răul pe care El l-ar fi făcut Se prefăceau astfel că 
sunt binevoitori romanilor, nesuportând nici măcar o revoltă prin cuvinte. Au 
spus că Hau adus din această pricină şi că voiau să fie judecat pentru ea. 
Răspunzând la acestea, Hristos n-a negat că este împărat (căci trebuia să 
spună adevărul), dar a dovedit clar că nu Se războieşte cu împărăţia Cezarului, 


2067. Pilat îi spune lui Hristos: Nu ştiu eu de vina Ta. O ştiu ai Tăi. Deci trebuie că ai făcut 
ceva, dacă Te-au adus să Te judec. Spune-mi ce ai făcut Pilat socoteşte că au ei un motiv, dacă 
îi cer să-L condamne. Trebuie să aibă o vină. Dar, totodată, arată că n-a crezut acuza lor, că 
Hristos vrea să fie împărat. Deci nu află nici o vină reală la El. Arată şi că nu el ar trebui să-L 
condamne, ci ei, pentru că faţă de ei va fi greşit cu ceva. 

aceasta însemnând că stăpânirea Lui nu e pământească, ci El stăpâneşte 
peste cer şi peste pământ şi peste cele şi mai înalte, în mod potrivit lui 
Dumnezeu. 

Cum a dovedit că nu e împăratul iudeilor şi cum a înlăturat bănuiala cu 
privire la acestea? Prin faptul că nu S-a folosit niciodată de purtători de lance 
şi de soldaţi şi că nicicând nu a avut cu El apărători care să prevină pierderea 
împărăţiei sau să-L scape de primejdia de neînlăturat pusă la cale de mâna 
iudeilor, căci aceasta nu pornise din partea celui ce stăpânea asupra iudeilor, 
adică a Cezarului. înlăturată fiind deci acuza aceasta printr-o dovadă atât de 
clară, Pilat îşi dă seama că îndrăzneala lui împotriva lui Hristos nu mai are 
nici o scuză. Nemaisilindu-1 nimeni, sau fiind atras în consecinţă spre fapta 
cerută, dăruieşte iudeilor pierderea sufletului său şi împarte cu ei crima 
uciderii lui Hristos 2068 . Spunând Hristos că împărăţia Lui este mai presus de 
lume, nu numai că l-a eliberat pe Hiat de frică şi de bănuiala răzvrătirii Lui, ci 
l-a şi îndemnat să cugete ceva mai înalt despre Sine, şi prin răspunsul dat 
începe să-l înveţe, într-un fel 2069 . 

"Deci i-a zis Pilat: Aşadar eşti Tu împărat?" (In 18, 37) 

Preface adevărul spus de Hristos într-o crimă. Căci, auzindu-L spunând: 
"împărăţia. Mea nu este de aici", se izbăveşte de frica de o răscoală a Lui, dar 
primeşte mărturisirea acestui fapt şi foloseşte declaraţia că are o împărăţie, 
ca pe o dovadă a vinii, deşi El afirmă că nu e pământească. îl ia ca martor pen¬ 
tru aceasta pe Iisus: Ai mărturisit, zice, că ai o împărăţie. 

"Răspuns-a Iisus: Tu zici că Eu sunt împărat. Eu spre aceasta 

M-am născut şi pentru aceasta am venit în lume, ca să dau 
mărturie pentru adevăr; oricine este din adevăr ascultă glasul Meu. 
Pilat I-a zis: Ce este adevărul?" (In 18, 37-38) 

Nu neagă slava împărăţiei Sale, nici nu acordă numai cuvintelor lui Hiat 
putere în această privinţă, căci, ca Dumnezeu, este împărat, indiferent de 
voinţa omului. A arătat iarăşi puterea adevărului, care-1 convinge pe Hiat, 

2068. în loc ca Hiat să tragă, din asigurarea lui Hristos că nu urmăreşte să înlăture 
împărăţia Cezarului cu a Lui, concluzia că n-are motiv să-L judece şi să-L osândească, înţelege 
invers: ca să scape de teama că Iisus sau aderenţii Lui ar putea provoca o răscoală căreia să-i 
cadă victimă şi el, capătă curaj să se alăture iudeilor în condamnarea lui Hristos, pentru a le 
câştiga simpatia. 

2069. Hiat nu trage concluzia că Hristos, nefiind împărat din lumea aceasta, nu trebuie să 
fie judecat, ci concluzia contrară. Acest fapt poate întemeia deci condamnarea Lui. Iudeii şi 
Hiat convin asupra condamnării lui Iisus potrivit interpretării mincinoase a împărăţiei Lui, deci 
pe baza unei minciuni admise. 

deşi era şovăitor, să recunoască slava Celui judecat Căci zice: "Tu zici că Eu 
sunt împărat' 12 ® 70 . Căci spune că pentru aceasta S-a născut şi a venit în lume, 
când S-a făcut om, ca, scoţând minciuna din lume şi pe demonul care 
tiraniza prin amăgire, să arate adevărul care împărăteşte peste toate, adică 
firea cu adevărat împărătească, adică singura fire 2071 care poate să stăpâ¬ 
nească şi să ţină cerul şi pământul şi tot ce e făcut. Căci nu a primit aceasta 
din afară, ci există în ea fiinţial şi prin fire 2072 . Şi ca să arate iarăşi că nu ignoră 
greutatea lui Pilat de a cugeta şi înţelege drept, adaugă cu folos: "oricine este 
din adevăr asculta cuvântul Meu". Căci e uşor de primit cuvântul adevărului 
de către cei ce au învăţat despre el şi îl iubesc, dar nu şi celor ce nu sunt încă 
astfel. De fapt, Proorocul Isaia zicea către unii: "De nu veţi crede, nici nu veţi 
înţelege" (Is. 7,9) 2073 . Acest lucru arătându-1 Pilat ca fiind adevărat, a zis: "Ce 
este Adevărul?" 2074 . Căci, precum cei cu văzul trupului bolnav şi căzuţi din 


2070. Pilat a vrut să-L facă pe Iisus vinovat că vrea să fie împărat, în general. Dar prin 
cuvintele: 'Tu ai spus că Eu sunt împărat" se vădeşte faptul că Iisus este împărat în sensul 
suprem al cuvântului. Ca Dumnezeu, Hristos i-a impus lui Pilat această recunoaştere. Pilat 
recunoaşte astfel slava Lui. Era puterea Adevărului care i se impunea lui Pilat 

2071. Fiul lui Dumnezeu a venit în lume ca să Se arate pe Sine ca Adevărul care stă¬ 
pâneşte peste toate, înlăturând pe diavolul care tiraniza prin minciuni amăgitoare. Numai 
Adevărul împărăţeşte prin fire. împărăţia minciunii e simţită ca o împărăţie chinuitoare, 
nefirească. Cel ce stăpâneşte prin minciună îşi dă seama că tot ce spune el este neadevărat, şi 
stăpânirea lui este trecătoare şi simţită ca falsă. Dar adevărul îşi are temeiul şi răspândirea 
dintr-o Persoană iubitoare supremă, nu e o teorie abstractă, impersonală. De aceea şi minciu¬ 
na e susţinută de persoane duşmane ale Adevărului ca Persoană. 

2072. Firea dumnezeiască, sau Hristos, ipostas al ei, împărăţeşte peste toate prin fire, căci 
toate cele deosebite de ea sunt aduse la existenţă şi susţinute, deci şi stăpânite de ea E o pu¬ 
tere pe care o are din Sine, nu căpătată din afară. 

2073. Se exprimă raportul dintre credinţă şi înţelegere. Nu din înţelegere vine credinţa, 
ci invers. Credinţa deschide orizonturile de taină ale existenţei superioare, din care se explică 
cele inferioare. Din credinţă sporeşte cultura, altfel aceasta rămâne închisă într-o monotonie 
mărginită. Dacă nu cred în infinit şi absolut - care nu pot fi înţelese perfect - nu înţeleg cele 
mărginite şi relative, nu înţeleg că ele pot fi depăşite, aşa cum o cere de fapt mintea noastră. 

2074. Prin această întrebare, Pilat mărturisea că este închis în monotonia lumii acesteia 
mărginite, deci în necunoaşterea Adevărului, Care este Persoana creatoare a tuturor. Această 
închidere în monotonia de neînţeles a lumii explica caracterul sceptic al întrebării lui Pilat. 
Vedea că lumea aceasta mărginită în monotonia ei nu poate oferi adevărul, iar în alt plan ei nu 
erau pregătiţi să creadă. Că numai o Persoană supremă poate fi un izvor nesfârşit de înţelesuri 
pe care le comunică, şi nu înţelesurile din afara Persoanei, se arată şi din faptul că persoana 
umană însăşi e într-un fel un izvor mereu nou de gânduri. Ţinând seama de acestea, putem 
înţelege cuvântul lui Iisus: "Eu sunt Adevărul". "Eu, ca Persoană dumnezeiască, sunt Adevă¬ 
rul". Iar Persoana Lui dumnezeiască întrupată cere credinţa. Dacă un Dumnezeu neîntrupat 
poate fi cunoscut greu fără credinţă, pentru că e dincolo de simţuri, Dumnezeu făcut om în 
Hristos e de asemenea greu de cunoscut Aceasta a ales să facă şi Fiul lui Dumnezeu făcându-Se 
om pentru a Se face cunoscut lor. El săvârşeşte şi fapte minunate, dar nu poate face aceasta 
continuu, pentru că în acest caz omul n-ar mai fi în stare să se afle într-o relaţie suportabilă cu 

simţirea ochilor nu sesizează nimic din frumuseţea culorilor, fie că li s-ar 
prezenta o bucată de aur, fie că li s-ar arăta o piatră strălucitoare şi mult 
preţioasă, nici măcar lumina strălucirii solare nu-i poate minuna, realitatea ei 
netrezindu-le nici o simţire sau neputând să o primească, la fel celor cu 
mintea învârtoşată adevărul li se pare lipsit de frumuseţe şi fără formă, deşi 
el aduce în sufletele celor ce-1 văd o strălucire spirituală şi dumnezeiască. 

"Şi zicând aceasta, a ieşit iarăşi la iudei şi le-a zis: 

Eu nu găsesc în El nici o vină. Dar este la voi obiceiul ca la Paşti 
să vă eliberez pe unul Voiţi deci să vă eliberez 
pe regele iudeilor?" (In 18, 38-39) 

Spre osândirea neiubirii de Dumnezeu şi a cruzimii iudeilor, Pilat îi 
întrece în cunoaşterea a ceea ce e drept şi cuvenit, deşi nu se putea lăuda cu 
învăţăturile dumnezeieşti, ci era doar păzitor al rânduielilor omeneşti, având 
puterea să se arate darnic în acestea şi respectuos faţă de ele. Dacă s-ar fi 
hotărât să facă şi să cugete aceasta şi căpeteniile iudeilor, ar fi scăpat în mod 
cuvenit din cursa diavolului şi n-ar fi ales răul cel mai urât, adică uciderea lui 
Hristos. Deci Pilat se fereşte să condamne pe Hristos, neaflându-L vinovat de 
nici o crimă, şi spune că nu trebuie să-L supună nici unei osânde pe Cel străin 
de orice vină. Afirmând că s-ar depărta cu totul de legile romane dacă ar face 
aceasta, pune astfel în evidenţă înfricoşătoarea pornire a iudeilor împotriva 
Legii dumnezeieşti. El socotea că oamenii care promit să respecte dreapta 
judecată pot fi convinşi îndată să ţină seama de ceea ce e drept şi cuvenit Dar 
deoarece ştie, precum se vede, că pornirea iudeilor nu va fi uşor convinsă să 
dezlege de orice vină pe Cel adus la el, ca să nu-i facă să fie şi mai îndărătnici 
şi să se sfădească cu el în chip absurd, cugetă la o cale mai diplomatică 
zicând: "Este la voi obiceiul ca la Paşti să vă elibereze pe unul Voiţi deci să 
vă eliberez pe regele iudeilor?". Numindu-L pe Iisus împăratul iudeilor, 
încearcă să abată prin ridiculizare furia mulţimii, arătându-i în acelaşi timp că 
ei îi aduc degeaba această acuză. Căci un ofiţer roman n-ar învrednici vreo¬ 
dată de iertare pe cel cu adevărat vinovat de dorinţa de stăpânire şi de răz¬ 
vrătire împotriva Romei. îndemnând deci la învoirea de a-L elibera, a mărtu¬ 
risit totala Lui lipsă de vină 2075 . 

EL De aceea unii pot gândi şi spune: A fost ceva minunat, dar nu e continuu. Poate fapta Lui 
minunată de atunci îşi are vreo explicaţie neînţeleasă de noi. Dar cine ar putea face declaraţii 
ca aceea a lui Iisus: "Eu sunt Adevărul" (In 12, 6), dacă n-ar trăi acest fapt în mod real? In 
asemenea declaraţii se redă taina nesfârşită, trăită, a Persoanei Lui. Spune că El e totul când 
zice: "Eu sunt Viaţa", sau: "Eu sunt Calea", căci e unicul Om prin Care se ajunge la Dumnezeu. 

2075. Pilat nu apare într-o lumină respectabilă în expunerea evanghelică. Pe de o parte 
râdea de acuza adusă lui Hristos de iudei, că se voia împărat al iudeilor, pe de alta, în loc să 

Acesta socotesc că e scopul acestui cuvânt Dar se pune întrebarea: de 
unde a venit la iudei obiceiul de a cere iertarea cuiva (poate chiar a unui tâlhar 
sau ucigaş), încât să nu se mai facă toate după Legea dumnezeiască, ci, folosin- 
du-se mai degrabă de obiceiurile lor, se abat spre o mai puţin riguroasă aplicare 
a ei şi nu întru totul conformă cu iertarea dată prin Moise? Căci cercetând dum¬ 
nezeiasca Scriptură şi dorind să aflu pricina acestui obicei, mi-a venit în gând 
bănuiala: oare nu cumva iudeii, cu toate că erau foarte greu de călăuzit împli¬ 
neau ceva din cele ale Legii, când cereau iertarea unui răufăcător? S-a scris spre 
sfârşitul cărţii numite "Numerii" legea cu privire la cel ce ucide fără voie sau cu 
voie. După ce s-a stabilit clar pedeapsa pentru ucigaşul cu voia, cuvântul trece 
îndată la cele despre ucigaşul fără voie, spunând următoarele: "Dacă însă cine¬ 
va izbeşte pe altul din nebăgare de seamă, fără duşmănie, sau aruncă ceva 
asupra lui fără gând rău, sau vreo piatră a rostogolit asupra lui fără să-l vadă, şi 
acela moare, iar el nu i-a fost duşman şi nici nu i-a dorit răul, atunci obştea tre¬ 
buie să judece între ucigaş şi răzbunătorul sângelui vărsat, după aceste rân¬ 
duieli. Şi obştea trebuie să izbăvească pe ucigaş de mâinile răzbunătorului sân¬ 
gelui vărsat, şi să-l întoarcă obştea în cetatea lui de scăpare, unde a fugit el" 
(Num. 35,22-25). Astfel fiind porunca scrisă, când unii cădeau în astfel de vină, 
mulţimea iudeilor nu putea să dispreţuiască cu totul astfel de rânduieli şi cerea 
eliberarea unuia dintre aceştia. Căci Legea poruncea aceasta ca o faptă a 
întregii adunări. Fiindu-le îngăduit de Lege să elibereze un vinovat cer lui Pilat 
să facă aceasta. Căci, o dată ce primiseră stăpânirea romanilor, lăsau ca cele mai 
multe ale lor să fie supuse legilor acelora. Dar cum era legal să fie ucis cel vino¬ 
vat de fapte grele, au adus lui Pilat pe Iisus ca pe un criminal, zicând: "Nouă nu 
ne este îngăduit să omorâm pe nimeni". Căci deşi se prefăceau că se îngrijesc 
de curăţirea cu prilejul Paştilor, totuşi, linguşind pe romani, îngăduie legilor 
romane să săvârşească ceea ce le poruncea lor de sus Legea dumneziască 2076 . 

"Deci au strigat iarăşi, zicând: Nu pe Acesta, ci pe Baraba. 

Iar Baraba era tâlhar" (In 18, 40) 

Iudeii sunt dovediţi iarăşi că nesocotesc Legea şi urmăresc mai degrabă 
plăcerile lor, decât să cinstească cele rânduite odinioară. Căci Legea lui 

tragă concluzia firească şi să nu-L condamne, fl condamnă din fiica de a nu fi socotit că nu apără 
pe împăratul Romei. Iar căpeteniile iudaice ştiu să scape cu o minciună şi cu vicleşug de vina de 
a-L fi condamnat ei înşişi pentru o greşeală faţă de Legea lor. Se vede şi de aici naivitatea simplistă 
şi fricoasă a neamurilor, şi viclenia căpeteniilor iudaice. S-au jucat cu Pilat cum le-a plăcut, deşi 
acela îşi dădea seama de aceasta. Astfel îl fac sărL condamne pe Iisus contra convingerilor lui. 

2076. Noi nu putem condamna la moarte pe cineva în preajma Paştilor, ziceau iudeii, dar 
ne putem învoi să facă aceasta autorităţile romane în baza legilor Statului roman, care au 
înlocuit unele porunci ale Legii noastre dumnezeieşti. 

Moise poruncea să fie eliberat ucigaşul fără voie, şi nu un om ca Baraba. Ei 
preferă să ceară eliberarea unui tâlhar vestit. Cel amintit era un criminal crud 
şi sălbatic şi vinovat de vărsare de sânge. Cuvintele dumnezeiescului Petru 
către mulţimile iudaice ne vor clarifica situaţia: "Dar voi v-aţi lepădat de Cel 
sfânt şi drept şi aţi cerut să vă dăruiască un bărbat ucigaş" (Fapte 3,14). Căci 
au preferat un ucigaş Celui ce a renunţat la egalitatea cu Dumnezeu-Tatăl şi 
a îmbrăcat sărăcia noastră, ca să ne scape de ucigaşul adevărat, adică de 
Satana. Cei ce fuseseră împodobiţi cu preoţia după Lege, înălţându-se din 
acest motiv, n-au dat nici un preţ poruncii: "Judecaţi judecată dreaptă" (Deut 
1, 10), au îndreptăţit pe ucigaş şi au osândit pe Hristos, spunând toţi cu un 
glas: "Nu pe Acesta, ci pe Baraba" 2077 . Iudeii vor plăti cu pedeapsa cuvenită 
pentru această lipsă de evlavie. Dar trebuie să ne minunăm că Scriptura de 
Dumnezeu insuflată rosteşte ca din partea lui Hristos acest strigăt îndurerat, 
căci zice Proorocul Ieremia: "Părăsit-am casa Mea şi moştenirea Mea am 
lăsat-o; dat-am pe iubita sufletului Meu în mâinile vrăjmaşilor ei. Făcutu-s-a 
moştenirea Mea pentru Mine ca un leu din pădure, ridicându-şi glasul ei 
împotriva Mea" (Ier. 12,7-8). Şi se cuvine să întrebăm: ce face leul în pădure? 
Spun unii că, atunci când această mare şi înfricoşătoare fiară vrea să atace 
vreun animal, merge pe un vârf înalt, scoate un răget mare şi produce în ace¬ 
lea o spaimă atât de mare, încât, neputând suporta sunetul ameninţării, cade 
îndată, fie omul, fie animalul, pradă fiarei. Cuvântul acesta îl confirmă Dum¬ 
nezeu şi prin Proorocul, zicând: "Răcni-va leul şi cine nu se va înfricoşa?" 
(Amos 3, 8). Sinagoga iudeilor s-a făcut Mântuitorului Hristos ca un leu în 
pădure, prin grăirea ei bolnavă. Dar firea dumnezeiască nu simte teamă sau 
spaimă. Cu strigătele lor Dau trimis la moarte 2078 , deşi Pilat le-a propus să 
aleagă iertarea, şi astfel cei ce n-au cunoscut Legea dumnezeiască se arată 
mai buni decât cei educaţi prin Lege 2079 . 


2077. A fost rânduit de Dumnezeu acest prilej, pentru ca iudeii să arate că preferă pe un 
tâlhar ucigaş lui Hristos, Fiul lui Dumnezeu Care s-a făcut modelul curăţiei şi al iubirii de 
oameni. 

2078. Cu strigătele lor Dau trimis pe Hristos la moarte, pentru că El însuşi a acceptat 
aceasta, ca să biruiască moartea pentru oameni. Oamenii Dau trimis la moarte pe Dumnezeu 
făcut om, ca să le ofere în formă accesibilă lor maxima iubire, deşi ei arătau că n-au nevoie de 
iubirea Lui, deci de venirea Lui ca om între ei. 

2079. Prin faptul că Pilat, cel ce n-a fost educat în Legea lui Moise, le propune să-L ierte 
pe Hristos, iar iudeii educaţi în ale Legii preferă să ierte un tâlhar vestit, se arată că cel ce 
ascultă de legea naturală a conştiinţei, chiar după căderea în păcat, este mai bun decât cei 
educaţi în Legea dată prin Moise. Iudeii s-au dovedit astfel căzuţi chiar sub legea naturală a 
conştiinţei. 

"Deci atunci Filat a luat pe Iisus şi L-a biciuit. Şi ostaşii, 

împletind cunună din spini, I-au pus-o pe cap şi L-au îmbrăcat 
cu o mantie purpurie. Şi veneau către El şi ziceau: 

Bucură-Te, regele iudeilor! Şi-1 dădeau palme" (In 19, 1-3) 

A 

H biciuieşte pe nedrept şi porunceşte cetei de ostaşi să-şi bată joc de El, 
să-I pună pe cap cunună de spini, să-L îmbrace cu o mantie purpurie, să-I dea 
palme şi să-I aducă şi alte necinstiri. Căci socotea că s-ar fi ruşinat mulţimea 
iudeilor, dacă L-ar fi văzut pe Cel străin de orice vină pătimind cu prisosinţă 
această pedeapsă. A fost biciuit cu nedreptate, ca să ne scape pe noi de 
pedeapsa dreaptă. A fost supus batjocurii şi a fost pălmuit, ca noi să scăpăm 
de păcatul ce s-a sădit în noi 2080 . Căci cugetând drept, vom crede că toate 
pătimirile lui Hristos au fost pentru noi, având puterea să ne scape în chip 
binecuvântat de cele ce ni se întâmplă pentru despărţirea noastră de 
Dumnezeu. Căci precum Cel ce nu ştia de moarte a ajuns să desfiinţeze 
moartea tuturor (fiindcă Unul a murit pentru toţi), aşa e drept să înţelegem 
că Domnul a pătimit acestea toate pentru noi, ca să ne scape pe toţi şi de 
biciuiri, şi de necinstire. Fiindcă în oarecare mod "prin rănile Lui noi toţi ne-am 
vindecat", după cum s-a scris (Is. 53, 5). Căci toţi eram rătăciţi, fiecare pe 
calea lui, cum zice Proorocul Isaia (Is. 53, 6), şi Domnul S-a jertfit pentru 
păcatele noastre şi "a fost pedepsit pentru mântuirea noastră" (Is. 53, 5). Şi-a 
dat spatele Său spre biciuiri şi faţa Sa spre pălmuiri, precum zice acelaşi (Is. 
50, 6). Deci ostaşii, luându-L pe Iisus ca pe un pretendent la tron, îşi bat joc 
de El în chip ostăşesc. De aceea I s-a pus pe cap o cunună de spini, care e 
semn al împărăţiei pământeşti. Iar cu mantia de purpură Dau îmbrăcat ca 
semn al porfirei regale, dar şi ca pricină de batjocură, căci veneau către El, 
zicând: "Bucură-Te, regele iudeilor". 

Am aflat că unora le place să spună despre cununa de spini că înseamnă 
şi mulţimea închinătorilor la idoli care va fi ridicată de Hristos ca într-o dia¬ 
demă, prin credinţă în El. Aceasta reprezintă neamurile care poartă încă 
spini, arătându-se că nu poartă roadele credinţei, ci se fac mai degrabă hrană 
a focului atotconsumator, cum se întâmplă şi cu grămada de buruieni din 
câmpuri şi cu spinii care cresc fără să fie cultivaţi. Iar mantia de purpură spun 
că arată împărăţia lui Hristos, care se va întinde peste întreaga lume. Vom 


2080. Prin răbdarea unor pedese nedrepte a întărit firea noastră în Sine. Această întărire 
ni s-a transmis şi nouă ca, ocolind păcatul, noi să scăpăm de pedepse. A suferit batjocuri de la 
oameni păcătoşi ca, întărindu-ne prin comunicarea răbdării Lui, să râdem noi de Satana, care 
nu reuşeşte să ne determine să păcătuim. 

E biciuit şi batjocorit Ipostasul sau Persoana Fiului lui Dumnezeu în firea omenească. 
Deci le simte acestea Fiul lui Dumnezeu ca om, desigur cu voia Sa, pentru ca să ne arate că le 
biruieşte prin răbdare omenească. 

admite orice interpretare care nu se abate de la adevăr şi care nu va fi con¬ 
siderată ca nefolositoare. Deci nu trebuie respins nici acest mod de înţele¬ 
gere, care are în sine o semnificaţie adâncă 2081 . 

"Şi Filat a ieşit iarăşi şi le-a zis: lată vi-L aduc pe El afară, 
ca să ştiţi că nu găsesc în El nici o vină" (In 19, 4) 

Pilat îşi mărturiseşte greşeala fără să se ruşineze. Căci spune că L-a 
biciuit fără motiv, cu gândul de a le domoli mânia neîmblânzită, impresionân- 
du-i printr-o imagine care să le trezească mila 2082 . Numai că nu-i învinuieşte 
că, cerându-i să-L omoare pe nedrept îl silesc cu îndrăzneală şi pe faţă să 
calce Legea, pe el, căruia îi este păgubitoare călcarea legilor proprii. Se împli¬ 
neşte astfel cu Hristos şi se arată ca adevărată spusa că: "Vine şi stăpânitorul 
acestei lumi şi el nu are în Mine nimic" (In 14,30). Căci priveşte cum Satana, 
scormonind toate în sus şi în jos, nu află în El nimic din cele respinse de 
Dumnezeu şi aflate între păcate, care, dacă s-ar fi putut pune în seama Mân¬ 
tuitorului Hristos, Dar fi făcut să fie judecat pe drept şi vinovat de acuzele lor. 
Aşa cum în Adam s-a unit întreaga fire a omului, arătându-se supusă păcatu¬ 
lui, aşa şi aici a fost biruit (Satana) de ea. Căci El, deşi era Dumnezeu prin 
fire, era şi Om Care n-are păcat. Şi precum, pentru păcatul neascultării, 
osânda celui osândit se extinde printr-unul (primul Adam) la toţi, aşa drep¬ 
tatea lui Iisus se extinde la toţi printr-Unul (al doilea Adam). Şi martor al aces¬ 
tui fapt este Pavel, care zice: "Precum prin greşeala unuia a venit osânda pen¬ 
tru toţi oamenii, aşa prin îndreptarea adusă de Unul a venit, pentru toţi 
oamenii, îndrepatrea care dă viaţă" (Rom. 5,18). Deci, prin Adam cel dintâi 
ne-am îmbolnăvit de neascultare şi de blestemul lui, iar prin ascultarea Celui 
de al doilea ne-am îmbogăţit cu binecuvântarea ei 2083 . Căci Domnul Legii, ca 


2081. Cununa de spini şi hlamida purpurie au multe înţelesuri. Ele nu sunt numai un chin 
şi o batjocură primite de Hristos pentru noimei şi ceea ce îi pricinuim noi Lui. Spinii sunt 
păcatele noastre care îl înţeapă. Şi-L înţeapă şi îl îndurerează şi batjocura căreia suntem supuşi 
noi, căci aceasta trece asupra Lui. Iar El, suferindu-le, Se face cu adevărat împărat asupra 
păcatelor noastre şi asupra noastră, de credem în EL Iar hlamida de purpură falsă închipuie 
împărăţia noastră iluzorie, noi închipuindu-ne că suntem stăpâni peste noi înşine, sau chiar 
peste alţii. Pe noi ne face de râs, dar primită de El, îl arată ca împărat peste noi. 

2082. Pilat, după ce a încercat să-i câştige pe iudei pentru eliberarea lui Iisus, prin obi¬ 
ceiul lor de a cere eliberarea unui condamnat la moarte cu ocazia Paştilor, încearcă acum să-i 
înduioşeze, arătându-L pe Iisus batjocorit şi bătut de ostaşi, deşi era nevinovat Numai la una 
n-a recurs el: la hotărârea de a nu-L osândi la moarte, cu toate că era convins de nevinovăţia 
Sa. îi era frică ca nu cumva împăratul de la Roma să se lase convins de iudei că Iisus urmăreşte 
să elibereze ţara lor de stăpânirea romană. 

2083. Nu am fost supuşi blestemului lui Adam în chip exterior, ci prin faptul că ne-am 
însuşit neascultarea lui, sau am moştenit de la Adam pornirea spre neascultare, sau o fire bol- 

Dumnezeu, a venit printre noi şi S-a făcut păzitorul Legii, ca Om 2084 . De fapt 
îl aflăm zicând către noi: "Dacă Mă iubeşte cineva, va păzi cuvântul Meu, 
după cum şi Eu am păzit poruncile Tatălui Meu şi rămân întru iubirea Lui" 
(In 14, 23; 15, 10). Priveşte cum ne-a poruncit nouă, ca Dătător al Legii şi 
Dumnezeu, să păzim poruncile Lui. Iar ca Om, păzitor al Legii împreună cu 
noi, afirmă că a păzit şi El porunca Tatălui Său 2085 . 

"Deci a ieşit Iisus afară, purtând cununa de spini şi mantia 
purpurie. Şi le-a zis Filat: Iată Omul! 20 * 6 Când L-au văzut deci 
arhiereii şi slujitorii 2087 au strigat, zicând: Răstigneşte-L! 

Răstigneşte-L!” (In 19, 5-6) 

Da arătat pe Domnul tuturor pălmuit şi dispreţuit, în mod de nesuportat, 
prin bătaia de joc a ostaşilor, crezând că simpla vedere a acestei extreme 
necinstiri va abate şi va pune capăt mâniei nestăpânite a iudeilor. Iar aceştia 
erau departe de a arăta vreo milă în cuvânt sau faptă faţă de El şi de a se 
apropia de niscai bune intenţii, pentru a părăsi cruzimea fiarelor, ci se 
grăbeau spre un rău mai mare, strigând şi mai furioşi, osândindu-L la moar¬ 
tea cea mai nemiloasă şi silindu-L să pătimească cele mai grele suferinţe. Căci 
ce chin poate fi mai mare decât moartea pe cruce? Numai căpeteniilor 
iudeilor le-a atribuit preaînţeleptul Evanghelist originea acestei fapte atât de 
necredincioase. Căci priveşte cum zice, în baza unei observaţii ascuţite: 
"Când Dau văzut deci arhiereii şi slujitorii au strigat, zicând: Răstigneşte-L! 
Răstigneşte-L!". Căci turma ruşinată la vederea suferinţelor lui Hristos şi sfi- 
indu-se să ceară rele atât de mari împotriva lui (fiindcă îşi amintea poate de 
minunile săvârşite de El), conducătorii au fost primii care au început să strige 
şi au aprins spre o sălbăticie nebună mânia mulţimii conduse de ei. Deci e 
adevărat cuvântul spus de Dumnezeu în Prooroci: "păstorii şi-au ieşit din 


navă. De la Hristos, prin comunicare, ne-a venit bogăţia ascultării şi a darurilor dumnezeieşti 
care izvorăsc din legătura cu Dumnezeu. 

2084. De la Adam ni s-a transmis călcarea Legii, sau neputinţa de a o păzi, de la Hristos 
ca om am primit păzirea Legii, sau puterea de a o păzi. Şi El a avut puterea de a păzi legea, pen¬ 
tru că era, ca Dumnezeu, şi Dătătorul Legii, şi Stăpânul ei, având în firea Lui legea. 

2085. în aceeaşi propoziţie Hristos Se afirmă ca Dumnezeu ce dă porunci şi ca om care 
le păzeşte ca porunci ale Tatălui (In 15,10). 

2086. "Iată Omul". Fără să-şi dea seama, Pilat spune căpeteniilor iudaice: Iată, nu-I decât un 
om, deci nu e împărat Şi în acelaşi timp: Acesta e Omul prin excelenţă, deci nu e numai om. 

2087. în fond, cei mai porniţi împotriva lui Hristos erau arhiereii şi slujitorii lor, între care 
se numărau şi cei cu oarecare funcţii în învăţătura Legii: cărturarii şi fariseii. Şi probabil că 
erau destul de mulţi adunaţi din toate oraşele şi satele ţării, în Ierusalim, cu ocazia Paştilor. 
Dar vedem, ceva mai departe, că Evanghelistul Ioan îi prezintă pe aceştia numai ca pe cei ce 
au cerut primii răstignirea lui Iisus (moartea cea mai cumplită). Deci erau şi alţii pe lângă ei. 


) 

minte şi n-au căutat pe Domnul şi de aceea s-au şi purtat ei nebuneşte şi toată 
turma s-a risipit" (Ier. 10, 21). Şi cuvântul este adevărat. Căci, deoarece cei 
păstoriţi, adică mulţimea, nu s-au putut folosi de conducerea căpeteniilor spre 
cunoaşterea lui Hristos, au pierit şi au alunecat în neînţelegerea pierzătoare 
de Hristos. Căci oricine iubeşte adevărul va găsi originea necredinţei şi o va 
atribui căpeteniilor. Fiindcă de la ei a început gândirea necredincioasă, ei l-au 
convins pe vânzător să cadă la învoială cu ei şi să-L vândă, cumpărându-1 prin 
bani sfinţiţi. Ei au însoţit ostaşii la ofiţeri şi le-au cerut să îl aducă legat ca pe 
unul dintre cei mai dispreţuiţi tâlhari şi L-au adus la Pilat. Acum, văzându-L 
biciuit şi aproape ameţit de batjocurile tuturor, îndreaptă spre El mânia lor 
nemăsurată. Căci îşi propuseseră să omoare pe Domnul vieţii, şi astfel stăpâ¬ 
nirea lor va fi neprimejduită şi, după ce Hristos va fi omorât, vor stăpâni ei şi 
se vor bucura de cinstirile tuturor. Dar, cum zice Psalmistul: "Cel ce locuieşte 
în ceruri va râde de dânşii şi Domnul îi va batjocori pe ei!" (Ps. 2, 4). Căci 
nimic din cele gândite de ei nu s-a împlinit, ci, dimpotrivă, firea lucrurilor s-a 
îndreptat spre o făptuire contrară. 

"Zis-a lor Pilat: Luaţi-L voi şi răstigniţi-L, 
căci eu nu-1găsesc nici o vină" (In 19, 6) 2088 

Se miră Pilat cum se coboară la atâta îndrăzneală poporul iudeilor şi 
mulţimea neomenoasă a arhiereilor, încât nu se fereşte să ceară o moarte atât 
de înfricoşătoare pentru Hristos, deşi nu se putuse afla nici o vină care să 
îndreptăţească aceasta. De aceea, spune chiar cu o anumită indignare pentru 
insulta pe care i-o aduc: "Nu mă faceţi autorul unei ucideri nedrepte? împotri¬ 
va tuturor legilor romanilor, voi fi eu ucigaşul Celui nevinovat şi, convins de 
glasurile voastre, îmi voi nesocoti propriile gânduri şi, slujind în mod primej¬ 
dios cererilor voastre, nu-mi voi atrage pedeapsa? Dacă nu socotiţi că faceţi o 
faptă necuvenită, dacă voi credeţi că nu e nici o dificultate, dacă, cunoscând 
Legea, o trataţi cu mândrie, fixaţi crucea, îndrăzniţi să-L ucideţi, săvârşiţi 
această faptă neevlavioasă voi înşivă, aducând asupra capetelor voastre vina 
uneia atât de mari necredinţe. Această îndrăzneală să fie iudaică, şi răul 
uciderii să se întoarcă asupra voastră. Dacă este la voi o lege care impune 
unor pedepse atât de cumplite pe Cel ce n-a săvârşit nici un păcat, care trimite 


2088. Este o ultimă încercare a lui Rlat să ocolească uciderea lui Hristos, de a Cărui nevi¬ 
novăţie era convins. Le lua căpeteniilor iudaice şi scuza că nu pot face ei aceasta, fiindcă nu le-ar 
permite-o autoritatea statului roman. Dar nici de astă dată nu ezită să împlinească ceea ce nu 
voiau aceia să împlinească ei. Era prea fricos ca să poată scăpa de sila pe care i-o impuneau ei 
cu mare viclenie. 

la chinuri pe Cel nevinovat, faceţi aceasta cu propriile mâini. Eu nu suport să 
mă fac părtaş la aceasta". 

Acestea ar putea socoti cineva că le-a spus Hiat, căci cuvântul lui are 
acest înţeles. Dar ne vom mira şi acum de neruşinarea iudeilor, deoarece nu 
se sfiesc nici de dreapta judecată a unui bărbat de alt neam, deşi Legea dum¬ 
nezeiască zice despre ei: "buzele preotului vor păzi ştiinţa şi din gura lui se va 
cere învăţătura" (Mal. 2, 7). 

"Iudeii i-au răspuns: Noi avem lege şi după legea noastră 
El trebuie să moară, că S-a făcut pe Sine 
Fiu al lui Dumnezeu" (In 19, 7) 

Acuza falsă adusă de ei mai înainte se dovedise zadarnică şi se văzuse că 
nu e adevărată nici răscoala împotriva Cezarului, ce i se atribuise la început, 
căci Domnul înlăturase aceste vini zicând: "împărăţia Mea nu este din lumea 
aceasta. Dacă împărăţia Mea ar fi din lumea aceasta, slujitorii Mei s-ar £ lup¬ 
tat ca să nu fiu predat iudeilor" (In 18, 36). Când Hiat, în mod drept şi 
nevrând să-L judece strâmb, spusese deschis că nu I-a găsit nici o vină în pri¬ 
vinţa aceasta, iudeii şi-au schimbat cu totul tactica şi au spus că au o lege care 
osândeşte pe Mântuitorul la moarte 2089 . Şi A care e acea lege? Aceea care 
pedepseşte pe cei ce hulesc (pe Dumnezeu). în cartea numită Levitic s-a scris 
că erau nişte iudei care se sfădeau în tabără, şi unul dintre ei, pomenind 
numele dumnezeiesc, în loc de a-1 binecuvânta, îl blestema şi hulea şi, de 
aceea, s-a poruncit să fie ucis, ca să plătească cu pedeapsă aspră cuvântul 
gurii neevlavioase, Dumnezeu zicând clar: "Omul care va huli pe Dumnezeu 
îşi va agonisi păcat Hulitorul numelui Domnului să fie omorât neapărat; toată 
obştea să-l ucidă cu pietre. Sau străinul, sau băştinaşul, de va huli numele 
Domnului, să fie omorât" (Lev. 24,15-16). 

Dar poate va întreba cineva: Ce vrea să spună Legea prin aceasta? Căci a 
omorî pe cel vinovat de hulirea lui Dumnezeu nu e ceva necuvenit, ci acela va 
avea de suferit cu toată dreptatea aceasta. Dar dacă cineva va huli pe unul 
dintre zeii mincinoşi, nu e străin de păcat? Căci în Lege s-a spus: De va huli 


2089. Văzând că nu-1 pot convinge pe Pilat de vina lui Hristos, că vrea să fie împărat, deci 
de o răscoală împotriva Romei, căpeteniile iudeilor revin la acuza că Se face pe Sine Dum¬ 
nezeu, deci calcă Legea lor, şi-i cer lui Pilat să-L răstignească în baza Legii lor, neţinând seama 
că Pilat le-a spus că pot face ei aceasta: "Luaţi-L voi şi răstigniţi-L". Aici îi cer lui Hiat să-L 
răstignească conform Legii lor, după ce Pilat le-a spus să facă ei aceasta. Voiau să nu fie învi¬ 
novăţiţi în viitor de uciderea lui Hristos, ca nevinovat, ci să fie acuzat Pilat, pe care îl sileau la 
aceasta, ameninţându-1 că, dacă nu o face, Cezarul va afla că Hristos Se face pe Sine împărat 
Treceau de la o vină a lui Hristos la alta; de la una împotriva Legii lor, la una împotriva legii 
Statului roman, înfricoşându-1 pe Pilat, pentru a-L răstigni pe Hristos. 

pe Dumnezeu, păcat va avea. Ce vom zice faţă de aceasta? Dătătorul Legii 
vorbeşte clar. Dar a huli pe cei ce nu sunt dumnezei după fire e ca un fel de 
pregătire care ne poate duce la vorbirea urâtă împotriva lui Dumnezeu cel 
după fire. De aceea interzice şi aceasta prin alte cuvinte: "Pe zei să nu-i 
vorbeşti de rău" (leş. 22, 28). Căci se socotea că numele Dumnezeirii, chiar 
dacă se dă în mod mincinos unora, trebuia cinstit cu slava cuvenită lui. Deci 
Legea nu poruncea ca noi să dăm vreo cinstire zeilor rătăciţi, dar ne învăţa să 
socotim demn de venerare numele Dumnezeirii, chiar dacă ar fi fost folosit 
de unii în mod necuvenit. 

Dacă Legea poruncea să fie pedepsit cu moartea cel ce cade în păcatul 
hulirii, iudeii socoteau că supun cu dreptate pe Domnul judecăţii: "Căci S-a 
făcut, zic, pe Sine Fiul al lui Dumnezeu". Dar trebuie să ne gândim unde şi 
când s-a spus aceasta de către Hristos. La scăldătoarea numită Vitezda, a vin¬ 
decat pe un slăbănog de o boală îndelungată şi greu de suportat, în ziua sâm¬ 
betei. Iar aceia, în loc să se minuneze de Făcătorul minunii, s-au smintit 
iarăşi, criticând călcarea Legii, doar pentru lucrarea de sâmbăta. Atunci 
Hristos S-a apărat, zicând: 'Tatăl Meu până acum lucrează; şi Eu lucrez" (In 
5, 17). La acestea Evanghelistul adaugă: "Pentru aceasta căutau şi mai mult 
iudeii să-L omoare, nu numai pentru că dezlega sâmbăta, ci şi pentru că zicea 
că Dumnezeu este Tatăl Său, lacându-Se pe Sine deopotrivă cu Dumnezeu" 
(In 5, 18). Deci s-au smintit iudeii, pentru că Hristos Da numit Tată pe 
Domnul tuturor. Apoi le-a răspuns cu blândeţe, zicând: "Nu e scris în Legea 
voastră că "Eu am zis: dumnezei sunteţi?". Dacă i-a numit dumnezei pe aceia 
către care a fost cuvântul lui Dumnezeu - şi Scriptura nu poate să fie desfi¬ 
inţată - despre Cel pe care Tatăl Da sfinţit şi Da trimis în lume, voi ziceţi: Tu 
huleşti, căci am spus: Fiul lui Dumnezeu sunt?" (In 10, 34-36) 2090 . Dar ne- 
amintindu-şi mulţimea iudeilor de nimic din acestea, face din adevăr o vină 
împotriva Adevărului 2091 , şi deoarece Hristos a spus ceea ce este adevărul, 
afirmă că El trebuie să moară. Dar mă voi folosi aici de cuvântul Proorocului: 
"Cum puteţi voi să ziceţi: "Suntem înţelepţi şi Legea lui Dumnezeu este cu 


2090. Sfântul Chirii dovedeşte atât cu o lege din Vechiul Testament, cât şi cu declaraţii ale 
lui Hristos că, numindu-Se Fiul lui Dumnezeu, nu e supus pedepsei cu moartea. în Vechiul 
Testament trebuia cinstit numele Dumnezeirii, căci numele acesta trebuie cinstit prin Sine 
însuşi. De aceea era omorât cu pietre cel ce hulea acest nume, sau dacă îl atribuia celor ce nu 
li se cuvenea. Din cuvintele lui Hristos deduce că nu necinsteşte pe Dumnezeu numindu-Se 
Fiul Lui, o dată ce Dumnezeu chiar şi pe oameni i-a numit dumnezei şi fii ai Săi. 

2091. Aduc Adevărului vina că afirmă adevărul, sau că este în mod real Fiul lui Dum¬ 
nezeu, sau Adevărul. Dacă El nu este Fiul lui Dumnezeu, Dumnezeu nu este un Tată iubitor, 
şi lumea nu e creată prin Fiul şi Cuvântul Lui, Care descoperă în ea raţiunile Dumnezeirii 
Tatălui şi Fiului, ţinând-o prin Duhul în legătură cu Dumnezeirea şi, deci, în normalitate şi în 
înaintarea ei în viaţa dumnezeiască infinită. 

noi?" (Ier. 8,8). Căci oare nu trebuia mai întâi să se folosească de o cercetare 
exactă pentru a cunoaşte cine şi de unde este Hristos? Şi dacă ar fi fost aflat 
că minte, să-L fi învinuit cu toată dreptatea, iar dacă spunea adevărul, să I se 
închine. Pentru ce, părăsind cercetarea Sfintelor Scripturi, coborâţi numai la 
contrazicere şi aţi făcut din adevăr un pretext pentru a acuza? Căci trebuia ca, 
spunând lui Pilat că S-a făcut Fiul lui Dumnezeu, să-l acuzaţi şi de lucrurile 
Dumnezeirii şi să condamnaţi şi marile şi minunatele Lui fapte 2092 . Mai tre¬ 
buia să spuneţi că un mort de patru zile a fost readus la viaţă numai prin 
cuvântul Mântuitorului (In 11, 1 ş.u.). Trebuia să amintiţi şi de unicul fiu al 
văduvei şi de copila căpeteniei Sinagogii. Trebuia să amintiţi şi de acel cuvânt 
foarte potrivit Dumnezeirii spus către fiul văduvei: 'Tinere, £fe îţi zic, scoală!" 
(Lc. 7,14), iar către copilă: "Copilă, scoală-te!" (Lc. 8,54). Trebuia să-i spuneţi 
lui Pilat că a dăruit orbilor vederea şi leproşilor curăţirea, şi, pe lângă aces¬ 
tea, că, printr-un singur cuvânt de certare, a potolit sălbatica mişcare a mării 
şi vânturile furioase, şi toate celelalte pe care le-a făcut Hristos. Dar pe aces¬ 
tea toate le acoperă în chip nemulţumitor cu tăcerea şi, trecând cu viclenie 
peste cele prin care putea fi văzut ca Dumnezeu, se folosesc numai de unele 
declaraţii mincinoase. Netrebnicii strigă către un om de alt neam, care nu 
cunoştea dumnezeiasca Scriptură şi vedea pe Iisus ca Om: "S-a făcut pe Sine 
Fiul lui Dumnezeu". Deşi de Dumnezeu insuflata Scriptură vestea odinioară 
că Dumnezeu va veni în lume în chip de om: "Iată, Fecioara va lua în pântece 
şi va naşte Fiu şi vor chema numele lui Emanueî, care se tâlcuieşte: Cu noi 
este Dumnezeu" (Is. 7, 14). Iar Cel născut din Fecioară ce putea fi altceva 
decât om ca noi, în ce priveşte forma şi firea trupului? Dar, pe lângă faptul că 
era Om, era şi Dumnezeu cu adevărat 2093 . 

"Deci, când a auzit Pilat acest cuvânt, mai mult s-a temut 
şi a intrat iarăşi în pretoriu şi I-a zis lui Iisus: De unde eşti Tu? 

Iar Iisus nu i-a dat nici un răspuns" (In 19, 8-9) 

Urâta faptă a iudeilor se întoarce spre ceea ce n-au sperat. Ei doriseră să 
agraveze motivul învinuirii, afirmând că greşeala lui Hristos se îndreaptă 
împotriva lui Dumnezeu însuşi. Greutatea acuzaţiei îl face pe Pilat să fie mai 


2092. Dacă Hristos a minţit că e Fiul lui Dumnezeu şi Da necinstit pe Dumnezeu, atunci 
şi faptele Lui minunate sunt mincinoase şi necinstesc pe Dumnezeu. Nu se poate afirma o con¬ 
tradicţie între persoană şi faptele ei. 

2093. Cei ce contestau că Iisus S-a născut din Fecioară, nu credeau că e Dumnezeu, Care 
şi-a luat firea omenească fără de păcat din ea, ci un om conceput prin actul plăcerii, deci cu 
păcat în acest caz, El a murit pe cruce pentru păcatul Său, nu pentru ale noastre. De aceea, 
grupările neoprotestante, refuzând să creadă că a fost născut din Fecioară, nu recunosc nici 
importanţa crucii. Toată mântuirea noastră depinde de naşterea lui Iisus din Fecioară. 

bănuitor şi e ameninţat de o frică şi mai mare ca înainte. De aceea doreşte să 
afle mai amănunţit cine este şi de unde este El, nerămânând străin, după cât 
mi se pare, de credinţa că, deşi e Om, poate fi şi Fiu al lui Dumnezeu. 
Primeşte deci gândul şi credinţa, dar nu din Sfintele Scripturi, ci din rătăcirea 
elinilor 2094 . Căci miturile elinilor numeau mulţi oameni semizei şi fii ai zeilor. 
Iar romanii, fiind înclinaţi şi mai mult spre superstiţii, dăruiau numele de zeu 
propriilor împăraţi, şi le zideau multe altare, şi le ridicau multe temple, şi le 
ridicau statui. Deci Pilat se interesează cu o curiozitate mai mare şi cu mai 
multă ascuţime, ca la început, cine şi de unde este Hristos. Dar Acesta nu i-a 
răspuns, amintindu-i de cuvintele pe care i le spusese: "Oricine este din 
adevăr ascultă glasul Meu" (In 18, 37). Iar Pilat, fiind închinător la idoli, cum 
ar fi ascultat glasul Mântuitorului, care spune că El este Adevărul şi Fiul 
Adevărului? Sau cum ar fi primit şi cinstit numele Adevărului pe care îl 
respinsese la început zicând: "Ce este Adevărul?", cât timp se închina încă 
zeilor mincinoşi şi era scufundat în întunericul rătăcirii? 2095 

"Deci Pilat I-a zis: Mie nu-mi vorbeşti? Nu ştii că am putere 
să Te eliberez şi putere am să Te răstignesc?" (In 19, 10) 

Pilat socotea că tăcerea era din neîncredere, sau din mândrie. De aceea 
îl ameninţă cu puterea lui stăpânitoare, ca şi cu un fel de toiag, şi crede că îl 
poate îndemna, prin frică, împotriva voinţei Sale, să dea un răspuns. Căci zice 
că nimic nu-1 poate împiedica să se hotărască spre ceea ce doreşte: fie să-L 
pedepsească, fie să se miluiască de El. Nefiind silit de nimic spre o judecată 
nedorită, numai de el depindea hotărârea în privinţa Celui acuzat. îl învi¬ 
nuieşte ca şi cum s-ar fi simţit insultat de tăcerea Lui, care putea duce la 
sporirea indignării împotriva Sa. Aceasta, fiindcă nu înţelegea taina tăcerii 


2094. Pilat, văzând pe Hristos acuzat şi auzindu-L declarând că este Fiul lui Dumnezeu, 
socotea că poate fi admis că e aceasta, în baza miturilor eline despre zeii care nasc alţi zei, ca 
fii ai lor. Crezând că Iisus este, poate, un fiu al unui astfel de zeu, începe să se teamă de El şi 
vrea să afle fiul cărui zeu este. Dacă până acum îi era frică, deoarece iudeii îl socoteau împărat, 
că va fi pedepsit de Cezarul, dacă nu-L va omorî, acum se adaugă o altă frică: de e fiu de zeu, 
omorându-1, va fi pedepsit de tatăl Acestuia. Prima frică îl îndeamnă să-L condamne, deşi era 
convins că acuza că e împărat nu e adevărată, şi aceasta îi produce ezitări. A doua, întemeiată 
pe oarecare credinţă că e fiu de zeu, îi producea o şi mai mare ezitare. Frica dintâi îl îndeamnă 
să-L condamne, deşi îl socotea nevinovat, a doua, îl oprea să-L ucidă. Din presiunea ambelor 
frici iese prin uciderea lui Iisus, dar declarându-se nevinovat prin spălarea mâinilor. Dar, oare, 
udgându-L cu conştiinţa că e nevinovat, acest lucru îl poate face de fapt nevinovat? 

2095. La întrebarea: de unde este, Hristos ar fi trebuit să-i răspundă că este din Tatăl, 
Care e Dumnezeu mai presus de lume. Dar ştia că Pilat n-ar fi putut admite aceasta, o dată ce 
nu credea decât în zeii păgâni şi în fiii lor. La ce să-i mai răspundă, deci? 

Lui 2096 . Poţi vedea şi în aceasta împlinindu-se ceea ce s-a vestit prin glasul 
Proorocului: "ca un miel spre junghiere s-a adus, şi ca o oaie fără de glas 
înaintea celor ce-o tund, aşa nu Şi-a deschis gura Sa. întru smerenia Lui jude¬ 
cata Lui s-a ridicat" (Is. 53, 7-8). Aceasta ne-a spus-o fericitul Isaia, iar 
Psalmistul, vorbind în numele lui Hristos, a zis în Duhul: "Pus-am gurii Mele 
pază, când a stat păcătosul înaintea Mea. Amuţit-am şi M-am smerit şi nici de 
bine n-am grăit" (Ps. 38, 2-3). în loc de "bine" să înţelegi răutate 2097 . Căci e 
obiceiul dumnezeieştii Scripturi să grăiască aşa, când e vorba de Persoana 
dumnezeiască 2098 . 

"Iisus a răspuns: N-ai avea nici o putere asupra Mea, 
dacă nu ţi-ar fi fost dat ţie de sus. De aceea cel ce M-a predat ţie 
mai mare păcat are" (In 19, Îl) 2099 

Cine şi de unde este şi din ce Tată S-a născut nu spune mai clar Unul- 
Născut. Căci cuvântul revelaţiei nu putea să vină la urechi străine. De aceea zice: 
"Nu daţi cele sânte câinilor, nici nu aruncaţi mărgăritarele înaintea porcilor" 
(Mt. 7, 6). Înfăţişându-I Pilat puterea stăpânirii sale şi declarând că o va putea 
aplica, în privinţa Lui, după bunul său plac, Hristos îi opune propria putere şi 
stăpânire şi pune stavilă (mândriei), fiindcă Pilat socotea că s-ar putea 
împotrivi printr-un act deşert şi fără înţeles, chiar slavei dumnezeieşti 2100 . 


2096. Pilat crede că tăcerea lui Iisus era un semn al mândriei şi I-a adus învinuirea din 
cauza furiei iudeilor. El nu înţelegea taina tăcerii Lui. Nu înţelegea că ar fi spus zadarnic acelo¬ 
ra şi lui Pilat însuşi că e Fiul lui Dumnezeu făcut om din iubire faţă de oameni. Aceasta nu 
puteau ei înţelege. Era o mare taină; tocmai afirmarea acestei calităţi a Lui în cursul judecăţii, 
i-ar fi înfuriat şi mai mult. 

2097. Hristos tace din pricina bunătăţii Sale, sau a răutăţii celor ce-L judecau. 

2098. Nu din mândrie tace Hristos în faţa celor necredincioşi, ci din smerenie, ca să nu 
pară că Se mândreşte. Iar credincioşii văd, chiar în smerenia Lui, alternată cu fapte supra¬ 
omeneşti, mărirea Lui. 

2099. S-a dat anume lui Pilat puterea de a-L trimite la moarte pe Fiul lui Dumnezeu ca om. 
Dumnezeu rânduieşte fiecare lucru în mod special, nu pe toate în general. Dumnezeu a avut 
motivul Lui să-i dea lui Pilat această putere împotriva Fiului Său. Tocmai de aceea e mai mare 
păcatul celor ce L-au predat lui Hiat pe însuşi Fiul lui Dumnezeu făcut om, nu pe un om de rând. 
Dacă ar fi avut o cât de mică intuiţie spirituală, ajutată de bunăvoinţă, ar fi văzut cine e Iisus, şi 
nu L-ar fi predat Dumnezeu-Tatăl şi, împreună cu El, Dumnezeu-Fiul, a supus pătimirii şi 
morţii, printr-un act de voinţă specială, trupul asumat şi, prin aceasta, unor legi ale naturii cre¬ 
ate de El însuşi, dar aplicate firii Lui omeneşti printr-un act de voinţă specială. Dumnezeu a rân¬ 
duit ca această aplicare a legilor naturii căzute să fie înfăptuită prin Pilat şi ostaşii lui. 

2100. Pilat, declarând că poate face cu Hristos ceea ce voieşte, afirmă cu mândrie că se 
poate opune chiar puterii, hotărârii şi slavei lui Dumnezeu, care are putinţa de a se manifesta 
în ceea ce va voi El şi Fiul Său să se facă cu firea omenească a Fiului. Iisus îi atrage atenţia că 
nu va face cu El, după voia lui, ceea ce va face. Pilat socotea că, aşa cum poate dirija cum vrea 

Căci nu mică pagubă aduce unora socotinţa că pot târî la suferinţă pe Hristos 
împotriva voinţei Sale, şi că răutatea iudeilor Dar putea învinge pe El, Care 
este Dumnezeu prin fire şi propovăduit ca împărat al tuturor de către Sfânta 
şi de Dumnezeu insuflata Scriptură. Deci înlătură prilejul de sminteală şi 
scoate din rădăcină o asemenea rătăcire, zicând: "dacă nu ţi-ar ă fost dat ţie 
de sus". Când spune că puterea s-a dat de sus lui Pilat, nu vrea să spună că 
Dumnezeu-Tatăl a impus Celui Născut al Său, tară voie, patima de pe cruce, 
ci că însuşi Unul-Născut S-a dat pe Sine spre pătimire pentru noi şi că Tatăl 
a îngăduit să se împlinească taina privitoare la El. Prin puterea dată de Tatăl 
aici se înţelege în mod clar consimţământul şi aprobarea date de Tatăl şi 
învoirea Fiului 2101 . Că mulţimea n-a silit puterea Mântuitorului, nu e nici o 
îndoială. Dar e uşor de văzut aceasta din numeroasele atacuri împotriva Lui, 
şi anume că nu au reuşit prin ele nimic, ci doar, din simpla respingere şi 
acuzare a Lui, au fost osândiţi ca nişte hulitori 2102 . Au vrut adeseori să-L prin¬ 
dă ca să-L omoare, cum zice Evanghelistul, dar ieşea dintre ei, trecând 
nevăzut prin mijlocul lor şi aşa le scăpa (Lc. 4,29-30; In 8,59). Nu facea aceas¬ 
ta din slăbiciune, sau de frică, nu recurgând la vicleşugurile celor ce vor să 
scape, ci liniştit şi liber de orice tulburare. Căci Se ascundea prin puterea Lui 
dumnezeiască negrăită, facându-Se nevăzut ochilor celor ce voiau să-L 
omoare. Căci nu voia încă să pătimească, dar nici să lase mâniei prigonitorilor 
puterea să aleagă, fără voia Lui, ceasul pătimirii. Deci spune că prin con¬ 
simţirea Lui şi bunăvoirea lui Dumnezeu-Tatăl s-a dat lui Pilat puterea de a fi 
săvârşit împotriva Lui ceea ce a îndrăznit 2103 . Căci firea dumnezeiască şi 
supremă e cu totul nesupusă şi nu poate fi stăpânită de nimic din cele ce 
există. în ea există în mod firesc puterea susţinerii tuturor. 


actele sale asupra naturii şi a celorlalţi oameni, poate face la fel şi cu Hristos. Acesta îi atrage 
atenţia că, în cazul Lui, nu poate face decât ceea ce s-a rânduit de către Dumnezeu. 

2101. Se spune că Fiul voieşte să pătimească pentru oameni, iar Tatăl consimte, ca să nu 
pară că Fiul nu Se supune voinţei Tatălui. De fapt Amândoi voiesc, şi la pătimirea Fiului par¬ 
ticipă oarecum şi Tatăl, compătimind cu durerea Lui ca om, cum compătimeşte mama cu 
copilul bolnav. 

2102. De multe ori au vrut iudeii să-L omoare pe Hristos cu pietre. Dar n-au reuşit, pen¬ 
tru că Iisus socotea că nu venise timpul în care va fi de folos să primească moartea. Se arată 
prin acestea că moartea nu I-a fost impusă fără voie. Dar ei sunt totuşi osândiţi pentru respin¬ 
gerea, hulirea şi acuzarea Lui. 

2103. Faptul că Dumnezeu a dat putere lui Pilat să-L predea morţii pe Hristos nu 
înseamnă că Pilat a făcut aceasta silit de Dumnezeu, deci fără voia lui. Aceasta nu s-a întâmplat 
nici cu vânzarea lui Iuda. Chiar în împlinirea unor fapte rele se îmbină, în mod tainic, voia omu¬ 
lui cu îngăduinţa şi cu puterea lui Dumnezeu. Această putere nu-1 sileşte şi nici nu-1 îndeamnă 
pe om să împlinească o faptă necuvenită, dar poate contribui la producerea împrejurărilor 
potrivite pentru împlinirea ei, atunci când, din împlinirea ei, se poate scoate un folos pentru cel 
ce suferă şi pentru alţii. 

Păcatul cel mai mare îl atribuie, se înţelege cel faţă de Sine, celui ce Lra 
adus la Pilat; şi foarte pe drept Căci acela s-a făcut început al crimei şi uşă 
prin care aceasta a trecut. Iar judecătorul a fost slujitor al crimei altora şi s-a 
arătat părtaş la necredinţa iudeilor, dintr-o laşitate necuvenită. Deci, cine este 
cel ce L-a predat, sau cine e primul autor al acestei fapte? Gândesc că soco¬ 
teşte pe ucenicul prea uşor de cumpărat, mai bine-zis vânzător şi pierzător al 
sufletului propriu, şi, după el, mulţimea căpeteniilor şi însuşi poporul iudeilor. 
Deşi acestora le atribuie mare parte a păcatului necredinţei, El nu-1 dezleagă 
cu totul pe Pilat pentru complicitate. 

"Pentru aceasta, Pilat căuta să-L elibereze; iar iudeii strigau 
zicând: Dacă îl eliberezi pe Acesta, nu eşti prieten al Cezarului. 
Oricine se face pe sine împărat este împotriva Cezarului" (In 19, 12) 

Strigătul iudeilor sporeşte frica lui Pilat, dar face şi mai adânc respectul 
lui, sporindu-i şovăiala de a ucide pe Iisus. Căci strigau că Se făcea pe Sine 
Fiul lui Dumnezeu, ceea ce îl îndemna pe Pilat să-L scape de orice primejdie 
şi să-L socotească străin de orice calomnie, fapt care susţinea în sufletul lui 
frica 2104 . Israeliţii, simţind aceasta, se întorc la povestea mincinoasă de la 
început, spunând că Iisus înşela poporul, îl răscula împotriva autorităţii 
Cezarului şi îl îndemna să pornească lupta înarmată împotriva împărăţiei 
romanilor, căci S-a făcut, ziceau, pe Sine împărat. Bagă de seamă cât de greu 
de biruit şi aprigă era străduinţa celor porniţi spre calomnie! întâi, netrebnicii 
au susţinut, strigând cu toţii, că S-a pornit cu îndrăzneală împotriva autorităţii 
Cezarului. Dar cum nu reuşeau mare lucru prin aceasta, Hristos spunând 
înaintea lui Pilat, care prezida un tribunal roman, că împărăţia Lui nu e 
pământească, Dau acuzat de păcatul împotriva lui Dumnezeu însuşi, zicând: 
"S-a făcut pe Sine Fiul lui Dumnezeu". Netrebnicii credeau că vor aţâţa prin 
aceasta pe Pilat spre o mânie nereţinută, dându-i cea mai mare îndrăzneală să 
hotărască moartea Mântuitorului, mişcându-1 la aceasta cu motivul ne¬ 
credinţei lui Iisus faţă de Dumnezeu 2105 . Dar, deoarece s-a arătat nefolositor 
acest vicleşug, revin iarăşi la îndrăzneala de la început, spunând că Iisus S-a 
ridicat împotriva autorităţii Cezarului şi Sa înarmat împotriva slavei lui. Deci 


2104. Cu cât iudeii strigau mai tare că Iisus Se declară Fiul lui Dumnezeu, cu atât creştea 
în Pilat spaima de a-L ucide, gândind că poate este fiul unui zeu. 

2105. Căpeteniile iudaice, văzând pe Pilat convins oarecum de Iisus că nu urmăreşte o 
răscoală politică, deoarece spune că împărăţia Lui nu e din lumea aceasta, recurg iarăşi la 
acuzaţia că Se face Fiul lui Dumnezeu, socotind că Pilat, ca păgân, se va supăra pe Hristos, 
Care susţinea credinţa în Dumnezeu, în Care el nu credea. Am văzut însă că nici prin această 
acuză nu l-au putut convinge pe Pilat să trimită la moarte pe Iisus, deoarece aceasta a născut 
în el ideea că e fiul vreunui zeu şi, deci, e bine să nu-şi atragă mânia aceluia omorând pe Iisus. 

strigau fără ruşine către judecător că va avea de suferit dacă nu va răzbuna 
pe Cezarul şi nu va supune cuvenitei pedepse pe Cel ce se împotriveşte 
aceluia luându-Şi numirea de împărat, deşi Cezarul nu pretindea puterea 
cerească, căreia îi era Stăpân Hristos, ci pe cea de jos, de pe pământ, care 
depindea şi ea de stăpânirea lui Hristos 2106 . Căci prin El domnesc împăraţii, 
după cum s-a scris, şi domnitorii prin El stăpânesc pământul. Cei mai ne- 
evlavioşi dintre oameni îl acuză prosteşte şi defăimează slava Mântuitorului 
în marea lor duşmănie faţă de Dumnezeu. Pe ei îi ceartă cu dreptate fericitul 
Prooroc Isaia, zicând: "Dar voi, feciori de vrăjitoare, neam de stricaţi, să¬ 
mânţă de preacurvari şi desfrânaţi, apropiaţi-vă. De cine vă bateţi joc? La cine 
vă strâmbaţi şi scoateţi limba? Nu sunteţi voi copii păcătoşi, neam de minci¬ 
noşi?" (Is. 57, 3-4). Căci nu împotriva unui om obişnuit a fost strigarea lor şi 
limba lor neînfrânată, recurgând la tot felul de defăimări, ci împotriva însuşi 
Stăpânului, Care ţine toate împreună cu Tatăl. De aceea, pe drept cuvânt sunt 
"copii păcătoşi, neam de mincinoşi". 

”Deci Pilat, auzind cuvintele acestea, L-a adus afară pe Iisus 
şi a şezut pe scaunul de judecată, în locul numit pardosit cu pietre, 
iar pe evreieşte Gabbata. Şi era Vinerea Paştilor, ca la al şaselea 
ceas, şi a zis Pilat iudeilor : Iată împăratul vostru " (In 19, 13-14) 

Spunând Evanghelistul acestea, pune pe capul iudeilor toată vina uciderii 
lui Hristos. Căci numai că nu spune deschis că Pilat a fost biruit fără voie de 
stăruinţele lor şi, părăsind cauza dreptăţii, a avut prea puţină grijă de urmări. 
De aceea a fost răpit spre ceea ce plăcea ucigătorilor, deşi la spusese de 
atâtea ori că nu-L găseşte pe Iisus vinovat de nimic, şi îl va supune celei mai 
grele pedepse. Căci, după ce a opus învinuirii iudeilor cinstea Celui acuzat şi 
a dăruit furiei lor pe Cel nedovedit ca vinovat de nici una dintre acuzaţii, se 
va face vinovat de impietate. Căci se suie pe scaunul obişnuit de judecata, ca 
cel ce va rosti sentinţa la moarte a lui Hristos. 

Iar dumnezeiescul Evanghelist notează cu folos ceasul şi ziua, pentru 
înviere şi pentru cele trei zile petrecute printre morţi, ca să se arate iarăşi 
adevărul celor spuse de Domnul către iudei: "Că precum a fost Iona în pân- 


2106. Căpeteniile iudaice aduceau ca argument că Hristos vrea să se ridice deasupra 
Cezarului faptul de a se numi împărat Chiar de spune că împărăţia Lui nu e din lumea aceas¬ 
ta, ci e cerească, peste care nu vrea să stăpânească Cezarul, totuşi, întrucât împărăţia pămân¬ 
tească e mai prejos de cea cerească, Iisus (afirmându-Se împărat ceresc) îl socoteşte pe 
Cezarul supus Sieşi. Prin aceasta ei ambiţionau autoritatea de stat să nu admită nici o depen¬ 
denţă de Dumnezeu şi astfel o încurajau să lupte împotriva lui Dumnezeu şi a lui Hristos. 

teceîe chitului trei zile şi trei nopţi, aşa va â şi Fiul Omului în inima pămân¬ 
tului trei zile şi trei nopţi" (Mt 12, 40). 

Iar de pe scaunul de judecată căpetenia romanilor, arătând spre Iisus, zice: 
"Iată împăratul vostru". Şi ce înseamnă aceasta? Fie îşi bate joc de mulţimi şi 
dăruieşte râzând sângele nevinovat celor însetaţi de el, în chip nedrept, fie 
osândeşte cruzimea iudeilor, care suportă să vadă supus unei răutăţi atât de 
mari pe Cel pe Care îl declaraseră şi îl numiseră împăratul lui Israel 2107 . 

"Deci au strigat aceia: Ia-L! Răstigneşte-L! Filat le-a zis: 

Să-L răstignesc pe împăratul vostru?" (In 19, 15) 2108 

Ei strigă la fel ca la început, nereţinându-se de la cererea uciderii Lui, 
nelăsându-se îmblânziţi de batjocurile pe care le îndurase 2109 , nici conduşi de la 
acuzele deşarte aduse Lui spre o oarecare blândeţe, ci, înfuriindu-se şi mai mult, 
cer să fie răstignit Cel ce înviase morţi în mijlocul lor şi Se arătase ca lucrător al 
atâtor minuni. Aceasta îl întristează foarte pe Hiat, văzând cum Cel ce câştigase 
între ei un renume atât de mare, încât era socotit Fiul lui Dumnezeu şi împărat 
nu numai că trebuia să fie predat morţii, ci merita să fie ucis într-un chip atât de 
crud, căci crucificarea era cea mai cumplită moarte. Deci judecătorul face din 
strigătul lor un motiv de mustrare şi de osândire împotriva lor, fiindcă vor să fie 
răstignit Cel ce câştigase atâta admiraţie pentru fapte care au o atât de mare 
înălţime, încât depăşesc tot ce e pământesc. Căci ce este egal, sau ce nu e mai 
mic decât ceea ce săvârşeşte Fiul lui Dumnezeu şi împăratul? 

"Arhiereii au răspuns: 

Nu avem împărat decât pe Cezaml " (In 19, 15) 

Israel cel iubit Da respins prin aceasta pe Dumnezeul său şi a refuzat 
deschis iubirea lui Dumnezeu şi, după cuvântul lui Moise: "a părăsit pe 


2107. Pe drept cuvânt râdea Pilat de căpeteniile iudaice şi-i osândea, pentru că cereau 
moartea Celui pe care-L învinuiau că ar vrea să-i elibereze de împărăţia străină. Chiar dacă îi 
aduceau această vină necrezând în ea, totuşi vor fi socotiţi ca unii ce nu ţineau la independenţa 
poporului lor. 

Iisus este împăratul spiritual al lumii, pornit ca Om dintre iudei. Deci s-ar fi cuvenit ca ei 
să fie cei dintâi care să-L slăvească în această calitate. Pilat afirmă acest adevăr, chiar dacă, 
poate, nu înţelegea deplin ceea ce făcea. Mai ales iudeii ar fi trebuit să-L primească pe Hristos 
ca pe împăratul lor de sus. Dar preferau lui Hristos pe Cezarul, când puteau primi şi pe 
Cezarul ca împărat pământesc, şi pe Hristos ca împărat ceresc şi veşnic. 

2108. Pilat stăruie să le spună că Iisus e împăratul lor, cugetând că doar-doar îi va face să 
se gândească la ce ruşine se expun cerând uciderea Lui. 

2109. Hiat, punând pe ostaşi să-L batjocorească în calitate de împărat al iudeilor, urmărea 
să-i facă pe aceştia să se gândească la ruşinea ce se răsfrângea asupra lor. Dar fără efect Ei nu 
credeau în această vină ce I-o aduceau, deşi viclenia lor se întorcea într-un fel şi asupră-le. 

Dumnezeu care l-a născut şi nu şi-a adus aminte de Domnul, ajutorul lui” 
(Deut 32,18). Priveşte cum şi-a arătat iubirea faţă de o desfrânată, după cum 
s-a scris, şi-a pierdut ruşinea faţă de toţi, şi-a lepădat slava şi Lra tăgăduit pe 
Stăpânul său. Pentru acestea i-a certat pe ei Dumnezeu, zicând şi odinioară 
prin glasul lui Ieremia: "Mergeţi în insulele Chitim şi să vedeţi; trimiteţi în 
Chedar şi cercetaţi cu de-amănuntul şi aflaţi... Schimbatu-şi-a oare vreun 
popor dumnezeii săi, deşi aceia nu sunt dumnezei? Poporul Meu însă şi-a 
schimbat slava” (Ier. 2,10-11). Şi iarăşi: "Spăimântatu-s-a cerul de aceasta şi 
s-a cutremurat mult, zice Domnul, că două rele a făcut poporul Meu: M-au 
părăsit pe Mine, izvorul apei celei vii, şi şi-au săpat lor fântâni surpate, care 
nu pot ţine apa” (Ier. 2, 12-13). Celelalte neamuri, risipite în toată lumea, 
ţinând strâns la rătăcirea lor şi iubind cu tărie pe cei pe care-i socoteau dum¬ 
nezei, nu erau uşor de strămutat spre despărţirea de aceştia, nici nu se mutau 
uşor la alte forme de credinţă, pe când Israel, sărind îndată, s-a predat 
autorităţii Cezarului şi s-a desprins de legea lui Dumnezeu. De aceea s-a şi 
dat în mâinile Cezarului, a cărui stăpânire primind-o de la început, s-a pierdut 
în chip rău şi a suferit alungarea din ţară, pătimirile provocate de război şi 
nenorocirile legate de el. 

Observă iarăşi în acestea preciziunea scriitorului. Fiindcă nu a spus că 
poporul a început să strige în mod necredincios, ci aceia care îl conduceau. 
Căci au strigat, zice, arhiereii, arătând mereu că poporul ascultător, urmând 
căpeteniilor, a fost condus la împietrire şi s-a rostogolit în prăpastia pierzaniei. 
Sunt învinuiţi arhiereii, ca cei ce îşi pierd nu numai sufletele lor, ci s-au făcut 
şi călăuze poporului spre uciderea pierzătoare, precum i-a învinuit pe ei 
Proorocul, care spune: "aţi fost un laţ la Miţpe şi o cursă întinsă pe Tabor. Şi 
la Sitim au săpat o groapă adâncă” (Os. 5, 1-2). Proorocul vorbeşte aici de 
cursa pusă spre pieirea celor supuşi conducătorilor, aşezată spre a privi la 
vieţuirea acelora ca să o conformeze pe a lor, aceleia. De aceea cei aşezaţi în 
fruntea poporului s-au numit, de către Sfintele Scripturi, paznici, turnuri de 
pază. Deci arhiereii înşişi s-au făcut curse şi mreje, ca unii ce au început 
tăgăduirea şi i-au convins pe toţi ceilalţi să zică: "Nu avem împărat decât pe 
Cezarul”. Şi netrebnicii îndrăznesc să spună aceasta, deşi Dumnezeu-Tatăl le 
prevestise venirea Mântuitorului prin glasul Proorocului, grăind: ”Bucură-te 
foarte, Gica Sionului, veseleşte-te, fiica Ierusalimului, căci iată împăratul tău 
vine drept la tine drept şi biruitor; smerit şi călare pe asin, pe mânzuî a şinei" 
(Zah. 9,9). Iar aceia, deşi L-au primit pe Iisus în Ierusalim şezând pe un mânz 
tânăr, şi L-au împodobit cu laude ca Dumnezeu, căci ziceau: "Binecuvântat 
este Cel ce vine în numele Domnului!” (ML 21, 9), acum strigă, lăudând 
numai stăpânirea romană şi lepădând de pe grumazul lor jugul împărăţiei lui 
Dumnezeu. Căci aceasta spuneau clar, zicând: ”nu avem împărat decât pe Ce- 

zarul". Dar vom spune iarăşi că poporul, ca şi atunci, Dar fi lăudat pe 
Mântuitorul Hristos, dar reaua voinţă a arhiereilor a întors lauda spre îndrăz¬ 
neala acestui strigăt 

"Atunci L-a predat lor ca să fie răstignit” (In 19, 16) 

Hiat îngăduie, în sfârşit mâniei nestăpânite a iudeilor să facă tot ce este 
în afara legilor, şi, renunţând la puterea cuvenită judecătorilor, lasă furiei lor 
nemărginite să facă tot ce vrea cu Cel străin de vreo vină, permiţându-le să-L 
răstignească pe Cel ce nu era vinovat de nici un rău, osândit nebuneşte numai 
pentru că a spus că e Fiul lui Dumnezeu. Oricine poate atribui iudeilor întrea¬ 
ga îndrăzneală şi i-ar acuza în mod cuvenit cred, că au fost începătorii 
duşmăniei împotriva lui Hristos. Dar nici pe Hiat nu-1 putem absolvi de com¬ 
plicitatea la această faptă nedreaptă, ci este împreună vinovat cu cei ce au 
săvârşit-o, şi, deşi putea să-L scoată şi să-L scape de furia ucigaşilor, nu numai 
că nu Da scos, ci Da şi predat ca să-L răstignească 2110 . 

"Şi ei au luat pe Iisus şi L-au dus ca să fie răstignit. Şi ducându-Şi 
crucea, a ieşit la locul ce se cheamă al Căpăţânii, care evreieşte 
se zice Golgota, unde L-au răstignit, şi împreună cu El pe alţi doi, 
de o parte şi de alta, iar în mijloc pe Iisus" (In 19, 16-18) 

Duc la moarte pe Dătătorul vieţii. Şi s-a făcut aceasta pentru noi, prin pu¬ 
terea şi iconomia dumnezeiască mai presus de minte, pătimirea şi sfârşitul 
Lui risipind într-un mod neaşteptat planul iudeilor. Căci patima lui Hristos s-a 
prefăcut într-un mijloc de biruire a morţii 2111 , şi moartea Domnului s-a făcut 
începutul înnoirii omenirii spre nestricăciune şi viaţă nouă. Purtând pe umeri 
lemnul pe care avea să fie răstignit 2112 , înaintează, fiind osândit de mai 


2110. Pilat putea, ca judecător căruia i se recunoştea toată puterea, să scape pe Hristos. 
Dar nu numai că n-a făcut aceasta, cu toată convingerea că era nevinovat, ci a şi colaborat cu 
ei larăstignirea Lui. Căci nu numai că li L-a predat, ci L-a predat aşa cum cereau ei, spre răstig¬ 
nire. Ba, mai mult, le-a dat şi pe ostaşi ca unelte ale răstignirii Lui. 

2111. Pătimirea de bunăvoie, ded fără de păcat, a morţii, a întărit, prin răbdarea ei, puterea 
sufletului lui Hristos, ajutat fiind în aceasta şi de puterea Dumnezeirii care sălăşluia în aceeaşi 
Persoană. Iar această tărie ajunsă la maximum, la sfârşitul răbdării, a putut să învie trupul lui Hristos. 

2112. E un simbol şi în purtarea crucii de către Hristos în vederea morţii. O purta pentru a 
scăpa noi de această purtare. Căci, cât suntem păcătoşi, înaintăm spre moarte purtând cele ce ne 
duc spre ea. După ce ne-am unit cu Hristos, greutăţile şi bolile prin care înaintăm spre sfârşitul 
vieţii pământeşti nu ne mai duc la moartea spirituală, veşnică, ci spre o viaţă fericită a sufletului, şi 
apoi şi spre învierea cu trupul. înainte moartea, şi în mod accentuat cea de pe cruce, era un blestem 
pentru păcat Acum acest blestem e înlăturat de Hristos (scăpându-ne de el), întrucât nu l-a purtat 
ca un vinovat, ci ca un nevinovat Atârnând pe nedrept asupra Lui acest blestem, el însuşi s-a făcut 
nedrept atât asupra Lui, cât şi asupra tuturor celor ce se unesc cu El spiritual, prin credinţă. 

înainte la moarte şi purtând această hotărâre asupra Lui numai pentru noi. 
Căci a luat asupra Sa osânda ce atârna cu dreptate asupra celor păcătoşi, în 
baza Legii. Pentru că S-a făcut pentru noi blestem, căci "Blestemat este tot 
cel spânzurat pe lemn", după cum s-a scris (Gal. 3,13). Iar blestemaţi suntem 
noi toţi, care nu voim să împlinim Legea dumnezeiască. Căci în multe păcă¬ 
tuim toţi (Iac. 3, 2), firea omenească fiind foarte lunecoasă spre aceasta. 
Fiindcă a zis Legea dumnezeiască: "Blestemat este oricine nu stăruie întru 
toate cele scrise în cartea Legii, ca să le facă" (Deut. 27, 26). Deci blestemul 
se referă la noi, şi nu la altceva. Căci cei vinovaţi de călcarea Legii şi duşi cu 
repeziciune la lunecarea din ceea ce s-a rânduit se cuvine să fie pedepsiţi. Cel 
ce n-a ştiut de păcat S-a făcut blestemat pentru noi, ca să ne elibereze pe noi 
de vechiul blestem. Fiindcă a fost de ajuns să pătimească pentru toţi Dum¬ 
nezeu Cel mai presus de toţi, ca, prin moartea trupului Său, să obţină 
răscumpărarea tuturor 2113 . 

Deci Hristos nu poartă crucea cuvenit Lui, ci pe cea care atârnă peste noi 
şi pe care eram datori să o purtăm noi, dacă ne gândim la osânda ce ni se da 
prin Lege. Căci, precum a fost între morţi nu pentru Sine, ci pentru noi, ca să 
Se facă începătorul vieţii noastre, desfiinţând în Sine stăpânirea morţii (Evr. 
2,14), aşa a luat asupra Sa şi crucea cuvenită nouă, osândind în Sine pedeap¬ 
sa provenită din Lege 2114 , ca toată fărădelegea să-şi astupe gura ei, după 
cuvântul din Psalmi (Ps. 106, 42), o dată ce Acela care nu avea păcat a fost 
osândit pentru păcatul tuturor. Iar ceea ce s-a săvârşit în Hristos va folosi foarte 
mult sufletelor noastre, întrucât ni S-a făcut model de bărbăţie 2115 . Socotesc că 
nu vom putea în nici un alt mod să ajungem la bunătăţile desăvârşirii şi la unirea 
deplină cu Dumnezeu, dacă nu vom pune iubirea faţă de El mai presus de cea 
faţă de viaţa pământească şi nu vom voi să ne primejduim, cu toată râvna, pen- 


2113. Hristos pătimea pentru noi în trup, dar Cel ce pătimea prin trupul acesta era 
Dumnezeu. De aceea pătimirea morţii a răscumpărat pe toţi oamenii de sub datoria pătimirii, 
pentru că, uniţi cu El, puterea învingerii morţii le venea de la Cel ce era biruitorul morţii, 
Acesta fiind nu numai Om nevinovat, ci şi Dumnezeu. Omul scăpat de moarte în Hristos avea 
valoarea şi puterea lui Dumnezeu, căci acelaşi ipostas era şi om, şi Dumnezeu. 

2114. Dacă ar fi fost numai om, Cel osândit ar fi plătit numai pentru sine şi deci ar fi scăpat 
numai El. Dar, fiind şi Dumnezeu, ca Om nevinovat a primit şi a biruit osânda pentru toţi. A 
scăpat nu numai firea Sa de stricăciune şi de moarte, ci, prin puterea dumnezeiască, a comuni¬ 
cat prin firea Sa -biruitoare asupra osândei, ca nevinovată - această biruinţă tuturor oamenilor 
care se unesc cu El ca Dumnezeu, prin umanitatea lor comună cu a Sa, ca Fiu al lui Dumnezeu. 

2115. Rezultatul eliberării de stricăciune şi de moarte a firii omeneşti a lui Hristos nu ni 
se comunică fără efortul nostru, ci, aşa cum nu fără efortul firii Lui omeneşti a arătat şi 
menţinut lipsa de păcat şi a răbdat patima şi moartea, aşa nici noi nu ne putem însuşi scăparea 
de stricăciune şi de moarte fără a urma pilda Lui ca Om. Nu numai că ne arată pilda Sa, ci ne 
şi comunică puterea ei, întărită de puterea dumnezeiască, spre a putea stărui în efortul de 
biruire a păcatului. 

tru adevăr, dacă nu se va cere aceasta. Fiindcă zice Domnul nostru Iisus 
Hristos: "Cel ce nu-şi ia crucea şi nu-Mi urmează Mie nu este vrednic de 
Mine" (Mt 10, 38). Iar a-şi lua crucea cred că nu înseamnă nimic altceva 
decât a se lepăda de lume pentru Dumnezeu şi a socoti viaţa cu trupul ca al 
doilea bine între cele nădăjduite. Domnul nostru Iisus Hristos nu Se ruşi¬ 
nează să poarte crucea şi să pătimească din iubire pentru noi. Noi însă, ne¬ 
norociţii, deşi avem ca mamă acest pământ nesimţitor şi am fost chemaţi la 
existenţă din nimic, nu îndrăznim uneori nici măcar să ne atingem de faptele 
evlaviei şi, dacă ni s-ar întâmpla să pătimim ceva pentru Hristos, am socoti 
aceasta o ruşine de nesuportat - şi ne-am feri de batjocura celor obişnuiţi să 
râdă de noi - că săvârşim un lucru pierzător lepădând ceea ce place Dum¬ 
nezeului tuturor pentru puţina şi trecătoarea iubire de slavă, bolind de mân¬ 
drie, care este maica tuturor relelor şi căzând, de aceea, în păcatele ce vin din 
ea. Cugetăm şi lucrăm ca nişte slugi care se cred mai presus de Stăpânul şi 
ca nişte ucenici, mai presus de învăţători 2116 . E o slăbiciune cumplită, care 
pune mintea la picioare, coborând-o de la cinstea ce i se cuvine. 

Să amintim cum dumnezeiescul Petru a socotit de nesuportat prezicerea 
patimilor de pe cruce, făcută de către Domnul nostru Iisus Hristos, căci a 
spus: "Iată ne suim la Ierusalim şi se vor împlini toate cele scrise prin prooroci 
despre Fiul Omului, căci va ă dat păgânilor... şi, după ce îl vor biciui, îl vor 
ucide şi-L vor omorî" (bc. 18, 31-32). Iar ucenicul neînţelegând încă taina, ca 
unul ce era iubitor al învăţătorului, mişcat de evlavie, a zis: "Ai milă de Tine, 
Doamne, să nu Ţi se întâmple Ţie aceasta". Şi ce răspunde la aceasta Hristos? 
"Mergi înapoia Mea, satano! Sminteală îmi eşti; că nu cugeţi cele ale lui 
Dumnezeu, ci cele ale oamenilor" (Mt 16, 23). Din acestea putem culege 
mult folos, căci vom şti, atunci când vom fi chemaţi în slujba lui Hristos, că 
trebuie să ne arătăm bărbăţia cea după Dumnezeu şi să pătimim luptele pen¬ 
tru virtute; dar şi, dacă cei ce ne cinstesc şi ne iubesc mult ne împiedică să 
facem ceva pentru dobândirea virtuţii, ferindu-ne, chipurile, de lipsa de slavă 
între oameni, să nu primim nicidecum îndemnul lor. Căci nu se deosebesc în 
nici un fel de Satana, căruia îi este plăcut şi obişnuit să ne îndemne la fapte 
de sminteală, sau să ne atragă în rătăciri şi în vorbe moleşitoare, spre a 
împiedica pe cel ce vrea să stăruie în cugetarea iubitoare de Dumnezeu, 
reţinându-1 de la săvârşirea a ceea ce-i este de folos. Şi mie mi se pare că ceva 
de felul acesta voieşte să arate Hristos când zice: "dacă ochiul tău cel drept te 


2116. A pune iubirea celor pământeşti mai presus de iubirea lui Dumnezeu, sau pe cei ce 
ne critică pentru iubirea lui Dumnezeu, mai presus de Dumnezeu, sau mândria noastră, mai 
presus de toate, înseamnă a pune pe sclavi mai presus de stăpân. Nu trebuie deci să punem 
râsul celor ce batjocoresc eforturile noastre pentru virtutea ce place lui Dumnezeu mai pre¬ 
sus de această plăcere a lui Dumnezeu. 

sminteşte, scoate-1 şi aruncă-l de la tine" (ML 5, 29). Căci ceea ce ne 
păgubeşte nu mai este al nostru, chiar dacă prin legea iubirii ne atrage într-o 
unitate, chiar dacă firea îl face să pară că e al nostru 2117 . 

Iar cei doi tâlhari au fost răstigniţi împreună cu Hristos, viclenia iudeilor 
uneltind şi aceasta. Căci osândesc pe cei nedrepţi împreună cu Cel drept, ca 
să arate, şi prin aceasta, cât mai necinstită moartea Mântuitorului 2118 . Aceşti 
osândiţi la răstignire împreună cu Mântuitorul sunt un simbol al celor două 
popoare, adică Israel şi neamurile, un semn că şi ele vor scăpa de stricăciune 
împreună cu El. Pentru ce sunt aceia chipul celor două popoare? Pe iudei 
Legea îi arăta osândiţi, căci erau vinovaţi de călcarea ei. Pe păgâni îi arată ast¬ 
fel rătăcirea, căci "s-au închinat făpturii în locul Făcătorului" (Rom. 1,25). 

Dar şi în alt mod cei răstigniţi împreună cu Hristos sunt alipiţi Lui, căci, 
suportând moartea pentru vechea abatere, sunt schimbaţi spre viaţă nouă şi 
evanghelică. De fapt Pavel a spus că cei ce sunt ai lui Hristos "şi-au răstignit 
trupul împreună cu patimile şi poftele" (Gal. 5, 24), şi iarăşi vorbeşte despre 
sine, ca despre toţi: "căci eu, prin Lege, am murit faţă de Lege, ca să trăiesc 
lui Dumnezeu. M-am răstignit împreună cu Hristos; şi nu eu mai trăiesc, ci 
Hristos trăieşte în mine" (Gal. 2, 19-20). Iar altora le scrie: "Dacă deci aţi 
murit lumii, pentru ce sunteţi ca cei ce vieţuiesc în lume?" (Col. 2,20). Căci 
moartea vechii vieţuiri lumeşti ne aduce viaţa în Hristos. Deci răstignirea 
celor doi tâlhari împreună cu Hristos înseamnă pentru noi înfăţişarea celor 
două popoare care vor muri împreună cu Mântuitorul Hristos, prin lepădarea 
plăcerilor lumeşti şi refuzul vieţuirii trupeşti, alegând să trăiască împreună cu 
Stăpânul lor, ca unii ce, trăind Lui, îşi predau Lui viaţa lor. Nu se opune întru 
nimic acestui simbol faptul că cei spânzuraţi împreună sunt răufăcători. Căci 
înainte de credinţa în Hristos eram, prin fire, fii ai mâniei şi toţi osândiţi la 
moarte, precum am spus la început 

"Iar Pilat a scris şi titlu şi l-a pus deasupra Crucii. Şi era scris: 

Iisus Nazarineanul, împăratul iudeilor" (In 19, 19) 

Acesta este zapisul împotriva noastră, pe care, spune dumnezeiescul 
Pavel, Domnul l-a pironit pe crucea Sa, ca în ea să biruiască asupra înce- 


2117. Să depărtăm de la noi rudenia care ne îndeamnă la rău. 

2118. Pe tâlharul Baraba l-au socotit mai puţin vinovat ca pe Hristos. Pe de altă parte, 
răstignesc pe Hristos între doi tâlhari, ca să arate că e deopotrivă cu ei, sau chiar mai de 
necinste decât tâlharii. Dar Dumnezeu a rânduit să se răstignească cei doi tâlhari alături de 
Hristos, ca să se arate că cei dintre iudei şi neamuri care se răstignesc cu El vor învia împre¬ 
ună cu Hristos întru fericire, sau, în general, toţi oamenii vor învia. 






COMENTARIU LA EVANGHELIA SFÂNTULUI IOAN 


1121 


pătoriilor şi stăpâniilor, ca acestea să fie supuse puterii Sale (Col. 2, 14- 
15) 2119 . Căci, deşi n-a pironit Mântuitorul titlul, ci complicele şi slujitorul 
iudeilor, I s-a atribuit Lui aceasta, întrucât a lăsat-o să se săvârşească. Dar a 
biruit începătoriile (răului) pe cruce. Şi s-a dat celor ce vor, spre învăţare, 
indicând pe Cel ce a pătimit pentru noi şi Şi-a dat viaţa preţ de răscumpărare 
pentru viaţa tuturor. Căci toţi cei ce eram pe pământ căzuserăm în păcat 
('Toţi s-au abătut , împreună netrebnici s-au făcut", după cum s-a scris, Ps. 52, 
4), supunându-ne învinuirilor diavolului, şi trăiam o viaţă tristă şi fără bucurii. 
Şi avea ca zapis împotriva noastră blestemul ce atârna din Legea dumne¬ 
zeiască peste cei păcătoşi, pronunţat împotriva lui Adam, ce a nesocotit acea 
poruncă de la început, şi care, după asemănarea aceluia, a trecut la tot nea¬ 
mul, întrucât de toţi a fost nesocotită voia lui Dumnezeu. Căci mânia lui 
Dumnezeu nu s-a oprit la Adam singur, ci a fost provocată şi de cei de după 
acela, care au dispreţuit voinţa Creatorului. Legea rostită asupra unuia s-a 
extins asupra tuturor celor ce au păcătuit Deci eram blestemaţi şi osândiţi de 
hotărârea dumnezeiască pentru călcarea lui Adam şi pentru călcarea Legii 
rânduite după acela. Mântuitorul a desfiinţat acest zapis pironind titlul vinei 
pe crucea Sa, pe care a asumat-o pentru mântuirea celor osândiţi 2120 . Fiindcă 
pentru noi a suportat pedeapsa ca urmare a păcatelor noastre. Căci, deşi era 
Unul care pătimea, era mai presus de toată creaţia ca Dumnezeu şi mai valo¬ 
ros decât viaţa tuturor. De aceea, precum zice şi Psalmistul: "Fărădelegea îşi 
va astupa gura ei" (Ps. 106, 42), şi limba păcatului a fost oprită în oarecare 
mod, nemaiputând acuza pe cei ce păcătuiesc 2121 . Căci am fost îndreptaţi, El 
plătind pentru noi cele datorate, căci "prin rănile Lui noi toţi ne-am vindecat", 
după cum s-a scris (Is. 53, 5). Fiindcă, precum prin lemn ni s-a pricinuit răul 
căderii, tot prin lemn s-a petrecut întoarcerea la ceea ce eram la început şi 
redobândirea bunătăţilor cereşti, Hristos făcând în Sine, pentru noi, începu¬ 
tul vindecării bolii noastre. 


2119. începătoriile şi stăpâniile învinse de Hristos pe cruce sunt demonii, dar şi moartea 
şi stricăciunea, care sunt astfel supuse puterii Sale. Puterile demonice, atrăgând făptura ome¬ 
nească din legătura cu Dumnezeu, o închid vieţii ce-i vine din Izvorul Vieţii, supunând-o 
corupţiei şi morţii trupeşti. Răul moral este urmat de răul sau minusul ontologic. 

2120. Pironind pe cruce titlul vinii noastre, a desfiinţat-o şi deci a desfiinţat moartea pe 
care ne-o aducea vina. A suferit El, Cel nevinovat, ca Om şi Dumnezeu, ca Persoană nemuri¬ 
toare, moartea noastră indicată prin acel titlu. 

2121. Păcatul şi-a pierdut puterea acuzatoare, căci ne-am unit în Botez cu Hristos Cel 
atotcurat şi Dumnezeu, Care a şters păcatul strămoşesc din noi şi ne-a dat putere să ne opu¬ 
nem păcatelor personale, iar când săvârşim păcate, negându-le prin pocăinţă, nu mai putem fi 
acuzaţi. 

"Deci mulţi dintre iudei au citit acest titlu, 
căci locul unde a fost răstignit Iisus era aproape de cetate. 

Şi era scris: evreieşte, 
latineşte şi greceşte” (In 19, 20) 

Am putea spune că acest titlu a fost foarte potrivit şi s-a pus dintr-o 
negrăită iconomie dumnezeiască în trei limbi: evreieşte, latineşte şi 
greceşte. Căci se mărturisea clar împărăţia universală a Mântuitorului 
nostru prin cele trei limbi mai cunoscute, şi prin Cel Răstignit se arată, ca 
printr-o pârgă, împlinirea proorociei grăite despre El. Căci a spus prea- 
înţeleptul Daniel: "Lui I s-a dat stăpânirea, slava şi împărăţia şi toate 
popoarele, neamurile şi limbile îi slujeau Lui" (Dan. 7, 14). Dar şi Sfântul 
Pavel scrie, zicând: "Tot genunchiul să se plece, al celor cereşti şi al celor 
pământeşti şi al celor de dedesubt Şi să mărturisească toată limba că 
Domn este Iisus Hristos, întru slava lui Dumnezeu-Tatăl" (Filip. 2,10-11). 
Deci titlul care-L proclama împărat era ca un început al mărturisirii lim¬ 
bilor 2122 . Dar era, pe de altă parte, şi o învinuire a necredinţei iudeilor, 
spunând clar celor ce-1 citeau că au răstignit pe împăratul şi Domnul lor, 
depărtându-se cu totul de iubirea Lui şi căzând în cea mai de pe urmă 
nesimţire. 


"Deci arhiereii iudeilor au zis lui Filat: Nu scrie: 
împăratul iudeilor, ci că Acela a zis: Eu sunt împăratul iudeilor. 

Filat a răspuns: Ce am scris, am scris" (In 19, 21-22) 

Conducătorii iudeilor nu pot suporta titlul şi sunt cuprinşi de pizmă. 
Tăgăduiesc iarăşi împărăţia lui Hristos şi spun că El nu a stăpânit cu adevărat 
peste ei, nici n-a fost primit vreodată de ei ca împărat, ci că El a folosit acest 
titlu, neştiind că a minţi este contrar firii adevărului, şi Adevărul este Hristos 2123 . 
Deci nu recunosc că este împărat al iudeilor, o dată ce a fost învinuit că El S-a 
numit aşa, precum susţin prin cuvântul lor. Dar Hiat refuză să schimbe 
inscripţia, cum cer ei, neîngăduind să se înlăture cu totul slava Mântuitorului 
nostru, desigur prin voia negrăită a lui Dumnezeu. Căci împărăţia lui Hristos 
e neclintită şi de neînlăturat, chiar dacă iudeii nu o voiesc, încercând să dis¬ 
preţuiască slava Lui. 


2122. Fără să-şi dea seama, Pilat vesteşte lumii, în limbile cele mai cunoscute, pe Hristos 
ca împărat, Care câştigă stăpânirea spirituală asupra popoarelor prin jertfa în care se manifestă 
iubirea în modul cel mai evident, iubirea lui Dumnezeu faţă de lume . 

"După ce au răstignit pe Iisus, ostaşii au lăut hainele Lui 
şi le-au făcut patru părţi, fiecărui ostaş câte o parte, şi cămaşa. 

Dar cămaşa era fără cusătură, de sus ţesută în întregime. 

Deci au zis unii către alţii: " Să n-o sfâşiem, ci să aruncăm sorţii 
pentru ea, a cui să fie; ca să se împlinească Scriptura care zice: 

" împărţit-au hainele Mele lomşi, şi pentru cămaşa Mea au aruncat 
sorţii". Aşadar ostaşii acestea au făcut" (In 19, 23-24) 

Deci au împărţit ostaşii hainele Mântuitorului, acesta fiind un semn al 
sălbăticiei lor animalice şi al neomeniei lor. Căci le este propriu chinuitorilor 
să-i doară prea puţin nenorocirea celor osândiţi, să ducă la îndeplinire ordi¬ 
nele cu o deosebită cruzime uneori, să considere că li se cuvine, în mod legal, 
să-şi însuşească, prin sorţi, hainele lor. Deci, împărţind în patru cele răpite, 
păstrează întreagă şi neruptă cămaşa cea una, căci socotesc că ruptă nu e de 
nici un folos. De aceea au hotărât să arunce sorţii. Căci nu putea minţi 
Hristos, Care a spus prin cuvântul Psalmistului: "împărţit-au hainele Mele 
loruşi şi pentru cămaşa Mea au aruncat sorţi" (Ps. 21, 20). Acestea toate au 
fost spuse mai înainte cu folos, ca să ştim, văzând împlinirea lor, că El este Cel 
făgăduit să vină în chipul nostru, pentru noi, şi Care este aşteptat să moară 
pentru mântuirea tuturor. Căci nici un om cu minte nu va considera că 
Mântuitorul, asemenea evreilor nebuni, va strecura ţânţarul, adică va vesti de 
mai înainte cele mărunte dintre patimi, cum e şi împărţirea hainelor, dar va 
înghiţi cămila, adică nu va învrednici de cuvânt faptele cele mari şi mai pre¬ 
sus de fire. A proorocit şi pe acelea, şi pe acestea. întâi, ca să cunoaştem că, 
fiind Dumnezeu după fire, n-a nesocotit din cele viitoare nimic; apoi, ca noi să 
credem că El este cu adevărat Cel mai înainte prevestit, fiind conduşi, prin 
cele câte s-au săvârşit cu El, spre cunoaşterea adevărului 2124 . 

Iar dacă trebuie să spunem şi despre împărţirea hainelor ceva ce nu va 
aduce nici o pagubă, ci va folosi pe cititori, vom spune şi altceva. împărţind 
ostaşii în patru părţi hainele Mântuitorului, păstrează neîmpărţită pe una - 
chipul înţelepciunii negrăite a Unuia-Născutului, prin care avea să mântuias¬ 
că cele patru părţi ale lumii. Căci cele patru părţii ale lumii au împărţit sfânta 


2123. Refuzul lui Pilat de a schimba, potrivit cererii iudeilor, titlul "Iisus... împăratul 
iudeilor", în: "Iisus care s-a pretins împăratul iudeilor", arată că firea nu poate nega ceea ce 
este cu adevărat Hristos, adică împăratul real. Căci Hristos este Adevărul, şi Adevărului îi este 
proprie puterea împărătească. 

2124. Dumnezeu-Cuvântul a prezis înainte de întrupare faptele minunate cu privire la 
Sine de după întrupare, ca, atunci când se vor împlini, să ştim că El este cu adevărat 
Dumnezeu şi, deci, ne-a mântuit cu adevărat 

îmbrăcăminte a Cuvântului, adică trupul Lui 2125 , care a rămas neîmpărţit. 
Căci Unul-Născut, împărţit în părţi mici, va sfinţi, prin câte una, sufletul 
fiecărui om împreună cu trupul, prin Trupul Său. Căci El este în întregime şi 
neîmpărţit Unul pretutindeni. Fiindcă nu S-a împărţit nicidecum, după cuvân¬ 
tul lui Pavel (I Cor. 1, 13). Un astfel de înţeles al tainei Lui ne prezintă şi 
umbra Legii. Căci cerea să se ia mielul la timpul cuvenit, dar nu unul de 
fiecare persoană, ci unul de fiecare casă, după numărul celor din casă. Căci 
fiecare trebuia (dacă erau puţini cei din familie) să se asocieze cu vecinul lui: 
"Va lua, zice, fiecare pe vecin şi pe aproapele lui". Şi a poruncit astfel să se 
împartă mielul la mulţi (leş. 12, 4). Dar ca nu cumva, împărţindu-se carnea 
din casă în casă, să se cugete că prin aceasta mielul se împarte, Legea 
porunceşte, zicând: "Se va mânca în aceeaşi casă, nu se va scoate din carnea 
lui afară" (leş. 12, 46). Deci priveşte cum, precum am spus adineauri, Legea 
a cerut ca cei mulţi dintr-o casă să se împărtăşească dintr-un miel, dar şi 
foarte înţelept, iarăşi, să nu se cugete că se împarte, ci că este în întregime 
unul în toţi care se împărtăşesc, fiind şi împărţit, şi neîmpărţit 2126 . Ca pe ceva 
asemănător să înţelegi şi cele despre hainele Lui. Ele s-au împărţit în patru 
părţi, dar cămaşa a rămas nesfâşiată. Şi nu se va greşi cu nimic, adăugându-se 
că, dacă cineva a luat cămaşa ţesută de sus ca un întreg nesfâşiat, în înţelesul 
ei mai înalt se indică Sfântul Trup al lui Hristos, pentru alcătuirea lui unitară, 
fără unirea şi contribuţia bărbatului şi femeii, fiind ţesut în forma cuvenită 
prin lucrarea şi puterea de sus a Duhului 2127 . Aceste explicaţii nu aduc nici o 
pagubă credinţei, ci descoperă înţelesul cel de folos, care nu trebuie respins, 
ci mai degrabă primit ca fiind cea mai bună descoperire a minţii. 

"Şi stăteau, lângă crucea lui Iisus, mama Lui şi sora mamei Lui, 
Maria lui Cleopa, şi Maria Magdalena " (In 19, 25) 

Dumnezeiescul Evanghelist a amintit şi aceasta, arătând astfel că nici 
unul dintre cuvintele Sfintei Scripturi nu e întâmplător. De ce spunem aceas- 


2125. Fiul lui Dumnezeu a luat trupul omenesc ca un fel de îmbrăcăminte a Lui, fâcându-Se 
văzut şi lucrând prin el. Fiind împărţită între mai mulţi ostaşi aceeaşi îmbrăcăminte, fiecare 
avea prin ea pe Acelaşi Unul Hristos. Casa cea una reprezintă Biserica. Toţi cei din Biserică 
primesc pe Hristos cel Unul, fără ca El să se multiplice, rămânând prin El în unitatea Bisericii. 

2126. Casa cea una cu mulţi membri în ea, care mănâncă carnea aceluiaşi Miel, 
reprezintă Biserica. Toţi cei din Biserică primesc pe Hristos cel Unul, fără ca El să se multi¬ 
plice. Hristos însuşi trăieşte ca Unul în toţi. O pildă e şi modul în care un învăţător, vorbind 
multor elevi, fiecare dintre aceştia îl trăiesc ca pe unul şi acelaşi, precum şi el se simte ascul¬ 
tat de toţi ca unul şi acelaşi. Când un elev mărturiseşte învăţătorului cum îl simte, ascultându-1, 
toţi simt mărturisirea aceluia ca pe o mărturisire comună. 

2127. E o remarcabilă înţelegere a cămăşii necusute din părţi a lui Hristos, ci ţesută ca un 
întreg, de sus, ca o reprezentare a trupului Său, care nu s-a urzit din contribuţia bărbatului şi 
femeii, ci a ieşit ca om întreg, de sus, prin lucrarea Sfântului Duh. 

ta? Voi arăta în cele următoare. Arată prezente lângă cruce pe Maica Lui şi, 
împreună cu ea, pe celelalte, se înţelege plângând. Căci femeile sunt aplecate 
spre plâns şi pornite spre lacrimi, mai ales când au prilejuri serioase de 
vărsare a lacrimilor. Dar ce-1 îndeamnă pe fericitul Evanghelist să vorbească 
de acest amănunt, amintind de stăruirea femeilor lângă cruce? Scopul lui a 
fost să arate că Maicii Domnului i-a pricinuit, precum era firesc, sminteală 
pătimirea pe Cruce, făcând-o să-şi iasă din înţelegerea cuvenită. Pe lângă 
aceasta, simţea şi bătaia de joc a iudeilor şi a ostaşilor care şedeau aproape 
de cruce şi care râdeau de Cel răstignit şi îndrăzneau, chiar în văzul ei, să-I 
împartă hainele. Şi să nu te îndoieşti că avea în minte gânduri ca acestea: Eu 
Dam născut pe Cel de pe cruce, de Care ei râd. Poate că a greşit declarându-Se 
pe Sine Fiul adevărat al lui Dumnezeu, Care toate le stăpâneşte. Căci zicând: 
"Eu sunt Viaţa", cum de a fost răstignit? In ce mod a fost prins în cursa 
ucigaşilor? Cum n-a biruit uneltirea ucigaşilor? Cum nu coboară de pe cruce, 
deşi a poruncit lui Lazăr să se întoarcă la viaţă, uimind toată Iudeea prin 
această minune? E firesc ca, necunoscând taina, să fi lunecat în astfel de gân¬ 
duri. Căci trebuie să înţelegem, cugetând drept, că cele întâmplate (cu 
Hristos) erau în stare să slăbească şi cugetarea cea mai trează. De aceea, nu 
e de mirare că a alunecat şi în acestea, căci însuşi Petru, fruntaşul sfinţilor 
ucenici, s-a simţit odinioară descumpănit când Hristos a învăţat clar că va fi 
predat în mâinile păcătoşilor şi va suporta crucea şi moartea, încât I-a spus în 
grabă: "Ai milă de Tine, Doamne, ca să nu-Ţi fie Ţie aceasta" (Mt. 16,22). De 
ce să ne mirăm dacă mintea delicată a femeii a fost răpită spre cugetări mai 
slabe? 2128 Şi o spunem aceasta nu speculând în deşert, cum ar crede unii, ci 
suntem conduşi să presupunem aceasta de către cele scrise despre Maica 
Domnului. Să ne amintim că Dreptul Simeon când a primit pe Domnul ca 
Prunc în braţe, mulţumind, a spus, după cum s-a scris: "Acum, slobozeşte pe 
robul Tău, Stăpâne, după cuvântul Tău, în pace, că ochii mei văzură mân¬ 
tuirea Ta" (Lc. 2,29-30), iar către Sfânta Fecioară a zis: "Iată, Acesta este pus 
spre căderea şi spre ridicarea multora din Israel şi ca un semn care va stârni 
împotriviri, şi prin sufletul tău va trece sabie, ca să se descopere gândurile din 


2128. Orice mamă plânge când îşi vede copilul suferind, chiar dacă ştie că se va face bine. 
Durerea mamei care îşi vede fiul într-o extremă suferinţă s-a manifestat cu toată puterea şi în 
cazul Maicii Domnului. Ea îşi aducea aminte că Fiul ei i-a spus adeseori că va avea să suporte 
crucea pentru mântuirea oamenilor, dar durerea nu putea să nu se manifeste când îl vedea chi¬ 
nuit pe cruce, deşi credea că prin aceste chinuri va trece spre înviere şi va birui moartea tutu¬ 
ror. Aceea se va întâmpla în viitor, dar acum îl vedea suferind şi nu putea să nu sufere pentru 
aceasta, uitând în acele clipe cele ce vor fi în viitor. O simţire asemănătoare a durerii prezente, 
care îl face să nu Se gândească la efectul ei mântuitor, o avea chiar Iisus când a spus: "Dum¬ 
nezeul Meu, Dumnezeul Meu, de ce M-ai părăsit?" (Mt. 27,46), sau: "Părintele Meu, de este 
cu putinţă, treacă de la Mine paharul acesta" (Mt 26, 39). 








multe inimi 1 ' (Lc. 2, 34-35). Prin sabie a numit durerea ascuţită care va con¬ 
duce mintea ei spre gânduri nepotrivite. Căci ispitele încearcă inimile celor 
ce suferă şi descoperă gândurile lor lăuntrice. 

"Deci Iisus, văzând pe mama Sa şi pe ucenicul pe care îl iubea 
stând alături, a zis mamei Sale: Femeie, iată fiul tău! 

Apoi a zis ucenicului: Iată mama ta! Şi din ceasul acela ucenicul 
a luat-o la sine" (In 19, 26-27) 

S-a îngrijit şi de Maica Sa, biruind culmea pătimirii, căci chiar în pătimire 
era nepătimitor 2129 . O predă ucenicului iubit (iar acesta era Ioan, scriitorul 
acestei cărţi), poruncindu-i să o ducă în casa lui şi să o socotească mamă, iar 
mamei îi cere să socotească pe ucenicul iubit ca fiindu-i fiu cu adevărat, care 
va înfăptui şi imita, prin ocrotirea şi iubirea lui, ceea ce a făcut El, Care era 
Fiu după fire. 

Dar oare zice acestea Hristos ca şi cum S-ar îngriji de cele trupeşti, cum 
spun unii dintre cei neînţelegători? Să ne ferim de această afirmare necre¬ 
dincioasă! Numai celor cu mintea bolnavă li se potriveşte căderea în această 
nebunie. Deci,ce faptă folositoare a săvârşit Hristos prin aceasta? întâi, a voit 
să întărească învăţătura cinstită de Lege. Căci ce spunea Legea dată prin 
Moise? "Cinsteşte pe tatăl tău şi pe mama ta, ca să-ţi fie ţie bine" (leş. 20,12). 
Şi nu ne-a dat această poruncă numai ca îndemn, ci a ameninţat şi cu pedeap¬ 
sa pe cei ce nu voiau să o împlinească, punând în aceeaşi poruncă păcatul 
împotriva lui Dumnezeu şi păcatul faţă de cei ce ne-au născut după trup. Căci 
Legea a poruncit să fie osândit la moarte cel ce grăieşte de rău: "Hulitorul 
numelui Domnului să fie omorât neapărat" (Lev. 24, 16). Iar pe cel ce nu-şi 
înfrânează limba faţă de părinţi, l-a supus aceloraşi pedepse: "Cel ce va grăi 
de rău pe tatăl sau pe mama sa, acela să fie omorît" (leş. 21, 17). Deci, dacă 
Dătătorul Legii a poruncit să dăm atâta cinste celor ce ne-au născut, cum să 
nu se întărească ea şi prin porunca Mântuitorului? Căci, deoarece orice bine 
şi orice virtute a venit în lume prin El mai întâi, de ce nu s-ar face la fel şi cu 
aceasta? Căci e o mare virtute cinstea dată părinţilor. Iar că nu trebuie să 
socotim trecătoare iubirea faţă de ei, chiar dacă ne înconjoară unele necazuri 
de nesuportat, spune-mi, de unde putem afla, dacă nu de la Hristos mai întâi? 
Cel ce îşi aminteşte cel mai bine de sfintele porunci şi nu e străin de 
împlinirea lor nu e acela care ţine la acestea în seninătatea vieţii, ci în vreme 
de furtună. 

2129. Chiar în culmea durerilor trupeşti, grija de cei iubiţi ne face să uităm acea clipă de 
durere. Cu atât mai mult a putut face aceasta Hristos. El şi pătimea, dar Se afla şi într-o stare 
mai presus de pătimire. 

Pe lângă cele spuse, mai spun şi aceasta: Maica Sa fiind cuprinsă de 
această durere şi de tulburarea gândurilor, cum n-ar fi trebuit Domnul să Se 
îngrijească de ea? Căci, fiind Dumnezeu adevărat, văzând mişcările inimii şi 
cunoscând cele din adânc, cum ar fi nesocotit gândurile care o tulburau în 
acel timp lângă cinstita cruce? Cunoscând deci gândurile ei, a predat-o uceni¬ 
cului care o putea întări, amintindu-i de adâncul tainei 2130 . Căci era cu ade¬ 
vărat înţelept şi cunoscător al tainelor lui Dumnezeu cel ce o primeşte şi o 
ajută cu bucurie, împlinind toată voinţa Mântuitorului cu privire la ea. 

"După aceea, ştiind lisus că toate s-au săvârşit acum, ca să se 
împlinească Scriptura, a zis: Mi-e sete. Şi era acolo un vas plin 
cu oţet; iar cei care îl loviseră, punând în vârful unei trestii de isop 
un burete înmuiat în oţet, l-au dus la gura Lui” (In 19, 28-29) 

împlinită fiind toată lipsa de evlavie a iudeilor împotriva lui Hristos şi 
nemailipsind nimic ca să se arate cruzimea lor mai presus de cuvânt, trupul 
Lui pătimeşte cele de pe urmă şi I se face sete, fiind sleit de multele feluri de 
chinuri. Căci chinurile aduc în mod necesar setea, consumând printr-o fier¬ 
binţeală negrăită umezeala dinlăuntru şi arzând prin dogoarea focului mă¬ 
runtaiele celui ce pătimeşte. Nu-i era greu lui Dumnezeu-Cuvântul, Care 
toate le poate, să depărteze şi această stare din trupul Său; dar, precum l-a 
lăsat să sufere şi celelalte, pătimeşte şi aceasta de bunăvoie. Deci a cerut ceva 
de băut. Dar aceia erau aşa de nemiloşi şi străini de iubirea de Dumnezeu, că, 
în loc de băutură în stare să-I potolească setea, îi dau pe cea care să-i sporeas¬ 
că şi mai mult chinul şi fac dintr-o faptă a iubirii, un act de necredinţă 2131 . 
Căci a da ceva Celui care cere cum n-ar apărea ca un act al iubirii? Dar n-ar fi 
fost cu putinţă să mintă odinioară Scriptura, care zice despre aceia, ca din 
partea Mântuitorului nostru: "Şi Mi-au dat spre mâncare Gere şi în setea Mea 
M-au adăpat cu oţet" (Ps. 68, 25). 

Fericitul Evanghelist Ioan spune că I-au dat buretele cu oţet în vârful 
unei trestii de isop. Luca nu aminteşte de aceasta nimic, ci afirmă numai că I-au 
dat oţet. Iar Matei şi Marcu spun numai că au pus buretele într-o trestie. Oare 
vor crede unii că sfinţii Evanghelişti se contrazic? Socotesc că nimeni din cei 
cu dreaptă cugetare nu vor afirma aceasta. Ar trebui să încercăm să vedem, 


2130. Ucenicul, nefiind mamă, putea menţine în inimă mai prezent gândul că lisus suferă 
temporar, pentru ca să învie şi să mântuiască pe oameni, nefiind atât de copleşit de durere ca 
Maica Lui. De aceea o putea mângâia şi pe Maica lui Hristos, aducându-i mereu în minte că 
pătimirea Lui e trecătoare. îi putea aduce mereu în minte adâncul tainei patimii lui Hristos. 

2131. Acreala oţetului îi sporea lui Hristos şi mai mult chinul. în loc să-I dea puţină apă, 
care să-I uşureze chinul, îi dau oţet care 1-1 sporeşte. Cei ce-L chinuiau îşi arată în aceasta totala 
lipsă de milă, cea mai mare cruzime. îşi arată şi ei toată acreala împotriva lui Hristos. 

prin orice mijloc, în ce fel a fost săvârşită această faptă lipsită de credinţă. 
Dumnezeiescul Luca, nedând nici o însemnătate modului făptuirii, spune 
simplu că I s-a dat oţet când I-a fost sete. Nu e îndoială că Evangheliştii nu s-au 
contrazis între ei cu privire la detalii atât de mici şi fără nici o însemnătate, o 
dată ce sunt de acord cu privire la cele mai importante. Deci, cum se explică 
deosebirea dintre ei? Nu e nici o îndoială că erau mulţi slujitorii necredinţei în 
Hristos, înţeleg ostaşii care Dau pironit pe cruce, dar foarte mulţi şi iudeii care 
erau părtaşi cruzimii, unii punând buretele pe o trestie, alţii punându-1 în trestia 
numită isop (isopul este un fel de arbust) pentru a-1 da lui Iisus ca să bea. 
Netrebnicii făceau aceasta spre propria condamnare. Căci, neştiind că trebuie 
să aibă milă, au lepădat orice fel de blândeţe şi iubire de oameni, întrecându-se 
nebuneşte în îndrăznelile necredinţei lor. De aceea, Dumnezeu a spus, prin 
Proorocul Iezechiel, către maica iudeilor, adică Ierusalimului: "Precum ai făcut, 
aşa îţi va fi. Răsplata ta va veni peste capul tău" (Iez. 9, 10). Iar prin glasul lui 
Isaia, zice către Israel cel atotnelegiuit "Vai, celui larădelege, că îi vor veni rele 
după lucrurile mâinilor lui" (Is. 3,11). Fapta aceasta a depăşit toate îndrăznelile 
săvârşite împotriva lui Hristos. Dar şi aici vom afla o pildă folositoare. Căci şi aşa 
vom şti că nesfârşit va fi războiul celor răi împotriva celor deprinşi cu iubirea de 
Dumnezeu şi întăriţi în iubirea lui Hristos. Aceia nu vor părăsi ura împotriva lor 
până la ultima suflare, uneltind tot felul de ispite grele şi silindu-se să născo¬ 
cească tot felul de rele împotrivă-le. Dar, precum nu vor sfârşi încercările ce li se 
vor aduce, aşa nu se va sfârşi nici curajul lor şi, precum nu vor înceta greutăţile 
şi necazurile provenite din încercări, aşa nu vor înceta bunătăţile sfinţilor, şi 
bucuria de pe urma încercărilor va rămâne veşnic 2132 . 

"Deci după ce a luat oţetul, Iisus a zis: Săvărşitu-s-a. 

Şi plecându-Şi capul, Şi-a dat duhul" (In 19, 3O) 2133 

După ce s-a adăugat şi acest chin la celelalte, Mântuitorul zice: "Săvâr- 
şitu-s-a," adică măsura necredinţei iudeilor şi mărimea excesivă a urii îm¬ 
potriva Lui 2134 . Căci ce lăsaseră iudeii neîncercat? Ce n-a fost gândit din cele 


2132. Răbdarea încercărilor până la moarte (până mai are cineva conştiinţa şi putinţa 
libertăţii) îi întăreşte sufletul, sau voia pentru a rămâne alipit binelui în aşa măsură, încât 
binele nu va mai putea fi despărţit de el. Dacă rămân până la capătul vieţii mele în iubirea de 
Dumnezeu şi de oameni, mă voi dovedi definitiv alipit ei. Subiectul care le-a rezistat va rămâne 
şi după moartea trupului, în veci, în bucuria de bine, care i-a dat şi puterea răbdării. 

2133. Manifestarea urii iudeilor nu putea merge mai departe împotriva lui Hristos, după 
ce El le-a răbdat pe toate până la moartea cu trupul. 

2134. Mai mult decât a duce pe Cel urât la moartea cea mai dureroasă şi de a-L batjocori 
şi chinui în cele mai extreme feluri, chiar în timpul pătimirii morţii, nu poate face cineva. Şi-a 
epuizat toate formele şi gradele urii. Iar Acela, răbdându-le pe toate, S-a arătat mai tare ca toate. 

ce au înaintat până la capătul neomeniei? Ce mod de lovituri a rămas ne¬ 
folosit, ce ultimă ocară n-au folosit? Deci cu dreptate zice: "Săvârşitu-s-a" căci 
venise ceasul să meargă spre a propovădui duhurilor din iad 2135 . Căci a venit 
"ca să stăpânească şi peste morţi şi peste vii" (Rom. 14, 9), să primească 
moartea pentru noi (Evr. 2,9), să suporte această pătimire comună firii noas¬ 
tre, se înţelege cu trupul, deşi era Viaţă, ca Dumnezeu, să jefuiască iadul şi 
să dea firii omeneşti putinţa întoarcerii la viaţă, facându-Se pârga celor ador¬ 
miţi (I Cor. 15,20) şi întâiul născut din morţi, după Scripturi (Col. 1,18) 2136 . 

Apoi Şi-a plecat capul, căci de obicei aşa fac cei ce mor, deoarece o dată 
cu duhul, cu sufletul care-1 susţine şi întăreşte, au pierdut puterile trupului, 
ca să ne folosim de cuvintele Evanghelistului. Iar spunând că "Şi-a dat duhul", 
nu se depărtează de obiceiul nostru, pentru că mulţi spun s-a stins, sau a 
murit Dar era de folos ca Sfântul Evanghelist să nu spună simplu a murit, ci 
"Şi-a dat duhul", se înţelege în mâinile lui Dumnezeu-Tatăl, precum El însuşi 
a spus: "Părinte, în mâinile Tale încredinţez duhul Meu" (Lc. 23, 46), înţele¬ 
sul cuvântului punând un început şi o temelie a nădejdii noastre celei bune. 
Căci socotesc că trebuie admis în modul cel mai cuvenit că sufletele Sfinţilor, 
când pleacă, se predau, prin bunătatea şi iubirea de oameni a lui Dumnezeu, 
în mâinile unui Tată preaiubitor, şi nu intră în morminte aşteptând pământul 
aruncat peste ele, cum au gândit unii, şi nici nu sunt duse ca cele ale păcă¬ 
toşilor în locul chinurilor nemăsurate, adică în iad, ci trec mai degrabă în 
mâinile Tatălui tuturor, pe calea cea nouă pe care ne-a deschis-o Mântuitorul 
nostru Hristos. Căci El Şi-a predat sufletul în mâinile Celui ce Da născut, ca 
şi noi, luându-ne început în El şi prin El fiind înrădăcinaţi în credinţa neclin¬ 
tită în El, când vom suporta moartea trupului să ajungem în mâinile lui 
Dumnezeu şi într-o stare cu mult mai bună decât cea în care eram când ne 
aflam în trup. De aceea şi preaînţeleptul Pavel ne scrie că e mai bine să se 
despartă de trup şi să fie cu Hristos (Filip. 1, 23) 2137 . 


2135. S-a dus şi în iad, după ce a murit, arătând că, biruind moartea, nici iadul nu-L va 
putea ţine în veci în el. Răbdând până la moarte, fără să fie atras de frică în slăbiciune, şi 
stăruind în iubirea de Dumnezeu şi de oameni, Se duce cu lumina şi cu forţa binelui şi în iad, 
arătând că El nu poate fi ţinut acolo, ci poate scoate pe cei ce au fost duşi acolo, aflându-se în 
aşteptarea Lui. Prin alipirea la El, deci primind binele din El, toţi cei ce au crezut în El au fost 
readuşi la viaţă. Căci viaţa deplină este una cu binele, şi binele este una cu Dumnezeu. 

2136. Nu numai prin înviere vom ajunge cu Hristos lângă Tatăl, ci şi când vom muri cu 
trupul, dacă am crezut în Hristos. 

2137. Dreptatea prin Lege e cea câştigată de om prin împlinirea unor porunci. Dreptatea 
prin credinţă e cea primită din puterea lui Hristos ca Dumnezeu făcut Om, în comuniune cu 
cei ce se deschid Lui prin credinţă. Dreptatea câştigată de om prin împlinirea poruncilor Legii, 
ca dreptate proprie, e foarte slabă faţă de cea care ni se comunică de către Hristos prin unirea 
cu El prin credinţă. Din Hristos dobândim starea Lui de dreptate (starea virtuţilor) adevărată. 
Căci având-o El în mod real, ca Om care e şi Dumnezeu, ne-o comunică şi nouă. 

"Iar când Şi-a dat duhul, s-a mpt catapeteasma 
prin mijloc de sus şi până jos" (Mt. 27, 51) 

Catapeteasma din templu era o pânză atârnată în partea cea mai din 
mijloc a templului, acoperind cele dinlăuntru, lăsând numai arhiereului intra¬ 
rea în Sfânta Sfintelor. Căci nu se lăsa celor ce intrau cu picioarele nespălate 
putinţa să vadă Sfânta Sfintelor. Arătându-ne cât era de necesară ruperea 
catapetesmei, Pavel spune în Epistola către evrei: "căci s-a pregătit cortul 
mărturiei. în el se aflau, mai întâi, sfeşnicul şi masa şi pâinile punerii înainte; 
partea aceasta se numeşte Sfânta. Apoi, după catapeteasma a doua, era cortul 
numit Sfânta Sântelor, având altarul tămâierii de aur şi chivotul Aşezământu¬ 
lui ferecat peste tot cu aur, în care era năstrapa de aur, care avea mana, era 
toiagul lui Aaron ce odrăslise şi tablele Legii... în cortul cel dintâi intrau preo¬ 
ţii săvârşind slujbele dumnezeieşti; în cel de-al doilea însă, numai arhiereul, 
o dată pe an, şi nu fără de sânge, pe care îl aducea pentru sine însuşi şi pen¬ 
tru greşelile poporului. Prin aceasta, Duhul Sfânt ne lămureşte că drumul 
către Sfânta Sântelor nu era să âe arătat, câtă vreme cortul întâi mai sta în 
picioare" (Evr. 9, 2-4 şi 6-8). Căci era neîndoielnic că peste primele uşi atârna 
o catapeteasmă. De aceea, prima încăpere era socotită primul cort şi se 
numea Sfânta, fiindcă nimeni nu poate spune că ar fi fost vreun loc în templu 
care să nu fie sfânt. Dacă ar spune aceasta, ar minţi, deoarece întreg era sfânt. 
Dar după întâiul cort, venea catapeteasma care oprea intrarea în al doilea, sau 
în partea cea mai dinlăuntru, în Sfânta Sfintelor. Dar, precum a zis fericitul 
Pavel, Duhul ne-a indicat prin chipuri că încă nu se arătase calea mai potrivită 
pe care să umble Sfinţii, mulţimile fiind oprite şi cortul dintâi rămânând în 
picioare. Căci încă nu se arătase modul vieţuirii adus de Hristos celor che¬ 
maţi prin Duhul la sfinţenie, deoarece nu se arătase încă taina Lui, aflându-se 
încă în vigoare porunca Legii. De aceea Legea oprea încă pe iudei la primul 
cort. Fiindcă învăţătura şi vieţuirea după Lege era ca un fel de introducere şi 
anticameră a celei evanghelice. Căci aceea nu era decât un chip, iar aceasta 
este însuşi adevărul. Primul cort e sfânt, căci e sfântă Legea, şi porunca e 
dreaptă şi hună. Dar partea cea mai dinlăuntru a templului e Sfânta Sfintelor, 
fiindcă cei ce se împărtăşeau de dreptatea Legii erau sfinţi. Insă s-au făcut 
mai sfinţi cei ce au primit credinţa în Hristos şi au fost unşi în Duhul Sfânt. 
Deci dreptatea prin credinţă e mai mare decât dreptatea prin Lege 2138 , şi e 


2138. Hristos intră acum în mod real la Dumnezeu-Tatăl ca Om în Persoana lui Hristos. 
Iar prin El putem intra şi noi în comuniune reală cu Tatăl. Nu mai intră arhiereul cu sânge de 
animal, ci Arhiereul, sau Mijlocitorul real cu sângele Său, ca să fie sfinţit acesta însuşi. Dăruin- 
du-Se, astfel sfinţit, şi nouă, intrăm şi noi la Tatăl cu sângele sfinţit, cu sângele nostru sau cu 
existenţa noastră vie unită cu a Fiului lui Dumnezeu făcut Om. Arhiereul Legii intra o dată pe 
an, simbolizând o dată în întregul timp de dinainte de Hristos. Hristos intră o dată pentru toată 

cu mult mai bogată sfinţenia primită prin aceasta. De aceea şi preaînţeleptul 
Pavel spune foarte adevărat că s-a păgubit de dreptatea din Lege ca să câştige 
pe Hristos şi ca să se afle având în el nu dreptatea lui, cea din Lege, "ci pe 
aceea prin credinţa în Hristos" (Filip. 3,8-9). Dar lunecând unii îndărăt (după 
ce au mers bine o vreme), bârfeau; şi aceştia erau unii galateni (Gal. 5, 7 şi 
3,1), care, după dreptatea din credinţă, s-au întors la cea a Legii şi la vieţuirea 
în chipuri şi literă. Acestora foarte drept le-a spus Pavel: "Că de vă veţi tăia 
împrejur, Hristos nu vă va folosi la nimic...Cei ce voiţi să vă îndreptaţi prin 
Lege v-aţi îndepărtat de Hristos, aţi căzut din har" (Gal. 5, 4). 

Dar, ca să pătrundem cu tot folosul şi aşa cum trebuie cuvântul de faţă, 
vom repeta: catapeteasma templului se rupe de sus până jos, ceea ce înseam¬ 
nă că Dumnezeu a descoperit Sfânta Sfintelor şi a deschis calea spre cortul 
interior celor ce cred în Hristos. Ni se descoperă acum cunoaşterea celor 
dumnezeieşti, căci nu mai sunt învăluite în grosimea literei ca într-o per¬ 
dea 2139 , nici fiind acoperită, nici apărată de ochii înţelegerii noastre prin ti¬ 
puri, ci comunicându-ni-se în simplitatea credinţei şi în foarte puţine cu¬ 
vinte 2140 . "Aproape de tine este cuvântul, în gura ta şi în inima ta", - adică 
cuvântul credinţei pe care-1 propovăduim. Căci de vei mărturisi cu gura ta că 
Iisus este Domnul şi vei crede în inima ta că Dumnezeu Da înviat pe El din 
morţi, te vei mântui . Căci cu inima se crede, iar cu gura se mărturiseşte spre 
mântuire" (Rom. 10, 8-10) 2141 . Aici se vede întreaga taină a evlaviei faţă de 


istoria, obţinând mântuirea pentru omenirea din toate timpurile. Căci El nu mai coboară de 
acolo, ci El ridică pe oameni acolo treptat. Arhiereul Legii intra cu sângele unui viţel şi al unui 
ţap, ca jertfe de împăcare, iar cărnurile şi pielea lor le ardea cu foc, afară de tabără (Lev. 9,10- 
11), pentru că nu erau curate. Hristos e jertfit întreg, afară de cetatea omenească, pentru că, 
pe de o parte, poartă păcatul tuturor, pe de alta, nu are păcate personale. El intră cu sângele 
Său la Tatăl, iar cei ce cred în El se îndumnezeiesc deplin prin intrarea Sa la Tatăl, se sfinţesc 
real (Evr. 9,12-14). De aceea în bisericile ortodoxe s-a păstrat catapeteasma între cerul unde 
Se aduce Hristos Tatălui într-o prelungire a actului de pe Golgota şi credincioşii care privesc 
în unitate spre El. Prin uşile acestei catapetesme iese adeseori preotul, ca reprezentant al lui 
Hristos, şi credincioşii se împărtăşesc prin uşile deschise ale altarului, pentru a arăta că 
Hristos coboară la ei fără să părăsească cerul, ci deschizându-le lor comunicarea cu cerul. 

2139. Cunoaşterea lui Dumnezeu cel nevăzut nu ni se mai comunică în Hristos prin 
chipuri şi descrieri, care o acoperă, ci prin experienţa directă şi simplă a credinţei, care n-are 
nevoie de multe cuvinte, căci e mai presus de ele. 

2140. Atâta trebuie să facem: să credem cu inima şi să spunem cu gura "Domnul Iisus". 
Căci, zicând aceasta, îl mărturisim pe Iisus ca Stăpânul nostru, sau ca Fiul lui Dumnezeu cel 
întrupat şi înviat din morţi. Printr-un singur cuvânt se mărturiseşte o credinţă plină de un 
conţinut nesfârşit de bogat, care e temeiul mântuirii noastre. Sfântul Ieronim a spus că se poate 
exprima credinţa creştină fie într-o propoziţie extrem de scurtă, fie în expuneri nesfârşite. 

2141. De abia când s-au epuizat toate formele de răutate ale iudeilor împotriva lui Hristos, 
sfârşind cu moartea, şi El le-a învins pe toate printr-o răbdare neslăbită prin revoltă, actuali¬ 
zând suprema tărie a sufletului ajutat şi de puterea lui Dumnezeu, El a intrat ca Om la Tatăl, 
rupându-se catapeteasma care despărţea pe oameni de Dumnezeu. Iar prin Hristos li s-a 

Dumnezeu. Dar până ce Hristos n-a suportat moartea cu trupul, luptând pen¬ 
tru viaţa noastră, catapeteasma era încă întinsă, fiindcă încă stăpânea puterea 
poruncii din Lege. Dar, după ce s-au săvârşit toate îndrăznelile iudeilor îm¬ 
potriva lui Hristos şi El Şi-a dat duhul pentru noi şi s-au împlinit pătimirile lui 
Emanuel, a venit timpul să se rupă acea veche catapeteasmă 2142 , adică 
netransparenta literei Legii, şi să se dezvăluie celor sfinţiţi prin credinţa în 
Hristos frumuseţea adevărului. Catapeteasma se sfâşie întreagă. Căci cuvin¬ 
tele: "de sus până jos", ce ar putea însemna altceva? Şi pentru care motiv? 
Propovăduirea mesajului mântuirii nu cuprinde o descoperire parţială, ci ne 
umple de cea mai desăvârşită luminare a tainelor dumnezeieşti. De aceea şi 
Psalmistul a zis către Dumnezeu, ca din partea noului Său popor: "Cele 
nearătate şi cele ascunse ale înţelepciunii Tale mi-ai arătat mie" (Ps. 50, 7). 
Dar şi dumnezeiescul Pavel scrie celor ce cred în Hristos: "Mulţumesc tot¬ 
deauna Dumnezeului meu pentru voi, pentru harul dat vouă în Hristos Iisus, 
căci întru El v-aţi îmbogăţit deplin întru toate, în tot cuvântul şi în toată 
înţelepciunea şi în toată cunoştinţa" (I Cor. 1, 4-5). Căci închinătorii lui 
Hristos vor avea să se îmbogăţească în toată înţelepciunea, întru toată 
cunoştinţa şi în tot cuvântul, primind cunoştinţa tainei Lui netulburată şi 
liberă de orice umbră. Aceasta a arătat-o catapeteasma care nu s-a sfâşiat 
parţial, ci pe de-a-ntregul, căci asta înseamnă: "de sus până jos". Foarte potri¬ 
vit pentru descoperirea tainelor dumnezeieşti s-a indicat şi timpul în care 
Mântuitorul Şi-a dat viaţa pentru noi, căci Israel a respins harul şi a părăsit 
cu totul iubirea faţă de Dumnezeu prin cele mai condamnabile îndrăzneli. 
Căci se poate vedea că nimic n-a lipsit din faptele lor necredincioase, ca să-L 
ducă până la moarte pe Dătătorul vieţii. 

Socotesc că despre acestea am vorbit destul, arătând scopul urmărit prin 
asta de voia lui Dumnezeu. Iar când dumnezeiescul Evanghelist spune cu 
precizie: "Iar când Şi-a dat duhul, s-a rupt catapeteasma", numai că nu ne 
arată chipul acestui fapt. Pe lângă cele spuse adineauri, în mod discret, să 


dezvăluit tuturor celor ce cred în Hristos şi se sfinţesc după asemănarea şi după puterea Lui 
misterul Sfintei Treimi. S-a dezvăluit experienţei credinţei noastre Adevărul prin Hristos cel 
întrupat ca Revelatorul Adevărului, având în Sine Adevărul, descoperindu-Se ca Persoană 
iubitoare a Tatălui şi descoperind în Sine pe Tatăl, aceasta făcând-o prin Duhul Sfânt, în Care 
Ei sunt uniţi şi prin Care Ei Se unesc cu noi. 

2142. Templul este şi el ca o îmbrăcăminte a lui Dumnezeu, dar mai ales catapeteasma, 
care acoperă locul cel mai tainic în care Se află Dumnezeu. Dumnezeu sau Hristos însuşi fac 
să se rupă catapeteasma. Prin aceasta va arăţa nu numai voinţa de a Se descoperi mai mult, ci 
şi durerea pentru duşmănia lor faţă de Sine. într-un fel tot pământul este ca un fel de îmbrăcă¬ 
minte a Fiului lui Dumnezeu făcut Om. De aceea şi "pământul s-a cutremurat şi pietrele s-au 
despicat" (Mt 27, 51). Era efectul împuţinării puterii în trupul Lui şi a retragerii puterii dum¬ 
nezeieşti. 

arătăm ce mai socotim că se cuprinde în cuvintele amintite, şi aceasta având 
o însemnătate nu mică. Căci se va vedea că nu s-a spus fără folos. Stăpânea 
un obicei în poporul iudeu şi între căpeteniile lui: dacă observau că se întâm¬ 
plă ceva care părea să supere pe Dătătorul Legii, să le aducă unele nenoro¬ 
ciri, sau să audă cuvinte greu de suportat sau hulitoare, îşi rupeau haina şi 
luau înfăţişarea celor ce plâng, apărând într-un fel pe Dumnezeu; şi, prin lipsa 
de îngăduinţă arătată unor asemenea greşeli, îşi luau o pedeapsă pentru 
păcate, ieşind, prin căinţă, de sub orice vină pentru ele. Dar şi ucenicii Mân¬ 
tuitorului, Bamaba şi Pavel, când unii dintre cei ce nu credeau încă în Hristos 
îi socoteau că sunt zei (fiindcă numeau pe Barnaba Zeus, iar pe Pavel, Her- 
mes), aducându-le împreună cu preoţii lor jertfe şi cununi şi căutând să-i cin¬ 
stească prin jertfe, au părăsit locul de propovăduire pentru că vedeau că slava 
dumnezeiască era dispreţuită, şi-au rupt veşmintele lor, precum s-a scris, şi 
au respins fapta neînţeleaptă a cinstitorilor idolilor, prin cuvinte hotărâte 
(Fapte 14, 11-14). Iar când era judecat Mântuitorul nostru Hristos de căpe¬ 
teniile iudeilor şi a fost întrebat cine şi de unde este, El le-a spus: "De acum 
veţi vedea pe Fiul Omului şezând de-a dreapta Puterii şi venind pe norii ceru¬ 
lui" (Mt 26, 64). Caiafa a sărit de pe scaunul său, şi-a rupt hainele, zicând: "A 
hulit!". Acestui obicei, ce stăpânea la iudei, s-a supus şi templul lui Dum¬ 
nezeu, rupându-şi catapeteasma ca pe o haină, şi a condamnat astfel necre¬ 
dinţa faţă de El. Căci şi aceasta s-a împlinit prin lucrarea lui Dumnezeu, ca să 
ne arate că însuşi templul plânge greşeala Israelului. 

"Deci iudeii, fiindcă era vineri, ca să nu rămână tmpurile sâmbăta 
pe cmce, căci era mare ziua sâmbetei aceleia, au mgat pe Pilat 

să le zdrobească fluierele picioarelor şi să-i ridice" (In 19, 31) 2143 

Fericitul Evanghelist nu spune acestea ca să mărturisească evlavia pen¬ 
tru zilele sfinte a sălbaticilor şi neîmblânziţilor iudei obişnuiţi să omoare 
printr-o cruzime deosebită, ci ca să arate iarăşi pe cei ce preferau,- cum spu¬ 
sese Hristos - cu neînţelegere şi nepricepere, să strecoare ţânţarul şi să 
înghită cămila (Mt. 23,24). Căci arată că nu dau nici o atenţie celor mai mari 
şi mai cumplite fapte ale necredinţei, dar se interesează în amănunt de cele 
mai mici abateri, vădindu-se nepricepuţi în amândouă privinţele. Şi dovada 
este la îndemână. Căci iată-i omorând pe Hristos, dar dând cea mai mare 
atenţie respectării sâmbetei. Dispreţuiesc prin îndrăzneli mai presus de cu¬ 
vânt pe Dătătorul Legii, dar se prefac că respectă Legea. Cei ce vor să dis- 


2143. Sub pretextul unui act de evlavie, adică al respectării sâmbetei Paştilor, căpeteniile 
evreilor cer să li se dea favoarea de a produce celor apropiaţi de moarte o şi mai mare şi mai 
crudă durere. Cer să-şi împlinească pofta celei mai mari cruzimi, ca un motiv de pietate. 

trugă pe Domnul zilei celei mari par că respectă sâmbăta aceea, care era o zi 
mare, şi cer o favoare care se potrivea cruzimii lor: cer lui Hiat să zdrobească 
fluierele picioarelor, provocându-le o durere şi mai mare ca mijloc spre 
moarte, printr-un act de nesuportat, celor atât de slăbiţi prin chinurile de mai 
înainte. 

"Deci au venit ostaşii şi au zdrobit fluierele celui dintâi şi ale 
celuilalt, care era răstignit împreună cu el Dar venind la Iisus, 
dacă au văzut că deja murise, nu I-au zdrobit fluierele, ci unul 
dintre ostaşi cu suliţa I-a împuns coasta şi îndată a ieşit sânge 
şi apă. Şi cel ce a văzut a mărturisit, şi mărturia lui e adevărată; 
şi acela ştie că spune adevărul, ca şi voi să credeţi. Căci s-au făcut 
acestea ca să se împlinească Scriptura: "Nu I se va zdrobi nici un 
os". Şi iarăşi altă Scriptură zice: "Vor privi la Acela pe care L-au 
împuns" (Zah. 12, 10) (In 19, 32-37) 2144 

împlinind cererea iudeilor, ce boleau de o nebunie soră cu cruzimea, - 
înţeleg pe ostaşii lui Pilat zdrobesc fluierele picioarelor celor doi tâlhari, 
care erau încă vii, producându-le un chin mai ascuţit şi foarte greu, împin- 
gându-i spre moarte printr-o faptă silnică şi de nesuportat Dar, pe Iisus 
văzându-L cu capul plecat şi înţelegând că Şi-a dat duhul, cred că ar fi zadar¬ 
nic să-I zdrobească fluierele picioarelor. Iar necrezând deplin că a murit, Ii 
străpung coasta cu suliţa, şi din ea iese sânge amestecat cu apă. Dumnezeu 
ne-a rânduit acest fapt ca pe un chip şi început al Tainei împărtăşaniei şi al 
Sfântului Botez. Căci Sfântul Botez a fost instituit de Hristos, şi puterea Tainei 
împărtăşaniei a pornit din Sfântul Lui Trup. 

Preamţeleptul Evanghelist încredinţează, prin cele întâmplate, pe ascul¬ 
tători că însuşi Hristos este Cel ce a fost prevestit mai înainte prin Sfânta 
Scriptură 2145 . Căci lucrurile s-au săvârşit potrivit celor scrise despre El. 
Pentru că nici un os al Lui nu s-a zdrobit, şi a fost împuns cu suliţa ostaşilor, 
după Scripturi. Şi ucenicul, mărturisind despre acestea, spune că a fost el 


2144. Pentru două motive a rânduit Dumnezeu ca ostaşii să străpungă coasta lui Hristos: 
a) ca să se vadă în aceasta împlinirea unor proorocii despre Hristos, deci că El este cu adevărat 
Hristos, şi b) ca să se vadă că Taina Botezului şi a Sfintei împărtăşanii conţin apa şi sângele ce 
curg în mod nevăzut mai departe din Sfântul trup al lui Hristos, deci că prin ele facem apa şi 
sângele nostru purtătoare ale apei şi sângelui trupului Său jertfit, ca şi noi să înviem asemenea 
Lui. Trupul Lui mort se afla la capătul suferinţei pământeşti şi în trecere spre înviere, prin sufle¬ 
tul Lui întărit de dumnezeirea Lui. Deci şi apa şi sângele ce curgeau din El parcurg acest drum. 

2145. Primul din aceste citate se referă la mielul pascal, care era chipul lui Hristos, Mielul 
adevărat 

însuşi martor al acestora şi ştie că mărturia lui este adevărată, iar ucenicul la 
care face aluzie nu este altul decât el însuşi. Dar a evitat să spună deschis, 
ferindu-se de bănuiala iubirii de slavă ca de un lucru neevlavios şi cu totul 
nesănătos. 


Despre cererea trupului Domnului 

"După acestea, Io sifclin Arimateea, fiind ucenic al lui Iisus, 
dar într-ascuns, de frica iudeilor, a rugat pe Filat 
ca sa ridice trupul lui Iisus. Şi Pilat i-a dat voie. 

Deci a venit si a ridicat tmpul Lui" (In 19, 38) 

Cuvântul acesta condamnă, nu puţin, lipsa de evlavie a iudeilor, arătând că 
socoteau un lucru greşit şi primejdios a fi cineva ucenic al lui Hristos. De aceea 
îl prezintă pe blândul şi tânărul Iosif, în mod clar, ca silindu-se să ascundă 
iudeilor că e convins de învăţătura lui Hristos, deşi o primea cu alipire adevărată, 
ca fiind înaltă şi mai plăcută iubitorului de virtute Dumnezeu decât porunca 
Legii, dându-ne o dovadă necesară, ca una care ne-a dat încredinţarea credinţei 
noastre. Căci e necesar să credem că Hristos Şi-a pus viaţa pentru noi. Fiindcă, 
voind să-L înmormânteze, cum nu s-ar fi crezut, în mod necesar şi neclintit, că 
a suportat şi moartea pentru noi? Şi nu poate săvârşi nimeni înmormântarea 
fără să nu condamne ultima sălbăticie a îngâmfării şi a cugetării nemiloase şi 
neiubitoare a iudeilor, care nu acordă lui Hristos nici măcar respectul datorat 
morţilor, văzându-L fără răsuflare şi mort, deşi cunoşteau că El este Hristos, 
uimindu-se adeseori şi de minunile pe care le făcea, deşi, ca urmare a pizmei, 
nu trăgeau nici un folos din faptele Lui minunate. Deci vine ucenicul din 
Arimateea, spre osânda neomeniei iudeilor, şi cinsteşte cu slujirea cuvenită 
trupul Celui pe care încă nu Da cinstit printr-o credinţă deschisă, deşi credea, 
într-ascuns, de frica iudeilor, cum spune fericitul Evanghelist 

"Şi a venit si Nicodim, cel care venise la El mai înainte noaptea, 
aducând ca la o sută de litre de amestec 
de smirnă şi aloe” (In 19, 39) 

Spune că nu un singur ucenic a voit să vină în chip înţelept şi cu foarte 
mare râvnă să pregătească de îngropare Sfântul trup. Se uneşte cu întâiul, şi 
al doilea. Acesta era Nicodim, dând faptei mărturia preţuită de Lege, care 
zice: "în gura a doi sau trei martori va sta tot adevărul" (Deut. 19, 15) 2146 . 


2146. Dumnezeu a rânduit ca trupul lui Hristos să fie aşezat în mormânt de două persoane, 
ca să nu se dea crezare argumentului necredincioşilor că mormântul a fost găsit gol pentru că, 
de fapt, trupul lui Hristos n-a fost înmormântat. Şi tot Dumnezeu a rânduit ca Hristos să aibă doi 
ucenici neştiuţi de iudei, dintre căpetenii, ca să nu fie împiedicaţi de ei să-L înmormânteze. 

Deci doi sunt cei ce II înmormântează pe Iisus, Iosif şi Nicodim, care aveau 
credinţa în inimă, dar erau înspăimântaţi neînţelepţeşte şi nu preferau slava 
de la Dumnezeu cinstei şi slavei pământeşti. Căci, dacă ar fi lepădat frica de 
iudei şi s-ar fi gândit prea puţin la ameninţarea din partea lor, ar fi dat 
credinţei toată libertatea şi s-ar fi arătat sfinţi şi păzitori evlavioşi ai poruncilor 
Mântuitorului nostru. 

"Au luat deci trupul lui Iisus şi l-au înfăşurat în giulgiu cu miresme, 
precum este obiceiul de înmormântare la iudei. Iar în locul 
unde a fost răstignit era o grădină, şi în grădmă un mormânt nou, 
în care nu mai fusese nimeni îngropat " (In 19, 40-41) 2147 

S-a socotit între morţi Cel care, pentru noi, era între morţi după trup, 
înţelegându-se însă şi fiind cu adevărat Viaţa prin Sine şi prin Cel ce Da 
născut. Iar, ca să se împlinească toată dreptatea, înţeleg cea cuvenită chipului 
omenesc, Şi-a supus de bunăvoie templul trupului Său nu numai morţii, ci şi 
celor de după aceea, adică îngropării şi aşezării în mormânt. Scriitorul 
Evangheliei spune că acesta era într-o grădină nouă, faptul acesta arătând în 
chip că moartea lui Hristos s-a făcut pentru noi pricinuitoare şi început al 
intrării noastre în Rai. Căci El a intrat acolo ca un Inainte-Mergător pentru 
noi. Căci ce altceva ar însemna aducerea trupului lui Hristos în grădină? Iar 
faptul că mormântul era nou înseamnă trecerea neobişnuită şi nouă de la 
moarte la viaţă şi înnoirea sufletelor noastre, pe care Hristos ne-a adus-o, prin 
care învingem stricăciunea. Căci moartea noastră s-a transformat, prin 
moartea lui Hristos, strămutându-se într-un fel de somn, spre o putere şi 
împlinire a unei trebuinţe superioare. Căci trăim ca unii ce vom fi vii pentru 
Dumnezeu, după Scripturi (Rom. 6, Îl) 2148 . De aceea şi fericitul Pavel nu¬ 
meşte adormiţi pe cei ce au murit în Hristos. Căci odinioară puterea morţii 
pusese stăpânire pe firea noastră. Fiindcă "a împărăţit moartea de la Adam 
până la Moise şi peste cei ce nu păcătuiseră, după asemănarea greşelii lui 
Adam" (Rom. 5, 14) şi:, "după cum am purtat chipul celui pământesc, să 
purtăm şi chipul celui ceresc" (I Cor. 15, 49), suportând moartea din bleste- 


2147. Era şi la iudei obiceiul de a cinsti trupul celui mort, fapt manifestat prin miresmele 
care se aplicau giulgiului în care era înfăşurat Trupul nu era nici pentru ei numai o materie 
destinată descompunerii. 

2148. Moartea lui Hristos a transformat moartea omenească într-o moarte nouă, întâi în 
El şi apoi în toţi cei ce cred în El. Ea a devenit un somn scurt, o trecere la viaţa nouă a uma¬ 
nităţii în Dumnezeu, la viaţa plină de bucurie în Dumnezeu. E o viaţă cu adevărat nouă, care 
nu se învecheşte niciodată, căci nu se corupe, nu slăbeşte, ci sporeşte continuu în putere şi 
bucurie din comuniunea cu Dumnezeu. 

mul dumnezeiesc (Gal. 3,13 ) 2149 . Dar, deoarece ne-a lumiant al doilea Adam, 
Omul dumnezeiesc din cer, şi, luptând pentru viaţa tuturor, a răscumpărat 
prin moartea Sa viaţa tuturor şi, desfiinţând stăpânirea stricăciunii, a înviat, 
ne-am replăsmuit după Chipul Lui, răbdând o alt fel de moarte, care nu ne 
mai desface într-o stricăciune nesfârşită, ci ne aduce somnul plin de nădejdea 
cea bună, după asemănarea Celui ce ne-a făcut această cale nouă, Care este 
Hristos 2150 . 

Iar dacă ar voi cineva să afirme, spunând că mormântul este nou, că n-a 
fost nimeni în el mai înainte, este bine şi aşa. Căci, ca să nu se creadă că a 
înviat altul în afară de Iisus, zice că mormântul e nou, deoarece n-a fost pus 
în el nimeni altcineva 2151 . 

"Deci, din pricina vinerii iudeilor, acolo L-au pus pe Iisus, 
pentru că mormântul era aproape" (In 19, 42) 

Nu spune numai că trupul lui Hristos a fost pregătit de înmormântare şi 
că era o grădină aproape de cruce şi în ea un mormânt nou, ci arată şi că El 
a fost pus acolo. Căci este foarte necesară pentru taina credinţei noastre 
mărturisirea şi cunoştinţa despre moartea Lui. De aceea şi preaînţeleptul 
Pavel, dându-ne dreptarul credinţei, zice: "Aproape este de tine cuvântul, în 
gura ta şi în inima ta" -, adică cuvântul credinţei pe care-l propovăduim. Că 
de vei mărturisi cu gura ta că Iisus este Domnul şi vei crede în inima ta că 
Dumnezeu Da înviat pe El din morţi, te vei mântui. Căci cu inima se crede 
spre dreptate, iar cu gura se mărturiseşte spre mântuire" (Rom. 10, 8-10). 
Dar şi în alt loc zice iarăşi: "Căci v-am dat vouă, întâi de toate, ceea ce şi eu 
am primit, că Hristos a murit pentru păcatele noastre, după Scripturi, şi că a 
fost îngropat şi că a înviat în a treia zi, după Scripturi" (I Cor. 15, 3-4). Deci 
foarte potrivit scriitorul Evangheliei ne face o expunere foarte necesară şi 


2149. "Blestemul" lui Dumnezeu care a adus moartea peste urmaşii lui Adam nu e un act 
prin care Dumnezeu i-a supus morţii, ci o închidere a oamenilor faţă de iubirea Lui, o închidere 
faţă de voinţa lui Dumnezeu de a li se comunica puterea Lui prin iubire. Urmaşii lui Adam au 
moştenit slăbiciunea lui în a se deschide deplin lui Dumnezeu. 

2150. Cei ce credem în Hristos prin moartea trupului trecem într-un somn asemenea 
celui al lui Hristos din cele trei zile dinainte de învierea cu trupul. E un somn care ne menţine 
într-o viaţă a sufletului, nedeplină, dar totuşi cu o anumită conştiinţă plină de nădejdea cea 
bună a învierii. E ca un fel de somn, pentru că ne amintim de toate cele trăite în trup ca într-un 
vis, dar n-avem puterea să săvârşim faptele reale, aşa cum le săvârşeam când eram în trup. 

2151. Dacă ar fi fost un mormânt vechi, ar mai fi fost în el şi alţi morţi. în acest caz, mor¬ 
mântul n-ar fi rămas gol după învierea lui Hristos. Sau ar fi înviat şi cei aşezaţi în el înainte de 
Hristos. Cu înţelepciune a rânduit Dumnezeu deci aşezarea lui Hristos într-un mormânt nou. 
Cum ar fi ştiut Evanghelistul să inventeze toate aceste amănunte bine orânduite în vederea 
învierii lui Hristos, dacă nu s-ar fi petrecut ele de fapt aşa prin lucrarea lui Dumnezeu? 

despre acestea. Căci trebuia să credem că a murit şi a fost îngropat Fiindcă 
va urma din acestea adevărata credinţă,că, rupând legăturile morţii, El S-a 
întors la viaţa care era a Sa ca Dumnezeu. Fiindcă nu era cu putinţă ca El să 
fie stăpânit de moarte, căci, fiind Viaţa prin fire, cum ar fi putut suporta 
stricăciunea? Iar Cel în Care "trăim şi ne mişcăm şi suntem" (fapte 17, 28), 
cum ar fi putut fi supus legilor firii nostre şi n-ar fi dat mai degrabă viaţă, ca 
Dumnezeu, firii care are nevoie de viaţă? 

"Iar în ziua întâi a săptămânii (duminica), Maria Magdalena a 
venit la mormânt dis-de-dimineaţă, fiind încă întuneric, şi a văzut 
piatra ridicată de pe mormânt. Deci a alergat şi a venit 
la Simon-Petru şi la celălalt ucenic pe care îl iubea Iisus, 
şi le-a zis: Au luat pe Domnul din mormânt şi nu ştim unde L-au 
pus. Deci a ieşit Petru şi celălalt ucenic şi veneau la mormânt. 

Şi cei doi alergau împreună, dar celălalt ucenic, alergând înainte, 
mai repede decât Petru, a sosit cel dintâi la mormânt. 

Şi, aplecându-se, a văzut giulgiurile puse jos, dar n-a intrat. 

A sosit şi Simon-Petru, urmând după el, şi a intrat în mormânt 
şi a văzut giulgiurile puse jos, iar mahrama, care fusese pe capul 
Lui, nu era pusă împreună cu giulgiurile, ci înfăşurată, la o parte, 
într-un loc. Atunci a intrat şi celălalt ucenic care sosise întâi 
la mormânt, şi a văzut şi a crezut. Căci încă nu ştiau Scriptura, 
că Iisus trebuia să învieze din morţi" (In 20, 1-9) 

N-ar fi răbdat să stea acasă această femeie atotrâvnitoare şi înţeleaptă şi 
n-ar fi părăsit mormântul, dacă teama de legea sâmbetei şi de condamnarea 
ce ameninţa pe cei ce o călcau nu i-ar fi scăzut râvna, şi dacă respectul faţă de 
vechile obiceiuri n-ar fi oprit-o de la ceea ce dorea foarte mult. Dar trecând 
sâmbăta şi răsărind ziua de după ea, porneşte grăbită spre mormânt şi, vă¬ 
zând piatra rostogolită de pe mormânt, furată de bănuieli îndreptăţite, soco¬ 
teşte că Iisus a fost strămutat, atribuind şi această faptă de necredinţă, îm¬ 
preună cu altele, duşmăniei furioase a iudeilor 2152 . Dar, deoarece era femeie, 
aceasta o face să se întoarcă la cei ce iubeau pe Domnul, vrând să ceară aju- 


2152. Iudeii n-ar fi avut nici un motiv să fure trupul lui Hristos. De aceea ei au învăţat pe 
ostaşii de pază să spună că ucenicii Dau furat când ei dormeau. Dar, dacă Dar fi furat ei sau 
ostaşii, de ce nu Dar fi luat cu giulgiuri cu tot? Părăsirea giulgiurilor în mormânt e şi ea o do¬ 
vadă că Iisus a înviat Cel înviat nu mai putea purta giulgiuri de mort Evangheliile, prezentând 
pe ucenici venind la mormânt şi văzând mormântul gol, arată că nu poate fi vorba nici de 
furarea trupului lui Iisus de către ei, nici de o plecare a lui Iisus, Care n-ar fi suferit decât o 
moarte aparentă. Cum ar fi văzut ei giulgiurile în mod foarte real, sau cum le-ar fi lăsat El în 

torul celor mai sinceri ucenici, în căutarea Lui. Avea o credinţă atât de puter¬ 
nic întemeiată şi neclintită, încât n-a fost descurajată de moartea Lui de pe 
cruce, ci îl numeşte Domn, chiar mort fiind, arătând cu adevărat dragoste de 
Dumnezeu. Când aceia (adică Petru şi Ioan, scriitorul Cărţii, căci el dă 
numele său şi al celuilalt ucenic) află de la femeie vestea, pornesc cu grabă şi 
ajung repede la mormânt, unde văd minunea cu ochii lor, fiind pregătiţi să 
dea spre mărturie acest fapt, căci erau doi, cum cere Legea. Ei nu se întâl¬ 
nesc cu Hristos cel sculat din morţi, dar vădesc învierea din giulgiurile înfă¬ 
şurate şi cred că a rupt şi legăturile morţii, fapt prevestit de Sfânta Scriptură. 
Deci, privind cele întâmplate în lumina profeţiilor, care se dovedesc împlinite, 
primesc cea mai neclintită credinţă. 

Observăm că fericitul Evanghelist Ioan ne vesteşte şi timpul învierii, 
zicând: "în ziua întâi a săptămânii (duminica), Maria-Magdalena a venit la 
mormânt dis-de-dimineaţă, fiind încă întuneric”. Matei amintindu-ne acelaşi 
fapt, a spus că învierea a avut loc după ce s-a făcut seară adâncă 2153 . Dar 
socotesc că, nefiind nici un dezacord între purtătorii de Duh, nu prezintă nici 
timpul învierii în mod diferit. Căci, dacă ar voi cineva să înţeleagă sensul celor 
spuse de ei, va vedea că au acelaşi sens cuvintele lor. Dimineaţa adâncă şi 
seara adâncă se reduc, cum socotesc eu, la acelaşi înţeles şi se întâlnesc la 
punctul cel din mijloc al nopţii. Deci nu e nici un dezacord între ei. Unul, 
începând de la sfârşitul nopţii, iar celălalt, de la începutul ei, se întâlnesc la 
mijloc, adică, precum am spus adineauri, la sfârşitul nopţii. 

"Şi s-au dus ucenicii iarăşi la ai lor. Iar Maria stătea afară 
lângă mormânt plângând" (In 20, 10-11) 

Culegând înţelepţii ucenici o dovadă îndestulătoare despre învierea 
Mântuitorului şi născându-se în ei o credinţă întemeiată şi neclintită despre 
ea, din faptele întâmplate şi din profeţiile Sfintelor Scripturi, se întorc acasă şi 


mormânt, plecând cu un trup pământesc gol, în cazul că ar fi plecat singur? Mai trebuie notat 
că Dumnezeu a rânduit ca învierea să aibă loc în prima zi după sâmbătă, nu numai ca să se 
arate şi prin învierea de a treia zi că moartea lui Iisus a fost reală, ci şi pentru ca să poată veni 
unii din ai Săi să vadă mormântul gol, neputând face aceasta sâmbăta, şi mai ales în sâmbăta 
Paştilor iudaice. S-a rânduit aşa ca să se vadă că în prima zi după sâmbăta în care s-a serbat odih¬ 
na lui Dumnezeu pentru lumea căzută în păcat are loc înnoirea lumii prin învierea lui Hristos. 
Precum lumea căzută în păcat a început în prima zi, aşa începe lumea înnoită în a opta zi, 
Sărbătoarea Mielului adevărat, Care ne-a mântuit prin înviere. Aceasta nu putea coincide cu 
sărbătoarea mielului Legii Vechi, sau a Paştilor evreieşti, care nu ne mântuia, ci era numai un 
chip al Mielului adevărat şi mântuitor Ce avea să vină după aceea. Grupările neoprotestante sâm- 
betiste nu cunosc înnoirea lumii prin Hristos, ci rămân la lumea veche a lui Iehova şi a mielului. 

2153. Textul grec exact: "Sâmbătă târziu, când se lumina de ziuă, spre întâia zi a 
săptămânii" (Mt. 28,1). 

se grăbesc la cei împreună-slujitori, ca să le vestească minunea şi să cugete 
împreună la cele ce au de făcut după aceasta. Căci ar fi putut cugeta şi altfel 
la ceea ce aveau de făcut Fiindcă mânia iudeilor era la culme, şi căpeteniile 
lor erau gata să omoare pe orice om care admira învăţătura Mântuitorului şi 
primea puterea şi slava Lui negrăită şi atotputernică, mai ales pe Sfinţii ucenici. 
De aceea ei, ferindu-se să cadă în mâinile acelora, nu se duc înainte de 
sfârşitul zilei la mormânt, deoarece nu se putea aceasta fără pericol, căci ar fi 
fost văzuţi în cursul zilei, lumina zilei descoperindu-i ochilor tuturor. Şi nu 
spunem că pricina acestei binecugetate feriri era laşitatea nebărbătească, ci 
cunoştinţa a ceea ce le era de folos, insuflată sufletelor Sfinţilor de Hristos, 
Care nu îngăduia ca cei ce vor fi luminătorii lumii să se primejduiască înainte 
de vreme 2154 . Căci trebuia să se arate adevărat cuvântul spus de EL, despre 
ei, către Tatăl Cel din ceruri: "Părinte Sânte, păzeşte-i în numele Tău, în care 
Mi i-ai dat, ca să fie una, precum suntem şi Noi. Când eram cu ei în lume, Eu 
îi păzeam,în numele Tău, pe cei pe care Mi i-ai dat; şi i-am păzit şi nici unul 
dintre ei n-a pierit, decât iul pierzării" (In 17,11-12). Deci se feresc ucenicii, 
socotind că trebuie să aştepte timpul când vor putea vorbi pe faţă.Şi făceau 
aceasta ascultând de cuvântul Mântuitorului, care le poruncise "să nu se 
depărteze de Ierusaim, ci să aştepte făgăduinţa Tatălui", pe care o auziseră 
de la El, "că loan a botezat cu apă", iar ei se vor boteza întru Duhul Sfânt, "nu 
mult după aceste zile" (Fapte 1,4-5). Aceasta vedem că se împlineşte în ziua 
Sfintei Cincizecimi, când li s-au arătat, împărţite, limbi ca de foc, şezând câte 
una peste fiecare (Fapte 2,3). Căci atunci au fost dăruiţi ei cu duhul celui mai 
mare curaj şi a celei mai mari răbdări, şi au fost ridicaţi peste slăbiciunea 
omenească, fiind înarmaţi împotriva mâniei iudeilor, ale căror uneltiri nu mai 
erau pricină de teamă. Deci înţelepţii ucenici s-au ascuns cu folos, cum am spus 
adineauri. Dar iubitoarea de Hristos Maria, liberă de orice frică şi negândindu-se 
la mânia iudeilor, a rămas cu şi mai mult curaj lângă mormânt şi şi-a sporit plân¬ 
sul, potrivit simţirii femeilor, dând ochilor lacrimi pe săturate, jelind nu numai că 
murise Domnul, ci şi fiindcă socotea că au strămutat pe Domnul. 

"Şi pe când plângea, s-a aplecat spre mormânt. Şi a văzut 
doi îngeri în veşminte albe şezând, unul către cap şi altul către 
picioare, unde zăcuse trupul lui Iisus. Şi aceia i-au zis: 

Femeie, de ce plângi?" (In 20, 11-13) 

Ia aminte că nu degeaba se varsă lacrimi pentru Hristos şi nici nu e 
departe rodul iubirii faţă de El, căci harul Său şi răsplata urmează durerii. Şi 


2154. Avem aici şi o explicaţie a faptului că Hristos a înviat noaptea, şi nu ziua. Nici un 
ucenic n-ar fi putut avea încredinţarea învierii prin vederea mormântului gol, căci nu putea 
veni la mormânt ziua. Iar aceasta o arată şi faptul că o femeie a văzut mai întâi mormântul gol. 
Ea nu putea fi acuzată de iudei că e ucenic al lui Hristos. 

topindu-i-se inima de dorul iubirii de Dumnezeu şi cugetând neîncetat la 
Stăpânul,, Mântuitorul, prin glasul Sfinţilor îngeri, i-a dăruit cunoştinţa tainei 
despre El. Fiindcă a văzut îngeri în veşminte strălucitoare, ele semnificând 
frumuseţea desăvârşită a curăţiei îngereşti, care i-au oprit plânsul şi i-au spus: 
"Femeie, de ce plângi?". Nu cer să afle pricina vărsării de lacrimi, căci ar fi 
ştiut-o, chiar dacă nu le-ar fi spus femeia, fiindcă ea se vădea din situaţia însăşi. 
Ei o îndeamnă, mai degrabă, să-şi oprească plânsul, ca nemaifiind potrivit, ea 
făcând, dintr-un prilej de bucurie, unul de tristeţe. Fiind desfiinţată moartea 
şi pierind stricăciunea, fiindcă Mântuitorul nostru Hristos a înviat şi astfel s-a 
deschis morţilor o cale nouă spre nestricăciune şi viaţă, pentru ce, femeie, 
nemaifiind timpul potrivit, rămâi tristă şi atât de amărâtă, când cele întâm¬ 
plate te îndeamnă la bucurie? 2155 Acum trebuie să te bucuri şi să te veseleşti. 
Pentru ce deci plângi şi te opui cinstei datorate sărbătorii în care am intrat? 

îngerii apar şezând la cap şi la picioare, unde se aflase trupul lui Iisus. 
Aceasta numai că nu arată femeii, care cugeta că Domnul a fost strămutat, că 
nu s-ar fi putut produce vreun rău sfântului trup, o dată ce îngerii au păzit, şi 
puterile sfinte au înconjurat templul dumnezeiesc 2156 ' căci cunoşteau pe 
Stăpânul lor. 

Dar ar putea întreba cineva, şi în mod cuvenit, pentru care pricină feri¬ 
ciţii îngeri nu le-au spus nimic Sfinţilor Ucenici, ba nici nu li s-au arătat, dar 
s-au arătat şi au vorbit femeii? Vom răspunde că era scopul Mântuitorului 
Hristos să semene în sufletele celor ce-L iubeau cunoaşterea desăvârşită a 
tainei Lui, dar modul informării lor s-a împlinit în chip diferit, potrivit cu 
deprinderea celor ce erau informaţi. Sfinţilor Ucenici le-a ajuns spre credinţă 
neîndoielnică împlinirea faptelor, potrivit nădejdii propovăduite de dum¬ 
nezeiasca Scriptură. Căci s-au întors acasă încrezându-se Sfintelor Scripturi 
şi, de aceea, ar fi fost de prisos ca cei ce aveau o credinţă aşa de sigură să fie 
învăţaţi prin glasul îngerilor. Dar lucrul acesta era foarte necesar pentru 


2155. Timpul, sau desfăşurarea vieţii creaturii, nu mai înseamnă înaintarea spre moartea 
care e starea de corupţie nevindecabilă şi veşnică, ci e înaintare spre viaţa în veci incoruptibilă 
în Dumnezeu. Această putere a dat-o vieţii noastre, sau timpului ei, Hristos, Care a desfiinţat 
moartea şi corupţia firii omeneşti întâi în Sine, şi din ea, în toţi cei ce se unesc prin credinţă cu 
El. Nu există un timp în sine, ci creatura înaintează fie spre moarte, fie spre viaţa în veci feri¬ 
cită cu Dumnezeu, iar viaţa în fericire reală străluceşte. De aceea, îngerii apar în veşminte 
strălucitoare, şi Sfinţii au feţele luminoase, ca şi veşmintele liturgice. Aceasta e mistica luminii, 
proprie creştinismului răsăritean, contrar misticii întunericului, proprie gândirii occidentale. 
Lângă taina lui Dumnezeu e bucurie, şi bucuria se arată ca lumină, nu ca întuneric. 

2156. Trupul Domnului e templul lui Dumnezeu-Cuvântul. îngerii îl cinstesc, chiar stând 
în jurul locului unde s-a aflat el. Deci duşmanii lui Hristos nu puteau să necinstească trupul 
Domnului, făcând cu el ceea ce le-ar fi dictat ura. 

femeie, care nu cunoştea Sfânta şi dumnezeiasca Scriptură şi nu înţelegea 
nici în alt mod adânca taină a învierii. 

"Ea le-a zis: Că au luat pe Domnul meu şi nu ştiu unde L-au pus. 

Zicând acestea,ea s-a întors cu faţa şi a văzut pe Ii sus stând, 
dar nu ştia că este Iisus" (In 20, 13-14) 

E zăbavnică la înţelegere femeia, mai bine-zis tot neamul femeiesc. Căci 
nu înţelege semnificaţia ascunsă a ceea ce vede 2157 , ci le spune motivul plân¬ 
sului ei. Dar nu încetează să numească pe Hristos Domnul, arătând prin 
aceasta iubirea ei faţă de El, şi de aceea se bucură de însăşi vederea celor 
dorite. Căci vede pe Iisus, deşi nu-L gândeşte pe El ca prezent. Şi pentru care 
pricină? Fie pentru că Mântuitorul nostru Se ascunde oarecum, printr-o pu¬ 
tere potrivită Dumnezeirii, şi nu Se lasă recunoscut, fie pentru că, fiind încă 
foarte de dimineaţă, femeia nu putea încă distinge cu uşurinţă ceea ce vedea, 
noaptea neîngăduindu-i aceasta, ci lăsând-o să vadă abia forma Celui venit 
aproape. De aceea, însuşi Domnul nostru Iisus Hristos pomeneşte în 
Cântarea Cântărilor de preumblarea din această noapte şi de rouă dimineţii, 
zicând: "Capul îmi este plin de rouă şi părul ud de picăturile nopţii" (Cânt 
Cânt 5, 2). 

"Zis-a ei Iisus: Femeie, de ce plângi? Pe cine cauţi? Ea, crezând că 
e grădinarul, I-a zis: Doamne, dacă Tu L-ai luat, 
spune-mi unde L-ai pus şi eu îl voi ridica" (In 20, 15) 

Fiind încă întuneric, şi noaptea nefiind cu totul trecută, ea vede pe Iisus 
venit aproape, însă nu ştie că este El, neputând distinge forma trupului şi 
trăsăturile feţei, dar îl aude zicând: "Femeie, de ce plângi?". Cuvintele Mân¬ 
tuitorului, deşi sunt foarte blânde, totuşi îi trezesc bănuiala că ar fi cele ale 
îngrijitorului grădinii. E firesc să credem că Domnul n-a spus acestea ca să 
afle pricina plânsului, nici ca să afle pe cine căuta, ci, mai degrabă, pentru a-i 
opri plânsul, aşa cum făcuseră şi cei doi îngeri, căci El însuşi era Cel ce grăia 
în ei. Deci, zicând: "Femeie, de ce plângi? Pe cine cauţi?", e tot una cu a spune: 
Opreşte-ţi lacrimile, căci ai aflat pe Cel căutat Eu sunt motivul plânsului tău, 
căci am murit, am pătimit cele greu de suportat şi am fost scos din mormânt. 
Dar, deoarece sunt viu şi sunt de faţă, lasă tristeţea şi treci la veselie. Deci, a 
întrebat ca să-i oprească plânsul. Căci Domnul trebuia să fie restauratorul, şi 
în acest sens. Din pricina neascultării lui Adam, ca prima pârgă a neamului, i 


2157. Chiar vederea îngerilor ar fi trebuit să o asigure pe Maria Magdalena că trupul lui 
Hristos n-a putut fi luat de iudei. Dar ea n-a priceput aceasta. 

s-a spus întregii firi a omului: "Pământ eşti şi în pământ vei merge" (Fac. 3, 
19); iar către femeie, în special: "în dureri vei naşte fii" (Fac. 3,16). A fi bogată 
în tristeţe era soarta femeii, din cauza pedepsei. Era deci necesar ca prin 
cuvântul Celui ce rânduise osânda să se ridice povara blestemului, adică 
Mântuitorul nostru Hristos să oprească în Maria lacrimile femeii, mai bine- 
zis ale întregului neam femeiesc, ca un început. Căci ea este prima dintre 
femei care, întristându-se pentru patima Mântuitorului şi îndurerându-se 
pentru El, s-a învrednicit de cuvântul care îi oprea plânsul, puterea cuvântu¬ 
lui trecând la tot neamul femeiesc, dacă se îndurerează de îndrăznelile 
împotriva lui Hristos şi cinsteşte credinţa în El, potrivit cuvântului din Psalmi: 
"Oare nu pe cei ce Te urăsc pe Tine, Doamne, am urât şi asupra vrăjmaşilor 
Tăi m-am mâhnit:?" (Ps. 138, 21). 

Deci Domnul nostru Iisus Hristos zice acestea, izbăvind-o pe ea de plâns. 
Iar ea, socotind că Cel ce-i grăieşte este un grădinar, făgăduia să mute cu 
toată râvna rămăşiţele Mântuitorului în alte locuri, dacă i-ar fi spus numai 
unde l-a depus. Căci, neînţelegând încă marea taină a învierii, era cuprinsă de 
astfel de bănuieli. Fiindcă minţile femeilor sunt mai puţin subtile şi nu pot 
înţelege uşor nici lucrurile nu prea grele, cu atât mai puţin înţeleg; minunile 
mai presus de cuvânt 2158 . 

"Iisus i-a zis: Maria! întorcăndu-se, aceea I-a zis evreieşte: 
Rahuni!( adică, învăţătorule)" (In 20, 16) 

Cheamă spre o cunoaştere mai clară mintea femeii şi îi îngăduie să-L 
privească direct (căci ea îl iubea), dar o şi mustră, deoarece întârziase atâta 
în a cunoaşte că El este Hristos. O face aceasta chemând-o pe nume. Iar ea îl 
cunoaşte îndată, părăsind bănuielile de la început, numai prin vederea 
Lui 2159 , şi îi aduce cinstirea obişnuită, numindu-L: "Rabuni! (adică, învăţă- 


2158. Femeia trăieşte mai mult prin simţire decât prin speculaţie abstractă. Trăieşte pu¬ 
ternic şi bucuria, dar şi durerile naşterii. Dar tot aşa de puternic trăieşte şi bucuria credinţei, 
şi durerea când aude pe necredincioşi dispreţuind pe Dumnezeu. Aceasta s-a întâmplat şi cu 
Maria Magdalena, în cazul lui Hristos. Era încă greu de potolit durerea din pricina uciderii Lui, 
dar n-o părăsea nici iubirea faţă de El. Aceste puternice simţiri i-au fost o piedică în înţelegerea 
faptului că El n-a putut muri definitiv, că El a înviat. îi era mereu teamă că duşmanii I-au furat 
trupul. Şi s-ar fi bucurat şi numai să-L afle şi să stea lângă El. Femeile merg neîncetat la mor¬ 
mântul scumpilor lor adormiţi. Pentru ele, ei n-au pierit de tot 

2159. A chema pe cineva pe nume înseamnă a-1 cunoaşte de mai înainte şi a fi fost în oare¬ 
care familiaritate cu el. Cel chemat astfel pe nume cunoaşte îndată şi el pe cel ce-1 cheamă, şi 
chiar vocea aceluia trezeşte în el multe amintiri din legăturile trecute. Maria a simţit în vocea 
ce-i rostea numele vocea lui Iisus şi i s-au trezit toate amintirile. Chemarea cuiva pe nume, mai 
ales după o întrerupere a întâlnirilor, actualizează prezenţa unică a două conştiinţe una în alta 
şi toată vechea legătură dintre ele. întreruperea legăturilor pentru o vreme şi teama de a nu 

torule)". Şi, umplându-şi mintea de cea mai înaltă bucurie, aleargă cu căldură 
să-I atingă Sfântul trup, ca să dobândească binecuvântarea de la El. 

"Iisus i-a zis: Nu te atinge de Mine, 
căci încă nu M-am suit la Tatăl Meu" (In 20, 17) 

Sensul acestui cuvânt nu e uşor de înţeles de către cei mulţi, căci în el 
este ascunsă o taină. Deci e de folos să fie cercetat, fiindcă Domnul ne va 
dărui cunoaşterea cuvintelor Lui. 

Opreşte deci pe femeie să se atingă de El şi nu o lasă să-I cuprindă 
picioarele, aşa cum doreşte. Iar, lămurindu-ne pricina acestui fapt, zice: "încă 
nu M-am suit la Tatăl Meu". Dar să căutăm ce se arată prin aceasta. Ce 
înseamnă că nu poate fi atins, dacă nu S-a suit încă la Tatăl? Cum ar fi acesta 
un motiv îndestulător, ca cei ce-L iubesc să nu se atingă de Sfântul lui Trup? 
Oare nu va socoti cineva, în mod greşit, că Domnul se fereşte de întinarea 
atingerii, arătând că trebuie să fie curat când Se va înălţa la Tatăl în ceruri? 
Dar cum nu ar fi acela lipsit de înţelegere sau de minte? Căci firea dumne¬ 
zeiască nu poate fi întinată niciodată. Fiindcă, precum raza soarelui, atingând 
noroiul sau alte necuraţii, nu suferă nici o pagubă, ci rămâne ceea ce este, 
adică neîntinată şi nepărtaşă deloc la mirosul urât al celor atinse, aşa şi dum¬ 
nezeiasca şi atotsfânta fire a lui Dumnezeu nu poate fi întinată. Deci, din ce 
pricină este împiedicată Maria să se apropie de El şi să se atingă cu bucurie 
de Sfântul Lui trup? Şi ce voieşte să spună Domnul, zicând: "încă nu M-am 
suit la Tatăl Meu"? Trebuie să căutăm să înţelegem aceasta pe cât ne este cu 
putinţă. Vom spune că motivele venirii Mântuitorului nostru au fost multe şi 
diferite, dar unul dintre ele, cel mai important, este acesta: "N-am venit să 
chem pe cei drepţi , ci pe cei păcătoşi la pocăinţă" (Mt 9,13). 

Deci, înainte de crucea mântuitoare şi de învierea din morţi, iconomia 
cea pentru noi nefiind încă la sfârşitul cuvenit Se amestecă cu cei drepţi şi cu 
cei păcătoşi, mănâncă şi cu păcătoşii şi vameşii, îngăduind celor ce voiau să 
se atingă liber de Sfântul Lui Trup, ca pe toţi să-i sfinţească şi să-i cheme la 
cunoştinţa adevărului şi să aducă pe cei bolnavi la sănătate, şi pe cei slăbiţi de 


le mai putea reînoda fac şi mai caldă bucuria reîntâlnirii. Cunoaşterea lui Iisus de către Maria 
prin auzirea numelui ei rostit de El arată că, cu toată îndumnezeirea firii Lui omeneşti după 
înviere, a păstrat ca posibile modurile omeneşti de manifestare, prin glas şi ca vizibilitate, ba 
chiar caracterul lor personal propriu. Numai înălţarea, ca supremă treaptă de îndumnezeire a 
umanului, a făcut pe Iisus să nu Se mai manifeste decât în mod excepţional prin formă umană. 
Dar le-a păstrat în realitate şi după înălţare. Dovada a dat-o Iisus spunând cum va vorbi oame¬ 
nilor la judecată sau cum va veni pe norii cerului. Şi-a ridicat umanitatea în veşnicie, şezând de-a 
dreapta Tatălui. Aceasta se vede însă şi din faptul că ni Se dăruieşte cu Trupul şi cu Sângele în 
Sfânta împărtăşanie. Modul existenţei umanului în Hristos după înviere e o mare taină. 

bolile păcatelor la deprinderea sănătoasă. De aceea le-a şi spus acestora: "n- 
a u trebuinţă de doctor cei sănătoşi, ci cei bolnavi" (Le. 5, 31). De aceea, 
înainte de învierea din morţi, Se amesteca cu cei drepţi şi cu cei păcătoşi şi 
nu respingea pe nici unul dintre cei ce se apropiau de El. Mai mult, fiind 
chemat odată în casa unui fariseu, o femeie a venit la El plângând; era o 
femeie păcătoasă din cetate, precum s-a scris, care, despletindu-şi părul, 
părăsind vechile ei păcate, îi ştergea cu el picioarele, iar El nu o împiedica 
(Lc. 7, 37-38). Când mergea să învie pe fiica mai-marelui sinagogii, apropiin- 
du-se o femeie ce suferea de curgerea sângelui şi atingându-se de marginea 
hainei Lui, nu-L vedem supărându-Se deloc, ci mai degrabă folosind-o cu un 
cuvânt mângâietor: "îndrăzneşte, Gică, credinţa ta te-a mântuit Mergi în 
pace" (Lc. 8, 48). Deci atunci îngăduia, spre mântuire, şi celor încă necuraţi 
la trup şi la minte să se atingă de Sfântul Său Trup şi să se bucure de toată 
binecuvântarea de la El. Dar, după ce a împlinit toată iconomia, a răbdat 
crucea şi moartea pe cruce, şi a înviat, şi a arătat că firea Sa e mai tare ca 
moartea, împiedică pe cei ce vin la El să se atingă de însuşi Sfântul Lui Trup, 
făcând din aceasta un chip al lucrării şi Taina împărtăşirii de El 2160 . Aceasta 
â arătat-o şi Legea dată prin preaînţeleptul Moise, când a poruncit să se 
junghie mielul ca chip al lui Hristos, căci zice: "tot cel netăiat împrejur să nu 
mănânce din el" (leş. 12, 48), numind netăiat împrejur pe cel necurat, iar 
după firea ei trebuie cugetată în mod cuvenit umanitatea. Căci ce este firea 
omului faţă de curăţia ce aparţine lui Dumnezeu? Deci, dacă suntem încă 
netăiaţi împrejur, adică necuraţi, nu trebuie să ne atingem de Sfântul Trup, ci 
numai după ce am devenit curaţi prin adevărata tăiere împrejur, în Duh. Căci 
: "tăierea împrejur este aceea a inimii, în duh", după cuvântul lui Pavel (Rom. 
2, 29). Dar nu se produce în noi tăierea împrejur duhovnicească dacă nu Se 
sălăşluieşte în noi Sfântul Duh, prin credinţă şi prin Sfântul Botez 2161 . Deci 


2160. După înviere, şi mai ales după înălţare, trupul învăluit în taina dumnezeirii nu ne 
mai este accesibil decât în Sfânta împărtăşanie, prin Duhul Sfânt invocat de Sfânta Biserică. 
Aceasta, ca să se arate că cel ce vrea să se împărtăşească de Trupul Domnului trebuie să se 
pregătească întâi, pregătire de care ţine şi credinţa, şi intrarea în comunitatea celor credin¬ 
cioşi, sau în Biserică. Faţă de Maria, Hristos a arătat că deja trupul Lui intră într-o stare intan¬ 
gibilă material de către om, dar, după înălţare, sau după o mai totală copleşire de spiritualitate 
în unirea cu Tatăl şi cu Duhul, Se va face mediu iradiant al Duhului şi, în calitatea aceasta, ne 
va umple şi pe noi de Duhul şi îl vom putea primi în Sfânta împărtăşanie. Cu Toma însă şi cu 
Apostolii, în câteva rânduri, şi la mâncarea peştilor, a făcut o excepţie, a ieşit din această intan- 
gibilitate pentru a-i convinge pe viitorii propovăduitori ai învierii Lui de realitatea acesteia. 

2161. Se produce în noi o tăiere împrejur spirituală, sau se depărtează spiritual de la om 
aplecarea spre poftele trupeşti şi spre egoism. Prin aceasta se dă sufletului pornirea spre comu¬ 
niunea iubitoare cu Dumnezeu şi cu semenii. Cu această simţire omul se va apropia de Trupul 
Domnului în Sfânta împărtăşanie, ca să se întărească şi mai mult Dar această tăiere împrejur 

cum nu s-ar fi oprit deocamdată Maria de la atingerea Trupului Său, de 
vreme ce umanitatea nu primise încă Duhul Sfânt Fiindcă, deşi Hristos Se 
sculase din morţi, Duhul nu fusese încă dat omenirii de către Tatăl prin El 
(prin Fiul). Căci abia după înălţarea Lui la Dumnezeu-Tatăl, Da trimis pe 
Duhul 2162 . De aceea a şi zis: "Va este de folos ca să Mă duc. Căci dacă nu Mă 
voi duce, Mângâietorul nu va veni la voi, iar dacă Mă voi duce, îl voi trimite 
la voi" (In 16, 7). Deci, nefiind încă trimis la noi Sfântul Duh, fiindcă nu Se 
înălţase la Tatăl, El opreşte pe Maria să-L atingă, deoarece ea nu primise încă 
pe Duhul, spunând: "Nu te atinge de Mine, căci încă nu M-am suit la Tatăl 
Meu", adică, nu Dam trimis încă pe Sfântul Duh la voi. Acest model poate fi 
aplicat Bisericii. De aceea, oprim de la Sfânta masă pe cei ce sunt încă în stare 
de catehumeni, care cred în Dumnezeire, dar nu s-au îmbogăţit cu Sfântul 
Duh. Căci Acesta nu Se sălăşluieşte în cei încă nebotezaţi. Dar, după ce devin 
părtaşi ai Sfântului Duh, nu mai este nici o piedică de a se atinge de Domnul 
nostru Iisus Hristos. De aceea, şi slujitorii Tainelor dumnezeieşti strigă către 
cei ce vor să se împărtăşească cu Taina Sfintei împărtăşanii: "Sântele, Sfin¬ 
ţilor", arătând că numai celor sfinţiţi în Duh li se cuvine să se împărtăşească 
de cele sfinte. 


CAPITOLUL I 

FIUL ESTE DUMNEZEU DUPĂ FIRE, CHIAR DACĂ, 

FIIND ASEMENEA NOUĂ, NUMEŞTE TATĂ PE DUMNEZEU 

"Mergi la fraţii Mei şi le spune: Mă sui la Tatăl Meu şi Tatăl vostm 
şi la Dumnezeul Meu şi Dumnezeul vostru " (In 20, 17) 

Pentru pricinile pe care le-am spus înainte, nu o lasă pe Maria să atingă 
trupul Său, deşi, din iubire de Dumnezeu, era însetată de aceasta. Dar o 
răsplăteşte pentru iubirea ei şi dă o îndoită răsplată credinţei atât de puter¬ 
nice şi iubirii ei, arătând că nu lasă fără rod pe cei ce stăruie în evlavia faţă de 
El. Şi, ceea ce a fost mai important, în ea, în Maria - ca în prima, s-a încunu¬ 
nat, aşa zicând, tot neamul femeiesc cu o îndoită cinste şi s-a dăruit eliberarea 
de vechile neajunsuri. Căci, deşi la început a plâns şi a avut, ca motiv al lacri- 


spirituală nu se produce fără Sfântul Duh, Care e Duhul comuniunii noastre cu Dumnezeu, şi 
Duhul comuniunii între Fiul şi Tatăl, deci şi între Fiul devenit Om şi Tatăl. Prin alipirea la 
Hristos prin credinţă primim şi noi Duhul comuniunii iubitoare a lui Hristos, ca Om, cu Tatăl. 

2162. înălţarea la cer a Fiului, ca Om, la Tatăl a însemnat deplina spiritualizare sau îndum- 
nezeire a umanităţii Lui, deci deplina umplere de Duhul, umanitatea făcându-se cu totul 
străvezie sau bună comunicantă a Duhului, fără să înceteze de a fi fire omenească, a fost 
înălţată la suprema treaptă de mediu a Dumnezeirii sau a lucrării Duhului Sfânt 

milor, pe Hristos, a schimbat plânsul în bucurie, auzind de la Cel ce a con¬ 
damnat odinioară femeia şi a declarat-o supusă durerilor, că nu mai trebuie 
să plângă. Căci s-a spus femeii odinioară de către Dumnezeu: "în dureri vei 
naşte fii" (Fac. 3,16). Dar, precum odinioară în rai a supus-o durerilor pe cea 
care ascultase de glasul şarpelui şi slujise vicleniei diavolului, aşa îi po¬ 
runceşte, tot în grădină, să nu mai plângă 2163 . Eliberând-o de blestemul prin 
care era supusă durerii, totodată îi porunceşte să se facă întâiul vestitor al 
marilor bunătăţi şi să binevestească ucenicilor că şi ei au calea deschisă spre 
cele de sus 2164 . Precum prima femeie, maica întregii umanităţi, a fost osân¬ 
dită pentru că a dat ascultare cuvintelor diavolului şi, prin ea, tot neamul 
femeiesc a fost osândit, aşa şi aceasta, slujind cuvintelor Mântuitorului şi 
vestind cele ale vieţii veşnice, izbăveşte tot neamul femeiesc de vină. Domnul 
dăruieşte deci Măriei scăparea de lacrimi şi eliberarea de îndurerarea inimii, 
dar şi de a avea picioare "frumoase". Căci, după cuvântul Proorocului: "Cât 
de frumoase sunt picioarele celor ce binevestesc cele bune" (Is. 52, 7). 
Fiindcă cea dintâi femeie nu avea picioarele "frumoase", căci nu binevestea 
vreun bine sfătuind pe protopărintele să calce porunca dumnezeiască. Iar că 
Maria e demnă de admiraţie vei cunoaşte şi din faptul că s-a învrednicit să fie 
pomenită în profeţie. Căci ce a spus Proorocul despre ea şi despre femeile 
care, împreună cu ea, au binevestit Sfinţilor ucenici învierea Mântuitorului?: 
"Femei, care veniţi de la vedere, apropiaţi-vă! Acesta este un popor fără de 
minte" (Is. 27, 11). Cuvântul dumnezeiesc porunceşte acestor femei, 
adevărate iubitoare de Hristos, să pornească iute la drum, ca să vestească şi 
altora cele pe care le-au văzut şi osândeşte neînţelegerea iudeilor, care râd şi 
de cuvântul despre învierea lui Hristos. 

Deşi au fost şi alte femei acolo (căci aceasta spun şi ceilalţi Evanghelişti), 
înţeleptul Ioan o aminteşte numai pe Maria. Nu vom socoti ca fiind vreo 


2163. Dumnezeu îi grăieşte femeii în grădină, şi când o supune pedepselor neascultării 
de El, şi acum, când se alipeşte Lui prin iubire statornică. Căci, unde este El, natura este o 
grădină. Dar atunci, în grădină, arătarea pedepsitoare a lui Dumnezeu a adus transformarea 
naturii din grădină într-o natură aspră, istovitoare, iar acum natura, devenită grădină prin 
iubirea femeii se permanentizează ca grădină, ajutând-o să vadă, dincolo de asprimea naturii, 
lumina lui Dumnezeu care o înfrumuseţează. încetarea plânsului femeii, după ce cunoaşte că 
Hristos a înviat, nu e propriu-zis o încetare a durerilor naşterii. Dar durerea naşterii e unită cu 
bucuria copleşitoare că naşte nu un om fără un sens al existenţei, ci un om care se va împărtăşi 
de bucuria veşnicei fericiri prin unirea cu Hristos. 

2164. Primul rod al iubirii primei femei - şi, după ea, al tuturor femeilor credincioase - este 
că naşterea nu va mai fi însoţită numai de plâns, ci şi de mare bucurie. Iar al doilea, că, precum 
Maria Magdalena se face primul vestitor al constatării sigure că Hristos a înviat, aşa se fac 
toate femeile credincioase, care nasc, primele vestitoare către pruncii lor ale credinţei în 
Hristos cel înviat. 

nepotrivire între cuvintele acestor Sfinţi. S-ar părea că Ioan a amintit numai 
de Maria Magdalena, ca una ce avea o simţire mai caldă a iubirii faţă de 
Hristos şi care a alergat înaintea celorlalte ca să vadă mormântul, să ajungă 
în grădină şi să cerceteze tot locul din apropierea mormântului pentru a afla 
Trupul Lui. Căci socotea că Domnul a fost strămutat cu adevărat Căci se 
atribuie totdeauna, mai ales căpeteniilor, hotărârea din urmă şi împlinirea 
lucrurilor, deşi şi alţii au cugetat împreună şi au conlucrat la împlinirea lor. 

Ded, spre cinstea, slava şi lauda ei veşnică, Mântuitorul i-a dăruit Măriei 
slujirea de a binevesti fraţilor mesajul cuvintelor Lui: "Mă sui la Tatăl Meu şi 
Tatăl vostru şi la Dumnezeul Meu şi Dumnezeul vostru". Iar tu primeşte 
această adâncă şi mare taină, nelăsând inima ta să se abată de la înţelegerea 
dogmelor dumnezeieşti. Ia aminte cum Cuvântul Unul-Născut al lui Dum¬ 
nezeu a venit printre noi, ca şi noi să ne facem asemenea Lui, pe cât e cu 
putinţă firii noastre, şi să dobândim înnoirea prin har. Căci S-a smerit pe Sine 
ca să ducă la înălţime ceea ce este smerit prin fire şi a purtat chip de rob 
(Filip. 2, 6-7), deşi era Domn şi Fiu al lui Dumnezeu prin fire, ca să ridice pe 
robul, prin fire, la slava înfierii după asemănarea Lui (Gal. 4,4-5). Deci Se face 
ca noi, adică Om, ca şi noi să ne facem ca El, adică dumnezei şi fii (In 10,31). 
îşi însuşeşte cele proprii nouă şi ne dă în schimb cele ale Lui. Dar vei vrea, 
cu drept cuvânt, să se spună cum şi în ce mod. Voi explica după putere. întâi, 
numeşte fraţi ai Săi pe cei aflaţi în poziţia şi firea de slugi (căci făpturile 
sunt roabe ale Făcătorului), iar pe Dumnezeu îl numeşte Tată al Său şi al nos¬ 
tru. Însuşindu-Şi cele omeneşti pentru a fi asemenea nouă, numeşte pe Dum¬ 
nezeul nostru Dumnezeul Său, deşi El este Fiu după fire, ca, precum noi 
urcăm prin asemănarea cu El la demnitatea mai presus de fire (căci nefiind 
fii după fire, am fost numiţi fii ai lui Dumnezeu, fiindcă strigă în noi prin 
Duhul Său: "Awa, Părinte 1 ), aşa şi El, fiindcă a primit chipul nostru (căci S-a 
făcut om, după Scripturi - Rom. 8,15), are pe Dumnezeu ca Dumnezeu, deşi 
e Dumnezeu adevărat după fire 2165 . Deci să nu te sminteşti, chiar dacă îl auzi 


2165. Hristos îi numeşte şi după învierea Sa pe ucenici "fraţi", ca să se ştie că nici în 
această stare nu a părăsit firea omenească şi că-i va ridica şi pe ei, şi pe toţi cei ce vor crede în 
El, la înălţimea umanităţii Sale înviate, şi alături de Sine, Care va sta lângă Tatăl. Ca Om înviat 
în mod deplin, urcă la Dumnezeu-Tatăl, făcându-i şi pe ucenicii Lui (prezenţi şi viitori) să-L aibă 
pe Dumnezeu apropiat ca Tată. Faptul că i-a făcut "fraţi" ai Săi în mod conştient se va arăta în 
aceea că El însuşi va spune în ei, unind glasul lor cu al Său, prin Duhul Său, către Dumnezeu: 
"Awa, Părinte", cum spune din veci prin Duhul. Pe de altă parte, El S-a făcut şi rămâne atât de 
mult Om, chiar de-L are pe Dumnezeu şi în această calitate ca Tată, încât îl trăieşte pe Dum¬ 
nezeu ca Dumnezeu, împreună cu oamenii. îl are pe Dumnezeu şi ca Tată, şi ca Dumnezeu, 
fâcându-i pe cei ce se unesc cu El să-L trăiască pe Dumnezeu şi ca Tată şi ca Dumnezeu. Prin 
Hristos se realizează o deplină unire între Dumnezeu şi oameni, dar fără să înceteze deose¬ 
birea după fire dintre Dumnezeu şi oameni. Dumnezeu a adus la fiinţă şi o altă formă de exis- 


» 

numind pe Dumnezeu Dumnezeul Său, ci înţelege ca un iubitor de învăţătură 
şi cugetă cu înţelepciune la tâlcul cuvântului. Căci zice că Dumnezeu este 
Tatăl Său şi Dumnezeul nostru, spunând un lucru adevărat în amândouă pri¬ 
vinţele. Căci Dumnezeul tuturor este prin fire şi cu adevărat Tatăl lui Hristos, 
dar nouă nu ne este Tată prin fire, ci mai degrabă Dumnezeu, ca Domn şi 
Făcător. Dar Fiul unindu-Se cu noi, demnitatea ce-I este proprie şi anume o 
dăruieşte şi firii noastre, numind pe Născătorul Său Tată comun 2166 . Pri¬ 
meşte în Sine ceea ce e natural firii noastre, adică asemănarea cu noi. Căci 
numeşte pe Tatăl Dumnezeul Său, nevrând să dispreţuiască asemănarea cu 
noi pe care Şi-a asumat-o datorită iubirii de oameni şi bunătăţii aflate în El 2167 . 
Deci, dacă din nepricepere vrei să critici acest cuvânt şi ţi se pare de nesu¬ 
portat că Domnul numeşte pe Tatăl Dumnezeul Său, critici fără minte icono- 
mia săvârşită pentru tine şi, în loc să-I mulţumeşti, necinsteşti pe Bine¬ 
făcătorul tău şi bârfeşti cu neînţelegere modul iubirii arătate de El nouă. 
Căci, dacă Sa smerit pe Sine, a dispreţuit ruşinea (Evr. 12, 2) şi, facându-Se 
om pentru tine, a luat micimea smereniei tale (Filip. 2, 8), mare fiind cinstea 
Celui ce a primit-o 2168 . Şi mă mir că, auzind că Sa deşertat (fiindcă Sa 
deşertat pentru noi -Filip. 2, 7), nu te gândeşti la plinătate, ci, privind numai 
la smerenie, nu înţelegi înălţimea. Căci, cum Sar fi deşertat, dacă n-ar fi fost 
desăvârşit ca Dumnezeu? Şi în ce mod Sar fi deşertat, dacă nu cugeţi la 
înălţimile firii Lui negrăite? 2169 De aceea, fiind deplin şi atotdesăvârşit, ca 
Dumnezeu, Sa deşertat pentru tine, pogorându-Se la asemănarea cu tine; şi, 
fiind înalt, ca Fiu al lui Dumnezeu şi din însăşi fiinţa Tatălui, Sa smerit pe 


tenţă, dar nu o ţine separată de El, ci o uneşte deplin cu El în Hristos, Fiul Lui făcut Om, şi prin 
Duhul de Fiu al Fiului Său. Chiar înălţarea Fiului Său întrupat la cer uneşte deplin creaţia cu 
Dumnezeu, urcând-o la cer, unde El este din veşnicie, adică dinainte de întrupare. 

2166. Persoana Celui născut din Tatăl, făcându-Se şi Persoană a firii noastre, numeşte pe 
Tatăl din Care Sa născut Tată al Său şi ca Om, iar în unire cu El, îl avem şi noi ca Tată pe Cel 
ce L-a născut 

2167. Dar tot pentru că Fiul lui Dumnezeu a făcut ale Sale cele omeneşti, trăieşte pe Tatăl 
Său şi ca Dumnezeu, cum îl trăim noi, căci nu dispreţuieşte umanitatea pe care a luat-o. Fiul 
lui Dumnezeu îşi însuşeşte, o dată cu simţirea de Fiu Născut de Tatăl, şi simţirea de făptură, 
sau trăieştefaţă de Tatăl iubirea în ambele forme, cum o trăiesc în alt fel şi oamenii. 

2168. în sine, micimea este un lucru de dispreţuit. Dar când o ia cineva mărit din iubire 
pentru cel mic, fapta acestei smeriri din iubire pentru cel mic devine o dovadă a înălţimii celui 
ce o săvârşeşte, iar când o face chiar Dumnezeu e o adevărată minune. 

2169. Când ni se spune că Fiul lui Dumnezeu "S-a deşertat" făcându-Se om, nu trebuie să 
uităm de plenitudinea în care a rămas. Şi când vedem smerenia acceptată, nu trebuie să uităm 
înălţimea pe care a păstrat-o. Căci şi golirea Celui ce are plenitudinea e tot un semn al pleni¬ 
tudinii, precum şi smerirea Celui înalt e o dovadă a înălţimii Lui. Numai Cel înalt se poate 
smeri cu adevărat, arătând chiar în smerenie cât de înalt este. Şi numai Cel ce are plenitudinea 
are de unde să Se deşerte, fără să o piardă. Acela aduce plenitudinea şi înălţimea Lui într-o 
formă accesibilă şi cuceritoare la cel spre care Se deşartă şi spre care Se smereşte. 

Sine Cel ce S-a coborât din înălţimile slavei dumnezeieşti atât de mult, încât 
a cunoscut firea (noastră) 2170 . Fiindcă Acelaşi este Dumnezeu şi Om, înalt 
datorită Celui ce Da născut (fiindcă este Dumnezeu din Dumnezeu şi Fiu din 
Tatăl cu adevărat), şi S-a smerit pentru noi (căci S-a făcut Om pentru noi), nu 
te tulbura când spune: "Mă sui la Tatăl Meu şi Tatăl vostru şi la Dumnezeul 
Meu şi al vostru Căci I se cuvine, ca Dumnezeu prin fire şi Fiu al lui 
Dumnezeu, să numească Tată după fire, în mod cu totul potrivit, pe Cel ce Da 
născut, iar ca Om ,ca noi, să-L numească pe Dumnezeu Dumnezeu al Său. 

"Şi a venit Maria Magdalena vestind ucenicilor că a văzut 
pe Domnul şi acestea Ta spus ei" (In 20, 18) 

Neamul supus slăbiciunii se tămăduieşte - adică femeile - prin iubirea 
de oameni a Mântuitorului nostru, Care, într-un anumit fel, a pus începutul 
vindecării bolilor noastre,îndreptându-1 spre o stare mai bună. Căci Maria 
vesteşte că a văzut pe Domnul, Care a scăpat de legăturile morţii, şi că I-a 
auzit glasul, aducând ucenicilor cuvintele vieţii şi începuturile dumnezeieş¬ 
tilor Evanghelii. 

"Şi fiind seară, în ziua aceea, întâia a săptămânii (duminica), 
şi uşile fiind încuiate, unde erau adunaţi ucenicii de frica iudeilor, 
a venit Iisus şi a stat în mijloc şi le-a zis: Pace vouă! 

Şi zicând acestea, le-a arătat mâinile şi coasta Sa " (In 20, 19-20) 

în aceeaşi zi, în care S-a arătat şi a vorbit Măriei, S-a arătat şi Sfinţilor 
Ucenici care, temându-se de uneltirile necredincioşilor iudei, se aflau adunaţi 
într-o casă oarecare. Căci nu puteau fi lipsiţi de cugetarea potrivită cei atât de 
îndrumaţi spre graba de a scăpa de mânia ucigaşilor. Deci Hristos li Se arată 
lor în chip minunat. Căci chiar uşile fiind închise, precum spune Apostolul, 


2170. Fiul lui Dumnezeu S-a pogorât atât de mult din înălţimea Sa de Dumnezeu, fără a 
înceta să fie Dumnezeu, încât a putut fi într-un fel simţit şi "văzut", prin trupul asumat, ca 
Dumnezeu de către cei ce purtau firea omenească. Desigur că au putut să-L vadă ca Dum¬ 
nezeu pentru că le-a dat puterea Sa dumnezeiască. Dar şi aceasta este, pe de o parte, o cobo¬ 
râre la capacitatea oamenilor de a folosi puterea Lui, pe de alta, o înălţare a oamenilor. In gene¬ 
ral, omul nu e făcut pentru a trăi despărţit de Dumnezeu. Numai primind puterile dumne¬ 
zeieşti se realizează ca om deplin. Dar Dumnezeu Da făcut pe om aşa. Numai prin Dumnezeu 
sunt create şi susţinute toate şi numai prin El, sau în unire cu El, se desăvârşesc toate. în toate 
se arată puterea lui Dumnezeu. Şi numai pentru că are un Fiu Unul-Născut Dumnezeu poate 
să-Şi arate puterea dumnezeiască, creând lumea şi desăvârşind-o prin El. Altfel, sau n-ar putea 
ieşi din "închisoarea" dumnezeirii Sale, sau S-ar naşte din El o lume prin emanaţie, sau prin 
evoluţie, fără voia Lui. în acest caz, nefiind nicăieri o libertate, n-ar fi niciunde o putere reală. 
Totul s-ar desfăşura automat, ca o putere fără putere. 

Hristos a stat în mijlocul lor pe neaşteptate, puterea Lui dumnezeiască ne¬ 
grăită arătându-se deasupra legilor lucrurilor, prin cele săvârşite arătându-Se 
mai presus de înţelegerea şi forma obişnuită. Deci să nu spună cineva: Cum 
a putut Domnul, al Cărui trup era real, să intre neîmpiedicat, deşi uşile erau 
încuiate? Mai degrabă să cugete, că dumnezeiescul Evanghelist nu spune 
aceasta despre unul ca noi, ci despre Acela care stă pe tron împreună cu 
Dumnezeu-Tatăl şi face lesne toate câte voieşte. Căci, fiind Dumnezeu după 
fire şi adevărat, nu trebuia să se supună ordinii lucrurilor, asemenea celor 
create de El, ci mai degrabă stăpâneşte asupra necesităţii. Fiindcă, în ce mod 
s-a supus marea picioarelor Lui, şi El a călcat peste valuri ca pe uscat, câtă 
vreme trupurilor noastre nu li se supun apele ca un drum aşternut? Sau cum 
a săvârşit celelalte fapte minunate printr-o putere dumnezeiască 2171 ? Dar ace¬ 
lea, vei zice, sunt mai presus de cuvânt. Deci pune-o şi pe aceasta (intrarea 
prin uşile închise) împreună cu acelea şi nu cugeta, ca cei răpiţi de uşurătatea 
proprie spre cugetarea celor ce nu trebuie, că Domnul n-a înviat cu trupul 
acesta, ci fără trup şi lipsit cu totul de templul asumat. Căci, dacă nu poţi 
înţelege lucrarea firii necreate, pentru ce nu recunoşti slăbiciunea celei 
omeneşti 2172 ? Căci acest lucru îmi pare mai înţelept. Deci, acoperă cu tăcerea 
măsura rânduită ţie de către Creatorul. Căci altfel, lepădând cugetarea înţe¬ 
leaptă, vei dispreţui marea taină a învierii, prin care avem toată nădejdea 2173 . 
Să ne aducem aminte de cuvântul lui Pavel: "Căci dacă morţii nu înviază, nici 
Hristos n-a înviat Iar dacă Hristos n-a înviat, zadarnică este credinţa voastră, 
şi sunteţi încă în păcatele voastre" (I Cor. 15,16-17). Şi iarăşi: "Ne aflăm încă 
şi martori mincinoşi ai lui Dumnezeu, pentru că am mărturisit împotriva lui 
Dumnezeu că a înviat pe Hristos, pe Care nu Da înviat, dacă deci morţii nu 
înviază" (I Cor.D,15). Şi ce este cel sculat, dacă nu cel căzut, sau ce este cel 


2171. Legile lucrurilor sunt supuse lui Dumnezeu, căci El le-a rânduit. Dar ele sunt rân¬ 
duite pentru a le ţine pe toate într-o armonie. însă, când ele pot fi călcate şi de om, producând 
dezordine între lucruri, fără ca dezordinea aceasta să devină generală şi permanentă, de ce nu 
le-ar putea Dumnezeu şi depăşi în cazuri particulare pentru scopuri bune, fără ca să producă 
deplasarea generală a lucrurilor potrivite lor, sau depăşirea unei legi într-un caz dat să fie 
urmată de reintrarea acelei legi în funcţia ei? Dumnezeu nu poate da unui trup bolnav o pu¬ 
tere excepţională la un moment spre a se face sănătos, iar după aceea trupul lui să revină sub 
puterea legilor obişnuite? în sfârşit, sunt puteri superioare care pot da lucrurilor materiale sau 
trupurilor puteri care să depăşească puterile care le ţin supuse legilor obişnuite. 

2172. Firea omenească, fiind slabă, nu se poate sustrage din ordinea care stăpâneşte 
natura. Dar firea dumnezeiască îi poate da această putere, de a o face să se strecoare prin uşile 
încuiate. 

2173. Dacă nu admitem că Dumnezeu poate depăşi ordinea legilor obişnuite ale naturii, 
nu admitem nici învierea Lui. Iar fără învierea lui Hristos nu avem nici o nădejde că mai 
urmează ceva după moarte. Şi acest lucru e cel mai absurd. Iată cum, socotind că legile naturii 
sunt totul, recunoaştem că totul este absurd. 








1152 


SFÂNTUL CHIRIL AL ALEXANDRIEI 


I 


înviat, dacă nu cel prăbuşit în moarte? Şi cum vom aştepta noi învierea, dacă 
Hristos n-a înviat templul Său, facându-Se pe Sine începătură a celor adormiţi 
(I Cor. 15,20) şi întâi-născut din morţi pentru noi? Sau cum va îmbrăca acest 
trup stricăcios nestricăciunea, dacă, precum socotesc unii, va coborî în totală 
pierzanie? Şi cum nu i se va întâmpla aceasta, dacă nu va avea nici o nădejde 
a învierii? Deci, păzeşte-te să nu cazi din credinţa cea dreaptă pentru că nu 
pricepi minunea, ci fii înţelept şi adaugă aceasta la celelalte minuni 2174 . 

Priveşte cum, prin intrarea minunată prin uşile încuiate, Hristos a arătat 
iarăşi că e Dumnezeu după fire, şi nu altcineva decât Cel care a convieţuit 
odinioară cu ei. Prin dezvelirea coastei trupului şi prin arătarea urmelor 
cuielor, ne-a dovedit desăvârşit că a ridicat templul trupului Său care atârnase 
pe cruce şi a restaurat viaţa trupului pe care îl purtase, desfiinţând moartea 
specifică trupului, deoarece este Viaţă şi Dumnezeu după fire. Fiindcă ce tre¬ 
buinţă era să-Şi arate mâinile şi coasta, dacă,după nesăbuinţa unora, nu ar fi 
înviat cu trupul Său? Căci, dacă ar fi voit ca ucenicii să cugete altceva despre 
El, de ce nu S-ar fi arătat în altă formă şi, dispreţuind chipul trupului, nu i-ar 
fi chemat spre alte cugetări? Dar, de fapt, arată că este foarte important ca ei 
să creadă în învierea Lui cu trupul, încât, când timpul o va cere, va preface 
trupul Său într-o slavă negrăită şi mai presus de fire. A acceptat să Se arate 
cum fusese înainte, ca să nu se creadă că poartă altă formă decât aceea în care 
a pătimit moartea pe cruce. Că slava Sfântului trup n-ar fi putut fi suportată 
de ochii noştri, dacă Hristos ar fi voit să o arate şi înainte de suirea la Tatăl, 
vei înţelege uşor aducându-ţi aminte de arătarea transfigurată, pe munte, 
înaintea Sfinţilor ucenici. Căci fericitul Evanghelist Matei scrie că, luând 
odată pe Petru, pe Iacob şi pe Ioan, S-a suit în munte şi S-a schimbat la faţă 
înaintea lor, şi faţa Lui strălucea ca soarele, iar hainele Lui erau albe ca lumi¬ 
na (Mt. 17,1-2), iar aceia, neputând suporta vederea, au căzut la pământ 2175 . 


2174. Nu te îndoi de învierea Domnului, pentru că a trecut prin uşile încuiate. Această 
minune se adaugă la celelalte minuni săvârşite de El. 

2175. Bunătatea sau generozitatea şi bogăţia spirituală se reflectă ca lumină pe faţa celui 
care le are. Lumina spirituală devine lumină văzută. E o taină : cum ea produce în materia feţei 
o lumină, care se vede că nu e pur materială. Şi această lumină are diferite grade. Pe faţa lui 
Iisus strălucea orbitor. Dar ea proiecta şi pe hainele Lui o lumină albă ca zăpada, deci mai puţin 
strălucitoare. Dar şi deasupra lui Iisus era un nor luminos. Se întâmplă uneori ca o lumină 
spirituală puternică să facă şi mediul din jur luminos. De aceea, se poate cugeta că lumina lui 
Hristos va umple de lumină tot universul creat. 

însă chiar în lumina orbitoare în care a apărut pe Tabor, Apostolii au cunoscut Persoana 
Lui, precum au cunoscut şi persoanele lui Moise şi flie. Dar, precum o persoană sfântă poate 
proiecta pe faţa ei o lumină de diferite grade, cu atât mai mult putem cugeta că lumina lui 
Hristos se poate arăta în diferite grade. Poate că şi faptul de a nu fi văzut este şi el o acoperire 
supremă de lumină. Evanghelistul Ioan menţionează însă şi amănuntul că, venind Iisus la 
ucenici, le-a arătat mâinile purtătoare de urme ale cuielor şi coasta cu urmele suliţei. Trupul 

Deci, cu mare folos, Domnul nostru Iisus Hristos, neschimbându-Şi templul 
trupului Său în slava cuvenită lui, S-a arătat în chipul Său dinainte, nevrând să 
strămute credinţa în înviere spre un alt chip şi trup decât cel pe care îl luase 
din Sfânta Fecioară, în care a şi murit răstignit, după Scripturi, puterea morţii 
exercitându-se numai împotriva trupului, din care a şi fost scoasă. Căci, dacă 
trupul Lui mort n-ar fi înviat, ce moarte ar fi fost biruită 2176 ? Căci nu ar fi 
încetat stăpânirea stricăciunii prin moartea unei singure făpturi raţionale, sau 
suflet, sau înger, sau însuşi Dumnezeu-Cuvântul 2177 . Deoarece stăpânirea 
morţii se impune numai din cauza stricăciunii, din cauza ei vine şi învierea, 
ca să se desfiinţeze puterea morţii şi să fie doborâtă puterea stăpânitorului 
acestei lumi. Intrarea Domnului prin uşile încuiate trebuie socotită de cei 
înţelepţi ca una dintre celelalte minuni pe care El le-a săvârşit El salută pe 
Sfinţii ucenici cu cuvintele "Pace vouă!", însemnând că El însuşi este pa¬ 
cea 2178 . Cei cărora le este prezent Hristos sunt păziţi numaidecât netulburaţi. 
Aceasta s-a rugat şi Pavel, să le vină de la Dumnezeu celor ce cred în El, 
zicând: "Pacea lui Dumnezeu, care covârşeşte orice minte, să păzească inim¬ 
ile voastre şi cugetele voastre, întru Hristos Iisus" (Filip. 4, 7). El spune că 
pacea lui Hristos mai presus de minte nu e alta decât Duhul Lui, de Care, 
dacă se împărtăşeşte cineva, se umple de tot binele 2179 . 


înviat, chiar făcut uneori vizibil, este atât de schimbat, încât trebuie să convingă pe ucenici 
despre identitatea Lui, prin urmele patimilor. 

De obicei, trupul Lui rămâne în lumină după înviere şi va fi permanent copleşit de lumină 
după înălţare. Aceasta are ca urmare că, deşi trupul rămâne în structura lui definită, totuşi în 
lumina lui sau în lumina extinsă prin trup la infinit, Hristos Se poate arăta cu trupul Lui definit 
şi poate fi prezent Poate comunica prin el, şi poate lucra prin el oriunde voieşte, fără ca trupul 
Lui să fie extins oriunde sau în ubiquitate, sau în infinit. Trupul Lui este totodată nedefinit şi 
posibil de a fi văzut. 

2176. Dacă Hristos nu ar fi arătat că a rămas în trup după înviere, în ce ar fi constat 
învierea Lui sau biruirea morţii? Căci moartea nu se referă decât la trup. 

2177. Numai trupul omenesc era supus corupţiei. Numai în el şi prin puterea superioară 
arătată în el putea fi ea desfiinţată. Hristos trebuia să arate în trupul Lui de după înviere că 
stricăciunea a fost desfiinţată. 

2178. Iubirea, pacea, toate cugetările şi simţirile au ca subiect persoana. Acestea nu pot 
fi înţelese stând în ele înseşi. Pacea deplină, iubirea deplină sunt ale Persoanei supreme, ale 
lui Dumnezeu. De aceea, ea era implicată, ca pace afirmată, în iubirea simţită, în cuvântul ros¬ 
tit. Dar o persoană e pace, iubire, cuvânt nu numai pentru sine, ci şi în relaţie cu altă persoană, 
dar mai ales cu Hristos Fiul lui Dumnezeu, Care S-a făcut om pentru oameni, spre a fi acestea 
pentru ei, spre a fi dătător de pace, de iubire, de cuvânt Toate aceste valori realizează comu¬ 
niunea între persoane. 

2179. Duhul Sfânt este Duhul comuniunii. Căci El trebuie cugetat ca Cel ce Se mişcă 
între Tatăl şi Fiul, întreţinând iubirea între Ei. în Duhul Se întâlnesc, Se trăiesc Unul pe Altul. 
De la Tatăl Duhul purcede ca să Se odihnească peste Fiul, ca bucurie a Tatălui, şi să umple pe 
Fiul de bucuria ce o arată Tatălui. De aceea Duhul de Fiu, plin de bucuria de Tatăl, ni Se dă şi 
nouă de Fiul făcut Om. Iar unde este bucuria unuia de altul, este cea mai adâncă pace. 

"Deci s-au bucurat ucenicii văzând pe Domnul" (In 20, 20) 

Fericitul Evanghelist întăreşte adevărul cuvintelor Mântuitorului, când 
spune că ucenicii s-au umplut de pace şi bucurie, pentru că au văzut pe Iisus. 
Căci ne aducem aminte de cuvintele spuse lor, în chip de ghicitură, cu privire 
la cinstita cruce 2180 şi despre învierea din morţi: "Puţin şi nu Mă veţi mai 
vedea, şi iarăşi puţin şi Mă veţi vedea... şi bucuria voastră nimeni nu o va lua 
de la voi"(ln 16, 16 şi 22). Iudeii, având mintea plină de nebunie, se bucurau 
văzând pe Iisus pironit pe cruce, în timp ce inima Sfinţilor ucenici era apăsată 
de o nestăpânită şi insuportabilă durere. Dar, deoarece este Viaţa după fire, 
El a desfiinţat stăpânirea morţii, a înviat, şi s-a stins bucuria iudeilor, iar dure¬ 
rea Sfinţilor ucenici s-a schimbat în bucurie, odrăslind o veselie cu totul 
nepieritoare. Căci Hristos nu va mai muri, o dată ce a înviat spre desfiinţarea 
păcatului, precum s-a scris (Evr. 9, 26). Căci e viu pururea, şi cu siguranţă că 
va păzi în bucurie nesfârşită pe cei ce nădăjduiesc în El 2181 . Li Se adresează 
iarăşi, repetând încredinţarea: "Pace vouă", stabilind aceasta ca o lege fiilor 
Bisericii. De aceea şi în slujbele dumnezeieşti, ne spunem şi noi unii altora 
aceasta chiar la începutul Tainei Euharistiei. Căci a fi în pace între noi şi cu 
Dumnezeu este ca un izvor şi ca un început a tot binele. De aceea şi Pavel, 
dorindu-le celor chemaţi să aibă cele mai mari binecuvântări, zice: "Har vouă 
şi pace de la Dumnezeu, Tatăl nostru, şi de la Domnul nostru Iisus Hristos" 
(Rom. 1, 7). Iar, îndemnând la pacea cu Dumnezeu pe cei ce nu au crezut 
încă, zice: "în numele lui Hristos, aşadar, ne înfăţişăm ca mijlocitori, ca şi cum 
însuşi Dumnezeu v-ar îndemna prin noi. Vă rugăm, în numele lui Hristos, 
împăcaţi-vă cu Dumnezeu!" (II Cor. 5, 20). Ne îndeamnă nu mai puţin şi 
Proorocul Isaia, zicând: "Să facem pace cuEl, să facem pace cei ce venim" 
(Is. 27, 5). Deci Cel ce a făcut să biruiască pacea,mai bine-zis Cel ce este 
Pacea tuturor, le doreşte pacea, adică Hristos. "Căci El este pacea noastră", 
după Scripturi (Efes. 2,14). 

"Şi Iisus le-a zis iarăşi: Pace vouă! Precum M-a trimis pe Mine 
Tatăl, vă trimit şi Eu pe voi" (In 20, 21) 2182 

Prin acestea Domnul nostru Iisus Hristos i-a hirotonit ca învăţători ai 
lumii şi ca iconomi ai Tainelor Lui dumnezeieşti, şi le-a poruncit să lumineze 


2180. Remarcăm caracterizarea crucii de către Sfinţii Părinţi ca fiind "cinstită", contrar 
grupărilor neoprotestante care nu vor să o cinstească. 

2181. Cât cel ce te iubeşte e în viaţă, e o bucurie pentru tine; Hristos, Cel ce trăieşte în 
veci, îi ţine de-a pururi în bucurie pe cei ce cred în iubirea Lui. 

2182. Hristos le dă ucenicilor porunca propovăduirii, sau a apostolatului, numai îndată ce 
îi convinge^ prin arătarea mâinilor şi a coastei care poartă urmele morţii, că a învins ^moartea 
înviind. El îşi încheie trimiterea de la Tatăl cu învierea Sa. După dovedirea împlinirii învierii îi 

ca nişte luminători şi să strălucească nu numai în ţara iudeilor, potrivit 
poruncii Legii care se aplica de la Dan până la Beer-Şeba, după cum s-a scris 
(II Rg. 3, 10), ci în tot pământul de sub soare, şi celor ce sunt răspândiţi şi 
locuiesc pretutindeni. Deci, adevărat zice Pavel că: "nimeni nu-şi ia singur 
cinstea aceasta, ci dacă este chemat de Dumnezeu" (Evr. 5, 4). Căci Domnul 
nostru Iisus Hristos a chemat la cea mai strălucitoare apostolie pe ucenicii 
Săi, înaintea tuturor, şi a făcut referire la întreg pământul, care căzuse 
arătând, ca Dumnezeu, stâlpii care îl puteau susţine. De aceea a şi spus prin 
glasul Psalmistului despre pământ şi despre Apostoli: "Eu am întărit stâlpii 
lui" (Ps. 74, 3), căci fericiţii ucenici s-au făcut ca nişte stâlpi şi temelie a 
adevărului (ITim. 3,15) 2183 , pe care spune că i-a trimis, precum Da trimis pe 
El Tatăl, arătând demnitatea apostoliei şi slava neasemănată a puterii date lor 
şi indicând calea vieţuirii pe care Apostolii trebuie să o urmeze. Dacă Hristos 
a socotit că trebuie să trimită pe ucenicii Săi, aşa cum Da trimis pe El Tatăl, 
cum nu e necesar ca cei ce vor avea să-L imite să ştie cele pentru care Da 
trimis Tatăl pe Fiul? 


trimite pe ucenici. Prin aceasta, Apostolii continuă trimiterea lui Hristos de către Tatăl. Hristos 
a fost trimis ca Dumnezeu-Fiul de către Dumnezeu-Tatăl. Ca Fiu al Tatălui, El nu avea nevoie 
să fie convins de existenţa Tatălui pentru a-Şi asuma trimiterea dată. Apostolii trebuie convinşi 
că El este Dumnezeu, ca să-şi asume această trimitere, pentru că El li Se arătase şi li Se arăta 
ca Om. Deci, trebuia prin înviere ca acest Om să le demonstreze că e şi Dumnezeu. Şi în aceas¬ 
ta Hristos Se arată ca Mijlocitor. învierea lui Hristos, care va fi baza convingerii lor pentru a 
propovădui că El este Dumnezeu, aduce însă şi noutatea cu adevărat reală şi esenţială în viaţa 
omenirii. Ea dă existenţei oamenilor un sens. Ei ştiu, în baza învierii lui Hristos, că oamenii nu 
există spre moarte, ci spre viaţa de veci. Cât de greu a fost să se primească de către oameni 
faptul învierii lui Hristos arată şi Maria Magdalena care, cu toată iubirea ei uriaşă faţă de El, 
nu poate crede că a înviat până El nu îi vorbeşte. Mereu credea că a fost furat de iudei. Şi Maria 
şi Apostolii au avut o judecată critică. Nu o halucinaţie i-a făcut să propovăduiască cu preţul 
vieţii învierea lui Hristos, ci dovezile reale ale acesteia. 

2183. înainte de răspândirea credinţei în Hristos, lumea, căzută din credinţa într-un unic 
Dumnezeu mai presus de natură, se clătina în nesiguranţa unor conştiinţe care nu ştiau de un 
sens al existenţei şi într-o mulţime de închipuiri despre tot felul de zei, ca forţe ale naturii. Prin 
creştinism, lumea cunoscută în vremea Apostolilor a căpătat o siguranţă şi o unitate. E unitatea 
culturii creştine. Clătinarea din aceasta a început mai târziu, prin gândirea filosofilor necredin¬ 
cioşi, care nu cunosc un sens al existenţei. Clătinarea celor necredincioşi se arată şi în 
neputinţa lor de a se pune de acord. Fiecare susţine altceva. Clătinarea lor e însoţită de haosul 
lipsei de unitate. 

Totuşi, clătinarea de acum e numai a unora. în general, popoarele europene şi americane 
şi, în parte, africane şi australiene sunt creştine. 

E de remarcat că Hristos trimite pe Apostoli la propovăduirea credinţei în El după ce 
învie. Aceasta e dovada cea mai sigură a dumnezeirii Lui şi a sensului dat existenţei. Hristos 
Se arată înviat pentru a-i face pe Apostoli martori şi mărturisitori siguri ai acestei învieri şi ai 
dumnezeirii Sale. 

i 

Deci, explicându-ne în mod felurit modul trimiterii Sale, a zis odată: "N-am 
venit să chem pe cei drepţi, ci pe cei păcătoşi la pocăinţă" (Mt. 9,13); şi iarăşi: 
"Nu cei sănătoşi au nevoie de doctor, ci cei bolnavi" (Mc. 2,17). Iar, pe lângă 
acestea, în alt loc: "M-am pogorât din cer, nu ca să fac voia Mea, ci voia Celui 
ce M-a trimis" (In 6, 38). Iar altă dată: "N-a trimis Dumnezeu pe Fiul Său în 
lume ca să judece lumea, ci ca să se mântuiască prin El lumea" (In 3, 17). 
Deci, concentrând în puţine cuvinte motivele apostoliei lor, zice că îi trimite 
El pe ei, precum Da trimis pe El Tatăl, ca să ştie din aceasta că sunt datori să 
cheme pe cei păcătoşi la pocăinţă, să vindece pe cei bolnavi trupeşte şi 
duhovniceşte, ca, în toate lucrările lor, să nu caute voia lor, ci pe a Celui ce i-a 
trimis, şi să mântuiască, pe cât se poate, prin învăţătură, lumea. Cu adevărat 
vom afla pe Sfinţii ucenici silindu-se să împlinească toate acestea în lucrarea 
lor deosebită, cum vedem din Faptele Apostolilor şi din cuvintele lui Pavel 2184 . 

"Şi zicând acesta, a suflat asupra lor şi le-a zis: Luaţi Duh Sfânt; 
cărora veţi ierta păcatele, le vor fi iertate, şi cărora le veţi ţine 
vor fi ţinute " (In 20, 22-23) 

După ce i-a făcut strălucitori prin marea demnitate a apostoliei şi, precum 
am spus adineauri, i-a arătat iconomi şi slujitori ai Sfintelor Altare, îi sfinţeşte 
îndată, dându-le Duhul Său printr-o suflare văzută, ca să credem şi noi cu 
tărie că Sfântul Duh nu e străin de Fiul, ci e de o fiinţă cu El şi purcede din 
Tatăl prin El 2185 . A arătat că celor chemaţi prin El să fie Apostoli ai lui 
Dumnezeu li se dă în mod necesar Duhul. Şi pentru care pricină? N-ar putea 
lucra ceva din cele ce plac lui Dumnezeu, nici n-ar putea scăpa din lanţurile 


2184. Când Hristos le spune ucenicilor: "Precum M-a trimis pe Mine Tatăl, aşa vă trimit 
şi Eu pe voi", spune nu numai că vor sluji aceleiaşi cauze căreia i-a slujit El, ci şi că îi trimite 
cu autoritatea şi cu puterea cu care Da trimis pe El Tatăl. Deci trebuie să-i ascultăm ca pe 
Hristos, ei împlinind aceeaşi misiune importantă, voită de Dumnezeu. Şi nu numai pe ei, ci şi 
pe urmaşii lor. 

Pe de altă parte, e de remarcat că Hristos Se afirmă numai pe Sine ca trimis de Tatăl, şi 
aceasta în chip nevăzut (deşi a fost şi o trimitere confirmată de botezul Lui de la Ioan), 
deoarece este Fiul lui Dumnezeu. E trimis să Se facă Om între oameni şi pentru oameni. De 
aceea, ucenicii sunt trimişi de El şi numai de El, în chip văzut Sunt trimişi de El, Care e şi 
Dumnezeu, dar e şi Om. Hristos este Mijlocitor între Dumnezeu şi om, Mijlocitor care uneşte 
în Sine pe amândoi. El are două avantaje: e singur trimis de Tatăl şi singur trimite pe ucenici. 

2185. Hristos nu-i trimite pe Apostoli numai cu cuvântul, ci întăreşte această trimitere şi 
prin suflarea Sfântului Duh. Le dă şi lor Duhul pe Care Da primit ca Om de la Tatăl, trimi- 
ţându-i în lume pentru mântuirea oamenilor. Vor lucra şi ei prin Duhul, cum a lucrat Hristos. 
Le dă pe Duhul prin suflare văzută, ca fiecare să se convingă de aceasta văzând suflarea lui 
Hristos asupra celorlalţi şi asupra sa. Şi Ioan descrie aceasta în Sfânta Evanghelie, spre a şti 
toţi cei ce o vor citi. 

păcatului, neîmbrăcându-se mai înainte cu putere de sus (Lc. 24, 49) şi 
nepreschimbându-se în altceva decât ceea ce fuseseră înainte. De aceea s-a şi 
spus către careva dintre cei vechi: "Atunci Duhul Domnului se va cobori 
peste tine şi vei prooroci şi tu cu ei şi te vei face alt om" (IRg. 10, 6). Dar şi 
Proorocul Isaia ne-a vestit că cei ce vor primi pe Dumnezeu îşi vor înnoi put¬ 
erea. Iar preaînţeleptul Pavel, spunând că s-a ostenit mai mult decât alţii în 
lucrarea apostolică, a adăugat îndată: "Dar nu eu, ci harul lui Hristos care 
este cu mine" (I Cor. 15,10). Pe lângă aceasta, mai spunem şi că ucenicii n-ar 
fi înţeles deloc taina despre Hristos, nici nu s-ar fi făcut învăţători adevăraţi, 
dacă n-ar fi fost călăuziţi de lumina Duhului spre descoperirea celor mai pre¬ 
sus de minte şi cuvânt, spre a învăţa, astfel, cele la care trebuie să se urce 2186 . 
Căci se zice: "Nimeni nu poate să zică: Domn este Bsus", după cuvântul lui 
Pavel, "decât în Duhul Sfânt" (I Cor. 12, 3) 2187 . Deci, deoarece aveau să 
spună că Iisus este Domn, adică să-L propovăduiască pe El ca Dumnezeu şi 
Domn, era necesar să primească, unit cu demnitatea apostoliei, harul Duhu¬ 
lui, dăruindu-L Hristos pe El, nevenind din dărnicia altcuiva, ci dăruind pe 
Duhul din Sine. Căci Duhul nu străbate la noi altfel de la Tatăl decât prin 
Fiul 2188 . Deci Legea veche, având umbrele adevărului (Evr. 10,1), poruncea 
ca ungerea preoţilor să se facă într-un mod mai vizibil, ca să fie mai lămurită. 
Astfel, fericitul Moise, cerând aceasta Dumnezeu, a poruncit ca Aaron şi 
leviţii să se spele cu apă (leş. 29, 4). Apoi, junghiind berbecul pentru sfinţire 
şi luând din sângele lui, a uns vârful urechii drepte a lui Aaron, precum s-a 
scris (Lev. 8, 23), dar a pus din el şi pe degetul mare al mâinii lui drepte şi pe 
degetul mare al piciorului drept, desemnând ca într-un chip taina lui Hristos. 
Dacă se folosea apă şi sânge, prin care se făcea sfinţirea, cum ar fi îndoielnic 
că prin ele s-a indicat, în chipuri, frumuseţea nevăzută a adevărului? Iar 
Domnul nostru Iisus Hristos, strămutând chipul Legii în puterea adevărului, 
desăvârşeşte prin Sine însuşi pe slujitorii dumnezeieştilor Altare 2189 . Căci El 


2186. Duhul Sfânt, venind de la Dumnezeu, de dincolo de creaţie, ne dă simţirea că sun¬ 
tem ridicaţi şi noi la înţelegerea şi trăirea celor mai presus de cele pe care le putem simţi, 
cunoaşte şi face în planul creaţiei. 

2187. A spune lui Iisus "Doamne" sau "Domnul" înseamnă a crede cu toată convingerea 
că e Dumnezeu. 

2188. Duhul Sfânt nu ne poate veni decât prin Fiul făcut Om. Numai umanitatea Fiului ne 
face accesibil pe Duhul, ni-L face apropiat. Aceasta pentru că Fiul însuşi ne este apropiat ca 
Om, dar şi pentru că prin El, ca Fiu, suntem creaţi, şi Fiul îl are pe Duhul ca Fiu. Putem să-L 
avem şi noi pe Duhul, ca fraţi, prin har cu Fiul. 

2189. Aaron se sfinţea prin spălare cu apă şi prin sângele berbecului pentru slujirea Sa în 
Sfânta Sfintelor. Pe preoţii Noului Testament Hristos îi sfinţeşte prin apa şi sângele propriu, 
căci S-a jertfit El însuşi, prin aceasta sfinţind umanitatea Sa şi înălţând-o la maxima apropiere 
de Dumnezeu-Tatăl. Această lucrare a Duhului în om reface însăşi firea lui, ridicând-o la o 
înţelegere, la o putere şi la o slavă mai presus de cele ale omului rămas în cadrul naturii sale. 

este adevăratul Miel al sfinţirii şi desăvârşeşte, prin sfinţire, pe cei ce se 
împărtăşesc cu adevărat de firea Sa, făcându-i părtaşi de Duhul şi întărind în 
oarecare fel firea omului intr-o putere şi mărire mai presus de om 2190 . 

Nu e nici o îndoială că explicaţia noastră despre acestea nu e contrară 
adevărului. Dar, probabil, unii, dorind şi căutând să se informeze cât mai 
bine, vor spune: Unde şi când au primit ucenicii Mântuitorului nostru harul 
Duhului? Când Mântuitorul li S-a arătat în casa în care se aflau, îndată după 
înviere, şi a suflat asupra lor, zicând: "Luaţi Duh Sfânt'? La Cincizecime, când 
erau din nou adunaţi la un loc şi "S-a făcut un vuiet, ca de suflare de vânt ce 
vine repede... şi li s-au arătat, împărţite, limbi ca de foc şi au şezut pe flecare 
dintre ei... Şi au început să vorbească în alte limbi, precum le dădea lor Duhul 
a grăi" (Fapte, 2, 2-4)? Fie vom socoti că li s-a dat un har îndoit, fie nu vom 
cunoaşte timpul în care s-au făcut părtaşi cu adevărat de Sfântul Duh, dacă 
spusa Mântuitorului nostru Iisus Hristos şi ceea ce s-a scris în Faptele 
Aspotolilor e adevărat Deci e un fapt îndoielnic, mai ales că şi Hristos însuşi 
a zis: "Vă este de folos ca să Mă duc Eu. Căci dacă nu Mă voi duce, 
Mângâietorul nu va veni la voi, iar dacă Mă voi duce, îl voi trimite la voi" (In 
16, 7). Dar va zice cineva, cercetând acestea: Adevărul Care e Hristos nu 
poate născoci minciuni. Deci, o dată ce a spus clar că nu va veni la ucenici 
Mângâietorul până ce El nu Se va înălţa la Tatăl, ci îl va trimite în mod sigur 
atunci când va fi sus la El, cum se poate spune că a dat harul Duhului, de 
vreme ce încă nu săvârşise plecarea de aici? Dar, deşi cercetarea este foarte 
obscură şi poate tulbura, îşi are dezlegarea cea mai potrivită în credinţa că 
Hristos nu este unul dintre noi, ci Dumnezeu din Dumnezeu, şi-Şi stăpâneşte 
cuvinteleSale pentru iconomia potrivită ţelului Său. 

Căci a făgăduit că va trimite din cer pe Mângâietorul când va fi sus la 
Dumnezeu-Tatăl, ceea ce a şi făcut plecând la Tatăl, şi a asigurat că va revărsa 
Duhul cu îmbelşugare peste cei ce vor să-L primească. Căci orice om poate 
să-L primească prin credinţă, se înţelege în El, şi prin Sfântul Botez. Atunci 
s-a împlinit ceea ce s-a spus prin glasul Proorocului: "Vărsa-voi din Duhul 
Meu peste tot trupul" (Ioil 3, 1). Dar trebuia ca Fiul să apară împreună- 
Dătător al Duhului cu Tatăl, ca cei ce cred în El să înţeleagă că El este 
Puterea Tatălui (I Cor. 1, 24), Care a creat acest univers şi a adus pe om la 
existenţă din nimic. Căci, la început, Dumnezeu-Tatăl, prin Cuvântul Său, 
luând lut din pământ, precum s-a scris, a alcătuit fiinţa, înţeleg pe om, însu- 


2190. Nu numai Fiul creează lumea şi o mântuieşte, ci şi Tatăl o creează prin Cuvântul 
Său, Care e Persoană unită strâns cu Tatăl, şi o desăvârşeşte dăruindu-i pe Duhul prin 
Cuvântul. Lumea creată e opera comuniunii treimice. Orice faptă mare şi dătătoare de bucurie 
e faptă a comuniunii. Nimic nu se face de unul singur. Fiul simtejndemnul şi bucuria Tatălui 
în tot ce face, El comunică omului creat Duhul Său de Fiu, Care îi vine din Tatăl. 

fleţindu-1 după voia Sa şi luminându-1 prin participarea la Duhul Său 2191 . Căci 
"a suflat în faţa lui suflare de viaţă", precum s-a scris (Fac. 2, 7). Dar, când 
omul s-a întâmplat să cadă, prin neascultare, în moarte şi s-a prăbuşit din cin¬ 
stea veche, Dumnezeu-Tatăl l-a rezidit şi l-a readus la viaţă prin Fiul, ca la un 
început. Şi cum l-a restaurat Fiul? Fiul l-a refăcut omorând moartea prin 
moartea propriului Său trup şi readucând neamul omenesc la nestrică- 
ciune 2192 . Căci Hristos a înviat pentru noi. Deci ca să înţelegem că El a fost 
Cel ce a creat la început firea noastră şi ne-a pecetluit prin Sfântul Duh, 
Mântuitorul dăruieşte iarăşi Duhul Sfinţilor ucenici prin suflare văzută, ei 
fiind pârga firii noastre înnoite. Căci Moise scrie despre crearea noastră de la 
început că Dumnezeu a suflat în faţa omului suflare de viaţă. Precum omul s-a 
plăsmuit şi a venit la fiinţă la început, aşa se înnoieşte acum, şi, precum a fost 
format atunci după chipul Ziditorului, aşa şi acum, prin împărtăşirea de 
Duhul, se preschimbă, spre asemănarea cu Făcătorul Său. Cum n-ar fi 
neîndoielnic că Duhul întipăreşte chipul Mântuitorului în sufletele celor ce-L 
primesc, odată ce Pavel îi ceartă pe cei ce au căzut, din slăbiciune, într-o 
observare formală a Legii, prin cuvintele: "Copiii mei, pentru care sufăr iarăşi 
durerile naşterii, până ce Hristos va lua chip în voi" (Gal. 4,19)? Dar zice că 
Hristos nu va lua altfel chip în ei decât prin împărtăşirea de Sfântul Duh şi 
prin vieţuirea după legea evanghelică. Deci Hristos face să locuiască iarăşi 
Duhul Său în ucenicii Săi ca în pârga creaţiei înnoite spre nestricăciune şi 
slavă, după chipul dumnezeiesc 2193 . Fiindcă trebuia ca noi să înţelegem 
adevărul, că Hristos este Dăruitorul Duhului. De aceea a zis Hristos: "Toate 
câte le are Tatăl ale Mele sunt" (In 16, 15). Tatăl are din Sine şi în Sine pe 
Duhul Său, la fel şi Fiul are pe Duhul în Sine, deoarece Duhul este de o fiinţă 


2191. Omul era şi la început făcut pentru a fi nemuritor şi incoruptibil, dar nu prin pu¬ 
terile firii sale create, ci prin duhul care i-a fost insuflat La această înaintare spre nemurire şi 
nestricăciune este readus întâi în Hristos şi apoi în cei ce se unesc cu El, prin dăruirea din nou 
a Duhului, Care a înălţat întâi firea omenească a lui Hristos. 

2192. Propriu-zis chipul lui Dumnezeu întipărit în oameni este chipul Treimii. Pentru că 
Treimea îl creează şi Treimea îl reface. De aceea. Cel ce împlineşte acest chip este Duhul 
Sfânt, Care e suflat la creaţie şi la restaurare de Tatăl, prin Fiul. De aceea, omul este o fiinţă 
comunitară şi se realizează ca om deplin în normalitatea şi bucuria comuniunii cu semenii şi cu 
Sfânta Treime, sau din puterea Sfintei Treimi, Care îl desăvârşeşte ca om prin Duhul Sfânt. 
Totuşi, se poate numi în mod special chipul Mântuitorului, întrucât în Fiul şi în Fiul întrupat Se 
întâlneşte Tatăl cu Duhul. Omul unit cu Hristos e făcut fiu al Tatălui împreună cu El, Care are 
în Sine Duhul Fiului. Dacă nu s-ar simţi fiu al Tatălui, omul n-ar fi după chipul Fiului. Nu s-ar 
simţi fiu al Tatălui dacă nu ar avea în el pe Duhul Fiului sau pe Duhul simţit ca Duh al Fiului. 

2193. în cei ce primesc Duhul lui Hristos prin credinţa în El se revine la nestricăciunea 
virtuală de la început şi la chipul lui Hristos. Căci cel în care se sălăşluieşte Duhul lui Hristos 
trebuie să fie asemenea lui Hristos, Care-L are ca Duh de Fiu din veci. 

cu Tatăl şi purcede din El 2194 , având în Sine prin fire toate cele proprii 
Tatălui. 

Din aceasta vom arăta că, deşi a făgăduit de multe ori să facă multe la tim¬ 
pul potrivit, în parte le-a făcut chiar şi mai înainte de timpul stabilit, spre asi¬ 
gurarea noastră că în mod sigur toate cele spuse de El se vor împlini 2195 . A 
tăgăduit că va învia pe morţi şi va aduce la viaţă pe cei ce zac în pământ şi în 
ţărână: "Vme ceasul şi acum este, când morţii vor auzi glasul Fiului lui 
Dumnezeu... şi vor ieşi cei ce au făcut cele bune spre învierea vieţii, iar cei ce 
au făcut cele rele, spre învierea osândirii"Qn 5, 25 şi 29) 2196 . Dorind să ne 
asigure că va putea împlini aceasta, ne-a învăţat, zicând: "Eu sunt învierea şi 
Viaţa" (In 11, 25). Dar, deoarece mărimea minunii de a învia o făcea de 
necrezut, spre folosul nostru anticipează timpul învierii şi ne dă un semn prin 
învierea lui Lazăr, a fiului văduvei şi a fiicei lui Iair. Şi ce mai face pe lângă 
acestea? Prezice că învierea Sfinţilor va fi atotslăvită, căci zice: "Atunci drepţii 
vor străluci ca soarele în împărăţia Tatălui lor" (Mt. 13, 43). Iar ca să se 
creadă că spune adevărul, a dăruit dinainte ucenicilor Săi o vedere a ei. Căci 
luând pe Petru, pe Iacob şi pe Ioan, S-a suit în munte şi S-a schimbat la faţă 
înaintea lor şi faţa Lui strălucea ca soarele, iar hainele Lui erau albe ca zăpada 
(Mt 17,2 ş.u.) 2197 . Deşi făgăduise că va face acestea la timpurile cuvenite, le 
Dace, în parte, şi înainte de timpul cuvenit, ca arvună a ceea ce se aştepta, pen¬ 
tru ca întreaga lume să creadă în mod neîndoielnic. La fel, spunând că va 
trimite la noi pe Mângâietorul, când va pleca la Tatăl, şi stabilind timpul când 
va dărui peste toţi şi toate harul Lui, a dat ucenicilor prima dovadă a 
făgăduinţei, din multe prilejuri pe care le-am arătat mai înainte. 


2194. Este de remarcat că Sfântul Chirii spune despre Tatăl că are pe Duhul provenind 
sau purcezând din Sine, pe când despre Fiul, numai că îl are în Sine, deci nu purcede de la El. 
Dar Fiecare are pe Duhul în Sine, deci îl au Amândoi, trăind în Duhul, în alt fel, unitatea Lor. 

2195. Aici vrea să spună că Hristos nu Sa mulţumit numai să anunţe anumite fapte pe 
care le va face în viitor, de pildă trimiterea Duhului la Cincizecime, ci face acest lucru intr-o 
oarecare măsură şi înainte, ca să arate că îl va face şi în viitor. De aceea dă ucenicilor, înainte 
de Cincizecime, pe Duhul prin suflare asupra lor. Sau învie pe Lazăr ca să dea asigurarea că va 
învia şi El. Prin aceasta face şi mai uşor de crezut săvârşirea spre mântuirea generală a ceea 
ce va face în viitor. Hristos, înviind pe Lazăr, a făcut mai uşor de crezut învierea proprie. Dar 
învierea lui Lazăr face să se creadă mai uşor şi fără dubii că va învia şi pe oameni. 

2196. Numai cei uniţi cu Hristos vor ieşi spre viaţa adevărată. Ceilalţi vor ieşi spre o viaţă 
mai mult moartă, seacă, goală de bucurie, chinuită. 

2197. Aşa cum faţa lui Hristos a strălucit ca soarele pe muntele Taborului, aşa vor străluci 
drepţii în împărăţia Tatălui. Lumina vieţii dumnezeieşti plenare, inclusiv a bunătăţii, va face pe 
toţi drepţii să strălucească asemenea soarelui în împărăţia cerurilor. Lumina bucuriei şi a 
bunătăţii feţelor umane se va răspândi peste universul întreg. Dar în lumina generală fiecare 
va fi cunoscut neconfundat Tot ce făgăduia Hristos că va face în chip minunat în viitor, sau în 
viaţa viitoare, dovedea anticipat prin unele fapte. Minunile pe care le făcea aveau şi acest rost. 


â 

Ucenicii primesc împărtăşirea Sfântului Duh când a suflat asupra lor, 
zicând: "Luaţi Duh Sfânt!", căci Hristos nu putea spune: "Luaţi", dacă n-ar fi 
dat Iar în zilele Cincizecimii, făcând Dumnezeu mai vădită anunţarea haru¬ 
lui şi arătarea Sfântului Duh sălăşluit în ei, s-au arătat limbi ca de foc de¬ 
asupra lor, care nu înfăţişau începutul harului, în inimile lor, ci, mai degrabă, 
arătând timpul când au fost înzestraţi cu darul limbilor. De fapt s-a scris că au 
început să vorbească în alte limbi, cum le-a arătat Duhul să grăiască. E de 
subliniat că au început să grăiască şi că darul diferitelor limbi a coborât peste 
ei. Duhul era în ei şi lucra prin ei. Căci, precum Tatăl a grăit din cer, mărtu¬ 
risind despre Fiul Său, zicând: "Acesta este Fiul Meu cel iubit, întru Care am 
binevoit" (Mt. 3, 17), şi a săvârşit aceasta spre informarea şi asigurarea 
ascultătorilor, făcând să se audă un sunet care pătrunde în urechi, aşa şi 
acum a făcut vădită manifestarea harului dat Sfinţilor Apostoli, trimiţând 
asupra lor limbi în chip de foc şi tăcând pogorârea Duhului să imite bătaia unui 
vânt puternic. Că şi aceasta s-a dat ca un semn iudeilor poţi cunoaşte uşor 
când auzi pe Dumnezeu, Stăpânul tuturor, zicând prin glasul Proorocului: "în 
limbile altora se va grăi poporului acestuia" (Is. 28,11), şi nu vor crede. Deci, 
ca să credem că fericiţii ucenici sunt părtaşi ai Sfântului Duh, încununaţi cu 
harul de sus, de la Hristos, capabili de propovăduirea adevărului, şi că slava 
apostoliei lor e vrednică de admirat, fiind mărturisiţi prin darul de sus, s-a 
pogorât peste ei focul în chip de limbi. 

Cred că prin acestea am spus destul pentru a explica exact înţelesul 
cuvintelor din fruntea acestei expuneri. Dar, deoarece se cuvine să avem toată 
grija în ceea ce spunem, ca să nu se ivească iar vreo sminteală între fraţi, din 
bârfirea unora, să adăugăm la cele spuse şi aceasta, ca să respingem cele ce 
ar putea să apară. Vom afla scris în cele următoare că Toma, zis Geamănul, 
nu era cu ucenicii când a venit Iisus. Va întreba cineva cu multă dreptate: 
dacă lipsea, cum s-a arătat părtaş de Sfântul Duh dăruit celorlalţi când 
Mântuitorul, arătându-Se ucenicilor, a suflat asupra lor, zicând: "Luaţi Duh 
Sfânt'? Răspundem că puterea Duhului a venit în fiecare dintre cei care au 
primit barul şi a împlinit scopul Celui ce Da dat Dar Hristos nu Da dat numai 
unora, ci tuturor ucenicilor. Deci îl primesc şi cei ce nu erau de faţă, dărnicia 
Dăruitorului nerăsfrângându-se numai asupra celor prezenţi, ci urcând la 
întreaga ceată a Sfinţilor Apostoli. Iar că prin acestea nu cugetăm nimic forţat 
şi acest cuvânt al nostru nu este exagerat, vom adeveri din înseşi Sfintele 
Scripturi, aducând spre dovadă cele cuprinse în cărţile lui Moise. Domnul 
Dumnezeu a poruncit odinioară preaînţeleptului Moise să aleagă bărbaţi 
bătrâni, în număr de şaptezeci, din adunarea iudeilor, făgăduind deschis: "Voi 

lua din duhul care este peste tine şi voi pune peste ei" (Num. 11,17) 2198 . Şi i-a 
ales Moise şi a împlinit porunca dumnezeiască. Dar doi din cei şaptezeci de 
bătrâni rânduiţi au lipsit şi au rămas în tabără Eldad şi Medad. Apoi 
Dumnezeu, punând în toţi Duhul Său, după făgăduiala dată, cei adunaţi de 
Moise, luând harul, au început îndată să proorocească. Dar prooroceau şi cei 
doi rămaşi în tabără, venind şi în ei harul de sus (Num. 11, 25-26). De aceea 
Iosua, numit al lui Navi, care şedea mereu lângă Moise, nepricepând îndată 
înţelesul tainei, ci socotind că aceia, imitând pe Datan şi Abiron, proorocesc 
contrar celor adunaţi lângă Moise, a zis către el: "Eldad şi Medad proorocesc 
în tabără...Domnul meu Moise, opreşte-i". Şi ce zice la acestea acel bărbat cu 
adevărat înţelept şi mare, înţelegând, ca un înţelept, lucrarea harului dată lor 
şi puterea Duhului? "Oare râvneşti starea mea? O, de ar £ toţi prooroci în 
poporul Domnului şi de ar trimite Domnul duhul Său peste ei" (Num. 11,29). 
Vezi cum mustră cuvintele lui Iosua, care nu pricepea ceea ce se săvârşeşte? 
El ar fi dorit ca Dumnezeu să fi dat Duhul poporului întreg. Dar aceasta se va 
întâmpla la timpul său, când însuşi Stăpânul tuturor, adică Hristos, va dărui 
Duhul Său, suflând asupra Apostolilor, ca dintr-o pârgă, celor ce trebuie să-L 
primească, zicând: "Luaţi Duh Sfânt!". Deci, chiar dacăToma a lipsit, nu a fost 
înlăturat de la primirea Duhului, căci Duhul Se mişcă spre fiecare dintre cei 
ce trebuie să-L primească şi care se află în numărul cinstiţilor Săi Apostoli. 

Iar Hristos, dând Duhul, zice: "Cărora veţi ierta păcatele, iertate vor £, iar 
cărora le veţi ţine, ţinute vor £", deşi numai Dumnezeu poate să dezlege de 
păcate pe cei ce au păcătuit. Căci cui s-ar cuveni să dăruiască iertarea celor 
ce au păcătuit împotriva Legii dumnezeieşti, dacă nu Celui ce a stabilit 
Legea? Dreptatea cuvântului se vede din înseşi cele ce se petrec cu noi. Cine 
îndrăzneşte să dispună după propria putere de legile împărăteşti şi să calce 
cele rânduite prin hotărârea şi gândirea stăpânitorilor, decât cel învestit cu 
cinstea şi mărirea împărătească? De aceea cu înţelepciune s-a zis: "Fără 
respect este cel ce zice împăratului: Calci Legea" (Iov 34,18). Deci, în ce mod 
şi pe ce temei a îmbrăcat Mântuitorul pe ucenicii Săi cu demnitatea cuvenită 
firii dumnezeieşti? Cuvântul lui Dumnezeu a făcut aceasta cu toată dreptatea, 


2198. Aceşti presbiteri nu erau bătrâni ca vârstă, căci bătrânii ca vârstă se numesc în 
limba greacă gherontes. Ei erau oameni mai dotaţi spiritual. Şi ei primesc prin Moise din 
Duhul dumnezeiesc, dat întâi lui Moise ca unui fel de ierarh, ca într-o hirotonie de preoţi, la 
porunca lui Dumnezeu. Moise, care era chipul lui Hristos, a primit direct de la Dumnezeu cali¬ 
tatea sa de arhiereu. Deci n-au dreptate grupările neoprotestante când refuză să recunoască 
presbiterilor Noului Testament un har special. Că "bătrânii" care au primit harul de la Moise 
nu erau bătrâni ca vârstă se vede şi din faptul că între ei era şi Iosua Navi, care a luat condu¬ 
cerea poporului după ce mulţi ani îl condusese Moise, conducând şi el cu vigoare poporul. 

) 

neputând greşi faţă de ceea ce se cuvine lui Dumnezeu 2199 . Căci a socotit că 
cei ce au în ei pe Duhul au şi puterea de a ierta păcatele unora şi de a le ţine 
pe ale altora, odată ce locuieşte în ei Duhul, Care le iartă şi le ţine după voia 
Lui, chiar dacă face lucrul acesta prin oameni. 

Purtătorii de Duh iartă păcatele sau le ţin, după înţelegerea mea, în două 
moduri. Căci sau cheamă la Botez pe cei ce sunt vrednici de acesta prin 
curăţia vieţii şi prin proba credinţei, sau îi împiedică şi îi opresc pe alţii de la 
harul dumnezeiesc dacă încă nu s-au făcut vrednici. Sau, iartă şi ţin păcatele, 
mustrând pe fiii Bisericii care păcătuiesc, iar pe cei ce se pocăiesc îi iartă, pre¬ 
cum Pavel l-a izgonit pe cel desfrânat din Corint "spre pieirea trupului, ca 
duhul să se mântuiască" (I Cor. 5, 5), dar l-a reprimit în obşte, ca nu cumva 
să se piardă din pricina unei dureri prea mari, precum spune în Epistolă. 
Deci, când Duhul lui Hristos, sălăşluindu-Se în noi, împlineşte numai cele 
cuvenite lui Dumnezeu, cu siguranţă este Dumnezeu Cel viu, învestit prin 
fire cu strălucita mărire a firii dumnezeieşti şi cu stăpânire asupra legilor 
sfinte. 


"Iar Toma, unul din cei doisprezece, cel numit Geamănul, 
nu era cu ei când a venit Iisus. Deci au zis ceilalţi ucenici: 

Am văzut pe Domnul! Dar el le-a zis: Dacă nu voi vedea, 
în mâinile Lui, semnul cuielor, şi dacă nu voi pune degetul meu 
în semnul cuielor, şi dacă nu voi pune mâna mea în coasta Lui, 
nu voi crede" (In 20, 24-25) 

Minunile mai presus de fire sunt privite totdeauna cu necredinţă, şi orice 
întrece raţiunea obişnuită nu e uşor de primit de către cei ce aud despre ele. 
De abia vederea îi face să înlăture bănuielile, atrăgând în mod silit spre con¬ 
simţire. Aşa ceva a pătimit şi preaînţeleptul Toma, care nu a primit uşor 
mărturia adevărată a celorlalţi ucenici despre învierea Mântuitorului nostru, 
deşi Legea lui Moise spune că tot cuvântul se va întemeia pe spusa a doi sau 
trei martori (Deut. 17, 6). Dar socotesc că ucenicul nu a refuzat atât de mult 
să creadă în cele spuse, ci că a fost determinat de durerea de a nu se învred- 


2199. Se vede şi de aici că Hristos vorbeşte cu conştiinţa că e Dumnezeu. Numai El poate 
dispune de iertarea călcării oricărei legi. în această putere dată ucenicilor arată că e una în 
gândire şi voinţă cu Tatăl. Căci n-ar putea dispune de ceva care se cuvine numai lui Dumnezeu, 
dacă n-ar fi Fiul Lui şi de o fiinţă cu El. Dându-le Apostolilor şi urmaşilor lor această putere, 
numai după ce a suflat peste ei Duhul Sfânt, arată că Duhul iartă sau ţine păcatele prin ei, ca 
Unul ce e de o fiinţă cu Tatăl. Deci nu prin puterea lor iartă sau ţin păcatele urmaşii Apostolilor, 
ci prin puterea dată lor de Duhul Sfânt şi prin luminarea venită de la El. Duhul le luminează 
conştiinţa spre a face ceea ce e de folos celor ce se spovedesc. 

nici şi el de vederea Mântuitorului nostru. Căci socotea poate că nu va avea 
parte de vederea Lui 2200 . Ştia că Domnul este Viaţa prin fire şi are putere de 
a scăpa de moarte şi de a desfiinţa stăpânirea stricăciunii. Căci Cel ce a scăpat 
pe alţii de moarte putea să o depărteze de propriul trup. In foarte marea sa 
bucurie Toma ajunge aproape de necredinţă. Era însetat de dorinţa de a-L 
vedea şi de a se încredinţa deplin că a înviat, după cum făgăduise 2201 . Căci 
Mântuitorul spusese: "puţin şi nu Mă veţi mai vedea, şi iarăşi puţin şi Mă veţi 
vedea ... şi se va bucura inima voastră" (In 16, 16 şi 22). Socotesc că dorinţa 
ucenicului de a se încredinţa a fost binevenită pentru ca, prin asigurarea lui, 
să credem şi noi, cei de după el, în chip neîndoielnic, că trupul care a atârnat 
pe cruce şi a pătimit moartea a fost făcut viu de Tatăl prin Fiul. De aceea şi 
Pavel zice: "De vei mărturisi cu gura ta că Iisus este Domnul şi vei crede în 
inima ta că Dumnezeu Da înviat pe El din morţi, te vei mântui" (Rom. 10, 9). 
Căci, deoarece nu firea trupului s-a făcut pricină a vieţii, ci faptul s-a săvârşit 
mai degrabă prin lucrarea firii dumnezeieşti negrăite, careia îi aparţine prin 
fire puterea de a face toate vii, Tatăl prin Fiul S-a făcut lucrător asupra tem¬ 
plului trupului lui Hristos nu fiindcă nu ar fi putut Cuvântul să-Şi învie trupul 
Său, ci pentru că ceea ce lucrează Tatăl lucrează prin Fiul (fiindcă El este 
Puterea Lui), şi ceea ce săvârşeşte Fiul este desigur de la Tatăl 2202 . Deci sun¬ 
tem învăţaţi, prin puţinătatea credinţei fericitului Toma, că taina învierii s-a 
lucrat asupra trupului nostru pământesc şi în Hristos ca într-o pârgă a 
omenirii. El nu a fost, cum zic unii, o nălucire sau o umbră, care a luat chip 


2200. A fost rânduiala lui Dumnezeu absenţa lui Toma de la prima arătare a lui Hristos 
ucenicilor, ca, prin pipăirea urmelor cuielor din trupul Lui şi a coastei Lui, să se dea o dovadă 
şi mai hotărâtă despre învierea Lui reală. Hristos li S-a dezvăluit Măriei numai prin rostirea 
numelui ei, lui Luca şi Cleopa li S-a dezvăluit pe drumul spre Emaus prin tâlcuirea Scripturilor 
cu privire la El şi prin frângerea pâinii, prin care Dau cunoscut (Lc. 24, 13-24). Celor unspre¬ 
zece ucenici Hristos S-a dezvăluit în seara zilei învierii prin arătarea mâinilor şi a coastei rănite. 
Lui Toma îi va dovedi că a înviat cu trupul prin îngăduinţa de a pipăi în trupul Lui urmele 
cuielor şi ale suliţei. A ieşit cu trupul din lumina ce-i copleşea în grade diferite, după cum a fost 
necesar. însă faptul că Hristos nu stă mereu între ucenicii Săi după înviere, ci apare din când 
în când, arată că trupul Lui înviat nu mai era ca cel dinainte de înviere. Modul Lui obişnuit era 
de a fi copleşit de lumină, pe care însă oamenii nu-1 pot vedea aşa cum îl vor vedea în viaţa 
viitoare. Ii Se arată numai atât cât era necesar ca să-i convingă că a înviat în mod real. 

2201. Sfântul Chirii nu exclude supoziţia că Toma credea deplin în învierea lui Hristos, 
dar socotea că El Se află într-un trup care nu mai poate fi văzut. Când el spune: "dacă nu voi 
pune degetul în semnul cuielor nu voi crede...", el spune de fapt: "Nu voi crede că El mai poate 
fi văzut, de nu voi pune degetul meu în urma cuielor". Dar tocmai această mare bucurie pro¬ 
dusă în el de învierea lui Hristos, vecină cu necredinţa că poate fi văzut, l-a făcut să dorească 
puternic să-L vadă şi să se convingă prin pipăirea urmelor cuielor. 

2202. în nici o lucrare nu e Tatăl fără Fiul sau Fiul fără Tatăl. Deci şi învierea trupului lui 
Iisus Hristos e opera Ambilor. Iubirea culminantă se arată în această nedespărţire a lucrării 
Unuia de a Celuilalt Cel ce mă iubeşte mă întăreşte în lucrarea mea. 


) 

omenesc, imitând trăsăturile înfăţişării noastre, nici, cum au socotit unii cu 
neînţelegere, n-a fost un trup spiritual format dintr-o substanţă subţire şi 
eterică, adică altceva decât trupul. Căci aşa cred unii că trebuie să înţeleagă 
expresia "trup spiritual". Deoarece temeiul nădejdii noastre şi puterea 
credinţei neclintite se concentrează în taina cu privire la trup, după mărturia 
Sfintei şi Celei de o fiinţă Treimi, fericitul Evanghelist a alăturat foarte folo¬ 
sitor cuvintele lui Toma de cele ce le înfăţişase mai înainte. Căci, priveşte 
cum Toma nu doreşte numai să vadă pe Domnul, ci să şi cerceteze urmele 
cuielor, adică rănile produse în trup. Fiindcă afirmă că aşa va crede sigur şi 
va fi în acord cu ceilalţi că Hristos a înviat cu adevărat şi că a înviat în trup. 
Căci se poate spune că ceea ce a fost mort s-a întors la viaţă şi că învierea s- 
a produs în ceea ce fusese supus morţii. 

"Şi după opt zile, ucenicii Lui erau iarăşi înăuntru, şi Toma, 
împreună cu ei. Şi a venit Iisus, uşile fiind încuiate, şi a stat 
în mijloc şi a zis: Pace vouă! Apoi a zis lui Toma: Adu degetul tău 
încoace şi vezi mâinile Mele şi adu mâna ta şi o pune în coapsa 
Mea şi să nu fii necredincios, ci credincios " (In 20, 26-27) 

S-a arătat Hristos iarăşi luminos ucenicilor Săi în chip minunat ca 
Dumnezeu 2203 . Căci n-a cerut, ca noi, să I se deschidă uşile spre a păşi 
înlăuntru, ci, dispreţuind cursul firesc al lucrurilor, a trecut prin uşi şi a apărut 
pe neaşteptate în mijlocul încăperii, dăruind şi fericitului Toma vederea mi¬ 
nunii pe care o săvârşise altă dată. Căci avea nevoie de acest leac cel care 
suferea mai mult şi avea mai puţină credinţă. Se foloseşte iarăşi de urarea pe 
care o avea pe buze în mod obişnuit şi le dă binecuvântarea păcii, ca o pildă 
pentru noi, precum am spus înainte. Cineva se va mira cu dreptate de cele 
spuse întocmai. Căci autorul cărţii a observat exact ceea ce s-a întâmplat, şi 
nu spune doar că Hristos S-a arătat ucenicilor, ci vădeşte că a făcut aceasta 
după opt zile şi că ei erau adunaţi împreună. Şi ce însemna că sunt adunaţi 
toţi în casă, dacă nu că le era rânduit în chip tainic aceasta 2204 ? Spunem 
aceasta pentru a sublinia că Hristos a rânduit în mod clar timpul adunărilor 
(slujbelor) şi întâlnirilor cu El (al Liturghiilor). Căci vine şi, într-un fel, 


2203. Sfântul Chirii zice despre orice arătare a lui Hristos ucenicilor după înviere că a 
"luminat". E de remarcat apoi că, deşi Hristos nu fusese de faţă cu trupul, când Toma a spus 
că nu va crede de nu va pune degetul şi mâna sa în urmele cuielor şi în coasta Lui, arătându-Se 
după opt zile, îi repetă lui Toma exact cuvintele lui. 

2204. Ucenicii au simţit că Hristos li Se va arăta iarăşi după opt zile. Aşa s-a stabilit ca 
sărbătoare regulată a întâlnirii cu Hristos, în Liturghie, duminica, aceasta fiind ziua întâi a 
creaţiei înnoite. 

sălăşluieşte în aceeaşi casă cu cei adunaţi în numele Lui, mai ales în ziua a 
opta, adică duminica. Dar să ne amintim şi aceasta: o dată S-a arătat celorlalţi 
ucenici, iar altă dată iarăşi li Se arată, când Toma era de faţă. Căci s-a scris 
mai înainte:" Fiind seară, în ziua aceea, întâi a săptămânii (duminica), şi uşile 
fiind încuiate... a stat în mijloc". Ia aminte că era în prima zi a săptămânii, 
adică duminica, când li S-a arătat ucenicilor adunaţi, şi că în a opta zi 
următoare li Se arată din nou. Căci, spunând Evanghelistul "în a opta zi", să 
nu credem că a indicat ziua a noua, ci spune aceasta cuprinzând în număr şi 
ziua a opta în care Se arătase. 

Cu dreptate deci facem sfintele întâlniri în biserici în ziua a opta. Şi, dacă 
trebuie să spunem ceva în chip acoperit, pentru cele cuprinse aici, închidem 
uşile, pentru că Hristos vine şi ni Se arată tuturor, în mod nevăzut şi văzut; 
nevăzut, ca Dumnezeu, şi văzut, în trup. Fiindcă ne îngăduie să ne atingem 
de Sfântul Lui trup 2205 . Prin harul lui Dumnezeu ne bucurăm de împărtăşirea 
de Sfânta Euharistie, primind în mâini pe Hristos, ca să credem cu tărie că El 
a înviat cu adevărat templid trupului Său 2206 , căci împărtăşirea de Taina 
Euharistiei este o mărturie a învierii lui Hristos. Ea este vădită prin cuvintele 
pe care le-a spus când a săvârşit chipul Tainei. Căci, frângând, precum s-a 
scris, pâinea, le-a dat-o zicând: "Acesta este Trupul Meu, care se dă pentru 
voi; aceasta să faceţi spre pomenirea Mea" (Lc. 22,19). Deci împărtăşirea de 
Sfintele Taine este o mărturisire adevărată şi o pomenire că Domnul a murit 
şi a înviat din pricina noastră şi pentru noi 2207 . Să părăsim, ca pe un lucru 
pierzător, necredinţa şi, după ce ne-am atins de Trupul lui Hristos, să deve¬ 
nim foarte credincioşi, având cea mai sigură cugetare. 

Iubitorul de învăţătură să-şi aducă aminte că Domnul a oprit-o pe Maria 
Magdalena să-L atingă, zicând: "Nu te atinge de Mine, căci încă nu M-am suit 
la Tatăl Meu". Dar lui Toma îi îngăduie să-I pipăie coasta şi să cerceteze cu 
degetul urmele cuielor. Am arătat deja de ce a făcut Domnul astfel, dar vom 


2205. în Sfânta Liturghie ne atingem sau primim Sfântul Lui trup, dar în chip nevăzut. El 
e prezent în mod real, dar nu-L vedem. îl sesizăm cu sensibilitatea spirituală a credinţei, dar 
nu cu simţurile trupului. 

2206. Ne împărtăşim de trupul Lui înviat. De aceea nu-L vedem, cum nu-L vedeau per¬ 
manent nici ucenicii. Dar în faptul că ni se dă spre împărtăşire avem dovada învierii Lui. în fap¬ 
tul că se afla mai mult în mod nevăzut aproape de Apostoli avem dovada că ni se poate da şi 
nouă în chip nevăzut. Hristos uneşte în Sine nevăzutul, care ni se împărtăşeşte prin trupul Lui, 
cu văzutul. Ni se împărtăşeşte real, dar nevăzut. Nevăzutul nu e lipsa văzutului în El, ci 
copleşirea văzutului de lumina ce se naşte din străbaterea trupului de spiritualitatea bunătăţii, 
fiind un fenomen de mare şi neînţeleasă taină. 

2207. Dacă n-ar fi murit şi înviat cu trupul, nu ne-ar putea da în mod nevăzut, dar real, 
spre împărtăşire trupul Său în Euharistie. Trupul neînviat, care nu a murit anterior, nu ni s-ar 
putea dărui spre împărtăşire. Deci două rezultate au avut moartea şi învierea Lui: au desfiinţat 
moartea şi, drept urmare, Hristos ne poate dărui trupul Său înviat în Euharistie. 


) 

reaminti, reluând ceea ce am spus. Nu venise timpul ca Maria să-L atingă, 
deoarce încă nu fusese sfinţită prin harul Duhului Sfânt. Căci fiind încă 
Hristos cu noi şi nefiind încă înălţat la Tatăl din ceruri, era cu neputinţă ved¬ 
erea pogorârii Mângâietorului la oameni. Dar lui Toma îi îngăduie să-L 
atingă, pentru că el se îmbogăţise cu Duhul împreună cu ceilalţi. Căci, pre¬ 
cum am spus înainte, nu a fost văduvit de Duhul pentru că nu se afla cu 
ceilalţi. Fiindcă dărnicia Dătătorului se revărsa şi asupra lui, darul acor- 
dându-se tuturor Sfinţilor ucenici. 

Socotesc că, pe lângă acestea, mai trebuie explicat şi faptul următor: 
Toma a pipăit coasta Mântuitorului şi rănile produse de suliţa ostaşului şi a 
văzut şi urmele cuielor. Dar va zice poate cineva: Cum se vedeau semnele 
stricăciunii în trupul nestricăcios? Căci urmele găurilor făcute în mâini şi în 
coastă, ca şi urmele rănilor şi înţepăturilor produse prin fier sunt o dovadă a 
stricăciunii trupeşti, deşi faptul că trupul lui Hristos a fost replăsmuit întru 
nestricăciune ne obligă să-l vedem dezbrăcat de urmele stricăciunii şi de 
stricăciunea însăşi. Căci, oare de şchioapătă cineva, va şchiopăta şi după 
înviere? Iar dacă cineva şi-a pierdut un ochi în viaţa aceasta, va învia lipsit de 
vedere? Căci cum, va zice acela, am lepădat stricăciunea, dacă urmările ei se 
păstrează şi stăpânesc mai departe mădularele noastre? Cred că problema 
aceasta nu trebuie lăsată necercetată. La îndoielile acestea răspundem, pe cât 
se poate, că în starea înviată nu va mai rămâne în noi nici o rămăşiţă de 
stricăciune 2208 , ci, precum a spus înţeleptul Pavel despre trupul acesta: "Se 
seamănă întru necinste, înviază întru slavă, se seamănă întru slăbiciune, 
înviază întru putere" (I Cor. 15, 43). Dar ce poate fi învierea trupului acesta 
întru putere şi slavă, dacă nu lepădarea a toată slăbiciunea şi necinstea, din 
stricăciune şi patimi, şi întoarcerea la starea de la început? Căci trupul ome¬ 
nesc s-a făcut pentru moarte şi stricăciune. Iar, deoarece Toma a cerut şi 
această dovadă spre a se încredinţa, în mod necesar Domnul nostru Iisus 
Hristos, nelăsând nici un motiv puţinătăţii în credinţă, I se arată aşa cum a 
cerut să-L vadă. Chiar când S-a înălţat la ceruri şi a făcut cunoscut înţelesul 
tainei Sale Puterilor, începătoriilor şi Stăpâniilor de sus şi căpeteniilor cetelor 
îngereşti, li S-a arătat în acelaşi fel, ca ele să creadă că însuşi Cuvântul ce era 
din Tatăl şi în Tatăl S-a făcut cu adevărat Om pentru noi şi să ştie că atâta grijă 
are de făpturile Sale, încât a şi murit pentru mântuirea lor 2209 . 


2208. Este vorba despre corupţia adusă prin păcat, care a despărţit firea noastră de unirea 
cu Dumnezeu, care o menţine în viaţa normală. 

2209. Hristos, după ce S-a arătat celor din iad, scoţându-i de acolo, prin moartea pentru 
ei, care au aflat despre venirea Lui şi au crezut în ea, Se înalţă şi Se arată şi Puterilor îngereşti 
printre care trece, ca să vadă şi ele cât de mult iubeşte El făpturile Sale umane căzute, încât S-a 
făcut Om şi a murit pentru ele. De aceea a păstrat urmele pătimirii pentru făpturile Lui ca 
semne ale unei alte forme a slavei Lui. Dacă n-ar fi voit să le arate oamenilor dragostea până 

Pentru a face şi mai clar ascultătorilor înţelesul cuvântului, voi arăta cele 
spuse prin glasul lui Isaia despre acestea. El zice: "Cine este Acesta care vine 
din Edom, cu roşeala hainelor Lui din Bosra?" (îs. 63,1). Cei ce strigă aces¬ 
tea, adică: "Cine este Acesta care vine din Edom?", adică de pe pământ, sunt 
îngerii şi Puterile spirituale, căci se minunează de Domnul Care Se înalţă la 
ceruri. Şi, văzându-L înroşit de sângele propriu, zic către El, încă neînţelegând 
taina: "Pentru ce ai îmbrăcămintea roşie şi veşmântul Tău este roşu ca al 
celui ce calcă în teasc?" (Is. 63, 2). Căci ei aseamănă culoarea sângelui cu 
vinul cel nou din strugurii de curând călcaţi. Şi ce zice către ei Hristos? Întâi, 
ca să fie cunoscut că este Dumnezeu după fire, spune: "Eu grăiesc, zice, drep¬ 
tatea" (Is. 63,1), spunând "grăiesc", în loc de "învăţ". Iar Cel ce învaţă drep¬ 
tatea trebuie să fie Dătătorul Legii, deci Dumnezeu. Apoi îngerii zic către El, 
când Hristos le arată urmele cuielor: "De unde ai rănile acestea la mâini?" 
(Zah. 13, 6), iar Domnul le răspunde: "Am fost lovit în casa prietenilor Mei" 
(Zah. 13, 6). Căci casa iubită era Israel, care a rănit pe Domnul cu cuie şi cu 
suliţă. Pentru că îndrăznelile ostaşilor trebuie, cu dreptate, puse pe seama 
iudeilor, căci ei Dau adus pe Domnul la moarte. Deci, când a dorit să-i 
convingă pe Sfinţii îngeri că S-a făcut Om cu adevărat, că a răbdat moartea 
pentru noi şi a înviat din morţi, Hristos nu S-a folosit numai de cuvinte, ci le-a 
arătat şi semnele pătimirii. Ce e de mirare în faptul că, voind să elibereze de 
necredinţă pe fericitul Toma, i-a arătat semnele cuielor, ca să fie văzute de el 
spre folosul tuturor, pentru ca noi să credem cu adevărat că taina învierii s-a 
împlinit, nefiind înviat alt trup, ci cel care suferise moartea 2210 ? 

"Toma a răspuns şi I-a zis: 

Domnul meu şi Dumnezeul meu!" (In 20, 28) 

Cel ce cu puţin înainte era zăbavnic în a crede în Hristos s-a vindecat în 
scurt timp cu desăvârşire. Au trecut numai opt zile, şi piedicile necredinţei au 
fost desfiinţarea de Hristos, Care i-a arătat urmele cuielor şi coasta. Dar 


la jertfa pentru ei, ar fi şters urmele cuielor. Puterile îngereşti vor cunoaşte şi mai mult valoa¬ 
rea pe care o dă Dumnezeu făpturilor umane, sporind apropierea între oameni şi acestea sau 
fâcându-le şi mai conştiente de solidaritatea pe care o voieşte între toate făpturile. 

2210. Dacă Domnul a voit să le arate îngerilor că a mers în iubirea faţă de oameni până 
la moarte, de ce nu ar fi voit să ne dovedească aceasta şi nouă în veci, arătând lui Toma că 
păstrează urmele cuielor în trupul înviat? De unde s-ar fi ştiut că trupul înviat era al lui Hristos? 
Sau am socoti că lui Hristos nu I-a plăcut să-Şi amintească şi să ne amintească faptul că ne-a 
iubit până a suferi crucea pentru noi. De aceea şi noi ne facem semnul crucii, amintindu-ne de 
această iubire a Lui, de care nu vrea să uite nici El, lucru pe care nu vor să-l facă grupările neo- 
protestante, declarând că lui Hristos nu-I place să-Şi amintească şi să I se amintească de 
crucea suportată pentru noi. 

poate va spune cineva faţă de aceasta: Pentru ce mintea Sfinţilor ucenici are 
nevoie de o atât de precisă cercetare? Nu ajungea, spre dovada învierii 
adevărate din morţi şi spre cunoaşterea Domnului, vederea trupului Său, a 
trăsăturilor feţei şi măsura staturii Sale? Ce vom răspunde la aceasta? Dum¬ 
nezeieştii ucenici nu erau eliberaţi de îndoieli, deşi îl văzuseră pe Domnul. Ei 
credeau că nu este cu adevărat Cel care fusese înainte cu ei şi convieţuise 
împreună cu ei şi fusese răstignit pe cruce, ci era mai degrabă un duh care 
luase chipul Mântuitorului şi imita forma figurii pe care o ştiau. Ei căzuseră 
în această amăgire nu fără motiv, deoarece El pătrunsese în chip minunat 
prin uşile încuiate, deşi trupul pământesc ar fi avut nevoie de un spaţiu liber 
pentru a intra sau de o deschidere a uşilor, potrivită mărimii trupului. Dom¬ 
nul nostru Iisus Hristos i-a arătat lui Toma coasta Sa şi rănile din trup spre 
folosul nostru, prin acela încredinţându-i pe toţi. Este redat numai cuvântul 
lui Toma, care exprimă îndoiala tuturor: "Dacă nu voi pune degetul meu în 
semnul cuielor şi dacă nu voi pune mâna mea în coasta Lui, nu voi crede". 
Vom înţelege că mintea celorlalţi ucenici nu era străină de tulburare, deşi 
spuseseră Sfântului Toma: "Am văzut pe Domnul!". Că ceea ce spunem nu se 
abate de la adevăr nu e greu de aflat, prin cele spuse de dumnezeiescul Luca: 
"Şi pe când vorbeau ei acestea, El a stat în mijlocul lor - înţeleg Hristos -şi 
le-a zis: Pace vouă. Iar ei, înspăimântându-se şi înfricoşându-se, credeau că 
văd duh. Şi Iisus îe-a zis: De ce sunteţi tulburaţi şi pentru ce se ridică astfel 
de gânduri în inima voastră? Vedeţi mâinile Mele şi picioarele Mele, că Eu 
însumi sunt; pipăiţi-Mă şi vedeţi, că duhul nu are came şi oase, precum Mă 
vedeţi pe Mine că am. Şi zicând acestea le-a arătat mâinile şi picioarele Sale, 
iar ei încă necrezând de bucurie şi minunându-se, El le-a zis: Aveţi aici ceva 
de mâncare? Iar ei I-au dat o bucată de peşte fript şi dintr-un fagure de miere. 
Şi luând a mâncat înaintea lor" (Lc. 24, 3643) 2211 . Observă că gândul ne¬ 
credinţei nu se ascunde numai în fericitul Toma, ci de patima aceasta suferă 
şi mintea celorlaţi ucenici. Căci iată, văzându-i puţin credincioşi chiar după 
vederea rănilor de pe cruce, El a socotit că trebuie să-i convingă şi prin altă 
faptă, nu de ordin spiritual, ci potrivită trupurilor pământeşti şi firii cărnii. A 


2211. Evanghelistul Luca se referă la alte întâlniri, pe când Evanghelistul Ioan vorbeşte 
despre două: în prima duminică şi cea de la Marea Tiberiadei. Aşa se explică declaraţia lui cum 
că ucenicii, pe de o parte, nu credeau, pe de alta, se bucurau. Sunt stări sufleteşti prin care au 
trecut de la o întâlnire la alta. Dar aceste stări le aveau şi în fiecare întâlnire, desigur îndoiala 
micşorându-se mereu şi sporind credinţa. Sfântul Chirii descrie starea celor unsprezece după 
prima întâlnire, arătându-i, pe de o parte, nedeplin credincioşi, pe de alta, spunând lui Toma: 
"Am văzut pe Domnul". Apostolii n-au ajuns la credinţa în învierea Domnului ca nişte naivi 
lipsiţi de spirit critic sau ca nişte spirite înclinate cu uşurinţă spre închipuiri şi suferind de vreo 
slăbiciune care să le dea halucinaţii. Le-au trebuit dovezi concrete, reale, spre a se convinge 
de fapta minunată şi nu uşor de admis a învierii lui Hristos. 

mâncat peştele ce I-a fost adus, sau o bucată din el. Când nici o urmă a stri¬ 
căciunii nu mai rămăsese după înviere în Sfântul trup, deoarece a înviat spre 
nestricăciune, şi când părea de necrezut că trupul Lui ar fi avut nevoie de 
hrană, ca înainte, le-a arătat totuşi urmele cuielor şi n-a refuzat hrana, spre a 
dovedi marea taină a învierii şi spre a sădi în sufletele tuturor credinţa în ea. 
El săvârşeşte lucruri cu totul străine firii duhurilor. Căci, cum ar fi proprii 
urmele cuielor, urmele rănilor şi împărtăşirea de hrană trupească duhului 
neunit cu trupul, căruia îi sunt potrivite toate aceste lucruri, după legea pro¬ 
priei firi şi în acord cu propriile condiţii de existenţă? Ca să nu socotească unii 
că Domnul a înviat ca duh, nici ca trup de nepipăit, ca o umbră, sau ca ceva 
aerian, stare pe care unii obişnuiesc să o numească spirituală, ci ca să se 
creadă că acel trup care s-a semănat întru stricăciune, după cuvântul lui Pavel 
(I Cor. 15,42), a înviat, El săvârşeşte cele cuvenite trupului pipăibil. 

Nu ne vom depărta de raţiunea de care am ţinut seamă, când am spus 
înainte că fericitul ucenic nu a fost atât de necredincios din slăbiciunea 
judecăţii, cât s-a bucurat de faptul de a pătimi din pricina aceasta 2212 . Fiindcă 
am auzit pe fericitul Luca spunând despre toţi ceilalţi: "Iar ei încă necrezând 
de bucurie şi minunându-se" (Lc. 24, 41). Deci minunarea i-a făcut pe ucenici 
mai zăbavnici în credinţă 2213 . Dar, deoarece necredinţa celor ce Dau văzut nu 
mai avea un astfel de motiv, fericitul Toma a dat mărturia cea mai dreaptă 
despre El, zicând: "Domnul meu şi Dumnezeul meu" 2214 . Căci Domnului 
după fire şi Celui ce are stăpânirea peste toate îi este propriu să fie Dum- 


2212. Toma n-a fost atât de necredincios cu privire la învierea Domnului. Nedeplina lui 
credinţă i-a adus de la Hristos o dovadă nouă a învierii, nu atât pentru el, cât pentru toţi cei ce 
ar putea greşi în viitor. 

2213. Minunarea determină i>e ucenici să aştepte mai multe dovezi despre taina pe care 
nu o pot înţelege şi accepta uşor. în minune e şi o trăire a tainei, dar şi dorinţa de a şti mai 
multe despre ea. 

2214. Ceilalţi ucenici văzuseră urmele cuielor şi coasta lui Iisus. Deci n-aveau motiv să 
mai spună cuvinte ca ale lui Toma, măcar că nici ei nu ajunseseră la credinţa neclintită. 

Titlul de "Domnul" în mod articulat se dă în Noul Testament şi, după aceea, în primele 
secole creştine, numai lui Hristos. EUnseamnă Stăpânul suprem, calitatea de Dumnezeu unic. 
Văzându-L înviat cu adevărat, Toma îl recunoaşte ca Dumnezeu unic. Domnul, în mod articu¬ 
lat, este Cel ce stăpâneşte peste toate şi nu e stăpânit de nimic. Acesta este Dumnezeul unic. 
Numai ca Stăpân al tuturor, deci şi ca Dumnezeul tuturor, Hristos n-a putut fi stăpânit de 
moarte. Dar zicând "Domnul meu şi Dumnezeul meu", Toma exprimă şi relaţia afectivă, de 
iubire: "Eşti al meu, Doamne!". Toma găseşte fundamentul suprem al existenţei sale. în gene¬ 
ral, orice om e în căutarea absolutului, al fundamentului care e independent de toate. Nu ne 
mulţumim cu relaţia cu cele dependente, care nu ne pot da din ele viaţa fără sfârşit, nu ne pot 
da totul. Trebuie să fie Cineva care poate da un sens persoanelor umane şi lucrurilor din lume 
legate de om, socotindu-le în legătură cu El, ca factor absolut independent 

nezeu, precum în Cel după fire Dumnezeu se vede în mod desăvârşit şi cali¬ 
tatea de a stăpâni peste toate şi de a avea slava domniei peste ele. 

Bagă de seamă că spune, la singular şi în mod articulat, "Domnul meu şi 
Dumnezeul meu". N-a zis simplu "Domn al meu şi Dumnezeu al meu" 
(nearticulat), ca să nu socotească cineva că II numeşte Domn şi Dumnezeu 
după asemănarea noastră sau a Sfinţilor îngeri. Căci sunt mulţi domni şi 
dumnezei (zei) în cer şi pe pământ, cum ne-a arătat înţeleptul Pavel (I Cor. 8, 
5), dar Unul este Domnul şi Dumnezeu, ca Cel născut din Tatăl, Care este 
Domn şi Dumnezeu după fire. în acest înţeles a spus: "Domnul meu şi 
Dumnezeul meu". Mai important pentru dovedirea acestui adevăr este că 
Mântuitorul l-a auzit pe ucenicul Său zicând aceasta, l-a văzut statornic în 
credinţa că El este Domn şi Dumnezeu şi a socotit că nu trebuie să-l mus¬ 
tre 2215 , ci îl laudă, cu toată dreptatea, pentru că a spus aceasta. Şi poţi vedea 
că ceea ce spune e adevărat. La sfârşitul Evangheliei le spune celor ce cred 
aşa: "Mergând, învăţaţi toate neamurile" (Mt 28, 19). Iar dacă porunceşte 
celui ce cugetă astfel să înveţe toate neamurile şi l-a arătat învăţător al lumii 
întregi, arată că doreşte să avem o astfel de credinţă. Căci El este cu adevărat 
Domn şi Dumnezeu după fire, chiar şi după ce S-a făcut Om. Observă că 
ucenicul, când I-a pipăit mâinile şi picioarele şi coasta, I-a adus mărturie, 
nedespărţind pe Emanuel în doi Fii, ci recunoscându-L ca Unul şi Acelaşi în 
trup, căci Unul este Domnul Iisus Hristos, după Scripturi. 

"Iisus i-a zis: Pentru că M-ai văzut, ai crezut. 

Fericiţi cei ce n-au văzut şi au crezut" (In 20, 29) 

Acest cuvânt al Mântuitorului e de cel mai mare folos. Căci aici a arătat 
multă grijă pentru sufletele noastre, deoarece El este bun şi voieşte ca "toţi 
oamenii să se mântuiască şi la cunoştinţa adevărului să vină", după cum s-a 
scris (I Tim. 2, 4). Ceea ce se spune aici nu este de mirare: Era necesar să 
sufere şi aceasta după voia Sa, din partea lui Toma şi a celorlalţi ucenici, care 
socoteau că este duh sau nălucire, şi să le arate fără şovăială, urmele cuielor 
şi coasta străpunsă, şi, contrar trebuinţei, să primească hrana, ca să nu le 
rămână nici un prilej pentru necredinţă celor ce căutau să se folosească de 
binefacerile morţii Sale. Dar era important să Se îngrijească şi de asigurarea 


în Hristos ni s-a arătat acest fundament, ni s-a făcut accesibil. Spunând "Domnul meu şi 
Dumnezeul meu", Toma declară că a găsit pentru sine absolutul, fundamentul suprem al vieţii 
sale. Hristos ne-a arătat prin înviere că poate da viaţă şi materiei slabe, şi, prin trupul Său, 
Dumnezeu e unit cu toţi oamenii. El a unit trupul cu Viaţa în Sine. 

2215. Toma, numindu-L pe Hristos Domnul şi Dumnezeul suprem şi unic, în mod arti¬ 
culat, Hristos nu L-a dezaprobat Deci şi El S-a socotit fiind Domnul şi Dumnezeul cel unic. 


» 

credinţei noastre. Era necesar ca cei ce vor trăi la sfârşitul veacurilor să nu 
fie atraşi uşor la necredinţă. Căci era probabil că se vor abate unii de la calea 
dreaptă şi, din nepricepere, vor practica o falsă evlavie şi vor refuza învierea 
din morţi, spunând ca acel ucenic necredincios: "Dacă nu voi vedea, în 
mâinile Lui, semnul cuielor ... şi dacă nu voi pune mâna mea în coasta Lui, nu 
voi crede". Ce asigurare îndestulătoare li se va mai putea da, când Hristos nu 
va mai fi pe pământ, ci va fi înălţat la ceruri? Cum nu vor crede că sunt 
îndreptăţiţi să vorbească astfel, părând că imită pe ucenicul Mântuitorului şi 
considerând că e un lucru de seamă a nu crede cu uşurinţă, pretinzând să se 
dea vederii, spre încredinţare, cele ce s-au arătat Sfinţilor ucenici? Deci 
Hristos prevede această viitoare pretenţie a unora şi le opreşte căderea. Căci 
ştia, fiind Dumnezeu adevărat, gândul viclean al diavolului şi lucrarea lui de 
amăgire. De aceea, El declară fericiţi pe cei ce vor crede fără să vadă, căci vor 
fi cu adevărat vrednici de admiraţie. Şi pentru care pricină? Credinţa neîn¬ 
doielnică se datorează celor pe care le vedem, căci atunci nimic nu ne în¬ 
deamnă la îndoială. Dar dacă cineva primeşte ceea ce n-a văzut şi crede ca 
adevărate cuvintele aduse la urechi de cel ce îi comunică cele tainice, atunci 
cinsteşte prin credinţa cea mai vrednică de preţuire pe Cel propovăduit. De 
aceea, e declarat fericit tot cel ce va crede prin glasul Sfinţilor Apostoli, care 
au fost ei înşişi văzători ai faptelor lui Hristos şi "slujitori ai Cuvântului", cum 
zice Luca (Lc. 1, 2). Lor e necesar să le dăm atenţie, dacă suntem iubitori ai 
vieţii veşnice şi râvnim cu adevărat să ne sălăşluim în lăcaşurile cele de 
sus 2216 . 

"Deci şi alte multe minuni a făcut Iisus înaintea ucenicilor Săi, 

care nu sunt scrise în cartea aceasta. Iar acestea s-au scris, 
ca să credeţi că Iisus este Hristosul, Fiul lui Dumnezeu, şi, crezând, 
să aveţi viaţă în numele Lui" (In 20, 30-31) 

Ioan rezumă într-un fel scrierea sa, arătând ascultătorilor scopul 
propovăduirii evanghelice 2217 . Sau scris acestea, zice el, ca să credeţi şi, cre- 


2216. Toma era îndreptăţit să ceară, ca o condiţie a deplinei credinţe, să vadă urmele 
cuielor în trupul Mântuitorului. Iisus i-a împlinit, lui şi celorlalţi Apostoli, această cerere, pen¬ 
tru că ei aveau misiunea să vestească lumii învierea Lui, ei fiind cei ce au constatat-o. Ei 
cunoşteau că Cel ce le arată urmele cuielor era însuşi Hristos, Cel pe Care-L cunoscuseră 
deplin înainte. Dacă Hristos ar fi arătat aceste urme unora care nu L-au cunoscut bine cât a 
fost pe pământ, de unde ar fi ştiut că e chiar El Cel ce li Se arată, şi nu e o nălucire? 

2217. Toată Evanghelia Sfântului Ioan prezintă pe Iisus afirmând, mai ales împotriva 
căpeteniilor iudaice, că El este Hristosul, Fiul lui Dumnezeu. Acest scop este afirmat şi aici de 
Sfântul Evanghelist Ioan. Căpeteniile iudaice refuzau să admită că El e Hristosul, căci ştiau că 
Hristosul este Dumnezeu însuşi. Prin afirmarea că e Hristosul, sau Fiul lui Dumnezeu, Iisus 
urmărea, dincolo de respingerea contestaţiei adversarilor de atunci, să convingă pe toţi 

zând, să aveţi viaţa veşnică. Multe sunt, zice, semnele şi faptele Mântuitorului 
nostru şi nu le restrânge numai la cele cunoscute şi relatate de el, ci lasă şi 
altor ucenici putinţa, de a înfăţişa ceea ce s-a păstrat în memoria lor. Căci nu 
s-au scris, zice, toate în Cartea aceasta, ci s-au scris numai cele crezute de 
mine ca fiind cele mai bune pentru a convinge pe ascultători că "Esus este 
Hristosul, Fiul lui Dumnezeu". 

Acestea le spune dumnezeiescul Evanghelist Iar eu cred că este de folos 
să facem următoarea apreciere: Dacă tot conţinutul Scripturilor este destinat 
să dea naştere în noi acestei credinţe şi să ne convingă că Cel născut din 
Sfânta Fecioară, Care S-a numit Iisus prin cuvântul îngerului (Lc. 2, 2), este 
însuşi Hristosul a Cărui venire a fost propovăduită de Sfânta Scriptură, şi 
dacă Acesta este Hristosul, şi nu altul -nu un fiu oarecare, ci Fiul lui Dum¬ 
nezeu, Cel unic şi propriu, ce vor face şi ce vor zice şi ce osândă vor primi în 
vremea zilei celei mari cei care, din ignoranţă, sunt şovăielnici în credinţă şi 
încearcă să înveţe pe alţii să creadă că sunt doi hristoşi 2218 ? Căci aceştia îl 
despart pe Hristos într-un om deosebit şi în Dumnezeu, aparte, chiar şi după 
negrăita şi cu totul neînţeleasa unire a Cuvântului cu omul prin întrupare. 
Dar ei sunt rătăciţi şi s-au depărtat de adevăr, tăgăduind pe "Stăpânul Care i-a 
răscumpărat" (II Pt. 2, 1). Căci ţinem seama de raţiunea firii, când cugetăm 
despre Hristos că e altul trupul decât Dumnezeu-Cuvântul, Care este în Tatăl 
şi din Tatăl. Cugetând la înţelesul întrupării şi cercetând după putinţă această 
taină excepţională şi mai presus de minte, gândim pe Cuvântul ca fiind una 
cu trupul Lui, dar neprefacut în trup (căci nu o spunem aceasta, pentru că 
firea Cuvântului e neprefăcută şi neschimbată şi nu admite nici umbră de 
schimbare). Ci credem, după Sfânta şi de Dumnezeu insuflata Scriptură, că 
Unul este Iisus şi Hristos şi Fiul, înţeles din templul dumnezeiesc, rămas 
întreg în hotarul umanităţii, şi din Cuvântul cel viu. Acest lucru îl poţi vedea 
existând ca adevărat în firea noastră, ca oameni. Căci suntem un singur om 


oamenii despre această identitate a Lui. Căci numai crezând că El este Hristosul, adică Fiul lui 
Dumnezeu, vor avea ei viaţă veşnică. Pentru că, numai dacă însuşi Fiul lui Dumnezeu S-a făcut 
Om pentru vecie, vor avea viaţa de veci cei ce se vor uni cu El prin credinţă. Grupările neo- 
protestante, refuzând să numească pe Iisus, Hristos, neagă şi ele, urmând căpeteniilor iudaice, 
Dumnezeirea Lui, socotindu-L doar un fel de prooroc. De aceea, nici nu-L numesc Mântuitorul 
şi nu dau importanţă mântuitoare crucii Lui. Această contestare a dumnezeirii Lui şi a mân¬ 
tuirii prin cruce se observă şi în faptul că îl văd născut din unirea dintre femeie şi bărbat pe 
cale obişnuită, ceea ce face din moartea Lui o moarte pentru păcatul Lui, nu pentru păcatele 
noastre. Atât aceasta, cât şi negarea Sfintei Treimi explică refuzul lor de a-şi face semnul 
crucii. Prin toate acestea ei arată că nu cred în acest verset al Evangheliei Sfântului Ioan, deşi 
se laudă cu recunoaşterea adevăratei Evangheliei. 

2218. Sunt vizaţi aici Nestorie şi aderenţii lui. Se vede că Sfântul Chirii a scris acest 
comentariu la Evanghelia Sfântului Ioan de prin anul când a început să se răspândească erezia 
lui Nestorie. 

alcătuit din suflet şi trup, trupul şi sufletul fiind aparte, potrivit raţiunii fie¬ 
căruia, dar concurgând la formarea unei singure fiinţe, nesuportând să fie 
despărţite după unirea dintre ele 2219 . 

"După acestea, Iisus S-a arătat iarăşi ucenicilor la Marea 
Tiberiadei, şi S-a arătat aşa: Erau împreună Simon-Petru şi Toma. 

cel numit Geamănul, şi Natanael, cel clin Cana Galileii, 
şi fiii lui Zevedeu şi alţi doi din ucenicii Lui. Simon-Petru le-a zis: 
Mă duc să pescuiesc. Şi i-au zis ei: Mergem şi noi cu tine. Şi au 
ieşit şi s-au suit în corabie, şi în noaptea aceea n-au prins nimic. 

Iar facându-se dimineaţă, Iisus a stat la ţărm; dar ucenicii 
n-au ştiut că este Iisus. Deci le-a zis Iisus: Fiilor, nu cumva aveţi 
ceva de mâncare? Ei I-au răspuns: Nu. Iar El le-a zis: Aruncaţi 
mreaja în partea dreaptă a corăbiei şi veţi afla. (Iar ei au zis: 
Toată noaptea ne-am ostenit şi nimic n-am prins. Dar le vom 
arunca în numele Tău). Deci au aruncat-o şi nu mai puteau s-o 
tragă de mulţimea peştilor” (In 21, 1-6) 

Domnul nostru Iisus Hristos le hărăzeşte iarăşi ucenicilor bucuria ve¬ 
derii Sale multdorite şi le dăruieşte a treia vedere a Sa, după celelalte două, 
ca să le dea o cunoştinţă sigură pentru întemeierea credinţei neclintite în EL 
Căci aceia, văzându-L nu o dată, ci de trei ori, cum nu şi-ar fi izbăvit numele 
lor de puţinătatea credinţei şi n-ar fi devenit învăţătorii siguri ai dogmelor 
tainice ale dreptei credinţe, pentru toţi? Iese deci Petru să pescuiască împre¬ 
ună cu alţii. I se alătură ceilalţi şi în aceasta, Mântuitorul Hristos rânduind, ^ 
prin aceasta, un lucru folositor. Căci a spus cândva către ei, când le-a pus 
ucenicilor jugul învăţăturii şi i-a chemat la slujba apostoliei: lr Veniţi după 
Mine şi vă voi face pescari de oameni" (Mt. 4,19). Ca să-i asigure într-un chip 
neacoperit că ceea ce a spus se va întâmpla şi făgăduinţa se va împlini, ii 
convinge prin ceea ce le stătea la îndemână. Căci fericiţii ucenici, folosindu-se 
de meşteşugul lor (fiind pescari), nu prinseseră nimic, deşi se osteniseră toată 
noaptea. Făcându-se dimineaţă, zorii începând să se reverse şi razele soare¬ 
lui să apară, Iisus a stat pe ţărm. Iar ei nu ştiau că este El. Şi întrebând El de 
nu au în mreajă vreun peşte pentru masă, ei îi răspund că nu au prins nimic- 
Apoi le porunceşte să arunce mreaja în partea dreaptă a corăbiei. Iar aceia. 


2219. Alţi Părinţi de după aceea au precizat că este o deosebire între unirea sufletului c. 
trupul în om şi unirea dumnezeirii cu firea omenească în Hristos. Prima se conformează unei 
legi generale a speciei umane, a doua s-a săvârşit numai în Persoana lui Hristos, prin voia L_ 
Dumnezeu-Cuvântul. 

deşi s-au ostenit noaptea degeaba şi fără folos, spun: "O vom arunca după 
cuvântul Tău". Şi făcându-se aceasta, greutatea peştilor prinşi a fost mai tare 
ca puterea celor ce trăgeau mreaja. 

Aşa ne relatează dumnezeiescul Evanghelist Cum am văzut Mântui¬ 
torul i-a asigurat pe Apostoli printr-o minune foarte clară că vor fi, după 
cuvântul Lui, pescari de oameni. Vino să convertim, pe cât ne stă în putere, 
în adevăr ceea ce s-a împlinit în chip simbolic, să mărturisim adevărul cuvin¬ 
telor Mântuitorului şi, desluşind pe cât ne e cu putinţă semnificaţia celor 
întâmplate, să dăm cititorilor nu puţine prilejuri de înţelegere spirituală a lor. 
Căci "dă, zice, sfat înţeleptului, şi va fi mai înţelept; învaţă pe cel drept, şi el 
îşi va spori ştiinţa" (Pilde 9,9). Socotesc deci că faptul de a fi pescuit ucenicii 
toată noaptea, dar de a nu fi prins nimic, ci de a se fi ostenit degeaba 
înseamnă că nimeni sau foarte puţini vor fi câştigaţi de propovăduirile celor 
vechi şi vor cădea în mreaja lor, nefacându-se plăcuţi lui Dumnezeu întru 
toate. Multă osteneală nu a adus nimic. Prea puţin înţelege omul din ceea ce 
se cuvine pentru toată lumea. Deci ce piedică a făcut ca osteneala celor vechi 
să fie zadarnică? Ce le-a făcut neroditoare învăţătura? Faptul că era încă 
noapte şi întuneric şi ceaţă spirituală, rătăcirea diavolească stăpânind ochii 
înţelegerii şi nesuferind ca oamenii să vadă lumina adevărată a lui 
Dumnezeu. Căci "nu este cel ce face bunătate, nu era până la unul... toţi s-au 
abătut, împreună netrebnici s-au făcut", după cuvântul Psalmistului (Ps. 13,1- 
3). Deşi israeliţii fuseseră într-un fel prinşi în mreajă, prin Moise, erau totuşi 
deopotrivă cu cei neprinşi, căci practicau slujirea în umbre şi chipuri şi nu 
învăţaseră de la Lege nimic care să-i desăvârşească. Că slujirea în chipuri era 
groaznică şi neplăcută lui Dumnezeu se poate uşor vedea din faptul că El 
respinge jertfele de sânge şi orice fel de ofrandă pământească şi trupească. 
"La ce îmi este bună tămâia care vine din Şeba şi scorţişoara din ţară 
depărtată? Arderile de tot ale voastre nule voiesc şi jertfele voastre îmi sunt 
neplăcute" (Ier. 6, 20 ) 2220 . 

Spunem aceasta fără a dori să dispreţuim prima poruncă dată odinioară, 
nici nu vrem să acuzăm Legea, ci vrem să arătăm mai degrabă ascultătorilor 


2220. Până ce n-a venit Fiul lui Dumnezeu ca Om, stăpânea peste omenire întunericul, cu 
toate ostenelile ei de a "vâna" adevărul. în întuneric erau ţinuţi şi cei ce aduceau jertfe de 
sânge Dumnezeului personal ale Vechiului Testament, căci ei nu le vedeau ca pe nişte chipuri 
ale Fiului lui Dumnezeu, Care, asumând trup omenesc, îşi va vărsa sângele, murind ca să 
învingă moartea. Numai venirea în trup a Fiului lui Dumnezeu ne-a arătat că Dumnezeu este 
Iubire şi numai El poate învinge moartea care acoperea de întuneric sensul existenţei. Cu 
dreptate cântă Biserica la slujba învierii: "Acum toate s-au umplut de lumină". Până atunci 
toate eforturile oamenilor de a afla sensul existenţei au fost zadarnice. Dumnezeul iubirii 
(Sfânta Treime) şi veşnicia omului (învierea lui Hristos) sunt cele două lumini unite între ele, 
care au alungat noaptea din lume. 

că Dumnezeu, Stăpânul tuturor, a căutat numai la frumuseţea vieţuirii 
evanghelice, iar cei vânaţi prin Lege rămâneau încă la slujirea în umbre şi 
chipuri şi erau deopotrivă cu cei încă nevânaţi, până ce va lumina timpul 
îndreptării. Căci Hristos a spus clar când S-a făcut Om: "Eu sunt Adevărul" 
(In 14, 6) 2221 . Iar dacă ar fi necesar să se mai adauge la aceasta şi altceva, nu 
vom pregeta să o facem, dacă va fi spre folos. Cei chemaţi de Moise să înveţe 
Legea au dispreţuit Legea dată lor şi au râs de sfânta poruncă, şi au făcut lege 
poruncile oamenilor (Mt. 15, 9), şi s-au prăbuşit în atâta învârtoşare a inimii, 
încât au dispreţuit şi cuvântul Proorocilor. De aceea au strigat ei: "Doamne, 
cine va crede ceea ce noi am auzit?" (Is. 53,1). Iar Ieremia zice: "Vai de mine, 
mamă, că m-ai născut să fiu om de ceartă şi de pricină pentru toată ţara! 
Nimănui nu am folosit, nici nu mi-a folosit nimeni. Tăria mea a lipsit faţă de 
cei ce mă blestemă" (Ier. 15, 10-11). Oricine va fi silit să admită că neas¬ 
cultătorul şi învârtoşatul Israel trebuie pus între cei ce n-au fost pescuiţi, o 
dată ce a călcat şi Legea rânduită prin Moise. Că mulţimea neamurilor n-a 
fost încă pescuită, rămânând în afara învăţăturilor dumnezeieşti, nu e nevoie 
de nici o dovedire. In inimile lor era întuneric şi noapte demonică, alungând 
lumina adevăratei cunoaşteri a lui Dumnezeu. De aceea, ca să spunem aşa, s-au 
ostenit toată noaptea, dar mreaja spirituală a celor de dinainte de venirea lui 
Hristos a rămas goală de peşti. Dar a venit dimineaţa, adică s-a risipit ceaţa 
diavolească, şi a răsărit Lumina adevărată, adică Hristos. Când Hristos a 
întrebat pe cei ce se osteniseră de nu au cumva ceva în mreajă, care să fie 
hrană pentru Dumnezeu, Cel ce flămânzeşte de mântuirea noastră a tuturor 
(căci Scriptura a numit mâncare a Lui mântuirea samarinenilor - In 4, 34), 
cei întrebaţi au mărturisit deschis că n-au nimic la ei. Atunci El le-a poruncit 
să arunce iarăşi mreaja la dreapta corăbiei. De fapt, a aruncat şi fericitul 
Moise mreaja învăţăturii prin litera Legii, dar a fost pescuirea lui pe partea 
stângă, porunca Mântuitorului nostru fiind la dreapta. Căci învăţătura lui 
Hristos e neasemănat mai bună, şi cu mult mai în cinste şi în slavă decât 
poruncile Legii, deoarece realitatea întrece chipul, Stăpânul e mai presus de 
slujitor, şi harul Duhului, care îndreaptă, decât Legea care osândeşte. De 
aceea, învăţătura lui Hristos stă la dreapta, ceea ce e la dreapta însemnând 
superioritatea faţă de Lege şi de Prooroci. 


2221. Hristos, ca Fiul lui Dumnezeu fâcutOm, a adus adevărul, pentru că El este 
Adevărul. El este Viaţa, este Iubirea şi amândouă îl arată unit cu Tatăl. în Fiul e prezent Tatăl, 
fiind împreună Iubire, Dumnezeul Gel adevărat. Care arată care este originea şi scopul exis¬ 
tenţei noastre, fapt ce a devenit eficient pentru noi prin întruparea Fiului lui Dumnezeu. Un 
Dumnezeu impersonal şi o viaţă omenească supusă morţii definitive nu sunt decât întuneric, 
în felul acesta adevărul este una cu lumina. Hristos e Lumina lumii, pentru că este Adevărul. 

Dumnezeieştii ucenici, ascultând de porunca Mântuitorului, aruncă 
îndată mreaja. Iar aceasta înseamnă că nu au luat ei înşişi harul apostoliei, ci 
au pornit la pescuitul duhovnicesc urmând poruncilor Lui. Căci zice: 
"Mergând, învăţaţi toate neamurile" (Mt 28, 19). Ei înşişi spun că aruncă 
mreaja urmând cuvintelor lui Hristos, căci pescuiesc numai urmând cuvin¬ 
telor Mântuitorului nostru şi poruncilor evanghelice. Iar peştii ajunşi 
înlăuntrul mrejei erau atât de mulţi, încât ucenicii n-au putut să o ridice uşor. 
Căci cei ce au fost pescuiţi şi au crezut sunt nenumăraţi, şi minunea aceasta 
e mai mare ca puterea Sfinţilor Apostoli şi o întrece cu adevărat Fiindcă 
lucrarea este a lui Hristos, Care adună cu puterea Lui mulţimea celor mân¬ 
tuiţi, în mreaja apostolică, adică în Biserica de pe pământ. 

"Şi a zis lui Petru ucenicul acela pe care-l iubea Iisus: Domnul 
este! Deci Simon-Petru, auzind că este Domnul, şi-a încins haina, 
căci era dezbrăcat, şi s-a aruncat în apă. Şi ceilalţi ucenici au venit 
cu corabia, căci nu erau departe de ţărm, ci la două sute de coţi, 
trăgând mreaja cu peşti. Deci, când au ieşit la ţărm, au văzut jar 
pus jos şi peşte pus deasupra şi pâine. Iisus le-a zis: Aduceţi din 
peştii pe care i-aţi prins acum. Simon-Petru s-a suit în corabie 
şi a tras mreaja la ţărm, plină de peşti mari: o sută cincizeci şi trei, 
şi, deşi erau atâţia, nu s-a rupt mreaja. Iisus le-a zis: Veniţi de 
prânziţi. Şi nici unul din ucenici nu îndrăznea să-L întrebe: 

Cine eşti Tu?, ştiind că este Domnul. Deci a venit Iisus şi a luat 
pâinea şi le-a dat lor, şi de asemenea, şi peştele. 

Aceasta este acum a treia oară când Iisus S-a arătat ucenicilor, 
după ce S-a sculat din morţi" (In 21, 7-14) 

Cel ce a scris această carte se numeşte din nou ucenicul iubit şi se pare 
că era iubit datorită marii limpeziri şi curăţii a înţelegerii, pentru ascuţimea 
ochilor minţii, fiind în stare să înţeleagă repede adevărul. Deci a simţit înain¬ 
tea tuturor minunea, a cunoscut că Hristos este de faţă şi le-a vestit celorlalţi, 
neîndoindu-se deloc, ci strigând mai degrabă cu mare curaj: "Domnul este!". 
Dumnezeiescul Petru sare înaintea celorlalţi, ştiind că sosirea cu corabia va 
fi mai târzie căci avea totdeauna o râvnă fierbinte, care-l mişca spre buna 
îndrăznire şi iubire faţă de Hristos. îl urmează apoi şi ceilalţi, aducând, odată 
cu corabia, şi mreaja. Şi văd jarul aflat jos, în chip minunat şi focul aprins de 
Hristos, şi peştele pus de El pe jar, pescuit prin puterea Lui negrăită, cu o anu- 

mită iconomie. Căci nu mâna Sfinţilor Apostoli sau propovăduirea acestor 
pescari a început pescuitul duhovnicesc, ci puterea Mântuitorului. Căci El e 
primul care a pescuit un peşte, ca pârga celor ce vor veni (nu înţelegem unul, 
ci prin unul se arată nu foarte mulţi). După aceea ucenicii pescuiesc mulţi¬ 
mea prin consimţirea Lui dumnezeiască. Iar mreaja o ridică Petru, ceea ce 
înseamnă că osteneala Sfinţilor Apostoli nu va fi lipsită de roade. Ei au adus, 
la Cel ce le-a poruncit să pescuiască, mulţimea de peşti, care e indicată de 
numărul de o sută cincizeci şi trei. Numărul o sută înseamnă, după cum mi 
se pare, plinătatea neamurilor. Căci numărul o sută este deplin, fiind compus 
din zece decade. De aceea însuşi Iisus Hristos zice odată, într-o pildă, că are 
o sută de oi (ML 18,12), arătând prin aceasta numărul complet al făpturilor 
cuvântătoare, iar în alt loc afirmă că pământul cel bun va aduce un rod însu¬ 
tit (Mt 13, 8), indicând prin aceasta rodul desăvârşit al sufletului evlavios. 
Numărul cincizeci adăugat arată rămăşiţa aleasă prin har a celor din Israel. 
Căci cincizeci este jumătate dintr-o sută şi e lipsit de desăvârşire. Iar prin trei 
se face referire la Sfânta şi Cea de o fiinţă Treime, căci slavei şi laudei ne¬ 
sfârşite a Sfintei Treimi i se închină viaţa celor pescuiţi prin credinţă. Căci 
Dumnezeu este în toţi cei ce cred în El, ţinându-i aproape, prin sfinţire, pe cei 
câştigaţi prin propovăduirea evanghelică. 

După ce a fost trasă mreaja, Domnul nostru a zis iarăşi Sfinţilor Săi ucenici: 
"Veniţi de prânziţi", învăţând prin aceasta că, după osteneli şi sudori pentru 
cei chemaţi şi mântuiţi, ei se vor odihni, vor şedea iarăşi cu El, după însuşi 
cuvântul Mântuitorului, şi vor fi cu El pururea bucurându-se de dulceaţa 
negrăită, duhovnicească, pentru că e dumnezeiască şi mai presus de mintea 
noastră. Mântuitorul vrea să arate că se va împlini ceea ce s-a spus în Psalmi: 
"Vei mânca rodul ostenelilor tale" (Ps. 127, 2). Nu-şi iau ei singuri cele spre 
mâncare, ci le împarte Hristos, ca să învăţăm, prin chip, că Hristos însuşi ca 
Domn ne va da darurile Sale dumnezeieşti şi acele lucruri care ne sunt de 
folos 2222 . 


2222. Toată istorisirea redă în chip trimiterea ucenicilor la apostolat, săvârşită de Hristos 
în seara primei întâlniri cu ei. îi trimite la pescuit şi au un folos mai presus de puterea lor. Apoi 
toţi sunt chemaţi să se ospăteze cu El, sau să se bucure de osteneala lor în veci. E participarea 
la ospăţul nunţii Fiului de împărat, căsătorit cu umanitatea. Se hrănesc oarecum spiritual cu 
peştii prinşi, realizând o unire spirituală cu ei. Cel pe care l-ai făcut fericit îţi produce ţie însuţi 
o fericire văzându-1 fericit, sau mulţumindu-ţi pentru fericirea pe care i-ai prilejuit-o. Cei ce se 
iubesc se hrănesc spiritual prin comunicare, unul din altul. Elevii se hrănesc din învăţător, şi 
învăţătorul din elevi. 

"Deci după ce au prânzit, a zis lisus lui Simon-Petru: Simone, 
al lui Iona, Mă iubeşti tu mai mult decât aceştia? El l-a răspuns: 
Da, Doamne, Tu ştii că Te iubesc. Zis-a lui: Paşte mieluşeii Mei. 
lisus i-a zis iarăşi, a doua oară: Simone, fiul lui Iona, Mă iubeşti? 

El l-a zis: Da, Doamne, Tu ştii că Te iubesc. Zis-a lisus lui: 
Păstoreşte oile Mele. lisus i-a zis a treia oară: Simone, fiul lui Iona, 
Mă iubeşti? Petru s-a întristat, că i-a zis a treia oară: Mă iubeşti? 
şi l-a zis: Doamne, Tu ştii toate. Tu ştii că Te iubesc. lisus i-a zis: 

Paşte oile Mele" (In 21, 15-17) 

Petru a luat-o înaintea celorlalţi, nevrând să vină cu corabia de teamă să 
nu întârzie, iubirea faţă de Hristos fiind neasemănat de caldă şi vrednică de 
pomenit. De aceea şi ajunge primul şi trage mreaja. Căci era mereu un om 
grăbit, gata să vorbească şi să lucreze cu mare râvnă. De aceea a şi fo 
primul care a mărturisit credinţa, când Mântuitorul i-a întrebat în părţiic 
Cezareei lui Filip: "Cine zic oamenii că sunt Eu, Fiul Omului?" (Mt 16, 13). 
Iar dintre ceilalţi răspund: "unii 71/e, alţii Ieremia, sau unul dintre Prooroci". 
întrebând Hristos iarăşi: "Dar voi cine credeţi că sunt?", Petru sare iarăşi 
înaintea celorlalţi, cel aflat în fruntea lor, şi zice: 'Tu eşti Hristosul, Fiul lui 
Dumnezeu Cel viu" (Mt. 16,16). Când ceata ostaşilor, împreună cu slujitorii 
iudeilor au venit să ia pe lisus la căpetenii, toţi ceilalţi, părăsindu-L, au fugit, 
după cum s-a scris (Mt. 26, 56), dar Petru i-a tăiat urechea lui Malhus. Căci 
socotea că trebuie să apere în orice chip pe învăţător, chiar dacă încercarea 
lui nu a plăcut Mântuitorului. Sosit şi acum mai repede decât ceilalţi, Hristos 
îl întreabă de-L iubeşte mai mult decât aceia, şi o repetă de trei ori. Petru 
răspunde afirmativ şi mărturiseşte că-L iubeşte, declarând că Hristos însuşi 
ştie aceasta. După fiecare mărturisire, aude pe Hristos spunându-i în chip 
diferit să aibă grijă de oile Sale, căci aşa numeşte oamenii, în pildă. 

Eu socotesc (căci spun că trebuie să cercetăm înţelesul ascuns al aces¬ 
tora) că nu degeaba s-au scris acestea, şi cuvântul scoate la iveală înţelesul 
ascuns al celor de faţă. Va întreba cineva: pentru care pricină Mântuitorul 
întreabă numai pe Simon, deşi erau prezenţi şi ceilalţi ucenici? Şi ce vrea să 
spună, zicând: "Paşte mieluşeii Mei" şi celelalte? Răspundem că dumneze¬ 
iescul Petru fusese deja chemat, împreună cu ceilalţi ucenici, să fie Apostol 
al lui Dumnezeu (căci însuşi Domnul nostru lisus Hristos i-a numit pe ei 
Apostoli, după cum s-a scris -Lc. 6,13). Dar deoarece, când s-au săvârşit cele 
uneltite de iudei împotriva Lui, s-a întâmplat căderea lui Petru (căci dum¬ 
nezeiescul Petru, cuprins de o frică nestăpânită, s-a lepădat de trei ori de 
Domnul), Hristos vindecă ceea ce a pătimit Petru şi îi cere de trei ori, în mod 
diferit, mărturisirea, opunând-o acelora şi aducând o îndreptare a greşelilor. 







Astfel, ceea ce a greşit prin cuvânt şi i-a adus vina prin simple vorbe primeşte 
dezlegarea în acelaşi fel. îi cere deci să-I spună de-L iubeşte mai mult decât 
ceilalţi. Şi, într-adevăr, ca unul ce s-a bucurat de o mai mare iertare şi a pri¬ 
mit printr-o mână mai bogată iertarea păcatelor, simte pe drept cuvânt în el o 
mai mare iubire decât ceilalţi răsplătindu-L pe Binefăcător cu o iubire la 
culme 2223 . Deşi toţi ucenicii au fugit de duşmănia iudeilor, care le-a produs o 
frică de nesuportat, şi de sălbăticia ostaşilor, care-i ameninţase cu o moarte 
crudă când au venit să prindă pe Iisus, singur Petru a păcătuit în mod 
deosebit prin tăgăduirea de trei ori a lui Iisus. 

Deci, ca celui ce a primit o mai mare iertare decât ceilalţi, i se cere să spună 
de-L iubeşte mai mult, căci, după cuvântul Mântuitorului, cel căruia i se iartă mult 
va şi iubi mult (Lc. 7,47). Dar aceasta este şi o pildă dată Bisericilor, că trebuie să 
se ceară o întreită mărturisire a lui Hristos de la cei ce s-au hotărât să-L iubească 
venind la El prin Sfântul Botez. Iar de aici învăţătorii cunosc că nu vor putea 
mulţumi pe Arhipăstorul tuturor, adică pe Hristos, de nu se vor îngriji de întărirea 
oilor cuvântătoare şi de stârnirea lor în bine. Aşa a tăcut dumnezeiescul Pavel, 
simţindu-se slab cu cei slabi, iar pe cei ce au crezut prin el şi care se hotărâseră să 
câştige slava prin strălucirea faptelor i-a numit lauda, bucuria şi cununa apostoliei 
sale. Căci ştia că acesta este rodul vădit al desăvârşitei iubiri faţă de Hristos. Şi 
aceasta va înţelege cel ce cugetă frumos şi bine. Căci dacă El a murit pentru noi, 
cum nu S-ar îngriji de mântuirea şi viaţa noastră a tuturor? Cei ce păcătuiesc faţă 
de fraţi şi lovesc conştiinţa lor slabă, cu adevărat păcătuiesc faţă de Hristos. Cei ce 
călăuzesc minţile celor ce cred şi ale celor ce aşteaptă să fie chemaţi la credinţă şi 
se silesc să-i întărească în siguranţa credinţei îl slujesc pe Domnul însuşi. Deci, 
prin întreita mărturisire a fericitului Petru, s-a desfiinţat păcatul săvârşit prin întrei¬ 
ta tăgăduire. Iar prin cuvântul Domnului: "Paşte oile Mele", înţelegem înnoirea 
apostolatului dat lui, înlăturându-se osânda greşelilor adăugate şi depărtând lipsa 
lui de curaj, pricinuită de slăbiciunea omenească. 

"Adevărat, adevărat zic ţie: Când erai mai tânăr, te încingeai 
singur şi umblai unde voiai; dar când vei îmbătrâni, vei întinde 
mâinile tale şi altul te va încinge şi te va duce unde nu voieşti. 

Iar aceasta a zis-o, însemnând cu cel fel de moarte va preaslăvi pe 
Dumnezeu. Şi spunând aceasta, i-a zis: Urmează Mie" (In 21, 18-19) 

Cu multă bucurie şi gingăşie, Domnul nostru Iisus Hristos i-a mărturisit 
ucenicului Său iubirea Sa şi a lăudat evlavia şi răbdarea lui, care se vor înălţa 

2223. Cine primeşte iertarea pentru un păcat săvârşit simte că primeşte un dar mai mare, 
de la cel ce-1 iartă, decât cel care n-a păcătuit. Iar dărnicia mai mare a aceluia îl face pe cel ier¬ 
tat să simtă o mai mare iubire faţă de acela. Avem şi aici o subtilă înţelegere a diferitelor stări 
sufleteşti. 








COMENTARIU LA EVANGHELIA SFÂNTULUI IOAN 


1181 


la culme. Căci îi spune clar în ce mod îşi va sfârşi apostolatul şi ce sfârşit va 
avea viaţa lui. Căci îi prevesteşte că va fi dus unde nu va voi, adică îi pre¬ 
vesteşte crucea pe care îl vor răstigni prigonitorii lui, cei ce îi vor aplica o 
pedeapsă până la sânge. Spune că nu este dorită crucea de Petru, căci nici 
unul dintre Sfinţi nu pătimeşte de bunăvoie. Dar, deşi moartea dureroasă le 
vine pe nevrute, sunt dornici de slavă de la Dumnezeu şi dispreţuiesc viaţa 
pământească. Deci Hristos prevesteşte că fericitul Petru va fi dus la locul 
neplăcut şi urât al morţii. Dar n-ar fi sfârşit în această slavă, nici n-ar fi fost 
răstignit pentru Hristos dacă n-ar fi fost învinovăţit de grija pentru oile 
cuvântătoare şi dacă, având înrădăcinată puterea iubirii lui Hristos, n-ar fi 
chemat la ascultare pe cei pescuiţi de la rătăcirea adusă de amăgirile dia¬ 
voleşti. Fiindcă cei ce au îndrăznit să omoare pe fericitul Petru nu au avut altă 
pricină de care să-l învinuiască, ci l-au învinuit numai de evlavia faţă de 
Hristos. Se poate vedea şi din acestea că a prevestit Domnul nostru Dsus 
Hristos, în mod folositor, sfârşitul lui Petru, ca, prin cele pe care avea să le 
pătimească, să pecetluiască în oarecare fel şi să arate ca adevărate cele pe 
care I le-a spus: "Da, Doamne, Tu ştii că Te iubesc ". Cum nu ar fi o dovadă 
clară şi neîndoielnică a iubirii aceluia moartea pentru propovăduire? Lui 
Petru nu-i lipsea nimic din iubirea desăvârşită faţă de Hristos. Iar Iisus 
adaugă la cele spuse lui Petru: "Urmează Mie", arătând, după înţelesul 
obişnuit că urmarea înseamnă învăţare, iar prin ghicitură neînsemnând 
altceva decât vino pe urma primejdiilor Mele şi păşeşte pe aceeaşi cale, 
aducând folos cu lucrul şi cu cuvântul sufletelor celor chemaţi. Şi nu pregeta 
să înaintezi spre însăşi moartea pe cruce, despre care spune că va avea loc 
când va ajunge la bătrâneţe, nelăsându-1 să-i fie frică de ea înainte de vreme, 
ci prelungind încă mulţi ani timpul de dinainte de frica de ea. 

"Dar întorcându-se, Petru văzu venind după el pe ucenicul 
pe care-l iubea Iisus, acela care la Cină s-a rezemat de pieptul Lui 
şi I-a zis: Doamne, cine este cel ce Te va vinde? Pe acesta deci 
văzându-l, Petru a zis lui Iisus: Doamne, dar cu acesta ce se va 
întâmpla? Zis-a Iisus lui: Dacă voiesc ca acesta să rămână până 
voi veni, ce ai tu? Tu urmează Mie. De aceea a ieşit cuvântul 
acesta între fraţi, că ucenicul acela nu va muri; dar Iisus nu i-a 
spus că nu va muri, ci: dacă voiesc ca acesta să rămână până voi 
veni, ce ai tu?" (In 21, 20-23) 

Dumnezeiescul Evanghelist vorbeşte iarăşi despre sine, deşi nu în mod 
deschis. Căci el este cel iubit şi care s-a plecat pe pieptul lui Hristos în vre¬ 
mea Cinei, şi a întrebat cine îl va vinde. Pe acesta văzându-l Petru, a încercat 








şi a cerut să afle cu ce primejdii se va întâlni el după acestea, sau la ce sfârşit 
va ajunge viaţa lui. Dar întrebarea se arată necuvenită şi mai mult o faptă a 
curiozităţii decât a dorinţei unei bune cunoaşteri; căci, luând cunoştinţă de 
cele ce vor fi cu el, întreabă despre altele. De aceea, socotesc că Domnul a 
răspuns, dar nu direct, la cele întrebate, şi, îndreptând spre altele privirea 
celui ce a întrebat, îi spune că Ioan nu va fi nemuritor. Dar, dacă aş voi ca el 
să trăiască până voi veni, ce te interesează? Adică (spune): Ai auzit, Petre, 
cele ce te privesc. Ce te interesează cele cu privire la alţii? De ce cauţi să 
cunoşti judecăţile dumnezeieşti înainte de vreme? Chiar dacă acesta n-ar 
muri deloc, ce uşurare ar aduce aceasta grijii tale? Omul înţelept şi cuminte 
va rămâne la fel, fie că unul va pătimi ceva, fie că altul se va mântui sau nu. 
Pe el îl interesează cele ce va pătimi el, nevenindu-i nimic din nenorocirea sau 
din bucuria altuia. Acesta e înţelesul celor spuse. Petru, căutând să afle dacă 
Ioan se va primejdui la fel sau altfel, socoteşte că, aflându-le, va avea o 
mângâiere în cele ce i se vor întâmpla lui. Să nu te miri de aceasta, ci, mai 
degrabă, încearcă să înţelegi. Căci şi acest lucru este comun la noi, deşi cu 
totul nefolositor: ne place să fim văzuţi nu numai noi pătimind, sau suportând 
cele nedorite, ci să auzim şi de alţii că au pătimit, sau că aşteaptă să 
pătimească. 

"Acesta este ucenicul care mărturiseşte despre acestea şi care 
a scris acestea, şi ştim că mărturia lui e adevărată " (In 21, 24) 

Socotesc că nici un om cu minte nu se va îndoi că Domnul nu l-ar fi iubit 
pe Ioan dacă n-ar fi fost excepţional şi strălucit în virtute şi în stare de orice 
bine. Căci Dumnezeu nu Se va lăsa chemat de porniri neraţionale spre cei 
care nu sunt vrednici de iubirea Lui, acestea fiind mai degrabă patimi plăcute 
omului. Dar Cel cu totul neispitit de asaltul patimilor, ci în mişcare puternică 
spre tot felul de virtute, fiind El însuşi Virtutea de orice fel, cum n-ar lucra cu 
judecată şi în aceasta şi n-ar face cu totul neîntinată orice pornire care trebuie 
să-l învrednicească de iubire pe cel ce se foloseşte de ea? 2224 După ce uceni- 

2224. Dumnezeu e Virtutea prin excelenţă, adică pornirea personificată spre orice bine. 
Dumnezeu e una cu binele activ. Şi binele nu poate decât să dea putere în lucrarea lui. Numai 
răul aduce slăbirea puterilor. Dumnezeu întăreşte în pornirile spre bine pe omul care vrea, 
venindu-i în întâmpinare şi unindu-Se cu el în înfăptuirea binelui. 

Pasajul acesta al Sfântului Chirii este un fel de explicaţie a cuvântului lui Iisus că Ioan va 
rămâne până ce va veni El. Cât va trăi Ioan, Hristos va veni la el prin iubirea pe care Ioan o are 
faţă de Hristos şi Hristos, faţă de El. în iubire se întâlnesc persoanele. Dar cea mai deplină 
întâlnire este cea între omul care iubeşte pe Hristos şi Hristos, Care-1 iubeşte. între Tatăl şi 
Iisus Hristos e o iubire culminantă. Petru a fost întrebat de Hristos despre iubirea faţă de El. 
Deşi Petru simţea o mare iubire faţă de Hristos, îşi dădea seama că şi între Hristos şi Ioan este 

cui s-a înfăţişat pe sine şi a arătat, fără laudă de sine şi fără slavă deşartă, că 
este iubit, spune că a mărturisit despre acestea în chip cuvenit, cerând 
ascultătorilor să se pună de acord cu cele scrise şi mărturisite de el. Căci 
propovăduitorul adevărului nu poate să mintă. De aceea şi spune: "ştim că 
mărturia lui e adevărată". Căci e greşit şi cu adevărat foarte rău să minţi, căci 
omul nu ştie să-şi stăpânească limba 2225 . Iar Adevărul nu poate să iubească 
pe cel ce păcătuieşte împotriva adevărului 2226 . 

"Dar sunt şi alte multe lucruri pe care le-a făcut Iisus şi care, 
dacă s-ar fi scris cu de-amănuntul, cred că nici lumea aceasta 
n-ar cuprinde cărţile ce s-ar fi scris. Amin" (In 21, 25) 

E foarte mare, zice Apostolul, mulţimea minunilor dumnezeieşti, şi şirul 
faptelor Lui este nenumărat Acestea au fost luate dintre zecile de mii, ca să 
fie spre folos deplin ascultătorilor. De aceea, cel iubitor să asculte şi să înveţe 
cele bune şi să nu învinuiască pe scriitorul cărţii, chiar dacă n-a amintit şi de 
celelalte. Căci, dacă s-ar fi scris cele săvârşite cu de-amănuntul, neomiţându-se 
nici una, mulţimea cărţilor n-ar fi putut încăpea în lumea întreagă. Dar con¬ 
siderăm că şi aşa Cuvântul a fost făcut cunoscut din plin. Oricine poate să 
constate că puterea Mântuitorului nostru a săvârşit mii de minuni. Dar scrii¬ 
torii Evangheliilor au consemnat pe cele mai strălucitoare dintre cele săvâr¬ 
şite pentru ca, prin ele, ascultătorii să fie asiguraţi în credinţa neslăbită şi să 
primească învăţătura morală şi dogmatică, pentru ca, strălucind prin credinţa 
dreaptă şi prin faptele evlaviei, să ajungă în cetatea de sus şi, uniţi cu Biserica 
celor întâi-născuţi, să intre în împărăţia cerurilor, în Hristos, prin Care şi în 
Care şi cu Care să fie slava lui Dumnezeu-Tatăl, împreună cu Sfântul Duh în 
vecii vecilor. Amin. 


o mare iubire. De aceea întreabă despre această legătură a lui Hristos cu Ioan. Şi atât Hristos, 
cât şi Ioan au înfăţişat în mod discret şi delicat această iubire dintre ei. Iubirea l-a făcut pe Ioan 
să rămână (singurul dintre Apostoli) lângă Hristos cel răstignit, cu Maica Lui. El nu L-a 
tăgăduit niciodată, nici n-a fugit de El. Dar poate cuvântul lui Iisus: "dacă voiesc să rămână 
până voi veni", vrea să spună: "Va rămâne până voi veni la El ca să-l inspir în scrierea 
Evangheliei, ajutându-1 să-şi aducă aminte de cuvintele Mele şi să le explice cât mai bine". De 
fapt Ioan a fost ţinut de Hristos în viaţă până la bătrâneţe, ca să scrie Evanghelia sa ca o com¬ 
pletare a celorlalte. De aceea l-a apărat Hristos de moartea mai timpurie, de martir, de care a 
murit Petru. 

2225. Omul trebuie să vorbească. Dar aceasta înseamnă că trebuie să mărturisească 
adevărul. Căci altfel, ar minţi necontenit, ar nega adevărul, şi s-ar nega deci şi pe sine. Aceasta 
face evidentă minciuna. 

2226. Ioan, declarându-se ucenicul iubit, asigură că spune adevărul. Căci altfel nu l-ar fi 
iubit Adevărul. 

